
1. मैंने अपने कर्तव्य से सही से पेश आना सीख लिया

लियु कियांग, चीन

मेरा जन्म एक साधारण किसान परिवार में हुआ था और बचपन से ही, मैंने हमेशा अपनी माँ को खाना बनाते और साफ-सफाई करते देखा और मैंने अपने पिता को कभी खाना बनाते या कोई घर का काम करते नहीं देखा। मेरे नानाजी भी ऐसे ही थे। कभी-कभी जब मेरी नानी दिन भर घर पर नहीं होती थीं, तो मेरे नानाजी भूखे रहना पसंद करते थे लेकिन खाना नहीं बनाते थे, क्योंकि उनका मानना था कि खाना बनाना महिलाओं का काम है। मैंने देखा कि ज्यादातर परिवारों में पुरुष बाहर काम करते थे और महिलाएँ घर का काम सँभालती थीं : महिलाएँ घर पर खाना बनाती थीं, जबकि पुरुष बाहर काम में व्यस्त रहते थे। शादी के बाद, मेरी पत्नी ने स्वाभाविक रूप से घर के सारे काम सँभाल लिए। कभी-कभी वह मुझसे कुछ घर का काम करने को कहती, लेकिन मैं हमेशा अनिच्छुक और अनमना रहता था। मैं हमेशा सोचता था कि खाना बनाना और घर का काम करना महिलाओं का काम है।

2020 की गर्मियों में, अगुआ ने मुझसे कहा कि एक टीम को मेजबानों की तत्काल आवश्यकता है और पूछा कि क्या मैं जाकर मेजबानी करने को तैयार हूँ। मैंने कुछ कहा तो नहीं, लेकिन मन ही मन सोचा, “मैंने कभी मेजबानी का कर्तव्य नहीं किया है और मुझे खाना बनाना भी नहीं आता।” लेकिन लोगों की तत्काल आवश्यकता को देखते हुए, मैं फिर भी सहमत हो गया। मेजबानी का कर्तव्य करते समय, मैं हर दिन धुलाई और सफाई करते हुए रसोई के आसपास बिताता था, मन ही मन सोचता था, “यह बहनों का कर्तव्य है; मुझसे यह क्यों करवाया जा रहा है? और फिर, एक वयस्क आदमी अक्सर बाजार जाकर सब्जियाँ खरीदे और कभी-कभी सब्जीवालों से मोल-भाव भी करे, यह कितनी शर्मिंदगी की बात है!” हर बार जब मैं सब्जियाँ खरीदने बाजार जाता तो मुझे चिंता होती, क्योंकि मुझे डर था कि दूसरे मुझे नीची नजर से देखेंगे। मैं हमेशा जल्दी से अंदर जाता और जल्दी से बाहर आ जाता, ज्यादा देर रुकना नहीं चाहता था। कभी-कभी कुछ भाई कहते कि सब्जियाँ बहुत नमकीन या फीकी हैं, तो मुझे शर्मिंदगी महसूस होती और मैं मन ही मन तर्क करता, “घर पर, हमेशा मेरी पत्नी घर का काम करती और खाना बनाती है, मैं नहीं! इसके अलावा, मैं एक पुरुष हूँ, और ये महिलाओं के काम हैं, इसलिए यह सामान्य है कि मैं इनमें अच्छा नहीं हूँ। तुम लोग मेरे नजरिए से चीजों को क्यों नहीं देखते?” न चाहते हुए भी मेरे मन में थोड़ी कड़वाहट आ गई, सोचता था कि यह कर्तव्य कब खत्म होगा। मैं अक्सर भाइयों को काम के बारे में बातें करते और हँसते हुए देखता था, लेकिन मैं खुश हो ही नहीं पाता था। ऐसा लगता था जैसे मैंने अपनी पीठ पर कोई भारी पत्थर उठा रखा हो, और मैं बस उस दिन का इंतजार करता था जब मुझे यह कर्तव्य और नहीं करना पड़ेगा। उन दिनों मैंने खाना बनाने में मन नहीं लगाता था और मैं रोज सुबह बस नूडल्स बना देता था। मैंने देखा कि वे ज्यादा नहीं खा रहे थे, लेकिन मैंने कभी नहीं पूछा कि क्या उन्हें खाना पसंद नहीं आ रहा है। उस समय पत्तागोभी बहुत थी तो मैं बस उसे उबाल देता था, और भले ही भाई बहुत कम खाते थे, मुझे कोई परवाह नहीं थी। मैं बस सोचता था, “पत्तागोभी कैसे भी बनाओ, वह बहुत स्वादिष्ट तो नहीं लगेगी।” बाद में, भाइयों के कर्तव्य बदल दिए गए और वे चले गए, लेकिन पर्यवेक्षक ने मुझसे मेजबानी का कर्तव्य जारी रखने को कहा। मैं समझ नहीं पा रहा था, “मैं एक वयस्क आदमी हूँ, मुझसे हमेशा मेजबानी का कर्तव्य क्यों करवाया जा रहा है? खाना बनाना, धोना और साफ-सफाई करना आमतौर पर बहनें करती हैं। क्या दूसरे सोचेंगे ‘एक भाई यह कर्तव्य क्यों कर रहा है?’ मैं यह शर्मिंदगी कैसे झेलूँगा?” यह सोचकर मुझे हीन भावना महसूस हुई। उस दौरान मेरी हालत बहुत खराब थी और मुझे लगा कि मैंने सचमुच अपना सम्मान खो दिया है। अगर मैं मेजबानी का कर्तव्य छोड़ दूँ तो लगेगा कि मैं अविवेकी काम कर रहा हूँ, लेकिन अगर मैं इसे जारी रखूँ तो मुझे नहीं पता कि मैं इसे पूरा कैसे करूँगा। मैं ऊपर से तो अपना कर्तव्य कर रहा था, लेकिन अंदर से घुटन महसूस कर रहा था और मैं जो कुछ भी करता था उसमें सक्रिय या चौकस नहीं था। मैं देखता था कि सफाई की जरूरत है, लेकिन मैं नहीं करता था और कई बार, बात यहाँ तक पहुँच गई कि दूसरे लोग इसे बर्दाश्त नहीं कर पाए और उन्होंने सफाई में मदद की। कलीसिया से भेजा गया खाना भी मैंने समय पर नहीं सुखाया और नतीजतन, खाना खराब हो गया और उसे फेंकना पड़ा। अगुआ को इस बारे में पता चलने के बाद, उसने मुझसे कहा, “सारे खाने पर फफूंद लग गई। अगर तुमने ध्यान दिया होता तो तुमने इसे सुखा लिया होता, यह सुनिश्चित किया होता कि खराब होने वाला खाना समय पर खा लिया जाए, और यह बर्बाद नहीं होता। ऐसी समस्याएँ होने पर, तुम्हें अपने कर्तव्य के प्रति अपने रवैये पर विचार करना चाहिए।” अगुआ को ऐसा कहते सुनकर, मुझे थोड़ा अपराध-बोध हुआ। वास्तव में मेरी लापरवाही के कारण ही खाना खराब हुआ था, लेकिन फिर मैंने अपने लिए बहाने बनाने शुरू कर दिए, “घर पर, हमेशा मेरी माँ और पत्नी ही खाना सुखाती थीं, और मैं कभी इसमें शामिल नहीं हुआ। मुझसे ये काम करने की अपेक्षा करना बहुत शर्मनाक है!” मुझे हमेशा ऐसा लगता था जैसे मेरा अपमान किया जा रहा हो, और मैं इस स्थिति का सामना नहीं करना चाहता था, इसलिए मैं बस उम्मीद करता था कि अगुआ मुझे दूसरे कर्तव्य सौंप देंगे। मैं इतना नकारात्मक हो गया था कि मुझे नहीं पता था कि परमेश्वर से प्रार्थना करते समय क्या कहूँ और जब मैंने परमेश्वर के वचन पढ़े, तो मुझे कोई प्रकाश नहीं मिला। मैं हर दिन थका हुआ रहता था, और मुझे घुटन महसूस होती थी।

एक सभा के दौरान, एक बहन ने देखा कि मेरी मनोदशा खराब है और उसने मुझे आत्मचिंतन करने और सबक सीखने की याद दिलाई। एक दिन, मैंने परमेश्वर के वचनों का एक अंश पढ़ा : “कर्तव्य क्या है? परमेश्वर द्वारा मनुष्य को दिया गया आदेश वह कर्तव्य है जिसे मनुष्य को निभाना चाहिए। वह तुम्हें जो कुछ भी सौंपे वही वह कर्तव्य है जिसे तुम्हें निभाना चाहिए। ... व्यक्ति को अपनी भूमिका और स्थान ढूंढ़ना और निर्धारित करना चाहिए—सूझ-बूझ वाला व्यक्ति यही करता है। फिर उसे परमेश्वर के प्रेम का मूल्य चुकाने और उसे संतुष्ट करने के लिए दृढ़ रवैये के साथ अपना कर्तव्य अच्छी तरह से निभाना चाहिए। यदि अपना कर्तव्य निभाते समय व्यक्ति का रवैया ऐसा होगा, तो उसका हृदय स्थिर और शांत रहेगा, वह अपने कर्तव्य में सत्य को स्वीकारने में सक्षम हो पाएगा, और धीरे-धीरे परमेश्वर की अपेक्षाओं के अनुसार अपना कर्तव्य निभाने लगेगा। वह अपने भ्रष्ट स्वभाव को त्यागने, परमेश्वर की सभी व्यवस्थाओं के प्रति समर्पित होने और अपने कर्तव्य का पर्याप्त रूप से निर्वहन करने में समर्थ हो पाएगा। परमेश्वर की स्वीकृति पाने का यही तरीका है। यदि तुम स्वयं को परमेश्वर के लिए सचमुच खपा सकते हो और सही मानसिकता, उसे प्यार करने और संतुष्ट करने की मानसिकता के साथ अपना कर्तव्य निभा सकते हो, तो तुम्हें पवित्र आत्मा के कार्य से नेतृत्व एवं मार्गदर्शन मिलेगा, तुम सत्य का अभ्यास करने और अपना कर्तव्य निभाते समय सिद्धांतों के अनुसार कार्य करने के लिए तैयार हो जाओगे और ऐसे व्यक्ति बन जाओगे जो परमेश्वर का भय मानता है और बुराई से दूर रहता है। इस तरह, तुम पूरी तरह से सच्चे मनुष्य जैसा जीवन जियोगे। अपने कर्तव्यों के निर्वहन के साथ-साथ लोगों का जीवन धीरे-धीरे उन्नत होता जाता है। जो अपना कर्तव्य नहीं निभाते, वे चाहे जितने भी वर्षों तक विश्वास रख लें, सत्य और जीवन नहीं प्राप्त कर सकते क्योंकि उन्हें परमेश्वर का आशीष नहीं मिला होता। परमेश्वर केवल उन्हीं को आशीष देता है जो खुद को उसके लिए सचमुच खपा देते हैं और अपनी पूरी काबिलियत से कर्तव्यों का पालन करते हैं। तुम जो भी कर्तव्य निभाओ, तुम जो भी कर सकते हो, उसे अपनी जिम्मेदारी और अपना कर्तव्य समझो, उसे स्वीकारो और अच्छे ढंग से पूरा करो। तुम अपना काम अच्छे से कैसे करोगे? ठीक उसी तरह से करके जैसे कि परमेश्वर चाहता है—अपने पूरे दिलो-दिमाग और अपनी पूरी ताकत से। तुम्हें इन शब्दों पर गहन विचार करना चाहिए और सोचना चाहिए कि तुम अपना कर्तव्य दिल लगा कर कैसे निभा सकते हो” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचनों से मैंने देखा कि लोगों को चाहे जो भी आदेश सौंपा जाए, उन्हें उसे अपनी जिम्मेदारी और कर्तव्य मानना चाहिए और उन्हें इसे पूरे दिल और पूरे मन से करना चाहिए। केवल जब उनकी मानसिकता अपने कर्तव्यों में परमेश्वर को संतुष्ट करने पर केंद्रित होती है, तभी वे परमेश्वर की स्वीकृति पा सकते हैं। लेकिन मैंने सोचा कि मेजबानी का कर्तव्य बहनों के लिए है, और चूँकि मैं एक भाई हूँ, मुझे यह कर्तव्य नहीं करना चाहिए। मुझे लगा कि मेजबानी का कर्तव्य करने के लिए कहकर मुझे अपमानित किया और नीचा दिखाया जा रहा था। ऐसे गलत नजरिए के कारण, मेरे अंदर अपने कर्तव्य के प्रति कोई गंभीरता या जिम्मेदारी की भावना नहीं थी, और भाइयों की मेजबानी करते समय, मैं हमेशा बस नूडल्स या उबली हुई पत्तागोभी बनाता था। मैंने देखा कि भाइयों को यह पसंद नहीं आया, लेकिन मैंने रेसिपी बदलने के बारे में नहीं सोचा ताकि यह सुनिश्चित कर सकूँ कि भाई अच्छी तरह से खाएँ और उनका पेट भर जाए। मैंने समय पर सफाई नहीं की और कलीसिया से भेजा गया खाना भी मैंने समय पर नहीं सँभाला, जिसके परिणामस्वरूप वह खराब हो गया। मैं किस तरह से अपने कर्तव्य को पूरे दिल और पूरी ताकत से कर रहा था? मैं स्पष्ट रूप से उपेक्षापूर्ण और लापरवाह था! कलीसिया ने मुझे कर्तव्य करने का जो अवसर दिया, मैंने उसे नहीं सँजोया और मैं शिकायत करता रहा, प्रतिरोधी महसूस करता रहा और बस बेमन से काम करता रहा। इससे परमेश्वर सचमुच दुखी और निराश हुआ! अगर मैं नहीं बदला तो अंततः मैं अपने कर्तव्य करने का मौका खो दूँगा। यह महसूस करते हुए, मैंने संकल्प लिया कि अब से, मैं परमेश्वर के वचनों को अभ्यास में लाने और अपने मेजबानी के कर्तव्य को ईमानदारी से करने को तैयार रहूँगा। तो मैंने खाना बनाना सीखना शुरू कर दिया, मैं सफाई में अधिक सक्रिय हो गया, और मैंने अपने मेजबानी के कर्तव्य से जुड़े हर काम को अच्छी तरह से सँभालने की पूरी कोशिश की।

बाद में, मैंने परमेश्वर के कुछ वचन पढ़े और मेजबानी के प्रति मेरे निरंतर प्रतिरोध के मूल कारण के बारे में कुछ समझ हासिल की। सर्वशक्तिमान परमेश्वर कहता है : “अगर तुम्हें कोई कर्तव्य निभाने के लिए दिया गया था और तुम मूल रूप से समर्पण करने में असमर्थ थे, तो अब तुम किस हद तक समर्पण करने में सक्षम हो? उदाहरण के लिए, तुम एक भाई हो और अगर तुमसे रोजाना अन्य भाई-बहनों के लिए भोजन बनाने और बर्तन धोने के लिए कहा जाता है तो क्या तुम समर्पण करोगे? (मुझे ऐसा लगता है।) शायद तुम अल्पावधि के लिए ऐसा कर सको लेकिन अगर तुमसे यह कर्तव्य लंबे समय तक निभाने के लिए कहा जाए तो क्या तुम समर्पण करोगे? (मैं कभी-कभी समर्पण कर सकता हूँ लेकिन समय बीतने के साथ शायद मैं ऐसा न कर पाऊँ।) इसका मतलब है कि तुमने समर्पण नहीं किया है। लोगों के समर्पण न करने का क्या कारण है? (ऐसा इसलिए है, क्योंकि लोगों के दिलों में परंपरागत धारणाएँ हैं। वे सोचते हैं कि पुरुषों को घर से बाहर काम करना चाहिए और महिलाओं को घर का काम सँभालना चाहिए, कि खाना बनाना महिलाओं का काम है और खाना बनाने से पुरुष का सम्मान घट जाता है। इसलिए समर्पण करना आसान नहीं है।) यह सही है। जब श्रम-विभाजन की बात आती है तो लैंगिक भेदभाव होता है। पुरुष सोचते हैं, ‘हम पुरुषों को आजीविका कमाने के लिए बाहर जाना चाहिए। खाना बनाने और कपड़े धोने जैसी चीजें महिलाओं को करनी चाहिए। हमें ऐसा करने के लिए बाध्य नहीं किया जाना चाहिए।’ लेकिन अब ये विशेष परिस्थितियाँ हैं और तुमसे ऐसा करने के लिए कहा जा रहा है तो तुम क्या करोगे? समर्पण करने से पहले तुम्हें किन मुश्किलों से पार पाना होगा? यही समस्या की जड़ है। तुम्हें इस लैंगिक भेदभाव से उबरना होगा। ऐसा कोई काम नहीं है जो पुरुषों द्वारा ही किया जाना चाहिए और ऐसा भी कोई काम नहीं है जो महिलाओं द्वारा ही किया जाना चाहिए। श्रम को इस तरह मत बाँटो। लोगों द्वारा निभाया जाने वाला कर्तव्य उनके लिंग के अनुसार निर्धारित नहीं किया जाना चाहिए। तुम अपने घर और दैनिक जीवन में तो इस तरह से श्रम को विभाजित कर सकते हो लेकिन अब इसका संबंध तुम्हारे कर्तव्य से है तो तुम्हें इसकी व्याख्या कैसे करनी चाहिए? तुम्हें यह कर्तव्य परमेश्वर से प्राप्त कर स्वीकारना चाहिए और अपने अंदर के गलत विचार बदलने चाहिए। तुम्हें कहना चाहिए, ‘यह सच है कि मैं एक पुरुष हूँ लेकिन मैं कलीसिया का सदस्य हूँ और परमेश्वर की नजर में एक सृजित प्राणी हूँ। कलीसिया मुझे जो भी काम करने के लिए सौंपेगी, मैं उसे करूँगा; चीजें लिंग के अनुसार विभाजित नहीं हैं।’ पहले तुम्हें अपने गलत विचार त्यागने चाहिए, फिर अपना कर्तव्य स्वीकारना चाहिए। क्या अपना कर्तव्य स्वीकारना सच्चा समर्पण है? (नहीं।) आने वाले दिनों में, अगर कोई कहता है कि तुम्हारे भोजन में बहुत नमक है, या उसमें पर्याप्त स्वाद नहीं है, या कहता है कि तुमने कोई चीज अच्छी नहीं बनाई और वे उसे खाना नहीं चाहते, या तुमसे कुछ नया बनाने के लिए कहता है तो क्या तुम इसे स्वीकार पाओगे? उस समय तुम असहज महसूस करोगे और सोचोगे, ‘मैं एक स्वाभिमानी व्यक्ति हूँ और पहले ही इन तमाम भाई-बहनों के लिए भोजन बनाने हेतु अपना स्तर गिरा चुका हूँ, फिर भी ये लोग ये तमाम कमियाँ निकालते हैं। मेरा स्वाभिमान बिल्कुल नहीं बचा है।’ इस समय तुम समर्पण नहीं करना चाहते, क्या तुम चाहते हो? (नहीं।) यह एक कठिनाई है। जब भी तुम समर्पण नहीं कर पाते तो ऐसा भ्रष्ट स्वभाव के स्वयं के प्रकट करने और परेशानी पैदा करने के कारण होता है और यह तुम्हें सत्य का अभ्यास करने और परमेश्वर का समर्पण करने में असमर्थ बनाता है” (वचन, खंड 3, अंत के दिनों के मसीह के प्रवचन, सत्य के अभ्यास में ही होता है जीवन प्रवेश)। “पुरुषों में ये पुरुष-प्रधान विचार होते हैं, और वे बच्चों की देखभाल, घर की साफ-सफाई, कपड़ों की धुलाई और सफाई जैसे कामों को नीची नजर से देखते हैं। कुछ लोग तीव्र पुरुष-प्रधान प्रवृत्ति के होते हैं और इन कामों से घृणा करते हैं, इन्हें नहीं करना चाहते, और अगर करें भी तो बड़े अनमने ढंग से और इस डर से करते हैं कि दूसरे उन्हें कम समझेंगे। वे सोचते हैं, ‘अगर मैं हमेशा ऐसे काम करता रहा, तो क्या मैं स्त्री जैसा नहीं हो जाऊँगा?’ यह कैसी सोच और नजरिये से शासित है? क्या उनकी सोच में कोई समस्या है? (हाँ, बिल्कुल है।) उनकी सोच में दिक्कत है। उन कुछ इलाकों पर गौर करो जहाँ पुरुष हमेशा एप्रन पहन कर खाना पकाते हैं। जब महिला काम से घर लौटती है, तो पुरुष उसे यह कहकर भोजन परोसता है, ‘लो ये जरा चखो। सच में स्वादिष्ट है; आज मैंने तुम्हारी सारी पसंदीदा चीजें बनाई हैं।’ महिला साधिकार पका-पकाया खाना खाती है, और पुरुष साधिकार खाना बनाता है, उसे कभी नहीं लगता कि वह गृहिणी जैसा है। बाहर निकलकर एप्रन उतार देने पर भी क्या वह पुरुष नहीं है? कुछ इलाकों में जहाँ पुरुष-प्रधानता बहुत प्रबल है, वे बेशक परिवार द्वारा दी गई शिक्षा और प्रभाव से बिगड़ जाते हैं। इस शिक्षा ने उन्हें बचाया है या नुकसान पहुँचाया है? (इसने उन्हें नुकसान पहुँचाया है।) यह उनके लिए हानिकारक रहा है। ... जो विचार और नजरिये माता-पिता बैठाते हैं, वे जीने के सबसे बुनियादी और सरलतम नियमों के साथ-साथ लोगों के बारे में कुछ गलत सोच को छूते हैं। सारांश में कहें, तो ये सब परिवार द्वारा लोगों की सोच की शिक्षा में शामिल हैं। परमेश्वर और अस्तित्व में आस्था के दौरान किसी व्यक्ति के जीवन पर इनका जितना भी प्रभाव हो या ये जितनी भी मुसीबत और असुविधा लाएँ, यथार्थ में इनका एक विशेष संबंध माता-पिता की वैचारिक शिक्षा से होता है” (वचन, खंड 6, सत्य के अनुसरण के बारे में, सत्य का अनुसरण कैसे करें (14))। परमेश्वर के वचन पढ़ने के बाद, मुझे समझ आया कि मेजबानी का कर्तव्य करते समय मेरा दबा हुआ और दर्द महसूस करना, और मेरे समर्पण की कमी मुख्य रूप से “पुरुषों को घर के बाहर काम करना चाहिए और महिलाओं को घर का काम सँभालना चाहिए” इस भ्रामक दृष्टिकोण के कारण थी। हम पहले घर पर खेतों में काम करते थे और मेरी माँ और पत्नी, बाहर काम करने के बाद, घर आकर भी कपड़े धोतीं, खाना बनातीं और जानवरों को चारा खिलाती थीं। वे इतनी व्यस्त रहती थीं कि मुश्किल से ही काम पूरा कर पाती थीं। मैंने यह देखा लेकिन कभी मदद नहीं की। मैंने सोचा कि कपड़े धोना, खाना बनाना और घर का काम करना सब महिलाओं का काम है और पुरुषों को केवल परिवार का भरण-पोषण करने के लिए पैसा कमाना और बाहर का काम करना होता है। मैंने सोचा कि अगर पुरुष घर का काम करते हैं, तो उन्हें बेकार समझा जाता है और नीची नजर से देखा जाता है। इस दृष्टिकोण के साथ जीते हुए, मैंने शायद ही कभी घर के कामों में हाथ बँटाया हो, मैं अपने परिवार की परवाह और चिंता नहीं करता था। परमेश्वर को पाने के बाद, जब मुझसे मेजबानी का कर्तव्य करने के लिए कहा गया, तो मैंने सोचा कि सफाई करना, सब्जियाँ खरीदना और खाना बनाना बहनों का कर्तव्य है, और भाइयों को ये काम नहीं करने चाहिए। इस पुरुषवादी मानसिकता से प्रभावित होकर, मैंने प्रतिरोधी महसूस किया और अपने कर्तव्य में मन नहीं लगाया। बाजार जाकर सब्जियाँ खरीदना, सब्जीवालों से मोल-भाव करना, और सस्ती, अच्छी गुणवत्ता वाली सब्जियाँ खरीदना पूरी तरह से सामान्य बात है। लेकिन मुझे हमेशा यह शर्मनाक लगता था और मुझे नीची नजर से देखे जाने का डर था। खाना बनाते समय, मैं बस अपनी मर्जी से जैसे चाहता था वैसे बनाता था, भाइयों को यह पसंद आएगा या नहीं, इस पर बिल्कुल भी विचार नहीं करता था। मेजबानी के कर्तव्य के प्रति प्रतिरोधी होने के कारण, मैंने जरूरत पड़ने पर भी सफाई नहीं की। मुझमें सचमुच मानवता और विवेक की इतनी कमी थी! इस पुरुषवादी मानसिकता ने मेरे विचारों को पूरी तरह से विकृत कर दिया था। मैंने सोचा कि कर्तव्य परमेश्वर से आते हैं, उनमें पद, लिंग या उम्र का कोई भेद नहीं होता, और मुझे इसे परमेश्वर से स्वीकार करना चाहिए, इसे सँजोने और प्यार करने की जिम्मेदारी के रूप में लेना चाहिए, और अपने कर्तव्य के प्रति निष्ठापूर्वक समर्पित होकर परमेश्वर को संतुष्ट करना चाहिए। लेकिन मैं “पुरुषों को घर के बाहर काम करना चाहिए और महिलाओं को घर का काम सँभालना चाहिए” इस मानसिकता के अनुसार जीता था। मैंने केवल अपनी भावनाओं पर विचार किया, और कभी यह नहीं सोचा कि मेरी जिम्मेदारी और कर्तव्य वास्तव में क्या हैं। मुझमें बिल्कुल भी समर्पण नहीं था। क्या मैं इसमें परमेश्वर का विरोध नहीं कर रहा था? यह महसूस करते हुए, मुझे गहरा अफसोस और अपराध-बोध हुआ, और इसलिए मैं परमेश्वर के सामने आया और प्रार्थना की, “परमेश्वर, मैं ‘पुरुषों को घर के बाहर काम करना चाहिए और महिलाओं को घर का काम सँभालना चाहिए’ इस मानसिकता से नियंत्रित रहा हूँ, मेजबानी का कर्तव्य करते समय मुझमें कोई समर्पण नहीं था, और मैं लगातार तुम्हारा विरोध करता रहा हूँ। मैं कितना अविवेकी रहा हूँ! परमेश्वर, मैं गलत था, लेकिन मैं तुम्हारे आगे पश्चाताप करने को तैयार हूँ।”

बाद में मैंने परमेश्वर के वचनों का एक और अंश पढ़ा और मुझे लोगों को आँकने के परमेश्वर के मानक समझ में आ गए। सर्वशक्तिमान परमेश्वर कहता है : “मानवजाति के लैंगिक संबंध को लेकर परमेश्वर ने कुछ नहीं कहा है, क्योंकि महिला-पुरुष दोनों ही परमेश्वर की रचनाएँ हैं और परमेश्वर से आते हैं। जैसी एक कहावत भी है, ‘हाथ की हथेली और पीछे का हिस्सा, दोनों ही हाड़-माँस से बने होते हैं’—परमेश्वर का पुरुषों या महिलाओं के प्रति कोई विशेष पूर्वाग्रह नहीं है, और न ही वह दोनों में से किसी से अलग-अलग अपेक्षाएँ करता है, दोनों ही बराबर हैं। इसलिए, चाहे तुम पुरुष हो या महिला, परमेश्वर तुम्हें आँकने के लिए एक जैसे चंद मानकों का उपयोग करता है—वह यह देखता है कि तुम्हारी मानवता का सार कैसा है, तुम किस मार्ग पर चलते हो, सत्य के प्रति तुम्हारा रवैया क्या है, क्या तुम सत्य से प्रेम करते हो, क्या तुम्हारे पास परमेश्वर का भय मानने वाला दिल है और क्या तुम उसके प्रति समर्पण कर सकते हो। किसी व्यक्ति को कोई विशेष कर्तव्य या विशेष जिम्मेदारी निभाने के लिए चुनते और तैयार करते समय परमेश्वर यह नहीं देखता कि वह महिला है या पुरुष। वह चाहे पुरुष हो या महिला, परमेश्वर यह देखकर उसे आगे बढ़ाता और उपयोग करता है कि उसके पास अंतरात्मा और विवेक है या नहीं, स्वीकार्य क्षमता है या नहीं, क्या वह सत्य को स्वीकारता है या नहीं और वह किस मार्ग पर चलता है। मानवजाति को बचाते और पूर्ण बनाते समय परमेश्वर उसकी लैंगिक स्थिति पर विचार करने के लिए नहीं रुकता। अगर तुम एक महिला हो, तो परमेश्वर यह विचार नहीं करता है कि तुम सच्चरित्र, दयालु, सौम्य या नैतिकतायुक्त हो या नहीं, या तुम्हारा व्यवहार अच्छा है या नहीं, और न ही वह पुरुषों को उनके साहस और पुरुषत्व के आधार पर आँकता है—परमेश्वर महिला-पुरुषों को इन मानकों के आधार पर नहीं आँकता है” (वचन, खंड 6, सत्य के अनुसरण के बारे में, सत्य का अनुसरण करने का क्या अर्थ है (7))। परमेश्वर के वचनों से मैंने देखा कि परमेश्वर का स्वभाव धार्मिक है और वह लोगों के साथ उनके लिंग के आधार पर अलग तरह से व्यवहार नहीं करता। जब परमेश्वर ने आदम और हव्वा को बनाया, तो उसने उनके प्रति कोई लैंगिक भेदभाव नहीं किया, और उनके प्रति परमेश्वर का प्यार और देखभाल एक समान था, किसी के प्रति कोई पक्षपात नहीं था। अंत के दिनों में परमेश्वर मानवजाति को बचाने के लिए जो वचन कहता है, वे सभी लोगों के लिए हैं, राष्ट्रीयता, जाति या लिंग का कोई भेद नहीं है। अपने अनुभव में, मैंने यह भी देखा कि परमेश्वर का घर लोगों को बढ़ावा देने और उनका उपयोग करने में लिंग पर विचार नहीं करता, बल्कि इस आधार पर विचार करता है कि कोई व्यक्ति सत्य से प्रेम करता है या नहीं और उसमें जमीर और विवेक है या नहीं, और इस पर कि वह किस मार्ग पर चलता है। ऐसा कोई नियम नहीं है कि अगुआ और कार्यकर्ता भाई ही होने चाहिए, और मेजबानी का कर्तव्य बहनों द्वारा ही किया जाना चाहिए। उदाहरण के लिए, मैं एक भाई को जानता था जो मेजबानी का कर्तव्य भी कर रहा था, और जब भी उसके पास समय होता, वह परमेश्वर के वचन पढ़ने पर ध्यान केंद्रित करता था। सभाओं के दौरान, वह अपनी मनोदशा और कठिनाइयों के बारे में खुलकर संगति करता था, और कठिनाइयों का सामना करते समय, वह सत्य की खोज करता और सत्य सिद्धांतों के अनुसार अभ्यास करने पर ध्यान केंद्रित करता था। यह भाई लिंग से बाधित हुए बिना अपना कर्तव्य करता था। तब मुझे एहसास हुआ कि इस पुरुषवादी बेतुके दृष्टिकोण के अनुसार जीना गलत और अतिवादी था, और यह पूरी तरह से परमेश्वर के वचनों के विरुद्ध है। इन सत्यों को समझने के बाद, मैं इस पुरुषवादी मानसिकता का भेद पहचान सका और इसे अपने दिल से अस्वीकार करने को तैयार था। मैं अपने मेजबानी के कर्तव्य को भी पूरी तरह से स्वीकार करने में सक्षम हो गया।

बाद में, मैंने परमेश्वर के और वचन पढ़े और मुझे यह मेजबानी का कर्तव्य अच्छी तरह से कैसे करना है, इस बारे में और स्पष्टता मिली। परमेश्वर कहता है : “तुम चाहे जो भी कर्तव्य निभा रहे हो, तुम्हें जो सिद्धांत समझने चाहिए और जिन सत्यों को तुम्हें अभ्यास में लाना चाहिए वे एक समान हैं। तुमसे चाहे अगुआ बनने को कहा जाए या कार्यकर्ता, या तुम चाहे मेजबान के रूप में खाना बना रहे हो, या तुमसे चाहे किन्हीं बाहरी कार्यों की देखरेख करने या कोई शारीरिक मेहनत करने को कहा जाए, ये विभिन्न कर्तव्य निभाते हुए जिन सत्य सिद्धांतों का पालन किया जाना चाहिए वे इस रूप में एक समान हैं कि ये सत्य और परमेश्वर के वचनों पर आधारित होने चाहिए। तो फिर इनमें सबसे बड़ा और मुख्य सिद्धांत कौन-सा है? यही कि अपना कर्तव्य अच्छे से निभाने में अपने दिल, दिमाग और प्रयास समर्पित किए जाएँ, और इसे अपेक्षित मानक के स्तर तक पूरा किया जाए। ... उदाहरण के लिए, अगर तुम भाई-बहनों के लिए खाना बनाने के प्रभारी हो तो यह तुम्हारा कर्तव्य है। तुम्हें इस कार्य को किस रूप में लेना चाहिए? (मुझे सत्य सिद्धांत खोजने चाहिए।) तुम सत्य सिद्धांत कैसे खोजते हो? इसका संबंध वास्तविकता और सत्य से है। तुम्हें यह सोचना चाहिए कि सत्य को अभ्यास में कैसे लाएँ, इस कर्तव्य को किस प्रकार अच्छे से निभाएँ, और इस कर्तव्य से सत्य के कौन से पहलू जुड़े हुए हैं। पहला कदम यह है कि तुम्हें सबसे पहले यह जानना चाहिए, ‘मैं खाना अपने लिए नहीं बना रहा हूँ। यह तो मेरा कर्तव्य है जिसे मैं निभा रहा हूँ।’ यहाँ पहलू दृष्टि का है। दूसरा कदम क्या है? (मुझे सोचना चाहिए कि खाना अच्छे से कैसे बनाएँ।) खाना अच्छे से बनाने का मानदंड क्या है? (मुझे परमेश्वर की अपेक्षाएँ खोजनी चाहिए।) सही है। परमेश्वर की अपेक्षाएँ ही सत्य, मानक और सिद्धांत हैं। परमेश्वर की अपेक्षाओं के अनुसार खाना बनाना सत्य का एक पहलू है। तुम्हें सबसे पहले सत्य के इस पहलू पर ध्यान देना चाहिए और फिर यह चिंतन करना चाहिए, ‘परमेश्वर ने मुझे निर्वहन के लिए यह कर्तव्य दिया है। परमेश्वर द्वारा अपेक्षित मानक क्या है?’ यह नींव अनिवार्य है। तो फिर परमेश्वर के मानक पर खरे उतरने के लिए तुम्हें कैसे खाना बनाना चाहिए? तुम जो खाना बनाओ वह पौष्टिक, स्वादिष्ट, स्वच्छ होना चाहिए और शरीर के लिए नुकसानदेह नहीं होना चाहिए—इससे ये बातें जुड़ी हुई हैं। अगर तुम इस सिद्धांत के अनुसार खाना बनाते हो, तो यह परमेश्वर की अपेक्षाओं के अनुसार बना होगा। मैं ऐसा क्यों कह रहा हूँ? क्योंकि तुमने इस कर्तव्य के सिद्धांत खोजे और परमेश्वर द्वारा निर्धारित दायरे के बाहर नहीं गए। खाना बनाने का यही सही तरीका है। तुमने अपना कर्तव्य अच्छे से निभाया और इसे संतोषजनक ढंग से पूरा किया” (वचन, खंड 3, अंत के दिनों के मसीह के प्रवचन, सत्य सिद्धांत खोजकर ही कोई अपना कर्तव्य अच्छी तरह निभा सकता है)। परमेश्वर के वचनों से मैंने देखा कि हम चाहे जो भी कर्तव्य करें, हमें सत्य सिद्धांतों के अनुसार अभ्यास करना चाहिए, और हमें परमेश्वर के वचनों के अनुसार इसे अच्छी तरह से करने के लिए अपना दिल और प्रयास समर्पित करना चाहिए। उदाहरण के लिए, अपने मेजबानी के कर्तव्य को करते समय, अगर खाना अच्छी तरह से तैयार नहीं किया गया है, जिससे दूसरे लोग इसे खाना नहीं चाहते या उनके स्वास्थ्य पर दुष्प्रभाव पड़ते हैं, तो मैंने अपना कर्तव्य अच्छी तरह से नहीं किया है। भोजन के मामले में, मुझे जो सुखाना है उसे सुखाना चाहिए और जो जल्दी खाया जाना चाहिए उसे परोसना चाहिए ताकि बर्बादी न हो। इसके अतिरिक्त, चीन में, जो देश परमेश्वर का सबसे अधिक विरोध करता है, वहाँ हमें अपने मेजबानी के कर्तव्य में हमेशा सतर्क रहना चाहिए, अपने आस-पास के माहौल पर ध्यान देना चाहिए, और अपने भाइयों और बहनों की सुरक्षा सुनिश्चित करनी चाहिए। यह समझने के बाद, जब मैं फिर से सब्जियाँ खरीदने बाजार गया तो मैंने सोचा कि अच्छी गुणवत्ता वाली और सस्ती उपज कैसे खरीदी जाए, और मुझे इस बात की परवाह नहीं थी कि दूसरे क्या सोचते हैं। मैंने यह सिद्धांत बना लिया कि स्वादिष्ट, पौष्टिक और स्वस्थ खाना तैयार करूँ, और जिन व्यंजनों को मैं बनाना नहीं जानता था, उनके लिए मैं अपने भाइयों और बहनों से पूछता या वीडियो ट्यूटोरियल से सीखता था। कुछ समय बाद, घर में खाना पकाने और सफाई दोनों की स्थिति में काफी सुधार हुआ। बाद में, मैंने इलेक्ट्रॉनिक्स की मरम्मत के लिए एक भाई के साथ सहयोग किया, और मैं खाना पकाने और घर के काम करने की पहल करता था। कभी-कभी, जब भाई-बहन हमारे घर आते, तो वे हमारी तारीफ किए बिना नहीं रह पाते थे, जैसे कि, “तुम्हारा घर कितना साफ है!” और “यह खाना कितना स्वादिष्ट लग रहा है।” ये बातें सुनकर, मैंने तहे दिल से परमेश्वर का धन्यवाद किया।

मुझे समझ आया कि कर्तव्य मानवजाति के लिए परमेश्वर का आदेश हैं, और हमारी जिम्मेदारी और दायित्व हैं जिन्हें हमें लिंग की परवाह किए बिना पूरा करना चाहिए, और हमें उन्हें बिना शर्त स्वीकार करना चाहिए और उन्हें पूरा करने की पूरी कोशिश करनी चाहिए। मुझे यह भी समझ आया कि हम कौन सा कर्तव्य करते हैं, यह मायने नहीं रखता, और महत्वपूर्ण बात यह है कि हम अपने कर्तव्यों में सत्य की खोज करें और अपने भ्रष्ट स्वभावों को हल करें। सत्य सिद्धांतों के अनुसार अभ्यास करने की कोशिश करना सबसे महत्वपूर्ण है। मेरे ये सभी बदलाव और लाभ परमेश्वर के वचनों के मार्गदर्शन का परिणाम थे। परमेश्वर का धन्यवाद!


2. किस तरह के स्वभाव के कारण व्यक्ति बहस और बहानेबाजी करना चाहता है?

जियायू, चीन

अप्रैल 2024 में एक दिन मुझे उच्च अगुआओं से एक पत्र मिला। पत्र में जिक्र था कि कई बहनों ने मेरे बारे में कुछ मसले उठाए थे। उन्होंने कहा कि मैंने उनके लिए किसी सभा की व्यवस्था नहीं की थी, यह भी कि मैं काम का जायजा लेने और पत्रों का जवाब देने में धीमी थी और इससे काम में देरी होगी। उनके बताए मसलों को पढ़ने के बाद मैं काफी देर तक शांत नहीं हो सकी, मन ही मन दलीलें देकर खुद को सही ठहराने लगी : “इन बातों के पीछे स्पष्ट कारण हैं। इन बहनों ने सभा की जगह असुरक्षित होने के कारण अस्थायी रूप से सभाओं में जाना बंद कर दिया था। मैंने उनसे सभा करने के लिए जल्दी से एक घर खोजने को कहा था, लेकिन उन्होंने कभी जवाब नहीं दिया। जहाँ तक दूसरे कुछ भाई-बहनों की बात है, उनकी सुरक्षा को खतरा है, इसलिए मैंने फिलहाल उनके लिए सभाओं की व्यवस्था नहीं की है। इसमें मेरी कोई गलती नहीं है कि वे सभा नहीं कर सके, तो फिर हर कोई मुझ पर दोष क्यों डाल रहा है? इस दौरान जब उनकी सभाएँ नहीं हुईं, मैं उनकी दशाओं के बारे में पूछने और उनके साथ संगति करने के लिए पत्र लिखती रही हूँ। मैं उन्हें नजरअंदाज नहीं कर रही थी। वे कहते हैं कि मैं काम का जायजा लेने और पत्रों का जवाब देने में धीमी हूँ, लेकिन यह सीसीपी के उत्पीड़न और गिरफ्तारियों के कारण है। भाई-बहन पहले की तरह बार-बार मिल नहीं पा रहे हैं, तो जाहिर है कि उन्हें पहले की तरह जल्दी पत्र नहीं मिल रहे हैं। यह भी मेरे हाथ में नहीं है। मुझसे उनकी अपेक्षाएँ बहुत ज्यादा हैं। मैं हर दिन सभी तरह के कामों का जायजा लेती हूँ और मुझे भाई-बहनों के सवालों के जवाब में पत्र भी लिखने पड़ते हैं। कभी-कभी मैं इतनी व्यस्त रहती हूँ कि सुबह दो बजे तक काम करती हूँ। इस तरह कष्ट सहकर और कीमत चुकाकर मैं वास्तविक कार्य कैसे नहीं कर रही हूँ?” उस समय मैं इसे स्वीकार ही नहीं कर पाई। अगले दिन उच्च अगुआओं ने भाई-बहनों से मेरे बारे में मूल्यांकन लिखने को कहा। मैंने अनुमान लगाया कि अगुआओं को लगा होगा कि मैं वास्तविक कार्य नहीं कर रही हूँ और वे मुझे बरखास्त करने वाले हैं। जब मैंने चुकाई गई कीमत और खुद को खपाने के बारे में सोचा, तो मैं मन ही मन अपनी सफाई देने से खुद को रोक नहीं सकी : “एक नकली अगुआ बिल्कुल भी कोई वास्तविक कार्य नहीं करता, लेकिन मैं हमेशा काम करती रही हूँ, समय लगाती रही हूँ और इतनी बड़ी कीमत चुकाती रही हूँ। आप मुझसे और क्या करवाना चाहते हैं?” जितना मैंने इस बारे में सोचा, उतनी ही हताश होती गई। मुझे एहसास हुआ कि मेरी दशा में कुछ गड़बड़ है, इसलिए मैंने परमेश्वर से प्रार्थना की, “परमेश्वर, आज जो स्थिति मुझ पर आयी है, उसमें मैं समर्पण नहीं कर पा रही हूँ। मुझे नहीं पता कि मुझे क्या सबक सीखना चाहिए और मैं तुम्हारा इरादा नहीं समझती। मुझे प्रबुद्ध करो और मेरा मार्गदर्शन करो।”

उसके बाद मैंने परमेश्वर के वचनों का एक अंश पढ़ा : “यह फैसला कैसे किया जाना चाहिए कि क्या कोई अगुआ अगुआओं और कार्यकर्ताओं की जिम्मेदारियाँ पूरी कर रहा है, या वह एक नकली अगुआ है? सबसे बुनियादी स्तर पर, यह देखना चाहिए कि वे वास्तविक कार्य करने में सक्षम हैं या नहीं, कि उनमें यह काबिलियत है या नहीं। फिर, यह देखना चाहिए कि क्या वे इस काम को अच्छे तरीके से करने का भार उठाते हैं या नहीं। इसकी अनदेखी करो कि वे जो बातें बोलते हैं वे कितनी अच्छी लगती हैं और वे धर्म-सिद्धांतों की कितनी समझ रखने वाले लगते हैं, इस पर भी ध्यान मत दो कि बाहरी मामलों से निपटने में वे कितने प्रतिभाशाली और गुणी हैं—ये बातें महत्वपूर्ण नहीं हैं। सबसे महत्वपूर्ण बात यह है कि वे कलीसिया के काम की सबसे बुनियादी मदों का काम ठीक तरीके से करने की योग्यता रखते हैं या नहीं, वे सत्य का उपयोग कर समस्याओं को हल कर सकते हैं या नहीं और कि वे लोगों को सत्य वास्तविकता में ले जा सकते हैं या नहीं। यह सबसे मूलभूत और आवश्यक कार्य है। यदि वे वास्तविक कार्य की इन मदों पर काम करने में अक्षम हैं, तो फिर चाहे उनमें कितनी भी काबिलियत हो, वे कितने भी प्रतिभावान हों, या कितनी भी कठिनाइयाँ सह सकते हों और कीमत चुका सकते हों, वे नकली अगुआ ही रहेंगे। कुछ लोग कहते हैं, ‘भूल जाओ कि वे अभी कोई वास्तविक काम नहीं करते हैं। उनकी क्षमता अच्छी है और वे काबिल हैं। अगर वे कुछ समय तक प्रशिक्षण लें, तो वे अवश्य ही वास्तविक कार्य करने के काबिल बन जाएँगे। इसके अलावा उन्होंने कुछ भी बुरा नहीं किया है और उन्होंने कोई कुकर्म नहीं किया है और विघ्न-बाधाएँ नहीं डाली हैं—तुम कैसे कह सकते हो कि वे नकली अगुआ हैं?’ हम इसकी व्याख्या कैसे कर सकते हैं? कोई फर्क नहीं पड़ता कि तुम कितने प्रतिभाशाली हो, तुम्हारे पास किस स्तर की काबिलियत और शिक्षा है, तुम कितने नारे लगा सकते हो, या कितने शब्द और धर्म-सिद्धांतों पर तुम्हारी पकड़ है; इससे भी कोई फर्क नहीं पड़ता कि तुम कितने व्यस्त हो, या दिन भर में कितने थके हो, या तुमने कितनी दूर की यात्रा की है, कितनी कलीसियाओं में जाते हो, या तुम कितने जोखिम उठाते हो और कितना कष्ट सहते हो—इनमें से कोई भी बात मायने नहीं रखती। जो बात मायने रखती है वह यह है कि क्या तुम अपना काम दी गई कार्य व्यवस्थाओं के आधार पर कर रहे हो, क्या तुम उन व्यवस्थाओं को सही ढंग से कार्यान्वित कर रहे हो; क्या तुम अपनी अगुआई के दौरान हर उस विशिष्ट कार्य में भाग ले रहे हो जिसके लिए तुम जिम्मेदार हो, और तुमने वास्तव में कितने वास्तविक मुद्दों का समाधान किया है; तुम्हारी अगुआई और मार्गदर्शन के कारण कितने लोग सत्य सिद्धांतों को समझ पाए हैं, और कलीसिया का काम कितना आगे बढ़ा और विकसित हुआ है—जो मायने रखता है वह यह है कि तुमने ये परिणाम हासिल किए हैं या नहीं। तुम जिस भी विशिष्ट कार्य में लगे हो, उसके बावजूद जो मायने रखता है वह यह है कि क्या तुम उच्चपदस्थ और शक्तिशाली बन कर आदेश जारी करने के बजाय लगातार कार्य का अनुसरण और निर्देशन कर रहे हो या नहीं। इसके अलावा यह भी मायने रखता है कि तुम अपने कर्तव्य निभाते हुए जीवन प्रवेश करते हो या नहीं, क्या तुम सिद्धांतों के अनुसार मामलों से निपट सकते हो, क्या तुम्हारे पास सत्य को अभ्यास में लाने की गवाही है, और क्या तुम परमेश्वर के चुने हुए लोगों के सामने आने वाले वास्तविक मुद्दों को सँभाल सकते हो और उनका समाधान कर सकते हो। ये और इसी तरह की दूसरी चीजें यह आकलन करने की कसौटियाँ हैं कि किसी अगुआ या कार्यकर्ता ने अपनी जिम्मेदारियों को पूरा किया है या नहीं। क्या तुम लोग कहोगे कि ये कसौटियाँ व्यावहारिक हैं? और लोगों के प्रति निष्पक्ष हैं? (हाँ।) वे सभी के लिए निष्पक्ष हैं। तुम्हारी शिक्षा का स्तर जो भी हो, तुम युवा हो या बूढ़े, तुमने कितने ही वर्षों तक परमेश्वर पर विश्वास किया हो, तुम्हारी वरिष्ठता जो भी हो, या तुमने परमेश्वर के वचनों को कितना भी पढ़ा हो, इनमें से कुछ भी महत्वपूर्ण नहीं है। जो महत्व रखता है वह यह है कि अगुआ के रूप में चुने जाने के बाद तुम कलीसिया का काम कितनी अच्छी तरह से करते हो, तुम अपने कार्य में कितने प्रभावी और कुशल हो, और क्या काम की हर एक मद सुसंगठित और प्रभावी तरीके से आगे बढ़ रही है, और उसमें देरी तो नहीं हो रही है। ये मुख्य चीजें हैं जिनका मूल्यांकन तब किया जाता है जब यह मापा जाता है कि किसी अगुआ या कार्यकर्ता ने अपनी जिम्मेदारियों को पूरा किया है या नहीं” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (9))। परमेश्वर के वचन पढ़ने के बाद मैं समझ गई कि यह आँकने के लिए कि किसी अगुआ ने अपनी जिम्मेदारियाँ पूरी की हैं या नहीं, यह नहीं देखा जाता कि वह बाहरी तौर पर कितना कष्ट सह रहा है या उसने कितने त्याग किए हैं, बल्कि यह देखा जाता है कि क्या उसने वास्तविक कार्य किया है, क्या वह समस्याएँ हल करने के लिए सत्य की संगति कर सकता है और सिद्धांतों के अनुसार अपने कर्तव्य निभा सकता है और क्या कलीसिया के कार्य की विभिन्न मदें सामान्य और व्यवस्थित तरीके से आगे बढ़ सकती हैं। यदि कलीसिया की विभिन्न मदों पर कोई वास्तविक कार्य नहीं किया गया है और कोई नतीजा नहीं निकला है, तो चाहे कोई कितना भी कष्ट सहता दिखे या उसने कितनी भी कीमत चुकाई हो, वह फिर भी एक नकली अगुआ है। फिर मैंने आत्म-चिंतन किया। मैंने देखा कि मैं परमेश्वर द्वारा अपेक्षित मानकों पर खरी नहीं उतरी थी, मैंने केवल बाहरी तौर पर थोड़ी कीमत चुकाई थी और सतही काम किया था, लेकिन जब काम में समस्याएँ आईं तो मैं उन्हें हल करने के लिए कठिनाई झेलना या कीमत चुकाना नहीं चाहती थी। उदाहरण के लिए, यह सुनिश्चित करना कि भाई-बहनों का सामान्य कलीसियाई जीवन हो, यह सबसे बुनियादी कार्य है, लेकिन कुछ भाई-बहनों के पास सभा करने के लिए कोई सुरक्षित जगह नहीं थी। मैंने उनसे सभा करने के लिए खुद ही एक घर खोजने को कहा, लेकिन बाद में मैंने इसका जायजा नहीं लिया; दूसरे भाई-बहनों की सुरक्षा को खतरा था, लेकिन मैंने इस बात पर कोई वास्तविक विचार नहीं किया कि चीजों की विशेष रूप से व्यवस्था कैसे की जाए, न तो मैंने अपनी साझीदार के साथ इस मामले पर चर्चा की और न ही उचित व्यवस्थाएँ करने के लिए उच्च अगुआओं से मार्गदर्शन माँगा। मैंने बस यही सोचा कि कुछ भी करने से पहले मैं माहौल सुधरने का इंतजार करूँगी। मैं सच में कोई वास्तविक कार्य नहीं कर रही थी और मुझमें अपने भाई-बहनों के जीवन प्रवेश के लिए कोई दायित्व-बोध नहीं था। भाई-बहनों ने बताया कि मैं काम का जायजा लेने और पत्रों का जवाब देने में धीमी थी और मुझे पता था कि पत्र अग्रेषित करने में कोई समस्या थी। कुछ मौकों पर काम में इसलिए देरी हुई क्योंकि सामान्य मामलों के कार्यकर्ता पत्र अग्रेषित करने में धीमे थे और यह एक ऐसा मसला था जिसे तुरंत हल किया जाना चाहिए था। लेकिन जब मैंने सोचा कि इस मसले को हल करने का मतलब यह होगा कि मुझे सामान्य मामलों के कार्यकर्ताओं के पास जाना होगा और उनकी वास्तविक कठिनाइयों को हल करने के लिए उन्हें समझाना होगा और उनके साथ संगति करनी होगी, तो मैं इस झंझट में नहीं पड़ना चाहती थी, इसलिए मैंने खराब माहौल का बहाना बनाया और मैं इस मसले को हल किए बिना बस टालमटोल करती रही। तथ्यों के प्रकाशन का सामना करते हुए और परमेश्वर के वचनों की रोशनी में अब मेरे पास खुद को सही ठहराने का कोई आधार या बहाना नहीं बचा था, मैंने सचमुच अगुआ के रूप में अपनी जिम्मेदारियाँ पूरी नहीं की थीं और भाई-बहनों ने मेरी जिन समस्याओं की रिपोर्ट की थी, वे गलत नहीं थीं। अगर मुझे बरखास्त किया जाता, तो मैं इसे पूरी इच्छा से स्वीकार लेती।

फिर मैंने परमेश्वर के वचनों का एक और अंश पढ़ा। “बेशर्मी से मोटी चमड़ी वाला होने की कुछ अन्य अभिव्यक्तियाँ हैं। कुछ अगुआ और कार्यकर्ता विघ्न-बाधाएँ उत्पन्न करने, अपने से ऊपर के लोगों को धोखा देने और अपने से नीचे के लोगों से चीजें छिपाए रखने या कार्य-व्यवस्थाओं के खिलाफ जाने जैसे स्पष्ट क्रियाकलाप करते हैं और यहाँ तक कि उनके क्रियाकलाप कलीसियाई कार्य को बहुत नुकसान भी पहुँचाते हैं। फिर भी वे न सिर्फ चिंतन नहीं करते हैं और अपनी समस्याओं को जानने नहीं लगते हैं या कलीसियाई कार्य में बाधा डालने के अपने कुकर्म स्वीकार नहीं करते हैं, बल्कि इसके विपरीत वे यह भी मानते हैं कि उन्होंने अच्छी तरह से कार्य किया है और वे श्रेय और पुरस्कार चाहते हैं, हर जगह इस बात की डींग हाँकते हैं और गवाही देते हैं कि उन्होंने कितना कार्य किया है, उन्होंने कितना कष्ट सहा है, उन्होंने अपने कार्य के दौरान कितने योगदान दिए हैं, कार्य करते हुए सुसमाचार का प्रचार करके उन्होंने कितने लोग प्राप्त किए हैं, वगैरह-वगैरह। वे बिल्कुल भी स्वीकार नहीं करते हैं कि उन्होंने कितना बुरा कर्म किया है या कलीसियाई कार्य को कितना बड़ा नुकसान पहुँचाया है। यकीनन वे पश्चात्ताप भी नहीं करते हैं और अपना रास्ता तो बिल्कुल नहीं बदलते हैं। मुझे बताओ, क्या ऐसे लोग बेशर्मी से मोटी चमड़ी वाले नहीं हैं? (वे हैं।) अगर तुम उनसे पूछते हो, ‘क्या तुमने कलीसियाई कार्य सत्य सिद्धांतों के अनुसार पूरा किया? क्या तुम्हारा कार्य परमेश्वर के घर की कार्य-व्यवस्थाओं के अनुरूप था?’ तो वे इस विषय को टाल देते हैं। ... मुझे बताओ, क्या इस किस्म के लोगों में शर्म की कोई भावना होती है? क्या वे ‘शर्म की भावना’ शब्द बोल भी सकते हैं? अगर उनमें सही मायने में शर्म की कोई भावना नहीं है तो यह समस्यात्मक है। अगर वे अपने दिलों में स्पष्ट रूप से जानते हैं कि उन्होंने बुरा कर्म किया है, लेकिन वे अड़ियलपन से इसे जबानी तौर पर स्वीकारने से इनकार कर देते हैं तो क्या ऐसे लोग बहुत जिद्दी नहीं हैं? अगर वे अपने दिलों में यह पहचानते हैं कि उन्होंने बुरा कर्म किया है और इसे जबानी तौर पर स्वीकार भी सकते हैं तो वे अभी भी जमीर वाले व्यक्ति माने जाते हैं—उनमें अभी भी शर्म की भावना है। अगर वे न सिर्फ इसे जबानी तौर पर स्वीकारने से इनकार कर देते हैं, बल्कि अपने दिलों में उद्दंड भी हैं, लगातार प्रतिरोध करते रहते हैं और यहाँ तक कि हर जगह ये दावे फैलाते रहते हैं कि परमेश्वर का घर उनके साथ अन्यायपूर्ण व्यवहार कर रहा है और वे बदकिस्मती के शिकार हैं, तो उनकी समस्या गंभीर है। कितनी गंभीर? उनमें बिल्कुल भी जमीर या विवेक नहीं है। जमीर में न्याय और दया दोनों की भावना शामिल होनी चाहिए। न्याय की भावना का एक पहलू यह है कि लोगों में शर्म की भावना होनी चाहिए। जब लोग शर्म को जानते हैं, सिर्फ तभी वे ईमानदार हो सकते हैं, उनमें न्याय की भावना हो सकती है और वे सकारात्मक चीजों से प्रेम कर सकते हैं और उन्हें पकड़कर रख सकते हैं। लेकिन अगर तुम्हारे जमीर में और न्याय की भावना में शर्म की भावना नहीं है और तुम शर्म नहीं जानते हो—और अगर कुछ गलत करने के बाद भी तुम इस बारे में शर्मिंदा महसूस नहीं करते हो और आत्म-चिंतन करना या खुद से नफरत करना नहीं जानते हो और तुम्हें कोई पछतावा नहीं होता है और इस बात की परवाह नहीं होती है कि दूसरे तुम्हें कैसे उजागर करते हैं और तुम झेंपते नहीं हो और तुममें कोई शर्म नहीं है—तो एक व्यक्ति के रूप में तुम्हारा जमीर समस्यात्मक है और यह भी कहा जा सकता है कि तुम्हारा कोई जमीर है ही नहीं। ऐसे में यह कहना मुश्किल है कि तुम्हारा दिल खराब है या बुरा है—यह मुमकिन है कि तुम्हारा दिल बुरा हो, यह भेड़िये का दिल हो; सकारात्मक नहीं बल्कि नकारात्मक हो। बिना जमीर और बिना मानवता वाले लोग राक्षस होते हैं। अगर तुम कुछ गलत करते हो और तुम्हें बिल्कुल भी शर्म महसूस नहीं होती है और तुम्हें पश्चात्ताप या अपराधबोध नहीं होता है और तुम सिर्फ आत्म-चिंतन ही नहीं करते हो बल्कि बहस करते हो, विरोध करते हो और खुद को बचाने और सही ठहराने का प्रयास भी करते हो, एक अच्छा दिखने वाला मुखौटा पहनते हो, तो अगर मानक मानवता के आधार पर मापा जाए, तो तुम्हारी मानवता समस्यात्मक है” (वचन, खंड 7, सत्य के अनुसरण के बारे में, सत्य का अनुसरण कैसे करें (9))। परमेश्वर के वचन पढ़ने के बाद मुझे बहुत शर्मिंदगी महसूस हुई। क्या मैं वैसी ही बेशर्म इंसान नहीं थी जिसके बारे में परमेश्वर ने उजागर किया था? जब भाई-बहनों ने मेरी समस्याओं की रिपोर्ट की, तो मैंने आत्म-चिंतन नहीं किया, बल्कि इसके बजाय, मैंने तुरंत खुद का बचाव करने की कोशिश की, यह बताती रही कि मैंने कितना त्याग किया है और कितना कष्ट सहा है। कुछ भाई-बहन महीनों से सभाओं में शामिल नहीं हो पाए थे और कलीसिया के कार्य का समय पर जायजा नहीं लिया गया था। यह सब मेरी समय पर वास्तविक मसलों को हल करने में विफलता से सीधे तौर पर संबंधित था। कलीसिया अगुआ के रूप में, मैं भाई-बहनों के लिए सामान्य कलीसियाई जीवन की ठीक से व्यवस्था भी नहीं कर सकी। मैंने सबसे बुनियादी चीजें भी पूरी नहीं कीं, फिर भी मैं लगातार अपनी बेगुनाही की दुहाई देती रही और स्पष्ट कारणों का बहाना बनाकर खुद को सही ठहराने की कोशिश करती रही, यह सोचती रही कि मैं पहले ही बहुत कुछ दे चुकी हूँ और मैं उन नकली अगुआओं से बहुत बेहतर हूँ जो कोई वास्तविक कार्य नहीं करते। मुझमें सचमुच बिल्कुल भी विवेक नहीं था! भले ही ऐसा लगता था कि मैंने कुछ काम किया है और कुछ हद तक कीमत चुकाई है, मैं बस सतही काम कर रही थी और मैंने कलीसिया की वास्तविक समस्याओं को हल करने में कोई प्रयास नहीं किया था। मैंने बिल्कुल भी कोई वास्तविक कार्य नहीं किया था, फिर भी मैं बहस करती रही और बहाने बनाती रही। मुझे सचमुच कोई शर्म नहीं थी!

मैंने उस समय के बारे में सोचा जब अगुआओं ने कहा था कि मैं सत्य स्वीकार नहीं करती थी, मुझे लगा कि इस बार चूँकि उन्होंने भाई-बहनों से मेरे बारे में मूल्यांकन लिखने को कहा है, तो हो सकता है कि वे मुझे बरखास्त करने वाले हों। परमेश्वर उन्हें बचाता है जो सत्य स्वीकार सकते हैं और मुझ जैसी किसी इंसान के लिए बचाया जाना बहुत मुश्किल लग रहा था। मैंने अगले कुछ दिन निराशा में डूबे हुए और कुछ भी करने की प्रेरणा के बिना बिताए। बाद में, मुझे परमेश्वर के वचनों का एक अंश मिला जिसने मुझे गहराई से प्रभावित किया। सर्वशक्तिमान परमेश्वर कहता है : “परमेश्वर चाहे कुछ भी करे, लेकिन वह लोगों का सर्वाधिक हित चाहता है। वह तुम्हारे लिए चाहे जिस परिस्थिति का निर्माण करे या वह तुमसे कुछ भी करने के लिए कहे, वह हमेशा सर्वोत्तम परिणाम देखना चाहता है। मान लो, तुम्हारे ऊपर कुछ बीतता है और तुम बाधाओं तथा विफलताओं का सामना करते हो। परमेश्वर यह नहीं देखना चाहता कि विफल होने पर तुम निराश हो जाओ और सोचो कि तुम समाप्त हो गए हो और तुम्हें शैतान ने झपट लिया है और तुम हिम्मत हार जाओ, दोबारा कभी आत्मविश्वास से खड़े न हो पाओ और गहरी निराशा में डूब जाओ—परमेश्वर यह परिणाम नहीं देखना चाहता। परमेश्वर क्या देखना चाहता है? वह देखना चाहता है कि इस मामले में तुम भले ही विफल हो गए हो पर तुम सत्य को तलाशने और आत्मचिंतन करने एवं अपनी विफलता का कारण पता करने में समर्थ हो, तुम इस विफलता से मिली सीख को स्वीकारते हो, भविष्य में इसे याद रखते हो, जानते हो कि इस तरह से कार्य करना गलत है और केवल परमेश्वर के वचनों के अनुसार अभ्यास करना ही सही है और महसूस करते हो कि ‘मैं बुरा व्यक्ति हूँ। मेरा भ्रष्ट शैतानी स्वभाव है। मुझमें विद्रोहीपन है। परमेश्वर जिन धार्मिक लोगों की बात करता है, मैं उनसे दूर हूँ और मेरे अंदर परमेश्वर से डरने वाला हृदय नहीं है।’ तुमने इस तथ्य को साफ-साफ देखा है; तुम इस मामले के सत्य को पहचान गए हो और इस रुकावट, इस विफलता के माध्यम से तुम थोड़े समझदार बन गए हो और परिपक्व हो गए हो। परमेश्वर यही देखना चाहता है” (वचन, खंड 3, अंत के दिनों के मसीह के प्रवचन, पौलुस के प्रकृति सार को कैसे पहचानें)। परमेश्वर के वचन एक जोश की लहर की तरह थे, जो मेरे दिल को सुकून दे रहे थे। परमेश्वर चाहे जैसे भी कार्य करे, वह हमेशा अच्छा होता है। यहाँ तक कि जब परमेश्वर लोगों में भ्रष्टता प्रकट करता है, तो यह इस उम्मीद के साथ होता है कि वे खुद को जानेंगे, पश्चात्ताप करेंगे और बदलेंगे, अंततः अपने भ्रष्ट स्वभावों को त्याग देंगे और परमेश्वर द्वारा बचाए जाएँगे। परमेश्वर मुझे इतना नकारात्मक नहीं देखना चाहता था, उसने इन परिस्थितियों की व्यवस्था इस उम्मीद में की थी कि मैं अपने भ्रष्ट स्वभावों को हल करने के लिए सत्य खोजूँगी। परमेश्वर मुझे बचाना चाहता था, हटाना नहीं। परमेश्वर ने मुझे नहीं छोड़ा था, इसलिए मैं खुद को नहीं छोड़ सकती थी। भले ही मुझमें भ्रष्ट स्वभाव थे, लेकिन जब तक मैं सत्य का अनुसरण करना नहीं छोड़ती, तब तक मेरे लिए परमेश्वर द्वारा बचाए जाने की उम्मीद थी। यह सोचकर मैंने नकारात्मक होना छोड़ दिया, मैं सत्य खोजना और अपनी समस्याएँ हल करना चाहती थी।

बाद में, मैंने परमेश्वर के वचनों का एक अंश पढ़ा : “मसीह-विरोधियों के दिलों में सिर्फ प्रसिद्धि और रुतबा होता है। उनका मानना है कि अगर उन्होंने अपनी गलती मानी तो उन्हें जिम्मेदारी स्वीकार करनी होगी और तब उनका रुतबा और प्रसिद्धि गंभीर संकट में पड़ जाएगी। परिणामस्वरूप वे ‘मरने तक नकारते रहो’ के रवैये के साथ प्रतिरोध करते हैं। लोग चाहे उन्हें कैसे भी उजागर करें या उनका कैसे भी गहन-विश्लेषण करें, वे इसे नकारने के लिए जो बन पड़े, वो करते हैं। चाहे उनका इनकार जानबूझकर किया गया हो या नहीं, संक्षेप में एक ओर ये व्यवहार मसीह-विरोधियों के सत्य से विमुख होने और उससे घृणा करने वाले प्रकृति सार को उजागर करते हैं। दूसरी ओर यह दिखाता है कि मसीह-विरोधी अपने रुतबे, प्रसिद्धि और हितों को कितना सँजोते हैं। इस बीच कलीसिया के कार्य और हितों के प्रति उनका क्या रवैया रहता है? यह अवमानना और गैर-जिम्मेदारी का रवैया होता है। उनमें अंतरात्मा और विवेक की पूर्णतः कमी होती है। क्या मसीह-विरोधियों का जिम्मेदारी से बचना इन मुद्दों को प्रदर्शित नहीं करता है? एक ओर जिम्मेदारी से बचना सत्य से विमुख होने और उससे घृणा करने के उनके प्रकृति सार को साबित करता है तो दूसरी ओर यह उनमें जमीर, विवेक और मानवता की कमी दर्शाता है। उनकी गड़बड़ी और कुकर्म के कारण भाई-बहनों के जीवन प्रवेश को कितना भी नुकसान क्यों न हो जाए, उन्हें कोई ग्लानि महसूस नहीं होती और उन्हें इस बारे में कभी बुरा नहीं लग सकता। यह किस प्रकार का प्राणी है? अगर वे अपनी जरा-सी भी गलती मान लेते हैं तो यह थोड़ा-बहुत जमीर और विवेक का होना माना जाएगा, लेकिन मसीह-विरोधियों में इतनी थोड़ी-सी भी मानवता नहीं होती। तो तुम लोग क्या कहोगे कि वे क्या हैं? सारतः, मसीह-विरोधी लोग दानव हैं। वे परमेश्वर के घर के हितों को चाहे जितना नुकसान पहुँचाते हों, वे उसे नहीं देखते। वे अपने दिलों में इससे जरा भी दुखी नहीं होते, न ही वे खुद को धिक्कारते हैं, एहसानमंद तो वे बिल्कुल भी महसूस नहीं करते। यह वह बिल्कुल नहीं है, जो सामान्य लोगों में दिखना चाहिए। वे दानव हैं और दानवों में कोई जमीर या विवेक नहीं होता है। चाहे वे कितने भी बुरे काम करें और उनके कारण कलीसिया के काम को कितने भी बड़े नुकसान उठाने पड़ें, वे अपनी गलती स्वीकारने से पूरी तरह इनकार करते हैं। उनका मानना है कि इसे स्वीकारने का मतलब यह होगा कि उन्होंने कुछ गलत किया है। वे सोचते हैं, ‘क्या मैं कुछ गलत कर सकता हूँ? मैं कभी कुछ गलत नहीं करूँगा! अगर मुझसे मेरी गलती स्वीकार करवाई जाती है तो क्या यह मेरे चरित्र का अपमान नहीं होगा? भले ही मैं उस घटना में शामिल था, मगर वह घटना मेरे कारण नहीं हुई और वहाँ का मुख्य प्रभारी मैं नहीं था। तुम्हें जिसे भी ढूँढ़ना है ढूँढ़ो, मगर मुझे ढूँढ़ते हुए मत आ जाना। चाहे जो भी हो, मैं यह गलती नहीं स्वीकार सकता। मैं यह जिम्मेदारी नहीं ले सकता!’ वे सोचते हैं कि अगर उन्होंने अपनी गलती स्वीकार ली तो उनकी निंदा की जाएगी, मौत की सजा सुनाई जाएगी; साथ ही उन्हें नरक में और आग और गंधक की झील में डाल दिया जाएगा। मुझे बताओ, क्या इस तरह के लोग सत्य स्वीकार सकते हैं? क्या कोई उनसे सच्चे पश्चात्ताप की उम्मीद कर सकता है? दूसरे लोग चाहे सत्य पर कैसे भी संगति करें, मसीह-विरोधी फिर भी इसका प्रतिरोध करेंगे, इसके विरुद्ध खड़े रहेंगे और अपने दिल की गहराई से इसका खंडन करेंगे। बर्खास्त किए जाने के बाद भी वे अपनी गलतियाँ स्वीकार नहीं करते और न ही वे पश्चात्ताप का कोई भी लक्षण दिखाते हैं” (वचन, खंड 4, मसीह-विरोधियों को उजागर करना, मद नौ (भाग तीन))। परमेश्वर उजागर करता है कि मसीह-विरोधी चाहे परमेश्वर के घर के हितों को कितना भी नुकसान पहुँचाएँ, जब उनकी काट-छाँट की जाती है, तो वे न केवल अपनी गलतियाँ मानने से इनकार करते हैं बल्कि प्रतिरोधी और पराजित भी महसूस करते हैं, वे लगातार बहस करने, खुद को सही ठहराने और यहाँ तक कि दूसरों पर जिम्मेदारी की भी कोशिश करते रहते हैं, उनमें बिल्कुल भी अपराध-बोध या ऋणग्रस्तता की भावना नहीं होती। इससे हम देख सकते हैं कि मसीह-विरोधी प्रकृति से ही सत्य से वाकई विमुख होते हैं और उससे घृणा करते हैं। अपने व्यवहार को फिर से देखने पर मैंने पाया कि यह बिल्कुल एक मसीह-विरोधी जैसा था। मैंने स्पष्ट रूप से वास्तविक कार्य नहीं किया था, लेकिन जब बहनों ने यह बात उठाई, तो मैंने प्रतिरोधी महसूस किया और बहस की, यहाँ तक कि मैंने जरा भी आज्ञाकारिता या स्वीकृति का भाव नहीं दिखाया। अपनी प्रतिष्ठा और रुतबे की रक्षा के लिए मैं वास्तविक कार्य न करने के बहाने के तौर पर सीसीपी की गिरफ्तारियों और उत्पीड़न के स्पष्ट कारण पर जोर देती रही और पूरी आत्मतुष्टता के साथ अपने लिए दलीलें देने की कोशिश करती रही। मुझमें कोई विवेक कैसे था? वास्तव में, भाई-बहनों ने पहले भी मुझे इन समस्याओं की रिपोर्ट की थी, लेकिन मैंने उन्हें कभी गंभीरता से नहीं लिया, इसलिए बहनों ने उच्च अगुआओं को इस मामले की रिपोर्ट कर दी। लेकिन मुझे लगा कि बहनों की मुझसे अपेक्षाएँ बहुत ज्यादा थीं। क्या मैं पूरी तरह से अविवेकी नहीं हो रही थी? मैंने अपने हितों को बहुत अधिक महत्व दिया और मैंने कलीसिया के कार्य या अपने भाई-बहनों के जीवन प्रवेश की बिल्कुल भी परवाह नहीं की। मैं सचमुच इतने महत्वपूर्ण कर्तव्य के लायक नहीं थी।

फिर, परमेश्वर के वचन पढ़ने के बाद, मुझे सत्य को स्वीकारने से इनकार करने और उससे विमुख होने की प्रकृति और परिणामों की और अधिक समझ प्राप्त हुई। सर्वशक्तिमान परमेश्वर कहता है : “वे जो भी सोचें या कहें, चीजों को कैसे भी देखें, लोग हमेशा सोचते हैं कि उनका नजरिया और उनका रवैया ही सही है, और दूसरों का कहा उनके जैसा ठीक या उतना सही नहीं है। वे हमेशा अपनी ही राय से चिपके रहते हैं, और बोलने वाला इंसान जो भी हो, वे उसकी बात नहीं सुनते। किसी और की बात सही हो, या सत्य के अनुरूप हो, तो भी वे उसे स्वीकार नहीं करेंगे; वे सुनने का सिर्फ दिखावा करेंगे, मगर वे उस विचार को सच में नहीं अपनाएँगे, और कार्य करने का समय आने पर भी वे अपने ही ढंग से काम करेंगे, हमेशा यह सोचते हुए कि जो वे कहते हैं वही सही और वाजिब है। ... तुम्हारा यह व्यवहार देखकर परमेश्वर क्या कहेगा? परमेश्वर कहेगा : ‘तुम दुराग्रही हो! जब यह न पता हो कि तुम गलत हो तो तुम्हारा अपने विचारों से चिपके रहना तो समझ आता है, मगर जब तुम्हें साफ पता है कि तुम गलत हो फिर भी तुम अपने विचारों से चिपके रहते हो और प्रायश्चित्त करने से पहले मरना पसंद करोगे, तो तुम निरे जिद्दी बेवकूफ हो, और मुसीबत में हो। सुझाव कोई भी दे, अगर तुम इसके प्रति हमेशा नकारात्मक, प्रतिरोधी रवैया अपनाकर सत्य को लेशमात्र भी स्वीकार नहीं करते, और तुम्हारा दिल पूरी तरह प्रतिरोधी, बंद और चीजों को नकारने के भाव से भरा है, तो तुम हँसी के पात्र हो, बेहूदा हो! तुमसे निपटना बहुत मुश्किल है।’ तुमसे निपटना मुश्किल क्यों है? तुमसे निपटना इसलिए मुश्किल है, क्योंकि तुम जो प्रदर्शित कर रहे हो वह एक त्रुटिपूर्ण रवैया या त्रुटिपूर्ण व्यवहार नहीं है, बल्कि तुम्हारे स्वभाव का खुलासा है। किस स्वभाव का खुलासा? उस स्वभाव का जिसमें तुम सत्य से विमुख हो, सत्य से घृणा करते हो। जब एक बार तुम्हें उस व्यक्ति के रूप में पहचान लिया गया जो सत्य से घृणा करता है, तो परमेश्वर की नजरों में तुम मुसीबत में हो, और वह तुम्हें ठुकरा देगा और अनदेखा करेगा। लोगों के नजरिये से देखें, तो ज्यादा-से-ज्यादा वे कहेंगे : ‘इस व्यक्ति का स्वभाव बुरा है। यह बेहद जिद्दी, दुराग्रही और अहंकारी है! इसके साथ निभाना बहुत मुश्किल है, यह सत्य से प्रेम नहीं करता। इसने कभी भी सत्य को स्वीकार नहीं किया, और यह सत्य पर अमल नहीं करता।’ ज्यादा-से-ज्यादा, सब लोग तुम्हारा यही आकलन करेंगे, मगर क्या यह आकलन तुम्हारे भाग्य का फैसला कर सकता है? लोग तुम्हारा जो आकलन करते हैं, वह तुम्हारे भाग्य का फैसला नहीं कर सकता, मगर एक चीज है जो तुम्हें नहीं भूलनी चाहिए : परमेश्वर लोगों के दिलों की जाँच करता है, और साथ ही साथ वह उनकी हर कथनी और करनी का निरीक्षण करता है। अगर परमेश्वर तुम्हें इस तरह परिभाषित करता है, और अगर वह मात्र इतना नहीं कहता कि तुम्हारा स्वभाव थोड़ा भ्रष्ट है, या तुम थोड़े अवज्ञाकारी हो, बल्कि कहता है कि तुम सत्य से घृणा करते हो, तो क्या यह एक गंभीर समस्या नहीं है? (यह गंभीर है।) इससे मुसीबत होगी, और यह मुसीबत इसमें नहीं है कि लोग तुम्हें किस नजर से देखते हैं, या तुम्हारा आकलन कैसे करते हैं, यह इस बात में है कि परमेश्वर सत्य से घृणा करने वाले तुम्हारे भ्रष्ट स्वभाव को कैसे देखता है। तो परमेश्वर इसे किस नजर से देखता है? क्या परमेश्वर ने सिर्फ यह तय कर दिया है कि तुम सत्य से घृणा करते हो, इससे प्रेम नहीं करते, और कुछ नहीं? क्या यह इतना सरल है? सत्य कहाँ से आता है? सत्य किसका प्रतिनिधित्व करता है? (यह परमेश्वर को दर्शाता है।) इस पर विचार करो : अगर एक इंसान सत्य से घृणा करता है, तो परमेश्वर अपने नजरिए से उसे कैसे देखेगा? (अपने शत्रु के रूप में।) क्या यह एक गंभीर समस्या नहीं है? जब कोई व्यक्ति सत्य से घृणा करता है, तो वह परमेश्वर से घृणा करता है!” (वचन, खंड 3, अंत के दिनों के मसीह के प्रवचन, अक्सर परमेश्वर के सामने जीने से ही उसके साथ एक सामान्य संबंध बनाया जा सकता है)। परमेश्वर के वचनों से मैं समझ गई कि दूसरों की सलाह और मार्गदर्शन को कभी न स्वीकारने का मतलब वास्तव में यह है कि व्यक्ति सत्य को स्वीकार नहीं कर सकता। सत्य परमेश्वर से आता है और इसलिए सत्य को स्वीकार न करने का सार सत्य से विमुख होना और उससे घृणा करना है! मैंने कलीसिया से निष्कासित किए गए कुछ मसीह-विरोधियों के बारे में सोचा। चाहे उन्होंने कलीसिया के कार्य को कितना भी नुकसान पहुँचाया हो या भाई-बहनों ने कैसे भी सत्य की संगति की हो या उनकी काट-छाँट की हो, उन्होंने अपनी गलतियाँ मानने से बिल्कुल इनकार कर दिया और यहाँ तक कि वे सलाह देने वाले भाई-बहनों के प्रति शत्रुतापूर्ण रवैया रखते थे। क्योंकि वे सत्य स्वीकार नहीं करते थे, इसलिए वे हमेशा अपने कर्तव्यों के निर्वहन में गड़बड़ी और बाधाएँ पैदा करते थे, अंत में उन्होंने कई बुरे कर्म किए और उन्हें कलीसिया से निष्कासित कर दिया गया। फिर मैंने अपने बारे में सोचा। भाई-बहनों ने मेरी समस्याओं के बारे में जो रिपोर्टें दी थीं वे तथ्यात्मक थीं, उनकी रिपोर्टों का उद्देश्य इन समस्याओं को जल्दी हल करने में मेरी मदद करना था ताकि भाई-बहन सामान्य कलीसियाई जीवन जी सकें और कलीसिया का कार्य सुचारु रूप से आगे बढ़ सके। यह सब कलीसिया के हितों की रक्षा के लिए था और यह एक सकारात्मक चीज है। लेकिन मैंने न केवल इसे स्वीकार नहीं किया, बल्कि हठपूर्वक बहस करने और बहाने बनाने की कोशिश की। भले ही ऐसा लगता था कि मैं भाई-बहनों की सलाह स्वीकार नहीं कर सकती, वास्तव में, मैं सकारात्मक चीजों या सत्य को स्वीकार नहीं कर सकती थी। यह प्रकृति परमेश्वर का प्रतिरोध करने वाली है! मुझे एहसास हुआ कि सत्य के प्रति मेरा रवैया बहुत अनादरपूर्ण था और अगर मैंने इसे नहीं बदला, तो पता नहीं कब मैं फिर से परमेश्वर का प्रतिरोध कर बैठूँगी, मैं और अधिक अपराध करूँगी और अंत में, मुझे एक मसीह-विरोधी की तरह हटा दिया जाएगा। जब मुझे इसका एहसास हुआ, तो मैं डर गई। मैं कई सालों से परमेश्वर में विश्वास रखती आई थी और परमेश्वर के इतने सारे वचन खाए और पिए थे, लेकिन मैं अपने शैतानी स्वभाव के अनुसार जी रही थी और दूसरों की सलाह मानने से इनकार कर रही थी। इस रवैये के साथ अपना कर्तव्य करने के कारण परमेश्वर मुझसे घृणा करता है, अगर मैं अपना पूरा जीवन इसी तरह परमेश्वर में विश्वास रखते हुए बिता दूँ, तो भी मुझे कभी सत्य प्राप्त नहीं होगा और मेरे भ्रष्ट स्वभाव कभी शुद्ध नहीं होंगे। उस समय मैंने तहे दिल से महसूस किया कि बेनकाब किए जाने का मतलब हटाया जाना नहीं, बल्कि मेरे लिए परमेश्वर का उद्धार है। कलीसिया ने मुझे बरखास्त नहीं किया था बल्कि एक और मौका दिया था और मुझे जल्दी से पश्चात्ताप करना था।

मैंने अभ्यास का मार्ग खोजना शुरू किया और मुझे परमेश्वर के वचनों का एक अंश याद आया, इसलिए मैंने उसे पढ़ने के लिए खोजा। सर्वशक्तिमान परमेश्वर कहता है : “यदि तुम परमेश्वर का अनुसरण करना और अपना कर्तव्य अच्छी तरह से निभाना चाहते हो, तो पहली बात यह कि अगर चीजें तुम्हारे अनुसार न हों, तो आवेश में आने से बचना चाहिए। पहले मन को शांत करो और परमेश्वर के सामने मौन रहो, मन ही मन उससे प्रार्थना करो और उससे खोजो। हठी मत बनो; पहले समर्पित हो जाओ। ऐसी मानसिकता से ही तुम समस्याओं का बेहतर समाधान कर सकते हो। यदि तुम परमेश्वर के सामने जीने में दृढ़ रह सको, और तुम पर चाहे जो भी मुसीबत आए, उसमें उससे प्रार्थना करने और रास्ता दिखाने के लिए कहने में समर्थ हो, और तुम समर्पण की मानसिकता से उसका सामना कर सकते हो, तो फिर इससे फर्क नहीं पड़ता कि तुम्हारे भ्रष्ट स्वभाव के कितने खुलासे हो चुके हैं, या तुमने पहले क्या-क्या अपराध किए हैं—अगर तुम सत्य की खोज करो, तो उन सभी समस्याओं को हल कर पाओगे। तुम्हारे सामने कैसी भी परीक्षाएँ आएँ, तुम दृढ़ रह पाओगे। अगर तुम्हारी मानसिकता सही है, तुम सत्य स्वीकार पाते हो और परमेश्वर की अपेक्षाओं के अनुसार उसके प्रति समर्पण करते हो तो तुम सत्य पर अमल करने में पूरी तरह सक्षम हो। भले ही तुम कभी-कभी थोड़े विद्रोही और प्रतिरोधी हो सकते हो और कभी-कभी रक्षात्मक समझ दिखाते हो और समर्पण नहीं कर पाते हो, पर यदि तुम परमेश्वर से प्रार्थना करके अपनी विद्रोही प्रवृत्ति को बदल सको, तो तुम सत्य स्वीकार कर सकते हो। ऐसा करने के बाद, इस पर विचार करो कि तुम्हारे अंदर विद्रोह और प्रतिरोध क्यों पैदा हुआ। कारण का पता लगाओ, फिर उसे दूर करने के लिए सत्य खोजो, और तब तुम्हारे भ्रष्ट स्वभाव के उस पहलू को शुद्ध किया जा सकता है। ऐसी कई ठोकरों और गिरने के अनुभव के बाद, उस मुकाम तक जब तुम सत्य को अभ्यास में ला सकते हो, तब तुम्हारा भ्रष्ट स्वभाव धीरे-धीरे दूर होता जाएगा। और फिर, तुम्हारे अंदर सत्य का राज हो जाएगा और वह तुम्हारा जीवन बन जाएगा। उसके बाद, तुम्हारे सत्य के अभ्यास में कोई और बाधा नहीं आएगी। तुम परमेश्वर के प्रति सच्चा समर्पण कर पाओगे और तुम सत्य वास्तविकता को जिओगे” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचन अभ्यास का मार्ग बहुत स्पष्ट कर देते हैं। मुख्य बात यह है कि परिस्थितियों का सामना करते समय सत्य को स्वीकारने वाला दिल होना चाहिए। चाहे उस समय हमें अपनी बात कितनी भी जायज क्यों न लगे, हमें खुद का बचाव करने की दलीलों पर जोर नहीं देना चाहिए। इसके बजाय, हमें परमेश्वर के सामने अपने दिल को शांत करना चाहिए, उससे प्रार्थना करनी चाहिए और खोजना चाहिए। केवल तभी हम पवित्र आत्मा का मार्गदर्शन पा सकते हैं। साथ ही, हमें अपनी समस्याओं पर चिंतन करना चाहिए और उन्हें हल करने के लिए संबंधित सत्यों की खोज करनी चाहिए, फिर जब हमें अपने भ्रष्ट स्वभावों की समझ हो जाती है, तो हमारे दिल सत्य को स्वीकार सकते हैं और समर्पण कर सकते हैं। मुझे परमेश्वर द्वारा दिए गए मार्ग के अनुसार अभ्यास करना चाहिए।

जून में एक दिन, सुसमाचार कार्य के लिए जिम्मेदार बहन लिन वेई ने पत्र लिखकर कहा कि कुछ हफ्ते पहले, उसने मुझसे कलीसिया के सुसमाचार कार्य के बारे में पूछताछ की थी, लेकिन मैंने उसे कभी कोई प्रतिक्रिया नहीं दी। लिन वेई द्वारा बताई गई समस्याओं को देखकर मुझे कुछ प्रतिरोध महसूस हुआ और पत्र पूरा पढ़ने से पहले ही मैं मन ही मन बहस करने से खुद को नहीं रोक सकी, मैंने सोचा, “मैंने सुसमाचार कार्य का जायजा लिया है, लेकिन सुसमाचार प्रचारकों ने अपने जवाब में विवरण नहीं दिया, इसलिए मैं तुम्हें कोई प्रतिक्रिया नहीं दे सकी। तुमने जिस तरह से कहा है, उससे ऐसा लगता है जैसे मैंने काम का जायजा ही नहीं लिया है!” पत्र के अंत में लिन वेई ने मेरे कर्तव्यों में भटकावों का सारांश तैयार करने और सबक सीखने पर ध्यान केंद्रित करने में मेरा मार्गदर्शन करने के लिए अपने अनुभव साझा किए ताकि मैं अपने कर्तव्य अच्छी तरह से कर सकूँ। उस समय मुझे एहसास हुआ कि मैंने जो स्वभाव अभी-अभी प्रकट किया है, वह अभी भी बहस करने, बहाने बनाने और सत्य को स्वीकार न करने वाला है। इसलिए मैंने परमेश्वर से प्रार्थना की, “परमेश्वर, आज जब बहन ने मेरी समस्याएँ बताईं, तो मैं अभी भी बहस करने और खुद को सही ठहराने की कोशिश करना चाहती थी। मेरा मार्गदर्शन करो कि मैं स्वीकृति के बिंदु से शुरुआत करूँ और फिर इसके माध्यम से आत्म-चिंतन करूँ।” प्रार्थना करने के बाद, मुझे परमेश्वर के वचनों का एक अंश याद आया : “जब घटनाएँ घटती हैं तो व्यक्ति में सबसे पहले सत्य को स्वीकारने का रवैया होना चाहिए। ऐसे रवैये का न होना उसी प्रकार है जैसे खजाने को रखने के लिए किसी बर्तन का न होना, इसी तरह तुम सत्य पाने में असमर्थ हो जाओगे” (वचन, खंड 3, अंत के दिनों के मसीह के प्रवचन, भाग तीन)। मुझे एहसास हुआ कि इस स्थिति का सामना करते समय पहले समर्पण करके ही मैं सबक सीख सकती हूँ। फिर मैंने परमेश्वर के वचनों का एक अंश पढ़ा : “तो फिर समर्पित रवैया आखिर क्या है? सबसे पहले तो तुम्हारे पास एक सकारात्मक रवैया होना चाहिए : जब तुम्हारी काट-छाँट हो तो सबसे पहले सही-गलत का विश्लेषण करने मत बैठ जाओ—इसे समर्पित मन से स्वीकारो। उदाहरण के लिए, कोई कह सकता है कि तुमने कुछ गलत किया है। यद्यपि तुम्हारा दिल नहीं मानता, तुम यह भी नहीं जानते कि क्या गलत किया, फिर भी तुम इसे स्वीकारते हो। स्वीकार करना मूल रूप से एक सकारात्मक रवैया है। इसके अलावा ऐसा रवैया भी है जो इससे थोड़ा ज्यादा नकारात्मक है, वह है चुप रहना और कोई प्रतिरोध न करना। इसमें किस तरह का व्यवहार शामिल है? तुम अपनी समझ पर बहस नहीं करते, अपना बचाव नहीं करते, या अपने लिए वस्तुनिष्ठ बहाने नहीं बनाते। अगर तुम हमेशा अपने लिए बहाने बनाते हो और तर्क-वितर्क करते हो, और जिम्मेदारी दूसरे लोगों पर ठेलते हो तो क्या यह प्रतिरोध है? यह विद्रोह का स्वभाव है। तुम्हें अस्वीकार, प्रतिरोध या समझ को लेकर तर्क-वितर्क नहीं करना चाहिए। भले ही तुम्हारी समझ मजबूत हो, लेकिन क्या यही सत्य है? यह मनुष्य का वस्तुनिष्ठ बहाना है, सत्य नहीं। तुमसे वस्तुनिष्ठ बहानों के बारे में नहीं पूछा जा रहा है—यह चीज क्यों हुई, या कैसे हुई—बल्कि, तुम्हें यह बताया जा रहा है कि उस कार्यकलाप की प्रकृति सत्य के अनुरूप नहीं थी। यदि तुम्हारे पास इस स्तर का ज्ञान है, तो तुम वास्तव में स्वीकार करने और प्रतिरोध न करने में सक्षम होओगे” (वचन, खंड 3, अंत के दिनों के मसीह के प्रवचन, पाँच शर्तें, जिन्हें परमेश्वर पर विश्वास के सही मार्ग पर चलने के लिए पूरा करना आवश्यक है)। परमेश्वर के वचन अभ्यास का मार्ग स्पष्ट रूप से बताते हैं। किसी स्थिति का सामना करते समय मुझे सही या गलत का विश्लेषण करके शुरुआत नहीं करनी चाहिए। भले ही मैं अभी भी यह नहीं देख पा रही थी कि मैंने कहाँ गलती की, मुझे पहले बहन द्वारा बताई गई समस्याओं को स्वीकारना चाहिए और आत्म-चिंतन करना चाहिए। मुझे स्पष्ट कारणों का हवाला देने की कोशिश नहीं करनी चाहिए, क्योंकि भले ही मेरे तर्क सही थे, पर वे सत्य नहीं थे। जब मुझमें समर्पण की मानसिकता आ गई, तो मेरा दिल शांत हो गया। फिर मैंने यह देखने के लिए सुसमाचार प्रचारकों के साथ अपने हाल के पत्राचार की समीक्षा शुरू की कि समस्या वास्तव में कहाँ थी। मैंने पाया कि कुछ लोगों से मैंने केवल एक बार विवरण माँगा था और अगर उन्होंने जवाब नहीं दिया, तो मैंने दोबारा उनका जायजा नहीं लिया; कुछ ने जवाब तो दिया, लेकिन विवरण के बिना। वास्तव में, इन मसलों के संबंध में मुझे विशिष्ट विवरण माँगने के लिए फिर से पत्र लिखना चाहिए था और जल्द से जल्द लिन वेई को प्रतिक्रिया देनी चाहिए थी, लेकिन क्योंकि मैंने काम का जायजा नहीं लिया था और मुझे नहीं पता था कि चीजें कैसी चल रही हैं, इसलिए मैं ऐसा नहीं कर सकी; नतीजतन लिन वेई समय पर भटकावों को ठीक करने या समस्याएँ हल करने में हमारी मदद नहीं कर सकी। सुसमाचार कार्य की धीमी प्रगति वास्तव में मेरी जिम्मेदारी थी। परमेश्वर के वचनों ने ही मुझे मेरी समस्याओं का एहसास कराया और मैं सचमुच पूरे दिल से लिन वेई के मार्गदर्शन और मदद को स्वीकार कर सकी। उसके बाद, मैंने सुसमाचार प्रचारकों के साथ संगति की, उनसे सुसमाचार कार्य के बारे में विशिष्ट प्रतिक्रिया देने को कहा, ताकि हम तुरंत भटकावों को ठीक कर सकें और अपने कर्तव्यों में अच्छे नतीजे सुनिश्चित कर सकें। जब सुसमाचार कार्य में समस्याएँ और कठिनाइयाँ आईं, तो मैंने तुरंत लिन वेई को प्रतिक्रिया दी और उसके साथ मिलकर समाधान खोजा। साथ ही, मैंने सचेत होकर नियमित रूप से काम का जायजा लेना और यह सुनिश्चित करना भी शुरू कर दिया कि यह ठीक से लागू हो। परमेश्वर का धन्यवाद! मुझमें यह बदलाव परमेश्वर के वचनों से आया।


3. अपनी आस्था में तुम न ठंडे न गर्म होकर खुद को बर्बाद कर दोगे

मु चे, चीन

फरवरी 2024 की शुरुआत में मैं कलीसिया में पाठ-आधारित कर्तव्य निभा रही थी। शुरू में मैं काफी उत्साहित थी; मुझे लगा कि मेरा जीवन प्रवेश काफी सतही है और मुझमें हर क्षेत्र में कमी है, इसलिए मैंने सोचा कि अपने पाठ-आधारित कर्तव्य में प्रशिक्षण पाकर और सत्य और सिद्धांतों को और अधिक समझकर मैं अधिक तेजी से जीवन वृद्धि हासिल कर सकती हूँ। बाद में पर्यवेक्षक ने एक टीम के धर्मोपदेश समीक्षा कार्य के प्रबंधन के लिए मुझे किन लान नाम की एक बहन का सहयोगी बना दिया। किन लान मुझसे अधिक समय से पाठ-आधारित कर्तव्य निभा रही थी और सिद्धांतों और पेशेवर कौशलों में कुछ सिद्धहस्त थी। मैं यह सोचकर बहुत खुश थी कि उसके साथ सहयोग करने का मतलब है कि मैं बहुत कुछ सीख सकती हूँ और अपने कर्तव्य में और तेजी से प्रगति कर सकती हूँ। यह जानते हुए कि मैंने अभी-अभी यह कर्तव्य शुरू किया है, किन लान ने मुझे काफी विस्तृत मार्गदर्शन दिया। धर्मोपदेशों की जाँच करते समय वह पहले उन पर मेरा दृष्टिकोण पूछती थी और अगर मुझे कोई चीज समझ में नहीं आती तो वह मेरे साथ बिंदुवार संगति करती थी। मैं लगन से अध्ययन करती और नोट्स बनाती थी, इस तरीके से अपना कर्तव्य निभाकर मुझे काफी सहज महसूस होता था। बाद में काम की समीक्षा करते समय मुझे एहसास हुआ कि करने के लिए वास्तव में बहुत अधिक है। धर्मोपदेश चुनने के अलावा हमें टीम के सदस्यों की मौजूदा स्थितियों और कार्य प्रगति से अवगत रहना था और जब काम के नतीजे खराब हों तो हमें सभी विचलनों और मसलों की समीक्षा करनी थी। हमें पेशेवर कौशलों के अध्ययन का आयोजन, लोगों को विकसित, वगैरह भी करना था। मैंने मन ही मन सोचा, “इन सभी अलग-अलग परियोजनाओं का प्रबंधन करना बहुत जटिल है; इस सारे काम को अच्छी तरह करने के लिए मुझे कितना ज्यादा सोचना होगा, ऊर्जा लगानी होगी और कितनी ज्यादा कीमत चुकानी होगी?” जैसे ही मेरे मन में ये विचार आए, मुझे यह बहुत सिरदर्द वाला और अपनी देह के लिए बहुत थकाऊ लगा। बहनों के साथ काम में विचलनों की समीक्षा करते समय मैं चाहती थी कि इसमें भाग लूँ और शामिल होऊँ लेकिन यह सोचकर कि कैसे मैं इस कर्तव्य में नई हूँ और चीजों को नहीं समझती हूँ और कैसे किन लान काम के सभी पहलुओं से परिचित है, उस पर और अधिक निर्भर रहना बेहतर लगता था, इसलिए मैं बस श्रोता की भूमिका निभाकर संतुष्ट थी। विचलनों को सुधारने के संबंध में पत्र लिखते समय मैं बस उन मुख्य बिंदुओं को व्यवस्थित कर देती थी जिनकी चर्चा किन लान और दूसरे कर चुके होते थे, जिससे मैं बहुत सारी परेशानी से बच जाती थी। जब काम के नतीजों पर असर पड़ता था तो सभी बहनें बहुत चिंतित हो जाती थीं और वे आत्म-चिंतन करती थीं और अपने काम में विचलनों का सारांश बनाती थीं लेकिन मैं यह सोचकर बेफिक्र रहती थी कि हमारे काम के नतीजों का मुझसे कोई लेना-देना नहीं है। मुझे लगता था कि मैं इस कर्तव्य में नई हूँ, चीजों को समझती नहीं हूँ या कर नहीं पाती हूँ और मैं समस्याओं को सतही तौर पर देखती हूँ, इसलिए मैं एक आम पिछलग्गू बनकर रह गई। मैं हर दिन बस एक ढर्रे पर काम की जाँच करती थी, उस पर बहुत अधिक सोचना नहीं चाहती थी। कभी-कभी मुझे रात 9 बजे से पहले ही नींद आने लगती थी।

मार्च की शुरुआत में मुझे लगातार कई दिनों तक घुटनों में तेज दर्द के साथ सीने में भी दर्द हुआ। एक बहन ने मुझे चेताते हुए कहा, “तुमने हाल-फिलहाल अपने कर्तव्य में बोझ की भावना ज्यादा नहीं दिखाई है। अब जब तुम बीमार पड़ चुकी हो तो तुम कुछ आत्म-परीक्षण कर सकती हो।” उसने मेरे साथ संगति करने के लिए एक और बहन के अनुभव का भी इस्तेमाल किया, कहा कि यह बहन कैसे अपने कर्तव्य में हमेशा दूसरों की सुनती थी और उन पर निर्भर रहती थी, चीजों को लेकर उसके पास अपने दृष्टिकोण नहीं थे और बाद में अपने कर्तव्य में प्रभावी न होने के कारण उसे बरखास्त कर दिया गया। बरखास्त होने के बाद ही उसे इसका पछतावा हुआ और अपने कर्तव्य का महत्व समझ आया। इस बहन की संगति सुनने के बाद मुझे यह सोचकर बहुत डर लगा, “क्या हाल-फिलहाल मेरी भी यही दशा नहीं रही है? मैंने किसी भी चीज की परवाह नहीं करनी चाही है और मैं बस एक पिछलग्गू की तरह काम करती रही हूँ।” मैंने कुछ दिन पहले पढ़े परमेश्वर के वचनों के एक अंश के बारे में सोचा, जो मेरी दशा से काफी संबंधित था, इसलिए मैंने उसे पढ़ने के लिए ढूँढ़ निकाला। परमेश्वर कहता है : “कुछ लोगों को देखकर लगता है कि अपना कर्तव्य करने में उनमें समर्पण है, ऊपरवाला जो भी व्यवस्था करता है वे उसे करते हुए लगते हैं। लेकिन जब उनसे पूछा जाता है, ‘क्या तुम अपना कर्तव्य लापरवाही से करते हो? क्या तुम इसे सिद्धांतों के अनुसार करते हो?’ तो वे कोई निश्चित उत्तर नहीं दे पाते हैं, बस इतना कहते हैं, ‘मैं वैसा ही करता हूँ जैसा ऊपरवाला निर्देश देता है और बेतहाशा गलत कर्म करने की हिम्मत नहीं करता।’ जब उनसे पूछा जाता है कि क्या उन्होंने अपनी जिम्मेदारी पूरी की है तो वे कहते हैं, ‘खैर, मैं वही कर रहा हूँ जो मुझे करना चाहिए।’ देखा? अपना कर्तव्य करते समय उनका हमेशा इसी तरह का रवैया होता है—वे जल्दबाजी नहीं करते हैं, चीजों को धीरे-धीरे करते हैं और आधा-अधूरा मन लगाते हैं। तुम वाकई उनमें कोई गलती नहीं ढूँढ़ सकते, लेकिन अगर तुम उनके कर्तव्य-निर्वहन को सत्य सिद्धांतों की कसौटी पर मापते हो तो तुम पाते हो कि यह अकुशल है और मानक-स्तर का नहीं है। और फिर भी, उन्हें कोई परवाह नहीं है, वे पहले की तरह ही कार्य करना जारी रखते हैं और वे अब भी वे चीजें नहीं करते हैं जिन्हें करने की उन्हें पहल करनी चाहिए—वे बिल्कुल भी नहीं बदलते हैं। क्या वे चिकने घड़े नहीं होते हैं? वे हमेशा यही रवैया बनाए रखते हैं : ‘तुम्हारे पास हजारों शानदार योजनाएँ हो सकती हैं, लेकिन मेरे अपने कुछ नियम हैं। मैं बस ऐसा ही हूँ! देखते हैं तुम मेरे साथ क्या कर सकते हो। मेरा यही रवैया है!’ उन्होंने ऐसा कुछ नहीं किया है जो अत्यंत विश्वासघाती या बुरा हो, बल्कि उन्होंने कुछ अच्छे कर्म भी किए हैं। तुम क्या कहोगे कि वे किस मार्ग पर चल रहे हैं? क्या परमेश्वर में विश्वास और अपने कर्तव्य के प्रति इस तरह का रवैया अच्छा है? (नहीं।) बाइबल में परमेश्वर यह कहता है : ‘इसलिये कि तू गुनगुना है, और न ठंडा है और न गर्म, मैं तुझे अपने मुँह में से उगलने पर हूँ’ (प्रकाशितवाक्य 3:16)। गुनगुना होना, यानी न ठंडा होना और न ही गर्म—क्या यह रवैया अच्छा है? (नहीं।) कुछ लोग सोचते हैं, ‘अगर मैं बुराई करता हूँ और गड़बड़ियाँ पैदा करता हूँ तो मेरी फौरन निंदा की जाएगी। लेकिन अगर मैं सकारात्मक और सक्रिय रूप से चीजें करता हूँ तो मैं थक जाऊँगा और अगर मैं कुछ करते हुए गलती कर दूँ तो हो सकता है कि मेरी काट-छाँट कर दी जाए या यहाँ तक कि शायद मुझे बर्खास्त भी कर दिया जाए, जो कितना शर्मनाक होगा! इसलिए मैं गुनगुना रहता हूँ, न ठंडा और न ही गर्म। तुम मुझसे जो भी करने को कहोगे, मैं उसे करूँगा। लेकिन अगर तुम मुझे कुछ करने को नहीं कहोगे तो मैं दखल नहीं दूँगा। इस तरह से मुझे थकान नहीं होगी और इसके अलावा, लोग मुझमें कोई गलती नहीं ढूँढ़ पाएँगे। यह तरीका बढ़िया है!’ क्या आचरण करने का यह तरीका अच्छा है? (नहीं।)” (वचन, खंड 7, सत्य के अनुसरण के बारे में, सत्य का अनुसरण कैसे करें (11))। परमेश्वर के वचनों का मुझ पर गहरा असर हुआ। उसने मेरे कर्तव्य में मेरी असली दशा को उजागर कर दिया था। ऊपरी तौर पर पर्यवेक्षक मुझसे जो कुछ भी करने को कहता था वह मैं कर देती थी; मैं काम की जाँच करती थी और धर्मोपदेश चुनती थी, ये सारे काम करती थी और मैं बुराई नहीं करती थी या बाधाएँ पैदा नहीं करती थी। लेकिन अपने कर्तव्य में मेरा रवैया निष्क्रिय था। मैं एक महीने से अधिक समय से पाठ-आधारित कार्य कर रही थी और मैं हर दिन विवेकहीन रहकर गुजार देती थी और मुझमें तात्कालिकता की कोई भावना नहीं थी। मैं अपने कर्तव्य में बस एक पिछलग्गू की तरह काम करती थी, मैं पत्रों के जवाब में किन लान के दृष्टिकोणों के अनुसार चलती थी और काम की समीक्षा में शामिल नहीं होती थी। काम में कोई प्रगति न होने पर मुझे चिंता या व्याकुलता नहीं होती थी और मैं बस ऐसे बहाने इस्तेमाल करती थी कि “मैं इस काम के लिए नई हूँ,” “मैं यह नहीं कर सकती” या “मुझे यह समझ में नहीं आता” है। मुझमें हर चीज के प्रति उपेक्षापूर्ण रवैया था और मेरे कर्तव्य में जरा भी बोझ की भावना नहीं थी। जो लोग अपने कर्तव्य में बोझ उठाते हैं, वे परमेश्वर के इरादों पर विचार कर पाते हैं और यह सोचने में सक्षम होते हैं कि काम को जल्दी कैसे सँभाला जाए और वे काम के मसलों को हल करने के लिए सत्य खोज पाते हैं, उचित मामलों के बारे में सोच पाते हैं और एक सक्रिय रवैया रख पाते हैं। जहाँ तक मेरी बात है, मैं सिर्फ यह सोचती थी कि अपनी देह को कष्ट से कैसे बचाया जाए। मैं अपने सारे कार्य में अपनी साझेदार बहन पर निर्भर रहती थी और एक भी जिम्मेदारी पूरी नहीं करती थी। तभी मुझे एहसास हुआ कि इस बहन के चेताने में परमेश्वर का इरादा निहित था। अगर मैं अपने कर्तव्य के प्रति इसी रवैये के साथ चलती रही तो यह बहुत खतरनाक होगा और मैं खुद को बर्बाद कर दूँगी। यह समझने के बाद मुझे लगा कि मैं संकट में हूँ और मैंने परमेश्वर से प्रार्थना की, “हे परमेश्वर, मैं दूसरों पर बहुत ही अधिक निर्भर हूँ और बस एक पिछलग्गू बनना चाहती हूँ। मैं कभी भी चीजों के बारे में चिंता करने या कष्ट सहने को तत्पर नहीं रहती और मुझमें अपने कर्तव्य को लेकर बोझ की भावना जरा भी नहीं है। हे परमेश्वर, मैं इस ‘न ठंडी न गर्म’ दशा में रहकर तेरी घृणा का पात्र नहीं बनना चाहती। मैं बदलना चाहती हूँ—कृपया मेरा मार्गदर्शन करो।” उसके बाद मैंने सचेत रूप से अपने कर्तव्य में अपना रवैया उलट दिया, गंभीर मामलों को अपने मन में रखा और शाम को ऊँघना बंद कर दिया।

क्योंकि मैंने पहले अपने कर्तव्य में उचित कार्य पर ध्यान नहीं दिया था या बोझ नहीं उठाया था, मुझे जल्द ही इसके परिणाम भुगतने पड़े। मैं जिस काम का पर्यवेक्षण करती थी उसमें कतई कोई नतीजा नहीं निकला और कुछ भाई-बहन अपने कर्तव्यों में नकारात्मक और निष्क्रिय हो गए थे। जैसी कि कहावत है, “पल्टन सिर्फ उतनी अच्छी होती है जितना अच्छा उसका सेनापति होता है।” चूँकि मैंने अपनी टीम के लिए सिद्धांतों के अध्ययन की व्यवस्था करने में कोई प्रगति नहीं की थी, इसलिए कुछ दिनों बाद पर्यवेक्षक ने इस काम का प्रभार किन लान को सौंप दिया। मुझे यह सुनकर सचमुच बहुत दुख हुआ और एहसास हुआ कि मैंने अध्ययन के लिए निश्चित समय की व्यवस्था नहीं की थी और बस निष्क्रिय रूप से यह इंतजार करती थी कि हर बार किन लान व्यवस्था कर दे। अगर मैं थोड़ी और चौकस होती, थोड़ा सा और बोझ उठाती और समय पर यह व्यवस्था और पर्यवेक्षण करती कि हर कोई सिद्धांतों का अध्ययन करे तो मेरे कर्तव्य संबंधी स्थिति में बदलाव नहीं किया जाता। परमेश्वर इस मामले के जरिए मेरा खुलासा कर रहा था और मैं यह सोचकर परेशान और आत्म-ग्लानि महसूस कर रही थी, “मैं कैसे इस तरीके से अपना कर्तव्य निभा सकती थी? क्या मैं गैर-भरोसेमंद नहीं हो रही हूँ? मेरी सत्यनिष्ठा और गरिमा कहाँ है?” बाद में मैंने परमेश्वर के वचनों के ये दो अंश देखे : “लोगों को उचित कर्म कैसे करने चाहिए और उन्हें ये ऐसी किस दशा और स्थिति में करने चाहिए ताकि इसे अच्छे कर्म तैयार करना माना जाए? कम-से-कम, उन्हें सकारात्मक और सक्रिय रवैया रखना चाहिए और अपना कर्तव्य करते समय वफादार होना ही चाहिए, सत्य सिद्धांतों के अनुसार कार्य करने में समर्थ होना चाहिए और परमेश्वर के घर के हितों की रक्षा करनी चाहिए। सकारात्मक और सक्रिय होना सबसे महत्वपूर्ण है; अगर तुम हमेशा निष्क्रिय रहते हो तो यह समस्या वाली बात है। यह ऐसा है मानो तुम परमेश्वर के घर के सदस्य नहीं हो और तुम अपना कर्तव्य नहीं कर रहे हो, मानो तुम्हारे पास वेतन कमाने के लिए इसे करने के अलावा कोई दूसरा विकल्प नहीं है क्योंकि नियोक्ता की माँग है कि तुम इसे करो—तुम इसे स्वेच्छा से नहीं कर रहे हो, बल्कि बहुत निष्क्रिय रूप से कर रहे हो। अगर इसमें तुम्हारे हित शामिल नहीं होते तो तुम ऐसा बिल्कुल भी नहीं करते। या अगर किसी ने तुमसे ऐसा करने के लिए नहीं कहा होता तो तुम ऐसा बिल्कुल भी नहीं करते। तो फिर इस दृष्टिकोण से चीजें करना अच्छे कर्म करना नहीं है। इसलिए इस तरह के लोग बहुत मूर्ख होते हैं; वे जो कुछ भी करते हैं उसमें निष्क्रिय होते हैं। वे वह चीज नहीं करते हैं जिसे वे करने के बारे में सोच सकते हैं और न ही वे वह चीज करते हैं जिसे वे समय और ऊर्जा से पूरा कर सकते हैं। वे बस प्रतीक्षा करते हैं और देखते हैं। यह परेशान करने वाली और बहुत दयनीय बात है। ... परमेश्वर ने तुम्हें पर्याप्त काबिलियत और श्रेष्ठतर स्थितियाँ दी हैं जो तुम्हें कुछ चीजें स्पष्टता से देखने देती हैं और इस कार्य के लिए योग्य बनने देती हैं। लेकिन तुम सही रवैया नहीं रखते, तुममें कोई समर्पण और ईमानदारी नहीं है और तुम इसे अच्छी तरह से करने के लिए अपना सर्वोत्तम प्रयास नहीं करना चाहते हो। यह परमेश्वर को बहुत ही निराश करता है। इसलिए बहुत सी चीजों का सामना करने पर अगर तुम आलसी रहते हो, हमेशा परेशानी महसूस करते हो और उन्हें नहीं करना चाहते हो और तुम अंदर ही अंदर बड़बड़ाते हो कि, ‘मुझे ही क्यों यह सब करने को कहा जा रहा है, किसी और को क्यों नहीं?’ तो यह एक मूर्खतापूर्ण विचार है। जब तुम्हें कोई कर्तव्य दिया जाता है तो यह कोई दुर्भाग्यपूर्ण घटना नहीं है, यह एक सम्मान है और तुम्हें इसे खुशी से स्वीकार करना चाहिए। यह कार्य तुम्हें थका या मार नहीं डालेगा। बल्कि, अगर तुम अपना कर्तव्य अच्छे से निभाते हो, सत्य को समझते हो और समस्याओं का समाधान करते हो, तो तुम अपने मन में शांति और सुकून महसूस करोगे और तुमने परमेश्वर को निराश नहीं किया होगा। परमेश्वर के सामने, तुममें आस्था होगी और तुम सिर उठाकर आचरण कर सकोगे। अगर तुमने अपना कर्तव्य अच्छे से नहीं निभाया है और हमेशा अनमने रहते हो, तो भले ही तुम्हारे कारण कोई नुकसान न हुआ हो, इस अपराध के कारण तुम्हारे दिल में जीवन भर का पछतावा होगा। यह अपराध एक अथाह काले गड्ढे जैसा होगा; जब भी तुम इसके बारे में सोचोगे, तुम्हें दर्द और बेचैनी महसूस होगी, एक ऐसी वेदना जो दिल में चुभती है। तुम्हें न केवल जरा भी शांति या आनंद नहीं मिलेगा, बल्कि इसके विपरीत, पछतावे और यंत्रणा का यह दर्द तुम्हारे पूरे जीवन भर साथ रहेगा और इसे कभी मिटाया नहीं जा सकेगा। क्या यह अनंत पछतावा नहीं है? तो परमेश्वर की नज़र से क्या? परमेश्वर इस मामले को परिभाषित करने के लिए सत्य के सिद्धांतों का उपयोग करता है, इसलिए इसकी प्रकृति उससे कहीं ज़्यादा गंभीर है जो तुम महसूस करते हो। क्या तुम यह समझते हो? तो, तुम जिस मार्ग पर चल रहे हो उसे देखने के लिए परमेश्वर तुम्हारे सामान्य कार्य-प्रदर्शन पर और सत्य और तुम्हारे कर्तव्य के प्रति तुम्हारे रवैये पर समग्र सोच-विचार करेगा। मान लो कि सत्य और अपने कर्तव्य के प्रति तुम्हारा रवैया हमेशा लापरवाह होता है और तुम सतही तौर पर वादे करते हो, लेकिन पर्दे के पीछे उन पर अमल नहीं करते, तुम टालमटोल करते हो और तुममें तत्परता की भावना नहीं होती और तुममें परमेश्वर के इरादों के प्रति विचारशील होने का सकारात्मक रवैया नहीं होता। भले ही बाहरी तौर पर तुम गड़बड़ी और बाधाएं पैदा नहीं करते, बुरा काम नहीं करते हो, मनमानी और लापरवाही से काम नहीं करते हो या बुरे कर्म करते हुए निरंकुश नहीं दौड़ते हो और देखने में तुम एक नियम का पालन करने वाले काफी शिष्ट व्यक्ति लगते हो, लेकिन तुम परमेश्वर द्वारा तुमसे जो करने की माँग की जाती है उसे सकारात्मक और सक्रिय रूप से नहीं करते, बल्कि तुम धूर्त हो और कामचोरी करते हो और वास्तविक कार्य करने से बचते हो। ऐसे में आखिर तुम वाकई किस मार्ग पर चल रहे हो? अगर यह मसीह-विरोधी का मार्ग न भी हो, तो भी कम-से-कम यह नकली अगुआ का मार्ग तो है ही” (वचन, खंड 7, सत्य के अनुसरण के बारे में, सत्य का अनुसरण कैसे करें (11))। “कोई भी नष्ट किया जाना और नरक भेजा जाना नहीं चाहता है, लेकिन न चाहते हुए भी बहुत से लोग बार-बार बुराई करते हैं, उस मार्ग पर तेज रफ्तार से आगे बढ़ते हैं जो नरक की तरफ ले जाता है। कुछ लोग परमेश्वर के घर द्वारा दिए गए कर्तव्य करने के अवसरों को बार-बार अनदेखा करते हैं, पवित्र आत्मा के प्रेरित करने और पवित्र आत्मा की धिक्कार को अनदेखा करते हैं और परमेश्वर की अपेक्षाओं को अनदेखा करते हैं। वे लापरवाह होने, अँधाधुँध गलत कर्म करने, बेहूदा मनमानी से कार्य करने, गड़बड़ी और बाधा पैदा करने, सुधार से परे, बेशर्म व्यक्ति होने और बुराई करने पर अड़े रहते हैं। कोई भी तुम्हें ये चीजें करने के लिए मजबूर नहीं कर रहा है और परमेश्वर के घर में किसी ने भी तुमसे इन्हें करने की माँग नहीं की है। स्पष्ट रूप से यह तुम्हारी निजी पसंद है; यह वह है जो तुम करने को तैयार हो, जो करना तुम्हें पसंद है और जिसे करने के लिए तुम जोश से भरे रहते हो। जब यह कहा जाता है कि जिस मार्ग पर तुम चल रहे हो, वह नरक और विनाश की ओर ले जाता है तो तुम परेशान और नकारात्मक महसूस करते हो। यहाँ नकारात्मक महसूस करने की क्या बात है? क्या यह तुम्हारी अपनी गलती नहीं है? क्या यह स्वयं-प्रेरित नहीं है? क्या यह अर्जित नहीं है? कुछ लोग कहते हैं, ‘जब मैं बुराई करता हूँ तो वह इसलिए क्योंकि मैं खुद को रोक नहीं पाता। मैं हर अवसर पर अच्छे तरीके से चीजें करना चाहता हूँ, लेकिन उन्हें कर लेने के बाद मुझे एहसास होता है कि मैंने जो किया वह अच्छा नहीं था।’ तुमने बुराई की और गड़बड़ी और बाधाएँ पैदा कीं जिसके कारण कलीसिया के कार्य में नुकसान हुए। हो सकता है कि तुम्हें तुम्हारे अपराधों के लिए जवाबदेह न ठहराया जाए, लेकिन तुम्हारे अपराध छिपे हुए जोखिम उत्पन्न करते हैं और भविष्य में तुम अपने अपराध दोहरा सकते हो; यह बहुत खतरनाक है। यह ठीक वैसा ही है जैसे कोई किसी मार्ग पर चल रहा है—और हर कदम अपने पीछे एक निशान छोड़ रहा है। क्या तुम उन अपराधों को पहचानते हो जो तुमने किए हैं? क्या तुम उनके लिए पछतावा महसूस करते हो? क्या तुम शुक्रगुजार और दुखी महसूस करते हो? क्या तुम उनके कारण फूट-फूट कर रोते हो? क्या तुमने अपना रास्ता सुधार लिया है? क्या तुम सही मायने में अपने बुरे कर्मों से नफरत करते हो? क्या तुमने अपनी बुराई को कुचल दिया है और सही मायने में परमेश्वर के सामने पश्चात्ताप किया है? ... अगर तुम सही मायने में पश्चात्ताप नहीं कर सकते, बल्कि अपनी कसमों से परमेश्वर को धोखा देते हो तो तुम जिस मार्ग पर चल रहे हो वह विनाश की तरफ ले जाता है। तुम्हारा हर बुरा कर्म नरक के दरवाजे पर एक दस्तक है; शायद इनमें से कोई एक दस्तक अंत में इसे खोल ही देगी और तब तुम्हारा अंत आ चुका होगा। यह कह सकते हैं कि कुछ लोगों ने जब से परमेश्वर में विश्वास रखना शुरू किया है, वे तब से लेकर अब तक लगातार बुरे कर्म जमा करते जा रहे हैं और अपने सभी क्रियाकलापों और व्यवहारों से नरक के दरवाजे पर दस्तक दिए जा रहे हैं और साथ ही, परमेश्वर का गुस्सा भी जमा करते जा रहे हैं; वे परमेश्वर की सजा अपने ऊपर टूट पड़ने की प्रतीक्षा कर रहे हैं” (वचन, खंड 7, सत्य के अनुसरण के बारे में, सत्य का अनुसरण कैसे करें (11))। परमेश्वर के वचन पढ़ने के बाद मेरा मन बहुत बेचैन हो गया। परमेश्वर ने कहा कि जो लोग अपने कर्तव्य में निष्क्रिय रहते हैं, वे वह भी नहीं कर पाते हैं जो वे कर सकते हैं और अपने कर्तव्य में अनमने और गैर-जिम्मेदाराना ढंग से काम करते हैं, वे ऐसे लोग हैं जो वास्तविक कार्य नहीं करते, नकली अगुआओं के मार्ग पर चलते हैं और परमेश्वर द्वारा उनकी निंदा की जाती है। मैंने आत्म-चिंतन किया : कर्तव्य निभाने के बावजूद मैं खुद को परमेश्वर के घर का सदस्य नहीं समझती हूँ। मैं अपने कर्तव्य में न सिर्फ गैर-वफादार थी, बल्कि सबसे बुनियादी जिम्मेदारियाँ तक पूरी नहीं कर रही थी। मैं जिन बहनों के साथ साझेदार थी, वे विचलनों को सुधारने और हमारे कर्तव्य बेहतर ढंग से निभाने के लिए काम का सारांश तैयार करती थीं, लेकिन जहाँ तक मेरी बात है, मैं न तो भागीदारी करती थी और न ही कुछ पूछती थी। जब मैं विचलन सुधारने के लिए पत्र लिखती थी तो मैं उसमें अपना दिल नहीं लगाती थी और बस बहन के कहे अनुसार एक बिना दिमाग वाले रोबोट की तरह लिख देती थी। मैंने सभी के पेशेवर कौशलों के अध्ययन को भी गंभीरता से नहीं लिया और उनकी प्रगति में देरी की। यह सब मेरे कर्तव्य के लिए चिंता न करने और बोझ न उठाने की मेरी अनिच्छा के कारण था। इस तरह से अपना कर्तव्य करना एक ऐसी बात थी जिससे परमेश्वर घृणा करता था और लोग विकर्षित होते थे और मैं निश्चित रूप से उनके भरोसे के लायक नहीं थी। मैं जो कुछ भी करती थी उसमें सिर्फ अपनी देह के बारे में विचार करती थी, अपने कर्तव्य के बारे में विचार करना या कीमत चुकाना नहीं चाहती थी, बस एक पिछलग्गू की तरह काम करती थी और यह इंतजार करती थी कि मेरे लिए हर चीज की व्यवस्था हो जाए, कलीसिया के कार्य के बारे में बिल्कुल नहीं सोचती थी और परमेश्वर के इरादे पर विचार नहीं करती थी। कर्तव्य के प्रति मेरे इस रवैये ने परमेश्वर को बहुत निराश किया। मैं सारी चीजों में अपनी साझेदार बहन पर निर्भर रहती थी। भले ही मेरी देह को आराम महसूस हुआ हो, लेकिन मुझे अच्छे कर्म तैयार करने का जो मौका परमेश्वर ने दिया था उसे मैंने खो दिया और बिखरे हुए पानी की तरह मैं इसे कभी वापस नहीं पा सकती थी। मैंने ऋणी और पछतावा महसूस किया! परमेश्वर के वचनों की इस पँक्ति ने “तुम्हारा हर बुरा कर्म नरक के दरवाजे पर एक दस्तक है,” मुझे सचमुच झकझोर दिया। मुझे लगता था कि सिर्फ यहूदा और बुराई करने वाले दूसरे लोग ही नरक का द्वार तोड़कर खोल सकते हैं, लेकिन पता यह चला कि परमेश्वर हर उस घड़ी का हिसाब रख रहा था जब भी मैं आराम में लिप्त होती थी, अपने कर्तव्य में बोझ नहीं उठाती थी और पश्चात्ताप करने से इनकार करती थी और परमेश्वर का रखा हुआ हर हिसाब नरक के द्वार को थोड़ा और तोड़कर खोल देता था। सत्य का अभ्यास करने में बार-बार असफल होने से नरक का द्वार टूटकर खुलता है। यह परिणाम सचमुच बहुत भयानक है! इस पर चिंतन करने पर मुझे आखिरकार एहसास हुआ कि मैं सचमुच खतरे में थी और मुझे यह सोचकर थोड़ा सा पछतावा हुआ, “परमेश्वर ने मुझे अभी भी पश्चात्ताप करने का एक मौका दिया है। मुझे अपने कर्तव्य करने के अवसर को संजोना होगा और अपने अपराधों की भरपाई करनी होगी।” मैंने परमेश्वर से प्रार्थना की, “हे परमेश्वर, मुझमें लेशमात्र भी मानवता या विवेक नहीं है। मैं सिर्फ अपनी देह के सुखों में डूबे रहने की परवाह करती हूँ और मुझे जो कर्तव्य अच्छे से निभाने चाहिए उनमें से मैंने एक भी नहीं निभाया है। मैंने तुम्हें बहुत ही दुख पहुँचाया है! हे परमेश्वर, मैं जानती हूँ कि इस तरह से अपना कर्तव्य करना मुझे बर्बाद कर देगा और कलीसिया के कार्य को नुकसान पहुँचाएगा। मैं पश्चात्ताप करने और तुम्हारी जाँच-पड़ताल स्वीकार करने की इच्छुक हूँ। कृपया मुझे अनुशासित करो ताकि मैं खुद को समझ सकूँ और अपने भ्रष्ट स्वभाव को त्याग सकूँ।”

बाद में मैंने सोचा, “मैं चीजों के बारे में चिंता करने और अपना दिमाग लगाने के लिए हमेशा क्यों अनिच्छुक रहती हूँ? इसका मूल कारण क्या है?” मैंने परमेश्वर के वचनों के दो अंश पढ़े : “आलसी लोग कुछ भी नहीं कर सकते हैं। इसे संक्षेप में प्रस्तुत करें, तो वे बेकार लोग हैं; उनमें एक द्वितीय-श्रेणी की अक्षमता है। आलसी लोगों की काबिलियत कितनी भी अच्छी क्यों न हो, वह नुमाइश से ज्यादा कुछ नहीं होती; भले ही उनमें अच्छी काबिलियत हो, लेकिन इसका कोई फायदा नहीं है। वे बहुत ही आलसी होते हैं—उन्हें पता होता है कि उन्हें क्या करना चाहिए, लेकिन वे वैसा नहीं करते हैं, और भले ही उन्हें पता हो कि कोई चीज एक समस्या है, फिर भी वे इसे हल करने के लिए सत्य की तलाश नहीं करते हैं, और वैसे तो वे जानते हैं कि कार्य को प्रभावी बनाने के लिए उन्हें क्या कष्ट सहने चाहिए, लेकिन वे इन उपयोगी कष्टों को सहने के इच्छुक नहीं होते हैं—इसलिए वे कोई सत्य प्राप्त नहीं कर पाते हैं, और वे कोई वास्तविक कार्य नहीं कर सकते हैं। वे उन कष्टों को सहना नहीं चाहते हैं जो लोगों को सहने चाहिए; उन्हें सिर्फ सुख-सुविधाओं में लिप्त रहना, खुशी और फुर्सत के समय का आनंद लेना और एक मुक्त और शांतिपूर्ण जीवन का आनंद लेना आता है। क्या वे निकम्मे नहीं हैं? जो लोग कष्ट सहन नहीं कर सकते हैं, वे जीने के लायक नहीं हैं। जो लोग हमेशा परजीवी की तरह जीवन जीना चाहते हैं, उनमें जमीर या विवेक नहीं होता है; वे पशु हैं, और ऐसे लोग श्रम करने के लिए भी अयोग्य हैं। क्योंकि वे कष्ट सहन नहीं कर पाते हैं, इसलिए श्रम करते समय भी वे इसे अच्छी तरह से करने में समर्थ नहीं होते हैं, और अगर वे सत्य प्राप्त करना चाहें, तो इसकी उम्मीद तो और भी कम है। जो व्यक्ति कष्ट नहीं सह सकता है और सत्य से प्रेम नहीं करता है, वह निकम्मा व्यक्ति है; वह श्रम करने के लिए भी अयोग्य है। वह एक पशु है, जिसमें रत्ती भर भी मानवता नहीं है। ऐसे लोगों को हटा देना चाहिए; सिर्फ यही परमेश्वर के इरादों के अनुरूप है” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (8))। “किस तरह के लोग बेकार होते हैं? भ्रमित लोग, जो आराम और मौजमस्ती करके अपने दिन बिताते हैं। इस तरह के लोग अपने किसी भी कार्य में जिम्मेदार नहीं होते, और ना ही वे इसे गंभीरता से लेते हैं; वे सब-कुछ गड़बड़ कर देते हैं। वे तुम्हारी बातों पर ध्यान नहीं देते, चाहे तुम सत्य पर कैसे भी संगति क्यों ना करो। वे सोचते हैं, ‘अगर मैं चाहूँ, तो मैं इसी तरह कामचलाऊ तरीके से कार्य करूँगा। तुम जो चाहे कह लो! वैसे भी, इस समय मैं अपना कर्तव्य कर रहा हूँ और मेरे पास खाने के लिए भोजन है, इतना काफी है। कम से कम मुझे भिखारी तो बनना नहीं पड़ रहा है। अगर किसी दिन मेरे पास खाने के लिए कुछ न हुआ, तो मैं इसके बारे में सोचूँगा। स्वर्ग हमेशा मनुष्य के लिए एक रास्ता छोड़ेगा। तुम कहते हो कि मुझमें कोई जमीर या सूझ-बूझ नहीं है, और कि मैं भ्रमित हूँ—अच्छा, तो क्या हुआ? मैंने कानून नहीं तोड़ा है। ज्यादा से ज्यादा, मेरा बस चरित्र थोड़ा कमजोर है, लेकिन इससे मेरा कोई नुकसान नहीं है। जब तक मेरे पास खाने के लिए भोजन है, सब ठीक है।’ तुम इस दृष्टिकोण के बारे में क्या सोचते हो? मैं तुमसे कहता हूँ, इस तरह के भ्रमित लोग जो आराम और मौजमस्ती करके अपने दिन बिताते हैं, उनकी किस्मत में निकाल दिया जाना लिखा है, और ऐसा कोई तरीका नहीं है जिससे वे उद्धार प्राप्त कर सकें” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (8))। परमेश्वर के कठोर वचनों ने मेरे सुन्न दिल को झकझोर दिया और आलसी लोगों के सार को उजागर कर दिया। आलसी लोग कष्ट सहने और कीमत चुकाने के इच्छुक नहीं होते और हमेशा एक बेफिक्र जीवनशैली जीना चाहते हैं। ये लोग कुछ भी हासिल करने में सक्षम नहीं होते, इसलिए उनके लिए सत्य और उद्धार पाना तो और भी असंभव होगा। परमेश्वर कहता है कि आलसी लोग बेकार हैं, जानवर हैं और उन्हें हटा दिया जाना चाहिए और मैं ठीक ऐसे ही एक बेकार इंसान की भूमिका निभा रही थी। मैं अपने कर्तव्य के बारे में सोचना और कीमत चुकाना नहीं चाहती थी और एक परजीवी की तरह जी रही थी, हर चीज के लिए दूसरों पर निर्भर रहती थी और बस यूँ ही जीती चली जा रही थी। जब मैंने पहली बार अपना पाठ-आधारित कर्तव्य शुरू किया था तो मेरे पास ऐसा कोई नहीं था जिस पर मैं निर्भर रहूँ और मैं परमेश्वर पर निर्भर रहने, लगन से अध्ययन करने और कुछ उन्नति करने में सक्षम थी। जब मैंने बहन के साथ साझेदारी शुरू की तो मैं उतनी लगनशील नहीं थी, मैं अपने कर्तव्य में गुनगुनी हो गई और काम के बारे में सोचना या कीमत चुकाना नहीं चाहती थी, बस आराम और फुर्सत में अपने दिन बिताकर खानापूरी करने की कोशिश करती थी। मैं अपने कर्तव्य में बोझ नहीं उठाती थी, इसलिए मैंने ऐसे किसी भी काम की जिम्मेदारी नहीं ली जो मुझे सौंपा गया था। दूसरी बहनें मेरी चिंता करती थीं और उन्हें मेरा काम भी सँभालना पड़ता था। फिर भी मुझे कोई होश नहीं था। मैं स्वाभाविक रूप से अपनी बहनों पर निर्भर थी। एक महीने से भी ऊपर पाठ-आधारित कर्तव्य निभाने के बाद भी मैं अभी भी ऐसे बहाने बना रही थी कि “मैं इस काम के लिए नई हूँ,” “मैं यह नहीं कर सकती” या “मुझे यह समझ में नहीं आता” और काम का जायजा नहीं लेती थी। मैं कितनी बेशर्म थी! मैं इस शैतानी फलसफे के अनुसार जी रही थी कि “चार दिन की जिंदगी है, मौज कर लो” और “आज मौज करो, कल की फिक्र कल करना”। इन्हीं पतनशील और भ्रष्ट विचारों और धारणाओं ने मुझे एक पतित इंसान बना दिया। मैं सिर्फ यह सोचती थी कि अपनी देह को कष्ट और चिंता से कैसे बचाया जाए और इस बात पर जरा सा भी ध्यान नहीं देती थी कि अपना कर्तव्य अच्छी तरह से कैसे निभाया जाए। मैंने एक बहुत ही महत्वपूर्ण काम में देरी कर दी। मैं असल में कलीसिया के काम में गड़बड़ी कर रही थी और शैतान के सेवक के रूप में काम कर रही थी! परमेश्वर कहता है : “यदि तुम परमेश्वर के आदेशों के साथ हल्के में पेश आते हो, तो यह परमेश्वर के साथ अत्यन्त भयंकर विश्वासघात है। इस मामले में तुम यहूदा से भी अधिक निंदनीय हो और तुम्हें शाप दिया जाना चाहिए” (वचन, खंड 3, अंत के दिनों के मसीह के प्रवचन, मनुष्य की प्रकृति को कैसे जानें)। इन सबके परिणामों के बारे में सोचकर मुझे काफी डर लगा। मुझ जैसा इंसान भरोसे के लायक नहीं था और अगर मैं इसी तरह चलती रही तो मुझे सचमुच हटा दिया जाएगा। मुझे ख्याल आया कि सूअर कैसे अपने बाड़े में हर दिन यह इंतजार करते हैं कि उनका मालिक उन्हें खिलाए और पेट भरने के बाद बिना किसी परवाह के गहरी नींद सो जाते हैं। अगर मैं इसी तरह जीती रहती, अपनी देह के सुखों का आनंद लेती रहती तो मैं मुझमें और एक सूअर में कोई अंतर नहीं होगा और परमेश्वर द्वारा मुझे हटाया जाना बस समय की बात रह जाएगी। मैं नहीं चाहती थी कि आलसी और बेकार बनी रहूँ, इसलिए मैंने परमेश्वर से प्रार्थना की, “हे परमेश्वर, मैं अब और जैसे-तैसे जिंदगी नहीं काटना चाहती हूँ। यह जीने का बहुत नीच तरीका है और इसका कोई मूल्य नहीं है। कृपया मेरा मार्गदर्शन करो कि मैं और अधिक लगनशील बनूँ और अपना कर्तव्य ठीक से निभाऊँ।”

बाद में मैंने परमेश्वर के वचनों के एक अंश के जरिए अभ्यास का मार्ग पा लिया। सर्वशक्तिमान परमेश्वर कहता है : “बुराई किए बिना अपना कर्तव्य निभाना कुछ ऐसा है जिसे तुम्हें एक सामान्य व्यक्ति के रूप में प्राप्त करना चाहिए। लेकिन अच्छे कर्मों की तैयारी करने का मतलब है कि तुम्हें सक्रिय और सकारात्मक रूप से सत्य का अभ्यास करना चाहिए और परमेश्वर की अपेक्षाओं और सत्य सिद्धांतों के अनुसार अपना कर्तव्य पूरा करना चाहिए। तुममें निष्ठा होनी चाहिए, तुम्हें कष्ट सहने और कीमत चुकाने को तैयार रहना चाहिए, जिम्मेदारी लेने को तैयार रहना चाहिए और सकारात्मक और सक्रिय रूप से कार्य करने में समर्थ होना चाहिए। इन सिद्धांतों के अनुसार किए गए सभी क्रियाकलाप बुनियादी रूप से अच्छे कर्म हैं। इससे कोई फर्क नहीं पड़ता है कि वे बड़े मामले हैं या छोटे, वे लोगों द्वारा याद किए जाने लायक हैं या नहीं, उन्हें लोगों से बहुत सम्मान मिलता है या वे महत्वहीन माने जाते हैं या क्या लोग उन्हें ध्यान देने योग्य समझते हैं, परमेश्वर की नजर में वे सभी अच्छे कर्म हैं। अगर तुमने अच्छे कर्म तैयार किए हैं, तो अंत में यह तुम्हारे लिए आशीषें लेकर आएगा, विपत्तियाँ लेकर नहीं। मान लो कि तुम किसी अच्छे कर्म की तैयारी नहीं करते हो और बस निम्नलिखित से संतुष्ट रहते हो : ‘मुझे जो भी करने को कहा जाता है, मैं करता हूँ और मुझे जहाँ भी जाने को कहा जाता है, मैं चला जाता हूँ। मैं कभी भी मनमाने ढंग से कुछ नहीं बोलता या कोई कार्य नहीं करता और मैं कभी भी शरारत की भावना से परेशानी खड़ी नहीं करता या गड़बड़ियाँ और बाधाएँ पैदा नहीं करता। मैं वास्तव में आज्ञाकारी और शिष्ट हूँ।’ अगर तुम अपना कर्तव्य करने में सक्रियता से सत्य खोजे बिना और सिद्धांत कायम रखे बिना, अपने विचलनों और गलतियों का पता चलने पर उन्हें तुरंत सुधारे या बदले बिना हमेशा यही रवैया रखते हो और जब तुम्हें अपने विद्रोहीपन का पता चलता है या तुम देखते हो कि तुम भ्रष्ट स्वभाव प्रकट करते हो तो समस्याएँ हल करने के लिए कभी भी सकारात्मक रूप से, सक्रियता से सत्य नहीं खोजते हो, बल्कि जो भी चाहते हो बस वही करते हो तो भले ही तुमने परमेश्वर के घर के हितों का कोई नुकसान न किया हो या कलीसिया के कार्य को प्रभावित न किया हो, फिर भी तुम जो कर रहे हो वह ज्यादा-से-ज्यादा सिर्फ श्रम करना है। श्रम करना, इसकी प्रकृति के अनुसार, अच्छे कर्म नहीं माना जाता है। तो आखिरकार अच्छे कर्मों को कैसे परिभाषित किया जाता है? इस तरह कि तुम जो करते हो वह कम-से-कम तुम्हारे और भाई-बहनों के जीवन प्रवेश के लिए उपयोगी होता है और परमेश्वर के घर के कार्य के लिए लाभदायक होता है। अगर यह तुम्हारे लिए, दूसरों के लिए और परमेश्वर के घर के लिए लाभदायक है तो तुम्हारा कर्तव्य निर्वहन परमेश्वर के सामने प्रभावी और परमेश्वर द्वारा अनुमोदित है। परमेश्वर तुम्हें अंक देगा। इसलिए इन चीजों का मूल्यांकन करो : तुमने बीते वर्षों में कितने अच्छे कर्म तैयार किए हैं? क्या ये अच्छे कर्म तुम्हारे अपराधों की भरपाई कर सकते हैं? उनकी भरपाई करने के बाद कितने अच्छे कर्म बचते हैं? तुम्हें खुद को अंक देने और इस पर मजबूत पकड़ बनाने की जरूरत है; तुम्हें इस मामले को लेकर मानसिक भ्रम की स्थिति में नहीं होना चाहिए” (वचन, खंड 7, सत्य के अनुसरण के बारे में, सत्य का अनुसरण कैसे करें (11))। परमेश्वर के वचनों में उसका इरादा और उसकी माँगें निहित होती हैं और वह हमें अभ्यास का मार्ग भी बताता है। एक सृजित प्राणी के रूप में अपना कर्तव्य अच्छे से निभाना बहुत महत्वपूर्ण है। सिद्धांत के अनुसार अपना कर्तव्य करना, मेहनती होना, कीमत चुकाना और बोझ उठाना—केवल इस तरीके से अपने कर्तव्य सक्रिय रूप से निभाकर ही व्यक्ति अच्छे कर्म तैयार कर सकता है और परमेश्वर के इरादे के अनुरूप हो सकता है। अगर तुम अपने कर्तव्य में सिर्फ खानापूरी करते हो और केवल वही करते हो जो कहा जाता है तो हो सकता है कि यह बाधा डालने या गड़बड़ी पैदा करने जैसा न लगे, लेकिन तुम अपने कर्तव्य में अपना दिल लगाने में विफल रहते हो, इसलिए परमेश्वर तुम्हारा अनुमोदन नहीं करता है। मैंने इस पर चिंतन किया कि कैसे मैं अपने कर्तव्य में न ठंडी थी न गर्म, मैं वह कार्य करने में नाकाम रही जो मुझे सौंपा गया था और मैंने अपने कर्तव्य में गड़बड़ी पैदा की और बाधा डाली। मैंने न केवल अच्छे कर्म तैयार नहीं किए थे, बल्कि मैंने अपराध भी किए थे। मेरा कर्तव्य यह था कि मैं अच्छे सुसमाचार धर्मोपदेशों का चयन करूँ, सुसमाचार का प्रचार करने, परमेश्वर की गवाही देने और उद्धार पाने के लिए और भी अधिक लोगों को परमेश्वर के सामने लाने में मदद करूँ। यह एक बहुत महत्वपूर्ण जिम्मेदारी थी और जरा सी भी ढिलाई अस्वीकार्य थी। मैंने अभी-अभी प्रशिक्षण लेना शुरू किया था और मुझमें अभी भी बहुत सारी कमियाँ थीं। मुझे अध्ययन करने और विचार करने में समय और प्रयास लगाना था और अपना कर्तव्य परमेश्वर की माँगों और सिद्धांतों के अनुसार निभाना था। मुझे काम की परवाह करना और उसके बारे में पूछताछ करना, अपने कर्तव्य के साथ जिम्मेदारी और लगन से पेश आना और अपने काम का बोझ उठाना भी सीखना था। केवल यही परमेश्वर के इरादे के अनुरूप होता।

उसके बाद मैंने अक्सर परमेश्वर से प्रार्थना की, अपनी देह के खिलाफ विद्रोह किया, न ठंडी न गर्म और विचारहीन होना बंद कर दिया और अपनी जिम्मेदारियों को सक्रिय रूप से सँभालने में सक्षम हो गई। मुझे यह एहसास भी हुआ कि कलीसिया ने मुझे बहन का जोड़ीदार इसलिए नहीं बनाया कि मैं देह के सुखों का आनंद ले सकूँ, बल्कि इसलिए बनाया कि हम एक-दूसरे की कमियों की भरपाई कर सकें और अपने उपयोगी विचारों को साझा कर सकें। अपना कर्तव्य का इस तरीके से निर्वहन हमारे विचलनों को कम कर देता, हमारे कर्तव्य के लिए लाभकारी होता और हमारे जीवन प्रवेश के लिए भी मददगार होता। मैं अपनी टीम के कार्य में सचेत रूप से भाग लेने लगी, अपने कार्य की समीक्षा में दिमाग लगाती थी और कुछ विचार व्यक्त करती थी और जहाँ मुझमें कमियाँ होतीं वहाँ मेरी बहनें भरपाई कर देती थीं। इस तरह मिलकर सहयोग करने से हमारी संगति और अधिक परिष्कृत और लक्षित हो गई और इस प्रक्रिया में मुझे भी चीजें हासिल हुईं। तब मैंने उतना विचारहीन होना छोड़ दिया और मैं अपने कर्तव्य में दिमाग लगाने और जो मैं जानती हूँ उसे अमल में लाने में सक्षम हो गई। इस तरीके से अभ्यास करके मैंने और अधिक सहज महसूस किया। कुछ समय के बाद मुझे यह महसूस नहीं हुआ कि मैं पहले जैसी विवेकहीन हूँ, मैंने सत्य और पेशेवर कौशलों में उन्नति की और मैं परमेश्वर के प्रबोधन और मार्गदर्शन को महसूस कर सकती थी। परमेश्वर का धन्यवाद!


4. छोड़ना कैसे सीखें और अपने बच्चों को स्वतंत्र बनना कैसे सिखाएँ

किन यूए, चीन

मैंने अपना बचपन माँ के पास बिताया और उसी के साथ रहकर बड़ी हुई, मैंने देखा कि वह मेरे और मेरे भाई-बहनों की नौकरी, शादी और जीवन की खातिर कितनी कड़ी मेहनत करती थी। अब भले ही हम सबकी शादी हो चुकी है और हमारे बच्चे हैं, वह आज भी हमारे बच्चों की देखभाल में बहुत समय और ऊर्जा लगाती है। मेरी सास भी वैसी ही है, उसने अपने बच्चों को ही नहीं, बल्कि अपने हर पोते-पोती को भी पालने में मदद की और उसे परिवार का सम्मान और आसपास के लोगों से सराहना मिली। मुझे लगा यह एक माँ की जिम्मेदारी है और मुझे भी ऐसा ही करना चाहिए। धीरे-धीरे एक अच्छी पत्नी और प्रेममयी माँ बनना मेरा लक्ष्य बन गया।

2005 में मैंने परमेश्वर का अंत के दिनों का सुसमाचार स्वीकारा। परमेश्वर के वचनों से मुझे पता चला कि परमेश्वर देहधारी हुआ है, वह लोगों का न्याय करने और उन्हें शुद्ध करने के लिए सत्य व्यक्त कर रहा है, ताकि लोग पाप की जड़ को जान सकें, भ्रष्ट स्वभाव को उतार फेंकें और परमेश्वर का उद्धार हासिल कर सकें। मैं बहुत उत्साहित थी। मैंने देखा कि बहुत से लोगों ने अभी तक परमेश्वर की वाणी नहीं सुनी है और वे उसके सामने नहीं आए हैं, इसलिए मैं भी सुसमाचार प्रचार के कार्य में शामिल हो गई। 2013 में जब मैं सुसमाचार का प्रचार कर रही थी तो एक बुरे व्यक्ति ने मेरी रिपोर्ट कर दी। इसलिए मुझे मजबूरी में अपना घर छोड़कर कहीं और जाकर अपना कर्तव्य करना पड़ा।

देखते ही देखते पूरा एक दशक बीत गया। अप्रैल 2023 में मैं घर लौटी और मुझे अपनी माँ से पता चला कि मेरी बेटी की शादी पहले ही हो चुकी है, उसका बच्चा अब दो महीने से ज्यादा का हो चुका है। मैं अपनी बेटी के शहर गई और आखिरकार उससे मिली। मेरी बेटी ने बताया कि एक बार जब वह अपनी ननद के साथ एक ही कमरे में सो रही थी तो नींद में वह बार-बार पुकार रही थी, “माँ ... माँ ...” यह सुनकर मेरे दिल में पीड़ा हुई। जब वह गर्भवती थी और अपने बच्चे को जन्म देने वाली थी, मैं उसके साथ नहीं थी और मैंने एक माँ की जिम्मेदारी नहीं निभाई। मैं वाकई अपनी बेटी के पास रुककर उसकी मदद करना चाहती थी, उसे ज्यादा स्नेह देना और उसकी देखभाल करना चाहती थी, उसके प्रति अपना कर्ज चुकाना चाहती थी। मेरे पति ने भी मुझे रुकने के लिए कहा। मैंने मन ही मन सोचा, “अगर मैं कोई और कर्तव्य ले लूँ और उनके पास लौट जाऊँ तो मैं अपनी बेटी की मदद कर सकती हूँ। वह कमजोर है और बच्चे की देखभाल नहीं कर पा रही है उसे इस वक्त मेरी सबसे ज्यादा जरूरत है।” इसलिए मैं रुकने पर विचार करने के लिए मान गई। लेकिन बाद में एहसास हुआ कि सुसमाचार फैलाने के लिहाज से यह समय बहुत अहम था। मैं कलीसिया अगुआ थी और कलीसिया में बहुत सारा कार्य था, जिन्हें निपटाना जरूरी था। उस समय मुझे कोई ऐसा नहीं मिला जो मेरे कर्तव्य सँभाल सके, इसलिए अगर मैं अपने परिवार की देखभाल करने के लिए कलीसिया के कार्य को छोड़ देती और उसकी उपेक्षा करती तो यह परमेश्वर के इरादे के अनुरूप नहीं होता। एक ओर कलीसिया का कार्य था और दूसरी ओर मेरी बेटी की मुश्किलें थीं। मुझे समझ नहीं आ रहा था कि कैसे चुनूँ। मुझे भीतर गहरा द्वंद्व महसूस हो रहा था। इसलिए मैंने यह तय किया कि जब तक मैं उनके साथ हूँ, तब तक जितनी हो सके उनकी मदद करूँ। मैं घर के काम और बच्चे की देखभाल करते हुए अपनी बेटी के साथ संगति करने के लिए परमेश्वर के वचनों के अंश खोजती और रात को उठकर दूध गर्म करती और पोती को पिलाती। हालाँकि मैं हर रात ठीक से आराम नहीं कर पाती थी, कभी-कभी मैं इतनी थक जाती थी कि पसीने से भीग जाती थी और मेरी पीठ और कमर में दर्द होता था। फिर भी मुझे संतोष था कि मैं वही कर रही हूँ जो मुझे करना चाहिए। समय तेजी से बीत गया और कब जाने का समय आ गया, पता ही नहीं चला। हालाँकि मैं रुकना चाहती थी, फिर भी मैं चली आई क्योंकि मैं अपने कर्तव्य के बारे में सोच रही थी। बाद में अपना कर्तव्य निभाते हुए भी मैं बार-बार यही सोचती रही कि लौटकर अपनी बेटी की देखभाल कैसे करूँ। अब अपने कर्तव्य के प्रति मेरे अंदर वो दायित्व बोध नहीं था और जब मैंने देखा कि काम का जायजा लेने की जरूरत है और मेरे भाई-बहनों की समस्याएँ क्या हैं, मैं बस सामान्य सी संगति करती थी और उनकी समस्याओं को ध्यान से हल नहीं करती थी। मैं तो यहाँ तक चाहती थी कि जल्दी से कोई उपयुक्त व्यक्ति मिल जाए जो मेरी जगह कर्तव्य सँभाल ले, ताकि मुझे वापस जाकर अपनी बेटी की देखभाल करने का मौका मिल सके। क्योंकि मैं अपने कर्तव्य में उदासीन दशा में थी। मैं समय पर सुसमाचार या सिंचन कार्य का जायजा नहीं ले रही थी, जिससे कार्य में देरी हो रही थी। ऊपरी अगुओं ने मेरी समस्याएँ बताईं और कहा कि मेरे अंदर कर्तव्य को लेकर कोई दायित्व-बोध नहीं है। मैंने इस पर मनन किया कि कैसे हाल के दिनों में मैं अपनी बेटी के प्रति अपराध बोध की भावना में जी रही थी, कैसे मेरे पास काम का जायजा लेने की कोई प्रेरणा नहीं थी और इन चीजों के कारण काम प्रभावित हो रहा था। मुझे बहुत बेचैनी हो रही थी। मुझे एहसास हुआ कि मेरी दशा ठीक नहीं है, इसलिए मैंने जल्दी से परमेश्वर के सामने आकर प्रार्थना की। मैंने परमेश्वर से विनती की कि वह मुझे मेरे स्नेह के बंधन से बाहर निकाले ताकि मैं अपना कर्तव्य अच्छी तरह निभा सकूँ।

बाद में मैंने परमेश्वर के वचन पढ़े : “मान लो कि तुममें से कोई कहता है : ‘मैं अपने बच्चों को कभी छोड़ नहीं सकता। वे जन्म से ही कमजोर, और स्वाभाविक रूप से कायर और डरपोक हैं। उनकी काबिलियत भी इतनी अच्छी नहीं है और समाज में दूसरे लोग हर वक्त उन पर धौंस जमाते रहते हैं। मैं उन्हें नहीं छोड़ सकता।’ तुम्हारा अपने बच्चों को छोड़ने में सक्षम नहीं होने का मतलब यह नहीं है कि तुमने उनके प्रति अपनी जिम्मेदारियाँ निभाने का काम पूरा नहीं किया है, यह सिर्फ तुम्हारे स्नेह का प्रभाव है। तुम कह सकते हो : ‘मैं हमेशा परेशान और सोचता रहता हूँ कि क्या मेरे बच्चे अच्छे से खाना खा रहे हैं, या क्या उन्हें पेट की कोई समस्या तो नहीं है। अगर वे समय पर खाना न खाएँ और लंबे समय तक बाहर का खाना मँगाते रहें, तो क्या उन्हें पेट की समस्याएँ हो जाएँगी? क्या उन्हें किसी प्रकार की बीमारी हो जाएगी? और अगर वे बीमार पड़े, तो क्या उनकी देखभाल करने वाला, उनके प्रति प्यार दिखाने वाला कोई होगा? क्या उनके जीवनसाथी उनकी चिंता और देखभाल करते हैं?’ तुम्हारी चिंताएँ सिर्फ तुम्हारे स्नेह और अपने बच्चों के साथ तुम्हारे खून के रिश्ते से उत्पन्न होती हैं, मगर ये तुम्हारी जिम्मेदारियाँ नहीं हैं। परमेश्वर ने माँ-बाप को जो जिम्मेदारियाँ सौंपी हैं, वे बच्चों के बालिग होने से पहले उनके पालन-पोषण और देखभाल करने की जिम्मेदारियाँ ही हैं। अपने बच्चों के बालिग हो जाने के बाद, माँ-बाप की उनके प्रति कोई जिम्मेदारी नहीं रहती। यह उन जिम्मेदारियों के मद्देनजर है जो माँ-बाप को परमेश्वर के विधान के परिप्रेक्ष्य से पूरे करने चाहिए। बात समझ आई? (हाँ।) तुम्हारी भावनाएँ चाहे कितनी भी मजबूत हों, या जब माँ-बाप के रूप में तुम्हारे सहज-बोध की बात आती है, तो यह तुम्हारा अपनी जिम्मेदारियों को पूरा करना नहीं, बल्कि सिर्फ तुम्हारी भावनाओं का प्रभाव है। तुम्हारी भावनाओं के प्रभाव मानवता के विवेक से, या उन सिद्धांतों से उत्पन्न नहीं होते हैं जो परमेश्वर ने मनुष्य को सिखाए हैं, या मनुष्य द्वारा सत्य के प्रति समर्पण करने से उत्पन्न नहीं होते, और वे निश्चित रूप से मनुष्य की जिम्मेदारियों से तो उत्पन्न नहीं होते, बल्कि, वे मनुष्य की भावनाओं से उत्पन्न होते हैं—वे भावनाएँ कहलाती हैं। ... तुम परमेश्वर द्वारा दी गई माँ-बाप की जिम्मेदारियों की परिभाषा के अनुसार जीने के बजाय, बस अपनी भावनाओं में जीते हो, अपनी भावनाओं के अनुसार अपने बच्चों से पेश आते हो। तुम परमेश्वर के वचनों के अनुसार नहीं जी रहे हो, बल्कि सिर्फ अपनी भावनाओं के अनुसार इन सभी चीजों को महसूस करते, देखते और सँभालते हो। इसका मतलब यह है कि तुम परमेश्वर के मार्ग पर नहीं चल रहे हो। यह स्पष्ट है। माँ-बाप के रूप में तुम्हारी जिम्मेदारियाँ—जैसा कि परमेश्वर ने तुम्हें सिखाया है—उसी पल समाप्त हो गईं जब तुम्हारे बच्चे बालिग हो गए। क्या अभ्यास का वह तरीका जो परमेश्वर ने तुम्हें सिखाया है, आसान और सरल नहीं है? (बिल्कुल है।) अगर तुम परमेश्वर के वचनों के अनुसार अभ्यास करते हो, तो निरर्थक चीजों में समय बर्बाद नहीं करोगे, अपने बच्चों को एक हद तक आजादी दोगे, उन्हें विकसित होने का मौका दोगे, और उनके लिए कोई अतिरिक्त कठिनाई या बाधा नहीं बनोगे, या उन पर कोई अतिरिक्त बोझ नहीं डालोगे। और, क्योंकि वे बालिग हैं, तो ऐसा करने से वे एक बालिग व्यक्ति के परिप्रेक्ष्य के साथ, चीजों को सँभालने और देखने के लिए एक बालिग व्यक्ति के स्वतंत्र तौर-तरीकों के साथ, और संसार के प्रति एक वयस्क व्यक्ति के स्वतंत्र दृष्टिकोण के साथ, इस संसार का, अपने जीवन का, और अपने दैनिक जीवन और अस्तित्व में आने वाली विभिन्न समस्याओं का सामना कर सकेंगे। ये तुम्हारे बच्चों की स्वतंत्रता और अधिकार हैं, और इससे भी बढ़कर, ये वे चीजें हैं जो उन्हें बालिगों के रूप में करनी चाहिए, और इन चीजों का तुमसे कोई लेना-देना नहीं है” (वचन, खंड 6, सत्य के अनुसरण के बारे में, सत्य का अनुसरण कैसे करें (18))। “माँ-बाप अपने बच्चों के लिए मुफ्त की आया या गुलाम नहीं हैं। माँ-बाप की अपने बच्चों से चाहे जो भी अपेक्षाएँ हों, उनके लिए यह आवश्यक नहीं कि वे अपने बच्चों को मनमाने ढंग से उन्हें आदेश देने दें और बदले में मुआवजा भी न पाएँ, न ही यह जरूरी है कि वे अपने बच्चों के नौकर, आया या गुलाम बन जाएँ। तुम्हारे मन में अपने बच्चों के लिए चाहे जैसी भी भावनाएँ हों, तुम अभी भी एक स्वतंत्र व्यक्ति हो। तुम्हें उनके बालिग जीवन की जिम्मेदारी नहीं उठानी चाहिए मानो कि सिर्फ इसलिए ऐसा करना बिल्कुल सही है क्योंकि वे तुम्हारे बच्चे हैं। ऐसा करने की कोई जरूरत नहीं है। वे बालिग हैं; तुम उन्हें पाल-पोसकर बड़ा करने की अपनी जिम्मेदारी पहले ही पूरी कर चुके हो। जहाँ तक बात है कि वे भविष्य में अच्छा जीवन जिएँगे या बुरा, वे अमीर होंगे या गरीब, और खुशहाल जीवन जिएँगे या दुखी रहेंगे, यह उनका अपना मामला है। इन बातों का तुमसे कोई लेना-देना नहीं है। माँ-बाप होने के नाते, तुम्हारे ऊपर उन चीजों को बदलने का कोई दायित्व नहीं है। ... माँ-बाप को इस बात की जिम्मेदारी अपने ऊपर नहीं लेनी चाहिए कि उनके बच्चों के बालिग होने के बाद उनकी नौकरी, उनके करियर, परिवार या शादी में सब कुछ ठीक रहेगा या नहीं। तुम इन चीजों के बारे में चिंता कर सकते हो, और उनके बारे में पूछताछ कर सकते हो, पर तुम्हें उनका पूरा जिम्मा लेने, अपने बच्चों को अपने साथ बाँधकर रखने, जहाँ भी जाओ उन्हें अपने साथ लेकर जाने, जहाँ भी जाओ वहाँ उन पर नजर रखने, और उनके बारे में यह सोचते रहने की जरूरत नहीं है : ‘क्या उन्होंने आज ठीक से खाना खाया होगा? क्या वे खुश हैं? क्या उनका काम अच्छा चल रहा है? क्या उनका बॉस उनकी सराहना करता है? क्या उनका जीवनसाथी उनसे प्यार करता है? क्या उनके बच्चे आज्ञाकारी हैं? क्या उनके बच्चों को अच्छे ग्रेड मिलते हैं?’ इन चीजों का तुमसे क्या लेना-देना है? तुम्हारे बच्चे अपनी समस्याएँ खुद हल कर सकते हैं, तुम्हें इसमें शामिल होने की कोई जरूरत नहीं है। मैंने यह क्यों पूछा कि इन चीजों का तुमसे क्या लेना-देना है? क्योंकि इससे मेरा अभिप्राय यह है कि इनका तुमसे कोई लेना-देना नहीं है। तुमने अपने बच्चों के प्रति अपनी जिम्मेदारियाँ पूरी कर ली हैं, तुमने उन्हें पाल-पोसकर बालिग बना दिया है, तो तुम्हें अब पीछे हट जाना चाहिए। ऐसा करने का मतलब यह नहीं कि तुम्हारे पास करने के लिए कुछ नहीं होगा। अभी भी बहुत-सी चीजें हैं जो तुम्हें करनी चाहिए। जब उन मकसदों की बात आती है जिन्हें तुम्हें इस जीवन में पूरा करना चाहिए, तो अपने बच्चों को पाल-पोसकर बालिग बनाने के अलावा, तुम्हारे पास पूरे करने के लिए और भी कई मकसद हैं। अपने बच्चों के माँ-बाप होने के अलावा, तुम एक सृजित प्राणी भी हो। तुम्हें परमेश्वर के समक्ष आना चाहिए, और उससे मिला अपना कर्तव्य स्वीकारना चाहिए। तुम्हारा कर्तव्य क्या है? क्या तुमने इसे पूरा कर लिया है? क्या तुमने खुद को इसके प्रति समर्पित कर दिया है? क्या तुम उद्धार के मार्ग पर चल पड़े हो? तुम्हें पहले इन चीजों के बारे में सोचना चाहिए। जहाँ तक बात है कि तुम्हारे बच्चे बालिग होने के बाद कहाँ जाएँगे, उनका जीवन कैसा होगा, उनकी परिस्थितियाँ कैसी होंगी, वे खुशहाल और प्रसन्न महसूस करेंगे या नहीं, इन बातों से तुम्हारा कोई लेना-देना नहीं है। तुम्हारे बच्चे व्यावहारिक संदर्भ में और मानसिक रूप से पहले से ही स्वतंत्र हैं। तुम्हें उन्हें स्वतंत्र होने देना चाहिए, उन्हें जाने देना चाहिए, और उन्हें काबू में करने की कोशिश नहीं करनी चाहिए। चाहे चीजों के व्यावहारिक संदर्भ में हो या स्नेह या खून के रिश्ते के संदर्भ में, तुम पहले ही अपनी जिम्मेदारियाँ पूरी कर चुके हो, और अब तुम्हारे और तुम्हारे बच्चों के बीच कोई रिश्ता नहीं है। ... अगर तुम्हारे बच्चे अपने पैरों पर खड़े हो जाते हैं तो इसका मतलब है कि तुमने उनके प्रति अपनी सभी जिम्मेदारियाँ पूरी कर ली हैं। फिर, इससे कोई फर्क नहीं पड़ता कि परिस्थितियाँ सही होने पर तुम अपने बच्चों के लिए क्या करते हो, चाहे तुम उनकी चिंता या परवाह करते हो, यह स्नेह मात्र है, और यह अनावश्यक है। या अगर तुम्हारे बच्चे तुमसे कुछ करने के लिए कहते हैं, तो यह भी अनावश्यक है, तुम यह सब करने के लिए बाध्य नहीं हो। तुम्हें यह समझना चाहिए” (वचन, खंड 6, सत्य के अनुसरण के बारे में, सत्य का अनुसरण कैसे करें (18))। मैंने परमेश्वर के वचनों की रोशनी में आत्म-चिंतन किया। मेरे बच्चों से पेश आते हुए भी मैं अपने स्नेह पर निर्भर रहती थी और चीजों को परमेश्वर के वचनों के अनुसार नहीं देखती थी। परमेश्वर कहता है कि माता-पिता की जिम्मेदारी केवल यही है कि जब तक बच्चे वयस्क नहीं हो जाते, तब तक वे उनकी परवरिश और देखभाल करने का अपना कर्तव्य निभाएँ, लेकिन जब बच्चे बड़े हो जाते हैं और वयस्क बन जाते हैं तो उनकी जिम्मेदारियाँ पूरी हो जाती हैं। लेकिन मैं यह गलत सोचती थी कि माता-पिता को हमेशा अपने बच्चों की देखभाल करनी चाहिए और जब उन्हें मुश्किलें हों तो माता-पिता को हर समय उनके साथ रहकर उनकी समस्याएँ हल करने में मदद करनी चाहिए, ताकि वे स्नेह और खुशी महसूस कर सकें। मैं सोचती थी कि एक सक्षम माँ को यही करना चाहिए। खासकर जब मैं यह सोचती थी कि मैं अपनी बेटी की शादी या उसके बच्चे होने के समय उसके साथ नहीं थी और उसे वह देखभाल नहीं मिल पाई जो मैं देना चाहती थी तो मुझे उसके प्रति अपराध बोध हुआ और मैं उसकी देखभाल के लिए रुकना चाहती थी। इस गलत परिप्रेक्ष्य में जीते हुए मैं चीजों को तर्क के आधार नहीं देख पा रही थी। मेरी बेटी अब वयस्क हो चुकी थी, फिर भी मैं उसकी देखभाल करना चाहती थी। मैंने तो यहाँ तक सोच लिया था कि मैं अपने कर्तव्य में इस तरह से बदलाव कर लूँ ताकि मैं उसके साथ रह सकूँ और उसकी देखभाल कर सकूँ। इस कारण मैं अपने कर्तव्यों में केवल उदासीनता से औपचारिकताएँ निभा रही थी, कुछ कार्यों के लिए अगुआओं को बार-बार मुझे याद दिलाना और प्रेरित करना पड़ता था, जिससे कार्य पर असर पड़ रहा था। मैं हमेशा अपनी बेटी से जुड़ी हर चीज की जिम्मेदारी खुद लेना चाहती थी, सोचती थी कि वह मेरी मदद के बिना जीवन नहीं सँभाल सकती। मैं बहुत ज्यादा भावुक हो रही थी और परमेश्वर के वचनों के आधार पर चीजों को नहीं देख पा रही थी। अब मैंने समझा कि मेरी जिम्मेदारियाँ पहले ही पूरी हो चुकी थीं। मेरी बेटी 32 साल की है और वह वयस्क है, एक समझदार औरत है, जिसकी अपनी सोच है और जो अपना जीवन ठीक से जीने में पूरी तरह सक्षम है। उसे भी बच्चों को पालने में आने वाली मुश्किलों का अनुभव करना चाहिए। और फिर मैं उसकी कोई बिना वेतन वाली आया नहीं हूँ। अगर मैं अपनी सारी ऊर्जा और समय उसी पर खर्च कर दूँ तो यह मूर्खता होगी। असल में बच्चों का कुछ मुश्किलें झेलना कोई बुरी बात नहीं है। यह उनके लिए अच्छा होता है। मुझे छोड़ना सीखना था और अपनी बेटी को स्वतंत्र रूप से बढ़ने देना था। पीछे मुड़कर देखती हूँ तो पाती हूँ कि मैं हमेशा ही अपनी बेटी की बचपन से बहुत परवाह करती थी। मैंने कभी उसे घर का काम नहीं करने दिया ताकि वह पढ़ाई पर ध्यान दे सके और जब वह बड़ी हुई, तब भी उसे खाना बनाना नहीं आता था। इस बार जब मैं वापस गई तो मैंने देखा कि उसने चिकन सूप बनाना सीख लिया था और वह धीरे-धीरे घर के विभिन्न काम सँभालना भी सीख रही थी। अगर मैं घर पर होती तो मैं सब कुछ अपने हाथ में ले लेती और मेरी बेटी किसी भी तरह से विकास नहीं कर पाती। एक माँ होने के नाते मुझे छोड़ना सीखना था और अपनी बेटी को आगे बढ़ने और विकसित होने का मौका देना था। मैं एक सृजित प्राणी हूँ, अपनी बेटी की नौकर नहीं हूँ और मुझे अपना मिशन भी पूरा करना है। मुझे एक सृजित प्राणी का कर्तव्य निभाना है और सत्य का अनुसरण करना है ताकि उद्धार प्राप्त कर सकूँ।

अपनी गलत सोच और दृष्टिकोणों के बारे में जानने के बाद मैंने यह चिंतन करना शुरू किया, “‘एक अच्छी पत्नी और प्रेममयी माँ’ बनने का यह गलत विचार आखिर आया कहाँ से?” मैंने परमेश्वर के वचनों का यह अंश देखा : “इस असली समाज में जीने वाले लोगों को शैतान बुरी तरह भ्रष्ट कर चुका है। लोग चाहे पढ़े-लिखे हों या नहीं, उनके विचारों और दृष्टिकोणों में ढेर सारी परंपरागत संस्कृति रची-बसी है। खास कर महिलाओं से अपेक्षा की जाती है कि वे अपने पतियों की देखभाल करें, अपने बच्चों का पालन-पोषण करें, नेक पत्नी और प्यारी माँ बनें, अपना पूरा जीवन पति और बच्चों के लिए समर्पित कर उनके लिए जिएँ, यह सुनिश्चित करें कि परिवार को रोज तीन वक्त खाना मिले और साफ-सफाई जैसे सारे घरेलू काम करें। नेक पत्नी और प्यारी माँ होने का यही स्वीकार्य मानक है। हर महिला भी यही सोचती है कि चीजें इसी तरह की जानी चाहिए और अगर वह ऐसा नहीं करती तो फिर वह नेक औरत नहीं है, और अंतरात्मा का और नैतिकता के मानकों का उल्लंघन कर चुकी है। इन नैतिक मानकों का उल्लंघन कुछ महिलाओं की अंतरात्मा पर बहुत भारी पड़ता है; उन्हें लगता है कि वे अपने पति और बच्चों को निराश कर चुकी हैं और नेक औरत नहीं रहीं। लेकिन परमेश्वर पर विश्वास करने, उसके ढेर सारे वचन पढ़ने, कुछ सत्य समझ चुकने और कुछ मामलों की असलियत जान जाने के बाद तुम सोचोगी, ‘मैं सृजित प्राणी हूँ और मुझे इसी रूप में अपना कर्तव्य निभाकर खुद को परमेश्वर के लिए खपाना चाहिए।’ इस समय क्या नेक पत्नी और प्यारी माँ होने, और सृजित प्राणी के रूप में अपना कर्तव्य करने के बीच कोई टकराव होता है? अगर तुम नेक पत्नी और प्यारी माँ बनना चाहती हो तो फिर तुम अपना कर्तव्य पूरे समय नहीं कर सकती, लेकिन अगर तुम अपना कर्तव्य पूरे समय करना चाहती हो तो फिर तुम नेक पत्नी और प्यारी माँ नहीं बन सकती। अब तुम क्या करोगी? अगर तुम अपना कर्तव्य अच्छे से करने का फैसला कर कलीसिया के कार्य के लिए जिम्मेदार बनना चाहती हो, परमेश्वर के प्रति वफादार रहना चाहती हो, तो फिर तुम्हें नेक पत्नी और प्यारी माँ बनना छोड़ना पड़ेगा। अब तुम क्या सोचोगी? तुम्हारे मन में किस प्रकार की विसंगति उत्पन्न होगी? क्या तुम्हें ऐसा लगेगा कि तुमने अपने पति और बच्चों को निराश कर दिया है? इस प्रकार का अपराधबोध और बेचैनी कहाँ से आती है? जब तुम एक सृजित प्राणी का कर्तव्य नहीं निभा पातीं तो क्या तुम्हें ऐसा लगता है कि तुमने परमेश्वर को निराश कर दिया है? तुम्हें कोई अपराधबोध या ग्लानि नहीं होती क्योंकि तुम्हारे दिलोदिमाग में सत्य का लेशमात्र संकेत भी नहीं मिलता है। तो फिर तुम क्या समझीं? परंपरागत संस्कृति और नेक पत्नी और प्यारी माँ होना। इस प्रकार तुम्हारे मन में ‘अगर मैं नेक पत्नी और प्यारी माँ नहीं हूँ तो फिर मैं नेक और भली औरत नहीं हूँ’ की धारणा उत्पन्न होगी। उसके बाद से तुम इस धारणा के बंधनों से बँध जाओगी, और परमेश्वर में विश्वास करने और अपने कर्तव्य करने के बाद भी इसी प्रकार की धारणाओं से बँधी रहोगी। जब अपना कर्तव्य करने और नेक पत्नी और प्यारी माँ होने के बीच टकराव होता है तो भले ही तुम अनमने ढंग से अपना कर्तव्य करने का फैसला कर परमेश्वर के प्रति थोड़ी-सी वफादारी रख लो, फिर भी तुम्हें मन ही मन बेचैनी और अपराधबोध होगा। इसलिए अपना कर्तव्य करने के दौरान जब तुम्हें कुछ फुर्सत मिलेगी तो तुम अपने पति और बच्चों की देखभाल करने के मौके ढूँढ़ोगी, उन्हें और भी अधिक समय देना चाहोगी, और सोचोगी कि भले ही तुम्हें ज्यादा कष्ट झेलना पड़ रहा है तो भी यह ठीक है, बशर्ते अपने मन को सुकून मिलता रहे। क्या यह एक नेक पत्नी और प्यारी माँ होने के बारे में परंपरागत संस्कृति के विचारों और सिद्धांतों के असर का नतीजा नहीं है? अब तुम दो नावों पर सवार हो, अपना कर्तव्य अच्छे से निभाना चाहती हो लेकिन नेक पत्नी और प्यारी माँ भी बनना चाहती हो। लेकिन परमेश्वर के सामने हमारे पास सिर्फ एक जिम्मेदारी और दायित्व होता है, एक ही मिशन होता है : सृजित प्राणी का अपना कर्तव्य अच्छे से निभाना। क्या तुमने यह कर्तव्य अच्छे से निभाया? तुम फिर से रास्ते से क्यों भटक गईं? क्या तुम्हें वास्तव में कोई अपराध बोध नहीं है, क्या तुम्हारा दिल तुम्हें धिक्कारता नहीं है? चूँकि अभी तक तुम्हारे दिल में सत्य की बुनियाद नहीं पड़ी है, तुम्हारे दिल पर सत्य का शासन नहीं है, इसलिए अपना कर्तव्य करते हुए तुम रास्ते से भटक सकती हो। भले ही अब तुम अपना कर्तव्य कर पा रही हो, तुम वास्तव में अभी भी सत्य के मानकों और परमेश्वर की अपेक्षाओं से बहुत दूर हो। क्या तुम अब इस तथ्य को स्पष्ट रूप से समझ सकती हो? परमेश्वर का यह कहने का क्या अर्थ है, ‘परमेश्वर मनुष्य के जीवन का स्रोत है’? इसका अर्थ हर व्यक्ति को यह एहसास कराना है : हमारा जीवन और हमारे प्राण परमेश्वर ने रचे हैं, ये हमें उसी से मिले हैं—अपने माता-पिता से नहीं, प्रकृति से तो बिल्कुल भी नहीं, ये चीजें हमें परमेश्वर ही देता है। हमारे माता-पिता से सिर्फ हमारी देह उत्पन्न हुई है, जैसे कि हमारे बच्चे हमसे उत्पन्न होते हैं, लेकिन उनकी किस्मत पूरी तरह परमेश्वर के हाथ में होती है। हम परमेश्वर पर विश्वास कर सकते हैं, यह भी परमेश्वर का दिया हुआ अवसर है; यह उसने निर्धारित किया है और उसका अनुग्रह है। इसलिए तुम्हें किसी दूसरे के प्रति दायित्व या जिम्मेदारी निभाने की जरूरत नहीं है; तुम्हें सृजित प्राणी के रूप में सिर्फ परमेश्वर के प्रति अपना कर्तव्य निभाना चाहिए। लोगों को सबसे पहले यही करना चाहिए, यही व्यक्ति के जीवन का प्राथमिक कार्य है। अगर तुम अपना कर्तव्य अच्छे से पूरा नहीं करतीं, तो तुम योग्य सृजित प्राणी नहीं हो। दूसरों की नजरों में तुम नेक पत्नी और प्यारी माँ हो सकती हो, बहुत ही अच्छी गृहिणी, संतानोचित संतान और समाज की आदर्श सदस्य हो सकती हो, लेकिन परमेश्वर के समक्ष तुम ऐसी इंसान रहोगी जिसने अपना दायित्व या कर्तव्य बिल्कुल भी नहीं निभाया, जिसने परमेश्वर का आदेश तो स्वीकारा मगर इसे पूरा नहीं किया, जिसने इसे मँझधार में छोड़ दिया। क्या इस तरह के किसी व्यक्ति को परमेश्वर की स्वीकृति हासिल हो सकती है? ऐसे लोग व्यर्थ होते हैं” (वचन, खंड 3, अंत के दिनों के मसीह के प्रवचन, अपने पथभ्रष्‍ट विचारों को पहचानकर ही खुद को सचमुच बदला जा सकता है)। परमेश्वर के वचनों के प्रकाशन के जरिए मैंने अपनी समस्याओं पर मनन किया। सीसीपी के उत्पीड़न के कारण मुझे अपना कर्तव्य निभाने के लिए घर छोड़ना पड़ा था, जिस वजह से मैं अपनी बेटी की देखभाल नहीं कर पाई थी, इसलिए मैं हमेशा उसके प्रति अपराध बोध की दशा में जीती रही। असल बात यह थी कि मैं पारंपरिक संस्कृति से प्रभावित थी। मैंने मान लिया था कि एक औरत को अपना जीवन पति और बच्चों के इर्द-गिर्द केंद्रित करना चाहिए, उनके रोजमर्रा के खान-पीन, जीवन की जरूरतों और दिनचर्या का अच्छे से ध्यान रखना चाहिए। मैंने यहाँ तक सोच लिया था कि मुझे अपने बच्चों की अगली पीढ़ी की परवरिश और देखभाल भी करनी चाहिए और मुझे लगता था कि यही मेरी जिम्मेदारियाँ निभाने का मतलब है, वरना मुझे अच्छी औरत नहीं होने के लिए आलोचना झेलनी पड़ती। “एक अच्छी पत्नी और प्रेममयी माँ” बनना वह मानक है जिससे पीढ़ी दर पीढ़ी महिलाओं के नैतिक आचरण को परखा गया है। इसलिए जब मेरी बेटी की शादी हुई और उसके बच्चे हुए तो मैं स्वाभाविक रूप से यह मान बैठी कि मुझे उसके बच्चों की परवरिश करनी चाहिए, उनके कपड़े, खाना, रहन-सहन और आना-जाना, सभी चीजों का ध्यान रखना चाहिए, ताकि मेरी बेटी एक माँ की देखभाल और पोषण का सुख पा सके और खुश रह सके। मुझे लगा था कि एक माँ के रूप में अपनी जिम्मेदारी निभाने का यही अर्थ है। जब मेरी बेटी इन चीजों का आनंद नहीं ले पाई तो मुझे उसके प्रति अपराध बोध हुआ। इसलिए मैं चाहती थी कि मुझे दूसरा कर्तव्य सौंप दिया जाए और मैं अपनी बेटी के पास लौटकर उसकी देखभाल करना चाहती थी। यहाँ तक कि मैंने अपना कर्तव्य निभाने की प्रेरणा तक खो दी थी। मैंने देखा कि मैं न तो परमेश्वर के प्रति वफादार थी और न ही समर्पित, मेरे दिल में मेरे परिवार और बेटी की जगह परमेश्वर से भी ऊपर हो गई थी। फिर मैं कैसे खुद को विश्वासी कह सकती थी? अब इसके बारे में सोचती हूँ, भले ही मैं अपनी बेटी की देखभाल करती, लेकिन यदि मैं अपना कर्तव्य ठीक से नहीं निभा पाती, सत्य का अनुसरण करने के लिए मेरे पास समय और ऊर्जा न होती और मैं अपने दिन देह की भावनाओं में व्यस्त रहते हुए बिताती, अंत में निष्फल जिंदगी जीते हुए मैं मर ही जाती। ऐसी जिंदगी का क्या मूल्य या अर्थ होता? परमेश्वर ने मुझे जीवन दिया है, उसी ने ही मुझे परिवार और बेटी दी है। यह परमेश्वर ही था जिसने मुझ पर अनुग्रह किया और मुझे अपनी वाणी सुनने की अनुमति दी, ताकि मैं सत्य समझ सकूँ, जान सकूँ कि मुझे कैसा आचरण करना चाहिए और सभी प्रकार के लोगों, घटनाओं और चीजों का भेद पहचान सकूँ, उसे यह आशा थी कि मैं जल्द ही शैतान के बंधनों और भ्रष्टता से मुक्त हो जाऊँ, सत्य प्राप्त करूँ और आखिरकार बचा ली जाऊँ। लेकिन मैंने परमेश्वर के इस श्रमसाध्य इरादे को नहीं समझा। मैं हमेशा अपनी बेटी और परिवार के हितों के बारे में ही सोचती रही, मैंने कलीसिया के कार्य पर विचार नहीं किया। मैं अपने स्नेह में जीती रही; कर्तव्य के लिए मेरे मन में कोई दायित्व बोध नहीं था और मैंने यह भी महसूस नहीं किया कि मुझे परमेश्वर का कोई कर्ज चुकाना है। मुझमें सच में कोई अंतरात्मा या विवेक नहीं था, मैं तो इंसान कहलाने लायक भी नहीं थी! मैं शैतान के पारंपरिक विचारों से बहुत गहराई तक विषाक्त हो चुकी थी। सत्य के बिना, मैं सच में दयनीय थी!

बाद में परमेश्वर के वचनों से मुझे वयस्क बच्चों के साथ व्यवहार करने के लिए अभ्यास का मार्ग मिला। सर्वशक्तिमान परमेश्वर कहता है : “अगर माता-पिता हमेशा अपने बच्चों के लिए सब-कुछ करना चाहते हैं और उनकी मुश्किलों की कीमत चुकाना चाहते हैं, स्वेच्छा से उनके गुलाम बनना चाहते हैं, तो क्या यह बहुत ज्यादा नहीं है? यह गैर-जरूरी है, क्योंकि यह माता-पिता से जो करने की अपेक्षा होनी चाहिए उससे बहुत ज्यादा है। ... हर इंसान की नियति परमेश्वर द्वारा नियत है; इसलिए वे जीवन में कितने आशीष या कष्ट अनुभव करेंगे, उनका परिवार, शादी और बच्चे कैसे होंगे, वे समाज में कैसे अनुभवों से गुजरेंगे, जीवन में वे कैसी घटनाओं का अनुभव करेंगे, वे खुद ये चीजें पहले से भाँप नहीं सकते, न बदल सकते हैं, और इन्हें बदलने की क्षमता माता-पिता में तो और भी कम होती है। इसलिए, अगर बच्चे किसी मुश्किल का सामना करें, तो माता-पिता को सक्षम होने पर सकारात्मक और सक्रिय रूप से मदद करनी चाहिए। अगर नहीं, तो माता-पिता के लिए यह श्रेष्ठ है कि वे आराम करें और इन मामलों को एक सृजित प्राणी के नजरिये से देखें, अपने बच्चों से भी समान रूप से सृजित प्राणियों जैसा बर्ताव करें। जो कष्ट तुम सहते हो, उन्हें भी वे कष्ट सहने चाहिए; जो जीवन तुम जीते हो, वह उन्हें भी जीना चाहिए; अपने छोटे बच्चों को पाल-पोसकर बड़ा करने की जिस प्रक्रिया से तुम गुजरे हो, वे भी उससे गुजरेंगे; समाज और लोगों के बीच जो तोड़-मरोड़, जालसाजी और धोखा तुमने अनुभव किए हैं, जो भावनात्मक उलझनें और आपसी मतभेद और ऐसी ही चीजें जिनका तुमने अनुभव किया है, वे भी उनका अनुभव करेंगे। तुम्हारी तरह वे सब भी भ्रष्ट मनुष्य हैं, सभी बुराई की धारा में बह जाते हैं, शैतान द्वारा भ्रष्ट हैं; तुम इससे बच नहीं सकते, न ही वे बच सकते हैं। इसलिए सभी कष्टों से बचे रहने और संसार के समस्त आशीषों का आनंद लेने में उनकी मदद करने की इच्छा रखना एक नासमझी भरा भ्रम और मूर्खतापूर्ण विचार है। गरुड़ के पंख चाहे जितने भी विशाल क्यों न हों, वे नन्हे गरुड़ की जीवन भर रक्षा नहीं कर सकते। नन्हा गरुड़ आखिर उस मुकाम पर जरूर पहुँचेगा जब उसे बड़े होकर अकेले उड़ना होगा। जब नन्हा गरुड़ अकेले उड़ने का फैसला करता है, तो कोई नहीं जानता कि उसका आसमान किस ओर फैला हुआ है या वह अपनी उड़ान के लिए कौन-सी जगह चुनेगा। इसलिए, बच्चों के बड़े हो जाने के बाद माता-पिता के लिए सबसे तर्कपूर्ण रवैया जाने देने का है, उन्हें जीवन को खुद अनुभव करने देने का है, उन्हें स्वतंत्र रूप से जीने देने का है, और जीवन की विविध चुनौतियों का स्वतंत्र रूप से सामना कर उनसे निपटने और उन्हें सुलझाने देने का है। अगर वे तुमसे मदद माँगें, और तुम ऐसा करने में सक्षम और सही हालात में हो, तो बेशक तुम मदद कर सकते हो, और जरूरी सहायता दे सकते हो। लेकिन तुम्हें एक तथ्य समझना होगा : तुम चाहे जो भी मदद करो, पैसे देकर या मनोवैज्ञानिक ढंग से, यह सिर्फ अस्थायी हो सकती है, और कोई ठोस चीज बदल नहीं सकती। उन्हें जीवन में अपना रास्ता खुद बनाना है, और उनके किसी मामले या नतीजे की जिम्मेदारी लेने को तुम बिल्कुल बाध्य नहीं हो। यही वह रवैया है जो माता-पिता को अपने वयस्क बच्चों के प्रति रखना चाहिए” (वचन, खंड 6, सत्य के अनुसरण के बारे में, सत्य का अनुसरण कैसे करें (19))। “अगर तुम्हारा समय, ऊर्जा और दिमाग सिर्फ सत्य और सिद्धांतों पर केंद्रित रहता है, और अगर तुम सिर्फ सकारात्मक चीजों के बारे में सोचते हो, जैसे कि अपना कर्तव्य अच्छे से कैसे निभाएँ और परमेश्वर के समक्ष कैसे आएँ, और अगर तुम इन सकारात्मक चीजों पर अपनी ऊर्जा और समय खर्च करते हो, फिर तुम्हें अलग परिणाम हासिल होगा। तुम्हें जो हासिल होगा वह सबसे मूलभूत लाभ होगा। तुम्हें पता चल जाएगा कि कैसे जीना है, कैसा आचरण करना है, हर तरह के व्यक्ति, घटना और चीज का सामना कैसे करना है। एक बार जब तुम जान जाओगे कि हर प्रकार के व्यक्ति, घटना और चीज का सामना कैसे करना है, तो यह काफी हद तक तुम्हें स्वाभाविक रूप से परमेश्वर के आयोजनों और व्यवस्थाओं के प्रति समर्पित होने में सक्षम बनाएगा। जब तुम स्वाभाविक रूप से परमेश्वर के आयोजनों और व्यवस्थाओं के प्रति समर्पित होने में सक्षम हो जाओगे, तो तुम्हें पता भी नहीं चलेगा और तुम उस प्रकार के व्यक्ति बन जाओगे जिसे परमेश्वर स्वीकार और प्यार करता है। इस बारे में सोचो, क्या यह अच्छी बात नहीं है? शायद तुम अभी तक यह नहीं जानते, मगर अपना जीवन जीने, और परमेश्वर के वचनों और सत्य सिद्धांतों को स्वीकारने की प्रक्रिया में, तुम अनजाने में ही परमेश्वर के वचनों के अनुसार जीना, लोगों और चीजों को देखना, आचरण करना और कार्य करना सीख जाओगे। इसका मतलब यह है कि तुम अनजाने में ही परमेश्वर के वचनों के प्रति समर्पण करोगे, उसकी अपेक्षाओं के प्रति समर्पित होगे और उन्हें संतुष्ट करोगे। तब तुम उस तरह के व्यक्ति बन चुके होगे जिसे परमेश्वर स्वीकारता है, जिस पर वह भरोसा करता है और जिससे प्यार करता है, और तुम्हें इसकी भनक भी नहीं लगेगी। क्या यह बढ़िया नहीं है? (बिल्कुल है।) इसलिए, अगर तुम सत्य का अनुसरण करने और अपना कर्तव्य अच्छी तरह से निभाने के लिए अपनी ऊर्जा और समय खर्च करते हो, तो अंत में तुम्हें जो हासिल होगा वे सबसे मूल्यवान चीजें होंगी” (वचन, खंड 6, सत्य के अनुसरण के बारे में, सत्य का अनुसरण कैसे करें (18))। परमेश्वर के वचनों से मुझे यह समझ आया कि वयस्क बच्चों के साथ कैसा व्यवहार करना चाहिए। हर व्यक्ति की नियति परमेश्वर की संप्रभुता और पूर्वनियोजन से निर्धारित होती है, जीवन में बच्चों को जो कष्ट और आशीष मिलते हैं, वे सब परमेश्वर द्वारा व्यवस्थित होते हैं, यह कोई ऐसी बात नहीं है जिसे माता-पिता बदल सकते हैं। माता-पिता के रूप में हमें बच्चों के साथ परमेश्वर के वचनों के अनुसार व्यवहार करना चाहिए। जैसे परमेश्वर ने कहा है, हम एक ऐसे संसार में जन्म लेते हैं जिसे शैतान ने भ्रष्ट कर दिया है, जहाँ हमें दूसरों के बीच जीते हुए अराजकता, उलझनों और जटिलताओं का सामना करना पड़ता है और हम जीवन की कड़वाहट और मिठास, दोनों का अनुभव करते हैं। बच्चों को भी इन चीजों से गुजरना चाहिए और उन्हें भी विभिन्न मुश्किलों का सामना करना सीखना चाहिए। अगर कभी हमारे बच्चों को सच में हमारी मदद की जरूरत हो तो हमें अपनी क्षमताओं के दायरे में रहकर उनकी मदद करनी चाहिए, चाहे वह सोच में मार्गदर्शन देना हो या आर्थिक रूप से मदद करना हो। अगर हमारे पास समय हो तो हम उनके बच्चों की थोड़ी देखभाल कर सकते हैं; लेकिन अगर समय नहीं है तो हमें इसके लिए जबरदस्ती नहीं करनी चाहिए। हमें अभी भी अपने कर्तव्य पूरे करने हैं और एक सृजित प्राणी के रूप में हमें सुसमाचार के कार्य के लिए अपना कर्तव्य निभाना चाहिए, यही सबसे महत्वपूर्ण बात है।

जून 2024 में मैं कुछ जरूरी मामलों को निपटाने के लिए घर गई। वहाँ जाकर मुझे पता चला कि मेरी बेटी का काम ठीक नहीं चल रहा है, परिवार गंभीर आर्थिक समस्याओं से जूझ रहा है और वह खुद का व्यवसाय शुरू करना चाहती है। मेरे दामाद को दूसरे शहर में नौकरी तो मिल गई थी, लेकिन रहने की कोई जगह नहीं थी। मुझे चिंता हुई कि कहीं उन्हें ज्यादा कष्ट न सहना पड़े, इसलिए मैं उसकी मुश्किलों के लिए समाधान ढूँढ़ने के तरीकों के बारे में सोचने लगी। लेकिन मेरी बेटी ने कहा : “माँ, तुम्हें मेरी चिंता करने की जरूरत नहीं है। मैं अपनी समस्याओं का हल खुद निकाल लूँगी।” बेटी की यह बात सुनकर मुझे थोड़ी शर्म आई और मैंने सोचा कि परमेश्वर ने क्या कहा है : “जो कष्ट तुम सहते हो, उन्हें भी वे कष्ट सहने चाहिए; जो जीवन तुम जीते हो, वह उन्हें भी जीना चाहिए; ... सभी कष्टों से बचे रहने और संसार के समस्त आशीषों का आनंद लेने में उनकी मदद करने की इच्छा रखना एक नासमझी भरा भ्रम और मूर्खतापूर्ण विचार है” (वचन, खंड 6, सत्य के अनुसरण के बारे में, सत्य का अनुसरण कैसे करें (19))। हाँ, वह अब वयस्क हो चुकी है और स्वतंत्र भी, अब मुझे उसके जीवन में हस्तक्षेप नहीं करना चाहिए। मुझे उसे छोड़ना सीखना होगा और उसे खुद से चीजों को सँभालने देना होगा। इन बातों को सोचकर मेरे मन को शांति मिली। मुझे अपना कर्तव्य अच्छे से निभाना चाहिए और उसकी चिंता छोड़ देनी चाहिए। हालाँकि कभी-कभी मैं अब भी अपनी बेटी की मुश्किलों के बारे में सोचती हूँ, लेकिन दिल से जानती हूँ कि यह सब उसे खुद अनुभव करना है और मुझे अपना दिल अपने कर्तव्य में लगाना चाहिए। जब मैंने इस तरह अभ्यास किया तो मुझे अपने भीतर एक तरह की मुक्ति और आजादी की भावना महसूस हुई।


5. भूलने की बीमारी के दिन

चेन जिंग, चीन

1 मई 2003 को शाम 5 बजे के बाद का समय था। मैं एक सभा के बाद घर लौट रही थी, तभी मैंने देखा कि बहन ली नान पब्लिक फोन के पास खड़ी हैं। उसने हाथ हिलाकर मुझे अपने पास बुलाया। वह बेचैन दिख रही थी, मानो मुझसे कुछ कहना चाहती हो, इसलिए मैं जल्दी से उसके पास गई। उसने दबी आवाज में कहा कि उसने एक अन्य बहन को संदेश भेजा था, लेकिन बहन ने कोई जवाब नहीं दिया। जब हम बात कर रहे थे, तभी पब्लिक फोन की घंटी बजी। मुझे लगा कि शायद बहन ही फोन कर रही होगी, इसलिए मैंने फोन उठा लिया। मुझे हैरानी हुई कि यह किसी पुरुष की आवाज थी। मुझे एहसास हुआ कि कुछ ठीक नहीं है, इसलिए मैंने जल्दी से फोन काट दिया। मैंने और ली नान ने अभी एक-दूसरे से शायद ही कुछ कहा होगा कि हमने देखा कि जहाँ हम खड़ी थीं, वहां से थोड़ी ही दूर एक हरे रंग की जीप चरमराहट की आवाज के साथ रुकी। सादे कपड़ों में चार या पाँच पुलिसवाले बाहर निकले और सीधे दौड़ते हुए आए और भागते हुए चिल्लाने लगे, “वे यहाँ हैं! जल्दी करो! ये वही हैं! सर्वशक्तिमान परमेश्वर के विश्वासी!” अचानक गिरफ्तारी का सामना होने पर मेरा दिल मुँह को आ गया और मैं मन ही मन परमेश्वर से लगातार प्रार्थना करने लगी, “प्रिय परमेश्वर, मेरे दिल की रक्षा करना, मुझे यहूदा मत बनने देना।” जब मैंने प्रार्थना पूरी की तो मुझे एहसास हुआ कि मेरे पास अभी भी मेरा पेजर और आईसी कार्ड है, इसलिए मैंने उनकी नजरों से बचाकर उन चीजों को पास की खाई में गिरा दिया। तभी मुझे एहसास हुआ कि मेरे पास सभा के रिकॉर्ड हैं, इसलिए मैंने उन्हें जल्दी से निकाला, फाड़ा और जमीन पर फेंक दिया। एक पुलिसवाले ने देखा और चिल्लाया, “वह महिला क्या फाड़ रही है?” दूसरे पुलिसकर्मी ने गुस्से में कागज के फटे हुए टुकड़े छीन लिए और मुझे व ली नान को अपनी जीप में घुसा दिया, वह पूरे समय हमारे साथ गाली-गलौज करता रहा।

पुलिस स्टेशन में हमसे अलग-अलग पूछताछ की गई। जब मैं कमरे में पहुँची तो मैंने देखा कि तीन पुलिसकर्मी मेज के पीछे खड़े हैं। उन्होंने मेरी ओर ऐसे देखा जैसे मैं कोई दुश्मन हूँ और जोर से दाँत पीसने लगे। मुझे थोड़ी घबराहट हुई और मैं परमेश्वर से प्रार्थना करती रही, “प्रिय परमेश्वर, मुझे यहूदा बनने से बचाओ। चाहे वे मुझसे कैसे भी पूछताछ करें, मुझे अपने भाई-बहनों के साथ गद्दारी नहीं करनी है।” प्रार्थना करने के बाद मेरा दिल धीरे-धीरे शांत हो गया। एक पुलिसवाले ने मुझ पर सवाल दागने शुरू कर दिए, “तुम्हारा नाम क्या है? तुम कहाँ रहती हो? तुम्हारी उम्र कितनी है? तुम कब से परमेश्वर में विश्वास रखती हो? तुम्हारे अगुआ कौन हैं? कलीसिया में कितने लोग हैं? ...” मैंने उन्हें सिर्फ अपना असली नाम और घर का पता बताया, कलीसिया के बारे में कुछ नहीं बताया। पुलिसकर्मियों में से एक ने मेज पर जोरदार मुक्का मारा और कहा, “बोलो! नहीं तो हमें तुमसे निपटना पड़ेगा!” मैंने कुछ नहीं कहा और उन तीनों ने बारी-बारी मुझसे कई घंटों तक लगातार पूछताछ की। मैंने मन ही मन सोचा, “ऐसा लग रहा है कि जब तक मैं उन्हें कुछ नहीं बताऊँगी, वे मुझे नहीं छोड़ेंगे। शायद मैं उन्हें किसी ऐसे व्यक्ति का नाम बता सकती हूँ जिसे निष्कासित कर दिया गया है? वह व्यक्ति कलीसिया से संबंधित नहीं है।” लेकिन फिर मेरे दिमाग में परमेश्वर के वचन आए : “मैं उन लोगों पर अब और दया नहीं करूँगा, जिन्होंने गहरी पीड़ा के समय में मेरे प्रति रत्ती भर भी निष्ठा नहीं दिखाई, क्योंकि मेरी दया का विस्तार केवल इतनी दूर तक ही है। इसके अतिरिक्त, मुझे ऐसा कोई इंसान पसंद नहीं, जिसने कभी मेरे साथ विश्वासघात किया हो, और ऐसे लोगों के साथ जुड़ना तो मुझे बिल्कुल भी पसंद नहीं, जो अपने मित्रों के हितों को बेच देते हैं। चाहे जो भी व्यक्ति हो, मेरा यही स्वभाव है” (वचन, खंड 1, परमेश्वर का प्रकटन और कार्य, अपनी मंजिल के लिए पर्याप्त अच्छे कर्म तैयार करो)। परमेश्वर के स्वभाव का अपमान नहीं किया जा सकता। परमेश्वर उनसे सबसे अधिक घृणा करता है जो उसके साथ विश्वासघात करते हैं। कलीसिया से गद्दारी कराने के लिए पुलिस मुझसे सवाल पूछती रही। अगर मैं एक बात कहती तो वह निश्चित रूप से अधिक जानकारी के लिए दबाव डालती रहती। मैं किसी भी तरह से परमेश्वर के साथ विश्वासघात नहीं कर सकती। यह सोचकर मैंने उसे कुछ नहीं बताया। यह देखकर कि मैं अभी भी नहीं बोल रही हूँ, एक अधेड़ पुलिसकर्मी कामुक मुस्कान के साथ मेरे पास आया और अपने हाथ से मेरी ठुड्डी पकड़ ली। उसने कहा, “तुम शायद तब बोलोगी जब मैं तुम्हें चुम्मा दे दूँगा? या साथ में रात बिताना कैसा रहेगा?” मुझे खासकर इस बात से घिन हुई कि वे कितने दुष्ट हैं और मैंने बेहद गुस्से में कहा, “तुम एक पुलिस अधिकारी हो। तुम इस तरह कैसे बात कर सकते हो? इस तरह तो गुंडे बात करते हैं!” उनमें से एक पास आया और गर्दन आगे बढ़ाकर हाँफते हुए चिल्लाया, “तुम बोलोगी या नहीं? अगर नहीं तो हम तुम्हें पीट-पीटकर मार डालेंगे! हम तुम्हें अपने डंडे का स्वाद चखाएँगे!” फिर वह अपना डंडा लेने चला गया। मैं तब डर गई और अपने दिल में मैंने जल्दी से परमेश्वर को पुकारा कि वह मुझे साहस और आस्था दे, मुझे यहूदा बनने से बचाए। एक पुलिसकर्मी ने मेरी ओर घूरकर देखा और सीधे मेरी ओर लपका। मैंने सहज ही अपनी छाती को अपनी बाँहों से ढक लिया लेकिन फिर भी उसने मुझे इतना क्रूर झटका दिया कि मैं लड़खड़ा गई। उसने उग्रता से कहा, “नहीं बोलने की यही सजा है! अभी भी अकड़ रही हो? अब देखो मैं तुम्हारे साथ क्या कर सकता हूँ!” डंडा पकड़े हुए एक और पुलिसकर्मी चिल्लाया, “मैं तुम्हें सच नहीं बोलने के लिए सबक सिखाऊँगा। देखो तुम्हें यह कैसा लगता है!” यह कहते हुए उसने अपना डंडा उठाया और उससे हिंसक तरीके से मुझ पर प्रहार किया। मैं सहज रूप से दाईं ओर घूम गई और उसका डंडा मेरे सिर के बाईं ओर जोर से लगा। जब उसने मुझे मारा तो मेरे सिर में बस एक गुनगुनाहट सी आवाज आ रही थी, फिर मैं जमीन पर गिर पड़ी और बेहोश हो गई। मुझे पता भी नहीं चला कि मैं कितने समय तक बेहोश रही। मेरा दिमाग पूरी तरह से खाली था और मुझे कुछ भी याद नहीं आ रहा था। मैंने सोचा, “मैं यहाँ कैसे पहुँची?” मेरा सिर सुन्न हो गया था और हल्का दर्द भी हो रहा था। मैं जमीन पर लेटी रही और हिल नहीं पा रही थी। मुझे बस इतना महसूस हो रहा था कि मेरा दाहिना हाथ ढीला पड़ गया था, मैं अपने शरीर के दाहिने हिस्से को महसूस नहीं कर पा रही थी, और मैं इसे नियंत्रित नहीं कर पा रही थी, मानो मेरे शरीर का आधा हिस्सा लकवाग्रस्त हो गया हो। काफी देर बाद मुझे आखिरकार याद आया कि परमेश्वर में विश्वास रखने के कारण मुझे गिरफ्तार किया गया था। मेरी हालत देखकर पुलिस ने मुझसे पूछताछ करना बंद कर दी। वे मुझे उठाकर हिरासत जेल में ले गए और मुझे जमीन पर पटक दिया।

जैसे ही मैं हिरासत जेल में पहुँची, कई बहनों से मुझे से घेर लिया और यह देखकर कि मुझे इस तरह पीटा गया है, उन्होंने गुस्से में कहा, “वे इतने क्रूर कैसे हो सकते हैं? वे किसी चंगे-भले इंसान की पीट-पीटकर ऐसी हालत कैसे बना सकते हैं? उनमें बिल्कुल भी मानवता नहीं है! वे वाकई दानवों का गिरोह हैं!” बहनों ने मेरे हाथ-पैर सहलाए और मुझे सांत्वना दी। मैं इतनी भावुक हो गई कि रोने लगी। मुझे पता था कि यह परमेश्वर का प्रेम है और मेरे दिल में गर्माहट आ गई। मेरे साथ आठ बहनें बंद थीं। शिन मिंग उनमें से एक थी। हम दोनों एक ही कोठरी में थीं। जब मैं पहली बार हिरासत जेल में आई थी तो मैं अभी भी अपेक्षाकृत स्पष्ट रूप से सोच पा रही थी, मेरी बोली और प्रतिक्रियाएँ सामान्य थीं, लेकिन मैं अपने शरीर के दाहिने हिस्से को आसानी से हिला ही नहीं पा रही थी। मैं अपना दाहिना हाथ सीधा नहीं फैला पाती थी और मुझे उसे ऐसे पकड़ना पड़ता था जैसे मैं टोकरी पकड़ रही हूँ। मैं अपना चेहरा ठीक से नहीं धो पाती थी और मैं ट्यूब दबाकर टूथपेस्ट भी नहीं निकाल पाती थी। खाने के समय मैं सिर्फ अपने बाएँ हाथ से ही चम्मच का इस्तेमाल कर पाती थी। चलते समय मैं अपना दाहिना पैर बस घसीट पाती थी, मानो मेरे आधे शरीर में लकवा मार गया हो। मेरी बहनों को डर था कि मैं लकवाग्रस्त हो जाऊँगी, इसलिए वे हर दिन दोपहर की ब्रेक के दौरान व्यायाम करने में मेरी मदद करती थीं। एक बहन मेरी बाजू ऊपर उठाती, दूसरी मेरी बाजू की मालिश कर रक्त प्रवाह को बढ़ाने में मदद करती, जबकि एक अन्य बहन मेरी टाँग हिलाने में मदद करती, अपने पैर का इस्तेमाल कर मुझे थोड़ा-थोड़ा करके आगे धकेलती या फिर नीचे बैठ कर अपने हाथों से मेरी टाँग को आगे बढ़ाती। यह देखकर कि मेरा शरीर ऐसी दशा में आ गया है, मैं वाकई कमजोर पड़ने लगी, सोचने लगी, “मेरे शरीर का एक हिस्सा लकवाग्रस्त हो गया है, मैं अपनी देखभाल नहीं कर सकती और मैं अपनी देखभाल करवाकर अपनी बहनों पर बोझ डाल रही हूँ। क्या मैं एक बेकार इंसान नहीं बन गई हूँ?” मैं यह सोचकर बहुत परेशान हो गई। नकारात्मक और कमजोर महसूस करते हुए मैंने परमेश्वर के वचनों के एक अंश के बारे में सोचा : “कार्य के इस चरण में हमसे परम आस्था और प्रेम की अपेक्षा की जाती है। थोड़ी-सी लापरवाही से हम लड़खड़ा सकते हैं, क्योंकि कार्य का यह चरण पिछले सभी चरणों से अलग है : परमेश्वर लोगों की आस्था को पूर्ण कर रहा है—जो कि अदृश्य और अमूर्त दोनों है। परमेश्वर वचनों को आस्था में, प्रेम में और जीवन में परिवर्तित करता है” (वचन, खंड 1, परमेश्वर का प्रकटन और कार्य, मार्ग ... (8))। परमेश्वर के वचनों ने मुझे आस्था दी। परमेश्वर ने मेरी आस्था पूर्ण बनाने के लिए मेरे साथ ऐसा होने की अनुमति दी थी। हालाँकि पुलिस ने मुझे अपंग बना दिया था, लेकिन परमेश्वर द्वारा मेरी देखभाल करने और मेरे साथ परमेश्वर के वचनों की संगति करने के लिए बहनों का उपयोग करने से मैंने उसके प्रेम का अनुभव किया। हालाँकि मुझे नहीं पता था कि मैं कब ठीक हो पाऊँगी, परमेश्वर को लगातार मेरा मार्गदर्शन करते देखकर मुझे आगे बढ़ने की आस्था मिली।

हिरासत जेल में बहनें हर दिन व्यायाम कराने में मेरी मदद करती थीं। वे मुझे सुबह कपड़े पहनाती थीं, खाने के समय मुझे भाप में पकी हुई मकई की रोटी देती थीं और रात को वे बिस्तर बिछाने में मेरी मदद करती थीं। वे अक्सर मेरे साथ परमेश्वर के वचनों की संगति भी करती थीं और मेरे लिए भजन गाती थीं। उन्हें इस तरह मेरी देखभाल करते देखकर मैं बहुत भाव-विह्वल हो गई। और मुझे पुलिस से इतनी नफरत हो गई कि उन्होंने मुझे इस तरह अपंग बना दिया कि सामान्य काम करना भी मुश्किल हो गया। इसके बावजूद वे मुझे हर दिन सुबह से लेकर शाम 7 बजे तक अन्य लोगों की तरह बैठाए रखते थे और मेरा पूरा शरीर बिल्कुल ही ठंडा पड़ जाता था। रात को भी वे मुझसे एक घंटे के लिए काम करवाते थे, लेकिन बहनें काम में मेरी मदद करने के लिए बारी-बारी से मेरी जगह लेती थीं। एक महीने बाद सीसीपी ने मुझे “सामाजिक व्यवस्था बिगाड़ने” के लिए श्रम के माध्यम से दो साल की पुनः शिक्षा की सजा सुनाई। मैं बहुत परेशान थी। मैं आधी लकवाग्रस्त थी, खुद की देखभाल नहीं कर सकती थी और मैं किसी बेकार इंसान की तरह थी—मैं इन दो वर्षों की लंबी अवधि कैसे काट पाती? बहनों ने मुझे यह कहते हुए सांत्वना दी, “हमारे पास भरोसा करने के लिए परमेश्वर है और वह हमारी मदद करेगा। हमें परमेश्वर में आस्था रखनी चाहिए!” जेल ले जाते समय बहनों ने कई भजन गाए। उनमें से एक था “परमेश्वर के महिमा दिवस को देखना मेरी अभिलाषा है,” जिसने मुझे बहुत प्रभावित किया : “अपने हृदय में परमेश्वर के उपदेशों के साथ, मैं कभी भी शैतान के सामने घुटने नहीं टेकूँगा। यद्यपि हमारे सिर धड़ से अलग हो सकते हैं और हमारा खून बह सकता है, लेकिन परमेश्वर के लोगों की रीढ़ की हड्डी झुक नहीं सकती। मैं परमेश्वर के लिए शानदार गवाही दूँगा, और राक्षसों और शैतान को अपमानित करूँगा। पीड़ा और कठिनाइयाँ परमेश्वर द्वारा पूर्वनिर्धारित हैं, और मैं मृत्युपर्यंत उसके प्रति वफादार और समर्पित रहूँगा। मैं फिर कभी परमेश्वर के रोने या चिंता करने का कारण नहीं बनूँगा। मैं अपना प्यार और अपनी निष्ठा परमेश्वर को अर्पित कर दूँगा और उसे महिमान्वित करने के अपने लक्ष्य को पूरा करूँगा” (मेमने का अनुसरण करो और नए गीत गाओ)। इसे सुनते समय मुझे बहुत प्रोत्साहन मिला और मैं साथ में गाने लगी और जितना ज्यादा मैंने गाया, मेरी आस्था उतनी ही बढ़ती गई। भले ही मुझे अपंग बना दिया गया था और जेल की सजा सुनाई गई थी, लेकिन इस कष्ट का एक अर्थ था। इस कष्ट के साथ मैं परमेश्वर के लिए गवाही दे सकती थी और दुष्ट शैतान को अपमानित कर सकती थी। यह शानदार बात थी। यह सोचकर मैंने अब और नकारात्मक महसूस नहीं किया और मैं परमेश्वर के आयोजनों और व्यवस्थाओं के प्रति समर्पण करने के लिए तैयार हो गई। हम जितना ज्यादा गाती गईं, उतनी ही ज्यादा भावुक होती गईं और कुछ तो गाते-गाते रोती रहीं—इसलिए नहीं कि उन्हें घर की याद आ रही थी या वे सजा सुनाए जाने से परेशान थीं, बल्कि इसलिए कि उन्हें अपने दिल में खुशी और सुख की अनुभूति हुई और उन्हें महसूस हुआ कि परमेश्वर की गवाही देने में सक्षम होना कितने गौरव की बात है!

वहाँ के जेल प्रहरियों ने देखा कि मैं शारीरिक श्रम नहीं कर सकती और वे मुझे अपने यहाँ नहीं रखना चाहते थे। उन्होंने इस विषय पर काफी देर तक चर्चा की, फिर अनिच्छा से मुझे अंदर ले लिया। उन्होंने मुझे कार्यशाला में काम करने में लगा दिया। जब पर्यवेक्षक ने देखा कि मैं कुछ नहीं कर सकती तो मुझे शौचालय साफ करने के लिए भेज दिया गया। क्योंकि मेरे दाहिने हिस्से में कोई संवेदना नहीं थी, मैं पूरी तरह से अपने बाएं पैर पर झुककर चलती थी और अपने दाहिने पैर को घसीटते हुए मुश्किल से चल पाती थी। फर्श साफ करते समय मैं अपने बाएँ पैर पर झुक जाती थी और अपने दाहिने पैर को घसीटती थी, सिर्फ अपने बाएँ हाथ का इस्तेमाल करके मुश्किल से पोछा लगाती थी। जब भी मैं एक जगह पोछा लगाती थी तो वापस खड़े होने के लिए बहुत प्रयास करना पड़ता था। मैं हर दिन सुबह से रात 10 बजे तक सफाई करती थी। मुझे अंदर से अन्याय महसूस होता था, सोचती थी, “शरीर की ऐसी दशा में भी मुझे काम करने के लिए मजबूर करना, वे वाकई लोगों के साथ इंसान जैसा व्यवहार नहीं करते!” मुझे इससे भी अधिक गुस्सा इस बात पर आया कि जेल प्रहरी हर दिन प्रशिक्षण दल के कैदियों के साथ मुझसे भी सुबह का व्यायाम करवाते थे। हमें दौड़ना पड़ता था और मेरे टीम के बीच में खड़े होने के कारण जब सब दौड़ने लगते थे तो वे मुझे नीचे गिरा देते थे। इसके बावजूद वे मुझे रुकने नहीं देते थे। मैं कभी भी कसरत नहीं कर पाती थी, इसलिए विभागाध्यक्ष मुझे पूरे प्रांगण का चक्कर लगाने की सजा देता था। मैं अपना दाहिना पैर नहीं उठा पाती थी, इसलिए मुझे चलते समय उसे घसीटना पड़ता था। प्रांगण का एक लंबा चक्कर लगाने के बाद मैं इतना थक जाती कि आगे नहीं बढ़ पाती थी और मेरे जूते के किनारे घिस जाते थे। जैसे-जैसे समय बीतता गया, मैं इसे और बर्दाश्त नहीं कर सकी और अंदर से बहुत कमजोर पड़ गई। शिन मिंग ने मेरे साथ संगति की, मुझे प्रोत्साहन दिया, ढाढस बँधाया और परमेश्वर के वचनों का एक अंश सुनाया। सर्वशक्तिमान परमेश्वर कहता है : “तुम्हें सत्य के लिए कष्ट उठाने होंगे, तुम्हें सत्य के लिए खुद को बलिदान करना होगा, तुम्हें सत्य के लिए अपमान सहना होगा और तुम्हें और अधिक सत्य प्राप्त करने की खातिर और अधिक कष्ट सहना होगा। यही तुम्हें करना चाहिए। ... तुम्हें उस सबका अनुसरण करना चाहिए जो खूबसूरत और अच्छा है और तुम्हें जीवन में एक ऐसे मार्ग का अनुसरण करना चाहिए जो ज्यादा अर्थपूर्ण है” (वचन, खंड 1, परमेश्वर का प्रकटन और कार्य, पतरस के अनुभव : ताड़ना और न्याय का उसका ज्ञान)। परमेश्वर के वचन सुनकर मैं समझ गई कि इस कष्ट के माध्यम से परमेश्वर मुझमें सत्य का संचार करना चाहता है। यह कष्ट सहना सार्थक है और मुझे इसका आस्था के साथ अनुभव करना चाहिए। यूँ तो मैं अपंग थी और मुझे अभी भी कार्य करना पड़ता था, परमेश्वर मेरे साथ था और बहनें मेरी बगल में थीं, अक्सर मेरे साथ परमेश्वर के वचनों पर संगति करती थीं। मैंने महसूस किया कि परमेश्वर ने मुझे कभी नहीं छोड़ा था। मैंने परमेश्वर का प्रेम महसूस किया।

क्योंकि मेरा कोई इलाज नहीं किया गया था, मेरी हालत दिन-ब-दिन बिगड़ती गई। मैं अपने शरीर के दाहिने हिस्से को हिलाने की हिम्मत नहीं करती थी, क्योंकि जब मैं ऐसा करती थी तो असहनीय तकलीफ होती थी। लेटने पर मैं अपनी स्थिति से उठ नहीं पाती थी और मुझे बहनों की मदद लेनी पड़ती थी। मेरा दाहिना हाथ वाकई अकड़ गया था और मैं अपने दाँत ब्रश करते समय अपना मुँह भी नहीं धो पाती थी। शिन मिंग ने विभागाध्यक्ष से विनती की और आखिरकार उन्होंने मुझसे शौचालय साफ कराना बंद कर दिया। लेकिन वे मुझे लेटने नहीं देते थे। हर दिन मुझे 10 घंटे से ज्यादा बैठना पड़ता था, उसके बाद ही वे मुझे सोने देते थे। मैं दर्द सहन करती रहती और मुश्किल से दीवार के सहारे टिकी रहती, हिलने की हिम्मत नहीं करती। बाद में मेरी हालत और भी बिगड़ती गई। चम्मच पकड़ते समय मेरा बायाँ हाथ काँपने लगता और खाने के समय मैं अपना खाना हर जगह गिरा देती थी। मेरा दिमाग पूरी तरह से खाली था, मानो मेरे पास कोई विचार ही नहीं था। यह जानने के अलावा कि मैं परमेश्वर में विश्वास रखती हूँ और बहनों को परमेश्वर के वचनों पर संगति करते हुए सुनना चाहती हूँ, मुझे और कुछ भी नहीं पता था। मेरी यादें हमेशा टूटी-फूटी होती थीं। मैं हाल ही में हुई चीजें भूल जाती थी और चीजों को सिर्फ अस्थायी रूप से ही याद रख पाती थी। मेरा दिमाग धीमी गति से प्रतिक्रिया करता था और मैं चीजों को शून्य भाव से देखती रहती थी। कभी-कभी मैं बिना जाने ही बेवकूफी से हँस देती थी। जब कोई बहन मुझे रुकने के लिए कहती थी, तभी मुझे कुछ होश आता था और मैं हँसना बंद करती थी। उस समय मेरा आईक्यू एक छोटे बच्चे जैसा था और मैं तोड़-तोड़कर और बहुत धीमे-धीमे बोलती थी। मैं अक्सर बिस्तर पर गठरी बनकर बैठी रहती थी, अपने हाथों-पैरों को घूरती रहती थी और अक्सर अनजाने में ही हँसती रहती थी। एक बार शिन मिंग काम खत्म करके कोठरी में लौटी तो मैं उसे देखकर खीसें निपोरती रही, मानो मैंने कोई रिश्तेदार देख लिया हो। उसने मेरा कंधा थपथपाया और पूछा, “तुम किस बात पर मुस्कुरा रही हो? क्या तुम जानती हो कि मेरा नाम क्या है?” मैंने बस खीसें निपोरना जारी रखा, अपना सिर हिलाया और कहा, “मुझे ... नहीं ... पता।” थोड़ी देर बाद मुझे याद आया और मैंने कहा, “तुम्हारा ... नाम ... मिंग ... है।” लेकिन चाहे मैंने कितना भी सोचा हो, मुझे उसका उपनाम याद नहीं आया। श्रम शिविर के प्रमुख ने मेरी हालत देखी और उसे डर था कि मैं शिविर में मर जाऊँगी और उसे इसकी जिम्मेदारी लेनी पड़ेगी, इसलिए उसने शिविर के डॉक्टर को मुझे इंजेक्शन लगाने के लिए आने दिया। लेकिन डॉक्टर ने मेरी जाँच किए बिना ही मुझे बेतरतीब ढंग से दवा दे दी। नतीजतन मेरी हालत में सुधार तो हुआ ही नहीं हुआ, बल्कि यह सचमुच बदतर हो गई। मेरे हाथ-पैर सूजने लगे, मैं अपनी उंगलियाँ नहीं हिला पा रही थी और मेरे पैर की उंगलियाँ लाल पड़ गईं और सूज गईं, मानो मुझे शीतदंश हो गया हो। उनके पास मुझे प्रांतीय अस्पताल ले जाने के अलावा कोई विकल्प नहीं बचा था। जाँच में पाया गया कि मेरे सिर में चोट लगने के कारण द्रव जमा हो गया था, जो नसों पर दबाव डाल रहा था और हेमिप्लेजिया का कारण बन रहा था। डॉक्टर ने कहा कि अगर समय रहते सर्जरी करके द्रव नहीं निकाला गया तो मैं मर सकती हूँ। लेकिन मेरा परिवार ऑपरेशन का खर्च नहीं उठा सकता था, इसलिए वे मुझे वापस श्रम शिविर ले आए। वापस आते समय मैंने उन्हें धीमे से कहते हुए सुना, “वह इलाज का खर्च नहीं उठा सकती, लेकिन हम उसे यहाँ मरने नहीं दे सकते। हमें उसे मेडिकल पैरोल दे देनी चाहिए।” मेरी याददाश्त आ-जा रही थी और मैं किसी भी चीज को लेकर बहुत ज्यादा चिंतित नहीं थी। मैं सिर्फ यह जानती थी कि मैं परमेश्वर में विश्वास रखती हूँ और अपना जीवन-मरण परमेश्वर को सौंपती हूँ।

जब मैं वापस शिविर में आई तो उन्होंने मुझे एक अलग कोठरी में रखा और मैं उन बहनों से संपर्क नहीं कर सकी, जिनके साथ मैं थी। उस दौरान मैं बहुत दर्द में थी। मैं बस अपने बिस्तर पर बैठी रहती और दरवाजे की तरफ देखती रही, उम्मीद करती रहती कि कोई बहन मुझे दिख जाएगी। जब मैं बहनों के साथ होती थी तो वे अक्सर मेरे साथ परमेश्वर के वचनों की संगति करती थीं और मेरी हिम्मत बँधाती थीं, लेकिन अब मैं बहुत अकेली पड़ गई थी और खोयी हुई रहती थी। मेरा दिमाग ठीक से काम नहीं कर रहा था और मैं परमेश्वर के वचन याद नहीं कर पा रही थी, न ही मैं बहनों को मेरे साथ परमेश्वर के वचनों की संगति करते हुए सुन पा रही थी—क्या परमेश्वर अब मुझे नहीं चाहता? मुझे बहुत पीड़ा हुई और मैं सोचने लगी कि परमेश्वर के बिना मेरे जीवन का क्या मतलब है। फिर मैंने मरने के बारे में सोचा। मैंने खाना बंद कर दिया। कोठरी से कोई व्यक्ति शिन मिंग को खोजने गया और जब पर्यवेक्षक आसपास नहीं था तो वह मेरे पास आई। मैं उसे देखकर बहुत खुश हुई। वह मेरे बिस्तर पर आई और उसने मुझे थपथपाया। मेरे हाथ और बाँह की मालिश करने में मदद करते हुए उसने पूछा, “तुम खाना क्यों नहीं खा रही हो? क्या इससे तुम्हारी सेहत को कोई फायदा होगा?” आँसू बहाते हुए मैंने कहा, “मुझे ... तुम्हारी याद ... आती है। उन्होंने ... मुझे यहाँ ... रखा है ... यहाँ कोई नहीं है ... जो मेरे साथ ... परमेश्वर के वचनों की ... संगति कर सके। मैं ... इतनी ... अकेली हूँ। क्या परमेश्वर ... अब मुझे ... नहीं चाहता? मेरे जीवन का ... अब कोई ... मतलब नहीं है।” शिन मिंग ने मुझे दिलासा देते हुए कहा, “परमेश्वर अभी भी हमें चाहता है। वह बस इस बात का इंतजार कर रहा है कि हम उसके लिए गवाही दें! हमें अच्छी तरह से जीना है!” फिर उसने मुझे परमेश्वर के वचनों का एक भजन सुनाया : “मैं मैं परमेश्वर से प्रेम करने को संकल्पित हूँ।” “हर बात, हर चीज—सब तुम्हारे हाथों में है; मेरा भाग्य तुम्हारे हाथों में है और तुमने मेरा पूरा जीवन ही अपने हाथों में थामा हुआ है। अब मैं तुमसे प्रेम करना चाहता हूँ, और चाहे तुम मुझे अपने से प्रेम करने दो या न करने दो, चाहे शैतान कितना भी विघ्न डाले, मैं तुमसे प्रेम करने के लिए दृढ़-संकल्प हूँ। मैं खुद परमेश्वर के पीछे जाने और उसका अनुसरण करने के लिए तत्पर हूँ। अब भले ही परमेश्वर मुझे त्याग देना चाहे, मैं फिर भी उसका अनुसरण करूँगा। वह मुझे चाहे या न चाहे, मैं फिर भी उससे प्रेम करता रहूँगा, और अंत में मुझे उसे प्राप्त करना होगा। मैं अपना हृदय परमेश्वर को अर्पण करता हूँ, और चाहे वह कुछ भी करे, मैं अपने पूरे जीवन उसका अनुसरण करूँगा। चाहे कुछ भी हो, मुझे परमेश्वर से प्रेम करना चाहिए और उसे प्राप्त करना चाहिए; मैं तब तक आराम नहीं करूँगा, जब तक मैं उसे प्राप्त नहीं कर लेता” (वचन, खंड 1, परमेश्वर का प्रकटन और कार्य, परमेश्वर के लिए सच्चा प्रेम स्वाभाविक है)। शिन मिंग ने मुझसे कहा, “हमें परमेश्वर में सच्ची आस्था रखनी चाहिए! चाहे हमारे साथ कुछ भी हो जाए, हमें अंत तक उसका अनुसरण करना चाहिए। हमारा जो संकल्प पहले था, वह डगमगाना नहीं चाहिए। केवल यही परमेश्वर से सच्चा प्रेम करना और सच्ची आस्था रखना है। अब स्थिति अलग है और बहनें यहाँ नहीं हैं, इसलिए तुम्हें लगता है कि परमेश्वर तुम्हें नहीं चाहता। क्या तुम परमेश्वर को गलत नहीं समझ रही हो? तुम्हारी आस्था कहाँ है? परमेश्वर ने हमारे लिए इस स्थिति की व्यवस्था इस उम्मीद से की है कि हम उसके लिए अपनी गवाही में अडिग रहेंगे। हमें परमेश्वर में अपनी आस्था रखनी चाहिए!” शिन मिंग की संगति के बाद मैं जान गई कि ऐसा नहीं है कि परमेश्वर मुझे नहीं चाहता है और मुझे अच्छी तरह से जीना है और मैं कायर नहीं बन सकती हूँ। मुझे अंत तक परमेश्वर का अनुसरण करना था चाहे कुछ भी हो। मेरे पास फिर से आशा थी, मेरा दिल उज्ज्वल हो गया और मैं फिर से खुश हो गई। जब शिन मिंग जाने वाली थी तो मैंने उसका हाथ पकड़ लिया, उसे जाने नहीं दिया और कहा, “मैं ... परमेश्वर के वचन ... सुनना चाहती हूँ।” उसने कहा कि वह मुझसे मिलने फिर से आएगी, मुझे सलाह दी कि जब हालात मुश्किल हो जाएँ तो मैं परमेश्वर से ज्यादा प्रार्थना करूँ और परमेश्वर मुझे सुनेगा। उसके जाने के बाद मैंने परमेश्वर से प्रार्थना की, “प्रिय ... परमेश्वर, मुझे ... बहुत ... अकेलापन महसूस हो रहा है, यहाँ ... कोई नहीं है, मेरा ... दिमाग ... ठीक से काम ... नहीं कर रहा है, मैं ... तुम्हारे वचन ... सुनना चाहती हूँ, मेरे लिए ... किसी को ... भेज दो, मैं ... तुम्हारे वचन ... सुनना चाहती हूँ।”

मेरे यह प्रार्थना करने के अगले दिन विभागाध्यक्ष ने कहा, “चेन, कोठरी में तुम्हारे साथ रहने के लिए यह रही एक साथी। वह तुम्हारा साथ दे सकती है।” जब मैंने देखा कि यह बहन हे ली थी तो मैं रोमांचित हो गई! मुझे पता था कि परमेश्वर ने मेरी प्रार्थना सुन ली है। हे ली भी मुझे देखकर खुश हुई। मुझे गले लगाते हुए उसने कहा, “मैंने सुना है कि पिटाई से तुम बुरी तरह घायल हो गई हो और मैं तुम्हें देखना चाहती थी और आखिरकार अब मैं तुम्हें देख पा रही हूँ!” हे ली हर दिन ध्यान से मेरी देखभाल करती थी, व्यायाम करने में मेरी मदद करती थी, मुझसे बातें करती थी, वह अक्सर मेरे साथ परमेश्वर के वचनों पर संगति करती थी, मुझे प्रोत्साहित करती थी और सांत्वना देती थी। समय के साथ मेरा दिमाग प्रतिक्रिया देने लगा और मैं उसके साथ बातचीत कर सकती थी। एक दिन मैंने अपने हाथों को देखा और हे ली से कहा, “कब … मेरी हालत … ठीक होगी? क्या यह … ठीक हो जाएगी?” फिर उसने मुझे संगति दी, “क्या परमेश्वर ने ये वचन नहीं कहे हैं? ‘सर्वशक्तिमान परमेश्वर एक सर्वशक्तिशाली चिकित्सक है! बीमारी में रहने का मतलब बीमार होना है, परन्तु आत्मा में रहने का मतलब स्वस्थ होना है। जब तक तुम्हारी एक भी साँस बाकी है, परमेश्वर तुम्हें मरने नहीं देगा’ (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 6)। ‘परीक्षणों से गुजरते समय लोगों का कमजोर होना या उनके भीतर नकारात्मकता आना या परमेश्वर के इरादों या अभ्यास के मार्ग के बारे में स्पष्टता का अभाव होना सामान्य बात है। लेकिन कुल मिलाकर तुम्हें परमेश्वर के कार्य पर आस्था होनी चाहिए और अय्यूब की तरह तुम्हें भी परमेश्वर को नकारना नहीं चाहिए’ (वचन, खंड 1, परमेश्वर का प्रकटन और कार्य, जिन्हें पूर्ण बनाया जाना है उन्हें शोधन से गुजरना होगा)। हमें परमेश्वर के वचनों के अनुसार जीना चाहिए और निराशा में नहीं पड़ना चाहिए। परमेश्वर सर्वशक्तिमान है और हम बीमारी से उबरते हैं या नहीं, यह उसके हाथों में है। हमें बिल्कुल भी शिकायत नहीं करनी चाहिए! ऐसे भयंकर परीक्षणों के दौरान अय्यूब ने कभी परमेश्वर में आस्था नहीं गँवाई, इसलिए हमें परमेश्वर के वचनों में विश्वास रखना चाहिए और उसमें सच्ची आस्था रखनी चाहिए!” यह सुनकर मुझे बहुत खुशी हुई। मैंने सोचा कि परमेश्वर के वचन महान हैं।

दिसंबर के आसपास मेरी हालत थोड़ी बेहतर हुई। मैं अपने पैर धो रही थी, तभी मैंने अचानक देखा कि मेरी दाहिनी टाँग और पैर सफेद हो गए हैं। उस पैर के नाखून छह महीने से नहीं बढ़े थे। मैंने पहले कभी इस पर ध्यान नहीं दिया था। मैंने सोचा, “मेरे हाथ-पैर में सुधार का कोई लक्षण नहीं दिख रहा है। जैसा वे दिख रहे हैं उससे लगता है कि मैं निश्चित ही मर जाऊँगी। मैं सिर्फ 41 साल की हूँ। क्या मैं वाकई इसी तरह मर जाऊँगी?” मैंने थोड़ा-सा भारी मन महसूस किया और परमेश्वर से प्रार्थना की, “प्रिय परमेश्वर, मुझे तुम पर अपनी आस्था के कारण गिरफ्तार किया गया है। अगर मैं मर भी जाऊँ तो मुझे इसका कोई अफसोस नहीं होगा। अगर मैं जीवित रह सकी तो मैं तुम पर विश्वास करती रहूँगी!” मैंने बीच-बीच में रुकते हुए अपने दिल में इन शब्दों में प्रार्थना की। प्रार्थना के बाद मैंने अपने शरीर में खून दौड़ता महसूस किया और थोड़ी-सी गर्माहट महसूस की। मैंने पहले ऐसा महसूस नहीं किया था। अगले दिन जब हे ली शौचालय जाने में मेरी मदद कर रही थी, मैंने पाया कि मैं अपना दाहिना पैर थोड़ा ऊपर उठा सकती हूँ। इससे पहले जब भी मैं शौचालय जाती थी, हे ली को हमेशा मेरा पैर दहलीज के ऊपर खींचना पड़ता था। इस बार वह बस नीचे झुकने ही वाली थी, लेकिन इससे पहले कि वह मेरा पैर खींचती, मैंने खुद ही ऐसा कर लिया! यह देखकर हम दोनों बहुत रोमांचित हो गईं और मुझे परमेश्वर के प्रति बहुत आभार महसूस हुआ। 26 दिसंबर को मेरी मेडिकल पैरोल मंजूर हो गई। मुझे उम्मीद नहीं थी कि ऐसा होगा। उस समय सिर्फ दो लोगों को ही मेडिकल पैरोल दी जा सकती थी, लेकिन जेल में तीन गंभीर रूप से बीमार लोग थे, इसलिए मुझे हैरानी हुई कि मुझे यह दी गई थी। पर्यवेक्षक ने कहा, “चेन, तुम्हारा पति तुम्हें लेने आया है। तुम घर जा सकती हो। तुम एक साल की सजा घर पर काटोगी। तुम्हें सुसमाचार प्रचार करने की अनुमति नहीं है और हम तुम्हारी स्थानीय सरकार को तुम पर नजर रखने के लिए सूचित करेंगे।” मैं बहुत खुश थी। शिन मिंग भी मेरे लिए खुश थी। उसने जल्दी से चीजें समेटने में मेरी मदद की और गेट से बाहर निकलने में मुझे सहारा दिया। मेरे पति को श्रम शविर को 2,000 युआन के बॉन्ड का भुगतान करना पड़ा, तभी मैं धरती पर मौजूद इस नरक से बाहर निकल पाई।

जब मैं घर पहुँची तो मैं बस बिस्तर पर लेट सकती थी। मैं अपने हाथ या पैर नहीं हिला पाती थी। एकदम बेजान हो गई थी। वह साल घर पर वाकई बहुत मुश्किल था। हम पर 10,000 युआन से ज्यादा का कर्ज था। हमें मेरी मेडिकल पैरोल के लिए भी पैसे उधार लेने पड़े थे। मैं कोई इलाज नहीं करवा सकी क्योंकि हमारे पास पैसे नहीं थे। मैं कभी-कभी बीमारी की वजह से परेशान रहती थी, लेकिन मुझे पता था कि यह परमेश्वर के हाथों में है और मैं ठीक हो जाऊँगी या नहीं, यह परमेश्वर पर निर्भर है। परमेश्वर मेरा सबसे बड़ा सहारा है। मैं अक्सर परमेश्वर से प्रार्थना करती थी और धीरे-धीरे आध्यात्मिक रूप से मजबूत हो गई। मैं उस समय परमेश्वर के वचन पढ़ने के लिए तड़प रही थी, लेकिन क्योंकि सीसीपी अभी भी मुझ पर नजर रख रही थी, इसलिए भाई-बहन मुझसे संपर्क नहीं कर पा रहे थे। मेरी माँ एक विश्वासी थी और वह मेरे लिए परमेश्वर के वचनों की एक हस्तलिखित प्रति लेकर आई। मैं रोमांचित थी और मैंने वह तुरंत उससे ले ली। मैंने इसे बार-बार पढ़ा। हालाँकि मुझे इसमें से कुछ भी याद नहीं था, लेकिन मैं इसे समझ सकती थी। मैंने बहुत खुशी और सहजता महसूस की और इस बारे में नहीं सोचा कि मैं जियूँगी या मर जाऊँगी। जब तक मैं परमेश्वर के वचन पढ़ सकती थी, तब तक मैं संतुष्ट थी। दो या तीन महीने बाद मैं किसी दवाई या इंजेक्शन के बिना ही सहारा लेकर लचक-लचककर चलने लगी और मैं खुद से खाना भी खा सकती थी।

2004 में एक दिन मैंने अपनी दराज में कागज का एक पैकेट देखा। जब मैंने उसे खोला तो मुझे उलझी हुई एक कैसेट टेप दिखाई दी और मैंने मन ही मन सोचा, “क्या यह भजनों की कैसेट है?” मैंने अपने बेटे से इसे सुलझाकर प्लेयर में डालने के लिए कहा और मुझे हैरानी हुई कि यह बजने लगी। मैं परमेश्वर के वचनों के भजन सुनकर बहुत उत्साहित थी! उसके बाद मैं हर दिन बार-बार इन भजनों को सुनती थी, हर बार जब मैं सुनती थी तो मेरा दिल और भी अधिक उज्ज्वल हो जाता था। मुझे विशेष रूप से “विजेताओं का गीत” सुनने पर बहुत प्रेरणा मिली : “क्या तुम लोगों ने कभी वे आशीष स्वीकार किए हैं जो तुम्हारे लिए तैयार किए गए थे? क्या तुम लोगों ने कभी उन वादों का पीछा किया है जो तुम लोगों के लिए किए गए थे? तुम लोग मेरे प्रकाश के मार्गदर्शन में अन्धकार की शक्तियों का शिकंजा तोड़कर बाहर आ जाओगे। तुम अंधकार के बीच प्रकाश का मार्गदर्शन नहीं खोओगे। तुम सभी चीजों के मालिक होगे। तुम शैतान के सामने विजेता होगे। तुम बड़े लाल अजगर के देश के पतन पर मेरी जीत के सबूत के रूप में अनगिनत लोगों के बीच उठ खड़े होगे। तुम लोग सिनिम की जमीन पर दृढ़ और अटल रहोगे। तुम जो कष्ट सहते हो उनके परिणामस्वरूप विरासत में मेरे आशीष प्राप्त करोगे और तुम पूरे ब्रह्माण्ड में मेरी महिमा के प्रकाश की किरणें बिखेरोगे” (वचन, खंड 1, परमेश्वर का प्रकटन और कार्य, संपूर्ण ब्रह्मांड के लिए परमेश्वर के वचन, अध्याय 19)। मैंने समझ गई कि अंत के दिनों में परमेश्वर का कार्य बड़े लाल अजगर के उत्पीड़न का उपयोग करके विजेताओं के एक समूह को पूर्ण बनाना है। यूँ तो मैं कुछ मुश्किलों से गुजरी थी और अपंग हो गई थी, लेकिन इस परिवेश के माध्यम से मेरी आस्था पूर्ण बन चुकी थी और मैं परमेश्वर के वचनों के मार्गदर्शन के कारण अडिग रहने में सक्षम थी। अपंग होने के बाद न सिर्फ मैंने अपनी याददाश्त खो दी, बल्कि मैं अपनी देखभाल भी नहीं कर पाती थी। मैं बार-बार नकारात्मक और कमजोर महसूस करती थी और यह केवल परमेश्वर की सहायता से ही संभव हुआ कि बहनों ने मुझे बार-बार उसके वचनों पर संगति प्रदान की, जिससे मुझे इस कठिन परिस्थिति से बाहर निकलने की आस्था मिली। इसने मुझे दिखाया कि परमेश्वर के वचन रोशनी हैं और वे किसी भी समय लोगों के लिए आगे का मार्ग रोशन कर सकते हैं और उन्हें अनुसरण करने का मार्ग दे सकते हैं। इस स्थिति से गुजरते हुए भले ही मेरी देह को कुछ कष्ट हुआ, लेकिन मैं सत्य समझने में सक्षम हो गई, परमेश्वर में मेरी आस्था बढ़ गई, मैंने परमेश्वर की सर्वशक्तिमत्ता और संप्रभुता के बारे में कुछ समझ हासिल की। मेरा कष्ट सहना इतना सार्थक रहा था! परमेश्वर के वचनों ने मुझे प्रेरित किया और मेरी हालत दिन-ब-दिन बेहतर होती गई। मेरी याददाश्त वापस आ गई और मैं सुसंगत रूप से बोलने में सक्षम हो गई। 2005 तक मैं धीरे-धीरे चलने लगी। उस वर्ष के अंत में अपनी छोटी बहन से मिलने मैं ट्रेन से अकेले ही दूसरे शहर गई और मैंने उसे सर्वशक्तिमान परमेश्वर के सुसमाचार का उपदेश दिया। जब मेरे रिश्तेदारों ने मुझे इतनी अच्छी तरह से ठीक होते देखा तो कुछ ने कहा, “सचमुच एक परमेश्वर है!” कुछ ने कहा, “तुम्हारा परमेश्वर वाकई सर्वशक्तिमान है!” मेरी बड़ी बहन की सास ने भी मेरे अनुभव सुनने के बाद परमेश्वर का अंत के दिनों का सुसमाचार स्वीकार लिया। बाद में मेरी हालत पूरी तरह से ठीक हो गई। मेरा पैर अब लंगड़ाता नहीं था और मैं एक सामान्य इंसान बन गई। मेरे आस-पास के लोग यह देखकर आश्चर्यचकित थे कि मैं कितनी जल्दी ठीक हो गई। एक बार मैं सड़क पर शिन मिंग से टकरा गई और मैं यह व्यक्त नहीं कर सकती कि मैं कितनी रोमांचित महसूस कर रही थी। मैंने उसे तुरंत गले लगाया और हम इतनी भावुक हो गईं कि रो पड़ीं। जब 2018 में मेरी फॉलो-अप जाँच हुई, डॉक्टर ने मेरे एक्स-रे को हैरानी से बहुत देर तक देखा और कहा कि मेरे सिर में रिसकर जमा हो रहा खून पहले ही सूख चुका है। मस्तिष्क में गंभीर चोट लगने के बाद एकत्र खून का बिना किसी इलाज के सूख जाना वाकई चमत्कार था! जब मैंने डॉक्टर को यह कहते सुना तो मैंने पूरे दिल से परमेश्वर का धन्यवाद किया! मैं धीरे-धीरे लकवाग्रस्त व्यक्ति से सामान्य इंसान में बदल गई थी—यह कुछ ऐसा था जिसकी कोई कल्पना भी नहीं कर सकता।

इस अनुभव के बाद मैंने देखा कि परमेश्वर सभी चीजों का प्रबंधन करता है और लोगों का जीना-मरना सब उसके हाथों में है। जैसा कि परमेश्वर कहता है : “मनुष्य का हृदय और आत्मा परमेश्वर की मुट्ठी में होते हैं और उसके जीवन की हर चीज परमेश्वर की दृष्टि में रहती है। चाहे तुम यह सब मानो या न मानो, एक-एक चीज चाहे वह सजीव हो या मृत, परमेश्वर के विचारों के अनुसार ही उसकी दशा, बदलेगी, नवीनीकृत और गायब होगी। परमेश्वर इसी तरह सभी चीजों पर संप्रभुता रखता है” (वचन, खंड 1, परमेश्वर का प्रकटन और कार्य, परमेश्वर मनुष्य के जीवन का स्रोत है)। इस विशेष अनुभव से परमेश्वर में मेरी आस्था बहुत अधिक बढ़ गई। परमेश्वर ने मुझे जीवन में दूसरा अवसर दिया। भविष्य में चाहे मुझे जिस किसी उत्पीड़न या क्लेश का सामना करना पड़े, मैं परमेश्वर का अनुसरण करने के लिए अपनी आस्था में हमेशा अडिग रहूँगी और उसके प्रेम का बदला चुकाने के लिए अपना कर्तव्य अच्छे से निभाऊँगी।


6. एक घमासान आध्यात्मिक संघर्ष

ली जिंग, चीन

मैं 1993 में ईसाई बनी और उसके बाद पादरी ल्यू से मिली। बाहर से वह दयालु लगती थी और मजाकिया अंदाज में बात करती थी। उसे बाइबल का बहुत सारा ज्ञान और व्यापक अनुभव था। वह अध्ययन करने के लिए अक्सर विभिन्न जगहों पर भी जाती थी और बहुत सारी कलीसियाओं में प्रचार करती थी। वह स्नेही भी थी और विश्वासियों को चाहे जो भी मुश्किलें आतीं, वह हमेशा धैर्यपूर्वक उनकी मदद करती थी। अधिकतर विश्वासी उसका आदर करते थे। मैं भी सचमुच उसकी प्रशंसा और आदर करती थी। मुझे लगा कि वह प्रभु की सच्ची विश्वासी थी। पादरी ल्यू सचमुच मुझे महत्व देती थी और उसने मुझे भजन मंडली का प्रभारी बना दिया। जब वह अध्ययन के लिए कहीं और जाती थी तो कलीसिया का प्रभार मुझ पर छोड़ देती थी।

मार्च 1999 में मेरे एक दूर के रिश्तेदार दो भाइयों को साथ लेकर लाए और मुझे परमेश्वर का अंत के दिनों का सुसमाचार सुनाया। उन्होंने मुझसे कहा कि मैं कुछ और भाई-बहनों को साथ लाऊँ जो सचमुच प्रभु में विश्वास करते हैं, ताकि वे सब मिलकर इसे सुन सकें। सबसे पहले मैंने पादरी ल्यू के बारे में सोचा, इसलिए उसे यह सुनने के लिए बुलाया। अप्रत्याशित रूप से उसने कहा कि अंत के दिनों में लोगों को गुमराह करने के लिए झूठे मसीह प्रकट होंगे। उसने मुझसे कहा कि मैं न सुनूँ और उन दो भाइयों को भगा दूँ। मैंने देखा कि दोनों भाई गरिमायुक्त और सौम्य थे और उन्होंने बाइबल के अनुसार संगति की थी, इसलिए मैंने पादरी ल्यू की बात नहीं सुनी। उसे बताए बिना मैं कुछ सहकर्मियों को भी साथ ले आई ताकि वे उनका प्रचार सुन सकें। उन दो भाइयों ने हमारे साथ इस बारे में संगति की कि कलीसिया के उजाड़ होने का मूल कारण क्या है, परमेश्वर के कार्य के तीन चरण क्या हैं, सच्चे मसीह और झूठे मसीहों में अंतर कैसे करें और कैसे अंत के दिनों में परमेश्वर लोगों को शुद्ध करने के लिए अपना न्याय का कार्य करता है। हम जितना अधिक सुनते गए, उतना ही और सुनना चाहते थे। हमारी आत्माओं ने विशेष रूप से पोषित महसूस किया। हमने सर्वशक्तिमान परमेश्वर द्वारा व्यक्त किए गए वचन पढ़े और यह तय किया कि वे वास्तव में परमेश्वर के वचन हैं। इन वचनों में अधिकार और सामर्थ्य निहित है और ये परमेश्वर की वाणी हैं। कोई भी व्यक्ति ऐसे वचन नहीं बोल सकता। जाँच के माध्यम से हमने यह सुनिश्चित कर लिया कि सर्वशक्तिमान परमेश्वर लौटा हुआ प्रभु यीशु है। हम सब बहुत उत्साहित थे। हमने कभी उम्मीद नहीं की थी कि जिस प्रभु यीशु का हम इतने सालों से इंतजार कर रहे थे, वह सचमुच लौट आया है। हम सचमुच कितने धन्य हैं! मैंने मन ही मन सोचा, “पादरी ल्यू सचमुच प्रभु में विश्वास करती है। वह प्रभु के लिए चीजें त्याग और खुद को खपा सकती है और वह बाइबल को भी समझती है। पिछली बार उसने इसलिए नहीं सुना क्योंकि उसे गुमराह होने की चिंता थी। एक बार जब उन्हें पता चल जाएगा कि प्रभु यीशु लौट आया है तो वह निश्चित रूप से इसे स्वीकार कर लेगी।” इसलिए मैं खुशी और आनंद से सराबोर होकर पादरी को परमेश्वर का अंत के दिनों का सुसमाचार सुनाने के लिए उन दो भाइयों को साथ ले गई। मैंने कहा, “पादरी ल्यू, प्रभु यीशु सचमुच लौट आया है और वह परमेश्वर के घर से शुरुआत कर अब न्याय का कार्य कर रहा है। क्या आप झूठे मसीहों से गुमराह होने को लेकर चिंतित नहीं हैं? ये दो भाई बहुत स्पष्ट रूप से इस बारे में संगति करते हैं कि सच्चे मसीह और झूठे मसीहों में अंतर कैसे करें। आपको उन्हें सुनना चाहिए!” उसने अनिच्छा से हमारा स्वागत किया। उन दो भाइयों ने उसे सर्वशक्तिमान परमेश्वर के वचन पढ़कर सुनाए और सच्चे मसीह और झूठे मसीहों के बीच भेद पहचानने के सत्य के बारे में संगति की। अचानक वह अधीर होकर बोली, “बात करना बंद करो! अगर मैं इसे समझ भी गई तो भी इसे स्वीकार नहीं करूँगी! भले ही यह सच्चा मार्ग हो, मैं इसे स्वीकार नहीं करूँगी! तुम चाहते हो कि मैं तुम्हारा प्रचार सुनूँ? मैं इतने सालों से कलीसिया में काम कर रही हूँ और प्रचार कर रही हूँ। मैं सभाओं और अध्ययन के लिए भी हर जगह गई हूँ। हर साल मैं आगे के अध्ययन के लिए कई महीनों तक सेमिनरी जाती हूँ। क्या तुम कह रहे हो कि यह सब व्यर्थ था?” उसने अपनी उंगलियों पर गिनते हुए आगे कहा, “मैं छह कलीसियाओं की प्रभारी हूँ। इन सारे विश्वासियों की चरवाही मैंने की है। यह कलीसिया मुझसे वहाँ जाकर प्रार्थना करने के लिए कहती है। वह कलीसिया मुझसे वहाँ जाकर प्रचार करने के लिए कहती है। मैं तुम्हारा प्रचार बिल्कुल नहीं सुनूँगी। मुझे अपने विश्वासियों के प्रति जिम्मेदार होना चाहिए। मुझे अपनी भेड़ों की रक्षा करनी चाहिए!” घूरती नजरों से उसने मेरी ओर इशारा किया और सख्ती से कहा, “मैंने तुमसे कहा था कि मत सुनो, लेकिन तुमने मेरी बात नहीं मानी। तुम गुमराह हो चुकी हो और अब तुम चाहती हो कि मैं भी तुम्हारे साथ गुमराह हो जाऊँ? क्या तुम्हें लगता है कि ऐसा होने वाला है? क्या तुम्हें लगता है कि मैं तुम्हारी जितनी भ्रमित हूँ? तुम बाइबल को नहीं समझती हो। मैं तुम्हें सलाह देती हूँ, जल्दी से वापस लौट आओ!” एक भाई ने कहा, “हम सब प्रभु में विश्वास करते हैं और प्रभु के आगमन की प्रतीक्षा करते हैं। अब सर्वशक्तिमान परमेश्वर लौटा हुआ प्रभु यीशु है। सर्वशक्तिमान परमेश्वर कहता है : ‘यीशु की वापसी उन लोगों के लिए एक महान उद्धार है, जो सत्य को स्वीकार करने में सक्षम हैं, पर उनके लिए जो सत्य को स्वीकार करने में असमर्थ हैं, यह दंडाज्ञा का संकेत है। तुम लोगों को अपना स्वयं का रास्ता चुनना चाहिए, और पवित्र आत्मा के खिलाफ निंदा नहीं करनी चाहिए और सत्य को अस्वीकार नहीं करना चाहिए। तुम लोगों को अज्ञानी और अभिमानी व्यक्ति नहीं बनना चाहिए, बल्कि ऐसा बनना चाहिए जो पवित्र आत्मा के मार्गदर्शन के प्रति समर्पण करता हो और सत्य के लिए प्यासा होकर इसकी खोज करता हो; सिर्फ इसी तरीके से तुम लोग लाभान्वित होगे’ (वचन, खंड 1, परमेश्वर का प्रकटन और कार्य, जब तक तुम यीशु के आध्यात्मिक शरीर को देखोगे, परमेश्वर स्वर्ग और पृथ्वी को फिर से बना चुका होगा)।” यह सुनकर पादरी ल्यू आग बबूला हो गई। उसने उन दो भाइयों की ओर इशारा किया और क्रूरतापूर्वक कहा, “चुप हो जाओ। सीधे दफा हो जाओ! अगर मैंने तुम्हें अपने जिम्मे वाले इलाके में फिर से सुसमाचार प्रचार करते पकड़ लिया तो मैं तुम्हें तुरंत सार्वजनिक सुरक्षा ब्यूरो भेज दूँगी!” पादरी ल्यू ने यह कहकर मुझे चौंका दिया। आमतौर पर जब वह बाइबल की व्याख्या करती थी तो उसका लहजा बहुत दयालु होता था। मैंने सोचा था कि आज जब मैं उन्हें यह बताऊँगी कि प्रभु लौट आया है तो वह इसे स्वीकार करने को लेकर खुश होगी। मुझे उम्मीद नहीं थी कि उसका ऐसा रवैया होगा। मैं पूरी तरह से भ्रमित थी और मैंने मन ही मन सोचा, “हम प्रभु में विश्वास करते हैं और हम सब प्रभु के आगमन की प्रतीक्षा करते हैं। प्रभु लौट आया है और सत्य व्यक्त कर चुका है, लेकिन पादरी ल्यू ने इसे स्वीकार नहीं किया। पादरी ने अपना आपा तक खो दिया और हमें भगा दिया। उसने यह भी कहा कि भले ही यह सच्चा मार्ग हो, फिर भी वह इसे स्वीकार नहीं करेगी। तो वह प्रभु में विश्वास क्यों करती है?”

अप्रैल में एक दिन मैंने कलीसिया के सात प्रमुख सहकर्मियों को अपने घर आमंत्रित किया ताकि वे भी उन दो भाइयों को परमेश्वर के अंत के दिनों के कार्य की गवाही देते हुए सुन सकें। सर्वशक्तिमान परमेश्वर के वचन पढ़कर सब ने देखा कि सर्वशक्तिमान परमेश्वर के वचन सत्य हैं और वे सुनिश्चित हो गए कि सर्वशक्तिमान परमेश्वर ही लौटा हुआ प्रभु यीशु मसीह है। कुछ इतने उत्साहित थे कि उनकी आँखों से आँसू बह निकले। इसी क्षण पादरी ल्यू गुस्से में अंदर घुस आई। यह देखकर कि प्रमुख सहकर्मी वहाँ थे, उसने हमारी ओर इशारा किया और गुस्से से कहा, “कोई आश्चर्य नहीं कि कलीसिया की सभा में कोई नहीं है। तुम सब यहाँ हो!” फिर वह परमेश्वर की ईश-निंदा करने लगी। मैं बहुत गुस्से में थी और मैंने कहा, “आपको उस बारे में बात नहीं करनी चाहिए जिसे आप समझती नहीं हैं। पवित्रात्मा की ईश-निंदा करने का पाप इस जीवन में या आने वाले संसार में कभी माफ नहीं किया जाएगा! क्या आप परमेश्वर को नाराज करने से डरती नहीं हैं?” मेरी यह बात सुनकर वह और भी गुस्से में आ गई। उसने मेरी ओर इशारा करते हुए कहा, “मैंने तुमसे कहा था कि उनका प्रचार मत सुनो, लेकिन तुमने मेरी बात नहीं मानी। तुम उनका प्रचार सुनने के लिए इतने सारे सहकर्मियों को भी साथ ले आईं! मैं तुम्हें कई सालों से विकसित कर रही हूँ। मैंने तुम्हारे साथ हर बात पर चर्चा की। अब तुम मुझे सचमुच धोखा दे चुकी हो और यहाँ तक कि बाहरी लोगों को हमारी कलीसिया में प्रचार करने ले आई हो। मैंने तुम्हें व्यर्थ ही विकसित किया!” मैंने कहा, “हम प्रभु में विश्वास करते हैं और हम सब प्रभु के आगमन की प्रतीक्षा करते हैं। अब प्रभु लौट आया है और उसने इतने सारे सत्य व्यक्त किए हैं। आप भाई-बहनों को सुनने क्यों नहीं देतीं?” सभी सहकर्मियों ने कहा, “हाँ, पादरी ल्यू। सच्चा मार्ग यही है। सर्वशक्तिमान परमेश्वर लौटा हुआ प्रभु यीशु है।” पादरी ल्यू ने उनकी ओर इशारा किया और कहा, “अगर तुम कोई धर्मोपदेश सुनना चाहते हो तो मैं तुम्हें सुनाऊँगी। तुम सब सहकर्मी हो। तुम कलीसिया की रीढ़ हो। मैंने तुम्हें सालों तक सहारा दिया और विकसित किया है, लेकिन अब तुम यह धर्मोपदेश सुनने यहाँ भाग आए हो। बाइबल कहती है कि अंत के दिनों में झूठे मसीह लोगों को गुमराह करने के लिए प्रकट होंगे। तुम यह कैसे नहीं जान सकते? अगर तुम गुमराह हो गए तो क्या तुम कलीसिया के सभी लोगों को गलत रास्ते पर नहीं ले जाओगे? मैं प्रभु को इसका हिसाब कैसे दूँगी? क्या तुम्हें लगता है कि उन दोनों के कहने भर से प्रभु लौट आया है? तुम बहुत भोले-भाले हो! तुममें से कोई भी यह मत सुनो!” उपस्थित तीन सहकर्मी पादरी ल्यू से परेशान हो गए और आगे सुनने की हिम्मत नहीं कर पाए। मुझे पता था कि पादरी ल्यू का ऐसा कहना गलत है। प्रभु यीशु ने वास्तव में कहा था कि अंत के दिनों में झूठे मसीह होंगे जो लोगों को गुमराह करेंगे। लेकिन प्रभु यीशु ने यह भी कहा था कि झूठे मसीह बड़े-बड़े संकेतों और चमत्कारों से लोगों को गुमराह करेंगे, ताकि हम कुछ भेद पहचान सकें। प्रभु ने यह बिल्कुल नहीं कहा कि झूठे मसीहों के प्रकट होने के कारण हमें प्रभु का स्वागत नहीं करना चाहिए और प्रभु की वाणी नहीं सुननी चाहिए। क्या वह यहाँ प्रभु के वचनों की गलत व्याख्या नहीं कर रही थी? उस समय पादरी ल्यू ने सुसमाचार प्रचार करने वाले भाइयों की ओर इशारा किया और कहा, “तुम जो प्रचार करते हो वह पाखंड है। अगर परमेश्वर आ चुका है तो वह कहाँ है? क्या तुम लोगों ने उसे देखा है? मैं कलीसिया की कानूनी प्रतिनिधि हूँ, और ये लोग मेरी कलीसिया में हैं। तुम मुझसे पूछे बिना यहाँ प्रचार नहीं कर सकते!” उन दो भाइयों ने शांत भाव से कहा, “पादरी ल्यू, भेड़ें परमेश्वर की हैं, किसी एक व्यक्ति की नहीं। प्रभु यीशु ने कहा था : ‘मेरी भेड़ें मेरा शब्द सुनती हैं; मैं उन्हें जानता हूँ, और वे मेरे पीछे पीछे चलती हैं’ (यूहन्ना 10:27)। प्रभु सत्य व्यक्त करने और अपनी भेड़ों को खोजने के लिए लौटा। तुम लोगों को परमेश्वर के वचन सुनने से नहीं रोक सकतीं। यह परमेश्वर के इरादों के अनुरूप नहीं है!” पादरी ल्यू ने आदेशात्मक लहजे में कहा, “अगर मैं तुम्हें यहाँ प्रचार करने की अनुमति नहीं देती हूँ तो तुम यहाँ प्रचार नहीं कर सकते! अगर तुमने प्रचार जारी रखा तो मैं तुम्हें तुरंत पुलिस थाने भेज दूँगी!” जब मैंने देखा कि पादरी ल्यू कितनी क्रूर है तो मुझे बुरे किरायेदारों की वह कथा याद आ गई जो बाइबल में प्रभु यीशु ने बताई थी। जब जमींदार ने अपने सेवकों और बेटे को फलों की फसल तोड़ने भेजा तो किरायेदारों ने उन सबको मार डाला और जमींदार की संपत्ति पर कब्जा करना चाहा। क्या पादरी ल्यू का तरीका इन किरायेदारों जैसा नहीं था? यह अच्छी बात थी कि दोनों भाई प्रभु के आगमन के सुसमाचार का प्रचार कर रहे थे। वे खुशी के समाचार, खुशखबरी का प्रचार कर रहे थे। लेकिन वह सुसमाचार प्रचार करने वालों के साथ इस तरह पेश आने में सक्षम थी और यहाँ तक कि पुलिस को बुलाकर उन्हें थाने भेजने की धमकी भी दे रही थी, उन्हें नुकसान पहुँचाने के लिए दानवों के हवाले कर रही थी। यह दिखाता है कि वह सचमुच एक बुरी सेवक थी! मुझे पादरी ल्यू के बारे में कुछ भेद पहचानने की समझ आ गई थी और मैंने कहा, “पादरी ल्यू, हम सब परमेश्वर में विश्वास करने वाले लोग हैं। आप इन भाइयों को पुलिस थाने कैसे भेज सकती हैं? क्या यह यहूदा होना नहीं है? मुझे लगता है कि आप अच्छी तरह जानती हैं कि यहूदा का परिणाम क्या हुआ था, है ना?” मुझे यह कहते देखकर पादरी ल्यू ने और कुछ नहीं कहा। मैंने आगे कहा, “पादरी ल्यू, मैं आपकी भावनाओं को समझ सकती हूँ। लेकिन क्या हम प्रभु के आगमन की प्रतीक्षा करने के लिए ही प्रभु में विश्वास नहीं करते? अब लोग यह प्रचार करने आए हैं कि प्रभु आ चुका है। क्या तुम इसे बिना खोजे या जाँच किए झूठा कहकर बहुत मनमानी नहीं कर रही हो? मैंने इन दो भाइयों को जिस बारे में बात करते हुए सुना है, वह सब बाइबल के अनुसार है। प्रभु अपना नया कार्य करने के लिए आ चुका है...” पादरी ल्यू ने अधीरता से कहा, “बात करना बंद करो! तुम क्या जानती हो? बेहतर होगा कि तुम जल्दी से वापस लौट आओ!” अपनी बात खत्म करने के बाद वह रुष्ट होकर चली गई। उस समय जो तीन सहकर्मी परेशान हो गए थे, वे पादरी ल्यू के साथ चले गए। बाकी सहकर्मियों ने खोजना और जाँच करना जारी रखा और अंत में उन्होंने सर्वशक्तिमान परमेश्वर का अंत के दिनों का कार्य स्वीकार लिया।

उसके बाद पादरी ल्यू ने लोगों को सच्चे मार्ग की जाँच करने से रोकने के लिए कलीसिया में निराधार अफवाहें फैलाईं। उसने कहा, “ली जिंग जिसमें विश्वास करती है वह पाखंड है। उसकी बात मत सुनो। जब मैं धार्मिक मामलों के ब्यूरो में एक बैठक में थी तो मैंने इस बारे में ब्यूरो और थ्री-सेल्फ चर्च की स्थायी समिति के सदस्यों से पूछा था। उन सभी ने कहा कि पूरा धार्मिक समुदाय चमकती पूर्वी बिजली का विरोध करता है और सरकार इसके विश्वासियों का दमन और उनकी गिरफ्तारी कर रही है। अगर तुम इसमें विश्वास करते हो तो तुम्हें गिरफ्तार कर लिया जाएगा और तुम्हारे परिवार से हर कोई इसमें घसीटा जाएगा।” पादरी ल्यू एक-एक कर उन भाई-बहनों के घर भी गई जिन्होंने परमेश्वर का अंत के दिनों का कार्य स्वीकार लिया था, ताकि उन्हें परेशान और धमका सके। कुछ लोग उससे इतने गुमराह हो गए कि वे दृढ़ नहीं रह पाए और पीछे हट गए। अतीत में कलीसिया के भाई-बहनों के मेरे साथ अच्छे संबंध थे, लेकिन पादरी ल्यू द्वारा परेशान करने कारण हर कोई मुझे देखकर बचने लगा। मेरे दिल में दर्द और कमजोरी महसूस हुई, इसलिए मैंने परमेश्वर से प्रार्थना की, “प्रिय परमेश्वर, जो लोग पहले कलीसिया में मेरे साथ अच्छे संबंध रखते थे, वे अब मुझे अनदेखा कर रहे हैं। जब वे मुझे देखते हैं तो ऐसे छिप जाते हैं मानो वे किसी महामारी से छिप रहे हों। मैं बहुत पीड़ा में हूँ। मेरा प्रबोधन और मेरी अगुआई करो ताकि मैं तुम्हारा इरादा समझ सकूँ।” बाद में मैंने परमेश्वर के कुछ वचन पढ़े : “परमेश्वर द्वारा मनुष्य पर किए जाने वाले कार्य के प्रत्येक कदम में, बाहर से यह लोगों के मध्य अंतःक्रिया प्रतीत होता है, मानो यह मानव-व्यवस्थाओं द्वारा या मानवीय विघ्न से उत्पन्न हुआ हो। किंतु पर्दे के पीछे, कार्य का प्रत्येक कदम, और घटित होने वाली हर चीज, शैतान द्वारा परमेश्वर के सामने चली गई बाजी है और लोगों से अपेक्षित है कि वे परमेश्वर के लिए अपनी गवाही में अडिग बने रहें। उदाहरण के लिए, जब अय्यूब का परीक्षण हुआ : पर्दे के पीछे शैतान परमेश्वर के साथ शर्त लगा रहा था और अय्यूब के साथ जो हुआ वह मनुष्यों के कर्म थे और मनुष्यों के विघ्न थे। परमेश्वर द्वारा तुम लोगों में किए गए कार्य के हर कदम के पीछे शैतान की परमेश्वर के साथ बाजी होती है—इस सब के पीछे एक लड़ाई होती है” (वचन, खंड 1, परमेश्वर का प्रकटन और कार्य, केवल परमेश्वर से प्रेम करना ही वास्तव में परमेश्वर पर विश्वास करना है)। परमेश्वर के वचन पढ़ने के बाद मुझे यही समझ में आया कि आज मेरे सामने जो परिवेश आया है वह एक आध्यात्मिक संघर्ष है। सतह पर ऐसा लग रहा था कि लोग हमें सर्वशक्तिमान परमेश्वर के कार्य को स्वीकार करने से रोक रहे हैं, लेकिन वास्तव में, शैतान इन लोगों का इस्तेमाल हमें परमेश्वर की ओर लौटने से रोकने के लिए कर रहा था। परमेश्वर लोगों के उद्धार के लिए कार्य करने आया है और शैतान इसे बाधित करने और नष्ट करने आता है। मुझे शैतान की चालों की असलियत देखनी थी और इन लोगों, घटनाओं और चीजों से बाधित नहीं होना था। मुझे अपनी गवाही में दृढ़ रहना था। फिर मैंने सोचा, मैं इतनी पीड़ा में क्यों थी? ऐसा इसलिए था क्योंकि, शुरुआत में, इन लोगों के साथ मेरे बहुत अच्छे संबंध थे। उनमें से कुछ तो मेरी प्रशंसा भी करते थे। लेकिन अब वे मुझे अनदेखा करते थे। मुझे लगा कि मैं अचानक उपेक्षित कर दी गई हूँ। मुझे याद आया कि प्रभु यीशु ने कहा था : “और जो अपना क्रूस लेकर मेरे पीछे न चले वह मेरे योग्य नहीं” (मत्ती 10:38)। प्रभु यीशु लोगों के उद्धार के लिए कार्य करने आया और उपहास, निंदा, दोषारोपण और अस्वीकृति सहता रहा। परमेश्वर ने यह सब बहुत पहले ही सह लिया था, तो क्या यह सही नहीं है कि परमेश्वर का अनुसरण करने वाले प्रत्येक व्यक्ति को परमेश्वर के सुसमाचार का प्रसार करने के लिए इन अस्वीकृतियों का दुख सहना चाहिए? जब मैंने इस बारे में सोचा तो मुझे अपने दिल में अब उतनी पीड़ा महसूस नहीं हुई।

बाद में जब पादरी ल्यू सामने से लोगों को सच्चा मार्ग स्वीकार करने से रोक रही थी तो मैं और मेरे भाई-बहन पीछे से उन्हें जल्दी से सहारा देते और सींचते थे और कलीसिया में सुसमाचार प्रचार करना जारी रखे हुए थे। एक के बाद एक, हम अस्सी या नब्बे लोगों को ले आए। अगस्त में पादरी ल्यू ने देखा कि कलीसिया में लोग लगातार कम होते जा रहे हैं और चढ़ावे का भी सूखा पड़ने लगा है। इसलिए वह अवरोध डालने और परेशान करने को लेकर और भी ज्यादा पगला गई। एक दिन पादरी ल्यू मेरे घर आई और मुस्कुराते हुए बोली, “इन दिनों हमारे रिश्ते थोड़े से अजीब हो गए हैं, मैं इस बारे में बहुत असहज महसूस करती हूँ और मुझे तुम्हारी चिंता है। तुम देखती हो, कलीसिया बहुत बड़ी है, और मैं सब कुछ नहीं सँभाल सकती। अगर मैं इसे किसी और को सौंप दूँ तो मुझे चैन नहीं मिलेगा, इसलिए मैं तुम्हें इस कलीसिया का प्रभारी बनाने की तैयारी कर रही हूँ। तुम्हें क्या लगता है?” मुझे एहसास हुआ कि पादरी ल्यू ने यह बात मुझे वापस खींचने के लिए कही थी। लेकिन फिर मैंने सोचा, जब मैं पहले कलीसिया में प्रभु में विश्वास करती थी तो मुझ पर अत्याचार नहीं होता था और मेरे भाई-बहन भी मेरे प्रति बहुत विनम्र थे। अगर मैं वापस लौट जाती हूँ तो शायद हर कोई फिर से मेरी प्रशंसा करेगा और मुझे अस्वीकृति का दंश नहीं सहना पड़ेगा। मुझे अपने दिल में थोड़ी झिझक महसूस हुई। इस समय मुझे परमेश्वर के वचन याद आए : “जब पहाड़ सरकते हैं, तो क्या वे तुम्हारे रुतबे की खातिर अपना रास्ता बदल सकते हैं? जब समुद्र बहते हैं, तो क्या वे मनुष्य के रुतबे के सामने रुक सकते हैं? क्या मनुष्य का रुतबा आकाश और पृथ्वी को पलट सकता है?” (वचन, खंड 1, परमेश्वर का प्रकटन और कार्य, संपूर्ण ब्रह्मांड के लिए परमेश्वर के वचन, अध्याय 22)। परमेश्वर के वचनों ने मुझे समझाया कि रुतबा लोगों को नहीं बचा सकता। रुतबा केवल मेरे आत्मसम्मान को अस्थायी संतुष्टि दे सकता है, लेकिन जब आपदा आती है तो रुतबा मुझे मेरी दुर्दशा से बचने में मदद नहीं कर सकता। मुझे अच्छी तरह पता था कि धार्मिक कलीसिया के पास पवित्रात्मा का कार्य नहीं है, इसलिए मैं वापस वहाँ जाकर क्या करती? मैं कितनी मूर्ख थी! यह शैतान की चाल थी और मुझे मूर्ख नहीं बनना चाहिए। इसलिए मैंने पादरी ल्यू से कहा, “हम प्रभु में विश्वास करते हैं और प्रभु के आगमन की लगातार प्रतीक्षा करते हैं। अब जब मैं प्रभु का स्वागत कर चुकी हूँ तो वापस कैसे जा सकती हूँ? मैंने परमेश्वर के कार्य के तीसरे चरण को स्वीकार कर लिया है : अंत के दिनों में परमेश्वर का न्याय का कार्य, जो लोगों की पापी प्रकृति का समाधान करने का कार्य है। परमेश्वर का कार्य आगे बढ़ चुका है, इसलिए मैं कैसे अब भी कलीसिया में वापस जा सकती हूँ? क्या वह पीछे जाना नहीं होगा? यह वैसा ही होगा जैसे मैं मिडिल स्कूल में जाने के बाद वापस प्राइमरी स्कूल में पढ़ने चली जाऊँ। क्या इसका कोई मतलब होगा?” पादरी ल्यू ने गुस्से से कहा, “मैं तुम्हें यहाँ से निकलने का एक रास्ता दे रही हूँ, लेकिन तुम अभी भी यह नहीं पहचान रही हो कि मैं तुम पर एहसान कर रही हूँ! तुम हठपूर्वक अपने गलत रास्ते पर अड़ी हुई हो! तुम बुरी तरह गुमराह हो गई हो! अब से अगर तुम कभी फिर से भेड़ें चुराने के लिए कलीसिया में आईं तो मैं तुम पर दया दिखाना बंद कर दूँगी—मैं तुम्हें सीधे पुलिस स्टेशन भेज दूँगी!” मैंने मन ही मन सोचा, “अगर तुम परमेश्वर में विश्वास करने वालों के लिए पुलिस बुला सकती हो तो तुम यहूदा हो।” पादरी ल्यू गुस्से में चली गई। परमेश्वर के वचनों के मार्गदर्शन और अगुआई के कारण मैंने शैतान की चालों को समझ लिया था। मेरे दिल में बहुत सुकून महसूस हुआ।

सितंबर में मैं और भाई-बहन पास की एक कलीसिया से एक दर्जन से अधिक लोगों को ले आए। जब पादरी ल्यू को पता चला तो वह परेशानी खड़ी करने मेरे घर आ गई। उसने मेरे पति के सामने समस्याएँ सुलगा दीं। उसने यह भी कहा कि सरकार सर्वशक्तिमान परमेश्वर में मेरे विश्वास का विरोध करती है और अगर किसी दिन मुझे गिरफ्तार कर लिया गया तो हम सपने में भी नहीं सोच सकते कि हमारा बेटा विश्वविद्यालय जा पाएगा। मेरे पति को पादरी ल्यू की बातों पर विश्वास था और वह इस बात से डर गए कि परमेश्वर में मेरा विश्वास हमारे बेटे के भविष्य को प्रभावित कर देगा। उन्होंने मुझे सताना शुरू कर दिया और तलाक की धमकी दे दी। जब मैंने अपने पति को तलाक की बात करते सुना तो मैं चौंक गई। मेरे पति मेरे प्रति हमेशा बहुत अच्छे रहे थे और उन्होंने परमेश्वर में विश्वास करने के लिए मेरा विरोध नहीं किया था। वह ऐसे क्यों हो गए थे? क्या यह सब पादरी ल्यू द्वारा उकसाया नहीं गया था? मैं बहुत गुस्से में थी। एक पादरी के रूप में वह इतना नीच काम कैसे कर सकती थी? उसने लोगों को सही रास्ते पर परमेश्वर का अनुसरण नहीं करने दिया और उसने लोगों से अपना अनुसरण और अपना उन्नयन कराया, जबकि वह चढ़ावे पर ऐशो-आराम की जिंदगी जीती थी। वह कितनी नीच और क्रूर इंसान थी! वह एक दानव थी जो लोगों ाकी आत्माओं को निगल जाता था। लगातार तीन महीने तक मेरे पति मुझसे नाराज रहे और तलाक को लेकर हंगामा करते रहे। अंत में उन्होंने कहा, “मैं तुम्हें तीन दिन का समय देता हूँ। तुम्हें परमेश्वर में अपने विश्वास और हमारे परिवार के बीच एक निर्णय लेना होगा!” मेरे दिल में बहुत दुख हुआ, मैंने सोचा, “अगर मेरे पति ने सचमुच मुझसे तलाक दे दिया तो मैं क्या करूँगी? अगर मुझे गिरफ्तार कर लिया गया और इससे मेरे बच्चे के भविष्य पर असर पड़ा, मेरे बच्चे और पति दोनों मुझसे नफरत करने लगे तो मैं क्या करूँगी?” मैं तलाक नहीं लेना चाहती थी। मुझे अपना परिवार चाहिए था और मैं परमेश्वर में भी विश्वास करना चाहती थी। इसलिए मैं प्रार्थना करने के लिए परमेश्वर के सामने आई और मैंने परमेश्वर से कहा कि वह मेरी अगुआई करे। प्रार्थना करने के बाद मुझे परमेश्वर के ये वचन याद आए : “तुम लोगों का मिज़ाज, क्षमता, रूप-रंग, कद-काठी, वह परिवार जिसमें तुमने जन्म लिया, तुम्हारी नौकरी और तुम्हारा विवाह—अपनी समग्रता में तुम, यहां तक कि तुम्हारे बालों और त्वचा का रंग, और तुम्हारे जन्म का समय—सभी कुछ मेरे हाथों से तय किया गया था। यहां तक कि हर एक दिन जो चीज़ें तुम करते हो और जिन लोगों से तुम मिलते हो, उसकी व्यवस्था भी मैंने अपने हाथों से की थी, साथ ही आज तुम्हें अपनी उपस्थिति में लाना भी वस्तुतः मेरा ही आयोजन है। अपने आप को अव्यवस्था में न डालो; तुम्हें शांतिपूर्वक आगे बढ़ना चाहिए” (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 74)। मेरी नियति परमेश्वर के हाथों में है और मेरे बच्चे का भविष्य भी परमेश्वर के हाथों में है। मैं अपने पति से समझौता नहीं कर सकती। जब तीन दिन पूरे हो गए तो मेरे पति ने मुझसे मेरा जवाब माँगा। मैंने उनसे कहा, “हर किसी का भाग्य परमेश्वर के हाथों में है। हमारा बेटा किस स्कूल में जाएगा और उसे क्या नौकरी मिलेगी, यह सब परमेश्वर के हाथों में आयोजित होता है। चाहे आप मुझे तलाक ही क्यों न दे दें, फिर भी मैं परमेश्वर में विश्वास करना चुनूँगी!” मेरे पति ने गुस्से से कहा, “तो ठीक है, जो चाहती हो वो करो!” उसके बाद उन्होंने फिर कभी तलाक का जिक्र नहीं किया।

उसके बाद पादरी ल्यू ने विभिन्न निराधार अफवाहें और भ्रांतियाँ फैलाईं और उन नवागंतुकों को परेशान किया जिन्होंने अभी-अभी परमेश्वर के नए कार्य को स्वीकार किया था, लेकिन अभी तक उसमें गहरी जड़ें नहीं जमाई थीं। उनमें से पैंतालीस लोगों ने सभाओं में आना बंद कर दिया। इन नवागंतुकों को सींचने और सहारा देने के लिए मैं और मेरे भाई-बहन अलग-अलग हो गए। हमने उनके साथ परमेश्वर के वचनों के बारे में संगति की ताकि वे सत्य को समझ सकें और शैतान की साजिशों की असलियत देख सकें और हमने 30 से अधिक लोगों को बचाया। नवंबर में एक शाम को 4 बजे मैं घर पर परमेश्वर के वचन पढ़ रही थी जब पुलिस अचानक दरवाजे पर आई और मुझे गिरफ्तार कर लिया। जब मैं पुलिस थाने पहुँची तो मैंने देखा कि कई भाई-बहन भी गिरफ्तार कर लिए गए थे। पुलिस की बातों से ही मुझे पता चला कि पादरी ल्यू ने ही मुझे और कई अन्य भाई-बहनों को एक साथ रिपोर्ट किया था। पुलिस मुझसे लगातार पूछती रही कि हमारी कलीसिया का चढ़ावा कहाँ है और परमेश्वर के वचनों की किताबें कहाँ हैं। मैंने कुछ नहीं कहा, इसलिए पुलिस मेरे घर तलाशी लेने चली गई। सौभाग्य से, मेरी गिरफ्तारी के बाद, मेरे पति और भाभी ने परमेश्वर में मेरे विश्वास से संबंधित मेरी सभी किताबें स्थानांतरित कर दी थीं। पुलिस को कोई सबूत नहीं मिला और इसलिए उसने मुझे घर जाने दिया। मैंने देखा कि कैसे पादरी ल्यू ने हमें गिरफ्तार करवाने के लिए सरकार के साथ मिलीभगत की थी। यह बिल्कुल वैसा ही था जैसे फरीसियों ने प्रभु यीशु और उनके शिष्यों पर अत्याचार करने के लिए रोमन सरकार के साथ हाथ मिला लिया था। मुझे सर्वशक्तिमान परमेश्वर के ये वचन याद आए : “ऐसे भी लोग हैं जो बड़ी-बड़ी कलीसियाओं में दिन-भर बाइबल पढ़ते और याद करके सुनाते रहते हैं, फिर भी उनमें से एक भी ऐसा नहीं होता जो परमेश्वर के कार्य के उद्देश्य को समझता हो। उनमें से एक भी ऐसा नहीं होता जो परमेश्वर को जान पाता हो; उनमें से परमेश्वर के इरादों के अनुरूप तो एक भी नहीं होता। वे सबके सब निकम्मे और अधम लोग हैं, जिनमें से प्रत्येक ‘परमेश्वर’ को सिखाने के लिए ऊँचे पायदान पर खड़ा रहता है। वे ऐसे लोग हैं जो परमेश्वर के नाम का झंडा उठाते हैं, पर जानबूझकर उसका प्रतिरोध करते हैं, जो मनुष्यों का माँस खाते और रक्त पीते हुए भी परमेश्वर में आस्था रखने का दावा करते हैं। ऐसे सभी मनुष्य बुरे शैतान हैं जो मनुष्यों की आत्माओं को निगल जाते हैं, ऐसे मुख्य दानव हैं जो जानबूझकर लोगों के सही मार्ग पर कदम बढ़ाने को बाधित करते हैं और ऐसी बाधाएँ हैं जो लोगों के परमेश्वर को के मार्ग में रुकावट पैदा करते हैं। वे ‘मजबूत देह’ वाले दिख सकते हैं, किंतु उसके अनुयायियों को कैसे पता चलेगा कि वे मसीह-विरोधी हैं जो लोगों से परमेश्वर का प्रतिरोध करवाते हैं? अनुयायी कैसे जानेंगे कि वे जीवित शैतान हैं जो इंसानी आत्माओं को निगलने को समर्पित हुए बैठे हैं?” (वचन, खंड 1, परमेश्वर का प्रकटन और कार्य, परमेश्वर को न जानने वाले सभी लोग परमेश्वर का प्रतिरोध करते हैं)। तभी मुझे परमेश्वर के वचनों का सच्चा अर्थ समझ आया। परमेश्वर ने उन पादरियों और एल्डरों को उजागर किया जो हर दिन मंच पर खड़े होकर बाइबल की व्याख्या करते हैं, लेकिन जो लोगों को सच्चे मार्ग की जाँच करने से रोकते हैं। वे बाहर से धर्मनिष्ठ और स्नेही हैं, लेकिन वास्तव में वे सब पाखंडी हैं। वे अपना रुतबा और आजीविका कायम रखने के लिए बाइबल की व्याख्या पर निर्भर रहते हैं। जब वे लोगों को यह गवाही देते हुए सुनते हैं कि प्रभु लौट आया है तो वे न केवल खोज और जाँच नहीं करते, बल्कि वे हठपूर्वक इसका प्रतिरोध और निंदा भी करते हैं। अपनी भेड़ों की रक्षा करने की आड़ में वे विश्वासियों को सच्चे मार्ग की जाँच करने से भी रोकते हैं। वे स्वयं स्वर्ग के राज्य में प्रवेश नहीं करते हैं और विश्वासियों को भी प्रवेश करने से रोकते हैं, उनके कारण लोग परमेश्वर का प्रतिरोध करते हैं और उन्हीं के साथ नरक में उतर जाते हैं। मैंने पीछे मुड़कर उन सारी चीजों के बारे में सोचा जो पादरी ल्यू करती थी। वह हर दिन बाइबल के शब्दों की व्याख्या करती थी, लेकिन वह प्रभु के वचनों का सच्चा अर्थ नहीं समझती थी। वह बाइबल के शब्दों की अपनी व्याख्या का उपयोग केवल लोगों को गुमराह करने और उन्हें परमेश्वर की वाणी सुनने से रोकने के लिए करती थी। जहाँ तक प्रभु के आगमन के मामले का संबंध है, प्रभु यीशु ने लोगों से बुद्धिमान कुंवारियाँ बनने और परमेश्वर की वाणी सुनने पर ध्यान केंद्रित करने के लिए कहा, लेकिन पादरी ल्यू ने विश्वासियों को सच्चे मार्ग की जाँच करने से रोका। वह यह स्पष्ट रूप से अपने रुतबे और अपनी आजीविका के लिए कर रही थी, फिर भी वह दावा करती थी कि यह भाई-बहनों की रक्षा के लिए है। जब उसने देखा कि वह अपने उद्देश्य में विफल है, अधिक से अधिक भाई-बहन परमेश्वर का अंत के दिनों का कार्य स्वीकार रहे हैं और कलीसिया का चढ़ावा घटता जा रहा है तो उसने विश्वासियों को डराने के लिए निराधार अफवाहों का इस्तेमाल किया और विश्वासियों को गुमराह करने के लिए पाखंड और भ्रांतियाँ फैलाईं, उन्हें हमेशा के लिए अपने हाथों नियंत्रित करने का प्रयास किया। जब उसने देखा कि वह वास्तव में इसे नहीं रोक सकती तो उसने मुझे और मेरे भाई-बहनों को सीसीपी की बुरी पुलिस के हवाले कर दिया और हमें सच्चा मार्ग छोड़ने और सुसमाचार का प्रचार छोड़ने के लिए मजबूर किया। पादरी ल्यू रोजाना शोर मचाती थी कि वह विश्वासियों के जीवन और विश्वासियों की सुरक्षा का बचाव करने के लिए जिम्मेदार है, लेकिन उसने इस तरह कार्य किया। यह स्पष्ट था कि सुखद ढंग से बोलने का उसका सामान्य तरीका वास्तव में बस लोगों को नियंत्रित करने और पिंजरे में बंद करने के लिए था। उसने परमेश्वर की भेड़ों को अपनी भेड़ें बना लिया। वह एक जीती-जागती भूत है, एक ऐसा दुष्ट दानव है जो दूसरों को स्वर्ग के राज्य में प्रवेश करने से रोकता है और उनकी आत्माओं को निगल जाता है। वह एक प्रामाणिक पाखंडी फरीसी है : एक ऐसी बुरी सेवक और मसीह-विरोधी है जो सत्य से घृणा करती है और परमेश्वर की शत्रु है! अगर परमेश्वर के वचनों का प्रकाशन और तथ्यों का खुलासा न होता तो मेरे लिए इन पादरियों के सार को स्पष्ट रूप से देखना मुश्किल होता। मैं उनसे गुमराह और बर्बाद हो जाती और मुझे पता भी नहीं चलता। पादरी के “प्रदर्शन” ने वास्तव में अपनी विवेकशीलता सुधारने में मेरी मदद की। परमेश्वर सचमुच कितना बुद्धिमान है! इस गिरफ्तारी ने मुझे पादरी ल्यू के सच्चे चेहरे को पूरी तरह स्पष्ट रूप से देखने दिया : वह पाखंडी है और परमेश्वर का प्रतिरोध करती है। यह परमेश्वर के वचनों का मार्गदर्शन ही था जिसने मुझे पादरी द्वारा परेशान, बाधित और गुमराह करने के बहुत से प्रयासों पर विजय पाने दी। सर्वशक्तिमान परमेश्वर का धन्यवाद!


7. शादी का गुलाम न होना ही सच्ची आजादी है

चेंग ना, चीन

मेरे पहले पति ने मुझसे तलाक ले लिया था क्योंकि मैं बच्चे पैदा नहीं कर सकती थी। बाद में, मैंने अपने मौजूदा पति से शादी कर ली। उस समय, उसके दो नाबालिग बेटे थे। मैंने सोचा, “अगर मैं इस शादी को अच्छी तरह से निभाऊँगी, तो बुढ़ापे में मेरा कोई सहारा होगा।” इसलिए, मैंने इन दोनों लड़कों की देखभाल अपने सगे बेटों की तरह की। साथ ही, मैंने अपनी अंधी सास की भी सेवा की। मैंने और मेरे पति ने मिलकर सब्जियों का पॉलीटनल बनाया और नकदी फसलें उगाईं। मैंने पुरुषों वाले सारे काम किए। मैं सुबह होने से पहले ही सब्जियाँ बेचने बाजार निकल जाती और परिवार के लिए पैसे कमाने के लिए देर रात तक वहीं रहती थी। मेरे प्रयासों का फल मिला : मेरे पति मेरी परवाह करने लगे और मेरा खयाल रखने लगे और बच्चे भी मुझे “माँ” कहकर पुकारते थे। इससे मुझे आशा मिली कि जब तक मैं अपने परिवार की अच्छी तरह से देखभाल करूँगी, बुढ़ापे में मेरा कोई सहारा होगा। मुझे और कुछ नहीं चाहिए था। मैंने कभी सोचा भी नहीं था कि दस साल बाद मुझे अचानक सेरेब्रल थ्रोम्बोसिस हो जाएगा। मैं पंगु होकर बिस्तर में पड़ गई और अपनी देखभाल खुद नहीं कर सकती थी। मेरे पति ने मेरी बीमारी का इलाज करवाने के लिए हर संभव तरीका सोचा। जब मैं अस्पताल में थी, तो उन्होंने बहुत ध्यान से मेरी देखभाल की। लेकिन मैंने चाहे कितना भी इलाज करवाया, मेरी बीमारी ठीक नहीं हो सकी। मेरा मन बहुत दुखी था। “मैं खुद कुछ नहीं कर सकती थी, और ऐसा लगता था कि भविष्य में मुझे अपनी देखभाल के लिए अपने पति पर ही निर्भर रहना होगा। वे ही मेरी बाकी जिंदगी का सहारा होंगे।” कुछ समय बाद, मेरे मन में आशंकाएँ पैदा होने लगीं : “भले ही मेरे पति अभी मेरे साथ बहुत अच्छे हैं, लेकिन अगर मेरी बीमारी कभी ठीक नहीं हुई, तो लंबे समय बाद, क्या वे मुझसे नफरत नहीं करने लगेंगे और क्या वे अब मुझे नहीं चाहेंगे? बच्चे आखिर मेरे सगे बच्चे नहीं हैं। मेरे पास कोई अपना रिश्तेदार भी नहीं है। बुढ़ापे में मैं किस पर निर्भर रहूँगी?” मैं इस बात को लेकर अक्सर चिंतित रहती थी और यहाँ तक कि मैंने जीने का साहस भी खो दिया था।

जब मैं दर्द में और असहाय थी, तभी 2013 में मैंने सर्वशक्तिमान परमेश्वर का अंत के दिनों का उद्धार स्वीकार किया। परमेश्वर के वचन पढ़कर मैं कुछ सत्य समझ गई और जान गई कि मेरा भाग्य परमेश्वर के हाथों में है और परमेश्वर ही मेरा एकमात्र सहारा है। मेरे दिल को बहुत ज्यादा राहत और खुशी महसूस हुई। मैं अब इन बातों को लेकर दुख में नहीं रोती थी। धीरे-धीरे मेरी बीमारी में सुधार हुआ और मैं फिर से अपनी देखभाल खुद करने लगी। मैं परमेश्वर के प्रति कृतज्ञता से भर गई। मेरे पति ने देखा कि मेरी बीमारी में बहुत सुधार हो गया है, इसलिए उन्होंने परमेश्वर में मेरे विश्वास का समर्थन किया। बाद में, मेरे पति को पता चला कि चीन में परमेश्वर में विश्वास करने पर गिरफ्तारी और कैद हो सकती है और उन्होंने सीसीपी द्वारा फैलाई गई निराधार अफवाहों पर भी विश्वास कर लिया। उन्हें डर था कि परमेश्वर में मेरे विश्वास के कारण मुझे गिरफ्तार किया जा सकता है और इससे उनके बेटों के काम और पोतों की संभावनाओं पर असर पड़ेगा, इसलिए उन्होंने मुझे परमेश्वर में विश्वास करने से रोकना शुरू कर दिया। उन्होंने अपने बेटों और रिश्तेदारों के साथ मिलकर मुझे सताना शुरू कर दिया और मुझ पर परमेश्वर में अपना विश्वास छोड़ने का दबाव डालने लगे। मैंने मन ही मन सोचा : “अगर मैं अपने पति की बात नहीं मानती और परमेश्वर में विश्वास करती रहती हूँ, तो मैं अपने पति और बेटों को नाराज कर दूँगी। फिर क्या भविष्य में मेरा जीवन अच्छा रहेगा?” इसलिए मैं सभाओं में जाने और अपना कर्तव्य करने की हिम्मत नहीं कर पाई। मैं बस पूरे दिल से इस परिवार को बनाए रखना चाहती थी। जब मेरे पति ने देखा कि मैं सभाओं में नहीं जा रही हूँ, तो मेरे प्रति उनका रवैया काफी सुधर गया। लेकिन मैंने अपना कलीसियाई जीवन खो दिया और भाई-बहनों के साथ परमेश्वर के वचनों पर संगति नहीं कर सकती थी। मेरा दिल खाली-खाली सा महसूस करने लगा। मैं बहुत पीड़ा में थी। कुछ दिनों बाद, एक अगुआ मेरी मदद करने और मेरा साथ देने आए और लोगों को बचाने के परमेश्वर के इरादे के बारे में मुझसे संगति की। मैंने परमेश्वर का प्रेम महसूस किया और फिर से चुपके से सभाओं में जाने लगी। लेकिन अच्छे दिन ज्यादा समय तक नहीं रहे। साल के अंत में मेरे पति काम से घर लौटे और उन्हें पता चला कि मैं अभी भी परमेश्वर में विश्वास करती हूँ। उन्होंने मेरे छोटे भाई और बहन को अपनी तरफ मिला लिया और मेरी आलोचना करने के लिए एक बैठक बुलाई, ताकि मुझे परमेश्वर में विश्वास रखना छोड़ने को मजबूर कर सकें। जब उन्होंने देखा कि मैं समझौता नहीं करूँगी, तो वे घर छोड़कर चले गए और घर की सारी नकदी और बैंक पासबुक अपने साथ ले गए। मैं कमजोर और बीमार थी, घर पर अकेली थी, देखभाल करने वाला कोई नहीं था और मेरे पास जीने के लिए पैसे भी नहीं थे। उस समय मुझे सचमुच लगा कि मैं अब और नहीं जी सकती। मैं बहुत दुखी और उलझन में थी : “अगर मैं विश्वास करती रही और एक बार मेरे पति ने मुझसे तलाक ले लिया, तो मेरा कोई परिवार नहीं रहेगा। मेरी उम्र बढ़ती जा रही है और मेरी सेहत भी खराब है। मैं अकेले कैसे जियूँगी? बुढ़ापे में मेरी देखभाल कौन करेगा? लेकिन अगर मैंने परमेश्वर में विश्वास रखना छोड़ दिया, तो यह परमेश्वर के साथ विश्वासघात होगा और मैं बचाए जाने का कोई भी मौका खो दूँगी।” बाद में, एक बहन मेरी मदद करने और मेरा साथ देने आई। मैं समझ गई कि जब परिवार का उत्पीड़न मुझ पर आए, तो मुझे परमेश्वर पर भरोसा करना चाहिए और परमेश्वर के लिए अपनी गवाही में दृढ़ रहना चाहिए। उसके बाद, मैंने परमेश्वर के कुछ और वचन पढ़े और मैंने अब उतना दुखी महसूस नहीं किया। मैंने मन ही मन सोचा, “चाहे कुछ भी हो जाए, मैं परमेश्वर को नहीं छोड़ सकती।” कुछ दिनों बाद मेरे पति वापस आ गए, लेकिन मैं फिर भी सभाओं में जाने पर अड़ी रही। मैं बस हर बार चुपके से निकल जाती थी और अपने पति को पता नहीं चलने देती थी।

2016 के वसंत में, अगुआ चाहते थे कि मैं पाठ-आधारित कर्तव्य करूँ। अंदर से मैं खुश भी थी और चिंतित भी। मुझे इतना महत्वपूर्ण कर्तव्य करने देना परमेश्वर का मुझ पर अनुग्रह था और परमेश्वर मुझे ऊपर उठा रहा था। मैं प्रशिक्षण के इस अवसर को खोना नहीं चाहती थी, लेकिन मेरे मन में कुछ शंकाएँ भी थीं : “पाठ-आधारित कर्तव्य करने के लिए, कभी-कभी मुझे कुछ दिनों के लिए घर छोड़ना पड़ता। अगर मेरे पति अचानक वापस आ गए और उन्हें पता चल गया और फिर उन्होंने इस मौके का फायदा उठाकर मुझसे छुटकारा पा लिया, तो मैं क्या करूँगी? तो क्या मैं बेघर नहीं हो जाऊँगी? मैं अपनी बाकी जिंदगी कैसे जियूँगी?” जब मैंने इस बारे में सोचा, तो मैंने कर्तव्य करने से मना कर दिया। लेकिन बाद में मुझे अक्सर अपने दिल में आत्म-ग्लानि महसूस होती रही। मुझे लगा कि पाठ-आधारित कर्तव्य करने का अवसर मिलने से मैं खुद को और अधिक सत्य से लैस कर पाऊँगी। लेकिन मैंने इस अवसर को नहीं संजोया और इसे ठुकरा दिया। मैं स्वेच्छा से अपने पति द्वारा बाँधी और बेबस की जा रही थी। क्या मैं खुद को नीचा नहीं दिखा रही थी?

अगस्त 2023 में, एक कलीसिया अगुआ ने मुझसे बात की, “अब कई भाई-बहन गिरफ्तार हो चुके हैं और मेजबान परिवार ढूँढ़ना मुश्किल हो गया है। क्या तुम अपने घर में एक बहन को रहने दे सकती हो?” मैंने मन ही मन सोचा, “मेरे पति दूसरे शहर में काम करते हैं। वे तभी घर आते हैं जब घर पर कुछ काम होता है। मैं आमतौर पर घर पर अकेली ही रहती हूँ। अपनी सेहत के कारण मैं दूसरे कर्तव्य नहीं कर सकती, लेकिन एक बहन की मेजबानी करने में कोई समस्या नहीं होगी। बहन के मेरे घर आने पर वह अपना कर्तव्य निभा पाएगी और मैं भी अच्छे कर्म तैयार कर पाऊँगी।” लेकिन फिर मैंने दोबारा सोचा, “जब मेरे पति वापस आएँगे और उसे देखेंगे तो मैं क्या करूँगी? मेरे पति तो शुरू से ही मेरे परमेश्वर में विश्वास रखने का विरोध करते हैं और जरा सी बात पर तलाक लेने का जिक्र करने लगते हैं। अगर इस बात से मेरे पति मुझसे इतने नाराज हो गए कि वे मुझे न चाहने लगें, तो क्या ऐसा करना उचित होगा? शादी या परिवार के बिना, बुढ़ापे में मेरी देखभाल करने के लिए मैं किस पर भरोसा कर सकती हूँ? अगर मेरा कोई परिवार और कोई काम नहीं होगा तो मैं कहाँ जाऊँगी?” मुझे याद आया कि कैसे अतीत में मेरे पति ने मुझे परमेश्वर में विश्वास रखना छोड़ने के लिए मजबूर किया था और मैं चिंतित और भयभीत महसूस करने लगी थी। लेकिन फिर मैंने सोचा कि कैसे बहन को सीसीपी ढूँढ़ रही थी और उसे कोई उपयुक्त मेजबान परिवार नहीं मिल पा रहा था और मेरा घर अपेक्षाकृत सुरक्षित था। इसलिए, मैं सहमत हो गई।

मुझे उम्मीद नहीं थी कि बहन के रहने आने के सिर्फ तीन-चार दिन बाद ही मेरे पति वापस आ जाएँगे। मैंने मन में बहुत बेचैनी महसूस की, “मुझे अपने पति से क्या कहना चाहिए? क्या वे झगड़ा करेंगे? अगर वे गुस्सा हो गए और मुझे और बहन को बाहर निकाल दिया तो हम क्या करेंगे? इसके अलावा, अब माहौल तनावपूर्ण है। अगर बहन के पास रहने के लिए कोई उपयुक्त जगह नहीं हुई और उसे गिरफ्तार कर लिया गया, तो क्या होगा? तब, न केवल मैं अच्छे कर्म तैयार करने में असफल रहूँगी बल्कि इसके बजाय मैं बुराई कर बैठूँगी।” फिर मैंने दोबारा सोचा, “अतीत में, मैंने अपने कर्तव्य से मुँह मोड़ लिया था और मैं परमेश्वर की बहुत ऋणी हूँ। अब मैंने परमेश्वर के बहुत से वचन पढ़े हैं और मैं कुछ सत्य समझती हूँ। अगर मैं अपना कर्तव्य नहीं निभाती, तो क्या मैं इंसान कहलाने के लायक हूँ? मैं अब और अपने कर्तव्य से मुँह नहीं मोड़ सकती।” तब, मैंने अपने दिल में परमेश्वर से तत्काल प्रार्थना की, उससे मेरे लिए रास्ता खोलने का अनुरोध किया। बाद में, मैंने अपनी बुद्धि का इस्तेमाल किया और अपने पति से कहा कि मैंने बहन को सिर्फ कुछ दिनों के लिए रहने के लिए कहा है। यह सुनकर मेरे पति ने कुछ नहीं कहा। उन्होंने मुझसे उसे रात के खाने के लिए बाहर बुलाने को भी कहा। मुझे लगा जैसे मेरे दिल से कोई बहुत बड़ा बोझ उतर गया हो। इस परिवार को बनाए रखने के लिए, मैंने अपने पति की बहुत सावधानी से सेवा की। मैंने अलग-अलग तरीकों से उनके पसंदीदा भोजन बनाए, इस डर से कि कहीं वे नाराज न हो जाएँ। मेरे पति के वापस आने के कुछ दिनों बाद, मुझे उनसे ज़ुकाम लग गया। मुझे बुखार और खाँसी थी, पूरे शरीर में दर्द था और कमजोरी महसूस हो रही थी। बीमार होने के बावजूद, मैं फिर भी अपने पति की अच्छी तरह से सेवा करना चाहती थी। मुझे चिंता थी कि समय बीतने के साथ वे मुझे अपनी बहन की मेजबानी नहीं करने देंगे। मैं हर मोड़ पर उनके चेहरे का भाव देखती थी। जब वे खुश होते, तो मैं बहन के साथ ज्यादा अच्छी तरह से पेश आती, लेकिन जब वे नाखुश होते, तो मैं घबरा जाती और बेचैन हो जाती थी। मुझे डर था कि अगर मैंने उन्हें गुस्सा दिलाया तो वे मुझे बाहर निकाल देंगे। मेरा दिल दुख, चिंता और परेशानी से भर गया था। इसके अलावा, उस समय मैं बहुत बीमार थी। इसलिए मुझे यह कर्तव्य करने का पछतावा हुआ और यहाँ तक कि उम्मीद करने लगी कि बहन जल्दी से चली जाए। मैंने बहन के प्रति अपना धैर्य खो दिया और पहले की तरह गर्मजोशी से उसकी मेजबानी नहीं की। बाद में, बहन भी बीमार पड़ गई। मुझे बहुत बुरा लगा और उसके प्रति अपराध-बोध हुआ।

एक दिन, अगुआ ने मुझे एक पत्र लिखा, जिसमें मेरे पति द्वारा बेबस किए जाने की मेरी मनोदशा से संबंधित परमेश्वर के कुछ वचन बताए गए थे। एक अंश में ऐसा कहा गया था : “परमेश्वर ने तुम्हारे लिए शादी की व्यवस्था की है, एक जीवनसाथी दिया है, और जीवन जीने का एक अलग परिवेश दिया है। जीवन के ऐसे माहौल और हालात में, वह निश्चित करता है कि तुम्हारा जीवनसाथी तुम्हारे साथ सब कुछ साझा करे और तुम्हारे साथ मिलकर हर मुश्किल का सामना करे, ताकि तुम ज्यादा आजादी से और आराम से जीवन जी सको, और इसी के साथ वह तुम्हें जीवन की एक अलग अवस्था का आकलन करने देता है। हालाँकि, परमेश्वर ने तुम्हें शादी के लिए बेचा नहीं है। मेरे कहने का क्या मतलब है? मेरा मतलब है कि परमेश्वर ने तुमसे तुम्हारा जीवन, तुम्हारा भाग्य, तुम्हारा मकसद, तुम्हारे जीवन का मार्ग, तुम्हारे जीवन की दिशा और तुम्हारी आस्था छीनकर सब कुछ निर्धारित करने का जिम्मा तुम्हारे जीवनसाथी को नहीं सौंप दिया है। उसने यह नहीं कहा कि एक महिला का भाग्य, लक्ष्य, जीवन पथ और जीवन के प्रति नजरिया उसका पति तय करेगा या किसी पुरुष का भाग्य, लक्ष्य, जीवन के प्रति नजरिया और उसके जीवन की दिशा उसकी पत्नी तय करेगी। परमेश्वर ने कभी भी ऐसी बातें नहीं कही हैं और चीजों को इस तरह से निर्धारित नहीं किया है। बताओ, जब परमेश्वर ने मानवजाति के लिए शादी की व्यवस्था रखी थी तो क्या उसने ऐसा कुछ कहा था? (नहीं।) परमेश्वर ने ऐसा कभी नहीं कहा कि वैवाहिक सुख के पीछे भागना एक महिला या पुरुष के जीवन का मकसद होना चाहिए, और यह कि तुम्हें अपने जीवन का मकसद पूरा करने और एक सृजित प्राणी जैसा आचरण करने के लिए अपनी शादी की खुशी को बनाए रखना होगा—परमेश्वर ने कभी ऐसी कोई बात नहीं कही” (वचन, खंड 6, सत्य के अनुसरण के बारे में, सत्य का अनुसरण कैसे करें (11))। परमेश्वर के वचनों से मैं समझ गई कि हर व्यक्ति के जीवन में उसका भाग्य और उसकी शादी परमेश्वर ही निर्धारित करता है। परमेश्वर लोगों के लिए शादी इसलिए निर्धारित करता है ताकि पति-पत्नी एक-दूसरे की देखभाल कर सकें, एक-दूसरे की मदद कर सकें और सहारा बन सकें और सभी चीजें साझा कर सकें। इस तरह, उनका जीवन अधिक आरामदायक और सहज हो जाता है। लेकिन परमेश्वर लोगों से यह नहीं कहता कि वे खुद को शादी के हाथों बेच दें। न ही परमेश्वर हमसे यह कहता है कि हम अपनी शादी को बनाए रखने को अपने जीवन का लक्ष्य मानें। लोगों को यह चुनने का अधिकार है कि उन्हें कौन सा मार्ग अपनाना चाहिए और किस प्रकार की आस्था रखनी चाहिए। ऐसा नहीं है कि उनका जीवनसाथी ही हर बात का फैसला करे। लेकिन एक संतुष्ट शादी और सुखी परिवार पाने के लिए, मैंने खुद को शादी के हाथों बेच दिया। मैं स्वेच्छा से अपने पति की गुलाम अन गई थी, बिना किसी शिकायत के कड़ी मेहनत करती थी। घर के सारे काम मैं ही करती थी; पुरुषों वाले सारे काम भी मैं ही करती थी। घर आकर मुझे अपने पति की अच्छी तरह से सेवा करनी पड़ती थी। परमेश्वर में विश्वास रखने के बाद, अपनी शादी को अच्छी तरह से चलाने और बुढ़ापे में किसी का सहारा पाने के लिए, मैं सभाओं में जाने की हिम्मत नहीं कर पाई, घर छोड़कर अपना कर्तव्य निभाने की तो बात ही छोड़िए। जब मैं मेज़बानी का कर्तव्य निभा रही थी, तो मुझे चिंता थी कि घर पर बहन को देखकर मेरे पति अधीर हो जाएँगे और फिर मुझे नहीं चाहेंगे या मेरी परवाह नहीं करेंगे। इस वजह से मैं बेबस महसूस करती थी। भले ही मैंने अनिच्छा से बहन की मेजबानी की, लेकिन मैं कुछ भी करने से पहले लगातार अपने पति के चेहरे का भाव देखती थी। जब मैं उन्हें खुश देखती, तो बहन के साथ ज्यादा अच्छी तरह से पेश आती, लेकिन जब वे नाखुश होते, तो मैं घबरा जाती और बेचैन हो जाती थी। मुझे बहन की मेजबानी करने का भी पछतावा हुआ और उम्मीद करने लगी कि वह जल्दी से चली जाए ताकि मुझे इस तरह का कष्ट न सहना पड़े। अपने पति को खुश करने के लिए, मैं हर मोड़ पर उनसे बेबस रहती थी। मैं अपना कर्तव्य अच्छी तरह से निभा ही नहीं पा रही थी। यह सोचकर कि जब मैं बीमार थी, मेरी सबसे बड़ी पीड़ा और लाचारी के समय परमेश्वर ने ही मुझे सुसमाचार का प्रचार करने के लिए एक बहन की व्यवस्था की थी और केवल परमेश्वर के वचनों की आपूर्ति और मार्गदर्शन ने ही मुझे जीने का साहस दिया था। जब मैं नकारात्मक और कमजोर थी, तब भी परमेश्वर ने कई मौकों पर एक बहन की व्यवस्था की कि वह आकर मेरी मदद करे और मुझे सहारा दे। इससे मुझे धीरे-धीरे मजबूत बनने में मदद मिली। मुझे एक सृजित प्राणी का कर्तव्य अच्छी तरह से निभाना चाहिए और मुझे बचाने के परमेश्वर के अनुग्रह का बदला चुकाना चाहिए। यही सही काम है। परमेश्वर के वचनों ने मुझे आस्था और साहस दिया। मैं सब कुछ परमेश्वर को सौंपने को तैयार थी। परमेश्वर में विश्वास रखना मेरा अधिकार था और मेरे पति को इसमें दखल देने का कोई अधिकार नहीं था। मेरा लक्ष्य अपना कर्तव्य अच्छी तरह से निभाना था और यही मुझे करना चाहिए था। जब मैं यह समझ गई, तो मैंने बहन से कहा, “चिंता मत करो। तुम बेफिक्र होकर मेरे घर में रहो। मेरे पति मेरे साथ चाहे जो भी करें, मैं उनसे बेबस नहीं होऊँगी। अगर वे मुझसे तलाक भी ले लेते हैं, तो भी मैं तुम्हारी मेजबानी करूँगी।”

एक शाम दस बजे के बाद, मेरी खाँसी से मेरे पति चौंक गए और जग गए। वे मुझ पर गुस्सा हो गए और बहुत सारे कठोर शब्द भी कहे। मुझे डर था कि बहन सुन लेगी और बेबस महसूस करेगी, इसलिए मैंने पलटकर जवाब देने की हिम्मत नहीं की। अपने दिल में, मैंने परमेश्वर से तत्काल प्रार्थना की। कुछ ही देर बाद, फोन की घंटी बजी। मेरे पति के बॉस ने उनसे कहा कि उन्हें अगले दिन काम पर वापस जाना होगा। मैं बहुत खुश थी। मैं जानती थी कि यह परमेश्वर मेरे लिए रास्ता खोल रहा है। बाद में, क्योंकि मेरे पति कभी-कभी वापस आ जाते थे, इसलिए बहन यहाँ रहने में बेबस महसूस करने लगी, इसलिए कलीसिया ने एक और मेजबान घर ढूँढ़ लिया और कुछ दिनों बाद बहन चली गई। मुझे बहुत आत्म-ग्लानि महसूस हुई और उसके बारे में अपराध-बोध हुआ। मैंने सोचा कि जब बहन यहाँ थी, तो मैं कैसे लगातार अपने पति से बेबस रहती थी और केवल अपने पति की अच्छी तरह से देखभाल करने पर ध्यान केंद्रित करती थी। मैंने केवल यही विचार किया कि अपनी शादी और परिवार को कैसे बनाए रखा जाए। मैंने अपने कर्तव्य में अपना दिल नहीं लगाया। अब मैंने अपना कर्तव्य भी खो दिया है। बाद में, मैंने विचार किया, “मैं हर मोड़ पर अपने पति से बेबस क्यों रहती हूँ? समस्या की जड़ कहाँ है?” मैंने परमेश्वर से प्रार्थना की, उससे मुझे प्रबुद्ध करने और मेरी अगुआई करने का अनुरोध किया ताकि मैं आत्म-चिंतन करके खुद को समझ सकूँ और सबक सीख सकूँ। अपनी खोज में, मैंने परमेश्वर के वचनों का एक अंश पढ़ा : “शादी के बाद कुछ लोग अपने शादीशुदा जीवन में अपना सब कुछ न्योछावर करने के लिए तैयार होते हैं, और वे अपनी शादी के लिए भरसक कोशिश करने, संघर्ष करने, और मेहनत करने की तैयारी करते हैं। कुछ लोग पैसे कमाने में लगे रहते हैं और कष्ट सहते हैं और बेशक, अपने जीवन की खुशी का जिम्मा अपने साथी को सौंप देते हैं। वे मानते हैं कि उनके जीवन की हँसी-खुशी इस बात पर निर्भर करती है कि उनका साथी कैसा है, वह अच्छा इंसान है या नहीं; उसका व्यक्तित्व और रुचियाँ एक जैसी हैं या नहीं; क्या वह पैसे कमाकर परिवार चलाने वालों में से है; क्या वह ऐसा व्यक्ति है जो भविष्य में उसकी बुनियादी जरूरतों को पूरा कर सके, और उसे एक खुशहाल, स्थिर और बेहतरीन परिवार दे सके; और क्या वह ऐसा व्यक्ति है जो किसी दर्द, तकलीफ, विफलता या नाकामी का सामना करने पर उसे दिलासा दे सके। ... जीवन की ऐसी परिस्थितियों में, पति और पत्नी शायद ही कभी यह समझने की कोशिश करते हैं कि उनका साथी कैसा इंसान है, वे अपने साथी के लिए पूरी तरह से अपनी भावनाओं में जीते हैं, और अपनी भावनाओं में आकर अपने साथी की देखभाल करते हैं, उन्हें सहन करते हैं, उनकी सभी गलतियों और कमियों को माफ करते हैं, और यहाँ तक कि उनके इशारों पर नाचते रहते हैं। उदाहरण के लिए, एक महिला का पति कहता है, ‘तुम्हारी सभाएँ बहुत लंबी चलती हैं। बस आधे घंटे के लिए जाकर वापस आ जाया करो।’ वह जवाब देती है, ‘मैं पूरी कोशिश करूँगी।’ जाहिर है, अगली बार वह सभा में बस आधे घंटे के लिए जाकर घर वापस आ जाती है, तो अब उसका पति कहता है, ‘ये हुई न बात। अगली बार, बस अपना चेहरा दिखाकर वापस आ जाना।’ फिर वह कहती है, ‘अच्छा, तुम्हें मेरी इतनी याद आती है! ठीक है फिर, मैं अपनी पूरी कोशिश करूँगी।’ जाहिर है, अगली बार जब वह सभा में जाती है तो अपने पति को निराश नहीं करती, और करीब दस मिनट बाद ही घर वापस आ जाती है। उसका पति बहुत खुश होता है, और कहता है, ‘बहुत बढ़िया!’ ... अपने साथी को अपने साथ खुश रखने और कभी-कभार तुम्हारे परमेश्वर के वचन पढ़ने या सभाओं में हिस्सा लेने पर उसे सहमत करने के लिए, तुम्हें रोज सुबह उठकर नाश्ता बनाना पड़ता है, घर की साफ-सफाई करनी पडती है, चूजों को दाना और कुत्तों को खाना देना पड़ता है, और सभी तरह के थकाऊ काम करने पड़ते हैं—ऐसे काम भी जो आम तौर पर पुरुष करते हैं। अपने पति को संतुष्ट रखने के लिए तुम एक बूढ़ी नौकरानी की तरह बिना थके काम करती रहती हो। उसके घर आने से पहले, तुम उसके चमड़े के जूते चमकाती हो और चप्पलों को ठीक करती हो, और उसके घर आने के बाद, तुम उसके कपड़ों से धूल झाड़ने और कोट उतारकर सही जगह पर रखने में उसकी मदद करती हो, और कहती हो, ‘आज बहुत गर्मी है। तुम्हें गर्मी लग रही है? प्यास लगी है? आज तुम क्या खाना पसंद करोगे? कुछ खट्टा या तीखा? तुम्हें कपड़े बदलने हैं? ये कपड़े उतार दो, मैं उन्हें धो दूँगी।’ तुम एक बूढ़ी नौकरानी या गुलाम जैसी हो, जो पहले ही उन जिम्मेदारियों के दायरे को पार कर चुकी है जो तुम्हें शादी के ढाँचे में रहकर निभाना चाहिए। तुम अपने पति के इशारों पर नाचती हो, उसे अपना स्वामी मानती हो। ऐसे परिवार में, पति-पत्नी के दर्जे में एक स्पष्ट अंतर होता है : एक गुलाम होता है, तो दूसरा मालिक; एक ताबेदार और विनम्र होता है, तो दूसरा भयानक और तानाशाह; एक सिर झुकाता है, तो दूसरा घमंड में चूर होता है। जाहिर है, शादी के ढाँचे में इन दोनों का दर्जा बराबरी का नहीं है। ऐसा क्यों? क्या ऐसी गुलामी उसे नीचा नहीं दिखाती है? (बिल्कुल दिखाती है।) ऐसी गुलामी उसे नीचा दिखाती है। मानवजाति के लिए परमेश्वर ने शादी को लेकर जो जिम्मेदारियाँ निर्धारित की हैं, तुम उस पर कायम नहीं रही, और उससे बहुत आगे चली गई। तुम्हारा पति कोई जिम्मेदारी नहीं निभाता और कुछ नहीं करता है, और फिर भी तुम इस तरह अपने पति के इशारों पर नाचती हो और उसके आदेश का पालन करती हो, अपनी मर्जी से उसकी गुलाम और उसकी बूढ़ी नौकरानी बनी हुई हो जो उसका सारा काम करती है—तुम कैसी इंसान हो? वास्तव में तुम्हारा प्रभु कौन है? तुम इस तरह से परमेश्वर के लिए अभ्यास क्यों नहीं करती? परमेश्वर ने निर्धारित किया है कि तुम्हारा साथी तुम्हारे जीवन के लिए भरण-पोषण करेगा; उसे यह तो करना ही चाहिए, ऐसा करके वह तुम पर एहसान नहीं कर रहा। तुम वह करती हो जो तुम्हें करना चाहिए और अपनी जिम्मेदारियाँ और दायित्व निभाती हो—क्या वह ऐसा करता है? क्या वह वही करता है जो उसे करना चाहिए? शादी के ढाँचे में, ऐसा नहीं है कि जो ताकतवर है वही स्वामी हो, और जो कड़ी मेहनत करता हो और सबसे अधिक काम करता हो वह गुलाम हो। शादी के ढाँचे में, दोनों को एक-दूसरे के प्रति अपनी जिम्मेदारियाँ निभानी चाहिए और एक-दूसरे का साथ देना चाहिए। दोनों की एक-दूसरे के प्रति जिम्मेदारी है, और दोनों को शादी के बंधन में रहकर अपने दायित्व पूरे करने और अपने काम करने हैं। तुम्हें अपनी भूमिका के मुताबिक ही काम करना चाहिए; जो भी तुम्हारी भूमिका है, तुम्हें उस भूमिका से जुड़े काम ही करने चाहिए। अगर तुम ऐसा नहीं करते, तो तुममें सामान्य मानवता नहीं है। आम बोलचाल की भाषा में कहें, तो तुम्हारी हैसियत दो कौड़ी की भी नहीं है। तो जब किसी की हैसियत दो कौड़ी की भी नहीं है और फिर भी तुम उसके इशारों पर नाचती हो और अपनी मर्जी से उनकी गुलामी करती हो, तो यह सरासर बेवकूफी है और इससे तुम्हारी अहमियत खत्म हो जाती है। परमेश्वर में विश्वास करने में क्या गलत है? क्या तुम्हारा परमेश्वर में विश्वास करना कुकर्म है? क्या परमेश्वर के वचन पढ़ने में कोई दिक्कत है? ये सभी ईमानदार और सम्मानजनक कार्य हैं। जब सरकार परमेश्वर में विश्वास करने वालों पर अत्याचार करती है तो यह क्या दर्शाता है? यह दर्शाता है कि मानवजाति बहुत बुरी है, और यह बुरी ताकतों और शैतान का प्रतिनिधित्व करती है। यह सत्य या परमेश्वर का प्रतिनिधित्व नहीं करती है। इसलिए, परमेश्वर में विश्वास करने का मतलब यह नहीं है कि तुम दूसरों से नीचे हो या दूसरों से निम्नतर हो। इसके विपरीत, परमेश्वर में तुम्हारा विश्वास तुम्हें सांसारिक लोगों से ज्यादा आदर्श बनाता है, तुम्हारा सत्य का अनुसरण तुम्हें परमेश्वर की नजरों में सम्मानजनक बनाता है, और वह तुम्हें अपनी आँखों का तारा मानता है। और फिर भी तुम खुद को नीचा दिखाती हो और शादी के ढाँचे में अपने साथी की चापलूसी करने के लिए अनायास ही उसकी गुलाम बन जाती हो। एक सृजित प्राणी का कर्तव्य निभाते समय तुम ऐसा व्यवहार क्यों नहीं करती? तुम ऐसा क्यों नहीं कर सकती? क्या यह मानवीय दीनता की अभिव्यक्ति नहीं है? (बिल्कुल है।)” (वचन, खंड 6, सत्य के अनुसरण के बारे में, सत्य का अनुसरण कैसे करें (11))। परमेश्वर के वचन एक तेज धार वाली तलवार की तरह मेरे दिल में चुभ गए। उन्होंने जो उजागर किया वह ठीक मेरी ही दशा थी। जब से मेरी और मेरे पति की शादी हुई, इस शादी को अच्छी तरह से चलाने के लिए और बुढ़ापे में सहारा पाने के लिए एक स्थिर घर बनाने के लिए, मैंने उन्हें खुश करने का हर संभव प्रयास किया। मैं कोई भी काम करने को तैयार थी, चाहे वह कितना भी गंदा या थकाऊ क्यों न हो। मैंने पैसे के लिए पॉलीटनल बनाने और नकदी फसलें उगाने में उनकी मदद करने के लिए खूब दिमाग लगाया। मैंने बड़ी मेहनत से दो बच्चों का पालन-पोषण किया। बिना किसी शिकायत के सारी कठिनाइयों का सामना किया। चौबीसों घंटे अपनी अंधी सास की सेवा की। मैं स्वेच्छा से उनके पूरे परिवार की नौकरानी बनी रही। जब तक मेरे पति और बेटे संतुष्ट थे, मैं स्वेच्छा से और खुशी से कितनी भी पीड़ा या थकावट सहन करती थी। परमेश्वर में विश्वास रखने के बाद, मेरे पति सीसीपी सरकार की निराधार अफवाहों में आ गए और परमेश्वर में मेरे विश्वास का पुरजोर विरोध किया। एक अच्छी शादी और परिवार बनाए रखने के लिए, मैं हर मामले में उनके सामने सतर्क, विनम्र और विनीत रहती थी : मैं स्वेच्छा से परिवार की गुलाम बनी रही। मैं अपने पति से बेबस और बँधी होने के कारण अपना कर्तव्य निभाने की हिम्मत नहीं कर पाई। जब मैं सभाओं में जाती थी, तब भी मैं हमेशा जल्दी वापस आना चाहती थी ताकि मैं रात का खाना बना सकूँ और अपने पति की अच्छी तरह से सेवा कर सकूँ। इससे भी बढ़कर, मैंने घर छोड़कर अपना कर्तव्य निभाने की हिम्मत नहीं की। मुझे बस डर था कि मेरे पति मुझसे तलाक ले लेंगे और बुढ़ापे में मेरी देखभाल करने वाला कोई नहीं होगा। यहाँ तक कि मेजबानी का कर्तव्य निभाते समय भी मैं बेबस महसूस करती थी, जो मेरी क्षमताओं के भीतर था। मैं “बुढ़ापे में किसी का सहारा होना चाहिए” और “बुढ़ापे में अपनी देखभाल के लिए बच्चों को पाल-पोस कर बड़ा करो” जैसे शैतानी जहरों से गहराई से नियंत्रित हो रही थी और रत्ती भर भी मान-सम्मान के बिना जी रही थी। दरअसल, परमेश्वर लोगों के लिए शादी इसलिए निर्धारित करता है ताकि दो लोग एक-दूसरे का साथ दे सकें, एक-दूसरे की देखभाल कर सकें और एक-दूसरे का सहारा बन सकें। ऐसा नहीं है कि मेरे पति इतने दुर्जेय हैं कि वे मेरे स्वामी और मालिक हैं और मुझे हर बात में उनकी आज्ञा माननी होगी और उनके चेहरे का भाव देखकर काम करना होगा। इस परिवार में, मुझे बस एक पत्नी के रूप में अपनी जिम्मेदारियाँ पूरी करने में सक्षम होना है और कुछ नहीं। इसके अलावा मेरा अपना लक्ष्य भी है, जो है एक सृजित प्राणी का कर्तव्य अच्छी तरह से निभाना। मैं अब और विनम्र और विनीत रहकर अपने पति और बच्चों की गुलाम नहीं बन सकती थी। मुझे परमेश्वर द्वारा दिए गए अवसर को संजोना चाहिए कि मैं अपना कर्तव्य अच्छी तरह से निभा सकूँ।

बाद में, मैंने परमेश्वर के वचन पढ़े : “संसार के सृजन के समय से मैंने लोगों के इस समूह को—अर्थात् आज के तुम लोगों को—पूर्वनिर्धारित करना तथा चुनना प्रारंभ कर दिया है। तुम लोगों का मिज़ाज, क्षमता, रूप-रंग, कद-काठी, वह परिवार जिसमें तुमने जन्म लिया, तुम्हारी नौकरी और तुम्हारा विवाह—अपनी समग्रता में तुम, यहां तक कि तुम्हारे बालों और त्वचा का रंग, और तुम्हारे जन्म का समय—सभी कुछ मेरे हाथों से तय किया गया था। यहां तक कि हर एक दिन जो चीज़ें तुम करते हो और जिन लोगों से तुम मिलते हो, उसकी व्यवस्था भी मैंने अपने हाथों से की थी, साथ ही आज तुम्हें अपनी उपस्थिति में लाना भी वस्तुतः मेरा ही आयोजन है। अपने आप को अव्यवस्था में न डालो; तुम्हें शांतिपूर्वक आगे बढ़ना चाहिए। आज जिस बात का मैं तुम्हें आनंद लेने देता हूँ, वह एक ऐसा हिस्सा है जिसके तुम योग्य हो, और यह संसार के सृजन के समय मेरे द्वारा पूर्वनिर्धारित किया गया है” (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 74)। परमेश्वर के वचन पढ़ने के बाद मैं समझ गई कि यह परमेश्वर का अनुग्रह ही है कि मैं अंत के दिनों में जी सकती हूँ और परमेश्वर का कार्य स्वीकार सकती हूँ। यह भी परमेश्वर ने ही निर्धारित किया है कि मैं बच्चे पैदा नहीं कर सकती और इसके पीछे परमेश्वर का इरादा है। मेरे दिल में “बुढ़ापे में अपनी देखभाल के लिए बच्चों को पाल-पोस कर बड़ा करो” और “एक अच्छी पत्नी और प्रेममयी माँ बनो” जैसे पारंपरिक विचार बहुत मजबूती से जमे हुए थे। अगर मेरे अपने बच्चे होते, तो मैं पूरे दिल से अपने बच्चों और अपने परिवार के लिए योजना बनाती और विचार करती। मैं अपना सारा समय और प्रयास अपने पति और अपने बच्चों पर लगा देती, स्वेच्छा से उनके लिए सब कुछ दे देती। मैं अपनी शादी और परिवार को बनाए रखने और अपने बच्चों की अच्छी तरह से देखभाल करने को इस जीवन में अपना लक्ष्य मानती। उस स्थिति में, मैं परमेश्वर में विश्वास करने नहीं आती। परमेश्वर ने यह परिवेश इसलिए बनाया ताकि मैं कष्टों का अनुभव करूँ, जिसने मुझे परमेश्वर के सामने आने और परमेश्वर पर भरोसा करने के लिए मजबूर किया और मुझे परमेश्वर की वाणी सुनने, सत्य का अनुसरण करने और परमेश्वर का उद्धार प्राप्त करने का अवसर दिया। यह परमेश्वर का एक आशीष था। अतीत में, मैं परमेश्वर का इरादा नहीं समझती थी और शिकायत करती थी कि मेरा भाग्य खराब है। अब मैं मुझे बचाने में परमेश्वर के श्रमसाध्य इरादे को समझ गई और यह भी समझ गई कि परमेश्वर ने मुझे अंत के दिनों में जन्म दिया है तो सिर्फ बच्चे पैदा करने के लिए नहीं बल्कि परमेश्वर के सामने आकर एक सृजित प्राणी का कर्तव्य निभाने के लिए। यह मेरी जिम्मेदारी और लक्ष्य है।

मैंने परमेश्वर के वचन पढ़ना जारी रखा। परमेश्वर कहता है : “परमेश्वर ने तुम्हारे लिए तुम्हारे मौजूदा जीवनसाथी की व्यवस्था की है और तुम उसके साथ जीवन बिता सकते हो। अगर परमेश्वर का मन बदल जाता है और वह तुम्हारे लिए कोई और जीवनसाथी निर्धारित करता है, तब भी तुम अच्छी तरह जी सकते हो, और इसलिए तुम्हारा मौजूदा जीवनसाथी ही तुम्हारा सब कुछ नहीं है और वह तुम्हारी मंजिल भी नहीं है। तुम्हारी मंजिल सिर्फ परमेश्वर के हाथों में है, और समस्त मानवजाति की मंजिल परमेश्वर के हाथों में ही है। अपने माँ-बाप को छोड़ने के बाद भी तुम जिंदा रह सकते हो और जीवन बिता सकते हो, और बेशक अपने जीवनसाथी को छोड़ने के बाद भी तुम उतना ही अच्छा जीवन जी सकते हो। तुम्हारी मंजिल न तो तुम्हारे माँ-बाप हैं और न ही तुम्हारा जीवनसाथी” (वचन, खंड 6, सत्य के अनुसरण के बारे में, सत्य का अनुसरण कैसे करें (11))। परमेश्वर के वचन पढ़ने के बाद मैं समझ गई कि लोगों का भाग्य सृष्टिकर्ता के हाथों में है। मेरे पति चाहे मेरा कितना भी खयाल रखते हों और मेरी कितनी भी परवाह करते हों, वे मेरे भाग्य को नियंत्रित नहीं कर सकते। केवल परमेश्वर ही है जिसे मेरी मंजिल सौंपी गई है। केवल परमेश्वर ही है जिस पर मैं सचमुच निर्भर रह सकती हूँ। जब मुझे सेरेब्रल थ्रोम्बोसिस हुआ था, मेरे पति ने मेरा इलाज करने के लिए हर संभव प्रयास किया, लेकिन उसका कोई असर नहीं हुआ। उन्होंने चाहे मेरी कितनी भी देखभाल की, वे मेरी बीमारी ठीक नहीं कर सके। परमेश्वर में विश्वास रखने के बाद मैंने अपनी बीमारी परमेश्वर के हाथों में सौंप दी और यह सोचना बंद कर दिया कि यह ठीक होगी या नहीं। धीरे-धीरे मेरी बीमारी में सुधार हुआ और मैं फिर से अपनी देखभाल खुद करने लगी। क्या यह सब परमेश्वर की संप्रभुता और आयोजन नहीं था? फिर कलीसिया में कई भाई-बहनों को देखो। उन्होंने अपने कर्तव्य निभाने और परमेश्वर के सुसमाचार का प्रसार करने के लिए अपनी शादियों और परिवारों को छोड़ दिया है। वे परमेश्वर की देखभाल और सुरक्षा में रहते हैं और भोजन या कपड़ों की चिंता नहीं करते। इसके बजाय, उनका जीवन आरामदायक, खुशहाल, स्वतंत्र और मुक्त है। जैसा कि प्रभु यीशु ने कहा : “आकाश के पक्षियों को देखो! वे न बोते हैं, न काटते हैं, और न खत्तों में बटोरते हैं; फिर भी तुम्हारा स्वर्गीय पिता उनको खिलाता है। क्या तुम उनसे अधिक मूल्य नहीं रखते?” (मत्ती 6:26)। परमेश्वर द्वारा बनाए गए आकाश के पंछी न तो बोते हैं और न ही काटते हैं, लेकिन परमेश्वर उन्हें खिलाता है, परमेश्वर द्वारा बनाए गए मानवजाति की तो बात ही छोड़ो। मुझे डर था कि अगर मैंने अपनी शादी, परिवार और पति को खो दिया तो मेरा कोई सहारा नहीं रहेगा और बुढ़ापे में कोई मेरी देखभाल नहीं करेगा। इसलिए, मैं अक्सर अपने पति से बेबस रहती थी और सभाओं में जाने की हिम्मत नहीं कर पाती थी, अपना कर्तव्य निभाने की तो बात ही छोड़ो। परमेश्वर में मेरी आस्था बहुत कम थी। अब मुझे परमेश्वर की संप्रभुता की कुछ समझ थी और परमेश्वर पर भरोसा करके आगे बढ़ने की आस्था थी। मेरे पति परमेश्वर में विश्वास नहीं करते थे और मुझे सताते थे। वे परमेश्वर का प्रतिरोध करते थे और मैं हर बात में उनकी आज्ञा मानकर उनकी गुलाम नहीं बनी रह सकती थी। कुछ ही समय बाद, कलीसिया में कुछ भाई-बहन गिरफ्तार कर लिए गए। अगुआ ने मुझे पत्र लिखकर पूछा कि क्या मैं अपने घर में दो बहनों को रहने दे सकती हूँ। मैंने ज्यादा सोचे बिना सीधे जवाब में लिखा, “मैं कर सकती हूँ।” मैंने फिर से मेजबानी का कर्तव्य निभाना शुरू कर दिया। इस बार, मुझे अब यह डर नहीं था कि मेरे पति देख लेंगे और यह भी डर नहीं था कि मेरे पति मुझसे तलाक ले लेंगे। मेरे दिल को बहुत सुकून महसूस हुआ। एक दिन मेरे पति ने फोन करके कहा कि वे वापस आ रहे हैं। मेरी बहनों ने कहा कि वे बाहर जाकर छिपना चाहती हैं, लेकिन मैंने शांति से कहा, “कोई जरूरत नहीं है। भले ही वे परमेश्वर में मेरे विश्वास का विरोध करते हैं, लेकिन वे पुलिस को बुलाने तक नहीं जाएँगे।” जब मेरे पति घर आए और मेरी बहनों को यहाँ देखा, तो उन्होंने कुछ नहीं कहा। दो दिनों के बाद, मेरे पति एक छोटी सी बात पर गुस्सा हो गए और मुझ पर चिल्लाए, “अब से तुम परमेश्वर में विश्वास करने वाले लोग यहाँ नहीं आ सकते। अगर तुम दोबारा यहाँ आए, तो मैं तुम्हें बाहर निकाल दूँगा!” मैंने सोचा कि कैसे अतीत में, मैं अपने पति को नाराज करने से डरती थी और हर बात में उनकी आज्ञा मानती थी और कैसे मैंने अपना कर्तव्य खो दिया और बिना किसी सत्यनिष्ठा या मान-सम्मान के जीती रही। अब मैं सत्य समझ गई हूँ और मेरे दिल में आत्मविश्वास है। मैंने कहा, “मेरा परमेश्वर में विश्वास रखना न तो गैरकानूनी है और न ही यह कोई अपराध है। इस घर में मेरा भी हिस्सा है। तुम आखिरी फैसला नहीं कर सकते।” जब उन्होंने मेरी बात सुनी, तो वे गुस्से में बाहर चले गए। मुझे अब यह डर नहीं था कि वे मुझे नजरअंदाज करेंगे या मुझसे तलाक ले लेंगे। मैंने तो यह भी सोचा कि अगर वे वापस न आएँ तो ही बेहतर होगा : उनकी रुकावटों के बिना, मैं अपना कर्तव्य निभाने के लिए ज्यादा आजाद रहूँगी और मुझे अब उनकी गुलाम नहीं बनना पड़ेगा। बाद में, जब मेरी बहनें मेरे घर पर रुकीं तो मेरे पति ने कुछ नहीं कहा। कभी-कभी, जब दूसरी बहनें आतीं, तो वे उन्हें रात के खाने के लिए भी रोक लेते थे। मैंने देखा कि जब मैंने अपना दिल सही कर लिया, तो मेरे पति का रवैया भी बदल गया। बाद में, मेरे पति के साथ मेरे रिश्ते में भी कुछ सुधार हुआ। मैंने अपने परिवार के प्रति अपनी जिम्मेदारी पूरी करने के लिए हर संभव प्रयास किया और जब मुझे सभा में जाने की जरूरत होती, तो मैं जाती थी। मेरा दिल अब उनसे बेबस महसूस नहीं करता था। शादी और परिवार के साथ परमेश्वर के वचनों के अनुसार पेश आने से हमारा जीवन थकाऊ नहीं होता और यह गरिमापूर्ण भी होता है।

इस अनुभव के बाद, मैं समझ गई कि मैं अपने पति, बेटों या किसी भी रिश्तेदार पर निर्भर नहीं रह सकती। मेरी बाकी जिंदगी में मुझे क्या कष्ट सहना होगा, यह मेरे नियंत्रण में नहीं है; परमेश्वर ही सभी चीजों पर संप्रभु है और सब कुछ व्यवस्थित करता है। वह परमेश्वर ही है जिस पर मैं भरोसा कर सकती हूँ। अब मैं शादी की बाधाओं और बंधनों से मुक्त होकर एक सृजित प्राणी का थोड़ा सा कर्तव्य निभा सकती हूँ। ये वे नतीजे हैं जो परमेश्वर के वचनों से मुझे हासिल हुए हैं। मेरे उद्धार के लिए परमेश्वर का धन्यवाद!


8. बुढ़ापे में बेटे से सहारा मिलने की मेरी उम्मीदें टूटने के बाद

वांग यान, चीन

जब से मैंने होश सँभाला है, मैंने बड़ों को अक्सर कहते सुना है, ‘फलाँ कितना भाग्यशाली है, उसके बच्चे कितने संतानोचित हैं।’ जब वे बीमार होते थे तो उनके बच्चे उनके बिस्तर के पास रहकर उनकी देखभाल करते थे और बुढ़ापे में मरने के बाद उन्हें सम्मानजनक तरीके से दफनाया जाता था और ऐसा लगता था जैसे उन्होंने एक सार्थक जीवन जिया हो। “बुढ़ापे में सहारे के लिए बच्चों की परवरिश करो” की यह मान्यता मेरे दिल में गहराई से जड़ें जमा चुकी थी। जब मेरे माता-पिता बीमार हुए, मैंने और मेरे भाई-बहनों ने बारी-बारी से उनकी देखभाल की और हमारे माता-पिता के गुजर जाने के बाद हमने उन्हें सम्मान के साथ दफनाया। मेरा मानना था कि हमारे माता-पिता ने हमारी परवरिश व्यर्थ ही नहीं की है और मैं मन ही मन सोचती थी, “क्या कोई इंसान बच्चों की परवरिश इसलिए नहीं करता ताकि आखिरी साँस तक कोई उसका ख्याल रखे और उसके अंतिम संस्कार की व्यवस्था करे?” हमारे गाँव में एक बुजुर्ग महिला अकेली रहती थी। उसका पति और बेटा दोनों ही गुजर चुके थे, जिससे वह अकेली और बेसहारा रह गई थी। बुढ़ापे में जब वह बीमार थी तो किसी ने उसकी देखभाल नहीं की और उसके मरने के बाद किसी ने उसके अंतिम संस्कार की व्यवस्था नहीं की। उसकी जिंदगी मुझे बड़ी दुखभरी लगी। शादी के बाद मेरा एक बेटा हुआ। जब मेरा बेटा पंद्रह साल का था, तब मेरे पति का निधन हो गया। मेरे पति की मृत्यु मेरे लिए बहुत बड़ा झटका थी। जिंदगी की तमाम मुश्किलों, लोगों के तानों और अफवाहों ने मुझसे आगे जीने का हौसला लगभग छीन लिया था। लेकिन फिर मैं अपने बेटे के बारे में सोचती और ठान लेती कि जिंदगी चाहे जितनी भी कठिन क्यों न हो, मैं उसे जरूर पालूँगी और उम्मीद करती कि भविष्य में वह मेरी आखिरी साँस तक मेरा ख्याल रखेगा और मेरे अंतिम संस्कार की व्यवस्था करेगा। बाद में मुझे हृदय रोग हो गया और जब भी मैं काम करती तो मुझे अस्वस्थ महसूस होता। मेरा बेटा मेरी देखभाल करना जानता था और जब मैं बीमार होती तो वह चिंता व्यक्त करता, जिससे मुझे सांत्वना मिलती। मुझे लगा कि मैंने उसे व्यर्थ ही नहीं पाला है। बाद में मुझे मेरा वर्तमान पति मिल गया।

2008 में मैंने परमेश्वर का अंत के दिनों का कार्य स्वीकार लिया। एक साल बाद मैं कलीसिया में अपना कर्तव्य करने लगी। मैं कभी-कभी अपने बेटे की देखभाल करने के लिए घर जाती। मैं उसके लिए उसका पसंदीदा खाना बनाती, घर के कामों में मदद करती और उसे कुछ जेब खर्च देती। मैं उसकी जरूरतों को यथासंभव पूरा करने की कोशिश करती। 2012 में चूँकि मेरे बेटे को सेना में शामिल होने के लिए राजनीतिक पृष्ठभूमि की जाँच की जरूरत थी, हमारे गाँव की पुलिस मेरी आस्था की जाँच करने आई, इसलिए मैं घर छोड़कर कहीं और छिप गई। दो महीने बाद मैंने सुना कि मेरे पति को सुसमाचार प्रचार करने के कारण गिरफ्तार कर लिया गया है। उसके बाद मैंने घर लौटने या अपने बेटे से संपर्क करने की हिम्मत नहीं की।

2017 तक मैं अक्सर कमजोर महसूस करती थी और मेरे दिल की धड़कन तेज हो जाती थी, इसलिए मैं इलाज के लिए घर वापस जाना चाहती थी। लेकिन मेरे लिए घर लौटना सुरक्षित नहीं था, इसलिए मैं अपनी बड़ी बहन के पास रुकी और उससे कहा कि वह मेरे बेटे से संपर्क करे। उसे आखिरी बार देखे हुए पाँच साल हो चुके थे, इसलिए जब मैंने अपने बेटे को देखा तो मैं बहुत उत्साहित थी। पिछले कुछ सालों में जो कुछ हुआ था, हमने उसके बारे में बात की। मेरे बेटे ने मुझे बताया कि उसने शादी कर ली है। वह मुझे घर ले जाना चाहता था और चाहता था कि उसकी पत्नी मेरे साथ डॉक्टर के पास जाए। उसने यह भी कहा कि उसने मेरे बुढ़ापे के लिए एक घर अलग से रखा है जिसमें मैं रह सकूँ। यह सुनकर मुझे बहुत खुशी हुई। मैंने सोचा कि मैंने अपने बेटे को सालों से नहीं देखा था और उसकी देखभाल नहीं की थी, लेकिन वह अभी भी बुढ़ापे में मेरे भविष्य के बारे में सोच रहा था और मुझे लगा कि मैं अभी भी अपने बेटे पर भरोसा कर सकती हूँ। लेकिन अगली शाम को मेरा बेटा काम के बाद उदास होकर मुझसे मिलने आया और बोला, “माँ, मेरी पत्नी तुम्हें नहीं स्वीकारती है। वह इस बात से असहज महसूस करती है कि तुम इतने सालों से घर नहीं आई। हमारे बीच बहुत झगड़ा हुआ और उसने कह दिया कि या तो मैं उसे चुनूँ या तुम्हें। चूँकि उसने मुश्किल समय में मेरी देखभाल की है, इसलिए मैंने उसे चुना।” मुझे लगा जैसे मुझ पर बिजली गिर गई हो। मैंने इतने साल तक अपने बेटे को अपनी जीवन रेखा माना था। मैंने उसे पालने के लिए कड़ी मेहनत की थी, उम्मीद की थी कि वह मेरी आखिरी साँस तक मेरी देखभाल करेगा और मेरे अंतिम संस्कार की व्यवस्था करेगा। लेकिन अब उसने मुझे छोड़ अपनी पत्नी को चुन लिया था और वह मुझे अपने घर में नहीं आने देना चाहता था। क्या उसकी परवरिश करने में मेरी सारी मेहनत बेकार नहीं गई? मैं इस सच्चाई को काफी समय तक स्वीकार नहीं कर पाई और खूब रोई।

मेरे बेटे के चले जाने के बाद मैं अपनी बहन के घर पर ही रहती रही और भावनात्मक आघात के कारण मेरी हालत और खराब हो गई। मेरा पति मेरे साथ नहीं था और अब मैं अपने बेटे पर भी भरोसा नहीं कर सकती थी। लोग कहते हैं कि माता-पिता बुढ़ापे में सहारा पाने के लिए बच्चों की परवरिश करते हैं, लेकिन मेरे पास कोई नहीं था जिस पर मैं निर्भर रह सकूँ। मैं वाकई बहुत दुखी और व्यथित महसूस कर रही थी। मैंने अपनी बहन के परिवार को खुशी-खुशी एक साथ मिलते, हँसते और गर्मजोशी से बातें करते हुए देखा और मुझे लगने लगा कि बेटा होने या न होने में कोई फर्क नहीं रहा, मैं तो वैसे ही अकेली बूढ़ी औरत बन गई थी। जब मैं बीमार पड़ूँगी तो कोई मेरी देखभाल नहीं करेगा और जब मैं मर जाऊँगी तो मेरा अंतिम संस्कार करने वाला भी कोई नहीं होगा। मुझे लगा कि मेरा जीवन पूरी तरह से विफल हो गया है। मैं परमेश्वर में विश्वास रखती थी तो ऐसा कैसे हो सकता है कि गैर-विश्वासी लोग मुझसे बेहतर जीवन जी रहे हैं? मैंने जितना इसके बारे में सोचा, मैं उतनी ही दुखी होती गई और मैंने अपने दिन उदास और निरुत्साह महसूस करते हुए बिताए। कुछ समय बाद एक दिन मेरा बेटा अचानक मुझसे मिलने आ गया। उसने कहा कि वह एक मुकदमे में फँस गया है और हमसे कुछ पैसे उधार लेना चाहता है। मैंने सोचा कि बीते कुछ सालों में मैंने उसकी ठीक से देखभाल नहीं की और अब जब वह मुसीबत में है तो एक माँ होने के नाते मुझे इस कठिन समय में उसकी मदद करनी चाहिए। इसलिए मैंने अपने पति से उसे कुछ पैसे देने के लिए कहा। मेरे बेटे ने कहा कि वह अपनी पत्नी और बेटी को हमसे मिलवाने के लिए लाएगा। वसंत उत्सव के बाद मेरा बेटा सचमुच अपनी छोटी बेटी को मुझसे मिलवाने लाया। मैंने सोचा कि भले ही मेरी बहू ने अभी भी मुझे नहीं स्वीकारा है, कम से कम मेरा बेटा और पोती मेरे साथ रहेंगे और जब मैं बूढ़ी हो जाऊँगी, तब मेरी देखभाल करेंगे, वे मेरी मृत्यु तक मेरा ध्यान रखेंगे और मेरे अंतिम संस्कार की व्यवस्था करेंगे। मैं बहुत खुश थी और मुझे उम्मीद थी कि मेरे बुढ़ापे में मेरे पास ऐसे लोग होंगे जिन पर मैं भरोसा कर सकूँगी।

2024 के वसंत उत्सव से ठीक पहले मेरे चचेरे भाई को गिरफ्तार कर लिया गया और उसने मेरे साथ गद्दारी कर दी। पुलिस की निगरानी और गिरफ्तारी से बचने के लिए मैं अपना कर्तव्य करने के लिए दूसरी जगह चली गई और मैं वसंत उत्सव के लिए घर जाने की हिम्मत नहीं कर पाई। जब वह दिन आया जब मेरा बेटा मुझसे मिलने वाला था, मैं अपना दिल शांत नहीं कर सकी। मैंने सोचा कि कैसे पिछले दो वर्षों में मेरे बेटे और मेरे बीच का रिश्ता अभी सुधरा ही था और फिर मैं दोबारा चली गई। क्या वह मुझसे नाराज होगा और मुझसे फिर कभी बात नहीं करेगा? क्या मैं अपने बेटे को फिर से नहीं खो दूँगी? जब मैंने भविष्य का अकेले सामना करने के बारे में सोचा तो मेरा दिल टूट गया और मैं बेचैन हो गई और मैं ठीक से खा या सो नहीं पाई। भले ही मैं अपना कर्तव्य करती रही, लेकिन मेरा दिल उसमें नहीं लगता था। मुझमें कलीसिया के कार्य का जायजा लेने की भी कोई इच्छा नहीं थी। मैंने कई बार परमेश्वर से प्रार्थना की, उससे मुझे मेरी नकारात्मक मनोदशा से बाहर निकालने के लिए कहा।

बाद में मैंने सोचा, “मैं अपने बेटे को न देख पाने के कारण इतनी व्यथित और दुखी क्यों थी? इसका मूल कारण क्या था?” एक दिन मैंने परमेश्वर के वचन पढ़े : “वयस्क बच्चों से ऐसी अपेक्षाएँ रखने के अलावा, माता-पिता अपने बच्चों से एक ऐसी अपेक्षा रखते हैं जोकि दुनिया भर के माता-पिताओं में एक-जैसी है, और वह यह उम्मीद है कि उनके बच्चे संतानोचित निष्ठा रखेंगे और अपने माता-पिता से अच्छी तरह पेश आएँगे। बेशक, कुछ विशिष्ट सांस्कृतिक समूहों और प्रांतों में बच्चों से और ज्यादा खास अपेक्षाएँ रखी जाती हैं। मिसाल के तौर पर, बच्चों को अपने माता-पिता के प्रति संतानोचित निष्ठा रखने के अलावा, अपने माता-पिता की अंतिम समय तक देखभाल कर उनके अंतिम संस्कार की व्यवस्था भी करनी होती है, वयस्क होने के बाद अपने माता-पिता के साथ रहना पड़ता है, और उनके जीवनयापन की जिम्मेदारी उठानी पड़ती है। अपनी संतान के प्रति माता-पिता की अपेक्षाओं का यह अंतिम पहलू है जिस पर अब हम चर्चा करेंगे—यह माँग करना कि उनके बच्चे संतानोचित निष्ठा रखें, और बुढ़ापे में उनकी देखभाल करें। क्या सभी माता-पिता बच्चों को जन्म देने के पीछे यही मूल मंशा नहीं रखते और साथ ही अपने बच्चों से यही बुनियादी अपेक्षा नहीं रखते? (हाँ, जरूर।) ... जब उनके बच्चे बहुत छोटे होते हैं, तभी माता-पिता माँगें तय करना शुरू कर देते हैं, और हमेशा यह पूछकर उनकी परीक्षा लेते रहते हैं, ‘जब तुम बड़े हो जाओगे, तो क्या मम्मी-डैडी को सहारा दोगे?’ ‘हाँ।’ ‘क्या तुम डैडी के माता-पिता को सहारा दोगे?’ ‘हाँ।’ ‘क्या तुम मम्मी के माता-पिता को सहारा दोगे?’ ‘हाँ।’ ‘तुम्हें सबसे ज्यादा कौन पसंद है?’ ‘मुझे मम्मी सबसे ज्यादा पसंद है।’ फिर डैड को जलन होती है, ‘डैडी का क्या?’ ‘मुझे डैडी सबसे ज्यादा पसंद हैं।’ तो मम्मी को जलन होती है, ‘तुम सचमुच किसे सबसे ज्यादा पसंद करते हो?’ ‘मम्मी और डैडी।’ तब दोनों माता-पिता संतुष्ट हो जाते हैं। वे प्रयत्न करते हैं कि उनके बच्चे बोलना सीखते ही संतानोचित निष्ठा रखने लगें, और उम्मीद करते हैं कि बड़े होकर वे उनसे अच्छी तरह पेश आएँगे। हालाँकि ये बच्चे खुद को स्पष्ट रूप से व्यक्त नहीं कर पाते, और ज्यादा कुछ समझ नहीं पाते, फिर भी माता-पिता अपने बच्चों के जवाबों में एक वायदा सुनना चाहते हैं। साथ-ही-साथ वे अपने बच्चों में अपना भविष्य भी देखना चाहते हैं, और उम्मीद करते हैं कि जिन बच्चों को वे पाल-पोस कर बड़ा कर रहे हैं वे कृतघ्न नहीं होंगे, बल्कि संतानोचित धर्मनिष्ठ बच्चे बनेंगे जो उनकी जिम्मेदारी उठाएँगे, और उससे भी ज्यादा जिन पर वे भरोसा कर सकेंगे और जो बुढ़ापे में उन्हें सहारा देंगे। हालाँकि वे ये सवाल अपने बच्चों से बचपन से ही पूछते रहे हैं, पर ये सवाल सरल नहीं हैं। ये इन माता-पिता के दिलों की गहराई से निकली संपूर्ण अपेक्षाएँ और आशाएँ हैं, अत्यंत वास्तविक अपेक्षाएँ और अत्यंत वास्तविक आशाएँ। तो जैसे ही उनके बच्चे चीजों की समझ हासिल करने लगते हैं, माता-पिता को आशा होने लगती है कि उनके बीमार होने पर बच्चे चिंता दिखाएँगे, उनके सिरहाने बैठेंगे और उनकी देखभाल करेंगे, भले ही यह उन्हें पीने के लिए पानी देना ही क्यों न हो। हालाँकि बच्चे ज्यादा कुछ नहीं कर सकते, पैसों की या ज्यादा व्यावहारिक मदद नहीं कर सकते, फिर भी उन्हें इतनी संतानोचित निष्ठा का प्रदर्शन करना चाहिए। माता-पिता बच्चों के छोटे होने पर भी यह संतानोचित निष्ठा देखना चाहते हैं, और समय-समय पर इसकी पुष्टि करना चाहते हैं। मिसाल के तौर पर, जब माता-पिता की तबीयत ठीक न हो या वे काम से थक गए हों, तो वे यह देखना चाहते हैं कि क्या उनके बच्चे उनके लिए चाय-कॉफी लाना, जूते लाना, उनके कपड़े धोना, या उनके लिए सरल-सा खाना बनाना या अंडा चावल बनाना जानते हैं, या क्या वे अपने माता-पिता से पूछते हैं, ‘क्या आप थक गए हैं? अगर हाँ, तो मैं आपके खाने के लिए कुछ बना देता हूँ।’ कुछ माता-पिता छुट्टियों के दौरान बाहर चले जाते हैं और जानबूझकर खाने के वक्त खाना बनाने के लिए घर नहीं पहुँचते, बस यह देखने के लिए कि क्या उनके बच्चे बड़े और समझदार हो गए हैं, क्या वे उनके लिए खाना बनाना जानते हैं, क्या वे संतानोचित निष्ठा का पालन करना और विचारशील होना जानते हैं, क्या वे उनकी मुश्किलें बाँट सकते हैं या फिर वे बेदर्द कृतघ्न हैं, क्या उन्होंने उन्हें बेकार ही बड़ा किया। बच्चों के बड़े होते समय और वयस्क अवस्था में भी उनके माता-पिता निरंतर उनकी परीक्षा लेते हुए इस मामले में ताक-झाँक करते रहते हैं, और साथ-ही-साथ वे अपने बच्चों से निरंतर माँगें करते रहते हैं, ‘तुझे ऐसा बेदर्द कृतघ्न नहीं होना चाहिए। हम, तेरे माता-पिता ने, तुझे पाल-पोस कर बड़ा क्यों किया? इसलिए कि हमारे बूढ़े हो जाने पर तू हमारी देखभाल करेगा। क्या हमने तुझे बेकार ही बड़ा किया? तुझे हमारी उपेक्षा नहीं करनी चाहिए। तुझे बड़ा करना हमारे लिए आसान नहीं था। यह कड़ी मेहनत का काम था। तुझे विचारशील होकर ये चीजें जाननी चाहिए।’ खास तौर से तथाकथित विद्रोहपूर्ण दौर में, यानी किशोरावस्था से वयस्क अवस्था में आते समय कुछ बच्चे ज्यादा समझदार या विवेकशील नहीं होते और अक्सर अपने माता-पिता की उपेक्षा करते हैं, मुसीबत पैदा करते हैं। उनके माता-पिता रोते हैं, तमाशा करते हैं, और यह कहकर उनका सिर खाते हैं, ‘तू नहीं जानता, तेरे बचपन में तेरी देखभाल करने के लिए हमने कितने कष्ट सहे! हमें उम्मीद नहीं थी कि तू यूँ बड़ा होगा, बिल्कुल भी संतानोचित निष्ठा नहीं है, घरेलू रोजमर्रा के कामों या हमारी मुश्किलों का बोझ बाँटने के बारे में तू बिल्कुल अनजान है। तू नहीं जानता हमारे लिए यह सब कितना मुश्किल है। तू संतानोचित निष्ठा नहीं रखता, उपेक्षापूर्ण है, अच्छा इंसान नहीं है!’ अवज्ञाकारी होने या पढ़ाई या दैनिक जीवन में उग्र व्यवहार दिखाने के लिए अपने बच्चों पर नाराज होने के अलावा, माता-पिता के गुस्से का एक और कारण यह है कि वे अपने बच्चों में अपना भविष्य नहीं देख सकते, या वे देखते हैं कि उनके बच्चे भविष्य में संतानोचित निष्ठा नहीं दिखाएँगे, वे विचारशील नहीं हैं, न ही अपने माता-पिता के लिए दुखी होते हैं, वे अपने माता-पिता को अपने दिलों में नहीं बसाते, या और सटीक ढंग से कहें तो वे जाकर माता-पिता के प्रति संतानोचित निष्ठा दिखाना नहीं जानते। तो माता-पिता की दृष्टि से ऐसे बच्चों से कोई उम्मीद नहीं रखी जा सकती : वे कृतघ्न या उपेक्षापूर्ण हो सकते हैं, और उनके माता-पिता अत्यंत दुखी हो जाते हैं, उन्हें लगता है कि उन्होंने अपने बच्चों की खातिर जो निवेश या खर्च किए वह बेकार था, उन्होंने बुरा सौदा किया, वह इस लायक नहीं था, वे पछताते हैं, दुखी होते हैं, संतप्त और व्यथित होते हैं” (वचन, खंड 6, सत्य के अनुसरण के बारे में, सत्य का अनुसरण कैसे करें (19))। परमेश्वर उजागर करता है कि माता-पिता अपने बच्चों से अपेक्षाएँ रखते हैं, खासकर वे अपने बच्चों से अपेक्षा करते हैं कि वे उनकी मृत्यु तक उनकी देखभाल करें और उनके अंतिम संस्कार की व्यवस्था करें। जब उनके बच्चे इन अपेक्षाओं को पूरा करने में नाकाम रहते हैं तो वे दुखी और निराश हो जाते हैं और उन्हें लगता है कि उन्होंने बेकार ही अपने बच्चों का पालन-पोषण किया। ठीक यही मनोदशा मेरी भी थी। जब मेरा बेटा बहुत छोटा था, तभी से मुझे उससे ये अपेक्षाएँ थीं। मुझे उम्मीद थी कि जब मैं बीमार पड़ूँगी तो वह मेरी देखभाल करेगा, मुझे उम्मीद थी कि जब मैं बूढ़ी और चलने-फिरने में असमर्थ हो जाऊँगी तो वह मेरा सहारा बनेगा और मेरी दैनिक जरूरतों का ध्यान रखेगा, मेरे गुजर जाने के बाद वह मेरे अंतिम संस्कार की व्यवस्था करेगा। जब मेरा बेटा बड़ा हुआ तो सीसीपी के उत्पीड़न के कारण मैं कई वर्षों तक घर लौटने की हिम्मत नहीं कर पाई। जब मैं वापस लौटी, मैंने सुना कि मेरे बेटे ने मेरे लिए एक घर रखा है और मैं अपने बुढ़ापे में वहाँ रहने के लिए वापस आ सकती हूँ। मैं बहुत खुश थी और मुझे लगा कि मेरा बेटा अभी भी संतानोचित और विश्वसनीय है। लेकिन जब उसने मेरे बजाय अपनी पत्नी को चुना तो मैं बहुत दुखी और निराश हो गई। मुझे लगा कि मेरा बेटा भरोसेमंद नहीं है और मैंने व्यर्थ ही उसकी परवरिश की है। जब मेरा बेटा मेरी पोती को मुझसे मिलवाने लाया तो मुझे तसल्ली हुई। लेकिन जब मैं उससे फिर से नहीं मिल सकी, क्योंकि मुझे सीसीपी की गिरफ्तारी से बचना था तो मुझे चिंता हुई कि मेरा बेटा अब मुझे स्वीकार नहीं करेगा और बुढ़ापे में मेरी देखभाल के लिए उस पर निर्भर रहने की मेरी उम्मीदें टूट गईं। मैं एक बार फिर दर्द में पड़ गई और कलीसिया के कार्य का जायजा लेने पर ध्यान केंद्रित नहीं कर सकी। लेकिन अब मुझे समझ में आया कि मेरे दर्द की जड़ यह थी कि मैं “बुढ़ापे में सहारे के लिए बच्चों की परवरिश करो” के विचार से नियंत्रित थी और मैं परमेश्वर की संप्रभुता और व्यवस्थाओं के प्रति समर्पण नहीं कर सकी।

फिर मैंने परमेश्वर के और वचन पढ़े : “बच्चे अपने माता-पिता के प्रति संतानोचित निष्ठा रखें, इस अपेक्षा के मामले में माता-पिता को एक ओर यह जानना चाहिए कि सब-कुछ परमेश्वर द्वारा आयोजित होता है और यह परमेश्वर के विधान पर निर्भर करता है। दूसरी ओर, लोगों के पास अवश्य ही विवेक होना चाहिए और बच्चों को जन्म दे कर माता-पिता को जीवन में सहज ही कुछ विशेष अनुभव होता है। उन्होंने अपने बच्चों से पहले ही बहुत-कुछ पा लिया है, और परवरिश करने का सुख-दुख समझ लिया है। यह प्रक्रिया उनके जीवन का समृद्ध अनुभव है, और बेशक यह एक यादगार अनुभव भी है। यह उनकी मानवता में मौजूद कमियों और अज्ञान की भरपाई करता है। बतौर माता-पिता अपने बच्चों के पालन-पोषण से उन्हें जो प्राप्त होना चाहिए वे पहले ही प्राप्त कर चुके हैं। अगर वे इससे संतुष्ट न हों और माँग करें कि उनके बच्चे सहायकों या गुलामों की तरह उनकी सेवा करें, और अपेक्षा करें कि उनके पालन-पोषण के एवज में बच्चे उनके प्रति संतानोचित निष्ठा रखें, बुढ़ापे में उनकी देखभाल करें, उनका अंतिम संस्कार करें, उन्हें ताबूत में रखें, घर में उनके शव को सड़ने से बचाएँ, उनके मरने पर उनके लिए जोरों से रोएँ, तीन साल तक उनके लिए शोक मनाएँ, आदि, उनके बच्चे इस तरह उनका कर्ज चुकाएँ, तो यह अनुचित और अमानवीय हो जाता है। देखो, लोगों को उनके माता-पिता से पेश आने का तरीका सिखाने के संदर्भ में परमेश्वर बस इतनी अपेक्षा रखता है कि वे अपने माता-पिता के प्रति संतानोचित निष्ठा रखें, और बिल्कुल अपेक्षा नहीं रखता कि मृत्यु होने तक वे माता-पिता को सहारा दें। परमेश्वर लोगों को यह जिम्मेदारी और दायित्व नहीं देता—उसने कभी भी ऐसा कुछ नहीं कहा। परमेश्वर केवल बच्चों को अपने माता-पिता के प्रति संतानोचित निष्ठा रखने का परामर्श देता है। माता-पिता के प्रति संतानोचित निष्ठा रखना एक विशाल दायरे वाला सामान्य वक्तव्य है। आज अगर हम इस बारे में विशिष्ट अर्थ में बात करें तो इसका अर्थ है अपनी काबिलियत और हालात के अंदर अपनी जिम्मेदारियाँ पूरी करना—यह काफी है। इतनी सरल बात है, बच्चों से बस यही एकमात्र अपेक्षा है। तो माता-पिता को यह बात कैसे समझनी चाहिए? परमेश्वर यह माँग नहीं करता कि ‘बच्चों को माता-पिता के प्रति संतानोचित निष्ठा रखनी चाहिए, बुढ़ापे में उनकी देखभाल करनी चाहिए, और उन्हें विदा करना चाहिए।’ इसलिए, जो माता-पिता हैं उन्हें अपना स्वार्थ छोड़ देना चाहिए और अपेक्षा नहीं करनी चाहिए कि उनके बच्चों की हर बात सिर्फ इसलिए उनसे जुड़ी होगी क्योंकि उन्होंने उन्हें जन्म दिया। अगर बच्चे अपने माता-पिता के आसपास नहीं मंडराते और उन्हें अपने जीवन का केंद्र नहीं मानते, तो माता-पिता के लिए यह ठीक नहीं कि वे उन्हें निरंतर डाँटते रहें, उनके जमीर को परेशान करें, और ऐसी बातें कहें, ‘तू एक हृदयहीन कृतघ्न है, तुझमें संतानोचित निष्ठा नहीं है, बात नहीं मानता, और इतने समय तक तेरी परवरिश करके भी मैं तुझ पर भरोसा नहीं कर सकता,’ हमेशा अपने बच्चों को इस तरह डाँटते रहना और उन पर बोझ डालना ठीक नहीं है। यह माँग करना कि उनके बच्चे संतानोचित निष्ठा रखें और उनके साथ रहें, बुढ़ापे में उनकी देखभाल करें, फिर मृत्यु होने पर दफनाएँ, और जहाँ भी जाएँ हमेशा उनके बारे में सोचते रहें, सहज रूप से यह काम करने का गलत रास्ता है, एक अमानवीय सोच और विचार है। शायद ऐसी सोच कमोबेश अलग-अलग देशों या अलग-अलग विशिष्ट सांस्कृतिक समूहों में हो, लेकिन पारंपरिक चीनी संस्कृति पर गौर करें तो चीनी लोग खास तौर से संतानोचित निष्ठा पर जोर देते हैं। प्राचीन काल से वर्तमान तक, लोगों की मानवता के हिस्से और किसी के अच्छे-बुरे होने की माप के मानक के रूप में इस पर हमेशा चर्चा होती रही है। बेशक, समाज में, एक सामान्य प्रथा और लोकमत भी है कि अगर बच्चे संतानोचित निष्ठा नहीं रखते, तो उनके माता-पिता भी शर्मिंदा महसूस करेंगे, और बच्चे अपने नाम पर यह कलंक सह नहीं पाएँगे। विविध कारकों के प्रभाव में माता-पिता भी इस पारंपरिक सोच से गहराई से विषाक्त हो जाते हैं, और बिना सोचे-जाने माँग करते हैं कि उनके बच्चे संतानोचित निष्ठा रखें” (वचन, खंड 6, सत्य के अनुसरण के बारे में, सत्य का अनुसरण कैसे करें (19))। परमेश्वर के वचन पढ़कर मुझे समझ आया कि “बुढ़ापे में सहारे के लिए बच्चों की परवरिश करो” का विचार गलत है। माता-पिता के रूप में बच्चों की परवरिश हमारी जिम्मेदारी और दायित्व है। हमें इसे अपने बच्चों के साथ लेन-देन के रूप में नहीं देखना चाहिए। चूँकि हमने उन्हें जन्म देने का फैसला किया है, इसलिए उनकी देखभाल करना भी हमारी जिम्मेदारी है। यह ठीक वैसा ही है जैसे जानवर अपने बच्चों की देखभाल करते हैं। वे तब तक उनकी सावधानीपूर्वक देखभाल करते हैं जब तक वे अपने दम पर जीवित नहीं रह सकते। यह सब उन सहज प्रवृत्तियों का हिस्सा है जो परमेश्वर ने उन्हें दी हैं। सभी जानवर इस नियम का पालन करते हैं ताकि सभी सजीव प्राणी प्रजनन कर सकें और उनका अस्तित्व बना रहे। मनुष्य कोई अपवाद नहीं हैं। मैंने सोचा कि मैंने अपने बेटे की परवरिश कैसे की और मैंने देखा कि यह एक ऐसी प्रक्रिया थी जिसने मेरे जीवन के अनुभव को समृद्ध किया। उसके पहले शब्द बोलने से लेकर, उसके पहले कदम चलने, स्कूल जाने और मेरे कामों में हाथ बँटाने तक, इन सबने मुझे एक माँ के रूप में जिम्मेदारी का एहसास दिलाया। इसने मेरी मानवता को भी परिपक्व होने दिया। माता-पिता के तौर पर अपने बच्चों की परवरिश करना हमारी जिम्मेदारी और दायित्व है, दयालुता नहीं। लेकिन चूँकि मैंने “बुढ़ापे में सहारे के लिए बच्चों की परवरिश करो” की पारंपरिक धारणा को अपनाया था, इसलिए मैंने उसकी परवरिश करने का इस्तेमाल सौदेबाजी के तौर पर किया और उसके साथ लेन-देन करने की कोशिश की, सोचती रही कि चूँकि मैंने उसकी परवरिश की है, इसलिए उसे मेरे बूढ़े होने या बीमार होने पर मेरी देखभाल करनी चाहिए और जब मैं मर जाऊँ तो उसे मेरा भव्य अंतिम संस्कार करना चाहिए। उसकी परवरिश मैंने सिर्फ अपने दैहिक हितों को संतुष्ट करने के लिए की थी। परमेश्वर सिर्फ इतना चाहता है कि लोग अपनी वास्तविक परिस्थितियों के अनुसार अपने माता-पिता के प्रति अपनी जिम्मेदारियों को पूरा करें। बच्चों को बुढ़ापे में अपने माता-पिता की देखभाल करने या उनके अंतिम संस्कार की व्यवस्था करने की कोई आवश्यकता नहीं है। लेकिन मैंने “बुढ़ापे में सहारे के लिए बच्चों की परवरिश करो” की पारंपरिक धारणा को थामे रखा, “जब वह छोटा था, तब मैंने उसकी परवरिश की और जब मैं बूढ़ी हो जाऊँ तो वह मेरा ख्याल रखे,” इसलिए मैंने माँग की कि मेरा बेटा मेरे जीवन की पूरी जिम्मेदारी ले। क्या यह पूरी तरह से अनुचित, बेहद स्वार्थी और घृणित नहीं था? हर बार जब मैंने देखा कि मैं अपने बेटे पर भरोसा नहीं कर सकती तो मेरा दिल टूट गया और मुझे निराशा हुई और लगा कि जीवन में कोई उम्मीद नहीं है। मैंने परमेश्वर के बारे में भी शिकायत की, सोचने लगी कि उसमें विश्वास रखने के बावजूद मेरा जीवन उन लोगों से भी बदतर था जो विश्वास नहीं रखते थे। मैं अपने भविष्य के बारे में लगातार चिंतित थी और अपने कर्तव्यों पर ध्यान केंद्रित नहीं कर पा रही थी। मैंने देखा कि “बुढ़ापे में सहारे के लिए बच्चों की परवरिश करो” का पारंपरिक सांस्कृतिक विचार मुझे नुकसान पहुँचा रहा था और मुझे बांध रहा था, जिससे मैं सही-गलत देखने में असमर्थ हो गई थी। यह विचार पूरी तरह से बेतुका है!

फिर मैंने परमेश्वर के और वचन पढ़े : “दरअसल, सिर्फ बच्चों को जन्म देने और उन्हें पाल-पोसकर बड़ा करने के कार्य से ही तुम पहले ही उनसे बहुत-कुछ हासिल कर चुके हो। तुम्हारे बच्चे तुम्हारे प्रति संतानोचित निष्ठा का पालन करेंगे या नहीं, क्या अपनी मृत्यु से पहले तुम उन पर भरोसा कर सकोगे, और तुम उनसे क्या प्राप्त कर सकोगे, ये चीजें इस बात पर निर्भर करती हैं कि क्या तुम लोगों का साथ रहना नियत है, और यह परमेश्वर द्वारा नियत किए जाने पर निर्भर करता है। दूसरी ओर, तुम्हारे बच्चे कैसे माहौल में जीते हैं, उनके जीवनयापन की दशा कैसी है, क्या वे इस स्थिति में हैं कि तुम्हारी देखभाल कर सकें, क्या उनकी वित्तीय स्थिति ठीक है, क्या उनके पास तुम्हें भौतिक आनंद और सहायता देने के लिए अतिरिक्त धन है, ये भी परमेश्वर द्वारा नियत किए जाने पर निर्भर करते हैं। इसके अलावा, माता-पिता के तौर पर व्यक्तिपरक ढंग से, क्या तुम्हारे भाग्य में है कि तुम अपने बच्चों द्वारा दी जाने वाली भौतिक वस्तुओं, धन या भावनात्मक आराम का आनंद लो, यह भी परमेश्वर द्वारा नियत किए जाने पर निर्भर करता है। क्या ऐसा नहीं है? (हाँ।) ये वे चीजें नहीं हैं जिन्हें इंसान सुनिश्चित कर सकते हैं। देखो, कुछ बच्चे माता-पिता को पसंद नहीं होते, और माता-पिता उनके साथ रहने को तैयार नहीं होते, लेकिन परमेश्वर ने उनका अपने माता-पिता के साथ रहना नियत किया है, इसलिए वे ज्यादा दूर यात्रा नहीं कर सकते या अपने माता-पिता को नहीं छोड़ सकते। वे जीवन भर अपने माता-पिता के साथ ही फँसे रहते हैं—तुम कोशिश करके भी उन्हें दूर नहीं भगा सकते। दूसरी ओर, कुछ बच्चों के माता-पिता उनके साथ रहने के बहुत इच्छुक होते हैं; वे अलग नहीं किए जा सकते, हमेशा एक-दूसरे को याद करते हैं, लेकिन विविध कारणों से वे माता-पिता के शहर या उनके देश में नहीं रह पाते। उनके लिए एक-दूसरे को देखना और आपस में बात करना मुश्किल होता है; हालाँकि संचार के तरीके बहुत विकसित हो चुके हैं, और वीडियो संवाद भी संभव है, फिर भी यह दिन-रात साथ रहने से अलग है। चाहे जिस कारण से उनके बच्चे विदेश जाते हैं, शादी के बाद किसी दूसरी जगह काम करते या जीवनयापन करते हैं, वगैरह, इससे उनके और उनके माता-पिता के बीच एक बहुत बड़ा फासला आ जाता है। एक बार भी मिलना आसान नहीं होता और फोन या वीडियो कॉल करना समय पर निर्भर करता है। समय के अंतर या दूसरी असुविधाओं के कारण वे अपने माता-पिता से अक्सर संवाद नहीं कर पाते। ये बड़े पहलू किससे संबंधित हैं? क्या ये सब परमेश्वर द्वारा नियत किए जाने से संबद्ध नहीं हैं? (हाँ।) यह ऐसी चीज नहीं है जिसका फैसला माता-पिता या बच्चे की व्यक्तिपरक इच्छाओं से किया जा सकता है; सबसे बढ़कर यह परमेश्वर द्वारा नियत किए जाने पर निर्भर करता है। दूसरी ओर, माता-पिता को चिंता होती है कि क्या वे भविष्य में अपने बच्चों पर भरोसा कर सकेंगे। तुम उन पर किसलिए भरोसा करना चाहते हो? चाय लाने और पानी देने के लिए? यह कैसी निर्भरता है? क्या तुम खुद यह नहीं कर सकते? अगर तुम स्वस्थ हो और चल-फिरकर अपनी देखभाल कर सकते हो, अपने तमाम काम खुद कर सकते हो, तो क्या यह बढ़िया नहीं है? अगर दूसरों को तुम्हारी सेवा करनी पड़े तो क्या यह एक अच्छी बात है? क्या अपने बच्चों की देखभाल और साथ का आनंद लेना, और खाने की मेज और दूसरी जगहों पर उनका तुम्हारी सेवा करना सचमुच में खुशी की बात है? जरूरी नहीं। अगर तुम चल-फिर नहीं सकते, और उन्हें सचमुच खाने की मेज और अन्य जगहों पर तुम्हारी सेवा करनी पड़ रही है, तो क्या यह तुम्हारे लिए खुशी की बात है? अगर तुम्हें विकल्प दिया जाए, तो तुम क्या चुनोगे, यह कि तुम स्वस्थ रहो और तुम्हें अपने बच्चों की देखभाल की जरूरत न पड़े, या यह कि तुम लकवे से बिस्तर पर पड़े रहो और तुम्हारे बच्चे तुम्हारे सिरहाने रहें? तुम किसे चुनोगे? (स्वस्थ होना।) स्वस्थ रहना बहुत-बहुत बेहतर है। चाहे तुम 80, 90 या 100 साल तक भी जियो, तुम खुद अपनी देखभाल कर सकते हो। यह जीवन की अच्छी गुणवत्ता है। भले ही तुम बूढ़े हो जाओ, तुम्हारा दिमाग उतना न चले, तुम्हारी याददाश्त कमजोर हो जाए, कम खाने लगो, काम धीरे-धीरे करो, अच्छे ढंग से न कर पाओ, और बाहर जाना उतना सुविधाजनक न हो, फिर भी यह बड़ी बात है कि तुम अपनी बुनियादी जरूरतों का खुद ख्याल रख पाते हो। कभी-कभी हेलो कहने के लिए अपने बच्चों से फोन आना या छुट्टियों के दौरान उनका घर आकर तुम्हारे साथ रहना काफी है। उनसे ज्यादा माँगने की क्या जरूरत है? तुम हमेशा अपने बच्चों के भरोसे रहते हो; क्या तुम तभी खुश होगे जब वे तुम्हारे गुलाम बन जाएँगे? क्या तुम्हारा इस तरह सोचना स्वार्थ नहीं है?” (वचन, खंड 6, सत्य के अनुसरण के बारे में, सत्य का अनुसरण कैसे करें (19))। परमेश्वर के वचन पढ़ने के बाद मुझे अचानक रोशनी दिखाई दी। क्या कोई व्यक्ति जीवन में अपने बच्चों से देखभाल और ध्यान रखे जाने का आनंद ले सकता है या उसे अपने बच्चों से कितनी भौतिक या भावनात्मक सुविधा मिल सकती है, यह सब परमेश्वर के निर्धारण पर निर्भर करता है। यह सिर्फ हमारे चाहने से नहीं हो जाता। उदाहरण के लिए, मेरे बड़े भाई को ही लो। उसके पाँच बच्चे हैं, लेकिन जब वह बीमार था तो उसकी देखभाल करने वाला कोई नहीं था। आखिरकार उसके गुजर जाने तक मेरे पति ने ही उसकी देखभाल की। पीछे मुड़कर देखूँ तो पिछले कुछ सालों में अपना कर्तव्य करते हुए मेरी सेहत अच्छी नहीं रही। मुझे कई बार दिल का दौरा पड़ा और हर बार परमेश्वर ही था जिसने मेरी रक्षा की और मुझे खतरे से बचाया। एक बार मुझे अचानक अपने दिल में बहुत बेचैनी महसूस हुई और ऐसा लगा कि इसने धड़कना बंद कर दिया है। मुझे चक्कर आने लगा, मैं बिल्कुल भी हिल नहीं पा रही थी और मुझे लगा कि मैं मर जाऊँगी। मैंने अपने दिल में परमेश्वर से प्रार्थना की, “परमेश्वर, मेरा जीवन तुम्हारे हाथों में है। अगर मैं आज यहाँ मर भी जाऊँ तो भी मैं तुम्हारी संप्रभुता के प्रति समर्पण करने को तैयार हूँ।” उसी समय मेजबान परिवार का छोटा भाई बाहर से लौटकर आया। वह डॉक्टर था और उसने मुझ पर थोड़ा एक्यूप्रेशर किया, थोड़ी देर बाद मुझे उतना बुरा महसूस नहीं हुआ। मैंने देखा कि कैसे परमेश्वर ने मेरी मदद करने के लिए मेरे आसपास लोगों, घटनाओं और चीजों की व्यवस्था की, मुझे पता था कि यह परमेश्वर की अद्भुत सुरक्षा थी। सोचने पर लगता है कि जब मैं बीमार थी और मेरा बेटा मेरे साथ था, तब भी मैं उतना ही कष्ट झेल रही थी और अगर परमेश्वर मेरी जान लेना चाहता तो मेरा बेटा वहाँ होते हुए भी शक्तिहीन होता। मेरा भाग्य परमेश्वर के हाथों में है, मेरा स्वास्थ्य भी परमेश्वर की संप्रभुता और व्यवस्थाओं के अधीन है। साथ ही मुझे अपने जीवन की जिम्मेदारी खुद उठानी चाहिए, मुझे हर चीज के लिए अपने बेटे पर निर्भर नहीं रहना चाहिए और मुझे उसके बिना स्वतंत्र रूप से जीवन को सँभालना चाहिए। माता-पिता के पास यही विवेक होना चाहिए। यह एहसास होने के बाद मेरा दिल बहुत उज्ज्वल हो गया।

मैंने परमेश्वर के और वचन पढ़े, तब मुझे यह अंतर्दृष्टि मिली कि भव्य अंतिम संस्कार की चाहत और बच्चों की सिर्फ अपने अंतिम समय के लिए परवरिश करना कितनी बड़ी बेवकूफी है। सर्वशक्तिमान परमेश्वर कहता है : “लोग सोचते हैं, ‘तुम्हें ताबूत में रखने के लिए बच्चों का तुम्हारे साथ होना, तुम्हें कफन पहनाना, तुम्हारा मेकअप करना और शानदार अंत्येष्टि की व्यवस्था करना एक बड़ी अच्छी बात है। अगर तुम मर जाओ और कोई तुम्हारी अंत्येष्टि या अंतिम विदाई की व्यवस्था न करे तो यूँ लगेगा मानो तुम्हारे संपूर्ण जीवन का उचित समापन नहीं हुआ।’ क्या यह विचार सही है? (नहीं, यह सही नहीं है।) आजकल, युवा लोग इन चीजों पर ज्यादा ध्यान नहीं देते, लेकिन अभी भी दूर-दराज की जगहों में ऐसे लोग हैं और थोड़ी-सी अंतर्दृष्टि वाले कुछ बूढ़े लोग हैं जिनके दिलों में यह सोच और नजरिया बैठा हुआ है कि बच्चों को अपने माता-पिता की बुढ़ापे में देखभाल करनी चाहिए और उन्हें विदा करना चाहिए। तुम सत्य के बारे में चाहे जैसे संगति करो, वे इसे स्वीकार नहीं करते—इसका अंतिम नतीजा क्या होता है? नतीजा यह होता है कि वे बहुत कष्ट सहते हैं। यह गाँठ उनके भीतर बहुत समय से दबी हुई है, और उनमें इसका जहर फैल जाएगा। इसे खोद कर बाहर निकाल देने पर उनमें इसका जहर नहीं रहेगा और उनका जीवन आजाद हो जाएगा। कोई भी गलत कर्म गलत विचारों के कारण होता है। अगर उन्हें अपने घर में मर जाने और सड़ जाने का डर है, तो वे हमेशा सोचते रहेंगे, ‘मुझे एक बेटे को पाल-पोसकर बड़ा करना है। उसके बड़े हो जाने पर मैं उसे ज्यादा दूर नहीं जाने दे सकता। मेरी मृत्यु के समय अगर वह मेरे पास न रहा तो क्या होगा? बुढ़ापे में मेरी देखभाल करने वाला या मुझे विदा करने वाला कोई न हुआ तो यह मेरे जीवन का सबसे बड़ा पछतावा होगा! अगर मेरे लिए यह करने वाला कोई मेरे पास हुआ, तो मेरा जीवन बेकार नहीं हुआ होगा। यह एक पूर्ण जीवन होगा। कुछ भी हो जाए मैं अपने पड़ोसियों द्वारा उपहास का विषय नहीं बन सकता।’ क्या यह एक सड़ी हुई विचारधारा नहीं है? (हाँ, जरूर है।) यह संकीर्ण और अधम सोच है, जो भौतिक शरीर को बहुत ज्यादा महत्त्व देती है! असल में, भौतिक शरीर बेकार होता है : जन्म, बुढ़ापे, बीमारी और मृत्यु का अनुभव करने के बाद कुछ नहीं बचता। अगर लोगों ने जीवित रहते हुए सत्य प्राप्त कर लिया हो, तभी बचाए जाने पर वे सदा-सर्वदा जीवित रहेंगे। अगर तुमने सत्य प्राप्त नहीं किया है, तो तुम्हारे शरीर के मर जाने और नष्ट हो जाने के बाद कुछ भी नहीं बचेगा; तुम्हारे बच्चे तुम्हारे प्रति चाहे जितने भी संतानोचित निष्ठा रखते हों, तुम इसका आनंद नहीं ले पाओगे। जब कोई व्यक्ति मर जाता है और उसके बच्चे उसके शव को ताबूत में रख कर दफना देते हैं, तो क्या वह बूढ़ा शव कुछ महसूस कर सकेगा? क्या वह कोई चीज समझ सकेगा? (नहीं, बिल्कुल नहीं।) उसमें लेश मात्र भी अनुभूति नहीं होती। लेकिन जीवन में, लोग इस मामले को बहुत महत्त्व देते हैं, अपने बच्चों से बहुत-सी माँगें करते हैं कि क्या वे उन्हें विदा कर सकेंगे—जोकि मूर्खता है, है कि नहीं? (हाँ, जरूर है।)” (वचन, खंड 6, सत्य के अनुसरण के बारे में, सत्य का अनुसरण कैसे करें (19))। परमेश्वर के वचन बहुत स्पष्ट हैं। किसी की मृत्यु के बाद उसकी आत्मा शरीर से निकल जाती है। शरीर में जीवन का कोई चिह्न नहीं रह जाता और कुछ ही दिनों में वह सड़ने लगता है। भले ही उसके बच्चे और पोते-पोती शोक के कपड़े पहनें और चाहे अंतिम संस्कार कितना भी भव्य क्यों न हो, उसके शरीर में अब कोई संवेदना नहीं बचती और उसे कुछ भी पता नहीं चलता। मृत्यु के बाद भव्य अंतिम संस्कार की माँग करना बहुत मूर्खतापूर्ण है! लेकिन मैंने इस मामले को बहुत गंभीरता से लिया और जब मेरे बेटे ने मेरी जगह अपनी पत्नी को चुना तो मुझे चिंता हुई कि एक दिन मैं किसी गंभीर बीमारी से मर सकती हूँ और अगर कोई मुझे दफनाने वाला नहीं है तो मेरे जीवन का अंत अपूर्ण और दयनीय हो जाएगा। मेरे ये विचार सचमुच बेतुके थे! असल में अंत के दिनों में परमेश्वर सत्य व्यक्त करता है, जिसका उद्देश्य यह है कि सत्य लोगों के अंदर उतारा जाए और केवल सत्य का अनुसरण करके ही लोग एक सार्थक और मूल्यवान जीवन जी सकते हैं। परमेश्वर किसी व्यक्ति के परिणाम को इस आधार पर निर्धारित करता है कि उसके पास सत्य है या नहीं। केवल सत्य प्राप्त करके और परमेश्वर के वचनों के अनुसार जीवन जीकर ही कोई व्यक्ति अनंत जीवन प्राप्त कर सकता है और एक सुंदर गंतव्य पर पहुँच सकता है। यदि किसी व्यक्ति ने अपने जीवनकाल में सत्य का अनुसरण नहीं किया है या अच्छे कर्म तैयार नहीं किए हैं, तो चाहे उसका अंतिम संस्कार कितना भी भव्य क्यों न हो, उसकी आत्मा नरक में जाएगी। अपनी आस्था में मुझे इस बारे में सोचना चाहिए कि सत्य का अनुसरण कैसे किया जाए, अपने स्वभाव में परिवर्तन कैसे लाया जाए और एक सृजित प्राणी का कर्तव्य कैसे अच्छी तरह से निभाया जाए। एक बार जब कोई व्यक्ति परमेश्वर की स्वीकृति प्राप्त कर लेता है, केवल तभी वह एक मूल्य और अर्थ से भरा जीवन जी सकता है। जैसा कि परमेश्वर ने कहा : “असल में, भौतिक शरीर बेकार होता है : जन्म, बुढ़ापे, बीमारी और मृत्यु का अनुभव करने के बाद कुछ नहीं बचता। अगर लोगों ने जीवित रहते हुए सत्य प्राप्त कर लिया हो, तभी बचाए जाने पर वे सदा-सर्वदा जीवित रहेंगे।” मैं परमेश्वर में विश्वास रखती हूँ, अगर मैं मृत्यु के बाद भव्यता की चाह रखूँ और जीने के लिए इन चीजों पर निर्भर रहूँ तो यह मुझे मूर्ख और छद्म-विश्वासी बना देगा। मेरा बेटा मेरे साथ कैसा व्यवहार करता है, यह सब परमेश्वर के निर्धारण पर निर्भर है। भले ही वह मेरी मृत्यु तक मेरी देखभाल न करे और मेरे अंतिम संस्कार की व्यवस्था न करे, फिर भी मुझे परमेश्वर की संप्रभुता और व्यवस्थाओं के प्रति समर्पण करना चाहिए। यही विवेक मेरे पास होना चाहिए। हम परमेश्वर के सुसमाचार के विस्तार के लिए एक महत्वपूर्ण क्षण में हैं और मुझे बस यही करना चाहिए कि मेरे पास अभी जो समय है, उसे संजोऊँ, अपना कर्तव्य व्यावहारिक तरीके से निभाऊँ, खुद को और अधिक सत्य से सुसज्जित करूँ और परमेश्वर की गवाही दूँ, राज्य के सुसमाचार के विस्तार में अपना योगदान दूँ। अब जब मैं इन बातों को समझ गई हूँ, मेरे पास जीवन में सही लक्ष्य और दिशा है, मैं अपने दिल में स्वतंत्र और मुक्त महसूस करती हूँ और मैं अब अपने कर्तव्य में प्रभावित नहीं होती।


10. एक कॉलेज छात्रा की आस्था का कठिन मार्ग

नैन्सी, भारत

सितंबर 2021 में, मैं कॉलेज के पहले साल में थी। महामारी के कारण हम सिर्फ ऑनलाइन क्लास ही कर पा रहे थे, लेकिन इसी वजह से, ऑनलाइन मेरी एक बहन से जान-पहचान हुई, जिसने मुझे ऑनलाइन सभाओं में शामिल होने के लिए आमंत्रित किया। जब उस बहन ने मुझे गवाही दी कि प्रभु यीशु लौट आया है और वह सर्वशक्तिमान परमेश्वर है, तो मैं बहुत उत्साहित हुई। अपनी छानबीन के दौरान, मैंने सर्वशक्तिमान परमेश्वर के बहुत से वचन पढ़े और परमेश्वर के अंत के दिनों के कार्य की पुष्टि कर ली। मैं और भी लोगों को सुसमाचार का प्रचार करने के लिए बहुत उत्सुक थी और मैंने अपने परिवार के बारे में सोचा। मैंने सोचा, “वे यह सुनकर निश्चित रूप से बहुत खुश होंगे कि प्रभु लौट आया है।” मैंने अपने माता-पिता और अपनी दादी को एक साथ सभा में शामिल होने के लिए आमंत्रित किया, लेकिन उन्होंने ऑनलाइन निराधार अफवाहों पर विश्वास कर लिया था, इसलिए उनमें से कोई भी खोजने और छानबीन करने को तैयार नहीं था। उन्होंने मुझसे यह भी कहा, “सर्वशक्तिमान परमेश्वर की कलीसिया की सभाओं में शामिल मत हो। धार्मिक कलीसिया जाना ही काफी है।” उन्होंने मुझसे अपनी पढ़ाई पर ध्यान देने को भी कहा। क्योंकि मैं सर्वशक्तिमान परमेश्वर में विश्वास रखने पर अड़ी रही, इसलिए मेरे माता-पिता बहुत नाराज हो गए। वे अक्सर मेरा सेल फोन छीन लेते थे और मुझे ऑनलाइन सभाओं में शामिल होने की इजाजत नहीं देते थे। कई बार, मैंने अपना फोन वापस लेना चाहा, लेकिन मेरे पिता बहुत गुस्सैल थे और वे अक्सर मुझ पर चिल्लाते थे और यहाँ तक कि मुझे मारते भी थे। एक बार, उन्होंने मेरे बाल पकड़कर मुझे घर से बाहर धकेल दिया। मेरी माँ ने यह देखा लेकिन उन्हें रोका नहीं। उल्टा, उन्होंने मुझे यह कहते हुए कोसा कि मैं इसी लायक हूँ और एक झूठे मसीह द्वारा गुमराह की गई हूँ। मैं जानती थी कि मुझे गुमराह नहीं किया गया है। प्रभु यीशु ने कहा था : “उस समय यदि कोई तुम से कहे, ‘देखो, मसीह यहाँ है!’ या ‘वहाँ है!’ तो विश्‍वास न करना। क्योंकि झूठे मसीह और झूठे भविष्यद्वक्ता उत्पन्न हो जाएंगे, और बड़े संकेत और आश्चर्यजनक कार्य दिखाएंगे; ताकि अगर संभव हो, तो वे चुने हुए लोगों को ही गुमराह कर दें” (मत्ती 24:23-24)। झूठे मसीह केवल परमेश्वर के पिछले कार्य की नकल कर सकते हैं और लोगों को गुमराह करने के लिए बड़े संकेत और चमत्कार दिखा सकते हैं। लेकिन, परमेश्वर हमेशा नया रहता है और कभी पुराना नहीं होता। वह अपने पहले किए गए कार्य को नहीं दोहराता। परमेश्वर मानवजाति की जरूरतों के अनुसार कार्य करता है। अंत के दिनों में, सर्वशक्तिमान परमेश्वर न्याय का कार्य करने, मानवजाति को उसकी भ्रष्टता से स्वच्छ करने के लिए सत्य व्यक्त करता है। लेकिन, झूठे मसीह सत्य व्यक्त नहीं कर सकते; वे लोगों को स्वच्छ करने या बचाने का कार्य तो बिल्कुल भी नहीं कर सकते। ऐसा इसलिए है क्योंकि झूठे मसीहों के पास सत्य नहीं होता। इसके अलावा, उस दौरान सर्वशक्तिमान परमेश्वर के वचन पढ़कर, मैं ऐसे कई सत्य और रहस्य समझ गई जो मैं पहले नहीं समझती थी : मुझे परमेश्वर की छह-हजार-वर्षीय प्रबंधन योजना और उसके देहधारण के रहस्यों के बारे में पता चला। मुझे यह भी पता चला कि परमेश्वर लोगों की अगुआई करने के लिए कैसे कार्य करता है, वह लोगों को कैसे शुद्ध करता है, वह उनके भ्रष्ट स्वभावों को कैसे बदलता है, वह उन्हें उनकी किस्म के अनुसार कैसे छाँटता है, वगैरह-वगैरह। सर्वशक्तिमान परमेश्वर द्वारा व्यक्त किए गए वचनों से, मुझे दृढ़ विश्वास हो गया कि प्रभु यीशु लौट आया है; वह सर्वशक्तिमान परमेश्वर है। मैंने अपने माता-पिता से कहा, “चाहे कुछ भी हो जाए, मैं सर्वशक्तिमान परमेश्वर में विश्वास रखना नहीं छोड़ूँगी।” जब मेरी माँ ने देखा कि मैं सर्वशक्तिमान परमेश्वर में विश्वास रखने पर अड़ी हुई हूँ, तो उसने मेरे मुँह पर एक थप्पड़ मारा। मेरी माँ ने मुझे पहले कभी नहीं मारा था, मुझे बहुत दुख हुआ और मैं रोने लगी।

अगले चार दिनों तक, मेरे माता-पिता ने फिर भी मेरा फोन वापस नहीं दिया। उन्होंने मुझसे कॉलेज न जाने और घर पर रहकर घर का काम करने और अपने छोटे भाई-बहनों की देखभाल करने को कहा। उन्होंने मुझे अपने छोटे भाई-बहनों से परमेश्वर में विश्वास से जुड़ी कोई भी बात न करने की चेतावनी भी दी। इस परिवेश का सामना करते हुए, मैं थोड़ी कमजोर पड़ गई। मुझे लगा कि कोई मुझे नहीं समझता। मैं परमेश्वर का इरादा नहीं समझ पाई : परमेश्वर मेरे लिए ऐसे परिवेश की व्यवस्था क्यों करेगा? यहाँ तक कि मैं सभाओं में शामिल होना और अपना कर्तव्य निभाना भी बंद करना चाहती थी। मुझे परमेश्वर के वचनों के दो अंश याद आए : “परमेश्वर द्वारा मनुष्य पर किए जाने वाले कार्य के प्रत्येक कदम में, बाहर से यह लोगों के मध्य अंतःक्रिया प्रतीत होता है, मानो यह मानव-व्यवस्थाओं द्वारा या मानवीय विघ्न से उत्पन्न हुआ हो। किंतु पर्दे के पीछे, कार्य का प्रत्येक कदम, और घटित होने वाली हर चीज, शैतान द्वारा परमेश्वर के सामने चली गई बाजी है और लोगों से अपेक्षित है कि वे परमेश्वर के लिए अपनी गवाही में अडिग बने रहें। उदाहरण के लिए, जब अय्यूब का परीक्षण हुआ : पर्दे के पीछे शैतान परमेश्वर के साथ शर्त लगा रहा था और अय्यूब के साथ जो हुआ वह मनुष्यों के कर्म थे और मनुष्यों के विघ्न थे। परमेश्वर द्वारा तुम लोगों में किए गए कार्य के हर कदम के पीछे शैतान की परमेश्वर के साथ बाजी होती है—इस सब के पीछे एक लड़ाई होती है। ... हर चीज जो लोग करते हैं, उसमें उन्हें अपने प्रयासों के लिए एक निश्चित कीमत चुकाने की आवश्यकता होती है। बिना वास्तविक कठिनाई के वे परमेश्वर को संतुष्ट नहीं कर सकते; वे परमेश्वर को संतुष्ट करने के करीब तक भी नहीं पहुँचते और केवल खोखले नारे लगा रहे होते हैं!” (वचन, खंड 1, परमेश्वर का प्रकटन और कार्य, केवल परमेश्वर से प्रेम करना ही वास्तव में परमेश्वर पर विश्वास करना है)। “निराश न हो, कमजोर न बनो, मैं तुम्हारे लिए चीजें स्पष्ट कर दूँगा। राज्य की राह इतनी आसान नहीं है; कुछ भी इतना सरल नहीं है! तुम चाहते हो कि तुम्हें आशीष आसानी से मिल जाएँ, है ना? आज हर किसी को कठोर परीक्षणों का सामना करना होगा। बिना इन परीक्षणों के मुझे प्यार करने वाला तुम लोगों का दिल और मजबूत नहीं होगा और तुम्हें मुझसे सच्चा प्यार नहीं होगा। भले ही ये परीक्षण केवल मामूली परिस्थितियों से युक्त हों, तो भी सभी को इनसे गुजरना होगा; अंतर केवल इतना है कि परीक्षणों की तीव्रता अलग-अलग होगी। परीक्षण मेरे आशीष हैं, और तुममें से कितने मेरे सामने आकर घुटनों के बल गिड़गिड़ाकर मेरे आशीष माँगते हैं? बेवकूफ बच्चे! तुम्हें हमेशा लगता है कि कुछ मांगलिक वचन ही मेरे आशीष होते हैं, किंतु तुम्हें यह नहीं लगता कि कड़वाहट मेरे आशीषों में से एक है। जो लोग मेरी कड़वाहट में हिस्सा बँटाते हैं, वे निश्चित रूप से मेरी मिठास में भी हिस्सा बँटाएँगे। यह मेरा वादा है और तुम लोगों को मेरा आशीष है” (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 41)। परमेश्वर के वचनों ने मुझे शक्ति दी, मैं समझ गई कि भले ही देखने में ऐसा लग रहा था कि मेरे माता-पिता मुझे मार रहे हैं, कोस रहे हैं और परमेश्वर में विश्वास रखने से रोकने के लिए मेरा फोन छीन रहे हैं, लेकिन असल में इसके पीछे शैतान की चालें थीं। ठीक अय्यूब की तरह, शैतान ने अय्यूब को कई तरीकों से ललचाया, उसे अपने बच्चे और संपत्ति खोने पर मजबूर किया और उसका शरीर पीड़ादायक फोड़ों से भर गया। शैतान इसका इस्तेमाल कर यही चाहता था कि अय्यूब परमेश्वर को नकार दे, लेकिन अय्यूब ने परमेश्वर के नाम से इनकार नहीं किया; इसके बजाय, उसने फिर भी परमेश्वर के नाम की स्तुति की और परमेश्वर के लिए अपनी गवाही में अडिग रहा। मुझ पर जो कुछ भी बीता, उसके पीछे शैतान की साजिशें थीं और यह परमेश्वर की अनुमति से भी हुआ था। भले ही मैं कमजोर थी, लेकिन मैं परमेश्वर के लिए अपनी गवाही में अडिग रहना चाहती थी। चाहे मेरे माता-पिता मुझे कैसे भी मारें या मुझे रोकने के लिए कोई भी तरीका अपनाएँ, मुझे परमेश्वर में विश्वास रखना और अपना कर्तव्य निभाना ही होगा। मैं शैतान की साजिशों को सफल नहीं होने दे सकती थी। मुझे लगा कि घर पर रहकर परमेश्वर में विश्वास रखना बहुत मुश्किल है और मैं अपना कर्तव्य निभाने पर ध्यान केंद्रित नहीं कर पा रही थी। इसलिए मैंने घर छोड़ने का फैसला किया।

इसके बाद जो हुआ वह उतना सरल नहीं था जितना मैंने सोचा था। मेरे जाने के बाद, मेरे परिवार ने पुलिस में मेरी गुमशुदगी की रिपोर्ट दर्ज कराई और कहा कि अगर कोई मुझे देखे तो पुलिस को बुलाए। मुझे चिंता थी कि अगर यह जारी रहा, तो इससे मेरे भाई-बहनों और कलीसिया के लिए मुसीबत खड़ी हो जाएगी। इसलिए मैंने उन्हें फोन करके कहा कि मैं एक दिन वापस आऊँगी। उन्होंने रुकने से इनकार कर दिया। वे एक बहन के घर गए और उससे पूछा कि मैं कहाँ हूँ। उन्होंने उस बहन को धमकी भी दी। उस बहन को मुसीबत में न डालने के लिए, मेरे पास घर जाने के अलावा कोई चारा नहीं था। जब मैं घर पहुँची, तो मैंने देखा कि बहुत से गाँव वाले और रिश्तेदार मेरे घर के चारों ओर भीड़ लगाए हुए हैं। मेरे माता-पिता ने मीडिया को बुला लिया था। मीडिया ने पूछा, “तुम कहाँ थी? तुमने अपने माता-पिता को क्यों छोड़ा? तुम घर क्यों नहीं आई?” उन्होंने बहुत सी अप्रिय बातें भी कहीं, यह दावा करते हुए कि मैं अपने माता-पिता के प्रति संतानोचित नहीं हूँ, आज्ञा न मानने वाली बच्ची हूँ और यह भी कहा कि मुझे पढ़ाई की परवाह नहीं है। उस समय, मेरे चारों ओर सभी अविश्वासी थे। कोई मुझे नहीं समझता था। मैं खुद को बहुत अकेली महसूस कर रही थी, इसलिए मैंने मन ही मन परमेश्वर से प्रार्थना की, “प्रिय परमेश्वर, चाहे आगे कुछ भी हो, मुझे इन सब का सामना करने का साहस देना।” मुझे परमेश्वर के वचनों का एक अंश याद आया जो मैंने पहले पढ़ा था : “तुम्हें सत्य के लिए कष्ट उठाने होंगे, तुम्हें सत्य के लिए खुद को बलिदान करना होगा, तुम्हें सत्य के लिए अपमान सहना होगा और तुम्हें और अधिक सत्य प्राप्त करने की खातिर और अधिक कष्ट सहना होगा। यही तुम्हें करना चाहिए। पारिवारिक सामंजस्य का आनंद लेने के लिए तुम्हें सत्य का त्याग नहीं करना चाहिए और तुम्हें अस्थायी आनन्द के लिए जीवन भर की गरिमा और सत्यनिष्ठा को नहीं खोना चाहिए। तुम्हें उस सबका अनुसरण करना चाहिए जो खूबसूरत और अच्छा है और तुम्हें जीवन में एक ऐसे मार्ग का अनुसरण करना चाहिए जो ज्यादा अर्थपूर्ण है” (वचन, खंड 1, परमेश्वर का प्रकटन और कार्य, पतरस के अनुभव : ताड़ना और न्याय का उसका ज्ञान)। परमेश्वर के वचनों से मैं समझ गई कि मुझे सत्य के लिए कष्ट सहना होगा और सत्य पाने के लिए अपमान सहना होगा, मुझे परमेश्वर में विश्वास रखना होगा और मैं किसी भी समय सर्वशक्तिमान परमेश्वर में अपना विश्वास नहीं छोड़ सकती। परमेश्वर ने मानवजाति को बचाने के लिए बहुत कष्ट सहे हैं : सीसीपी सरकार ने उसकी निंदा की, उस पर अत्याचार किए और पूरी पीढ़ी ने उसे ठुकरा दिया। परमेश्वर ने मानवजाति के लिए बहुत अधिक त्याग किया है। मैंने परमेश्वर के इतने सारे वचनों के सिंचन और प्रावधान का आनंद लिया है; यह थोड़ा-सा कष्ट क्या मायने रखता है? इसके अलावा, जब मैं यह पीड़ा सह रही थी, तो परमेश्वर मेरे साथ था। वह मेरी अगुआई और मार्गदर्शन करेगा। जब मैं यह समझ गई, तो मेरे दिल में आस्था और शक्ति आ गई और अब मैं अकेलापन महसूस नहीं कर रही थी। मुझे अब इस बात की भी परवाह नहीं थी कि ये लोग मेरे बारे में क्या सोचते हैं। मेरे चाचा और मेरे परिवार ने मुझे एक इंटरव्यू देने के लिए मजबूर किया। चाहे मैंने कुछ भी कहा, वे मेरा विश्वास नहीं कर रहे थे। बाद में, मेरे परिवार ने मुझ पर निगरानी रखनी शुरू कर दी। यहाँ तक कि जब मैं सो रही होती थी, तब भी वे बाहर से दरवाजा बंद कर देते थे। मैं बहुत दुखी थी। मैंने कुछ भी बुरा नहीं किया था। मैंने केवल परमेश्वर में विश्वास किया था और अपना कर्तव्य निभाया था, लेकिन वे मेरे साथ ऐसा व्यवहार कर रहे थे।

जब मैं दुखी और पीड़ा में थी, मेरा छोटा भाई अचानक मेरे कमरे में आया और कहने लगा कि वह मेरा साथ देना चाहता है। उसने मुझे एक पुराना सेल फोन दिया और ऑनलाइन होने में भी मेरी मदद की। मैंने “पीड़ादायक परीक्षणों के अनुभव से ही तुम परमेश्वर की मनोहरता को जान सकते हो” शीर्षक वाला परमेश्वर के वचनों के पाठ का एक वीडियो देखा। सर्वशक्तिमान परमेश्वर कहता है : “आज तुम परमेश्वर से कितना प्रेम करते हो? और जो कुछ भी परमेश्वर ने तुम्हारे भीतर किया है, उस सबके बारे में तुम कितना जानते हो? ये वे बातें हैं, जो तुम्हें सीखनी चाहिए। जब परमेश्वर पृथ्वी पर आया, तो जो कुछ उसने मनुष्य में किया और जो कुछ उसने मनुष्य को देखने दिया, वह इसलिए था कि मनुष्य उससे प्रेम करे और वास्तव में उसे जाने। मनुष्य यदि परमेश्वर के लिए कष्ट सहने में सक्षम है और यहाँ तक आ पाया है, तो यह एक ओर परमेश्वर के प्रेम के कारण है, तो दूसरी ओर परमेश्वर के उद्धार के कारण; इससे भी बढ़कर, यह उस न्याय और ताड़ना के कार्य के कारण है, जो परमेश्वर ने मनुष्य में किया हैं। यदि तुम परमेश्वर के न्याय, ताड़ना और परीक्षण से रहित हो, और यदि परमेश्वर ने तुम लोगों को कष्ट नहीं दिया है, तो सच यह है कि तुम लोग परमेश्वर से सच में प्रेम नहीं करते। मनुष्य में परमेश्वर का काम जितना बड़ा होता है, और जितने अधिक मनुष्य के कष्ट होते हैं, उतना ही अधिक यह स्पष्ट होता है कि परमेश्वर का कार्य कितना अर्थपूर्ण है, और उतना ही अधिक उस मनुष्य का हृदय परमेश्वर से सच्चा प्रेम कर पाता है। तुम परमेश्वर से प्रेम करना कैसे सीखते हो? यातना और शोधन के बिना, पीड़ादायक परीक्षणों के बिना—और इसके अलावा, यदि परमेश्वर ने मनुष्य को अनुग्रह, प्रेम और दया ही प्रदान की होती—तो क्या तुम परमेश्वर से सच्चा प्रेम करने के मुकाम तक पहुँच पाते? एक ओर, परमेश्वर द्वारा लिए जाने वाले परीक्षणों के दौरान मनुष्य अपनी कमियाँ जान पाता है और देख पाता है कि वह तुच्छ, घृणित और निकृष्ट है, कि उसके पास कुछ नहीं है और वह कुछ नहीं है; तो दूसरी ओर, अपने परीक्षणों के दौरान परमेश्वर मनुष्य के लिए भिन्न परिवेशों की रचना करता है, जो मनुष्य को परमेश्वर की मनोहरता का अनुभव करने के अधिक योग्य बनाता है। यद्यपि पीड़ा अधिक होती है और कभी-कभी तो असहनीय हो जाती है—मिटाकर रख देने वाले कष्ट तक भी पहुँच जाती है—परंतु इसका अनुभव करने के बाद मनुष्य देखता है कि उसमें परमेश्वर का कार्य कितना मनोहर है, और केवल इसी नींव पर मनुष्य में परमेश्वर के प्रति सच्चे प्रेम का जन्म होता है” (वचन, खंड 1, परमेश्वर का प्रकटन और कार्य)। भले ही इस कठिन परिस्थिति में मैं कमजोर महसूस कर रही थी, लेकिन परमेश्वर के वचनों ने मुझे प्रेरित किया। मैं समझ गई कि अगर मुझ पर आने वाली हर चीज सुचारु रूप से चलती और मुझे कोई कठिनाई न होती और मुझे केवल परमेश्वर का अनुग्रह, दया और प्रेम मिलता, तो परमेश्वर के कार्य के बारे में मेरी समझ बहुत सीमित होती। कष्ट और परीक्षण परमेश्वर में मेरी आस्था को पूर्ण बनाने के लिए थे। मुझे लगा कि मैं अपने परिवार द्वारा रोके और सताए जाने और अपने आस-पास के लोगों द्वारा तुच्छ समझे जाने और नीची नजर से देखे जाने को सहन नहीं कर सकती। यह ऐसा था मानो मैं किसी ऐसी जेल में रह रही हूँ जहाँ से निकलने का कोई रास्ता नहीं है। लेकिन इस परिवेश के जरिए मुझे अपनी कमियों का एहसास हुआ। मैंने देखा कि मैं बहुत कमजोर हूँ और मेरा आध्यात्मिक कद बहुत छोटा है। जब मैंने पहली बार सर्वशक्तिमान परमेश्वर में विश्वास रखना शुरू किया, तो मुझे लगा कि परमेश्वर में मेरी बहुत आस्था है और मैं अपने ऊपर आने वाले किसी भी परिवेश का सामना कर सकती हूँ। लेकिन जब मैंने सचमुच कष्ट और कठिनाई का सामना किया, तो मुझे लगा कि यह बहुत कठिन है, यहाँ तक कि मैंने अपने दिल में यह शिकायत भी की कि परमेश्वर मुझे इस तरह के परिवेश का सामना क्यों करने देगा। उस समय मैंने सचमुच अपनी कमियों को समझा और यह भी समझा कि केवल कष्ट के परिवेश का अनुभव करके ही मैं खुद की सच्ची समझ और परमेश्वर के लिए सच्चा प्रेम पा सकती हूँ।

बाद में, मेरे माता-पिता मुझे जबरदस्ती एक पादरी के पास ले गए और पादरी से मेरे लिए प्रार्थना करने को कहा। उन्होंने मुझे अपने साथ बाइबल का अध्ययन करने के लिए भी मजबूर किया, ताकि मैं सर्वशक्तिमान परमेश्वर में विश्वास रखना छोड़ दूँ। उन्होंने कहा, “तुम्हें गुमराह किया गया है। तुम खोए हुए उड़ाऊ पुत्र हो। अगर तुम वापस आ सकती हो और अपने माता-पिता के पास लौट सकती हो, तो प्रभु फिर भी तुम्हारी देखभाल करेगा। अगर तुम विद्रोह करना जारी रखोगी, तो प्रभु तुम्हारी देखभाल नहीं करेगा। तुम्हें एक संतानोचित अच्छी बच्ची बनना चाहिए, अपने माता-पिता का सम्मान और उनसे प्रेम करना चाहिए। अभी तुम गलत रास्ते पर चल रही हो!” मैं जानती थी कि यह शैतान का प्रलोभन है। उन्होंने कहा कि मुझे गुमराह किया गया है और मैंने गलत चीज में विश्वास रखा है, लेकिन मैंने सर्वशक्तिमान परमेश्वर के वचन पढ़कर कुछ सत्य समझ लिए थे और मुझे दृढ़ विश्वास था कि प्रभु यीशु लौट आया है; वह सर्वशक्तिमान परमेश्वर है। मैंने परमेश्वर की वाणी सुनी और परमेश्वर के घर लौट आई। मुझे गुमराह नहीं किया गया था। मैं जानती थी कि सच्चे परमेश्वर में विश्वास रखना आसान नहीं है। यह ठीक अनुग्रह के युग के उन लोगों की तरह है जो प्रभु यीशु में विश्वास रखते थे। उस समय बहुत से लोगों ने कहा कि प्रभु यीशु में विश्वास रखना गलत है, कुछ लोगों ने फरीसियों का अनुसरण किया और प्रभु यीशु को ठुकरा दिया। लेकिन, अंततः प्रभु यीशु ने सूली पर चढ़ाए जाने और पूरी मानवजाति को छुटकारा दिलाने का कार्य पूरा किया। उनका अनुसरण करने वाले शिष्यों ने इस बात की परवाह नहीं की कि दूसरे क्या कहते हैं। वे कष्ट सहने को तैयार थे और मार्ग के अंत तक प्रभु का अनुसरण करने के लिए अपने जीवन का बलिदान कर दिया। अब मैंने परमेश्वर की वाणी सुन ली थी और कई सत्य और रहस्य समझ लिए थे, मैं फिर से धर्म में वापस नहीं जाना चाहती थी। धर्म में कोई नई रोशनी नहीं है, और पवित्रात्मा का कोई कार्य नहीं है। धर्म में कोई कभी भी सत्य और जीवन प्राप्त नहीं कर सकता। उन्होंने वे शब्द केवल मुझे परमेश्वर का अनुसरण करने से रोकने के लिए कहे थे, लेकिन मैं उनसे जरा भी प्रभावित नहीं हुई।

एक हफ्ते बाद, मैंने अपने माता-पिता के दबाव में फिर से कॉलेज जाना शुरू कर दिया। मेरी माँ अक्सर परमेश्वर की निंदा करने के लिए कुछ निराधार अफवाहें फैलाती थी और मुझे आज्ञा न मानने वाली कहती थीं। मेरे सहपाठियों ने भी मुझे गलत समझा, मेरे बारे में बुरा सोचा और मुझे नीची नजर से देखा। यहाँ तक कि कॉलेज के प्रिंसिपल ने भी कहा, “क्या तुम कलीसिया में एक अगुआ हो? तुम्हें अपने किसी भी सहपाठी को अपनी सभाओं में शामिल होने के लिए नहीं कहना चाहिए। तुम्हारी माँ तुम्हारी इतनी परवाह करती हैं। तुम्हें अपनी पढ़ाई पर ध्यान देना चाहिए और अपने माता-पिता की आज्ञा माननी चाहिए। वरना तुम्हें कॉलेज से निष्कासित कर दिया जाएगा। अगर तुम परमेश्वर में विश्वास रखना चाहती हो, तो तुम धार्मिक कलीसिया जा सकती हो और वहाँ यीशु से प्रार्थना कर सकती हो। यह ठीक रहेगा।” मेरे माता-पिता और प्रिंसिपल ने मुझे सर्वशक्तिमान परमेश्वर की कलीसिया की सभाओं में शामिल नहीं होने दिया। उन्होंने हर दिन मुझ पर नजर रखने के लिए किसी को ढूँढ़ लिया। मेरे शिक्षक, सहपाठी, दोस्त, परिवार और यहाँ तक कि कैंपस के सुरक्षाकर्मी भी मुझ पर नजर रख रहे थे। मेरे माता-पिता हमेशा मुझे समय पर कॉलेज से लाते और छोड़ते थे। अगर मेरी माँ को काम खत्म करने में देर हो जाती, तो वह कैंपस के सुरक्षाकर्मी से मुझ पर नजर रखने को कहती। मुझे प्रिंसिपल के ऑफिस के पास अपनी माँ का इंतजार करना पड़ता था। मेरी माँ को डर था कि मैं परमेश्वर में विश्वस रखना जारी रखूँगी और उन्होंने मुझे चेतावनी दी, “अगर मैंने तुम्हें फिर से परमेश्वर में विश्वास रखते हुए पाया, तो मैं पुलिस को बता दूँगी और वे तुम्हारे साथ सर्वशक्तिमान परमेश्वर में विश्वास रखने वाले बाकी सभी लोगों को गिरफ्तार कर लेंगे!” ये शब्द सुनकर, मैंने मन ही मन सोचा, “क्या तुम अभी भी मेरी माँ हो? तुम मेरे बारे में सब कुछ नियंत्रित करती हो और इस बात की बिल्कुल परवाह नहीं करती कि मैं कैसा महसूस करती हूँ।” मेरी मौसी ने भी कहा, “अगर तुमने भागने के बारे में सोचा भी, तो हम तुम्हारी टाँगें तोड़ देंगे और देखेंगे कि तुम भाग सकती हो या नहीं!” उस दौरान, मैं सभाओं में शामिल नहीं हो सकती थी या अपना कर्तव्य नहीं निभा सकती थी। मैं हर दिन गहरी पीड़ा में रहती थी। कभी-कभी मैं यह भी सोचती, “इस तरह जीने से तो मर जाना ही बेहतर है।” मुझे एहसास हुआ कि ये विचार शैतान से आए हैं, इसलिए मैंने खुद से कहा : चाहे कुछ भी हो जाए, मुझे इसका सामना करने के लिए परमेश्वर पर भरोसा करना चाहिए।

बाद में, मैं कॉलेज में अपनी दोस्त से मिली। वह भी सर्वशक्तिमान परमेश्वर में विश्वास रखती है। उसने मुझे अपना फोन दिया और मुझसे बहन क्लोई से संपर्क करने को कहा। बहन क्लोई ने मुझे फिल्म ‘मेरी कहानी, हमारी कहानी’ की कहानी सुनाई, जिसमें भाइयों ने जेल में परमेश्वर के वचन पहुँचाए थे। उसने कहा, “उन भाइयों में से कुछ को दस साल के लिए जेल की सजा हुई थी। उनके पास करने के लिए कोई कर्तव्य नहीं था और उनका कोई कलीसियाई जीवन नहीं था, लेकिन उन्होंने कभी परमेश्वर में आस्था नहीं खोई। वे लगातार परमेश्वर से प्रार्थना करते थे और जेल में परमेश्वर पर भरोसा करते थे, उन्होंने परमेश्वर के कर्मों को देखा और परमेश्वर के प्रेम और अगुआई को महसूस किया।” मैंने जेल में उन भाइयों के बारे में सोचा, जिनमें से कुछ एक दशक से वहाँ थे, जबकि मैं केवल अपने परिवार की बाधाओं और प्रतिबंधों का सामना कर रही थी। मुझे एहसास हुआ कि मुझे इतना कमजोर नहीं होना चाहिए। मुझे भी परमेश्वर में आस्था रखनी होगी। मैंने सर्वशक्तिमान परमेश्वर के वचनों के कुछ अनुच्छेद पढ़े : “परीक्षणों से गुजरते समय लोगों का कमजोर होना या उनके भीतर नकारात्मकता आना या परमेश्वर के इरादों या अभ्यास के मार्ग के बारे में स्पष्टता का अभाव होना सामान्य बात है। लेकिन कुल मिलाकर तुम्हें परमेश्वर के कार्य पर आस्था होनी चाहिए और अय्यूब की तरह तुम्हें भी परमेश्वर को नकारना नहीं चाहिए। यद्यपि अय्यूब कमजोर था और अपने जन्म के दिन को धिक्कारता था, उसने इस बात से इनकार नहीं किया कि जन्म के बाद लोगों के पास जो भी चीजें होती हैं वे सब यहोवा द्वारा दी जाती हैं और यहोवा ही उन्हें ले भी लेता है। उसे चाहे जिन परीक्षणों से गुजारा गया, उसने यह विश्वास बनाए रखा। अपने अनुभवों में, लोग परमेश्वर के वचनों के चाहे जिस भी शोधन से गुजरें, परमेश्वर कुल मिलाकर जो चाहता है वह है उनकी आस्था और परमेश्वर-प्रेमी हृदय। इस तरह से कार्य करके वह जिस चीज को पूर्ण बनाता है, वह है लोगों की आस्था, प्रेम और दृढ़ निश्चय। परमेश्वर लोगों पर पूर्णता का कार्य करता है और वे इसे देख नहीं सकते, छू नहीं सकते; ऐसी परिस्थितियों में आस्था आवश्यक होती है। जब कोई चीज नग्न आँखों से न देखी जा सकती हो, तब आस्था आवश्यक होती है। जब तुम अपनी धारणाएँ नहीं छोड़ पाते, तब आस्था आवश्यक होती है। जब तुम परमेश्वर के कार्य के बारे में स्पष्ट नहीं होते तो यही अपेक्षा की जाती है कि तुम आस्था रखो, ठोस रुख अपनाए रखो और अपनी गवाही में अडिग रहो। जब अय्यूब इस मुकाम पर पहुँच गया तो परमेश्वर उसके सामने प्रकट हुआ और उससे बोला। यानी जब तुममें आस्था होगी, तभी तुम परमेश्वर को देखने में समर्थ हो पाओगे। जब तुममें आस्था होगी, परमेश्वर तुम्हें पूर्ण बनाएगा और अगर तुममें आस्था नहीं है तो वह ऐसा नहीं कर सकता। ... आस्था किस चीज को संदर्भित करती है? आस्था सच्चा भरोसा और ईमानदार हृदय है, जो मनुष्यों के पास तब होना चाहिए जब वे किसी चीज को देख या छू न सकते हों, जब परमेश्वर का कार्य मनुष्यों की धारणाओं के अनुरूप न होता हो, जब वह मनुष्यों की पहुँच से बाहर हो। मैं इसी आस्था की बात करता हूँ” (वचन, खंड 1, परमेश्वर का प्रकटन और कार्य, जिन्हें पूर्ण बनाया जाना है उन्हें शोधन से गुजरना होगा)। “जीवन की वास्तविक समस्याओं का सामना करते समय, तुम्हें किस प्रकार परमेश्वर के अधिकार और उसकी संप्रभुता को जानना और समझना चाहिए? जब तुम्हारे सामने ये समस्याएँ आती हैं और तुम्हें पता नहीं होता कि किस प्रकार इन समस्याओं को समझें, सँभालें और अनुभव करें, तो तुम्हें यह प्रदर्शन करने के लिए कि तुम में परमेश्वर की संप्रभुता और उसकी व्यवस्थाओं के प्रति समर्पण करने का इरादा और इच्छा है और इस समर्पण की वास्तविकता है, तुम्हें किस प्रकार का दृष्टिकोण अपनाना चाहिए? पहले तुम्हें प्रतीक्षा करना सीखना होगा; फिर तुम्हें खोजना सीखना होगा; फिर तुम्हें समर्पण करना सीखना होगा। ‘प्रतीक्षा’ का अर्थ है परमेश्वर के समय की प्रतीक्षा करना, उन लोगों, घटनाओं एवं चीज़ों की प्रतीक्षा करना जो उसने तुम्हारे लिए व्यवस्थित की हैं, और इसकी प्रतीक्षा करना कि उसके इरादे धीरे-धीरे तुम्हारे सामने प्रकट किए जाएँ। ‘खोजने’ का अर्थ है, परमेश्वर द्वारा योजना बनाकर लोगों, घटनाओं और चीजों के माध्यम से उसके श्रमसाध्य इरादों की जाँच करना और उन्हें समझना, उनसे संबद्ध सत्यों को समझना, जो मनुष्यों को अवश्य पूरा करना चाहिए, उसे समझना और उन सच्चे मार्गों को समझना जिनका उन्हें पालन अवश्य करना चाहिए, यह समझना कि परमेश्वर मनुष्यों में किन परिणामों को प्राप्त करने का अभिप्राय रखता है और उनमें किन उपलब्धियों को पाना चाहता है। निस्सन्देह, ‘समर्पण करने,’ का अर्थ उन लोगों, घटनाओं, और चीज़ों को स्वीकार करना है जो परमेश्वर ने आयोजित की हैं, उसकी संप्रभुता को स्वीकार करना और उसके माध्यम से यह अनुभव करना है कि सृष्टिकर्ता किस तरह से मनुष्य की नियति पर संप्रभु है, वह किस प्रकार अपना जीवन मनुष्य को प्रदान करता है, वह किस प्रकार मनुष्यों के भीतर सत्य गढ़ता है” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है III)। परमेश्वर के वचन पढ़ने के बाद, मुझे एहसास हुआ कि जब मैंने परिवार के सदस्यों और शिक्षकों के उत्पीड़न और बाधा का सामना किया, भले ही मुझमें कमजोरी थी, मैं परमेश्वर में आस्था नहीं खो सकती थी, परमेश्वर को नकार नहीं सकती थी या परमेश्वर के बारे में शिकायत नहीं कर सकती थी। मुझे अय्यूब का अनुकरण करना था। भले ही अय्यूब ने अपने ऊपर परीक्षण आने पर अपने जन्म के दिन को कोसा, उसने कभी परमेश्वर को नकारा नहीं और न ही परमेश्वर के बारे में शिकायत की। लेकिन इन उत्पीड़नों का सामना करते हुए मैं लगातार परमेश्वर के बारे में शिकायत कर रही थी : उसने यह सब मुझ पर क्यों आने दिया? मैं अपना कर्तव्य निभाने को तैयार थी, तो ये कष्ट और अपमान मुझ पर क्यों आए? मैं इन परिवेशों का अनुभव नहीं करना चाहती थी और उनसे बचकर निकलना चाहती थी। मैं ऐसे परिवेशों में परमेश्वर के प्रति समर्पण नहीं कर सकती थी। लेकिन परमेश्वर के वचन स्पष्ट रूप से कहते हैं कि जब कोई परिवेश हम पर आता है, तो हमें पहले इंतजार करना चाहिए और फिर खोजना और समर्पण करना चाहिए। मुझे इंतजार करना, परमेश्वर के इरादे को खोजना और अंत में परमेश्वर द्वारा व्यवस्थित सभी लोगों, घटनाओं और चीजों को स्वीकार कर उनके प्रति समर्पण करना सीखना होगा। परमेश्वर जो कुछ भी व्यवस्थित करता है वह अच्छा है। मुझे और अधिक प्रार्थना करनी होगी और सब कुछ परमेश्वर को सौंपना होगा। मैंने मन ही मन परमेश्वर से प्रार्थना की, “प्रिय परमेश्वर, भले ही मुझे ऐसा परिवेश कठिन लगता है और मेरे दिल में कमजोरी है, तुम्हारे वचनों ने मुझे शक्ति दी है और तुम्हारे वचनों ने मेरे दिल में शांति लाई है। मैं सब कुछ तुम्हें सौंपने को तैयार हूँ।”

बाद के दिनों में मेरी माँ अभी भी लगातार सर्वशक्तिमान परमेश्वर का प्रतिरोध और निंदा करती रही। हर शाम वह सबसे मेरे लिए प्रार्थना करवाती और वह अपनी प्रार्थनाओं में परमेश्वर की ईशनिंदा भी करती थी। उसके शब्द मेरे दिल में एक खंजर की तरह चुभते थे। मैं उन शब्दों को सहन नहीं कर सकती थी जो परमेश्वर की निंदा और उसका प्रतिरोध करते थे। और फिर मेरे पिता थे। वे नशे में होने पर मुझे कोसते और यहाँ तक कि मारते भी थे क्योंकि मैं परमेश्वर में विश्वास रखती थी। बाद में, मैंने परमेश्वर के वचनों का एक अंश पढ़ा : “आजकल, वे जो खोज करते हैं और वे जो नहीं करते, दो पूरी तरह भिन्न प्रकार के लोग हैं, जिनके गंतव्य भी काफ़ी अलग हैं। वे जो सत्य के ज्ञान का अनुसरण करते हैं और सत्य का अभ्यास करते हैं, वे लोग हैं जिनका परमेश्वर उद्धार करेगा। वे जो सच्चे मार्ग को नहीं जानते, वे दुष्टात्माओं और शत्रुओं के समान हैं। वे प्रधान स्वर्गदूत के वंशज हैं और विनाश की वस्तु होंगे। यहाँ तक कि एक अज्ञात परमेश्वर के धर्मपरायण विश्वासीजन—क्या वे भी दुष्टात्मा नहीं हैं? ... जो भी देहधारी परमेश्वर को नहीं मानता, दुष्ट है, यही नहीं, वह नष्ट किया जाएगा। वे सब जो विश्वास करते हैं, पर सत्य का अभ्यास नहीं करते, वे जो देहधारी परमेश्वर में विश्वास नहीं करते और वे जो परमेश्वर के अस्तित्व पर लेशमात्र भी विश्वास नहीं रखते, वे सब नष्ट होंगे। वे सभी जिन्हें रहने दिया जाएगा, वे लोग हैं, जो शोधन के दुख से गुज़रे हैं और डटे रहे हैं; ये वे लोग हैं, जो वास्तव में परीक्षणों से गुज़रे हैं। जो कोई परमेश्वर को नहीं पहचानता, शत्रु है; यानी कोई भी जो देहधारी परमेश्वर को नहीं पहचानता—चाहे वह इस धारा के भीतर है या बाहर—एक मसीह-विरोधी है! परमेश्वर पर विश्वास न रखने वाले प्रतिरोधियों के सिवाय भला शैतान कौन है, दुष्टात्माएँ कौन हैं और परमेश्वर के शत्रु कौन हैं? क्या ये वे लोग नहीं, जो परमेश्वर के प्रति विद्रोही हैं?” (वचन, खंड 1, परमेश्वर का प्रकटन और कार्य, परमेश्वर और मनुष्य साथ-साथ विश्राम में प्रवेश करेंगे)। परमेश्वर के वचनों से मैं समझ गई कि मेरे माता-पिता और मैं बिल्कुल अलग-अलग रास्तों पर चल रहे हैं। मेरे माता-पिता ने देहधारी परमेश्वर को स्वीकार नहीं किया, उन्होंने उसका प्रतिरोध और निंदा भी की। खास तौर पर, मेरी माँ लगातार परमेश्वर की ईशनिंदा और निंदा करती थी। अपने सार में, वे परमेश्वर का प्रतिरोध करते हैं; वे परमेश्वर के दुश्मन हैं, वे दानव और शैतान हैं। अंत में, वे परमेश्वर द्वारा विनाश के भागी होंगे। मैं अब और उनके बंधन में नहीं रह सकती थी।

मैंने सर्वशक्तिमान परमेश्वर के वचनों का एक और अंश पढ़ा : “शैतान चाहे जितना भी ‘ताकतवर’ हो, चाहे वह जितना भी दुस्साहसी और महत्वाकांक्षी हो, चाहे नुकसान पहुँचाने की उसकी क्षमता जितनी भी बड़ी हो, चाहे मनुष्य को भ्रष्ट करने और लुभाने की उसकी तकनीकें जितनी भी व्यापक हों, चाहे मनुष्य को डराने की उसकी तरकीबें और साजिशें जितनी भी चतुराई से भरी हों, चाहे उसके अस्तित्व के रूप जितने भी परिवर्तनशील हों, वह कभी एक भी जीवित चीज सृजित करने में सक्षम नहीं हुआ, कभी सभी चीजों के अस्तित्व के लिए व्यवस्थाएँ या नियम निर्धारित करने में सक्षम नहीं हुआ, और कभी किसी सजीव या निर्जीव चीज पर शासन और नियंत्रण करने में सक्षम नहीं हुआ। ब्रह्मांड और आकाश के भीतर, एक भी व्यक्ति या चीज नहीं है जो उससे पैदा हुई हो, या उसके कारण अस्तित्व में हो; एक भी व्यक्ति या चीज नहीं है जो उसके द्वारा शासित हो, या उसके द्वारा नियंत्रित हो। इसके विपरीत, उसे न केवल परमेश्वर के प्रभुत्व के अधीन रहना है, बल्कि, परमेश्वर के सभी आदेशों और आज्ञाओं के प्रति समर्पण करना है। परमेश्वर की अनुमति के बिना शैतान के लिए जमीन पर पानी की एक बूँद या रेत का एक कण छूना भी मुश्किल है; परमेश्वर की अनुमति के बिना शैतान धरती पर चींटियों का स्थान बदलने के लिए भी स्वतंत्र नहीं है, परमेश्वर द्वारा सृजित मानवजाति की तो बात ही छोड़ दो। परमेश्वर की दृष्टि में, शैतान पहाड़ पर उगने वाली कुमुदिनियों से, हवा में उड़ने वाले पक्षियों से, समुद्र में रहने वाली मछलियों से, और पृथ्वी पर रहने वाले कीड़ों से भी तुच्छ है। सभी चीजों के बीच उसकी भूमिका सभी चीजों की सेवा करना, मानवजाति की सेवा करना और परमेश्वर के कार्य और उसकी प्रबंधन-योजना की सेवा करना है। उसकी प्रकृति कितनी भी दुर्भावनापूर्ण क्यों न हो, और उसका सार कितना भी बुरा क्यों न हो, केवल एक चीज जो वह कर सकता है, वह है अपने कार्य का कर्तव्यनिष्ठा से पालन करना : परमेश्वर के लिए सेवा देना, और परमेश्वर को एक विषमता प्रदान करना। ऐसा है शैतान का सार और उसकी स्थिति। उसका सार जीवन से असंबद्ध है, सामर्थ्य से असंबद्ध है, अधिकार से असंबद्ध है; वह परमेश्वर के हाथ में केवल एक खिलौना है, परमेश्वर की सेवा में रत सिर्फ एक मशीन है!” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है I)। परमेश्वर के वचनों ने मुझे आस्था और शक्ति दी। अभी मैं ऐसे लोगों से घिरी हुई थी जो परमेश्वर में विश्वास नहीं रखते थे और मेरे माता-पिता मुझे परमेश्वर में विश्वास रखने से रोकने के लिए हर तरह के हथकंडे अपना रहे थे। चाहे मैं कॉलेज में होऊँ या घर पर, वे हर दिन मुझ पर निगरानी रखते थे, मुझे परमेश्वर के वचन पढ़ने या प्रार्थना करने से रोकने की कोशिश में बहुत सारी साजिशें और हथकंडे अपनाते थे। उन्होंने मेरे जीवन को पूरी तरह से नियंत्रित कर लिया था। लेकिन, परमेश्वर के वचनों ने मुझे आशा दी। मैं समझ गई कि चाहे वे बाहर से कितने भी शक्तिशाली दिखें, परमेश्वर ही सब पर संप्रभु है और सब कुछ उसी के अधिकार में है। मुझसे जुड़ी हर चीज परमेश्वर के हाथों में है। चाहे शैतान मुझे बाधित करने के लिए मेरे परिवार का कैसे भी इस्तेमाल करे, शैतान केवल परमेश्वर के लिए सेवा प्रदान करता है। इन घटनाओं के बिना, मैं अपने परिवार के परमेश्वर-प्रतिरोधी सार की असलियत नहीं समझ पाती। अपने परिवार के हाथों उत्पीड़न का अनुभव करने से परमेश्वर का अनुसरण करने का मेरा संकल्प और भी मजबूत हुआ है। चाहे यह कितना भी कठिन क्यों न हो, मुझे परमेश्वर पर भरोसा रखना चाहिए और अपनी गवाही में अडिग रहना चाहिए। यह समझने के बाद, मैं अपने दिल में अब और नहीं डरती थी।

बाद में, क्योंकि मेरे पास कक्षा के बहुत सारे नोट्स थे, मेरे माता-पिता ने मुझे एक लैपटॉप खरीद दिया। क्योंकि स्कूल सीसीटीवी कैमरों से भरा था और मेरे दोस्त और सहपाठी मुझ पर निगरानी रख रहे थे, मैं केवल अपना लैपटॉप बाथरूम में ले जा सकती थी और कुछ अनुभवजन्य गवाही वीडियो और परमेश्वर की स्तुति में भजनों के वीडियो देखने के लिए उसे कैंपस के वाई-फाई से जोड़ सकती थी। मेरे परिवार ने मेरे दोस्तों से मुझ पर नजर रखने को कहा, इसलिए मैं स्वतंत्र रूप से परमेश्वर के वचन नहीं पढ़ सकती थी और कलीसियाई जीवन नहीं जी सकती थी; एक सृजित प्राणी का कर्तव्य तो मैं बिल्कुल भी पूरा नहीं कर सकती थी। मुझे लगा कि इस तरह जीने का कोई मतलब नहीं है। इसलिए, एक दिन सुबह-सुबह, मैं घर से भाग गई। अब मैं अपने परिवार के बंधन से बाहर आ गई हूँ और अपने भाई-बहनों के साथ कलीसियाई जीवन जी सकती हूँ। मैं स्वतंत्र रूप से परमेश्वर के वचन पढ़ सकती हूँ और अपना कर्तव्य निभा सकती हूँ, मेरा दिल बेहद शांत और मुक्त है। मैं अपने उद्धार के लिए परमेश्वर की बहुत आभारी हूँ!


11. ढूँढो और तुम पाओगे

मेरी बेटी मिर्गी के साथ पैदा हुई थी। मेरे पति और मैंने हर जगह उसका इलाज करवाने की कोशिश की और वह सब कुछ किया जो कर सकते थे, लेकिन उसकी हालत नहीं सुधरी। जब मैं दुखी थी और सब कुछ करके हार चुकी थी तो किसी ने मुझे सुसमाचार सुनाया, और मैंने प्रभु यीशु में विश्वास करना शुरू कर दिया। मेरी बेटी की हालत जल्द ही सुधर गई और मेरे पति और उसकी माँ ने भी प्रभु में विश्वास करना शुरू कर दिया। मेरा पति बाद में प्रचारक बन गया, जबकि मैं घर पर कलीसिया के सहकर्मियों की सभाओं की मेजबानी करती थी।

लगभग 1997 में, कुछ लोग हमारे घर आए और मेरे पति और मेरे सामने गवाही दी कि प्रभु यीशु पहले ही लौट चुका है, कि वह देहधारी हुआ है और नया कार्य कर रहा है और उसका नाम सर्वशक्तिमान परमेश्वर है। मैंने सोचा यह कैसे संभव हो सकता है। बाइबल कहती है : “किसी दूसरे के द्वारा उद्धार नहीं; क्योंकि स्वर्ग के नीचे मनुष्यों में और कोई दूसरा नाम नहीं दिया गया, जिसके द्वारा हम उद्धार पा सकें” (प्रेरितों 4:12)। “यीशु मसीह कल और आज और युगानुयुग एक-सा है” (इब्रानियों 13:8)। प्रभु यीशु का नाम हमेशा के लिए अपरिवर्तनीय है, तो उसे सर्वशक्तिमान परमेश्वर कैसे कहा जा सकता है? वह नया कार्य कैसे कर सकता है? उस समय, मैं इसे स्वीकार नहीं कर पाई और मैं उस पर कोई ध्यान देने के लिए तैयार नहीं थी। कुछ समय बाद, वे फिर से सुसमाचार का प्रचार करने हमारे पास आए, लेकिन मैं अपनी जिद पर अड़ी रही और उनकी नहीं सुनी। बाइबल स्पष्ट रूप से कहती है कि प्रभु यीशु का नाम हमेशा के लिए अपरिवर्तनीय रहेगा और फिर भी वे कह रहे थे कि प्रभु लौट आया है और उसका नाम सर्वशक्तिमान परमेश्वर है। यह बात बाइबल के अनुसार नहीं थी। वे चाहे कुछ भी कहें, मैं इसे स्वीकार नहीं करूँगी। मेरे पति ने भी उनकी बात नहीं सुनी।

साल 2002 में, मेरे पति प्रचार करने गए। जब वे वापस आए, तो वे उत्साहित दिख रहे थे और मुझसे कहने लगे, “मेरे पास तुम्हारे लिए एक अच्छी खबर है। जिस प्रभु यीशु की हम प्रतीक्षा कर रहे थे, वह लौट आया है! चमकती पूर्वी बिजली द्वारा जिस सर्वशक्तिमान परमेश्वर की गवाही दी गई है वह वही लौटकर आने वाला प्रभु यीशु है! देखो, परमेश्वर की छह-हजार-वर्षीय प्रबंधन योजना तीन चरणों में विभाजित है : पहला व्यवस्था के युग का कार्य था, जब यहोवा परमेश्वर ने पृथ्वी पर मनुष्य के जीवन में मार्गदर्शन करने के लिए व्यवस्था की घोषणा की। दूसरा था अनुग्रह का युग, जब प्रभु यीशु को सूली पर चढ़ाया गया और उसने मानवजाति का छुटकारा दिलाने का कार्य किया। तीसरा है राज्य का युग। सर्वशक्तिमान परमेश्वर बहुत सारे सत्य व्यक्त कर रहा है और न्याय और ताड़ना का कार्य कर रहा है, मनुष्य की पापी प्रकृति को हल कर रहा है, मनुष्य को पूरी तरह से शुद्ध कर रहा है और बचा रहा है, और अंत में मनुष्य को एक सुंदर गंतव्य की ओर ले जा रहा है। कार्य के ये तीन चरण मनुष्य के उद्धार के लिए परमेश्वर का संपूर्ण कार्य हैं और इनमें से हर एक चरण अनिवार्य है।” मेरे पति ने मुझे कई बातें बताईं। लेकिन मुझे यह सब बातें अविश्वसनीय लगीं। मैंने सोचा, “तुमने चमकती पूर्वी बिजली को कैसे स्वीकार कर लिया? तुमने इतने वर्षों तक प्रचार किया है, तो तुम उनके द्वारा कैसे गुमराह हो सकते हो? हमने दिन-रात बाइबल पढ़ी। गलातियों, अध्याय 1, पद 6 से 7 में लिखा है : ‘मुझे आश्‍चर्य होता है कि जिसने तुम्हें मसीह के अनुग्रह में बुलाया उससे तुम इतनी जल्दी फिर कर और ही प्रकार के सुसमाचार की ओर झुकने लगे। परन्तु वह दूसरा सुसमाचार है ही नहीं : पर बात यह है कि कितने ऐसे हैं जो तुम्हें घबरा देते, और मसीह के सुसमाचार को बिगाड़ना चाहते हैं।’ हमने इब्रानियों, अध्याय 13, श्लोक 8 भी पढ़े : ‘यीशु मसीह कल और आज और युगानुयुग एक-सा है।’ ये पद स्पष्ट रूप से बताते हैं कि प्रभु यीशु का नाम कभी नहीं बदलेगा। चमकती पूर्वी बिजली कहती है कि परमेश्वर का नाम सर्वशक्तिमान परमेश्वर है। क्या यह प्रभु यीशु का नाम बदलना नहीं है? क्या वे मसीह के सुसमाचार को नहीं बदल रहे हैं? तुम इस पर कैसे विश्वास कर सकते हो? हमें अपनी आस्था में हमेशा प्रभु के नाम को बनाए रखना चाहिए। प्रभु का नाम नहीं बदल सकता!” मुझे पता था कि मेरा पति बाइबल में निपुण है और उपदेश देने में माहिर है, मैं उसे मना नहीं पाऊँगी और यह कि जब वह किसी बात के लिए प्रतिबद्ध हो जाता है, तो फिर कोई भी उसका मन नहीं बदल सकता। इसलिए मैंने कुछ नहीं कहा। मैंने सोचा, “तुम चाहे जितना भी अच्छा बोलो, मैं इसे स्वीकार नहीं करूँगी। प्रभु यीशु ने हमें इतना अनुग्रह दिया है; मैं कभी भी उसके साथ विश्वासघात नहीं कर सकती। मैं अंत तक प्रभु का अनुसरण करूँगी, भले ही हमें तलाक क्यों न लेना पड़े!” आखिर में, मैंने उससे कहा, “अगर तुम प्रभु यीशु के बारे में प्रचार करते रहे, तो मैं तुम्हारी बात सुनूँगी। हम अभी भी एक परिवार हैं। लेकिन अगर तुम चमकती पूर्वी बिजली के बारे में प्रचार करते हो, तो तुम अपने रास्ते जाओ, और मैं अपने रास्ते जाऊँगी और हम बस अपने रास्ते जाएँगे।” मेरे पति ने असहाय होकर सिर हिलाया और देखा कि मैं हठपूर्वक उसकी बात सुनने से इनकार कर रही हूँ और आगे कुछ नहीं कहा।

चमकती पूर्वी बिजली को स्वीकार करने के बाद, उसने हमारे कलीसिया के लोगों के बीच सुसमाचार का प्रचार किया। अप्रत्याशित रूप से, कलीसिया में उसके सबसे करीबी सहकर्मी फेंग ने उसे बाहर निकाल दिया। उसके बाद फेंग और अन्य लोगों ने सभा स्थलों को बंद करना शुरू कर दिया और विश्वासियों को मेरे पति की बातें सुनने की अनुमति देने से मना कर दिया। उन्होंने मुझसे कहा, “तुम्हारे पति ने चमकती पूर्वी बिजली को स्वीकार कर लिया है। उसकी बात मत सुनो। वह आस्था के मामले में भटक चुका है!” मैंने कहा, “मैंने इसे स्वीकार नहीं किया है, लेकिन कुछ बातें जो वह कहता है, वे बाइबल के अनुरूप हैं।” चूँकि मैंने ऐसा कहा, तो वे मेरे खिलाफ भी सतर्क हो गए। उन्होंने मेरे पीठ पीछे यह बात करनी शुरू कर दी, कहा कि “उसका पति अब सर्वशक्तिमान परमेश्वर में विश्वास रखता है, इसलिए हमें उससे कोई संबंध नहीं रखना चाहिए। समय बीतने के साथ उसका प्रभावित होना तय है। वह निश्चित रूप से इसे स्वीकार कर लेगी।” यह सुनकर मुझे बहुत बुरा लगा। चाहे मैंने अपने निर्दोष होने का कैसा भी दावा किया और कसम खाई कि मैंने पूर्वी बिजली को स्वीकार नहीं किया है, उन्होंने मुझ पर विश्वास नहीं किया। जब भी मैं किसी सभा स्थल पर जाती, उनके चेहरे के भाव बदल जाते थे। वे मुझसे सावधान रहते, डरते थे कि कहीं मैं विश्वासियों को गुमराह न कर दूँ। अगर मैं सभाओं में बिल्कुल भी नहीं आती तो वे खुश होते थे, और वे मुझसे बात करने की हिम्मत भी नहीं करते थे, मानो जैसे मुझे कोई संक्रामक बीमारी हो। मुझे बहुत दुख हुआ और मैं अपने पति से नाराज हो गई। मुझे लगा कि उनका मुझे अस्वीकार करना सब मेरे पति के कारण हुआ है। मैं बहुत दुखी और दबाव में थी, इसलिए मैंने प्रभु से प्रार्थना की, “हे प्रभु, भाई-बहनों ने मुझे अस्वीकार कर दिया है। मुझे बहुत दुख हो रहा है। मैं जानना चाहती हूँ कि तुम्हारा इरादा क्या है।” यह साबित करने के लिए कि मैंने चमकती पूर्वी बिजली को स्वीकार नहीं किया है, जब सभाएँ आयोजित करने वाली एक बहन बीमार होकर अस्पताल में भर्ती हो गई, तो मैं जानबूझकर उसके लिए एक उपहार खरीदकर उससे मिलने गई ताकि वह मेरी सच्चाई को समझ सके। लेकिन जैसे ही वह अस्पताल से छुट्टी पाकर वापस आई, उसने फिर से मुझे अनदेखा करना शुरू कर दिया। इसलिए बाद में, मैंने सभाओं में जाना बंद कर दिया और मैं बस घर पर प्रार्थना करती और बाइबल पढ़ती थी। मेरे पति ने देखा कि मैं कितनी दुखी हूँ, तो उसने मेरे सामने फिर से परमेश्वर के नए कार्य की गवाही दी। मैंने गुस्से में आकर उसे डाँटा, “अगर तुमने चमकती पूर्वी बिजली को स्वीकार नहीं किया होता, तो क्या कलीसिया ने मुझे अस्वीकार किया होता? क्या हर किसी ने मुझे छोड़ दिया होता? भले ही वे मुझे सभाओं में न जाने दें, लेकिन मैं तुम्हारी तरह चमकती पूर्वी बिजली को स्वीकार नहीं करने वाली! मैं प्रभु का नाम बनाए रखूँगी और कभी भी इनकार नहीं करूँगी कि मसीह ही मेरा प्रभु है!” जब उन्होंने देखा कि मेरा मूड खराब है, तो वह मुझ पर गुस्सा नहीं हुए, बल्कि बस चिंतित और परेशान हो गए। बाद में, उन्होंने दो भाइयों को संगति करने के लिए बुलाया। उनमें से एक भाई ने बहुत ही ईमानदारी से कहा, “बहन, प्रभु यीशु सचमुच लौट आया है और उसने लाखों वचन व्यक्त किए हैं। ये सभी वचन सत्य हैं। तुम्हारी सारी उलझनें परमेश्वर के वचनों से सुलझ सकती हैं। बस सुनो, और फिर तुम्हें पता चल जाएगा।” उस समय, मैं केवल इस बात से चिंतित थी कि मैं क्या कर रही थी और उन पर ध्यान देने को तैयार नहीं थी। भाइयों ने देखा कि मैं सुन नहीं रही हूँ, तो उनके पास वहाँ से चले जाने के अलावा कोई और चारा नहीं था। मैंने देखा कि चमकती पूर्वी बिजली के लोग कितने सम्मानजनक और ईमानदार थे और कितने प्यार करने वाले थे। भले ही मैंने उन्हें इस तरह से नकार दिया था, लेकिन वे नाराज नहीं हुए, और उन्होंने बहुत धैर्य से मेरे साथ संगति की। वे स्पष्ट रूप से सच्चे विश्वासी थे लेकिन वे चमकती पूर्वी बिजली में कैसे विश्वास कर सकते थे? मैं यह समझ नहीं पा रही थी। इसके बाद, मेरे पति सुसमाचार का प्रचार करने के लिए यात्रा पर चले गए। जब वह दूर थे, तो लोग बार-बार मेरे साथ परमेश्वर के नए कार्य की गवाही देते रहे, लेकिन मैं सुनने के लिए तैयार नहीं थी। जब भी कोई आता, तो मैं दरवाजा बंद करके एक तरफ छिप जाती। वे देखते कि दरवाजा बंद है और चले जाते। उन दिनों, जब भी मैं इस बारे में सोचती कि कलीसिया के लोगों ने मुझे गलत समझा और अस्वीकार किया, तो मुझे बहुत दुख होता था। मैं रोती और प्रभु से बार-बार अपनी पीड़ा व्यक्त करती। एक बार, मुझे अचानक ख्याल आया कि, “कलीसिया मुझे सभाओं में शामिल नहीं होने देगी, तो अगर मैं उन अच्छे भेड़ों को वापस कलीसिया में ले आऊँ जिन्हें चमकती पूर्वी बिजली ने ले लिया है, तो वे मान लेंगे कि मैंने प्रभु के साथ विश्वासघात नहीं किया है।” यह सोचते ही मेरे दिल में एक प्रकाश की किरण आई और मैंने तुरंत प्रभु से प्रार्थना की, “हे प्रभु, तुम हमारे दिल के सबसे गहरे भावों की पड़ताल करते हो और जानते हो कि मैं तुम्हारे प्रति सच्ची हूँ। मैंने चमकती पूर्वी बिजली को स्वीकार नहीं किया है। हे प्रभु, कलीसिया अब मुझे नहीं चाहती और मैं बहुत आहत हूँ। मैं इस तरह घर पर रहकर अन्याय और उपेक्षा नहीं महसूस करना चाहती। हे प्रभु, कृपया मुझे बुद्धि और ताकत दो ताकि मैं उन अच्छे भेड़ों को तुम्हारे नाम पर वापस ला सकूँ जो चमकती पूर्वी बिजली ने चुरा ली हैं। हे प्रभु, कृपया मेरी मदद करो!” प्रार्थना के बाद, मैंने पहल करने और चमकती पूर्वी बिजली के लोगों से संपर्क करने की योजना बनाई। मैंने तय किया कि मैं उनसे सीधे सामना करूँगी, बाइबल का उपयोग कर उनकी बातों को खारिज करूँगी और परमेश्वर की भेड़ों को वापस लाऊँगी। इसके लिए मैं हर दिन काफी समय बाइबल पढ़ने में बिताती थी।

एक दिन, जब मैं पूरे जोश के साथ शास्त्र पढ़ रही थी, तो अचानक मैंने पढ़ा : “क्योंकि जैसे बिजली आकाश के एक छोर से कौंध कर आकाश के दूसरे छोर तक चमकती है, वैसे ही मनुष्य का पुत्र भी अपने दिन में प्रगट होगा। परन्तु पहले अवश्य है कि वह बहुत दुःख उठाए, और इस युग के लोग उसे तुच्छ ठहराएँ” (लूका 17:24-25)। मैं हैरान रह गई। ऐसा कैसे हुआ कि जब मैंने इस पद को अब पढ़ा, तो यह पहले जैसा महसूस नहीं हुआ? मैंने इन वचनों पर विचार किया “परन्तु पहले अवश्य है कि वह बहुत दुःख उठाए, और इस युग के लोग उसे तुच्छ ठहराएँ।” मैं हमेशा सोचती थी कि यह प्रभु यीशु के बारे में है, क्योंकि अनुग्रह के युग में, परमेश्वर ने प्रभु यीशु मसीह के रूप में देह धारण किया और उस पीढ़ी के द्वारा उसे तुच्छ ठहराया गया, सूली पर चढ़ाया गया और उसने बहुत दुःख सहा। प्रभु ने ऐसा क्यों कहा कि, “और इस युग के लोग उसे तुच्छ ठहराएँ” जब उसने मनुष्य के पुत्र के लौटने की भविष्यवाणी की? क्या यह बात अभी भी 2000 साल पहले के प्रभु यीशु के बारे में है? जितना मैंने इस पर विचार किया, उतना ही मुझे लगा कि चमकती पूर्वी बिजली के लोगों की बात बाइबल के अनुसार है। मैंने यह भी सोचा कि चमकती पूर्वी बिजली के लोग गवाही देते हैं कि सर्वशक्तिमान परमेश्वर परमेश्वर का दूसरा देहधारण है और कैसे सभी संप्रदायों के लोग सर्वशक्तिमान परमेश्वर के कार्य की आलोचना, विरोध और निंदा कर रहे हैं और कैसे सीसीपी की सत्ताधारी पार्टी बेहद कड़ाई से चमकती पूर्वी बिजली के पीछे पड़ी है और उसे प्रताड़ित करती है—क्या यह सर्वशक्तिमान परमेश्वर बहुत सी चीजों को नहीं झेल रहा है और इस पीढ़ी द्वारा ठुकराया जा रहा है? क्या “परन्तु पहले अवश्य है कि वह बहुत दुःख उठाए, और इस युग के लोग उसे तुच्छ ठहराएँ” का मतलब सर्वशक्तिमान परमेश्वर हो सकता है? क्या सर्वशक्तिमान परमेश्वर वापस लौटा प्रभु यीशु है? यह सोचकर मैं डर गई, “अरे नहीं! क्या मैं वास्तव में प्रभु का विरोध कर रही थी?” लेकिन फिर मैंने सोचा, “बिलकुल भी नहीं! प्रभु का नाम तो अपरिवर्तनीय है!” फिर दुबारा मैंने सोचा, “यह इतनी गंभीर बात है, मैं चमकती पूर्वी बिजली की निंदा बस यूँ ही नहीं कर सकती। मुझे सच में प्रभु का विरोध नहीं करना चाहिए।” फिर मैंने प्रभु के वचनों के बारे में सोचा : “क्योंकि जो कोई माँगता है, उसे मिलता है; और जो ढूँढ़ता है, वह पाता है; और जो खटखटाता है, उसके लिये खोला जाएगा” (मत्ती 7:8)। मुझे ऐसा लगा जैसे मेरी आँखें खुल गई हों, और मैंने सोचा, “हाँ, मुझे जरूर खोज करनी चाहिए।”

मुझे याद आया कि मेरे पति के पास एक सुसमाचार पुस्तिका थी। उन्होंने मुझसे कहा था, “तुम्हारी सभी उलझनों का समाधान इस किताब से हो सकता है।” मैं जल्दी से उस किताब को ढूँढ़ने के लिए दौड़ी, लेकिन उसे पढ़ने से पहले मैंने प्रार्थना की, “हे प्रभु, कृपया मुझे प्रबुद्ध करो और इस किताब की सामग्री का भेद पहचानने दो। मेरा आध्यात्मिक कद छोटा है और मैं गुमराह होने से डरती हूँ, लेकिन मैं तुम्हारा विरोध करने से भी डरती हूँ। हे प्रभु, कृपया इस किताब को पढ़ते समय मेरी रक्षा करो।” प्रार्थना करने के बाद, मैंने किताब खोली और एक नजर डाली। उसमें सच में कुछ ऐसे सवाल थे जो मैं पूछना चाहती थी। पहला परमेश्वर के नाम के बारे में था। किताब में लिखा था : “बाइबल में लिखा है कि, ‘किसी दूसरे के द्वारा उद्धार नहीं; क्योंकि स्वर्ग के नीचे मनुष्यों में और कोई दूसरा नाम नहीं दिया गया, जिसके द्वारा हम उद्धार पा सकें’ (प्रेरितों 4:12)। यह बिल्कुल सच है। लेकिन इससे यह साबित नहीं हो सकता कि परमेश्वर को केवल यीशु ही कहा जा सकता है और उसका नाम कभी नहीं बदल सकता। हम सब को याद है कि पुराने नियम में, यहोवा ने कहा था कि : ‘मैं ही यहोवा हूँ और मुझे छोड़ कोई उद्धारकर्ता नहीं’ (यशायाह 43:11)। ‘यहोवा ... सदा तक मेरा नाम यही रहेगा, और पीढ़ी पीढ़ी में मेरा स्मरण इसी से हुआ करेगा’ (निर्गमन 3:15)। और नए नियम में, प्रेरितों के काम, अध्याय 4, पद 12 में लिखा है : ‘किसी दूसरे के द्वारा उद्धार नहीं; क्योंकि स्वर्ग के नीचे मनुष्यों में और कोई दूसरा नाम नहीं दिया गया, जिसके द्वारा हम उद्धार पा सकें।’ ‘किसी दूसरे’ का मतलब यीशु के अलावा कोई और है। तो परमेश्वर का एकमात्र नाम कौन सा है—यहोवा या यीशु? परमेश्वर का नाम मूल रूप से यहोवा था, लेकिन बाद में यह यीशु हो गया। तो क्या परमेश्वर का नाम नहीं बदला? और जब प्रभु यीशु अंत के दिनों में लौटता है, तो उसका नाम भी इसी तरह बदलता है। चलो प्रकाशित वाक्य में इस भविष्यवाणी को पढ़ते हैं और फिर हम समझ जाएँगे। प्रकाशित वाक्य, अध्याय 3, पद 12 में लिखा है : ‘जो जय पाए उसे मैं अपने परमेश्वर के मन्दिर में एक खंभा बनाऊँगा, और वह फिर कभी बाहर न निकलेगा; और मैं अपने परमेश्वर का नाम और अपने परमेश्वर के नगर अर्थात् नये यरूशलेम का नाम, जो मेरे परमेश्वर के पास से स्वर्ग पर से उतरनेवाला है, और अपना नया नाम उस पर लिखूँगा।’ यह स्पष्ट रूप से इस बात की भविष्यवाणी है कि जब परमेश्वर अंत के दिनों में लौटेगा, तो उसका एक नया नाम होगा। तो क्या यह नया नाम अब भी ‘यीशु’ हो सकता है? अगर उसे अब भी ‘यीशु’ ही कहा जाए, तो इसे एक नया नाम कैसे कह सकते हैं?” मुझे लगा कि ये वचन बहुत तर्कसंगत हैं, और ये बाइबल के अनुरूप हैं। जो वे प्रचार कर रहे थे, वह बाइबल से अलग नहीं था। मैंने इन पदों को कई बार पढ़ा था, फिर भी मैंने इसे कैसे नहीं समझा? यहोवा व्यवस्था के युग में परमेश्वर का नाम था। यीशु अनुग्रह के युग में परमेश्वर का नाम था। यहोवा और यीशु दोनों ही परमेश्वर के नाम थे। अलग-अलग युगों में उन्हें अलग-अलग नामों से बुलाया गया। इन दोनों युगों में उसके अलग-अलग नाम थे। जब मैंने पहले कहा था कि परमेश्वर का नाम अपरिवर्तनीय है, तो यह तथ्यों के साथ असंगत था। प्रकाशित वाक्य में लिखा है कि प्रभु का एक “नया नाम” होगा। यह पता चलता है कि यह “नया नाम” प्रभु यीशु को संदर्भित नहीं करता।

इस प्रश्न के उत्तर में, सुसमाचार पुस्तिका ने सर्वशक्तिमान परमेश्वर के वचनों का भी हवाला दिया है : “प्रत्येक युग में परमेश्वर नया कार्य करता है और उसे एक नए नाम से बुलाया जाता है; वह भिन्न-भिन्न युगों में एक ही कार्य कैसे कर सकता है? वह पुराने से कैसे चिपका रह सकता है? यीशु का नाम छुटकारे के कार्य के वास्ते लिया गया था, तो क्या जब वह अंत के दिनों में लौटेगा, तब भी उसे उसी नाम से बुलाया जाएगा? क्या वह अभी भी छुटकारे का कार्य करेगा? ऐसा क्यों है कि यहोवा और यीशु एक ही हैं, फिर भी उन्हें भिन्न-भिन्न युगों में भिन्न-भिन्न नामों से बुलाया जाता है? क्या यह इसलिए नहीं है, क्योंकि उनके कार्य के युग भिन्न-भिन्न हैं? क्या केवल एक नाम परमेश्वर का उसकी संपूर्णता में प्रतिनिधित्व कर सकता है? ऐसा होने पर, परमेश्वर को भिन्न युग में भिन्न नाम से ही बुलाया जाना चाहिए, और उसे युग को परिवर्तित करने और युग का प्रतिनिधित्व करने के लिए उस नाम का उपयोग करना चाहिए। क्योंकि कोई भी एक नाम पूरी तरह से स्वयं परमेश्वर का प्रतिनिधित्व नहीं कर सकता, और प्रत्येक नाम केवल एक दिए गए युग में परमेश्वर के स्वभाव के उस समय से संबंधित पहलू का ही प्रतिनिधित्व कर सकता है; उसे केवल उसके कार्य का प्रतिनिधित्व ही करना है” (वचन, खंड 1, परमेश्वर का प्रकटन और कार्य, परमेश्वर के कार्य का दर्शन (3))। “‘यहोवा’ वह नाम है, जिसे मैंने इस्राएल में अपने कार्य के दौरान अपनाया था, और इसका अर्थ है इस्राएलियों (परमेश्वर के चुने हुए लोगों) का परमेश्वर, जो मनुष्य पर दया कर सकता है, मनुष्य को शाप दे सकता है, और मनुष्य के जीवन का मार्गदर्शन कर सकता है; वह परमेश्वर, जिसके पास बड़ा सामर्थ्य है और जो बुद्धि से भरपूर है। ‘यीशु’ इम्मानुएल है, जिसका अर्थ है वह पाप-बलि, जो प्रेम से परिपूर्ण है, करुणा से भरपूर है, और मनुष्य को छुटकारा दिलाता है। उसने अनुग्रह के युग का कार्य किया, और वह अनुग्रह के युग का प्रतिनिधित्व करता है, और वह प्रबंधन-योजना के केवल एक भाग का ही प्रतिनिधित्व कर सकता है। ... यीशु का नाम अनुग्रह के युग से आया, और अनुग्रह के युग में छुटकारे के कार्य के कारण विद्यमान रहा। यीशु का नाम अनुग्रह के युग के लोगों को पुनर्जन्म दिए जाने और बचाए जाने के लिए अस्तित्व में आया, और वह पूरी मानवजाति के उद्धार के लिए एक विशेष नाम है। इस प्रकार, ‘यीशु’ नाम छुटकारे के कार्य को दर्शाता है और अनुग्रह के युग का द्योतक है। ‘यहोवा’ नाम इस्राएल के उन लोगों के लिए एक विशेष नाम है, जो व्यवस्था के अधीन जिए थे। प्रत्येक युग में और कार्य के प्रत्येक चरण में मेरा नाम आधारहीन नहीं है, बल्कि प्रातिनिधिक महत्व रखता है : प्रत्येक नाम एक युग का प्रतिनिधित्व करता है। ‘यहोवा’ व्यवस्था के युग का प्रतिनिधित्व करता है, और वह सम्मानसूचक शब्द है, जिससे इस्राएल के लोग उस परमेश्वर को पुकारते थे जिसकी वे आराधना करते थे। ‘यीशु’ अनुग्रह के युग का प्रतिनिधित्व करता है और उन सबके परमेश्वर का नाम है, जिन्हें अनुग्रह के युग के दौरान छुटकारा दिया गया था। यदि मनुष्य अब भी अंत के दिनों के दौरान उद्धारकर्ता यीशु के आगमन की अभिलाषा करता है, और उसके अब भी उसी छवि में आने की अपेक्षा करता है जो उसने यहूदिया में अपनाई थी, तो छह हज़ार सालों की संपूर्ण प्रबंधन-योजना छुटकारे के युग में रुक गई होती, और आगे प्रगति न कर पाती। इतना ही नहीं, अंत के दिनों का आगमन कभी न होता, और युग का समापन कभी न किया जा सकता” (वचन, खंड 1, परमेश्वर का प्रकटन और कार्य, उद्धारकर्ता पहले ही एक “सफेद बादल” पर सवार होकर वापस आ चुका है)। इसे पढ़ने के बाद मुझे कुछ हद तक समझ आ गई। परमेश्वर का कार्य हमेशा आगे बढ़ता रहता है और परमेश्वर का नाम उसके कार्य के साथ बदलता रहता है। परमेश्वर अलग युग में अलग कार्य करता है और उसे अलग नामों से पुकारा जाता है। अपने नाम से, वह युग को बदलता है, और उसका नाम उस युग का प्रतिनिधित्व करता है। अलग-अलग युगों में परमेश्वर को अलग-अलग नामों से पुकारा जाता है ताकि वे प्रत्येक युग में उसके द्वारा व्यक्त किए गए विभिन्न स्वभावों का प्रतिनिधित्व कर सकें। व्यवस्था के युग में, परमेश्वर ने इस्राएलियों के पृथ्वी पर जीवन का मार्गदर्शन करने के लिए घोषणा की। और यहोवा नाम परमेश्वर के प्रतापी, क्रोधी, दयालु और यहाँ तक कि लोगों को शाप देने वाले स्वभाव का प्रतिनिधित्व करता है। अनुग्रह के युग में, परमेश्वर ने प्रभु यीशु मसीह के रूप में देह धारण किया। उसे सूली पर चढ़ाया गया और वह मनुष्य के लिए पाप-बलि बन गया। यीशु नाम परमेश्वर के दयालु और प्रेमपूर्ण स्वभाव का प्रतिनिधित्व करता है। मैंने देखा कि हर युग में परमेश्वर के लिए गए नाम का अर्थ होता है और फिर भी मैं तो यह कहती थी कि परमेश्वर का कार्य और उसका नाम कभी नहीं बदल सकते—क्या मैंने परमेश्वर पर निर्णय नहीं सुनाया था?

इसके बाद मैंने सर्वशक्तिमान परमेश्वर के वचनों का एक और अंश पढ़ा, और मेरे दिल में और भी अधिक प्रकाश छा गया। सर्वशक्तिमान परमेश्वर कहता है : “मैं कभी यहोवा के नाम से जाना जाता था। मुझे मसीहा भी कहा जाता था, और लोग कभी मुझे प्यार और सम्मान से उद्धारकर्ता यीशु भी कहते थे। किंतु आज मैं वह यहोवा या यीशु नहीं हूँ, जिसे लोग बीते समयों में जानते थे; मैं वह परमेश्वर हूँ जो अंत के दिनों में वापस आया है, वह परमेश्वर जो युग का समापन करेगा। मैं स्वयं परमेश्वर हूँ, जो अपने संपूर्ण स्वभाव से परिपूर्ण और अधिकार, आदर और महिमा से भरा, पृथ्वी के छोरों से उदित होता है। लोग कभी मेरे साथ संलग्न नहीं हुए हैं, उन्होंने मुझे कभी जाना नहीं है, और वे मेरे स्वभाव से हमेशा अनभिज्ञ रहे हैं। संसार की रचना के समय से लेकर आज तक एक भी मनुष्य ने मुझे नहीं देखा है। यह वह परमेश्वर है, जो अंत के दिनों के दौरान मनुष्यों पर प्रकट होता है, किंतु मनुष्यों के बीच में छिपा हुआ है। वह सामर्थ्य से भरपूर और अधिकार से लबालब भरा हुआ, दहकते हुए सूर्य और धधकती हुई आग के समान, सच्चे और वास्तविक रूप में, मनुष्यों के बीच निवास करता है। ऐसा एक भी व्यक्ति या चीज़ नहीं है, जिसका मेरे वचनों द्वारा न्याय नहीं किया जाएगा, और ऐसा एक भी व्यक्ति या चीज़ नहीं है, जिसे जलती आग के माध्यम से शुद्ध नहीं किया जाएगा। अंततः मेरे वचनों के कारण सारे राष्ट्र धन्य हो जाएँगे, और मेरे वचनों के कारण टुकड़े-टुकड़े भी कर दिए जाएँगे। इस तरह, अंत के दिनों के दौरान सभी लोग देखेंगे कि मैं ही वह उद्धारकर्ता हूँ जो वापस लौट आया है, और मैं ही वह सर्वशक्तिमान परमेश्वर हूँ जो समस्त मानवजाति को जीतता है। और सभी देखेंगे कि मैं ही एक बार मनुष्य के लिए पाप-बलि था, किंतु अंत के दिनों में मैं सूर्य की ज्वाला भी बन जाता हूँ जो सभी चीज़ों को जला देती है, और साथ ही मैं धार्मिकता का सूर्य भी बन जाता हूँ जो सभी चीज़ों को प्रकट कर देता है। अंत के दिनों में यह मेरा कार्य है। मैंने इस नाम को इसलिए अपनाया और मेरा यह स्वभाव इसलिए है, ताकि सभी लोग देख सकें कि मैं एक धार्मिक परमेश्वर हूँ, दहकता हुआ सूर्य हूँ और धधकती हुई ज्वाला हूँ, और ताकि सभी मेरी, एक सच्चे परमेश्वर की, आराधना कर सकें, और ताकि वे मेरे असली चेहरे को देख सकें : मैं केवल इस्राएलियों का परमेश्वर नहीं हूँ, और मैं केवल छुटकारा दिलाने वाला नहीं हूँ; मैं समस्त आकाश, पृथ्वी और महासागरों के सारे प्राणियों का परमेश्वर हूँ” (वचन, खंड 1, परमेश्वर का प्रकटन और कार्य, उद्धारकर्ता पहले ही एक “सफेद बादल” पर सवार होकर वापस आ चुका है)। मुझे लगा कि ये वचन इतने अधिकारपूर्ण थे, कि ये परमेश्वर के ही वचन थे। मैंने यह भी समझा कि यहोवा, मसीह, यीशु, और सर्वशक्तिमान परमेश्वर सभी परमेश्वर के ही नाम हैं, ये सब एक ही परमेश्वर हैं, और सर्वशक्तिमान परमेश्वर अंत के दिनों में परमेश्वर का नाम है। यह इस भविष्यवाणी को पूरा करता है जो बाइबल में है : “प्रभु परमेश्वर, जो है और जो था और जो आनेवाला है, जो सर्वशक्‍तिमान है, यह कहता है, ‘मैं ही अल्फ़ा और ओमेगा हूँ’” (प्रकाशितवाक्य 1:8)। जब मैंने ऐसा सोचा, तो मुझे बहुत बुरा लगा। पुराने समय के फरीसी बाइबल के शब्दों से चिपके रहते थे, और यह सोचते थे कि जो मसीहा नहीं कहलाता, वह परमेश्वर नहीं हो सकता। और उन्होंने प्रभु यीशु को सूली पर चढ़ा दिया और उन्हें परमेश्वर द्वारा दंड दिया गया। क्या अब मैं फरीसियों जैसी ही नहीं थी? मैं बाइबल के शब्दों से चिपकी हुई थी और अपनी धारणाओं और कल्पनाओं में जी रही थी, और यह सोच रही थी कि अगर परमेश्वर यीशु नहीं कहलाता, तो वह परमेश्वर नहीं है। जब प्रभु का स्वागत करने की बात आई, तो न तो मैंने कोई खोज की, न जाँच-पड़ताल की, बल्कि जिद्दी होकर अपनी धारणाओं और कल्पनाओं से चिपकी रही। मैं यह सोच रही थी कि मैं प्रभु के नाम की रक्षा कर रही हूँ और प्रभु के मार्ग पर चल रही हूँ, लेकिन मुझे यह एहसास ही नहीं था कि मैं परमेश्वर के नए कार्य का विरोध कर रही थी। मुझे इतना पछतावा हुआ कि मैं रो पड़ी।

मैंने जल्दी से पढ़ना जारी रखा और सुसमाचार पुस्तिका में यह लिखा देखा : “बहुत से लोगों में यह धारणा होती है। वे मानते हैं कि बाइबल स्पष्ट रूप से कहती है कि जो कोई उनसे अलग कुछ भी प्रचार करता है वह शापित होगा। वे यह मानते हैं कि चमकती पूर्वी बिजली द्वारा जो प्रचार किया जा रहा है, वह उनके प्रचार से भिन्न है, कि यह एक अलग सुसमाचार है और इसलिए वे इसे स्वीकार करने की हिम्मत नहीं करते।” मैं भी इस बात को लेकर उलझन में थी। किताब में लिखा था : “गलातियों की किताब लगभग 60 ईसवी में प्रेरित पौलुस द्वारा लिखी गई थी, जो गलातिया की कलीसिया को लिखी गई एक पत्री है। उस समय, प्रभु यीशु का सुसमाचार अद्भुत रूप से फैल चुका था और गलातिया में भी कई लोगों ने प्रभु यीशु के नए कार्य को स्वीकार किया था और कलीसियाएँ भी स्थापित की थीं। यह वह समय था जब व्यवस्था का युग अनुग्रह के युग में बदल रहा था और उस समय यहूदियों में दो प्रकार के प्रचारक थे : एक समूह ने व्यवस्था के युग के पुराने कार्य का प्रचार किया, लोगों को यहोवा की व्यवस्थाओं का पालन करने को कहा, जैसे खतना करना, सब्त का पालन करना, मंदिर में प्रवेश करना आदि। दूसरे समूह (यीशु के 12 शिष्यों के नेतृत्व में) ने अनुग्रह के युग के नए कार्य का प्रचार किया, लोगों को प्रभु यीशु पर विश्वास कर बचाए जाने के लिए कहा, प्रभु यीशु ने जो कहा उसका पालन करने के लिए कहा, जैसे पाप स्वीकार करना, पश्चात्ताप करना, बपतिस्मा लेना, साथ में भोजन करना, एक-दूसरे से प्रेम करना, सहनशील और धैर्यवान होना आदि। पुराने नियम की व्यवस्था पर अडिग फरीसियों ने कहा कि यीशु के शिष्यों द्वारा प्रचारित सुसमाचार उनके द्वारा प्रचारित सुसमाचार से अलग था। कि यीशु का मार्ग बाइबल से परे है और उसने व्यवस्था को त्याग दिया है। उन्होंने यीशु के नए कार्य की निंदा की और उन लोगों को परेशान किया जिन्होंने यीशु के सूली पर चढ़ने से मिले उद्धार को स्वीकारा था। उन्होंने कहा कि यीशु में विश्वास करने से लोग नहीं बचाए जा सकते, कि यह यहोवा की शिक्षाओं के खिलाफ है और उन्हें सब्त मानते रहना होगा, खतना कराना होगा, आदि। हालाँकि, उस समय गलातियों को भेद की पहचान नहीं थी और वे पौलुस द्वारा प्रचारित यीशु के सुसमाचार से विमुख होकर यहूदियों का अनुसरण करने लगे जो पुराने नियम की व्यवस्था का प्रचार करते थे। जब पौलुस ने सुना कि गलातीया की कलीसिया के भाई-बहनों ने प्रभु यीशु के सुसमाचार को ठुकरा दिया है और वे मंदिर लौट गए हैं, तो उसने गलातीया की कलीसिया को लिखा और कहा कि : ‘मुझे आश्‍चर्य होता है कि जिसने तुम्हें मसीह के अनुग्रह में बुलाया उससे तुम इतनी जल्दी फिर कर और ही प्रकार के सुसमाचार की ओर झुकने लगे। परन्तु वह दूसरा सुसमाचार है ही नहीं : पर बात यह है कि कितने ऐसे हैं जो तुम्हें घबरा देते, और मसीह के सुसमाचार को बिगाड़ना चाहते हैं’ (गलातियों 1:6-7)। उसने गलातियों को सच्चे मार्ग पर लौटने की प्रेरणा देने के लिए यह लिखा। हम सभी जानते हैं कि फरीसी व्यवस्था से चिपके रहे और प्रभु यीशु की निंदा की, और पवित्र आत्मा के नए कार्य से हटा दिए गए और आखिरकार परमेश्वर द्वारा उन्हें दंड और शाप दिया गया। तो, हमें आज परमेश्वर के नए कार्य को कैसे देखना चाहिए?” इस संगति को पढ़ने के बाद ही मुझे एहसास हुआ कि मुझे बाइबल की सही समझ नहीं थी। यह जाने बिना कि पौलुस ने जो कहा वह क्यों कहा, मैंने अपनी धारणाओं और कल्पनाओं के अनुरूप इसे अपनी पसंद से व्याख्यायित कर लिया था। पौलुस द्वारा उल्लेखित “एक और सुसमाचार” का तात्पर्य उन लोगों से था जो व्यवस्था युग के दौरान यहोवा के सुसमाचार का प्रचार करते थे और लोगों को पुराने नियम की व्यवस्था का पालन करने के लिए कहते थे और यह उन लोगों का उल्लेख नहीं करता जो राज्य के सुसमाचार का प्रचार करते हैं। क्योंकि जब पौलुस ने यह पत्र लिखा था, तब परमेश्वर ने अंत के दिनों का अपना कार्य अभी किया ही नहीं था और कोई भी परमेश्वर के अंत के दिनों के सुसमाचार का प्रचार नहीं कर रहा था। मैंने राज्य के सुसमाचार का प्रचार करने वालों को कोई और सुसमाचार प्रचारित करने वाला समझ लिया था। मैंने सब कुछ गड़बड़ कर दिया था और शास्त्रों की एक विकृत समझ बना ली थी! मैं कितनी गरीब, दयनीय और अंधी थी। मुझे सच में बहुत शर्म महसूस हुई! मैंने पहले बेशर्मी से कहा था कि मैं चमकती पूर्वी बिजली द्वारा चुराई गई भेड़ों को वापस कलीसिया में लाना चाहती हूँ। अब जाकर मुझे समझ में आया कि वे तो गुमराह ही नहीं हुए थे। उन्होंने देखा था कि सर्वशक्तिमान परमेश्वर के वचन सत्य हैं वे सुनिश्चित थे कि वे परमेश्वर की वाणी हैं, और इसीलिए उन्होंने सर्वशक्तिमान परमेश्वर का अनुसरण करना शुरू कर दिया था। इसमें कोई आश्चर्य की बात नहीं कि चमकती पूर्वी बिजली को स्वीकार करने के बाद उनकी आस्था इतनी मजबूत हो गई कि जंगली घोड़े भी उन्हें वापस खींचकर नहीं ला सकते थे। यह बात सामने आई कि उन्होंने प्रभु का स्वागत किया था। मैंने सोचा था कि मैं बाइबल अधिक पढ़कर और अच्छी भेड़ों को वापस लाऊँगी जो चमकती पूर्वी बिजली ने चुराई थीं। मैंने कभी भी इस बात की कल्पना नहीं की थी कि परमेश्वर इस विशेष स्थिति का उपयोग मेरे सुन्न और दुराग्रही दिल को पुनर्जीवित करने के लिए करेगा। मैं बहुत उत्साहित महसूस कर रही थी!

मैंने उत्सुकता से परमेश्वर के वचन पढ़ना शुरू किया और यह पढ़ा : “यहोवा के कार्य के बाद, यीशु मनुष्यों के मध्य अपना कार्य करने के लिए देहधारी हो गया। उसका कार्य अलग से किया गया कार्य नहीं था, बल्कि यहोवा के कार्य के आधार पर किया गया था। यह कार्य एक नए युग के लिए था, जिसे परमेश्वर ने व्यवस्था का युग समाप्त करने के बाद किया था। इसी प्रकार, यीशु का कार्य समाप्त हो जाने के बाद परमेश्वर ने अगले युग के लिए अपना कार्य जारी रखा, क्योंकि परमेश्वर का संपूर्ण प्रबंधन सदैव आगे बढ़ रहा है। जब पुराना युग बीत जाता है, तो उसके स्थान पर नया युग आ जाता है, और एक बार जब पुराना कार्य पूरा हो जाता है, तो परमेश्वर के प्रबंधन को जारी रखने के लिए नया कार्य शुरू हो जाता है। यह देहधारण परमेश्वर का दूसरा देहधारण है, जो यीशु का कार्य पूरा होने के बाद हुआ है। निस्संदेह, यह देहधारण स्वतंत्र रूप से घटित नहीं होता; व्यवस्था के युग और अनुग्रह के युग के बाद यह कार्य का तीसरा चरण है। हर बार जब परमेश्वर कार्य का नया चरण आरंभ करता है, तो हमेशा एक नई शुरुआत होती है और वह हमेशा एक नया युग लाता है। इसलिए परमेश्वर के स्वभाव, उसके कार्य करने के तरीके, उसके कार्य के स्थल, और उसके नाम में भी परिवर्तन होते हैं। इसलिए कोई आश्चर्य नहीं कि मनुष्य के लिए नए युग में परमेश्वर के कार्य को स्वीकार करना कठिन होता है। परंतु इस बात की परवाह किए बिना कि मनुष्य द्वारा उसका कितना विरोध किया जाता है, परमेश्वर सदैव अपना कार्य करता रहता है, और सदैव समस्त मानवजाति का प्रगति के पथ पर मार्गदर्शन करता रहता है। जब यीशु मनुष्य के संसार में आया, तो उसने अनुग्रह के युग में प्रवेश कराया और व्यवस्था का युग समाप्त किया। अंत के दिनों के दौरान, परमेश्वर एक बार फिर देहधारी बन गया, और इस देहधारण के साथ उसने अनुग्रह का युग समाप्त किया और राज्य के युग में प्रवेश कराया। उन सबको, जो परमेश्वर के दूसरे देहधारण को स्वीकार करने में सक्षम हैं, राज्य के युग में ले जाया जाएगा, और इससे भी बढ़कर वे व्यक्तिगत रूप से परमेश्वर का मार्गदर्शन स्वीकार करने में सक्षम होंगे। यद्यपि यीशु मनुष्यों के बीच आया और अधिकतर कार्य किया, फिर भी उसने केवल समस्त मानवजाति के छुटकारे का कार्य ही पूरा किया और मनुष्य की पाप-बलि के रूप में सेवा की; उसने मनुष्य को उसके समस्त भ्रष्ट स्वभाव से छुटकारा नहीं दिलाया। मनुष्य को शैतान के प्रभाव से पूरी तरह से बचाने के लिए यीशु को न केवल पाप-बलि बनने और मनुष्य के पाप वहन करने की आवश्यकता थी, बल्कि मनुष्य को उसके शैतान द्वारा भ्रष्ट किए गए स्वभाव से मुक्त करने के लिए परमेश्वर को और भी बड़ा कार्य करने की आवश्यकता थी। और इसलिए, मनुष्य को उसके पापों के लिए क्षमा कर दिए जाने के बाद, परमेश्वर मनुष्य को नए युग में ले जाने के लिए देह में वापस आ गया, और उसने ताड़ना एवं न्याय का कार्य आरंभ कर दिया। यह कार्य मनुष्य को एक उच्चतर क्षेत्र में ले गया है। वे सब, जो परमेश्वर के प्रभुत्व के अधीन समर्पण करेंगे, उच्चतर सत्य का आनंद लेंगे और अधिक बड़े आशीष प्राप्त करेंगे। वे वास्तव में ज्योति में निवास करेंगे और सत्य, मार्ग और जीवन प्राप्त करेंगे” (वचन, खंड 1, परमेश्वर का प्रकटन और कार्य, प्रस्तावना)। जितना मैं सर्वशक्तिमान परमेश्वर के वचनों को पढ़ती गई, मेरा दिल उतना ही उज्ज्वल होता गया। मुझे समझ में आया कि परमेश्वर का कार्य और उसका नाम अपरिवर्तनीय नहीं है। परमेश्वर का कार्य आगे बढ़ता रहता है और हर युग का कार्य पिछले युग के कार्य पर आधारित होता है। चूँकि परमेश्वर का कार्य हर युग में अलग होता है, इसलिए उसका नाम और जो स्वभाव वह व्यक्त करता है, वह भी अलग होते हैं। अगर यह वैसा ही होता जैसा मैं मानती थी कि परमेश्वर का नाम और कार्य कभी नहीं बदलते, तो परमेश्वर हमेशा “यहोवा” कहलाता और “यीशु” में परिवर्तित नहीं हो पाता। परमेश्वर का कार्य भी आगे नहीं बढ़ पाता और वह व्यवस्था के युग पर ही रुक जाता। तब मनुष्य परमेश्वर द्वारा छुटकारा नहीं पा सकता था और व्यवस्था के अधीन ही मृत्यु को प्राप्त हो जाता। अगर मैं केवल “यीशु” के नाम को ही थामे रखती और अंत के दिनों में परमेश्वर के नए कार्य और नए नाम को स्वीकार नहीं करती, तो मैं कभी प्रभु की वापसी का स्वागत नहीं कर पाती और अंत में, मैं आपदाओं में गिर जाती, आँसू बहाती और दाँत पीसती, क्योंकि मैं परमेश्वर के अंतिम दिनों के कार्य को चूक गई होती।

मैंने सर्वशक्तिमान परमेश्वर के वचनों को और अधिक पढ़ा : “शायद, सत्य के मार्ग को सुनकर और जीवन के वचन को पढ़कर, तुम विश्वास करते हो कि इन 10,000 वचनों में से सिर्फ़ एक ही वचन है, जो तुम्हारे दृढ़ विश्वास और बाइबल के अनुसार है, और फिर तुम्हें इन 10,000 वचनों में खोज करते रहना चाहिए। मैं अब भी तुम्हें सुझाव देता हूँ कि विनम्र बनो, अति-आत्मविश्वासी न बनो और अपनी बहुत बड़ाई न करो। परमेश्वर का भय मानने वाले अपने थोड़े-से हृदय से तुम अधिक रोशनी प्राप्त करोगे। यदि तुम इन वचनों की सावधानी से जाँच करो और इन पर बार-बार मनन करो, तब तुम समझोगे कि वे सत्य हैं या नहीं, वे जीवन हैं या नहीं” (वचन, खंड 1, परमेश्वर का प्रकटन और कार्य, जब तक तुम यीशु के आध्यात्मिक शरीर को देखोगे, परमेश्वर स्वर्ग और पृथ्वी को फिर से बना चुका होगा)। सर्वशक्तिमान परमेश्वर के वचन सीधे मेरे दिल तक पहुँचे : यही मेरी स्थिति थी। मेरे पति ने पहले मेरे साथ जो संगति की थी, उसका बहुत सा हिस्सा बाइबल के साथ मेल खाता था, लेकिन मैं बहुत खुदगर्ज और अज्ञानी थी, मुझमें पूरी तरह से परमेश्वर का भय मानने वाला दिल नहीं था। बाइबल के अपने थोड़े-से ज्ञान के आधार पर परमेश्वर के कार्य पर निर्णय सुना रही थी यहाँ तक कि परमेश्वर के नए नाम और नए कार्य को नकारने के लिए बाइबल में और आधार ढूँढ़ना चाहती थी। मैं सचमुच बहुत हठी थी और मेरी सोच बहुत विकृत थी! मैं अपनी धारणाओं को छोड़ना चाहती थी, आगे खोज और जाँच करना चाहती थी, और परमेश्वर के सामने अपने पापों को स्वीकार करना और पश्चात्ताप करना चाहती थी। मैंने हमेशा अपने पति को परमेश्वर के अंतिम दिनों के कार्य के बारे में संगति करते हुए सुनने से इनकार किया था, लेकिन अब मैं इसे सुनने के लिए बहुत इच्छुक थी। हालाँकि, मेरे पति सुसमाचार का प्रचार करने के लिए बाहर गए हुए थे और मुझे नहीं पता था कि वह कब वापस आएँगे। इसलिए मैं हर दिन मुख्य द्वार खोलती और सर्वशक्तिमान परमेश्वर की कलीसिया से भाई-बहनों के आने का इंतजार करती थी, चाहती थी कि कोई बहन आए और मेरे साथ संगति करे।

एक सुबह, मैंने अभी नाश्ता किया ही था कि किसी ने मुझे पुकारा। जब मैंने देखा कि वे सर्वशक्तिमान परमेश्वर की कलीसिया की बहनें थीं, तो मुझे बहुत खुशी हुई। मैंने उन्हें खुशी-खुशी अंदर बुलाया। उनमें से एक ने “वचन देह में प्रकट होता है” किताब खोली। मैंने इस किताब के अंदर एक शीर्षक देखा : “परमेश्वर के कार्य के तीन चरणों को जानना ही परमेश्वर को जानने का मार्ग है।” बहन ने इसे जोर से पढ़ा और मैं बड़ी उत्सुकता से सुनती रही थी। सर्वशक्तिमान परमेश्वर कहता है : “कार्य के तीनों चरण परमेश्वर के प्रबंधन का मुख्य केंद्र हैं और उनमें परमेश्वर का स्वभाव और स्वरूप अभिव्यक्त होते हैं। जो लोग परमेश्वर के कार्य के तीनों चरणों के बारे में नहीं जानते हैं वे यह जानने में अक्षम हैं कि परमेश्वर कैसे अपने स्वभाव को अभिव्यक्त करता है, न ही वे परमेश्वर के कार्य की बुद्धिमत्ता को जानते है। वे उन अनेक मार्गों से, जिनके माध्यम से परमेश्वर मानवजाति को बचाता है, और संपूर्ण मानवजाति के लिए उसके इरादों से भी अनभिज्ञ रहते हैं। कार्य के तीनों चरण मानवजाति को बचाने के कार्य की पूर्ण अभिव्यक्ति हैं। जो लोग कार्य के तीन चरणों के बारे में नहीं जानते, वे पवित्र आत्मा के कार्य के विभिन्न तरीकों और सिद्धांतों से अनभिज्ञ रहेंगे; और वे लोग जो सख्ती से केवल उस सिद्धांत से चिपके रहते हैं जो कार्य के किसी एक चरण से बचा रह जाता है, ऐसे लोग होते हैं जो परमेश्वर को केवल सिद्धांत तक सीमित कर देते हैं, और परमेश्वर में जिनका विश्वास अस्पष्ट और अनिश्चित होता है। ऐसे लोग परमेश्वर के उद्धार को कभी भी प्राप्त नहीं करेंगे। केवल परमेश्वर के कार्य के तीन चरण ही परमेश्वर के स्वभाव की संपूर्णता को पूरी तरह से अभिव्यक्त कर सकते हैं और संपूर्ण मानवजाति को बचाने के परमेश्वर के ध्येय को, और मानवजाति के उद्धार की संपूर्ण प्रक्रिया को पूरी तरह से अभिव्यक्त कर सकते हैं। यह इस बात का प्रमाण है कि परमेश्वर ने शैतान को हरा दिया है और मानवजाति को जीत लिया है, यह परमेश्वर की जीत का प्रमाण है और परमेश्वर के संपूर्ण स्वभाव की अभिव्यक्ति है। जो लोग परमेश्वर के कार्य के तीन चरणों में से केवल एक चरण को ही समझते हैं, वे परमेश्वर के स्वभाव को केवल आंशिक रूप से ही जानते हैं। मनुष्य की धारणा में, कार्य के इस अकेले चरण का सिद्धांत बन जाना आसान है, इस बात की संभावना बन जाती है कि मनुष्य परमेश्वर के बारे में निश्चित नियम स्थापित कर लेगा, और परमेश्वर के स्वभाव के इस अकेले भाग का परमेश्वर के संपूर्ण स्वभाव के प्रतिनिधि के रूप में उपयोग करेगा। इसके अलावा, यह विश्वास करते हुए कि यदि परमेश्वर एक बार ऐसा था तो वह हर समय वैसा ही बना रहेगा, और कभी भी नहीं बदलेगा, मनुष्य की अधिकांश कल्पनाएँ अंदर-ही-अंदर इस तरह से मिश्रित रहती हैं कि वह परमेश्वर के स्वभाव, अस्तित्व और बुद्धि, और साथ ही परमेश्वर के कार्य के सिद्धांतों को, सीमित मापदंडों के भीतर कठोरता से कैद कर देता है। केवल वे लोग ही जो कार्य के तीनों चरणों को जानते और समझते हैं, परमेश्वर को पूरी तरह से और सही ढ़ंग से जान सकते हैं। कम से कम, वे परमेश्वर को इस्राएलियों या यहूदियों के परमेश्वर के रूप में परिभाषित नहीं करेंगे और उसे ऐसे परमेश्वर के रूप में नहीं देखेंगे जिसे मनुष्यों के वास्ते सदैव के लिए सलीब पर चढ़ा दिया जाएगा। यदि कोई परमेश्वर को उसके कार्य के केवल एक चरण के माध्यम से जानता है, तो उसका ज्ञान बहुत अल्प है और समुद्र में एक बूँद से ज्यादा नहीं है। यदि नहीं, तो कई पुराने धर्म-रक्षकों ने परमेश्वर को जीवित सलीब पर क्यों चढ़ाया होता? क्या ऐसा इसलिए नहीं है क्योंकि मनुष्य परमेश्वर को निश्चित मापदंडों के भीतर सीमित कर देता है? क्या बहुत से लोग इसलिए परमेश्वर का विरोध नहीं करते और पवित्र आत्मा के कार्य में इसलिए बाधा नहीं डालते क्योंकि वे परमेश्वर के विभिन्न और विविधतापूर्ण कार्यों को नहीं जानते हैं, और इसके अलावा, क्योंकि वे केवल चुटकीभर ज्ञान और सिद्धांत से संपन्न होते हैं जिससे वे पवित्र आत्मा के कार्य को मापते हैं? यद्यपि इस प्रकार के लोगों का अनुभव केवल सतही होता है, किंतु वे घमंडी और आसक्त प्रकृति के होते हैं और वे पवित्र आत्मा के कार्य को अवमानना से देखते हैं, पवित्र आत्मा के अनुशासन की उपेक्षा करते हैं और इसके अलावा, पवित्र आत्मा के कार्यों की ‘पुष्टि’ करने के लिए अपने पुराने तुच्छ तर्कों का उपयोग करते हैं। वे दिखावा भी करते हैं, और अपनी शिक्षा और पांडित्य को लेकर पूरी तरह से आश्वस्त होते हैं, और उन्हें यह भी भरोसा रहता है कि वे संसार भर में यात्रा करने में सक्षम हैं। क्या ये ऐसे लोग नहीं हैं जो पवित्र आत्मा द्वारा तिरस्कृत कर दिए गए हैं और क्या ये नए युग के द्वारा निकाल नहीं दिए जाएँगे? क्या ये वही अज्ञानी और अल्पज्ञानी घृणित लोग नहीं हैं जो परमेश्वर के सामने आते हैं और खुलेआम उसका विरोध करते हैं, जो केवल यह दिखाने का प्रयास कर रहे हैं कि वे कितने मेधावी हैं? बाइबल के अल्प ज्ञान के साथ, वे संसार के ‘शैक्षणिक समुदाय’ में निरंकुश आचरण करने की कोशिश करते हैं, और केवल एक सतही सिद्धांत के साथ लोगों को सिखाते हुए, वे पवित्र आत्मा के कार्य को पलटने का प्रयत्न करते हैं, और इसे अपने खुद के विचारों की प्रक्रिया के इर्दगिर्द घुमाने का प्रयास करते हैं। अपनी अदूरदर्शिता के कारण वे एक ही झलक में परमेश्वर के 6,000 सालों के कार्यों को देखने की कोशिश करते हैं। इन लोगों के पास समझ नाम की कोई चीज ही नहीं है! वास्तव में, परमेश्वर के बारे में लोगों को जितना अधिक ज्ञान होता है, वे उसके कार्य का आकलन करने में उतने ही धीमे होते हैं। इसके अलावा, वे परमेश्वर के आज के कार्य के बारे में अपने ज्ञान की बहुत कम बात करते हैं, लेकिन वे अपने निर्णय में जल्दबाज़ी नहीं करते हैं। लोग परमेश्वर के बारे में जितना कम जानते हैं, वे उतने ही अधिक घमंडी और अति आत्मविश्वासी होते हैं और उतनी ही अधिक बेहूदगी से परमेश्वर के अस्तित्व की घोषणा करते हैं—फिर भी वे केवल सिद्धांत की बात ही करते हैं और कोई भी वास्तविक प्रमाण प्रस्तुत नहीं करते। इस प्रकार के लोगों का कोई मूल्य नहीं होता है” (वचन, खंड 1, परमेश्वर का प्रकटन और कार्य)। जब मैंने परमेश्वर के ये वचन सुने, तो मुझे लगा कि परमेश्वर ने वास्तव में मेरे हृदय में झाँककर मेरी धारणाओं को बहुत स्पष्ट रूप से उजागर कर दिया है। मुझे परमेश्वर के कार्य के तीन चरणों में से केवल एक चरण का ही ज्ञान था और मैं उस कार्य के चरण से जुड़े बाइबल के शब्दों को पकड़े हुए थी। मैंने परमेश्वर को विनियमों तक सीमित कर दिया था और मुझे विश्वास था कि परमेश्वर का नाम यीशु है और वह कभी नहीं बदला जा सकता। मैंने यहाँ तक कह दिया था कि सर्वशक्तिमान परमेश्वर का कार्य स्वीकार करना, प्रभु यीशु को धोखा देना और धर्मत्याग करना है। मुझे एहसास हुआ कि मैं परमेश्वर के कार्य के बारे में कुछ नहीं जानती और परमेश्वर में मेरा विश्वास कितना अस्पष्ट था। कार्य के तीन चरण, मानवजाति को बचाने के लिए परमेश्वर के कार्य की पूरी अभिव्यक्ति हैं। तीन चरणों में से केवल एक चरण के बारे में जानकर, मुझे परमेश्वर के स्वभाव का केवल एक हिस्सा ही पता था, फिर भी मैंने परमेश्वर के स्वभाव, उसके अस्तित्व, उसकी बुद्धि और उसके कार्य को इतने सीमित दायरे में बाँध दिया था, यह मानते हुए कि अगर परमेश्वर एक बार ऐसा था, तो वह हमेशा ऐसा ही रहेगा। मैं अदूरदर्शी थी, परमेश्वर को नहीं जानती थी, और फिर भी मैंने परमेश्वर के नाम और कार्य पर फैसला सुनाया। मैं सच में बहुत घमंडी थी!

बाद में, मैंने सर्वशक्तिमान परमेश्वर के और भी वचन पढ़े और यह पक्का हो गया कि सर्वशक्तिमान परमेश्वर ही लौटकर आया प्रभु यीशु है। इसलिए मैं सर्वशक्तिमान परमेश्वर की कलीसिया में शामिल हो गई और भाई-बहनों के साथ इकट्ठे होकर सर्वशक्तिमान परमेश्वर के वचनों को पढ़ने लगी। मुझे लगता है कि मुझे बहुत मिला है। मुझ पर दया और कृपा करने के लिए परमेश्वर तुम्हारा धन्यवाद जिससे मैं इस तरह चमत्कारिक रूप से परमेश्वर के अंतिम दिनों के उद्धार को स्वीकार कर सकी और प्रभु के प्रकटन का स्वागत कर सकी!


12. गिरफ्तारी के बाद चिंतन

यू लू, चीन

2018 में मुझे कलीसिया में अगुआ चुना गया। उस समय ली हुआ लगातार दूसरों पर दबाव डालती और उन्हें सताती थी और कलीसिया के जीवन में बाधा डाल रही थी। हमें परमेश्वर के वचनों के साथ एक बुरी इंसान के तौर पर उसके व्यवहार को उजागर करना और उसका गहन-विश्लेषण करना चाहिए। लिन रू, जो मेरी सहयोगी बहन थी, उसने मुझसे अपने साथ चलने को कहा। जब हम ली हुआ के साथ संगति करके उसे उजागर कर रहे थे, तो ली हुआ ने इसे कबूल नहीं किया; उसका रवैया बेहद नीचतापूर्ण था। उसने न सिर्फ अपने बुरे कर्मों को मानने से इनकार किया, बल्कि हमें आँखें दिखाकर अपना बचाव भी किया। उसका वह क्रूर रूप देखकर मैं थोड़ी सहम गई। मैं मन ही मन लगातार परमेश्वर से प्रार्थना करती रही और उससे मार्गदर्शन माँगती रही। उसी समय मैंने कंप्यूटर खोला तो परमेश्वर के वचनों का एक ऐसा अंश देखा जो ली हुआ के व्यवहार से हूबहू मेल खाता था। हमने उसे साथ मिलकर पढ़ा और फिर मैंने अलग-अलग समय पर कही गई उसकी बातों और उसके लगातार बुरे बर्ताव के बीच के विरोधाभासों के साथ उसके बुरे कर्मों को उजागर किया। दूसरे भाई-बहनों ने भी मिलकर उसके व्यवहार को उजागर किया, तब जाकर वह मानी। ली हुआ के जाने के बाद एक बहन ने कहा : “आज इस बुरी इंसान का तेवर देखकर तो मैं सचमुच थोड़ी डर गई थी। अगर तुमने उसे उजागर न किया होता, तो वह सच में मानने वाली नहीं थी।” यह सुनकर, मैंने मुँह से तो कहा, “परमेश्वर का धन्यवाद, यह सब परमेश्वर का ही मार्गदर्शन है,” पर दिल ही दिल में मैं बहुत खुश हो रही थी। मुझे लगा कि हाँ, मुझमें सचमुच कुछ तो कार्य क्षमता है। कुछ समय बाद, मैं पाठ-आधारित कार्य करने वालों के लिए एक सभा करने गई। क्योंकि मुझे पाठ-आधारित कार्य के सिद्धांतों की खास पकड़ नहीं थी, मुझे डर था कि कहीं मैं स्पष्ट संगति न कर पाई और लोग मुझे हिकारत से न देखें। इसलिए मैं मन ही मन लगातार परमेश्वर से प्रार्थना करती रही, उससे मार्गदर्शन माँगती रही। इसके बाद, मैंने उनके साथ मिलकर सिद्धांत पढ़े, अपनी कुछ समझ साझा की और उनके काम की समस्याओं और विचलनों पर संगति करके उन्हें सुलझाया। उसके बाद सभी को समझ आ गया कि काम कैसे करना है। कुछ भाई-बहनों ने खुशी-खुशी कहा कि मेरी संगति से उन्हें काफी मदद मिली। जब मैंने देखा कि उस दौरान अपने कर्तव्य निभाने में मुझे कुछ कामयाबी मिली थी और सभी भाई-बहन मेरी तारीफ कर रहे थे, तो मैं मन ही मन खुद से काफी खुश थी। “आगे भी मुझे उनकी और समस्याएँ सुलझाने में मदद करनी है। इस तरह हर कोई यकीनन मेरी और भी प्रशंसा करेगा।” जल्द ही, ऊपरी अगुआओं ने मुझे कई मुश्किल कामों की जिम्मेदारी सौंप दी। शुरू में मुझे लगा कि वे बहुत मुश्किल हैं और पूरे नहीं किए जा सकते। अगुआओं ने मूसा द्वारा इस्राएलियों को लाल सागर पार कराने की घटना और आस्था से जुड़े परमेश्वर के वचनों पर मेरे साथ संगति की। उसके बाद मुझमें काम पूरा करने का संकल्प आ गया। काम करने के दौरान जब मुश्किलें आईं और समझ नहीं आया कि क्या करूँ, तो मैंने कई बार परमेश्वर से प्रार्थना की और सत्य सिद्धांतों को खोजा। धीरे-धीरे काम कामयाबी से पूरा हो गया। मैं अपनी पीठ थपथपाए बिना न रह सकी, सोचने लगी कि कोई भी मुश्किल मेरे लिए बड़ी नहीं है। बाद में, जब भाई-बहनों को अपने कर्तव्य निभाने में मुश्किलें आतीं और वे आस्था खो बैठते, तो मैं उनके सामने अपनी बड़ाई हाँकती : “तुम्हारी ये मुश्किलें तो कुछ भी नहीं हैं। मेरे कर्तव्य निभाने में जो मुश्किलें आईं, उनकी तुलना में तो ये बहुत मामूली हैं।” फिर मैं बड़े विस्तार से बताती कि कैसे मैंने अपने कर्तव्य निभाने में आई मुश्किलों को परमेश्वर पर भरोसा करके सुलझाया। लेकिन इस दौरान मेरे अंदर जो नकारात्मकता थी, जो आस्था की कमी थी, इस प्रक्रिया के दौरान जो हार मान लेने की इच्छा थी, उसका मैंने जिक्र तक नहीं किया। बातचीत के बाद मेरे मन में कुछ जागृति-सी हुई। क्या यह मैं खुद को ऊँचा नहीं उठा रही और दिखावा नहीं कर रही? लेकिन फिर खयाल आया : “मैंने यह भी तो बताया कि कैसे मैंने समस्याओं और मुश्किलों को सुलझाने के लिए परमेश्वर पर भरोसा किया। यह दिखावा करना तो नहीं हुआ।” खास तौर पर जब मैंने अपने भाई-बहनों की आँखों में वह ईर्ष्या और प्रशंसा देखी तो मुझे लगने लगा कि मैं सत्य को समझती हूँ और मुझमें कुछ तो कार्य क्षमता है।

एक बार मैं एक सभा में गई। बहन लियू ली, जो कलीसिया के सफाई कार्य के लिए जिम्मेदार थी, उसने कहा : “एक कलीसिया अगुआ ने खबर दी है कि किसी का व्यवहार बहुत ही खराब है। उन्होंने उसके साथ संगति की, लेकिन उसने न सिर्फ उसे मानने से इनकार कर दिया और खुद का बचाव करने लगा, बल्कि उल्टे उन्हीं पर दबाव बनाने की कोशिश भी की। अगर मेरा पाला ऐसे किसी इंसान से पड़ जाए, तो मुझे समझ नहीं आएगा कि उससे कैसे संगति करूँ और कैसे उसे उजागर करूँ। मुझे तो दिल में थोड़ा डर लगेगा।” मैंने मन में सोचा : “मुझे तुम्हें बताना ही होगा कि मैं बुरे लोगों को कैसे उजागर करती हूँ ताकि तुम कुछ सीख सको।” फिर मैंने बड़े विस्तार से बताया कि कैसे मैंने ली हुआ को उजागर किया, कैसे वह पहले तो मान नहीं रही थी, पर आखिरकार वह कैसे पूरी तरह से मान गई। मैं जितना बोलती गई, उतना ही जोश में आती गई। हालाँकि मैंने यह भी कह दिया कि उस समय मैं थोड़ी डरी और सहमी हुई थी, लेकिन वह बस बातों-बातों में ही कहा था। लियू ली ने जब सुना, तो उसने ईर्ष्या और प्रशंसा भरी नजरों से मुझे देखा और कहा : “अगर तुम्हारी जगह मैं होती, तो मुझे समझ ही नहीं आता कि उसे उजागर कैसे करूँ।” उसकी यह बात सुनकर मैं बहुत खुश हुई, मुझे इसमें बड़ा मजा आया। उस दौरान खुद को दिखाने की मेरी ख्वाहिश दिन-ब-दिन बढ़ती ही जा रही थी। हर बार जब मैं सभा से लौटती, तो मैं लिन रू को कलीसिया में जो भी समस्याएँ मुझे दिखीं और मैंने उन्हें कैसे सुलझाया, सब कुछ शुरू से आखिर तक बताती थी। लिन रू अक्सर कहती थी : “यह तो सच है, तुम समस्याएँ ढूँढ़ने और उन्हें सुलझाने में वाकई बहुत माहिर हो! अगर मैं होती, तो शायद मैं समस्याएँ ढूँढ़ भी नहीं पाती, उन्हें सुलझाना तो बहुत दूर की बात है।” बाद में, जब भी लिन रू के सामने कोई भी बात आती, तो वह मुझसे पूछती कि उससे कैसे निपटा जाए और उसे कैसे हल किया जाए; वह छोटे-मोटे कामों के लिए भी मेरे लौटने और उन्हें सँभालने का इंतजार करती थी। मेरा स्वास्थ्य ठीक नहीं रहता था, तो लिन रू ने मुझसे कहा : “तुम्हें अपनी सेहत का अच्छे से ख्याल रखना चाहिए। अगर तुम्हारी सेहत बिगड़ गई, तो हमारी कलीसिया का काम कौन करेगा?” जिन बहनों के साथ मैं काम करती थी, वे हमेशा मुझे पौष्टिक चीजें खाने को देती थीं और मुझे यह एहसास और भी पक्का होता गया कि मैं ही कलीसिया की रीढ़ की हड्डी हूँ। बाद में मेरे भाई-बहन अपनी सारी समस्याओं पर संगति करने और मेरी सलाह लेने के लिए मेरे पास ही आने लगे। हर सभा में मेरे भाई-बहन मुझसे सवाल पूछने के लिए एक-दूसरे से होड़ करते थे। मेरे दिल में एक अजीब सी खुशी महसूस होती थी और मैं सोचती थी : “लगता है इस कलीसिया के काम के लिए तो मैं ही सबसे जरूरी हूँ। मेरे बिना पतवार सँभाले यह गाड़ी आगे बढ़ ही नहीं सकती!” मैंने पूरी कलीसिया के काम के बारे में सोचा : चाहे मामला कितना भी बड़ा हो या छोटा, आखिरी फैसला तो मुझे ही करना होता था। इसलिए मुझे लगने लगा कि मेरी उपस्थिति बहुत जरूरी है। लेकिन चूँकि मैंने कभी खुद पर चिंतन नहीं किया और न ही खुद को समझा, परमेश्वर का क्रोध मुझ पर टूट पड़ा।

जून 2021 में एक शाम मैं घर पर सो रही थी। पुलिसवालों की एक टोली दरवाजा तोड़कर अंदर घुस आई और मेरे घर में सब कुछ उलट-पुलट कर दिया। वे मुझे पूछताछ के लिए काउंटी के मामला-निपटान केंद्र भी ले गए। उन्होंने मुझे एक कुर्सी से हथकड़ी लगा दी, मैं काफी डर गई थी। मुझे चिंता सता रही थी कि कहीं मुझे पीटा तो नहीं जाएगा या जेल की सजा तो नहीं हो जाएगी। अपने दिल में मैं परमेश्वर को छोड़ने की हिम्मत नहीं कर पाई और मैं लगातार परमेश्वर से यही गुहार लगाती रही कि वह मुझे यहूदा बनने से बचा ले। पूछताछ के उन कई दिनों के दौरान मैं लगातार यही सोचती रही : “मुझे इस माहौल में डालने के पीछे परमेश्वर का क्या इरादा है? क्या मैंने कुछ ऐसा कर दिया जो परमेश्वर की इच्छा के खिलाफ था?” पुलिस ने मुझसे कलीसिया से जुड़ी जानकारी देने को कहा, लेकिन मैंने कुछ नहीं बताया। पुलिस ने ताना मारते हुए मुझसे कहा : “तुम तो बस एक मामूली सी अगुआ हो, है न? दर्जनों लोगों की तुम इंचार्ज हो और जैसे चाहो वैसे सब कुछ तय कर सकती हो, इससे तुम्हें बड़ी पुष्टि का एहसास होता है, क्यों? तुम तो यहाँ अपनी बहादुरी का खूब दिखावा कर रही हो!” मैं हक्की-बक्की रह गई और मन ही मन प्रार्थना की : “प्रिय परमेश्वर, पुलिस ने मुझसे ऐसा क्यों कहा? कृपा करके मुझे प्रबुद्ध कर।” प्रार्थना के बाद, मैंने इस दौरान अपने कर्तव्य निभाने में अपने हर तरह के बर्ताव के बारे में सोचा। जब मैं अलग-अलग टीम सभाओं में गई थी, तो भाई-बहन मुझसे समस्याएँ सुलझाने और मुश्किलें हल करने के तरीके पूछने के लिए उतावले रहते थे। अपने दिल में मैंने इसका खूब लुत्फ उठाया था। जिस बहन के साथ मैं सहयोगी थी, वह भी मुझ पर बहुत ज्यादा निर्भर थी; चाहे मामला कितना भी बड़ा हो या छोटा, वह हमेशा मेरी राय लेने आती थी। मुझे लगने लगा था कि मेरे बिना कलीसिया का काम नहीं हो सकता और मुझे ही सभी मामलों में पतवार सँभालनी है और आखिरी फैसला करना है। इससे मुझे वास्तव में पुष्टि का एहसास हुआ। क्या मैं भाई-बहनों को अपने सामने नहीं ला रही थी? मसीह-विरोधी परमेश्वर के साथ रुतबे और लोगों के लिए होड़ करते हैं; आखिर में, वे लोगों को अपने ही सामने ले आते हैं। क्या मेरे कामों का स्वभाव हूबहू मसीह-विरोधी जैसा नहीं था? तभी मुझे एहसास हुआ कि मैं मसीह-विरोधियों की राह पर चलने लगी थी। यह तो परमेश्वर की नफरत और घृणा को बुलावा देना है। मैं जितना सोचती गई, उतना ही मेरा डर बढ़ता गया। मैंने परमेश्वर से प्रार्थना की : “प्रिय परमेश्वर! मुझसे गलती हो गई। अगर पुलिस ने मुझे गिरफ्तार न किया होता, तो मैं कभी इस राह पर चिंतन नहीं करती और न ही इसे समझ पाती जिस पर मैं चल रही हूँ। मैं कितनी सुन्न हो गई थी! यह गिरफ्तारी तुम्हारा प्रेम है जो मुझ पर आया है और यह वह कष्ट है जिसके मैं लायक हूँ। मैं इसे कबूल करने को तैयार हूँ। चाहे मुझे कितने भी साल की सजा हो, मैं समर्पण करूँगी।” हिरासत में बिताए उन करीब बारह दिनों में मैं लगातार गहरे पछतावे और आत्म-ग्लानि में डूबी रही। मुझे खुद से सख्त नफरत थी कि मैं इतनी बेखबर हो गई थी और बिना जाने ही परमेश्वर का विरोध करने वाले काम कर बैठी थी। जब मैंने यह पक्का इरादा कर लिया कि मैं परमेश्वर के साथ कभी विश्वासघात नहीं करूँगी, परमेश्वर के घर के हितों या भाई-बहनों का सौदा कभी नहीं करूँगी, भले ही इसके लिए मुझे जेल में ही क्यों न मरना पड़े, तो परमेश्वर का प्रेम एक बार फिर मुझ पर उमड़ पड़ा। पुलिस मुझे निरोध गृह भेजने की तैयारी में थी; पहले वे मुझे शारीरिक जाँच के लिए अस्पताल ले गए। हैरानी की बात यह कि गर्भावस्था परीक्षण का नतीजा सकारात्मक आया, जिस वजह से निरोध गृह ने मुझे लेने से इनकार कर दिया। बारह दिन हिरासत में रखने के बाद पुलिस ने सुनवाई तक मेरी जमानत के आधार पर मेरी रिहाई की अर्जी दी। बाद में जाकर मुझे पता चला कि मैं तो गर्भवती थी ही नहीं! मैंने परमेश्वर के अद्भुत कर्मों को देखा और मेरा दिल परमेश्वर के लिए आभार से भर उठा। उसी समय मुझे यह भी गहराई से महसूस हुआ कि मैं परमेश्वर की कितनी ज्यादा कर्जदार हूँ।

रिहा होने के बाद मैंने अपने कर्तव्य निभाने के दौरान किए गए अपने हर काम पर गहराई से सोचना शुरू किया। असल में मैं अपना असली आध्यात्मिक कद जानती थी। अगर परमेश्वर का प्रबोधन और मार्गदर्शन न मिला होता, तो मैं अपना कर्तव्य कभी भी अच्छी तरह से नहीं निभा पाती। लेकिन मैंने परमेश्वर के प्रबोधन को खुद की बड़ाई करने की पूँजी बना ली थी और भाई-बहनों को अपने सामने ले आई थी। इससे परमेश्वर की घृणा मुझ पर आ पड़ी। मैंने परमेश्वर के ये वचन पढ़े : “अपनी बड़ाई करना और अपनी गवाही देना, स्वयं पर इतराना, दूसरों की अपने बारे में बहुत अच्छी राय बनवाने और उनसे अपनी आराधना करवाने की कोशिश करना—भ्रष्‍ट मनुष्‍यजाति इन चीजों में माहिर है। जब लोग अपनी शैता‍नी प्रकृतियों से शासित होते हैं, तब वे सहज और स्‍वाभाविक ढंग से इसी तरह प्रतिक्रिया करते हैं, और यह भ्रष्‍ट मनुष्यजाति के सभी लोगों में आम है। लोग सामान्यतः कैसे अपनी बड़ाई करते हैं और अपने बारे में गवाही देते हैं? वे दूसरों की अपने बारे में बहुत अच्छी राय बनवाने और उनसे अपनी आराधना करवाने के इस लक्ष्‍य को कैसे हासिल करते हैं? वे इस बात की गवाही देते हैं कि उन्‍होंने कितना कार्य किया है, कितना अधिक दुःख भोगा है, स्वयं को कितना अधिक खपाया है, और क्या कीमत चुकाई है। वे अपनी पूँजी के बारे में बातें करके अपनी बड़ाई करते हैं, जो उन्‍हें लोगों के मन में अधिक ऊँचा, अधिक मजबूत, अधिक सुरक्षित स्थान देता है, ताकि अधिक से अधिक लोग उनकी सराहना करें, उन्हें मान दें, उनकी प्रशंसा करें और यहाँ तक कि उनकी आराधना करें, उनका आदर करें और उनका अनुसरण करें। यह लक्ष्य हासिल करने के लिए लोग कई ऐसे काम करते हैं, जो ऊपरी तौर पर तो परमेश्वर की गवाही देते हैं, लेकिन वास्तव में वे अपनी बड़ाई करते हैं और अपने बारे में गवाही देते हैं। क्या इस तरह पेश आना उचित है? वे तार्किकता के दायरे से परे हैं और उन्हें कोई शर्म नहीं है, अर्थात, वे निर्लज्‍ज ढंग से गवाही देते हैं कि उन्‍होंने परमेश्वर के लिए क्‍या-क्‍या किया है और उसके लिए कितना अधिक दुःख झेला है। वे तो अपनी योग्‍यताओं, प्रतिभाओं, अनुभव, विशेष कौशलों पर, सांसारिक आचरण की चतुर तकनीकों पर, लोगों के साथ खिलवाड़ के लिए प्रयुक्त अपने तौर-तरीकों पर इतराते तक हैं। अपनी बड़ाई करने और अपने बारे में गवाही देने का उनका तरीका स्वयं पर इतराने और दूसरों को नीचा दिखाने के लिए है। वे छद्मावरणों और पाखंड का सहारा भी लेते हैं, जिनके द्वारा वे लोगों से अपनी कमजोरियाँ, कमियाँ और त्रुटियाँ छिपाते हैं, ताकि लोग हमेशा सिर्फ उनकी चमक-दमक ही देखें। जब वे नकारात्‍मक महसूस करते हैं तब भी दूसरे लोगों को बताने का साहस तक नहीं करते; उनमें लोगों के साथ खुलने और संगति करने का साहस नहीं होता, और जब वे कुछ गलत करते हैं, तो वे उसे छिपाने और उस पर लीपा-पोती करने में अपनी जी-जान लगा देते हैं। अपना कर्तव्‍य निभाने के दौरान उन्‍होंने कलीसिया के कार्य को जो नुकसान पहुँचाया होता है उसका तो वे जिक्र तक नहीं करते। जब उन्‍होंने कोई छोटा-मोटा योगदान किया होता है या कोई छोटी-सी कामयाबी हासिल की होती है, तो वे उसका दिखावा करने को तत्पर रहते हैं। वे सारी दुनिया को यह जानने देने का इंतजार नहीं कर सकते कि वे कितने समर्थ हैं, उनमें कितनी अधिक क्षमता है, वे कितने असाधारण हैं, और सामान्‍य लोगों से कितने बेहतर हैं। क्‍या यह अपनी बड़ाई करने और अपने बारे में गवाही देने का ही तरीका नहीं है? क्‍या अपनी बड़ाई करना और अपने बारे में गवाही देना ऐसी चीज है, जिसे कोई जमीर और विवेक वाला व्यक्ति करता है? नहीं। इसलिए जब लोग यह करते हैं, तो सामान्यतः कौन-सा स्‍वभाव प्रकट होता है? अहंकार। यह प्रकट होने वाले मुख्य स्वभावों में से एक है, जिसके बाद छल-कपट आता है, जिसमें यथासंभव वह सब करना शामिल है जिससे दूसरे उनके प्रति अत्यधिक सम्‍मान का भाव रखें। उनके शब्द पूरी तरह अकाट्य होते हैं और उनमें अभिप्रेरणाएँ और कुचक्र स्पष्ट रूप से होते हैं, वे अपनी खूबियों का प्रदर्शन करते हैं, फिर भी वे इस तथ्‍य को छिपाना चाहते हैं। वे जो कुछ कहते हैं, उसका परिणाम यह होता है कि लोगों को यह महसूस करवाया जाता है कि वे दूसरों से बेहतर हैं, कि उनके बराबर कोई नहीं है, कि हर कोई उनसे हीनतर है। और क्‍या यह परिणाम चालाकीपूर्ण साधनों से हासिल नहीं किया गया है? ऐसे साधनों के पीछे कौन-सा स्‍वभाव है? और क्‍या उसमें दुष्‍टता के कोई तत्त्व हैं? (हैं।) यह एक प्रकार का दुष्‍ट स्‍वभाव है” (वचन, खंड 4, मसीह-विरोधियों को उजागर करना, मद चार : वे अपनी बड़ाई करते हैं और अपने बारे में गवाही देते हैं)। परमेश्वर ने कहा कि भ्रष्ट इंसान लोगों को उनके बारे में ऊँचा सोचने पर मजबूर करना और उनसे अपना आदर करवाना पसंद करते हैं। जब उन्हें अपने कर्तव्य निभाने से थोड़े नतीजे मिल जाते हैं तो वे इसे दिखावे के लिए पूँजी के रूप में प्रयोग करते हैं। वे बड़े स्वाभाविक रूप से लोगों के सामने अपना दिखावा करते हैं। मैंने उस समय को याद किया जब मैं अगुआ का कर्तव्य निभा रही थी। जब मैंने देखा था कि शुद्धिकरण के कार्य के लिए जिम्मेदार लोग एक बुरे व्यक्ति को उजागर करने की हिम्मत नहीं जुटा पा रहे थे तो इसलिए कि वे मेरे बारे में ऊँचा सोचें मैंने इसका दिखावा किया कि कैसे मैंने एक बुरी व्यक्ति को उजागर किया और उसे मनाया। मैंने पूरी प्रक्रिया का बखान तो बड़े विस्तार से किया था लेकिन अपने दिल की कायरता और डर के बारे में ज्यादा नहीं बोली। जब उन्होंने यह सुना तो वे सभी मुझसे ईर्ष्या और मेरी वाह-वाही करने लगे। जब भाई-बहनों को अपने कर्तव्य निभाने में मुश्किलें आती थीं और वे आस्था खो देते तो मैं इस तरह संगति करती थी कि कैसे मैंने मुश्किलों पर फतह पाई और काम को आसानी से पूरा कर लिया ताकि वे मेरी कार्य-क्षमता देख सकें। यह सुनने के बाद भाई-बहन मेरे बारे में बहुत ऊँचा सोचने लगे थे। मैंने अपनी सहयोगी बहन के सामने भी खूब दिखावा किया। हर बार जब मैं कलीसिया का कोई काम निपटाकर आती तो मैं उसके सामने बखान करती थी कि कैसे मैंने समस्याएँ ढूँढ़ीं और उन्हें सुलझाने के लिए कैसी संगति की। इसका नतीजा यह हुआ था कि वह हर छोटे-बड़े मामले में मुझ पर ही आश्रित हो गई थी। क्योंकि मेरा स्वास्थ्य ठीक नहीं रहता था, उसे चिंता रहती थी कि कहीं मैं इतनी थक न जाऊँ कि सामान्य रूप से अपना कर्तव्य न निभा पाऊँ और इसलिए वह सभी अच्छी और पौष्टिक चीजें मेरे लिए ही रखती थी। मैंने देखा कि कैसे मैं हर मौके पर अपनी बड़ाई करती और खुद का दिखावा करती थी ताकि लोग मेरे बारे में ऊँचा सोचें और मेरा आदर करें। यह लोगों के दिलों में रुतबा पाने की चाहत थी! एक अगुआ का कर्तव्य होता है परमेश्वर को ऊँचा उठाना, परमेश्वर की गवाही देना और भाई-बहनों को परमेश्वर के सामने लाना; यही परमेश्वर का इरादा है। लेकिन मैंने तो सभी भाई-बहनों को अपने ही सामने लाकर खड़ा कर दिया था। मुझमें सचमुच कोई मानवता नहीं थी और मुझमें जमीर और विवेक नाम की कोई चीज ही नहीं थी!

मैंने परमेश्वर के वचनों का एक और अंश पढ़ा : “जब लोग अपनी प्रकृति और सार में अहंकारी हो जाते हैं, तो वे परमेश्वर के विरुद्ध विद्रोह और उसका विरोध कर सकते हैं, उसके वचनों पर ध्यान नहीं देते, उसके बारे में धारणाएं उत्पन्न करते हैं, उसे धोखा देने वाले, अपना उत्कर्ष करने वाले और अपनी ही गवाही देने वाले काम करते हैं। तुम्हारा कहना है कि तुम अहंकारी नहीं हो, लेकिन मान लो कि तुम्हें कलीसिया चलाने और उसकी अगुआई करने की जिम्मेदारी दे दी जाती है; मान लो कि मैंने तुम्हारे साथ काट-छाँट नहीं की, और परमेश्वर के परिवार के किसी सदस्य ने तुम्हारी आलोचना या सहायता नहीं की है : कुछ समय तक उसकी अगुआई करने के बाद, तुम लोगों को अपने पैरों पर गिरा लोगे और उनसे अपनी आज्ञा मनवा लोगे कि वे तुम्हारी प्रशंसा और आदर करने लगें। और तुम ऐसा क्यों करोगे? यह तुम्हारी प्रकृति द्वारा निर्धारित होगा; यह स्वाभाविक प्रकटीकरण के अलावा और कुछ नहीं होगा। तुम्हें इसे दूसरों से सीखने की आवश्यकता नहीं है, और न ही दूसरों को तुम्हें यह सिखाने की आवश्यकता है। तुम्हें दूसरों की आवश्यकता नहीं है कि वे तुम्हें निर्देश दें या उसे करने के लिए तुम्हें विवश करें; इस तरह की स्थिति स्वाभाविक रूप से आती है। तुम जो भी करते हो, वह इसलिए होता है कि लोग तुम्हारी बड़ाई करें, तुम्हारी प्रशंसा करें, तुम्हारी आराधना करे, तुम्हारी आज्ञा मानें और हर बात में तुम्हारी सुनें। जब तुम अगुआ बनने की कोशिश करते हो, तो स्वाभाविक रूप से इस तरह की स्थिति पैदा होती है और इसे बदला नहीं जा सकता। यह स्थिति कैसे पैदा होती है? ये मनुष्य की अहंकारी प्रकृति से निर्धारित होती है। अहंकार की अभिव्यक्ति परमेश्वर के खिलाफ विद्रोह और उसका विरोध है। जब लोग अहंकारी, दंभी और आत्मतुष्ट होते हैं, तो वे अपना स्वतंत्र राज्य स्थापित करेंगे और अपने तरीके से चीजों को करेंगे। वे दूसरों को भी अपनी ओर खींचकर उन्हें अपने आलिंगन में ले लेंगे। लोगों का ऐसी अहंकारी हरकतें करने में सक्षम होना साबित करता है कि उनकी अहंकारी प्रकृति का सार शैतान का है; प्रधान दूत का है। जब उनका अहंकार और दंभ एक निश्चित स्तर पर पहुँच जाता है, तो उनके दिलों में परमेश्वर के लिए स्थान नहीं रहेगा और वे परमेश्वर को अलग रख देंगे। तब वे परमेश्वर बनना चाहते हैं, लोगों से अपना आज्ञापालन करवाते हैं और प्रधान दूत बन जाते हैं। यदि तुम्हारी प्रकृति ऐसी ही शैतानी अहंकारी है, तो तुम्हारे हृदय में परमेश्वर के लिए कोई स्थान नहीं होगा। भले ही तुम परमेश्वर पर विश्वास करो, परमेश्वर तुम्हें नहीं पहचानेगा, वह तुम्हें दुष्ट व्यक्ति समझेगा और हटा देगा” (वचन, खंड 3, अंत के दिनों के मसीह के प्रवचन, परमेश्वर के प्रति मनुष्य के प्रतिरोध की जड़ में अहंकारी स्वभाव है)। परमेश्वर ने कहा कि चूँकि इंसानों की प्रकृति घमंडी होती है तो वे ऐसे काम करते हैं जो परमेश्वर का प्रतिरोध और उसके खिलाफ विद्रोह करते हैं; यह इंसान स्वाभाविक रूप से प्रकट करते है। मैंने सोचा कि जब मैंने अगुआ के तौर पर अभी काम शुरू ही किया था तो मुझे अपने काम में कुछ समस्याएँ और मुश्किलें आई थीं। परमेश्वर के प्रबोधन और उसकी अगुआई की बदौलत मेरे काम में कुछ नतीजे दिखने लगे, लेकिन मैंने इसकी महिमा परमेश्वर को नहीं दी, बल्कि मैंने इसे खुद को दिखाने के लिए पूँजी बना लिया। मैंने सोचा, “मैं यह समस्या भी सुलझा सकती हूँ और वह मुश्किल भी सँभाल सकती हूँ”; मुझे ऐसा लगने लगा मानो मैं पहले से ही सत्य समझती हूँ और काम करना जानती हूँ। नतीजा यह हुआ कि मैं और भी ज्यादा घमंडी हो गई। क्योंकि मैं अपने कर्तव्य निभाने के दौरान हर मौके पर खुद को दिखाती थी, तो जब मेरे भाई-बहनों पर समस्याएँ आतीं, वे परमेश्वर से प्रार्थना नहीं करते थे, न ही उस पर भरोसा करते थे, बल्कि वे उन्हें सुलझाने के लिए मुझ पर ही निर्भर रहते थे। मैंने तो बेशर्मी की हद तक यह भी सोच लिया था कि मैं दूसरों से कहीं बेहतर सत्य समझती हूँ, कि मैं ही कलीसिया की रीढ़ की हड्डी हूँ, मैं ही पतवार थामे हुए हूँ और कलीसिया में मेरे बिना काम चल ही नहीं सकता। उस वक्त मुझे एहसास हुआ कि मैं कितनी मूर्ख और हास्यास्पद बन गई थी! मैं इतनी घमंडी हो गई थी कि मुझमें रत्ती भर भी विवेक बाकी नहीं रहा था! मुझे पौलुस का खयाल आया। चूँकि वह बहुत घमंडी था तो वह लगातार खुद की ही गवाही देता रहता था कि उसने सुसमाचार का प्रचार करके कितने लोगों को पाया है, कितनी दूर तक सफर किया है और कितने कष्ट उठाए हैं और आखिर में उसने यह गवाही दी कि उसके लिए तो जीना ही मसीह है। उसने परमेश्वर के स्वभाव को ठेस पहुँचाई और परमेश्वर ने उसे दंड दिया। क्या मैं भी पौलुस की ही राह पर नहीं चल रही थी? अगर मैंने पश्चात्ताप नहीं किया, तो मेरा अंजाम भी पौलुस जैसा ही होगा।

उसके बाद मैंने सत्य की खोज जारी रखी और अपनी समस्याओं पर चिंतन किया। मैंने परमेश्वर के वचनों का एक और अंश पढ़ा : “‘महिमा’ शब्द का सरोकार मनुष्यों से नहीं है। महिमा केवल परमेश्वर को मिल सकती है, सृष्टिकर्ता को मिल सकती है और इसका सृजित मनुष्यों से कोई लेना-देना नहीं है। भले ही लोग कड़ी मेहनत और सहयोग करें, फिर भी वे पवित्र आत्मा के कार्य की अगुआई के अधीन होते हैं। अगर पवित्र आत्मा का कोई कार्य न हो तो लोग क्या कर सकते हैं? ‘गवाही’ शब्द का सरोकार भी मनुष्यों से नहीं है। चाहे वह संज्ञा ‘गवाही’ हो या क्रिया ‘गवाही देना,’ इन दोनों शब्दों का सृजित मनुष्यों से कोई लेना-देना नहीं है। केवल सृष्टिकर्ता ही गवाही दिए जाने और लोगों की गवाही के योग्य है। यह परमेश्वर की पहचान, दर्जे और सार से निर्धारित होता है और यह इसलिए भी है क्योंकि परमेश्वर जो कुछ भी करता है वह परमेश्वर के प्रयासों से आता है और परमेश्वर इसे पाने के योग्य है। लोग जो कर सकते हैं वह निश्चित रूप से सीमित है और यह सब पवित्र आत्मा के प्रबोधन, अगुआई और मार्गदर्शन का नतीजा है। जहाँ तक मानव प्रकृति की बात है, लोग कुछ सत्य समझने और थोड़ा-सा काम कर सकने के बाद ही अहंकारी हो जाते हैं। अगर उन्हें परमेश्वर की ओर से न्याय और ताड़ना का कोई साथ न मिले तो कोई भी परमेश्वर के प्रति समर्पण नहीं कर पाएगा और न ही उसकी गवाही दे सकेगा। परमेश्वर के पूर्वनिर्धारण के कारण हो सकता है कि लोगों के पास कुछ खूबियाँ या विशेष प्रतिभाएँ हों, उन्होंने कुछ पेशे या कौशल सीख लिए हों या उनमें थोड़ी चतुराई हो और इसलिए वे बहुत ज्यादा अहंकारी बन जाते हैं और लगातार चाहते हैं कि परमेश्वर अपनी महिमा और अपनी गवाही उनके साथ साझा करे। क्या यह अविवेकपूर्ण नहीं है? यह बेहद अविवेकपूर्ण है। यह दर्शाता है कि वे गलत स्थिति में खड़े हैं। वे खुद को मनुष्य नहीं, बल्कि एक अलग नस्ल मानते हैं, अतिमानव मानते हैं” (वचन, खंड 4, मसीह-विरोधियों को उजागर करना, मद नौ (भाग एक))। परमेश्वर के वचन पढ़ने के बाद मैं बेहद शर्मिंदा हुई। महिमा और गवाही का इंसानों से कोई वास्ता नहीं; सिर्फ सृष्टिकर्ता ही इस योग्य है कि उसकी गवाही दी जाए। मानवजाति को बचाने के लिए परमेश्वर ने इस इंसानी दुनिया के सारे दुख-दर्द सहे। भले ही सीसीपी ने उस पर अत्याचार किया, दुनिया ने उसका मजाक उड़ाया और धार्मिक समुदाय ने उसकी निंदा की और उसे बदनाम किया, परमेश्वर ने हमेशा यह सब चुपचाप सहा है। परमेश्वर ने हमारे लिए इतनी बड़ी कीमत चुकाई है। इसे हम शब्दों में बयान नहीं कर सकते। मैं तो बस एक छोटी सृजित प्राणी हूँ। अगर मैं कुछ कर्तव्य निभा भी सकती हूँ, तो वे बहुत सीमित हैं। यह ठीक वैसा है जब मैंने उस बुरी इंसान ली हुआ को उजागर किया था। वह तो परमेश्वर ही था जिसने मुझे परमेश्वर के उपयुक्त वचन ढूँढ़ने की राह दिखाई थी और वह बुरी इंसान भी तभी मानी जब मेरे भाई-बहनों ने भी मिलकर उसे उजागर किया। जब मुझे अपने कर्तव्य में मुश्किलें आईं, तो वह परमेश्वर ही था जिसने फौरन अगुआओं को मेरे साथ संगति करने के लिए भेजा। मैंने परमेश्वर के वचनों से उसके इरादों को समझा और तभी मुझमें आस्था आई। यह सब कुछ परमेश्वर ने ही किया था; मैंने खुद तो तारीफ के लायक कुछ भी नहीं किया। अगर परमेश्वर का मार्गदर्शन न होता, तो मैं अपने कर्तव्य निभाने में कभी भी अच्छे नतीजे हासिल नहीं कर सकती थी। लेकिन, मैंने इन सबका सेहरा अपने सिर बाँध लिया। मैं सचमुच कितनी घमंडी और विवेकहीन थी! मेरा भ्रष्ट स्वभाव इतना गंभीर था, लेकिन परमेश्वर ने मेरे बुरे कर्मों की वजह से मुझे न तो त्यागा, न ही हटाया। यह परमेश्वर ही था जिसने मेरी गिरफ्तारी का वह माहौल रचा, ताकि मैं रुक जाऊँ और मेरे बुराई करने पर रोक लग सके। उसने एक पुलिस अधिकारी के मुँह का प्रयोगकर मुझे आत्मचिंतन करने और खुद को समझने का मौका दिया। परमेश्वर का सार कितना सुंदर और कितना भला है! मैंने यह भी सचमुच अनुभव किया कि सिर्फ परमेश्वर ही लोगों की तारीफ और गवाही के लायक है! बाद में, मैंने परमेश्वर के ये वचन पढ़े : “तो कार्य करने का कौन-सा तरीका अपनी बड़ाई करना और अपने बारे में गवाही देना नहीं है? अगर तुम किसी मामले के संबंध में दिखावा करते और अपने बारे में गवाही देते हो, तो तुम यह परिणाम प्राप्त करोगे कि, कुछ लोग तुम्हारे बारे में ऊँची राय बनाएँगे और तुम्हारी पूजा करेंगे। लेकिन अगर तुम उसी मामले के संबंध में खुद को उजागर कर देते हो, और अपने आत्मज्ञान को साझा करते हो, तो उसकी प्रकृति अलग होती है। क्या यह सच नहीं है? अपने आत्मज्ञान के बारे में बात करने के लिए खुद को पूरी तरह उजागर कर देना, कुछ ऐसा है जो साधारण मानवता में होना चाहिए। यह एक सकारात्मक चीज है। अगर तुम वास्तव में खुद को जानते हो और अपनी अवस्था के बारे में सही, वास्तविक और सटीक ढंग से बोलते हो; अगर तुम उस ज्ञान के बारे में बोलते हो जो पूरी तरह से परमेश्वर के वचनों पर आधारित है; अगर तुम्हें सुनने वाले इससे सीखते और लाभान्वित होते हैं; और अगर तुम परमेश्वर के कार्य की गवाही देते हो और उसे महिमामंडित करते हो, तो यह परमेश्वर के बारे में गवाही देना है। अगर खुद को पूरी तरह उजागर करने के माध्यम से, तुम अपनी खूबियों के बारे में खूब बोलते हो और इस बारे में कि तुमने कैसे कष्ट उठाया, और कैसे कीमत चुकाई और अपनी गवाही में कैसे दृढ़ता से खड़े रहे, और इसके परिणामस्वरूप लोग तुम्हारे बारे में ऊँची राय रखते हैं और तुम्हारी पूजा करते हैं, तो यह अपने बारे में गवाही देना है। तुम्हें इन दो व्यवहारों के बीच अंतर बता पाने में समर्थ होना चाहिए” (वचन, खंड 4, मसीह-विरोधियों को उजागर करना, मद चार : वे अपनी बड़ाई करते हैं और अपने बारे में गवाही देते हैं)। परमेश्वर के वचन पढ़ने के बाद मुझे परमेश्वर को ऊँचा उठाने और परमेश्वर की गवाही देने का एक मार्ग मिला। मैंने परमेश्वर की गवाही देने और खुद को दिखाने के बीच का अंतर भी समझा। दोनों में ही अपने अनुभवों के बारे में संगति करना शामिल है लेकिन मुख्य अंतर व्यक्ति के इरादों और प्राप्त नतीजों में है। संगति की प्रक्रिया के दौरान हमें अपनी सच्ची मनोदशा और उस भ्रष्टता के बारे में बोलना चाहिए जिसे हमने प्रकट किया है अपनी भ्रष्टता को उजागर करने के लिए इसे परमेश्वर के वचनों के साथ मिलाना चाहिए और अंत में यह बताना चाहिए कि हमने अभ्यास के कौन से मार्ग पाए हैं और परमेश्वर के बारे में हमें क्या समझ मिली है। केवल इसी तरह संगति करके हम परमेश्वर को ऊँचा उठा रहे हैं और परमेश्वर की गवाही दे रहे हैं। अगर हम केवल यह बताते हैं कि हमने समस्याओं को कैसे हल किया और जब हम पर चीजें आ पड़ीं तो हम अपनी गवाही में कैसे दृढ़ रहे और केवल अच्छे पक्ष के बारे में बताते हैं बिना अपनी भ्रष्टता को उजागर किए तो इस प्रकार की संगति बस खुद को दिखाना है। जब मैंने अपने अनुभव के बारे में बताया तो मैंने उस भ्रष्टता को खुलकर उजागर नहीं किया जिसे मैंने प्रकट किया था। हर बार मेरे भाई-बहनों के सामने मैंने जो कुछ भी व्यक्त किया वह सकारात्मक सक्रिय प्रवेश था। इससे मेरे भाई-बहनों को लगा कि मुझमें आस्था है और मैं समस्याएँ हल करने में सक्षम हूँ। मैं जो कर रही थी वह खुद को ऊँचा उठाना और दिखावा करना था।

इसके बाद कलीसिया ने मेरे लिए पाठ-आधारित कार्य करने की व्यवस्था की। एक दिन मैं अपनी सहयोगी बहन डिंग निंग के साथ काम पर चर्चा कर रही थी। डिंग निंग ने कहा : “मुझे लगता है कि मैंने अपने भाई-बहनों को जो संचार पत्र लिखा उसमें मेरी अभिव्यक्ति तुम्हारी जितनी स्पष्ट नहीं है। मुझे लगता है कि तुमने जो लिखा वह बहुत अच्छा है।” जब डिंग निंग ने बात खत्म की तो मैं बहुत खुश हुई। मैं फिर से यह दिखावा करना चाहती थी कि मैं संचार पत्र कैसे लिखती हूँ। इस समय मुझे एक एहसास हुआ : क्या यह फिर से खुद को दिखाने की इच्छा करना नहीं है? तो मैंने डिंग निंग से कहा : “वास्तव में मुझे भी लिखने की प्रक्रिया में कठिनाइयाँ हुई थीं। कभी-कभी मुझे नहीं पता होता था कि खुद को कैसे व्यक्त किया जाए। मैंने कुछ लिखा, उसे मिटाया और कुछ और लिखा और कभी-कभी तो हार मानने का भी मन हुआ। बाद में मैं क्यों अच्छा नहीं लिख पा रही, इस पर चिंतन करने के लिए मैंने परमेश्वर से प्रार्थना की। खोज और विचार करते समय मैं समझी कि जब मैं लिख रही थी तो मेरा इरादा गलत था। मैं अपना कर्तव्य अच्छी तरह से निभाने के लिए नहीं लिख रही थी—मैं अच्छा लिखना चाहती थी ताकि लोग मेरी प्रशंसा करें। तो मैंने परमेश्वर से प्रार्थना की कि चाहे वह कैसे भी लिखा हो जब तक उसमें सिद्धांत शामिल हों और भाई-बहन उसे समझ सकें तो ठीक है। जब मैंने इस तरह अभ्यास किया और फिर से लिखा तो मेरे मन में कुछ विचार आए और मैं अपने इच्छित अर्थ को स्पष्ट रूप से व्यक्त करने में सक्षम हुई। मुझे परमेश्वर के ये वचन याद आए : ‘मैं पवित्र राज्य के लिए प्रकट होता हूँ, और अपने आपको मलिनता की भूमि से छिपा लेता हूँ’ (वचन, खंड 1, परमेश्वर का प्रकटन और कार्य, संपूर्ण ब्रह्मांड के लिए परमेश्वर के वचन, अध्याय 29)। उस समय मैं इस वाक्य का अर्थ समझ पाई। जब मेरे इरादे ठीक नहीं होते थे और मैं चिट्ठी लिखकर खुद का दिखावा करना चाहती थी तो परमेश्वर मुझसे अपना मुँह छिपा लेता था और मैं चाहे कुछ भी लिखती वह किसी काम का नहीं होता था। लेकिन जब मैंने अपनी मानसिकता सही कर ली और नतीजे पाने के लिए लिखा तो परमेश्वर की अगुआई में मैं उसे बड़ी सहजता से लिख पाई।” डिंग निंग ने यह सुनकर कहा कि अब वह जान गई है कि यह कैसे करना है। इस तरह अभ्यास करने से मेरे दिल को सचमुच बड़ा सुकून और चैन मिला।

इसके बाद जब मैं अपने भाई-बहनों के साथ होती थी तो मैं जानबूझकर खुलकर अपने भ्रष्ट स्वभाव को और जिस तरह मैंने अतीत में खुद को ऊँचा उठाया था और अपनी नुमाइश की थी उसे उजागर करती थी और बताती थी कि कैसे परमेश्वर ने मुझे बचाने और बदलने के लिए माहौल रचा था। इस तरह मेरे भाई-बहन मेरा भेद पहचान सके और वे लोगों के प्रति परमेश्वर के उद्धार को भी समझ सके। इसके बाद जब मैंने अपना कर्तव्य निभाया तो मैंने पहले की तरह खुद को ऊँचा नहीं उठाया और न ही दिखावा किया। मैं इस तरह बदल पाई यह परमेश्वर के वचनों की अगुआई का ही नतीजा है। परमेश्वर का धन्यवाद!


13. मैं अब अपने बेटे की शादी को लेकर परेशान नहीं होती

जिंगेन, चीन

मेरा जन्म 1960 के दशक में एक किसान परिवार में हुआ था। मेरे माता-पिता मेरे बड़े भाई का घर बनवाने और उसकी शादी करवाने की खातिर पैसे कमाने के लिए सुबह जल्दी उठते और देर रात तक काम करते थे। वे बहुत थक जाते थे। अपने माता-पिता की शिक्षा के प्रभाव और उनके दबाव के कारण मेरा मानना था कि अपने बच्चों की शादी करवाना माता-पिता की जिम्मेदारी है। शादी के बाद हमें एक बेटा हुआ। मैंने अपने पति से कहा, “जब तक हम जवान हैं कुछ पैसे कमा लें। कम से कम हमें उसके लिए एक घर तो खरीदना ही होगा।” बाद में, मेरे पति ने सर्वशक्तिमान परमेश्वर का अंत के दिनों का कार्य स्वीकारा। इसके बाद, सभाओं में जाने और अपना कर्तव्य निभाने के कारण पुलिस उसे ढूँढ़ने लगी। उसे घर छोड़कर भागने के लिए मजबूर होना पड़ा। दो साल बाद मैंने भी परमेश्वर का अंत के दिनों का कार्य स्वीकार लिया। क्योंकि पड़ोस की महिला मामलों की अधिकारी लगातार मेरे घर आकर मेरे पति के बारे में पूछताछ करती रहती थी, मैं घर पर परमेश्वर में विश्वास नहीं कर सकती थी और न ही अपना कर्तव्य निभा सकती थी। कोई चारा न होने पर, मैंने भी घर छोड़ दिया। तब से मैं और मेरे पति अपने गृहनगर से दूर हो गए और निर्वासित जीवन जीने लगे, हम घर लौटने में असमर्थ थे।

दिन तेजी से बीतते गए। पलक झपकते ही मेरा बेटा बीस साल से ऊपर का हो गया। उसकी शादी की उम्र हो गई। फरवरी 2013 में, मेरे पति और मैंने एक संयोगवश मिले मौके का फायदा उठाया और चुपके से घर लौट गए। हमारे बेटे ने हमसे अपनी शादी का जिक्र किया, कहा कि उसे एक साथी मिल गई है। उसकी साथी के माता-पिता शादी जल्दी तय करना चाहते थे। उन्होंने मेरे बेटे से कहा, “हम जानते हैं कि तुम्हारे परिवार के पास पैसे नहीं हैं। हमें कोई रक़म नहीं चाहिए, लेकिन कम से कम तुम्हें एक घर तो खरीदना ही होगा! बिना घर के तुम दोनों का गुजारा कैसे होगा?” जब मैंने अपने बेटे से यह सुना, तो मैं बहुत चिंतित हो गई। क्योंकि सीसीपी मुझे और मेरे पति को ढूँढ़ रही थी, हम सालों से घर से दूर भागते हुए अपना कर्तव्य निभा रहे थे और बाहर जाकर काम करके पैसे नहीं कमा सकते थे। हमारे पास घर खरीदने के लिए पैसे जुटाने का कोई तरीका नहीं था। जब मैंने अपने बेटे को आहें भरते और कराहते देखा, तो मैं भी चिंतित और परेशान हो गई, सोचने लगी, “अगर हमारे पैसे न जुटा पाने के कारण मेरे बेटे की शादी बिगड़ गई, तो क्या वह मेरे बारे में शिकायत नहीं करेगा?” जब दूसरे लोगों के बच्चों की शादी हुई, तो उनके माता-पिता ने उनके लिए कार और घर खरीदने के लिए पैसे बचाए, जबकि मैं पैसे नहीं जुटा पाई और मैंने एक माँ की जिम्मेदारी नहीं निभाई। मैं अपने बेटे को यह कैसे समझा सकती थी? मुझे लगा कि मैं उसके सामने सिर नहीं उठा सकती और खुद को सही नहीं ठहरा सकती। जितना मैंने सोचा, उतनी ही मैं चिंतित होती गई। मैं अपने बेटे की शादी के बारे में क्या करूँगी? एक बार, मेरी सास ने मुझसे और मेरे पति से कहा, “तुम्हें अपने बेटे के बारे में सोचना होगा। देखो हमारे पड़ोसी का बेटा शादी कर रहा है। उन्होंने अपने बेटे के लिए एक घर खरीदा और दुल्हन के परिवार को दसियों हज़ार युआन दिए। फिर अपनी चचेरी बहन को देखो। जब उसके बेटे की शादी हुई, तो उसने उसके लिए एक घर खरीदा और दुल्हन के लिए एक लाख युआन से अधिक का रक़म दिया। तुम्हारे बेटे को जो साथी मिला है उसका परिवार सचमुच विचारशील है। वे नहीं चाहते कि हमारा परिवार दुल्हन के लिए रक़म दे, बस घर के लिए डाउन पेमेंट चाहते हैं। उसके परिवार ने एक खूबसूरत बेटी को व्यर्थ ही तो नहीं पाला-पोसा न? इसके अलावा, उन दोनों की जोड़ी बहुत अच्छी है। अगर हमारे पैसे न जुटा पाने के कारण तुम्हारे बेटे की शादी बिगड़ गई, तो यह कितनी शर्म की बात होगी? और लोग हम पर हँसेंगे!” अपनी सास की बातें सुनकर मैं परेशान हो गई, मानो दिल में छुरा घोंप दिया हो। आँसू बेकाबू होकर मेरे चेहरे पर बहने लगे। मुझे याद आया जब मेरा बेटा 8 महीने का था, तो उसके पिता घर छोड़कर चले गए थे क्योंकि सीसीपी उन्हें ढूँढ़ रही थी और उसे कभी अपने पिता का प्यार नहीं मिला। बाद में, मुझे भी सुरक्षा जोखिमों के कारण अपना घर छोड़ना पड़ा, इसलिए हम अपने बेटे के साथ रहने से ज्यादा उससे दूर रहे थे। जब से वह तेरह साल का हुआ, मैंने उसे बिल्कुल नहीं देखा था। इन सभी वर्षों में, वह अपने दादा-दादी के सहारे जीता रहा। अब उसे शादी करने के लिए पैसे चाहिए थे, लेकिन मैं पैसे नहीं जुटा पाई। मैंने अपनी कोई भी जिम्मेदारी पूरी नहीं की थी। जितना मैंने सोचा, उतना ही मुझे लगा कि मैंने अपने बेटे को निराश किया है। एक माँ के रूप में, मैं बहुत नाकाबिल थी। हमारा बेटा कितना दयनीय था जो वो हमारे परिवार में जन्मा। अगर सीसीपी की गिरफ्तारियाँ और उत्पीड़न न होते, तो हमें इस तरह छिपने की जरूरत नहीं पड़ती, किसी न किसी तरह हम अपने बच्चे के लिए कुछ पैसे जरूर कमा पाते। मैंने अपने बड़े भाई और बहन से पैसे उधार लेने के बारे में सोचा, ताकि मैं घर खरीदने के लिए डाउन पेमेंट दे सकूँ और अपनी सास, रिश्तेदारों और दोस्तों की बातों से बच सकूँ। लेकिन फिर मैंने दोबारा सोचा। एक बार जब मैंने पैसे उधार ले लिए, तो मुझे उन्हें चुकाने के लिए काम करना होगा और मैं अपना कर्तव्य नहीं निभा पाऊँगी। मैं कई कलीसियाओं के काम के लिए जिम्मेदार थी। अगर मैं पैसे कमाने के लिए अपना कर्तव्य छोड़ दूँ, तो क्या यह परमेश्वर के साथ विश्वासघात नहीं होगा? लेकिन मेरे बेटे को अभी भी शादी करने के लिए पैसे चाहिए थे। मैं इतने सारे पैसे कहाँ से लाऊँगी? मैं दुविधा की स्थिति में जी रही थी। पीड़ा में, मैं परमेश्वर के सामने प्रार्थना करने आई, “प्रिय परमेश्वर। अपने बेटे की शादी को लेकर, मुझे सचमुच नहीं पता कि क्या करूँ। मैं जानती हूँ कि मैं अपना कर्तव्य नहीं छोड़ सकती। मैं अपने बेटे के लिए पैसे कमाने और उसकी शादी करवाने के लिए तुम्हारे साथ विश्वासघात नहीं कर सकती। लेकिन मेरा आध्यात्मिक कद बहुत छोटा है। मैं उसकी शादी को लेकर बेबस हूँ। मैं इस मामले को तुम्हें सौंपने और इस बारे में तुम्हारी ओर देखने को तैयार हूँ। प्रिय परमेश्वर, कृपया मेरी मदद करो ताकि मैं अपने बेटे की शादी को लेकर तुम्हारे साथ विश्वासघात न करूँ।” प्रार्थना करने के बाद, मेरा दिल बहुत शांत हो गया।

मैं उस जगह लौट आई जहाँ मैं अपना कर्तव्य निभा रही थी। बाहर से, मैं हर दिन कलीसिया के काम को सँभालने में व्यस्त रहती थी। लेकिन जैसे ही अपने बेटे की शादी के बारे में सोचती, मेरे दिल में पीड़ा होने लगती। मुझे डर था कि पैसे न होने के कारण मेरे बेटे की शादी बिगड़ जाएगी। मुझे बहुत पीड़ा और दुख महसूस हुआ। मुझे लगा कि मैं अपने बेटे की कर्जदार हूँ। उस दौरान, मैं ठीक से खा या सो नहीं पाती थी। चिंता और परेशानी के मारे मेरे दाँतों में दर्द था और मेरा गला भी खराब था। कभी-कभी, सभाओं में भी मेरा मन भटक जाता था और मैं अनजाने में ही सोचने लगती थी कि मैं अपने बेटे की शादी के बारे में क्या करूँगी। मैं हमेशा ऊँघती रहती थी और मेरा जोश भी ठंडा रहता था। मेरी सहयोगी बहन ने देखा कि मेरी मनोदशा ठीक नहीं है और मुझमें पहले की तरह अपने कर्तव्य के प्रति जिम्मेदारी का एहसास नहीं है। उसने मेरे साथ संगति की कि उसके बेटे के साथ उसका अनुभव कैसा रहा था। उसने यह भी कहा कि जब वह घर से दूर थी, तो उसके बेटे ने स्वतंत्र रूप से जीना सीख लिया था और उसे एक साथी भी मिल गया था। यह सब परमेश्वर की संप्रभुता के अधीन है। अपनी बहन की संगति सुनने के बाद, मैंने सोचा, “तुम्हारे बेटे की किस्मत अच्छी थी कि उसे अच्छा साथी मिल गया।” बाद में, मैं समय-समय पर अभी भी बेबस महसूस करती थी। अगर मेरे बेटे की शादी बिगड़ गई, तो मेरा दिल जीवन भर शांत नहीं रह पाएगा। मैं लगातार दर्द और पीड़ा में जीती रही, ऐसा लगता था मानो मेरे दिल पर कोई पत्थर रखा हो। इस समय, मैंने परमेश्वर के वचनों का एक अंश पढ़ा और मेरे दिल को थोड़ी राहत महसूस हुई। परमेश्वर कहता है : “विवाह किसी व्यक्ति के जीवन में एक महत्वपूर्ण मोड़ है। यह व्यक्ति के भाग्य का परिणाम है, और किसी के भाग्य में एक महत्वपूर्ण कड़ी है; यह किसी व्यक्ति की व्यक्तिगत इच्छा या प्राथमिकताओं पर आधारित नहीं होता है, और किसी भी बाहरी कारक द्वारा प्रभावित नहीं होता है, बल्कि यह पूर्णतः दो पक्षों के भाग्य, युगल के दोनों सदस्यों के भाग्य के लिए सृजनकर्ता की व्यवस्थाओं और उसके पूर्वनिर्धारणों द्वारा निर्धारित होता है” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है III)। परमेश्वर के वचनों से मैं समझ गई कि व्यक्ति के जीवन का भाग्य परमेश्वर ने बहुत पहले ही तय कर दिया है। यह भी सच है कि विवाह भी परमेश्वर ही निर्धारित करता है और यह किसी भी बाहरी परिस्थिति से प्रभावित नहीं होता है। यदि परमेश्वर ने यह निर्धारित किया है कि मेरा बेटा और उसकी साथी एक परिवार बनें, तो कोई भी चीज उन्हें अलग नहीं कर सकती। यदि वे एक परिवार नहीं बनने वाले हैं, तो अंत में शादी सफल नहीं होगी। इसका सफल होना या न होना परमेश्वर के हाथों में है, पैसे से इसका कोई लेना-देना नहीं। अतीत में, मैं सैद्धांतिक रूप से जानती थी कि विवाह परमेश्वर ही निर्धारित करता है। लेकिन जब मेरे बेटे की शादी की बात आई, तो मैंने सोचा कि बिना पैसे के वह अपनी साथी से शादी नहीं कर पाएगा। जब मेरी सहयोगी बहन ने अपने अनुभव और परमेश्वर की संप्रभुता के बारे में मुझसे संगति की, तो अपने दिल में मैंने इस पर यकीन नहीं किया। मैंने सोचा कि ऐसा इसलिए था क्योंकि उसके बेटे की किस्मत अच्छी थी। दूसरी ओर, मेरे बेटे की बिना पैसे के शादी नहीं हो सकती थी। खासकर, जब मैंने देखा कि आज के समाज में गरीब परिवारों के अधिक से अधिक लड़के बहू नहीं ला पा रहे हैं, तो मुझे और भी लगने लगा कि बिना पैसे के कोई शादी नहीं कर सकता। मैं अपने बेटे की शादी को लेकर इतनी तनावग्रस्त थी कि मैं ठीक से खा या सो नहीं पाती थी, मेरे पास अपना कर्तव्य निभाने की भी कोई प्रेरणा नहीं थी। परमेश्वर के वचन पढ़ने के बाद ही मेरे मन को प्रबोधन मिला। मुझे एहसास हुआ कि विवाह परमेश्वर ही निर्धारित करता है। उदाहरण के तौर पर मेरी बड़ी बहन को ही ले लो। उसके पास बहुत पैसे हैं, लेकिन उसके पोते ने चाहे कुछ भी किया, पर बहू नहीं ला पाया। इसके अलावा, मैं एक ऐसे परिवार को जानती थी जिसमें कई लड़के थे। उनके पास कोई पैसा नहीं था, लेकिन सभी लड़कों को पत्नी मिल गई। ऐसा बहुत होता है। परमेश्वर के वचन बिल्कुल सही हैं। विवाह परमेश्वर ही निर्धारित करता है। यह पैसे से तय नहीं होता है। मैं परमेश्वर में विश्वास करती थी लेकिन परमेश्वर के वचनों के अनुसार चीजों को नहीं देखती थी, परमेश्वर की संप्रभुता में विश्वास नहीं करती थी, यहाँ तक कि अविश्वासियों की प्रवृत्तियों का भी अनुसरण करती थी, मुझमें परमेश्वर में विश्वास का लेशमात्र भी अंश नहीं था। क्या यह एक छद्म-विश्वासी का नजरिया नहीं है? विवाह परमेश्वर ही निर्धारित करता है। इसका पारिवारिक परिवेश या बाहरी कारकों से कोई लेना-देना नहीं है। यह वैसा नहीं है जैसा मैंने सोचा था कि पैसे होने पर मेरे बेटे की शादी सफल हो जाएगी और बिना पैसे के सफल नहीं होगी। जब मुझे यह समझ आया, तो मेरा दिल अचानक साफ और रोशन हो गया। मैं अपने बेटे की शादी के मामले को भी कुछ हद तक छोड़ पाई।

बाद में मैंने विचार किया : मुझे हमेशा क्यों लगता है कि मैंने अपने बेटे को निराश किया है और दिल में बेचैनी क्यों रहती है? मैंने परमेश्वर के ये वचन पढ़े : “इस असली समाज में जीने वाले लोगों को शैतान बुरी तरह भ्रष्ट कर चुका है। लोग चाहे पढ़े-लिखे हों या नहीं, उनके विचारों और दृष्टिकोणों में ढेर सारी परंपरागत संस्कृति रची-बसी है। खास कर महिलाओं से अपेक्षा की जाती है कि वे अपने पतियों की देखभाल करें, अपने बच्चों का पालन-पोषण करें, नेक पत्नी और प्यारी माँ बनें, अपना पूरा जीवन पति और बच्चों के लिए समर्पित कर उनके लिए जिएँ, यह सुनिश्चित करें कि परिवार को रोज तीन वक्त खाना मिले और साफ-सफाई जैसे सारे घरेलू काम करें। नेक पत्नी और प्यारी माँ होने का यही स्वीकार्य मानक है। हर महिला भी यही सोचती है कि चीजें इसी तरह की जानी चाहिए और अगर वह ऐसा नहीं करती तो फिर वह नेक औरत नहीं है, और अंतरात्मा का और नैतिकता के मानकों का उल्लंघन कर चुकी है। इन नैतिक मानकों का उल्लंघन कुछ महिलाओं की अंतरात्मा पर बहुत भारी पड़ता है; उन्हें लगता है कि वे अपने पति और बच्चों को निराश कर चुकी हैं और नेक औरत नहीं रहीं। लेकिन परमेश्वर पर विश्वास करने, उसके ढेर सारे वचन पढ़ने, कुछ सत्य समझ चुकने और कुछ मामलों की असलियत जान जाने के बाद तुम सोचोगी, ‘मैं सृजित प्राणी हूँ और मुझे इसी रूप में अपना कर्तव्य निभाकर खुद को परमेश्वर के लिए खपाना चाहिए।’ इस समय क्या नेक पत्नी और प्यारी माँ होने, और सृजित प्राणी के रूप में अपना कर्तव्य करने के बीच कोई टकराव होता है? अगर तुम नेक पत्नी और प्यारी माँ बनना चाहती हो तो फिर तुम अपना कर्तव्य पूरे समय नहीं कर सकती, लेकिन अगर तुम अपना कर्तव्य पूरे समय करना चाहती हो तो फिर तुम नेक पत्नी और प्यारी माँ नहीं बन सकती। अब तुम क्या करोगी? अगर तुम अपना कर्तव्य अच्छे से करने का फैसला कर कलीसिया के कार्य के लिए जिम्मेदार बनना चाहती हो, परमेश्वर के प्रति वफादार रहना चाहती हो, तो फिर तुम्हें नेक पत्नी और प्यारी माँ बनना छोड़ना पड़ेगा। अब तुम क्या सोचोगी? तुम्हारे मन में किस प्रकार की विसंगति उत्पन्न होगी? क्या तुम्हें ऐसा लगेगा कि तुमने अपने पति और बच्चों को निराश कर दिया है? इस प्रकार का अपराधबोध और बेचैनी कहाँ से आती है? जब तुम एक सृजित प्राणी का कर्तव्य नहीं निभा पातीं तो क्या तुम्हें ऐसा लगता है कि तुमने परमेश्वर को निराश कर दिया है? तुम्हें कोई अपराधबोध या ग्लानि नहीं होती क्योंकि तुम्हारे दिलोदिमाग में सत्य का लेशमात्र संकेत भी नहीं मिलता है। तो फिर तुम क्या समझीं? परंपरागत संस्कृति और नेक पत्नी और प्यारी माँ होना। इस प्रकार तुम्हारे मन में ‘अगर मैं नेक पत्नी और प्यारी माँ नहीं हूँ तो फिर मैं नेक और भली औरत नहीं हूँ’ की धारणा उत्पन्न होगी। उसके बाद से तुम इस धारणा के बंधनों से बँध जाओगी, और परमेश्वर में विश्वास करने और अपने कर्तव्य करने के बाद भी इसी प्रकार की धारणाओं से बँधी रहोगी। जब अपना कर्तव्य करने और नेक पत्नी और प्यारी माँ होने के बीच टकराव होता है तो भले ही तुम अनमने ढंग से अपना कर्तव्य करने का फैसला कर परमेश्वर के प्रति थोड़ी-सी वफादारी रख लो, फिर भी तुम्हें मन ही मन बेचैनी और अपराधबोध होगा। इसलिए अपना कर्तव्य करने के दौरान जब तुम्हें कुछ फुर्सत मिलेगी तो तुम अपने पति और बच्चों की देखभाल करने के मौके ढूँढ़ोगी, उन्हें और भी अधिक समय देना चाहोगी, और सोचोगी कि भले ही तुम्हें ज्यादा कष्ट झेलना पड़ रहा है तो भी यह ठीक है, बशर्ते अपने मन को सुकून मिलता रहे। क्या यह एक नेक पत्नी और प्यारी माँ होने के बारे में परंपरागत संस्कृति के विचारों और सिद्धांतों के असर का नतीजा नहीं है?” (वचन, खंड 3, अंत के दिनों के मसीह के प्रवचन, अपने पथभ्रष्‍ट विचारों को पहचानकर ही खुद को सचमुच बदला जा सकता है)। परमेश्वर के वचनों ने “एक अच्छी पत्नी और प्रेममयी माँ होने” के गलत विचार और दृष्टिकोण को हमारे सामने उजागर किया है। पारंपरिक संस्कृति की अपेक्षा है कि महिलाओं को “अपने पति की सहायता करनी चाहिए, बच्चों का अच्छे से पालन-पोषण करना चाहिए और एक अच्छी पत्नी और प्रेममयी माँ बनना चाहिए,” उन्हें अपने पतियों और बच्चों के लिए सब कुछ त्याग देना चाहिए। सभी सोचते थे कि यह एक योग्य महिला होने का मानक है। अन्यथा, वे अच्छी महिला या अच्छी माँ नहीं हैं। जब मैं छोटी थी, मैंने देखा कि कैसे मेरे माता-पिता पैसे कमाने के लिए सुबह जल्दी उठते और देर रात तक काम करते थे, ताकि मेरे बड़े भाई की शादी हो सके। चाहे वे कितना भी कष्ट सहें या थक जाएँ, फिर भी उन्हें यह बोझ उठाना ही था। मेरा मानना था कि माता-पिता के रूप में हमें अपने बच्चों को बड़ा करना होगा, उनका घर बसाने और उन्हें अपने पैरों पर खड़ा करने में मदद करनी होगी। केवल इसी तरह से हम माता-पिता के रूप में अपनी जिम्मेदारी पूरी कर सकते हैं और अच्छे माता-पिता कहलाने के लायक हो सकते हैं। इस विचार और दृष्टिकोण के साथ जीते हुए, मुझे लगा कि मैं एक योग्य माँ नहीं हूँ। जब मेरा बेटा छोटा था, तो मुझे बड़े लाल अजगर के उत्पीड़न के कारण घर छोड़कर भागना पड़ा और मैं उसके साथ रहकर उसकी देखभाल नहीं कर सकी। जब मेरा बेटा बड़ा हुआ और शादी करने के लिए उसे घर खरीदने की जरूरत थी, तो एक माँ होने के नाते मैं पैसे नहीं जुटा पाई और न ही थोड़ी सी भी मदद कर पाई, इसलिए मुझे लगा मैं अपने बेटे की कर्जदार हूँ। यहाँ तक कि मैंने अपना कर्तव्य त्यागकर पैसे कमाने के बारे में भी सोचा ताकि मेरे परिवार और दोस्त मुझ पर न हँसें और मेरा बेटा मेरे बारे में शिकायत न करे। “एक अच्छी पत्नी और प्रेममयी माँ होने” का दृष्टिकोण मेरे विचारों को नियंत्रित कर रहा था और मेरे व्यवहार का मार्गदर्शन कर रहा था। जब मैं अपने बेटे की जरूरतें पूरी नहीं कर पाती थी, तो मुझे बहुत पीड़ा होती थी, यहाँ तक कि अपने दिल में परमेश्वर के बारे में शिकायत भी करती थी और उसे गलत भी समझती थी। मैं अपने बेटे की शादी को लेकर फँसी हुई और बेबस थी, अकथनीय पीड़ा झेल रही थी। मैं शांत मन से अपना कर्तव्य भी नहीं निभा पाती थी। मैंने देखा कि “एक अच्छी पत्नी और प्रेममयी माँ होने” का पारंपरिक संस्कृति का विचार वास्तव में लोगों को बाँधने वाली एक बेड़ी है। यह लोगों को केवल परमेश्वर से दूर करती है और उसके साथ विश्वासघात करवाती है। अपने दृष्टिकोण के बारे में कुछ समझ आने के बाद, मैंने परमेश्वर के वचनों में खोजना जारी रखा।

एक दिन, मैंने परमेश्वर के ये वचन पढ़े : “हम परमेश्वर पर विश्वास कर सकते हैं, यह भी परमेश्वर का दिया हुआ अवसर है; यह उसने निर्धारित किया है और उसका अनुग्रह है। इसलिए तुम्हें किसी दूसरे के प्रति दायित्व या जिम्मेदारी निभाने की जरूरत नहीं है; तुम्हें सृजित प्राणी के रूप में सिर्फ परमेश्वर के प्रति अपना कर्तव्य निभाना चाहिए। लोगों को सबसे पहले यही करना चाहिए, यही व्यक्ति के जीवन का प्राथमिक कार्य है। अगर तुम अपना कर्तव्य अच्छे से पूरा नहीं करतीं, तो तुम योग्य सृजित प्राणी नहीं हो। दूसरों की नजरों में तुम नेक पत्नी और प्यारी माँ हो सकती हो, बहुत ही अच्छी गृहिणी, संतानोचित संतान और समाज की आदर्श सदस्य हो सकती हो, लेकिन परमेश्वर के समक्ष तुम ऐसी इंसान रहोगी जिसने अपना दायित्व या कर्तव्य बिल्कुल भी नहीं निभाया, जिसने परमेश्वर का आदेश तो स्वीकारा मगर इसे पूरा नहीं किया, जिसने इसे मँझधार में छोड़ दिया। क्या इस तरह के किसी व्यक्ति को परमेश्वर की स्वीकृति हासिल हो सकती है? ऐसे लोग व्यर्थ होते हैं” (वचन, खंड 3, अंत के दिनों के मसीह के प्रवचन, अपने पथभ्रष्‍ट विचारों को पहचानकर ही खुद को सचमुच बदला जा सकता है)। “जन्म देने और बच्चे के पालन-पोषण के अलावा बच्चे के जीवन में माता-पिता का उत्तरदायित्व उसके बड़ा होने के लिए बाहर से महज एक परिवेश प्रदान करना है और बस इतना ही होता है क्योंकि सृष्टिकर्ता के पूर्वनिर्धारण के अलावा किसी भी चीज का उस व्यक्ति के भाग्य से कोई सम्बन्ध नहीं होता। किसी व्यक्ति का भविष्य कैसा होगा, इसे कोई नियन्त्रित नहीं कर सकता; इसे बहुत पहले ही पूर्व निर्धारित किया जा चुका होता है, किसी के माता-पिता भी उसके भाग्य को नहीं बदल सकते। जहाँ तक भाग्य की बात है, हर कोई स्वतन्त्र है और हर किसी का अपना भाग्य है। इसलिए किसी के भी माता-पिता जीवन में उसके भाग्य को बिल्कुल भी नहीं रोक सकते या जब उस भूमिका की बात आती है जो वे जीवन में निभाते हैं तो उसमें जरा-सा भी योगदान नहीं दे सकते हैं। ऐसा कहा जा सकता है कि वह परिवार जिसमें किसी व्यक्ति का जन्म लेना नियत होता है, और वह परिवेश जिसमें वह बड़ा होता है, वे जीवन में उसके ध्येय को पूरा करने के लिए मात्र पूर्वशर्तें होती हैं। वे किसी भी तरह से किसी व्यक्ति के भाग्य को या उस प्रकार की नियति को निर्धारित नहीं करते जिसमें रहकर कोई व्यक्ति अपने ध्येय को पूरा करता है। और इसलिए, किसी के भी माता-पिता जीवन में उसके ध्येय को पूरा करने में उसकी सहायता नहीं कर सकते, किसी के भी रिश्तेदार जीवन में उसकी भूमिका निभाने में उसकी सहायता नहीं कर सकते। कोई किस प्रकार अपने ध्येय को पूरा करता है और वह किस प्रकार के परिवेश में रहते हुए अपनी भूमिका निभाता है, यह पूरी तरह से जीवन में उसके भाग्य द्वारा निर्धारित होता है। दूसरे शब्दों में, कोई भी अन्य निष्पक्ष स्थितियाँ किसी व्यक्ति के ध्येय को, जो सृष्टिकर्ता द्वारा पूर्वनिर्धारित किया जाता है, प्रभावित नहीं कर सकतीं। सभी लोग अपने-अपने परिवेश में जिसमें वे बड़े होते हैं, परिपक्व होते हैं; तब क्रमशः धीरे-धीरे, अपने रास्तों पर चल पड़ते हैं, और सृष्टिकर्ता द्वारा नियोजित उस नियति को पूरा करते हैं। वे स्वाभाविक रूप से, अनायास ही लोगों के विशाल समुद्र में प्रवेश करते हैं और जीवन में भूमिका ग्रहण करते हैं, जहाँ वे सृष्टिकर्ता के पूर्वनिर्धारण के लिए, उसकी संप्रभुता के लिए, सृजित प्राणियों के रूप में अपने उत्तरदायित्वों को पूरा करना शुरू करते हैं” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है III)। परमेश्वर के वचनों से मैं समझ गई कि मैं परमेश्वर में विश्वास रखने और अपने कर्तव्य निभाने में सक्षम हूँ, यह तथ्य परमेश्वर द्वारा मुझे दिया गया एक अवसर है। यह परमेश्वर का अनुग्रह भी है। एक सृजित प्राणी का कर्तव्य निभाना ही व्यक्ति के जीवन की सर्वोच्च प्राथमिकता है। यह किसी भी दूसरी चीज से अधिक महत्वपूर्ण है। यदि मैं केवल अपने बेटे को संतुष्ट करने के लिए एक माँ के रूप में अपनी जिम्मेदारियाँ पूरी करती हूँ, तो भले ही दूसरे लोग मुझे एक अच्छी पत्नी और प्रेममयी माँ के रूप में देखेंगे, लेकिन यदि मैं एक सृजित प्राणी के कर्तव्य पूरे नहीं करती हूँ, तो यह परमेश्वर के प्रति कोई निष्ठा नहीं दिखाना है; यह परमेश्वर के खिलाफ विद्रोह करने वाला व्यक्ति होना है। मैं यह भी समझ गई कि प्रत्येक व्यक्ति का अपना मिशन होता है और प्रत्येक व्यक्ति का भाग्य स्वतंत्र होता है। भले ही मैंने अपने बेटे को जन्म दिया, लेकिन उसका भाग्य कैसा होगा यह परमेश्वर के हाथों में है। माता-पिता का इस पर कोई प्रभाव नहीं पड़ता। कोई भी यह नहीं बदल सकता कि प्रत्येक व्यक्ति अपने जीवन में कितना दुख या सुख भोगेगा, उसका परिवार या विवाह कैसा होगा, वह किस परिवेश में बड़ा होगा या वह किन चीजों का अनुभव करेगा। माता-पिता तो इसे और भी कम बदल सकते हैं। यह सब परमेश्वर ही निर्धारित करता है। जब मुझे यह समझ आया, तो मैं अपने बेटे की शादी की बात छोड़ पाई, मुझे अब ऐसा नहीं लगा कि मैंने अपने बेटे को निराश किया है। मैं चीजों को उनके हिसाब से चलने देने में सक्षम हो पाई। बाद में, मैंने अपने बेटे से कहा, “विवाह परमेश्वर ही निर्धारित करता है और इसकी सफलता या असफलता परमेश्वर के हाथों में है। इससे कोई फर्क नहीं पड़ता कि तुम उन्हें कितने पैसे देते हो। शादी के बारे में इतना मत सोचो। जब शादी करने का समय आएगा, तो हम यह अनुमान नहीं लगा सकते कि परमेश्वर कैसे इसकी व्यवस्था करेगा। हमें परमेश्वर के समय का इंतजार करना सीखना होगा। जैसी कि कहावत है, ‘कोई चीज तुम्हारी है तो कोई उसे तुमसे छीन नहीं सकता, कोई चीज पराई है तो तुम उसे पा नहीं सकते।’” कुछ समय बाद, मेरा बेटा पहले जितना परेशान नहीं था और उसने हमसे घर खरीदने के लिए पैसे माँगने की बात भी बंद कर दी। मैं अब उसकी शादी को लेकर उतनी चिंतित नहीं थी और अपने कर्तव्य निभाते समय मैं अपना दिल शांत रख पाती थी। मेरा दिल बहुत अधिक मुक्त महसूस कर रहा था।

कई महीनों बाद, मेरे बेटे ने मुझे फोन किया और खुशी से मुझसे कहा, “माँ, यह अद्भुत है, मैंने एक घर खरीद लिया। मुझे डाउन पेमेंट नहीं देना पड़ा। मेरे सहकर्मी को दक्षिण में काम पर तबादला होने के कारण तत्काल पैसे की जरूरत थी, इसलिए उसने मुझे तीन लाख युआन में घर बेच दिया। मैंने बैंक से चार लाख युआन का कर्ज लिया, जो घर की सजावट के लिए भी काफी है। मैं हर महीने एक हजार युआन से थोड़ा अधिक चुकाऊँगा। तो घर की मेरी समस्या इतनी आसानी से हल हो गई, बस ऐसे ही!” जब मैंने यह खबर सुनी, तो मैं बहुत खुश हुई। मैं लगातार परमेश्वर का धन्यवाद करती रही। एक साल बाद, मेरे बेटे और उसकी साथी ने काम से बचाए हुए पैसों से अपनी शादी कर ली। हमें न तो चिंता करनी पड़ी और न ही एक पैसा खर्च करना पड़ा। मेरे बेटे ने हमें अपने कर्तव्य निभाने में आने वाली कठिनाइयों को दूर करने के लिए कुछ जेब खर्च भी दिया। जिसकी मुझे सबसे कम उम्मीद थी वह यह था कि मेरा बेटा भी सर्वशक्तिमान परमेश्वर में विश्वास करने लगा! इस अनुभव के माध्यम से, मैंने परमेश्वर के अद्भुत कर्मों को देखा और देखा कि कैसे व्यक्ति का विवाह, हृदय और आत्मा सब परमेश्वर के हाथों में हैं।

बाद में, मैंने परमेश्वर के वचनों का एक और अंश पढ़ा और समझा कि माता-पिता को अपने वयस्क बच्चों के साथ कैसा व्यवहार करना चाहिए। सर्वशक्तिमान परमेश्वर कहता है : “हर इंसान की नियति परमेश्वर द्वारा नियत है; इसलिए वे जीवन में कितने आशीष या कष्ट अनुभव करेंगे, उनका परिवार, शादी और बच्चे कैसे होंगे, वे समाज में कैसे अनुभवों से गुजरेंगे, जीवन में वे कैसी घटनाओं का अनुभव करेंगे, वे खुद ये चीजें पहले से भाँप नहीं सकते, न बदल सकते हैं, और इन्हें बदलने की क्षमता माता-पिता में तो और भी कम होती है। इसलिए, अगर बच्चे किसी मुश्किल का सामना करें, तो माता-पिता को सक्षम होने पर सकारात्मक और सक्रिय रूप से मदद करनी चाहिए। अगर नहीं, तो माता-पिता के लिए यह श्रेष्ठ है कि वे आराम करें और इन मामलों को एक सृजित प्राणी के नजरिये से देखें, अपने बच्चों से भी समान रूप से सृजित प्राणियों जैसा बर्ताव करें। जो कष्ट तुम सहते हो, उन्हें भी वे कष्ट सहने चाहिए; जो जीवन तुम जीते हो, वह उन्हें भी जीना चाहिए; अपने छोटे बच्चों को पाल-पोसकर बड़ा करने की जिस प्रक्रिया से तुम गुजरे हो, वे भी उससे गुजरेंगे; समाज और लोगों के बीच जो तोड़-मरोड़, जालसाजी और धोखा तुमने अनुभव किए हैं, जो भावनात्मक उलझनें और आपसी मतभेद और ऐसी ही चीजें जिनका तुमने अनुभव किया है, वे भी उनका अनुभव करेंगे। तुम्हारी तरह वे सब भी भ्रष्ट मनुष्य हैं, सभी बुराई की धारा में बह जाते हैं, शैतान द्वारा भ्रष्ट हैं; तुम इससे बच नहीं सकते, न ही वे बच सकते हैं। इसलिए सभी कष्टों से बचे रहने और संसार के समस्त आशीषों का आनंद लेने में उनकी मदद करने की इच्छा रखना एक नासमझी भरा भ्रम और मूर्खतापूर्ण विचार है। गरुड़ के पंख चाहे जितने भी विशाल क्यों न हों, वे नन्हे गरुड़ की जीवन भर रक्षा नहीं कर सकते। नन्हा गरुड़ आखिर उस मुकाम पर जरूर पहुँचेगा जब उसे बड़े होकर अकेले उड़ना होगा। जब नन्हा गरुड़ अकेले उड़ने का फैसला करता है, तो कोई नहीं जानता कि उसका आसमान किस ओर फैला हुआ है या वह अपनी उड़ान के लिए कौन-सी जगह चुनेगा। इसलिए, बच्चों के बड़े हो जाने के बाद माता-पिता के लिए सबसे तर्कपूर्ण रवैया जाने देने का है, उन्हें जीवन को खुद अनुभव करने देने का है, उन्हें स्वतंत्र रूप से जीने देने का है, और जीवन की विविध चुनौतियों का स्वतंत्र रूप से सामना कर उनसे निपटने और उन्हें सुलझाने देने का है। अगर वे तुमसे मदद माँगें, और तुम ऐसा करने में सक्षम और सही हालात में हो, तो बेशक तुम मदद कर सकते हो, और जरूरी सहायता दे सकते हो। लेकिन तुम्हें एक तथ्य समझना होगा : तुम चाहे जो भी मदद करो, पैसे देकर या मनोवैज्ञानिक ढंग से, यह सिर्फ अस्थायी हो सकती है, और कोई ठोस चीज बदल नहीं सकती। उन्हें जीवन में अपना रास्ता खुद बनाना है, और उनके किसी मामले या नतीजे की जिम्मेदारी लेने को तुम बिल्कुल बाध्य नहीं हो। यही वह रवैया है जो माता-पिता को अपने वयस्क बच्चों के प्रति रखना चाहिए” (वचन, खंड 6, सत्य के अनुसरण के बारे में, सत्य का अनुसरण कैसे करें (19))। परमेश्वर के वचनों ने मुझे समझाया कि अपने बच्चों को जन्म देने और उन्हें वयस्क होने तक पालने-पोषने के बाद, माता-पिता की जिम्मेदारियाँ पूरी हो जाती हैं। फिर उन्हें अपने बच्चों को अपने दम पर दुनिया में आगे बढ़ने देना चाहिए, जीवन में अपने रास्ते पर चलने देना चाहिए। उन्हें अपने बच्चों को अपने दम पर जीवन का अनुभव करने देना चाहिए और जीवन में आने वाली विभिन्न समस्याओं का स्वतंत्र रूप से सामना और समाधान करने देना चाहिए। जब बच्चों के सामने कठिनाइयाँ आएँ, यदि माता-पिता के पास आर्थिक साधन और क्षमता हो, तो वे अपने बच्चों की वास्तविक कठिनाइयों को हल करने में मदद कर सकते हैं। यदि माता-पिता के पास सही साधन न हों, तो उन्हें चीजों को उनके स्वाभाविक रूप से होने देना चाहिए। प्रत्येक व्यक्ति परमेश्वर द्वारा निर्धारित मार्ग पर चलता है और माता-पिता अपने बच्चों के भाग्य को बिल्कुल भी प्रभावित नहीं कर सकते। जहाँ तक मेरे बेटे की शादी की बात है, यदि मैंने उसे शादी करने के लिए पैसे दिए भी होते, तो इससे केवल उसकी एक अस्थायी समस्या हल होती। इससे यह समस्या हल नहीं हो सकती थी कि उसकी शादी सफल होगी या नहीं। चाहे बाज के पंख कितने भी बड़े क्यों न हों, वह अपने बच्चों को जीवन भर आश्रय नहीं दे सकता। जब बच्चे वयस्क हो जाते हैं, वे परमेश्वर की संप्रभुता और निर्धारण के अनुसार अपना मिशन पूरा करते हैं। उनके जीवन में उन्हें जो दुख-तकलीफ और परीक्षाएँ झेलनी हैं, उन्हें कोई नहीं बदल सकता। मैं यह भी समझ गई कि प्रत्येक व्यक्ति, चाहे वह माता-पिता हो या बच्चे, उसका अपना मिशन होता है। उन सभी को सत्य का अनुसरण करना चाहिए और उद्धार का अनुसरण करना चाहिए। उनके पास जो सीमित समय है, उसमें उन्हें अपना समय और प्रयास अपने कर्तव्य पर लगाना चाहिए और अपना मिशन पूरा करना चाहिए, क्योंकि यही एकमात्र चीज है जो मूल्यवान और सार्थक है। यदि केवल अपने बच्चों की अपेक्षाओं और माँगों को पूरा करने के लिए माता-पिता उनके बारे में चिंतित और परेशान रहते हैं या बिना किसी शिकायत के अपने बच्चों के गुलाम के रूप में कड़ी मेहनत करते हैं, अपने कर्तव्यों को त्याग देते हैं, तो यह बिना अर्थ या मूल्य का जीवन है। वे चाहे कितना भी ऐसा करें, परमेश्वर उन्हें याद नहीं रखेगा और वे अपने बच्चों का भाग्य नहीं बदल सकते। परमेश्वर के वचन पढ़ने के बाद, मेरा दिल बहुत रोशन हो गया। अब मैं जानती हूँ कि अपने बेटे के साथ कैसा व्यवहार करना है। उसे कठिनाइयाँ होने पर अगर मैं उसकी मदद कर सकी तो जरूर करूँगी और यदि नहीं कर सकी तो इस मामले को छोड़ दूँगी। मैं उसे अपने दम पर अपने जीवन का अनुभव करने दूँगी। मुझे अपनी क्षमता के अनुसार अपना कर्तव्य पूरा करना होगा और परमेश्वर के प्रेम का मूल्य चुकाना होगा। यही वह जिम्मेदारी है जो मुझे पूरी करनी चाहिए।

मैं पारंपरिक संस्कृति से प्रभावित और बंधी हुई थी, एक अच्छी पत्नी और प्रेममयी माँ बनने की चाह में मैंने बहुत दुख झेले। यह परमेश्वर के वचन थे जिन्होंने मुझे मेरी पीड़ा से मुक्त किया, अभ्यास की दिशा और मार्ग खोजने में मेरी मदद की। अब मेरे पास अपने बेटे के साथ व्यवहार करने के सिद्धांत हैं और मेरा जीवन मुक्त और स्वतंत्र है। परमेश्वर का धन्यवाद!


14. रुतबे को बचाना बेहद शर्मनाक है

फ्रेंकलिन, स्पेन

मई 2023 में मेरे पास कई कलीसियाओं के सुसमाचार कार्य की जिम्मेदारी थी। जब मैंने देखा कि मेरे साथ काम करने वाले कई भाई-बहनों को वास्तविक कार्य न करने जैसी वजहों को लेकर एक के बाद एक बरखास्त कर दिया गया, तो अनजाने ही मेरे दिल में एक विचार ने जन्म लिया, “मुझे वास्तविक कार्य न करने के कारण बरखास्त नहीं किया जा सकता। अगर मुझे बरखास्त कर दिया जाता है, तो मेरे भाई-बहन मेरे बारे में क्या सोचेंगे? मुझे अपने भाई-बहनों के काम का अनुवर्तन और उसका पता लगाना चाहिए। जब सभी देखेंगे कि मैं अपने कर्तव्य निभाते हुए वास्तविक समस्याएँ हल कर सकता हूँ, तभी वे मेरी प्रशंसा करेंगे; इस तरह मैं अपना रुतबा भी बरकरार रख सकता हूँ।” इसके बाद चाहे कोई भी भाई या बहन सवाल पूछता, मैं उसे जल्द से जल्द हल कर देता, मुझे डर रहता था कि अगर मैंने कोई काम तुरंत न किया, तो लोग मेरा खराब मूल्यांकन कर देंगे और मुझे बरखास्त कर दिया जाएगा। एक बार सुसमाचार टीम की एक अगुआ ने मुझसे पूछा कि अच्छे नतीजे पाने के लिए गवाही कैसे दी जाए। मेरी बहन की मेरे बारे में अच्छी राय बने, इसके लिए मैंने तुरंत उसे अपना परिप्रेक्ष्य बता दिया। उसे सुनकर वह बहुत संतुष्ट हुई और मुझे भी अपने दिल में खुशी महसूस हुई। मगर मैंने बहुत-सी बातें कही थीं और मुझे पक्का नहीं था कि मेरी बहन इस पर पकड़ बना पाई है या नहीं या फिर अभ्यास में विचलन हो सकते हैं; थोड़ी देर बाद मुझे उससे इस बारे में फिर से पूछना चाहिए था और इस पर अनुवर्ती कार्रवाई करनी चाहिए थी और फिर वास्तविक समस्याओं के साथ मिलाकर कुछ और विशिष्ट मार्ग प्रदान करने चाहिए थे। लेकिन तब मैंने इसे बहुत गंभीरता से नहीं लिया। मैंने सोचा कि चूँकि मैंने उससे इतना कुछ कहा था, तो शायद उसके मन में मेरी अच्छी छवि बनी होगी। मैंने इस बात पर विचार नहीं किया कि उसके बाद उसका क्या होगा। बाद में चाहे किसी भी टीम के सुसमाचार के नतीजे खराब रहे हों, मैं जल्दी से स्थिति समझने और उसके हल को लेकर संगति करने के लिए टीम अगुआओं से संपर्क करता था, ताकि मेरे भाई-बहन देख सकें कि मैंने समस्याएँ तुरंत हल करता और वास्तविक कार्य कर सकता हूँ। मगर उसके बाद मुझे वास्तव में इसकी परवाह नहीं रहती थी कि टीम अगुआओं ने चीजों को उचित ढंग से लागू किया है या नहीं या वास्तविक समस्याओं का सचमुच समाधान हुआ या नहीं। कभी-कभी जब सभाओं में या कार्य पर चर्चा करते समय मैं जान-बूझकर या अनजाने में उन समस्याओं का उल्लेख कर देता था जो मुझे कार्य का अनुवर्तन करते समय मिली थीं ताकि मेरे भाई-बहन देख सकें कि मैं कोई नौकरशाह नहीं हूँ और मैं समस्याएँ हल करने के लिए कलीसिया में गहराई में प्रवेश कर सकता हूँ। दो सप्ताह बाद मैंने कई कलीसियाओं के सुसमाचार कार्य की जाँच की। मैंने पाया कि नतीजों में बिल्कुल भी सुधार नहीं हुआ था और इसलिए मैंने टीम अगुआओं से स्थिति के बारे में पूछा। मैंने पाया कि टीम के अगुआ कुछ कठिनाइयों के बीच जी रहे थे। कुछ कलीसियाओं में बहुत से लोग जाँच करने आए थे, लेकिन उनमें से अधिकांश सुसमाचार प्रचार के सिद्धांतों के अनुरूप नहीं थे। अंत में बहुत से लोग वास्तव में कलीसिया में शामिल नहीं हुए। जब मैंने यह स्थिति देखी तो मैं दंग रह गया, “मैं ही तो इन सभी कलीसियाओं में सुसमाचार कार्य का अनुवर्तन कर रहा हूँ। अब जब इतनी सारी समस्याएँ सामने आ गई हैं, तो मेरे साथ काम करने वाले भाई-बहन मेरे बारे में क्या सोचेंगे? क्या वे कहेंगे कि मुझमें कार्य करने की क्षमता नहीं है?” जब मैंने यह सोचा, तो मुझे अंदर से थोड़ी हताशा महसूस हुई। मुझे एहसास हुआ कि कार्य के नतीजे न मिलने का कारण यह था कि मेरे कर्तव्य करने के ढंग में समस्याएँ थीं। इसलिए मैंने परमेश्वर से प्रार्थना की, परमेश्वर से विनती की कि वह मुझे प्रबुद्ध करे और सबक सीखने में मेरी अगुआई करे।

मैंने परमेश्वर के वचन पढ़े : “यह फैसला कैसे किया जाना चाहिए कि क्या कोई अगुआ अगुआओं और कार्यकर्ताओं की जिम्मेदारियाँ पूरी कर रहा है, या वह एक नकली अगुआ है? सबसे बुनियादी स्तर पर, यह देखना चाहिए कि वे वास्तविक कार्य करने में सक्षम हैं या नहीं, कि उनमें यह काबिलियत है या नहीं। फिर, यह देखना चाहिए कि क्या वे इस काम को अच्छे तरीके से करने का भार उठाते हैं या नहीं। इसकी अनदेखी करो कि वे जो बातें बोलते हैं वे कितनी अच्छी लगती हैं और वे धर्म-सिद्धांतों की कितनी समझ रखने वाले लगते हैं, इस पर भी ध्यान मत दो कि बाहरी मामलों से निपटने में वे कितने प्रतिभाशाली और गुणी हैं—ये बातें महत्वपूर्ण नहीं हैं। सबसे महत्वपूर्ण बात यह है कि वे कलीसिया के काम की सबसे बुनियादी मदों का काम ठीक तरीके से करने की योग्यता रखते हैं या नहीं, वे सत्य का उपयोग कर समस्याओं को हल कर सकते हैं या नहीं और कि वे लोगों को सत्य वास्तविकता में ले जा सकते हैं या नहीं। यह सबसे मूलभूत और आवश्यक कार्य है। यदि वे वास्तविक कार्य की इन मदों पर काम करने में अक्षम हैं, तो फिर चाहे उनमें कितनी भी काबिलियत हो, वे कितने भी प्रतिभावान हों, या कितनी भी कठिनाइयाँ सह सकते हों और कीमत चुका सकते हों, वे नकली अगुआ ही रहेंगे। ... कोई फर्क नहीं पड़ता कि तुम कितने प्रतिभाशाली हो, तुम्हारे पास किस स्तर की काबिलियत और शिक्षा है, तुम कितने नारे लगा सकते हो, या कितने शब्द और धर्म-सिद्धांतों पर तुम्हारी पकड़ है; इससे भी कोई फर्क नहीं पड़ता कि तुम कितने व्यस्त हो, या दिन भर में कितने थके हो, या तुमने कितनी दूर की यात्रा की है, कितनी कलीसियाओं में जाते हो, या तुम कितने जोखिम उठाते हो और कितना कष्ट सहते हो—इनमें से कोई भी बात मायने नहीं रखती। जो बात मायने रखती है वह यह है कि क्या तुम अपना काम दी गई कार्य व्यवस्थाओं के आधार पर कर रहे हो, क्या तुम उन व्यवस्थाओं को सही ढंग से कार्यान्वित कर रहे हो; क्या तुम अपनी अगुआई के दौरान हर उस विशिष्ट कार्य में भाग ले रहे हो जिसके लिए तुम जिम्मेदार हो, और तुमने वास्तव में कितने वास्तविक मुद्दों का समाधान किया है; तुम्हारी अगुआई और मार्गदर्शन के कारण कितने लोग सत्य सिद्धांतों को समझ पाए हैं, और कलीसिया का काम कितना आगे बढ़ा और विकसित हुआ है—जो मायने रखता है वह यह है कि तुमने ये परिणाम हासिल किए हैं या नहीं। तुम जिस भी विशिष्ट कार्य में लगे हो, उसके बावजूद जो मायने रखता है वह यह है कि क्या तुम उच्चपदस्थ और शक्तिशाली बन कर आदेश जारी करने के बजाय लगातार कार्य का अनुसरण और निर्देशन कर रहे हो या नहीं। इसके अलावा यह भी मायने रखता है कि तुम अपने कर्तव्य निभाते हुए जीवन प्रवेश करते हो या नहीं, क्या तुम सिद्धांतों के अनुसार मामलों से निपट सकते हो, क्या तुम्हारे पास सत्य को अभ्यास में लाने की गवाही है, और क्या तुम परमेश्वर के चुने हुए लोगों के सामने आने वाले वास्तविक मुद्दों को सँभाल सकते हो और उनका समाधान कर सकते हो। ये और इसी तरह की दूसरी चीजें यह आकलन करने की कसौटियाँ हैं कि किसी अगुआ या कार्यकर्ता ने अपनी जिम्मेदारियों को पूरा किया है या नहीं” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (9))। “अगर अगुआ और कार्यकर्ता सच में बोझ उठाएँ और थोड़ा और अधिक कष्ट सह पाएँ, सत्य की संगति करने का थोड़ा अधिक अभ्यास करें और थोड़ी ज्यादा वफादारी दिखाएँ, सत्य के सभी पहलुओं पर स्पष्ट रूप से संगति करें जिससे वे सुसमाचार कार्यकर्ता लोगों की धारणाओं और शंकाओं के समाधान के लिए सत्य पर संगति करने में सक्षम हो सकें तो सुसमाचार प्रचार करने के परिणाम अधिकाधिक बेहतर होते जाएँगे। इससे सच्चे मार्ग की खोजबीन करने वाले और भी ज्यादा लोगों को परमेश्वर के कार्य को पहले ही स्वीकार करने और परमेश्वर का उद्धार प्राप्त करने के लिए परमेश्वर के सामने जल्दी लौट आने का अवसर मिलेगा। कलीसिया का कार्य सिर्फ इसलिए रुक जाता है क्योंकि नकली अगुआ गंभीर रूप से अपनी जिम्मेदारियों की उपेक्षा करते हैं, वास्तविक कार्य नहीं करते या कार्य की खोज-खबर नहीं लेते और उसकी निगरानी नहीं करते और समस्याएँ सुलझाने के लिए सत्य पर संगति करने में असमर्थ होते हैं। बेशक, इसका यह कारण भी है कि नकली अगुआ रुतबे के लाभों में लिप्त होते हैं, सत्य का लेशमात्र भी अनुसरण नहीं करते और सुसमाचार फैलाने के कार्य की खोज-खबर लेने, पर्यवेक्षण या निर्देशन करने को तैयार नहीं होते—लिहाजा कार्य धीमी गति से आगे बढ़ता है और बहुत-से मानव-जनित भटकाव, बेतुकेपन और लापरवाह गलत काम मुस्तैदी से सुधारे या सुलझाए नहीं जाते, जिससे सुसमाचार फैलाने की प्रभावशीलता पर गंभीर असर पड़ता है” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (4))। परमेश्वर के वचन पढ़ने के बाद मुझे समझ आया कि यह मापते समय कि कोई अगुआ या कार्यकर्ता मानक के अनुसार है या नहीं, तुम यह नहीं देख सकते कि वे कितने कष्ट सहते हैं या उन्होंने सतह पर कितनी कीमत चुकाई है; तुम्हें यह देखना होगा कि उन्होंने अपने कार्य में क्या नतीजे हासिल किए हैं, उन्होंने परमेश्वर के घर की अपेक्षाओं और सिद्धांतों के अनुरूप कितना वास्तविक कार्य किया है और कार्य को आगे बढ़ाने में वे कितनी भूमिका निभाते हैं। यदि कोई अगुआ या कार्यकर्ता ऊपरी तौर पर अपना कर्तव्य करने में बहुत सक्रिय और व्यस्त है, लेकिन सिद्धांतों के अनुरूप काम नहीं करता, बहुत सारी वास्तविक समस्याएँ अनसुलझी ही छोड़ देता है और केवल वही काम करता है, जिसमें वह अच्छा दिखे, तो वह खुद को अलंकृत करने के लिए व्यस्त होने का दिखावा कर रहा है। इस तरह का अगुआ नकली अगुआ है। परमेश्वर के वचनों से अपनी तुलना करते हुए मैंने पाया कि यद्यपि मैं ऊपर से तो सुसमाचार कार्य का अनुवर्तन कर रहा था, लेकिन मैंने केवल औपचारिक रूप से अपना कर्तव्य निभाया; मैंने यह नहीं खोजा कि नतीजे हासिल करने के लिए क्या किया जाए। यह वैसा ही है जैसे जब सुसमाचार टीम की अगुआ ने मुझसे पूछा कि अच्छे नतीजे पाने के लिए गवाही कैसे दी जाए। भले ही मैंने उसे कुछ रास्तों के बारे में बताया था, लेकिन मैंने वास्तविक समस्याओं का अनुवर्तन और समाधान नहीं किया, जैसे कि क्या उसे वास्तव में उन पर पकड़ थी और क्या उसके सहयोग की प्रक्रिया में विचलन पैदा होंगे। मैं बस इस बात से संतुष्ट था कि मैंने उसके साथ संगति की लेकिन वास्तविक नतीजों की तलाश नहीं की। जब समस्याएँ आईं तो मैंने कुछ कलीसियाओं के सुसमाचार कार्य का अनुवर्तन किया, लेकिन मैंने इस तरह के मुद्दों पर विचार नहीं किया कि क्या टीम के अगुआओं की सिद्धांतों पर पकड़ थी और क्या वे कार्य को सही तरीके से लागू कर रहे थे और न ही मैंने अनुवर्तन या पर्यवेक्षण किया। नतीजतन, कार्य से कोई वास्तविक नतीजे नहीं मिले और इसमें सभी प्रकार की खामियाँ थीं। मैंने बिना विवरण तलाशे केवल सतही तौर पर काम किया। देखने को तो मैंने बहुत काम किया था, लेकिन मुझे बिल्कुल कोई नतीजा नहीं मिला था। केवल इस समय आकर मुझे एहसास हुआ कि यह एक नकली अगुआ का काम करने का तरीका था और खास तौर पर गैर-जिम्मेदाराना था। मुझे अपने दिल में अपराध-बोध हुआ और मैं चीजों को उचित ढंग से बदलना चाहता था और भ्रष्ट स्वभावों पर भरोसा करके काम करना बंद करना चाहता था। हालाँकि इसके तुरंत बाद मुझ पर कुछ ऐसे परिवेश आए जिन्होंने फिर से मुझे बेनकाब कर दिया।

कुछ समय बाद कलीसिया के पास एक अत्यावश्यक सुसमाचार कार्य आया, जिस पर हमें काम करने की आवश्यकता थी। मैं और मेरे साथ काम करने वाले भाई-बहनों ने इसे सभी कलीसियाओं में गहनता के साथ और तत्परता से कार्यान्वित कर दिया। उन कुछ दिनों में ऐसा हुआ कि उच्च अगुआओं ने उस कार्य की जाँच की जिसके लिए मैं जिम्मेदार था और उन्हें कुछ विचलन मिले। उन्होंने यह भी बताया कि मैंने सावधानीपूर्वक काम नहीं किया। हालाँकि प्रत्येक कलीसिया में कई सुसमाचार कार्यकर्ता थे, अधिकांश सुसमाचार कार्यकर्ता परमेश्वर के कार्य के पहलू के सत्य को लेकर बहुत स्पष्ट नहीं थे और सुसमाचार प्रचार करने में कई कमियाँ थीं। इसके अतिरिक्त मैंने सुसमाचार कार्यकर्ताओं को तेजी से विकसित नहीं किया था। जब मैंने अगुआओं को अपनी समस्याओं की ओर इशारा करते सुना, तो मुझे बेहद शर्म आई। अगुआओं ने मुझसे प्रत्येक कलीसिया में सुसमाचार कार्यकर्ताओं की स्थिति और सुसमाचार प्रचार में आ रही समस्याओं के बारे में पता लगाने के लिए समय निकालने और जितनी जल्दी हो सके एक रिपोर्ट प्रस्तुत करने के लिए कहा। मैंने मन ही मन सोचा, “इतनी सारी समस्याओं का पता लगने के बाद अगुआ मेरे बारे में क्या सोचेंगे? क्या वे सोचेंगे कि मैं पर्यवेक्षक बनने के लिए उपयुक्त नहीं हूँ और मुझे बरखास्त कर देंगे? अगर मुझे बरखास्त कर दिया जाता है, तो मेरे भाई-बहन मेरे बारे में क्या सोचेंगे? नहीं, मैं लोगों को यह नहीं देखने दे सकता कि मैं वास्तविक कार्य नहीं कर रहा हूँ। अब मुझे उस काम को तत्काल लागू करना है, जिसे करने का अगुआओं ने मुझे निर्देश दिया है। तभी मैं उन्हें दिखा सकता हूँ कि यद्यपि मेरे काम में पहले विचलन थे, लेकिन मैं उन्हें सक्रिय रूप से बदलने में सक्षम हूँ। केवल इसी तरह से मैं अगुआओं के मन में अपने प्रति बनी अच्छी छवि को बहाल कर सकता हूँ।” उसके बाद मैं गर्म टिन की छत पर बिल्ली की तरह था, जो जितनी जल्दी हो सके उन चीजों को पूरा करने के लिए बेताब था, जिनके लिए अगुआओं ने मुझे कहा था। असल में मैं अपने दिल में भी सचेत था कि हर किसी के पास अन्य जरूरी काम थे जिन्हें क्रियान्वित करने की आवश्यकता थी और मुझे सुसमाचार कार्यकर्ताओं की स्थिति के बारे में पता लगाने के लिए ऐसे समय का लाभ उठाना चाहिए जब कर्तव्यों में कम व्यस्तता हो, जैसे कि दोपहर का भोजन या शाम। इस तरह मैं प्रत्येक की अपना कर्तव्य निभाने की लय को बाधित नहीं करूँगा। लेकिन चीजों का पता लगाने और अगुआओं को जल्द से जल्द रिपोर्ट करने के लिए मैंने शर्त रखी कि हर किसी को आधे दिन के भीतर सुसमाचार कार्यकर्ताओं की स्थिति और समस्याओं पर आंकड़े एकत्र करने होंगे। मेरे बोलना बंद करने के बाद वे सभी काफी परेशान महसूस कर रहे थे। कुछ ने कहा कि उस दिन उनकी एक सभा है और कुछ ने कहा कि उनके पास समय नहीं है क्योंकि उन्हें सुसमाचार का प्रचार भी करना था। कोई अन्य विकल्प न होने के कारण मैंने उन्हें वक्त दे दिया, लेकिन मैंने इस पूरे समय में लगातार उन पर दबाव बनाए रखा। मगर अगले दिन सुबह तक भी यह पूरा नहीं हुआ था। मैं अपने दिल में बहुत व्याकुल था। मुझे डर था कि अगर इसे बहुत धीमी गति से किया गया, तो उच्च अगुआ सोचेंगे कि मैं अपने काम में टाल-मटोल कर रहा हूँ और इसलिए मैंने अपने भाई-बहनों पर उनकी असल स्थिति की परवाह किए बिना लगातार दबाव बनाए रखा। जब तीसरे दिन आखिरकार आंकड़े एकत्र किए गए, तब जाकर मैंने चैन की साँस ली। मगर मैंने सुसमाचार कार्य में आने वाली समस्याएँ हल करने की गंभीरता से कोशिश नहीं की थी, जिसके बारे में सभी को पता चल गया था। अगले कुछ दिन मैं उच्च अगुआओं द्वारा व्यवस्थित किसी भी काम को बहुत तत्परता से करता, लेकिन ऐसा करते समय मैंने कभी चिंतन नहीं किया कि उच्च अगुआओं की बताई गई वास्तविक समस्याएँ असल में क्या थीं या नतीजे हासिल करने के लिए क्या करें। मैंने आंकड़ों से संबंधित केवल कुछ सतही काम किए। मैंने अपने भाई-बहनों पर लगातार दबाव डाला ताकि मैं अपना काम जल्द से जल्द पूरा कर सकूँ। इसका मतलब यह था कि बाकी सभी लोग भी अपने काम को लेकर घबरा गए और अपने दिल को शांत नहीं कर पाए। कई भाई-बहनों को बहुत तनाव महसूस हुआ। उनमें से कुछ ने काम को उचित ढंग से कार्यान्वित नहीं किया क्योंकि समय काफी कम था। उन्हें लगा कि उनकी काबिलियत काम के लिए उपयुक्त नहीं थी, उनकी दशाएँ प्रभावित हुईं। कुछ को डर था कि उन्हें अपना काम कभी भी अच्छी तरह से न कर पाने के कारण दूसरा काम सौंप दिया जाएगा और वे नकारात्मक दशा में रह रहे थे। सिर्फ इसलिए कि मैंने गलत रास्ता अपनाया था, मैंने अपने भाई-बहनों को बिना सिद्धांतों के और बिना प्राथमिकताओं के लिहाज से कार्य-कलाप करने के लिए मजबूर कर दिया था। इसने अन्य कार्यों के कार्यान्वयन की प्रगति पर असर डाला था। समस्याओं की एक श्रृंखला से जूझने के बाद ही मैंने सत्य की खोज करना और आत्म-चिंतन करना शुरू किया।

खोज करते समय मैंने परमेश्वर के वचनों का एक अंश पढ़ा : “मसीह-विरोधी हर दिन केवल प्रतिष्ठा और रुतबे के लिए जीते हैं, वे केवल रुतबे के लाभों में लिप्त रहने के लिए जीते हैं, वे बस इसी बारे में सोचते हैं। यहाँ तक कि जब वे कभी-कभी कोई छोटा-मोटा कष्ट सहते हैं या कोई मामूली कीमत चुकाते हैं तो वह भी रुतबा और प्रतिष्ठा प्राप्त करने के लिए होता है। ... जो कोई मसीह-विरोधी है वह गंभीरता से परमेश्वर के लिए नहीं खपेगा, उसके कर्तव्यों का निर्वाह सिर्फ औपचारिकताओं और बेमन से काम करने का मामला होगा। वे वास्तविक कार्य नहीं करेंगे, भले ही वे अगुआ या कार्यकर्ता हों, कलीसिया के कार्य की रक्षा बिल्कुल न करते हुए वे सिर्फ शोहरत, लाभ और रुतबे के लिए बोलेंगे और कार्य करेंगे। तो मसीह-विरोधी पूरे दिन क्या करते हैं? वे प्रदर्शन और दिखावा करने में व्यस्त रहते हैं। वे सिर्फ अपनी शोहरत, लाभ और रुतबे से जुड़े काम करते हैं। वे दूसरों को गुमराह करने, लोगों को फुसलाने में व्यस्त रहते हैं और जब वे ताकत बटोर लेते हैं तो वे और ज्यादा कलीसियाओं को नियंत्रित करने में लग जाते हैं। वे सिर्फ राजा की तरह राज करना चाहते हैं और कलीसिया को अपने स्वतंत्र राज्य में बदलना चाहते हैं। वे सिर्फ महान अगुआ बनना चाहते हैं, पूर्ण, एकतरफा अधिकार प्राप्त करना चाहते हैं, और ज्यादा कलीसियाओं को नियंत्रित करना चाहते हैं। वे किसी और चीज की जरा भी परवाह नहीं करते। वे कलीसिया के कार्य या परमेश्वर के चुने हुए लोगों के जीवन प्रवेश से सरोकार नहीं रखते, इस बात की परवाह तो बिल्कुल नहीं करते कि परमेश्वर की इच्छा पूरी होती है या नहीं। वे केवल इस बात की चिंता करते हैं कि कब वे स्वतंत्र रूप से सत्ता धारण कर सकते हैं, परमेश्वर के चुने हुए लोगों को नियंत्रित कर सकते हैं और परमेश्वर के साथ बराबरी पर खड़े हो सकते हैं। मसीह-विरोधियों की इच्छाएँ और महत्वाकांक्षाएँ वास्तव में बहुत बड़ी होती हैं! मसीह-विरोधी चाहे कितने भी मेहनती दिखाई पड़ते हों, वे मनमाफिक कार्य करते हुए केवल अपने ही उद्यमों में और अपनी शोहरत, लाभ और रुतबे से संबंधित चीजों में व्यस्त रहते हैं। यहाँ तक कि वे अपनी जिम्मेदारियों या उस कर्तव्य के बारे में भी नहीं सोचते जो उन्हें निभाना चाहिए और वे कुछ भी ठीक से नहीं करते। मसीह-विरोधी इसी तरह की चीज हैं—वे दानव और शैतान हैं जो परमेश्वर के कार्य में गड़बड़ी और बाधा पैदा करते हैं” (वचन, खंड 4, मसीह-विरोधियों को उजागर करना, मद नौ (भाग दो))। परमेश्वर उजागर करता है कि अपने दिलों में मसीह-विरोधी केवल रुतबे के बारे में सोचते हैं और केवल रुतबे के लिए काम करते हैं। वे केवल अपनी प्रसिद्धि, फायदे और रुतबे से जुड़ी चीजों में व्यस्त रहते हैं, जबकि ऐसा कुछ नहीं करते जो उनकी जिम्मेदारी है। मुझे एहसास हुआ कि मेरा तरीका एक मसीह-विरोधी के समान ही था। उच्च अगुआओं को मेरे काम में विचलन मिले थे और मैं नहीं चाहता था कि वे मुझे नीची नजर से देखें। इसलिए अगुआओं द्वारा सौंपे गए कार्य में मैंने अपना दिखावा करने की पूरी कोशिश की और उसे जितनी जल्दी हो सके पूरा करना चाहता था। मैं चाहता था कि अगुआ देखें कि मैं बिजली की गति से कुशलतापूर्वक और निर्णायक तौर पर काम करता हूँ ताकि मेरे बारे में उनकी अच्छी राय बन सके। इस लक्ष्य को हासिल करने के लिए मैंने लगातार सतही काम किया, भाई-बहनों से कहा कि वे सुसमाचार कार्यकर्ताओं पर आंकड़े इकट्ठे करें और सुसमाचार कार्य में समस्याओं का सारांश आदि दें। लेकिन मैंने इस बात पर विचार करने का कोई प्रयास नहीं किया कि सुसमाचार कार्य में दिखाई देने वाली समस्याएँ या विचलन कैसे हल किए जाएँ। इसका मतलब यह था कि कुछ समस्याओं का वास्तविक समाधान नहीं हुआ और अन्य कार्यों के कार्यान्वयन में देरी हुई। अपनी प्रतिष्ठा और रुतबे को बचाने के लिए मैंने अपने भाई-बहनों की वास्तविक कठिनाइयों पर कोई ध्यान नहीं दिया और उन्हें तेजी से प्रगति करने के लिए लगातार धकेला। इसका मतलब यह हुआ कि कुछ भाई-बहन बहुत तनाव में आ गए और कुछ को तो यहाँ तक लगा कि उनकी काबिलियत काम के लायक नहीं है और वे नकारात्मक दशा में रहने लगे, जिससे काम में देरी हुई। जब मैंने इस पर विचार किया तो मुझे एकदम से डर लगने लगा। मैं बुरा काम कर रहा था! इसलिए मैंने जल्दी से अपनी दशा को समायोजित किया। साथ ही मैंने काम को फिर से सुलझाया और उन कार्यों के लिए एक विस्तृत योजना बनाई जो अधिक महत्वपूर्ण थे और जिन्हें तत्काल सँभालने और उनका समाधान करने की जरूरत थी। जहाँ तक कम जरूरी कार्यों की बात है, मैंने उन्हें अपने खाली समय में हल करने के लिए छोड़ दिया। सभाओं में मैंने उन भ्रष्ट स्वभावों के बारे में भी अपने भाई-बहनों के सामने खुलकर बात की, जिन्हें मैंने इस दौरान प्रकट किया था, ताकि मेरे भाई-बहन अपनी दशाओं को समायोजित कर सकें और सक्रिय रूप से अपने कर्तव्यों में खुद को लगा सकें। इसके बाद काम धीरे-धीरे पटरी पर आ गया।

बाद में मैंने परमेश्वर के वचनों के दो और अंश पढ़े : “मसीह-विरोधी चालाक किस्म के होते हैं, है ना? वे जो कुछ भी करते हैं, उसकी आठ-दस बार या उससे भी अधिक बार गुप्त योजना बनाते और हिसाब-किताब करते हैं। वे सोचते रहते हैं कि कैसे भीड़ में अपनी स्थिति को मजबूत बनाया जाए, कैसे अच्छी प्रतिष्ठा और ऊँचा सम्मान प्राप्त किया जाए, कैसे ऊपरवाले की कृपा हासिल की जाए, भाई-बहनों का समर्थन, प्रेम और सम्मान कैसे पाया जाए और वे इन परिणामों को प्राप्त करने के लिए कुछ भी करने को तत्पर रहते हैं। वे किस मार्ग पर चल रहे हैं? उनके लिए परमेश्वर के घर के हित, कलीसिया के हित और परमेश्वर के घर का कार्य उनकी मुख्य चिंता के विषय नहीं होते, ये ऐसी चीजें तो और भी नहीं हैं जिनकी वे फिक्र करें। वे क्या सोचते हैं? ‘इन बातों का मुझसे कोई लेना-देना नहीं है। हर व्यक्ति अपनी सोचे बाकियों को शैतान ले जाए; लोगों को अपने लिए, अपनी प्रतिष्ठा और रुतबे के लिए जीना चाहिए। यही सर्वोच्च लक्ष्य होता है। अगर कोई यह नहीं जानता कि उसे अपने लिए जीना चाहिए और अपनी रक्षा करनी चाहिए तो वह मूर्ख है। अगर मुझे सत्य सिद्धांतों के अनुसार अभ्यास करने, परमेश्वर और उसके घर की व्यवस्था के प्रति समर्पण करने को कहा जाए तो यह इस पर निर्भर करेगा कि इससे मेरा हित सधेगा या नहीं और क्या ऐसा करने का कोई लाभ होगा। यदि परमेश्वर के घर की व्यवस्थाओं के प्रति समर्पण न करने से मुझे निकाल दिए जाने का और आशीष प्राप्त करने का अवसर खोने का डर है तो मैं समर्पण कर दूँगा।’ इस प्रकार अपनी प्रतिष्ठा और रुतबे की रक्षा के लिए मसीह-विरोधी अक्सर कुछ समझौते करने का फैसला करते हैं। तुम कह सकते हो कि रुतबे की खातिर मसीह-विरोधी किसी भी प्रकार की पीड़ा सहने को और एक अच्छी प्रतिष्ठा के लिए वे किसी भी तरह की कीमत चुकाने में सक्षम होते हैं। उन पर यह कहावत खरी उतरती है, ‘एक महान व्यक्ति जानता है कि कब झुकना है और कब नहीं।’ यह शैतान का तर्क है, है ना? यह सांसारिक आचरण के लिए शैतान का फलसफा है और यह जीवित रहने का शैतान का सिद्धांत भी है। यह बेहद घृणित है!” (वचन, खंड 4, मसीह-विरोधियों को उजागर करना, मद नौ (भाग दो))। “जो लोग हटा दिए जाते हैं वे कभी भी सत्य का अनुसरण करने और उसका अभ्यास करने के मार्ग पर नहीं चलते। वे हमेशा इस रास्ते से भटक जाते हैं और बस वही करते हैं जो वे करना चाहते हैं, अपनी इच्छाओं और महत्वाकांक्षाओं के अनुसार कार्य करते रहते हैं, अपने रुतबे, प्रतिष्ठा और गौरव की रक्षा करते हैं, और अपनी इच्छाएँ पूरी करते रहते हैं—वे जो कुछ भी करते हैं वह इन्हीं चीजों के इर्द-गिर्द घूमता है। हालाँकि उन्होंने भी कीमत चुकाई है, समय और ऊर्जा खर्च की है, और सुबह से शाम तक काम किया है, पर उनका अंतिम परिणाम क्या होता है? क्योंकि जो काम उन्होंने किए वे परमेश्वर की दृष्टि में बुराई के रूप में निंदित है, इसलिए इसके परिणामस्वरूप उन्हें हटा दिया जाता है। क्या उनके पास अब भी बचाए जाने की संभावना है? (नहीं।) यह अविश्वसनीय रूप से गंभीर परिणाम है! यह ठीक वैसा ही है जैसे जब लोग बीमार पड़ते हैं : एक छोटी सी बीमारी जिसका तुरंत इलाज नहीं किया जाता वह बड़ी बीमारी बन सकती है, या लाइलाज बीमारी भी बन सकती है। उदाहरण के लिए, यदि किसी व्यक्ति को सर्दी और खाँसी है, तो सामान्य उपचार मिलने पर वे जल्दी ठीक हो जाएँगे। हालाँकि कुछ लोग सोचते हैं कि उनका शरीर मजबूत है और इसलिए वे अपनी सर्दी को गंभीरता से नहीं लेते या इलाज नहीं कराते। नतीजतन, यह लंबे समय तक खिंचता जाता है और उन्हें न्यूमोनिया हो जाता है। न्यूमोनिया होने के बाद भी उन्हें लगता है कि वे मजबूत प्रतिरक्षा प्रणाली वाले युवा हैं, इसलिए वे महीनों तक इसका इलाज नहीं कराते। वे अपनी खाँसी पर रोज तब तक कोई ध्यान नहीं देते जब तक कि यह उस बिंदु तक न पहुँच जाए जहाँ वह अनियंत्रित और असहनीय हो जाए, और उनकी खाँसी में खून आने लगे। तो वे जाँच कराने के लिए अस्पताल जाते हैं, जहाँ उन्हें पता चलता है कि उन्हें तपेदिक हो गया है। दूसरे लोग उन्हें तुरंत इलाज कराने की सलाह देते हैं, लेकिन फिर भी उन्हें लगता है कि वे युवा और मजबूत हैं, उन्हें चिंता करने की कोई जरूरत नहीं है, इसलिए वे उचित इलाज नहीं कराते। आखिर में एक दिन चलने में उन्हें शरीर में बहुत कमजोरी लगती है, और जब वे जाँच के लिए अस्पताल जाते हैं, तब तक उन्हें अंतिम चरण का कैंसर हो चुका होता है। जब लोगों के स्वभाव भ्रष्ट होते हैं जिनका वे इलाज नहीं करते, तो इसके नतीजे असाध्य भी हो सकते हैं। भ्रष्ट स्वभाव से डरने जैसी कोई बात नहीं है, लेकिन भ्रष्ट स्वभाव वाले किसी व्यक्ति को इसे तुरंत हल करने के लिए सत्य की तलाश करनी चाहिए; केवल इसी तरह भ्रष्ट स्वभाव को धीरे-धीरे स्वच्छ किया जा सकता है। यदि वे इसे हल करने पर ध्यान केंद्रित नहीं करते, तो यह और अधिक गंभीर हो जाएगा, और वे परमेश्वर को अपमानित कर सकते हैं और उसका विरोध कर सकते हैं, परमेश्वर उन्हें ठुकरा सकता है और उन्हें हटा सकता है” (वचन, खंड 3, अंत के दिनों के मसीह के प्रवचन, केवल सत्य का अभ्यास और परमेश्वर को समर्पण करके ही व्यक्ति अपने स्वभाव में बदलाव हासिल कर सकता है)। परमेश्वर उजागर करता है कि मसीह-विरोधी अपने हर काम में अपनी प्रसिद्धि, फायदे और रुतबे को ही ध्यान में रखते हैं। वे प्रसिद्धि, फायदे और रुतबे के लिए कोई भी कष्ट सहने के इच्छुक रहते हैं। जब मैंने अपने दैनिक जीवन के बारे में सोचा, तो मैंने बहुत सारे ऐसे व्यवहार दिखाए थे। मिसाल के लिए सभाओं और संगति के दौरान मैं ईमानदारी से चिंतन करता था ताकि मैं थोड़ी सी रोशनी की संगति कर सकूँ और दूसरों का सम्मान जीत सकूँ। कभी-कभी मैं कुछ प्रयास करता और कुछ काम करता था, लेकिन यह सिर्फ इसलिए था ताकि लोग देख सकें कि मैं आलसी नहीं हूँ और मुझमें अच्छी मानवता है। जब मैं अपना कर्तव्य करता था, तो मैं सिर्फ दिखावे पर ध्यान केंद्रित करता था कि मैं कैसे काम करता हूँ और शायद ही कभी सिद्धांतों को लेकर कोई प्रयास करता था। मैंने देखा कि मैं जो कुछ भी करता था, उसके पीछे मेरी अपनी छवि और रुतबा बचाने की इच्छा होती थी। प्रसिद्धि, फायदे और रुतबे का अनुसरण पहले से ही मेरे दिल में गहरी जड़ें जमा चुका था। अगर मैं इसे न बदलता, तो मैं अपनी प्रसिद्धि, फायदा और रुतबा बनाए रखने के लिए निश्चित रूप से कलीसिया के कार्य में गड़बड़ी करता और उसे बाधित कर देता। मैंने उन मसीह-विरोधियों के बारे में सोचा जिन्हें निष्कासित कर दिया गया था। प्रसिद्धि, फायदे और रुतबे को पाने के लिए उन्होंने सिद्धांतों का पालन किए बिना सुसमाचार का प्रचार किया, गलत संख्याएँ बताईं और छल-कपट में लिप्त रहे। इसने परमेश्वर के घर के कार्य को बुरी तरह से गड़बड़ और बाधित किया। अंत में उन्हें असंख्य तरीकों से बुराई करने की वजह से परमेश्वर द्वारा हटा दिया गया। उस अवधि को याद करते हुए मैंने केवल दूसरों के सामने काम करने और कुछ ऐसा काम करने पर ध्यान केंद्रित किया जिससे मैं अच्छा दिखूँ। मुझे महत्वपूर्ण या आवश्यक काम की बिल्कुल भी परवाह नहीं थी। इसका मतलब यह था कि मेरी जिम्मेदारी के दायरे में सुसमाचार कार्य ने बिल्कुल भी प्रगति नहीं की और लगातार धीमा पड़ रहा था। यह परमेश्वर के घर द्वारा अपेक्षित मानकों को पूरा नहीं करता था। क्या यह सुसमाचार कार्य की प्रगति में रोड़े नहीं अटका रहा था? अगर मैं पश्चात्ताप किए बिना प्रसिद्धि, फायदे और रुतबे के पीछे भागना जारी रखता, तो चाहे मुझे कितना भी कष्ट उठाना पड़ता या मैं कितनी भी कीमत चुकाता, मुझे परमेश्वर द्वारा कभी याद नहीं किया जाता। इसके बजाय मैंने जो कुछ भी किया था, उसके कारण मुझे बुरे के रूप में निरूपित किया जाता और हटा दिया जाता! केवल इस दौरान मुझे एहसास हुआ कि प्रसिद्धि, फायदे और रुतबे का लगातार पीछा करना बहुत खतरनाक है। मैं अपनी खोज के पीछे के गलत दृष्टिकोणों को भी जल्दी से जल्दी बदलना चाहता था और अपने कर्तव्य को व्यावहारिक तरीके से करना चाहता था।

बाद में मैंने परमेश्वर के वचन पढ़े : “परमेश्वर के घर द्वारा जारी की गई हर कार्य-व्यवस्था के साथ अगुआओं और कार्यकर्ताओं को गंभीरता से पेश आना चाहिए और इसे गंभीरता से कार्यान्वित करना चाहिए। अपने द्वारा किए गए तमाम कार्य की तुलना और निरीक्षण करने के लिए तुम्हें कार्य-व्यवस्थाओं का बार-बार उपयोग करना चाहिए। तुम्हें यह भी जाँचना चाहिए और विचार करना चाहिए कि इस अवधि के दौरान तुमने कौन-से कार्य अच्छी तरह से नहीं किए हैं या उचित रूप से कार्यान्वित नहीं किए हैं। कार्य-व्यवस्थाओं द्वारा सौंपे गए और अपेक्षित किसी भी कार्य के प्रति लापरवाही की गई है, तो तुम्हें उसकी तुरंत भरपाई करनी चाहिए और उसके बारे में पूछताछ करनी चाहिए। ... और इसलिए, चाहे तुम कोई क्षेत्रीय अगुआ हो या जिला अगुआ, कलीसिया अगुआ या कोई टीम अगुआ या निरीक्षक, एक बार जब तुम अपनी जिम्मेदारियों के दायरे के बारे में जान जाते हो, तो तुम्हें बार-बार जाँच करनी चाहिए कि क्या तुम वास्तविक कार्य कर रहे हो, क्या तुमने वे जिम्मेदारियाँ पूरी की हैं जो एक अगुआ या कार्यकर्ता को पूरी करनी चाहिए, साथ ही—तुम्हें सौंपे गए कार्यों में से—तुमने कौन से कार्य नहीं किए हैं, कौन से तुम नहीं करना चाहते हो, किन कार्यों ने खराब परिणाम दिए हैं और किन कार्यों के सिद्धांतों की गहरी समझ प्राप्त करने में तुम विफल रहे हो। तुम्हें इन सभी चीजों की अक्सर जाँच करनी चाहिए। साथ ही, तुम्हें अन्य लोगों के साथ संगति करना और उनसे प्रश्न पूछना, और परमेश्वर के वचनों और कार्य-व्यवस्थाओं में कार्यान्वयन के लिए एक योजना, सिद्धांतों और अभ्यास के लिए एक मार्ग की पहचान करना सीखना चाहिए। किसी भी कार्य व्यवस्था के संबंध में, चाहे वह प्रशासन, कर्मियों, या कलीसियाई जीवन से, या फिर किसी भी किस्म के पेशेवर कार्य से संबंधित क्यों ना हो, अगर यह अगुआओं और कार्यकर्ताओं की जिम्मेदारियों का जिक्र करता है, तो यह एक ऐसी जिम्मेदारी है जिसे अगुआओं और कार्यकर्ताओं को पूरी करनी पड़ेगी, और यह उसी के दायरे में आती है जिसके लिए अगुआ और कार्यकर्ता जिम्मेदार हैं—यही वे नियत कार्य हैं जो तुम्हें सँभालने चाहिए। स्वाभाविक रूप से, प्राथमिकताएँ परिस्थिति के आधार पर नियत की जानी चाहिए; कोई भी कार्य पिछड़ नहीं सकता है” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (10))। परमेश्वर के वचनों ने मुझे अभ्यास का मार्ग दिखाया। किसी भी एक कार्य को कार्यान्वित करना केवल सतही रूप से काम करने के बारे में नहीं होता : तुम्हें लगातार जाँच करनी होती है कि क्या तुम वास्तविक कार्य कर रहे हो या नहीं और कौन सा कार्य ठीक से नहीं किया जा रहा है। चाहे कार्य कुछ भी हो, तुम्हें असल स्थिति में गहराई से जाने की जरूरत होती है खुद को दिखाने का अनुसरण करने के लिए तुम्हें अच्छा दिखने वाले काम नहीं करने चाहिए और लोगों से अपना सम्मान नहीं कराना चाहिए। इस तरह का कार्य वास्तविक समस्याओं को बिल्कुल भी हल नहीं कर पाता। इसके बाद जब भी मुझे पता चलता कि सुसमाचार कार्य के नतीजे अच्छे नहीं हैं, तो मैं असल में पता लगाता कि खराब नतीजों की वजह क्या है और अपने भाई-बहनों की दशाएँ और कठिनाइयाँ समझता था, कि वे सुसमाचार कार्य का अनुसरण कैसे कर रहे हैं, इत्यादि। जब मैंने कार्य की विस्तार से जाँच की तो मुझे ऐसी समस्याएँ और विचलन पता चले, जो मैंने पहले नहीं देखे थे। कुछ कलीसियाओं में सुसमाचार के बहुत कम कार्यकर्ता थे; कुछ सुसमाचार टीम अगुआओं को नहीं पता था कि कार्य का अनुवर्तन कैसे किया जाए; और कुछ सुसमाचार कार्यकर्ता सत्य को नहीं समझते थे। वे परमेश्वर के कार्य से जुड़े कई सत्यों के बारे में स्पष्ट रूप से संगति नहीं कर पाते थे, इसका मतलब यह कि कुछ संभावित सुसमाचार प्राप्तकर्ता जो सचमुच परमेश्वर में विश्वास करते थे, अपनी जाँच जारी रखने को तैयार नहीं थे क्योंकि उनकी धारणाओं का समाधान नहीं हुआ था। इन समस्याओं को ठीक करने के लिए, इनके बारे में मैंने उन भाई-बहनों के साथ संगति की जिनके साथ मैं काम कर रहा था। हमने सुसमाचार कार्यकर्ताओं के काम का विस्तार से अनुवर्तन किया और उनकी गवाही में मौजूद समस्याओं को इंगित किया, उन्हें मार्गदर्शन दिया और उनके साथ संगति की। एक साथ काम करने की अवधि के बाद कुछ संभावित सुसमाचार प्राप्तकर्ता अपनी जाँच जारी रखने को तैयार हो गए और आखिरकार अंत के दिनों का परमेश्वर का कार्य स्वीकार कर लिया। इस दौरान मुझे आखिरकार यह गहरा एहसास हुआ कि केवल वास्तविक समझ और हमारे कार्य के माध्यम से विवरणों में गहराई से जाने से ही हम समस्याओं की खोज और समाधान कर सकते हैं; और तभी मेरा दिल सहज और शांत महसूस कर पाया।

एक बार मैं एक कलीसिया के सुसमाचार कार्य का अनुवर्तन कर रहा था। मैंने देखा कि सुसमाचार कार्य में नतीजे नहीं मिल रहे थे और अधिकांश भाई-बहन कुछ हद तक नकारात्मक थे। इसलिए मैंने अपने भाई-बहनों की दशाएँ हल करने के लिए एक सभा बुलाई। इसी दौरान मैंने सुसमाचार प्रचार में मौजूद समस्याओं के बारे में भी संगति की और उनका समाधान किया। कुछ समय बाद सुसमाचार कार्य में कुछ सुधार दिखने लगा। मैं बहुत खुश था और सोचने लगा, “मेरे भाई-बहन निश्चित रूप से मेरा आदर करेंगे। मैं बस टीम अगुआओं से भविष्य में इसका अनुवर्तन करने को कह दूँगा।” जब मैंने यह सोचा तो मुझे एहसास हुआ कि अतीत में मैंने केवल वही काम किया था जिससे मैं अच्छा दिख सकूँ और कई समस्याएँ वास्तव में हल नहीं हुई थीं। इस बार मैं केवल अपने भाई-बहनों की दशाएँ हल करके और बस इतना करके छोड़ देने से संतुष्ट नहीं हो सकता था। मुझे इस बारे में सोचना था कि कौन से कार्य अभी भी उचित ढंग से पूरे नहीं हुए हैं। जब मैं असल में यह पता लगाने गया कि क्या चल रहा था, तो मैंने पाया कि इस कलीसिया में पर्याप्त सुसमाचार कार्यकर्ता नहीं हैं और कुछ सुसमाचार कार्यकर्ता बहुत धीमी गति से प्रगति कर रहे हैं, लेकिन टीम अगुआ उनकी मदद नहीं करते और सहारा नहीं देते। उन्हें यह भी नहीं पता था कि सुसमाचार कार्य में आने वाले विचलनों को कैसे हल किया जाए। नतीजतन, सुसमाचार कार्य ने कई महीनों तक स्पष्ट नतीजे नहीं दिए। इसके बाद मैंने टीम अगुआओं के साथ इन समस्याओं को हल करने के तरीके पर चर्चा की और कुछ सुसमाचार कार्यकर्ताओं का चयन किया। मैंने टीम अगुआओं को सिखाया कि कार्य का अनुवर्तन और उसकी व्यवस्था कैसे करें और उनकी समस्याओं और कठिनाइयों का समाधान किया। कुछ समय बाद सुसमाचार प्रचार के नतीजों में कुछ और सुधार हुआ। जब मैंने यह नतीजा देखा तो मुझे बहुत खुशी हुई, लेकिन कुछ हद तक खुद के लिए अपराध-बोध भी हुआ। वजह यह थी कि मैंने अतीत में खुद को अच्छा दिखाने के लिए बहुत अधिक काम किया था, इसलिए सुसमाचार कार्य में प्रगति नहीं हुई थी। मैंने परमेश्वर का धन्यवाद किया कि उसने इस परिवेश का उपयोग कर मुझे खुद को थोड़ा बेहतर ढंग से समझने दिया, और सीखने दिया कि वास्तविक कार्य कैसे करना है।


15. जब मेरे सहपाठियों ने सुसमाचार प्रचार करने के कारण मेरी रिपोर्ट कर दी

ली शिनचेन, चीन

जब मैं प्राथमिक विद्यालय में थी, तभी मैंने अपने दादा-दादी के साथ सभाओं में भाग लेना शुरू किया, लेकिन जब मैं माध्यमिक विद्यालय में गई तो मेरी पढ़ाई और कठिन हो गई, इसलिए मैं सभाओं में भाग नहीं ले सकी और न ही परमेश्वर के वचन पढ़ सकी और मेरा दिल परमेश्वर से और भी दूर होता चला गया। नवंबर 2011 में आखिरकार मैं अपना कलीसियाई जीवन फिर से शुरू कर पाई और अपने भाई-बहनों के साथ परमेश्वर के वचनों को खाने-पीने और परमेश्वर की स्तुति में भजन गाने लगी। इससे मुझे वाकई संतुष्टि का एहसास हुआ। दिसंबर 2012 में जब मैं विश्वविद्यालय में थी, सीसीपी मुख्यधारा के मीडिया और ऑनलाइन प्लेटफॉर्म का उपयोग करके विभिन्न आधारहीन अफवाहें गढ़ रही थी और फैला रही थी, जो सर्वशक्तिमान परमेश्वर की कलीसिया की निंदा और बदनामी कर रही थीं। मेरे कमरे में साथ रहने वालों ने यह नकारात्मक प्रचार देखा और उन्होंने मेरी आस्था की रिपोर्ट हमारे शिक्षक से कर दी। शिक्षक ने फिर मेरे माता-पिता को सूचित किया और मेरे माता-पिता को मेरी आस्था के बारे में पता चल गया।

20 दिसंबर 2012 की शाम को मैं अभी-अभी अपने कर्तव्य खत्म करके स्कूल लौटी ही थी। छात्रावास में पहुँचने के कुछ ही समय बाद दो शिक्षक मुझसे सवाल करने आए। उन्होंने मुझसे पूछा कि मैं पिछले कुछ दिनों से कहाँ थी और क्या कर रही थी और उन्होंने यह भी पूछा कि क्या मैं स्कूल में सुसमाचार का प्रचार कर रही हूँ। फिर मेरी माँ और चाचा मेरे छात्रावास में आए और मुझे डाँटते हुए कहने लगे कि वे मुझे घर ले जाएँगे। मेरी चचेरी बहन को मेरे चाचा ने परमेश्वर में उसकी आस्था के कारण महीनों तक घर में कैद करके रखा था और मुझे डर था कि मेरे माता-पिता भी मेरे साथ ऐसा ही करेंगे। इसलिए मैं अपने दिल में परमेश्वर से प्रार्थना करती रही, उससे मेरे लिए कोई रास्ता खोलने के लिए कहती रही। मैंने अपनी माँ से कहा, “मैं स्कूल में रहना चाहती हूँ, घर नहीं जाना चाहती।” मेरे दृढ़ संकल्प को देखते हुए मेरी माँ ने मुझे स्कूल में रहने की अनुमति दे दी। लेकिन मेरी पीठ पीछे उन्होंने मेरे शिक्षकों से मुझ पर कड़ी नजर रखने को कहा। अगले दिन शिक्षकों और विभागाध्यक्ष ने एक-एक करके मुझसे बात की। उन्होंने कहा कि स्कूल अब धार्मिक विश्वासों से संबंधित मुद्दों का सख्ती से प्रबंधन कर रहा है और उन्होंने मुझे कुछ दिनों के लिए छात्रावास में रहने और कहीं नहीं जाने के लिए कहा। स्कूल के सुरक्षा गार्डों के पास मेरी तस्वीर भी थी और अगर वे मुझे स्कूल के गेट से बाहर जाते हुए देखते तो वे मेरी शिकायत कर देते। सिर्फ परमेश्वर में मेरी आस्था के कारण मेरे शिक्षक और सहपाठी मुझे अजीब नजरों से देखने लगे और मेरे साथ अजीब व्यवहार करने लगे। मुझे बहुत अपमानित महसूस हुआ और यह सब सहना मेरे लिए बहुत मुश्किल हो गया। मैं सिर्फ परमेश्वर में विश्वास रखती थी और कुछ भी बुरा नहीं कर रही थी तो वे मेरे साथ ऐसा व्यवहार क्यों कर रहे थे जैसे कि मैं कुछ बुरा कर रही हूँ? मैंने यह भी सोचा, “अगर मैंने सुसमाचार प्रचार नहीं किया तो क्या मेरे शिक्षक और सहपाठी मुझे गलत समझना और मुझे अजीब नजरों से देखना बंद कर देंगे?” मैं बहुत कमजोर महसूस कर रही थी, इसलिए मैंने दूसरे विश्वविद्यालय में पढ़ रही अपनी बड़ी बहन को अपनी भावनाएँ साझा करने के लिए फोन किया। मेरी बहन ने कहा कि उसके साथ रहने वाली लड़कियों ने भी उसकी शिकायत की है और उसके शिक्षक ने पूरी कक्षा के सामने उसे डाँटा भी था। उसकी यह बात सुनकर मुझे एहसास हुआ कि सीसीपी की निराधार अफवाहों और उसके द्वारा सर्वशक्तिमान परमेश्वर की कलीसिया की बदनामी के कारण अनेक भाई-बहनों को सताया गया है। यह सोचकर कि कैसे सीसीपी सरकार निराधार अफवाहें फैला रही है, सर्वशक्तिमान परमेश्वर की कलीसिया की निंदा और बदनामी कर रही है, मुझे एहसास हुआ कि उनका सीधा निशाना परमेश्वर है और परमेश्वर ने अत्यधिक और अनगिनत अपमान और पीड़ा सहन की है। इस स्थिति में मैंने बस अपनी पीड़ा के बारे में सोचा, लेकिन मैंने कभी यह नहीं सोचा कि इस बदनामी और इन हमलों के सामने परमेश्वर का दिल कैसा महसूस करता है। मैंने परमेश्वर के वचनों के बारे में सोचा : “मानवजाति के लिए कार्य हेतु परमेश्वर ने कई रातें बिना सोए गुजारी हैं। गहन ऊँचाई से लेकर अनंत गहराई तक जीते-जागते नरक में जहाँ मनुष्य रहता है, वह मनुष्य के साथ अपने दिन गुजारने के लिए उतर आया है, फिर भी उसने कभी मनुष्य के बीच पसरी फटेहाली की शिकायत नहीं की है, मनुष्य के विद्रोहीपन के लिए कभी भी उसे फटकारा नहीं है, बल्कि वह व्यक्तिगत रूप से अपना कार्य करते हुए सर्वाधिक अपमान सहन करता है। परमेश्वर नरक का अंग कैसे हो सकता है? वह नरक में अपना जीवन कैसे बिता सकता है? लेकिन समस्त मानवजाति के लिए, ताकि पूरी मानवजाति को जल्द ही आराम मिल सके, उसने अपमान सहा है और पृथ्वी पर आने का अन्याय झेला है, मनुष्य को बचाने की खातिर व्यक्तिगत रूप से ‘नरक’ और ‘रसातल’ में, शेर की माँद में, प्रवेश किया है। मनुष्य परमेश्वर का विरोध करने योग्य कैसे हो सकता है? परमेश्वर से शिकायत करने का उसके पास क्या कारण है? वह परमेश्वर के सामने जाने की हिम्मत कैसे कर सकता है?” (वचन, खंड 1, परमेश्वर का प्रकटन और कार्य, कार्य और प्रवेश (9))। परमेश्वर पवित्र है और वह मानवजाति को बचाने के लिए स्वर्ग से धरती पर आया, फिर भी उसे गलत समझा गया और दुश्मन की तरह व्यवहार किया गया और भ्रष्ट मानवता द्वारा उसे नकारा गया और उसकी निंदा की गई। अत्यधिक अपमान और दर्द सहने के बावजूद उसने हमें बचाने के लिए बोलना और काम करना जारी रखा है। लेकिन मैं परमेश्वर के इरादे को नहीं समझ पाई। थोड़ा सा भी कष्ट होने पर मैंने शिकायत की और नकारात्मक हो गई। जब सहपाठियों और शिक्षकों से थोड़े बहिष्कार और अजीब नजरों का सामना करना पड़ा तो मुझे अन्याय और पीड़ा महसूस हुई और मुझे सुसमाचार का प्रचार करने पर भी पछतावा हुआ। मेरा आध्यात्मिक कद वाकई छोटा था! यह सोचकर मुझे अब अपना कष्ट इतना बड़ा नहीं लगा और मुझे लगा कि जो उत्पीड़न मैं झेल रही हूँ, वह परमेश्वर में विश्वास रखने के कारण मुझे झेलना ही चाहिए।

बाद में शिक्षकों ने मेरे साथ रहने वाली लड़कियों को मुझ पर नजर रखने और यह देखने के लिए कहा कि मैं क्या कर रही हूँ, मेरे पास कंबल के नीचे छिपने और अपने MP4 प्लेयर का उपयोग करके परमेश्वर के वचन पढ़ने और भजन सुनने के अलावा कोई विकल्प नहीं बचा। उन दिनों मेरे शिक्षक भी यह देखने के लिए मुझसे बात करते थे कि मैं सुसमाचार का प्रचार कर रही हूँ या नहीं। कुछ सहपाठी जो पहले मेरे बहुत करीब थे, वे मुझसे दूर होने लगे। कुछ ने मुझे डाँटा, कहा कि मुझे परमेश्वर में विश्वास नहीं रखना चाहिए और कुछ ने मेरा मजाक उड़ाया। रिश्तेदारों ने भी फोन करके मुझे परमेश्वर में विश्वास न रखने के लिए मनाने की कोशिश की। मेरे दो चचेरे भाइयों ने मुझे सर्वशक्तिमान परमेश्वर की कलीसिया की बदनामी और निंदा करने वाली कुछ निराधार अफवाहें और शैतानी टिप्पणियाँ भी भेजीं। उन दिनों जब भी मैं फोन की घंटी सुनती, मेरा दिल तेजी से धड़कने लगता, क्योंकि मुझे डर लगता कि यह कोई परिवार का सदस्य है जो मुझे डाँटने के लिए फोन कर रहा है। उन कुछ दिनों में ऐसा लग रहा था कि हर दिन एक साल का होता है और मैं खुद को अलग-थलग और असहाय महसूस कर रही थी। मुझे अपने भाई-बहनों की बहुत याद आती थी और मैं उनके साथ अपना दुख साझा करना चाहती थी। लेकिन मेरे शिक्षकों और सहपाठियों की निगरानी के कारण, मैं सभाओं में नहीं जा सकती थी। मैं अंदर से बहुत कमजोर पड़ गई थी और नहीं जानती थी कि इस स्थिति का अनुभव कैसे करूँ। मैं उस समय वाकई चिंतित थी : मेरे माता-पिता ने हमेशा मेरी और मेरी बड़ी बहन की आस्था का कड़ा विरोध किया था और मुझे निश्चित नहीं था कि इस बार वे मेरे साथ क्या करेंगे। क्या वे मेरे साथ वैसा ही व्यवहार करेंगे जैसा मेरे चाचा ने मेरी चचेरी बहन के साथ किया था और मुझे घर में बंद कर देंगे? इतनी सारी आलोचना और उत्पीड़न का सामना करते हुए क्या मैं अडिग रह पाऊँगी? मेरे माता-पिता ने पहले ही कहा था कि अगर उन्हें पता चला कि मैं परमेश्वर में विश्वास रखती हूँ तो वे मुझे अस्वीकार कर देंगे। इस समय तक मेरे पिता ने मुझे अभी भी फोन नहीं किया था। क्या इसका मतलब यह था कि वे वाकई अब मुझे नहीं चाहते थे? इन सभी अनिश्चितताओं का सामना करते हुए मैं पूरी तरह से असहाय हो गई थी। मैं बस इतना कर सकती थी कि अपनी कठिनाइयाँ परमेश्वर को सौंप दूँ और उससे मार्गदर्शन माँगूँ। अपनी उलझन और बेबसी में मुझे परमेश्वर के वचनों का एक अंश मिला : “परमेश्वर से प्रेम करने की चाह रखने वाले व्यक्ति के लिए कोई भी सत्य अप्राप्य नहीं है, और ऐसा कोई न्याय नहीं जिस पर वह अटल न रह सके” (वचन, खंड 1, परमेश्वर का प्रकटन और कार्य, पतरस के अनुभव : ताड़ना और न्याय का उसका ज्ञान)। परमेश्वर के वचनों ने मुझे आस्था दी। मैं परमेश्वर पर विश्वास रखकर जीवन में सही मार्ग पर चल रही थी, इसलिए भले ही हर कोई मुझे गलत समझे, मेरा मजाक उड़ाए और मुझे अस्वीकार करे, जब तक मैं अपनी आस्था में अडिग रहूँगी, ये कठिनाइयाँ मुझ पर हावी नहीं होंगी। मुझे हमेशा अपने परिवार द्वारा अस्वीकार किए जाने और डाँटे जाने का डर रहता था, मुझे सहपाठियों और शिक्षकों के उपहास और अजीब नजरों से भी डर लगता था और मुझे हमेशा ऐसा लगता था कि मैं आगे नहीं बढ़ सकती। ऐसा इसलिए था क्योंकि मैं बहुत कायर थी और मुझमें कष्ट सहने का संकल्प नहीं था। मुझे परमेश्वर के वचनों के एक अध्याय का शीर्षक याद आया जिसे मैंने कुछ दिन पहले पढ़ा था, “परमेश्वर द्वारा हासिल होने के लिए अन्धकार के प्रभाव को त्याग दो।” परमेश्वर ने इस स्थिति को इस उम्मीद में व्यवस्थित किया था कि मैं शैतान के अंधेरे प्रभाव को तोड़ सकूँ। इस पूरे समय क्योंकि मेरे माता-पिता ने परमेश्वर में मेरे विश्वास का विरोध किया, मैं उनके द्वारा बहुत बेबस थी और जब तक मेरे माता-पिता मेरे आस-पास थे, मैंने परमेश्वर के वचन खाने या पीने की हिम्मत नहीं की और मैंने सभाओं में जाने या अपने कर्तव्य करने की हिम्मत नहीं की। मैं उनके दबाव के आगे और अधिक झुक नहीं सकती थी। केवल इस अंधेरे प्रभाव को तोड़कर और उनकी बाधा से बचकर ही मैं परमेश्वर में उचित रूप से विश्वास रख सकती थी और अपने कर्तव्य कर सकती थी। इसलिए मैंने परमेश्वर से प्रार्थना की, “परमेश्वर, मैं वाकई अपने परिवार के अंधेरे प्रभाव को तोड़ना चाहती हूँ, लेकिन मुझमें साहस की कमी है। मुझे आस्था और शक्ति प्रदान करो, ताकि मैं शैतान के प्रभाव से मुक्त हो सकूँ और एक सृजित प्राणी के कर्तव्यों को अच्छी तरह से निभा सकूँ।” प्रार्थना के माध्यम से मुझे कुछ आस्था मिली और मुझे यह भी महसूस हुआ कि परमेश्वर हमेशा मेरे साथ था। मेरे दर्द और बेबसी में ये परमेश्वर के वचन ही थे जिन्होंने मुझे सांत्वना दी, प्रोत्साहित किया और मुझे आस्था दी। मैंने मन ही मन संकल्प लिया, “चाहे मेरा परिवार और शिक्षक मेरे साथ कैसा भी व्यवहार करें, मैं अपनी आस्था और अपने कर्तव्यों में दृढ़ रहूँगी।” इसलिए मैंने अपनी बहन को फोन किया और हम दोनों ने पूर्णकालिक रूप से अपने कर्तव्यों के लिए समर्पित होने का निर्णय लिया। मैंने परमेश्वर से भी प्रार्थना की, उससे कहा कि वह मेरे लिए मेरे शिक्षकों और सहपाठियों की निगरानी से मुक्त होने का मार्ग खोले।

उस दौरान मैंने परमेश्वर के वचनों के भजन के बारे में सोचा “हर चीज में सत्य को समझने का प्रयास करके ही लोग परमेश्वर द्वारा पूर्ण बनाए जा सकते हैं” : “यदि तुम लोग परमेश्वर द्वारा पूर्ण बनाया जाना चाहते हो, तो तुम्हें यह सीखना कि सभी मामलों में कैसे अनुभव किया जाए, और अपने साथ घटित होने वाली हर चीज में प्रबोधन प्राप्त करने योग्य बनना आवश्यक है। वह चीज अच्छी हो या बुरी, तुम्हें वह लाभ ही पहुँचाए और तुम्हें नकारात्मक न बनाए। इस बात पर ध्यान दिए बिना, तुम्हें चीजों पर परमेश्वर के पक्ष में खड़े होकर विचार करने में सक्षम होना चाहिए और मानवीय दृष्टिकोण से उनका विश्लेषण या अध्ययन नहीं करना चाहिए। यदि तुम ऐसा अनुभव करते हो, तो तुम्हारा हृदय तुम्हारे जीवन के बोझ से भर जाएगा; तुम निरंतर परमेश्वर के मुखमंडल की रोशनी में जियोगे, और अपने अभ्यास में आसानी से विचलित नहीं होओगे। ऐसे लोगों का भविष्य उज्ज्वल होता है” (वचन, खंड 1, परमेश्वर का प्रकटन और कार्य, पूर्ण बनाए जा चुके लोगों से प्रतिज्ञाएँ)। परमेश्वर के वचनों पर चिंतन करते हुए मैं परमेश्वर का इरादा थोड़ा और समझ पाई। इस दौरान परमेश्वर में मेरी आस्था के कारण मुझे अपने सहपाठियों से बहिष्कार और उपहास का सामना करना पड़ा, भले ही यह एक बुरी बात लगती थी, लेकिन यह वाकई मेरे जीवन के विकास के लिए फायदेमंद थी। मुझे व्यक्तिगत लाभ के परिप्रेक्ष्य से इसका विश्लेषण नहीं करना चाहिए था, मुझे इसे परमेश्वर से आया मानकर स्वीकारना चाहिए था और उसका इरादा खोजना चाहिए था। सीसीपी ऑनलाइन निराधार अफवाहें फैला रही है, परमेश्वर की निंदा और बदनामी कर रही है और भले ही यह बुरी बात लगती है, परमेश्वर वास्तव में अपने उद्देश्यों की पूर्ति में सेवा प्रदान करने के लिए बड़े लाल अजगर का उपयोग कर रहा है, क्योंकि इसके नकारात्मक प्रचार के माध्यम से अधिक लोग सर्वशक्तिमान परमेश्वर के नाम को जानने लगे हैं। यह वाकई परमेश्वर की सर्वशक्तिमत्ता और बुद्धि है। मेरे साथ रहने वाली लड़कियों ने मेरी रिपोर्ट की और सभी को परमेश्वर में मेरी आस्था के बारे में पता चला। मेरे परिवार, शिक्षकों और सहपाठियों ने मेरा उपहास किया और मुझे डाँटा, भले ही मुझे शारीरिक रूप से कुछ कष्ट हुआ, लेकिन इस स्थिति ने मुझे अंधकार के प्रभाव से बाहर निकलने और जीवन में सही मार्ग चुनने के लिए प्रेरित किया। यह मेरे लिए अच्छी बात थी। परमेश्वर के वचनों के मार्गदर्शन के कारण मेरी मनोदशा धीरे-धीरे सुधरने लगी और मैं इस स्थिति का सही ढंग से सामना करने में सक्षम हो गई। जब भी मेरे पास समय होता मैं परमेश्वर के वचनों पर चिंतन-मनन करती और मुझे ऐसा नहीं लगता था कि यह एकाकीपन इतना दर्दनाक है। इसके विपरीत परमेश्वर के करीब आने के कारण मेरा दिल पहले से कहीं अधिक संतुष्ट था।

बाद में परमेश्वर ने मेरे लिए एक रास्ता खोल दिया। मेरे साथ रहने वाली लड़कियाँ अब मुझ पर नजर नहीं रखती थीं और इसलिए मैंने अवसर का लाभ उठाते हुए बाहर जाकर एक सभा में भाग लिया। जब मैंने अपने भाई-बहनों को फिर से देखा तो मुझे गर्मजोशी का जबरदस्त एहसास हुआ, और मेरे दिल में एक अवर्णनीय खुशी भर गई। भले ही मैं सभाओं में भाग लेने में सक्षम थी, लेकिन मेरा अविश्वासी परिवार अभी भी मेरी आस्था का विरोध करता था और मेरे शिक्षक समय-समय पर मेरी निगरानी करते रहते थे, यहाँ तक कि मुझे फोन करके पूछते थे कि मैं कहाँ पर हूँ। कभी-कभी जब मैं सभाओं में भाग लेने के लिए बाहर जाती थी तो मेरा दिल अशांत हो जाता था और इस परिवेश में मैं स्वतंत्र रूप से परमेश्वर में विश्वास नहीं रख पाती थी या अपने कर्तव्य नहीं कर पाती थी। मैं परमेश्वर से प्रार्थना करती रही, उससे मेरा मार्गदर्शन करने और मुझे सही चुनाव करने का संकल्प देने के लिए कहती रही। एक दिन मैंने परमेश्वर के वचनों का एक भजन सुना :

मनुष्य को एक सार्थक जीवन जीने की कोशिश करनी चाहिए

1  मनुष्य को अर्थपूर्ण जीवन जीने का प्रयास अवश्य करना चाहिए और उसे अपनी वर्तमान परिस्थितियों से संतुष्ट नहीं होना चाहिए। पतरस की छवि के अनुरूप अपना जीवन जीने के लिए, उसमें पतरस के ज्ञान और अनुभवों का होना जरूरी है। मनुष्य को ज्यादा ऊँची और गहन चीजों के लिए अवश्य प्रयास करना चाहिए। उसे परमेश्वर को अधिक गहराई एवं शुद्धता से प्रेम करने का, और एक ऐसा जीवन जीने का प्रयास अवश्य करना चाहिए जिसका कोई मोल हो और जो सार्थक हो। सिर्फ यही जीवन है; तभी मनुष्य पतरस जैसा बन पाएगा। तुम्हें सक्रिय रूप से सकारात्मक पक्ष में प्रवेश करने पर ध्यान देना चाहिए, और अधिक गहन, विस्तृत और व्यावहारिक सत्यों को नजरअंदाज करते हुए अस्थायी आसानी के लिए निष्क्रिय होकर पीछे नहीं हट जाना चाहिए। तुम्हारे पास व्यावहारिक प्रेम होना चाहिए और तुम्हें जानवरों जैसे इस निकृष्ट और बेपरवाह जीवन को जीने के बजाय स्वतंत्र होने के रास्ते ढूँढ़ने चाहिए। तुम्हें एक ऐसा जीवन जीना चाहिए जो अर्थपूर्ण हो और जिसका कोई मोल हो; तुम्हें अपने-आपको मूर्ख नहीं बनाना चाहिए या अपने जीवन को एक खिलौना नहीं समझना चाहिए।

2  परमेश्वर से प्रेम करने की चाह रखने वाले व्यक्ति के लिए कोई भी सत्य अप्राप्य नहीं है, और ऐसा कोई न्याय नहीं जिस पर वह अटल न रह सके। तुम्हें अपना जीवन कैसे जीना चाहिए? तुम्हें परमेश्वर से कैसे प्रेम करना चाहिए और इस प्रेम का उपयोग करके उसके इरादों को कैसे पूरा करना चाहिए? तुम्हारे जीवन में इससे बड़ा कोई मुद्दा नहीं है। सबसे बढ़कर, तुम्हारे अंदर ऐसी आकांक्षा और कर्मठता होनी चाहिए, न कि तुम्हें एक रीढ़विहीन निर्बल प्राणी की तरह होना चाहिए। तुम्हें सीखना चाहिए कि एक अर्थपूर्ण जीवन का अनुभव कैसे किया जाता है, तुम्हें अर्थपूर्ण सत्यों का अनुभव करना चाहिए, और अपने-आपसे लापरवाही से पेश नहीं आना चाहिए। यह अहसास किए बिना, तुम्हारा जीवन तुम्हारे हाथ से निकल जाएगा; क्या उसके बाद तुम्हें परमेश्वर से प्रेम करने का दूसरा अवसर मिलेगा? क्या मनुष्य मरने के बाद परमेश्वर से प्रेम कर सकता है? तुम्हारे अंदर पतरस के समान ही आकांक्षाएँ और चेतना होनी चाहिए; तुम्हारा जीवन अर्थपूर्ण होना चाहिए, और तुम्हें अपने साथ खिलवाड़ नहीं करना चाहिए! परमेश्वर का अनुसरण करने वाले एक व्यक्ति के रूप में, तुम्हें इस योग्य होना होगा कि तुम बहुत ध्यान से यह विचार कर सको कि तुम्हें अपने जीवन के साथ कैसे पेश आना चाहिए, तुम्हें अपने-आपको परमेश्वर के सम्मुख कैसे अर्पित करना चाहिए, तुममें परमेश्वर के प्रति और अधिक अर्थपूर्ण विश्वास कैसे होना चाहिए और चूँकि तुम परमेश्वर से प्रेम करते हो, तुम्हें उससे कैसे प्रेम करना चाहिए कि वह ज्यादा पवित्र, ज्यादा सुंदर और बेहतर हो।

—वचन, खंड 1, परमेश्वर का प्रकटन और कार्य, पतरस के अनुभव : ताड़ना और न्याय का उसका ज्ञान

इस भजन को सुनने के बाद मैं परमेश्वर का इरादा समझ गई। मुझे एक सकारात्मक पहलू से प्रवेश और अनुसरण करना था और मुझे सिर्फ पीछे न हटने या नकारात्मक न होने से संतुष्ट नहीं होना चाहिए। मुझे सक्रिय होकर सत्य का अनुसरण करना था और यह खोजना था कि एक सार्थक जीवन कैसे जिऊँ। खासकर जब मैंने परमेश्वर के ये वचन पढ़े : “तुम्हारे पास व्यावहारिक प्रेम होना चाहिए और तुम्हें जानवरों जैसे इस निकृष्ट और बेपरवाह जीवन को जीने के बजाय स्वतंत्र होने के रास्ते ढूँढ़ने चाहिए। तुम्हें एक ऐसा जीवन जीना चाहिए जो अर्थपूर्ण हो और जिसका कोई मोल हो; तुम्हें अपने-आपको मूर्ख नहीं बनाना चाहिए या अपने जीवन को एक खिलौना नहीं समझना चाहिए,” तो मुझे लगा कि यह परमेश्वर का हमें निर्देश देना और हमसे माँगें करना है और यही वह है जिसका मुझे अनुसरण करना चाहिए। मेरा जीवन वाकई बहुत पतित था। विश्वविद्यालय में शिक्षकों ने हमें सही जीवन लक्ष्य निर्धारित करना नहीं सिखाया, बल्कि विश्वविद्यालय के जीवन का आनंद लेना सिखाया। कुछ शिक्षकों ने तो यहाँ तक कहा कि अगर तुमने कक्षा नहीं छोड़ी, प्रेम संबंध में नहीं पड़े या विश्वविद्यालय में थोड़ा पागलपन नहीं किया तो तुमने असल में जीवन जिया ही नहीं। पूरे विद्यालय में ऐसा ही माहौल था, हर कोई खाने-पीने और मौज-मस्ती के पीछे भाग रहा था और एक-दूसरे से प्रतिस्पर्धा कर रहा था। कुछ ही लोग वाकई अपनी पढ़ाई पर ध्यान केंद्रित कर रहे थे। लोग जिन चीजों के बारे में बात करते थे, वे यह नहीं होती थीं कि कैसे पढ़ाई की जाए या किसी कौशल में महारत हासिल की जाए, बल्कि खाने-पीने, मौज-मस्ती करने, शिक्षकों की चापलूसी करने और व्यक्तिगत संबंधों को सँभालने के तरीके के बारे में होती थीं। ऐसा लगता था कि हम स्वतंत्र और सहज जीवन जी रहे थे, लेकिन अंदर से हम खालीपन और भ्रमित महसूस कर रहे थे, हमें इस बात का कोई अंदाजा नहीं था कि जीवन का अर्थ क्या हो सकता है और यह भी नहीं पता था कि हमें जीवन में वास्तव में किस चीज का अनुसरण करना चाहिए। भले ही मुझे पता था कि इन चीजों का अनुसरण करने का कोई वास्तविक अर्थ नहीं है, मगर मेरा आध्यात्मिक कद छोटा था और इस माहौल में मैं अभी भी इस जीवन शैली को अपनाने से खुद को रोक नहीं पाई, मुझे शांत रहना और सत्य का अनुसरण करना मुश्किल लगा। मैं कभी-कभार सभाओं में जाने और अपने माता-पिता के साथ अच्छे संबंध बनाए रखने से संतुष्ट थी, बिना यह सोचे कि एक सृजित प्राणी का कर्तव्य कैसे पूरा किया जाए। क्या मैं बस नकारात्मक नहीं हो रही थी और अस्थायी आराम का आनंद लेने के लिए पीछे नहीं हट रही थी? पहले मैं सत्य को नहीं समझती थी और नहीं जानती थी कि वाकई किस चीज का अनुसरण करना मूल्यवान है। मैं बस अपने शिक्षकों और माता-पिता की इच्छाओं के अनुसार जीती थी, सोचती थी कि अगर मैं विश्वविद्यालय में गई तो मुझे जीवन में कुछ दिशा मिलेगी और एक लक्ष्य मिलेगा। लेकिन असलियत में विश्वविद्यालय के जीवन ने मुझे जीवन में एक उज्ज्वल मार्ग नहीं दिया, बल्कि और भी अधिक नीचता और भ्रम का जीवन दिया। वहाँ रुके रहने का क्या तुक था? मैंने उस समय के बारे में सोचा जब मैं हाल ही में भाई-बहनों के साथ सुसमाचार प्रचार करने गई थी। हालाँकि कभी-कभी हमारा अपमान किया जाता था और हमारा मजाक उड़ाया जाता था, लेकिन मेरा दिल संतुष्ट और खुश रहता था, मुझे लगता था कि एक सृजित प्राणी का कर्तव्य निभाना और न्यायपूर्ण काम करना ही जीवन को सार्थक बनाता है। दिल में यह खुशी और शांति किसी भी चीज से नहीं बदली जा सकती। पहले मैं परमेश्वर में ठीक से विश्वास नहीं करती थी और ज्ञान का अनुसरण करने के कारण मैंने इतना अधिक समय बर्बाद कर दिया। अगर मैं अपने माता-पिता के आगे बेबस बनी रहती और विद्यालय में इस पतित जीवन को जारी रखती, क्या यह मेरी बेहद मूर्खता नहीं होती? यह एहसास होने पर मैंने अपनी पढ़ाई छोड़ने और अपना कर्तव्य निभाने का संकल्प लिया।

1 जनवरी 2013 की शाम को मैं और मेरी बहन घर लौट आईं। मेरे पिता ने मुझसे और मेरी बहन से कहा, “मैंने तुम्हारे सामने सारी चीजें रखने के लिए आज तुम्हें वापस बुलाया है। तुम्हें अच्छी तरह से सोचना होगा और तय करना होगा कि क्या तुम अभी भी परमेश्वर में विश्वास रखना चाहती हो। अगर तुम परमेश्वर में विश्वास रखना चाहती हो तो अपनी पढ़ाई जारी रखने की जहमत मत उठाओ और तुम दोनों मेरे लिए खुद को मरा हुआ समझो! अगर तुम अपनी आस्था छोड़ने का फैसला करती हो तो परमेश्वर में विश्वास रखने वालों से अपने संबंध तोड़ लो और अपनी पढ़ाई जारी रखो।” उन्होंने यह भी कहा, “परमेश्वर में विश्वास रखने का सरकार द्वारा विरोध किया जाता है और हम सीसीपी के शासन में रह रहे हैं। क्या तुम्हें सच में लगता है कि तुम उनका विरोध कर सकती हो?” जैसे ही मैंने और मेरी बहन ने उनके सामने परमेश्वर के कार्य की गवाही दी, मेरे पिता और चाचा क्रोधित हो गए, उन्होंने परमेश्वर को नकारना और उसकी ईशनिंदा करनी शुरू कर दी, उन्होंने हमें फटकारा और डाँटा। उन्हें इस तरह देखकर मैं वाकई डर गई और अपने दिल में परमेश्वर से प्रार्थना करती रही, परमेश्वर से मुझे इस स्थिति का सामना करने के लिए आस्था और शक्ति देने के लिए कहती रही। वे तड़के करीब दो या तीन बजे तक हमें डाँटते रहे। मेरी माँ भी हमसे पूछती रही कि क्या हम अभी भी परमेश्वर में विश्वास रखना चाहती हैं। मैं वाकई चुप रहना चाहती थी और किसी तरह बच निकलना चाहती थी, लेकिन मैंने सोचा कि कैसे अपने परिवार द्वारा अस्वीकार किए जाने के डर के कारण मैंने यह स्वीकारने की हिम्मत नहीं की कि मैं परमेश्वर में विश्वास रखती हूँ और मैंने परमेश्वर की गवाही नहीं दी। मैं ऐसा दोबारा नहीं कर सकती थी। न केवल मेरा परिवार मेरे जवाब का इंतजार कर रहा था, बल्कि परमेश्वर भी यह इंतजार कर रहा था कि मैं अपनी स्थिति घोषित कर दूँ। शैतान भी देख रहा था कि मैं क्या चुनूँगी। चाहे मेरे माता-पिता मेरे साथ कैसा भी व्यवहार करें, मुझे अपनी गवाही में अडिग रहना था। इसलिए मैंने दृढ़ता से कहा, “मैं परमेश्वर में विश्वास रखना जारी रखूँगी!” मेरे पिता ने गुस्से में कहा, “चूँकि तुम परमेश्वर में विश्वास रखना जारी रखोगी, इसलिए तुम्हें यह घर छोड़ देना चाहिए। अब से तुम मेरे लिए मर चुकी हो!” फिर उन्होंने हमें अपने कमरे से बाहर निकाल दिया। मेरा दिल बहुत दुख रहा था। मैं बस परमेश्वर में विश्वास रखना चाहती थी और मैंने कभी नहीं कहा कि मैं अपने माता-पिता को नहीं चाहती, लेकिन वे मेरे दिल की बात क्यों नहीं सुन पा रहे थे? वे क्यों मुझ पर चुनने का दबाव डाल रहे थे? जब मैं अपने कमरे में लौटी तो मैं अपनी भावनाओं को शांत नहीं कर सकी। मैंने परमेश्वर से प्रार्थना की, “परमेश्वर! चाहे वे मुझे कैसे भी रोकने की कोशिश करें, मैं तुम्हारा अनुसरण करूँगी। मुझे आस्था और शक्ति दो और आगे के मार्ग पर मेरा मार्गदर्शन करो।”

अगली सुबह जैसे ही भोर होने लगी, मेरे चाची-चाचा हमारे घर आए और मुझसे और मेरी बहन से परमेश्वर में विश्वास न रखने का आग्रह करने लगे। मेरी चाची ने कहा कि हमारी परवरिश करने में मेरे पिता ने बहुत कष्ट सहे हैं और वह रो भी पड़ी, मुझसे परमेश्वर में विश्वास रखना बंद करने की भीख माँगने लगी। मैं वाकई कमजोर पड़ गई और उन्हें खुश करने के लिए सचमुच हाँ में सिर हिलाना चाहती थी, लेकिन मुझे पता था कि ऐसा करके मैं गवाही नहीं दे रही हूँगी और मैं परमेश्वर को नकार नहीं सकती या उसे धोखा नहीं दे सकती। मैं परमेश्वर के दिल को ठेस नहीं पहुँचा सकती। अगले कुछ दिनों में वे मुझे और मेरी बहन पर अंतरात्मा की कमी होने का आरोप लगाते रहे। मेरे पिता भी इस बात पर जोर देते रहे कि हम अपनी आस्था को चुन लें या फिर अपने परिवार को। अपने दिल में मैं जानती थी कि परमेश्वर में विश्वास रखना सही रास्ता है। जब मैं छोटी थी, तब से ही परमेश्वर मेरा मार्गदर्शन करता और साथ देता आया है, मेरी आस्था पहले से ही मेरे जीवन का हिस्सा बन चुकी थी। मैं परमेश्वर को नहीं छोड़ सकती थी। लेकिन जब मैंने सोचा कि मेरे माता-पिता ने मुझे पालने के लिए कितनी मेहनत की है तो मैं अपने दिल में उनके प्रति ऋणी होने की एक निरंतर भावना महसूस करती थी और मैं उनकी भावनाओं को ठेस भी नहीं पहुँचाना चाहती थी। मुझे नहीं पता था कि क्या करना है, इसलिए मैं परमेश्वर से प्रार्थना करती रही, उससे मेरा मार्गदर्शन करने के लिए कहती रही। मैंने परमेश्वर के वचनों के बारे में सोचा : “परमेश्वर ने इस संसार की रचना की और इसमें एक जीवित प्राणी, मनुष्य को लेकर आया, जिसे उसने जीवन प्रदान किया। क्रमशः मनुष्य के माता-पिता और परिजन हुए और वह अकेला नहीं रहा। जब से मनुष्य ने पहली बार इस भौतिक दुनिया पर नजरें डालीं, तब से वह परमेश्वर के विधान के भीतर विद्यमान रहने के लिए नियत था। यह परमेश्वर की दी हुई जीवन की साँस ही है जो हर एक प्राणी को उसके वयस्कता में विकसित होने में सहयोग देती है। इस प्रक्रिया के दौरान किसी को भी महसूस नहीं होता कि मनुष्य परमेश्वर की देखरेख में वजूद में है और बड़ा हो रहा है, बल्कि वे यह मानते हैं कि मनुष्य अपने माता-पिता की परवरिश के अनुग्रह में बड़ा हो रहा है, और यह उसकी अपनी जीवन-प्रवृत्ति है, जो उसके बढ़ने की प्रक्रिया को निर्देशित करती है। ऐसा इसलिए है, क्योंकि मनुष्य नहीं जानता कि उसे जीवन किसने प्रदान किया है या यह कहाँ से आया है, और यह तो वह बिल्कुल भी नहीं जानता कि जीवन की प्रवृत्ति किस तरह से चमत्कार करती है। वह केवल इतना ही जानता है कि भोजन ही वह आधार है जिस पर उसका जीवन चलता रहता है, कि अध्यवसाय ही उसके जीवन के अस्तित्व का स्रोत है, और उसके मन का विश्वास वह पूँजी है जिस पर उसका अस्तित्व निर्भर करता है। परमेश्वर के अनुग्रह और भरण-पोषण के प्रति मनुष्य पूरी तरह से बेखबर है और यही वह तरीका है जिससे वह परमेश्वर द्वारा प्रदान किया गया जीवन गँवा देता है...। जिन मनुष्यों की परमेश्वर दिन-रात परवाह करता है उनमें से एक भी व्यक्ति परमेश्वर की आराधना करने की पहल नहीं करता। परमेश्वर अपनी बनाई योजना के अनुसार बस उस मनुष्य पर कार्य करना जारी रखता है, जिससे कोई अपेक्षा नहीं है। वह ऐसा इस आशा में करता है कि एक दिन मनुष्य अपने सपने से जागेगा और अचानक जीवन के मूल्य और अर्थ को समझेगा, परमेश्वर ने उसे जो कुछ दिया है, उसके लिए परमेश्वर द्वारा चुकाई गई कीमत और परमेश्वर की उस उत्सुकता को समझेगा जिसके साथ परमेश्वर मनुष्य के वापस अपनी ओर मुड़ने के लिए बेसब्री से लालायित रहता है” (वचन, खंड 1, परमेश्वर का प्रकटन और कार्य, परमेश्वर मनुष्य के जीवन का स्रोत है)। परमेश्वर के वचनों से, मुझे समझ आया कि मेरा जीवन परमेश्वर से आता है, यह परमेश्वर ही है जिसने मुझे जीवन की यह सांस दी है, जिससे मैं इस दुनिया में जीवित रह सकती हूँ। मेरे परिवार और मेरे माता-पिता की व्यवस्था परमेश्वर ने की थी। भले ही ऐसा लगता था कि मेरे माता-पिता ने मुझे वयस्क होने तक पाला है, असल में यह इसलिए है क्योंकि परमेश्वर गुप्त रूप से मेरी देखभाल और सुरक्षा कर रहा है, इसलिए मैं आज तक जीवित हूँ। मेरे बचपन से लेकर वयस्क होने तक मेरे माता-पिता ने केवल मेरी भौतिक जरूरतों और ट्यूशन का खर्च उठाया, लेकिन उन्होंने शायद ही कभी मेरी परवाह की या यह सिखाया कि मुझे कैसे आचरण करना चाहिए। केवल परमेश्वर के वचन पढ़कर ही मैंने जाना कि मुझे कैसे ठीक से आचरण करना चाहिए। जब मैं छोटी थी तो मैं और मेरी चचेरी बहन छोटी-छोटी बातों पर बहस करती थीं, मेरी दादी ने ही परमेश्वर के वचनों के माध्यम से मुझे सहनशील और धैर्यवान बनना सिखाया और यह भी सिखाया कि मुझे न तो मन छोटा करना चाहिए और न ही बदला लेने की भावना रखनी चाहिए। विद्यालय में मेरे कई सहपाठी बुरी प्रवृत्तियों के पीछे भाग रहे थे, वे ऑनलाइन गेम के आदी हो गए और बहुत कम उम्र में ही रिश्तों में पड़ गए। मैंने परमेश्वर के वचन पढ़े और जाना कि ये चीजें परमेश्वर को नापसंद हैं, इसलिए मैंने इन चीजों के पीछे भागने में उनका अनुसरण नहीं किया। विश्वविद्यालय में मेरे कई सहपाठी परीक्षाओं में नकल करते थे, अपने शैक्षणिक भविष्य की खातिर शिक्षकों की चापलूसी करते थे और एक-दूसरे का फायदा उठाते थे। मैंने परमेश्वर के वचनों से समझा कि परमेश्वर हमसे ईमानदार लोग बनने की अपेक्षा करता है और हमें कपट, ईर्ष्या या विवादों में नहीं पड़ना चाहिए, इसलिए मैंने इन चीजों को करने में उनका अनुसरण नहीं किया। साथ ही जैसे-जैसे मैं बड़ी हुई, मुझे कई डरावनी और भय उत्पन्न करने वाली परिस्थितियों का सामना करना पड़ा, प्रार्थना पर निर्भर होकर और परमेश्वर को पुकारकर मैं हमेशा भरोसा पाने और डरना बंद करने में सक्षम रही। ये परमेश्वर के वचन ही थे जिन्होंने मेरा मार्गदर्शन किया और कुछ सत्य समझने में मेरी मदद की, इसलिए मैं उन बुरी प्रवृत्तियों से गुमराह नहीं हुई या प्रलोभन में नहीं आई और मैं दुष्ट या नीच नहीं बनी। परमेश्वर ने ही हमेशा मेरी देखभाल और रक्षा की, जिससे मैं शांतिपूर्वक और स्वस्थ रूप से बड़ी हो सकी। यह परमेश्वर का पूर्वनिर्धारण ही था कि मेरे माता-पिता ने मुझे जन्म दिया। मेरे लिए उनका भरण-पोषण करना भी परमेश्वर की संप्रभुता के अधीन था और मुझे परमेश्वर के प्रेम का मूल्य चुकाना चाहिए। इतने सालों तक परमेश्वर पर विश्वास रखने के बाद भी मैंने परमेश्वर के लिए बहुत कुछ नहीं किया था, मैं बस परमेश्वर के अनुग्रह और आशीषों का आनंद ले रही थी। पहले अपने माता-पिता के आगे बेबस होने के कारण मैंने अपने कर्तव्य नहीं किए थे, लेकिन मैं इस तरह विद्रोही नहीं बनी रह सकती थी, मैं अब अपने माता-पिता के साथ अपने रिश्ते को बनाए रखने के लिए अपने कर्तव्यों को छोड़ना नहीं चाहती थी।

मैंने परमेश्वर के और अधिक वचन पढ़े : “परमेश्वर के वचन किस सिद्धांत द्वारा लोगों से दूसरों के साथ व्यवहार किए जाने की अपेक्षा करते हैं? परमेश्वर जिससे प्रेम करता है उससे प्रेम करो, और जिससे वह घृणा करता है उससे घृणा करो : यही वह सिद्धांत है, जिसका पालन किया जाना चाहिए। परमेश्वर सत्य का अनुसरण करने और उसकी इच्छा का पालन कर सकने वालों से प्रेम करता है; हमें भी ऐसे लोगों से प्रेम करना चाहिए। जो लोग परमेश्वर की इच्छा का पालन नहीं कर सकते, जो परमेश्वर से नफरत और विद्रोह करते हैं—परमेश्वर ऐसे लोगों का तिरस्कार करता है, और हमें भी उनका तिरस्कार करना चाहिए। परमेश्वर इंसान से यही अपेक्षा करता है। अगर तुम्हारे माता-पिता परमेश्वर में विश्वास नहीं रखते, यदि वे अच्छी तरह जानते हैं कि परमेश्वर में विश्वास सही मार्ग है और यह उनका उद्धार कर सकता है, फिर भी ग्रहणशील नहीं होते, तो इसमें कोई संदेह नहीं है कि वे सत्य से विमुख रहने वाले और नफरत करने वाले लोग हैं और वे परमेश्वर का विरोध और उससे नफरत करते हैं—और स्वाभाविक तौर पर परमेश्वर उनसे अत्यंत घृणा और नफरत करता है। क्या तुम ऐसे माता-पिता से अत्यंत घृणा कर सकते हो? वे परमेश्वर का विरोध और उसकी आलोचना करते हैं—ऐसे में वे निश्चित रूप से दानव और शैतान हैं। क्या तुम उनसे नफरत कर उन्हें धिक्कार सकते हो? ये सब वास्तविक प्रश्न हैं। यदि तुम्हारे माता-पिता तुम्हें परमेश्वर में विश्वास रखने से रोकें, तो तुम्हें उनके साथ कैसा व्यवहार करना चाहिए? जैसा कि परमेश्वर चाहता है, परमेश्वर जिससे प्रेम करता है उससे प्रेम करो, और जिससे वह घृणा करता है उससे घृणा करो” (वचन, खंड 3, अंत के दिनों के मसीह के प्रवचन, अपने पथभ्रष्‍ट विचारों को पहचानकर ही खुद को सचमुच बदला जा सकता है)। जब मैंने देखा कि परमेश्वर का वचन कहता है : “परमेश्वर जिससे प्रेम करता है उससे प्रेम करो, और जिससे वह घृणा करता है उससे घृणा करो,” मुझे इस बात की स्पष्ट समझ मिली कि मुझे क्या चुनाव करना चाहिए। मेरे माता-पिता परमेश्वर में विश्वास नहीं रखते थे, उन्होंने मुझे सताने और विश्वास रखने से रोकने की भी कोशिश की। जब मैंने और मेरी बहन ने उनके सामने परमेश्वर के बारे में गवाही दी, मेरे पिता बहुत क्रोधित हो गए और उन्होंने परमेश्वर को कोसा, ईशनिंदा वाली बातें कहीं। उनका सार दानवों वाला है और वे शैतान के हैं। पहले मैंने सोचा था कि वे केवल इसलिए मेरी आस्था का विरोध करते हैं क्योंकि वे सीसीपी की निराधार अफवाहों से गुमराह हो गए थे, लेकिन जब दूसरों ने भी सीसीपी की निराधार अफवाहों को देखा तो वे सही-गलत का भेद पहचानने में सक्षम हो गए और उन्होंने आँख मूँदकर सीसीपी द्वारा परमेश्वर की निंदा का अनुसरण नहीं किया। लेकिन मेरे माता-पिता ने भेद नहीं पहचाना और उन्होंने आँख मूँदकर सीसीपी पर विश्वास किया और परमेश्वर की निंदा करने में उसके साथ चले गए। इसके अलावा मेरे दादा-दादी ने पहले भी उन्हें सुसमाचार सुनाया था, लेकिन उन्होंने इसे स्वीकार नहीं किया और बाद में जब उन्होंने मेरे दादा-दादी को हमें परमेश्वर में विश्वास रखने के लिए प्रेरित करते देखा तो उन्होंने मेरे दादा-दादी के प्रति घृणा की भावना रखी, यहाँ तक कि उन पर हमला किया और उनका अपमान भी किया। उन्होंने मेरे दादा-दादी को यह कहते हुए धमकाया कि अगर वे परमेश्वर में विश्वास रखते रहे तो वे उन्हें पैसे देना बंद कर देंगे। इस दौरान उन्होंने मुझे और मेरी बहन को भी लगातार परमेश्वर में विश्वास न रखने की धमकी दी। इस बार जब उन्हें पता चला कि हम परमेश्वर में विश्वास रखती हैं तो उन्होंने हमसे संबंध तोड़कर हमें अपनी आस्था छोड़ने के लिए मजबूर करने की कोशिश की। मुझे एहसास हुआ कि ऐसा नहीं था कि वे मूर्ख और अज्ञानी थे या भेद पहचानने में असमर्थ थे, लेकिन उनकी प्रकृति परमेश्वर के प्रति घृणा करने वाली और उसके खिलाफ प्रतिरोध करने की थी। उस दिन मैंने परमेश्वर में विश्वास रखने और सही मार्ग पर चलने का फैसला किया, लेकिन मेरे माता-पिता मुझे सताने और मेरा विरोध करने की कोशिश करते रहे। मैं उनके जैसे रास्ते पर नहीं थी और मैं उनके द्वारा बेबस होकर नहीं रह सकती थी। उस रात मैं करवटें बदलती रही, सो नहीं पाई और परमेश्वर से प्रार्थना करती रही, कहती रही कि परमेश्वर मेरा मार्गदर्शन करे और मुझे अपना कर्तव्य निभाने का अवसर दे।

अगली सुबह मेरे पिता मुझे स्कूल ले गए। अपनी अंतिम परीक्षाएँ समाप्त करने के बाद मैंने अपना पेपर जल्दी जमा कर दिया और जब मेरे सहपाठी आस-पास नहीं थे तो मैंने अपना बैग समेटा और अपना कर्तव्य करने निकल पड़ी। अब मैं लगभग दस वर्षों से कलीसिया में अपना कर्तव्य कर रही हूँ, परमेश्वर के वचन पढ़कर और अपने कर्तव्य में प्रशिक्षण लेकर मैंने धीरे-धीरे सभी प्रकार के लोगों, घटनाओं और चीजों का भेद पहचानना सीख लिया है और मुझे अपने भ्रष्ट स्वभाव की भी कुछ समझ प्राप्त हुई है। धीरे-धीरे मैं थोड़ा-बहुत मानव के समान जीने लगी हूँ। जब भी मैं इस अनुभव को याद करती हूँ, मैं परमेश्वर का बहुत आभारी होती हूँ। भले ही मैं बचपन से परमेश्वर में विश्वास रखती आई थी, लेकिन मैं बहुत अज्ञानी और कायर थी और भले ही मैं सच्चा मार्ग जानती थी, लेकिन मुझमें उस पर चलने का साहस नहीं था। मैं अपने माता-पिता के दबाव में आ गई और सत्य का सही तरीके से अनुसरण नहीं कर सकी और अपना कर्तव्य नहीं कर सकी। यह परमेश्वर ही है जो हमेशा मेरा मार्गदर्शन करता रहा है, अपने वचनों का उपयोग करके मुझे जीवन में सही मार्ग पर ले जाता रहा है। मैं परमेश्वर के प्रेम और उद्धार के लिए आभारी हूँ।


16. अब मैं अपने कर्तव्य पर ध्यान दे पाती हूँ

ब्रियाना, इटली

21 फरवरी 2024, धूप खिली हुई

आज पाठ-आधारित कार्य की पर्यवेक्षक ने अचानक मुझे एक संदेश भेजा : इन दिनों तुम कुछ समय निकालकर एक पटकथा क्यों नहीं लिखती? फिर हम देखेंगे कि तुम पटकथा लिखने का कर्तव्य निभाने के लिए प्रशिक्षण ले सकती हो या नहीं। यह संदेश देखकर, मैं बेहद उत्साहित हो गई। लेखन मेरा शौक है। अगर मैं कलीसिया में पटकथा लिखने का कर्तव्य निभा पाई, तो लेखिका बनने का अपना सपना पूरा कर लूँगी। इसके अलावा, पटकथा लेखक गहराई और विचारों वाले लोग होते हैं, वे भाई-बहनों से सम्मान भी पा सकते हैं। अब जब मुझे पटकथा लिखने का कर्तव्य निभाने का अवसर मिला है, तो मुझे इसे संजोना चाहिए और इसका पूरा लाभ उठाना चाहिए।

24 फरवरी 2024, बादल छाए हुए

बाहर धुंध और कोहरा छाया हुआ है। मैं एक हाथ अपने गाल पर रखे हुए थी और दूसरे हाथ से लगातार माउस चला रही थी, मेरी आँखें कंप्यूटर स्क्रीन पर टिकी थीं। लेकिन मेरे विचार मीलों दूर भटक रहे थे। मैंने अपनी परीक्षण पटकथा एक दिन पहले पर्यवेक्षक को दे दी थी, और मुझे नहीं पता था कि जवाब कब आएगा! अचानक एक सूचना मिलने की आवाज सुनाई दी। यह पर्यवेक्षक का भेजा हुआ एक ध्वनि संदेश था : “मैंने तुम्हारी परीक्षण पटकथा पढ़ ली है। इसमें अभी भी काफी कमियाँ हैं। फिलहाल तुम शायद पहले लेखों की जाँच का प्रशिक्षण ले सकती हो।” यह वह नतीजा नहीं था जो मैं चाहती थी। अपनी धारणाओं में मेरा मानना है कि लेखों की जाँच के कार्य में कोई तकनीकी बात नहीं है, यह पटकथा लिखने जैसा नहीं है, जिसमें मैं अपनी प्रतिभा दिखा सकूँ और दूसरों से सम्मान पा सकूँ। लेकिन चाहे जो भी हो, यह फिर भी पाठ-संबंधी कर्तव्य है। उलझन और कशमकश में मैंने इसे स्वीकार कर लिया।

6 मार्च 2024, धूप खिली हुई

ढेर सारे लेखों का सामना करते हुए, भले ही मैं उन्हें पढ़ रही थी, मैं लगातार अपने मन में पर्यवेक्षक की कही बातों पर विचार कर रही थी। “क्या उसकी मुझे पटकथा लिखने देने की कोई योजना है भी? क्या उसने सोचा कि चूँकि मैंने लंबे समय से पाठ-आधारित कर्तव्य नहीं किया है, इसलिए उसने मुझे पहले लेखों की जाँच करने के लिए कहा ताकि मैं इस अवसर का उपयोग खुद को सत्य से लैस करने के लिए कर सकूँ?” फिर मुझे वे अच्छे दिन याद आए, जब मैं पटकथाएँ लिखती थी। भले ही वह कर्तव्य थका देने वाला था, लेकिन हर दिन बहुत संतोषजनक होता था। अगुआ के मार्गदर्शन से, मैंने अपने पेशेवर कौशल में तेजी से प्रगति की, मैं अक्सर अगुआ और निर्देशकों के साथ समस्याओं पर बातचीत और चर्चा करती थी। हर कोई सचमुच मेरा सम्मान करता था। लेकिन अब मैं केवल लेखों की जाँच का नीरस और गुमनामी वाला काम कर सकती हूँ। जब मेरे परिचित भाई-बहन मुझसे पूछते हैं कि मैं कौन-सा कर्तव्य कर रही हूँ, तो मुझे यह भी नहीं पता होता कि इसके बारे में उनसे कैसे बात करूँ। मुझे लगता है कि भले ही मैं पाठ-आधारित कर्तव्य कर रही हूँ, मैं बस छोटे-मोटे काम कर रही हूँ, मुझे नहीं लगता कि जो मैं कर रही हूँ उसके लिए कोई नाम भी दिया जा सकता है या नहीं। पता नहीं मुझे पटकथा लिखने का मौका कब मिलेगा। जितना मैंने सोचा, मैं उतनी ही नकारात्मक होती गई, मैं अपने हाथ में लिए लेखों को और नहीं पढ़ सकी। फिर मैंने पढ़ने के लिए परमेश्वर के वचन खोजे। परमेश्वर कहता है : “अपने कर्तव्य को निभाने वाले सभी लोगों के लिए, फिर चाहे सत्य को लेकर उनकी समझ कितनी भी उथली या गहरी क्यों न हो, सत्य वास्तविकता में प्रवेश के अभ्यास का सबसे सरल तरीका यह है कि हर काम में परमेश्वर के घर के हित के बारे में सोचा जाए, और अपनी स्‍वार्थपूर्ण इच्छाओं, व्यक्तिगत मंशाओं, अभिप्रेरणाओं, घमंड और हैसियत का त्याग किया जाए। परमेश्वर के घर के हितों को सबसे आगे रखो—कम से कम इतना तो व्यक्ति को करना ही चाहिए। अपना कर्तव्य निभाने वाला कोई व्यक्ति अगर इतना भी नहीं कर सकता, तो उस व्यक्ति को कर्तव्य निभाने वाला कैसे कहा जा सकता है? यह अपने कर्तव्य को पूरा करना नहीं है। तुम्‍हें पहले परमेश्वर के घर के हितों के बारे में सोचना चाहिए, परमेश्वर के इरादों के प्रति विचारशील होना चाहिए, और कलीसिया के कार्य का ध्यान रखना चाहिए। इन चीजों को पहले स्थान पर रखना चाहिए; उसके बाद ही तुम अपनी हैसियत की स्थिरता या दूसरे लोग तुम्‍हारे बारे में क्या सोचते हैं, इसकी चिंता कर सकते हो। क्या तुम लोगों को नहीं लगता कि जब तुम इसे दो चरणों में बाँट देते हो और कुछ समझौते कर लेते हो तो यह थोड़ा आसान हो जाता है? यदि तुम कुछ समय के लिए इस तरह अभ्यास करते हो, तो तुम यह अनुभव करने लगोगे कि परमेश्वर को संतुष्ट करना इतना भी मुश्किल काम नहीं है। इसके अलावा, तुम्‍हें अपनी जिम्मेदारियाँ, अपने दायित्व और कर्तव्य पूरे करने चाहिए, और अपनी स्वार्थी इच्छाओं, मंशाओं और उद्देश्‍यों को दूर रखना चाहिए, तुम्‍हें परमेश्वर के इरादों के प्रति विचारशीलता दिखानी चाहिए, और परमेश्वर के घर के हितों को, कलीसिया के कार्य को और जो कर्तव्य तुम्हें निभाना चाहिए, उसे पहले स्थान पर रखना चाहिए। कुछ समय तक ऐसे अनुभव के बाद, तुम पाओगे कि यह आचरण का एक अच्छा तरीका है। यह सरलता और ईमानदारी से जीना और नीच और भ्रष्‍ट व्‍यक्ति न होना है, यह घृणित, नीच और निकम्‍मा होने की बजाय न्यायसंगत और सम्मानित ढंग से जीना है। तुम पाओगे कि किसी व्यक्ति को ऐसे ही कार्य करना चाहिए और ऐसी ही छवि को जीना चाहिए। धीरे-धीरे, अपने हितों को तुष्‍ट करने की तुम्‍हारी इच्छा घटती चली जाएगी” (वचन, खंड 3, अंत के दिनों के मसीह के प्रवचन, अपने भ्रष्ट स्वभाव को त्यागकर ही आजादी और मुक्ति पाई जा सकती है)। परमेश्वर के ये वचन पढ़ने के बाद, मैं आत्म-ग्लानि से भर गई। मैं रोते हुए परमेश्वर के सामने प्रार्थना करने आई, “हे परमेश्वर, मुझमें अंतरात्मा की बहुत कमी है, मैं पूरी तरह से स्वार्थी और नीच हूँ। कलीसिया ने मुझे पाठ-आधारित कर्तव्य निभाने का जो अवसर दिया, उसके जरिए तुम मुझे ऊपर उठा रहे थे, लेकिन मैं अतृप्त बनी रही, लगातार अपने सम्मान और रुतबे के बारे में सोचती रही। बाहर से तो मैं अपने पेशेवर कौशल में सुधार करना और बेहतर प्रशिक्षण पाना चाहती हूँ, लेकिन इसके पीछे मेरा इरादा पूरी तरह से मेरी अपनी प्रतिष्ठा और रुतबे के बारे में सोचना है। मैं बस यही सोचती हूँ कि मेरा कर्तव्य महत्वपूर्ण है या नहीं, क्या इससे मुझे प्रसिद्धि पाने का मौका मिलता है या नहीं, क्या मैं इसका उपयोग दूसरों से सम्मान पाने के लिए कर सकती हूँ। जब मेरी इच्छाएँ पूरी नहीं हुईं, तो मैंने प्रतिरोधी महसूस किया और नकारात्मक हो गई, यहाँ तक कि यह कर्तव्य करने के लिए भी अनिच्छुक हो गई। मैं देखती हूँ कि मैं पूरी तरह से स्वार्थी और नीच हूँ! मैंने कुछ समय से पाठ-आधारित कर्तव्य नहीं किया है, मुझे कई सिद्धांतों की गहरी समझ नहीं है। न ही मुझे सत्य की स्पष्ट समझ है। अगर मुझे सचमुच पटकथा लिखने के लिए कहा जाता, तो मैं यह काम ठीक से नहीं कर पाती। मेरे लिए पहले लेखों की जाँच का प्रशिक्षण लेने की व्यवस्था करना उचित था, लेकिन फिर भी मैंने इसके बारे में प्रतिरोधी महसूस किया। मुझमें सचमुच जरा सी भी समझ नहीं थी! हे परमेश्वर, मैं बहुत विद्रोही रही हूँ। मैं अब अपने हितों के बारे में नहीं सोचना चाहती। मैं कलीसिया की व्यवस्थाओं के प्रति समर्पित होने और अपने वर्तमान कर्तव्य को अच्छी तरह से करने को तैयार हूँ।” प्रार्थना करने के बाद मुझे बहुत अधिक राहत मिली और मेरा दिल अब इस बात से परेशान या बाधित नहीं था। जब मैं अगली बार लेख पढ़ने आई, तो मैं अपना दिल शांत कर पाने में सक्षम थी।

19 मार्च 2024, बादल छाए हुए

मैं अब लगभग एक महीने से पाठ-आधारित कर्तव्य कर रही हूँ और मैंने जो लेख पढ़े हैं उनमें कुछ समस्याएँ देख पाई हूँ। मैंने जिन लेखों की जाँच की और चुना, उनमें से कुछ पर वीडियो भी बन चुके हैं। मैं बहुत खुश हूँ और मुझे यकीन है कि मैं यह कर्तव्य अच्छी तरह से कर सकती हूँ। मुझे याद है कि कुछ दिन पहले पर्यवेक्षक ने कहा था, “फिलहाल कलीसिया में पटकथा लेखकों की कमी है। अगर तुम्हारी रुचि है, तो तुम पटकथा लिखने का अभ्यास कर सकती हो।” इन शब्दों ने मुझ पर गहरी छाप छोड़ी। ऐसा लगता है कि मेरे लिए अभी भी पटकथा लिखने की उम्मीद है। भले ही मेरी काबिलियत औसत है, अगर मैं खुद को भरपूर सत्य से लैस करती हूँ, मैं धीरे-धीरे सुधार कर पाऊँगी। इस वजह से, मैं वास्तव में हर टीम अध्ययन सत्र का इंतजार कर रही थी। इस तरह, मैं और अधिक सिद्धांत सीख सकती हूँ और अपने पेशेवर कौशल में सुधार कर सकती हूँ। लंबे समय के बाद, संभव है कि मुझे पटकथा लिखने के लिए पदोन्नत भी कर दिया जाए। आज टीम अध्ययन का दिन था। हमेशा की तरह, मैं जल्दी उठी, लेकिन अध्ययन सत्र शुरू होने से पहले, पर्यवेक्षक ने मुझसे कहा, “तुम अपने समय के अनुसार चाहो तो शामिल हो सकती हो, लेकिन अगर नहीं चाहती तो भी ठीक है।” अचानक, मुझे थोड़ा अजीब लगा। “उसने मुझसे अध्ययन करने के लिए क्यों नहीं कहा? क्या उसने हमें पटकथा लिखने के प्रशिक्षण के बारे में नहीं बताया था? ऐसा लग रहा था कि पर्यवेक्षक की मुझे विकसित करने की कोई योजना नहीं थी।” कुछ समय बाद, पटकथा लिखने वाली दो अन्य बहनों को कुछ काम आ गया। पर्यवेक्षक ने कहा, “आज यहाँ सब लोग पूरे नहीं हैं। हम कल अध्ययन कर लेंगे।” मैंने शांत रहने का दिखावा करते हुए जवाब दिया, “ठीक है।” ऑफलाइन होने के बाद, मैं बहुत देर तक हक्की-बक्की रही। मुझे लगा जैसे पटकथा लिखने का मौका पाने का मेरा सपना पूरी तरह से टूट गया है। क्या पर्यवेक्षक को लगा कि मैं विकसित किए जाने के लायक नहीं हूँ और मेरी काबिलियत पटकथा लिखने के स्तर की नहीं है? ऐसा क्यों है कि मेरे टीम अध्ययन सत्र में शामिल होने या न होने से कोई फर्क नहीं पड़ता? आज मेरा मिजाज बहुत खराब रहा है। मुझे किसी भी काम में ऊर्जा नहीं मिल रही है, और अपना कर्तव्य निभाने में मेरी दक्षता बेहद कम रही है। आमतौर पर, मैं एक दिन में लगभग एक दर्जन लेख पढ़ सकती हूँ, लेकिन आज मैंने केवल कुछ ही लेख पढ़े। मेरी सोच भी बहुत भ्रमित लग रही थी, मैं उन समस्याओं पर विचार करने का प्रयास नहीं करना चाहती थी जिनकी असलियत मैं नहीं देख पा रही थी। मैं बस रोना चाहती थी। मेरे आँसू अनियंत्रित रूप से बह रहे थे। अपने दिल में, मैंने परमेश्वर से कहा, “हे परमेश्वर, मैं पटकथा लिखने का प्रशिक्षण लेना चाहती हूँ और अपना थोड़ा-सा योगदान देना चाहती हूँ। मुझे चाहे कितना भी कष्ट सहना पड़े, सब ठीक है। मुझे कभी पदोन्नत क्यों नहीं किया जाता? हे परमेश्वर। मैं तुम्हारा इरादा नहीं समझती...।”

20 मार्च 2024, धूप खिली हुई

मेरी खिड़की के बाहर भोर की चहचहाहट ने मुझे सपनों से जगा दिया। हमेशा की तरह, मैंने अपना फोन चालू किया और परमेश्वर के वचन पढ़े। सर्वशक्तिमान परमेश्वर कहता है : “अपने आचरण के संबंध में तुम लोगों के क्‍या सिद्धांत हैं? तुम्हारा आचरण तुम्हारे पद के अनुसार होना चाहिए, अपने लिए सही स्‍थान खोजो और जो कर्तव्य तुम्हें निभाना चाहिए उसे अच्छी तरह निभाओ; केवल ऐसा व्यक्ति ही समझदार होता है। उदाहरण के तौर पर, कुछ लोग कुछ पेशेवर कौशलों में निपुण होते हैं और सिद्धांतों की समझ रखते हैं, और उन्हें जिम्मेदारी लेनी चाहिए और उस क्षेत्र में अंतिम जाँचें करनी चाहिए; कुछ ऐसे लोग हैं जो अपने विचार और अंतर्दृष्टि प्रदान कर सकते हैं, और दूसरों को प्रेरित कर उन्हें अपने कर्तव्य बेहतर तरीके से निभाने में मदद कर सकते हैं—तो फिर उन्हें अपने विचार साझा करने चाहिए। यदि तुम अपने लिए सही स्‍थान खोज सकते हो और अपने भाई-बहनों के साथ सद्भाव से कर्तव्य पूरा कर सकते हो—इसका अर्थ होता है अपने पद के अनुसार आचरण करना। मूल रूप से, हो सकता है कि तुम केवल कुछ विचार प्रदान करने में सक्षम हों, लेकिन यदि तुम कुछ और पेश करने का प्रयास करते हो और तुम ऐसा करने की बहुत कोशिश करने के बावजूद इसमें असमर्थ होते हो; और फिर, जब दूसरे लोग वे चीजें प्रदान करते हैं, तो तुम असहज हो जाते हो, और सुनना नहीं चाहते, तुम्हारा दिल दुखी और लाचार हो जाता है, और तुम परमेश्वर के बारे में शिकायत करते हो और कहते हो कि परमेश्वर अधार्मिक है—तो फिर यह महत्वाकांक्षा है। वह कौन सा स्वभाव है जो किसी व्यक्ति में महत्वाकांक्षा उत्पन्न करता है? व्यक्ति का अभिमानी स्वभाव ही महत्वाकांक्षा उत्पन्न करता है। निश्चित रूप से ऐसी अवस्थाएँ तुम लोगों में किसी भी समय उत्पन्न हो सकती हैं, और यदि तुम लोग इनका समाधान करने के लिए सत्य की खोज नहीं करते हो, न तुम्हारे पास जीवन प्रवेश हो और इस संबंध में बदल नहीं सकते, तो जिस योग्यता और शुद्धता के साथ तुम लोग अपना कर्तव्य करते हो, उसका स्‍तर बहुत ही निम्न होगा और परिणाम भी बहुत अच्छे नहीं होंगे। यह अपना कर्तव्य संतोषजनक ढंग से निभाना नहीं है और इसका मतलब है कि परमेश्वर ने तुम लोगों से महिमा प्राप्त नहीं की है। परमेश्वर ने हर व्यक्ति को अलग-अलग क्षमताएँ और गुण दिए हैं। कुछ लोगों के पास दो या तीन क्षेत्रों में क्षमताएँ होती हैं, कुछ के पास एक ही क्षेत्र में क्षमता होती है और कुछ के पास कोई भी क्षमता नहीं होती है—यदि तुम लोग इन बातों को सही तरीके से समझ सको, तो तुम्‍हारे पास विवेक है। एक विवेकपूर्ण व्‍यक्ति अपना स्थान खोजने और पद के अनुसार आचरण कर अपने कर्तव्य अच्छी तरह से निभाने में सक्षम होगा। जो व्यक्ति कभी अपना स्थान प्राप्त नहीं कर सकता, वह वो व्यक्ति होता है जो हमेशा महत्वाकांक्षा रखता है। वह हमेशा अपने दिल में रुतबे और लाभ के पीछे भागता है। उसके पास जो कुछ होता है, वह उससे कभी संतुष्ट नहीं होता। अधिक लाभ पाने के लिए वह जितना हो सके, उतना लेने की कोशिश करता है; वह हमेशा अपनी असंयत इच्छाएँ पूरी होने की आशा करता है। वह सोचता है कि अगर उसके पास गुण हैं और उसकी क्षमता अच्छी है, तो उसे परमेश्वर का ज्यादा अनुग्रह मिलना चाहिए, और यह कि कुछ असंयत इच्छाएँ रखना कोई गलती नहीं है। क्या इस तरह के व्यक्ति में विवेक है? क्या हमेशा असंयत इच्छाएँ रखना बेशर्मी नहीं है? जिन लोगों में जमीर और विवेक होता है, वे महसूस कर सकते हैं कि यह बेशर्मी है। जो लोग सत्य समझते हैं, वे ऐसी मूर्खतापूर्ण बातें नहीं करेंगे। अगर तुम परमेश्वर के प्रेम का प्रतिदान करने के लिए अपना कर्तव्य निष्ठापूर्वक निभाने की आशा रखते हो, तो यह कोई असंयत इच्छा नहीं है। यह सामान्य मानवता के जमीर और विवेक के अनुरूप है। यह परमेश्वर को प्रसन्न करता है। अगर तुम सच में अपना कर्तव्य अच्छी तरह से निभाना चाहते हो, तो तुम्हें पहले अपने लिए उपयुक्त स्थान ढूँढ़ना होगा, उसके बाद तुम्हें वह चीज करनी होगी जिसे तुम पूरे मन से, पूरे दिमाग से, अपनी पूरी शक्ति से कर सकते हो, और अपना सर्वश्रेष्ठ करो। यह मानक के अनुरूप है और कर्तव्य के ऐसे प्रदर्शन में शुद्धता का अंश मौजूद होता है। यह वही चीज है जो एक सच्चे सृजित प्राणी को करनी चाहिए” (वचन, खंड 3, अंत के दिनों के मसीह के प्रवचन, व्यक्ति के आचरण का मार्गदर्शन करने वाले सिद्धांत)। परमेश्वर के वचन पढ़ते हुए, मुझे लगा कि परमेश्वर मेरे पास है, मुझे दिलासा दे रहा है। मेरे दिल में उसका स्नेह महसूस हुआ। परमेश्वर हमें स्व-आचरण के सिद्धांत बताता है : अपनी जगह पहचानना, अपने स्थान के अनुसार आचरण करना और अपनी प्रतिभाओं का पूरा उपयोग करना। कुछ लोग जिनके पास अच्छे पेशेवर कौशल और सिद्धांतों की गहरी समझ है, उन्हें अंतिम जाँच का काम जरूर सँभालना चाहिए; और जो लोग अंतिम जाँच नहीं कर सकते, वे विचार या सुझाव दे सकते हैं, अपने कर्तव्यों को एक साथ पूरा करने के लिए अपने भाई-बहनों के साथ काम कर सकते हैं। इस तरह, परमेश्वर संतुष्ट होगा। मैंने आत्मचिंतन किया। कलीसिया ने मेरे लिए लेखों की जाँच करने की व्यवस्था की। इसका एक पहलू कार्य की आवश्यकता के अनुसार और दूसरा पहलू मेरी काबिलियत और आध्यात्मिक कद के आधार पर व्यवस्था करना है। लेकिन मुझमें लगातार बड़ी-बड़ी महत्वाकांक्षाएँ थीं। भले ही मेरी काबिलियत साफ तौर पर पटकथा लिखने के लिए पर्याप्त नहीं है, फिर भी मैंने परमेश्वर के बारे में शिकायत की कि उसने मुझे यह अवसर नहीं दिया। मैं सचमुच बहुत घमंडी थी! मैं लगातार खुद का दिखावा करना चाहती थी और लगातार साहित्यिक प्रतिभा वाली एक महिला बनना चाहती थी, जिसे दूसरे सम्मान दें। जैसे ही यह इच्छा पूरी नहीं हो सकी और मेरे पास अपनी प्रतिभा दिखाने का कोई मंच नहीं रहा, मैं नकारात्मक हो गई और काम में ढीली पड़ गई। मुझे लेख पढ़ने का भी मन नहीं हुआ, मैं उन समस्याओं पर विचार करने का प्रयास नहीं करना चाहती थी जिनकी असलियत मैं नहीं देख पा रही थी। इससे लेखों की जाँच की प्रगति में बाधा आई। मैंने देखा कि मैं अपने कर्तव्य में अपनी काफी महत्वाकांक्षा ले आई थी। मैं अपनी जगह पर संतुष्ट नहीं थी : मुझे दूसरी तरफ की घास ज्यादा हरी लग रही थी और मैं अपना मुख्य काम करने में भी अपना दिल नहीं लगा पा रही थी। मैं लगातार एक ऐसा कर्तव्य करना चाहती थी जो मेरी क्षमताओं से परे था। अगर मैं हमेशा इतनी अव्यावहारिक रही, तो पटकथा लिखना तो दूर की बात है, लेखों की जाँच का कर्तव्य भी अच्छी तरह से नहीं कर पाऊँगी। मुझे एहसास हुआ कि मेरी दशा बहुत खतरनाक थी। अगर मैंने इसे जल्दी से ठीक नहीं किया, तो मुझे किसी भी समय बेनकाब करके हटा दिया जाएगा!

मैं जानती हूँ कि प्रतिष्ठा और रुतबा मेरी घातक कमजोरी है, लेकिन मैंने इस मुद्दे को हल करने के लिए कभी कड़ी मेहनत नहीं की है। इस बार, मैंने परमेश्वर के उन वचनों को खोजा जो यह उजागर करते हैं कि मसीह-विरोधी कैसे प्रतिष्ठा और रुतबे के पीछे भागते हैं। मैंने परमेश्वर के ये वचन पढ़े : “अपनी प्रतिष्ठा और रुतबे के प्रति मसीह-विरोधियों का चाव सामान्य लोगों से कहीं ज्यादा होता है और यह एक ऐसी चीज है जो उनके स्वभाव सार के भीतर होती है; यह कोई अस्थायी रुचि या उनके परिवेश का क्षणिक प्रभाव नहीं होता—यह उनके जीवन, उनकी हड्डियों में समायी हुई चीज है और इसलिए यह उनका सार है। कहने का तात्पर्य यह है कि मसीह-विरोधी लोग जो कुछ भी करते हैं, उसमें उनका पहला विचार उनकी अपनी प्रतिष्ठा और रुतबे का होता है और कुछ नहीं। मसीह-विरोधियों के लिए प्रतिष्ठा और रुतबा ही उनका जीवन और उनके जीवन भर का लक्ष्य होता है। वे जो कुछ भी करते हैं, उसमें उनका पहला विचार यही होता है : ‘मेरे रुतबे का क्या होगा? और मेरी प्रतिष्ठा का क्या होगा? क्या ऐसा करने से मुझे अच्छी प्रतिष्ठा मिलेगी? क्या इससे लोगों के मन में मेरा रुतबा बढ़ेगा?’ यही वह पहली चीज है जिसके बारे में वे सोचते हैं, जो इस बात का पर्याप्त प्रमाण है कि उनमें मसीह-विरोधियों का स्वभाव और सार है; इसलिए वे चीजों को इस तरह से देखते हैं। यह कहा जा सकता है कि मसीह-विरोधियों के लिए प्रतिष्ठा और रुतबा कोई अतिरिक्त आवश्यकता नहीं है, ये कोई बाहरी चीज तो बिल्कुल भी नहीं है जिसके बिना उनका काम चल सकता हो। ये मसीह-विरोधियों की प्रकृति का हिस्सा हैं, ये उनकी हड्डियों में हैं, उनके खून में हैं, ये उनमें जन्मजात हैं। मसीह-विरोधी इस बात के प्रति उदासीन नहीं होते कि उनके पास प्रतिष्ठा और रुतबा है या नहीं; यह उनका रवैया नहीं होता। फिर उनका रवैया क्या होता है? प्रतिष्ठा और रुतबा उनके दैनिक जीवन से, उनकी दैनिक स्थिति से, जिस चीज का वे रोजाना अनुसरण करते हैं उससे, घनिष्ठ रूप से जुड़ा होता है। और इसलिए मसीह-विरोधियों के लिए रुतबा और प्रतिष्ठा उनका जीवन हैं। चाहे वे कैसे भी जीते हों, चाहे वे किसी भी परिवेश में रहते हों, चाहे वे कोई भी काम करते हों, चाहे वे किसी भी चीज का अनुसरण करते हों, उनके कोई भी लक्ष्य हों, उनके जीवन की कोई भी दिशा हो, यह सब अच्छी प्रतिष्ठा और ऊँचा रुतबा पाने के इर्द-गिर्द घूमता है। और यह लक्ष्य बदलता नहीं है; वे कभी ऐसी चीजों को दरकिनार नहीं कर सकते हैं। यह मसीह-विरोधियों का असली चेहरा और सार है। तुम उन्हें पहाड़ों की गहराई में किसी घने-पुराने जंगल में छोड़ दो, फिर भी वे प्रतिष्ठा और रुतबे के पीछे दौड़ना नहीं छोड़ेंगे। तुम उन्हें लोगों के किसी भी समूह में रख दो, फिर भी वे सिर्फ प्रतिष्ठा और रुतबे के बारे में ही सोचेंगे। यूँ तो मसीह-विरोधी भी परमेश्वर में विश्वास करते हैं, फिर भी वे प्रतिष्ठा और रुतबे के अनुसरण को परमेश्वर में आस्था के समकक्ष देखते हैं और दोनों चीजों को समान पायदान पर रखते हैं। कहने का तात्पर्य यह है कि जब वे परमेश्वर में आस्था के मार्ग पर चलते हैं तो वे प्रतिष्ठा और रुतबे का अनुसरण भी करते हैं। यह कहा जा सकता है कि मसीह-विरोधियों के दिलों में परमेश्वर पर उनकी आस्था में सत्य का अनुसरण ही प्रतिष्ठा और रुतबे का अनुसरण है तो प्रतिष्ठा और रुतबे का अनुसरण सत्य का अनुसरण भी है; प्रतिष्ठा और रुतबा हासिल करना सत्य और जीवन हासिल करना है। अगर उन्हें लगता है कि उनके पास कोई प्रसिद्धि, लाभ या रुतबा नहीं है, कि कोई उनका आदर नहीं करता, सम्मान नहीं करता या उनका अनुसरण नहीं करता है तो वे बहुत निराश हो जाते हैं, वे मानते हैं कि परमेश्वर में विश्वास करने की कोई तुक नहीं है, इसका कोई मूल्य नहीं है और वे मन-ही-मन कहते हैं, ‘क्या परमेश्वर में ऐसी आस्था एक असफलता है? क्या मैं बिना आशा के नहीं हूँ?’ वे अक्सर अपने दिलों में ऐसी चीजों का हिसाब-किताब लगाते हैं। वे यह हिसाब-किताब लगाते हैं कि वे कैसे परमेश्वर के घर में अपने लिए जगह बना सकते हैं, वे कैसे कलीसिया में उच्च प्रतिष्ठा प्राप्त कर सकते हैं, जब वे बात करें तो वे कैसे खुद को सुनने के लिए लोगों को जुटा सकते हैं और जब वे कार्य करें तो वे कैसे अपने सहारे के लिए लोगों को जुटा सकते हैं, वे जहाँ कहीं भी हों वे कैसे अपना अनुसरण करने के लिए लोगों को जुटा सकते हैं और उनके पास कैसे कलीसिया में एक प्रभावी आवाज हो सकती है और उनके पास कैसे शोहरत, लाभ और रुतबा हो सकता है—वे वास्तव में अपने दिलों में ऐसी चीजों पर ध्यान केंद्रित करते हैं। ऐसे लोग इन्हीं चीजों के पीछे भागते हैं। वे हमेशा ऐसी बातों के बारे में ही क्यों सोचते रहते हैं? परमेश्वर के वचन पढ़ने के बाद, उपदेश सुनने के बाद, क्या वे वाकई यह सब नहीं समझते, क्या वे वाकई यह सब नहीं जान पाते? क्या परमेश्वर के वचन और सत्य वास्तव में उनकी धारणाएँ, विचार और मत बदलने में सक्षम नहीं हैं? मामला ऐसा बिल्कुल नहीं है। समस्या उनमें ही है, यह पूरी तरह से इसलिए है क्योंकि वे सत्य से प्रेम नहीं करते, क्योंकि अपने दिल में वे सत्य से विमुख हो चुके हैं और परिणामस्वरूप वे सत्य के प्रति बिल्कुल भी ग्रहणशील नहीं होते—जो उनके प्रकृति सार से निर्धारित होता है” (वचन, खंड 4, मसीह-विरोधियों को उजागर करना, मद नौ (भाग तीन))। परमेश्वर ने कहा कि मसीह-विरोधियों के लिए, प्रतिष्ठा और रुतबे को संजोना उनकी हड्डियों और खून में होता है। वे जो कुछ भी करते हैं, उसमें उनका पहला विचार अपनी प्रतिष्ठा और रुतबे का होता है, वे सोचते हैं कि ऐसा कैसे करें ताकि लोग उनका अनुसरण करें और सम्मान दें। जैसे ही वे प्रतिष्ठा और रुतबा हासिल नहीं कर पाते, तो ऐसा लगता है मानो उनकी जान ही ले ली गई हो, उन्हें लगता है कि अब जीवन का कोई मतलब नहीं रह गया है। मेरा अनुसरण एक मसीह-विरोधी के जैसा ही रहा है। मुझे याद आया कि जब मैं स्कूल में थी तो मैं एक कवयित्री की बहुत प्रशंसा करती थी। मुझे लगता था कि प्राचीन काल में बहुत अधिक प्रतिभाशाली कवयित्रियाँ नहीं थीं, मैं सोचती थी कि कोई चीज जितनी दुर्लभ होती है, उतनी ही आसानी से उसकी प्रशंसा की जाती है। मैं भी भविष्य में कुछ हासिल करना चाहती थी। मैं कोई छोटी-मोटी, गुमनाम हस्ती नहीं बनना चाहती थी। मैंने शैतान द्वारा मुझमें डाले गए जीवित रहने के नियमों को, जैसे “इंसानों के बीच एक नायक की तरह जियो और भूतों के बीच एक बहादुर आत्मा की तरह मरो,” और “आदमी ऊपर की ओर जाने के लिए संघर्ष करता है; पानी नीचे की ओर बहता है,” को बुद्धिमानी भरे सूत्रवाक्य मान लिया। जब मैं स्कूल में थी, तो मैंने कक्षा समिति में शामिल होने के लिए कड़ी मेहनत की। स्कूल के बाद, जब दूसरे सहपाठी घर चले जाते थे, मैं कक्षा में रहकर कुछ सहपाठियों के गृहकार्य पूरा करने का पर्यवेक्षण करती थी। आखिर में शिक्षक मुझे अहमियत देने लगे। दरअसल कक्षा में मेरे ग्रेड सबसे अच्छे नहीं थे, लेकिन अपने सहपाठियों से अलग दिखने के लिए, मैं लगन से पढ़ाई करने और विभिन्न विषयों को सीखने के बजाय लगातार शिक्षक के सामने दिखावा करती थी। अंत में, भले ही मैं कक्षा समिति में शामिल हो गई, लेकिन यह सिर्फ एक खोखला पद था। लेकिन मैं उस रुतबे के आभामंडल से मिलने वाले आनंद से कभी नहीं थकी। परमेश्वर में विश्वास रखना शुरू करने के बाद भले ही मुझे एहसास हुआ कि प्रतिष्ठा और रुतबे के पीछे भागना गलत है, परमेश्वर यह नहीं देखता कि किसी व्यक्ति का रुतबा कितना ऊँचा या नीचा है, केवल यह देखता है कि वह सत्य का अनुसरण करता है या नहीं, अपने दिल में मैं अभी भी प्रतिष्ठा और रुतबे की अपनी प्यास को नहीं छोड़ सकी और मुझे इस बात की बहुत परवाह थी कि मेरे कर्तव्य को दूसरे लोग अहमियत और सम्मान देते हैं या नहीं। अगर यह एक महत्वहीन कर्तव्य होता, तो मैं बहुत पीड़ा में होती और जो कुछ भी मैंने किया उसमें रुचि नहीं ले पाती। यह ठीक वैसा ही है जैसे परमेश्वर ने मुझे इन पाठ-आधारित कर्तव्यों को करने के लिए पहले ही ऊँचा उठाया था, लेकिन मुझे लगा कि लेखों की जाँच करना पटकथा लिखने जितना मूल्यवान नहीं है, इसलिए अपने दिल में मैंने इस कर्तव्य को नीची नजर से देखा और लगातार केवल पटकथा लिखना चाहती थी। पर्यवेक्षक की एक सामान्य टिप्पणी से मुझे लगा कि पर्यवेक्षक का मुझे विकसित करने का कोई इरादा नहीं है और मैं अत्यधिक पीड़ा में डूब गई। मुझमें कुछ भी करने की ऊर्जा नहीं थी। लेखों की जाँच में मेरी दक्षता भी घट गई, जिससे लेख जमा करने की प्रगति प्रभावित हुई। मैंने देखा कि मैं शैतान के विचारों और दृष्टिकोणों से बहुत कसकर बंधी हुई थी। दरअसल लेखों की जाँच के लिए हमें कुछ सत्य समझने और कुछ सिद्धांतों की गहरी समझ रखने की जरूरत है। वरना हम यह नहीं तौल पाएँगे कि कौन से लेख मूल्यवान और शिक्षाप्रद हैं। अगर मैं अपना दिल शांत कर पाती और हर लेख में बताए गए सत्यों पर ईमानदारी से विचार कर पाती, तो कुछ समय बाद मैंने बहुत कुछ हासिल कर लिया होता। लेकिन मुझे यह एहसास ही नहीं था कि मेरे लिए अच्छा क्या है। मैंने प्रगति करने के प्रयास के लिए इस कर्तव्य में उन सत्य सिद्धांतों की खोज नहीं की जिनमें मुझे प्रवेश करना चाहिए था। इसके बजाय, मैंने परमेश्वर को गलत समझा और शिकायत की कि परमेश्वर ने मुझे प्रशिक्षण का अवसर नहीं दिया। मैं तर्क से बहुत परे थी! सत्य का अनुसरण करने पर ध्यान केंद्रित किए बिना, भले ही मुझे वास्तव में पटकथा लिखने की अनुमति दी गई होती और मेरा अभिमान संतुष्ट हो गया होता, मैं अच्छी पटकथाएँ नहीं लिख पाती क्योंकि मेरे पास कोई सत्य वास्तविकता नहीं थी।

चिंतन के माध्यम से, मुझे एहसास हुआ कि वास्तव में, मैं केवल अपनी व्यक्तिगत आकांक्षाओं और लक्ष्यों को प्राप्त करने के लिए पटकथा लिखना चाहती थी। मैंने अपने कर्तव्य को अपनी आकांक्षाएँ पूरी करने के लिए एक साधन मान लिया था। मैंने परमेश्वर के वचन पढ़े : “इस संसार में अपनी आकांक्षाओं को साकार करने की कोशिश को उचित माना जाता है। चाहे तुम जिन किन्हीं आकांक्षाओं का अनुसरण करो, जब तक वे वैध हैं और कोई नैतिक सीमा नहीं लांघती हैं तो कोई दिक्कत नहीं है। कोई भी किसी चीज पर सवाल नहीं उठाता और तुम सही या गलत की बातों में नहीं फंसते। तुम जो भी व्यक्तिगत रूप से पसंद करते हो उसके पीछे भागते हो, और यदि तुम इसे हासिल कर लेते हो, यदि तुम अपने लक्ष्य तक पहुँच जाते हो, तो तुम सफल हो; लेकिन यदि तुम चूक जाते हो, यदि तुम असफल हो जाते हो, तो ये तुम्हारा अपना मामला है। लेकिन जब तुम परमेश्वर के घर, एक विशेष स्थान में प्रवेश करते हो तो चाहे तुम्हारी अपनी जो भी आकांक्षाएँ और इच्छाएँ हों, तुम्हें उन सभी को त्याग देना चाहिए। ऐसा क्यों? आकांक्षाओं और इच्छाओं का अनुसरण, चाहे तुम विशेष रूप से जिसका भी अनुसरण करते हो—अगर केवल अनुसरण के बारे में ही बात करें—इसके काम करने का तरीका और यह जिस रास्ते पर चलता है वह अहंकार, स्वार्थ, रुतबा और प्रतिष्ठा के इर्द-गिर्द घूमता है। यह इन्हीं सब चीजों के आस-पास घूमता है। दूसरे शब्दों में, जब लोग अपनी आकांक्षाओं को साकार करने की कोशिश करते हैं तो फायदा सिर्फ उन्हीं को होता है। क्या किसी व्यक्ति के लिए रुतबे, प्रतिष्ठा, घमंड और शारीरिक हितों की खातिर अपनी आकांक्षाओं को साकार करने की कोशिश करना न्यायोचित है? (नहीं, ऐसा नहीं है।) व्यक्तिगत और निजी आकांक्षाओं, विचारों और इच्छाओं की खातिर वे जो तरीके और दृष्टिकोण अपनाते हैं, सभी स्वार्थ और निजी लाभ पर आधारित होते हैं। यदि हम उन्हें सत्य के सामने रखकर मापें, तो वे न तो न्यायोचित हैं और न ही वैध। क्या यह निश्चित नहीं है कि लोगों को उन्हें त्याग देना चाहिए? (हाँ, है।) ... कलीसिया यानी परमेश्वर का घर, एक ऐसी जगह है जहाँ परमेश्वर की इच्छा पूरी होती है, उसके वचन का प्रचार किया जाता है, उसकी गवाही दी जाती है, और उसके चुने हुए लोगों को शुद्धिकरण और उद्धार प्राप्त होता है। यह ऐसी जगह है। ऐसी जगह पर क्या कोई ऐसा काम या परियोजना है, चाहे वह जो भी हो, जो निजी आकांक्षाओं और इच्छाओं की पूर्ति करती हो? निजी आकांक्षाओं और इच्छाओं को पूरा करने के मकसद से कोई काम या परियोजना नहीं है, न ही इनका कोई भी पहलू निजी आकांक्षाओं और इच्छाओं को साकार करने के लिए है। तो क्या परमेश्वर के घर में निजी आकांक्षाएँ और इच्छाएँ मौजूद होनी चाहिए? (नहीं होनी चाहिए।) नहीं होनी चाहिए, क्योंकि निजी आकांक्षाओं और इच्छाओं का हर उस कार्य से टकराव होता है जो परमेश्वर कलीसिया में करना चाहता है। निजी आकांक्षाएँ और इच्छाएँ कलीसिया में किए जाने वाले हर कार्य के प्रतिकूल होती हैं। वे सत्य के प्रतिकूल होती हैं; वे परमेश्वर की इच्छा से, उसके वचनों का गुणगान करने से, उसकी गवाही देने से और परमेश्वर के चुने हुए लोगों के लिए शुद्धिकरण और उद्धार के कार्य से भटकी हुई होती हैं। किसी की आकांक्षाएँ चाहे जो भी हों, अगर वे निजी आकांक्षाएँ और इच्छाएँ हैं तो वे लोगों को परमेश्वर की इच्छा का पालन करने से रोकेंगी, और उसके वचनों का गुणगान करने और उसकी गवाही देने में बाधा डालेंगी या प्रभावित करेंगी। बेशक, अगर ये निजी आकांक्षाएँ और इच्छाएँ हैं, तब तक वे लोगों को शुद्धिकरण और उद्धार प्राप्त करने नहीं दे सकती हैं। यह सिर्फ दो पक्षों के बीच विरोधाभास की बात नहीं है, यह बुनियादी तौर पर एक-दूसरे के विपरीत चलती है। अपनी आकांक्षाओं और इच्छाओं का अनुसरण करते हुए, तुम परमेश्वर की इच्छा को पूरा करने, उसके वचनों का प्रचार करने और उसकी गवाही देने के कार्य के साथ ही लोगों के और बेशक अपने उद्धार में बाधा डालते हो। संक्षेप में कहें तो लोगों की अपनी आकांक्षाएँ चाहे जो भी हों, वे परमेश्वर की इच्छा के अनुसार नहीं चलते और परमेश्वर के प्रति पूर्ण समर्पण का वास्तविक नतीजा हासिल नहीं कर सकते। जब लोग अपनी आकांक्षाओं और इच्छाओं का अनुसरण करते हैं तो उनका अंतिम उद्देश्य सत्य को समझना नहीं होता है या यह समझना नहीं होता है कि कैसे आचरण करें, कैसे परमेश्वर के इरादे पूरे करें और कैसे अच्छे से अपने कर्तव्य निभाएँ और सृजित प्राणियों के रूप में अपनी भूमिका निभाएँ। इसका उद्देश्य लोगों का परमेश्वर के प्रति सच्चा भय और समर्पण रखना नहीं है। बल्कि, इसके विपरीत, किसी व्यक्ति की आकांक्षाएँ और इच्छाएँ जितनी अधिक साकार होती हैं, वह उतना ही परमेश्वर से दूर चला जाता है और शैतान के करीब पहुँच जाता है। इसी प्रकार, कोई व्यक्ति जितना अधिक अपनी आकांक्षाओं का अनुसरण करके उन्हें हासिल करता है, उसका दिल परमेश्वर के खिलाफ उतना ही अधिक विद्रोही हो जाता है, वह परमेश्वर से उतना ही दूर चला जाता है, और अंत में, जब वह अपनी इच्छानुसार अपनी आकांक्षाओं को पूरा करने और अपनी इच्छाओं को साकार और संतुष्ट करने में सक्षम होता है तो वह परमेश्वर से, उसकी संप्रभुता से और उसके बारे में हर चीज से और अधिक घृणा करने लगता है। यहाँ तक कि वह परमेश्वर को नकारने, उसका प्रतिरोध करने और उसके विरोध में खड़े होने के मार्ग पर भी चल सकता है। यही अंतिम परिणाम होता है” (वचन, खंड 6, सत्य के अनुसरण के बारे में, सत्य का अनुसरण कैसे करें (7))। परमेश्वर के वचनों ने मुझे मेरे दिल में छिपे गलत अनुसरण की समझ दी। मैंने परमेश्वर के घर और कलीसिया को अपनी व्यक्तिगत आकांक्षाएँ पूरी करने की जगह मान लिया था और कलीसिया के विभिन्न कर्तव्यों को दुनिया के विभिन्न पेशों की तरह माना था। मुझे पाठ-आधारित कार्य पसंद था और मुझे लगा कि मैं इस कार्य में अपनी अहमियत दिखा सकती हूँ। मुझे यह भी लगा कि जो लोग साहित्य लिखते हैं उनमें अधिक गहराई और अधिक विचार होते हैं, लोग उन्हें अहमियत देते हैं और उन पर ध्यान देते हैं। अपना कर्तव्य निभाने में मेरा शुरुआती बिंदु, मेरा स्रोत गलत था : यह भीड़ से अलग दिखने के लिए था, न कि सत्य का अनुसरण करने या सत्य पाने के लिए। भले ही मैं लेखों की जाँच का कर्तव्य कर रही हूँ, मैंने अपने कर्तव्य में शायद ही कभी सिद्धांतों की खोज की है या खुद को सत्य से लैस किया है, ताकि लेख पढ़ने में मेरी दक्षता और समस्याओं को जाँचने की मेरी क्षमता में सुधार हो सके। इसके बजाय, मैं बस पदोन्नत होने का इंतजार कर रही थी। जब पर्यवेक्षक ने कहा कि हम जो अध्ययन कर रहे थे वह मेरे वर्तमान कर्तव्य से संबंधित नहीं था, तो मुझे लगा कि पर्यवेक्षक की मुझे विकसित करने की कोई योजना नहीं है, इसलिए मैंने नकारात्मकता और काम में ढिलाई के माध्यम से अपने दिल के असंतोष को बाहर निकाला। क्या मैं पूरी तरह से विवेकहीन नहीं थी? मुझे एहसास हुआ कि अपनी आकांक्षाओं के पीछे भागना स्वार्थ है: यह हमारे कर्तव्य को आगे बढ़ाने में कोई प्रभाव नहीं डाल सकता और यह कलीसिया के कार्य में भी बाधा डालेगा। असल में मेरी काबिलियत औसत है और मेरा भाषा कौशल अपेक्षाकृत कमजोर है। सबसे महत्वपूर्ण बात यह है कि मैं कई सत्यों को पूरी तरह से नहीं समझती और बस पटकथा लिखने के काम के लायक नहीं हूँ। मेरे लिए लेखों की जाँच करने की व्यवस्था करना उचित था। कलीसिया ने मुझे पाठ-आधारित कर्तव्यों में प्रशिक्षण लेने की अनुमति दी। लेकिन मैं अपनी स्थिति से संतुष्ट नहीं थी, यहाँ तक कि मैंने परमेश्वर को भी गलत समझा। मुझमें सचमुच विवेक की बिल्कुल कमी थी! जैसा कि परमेश्वर कहता है : “किसी की आकांक्षाएँ चाहे जो भी हों, अगर वे निजी आकांक्षाएँ और इच्छाएँ हैं तो वे लोगों को परमेश्वर की इच्छा का पालन करने से रोकेंगी, और उसके वचनों का गुणगान करने और उसकी गवाही देने में बाधा डालेंगी या प्रभावित करेंगी। बेशक, अगर ये निजी आकांक्षाएँ और इच्छाएँ हैं, तब तक वे लोगों को शुद्धिकरण और उद्धार प्राप्त करने नहीं दे सकती हैं।” अब मेरा दिल बहुत हल्का महसूस हो रहा है और मैं समझ गई कि परमेश्वर लोगों से अपनी आकांक्षाओं को छोड़ने के लिए क्यों कहता है। असल में, कलीसिया एक ऐसी जगह है जहाँ परमेश्वर की इच्छा पूरी की जाती है। यह ऐसी जगह है जहाँ लोग सत्य का अनुसरण कर सकते हैं, स्वच्छ हो सकते हैं और उद्धार पा सकते हैं। लेकिन मैं जिस रास्ते पर चल रही थी, वह परमेश्वर के इरादे के विपरीत था। इस दौरान मैं हर दिन यही विचार करती थी कि अपनी आकांक्षाएँ कैसे पूरी करूँ और बहुत संवेदनशील हो गई थी। किसी और की कही एक सामान्य बात भी मेरे कर्तव्य निभाने की मनोदशा को प्रभावित कर देती थी और मेरा दिल और दिमाग दिन भर बेचैन रहता था। भले ही मैंने कभी परमेश्वर के बारे में कोई शिकायत करने की हिम्मत नहीं की, लेकिन मेरे दिल में परमेश्वर के साथ खींचतान चलती रहती थी और परमेश्वर के साथ मेरा रिश्ता बेहद दूर का हो गया था। यह वास्तव में एक प्रकार का मूक विरोध था। मैं परमेश्वर का प्रतिरोध कर रही थी और उसके खिलाफ विद्रोह कर रही थी! मैं लगातार अपनी आकांक्षाओं को साकार करने का अनुसरण करती थी। यह एक अविश्वासी का दृष्टिकोण है। अगर मैं इस रास्ते पर चलती रहती, तो न केवल मेरे अपने स्वभाव कभी नहीं बदल पाते, बल्कि मैंने कलीसिया के कार्य में गड़बड़ी की होती और बाधा भी डाली होती। मैं जो कर रही थी वह अच्छे कर्म तैयार करना नहीं था : यह बुरे कर्म जमा करना था। जब मुझे यह एहसास हुआ, तो मैं अपने दिल की गहराइयों से अपनी अनावश्यक इच्छाओं को छोड़ने और अपने वर्तमान कर्तव्य को अच्छी तरह से करने और परमेश्वर को संतुष्ट करने का प्रयास करने को तैयार हो गई।

आज मैंने परमेश्वर के वचनों के एक अंश में प्रतिष्ठा और रुतबे को छोड़ने का एक मार्ग पाया। मैंने परमेश्वर के वचन पढ़े : “तो एक सृजित प्राणी के कर्तव्य और जिम्मेदारियाँ क्या हैं? परमेश्वर का वचन सृजित प्राणियों के कर्तव्यों, दायित्वों और जिम्मेदारियों को स्पष्ट रूप से बताता है, है न? तुमने एक सृजित प्राणी का कर्तव्य स्वीकार किया है। तो फिर आज से तुम परमेश्वर के घर के वास्तविक सदस्य हो; इसका मतलब है कि तुम खुद को परमेश्वर के सृजित किए प्राणियों में से एक के रूप में स्वीकारते हो। आज से तुम्हें अपने जीवन की योजनाओं को फिर से तैयार करना चाहिए—तुम्हें उन आकांक्षाओं, इच्छाओं और लक्ष्यों का अनुसरण नहीं करना चाहिए जो तुमने अपने जीवन के लिए पहले निर्धारित किए थे। इसके बजाय, तुम्हें अपनी पहचान और परिप्रेक्ष्य बदलना चाहिए और उन जीवन लक्ष्यों और दिशा की योजना बनानी चाहिए जो एक सृजित प्राणी के पास होने चाहिए। सबसे महत्वपूर्ण बात यह है कि तुम्हारे लक्ष्य और दिशा एक अगुआ बनना या किसी उद्योग में अगुआई करना या उत्कृष्टता प्राप्त करना या ऐसा प्रसिद्ध व्यक्ति बनना नहीं होना चाहिए जो किसी अमुक काम में जुटा हो या जिसे किसी विशेष पेशेवर कौशल में महारत हासिल हो। इसके बजाय तुम्हें अपना कर्तव्य परमेश्वर से स्वीकार करना चाहिए, यानी यह जानना चाहिए कि इस समय तुम्हें क्या कार्य करना चाहिए और कौन-सा कर्तव्य निभाने की जरूरत है। तुम्हें अवश्य ही परमेश्वर के इरादे खोजने चाहिए। परमेश्वर तुमसे जो भी करने की अपेक्षा करे और उसके घर में तुम्हारे लिए जिस भी कर्तव्य की व्यवस्था की गई हो, तुम्हें उस कर्तव्य को अच्छे से निभाने के लिए जिन सत्यों को समझना चाहिए और जिन सिद्धांतों का अनुसरण करना और जिन सिद्धांतों में सिद्धहस्त होना चाहिए उनका पता लगाना चाहिए और उनके बारे में स्पष्ट होना चाहिए। यदि तुम उन्हें याद नहीं रख सकते तो तुम उन्हें लिख सकते हो और जब तुम्हारे पास समय हो, तुम उन्हें और अधिक देख सकते हो और उन पर और अधिक चिंतन कर सकते हो। परमेश्वर के सृजित प्राणियों में से एक के रूप में तुम्हारा प्राथमिक जीवन लक्ष्य एक सृजित प्राणी के रूप में अपना कर्तव्य अच्छे से निभाना और एक मानक-स्तरीय सृजित प्राणी बनना होना चाहिए। यह वह सबसे मौलिक जीवन लक्ष्य है जो तुम्हारे पास होना चाहिए। दूसरा और अधिक विशिष्ट लक्ष्य यह होना चाहिए कि एक सृजित प्राणी के रूप में अपना कर्तव्य कैसे अच्छे से निभाएँ और एक मानक-स्तरीय सृजित प्राणी कैसे बनें—यह सबसे महत्वपूर्ण है। जहाँ तक प्रतिष्ठा, रुतबे, मिथ्याभिमान और व्यक्तिगत संभावनाओं से जुड़ी दिशा या लक्ष्यों की बात है—वो सारी चीजें जिनका अनुसरण भ्रष्ट मानवता करती है—ये वो चीजें हैं जो तुम्हें त्याग देनी चाहिए” (वचन, खंड 6, सत्य के अनुसरण के बारे में, सत्य का अनुसरण कैसे करें (7))। परमेश्वर के वचनों ने मेरे दिल को रोशन कर दिया। मैं एक सृजित प्राणी हूँ और मुझे अपनी जगह के अनुसार अपने कर्तव्य निभाने चाहिए। मुझे अपनी आकांक्षाएँ और इच्छाएँ छोड़ देनी चाहिए और परमेश्वर के आयोजनों और व्यवस्थाओं के प्रति समर्पित होना चाहिए। आज कलीसिया मेरे लिए जिस कर्तव्य की व्यवस्था करती है, चाहे वह मुझे पसंद हो या न हो, चाहे मैं उसे महत्वपूर्ण समझूँ या मामूली, अगर वह परमेश्वर की ओर से आया है, तो मुझे उसे पूर्ण अनुपालन के साथ स्वीकारना चाहिए। अब मैं लेखों की जाँच करने के लिए जिम्मेदार हूँ, इसलिए मुझे सिद्धांतों के अनुसार अच्छे लेखों का चयन करना चाहिए, और जिन समस्याओं की असलियत मैं नहीं समझ पाती, उन पर मेहनत करनी चाहिए ताकि इस कार्य में अच्छे नतीजे हासिल हों।

हाल ही में, हमारी टीम में एक नई बहन शामिल हुई है। वह पटकथा लिखने का प्रशिक्षण ले रही है। मेरा दिल फिर से बेचैन हो गया। “क्या पर्यवेक्षक ने यह नहीं कहा था कि पटकथा लेखकों की कोई कमी नहीं है? उसने मुझे पदोन्नत करने के बजाय एक नई को क्यों ढूँढ़ा? क्या मैं सचमुच इतनी बुरी हूँ?” मुझे एहसास हुआ कि मैं एक बार फिर प्रतिष्ठा और रुतबे से प्रभावित हो रही हूँ, तो मैंने जल्दी से अपने दिल में प्रार्थना की। चाहे किसी को भी पदोन्नत किया जाए, अब मुझे जो करना है वह है अपने कर्तव्य पर बने रहना और इस बात से परेशान न होना। इसके बाद, मैंने इन सिद्धांतों को खोजने में समय और प्रयास लगाया कि अच्छे लेखों का चयन कैसे करें और यह कैसे तौलें कि किसी लेख में दी गई समझ व्यावहारिक है। जिन चीजों की भी असलियत मैं नहीं देख पाती थी, उन पर मैंने अपनी बहनों के साथ चर्चा की और सकारात्मक रवैये के साथ अपना कर्तव्य निभाया। मैं अब रुतबे के पीछे नहीं भागती। धीरे-धीरे मेरा दिल बहुत शांत हो गया और मैं अपने विचारों को अपने कर्तव्य में और अधिक लगा पाई। अपना कर्तव्य निभाने में मैं परमेश्वर की अगुआई भी महसूस कर पाई। परमेश्वर का धन्यवाद!


17. सिद्धांतों के अनुसार कर्तव्य न करने के दुष्परिणाम

श्याओश्याओ, चीन

सन् 2022 की शुरुआत में, मैं दस कलीसियाओं के काम के लिए जिम्मेदार थी। इनमें से तीन कलीसियाएँ ऐसी थीं जहाँ अगुआओं और उपयाजकों की काबिलियत काफी खराब थी और कलीसियाई जीवन अच्छा नहीं था। इसके अलावा, कई दूसरी कलीसियाओं में अगुआओं और उपयाजकों की कमी थी, इसलिए मैंने जल्दी से भाई-बहनों को चुनाव करवाने के लिए संगठित किया। चूँकि भाई-बहनों को चुनाव के सिद्धांतों की अच्छी समझ नहीं थी, इसलिए चुनाव का काम बहुत धीमी गति से आगे बढ़ा। बाद में, ऊपरी अगुआओं ने हमारे साथ एक सभा रखी ताकि चुनाव की धीमी प्रगति का कारण पता चल सके। उन्होंने अगुआओं और उपयाजकों को चुनने के महत्व के बारे में भी संगति की। यह सुनकर मेरा दिल बेचैन हो उठा। मैंने मन ही मन सोचा, “जिन कलीसियाओं के लिए मैं जिम्मेदार हूँ, उनमें इतने सारे अगुआओं और उपयाजकों की कमी है। क्या इससे यह साबित नहीं होता कि मेरी कार्य क्षमता बहुत खराब है? अगुआ मेरे बारे में क्या सोचेंगे? नहीं, यह नहीं चलेगा। मुझे अगुआ और उपयाजक के खाली पदों को भरने के लिए जल्दी से चुनाव करवाने होंगे। इससे सबको पता चल जाएगा कि मैं अभी भी कुछ वास्तविक काम कर सकती हूँ।” इसके बाद, मैंने जल्दी से अगुआओं और उपयाजकों के लिए चुनाव आयोजित किए, लेकिन अगुआओं और उपयाजकों को चुनने के सिद्धांतों के बारे में विस्तार से संगति नहीं की। मैंने सोचा कि अगर चुने हुए लोग अपना कर्तव्य निभाने में अपेक्षाकृत सक्रिय हों, कष्ट सह सकें और कीमत चुका सकें, तो ठीक रहेगा। कुछ समय की कड़ी मेहनत के बाद, कलीसियाओं ने धीरे-धीरे अगुआओं और उपयाजकों को चुन लिया। इन “नतीजों” को देखकर मैं बहुत खुश थी। मैंने सोचा कि अब कोई भी मेरी कार्य क्षमता पर सवाल नहीं उठाएगा। लेकिन, जिसकी मुझे उम्मीद नहीं थी, वह यह था कि बाद में दो बहनों ने कई बार रिपोर्ट दी कि नए चुने गए अगुआओं में से एक, भाई चेन लिन में न्याय की भावना नहीं थी, उसका गंभीर खुशामदी स्वभाव था और वह अगुआ बनने के लायक नहीं था। मैंने मन ही मन सोचा, “आजकल सभी में भ्रष्टताएँ और कमियाँ हैं। तुम्हारी अपेक्षाएँ बहुत ज्यादा हैं। अगर हम लोगों को आँकने के तुम्हारे मानकों पर चलते, तो हम कब अगुआओं और उपयाजकों के सभी पद भर पाते?” मुझे लगा कि चेन लिन को चुनने में कोई समस्या नहीं है और समस्या यह थी कि वे दोनों बहनें लोगों के साथ निष्पक्ष व्यवहार नहीं कर सकती थीं। इसलिए, मैंने बहनों को एक पत्र लिखा ताकि उनके साथ संगति कर सकूँ और उन्हें समझाने की कोशिश कर सकूँ। लेकिन, कुछ ही दिनों में, बहनों ने मुझे फिर से पत्र लिखकर कहा, “चेन लिन का खुशामदी स्वभाव बहुत गंभीर है। वह कलीसिया के कार्य की रक्षा नहीं करता और वह अगुआ बनने के लायक नहीं है।” लेकिन उस समय मैं भ्रष्ट स्वभाव में जी रही थी और जल्दी से अगुआओं और उपयाजकों को चुनना चाहती थी, इसलिए मैंने इस मामले पर कोई ध्यान नहीं दिया।

जल्द ही, मुझे ऊपरी अगुआओं से एक पत्र मिला जिसमें कहा गया था, “चेन लिन का खुशामदी स्वभाव बहुत गंभीर है। वह कलीसिया के कार्य की रक्षा नहीं करता और अब भी, उसमें पश्चात्ताप का कोई संकेत नहीं दिखता। सिद्धांतों के अनुसार, वह अगुआ बनने के लायक नहीं है।” पत्र पढ़ते ही, मुझे एहसास हुआ कि बहनों ने चेन लिन की समस्याओं के बारे में रिपोर्ट करने के लिए पहले भी कई पत्र भेजे थे, लेकिन मैंने उन्हें गंभीरता से नहीं लिया था और खोज नहीं की थी, यहाँ तक कि मैंने इसका बहुत ज्यादा प्रतिरोध भी किया था। मैंने देखा कि मैं बहुत घमंडी और आत्मतुष्ट थी! मैंने दूसरों के सुझाव स्वीकार नहीं किए थे और अपनी इच्छानुसार काम किया था। उस समय, मुझे इतनी शर्मिंदगी महसूस हुई कि मैं चाहती थी कि धरती फट जाए और मैं उसमें समा जाऊँ। मेरा चेहरा शर्म से जल रहा था और मेरे मन में तरह-तरह के विचार आने लगे, “मैं तो गई काम से। अब, ऊपरी अगुआओं को पता चल गया है कि मैं सिद्धांतों के अनुसार अपना कर्तव्य नहीं निभा रही हूँ। वे शायद मेरे प्रदर्शन के बारे में पता लगाने के लिए जाँच करेंगे। तो क्या मुझे बर्खास्त नहीं कर दिया जाएगा?” उन दिनों मैं तनावग्रस्त और बेचैन महसूस कर रही थी। मुझे परमेश्वर के वचन याद आए : “अगर तुम्हारे पास अपनी इच्छा के अनुसार कार्य करने का अवसर है, तो तुम्हारे पास सत्य खोजने का भी अवसर है, और तुम्हें अपने कार्यों के लिए सत्य को एक सिद्धांत के रूप में इस्तेमाल करना चाहिए” (वचन, खंड 6, सत्य के अनुसरण के बारे में, सत्य का अनुसरण करने का क्या अर्थ है (15))। परमेश्वर के वचनों पर विचार करते हुए, मेरे दिल में ऐसी पीड़ा महसूस हुई मानो कोई खंजर घोंपा जा रहा हो। हाँ, मेरे पास सत्य खोजने का अवसर था, लेकिन चूँकि मैंने सत्य का अनुसरण नहीं किया, मैंने अपने कर्तव्यों में सिद्धांतों की खोज नहीं की और अपनी इच्छानुसार काम किया। इससे काम में बाधा और गड़बड़ी हुई। इस दौरान, मैं चुनावों में जल्दी सफलता पाने के लिए उत्सुक थी और मैंने सिद्धांतों की खोज नहीं की थी, जिसके कारण गलत व्यक्ति चुन लिया गया। जब मेरे भाई-बहनों ने इस ओर इशारा किया, तो मैंने आत्म-चिंतन नहीं किया और समस्या को ठीक नहीं किया। यह कैसा कर्तव्य निभाना हुआ? हालाँकि, मुझे अपनी प्रकृति और जिस मार्ग पर मैं चल रही थी, उसके बारे में कोई समझ नहीं थी, जल्द ही मेरी पुरानी समस्या फिर से खड़ी हो गई। उस दौरान, ऊपरी अगुआओं ने एक पत्र भेजा जिसमें कहा गया था कि प्रत्येक कलीसिया को दूसरे क्षेत्रों में कर्तव्य निभाने के लिए कुछ प्रतिभाशाली लोगों को भेजना होगा, ताकि वे सुसमाचार कार्य में अपना योगदान दे सकें। इसके बाद, मैंने जल्दी से उम्मीदवारों की जाँच की। जाँच करके तैयार की गई उम्मीदवारों की सूची देखकर, मैं मन ही मन बहुत खुश हुई। मैं सोचने से खुद को रोक नहीं पाई, “क्या यह सच नहीं है कि जितने ज्यादा लोग मैं भेजूँगी, मेरी कार्य क्षमता का प्रदर्शन उतना ही बेहतर होगा? मुझे प्रयास करना होगा ताकि ऊपरी अगुआ देख सकें कि मैं अभी भी कुछ वास्तविक काम कर सकती हूँ।” उस समय, सूची में एक भाई था जिसका परमेश्वर में विश्वास के कारण गिरफ्तारी का रिकॉर्ड था। यह स्पष्ट नहीं था कि वह वांछित था या नहीं और क्या उसके लिए लंबी यात्रा पर जाना खतरनाक होगा। मैं थोड़ी बेचैन महसूस कर रही थी, लेकिन अधिक प्रतिभाशाली लोगों को भेजने के लिए, ताकि अगुआ देख सकें कि मेरे काम से नतीजे मिलते हैं, मैंने इस भाई को दूसरे क्षेत्र में कर्तव्य निभाने की व्यवस्था की। मुझे उम्मीद नहीं थी कि अपने कर्तव्य निभाने के रास्ते में उसे गिरफ्तार कर लिया जाएगा। जल्द ही, ऊपरी अगुआओं ने पत्र लिखकर कहा कि हमने जिन लोगों को भेजा था उनमें से कई दूसरे क्षेत्रों में कर्तव्य निभाने के लिए उपयुक्त नहीं थे। उन्होंने हमें सिद्धांतों के अनुसार काम करने और उत्साह के आधार पर लोगों को न भेजने की याद दिलाई। पत्र पढ़ते हुए, मैं चाहती थी कि धरती फट जाए और मैं उसमें समा जाऊँ। मैं सचमुच किसी बिल में घुस जाना चाहती थी। मैंने अपने मन में खुद से पूछा, “क्या यह कर्तव्य निभाना है? यह तो साफ तौर पर बाधा डालना और गड़बड़ी पैदा करना है!” पीड़ा में, मैं परमेश्वर के सामने प्रार्थना करने आई, उससे कहा कि वह मुझे प्रबुद्ध करे और अपने भ्रष्ट स्वभाव को समझने में मेरा मार्गदर्शन करे।

बाद में मैंने परमेश्वर के वचन पढ़े : “बाहर से वह चाहे कितना भी व्यस्त दिखता हो, सड़कों पर भाग-दौड़ करने में कितना भी समय बिताता हो, कितना भी बलिदान करता हो, त्याग करता हो और खपता हो, क्या ऐसे लोग जो हमेशा हैसियत की खातिर ही बोलते और कार्य करते हैं, सत्य का अनुसरण करने वाले माने जा सकते हैं? बिल्कुल नहीं। हैसियत के लिए वे कोई भी कीमत चुकाएँगे। हैसियत के लिए वे कोई भी कष्ट सह लेंगे। हैसियत के लिए वे कुछ भी करने के लिए तैयार रहेंगे। वे दूसरों में कमियाँ निकालने, उन्हें फँसाने, या उनके लिए मुश्किलें खड़ी करने की कोशिश करते हैं, उन्हें पैरों तले रौंदते हैं। वे सजा और प्रतिफल के जोखिम से भी नहीं डरते; वे नतीजों के बारे में सोचे बिना हैसियत की खातिर कार्य करते हैं। ऐसे लोग किस चीज का अनुसरण करते हैं? (हैसियत का।) उनकी पौलुस के साथ कहाँ समानता है? (मुकुट का अनुसरण करने में।) वे धार्मिकता के मुकुट का अनुसरण करते हैं, हैसियत, शोहरत और लाभ का अनुसरण करते हैं, और सत्य के अनुसरण के बजाय हैसियत, शोहरत और लाभ के अनुसरण को वैध अनुसरण मानते हैं। ऐसे लोगों की सबसे प्रमुख विशेषता क्या होती है? यही कि सभी मामलों में वे हैसियत, शोहरत और लाभ की खातिर काम करते हैं” (वचन, खंड 3, अंत के दिनों के मसीह के प्रवचन, सत्य के अभ्यास में ही होता है जीवन प्रवेश)। “मसीह-विरोधियों के लिए, अगर उनकी प्रतिष्ठा और रुतबे पर हमला किया जाता है और उन्हें छीन लिया जाता है तो यह उनकी जान लेने की कोशिश करने से भी अधिक गंभीर मामला होता है। मसीह-विरोधी चाहे कितने भी उपदेश सुन ले या परमेश्वर के कितने भी वचन पढ़ ले, उसे इस बात का दुख या पछतावा नहीं होगा कि उसने कभी सत्य का अभ्यास नहीं किया है और वह मसीह-विरोधियों के मार्ग पर चल रहा है, न ही इस बात पर कि उसका प्रकृति सार मसीह-विरोधियों का है। बल्कि उसकी बुद्धि हमेशा इसी काम में लगी रहती है कि कैसे अपने रुतबे और प्रतिष्ठा को बढ़ाया जाए। यह कहा जा सकता है कि मसीह-विरोधी जो कुछ भी करते हैं, दूसरों के सामने दिखावा करने के लिए करते हैं, परमेश्वर के सामने नहीं। मैं ऐसा क्यों कह रहा हूँ? ऐसा इसलिए कह रहा हूँ क्योंकि ऐसे लोग रुतबे से इतना प्यार करते हैं कि वे इसे अपना जीवन समझते हैं, अपने जीवनभर का लक्ष्य समझते हैं। इसके अलावा, चूँकि वे अपने रुतबे से बहुत प्यार करते हैं, वे सत्य के अस्तित्व में विश्वास ही नहीं करते और यह तक कहा जा सकता है कि वे परमेश्वर के अस्तित्व में विश्वास नहीं रखते। इस प्रकार, प्रतिष्ठा और रुतबा हासिल करने के लिए वे चाहे जैसे भी गणना करें, लोगों और परमेश्वर को धोखा देने के लिए चाहे जैसा बनावटी वेश बनाएँ, उनके दिलों की गहराइयों में कोई जागरूकता या धिक्कार नहीं होता, चिंतित होने की तो बात ही दूर है। प्रतिष्ठा और रुतबे की अपनी निरंतर खोज में वे, परमेश्वर ने जो किया है उसका भी मनमाने ढंग से खंडन करते हैं। मैं ऐसा क्यों कहता हूँ? अपने दिलों की गहराइयों में मसीह-विरोधी मानते हैं, ‘समस्त प्रतिष्ठा और रुतबा व्यक्ति के अपने प्रयासों से अर्जित किया जाता है। केवल लोगों के बीच अपनी स्थिति मजबूत करके और प्रतिष्ठा और रुतबा हासिल करके ही वे परमेश्वर के आशीषों का आनंद ले सकते हैं। जीवन का मूल्य तभी होता है, जब लोग पूर्ण सत्ता और रुतबा हासिल कर लेते हैं। बस यही मनुष्य की तरह जीना है। इसके विपरीत, परमेश्वर के वचन में जिस तरह से जीने के लिए कहा गया है उस तरह जीना बेकार होगा—यानी हर चीज में परमेश्वर की संप्रभुता और व्यवस्थाओं के प्रति समर्पित होना, स्वेच्छा से सृजित प्राणी के स्थान पर खड़े होना और एक सामान्य व्यक्ति की तरह जीना—इस तरह के व्यक्ति का कोई आदर नहीं करेगा। इंसान को अपने रुतबे, प्रतिष्ठा और खुशी खुद संघर्ष करके अर्जित करनी चाहिए; ये चीजें सकारात्मक और सक्रिय रवैये के साथ लड़कर जीती और हासिल की जानी चाहिए। कोई तुम्हें ये चीजें थाली में परोसकर नहीं देगा—निष्क्रिय होकर प्रतीक्षा करने से केवल विफलता मिलेगी।’ मसीह-विरोधी इसी प्रकार हिसाब लगाते रहते हैं। मसीह-विरोधियों का यही स्वभाव है। अगर तुम मसीह-विरोधियों से आशा करते हो कि वे सत्य को स्वीकार लेंगे, अपनी गलतियाँ मान लेंगे और असल में पछतावा करेंगे तो यह असंभव है—वे ऐसा बिल्कुल नहीं कर सकते। मसीह-विरोधियों का प्रकृति सार शैतान जैसा है और वे सत्य से नफरत करते हैं, वे चाहे कहीं भी जाएँ, यहाँ तक कि धरती के अंतिम छोर तक चले जाएँ तो भी प्रतिष्ठा और रुतबा पाने की उनकी महत्वाकांक्षा कभी नहीं बदलेगी और न ही चीजों पर उनके विचार या जिस मार्ग पर वे चलते हैं वह कभी बदलेगा” (वचन, खंड 4, मसीह-विरोधियों को उजागर करना, मद नौ (भाग तीन))। परमेश्वर के वचन उजागर करते हैं कि मसीह-विरोधी प्रतिष्ठा और रुतबे को अपने जीवन से भी अधिक महत्वपूर्ण मानते हैं। वे चाहे कुछ भी करें, हमेशा और ऊँची प्रतिष्ठा पाने की कोशिश करते हैं। वे प्रतिष्ठा और रुतबे को अपने अनुसरण का लक्ष्य और दिशा मानते हैं, रुतबे के लिए कोई भी कीमत चुकाने को तैयार रहते हैं। वे अपनी इच्छानुसार काम करते हैं और सत्य सिद्धांतों की जरा भी खोज नहीं करते। वे बस उसी तरह से काम करते हैं जो उनकी अपनी प्रसिद्धि, लाभ और रुतबे के लिए सबसे अधिक फायदेमंद हो। क्या इस दौरान मेरा व्यवहार बिल्कुल ऐसा नहीं था? भले ही ऊपरी तौर पर, मैं अपने कर्तव्य निभाने में कठिनाइयाँ सह सकती थी और कीमत चुका सकती थी, लेकिन मैंने जो कुछ भी किया वह प्रसिद्धि, लाभ और रुतबे की खातिर किया। चाहे वह अगुआओं और उपयाजकों को चुनना हो या प्रतिभाशाली लोगों को भेजना हो, मैं जल्दी सफलता पाने के लिए उत्सुक थी। मैं अपने भाई-बहनों को दिखाना चाहती थी कि मैंने अपने कर्तव्य निभाने में नतीजे हासिल किए हैं और मुझमें कार्य क्षमता है, इस प्रकार मैं सभी की प्रशंसा और स्वीकृति प्राप्त करना चाहती थी। जब उपयुक्त अगुआ या उपयाजक नहीं चुने जा सके, तो मुझे एहसास हुआ कि मुझे अपने भाई-बहनों के साथ चुनाव के सिद्धांतों के बारे में संगति करनी चाहिए थी, लेकिन ऊपरी अगुआओं को यह दिखाने के लिए कि मैं अगुआओं और उपयाजकों के चुनाव जल्दी पूरे कर सकती हूँ, मैं जल्दी सफलता पाने के लिए बहुत उत्सुक थी और मैंने सिद्धांतों के अनुसार चुनाव नहीं करवाए। जब मेरी बहनों ने बताया कि हमने एक अनुपयुक्त व्यक्ति को चुना है, तो मैंने इसे स्वीकार नहीं किया, यहाँ तक कि सोचा कि उनकी अपेक्षाएँ बहुत सख्त हैं, फिर मैंने उन्हें समझाने और यह साबित करने के तरीके सोचे कि हमने जिन लोगों को चुना था वे उपयुक्त थे। एक अगुआ के रूप में, कलीसिया के चुनाव जैसे महत्वपूर्ण मामले में अपनी प्रसिद्धि, लाभ और रुतबे की रक्षा के लिए सिद्धांतों के विपरीत काम करना मेरे लिए खुल्लमखुल्ला परमेश्वर को धोखा देना और उसका प्रतिरोध करना था। इसके अलावा, प्रतिभाशाली लोगों को भेजने के मामले में, जो व्यक्ति वास्तव में परमेश्वर के इरादों के प्रति विचारशील होता है, वह परमेश्वर की तत्काल जरूरतों को पूरा करने के लिए उत्सुक होगा और राज्य के सुसमाचार में अपना योगदान देने के लिए योग्य लोगों को भेजेगा। लेकिन, लोगों को यह दिखाने के लिए कि मुझमें कार्य क्षमता है, मैंने बस गिनती पूरी करने के लिए कुछ ऐसे लोगों को भी सूची में शामिल कर दिया जिनके बारे में मुझे स्पष्ट रूप से कोई समझ नहीं थी। ठीक इस भाई की तरह जिसका गिरफ्तारी का रिकॉर्ड था। मुझे उसकी स्थिति के बारे में स्पष्ट जानकारी नहीं थी और इसलिए सुरक्षित रहने के लिए मुझे उसके साथ जो कुछ भी हो रहा था उसकी जाँच-परख करनी चाहिए थी। लेकिन, चूँकि मैं बस अपना सम्मान और रुतबा बचाने के लिए और अधिक लोगों को भेजना चाहती थी, नतीजतन भाई गिरफ्तार हो गया। मैंने देखा कि कैसे मैंने प्रतिष्ठा और रुतबे का पीछा किया और सिद्धांतों के अनुसार काम नहीं किया और यहाँ तक कि अपना सम्मान और रुतबा बचाने के लिए अपने भाई-बहनों की सुरक्षा को भी नजरअंदाज कर दिया, कलीसिया के हितों पर विचार न करने की तो बात ही छोड़ो। मैंने अपने भाई-बहनों को नुकसान पहुँचाया। मैं मसीह-विरोधियों के मार्ग पर चल रही थी। अगर मैंने पश्चात्ताप नहीं किया, तो परमेश्वर मुझे ठुकरा देगा और हटा देगा।

बाद में मैंने परमेश्वर के और वचन पढ़े : “कुछ लोग कलीसिया का कार्य करने का झंडा लहराते फिरते हैं, लेकिन अपनी व्यक्तिगत शोहरत, लाभ और रुतबे के पीछे भागते हैं, अपने ही उद्यम में रत रहते हैं, अपना एक छोटा-सा समूह, अपना एक छोटा-सा साम्राज्य बना लेते हैं—क्या इस प्रकार का व्यक्ति अपना कर्तव्य कर रहा है? वे जो भी कार्य करते हैं वह अनिवार्य रूप से कलीसिया के कार्य में गड़बड़ी और बाधा पहुँचाता है और इसे खराब करता है। उनके शोहरत, लाभ और रुतबे के पीछे भागने का क्या परिणाम होता है? पहला, यह इस बात को प्रभावित करता है कि परमेश्वर के चुने हुए लोग सामान्य रूप से परमेश्वर के वचनों को कैसे खाते-पीते हैं और सत्य को कैसे समझते हैं, यह उनके जीवन प्रवेश में बाधा डालता है, उन्हें परमेश्वर में विश्वास के सही मार्ग में प्रवेश करने से रोकता है और उन्हें गलत मार्ग पर ले जाता है—जो चुने हुए लोगों को नुकसान पहुँचाता है और उन्हें बरबाद कर देता है। और यह अंततः कलीसिया के कार्य के साथ क्या करता है? बाधा, हानि और विघटन। लोगों के शोहरत, लाभ और रुतबे के पीछे भागने का यही परिणाम है। जब वे इस तरह से अपना कर्तव्य करते हैं तो क्या इसे मसीह-विरोधी के मार्ग पर चलना नहीं कहा जा सकता? जब परमेश्वर कहता है कि लोग शोहरत, लाभ और रुतबे को अलग रखें तो ऐसा नहीं है कि वह लोगों को चुनने के अधिकार से वंचित कर रहा है; बल्कि यह इस कारण कहता है कि शोहरत, लाभ और रुतबे के पीछे भागते हुए लोग कलीसिया के कार्य और परमेश्वर के चुने हुए लोगों के जीवन प्रवेश में गड़बड़ी और बाधा पहुँचाते हैं, यहाँ तक कि वे और ज्यादा लोगों के द्वारा परमेश्वर के वचनों को खाने-पीने, सत्य को समझने और इस प्रकार परमेश्वर का उद्धार प्राप्त करने पर भी प्रभाव डाल सकते हैं। यह एक निर्विवाद तथ्य है। जब लोग अपनी शोहरत, लाभ और रुतबे के पीछे भागते हैं तो यह निश्चित है कि वे सत्य का अनुसरण नहीं करेंगे और निष्ठापूर्वक अपना कर्तव्य पूरा नहीं करेंगे। वे सिर्फ शोहरत, लाभ और रुतबे की खातिर ही बोलेंगे और कार्य करेंगे और वे जो भी काम करते हैं, वह बिना किसी अपवाद के इन्हीं चीजों की खातिर होता है। इस तरह से व्यवहार और कार्य करना निस्संदेह मसीह-विरोधियों के मार्ग पर चलना है; यह परमेश्वर के कार्य में गड़बड़ी और बाधा डालना है और इसके सभी विभिन्न परिणाम राज्य के सुसमाचार को फैलाने और कलीसिया के भीतर परमेश्वर की इच्छा पूरी करने में बाधा डालना है। इसलिए यह निश्चित रूप से कहा जा सकता है कि शोहरत, लाभ और रुतबे के पीछे भागने वालों द्वारा अपनाया जाने वाला मार्ग परमेश्वर के प्रतिरोध का मार्ग है। यह परमेश्वर का जानबूझकर किया जाने वाला प्रतिरोध है, उसे नकारना है—यह परमेश्वर का प्रतिरोध करने और उसके विरोध में खड़े होने में शैतान के साथ सहयोग करना है। लोगों की शोहरत, लाभ और रुतबे के पीछे भागने की यही प्रकृति है। लोगों के अपने हितों के पीछे भागने में गलती यह होती है कि वे जिन लक्ष्यों का अनुसरण करते हैं वे शैतान के लक्ष्य हैं—और वे दुष्टतापूर्ण और अन्यायपूर्ण लक्ष्य हैं। जब लोग शोहरत, लाभ और रुतबे जैसे व्यक्तिगत हितों के पीछे भागते हैं तो वे अनजाने ही शैतान का औजार बन जाते हैं, वे शैतान के लिए एक साधन बन जाते हैं, और तो और वे शैतान का मूर्त रूप बन जाते हैं। वे कलीसिया में एक नकारात्मक भूमिका निभाते हैं; कलीसिया के कार्य पर, सामान्य कलीसियाई जीवन और परमेश्वर के चुने हुए लोगों के सामान्य अनुसरण पर उनका प्रभाव बाधा डालने और हानि पहुँचाने वाला होता है; उनका प्रतिकूल और नकारात्मक प्रभाव पड़ता है” (वचन, खंड 4, मसीह-विरोधियों को उजागर करना, मद नौ (भाग एक))। जब मैंने परमेश्वर द्वारा उजागर किए गए मसीह-विरोधियों से खुद की तुलना की, तो पाया कि मेरा व्यवहार भी वैसा ही था। मैंने अगुआओं और उपयाजकों को चुनने और प्रतिभाशाली लोगों को भेजने के अवसरों का फायदा उठाकर अपने व्यक्तिगत स्वार्थ साधे, यह दिखाने की कोशिश की कि मुझमें कार्य क्षमता है ताकि लोगों की प्रशंसा पाने का अपना लक्ष्य हासिल कर सकूँ। भले ही ऊपरी तौर पर ऐसा लगता था कि मैं बड़े उत्साह के साथ अपना कर्तव्य निभा रही हूँ, लेकिन अंदर से, मैं अपनी महत्वाकांक्षाओं और इच्छाओं से भरी हुई थी। प्रसिद्धि, लाभ और रुतबे का पीछा करने के लिए, मैंने कलीसिया के महत्वपूर्ण कार्य में लापरवाही बरती और धोखा दिया। मेरे इस व्यवहार और एक मसीह-विरोधी के व्यवहार में क्या अंतर था? अगुआओं और उपयाजकों के चुनाव और प्रतिभाशाली लोगों को भेजना, दोनों ही कलीसिया के कार्य और सुसमाचार के प्रसार के लिए किए जाते हैं। इसका उद्देश्य कुछ अनुपयुक्त लोगों को चुनकर गिनती पूरी कर लेना बिल्कुल नहीं है। यदि काम की जिम्मेदारी उठाने के लिए अनुपयुक्त लोगों को चुना जाता है, तो इससे न केवल सुसमाचार कार्य आगे नहीं बढ़ेगा, बल्कि यह बाधाएँ और गड़बड़ियाँ भी पैदा करेगा, जिससे भाई-बहनों को नुकसान होगा। मैंने प्रसिद्धि, लाभ और रुतबे को किसी भी चीज से अधिक महत्वपूर्ण माना। मैंने अपने कर्तव्य को बिल्कुल भी दिल से नहीं लिया, परमेश्वर का भय मानने वाला दिल होने की तो बात ही छोड़ो। अपने कर्तव्य के प्रति इस तरह के रवैये से परमेश्वर सच में घृणा करता है! अगर मैंने पश्चात्ताप नहीं किया, तो परमेश्वर मुझे हटा देगा। पहले, मैं हमेशा मानती थी कि जितनी जल्दी अगुआ और उपयाजक चुने जाएँगे, उतना ही बेहतर होगा और जितने अधिक प्रतिभाशाली लोग भेजे जाएँगे, परमेश्वर मुझे उतनी ही स्वीकृति देगा। यह विचार बेतुका है। परमेश्वर जिस बात को महत्व देता है वह यह है कि क्या हम अपने कर्तव्य निभाते समय परमेश्वर के इरादों के प्रति विचारशील होते हैं और सिद्धांतों के अनुसार काम करते हैं।

इसके बाद, मैंने अभ्यास का मार्ग खोजने के लिए परमेश्वर से प्रार्थना की। मैंने परमेश्वर के वचन पढ़े : “तुम चाहे जो भी कर्तव्य निभा रहे हो, तुम्हें सत्य सिद्धांत खोजने चाहिए, परमेश्वर के इरादे समझने चाहिए, यह जानना चाहिए कि उस कर्तव्य के संबंध में उसकी क्या अपेक्षाएँ हैं, और यह समझना चाहिए कि उस कर्तव्य निर्वहन के माध्यम से तुम्हें क्या हासिल करना चाहिए। केवल ऐसा करके ही तुम सिद्धांतों के अनुसार अपना कार्यकलाप कर सकते हो। अपने कर्तव्य को निभाने में, तू अपनी व्यक्तिगत प्राथमिकताओं के अनुसार बिल्कुल नहीं जा सकता है या तू जो चाहे वही नहीं कर सकता है, जिसे भी करने में तू खुश हो, वह नहीं कर सकता है, या ऐसा काम नहीं कर सकता जो तुझे अच्छे व्यक्ति के रूप में दिखाए। यह अपनी इच्छा के अनुसार कार्य करना है। अगर तू अपने कर्तव्य के प्रदर्शन में यह सोचते हुए अपनी व्यक्तिगत प्राथमिकताओं पर भरोसा करता है कि परमेश्वर यही अपेक्षा करता है, और यही है जो परमेश्वर को खुश करेगा, और यदि तू परमेश्वर पर अपनी व्यक्तिगत प्राथमिकताओं को बलपूर्वक लागू करता है या उन का अभ्यास ऐसे करता है मानो कि वे सत्य हों, उनका ऐसे पालन करता है मानो कि वे सत्य सिद्धांत हों, तो क्या यह गलती नहीं है? यह कर्तव्य निभाना नहीं है, और इस तरह से तेरा कर्तव्य निभाना परमेश्वर के द्वारा याद नहीं रखा जाएगा। कुछ लोग सत्य को नहीं समझते हैं, और वे नहीं जानते कि अपने कर्तव्यों को ठीक से पूरा करने का क्या अर्थ है। उन्हें लगता है कि उन्होंने अपना प्रयास और अपना दिल इसमें लगाया है, अपनी दैहिक इच्छा के विरुद्ध विद्रोह किया है और कष्ट उठाया है, तो फिर वे अपने कर्तव्य संतोषजनक ढंग से क्यों नहीं पूरे कर सकते हैं? परमेश्वर हमेशा असंतुष्ट क्यों रहता है? इन लोगों ने कहाँ भूल की है? उनकी भूल यह थी कि उन्होंने परमेश्वर की अपेक्षाओं की तलाश नहीं की थी, बल्कि अपने ही विचारों के अनुसार काम किया था—यही कारण है। उन्होंने अपनी ही इच्छाओं, पसंद-नापसंद और स्वार्थी उद्देश्यों को सत्य मान लिया था और उन्होंने इनको वो मान लिया जिससे परमेश्वर प्रेम करता है, मानो कि वे परमेश्वर के मानक और अपेक्षाएँ हों। जिन बातों को वे सही, अच्छी और सुन्दर मानते थे, उन्हें सत्य के रूप में देखते थे; यह गलत है। वास्तव में, भले ही लोगों को कभी कोई बात सही लगे, लगे कि यह सत्य के अनुरूप है, लेकिन इसका यह अर्थ नहीं है कि यह आवश्यक रूप से परमेश्वर के इरादों के अनुरूप है। लोग जितना अधिक यह सोचते हैं कि कोई बात सही है, उन्हें उतना ही अधिक सावधान होना चाहिए और उतना ही अधिक सत्य को खोजना चाहिए और यह देखना चाहिए कि उनकी सोच परमेश्वर की अपेक्षाओं के अनुरूप है या नहीं। यदि यह ठीक उसकी अपेक्षाओं और उसके वचनों के विरुद्ध है तो भले ही तुम इसे सही मानो यह स्वीकार्य नहीं है, और यह बस एक मानवीय विचार है और तुम इसे चाहे कितना ही सही मानो यह सत्य के अनुरूप नहीं होगा। कोई चीज सही है या गलत, यह निर्णय परमेश्वर के वचनों पर आधारित होना चाहिए। तुम्हें कोई बात चाहे जितनी भी सही लगे, जब तक इसका आधार परमेश्वर के वचनों में न हों, यह गलत है और तुम्हें इसे हटा देना चाहिए। यह तभी स्वीकार्य है जब यह सत्य के अनुरूप हो, और इस तरीके से सत्य सिद्धांतों का मान रखकर ही तुम्हारा कर्तव्य निर्वहन मानक पर खरा उतर सकता है। कर्तव्य आखिर है क्या? यह परमेश्वर द्वारा लोगों को सौंपा गया कार्य होता है, यह परमेश्वर के घर के कार्य का हिस्सा होता है, यह एक जिम्मेदारी और दायित्व है जिसे परमेश्वर के चुने हुए प्रत्येक व्यक्ति को वहन करना चाहिए। क्या कर्तव्य तुम्हारी आजीविका है? क्या यह व्यक्तिगत पारिवारिक मामला होता है? क्या यह कहना उचित है कि जब तुम्हें कोई कर्तव्य दे दिया जाता है, तो वह कर्तव्य तुम्हारा व्यक्तिगत व्यवसाय बन जाता है? ऐसा बिल्कुल नहीं है। तो तुम्हें अपना कर्तव्य कैसे निभाना चाहिए? परमेश्वर की अपेक्षाओं, वचनों और मानकों के अनुसार कार्य करके, अपने व्यवहार को मानवीय व्यक्तिपरक इच्छाओं के बजाय सत्य सिद्धांतों पर आधारित करके” (वचन, खंड 3, अंत के दिनों के मसीह के प्रवचन, सत्य सिद्धांत खोजकर ही कोई अपना कर्तव्य अच्छी तरह निभा सकता है)। परमेश्वर के वचनों से मैं समझ गई कि अपना कर्तव्य अच्छी तरह से निभाने और परमेश्वर को संतुष्ट करने के लिए, हमें सबसे पहले अपने इरादे सही करने होंगे, व्यक्तिगत महत्वाकांक्षाओं और इच्छाओं को त्यागना होगा और प्रसिद्धि, लाभ और रुतबे की खातिर काम नहीं करना होगा। न ही हमें अपने विचारों और पसंद को सत्य सिद्धांत मानना चाहिए। इसके बजाय, हमें परमेश्वर की अपेक्षाएँ खोजनी चाहिए और परमेश्वर के इरादों के अनुसार अपना कर्तव्य निभाना चाहिए। केवल इसी तरह से हम सिद्धांतों के अनुसार काम कर सकते हैं। परमेश्वर के घर में, चाहे कर्तव्य किसी भी पहलू का हो, उससे संबंधित सत्य सिद्धांत होते हैं। उदाहरण के लिए, जब कलीसिया अगुआओं और उपयाजकों को चुनती है, तो हमें अगुआओं और उपयाजकों को चुनने के सिद्धांतों और मानकों की खोज करनी चाहिए। सबसे पहले, वे ऐसे लोग होने चाहिए जो सत्य का अनुसरण करते हों, जिनमें अच्छी मानवता हो और न्याय की भावना हो। कुछ भाई-बहनों के भ्रष्ट स्वभाव थोड़े अधिक गंभीर हो सकते हैं, लेकिन वे फिर भी सत्य स्वीकार सकते हैं और काट-छाँट के बाद वे खुद को समझ सकते हैं और परमेश्वर की अपेक्षाओं के अनुसार प्रयास कर सकते हैं। इस प्रकार के व्यक्ति को अगुआ के रूप में चुनना सिद्धांतों के अनुरूप है। इसके विपरीत, कुछ लोगों का दिमाग तेज होता है, उनमें खूबियाँ होती हैं, बाहरी उत्साह होता है और वे अपने कर्तव्य निभाने में कष्ट सह सकते हैं, लेकिन उनका अपना कोई जीवन प्रवेश नहीं होता; अपने कर्तव्य निभाने में, वे आँख मूँदकर प्रसिद्धि, लाभ और रुतबे का पीछा करते हैं, लोगों को गुमराह करने के लिए शब्द और धर्म-सिद्धांत बोलते हैं। जब उनकी काट-छाँट की जाती है, तब भी वे खुद को नहीं समझते। यदि इस प्रकार का व्यक्ति अगुआ बनता है, तो वह कोई भी समस्या हल नहीं कर पाएगा और वह केवल भाई-बहनों और कलीसिया के कार्य को नुकसान पहुँचाएगा।

बाद में, हमने बहन ली लिंग को दूसरे क्षेत्र में कर्तव्य निभाने की सिफारिश की। बहन के जाने से कुछ ही दिन पहले, कुछ भाई-बहनों ने एक रिपोर्ट पत्र लिखकर कहा कि ली लिंग अपने कर्तव्य निभाने में कोई बोझ नहीं उठाती, वास्तविक काम नहीं करती और काफी घमंडी भी है। वह हमेशा उन दो बहनों को नापसंद करती थी जिनके साथ वह काम करती थी और अक्सर दूसरे भाई-बहनों के सामने उनकी आलोचना करती और उन्हें नीचा दिखाती थी, जिससे दूसरों ने उनके प्रति पूर्वाग्रह बना लिए, टीम में अशांति पैदा हुई और नतीजतन दोनों बहनें नकारात्मक हो गईं। मैंने जल्दी से उन बहनों को पत्र लिखा जो रिपोर्ट पत्र सँभालती थीं और उनसे कहा कि वे ली लिंग की समस्याओं को सरल तरीके से उजागर करें ताकि ली लिंग जल्दी से काम के लिए निकल सके। बाद में मुझे एहसास हुआ कि मेरी मनोदशा गलत थी। क्या मुझे सचमुच परमेश्वर के घर को प्रतिभाशाली लोग भेजने के लिए इतनी जल्दी थी? क्या यह इसलिए नहीं था कि मैंने सोचा था कि एक और प्रतिभाशाली व्यक्ति भेजने से मैं अच्छी दिखूँगी? मुझे परमेश्वर के वचन याद आए : “अपना कर्तव्य निभाना वास्तव में कठिन नहीं है, और न ही उसे निष्ठापूर्वक और स्वीकार्य मानक तक करना कठिन है। तुम्हें अपने जीवन का बलिदान या कुछ भी खास या मुश्किल नहीं करना है, तुम्हें केवल ईमानदारी और दृढ़ता से परमेश्वर के वचनों और निर्देशों का पालन करना है, इसमें अपने विचार नहीं जोड़ने हैं या अपना खुद का कार्य संचालित नहीं करना है, बल्कि सत्य के अनुसरण के रास्ते पर चलना है। अगर लोग ऐसा कर सकते हैं, तो उनमें मूल रूप से एक मानव जैसी समानता होगी। जब उनमें परमेश्वर के प्रति सच्चा समर्पण होता है, और वे ईमानदार व्यक्ति बन जाते हैं, तो वे एक सच्चे मनुष्य के समान होंगे” (वचन, खंड 3, अंत के दिनों के मसीह के प्रवचन, उचित कर्तव्यपालन के लिए आवश्यक है सामंजस्यपूर्ण सहयोग)। परमेश्वर के वचनों से मैंने देखा कि चूँकि कर्तव्य कोई व्यक्तिगत मामला नहीं है, बल्कि परमेश्वर का दिया हुआ आदेश है, इसलिए हमें इसे परमेश्वर की अपेक्षाओं और सत्य सिद्धांतों के अनुसार करना चाहिए। केवल इसी तरह से हम परमेश्वर के इरादों के अनुरूप होंगे। मुझे अपनी मंशाएँ त्यागनी चाहिए और इस बात पर ध्यान देना बंद कर देना चाहिए कि दूसरे मेरी प्रशंसा करते हैं या नहीं। मुझे सत्य की खोज पर ध्यान देना चाहिए और सिद्धांतों के अनुसार अपना कर्तव्य अच्छी तरह से निभाना चाहिए। यही सही तरीके से काम करना और सही मार्ग पर चलना है। यदि अपनी प्रसिद्धि, लाभ और रुतबे की खातिर मैंने ली लिंग की समस्याओं की गंभीरता से पुष्टि नहीं की और उन्हें हल नहीं किया, तो यह सिद्धांतों का स्पष्ट उल्लंघन करते हुए काम करना होगा। जब मैंने यह सोचा, तो मुझे एहसास हुआ कि मैं अपनी प्रतिष्ठा और रुतबे का और अधिक ध्यान नहीं रख सकती, मैंने जल्दी से एक पत्र लिखकर अपने भाई-बहनों से रिपोर्ट पत्र को सत्यापित करने के लिए कहा। सत्यापन के बाद, यह पुष्टि हो गई कि ली लिंग लोगों के साथ निष्पक्ष व्यवहार करने में असमर्थ थी, वह लोगों को नीचा दिखाने और उनकी आलोचना करने में सक्षम थी, वह लोगों के साथ सामंजस्यपूर्ण ढंग से सहयोग नहीं कर सकती थी और अपने कर्तव्य निभाने में कोई बोझ नहीं उठाती थी। जब ली लिंग की समस्याएँ उजागर हुईं और उसे बर्खास्त कर दिया गया, उसने न तो आत्म-चिंतन किया और न ही इसे स्वीकारा, बल्कि असंतोष जाहिर किया। इसलिए, हमने उसे दूसरे क्षेत्र में कर्तव्य निभाने नहीं दिया। अपने अनुभव से, मुझे एहसास हुआ कि अपने कर्तव्य निभाते समय, हमें अपनी मंशाएँ सही रखनी होंगी, अपनी इच्छाओं को त्यागना होगा और सत्य सिद्धांतों के अनुसार काम करना होगा। केवल तभी हमारा दिल सहज और शांत महसूस करेगा।


18. उत्पीड़न और क्लेशों ने मुझे प्रकट किया

छिंगयो, चीन

मैं कुछ कलीसियाओं में शुद्धिकरण के काम के लिए जिम्मेदार थी। जुलाई 2022 में एक दिन मैं यांग शिन से कुछ चीजों के बारे में जानकारी हासिल करने उसके घर गई। घर का दरवाजा उसके पति ने खोला। घबराई हुई आवाज में वह फुसफुसाया, “तुम किससे मिलने आई हो?” अपने दिमाग का इस्तेमाल करते हुए मैंने कहा, “मैं अपनी बड़ी बहन से मिलने आई हूँ।” उसने तुरंत कहा, “वह बाहर गई हुई है।” यह कह कर उसने दरवाजा बंद कर लिया। जब वह दरवाजा बंद कर रहा था, तभी मैंने दरवाजे की दरार से देखा कि उसके घर में दो ऐसे पुरुष बैठे थे जो अपनी उम्र के 30 या 40 के दशक में होंगे और दोनों ही मुझे देख रहे थे। मैं चौंक गई, “वे दोनों जिस तरह से लोगों को देखते हैं वह तरीका आम लोगों से अलग है। वे मुझे वैर-भाव से देखते हुए तोल रहे थे। क्या वे पुलिस वाले हो सकते थे?” मेरे मन में भय की भावना उमड़ी और मैं वहाँ से फटाफट चली गई।

जब मैं अपने मेजबान घर लौटी तो एक बहन घबराई हालत में वहाँ पहुँची और बोली कि उसने अभी-अभी कलीसिया के दो अगुआओं की गिरफ्तारी की बात सुनी है। मेरा कलेजा मुँह को आ गया, “अरे, नहीं! हो सकता है कि यांग शिन को भी गिरफ्तार कर लिया गया हो। उसके घर में मैंने संयोग से जो दो अजनबी देखे, बहुत संभव है कि वे पुलिस वाले हों और वहाँ निगरानी रख रहे हों।” मन ही मन मैं डरने लगी। इसके तुरंत बाद ही मुझे पता चला कि सुबह के दो या तीन बजे कई भाई-बहनों को भी गिरफ्तार कर लिया गया था। इतने सारे भाई-बहनों को एकबारगी गिरफ्तार कर लिया गया था और मेरा दिल घबराहट में जोर-जोर से धड़क रहा था। मुझे ख्याल आया कि तीन साल पहले पुलिस ने मेरा एक फोटो रख लिया था ताकि लोग मेरी पहचान कर सकें; गिरफ्तार किए गए भाई-बहनों को भी उस घर के बारे में पता है जहाँ मैं अभी रह रही हूँ। अगर मैं वहाँ रुकी रही तो मुझे किसी भी समय गिरफ्तार किया जा सकता है, इसलिए मैंने अपना सामान उठाया और वह जगह छोड़ने के लिए तैयार हो गई। इसी समय एक बहन वहाँ भागती हुई आई और मुझसे बोली कि कलीसिया के अगुआ, कार्यकर्ता और सुसमाचार कार्य और सिंचन कार्य के पर्यवेक्षक सबके सब गिरफ्तार किए जा चुके हैं। उसने मुझसे कहा कि मैं यह घर जल्दी से छोड़ दूँ। मैंने यह सुना तो सदमे से मेरे पाँव जहाँ के तहाँ जैसे जम गए। “इतने सारे लोगों के गिरफ्तार हो जाने के चलते अनुवर्ती कार्य कौन सँभालेगा? मुझे जल्दी से किसी ऐसे व्यक्ति को ढूँढ़ना होगा जो मेरे भाई-बहनों को बता सके ताकि वे लोग भाग सकें!” लेकिन तभी मेरे मन में दूसरा विचार आया कि “मैं उन भाई-बहनों के निकट संपर्क में रही हूँ जो गिरफ्तार किए गए हैं और पुलिस के पास मेरी फोटो है। अगर पुलिस मुझे गिरफ्तार कर लेती है तो भले ही वह मुझे पीट-पीटकर न मार डाले, लेकिन तब तक जरूर पीटेगी जब तक मैं अपंग नहीं हो जाती। मुझे जल्दी से छिप जाना चाहिए!” इसलिए मैं एक रिश्तेदार के घर गई। यद्यपि फिलहाल मैं सुरक्षित थी, लेकिन मेरा दिल लगातार बेचैन था, “कलीसिया के साथ क्या हो रहा है? क्या किसी और की भी गिरफ्तारी हुई है? इस बार गिरफ्तार किए गए सभी लोग अगुआ और कार्यकर्ता हैं तो अनुवर्ती कार्य कौन सँभाल रहा है? मैं भी कलीसिया की सदस्य हूँ तो क्या सचमुच मैं बस इस तरह छिपने जा रही हूँ?” दिल में भारी उथल-पुथल मची थी।

अगले दिन मुझे उच्च अगुआओं का पत्र मिला जिसमें मुझे अनुवर्ती कार्य सँभालने को कहा गया था। उस समय मैं भीतर से थोड़ा डरी हुई थी। “इतने सारे भाई-बहन गिरफ्तार कर लिए गए हैं। यह तो वास्तव में झंझावात का केंद्र-बिंदु है। इस समय अनुवर्ती कार्य सँभालकर क्या मैं खुद को गोलीबारी की कतार में नहीं ला रही हूँगी? इसके अलावा, पुलिस के पास मेरी फोटो है। उसने एक बार मेरी घेराबंदी कर दी तो मैं उसके चंगुल से कैसे बच निकल पाऊँगी? फिर मेरा स्वास्थ्य भी अच्छा नहीं है। एक बार गिरफ्तार हो गई तो दानव की यातना कैसे सह सकूँगी—क्या मैं बस पीट-पीटकर मार नहीं डाल दी जाऊँगी? अगर मैं मर गई तो क्या तब मेरा इतने वर्षों का विश्वास व्यर्थ नहीं हो जाएगा?” जब मैंने यह सोचा तो ऐसा महसूस हुआ मानो मेरा दिल हलक में आ फँसा हो। लेकिन यदि मैं अपने कर्तव्य से इनकार करती हूँ, वह भी तब जब कलीसिया पहले ही पंगु स्थिति में है इस अत्यंत महत्वपूर्ण क्षण में अपने भगौड़े होने को मैं सही नहीं ठहरा पाऊँगी! यह अनवरत द्वंद्व ऐसा महसूस हो रहा था मानो यह मेरे दिल को दो दिशाओं में खींच रहा हो। बाद में मैंने अगुआओं को उत्तर दिया कि मेरी सुरक्षा को लेकर जोखिम हैं। मैंने यह भी कहा कि “तुम लोग यह तय कर सकते हो कि मुझसे यह काम कराना कारगर रहेगा कि नहीं। अगर तुम लोगों को लगता है कि मैं इसके लिए उपयुक्त हूँ तो फिर मैं जाऊँगी।” मेरा इरादा उन्हें यह बताने का था कि मेरी सुरक्षा खतरे में है और कि मैं नहीं चाहती वे मुझे भेजने की व्यवस्था करें। जब मैंने यह पत्र भेज दिया तो मुझे अपने दिल में धिक्कार महसूस हुआ। “यह पत्र लिख कर क्या मैं धोखेबाजी नहीं कर रही हूँ? परमेश्वर के घर ने इतने वर्षों तक मुझे विकसित किया है, लेकिन इस महत्वपूर्ण क्षण में मैंने बस अपने आप को बचाने की कोशिश की। क्या यह वह है जो कोई मानवता युक्त व्यक्ति करेगा? जैसी कि कहावत भी है, ‘सच्ची भावनाएँ मुश्किल वक्त में ही प्रकट होती हैं।’ अब जब कलीसिया में इतने सारे लोग गिरफ्तार कर लिए गए हैं तो अनुवर्ती कार्य सँभालने की तुरंत आवश्यकता है। लेकिन मैं अपने कर्तव्य से इनकार कर रही हूँ—यह सचमुच कुछ ऐसा नहीं है जो कोई मनुष्य करेगा!” इसके बावजूद मैं मन ही मन थोड़ा डरी हुई थी, इसलिए मैंने परमेश्वर की प्रार्थना करते हुए भीख मांगी कि वह मुझमें आस्था जगाए कि मैं उठ खड़ी होऊं और कलीसिया के काम की रक्षा करूँ। प्रार्थना करने के बाद मैं परमेश्वर के वचन पढ़े : “जो लोग सच में परमेश्वर का अनुसरण करते हैं, वे अपने कार्य की परीक्षा का सामना करने में समर्थ हैं, जबकि जो लोग सच में परमेश्वर का अनुसरण नहीं करते, वे परमेश्वर के किसी भी परीक्षण का सामना करने में अक्षम हैं। देर-सवेर उन्हें निर्वासित कर दिया जाएगा, जबकि विजेता राज्य में बने रहेंगे। मनुष्य वास्तव में परमेश्वर को खोजता है या नहीं, इसका निर्धारण उसके कार्य की परीक्षा द्वारा किया जाता है, अर्थात्, परमेश्वर के परीक्षणों द्वारा, और इसका स्वयं मनुष्य द्वारा लिए गए निर्णय से कोई लेना-देना नहीं है। परमेश्वर हल्के में किसी मनुष्य को अस्वीकार नहीं करता; वह जो कुछ भी करता है, वह मनुष्य को पूर्ण रूप से आश्वस्त कर सकता है। वह ऐसा कुछ नहीं करता, जो मनुष्य के लिए अदृश्य हो, या कोई ऐसा कार्य जो मनुष्य को आश्वस्त न कर सके। मनुष्य का विश्वास सही है या नहीं, यह तथ्यों द्वारा साबित होता है, और इसे मनुष्य द्वारा तय नहीं किया जा सकता। इसमें कोई संदेह नहीं कि ‘गेहूँ को जंगली दाने नहीं बनाया जा सकता, और जंगली दानों को गेहूँ नहीं बनाया जा सकता।’ जो सच में परमेश्वर से प्रेम करते हैं, वे सभी अंततः राज्य में बने रहेंगे, और परमेश्वर किसी ऐसे व्यक्ति के साथ बुरा व्यवहार नहीं करेगा, जो वास्तव में उससे प्रेम करता है” (वचन, खंड 1, परमेश्वर का प्रकटन और कार्य, परमेश्वर का कार्य और मनुष्य का अभ्यास)। परमेश्वर के वचनों को पढ़ने के बाद मैं समझ गई कि परमेश्वर बड़े लाल अजगर के उत्पीड़न और गिरफ्तारियों का उपयोग यह जाँचने के लिए करता है कि लोगों की आस्था सच्ची है या झूठी। सच्ची आस्था वाले लोग कलीसिया के काम की रक्षा करने और क्लेशों के समय में अपने कर्तव्यों को पूरा करने में सक्षम होते हैं। नकली आस्था वाले लोग भी सामान्य समय में खुद को परमेश्वर के लिए खपाने में सक्षम होते हैं जब तक उनके अपने हित प्रभावित नहीं होते, लेकिन किसी खतरनाक माहौल का मुकाबला होने पर वे कायर और भयभीत बन जाते हैं और केवल खुद को बचाने की सोचते हैं। वे कलीसिया के काम के बारे में बिल्कुल भी नहीं सोचते। इस तरह के व्यक्ति को प्रकट किया और हटा दिया जाता है। इसकी तुलना मैंने खुद अपने व्यवहार से की। मैंने कई सालों तक परमेश्वर पर विश्वास किया था, परमेश्वर के बहुत से वचनों को खाया और पिया था, और अक्सर अपने भाई-बहनों के साथ संगति की थी कि क्लेशों और परीक्षणों के आने पर हमें अपने कर्तव्यों पर कैसे टिके रहना है और परमेश्वर की गवाही देनी है। हालाँकि, जब कलीसिया को गिरफ्तारियों की इस बड़ी लहर का सामना करना पड़ा, और अगुआओं और कार्यकर्ताओं और कई भाइयों और बहनों को गिरफ्तार कर लिया गया, तो मैंने जो बात सबसे पहले सोची वह यह थी कि मैं जल्दी से छिप जाऊँ। जब ऊपर वाले अगुआओं ने मुझे बाद के काम को संभालने के लिए कहा, तो मैं यह सोचते हुए झिझकी कि इस कर्तव्य को करना बहुत खतरनाक है, और इस आधार पर इनकार कर दिया कि मेरी सुरक्षा को खतरा है। मैंने इस बारे में सोचा कि कैसे कलीसिया पर इतनी बड़ी मुश्किल आ गई थी और सभी अगुआ और कार्यकर्ता गिरफ्तार कर लिए गए थे। यदि भेंटों और कलीसिया के सामानों को तत्परता से स्थानांतरित नहीं किया गया तो पुलिस उन्हें उठा ले जाएगी। बहुत से भाई-बहन ऐसे भी थे जो इस बात से अनजान थे कि अगुआओं और कार्यकर्ताओं को गिरफ्तार कर लिया गया है। अगर मैंने उन्हें समय पर सूचित नहीं किया, तो उन्हें भी गिरफ्तारी के खतरे का सामना करना पड़ेगा। फिर भी इस महत्वपूर्ण क्षण में, बार-बार मैंने खुद को बचाने और अपने कर्तव्य से इनकार करने का विकल्प चुना। मैं बहुत स्वार्थी और नीच थी और मानवताहीन थी। मैं सच में परमेश्वर के सामने जीने लायक नहीं थी! जब मैंने यह सोचा, तो मैंने खुद को ऋणी और अपने किए हर काम के लिए पश्चाताप महसूस किया, और अब मैं अपने आप को और सुरक्षित नहीं रखना चाहती थी। इसके बाद, मैंने उस समय के अपने घृणित इरादों के बारे में बात करने के लिए उच्च अगुआओं को एक पत्र लिखा, और कहा कि मैं गिरफ्तारियों के बाद वाले काम को सँभालने के लिए तैयार हूँ।

इसके बाद, भेष बदल कर मैं अपने भाई-बहनों से मिलने निकल पड़ी ताकि चर्चा कर सकूँ कि परमेश्वर के वचनों की पुस्तकों को कैसे स्थानांतरित किया जाए। फिर, जिन भाई-बहनों की सुरक्षा को खतरा था उन्हें सूचित किया कि उन्हें जल्दी से छिप जाने की ज़रूरत है, और कमज़ोर, नकारात्मक, डरपोक और भयभीत भाइयों और बहनों के साथ संगति करने के लिए पत्र लिख कर उन्हें कलीसियाई जीवन जीने और अपना कर्तव्य निभाने को परमेश्वर पर भरोसा करने के लिए प्रोत्साहित किया। जब मैं बाद के काम को सक्रिय रूप से सँभाल रही थी, तभी एक और घटना घटी जिसने मुझे फिर से प्रकट कर दिया। मुझे पता चला कि पुस्तकों का संरक्षण कर रहे एक भाई की पत्नी और बेटी को गिरफ्तार कर लिया गया है। स्थिति बहुत गंभीर थी। परमेश्वर के वचनों की पुस्तकों को जल्द से जल्द हटाया जाना था। जब मैंने यह सुना, तो मुझे बहुत चिंता हुई। अगर ये पुस्तकें पुलिस के हाथ लग गईं, तो नुकसान बहुत ज़्यादा होगा। मुझे उन्हें जल्द से जल्द हटाने का कोई तरीका ढूँढ़ना था। इसलिए मैंने स्थिति को ठीक से समझने के लिए किताबों का संरक्षण करने वाले भाई से मिलने की योजना बनाई। इसके तुरंत बाद, गिरफ्तार करने के बाद रिहा किए गए भाई-बहनों से मुझे पता चला कि गिरफ्तार किए गए कुछ लोग शैतान की चालों को नहीं समझ पाए थे और वे गद्दारी और अगुआओं और कार्यकर्ताओं की पहचान करने लगे थे। इस भाई की बेटी ने गद्दारी करते हुए सबसे ज़्यादा जानकारी दी थी। यह सुनकर मैं बहुत डर गई, “इस दौरान मैं अक्सर निगरानी के बीच इधर-उधर आती-जाती रही हूँ। जैसे ही कोई मुझे पहचान लेगा, क्या मैं बर्बाद नहीं हो जाऊँगी?” यह सोचकर मैं पीछे हटने लगी। इसी समय, मैंने सुना कि बहन ली ज़ुआन दूसरे क्षेत्र से लौटी है। मुझे पता था कि वह पहले भी बाद के कामों को सँभाल चुकी है, इसलिए मैं चाहती थी कि वह मेरे कर्तव्य का जिम्मा ले ले। मैंने अपनी साथी बहन वांग शिन से कहा, “क्या हम ली ज़ुआन को बाद के कामों को संभालने के लिए कह सकते हैं? उसकी सुरक्षा को कोई खतरा नहीं है और वह पहले भी बाद वाले कामों को सँभाल चुकी है।” वांग शिन ने आश्चर्य से कहा, “तुम ऐसा सोच भी कैसे सकती हो? वह अभी भी अपने दूसरे काम कर रही है। क्या यह उचित है?” वांग शिन के सवाल को सुनकर, मुझे एहसास हुआ कि यह वास्तव में अनुचित था, “यह स्पष्ट रूप से मेरा कर्तव्य है, लेकिन फिर भी मैंने कलीसिया के हितों पर जरा भी विचार किए बिना इसे दूसरों पर डालने की कोशिश की। लेकिन अगर मैं यह कर्तव्य निभाती रही तो मुझे डर है कि मुझे गिरफ्तार कर लिया जाएगा। अगर मैं शैतान की चालों को नहीं समझ पाई और परमेश्वर से गद्दारी करती हूँ, तो इसका मतलब होगा अनंत विनाश और छुटकारे का कोई अवसर नहीं होगा। मैं उद्धार पाने का मौका पूरी तरह से खो दूंगी!” मैंने जितना सोचा, उतना ही डर गई। इसलिए मैंने परमेश्वर से प्रार्थना की, “प्रिय परमेश्वर! मुझ पर जब खतरा आता है तो मैं पीछे हटना चाहती हूँ। कृपया मेरा मार्गदर्शन करो और मुझे आस्था और शक्ति दो!”

मैंने परमेश्वर के वचन पढ़े : “जब लोग अपने जीवन का त्याग करने के लिए तैयार होते हैं, तो हर चीज तुच्छ हो जाती है, और कोई उन्हें हरा नहीं सकता। जीवन से अधिक महत्वपूर्ण क्या हो सकता है? इस प्रकार, शैतान लोगों में आगे कुछ करने में असमर्थ हो जाता है, वह मनुष्य के साथ कुछ भी नहीं कर सकता। हालाँकि, ‘देह’ की परिभाषा में यह कहा जाता है कि देह शैतान द्वारा दूषित है, लेकिन अगर लोग वास्तव में स्वयं को अर्पित कर देते हैं, और शैतान से प्रेरित नहीं रहते, तो कोई भी उन्हें मात नहीं दे सकता—और इस समय देह अपना दूसरा कार्य निष्पादित करेगा, और औपचारिक रूप से परमेश्वर के आत्मा से दिशा प्राप्त करना शुरू कर देगा। यह एक आवश्यक प्रक्रिया है; इसे कदम-दर-कदम होना चाहिए; यदि नहीं, तो परमेश्वर के पास जिद्दी देह में कार्य करने का कोई उपाय नहीं होगा। ऐसी परमेश्वर की बुद्धि है” (वचन, खंड 1, परमेश्वर का प्रकटन और कार्य, “संपूर्ण ब्रह्मांड के लिए परमेश्वर के वचनों” के रहस्यों की व्याख्या, अध्याय 36)। परमेश्वर के वचनों से मुझे समझ में आया कि मैं क्यों भय और डर में जी रही थी, डरती थी कि अगर मैं हर दिन निगरानी करने वाले कैमरों के सामने से गुजरती रही, तो मुझे कभी भी गिरफ्तार किया जा सकता है। मुख्य कारण यह था कि मैं अपने जीवन को बहुत ज़्यादा महत्व देती थी, और डरती थी कि मुझे गिरफ़्तार कर लिया जाएगा और पीट-पीटकर मार डाला जाएगा। मृत्यु का भय मेरी कमजोरी बन गया था। मैं गिरफ़्तार होने के पहले से ही बहुत डरी हुई थी : अगर मुझे गिरफ़्तार कर लिया गया, तो मैं निश्चित रूप से अपनी गवाही में दृढ़ नहीं रह पाऊँगी। मैंने उन लोगों के बारे में सोचा जो यहूदा बन गए थे। अपनी खाल बचाने के लिए बेताब इन लोगों ने अपने भाई-बहनों और परमेश्वर के घर के हितों से धोखा करने में संकोच नहीं किया। उन्होंने शैतान के सामने हथियार डाल दिए और परमेश्वर को धोखा देकर शैतान को उनका उपहास करने का मौका दिया। इस तरह जीने का क्या मतलब है? प्रभु यीशु ने कहा था : “क्योंकि जो कोई अपना प्राण बचाना चाहे, वह उसे खोएगा; और जो कोई मेरे लिये अपना प्राण खोएगा, वह उसे पाएगा” (मत्ती 16:25)। जो लोग परमेश्वर के लिए शहीद हुए, जैसे स्तीफनुस, जिसे प्रभु यीशु की घोषणा करने और गवाही देने पर पत्थर मार-मार कर मार डाला गया था; या पतरस, जिसे परमेश्वर के लिए सलीब पर उलटा लटकाया गया, उन्होने परमेश्वर की गवाही देने में अपने प्राण त्यागे। यद्यपि उनकी देह मर गई, लेकिन उन्हें परमेश्वर की स्वीकृति मिल गई। ऐसे भाई-बहन भी हैं जो बड़े लाल अजगर का क्रूर उत्पीड़न झेलने के बाद परमेश्वर के लिए शहीद हुए : यद्यपि उनकी देह मर गई, फिर भी उनकी गवाही शैतान को हराने का सबूत बन गई, और उनकी आत्माएँ सृष्टिकर्ता के सामने लौट आईं। उन्हें धार्मिकता के लिए सताया गया, और उनकी मृत्यु मूल्यवान और महत्वपूर्ण थी! फिर मैंने खुद को देखा, अब तक मृत्यु से बेबस थी और परमेश्वर में सच्ची आस्था का अभाव था। मेरा जीवन परमेश्वर ने दिया था, और मेरा जीवन और मृत्यु परमेश्वर के हाथ में है। यदि परमेश्वर मुझे गिरफ्तार होने देता है, तो यह परमेश्वर द्वारा निर्धारित है। यदि परमेश्वर मुझे गिरफ्तार होने नहीं देता, तो यह भी परमेश्वर की संप्रभुता है। मुझे परमेश्वर के आयोजन और व्यवस्थाओं के प्रति समर्पित होना चाहिए।

बाद में, मैंने परमेश्वर के और वचन पढ़े : “मुख्यभूमि चीन में, बड़े लाल अजगर ने अक्सर परमेश्वर के विश्वासियों को खतरनाक परिवेशों में रखते हुए लगातार और क्रूरता से उनका दमन किया, उन्हें गिरफ्तार करके उनका उत्पीड़न किया है। उदाहरण के लिए, सरकार विश्वासियों को पकड़ने के लिए तमाम तरह के बहाने बनाती है। जब भी उन्हें किसी मसीह-विरोधी के ठिकाने का पता चलता है, तो मसीह-विरोधी सबसे पहले किस बारे में सोचता है? वह कलीसिया के काम को ठीक से व्यवस्थित करने के बारे में नहीं, बल्कि इस खतरनाक परिस्थिति से बच निकलने के बारे में सोचता है। जब कलीसिया को दमन और गिरफ्तारियों का सामना करना पड़ता है, तो मसीह-विरोधी कभी भी आगे के काम में नहीं लगते। वे कलीसिया के लिए जरूरी संसाधनों या कर्मियों की व्यवस्था नहीं करते हैं। बल्कि, अपने लिए एक सुरक्षित जगह पक्की करने और इससे निपटने के लिए बहाने और तर्क ढूँढ़ते हैं, और उनका काम पूरा हो जाता है। जब उनकी व्यक्तिगत सुरक्षा पक्की हो जाती है, तो वे कलीसिया के काम, कर्मियों या संसाधनों की व्यवस्था करने में शायद ही कभी व्यक्तिगत रूप से शामिल होते हैं, और न ही वे मामले की जाँच करते या कोई विशेष व्यवस्थाएँ करते हैं। इस वजह से कलीसिया के संसाधनों और पैसों को तुरंत सुरक्षित स्थानों पर पहुँचाया नहीं जा सकता है, और अंत में, बहुत कुछ बड़े लाल अजगर द्वारा लूट और छीन लिया जाता है, जिससे कलीसिया को काफी नुकसान होता है और ज्यादा भाई-बहनों को पकड़ लिया जाता है। जब मसीह-विरोधी अपनी जिम्मेदारी से बचते हैं तो यही परिणाम होता है। मसीह-विरोधियों के दिलों की गहराई में, उनकी व्यक्तिगत सुरक्षा हमेशा सबसे ऊपर होती है। यह मुद्दा उनके दिलों में लगातार चिंता का विषय बना रहता है। वे मन-ही-मन सोचते हैं, ‘मुझे मुसीबत में नहीं पड़ना चाहिए। चाहे कोई भी पकड़ा जाए, बस मैं न पकड़ा जाऊँ—मुझे जिंदा रहना है। मैं अभी भी परमेश्वर का कार्य पूरा होने पर परमेश्वर की महिमा में हिस्सा पाने का इंतजार कर रहा हूँ। अगर मैं पकड़ा गया, तो यहूदा की तरह बन जाऊँगा, और मेरे लिए सब खत्म हो जाएगा। मेरा परिणाम अच्छा नहीं होगा। मुझे दंडित किया जाएगा।’ इसलिए, जब भी वे काम करने के लिए किसी नई जगह जाते हैं, तो सबसे पहले यह जाँच-पड़ताल करते हैं कि किसके पास सबसे सुरक्षित और सबसे शक्तिशाली घर है, जहाँ वे सरकार की तलाशी से छिप सकें और सुरक्षित महसूस कर सकें। ... अपना डेरा जमाने और यह महसूस करने के बाद कि वे हानि से दूर हैं, और खतरा टल गया है, मसीह-विरोधी कुछ सतही काम करने में लग जाते हैं। मसीह-विरोधी अपनी व्यवस्थाओं में काफी सावधानी बरतते हैं, मगर यह इस बात पर निर्भर करता है कि वे किसके साथ काम कर रहे हैं। वे अपने हितों से जुड़े मामलों के बारे में बहुत सावधानी से सोचते हैं, मगर जब बात कलीसिया के कार्य या उनके अपने कर्तव्यों की आती है, तो वे अपनी स्वार्थपरता और नीचता दिखाते हैं और कोई जिम्मेदारी नहीं उठाते, उनमें जरा भी जमीर या विवेक नहीं होता है। ठीक इन्हीं व्यवहारों के कारण उन्हें मसीह-विरोधियों के रूप में निरूपित किया जाता है” (वचन, खंड 4, मसीह-विरोधियों को उजागर करना, मद नौ (भाग दो))। परमेश्वर ने कहा कि जब मसीह-विरोधियों पर खतरा आता है तो वे कभी भी परमेश्वर के घर के हितों या अपने भाई-बहनों की सुरक्षा के बारे में नहीं सोचते। इसके बजाय, वे अपने हितों और सुरक्षा को सबसे पहले रखते हैं। वे बेहद स्वार्थी और नीच हैं। अतीत में, मैंने ये वचन पढ़े थे लेकिन उन्हें कभी खुद से नहीं जोड़ा था। मैं मानती थी कि मैं ऐसी व्यक्ति हूँ जो वास्तव में परमेश्वर में विश्वास करती है और परमेश्वर के घर के हितों की रक्षा कर सकती है। जब तथ्यों ने मुझे उजागर किया, केवल तब मुझे पता चला कि मैं कितनी स्वार्थी और नीच हूँ, और मैंने कलीसिया के काम की थोड़ी सी भी रक्षा नहीं की थी। जब मैंने सुना कि कुछ लोग यहूदा बन गए हैं, तो मुझे चिंता हुई कि अगर मैं बाद के काम को संभालती हूँ और बहुत से लोगों के संपर्क में आती हूँ, तो कोई धोखा दे देगा। खुद को बचाने के लिए, मैं यह कर्तव्य दूसरों पर थोपना चाहती थी ताकि मैं छिप सकूँ। मैंने देखा कि मैंने जो प्रकट किया वह एक मसीह-विरोधी का स्वभाव था। मेरे मन में अपनी देह के हितों के लिए हर तरह के घृणित विचार थे। मैं वास्तव में स्वार्थी, घृणित और दुर्भावनापूर्ण थी! परमेश्वर के घर ने इतने वर्षों तक मुझे विकसित किया, और मैंने परमेश्वर के बहुत से सत्यों के प्रावधान का आनंद लिया था, लेकिन महत्वपूर्ण क्षण में, मैंने परमेश्वर के घर के हितों की अनदेखी की। मेरे पास वास्तव में कोई अंतरात्मा नहीं थी! मैंने सोचा कि कैसे परमेश्वर देहधारी हुआ और हमें बचाने के लिए चीन आया, जहाँ शैतान का शासन है। उसे हर समय और हर जगह प्राणघातक खतरे का सामना करना पड़ा, लेकिन उसने कभी अपनी व्यक्तिगत सुरक्षा के बारे में नहीं सोचा। इतने पर भी वह हमें सींचने और हमारे प्रावधान के लिए सत्य व्यक्त करने कलीसियाओं में अब भी आता-जाता है। हालांकि, इस प्रतिकूल वातावरण में मैंने केवल यही सोचा कि गिरफ्तारी और पीट-पीटकर मार डाले जाने से कैसे बचा जाए। कलीसिया के काम के बारे में मैंने बिल्कुल भी नहीं सोचा। मेरे मन में परमेश्वर के प्रति वफादारी बिल्कुल नहीं थी। जब मुझे इसका एहसास हुआ, तो मुझे अपने व्यवहार पर शर्मिंदगी महसूस हुई। परमेश्वर के सामने मैंने दृढ़ निश्चय किया, “प्रिय परमेश्वर, मैं गलत थी। मुझे इस महत्वपूर्ण क्षण में परमेश्वर के घर के हितों की अनदेखी करते हुए खुद को बचाने की कोशिश नहीं करनी चाहिए थी। मुझमें अंतरात्मा की बहुत कमी थी! प्रिय परमेश्वर, चाहे बाद के काम को संभालना कितना भी खतरनाक क्यों न हो, और भले ही पुलिस मुझे पकड़ ले और मुझे पीट-पीट कर मार डाले, मैं अपना कर्तव्य अच्छी तरह से निभाने की इच्छुक हूँ।”

इसके बाद, अपनी साथी बहन से इस बारे में चर्चा कर लेने के बाद, मैंने दूरदराज के इलाके में पुस्तकों की रखवाली कर रहे भाई से मिलने का प्रबंध किया ताकि पता चल सके कि क्या चल रहा था। उस समय तक उसकी पत्नी को रिहा कर दिया गया था, उसने विस्तार से जानकारी दी कि उसकी बेटी ने पुलिस को क्या-क्या बताया। उसकी बेटी ने न केवल लोगों को धोखा दिया, बल्कि वह पुलिस के लिए जासूसी करने पर भी सहमत हो गई थी। पुलिस ने उसकी बेटी से यह भी कहा, “अगर हम अगले कुछ दिनों तक तुम्हारे घर की तलाशी लें, तो हम गारंटी देते हैं कि हमें और भी कुछ मिल जाएगा।” जब मैंने यह सुना, तो चिंता से मेरा दिल जल उठा, “हमें पुस्तकों को जल्दी से जल्दी हटा देना चाहिए! पिछली बार, मैंने पुस्तकों को स्थानांतरित करने का सबसे अच्छा अवसर हाथ से जाने दिया था क्योंकि मैं खुद को बचा रहा थी। इस बार, मैं और देरी नहीं कर सकती। मैं पुस्तकों को स्थानांतरित करूंगी, भले ही यह करने में मुझे अपनी जान देनी पड़े!” इसलिए मैंने पुस्तकों को स्थानांतरित करने के लिए उनके साथ एक समय तय किया। जब पुस्तकों को स्थानांतरित करने का समय आया, तो मुझे एहसास नहीं हुआ कि उनके घर के सामने का रास्ता सँकरा है। हमने बड़ी मुश्किल से कार को अंदर पहुँचाया, लेकिन गेट के अंदर आते ही वह फँस गई। हम न अंदर जा सकते थे, न बाहर आ सकते थे। पड़ोसी का कुत्ता भौंकता रहा। दिल ही दिल में मैं घबराई और डरी हुई थी। “अगर पड़ोसी ने हमारी रिपोर्ट कर दी, तो कुछ ही मिनटों में पुलिस यहाँ आ जाएगी। फिर हमें क्या करना चाहिए?” मैंने अपने दिल में चुपचाप परमेश्वर से प्रार्थना की। मुझे परमेश्वर के ये वचन याद आए : “इस या उस चीज से डरो मत, सेनाओं का सर्वशक्तिमान परमेश्वर निश्चित रूप से तुम्हारे साथ होगा; वह तुम लोगों के पीछे खड़ा सहायक बल है और तुम्हारी ढाल है” (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 26)। परमेश्वर के वचनों ने मुझमें आस्था जगाई कि परमेश्वर सभी चीजों पर संप्रभु है और परमेश्वर अपने काम की रक्षा करेगा। प्रार्थना करने के बाद, हम फँसी हुई कार की दिशा को ठीक करने और उसे पीछे की ओर निकालने में सफल हो गए। इस तरह, हमने दो बार गाड़ी में पुस्तकें भरकर वहाँ से बाहर निकालीं। जब हमने पैकिंग शुरू की थी तब से लेकर आखिरी फेरे तक, हमें लगभग एक घंटा लगा। पड़ोसी का कुत्ता भौंकता रहा, लेकिन पड़ोसी एक बार भी बाहर नहीं आया। बाद में, हमने एक अन्य संरक्षक के घर से भी पुस्तकों को बिना परेशानी के सुरक्षित स्थान पर पहुँचा दिया।

इस अनुभव के बाद, मैं अपने स्वार्थी और घृणित शैतानी स्वभाव के बारे में कुछ समझ सकी, और मैं समझ गई कि किसी व्यक्ति की नियति और अंतिम परिणाम परमेश्वर के हाथ में है। किसी व्यक्ति को जो करना चाहिए वह है अपना कर्तव्य अच्छी तरह से करना। भले ही उसे गिरफ्तार कर लिया जाए और जेल में डाल दिया जाए या पीट-पीटकर मार डाला जाए, फिर भी वह सार्थक और मूल्यवान है। जब मैं अपना जीवन त्यागने को तैयार थी और अपने लाभ-हानि के बारे में सोचना बंद कर दिया, तो मैंने परमेश्वर की संप्रभुता देखी। मेरी परमेश्वर में आस्था और बढ़ गई!


19. जब ओहदे को पाने की इच्छा बढ़ने लगती है

जुलाई 2020 में, मैं भाई झाओ झिजियान और बहन ली म्यूकज़िन के साथ सिंचाई का काम संभाल रही थी। उनका प्रशिक्षण अभी-अभी शुरू हुआ था, इसलिए मैंने उन्हें सिद्धांतों को समझने और जल्द से जल्द काम से परिचित होने में मदद की, कुछ समझ न आने पर वे मुझसे पूछ लिया करते थे। कुछ समय बाद, मैंने देखा कि उन दोनों में कुछ खूबियाँ थीं। झिजियान में अच्छी काबिलियत थी, वे सिद्धांत जल्दी सीख लेते थे, म्यूशिन भी बेहद सक्षम थी—वह व्यवस्थित और कुशल तरीके से काम करती थीं। जब भी काम सौंपा जाता था, तो वे नए विश्वासियों की मुश्किलें हल करने के लिए शीघ्रता से परमेश्वर के वचनों को खोज लेते थे। मैं उनके सामने छोटा महसूस करने लगी। मैं उतनी कुशलता से काम नहीं कर पाती थी, उनके जैसी तेज़ भी नहीं थी। मुझे नए विश्वासियों के मुद्दों पर काफी सोचना पड़ता था। मुझे लगने लगा कि उनके मुक़ाबले मैं बहुत धीमी हूँ, मुझे ज़्यादा मेहनत करनी पड़ती है। बाद में, जैसे-जैसे वे काम को ज़्यादा समझने लगे, वैसे-वैसे वे ज़्यादा केंद्रीय भूमिका निभाने लगे। कभी-कभी हमें एक साथ सिंचाई करने वालों के सवालों का जवाब देना होता था, क्योंकि मैंने अपने सारे काम पूरे नहीं किए होते थे, तो म्यूशिन कहती थीं कि, “चिंता मत कीजिए, उनके कुछ आसान सवाल हैं जिनका हम सीधे जवाब दे सकते हैं।” यह सुनकर मैं असहज हो जाती। क्या वे सिर्फ इसलिए मेरे साथ चर्चा करने से डरते थे क्योंकि मैं धीरे काम करती थी? मुझे ऐसा अकेलापन महसूस हुआ जैसा पहले कभी नहीं हुआ था। मुझे चिढ़ भी होने लगी: मेरी काबिलियत इतनी कम क्यों थी? मेरी सोच सीमित थी और मैं जल्दी प्रतिक्रिया नहीं दे पाती थी। मैं उनके जैसी जवान या होशियार नहीं थी—वे हर चीज में प्रभावशाली थे। तो क्या अब से मैं सबसे कम काबिलियत वाली थी? वे मेरे बारे में क्या सोचेंगे? शायद वे कहें कि इतने समय से सिंचाई का काम करने के बाद भी, मेरा स्तर उनसे कम था, जबकि उन्होंने तो अभी-अभी प्रशिक्षण लिया था। यह कितना शर्मनाक होगा। उन्हें ऐसा न लगे कि मैं किसी काम की नहीं हूँ, इसलिए मैंने छुपकर काम करना शुरू कर दिया, रोज़ नए लोगों से मिलने में ज़्यादा समय लगाने लगी, परमेश्वर के वचन खोजने की कोशिश और नए विश्वासियों के मुद्दों पर विचार करने लगी। मुझे तो ऐसा भी लगा कि कपड़े धोना और खाना खाना समय की बर्बादी है, मैं परमेश्वर से बहुत प्रार्थना करती उनसे मदद मांगती ताकि मैं अपने कर्तव्य में और प्रभावशाली हो सकूँ। लेकिन जैसा सोचा था उसका उल्टा हुआ—चाहे मैंने कितनी भी मेहनत की, मेरी प्रभावशीलता कम ही होती गई। पता नहीं कब कर्तव्य के लिए जोश ख़त्म हो गया, मैं बहुत से मुद्दे अपने साथियों को संभालने के लिए देने लगी। मुझे लगने लगा कि मुझमें काबिलियत नहीं है, इसलिए मैं बस वही काम लेती जो कर पाऊँ। मेरी दशा बद से बदतर होती गई, मैं अपने कर्तव्य में एकदम निष्क्रिय हो गई, मैंने अपने काम में समस्याओं पर ध्यान देना बंद कर दिया। मेरी बुरी दशा देख कर, मेरे दोनों साथियों ने मेरे साथ सहभागिता की, लेकिन मुझे वह समझ नहीं आ रही थी। मैं अपनी दशा में बदलाव नहीं कर पाई और कुछ मुद्दे समय पर हल नहीं हो सके, जिसकी वजह से मेरे सिंचाई के काम का प्रदर्शन प्रभावित हो रहा था।

मेरे दशा के बारे में पता चलने पर अगुआ ने मेरे साथ सहभागिता की। उन्होंने कहा कि इसका मेरी क्षमता से लेना-देना नहीं है, कारण है नाम और ओहदे की अत्यधिक इच्छा, उन्होंने मुझसे अपनी दशा में जल्द बदलने को कहा ताकि उसकी वजह से हमारा काम न रुके। मुझे एहसास हुआ कि मैं अच्छी दशा में नहीं थी और कर्तव्य के प्रति जिम्मेदारी की कमी थी, ऐसी समस्याओं को हल करने में भी सक्षम नहीं थी जिन्हें मैं पहले हल कर पाती थी। पवित्र आत्मा का प्रबोधन महसूस नहीं हुआ; मैं सुन्न पड़ गई, कुछ समझ नहीं आ रहा था। मुझे प्रभु यीशु की कही बात याद आई : “क्योंकि जिसके पास है, उसे दिया जाएगा, और उसके पास बहुत हो जाएगा; पर जिसके पास कुछ नहीं है, उससे जो कुछ उसके पास है, वह भी ले लिया जाएगा” (मत्ती 13:12)। मैंने परमेश्वर की इच्छा के विपरीत कुछ किया होगा, इसलिए वह मुझसे अपना चेहरा छिपा रहे थे। मुझे डर लगने लगा और मैंने प्रार्थना की, “परमेश्वर, मेरा कर्तव्य कठिन है और मैं आपका मार्गदर्शन महसूस नहीं कर पा रही। कृपया मुझे प्रबुद्ध करें, मेरा मार्गदर्शन करें, ताकि मैं आत्मचिंतन कर अपनी समस्याओं को समझकर अपनी स्थिति बदल सकूँ।” उसके बाद मुझे अपनी स्थिति सुधारने के लिए परमेश्वर के वचन मिल गए। परमेश्वर कहते हैं, “प्रभु यीशु ने एक बार कहा था, ‘क्योंकि जिसके पास है, उसे दिया जाएगा, और उसके पास बहुत हो जाएगा; पर जिसके पास कुछ नहीं है, उससे जो कुछ उसके पास है, वह भी ले लिया जाएगा’ (मत्ती 13:12)। इन वचनों का क्या अर्थ है? इनका अर्थ है कि यदि तुम अपना कर्तव्य या कार्य तक पूरा नहीं करते या उनके प्रति समर्पित नहीं होते, तो परमेश्वर वह सब तुमसे ले लेगा जो कभी तुम्हारा था। ‘ले लेने’ का क्या अर्थ है? एक इंसान के रूप में यह कैसा महसूस होता है? हो सकता है कि तुम उतना प्राप्त करने में भी नाकाम रहो जो तुम अपनी क्षमता और हुनर से कर सकते थे, और तुम कुछ महसूस नहीं करते, और बस एक अविश्वासी जैसे हो। यही है परमेश्वर द्वारा सब ले लिया जाना। यदि तुम अपने कर्तव्य में चूक जाते हो, कोई कीमत नहीं चुकाते, और ईमानदार नहीं हो, तो परमेश्वर वह सब छीन लेगा जो कभी तुम्हारा था, वह तुमसे अपना कर्तव्य करने का अधिकार वापस ले लेगा, वह तुम्हें यह अधिकार नहीं देगा। ... यदि तुम्हें अपना काम हमेशा निरर्थक लगता है, अगर ऐसा लगता है कि करने के लिए कुछ नहीं है, और तुम योगदान नहीं दे पाते, यदि तुम कभी प्रबुद्ध नहीं हुए हो, और खुद को इस्तेमाल की जा सकने वाली प्रवीणता या बुद्धिमत्ता से रहित समझते हो, तो यह समस्या है : यह दर्शाता है कि तुम्हारे पास अपना कर्तव्य निभाने के लिए सही मकसद या सही मार्ग नहीं है, और परमेश्वर इसे नहीं स्वीकारता, तुम्हारी स्थिति असामान्य है। तुम्हें चिंतन करना चाहिए : ‘मेरे पास अपना कर्तव्य निभाने के लिए कोई मार्ग क्यों नहीं है? मैंने इसका अध्ययन किया है, और यह मेरे पेशेवर दायरे में है—यहाँ तक कि मैं इसमें अच्छा भी हूँ। ऐसा क्यों है कि जब मैं अपना ज्ञान लागू करने की कोशिश करता हूँ, तो नहीं कर पाता? मैं उसका इस्तेमाल क्यों नहीं कर पाता? क्या हो रहा है?’ क्या यह एक संयोग है? यहाँ एक समस्या है। जब परमेश्वर किसी को आशीष देता है, तो वह बुद्धिमान और समझदार, सभी मामलों में कुशाग्रबुद्धि, और साथ ही तेज, सतर्क और विशेष रूप से कुशल बन जाता है; जो कुछ भी वह करता है, उसमें उसके पास कौशल होता है और वह प्रेरित होता है, और वह सोचता है कि वह जो कुछ भी करता है, वह बहुत आसान है और कोई भी कठिनाई उसे बाधित नहीं कर सकती—उसे परमेश्वर का आशीष प्राप्त है। अगर किसी को सब-कुछ बहुत कठिन लगता है, और चाहे वह कुछ भी कर रहा हो, वह अनाडी, हास्यास्पद और अनजान रहता है, और चाहे उससे कुछ भी कहा जाए, वह उसे नहीं समझता, तो इसका क्या मतलब है? इसका मतलब है कि उसके पास परमेश्वर का मार्गदर्शन और आशीष नहीं है। कुछ लोग कहते हैं, ‘मैंने खुद को झोंका है, तो फिर मुझे परमेश्वर का आशीष कैसे नहीं दिख रहा?’ अगर तुम केवल खुद को झोंकते और परिश्रम करते हो, लेकिन सिद्धांतों के अनुसार कार्य करने का प्रयास नहीं करते, तो तुम अपने कर्तव्य में बेमन से काम कर रहे हो। तुम भला परमेश्वर के आशीष कैसे देख सकते हो? अगर तुम अपना कर्तव्य निभाने में हमेशा लापरवाह रहते हो और कभी भी कर्तव्यनिष्ठ नहीं होते, तो तुम पवित्र आत्मा द्वारा प्रबुद्ध या रोशन नहीं किए जाओगे, और तुम्हारे पास परमेश्वर का मार्गदर्शन या उसका कार्य नहीं होगा, और तुम्हारे कार्य निष्फल रहेंगे। मानव-शक्ति और शिक्षा पर निर्भर रहकर कोई कर्तव्य अच्छी तरह से निभाना या कोई मामला अच्छी तरह से सँभालना बहुत कठिन है। हर व्यक्ति सोचता है कि वह कुछ चीजें जानता है, कि उसके पास कुछ जानकारी है, लेकिन वह चीजें खराब तरीके से करता है, और चीजें हमेशा गड़बड़ा जाती हैं, जो व्यापक टिप्पणी और हँसी का कारण बनती हैं। यह एक समस्या है। हो सकता है, कोई स्पष्ट रूप से किसी काम का न हो, फिर भी सोचता है कि उसके पास जानकारी है, और किसी के सामने नहीं झुकता। इसका संबंध मनुष्य की प्रकृति में समस्या से है” (वचन, खंड 3, अंत के दिनों के मसीह के प्रवचन, ईमानदार होकर ही व्यक्ति सच्चे मनुष्य की तरह जी सकता है)। परमेश्वर के वचन पढ़कर मुझे घबराहट महसूस हुई। हाल में मेरे लिए सब कुछ कठिन और थकाने वाला था। मैं अपने काम की समस्याएँ नहीं देख पा रही थी, उन समस्याओं के सामने भी असहाय थी जिन्हें मैं पहले संभाल लेती थी। ऐसा इसलिए था क्योंकि मैं विद्रोह की अवस्था में थी और परमेश्वर ने मुझसे चेहरा छिपा लिया था। मैं कुछ महसूस नहीं कर पा रही थी, मैं बेवक़ूफ और मंदबुद्धि हो गई थी। मैं काफी समय से नए विश्वासियों की सिंचाई कर रही थी, मैं दर्शनों के कुछ सत्य और कुछ सिद्धांत समझती थी। समय के साथ कर्तव्य-प्रदर्शन बेहतर होना चाहिए था, लेकिन मेरी हालत बिगड़ती ही जा रही थी। पवित्र आत्मा का मार्गदर्शन महसूस नहीं हो रहा था, कर्तव्य के प्रति मेरी रवैया, परमेश्वर के लिए घृणास्पद था। मैं परमेश्वर की धार्मिकता और पवित्रता को उनके वचनों से देख पाई। उनका लोगों को आशीर्वाद देना या उनसे कुछ ले लेना, सिद्धांतों पर आधारित होता है। जब लोग दिल लगा कर अपना कर्तव्य निभाते हैं, जब वे इसमें जी-जान लगा देते हैं, जब उनकी प्रेरणा परमेश्वर को संतुष्ट करने की होती है, तब पवित्र आत्मा का कार्य पाना आसान होता है। उनके पास अंतर्दृष्टि होती है और वे अपने कर्तव्य में समस्याएँ खोज पाते हैं, वे उन्हें हल करना जानते हैं। वे कर्तव्य में बेहतर होते जाते हैं। यदि लोग ईमानदारी से कर्तव्य नहीं निभाएँगे, हमेशा प्रतिष्ठा और ओहदे के बारे में सोचेंगे, तो उन्हें पवित्र आत्मा का कार्य नहीं मिलेगा। फिर वे सुन्न और मूर्ख बनकर पहले की तरह अपनी खूबियों का प्रदर्शन नहीं कर पाते। ऐसे कर्तव्य को अच्छी तरह निभाना असंभव है। उस समय की अपनी स्थिति पर सोचा। जब मैंने अपने दो साथियों के साथ काम करना शुरू किया, तो पहले मुझमें बोझ की भावना थी, मैं उन्हें काम जल्दी सीखने में मदद कर पाई थी, लेकिन जब मैंने देखा कि वे तेज़ी से आगे बढ़ रहे हैं और हर काम में मुझसे ज़्यादा कुशल हैं, तो मुझे खतरा महसूस हुआ, लगा मैं अपनी प्रमुख भूमिका खो दूँगी, इस तरह मैं अपने रास्ते से भटक गई। मैं नहीं चाहती थी कि वे मेरी ख़ामियाँ देखें, इसलिए मैंने रात-रात भर जाग कर कड़ी मेहनत की। सिंचाई में और ज़्यादा प्रभावी होने के लिए, मैं नए विश्वासियों के साथ अधिक समय बिताने लगी। लेकिन चाहे मैंने कितनी भी मेहनत की, मैं हमेशा उनसे कम ही काम कर पाई। मैंने अपनी सारी शक्ति अपने साथियों के साथ होड़ करने में लगा दी। मैंने परमेश्वर से भी मदद माँगी कि मैं अपने काम में अधिक कर पाऊँ, अपनी प्रतिष्ठा बनाए रख पाऊँ। मैं बहुत बेतुकी थी। मैं परमेश्वर का उपयोग कर रही थी, उन्हें धोखा दे रही थी, यह कर्तव्य का निर्वहन कैसे था? मैं अफसोस से भर गई और मैंने परमेश्वर से प्रार्थना की, “हे परमेश्वर! मैं नाम और ओहदे के पीछे भागता रही, अपना कर्तव्य अच्छे से नहीं निभाया। मैं सिंचाई के काम में बाधक बन गई हूँ। मैं पश्चाताप करना चाहती हूँ।”

फिर, मैंने परमेश्वर के वचनों का एक अंश पढ़ा जो मेरे लिए बेहद सहायक था। सर्वशक्तिमान परमेश्वर कहते हैं, “तुम अपना काम अच्छे से कर सकते हो या नहीं, यह तुम्हारे कौशल, तुम्हारी क्षमता की गुणवत्ता, तुम्हारी मानवता, योग्यता या तुम्हारे हुनर का मामला नहीं है; यह इस बात पर निर्भर करता है कि क्या तुम सत्य स्वीकार सकते हो और क्या उसे व्यवहार में ला सकते हो। अगर तुम सत्य को अमल में लाने और दूसरों के साथ उचित व्यवहार करने में सक्षम हो, तो तुम दूसरों के साथ सामंजस्यपूर्ण सहयोग कर सकते हो। व्यक्ति अपना कर्तव्य अच्छी तरह से निभा सकता है या नहीं और दूसरों के साथ सामंजस्यपूर्ण सहयोग कर सकता है या नहीं, इसकी कुंजी इसमें निहित है कि वह सत्य स्वीकार कर उसका पालन कर सकता है या नहीं। लोगों की क्षमता, गुण, अभिवृत्ति, उम्र आदि मुख्य चीजें नहीं हैं, वे सभी गौण हैं। सबसे महत्वपूर्ण चीज यह देखना है कि व्यक्ति सत्य से प्रेम करता है या नहीं, और वह सत्य का अभ्यास कर सकता है या नहीं। उपदेश सुनने के बाद, जो लोग सत्य से प्रेम करते हैं और सत्य का अभ्यास कर सकते हैं, वे स्वीकार करेंगे कि यह सही है। वास्तविक जीवन में, जब उनका सामना लोगों, घटनाओं और वस्तुओं से होता है, तो वे ये सत्य लागू करेंगे। वे सत्य अमल में लाएँगे, वह उनकी वास्तविकता और उनके जीवन का एक हिस्सा बन जाएगा। यह वे दिशा-निर्देश और सिद्धांत बन जाएँगे, जिनके द्वारा वे आचरण और कार्य करते हैं; यह वह चीज बन जाएगी, जिसे वे जीते और प्रदर्शित करते हैं। उपदेश सुनते समय, जो लोग सत्य से प्रेम नहीं करते, वे भी उसे सही मानते हैं, और सोचते हैं कि वे सब समझते हैं। उन्होंने अपने दिल में सिद्धांत दर्ज कर लिए हैं, लेकिन कोई काम करते समय उस पर विचार करने के लिए वे किन सिद्धांतों और दिशानिर्देशों का उपयोग करते हैं? वे हमेशा चीजों पर अपने हितों के अनुसार विचार करते हैं; वे सत्य का उपयोग करके चीजों पर विचार नहीं करते। वे डरते हैं कि सत्य का अभ्यास करने पर वे हार जाएँगे, और वे दूसरों के द्वारा न्याय किए जाने और नीचा दिखाए जाने से डरते हैं—इज्जत खोने से डरते हैं। वे बार-बार विचार करते हैं, फिर अंत में सोचते हैं, ‘मैं सिर्फ अपनी हैसियत, प्रतिष्ठा और हितों की रक्षा करूँगा, यही मुख्य बात है। जब ये चीजें प्राप्त हो जाएँगी, मैं संतुष्ट हो जाऊँगा। अगर ये चीजें प्राप्त नहीं होतीं, तो मुझे सत्य का अभ्यास करने में खुशी नहीं होगी, और न ही यह सुखद लगेगा।’ क्या यह वह व्यक्ति है, जो सत्य से प्रेम करता है? बिलकुल नहीं” (वचन, खंड 3, अंत के दिनों के मसीह के प्रवचन, उचित कर्तव्यपालन के लिए आवश्यक है सामंजस्यपूर्ण सहयोग)। मैंने परमेश्वर के वचनों से सीखा कि कर्तव्य को सही ढंग से निभाना किसी की क्षमता, खूबियों या उसकी उम्र से जुड़ा हुआ नहीं होता है। बल्कि इससे जुड़ा है कि क्या वे सत्य से प्रेम और उसका अभ्यास करते हैं। यदि वे यह सब नहीं करते है बल्कि, शब्द और कर्म में बस सम्मान और ओहदे के बारे में सोचते हैं, कलीसिया के काम को बनाए नहीं रखते, तो उनकी क्षमता या खूबियाँ कितनी ही हों, वे अपने कर्तव्य को अच्छी तरह से नहीं कर पाएँगे। मुझे हमेशा से यही लगता था कि अच्छी क्षमता और खुली सोच वाला व्यक्ति कर्तव्य सही ढंग से निभाता होगा, जबकि जो लोग बूढ़े थे और जिनमें क्षमता की कमी थी, वे चाहे कुछ भी कर लें, सफल नहीं हो सकते। मैं सत्य नहीं समझ पाई, लोगों और चीजों को हमेशा अपनी धारणाओं के चश्मे से देखा। मैं मूर्ख और अज्ञानी थी! परमेश्वर सभी को अलग क्षमताएँ देते हैं, अलग-अलग खूबियाँ देते हैं, हर किसी से उनकी अपेक्षा अलग है। कलीसिया में हम सब साथ में काम करते हैं ताकि हर कोई अपनी क्षमता के हिसाब से काम करे और एक-दूसरे की कमजोरियों को पूरा करे। तभी जा कर हम अपना कर्तव्य अच्छे से निभा सकते हैं। अच्छी क्षमता वाले दो सहयोगी हों तो काम की कुशलता बढ़ सकती है। समस्या तेजी से हल होगी, और इस तरह हमारा काम नहीं रुकेगा। अगर मैं अपने अहंकार को छोड़ कर दूसरों की खूबियों से सीख पाती, तो क्या मैं तेजी से प्रगति नहीं करती? मुझमें मेरे सहयोगियों जैसी क्षमता नहीं थी, लेकिन मैं इतनी भी बेकार नहीं कि काम भी पूरा न कर सकूँ। जब मेरा रवैया ठीक हुआ और मैं कर्तव्य के लिए मेहनत कर उसे गंभीरता से लेने को तैयार हुई, तब मुझे समस्याएँ और स्पष्ट रूप से दिखी जिससे चीजें तेज़ी से हल होती चली गईं। मुझे नाम और रुतबे की हानि और अपने लाभ के बारे में सोचना बंद करना होगा। फिर मैं परमेश्वर की अपेक्षाओं को पूरा करने में लग गई, सहयोगियों के साथ होड़ नहीं की, दिल लगा कर अपना कर्तव्य निभाती रही। धीरे-धीरे मेरी स्थिति बदल गई और मेरा काम अच्छे से होने लगा।

लेकिन कुछ ही समय बाद एक बार फिर मेरे सामने वही समस्या उठ खड़ी हुई। कुछ नए विश्वासी, जिन्होंने अभी-अभी अंत के दिनों के परमेश्वर के कार्य को स्वीकार किया था, हमारी कलीसिया में आए। झिजियान और मुझे उनका सिंचन करना मेरा था। हालांकि सिंचाई करते उन्हें ज़्यादा समय नहीं हुआ था, फिर भी वह समस्याओं का हल निकालने के लिए परमेश्वर के सटीक वचन ढूँढ लेते थे, और उनकी सहभागिता बहुत स्पष्ट थी। कुछ समस्याएँ तो मुझसे हल हो जाती थीं लेकिन उनकी तरह स्पष्टता से संवाद नहीं कर पाती थी। नवागंतुकों को झिजियान की सहभागिता मुझसे ज़्यादा पसंद आती थी। मुझे ईर्ष्या हो रही थी। झिजियान कितने कम समय में कितने आगे निकल गए हैं, जबकि मुझे वहाँ तक पहुँचने में कितने ही साल लग गए थे। मैं हीन महसूस करने लगी। जब लोग अपनी समस्याओं को सुलझाने के लिए झिजियान के पास जाने लगे ताकि उन पर काम किया जा सके, तब मुझे बेहद ईर्ष्या होती थी। अच्छी क्षमता हो तो कितना फर्क पड़ता है। उन्हें न सिर्फ दूसरों की प्रशंसा मिली बल्कि कर्तव्य में कम प्रयास करके बेहतर परिणाम भी मिले। अगर मेरे पास झिजियान की तरह क्षमता होती, तो शायद हर कोई मेरी भी प्रशंसा करता। लेकिन मेरी उम्र 50 से अधिक थी और क्षमता कम थी। चाहे कितनी भी कोशिश कर लूँ, मेरा स्तर ऊपर नहीं उठेगा। देखते-देखते मेरी कर्तव्य निभाने की प्रेरणा खत्म हो गई। जब भी सभा में नए विश्वासी कोई सवाल पूछते तो मैं झिजियान को जवाब देने को कहती और खुद कुछ सरल टिप्पणियां जोड़ देती। कर्तव्य निभाने में मुझे कोई रुचि नहीं रही जिस कारण मैं परमेश्वर से भी दूर हो गई। प्रार्थना में क्या कहना है, यह भी न सूझता, कभी-कभी तो रात में प्रार्थना करते समय सो भी जाती थी। अपनी खतरनाक स्थिति का जब एहसास हुआ तो मैंने खोज की और विचार किया। अपनी क्षमता में कमी देखकर मैं कर्तव्य में नकारात्मक और निष्क्रिय हो गई थी : इसके पीछे कौन सा भ्रष्ट स्वभाव था?

फिर, मैंने कुछ ईश-वचन पढ़े। “किसी भी व्यक्ति को स्वयं को पूर्ण या प्रतिष्ठित और कुलीन या दूसरों से भिन्न नहीं समझना चाहिए; यह सब मनुष्य के अभिमानी स्वभाव और अज्ञानता से उत्पन्न होता है। हमेशा अपने आप को विशिष्ट समझना—यह अभिमानी स्वभाव के कारण होता है; कभी भी अपनी कमियाँ स्वीकार न कर पाना, और कभी भी अपनी भूलों एवं असफलताओं का सामना न कर पाना—अभिमानी स्वभाव के कारण होता है; वह कभी भी दूसरों को अपने से ऊँचा नहीं होने देता है, या अपने से बेहतर नहीं होने देता है—ऐसा उसके अभिमानी स्वभाव के कारण होता है; दूसरों को कभी खुद से श्रेष्ठ या ताकतवर न होने देना—यह एक अहंकारी स्वभाव के कारण होता है; कभी दूसरों को अपने से बेहतर विचार, सुझाव और दृष्टिकोण न रखने देना, और, ऐसा होने पर नकारात्मक हो जाना, बोलने की इच्छा न रखना, व्यथित और निराश महसूस करना, तथा परेशान हो जाना—ये सभी चीजें उसके अभिमानी स्वभाव के ही कारण होती हैं” (वचन, खंड 3, अंत के दिनों के मसीह के प्रवचन, व्यक्ति के आचरण का मार्गदर्शन करने वाले सिद्धांत)। इन वचनों से मेरी असल स्थिति का पता चला। अपनी क्षमता की तुलना सहयोगियों की क्षमता से करने पर मैं नकारात्मक होकर पीछे हट गई। इसका असली कारण मेरा अभिमानी स्वभाव था। अहंकार के कारण, मैं अपनी कमजोरियों और कमियों का ठीक से सामना नहीं कर पाई, यह सह नहीं पाई कि दूसरे लोग मुझसे बेहतर या अधिक सक्षम थे। हर पहलू में अपने सहयोगियों को बेहतर काम करते देख, समूह में एक केंद्रीय भूमिका निभाते और हर किसी की प्रशंसा और अनुमोदन पाते देख, मुझे असहजता और दुविधा महसूस हुई, मैं वास्तविकता स्वीकार नहीं पा रही थी। हालांकि मैंने मान लिया था कि मेरी क्षमता दूसरों से कम है, लेकिन दिल से नहीं स्वीकार पाई थी। मन-ही-मन होड़ कर रही थी। उनसे खुद की तुलना करने पर अड़ी हुई थी। उन्हें हरा नहीं पाई तो नकारात्मक हो गई, कर्तव्य निभाने के लिए ऊर्जा न रही। क्या यह मेरा अहंकारी स्वभाव नहीं था? मैं बहुत अहंकारी और अज्ञानी थी!

मसीह-विरोधियों के स्वभाव के बारे में बताते परमेश्वर के वचनों के एक अंश के बारे में सोचा। परमेश्वर कहते हैं, “मसीह-विरोधी के लिए हैसियत और प्रतिष्ठा उनका जीवन और उनके जीवन भर का लक्ष्य होती हैं। वे जो कुछ भी करते हैं, उसमें उनका पहला विचार यही होता है : ‘मेरी हैसियत का क्या होगा? और मेरी प्रतिष्ठा का क्या होगा? क्या ऐसा करने से मुझे प्रतिष्ठा मिलेगी? क्या इससे लोगों के मन में मेरी हैसियत बढ़ेगी?’ यही वह पहली चीज है जिसके बारे में वे सोचते हैं, जो इस बात का पर्याप्त प्रमाण है कि उनमें मसीह-विरोधियों का स्वभाव और सार है; वे अन्यथा इन समस्याओं पर विचार नहीं करेंगे। यह कहा जा सकता है कि मसीह-विरोधी के लिए हैसियत और प्रतिष्ठा कोई अतिरिक्त आवश्यकता नहीं है, कोई बाहरी चीज तो बिलकुल भी नहीं है जिसके बिना उनका काम चल सकता हो। ये मसीह-विरोधियों की प्रकृति का हिस्सा हैं, ये उनकी हड्डियों में हैं, उनके खून में हैं, ये उनमें जन्मजात हैं। मसीह-विरोधी इस बात के प्रति उदासीन नहीं होते कि उनके पास हैसियत और प्रतिष्ठा है या नहीं; यह उनका रवैया नहीं होता। फिर उनका रवैया क्या होता है? हैसियत और प्रतिष्ठा उनके दैनिक जीवन से, उनकी दैनिक स्थिति से, जिस चीज के लिए वे दैनिक आधार पर प्रयास करते हैं उससे, घनिष्ठ रूप से जुड़ी होती हैं। और इसलिए मसीह-विरोधियों के लिए हैसियत और प्रतिष्ठा उनका जीवन हैं। चाहे वे कैसे भी जीते हों, चाहे वे किसी भी वातावरण में रहते हों, चाहे वे कोई भी काम करते हों, चाहे वे किसी भी चीज के लिए प्रयास करते हों, उनके कोई भी लक्ष्य हों, उनके जीवन की कोई भी दिशा हो, यह सब अच्छी प्रतिष्ठा और उच्च पद पाने के इर्द-गिर्द घूमता है। और यह लक्ष्य बदलता नहीं; वे कभी ऐसी चीजों को दरकिनार नहीं कर सकते। यह मसीह-विरोधियों का असली चेहरा और उनका सार है। तुम उन्हें पहाड़ों की गहराई में किसी प्राचीन जंगल में छोड़ दो, फिर भी वे हैसियत और प्रतिष्ठा के पीछे दौड़ना नहीं छोड़ेंगे। तुम उन्हें लोगों के किसी भी समूह में रख दो, फिर भी वे सिर्फ हैसियत और प्रतिष्ठा के बारे में ही सोचेंगे। हालाँकि मसीह-विरोधी भी परमेश्वर में विश्वास करते हैं, लेकिन वे अपनी हैसियत और प्रतिष्ठा को परमेश्वर में आस्था के बराबर समझते हैं और उसे समान महत्व देते हैं। कहने का तात्पर्य यह है कि जब वे परमेश्वर में विश्वास के मार्ग पर चलते हैं, तो वे अपनी हैसियत और प्रतिष्ठा का अनुसरण भी करते हैं। कहा जा सकता है कि मसीह-विरोधी अपने दिलों में यह मानते हैं कि परमेश्वर में विश्वास और सत्य की खोज हैसियत और प्रतिष्ठा की खोज है; हैसियत और प्रतिष्ठा की खोज सत्य की खोज भी है, और हैसियत और प्रतिष्ठा प्राप्त करना सत्य और जीवन प्राप्त करना है। अगर उन्हें लगता है कि उनके पास कोई प्रतिष्ठा या हैसियत नहीं है, कि कोई उनकी प्रशंसा या आराधना या उनका अनुसरण नहीं करता, तो वे बहुत निराश हो जाते हैं, वे मानते हैं कि परमेश्वर में विश्वास करने का कोई मतलब नहीं है, इसका कोई मूल्य नहीं है, और वे मन ही मन कहते हैं, ‘क्या परमेश्वर में ऐसा विश्वास असफलता है? क्या यह निराशाजनक है?’ वे अक्सर अपने दिलों में ऐसी बातों पर सोच-विचार करते हैं, वे सोचते हैं कि कैसे वे परमेश्वर के घर में अपने लिए जगह बना सकते हैं, कैसे वे कलीसिया में उच्च प्रतिष्ठा प्राप्त कर सकते हैं, ताकि जब वे बात करें तो लोग उन्हें सुनें, और जब वे कार्य करें तो लोग उनका समर्थन करें, और जहाँ कहीं वे जाएँ, लोग उनका अनुसरण करें; ताकि कलीसिया में उनके पास शक्ति हो, प्रतिष्ठा हो, ताकि वे लाभ और हैसियत प्राप्त कर सकें—वे वास्तव में ऐसी चीजों पर ध्यान केंद्रित करते हैं। ऐसे लोग इन्हीं चीजों के पीछे दौड़ते हैं” (वचन, खंड 4, मसीह-विरोधियों को उजागर करना, मद नौ : वे अपना कर्तव्य केवल खुद को अलग दिखाने और अपने हितों और महत्वाकांक्षाओं को पूरा करने के लिए निभाते हैं; वे कभी परमेश्वर के घर के हितों की नहीं सोचते, और अपने व्यक्तिगत यश के बदले उन हितों के साथ धोखा तक कर देते हैं (भाग तीन))। मसीह-विरोधी स्वभावों को उजागर करते वचन बेहद मार्मिक थे, मेरे लिए कठिन थे। उनका नाम और ओहदे के पीछे भागना अस्थाई नहीं है, यह उनकी आत्मा में है, पूरा जीवन बीत जाता है ऐसे भागने में। उनके लिए, ओहदा सबसे ज़रूरी है, उनके जीवन जितना ज़रूरी है। मसीह-विरोधी हमेशा बड़ा बनना चाहते हैं जो दूसरों के नीचे नहीं रह सकते। उन्हें कर्तव्य निभाने के लिए हर किसी से सम्मान और प्रशंसा चाहिए होती है। उसके बिना वे नकारात्मक और सुस्त हो जाते हैं, यहां तक कि विश्वास में भी रुचि खो देते हैं। मेरा व्यवहार मसीह-विरोधी व्यवहार से कैसे अलग था? दूसरों से प्रशंसा और सम्मान पाकर तो मैं कर्तव्य निभाने के लिए प्रेरित रहती थी, लेकिन जब मेरे सहयोगी उत्कृष्ट प्रदर्शन करके मुझसे आगे निकल गए, ओहदा पाने की मेरी इच्छा पूरी नहीं हुई, तब कर्तव्य निभाने का बोझ महसूस होना बंद हो गया। सिंचाई का काम इस समय बहुत महत्वपूर्ण है, बहुत सारे नवागंतुकों को सिंचाई की तत्काल आवश्यकता है। उन्हें सत्य सीखने और परमेश्वर के कार्य को समझने में मदद करनी चाहिए थी, ताकि जल्दी वे सच्चे मार्ग पर जड़ें जमा सकें, लेकिन मैं मन लगा कर काम नहीं कर रही थी। मेरे मन में तो नाम और ओहदा था, जिस कारण मैंने सारा भार झिजियान पर डाल दिया। मैं अपना काम नहीं कर रही थी। मुझे कोई मानवता नहीं थी! कर्तव्य अच्छी तरह से न होने पर भी मुझे अपराध बोध या पछतावा महसूस नहीं हुआ। प्रतिष्ठा या ओहदे को ख़तरे में देख कर ऐसा लग रहा था कि मेरा जीवन ही ख़तरे में है। नुकसान और फ़ायदे गिनते हुए मैं नकारात्मक और कमजोर हो गई थी। उम्मीद करती रही कि मेरी क्षमता भी मेरे सहयोगियों जैसी अच्छी हो जाए, सभी अपनी समस्याओं का हल मुझसे लेने आए, हर कोई चर्चा करने मेरे पास आए, ताकि मैं समूह का केंद्र बन जाऊँ। हमेशा इसी के पीछे भागती रही, हमेशा इसी को पाना चाहा। मेरा ध्यान दूसरों को मेरी ओर देखने, मेरी प्रशंसा करवाने पर लगा था। इस तरह की खोज और दृष्टिकोण तो मसीह-विरोधी रखते हैं, है ना? क्योंकि मैं गलत राह पर थी, इसलिए मैंने पवित्र आत्मा का मार्गदर्शन खो दिया, वो काम नहीं किया जो करना चाहिए था। तो भले ही मुझे उच्च स्थान मिल जाए, हर किसी की प्रशंसा मिल जाए, क्या परमेश्वर मेरा बहिष्कार नहीं कर देंगे? जब मुझे इसका एहसास हुआ, तो मैं डर गई। मैंने देखा कि ओहदे का पीछा करके, मैं ऐसे रास्ते पर हूँ जो परमेश्वर के खिलाफ जाता था! मैं अपनी राह बदलकर दूसरों के साथ प्रतिस्पर्धा करना बंद करना चाहती थी। अपना कर्तव्य निभाना चाहती थी।

मैंने अभ्यास का एक रास्ता खोजा। मुझे ये ईश-वचन याद आए। “अपना कर्तव्य अच्छी तरह निभाने के लिए किसी को क्या करना चाहिए? इसे पूरे मन और पूरी ऊर्जा से निभाना चाहिए। अपने पूरे मन और ऊर्जा का उपयोग करने का अर्थ है कि अपने सभी विचारों को अपना कर्तव्य निभाने पर केंद्रित करना और अन्य चीजों को हावी न होने देना, और फिर जो ऊर्जा है उसे लगाना, अपनी संपूर्ण शक्ति का प्रयोग करना, और कार्य संपादित करने के लिए अपनी क्षमता, गुण, खूबियों और उन चीजों का प्रयोग करना जो समझ आ गई हैं। यदि तुम बातों को समझते हो, स्वीकारते हो और तुम्हारे पास कोई अच्छा विचार है, तो तुम्हें इस बारे में दूसरों से संवाद करना चाहिए। सद्भाव में सहयोग करने का यही अर्थ होता है। इस तरह तुम अपने कर्तव्य का पालन अच्छी तरह से करोगे, इसी तरह अपने कर्तव्य को संतोषजनक ढंग से कर पाओगे। यदि तुम हमेशा सब-कुछ अपने ऊपर लेना चाहते हो, यदि तुम हमेशा बड़े कार्य अकेले करना चाहते हो, यदि तुम हमेशा यह चाहते हो कि ध्यान तुम पर केंद्रित हो, दूसरों पर नहीं, तो क्या तुम अपना कर्तव्य निभा रहे हो? तुम जो कर रहे हो उसे तानाशाही कहते हैं; यह दिखावा करना है। यह शैतानी व्यवहार है, कर्तव्य का निर्वहन नहीं। किसी की क्षमता, गुण, या विशेष प्रतिभा कुछ भी हो, वह सभी कार्य स्वयं नहीं कर सकता; यदि उसे कलीसिया का काम अच्छी तरह से करना है तो उसे सद्भाव में सहयोग करना सीखना होगा। इसलिए सौहार्दपूर्ण सहयोग, कर्तव्य के निर्वहन के अभ्यास का एक सिद्धांत है। अगर तुम अपना पूरा मन, सारी ऊर्जा और पूरी निष्ठा लगाते हो, और जो हो सके, वह अर्पित करते हो, तो तुम अपना कर्तव्य अच्छी तरह निभा रहे हो” (वचन, खंड 3, अंत के दिनों के मसीह के प्रवचन, उचित कर्तव्यपालन के लिए आवश्यक है सामंजस्यपूर्ण सहयोग)। इन वचनों ने मुझे अभ्यास का मार्ग दिखाया। मेरी क्षमता से कोई फर्क नहीं पड़ता। जब तक मैं ईमानदारी से दूसरों के साथ अच्छा काम करती रहूँगी, अपना सर्वश्रेष्ठ प्रदर्शन करती रहूँगी और बिना कोई खेल खेले वह सब करती रहूँगी जिसमें मैं अच्छी हूँ, तो वह परमेश्वर की इच्छा के अनुरूप होगा। वास्तव में, परमेश्वर ने हम तीनों को अलग क्षमताएँ और खूबियाँ दी हैं ताकि हम एक-दूसरे के पूरक बन सकें। मेरे दो सहयोगियों में अच्छी क्षमता थी और वे काम करने में कुशल थे, वे समस्याओं के प्रमुख हिस्सों को देख लेते थे। जो मुझमें कमी थी, उसे वे पूरा करते थे। मेरी क्षमता थोड़ी कम थी लेकिन मैं उम्र में उनसे बड़ी थी, इसलिए अधिक सावधानी और पूर्ण तरीके से सोच सकती थी। हम सभी के पास खूबियाँ थीं, हम एक साथ काम कर सकते थे, जिससे हमारे काम को फायदा होता। लेकिन सत्य खोजने के बजाय, मैं अपने सहयोगी की खूबियों की तुलना खुद से कर रही थी, जिस वजह से मैं नकारात्मक और निष्क्रिय हो गई और अपना कर्तव्य नहीं निभा पाई। सोचती हूँ तो लगता है कितनी मूर्ख थी मैं। इस समझ के साथ आगे काम करते समय, मैं अधिक सक्रिय हो पाई। मुझे जो भी कठिनाई या समस्या होती, उन पर मैं अपने सहयोगियों से चर्चा करती। जब मैं क्षमता और उम्र के आगे बेबस न रही, तब मैं अपना कर्तव्य बेहद आराम से निभा पाई। जब हम प्रत्येक व्यक्ति की खूबियों को सामने लाने के लिए सहयोग करते हैं, तब हम सद्भाव के साथ एक साथ काम कर सकते हैं। सभी मिलकर अच्छे से काम कर पाते हैं और हमारा सिंचाई का काम अधिक सफल होता है।

इससे मुझे परमेश्वर की एक बात याद आ गई : “तुम लोगों में से कई लोग एक-साथ अपना कर्तव्य निभा रहे हों या कुछ लोग, चाहे परिस्थितियाँ कैसी भी हों, और चाहे जो भी समय हो, यह एक बात मत भूलना—सर्वसम्मति रखना। इस अवस्था में रहने से तुम्हें पवित्र आत्मा का कार्य मिल सकता है” (वचन, खंड 3, अंत के दिनों के मसीह के प्रवचन, भाग तीन)। जब हम नाम और ओहदे को छोड़कर दूसरों के साथ मिल कर काम करेंगे, तभी हम पवित्र आत्मा का मार्गदर्शन और कर्तव्यों में अच्छे परिणाम प्राप्त करेंगे।


20. बीमारी को लेकर अपनी चिंताएँ और फिक्र छोड़ देना

जी चेंग, चीन

अप्रैल 2024 में मेरा सिरदर्द बढ़ गया, जब मैं सुबह उठती तो मेरे सिर में सूजन और पीड़ा महसूस होनी शुरू हो जाती थी, जिससे मुझे धुंधलापन और थोड़ा चक्कर आने जैसा महसूस होता। रात में मेरी बाहें और हाथ अक्सर सुन्न लगने लगते थे और मेरी गर्दन में भी इतना दर्द होता कि मैं अपना सिर नहीं घुमा पाती। मैंने सोचा, “मुझे पहले भी सिरदर्द होते थे, लेकिन सुबह तक आमतौर पर ठीक हो जाते थे। हाल ही में जब मैं उठती हूँ तो मेरा सिर इतना सूजा हुआ और भारी क्यों महसूस हो रहा है?” मैं जाँच के लिए अस्पताल गई और डॉक्टर ने कहा कि मेरे मस्तिष्क में रक्त की अपर्याप्त आपूर्ति है और मेरा रक्तचाप भी बढ़ा हुआ है। यह बुजुर्गों के लिए एक आम जानलेवा बीमारी है और अगर इसका इलाज न किया जाए तो यह जानलेवा हो सकती है। डॉक्टर ने मुझे तुरंत पीने के लिए एक दवा दी। मैंने थोड़ी घबराहट के साथ दवा ले ली और सोचने लगी, “क्या यह वाकई इतना गंभीर है? यह कैसे हो सकता है? क्या यह डॉक्टर मुझे डराने की कोशिश कर रहा है? इसके अलावा मैं परमेश्वर में विश्वास रखती हूँ और वह मेरी देखरेख और सुरक्षा कर रहा है!” इसलिए मैंने बस कुछ दवाएँ ही लीं।

कुछ समय बाद मेरे सिरदर्द में कोई सुधार नहीं हुआ। मैंने ऑनलाइन कुछ जानकारी खोजी और पाया कि अगर उच्च रक्तचाप बिगड़ जाता है तो यह ब्रेन हैमरेज का कारण बन सकता है, मस्तिष्क में रक्त की अपर्याप्त आपूर्ति से इस्केमिक स्ट्रोक भी हो सकता है। इस बीमारी की मृत्यु दर बहुत अधिक है। यह देखने के बाद मेरे दिल में बेचैनी की लहर दौड़ गई। उस दौरान मुझे लगातार चक्कर आते रहते थे और दिमाग में धुंधलापन महसूस होता था। मैं हमेशा उनींदी भी रहती थी और मुझमें कभी कोई ऊर्जा नहीं होती थी। यहाँ तक कि मेरी टाइपिंग की गति भी बहुत धीमी हो गई और मेरी प्रतिक्रियाएँ भी धीमी हो गईं। मुझे याद आया कि जब मैं आठ साल की थी तो मेरे पिता को ब्रेन हैमरेज हुआ था। जब वे बीमार पड़े तो पहले उन्हें सिरदर्द हुआ, कुछ दिनों बाद उनमें मनोभ्रंश के लक्षण दिखने लगे और उन्हें हाथ-पैर सुन्न महसूस होने लगे। कुछ और दिन बाद मस्तिष्क आघात के कारण वे एक तरफ से लकवाग्रस्त हो गए। कई महीनों के इलाज के बावजूद उनका निधन हो गया। मेरी चिंताएँ और परेशानियाँ अचानक उभर आईं और मैं सोचने लगी, “क्या मुझे भी अपने पिता की तरह मस्तिष्क आघात पड़ने वाला है? अगर मुझे मस्तिष्क आघात पड़ गया तो क्या यह मेरे लिए अंत नहीं होगा? तब मैं सत्य का अनुसरण कैसे करूँगी और अपना कर्तव्य कैसे निभाऊँगी? अगर मैं अपने पिता की तरह एक तरफ से लकवाग्रस्त हो गई तो मैं न केवल अपना कर्तव्य नहीं कर पाऊँगी, बल्कि किसी दिन मेरी जान भी जा सकती है। इतने साल तक परमेश्वर में विश्वास रखने के बाद क्या मैं उद्धार से वंचित नहीं रह जाऊँगी? मैं लगभग 60 साल की हूँ, मुझे संधिवात गठिया, गर्दन और निचली रीढ़ की हड्डी जैसी पुरानी बीमारियाँ हैं। मैं कई कलीसियाओं में सुसमाचार कार्य के लिए जिम्मेदार हूँ, लेकिन इतना कुछ करने के लिए होने के साथ अगर मैं खुद पर तनाव डालती रही तो क्या मेरी हालत और खराब हो जाएगी?” फिर मुझे कोई याद आया जिसके साथ मैं युवावस्था में काम करती थी जो भविष्य बताता था। उसने मेरा हाथ पढ़ा था और कहा था कि मैं 60 साल की उम्र में एक बीमारी से मर जाऊँगी। मैंने उस समय इसे गंभीरता से नहीं लिया था, लेकिन जैसे ही मैं उस उम्र के करीब पहुँची, क्या यह वाकई सच हो सकता है कि मैं केवल 60 साल तक ही जीवित रहूँ? मुझे लगा कि अगर मैं सच में मर गई तो मैं परमेश्वर के राज्य की सुंदरता की गवाह नहीं बन पाऊँगी। उन दिनों मैं इन विचारों से बहुत बाधित और व्यथित थी और यहाँ तक कि शिकायत भी करती थी, “मैं इतने वर्षों से अपनी बीमारियों के साथ भी अपना कर्तव्य निभा रही हूँ; परमेश्वर ने मेरी बीमारी दूर क्यों नहीं की है?” मैं जितना इसके बारे में सोचती, उतनी ही हताश होती जाती। इसलिए मैंने अपनी नींद का समय बदला और जितना हो सके आराम करने की कोशिश करती थी। मैं व्यायाम भी करती थी और अपने इलाज के पूरक के बतौर घरेलू उपचारों की तलाश करती थी। मुझे पता ही नहीं चला कि कब मेरे विचार पूरी तरह से मेरे शरीर की देखभाल पर केंद्रित हो गए और मुझे अब अपने कर्तव्यों के प्रति दायित्व का एहसास नहीं होता था। मुझे बस यह चिंता रहती थी कि ज्यादा काम करने से सचमुच मेरी मौत हो जाएगी। चूँकि मैं काम का अनुवर्तन बहुत धीरे-धीरे कर रही थी, सुसमाचार कार्य की प्रभावशीलता धीरे-धीरे कम हो गई, फिर भी मुझे समस्याओं को हल करने की कोई तात्कालिकता महसूस नहीं हुई, नतीजतन कई कलीसियाओं में सुसमाचार कार्य लगभग रुक गया। मैंने यह भी सोचा, “मैं बूढ़ी हो रही हूँ और मुझे बहुत सारी बीमारियाँ हैं। शायद मुझे अगुआओं को बता देना चाहिए कि मैं अपने कर्तव्य निभाने के लिए घर जा रही हूँ, ताकि अगर मेरी हालत खराब हो जाए तो मेरी देखभाल के लिए मेरा परिवार हो।” बाद में मेरी निगरानी में काम करने वाले कई सुसमाचार कार्यकर्ताओं की दशाएँ खराब थीं और सुसमाचार कार्य की प्रभावशीलता लगातार घटती जा रही थी। मुझे थोड़ा डर लगा, मुझे एहसास हुआ कि मेरी दशा ठीक नहीं है और फिर मैं तुरंत प्रार्थना करने के लिए परमेश्वर के सामने आई, “परमेश्वर, चूँकि मुझे मस्तिष्क में रक्त की अपर्याप्त आपूर्ति और उच्च रक्तचाप का पता चला है, मुझे डर है कि मुझे मस्तिष्क आघात हो सकता है और मैं लकवाग्रस्त हो सकती हूँ और ठीक पिता की तरह ही मेरी मृत्यु हो सकती है। इस वजह से मैंने अपने कर्तव्यों के लिए प्रयास करना या तनाव नहीं लेना चाहा, जिससे सुसमाचार कार्य की प्रभावशीलता में गंभीर गिरावट आई। परमेश्वर, मैं पश्चात्ताप करने और बीमारी के बारे में अपनी चिंताएँ और परेशानियाँ हल करने के लिए सत्य खोजने को तैयार हूँ। मेरा मार्गदर्शन करो।”

बाद में मैंने सचेत रूप से बीमारी पर परमेश्वर के वचन पढ़ने के लिए खोजे। मैंने परमेश्वर के वचन पढ़े : “फिर ऐसे लोग होते हैं जिनकी सेहत ठीक नहीं है, जिनका शारीरिक गठन कमजोर और ऊर्जाहीन है, जिन्हें अक्सर छोटी-बड़ी बीमारियाँ पकड़ लेती हैं, जो दैनिक जीवन में जरूरी बुनियादी काम भी नहीं कर पाते, और जो न सामान्य लोगों की तरह जी पाते हैं, न तरह-तरह के काम कर पाते हैं। ऐसे लोग अपने कर्तव्य निभाते समय अक्सर बेआराम और बीमार महसूस करते हैं; कुछ लोग शारीरिक रूप से कमजोर होते हैं, कुछ को वास्तविक बीमारियाँ होती हैं, और बेशक कुछ ऐसे भी होते हैं जिन्हें किसी-न-किसी प्रकार के ज्ञात और संभाव्य रोग हैं। ऐसी व्यावहारिक शारीरिक मुश्किलों के कारण ऐसे लोग अक्सर संताप, व्याकुलता और चिंता की नकारात्मक भावनाओं में डूब जाते हैं। वे किस बात को लेकर संतप्त, व्याकुल और चिंतित अनुभव करते हैं? उन्हें चिंता होती है कि अगर वे अपना कर्तव्य इसी तरह निभाते रहे, परमेश्वर के लिए खुद को इसी तरह खपाते रहे, भाग-दौड़ करते रहे, हमेशा थका हुआ महसूस करते रहे, तो कहीं उनकी सेहत और ज्यादा न बिगड़ जाए? 40 या 50 के होने पर क्या वे बिस्तर से लग जाएँगे? क्या ये चिंताएँ सही हैं? अगर हाँ तो क्या कोई इससे निपटने का ठोस तरीका बताएगा? इसकी जिम्मेदारी कौन उठाएगा? जवाबदेह कौन होगा? कमजोर सेहत वाले और शारीरिक तौर पर अयोग्य लोग ऐसी बातों को लेकर संतप्त, व्याकुल और चिंतित अनुभव करते हैं” (वचन, खंड 6, सत्य के अनुसरण के बारे में, सत्य का अनुसरण कैसे करें (3))। “हालाँकि जन्म, बुढ़ापा, बीमारी और मृत्यु मानवजाति के लिए शाश्वत हैं और जीवन में इनसे बचा नहीं जा सकता, फिर भी एक विशेष शारीरिक गठन या खास बीमारी वाले कुछ लोग होते हैं, जो अपना कर्तव्य निभाएँ या नहीं, देह की मुश्किलों और बीमारियों को लेकर संताप, व्याकुलता और चिंता में डूब जाते हैं; वे अपनी बीमारियों के बारे में चिंता करते हैं, उन तमाम मुश्किलों के बारे में चिंता करते हैं जो उनकी बीमारी उन्हें दे सकती है, कहीं उनकी बीमारी गंभीर न हो जाए, गंभीर हो गई तो उसके दुष्परिणाम क्या होंगे, और क्या इससे उनकी मृत्यु हो जाएगी। खास हालात और कुछ संदर्भों में सवालों के इस सिलसिले से वे संताप, व्याकुलता और चिंता में घिर जाते हैं और खुद को बाहर नहीं निकाल पाते; कुछ लोग तो पहले से जानते हुए कि उन्हें यह गंभीर बीमारी है या ऐसी छिपी हुई बीमारी है जिससे बचने के लिए वे कुछ नहीं कर सकते, संताप, व्याकुलता और चिंता की दशा में ही जीते हैं, और वे इन नकारात्मक भावनाओं से प्रभावित होते हैं, चोट खाते हैं और नियंत्रित होते हैं” (वचन, खंड 6, सत्य के अनुसरण के बारे में, सत्य का अनुसरण कैसे करें (3))। परमेश्वर ने जिसे उजागर किया, वह हूबहू मेरी ही दशा थी। मैंने देखा कि मुझे बहुत-सी बीमारियाँ थीं, डॉक्टर ने यह भी कहा कि मुझे जानलेवा बीमारी है और मैंने पाया कि दवा से कोई मदद नहीं मिल रही थी। नतीजतन मैं लगातार चिंता और परेशानी की दशा में जी रही थी, मैंने अपने सारे विचार अपने शरीर की देखभाल पर केंद्रित कर दिए थे। मुझे अपने कर्तव्यों के प्रति अब दायित्व का एहसास नहीं रहा और मैं प्रयास करने या त्याग करने को तैयार नहीं थी। मुझे डर था कि मैं जितना अधिक प्रयास करूँगी, मस्तिष्क में रक्त की अपर्याप्त आपूर्ति और उच्च रक्तचाप की मेरी हालत उतनी ही खराब हो जाएगी, अगर मुझे इस्केमिक स्ट्रोक हो गया तो मैं अपने कर्तव्य नहीं निभा पाऊँगी। उस दौरान मुझे हर दिन अपनी बांहों और हाथों में सुन्नपन महसूस होता था, मुझे चिंता थी कि अगर ये लक्षण और बिगड़ गए तो मैं अपने पिता की तरह एक तरफ से लकवाग्रस्त हो जाऊँगी और अंत में मर भी जाऊँगी। भले ही मैं न मरूँ और कोमा जैसी हालत में पहुँच जाऊँ तो भी मैं अपने कर्तव्य कैसे निभा पाऊँगी, बचाए पाने और स्वर्ग के राज्य में प्रवेश करने के लिए अच्छे कर्म कैसे तैयार कर पाऊँगी? मुझे यह भी याद आया कि जब मैं छोटी थी तो किसी ने मेरा भविष्य बताया था और कहा था कि मैं 60 साल की उम्र में बीमारी से मर जाऊँगी, अब जब मैं 60 के करीब पहुँच रही थी तो मुझे और भी चिंता थी कि क्या मैं सच में मर जाऊँगी। मैं चिंता और परेशानी की दशा में जी रही थी और मेरा ध्यान अपने कर्तव्यों पर केंद्रित नहीं था। जब मेरे काम में समस्याएँ पैदा हुईं तो मुझे उन्हें हल करने की कोई तात्कालिकता महसूस नहीं हुई, जिससे सुसमाचार कार्य की प्रभावशीलता में भारी गिरावट आई। मैं अपनी चिंताओं और परेशानियों को दूर करने के लिए सत्य खोजने को शीघ्र ही परमेश्वर के सामने आई।

मैंने परमेश्वर के वचन पढ़े : “जब तुम बीमार पड़ते हो, तो यह तुम्हारी सभी नावाजिब माँगों और परमेश्वर के प्रति अवास्तविक कल्पनाओं और धारणाओं का खुलासा करने के लिए होता है, यह परमेश्वर में तुम्हारी आस्था और उसके प्रति समर्पण की परीक्षा लेने के लिए भी होता है। अगर तुम इन चीजों की परीक्षा में उत्तीर्ण हो जाते हो, तो तुम्हारे पास परमेश्वर में तुम्हारी आस्था और उसके प्रति तुम्हारी वफादारी और समर्पण की सच्ची गवाही और असली प्रमाण है। परमेश्वर यही चाहता है, एक सृजित प्राणी के पास यह होना चाहिए और उसे इसे जीना चाहिए। क्या ये सारी चीजें सकारात्मक नहीं हैं? (जरूर हैं।) लोगों को इन सभी चीजों का अनुसरण करना चाहिए। इसके अलावा, अगर परमेश्वर तुम्हें बीमार पड़ने देता है, तो क्या वह कभी भी कहीं भी तुमसे तुम्हारा रोग ले नहीं सकता? (जरूर ले सकता है।) परमेश्वर कभी भी कहीं भी तुम्हारा रोग तुमसे ले सकता है, तो क्या वह ऐसा नहीं कर सकता कि तुम्हारा रोग तुममें बना रहे और तुम्हें कभी न छोड़े? (जरूर कर सकता है।) अगर परमेश्वर ऐसा कुछ करता है कि यह रोग तुम्हें कभी न छोड़े, तो क्या तब भी तुम अपना कर्तव्य निभा पाओगे? क्या तुम परमेश्वर में अपनी आस्था रख पाओगे? क्या यह परीक्षा नहीं है? (हाँ है।) अगर तुम बीमार पड़कर कई महीने बाद ठीक हो जाओ, तो परमेश्वर में तुम्हारी आस्था और उसके प्रति तुम्हारी वफादारी और समर्पण की परीक्षा नहीं होती, और तुम्हारे पास कोई गवाही नहीं होती। कुछ महीने तक रोग सहना आसान है, लेकिन अगर तुम्हारा रोग दो-तीन साल चले, और तुम्हारी आस्था और परमेश्वर के प्रति वफादार और समर्पित बने रहने की तुम्हारी कामना बदलने के बजाय और सच्ची हो जाए, तो क्या यह नहीं दिखाता कि तुम जीवन में विकसित हो चुके हो? क्या तुम्हें इसका फल नहीं मिलेगा? (हाँ।) तो सत्य का सच्चा अनुसरण करने वाला कोई व्यक्ति बीमार होने पर अपने रोग से आए विविध लाभों से गुजर कर उनका खुद अनुभव करता है। वह व्याकुल होकर अपने रोग से बच निकलने की कोशिश नहीं करता, न ही चिंता करता है कि रोग के लंबा खिंचने पर नतीजा क्या होगा, उसके कारण कौन-सी समस्याएँ पैदा होंगी, कहीं रोग बदतर तो नहीं हो जाएगा, या कहीं वह मर तो नहीं जाएगा—वह ऐसी चीजों के बारे में चिंता नहीं करता। ऐसी चीजों की चिंता न करने के साथ-साथ ऐसे लोग सकारात्मक रूप से प्रवेश कर पाते हैं, परमेश्वर में सच्ची आस्था रखकर उसके प्रति समर्पित और वफादार रह पाते हैं। इस तरह अभ्यास करके, वे गवाही हासिल कर पाते हैं, यह उन्हें उनके जीवन-प्रवेश और स्वभावगत परिवर्तन में बड़ा लाभ प्रदान करता है, और यह उनकी उद्धार-प्राप्ति की ठोस बुनियाद बना देता है। यह कितना अद्भुत है!” (वचन, खंड 6, सत्य के अनुसरण के बारे में, सत्य का अनुसरण कैसे करें (4))। “परमेश्वर बीमारी के जरिए तुम्हें बचाना और स्वच्छ करना चाहता है। वह तुम्हारी किस चीज को स्वच्छ करना चाहता है? वह परमेश्वर से तुम्हारी तमाम अत्यधिक आकांक्षाओं और माँगों, और यहाँ तक कि हर कीमत पर जीवित रहने और जीने की तुम्हारे अलग-अलग हिसाबों, फैसलों और योजनाओं को स्वच्छ करना चाहता है। परमेश्वर तुमसे नहीं कहता कि योजनाएँ बनाओ, वह तुमसे नहीं कहता कि न्याय करो, और उससे अत्यधिक आकांक्षाएँ रखो; उसकी बस इतनी अपेक्षा होती है कि तुम उसके प्रति समर्पित रहो, और समर्पण करने के अपने अभ्यास और अनुभव में, तुम बीमारी के प्रति अपने रवैये को जान लो, और उसके द्वारा तुम्हें दी गई शारीरिक स्थितियों के प्रति अपने रवैये को और साथ ही अपनी निजी कामनाओं को जान लो। जब तुम इन चीजों को जान लेते हो, तब तुम समझ सकते हो कि तुम्हारे लिए यह कितना फायदेमंद है कि परमेश्वर ने तुम्हारे लिए बीमारी की परिस्थितियों की व्यवस्था की है, या उसने तुम्हें ये शारीरिक दशाएँ दी हैं; और तुम समझ सकते हो कि तुम्हारा स्वभाव बदलने, तुम्हारे उद्धार हासिल करने, और तुम्हारे जीवन-प्रवेश में ये कितनी मददगार हैं। इसीलिए जब बीमारी दस्तक देती है, तो तुम्हें हमेशा यह नहीं सोचना चाहिए कि उससे कैसे बच निकलें, दूर भाग जाएँ या उसे ठुकरा दें” (वचन, खंड 6, सत्य के अनुसरण के बारे में, सत्य का अनुसरण कैसे करें (3))। परमेश्वर के वचनों से मैं परमेश्वर का इरादा समझ गई। परमेश्वर मुझे बीमारी से गुजार रहा था, चाहे इस हालत से ठीक होने में लंबा समय लगे या कम और भले ही परमेश्वर मुझे ठीक करे या न करे, परमेश्वर यह देखना चाहता था कि मेरी बीमारी में मेरे अंदर सच्चा समर्पण है या नहीं। परमेश्वर यह जाँचना चाहता था कि मेरी अपने कर्तव्यों में वफादारी है या नहीं, इससे भी महत्वपूर्ण बात, वह मेरे भ्रष्ट स्वभाव को शुद्ध करना और बदलना चाहता था। लेकिन जब मैंने डॉक्टर को यह कहते सुना कि मुझे एक जानलेवा बीमारी है, मैं तुरंत चिंता और परेशानी की दशा में पड़ गई। मुझे डर था कि मेरी बीमारी और बिगड़ सकती है या आंशिक पक्षाघात तक हो सकता है, मुझे डर था कि अगर मेरी हालत खराब हो गई और मैं मर गई तो मुझे बचाया नहीं जाएगा और मैं स्वर्ग के राज्य में प्रवेश नहीं कर पाऊँगी। मुझमें न केवल परमेश्वर के प्रति आस्था और समर्पण की कमी थी, बल्कि मैंने परमेश्वर से परीक्षण और तर्क-वितर्क करने के लिए अपने घर छोड़कर कर्तव्य निभाने को सौदेबाजी के रूप में इस्तेमाल किया। मैंने परमेश्वर से अपनी बीमारी दूर न करने की शिकायत की और यहाँ तक कि मैंने हाथ में मौजूद कलीसिया का काम छोड़कर घर पर अपना कर्तव्य निभाने के बारे में भी सोचा। मुझमें परमेश्वर के प्रति किस तरह का समर्पण या वफादारी थी? जब मुझे पहले थोड़े समय के लिए हल्का सिरदर्द होता था, तब भी मैं अपने कर्तव्यों में लगे रहने में सक्षम थी और मुझे लगता था कि मैं परमेश्वर के प्रति काफी वफादार हूँ, लेकिन जब मैंने इस साल अपनी हालत की जाँच कराई और पाया कि अगर इसका इलाज न किया गया तो यह घातक हो सकती है, तो मैं अपने कर्तव्यों में त्याग नहीं करना चाहती थी और मैं अपने कर्तव्यों में सुस्त और लापरवाह हो गई, जिससे कई कलीसियाओं के सुसमाचार कार्य में गंभीर रूप से देरी हो गई। मैंने देखा कि मैं कितनी स्वार्थी और घिनौनी हो गई थी और मुझमें परमेश्वर के प्रति सच्चे समर्पण की कितनी कमी थी। इस बीमारी ने मुझे पूरी तरह से बेनकाब कर दिया और अगर यह मुझ पर न आई होती तो मैंने बेशर्मी से अपने सिर पर परमेश्वर के प्रति वफादारी और समर्पण का ताज रख लिया होता। परमेश्वर मुझे शुद्ध करने और बचाने के लिए मेरी बीमारी का उपयोग कर रहा था। यह बीमारी परमेश्वर द्वारा मेरे लिए रखी गई एक शानदार दावत थी! परमेश्वर का इरादा समझकर मेरे दिल को बहुत सहजता महसूस हुई। इसलिए मैंने परमेश्वर से प्रार्थना की, “परमेश्वर, चाहे मेरी बीमारी सुधरे या बिगड़े, मैं अपनी चिंताओं और परेशानियों को एक तरफ रखकर तुम्हारे आयोजनों और व्यवस्थाओं के प्रति समर्पण करने की इच्छुक हूँ और जल्दी से अपने कर्तव्यों में अपना दिल लगाने को तैयार हूँ। तुम मुझे आत्म-चिंतन करने और सबक सीखना जारी रखने के लिए मेरी अगुआई करो।”

मैंने फिर से आत्म-चिंतन किया। मैंने खुद से पूछा कि इतने सालों तक परमेश्वर में विश्वास रखने के बाद जब मेरी बीमारी में कोई सुधार नहीं हुआ, तो मैं परमेश्वर में आस्था क्यों खो रही हूँ और अपने कर्तव्यों में कोई प्रेरणा क्यों नहीं पा रही हूँ। अपने चिंतन में मैंने परमेश्वर के वचनों के बारे में सोचा : “तुम लोगों की निष्ठा सिर्फ वचन में है, तुम लोगों का ज्ञान सिर्फ सोच और धारणाओं का है, तुम लोगों की कड़ी मेहनत सिर्फ स्वर्ग की आशीष पाने के लिए है और इसलिए तुम लोगों का विश्वास किस प्रकार का होना चाहिए? आज भी, तुम लोग सत्य के प्रत्येक वचन को अनसुना कर देते हो” (वचन, खंड 1, परमेश्वर का प्रकटन और कार्य, जब तक तुम यीशु के आध्यात्मिक शरीर को देखोगे, परमेश्वर स्वर्ग और पृथ्वी को फिर से बना चुका होगा)। मेरे घृणित इरादों पर परमेश्वर के वचन वास्तव में सटीक निशाने पर लगे थे। ऐसा लगता था कि मैं कई साल से अपने कर्तव्य निभा रही थी, त्याग कर रही थी और खुद को खपा रही थी, लेकिन अंदर ही अंदर मेरा इरादा आशीषें पाने का था। मैंने सोचा कि चूँकि मैं इन सभी वर्षों में बीमार रहते हुए भी अपने कर्तव्यों में लगी रही थी तो भले ही मेरा कोई योगदान न हो, कम से कम मैंने कड़ी मेहनत तो की ही थी, मैंने इन चीजों का स्वर्ग के राज्य के आशीषों के लिए परमेश्वर से मोलभाव करने हेतु पूँजी के रूप में इस्तेमाल करने की कोशिश की थी। जब मैंने देखा कि मेरी हालत पक्षाघात या फिर मृत्यु तक पहुँच सकती है और स्वर्ग के राज्य में प्रवेश करने की मेरी आशाएँ टूटने वाली हैं तो परमेश्वर से विश्वासघात करने की मेरी प्रकृति पूरी तरह से उजागर हो गई। मुझमें अपने कर्तव्यों के प्रति दायित्व की भावना कम होने लगी और मेरा मन अपनी बीमारी के लिए घरेलू उपचार खोजने पर केंद्रित हो गया। मैं सुसमाचार कार्य की घटती प्रभावशीलता को हल करने की जहमत नहीं उठाना चाहती थी, बस इस बात से डरती थी कि अगर मैंने बहुत ज्यादा मेहनत की और मर गई तो मुझे स्वर्ग के राज्य की आशीषें नहीं मिलेंगी। यहाँ तक कि मैंने अपनी पिछली योजना पर भी विचार किया और हाथ में मौजूद काम छोड़कर घर जाने के बारे में सोचा। मैंने देखा कि मुझमें सचमुच कोई वफादारी नहीं थी और मैं अपने कर्तव्य सिर्फ आशीषें पाने के लिए कर रही थी। अगर इस बीमारी के चलते मैं बेनकाब न हुई होती तो मुझे अपनी आस्था में आशीषें खोजने के अपने घिनौने इरादों या अनुचित माँगों का पता न चलता, जो मैं परमेश्वर से कर रही थी। मेरे जैसे भ्रष्ट स्वभावों से भरे व्यक्ति का अभी भी राज्य में प्रवेश करने की इच्छा रखना और परमेश्वर के आशीषों का आनंद लेना वाकई शर्मनाक था! मैंने ऋणी और दोषी महसूस किया। मैं एक सृजित प्राणी हूँ और अपने कर्तव्य निभाना पूरी तरह स्वाभाविक और न्यायोचित है। मैंने परमेश्वर से सत्य के इतने प्रावधान का आनंद लिया था, इसलिए मुझे परमेश्वर के प्रेम का बदला चुकाने के लिए बिना शर्त अपने कर्तव्य निभाने चाहिए।

बाद में परमेश्वर के वचन पढ़कर मुझे मृत्यु की और अधिक स्पष्ट समझ मिली। सर्वशक्तिमान परमेश्वर कहता है : “मृत्यु के विषय की प्रकृति वही है जो दूसरे विषयों की होती है। इसका चयन लोग खुद नहीं कर सकते, और इसे मनुष्य की इच्छा से बदलना तो दूर की बात है। मृत्यु भी जीवन की किसी दूसरी महत्वपूर्ण घटना जैसी ही है : यह पूरी तरह से सृष्टिकर्ता के पूर्वनिर्धारण और संप्रभुता के अधीन है। अगर कोई मृत्यु की भीख माँगे, तो जरूरी नहीं कि वह मर जाए; अगर कोई जीने की भीख माँगे, तो जरूरी नहीं कि वह जीवित रहे। ये सब परमेश्वर की संप्रभुता और पूर्वनिर्धारण के अधीन हैं, और परमेश्वर के अधिकार, उसके धार्मिक स्वभाव और उसकी संप्रभुता और व्यवस्थाओं से ही इसे बदला और इसका फैसला किया जा सकता है। इसलिए, मान लो कि तुम्हें कोई गंभीर रोग, संभावित घातक गंभीर रोग हो जाता है, तो जरूरी नहीं कि तुम्हारी मृत्यु हो जाए—तुम मरोगे या नहीं इसका फैसला कौन करता है? (परमेश्वर।) परमेश्वर फैसला लेता है। और चूँकि परमेश्वर निर्णय लेता है, और लोग ऐसी चीज का फैसला नहीं कर सकते, तो लोग किस बात को लेकर व्याकुल और संतप्त हैं? यह ऐसा ही है, जैसे तुम्हारे माता-पिता कौन हैं, तुम कब और कहाँ पैदा होते हो—ये चीजें भी तुम नहीं चुन सकते। इन मामलों में सबसे बुद्धिमान यह चुनाव है कि चीजों को कुदरती ढंग से होने दिया जाए, समर्पण किया जाए, चुना न जाए, इस विषय पर कोई विचार न किया जाए या ऊर्जा न खपाई जाए, और इसे लेकर संतप्त, व्याकुल और चिंतित न हुआ जाए। चूँकि लोग खुद नहीं चुन सकते, इसलिए इस विषय पर इतनी ऊर्जा और विचार खपाना बेवकूफी और अविवेकपूर्ण है। मृत्यु के अत्यंत महत्वपूर्ण विषय का सामना करते समय लोगों को संतप्त नहीं होना चाहिए, फिक्र नहीं करनी चाहिए और डरना नहीं चाहिए, फिर क्या करना चाहिए? लोगों को प्रतीक्षा करनी चाहिए, है ना? (हाँ।) सही? क्या प्रतीक्षा का अर्थ मृत्यु की प्रतीक्षा करना है? मृत्यु सामने होने पर मृत्यु की प्रतीक्षा करना? क्या यह सही है? (नहीं, लोगों को सकारात्मक होकर इसका सामना करना चाहिए, समर्पण करना चाहिए।) यह सही है, इसका अर्थ मृत्यु की प्रतीक्षा करना नहीं है। मृत्यु से बुरी तरह भयभीत मत हो, अपनी पूरी ऊर्जा मृत्यु के बारे में सोचने में मत लगाओ। सारा दिन यह मत सोचते रहो, ‘क्या मैं मर जाऊँगा? मेरी मृत्यु कब होगी? मरने के बाद क्या करूँगा?’ बस, इस बारे में मत सोचो। कुछ लोग कहते हैं, ‘इस बारे में क्यों न सोचूँ? जब मरने ही वाला हूँ, तो क्यों न सोचूँ?’ चूँकि यह नहीं मालूम कि तुम्हारी मृत्यु होगी या नहीं, और यह भी नहीं मालूम कि परमेश्वर तुम्हें मरने देगा या नहीं—ये चीजें अज्ञात हैं। खास तौर से यह मालूम नहीं है कि तुम कब मरोगे, कहाँ मरोगे, किस वक्त मरोगे और मरते समय तुम्हारे शरीर को क्या अनुभव होगा। जो चीजें तुम नहीं जानते, उनके बारे में सोचकर और चिंतन कर अपने दिमाग को झकझोरने और उनके बारे में व्याकुल और चिंतित होना क्या मूर्खता नहीं है? चूँकि ऐसा करके तुम मूर्ख बन जाते हो, इसलिए तुम्हें इन चीजों पर अत्यधिक नहीं सोचना चाहिए” (वचन, खंड 6, सत्य के अनुसरण के बारे में, सत्य का अनुसरण कैसे करें (4))। “तुम परमेश्वर का अनुसरण करते हो, और कहते हो कि तुम उसमें विश्वास रखते हो, मगर साथ-ही-साथ तुम अंधविश्वासों द्वारा नियंत्रित और बाधित हो रहे हो। तुम उन विचारों का अनुसरण करने में भी सक्षम हो जो अंधविश्वासों द्वारा लोगों के भीतर बैठाए जाते हैं, और इससे भी ज्यादा गंभीर, तुममें से कुछ लोग अंधविश्वासों से जुड़े इन विचारों और तथ्यों से डरते भी हो। यह परमेश्वर के विरुद्ध सबसे बड़ी ईशनिंदा है। न सिर्फ तुम परमेश्वर की गवाही देने में असमर्थ हो, बल्कि तुम परमेश्वर की संप्रभुता का प्रतिरोध करने में शैतान का अनुसरण भी कर रहे हो—यह परमेश्वर के विरुद्ध ईशनिंदा है” (वचन, खंड 6, सत्य के अनुसरण के बारे में, सत्य का अनुसरण कैसे करें (16))। परमेश्वर के वचनों के न्याय ने मुझे भयभीत कर दिया। मैंने सोचा कि हाल ही में मेरी हालत कैसे बिगड़ गई थी और डॉक्टर ने कहा था कि मुझे एक जानलेवा बीमारी है और मुझे याद आया कि एक हस्तरेखाविद् ने एक बार कहा था—कि मैं 60 साल की उम्र में बीमारी से मर जाऊँगी, मैंने तुरंत खुद को चिंता और परेशानी की दशा में जीते हुए पाया। मुझे डर था कि मैं सच में मर सकती हूँ और इसलिए मैंने इस बीमारी से जल्दी छुटकारा पाने की उम्मीद में हर तरह के इलाज की कोशिश की। अब पीछे मुड़कर देखती हूँ तो मुझे लगता है कि मैं सच में अंधी और अज्ञानी थी! मेरा जीवन और मृत्यु परमेश्वर के हाथों में हैं और मैं कब और कैसे मरूँगी, यह सब परमेश्वर के पूर्वनिर्धारण और संप्रभुता के अधीन है। चाहे मैं बीमार पड़ूँ या न पड़ूँ, जब मेरा पूर्वनियत समय आएगा तो भले ही बीमार न होऊँ, मैं मर जाऊँगी। लेकिन अगर मैं पूर्वनियत समय तक नहीं पहुँची हूँ, भले ही मुझे कोई गंभीर बीमारी हो जाए, मैं नहीं मरूँगी। लेकिन मैंने परमेश्वर के अधिकार और संप्रभुता को नहीं समझा और मैं एक हस्तरेखाविद् की कही बातों से प्रभावित और बाधित थी, डरती थी कि उसने जो कहा वह वास्तव में सच हो जाएगा। मेरे दिल में परमेश्वर का स्थान कहाँ था? क्या मैं इसमें परमेश्वर के पूर्वनिर्धारण और संप्रभुता से इनकार नहीं कर रही थी? यह परमेश्वर की ईशनिंदा थी! मैं सचमुच भ्रमित थी और यहाँ तक कि खुद को थप्पड़ मारना चाहती थी। मैंने अपने पिता के बारे में सोचा, जिन्होंने इलाज पर बहुत पैसा खर्च किया था लेकिन अपनी बीमारी का उपचार नहीं कर पाए। उनका 40 साल की उम्र में निधन हो गया। वह उनकी नियति थी। जब उनका पूर्व-नियत समय आया तो कोई उन्हें जीवित नहीं रख सका। इसके विपरीत मैंने यह भी देखा है कि एक बहन के दादा को 10 साल से अधिक समय तक कैंसर था। डॉक्टरों ने कहा कि वे ज्यादा समय तक नहीं जिएँगे, लेकिन बीमारी का पता चलने के बाद भी वह कई साल तक बिना इलाज के जीवित रहे। 70 से अधिक उम्र में भी वे नियमित रूप से बाजार जाते थे। हालाँकि मुझे कई बीमारियाँ हैं, चाहे मेरी हालत बिगड़ जाए, चाहे वे मस्तिष्क आघात या यहाँ तक कि पक्षाघात और मृत्यु में बदल जाएँ, ये ऐसी चीजें हैं जिनकी मैं भविष्यवाणी या उन पर नियंत्रण नहीं कर सकती। लेकिन मैंने खुद को चिंता और फिक्र में फँसा हुआ महसूस किया और मुझे अपने कर्तव्य निभाने का बिल्कुल दिल नहीं था। क्या यह मेरी मूर्खता नहीं थी? चाहे मैं जीऊँ या मरूँ, मुझे परमेश्वर के पूर्व-निर्धारण और व्यवस्थाओं के प्रति समर्पण करना चाहिए, मुझे उन चीजों के बारे में चिंता या परेशान नहीं होना चाहिए, जिनकी मैं भविष्यवाणी या जिन पर नियंत्रण नहीं कर सकती। यह देखते हुए कि मेरा दिमाग अभी भी सामान्य रूप से काम करता है और मुझमें अभी भी अपने कर्तव्य निभाने की ऊर्जा है, मुझे जल्दी से अपनी दशा बदलनी थी, अपनी मानसिकता को समायोजित करना था, अपने कर्तव्यों में अपना दिल लगाना था, सुसमाचार कार्य में मुद्दे हल करने के लिए अपना सर्वश्रेष्ठ करना था, भाई-बहनों की नकारात्मक दशाएँ हल करनी थीं, उन्हें सुसमाचार का प्रचार करने और परमेश्वर की गवाही देने के लिए प्रेरित करना था और परमेश्वर के प्रकटन के लिए प्यासे अधिक लोगों को उसका उद्धार प्राप्त करने के लिए उसके घर लाना था। इस तरह भले ही मैं मर जाती हूँ, तो मुझे कोई पछतावे नहीं होंगे।

बाद में मैंने परमेश्वर के और वचन पढ़े : “व्यक्ति के जीवन का मूल्य क्या है? क्या यह केवल खाने, पीने और मनोरंजन जैसे शारीरिक सुखों में शामिल होने की खातिर है? (नहीं, ऐसा नहीं है।) तो फिर यह क्या है? तुम लोग अपने विचार साझा करो। (व्यक्ति को अपने जीवन में कम से कम एक सृजित प्राणी के कर्तव्य को पूरा करने का लक्ष्य हासिल करना चाहिए।) सही कहा। ... एक ओर, यह सृजित प्राणी का कर्तव्य पूरा करने के बारे में है। दूसरी ओर, यह अपनी योग्यता और क्षमता के दायरे में रहकर अपना सर्वश्रेष्ठ प्रयास करने के बारे में है; यह कम से कम उस बिंदु तक पहुँचने के बारे में है जहाँ तुम्हारी अंतरात्मा तुम्हें दोषी नहीं ठहराती है, जहाँ तुम अपनी अंतरात्मा के साथ शांति से रह सकते हो और दूसरों की नजरों में स्वीकार्य साबित हो सकते हो। इसे एक कदम आगे बढ़ाते हुए, अपने पूरे जीवन में, चाहे तुम किसी भी परिवार में पैदा हुए हो, तुम्हारी शैक्षिक पृष्ठभूमि या काबिलियत चाहे जो भी हो, तुम्हें उन सिद्धांतों की थोड़ी समझ होनी चाहिए जिन्हें लोगों को जीवन में समझना चाहिए। उदाहरण के लिए, लोगों को किस प्रकार के मार्ग पर चलना चाहिए, उन्हें कैसे रहना चाहिए, और एक सार्थक जीवन कैसे जीना चाहिए—तुम्हें कम से कम जीवन के असली मूल्य का थोड़ा पता लगाना चाहिए। यह जीवन व्यर्थ नहीं जिया जा सकता और कोई इस पृथ्वी पर व्यर्थ में नहीं आ सकता। दूसरे संदर्भ में, अपने पूरे जीवनकाल के दौरान, तुम्हें अपना लक्ष्य पूरा करना चाहिए; यह सबसे महत्वपूर्ण है। हम किसी बड़े लक्ष्य, कर्तव्य या जिम्मेदारी को पूरा करने की बात नहीं करेंगे; लेकिन कम से कम, तुम्हें कुछ तो हासिल करना चाहिए। उदाहरण के लिए, कलीसिया में, कुछ लोग अपनी सारी कोशिश सुसमाचार फैलाने में लगा देते हैं, अपने पूरे जीवन की ऊर्जा समर्पित करते हैं, बड़ी कीमत चुकाते और कई लोगों को जीतते हैं। इस वजह से, उन्हें लगता है कि उनका जीवन व्यर्थ नहीं गया है, उसका मूल्य है और यह राहत देने वाला है। बीमारी या मृत्यु का सामना करते समय, जब वे अपने पूरे जीवन का सारांश निकालते हैं और उन सभी चीजों के बारे में सोचते हैं जो उन्होंने कभी की थीं, जिस रास्ते पर वे चले, तो उन्हें अपने दिलों में तसल्ली मिलती है। उन्हें किसी आत्मनिंदा या पछतावे का अनुभव नहीं होता। ... मानव जीवन के मूल्य और अनुसरण के सही मार्ग में कुछ मूल्यवान हासिल करना या एक या अनेक मूल्यवान कार्य करना शामिल है। इसे करियर नहीं कहा जाता है; इसे सही मार्ग कहा जाता है और इसे उचित कार्य भी कहा जाता है। मुझे बताओ, क्या व्यक्ति के लिए किसी मूल्यवान कार्य को पूरा करना, सार्थक और मूल्यवान जीवन जीना और सत्य का अनुसरण करना और उसे प्राप्त करना इस योग्य है कि उसके लिए कीमत चुकाई जाए? यदि तुम वास्तव में सत्य का अनुसरण करने की समझ रखने, जीवन में सही मार्ग पर चलने, अपने कर्तव्य को अच्छी तरह से पूरा करने, और एक मूल्यवान और सार्थक जीवन जीने की इच्छा रखते हो, तो तुम अपनी सारी ऊर्जा लगाने, सभी कीमतें चुकाने, अपना सारा समय और जीवन के बचे हुए दिन देने में संकोच नहीं करोगे। यदि तुम इस अवधि के दौरान थोड़ी बीमारी का अनुभव करते हो, तो इससे कोई फर्क नहीं पड़ेगा, इससे तुम टूट नहीं जाओगे। क्या यह जीवन भर आराम, आजादी और आलस्य के साथ जीने, शरीर को इस हद तक पोषित करने कि वह सुपोषित और स्वस्थ हो और अंत में दीर्घायु होने से ज्यादा बेहतर नहीं है? (हाँ।) इन दोनों विकल्पों में से कौन-सा एक मूल्यवान जीवन है? इनमें से कौन-सा विकल्प लोगों को अंत में मृत्यु का सामना करते हुए राहत दे सकता है, जिससे उन्हें कोई पछतावा नहीं होगा? (एक सार्थक जीवन जीना।) सार्थक जीवन जीना। इसका अर्थ है कि अपने दिल में तुम कुछ प्राप्त कर चुके होगे और सुकून महसूस करोगे” (वचन, खंड 6, सत्य के अनुसरण के बारे में, सत्य का अनुसरण कैसे करें (6))। परमेश्वर के वचनों के मार्गदर्शन में मैंने समझा कि एक व्यक्ति कैसे सार्थक और मूल्यवान जीवन जी सकता है और मेरे दिल को बहुत प्रोत्साहन मिला। मैं शैतान द्वारा भ्रष्ट की गई एक इंसान हूँ, लेकिन आज मुझे परमेश्वर द्वारा ऊँचा उठाया गया है और मैं एक सृजित प्राणी का कर्तव्य निभा सकती हूँ, सुसमाचार का प्रचार करने और सृष्टिकर्ता की गवाही देने के लिए जीवित रह सकती हूँ और पीड़ा और अंधकार में जी रहे लोगों को परमेश्वर के पास ले जाकर उसका उद्धार प्राप्त करा सकती हूँ। यह कितनी मूल्यवान और सार्थक बात है! हम धूल से भी कम हैं, फिर भी परमेश्वर हम पर अनुग्रह करता है। हम परमेश्वर के इतने वचनों के प्रावधान का आनंद लेते हैं, इतने सारे सत्यों और रहस्यों को समझते हैं, एक सृजित प्राणी का कर्तव्य निभाते हैं और परमेश्वर द्वारा बचाए जा सकते हैं और महाविनाश से बच सकते हैं। यह कितना बड़ा आशीष है! अगर हम इस अकल्पनीय दुर्लभ अवसर से चूक गए तो यह बहुत बड़ा पछतावा होगा। अगर मैं सिर्फ अपने शरीर की देखभाल करती हूँ और अपने कर्तव्य में कोई प्रयास या त्याग नहीं करना चाहती तो भले ही मैं अपने शरीर को स्वस्थ कर लूँ, अगर मैंने अपना कर्तव्य अच्छी तरह से नहीं निभाया है और एक सृजित प्राणी का कार्य खो दिया है तो क्या मैं एक चलते-फिरते मुर्दे की तरह नहीं जी रही होऊँगी? आत्मा की पीड़ा कुछ ऐसी है, जिसकी भरपाई नहीं की जा सकती। उसके बाद मैंने जल्दी से सुसमाचार कार्यकर्ताओं को परमेश्वर के इरादों की संगति दी, जब मैंने उनके सुसमाचार कार्य में समस्याएँ और विचलन पाए तो मैंने तुरंत समाधानों की संगति दी और सुसमाचार कार्य धीरे-धीरे सुधरने लगा। दो महीने बाद इन कलीसियाओं में सुसमाचार कार्य के नतीजे दोगुने हो गए। उसके बाद मैंने दवा लेना बंद कर दिया, मेरा रक्तचाप सामान्य हो गया और मेरे सिर में अब भारीपन या दर्द महसूस नहीं होता था। जब काम में व्यस्तता नहीं होती तो मैं थोड़ा और आराम कर लेती, कभी-कभी जब काम में व्यस्तता होती और मुझे देर तक जागना पड़ता तो अगली सुबह जब मैं उठती तो मेरा सिर पहले की तरह सूजा हुआ और दर्दनाक महसूस नहीं होता था। मेरे हाथ और बांहों में भी रात में सुन्नपन महसूस होना बंद हो गया, मैं सचमुच परमेश्वर की आभारी थी।

बाद में मुझे उच्च अगुआओं से एक पत्र मिला, जिसमें मुझे एक दर्जन से अधिक कलीसियाओं के सुसमाचार कार्य का अनुवर्तन करने की जिम्मेदारी लेने को कहा गया था। जब मैंने पत्र पढ़ा तो मैंने सोचा, “इतनी सारी कलीसियाओं के सुसमाचार कार्य का जायजा लेने के लिए अधिक कीमत चुकानी पड़ेगी, अधिक प्रयास और अधिक मानसिक ऊर्जा की आवश्यकता होगी। अगर मैं अपने दिमाग का ज्यादा इस्तेमाल करूँगी तो क्या मेरी बीमारी फिर से उभर आएगी?” यह सोचने से मुझे एहसास हुआ कि मेरी दशा में कुछ गड़बड़ है। क्या मैं अभी-अभी अपनी बीमारी की चिंताओं और परेशानियों से बाहर नहीं आई थी? मैं फिर से चिंता क्यों कर रही थी? इसलिए मैंने परमेश्वर से प्रार्थना की, समर्पण करने को तैयार हो गई। बाद में मैंने परमेश्वर के वचन पढ़े : “चाहे तुम बीमार हो या पीड़ा में, जब तक तुम्हारी एक भी साँस बाकी है, जब तक तुम जिंदा हो, जब तक तुम बोल और चल-फिर सकते हो, तब तक तुममें अपना कर्तव्य निभाने की ऊर्जा है और तुम्हें अपने कर्तव्य निर्वहन में अपने पैरों को मजबूती से जमीन पर जमाए हुए सभ्य होना चाहिए। तुम्हें एक सृजित प्राणी के कर्तव्य, या सृष्टिकर्ता द्वारा तुम्हें दी गई जिम्मेदारी का परित्याग नहीं करना चाहिए। जब तक तुम अभी मरे नहीं हो, तुम्हें अपना कर्तव्य पूर्ण करना चाहिए, और इसे अच्छे से निभाना चाहिए” (वचन, खंड 6, सत्य के अनुसरण के बारे में, सत्य का अनुसरण कैसे करें (3))। परमेश्वर के वचनों ने मुझे आस्था और शक्ति दी, जब तक मैं जीवित हूँ, बोलने और चलने में सक्षम हूँ, मुझे आज्ञाकारी और जमीन से जुड़े रहना चाहिए और एक सृजित प्राणी का कर्तव्य पूरा करना चाहिए। इसके बारे में सोचकर कि इस समय तक मेरी बीमारियाँ मूल रूप से ठीक हो गई थीं और हालाँकि काम का बोझ थोड़ा भारी था, मैं अपनी दिनचर्या को उचित रूप से व्यवस्थित कर सकती थी, भले ही भविष्य में मेरी बीमारियाँ फिर से उभर आएँ, मैं परमेश्वर को उसकी इच्छानुसार मुझे आयोजित और व्यवस्थित करने दूँगी। इसलिए मैंने अगुआओं को जवाब भेजा, कहा कि मैं कलीसिया की व्यवस्थाओं का पालन करने की इच्छुक हूँ और कर्तव्य को अच्छी तरह से निभाने के लिए सभी के साथ सामंजस्यपूर्ण सहयोग करने को तैयार हूँ।


21. पर्यवेक्षण या अनुवर्ती कार्रवाई में मेरी नाकामी के पीछे क्या था

मार्टिन, म्यांमार

नवंबर 2023 में मुझे प्रचारक चुना गया। चूँकि मैं अक्सर कलीसिया अगुआ अन्ना के कार्य का अनुवर्तन करता था और उसका मार्गदर्शन करता था, तो मुझे पता था कि वह अपने कर्तव्य निभाने में प्रगति कर रही थी, पहले की तुलना में कार्य को लागू करने में अधिक कुशल थी और अपने काम में बेहतर नतीजे हासिल कर रही थी। मुझे लगा कि इस बहन ने अपने कर्तव्य निभाने में बोझ उठाया था और काफी ठोस काम किया था और इसलिए मैं उसे लेकर काफी निश्चिंत था। उसके बाद मैंने केवल अन्य कलीसिया अगुआओं के कार्य के अनुवर्तन और पर्यवेक्षण करने पर ध्यान केंद्रित किया और अन्ना के कार्य का पर्यवेक्षण और अनुवर्ती कार्रवाई करनी बंद कर दी। कुछ समय बाद जिन कलीसियाओं के लिए मैं जिम्मेदार था, उनमें सुसमाचार कार्य के नतीजे गिरने शुरू हो गए। मैंने कलीसिया अगुआओं से मुलाकात की ताकि पता लगाया जा सके कि उन्होंने समस्याओं का समाधान कैसे किया था और जब मुझे समस्याएँ मिलीं तो मैंने उनके साथ संगति की, उन्हें खास चीजें बताईं और मदद दी। लेकिन चूँकि मुझे अन्ना पर भरोसा था, इसलिए मैंने उसके काम के बारे में पता नहीं लगाया और उसे केवल सुसमाचार कार्य में विचलन और समस्याओं का सारांश तैयार करने के लिए एक सरल सा अनुस्मारक दिया। अन्ना उस समय सहमत हो गई। अन्ना जिस काम के लिए जिम्मेदार थी, उससे पहले तो नतीजे मिले थे, लेकिन इस बार उसके नतीजे कम हो गए थे, इसलिए जब उच्च अगुआओं को पता चला कि मैं अन्ना के काम के अनुवर्तन पर ध्यान नहीं दे रहा था, तो उन्होंने मुझे जल्द से जल्द उसके काम की वास्तविक जाँच करने के लिए एक विशेष अनुस्मारक भेजा। मैंने मन में सोचा, “मैंने उसे दूसरे दिन ही याद दिला दिया था। अगर मैं अब उसके काम की जाँच करने जाऊँ, तो क्या वह सोचेगी कि मुझे उस पर भरोसा नहीं है?” जब मैंने यह सोचा, तो मैं उसके काम की जाँच करने के लिए नहीं गया। नतीजतन, कुछ समय बाद अन्ना जिस सुसमाचार कार्य के लिए जिम्मेदार थी, उसके नतीजे लगातार कम होते चले गए। जब मुझे वास्तव में उसके काम के बारे में पता चला, तभी मैंने जाना कि अन्ना केवल दूसरों को आदेश देकर काम करा रही थी और वह बस वास्तविक समस्याएँ हल नहीं कर रही थी और सुसमाचार का प्रचार करने में भाई-बहनों के सामने आने वाली समस्याएँ और कठिनाइयाँ हल नहीं हो पा रही थीं। इससे सुसमाचार कार्य प्रभावित हुआ। केवल इस समय जाकर मुझे एहसास हुआ कि मैं कोई वास्तविक कार्य कर ही नहीं रहा था और मेरे दिल ने मुझे थोड़ा धिक्कारा। मैं संगति करने के लिए अन्ना से मिला और उसकी समस्याएँ बताईं। बाद में मैंने देखा कि अन्ना चीजों को बदल रही थी और उसने कुछ ठोस काम किया था, इसलिए मैंने अपनी समस्याओं का सारांश तैयार नहीं किया और उन पर विचार नहीं किया।

अप्रैल 2024 में ऊपरी अगुआओं ने मुझे दो और कलीसियाओं के सुसमाचार कार्य की जिम्मेदारी देने की व्यवस्था कर दी। कुछ समय तक अनुवर्ती कार्रवाई करने के बाद मैंने पाया कि एक कलीसिया की अगुआ मार्था की काबिलियत अपेक्षाकृत अच्छी थी, समय पर जरूरी कार्य लागू कर सकती थी और अपने काम का सारांश देते समय समस्याओं का पता लगा सकती थी। नतीजतन, उसके बारे में मेरी अच्छी राय थी और मुझे लगता था कि वह अन्य कलीसिया अगुआओं की तुलना में वास्तविक कार्य करने में अधिक सक्षम थी। जब मैंने देखा कि मार्था की जिम्मेदारी के भीतर सुसमाचार कार्य के नतीजे बहुत अच्छे थे, तो मैं उस पर और भी अधिक भरोसा करने लगा और उसके काम के बारे में विस्तार से बहुत ही कम पूछता था। जिस कलीसिया के लिए मार्था जिम्मेदार थी, उसमें जून में सुसमाचार प्रचार के नतीजों में कुछ गिरावट आई। उस समय मैंने स्थिति के बारे में जानने के लिए उससे मुलाकात की और पाया कि वह कठिनाइयों में रह रही थी क्योंकि जब वह कार्य लागू करने की कोशिश करती थी तो इंटरनेट में समस्याएँ आती थीं और अब वह अपने कर्तव्य निभाने में बोझ नहीं उठा रही थी। मैंने उसकी समस्याओं की ओर ध्यान दिलाया और इस तरह की कठिनाई का सामना करने पर अपने कर्तव्य निभाने के लिए परमेश्वर पर भरोसा करने के तरीके के बारे में उसके साथ संगति की; वह कार्य में देरी नहीं कर सकती थी। एक सप्ताह बाद मेरे साथ भागीदार बहन विल्मा ने मुझे याद दिलाया कि मुझे मार्था के काम की स्थिति का अनुवर्तन कर उसका पता लगाना चाहिए। मैंने मन में सोचा, “मैंने कुछ दिन पहले ही उसके साथ संगति की थी—वह शायद इस दौरान चीजें बदल ही रही है। उसके पास कुछ कार्य क्षमता है, इसलिए कोई बड़ी समस्याएँ नहीं होंगी” और इसलिए मैं उससे नहीं मिला। कुछ ही दिन बाद जब विल्मा ने मुझे फिर से याद दिलाया, तो मैंने मार्था से मिलने की कोशिश और व्यवस्था की और उसके काम के बारे में पता लगाने की कोशिश की। लेकिन मैं मुलाकात की व्यवस्था नहीं कर पाया। वह कहती रही कि इंटरनेट में समस्याएँ हैं या वह अभी भी व्यस्त है। उस समय मैंने इस पर बहुत ज्यादा विचार नहीं किया। मैंने सोचा कि जब तक वह काम कर रही है, तब तक सब ठीक है। मुझे उम्मीद नहीं थी कि दो हफ्ते बाद मार्था जिस कलीसिया के लिए जिम्मेदार थी, उसमें सुसमाचार कार्य के नतीजे बिल्कुल ही गिर जाएँगे। तब जाकर मैं इसका कारण जानने के लिए व्याकुल हुआ और मैंने पाया कि सुसमाचार उपयाजक और कई सुसमाचार कार्यकर्ता केवल निजी मामलों में व्यस्त थे और सुसमाचार का प्रचार नहीं कर रहे थे। इस वजह से मार्था नकारात्मकता में जी रही थी और समय पर समस्याएँ हल करने के लिए संगति नहीं कर रही थी। इसका मतलब यह था कि सुसमाचार कार्यकर्ता कम से कम दायित्व उठा रहे थे और वे वास्तव में अपना कर्तव्य नहीं निभा रहे थे। मैं अपनी बहन की जिम्मेदारी के क्षेत्र में ऐसी गंभीर समस्याओं को देखकर भौचक्का था। इन समस्याओं के उपजने के लिए अनिवार्य रूप से मैं जिम्मेदार था : ये सब मेरी बहन के काम का समय पर अनुवर्तन न करने के कारण हुआ था। मुझे बहुत दुख हुआ और मैंने आँसू बहाते हुए परमेश्वर से प्रार्थना की, “प्रिय परमेश्वर, मैं अपना कर्तव्य अच्छी तरह से निभाना चाहता हूँ, लेकिन देखो मैंने इसे कितना खराब कर दिया है। मुझे लगता है कि मैं सचमुच यह कर्तव्य निभाने के लायक नहीं हूँ। तुम मुझे इस मामले में सबक सीखने के लिए मार्गदर्शन करो, ताकि मैं जानूँ कि यह कर्तव्य अच्छी तरह से निभाने के लिए मुझे आगे क्या करना चाहिए।”

एक बार उच्च अगुआ हमारे साथ एक सभा करने आए और हमने विशेष रूप से मेरी दशा के बारे में परमेश्वर के वचनों का एक अंश पढ़ा। सर्वशक्तिमान परमेश्वर कहता है : “नकली अगुआ उन पर्यवेक्षकों के बारे में कभी पूछताछ नहीं करते जो वास्तविक कार्य नहीं कर रहे होते हैं या जो अपने उचित कार्यों पर ध्यान नहीं दे रहे होते हैं। उन्हें लगता है कि उन्हें बस एक पर्यवेक्षक चुनना है और मामला खत्म; और कि बाद में पर्यवेक्षक सभी कार्य-संबंधी मामलों को अपने आप सँभाल सकता है। इसलिए नकली अगुआ जब-तब बस सभाएँ आयोजित करता है लेकिन काम का पर्यवेक्षण नहीं करता, न ही पूछता है कि काम कैसा चल रहा है और किसी काम को हाथ न लगाने वाले उच्चाधिकारियों की तरह व्यवहार करता है। अगर कोई पर्यवेक्षक से जुड़ी समस्या लेकर आता है तो नकली अगुआ कहेगा, ‘यह तो मामूली-सी समस्या है, कोई बड़ी बात नहीं है। इसे तो तुम लोग खुद ही सँभाल सकते हो। मुझसे मत पूछो।’ समस्या की रिपोर्ट करने वाला व्यक्ति कहता है, ‘वह पर्यवेक्षक आलसी पेटू है। वह केवल खाने और मनोरंजन पर ध्यान केंद्रित रखता है, एकदम निकम्मा है। वह अपने काम में थोड़ा-सा भी कष्ट नहीं उठाना चाहता, काम और जिम्मेदारियों से बचने के लिए हमेशा छलपूर्वक ढिलाई बरतता है और बहाने बनाता है। वह पर्यवेक्षक बनने लायक नहीं है।’ नकली अगुआ जवाब देगा, ‘जब उसे पर्यवेक्षक चुना गया था, तब तो वह बहुत अच्छा था। तुम जो कह रहे हो, वह सच नहीं है और अगर सच है भी तो यह सिर्फ एक अस्थायी अभिव्यक्ति है।’ नकली अगुआ पर्यवेक्षक की स्थिति के बारे में अधिक जानने की कोशिश नहीं करेगा, बल्कि उस पर्यवेक्षक के बारे में अपनी पिछली धारणाओं के आधार पर ही इस मामले में राय बनाएगा और फैसला सुनाएगा। चाहे कोई भी पर्यवेक्षक से जुड़ी समस्याओं की रिपोर्ट करे, नकली अगुआ उसे अनदेखा करेगा। पर्यवेक्षक वास्तविक काम नहीं कर रहा है और कलीसिया का काम लगभग ठप हो गया है, लेकिन नकली अगुआ को कोई परवाह नहीं होती, ऐसा लगता है कि उसका इससे मतलब ही नहीं है। यह वैसे भी बुरी बात है कि जब कोई व्यक्ति पर्यवेक्षक के मुद्दों की रिपोर्ट करता है तो अगुआ आँख मूँद लेता है। लेकिन सबसे घृणा करने योग्य क्या होता है? जब लोग उसे पर्यवेक्षक के गंभीर मुद्दों के बारे में बताते हैं तो वह उन्हें सुलझाने की कोशिश नहीं करेगा और दुनियाभर के बहाने बनाएगा : ‘मैं इस पर्यवेक्षक को जानता हूँ, वह सच में परमेश्वर में विश्वास करता है, उसे कभी कोई समस्या नहीं होगी। यदि कोई छोटी-मोटी समस्या हुई भी तो परमेश्वर उसकी रक्षा करेगा और उसे अनुशासित करेगा। अगर उससे कोई गलती हो भी जाती है तो वह उसके और परमेश्वर के बीच का मामला है—हमें इससे चिंतित होने की जरूरत नहीं है।’ नकली अगुआ इसी तरह अपनी धारणाओं और कल्पनाओं के अनुसार काम करते हैं। ... नकली अगुआओं में यह घातक कमी होती है : वे अपनी कल्पनाओं के आधार पर लोगों पर जल्दी भरोसा कर लेते हैं। और यह सत्य को न समझने के कारण होता है, है न? परमेश्वर के वचन भ्रष्ट लोगों के सार का खुलासा कैसे करते हैं? जब परमेश्वर ही लोगों पर भरोसा नहीं करता तो वे क्यों करें? नकली अगुआ बहुत घमंडी और आत्मतुष्ट होते हैं, है न? वे यह सोचते हैं, ‘मैं इस व्यक्ति को परखने में गलत नहीं हो सकता, जिस व्यक्ति को मैंने उपयुक्त समझा है उसके साथ कोई समस्या नहीं होनी चाहिए; वह निश्चित रूप से ऐसा नहीं है जो खाने, पीने और मस्ती करने में रमा रहे, आराम पसंद करे और मेहनत से नफरत करे। वह पूरी तरह से भरोसेमंद और विश्वसनीय है। वह बदलेगा नहीं; अगर वह बदला तो इसका मतलब होगा कि मैं उसके बारे में गलत था, है न?’ यह कैसा तर्क है? क्या तुम कोई विशेषज्ञ हो? क्या तुम्हारे पास एक्सरे जैसी दृष्टि है? क्या तुममें विशेष कौशल है? तुम किसी व्यक्ति के साथ एक-दो साल तक रह सकते हो, लेकिन क्या तुम उसके प्रकृति सार को पूरी तरह से उजागर करने वाले किसी उपयुक्त वातावरण के बिना यह देख पाओगे कि वह वास्तव में कौन है? अगर परमेश्वर ऐसे लोगों को उजागर न करे तो तुम्हें तीन या पाँच वर्षों तक उनके साथ रहने के बाद भी यह जानने के लिए संघर्ष करना पड़ेगा कि उनका प्रकृति सार किस तरह का है। और जब तुम उनसे शायद ही कभी मिलते हो, शायद ही कभी उनके साथ होते हो तो यह भी कितना सच होगा? किसी की अस्थायी छवि या किसी के द्वारा उनके सकारात्मक मूल्यांकन के आधार पर नकली अगुआ प्रसन्नतापूर्वक उन पर भरोसा कर लेते हैं और ऐसे व्यक्ति को कलीसिया का काम सौंप देते हैं। इसमें क्या वे अत्यधिक अंधे नहीं हो जाते हैं? क्या वे उतावली से काम नहीं ले रहे हैं? और जब नकली अगुआ इस तरह से काम करते हैं तो क्या वे बेहद गैर-जिम्मेदार नहीं होते?” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (3))। परमेश्वर के वचनों के प्रकाशन के सामने मैं दिल से बेहद असहज महसूस कर रहा था। परमेश्वर ने उजागर किया कि एक नकली अगुआ धारणाओं और कल्पनाओं पर भरोसा करके काम करता है और आसानी से लोगों पर भरोसा कर लेता है। जब वे देखते हैं कि कोई व्यक्ति कुछ समय के लिए अच्छा प्रदर्शन करता है, तो वे तुरंत सोच लेते हैं कि उस व्यक्ति का सब कुछ अच्छा है और हमेशा अच्छा ही रहेगा। भले ही दूसरे कहें कि इस व्यक्ति में कोई समस्या है, वे अपने दिल में इसे नकार देंगे और इस व्यक्ति के काम का गंभीरता से पर्यवेक्षण और उसकी जाँच नहीं करेंगे। मैंने सोचा कि उस अवधि के दौरान मैं अपना कर्तव्य करते हुए लोगों पर आँख मूँदकर ठीक इसी तरह भरोसा करता था। मैंने देखा कि अन्ना कुछ वास्तविक काम कर सकती है और काफी बढ़िया काम करती है और इसीलिए मैंने उसके काम का अनुवर्तन नहीं किया या जाँच नहीं की और यहाँ तक कि जब उच्च अगुआओं ने मुझे याद दिलाया, तब भी मैंने इसे गंभीरता से नहीं लिया। मुझे अभी भी अपने दिल में अन्ना पर भरोसा था, मैं सोचता था कि वह काम करेगी। इसलिए मैंने उसे केवल सुसमाचार कार्य में समस्याओं का सारांश देने के लिए संक्षेप में याद दिलाया, उसके काम का विशेष रूप से अनुवर्तन नहीं किया। मुझे उम्मीद नहीं थी कि जब अन्ना काम करती थी, तो वह केवल बातें ही करती थी और वास्तविक समस्याएँ हल नहीं करती थी। इसका मतलब यह था कि सुसमाचार कार्य के नतीजे कम हो गए। यह सब अन्ना पर आँख मूँदकर भरोसा करने और उसके काम का अनुवर्तन न करने का परिणाम था। बाद में मार्था के काम का अनुवर्तन करते समय भी मैंने यही किया। मुझे लगा कि उसके पास कुछ कार्य क्षमता है और वह कुछ वास्तविक कार्य कर सकती है, इसलिए मैंने उस पर बहुत भरोसा किया। मैंने शायद ही कभी इस बात का ब्योरा लिया कि वह अपना कर्तव्य कैसे निभाती है और उसके काम की जाँच या उसका पर्यवेक्षण नहीं किया। जब मेरी साथी बहन ने मुझे याद दिलाया तो मैंने उसकी बात पर ध्यान नहीं दिया और मार्था के काम का अनुवर्तन नहीं किया। नतीजतन, उसके भाई-बहनों की समस्याओं का तुरंत समाधान नहीं हो सका और वह नकारात्मकता में रहने लगी, जिससे काम प्रभावित हुआ। परमेश्वर ने कहा कि अगुआओं और कार्यकर्ताओं को अक्सर काम का अनुवर्तन करना चाहिए, अपने भाई-बहनों की दशाओं और कठिनाइयों के बारे में पता लगाना चाहिए, हर किसी के कर्तव्य में मौजूद समस्याओं और विचलनों पर पकड़ बनानी चाहिए और काम के बारे में पता लगाने और मार्गदर्शन करने के लिए निजी रूप से भी जाना चाहिए, जब समस्याएँ मिलें तो उनका तुरंत समाधान करना चाहिए। यह वह जिम्मेदारी है जिसे अगुआओं और कार्यकर्ताओं को पूरा करना चाहिए : केवल इसी तरह से कर्तव्य करना ही परमेश्वर के इरादे के अनुरूप होता है। मगर मैं लगातार अपनी धारणाओं और कल्पनाओं पर निर्भर रहता था, लोगों पर आँख मूँदकर भरोसा करता था। मुझे विश्वास था कि अन्ना और मार्था कुछ वास्तविक कार्य कर सकती हैं और उन्हें पर्यवेक्षण और जाँच की आवश्यकता नहीं है और इसलिए मैंने शायद ही कभी खासतौर पर उनके कार्य का अनुवर्तन किया हो। क्या मेरा व्यवहार एक नकली अगुआ जैसा नहीं था? मैं लोगों के सार की असलियत नहीं जान पाया, फिर भी मैंने लोगों पर लगातार भरोसा किया, उनके काम का अनुवर्तन नहीं किया। मैं वास्तव में इतना अंधा था! इतना घमंडी था! जब मुझे यह समझ आया, तो मैं दिल से इतना असहज हो गया कि लगा जैसे इसमें छुरा घोंपा जा रहा हो। मैंने अपने कर्तव्य को गैर-जिम्मेदाराना तरीके से निभाया था, लेकिन परमेश्वर ने मुझे नहीं हटाया, इसके बजाय मुझे पश्चात्ताप करने का मौका दिया। मुझे आत्म-चिंतन करना और खुद को समझते रहना था।

एक दिन मैंने परमेश्वर के वचनों का एक और अंश पढ़ा और अपनी समस्याओं के बारे में एक स्पष्ट दृष्टिकोण प्राप्त किया। सर्वशक्तिमान परमेश्वर कहता है : “अधिकांश लोग ‘न तो उन लोगों पर संदेह करो जिन्हें तुम नियोजित करते हो, न ही उन लोगों को नियोजित करो जिन पर तुम संदेह करते हो’ मुहावरे को सच मानते हैं, और वे इससे गुमराह होकर बंध जाते हैं। लोगों को चुनते या उपयोग करते समय वे इससे परेशान और प्रभावित हो जाते हैं, यहाँ तक कि वे इससे उनके कार्यों को भी निर्देशित होने देते हैं। परिणामस्वरूप, बहुत से अगुआओं और कार्यकर्ताओं को कलीसिया के काम की जाँच करते समय, लोगों को तरक्की देते और उपयोग करते समय हमेशा मुश्किलें आती हैं और आशंका होने लगती है। अंत में, वे बस इन शब्दों से खुद को तसल्ली दे पाते हैं, ‘न तो उन लोगों पर संदेह करो जिन्हें तुम नियोजित करते हो, न ही उन लोगों को नियोजित करो जिन पर तुम संदेह करते हो।’ काम का निरीक्षण या पूछताछ करते समय, वे सोचते हैं, ‘“न तो उन लोगों पर संदेह करो जिन्हें तुम नियोजित करते हो, न ही उन लोगों को नियोजित करो जिन पर तुम संदेह करते हो।” मुझे अपने भाई-बहनों पर भरोसा करना चाहिए, आखिरकार, पवित्र आत्मा लोगों की जाँच-पड़ताल करता है, इसलिए मुझे हमेशा दूसरों पर संदेह और उनकी निगरानी नहीं करनी चाहिए।’ वे इस मुहावरे से प्रभावित हो गए हैं, है न? इस मुहावरे के प्रभाव से क्या परिणाम सामने आते हैं? सबसे पहले, अगर कोई व्यक्ति इस विचार को मानता है कि ‘न तो उन लोगों पर संदेह करो जिन्हें तुम नियोजित करते हो, न ही उन लोगों को नियोजित करो जिन पर तुम संदेह करते हो,’ तो क्या वह दूसरों के कार्य का निरीक्षण करेगा और उसे निर्देश देगा? क्या वह लोगों के काम की निगरानी करेगा और उसकी खोज-खबर लेगा? अगर यह व्यक्ति हर उस व्यक्ति पर भरोसा करता है जिसका वह उपयोग करता है और कभी भी उसके काम में उसका निरीक्षण नहीं करता है या उसे निर्देश नहीं देता है, और कभी भी उसकी निगरानी नहीं करता है, तो क्या वह अपना कर्तव्य निष्ठापूर्वक निभा रहा है? क्या वह कलीसिया का कार्य सक्षम तरीके से कर सकता है और परमेश्वर के आदेश को पूरा कर सकता है? क्या वह परमेश्वर के आदेश के प्रति निष्ठावान है? दूसरा, यह परमेश्वर के वचनों और कर्तव्यों का पालन करने में तुम्हारी विफलता मात्र नहीं है, बल्कि यह शैतान की साजिशों और सांसारिक आचरण के उसके फलसफों को सत्य मानना है, उनका अनुसरण और अभ्यास करना है। तुम शैतान की आज्ञा का पालन कर रहे हो और शैतानी फलसफे के अनुसार जी रहे हो, है न? तुम परमेश्वर के प्रति समर्पण करने वाले व्यक्ति नहीं हो, तुम परमेश्वर के वचनों का पालन करने वाले व्यक्ति तो बिल्कुल नहीं हो। तुम पूरे बदमाश हो। परमेश्वर के वचनों को दर-किनार कर, शैतानी मुहावरे को अपनाना और सत्य के रूप में उसका अभ्यास करना, सत्य और परमेश्वर के साथ विश्वासघात करना है! तुम परमेश्वर के घर में काम करते हो, फिर भी शैतानी तर्क और सांसारिक आचरण के उसके फलसफे ही तुम्हारे क्रियाकलापों के सिद्धांत हैं; तुम किस तरह के व्यक्ति हो? यह एक ऐसा व्यक्ति है जो परमेश्वर से विश्वासघात करता है और जो परमेश्वर का बुरी तरह अपमान करता है। इस हरकत का सार क्या है? खुले तौर पर परमेश्वर की निंदा करना और सत्य को नकारना। क्या यही इसका सार नहीं है? (यही है।) तुम परमेश्वर की इच्छा का पालन करने के बजाय, शैतान की एक दानवी कहावत और सांसारिक आचरण के शैतानी फलसफों को कलीसिया में निरंकुशता करने दे रहे हो। ऐसा करके, तुम खुद शैतान के सहयोगी बन जाते हो और कलीसिया में शैतान की गतिविधियों को अंजाम देने में उसकी सहायता करते हो और कलीसिया के कार्य में विघ्न-बाधाएँ डालते हो। इस समस्या का सार गंभीर है, है ना?” (वचन, खंड 4, मसीह-विरोधियों को उजागर करना, प्रकरण एक : सत्य क्या है)। परमेश्वर के वचनों पर विचार करने के बाद मुझे समझ आया कि इन दोनों बहनों के काम की जाँच न करने का कारण यह था कि मैं “न तो उन लोगों पर संदेह करो जिन्हें तुम नियोजित करते हो, न ही उन लोगों को नियोजित करो जिन पर तुम संदेह करते हो” के शैतानी फलसफे से प्रभावित था। पहले जब मैंने काम का अनुवर्तन किया था, तो मैंने देखा था कि वे कुछ वास्तविक समस्याएँ हल कर सकते हैं और उनमें एक निश्चित सीमा तक कार्य क्षमता है और इसलिए मैं उन पर बहुत भरोसा करता था। मैंने सोचा कि मुझे लगातार उनके काम का अनुवर्तन करने या जाँच करने की जरूरत नहीं है, बस कभी-कभार उनकी दशाओं और कठिनाइयों के बारे में संक्षेप में पूछने की जरूरत है और इतना ठीक रहेगा। चूँकि मैंने उनके काम का पर्यवेक्षण या उसकी जाँच नहीं की और उनकी वास्तविक कठिनाइयों को तुरंत खोज कर उन्हें हल नहीं कर सका, इसलिए काम की प्रगति प्रभावित हुई। मैं अच्छी तरह से जानता था कि काम का अनुवर्तन करना और जाँच करना मेरी जिम्मेदारी थी और मुझे काम में आने वाली कठिनाइयाँ और समस्याएँ तुरंत खोजनी और हल करनी थीं। केवल इसी तरह से काम आगे बढ़ता रह सकता था। मगर मैंने अपने आचरण और कार्य-कलापों में “न तो उन लोगों पर संदेह करो जिन्हें तुम नियोजित करते हो, न ही उन लोगों को नियोजित करो जिन पर तुम संदेह करते हो” के विचार और दृष्टिकोण पर भरोसा किया। मैंने अपने कर्तव्य का बहुत ही अनादर किया, लापरवाही बरती और मुझे जिम्मेदारी का कोई एहसास नहीं था। मैंने उस काम का अनुवर्तन नहीं किया या उसकी जाँच नहीं की जिसका मुझे अनुवर्तन या जाँच करनी चाहिए थी, जिससे सुसमाचार कार्य की प्रगति प्रभावित हुई। दरअसल, कभी-कभी जब मैं सुसमाचार कार्य के नतीजों में गिरावट देखता या भाई-बहनों को अपने कर्तव्य निभाने में बहुत सक्रिय नहीं देखता था, तो मुझे एहसास होता था कि मुझे उनके काम का अनुवर्तन और उसकी जाँच करनी चाहिए। हालाँकि मेरी धारणाओं और कल्पनाओं के आधार पर मैं सोचता था कि वे इसे कर लेंगे और मुझे उनके काम का अनुवर्तन करने की जरूरत नहीं है और इसलिए मैं उन पर बहुत भरोसा रखता था। “न तो उन लोगों पर संदेह करो जिन्हें तुम नियोजित करते हो, न ही उन लोगों को नियोजित करो जिन पर तुम संदेह करते हो” मैं इस दृष्टिकोण को सत्य मानता था और सत्य के रूप में इसका अभ्यास और पालन करता था; मैंने सिद्धांतों के अनुसार अपना कर्तव्य नहीं निभाया और अनजाने ही कार्य में देरी कर दी। मैं लगातार सांसारिक आचरण के शैतानी फलसफे के भरोसे रहता था कि “न तो उन लोगों पर संदेह करो जिन्हें तुम नियोजित करते हो, न ही उन लोगों को नियोजित करो जिन पर तुम संदेह करते हो,” और सोचता था कि अगर मैं उनके काम का अनुवर्तन करता हूँ, तो मैं उन पर अविश्वास करूँगा। मैंने परमेश्वर के वचनों के अनुसार अभ्यास नहीं किया। इसकी प्रकृति सत्य को नकारना है। यह परमेश्वर का प्रतिरोध करना है! अगर मैं इन विचारों और दृष्टिकोणों के अनुसार जीता रहा, तो मैं अपना कर्तव्य ठीक से नहीं निभा पाऊँगा और अंततः महज बेनकाब करके हटा दिया जाऊँगा। जब मैंने यह सोचा तो मुझे पछतावा और आत्म-ग्लानि महसूस हुई और लगातार मेरे आँसू बहने लगे। मैं परमेश्वर के सामने प्रार्थना करने आया, “प्रिय परमेश्वर, मैंने लापरवाही से लोगों पर भरोसा किया और अपना कर्तव्य ठीक से नहीं निभाया, और मुझसे अपराध हो गए। मैं तुम्हारे सामने पश्चात्ताप करने का इच्छुक हूँ।” प्रार्थना करने के बाद मेरा दिल बहुत शांत हो गया। बाद में मैंने लगातार उनके काम का अनुवर्तन किया और जाँच की, धीरे-धीरे समस्याओं को हल किया। मेरे भाई-बहन भी पहले की तुलना में अपने कर्तव्य में अधिक सक्रिय थे।

एक सुबह भक्ति के दौरान मैंने एक अनुभवजन्य गवाही लेख पढ़ा। इसमें परमेश्वर के वचनों का एक उद्धरण उद्धृत किया गया था, जिसने चीजों के प्रति मेरा दृष्टिकोण बदल दिया। सर्वशक्तिमान परमेश्वर कहता है : “क्या तुम लोग मानते हो कि ‘न तो उन लोगों पर संदेह करो जिन्हें तुम नियोजित करते हो, न ही उन लोगों को नियोजित करो जिन पर तुम संदेह करते हो’ वाला दृष्टिकोण सही है? क्या यह मुहावरा सत्य है? परमेश्वर के घर के काम करने में और अपना कर्तव्य करने में वह इस मुहावरे का उपयोग क्यों करेगा? यहाँ क्या समस्या है? ‘न तो उन लोगों पर संदेह करो जिन्हें तुम नियोजित करते हो, न ही उन लोगों को नियोजित करो जिन पर तुम संदेह करते हो’ यह मुहावरा साफ तौर से अविश्वासियों के शब्द हैं, शैतान के मुँह से निकले हुए शब्द हैं—तो वह उनके साथ ऐसे क्यों पेश आता है जैसे कि वे सत्य हों? वह क्यों नहीं बता पाता कि ये शब्द सही हैं या गलत? ये स्पष्ट रूप से मनुष्य के शब्द हैं, भ्रष्ट इंसान के शब्द हैं, ये बिल्कुल सत्य नहीं हैं, ये परमेश्वर के वचनों के अनुरूप बिल्कुल नहीं हैं, इन्हें लोगों के कार्यों, स्व-आचरण और परमेश्वर की आराधना के लिए मानदंड नहीं मानना चाहिए। तो इस मुहावरे के साथ कैसे पेश आना चाहिए? यदि तुम वास्तव में पहचानने में सक्षम हो, तो अभ्यास के अपने सिद्धांत के रूप में तुम्हें इसकी जगह किस प्रकार के सत्य सिद्धांत का उपयोग करना चाहिए? सत्य सिद्धांत यह होना चाहिए कि ‘तुम पूरे दिल, आत्मा और मन से अपने कर्तव्य का अच्छी तरह से निर्वहन करो।’ अपने पूरे दिल, पूरी आत्मा और पूरे मन से कार्य करना किसी के द्वारा बाधित नहीं किया जाना है; यह एक दिलो-दिमाग से होना चाहिए, न कि आधे-अधूरे मन से। यह तुम्हारी जिम्मेदारी और कर्तव्य है और तुम्हें इसे अच्छी तरह से निभाना चाहिए, क्योंकि ऐसा करना पूरी तरह से स्वाभाविक और न्यायसंगत है। तुम्हारे सामने जो भी समस्याएँ आएँ, तुम्हें सिद्धांतों के अनुसार कार्य करना चाहिए। उनसे तुम वैसे ही निपटो, जैसा जरूरी हो; यदि काट-छाँट की आवश्यकता है, तो वैसे ही करो और यदि बर्खास्तगी अनिवार्य है, तो वही सही। संक्षेप में कहूँ तो, परमेश्वर के वचनों और सत्य के आधार पर कार्य करो। क्या यही सिद्धांत नहीं है? क्या यह इस वाक्यांश के ठीक विपरीत नहीं है ‘न तो उन लोगों पर संदेह करो जिन्हें तुम नियोजित करते हो, न ही उन लोगों को नियोजित करो जिन पर तुम संदेह करते हो’? यह कहने का क्या अर्थ है कि न तो उन लोगों पर संदेह करो जिन्हें तुम नियोजित करते हो, न ही उन लोगों को नियोजित करो जिन पर तुम संदेह करते हो? इसका अर्थ यह है कि यदि तुमने किसी व्यक्ति को नौकरी पर रखा है तो तुम्हें उस पर शक नहीं करना चाहिए, तुम्हें बागडोर ढीली छोड़ देनी चाहिए, उसकी देखरेख नहीं करनी चाहिए और वह जैसा चाहे उसे वैसा करने देना चाहिए; यदि तुम उस पर संदेह करते हो, तो तुम्हें उसे काम पर नहीं रखना चाहिए। क्या यही इसका मतलब नहीं है? यह तो एकदम गलत है। शैतान ने इंसान को बुरी तरह से भ्रष्ट कर दिया है। हर व्यक्ति में एक शैतानी स्वभाव होता है, वह परमेश्वर के साथ विश्वासघात कर उसका विरोध कर सकता है। तुम कह सकते हो कि भरोसे लायक तो कोई भी नहीं होता। यहां तक कि अगर कोई व्यक्ति दुनियाभर की कसम खा ले, तो भी कोई फायदा नहीं, क्योंकि लोग अपने भ्रष्ट स्वभाव से बाधित हैं और अपने आप को नियंत्रित नहीं कर सकते। अपना भ्रष्ट स्वभाव दूर करने से पहले और परमेश्वर का विरोध और उससे विश्वासघात करने की समस्या को पूरी तरह से दूर करने से पहले—लोगों के पापों की जड़ को समूल नष्ट करने से पहले—उन्हें परमेश्वर के न्याय और ताड़ना को स्वीकार करना चाहिए। जो लोग परमेश्वर के न्याय और शुद्धिकरण से नहीं गुजरे हैं और उद्धार प्राप्त नहीं कर पाए हैं, वे भरोसे लायक नहीं हैं। वे विश्वासपात्र नहीं हैं। इसलिए, जब तुम किसी को उपयोग करो, तो उसकी निगरानी और उसे निर्देशित करो। तुम उसकी काट-छाँट भी करो और अक्सर सत्य पर संगति करो, और तभी तुम समझ पाओगे कि उस व्यक्ति को उपयोग में लेते रहना चाहिए या नहीं। अगर कुछ लोग सत्य स्वीकार कर लेते हैं, काट-छाँट स्वीकार कर लेते हैं, निष्ठापूर्वक अपना कार्य करते हैं और जीवन में निरंतर प्रगति कर रहे हैं, तभी सही मायनों में ये लोग उपयोग के लायक होते हैं” (वचन, खंड 4, मसीह-विरोधियों को उजागर करना, प्रकरण एक : सत्य क्या है)। परमेश्वर के वचनों पर विचार करने के बाद मुझे समझ आया कि चाहे किसी व्यक्ति की कार्य क्षमता कैसी भी हो, उसकी काबिलियत कैसी भी हो, चाहे वह कार्य करना जानता हो या नहीं या वह चाहे जितना सत्य समझता हो, उसके कार्य का हमेशा अनुवर्तन किया जाना चाहिए। ऐसा इसलिए क्योंकि सभी लोग शैतान द्वारा बहुत गहराई से भ्रष्ट किए जा चुके हैं और सबके भ्रष्ट स्वभावों के भरोसे रहकर कार्य करने की संभावना है। कोई भी व्यक्ति चाहे वह कोई भी हो, सत्य प्राप्त करने और उद्धार प्राप्त करने से पहले विश्वसनीय या भरोसेमंद नहीं होता। अगुआओं और कार्यकर्ताओं के रूप में हमें तुरंत कार्य का पर्यवेक्षण और उसकी जाँच करनी चाहिए, कार्य की प्रगति के बारे में पता लगाना चाहिए, मुद्दों के बारे में बताना चाहिए और समस्याएँ मिलने पर जरूरत के मुताबिक मदद करनी चाहिए, गंभीर समस्याओं के मामले में लोगों की काट-छाँट करनी चाहिए और समस्याओं का तुरंत पता लगाना चाहिए और उनका समाधान करना चाहिए। केवल यही वास्तविक कार्य करना है। इसके बाद मैंने असल में भाई-बहनों के कार्य का अनुवर्तन, पर्यवेक्षण और जाँच की।

एक बार मैं मार्था के कार्य का अनुवर्तन कर रहा था और उसके बारे में पता लगा रहा था, मैंने पाया कि एक सुसमाचार उपयाजक वास्तविक कार्य नहीं कर रहा था और उसे बरखास्त करने की जरूरत थी। इसलिए मार्था और मैंने उपयाजक को बरखास्त कर दिया। बरखास्तगी के बाद हमें उपयाजक पद के लिए उपचुनाव कराना था और मैंने मार्था को अध्यक्षता करने के लिए कहा, उसके साथ संगति की कि आगे का काम कैसे करना है। मैंने मन में सोचा, “उसने पहले भी ये काम किए हैं। मैंने भी अब उसके साथ इनके बारे में संगति कर ली है, इसलिए वह निश्चित रूप से इन्हें अच्छे से कर लेगी। मुझे अब उसका पर्यवेक्षण करने की जरूरत नहीं है।” इस समय मुझे एहसास हुआ कि मेरे विचार गलत थे। मैंने सोचा कि जब मैंने लोगों पर आँख मूँदकर भरोसा किया था और उनके काम की जाँच या उसका अनुवर्तन नहीं किया था, नतीजतन काम बुरी तरह प्रभावित हुआ था। मैं अपनी पुरानी समस्या को फिर से सिर उठाने नहीं दे सकता था। मैंने परमेश्वर के वचनों के एक अंश के बारे में सोचा, जो मैंने पहले पढ़ा था : “जब लोगों को सत्य की प्राप्ति नहीं होती, तो वे भरोसेमंद और विश्वास योग्य नहीं होते। उनके भरोसेमंद न होने का क्या मतलब है? इसका मतलब यह है कि जब उन्हें कठिनाइयों या असफलताओं का सामना करना पड़ता है, तो बहुत संभव है कि वे गिर पड़ें, और नकारात्मक और कमजोर हो जाएँ। जो व्यक्ति अक्सर नकारात्मक और कमजोर हो जाता है, क्या वह भरोसेमंद होता है? बिल्कुल नहीं। लेकिन जो लोग सत्य समझते हैं, वे अलग ही होते हैं। जो लोग वास्तव में सत्य की समझ रखते हैं, उनके अंदर परमेश्वर का भय मानने वाला हृदय, परमेश्वर के प्रति समर्पण वाला हृदय होता है, और जिन लोगों में परमेश्वर का भय मानने वाला हृदय होता है, केवल वही लोग भरोसेमंद होते हैं; जिनमें परमेश्वर का भय मानने वाला हृदय नहीं होता, वे लोग भरोसेमंद नहीं होते। जिनमें परमेश्वर का भय मानने वाला हृदय नहीं होता, उनके प्रति कैसा रवैया अपनाया जाना चाहिए? उन्हें प्रेमपूर्वक सहायता और सहारा देना चाहिए। जब वे कर्तव्य कर रहे हों, तो उनका अधिक अनुवर्तन करना चाहिए, और उन्हें अधिक मदद और निर्देश दिए जाने चाहिए; तभी वे अपना कार्य प्रभावी ढंग से कर पाएँगे। और ऐसा करने का उद्देश्य क्या है? मुख्य उद्देश्य परमेश्वर के घर के काम को बनाए रखना है। दूसरा मकसद है समस्याओं की तुरंत पहचान करना, तुरंत उनका पोषण करना, उन्हें सहारा देना, या उनकी काट-छाँट करना, भटकने पर उन्हें सही मार्ग पर लाना, उनके दोषों और कमियों को दूर करना। यह लोगों के लिए फायदेमंद है; इसमें दुर्भावनापूर्ण कुछ भी नहीं है” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (7))। जब मैंने परमेश्वर के वचनों पर विचार किया तो मैं अब खुद पर और भरोसा करने की हिम्मत नहीं कर पाया। मैं जल्दी से मार्था से मिला और उपयाजक उपचुनाव की स्थिति के बारे में पता लगाने को कहा। नतीजतन, मुझे पता चला कि वह दूसरे काम में व्यस्त थी और उसने उपचुनाव रोक दिया था। बाद में मैंने अपने कर्तव्य में जिम्मेदारी न उठाने और काम में देरी करने के लिए उसे उजागर किया और वह जल्दी से उपचुनाव कराने चली गई। बाद में मैंने वास्तव में उन अन्य कार्यों के बारे में जाना जिनके लिए मार्था जिम्मेदार थी और उनमें भी कुछ समस्याएँ पाईं। मैंने इन समस्याओं को हल करने के लिए तुरंत संगति की और कुछ समय बाद कलीसिया का कार्य कुछ प्रगति दिखाने लगा। जब मैंने इस तरह से अभ्यास किया, तो मेरा दिल बहुत अधिक सहज महसूस करने लगा।

अनुभव की इस अवधि के दौरान मैंने स्पष्ट रूप से देखा कि शैतान द्वारा लोगों में रोपा गया यह विचार कि “न तो उन लोगों पर संदेह करो जिन्हें तुम नियोजित करते हो, न ही उन लोगों को नियोजित करो जिन पर तुम संदेह करते हो” गलत और बेतुका है। इसके अतिरिक्त यह सत्य के प्रति शत्रुतापूर्ण है। मैंने यह भी समझा कि सत्य सिद्धांतों के अनुसार कार्य का पर्यवेक्षण और उसका अनुवर्तन कैसे किया जाए। परमेश्वर का धन्यवाद!


22. कर्तव्य निभाने में सत्य सिद्धांत खोजना बेहद ज़रूरी है

डेज़ी, ग्रीस

अपने कर्तव्य में मेरी यह धारणा हुआ करती थी : मुझे लगता था कि जब तक मेरे अच्छे इरादे हैं और मैं अपना कर्तव्य अच्छे से निभाना चाहती हूँ तो फिर अपने अच्छे इरादों के कारण मुझे परमेश्वर का अनुमोदन और स्वीकृति मिलेगी और वह मेरे कर्तव्य को अच्छे नतीजों की आशीष देगा। लेकिन जब अपने प्रयासों के बावजूद मेरी आलोचना हुई, मुझे डाँटा गया और यहाँ तक कि मेरी काट-छाँट भी की गई तो मैंने बहुत अन्याय महसूस किया। मैंने सोचा, “क्या परमेश्वर लोगों के अंतरतम की पड़ताल नहीं करता है? मेरे अच्छे इरादों पर पानी क्यों फिर रहा है?” इसके बाद मैं अपने कर्तव्य में नकारात्मक, निष्क्रिय और अतिसतर्क हो जाती थी। मैं अक्सर ऐसी स्थितियों को निराशा के साथ स्वीकार करती थी और मैं कभी इस बारे में स्पष्ट नहीं हो पाई कि इस तरह से अपना कर्तव्य निभाने में मैं कहाँ गलती कर रही थी। मेरे दिल में एक गाँठ बन गई। जब मैंने प्रार्थना की और हाल के अनुभवों में खोजा तब जाकर मुझे इस मसले के बारे में कुछ समझ मिली।

मैं पिछले दो साल से कलीसिया में वीडियो निर्माण कार्य का पर्यवेक्षण करती आ रही हूँ, और मई 2024 में अगुआ ने पाया कि जो फुटेज एक भजन वीडियो में इस्तेमाल किया गया वह इसके मूल विषय से मेल नहीं खाता था और उसे दोबारा बनाने की जरूरत थी। बाद में मैंने वीडियो देखा। मैंने देखा कि निर्माण टीम द्वारा इस्तेमाल किया गया कुछ फुटेज काफी नया था, लेकिन यह उस भाव से मेल नहीं खाता था जिसे गीत व्यक्त करने की कोशिश कर रहा था। मुझे लगा कि शायद वे कुछ नया करना चाहते थे लेकिन सिद्धांतों को पकड़ने में नाकाम रहे। अगले दिन अगुआ ने वीडियो की समस्याओं के बारे में विस्तार से संगति की और उसने वीडियो निर्माण टीम की काट-छाँट भी की। उसने जिस एक मुख्य बिंदु का जिक्र किया उसने मुझे बहुत प्रभावित किया। अगुआ ने कहा कि उनके कर्तव्यों में कोई सिद्धांत नहीं है कि वे सत्य नहीं समझते हैं, वे स्पष्ट रूप से चीजों का भेद नहीं पहचान सकते और खोजते नहीं हैं। वे बस अपनी धारणाओं, कल्पनाओं और अच्छे इरादों के आधार पर काम करते हैं और नतीजतन उन्होंने गड़बड़ी और बाधा पैदा की। जब मैंने यह सुना तो सोचा, “क्या यह वही गलती नहीं है जो मैं अक्सर अपने कर्तव्य में करती हूँ?” हाल ही में हमने जो वीडियो बनाए थे वे प्रस्तुतिकरण प्रारूप के मामले में काफी नीरस थे और बहुत से भाई-बहनों ने सुझाव दिया कि हमें कुछ नया करने की जरूरत है। मैंने सोचा, “यह सच है, हमारे वीडियो में वाकई यह समस्या है। तो चलो सीखते हैं और एक ठोस नयापन लाते हैं। चलो सबको दिखाते हैं कि हम रचनात्मक हैं और अतीत में नहीं अटके हैं।” इसलिए मैंने कुछ संदर्भ वीडियो खोजे, यह सोचा कि हम प्रारूप के मामले में कुछ नया कर सकते हैं। जब हमने कुछ भाई-बहनों को मसौदे दिखाए तो उन्होंने कहा कि यह काफी नया है। यह देखते हुए कि हमने इस बार कुछ नए प्रारूपों का इस्तेमाल किया था, मैंने सोचा, “शायद हमें यह अगुआ को दिखवा लेना और उससे जँचवा लेना चाहिए।” लेकिन फिर मुझे चिंता हुई, “अगर अगुआ को सिद्धांत के कुछ मसले दिख गए और वह इन प्रारूपों को खारिज कर दे तो क्या होगा? शायद हमें इसे अगुआ को नहीं दिखाना चाहिए और अगर हमें यह ठीक लगे तो इसे सीधे अपलोड कर देना चाहिए।” लेकिन मैं इसे लेकर सहज महसूस नहीं कर रही थी, इसलिए मैंने घबराते हुए वीडियो समीक्षा के लिए अगुआ को सौंप दिया। आखिरकार अगुआ ने ढेर सारे मसले बताए। उसने कहा कि कुछ प्रारूप विषय से मेल नहीं खाते और उसने यह भी कहा कि हमारे विचार बहुत साधारण-से हैं और हममें विवेकशीलता नहीं है। मैं काफी हताश महसूस कर रही थी। मुझे पता था कि वीडियो में अभी भी कुछ समस्याएँ हैं, लेकिन हमारे इरादे अच्छे थे और हम कुछ नया करना चाहते थे। जोश से भरे दिल के साथ मैं काम को अच्छी तरह से करना चाहती थी। अगुआ प्रोत्साहन के कुछ शब्द क्यों नहीं कह सकता था ताकि हमें इसके बारे में बेहतर महसूस होता?

बाद में मैंने विचार किया, “ऐसा क्यों है कि जब अपने कर्तव्य में मुझे अगुआ द्वारा डाँटा गया और मेरी काट-छाँट की गई तो मुझे अन्याय महसूस हुआ और यहाँ तक लगा कि अगुआ मुझे नहीं समझता है?” मैंने परमेश्वर से प्रार्थना की, यह समझने का प्रयास किया कि अपने कर्तव्य में मुझसे कहाँ गलती हुई है। मैंने भक्ति के दौरान परमेश्वर के वचन पढ़े : “अपना कर्तव्य निभाने में तुम अपनी व्यक्तिगत प्राथमिकताओं के अनुसार बिल्कुल नहीं जा सकते या तुम जो चाहे वही नहीं कर सकते, जिसे भी करने में तुम खुश हो, वह नहीं कर सकते या ऐसा काम नहीं कर सकते, जो तुम्हें सम्माननीय व्यक्ति के रूप में दिखाए। यह अपनी इच्छा के अनुसार कार्य करना है। अगर तुम अपने कर्तव्य के प्रदर्शन में यह सोचते हुए अपनी व्यक्तिगत प्राथमिकताओं पर भरोसा करते हो कि परमेश्वर यही अपेक्षा करता है और यही है जो परमेश्वर को खुश करेगा और यदि तुम परमेश्वर पर अपनी व्यक्तिगत प्राथमिकताओं को बलपूर्वक लागू करते हो या उनका अभ्यास ऐसे करते हो मानो कि वे सत्य हों, उनका ऐसे पालन करते हो मानो वे सत्य सिद्धांत हों, तो क्या यह गलती नहीं है? यह कर्तव्य निभाना नहीं है और इस तरह से तुम्हारा कर्तव्य निभाना परमेश्वर द्वारा याद नहीं रखा जाएगा। कुछ लोग सत्य को नहीं समझते हैं, और वे नहीं जानते कि अपने कर्तव्यों को ठीक से पूरा करने का क्या अर्थ है। उन्हें लगता है कि उन्होंने अपना प्रयास और अपना दिल इसमें लगाया है, अपनी देह के विरुद्ध विद्रोह किया है और कष्ट उठाया है, लेकिन फिर वे अपने कर्तव्य कभी भी मानक स्तर से पूरे क्यों नहीं कर पाते हैं? परमेश्वर हमेशा असंतुष्ट क्यों रहता है? इन लोगों ने कहाँ भूल की है? उनकी भूल यह थी कि उन्होंने परमेश्वर की अपेक्षाओं की तलाश नहीं की थी, बल्कि अपने ही विचारों के अनुसार काम किया था—यही कारण है। उन्होंने अपनी ही इच्छाओं, प्राथमिकताओं और स्वार्थी उद्देश्यों को सत्य मान लिया था और उन्होंने इनको वो मान लिया जिससे परमेश्वर प्रेम करता है, मानो कि वे परमेश्वर के मानक और अपेक्षाएँ हों। जिन बातों को वे सही, अच्छी और सुन्दर मानते थे, उन्हें सत्य के रूप में देखते थे; यह गलत है। वास्तव में, भले ही लोगों को कभी कोई बात सही लगे, लगे कि यह सत्य के अनुरूप है, लेकिन इसका यह अर्थ नहीं है कि यह आवश्यक रूप से परमेश्वर के इरादों के अनुरूप है। लोग जितना अधिक यह सोचते हैं कि कोई बात सही है, उन्हें उतना ही अधिक सावधान होना चाहिए और उतना ही अधिक सत्य को खोजना चाहिए और यह देखना चाहिए कि उनकी सोच परमेश्वर की अपेक्षाओं के अनुरूप है या नहीं। यदि यह ठीक उसकी अपेक्षाओं और उसके वचनों के विरुद्ध है तो भले ही तुम इसे सही मानो यह स्वीकार्य नहीं है, और यह बस एक मानवीय विचार है और तुम इसे चाहे कितना ही सही मानो यह सत्य के अनुरूप नहीं होगा। कोई चीज सही है या गलत, यह निर्णय परमेश्वर के वचनों पर आधारित होना चाहिए। तुम्हें कोई बात चाहे जितनी भी सही लगे, जब तक इसका आधार परमेश्वर के वचनों में न हो, यह गलत है और तुम्हें इसे हटा देना चाहिए। यह तभी स्वीकार्य है जब यह सत्य के अनुरूप हो, और इस तरीके से सत्य सिद्धांतों का मान रखकर ही तुम्हारा कर्तव्य निर्वहन मानक पर खरा उतर सकता है। कर्तव्य आखिर है क्या? यह परमेश्वर द्वारा लोगों को सौंपा गया आदेश होता है, यह परमेश्वर के घर के कार्य का हिस्सा होता है, यह एक जिम्मेदारी और दायित्व है जिसे परमेश्वर के चुने हुए प्रत्येक व्यक्ति को वहन करना चाहिए। क्या कर्तव्य तुम्हारा पेशा है? क्या यह व्यक्तिगत पारिवारिक मामला होता है? क्या यह कहना उचित है कि जब तुम्हें कोई कर्तव्य दे दिया जाता है, तो वह कर्तव्य तुम्हारा व्यक्तिगत व्यवसाय बन जाता है? ऐसा बिल्कुल नहीं है। तो तुम्हें अपना कर्तव्य कैसे निभाना चाहिए? परमेश्वर की अपेक्षाओं, वचनों और मानकों के अनुसार कार्य करके, अपने व्यवहार को मानवीय व्यक्तिपरक इच्छाओं के बजाय सत्य सिद्धांतों पर आधारित करके। कुछ लोग कहते हैं, ‘जब मुझे कोई कर्तव्य दे दिया गया है, तो क्या वह मेरा अपना व्यवसाय नहीं बन गया है? मेरा कर्तव्य मेरा प्रभार है, और जिसका प्रभार मुझे दिया गया है, क्या वह मेरा निजी व्यवसाय नहीं है? यदि मैं अपने कर्तव्य को अपने व्यवसाय की तरह करता हूँ, तो क्या इसका अर्थ यह नहीं है कि मैं उसे ठीक से करूँगा? अगर मैं उसे अपना व्यवसाय न समझूँ, तो क्या मैं उसे अच्छी तरह से करूँगा?’ ये बातें सही हैं या गलत? ये गलत हैं; ये सत्य के विपरीत हैं। कर्तव्य तुम्हारा निजी काम नहीं है, वह परमेश्वर से संबंधित है, यह परमेश्वर के कार्य का हिस्सा है, और तुम्हें परमेश्वर की अपेक्षाओं के अनुसार ही काम करना चाहिए; केवल परमेश्वर के प्रति समर्पण वाले हृदय के साथ अपना कर्तव्य निर्वहन करके ही तुम मानक पर खरे उतर सकते हो। यदि तुम हमेशा अपनी धारणाओं और कल्पनाओं के अनुसार और अपनी प्रवृत्ति के अनुसार कर्तव्य का निर्वहन करते हो, तो तुम कभी भी इसे मानक स्तर पर नहीं कर पाओगे। हमेशा अपनी इच्छा के अनुसार कार्य करना कर्तव्य-निर्वहन नहीं कहलाता, क्योंकि तुम जो कर रहे हो वह परमेश्वर के प्रबंधन के दायरे में नहीं आता, यह परमेश्वर के घर का कार्य नहीं हुआ; बल्कि तुम अपना उद्यम चला रहे हो, अपने काम कर रहे हो और परमेश्वर इन्हें याद नहीं रखता” (वचन, खंड 3, अंत के दिनों के मसीह के प्रवचन, सत्य सिद्धांत खोजकर ही कोई अपना कर्तव्य अच्छी तरह निभा सकता है)। परमेश्वर के वचन पढ़ने के बाद मैं समझ गई कि मेरी मानसिकता बिल्कुल वैसी ही थी जैसा परमेश्वर ने उजागर किया। मुझे लगता था कि अगर मैं प्रयास और विचार झोंकती हूँ और चीजों को समझने के लिए कीमत चुकाती हूँ तो मैं अपना कर्तव्य अच्छे से निभा रही हूँगी और तब परमेश्वर को संतुष्ट होना चाहिए। लेकिन मैंने इस पर विचार नहीं किया कि क्या मेरे “अच्छे इरादे” सिद्धांतों के अनुरूप हैं। कभी-कभी जोश में आकर मुझे लगता था कि कोई चीज उपयुक्त या अच्छी है और मैं बस आगे बढ़ती थी और इसे कर देती थी, मैं गंभीरता से सिद्धांत नहीं खोजती थी या जानकारी ढूँढ़ने, अध्ययन करने या सारांश निकालने के लिए खुद को शांत नहीं करती थी। इसलिए नतीजतन मैं जो काम करती थी वह अक्सर सिद्धांतों के अनुरूप नहीं होता था। उदाहरण के लिए, भजन के वीडियो बनाते समय अविश्वासी लोगों का ध्यान खींचने और क्लिक-थ्रू रेट बढ़ाने पर ध्यान केंद्रित करते हैं और वे वीडियो को ज्यादा आकर्षक बनाने के लिए प्रचुर दृश्य बदलाव और उन्नत संपादन तकनीकों का इस्तेमाल करते हैं। लेकिन वीडियो बनाने में हमारा मूल उद्देश्य खुद को शांत करने और परमेश्वर के वचन सुनने में लोगों की मदद मदद करना है। यह परमेश्वर के वचनों का प्रसार करने और उसकी गवाही देने के लिए है। अगर हम अपने कर्तव्य निभाने के लिए व्यक्तिगत पसंदगियों या अविश्वासियों के मानदंडों को सिद्धांतों के रूप में लेते हैं तो अक्सर विचलन होते हैं और नतीजा परमेश्वर की गवाही देने में नाकाम रहता है। इसके अलावा, मेरी काबिलियत सीमित है, और मुझमें भेद पहचानने की क्षमता की कमी है। यूँ तो मैं अपना कर्तव्य अच्छे से निभाने की इच्छुक हूँ, काम करने में सिद्धांतों का पालन करना चाहती हूँ और मैं नवोन्मेष करना और दोहराव से बचना चाहती हूँ, लेकिन चूँकि मैं सत्य को नहीं समझती और चीजों की असलियत नहीं देख पाती हूँ, इसलिए सिद्धांतों की समझ में मुझसे अक्सर विचलन होते हैं और मेरे काम के नतीजे अच्छे नहीं होते। उदाहरण के लिए, इस बार हम वीडियो के प्रारूप में कुछ नया करना चाहते थे, लेकिन जब मैंने कुछ नए तत्व सीखे तो मैंने उन्हें वीडियो में लागू करने की हड़बड़ी की जबकि असल में मैंने जो सीखा था उसकी बस बुनियादी बातें ही पकड़ पाई थी और मैं यह विचार भी नहीं करती थी कि क्या दृश्य प्रस्तुति का प्रारूप वीडियो के विषय से मेल खाता है या क्या कुछ तकनीकों को सिद्धांतों के अनुसार इस्तेमाल किया गया है। नतीजतन, वीडियो का प्रभावीपन कमजोर था और इसमें बुनियादी गलतियाँ तक थीं। अगुआ ने मेरी समस्याओं की ओर इशारा करते हुए कहा कि मेरी सोच साधारण है और मुझमें विवेकशीलता की कमी है। मुझे यहाँ तक लगा कि मेरे साथ अन्याय हुआ है और अगुआ मेरे प्रति विचारशील नहीं है। मुझे लगा कि मेरे इरादे अच्छे थे, इसलिए भले ही कुछ विचलन या मसले थे, तो भी मेरे अच्छे इरादों के लिए अगुआ को प्रोत्साहन के कुछ शब्द कहने चाहिए थे। इस मुकाम पर मैंने मन में सोचा, “क्या मेरी ऐसी माँग सिद्धांतों के अनुरूप है?” परमेश्वर के घर में सिद्धांतों पर सावधानीपूर्वक ध्यान देकर चीजों को करने की जरूरत होती है और सही सही होता है और गलत गलत होता है। अगर मेरे द्वारा तैयार की गईं कृतियाँ सिद्धांतों के अनुरूप हैं और अच्छे नतीजे देती हैं तो कलीसिया स्वाभाविक रूप से उन्हें अपनाएगी। लेकिन अगर वे सिद्धांतों का उल्लंघन करती हैं और परमेश्वर की गवाही नहीं दे सकतीं तो अगुआ उनका इस्तेमाल नहीं करेगा और वह मेरे मसलों को भी साफ-साफ इंगित करेगा। इस तरह का सीधा इशारा मेरी कमजोरियों को उजागर करने या मुझ पर हमला करने के लिए नहीं है, बल्कि मुझे अपनी कमियों और खामियों को साफ-साफ देखने में मदद करने के लिए है, ताकि मैं भविष्य में और अधिक सिद्धांत खोज सकूँ और अपने पेशेवर कौशल को बेहतर बनाने में और अधिक प्रयास कर सकूँ। इस तरह से मैं बेहतर वीडियो बना पाऊँगी। ऐसे इशारे और काट-छाँट लोगों को अपना कर्तव्य निभाने में मदद करने के सबसे अच्छे तरीके हैं। लेकिन मैं सही और गलत में भेद नहीं कर पा रही थी, मुझे दिलासा देने वाले और अनुकूल शब्द सुनना पसंद था और जब अगुआ मुझसे थोड़ा भी सख्ती से बात करता था तो मेरे मन में प्रतिरोध उठता था। मानो, जब तक मेरे इरादे अच्छे हैं तो भले ही मैंने कोई गलती की हो, मेरी आलोचना नहीं की जानी चाहिए और मुझे शर्मसार होने से बचने देना चाहिए। क्या यह सांसारिक आचरण का शैतान का फलसफा नहीं है? इस बारे में सोचती हूँ तो ऐसी माँगें सचमुच अविवेकपूर्ण हैं और यह सत्य को स्वीकार करने वाले किसी व्यक्ति का व्यवहार नहीं है। हमारे कर्तव्य निजी मामले नहीं हैं। हर कर्तव्य परमेश्वर के घर के कार्य और परमेश्वर की गवाही देने से संबंधित है, इसलिए हमें इसे सावधानी और देखभाल के साथ, और परमेश्वर का भय मानने वाले दिल से सँभालना चाहिए, और हमें और अधिक खोजना चाहिए और दूसरों से अधिक सलाह लेनी चाहिए ताकि हम अपनी धारणाओं या कल्पनाओं के आधार पर परमेश्वर को शर्मिंदा करने वाले काम करने से बच सकें। सिद्धांत खोजे बिना सिर्फ अच्छे इरादों और उत्साह पर निर्भर रहना किसी व्यक्ति को अपने कर्तव्यों में गड़बड़ियाँ और बाधाएँ पैदा करा सकता है।

बाद में मैंने चिंतन किया, “मैं जानती आ रही हूँ कि अपने कर्तव्यों में मामलों का सामना करते समय मुझे सिद्धांत खोजने चाहिए, लेकिन कभी-कभी मुझे कोई चीज अच्छी लगती है और फिर मैं सिद्धांत खोजना चाहे बगैर तुरंत उसे कर देती हूँ। मैं इतनी स्वेच्छाचारी क्यों हूँ?” मैंने परमेश्वर के वचनों का एक अंश पढ़ा और अपने कर्तव्यों में अपने इरादों की कुछ समझ हासिल की। सर्वशक्तिमान परमेश्वर कहता है : “क्या परमेश्वर के घर में लगातार अपनी विशेषज्ञता प्रदर्शित करने और अपनी क्षमताओं का प्रदर्शन करने की चाहत सही शुरुआत है? (नहीं, सही नहीं है।) यह किस प्रकार गलत है? इसका कारण समझाओ। (उनका इरादा दिखावा करना और खुद को अलग दिखाना है—वे अपने करियर के पीछे भाग रहे हैं। वे इस बारे में नहीं सोच रहे हैं कि वे अपने कर्तव्य अच्छी तरह से कैसे निभा सकते हैं या इस तरह से कार्य कैसे करें जिससे परमेश्वर के घर के कार्य को फायदा हो। इसके बजाय, वे परमेश्वर के घर के हितों की रक्षा किए बिना या सत्य सिद्धांतों को खोजे बिना अपनी पसंद के अनुसार कार्य करना चाहते हैं।) अन्य लोग इस मामले को कैसे देखते हैं? (कुछ भी होने पर हमेशा दिखावा करना एक शैतानी स्वभाव है। वे यह नहीं सोचते कि अपने कर्तव्य कैसे निभाएँ और परमेश्वर की गवाही कैसे दें; वे हमेशा खुद की गवाही देना चाहते हैं, और यह रास्ता सरासर गलत है।) यह शुरुआत सरासर गलत है, इसमें कोई शक नहीं। तो, यह किस प्रकार गलत है? यह ऐसी समस्या है जिसका खंडन करने में तुम सभी असमर्थ हो। ऐसा लगता है कि तुम सभी दमित महसूस कर रहे हो, और तुम सभी अपनी क्षमताओं का प्रदर्शन करने के लिए अपनी विशेषज्ञता प्रदर्शित करना चाहते हो—क्या यह सही नहीं है? अविश्वासियों के बीच एक कहावत है, और यह क्या है? ‘एक बुजुर्ग औरत तुम्हें दिखाने के लिए लिपस्टिक लगाती है।’ क्या ‘अपनी क्षमताओं का प्रदर्शन करने’ का यही मतलब नहीं है? (हाँ।) अपनी क्षमताओं का प्रदर्शन करने का अर्थ है अपनी काबिलियत को प्रदर्शित करने और दिखावा करने, दूसरों के बीच प्रतिष्ठा और रुतबा हासिल करने और उच्च सम्मान पाने की चाह रखना। और कुछ नहीं तो यह अपनी क्षमताओं को प्रदर्शित करने के अवसर का उपयोग करने की चाह रखना है ताकि दूसरों को बताया और सूचित किया जा सके कि : ‘मेरे पास कुछ असल कौशल हैं, मैं एक साधारण व्यक्ति नहीं हूँ, मुझे नीची नजरों से मत देखो, मैं एक प्रतिभाशाली व्यक्ति हूँ।’ इसके पीछे कम से कम इतना अर्थ तो है ही। तो, जब किसी के ऐसे इरादे हों और वह हमेशा अपनी क्षमताओं का प्रदर्शन करना चाहता हो, तो इसकी प्रकृति क्या है? वे अपना करियर बनाना चाहते हैं, अपना रुतबा बढ़ाना चाहते हैं, अन्य लोगों के बीच पाँव जमाना और प्रतिष्ठा हासिल करना चाहते हैं। यह इतनी सरल बात है। वे इसे अपना कर्तव्य निभाने के लिए या परमेश्वर के घर की खातिर नहीं कर रहे हैं, और न वे सत्य खोज रहे हैं और न ही परमेश्वर के घर के सिद्धांतों और आवश्यकताओं के अनुसार कार्य कर रहे हैं। वे इसे अपने लिए कर रहे हैं, ताकि खुद को अधिक व्यापक रूप से पहचान दिला सकें, अपनी अहमियत और प्रतिष्ठा बढ़ा सकें; वे ऐसा इसलिए कर रहे हैं ताकि लोग उन्हें सुपरवाइजर या अगुआ के रूप में चुनें। एक बार जब वे अगुआ या कार्यकर्ता के रूप में चुन लिए जाएँगे, तो क्या फिर उनके पास रुतबा नहीं होगा? क्या तब वे सुर्खियों में नहीं रहेंगे? यही उनका मकसद है, उनका शुरुआती बिंदु इतना सरल है—यह रुतबे के पीछे भागने से अधिक कुछ नहीं है। वे जानबूझकर रुतबे के पीछे भाग रहे हैं, और वे परमेश्वर के घर के कार्य या उसके हितों की रक्षा नहीं कर रहे हैं” (वचन, खंड 6, सत्य के अनुसरण के बारे में, सत्य का अनुसरण कैसे करें (6))। परमेश्वर के वचनों से मैंने देखा कि अपने कर्तव्यों में किसी व्यक्ति के इरादे और मंशाएँ बहुत महत्वपूर्ण होती हैं। अगर कोई व्यक्ति अपने कर्तव्य का इस्तेमाल दिखावा करने के साधन के रूप में करता है, सराहना पाने और अपनी प्रतिष्ठा बढ़ाने के लिए अपनी प्रतिभा दिखाता है तो वह हड़बड़ी में कार्य करेगा और उसके विचार अपनी ही प्रतिष्ठा और रुतबे पर केंद्रित होंगे। इस तरह से अपना कर्तव्य करना असल में अपना ही उद्यम चलाना है। मैंने चिंतन भी किया, “जब मैं अपना कर्तव्य करती हूँ तो इतनी सारी समस्याएँ क्यों खड़ी हो जाती हैं?” ऐसा इसलिए था क्योंकि मेरे इरादे समस्याजनक थे। मैं अपने कर्तव्य में यह नहीं सोच रही थी कि परमेश्वर की गवाही कैसे दूँ या बेहतर नतीजे कैसे हासिल करूँ। इसके बजाय मैं अपने काम का इस्तेमाल यह साबित करने के लिए करना चाहती थी कि मैं विचारों और रचनात्मकता वाली व्यक्ति हूँ और मैं उन्हीं पुराने विचारों से चिपकी हुई नहीं हूँ। यह सब दूसरों से तारीफ पाने के लिए था। उदाहरण के लिए, हाल ही में कुछ भाई-बहनों ने हमें कुछ सुझाव दिए थे, उन्होंने कहा कि हम जो वीडियो बना रहे हैं उनके प्रारूप में विविधता की कमी है। मैंने मन में सोचा, “अगर मैं अब भी नया नहीं करती हूँ तो क्या वे सोचेंगे कि मैं रचनात्मक नहीं हूँ?” उन पर ऐसी छाप छोड़ने से बचने के लिए मैंने वीडियो का अध्ययन करना शुरू कर दिया, ऐसी शैलियाँ अपनाने लगी जो लोकप्रिय लगती थीं और जिन्हें ज्यादा लोग क्लिक करते थे और मैंने अपने अगले वीडियो में कुछ नया करने का प्रयास करने के बारे में सोचा ताकि लोग मुझे एक नई रोशनी में देखें। जब हमने कुछ भाई-बहनों को वीडियो के नमूने दिखाए, उन्होंने कहा कि यह काफी नया है, इसलिए मैं मन ही मन बहुत खुश हुई और इस बात के लिए उत्सुक थी कि वीडियो को जल्द से जल्द ज्यादा से ज्यादा लोग देख लें। मैं तो इसे समीक्षा के लिए अगुआ को सौंपना भी नहीं चाहती थी, क्योंकि मुझे डर था कि वह इसे देखने के बाद सिद्धांत के कुछ मुद्दे बता सकता है और वीडियो अपलोड होने से रुक सकता है। मैंने बस उससे खोजना ही नहीं चाहती थी। इस सब पर विचार करके मुझे एक तरह का खौफ महसूस हुआ। मुझे एहसास हुआ कि अपने कर्तव्य में मेरे इरादे गलत थे और मैं बहुत ही ज्यादा स्वेच्छाचारी थी। मैंने एक समस्याग्रस्त वीडियो लगभग अपलोड कर ही दिया था और यह न केवल परमेश्वर की गवाही नहीं देता, बल्कि उसे अपमानित भी कर देता। इसके नतीजे अकल्पनीय होते।

बाद में मैंने परमेश्वर के वचनों के बारे में सोचा : “क्या तुम लोगों को पता है कि परमेश्वर की सेवा में इंसान की सबसे बड़ी वर्जना क्या है? कुछ अगुआ और कार्यकर्ता हमेशा अलग दिखना चाहते हैं, बाकी लोगों से आगे रहना और दिखावा करना चाहते हैं और नई-नई तरकीबें ढूँढ़ने में लगे रहना चाहते हैं, ताकि परमेश्वर को दिखा सकें कि वास्तव में वे कितने सक्षम हैं। लेकिन, वे सत्य को समझने और परमेश्वर के वचनों की वास्तविकता में प्रवेश करने पर ध्यान केंद्रित नहीं करते हैं। यह काम करने का सबसे मूर्खतापूर्ण तरीका है। क्या यह असल में घमंडी स्वभाव को नहीं दिखाता है? ... इस प्रकार कभी भी आवेग में आकर अपनी मनमर्जी नहीं करनी चाहिए। तुम परिणाम पर क्यों विचार नहीं कर पाते? परमेश्वर के स्वभाव का अपमान करके उसके प्रशासनिक आदेशों का उल्लंघन करने के कारण जब तुम्हें हटा दिया जाएगा, तो तुम्हारे पास कहने के लिए कुछ नहीं बचेगा” (वचन, खंड 3, अंत के दिनों के मसीह के प्रवचन, भाग तीन)। परमेश्वर कहता है कि कोई व्यक्ति अपने कर्तव्य में जो सबसे वर्जित चीज कर सकता है वह है हमेशा भिन्न होने और दिखावा करने की चाह। लोग यह दिखाने के लिए कि वे कितने काबिल और कुशल हैं, अक्सर अपनी ही मर्जी के आधार पर बिना सोचे-समझे और आवेगपूर्ण ढंग से कार्य करते हैं। यह एक घमंडी स्वभाव का प्रकाशन है। ठीक वैसे ही जैसे इस बार जब हमने वीडियो बनाया, मैं सत्य को नहीं समझती थी और मुझे इससे संबंधित पेशेवर कौशल का केवल सतही ज्ञान था, मैंने बहुत सारे कार्यक्रम प्रारूपों और प्रस्तुतिकरण के तरीकों के बारे में पूरी तरह शोध नहीं किया और जो मुझे अच्छा लगा, बस उसी के आधार पर विचार अपना लिए। खासकर जब वीडियो के लिए मेरे पास कुछ ऐसे विचार होते थे जिन्हें मैं रचनात्मक या प्रेरक समझती थी तो मैं खुद से काफी खुश हो जाती थी और मुझे खुद पर बहुत भरोसा होता था और मुझे लगता था कि यह वीडियो निर्माण निश्चित रूप से लोगों को मुझे एक नई रोशनी में दिखाएगा। अगर मैं और अधिक विवेकवान होती और यह पहचान लेती कि मुझमें सत्य को समझने की कमी है और चीजों की असलियत स्पष्ट रूप से देखने की क्षमता नहीं है तो एक नया प्रारूप आजमाने से पहले मैं सावधानी से शोध करती और दूसरों से सलाह लेती और वीडियो बनाने के बाद उसकी बार-बार समीक्षा करती और ज्यादा खोज करती ताकि यह पक्का हो जाए कि अपलोड करने से पहले कोई मसला नहीं है। लेकिन मुझे खुद पर अंधा विश्वास था, जो मूर्खता और अज्ञानता की निशानी है। मैं सचमुच घमंडी और अज्ञानी थी! मुझे अपनी क्षमताओं की समझ नहीं थी और मैं कार्य करते हुए खोजती नहीं थी। अपनी पसंदगियों के आधार पर कर्तव्य निभाकर मैं आसानी से गड़बड़ियाँ पैदा कर सकती थी। इस तरह से अपना कर्तव्य करना वाकई खतरनाक था!

मैंने भक्ति के दौरान परमेश्वर के वचनों के दो अंश पढ़े जिन्होंने मेरे लिए अभ्यास का मार्ग और स्पष्ट कर दिया। सर्वशक्तिमान परमेश्वर कहता है : “अगर तुम सत्य सिद्धांतों के आधार पर कार्य नहीं करते, और इसके बजाय गैर-विश्वासियों के गलत विचारों और नजरियों की ओर झुक जाते हो, इन चीजों के आधार पर कार्य करते हो, तो तुम्हारे प्रयास बेकार हो जाएँगे। भले ही तुमने बड़ी कीमत चुकाई हो और बहुत अधिक प्रयास किए हों, फिर भी तुम्हारा अंतिम परिणाम बेकार ही होगा। परमेश्वर इस मामले को किस दृष्टि से देखता है? वह इसे कैसे निरूपित करता है? वह इससे कैसे निपटता है? कम-से-कम यह होगा कि तुम्हारे कृत्य अच्छे नहीं हैं, वे परमेश्वर की गवाही नहीं देते, न ही उसका महिमामंडन करते हैं, और तुमने जो कीमत चुकाई और जो मानसिक प्रयास किए उन्हें याद नहीं रखा जाएगा; ये सब बेकार हैं। तुम समझ रहे हो? (हाँ।) तुम कुछ भी करने से पहले समय निकाल कर सावधानी से सोचो, दूसरों से ज्यादा संगति करो, कार्य करने से पहले सिद्धांतों पर स्पष्टता खोजो, और अपने स्वार्थ या आकांक्षाओं के फेर में गर्ममिजाजी से या आवेग में कार्य मत करो। परिणाम चाहे जो भी हो, अंत में तुम्हें ही झेलना होगा, परिणाम चाहे जो भी हो, परमेश्वर का एक फैसला आएगा। अगर तुम यह आशा करते हो कि तुम्हारे कार्य बेकार नहीं जाएँगे, परमेश्वर उन्हें याद रखेगा, या उससे भी बेहतर वे ऐसे अच्छे कर्म बन जाएँगे जिनसे परमेश्वर प्रसन्न होगा, तो तुम्हें सिद्धांतों को बार-बार खोजना चाहिए। अगर तुम्हें इन चीजों की परवाह नहीं है, तुम्हें इससे फर्क नहीं पड़ता कि तुम्हारे कार्य नेक हैं या नहीं, परमेश्वर उनसे प्रसन्न है या नहीं, तुम्हें दंड पाने की परवाह नहीं है, मगर तुम सोचते हो, ‘इससे कोई फर्क नहीं पड़ता, वैसे भी ये मुझे अभी न तो दिखेंगे, न ही महसूस होंगे,’ अगर तुम्हारे मन में ये विचार और नजरिये हैं, तो फिर कार्य करते समय तुम्हारे पास परमेश्वर का भय मानने वाला दिल नहीं होगा। तुम दबंग, निरंकुश और लापरवाह होगे, तुम्हें किसी भी चीज की चिंता नहीं रहेगी, प्रतिबंध नहीं होगा। परमेश्वर का भय मानने वाले दिल के बगैर कार्य करते समय तुम जिस दिशा में जाओगे, उसमें भटकाव बहुत संभव है। मानव प्रकृति और सहजवृत्तियों के अनुसार संभवतः अंतिम परिणाम यह होगा कि तुम्हारे कार्यों से परमेश्वर न तो प्रसन्न होगा, न ही इन्हें याद रखेगा, बल्कि वे बाधाएँ, गड़बड़ियाँ और बुरे कर्म बन जाएँगे। तो यह बिल्कुल स्पष्ट है कि तुम्हारा अंतिम परिणाम क्या होगा, और परमेश्वर इसके साथ कैसे पेश आएगा और इसे कैसे संभालेगा। इसलिए कुछ भी करने से पहले, कोई भी मामला सँभालने से पहले, तुम्हें आत्मचिंतन करना चाहिए कि तुम्हें क्या चाहिए, अच्छी तरह विचार कर लेना चाहिए कि इस मामले का अंतिम परिणाम क्या होगा, और तभी आगे बढ़ना चाहिए। तो इस मसले में कौन-सी बातें शामिल हैं? इसमें वह रवैया और सिद्धांत शामिल हैं जिनका पालन तुम कोई कार्य करते हुए करते हो। सबसे बढ़िया रवैया है कि सिद्धांतों को बार-बार खोजना और अपना फैसला अपने बोध, पसंद, इरादों, आकांक्षाओं या तत्काल हितों के आधार पर न लेना; इसके बजाय तुम्हें बार-बार सिद्धांत खोजने चाहिए, परमेश्वर से प्रार्थना और खोज करनी चाहिए, बार-बार भाई-बहनों के समक्ष मामले लाने चाहिए और कर्तव्य निभाने में अपने साथ काम कर रहे भाई-बहनों के साथ संगति और खोज करनी चाहिए। कार्य करने से पहले सिद्धांतों को सही-सही समझो; आवेग में कार्य मत करो, भ्रमित मत रहो। तुम परमेश्वर में विश्वास क्यों रखते हो? तुम यह भोजन पाने, वक्त काटने, फैशन के चलन से जुड़े रहने, या अपनी आध्यात्मिक जरूरतें पूरी करने के लिए नहीं करते। तुम यह बचाए जाने के लिए करते हो। तो तुम कैसे बचाए जा सकोगे? तुम जब कोई भी काम करो, तो उसे उद्धार, परमेश्वर की अपेक्षाओं और सत्य से जुड़ा होना चाहिए, है कि नहीं?” (वचन, खंड 6, सत्य के अनुसरण के बारे में, सत्य का अनुसरण कैसे करें (15))। “क्योंकि यह परमेश्वर का घर है, इसलिए लोगों के लिए यही सही और उचित है कि वे उन कर्तव्यों को निभाएँ जो उन्हें यहाँ निभाने चाहिए। लेकिन लोग ऐसा अपने लिए, अपने दैनिक अस्तित्व, जीवन, परिवार या करियर के लिए नहीं कर रहे हैं। तो फिर वे यह किसलिए कर रहे हैं? परमेश्वर के कार्य के लिए, और परमेश्वर के प्रबंधन के लिए। चाहे इसमें कोई भी विशिष्ट पेशा या किसी भी प्रकार का कार्य शामिल हो, चाहे वह विराम चिह्न या प्रारूपण शैली जितना छोटा हो, या कार्य की किसी विशिष्ट वस्तु जितना महत्वपूर्ण हो, यह सब परमेश्वर के कार्य के दायरे में आता है। इसलिए, यदि तुम्हारे पास विवेक है, तो तुम्हें पहले अपने आप से पूछना चाहिए, ‘मुझे यह कार्य कैसे करना चाहिए? परमेश्वर की आवश्यकताएँ क्या हैं? परमेश्वर के घर ने कौन-से सिद्धांत निर्धारित किए हैं?’ फिर, उन प्रासंगिक सिद्धांतों को एक-एक करके सूचीबद्ध करो और सख्ती से प्रत्येक नियम और सिद्धांत के अनुसार कार्य करो। अगर यह सिद्धांतों के अनुरूप है और उनके दायरे में रहता है, तो तुम जो भी करोगे वह उचित होगा, और परमेश्वर इसे तुम्हारे द्वारा कर्तव्य निभाना मानेगा और इसी रूप में वर्गीकृत करेगा। क्या लोगों को यह समझना नहीं चाहिए? (हाँ।) यदि तुम इसे समझते हो, तो तुम्हें हमेशा इस बात पर विचार नहीं करना चाहिए कि तुम चीजों को कैसे करना चाहते हो या तुम क्या करना चाहते हो। इस प्रकार सोचने और कार्य करने में विवेक का अभाव होता है। क्या जिन कार्यों में विवेक का अभाव हो उन्हें करना चाहिए? नहीं, उन्हें नहीं करना चाहिए। यदि तुम उन्हें करना चाहते हो, तो फिर तुम्हें क्या करना चाहिए? (खुद से विद्रोह।) तुम्हें खुद से विद्रोह कर अपनी इच्छाएँ त्याग देनी चाहिए और अपने कर्तव्य और परमेश्वर के घर की आश्यकताओं और सिद्धांतों को पहले रखना चाहिए” (वचन, खंड 6, सत्य के अनुसरण के बारे में, सत्य का अनुसरण कैसे करें (6))। परमेश्वर के वचन पढ़ने के बाद मेरा दिल रोशन हो गया और मैं समझ गई कि अच्छा कर्म क्या होता है। यानी, चीजों को सिद्धांतों और परमेश्वर की अपेक्षाओं के अनुसार करना, फलस्वरूप परमेश्वर की गवाही देना और उसे महिमान्वित करना। जब ये सकारात्मक नतीजे हासिल होते हैं, तभी किसी काम को अच्छा कर्म कहा जा सकता है और केवल तभी परमेश्वर उसे स्वीकृति देगा और स्वीकार करेगा। अगर हम सत्य सिद्धांत खोजे बिना अपनी मर्जी या जोश के आधार पर आँख मूँदकर कार्य करते हैं तो चाहे कितना भी प्रयास किया जाए और हम कितनी भी कीमत चुकाएँ, यह सब व्यर्थ रहता है और परमेश्वर के इरादों के अनुरूप बिल्कुल भी नहीं होता है। यह सिद्धांतों के खिलाफ भी जा सकता है और गड़बड़ियाँ और बाधाएँ पैदा कर सकता है। मुझे एहसास हुआ कि चीजों को करने में व्यक्ति के इरादे बहुत महत्वपूर्ण होते हैं और व्यक्ति जिस मार्ग पर चलता है वह भी बहुत महत्वपूर्ण होता है। साथ ही, परमेश्वर के घर में अपना कर्तव्य निभाना अपने निजी मामलों को सँभालने का मसला नहीं है और मैं बस अपनी इच्छानुसार काम नहीं कर सकती। ठीक वैसे ही जैसा परमेश्वर कहता है, किसी विराम चिह्न या प्रारूप जैसी छोटी-सी चीज के लिए भी व्यक्ति को प्रासंगिक सिद्धांत खोजने चाहिए। इसका संबंध अपने कर्तव्य के प्रति व्यक्ति के रवैये से और इस बात से है कि क्या उसके पास परमेश्वर का भय मानने वाला दिल है। इसलिए कोई भी चीज करने से पहले हमें पहले यह चिंतन करना चाहिए कि इसमें कौन-से सिद्धांत शामिल हैं, परमेश्वर क्या अपेक्षा करता है, काम कैसे परमेश्वर को संतुष्ट करने के लिए किया जा सकता है और कैसे सकारात्मक नतीजे हासिल किए जा सकते हैं। इन मसलों पर और अधिक चिंतन करके हम प्रार्थना करने और खोजने की और अधिक प्रबल इच्छा के साथ सावधानी से कार्य कर सकते हैं और हम सचेत रूप से संबंधित सिद्धांतों को भी खोजेंगे। भले ही फिलहाल कोई स्पष्ट सिद्धांत न मिले, हम उन लोगों से और अधिक संगति कर सकते हैं जो सत्य को समझते हैं या इन कौशलों में विशेषज्ञता रखते हैं और एक अपेक्षाकृत उपयुक्त मार्ग खोज सकते हैं जिसके अनुसार कार्य किया जाए। अगर किसी मामले को ज्यादातर लोग साफ-साफ न देख सकते हों तो फिर हम ऊपरवाले से खोज सकते हैं और हमें अपनी काबिलियत की सीमाओं के भीतर अपना सर्वश्रेष्ठ करना चाहिए और अगर बाद में विचलन पाए जाते हैं तो हमें उनका सारांश निकालना चाहिए और उन्हें ठीक करना चाहिए। इस ढंग से हमारा कर्तव्य निर्वहन अपेक्षाकृत सटीक होगा। बाद में अपना कर्तव्य निभाते समय मैंने सचेत रूप से परमेश्वर से प्रार्थना की और मैंने यह खोजा कि सकारात्मक नतीजे कैसे हासिल किए जाएँ। खासकर जिन चीजों को लेकर मैं काफी संतुष्ट और अच्छा महसूस करती थी उनके संबंध में मैं खुद पर कम भरोसा करने लगी और मैं पुष्टि के लिए कई अन्य लोगों से राय लेती थी। अगर ज्यादातर लोग इस बात पर सहमत होते थे कि कोई चीज उपयुक्त है तो मैं उसी अनुसार आगे बढ़ती। इस तरीके से अपना कर्तव्य निभाकर मुझे और अधिक सुकून महसूस हुआ। उदाहरण के लिए, हाल ही में हमने एक नया पोस्टर प्रारूप आजमाया और हमने कुछ नए तत्व शामिल किए। मैंने पहले कई खाके तैयार करने के लिए भाई-बहनों से हर पहलू पर चर्चा की। हम पक्के तौर पर नहीं जानते थे कि हम जिस दिशा में जा रहे हैं वह उपयुक्त है या नहीं, इसलिए हमने अगुआ से मार्गदर्शन खोजा। निर्माण प्रक्रिया के दौरान कुछ लोगों ने सवाल उठाए और जिन मसलों पर हम स्पष्ट नहीं थे उन्हें लेकर खोज करते रहे। इस खोज में अगुआ ने हमारे पोस्टरों में कुछ समस्याओं की ओर इशारा किया, इसलिए हमने इस क्षेत्र से संबंधित पेशेवर कौशलों और ज्ञान का अध्ययन किया और आखिरकार हमारे बनाए पोस्टर कुछ अधिक उपयुक्त हो गए।

इस अनुभव के माध्यम से मुझे एहसास हुआ कि अपना कर्तव्य निभाने की प्रक्रिया सत्य सिद्धांत खोजने की प्रक्रिया है और व्यक्ति के पास परमेश्वर का भय मानने वाला दिल होना चाहिए और उसे अपना कर्तव्य निभाते समय सही सिद्धांत खोजने चाहिए। केवल ऐसा करने से ही वे परमेश्वर के इरादों के अनुरूप कार्य कर सकते हैं। इससे न केवल मन को शांति मिलती है, बल्कि इससे व्यक्ति अपने पेशेवर कौशल में प्रगति भी कर पाता है। सबसे महत्वपूर्ण बात यह है कि खोजने के माध्यम से व्यक्ति परमेश्वर के सामने शांत रहकर अधिक समय बिताता है, अपने उचित कार्य पर अधिक ध्यान केंद्रित करता है और परमेश्वर के साथ उसका रिश्ता और भी निकट का हो जाता है। ये सिद्धांतों के अनुसार कार्य करने के फल हैं। परमेश्वर का धन्यवाद!


23. क्या दयालुता का बदला साभार चुकाना चाहिए?

ओयांग शुए, चीन

सन् 2015 में, अगुआओं ने मेरे लिए पाठ-आधारित कर्तव्य करने की व्यवस्था की। उस समय, कर्तव्य निभाने में बुरा रवैया दिखाने के कारण टीम की अगुआ चेंग नुओ की अगुआओं द्वारा काट-छाँट की गई थी। उसका मानना था कि अगुआओं ने मुझे इसलिए भेजा था क्योंकि वे चाहते थे कि मैं उसकी जगह ले लूँ, इसलिए उसने हर मोड़ पर मेरे लिए मुश्किलें खड़ी कीं। अक्सर, सभाओं में, वह मुझसे धर्मोपदेशों से संबंधित समस्याओं के बारे में पूछताछ करती थी। अगर मैं जवाब नहीं दे पाती, तो चेंग नुओ मेरा मज़ाक उड़ाती और कहती, “तुम्हारे पास काबिलियत तो है ना? वरना अगुआ तुम्हें क्यों भेजते?” उसकी बातें सुनकर, मेरा दिल बहुत बेबस महसूस करने लगा। हर सभा एक यातना थी। मेरी दशा खराब होने के कारण, जब मैंने धर्मोपदेशों की जाँच की तो मेरे पास कोई विचार नहीं थे, और मैं खुद को सिद्धांतों से लैस नहीं कर पाई। मुझे लगा कि यह कर्तव्य निभाना बहुत मुश्किल है, और मैं इसके लायक नहीं हूँ। मेरा दिल पीड़ा से भर गया, और मेरा घर जाने का मन करने लगा। ठीक जब मेरी दशा सबसे खराब थी, बहन यांग गुआंग, जिसके साथ मैं भागीदारी में थी, उसने देखा कि मेरी दशा खराब है और उसने धैर्यपूर्वक मेरे साथ संगति की और मेरी मदद की। उसने मुझे अपना कर्तव्य निभाने का अवसर न छोड़ने के लिए भी प्रोत्साहित किया, और कहा कि अगर मुझे कुछ समझ में न आए तो मैं उसके साथ संगति और चर्चा कर सकती हूँ, और हम मिलकर काम कर सकते हैं। यांग गुआंग ने मेरे साथ बहुत संगति की, और मेरा दिल अधिक स्पष्ट और प्रबुद्ध महसूस करने लगा। मुझमें अपना कर्तव्य निभाते रहने की इच्छा भी पैदा हो गई। बाद में, मैंने सिद्धांतों से खुद को लैस करने में समय और प्रयास लगाया, और जो कुछ भी मुझे समझ में नहीं आया उसके बारे में यांग गुआंग से संगति की। धीरे-धीरे, मैंने अपना कर्तव्य निभाने में कुछ रास्ते खोज लिए और मैं यांग गुआंग की बहुत आभारी थी। बाद में, चेंग नुओ को बर्खास्त कर दिया गया और टीम अगुआ के लिए मेरे भाई-बहनों ने मेरा नाम सुझाया। इस डर से कि मैं यह काम नहीं कर पाऊँगी, मैं इसे अस्वीकार करना चाहती थी, लेकिन यांग गुआंग ने मुझे फिर से प्रोत्साहित किया, यह कहते हुए कि अगर मुझे कुछ नहीं आता तो बाकी टीम के सदस्य और मैं मिलकर उस पर चर्चा करेंगे, और वह भी मेरी मदद करेगी। इसलिए, मैंने टीम अगुआ का कर्तव्य स्वीकार कर लिया। इस दौरान, यांग गुआंग अक्सर मेरे साथ अपना कर्तव्य निभाने के रास्ते पर चर्चा करती थी, और काम काफी सुचारू रूप से आगे बढ़ रहा था। मैं यांग गुआंग की बेहद आभारी थी, और मुझे लगा कि मुझे यह उपकार अपने दिल में याद रखना चाहिए। भविष्य में अगर उसे कोई समस्या होती, तो मुझे उसकी मदद करने की पूरी कोशिश करनी थी। मैं अकृतज्ञ नहीं हो सकती थी।

कुछ समय बाद, यांग गुआंग एक बार घर गई, लेकिन उसका बेटा उसे कर्तव्य निभाने के लिए दोबारा बाहर जाने देने को राजी नहीं हुआ। उसने यहाँ तक कह दिया कि जब वह बूढ़ी हो जाएगी, तो वह उसकी देखभाल नहीं करेगा, और इसलिए यांग गुआंग बेबस महसूस करने लगी। वह लगातार नकारात्मक दशा में जीती रही, और अपना कर्तव्य निभाने में कोई बोझ महसूस नहीं करती थी। मैंने कई बार उसके साथ संगति की और उसकी मदद की, लेकिन उसने चीजें बिल्कुल भी नहीं बदलीं। बाद में, अगुआओं का एक पत्र आया, जिसमें कहा गया था कि यांग गुआंग की दशा पहले से ही काम में गंभीर रूप से बाधा डाल रही थी, और अगर उसने जल्द इसकी कायापलट नहीं की तो उसे बर्खास्त कर दिया जाना चाहिए। पत्र पढ़कर मैं बहुत बेचैन हो गई। मैंने सोचा कि जब मुझे मुश्किलें थीं तो यांग गुआंग ने मेरी कितनी मदद की थी, इसलिए इस नाजुक मौके पर मुझे उसकी बहुत मदद करनी थी। इसके बाद, मैंने यांग गुआंग को ढूँढ़ा और उसके साथ संगति की। उसने कहा कि उसकी दशा थोड़ी बेहतर है, और मुझे थोड़ी राहत महसूस हुई। एक और बार, यांग गुआंग के पास कुछ धर्मोपदेश थे जिनकी तत्काल जाँच की जानी थी, लेकिन आधा महीना बीत जाने के बाद भी उसने उनकी जाँच पूरी नहीं की थी। मैंने देखा कि यांग गुआंग का दिल और दिमाग उसके कर्तव्य में नहीं था, और अगर यह जारी रहा, तो काम में देरी होगी। मैंने किसी और को यह काम सौंपने के बारे में सोचा, लेकिन फिर मैंने यह भी सोचा, “अगर यांग गुआंग धर्मोपदेशों की जाँच करवा लेती है, तो यह माना जाएगा कि उसने अपना कर्तव्य निभाने में कुछ नतीजे हासिल किए हैं और उसे दूसरा काम नहीं सौंपा जाएगा। मुझे इस समय उसकी मदद करनी चाहिए।” फिर मैं यांग गुआंग के साथ संगति करने गई और उससे अपने कर्तव्य के प्रति अपना रवैया बदलने और जल्दी से धर्मोपदेशों की जाँच करने को कहा। लेकिन, कुछ और दिन बीत गए और फिर भी कोई प्रगति नहीं हुई। मैंने उससे खास कारण पूछा, लेकिन उसने ईमानदारी से जवाब नहीं दिया। मुझे एहसास हुआ कि मैं उससे धर्मोपदेशों पर काम करवाना जारी नहीं रख सकती, और जल्दी से किसी और को यह काम सौंप दिया। जब मैंने देखा कि काम में देरी हो गई है, तो मुझे बहुत आत्म-ग्लानि हुई। मुझे पता था कि यांग गुआंग को उसकी दशा को लगातार न बदल पाने के कारण बर्खास्त करना होगा, लेकिन फिर मैंने सोचा, “उसकी दशा शुरू से ही अच्छी नहीं है। अगर उसे बर्खास्त कर दिया गया और वह इससे उबर नहीं पाई तो क्या होगा?” मैं यह नहीं कर सकती थी; मेरा दिल उलझनों में फँसा था। उस समय, संयोग से एक और काम के लिए लोगों की जरूरत थी, और इसलिए मैंने यांग गुआंग को जाकर वह काम करने की व्यवस्था की। इसके बाद, मुझे उसकी कोई खबर नहीं मिली।

एक साल बाद, मुझे कलीसिया में एक अगुआ के रूप में चुना गया। एक बार, मैं एक कार्य रिपोर्ट पढ़ रही थी और मुझे पता चला कि यांग गुआंग अपना कर्तव्य निभाने में बेहद निष्क्रिय थी, अक्सर घर लौट आती थी और अपना सारा काम अपनी सहयोगी पर डाल देती थी। इसके अलावा, यांग गुआंग की अपनी सुरक्षा को भी खतरा था, और बार-बार आना-जाना भी सुरक्षित नहीं था। इस बारे में उसके साथ संगति की गई थी, लेकिन उसने इसे स्वीकार नहीं किया था। जैसे ही मैंने पढ़ा कि यांग गुआंग का व्यवहार पहले जैसा ही था, और बिल्कुल नहीं बदला था, मैंने अपनी सहयोगी बहन के साथ इस पर चर्चा करने के बारे में सोचा कि क्या यांग गुआंग को दूसरा काम सौंपने की जरूरत है। लेकिन, मुझे तुरंत यह भी याद आया कि यांग गुआंग ने मेरे सबसे बुरे समय में मेरी कितनी मदद की थी, लेकिन अब मैं अगुआ बनते ही उसे बर्खास्त करना चाहती थी। अगर उसे पता चल गया, तो क्या वह यह नहीं कहेगी कि मुझमें कोई जमीर नहीं है, कि मैं अकृतज्ञ हूँ? भविष्य में जब हम मिलेंगे, तो मैं उसका सामना नहीं कर पाऊँगी। इसलिए, मैं अब अपनी सहयोगी बहन से इस मामले का जिक्र नहीं करना चाहती थी। बाद में, जब मैंने यांग गुआंग को देखा, तो मैंने उसके साथ इस तरह से अपना कर्तव्य निभाने की प्रकृति और परिणामों के बारे में संगति की, और उसे चेतावनी दी कि अगर उसने चीजें नहीं बदलीं तो उसे बर्खास्त कर दिया जाएगा। मेरे सामने, यांग गुआंग तुरंत राजी हो गई। लेकिन, मुझे उम्मीद नहीं थी कि एक महीने से भी कम समय में, जिस बहन के साथ यांग गुआंग भागीदारी में थी, उससे एक पत्र मिलेगा कि वह अभी भी अपना कर्तव्य छोड़ने को तैयार रहती है और इससे काम में गंभीर बाधा आई थी। मेरे दिल में गहरी आत्म-ग्लानि हुई। अगर मैंने उसे तुरंत बर्खास्त कर दिया होता, तो उसके कारण काम में एक और महीने की देरी नहीं होती। मुझे एहसास हुआ कि यांग गुआंग का व्यवहार लगातार ऐसा ही था, और कुछ बार उसकी मदद करने से इसे बदला नहीं जा सकता था, और मैंने उसे बर्खास्त करने का फैसला किया।

इसके बाद, मैंने आत्म-चिंतन किया। यांग गुआंग से संबंधित किसी भी मुद्दे को मैं सिद्धांतों के अनुसार क्यों नहीं सँभाल पाती थी? मैंने परमेश्वर के वचनों के दो अंश पढ़े : “कुछ लोग बेहद भावुक होते हैं। रोजाना वे जो कुछ भी कहते हैं और जिस भी तरह से दूसरों के प्रति व्यवहार करते हैं, उसमें वे अपनी भावनाओं से जीते हैं। वे इस या उस व्यक्ति के प्रति कुछ महसूस करते हैं और वे अपने दिन रिश्तों और भावनाओं के मामलों पर ध्यान देते हुए बिताते हैं। अपने सामने आने वाली सभी चीजों में वे भावनाओं के दायरे में रहते हैं। जब ऐसे व्यक्ति का कोई अविश्वासी रिश्तेदार मरता है, तो वह तीन दिनों तक रोता है और शरीर को दफनाने नहीं देता। उसके मन में अभी भी मृतक के लिए भावनाएं होती हैं, और उसकी भावनाएं बहुत तीव्र होती हैं। तुम कह सकते हो कि भावनाएं इस व्यक्ति का घातक दोष है। वह सभी मामलों में अपनी भावनाओं से विवश होता है, वह सत्य का अभ्यास करने या सिद्धांत के अनुसार कार्य करने में अक्षम होता है, और उसमें अक्सर परमेश्वर के खिलाफ विद्रोह करने की प्रवृत्ति होती है। भावनाएँ उसकी सबसे बड़ी कमजोरी, उसका घातक दोष होती हैं, और उसकी भावनाएँ उसे तबाहो-बरबाद करने में पूरी तरह से सक्षम होती हैं। जो लोग अत्यधिक भावुक होते हैं, वे सत्य को अभ्यास में लाने या परमेश्वर के प्रति समर्पित होने में असमर्थ होते हैं। वे देह-सुख में लिप्त रहते हैं, और मूर्ख और भ्रमित होते हैं। इस तरह के व्यक्ति की प्रकृति अत्यधिक भावुक होने की होती है और वह भावनाओं से जीता है” (वचन, खंड 3, अंत के दिनों के मसीह के प्रवचन, मनुष्य का स्वभाव कैसे जानें)। “किन लक्षणों से भावनाओं का पता चलता है? निश्चित रूप से वह कोई सकारात्मक चीज नहीं है। यह भौतिक संबंधों और देह की पसंद की संतुष्टि पर ध्यान केंद्रित करना है। पक्षपात करना, गलत काम का बचाव करना, अत्यधिक स्नेह करना, लाड़-दुलार करना और मनमानी करने देना आदि सब भावनाओं में शामिल हैं। कुछ लोग भावनाओं के बारे में बहुत ऊँचा सोचते हैं, वे अपने साथ होने वाली हर चीज के बारे में अपनी भावनाओं के आधार पर ही प्रतिक्रिया व्यक्त करते हैं; अपने दिलों में वे अच्छी तरह जानते हैं कि यह गलत है, फिर भी वे वस्तुनिष्ठ होने में असमर्थ रहते हैं, सिद्धांत के अनुसार कार्य करना तो दूर की बात है। जब लोग हमेशा भावनाओं से बेबस रहते हैं तो क्या वे सत्य का अभ्यास कर पाते हैं? यह अत्यंत कठिन है। सत्य का अभ्यास करने में बहुत-से लोगों की असमर्थता भावनाओं के कारण होती है; वे भावनाओं को विशेष रूप से महत्वपूर्ण मानते हैं, वे उन्हें सबसे आगे रखते हैं। क्या वे सत्य से प्रेम करने वाले लोग हैं? हरगिज नहीं। सार में, भावनाएँ क्या होती हैं? वे एक तरह का भ्रष्ट स्वभाव हैं। भावनाओं की अभिव्यक्तियों को कई शब्दों का उपयोग करते हुए बताया जा सकता है : भेदभाव, सिद्धांतहीन तरीके से दूसरों की रक्षा करने की प्रवृत्ति, भौतिक संबंध बनाए रखना, और पक्षपात; ये ही भावनाएँ हैं” (वचन, खंड 3, अंत के दिनों के मसीह के प्रवचन, सत्य वास्तविकता क्या है?)। परमेश्वर उजागर करता है कि जो लोग बहुत भावुक होते हैं वे हर बात में भावनाओं से विवश रहते हैं। वे सत्य का अभ्यास नहीं कर सकते और सिद्धांतों के अनुसार काम नहीं कर सकते। भले ही वे अपने दिल में अच्छी तरह से जानते हैं कि वे जो कर रहे हैं वह गलत है, फिर भी वे अपने काम को निष्पक्षता से नहीं सँभाल पाते। मैं बहुत भावुक इंसान थी, और मैंने यांग गुआंग के साथ अपनी बातचीत में अपनी भावनाएँ प्रकट की थीं। जब मैंने पाठ-आधारित कर्तव्य करना शुरू ही किया था, तो मैं अक्सर नकारात्मकता में जीती थी और अपना कर्तव्य छोड़ने के बारे में सोचती थी। यह यांग गुआंग ही थी जिसने बार-बार धैर्यपूर्वक मेरी मदद की ताकि मुझमें अपना कर्तव्य निभाने का विश्वास पैदा हो सके। मुझे लगा कि वह मेरे प्रति अच्छी रही है और उसने मुझ पर दया दिखाई है। टीम अगुआ बनने के बाद, मैंने देखा था कि यांग गुआंग लगातार अपने परिवार के प्रति स्नेह में जी रही थी, जिससे काम में बाधा आ रही थी। मैंने न केवल उसे बर्खास्त नहीं किया था, बल्कि उसकी रक्षा भी की थी। मैंने अगुआओं को उसकी वास्तविक स्थिति की जानकारी नहीं दी थी, और उसे बार-बार मौके दिए थे ताकि वह कर्तव्य निभाती रह सके। नतीजतन, इससे काम में देरी हुई। कलीसिया में अगुआ बनने के बाद, मैंने देखा था कि यांग गुआंग लगातार अपने कर्तव्य में कोई बोझ वहन नहीं करती थी और उसे बर्खास्त कर दिया जाना चाहिए, लेकिन उसने मेरे प्रति जो दयालुता दिखाई, उसका मुझे ध्यान था। जब मैंने उसके द्वारा दी गई मदद के बारे में सोचा, तो मैं उसे बर्खास्त नहीं कर पाई, और भावनाओं के आधार पर उसकी रक्षा करती रही। मैं यांग गुआंग को बार-बार मौके देती रही, लेकिन इससे काम में गड़बड़ी और बाधा पैदा हुई। मुझे एहसास हुआ कि भावनाओं के आधार पर काम करने का नतीजा केवल यह हो सकता है कि मैं परमेश्वर का प्रतिरोध करूँ और परमेश्वर के साथ विश्वासघात करूँ। मैंने अपने व्यवहार के लिए खुद को बहुत कोसा, और दैहिक भावनाओं में जीने और कलीसिया के कार्य की रक्षा न करने के लिए खुद से नफरत की। मैंने परमेश्वर से प्रार्थना की, “प्रिय परमेश्वर! मैं अब और भावनाओं के आधार पर काम नहीं करना चाहती। मुझे सिद्धांतों के अनुसार अभ्यास करना चाहिए और कलीसिया के कार्य की रक्षा करनी चाहिए। मेरा मार्गदर्शन करो ताकि मैं सत्य का अभ्यास कर सकूँ।” इसके बाद, मैंने अपनी सहयोगी बहन के साथ इस मामले पर चर्चा की और यांग गुआंग को बर्खास्त कर दिया। तभी मेरे दिल को थोड़ी शांति मिली।

बाद में, मैंने “दयालुता का बदला कृतज्ञतापूर्वक लौटाना चाहिए” इस पारंपरिक विचार को उजागर करने वाले परमेश्वर के वचन पढ़े, और अपनी दशा के बारे में कुछ समझ हासिल की। परमेश्वर कहता है : “यह विचार कि दयालुता का बदला कृतज्ञतापूर्वक लौटाना चाहिए, पारंपरिक चीनी संस्कृति में यह आँकने के लिए एक प्रारूपिक कसौटी है कि किसी व्यक्ति का आचरण नैतिक है या अनैतिक। किसी व्यक्ति की मानवता अच्छी है या बुरी, और उसका आचरण कितना नैतिक है, इसका आकलन करने का एक मापदंड यह है कि क्या वह किसी के एहसान या मदद का बदला चुकाने की कोशिश करता है—क्या वह ऐसा व्यक्ति है जो दयालुता का बदला कृतज्ञतापूर्वक लौटाता है या नहीं। पारंपरिक चीनी संस्कृति में, और मानवजाति की पारंपरिक संस्कृति में, लोग इसे नैतिक आचरण के एक अहम पैमाने के रूप में देखते हैं। अगर कोई यह नहीं समझता है कि दयालुता का बदला कृतज्ञतापूर्वक लौटाना चाहिए, और वह कृतज्ञता नहीं दिखाता है, तो ऐसा माना जाता है कि उसमें जमीर का अभाव है, वह मेलजोल के लिए अयोग्य है और ऐसे व्यक्ति से सभी लोगों को घृणा करनी चाहिए, उसका तिरस्कार करना चाहिए या उसे ठुकरा देना चाहिए। दूसरी तरफ, अगर कोई व्यक्ति यह समझता है कि दयालुता का बदला कृतज्ञतापूर्वक लौटाना चाहिए—अगर वह कृतज्ञ है और उपलब्ध सभी साधनों का इस्तेमाल करके खुद पर किए गए एहसान या मदद का बदला चुकाता है—तो उसे जमीर और मानवता युक्त इंसान माना जाता है। अगर कोई व्यक्ति दूसरे व्यक्ति से लाभ या मदद लेता है, पर इसका बदला नहीं चुकाता, या सिर्फ जरा-सा ‘शुक्रिया’ कहकर आभार जता देता है, और इसके अलावा कुछ नहीं करता, तो दूसरा व्यक्ति क्या सोचेगा? शायद उसे यह असहज लगेगा? शायद वह सोचेगा, ‘यह इंसान मदद किए जाने के योग्य नहीं है। यह अच्छा व्यक्ति नहीं है। मैंने उसकी इतनी मदद की, अगर इस पर उसकी यही प्रतिक्रिया है, तो उसमें जमीर और इंसानियत नाम की चीज नहीं है, और इस योग्य नहीं है कि उससे संबंध रखा जाए।’ अगर उसे दोबारा कोई ऐसा व्यक्ति मिले, क्या वह तब भी उसकी मदद करेगा? कम-से-कम वह ऐसा करना तो नहीं चाहेगा। क्या तुम लोग भी, ऐसी परिस्थिति में यह नहीं सोचोगे कि सच में मदद करनी चाहिए या नहीं? पिछले अनुभव से तुमने जो सबक सीखा होगा वह यह होगा, ‘मैं हर किसी की यूँ ही मदद नहीं कर सकता—इन्हें यह बात समझ में आनी चाहिए कि दयालुता का बदला कृतज्ञतापूर्वक लौटाना चाहिए। अगर ये लोग एहसानफरामोश किस्म के हैं, जो मेरी मदद का बदला नहीं चुकाएँगे तो बेहतर यही है कि मैं उनकी मदद न ही करूँ।’ क्या इस मामले में तुम लोगों की यही सोच नहीं होगी? (बिल्कुल होगी।)” (वचन, खंड 6, सत्य के अनुसरण के बारे में, सत्य का अनुसरण करने का क्या अर्थ है (7))। “सत्य को समझने से पहले तुम अपने जमीर के अनुसार जीते थे और चाहे किसी ने भी तुम पर दया दिखाई या तुम्हारी मदद की हो, भले ही वह कोई बुरा आदमी या अपराधी रहा हो, तुम बेशक उसकी भलाई का बदला चुकाते थे, और अपने दोस्तों के लिए गोली खाने को मजबूर रहते थे, और उनके लिए अपना जीवन दाँव पर लगा देते थे। पुरुषों को अपनी भलाई करने वालों का बदला चुकाने के लिए उनके गुलाम बनकर रहना चाहिए, जबकि महिलाओं को उनके साथ विवाह कर बच्चे पैदा करने चाहिए—यह विचार पारंपरिक संस्कृति लोगों पर थोपती है, उन्हें दयालुता का बदला कृतज्ञतापूर्वक चुकाने के आदेश देती है। नतीजतन, लोग सोचते हैं, ‘जो लोग दयालुता का बदला चुकाते हैं सिर्फ उनमें ही जमीर होता है, और अगर वे दयालुता का बदला नहीं चुकाते, तो उनमें जमीर नहीं होता और वे इंसान नहीं हैं।’ यह विचार लोगों के दिलों में मजबूती से जड़ें जमा चुका है” (वचन, खंड 6, सत्य के अनुसरण के बारे में, सत्य का अनुसरण करने का क्या अर्थ है (7))। परमेश्वर के वचन पढ़ने के बाद, मुझे एहसास हुआ कि यांग गुआंग की मेरी प्रति दयालुता को लगातार ध्यान में रखकर और उसे बर्खास्त न करके मैं “दयालुता का बदला कृतज्ञतापूर्वक लौटाना चाहिए” इस पारंपरिक सांस्कृतिक विचार से बँधी हुई थी। जब मैं बहुत छोटी थी, तो मैं अक्सर अपनी नानी को यह कहते हुए सुनती थी, “अपने आचरण में, तुम्हें कृतज्ञता को समझने की जरूरत है। तुम्हें यह जानना होगा कि ‘दयालुता का बदला कृतज्ञतापूर्वक लौटाना चाहिए।’ अगर तुम यह नहीं जानती कि तुम्हें दयालुता का बदला चुकाना चाहिए, तो तुम एक अकृतज्ञ व्यक्ति होगी, और कोई भी तुम्हारे साथ जुड़ना नहीं चाहेगा।” मेरी माँ इसी तरह से आचरण करती थीं। मुझे याद है कि जब मेरा छोटा भाई बीमार था, तो हमने अपने परिवार की सारी जमा-पूँजी खर्च कर दी थी। गाँव के लोगों ने हमारे परिवार की मदद के लिए चंदा इकट्ठा किया था। मेरी माँ ने दूसरे गाँव वालों की दयालुता को याद रखा, और हर साल पतझड़ की फसल के समय, वह हमारे परिवार का काम जल्दी खत्म कर लेती थीं ताकि वह दूसरे गाँव वालों के काम में मदद कर सकें। गाँव के लोग सभी कहते थे कि मेरी माँ में अच्छी मानवता है और वह जुड़ने लायक हैं। उस समय, मेरी माँ अक्सर मुझसे कहती थीं कि जब हम मुश्किल में थे तो दूसरे गाँव वालों ने हमारी मदद की थी, और इसलिए हमें आभारी होना चाहिए। जब भी कोई मुश्किल में होता, तो हमें मदद के लिए हाथ बढ़ाना चाहिए, और सचमुच जमीर की कमी नहीं होनी चाहिए। धीरे-धीरे, इसने मेरी सोच को प्रभावित किया और मैं भी यह मानने लगी थी कि केवल वही लोग अच्छे होते हैं जो यह समझते हैं कि “दयालुता का बदला कृतज्ञतापूर्वक लौटाना चाहिए”, और अगर कोई दयालुता का बदला चुकाने के महत्व को नहीं समझता, तो उसमें कोई जमीर नहीं होता और वह जुड़ने लायक नहीं होता। परमेश्वर में विश्वास करने के बाद, जब भी मुझे मुश्किलें आईं, या मैं नकारात्मक और कमजोर हुई, तो यांग गुआंग ने कई मौकों पर मेरी मदद की और मुझे सहारा दिया था। नतीजतन, मैंने सोचा कि मुझे यह दयालुता चुकानी होगी और इसलिए, जब मेरा उसे बर्खास्त करना जरूरी था, तो मैंने सिद्धांतों का उल्लंघन करते हुए उसकी रक्षा की थी। मैंने उसे बार-बार मौके दिए थे, और नतीजतन, मैंने कलीसिया के काम में देरी की। मैंने दयालुता का बदला तो चुका दिया, लेकिन कलीसिया का काम बाधित हो गया। मैं “दयालुता का बदला कृतज्ञतापूर्वक लौटाना चाहिए” इस पारंपरिक सांस्कृतिक विचार के अनुसार जी रही थी, और मैंने अपने आचरण या अपने कामों में जरा भी सिद्धांत लागू नहीं किया था। मुझे एहसास हुआ कि “दयालुता का बदला कृतज्ञतापूर्वक लौटाना चाहिए” का दृष्टिकोण कोई सकारात्मक बात नहीं थी, और यह सत्य के अनुरूप नहीं था।

मैंने परमेश्वर के वचनों का एक और अंश पढ़ा, और “दयालुता का बदला कृतज्ञतापूर्वक लौटाना चाहिए” इस विचार की भ्रामकता को और स्पष्ट रूप से देख लिया। परमेश्वर कहता है : “‘दयालुता का बदला कृतज्ञतापूर्वक लौटाना चाहिए’ जैसे नैतिक आचरण के कथन लोगों को यह नहीं बताते कि समाज में और मानवजाति के बीच उनकी जिम्मेदारियाँ वास्तव में क्या हैं। इसके बजाय, ये लोगों को एक निश्चित तरीके से बर्ताव करने और सोचने के लिए सीमित या बाध्य करते हैं, फिर भले ही वे ऐसा करना चाहते हैं या नहीं और चाहे वे परिस्थितियाँ या संदर्भ कुछ भी हों जिनमें उनके साथ दयालुता के ऐसे कृत्य घटित हुए हों। प्राचीन चीन से ऐसे ढेरों उदाहरण हैं। उदाहरण के लिए, एक भूखे भिखारी लड़के को एक परिवार ने अपने पास रख लिया, जिसने उसे खाना-कपड़ा दिया, मार्शल आर्ट की ट्रेनिंग दी और उसे हर तरह का ज्ञान सिखाया। उन्होंने उसके बड़े होने तक इंतजार किया और फिर उसे कमाई का जरिया बना लिया। उसे बुरे काम करने के लिए, लोगों को मारने और ऐसी चीजें करने के लिए भेजने लगे, जो वह नहीं करना चाहता था। अगर तुम उसकी कहानी को उन एहसानों की रोशनी में देखो जो उस परिवार ने उस पर किए, तो उसका बचाया जाना एक अच्छी बात थी। लेकिन अगर यह सोचा जाए कि उससे बाद में क्या करवाया गया तो क्या यह सचमुच अच्छी बात थी या बुरी बात? (बुरी बात थी।) लेकिन ‘दयालुता का बदला कृतज्ञतापूर्वक लौटाना चाहिए’ जैसी पारंपरिक संस्कृति की शिक्षा के प्रभाव में लोग यह अंतर नहीं कर सकते हैं। ऊपर से देखा जाए तो ऐसा प्रतीत होता है कि लड़के के सामने बुरे काम करने, लोगों को चोट पहुँचाने और हत्यारा बनने के अलावा कोई रास्ता नहीं था—ऐसे काम जो ज्यादातर लोग नहीं करना चाहेंगे। लेकिन क्या अपने मालिक के कहने पर ऐसे बुरे काम करने और दूसरों की जान लेने के तथ्य के पीछे उसकी दयालुता का बदला चुकाने की गहरी भावना नहीं थी? खासकर ‘दयालुता का बदला कृतज्ञतापूर्वक लौटाना चाहिए’ जैसी पारंपरिक चीनी संस्कृति की शिक्षा के प्रभाव के कारण लोग ऐसे विचारों के प्रभाव और नियंत्रण से बचे बिना रह नहीं पाते। वे जिस ढंग से व्यवहार करते हैं और उनके क्रियाकलापों के पीछे के इरादे और प्रेरक यकीनन इन विचारों से बाधित होते हैं। जब लड़के ने खुद को इस स्थिति में पाया तो उसके मन में पहला विचार क्या आया होगा? ‘मुझे इस परिवार ने बचाया है, और वे सब मेरे साथ कितने अच्छे रहे हैं। मैं एहसान फरामोश नहीं हो सकता, मुझे उनकी दया का बदला चुकाना ही होगा। मेरी जिंदगी उनकी दी हुई है, इसलिए मुझे इसे उन पर अर्पित कर देना होगा। वे जो भी कहें मुझे करना चाहिए, चाहे इसका मतलब बुरे काम करना और लोगों की जान लेना हो। मैं यह नहीं सोच सकता कि यह सही है या गलत, मुझे उनकी दयालुता का कर्ज चुकाना ही है। अगर मैंने ऐसा न किया तो क्या मैं मनुष्य कहलाने लायक भी हूँ?’ परिणामस्वरूप, जब भी परिवार उसे किसी की हत्या करने या कोई और बुरा काम करने के लिए कहता था, तो वह बिना किसी झिझक या संकोच के कर देता था। तो क्या उसका आचरण, उसके कृत्य, और उसकी निर्विवाद आज्ञाकारिता, सब इस विचार और दृष्टिकोण से संचालित नहीं होते थे कि ‘दयालुता का बदला कृतज्ञतापूर्वक लौटाना चाहिए’? क्या वह नैतिक आचरण के इसी मानक को पूरा नहीं कर रहा था? (हाँ।) तुम इस उदाहरण से क्या समझते हो? ‘दयालुता का बदला कृतज्ञतापूर्वक लौटाना चाहिए’ की कहावत अच्छी बात है या नहीं? (यह अच्छी बात नहीं है, क्योंकि इसके पीछे कोई सिद्धांत नहीं है।) दरअसल, जो व्यक्ति दयालुता का बदला चुकाता है उसका एक सिद्धांत तो होता है, जो यह है कि दयालुता का बदला कृतज्ञतापूर्वक लौटाना चाहिए। अगर कोई तुम पर दया करता है तो बदले में तुम्हें भी दया करनी चाहिए। अगर तुम ऐसा नहीं कर पाते तो तुम मनुष्य नहीं हो, और अगर इसके लिए तुम्हारी निंदा की जाए तो तुम कुछ नहीं कह सकते। एक कहावत है कि ‘एक बूँद पानी की दया का बदला झरने से चुकाना चाहिए,’ पर इस मामले में, लड़के पर कोई छोटी-मोटी दया नहीं दिखाई जाती है, बल्कि उसकी जान बचाई जाती है, इसलिए उसके पास इसका मोल एक जीवन देकर चुकाने के सभी कारण मौजूद थे। उसे नहीं पता था कि दयालुता के प्रतिदान की सीमाएँ और सिद्धांत क्या थे। उसका विश्वास था कि उसका जीवन उस परिवार का दिया हुआ था, इसलिए उसे बदले में अपना जीवन अर्पित करना होगा, और वे जो भी चाहते थे उसे करना होगा, चाहे किसी की हत्या हो या दूसरे बुरे काम। दयालुता के प्रतिदान के इस तरीके में न कोई सिद्धांत होता है न सीमा। उसने कुकर्मियों का साथ देने का काम किया और इस चक्कर में खुद को बर्बाद कर लिया। क्या उसका इस तरीके से दयालुता का बदला चुकाना सही था? बिल्कुल नहीं। यह चीजों को करने का एक मूर्खतापूर्ण तरीका था” (वचन, खंड 6, सत्य के अनुसरण के बारे में, सत्य का अनुसरण करने का क्या अर्थ है (7))। परमेश्वर के वचनों के माध्यम से मैंने देखा कि जब शैतान लोगों के मन में “दयालुता का बदला कृतज्ञतापूर्वक लौटाना चाहिए” यह विचार बैठा देता है, तो वे सब कुछ के बावजूद, सही और गलत की परवाह किए बिना, अंधाधुंध रूप से इस दयालुता का बदला चुकाते हैं। वे बिना सिद्धांत के काम करते हैं, और उनके जमीर में कोई न्यूनतम सीमा नहीं होती। मैं “दयालुता का बदला कृतज्ञतापूर्वक लौटाना चाहिए” इस विचार के अनुसार जी रही थी। यांग गुआंग ने जो मेरी मदद की थी उसका बदला चुकाने के लिए, मैंने न केवल उसे बर्खास्त नहीं किया, बल्कि उसकी मदद भी की और उसे बार-बार मौके दिए, भले ही मुझे साफ पता था कि वह कर्तव्य निभाने के लायक नहीं है। नतीजतन, कलीसिया के काम में देरी हुई। मैं “दयालुता का बदला कृतज्ञतापूर्वक लौटाना चाहिए” इस विचार से बँधी हुई थी और मुझमें सही और गलत में भेद करने की क्षमता नहीं थी। मैंने सिद्धांतों का उल्लंघन करते हुए काम किया था और कलीसिया के काम में देरी की थी। मैं कितनी भ्रमित थी! अगर परमेश्वर के वचनों का प्रकाशन न होता, और अगर मैंने परमेश्वर के वचनों के अनुसार इसका भेद न पहचाना होता, तो मैं अब भी यही मानती कि मैंने जो किया वह सही था, यह जाने बिना कि मुझे पारंपरिक संस्कृति ने नुकसान पहुँचाया है।

अप्रैल 2023 में एक दिन, अगुआओं ने एक पत्र भेजकर मुझसे यांग गुआंग का मूल्यांकन लिखने को कहा। मैंने सोचा कि हाल ही में यांग गुआंग के साथ भागीदारी करने वाली बहन ने क्या कहा था: कि जब यांग गुआंग के लिए कर्तव्य व्यवस्थित किए गए, तो उसने उन्हें स्वीकार नहीं किया, और यहाँ तक कहा कि उससे कर्तव्य निभाने को कहना उसकी आजादी छीनना है। यांग गुआंग अब तक अपने कर्तव्य नहीं निभा रही थी, इसके अलावा पहले भी कर्तव्य निभाते समय उसका कुछ व्यवहार ऐसा ही था। मुझे पता था कि अगर मैंने यह सब लिख दिया, तो बहुत संभावना है कि यांग गुआंग को हटा दिया जाएगा। अगर उसे पता चल गया कि मैंने उसके व्यवहार के बारे में जानकारी दी है, तो क्या वह मुझसे नफरत करेगी? क्या वह सोचेगी कि मुझमें मानवीय संवेदनाओं की कमी है? लेकिन फिर, अगर मैंने इसे नहीं लिखा तो मैं सत्य का अभ्यास करने का मौका खो दूँगी। यह परमेश्वर के प्रति अपराध है। उस रात, मैं बिस्तर पर करवटें बदलती रही, सो नहीं पाई। खोजते और विचार करते हुए, मुझे परमेश्वर के वचनों का एक अंश याद आया और मैंने उसे पढ़ने के लिए ढूँढ़ा। परमेश्वर कहता है : “कई बार, परमेश्वर लोगों की मदद करने के लिए शैतान की सेवाओं का उपयोग करता है, लेकिन ऐसे मामलों में हमें परमेश्वर का धन्यवाद जरूर करना चाहिए और शैतान को दयालुता का बदला नहीं चुकाना चाहिए—यह सिद्धांत का प्रश्न है। जब प्रलोभन किसी बुरे आदमी द्वारा प्रदान की गई दयालुता के रूप में सामने आता है, तो तुम्हें यह साफ तौर पर पता होना चाहिए कि तुम्हारी मदद और सहायता कौन कर रहा है, तुम्हारे हालात क्या हैं और क्या दूसरे रास्ते हैं जिन्हें तुम चुन सकते हो। तुम्हें ऐसे मामलों से लचीले ढंग से पेश आना चाहिए। अगर परमेश्वर तुम्हें बचाना चाहता है, तो चाहे वह ऐसा करने के लिए किसी की भी सेवाओं का उपयोग करे, तुम्हें पहले परमेश्वर को धन्यवाद देना चाहिए और इसे परमेश्वर से स्वीकारना चाहिए। तुम्हें अपनी कृतज्ञता सिर्फ लोगों के प्रति निर्देशित नहीं करनी चाहिए, कृतज्ञता में किसी को अपना जीवन अर्पित करने की तो बात ही छोड़ दो। यह एक गंभीर भूल है। महत्वपूर्ण बात यह है कि तुम्हारा हृदय परमेश्वर का आभारी हो, और तुम इसे परमेश्वर की ओर से स्वीकारो” (वचन, खंड 6, सत्य के अनुसरण के बारे में, सत्य का अनुसरण करने का क्या अर्थ है (7))। परमेश्वर के वचन पढ़ने के बाद, मेरा दिल अचानक मुक्त महसूस करने लगा। मैं हमेशा यांग गुआंग की आभारी रही थी, और मानती थी कि उस समय मैंने अपना कर्तव्य इसलिए नहीं छोड़ा था क्योंकि यांग गुआंग ने मुझे संगति और मदद दी थी। मेरे दिल में, मैं इस दयालुता को कभी नहीं छोड़ पाई, और उसका बदला चुकाना चाहती थी। मैं सचमुच कितनी मूर्ख और अंधी थी! परमेश्वर संप्रभु है और वही यह तय करता है कि कोई व्यक्ति कौन सा कर्तव्य कर सकता है और कब वह कोई खास कर्तव्य करेगा। जब यांग गुआंग ने मेरी मदद की, तो वह परमेश्वर द्वारा आयोजित और व्यवस्थित किया गया था। मुझे सारी दयालुता का श्रेय यांग गुआंग को नहीं देना चाहिए था। मुझे परमेश्वर का धन्यवाद करना चाहिए था।

मैंने परमेश्वर के और वचन पढ़े : “वास्तविकता में, चाहे तुम उसकी दयालुता का बदला चुकाओ या नहीं, तुम अभी भी इंसान हो और अभी भी सामान्य मानवता के ढाँचे में रहते हो—इस तरह बदला चुकाने से कुछ भी नहीं बदलेगा। सिर्फ इसलिए कि तुमने अच्छे से उसकी दयालुता का बदला चुकाया, इससे तुम्हारी मानवता में बदलाव नहीं आएगा और तुम्हारा भ्रष्ट स्वभाव नहीं दबेगा। इसी तरह, सिर्फ इसलिए कि तुमने उसकी दयालुता का बदला अच्छे से नहीं चुकाया, तो तुम्हारा भ्रष्ट स्वभाव बदतर नहीं होगा। चाहे तुम दयालुता दिखाते हो या नहीं और दयालुता का बदला चुकाते हो या नहीं, इसका तुम्हारे भ्रष्ट स्वभाव से कोई संबंध नहीं है। बेशक, भले ही ऐसा कोई संबंध मौजूद हो या नहीं, मेरे लिए, इस तरह की ‘दयालुता’ का कोई अस्तित्व नहीं है, और मुझे उम्मीद है तुम लोगों के लिए भी ऐसा ही है। तो फिर तुम्हें इसे कैसे देखना चाहिए? इसे सीधे-सीधे एक दायित्व, एक जिम्मेदारी और कुछ ऐसा समझो जो एक मानवीय प्रवृत्तियों वाले किसी व्यक्ति को करना चाहिए। एक मनुष्य के रूप में तुम्हें इसे अपनी जिम्मेदारी और दायित्व की तरह देखना चाहिए, और इसे अपनी पूरी क्षमता से निभाना चाहिए। बस इतना ही” (वचन, खंड 6, सत्य के अनुसरण के बारे में, सत्य का अनुसरण करने का क्या अर्थ है (7))। “परमेश्वर के वचन किस सिद्धांत द्वारा लोगों से दूसरों के साथ व्यवहार किए जाने की अपेक्षा करते हैं? परमेश्वर जिससे प्रेम करता है उससे प्रेम करो, और जिससे वह घृणा करता है उससे घृणा करो : यही वह सिद्धांत है, जिसका पालन किया जाना चाहिए। परमेश्वर सत्य का अनुसरण करने और उसकी इच्छा का पालन कर सकने वालों से प्रेम करता है; हमें भी ऐसे लोगों से प्रेम करना चाहिए। जो लोग परमेश्वर की इच्छा का पालन नहीं कर सकते, जो परमेश्वर से नफरत और विद्रोह करते हैं—परमेश्वर ऐसे लोगों का तिरस्कार करता है, और हमें भी उनका तिरस्कार करना चाहिए। परमेश्वर इंसान से यही अपेक्षा करता है” (वचन, खंड 3, अंत के दिनों के मसीह के प्रवचन, अपने पथभ्रष्‍ट विचारों को पहचानकर ही खुद को सचमुच बदला जा सकता है)। परमेश्वर के वचनों पर विचार करने के बाद, मैं समझ गई कि परमेश्वर के साथ “दयालुता” जैसी कोई बात ही नहीं है। जिन लोगों ने तुम्हारी मदद की है, तुम्हें बिना किसी सीमा के उनकी दयालुता का बदला नहीं चुकाना चाहिए। इसके बजाय, तुम्हें अपनी पूर्ण क्षमताओं के अनुसार अपनी जिम्मेदारियाँ पूरी करनी चाहिए, लेकिन तुम्हें सत्य के सिद्धांत का उल्लंघन नहीं करना चाहिए। अगर कोई बात सत्य के सिद्धांत का उल्लंघन करती है, तो तुम्हें उसे करने से इनकार कर देना चाहिए, और परमेश्वर की माँगों के अनुसार अभ्यास करना चाहिए। जो लोग सत्य का अनुसरण करते हैं और अपना कर्तव्य निभाने को तैयार रहते हैं, भले ही वे भ्रष्टता प्रकट करें, जब तक वे पश्चात्ताप करने और बदलने को तैयार हैं, तुम्हें प्रेमपूर्ण हृदय से उनकी मदद करने की पूरी कोशिश करनी चाहिए। तुम्हें यह नहीं देखना चाहिए कि उन्होंने तुम्हारी मदद की है या तुम पर दया दिखाई है। जो लोग सत्य का अनुसरण नहीं करते, अपना कर्तव्य निभाने को तैयार नहीं रहते, बार-बार संगति करने के बाद भी पश्चात्ताप नहीं करते और बदलते नहीं, और यहाँ तक कि बुराई करते रहते हैं, वे परमेश्वर की घृणा के पात्र हैं। हमें भी उन्हें अस्वीकार करना चाहिए और उनसे घृणा करनी चाहिए। जहाँ तक यांग गुआंग की बात है, मैंने उसकी बहुत मदद की थी, लेकिन वह बस जुड़ना ही नहीं चाहती थी। कई सालों के बाद भी, उसमें जरा भी बदलाव नहीं आया था। उसने कई सालों तक परमेश्वर में विश्वास किया था, लेकिन सत्य का अभ्यास नहीं किया और अपना कर्तव्य निभाने को तैयार नहीं थी। वह परमेश्वर के कार्य द्वारा प्रकट किए गए छद्म-विश्वासियों में से एक थी। मुझे सिद्धांतों के अनुसार अभ्यास करना था, परमेश्वर जिससे प्रेम करता है उससे प्रेम करना था, और परमेश्वर जिससे घृणा करता है उससे घृणा करनी थी। इसलिए, मैंने यांग गुआंग का मूल्यांकन लिखा। मूल्यांकन आगे बढ़ा दिए जाने के बाद, मेरे दिल को शांति महसूस हुई। बाद में, यांग गुआंग को हटा दिया गया।

इस दौरान के अपने अनुभवों के माध्यम से, मैंने “दयालुता का बदला कृतज्ञतापूर्वक लौटाना चाहिए” इस पारंपरिक विचार का कुछ भेद पहचान लिया, और अनुभव किया कि कैसे परमेश्वर द्वारा किया गया पारंपरिक संस्कृति की भ्रांतियों का गहन-विश्लेषण मानवजाति के लिए उसका उद्धार है। अगर मैंने परमेश्वर के वचन न पढ़े होते, तो मैं अब भी लगातार “दयालुता का बदला कृतज्ञतापूर्वक लौटाना चाहिए” इस पारंपरिक विचार के अनुसार जी रही होती, और मुझे नहीं पता कि मैंने सत्य का उल्लंघन करने और परमेश्वर का प्रतिरोध करने वाली कितनी बातें की होतीं। मैं जो यह छोटा सा बदलाव ला पाई, वह परमेश्वर के वचनों से प्राप्त नतीजा है। परमेश्वर का धन्यवाद!


24. आरामपरस्ती में लिप्त होने पर चिंतन

डिंग शिन, चीन

अगस्त 2022 में कलीसिया में नए विश्वासियों के सिंचन कार्य की ज़िम्मेदारी मुझ पर थी। इतना महत्वपूर्ण कर्तव्य निभाने में सक्षम होने के लिए मैं परमेश्वर की बहुत आभारी थी और मैंने मन ही मन यह संकल्प लिया था कि मैं इस कर्तव्य को निश्चित रूप से अच्छी तरह से करूँगी। चूँकि इससे पहले मुझ पर सिंचन कार्य की ज़िम्मेदारी नहीं रही थी और मैं सिद्धांतों को ठीक से समझ नहीं पाई थी, इसलिए मैंने लगन से अध्ययन किया और संबंधित सिद्धांतों से खुद को अच्छी तरह परिचित कराने का प्रयास किया। यदि नए विश्वासियों की कोई भी मनोदशा या समस्याएँ होतीं, तो मैं तुरंत अपनी सहयोगी बहन के साथ संगति करके उन्हें सुलझा लेती थी। हालाँकि हर दिन बहुत व्यस्तता भरा होता था, फिर भी मेरे मन में काफी ऊर्जा रहती थी और मैंने कुछ समस्याएँ हल भी कीं। कुछ समय बाद मुझे पता चला कि इस काम में बहुत सारी बारीकियाँ शामिल थीं। मुझे न केवल नए लोगों की विभिन्न समस्याओं और कठिनाइयों को समय पर हल करना था, बल्कि सिंचनकर्ताओं के काम की जाँच करके और उनका जायजा लेकर उनकी कठिनाइयों को भी हल करना था। इसके अतिरिक्त, विलक्षण प्रतिभा वाले लोगों को खोजना, सिंचनकर्ताओं को विकसित करना आदि भी थे। मुझे महसूस होने लगा कि यह काम अच्छी तरह से करना वाकई बहुत कठिन था। इसके लिए बहुत सोच-विचार और बड़ी कीमत चुकानी पड़ती थी, जो बहुत ही थका देने वाला था! इसलिए मैं हमेशा यही उम्मीद करती थी कि समस्याएँ कम हों ताकि मेरा काम थोड़ा आरामदायक हो सके। बाद में, जैसे-जैसे सिंचन की आवश्यकता वाले नए विश्वासियों की संख्या बढ़ती गई, मुझ पर दबाव और भी बढ़ गया। मैंने मन में सोचा : “सभी नए विश्वासियों का अच्छी तरह से सिंचन करने और हर चीज़ का ठीक से ध्यान रखने में कितना समय और मेहनत लगेगी। यह तो बहुत ही थका देने वाला है!” परिणामस्वरूप, मैंने बस सिंचनकर्ताओं के साथ ही सभाएँ करना शुरू कर दिया। जिन नए विश्वासियों की धारणाएँ अधिक थीं, उन सबकी ज़िम्मेदारी मैंने सिंचनकर्ताओं को सौंप दी और स्वयं उनकी अधिक चिंता नहीं की। कभी-कभी मैं सिंचनकर्ताओं के काम के बारे में पूछ लेती थी, लेकिन वह महज एक औपचारिकता होती थी। कुछ समय बाद सिंचन कार्य में लगातार समस्याएँ उभरने लगीं। कुछ नए विश्वासी नकारात्मक और कमजोर थे और सभाओं में कभी-कभी ही आते थे; कुछ तो धार्मिक पादरियों की निराधार अफवाहों और भ्रांतियों से गुमराह हो गए थे। कुछ अन्य अपने परिवारों द्वारा रोके और सताए जाते थे, जिस कारण वे नियमित रूप से सभा नहीं कर पाते थे, ऐसी और भी कई बातें थीं। सिंचनकर्ता भी कठिनाइयों में जी रहे थे और कुछ हद तक नकारात्मक हो गए थे। अगुआओं ने एक पत्र भेजकर मुझसे कहा कि मैं जल्दी से कारण का पता लगाऊँ और इन विचलनों को सुधारूँ। उन्होंने यह भी याद दिलाया कि जिन नए विश्वासियों की धारणाएँ हैं लेकिन काबिलियत अच्छी है, उनका सिंचन मुझे व्यक्तिगत रूप से करना चाहिए। मुझे वास्तव में नए विश्वासियों की समस्याओं को हल करने में सक्रिय रूप से भाग लेना था और उन्हें सच्चे मार्ग में जड़ें जमाने में मदद करनी थी। जब मैंने अगुआओं को यह कहते सुना, तो मन में परेशानी का एहसास हुआ। मुझे लगा कि यह सब इसलिए हुआ क्योंकि मैंने वास्तविक काम नहीं किया था। इसके बाद मैं जल्दी से नए विश्वासियों की समस्याओं पर संगति करने और उन्हें हल करने गई, लेकिन नतीजे खास अच्छे नहीं रहे। मुझे लगने लगा कि यह काम सचमुच बहुत कठिन है और कितना अच्छा होता अगर मुझे कोई थोड़ा आसान कर्तव्य मिल जाता। एक बार सिंचनकर्ताओं ने काम में कुछ समस्याएँ और कठिनाइयाँ बताईं। मैं कुछ सिद्धांत खोजना चाहती थी और फिर उनके साथ मिलकर इन समस्याओं को हल करने के तरीके पर चर्चा करना चाहती थी, लेकिन फिर मैंने सोचा : “सिद्धांत खोजने में बहुत समय और मेहनत लगती है। मेरी सहयोगी बहन की काबिलियत अच्छी है और वह अच्छी तरह से संगति करना और समस्याओं को हल करना जानती है। मैं उससे जाकर समाधान करने को कहती हूँ।” इसलिए जो सिद्धांत मुझे खोजने चाहिए थे, वे मैंने नहीं खोजे और जिस बारे में मुझे संगति करनी चाहिए थी, उस बारे में मैंने संगति नहीं की। मैं बस अपनी बहन द्वारा मामले सुलझाने का इंतज़ार करती रही। बाद में जब हम पर चीजें आ पड़ीं, तो मैंने अपनी खराब काबिलियत का बहाना बनाकर सभी सबसे अधिक समस्याग्रस्त और कठिन काम अपनी सहयोगी को सौंप दिए, मानो यह बिल्कुल स्वाभाविक और उचित हो। मैं अपने कर्तव्य में दिन-ब-दिन कम से कम बोझ उठाने लगी। हर दिन मैं यंत्रवत ढंग से बस हाथ में लिए हुए काम करती थी। उस दौरान मेरे मन में लगातार अशांति और असहजता बनी रहती थी। क्योंकि नतीजों में लगातार गिरावट आ रही थी, इसलिए अगुआ बार-बार काम का जायजा लेते थे ताकि स्थिति को समझ सकें। मैं खुद को दबा हुआ और बेचैन महसूस करती थी, जैसे कि बहुत सारी समस्याएँ और कठिनाइयाँ थीं जिन्हें हल करना बाकी था। मुझे लगता था कि मुझ पर बहुत ज्यादा दबाव है और चिंता करने के लिए बहुत सारी बातें हैं। मैं अक्सर परेशान रहती थी और शिकायत करती थी : “मुझे यह कर्तव्य करते हुए अभी ज्यादा समय नहीं हुआ है। अगुआ मुझे समझते क्यों नहीं? वे काम का इतनी बारीकी से जायजा क्यों ले रहे हैं?” मैं सचमुच उम्मीद करती थी कि काम में और कोई समस्या न आए।

एक दिन मुझे कोविड हो गया। मुझे अचानक बुखार चढ़ गया और पूरे शरीर में दर्द होने लगा। मुझमें बिल्कुल भी ताकत नहीं बची थी। मैं खाना नहीं खा पा रही थी और रात को सो नहीं पा रही थी। अपने दिल में मैं लगातार परमेश्वर से प्रार्थना करती थी : “प्रिय परमेश्वर, यह बीमारी और दर्द तुम्हारी इच्छा से मुझ पर आया है। लेकिन अब भी मुझे नहीं पता कि मुझे कौन सा सबक सीखना चाहिए। मैं अपनी समस्याएँ समझ सकूँ, इसमें मेरा मार्गदर्शन करो।” प्रार्थना के बाद मैंने इस अवधि के दौरान अपने कर्तव्य करने में अपनी मनोदशा और स्थिति पर विचार किया। मैंने सोचा कि कैसे अपना कर्तव्य करना एक सार्थक बात थी, लेकिन मैं अक्सर दमित और पीड़ित क्यों महसूस करती थी? अपना कर्तव्य करते हुए मैं इस स्थिति में कैसे आ गई? बाद में मैंने परमेश्वर के वचन पढ़े : “अगर लोग लगातार भौतिक सुख और खुशी की तलाश करते हैं, अगर वे लगातार भौतिक सुख और आराम के पीछे भागते हैं, और कष्ट नहीं उठाना चाहते, तो थोड़ा-सा भी शारीरिक कष्ट, दूसरों की तुलना में थोड़ा ज्यादा कष्ट सहना या सामान्य से थोड़ा ज्यादा काम का बोझ महसूस करना उन्हें दमित महसूस कराएगा। यह दमन के कारणों में से एक है। अगर लोग थोड़े-से शारीरिक कष्ट को बड़ी बात नहीं मानते और वे भौतिक आराम के पीछे नहीं भागते, बल्कि सत्य का अनुसरण करते हैं और परमेश्वर को संतुष्ट करने के लिए अपने कर्तव्य निभाने की कोशिश करते हैं, तो उन्हें अक्सर शारीरिक कष्ट महसूस नहीं होगा। यहाँ तक कि अगर वे कभी-कभी थोड़ा व्यस्त, थका हुआ या क्लांत महसूस करते भी हों, तो भी सोने के बाद वे बेहतर महसूस करते हुए उठेंगे और फिर अपना काम जारी रखेंगे। उनका ध्यान अपने कर्तव्यों और अपने काम पर होगा; वे थोड़ी-सी शारीरिक थकान को कोई महत्वपूर्ण मुद्दा नहीं मानेंगे। हालाँकि जब लोगों की सोच में कोई समस्या उत्पन्न होती है और वे लगातार शारीरिक सुख की तलाश में रहते हैं, किसी भी समय जब उनके भौतिक शरीर के साथ थोड़ी सी गड़बड़ होती है या उसे संतुष्टि नहीं मिल पाती, तो उनके भीतर कुछ नकारात्मक भावनाएँ पैदा हो जाती हैं। तो इस तरह का व्यक्ति जो हमेशा जैसा चाहे वैसा करना चाहता है और दैहिक सुख भोगना और जीवन का आनंद लेना चाहता है, जब भी असंतुष्ट होता है तो अक्सर खुद को दमन की इस नकारात्मक भावना में फँसा हुआ क्यों पाता है? (इसलिए कि वह आराम और शारीरिक आनंद के पीछे भागता है।) यह कुछ लोगों के मामले में सच है” (वचन, खंड 6, सत्य के अनुसरण के बारे में, सत्य का अनुसरण कैसे करें (5))। परमेश्वर के वचनों पर मनन करने के बाद मैं समझी कि मेरे दमन और पीड़ा में जीने का कारण यह नहीं था कि यह काम मुश्किल था। असल वजह यह थी कि मेरे सोच-विचार और नजरिए में खोट थी। मैं न तो सत्य पाने की कोशिश कर रही थी, न ही एक सृजित प्राणी का कर्तव्य निभा रही थी, बल्कि मैं तो बस शारीरिक आराम के पीछे भाग रही थी। मैं सिर्फ यही सोचती थी कि कैसे अपनी चिंताएँ कम करूँ और अपने लिए रास्ता आसान बना लूँ। जब काम का बोझ ज्यादा होता था और उसमें मुझे अतिरिक्त ध्यान देने, ज्यादा तकलीफ उठाने और बड़ी कीमत चुकाने की जरूरत पड़ती थी, तो मैं कुड़कुड़ाती थी और मन में प्रतिरोध महसूस करती थी। जब काम में मुझे ढेरों समस्याएँ और मुश्किलें आती थीं, तो मैं उन्हें बड़ी मुसीबत समझती थी और इस बात की शिकायत करती थी कि मेरे लिए सब कितना मुश्किल है, या फिर उन्हें दूसरे भाई-बहनों पर डाल देती थी कि वे ही उन्हें सँभालें और सुलझाएँ। यहाँ तक कि मैं अपना कर्तव्य बदलकर कोई हल्का काम लेना चाहती थी ताकि इस परिवेश से बच सकूँ। मैं यह अच्छी तरह जानती थी कि जब अगुआ काम का जायजा लेते हैं तो वे एक अगुआ होने की अपनी जिम्मेदारी निभा रहे होते हैं। लेकिन जब वे मेरे सिर पर सवार हो गए और मेरे दैहिक हितों को ठेस पहुँचाई, तो मुझे लगा कि मेरा फायदा उठाया और मुझसे बहुत ज्यादा काम लिया जा रहा है, और मैं कुछ-न-कुछ लेकर बड़बड़ाने और शिकायतें करने लगी। असल में, मुझे तो इस बातकी शिकायत थी कि परमेश्वर द्वारा व्यवस्थित परिवेश अच्छा नहीं था। यह परमेश्वर से असन्तुष्ट होना और प्रतिरोधी होना था। यह परमेश्वर का विरोध करना था! मैं सचमुच बहुत ही विद्रोही थी और मेरे अंदर परमेश्वर का डर मानने वाला दिल नाम मात्र को भी नहीं था!

बाद में मैंने सत्य की खोज जारी रखी और खुद पर चिंतन किया। मैंने परमेश्वर के वचन पढ़े : “लोग अपना कर्तव्य करते समय कठिनाइयों की शिकायत करते हैं, वे मेहनत नहीं करना चाहते, और जैसे ही उन्हें थोड़ा अवकाश मिलता है, वे आराम करते हैं, बेपरवाही से बकबक करते हैं, या आराम और मनोरंजन में हिस्सा लेते हैं। और जब काम बढ़ता है और वह उनके जीवन की लय और दिनचर्या भंग कर देता है, तो वे इससे नाखुश और असंतुष्ट होते हैं। वे भुनभुनाते और शिकायत करते हैं, और अपना कर्तव्य करने में अनमने हो जाते हैं। यह दैहिक सुखों का लालच करना है, है न? ... कलीसिया का काम या उनके कर्तव्य कितने भी व्यस्ततापूर्ण क्यों न हों, उनके जीवन की दिनचर्या और सामान्य स्थिति कभी बाधित नहीं होती। वे दैहिक जीवन की छोटी से छोटी बात को लेकर भी कभी लापरवाह नहीं होतीं और बहुत सख्त और गंभीर होते हुए उन्हें पूरी तरह से नियंत्रित करती हैं। लेकिन, परमेश्वर के घर का काम करते समय, मामला चाहे कितना भी बड़ा क्यों न हो और भले ही उसमें भाई-बहनों की सुरक्षा शामिल हो, वे उससे लापरवाही से निपटती हैं। यहाँ तक कि वे उन चीजों की भी परवाह नहीं करती, जिनमें परमेश्वर का आदेश या वह कर्तव्य शामिल होता है, जिसे उन्हें करना चाहिए। वे कोई जिम्मेदारी नहीं लेतीं। यह देह-सुखों के भोग में लिप्त होना है, है न? क्या दैहिक सुखों के भोग में लिप्त लोग कोई कर्तव्य करने के लिए उपयुक्त होते हैं? जैसे ही कोई उनसे कर्तव्य करने या कीमत चुकाने और कष्ट सहने की बात करता है, तो वे इनकार में सिर हिलाते रहते हैं। उन्हें बहुत सारी समस्याएँ होती हैं, वे शिकायतों से भरे होते हैं, और वे नकारात्मकता से भरे होते हैं। ऐसे लोग निकम्मे होते हैं, वे अपना कर्तव्य करने की योग्यता नहीं रखते, और उन्हें हटा दिया जाना चाहिए” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (2))। परमेश्वर के वचन पढ़ने के बाद आखिरकार मुझे यह एहसास हुआ कि आराम में लिप्त रहने और कर्तव्य निर्वहन में गैर-जिम्मेदार होने की समस्या की प्रकृति कितनी गंभीर है। जो लोग हमेशा आराम में लिप्त रहते हैं, वे अपना कर्तव्य बड़ी चालाकी और मक्कारी से करते हैं; आसान काम चुनते हैं और मुश्किल कामों से कतराते हैं और वे न तो कोई तकलीफ उठाना चाहते हैं, न ही कोई कीमत चुकाना। जब भी उन्हें मुश्किलें नजर आती हैं, वे फौरन भाग खड़े होते हैं और तरह-तरह के बहाने और तिकड़में लड़ाते हैं ताकि बड़ी मुश्किलों या ढेरों समस्याओं वाले काम दूसरों के सिर मढ़ दें। ऐसा इंसान भरोसे और काम का जिम्मा उठाने के लायक नहीं होता। मैं हूबहू ऐसी ही इंसान थी। मैं यह अच्छी तरह जानती थी कि सिंचन कार्य की जिम्मेदारी मेरी है और मुझे नए विश्वासियों का सिंचन करके उनकी धारणाओं और समस्याओं को समय पर सुलझाना चाहिए, ताकि वे जल्द से जल्द सच्चे मार्ग में जड़ें जमा सकें। यह मेरे कर्तव्य की बुनियादी जिम्मेदारी थी जिसे मुझे निभाना ही चाहिए था। लेकिन मैं यही शिकायत करती रहती थी कि नए विश्वासियों की ढेरों समस्याएँ हैं और उन समस्याओं को सुलझाना बहुत झंझट का और थका देने वाला काम है। इसलिए मैंने बहाने बनाकर, धारणाओं और मुश्किलों वाले सभी नए विश्वासियों को सिंचनकर्ताओं के हवाले कर दिया और खुद एक ऐसे बॉस की तरह उनसे बिल्कुल बेफिक्र हो गई जिसे किसी बात की कोई परवाह नहीं होती। नतीजा यह हुआ कि नए विश्वासियों की समस्याएँ समय पर हल नहीं हो पाईं और सिंचन कार्य की प्रगति में रुकावट आई। जब सिंचनकर्ताओं को अपने काम में मुश्किलें और समस्याएँ पेश आईं, तो मैं बेशर्मी से अपनी देह में खोई रहती थी और उन्हें सुलझाने को तैयार नहीं थी। ऊपर से, मैं इतनी धूर्त थी कि अपनी खराब काबिलियत का बहाना बनाया ताकि औचित्य के साथ सारी मुश्किलें और समस्याएँ अपनी सहयोगी बहन पर डाल सकूँ। क्योंकि मैं अपनी देह ख ख्याल करती थी, आराम फरमाती थी और कोई वास्तविक काम नहीं करती थी, इसलिए सिंचन कार्य के नतीजे अच्छे नहीं आ रहे थे। इसके बावजूद मैंने खुद पर कोई चिंतन नहीं किया और जब अगुआओं ने काम का जायजा लेकर असलियत का पता लगाया, तो मैंने उल्टे उन्हें लेकर प्रतिरोध और नाराजगी दिखाई। मैं तो जैसे कुछ भी समझने को तैयार ही नहीं थी! ऐसी मनोदशा और ऐसे व्यवहार के साथ मैं पर्यवेक्षक होने के लायक कैसे थी? मैं अपना कर्तव्य नहीं निभा रही थी : मैं तो बुराई कर रही थी! मेरा दिल दुख और पछतावे से भर गया और मैंने सोचा कि मेरा इस महामारी की चपेट में आना भी परमेश्वर की ही अनुमति से हुआ है। मैंने परमेश्वर से प्रार्थना की कि वह मेरा मार्गदर्शन करे ताकि मैं अपनी समस्याओं पर चिंतन करना जारी रखूँ और उन्हें पहचानूँ।

कुछ समय बाद मैं एक सभा में थी और मैंने सभी के सामने खुलकर अपनी मनोदशा के बारे में बताया। अगुआ ने मुझे परमेश्वर के वचनों का एक अंश पढ़कर सुनाया, जिससे मुझे अपने भ्रष्ट स्वभाव की कुछ समझ मिली। सर्वशक्तिमान परमेश्वर कहता है : “नकली अगुआ असली काम नहीं करते, लेकिन वे जानते हैं कि एक अधिकारी की तरह कैसे कार्य करना है। अगुआ बनकर वे सबसे पहला काम क्या करते हैं? यह लोगों का अनुग्रह खरीदने के लिए है। वे ‘नए अधिकारी दूसरों को प्रभावित करने के लिए तत्पर रहते हैं’ का दृष्टिकोण अपनाते हैं : पहले वे लोगों को खुश करने के लिए कुछ चीजें करते हैं और कुछ चीजें सँभालते हैं जो हर किसी के रोजमर्रा के कल्याण में सुधार करती हैं। पहले वे लोगों में एक अच्छी छवि बनाने, सबको यह दिखाने का प्रयास करते हैं कि वे जनता के साथ जुड़े हैं, ताकि हर कोई उनकी प्रशंसा करे और कहे, ‘यह अगुआ हमारे साथ माता-पिता जैसा व्यवहार करता है!’ फिर वे आधिकारिक तौर पर पदभार सँभाल लेते हैं। उन्हें लगता है कि उनके पास जनता का समर्थन है और कि उनकी स्थिति सुरक्षित हो गई है; फिर वे रुतबे के फायदों का आनंद लेना शुरू कर देते हैं, मानो उन पर उनका उचित अधिकार हो। उनका आदर्श वाक्य होता है, ‘जीवन सिर्फ अच्छा खाने और सुंदर कपड़े पहनने के बारे में है,’ ‘चार दिन की जिंदगी है, मौज कर लो,’ और ‘आज मौज करो, कल की फिक्र कल करना।’ वे आने वाले हर दिन का आनंद लेते हैं, जब तक हो सके मौजमस्ती करते हैं और भविष्य के बारे में कोई विचार नहीं करते, वे इस बात पर तो बिल्कुल विचार नहीं करते कि एक अगुआ को कौन-सी जिम्मेदारियाँ निभानी चाहिए और कौन-से कर्तव्य करने चाहिए। वे सामान्य प्रक्रिया के तौर पर कुछ शब्दों और सिद्धांतों का प्रचार करते हैं और दिखावे के लिए कुछ तुच्छ कार्य करते हैं—वे कोई वास्तविक कार्य नहीं करते हैं। वे कलीसिया में वास्तविक समस्याओं का पता नहीं लगा रहे हैं और उन्हें पूरी तरह से हल नहीं कर रहे हैं, तो फिर उनके द्वारा ऐसे सतही कार्य करने का क्या अर्थ है? क्या यह भ्रामक नहीं है? क्या इस किस्म के नकली अगुआ को महत्वपूर्ण कार्य सौंपे जा सकते हैं? क्या वे अगुआओं और कर्मियों के चयन के लिए परमेश्वर के घर के सिद्धांतों और शर्तों के अनुरूप हैं? (नहीं।) ऐसे लोगों में न तो अंतरात्मा होती है और न ही विवेक, उनमें जिम्मेदारी की कोई भावना नहीं होती, और फिर भी वे कलीसिया में कोई आधिकारिक पद सँभालना, अगुआ बनना चाहते हैं—वे इतने बेशर्म क्यों हैं? कुछ लोग, जिनमें जिम्मेदारी की भावना होती है, अगर खराब काबिलियत के हों, तो वे अगुआ नहीं हो सकते—और उन बेकार लोगों की तो बात ही छोड़ दो जिनमें जिम्मेदारी की कोई भावना नहीं होती है; वे अगुआ बनने के लिए और भी कम योग्य हैं। ऐसे लालची और निकम्मे नकली अगुआ आखिर कितने आलसी होते हैं? जब उन्हें किसी समस्या का पता लगता है और वे जानते हैं कि यह एक मुद्दा है, तो भी वे इसे गंभीरता से नहीं लेते हैं और इस पर कोई ध्यान नहीं देते हैं। वे कितने गैर-जिम्मेदार होते हैं! वैसे तो वे बातचीत करने में अच्छे होते हैं और उनमें थोड़ी क्षमता भी प्रतीत होती है, लेकिन वे कलीसिया के काम में आने वाली विभिन्न समस्याएँ हल नहीं कर सकते, जिससे कार्य ठप्प हो जाता है; समस्याएँ बढ़ती चली जाती हैं, लेकिन ये अगुआ उन पर ध्यान नहीं देते हैं, और सामान्य प्रक्रिया के तौर पर कुछ सतही कार्य पूरे करने पर अड़े रहते हैं। और इसका क्या नतीजा होता है? क्या वे कलीसिया के कार्य में गड़बड़ी नहीं करते, क्या वे उसे गलतियाँ करके बरबाद नहीं कर देते? क्या उनके कारण कलीसिया में अराजकता नहीं फैलती है और एकता में कमी नहीं होती है? यह अपरिहार्य परिणाम है” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (8))। मुझे ऐसा लगा मानो मैं परमेश्वर के रूबरू खड़ी हूँ और वह मुझे उजागर कर रहा है। मैं वैसी ही आलसी इंसान थी जैसा परमेश्वर ने उजागर किया था। आराम में लिप्त रहने की वजह से, मैंने वे समस्याएँ हल नहीं की थीं जो मैंने देखी थीं और सच कहूँ तो कोई भी वास्तविक काम किया ही नहीं था। उस दौरान की बात सोचूँ तो, मुझे नए विश्वासियों की धारणाओं और समस्याओं के बारे में सब मालूम था और मैं सिंचनकर्ताओं की मुश्किलें और उनकी मनोदशाएँ भी देख सकती थी। लेकिन मैंने कभी यह नहीं सोचा कि इन समस्याओं को जल्द से जल्द हल करने के लिए सत्य कैसे खोजा जाए। बल्कि, मैंने तो बस प्रक्रिया पूरी करके और बेमन से काम करके खुद को झंझट से बचाने की कोशिश की थी और बस थोड़ी-सी संगति की थी। मैंने लोगों को बेवकूफ बनाने के लिए कुछ रटे-रटाए धर्म-सिद्धांत बोल दिए थे और बात वहीं छोड़ दी। कभी-कभी तो मैंने सीधे-सीधे समस्याएँ अपनी सहयोगी या सिंचनकर्ताओं के मत्थे मढ़ दी थीं कि वे ही उन्हें सुलझाएँ। मैंने बस हल्के-फुल्के काम उठाए थे, थका देने वाले कामों से किनारा कर लिया था और हर हाल में अपनी देह का ख्याल ही करती रही। मैं यह अच्छी तरह जानती थी कि नए विश्वासियों का सिंचन करना बहुत जरूरी था, क्योंकि इसी पर निर्भर था कि नए विश्वासी सच्चे मार्ग पर टिक पाएँगे या नहीं। लेकिन मैं कोई कीमत चुकाना नहीं चाहती थी और मुझे जो समस्याएँ दिखीं, उन्हें मैंने हल नहीं किया। मैं समस्याओं से भी दूर भागती रही और अपनी जिम्मेदारियों से भी पल्ला झाड़ती रही और भले ही मैं साफ देख सकती थी कि काम का नुकसान हो रहा है, मैंने उस पर रत्ती भर भी ध्यान नहीं दिया। मुझमें सचमुच जमीर नाम की चीज ही नहीं बची थी और मैं हद दर्जे की गैर-जिम्मेदार थी! इसके बावजूद, मैंने खुद पर कोई चिंतन नहीं किया था और यह सोचती थी कि चूँकि मुझे यह काम सँभाले अभी थोड़ा ही समय हुआ है, अगुआओं को मेरी मुश्किलें समझनी चाहिए और मुझसे बहुत ज्यादा उम्मीदें नहीं रखनी चाहिए। मुझमें सचमुच विवेक नाम की चीज ही नहीं थी! मैं तो शैतानी फलसफों जैसे “आज मौज करो, कल की फिक्र कल करना” और “हर दिन लापरवाह ढंग से गुजारो” के सहारे जी रही थी। अपना कर्तव्य निभाते समय मैं अपने उचित काम पर ध्यान नहीं देती थी। मैं केवल कुछ फालतू और गैर-जरूरी काम करती थी और अपने दिन लापरवाही में ही गँवाती रहती थी। ऊपर से देखने में तो नहीं लगता था कि मैं हर दिन निठल्ली बैठी रहती हूँ, लेकिन असल में मैंने कोई भी वास्तविक काम किया ही नहीं था और जो जिम्मेदारियाँ मुझे निभानी चाहिए थीं, वे मैंने पूरी नहीं की थीं। मेरे व्यवहार और एक ऐसे घटिया या कामचोर इंसान के व्यवहार में क्या फर्क रह गया था जो अपने उचित कार्य से जी चुराता है? पहले मैं ऐसे लोगों को हेय दृष्टि से देखती थी, कभी सोचा भी नहीं था कि मैं भी उन्हीं की जमात में शामिल हो जाऊँगी। मुझे खुद से घिन आ रही थी! मुझ जैसा इंसान, जिसमें रत्ती भर भी ईमानदारी न हो और जो पूरी तरह भरोसे के काबिल न हो, सचमुच कर्तव्य निभाने के लायक ही नहीं था। मैं तो झूठे अगुआओं और झूठे कार्यकर्ताओं की राह पर चल रही थी। अब जब बीमारी ने मुझे आ घेरा है, तो मैं चाहकर भी अपने कर्तव्य निभाने की ताकत नहीं जुटा पा रही हूँ। जब मेरा स्वास्थ्य ठीक था, तो मैंने जो समय बरबाद किया, उसका मुझे अब बेहद अफसोस हो रहा है। अगर यह बीमारी ठीक नहीं हुई और मैं मर गई, तो इस जीवन का यह पछतावा हमेशा मेरे साथ रहेगा। मैं जितना सोचती, उतना ही मेरा दिल डूबता जाता। मुझे हर पल यही लगता था कि परमेश्वर ने मुझे बिसार दिया है और मुझे एहसास हो गया था कि अगर मैंने सत्य का अनुसरण करना या अपना कर्तव्य ठीक से निभाना जारी नहीं रखा, तो मैं सचमुच मिटा दी जाऊँगी।

एक दिन आध्यात्मिक भक्ति के दौरान मैंने परमेश्वर के और वचन पढ़े : “कुछ लोग कर्तव्य निभाने के दौरान कष्ट सहने को तैयार नहीं रहते, कोई भी समस्या सामने आने पर हमेशा शिकायत करते हैं और कीमत चुकाने से इनकार कर देते हैं। यह कैसा रवैया है? यह अनमना रवैया है। अगर तुम अपना कर्तव्य अनमने होकर निभाओगे, इसे अनादर के भाव से देखोगे तो इसका क्या नतीजा मिलेगा? तुम अपना कार्य खराब ढंग से करोगे, भले ही तुम इस काबिल हो कि इसे अच्छे से कर सको—तुम्हारा प्रदर्शन मानक पर खरा नहीं उतरेगा और कर्तव्य के प्रति तुम्हारे रवैये से परमेश्वर बहुत नाराज रहेगा। अगर तुमने परमेश्वर से प्रार्थना की होती, सत्य खोजा होता, इसमें अपना पूरा दिल और दिमाग लगाया होता, अगर तुमने इस तरीके से सहयोग किया होता तो फिर परमेश्वर पहले ही तुम्हारे लिए हर चीज तैयार करके रखता ताकि जब तुम मामलों को सँभालने लगो तो हर चीज दुरुस्त रहे और तुम्हें अच्छे नतीजे मिलें। तुम्हें बहुत ज्यादा ताकत झोंकने की जरूरत न पड़ती; तुम हर संभव सहयोग करते तो परमेश्वर तुम्हारे लिए पहले ही हर चीज की व्यवस्था करके रखता। अगर तुम धूर्त या काहिल हो, अगर तुम अपना कर्तव्य ठीक से नहीं निभाते, और हमेशा गलत रास्ते पर चलते हो तो फिर परमेश्वर तुम पर कार्य नहीं करेगा; तुम यह अवसर खो बैठोगे और परमेश्वर कहेगा, ‘तुम किसी काम के नहीं हो; मैं तुम्हारा उपयोग नहीं कर सकता। जाकर एक तरफ खड़े हो जाओ। तुम्हें चालाक बनना और सुस्ती बरतना पसंद है, है न? तुम आलसी और आरामपरस्त हो, है न? तो ठीक है, आराम ही करते रहो!’ परमेश्वर यह अवसर और अनुग्रह किसी और को देगा। तुम लोग क्या कहते हो : यह हानि है या लाभ? (हानि।) यह प्रचंड हानि है!” (वचन, खंड 3, अंत के दिनों के मसीह के प्रवचन, भाग तीन)। “तुम परमेश्वर के आदेशों से कैसे पेश आते लेते हो, यह अत्यंत महत्वपूर्ण है, और यह एक बहुत ही गंभीर मामला है। परमेश्वर ने जो लोगों को सौंपा है, यदि तुम उसे पूरा नहीं कर सकते, तो तुम उसकी उपस्थिति में जीने के योग्य नहीं हो और तुम्हें दंडित किया जाना चाहिए। यह पूरी तरह से स्वाभाविक और उचित है कि मनुष्यों को परमेश्वर द्वारा दिए जाने वाले सभी आदेश पूरे करने चाहिए। यह मनुष्य का सर्वोच्च दायित्व है, और उतना ही महत्वपूर्ण है जितना उनका जीवन है। यदि तुम परमेश्वर के आदेशों को गंभीरता से नहीं लेते, तो तुम उसके साथ सबसे कष्टदायक तरीके से विश्वासघात कर रहे हो। इसमें, तुम यहूदा से भी अधिक शोचनीय हो और तुम्हें शाप दिया जाना चाहिए” (वचन, खंड 3, अंत के दिनों के मसीह के प्रवचन, मनुष्य का स्वभाव कैसे जानें)। परमेश्वर के वचनों से मैंने परमेश्वर की धार्मिकता और उसके अपमान न किए जा सकने वाले स्वभाव को महसूस किया। मैं समझ गई थी कि हमारा कर्तव्य परमेश्वर द्वारा सौंपा गया आदेश है, एक ऐसी जिम्मेदारी जिसे हम न नकारने को नैतिक रूप से बंधे हैं। कर्तव्य के प्रति लापरवाही और गैर-जिम्मेदारी बरतना परमेश्वर के साथ धोखा करना है, यह एक गंभीर अपराध है। ऐसे इंसान पर तो लानत होनी चाहिए। जो लोग अपनी देह के निजी स्वार्थों की परवाह नहीं करते और अपने कर्तव्य से गंभीरता और जिम्मेदारी से पेश आते हैं, वे परमेश्वर के कार्य और उसके मार्गदर्शन को पा सकते हैं। अपना कर्तव्य निभाने की प्रक्रिया में वे धीरे-धीरे सत्य को समझते और उसे हासिल करते हैं और फिर सिद्धांतों के साथ काम करने लगते हैं। लेकिन मुझे सत्य से कोई प्रेम नहीं था, मुझे तो बस आराम पसंद था। जो काम साफ तौर पर मेरी बुनियादी जिम्मेदारियों में आते थे, वे मैंने नहीं किए और कभी-कभार अगर थोड़ा-बहुत कुछ किया भी, तो बिना मन लगाए लापरवाही से किया। मैं तो बस दिखावे के लिए, परमेश्वर को धोखा देने और अपने भाई-बहनों को बेवकूफ बनाने के लिए थोड़ा काम कर रही थी। मैं सचमुच कितनी बड़ी धोखेबाज थी! परमेश्वर इंसान के दिल की गहराइयों तक जाँचता है; वह मेरे हर कार्यकलाप और मेरे हर एक सोच-विचार की पड़ताल करता है। मुझ जैसा इंसान, जो आराम में लिप्त रहता है, स्वार्थी और धोखेबाज है, पूरी तरह भरोसे के काबिल नहीं है, परमेश्वर की घिन और नफरत का ही पात्र बनता है। लेकिन मैंने तब भी कोई आत्म-चिंतन नहीं किया। अगुआओं ने मुझे याद दिलाया, पर मैं तब भी अपनी देह का ही ख्याल कर रही थी, नतीजा यह हुआ कि मैं अपने कर्तव्य निभाने में पवित्रात्मा का कार्य नहीं पा सकी और समस्याओं की असलियत नहीं देख पाई। इसका यह भी मतलब हुआ कि नए विश्वासियों की मुश्किलें समय पर हल नहीं हो पाईं। मैंने अपने कर्तव्यों में अपराध किए थे। अब इस महामारी की चपेट में आना मुझ पर परमेश्वर की ताड़ना का ही पड़ना था; यह मेरे लिए परमेश्वर के धार्मिक स्वभाव का एक प्रकाशन भी था। अगर मैं पश्चात्ताप किए बिना ऐसे ही बनी रहती, तो भले ही कलीसिया मुझे बाहर न निकालती, परमेश्वर तो हर चीज की पड़ताल करता है और पवित्रात्मा मुझ पर काम नहीं करता। देर-सवेर मुझे निकाल दिया जाता। जैसा कि बाइबल कहती है : “और निश्‍चिन्त रहने के कारण मूढ़ लोग नष्‍ट होंगे” (नीतिवचन 1:32)। सर्वशक्तिमान परमेश्वर भी कहता है : “जिस चीज का तुम आज लालच के साथ आनंद उठा रहे हो, वही तुम्हारे भविष्य को बरबाद कर रही है” (वचन, खंड 1, परमेश्वर का प्रकटन और कार्य, सुसमाचार को फैलाने का कार्य मनुष्य को बचाने का कार्य भी है)। यह समझने पर मैं गहरे पछतावे से भर गई और मुझे खुद से पूरी तरह नफरत हो गई। मैंने परमेश्वर से प्रार्थना की : “प्रिय परमेश्वर, मैं बहुत स्वार्थी और धोखेबाज हूँ। अपने कर्तव्य निभाने में मैं लापरवाही बरतती हूँ और अपनी देह का ख्याल करती हूँ। मेरे इस रवैये ने कलीसिया के काम पर असर डाला है। प्रिय परमेश्वर, मैं पश्चात्ताप करने को तैयार हूँ। कृपा करके इस मनोदशा को बदलने में मेरा मार्गदर्शन कर।”

बाद में, मैंने परमेश्वर के वचन पढ़े : “व्यक्ति के जीवन का मूल्य क्या है? क्या यह केवल खाने, पीने और मनोरंजन जैसे शारीरिक सुखों में शामिल होने की खातिर है? (नहीं, ऐसा नहीं है।) तो फिर यह क्या है? तुम लोग अपने विचार साझा करो। (व्यक्ति को अपने जीवन में कम से कम एक सृजित प्राणी के कर्तव्य को पूरा करने का लक्ष्य हासिल करना चाहिए।) सही कहा। ... एक ओर, यह सृजित प्राणी का कर्तव्य पूरा करने के बारे में है। दूसरी ओर, यह अपनी क्षमता और काबिलियत के दायरे में रहकर अपना सर्वश्रेष्ठ और हरसंभव योगदान देने के बारे में है; यह कम से कम उस बिंदु तक पहुँचने के बारे में है जहाँ तुम्हारी अंतरात्मा तुम्हें दोषी नहीं ठहराती है, जहाँ तुम अपनी अंतरात्मा के साथ शांति से रह सकते हो और दूसरों की नजरों में स्वीकार्य साबित हो सकते हो। इसे एक कदम आगे बढ़ाते हुए, अपने पूरे जीवन में, चाहे तुम किसी भी परिवार में पैदा हुए हो, तुम्हारी शैक्षिक पृष्ठभूमि या काबिलियत चाहे जो भी हो, तुम्हें उन सिद्धांतों की थोड़ी समझ होनी चाहिए जिन्हें लोगों को जीवन में समझना चाहिए। उदाहरण के लिए, लोगों को किस प्रकार के मार्ग पर चलना चाहिए, उन्हें कैसे रहना चाहिए, और एक सार्थक जीवन कैसे जीना चाहिए—तुम्हें कम से कम जीवन के असली मूल्य का थोड़ा पता लगाना चाहिए। यह जीवन व्यर्थ नहीं जिया जा सकता, और कोई इस पृथ्वी पर व्यर्थ में नहीं आ सकता। दूसरे संदर्भ में, अपने पूरे जीवनकाल के दौरान, तुम्हें अपना लक्ष्य पूरा करना चाहिए; यह सबसे महत्वपूर्ण है। हम किसी बड़े लक्ष्य, कर्तव्य या जिम्मेदारी को पूरा करने की बात नहीं करेंगे; लेकिन कम से कम, तुम्हें कुछ तो हासिल करना चाहिए। उदाहरण के लिए, कलीसिया में, कुछ लोग अपनी सारी कोशिश सुसमाचार फैलाने में लगा देते हैं, अपने पूरे जीवन की ऊर्जा समर्पित करते हैं, बड़ी कीमत चुकाते और कई लोगों को जीतते हैं। इस वजह से, उन्हें लगता है कि उनका जीवन व्यर्थ नहीं गया है, उसका मूल्य है और यह राहत देने वाला है। बीमारी या मृत्यु का सामना करते समय, जब वे अपने पूरे जीवन का सारांश निकालते हैं और उन सभी चीजों के बारे में सोचते हैं जो उन्होंने कभी की थीं, जिस रास्ते पर वे चले, तो उन्हें अपने दिलों में तसल्ली मिलती है। उन्हें किसी दोषारोपण या पछतावे का अनुभव नहीं होता। कुछ लोग कलीसिया में अगुआई करते समय या कार्य के किसी खास पहलू की अपनी जिम्मेदारी में कोई कसर नहीं छोड़ते। वे अपनी अधिकतम क्षमता का उपयोग करते हैं, अपनी पूरी ताकत लगाते हैं, अपनी सारी ऊर्जा खर्च करते हैं और जो काम करते हैं उसकी कीमत चुकाते हैं। अपने सिंचन, अगुआई, सहायता और समर्थन से, वे कई लोगों को उनकी कमजोरियों और नकारात्मकता के बीच मजबूत बनने और दृढ़ रहने में मदद करते हैं ताकि वे पीछे हटने के बजाय परमेश्वर की उपस्थिति में वापस आएँ और अंत में उसकी गवाही भी दें। इसके अलावा, अपनी अगुआई की अवधि के दौरान, वे कई महत्वपूर्ण कार्य पूरे करते हैं, बहुत-से दुष्ट लोगों को कलीसिया से निकालते हैं, परमेश्वर के चुने हुए अनेक लोगों की रक्षा करते हैं, और कई बड़े नुकसानों की भरपाई भी करते हैं। ये सभी चीजें उनकी अगुआई के दौरान ही हासिल होती हैं। वे जिस रास्ते पर चले, उसे पीछे मुड़कर देखते हुए, बीते बरसों में अपने द्वारा किए गए काम और चुकाई गई कीमत को याद करते हुए, उन्हें कोई पछतावा या दोषारोपण महसूस नहीं होता। उन्हें ये काम करने पर कोई पछतावा नहीं होता और वे मानते हैं कि उन्होंने एक सार्थक जीवन जिया है और उनके दिलों में स्थिरता और आराम है। यह कितना अद्भुत है! क्या यही वह फल नहीं जो उन्होंने प्राप्त किया है? (हाँ।) स्थिरता और राहत की यह भावना, पछतावे का न होना, ये सकारात्मक चीजों और सत्य का अनुसरण करने की फसल हैं। आओ, हम लोगों के लिए ऊँचे मानक न रखें। एक ऐसी स्थिति पर विचार करें जहाँ व्यक्ति को ऐसे कार्य का सामना करना पड़ता है जो उसे अपने जीवनकाल में करना चाहिए या वह करना चाहता है। अपना पद जान लेने के बाद, वह दृढ़ता से उस पर बना रहता है, पद पर टिका रहता है और जिस चीज पर काम करना चाहिए और जिसे पूरा करना चाहिए उसे हासिल और पूरा करने के लिए अपने हृदय की पूरी ताकत और अपनी सारी ऊर्जा खपा देता है। जब वह अंत में हिसाब देने के लिए परमेश्वर के सामने खड़ा होता है, तो वह काफी संतुष्ट महसूस करता है, उसके दिल में कोई दोषारोपण या पछतावा नहीं होता है। उसमें राहत का एहसास होता है कि उसने कुछ प्राप्त किया है, कि उसने एक मूल्यवान जीवन जिया है” (वचन, खंड 6, सत्य के अनुसरण के बारे में, सत्य का अनुसरण कैसे करें (6))। परमेश्वर के वचनों से मैं समझी कि परमेश्वर ने मेरे लिए यह नियत किया था कि मैं अंत के दिनों में जीऊँ, परमेश्वर का कार्य स्वीकार करूँ और कलीसिया में अपने कर्तव्य निभाऊँ। वह नहीं चाहता था कि मैं अपनी देह का ख्याल करूँ, आराम में लिप्त रहूँ और यूँ ही व्यस्त दिखने का दिखावा करते हुए अपना जीवन बरबाद करूँ जबकि हासिल कुछ न हो। परमेश्वर का इरादा तो यह था कि मैं जीवन के सही मार्ग पर चलूँ अपना कर्तव्य निभाते हुए और अधिक सत्य की खोज करूँ और परमेश्वर के वचनों के अनुसार अपने भाई-बहनों की समस्याओं और मुश्किलों को सुलझाऊँ ताकि मैं सिद्धांतों के मुताबिक काम कर सकूँ और अपने कर्तव्य ऐसे निभा सकूँ जो मानक स्तर का हो। सिर्फ ऐसे जिया गया जीवन ही कीमती है। मैंने सोचा कि मैंने कितने मक्कार और चालाक तरीके से अपना कर्तव्य निभाया था। भले ही मेरी देह आराम में थी, पर मेरे दिल की गहराइयों में तो बस पीड़ा और अंधकार ही था और मुझे रत्ती भर भी शांति या खुशी नहीं थी। चंद पलों के आराम और मजे की खातिर, मैंने न सिर्फ अपने जीवन प्रवेश में रुकावट डाली, बल्कि अपने कर्तव्य में भी कितने ही पछतावे छोड़ दिए। मैं सचमुच बहुत जिद्दी और निपट मूर्ख थी! मैंने परमेश्वर से प्रार्थना की और यह पक्का इरादा किया कि भले ही मैं अपनी बीमारी से पूरी तरह ठीक नहीं हुई हूँ, मैं अपनी गलत मनोदशा को बदलने और देह के खिलाफ विद्रोह करने को तैयार हूँ ताकि नए विश्वासियों की धारणाओं और मनोदशाओं को फौरन सुलझा सकूँ अपना काम अच्छी तरह से कर सकूँ और अपनी जिम्मेदारियाँ और कर्तव्य पूरे कर सकूँ।

इसके बाद काम में जो भी समस्याएँ आतीं, उन्हें हल करने के लिए मैं अपनी सहयोगी के साथ सत्य की खोज करती। आमतौर पर मैं सिंचनकर्ताओं की भी एक साथ सिद्धांत खोजने में अगुआई करती और समय-समय पर काम में आए विचलनों और समस्याओं का सार निकालकर उन्हें हल करने का रास्ता खोजती। एक दिन बहन जेन शिन ने बताया कि जिस नए विश्वासी का वह सिंचन कर रही थी, उसने कई समस्याएँ खड़ी कर दी थीं। उसे समझ नहीं आ रहा था कि उन्हें कैसे हल किया जाए और वह चाहती थी कि मैं उनके बारे में संगति करूँ। कुछ ऐसी समस्याएँ थीं जिनके बारे में मुझे भी फौरन समझ नहीं आया कि कैसे संगति की जाए या उन्हें कैसे सुलझाया जाए। मैं सोचने लगी : “इन समस्याओं का साफ-साफ हल ढूँढ़ने के लिए तो बहुत सोचना-समझना और खोजना पड़ेगा। इसमें बहुत वक्त लगेगा। कितनी बड़ी मुसीबत है! मैं इन समस्याओं को ऐसे ही पड़ा रहने दे सकती हूँ और बाद में अपनी सहयोगी से उन्हें हल करवा लूँगी।” जब मैंने यह सोचा, तो मुझे एहसास हुआ कि मैं फिर से अपनी देह का ही ख्याल कर रही थी। मैंने फौरन परमेश्वर से प्रार्थना की : “प्रिय परमेश्वर, मैं जानती हूँ कि एक बार फिर मैं आराम का लालच कर रही हूँ और मक्कार और चालाक होने की ओर प्रलोभित हो रही हूँ, मैं देह के खिलाफ विद्रोह करने और इन समस्याओं को हल करने में अपनी पूरी ताकत झोंक देने को तैयार हूँ। तू मेरा मार्गदर्शन कर!” बाद में मैंने परमेश्वर के वचन पढ़े : “जब व्यक्ति वास्तव में सत्य से प्रेम करता है तो उसके पास परमेश्वर के लिए काफ़ी इच्छा वाला दिल, एक ईमानदार दिल और सत्य का अभ्यास करने और परमेश्वर के प्रति समर्पण करने की प्रेरणा हो सकती है। वास्तविक ताकत रखते हुए वे कीमत चुकाने, अपनी ऊर्जा और समय समर्पित करने, अपने व्यक्तिगत लाभ त्यागने और देह की सभी उलझनें छोड़ने में सक्षम होते हैं, जिससे वे परमेश्वर के वचनों के अभ्यास, सत्य के अभ्यास और परमेश्वर के वचनों की वास्तविकता में प्रवेश के लिए रास्ता साफ कर लेते हैं। अगर परमेश्वर के वचनों की वास्तविकता में प्रवेश करने के लिए तुम अपनी धारणाएँ छोड़ सकते हो, अपने दैहिक हित, प्रतिष्ठा, रुतबा, प्रसिद्धि और दैहिक आनंद छोड़ सकते हो—अगर तुम ऐसी तमाम चीजें छोड़ सकते हो तो फिर तुम सत्य वास्तविकता में ज्यादा से ज्यादा प्रवेश करोगे। तुम्हें जो भी कठिनाइयाँ और परेशानियाँ हैं, वे अब समस्याएँ नहीं रहेंगी—वे आसानी से हल हो जाएँगी—और तुम आसानी से परमेश्वर के वचनों की वास्तविकता में प्रवेश कर जाओगे। सत्य वास्तविकता में प्रवेश करने के लिए एक ईमानदार दिल और परमेश्वर के लिए काफ़ी इच्छा रखने वाला दिल दो अपरिहार्य शर्तें हैं। अगर तुम्हारे पास सिर्फ ईमानदार दिल है, लेकिन तुम हमेशा कायर रहते हो, परमेश्वर के लिए काफ़ी इच्छा नहीं रखते और कठिनाइयों का सामना करने पर पीछे हट जाते हो तो ईमानदार दिल होना ही काफी नहीं है। अगर तुम्हारे हृदय में परमेश्वर के लिए काफ़ी इच्छा ही है, और तुम थोड़े-से आवेगी हो, और तुम्हारी बस यही आकांक्षा है, लेकिन जब तुम्हारे साथ कुछ घटित होता है, तो तुम्हारे पास ईमानदार दिल नहीं होता, और तुम पीछे हट जाते हो, और अपने ही हित चुनते हो तो परमेश्वर के लिए काफ़ी इच्छा होना भी पर्याप्त नहीं है। तुम्हें एक ईमानदार दिल और परमेश्वर के लिए काफ़ी इच्छा रखने वाले दिल दोनों की आवश्यकता है। तुम्हारे दिल की ईमानदारी के स्तर और परमेश्वर के लिए काफ़ी इच्छा की ताकत से सत्य का अभ्यास करने की तुम्हारी प्रेरणा शक्ति तय होती है। अगर तुम्हारे पास ईमानदार दिल नहीं है और तुम्हारे दिल में परमेश्वर के लिए काफ़ी इच्छा नहीं है तो तुम परमेश्वर के वचनों को नहीं समझ पाओगे और तुममें सत्य का अभ्यास करने की प्रेरणा नहीं होगी। इस तरह तो तुम सत्य वास्तविकता में प्रवेश नहीं कर पाओगे और तुम्हारे लिए उद्धार पाना भी कठिन होगा” (वचन, खंड 3, अंत के दिनों के मसीह के प्रवचन, परमेश्वर के वचनों को सँजोना परमेश्वर में विश्वास की नींव है)। परमेश्वर के वचनों से मुझे बहुत प्रेरणा मिली। अपना कर्तव्य निभाते समय मैं हमेशा मुश्किलों से कतराती थी और जहाँ थोड़ी भी मेहनत लगती वहाँ से पीछे हट जाती थी। असल समस्या यह थी कि मैं अपने कर्तव्य से सच्चे दिल से पेश नहीं आ रही थी और सत्य का अभ्यास करने के लिए कोई भी कष्ट उठाने या कीमत चुकाने को तैयार नहीं थी। जब मैंने इस पर सोचा तो मुझे एहसास हुआ कि जब मैं नए विश्वासियों की समस्याएँ नहीं सुलझा पाती थी तो इसका सीधा मतलब था कि मैं सत्य के उस पहलू को समझती ही नहीं थी। यही वह समय था जब मुझे सत्य की खोज करनी चाहिए और खुद को सत्य से लैस करना चाहिए। ऐसा माहौल मुझे परमेश्वर के करीब आने और उस पर भरोसा करने की ओर ले जा सकता था और उससे भी कहीं बढ़कर यह मेरे लिए सत्य पाने का एक मौका था। मुझे इन मौकों को सँजोना चाहिए, अपनी देह के खिलाफ विद्रोह करना चाहिए और इन समस्याओं को सुलझाने के लिए सत्य की खोज में परमेश्वर पर भरोसा करना चाहिए, वह कीमत चुकाते हुए जो मुझे चुकानी चाहिए। सिर्फ इसी तरह मैं परमेश्वर का प्रबोधन और मार्गदर्शन पा सकती थी और धीरे-धीरे सत्य को समझकर उसे हासिल कर सकती थी। अगर मैं लगातार आराम में लिप्त रही, मुश्किलों से पीछे हटी और थोड़ी मुश्किल आने पर कतराने लगी तो मैं कभी भी सत्य की वास्तविकता में प्रवेश नहीं कर पाऊँगी और सत्य पाने का मेरे पास कोई रास्ता न होगा। आखिरकार नुकसान तो मेरा ही होगा। यह समझने के बाद मैंने परमेश्वर से प्रार्थना की और नए विश्वासियों की समस्याओं से जुड़े परमेश्वर के कुछ वचन ढूँढ़े। बाद में जेन शिन और मैंने नए विश्वासियों के लिए परमेश्वर के वचनों को खाने-पीने के लिए एक सभा रखी। संगति के जरिए हमने नए विश्वासियों की समस्याएँ सुलझा दीं। सत्य समझने के बाद नए विश्वासियों को अभ्यास का एक मार्ग मिल गया था और उनकी मुश्किलें और समस्याएँ हल हो गई थीं। मैंने अपने दिल की गहराइयों से परमेश्वर का धन्यवाद किया! वास्तव में समस्याओं को सुलझाने के लिए सत्य की खोज करने से मैं कुछ समस्याओं की असलियत जान सकी और कुछ ऐसे सत्यों को समझ पाई जिन्हें मैं पहले नहीं समझी थी। इस तरह से अपना कर्तव्य निभाने से मेरे दिल को बड़ा चैन और सुकून मिला।

इस अनुभव के बाद मैंने देखा कि अपने कर्तव्य निभाते समय मुझे जिन भी तरह-तरह की मुश्किलों और समस्याओं का सामना करना पड़ा, उन सबमें परमेश्वर की अनुमति शामिल थी और परमेश्वर जानबूझकर मेरे लिए मुश्किलें खड़ी नहीं कर रहा था। परमेश्वर का इरादा तो इन विभिन्न मुश्किलों और समस्याओं का इस्तेमाल करके मुझे सत्य के सिद्धांतों की खोज करने के लिए प्रेरित करना था और इन विभिन्न मुश्किलों का इस्तेमाल करके मेरी भ्रष्टता और कमियों को प्रकट करना था ताकि मैं अपने भ्रष्ट स्वभाव को दूर करने के लिए सत्य की खोज करूँ। वरना मैं हमेशा अपने भ्रष्ट स्वभाव के सहारे जीती रहती और अपना कर्तव्य निभाते समय आराम में लिप्त रहती और चालाकी और मक्कारी से काम लेती। इससे न सिर्फ कलीसिया के काम में देरी होती बल्कि आखिरकार यह मुझे ही बरबाद कर देता। यह परमेश्वर के वचन ही थे जिन्होंने मुझ जैसी नासमझ और जिद्दी इंसान को जगाया। उसके इस उद्धार के लिए परमेश्वर का धन्यवाद!


26. रुतबे के पीछे भागने को लेकर चिंतन

चांग शिंग, चीन

अपनी आस्था के वर्षों में मैंने मुख्य रूप से पाठ-आधारित कर्तव्य निभाए हैं और समय के साथ अधिकांश भाई-बहन मेरी प्रशंसा और मेरा आदर करने लगे। मुझे लगता था कि परमेश्वर ने वास्तव में मुझ पर अनुग्रह किया है और मैं हमेशा अपने कर्तव्य में प्रेरित रहता था। लेकिन तुलना के बिना कोई विषमता नहीं होती। जब मैंने अपनी उम्र के भाई-बहनों को देखा जिनकी आस्था समान समयावधि की थी और वे अगुआओं और पर्यवेक्षकों के रूप में सेवा दे रहे थे, तो मेरी मानसिकता बदल गई। मुझे लगा कि अगुआ या पर्यवेक्षक होना अधिक प्रतिष्ठित और प्रमुख बात है और मैंने सोचा कि अगर मैं एक दिन अगुआ या पर्यवेक्षक बन पाऊँ तो यह कितना अच्छा होगा।

अप्रैल 2022 में मैं कलीसिया में लोगों को बाहर निकालने के लिए दस्तावेज व्यवस्थित कर रहा था। एक बार ली वेई हमारे लिए एक सभा की अगुआई करने आई। मैंने देखा कि वह मेरी ही उम्र की थी, तकरीबन तीस साल की। जब मुझे पता चला कि वह एक जिला अगुआ है, तो मैं यह सोचकर हैरान और ईर्ष्यालु दोनों था, “ली वेई इतनी युवा है और पहले ही एक जिला अगुआ है! अगर उसे अगुआ चुना गया था, तो इसका मतलब यह रहा होगा कि उसकी काबिलियत सबसे अच्छी है और वह जिले की कलीसियाओं में सत्य का सर्वाधिक अनुसरण करती है। सभी भाई-बहन उसका आदर करते होंगे। अगर मैं भी उसकी तरह एक अगुआ या पर्यवेक्षक बन पाता, तो भाई-बहन निश्चित रूप से मेरा भी आदर करते।” लेकिन जब मैंने सोचा कि इतने सालों की आस्था के बाद मैं जिस सर्वोच्च पद पर पहुँचने में कामयाब रहा, वह सिर्फ एक टीम अगुआ का है, तो मुझे यह सोचकर थोड़ी निराशा हुई, “अगर भाई-बहनों को पता चला कि इतने वर्षों की आस्था के बाद भी मैं कभी कलीसिया अगुआ नहीं रहा, तो क्या वे सोचेंगे कि मैं कोई ऐसा व्यक्ति नहीं हूँ जो सत्य का अनुसरण करता है? हर किसी का कर्तव्य परमेश्वर द्वारा व्यवस्थित और निर्धारित होता है, तो परमेश्वर ने ली वेई को अगुआ क्यों बनाया, जबकि मैं केवल पाठ-आधारित कर्तव्य करने में सक्षम हूँ?” संयोगवश उसी समय कलीसिया एक अगुआ का चुनाव करने वाली थी। मैंने मन ही मन सोचा, “मैंने एक दशक से अधिक समय से परमेश्वर में विश्वास रखा है और इन सभी सालों में मैं पाठ-आधारित कर्तव्य निभाता आ रहा हूँ। मैं कुछ सत्य समझता हूँ और कुछ मसले हल कर सकता हूँ, तो क्या मैं कलीसिया अगुआ के रूप में भी प्रशिक्षण नहीं ले सकता?” मुझे उम्मीद थी कि दूसरे लोग मेरी सिफारिश करेंगे, लेकिन अंत में किसी ने भी ऐसा नहीं किया। मुझे थोड़ी निराशा महसूस हुई। लेकिन फिर मैंने सोचा, “ठीक है, यहाँ के लोग मेरे आसपास ज्यादा नहीं रहे हैं और मुझे अच्छी तरह से नहीं जानते। इसके अलावा मैंने कभी अगुआ या कार्यकर्ता के रूप में सेवा नहीं की है और मेरे पास कार्य अनुभव की कमी है। अगर मुझे वास्तव में अगुआ का कर्तव्य दिया जाता, तो मैं शायद इसे अच्छी तरह से नहीं कर पाता।” इसलिए मैंने यह विचार छोड़ दिया।

जनवरी 2023 में मुझे दूसरा काम सौंपे जाने के चलते मैंने लेखों की छानबीन शुरू कर दी। जब मैंने अपनी पर्यवेक्षक ली किंग को देखा, तो मैं काफी परेशान हो गया और सोचने लगा, “ली किंग मेरी ही उम्र की है। हम दोनों ने कॉलेज में ही परमेश्वर में विश्वास रखना शुरू किया था और कुछ साल पहले जब मैं टीम अगुआ था, तो ली किंग बस टीम की एक सदस्य थी। लेकिन कुछ ही सालों के अंतराल के बाद अब वह पाठ-आधारित कार्य का पर्यवेक्षण कर रही है, जबकि मैं बस टीम का सदस्य हूँ। जब भाई-बहन देखते होंगे कि ली किंग इतनी कम उम्र की होने पर भी पर्यवेक्षक है, तो उन्हें लगता होगा कि उसमें अच्छी काबिलियत है और वह सत्य का अनुसरण करती है। मैं इतने सालों से परमेश्वर में विश्वास रखता आया हूँ, तो मुझे पर्यवेक्षक बनने का मौका क्यों नहीं मिला? मुझे लगता था कि परमेश्वर ने मुझ पर वास्तव में अनुग्रह किया है क्योंकि मैं पाठ-आधारित कर्तव्य कर रहा था। लेकिन इन भाई-बहनों की तुलना में जो अगुआ, कार्यकर्ता या पर्यवेक्षक के रूप में सेवा करने में सक्षम हैं, मैं अभी भी एक साधारण विश्वासी हूँ। क्या इससे ऐसा नहीं लगता कि मैं सत्य का अनुसरण नहीं करता? अगर चीजें इसी तरह चलती रहीं, तो कोई भी मेरा आदर नहीं करेगा!” इस बारे में सोचने से मेरे अंदर शिकायतें उठने लगीं, “परमेश्वर दूसरों पर अनुग्रह करता है, लेकिन मुझ पर क्यों नहीं?” इसके बाद अपने कर्तव्य निभाते हुए मैं थोड़ा निष्क्रिय हो गया। मैंने ली किंग को भाई-बहनों की दशाओं पर संगति करते और कार्य की समस्याएँ हल करते हुए देखा और जब वह ऐसा करती थी, तो हर कोई ध्यान से सुनता था और कभी-कभी तो लोग नोट्स भी लेते थे। यह देखकर मेरे दिल में ईर्ष्या और जलन का मिला-जुला भाव आया, साथ ही इस स्थिति को स्वीकारने के प्रति इनकार का भाव भी पैदा हुआ और जब ली किंग संगति कर रही थी, तो मैं उसे सुनना नहीं चाहता था। बाद में मुझे एहसास हुआ कि मेरी दशा गलत थी। जब मैंने देखा कि ली किंग पर्यवेक्षक बन गई है, तो मुझे ईर्ष्या और अस्वीकृति महसूस हुई और मैंने इस बात की भी शिकायत की कि परमेश्वर ने मुझे पर्यवेक्षक क्यों नहीं बनाया। क्या इसमें परमेश्वर के प्रति मेरे समर्पण में कमी नहीं थी? इसलिए मैंने अपनी समस्या हल करने के लिए सत्य की खोज की।

एक दिन मैंने परमेश्वर के कुछ वचन पढ़े : “परमेश्वर की पहचान, स्थिति और सार को कभी भी मनुष्य की पहचान, स्थिति और सार के बराबर नहीं माना जा सकता, न ही इन चीजों में कभी कोई बदलाव होगा—परमेश्वर हमेशा परमेश्वर रहेगा और मनुष्य हमेशा मनुष्य रहेगा। यदि कोई व्यक्ति इसे समझने में सक्षम है तो फिर उसे क्या करना चाहिए? उसे परमेश्वर की संप्रभुता और व्यवस्थाओं के प्रति समर्पण करना चाहिए—यह चीजों को करने का सबसे तर्कसंगत तरीका है, और इसके अलावा कोई अन्य रास्ता नहीं है जिसे चुना जा सकता हो। यदि तुम समर्पण नहीं करते तो तुम विद्रोही हो और यदि तुम अवज्ञाकारी हो और बहस करते हो, तो तुम घोर विद्रोही बन रहे हो और तुम्हें नष्ट कर दिया जाना चाहिए। परमेश्वर की संप्रभुता और व्यवस्थाओं के प्रति समर्पण कर पाना दर्शाता है कि तुम्हारे पास समझ-बूझ है; यही रवैया लोगों के पास होना चाहिए और केवल यही रवैया सृजित प्राणियों के पास होना चाहिए। उदाहरण के लिए, मान लो कि तुम्हारे पास एक छोटी बिल्ली या कुत्ता है—क्या वह बिल्ली या कुत्ता यह माँग करने के योग्य है कि तुम उसके लिए विभिन्न प्रकार के स्वादिष्ट भोजन या मजेदार खिलौने खरीदो? क्या बिल्ली या कुत्ते इतने नासमझ होते हैं कि अपने मालिकों से माँग करें? (नहीं।) और क्या कोई कुत्ता यह देखकर अपने मालिक के साथ नहीं रहना चाहेगा कि किसी दूसरे घर के कुत्ते का जीवन उससे बेहतर है? (नहीं।) उनकी स्वाभाविक प्रवृत्ति यह सोचना होता है, ‘मेरा मालिक मुझे भोजन और रहने के लिए जगह देता है, इसलिए मुझे अपने मालिक के घर की रखवाली करनी चाहिए। भले ही मेरा मालिक मुझे खाना न दे या बहुत अच्छा खाना न दे, तो भी मुझे उसके घर की रखवाली करनी है।’ कुत्ते के मन में अपने स्थान से परे जाने के कोई अन्य अनुचित विचार नहीं होते। उसका मालिक उसके साथ अच्छा व्यवहार करे या न करे, जब भी मालिक घर आता है, कुत्ता बहुत खुश होता है, वह जितना खुश हो सकता है उतनी खुशी से लगातार दुम हिलाता रहता है। चाहे उसका मालिक उसे पसंद करे या न करे, चाहे उसका मालिक उसके लिए स्वादिष्ट चीजें खरीदे या न खरीदे, फिर भी उसका अपने मालिक के प्रति हमेशा एक जैसा व्यवहार होता है और वह उसके घर की रखवाली करता है। इस आधार पर आकलन करें तो क्या लोग कुत्तों से भी बदतर नहीं हैं? (हाँ।) लोग हमेशा परमेश्वर से माँग करते रहते हैं और हमेशा उससे विद्रोह करते रहते हैं। इस समस्या की जड़ क्या है? इसकी जड़ यही है कि लोगों में भ्रष्ट स्वभाव होते हैं, वे सृजित प्राणियों के स्थान पर नहीं रह सकते और इसलिए वे अपनी सहज प्रवृत्ति खोकर शैतान बन जाते हैं; उनकी सहज प्रवृत्तियाँ परमेश्वर का विरोध करने, सत्य को अस्वीकार करने, बुराई करने और परमेश्वर के प्रति समर्पण न करने की शैतानी प्रवृत्ति में बदल जाती हैं। उनकी मानवीय प्रवृत्तियों को कैसे बहाल किया जा सकता है? उनमें अंतरात्मा और विवेक होना चाहिए, उन्हें ऐसी चीजें करने के लिए तैयार किया जाना चाहिए जो एक व्यक्ति को करनी चाहिए, वे कर्तव्य निभाने चाहिए जो उन्हें करने चाहिए। यह वैसा ही है जैसे एक कुत्ता घर की रखवाली करता है और एक बिल्ली चूहे पकड़ती है—उनका मालिक उनके साथ चाहे कैसा भी व्यवहार करे, वे इन काम करने में अपनी सारी ताकत लगा देते हैं, वे खुद को इन कामों में झोंक देते हैं और वे अपने स्थान पर बने रहते हैं और अपनी सहज प्रवृत्ति का पूरा उपयोग करते हैं और इसीलिए उनका मालिक उन्हें पसंद करता है” (वचन, खंड 4, मसीह-विरोधियों को उजागर करना, मद बारह : जब उनके पास कोई रुतबा नहीं होता या आशीष पाने की आशा नहीं होती तो वे पीछे हटना चाहते हैं)। परमेश्वर उजागर करता है कि शैतान द्वारा भ्रष्ट किए जाने के बाद मनुष्य अपनी अंतरात्मा और विवेक खो देते हैं और परमेश्वर के विरुद्ध विद्रोह से भर जाते हैं। वे बिल्लियों और कुत्तों से भी बदतर होते हैं। जरा बिल्लियों और कुत्तों के बारे में सोचो : चाहे उनका मालिक उन्हें ठीक से खिलाए या खराब ढंग से, चाहे वह उन्हें सोफे पर सोने दे या छज्जे के नीचे, वे हमेशा अपने मालिक के लिए चूहे पकड़ने या घर की रखवाली करने में लगे रहते हैं, अपनी सहज प्रवृत्तियों का पूरा उपयोग करते हैं। अपने आप से इसकी तुलना करूँ तो भले ही मैंने एक अगुआ या कार्यकर्ता का कर्तव्य नहीं निभाया था, फिर भी मैंने परमेश्वर के वचनों के सिंचन और प्रावधान का वैसा ही आनंद लिया था और जब मेरा कठिनाइयों से सामना हुआ और मैंने परमेश्वर पर भरोसा कर उसकी ओर देखा, तो मुझे उसका मार्गदर्शन और अगुआई प्राप्त हुई। परमेश्वर ने मेरे प्रति जरा भी पक्षपात नहीं दिखाया था, लेकिन मैं हमेशा परमेश्वर से माँगें कर रहा था। जब मैंने कुछ भाई-बहनों को अगुआ या पर्यवेक्षक के रूप में चुने जाते देखा, तो मैंने परमेश्वर के बारे में शिकायत की। मुझे लगा कि परमेश्वर दूसरों पर अनुग्रह कर रहा है, लेकिन मुझ पर नहीं। परमेश्वर से ये माँगें करना दिखाता है कि मेरे पास कोई विवेक नहीं था और मैं उसके विरुद्ध विद्रोह कर रहा था। इन बातों को महसूस करके मुझे कुछ शर्मिंदगी महसूस हुई और मैं अपना ध्यान अपने कर्तव्य पर केंद्रित करने और इसे व्यावहारिक तरीके से करने के लिए तैयार हो गया।

दो महीने बाद एक अन्य पर्यवेक्षक भाई चेन यू को उसकी खराब काबिलियत के कारण दूसरा काम सौंपा गया। मैंने देखा कि एक और अवसर सामने आ गया है। चूँकि चेन यू को बरखास्त किया गया था, इसलिए निश्चित रूप से एक नया पर्यवेक्षक चुने जाने की जरूरत थी। साथ मिलकर काम करने वाले भाई-बहनों में काबिलियत और कार्य क्षमता के मामले में मैं थोड़ा बेहतर था। पर्यवेक्षक के रूप में मेरे चुने जाने की संभावना अधिक थी। मैंने सोचा, “मुझे अच्छा प्रदर्शन करने के लिए इस मौके का लाभ उठाना चाहिए। अगर मुझे चुना जाता है और हर कोई देखता है कि मुझे इतनी कम उम्र में पर्यवेक्षक बनाया गया है, तो वे निश्चित रूप से सोचेंगे कि मेरे पास अच्छी काबिलियत है और मैं सत्य का अनुसरण करता हूँ। यह कितना शानदार होगा!” मैं तब से अपने कर्तव्य में बहुत सक्रिय हो गया। मैं तकनीकों का अध्ययन कराने के लिए सभी को एक साथ लाता था और काम की समस्याएँ हल करने के लिए चर्चाओं में भी भाग लेता था। एक बार अपना कर्तव्य निभाते हुए अपने अहंकार और आत्मतुष्टता के कारण मैंने सिद्धांतों का उल्लंघन किया और मेरी काट-छाँट की गई। मैंने मन में सोचा, “कोई व्यक्ति काट-छाँट स्वीकार सकता है या नहीं, इस पर राय बनाने के लिए यह एक महत्वपूर्ण अभिव्यक्ति है कि वह सत्य स्वीकारता है या नहीं। मुझे खुद को जानने में अधिक ईमानदार होना चाहिए। इस तरह हर किसी के मन में मेरे बारे में अच्छी छवि बनेगी और फिर मुझे पर्यवेक्षक के रूप में चुने जाने की संभावनाएँ बढ़ जाएँगी!” इसलिए मैंने यह कहकर जवाब दिया, “आपकी काट-छाँट उचित है और मैं इसे स्वीकार करने के लिए तैयार हूँ। मेरा स्वभाव वास्तव में बहुत घमंडी है और यदि आपको मेरी समस्याएँ पता चलती हैं, तो मेरा मार्गदर्शन कीजिए क्योंकि इससे मुझे फायदा होगा।” कुछ ही समय बाद टीम को पर्यवेक्षक का चयन करना था और बेशक एक भाई ने मेरी सिफारिश की। लेकिन अंतिम चुनाव से पहले अगुआओं ने मुझे दूसरे कर्तव्य के लिए पदोन्नत कर दिया। भले ही पर्यवेक्षक बनने की मेरी इच्छा पूरी नहीं हुई, फिर भी मैं पदोन्नत होकर बहुत खुश था।

सितंबर 2023 में मुझे अगुआओं का एक पत्र मिला, तब आखिरकार मैंने रुतबे का अनुसरण करने को लेकर आत्म-चिंतन शुरू किया। पत्र में कहा गया था कि पर्यवेक्षक ली किंग हाल ही में डॉक्टर से मिलने घर गई थीं, लेकिन घर लौटने से पहले उन्होंने शिकायत की थी कि घर से दूर रहकर अपने कर्तव्य करना बहुत मुश्किल होता है और घर लौटने के एक महीने बाद ही उनकी शादी एक गैर-विश्वासी से हो गई और अब वह अपने कर्तव्य नहीं करना चाहती थीं। मैं यह सोचकर हैरान रह गया, “ली किंग इतने सालों से घर से दूर रहकर अपने कर्तव्य कर रही हैं और वे पर्यवेक्षक के बतौर सेवा दे रही थीं, जो इतना महत्वपूर्ण काम है। वे अचानक अपना कर्तव्य छोड़कर एक गैर-विश्वासी के साथ कैसे जा सकती हैं?” इस घटना का मुझ पर बहुत बड़ा असर हुआ। मुझे यह स्पष्ट हो गया कि रुतबा होने का मतलब यह नहीं है कि कोई व्यक्ति सत्य का अनुसरण करता है, न ही इसका मतलब यह है कि परमेश्वर उसे स्वीकार करता है या उसका अनुमोदन करता है। मैंने परमेश्वर के इन वचनों के बारे में सोचा : “मैं प्रत्येक व्यक्ति की मंजिल उसकी आयु, वरिष्ठता और उसके द्वारा सही गई पीड़ा की मात्रा के आधार पर तय नहीं करता और सबसे कम इस आधार पर तय नहीं करता कि वह किस हद तक दया का पात्र है, बल्कि इस बात के अनुसार तय करता हूँ कि उनके पास सत्य है या नहीं। इसके अतिरिक्त अन्य कोई विकल्प नहीं है” (वचन, खंड 1, परमेश्वर का प्रकटन और कार्य, अपनी मंजिल के लिए पर्याप्त अच्छे कर्म तैयार करो)। परमेश्वर के वचन बहुत स्पष्ट हैं। परमेश्वर लोगों के परिणामों को इस आधार पर निर्धारित करता है कि उनके पास सत्य है या नहीं, न कि इस आधार पर कि उनका रुतबा और वरिष्ठता क्या है या उन्होंने कितना कष्ट सहा है। मैंने मूल रूप से परमेश्वर के वचनों को अपने दिल में स्वीकार नहीं किया था और मैंने सत्य को अपने अनुसरण का लक्ष्य नहीं बनाया था। भले ही मैंने कई अगुआओं और कार्यकर्ताओं को देखा था जो सत्य का अनुसरण नहीं करते थे या वास्तविक कार्य नहीं करते थे, जो नकली अगुआ बन गए थे और बरखास्त कर दिए गए थे; भले ही मैंने कुछ लोगों को रुतबे के हठधर्मी अनुसरण के चलते असंतुष्टों पर हमला करते, उन्हें बाहर करते, मसीह-विरोधी बनते और निष्कासित होते देखा था, फिर भी मुझे कोई एहसास नहीं हुआ और मैंने सत्य का अनुसरण करने का प्रयास नहीं किया। इसके बजाय मैं रुतबे पर ही अड़ा रहा। मैं लगातार रुतबे के पीछे भागते रहना चाहता था। मैं वास्तव में मूर्ख और अड़ियल था! तब जाकर मैंने लगातार रुतबे के पीछे भागने की अपनी समस्या हल करने के लिए उचित तरीके से सत्य की खोज करने का मन बनाया।

बाद में अपनी भक्ति के दौरान मैंने परमेश्वर के ये वचन पढ़े : “तुम रुतबे को इतना क्यों सँजोते हो? रुतबे से तुम्हें क्या फायदे मिल सकते हैं? अगर रुतबा तुम्हारे लिए आपदा, कठिनाइयाँ, शर्मिंदगी और दर्द लेकर आए, तो क्या तुम उसे फिर भी सँजोकर रखोगे? (नहीं।) रुतबा होने से बहुत सारे फायदे मिलते हैं, जैसे दूसरों की ईर्ष्या, आदर, सम्मान और चापलूसी, और साथ ही उनकी प्रशंसा और श्रद्धा मिलना। श्रेष्ठता और विशेषाधिकार की भावना भी होती है, जो रुतबे से तुम्हें मिलती है, जो तुम्हें अभिमान और खुद के योग्य होने का एहसास कराती है। इसके अलावा, तुम उन चीजों का भी आनंद ले सकते हो, जिनका दूसरे लोग आनंद नहीं लेते, जैसे कि रुतबे के लाभ और विशेष व्यवहार। ये वे चीजें हैं, जिनके बारे में तुम सोचने की भी हिम्मत नहीं करते, लेकिन जिनकी तुमने अपने सपनों में लालसा की है। क्या तुम इन चीजों को बहुमूल्य समझते हो? अगर रुतबा केवल खोखला है, जिसका कोई वास्तविक महत्व नहीं है, और उसका बचाव करने से कोई वास्तविक प्रयोजन सिद्ध नहीं होता, तो क्या उसे बहुमूल्य समझना मूर्खता नहीं है? अगर तुम देह के हितों और भोगों जैसी चीजें छोड़ पाओ, तो प्रसिद्धि, लाभ और रुतबा तुम्हारे पैरों की बेड़ियाँ नहीं बनेंगे” (वचन, खंड 4, मसीह-विरोधियों को उजागर करना, मद आठ : वे दूसरों से केवल अपने प्रति समर्पण करवाएँगे, सत्य या परमेश्वर के प्रति नहीं (भाग दो))। “जब तुम्‍हें किसी और के मन में रुतबा मिलता है, तब वे तुम्‍हारे साथ होने पर तुम्हारे प्रति सम्मान दिखाते हैं, और तुमसे बात करते समय विशेष रूप से विनम्र रहते हैं। वे हमेशा प्रेरणा के लिए तुम्‍हारी ओर देखते हैं, वे हमेशा हर चीज पहले तुम्‍हें करने देते हैं, वे तुम्‍हें रास्ता देते हैं, तुम्‍हारी चापलूसी करते हैं और तुम्‍हारी बात मानते हैं। सभी चीजों में वे तुम्‍हारी राय चाहते हैं और तुम्‍हें निर्णय लेने देते हैं। और तुम्‍हें इससे आनंद की अनुभूति होती है—तुम्‍हें लगता है कि तुम किसी और से अधिक ताकतवर और बेहतर हो। यह एहसास हर किसी को पसंद आता है। यह किसी के दिल में अपना रुतबा होने का एहसास है; लोग इसका आनंद लेना चाहते हैं। यही कारण है कि लोग रुतबे के लिए होड़ करते हैं, और सभी चाहते हैं कि उन्हें दूसरों के दिलों में रुतबा मिले, दूसरे उनका सम्मान करें और उन्‍हें पूजें। यदि वे इससे ऐसा आनंद प्राप्त नहीं कर पाते, तो वे रुतबे के पीछे नहीं भागते। उदाहरण के लिए, यदि किसी के मन में तुम्‍हारा रुतबा नहीं है, तो वह तुम्‍हारे साथ समान स्तर पर जुड़ेगा, तुम्‍हें अपने बराबर मानेगा। वह जरूरत पड़ने पर तुम्हारी बात काटेगा, तुम्हारे प्रति विनम्र नहीं रहेगा या तुम्हें आदर नहीं देगा और तुम्‍हारी बात खत्‍म होने से पहले ही उठकर जा भी सकता है। क्या तुम्हें बुरा लगेगा? जब लोग तुम्‍हारे साथ ऐसा व्यवहार करते हैं तो तुम्‍हें अच्छा नहीं लगता; तुम्‍हें अच्छा तब लगता है जब वे तुम्‍हारी चापलूसी करते हैं, तुम्हें आदर और सराहना की नजर से देखते हैं और हर पल तुम्हें पूजते हैं। तुम्‍हें तब अच्‍छा लगता है जब हर चीज तुम्हारे इर्द-गिर्द घूमती है, हर चीज तुम्‍हारे हिसाब से होती है, हर कोई तुम्‍हारी बात सुनता है, तुम्हें आदर और सराहना की नजर से देखता है और तुम्‍हारे निर्देशों का पालन करता है। क्या यह एक राजा के रूप में शासन करने, सत्ता पाने की इच्छा नहीं है? तुम्हारी कथनी और करनी रुतबा चाहने और उसे पाने से प्रेरित होती है और इसके लिए तुम दूसरों से संघर्ष, छीना-झपटी और प्रतिस्पर्धा करते हो। तुम्‍हारा लक्ष्य एक पद हासिल करना, परमेश्वर के चुने हुए लोगों को अपनी बात सुनाना, उनसे समर्थन पाना और अपनी आराधना करवाना है। एक बार जब तुम उस पद पर आसीन हो जाते हो, तो फिर तुम्‍हें सत्ता मिल जाती है और तुम रुतबे के फायदों, दूसरों की प्रशंसा और उस पद के साथ आने वाले अन्य सभी लाभों का मजा ले सकते हो” (वचन, खंड 3, अंत के दिनों के मसीह के प्रवचन, व्यक्ति के आचरण का मार्गदर्शन करने वाले सिद्धांत)। परमेश्वर के वचन पढ़ने के बाद मुझे समझ आया कि मैं अगुआ के तौर पर ली वेई से और पर्यवेक्षक के तौर पर ली किंग से ईर्ष्या क्यों करता था, वास्तव में इसकी वजह यह थी कि कैसे एक अगुआ और पर्यवेक्षक बनने के बाद उन्हें दूसरों का समर्थन और प्रशंसा मिली थी। मुझे श्रेष्ठता की भावना और रुतबे के साथ मिलने वाले फायदों से ईर्ष्या होती थी। जैसे परमेश्वर में विश्वास करना शुरू करने से पहले मैंने बाहरी दुनिया के अगुआओं में पाया था और मैंने देखा था कि हर कोई उनका आदर के साथ अभिवादन करता था, वे जो भी राय व्यक्त करते थे, उनके अधीनस्थ उनका पालन करते थे और उन्हें मानते थे और लोगों के बीच उनमें श्रेष्ठता की भावना प्रबल होती थी। मैं सोचता था कि केवल इसी तरह जीने से ही व्यक्ति गरिमापूर्ण और सफल बनता है। परमेश्वर में विश्वास रखना शुरू करने के बाद मैंने ली वेई और ली किंग को कम उम्र में अगुआ और पर्यवेक्षक बनते देखा और मैंने सोचा कि सभी भाई-बहन उनकी प्रशंसा करते हैं और उनसे ईर्ष्या करते हैं, उनकी अच्छी काबिलियत और सत्य के अनुसरण के लिए उनकी प्रशंसा करते हैं और इसलिए मैं भी एक अगुआ या कार्यकर्ता बनने के लिए तरसता था। इस तरह मैं भाई-बहनों की प्रशंसा और ईर्ष्या पा सकता था और जब मैं भीड़ में बोलता तो वे मुझे ध्यान से सुनते। इस तरह का जीवन कितना गरिमापूर्ण और सार्थक होता! मैंने देखा कि अगुआ या पर्यवेक्षक बनने की मेरी इच्छा भारी बोझ उठाने और परमेश्वर के इरादों के प्रति विचारशील होने की नहीं थी, बल्कि दूसरों के बीच रुतबा प्राप्त करने, उनके बीच प्रतिष्ठित होने, भाई-बहनों के समर्थन और प्रशंसा का आनंद लेने की थी। क्या यह वैसे ही नहीं था, जैसे गैर-विश्वासी सत्ता और अगुआई के पदों के पीछे भागते हैं? मैं जिस चीज के पीछे भाग रहा था वह रुतबे के लाभों का भोग था। मैं इस तरह से सत्य कैसे प्राप्त कर सकता था और कैसे बचाया जा सकता था?

बाद में मैंने परमेश्वर के वचनों का एक और अंश पढ़ा : “परमेश्वर सत्य का अनुसरण करने वाले लोगों को पसंद करता है और वह लोगों के जिस काम से सबसे ज्यादा घृणा करता है वह है शोहरत, लाभ और रुतबे के पीछे दौड़ना। कुछ लोग वाकई रुतबे और प्रतिष्ठा को सँजोते हैं, उन्हें उनसे गहरा लगाव होता है, वे उन्हें छोड़ना सहन नहीं कर सकते। उन्हें हमेशा यही लगता है कि रुतबे और प्रतिष्ठा के बिना जीने में कोई खुशी या आशा नहीं है; उनके लिए इस जीवन में आशा केवल तब ही होती है जब वे रुतबे और प्रतिष्ठा के लिए जीते हैं और अगर उन्हें थोड़ी-सी प्रसिद्धि मिल भी जाती है तो वे अपनी लड़ाई जारी रखेंगे, कभी हार नहीं मानेंगे। अगर तुम्हारी सोच और दृष्टिकोण यही है, यदि तुम्हारा हृदय ऐसी बातों से भरा है तो तुम न तो सत्य से प्रेम कर सकते हो और न ही उसका अनुसरण कर सकते हो, परमेश्वर के प्रति तुम्हारी आस्था में सही दिशा और लक्ष्यों की कमी है, तुम आत्म-ज्ञान का अनुसरण नहीं कर सकते, अपनी भ्रष्टता दूर कर एक इंसान की छवि में नहीं जी सकते; तुम अपना कर्तव्य करते समय चीजों को अनदेखा करते हो, तुममें जिम्मेदारी की भावना नहीं होती, तुम बस इस बात से संतुष्ट हो जाते हो कि तुम कोई बुराई नहीं कर रहे, कोई विघ्न-बाधा खड़ी नहीं कर रहे और तुम्हें निकाला नहीं जा रहा है। क्या ऐसे लोग मानक-स्तर के तरीके से अपना कर्तव्य कर सकते हैं? और क्या उन्हें परमेश्वर के द्वारा बचाया जा सकता है? असंभव। तुम प्रतिष्ठा और रुतबे की खातिर कार्य करते समय यह भी सोचते हो, ‘जब तक मैं कोई बुरा काम नहीं कर रहा और उससे कोई अशांति पैदा नहीं होती तो फिर भले ही मेरी मंशा गलत हो, कोई उसे न तो देख सकता है और न ही मेरी निंदा कर सकता है।’ तुम्हें पता नहीं कि परमेश्वर सबकी पड़ताल करता है। यदि तुम सत्य नहीं स्वीकारते या उसका अभ्यास नहीं करते और अगर परमेश्वर तुम्हें ठुकरा दे तो समझो तुम्हारे लिए सब खत्म हो गया है। जिन लोगों में परमेश्वर का भय मानने वाला दिल नहीं होता, वे सभी खुद को चतुर समझते हैं; वास्तव में उन्हें पता भी नहीं चलता कि उन्होंने कब उसे ठेस पहुँचा दी। कुछ लोग इन बातों को स्पष्ट रूप से नहीं देख पाते; उन्हें लगता है, ‘मैं तो केवल अधिक कार्य करने और अधिक जिम्मेदारियाँ लेने के लिए ही प्रतिष्ठा और रुतबे के पीछे पड़ा हूँ। इससे कलीसिया के कार्य में कोई विघ्न-बाधा या गड़बड़ी तो नहीं हो रही है और निश्चित रूप से परमेश्वर के घर के हितों को नुकसान नहीं पहुँच रहा है। यह कोई बड़ी समस्या नहीं है। मुझे बस रुतबे से प्रेम है और मैं उसकी रक्षा करता हूँ, लेकिन यह कोई बुरा काम नहीं है।’ हो सकता है कि देखने में इस तरह का मकसद बुरा कार्य न लगे, लेकिन अंत में इसका नतीजा क्या होता है? क्या ऐसे लोगों को सत्य प्राप्त होता है? क्या वे उद्धार प्राप्त कर पाएँगे? बिल्कुल नहीं। इसलिए प्रतिष्ठा और रुतबे के पीछे भागना सही मार्ग नहीं है—यह मार्ग सत्य की खोज के बिल्कुल विपरीत दिशा में है। संक्षेप में, तुम्हारी खोज की दिशा या उद्देश्य चाहे जो भी हो, यदि तुम रुतबे और प्रतिष्ठा के पीछे दौड़ने पर विचार नहीं करते और अगर तुम्हें इसे दरकिनार करना बहुत मुश्किल लगता है तो वह तुम्हारे जीवन प्रवेश को प्रभावित करेगा। जब तक तुम्हारे दिल में रुतबा बसा हुआ है, तब तक यह तुम्हारे जीवन की दिशा और अनुसरण के लक्ष्य को नियंत्रित और प्रभावित करने में पूरी तरह से सक्षम होगा; ऐसी स्थिति में अपने स्वभाव में बदलाव लाने की बात तो तुम भूल ही जाओ, तुम्हारे लिए सत्य वास्तविकता में प्रवेश करना भी बहुत मुश्किल होगा; तुम अंततः परमेश्वर की स्वीकृति प्राप्त कर पाओगे या नहीं, यह बेशक स्पष्ट है। इसके अलावा यदि तुम रुतबे के पीछे भागना कभी नहीं त्याग पाते तो इससे तुम्हारे मानक स्तर के अनुरूप कर्तव्य करने की क्षमता पर भी असर पड़ेगा। तब तुम्हारे लिए मानक स्तर का सृजित प्राणी बनना बहुत मुश्किल हो जाएगा। मैं ऐसा क्यों कह रहा हूँ? जब लोग रुतबे के पीछे भागते हैं तो परमेश्वर को इससे बेहद घृणा होती है, क्योंकि रुतबे के पीछे भागना शैतानी स्वभाव है, यह एक गलत मार्ग है, यह शैतान की भ्रष्टता से पैदा होता है, परमेश्वर इसका तिरस्कार करता है और परमेश्वर इसी चीज का न्याय और शुद्धिकरण करता है। लोगों के रुतबे के पीछे भागने से परमेश्वर को सबसे ज्यादा घृणा है और फिर भी तुम अड़ियल बनकर रुतबे के लिए होड़ करते हो, उसे हमेशा सँजोए और संरक्षित किए रहते हो, उसे हासिल करने की कोशिश करते रहते हो। क्या इन सभी में थोड़ा सा परमेश्वर-विरोधी होने का गुण नहीं है? लोगों के लिए रुतबे को परमेश्वर ने नियत नहीं किया है; परमेश्वर लोगों को सत्य, मार्ग और जीवन प्रदान करता है, ताकि वे अंततः मानक स्तर के सृजित प्राणी, एक छोटा और नगण्य सृजित प्राणी बन जाएँ—वह इंसान को ऐसा व्यक्ति नहीं बनाता जिसके पास रुतबा और प्रतिष्ठा हो और जिस पर हजारों लोग श्रद्धा रखें। और इसलिए इसे चाहे किसी भी दृष्टिकोण से देखा जाए, रुतबे के पीछे भागने का मतलब एक अंधी गली में पहुँचना है। रुतबे के पीछे भागने का तुम्हारा बहाना चाहे जितना भी उचित हो, यह मार्ग फिर भी गलत है और परमेश्वर इसे स्वीकृति नहीं देता। तुम चाहे कितना भी प्रयास करो या कितनी बड़ी कीमत चुकाओ, अगर तुम रुतबा चाहते हो तो परमेश्वर तुम्हें वह नहीं देगा; अगर परमेश्वर तुम्हें रुतबा नहीं देता तो तुम उसे पाने की लड़ाई में नाकाम रहोगे और अगर तुम लड़ाई करते ही रहोगे तो उसका केवल एक ही परिणाम होगा : बेनकाब करके तुम्हें हटा दिया जाएगा और तुम्हारे सारे रास्ते बंद हो जाएँगे” (वचन, खंड 4, मसीह-विरोधियों को उजागर करना, मद नौ (भाग तीन))। परमेश्वर के वचन स्पष्ट रूप से रुतबे के पीछे भागने में शामिल नुकसान और दुष्परिणामों की व्याख्या करते हैं। यदि कोई व्यक्ति लगातार रुतबे पर अड़ा रहता है, तो भले ही वह कोई स्पष्ट गड़बड़ियाँ या बाधाएँ पैदा करते न दिखे, फिर भी यह उसे अपने कर्तव्यों को अच्छी तरह से करने से रोकेगा और इसके अलावा यह स्वभावगत परिवर्तन और उद्धार के उसके अनुसरण में देरी करेगा। अपने व्यवहार पर आत्म-चिंतन करते हुए मैंने देखा कि भले ही मैंने ऐसा कुछ नहीं किया था जो कलीसिया के काम में गड़बड़ी या बाधा डालता हो, लेकिन मेरा दिल लगातार रुतबे की कामना से भरा हुआ था। जब मैंने देखा कि ली वेई अगुआ बन गई है और ली किंग पर्यवेक्षक बन गई है, तो मेरे दिल में उथल-पुथल मच गई और मुझे पदोन्नति न मिलने पर निराशा और परेशानी महसूस हुई। मैंने यह भी शिकायत की कि परमेश्वर दूसरों पर अनुग्रह कर रहा है, लेकिन मुझ पर नहीं। जब मैंने देखा कि ली किंग पर्यवेक्षक बन गई है जबकि मैं अभी भी बस टीम का एक सदस्य था, तो मैं ईर्ष्यालु, स्वीकार न करने वाला और उसकी संगति सुनने के लिए अनिच्छुक हो गया और मैंने अपने कर्तव्य में अपना दिल लगाना बंद कर दिया। चेन यू को दूसरा काम सौंपे जाने के बाद मैंने पर्यवेक्षक के रूप में चुने जाने के लिए खुद को सक्रिय रूप से प्रस्तुत करने की कोशिश की। जब मेरे कर्तव्य में अहंकार और आत्मतुष्टता के कारण मेरी काट-छाँट की गई, तो मैंने खुद को जानने का दिखावा किया ताकि दूसरे सोचें कि मैं सत्य स्वीकार सकता हूँ, उम्मीद रखी कि वे चुनाव के दौरान मेरे लिए वोट देंगे। मुझे एहसास हुआ कि मेरे इरादे और सभी क्रियाकलाप रुतबा हासिल करने के लिए थे और मैं एक मसीह-विरोधी के मार्ग पर चल रहा था! परमेश्वर के वचनों से मैंने यह भी समझा कि लोगों को बचाने के लिए परमेश्वर इस उम्मीद में सत्य व्यक्त करता है कि लोग सत्य और स्वभावगत परिवर्तन का उचित रूप से अनुसरण करेंगे, अंततः एक सृजित प्राणी के रूप में मानक के अनुरूप बनेंगे, इसलिए नहीं कि वे किसी भी तरह की प्रतिष्ठा या रुतबे वाले लोग बनेंगे। मैं परमेश्वर के इरादों को नहीं समझ पाया। मैं हमेशा एक साधारण विश्वासी होने से असंतुष्ट रहता था और मैंने सत्य का अनुसरण करने पर ध्यान केंद्रित नहीं किया; मैं हमेशा दूसरों से प्रशंसा पाने और अपनी आराधना करवाने के लिए रुतबा खोजना चाहता था। यह परमेश्वर के इरादों के बिल्कुल विपरीत था। अगर मैं इसी तरह चलता रहता, तो मेरा जीवन स्वभाव कभी नहीं बदल पाता, मैं अपने कर्तव्य कभी भी मानक के अनुरूप नहीं निभा पाता और अंततः मुझे बस हटा दिया जाता।

बाद में आत्म-चिंतन करने पर मुझे एहसास हुआ कि मेरा निरंतर रुतबे के पीछे भागना मेरे भीतर एक गलत दृष्टिकोण से उपजा है। मेरा मानना ​​था कि अगुआ और पर्यवेक्षक ही वे लोग होते हैं जो समूह में सबसे अधिक सत्य का अनुसरण करते हैं और चूँकि मैं हमेशा से एक साधारण विश्वासी रहा हूँ और कभी अगुआ या पर्यवेक्षक नहीं रहा, तो इसका मतलब यह था कि मैंने सत्य का अनुसरण नहीं किया है और परमेश्वर ने मुझे नहीं स्वीकारा है। परमेश्वर के वचन पढ़कर मुझे इस भ्रामक दृष्टिकोण के भेद की कुछ पहचान हासिल हुई। सर्वशक्तिमान परमेश्वर कहता है : “जब कोई व्यक्ति भाई-बहनों द्वारा अगुआ के रूप में चुना जाता है या परमेश्वर के घर द्वारा कोई निश्चित कार्य करने या कोई निश्चित कर्तव्य निभाने के लिए पदोन्नत किया जाता है, तो इसका यह मतलब नहीं कि उसका कोई विशेष रुतबा या पद है या वह जिन सत्यों को समझता है, वे अन्य लोगों की तुलना में अधिक गहरे और संख्या में अधिक हैं—तो ऐसा बिल्कुल भी नहीं है कि यह व्यक्ति परमेश्वर के प्रति समर्पण करने में सक्षम है और उसे धोखा नहीं देगा। निश्चय ही, इसका यह मतलब भी नहीं है कि ऐसे लोग परमेश्वर को जानते हैं और परमेश्वर का भय मानते हैं। वास्तव में उन्होंने इसमें से कुछ भी हासिल नहीं किया है। पदोन्नयन और संवर्धन सीधे मायने में केवल पदोन्नयन और संवर्धन ही है, और यह भाग्य में लिखे होने या परमेश्वर की अभिस्वीकृति पाने के समतुल्य नहीं है। उनकी पदोन्नति और विकास का सीधा-सा अर्थ है कि उन्हें उन्नत किया गया है, और वे विकसित किए जाने की प्रतीक्षा कर रहे हैं। और इस विकसित किए जाने का अंतिम परिणाम इस बात पर निर्भर करता है कि क्या यह व्यक्ति सत्य का अनुसरण करता है और क्या वह सत्य के अनुसरण का रास्ता चुनने में सक्षम है” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (5))। परमेश्वर के वचन पढ़ने के बाद मेरा दिल और भी उज्जवल हो गया। अगुआ या पर्यवेक्षक के रूप में चुने जाने का मतलब यह नहीं है कि कोई व्यक्ति सत्य का अनुसरण करता है, न ही इसका मतलब यह है कि वह सत्य का अनुसरण करने के मार्ग पर है। इसका सीधा सा मतलब है कि यह व्यक्ति अनुसरण करने का इच्छुक है, उसके पास कुछ काबिलियत है और वह परमेश्वर के घर द्वारा चुने जाने और उपयोग किए जाने की शर्तें पूरी करता है, इसलिए कलीसिया उसे बेहतर प्रशिक्षण का अवसर देती है। मगर क्या यह व्यक्ति अंततः सत्य का अनुसरण करने के मार्ग पर चल पाता है और क्या वह सत्य को प्राप्त कर पाता है और वास्तविकता में प्रवेश कर पाता है, यह इस बात पर निर्भर है कि क्या वह वास्तव में सत्य का अनुसरण करता है और उसी मार्ग पर चलता है। उदाहरण के लिए, ली किंग को ही लें। उसे शुरू में पर्यवेक्षक के रूप में इसलिए चुना गया था क्योंकि उसे अपने कर्तव्यों में दायित्व का एहसास था, लेकिन पर्यवेक्षक बनने के बाद उसने सत्य का अनुसरण करने पर ध्यान केंद्रित नहीं किया और रुतबे के लाभों का आनंद लेना शुरू कर दिया। वह शायद ही कभी अपने कर्तव्यों में प्रकट किए भ्रष्ट स्वभावों के बारे में बात करती थी या यह कि कैसे उसने उनका समाधान करने के लिए सत्य की खोज की। उसे पर्यवेक्षक के पद पर रहकर काम का निर्देशन करना अच्छा लगता था और उसे लोगों की प्रशंसा और समर्थन पसंद था। जब वह बीमार हुई, तो उसने सोचा कि घर से दूर अपने कर्तव्य पूरे करना बहुत मुश्किल है और अंततः उसने अपने कर्तव्य छोड़ दिए, घर चली गई और शादी कर ली। मैंने हाल ही के समय के बारे में भी सोचा जब कई वर्षों से परमेश्वर में विश्वास करने वाले एक अगुआ को गिरफ्तार किया गया था। सजा सुनाए जाने और अपने बच्चों को छोड़ने में असमर्थ होने के डर से उसने “तीन कथनों” पर हस्ताक्षर कर दिए और परमेश्वर से विश्वासघात कर दिया। इन तथ्यों से मैंने देखा कि रुतबा होने का मतलब यह नहीं है कि कोई व्यक्ति सत्य का अनुसरण करता है या उसके पास सत्य वास्तविकताएँ हैं और इसका मतलब यह तो और भी नहीं है कि कोई व्यक्ति परमेश्वर द्वारा स्वीकृत या अनुमोदित है। सत्य का अनुसरण ही बचाए जाने और पूर्ण किए जाने का एकमात्र मार्ग है और यहाँ तक कि रुतबे के बिना भी जब तक कोई व्यक्ति ईमानदारी से सत्य का अनुसरण करता है और अपने कर्तव्य निभाता है, तो वह परमेश्वर का प्रबोधन और मार्गदर्शन प्राप्त कर सकता है, सत्य को समझ सकता है और वास्तविकता में प्रवेश कर सकता है। बाद में मैंने मनन किया, “परमेश्वर में विश्वास करने के इतने साल बाद भी मुझे अगुआ या पर्यवेक्षक के रूप में क्यों नहीं चुना गया? आखिर मुझमें क्या कमी है?” अगुआ या पर्यवेक्षक होने के लिए व्यक्ति में सत्य समझने की काबिलियत, कर्तव्यों में सिद्धांतों पर पकड़, दायित्व की भावना और कार्य क्षमता होना आवश्यक है। भले ही मेरे पास परमेश्वर के वचन समझने की कुछ क्षमता थी, लेकिन मैंने पाया कि मेरी देह मुझ पर हावी थी, अपने कर्तव्यों में दायित्व भाव की कमी थी और मेरी कार्य क्षमता कम थी। बहुत अधिक काम होने पर मैं घबरा जाता था और मुख्य बिंदु नहीं पकड़ पाता था और मैं समस्याओं का पता लगाने और उन्हें हल करने में भी अच्छा नहीं था। इन व्यवहारों के हिसाब से देखें तो मैं सचमुच अगुआ या पर्यवेक्षक बनने के लिए उपयुक्त नहीं था। इसके अलावा आत्म-चिंतन की इस अवधि के दौरान मैंने देखा कि अपनी आस्था के सभी वर्षों में मैं लगातार प्रतिष्ठा और रुतबे के पीछे भागता रहा था, मैं ऐसा व्यक्ति बिल्कुल नहीं था जो सत्य का अनुसरण करता हो। यहाँ तक कि इस बिंदु पर भी मेरे पास कोई सत्य वास्तविकता नहीं थी और मैं भाई-बहनों की वास्तविक समस्याएँ हल करने के लिए सत्य पर संगति नहीं कर पाता था। इसलिए यह वास्तव में उचित ही था कि मुझे अगुआ या पर्यवेक्षक के रूप में नहीं चुना गया था। कलीसिया द्वारा मेरे लिए पाठ-आधारित कर्तव्यों की व्यवस्था करना परमेश्वर का मुझ पर अनुग्रह करना और मुझे ऊपर उठाना था और मुझे परमेश्वर का धन्यवाद करना चाहिए।

बाद में मैंने परमेश्वर के वचनों का एक अंश पढ़ा और परमेश्वर के इरादों और अपेक्षाओं को बेहतर ढंग से समझ पाया। सर्वशक्तिमान परमेश्वर कहता है : “जब परमेश्वर यह अपेक्षा करता है कि लोग अपने कर्तव्य को अच्छे से निभाएँ तो वह उनसे एक निश्चित संख्या में कार्य पूरे करने या किसी महान उपक्रम को संपन्न करने को नहीं कह रहा है, और न ही वह उनसे किन्हीं महान उपक्रमों का निर्वहन करवाना चाहता है। परमेश्वर बस इतना चाहता है कि लोग जमीनी तरीके से वह सब करें, जो वे कर सकते हैं, और उसके वचनों के अनुसार जिएँ। परमेश्वर यह नहीं चाहता कि तुम कोई महान या उत्कृष्ट व्यक्ति बनो, न ही वह चाहता है कि तुम कोई चमत्कार करो, न ही वह तुममें कोई सुखद आश्चर्य देखना चाहता है। उसे ऐसी चीजें नहीं चाहिए। परमेश्वर बस इतना चाहता है कि तुम मजबूती से उसके वचनों के अनुसार अभ्यास करो। जब तुम परमेश्वर के वचन सुनते हो तो तुमने जो समझा है वह करो, जो समझ-बूझ लिया है उसे क्रियान्वित करो, जो तुमने सुना है उसे अच्छे से याद रखो और जब अभ्यास का समय आए, तो परमेश्वर के वचनों के अनुसार ऐसा करो। उन्हें तुम्हारा जीवन, तुम्हारी वास्तविकताएँ और जो तुम लोग जीते हो, वह बन जाने दो। इस तरह, परमेश्वर संतुष्ट होगा। ... तुम परमेश्वर का अनुसरण करते हो, मगर बेशक यह भी इसलिए है क्योंकि परमेश्वर ने तुम्हें चुना है—मगर परमेश्वर द्वारा तुम्हें चुने जाने का क्या अर्थ है? यह तुम्हें ऐसा व्यक्ति बनाना है, जो परमेश्वर पर भरोसा करता है, जो वास्तव में परमेश्वर का अनुसरण करता है, जो परमेश्वर के लिए सब-कुछ त्याग सकता है, और जो परमेश्वर के मार्ग का अनुसरण करने में सक्षम है; जिसने अपना शैतानी स्वभाव त्याग दिया है, जो अब शैतान का अनुसरण नहीं करता या उसकी सत्ता के अधीन नहीं जीता है” (वचन, खंड 3, अंत के दिनों के मसीह के प्रवचन, उचित कर्तव्यपालन के लिए आवश्यक है सामंजस्यपूर्ण सहयोग)। परमेश्वर का वचन अनुस्मारकों, प्रोत्साहनों और चेतावनियों से भरा हुआ है और यह सब परमेश्वर के अंतरतम हृदय से लोगों को दी गई ईमानदार सलाह है। मैं बहुत प्रभावित था। परमेश्वर लोगों को इस उम्मीद के साथ अपना अनुसरण करने के लिए चुनता है कि वे सत्य और स्वभावगत परिवर्तन का अनुसरण करेंगे, उसकी संप्रभुता और व्यवस्थाओं के प्रति समर्पित होंगे और संतुष्टि और वफादारी से अपने कर्तव्य अच्छी तरह से निभाएँगे। इस तरह परमेश्वर संतुष्ट हो जाएगा। परमेश्वर के घर का कार्य सिर्फ एक व्यक्ति द्वारा पूरा नहीं किया जा सकता, कार्य का पर्यवेक्षण करने के लिए अगुआओं और कार्यकर्ताओं की आवश्यकता होती है, साथ ही भाई-बहनों को विशिष्ट कार्य करने पड़ते हैं। तभी कलीसिया का कार्य सामान्य रूप से आगे बढ़ सकता है। कलीसिया द्वारा मेरे लिए पाठ-आधारित कर्तव्यों की व्यवस्था करना मेरी प्रतिभा, मानवता और काबिलियत के व्यापक मूल्यांकन पर आधारित था और मुझे समर्पित होकर अपना कर्तव्य अच्छी तरह से निभाना चाहिए। मेरे पास ऐसा ही विवेक होना चाहिए था। ये बातें समझने के बाद मैंने बहुत अधिक मुक्त और सहज महसूस किया और जब मैं अपनी ही उम्र के या कम उम्र के भाई-बहनों को या मुझसे कम समय तक परमेश्वर में विश्वास करने वालों को अगुआ या पर्यवेक्षक बनते देखता था, तो मुझे अब कोई नाराजगी महसूस नहीं होती थी, न ही मैं अब अगुआ या कार्यकर्ता न बनाए जाने के कारण हताश या निराश महसूस करता था। अब मैं अपने द्वारा प्रकट किए जाने वाले भ्रष्ट स्वभावों पर अधिक ध्यान देता हूँ और अपनी भक्ति के दौरान अपने भ्रष्ट स्वभावों को दूर करने के लिए सत्य खोजता हूँ। मैं अपने कर्तव्यों में अधिक प्रयास करने पर भी ध्यान केंद्रित करता हूँ। मैं काम में जो भी समस्याएँ देखता हूँ, उन्हें सक्रिय रूप से उठाता हूँ और उन पर चर्चा करता हूँ और मैं अपने भाई-बहनों के साथ सहयोग करने के तरीके पर ध्यान केंद्रित करता हूँ ताकि हम अपने कर्तव्य अच्छी तरह से निभा सकें। चूँकि मेरी मानसिकता सही हो गई थी, इसलिए कुछ समय बाद मैंने अपने जीवन प्रवेश और अपने कर्तव्यों, दोनों में कुछ लाभ प्राप्त किए। परमेश्वर का धन्यवाद!


27. पकड़े जाने और यातना के बाद परमेश्वर से विश्वासघात किए जाने का सबक

मो वुवेन, चीन

2022 के अंत में एक दिन, मुझे पता चला कि कलीसिया अगुआ लिन हुई ने गिरफ्तार किए जाने के बाद परमेश्वर से विश्वासघात किया और यहूदा बन गया। पूछताछ के दौरान, पुलिस ने लिन हुई को कलीसिया के पैसों और भाई-बहनों के बारे में जानकारी का खुलासा करने के लिए धमकाया। उन्होंने कहा कि अगर उसने कुछ नहीं कबूला तो उसे जेल हो जाएगी और उन्होंने उसे मजबूर करने के लिए उसकी बेटी के भविष्य का इस्तेमाल किया। जेल में कष्ट झेलने के डर से और अपनी बेटी का भविष्य खराब होने की चिंता में वह सीसीपी का सह-अपराधी बन गया। उसने पुलिस को ले जाकर उस घर की पहचान करवाई जहाँ परमेश्वर के वचनों की किताबें रखी थीं और यहाँ तक कि गिरफ्तार किए गए भाई-बहनों का मत-परिवर्तन करने में भी पुलिस की मदद की। यह देखकर कि लिन हुई यहूदा के रूप में उजागर हो गया था और उसे कलीसिया से निष्कासित कर दिया गया था, मैं गहरी सोच में पड़ गई, “लिन हुई कई सालों से एक अगुआ के रूप में अपना कर्तव्य निभा रहा था। भाई-बहनों के साथ उसकी संगति आमतौर पर काफी स्पष्ट होती थी। तर्क की दृष्टि से, उसके जैसे उत्साह से अनुसरण करने वाले व्यक्ति का कुछ आध्यात्मिक कद होना चाहिए। गिरफ्तार होने के बाद वह यहूदा कैसे बन सकता था? यहाँ तक कि लिन हुई, जो इस तरह से अनुसरण करता था, अपनी गवाही में अडिग नहीं रह सका। मैं अगुआ नहीं रही हूँ और मुझे ज्यादा सत्य समझ नहीं आता; अगर मैं किसी दिन गिरफ्तार हो गई तो क्या होगा? अगर पुलिस मुझे सजा सुनाती है या मेरे परिवार के भविष्य का इस्तेमाल करके मुझे धमकी देती है, तो क्या मैं अपनी गवाही में अडिग रह पाऊँगी? अगर मैं अडिग न रह सकी और यहूदा बन गई, तो मेरा अनंत काल के लिए सर्वनाश हो जाएगा! क्या इसका मतलब यह नहीं होगा कि मेरा कोई अच्छा भविष्य या मंजिल नहीं होगी? मैं कैसे बचाई जा सकूँगी और राज्य में प्रवेश कर सकूँगी?” जितना मैंने इस बारे में सोचा, मैं उतनी ही हताश होती गई और मैंने अपना कर्तव्य निभाने की प्रेरणा खो दी। जब भी मैं सुनती कि किसी कलीसिया में भाई-बहन गिरफ्तार कर लिए गए हैं, तो मैं बहुत डर जाती थी, लगातार इस बात की चिंता करती थी कि कहीं मैं भी एक दिन पुलिस द्वारा गिरफ्तार न कर ली जाऊँ और अडिग न रह पाऊँ। उस दौरान, सफाई कार्य के लिए जिम्मेदार कुछ बहनों की दशा खराब थी और उनके मुद्दों को हल करने के लिए संगति की जरूरत थी। मैंने उनके साथ बैठक के लिए समय और स्थान तय कर लिया था। बाद में, यह सुनने के बाद कि उस इलाके में सुरक्षा जोखिम हैं, मैं नहीं जाना चाहती थी। “अगर मैं गिरफ्तार हो गई तो क्या होगा?” बाद में, एक बहन ने मेरे साथ संगति की और मैं आखिरकार गई और काम में देरी नहीं की।

बाद में, मैंने यह तलाश की कि लिन हुई की गिरफ्तारी के बाद परमेश्वर से उसके विश्वासघात को मुझे कैसे समझना चाहिए। मैंने परमेश्वर के वचन पढ़े : “राज्य के युग में मनुष्य को पूरी तरह से पूर्ण किया जाएगा। विजय के कार्य के पश्चात् मनुष्य को शुद्धिकरण और क्लेश का भागी बनाया जाएगा। जो लोग विजय प्राप्त कर सकते हैं और इस क्लेश के दौरान अपनी गवाही पर दृढ़ रह सकते हैं, वे वो लोग हैं जिन्हें अंततः पूर्ण बनाया जाएगा; वे विजेता हैं। इस क्लेश के दौरान मनुष्य से अपेक्षा की जाती है कि वह इस शुद्धिकरण को स्वीकार करे, और यह शुद्धिकरण परमेश्वर के कार्य की अंतिम घटना है। यह अंतिम बार है कि परमेश्वर के प्रबंधन के समस्त कार्य के समापन से पहले मनुष्य को शुद्ध किया जाएगा, और जो परमेश्वर का अनुसरण करते हैं, उन सभी को यह अंतिम परीक्षा स्वीकार करनी चाहिए, और उन्हें यह अंतिम शुद्धिकरण स्वीकार करना चाहिए। जो लोग क्लेश से व्याकुल हैं, वे पवित्र आत्मा के कार्य और परमेश्वर के मार्गदर्शन से रहित हैं, किंतु जिन्हें सच में जीत लिया गया है और जो सच में परमेश्वर की खोज करते हैं, वे अंततः डटे रहेंगे; ये वे लोग हैं, जिनमें मानवता है, और जो सच में परमेश्वर से प्रेम करते हैं। परमेश्वर चाहे कुछ भी क्यों न करे, इन विजयी लोगों को दर्शनों से वंचित नहीं किया जाएगा, और ये फिर भी अपनी गवाही में असफल हुए बिना सत्य को अभ्यास में लाएँगे। ये वे लोग हैं, जो अंततः बड़े क्लेश से उभरेंगे। भले ही आपदा को अवसर में बदलने वाले आज भी मुफ़्तख़ोरी कर सकते हों, किंतु अंतिम क्लेश से बच निकलने में कोई सक्षम नहीं है, और अंतिम परीक्षा से कोई नहीं बच सकता। जो लोग विजय प्राप्त करते हैं, उनके लिए ऐसा क्लेश जबरदस्त शुद्धिकरण हैं; किंतु आपदा को अवसर में बदलने वालों के लिए यह पूरी तरह से उन्हें निकाले जाने का कार्य है। जिनके हृदय में परमेश्वर है, उनकी चाहे किसी भी प्रकार से परीक्षा क्यों न ली जाए, उनकी निष्ठा अपरिवर्तित रहती है; किंतु जिनके हृदय में परमेश्वर नहीं है, वे अपनी देह के लिए परमेश्वर का कार्य लाभदायक न रहने पर परमेश्वर के बारे में अपना दृष्टिकोण बदल लेते हैं, यहाँ तक कि परमेश्वर को छोड़कर चले जाते हैं। इस प्रकार के लोग ऐसे होते हैं जो अंत में डटे नहीं रहेंगे, जो केवल परमेश्वर के आशीष खोजते हैं और उनमें परमेश्वर के लिए अपने आपको व्यय करने और उसके प्रति समर्पित होने की कोई इच्छा नहीं होती। ऐसे सभी अधम लोगों को परमेश्वर का कार्य समाप्ति पर आने पर बहिष्कृत कर दिया जाएगा, और वे किसी भी प्रकार की सहानुभूति के योग्य नहीं हैं। जो लोग मानवता से रहित हैं, वे सच में परमेश्वर से प्रेम करने में अक्षम हैं। जब परिवेश सही-सलामत और सुरक्षित होता है, या जब लाभ कमाया जा सकता है, तब वे परमेश्वर के प्रति पूरी तरह से आज्ञाकारी रहते हैं, किंतु जब जो वे चाहते हैं, उसमें कमी-बेशी की जाती है या अंततः उसके लिए मना कर दिया जाता है, तो वे तुरंत बगावत कर देते हैं। यहाँ तक कि एक ही रात के अंतराल में वे अपने कल के उपकारियों के साथ अचानक बिना किसी तुक या तर्क के अपने घातक शत्रु के समान व्यवहार करते हुए, एक मुस्कुराते, ‘उदार-हृदय’ व्यक्ति से एक कुरूप और जघन्य हत्यारे में बदल जाते हैं। यदि इन पिशाचों को निकाला नहीं जाता, तो ये पिशाच बिना पलक झपकाए हत्या कर देंगे, तो क्या वे एक छिपा हुआ खतरा नहीं बन जाएँगे? विजय के कार्य के समापन के बाद मनुष्य को बचाने का कार्य हासिल नहीं किया जाता। यद्यपि विजय का कार्य समाप्ति पर आ गया है, किंतु मनुष्य को शुद्ध करने का कार्य नहीं; वह कार्य केवल तभी समाप्त होगा, जब मनुष्य को पूरी तरह से शुद्ध कर दिया जाएगा, जब परमेश्वर के प्रति वास्तव में समर्पण करने वाले लोगों को पूर्ण कर दिया जाएगा, और जब अपने हृदय में परमेश्वर से रहित छद्मवेशियों को सफा कर दिया जाएगा। जो लोग परमेश्वर के कार्य के अंतिम चरण में उसे संतुष्ट नहीं करते, उन्हें पूरी तरह निकाल दिया जाएगा, और जिन्हें निकाल दिया जाता है, वे शैतान के हैं। चूँकि वे परमेश्वर को संतुष्ट करने में अक्षम हैं, इसलिए वे परमेश्वर के प्रति विद्रोही हैं, और भले ही वे लोग आज परमेश्वर का अनुसरण करते हों, फिर भी इससे यह साबित नहीं होता कि ये वो लोग हैं, जो अंततः बने रहेंगे। ‘जो लोग अंत तक परमेश्वर का अनुसरण करेंगे, वे उद्धार प्राप्त करेंगे,’ इन वचनों में ‘अनुसरण’ का अर्थ क्लेश के बीच डटे रहना है। आज बहुत-से लोग मानते हैं कि परमेश्वर का अनुसरण करना आसान है, किंतु जब परमेश्वर का कार्य समाप्त होने वाला होगा, तब तुम ‘अनुसरण करने’ का असली अर्थ जानोगे। सिर्फ इस बात से कि जीत लिए जाने के पश्चात् तुम आज भी परमेश्वर का अनुसरण करने में समर्थ हो, यह प्रमाणित नहीं होता कि तुम उन लोगों में से एक हो, जिन्हें पूर्ण बनाया जाएगा। जो लोग परीक्षणों को सहने में असमर्थ हैं, जो क्लेशों के बीच विजयी होने में अक्षम हैं, वे अंततः डटे रहने में अक्षम होंगे, और इसलिए वे बिल्कुल अंत तक अनुसरण करने में असमर्थ होंगे। जो लोग सच में परमेश्वर का अनुसरण करते हैं, वे अपने कार्य की परीक्षा का सामना करने में समर्थ हैं, जबकि जो लोग सच में परमेश्वर का अनुसरण नहीं करते, वे परमेश्वर के किसी भी परीक्षण का सामना करने में अक्षम हैं। देर-सवेर उन्हें निर्वासित कर दिया जाएगा, जबकि विजेता राज्य में बने रहेंगे। मनुष्य वास्तव में परमेश्वर को खोजता है या नहीं, इसका निर्धारण उसके कार्य की परीक्षा द्वारा किया जाता है, अर्थात्, परमेश्वर के परीक्षणों द्वारा, और इसका स्वयं मनुष्य द्वारा लिए गए निर्णय से कोई लेना-देना नहीं है। परमेश्वर हल्के में किसी मनुष्य को अस्वीकार नहीं करता; वह जो कुछ भी करता है, वह मनुष्य को पूर्ण रूप से आश्वस्त कर सकता है। वह ऐसा कुछ नहीं करता, जो मनुष्य के लिए अदृश्य हो, या कोई ऐसा कार्य जो मनुष्य को आश्वस्त न कर सके। मनुष्य का विश्वास सही है या नहीं, यह तथ्यों द्वारा साबित होता है, और इसे मनुष्य द्वारा तय नहीं किया जा सकता। इसमें कोई संदेह नहीं कि ‘गेहूँ को जंगली दाने नहीं बनाया जा सकता, और जंगली दानों को गेहूँ नहीं बनाया जा सकता।’ जो सच में परमेश्वर से प्रेम करते हैं, वे सभी अंततः राज्य में बने रहेंगे, और परमेश्वर किसी ऐसे व्यक्ति के साथ बुरा व्यवहार नहीं करेगा, जो वास्तव में उससे प्रेम करता है” (वचन, खंड 1, परमेश्वर का प्रकटन और कार्य, परमेश्वर का कार्य और मनुष्य का अभ्यास)। परमेश्वर के वचनों पर विचार करते हुए मैं समझ गई कि अंत के दिनों में परमेश्वर सभी को उनकी किस्म के अनुसार छाँटने का कार्य कर रहा है। जंगली दाने और गेहूँ, अच्छे और बुरे सेवक, भेड़ें और बकरियाँ केवल परीक्षणों और क्लेशों के द्वारा ही प्रकट किए जा सकते हैं। परमेश्वर का हम पर उत्पीड़न और क्लेश आने देना अर्थपूर्ण है। जो लोग सच्चे मन से परमेश्वर में विश्वास रखते हैं, उनके लिए यह पूर्णता है; जो लोग अवसरवादिता से आशीष पाना चाहते हैं और बस जैसे-तैसे काम चलाते हैं, उनके लिए यह प्रकाशन और निष्कासन है। जो लोग सचमुच परमेश्वर को चाहते हैं, वे चाहे किसी भी तरह के उत्पीड़न या क्लेश का सामना करें, परमेश्वर से इनकार या उससे विश्वासघात नहीं करेंगे और सत्य की खोज कर अपनी गवाही में अडिग रह सकते हैं। लेकिन जो लोग सच्चे मन से परमेश्वर का अनुसरण नहीं करते, भले ही वे कुछ समय के लिए सतही तौर पर त्याग कर सकते हैं और खुद को खपा सकते हैं, परमेश्वर के घर में खुद को एक विश्वासी के रूप में छिपा सकते हैं, एक बार जब परमेश्वर द्वारा व्यवस्थित परिवेश उनकी देह के लिए प्रतिकूल हो जाता है और आशीष पाने की उनकी इच्छा चूर-चूर हो जाती है, तो वे तुरंत परमेश्वर से इनकार और उससे विश्वासघात कर सकते हैं। परीक्षणों के बीच जो सत्य का अभ्यास कर सकते हैं और अपनी गवाही में अडिग रह सकते हैं, वे ही हैं जिन्हें परमेश्वर बचाना और पूर्ण बनाना चाहता है। जो अपनी गवाही में अडिग नहीं रह सकते, वे बेनकाब किए गए जंगली दाने हैं। परमेश्वर का कार्य कितना बुद्धिमत्तापूर्ण है! मैंने कलीसिया की फिल्म “मेरी जवानी की यादें” के उस भाई के बारे में सोचा जो केवल 20 साल का था। परमेश्वर में अपने विश्वास के कारण उसे सीसीपी द्वारा गिरफ्तारी और उत्पीड़न का सामना करना पड़ा। उसे परमेश्वर को नकारने और उससे विश्वासघात करने को मजबूर करने के लिए पुलिस ने क्रूरतापूर्वक उसके शरीर पर कप भर-भर कर खौलता हुआ पानी डाला। लेकिन भाई को यकीन था कि यही सच्चा मार्ग है और उसने हर तरह की यातना सहने के बावजूद परमेश्वर से इनकार या उससे विश्वासघात नहीं किया। एक और फिल्म है “शोधन करने वाले की आग”, जिसमें पुलिस ने बहन को परमेश्वर से विश्वासघात करने को मजबूर करने के लिए बेशर्मी से उसके कपड़े उतार दिए और उसे बिजली के डंडों से झटका दिया। बहन ने अत्यधिक अपमान और यातना सही। अपनी पीड़ा में उसने परमेश्वर से प्रार्थना की, शैतान के आगे झुकने के बजाय मरने की कसम खाई, परमेश्वर से इनकार नहीं किया, उससे विश्वासघात नहीं किया, सुंदर और जोरदार गवाही दी और शैतान को शर्मिंदा किया। मैंने देखा कि जो भाई-बहन सचमुच परमेश्वर में विश्वास रखते हैं, वे चाहे कितने भी खतरे या क्लेश का सामना करें, परमेश्वर से इनकार या उससे विश्वासघात नहीं करेंगे। लेकिन लिन हुई, जो लंबे समय से कलीसिया में अगुआ था, गिरफ्तार होने के बाद क्रूर यातना से बचने, अपनी बेटी के भविष्य को सुरक्षित करने और अपनी जान बचाने की कोशिश में यहूदा बन गया और कलीसिया के हितों से गद्दारी की, और बड़े लाल अजगर का सह-अपराधी और अनुचर बन गया। वह कई सालों से परमेश्वर में विश्वास रखता आया था और अक्सर भाई-बहनों के साथ बहुत संगति करता था, लेकिन उसे विश्वास नहीं था कि लोगों का भाग्य परमेश्वर के हाथों में है। जब महत्वपूर्ण क्षण आया, तो वह परमेश्वर से इनकार और उससे विश्वासघात करने में सक्षम था। तो फिर, जो संगति उसने दूसरों को दी, क्या वह सब केवल शब्द और धर्म-सिद्धांत नहीं थे? तथ्यों से पता चला कि उसके पास बिल्कुल भी सत्य वास्तविकता नहीं थी। वह सिर्फ एक छद्म-विश्वासी था जो अवसरवादिता के माध्यम से आशीष पाने की व्यर्थ आशा में परमेश्वर के घर में घुस आया था। अतीत में, मैंने केवल उसके बाहरी व्यवहार को देखा था। क्योंकि वह एक अगुआ था और वाक्पटुता से बोल सकता था, मैंने सोचा कि उसके पास सत्य वास्तविकता है। परमेश्वर के प्रकाशन के माध्यम से ही मुझमें भेद पहचानने की क्षमता बढ़ी। साथ ही, मैंने अपना असली आध्यात्मिक कद भी देखा। अक्सर, जब मुझ पर कोई खतरनाक स्थिति नहीं आती थी, तो मैं यह भी सोचती थी कि मुझमें कुछ आस्था है, लेकिन जब मुझे पता चला कि किसी को यातना दी गई है और उसने परमेश्वर से विश्वासघात किया है, तो मैं डर और कायरता में जीती रही। मैंने सबक सीखने के लिए सत्य की खोज नहीं की थी, न ही मैंने यह सोचा था कि अपने कर्तव्य को कैसे बनाए रखा जाए। मैंने देखा कि मेरे पास कोई सत्य वास्तविकता नहीं थी। अब वह समय है जब परमेश्वर लोगों के काम की परीक्षा लेता है। मुझे और अधिक सत्य से खुद को लैस करने की जरूरत है ताकि मैं परीक्षणों और क्लेशों में दृढ़ रह सकूँ।

बाद में, मैंने अपनी नकारात्मकता के मूल कारण पर भी विचार किया। मैंने परमेश्वर के वचन पढ़े : “तो क्या तुम लोग जानते हो कि लोगों के दिलों की गहराइयों में कौन-सी चीजें रहती हैं? (आशीष पाने के लिए परमेश्वर में विश्वास; यह वो चीज है जो लोगों के दिलों में रहती है।) बिल्कुल सही, लोग आशीष पाने, पुरस्कृत होने, ताज पहनने के लिए परमेश्वर में विश्वास रखते हैं। क्या यह सबके दिलों में नहीं है? यह एक तथ्य है कि यह सबके दिलों में है। हालाँकि लोग अक्सर इसके बारे में बात नहीं करते, यहाँ तक कि वे आशीष प्राप्त करने का अपना मकसद और इच्छा छिपाते हैं, फिर भी यह इच्छा और मकसद लोगों के दिलों की गहराई में हमेशा अडिग रहा है। लोग चाहे कितना भी आध्यात्मिक सिद्धांत समझते हों, उनके पास जो भी अनुभवजन्य ज्ञान हो, वे जो भी कर्तव्य निभा सकते हों, कितना भी कष्ट सहते हों, या कितनी भी कीमत चुकाते हों, वे अपने दिलों में गहरी छिपी आशीष पाने की प्रेरणा कभी नहीं छोड़ते, और हमेशा चुपचाप उसके लिए कड़ी मेहनत करते हैं। क्या यह लोगों के दिल के अंदर सबसे गहरी दबी बात नहीं है? आशीष प्राप्त करने की इस प्रेरणा के बिना तुम लोग कैसा महसूस करोगे? तुम किस रवैये के साथ अपना कर्तव्य निभाओगे और परमेश्वर का अनुसरण करोगे? अगर लोगों के दिलों में छिपी आशीष प्राप्त करने की यह प्रेरणा दूर कर दी जाए तो ऐसे लोगों का क्या होगा? संभव है कि बहुत-से लोग नकारात्मक हो जाएँगे, जबकि कुछ अपने कर्तव्यों के प्रति प्रेरणाहीन हो जाएँगे। वे परमेश्वर में अपने विश्वास में रुचि खो देंगे, मानो उनकी आत्मा गायब हो गई हो। वे ऐसे प्रतीत होंगे, मानो उनका हृदय छीन लिया गया हो। इसीलिए मैं कहता हूँ कि आशीष पाने की प्रेरणा ऐसी चीज है जो लोगों के दिल में गहरी छिपी है” (वचन, खंड 3, अंत के दिनों के मसीह के प्रवचन, जीवन संवृद्धि के छह संकेतक)। परमेश्वर के वचनों के प्रकाश में खुद को देखने पर, मुझे आखिरकार एहसास हुआ कि मेरी नकारात्मकता और प्रेरणा की कमी मुख्य रूप से आशीष पाने की मेरी मंशा से प्रेरित थी। अतीत में, जब माहौल आरामदायक था, तो मैं अपने अनुसरण में उत्साही थी और अपना कर्तव्य सक्रिय रूप से करती थी। लेकिन पीछे मुड़कर देखती हूँ तो मेरी प्रेरणा मुख्य रूप से इस विचार से आती थी कि केवल अपना कर्तव्य अच्छी तरह से करने से ही मेरा भविष्य और मंजिल अच्छी हो सकती है। अब, लिन हुई को यहूदा बनते और परमेश्वर से उसके विश्वासघात को देखकर, मुझे चिंता हुई कि अगर मैं गिरफ्तार हो गई, तो मैं लिन हुई की तरह हो जाऊँगी और अपनी गवाही में अडिग नहीं रह पाऊँगी, और तब मेरा कोई अच्छा परिणाम या मंजिल नहीं होगी, इसलिए मैंने पीछे हटना शुरू कर दिया। यहाँ तक कि जब मैं अपना कर्तव्य कर रही थी, तो मैं बस काम चला रही थी, अगर कोई खतरा होता, तो मैं जल्दी से घर भागकर छिप जाती, जब तक मैं सुरक्षित थी, मैं इस बात की परवाह नहीं करती थी कि मैंने अपना कर्तव्य कितनी अच्छी तरह से किया। परमेश्वर में मेरा विश्वास केवल आशीष और एक अच्छी मंजिल के लिए था, मैं किसी भी खतरे या क्लेश का सामना नहीं करना चाहती थी। मैंने परमेश्वर द्वारा व्यवस्थित परिस्थितियों में सबक सीखने के लिए सत्य की खोज नहीं की। परमेश्वर में मेरे विश्वास और उन छद्म-विश्वासियों के विश्वास के बीच क्या अंतर था जो परमेश्वर के घर में घुल-मिल जाते हैं और सत्य का अनुसरण नहीं करते, व्यर्थ में आशीषें पाने की आशा करते हैं? अगर मैंने इस दशा को हल करने के लिए सत्य की खोज नहीं की, तो जब मुझ पर परीक्षण आएँगे तो मैं निश्चित रूप से गिर जाऊँगी। इस बार परमेश्वर ने ऐसी स्थिति के माध्यम से मुझे बेनकाब किया और यह मेरे लिए उसका उद्धार था। मैंने अपने दिल से परमेश्वर का धन्यवाद किया।

बाद में मैंने यह भी विचार किया : जब मैंने देखा कि एक अगुआ को गिरफ्तार कर लिया गया है और वह यहूदा बन गया है तो मुझ पर इतनी तीव्र प्रतिक्रिया क्यों हुई? मैंने सोचा कि अगुआ वे सभी लोग हैं जिन्हें सत्य की काफी अच्छी समझ है और जिनके पास वास्तविकता है और अगर उन्हें गिरफ्तार किया गया, तो उन्हें अपनी गवाही में अडिग रहना चाहिए। लेकिन क्या मेरे विचार सत्य के अनुरूप थे? अपनी खोज के दौरान मैंने परमेश्वर के वचन पढ़े : “जब कोई व्यक्ति भाई-बहनों द्वारा अगुआ के रूप में चुना जाता है या परमेश्वर के घर द्वारा कोई निश्चित कार्य करने या कोई निश्चित कर्तव्य निभाने के लिए पदोन्नत किया जाता है, तो इसका यह मतलब नहीं कि उसका कोई विशेष रुतबा या पद है या वह जिन सत्यों को समझता है, वे अन्य लोगों की तुलना में अधिक गहरे और संख्या में अधिक हैं—तो ऐसा बिल्कुल भी नहीं है कि यह व्यक्ति परमेश्वर के प्रति समर्पण करने में सक्षम है और उसे धोखा नहीं देगा। निश्चय ही, इसका यह मतलब भी नहीं है कि ऐसे लोग परमेश्वर को जानते हैं और परमेश्वर का भय मानते हैं। वास्तव में उन्होंने इसमें से कुछ भी हासिल नहीं किया है। पदोन्नयन और संवर्धन सीधे मायने में केवल पदोन्नयन और संवर्धन ही है, और यह भाग्य में लिखे होने या परमेश्वर की अभिस्वीकृति पाने के समतुल्य नहीं है। उनकी पदोन्नति और विकास का सीधा-सा अर्थ है कि उन्हें उन्नत किया गया है, और वे विकसित किए जाने की प्रतीक्षा कर रहे हैं। और इस विकसित किए जाने का अंतिम परिणाम इस बात पर निर्भर करता है कि क्या यह व्यक्ति सत्य का अनुसरण करता है और क्या वह सत्य के अनुसरण का रास्ता चुनने में सक्षम है” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (5))। “परमेश्वर के वचनों को मानते हुए स्थिरता के साथ उनकी व्याख्या करने के योग्य होने का अर्थ यह नहीं है कि तुम्हारे पास वास्तविकता है; बातें इतनी भी सरल नहीं हैं जितनी तुम सोचते हो। तुम्हारे पास वास्तविकता है या नहीं, यह इस बात पर आधारित नहीं है कि तुम क्या कहते हो; अपितु यह इस पर आधारित है कि तुम किसे जीते हो। जब परमेश्वर के वचन तुम्हारा जीवन और तुम्हारी स्वाभाविक अभिव्यक्ति बन जाते हैं, तभी कहा जा सकता है कि तुममें वास्तविकता है और तभी कहा जा सकता है कि तुमने वास्तविक समझ और असल आध्यात्मिक कद हासिल कर लिया है। तुम्हारे अंदर लम्बे समय तक परीक्षा को सहने की क्षमता होनी चाहिए, और तुम्हें उस समानता को जीने के योग्य होना अनिवार्य है, जिसकी अपेक्षा परमेश्वर तुम से करता है; यह मात्र दिखावा नहीं होना चाहिए; बल्कि यह तुम में स्वाभाविक रूप से प्रवाहित होना चाहिए। तभी तुम में वस्तुतः वास्तविकता होगी और तुम जीवन प्राप्त करोगे” (वचन, खंड 1, परमेश्वर का प्रकटन और कार्य, केवल सत्य का अभ्यास करना ही इंसान में वास्तविकता का होना है)। परमेश्वर के वचनों से, मुझे समझ आया कि परमेश्वर का घर कलीसिया के कार्य की जरूरतों के अनुसार लोगों को पदोन्नत और विकसित करता है। कुछ लोग जिनमें अगुआ या कार्यकर्ता होने की काबिलियत और अपेक्षित शर्तें होती हैं, उन्हें अगुआ या कार्यकर्ता के रूप में चुना जाता है या कुछ खास काम करने के लिए पदोन्नत किया जाता है। यह उन्हें प्रशिक्षण के अवसर देने के लिए है। लेकिन इसका मतलब यह नहीं है कि उनके पास सत्य वास्तविकताएँ हैं, न ही इसका मतलब यह है कि उनका आध्यात्मिक कद अन्य भाई-बहनों से बड़ा है। बस इतना है कि वे जो कर्तव्य करते हैं और जो कार्य करते हैं, वे अलग-अलग हैं। परमेश्वर के वचनों के प्रकाश में खुद को देखने पर, मैंने पाया कि अगुआओं और कार्यकर्ताओं के प्रति मेरा परिप्रेक्ष्य गलत था। उदाहरण के लिए, जब मैंने लिन हुई को गिरफ्तार होते देखा, तो मैंने सोचा कि चूँकि वह एक अगुआ था और उसकी संगति काफी स्पष्ट थी, तो वह निश्चित रूप से सत्य का अनुसरण करता होगा और उसके पास वास्तविकताएँ होंगी, अगर उसे गिरफ्तार किया गया, तो उसे अपनी गवाही में अडिग रहना चाहिए। जब मैंने उसे पूरी तरह से यहूदा बनते देखा, तो मैं यह समझ नहीं पाई। मुझे यह भी चिंता हुई कि चूँकि मैं अगुआ या कार्यकर्ता नहीं रही हूँ, इसलिए अगर मुझे गिरफ्तार किया गया तो मैं अडिग नहीं रह पाऊँगी। अब मैं समझ गई कि किसी व्यक्ति के पास सत्य वास्तविकताएँ हैं या नहीं, यह इस बात से तय नहीं होता कि उसने कौन-सा कर्तव्य किया है या वह कितने धर्म-सिद्धांत बोल सकता है, बल्कि मुख्य रूप से इस बात से तय होता है कि क्या वह मामलों का सामना करते समय सत्य का अभ्यास कर सकता है। मैंने कलीसिया की एक बुजुर्ग बहन के बारे में सोचा जो भेंटों को सुरक्षित रखने के लिए जिम्मेदार थी। जब एक यहूदा पुलिस को तलाशी के लिए उसके घर ले गया और पुलिस ने उसे धमकाया और भेंटें सौंपने के लिए मजबूर करने की कोशिश की, तो बहन शैतान की बुरी शक्तियों से नहीं डरी और उसने भेंटों की रक्षा के लिए अपनी जान जोखिम में डाल दी, बुद्धिमानी से पुलिस को जवाब देने के लिए परमेश्वर पर भरोसा किया और पुलिस के जाने के बाद, उसने तुरंत भेंटों को सुरक्षित स्थान पर पहुँचा दिया। लोगों की नजरों में, बुजुर्ग बहन अगुआ नहीं रही थी और संगति या धर्मोपदेश नहीं दे सकती थी, लेकिन जब मामलों का सामना करना पड़ा, तो वह अपनी सुरक्षा की परवाह न करके भेंटों की रक्षा कर सकी और परमेश्वर के घर के हितों की रक्षा कर सकी। ऐसे व्यक्ति ने गवाही दी।

लिन हुई की विफलता का एक कारण जेल में कष्ट झेलने का उसका डर था। दूसरा कारण यह था कि जब बड़े लाल अजगर ने उसे धमकाने के लिए उसकी बेटी के भविष्य का इस्तेमाल किया, तो उसे विश्वास नहीं था कि लोगों का भाग्य परमेश्वर के हाथों में है। अपनी इसी तरह की दशा के बारे में सोचते हुए, मैंने अपनी इस दशा के संबंध में परमेश्वर के वचन खोजे। मैंने परमेश्वर के वचन पढ़े : “मनुष्य का भाग्य परमेश्वर के हाथों से नियंत्रित होता है। तुम स्वयं को नियंत्रित करने में असमर्थ हो : हमेशा अपनी ओर से भाग-दौड़ करते रहने और व्यस्त रहने के बावजूद मनुष्य स्वयं को नियंत्रित करने में अक्षम रहता है। यदि तुम अपने भविष्य की संभावनाओं को जान सकते, यदि तुम अपने भाग्य को नियंत्रित कर सकते, तो क्या तुम तब भी एक सृजित प्राणी होते? ... मनुष्य की मंज़िल सृजनकर्ता के हाथ में है, तो मनुष्य स्वयं को नियंत्रित कैसे कर सकता है?” (वचन, खंड 1, परमेश्वर का प्रकटन और कार्य, मनुष्य के सामान्य जीवन को बहाल करना और उसे एक अद्भुत मंजिल पर ले जाना)। परमेश्वर के वचनों पर विचार करते हुए, मैं समझ गई कि परमेश्वर सृष्टिकर्ता है, मनुष्य एक सृजित प्राणी है और लोगों का भाग्य परमेश्वर के हाथों में है। किसी व्यक्ति का भाग्य कैसा होगा, यह परमेश्वर ने बहुत पहले ही निर्धारित और व्यवस्थित कर दिया है। भले ही लोग अपने लिए योजनाएँ बनाएँ और साजिशें रचें, वे अपने भाग्य को नियंत्रित नहीं कर सकते। मेरी यह चिंता कि सीसीपी की पुलिस मुझे धमकाने के लिए मेरे परिवार के भविष्य का इस्तेमाल करेगी, मुख्य रूप से परमेश्वर की संप्रभुता की सच्ची समझ की कमी के कारण थी। अब मैं समझ गई कि अगर मैं सचमुच एक दिन गिरफ्तार होकर जेल में डाल दी गई, तो मेरा परिवार इसमें फँसेगा या नहीं, यह सब परमेश्वर के हाथों में है। मैं एक सृजित प्राणी हूँ, मैं अपना भाग्य भी नियंत्रित नहीं कर सकती, फिर भी मैं अपने परिवार के भविष्य के बारे में चिंता कर रही थी। मैं कितनी मूर्ख थी! गिरफ्तार होने से पहले ही, मैं यहूदा के रूप में बेनकाब होने को लेकर चिंतित थी, इसलिए मैंने घर पर छिपकर अपनी जान बचाने की कोशिश की, यहाँ तक कि जो कर्तव्य मुझे करने चाहिए थे, वे भी नहीं किए और अपने कर्तव्य के प्रति पूरी तरह से वफादारी से रहित थी। बाहरी तौर पर, मैंने लिन हुई की तरह यहूदा बनकर सीधे परमेश्वर से विश्वासघात नहीं किया था, लेकिन अपना कर्तव्य अच्छी तरह से न करके, क्या मैं शैतान की चाल में नहीं फँस गई थी और अपनी गवाही नहीं खो बैठी थी? इसलिए मैंने परमेश्वर से प्रार्थना की, “हे परमेश्वर, लिन हुई यहूदा के रूप में बेनकाब हुआ है। मैंने कई गलत विचार प्रकट किए हैं और मैं डरपोक और भयभीत रही हूँ, लेकिन इस प्रकाशन के माध्यम से, मैंने अपना असली आध्यात्मिक कद स्पष्ट रूप से देखा है और मैं देखती हूँ कि मुझमें कितनी कम आस्था है। हे परमेश्वर, भविष्य में अपने कर्तव्य निर्वहन में अपनी गवाही में अडिग रहने के लिए मेरा मार्गदर्शन करो।” बाद में, मैंने सफाई कार्य के लिए जिम्मेदार उन बहनों के बारे में सोचा जो खराब दशा में थीं, मैंने यह भी सोचा कि अभी भी कुछ काम हैं जिन पर उनके साथ चर्चा करने की जरूरत है। इसलिए मैंने उनसे मिलने का समय तय किया और हमारी सभा से कुछ नतीजे मिले।

इस बार, एक यहूदा के प्रकाशन ने मुझे अपना असली आध्यात्मिक कद पहचानने और यह देखने का अवसर दिया कि आशीष पाने की मेरी इच्छा कितनी प्रबल थी। मुझे अपने स्वार्थी और नीच शैतानी स्वभाव की भी कुछ समझ मिली। साथ ही, इसने मुझे और भी स्पष्ट रूप से यह देखने में मदद की कि सीसीपी द्वारा शासित देश में सत्य पाने के लिए परमेश्वर में विश्वास रखना कोई आसान बात नहीं है। सचमुच अपनी जान जोखिम में डालनी पड़ती है! भले ही मेरा आध्यात्मिक कद अभी भी छोटा है, मैं इस तरह के परिवेश में समर्पण करने और परमेश्वर के वचनों और कार्य का अनुभव करने को तैयार हूँ। परमेश्वर का धन्यवाद!


28. क्या माता-पिता अपने बच्चों का भाग्य बदल सकते हैं?

झेंग ची, चीन

सर्वशक्तिमान परमेश्वर का अंत के दिनों का कार्य स्वीकारने के बाद परमेश्वर के वचन खाने और पीने से मुझे एहसास हुआ कि केवल परमेश्वर में विश्वास करने और उसकी आराधना करने से ही मानवजाति के पास अच्छा भाग्य और गंतव्य हो सकते हैं और मैं समझ गई कि इस अंधकारमय और बुरी दुनिया में परमेश्वर में विश्वास ही जीवन का एकमात्र सही मार्ग है। उस समय मेरा बेटा मिडिल स्कूल में था और मैं अक्सर उससे परमेश्वर में विश्वास करने के बारे में बात करती थी, उसे बताती थी कि मनुष्यों को परमेश्वर ने बनाया है और इसलिए परमेश्वर में विश्वास करना चाहिए और उसकी आराधना करनी चाहिए और अपने दिल में मैं उम्मीद करती थी कि मेरा बेटा मेरे साथ परमेश्वर में विश्वास करेगा। इस तरह वह परमेश्वर से देखरेख और सुरक्षा पा सकेगा और उसके पास एक अच्छी मंजिल होगी। परमेश्वर को पाने के कुछ समय बाद मैं कलीसिया में अपना कर्तव्य निभाने लगी, लेकिन सीसीपी हर जगह ईसाइयों को गिरफ्तार और उन पर अत्याचार कर रही थी और निराधार अफवाहें फैला रही थी, इसलिए मेरे पति ने मुझे रोकना और सताना शुरू कर दिया, उसे डर था कि मेरी आस्था की वजह से मुझे गिरफ्तार किया जा सकता है, इससे मेरा परिवार भी फँस सकता है और वह अक्सर मुझसे बहस करता था। लेकिन मेरा बेटा मेरी आस्था का बहुत समर्थन करता था और वह अक्सर अपने पिता को मेरी राह में आड़े न आने के लिए मनाने की कोशिश करता था। हर बार जब मेरा बेटा सप्ताहांत में घर आता तो जब भी मेरे पास समय होता, मैं उसके साथ बाइबल की कहानियाँ साझा करती और परमेश्वर के वचन पढ़ती। कभी-कभी जब मैं उसे टीवी देखते और सक्रिय रूप से परमेश्वर के वचन न पढ़ते देखती तो मैं चिंतित हो जाती और उसे अपने साथ परमेश्वर के वचन पढ़ने के लिए कहती रहती। मेरा बेटा मौखिक रूप से सहमत हो जाता, लेकिन फिर बिना हिले-डुले वहीं बैठा रहता और मैं गुस्सा हो जाती और कभी-कभी उसे डांट भी देती। जब वह देखता कि मैं गुस्से में हूँ तो वह परमेश्वर के वचनों के कुछ अंश पढ़ने फौरन चला आता था। मैं समझ सकती थी कि मेरा बेटा मेरे साथ बस औपचारिकता निभा रहा है, लेकिन मुझे लगा कि कुछ भी हो, यह उसके परमेश्वर के वचन बिल्कुल न पढ़ने से तो बेहतर है। जब मेरा बेटा हाई स्कूल में पहुँच गया तो मैं पास की ही एक कलीसिया में अपना कर्तव्य निभाने लगी और जब भी सप्ताहांत आता, मैं घर जाने की पूरी कोशिश करती ताकि मैं उससे परमेश्वर में विश्वास करने के बारे में बात कर सकूँ। बाद में मेरा बेटा विश्वविद्यालय चला गया और मैंने उसे एक MP5 प्लेयर खरीदकर दिया ताकि वह उसे स्कूल ले जा सके और परमेश्वर के वचन पढ़ने के लिए समय निकाल सके। कुछ समय बाद मैं उसे फोन करके याद दिलाती, उसे “कुछ अनुपूरक आहार लेने” के लिए कहती, जिसका मतलब होता था कि उसे परमेश्वर के और अधिक वचन पढ़ने चाहिए। जब मेरा बेटा छुट्टियों में घर आया तो मैंने उससे सबसे पहले यही पूछा, “क्या तुम स्कूल में परमेश्वर के वचन पढ़ रहे हो?” जब उसने कहा कि समय मिलने पर वह उन्हें पढ़ता है तो मुझे राहत महसूस हुई।

2011 के वसंत में किसी ने मेरी आस्था के बारे में अधिकारियों को सूचना दे दी और इसलिए सीसीपी द्वारा गिरफ्तार किए जाने से बचने के लिए मुझे अपने कर्तव्य करने के लिए घर छोड़ना पड़ा। उस समय मेरा बेटा दूर के एक विश्वविद्यालय में दूसरे वर्ष में था और मैं उसे फोन करने के लिए दर्जनों मील की यात्रा करके एक सार्वजनिक फोन का उपयोग करती थी, उसे याद दिलाती, “‘अपना अनुपूरक आहार लेना’ मत भूलना।” जब मैं उससे ऐसा करने का वादा सुनती थी तो मुझे सुकून मिलता था। मैंने हमेशा यह उम्मीद की थी कि स्नातक होने के बाद वह परमेश्वर में विश्वास करने आ सकेगा और मेरे साथ जुड़ सकेगा और मैं अक्सर परमेश्वर से प्रार्थना करती थी, उससे विनती करती थी कि वह मेरे बेटे के दिल को प्रेरित करे और परमेश्वर में विश्वास करने के लिए उसका मार्गदर्शन करे। लेकिन चीजें मेरी इच्छा के विपरीत हुईं। 2013 के पतझड़ में मेरा बेटा स्नातक करने के बाद एक सैन्य अकादमी में चला गया। तब मैं चिंतित हो गई, “सीसीपी एक नास्तिक पार्टी है और यह सैन्य कर्मियों को आस्था रखने की अनुमति नहीं देती। अकादमी में जाने के बाद मेरे बेटे को न केवल परमेश्वर के वचन पढ़ने से मना कर दिया जाएगा, बल्कि उसे हर दिन सीसीपी द्वारा ब्रेनवॉश भी किया जाएगा और उसे नास्तिक विचारों से भरा जाएगा। अगर यह जारी रहा तो वह निश्चित रूप से परमेश्वर से अधिकाधिक दूर होता जाएगा। क्या वह तब भी परमेश्वर में विश्वास कर पाएगा?” उन वर्षों के दौरान मैंने हमेशा यह उम्मीद की थी कि मेरा बेटा परमेश्वर में विश्वास करेगा और उसके पास एक अच्छी मंजिल होगी, लेकिन अब मेरी वह इच्छा पूरी तरह चकनाचूर हो चुकी थी। जब मैंने अपने बेटे के उस नरक जैसी जगह पर जाने के बारे में सोचा, तो मैं खा-पी नहीं पाती थी, सो नहीं पाती थी और रोए बिना नहीं रह पाती थी। मैंने सोचा कि कैसे वह अपने हाई स्कूल के वर्षों के दौरान हर दो सप्ताह में एक बार घर आता था और मैं अक्सर अपने कर्तव्यों के कारण समय पर वापस नहीं आ पाती थी। बाद में जब मैंने अपने कर्तव्य निभाने के लिए घर छोड़ दिया तो मेरे पास उसके साथ संगति करने का समय नहीं रहा। मुझे लगा कि अगर मैंने स्थानीय स्तर पर ही अपने कर्तव्य निभाए होते तो मैं उसके साथ परमेश्वर के और अधिक वचन पढ़ सकती थी और उसका और भी मार्गदर्शन कर सकती थी और शायद वह गलत रास्ते पर नहीं चलता। जब मैंने इस तरह सोचा तो मुझे लगा कि मैंने एक माँ के रूप में अपनी जिम्मेदारियाँ पूरी नहीं की हैं और मैंने अपने बेटे के प्रति ऋणी महसूस किया। और इससे भी ज्यादा, मैं उसके भविष्य और भाग्य को लेकर चिंतित थी। बाद में मैंने कलीसिया में कई युवा भाई-बहनों को देखा जो लगभग मेरे बेटे की उम्र के थे और मैंने उन्हें परमेश्वर में विश्वास करते और सही मार्ग पर चलते देखा, जबकि मेरा बेटा बाहर संसार का अनुसरण कर रहा था। मुझे हमेशा उसके बारे में पछतावा होता था, मुझे पछतावा होता था कि मैंने उस पर और अधिक प्रयास नहीं किए थे और मैंने उसके साथ परमेश्वर के और अधिक वचन नहीं पढ़े थे। जब मैं अपने कर्तव्यों में व्यस्त नहीं होती थी तो मैं अपने बेटे के बारे में सोचती और खुद को अपराधबोध और दुःख से भरा पाती।

बाद में मैंने परमेश्वर के वचनों के दो अंश पढ़े और मैं अपने बेटे के बारे में अपनी कुछ चिंताओं को छोड़ने में सक्षम रही। सर्वशक्तिमान परमेश्वर कहता है : “जन्म देने और बच्चे के पालन-पोषण के अलावा बच्चे के जीवन में माता-पिता का उत्तरदायित्व उसके बड़ा होने के लिए बाहर से महज एक परिवेश प्रदान करना है और बस इतना ही होता है क्योंकि सृष्टिकर्ता के पूर्वनिर्धारण के अलावा किसी भी चीज का उस व्यक्ति के भाग्य से कोई सम्बन्ध नहीं होता। किसी व्यक्ति का भविष्य कैसा होगा, इसे कोई नियन्त्रित नहीं कर सकता; इसे बहुत पहले ही पूर्व निर्धारित किया जा चुका होता है, किसी के माता-पिता भी उसके भाग्य को नहीं बदल सकते। जहाँ तक भाग्य की बात है, हर कोई स्वतन्त्र है और हर किसी का अपना भाग्य है। इसलिए किसी के भी माता-पिता जीवन में उसके भाग्य को बिल्कुल भी नहीं रोक सकते या जब उस भूमिका की बात आती है जो वे जीवन में निभाते हैं तो उसमें जरा-सा भी योगदान नहीं दे सकते हैं” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है III)। “‘बच्चों का सही मार्ग पर न चलने का संबंध उनके माता-पिता से है,’ यह कहना गलत है। चाहे कोई भी हो, अगर वह किसी निश्चित तरह का व्यक्ति है तो वह एक निश्चित मार्ग पर चलेगा। क्या यह तय नहीं है? (है।) व्यक्ति जिस मार्ग को अपनाता है उससे निर्धारित होता है कि वह क्या है। वह जिस मार्ग को अपनाता है और जिस तरह का व्यक्ति बनता है, यह स्वयं पर निर्भर करता है। ये ऐसी चीजें हैं जो पूर्व-नियत, जन्मजात हैं और जिनका संबंध व्यक्ति की प्रकृति से है। तो माता-पिता द्वारा दी गई शिक्षा की क्या उपयोगिता है? क्या यह किसी व्यक्ति की प्रकृति को नियंत्रित कर सकती है? (नहीं।) माता-पिता द्वारा दी गई शिक्षा मानव प्रकृति को नियंत्रित नहीं कर सकती और न ही इस समस्या को हल कर सकती है कि व्यक्ति किस मार्ग पर जाएगा। वह एकमात्र शिक्षा क्या है जो माता-पिता दे सकते हैं? अपने बच्चों के दैनिक जीवन में कुछ सरल व्यवहार, कुछ एकदम सतही विचार और स्व-आचरण के नियम—ये ऐसी चीजें हैं जिनका माता-पिता से कुछ लेना-देना है। बच्चों के बालिग होने से पहले माता-पिता को अपनी उचित जिम्मेदारी पूरी करनी चाहिए, यानी अपने बच्चों को यह सिखाना चाहिए कि वे सही मार्ग पर चलें, कड़ी मेहनत से पढ़ाई करें और बड़े होने पर बाकी लोगों से ऊपर उठने में सक्षम होने का प्रयास करें, बुरे काम न करें या बुरे इंसान न बनें। माता-पिता को अपने बच्चों के व्यवहार को भी नियंत्रित करना चाहिए, उन्हें विनम्र होना और अपने से बड़ों से मिलने पर उनका अभिवादन करना सिखाना चाहिए, और उन्हें व्यवहार से संबंधित अन्य बातें सिखानी चाहिए—यही वह जिम्मेदारी है जो माता-पिता को पूरी करनी चाहिए। अपने बच्चे के जीवन का ख्याल रखना और उसे स्व-आचरण के कुछ बुनियादी नियमों की शिक्षा देना—माता-पिता का प्रभाव इतना ही है। जहाँ तक उनके बच्चे के व्यक्तित्व का सवाल है, माता-पिता यह नहीं सिखा सकते। कुछ माता-पिता शांत स्वभाव के होते हैं और हर काम आराम से करते हैं, जबकि उनके बच्चे बहुत अधीर होते हैं और थोड़ी देर के लिए भी शांत नहीं रह पाते। वे 14-15 साल की उम्र में अपने से ही जीविकोपार्जन करने के लिए निकल पड़ते हैं, वे हर चीज में अपने फैसले खुद लेते हैं, उन्हें अपने माता-पिता की जरूरत नहीं होती और वे बहुत स्वतंत्र होते हैं। क्या यह उन्हें उनके माता-पिता सिखाते हैं? नहीं। इसलिए किसी व्यक्ति के व्यक्तित्व, स्वभाव और यहाँ तक कि उसके सार, और साथ ही भविष्य में वह जो मार्ग चुनता है, इन सबका उसके माता-पिता से कोई लेना-देना नहीं है। ... ‘बिना सिखाए खाना खिलाना पिता की गलती है,’ इस अभिव्यक्ति में एक समस्या है। भले ही अपने बच्चों को शिक्षित करने की जिम्मेदारी माता-पिता की होती है मगर एक बच्चे का भाग्य उसके माता-पिता द्वारा नहीं बल्कि बच्चे की प्रकृति से निर्धारित होता है। क्या शिक्षा बच्चे की प्रकृति की समस्या हल कर सकती है? यह इसे बिल्कुल भी हल नहीं कर सकती। कोई व्यक्ति जीवन में जो मार्ग अपनाता है, वह उसके माता-पिता द्वारा निर्धारित नहीं होता, बल्कि परमेश्वर द्वारा पहले से निर्धारित होता है। ऐसा कहा जाता है कि ‘मनुष्य का भाग्य स्वर्ग द्वारा तय होता है,’ और यह कहावत मानवीय अनुभव से निकली है। व्यक्ति के बालिग होने से पहले तुम यह नहीं बता सकते कि वह कौन-सा मार्ग अपनाएगा। जब वह बालिग हो जाएगा, और उसके पास विचार होंगे और वह समस्याओं पर चिंतन कर सकेगा तब वह चुनेगा कि इस विस्तृत समुदाय में उसे क्या करना है। कुछ लोग कहते हैं कि वे वरिष्ठ अधिकारी बनना चाहते हैं, दूसरे कहते हैं कि वे वकील बनना चाहते हैं और फिर कुछ और कहते हैं कि वे लेखक बनना चाहते हैं। हर किसी की अपनी पसंद और अपने विचार होते हैं। कोई भी यह नहीं कहता, ‘मैं बस अपने माता-पिता द्वारा मेरी शिक्षा पूरी किए जाने का इंतजार करूँगा। मैं वही बनूँगा जो मेरे माता-पिता मुझे बनने के लिए शिक्षित करेंगे।’ कोई भी व्यक्ति इतना बेवकूफ नहीं है। बालिग होने के बाद लोगों के विचार उमड़ने और धीरे-धीरे परिपक्व होने लगते हैं, और इस तरह उनके आगे का मार्ग और लक्ष्य अधिक स्पष्ट होने लगते हैं। इस समय धीरे-धीरे यह जाहिर और स्पष्ट हो जाता है कि वह किस प्रकार का व्यक्ति है और किस समूह का हिस्सा है। यहाँ से हरेक इंसान का व्यक्तित्व, साथ ही उसका स्वभाव और वह किस मार्ग का अनुसरण कर रहा है, जीवन में उसकी दिशा और वह किस समूह से संबंधित है, सब धीरे-धीरे स्पष्ट परिभाषित होने लगता है। यह सब किस पर आधारित है? आखिरकार, यह उसी चीज पर आधारित है जो परमेश्वर ने पहले से निर्धारित किया है—इसका व्यक्ति के माता-पिता से कोई लेना-देना नहीं है” (वचन, खंड 4, मसीह-विरोधियों को उजागर करना, मद नौ (भाग एक))। परमेश्वर के वचनों से मुझे एहसास हुआ कि माता-पिता की जिम्मेदारी बच्चों को जन्म देना और उनका पालन-पोषण करना है, उनके विकास के लिए एक अच्छा माहौल प्रदान करना है, वयस्क होने से पहले उन्हें अच्छा बनने, सही मार्ग पर चलने और खराब चीजें न करने की शिक्षा देना है और उन्हें आचरण के सबसे बुनियादी सिद्धांत सिखाना है। लेकिन किसी बच्चे का भाग्य और जीवन में वह जो मार्ग अपनाता है, वह सब परमेश्वर द्वारा पूर्वनियत होता है और ये ऐसी चीजें नहीं हैं जिन्हें माता-पिता तय या नियंत्रित कर सकते हैं। बच्चे जब वयस्क हो जाते हैं तो उनके अपने-अपने विचार और अपनी-अपनी पसंद होती है और वे किस तरह के व्यक्ति हैं, किस समूह से संबंधित हैं और वे किस मार्ग पर चलना चुनते हैं, यह सब स्पष्ट हो जाता है। लेकिन मैंने यह गलत सोच लिया कि जब मेरा बच्चा बड़ा हो गया और उसने परमेश्वर में विश्वास नहीं किया या वह सही मार्ग पर नहीं चला तो यह एक माँ के रूप में मेरी विफलता थी और ऐसा इसलिए था क्योंकि मैंने उसे परमेश्वर के और अधिक वचन नहीं सुनाए थे या उसका अधिक मार्गदर्शन नहीं किया था, जिसके कारण वह दुनिया के मार्ग पर चला। पिछले दस वर्षों के दौरान मैं गहरे अपराधबोध में जी रही थी, लगातार उसके प्रति ऋणी महसूस कर रही थी। मैं बहुत सारे वर्षों से परमेश्वर में विश्वास करती थी, लेकिन मैं लोगों और मामलों को परमेश्वर के वचनों के अनुसार नहीं देखती थी। यह सचमुच शर्मनाक था! मेरे बेटे का आस्था के मार्ग पर न चलना भी उसकी उस प्रकृति से निर्धारित था जो सत्य से प्रेम नहीं करती। मैंने वास्तव में घर पर उससे अक्सर परमेश्वर में विश्वास करने के बारे में बात की थी, लेकिन उसे परमेश्वर के वचनों में दिलचस्पी नहीं थी। हर बार मुझे उसे बुलाना और आग्रह करना पड़ता था, वह मुझे खुश करने के लिए बस परमेश्वर के थोड़े से वचन पढ़ लेता था। जैसे-जैसे वह बड़ा हुआ, वह दुनिया, प्रसिद्धि और लाभ से मोहित हो गया, इसलिए स्वाभाविक रूप से उसने दुनिया के मार्ग पर चलने की कोशिश की। भले ही मैंने अपना कर्तव्य निभाने के लिए घर न छोड़ा होता और उसे रोज परमेश्वर के वचन पढ़कर सुनाने के लिए मैं घर पर रुकी रहती, फिर भी वह परमेश्वर में विश्वास करने तक नहीं पहुँचता। उसका भाग्य और वह जिस मार्ग पर चलता है, वे ऐसी चीजें नहीं हैं जिन्हें मैं, उसकी माँ के रूप में, नियंत्रित कर सकती हूँ। यह उसकी प्रकृति से संबंधित है और परमेश्वर के पूर्वनियत करने पर भी निर्भर करता है। एक बहन थी जिसने कॉलेज से स्नातक होने के बाद अपना पूरा समय अपने कर्तव्य करने में समर्पित कर दिया, लेकिन उसे उसके अविश्वासी पिता ने पुलिस स्टेशन भेज दिया। रिहा होने के बाद उसने परमेश्वर में विश्वास करना और अपना कर्तव्य निभाना जारी रखा। एक और बहन एक प्रतिष्ठित विश्वविद्यालय में गई, जब उसने परमेश्वर के वचन सुने तो वह बहुत प्रभावित हो गई और उसने परमेश्वर में विश्वास करने का संकल्प ले लिया और इसलिए उसने अपनी स्नातक की पढ़ाई छोड़ दी और पूर्णकालिक रूप से अपना कर्तव्य निभाना और परमेश्वर के लिए खुद को खपाना शुरू कर दिया। इन तथ्यों से मैंने देखा कि लोग जिस मार्ग पर चलने का निर्णय लेते हैं, उसका उनके माता-पिता से वास्तव में कोई संबंध नहीं होता।

एक दिन मैंने भक्ति के दौरान परमेश्वर के ये वचन पढ़े : “कुछ माँ-बाप की अपने बच्चों से इस प्रकार की अपेक्षाएँ होती हैं : ‘हमारे बच्चों को सही रास्ते पर चलना चाहिए, उन्हें परमेश्वर में विश्वास करना चाहिए, धर्मनिरपेक्ष संसार को त्याग देना चाहिए और अपनी नौकरी छोड़ देनी चाहिए। नहीं तो, जब हम राज्य में प्रवेश करेंगे, तो वे प्रवेश नहीं कर सकेंगे और हम उनसे अलग हो जाएँगे। कितना अद्भुत होगा अगर हमारा पूरा परिवार एक साथ राज्य में प्रवेश कर सके! हम स्वर्ग में भी एक साथ हो सकते हैं, जैसे हम यहाँ पृथ्वी पर हैं। राज्य में, हमें एक-दूसरे को अकेला नहीं छोड़ना चाहिए, हमें युगों-युगों तक साथ रहना चाहिए!’ फिर, पता चलता है कि उनके बच्चे परमेश्वर में विश्वास नहीं करते, बल्कि सांसारिक चीजों का अनुसरण करते हैं, बहुत सारा पैसा कमाना और बहुत अमीर बनना चाहते हैं; वे वही पहनते हैं जो फैशन में है, वे वही करते हैं और उसी बारे में बात करते हैं जो प्रचलन में है, और अपने माँ-बाप की इच्छाओं को पूरा नहीं करते। नतीजतन, ये माँ-बाप परेशान हो जाते हैं, प्रार्थना करते और व्रत रखते हैं, हफ्ते भर का, दस दिन या पंद्रह दिनों का व्रत करते हैं, और इस मामले में अपने बच्चों की खातिर काफी प्रयास करते हैं। अक्सर भूखे रहने से उनका सिर घूमता है, और वे अक्सर रोते हुए परमेश्वर से प्रार्थना करते हैं। मगर, वे चाहे कैसे भी प्रार्थना करें या कितना भी प्रयास करें, उनके बच्चों को कोई फर्क नहीं पड़ता, उनकी आँखें नहीं खुलती हैं। जितना ज्यादा उनके बच्चे विश्वास करने से इनकार करते हैं, उतना ही ज्यादा ये माँ-बाप सोचते हैं : ‘अरे नहीं, मैं अपने बच्चों की अपेक्षाओं पर खरा नहीं उतरा, मैंने उन्हें निराश किया है। मैं उन तक सुसमाचार फैलाने में सक्षम नहीं रहा, और मैं उन्हें अपने साथ उद्धार के मार्ग पर भी नहीं ला पाया। बेवकूफ कहीं के—यह आशीषों का मार्ग है!’ वे बेवकूफ नहीं हैं; उन्हें बस इसकी जरूरत नहीं है। ये माँ-बाप ही बेवकूफ हैं जो अपने बच्चों को इस रास्ते पर धकेलने की कोशिश कर रहे हैं, है न? अगर उनके बच्चों को यह जरूरत होती, तो क्या इन माँ-बाप को इन चीजों के बारे में बात करने की जरूरत पड़ती? उनके बच्चे खुद-ब-खुद विश्वास करने लगते। ये माँ-बाप हमेशा सोचते हैं : ‘मैंने अपने बच्चों को निराश किया है। मैंने उन्हें छोटी उम्र से ही कॉलेज जाने के लिए प्रोत्साहित किया और जब से वे कॉलेज गए, तब से उन्होंने पीछे मुड़कर नहीं देखा। वे सांसारिक चीजों के पीछे भागना बंद ही नहीं करते, और जब भी वापस आते हैं, तो सिर्फ काम करने, पैसा कमाने, किसको तरक्की मिली और किसने नई गाड़ी खरीदी, किसने किसी अमीर व्यक्ति से शादी की, कौन आगे की पढ़ाई करने या एक्सचेंज स्टूडेंट बनकर यूरोप गया, यही बातें करते हैं और बताते हैं कि दूसरों का जीवन कितना अच्छा चल रहा है। जब भी वे घर आते हैं, तो उन्हीं चीजों के बारे में बात करते हैं, और मैं उन्हें सुनना नहीं चाहता, मगर मेरे पास कोई और चारा भी नहीं है। मैं उन्हें परमेश्वर में विश्वास दिलाने के लिए चाहे कुछ भी कहूँ, वे फिर भी नहीं सुनेंगे।’ नतीजतन, उनके और उनके बच्चों के बीच दरार पड़ जाती है। जब भी वे अपने बच्चों को देखते हैं, तो उनका चेहरा काला पड़ जाता है; जब भी वे अपने बच्चों से बात करते हैं तो उनके हाव-भाव उदास हो जाते हैं। कुछ बच्चे नहीं जानते कि उन्हें क्या करना चाहिए, और सोचते हैं : ‘मुझे नहीं पता मेरे माँ-बाप को क्या दिक्कत है। अगर मैं परमेश्वर में विश्वास नहीं करता, तो नहीं करता। वे हमेशा मेरे साथ ऐसा रवैया क्यों रखते हैं? मैंने सोचा था कि कोई व्यक्ति परमेश्वर में जितना ज्यादा विश्वास करेगा, वह उतना ही बेहतर इंसान बनेगा। परमेश्वर के विश्वासियों को अपने परिवारों के प्रति इतना कम स्नेह कैसे हो सकता है?’ ये माँ-बाप अपने बच्चों को लेकर इतना अधिक परेशान रहते हैं कि उनकी नसें फटने लगती हैं, और वे कहते हैं : ‘वे मेरे बच्चे नहीं हैं! मैं उनके साथ संबंध तोड़ रहा हूँ, मैं उन्हें अस्वीकार कर रहा हूँ!’ वे ऐसा कहते हैं, मगर वास्तव में ऐसा महसूस नहीं करते। क्या ऐसे माँ-बाप बेवकूफ नहीं होते? (बिल्कुल।) वे हमेशा हर चीज पर काबू पाना और कब्जा करना चाहते हैं, हमेशा अपने बच्चों के भविष्य, उनकी आस्था और उन रास्तों को काबू में करना चाहते हैं जिन पर वे चलते हैं। कितनी बड़ी बेवकूफी है! यह सही नहीं है” (वचन, खंड 6, सत्य के अनुसरण के बारे में, सत्य का अनुसरण कैसे करें (18))। परमेश्वर जो उजागर करता है वह बिल्कुल सटीक है। ठीक यही चीज मैंने अपने दिल में सोची थी और इसी तरह मैंने काम किया था। जब मेरा बच्चा स्कूल में था तो मैंने अपने दिल में पहले से ही योजना बना ली थी कि उसके स्नातक होने के बाद हम एक साथ परमेश्वर में विश्वास करेंगे और माँ-बेटे के रूप में राज्य में प्रवेश करेंगे। वह कितना अद्भुत होता! इसलिए जब मेरा बच्चा घर पर होता तो मैं उससे परमेश्वर में विश्वास करने के बारे में बात करने के लिए समय निकालती, परमेश्वर के वचन पढ़ने के लिए उससे बार-बार आग्रह करती और जब वह नहीं सुनता था तो मैं गुस्सा हो जाती और कभी-कभी उसे डाँट भी देती। जब वह दूसरे शहर के एक विश्वविद्यालय में पढ़ रहा था तो मैं उसे फोन करने और परमेश्वर के वचन पढ़ने की याद दिलाने के लिए दर्जनों मील की यात्रा करती थी और मैंने अविवेकी रूप से परमेश्वर के सामने प्रार्थना की और उससे माँगें कीं, उससे कहा कि वह मेरे बच्चे के दिल को छुए और उसे आस्था की ओर ले जाए। मैं तो अपना भाग्य भी नियंत्रित नहीं कर सकती थी, फिर भी मैं अपने बच्चे के भाग्य का आयोजन और उसमें हेरफेर करने की कोशिश करती रही, मैं उसे उस मार्ग पर चलाना चाहती थी जो मैंने उसके लिए नियोजित किया था। यह वास्तव में मेरा अहंकार और अतिआत्मविश्वास था! जब मुझे पता चला कि मेरे बेटे ने दुनिया का मार्ग चुना है तो मैं चिंतित, परेशान हो गई, खा या सो नहीं पाई और मुझे पछतावा हुआ कि मैंने उसे आस्था के मार्ग पर लाने के लिए और अधिक प्रयास नहीं किया। दरअसल, मेरी चिंता इसलिए थी क्योंकि मुझे डर था कि अगर मेरा बच्चा परमेश्वर में विश्वास नहीं करेगा, तो वह आपदा में फँस जाएगा। अपनी भावनाओं से नियंत्रित होकर मैंने परमेश्वर के इरादों की उपेक्षा की और अपने बेटे की इच्छा के विरुद्ध मैं उसे बस परमेश्वर में आस्था की ओर खींचने पर जोर देती रही। मैंने अविवेकपूर्ण ढंग से परमेश्वर से प्रार्थना तक की कि वह मेरा यह सपना पूरा करने में मदद करे कि मैं अपने बेटे के साथ राज्य में प्रवेश कर सकूँ। मैंने जो भी किया वह सचमुच मूर्खतापूर्ण था और परमेश्वर के लिए पूरी तरह से घृणित था!

बाद में मैंने परमेश्वर के और अधिक वचन पढ़े : “माता-पिता के रूप में, जब वयस्क बच्चों के प्रति अपनाए जाने वाले उनके रवैये की बात आती है, तो उनके बच्चे चाहे जैसे भी जीवनयापन करें, उनकी नियति या जीवन चाहे जैसा भी हो, वे बस मौन आशीष दे कर उनके लिए अच्छी उम्मीद रखकर बस इसे होने दे सकते हैं। कोई भी माता-पिता इसमें से कुछ भी बदल नहीं सकते, न ही उसे नियंत्रित कर सकते हैं। हालाँकि तुमने अपने बच्चों को जन्म दिया है, उन्हें पाल-पोसकर बड़ा किया है, फिर भी जैसा कि हम पहले चर्चा कर चुके हैं, माता-पिता अपने बच्चों की नियति के विधाता नहीं हैं। माता-पिता अपने बच्चों के भौतिक शरीर को दुनिया में लाते हैं और उन्हें बड़े होने तक पालते-पोसते हैं, लेकिन उनके बच्चों की नियति कैसी होगी, यह ऐसी चीज नहीं है जो माता-पिता दे सकते हैं या चुन सकते हैं, और माता-पिता यकीनन इसका फैसला नहीं करते। तुम अपने बच्चों की खुशहाली की कामना करते हो, लेकिन क्या यह गारंटी देती है कि वे खुशहाल होंगे? तुम कामना नहीं करते कि वे दुर्भाग्य, बदकिस्मती, और तरह-तरह की अभागी घटनाओं का सामना करें, लेकिन क्या इसका अर्थ यह है कि वे इससे बच पाएँगे? तुम्हारे बच्चे चाहे जिसका भी सामना करें, इनमें से कुछ भी इंसानी इच्छा के अधीन नहीं है, न ही इनमें से कुछ भी तुम्हारी जरूरतों या अपेक्षाओं से नियत होता है। तो यह तुम्हें क्या बताता है? चूँकि बच्चे बड़े हो गए हैं, खुद अपनी देखभाल करने, चीजों के बारे में स्वतंत्र सोच और नजरिया रखने, स्व-आचरण के सिद्धांतों, जीवन के प्रति दृष्टिकोण रखने में सक्षम हैं, और अब वे अपने माता-पिता से प्रभावित, संचालित, प्रतिबंधित या प्रबंधित नहीं होते, इसलिए वे सचमुच वयस्क हो गए हैं। इसका क्या अर्थ है कि वे वयस्क हो गए हैं? इसका अर्थ है कि उनके माता-पिता को चाहिए कि वे जाने दें। लिखित भाषा में, इसे ‘त्यागना’ कहा जाता है, यानी बच्चों को जीवन में स्वतंत्र रूप से खोजबीन कर अपना पथ स्वयं लेने देना” (वचन, खंड 6, सत्य के अनुसरण के बारे में, सत्य का अनुसरण कैसे करें (19))। “परमेश्वर में विश्वास रखने वाले और सत्य और उद्धार का अनुसरण करने वाले व्यक्ति के रूप में, तुम्हारे जीवन में जो ऊर्जा और समय शेष है, उसे तुम्हें अपने कर्तव्य निर्वहन और परमेश्वर ने तुम्हें जो कुछ भी सौंपा है, उसे निभाने में खर्च करना चाहिए; तुम्हें अपने बच्चों पर कोई समय नहीं लगाना चाहिए। तुम्हारा जीवन तुम्हारे बच्चों का नहीं है, और यह उनके जीवन या जीवित रहने और उनसे अपनी अपेक्षाओं को संतुष्ट करने में नहीं लगाना चाहिए। इसके बजाय, इसे तुम्हें परमेश्वर द्वारा सौंपे गए कर्तव्य और कार्य को समर्पित करना चाहिए, और साथ ही एक सृजित प्राणी के रूप में अपना उद्देश्य पूरा करने में लगाना चाहिए। इसी में तुम्हारे जीवन का मूल्य और अर्थ निहित है। अगर तुम अपनी प्रतिष्ठा खोने, अपने बच्चों का गुलाम बनने, उनकी फिक्र करने, और उनसे अपनी अपेक्षाएँ संतुष्ट करने हेतु उनके लिए कुछ भी करने को तैयार हो, तो ये सब निरर्थक हैं, मूल्यहीन हैं, और इन्हें याद नहीं रखा जाएगा। अगर तुम ऐसा ही करते रहोगे और इन विचारों और कर्मों को जाने नहीं दोगे, तो इसका बस एक ही अर्थ हो सकता है कि तुम सत्य का अनुसरण करने वाले व्यक्ति नहीं हो, तुम एक ऐसे सृजित प्राणी नहीं हो जो मानक स्तर का है और तुम अत्यंत विद्रोही हो। तुम परमेश्वर द्वारा तुम्हें दिए गए जीवन या समय को नहीं संजोते हो। ... एक बार यह दायित्व पूरा हो जाए और तुम्हारे बच्चे बड़े हो जाएँ या वे बेहद कामयाब हो जाएँ या साधारण और सरल व्यक्ति रह जाएँ, इसका तुमसे कोई लेना-देना नहीं है, क्योंकि उनकी नियति तुम नियत नहीं करते, न ही तुम चुनाव कर सकते हो, और यकीनन तुमने उन्हें यह नहीं दिया है—यह परमेश्वर द्वारा नियत है। चूँकि यह परमेश्वर द्वारा नियत है, इसलिए तुम्हें इसमें दखल नहीं देना चाहिए या उनके जीवन या जीवित रहने में अपनी टांग नहीं अड़ानी चाहिए। उनकी आदतें, दैनिक कामकाज, जीवन के प्रति उनका रवैया, जीवित रहने की उनकी रणनीतियाँ, जीवन के प्रति उनका परिप्रेक्ष्य, संसार के प्रति उनका रवैया—इन सबका चयन उन्हें खुद करना है, और ये तुम्हारी चिंता का विषय नहीं हैं। उन्हें सुधारना तुम्हारा दायित्व नहीं है, न ही तुम हर दिन उनकी खुशी सुनिश्चित करने हेतु उनके स्थान पर कोई कष्ट सहने को बाध्य हो। ये तमाम चीजें गैर-जरूरी हैं। हर इंसान की नियति परमेश्वर द्वारा नियत है; इसलिए वे जीवन में कितने आशीष या कष्ट अनुभव करेंगे, उनका परिवार, शादी और बच्चे कैसे होंगे, वे समाज में कैसे अनुभवों से गुजरेंगे, जीवन में वे कैसी घटनाओं का अनुभव करेंगे, वे खुद ये चीजें पहले से भाँप नहीं सकते, न बदल सकते हैं, और इन्हें बदलने की क्षमता माता-पिता में तो और भी कम होती है” (वचन, खंड 6, सत्य के अनुसरण के बारे में, सत्य का अनुसरण कैसे करें (19))। परमेश्वर के वचन उस रवैये को बहुत स्पष्ट कर देते हैं जिसके साथ हमें अपने बच्चों से पेश आना चाहिए। जब माता-पिता अपने बच्चों को वयस्क होने तक पाल-पोस लेते हैं तो उनकी जिम्मेदारियाँ पूरी हो जाती हैं। जहाँ तक यह सवाल है कि उनके बच्चे किस मार्ग पर चलते हैं या उनका भाग्य क्या होता है, ये ऐसी चीजें नहीं हैं जिन्हें माता-पिता तय कर सकें। अपने बेटे के प्रति मेरी जिम्मेदारियाँ बहुत पहले ही पूरी हो चुकी थीं, इसलिए मुझे अविवेकी रूप से अपने बच्चे के जीवन या उसके द्वारा अपनाए गए मार्ग में हस्तक्षेप नहीं करना चाहिए। मुझे परमेश्वर की संप्रभुता और व्यवस्थाओं के प्रति समर्पण करना था और परमेश्वर से सब कुछ स्वीकार करना था। मैंने अय्यूब के बारे में सोचा। एक पिता के रूप में उसने भी उम्मीद की थी कि उसके बच्चे उसी की तरह परमेश्वर में विश्वास करेंगे और उसकी आराधना करेंगे, लेकिन अय्यूब के पास अपने बच्चों से पेश आने के सिद्धांत थे। उसने उन्हें बस सुसमाचार सुनाया और एक पिता के रूप में अपनी जिम्मेदारी पूरी की और जहाँ तक इस बात का सवाल था कि वे परमेश्वर में विश्वास करेंगे या नहीं, अय्यूब ने उन्हें उनकी इच्छा के विरुद्ध विश्वास करने के लिए घसीटने की कोशिश नहीं की और उसने उनके द्वारा चुने गए मार्ग में हस्तक्षेप नहीं किया। उसने अपने बच्चों के लिए परमेश्वर के सामने प्रार्थना नहीं की, परमेश्वर से यह आग्रह नहीं किया कि वह अपने में विश्वास करने के लिए उनके दिलों को प्रेरित करे। उसने बस परमेश्वर की संप्रभुता और व्यवस्थाओं के प्रति समर्पण किया। अय्यूब का अभ्यास परमेश्वर के इरादों के अनुरूप था। अय्यूब से अपनी तुलना करने पर मुझे शर्मिंदगी महसूस हुई। मैंने परमेश्वर के इतने सारे वचन खाए और पीए थे, फिर भी मेरे दिल में परमेश्वर का कोई स्थान नहीं था। परिस्थितियों का सामना करते समय मैंने सत्य नहीं खोजा या परमेश्वर के इरादों को हृदयंगम नहीं किया बल्कि इसके बजाय, मैंने बस अपनी इच्छानुसार आँख मूँदकर काम किया। मुझे अय्यूब के उदाहरण का अनुसरण करना था और अपने बेटे के साथ सत्य सिद्धांतों के अनुसार व्यवहार करना था।

अब मेरा बेटा अभी भी दुनिया में खोज कर रहा है, लेकिन मैं अब उसके भविष्य या भाग्य के बारे में चिंता नहीं करती, न ही मैं उसके लिए दुखी या परेशान होती हूँ। ये परमेश्वर के वचन ही थे जिन्होंने मेरे गलत विचारों को बदल दिया। परमेश्वर का धन्यवाद!


29. मैं अब क्लेश से नहीं घबराती

लियु जी, चीन

अगस्त 2023 में मैं एक कलीसिया में अगुआ थी। 29 तारीख को उच्च अगुआओं का एक पत्र आया। उसमें कहा गया था कि हाल के दिनों में सीसीपी ने दो नजदीकी कलीसियाओं को गिरफ्तारी के लिए निशाना बनाया है और कई भाई-बहनों को गिरफ्तार किया गया है। उन्होंने पूछा कि क्या मुझे वहाँ की स्थिति के बारे में पता है। पत्र पढ़कर मुझे झटका लगा, “इतने सारे भाई-बहनों को फिर से कैसे गिरफ्तार किया जा सकता है? अगुआओं ने शायद पत्र यह देखने के लिए भेजा है कि क्या मैं वहाँ जाकर बाद की स्थिति को संभाल सकती हूँ। हालाँकि मैं वहाँ की स्थिति को नहीं समझती थी, लेकिन मुझे बाद की स्थिति को संभालने का कुछ पिछला अनुभव है। अगर वहाँ मेरा जाना हुआ तो मैं यह कार्य कर पाऊँगी। इसके अलावा चूँकि वहाँ की कलीसियाओं से बहुत से भाई-बहनों को गिरफ्तार कर लिया गया है, इसलिए बाद की स्थिति से निपटने के लिए लोगों को ढूँढ़ना मुश्किल होगा।” लेकिन फिर मेरे मन में एक दूसरा विचार आया, “बाद की स्थिति से निपटना बहुत खतरनाक है। पुलिस मुझे ढूँढ़ रही है। अगर मैं वहाँ गई तो मुझे भी गिरफ्तार किया जा सकता है। वैसे भी मुझे वाकई समझ नहीं आ रहा है कि उन कलीसियाओं में चल क्या रहा है और इसके अलावा अगुआओं ने मेरे जाने की व्यवस्था भी नहीं की है। सबसे अच्छा तो यह है कि मैं इस कार्य के लिए स्वेच्छा से आगे न आऊँ।” इसलिए मैंने जवाब दिया कि मैं वहाँ कभी नहीं गई हूँ और स्थिति को नहीं समझती हूँ। मुझे उम्मीद नहीं थी कि मेरे पत्र भेजते ही उच्च अगुआओं का दूसरा पत्र आ जाएगा। उसमें कहा गया था कि मुझे उन दो कलीसियाओं में जाकर बाद की स्थिति से निपटना चाहिए। अगुआओं ने उन सत्रह लोगों की सूची भी दे दी जिन्हें गिरफ्तार कर लिया गया था। कलीसिया अगुआओं और महत्वपूर्ण कर्तव्य निभाने वाले कई अन्य लोगों को गिरफ्तार कर लिया गया था। पत्र में उच्च अगुआओं ने बाद की स्थिति से निपटने के लिए मेरे साथ कुछ मार्गों के बारे में संगति भी की, मुझे वहाँ जाकर बहन झोउ ना का पता लगाने और उसके साथ कार्य करने को कहा और आग्रह किया कि मैं परमेश्वर से अधिक से अधिक प्रार्थना करूँ और अपनी सुरक्षा का पूरा ध्यान रखूँ। यह पढ़कर मेरा दिल बहुत असहज हो गया। मैंने विचार किया कि इन कलीसियाओं के कितने सारे भाई-बहनों को गिरफ्तार कर लिया गया है, इसलिए बाद की स्थिति को संभाल पाने वाले बहुत कम लोग हैं। मुझे इस बारे में कुछ अनुभव था और मैं इस कर्तव्य को करने के लिए उपयुक्त थी, लेकिन मैंने खुद को अलग रखने का विकल्प चुना क्योंकि मुझे अपनी सुरक्षा की चिंता थी और गिरफ्तारी से डरती थी और जब तक मुझे विशेष रूप से नहीं कहा गया, मैं यह कार्य करने को तैयार नहीं थी। जब चीजें मेरे सिर पर आ पडीं तो मैंने सिर्फ अपने हितों के बारे में सोचा—मैंने कलीसिया के हितों के बारे में जरा भी विचार नहीं किया। मैं बहुत स्वार्थी थी! इसलिए मैंने अगुआओं को लिख दिया कि मैं बाद की स्थिति को संभालने के लिए तैयार हूँ। लेकिन फिर मैंने सोचा, “इन दोनों कलीसियाओं के ज्यादातर अगुआओं और कार्यकर्ताओं को गिरफ्तार कर लिया गया है। अगर उनमें से कुछ लोग यातना नहीं सह पाए और यहूदा बन गए और अगर मैं वहाँ चली गई तो क्या मैं सीधे गिरफ्तार नहीं हो जाऊँगी? सीसीपी खुद मुझे तलाश रही है, इसलिए अगर मैं गिरफ्तार हो गई तो यकीनन मुझे दूसरों के मुकाबले कहीं ज्यादा यातनाएँ दी जाएँगी। अगर मुझे पीट-पीटकर नहीं मारा गया तो मैं विकलांग तो हो ही जाऊँगी।” यह सोचकर मन ही मन मैं काफी डर गई। लेकिन कर्तव्य पुकार रहा था और मैं स्वार्थी और नीच बनकर केवल अपने बारे में नहीं सोच सकती थी। इसलिए मैंने परमेश्वर से प्रार्थना की और विनती की कि वह मेरा मार्गदर्शन करे। मैंने परमेश्वर के वचनों के बारे में सोचा : “अपने कर्तव्य और जो तुम्हें करना है, और उससे भी बढ़कर, परमेश्वर द्वारा तुम्हें दिए गए आदेश और तुम्हारे दायित्व, साथ ही वह महत्वपूर्ण कार्य जो तुम्हारे कर्तव्य से बाहर है, मगर उसे पूरा करने में तुम्हारी जरूरत है, ऐसे कार्य जिसकी व्यवस्था तुम्हारे लिए हुई है और जिसे करने के लिए तुम्हें नामित किया गया है—यह कितना भी कठिन क्यों न हो, तुम्हें इसकी कीमत चुकानी चाहिए। भले ही तुम्हें अपनी पूरी शक्ति से इसमें जुट जाना हो, भले ही उत्पीड़न सामने मंडरा रहा हो, और भले ही इससे तुम्हारा जीवन जोखिम में पड़ जाए, तुम्हें यह कीमत चुकाने में संकोच न करते हुए अपनी मृत्यु तक अपनी वफादारी दिखाकर समर्पण करना है। वास्तविकता में, अपनी वास्तविक खपत और अपने वास्तविक अभ्यास में सत्य का अनुसरण इस प्रकार अभिव्यक्त होता है” (वचन, खंड 6, सत्य के अनुसरण के बारे में, मनुष्य को सत्य का अनुसरण क्यों करना चाहिए)। परमेश्वर के वचनों से मुझे समझ आया कि कर्तव्य की पुकार परमेश्वर की ओर से मेरी परीक्षा है। परमेश्वर अपने कर्तव्य के प्रति मेरा रवैया देखना चाहता था और देखना चाहता था कि क्या उसमें मेरी आस्था और उसके प्रति समर्पण है। हालाँकि बाद की स्थिति को संभालना खतरनाक था, लेकिन इस कर्तव्य को निभाने के लिए मेरा नाम लेकर मुझे बुलाया गया था। मुझे यह कर्तव्य अच्छे से निभाना था, फिर भले ही इसके लिए मुझे कोई भी कीमत चुकानी पड़े। सबसे महत्वपूर्ण चीज यह थी कि परमेश्वर के चढ़ावे को नुकसान पहुँचने से बचाना था। मैंने विचार किया कि परमेश्वर के घर ने इन वर्षों में मुझे सींचा और विकसित किया था। अब इस महत्वपूर्ण मोड़ पर मुझे कलीसिया के कार्य की रक्षा करनी थी। मैं खुद पर विचार करते हुए कछुए की तरह अपनी खोल में सिमटी नहीं रख सकती थी। इसलिए मैंने परमेश्वर से प्रार्थना की, “प्रिय परमेश्वर, मैं एक सृजित प्राणी हूँ, तुम्हारे प्रति समर्पित होना पूरी तरह से न्यायसंगत और उचित है। मुझे अपनी पसंद और अपेक्षाएँ नहीं रखनी चाहिए। भले ही मैं कमजोर हूँ, लेकिन मैं तुम्हारे इरादे के प्रति विचारशील होने को तैयार हूँ और मैं अपने कर्तव्य में कोई पछतावा नहीं छोड़ना चाहती। तुम मेरी अगुआई और मार्गदर्शन करो।”

31 अगस्त को मैं अपने पास की एक कलीसिया में पहुँचकर झोउ ना से मिली। मैंने झोउ ना को यह कहते सुना कि सीसीपी ने इस अवसर पर भाई-बहनों को गिरफ्तार करने के लिए कई पुलिस अधिकारियों को भेजा था। दो अगुआ, सुसमाचार उपयाजक और मेजबान सभी को गिरफ्तार कर लिया गया था। एक भी सुरक्षित घर नहीं बचा था। मैंने मन ही मन सोचा, “इतने सारे लोग गिरफ्तार हो गए हैं। लगता है पुलिस लंबे समय से उनका पीछा कर रही है और उन पर नजर रख रही है। यहाँ कर्तव्य निभाना बहुत ही खतरनाक है!” यह सोचकर मैं मन ही मन काफी डर गई। मैंने अपने दिल में परमेश्वर से प्रार्थना की। मुझे परमेश्वर के ये वचन याद आए : “शैतान चाहे जितना भी ‘ताकतवर’ हो, चाहे वह जितना भी दुस्साहसी और महत्वाकांक्षी हो, चाहे नुकसान पहुँचाने की उसकी क्षमता जितनी भी बड़ी हो, चाहे मनुष्य को भ्रष्ट करने और लुभाने की उसकी तकनीकें जितनी भी व्यापक हों, चाहे मनुष्य को डराने की उसकी तरकीबें और साजिशें जितनी भी चतुराई से भरी हों, चाहे उसके अस्तित्व के रूप जितने भी परिवर्तनशील हों, वह कभी एक भी जीवित चीज सृजित करने में सक्षम नहीं हुआ, कभी सभी चीजों के अस्तित्व के लिए व्यवस्थाएँ या नियम निर्धारित करने में सक्षम नहीं हुआ, और कभी किसी सजीव या निर्जीव चीज पर शासन और नियंत्रण करने में सक्षम नहीं हुआ। ब्रह्मांड और आकाश के भीतर, एक भी व्यक्ति या चीज नहीं है जो उससे पैदा हुई हो, या उसके कारण अस्तित्व में हो; एक भी व्यक्ति या चीज नहीं है जो उसके द्वारा शासित हो, या उसके द्वारा नियंत्रित हो। इसके विपरीत, उसे न केवल परमेश्वर के प्रभुत्व के अधीन रहना है, बल्कि, परमेश्वर के सभी आदेशों और आज्ञाओं के प्रति समर्पण करना है। परमेश्वर की अनुमति के बिना शैतान के लिए जमीन पर पानी की एक बूँद या रेत का एक कण छूना भी मुश्किल है; परमेश्वर की अनुमति के बिना शैतान धरती पर चींटियों का स्थान बदलने के लिए भी स्वतंत्र नहीं है, परमेश्वर द्वारा सृजित मानवजाति की तो बात ही छोड़ दो” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है I)। परमेश्वर के वचनों ने मुझे आस्था दी। परमेश्वर सभी चीजों पर शासन करता है और सभी पर संप्रभु है। शैतान भी परमेश्वर के हाथों में है। शैतान चाहे कितना भी अनियंत्रित क्यों न हो जाए, परमेश्वर की अनुमति के बिना वह मेरा कुछ नहीं बिगाड़ सकता। मेरा गिरफ्तार होना या न होना परमेश्वर के हाथों में है। अगले दिन झोउ ना और मैं उन लोगों का पता लगाने निकले जिनके पास कलीसिया के चढ़ावे और सामान की सुरक्षा थी। एकमत होकर हमने परमेश्वर से प्रार्थना की और चर्चा की कि कैसे मिलकर कार्य किया जाए। कुछ ही दिनों में हमने कलीसिया के सामान और चढ़ावे को सुरक्षित रूप से वहाँ से हटा दिया था। मैंने परमेश्वर की सुरक्षा और अगुआई देखी और अपने दिल में मैं परमेश्वर की बहुत आभारी थी।

इसके तुरंत बाद झोउ ना और मैं दूसरी कलीसिया गए। इस कलीसिया के लगभग सभी अगुआ और उपयाजक गिरफ्तार हो चुके थे। केवल सुसमाचार उपयाजक ही गिरफ्तारी से बच पाया था, ऐसा कोई घर नहीं बचा था जहाँ हम आराम से सिर छिपा सकें। सुसमाचार उपयाजक से मिलकर कार्य पर चर्चा करने के लिए हमारे पास मकई के खेत या पहाड़ियों के अलावा कोई विकल्प नहीं था। उस समय कार्य में कई कठिनाइयाँ थीं और हम उन सभी को एक साथ नहीं सुलझा सकते थे। मुझे अपने दिल में कमजोरी महसूस हुई, मैं कठिनाइयों के बीच जी रही थी। मैंने परमेश्वर से प्रार्थना की कि वह मुझे प्रबुद्ध कर मेरा मार्गदर्शन करे। प्रार्थना करने के बाद मुझे परमेश्वर के ये वचन याद आए : “सबसे बड़ी बुद्धिमानी परमेश्वर की तरफ देखना और सभी बातों में परमेश्वर पर भरोसा करना है” (वचन, खंड 3, अंत के दिनों के मसीह के प्रवचन, परमेश्वर में विश्वास की शुरुआत संसार की दुष्ट प्रवृत्तियों की असलियत को समझने से होनी चाहिए)। मेरा दिल अचानक रोशन हो उठा, “हाँ, मुझे परमेश्वर पर भरोसा करना चाहिए। परमेश्वर के पास स्वर्ग, पृथ्वी और सभी चीजों को नियंत्रित करने का अधिकार और सामर्थ्य है। अगर मैं परमेश्वर पर भरोसा रखूँ तो कुछ भी हासिल करना मुश्किल नहीं है।” परमेश्वर के वचन मेरे लिए जीवनरेखा की तरह थे जो मुझे आस्था और शक्ति देते थे। मैंने सोचना शुरू किया कि सुरक्षित मेजबान घर के बिना क्या करूँ। फिर मुझे एहसास हुआ कि अगर मैं किसी बहन को घर किराए पर देने को कहूँ तो क्या हमारे पास रहने और कार्य पर चर्चा करने के लिए जगह नहीं हो जाएगी? मैंने फौरन झोउ ना को इस विचार के बारे में बताया। हम दोनों सहमत हो गए और उसी दिन इस बारे में संगति करने के लिए एक बहन को ढूँढ़ने चले गए। लेकिन उस समय अभी भी मेरे मन में कुछ शंकाएँ थीं। परिवेश इतना खतरनाक था—क्या बहन सहमत होगी? मुझे उम्मीद नहीं थी कि वह कहेगी कि वह हमारी मेजबानी के लिए घर किराए पर देने की योजना बना रही है। हैरानी की बात है कि हमने भी यही सोचा था। मैं बेहद भावुक हो गई। हम दोनों ने कृतज्ञता में बहन का हाथ थामा और अनायास ही आँसू बह निकले। मैं गहराई से समझ गई कि यह सब परमेश्वर की अगुआई है। अपनी सबसे बड़ी कमजोरी, सबसे बड़ी कठिनाई और सबसे बुरी पीड़ा के समय मैंने परमेश्वर पर भरोसा किया और परमेश्वर के हाथ देखे; मैंने देखा कि परमेश्वर ने पहले से ही एक मेजबान उम्मीदवार तैयार करके, हमारे लिए आगे का मार्ग खोला और अपने कार्य की रक्षा की। मैं मन ही मन परमेश्वर को धन्यवाद देती रही। बाद में मुझे पता चला कि सामान्य मामलों की उपयाजक लिन शी को गिरफ्तार कर लिया गया, उसके बेटे ने कुछ पैसे खर्च किए और एक संपर्क से उसे जमानत पर रिहा करवाने के लिए कहा। लिन शी ने बताया कि पुलिस ने उसे प्रताड़ित किया था। उन्होंने उसे घूँसे, लात और थप्पड़ मारे और बिजली के डंडे से झटके दिए। उन्होंने उस पर सरसों का तेल भी डाला, ठंडा पानी छिड़का और फिर उसे गर्म पानी से जलाया। उसे इतनी बुरी तरह से पीटा गया था कि उसके चेहरे पर नील पड़ गई थी। हाथों में हथकड़ी इतनी कसकर लगाई गई थी कि उसके मांस में गहरे गड़ गई थी और निकल नहीं पा रही थी। मैंने यह भी सुना कि कलीसिया अगुआ बहन ली शुआंग को इतनी बुरी तरह पीटा गया था कि वह पहचान में नहीं आ रही थी। जब मैंने यह सब सुना तो मैं दिल में बहुत डर गई। मुझे पूरा शरीर शिथिल महसूस हो रहा था, मेरा दिल इतना दर्द में था मानो किसी ने उसमें चाकू घोंप दिया हो। मैंने सोचा, “मैं बाद की स्थिति को संभाल रही हूँ, इसलिए कभी-कभी मुझे व्यक्तिगत रूप से चढ़ावे और परमेश्वर के वचनों की पुस्तकों को स्थानांतरित करना पड़ता है। यहाँ अपना कर्तव्य निभाना पुलिस की नाक के नीचे से चढ़ावा छीनने जैसा है। आजकल हर जगह कैमरे और सीसीटीवी लगे हुए हैं और पुलिस मुझे ढूँढ़ रही है। मुझे कभी भी गिरफ्तार किए जाने का खतरा है। परमेश्वर के वचनों की पुस्तकों को स्थानांतरित करते समय अगर मुझे रास्ते में गिरफ्तार कर लिया गया तो वे मुझे कैसे प्रताड़ित करेंगे? लिन शी 78 साल की बूढ़ी है, फिर भी वे उसे बेरहमी से पीट-पीटकर अधमरा कर डालते हैं। अगर मुझे गिरफ्तार कर लिया गया तो पता नहीं पुलिस मुझे क्या यातनाएँ देगी। क्या मुझे पीट-पीटकर मार नहीं डाला जाएगा? पता नहीं मैं जेल से जिंदा बाहर भी आ पाऊँगी या नहीं। अगर मैं यातना सहन न कर पाई और यहूदा बन गई तो परमेश्वर में विश्वास रखने का मेरा जीवन समाप्त हो जाएगा और मुझे उद्धार का कोई मौका नहीं मिलेगा।” मैं जितना ज्यादा सोचती, उतनी ही ज्यादा डर जाती। मेरे शरीर में कोई ताकत नहीं बची थी और मुझे कुछ पछतावा भी हुआ, “अब मैं वाकई मुसीबत में हूँ। मैंने इस कर्तव्य को इतनी हड़बड़ी में स्वीकारने से पहले ठीक से सोचा क्यों नहीं? मैं इतनी मूर्ख कैसे हो सकती हूँ?” मुझे एहसास हुआ कि मेरी मनोदशा गलत है और मैंने परमेश्वर से प्रार्थना की, “प्रिय परमेश्वर, मैंने सुना है कि बड़े लाल अजगर ने कई अगुआओं और कार्यकर्ताओं को गिरफ्तार कर लिया है, बहनों को इतना पीटा है कि वे पहचान में ही नहीं आ रही हैं और उन्हें हर तरह से प्रताड़ित किया गया है। मेरा दिल कमजोर और डरा हुआ है और मैं बुजदिली में जी रही हूँ। प्रिय परमेश्वर, तुमसे विनती है कि मेरी अगुआई और मेरा मार्गदर्शन करो, मुझे आस्था और शक्ति दो ताकि मैं सीसीपी के अंधेरे प्रभाव से न डरूँ!”

प्रार्थना करने के बाद मुझे परमेश्वर के वचनों की एक पंक्ति याद आई : “चाहे किसी व्यक्ति को अपना जीवन क्यों न बलिदान करना पड़े, फिर भी उसे परमेश्वर के आदेशों को पूरा करना चाहिए।” मैंने पढ़ने के लिए यह अंश देखा। सर्वशक्तिमान परमेश्वर कहता है : “तुम्हें परमेश्वर के आदेशों से कैसे पेश आना चाहिए यह अत्यंत महत्वपूर्ण है। यह एक बहुत ही गंभीर मामला है। परमेश्वर ने जो तुम्हें सौंपा है, यदि तुम उसे पूरा नहीं कर सकते, तो तुम उसकी उपस्थिति में जीने के योग्य नहीं हो और तुम्हें दंड स्वीकारना चाहिए। यह पूरी तरह से स्वाभाविक और उचित है कि मनुष्य परमेश्वर द्वारा दिए जाने वाले सभी आदेशों कोपूरा करें। यह मनुष्य का सर्वोच्च दायित्व है, और उतना ही महत्वपूर्ण है जितना उनका जीवन है। यदि तुम परमेश्वर के आदेशों को हल्के में लेते हो, तो यह परमेश्वर के साथ भयंकर विश्वासघात है। इसमें तुम यहूदा से भी अधिक निंदनीय हो और तुम्हें शाप दिया जाना चाहिए। परमेश्वर के आदेशों को कैसे लिया जाए, लोगों को इसकी पूरी समझ हासिल करनी चाहिए, और उन्हें कम से कम यह समझ होनी चाहिए : परमेश्वर मनुष्य को जो आदेश देता है, वह मनुष्य को परमेश्वर से मिला उत्कर्ष है, उसके द्वारा मनुष्य पर बरसाया गया विशेष अनुग्रह है, और यह सबसे शानदार चीज है। अन्य सब-कुछ छोड़ा जा सकता है, यहाँ तक कि अपना जीवन भी लेकिन परमेश्वर के आअदेशों को पूरा किया जाना चाहिए” (वचन, खंड 3, अंत के दिनों के मसीह के प्रवचन, मनुष्य का स्वभाव कैसे जानें)। जब मैंने परमेश्वर के वचनों पर विचार किया तो समझ आया कि कर्तव्य परमेश्वर द्वारा लोगों को दिया गया एक आदेश है और एक जिम्मेदारी है जिसे लोग किसी भी तरह से नकार नहीं सकते। यदि तुम इसे पूरा नहीं कर सकते तो तुम जीने लायक नहीं हो। मैंने अतीत के संतों के बारे में सोचा। परमेश्वर के आदेश को पूरा करने के लिए उन्होंने दुनिया के सभी हिस्सों में परमेश्वर के सुसमाचार का प्रचार किया। भले ही उनका खून बहा हो और उन्होंने अपनी जान दे दी हो, लेकिन वे कभी भी शैतान की ताकतों के आगे नहीं झुके। वे बिना किसी हिचकिचाहट या संदेह के परमेश्वर के सुसमाचार का प्रचार करते रहे। लेकिन जब यह कर्तव्य मुझ पर आया तो मैंने इसे एक सम्मानजनक चीज के रूप में नहीं देखा। इसके बजाय मैं बुजदिल बनकर जीती रही क्योंकि मुझे गिरफ्तारी का डर था। मैं सिर्फ अपने हितों, लाभों और हानियों के बारे में सोचती थी। जब मुझ पर खतरा आया तो मैं भाग जाना चाहती थी। जब मैं असल में गिरफ्तार भी नहीं हुई थी और मुझे यातना भी नहीं दी गई थी, तब भी मुझे इस कर्तव्य को स्वीकारने पर पछतावा होने लगा था, मैंने अपने दिल में पहले ही परमेश्वर को धोखा दे दिया था। पिछले युगों के संतों की तुलना में मैं सच में शर्मिंदा थी! परमेश्वर के इतने सारे वचनों को पढ़े बिना भी वे ऐसी गवाही देने में सक्षम थे, लेकिन मैं तो बरसों से परमेश्वर में विश्वास रखती आई थी और परमेश्वर के बहुत सारे वचन खाए और पिए थे, लेकिन महत्वपूर्ण क्षण में मैं परमेश्वर के इरादों के प्रति विचारशील नहीं हुई और अपने कर्तव्य निर्वहन में कोई वफादारी नहीं दिखाई। मुझमें अंतरात्मा और मानवता बिल्कुल नहीं थी!

मैंने परमेश्वर के और भी वचन पढ़े : “मसीह-विरोधी बेहद स्वार्थी और घिनौने होते हैं। उनमें परमेश्वर के प्रति सच्ची आस्था नहीं होती, परमेश्वर के प्रति निष्ठा तो बिल्कुल नहीं होती; जब उनके सामने कोई मसला आता है तो वे केवल अपना बचाव और अपनी सुरक्षा करते हैं। उनके लिए अपनी सुरक्षा से ज्यादा जरूरी और कुछ नहीं है। अगर वे जिंदा रह सकें और गिरफ्तार न हों तो उन्हें कोई फर्क नहीं पड़ता कि कलीसिया के काम को कितना नुकसान हुआ है। ये लोग बेहद स्वार्थी हैं, वे भाई-बहनों के बारे में या कलीसिया के काम के बारे में बिल्कुल नहीं सोचते, सिर्फ अपनी सुरक्षा के बारे में सोचते हैं। वे मसीह-विरोधी हैं। तो ऐसी चीजें जब उन लोगों के साथ घटती हैं जो परमेश्वर के प्रति निष्ठावान हैं और परमेश्वर में सच्ची आस्था रखते हैं तो वे इन्हें कैसे सँभालते हैं? वे जो करते हैं वह मसीह-विरोधियों के काम से किस तरह अलग है? (जब ऐसी चीजें उन लोगों के साथ घटती हैं जो परमेश्वर के प्रति निष्ठावान हैं तो वे परमेश्वर के घर के हितों की रक्षा करने, परमेश्वर के चढ़ावे को नुकसान से बचाने के लिए हर तरीके के बारे में सोचेंगे और वे नुकसान को कम करने के लिए अगुआओं और कार्यकर्ताओं और भाई-बहनों के लिए जरूरी व्यवस्थाएँ भी करेंगे। जबकि मसीह-विरोधी सबसे पहले यह सुनिश्चित करते हैं कि वे सुरक्षित रहें। वे कलीसिया के कार्य या परमेश्वर के चुने हुए लोगों की सुरक्षा के बारे में चिंता नहीं करते और जब कलीसिया को गिरफ्तारियों का सामना करना पड़ता है तो इससे कलीसिया के कार्य को नुकसान होता है।) मसीह-विरोधी कलीसिया के कार्य और परमेश्वर के चढ़ावे को छोड़कर भाग जाते हैं और वे गिरफ्तारी के बाद की स्थिति को सँभालने के लिए लोगों की व्यवस्था नहीं करते। यह बड़े लाल अजगर को परमेश्वर के चढ़ावे और उसके चुने हुए लोगों को अपने कब्जे में लेने की अनुमति देने के समान है। क्या यह परमेश्वर के चढ़ावे और उसके चुने हुए लोगों के साथ गुप्त विश्वासघात नहीं है? जब वे लोग जो परमेश्वर के प्रति निष्ठावान होते हैं, स्पष्ट रूप से जानते हैं कि परिवेश खतरनाक है, तब भी वे गिरफ्तारी के बाद का कार्य सँभालने का जोखिम उठाते हैं और खुद को बचाने से पहले वे परमेश्वर के घर को होने वाले नुकसान को न्यूनतम कर जाते हैं। वे अपनी सुरक्षा को प्राथमिकता नहीं देते। मुझे बताओ, बड़े लाल अजगर के इस दुष्ट राष्ट्र में कौन यह सुनिश्चित कर सकता है कि परमेश्वर में विश्वास करने और कर्तव्य करने में कोई भी खतरा न हो? चाहे व्यक्ति कोई भी कर्तव्य निभाए, उसमें कुछ जोखिम तो होता ही है—लेकिन कर्तव्य का निर्वहन परमेश्वर द्वारा सौंपा गया आदेश है और परमेश्वर का अनुसरण करते हुए व्यक्ति को अपना कर्तव्य निभाने का जोखिम उठाना ही चाहिए। इसमें व्यक्ति को बुद्धि का इस्तेमाल करना चाहिए और अपनी सुरक्षा के इंतजाम करने की भी आवश्यकता होती है, लेकिन उसे अपनी व्यक्तिगत सुरक्षा को पहला स्थान नहीं देना चाहिए। उसे पहले परमेश्वर के इरादों पर विचार करना चाहिए, उसके घर के कार्य और सुसमाचार के प्रचार को सबसे ऊपर रखना चाहिए। परमेश्वर ने तुम्हें जो आदेश सौंपा है, उसे पूरा करना सर्वाधिक महत्वपूर्ण है और यह सबसे पहले आता है। मसीह-विरोधी अपनी व्यक्तिगत सुरक्षा को सर्वोच्च प्राथमिकता देते हैं; उनका मानना है कि किसी और चीज का उनसे कोई लेना-देना नहीं है। जब किसी दूसरे के साथ कुछ होता है तो वे परवाह नहीं करते, चाहे वह कोई भी हो। जब तक खुद मसीह-विरोधियों के साथ कुछ बुरा नहीं होता, तब तक वे आराम से बैठे रहते हैं। वे निष्ठारहित होते हैं, जो मसीह-विरोधियों के प्रकृति सार से निर्धारित होता है” (वचन, खंड 4, मसीह-विरोधियों को उजागर करना, मद नौ (भाग दो))। परमेश्वर के वचन मसीह-विरोधियों की स्वार्थी और घृणित प्रकृति को उजागर करते हैं। मुझे एहसास हुआ कि जब बड़े लाल अजगर की गिरफ्तारियों के खतरनाक परिवेश का असर मसीह विरोधियों पर पड़ता है तो वे हर मौके पर खुद को सुरक्षित रखने की कोशिश करते हैं। वे अपनी सुरक्षा को सबसे पहले रखते हैं और कभी भी परमेश्वर के घर के हितों पर विचार नहीं करते। वे अपनी सुरक्षा की खातिर परमेश्वर के चढ़ावे को भी त्याग देते हैं। परमेश्वर के वचनों के संयोजन में मैंने इसकी तुलना उससे की जो मैंने प्रकट किया था और पाया कि मैं भी मसीह विरोधी के समान ही हूँ। जब मैंने सुना कि गिरफ्तारियों की इस लहर में पुलिस ने बहुत से अधिकारियों को संगठित किया है, गिरफ्तार किए गए भाई-बहनों को तरह-तरह की यातनाएँ दी गई हैं, ली शुआंग को इस बुरी तरह से पीटा गया है कि वह पहचान में नहीं आ रही है और उन्होंने 78 साल की लिन शी को भी नहीं छोड़ा, तो मुझे डर लगा कि बाद की स्थिति से निपटने के दौरान कहीं मैं पुलिस के हाथों में न पड़ जाऊँ और अगर मुझे पीट-पीटकर मार नहीं डाला गया तो मैं विकलांग तो हो ही जाऊँगी। अगर मैं यातना न सह पाई और यहूदा बन गई तो मैं बचाई नहीं जा पाऊँगी। मैं बुजदिली और भय में जी रही थी, बल्कि इस कर्तव्य को स्वीकारने पर पछता रही थी। जब मुझ पर खतरा आया तो मैं बस खुद को सुरक्षित रखना चाहती थी। मैंने भाई-बहनों की सुरक्षा के बारे में नहीं सोचा और यह भी विचार नहीं किया कि कहीं परमेश्वर के चढ़ावे को बड़े लाल अजगर द्वारा जब्त तो नहीं कर लिया जाएगा। ऐसा लग रहा था कि जब तक कि मैं खुद गिरफ्तार नहीं हो जाती, तब तक मुझे परवाह ही नहीं है कि कौन गिरफ्तार हुआ है। मैंने कलीसिया के कार्य की बिल्कुल भी सुरक्षा नहीं की। मैं बहुत ही स्वार्थी और नीच थी! मैंने विचार किया कि बड़े लाल अजगर के देश में रहकर अगर हम परमेश्वर में विश्वास रखते हैं या कोई कर्तव्य निभाते हैं तो हमें गिरफ्तारी का खतरा है, लेकिन परमेश्वर इस परिवेश का उपयोग हमारी परीक्षा लेने और हमारी आस्था को पूर्ण करने के लिए करता है। जो लोग खतरनाक परिवेश में अपनी सुरक्षा की परवाह नहीं करते, परमेश्वर के चढ़ावों की रक्षा करते हैं, भाई-बहनों की रक्षा करते हैं, वही लोग कलीसिया के कार्य की रक्षा करते हैं और परमेश्वर के प्रति वफादार होते हैं। जब मैंने यह समझ लिया तो मैं उतनी भयभीत नहीं रही जितनी पहले थी और मेरे अंदर बाद की स्थिति को अच्छे से संभालने की, नुकसान को कम करने के लिए चढ़ावों और परमेश्वर के वचनों की पुस्तकों को यथाशीघ्र स्थानांतरित करने की आस्था जागी।

मैंने परमेश्वर के वचनों का एक और अंश पढ़ा : “प्रभु यीशु के उन शिष्यों की मौत कैसे हुई? उनमें ऐसे अनुयायी थे जिन्हें पत्थरों से मार डाला गया, घोड़े से बाँध कर घसीटा गया, सूली पर उलटा लटका दिया गया, पाँच घोड़ों से खिंचवाकर उनके टुकड़े-टुकड़े कर दिए गए—हर प्रकार की मौत उन पर टूटी। उनकी मृत्यु का कारण क्या था? क्या उन्हें उनके अपराधों के लिए कानूनी रूप से दंडित किया गया था? नहीं। उन्होंने प्रभु का सुसमाचार फैलाया था, लेकिन दुनिया के लोगों ने उसे स्वीकार नहीं किया, इसके बजाय उनकी भर्त्सना की, पीटा और डाँटा-फटकारा और यहाँ तक कि मार डाला—इस तरह वे शहीद हुए। हम उन शहीदों के अंतिम परिणाम की, या उनके व्यवहार की परमेश्वर की परिभाषा की बात न करें, बल्कि यह पूछें : जब उनका अंत आया, तब जिन तरीकों से उनके जीवन का अंत हुआ, क्या वह मानव धारणाओं के अनुरूप था? (नहीं, यह ऐसा नहीं था।) मानव धारणाओं के परिप्रेक्ष्य से, उन्होंने परमेश्वर के कार्य का प्रसार करने की इतनी बड़ी कीमत चुकाई, लेकिन अंत में इन लोगों को शैतान द्वारा मौत के घाट उतार दिया गया। यह मानव धारणाओं से मेल नहीं खाता, लेकिन उनके साथ ठीक यही हुआ। परमेश्वर ने ऐसा होने दिया। इसमें कौन-सा सत्य खोजा जा सकता है? क्या परमेश्वर द्वारा उन्हें इस प्रकार मरने देना उसका श्राप और दण्डादेश था, या यह उसकी योजना और आशीष थी? यह दोनों ही नहीं थे। यह क्या था? अब लोग गहरे दुख के साथ उनकी मृत्यु पर विचार करते हैं, किन्तु चीजें इसी प्रकार थीं। परमेश्वर में विश्वास करने वाले लोग इसी तरीके से मारे गए, इसे कैसे समझाया जाए? जब हम इस विषय का जिक्र करें, तो तुम लोग स्वयं को उनकी स्थिति में रखो, क्या तब तुम लोगों के हृदय उदास होते हैं, और क्या तुम भीतर ही भीतर पीड़ा का अनुभव करते हो? तुम सोचते हो, ‘इन लोगों ने परमेश्वर का सुसमाचार फैलाने का अपना कर्तव्य निभाया, इन्हें अच्छा इंसान माना जाना चाहिए, तो फिर उनका अंत, और उनका परिणाम ऐसा कैसे हो सकता है?’ वास्तव में, उनके शरीर इसी तरह मृत्यु को प्राप्त हुए और चल बसे; यह मानव संसार से प्रस्थान का उनका अपना माध्यम था, तो भी इसका यह अर्थ नहीं था कि उनका परिणाम भी वैसा ही था। उनकी मृत्यु और प्रस्थान का साधन चाहे जो रहा हो, या यह चाहे जैसे भी हुआ हो, यह वैसा नहीं था जैसे परमेश्वर ने उन जीवनों के, उन सृजित प्राणियों के अंतिम परिणाम को परिभाषित किया था। तुम्हें यह बात स्पष्ट रूप से समझ लेनी चाहिए। इसके विपरीत, उन्होंने इस संसार की घोर निंदा करने और परमेश्वर के कर्मों की गवाही देने के लिए ठीक उन्हीं साधनों का उपयोग किया। इन सृजित प्राणियों ने अपने सर्वाधिक बहुमूल्य जीवन का उपयोग किया—उन्होंने परमेश्वर के कर्मों की गवाही देने के लिए अपने जीवन के अंतिम क्षण का उपयोग किया, परमेश्वर के महान सामर्थ्य की गवाही देने के लिए उपयोग किया, और शैतान तथा इस संसार के समक्ष यह घोषित करने के लिए किया कि परमेश्वर के कर्म सही हैं, प्रभु यीशु परमेश्वर है, वह प्रभु है, और परमेश्वर का देहधारी शरीर है। यहाँ तक कि अपने जीवन के बिल्कुल अंतिम क्षण तक उन्होंने प्रभु यीशु का नाम कभी नहीं नकारा। क्या यह इस संसार के ऊपर न्याय का एक रूप नहीं था? उन्होंने अपने जीवन का उपयोग किया, संसार के समक्ष यह घोषित करने के लिए, मानव प्राणियों के समक्ष यह पुष्टि करने के लिए कि प्रभु यीशु प्रभु है, प्रभु यीशु मसीह है, वह परमेश्वर का देहधारी शरीर है, कि उसने समस्त मानवजाति के छुटकारे के लिए जो कार्य किया, उसी के कारण मानवता जीवित रह पाई है—यह सच्चाई कभी बदलने वाली नहीं है। जो लोग प्रभु यीशु के सुसमाचार को फैलाने के लिए शहीद हुए, उन्होंने किस सीमा तक अपना कर्तव्य निभाया? क्या यह अंतिम सीमा तक किया गया था? यह अंतिम सीमा कैसे परिलक्षित होती थी? (उन्होंने अपना जीवन अर्पित किया।) यह सही है, उन्होंने अपने जीवन से कीमत चुकाई। परिवार, सम्पदा, और इस जीवन की भौतिक वस्तुएँ, सभी बाहरी चीजें हैं; स्वयं से संबंधित एकमात्र चीज जीवन है। प्रत्येक जीवित व्यक्ति के लिए जीवन सबसे अधिक प्रिय और संजोने योग्य होता है, सबसे बहुमूल्य होता है, और यही कारण है कि ये लोग मानवजाति के प्रति परमेश्वर के प्रेम की पुष्टि और गवाही के रूप में अपनी सबसे बहुमूल्य वस्तु—जीवन—अर्पित कर सके। अपनी मृत्यु के दिन तक उन्होंने परमेश्वर के नाम को नहीं नकारा, न ही परमेश्वर के कार्य को नकारा, और उन्होंने जीवन के अपने अंतिम क्षणों का उपयोग इस तथ्य के अस्तित्व की गवाही देने के लिए किया—क्या यह गवाही का सर्वोच्च रूप नहीं है? यह अपना कर्तव्य निभाने का सर्वश्रेष्ठ तरीक़ा है; अपना उत्तरदायित्व इसी तरह पूरा किया जाता है। जब शैतान ने उन्हें धमकाया और आतंकित किया, और अंत में जब उसने उनसे उनके प्राणों की कीमत भी वसूल ली, तब भी उन्होंने अपना कर्तव्य नहीं छोड़ा। यही अपना कर्तव्य चरम सीमा तक पूरा करना है। इससे मेरा क्या आशय है? क्या मेरा आशय यह है कि तुम लोग भी परमेश्वर की गवाही देने और उसका सुसमाचार फैलाने के लिए इसी तरीके का उपयोग करो? तुम्हें हूबहू ऐसा करने की आवश्यकता नहीं है, किन्तु तुम्हें समझना होगा कि यह तुम्हारा दायित्व है, यदि परमेश्वर ऐसा चाहे, तो तुम्हें इसे कुछ ऐसा मानकर स्वीकार करना चाहिए जिसे करने को तुम कर्तव्यबद्ध हो” (वचन, खंड 3, अंत के दिनों के मसीह के प्रवचन, सुसमाचार का प्रचार करना वह कर्तव्य है जिसे सभी विश्वासी पूरा करने को बाध्य हैं)। परमेश्वर के वचनों पर विचार करने के बाद मुझे समझ में आया कि परमेश्वर में विश्वास रखने के लिए तुम्हारे पास ऐसा हृदय होना चाहिए जिसमें परमेश्वर के लिए जबरदस्त चाहत हो। मैंने युग-युगांतर के उन संतों के बारे में विचार किया जिन्होंने प्रभु यीशु के सुसमाचार का प्रचार करने के लिए अपना जीवन दे दिया। कुछ को घोड़ों के पीछे बाँधकर घसीटा गया, कुछ को खौलते तेल में फेंक दिया गया और पतरस को परमेश्वर के लिए उल्टा सूली पर चढ़ा दिया गया, लेकिन वह मृत्यु पर्यंत समर्पित रहा; उन्होंने परमेश्वर के लिए शानदार गवाही दी। उनकी मौत बेहद सार्थक और मूल्यवान थी; उनकी मृत्यु को परमेश्वर ने याद रखा। भले ही उनके शरीर को शैतान ने नुकसान पहुँचाया और मार डाला, लेकिन उनकी आत्माएँ कभी नहीं मरीं। अगर गिरफ्तारी और पीट-पीटकर मार दिए जाने के डर से मैं अपना कर्तव्य त्याग दूँ या यहूदा बन जाऊँ और परमेश्वर को धोखा दूँ तो मैं एक चलती-फिरती लाश बनकर रह जाऊँगी। अंत में मेरी आत्मा को अनंत दंड भुगतने के लिए नरक में डाल दिया जाएगा। इसलिए मैंने परमेश्वर से प्रार्थना की, “प्रिय परमेश्वर, मेरे जीवन और मृत्यु पर अंतिम निर्णय तुम्हारा है। मैं तुम्हारे आयोजन और व्यवस्थाओं के प्रति समर्पित होने को तैयार हूँ। अगर मुझे वाकई गिरफ्तार किया जाता है तो यह तुम्हारी अनुमति से होगा। मैं तुम्हारे लिए अपनी गवाही में अडिग रहने को तैयार हूँ। अगर पुलिस मुझे यातना देकर मार भी डाले तो भी मैं कभी यहूदा नहीं बनूँगी और कलीसिया के हितों से गद्दारी नहीं करूँगी।” प्रार्थना करने के बाद मेरे दिल में और भी आस्था पैदा हुई।

चूँकि कलीसिया के सभी अगुआ गिरफ्तार कर लिए गए थे, हमें यह पता ही नहीं था कि कलीसिया कितने घरों में पुस्तकें रखती थी। बाद में हमने आसपास पूछताछ की तो पता चला कि बहन हाओ यी और एक अन्य बहन के पास रखी गई परमेश्वर के वचनों की पुस्तकों को स्थानांतरित करना होगा। रिहा की गई एक बहन से हमने यह भी सुना कि पुलिस गिरफ्तारियों का दूसरा दौर शुरू करने वाली है। अगर पुस्तकों को समय रहते स्थानांतरित नहीं किया गया तो वे बड़े लाल अजगर के हाथों में पड़ जाएँगी। हमने हाओ यी से मिलने के लिए एक सुनसान जगह ढूँढ़ी, लेकिन उसने कहा कि जहाँ परमेश्वर के वचनों की पुस्तकें रखी हैं, उस घर के दरवाजे पर दो निगरानी कैमरे लगे हुए हैं। उसे डर था कि अगर हमने पुस्तकें स्थानांतरित करने की कोशिश की तो कुछ गलत हो जाएगा और वह हमें किसी भी कीमत पर ऐसा नहीं करने देगी। मैंने मन ही मन सोचा, “पुलिस के पास हाओ यी की एक तस्वीर है और उन्होंने गिरफ्तार किए गए भाई-बहनों से उसकी पहचान करने को कहा है। अगर हम पुस्तकें स्थानांतरित नहीं करेंगे और अगर उसे कुछ हो गया तो परमेश्वर के वचनों की सारी पुस्तकें बड़े लाल अजगर के हाथों में पड़ जाएँगी और कलीसिया के हितों को गंभीर नुकसान पहुँचेगा। लेकिन अगर मैं पुस्तकों को स्थानांतरित करते समय गिरफ्तार हो गई तो क्या पुलिस मुझे पीट-पीटकर मार नहीं डालेगी?” दिल ही दिल में मैं थोड़ी चिंतित और डरी हुई थी, इसलिए मैंने परमेश्वर से प्रार्थना की। प्रभु यीशु ने जो कहा था, मैंने उस पर विचार किया : “जो शरीर को घात करते हैं, पर आत्मा को घात नहीं कर सकते, उनसे मत डरना; पर उसी से डरो, जो आत्मा और शरीर दोनों को नरक में नष्‍ट कर सकता है” (मत्ती 10:28)। हाँ। शैतान शरीर को तो नुकसान पहुँचा सकता है, लेकिन आत्मा को नहीं मार सकता। अगर मुझे पुस्तकें स्थानांतरित करते समय गिरफ्तार कर लिया गया तो इसमें परमेश्वर की अनुमति होगी। यह परमेश्वर की गवाही देने का मेरा समय था। मैं परमेश्वर के वचनों की पुस्तकों को बड़े लाल अजगर के हाथों में नहीं पड़ने दे सकती थी। मैंने हाओ यी से कहा, “तुम्हें परमेश्वर के वचनों की पुस्तकों को स्थानांतरित करने में शामिल होने की जरूरत नहीं है। हम खुद ही उन्हें स्थानांतरित कर देंगे।” हाओ यी सहमत हो गई। झोउ ना और मैंने चर्चा की और परमेश्वर के वचनों की पुस्तकों को स्थानांतरित करने के तरीके पर सहमति जताई। झोउ ना ने कहा, “यह स्थानांतरण बहुत खतरनाक है। पुलिस तुम्हें ढूँढ़ रही है—तुम्हें अपना चेहरा नहीं दिखाना चाहिए। मैं अकेली जाऊँगी, इस तरह सिर्फ मुझे ही गिरफ्तार किया जाएगा।” झोउ ना की यह बात सुनकर मैं बहुत भावुक हो गई, वह चाहती थी कि मैं उसे अकेले ही यह काम करने दूँ। लेकिन फिर मुझे याद आया कि उसकी तबीयत खराब है और वह खतरे में पड़ जाएगी क्योंकि सारी पुस्तकें अकेले स्थानांतरित करने में बहुत समय लगेगा। मैं स्वार्थी और नीच बनी रहकर अपनी सुरक्षा नहीं कर सकती थी। मैंने कहा, “हम दोनों का जाना ही बेहतर होगा। इस तरह यह कार्य जल्दी हो जाएगा। जितना कम समय लगेगा, उतना ही सुरक्षित होगा।” इसलिए हमने भेष बदलकर सावधानी से परमेश्वर के वचनों की पुस्तकों को वहाँ से स्थानांतरित कर दिया। कुछ दिनों बाद हमने दूसरे स्थान से भी परमेश्वर के वचनों की पुस्तकों का स्थानांतरण पूरा कर लिया। मैंने परमेश्वर की देखभाल और सुरक्षा देखी, मैं दिल से परमेश्वर की बेहद आभारी थी!

इस बाद की स्थिति को संभालने के बाद मैं बेहद भावुक हो गई। परमेश्वर के वचनों ने ही कदम दर कदम बुजदिली और भय से बाहर निकलने में मेरी मदद की। मेरी सबसे बड़ी पीड़ा और लाचारी की घड़ी में परमेश्वर ने ही मेरे लिए एक रास्ता खोला, मुझे परमेश्वर की सर्वशक्तिमत्ता और संप्रभुता की कुछ वास्तविक समझ और अनुभव दिया। साथ ही मुझे अपनी स्वार्थी और नीच शैतानी प्रकृति की भी कुछ समझ हासिल हुई। मुझे एहसास हुआ कि इस खतरनाक परिवेश में अपना कर्तव्य निभाना मुझे प्रकट और पूर्ण कर रहा था। मैं खतरनाक परिवेश में भी अपना कर्तव्य निभाने से पीछे नहीं हटी। ये सभी नतीजे परमेश्वर के वचनों के मार्गदर्शन से प्राप्त हुए। परमेश्वर का धन्यवाद!


30. मैंने प्रतिभाशाली लोगों से ईर्ष्या करना कैसे बंद किया

रोज, फिलीपींस

फरवरी 2021 में, मुझे कलीसिया अगुआ चुना गया। एक दिन, एक उच्च अगुआ ने मुझसे कहा कि बहन एस्तेर में अच्छी काबिलियत है, वह अपने कर्तव्यों में बहुत सक्रिय है और मुझे उसे विकसित करना है। उच्च अगुआ को यह कहते हुए सुनकर मैं थोड़ी चिंतित हो गई, सोचने लगी कि शायद बहन एस्तेर जल्द ही अपने कर्तव्यों में मुझसे बेहतर करने लगेगी। अगर उच्च अगुआ और भाई-बहन सभी उसे अधिक महत्व देने लगे, तो मुझे शायद नजरअंदाज कर दिया जाएगा और भविष्य में कलीसिया के मामलों के लिए कोई मेरे पास नहीं आएगा। बाद में, भले ही मैंने एस्तेर को बताया कि कलीसिया का कार्य कैसे करना है, मैंने उसके साथ कलीसिया की स्थिति के सभी वास्तविक विवरण साझा नहीं किए और मैंने उसे इस बारे में विस्तृत संगति नहीं दी कि कार्य को अच्छी तरह से कैसे किया जाए। मैंने देखा कि एस्तेर अपने कर्तव्यों में सक्रिय थी। उसने जल्दी ही काम से खुद को परिचित कर लिया और उसके कर्तव्यों के नतीजे बेहतर से बेहतर होते गए। उसे भाई-बहनों से प्रशंसा मिली और उच्च अगुआओं ने भी इस पर ध्यान दिया। जल्द ही, एस्तेर को कलीसिया अगुआ चुन लिया गया और उसने कलीसिया के कार्य में मेरे साथ सहयोग करना शुरू कर दिया। चूँकि मैं मध्य पूर्व में थी और फिलीपींस के साथ समय का अंतर था, भाई-बहनों को मुझसे संपर्क करने में मुश्किल होती थी, इसलिए वे सभाओं की मेजबानी करने के लिए हमेशा एस्तेर से संपर्क करते थे। मैं उसे हर सभा में देखती थी और वह अपने कर्तव्यों में वाकई सक्रिय थी। मुझे उससे बहुत ईर्ष्या हुई, मुझे चिंता थी कि भाई-बहन उसे मुझसे अधिक सक्रिय और सक्षम समझेंगे और कि वह मुझसे अधिक काम कर सकती है, जिससे वे मुझसे ज्यादा उसे महत्व देंगे। मैंने सोचा, “भविष्य में, मैं कलीसिया के कार्य के अपने कुछ अनुभव उसके साथ तुरंत साझा नहीं कर सकती। वह पहले से ही कलीसिया के कार्य और कुछ सत्यों के बारे में बहुत कुछ समझती है, इसलिए अगर मैं उसे वह सब कुछ बता दूँ जो मैं समझती हूँ, तो एक दिन, वह कलीसिया के कार्य को मुझसे बेहतर समझेगी और इसे मुझसे बेहतर करेगी। तब भाई-बहन मुझसे ज्यादा उसे पसंद करेंगे और सराहेंगे, उच्च अगुआ भी उसे अधिक महत्व देंगे और सोचेंगे कि अब मुझे विकसित करना उतना सार्थक नहीं रहा।” नतीजतन, मैं एस्तेर को विकसित नहीं करना चाहती थी। जैसे-जैसे दिन बीतते गए, एस्तेर अपने कर्तव्यों में और अधिक सक्रिय हो गई। उसने और अधिक काम किया, हर बार जब मैं उसके साथ होती थी, तो मैं खुद को अक्षम और हतोत्साहित महसूस करती थी।

एक बार, क्योंकि बहुत से नवागंतुक कलीसिया में शामिल हुए थे, इसलिए हमें और अधिक छोटे सभा समूह बनाने की जरूरत थी। एस्तेर और मैंने इस कार्य पर अलग-अलग काम किया। देखने में लग रहा था कि हम दोनों बहनें अच्छी तरह मिलकर काम कर रही हैं। लेकिन मैंने उसे यह नहीं बताया कि इस कार्य की व्यवस्था जल्दी करने की जरूरत है, मैं बस अपना काम करने में ही व्यस्त रही। मैंने सोचा, “अगर मैं और अधिक समूह बना सकती हूँ और अधिक लोगों के लिए सभाओं में शामिल होने की व्यवस्था कर सकती हूँ, तो मुझे भाई-बहनों से प्रशंसा मिलेगी।” जब मैंने एस्तेर से उसके कार्य की प्रगति के बारे में पूछा, उसने मुझे बताया कि क्योंकि उसका कार्यभार अधिक था, इसलिए वह उन और अधिक लोगों पर ध्यान नहीं दे पाई थी जिन्हें सभा करने की जरूरत थी। लेकिन मैंने उसकी कोई मदद नहीं की। जब उच्च अगुआओं ने मुझसे एस्तेर के कार्य के बारे में पूछा, मैंने यहाँ तक कह दिया कि उसने अपने अधिक कार्यभार के बारे में शिकायत की थी। उच्च अगुआ मेरी बात से सहमत लग रहे थे और मुझे बहुत खुशी हुई। मुझे लगा कि उनकी नजरों में एस्तेर का मूल्य कम हो गया है, वे अब यह नहीं सोचेंगे कि उसमें अच्छी कार्य क्षमताएँ हैं। एक और बार, जब एस्तेर ने एक समूह के लिए सभा की मेजबानी की, एक नवागंतुक को परमेश्वर के कार्य और प्रकटन के बारे में कुछ धारणाएँ थीं। एस्तेर ने मुझे बताया कि वह इन धारणाओं को हल करने के लिए संगति करना नहीं जानती। मैं वास्तव में जानती थी कि उन्हें हल करने के लिए किन सत्यों पर संगति करने की जरूरत है, लेकिन मैं नहीं चाहती थी कि वह और सीखे। मैंने सोचा, “तुम पहले से ही अच्छा कर रही हो। अगर तुम और सीखती हो और इस मुद्दे को हल कर सकती हो, तो सभी भाई-बहन तुम्हारी प्रशंसा करेंगे। मैं नहीं चाहती कि हर कोई तुम्हारी प्रशंसा करे। भले ही हम दोनों कलीसिया अगुआ हैं, मैं पहले अगुआ बनी थी और मैं सबसे अच्छी बनना चाहती हूँ। अगर तुम लोगों की हर समस्या हल कर सकती हो, तो भाई-बहन सोचेंगे कि तुम्हारा कार्य मेरे कार्य से अधिक प्रभावी है। तो फिर मैं काम कैसे जारी रख सकती हूँ?” इसलिए, मैंने उसे यह नहीं बताया कि इस समस्या को कैसे हल किया जाए। इसके बजाय, मैंने बस उसे उच्च अगुआओं से पूछने के लिए कह दिया। मैंने सोचा कि इस तरह उच्च अगुआ यह नहीं सोचेंगे कि वह सत्य समझती है और इसलिए वे अब उसे उतना महत्व नहीं देंगे। ऐसा करने के बाद मुझे सच में अपराध-बोध हुआ, लेकिन मैंने फिर भी उसकी मदद नहीं की, केवल जब उच्च अगुआओं ने मुझसे उसकी मदद करने के लिए कहा, तभी मैंने आखिरकार उसे बताया कि इस समस्या को कैसे हल किया जाए।

मुझे लगा कि मैं सच में कठोर दिल हो गई थी। मैं सच में एस्तेर से ईर्ष्या नहीं करना चाहती थी, लेकिन मैं खुद पर नियंत्रण नहीं रख सकी। मैं अपने क्रियाकलापों से दुखी थी और मैं जानती थी कि मेरी दशा बहुत खराब है। अपनी समस्या का एहसास होने के बाद, मैंने आत्मचिंतन करने और खुद को समझने के लिए सर्वशक्तिमान परमेश्वर के वचन पढ़े। मैंने परमेश्वर के वचन पढ़े : “कलीसिया का अगुआ होने के नाते तुम्‍हें समस्याएँ सुलझाने के लिए केवल सत्य का प्रयोग सीखने की आवश्‍यकता ही नहीं है, बल्कि प्रतिभाशाली लोगों का पता लगाने और उन्‍हें विकसित करना सीखने की आवश्‍यकता भी है, जिनसे तुम्‍हें बिल्कुल ईर्ष्या नहीं करनी चाहिए या जिनका बिल्कुल दमन नहीं करना चाहिए। इस तरह अभ्यास करना कलीसिया के कार्य के लिए लाभकारी है। अगर तुम अपने साथ सहयोग करने और हर एक काम अच्छे से करने के लिए सत्य का अनुसरण करने वाले कुछ लोगों को विकसित कर सकते हो और अंत में उन सबके पास अनुभवजन्‍य गवाहियाँ होती हैं तो फिर तुम एक मानक स्तर के अगुआ या कार्यकर्ता हो। यदि तुम हर चीज सिद्धांतों के अनुसार सँभाल सको, तो तुम समर्पित इंसान हो। कुछ लोग हमेशा इस बात से डरे रहते हैं कि दूसरे लोग उनसे बेहतर और ऊपर हैं, अन्‍य लोगों को पहचान मिलेगी, जबकि उन्हें अनदेखा किया जाता है, और इसी वजह से वे दूसरों पर हमला करते हैं और उन्हें अलग कर देते हैं। क्या यह प्रतिभाशाली लोगों से ईर्ष्या करने का मामला नहीं है? क्या यह स्‍वार्थपूर्ण और निंदनीय नहीं है? यह कैसा स्वभाव है? यह एक क्रूर स्वभाव है। जो लोग दूसरों के बारे में सोचे बिना या परमेश्वर के घर के हितों को ध्‍यान में रखे बिना केवल अपने हितों के बारे में सोचते हैं, जो केवल अपनी स्‍वार्थपूर्ण इच्छाओं को संतुष्ट करते हैं, वे बुरे स्वभाव वाले होते हैं और परमेश्वर उन्हें पसंद नहीं करता” (वचन, खंड 3, अंत के दिनों के मसीह के प्रवचन, अपने भ्रष्ट स्वभावों को त्यागकर ही आजादी और मुक्ति पाई जा सकती है)। परमेश्वर के वचन पढ़ने के बाद मैं बहुत व्यथित हो गई। मुझे एहसास हुआ कि मैं प्रतिभाशाली लोगों से ईर्ष्या करने वाली व्यक्ति हूँ। जब उच्च अगुआओं ने मुझसे एस्तेर को विकसित करने के लिए कहा, मैंने देखा कि उसमें प्रतिभा है, वह अच्छी तरह से सभाओं की मेजबानी करना जानती है और उसके कार्य के नतीजे अच्छे हैं, इसलिए मुझे उससे ईर्ष्या होने लगी। मुझे डर था कि वह मुझसे आगे निकल जाएगी और भाई-बहन उसकी प्रशंसा करेंगे, मुझे चिंता थी कि ऊपरी अगुआ उसे महत्व देंगे और इसलिए वे मुझे विकसित करना बंद कर देंगे। एस्तेर को अपना कर्तव्य अच्छी तरह से करने के लिए पदोन्नत और विकसित होने से रोकने के लिए, मैंने उसे दबाया। मैं अच्छी तरह जानती थी कि उसमें अच्छी काबिलियत है, लेकिन मैंने उसे विकसित नहीं किया और मैंने उसे यह नहीं बताया कि कलीसिया का कार्य अच्छी तरह से कैसे किया जाए। मैं बस अकेली ही वह व्यक्ति बनना चाहती थी जिसका आदर किया जाए। जब वह भाई-बहनों की समस्याएँ हल नहीं कर सकी, भले ही मैं जानती थी कि उन्हें कैसे हल करना है, फिर भी मैंने उसे नहीं बताया। ऊपर से तो मैं उसे उच्च अगुआओं से पूछने के लिए प्रोत्साहित कर रही थी, लेकिन वास्तव में ऐसा करके मैं उच्च अगुआओं पर उसका बुरा प्रभाव डालना चाहती थी और चाहती थी कि वे सोचें कि वह सत्य नहीं समझती और इस कर्तव्य को पूरा करने की क्षमता नहीं रखती। मैं सचमुच कुटिल, धोखेबाज, स्वार्थी और नीच थी! कलीसिया अगुआ के रूप में, प्रतिभाशाली लोग मिलने पर मुझे उन्हें विकसित करना चाहिए था और कलीसिया का कार्य अच्छी तरह से करने में उनकी मदद करने की पूरी कोशिश करनी चाहिए थी। लेकिन मैंने परमेश्वर के इरादे पर विचार नहीं किया, न ही मैंने कलीसिया के कार्य पर विचार किया। मैंने केवल अपनी प्रतिष्ठा और रुतबे के लिए काम किया। प्रतिभा से ईर्ष्या करने की दशा में रहते हुए, मैंने प्रतिभाशाली व्यक्तियों को दबाया और एस्तेर को विकसित करने से इनकार कर दिया, यहाँ तक कि उम्मीद की कि वह कलीसिया के कार्य में असफल हो जाए। इन क्रियाकलापों के पीछे मैं एक दुर्भावनापूर्ण स्वभाव प्रकट कर रही थी। केवल दुर्भावनापूर्ण स्वभाव वाले ही अपने भाई-बहनों को दबाते हैं। सामान्य मानवता वाले लोग अपने भाई-बहनों को नुकसान नहीं पहुँचाते। उस समय मुझे एहसास हुआ कि मैं अपने कर्तव्य में एक शैतानी स्वभाव के अनुसार कार्य कर रही थी और यह परमेश्वर की नजरों में घृणित था। एस्तेर में अच्छी काबिलियत है और वह अपने कर्तव्य में सक्रिय है, उसे विकसित करने से कलीसिया का कार्य अधिक आसानी से हो जाता और कलीसिया के कार्य के सभी पहलुओं के नतीजे बेहतर होते। मुझे उससे ईर्ष्या नहीं करनी चाहिए थी; इसके बजाय मुझे उसे विकसित करना चाहिए था, उसके कर्तव्य में उसकी मदद करनी चाहिए थी, कलीसिया का कार्य जिम्मेदारी और लगन से करना चाहिए था। इसलिए मैंने परमेश्वर से प्रार्थना की, “परमेश्वर, मैं अब और अपने शैतानी स्वभाव के अनुसार कार्य नहीं करना चाहती। मैं अब और तुम्हारे खिलाफ विद्रोह या तुम्हारा विरोध नहीं करना चाहती। मैं तुम्हारे सामने पश्चात्ताप करना चाहती हूँ, अपनी बहन की मदद करना चाहती हूँ और उसके साथ मिलकर अपने कर्तव्य अच्छी तरह से करना चाहती हूँ।” मैंने बार-बार परमेश्वर से प्रार्थना की। उस दौरान मुझे अपने दिल में बहुत अपराध-बोध हुआ। मैंने खुद से कहा कि मुझे अब और एस्तेर से ईर्ष्या नहीं करनी चाहिए—यह एक भ्रष्ट स्वभाव था जो परमेश्वर को प्रसन्न नहीं करता। उसके बाद, मैंने सक्रिय रूप से एस्तेर की मदद करना शुरू कर दिया। मैं प्रतिदिन उसके साथ संवाद करती और धीरे-धीरे उसे मार्गदर्शन देती कि कलीसिया का कार्य अच्छी तरह से कैसे किया जाए ताकि वह प्रगति कर सके। जब भी उच्च अगुआ मुझे उस कार्य के बारे में सूचित करते थे जिसे लागू करने की जरूरत होती थी, मैं एस्तेर के साथ चर्चा करती थी कि कार्य को कैसे किया जाना चाहिए। मैं अब इस बात से नहीं डरती थी कि वह मुझसे आगे निकल जाएगी, भाई-बहनों द्वारा उसकी प्रशंसा की जाएगी और वह मेरी वाहवाही लूट लेगी। जब हमने एक साथ अपने कर्तव्य किए, तो मैंने एस्तेर के साथ सामंजस्य से काम किया और मैंने पाया कि कई कार्य आसान हो गए, कलीसिया के कार्य के नतीजे भी बेहतर हुए।

बाद में, मैं कई कलीसियाओं के कार्य का पर्यवेक्षण कर रही थी, उच्च अगुआओं ने बहन मेलीन को एक कलीसिया में अपने कर्तव्य करने के लिए नियुक्त किया जिसका मैं पर्यवेक्षण कर रही थी। पहले तो वह सभाओं के दौरान बहुत कम बोलती थी और बहुत शांत रहती थी, लेकिन बाद में उसने बहुत अधिक संगति की और उसकी संगति बहुत अच्छी थी। मुझे उससे कुछ हद तक ईर्ष्या हुई और चिंता हुई क्योंकि वह लंबे समय से परमेश्वर में विश्वास करती थी, अधिक सत्य समझती थी, कार्य के बारे में बहुत कुछ जानती थी और कार्य में अधिक अनुभव रखती थी। मैंने सोचा कि भाई-बहन निश्चित रूप से उसकी प्रशंसा और आदर करेंगे। मैं नहीं चाहती थी कि ऐसा हो। एक दिन, मैंने बहन मेलीन के साथ उन कई समूहों की स्थिति पर चर्चा की, जिनका वह पर्यवेक्षण कर रही थी, मैंने उससे पूछा कि भाई-बहन नियमित रूप से सभाओं में क्यों नहीं आ रहे हैं। उसने मुझे बताया कि वह इस मामले को देख रही है, लेकिन बहुत काम करने के बावजूद उसे अभी भी यह स्पष्ट नहीं है कि क्या गलत है। यह सुनने के बाद मुझे लगा कि वह शिकायत कर रही है और मैंने सोचा कि उसमें कई कमियाँ हैं। जब उच्च अगुआ कार्य के बारे में पूछने आए, मैंने उनसे कहा, “मेलीन को शिकायत करना पसंद है और लगन से अपने कर्तव्य निभाने को तैयार नहीं है।” मैंने हमारी बातचीत के स्क्रीनशॉट भी अगुआओं को भेज दिए, यह चाहते हुए कि अगुआ सोचें कि वह शिकायत कर रही है और दूसरों की सलाह मानने को तैयार नहीं है। मैं यह भी चाहती थी कि वे उसे नीची नजरों से देखें, मुझे अधिक महत्व दें और सोचें कि मुझे विकसित करना उससे ज्यादा सार्थक है। जब मैंने ये विचार प्रकट किए, तो मुझे एहसास हुआ कि मेरी दशा गलत थी, इसलिए मैंने परमेश्वर से प्रार्थना की और खोजा।

बाद में मैंने परमेश्वर के वचन पढ़े : “जब वे किसी ऐसे व्यक्ति को देखते हैं जो उनसे बेहतर है तो वे उसे नीचे गिराने की कोशिश करते हैं, उसके बारे में निराधार अफवाहें गढ़ते हैं या उसे बदनाम करने और उसकी प्रतिष्ठा कम करने के लिए कुछ घिनौने तरीके इस्तेमाल करते हैं—यहाँ तक कि उसे रौंदते हैं—ताकि लोगों के मन में अपनी जगह की रक्षा कर सकें। यह किस तरह का स्वभाव है? यह केवल अहंकार और दंभ नहीं है, यह शैतान का स्वभाव है, यह दुर्भावनापूर्ण स्वभाव है। इस व्यक्ति का अपने से बेहतर और श्रेष्ठतर लोगों पर हमला करना और उन्हें अलग-थलग करना कपटपूर्ण और दुष्टतापूर्ण है। इस व्यक्ति का लोगों को नीचे गिराने के लिए कोई कसर न छोड़ना यह दिखाता है कि उसके अंदर अच्छी-खासी दानवी प्रकृति है! शैतान के स्वभाव के अनुसार जीते हुए वह लोगों को कमतर दिखाता है, उन्हें फँसाने की कोशिश करता है और उन्हें सताता है। क्या यह कुकृत्य नहीं है? और इस तरह जीने के बावजूद उसे अभी भी यह लगता है कि वह ठीक है, एक अच्छा व्यक्ति है। लेकिन जब वह अपने से श्रेष्ठ किसी व्यक्ति को देखता है तो वह उसे सताता है और उसे पूरी तरह कुचलता है। यहाँ क्या मसला है? जो लोग ऐसे बुरे कर्म करते हैं, क्या वे निर्लज्ज और स्वेच्छाचारी नहीं हैं? ऐसे लोग केवल अपने हितों और अपनी भावनाओं का खयाल करते हैं और वे केवल अपनी इच्छाओं, महत्वाकांक्षाओं और अपने लक्ष्यों को पाना चाहते हैं। वे इस बात की परवाह नहीं करते कि कलीसिया के कार्य को कितना नुकसान पहुँचता है और वे लोगों के मन में अपने रुतबे की रक्षा के लिए और अपनी प्रतिष्ठा की रक्षा करने के लिए परमेश्वर के घर के हितों का बलिदान करना पसंद करेंगे। क्या ऐसे लोग अभिमानी और आत्मतुष्ट, स्वार्थी और नीच नहीं होते? ऐसे लोग अभिमानी और आत्मतुष्ट ही नहीं, बल्कि बेहद स्वार्थी और नीच भी होते हैं। वे परमेश्वर के इरादों को लेकर बिल्कुल विचारशील नहीं हैं। क्या ऐसे लोगों में परमेश्वर का भय मानने वाला दिल होता है? उनके पास परमेश्वर का भय मानने वाला दिल बिल्कुल नहीं होता। यही कारण है कि वे मनमाने ढंग से कार्य करते हैं और वही करते हैं जो करना चाहते हैं, उन्हें कोई अपराध-बोध नहीं होता, कोई भय नहीं होता, कोई भी आशंका या चिंता नहीं होती और वे परिणामों पर भी विचार नहीं करते। यही वे अक्सर करते हैं और इसी तरह उन्‍होंने हमेशा व्यवहार किया है। इस तरह के व्यवहार की प्रकृति क्या है? हल्‍के-फुल्‍के ढंग से कहें तो इस तरह के लोग बहुत अधिक ईर्ष्‍यालु होते हैं और उनमें अपनी निजी प्रतिष्ठा और रुतबे की बहुत प्रबल आकांक्षा होती है; वे बहुत धोखेबाज और धूर्त होते हैं। और अधिक कठोर ढंग से कहें तो समस्‍या का सार यह है कि इस तरह के लोगों में परमेश्वर का भय मानने वाला दिल बिल्कुल नहीं होता है। वे परमेश्वर से नहीं डरते हैं, वे अपने आपको अत्यंत महत्वपूर्ण मानते हैं और वे अपने बारे में हर चीज को परमेश्वर से भी ऊँचा और सत्य से भी ऊँचा मानते हैं। उनके दिलों में परमेश्वर उल्लेख के योग्य नहीं है और महत्वहीन है, उनके दिलों में परमेश्वर का कहीं कोई दर्जा नहीं होता है। जिनके हृदय में परमेश्वर के लिए कोई जगह नहीं है और जिनके पास परमेश्वर का भय मानने वाला दिल नहीं है क्‍या वे सत्‍य का अभ्यास कर सकते हैं? बिल्कुल नहीं। इसलिए जब वे सामान्यतः उत्साहित होकर और ढेर सारे प्रयास खपाते हुए खुद को व्‍यस्‍त बनाये रखते हैं, तब वे क्‍या कर रहे होते हैं? ऐसे लोग यह तक दावा करते हैं कि उन्‍होंने परमेश्वर के लिए खपने की खातिर सब कुछ त्‍याग दिया है और बहुत अधिक पीड़ा सही है, लेकिन वास्‍तव में उनके सारे क्रियाकलापों का प्रयोजन, सिद्धांत और उद्देश्य खुद के रुतबे और प्रतिष्ठा के लिए हैं, अपने सारे हितों की रक्षा करने के लिए है। क्या तुम लोग ऐसे व्यक्ति को बहुत ही भयावह कहोगे कि नहीं कहोगे? किस तरह के लोगों में वर्षों तक परमेश्वर पर विश्वास करने के बाद भी परमेश्वर का भय मानने वाला दिल नहीं होता? क्या वे अहंकारी नहीं हैं? क्या वे शैतान नहीं हैं? और किन चीजों में परमेश्वर का भय मानने वाला दिल सबसे कम होता है? जानवरों के अलावा, बुरे लोगों और मसीह-विरोधियों में, दानवों और शैतान के जैसों में। वे सत्य को जरा-भी नहीं स्वीकारते; उनके पास परमेश्वर का भय मानने वाला दिल बिल्कुल नहीं होता। वे किसी भी बुराई को करने में सक्षम हैं; वे परमेश्वर के शत्रु हैं, और उसके चुने हुए लोगों के भी शत्रु हैं” (वचन, खंड 3, अंत के दिनों के मसीह के प्रवचन, पाँच शर्तें, जिन्हें परमेश्वर पर विश्वास के सही मार्ग पर चलने के लिए पूरा करना आवश्यक है)। परमेश्वर के वचनों ने मेरी असली दशा को उजागर कर दिया। मैं उन भाई-बहनों से ईर्ष्या करती थी जिनके कार्य के नतीजे मुझसे बेहतर थे, मैंने अपनी प्रतिष्ठा और रुतबे को बनाए रखने के लिए उन पर हमला किया और उन्हें बहिष्कृत भी किया। भले ही मैं जानती थी कि वे परमेश्वर को संतुष्ट करने के लिए अपने कर्तव्य कर रहे थे, मैंने परमेश्वर के इरादों पर विचार नहीं किया। मैं परमेश्वर के इरादों पर विचार करके कलीसिया का कार्य अच्छी तरह से करने के बजाय बस अपना कर्तव्य इस तरह से करना चाहती थी कि दूसरों से प्रशंसा पा सकूँ और वे मेरा आदर करें। जब मुझे एहसास हुआ कि मेलीन लंबे समय से परमेश्वर में विश्वास रखती आई है, उसमें काबिलियत और कार्य क्षमता है और यह भी कि उसे अपने कर्तव्य के प्रति दायित्व का गहरा एहसास है, तो मुझे उससे ईर्ष्या होने लगी और चिंता हुई कि वह मुझसे आगे निकल जाएगी। मैंने उच्च अगुआओं के सामने उसकी आलोचना की, यह कहते हुए कि वह हमेशा अपने कर्तव्य के बारे में शिकायत करती है, जबकि वास्तव में मेलीन ने बस मुझे यही बताया था कि उसे अपने कर्तव्य में कठिनाइयों का सामना करना पड़ रहा है और यह कि भले ही उसने बहुत कुछ किया, फिर भी वह मुद्दों को हल नहीं कर पाई। लेकिन मैंने उच्च अगुआओं से झूठ बोला, यह कहते हुए कि वह शिकायत कर रही है। मेरा लक्ष्य उच्च अगुआओं को यह सोचने पर मजबूर करना था कि वह विकसित किए जाने के लायक नहीं है और मेरा उद्देश्य अगुआओं के मन में उसकी छवि को खराब करना था। इस तरह अगुआ उसके बारे में ऊँचा नहीं सोचेंगे या उसे विकसित नहीं करेंगे और मुझे उसके आगे निकलने की चिंता नहीं करनी पड़ेगी। मैंने वास्तव में अपनी प्रतिष्ठा और रुतबे की खातिर अपनी बहन को बदनाम किया। मैं पूरी तरह से कुटिल और दुर्भावनापूर्ण थी! एक कलीसिया अगुआ के रूप में, मुझे अपने भाई-बहनों के साथ सामंजस्यपूर्ण ढंग से सहयोग करना चाहिए था, ताकि हम एक-दूसरे की कमियों को पूरा करते हुए और खूबियों को अपनाते हुए, अपनी जिम्मेदारियों और कर्तव्यों को पूरा कर सकें। मुझे अपने भाई-बहनों को प्रतिस्पर्धी नहीं मानना चाहिए था। लेकिन मैंने केवल अपनी प्रतिष्ठा और रुतबे की परवाह की। मैं बस अकेली ही वह व्यक्ति बनना चाहती थी जिसकी दूसरे प्रशंसा करें। ऊपर से तो ऐसा लगता था कि मुझे कलीसिया के कार्य के प्रति दायित्व का एहसास है, लेकिन मेरे पास परमेश्वर का भय मानने वाला दिल नहीं था। जब मैंने देखा कि मेलीन प्रतिभाशाली है, तो मुझे ईर्ष्या होने लगी और मैंने उसे मुझसे आगे नहीं निकलने दिया। अपने लक्ष्यों को हासिल करने के लिए, यह साफ-साफ जानते हुए भी कि उसे अपने कर्तव्य में मुश्किलें आ रही थीं, मैंने उसकी मदद तक नहीं की। मैं बस अपनी प्रसिद्धि, लाभ और रुतबे को बचाने के लिए कलीसिया के कार्य को नुकसान पहुँचाने को भी तैयार थी। मैंने जो घमंडी और दुर्भावनापूर्ण स्वभाव प्रकट किया था, उससे मैं भयभीत थी। मैंने कलीसिया के कार्य पर विचार नहीं किया, बल्कि अपने ही उद्यम में लगी रही। इससे सचमुच परमेश्वर को घृणा हुई! मैंने सोचा कि राज्य का सुसमाचार कितनी तेजी से फैल रहा है, हर जगह इतनी सारी कलीसियाएँ स्थापित हो रही हैं, नवागंतुकों को सींचने और कलीसियाओं की अगुआई करने के लिए और अधिक लोगों की तत्काल आवश्यकता है। लेकिन मेरे विचार दुष्ट थे। मैंने केवल अपनी प्रतिष्ठा और रुतबे को बचाने की कोशिश की, जब मैंने प्रतिभाशाली लोगों को देखा, तो मैंने न केवल उन्हें विकसित नहीं किया, बल्कि उन्हें बहिष्कृत किया और दबाया। मैं परमेश्वर का विरोध कर रही थी और सुसमाचार कार्य में गड़बड़ कर रही थी और बाधा डाल रही थी। अच्छी मानवता वाला व्यक्ति यह देखकर खुश होता कि और अधिक लोग कलीसिया के कार्य में सहयोग करने के लिए उठ खड़े हो रहे हैं, केवल मसीह-विरोधी और बुरे लोग ही जब दूसरों को खुद से अधिक सक्षम देखते हैं, तो वे खुद को खतरे में महसूस करते हैं, अपनी प्रतिष्ठा और रुतबे को बनाए रखने के लिए दूसरों पर हमला करते और उन्हें बहिष्कृत करते हैं। मेरे दिल में परमेश्वर के लिए कोई जगह नहीं थी, न ही मेरे पास परमेश्वर का भय मानने वाला दिल था। मैंने प्रतिष्ठा और रुतबे को बहुत अधिक महत्व दिया। अपनी महत्वाकांक्षाओं और इच्छाओं को पूरा करने के लिए, मैंने न केवल मेलीन की मदद नहीं की, बल्कि उसे दबाने के लिए तरकीबें भी इस्तेमाल कीं, जिससे उसके अपने कर्तव्यों को अच्छी तरह से करने की क्षमता प्रभावित हुई। जो स्वभाव मैंने प्रकट किया, वह एक मसीह-विरोधी का स्वभाव था। मैं परमेश्वर का प्रतिरोध कर रही थी। अगर मैं बिना पश्चात्ताप किए इसी तरह चलती रही, तो निश्चित रूप से परमेश्वर मुझे त्याग देगा। इसलिए मैंने परमेश्वर के सामने अपना दिल खोलकर रख दिया और उससे क्षमा माँगते हुए प्रार्थना की। मैंने परमेश्वर से मुझे प्रबुद्ध और रोशन करने के लिए भी कहा ताकि मैं उसके इरादे को समझ सकूँ और अभ्यास का मार्ग खोज सकूँ।

बाद में मैंने परमेश्वर के वचनों का एक अंश पढ़ा : “अगर तुम परमेश्वर के इरादों के प्रति विचारशीलता दिखाने में वाकई समर्थ हो तो तुम दूसरे लोगों से निष्पक्ष ढंग से पेश आने में सक्षम होगे। अगर तुम किसी अच्छे व्यक्ति की सिफारिश करते हो और उसे प्रशिक्षित होने और कोई कर्तव्य निर्वहन करने देते हो, और इस तरह एक प्रतिभाशाली व्यक्ति को परमेश्वर के घर में शामिल करते हो, तो क्या उससे तुम्‍हारा काम और आसान नहीं हो जाएगा? तब क्या तुम अपने कर्तव्‍य में समर्पित नहीं होगे? यह परमेश्वर के समक्ष एक अच्छा कर्म है; यह वह न्यूनतम अंतरात्मा और विवेक है जो अगुआ के रूप में कार्य करने वालों के पास होना चाहिए। जो लोग सत्य को अभ्‍यास में लाने में समर्थ हैं वे जो चीजें करते हैं उनमें परमेश्वर की जाँच-पड़ताल स्वीकार कर सकते हैं। परमेश्वर की जाँच-पड़ताल स्वीकार करते हो तो तुम्‍हारा हृदय सही हो जाएगा। यदि तुम हमेशा दूसरों को दिखाने के लिए ही चीजें करते हो और हमेशा दूसरों की प्रशंसा और सराहना प्राप्त करना चाहते हो और परमेश्वर की जाँच-पड़ताल स्वीकार नहीं करते हो तो क्या तब भी परमेश्वर तुम्‍हारे हृदय में है? ऐसे लोगों में परमेश्वर का भय मानने वाला हृदय नहीं होता। हमेशा अपने लिए कार्य मत करो, हमेशा अपने हितों की मत सोचो, अपने गौरव, प्रतिष्ठा और रुतबे पर विचार मत करो और अपने निजी हितों पर विचार मत करो। तुम्‍हें सबसे पहले परमेश्वर के घर के हितों पर विचार करना चाहिए और उन्‍हें अपनी प्राथमिकता बनाना चाहिए। तुम्‍हें परमेश्वर के इरादों के प्रति विचारशील होना चाहिए और सबसे पहले यह चिंतन करना चाहिए कि तुम्‍हारे कर्तव्‍य निर्वहन में अशुद्धियाँ रही हैं या नहीं, तुम समर्पित रहे हो या नहीं, तुमने अपनी जिम्मेदारियाँ पूरी की हैं या नहीं, और अपना सर्वस्व दिया है या नहीं, साथ ही तुम अपने कर्तव्य, और कलीसिया के कार्य के प्रति पूरे दिल से विचार करते रहे हो या नहीं। तुम्‍हें इन चीजों के बारे में अवश्‍य विचार करना चाहिए। अगर तुम इन पर बार-बार विचार करते हो और इन्हें समझ लेते हो, तो तुम्‍हारे लिए अपना कर्तव्‍य अच्‍छी तरह से निभाना आसान हो जाएगा” (वचन, खंड 3, अंत के दिनों के मसीह के प्रवचन, अपने भ्रष्ट स्वभावों को त्यागकर ही आजादी और मुक्ति पाई जा सकती है)। परमेश्वर के वचन पढ़ने के बाद, मुझे एहसास हुआ कि एक कलीसिया अगुआ के रूप में मुझे अपने कर्तव्यों में परमेश्वर के इरादे पर विचार करना चाहिए, हमेशा कलीसिया के कार्य को पहले रखना चाहिए। जब मैं अच्छी काबिलियत और कार्य क्षमता वाले भाई-बहनों को देखती हूँ, तो मुझे अपनी प्रसिद्धि, लाभ और रुतबे की खातिर उनसे ईर्ष्या नहीं करनी चाहिए या उन्हें बहिष्कृत नहीं करना चाहिए, बल्कि उनकी सिफारिश करनी चाहिए और उन्हें विकसित करना चाहिए, उनके कर्तव्यों को पूरा करने में उनकी मदद करनी चाहिए ताकि वे तेजी से प्रगति कर सकें। यह मेरा कर्तव्य और जिम्मेदारी थी। मुझे परमेश्वर के वचनों के अनुसार अभ्यास करना चाहिए, प्रसिद्धि, लाभ और रुतबे के बंधन से, साथ ही ईर्ष्या से मुक्त होना चाहिए, अपने हितों को अलग रखकर, सच्चे मन से भाई-बहनों को विकसित करना चाहिए और परमेश्वर को संतुष्ट करने के लिए अपना कर्तव्य पूरा करना चाहिए। परमेश्वर का इरादा समझने के बाद, मैंने अपने इरादों को सुधारना शुरू कर दिया और मैं खुद को याद दिलाती रही कि परमेश्वर ईर्ष्या से घृणा करता है। मेलीन के साथ फिर से कार्य पर चर्चा करते हुए मैंने उसकी बात सुनने के लिए खुद को शांत किया, मैंने उसकी किसी भी कठिनाई में उसकी देखभाल करने और मदद करने की पूरी कोशिश की, मैंने अपने समान अनुभवों के बारे में संगति की। मैं अपने काम से सीखे अच्छे तरीके भी साझा करती थी। इस तरह से अभ्यास करके मुझे सच में शांति महसूस हुई और कार्य से जल्दी ही अच्छे नतीजे मिले।

एक बार मेलीन ने मुझे एक संदेश भेजा जिसमें कहा गया था कि वह बहुत परेशान है क्योंकि कुछ नवागंतुक अभी भी नियमित रूप से सभाओं में शामिल नहीं हो रहे हैं। उसका संदेश देखकर मुझे अपराध-बोध हुआ, क्योंकि इसने मुझे उस समय की याद दिला दी जब मैं उससे ईर्ष्या करती थी। उस समय, जब उसे अपने कर्तव्यों में कठिनाइयों का सामना करना पड़ा, तो मैंने न केवल उसकी मदद नहीं की, बल्कि मैंने अगुआओं के सामने उसकी आलोचना भी की, यह कहते हुए कि वह अपना कर्तव्य करते समय हमेशा शिकायत करती है। मेरे स्वार्थ ने उसे बहुत ठेस पहुँचाई थी। उस दिन से, मैं अक्सर उसे दिलासा देती और प्रोत्साहित करती थी, मैं उसे चिंता न करने के लिए कहती और सक्रिय रूप से उसके साथ काम करती थी। मुझे अब इस बात की परवाह नहीं थी कि क्या उसके कर्तव्यों के नतीजे मुझसे बेहतर हैं या वह मुझसे ज्यादा अलग दिखने लगी है। जल्द ही, मेलीन को सुसमाचार कार्य का पर्यवेक्षण करने के लिए चुन लिया गया, मेरे साथ मिलकर वह कलीसियाओं के सुसमाचार कार्य का जायजा लेने के लिए जिम्मेदार होगी। जब भी सुसमाचार कार्य में समस्याएँ या कठिनाइयाँ होती थीं, हम एक साथ समाधानों पर चर्चा किया करते हैं और अक्सर दिल खोलकर बात करते हैं। मुझे अब उससे ईर्ष्या महसूस नहीं होती है और अब हमारे बीच कोई बाधा नहीं है। तब से, मेरा दिल हल्का महसूस हुआ है। अपने अनुभव में, मुझे एहसास हुआ कि मुझे वास्तव में प्रतिष्ठा और रुतबे की अपनी इच्छा को छोड़ना होगा, क्योंकि तभी मैं परमेश्वर की अपेक्षाओं के अनुसार अपने कर्तव्यों को पूरा कर सकती हूँ। मैं अब और भाई-बहनों के साथ प्रतिष्ठा और रुतबे के लिए प्रतिस्पर्धा नहीं करना चाहती थी, क्योंकि मैं जानती थी कि मैं जितना अधिक प्रतिष्ठा और रुतबे का अनुसरण करूँगी, उतना ही मैं परमेश्वर से दूर भटक जाऊँगी। ऐसा करके मैं केवल भ्रष्ट स्वभाव में ही जियूँगी और मैं कलीसिया का कार्य अच्छी तरह से नहीं कर पाऊँगी या अपने कर्तव्यों को पूरा नहीं कर पाऊँगी। उसके बाद जब भी कलीसिया में नवागंतुकों को विकसित किए जाने की जरूरत होती, मैं उनकी मदद करने की पूरी कोशिश करती थी। भले ही कभी-कभी मैं अभी भी ईर्ष्या प्रकट करती हूँ, लेकिन मैं खुद से घृणा करती हूँ। मैं अपना दिल शांत करती हूँ और परमेश्वर से प्रार्थना करती हूँ, मैं परमेश्वर से अपने दिल की रक्षा करने के लिए कहती हूँ ताकि मैं अब और भ्रष्ट विचारों से बाधित न होऊँ। इस तरह प्रार्थना करने के बाद, मेरे दिल को शांति मिली, मुझे अब दूसरों से ईर्ष्या नहीं होती या उनके मुझसे आगे निकल जाने का डर नहीं है, मैं बस अपने भाई-बहनों की मदद करना चाहती हूँ, उनके साथ अच्छी तरह से सहयोग करना चाहती हूँ और अपने कर्तव्यों को पूरा करना चाहती हूँ।

यह सर्वशक्तिमान परमेश्वर के वचनों का मार्गदर्शन ही था जिसने मुझे प्रतिभाशाली लोगों से ईर्ष्या करने के अपने भ्रष्ट स्वभाव का एहसास कराया और यह जानने में मदद की कि परमेश्वर मेरे जैसे लोगों से घृणा करता है। मैं अब अपनी देह के खिलाफ विद्रोह कर सकती हूँ और परमेश्वर के वचनों के अनुसार अभ्यास कर सकती हूँ, सच्चे मन से अपने भाई-बहनों की मदद कर सकती हूँ और उन्हें सहारा दे सकती हूँ, ऐसे काम कर सकती हूँ जो कलीसिया के कार्य और मेरे भाई-बहनों को लाभ पहुँचाते हैं। यह सब परमेश्वर का उद्धार है।


31. मुझे अब संतान होने की चिंता नहीं रही

जिहुई, चीन

शादी के बाद, मैं अपने कर्तव्यों में काफी व्यस्त थी, तो मैंने सोचा कि अगर मैं गर्भवती हो गई और बच्चा हो गया, तो मुझे हर दिन उसी के इर्द-गिर्द रहना पड़ेगा और मेरे पास अपना कर्तव्य निभाने और परमेश्वर के लिए खुद को खपाने के लिए समय और ऊर्जा नहीं होगी, इसलिए मैंने फिलहाल बच्चे पैदा न करने और अपने कर्तव्यों को प्राथमिकता देने का फैसला किया। कुछ साल बाद मेरे माता-पिता बीमार पड़ गए और जब तक कि वे दोनों चल नहीं बसे, मैं उनकी देखभाल में व्यस्त रही। उनके गुजर जाने के बाद मुझे अचानक एक ऐसी चिंता हुई जो पहले कभी नहीं हुई थी। मैंने सोचा कि जब मेरे माता-पिता बीमार थे, तो उनकी देखभाल के लिए मैं उनके पास थी, लेकिन अगर मेरे बच्चे नहीं हुए तो बुढ़ापे में या बीमार पड़ने पर मेरी देखभाल करने के लिए कौन तैयार होगा? लेकिन यह विचार कभी-कभार ही आता था और इससे मेरे कर्तव्य पर कोई खास असर नहीं पड़ा, इसलिए मैंने इस पर ज्यादा ध्यान नहीं दिया।

कुछ समय बाद मुझे अचानक मासिक धर्म का बहुत तेज दर्द उठा। दर्द इतना तेज था कि मुझे उल्टी हो गई। मुझे सालों से मासिक धर्म में दर्द होता था, लेकिन इतना दर्द पहले कभी नहीं हुआ था। मैं जाँच के लिए अस्पताल गई और मुझे एडेनोमायोसिस और गर्भाशय में रसौली होने का पता चला और रसौली पहले ही पाँच सेंटीमीटर तक बढ़ चुकी थी। डॉक्टर ने कहा कि इस बीमारी का इलाज मुश्किल है, समय के साथ दर्द और भी बदतर होता जाएगा, यह इतना दर्दनाक हो सकता है कि मैं आत्महत्या करने के बारे में भी सोच सकती हूँ और आखिरकार मुझे अपना गर्भाशय निकलवाना पड़ेगा। जब डॉक्टर को पता चला कि मेरे अभी तक बच्चे नहीं हैं, तो उसने मुझसे जल्दी बच्चा पैदा करने का आग्रह किया और कहा कि अगर उसके बाद मैं बच्चे नहीं चाहती तो मैं अपना गर्भाशय निकलवा सकती हूँ। उस समय मैंने इस पर ज्यादा नहीं सोचा और मुझे लगा कि डॉक्टर की बातें कुछ ज़्यादा ही गंभीर थीं। घर आने के बाद मैंने इस बीमारी के बारे में ऑनलाइन बहुत सारी जानकारी खोजी और बीजिंग में एक विशेषज्ञ से सलाह लेने के लिए कुछ पैसे खर्च किए। मुझे उम्मीद नहीं थी कि यह एक जटिल स्थिति होगी और मुझे पता चला कि इसका इलाज वाकई मुश्किल था। या तो मुझे इसे प्रबंधित करने और इसे जल्दी बिगड़ने से रोकने के लिए नियमित रूप से एक हॉर्मोन लेना होगा, या फिर मुझे अपना गर्भाशय निकलवाना होगा। अगले कुछ दिनों में मेरी हालत बद से बदतर होती गई। मुझे एक अजीब-सा डर और उदासी महसूस हुई, मन ही मन सोचने लगी, “यह बीमारी समय के साथ निश्चित रूप से और भी बदतर और दर्दनाक होती जाएगी। अगर मैंने अपना गर्भाशय निकलवा दिया तो तीस-बत्तीस की होकर भी मैं कभी बच्चे पैदा नहीं कर पाऊँगी। लेकिन अभी मेरे पास अपने कर्तव्य हैं और मैं हर दिन बहुत व्यस्त रहती हूँ। मुझे बच्चा पैदा करने और पालने के लिए समय या ऊर्जा कैसे मिलेगी? इसके अलावा प्रभु यीशु ने कहा : ‘उन दिनों में जो गर्भवती और दूध पिलाती होंगी, उन के लिये हाय, हाय’ (मत्ती 24:19)। परमेश्वर का मानवजाति को बचाने का कार्य समाप्त होने वाला है और महा विनाश भी आ चुका है। अगर मैंने बच्चा पैदा करने के कारण सत्य का अनुसरण करने और बचाए जाने का अपना मौका गँवा दिया तो क्या होगा? लेकिन अगर मैं अभी बच्चा पैदा नहीं करती, तो एक बार गर्भाशय निकल जाने के बाद मैं फिर कभी बच्चे पैदा नहीं कर पाऊँगी। तो जब मैं बूढ़ी हो जाऊँगी तो मेरी देखभाल कौन करेगा?” मैं तनाव और व्यग्रता में जी रही थी, अपनी हालत के बद से बदतर होने और गर्भाशय निकलवाने को लेकर चिंतित थी। मैं हर समय उदास रहती थी और अपने कर्तव्य करने की कोई प्रेरणा नहीं थी। मेरा दिल भयानक पीड़ा में था। मैंने अपनी कठिनाइयों के बारे में परमेश्वर से प्रार्थना की और मार्गदर्शन माँगा। मैं परमेश्वर के इरादे के अनुरूप अभ्यास कैसे कर सकती थी?

बाद में मैंने परमेश्वर के वचन पढ़े : “मुझे बताओ, क्या पहले से किसी के भाग्य में यह नहीं लिखा है कि वह कब किस रोग से बीमार पड़ेगा, किस उम्र में उसकी सेहत कैसी रहेगी, और क्या वह कोई बड़ा या गंभीर रोग पकड़ लेगा? बिल्कुल लिखा हुआ है और यह पक्का है। हम अभी इस पर चर्चा नहीं करेंगे कि परमेश्वर तुम्हारे लिए चीजें कैसे पूर्वनिर्धारित करता है; लोगों का रंग-रूप, नाक-नक्श, डील-डौल और उनकी जन्मतिथि सबको साफ तौर पर पता होती है। गैर-विश्वासी भविष्य बताने वाले, ज्योतिषी और नक्षत्र और लोगों की हथेलियाँ पढ़ सकने वाले, लोगों की हथेलियाँ, चेहरे और जन्मतिथियाँ देखकर यह बता सकते हैं कि उन पर विपत्ति कब टूटेगी, और दुर्भाग्य उन पर कब बरसेगा—ये चीजें पहले से पूर्व-निर्धारित हैं। ... किसी की सेहत किस उम्र में कैसी रहेगी और क्या उसे कोई बड़ा रोग होगा, ये सब परमेश्वर द्वारा व्यवस्थित हैं। गैर-विश्वासी परमेश्वर में विश्वास नहीं रखते और वे हथेलियाँ, जन्मतिथियाँ और चेहरे दिखाकर ये बातें जानने के लिए किसी को ढूँढ़ते फिरते हैं, और वे इन बातों पर यकीन करते हैं। तुम परमेश्वर में विश्वास रखते हो और अक्सर सत्य पर धर्मोपदेश और संगतियाँ सुनते हो, फिर अगर तुम उनमें विश्वास न रखो, तो तुम एक छद्म-विश्वासी के सिवाय कुछ नहीं हो। अगर तुम सच में मानते हो कि सब-कुछ परमेश्वर के हाथ में है तो तुम्हें विश्वास करना चाहिए कि ये सभी चीजें—चाहे गंभीर रोग, बड़े रोग, मामूली रोग हों या किसी की शारीरिक हालत कैसी है—परमेश्वर की संप्रभुता और व्यवस्थाओं के अधीन है और किसी गंभीर रोग का आना और किसी खास उम्र में किसी की सेहत कैसी रहती है, ये ऐसी चीजें नहीं हैं जो संयोग से हों। यह एक सकारात्मक और सही समझ है” (वचन, खंड 6, सत्य के अनुसरण के बारे में, सत्य का अनुसरण कैसे करें (4))। परमेश्वर के वचन पढ़कर मैं समझ गई कि किसी व्यक्ति का जन्म, बुढ़ापा, बीमारी और मृत्यु सब कुछ परमेश्वर द्वारा पूर्वनिर्धारित है। व्यक्ति अपने जीवनकाल में कितना कष्ट सहता है, उसे कौन-सी बीमारी और कठिनाई का सामना करना पड़ता है और वह कितनी आशीषों का आनंद लेता है, यह सब परमेश्वर द्वारा पूर्वनिर्धारित है और इससे कोई नहीं बच सकता। मुझे हमेशा चिंता रहती थी कि कहीं मेरी बीमारी और न बढ़ जाए, कहीं दर्द इतना असहनीय न हो जाए कि मुझे गर्भाशय निकलवाना पड़े और भविष्य में अगर मेरे बच्चे नहीं हुए तो मुझे किस तरह के कष्ट का सामना करना पड़ेगा। दरअसल ये सारी चिंताएँ फिजूल थीं। अगर मुझे सच में अपना गर्भाशय निकलवाना पड़ा और मेरे कोई बच्चे नहीं हुए तो यही मेरा भाग्य होगा। यह ऐसी चीज नहीं थी जिसे मेरी चिंता और संकट से हल किया जा सकता था। मेरी हालत कैसी थी और मेरा भविष्य कैसा होगा—यह सब परमेश्वर के हाथ में है। मुझे इसका शांति से सामना करना चाहिए और परमेश्वर की संप्रभुता और व्यवस्थाओं के प्रति समर्पित होना चाहिए। इसके अलावा मेरी बीमारी से मेरे जीवन को कोई खतरा नहीं था, इसलिए मुझे इसके बारे में परेशान और चिंतित होकर अपने दिन नहीं बिताने चाहिए। सबसे महत्वपूर्ण बात सत्य का अनुसरण करना था, इस स्थिति में परमेश्वर का इरादा खोजना और परमेश्वर की संप्रभुता और व्यवस्थाओं के प्रति समर्पित होना सीखना था। यह सोचने पर मुझे कम परेशानी महसूस हुई। लेकिन कभी-कभी मैं फिर भी सोचती थी, “क्या होगा अगर मैं बच्चे पैदा करने की क्षमता खो दूँ और मेरे कोई बच्चे न हों? तो जब मैं बूढ़ी हो जाऊँगी या बीमार पड़ जाऊँगी तो मैं क्या करूँगी? क्या मुझे अभी बच्चा पैदा कर लेना चाहिए? लेकिन क्या बच्चा पैदा करने से सत्य के मेरे अनुसरण और मेरे उद्धार पर असर पड़ेगा?”

एक दिन मैंने परमेश्वर के वचन पढ़े : “शादी के मामले में, तुम्हें उन बोझों को त्याग देना चाहिए जिन्हें त्यागने की तुमसे अपेक्षा की जाती है। एकल रहना चुनना तुम्हारी आजादी है, शादी चुनना भी तुम्हारी आजादी है, और बहुत-से बच्चे करना भी तुम्हारी ही आजादी है। तुम्हारा चयन चाहे जो हो, यह तुम्हारी आजादी है। एक ओर, शादी को चुनने का यह मतलब नहीं है कि तुमने इस तरह अपने माता-पिता की दयालुता का कर्ज चुका दिया है या अपना संतानोचित कर्तव्य निभा दिया है; बेशक एकल रहना चुनने का यह अर्थ भी नहीं है कि तुम अपने माता-पिता की अवज्ञा कर रहे हो। दूसरी ओर, शादी करने या कई बच्चे होने को चुनना परमेश्वर के प्रति विद्रोह करना नहीं है। इसके लिए तुम्हारी निंदा नहीं की जाएगी। न ही एकल रहने के चुनाव के कारण अंततः परमेश्वर तुम्हें उद्धार दे देगा। संक्षेप में कहें, तो चाहे तुम एकल हो या शादीशुदा, या तुम्हारे कई बच्चे हों, परमेश्वर इन घटकों के आधार पर यह निर्धारित नहीं करेगा कि आखिरकार तुम बचाए जाओगे या नहीं। परमेश्वर तुम्हारी वैवाहिक पृष्ठभूमि या वैवाहिक स्थिति पर ध्यान नहीं देता; वह सिर्फ इस बात पर गौर करता है कि क्या तुम सत्य का अनुसरण करते हो, अपने कर्तव्य निभाने के प्रति तुम्हारा रवैया क्या है, तुमने कितना सत्य स्वीकार कर उसके प्रति समर्पण किया है, और क्या तुम सत्य सिद्धांतों के अनुसार कार्य करते हो। आखिरकार, परमेश्वर भी यह निर्धारित करने के लिए कि तुम बचाए जाओगे या नहीं, तुम्हारे जीवन पथ, तुम्हारे जीने के सिद्धांतों और तुम्हारे द्वारा चुने गए जीवित रहने के नियमों की जाँच करने के लिए तुम्हारी वैवाहिक स्थिति को किनारे रख देगा। ... शादी करने के बाद तुम्हारे कितने बच्चे होंगे, यह परमेश्वर द्वारा पूर्व-नियत है, लेकिन अपने असली हालात और अनुसरणों के आधार पर तुम खुद भी चुन सकते हो। परमेश्वर तुम पर नियम नहीं थोपेगा। मान लो कि तुम एक करोड़पति, अरबपति या खरबपति हो, और कहते हो, ‘आठ-दस बच्चे होना मेरे लिए कोई समस्या नहीं है। ढेर सारे बच्चों को पाल-पोसकर बड़ा करने से अपने कर्तव्य निर्वहन के प्रति मेरी ऊर्जा के साथ कोई समझौता नहीं होगा।’ अगर तुम झंझटों-झमेलों से नहीं डरते, तो आगे बढ़ो, बच्चे कर लो; परमेश्वर तुम्हारी निंदा नहीं करेगा। शादी पर तुम्हारे रवैयों के कारण परमेश्वर तुम्हारे उद्धार के प्रति अपना रवैया नहीं बदलेगा। बात ऐसी ही है। समझ आया? (हाँ।)” (वचन, खंड 6, सत्य के अनुसरण के बारे में, सत्य का अनुसरण कैसे करें (16))। परमेश्वर के वचन पढ़कर ही मुझे अचानक समझ आया कि शादी करना और बच्चे पैदा करना परमेश्वर द्वारा लोगों को दी गई एक स्वतंत्रता है। परमेश्वर लोगों को सिर्फ इसलिए दोषी नहीं ठहराता क्योंकि वे शादी करते हैं या बच्चे पैदा करते हैं। कोई व्यक्ति बचाया जा सकता है या नहीं, इसका निर्णय परमेश्वर मुख्य रूप से उसके कर्तव्य के प्रति उसके रवैये के आधार पर करता है और इस आधार पर कि वह सत्य का अनुसरण करता है और सत्य के प्रति समर्पित होता है या नहीं। भले ही कोई व्यक्ति शादी न करे या बच्चे पैदा न करे, अगर वह सत्य का अनुसरण नहीं करता और अपने भ्रष्ट स्वभाव को नहीं सुलझाता, तो अंत में वह फिर भी बचाया नहीं जाएगा। असल में परमेश्वर किसी व्यक्ति के बाहरी त्याग या कार्यों को नहीं देखता। लोग बच्चे पैदा करना या अविवाहित रहना चुन सकते हैं, और इस मामले में वे चाहे जो भी चुनाव करें, परमेश्वर उन्हें दोषी नहीं ठहराता। यह उनकी स्वतंत्रता और अधिकार है। हालाँकि ऐसे मामले व्यक्ति की वास्तविक स्थिति पर आधारित होने चाहिए। अगर शादी करने और बच्चे पैदा करने से किसी के सत्य के अनुसरण और कर्तव्य पर असर पड़ेगा, तो उन्हें इन चीजों को अलग रखकर अपने कर्तव्य को प्राथमिकता देनी चाहिए। अब परमेश्वर के मानवजाति को बचाने के कार्य में एक महत्वपूर्ण क्षण है, और केवल अपना कर्तव्य अच्छी तरह से करने और सत्य का अनुसरण करने से ही मेरे पास बचाए जाने का मौका है। अगर मैं सिर्फ भविष्य में देखभाल पाने के लिए बच्चा पैदा करूँ, और अपनी सारी ऊर्जा अपने बच्चे को पालने में लगा दूँ, तो इससे मेरे सत्य के अनुसरण और मेरे कर्तव्य दोनों पर असर पड़ेगा। बच्चे पैदा करना परमेश्वर द्वारा दी गई एक स्वतंत्रता और अधिकार है, लेकिन मुझे यह पहचानना था कि क्या अधिक महत्वपूर्ण है, और अभी सत्य का अनुसरण करना और उसे पाना सबसे महत्वपूर्ण है। जब मैंने यह सोचा, तो मेरे दिल में मुक्ति की भावना भर गई, और मुझे पता था कि शादी और बच्चे पैदा करने के इस मामले से कैसे निपटना है।

जब मैं समर्पित होने को तैयार हो गई, तो एक दिन अचानक एक रिश्तेदार ने मुझसे संपर्क किया, उसने कहा कि एक जगह मुफ्त में शरीर अनुकूलन की सुविधा मिल रही है, और उसने पूछा कि क्या मैं जाना चाहती हूँ। उस समय मैं अपने कर्तव्य में बहुत व्यस्त नहीं थी, इसलिए मैंने जाकर देखने का फैसला किया। कुछ महीनों बाद मेरी हालत में अप्रत्याशित रूप से सुधार हुआ। मैं जाँच के लिए अस्पताल गई और रिपोर्ट में पता चला कि रसौली सिकुड़कर तीन सेंटीमीटर की हो गई है। मैंने कभी उम्मीद नहीं की थी कि एक भी पैसा खर्च किए बिना मेरी हालत सुधर जाएगी। मैंने तहे दिल से परमेश्वर का धन्यवाद किया। जब मैं शरीर अनुकूलन के लिए जा रही थी, मैंने देखा कि वहाँ ज्यादातर लोग बुजुर्ग पुरुष और महिलाएँ थे, और मैंने उनसे पूछा कि क्या उनकी देखभाल के लिए उनके बच्चे हैं। कुछ ने कहा कि उनके बच्चे न केवल उनकी देखभाल नहीं करते, बल्कि उन्हें अपनी पेंशन से अपने बच्चों की मदद भी करनी पड़ती है। कुछ, जो लगभग सत्तर साल के थे, अभी भी अपने पोते-पोतियों की देखभाल करते थे, उन्हें स्कूल से लाते और छोड़ते थे। वे बीमार होने से डरते थे क्योंकि उन्हें डर था कि उनके बच्चे उनसे नाराज़ हो जाएँगे, इसलिए वे अक्सर अनुकूलन के लिए आते थे। मुझे अचानक एहसास हुआ कि बच्चे पैदा करने का मतलब यह नहीं है कि आपकी देखभाल होगी, और असल में जब कोई व्यक्ति बूढ़ा हो जाता है, तो उसे अपने बच्चों और पोते-पोतियों की देखभाल करनी पड़ सकती है। यह मेरे दिल को गहराई से छू गया।

एक दिन मैंने परमेश्वर के और वचन पढ़े : “बच्चों के पालन-पोषण का क्या तुक है? यह तुम्हारे अपने प्रयोजनों के लिए नहीं है, बल्कि एक जिम्मेदारी और दायित्व है जो परमेश्वर ने तुम्हें दिया है। एक पहलू यह है कि बच्चों का पालन-पोषण करना मानवीय सहज ज्ञान से संबंधित है, जबकि दूसरा यह है कि यह इंसानी जिम्मेदारी का अंश है। तुम सहज ज्ञान और जिम्मेदारी के कारण बच्चों को जन्म देते हो, इस खातिर नहीं कि तुम अपने बुढ़ापे की तैयारी करो और बुढ़ापे में तुम्हारी देखभाल हो। क्या यह दृष्टिकोण सही नहीं है? (बिल्कुल।) क्या जिन लोगों के बच्चे नहीं हैं, वे बूढ़े होने से बच सकते हैं? क्या बूढ़े होने का अर्थ अनिवार्य रूप से दुखी होना है? जरूरी नहीं है, है ना? जिन लोगों के बच्चे नहीं हैं वे भी बुढ़ापे तक जी सकते हैं, कुछ तो स्वस्थ भी रहते हैं, अपने बुढ़ापे का आनंद लेते हैं, और शांति से कब्र में चले जाते हैं। क्या बच्चों वाले लोग निश्चित रूप से अपने बुढ़ापे में खुश और सेहतमंद रहने का आनंद लेते हैं? (जरूरी नहीं।) इसलिए, उम्र-दराज माता-पिता की सेहत, खुशी और जीवन स्थिति, साथ ही उनके भौतिक जीवन की गुणवत्ता का उनके बच्चों के उनके प्रति संतानोचित निष्ठा रखने से बहुत कम ही लेना-देना होता है, और दोनों के बीच कोई सीधा संबंध नहीं होता। तुम्हारी जीने की स्थिति, जीवन की गुणवत्ता, और बुढ़ापे में शारीरिक दशा का संबंध उससे होता है, जो परमेश्वर ने तुम्हारे लिए नियत किया है, और जो जीने का माहौल तैयार किया है, इनका तुम्हारे बच्चों के संतानोचित निष्ठा रखने से कोई सीधा संबंध नहीं होता। तुम्हारे बुढ़ापे में तुम्हारी जीने की हालत की जिम्मेदारी उठाने को तुम्हारे बच्चे बाध्य नहीं हैं। क्या यह सही नहीं है? (है।) ... तुम्हें अपने जीवन और जीवित रहने की जिम्मेदारी और बोझ खुद उठाना चाहिए, और इसे दूसरों, खास तौर से अपने बच्चों पर नहीं डालना चाहिए। तुम्हें अपने बच्चों के साथ या सहायता के बगैर खुद सक्रियता और सही ढंग से अपने जीवन का सामना करना चाहिए, और अपने बच्चों से दूर होने पर भी तुम्हें जीवन में आई तमाम चीजों का अपने आप सामना करना चाहिए” (वचन, खंड 6, सत्य के अनुसरण के बारे में, सत्य का अनुसरण कैसे करें (19))। “माता-पिता और उनके बच्चों के भाग्य में कितना साथ रहना नियत है, और माता-पिता अपने बच्चों से कितना कुछ पा सकते हैं—गैर-विश्वासी इसे ‘सहायता पाना’ या ‘सहायता न पाना’ कहते हैं। हम इसका अर्थ नहीं जानते। आखिरकार, कोई अपने बच्चों पर भरोसा कर सकता है या नहीं, यह सीधे शब्दों में कहें तो परमेश्वर द्वारा नियत और निर्धारित होता है। ऐसा नहीं है कि सब-कुछ तुम्हारी कामना के अनुसार होता है। बेशक, सभी चाहते हैं कि चीजें अच्छे ढंग से हों, और वे अपने बच्चों से लाभ पाएँ। लेकिन तुमने कभी यह क्यों नहीं सोचा कि यह तुम्हारे भाग्य में है या नहीं या तुम्हारी नियति में लिखा हुआ है या नहीं? तुम्हारे और तुम्हारे बच्चों के बीच का बंधन कितना लंबा चलेगा, जीवन में तुम जो भी काम करते हो क्या उसका तुम्हारे बच्चों से संबंध होगा, क्या परमेश्वर ने तुम्हारे बच्चों के लिए यह व्यवस्था की है कि वे तुम्हारे जीवन की अहम घटनाओं में सहभागी बनें, और क्या तुम्हारे जीवन में कोई बड़ी घटना होने पर इससे जुड़े लोगों में तुम्हारे बच्चे होंगे—ये सब परमेश्वर के निर्धारण पर निर्भर करता है। अगर परमेश्वर के विधान में यह न हो, तो अपने बच्चों को पाल-पोसकर वयस्क बनाने के बाद भले ही तुम उन्हें घर से बाहर न खदेड़ो, समय आने पर वे खुद ही छोड़कर चले जाएँगे। यह ऐसी चीज है जिसकी असलियत लोगों को जाननी चाहिए। अगर तुम इस बात की गहराई को नहीं समझते, तो हमेशा स्वार्थी इच्छाएँ और माँगें पकड़े रहोगे, और अपने शारीरिक सुख के लिए तरह-तरह के नियम बनाओगे और सोच के अलग-अलग तरीके अपना लोगे। अंत में क्या होगा? जब तुम्हारी मृत्यु होगी तो पता चल जाएगा। तुमने अपने जीवनकाल में बहुत-सी मूर्खतापूर्ण चीजें की हैं, बहुत-सी अवास्तविक चीजों के बारे में सोचा है जो तथ्यों या परमेश्वर के निर्धारण के अनुरूप नहीं हैं” (वचन, खंड 6, सत्य के अनुसरण के बारे में, सत्य का अनुसरण कैसे करें (19))। परमेश्वर के वचनों ने मुझे समझाया कि बच्चे पैदा करना एक मानवीय प्रवृत्ति और एक जिम्मेदारी भी है, और व्यक्ति को बुढ़ापे में अपनी देखभाल के लिए अपने बच्चों पर निर्भर नहीं रहना चाहिए। किसी के अंतिम वर्ष कैसे होंगे, इसमें अधिक कष्ट होगा या अधिक स्वास्थ्य और खुशी, यह इस बात से तय नहीं होता कि किसी के बच्चे हैं या नहीं, बल्कि परमेश्वर की पूर्वनियति से होता है। लोगों को अपनी क्षमताओं के भीतर अपने बुढ़ापे की जिम्मेदारी लेनी चाहिए, जीवन की चुनौतियों का स्वतंत्र रूप से सामना करना चाहिए और इन चीजों के लिए अपने बच्चों पर निर्भर नहीं रहना चाहिए। आत्म-चिंतन करते हुए मुझे एहसास हुआ कि मैं इस बात को लेकर चिंतित थी कि अगर मेरी हालत गंभीर हो गई और मेरा गर्भाशय निकाल दिया गया तो मैं बच्चे पैदा नहीं कर पाऊँगी। मुझे यह भी चिंता थी कि जब मैं बूढ़ी हो जाऊँगी या बीमार पड़ जाऊँगी तो मेरी देखभाल कौन करेगा। इसलिए मैं चिंता और तनाव की स्थिति में जीती रही। मैं जिस पारंपरिक विचार पर अड़ी रही, वह था, “बुढ़ापे में अपनी देखभाल के लिए बच्चों को पाल-पोस कर बड़ा करो,” जिसमें मेरे बच्चे पैदा करने का उद्देश्य मेरे बुढ़ापे में स्थिरता सुनिश्चित करना था, ताकि जब मैं बूढ़ी हो जाऊँ तो कोई मेरी देखभाल कर सके। मेरा ध्यान केवल अपने फायदे पर था, जिसका उद्देश्य उनसे माँगें पूरी करवाना था। यह पूरी तरह से स्वार्थी दृष्टिकोण था। इसके अलावा हर किसी का बुढ़ापा कैसे बीतेगा, यह परमेश्वर पहले ही तय कर चुका है, और इसका इस बात से कोई लेना-देना नहीं है कि किसी के बच्चे हैं या नहीं। कुछ बुजुर्ग स्वस्थ हैं और उनके पास पेंशन है, लेकिन उनके बच्चे कर्ज में डूबे हुए हैं, इसलिए उन्हें न केवल अपने बच्चों की देखभाल की जरूरत नहीं है, बल्कि वे वास्तव में अपने बच्चों की मदद करते हैं। कुछ लोगों के लिए, बूढ़े होने और बीमार पड़ने के बाद, उनके बच्चों में मानवता की कमी होती है और वे उनकी देखभाल करने को तैयार नहीं होते, और जब वे बीमार पड़ते हैं, तो दूसरे रिश्तेदार उनकी देखभाल में मदद करते हैं। मैंने देखा कि बच्चे होने से सुरक्षा की गारंटी नहीं मिलती। किसी का बुढ़ापा कैसे बीतता है और क्या उसके बच्चे उसका साथ देते हैं या उसकी देखभाल करते हैं, यह सब परमेश्वर की पूर्वनियति पर निर्भर करता है। यह सोचते हुए कि मेरा पति कहीं और काम करता है और मैं अपना कर्तव्य निभा रही हूँ, हालाँकि मेरी देखभाल के लिए मेरे साथ कोई नहीं था, मैंने बीमार और परेशान होने पर परमेश्वर पर भरोसा करना सीखा। यह परमेश्वर के वचन थे जिन्होंने मेरी कठिनाइयों में मेरा मार्गदर्शन किया। मेरे स्वास्थ्य में बहुत सुधार हुआ। यह सब परमेश्वर का अनुग्रह और दया थी। भले ही भविष्य में मेरे बच्चे न हों, मैं फिर भी परमेश्वर पर भरोसा करके अच्छी तरह से जी सकती हूँ। लेकिन मैं हमेशा इस बात को लेकर चिंतित रहती थी कि अगर भविष्य में मेरी देखभाल के लिए मेरे बच्चे नहीं हुए तो मैं क्या करूँगी, जिससे मैं तनाव और चिंता में जीती रही और मैं अपना कर्तव्य करने के लिए खुद को प्रेरित भी नहीं कर पाई। क्या यह सिर्फ खुद को दर्द देना और परमेश्वर की संप्रभुता पर भरोसा न करना नहीं था? मैं परमेश्वर में विश्वास करती थी लेकिन उस पर भरोसा नहीं करती थी या उसकी संप्रभुता को नहीं समझती थी। मैं शैतान की पारंपरिक संस्कृति के अनुसार जी रही थी। क्या मेरे विचार छद्म-विश्वासियों जैसे नहीं थे? इन बातों को समझने के बाद मुझे राहत महसूस हुई। मुझे भविष्य के बारे में चिंता नहीं करनी चाहिए, और मुझे खुद को परमेश्वर के हाथों में सौंप देना चाहिए। चाहे मेरे अंतिम वर्ष कैसे भी हों, मैं परमेश्वर की संप्रभुता और व्यवस्थाओं के प्रति समर्पित रहूँगी। परमेश्वर को संतुष्ट करने के लिए अपने कर्तव्य का पालन करना और उद्धार का अनुसरण करना सबसे महत्वपूर्ण बात है, और सबसे यथार्थवादी भी।

बाद में मैंने परमेश्वर के वचनों का एक और अंश पढ़ा : “अगर तुम अपने जीवन के सबसे अच्छे साल कोई अच्छी नौकरी खोजने या जीवनसाथी की तलाश करने के बारे में सोचते हुए, परमेश्वर में विश्वास रखते हुए देह-सुख वाले जीवन का आनंद लेने की आशा करते हुए या फिर एक ही समय में दोनों कार्य करने के बारे में सोचते हुए बिता दोगे, तो कुछ सालों के बाद, शायद तुम्हें कोई जीवनसाथी मिल जाए, तुम शादी कर लोगे, बच्चे पैदा कर लोगे, एक घर और करियर भी बना लोगे, मगर इन सालों में तुम्हें परमेश्वर में विश्वास रखने से कुछ भी हासिल नहीं होगा, तुम्हें कोई सत्य प्राप्त नहीं होगा, तुम्हें अपने दिल में खोखलापन महसूस होगा, और तुम्हारे सबसे अच्छे साल यूँ ही बीत चुके होंगे। चालीस साल की उम्र में जब पीछे मुड़कर देखोगे, तो तुम्हारा एक परिवार होगा, बच्चे होंगे, तुम अकेले नहीं होगे, लेकिन तुम्हें अपने परिवार का भरण-पोषण करना होगा। यह एक ऐसा बंधन है जिससे तुम कभी मुक्त नहीं हो सकते। अगर तुम अपना कर्तव्य निभाना चाहते हो, तो तुम्हें अपने परिवार के बंधनों में जकड़े रहकर ऐसा करना होगा। तुम्हारा दिल कितना भी बड़ा क्यों न हो, तुम दोनों पर ध्यान नहीं दे सकते—तुम न तो पूरे दिल से परमेश्वर का अनुसरण कर पाओगे और न ही अपना कर्तव्य अच्छे से निभा पाओगे। ऐसे बहुत से लोग हैं जो परिवार और सांसारिक चीजों को त्याग देते हैं, लेकिन कुछ सालों तक परमेश्वर में विश्वास रखने के बाद भी वे केवल शोहरत, लाभ और रुतबे के पीछे भागते रहते हैं। उन्हें न तो सत्य प्राप्त होता है और न ही उनके पास कोई वास्तविक अनुभव की गवाही होती है। यह उनके लिए अपना समय बर्बाद करना ही तो है। अब अपना कर्तव्य निभाते समय उन्हें किंचित-मात्र भी सत्य समझ नहीं आता और जब उनके साथ कुछ घटता है तो वे उसका अनुभव करना नहीं जानते—वे सिसकने लगते हैं, उन्हें बहुत पछतावा होता है। जब वे अपने शुरुआती दिनों के बारे में सोचते हैं, कलीसियाई जीवन एक साथ मिलकर जीने वाले, अपना कर्तव्य निभाने वाले, मिलकर परमेश्वर के भजन गाने और उसकी स्तुति करने वाले बहुत से युवाओं के बारे में सोचते हैं, तब उन्हें एहसास होता है कि वे कितने अच्छे दिन थे, और वे उस समय में लौटने के लिए बेचैन हो जाते हैं! दुर्भाग्य से, इस दुनिया में पछतावे का कोई इलाज नहीं है। कोई चाहे भी तो समय को वापस नहीं मोड़ सकता है। शुरुआती दिनों में वापस जाने और फिर से जीवन जीने का कोई रास्ता नहीं है। इसीलिए, एक बार जो मौका हाथ से निकल जाता है, वह दोबारा नहीं आता। एक व्यक्ति का जीवन केवल कुछ दशकों का होता है, अगर तुम सत्य का अनुसरण करने के इस सबसे सही समय को खो देते हो, तो तुम्हारा पछतावा किसी काम नहीं आएगा। ... अभी, तुम इस महान क्षण के लिए बिल्कुल सही समय पर हो—परमेश्वर अंत के दिनों में न्याय कार्य कर रहा है। यह लोगों के लिए परमेश्वर द्वारा बचाए और पूर्ण किए जाने का एकमात्र अवसर है। परमेश्वर के राज्य का सुसमाचार फैलाने के इस अहम पल में तुम सब लोग अपना-अपना कर्तव्य निभा रहे हो। यह परमेश्वर द्वारा तुम्हारा असाधारण उत्कर्ष है। इससे कोई फर्क नहीं पड़ता कि तुमने किस क्षेत्र में पढ़ाई की है, तुम्हें किस क्षेत्र का ज्ञान है या तुम्हारे पास कौन-सी खूबी या विशेषज्ञता है; चाहे जो भी हो, परमेश्वर तुम्हें अपने घर में उस विशेषज्ञता का उपयोग करके कर्तव्य निभाने की अनुमति देकर अनुग्रह दिखा रहा है। ऐसा अवसर बार-बार नहीं मिलता” (वचन, खंड 3, अंत के दिनों के मसीह के प्रवचन, सत्य प्राप्त करने के लिए कीमत चुकाना बहुत महत्वपूर्ण है)। अंत के दिनों में मानवजाति के लिए परमेश्वर का उद्धार अंतिम अवसर है। दूसरा या तीसरा मौका नहीं मिलेगा। खासकर अब, लोगों को बचाने और पूर्ण बनाने के लिए परमेश्वर द्वारा सत्य व्यक्त करने का यह एक महत्वपूर्ण समय है। यह कि मैं अपने जीवन की इतनी अच्छी उम्र में परमेश्वर के अंत के दिनों के कार्य को स्वीकार कर सकी, कि मैं बिना किसी बोझ या उलझन के, पूर्णकालिक रूप से अपना कर्तव्य निभा सकी हूँ, और अपने कर्तव्यों में सत्य और स्वभाव में बदलाव का अनुसरण भी कर सकी, यह सचमुच परमेश्वर का अनुग्रह है। मुझे अपना सबसे अच्छा समय और ऊर्जा सुसमाचार का प्रचार करने, सत्य का अनुसरण करने और उद्धार पाने में समर्पित करना चाहिए। अगर मैं बच्चा पैदा करूँ तो, यह देखते हुए कि मेरे माता-पिता पहले ही गुजर चुके हैं, और मेरे सास-ससुर और पति परमेश्वर में विश्वास नहीं करते, तो बच्चे की देखभाल करने में कोई मेरी मदद नहीं करेगा, और मुझे खुद ही उसकी देखभाल करनी पड़ेगी। मेरा सारा ध्यान मेरे बच्चे पर ही होगा, और इससे मुझ पर और भी बोझ और उलझनें आ जाएँगी। मेरे पास सत्य का अनुसरण करने या अपने कर्तव्य निभाने के लिए बहुत कम समय या ऊर्जा होगी। अगर मैं अपना सारा सबसे अच्छा समय और ऊर्जा बच्चे पैदा करने में लगा देती हूँ, तो मैं परमेश्वर द्वारा मुझे पूर्ण बनाए जाने का यह सबसे अच्छा अवसर गँवा दूँगी। अंत में, मैं न तो सत्य पाऊँगी और न ही अपने कर्तव्य पूरे कर पाऊँगी, मैं उद्धार का अपना मौका गँवा दूँगी, और तब तक पछतावे के लिए बहुत देर हो चुकी होगी।

बाद में मैंने परमेश्वर के वचनों का एक और अंश पढ़ा जो मेरे दिल को गहराई से छू गया। सर्वशक्तिमान परमेश्वर कहता है : “अविश्वासियों को यह समझ नहीं आता कि कोई व्यक्ति अपने जीवन में सबसे सार्थक काम क्या कर सकता है, लेकिन तुम लोग तो इस बारे में थोड़ा-बहुत समझते हो, है ना? (हाँ।) परमेश्वर का आदेश स्वीकारना और अपना लक्ष्य पूरा करना—ये सबसे महत्वपूर्ण चीजें हैं। आज तुम लोग जो कर्तव्य निभा रहे हो वे मूल्यवान हैं! हो सकता है कि तुम्हें फिलहाल उनके नतीजे दिखाई न दें, यह भी हो सकता है कि तुम्हें फिलहाल उनके बड़े प्रभाव न दिखें, लेकिन उनका फल मिलने में ज्यादा समय नहीं लगेगा। यदि यह काम अच्छी तरह कर लिया गया तो लंबे समय में मानवजाति के लिए इसके योगदान को पैसों से मापना असंभव होगा। ऐसी सच्ची गवाहियाँ किसी भी अन्य चीज से अधिक कीमती और मूल्यवान हैं और वे अनंत काल तक बनी रहेंगी। ये परमेश्वर का अनुसरण करने वाले प्रत्येक व्यक्ति के अच्छे कर्म हैं, और ये याद रखने योग्य हैं। परमेश्वर में विश्वास रखने, सत्य का अनुसरण करने और सृजित प्राणी के रूप में अपना कर्तव्य पूरा करने के अलावा मनुष्य के जीवन में सब कुछ खोखला है और याद न रखने योग्य है। भले ही तुमने धरती को हिला देने वाला कारनामा किया हो, भले ही तुम अंतरिक्ष में गए हो और चंद्रमा तक जा चुके हो; भले ही तुमने ऐसी वैज्ञानिक प्रगति की हो जिससे मानवजाति को कुछ लाभ या मदद मिली हो, यह सब क्षणभंगुर है और ये सभी चीजें नष्ट हो जाएँगी। ऐसी एकमात्र चीज कौन-सी है जो कभी नष्ट नहीं होगी? (परमेश्वर के वचन।) केवल परमेश्वर के वचन, परमेश्वर की गवाहियाँ, वे सभी गवाहियाँ और कार्य जो सृष्टिकर्ता की गवाही देते हैं और लोगों के अच्छे कर्म नष्ट नहीं होंगे। ये चीजें हमेशा रहेंगी और ये बहुत मूल्यवान हैं। इसलिए अपनी सभी सीमाएँ तोड़ दो, इस महान प्रयास को अंजाम दो और खुद को किसी भी व्यक्ति, घटनाओं और चीजों से बाधित मत होने दो; ईमानदारी से खुद को परमेश्वर के लिए खपाओ, और अपनी सारी ऊर्जा और हृदय का रक्त अपने कर्तव्य निभाने में लगाओ। यही वह चीज है जिसे परमेश्वर सबसे अधिक आशीष देता है और इसके लिए किसी भी हद तक कष्ट उठाना सार्थक है!” (वचन, खंड 3, अंत के दिनों के मसीह के प्रवचन, सृजित प्राणी का कर्तव्य उचित ढंग से निभाने में ही जीने का मूल्य है)। परमेश्वर के वचनों से मैं समझ गई कि एक सृजित प्राणी का कर्तव्य निभाना, राज्य के सुसमाचार के विस्तार के लिए अपनी शक्ति अर्पित करना और अधिक लोगों को परमेश्वर के सामने लाना, सबसे सम्मानजनक और परमेश्वर की सबसे अधिक स्वीकृति पाने वाली बातें हैं। पाठ-आधारित कर्तव्य कर पाना, और लोगों पर परमेश्वर के कार्य के नतीजों की गवाही देने के लिए अच्छे अनुभवजन्य गवाही के अधिक लेखों को चुन पाना, जिससे अधिक लोग परमेश्वर को जान सकें और उसके सामने लौट सकें, यह परमेश्वर की गवाही देना है, ऐसी चीज है जिसे परमेश्वर स्वीकृति देता है, और इसमें मैं जो भी कष्ट सहती हूँ, वह सार्थक है। परमेश्वर का मानवजाति को बचाने का कार्य समाप्त होने वाला है और महा विनाश पहले ही शुरू हो चुका है। मैं यह भी नहीं जानती थी कि कल क्या होगा या आपदा कब आएगी, फिर भी मैं भविष्य के लिए योजना बना रही थी और बुढ़ापे में अपनी देखभाल के लिए बच्चे पैदा करने के बारे में सोच रही थी। भविष्य को लेकर मेरे सारे तनाव और चिंताएँ फिजूल हैं। अब मैं बिना किसी बोझ या उलझन के, पूर्णकालिक रूप से अपना कर्तव्य निभा सकती हूँ। अपने कर्तव्य निभाते हुए मैं सत्य का अनुसरण और स्वभाव में बदलाव का प्रयास भी कर सकती हूँ। यह सब परमेश्वर का अनुग्रह है। मुझे सत्य का अनुसरण करने और उद्धार पाने के इस मौजूदा अवसर को सँजोना चाहिए, और अपनी सारी ऊर्जा और समय अपने कर्तव्य निभाने और परमेश्वर की गवाही देने में लगाना चाहिए। अगर मैं कुछ सत्य समझ सकूँ और परमेश्वर द्वारा बचाई जा सकूँ, तो मेरा जीवन व्यर्थ नहीं जाएगा। इन बातों को समझने के बाद, मैंने अपने दिल के तनाव और चिंताओं को छोड़ दिया, और अपने कर्तव्यों को अच्छी तरह से निभाने के लिए जीने की मेरी आस्था और बढ़ गई। परमेश्वर का धन्यवाद!


32. अपने पिता के साथ सुसमाचार साझा करना

मिखा, भारत

बचपन में ही मैं विश्वासी बन गया था, मैंने अपना पूरा जीवन प्रभु की सेवा में लगाने की ठान ली थी। मैं शिक्षा के लिए तीन साल तक डिविनिटी स्कूल गया जहां मैंने सर्वशक्तिमान परमेश्वर के अंत के दिनों के कार्य को स्वीकार कर लिया। सुसमाचार को स्वीकार करने के बाद मैं प्रभु की वापसी का शुभ समाचार तुरंत अपने पिता को देना चाहता था। वे एक स्थानीय कलीसिया में उपयाजक थे, उन्हें बाइबल की अच्छी जानकारी थी, उन्होंने वर्षों तक प्रभु की सेवा की थी, और वे दूसरों के प्रति स्नेही थे। वे एक निष्ठावान ईसाई थे। मेरा ख़याल था कि प्रभु की वापसी की बात सुनते ही वे इसे तुरंत स्वीकार कर लेंगे।

उस रात जब मैं घर पहुंचा, तो मैंने उनसे कहा, "हम जिस प्रभु यीशु की प्रतीक्षा कर रहे थे, वह वापस आ चुका है। वह सत्य व्यक्त कर रहा है और परमेश्वर के घर से शुरू करके न्याय का कार्य कर रहा है। हमें शुद्ध होने और उसके राज्य में प्रवेश करने के लिए अंत के दिनों के उसके कार्य को स्वीकार करना होगा।" मुझे हैरत हुई जब उन्होंने मुझे सलाह दी, "बाइबल में भविष्यवाणी की गयी है कि अंत के दिनों में झूठे मसीह लोगों को धोखा देंगे, इसलिए सतर्क रह और चौकसी रख। तू जो प्रभु की वापसी और न्याय-कार्य की बात कर रहा है, क्या बाइबल में उसका कोई आधार है? अगर नहीं, तो इसके फेर में मत पड़!" मैंने बाइबल की एक प्रति निकाली और कहा, "ज़ाहिर तौर पर आधार है, कम-से-कम 200 पद ऐसे हैं जिनमें अपना न्याय-कार्य करने के लिए प्रभु के आने का जिक्र है, जैसे कि 'क्योंकि वह पृथ्वी का न्याय करने को आनेवाला है। वह धर्म से जगत का, और सच्‍चाई से देश देश के लोगों का न्याय करेगा' (भजन संहिता 98:9)। यूहन्ना में यह कहा गया है, 'पिता किसी का न्याय नहीं करता, परन्तु न्याय करने का सब काम पुत्र को सौंप दिया है' (यूहन्ना 5:22)। 'जो मुझे तुच्छ जानता है और मेरी बातें ग्रहण नहीं करता है उसको दोषी ठहरानेवाला तो एक है: अर्थात् जो वचन मैं ने कहा है, वही पिछले दिन में उसे दोषी ठहराएगा' (यूहन्ना 12:48)। और 1 पतरस में यह जिक्र है 'क्योंकि वह समय आ पहुँचा है कि पहले परमेश्‍वर के लोगों का न्याय किया जाए' (1 पतरस 4:17)। यह दिखाता है कि सत्य व्यक्त करने और न्याय का कार्य करने के लिए अंत के दिनों में प्रभु देहधारी हो जाता है।" उन्होंने उल्टा मुझसे सवाल पूछा, "देहधारी? मैंने अभी-अभी बाइबल में देखा कि वह एक बादल पर आयेगा। 'देखो, वह बादलों के साथ आनेवाला है, और हर एक आँख उसे देखेगी, वरन् जिन्होंने उसे बेधा था वे भी उसे देखेंगे, और पृथ्वी के सारे कुल उसके कारण छाती पीटेंगे' (प्रकाशितवाक्य 1:7)। मैंने कभी भी बाइबल में प्रभु के देहधारी होकर आने के बारे में कुछ नहीं देखा। ऐसा हो ही नहीं सकता कि वह देहधारी होकर न्याय का कार्य करे!" तब मैंने उनसे यह संगति साझा की: "प्रभु के आने को लेकर बहुत-सी भविष्यवाणियाँ मौजूद हैं, सिर्फ़ उसके बादल पर आने के बारे में नहीं, बल्कि गुप्त रूप से देहधारी बनने के बारे में भी। जैसा कि प्रभु यीशु ने कहा, 'तुम भी तैयार रहो; क्योंकि जिस घड़ी तुम सोचते भी नहीं, उसी घड़ी मनुष्य का पुत्र आ जाएगा' (लूका 12:40)। 'देख, मैं चोर के समान आता हूँ' (प्रकाशितवाक्य 16:15)। और लूका 17:24-25 में कहा गया है, 'क्योंकि जैसे बिजली आकाश के एक छोर से कौंध कर आकाश के दूसरे छोर तक चमकती है, वैसे ही मनुष्य का पुत्र भी अपने दिन में प्रगट होगा। परन्तु पहले अवश्य है कि वह बहुत दु:ख उठाए, और इस युग के लोग उसे तुच्छ ठहराएँ।' प्रभु यीशु ने कई बार मनुष्य के पुत्र के आने का जिक्र किया है, जिनका संदर्भ प्रभु के देहधारी होकर आने से है। अगर हम उसके आगमन को बादल पर होने तक सीमित रखेंगे, तो उसके गुप्त रूप से आने की भविष्यवाणियाँ कैसे पूरी होंगी? अंत के दिनों में प्रभु दो तरह से आता है। पहले तो परमेश्वर के घर से शुरू करके न्याय-कार्य करने के लिए वह देहधारी होकर गुप्त रूप से आता है, फिर वह एक बादल पर सवार होकर आता है और सबके सामने प्रकट होता है। अगर हम उसके गुप्त रूप से आने की भविष्यवाणियों पर गौर न करें और सिर्फ़ उसके बादल पर सवार होकर आने पर ध्यान दें, तो यह एकतरफा और मनमाना होगा और हो सकता है हम प्रभु का स्वागत करने का अपना मौक़ा गँवा दें।"

मेरे पिता ने बिना कुछ कहे सिर्फ़ भौंहें सिकोड़ीं, फिर उन्होंने गुस्से से मुझे टोका: "बहुत हो गया। मैंने बचपन से ही बाइबल पढ़ी है, और वर्षों से प्रभु की सेवा करता रहा हूँ। क्या मैं तुझसे ज़्यादा नहीं जानता? डिविनिटी स्कूल में सिर्फ़ तीन साल बिता कर तू कितना जान सकता है?" मैं समझ गया कि वे शांत नहीं हो पा रहे हैं, मेरी संगति उन्होंने सुनी ही नहीं। मैं बस अपने कमरे में वापस चला गया। इसके बाद मैंने दो-चार बार और कोशिश की, लेकिन वे सुनना ही नहीं चाहते थे, वे यह भी बोले, "प्रभु में विश्वास रखना काफ़ी है। चुप रह या निकल जा!" मुझे झटका लगा और उनका बर्ताव देख कर मैं परेशान हो गया। उन्होंने एक लंबे अरसे तक प्रभु की सेवा की थी और हमेशा स्नेही और विनम्र रहते थे। वे प्रभु के आने के लिए लालायित थे, लेकिन अब उसके यहाँ आ जाने के बाद, मेरे पिता बाइबल के शाब्दिक अर्थ में फंस कर खोज नहीं कर रहे हैं, यहाँ तक कि आग बबूला भी हो गये हैं। मुझे लगा कि मेरे पिता वाकई बड़ी ज़िद पकड़े हुए हैं। मैं हताश हो गया और अपने पिता को बाइबल की बढ़िया समझ होने के बावजूद, अपनी धारणाओं से चिपके हुए देख कर, सुसमाचार साझा करने में मेरा आत्मविश्वास थोड़ा कम हो गया।

जब कुछ भाई-बहनों को पता चला, तो उन्होंने मुझे प्रोत्साहित करने के लिए परमेश्वर के ये वचन भेजे: "क्या तू अपने कधों के बोझ, अपने आदेश और अपने उत्तरदायित्व से अवगत है? ऐतिहासिक मिशन का तेरा बोध कहाँ है? तू अगले युग में प्रधान के रूप में सही ढंग से काम कैसे करेगा? क्या तुझमें प्रधानता का प्रबल बोध है? तू समस्त पृथ्वी के प्रधान का वर्णन कैसे करेगा? क्या वास्तव में संसार के समस्त सजीव प्राणियों और सभी भौतिक वस्तुओं का कोई प्रधान है? कार्य के अगले चरण के विकास हेतु तेरे पास क्या योजनाएं हैं? तुझे चरवाहे के रूप में पाने हेतु कितने लोग प्रतीक्षा कर रहे हैं? क्या तेरा कार्य काफी कठिन है? वे लोग दीन-दुखी, दयनीय, अंधे, भ्रमित, अंधकार में विलाप कर रहे हैं—मार्ग कहाँ है? उनमें टूटते तारे जैसी रोशनी के लिए कितनी ललक है जो अचानक नीचे आकर उन अंधकार की शक्तियों को तितर-बितर कर दे, जिन्होंने वर्षों से मनुष्यों का दमन किया है। कौन जान सकता है कि वे किस हद तक उत्सुकतापूर्वक आस लगाए बैठे हैं और कैसे दिन-रात इसके लिए लालायित रहते हैं? उस दिन भी जब रोशनी चमकती है, भयंकर कष्ट सहते, रिहाई से नाउम्मीद ये लोग, अंधकार में कैद रहते हैं; वे कब रोना बंद करेंगे? ये दुर्बल आत्माएँ बेहद बदकिस्मत हैं, जिन्हें कभी विश्राम नहीं मिला है। सदियों से ये इसी स्थिति में क्रूर बधंनों और अवरुद्ध इतिहास में जकड़े हुए हैं। उनकी कराहने की आवाज किसने सुनी है? किसने उनकी दयनीय दशा को देखा है? क्या तूने कभी सोचा है कि परमेश्वर का हृदय कितना व्याकुल और चिंतित है? जिस मानवजाति को उसने अपने हाथों से रचा, उस निर्दोष मानवजाति को ऐसी पीड़ा में दु:ख उठाते देखना वह कैसे सह सकता है? आखिरकार मानवजाति को विष देकर पीड़ित किया गया है। यद्यपि मनुष्य आज तक जीवित है, लेकिन कौन यह जान सकता था कि उसे लंबे समय से दुष्टात्मा द्वारा विष दिया गया है? क्या तू भूल चुका है कि शिकार हुए लोगों में से तू भी एक है? परमेश्वर के लिए अपने प्रेम की खातिर, क्या तू उन जीवित बचे लोगों को बचाने का इच्छुक नहीं है? क्या तू उस परमेश्वर को प्रतिफल देने के लिए अपना सारा ज़ोर लगाने को तैयार नहीं है जो मनुष्य को अपने शरीर और लहू के समान प्रेम करता है?" ("वचन देह में प्रकट होता है" में 'तुझे अपने भविष्य के मिशन पर कैसे ध्यान देना चाहिए?')। परमेश्वर के वचन वाकई दिल को सुकून देने वाले थे। ऐसे बहुत-से लोग हैं जो परमेश्वर के कार्य को नहीं जानते और धार्मिक धारणाओं से उनका दम घुटा रहता है, इसलिए वे प्रभु की वापसी के समाचार की खोजबीन नहीं करते। वे परमेश्वर के वचनों का पोषण पाये बिना अंधकार में रहते हैं। मुझे परमेश्वर की वाणी को सुनने और मेमने के पदचिह्नों पर चलने का सौभाग्य मिला, इसलिए राज्य के सुसमाचार को ऐसे लोगों के साथ साझा करना मेरी ज़िम्मेदारी है। फिर वे परमेश्वर की वाणी को सुन सकेंगे और उसके सिंहासन के सामने ले जाए जाएंगे, वे परमेश्वर के वचनों के द्वारा शुद्ध होकर बचाये जा सकेंगे। यह परमेश्वर की इच्छा के प्रति विचारशील होना है। मेरे पिता काफ़ी समय से सच्चे विश्वासी थे, वे हमेशा प्रभु की वापसी की लालसा रखते थे। बस, वे धार्मिक धारणाओं से जकड़े हुए थे इसलिए ज़ाहिर है वे एकाएक इसे स्वीकार नहीं कर सकते थे। मुझे मालूम था कि अपना कर्तव्य निभाने के लिए मुझे परमेश्वर पर भरोसा करते हुए अपने पिता के साथ परमेश्वर के अंत के दिनों के कार्य को साझा करते रहना चाहिए।

पांचवें दिन मेरे पिता का रवैया थोड़ा नरम पड़ा, इसलिए मैं परमेश्वर के न्याय-कार्य की गवाही साझा करता रहा। उन्होंने गंभीरता से कहा, "हमारी आस्था प्रभु यीशु में है। दिल से विश्वास करने और अपने मुंह से स्वीकार करने का अर्थ है कि आस्था के द्वारा हम उचित ठहराये और बचाये जाते हैं। प्रभु ने हमारे पाप खुद पर ले लिये हैं, इसलिए जब वह आयेगा तो हमें अपने राज्य में ले जाएगा। ज़रूरी नहीं है कि परमेश्वर आकर हमारा न्याय करे।" मैंने उन्हें संगति में बताया कि प्रभु में आस्था के द्वारा हमारे पापों को माफ कर दिया गया है, लेकिन हम अब भी हमेशा पाप करके स्वीकार करते रहते हैं। हम पाप से मुक्त नहीं हुए हैं। "डैड, ज़रा सोचिए, आप लोगों को विनम्र और धैर्यवान होने को कहते हैं, आप दूसरों के साथ विनम्र रहते हैं, लेकिन घर में आप मॉम पर बहुत गुस्सा दिखाते हैं और उससे बहुत बहस करते हैं। आप प्रभु की शिक्षाओं को कायम नहीं रख पाते।" उन्होंने मुझे गुस्से से टोक दिया और आगे कुछ भी नहीं बोलने दिया। अगले दिन मुझे यह संगति उनके साथ साझा करने का एक और मौक़ा मिला: "डैड, प्रभु हमें अपने दुश्मनों से प्रेम करना सिखाता है। मैं आपका दुश्मन नहीं, आपका बेटा हूँ। मैं आपको सिर्फ़ प्रभु के कार्य करने के लिए आने की सच्चाई बता रहा हूँ, आप खोजबीन करना तो दूर, अपना आपा खो बैठते हैं। यह सहिष्णुता दिखाना नहीं है। मुझे पता है आप नाराज़ नहीं होना चाहते। हमारी पापी प्रकृति ठीक नहीं हुई है, इसलिए हम लोगों को गुस्से से फटकारे बिना रह नहीं पाते। बाइबल में कहा गया है, 'सबसे मेल मिलाप रखो, और उस पवित्रता के खोजी हो जिसके बिना कोई प्रभु को कदापि न देखेगा' (इब्रानियों 12:14)। प्रभु यीशु ने यह भी कहा, 'मैं तुम से सच सच कहता हूँ कि जो कोई पाप करता है वह पाप का दास है। दास सदा घर में नहीं रहता; पुत्र सदा रहता है' (यूहन्ना 8:34-35)। यह बिल्कुल स्पष्ट है। प्रभु पवित्र है, और जो लोग पवित्र नहीं हैं वे उसे नहीं देख सकते। हम निरंतर पाप कर रहे हैं, हम पाप में जीते हैं और दूर से भी पवित्र नहीं हैं। हम परमेश्वर के राज्य में कैसे प्रवेश कर सकते हैं? प्रभु यीशु ने अपनी वापसी के बारे में कई बार भविष्यवाणी की और कहा कि वह मानवजाति को पूरी तरह से शुद्ध करके बचाने के लिए और हमें अपने राज्य में ले जाने के लिए सत्य व्यक्त करेगा और न्याय का कार्य करेगा। जैसे कि प्रभु यीशु ने कहा, 'मुझे तुम से और भी बहुत सी बातें कहनी हैं, परन्तु अभी तुम उन्हें सह नहीं सकते। परन्तु जब वह अर्थात् सत्य का आत्मा आएगा, तो तुम्हें सब सत्य का मार्ग बताएगा' (यूहन्ना 16:12-13)। प्रभु अब वापस आ चुका है और उसने समस्त सत्य व्यक्त कर दिया है, जो मानवजाति को शुद्ध करके बचाता है। वह हमारी पापी प्रकृति को पूरी तरह से ठीक करने के लिए न्याय का कार्य कर रहा है। हम न्याय के जरिये अपनी भ्रष्टता शुद्ध करवा के ही परमेश्वर के राज्य में प्रवेश कर सकते हैं। डैड, हमें परमेश्वर के अंत के दिनों के कार्य को विनम्रता से खोजना चाहिए। सर्वशक्तिमान परमेश्वर के वचनों को ज़रा पढ़िए और देखिए कि क्या यह परमेश्वर की वाणी है। आप प्रभु के आगमन का मौक़ा नहीं गंवाना चाहेंगे!"

मैंने उनको एक लघु सुसमाचार नाटिका दिखानी चाही, लेकिन उन्होंने उसे देखने से मना कर दिया। उन्हें बाइबल की बहुत अच्छी जानकारी थी और उन्होंने कुछ नेक काम भी किये थे। उन्होंने ग़रीबों को दान दिया था और पैसों की कमी होने पर दूसरों की मदद की थी, उन्होंने कलीसिया के इस्तेमाल के लिए अपना मकान भी मुफ़्त में दिया। लेकिन परमेश्वर के नये कार्य के सामने, वे ज़िद के साथ अपनी धारणाओं से चिपके रहे और खोजबीन करने से मना करते रहे। इससे मुझे फरीसियों की याद आ गयी। मुझे डर था कि मेरे पिता भी ठीक उन्हीं की तरह परमेश्वर का विरोध करेंगे और परमेश्वर का उद्धार गँवा देंगे। मैंने उन्हें यह कर चेतावनी दी, "फरीसी बाइबल को अच्छी तरह जानते थे और निष्ठावान लगते थे, लेकिन वे प्रभु को कतई नहीं जानते थे। उसका कार्य उनकी धारणाओं के मुताबिक़ नहीं था, उन्होंने विनम्र हृदय से खोजबीन नहीं की, बल्कि पागलों की तरह उसका विरोध और निंदा करते हुए वे बाइबल के शाब्दिक अर्थ से चिपके रहे। उन लोगों ने उसे सूली पर चढ़वा दिया और परमेश्वर द्वारा दंडित हुए—" बात पूरी करने से पहले ही उन्होंने मुझे रोक दिया। "तू मेरी बात कर रहा है? तू मुझे फरीसी कह रहा है?" मैंने जल्दी से जवाब दिया, "मैं आपको फरीसी नहीं कह रहा, डैड। मैं नहीं चाहता कि परमेश्वर का विरोध करते हुए उसकी सेवा करने के उन लोगों के रास्ते पर आप चलें। आप इतने वर्षों से प्रभु की वापसी की प्रतीक्षा करते रहे हैं, और जब वह यहाँ आ चुका है, आप विनम्रता से खोजना नहीं चाहते। आप बाइबल के शाब्दिक अर्थ और अपनी धारणाओं से चिपके हुए हैं। आप उसे स्वीकार नहीं करना चाहते। अगर हम परमेश्वर के अंत के दिनों के कार्य को इस नज़रिये से देखेंगे, तो परमेश्वर फरीसियों की तरह हमें निंदित करेगा और हम अपना उद्धार गँवा देंगे। सर्वशक्तिमान परमेश्वर का अंत के दिनों का न्याय-कार्य, मानवजाति के उद्धार के लिए परमेश्वर का अंतिम और सबसे महत्वपूर्ण चरण है। यह शीघ्र ही समाप्त होने वाला है। उसने महाविपत्ति से पहले विजेताओं का समूह बना दिया है और शीघ्र ही महाविपत्ति हम पर टूटेगी। अगर हम उसके न्याय और शुद्धिकरण को स्वीकार नहीं करेंगे, तो महाविपत्ति के आने पर, हम रोते और दांत पीसते रह जाएंगे।" इस बात ने मेरे पिता को और ज़्यादा नाराज़ कर दिया। वे खड़े हो गये और बोले, "तू बहुत बोल चुका! अगर तू बोलता जाएगा, तो आज से तू मेरा बेटा नहीं रहेगा। इस घर से अभी, इसी वक्त निकाल जा!"

उनकी ऐसी फटकार ने मुझे परेशान कर दिया। मेर पिता और मैं पहले बहुत क़रीब हुआ करते थे। हम दिल की बातें करते, साथ-साथ बाइबल पढ़ते, और परमेश्वर की इच्छा जानने की कोशिश करते। उन्होंने मुझे धैर्यवान, सहिष्णु, विनम्र, और आज्ञाकारी बनना सिखाया। मैंने कभी नहीं सोचा था कि वे मुझे घर से बाहर कर देंगे, मेरे साथ दुश्मन की तरह पेश आयेंगे, इस कारण से कि मैंने परमेश्वर के अंत के दिनों के कार्य की गवाही दी। उनकी देखादेखी, परिवार के दूसरे लोग भी मेरे प्रति उदासीन हो गये। मैं अकेला और बेसहारा महसूस करने लगा। मैंने इस बारे में भाई-बहनों को एक संदेश भेजा, तब एक बहन ने मुझे परमेश्वर के वचनों का एक अंश भेजा। "सुसमाचार फैलाना हर किसी का कर्तव्य और दायित्व है। किसी भी समय, चाहे हम जो कुछ भी सुनें या जो कुछ भी देखें, या चाहे जिस भी प्रकार के व्यवहार का सामना करें, हमें सुसमाचार फैलाने के इस दायित्व पर सदा अडिग रहना चाहिए। नकारात्मकता या दुर्बलता के कारण किसी भी परिस्थिति में हम इस कर्तव्य को तिलांजलि नहीं दे सकते। सुसमाचार फैलाने के कर्तव्य का निर्वहन सुचारु और आसान नहीं होता, अपितु खतरों से भरा होता है। जब तुम लोग सुसमाचार का प्रसार करोगे, तब तुम्हारा सामना देवदूतों या दूसरे ग्रहों के प्राणियों या रोबोटों से नहीं होगा। तुम लोगों का सामना केवल दुष्ट और भ्रष्ट मनुष्यों, जीवित दानवों, जानवरों से होगा—वे सब मनुष्य हैं जो इस बुरे स्थान पर रहते हैं और जिन्हें शैतान ने गहराई तक भ्रष्ट कर दिया है, और जो परमेश्वर का विरोध करते हैं। इसलिए सुसमाचार के प्रसार की प्रक्रिया में निश्चित रूप से सभी प्रकार के खतरे हैं, क्षुद्र लांछन, उपहास और ग़लतफ़हमियों को तो छोड़ ही दें, जो और भी अधिक हैं। यदि तुम सुसमाचार फैलाने को सचमुच अपनी ज़िम्मेदारी, उत्तरदायित्व और कर्तव्य मानते हो, तो तुम इन चीज़ों पर सही ढंग से ध्यान दे पाओगे और इन्हें सही ढंग से सँभाल भी पाओगे, और तुम अपने दायित्व और अपने कर्तव्य को तिलांजलि नहीं दोगे, और न ही इन चीजों के कारण तुम सुसमाचार को फैलाने और परमेश्वर के बारे में गवाही देने के अपने मूल मंतव्य से भटकोगे, क्योंकि यह तुम्हारा कर्तव्य है। इस कर्तव्य को कैसे समझना चाहिए? तुम जो जीवन जी रहे हो, उसका महत्त्व और प्राथमिक उत्तरदायित्व अंत के दिनों में परमेश्वर के कार्य के अच्छे समाचार को फैलाना है और परमेश्वर के कार्य के सुसमाचार का प्रसार करना है" ("मसीह की बातचीत के अभिलेख" में 'सुसमाचार का प्रसार करना सभी विश्वासियों का गौरवपूर्ण कर्तव्य है')। परमेश्वर के वचनों ने मुझे बड़ा प्रोत्साहन दिया। मैंने देखा कि सुसमाचार साझा करते समय ठुकराया जाना आम बात है। लोग शैतान द्वारा बड़ी गहराई तक भ्रष्ट किये जा चुके हैं और वे सत्य से प्रेम नहीं करते। वे अहंकारी हैं और अपनी ही धारणाओं और कल्पनाओं में फंसे हुए हैं। कठिनाइयों के बीच मैं अपना कर्तव्य और ज़िम्मेदारी नहीं छोड़ सकता था। मुझे याद आया कि किस तरह पतरस ने अपने मात-पिता के विरोध के बावजूद सुसमाचार साझा करने के लिए हर स्थान की यात्रा की। सैकड़ों बार न्याय, ताड़ना और परीक्षणों के बाद परमेश्वर ने उसे पूर्ण किया। उसने अर्थपूर्ण जीवन जिया। मुझे पतरस जैसा बनना होगा, अपना कर्तव्य अच्छे ढंग से निभा कर परमेश्वर का सुसमाचार फैलाना होगा, भले ही मुझे बहुत कष्ट झेलने पड़ें या मेरा परिवार मुझे ग़लत समझे।

अगली सुबह मैंने घर छोड़ने की तैयारी में, अपना सामान बाँध लिया। मेरे पिता ने कहा, "तू रहना चाहे तो रह सकता है, मगर तुझे सर्वशक्तिमान परमेश्वर के मार्ग का प्रचार बंद करना होगा।" मैंने दृढ़ संकल्प के साथ कहा, "डैड, आप जानते हैं कि मैं हमेशा प्रभु की सेवा करना चाहता हूँ। मैं बाइबल के अधिक सत्य सीखने और परमेश्वर के प्रेम का मूल्य चुकाने के लिए डिविनिटी स्कूल गया, लेकिन बाइबल को कई-कई बार पढ़ने के बाद भी मैं सत्य हासिल नहीं कर पाया। मैं आध्यात्मिक रूप से ज़्यादा अँधेरे में और सूखा महसूस करता। मैंने कुछ नेक काम किया और लोगों की मदद की, लेकिन मैं उन सहपाठियों को नहीं देना चाहा, जो सचमुच ज़रूरतमंद थे। मैं सुबह और शाम की सेवाओं में सबसे आगे खड़ा होता ताकि मैं सबको दिखाई दूं। मैं अपने आराधना-समूह के वाद्य यंत्र बजा सकने वाले भाई-बहनों से जलता, क्योंकि मैं सिर्फ़ गा सकता था। मैं उन लोगों से जलता जो इम्तहानों में मुझसे बेहतर होते। मैं इन विचारों को काबू में नहीं कर पाता। मैं पाप करने से बच नहीं पाता। यह वाकई दर्दनाक था। आखिरकार सर्वशक्तिमान परमेश्वर के वचनों को पढ़ने के बाद मुझे जवाब मिला। प्रभु में आस्था रखने से हमारे पापों को माफी मिल जाती है और वह हमें पापी के रूप में नहीं देखता, लेकिन हमारी पापी प्रकृति ठीक नहीं हो पाती। परमेश्वर के अंत के दिनों के न्याय को स्वीकार करना ही शुद्ध होने और उसके राज्य में प्रवेश करने का एकमात्र मार्ग है। मैंने परमेश्वर की वाणी सुनी है और जानता हूँ कि प्रभु आ गया है। राज्य नीचे उतर आया है। मेरा कर्तव्य है कि मैं और ज़्यादा लोगों के साथ राज्य का सुसमाचार साझा करूं, ताकि मैं परमेश्वर को निराश न करूं।" यह सुनने के बाद मेरे पिता पहले जितने प्रतिरोधी नहीं लगे। वे थोड़ा परेशान लगे और बोले, "तू जा सकता है। मैं तेरे लिए प्रार्थना करूंगा। अगर सर्वशक्तिमान परमेश्वर वास्तव में लौटकर आया हुआ प्रभु यीशु है, तो मैं उसे स्वीकार कर लूंगा। अगर नहीं, तो तुझे लौट कर आना होगा।"

इसके बाद मैं आजीविका कमाते और सुसमाचार साझा करते हुए, एक छोटे-से अतिथिगृह में रहने लगा। मैं अपने पिता और परिवार के दूसरे सदस्यों को परमेश्वर के हाथों सौंप कर, हर समय प्रार्थना करता रहता। दो हफ़्ते बाद मेरे पिता ने अचानक मुझे कॉल किया और मेरा हालचाल पूछा। वे बोले कि पहले मुझ पर आग बबूला होने का उन्हें बहुत खेद है। उन्होंने कहा कि वे लोगों से हमेशा विनम्र होने को कहते रहे, लेकिन मुझ पर अपना आपा खो बैठे, सही है कि वे प्रभु के आदेशों का पालन नहीं कर पाये। फिर उन्होंने कहा, "लौट आ। मैं सर्वशक्तिमान परमेश्वर के अंत के दिनों के कार्य के बारे में और अधिक जानना चाहता हूँ।" उनके मुंह से यह बात सुनकर मैं बहुत हैरान और रोमांचित हो गया। वे परमेश्वर के नये कार्य का बहुत ज़्यादा प्रतिरोध कर रहे थे, लेकिन अब वे खोजबीन के लिए आगे बढ़ रहे थे। मैं जान गया कि परमेश्वर ने मेरी प्रार्थनाएं सुन ली हैं। मैंने परमेश्वर को आभार जता कर उसका गुणगान किया। घर लौटने पर, मेरे पिता ने कहा, "तेरे जाने के बाद मैं सो नहीं पाया। तेरी कही हुई हर बात से दिन-रात मेरे मन में हलचल मची हुई थी। मैं प्रार्थना करता रहा और बाइबल को पढ़ता रहा उसमें सचमुच कहा गया है कि परमेश्वर अंत के दिनों में न्याय-कार्य करेगा, प्रभु मनुष्य के पुत्र के रूप में आधी रात को गुप्त रूप से आयेगा। वह हमारे दरवाज़ों पर दस्तक देगा, परमेश्वर की भेड़ें उसकी वाणी को सुनती हैं, और केवल बुद्धिमान कुंवारियां ही परमेश्वर की वाणी को सुन सकती हैं, जबकि मूर्ख कुंवारियां नहीं सुन पातीं। मेरे ख़याल से तू सही है। मैंने पहले इसे कभी नहीं सुना, लेकिन इन सबके लिए बाइबल का आधार मौजूद है, और सच्चाइयां नज़र आती हैं। तेरी बात का संबंध प्रभु के आने की भविष्यवाणियों से है। अगर प्रभु यीशु वास्तव में वापस आ गया है, तो यह एक बहुत बड़ी बात है। मुझे यह खोजना होगा। मैं चिंतित हूँ कि मैं वाकई एक फरीसी बन गया हूँ, और परमेश्वर का उद्धार गँवा चुका हूँ। मुझे उस कार्य के सत्य को खोजना होगा जो परमेश्वर ने अंत के दिनों में किया।" फिर उन्होंने एक सवाल उठाया: "प्रभु यीशु ने सूली पर चढ़ाये जाने के जरिये हमें छुटकारा दिया और हमारे सारे पाप अपना लिये, इसलिए वह हमें पापी के रूप में नहीं देखता, और जब वह आयेगा तो हम सीधे स्वर्ग में जा सकेंगे। उसे न्याय-कार्य के इस चरण को करने की ज़रूरत क्या है?"

मुझे यह देख कर खुशी हुई कि मेरे पिता को इस प्रकार की समझ है और खोजने की इच्छा है। उनके सवाल के जवाब के लिए, हमने विजय गान नामक फिल्म का एक अंश देखा जिसका शीर्षक था अंत के दिनों में प्रभु न्याय कार्य करने के लिए वापस क्यों आते हैं? इस अंश में एक बहन ने सर्वशक्तिमान परमेश्वर के वचनों के दो अंश पढ़े थे। "मनुष्य को छुटकारा दिए जाने से पहले शैतान के बहुत-से ज़हर उसमें पहले ही डाल दिए गए थे, और हज़ारों वर्षों तक शैतान द्वारा भ्रष्ट किए जाने के बाद मनुष्य के भीतर ऐसा स्थापित स्वभाव है, जो परमेश्वर का विरोध करता है। इसलिए, जब मनुष्य को छुटकारा दिलाया गया है, तो यह छुटकारे के उस मामले से बढ़कर कुछ नहीं है, जिसमें मनुष्य को एक ऊँची कीमत पर खरीदा गया है, किंतु उसके भीतर की विषैली प्रकृति समाप्त नहीं की गई है। मनुष्य को, जो कि इतना अशुद्ध है, परमेश्वर की सेवा करने के योग्य होने से पहले एक परिवर्तन से होकर गुज़रना चाहिए। न्याय और ताड़ना के इस कार्य के माध्यम से मनुष्य अपने भीतर के गंदे और भ्रष्ट सार को पूरी तरह से जान जाएगा, और वह पूरी तरह से बदलने और स्वच्छ होने में समर्थ हो जाएगा। केवल इसी तरीके से मनुष्य परमेश्वर के सिंहासन के सामने वापस लौटने के योग्य हो सकता है। आज किया जाने वाला समस्त कार्य इसलिए है, ताकि मनुष्य को स्वच्छ और परिवर्तित किया जा सके; वचन के द्वारा न्याय और ताड़ना के माध्यम से, और साथ ही शुद्धिकरण के माध्यम से भी, मनुष्य अपनी भ्रष्टता दूर कर सकता है और शुद्ध बनाया जा सकता है। इस चरण के कार्य को उद्धार का कार्य मानने के बजाय यह कहना कहीं अधिक उचित होगा कि यह शुद्धिकरण का कार्य है। वास्तव में यह चरण विजय का और साथ ही उद्धार के कार्य का दूसरा चरण है। वचन द्वारा न्याय और ताड़ना के माध्यम से मनुष्य परमेश्वर द्वारा प्राप्त किए जाने की स्थिति में पहुँचता है, और शुद्ध करने, न्याय करने और प्रकट करने के लिए वचन के उपयोग के माध्यम से मनुष्य के हृदय के भीतर की सभी अशुद्धताओं, धारणाओं, प्रयोजनों और व्यक्तिगत आकांक्षाओं को पूरी तरह से प्रकट किया जाता है" ("वचन देह में प्रकट होता है" में 'देहधारण का रहस्य (4)')। "पापबलि के माध्यम से मनुष्य के पाप क्षमा किए जा सकते हैं, परंतु मनुष्य इस समस्या को हल करने में पूरी तरह असमर्थ रहा है कि वह आगे कैसे पाप न करे और कैसे उसका भ्रष्ट पापी स्वभाव पूरी तरह से मिटाया और रूपांतरित किया जा सकता है। मनुष्य के पाप क्षमा कर दिए गए थे और ऐसा परमेश्वर के सलीब पर चढ़ने के कार्य की वजह से हुआ था, परंतु मनुष्य अपने पुराने, भ्रष्ट शैतानी स्वभाव में जीता रहा। इसलिए मनुष्य को उसके भ्रष्ट शैतानी स्वभाव से पूरी तरह से बचाया जाना आवश्यक है, ताकि उसका पापी स्वभाव पूरी तरह से मिटाया जा सके और वह फिर कभी विकसित न हो पाए, जिससे मनुष्य का स्वभाव रूपांतरित होने में सक्षम हो सके। इसके लिए मनुष्य को जीवन में उन्नति के मार्ग को समझना होगा, जीवन के मार्ग को समझना होगा, और अपने स्वभाव को परिवर्तित करने के मार्ग को समझना होगा। साथ ही, इसके लिए मनुष्य को इस मार्ग के अनुरूप कार्य करने की आवश्यकता होगी, ताकि उसका स्वभाव धीरे-धीरे बदल सके और वह प्रकाश की चमक में जी सके, ताकि वह जो कुछ भी करे, वह परमेश्वर की इच्छा के अनुसार हो, ताकि वह अपने भ्रष्ट शैतानी स्वभाव को दूर कर सके और शैतान के अंधकार के प्रभाव को तोड़कर आज़ाद हो सके, और इसके परिणामस्वरूप पाप से पूरी तरह से ऊपर उठ सके। केवल तभी मनुष्य पूर्ण उद्धार प्राप्त करेगा" ("वचन देह में प्रकट होता है" में 'देहधारण का रहस्य (4)')।

फिर उस बहन ने यह संगति साझा की: "अनुग्रह के युग में प्रभु यीशु के छुटकारे के कार्य ने सिर्फ़ मनुष्य के पापों को क्षमा किया, लेकिन हमारी पापी प्रकृति कायम है। ये शैतानी प्रकृति और शैतानी स्वभाव हमारे दिलों में गहराई तक जड़ें जमाये हुए हैं। इसीलिए हम परमेश्वर का प्रतिरोध और पाप किये बिना रह नहीं सकते। हमारी पापी प्रकृति इसकी जड़ है। परमेश्वर हमारे पापों को क्षमा कर सकता है, लेकिन हमारी पापी प्रकृति गहराई तक जमी हुई है। इसे क्षमा नहीं किया जा सकता। इसलिए, परमेश्‍वर को हमें शैतान की प्रकृति के बंधन और नियंत्रण से पूरी तरह बचाना होगा, हमें न्याय और ताड़ना देनी होगी। परमेश्वर भ्रष्ट मनुष्य के अंदर की शैतानी प्रकृति और स्वभाव के लिए अंत के दिनों का न्याय-कार्य करता है। कुछ लोग पूछ सकते हैं कि क्या इसे सिर्फ़ न्याय और ताड़ना से ही ठीक किया जा सकता है। अगर हम कीमत चुकायें, अपने शरीर को वश में रखें और संयम रखें, तो क्या हम अपनी शैतानी प्रकृति को ठीक कर सकते हैं? बिल्कुल नहीं। जैसा कि पौलुस ने कहा, 'क्योंकि मैं जानता हूँ कि मुझ में अर्थात् मेरे शरीर में कोई अच्छी वस्तु वास नहीं करती। इच्छा तो मुझ में है, परन्तु भले काम मुझ से बन नहीं पड़ते' (रोमियों 7:18)। हम सभी को ऐसा अनुभव हो चुका है। हमने पापी प्रवृत्ति से बचने और देह-सुख पर काबू पाने के लिए कष्ट झेले हैं और अपने शरीर को संयमित किया है, लेकिन शैतान को जीत कर कौन सचमुच परमेश्वर को समर्पित हो पाया है? शायद कोई भी नहीं। यह दिखाता है कि अपने खुद के उपायों के भरोसे हम अपनी शैतानी प्रकृति को ठीक नहीं कर सकते। हमें सत्य प्राप्त करने और सचमुच अपनी शैतानी प्रकृति को ठीक करने के लिए परमेश्वर के न्याय, ताड़ना, परीक्षण और शुद्धिकरण से होकर गुज़रना होगा। प्रभु यीशु के छुटकारे के कार्य की बुनियाद पर, अंत के दिनों में, सर्वशक्तिमान परमेश्वर मनुष्य को न्याय और ताड़ना देता है, मनुष्य को शुद्ध करने और बचाने वाला समस्त सत्य व्यक्त करता है, और परमेश्वर की 6,000 साल की प्रबंधन योजना के रहस्यों को प्रकट करता है, जैसे कि व्यवस्था, अनुग्रह और राज्य के युगों में उसके कार्य की अंदरूनी कहानी और प्रत्येक युग में क्या पूरा किया जाता है, अंत के दिनों में उसके न्याय का अर्थ, उसके नामों का अर्थ, देहधारण का रहस्य, बाइबल की अंदरूनी कहानी, वह युग की समाप्ति कैसे करता है, मसीह का राज्य कैसे अस्तित्व में आता है, और हर किस्म के इंसान का परिणाम क्या होता है। वह दुनिया में बुराई और अंधकार की जड़ को और शैतान द्वारा मनुष्य की भ्रष्टता के सत्य को भी उजागर करता है, वह परमेश्वर का विरोध करने वाली हमारी शैतानी प्रकृति और स्वभाव का न्याय कर उसे उजागर करता है। हम कुछ वर्ष परमेश्वर के वचनों के न्याय और ताड़ना से गुज़र चुके हैं, अपनी परमेश्वर-प्रतिरोधी शैतानी प्रकृति को समझ चुके हैं, जान चुके हैं कि हमारी शैतानी प्रकृति में कौन-सा शैतानी ज़हर और स्वभाव है, और हम यह सत्य भी समझ चुके हैं कि शैतान ने हमें किस प्रकार भ्रष्ट किया है। हम परमेश्वर के धार्मिक, अपमान सहन न करने वाले स्वभाव को समझने लगे हैं, और हम खुद से घृणा करते हुए परमेश्वर के सामने गिर पड़े हैं। हमने सत्य का अभ्यास करना और परमेश्वर के वचनों के अनुसार जीना शुरू कर दिया है। हमारा भ्रष्ट स्वभाव धीरे-धीरे बदल रहा है और शुद्ध हो रहा है। हम कम झूठ बोलते हैं, कम पाप करते हैं, और परमेश्वर का कम प्रतिरोध करते हैं। यह सब परमेश्वर के अंत के दिनों के न्याय के कारण हो पाया है। सिर्फ़ सर्वशक्तिमान परमेश्वर का न्याय-कार्य ही मनुष्य को पूरी तरह शुद्ध करके बचा सकता है। यह एक सच्चाई है।"

मेरे पिता ने पूरा फिल्मांश ध्यान से देखा। वे बहुत कम बोले, लेकिन जो भी बोले, ईमानदारी से बोले, "अब मुझे समझ आया। मैं सर्वशक्तिमान परमेश्वर के अंत के दिनों के कार्य पर गौर करना चाहता हूँ।" मैंने उन्हें परमेश्वर की भेड़ें परमेश्वर की आवाज को सुनती हैं पुस्तक की एक प्रति दी, उन्होंने हर सुबह सर्वशक्तिमान परमेश्वर के वचनों को पढ़ना शुरू कर दिया। कभी-कभार वे बाइबल से इनकी तुलना करते, लेकिन कुछ समय बाद, वे समझ गये कि सर्वशक्तिमान परमेश्वर के वचन ही सत्य और परमेश्वर की वाणी हैं। उन्हें यकीन हो गया कि सर्वशक्तिमान परमेश्वर ही वापस आया हुआ प्रभु यीशु है और उन्होंने अंत के दिनों के उसके कार्य को स्वीकार कर लिया।

जल्दी ही, हमारे पुराने पादरी ने सुना कि मेरे पिता ने सर्वशक्तिमान परमेश्वर के अंत के दिनों के कार्य को स्वीकार कर लिया है, तो वे एक मिशनरी और एक दूसरे सहकर्मी के साथ उन्हें रोकने आये। मेरे पिता ने परमेश्वर के अंत के दिनों के कार्य की गवाही दी और ईमानदारी से कहा, "मैंने अनेक वर्षों तक प्रभु की सेवा की। मैं बाइबल को अच्छी तरह जानता हूँ, मैं निष्ठावान और वफादार लगता हूँ, लेकिन प्रभु के वापस आने की बात सुन कर भी मैंने सत्य को नहीं खोजा या विनम्रता से खोजबीन नहीं की। मैंने अंत के दिनों में न्याय-कार्य करने के लिए प्रभु के वापस आने के बारे में बाइबल की भविष्यवाणियों को नज़रअंदाज़ किया, और-तो-और, जब मेरे बेटे ने मेरे साथ सुसमाचार साझा किया तो मैंने उसे घर से बाहर निकाल दिया। मैं बहुत विद्रोही हूँ। मेरा ख़याल था कि मैं बाइबल को अच्छी तरह समझता हूँ, कोई भी मुझे किसी और बात से आश्वस्त नहीं कर सकता, लेकिन सर्वशक्तिमान परमेश्वर के वचनों को पढ़ कर मैं सचमुच प्रेरित हुआ। अब मैं समझता हूँ कि केवल सत्य के साधक ही परमेश्वर की वाणी को सुन सकते हैं, और अंत के दिनों में उससे उद्धार पा सकते हैं।" उसकी संगति को सुनकर और उस वक्त को याद कर, जब वे परमेश्वर के नये कार्य का ज़बरदस्त प्रतिरोध करते थे, मेरी आँखों में आंसू आ गये। मैंने तहे दिल से परमेश्वर का आभार माना। मैंने वाकई देखा कि परमेश्वर के वचन सत्य हैं और मनुष्य के दिल को जीत सकते हैं। इंसान की धार्मिक धारणाएं चाहे जितनी भी मज़बूत हों, या उनका स्वभाव चाहे जितना भी विद्रोही हो, अगर वे परमेश्वर के वचनों को पढ़ें और खोजबीन करे, तो वे परमेश्वर की वाणी को सुन पायेंगे और उसका प्रकटन देख पायेंगे। जैसे कि प्रभु यीशु ने कहा, "मेरी भेड़ें मेरा शब्द सुनती हैं; मैं उन्हें जानता हूँ, और वे मेरे पीछे पीछे चलती हैं" (यूहन्ना 10:27)।

मेरे पूरे परिवार में, हम सभी सात सदस्यों ने, अब सर्वशक्तिमान परमेश्वर के अंत के दिनों के कार्य को स्वीकार कर लिया है। अब मुझमें सुसमाचार को साझा करने का बहुत अधिक आत्मविश्वास है।


33. बरखास्त किए जाने से मैंने जो सबक सीखे

चेन जिन, चीन

2012 में, मुझे कलीसिया अगुआ चुना गया। परमेश्वर के मार्गदर्शन में, हमारी कलीसिया के सुसमाचार कार्य के कुछ फल मिले, और हमने दो नई कलीसियाएँ भी शुरू कीं। उस समय, भाई-बहनों ने मुझे कलीसिया के चुनाव कार्य की मेजबानी के लिए नामित किया, और जब भाई-बहनों की दशाएँ खराब होतीं, तो वे संगति और मदद के लिए भी मेरे पास आते थे। मेरी संगति के बाद, वे अपनी दशा में सुधार कर पाते थे। खासकर कार्यकर्ताओं की सभाओं में, यह देखकर कि हमारी कलीसिया सबसे ज्यादा नए लोगों को लाई है, कि इसमें अगुआओं और उपयाजकों की पूरी टीम है, और हर पहलू में काम सुचारू रूप से आगे बढ़ता देख मैं बहुत खुश थी। मुझे लगा कि मुझमें वाकई कार्यक्षमता है और मैं लोगों को चुनने और उनका उपयोग करने में अच्छी थी।

बाद में, मुझे एक उपदेशक के रूप में चुना गया। एक बार, मैं एक कलीसिया चुनाव की अध्यक्षता करने गई, और चुनाव के पहले दौर में, वांग चेन नाम की एक बहन को सबसे ज्यादा वोट मिले। मैंने मन में सोचा, “हालाँकि वांग चेन को रुतबे का काफी शौक है और उसे दिखावा करना पसंद है, लेकिन कुछ बार की बातचीत में मैंने देखा है कि उसे अपने भ्रष्ट स्वभाव की कुछ समझ है। वह एक अगुआ बनने के लिए उपयुक्त है।” उस दिन, मैंने झांग लिन को देखा, जिसे पहले कलीसिया में अगुआ के पद से बरखास्त कर दिया गया था। झांग लिन ने मुझसे कहा, “वांग चेन अक्सर अपनी गवाही देती है और दिखावा करती है। अपनी दशा पर संगति करते समय, वह केवल अपनी अच्छी बातें बताती है और अपनी भ्रष्टता के बारे में कभी बात नहीं करती। इस वजह से भाई-बहन उसे बहुत सम्मान देते हैं और आदर करते हैं और कहते हैं कि वह सत्य पर संगति कर सकती है और समस्याएँ हल कर सकती है। साथ ही, उसे अगुआ के पद से बरखास्त किए जाने से भी अपने बारे में कोई समझ नहीं मिली; उसे अगुआ बनाना ठीक नहीं है!” यह सुनने के बाद, झांग लिन को लेकर मेरे मन में भी कुछ विचार आए। मैंने सोचा, “क्या ऐसा नहीं है कि तुम्हें अभी-अभी बरखास्त किया गया है, इसलिए वांग चेन को चुने जाते देख तुम्हें बुरा लग रहा है? इसके अलावा, मैं वांग चेन से कई बार मिल चुकी हूँ, और मुझे लगता है कि उसने अपनी पिछली बरखास्तगी के बारे में कुछ समझ दिखाई है। यह वैसा बिल्कुल नहीं है जैसा तुम कह रही हो। तुम्हें अपने शब्दों के पीछे की मंशा पर विचार करना चाहिए।” अतीत में, मैं कलीसिया के लगभग सभी चुनावों की अध्यक्षता करती रही थी, और चुने गए लोग अपने काम के लिए कमोबेश उपयुक्त थे, इसलिए मुझे लगा कि मुझमें परखने की अच्छी क्षमता है और मैं झांग लिन की सलाह नहीं मानना चाहती थी। घर आकर मैंने अपनी सहयोगी बहन को बताया कि इस चुनाव में वांग चेन को सबसे ज्यादा वोट मिले हैं। यह सुनकर वह हैरान रह गई, और बोली, “वांग चेन में रुतबे की बहुत प्रबल इच्छा है और उसे दिखावा करने की गंभीर समस्या है। एक अगुआ के रूप में, काम की रिपोर्ट करते समय उसने केवल अपने अच्छे पक्ष पर ध्यान दिया और अपने विचलनों का कभी उल्लेख नहीं किया। जब वह अपनी दशा के बारे में बात करती थी, तो सब कुछ सकारात्मक होता था; उसने कभी किसी को अपना भ्रष्ट पक्ष नहीं देखने दिया। उसने कहा कि अगर कुछ होता तो सभी भाई-बहन उससे बात करते थे, लेकिन वे सिद्धांतों की खोज नहीं करते थे। उस समय, हमने उसके साथ संगति की और दिखावा करने और अपनी गवाही देने की उसकी समस्याओं को बताया, लेकिन उसने कहा कि उसकी ऐसी कोई मंशा नहीं थी, यह तो भाई-बहन थे जो उसे बहुत सम्मान देना चाहते थे। बरखास्त होने के बाद, उसे खुद की कोई समझ नहीं मिली है। हम अभी भी वांग चेन की असलियत नहीं जान पाए हैं; तुम्हें इस पर सत्य खोजते रहना चाहिए।” यह सुनकर कि इस बहन ने भी मेरे चुने हुए व्यक्ति को अस्वीकार कर दिया है, मुझे काफी दुख हुआ। मैंने मन में सोचा, “तुम कई साल पहले हुई बातों के बारे में बात कर रही हो। पिछली कुछ बार जब मैं वांग चेन के संपर्क में आई, तो मैंने देखा है कि वह खुद को समझने में सक्षम है। यह वैसा नहीं है जैसा तुम कह रही हो। उसके बारे में इतनी जल्दी कोई पक्की राय मत बनाओ। इसके अलावा, मैं अब कुछ सालों से अगुआ हूँ, और मैं कई लोगों के संपर्क में आई हूँ और भेद पहचानना जानती हूँ। लोगों को चुनने और उनका उपयोग करने में मैं तुमसे ज्यादा अनुभवी हूँ; क्या मैं इस बारे में सचमुच गलत हो सकती हूँ?” लेकिन बाहर से मैंने फिर भी उससे धीरे से कहा, “तुम जिन बातों के बारे में बात कर रही हो, वे कई साल पहले हुई थीं; वांग चेन को अब खुद की कुछ समझ है। हम सिर्फ लोगों के अतीत को नहीं देख सकते; हमें उन्हें सही ढंग से देखना चाहिए।” जब बहन ने कोई जवाब नहीं दिया, तो मुझे और भी दृढ़ विश्वास हो गया कि मैं सही थी।

एक और बार, मैं ली ली नाम की एक बहन से मिली। वह अगुआ की भूमिका से बरखास्त कर दी गई थी और बेहद नकारात्मक थी। मैंने सोचा कि अगर मैं उसके लिए एक कर्तव्य की व्यवस्था करूँ, तो शायद वह अपनी नकारात्मक दशा से जल्दी बाहर आ जाए। मैंने देखा कि कलीसिया को सामान्य मामलों के उपयाजक की जरूरत है, तो मुझे ली ली याद आई, और मैंने उसे यह कर्तव्य सौंपने पर विचार किया। मैं कलीसिया अगुआ, झांग हुई से मिलने गई, ताकि ली ली को सामान्य मामलों के उपयाजक के रूप में नियुक्त करने के मामले पर चर्चा कर सकूँ। झांग हुई ने कहा, “बरखास्त होने के बाद ली ली ने खुद की कोई समझ नहीं दिखाई है। जब भाई-बहन उसकी समस्याएँ बताते हैं तो वह स्वीकार नहीं करती, बल्कि पलटकर जवाब देती है और बहस करती है, जिससे हर कोई उससे बाधित महसूस करता है। भाई-बहनों ने बताया कि उसकी मानवता अच्छी नहीं है और वह सत्य को स्वीकार नहीं करती। सिद्धांत के अनुसार, वह सामान्य मामलों के उपयाजक होने के लिए उपयुक्त नहीं है।” झांग हुई की बातें सुनकर, मैं विरोध से भर गई। मैंने मन में सोचा, “ली ली को अभी-अभी बरखास्त किया गया है; यह सामान्य है कि उसे अपने बारे में ज्यादा समझ नहीं है। और जब मैं अतीत में उससे मिली थी, तो मैंने यह नहीं देखा था कि उसकी मानवता खराब है। क्या तुम लोग लोगों को आंकना जानते भी हो? भले ही ली ली अपनी प्रतिष्ठा की काफी परवाह करती है और कभी-कभी अपनी समस्याएँ बताने वालों से बहस करती है, लेकिन बाद में वह आत्म-चिंतन करेगी और खुद को जानने की कोशिश करेगी, और वह अपने खराब मूड को अपने कर्तव्य के आड़े नहीं आने देगी। वह अपने कर्तव्य को जिम्मेदारी की भावना से निभाती है।” तो मैंने झांग हुई से कहा, “मैं इस बहन को अच्छी तरह से जानती हूँ, और मैंने यह नहीं देखा है कि उसकी मानवता खराब है। उसके लिए सामान्य मामलों का कर्तव्य करना ठीक है।” हालाँकि मैं ऊपर से बहुत जिद्दी नहीं दिखी, फिर भी मैं सोच रही थी, “मैं सालों से अगुआ हूँ; क्या मैं सचमुच इस मामले को गलत समझ सकती हूँ? हम वैसा ही करेंगे जैसा मैं कहती हूँ। मैं बस यहाँ तुम्हें इस बारे में बताने आई हूँ। अंत में, फैसला मेरे हाथ में है।” उसके बाद, मैंने सीधे ली ली को सामान्य मामलों के उपयाजक के रूप में नियुक्त कर दिया। और इसी के साथ, मैं घमंड और दंभ की दशा में जीती रही; या तो मेरी बात मानो या भाड़ में जाओ, और मैंने दूसरों की सलाह स्वीकार नहीं की। मुझे लगा कि मैं बहुत अच्छी हूँ, कि जिस तरह से मैं मुद्दों को देखती हूँ उसमें गहराई है। साथ ही, जब मैंने अपनी सहयोगी बहन के साथ काम पर चर्चा करती, मुझे हमेशा लगता था कि मेरा फैसला उससे बेहतर है, और मैं अपने विचारों पर अड़ी रहती थी। इसके बाद, मेरे कर्तव्य के नतीजों में गिरावट आने लगी, और मेरी दशा बद से बदतर होती गई। परमेश्वर के वचनों पर संगति करते समय भी, मैं किसी प्रकाश के बारे में बात नहीं कर सकी। मैं अपना कर्तव्य करते समय हमेशा ऊँघती रहती, और रात 8 या 9 बजे तक मुझे नींद आने लगती। मुझे ऐसा लगा जैसे मैंने पवित्र आत्मा का कार्य खो दिया है, जैसे परमेश्वर मुझसे अपना मुँह छिपा रहा है। उस समय, मैं अभी भी अपनी इन समस्याओं को पहचानने में असमर्थ थी। कुछ दिनों बाद, मुझे परमेश्वर की ताड़ना और अनुशासन का सामना करना पड़ा।

एक शाम, मैंने गलती से एक रिपोर्ट पत्र खोल लिया। पत्र में लिखा था कि मैंने एक उपदेशक के रूप में अपने समय के दौरान सिद्धांतों के अनुसार काम नहीं किया था। जब भाई-बहनों ने मुझे बताया कि वांग चेन एक अगुआ बनने के लिए उपयुक्त नहीं है, तो मैंने इसे स्वीकार नहीं किया, और मैंने वास्तविक स्थिति को समझने की कोशिश नहीं की। जब वांग चेन अगुआ था, उस समय के दौरान, जब भाई-बहनों की दशाएँ खराब होती थीं, तो वह संगति करने और उनकी मदद करने के लिए परमेश्वर के वचन नहीं खोजती थी, बल्कि सत्य का अनुसरण न करने के लिए उन्हें डाँटती थी। उसकी सहयोगी बहन, शिआओशुए ने उसकी समस्याएँ बताईं, लेकिन उसने न केवल इसे स्वीकार नहीं किया, बल्कि भाई-बहनों के बीच शिआओशुए के खिलाफ अपने पूर्वाग्रह भी फैलाए। इस वजह से सभी ने वांग चेन का पक्ष लिया और विश्वास किया कि शिआओशुए एक झूठी अगुआ थी। इससे कलीसिया में अराजकता फैल गई, और भाई-बहनों ने दो महीने से अधिक समय तक सामान्य कलीसियाई जीवन नहीं जिया। उनके जीवन प्रवेश को नुकसान हुआ, और कलीसिया के काम में गंभीर रूप से बाधा और गड़बड़ी हुई। यह रिपोर्ट पत्र पढ़ने के बाद, मैं सिर से पाँव तक काँप रही थी और मेरा दिल धड़क रहा था। पत्र का हर शब्द मेरे दिल में चुभ गया था, और ऐसा लगा जैसे मुझे दोषी ठहराया गया हो; मैं घबराहट और भय की स्थिति में थी। मैंने मन में सोचा, “अब मैं सचमुच गई काम से। क्या उच्च-स्तरीय अगुआ मुझे बरखास्त कर देंगे? परमेश्वर का कार्य अब अपने अंत के करीब है। अगर मुझे इस समय बरखास्त कर दिया गया, तो क्या इसका मतलब यह नहीं होगा कि मैं बेनकाब हो गई हूँ? क्या इसका मतलब यह नहीं होगा कि मेरे बचाए जाने की कोई उम्मीद नहीं होगी?” ऐसा लगा जैसे मेरे सीने पर कोई भारी वजन रखा हो। उन कुछ दिनों में मैंने ठीक से खाना नहीं खाया, और मैं सो नहीं सकी, इस डर से कि अगुआ मुझे कभी भी बरखास्त कर देंगे। जल्द ही, उच्च-स्तरीय अगुआ ने मेरे साथ एक बैठक की व्यवस्था की। यह देखकर कि मुझे खुद की कोई समझ नहीं है, उसने मुझे यह कहते हुए बेनकाब किया और मेरी काट-छाँट की कि मैं बेहद घमंडी हूँ, भाई-बहनों की सलाह नहीं मानती, अपने कर्तव्य में मनमाने ढंग से और जल्दबाजी में व्यवहार करती हूँ, और कलीसिया के काम में बाधा और गड़बड़ी कर रही हूँ। अंत में, अगुआ ने मुझे बरखास्त कर दिया। बरखास्त होने के बाद, मैं बहुत नकारात्मक थी; मैं परमेश्वर के वचन खाना-पीना या प्रार्थना नहीं करना चाहती थी, और जैसे ही मैंने सोचा कि अगुआ ने मुझे कैसे बेनकाब किया, मैं दिल दहला देने वाली पीड़ा से भर गई। मुझे लगा कि मैं खत्म हो गई हूँ, कि मैं बहुत घमंडी हूँ, और मैं सुधर नहीं सकती। मैंने तो खुद को छोड़ ही दिया था और दुख में डूबी रहती थी, जब मेरे पास समय होता तो मैं आत्म-चिंतन नहीं करती और इसके बजाय दर्द को सुन्न करने के लिए बस टीवी शो देखती थी। मैं एक चलती-फिरती लाश की तरह जीते हुए, उलझे भ्रम में दिन गुजारती थी। कभी-कभी, मैं सोचती, “मैं आखिर परमेश्वर में विश्वास किसलिए कर रही हूँ? क्या मैं सचमुच अब अनुसरण करना बंद कर दूँगी, जब मुझे बरखास्त कर दिया गया है? जिस ऊर्जा के साथ मैं अतीत में अनुसरण करती थी, वह अब सब खत्म क्यों हो गई है? क्या मैं सच्चे दिल से परमेश्वर में विश्वास करने वाली हूँ?” यह सोचकर, मैं परमेश्वर के सामने गई और प्रार्थना की, “हे परमेश्वर! बरखास्त होने के बाद, मैं नकारात्मकता में पड़ गई हूँ और इस हाल में पहुँच गई हूँ। मैं देखती हूँ कि मेरा आध्यात्मिक कद सचमुच बहुत छोटा है। परमेश्वर, कृपया मुझे इस नकारात्मक दशा से बाहर निकालो।”

एक दिन, अपनी भक्ति के दौरान, मैंने परमेश्वर के ये वचन पढ़े : “कुछ लोग सोचते हैं कि जब व्यक्ति न्याय किए जाने, ताड़ना दिए जाने, और काट-छाँट किए जाने का अनुभव कर लेता है, या उसका असली रंग बेनकाब हो चुका होता है, तो उसका परिणाम तय हो जाता है, और उसकी नियति में उद्धार की कोई उम्मीद नहीं होती है। बहुत-से लोग इस मामले को स्पष्टता से नहीं देख सकते, वे चौराहे पर पहुँचकर हिचकिचाने लगते हैं, वे नहीं जानते हैं कि इस मार्ग पर आगे कैसे चला जाए। क्या इसका यह मतलब नहीं है कि उनमें अभी भी परमेश्वर के कार्य के सच्चे ज्ञान की कमी है? क्या जो हमेशा परमेश्वर के कार्य और परमेश्वर के मनुष्य का उद्धार करने पर संदेह करते हैं, उनमें जरा भी सच्ची आस्था है? सामान्यतया, जब कुछ लोगों को अभी उनकी काट-छाँट करना बाकी होता है और उन्होंने कोई असफलता नहीं झेली होती है, तो उन्हें लगता है कि उन्हें सत्य का अनुसरण करना चाहिए और अपनी आस्था में परमेश्वर के इरादों को संतुष्ट करना चाहिए। हालाँकि, जैसे ही उन्हें कोई झटका लगता है या कोई मुश्किल सामने आती है, वैसे ही उनकी विश्वासघाती प्रकृति प्रकट हो जाती है, जो देखने में बेहद घिनौनी लगती है। उसके बाद उन्हें भी ये घिनौना महसूस होता है और अंततः अपने परिणाम का फैसला खुद ही सुना देते हैं। वे कहते हैं, ‘मेरे लिए सब खत्म हो चुका है! अगर मैं ऐसी चीजें करने में सक्षम हूँ, क्या इसका यह मतलब नहीं कि मेरा काम तमाम हो गया है? परमेश्वर मुझे कभी नहीं बचाएगा।’ बहुत-से लोग इसी अवस्था में हैं। यहाँ तक कि यह भी कहा जा सकता है कि सभी लोग ऐसे ही हैं। लोग स्वयं के बारे में इस तरह के फैसले क्यों सुनाते हैं? इससे साबित होता है कि वे अभी भी मानवजाति को बचाने का परमेश्वर का इरादा नहीं समझते हैं। सिर्फ एक बार काट-छाँट किए जाने के कारण तुम लंबे समय तक नकारात्मकता में पड़ सकते हो, जहाँ से बाहर निकलने में तुम असमर्थ रहते हो, इस हद तक कि तुम अपना कर्तव्य भी छोड़ देते हो; यहाँ तक कि एक छोटा-सा परिदृश्य भी तुम्हें इतना डरा सकता है कि तुम सत्य का अब और अनुसरण नहीं कर पाओगे, और फँस जाओगे। यह ऐसा है मानो लोग अपने अनुसरण में सिर्फ तभी तक उत्साही होते हैं जब तक उन्हें लगता है कि वे निष्कलंक और निर्दोष हैं, लेकिन जब उन्हें पता चलता है कि वे बहुत ज्यादा भ्रष्ट हैं, तो उनका सत्य का अनुसरण करने का मन ही नहीं करता। बहुत-से लोगों ने हताशा और नकारात्मकता के शब्द बोले हैं जैसे, ‘मेरे लिए निश्चित रूप से सब खत्म हो चुका है; परमेश्वर मुझे नहीं बचाएगा। यहाँ तक कि अगर परमेश्वर मुझे क्षमा कर देता है, मैं खुद को माफ नहीं कर सकता; मैं कभी नहीं बदल सकता।’ लोग परमेश्वर का इरादा नहीं समझते, जिससे पता चलता है कि वे अभी भी उसका कार्य नहीं जानते हैं। दरअसल, लोगों के लिए यह स्वाभाविक है कि वे अपने अनुभवों के दौरान कभी-कभार कुछ भ्रष्ट स्वभाव जाहिर करें, या मिलावटी तरीके से, या गैर जिम्मेदारी से, या अनमने ढंग से और बिना लगन के काम करें। ऐसा इसलिए है क्योंकि लोगों के पास भ्रष्ट स्वभाव है; यह एक अपरिवर्तनीय सिद्धांत है। अगर ऐसे खुलासे नहीं होते, तो उन्हें भ्रष्ट मनुष्य क्यों कहा जाता? अगर मनुष्य भ्रष्ट न हों, तो परमेश्वर के उद्धार के कार्य का कोई मतलब नहीं रह जाएगा। अब समस्या यह है कि, चूँकि लोग सत्य नहीं समझते या असल में खुद को नहीं समझते, और चूँकि वे अपनी अवस्था स्पष्टता से नहीं देख सकते, उन्हें प्रकाश देखने के लिए आवश्यकता होती है कि परमेश्वर प्रकाशन और न्याय के अपने वचन व्यक्त करे। वरना, वे संवेदनहीन और मंदबुद्धि बने रहेंगे। अगर परमेश्वर इस तरह से कार्य न करे, तो लोग कभी नहीं बदलेंगे” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचनों के इस अंश ने एक गर्म धारा की तरह मेरे दिल को गरमाहट दी, मुझे दिलासा और हिम्मत दी। तब जाकर मुझे एहसास हुआ कि मैं निराशा की इस दशा में इसलिए जी रही थी क्योंकि मैं परमेश्वर के कार्य को समझने में नाकाम रही थी। मुझे लगा कि चूँकि मैंने अपनी मनमर्ज़ी से लोगों को चुना और उनका इस्तेमाल किया और कलीसिया के काम में गंभीर विघ्न-बाधा डाली, तो परमेश्वर अब मुझे नहीं बचाएगा। असल में, परमेश्वर इस प्रकाशन का इस्तेमाल मेरी भ्रष्टता को समझने में मेरी मदद करने के लिए कर रहा था। तथ्यों के प्रकाशन और इस काट-छाँट के बिना, मैं यह नहीं देख पाती कि मेरा घमंडी स्वभाव कितना गंभीर था, और कि मैंने परमेश्वर का प्रतिरोध करने वाले कितने सारे काम किए थे। अब, मुझे बरखास्त कर दिया गया था, और यह परमेश्वर की ओर से मेरी सुरक्षा थी, जिससे मैं तुरंत बुराई करना बंद कर सकूँ और आत्म-चिंतन, पश्चात्ताप और बदलाव कर सकूँ। लेकिन मैंने फिर भी परमेश्वर को गलत समझा, यह सोचते हुए कि वह मुझे बेनकाब कर रहा है और हटा रहा है, और इसलिए मैं नकारात्मकता में जीती रही और खुद को निराशा में छोड़ दिया। मैंने परमेश्वर को बहुत गहरी चोट पहुँचाई थी! मैं परमेश्वर के प्रति बेहद ऋणी महसूस कर रही थी, और इसलिए मैंने मन ही मन खुद से कहा, “चाहे मैं कितनी भी भ्रष्ट क्यों न हूँ, मुझे फिर भी ऊपर उठने की पूरी कोशिश करनी है। मैं और अधिक नकारात्मकता में नहीं डूब सकती।” उसके बाद, मैंने सामान्य रूप से परमेश्वर के वचन खाए और पीए और हर दिन उससे प्रार्थना की, और धीरे-धीरे, मेरी दशा में सुधार होने लगा।

उस दौरान, मैंने इस पर भी विचार किया कि मैं क्यों असफल हुई और ठोकर खाई। मैंने परमेश्वर के वचनों का एक अंश पढ़ा : “‘स्‍वेच्‍छाचारी और उतावला’ होने का क्‍या अर्थ है? इसका अर्थ है कि किसी मसले से सामना होने पर सोचने या खोजने की प्रक्रिया के बगैर उस तरह का आचरण करना जो तुम्हें ठीक दिखता हो। किसी और का कहा हुआ कुछ भी तुम्हारे दिल को नहीं छू सकता, न ही तुम्हारे मन को बदल सकता है। यहाँ तक कि जब तुम्हारे साथ सत्य पर संगति की जाती है तो तुम उसे स्वीकार करने से इनकार कर देते हो। तुम बस अपनी ही रायों पर अड़े रहते हो, दूसरे लोग जो कहते हैं वह सही होने पर भी सुनने से इनकार कर देते हो, खुद को सही मानते हो और अपने ही विचारों से चिपके रहते हो। भले ही तुम्हारे विचार सही हों, तुम्हें दूसरे लोगों की राय पर भी ध्यान देना चाहिए। क्या इन मतों पर बिल्कुल ही विचार न करना अत्यधिक आत्मतुष्ट होना नहीं है? जो लोग अत्यधिक आत्मतुष्ट और मनमाने होते हैं, उनके लिए सत्य को स्वीकारना आसान नहीं होता। मान लो तुम कुछ गलत करते हो और दूसरे यह कहते हुए तुम्हारी आलोचना करते हैं, ‘तुम सत्य के अनुसार कार्य नहीं कर रहे हो!’ तो तुम जवाब देते हो, ‘भले ही मैं इसे सत्य के अनुसार नहीं कर रहा, फिर भी मैं चीजें ऐसे ही करूँगा’ और फिर तुम जाकर कोई ऐसा कारण ढूँढ़ लेते हो जिससे उन्हें लगने लगे कि तुम जो कर रहे हो वह उचित है। वे यह कहते हुए तुम्हें फटकार लगाते हैं, ‘तुम्हारे कार्यकलाप गड़बड़ी पैदा करते हैं और यह कलीसिया के कार्य को नुकसान पहुँचाएगा,’ और न केवल तुम नहीं सुनते, बल्कि बहस भी करते रहते हो : ‘मुझे लगता है कि यही सही तरीका है, इसलिए मैं चीजें इसी तरह करूँगा।’ यह कौन-सा स्वभाव होगा? (अहंकार।) यह अहंकार है। अहंकारी स्वभाव तुम्हें मनमौजी बनाता है। तुममें अहंकारी प्रकृति है तो तुम दूसरों की बात न सुनकर स्‍वेच्‍छाचारी और लापरवाह ढंग से व्यवहार करते हो” (वचन, खंड 3, अंत के दिनों के मसीह के प्रवचन, भाग तीन)। परमेश्वर ने मेरे ही व्यवहार को उजागर किया। मैं वैसी ही थी जैसा उसने वर्णन किया था: घमंडी स्वभाव वाली, जो मनमाने ढंग से और जल्दबाजी में काम करती है। मुझे लगा कि लोगों को चुनने और उनका इस्तेमाल करने के मामले में मैं काफी अनुभवी थी, और सिद्धांतों के आधार पर लोगों का भेद पहचानना जानती थी, इसलिए मैं भाई-बहनों के सुझाव सुनने को तैयार नहीं थी, यह सोचते हुए कि मैं सही थी और किसी को परखने में गलती नहीं करूँगी। कलीसिया अगुआओं को चुनने के मामले में, झांग लिन और मेरी सहयोगी बहन ने मुझे याद दिलाया कि वांग चेन हमेशा दिखावा करती थी और अपनी गवाही देती थी, उसे अपनी बरखास्तगी की कोई सच्ची समझ नहीं मिली, और वह अगुआ बनने के लिए अनुपयुक्त थी। लेकिन, मैंने बहनों की सलाह पर कोई ध्यान नहीं दिया, यह मानते हुए कि मैं कई सालों से अगुआ थी और लोगों को आँकने में बेहतर थी। मैंने न केवल मामले की और जाँच-पड़ताल नहीं की, न ही उसे समझा, बल्कि बहनों का खंडन भी किया, चाहती थी कि वे वैसा ही करें जैसा मैंने कहा। क्योंकि मैं घमंडी और आत्मतुष्ट थी, अपने विचारों पर अड़ी रही और मनमाने ढंग से काम किया, वांग चेन एक अगुआ बन गई, जिससे कलीसिया के जीवन में गंभीर विघ्न-बाधा आई। साथ ही, ली ली को पदोन्नत करने के संबंध में, झांग हुई ने मुझे बताया कि उसे अभी-अभी बरखास्त किया गया था और उसे खुद की कोई समझ नहीं थी, और यह भी कि उसकी मानवता अच्छी नहीं थी, वह दूसरों की सलाह नहीं मानती थी, और वह सामान्य मामलों के उपयाजक होने के लिए अनुपयुक्त थी। हालाँकि मैं जानती थी कि झांग हुई की बात में दम था, मुझे लगा कि ली ली को एक कर्तव्य सौंपना उसकी दशा को जल्दी सुधारने में मददगार होगा। मैंने यह भी सोचा कि मैं उसे काफी अच्छी तरह से जानती थी, और इसलिए मैंने उसे पदोन्नत करने की ज़िद की। लोगों को चुनने और उनका इस्तेमाल करने के इन दो मामलों में, दोनों बार भाई-बहनों ने मुझे कुछ सुझाव दिए, लेकिन मैंने उनकी एक भी बात नहीं सुनी। नतीजतन, मैंने कलीसिया के काम में गंभीर विघ्न-बाधाएँ पैदा कीं, और भाई-बहनों ने दो महीने से अधिक समय तक सामान्य कलीसियाई जीवन नहीं जिया। यह मेरे घमंडी स्वभाव के अनुसार काम करने, मनमाने ढंग से व्यवहार करने, और दूसरों की सलाह न मानने का नतीजा था। यह समझकर, मैंने परमेश्वर से प्रार्थना की, “हे परमेश्वर, अगर मेरी शिकायत न की जाती और मुझे बरखास्त करके बुराई करने से न रोका जाता, तो पता नहीं मैंने और कितने बुरे काम किए होते। परमेश्वर, मुझे बेनकाब करने के लिए आपका धन्यवाद; मैं पश्चात्ताप करने को तैयार हूँ।”

बाद में, मैंने परमेश्वर के और वचन पढ़े और अपने भ्रष्ट स्वभाव के बारे में कुछ समझ हासिल की। सर्वशक्तिमान परमेश्वर कहता है : “यदि तुम्हारा स्वभाव अहंकारी और दंभी है, तो तुम्हें परमेश्वर का विरोध न करने को कहने से कोई फर्क नहीं पड़ेगा, तुम खुद को रोक नहीं सकते, यह तुम्हारे नियंत्रण के बाहर है। तुम ऐसा जानबूझकर नहीं करोगे; तुम ऐसा अपनी अहंकारी और दंभी प्रकृति के प्रभुत्व के अधीन करोगे। तुम्हारे अहंकार और दंभ के कारण तुम परमेश्वर को तुच्छ समझोगे और उसे ऐसे देखोगे जैसे कि उसका कोई महत्व ही न हो, उनके कारण तुम खुद को ऊँचा उठाओगे, निरंतर खुद का दिखावा करोगे; वे तुम्हें दूसरों का तिरस्कार करने के लिए मजबूर करेंगे, वे तुम्हारे दिल में तुम्हें छोड़कर और किसी को नहीं रहने देंगे; वे तुम्हारे दिल से परमेश्वर का स्थान छीन लेंगे, और अंततः तुम्हें परमेश्वर के स्थान पर बैठने और यह माँग करने के लिए मजबूर करेंगे और चाहेंगे कि लोग तुम्हें समर्पित हों, तुमसे अपने ही विचारों, ख्यालों और धारणाओं को सत्य मानकर पूजा करवाएँगे। लोग अपनी अहंकारी और दंभी प्रकृति के प्रभुत्व के अधीन इतनी बुराई करते हैं!” (वचन, खंड 3, अंत के दिनों के मसीह के प्रवचन, सत्य का अनुसरण करके ही व्यक्ति स्वभाव में बदलाव ला सकता है)। “अहंकार मनुष्‍य के भ्रष्‍ट स्‍वभावों का मूल कारण है। लोग जितने ज्यादा अहंकारी होते हैं, उतने ही ज्यादा अविवेकी होते हैं और वे जितने ज्यादा अविवेकी होते हैं, वे परमेश्वर का प्रतिरोध करने के लिए उतने ही प्रवृत्त होते हैं। यह समस्‍या कितनी गंभीर है? चूँकि लोगों के अहंकारी स्‍वभाव होते हैं, न केवल वे बाकी सभी को अपने से नीचा मानते हैं, बल्कि, सबसे बुरा यह है कि वे परमेश्वर के प्रति कोई सम्मान नहीं रखते और उनके पास परमेश्वर का भय मानने वाला दिल बिल्कुल भी नहीं होता। भले ही लोग परमेश्वर में विश्‍वास करते और उसका अनुसरण करते हैं, फिर भी वे उससे परमेश्वर मानकर कतई पेश नहीं आते हैं। उन्‍हें हमेशा लगता है कि उनके पास सत्‍य है और वे अपने बारे में बहुत ऊँचा सोचते हैं। अहंकारी स्वभाव का यही सार और जड़ है और यह शैतान से आता है। इसलिए, अहंकार की समस्‍या का समाधान अनिवार्य है। यह भावना कि मैं दूसरों से बेहतर हूँ—एक तुच्‍छ मसला है। महत्‍वपूर्ण बात यह है कि एक व्‍यक्ति का अहंकारी स्‍वभाव उसे परमेश्वर, उसकी संप्रभुता और उसकी व्‍यवस्‍था के प्रति समर्पण करने से रोकता है; इस तरह का व्‍यक्ति हमेशा दूसरों पर नियंत्रण स्‍थापित करने व सत्ता के लिए परमेश्वर से होड़ करने की ओर प्रवृत्‍त होता है। इस तरह के व्‍यक्ति के पास रत्ती भर भी परमेश्वर का भय मानने वाला दिल नहीं होता है, परमेश्वर से प्रेम या उसके प्रति समर्पण करने की तो बात ही क्या की जाए। जो लोग अहंकारी और दंभी होते हैं, खास तौर से वे जो इतने घमंडी होते हैं कि अपना विवेक खो बैठते हैं, वे परमेश्वर पर अपने विश्वास में उसके प्रति समर्पण नहीं कर पाते, यहाँ तक कि अपनी ही बड़ाई कर गवाही देते हैं। ऐसे लोग परमेश्वर का प्रतिरोध सबसे अधिक करते हैं और उनके पास बिल्कुल भी परमेश्वर का भय मानने वाला दिल नहीं होता है” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचनों से मैंने देखा कि घमंडी स्वभाव वाले लोग ऐसे काम करने में सक्षम होते हैं जो विघ्न और गड़बड़ी पैदा करते हैं और सिद्धांतों का उल्लंघन करते हैं; वे परमेश्वर का प्रतिरोध करने में सक्षम होते हैं। मैं सालों से परमेश्वर में विश्वास करती थी और अपने कर्तव्य में कुछ नतीजे दिए थे, और इसलिए मैंने इन चीजों को अपनी पूँजी मान लिया। मुझे लगा कि मेरे पास थोड़ी सत्य वास्तविकता है, कि मैं प्रतिभाशाली हूँ, और मैं बाकी सबसे बेहतर हूँ। मुझे खुद पर बहुत अधिक विश्वास था, यह सोचते हुए कि मैं हर मुद्दे को देखने में सही थी। उन दो बार जब मैंने लोगों को चुना और उनका इस्तेमाल किया, परमेश्वर ने भाई-बहनों का इस्तेमाल करके मुझे बार-बार याद दिलाया कि इन लोगों का इस्तेमाल करना सिद्धांतों के अनुरूप नहीं है, लेकिन मैंने उन्हें बिल्कुल भी गंभीरता से नहीं लिया। मुझे लगा कि मैं सत्य को समझती हूँ और लोगों को आँकने में अच्छी हूँ, और मैंने अपनी मनमर्ज़ी चलाने पर ज़ोर दिया, अपने विचारों के अनुसार लोगों को चुना और उनका इस्तेमाल किया और सत्य सिद्धांतों की अवहेलना की। मुझे लगा कि हर कोई मुझसे कम है और मैंने परमेश्वर को अपने दिल में नहीं रखा; मेरे घमंड की कोई सीमा नहीं थी। अतीत में अपना कर्तव्य करते समय मुझे जो कुछ नतीजे मिले, वे इसलिए नहीं थे कि मेरी काबिलियत अच्छी थी और मैं सत्य को समझती थी। असल में, जब मैंने पहली बार अपना कर्तव्य करना शुरू किया, तो बहुत कुछ ऐसा था जो मैं नहीं समझती थी। कठिनाइयों का सामना करते समय मैंने परमेश्वर से प्रार्थना की और उस पर भरोसा किया, उसके इरादे की खोज की और सिद्धांतों के अनुसार काम किया। इससे मुझे पवित्र आत्मा का मार्गदर्शन मिला, और मैंने अपने कर्तव्य में कुछ नतीजे हासिल किए। लेकिन, मैंने पवित्र आत्मा के कार्य के माध्यम से प्राप्त नतीजों को अपनी पूँजी मान लिया, हमेशा यह सोचते हुए कि मैं सत्य को समझती हूँ। मैंने भाई-बहनों की सलाह नहीं मानी और न ही सत्य सिद्धांतों की खोज की, मनमाने ढंग से और जल्दबाजी में काम किया और काम में विघ्न और गड़बड़ियाँ पैदा कीं, पवित्र आत्मा का कार्य खो दिया और बरखास्त हो गई। यह मेरी असफलता का मूल कारण था। मैंने सोचा कि कैसे, जब मसीह हर सभा में सत्य की संगति करता था, तो अपनी बात खत्म करने के बाद, वह भाई-बहनों को बोलने का मौका देता था, उन्हें सवाल पूछने की अनुमति देता था, और अगर कोई अच्छा सुझाव देता, तो मसीह उन्हें स्वीकार करता और फिर एक-एक करके उनका जवाब देता। मसीह के विनम्रता और अदृश्यता के साथ-साथ सुंदरता और अच्छाई के सार को देखकर, मुझे और भी शर्मिंदगी महसूस हुई। मैं कुछ भी नहीं थी; मैंने कुछ धर्म-सिद्धांत समझे और कुछ कार्य अनुभव प्राप्त किया और फिर किसी की नहीं सुनी, “मेरी बात मानो नहीं तो भाड़ में जाओ” वाले रवैये से काम किया। अगर उस समय मैं खुले दिमाग से भाई-बहनों की सलाह सुन पाती और सत्य को स्वीकार करने का रवैया रखती, तो मैं अपनी मर्जी से लोगों को नहीं चुनती और उनका इस्तेमाल नहीं करती और न ही काम को इतना नुकसान पहुँचाती। यह सोचकर, मुझे बहुत पछतावा हुआ। परमेश्वर ने मुझे बुराई करने से रोकने के लिए भाई-बहनों द्वारा मेरी शिकायत करवाने और मुझे बरखास्त करवाने का इस्तेमाल किया; यह परमेश्वर की ओर से मेरी सुरक्षा थी। उसकी सुरक्षा के बिना, मेरे घमंडी स्वभाव को देखते हुए, यह नहीं कहा जा सकता कि मैंने किस तरह के बुरे काम किए होते। अब, परमेश्वर ने मुझे चिंतन करने और पश्चात्ताप करने का मौका दिया था। मुझे लगा कि परमेश्वर का प्रेम बहुत महान है, और अपने दिल में, मैंने खुद से कहा, “भविष्य में, चाहे मैं कुछ भी करूँ, मुझे और अधिक खोजना है और परमेश्वर का भय मानने वाला दिल रखना है; मैं सिर्फ अपने विचारों के आधार पर मनमाने ढंग से काम नहीं कर सकती।”

2020 में, मुझे एक बार फिर कलीसिया अगुआ चुना गया। उस समय, हमारी कलीसिया को सिंचन उपयाजक के रूप में सेवा करने के लिए किसी की जरूरत थी। मेरी सहयोगी बहन ने कहा कि बहन जेनशिन अपने कर्तव्य में सक्रिय थी, उसका दिल शुद्ध था, वह एक सही व्यक्ति थी, और उसे विकसित किया जा सकता था। यह सुनने के बाद, मैंने मन में सोचा, “मैं इस बहन से कुछ बार मिल चुकी हूँ। उसकी संगति काफी उथली है, और वह अपनी भ्रष्टता पर चर्चा नहीं करती। क्या इस तरह का कोई व्यक्ति सिंचन उपयाजक हो सकता है?” इस समय, दो अन्य बहनों ने भी कहा कि हालाँकि जेनशिन काम करते समय सक्रिय थी, लेकिन सत्य पर संगति करने और समस्याओं को हल करने के पहलुओं में उसमें कुछ कमी थी। उसके बाद, मुझे और भी यकीन हो गया कि मैंने इसका सही आकलन किया है, कि जेनशिन सिंचन उपयाजक होने के लिए उपयुक्त नहीं थी। जब मेरे मन में यह विचार आया, मुझे एहसास हुआ कि मैं फिर से घमंडी और आत्मतुष्ट हो रही हूँ। मैंने सोचा कि कैसे मैंने अतीत में अपने विचारों पर अड़े रहने के कारण अपराध किया था, और मुझे लगा कि मैं अब और अपने भ्रष्ट स्वभाव के अनुसार नहीं जी सकती, और मुझे उन लोगों से खोजना चाहिए जो सत्य को समझते हैं। मैंने परमेश्वर के और वचन पढ़े : “जब दूसरे लोग अपनी भिन्न राय सामने रखते हैं—तुम किस तरह से अभ्यास कर सकते हो कि तुम मनमाने या जल्दबाज तरीके से काम न करो? पहले तुम्हें विनम्र होना चाहिए, जिसे तुम सही समझते हो उसे किनारे रख दो, और हर किसी को संगति करने दो। भले ही तुम मानते हो कि तुम सही हो, तुम्‍हें अपने ही नजरियों पर नहीं अड़ना चाहिए। यह प्रगति है। यह सत्‍य खोजने के रवैये को दिखाता है और स्‍वयं को नकारने और परमेश्वर के इरादे पूरे करने के रवैये को दिखाता है। जैसे ही तुम यह रवैया अपनाते हो और साथ ही तुम अपनी रायों से चिपके नहीं रहते, तुम्हें प्रार्थना करनी चाहिए, परमेश्वर से सत्य खोजना चाहिए और फिर परमेश्वर के वचनों में एक आधार ढूँढ़ना चाहिए और यह निर्धारित करना चाहिए कि परमेश्वर के वचनों के आधार पर कैसे आचरण किया जाए। यही अभ्यास का सबसे उपयुक्त और सटीक तरीका है। जब लोग सत्य की तलाश करते हैं और कोई ऐसी समस्या रखते हैं जिस पर सभी लोग संगति करें और सत्य खोजें, तभी पवित्र आत्मा प्रबुद्धता प्रदान करता है” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचन पढ़ने के बाद, मुझे अभ्यास का मार्ग मिल गया। चूँकि मेरी बहन ने एक अलग सुझाव दिया था, इसलिए मुझे पहले अपने विचारों को दरकिनार कर सत्य की खोज करनी थी। तो मैंने परमेश्वर से प्रार्थना की, “हे परमेश्वर, मेरी सहयोगी ने कहा कि जेनशिन सिंचन उपयाजक के रूप में सेवा करने में सक्षम है, लेकिन मुझे लगता है कि वह उपयुक्त नहीं है। मैं जानती हूँ कि मेरा स्वभाव घमंडी है और हो सकता है कि मैंने इसका सही आकलन न किया हो। कृपया मुझे खुद को छोड़ने और इस तरह से काम करने में मार्गदर्शन करें जो सिद्धांतों के अनुरूप हो और कलीसिया के काम के लिए फायदेमंद हो।” हमारी सभा में, संयोग से उपदेशक वहाँ थे, और मैंने उपदेशक से मार्गदर्शन माँगा। उपदेशक ने हमारे साथ संगति की और कहा कि हम इस आधार पर निर्णय ले सकते हैं कि अधिकांश भाई-बहनों ने जेनशिन का आकलन कैसे किया। मैंने पूछताछ की और पता चला कि सभी को लगता था कि जेनशिन का चरित्र अच्छा है, वह धैर्यवान है, और दूसरों के साथ बातचीत करते समय वह शुद्ध रूप से खुद को खोल सकती थी। उन्होंने कहा कि हालाँकि उसका जीवन प्रवेश थोड़ा उथला था, लेकिन उसे अपने कर्तव्य में जिम्मेदारी का एहसास था। उस समय, कलीसिया में कर्मचारियों की कमी थी, और कोई अधिक उपयुक्त व्यक्ति उपलब्ध नहीं था। इसलिए उसे सिंचन उपयाजक के रूप में चुनना उचित था। भाई-बहनों के आकलन के आधार पर, हमने अंततः जेनशिन को सिंचन उपयाजक के रूप में चुना। इसके बाद, जब मैं जेनशिन के साथ सहयोगी बनी, मैंने देखा कि जब उस पर मामले पड़ते थे तो वह अपने भ्रष्ट स्वभाव को पहचानने में सक्षम थी, और उसमें न्याय की कुछ भावना भी थी। शुक्र है, मैंने पहले सभी की सलाह सुनी थी और अपने विचारों पर अड़ी नहीं रही। आने वाले दिनों में, जब मैंने भाई-बहनों के साथ मामलों पर चर्चा की, और मुझे लगा कि मैं सही हूँ या दूसरों ने अलग-अलग सुझाव दिए, मैंने सचेत रूप से परमेश्वर से प्रार्थना की और खुद से विद्रोह किया, खोजते हुए दिल से भाई-बहनों के सुझाव सुने। इस तरह से अभ्यास करते समय, मैंने देखा कि उनके सुझावों में अक्सर कुछ सुनने लायक होता था जो मुझे यह भी दिखाता था कि मुझमें क्या कमी है। इससे मुझे अपने कर्तव्य के प्रदर्शन में बहुत मदद मिली। मैं जो थोड़ा बदल पाई हूँ, वह सब परमेश्वर के वचनों का नतीजा है। परमेश्वर का धन्यवाद!


34. जब माँ की बीमारी का पता चला

लोर्ना, अमेरिका

मई 2023 में, मैं घर से दूर अपना कर्तव्य निभा रही थी। एक दिन मुझे अपने गृहनगर से एक पत्र मिला, जिसमें लिखा था कि मेरी माँ को कुछ साल पहले स्ट्रोक हुआ था और वे कम ही चल-फिर पाती थीं। मुझे विश्वास नहीं हो रहा था कि यह सच है। जब मैंने स्ट्रोक के बाद अपनी माँ की हालत के बारे में सोचा, तो मेरे आँसू थम नहीं रहे थे। मैंने मन ही मन सोचा, “सीसीपी के उत्पीड़न और पीछा किए जाने के कारण मैं लगभग नौ साल से घर नहीं लौटी हूँ। मेरे अविश्वासी परिवार के सदस्य और रिश्तेदार निश्चित रूप से मुझे ढूँढ़ रहे होंगे। कहीं ऐसा तो नहीं कि वे उससे लगातार पूछताछ करते रहे और बहुत ज्यादा दबाव के कारण उसे स्ट्रोक हो गया? मेरे परिवार का कोई भी सदस्य परमेश्वर में विश्वास नहीं करता और वे मेरी माँ को सताते भी हैं। क्या वे सच में उसकी अच्छी देखभाल करेंगे? खासकर मेरे भाई और मेरी भाभी: अब जब माँ को स्ट्रोक हो गया है, तो वे न तो कारोबार करके पैसा कमा सकती हैं, न ही उनके बच्चों की देखभाल में मदद कर सकती हैं। बल्कि उन्हें ही उनकी देखभाल की जरूरत है। एक कहावत है, ‘लंबे समय तक बीमार रहने वाले माँ-बाप की सेवा करने वाला कोई बेटा नहीं होता।’ जैसे-जैसे समय बीतेगा, क्या उनमें उनकी देखभाल करने का धैर्य बचा रहेगा? क्या रिश्तेदार, दोस्त और पड़ोसी उनसे चुभने वाली बातें कहेंगे? अगर ऐसा हुआ, तो मेरी माँ को न केवल बीमारी की पीड़ा सहनी पड़ेगी, बल्कि मानसिक पीड़ा भी झेलनी पड़ेगी। क्या वे इस हालात से उबर सकेंगी?” उस समय मैं सचमुच तुरंत घर लौटकर अपनी माँ की देखभाल करना चाहती थी, लेकिन मैं घर नहीं जा सकती थी क्योंकि सीसीपी मुझे सता रही थी और गिरफ्तार करने की कोशिश कर रही थी। मैंने सोचा कि कैसे उन्होंने मुझे जन्म दिया, पाला-पोसा और मेरी पढ़ाई में मेरा साथ दिया। घर पर जीवन कठिन था, और मेरी माँ ने पेट काटकर और भारी-ब्याज वाले कर्ज का दबाव झेलकर मुझे विश्वविद्यालय भेजा। मैं पिछले नौ सालों से अपनी माँ की देखभाल नहीं कर पाई थी, और अब उनके स्ट्रोक के बाद भी मैं उनकी देखभाल के लिए घर नहीं जा सकती थी। मेरी माँ ने मेरे लिए इतनी बड़ी कीमत चुकाई थी, लेकिन एक बेटी होने के नाते मैंने अपना कोई भी संतानोचित कर्तव्य पूरा नहीं किया था। मुझे लगा कि मैं सचमुच उनकी कर्जदार हूँ। इन सभी वर्षों में मैं हमेशा यही उम्मीद करती रही कि एक दिन अपनी माँ से फिर से मिलूँगी और देर तक दिल से बातें करूँगी। लेकिन अब यह सपना पूरी तरह से टूट चुका था। स्ट्रोक के बाद, मेरी माँ सामान्य रूप से बात भी नहीं कर सकती थीं, दिल से लंबी बात तो दूर की बात है। मैं जितना इस बारे में सोचती, उतना ही दुखी महसूस करती। मैं अपना कर्तव्य करते समय भी अपना दिल शांत नहीं कर पाती थी। बीमारी से तड़पती मेरी माँ की छवि बार-बार मेरे दिमाग में कौंधती रही, और मैं लगातार रोती रही।

शाम को, मैं करवटें बदलती रही, सो नहीं पाई। मेरा मन स्ट्रोक के बाद मेरी माँ की तस्वीर से भरा हुआ था, और मैं पूरी तरह से उनके प्रति अपने स्नेह में जी रही थी। मुझे एहसास हुआ कि मेरी दशा ठीक नहीं है, और अगर मैं इसी तरह चलती रही तो निश्चित रूप से अपना कर्तव्य अच्छी तरह से नहीं निभा पाऊँगी। हम सुसमाचार फैलाने में एक महत्वपूर्ण मोड़ पर हैं। मुझे जल्द से जल्द अपनी दशा सुधारनी चाहिए और फिर से अपने कर्तव्य में अपना दिल लगाना चाहिए। इस समय मुझे अय्यूब का अनुभव याद आया। रातों-रात, अय्यूब के पूरी पहाड़ी पर फैले मवेशी और भेड़ें छीन ली गईं, उसके बच्चे मर गए, और उसके पूरे शरीर पर दर्दनाक फोड़े निकल आए। इतने बड़े परीक्षण और इतने बड़े दर्द का सामना करते हुए, अय्यूब ने परमेश्वर से शिकायत का एक शब्द भी नहीं कहा। उसने यह भी कहा : “यहोवा ने दिया और यहोवा ही ने लिया; यहोवा का नाम धन्य है” (अय्यूब 1:21)। अब जब मेरी माँ को स्ट्रोक हुआ, हालाँकि मैं परमेश्वर का इरादा पूरी तरह से नहीं समझ पाई, फिर भी मैं जानती थी कि यह घटना जो मुझ पर आई, वह परमेश्वर की ओर से मेरा एक परीक्षण ले रहा और मुझे आजमा रहा था। मुझे अय्यूब का अनुकरण करना था। चाहे कुछ भी हो, मैं परमेश्वर के बारे में शिकायत का एक शब्द भी बोलकर पाप नहीं कर सकती थी, और न ही अपना कर्तव्य छोड़कर परमेश्वर से विश्वासघात कर सकती थी। यह सोचने पर, मेरा दिल धीरे-धीरे शांत हो गया।

एक सुबह, मैंने ‘माँ को कैंसर होने का पता चलने के बाद’ शीर्षक वाला एक अनुभवजन्य गवाही वीडियो देखा। उसमें उद्धृत परमेश्वर के वचनों के एक अंश ने मेरे दिल को बहुत हिला दिया। सर्वशक्तिमान परमेश्वर कहता है : “तुम्हें अपने माता-पिता के गंभीर रूप से बीमार पड़ने या किसी बड़ी विपत्ति में फँसने का बहुत ज्यादा विश्लेषण या जाँच-पड़ताल नहीं करनी चाहिए, और निश्चित रूप से बहुत-सी ऊर्जा इसमें नहीं लगानी चाहिए—ऐसा करने का कोई लाभ नहीं होगा। लोगों का जन्म लेना, बूढ़े होना, बीमार पड़ना, मर जाना और जीवन में तरह-तरह की छोटी-बड़ी चीजों का सामना करना बड़ी सामान्य घटनाएँ हैं। अगर तुम वयस्क हो, तो तुम्हें सयाने तरीके से सोचना चाहिए, और इस मामले को शांत और सही ढंग से देखना चाहिए : ‘मेरे माता-पिता बीमार हैं। कुछ लोग कहते हैं कि यह इसलिए हुआ क्योंकि उन्हें मेरी बहुत याद आती थी, क्या यह संभव है? वे यकीनन मुझे याद करते थे—कोई व्यक्ति अपने बच्चे को कैसे याद नहीं करेगा? मुझे भी उनकी बहुत याद आई, तो फिर मैं बीमार क्यों नहीं पड़ा?’ क्या कोई व्यक्ति अपने बच्चों की याद आने के कारण बीमार पड़ जाता है? बात ऐसी नहीं है। तो जब तुम्हारे माता-पिता का ऐसे अहम मामलों से सामना होता है, तो क्या हो रहा होता है? बस यही कहा जा सकता है कि परमेश्वर ने उनके जीवन में ऐसा मामला तैयार किया है। यह परमेश्वर के हाथ से आयोजित हुआ—तुम वस्तुपरक कारणों और प्रयोजनों पर ध्यान नहीं लगा सकते—इस उम्र के होने पर तुम्हारे माता-पिता को इस मामले का सामना करना ही था, इस रोग से बीमार पड़ना ही था। तुम्हारे वहाँ होने पर क्या वे इससे बच जाते? अगर परमेश्वर ने उनके भाग्य के अंश के रूप में उनके बीमार पड़ने की व्यवस्था न की होती, तो तुम्हारे उनके साथ न होने पर भी कुछ न हुआ होता। अगर उनके लिए अपने जीवन में इस किस्म की महाविपत्ति का सामना करना नियत था, तो उनके साथ होकर भी तुम क्या प्रभाव डाल सकते थे? वे तब भी इससे बच नहीं सकते थे, सही है न? (सही है।) उन लोगों के बारे में सोचो जो परमेश्वर में यकीन नहीं करते—क्या उनके परिवार के सभी सदस्य साल-दर-साल साथ नहीं रहते? जब उन माता-पिता का महाविपत्ति से सामना होता है, तो उनके विस्तृत परिवार के सदस्य और बच्चे सब उनके साथ होते हैं, है कि नहीं? जब माता-पिता बीमार पड़ते हैं या जब उनकी बीमारियाँ बदतर हो जाती हैं, तो क्या इसका कारण यह है कि उनके बच्चों ने उन्हें छोड़ दिया? बात यह नहीं है, ऐसा होना ही था। बात बस इतनी है कि चूँकि बच्चे के तौर पर तुम्हारा अपने माता-पिता के साथ खून का रिश्ता है, इसलिए उनके बीमार होने की बात सुनकर तुम परेशान हो जाते हो, जबकि दूसरे लोगों को कुछ महसूस नहीं होता। यह बहुत सामान्य है। लेकिन, तुम्हारे माता-पिता के ऐसी महाविपत्ति का सामना करने का यह अर्थ नहीं है कि तुम्हें विश्लेषण और जाँच-पड़ताल करने की जरूरत है, या यह चिंतन करने की जरूरत है कि इससे कैसे मुक्त हों या इसे कैसे दूर करें। तुम्हारे माता-पिता वयस्क हैं; उन्होंने समाज में इसका कई बार सामना किया है। अगर परमेश्वर उन्हें इससे मुक्त करने के माहौल की व्यवस्था करता है, तो देर-सबेर यह पूरी तरह से गायब हो जाएगी। अगर यह मामला उनके जीवन में एक रोड़ा है और उन्हें इसका अनुभव होना ही है, तो यह परमेश्वर पर निर्भर है कि उन्हें कब तक इसका अनुभव करना होगा। इसका उन्हें अनुभव करना ही है, और वे इससे बच नहीं सकते। अगर तुम अकेले ही इस मामले को सुलझाना चाहते हो, इसके स्रोत, कारणों और नतीजों का विश्लेषण और जाँच-पड़ताल करना चाहते हो, तो यह एक मूर्खतापूर्ण विचार है। इसका कोई लाभ नहीं, और यह बेकार है। तुम्हें इस तरह कार्य नहीं करना चाहिए, विश्लेषण, जाँच-पड़ताल और मदद के लिए अपने सहपाठियों और दोस्तों से संपर्क करने के बारे में नहीं सोचना चाहिए, बढ़िया डॉक्टरों से संपर्क करने और उनके लिए सर्वोत्तम अस्पताल शय्या की व्यवस्था नहीं करनी चाहिए—तुम्हें ये सब करने में अपना दिमाग नहीं कुरेदना चाहिए। अगर तुम्हारे पास सच में कुछ ज्यादा ऊर्जा है, तो तुम्हें अभी जो कर्तव्य निभाना है उसे बढ़िया ढंग से करना चाहिए। तुम्हारे माता-पिता का अपना अलग भाग्य है। कोई भी उस उम्र से बच नहीं सकता जब उसे मरना है। तुम्हारे माता-पिता तुम्हारे भाग्य के विधाता नहीं हैं, और उसी तरह से तुम अपने माता-पिता के भाग्य के विधाता नहीं हो। अगर उनके भाग्य में उन्हें कुछ होना लिखा है, तो तुम उस बारे में क्या कर सकते हो? व्याकुल होकर और समाधान खोजकर तुम कौन-सा प्रभाव हासिल कर सकते हो? इससे कुछ भी हासिल नहीं हो सकता; यह परमेश्वर के इरादों पर निर्भर करता है। अगर परमेश्वर उन्हें दूर ले जाना चाहता है, और तुम्हें अपना कर्तव्य अबाधित रूप से निभाने देना चाहता है, तो क्या तुम इसमें दखलंदाजी कर सकते हो? क्या तुम परमेश्वर से शर्तों पर चर्चा कर सकते हो? तुम्हें इस वक्त क्या करना चाहिए? अपना दिमाग कुरेद कर समाधान पाना, जाँच-पड़ताल और विश्लेषण करना, खुद को दोष देना और अपने माता-पिता को मुँह दिखाने में शर्मिंदा महसूस करना—क्या ये विचार और कार्य किसी व्यक्ति को करने चाहिए? ये तमाम अभिव्यक्तियाँ परमेश्वर और सत्य के प्रति समर्पण के अभाव की हैं; ये अतार्किक, बुद्धिहीन और परमेश्वर के प्रति विद्रोही हैं। लोगों में ये अभिव्यक्तियाँ नहीं होनी चाहिए। क्या तुम समझे? (बिल्कुल।)” (वचन, खंड 6, सत्य के अनुसरण के बारे में, सत्य का अनुसरण कैसे करें (17))। परमेश्वर के वचनों से मैं समझी कि एक व्यक्ति अपने जीवन में कितना कष्ट सहता है, उसे कौन-सी गंभीर बीमारियाँ होती हैं और उसे कितनी मुश्किलों का अनुभव करना होता है, यह सब बहुत पहले ही परमेश्वर द्वारा नियत किया जा चुका है, इसका बाहरी कारकों से कोई लेना-देना नहीं है। मेरी माँ का बीमार पड़ना उनकी नियति में था। उन्हें यह बीमारी कितने साल झेलनी होगी, यह पूरी तरह से ठीक हो सकती है या नहीं, और क्या अंत में इसका कोई दुष्प्रभाव बचेगा, यह सब बहुत पहले ही परमेश्वर द्वारा नियत किया जा चुका था। लेकिन, मैं परमेश्वर की संप्रभुता को नहीं समझी और विश्लेषण और जाँच-पड़ताल करती रही, यह मानती रही कि इतने सालों से मेरे घर न लौटने और मेरे अविश्वासी परिवार तथा रिश्तेदारों द्वारा सताए जाने के कारण, वे भारी दबाव सहन नहीं कर पाईं और नतीजतन उन्हें स्ट्रोक हो गया। मुझे यह भी चिंता थी कि स्ट्रोक के बाद मेरा परिवार मेरी माँ की देखभाल नहीं करेगा, और रिश्तेदार, दोस्त और पड़ोसी उनसे कुछ चुभने वाली बातें कहेंगे, जिससे उन्हें शारीरिक और मानसिक दोनों तरह की पीड़ा होगी। सीसीपी द्वारा उत्पीड़न और गिरफ्तारी के खतरे के कारण मैं उनकी देखभाल के लिए घर नहीं जा सकती थी, और इसलिए मैं उनकी कर्जदार बनकर जी रही थी, और मेरा दिल पूरी तरह से मेरी माँ की बीमारी में लगा हुआ था। मैं अपना कर्तव्य करते समय भी अपना दिल शांत नहीं कर पाती थी। अब मुझे एहसास हुआ कि मेरी माँ के स्ट्रोक का इस बात से कोई संबंध नहीं था कि मैं उनके पास थी या नहीं। ऐसा नहीं है कि अगर मैं उनके साथ होती तो वे इस बीमारी से बच जातीं, और ऐसा भी नहीं है कि अगर मैं उनकी देखभाल के लिए घर लौट आती तो उनकी बीमारी कम हो जाती या पूरी तरह से ठीक हो जाती। यह वैसा ही था जैसे जब मेरी नानी को खाने की नली का कैंसर और मेरी मौसी को लिवर का कैंसर हुआ था। उस समय मेरी माँ ने उनके इलाज के लिए हर तरह के उपाय सोचे, बहुत पैसा खर्च किया, और अक्सर उनसे मिलने जाती थीं। लेकिन, अंत में वे फिर भी चल बसीं। इससे पता चला कि एक व्यक्ति को अपने जीवन में कौन-सी बीमारियाँ होती हैं और वह कब मरेगा, यह सब बहुत पहले ही परमेश्वर द्वारा नियत किया जा चुका है। चाहे लोग कितनी भी कोशिश करें, या बीमारों की कैसी भी देखभाल करें, वे इसे जरा भी नहीं बदल सकते। भले ही मैं अपनी माँ के पास रहकर उनकी देखभाल करती, फिर भी उन्हें यह बीमारी हो जाती। इन तथ्यों के प्रकट होने से, मैंने देखा कि हालाँकि मैं कई सालों से परमेश्वर में विश्वास करती थी, फिर भी चीजों को देखने का मेरा नजरिया एक अविश्वासी जैसा ही था। मैं परमेश्वर की संप्रभुता को नहीं समझती थी। यह सोचने पर, मुझे अपने दिल में शर्मिंदगी महसूस हुई और मैं परमेश्वर की ओर लौटने को तैयार थी, अपनी माँ की बीमारी को पूरी तरह से परमेश्वर को सौंपते हुए, और चाहे उसमें सुधार हो या न हो, खुद को परमेश्वर के आयोजन के अधीन करने और किसी भी हाल में शिकायत न करने को तैयार थी। धीरे-धीरे, मेरी दशा में बहुत सुधार हुआ। कभी-कभी, मैं अभी भी अपनी माँ की बीमारी के बारे में सोचती थी, लेकिन मेरे दिल में दर्द कम था और मैं अपने कर्तव्यों में अपना दिल लगा पाती थी।

एक दिन, मैं कुछ बहनों के साथ बातें कर रही थी और अनजाने में अपनी माँ के स्ट्रोक का जिक्र कर दिया। मेरी आँखों में फिर से आँसू भर आए, और मेरा मन मेरी माँ द्वारा मेरी देखभाल करने और परमेश्वर में मेरे विश्वास का समर्थन करने की छवियों से भर गया। इसके बाद, मैंने खोज की: जब मुझे पता चला कि मेरी माँ को स्ट्रोक हुआ है तो मुझे इतना दर्द क्यों हुआ? मुझे इस दशा से कैसे बाहर निकलना चाहिए? खोज के दौरान, मैंने परमेश्वर के वचनों के दो अंश पढ़े : “परमेश्वर ने इस संसार की रचना की और इसमें एक जीवित प्राणी, मनुष्य को लेकर आया, जिसे उसने जीवन प्रदान किया। क्रमशः मनुष्य के माता-पिता और परिजन हुए और वह अकेला नहीं रहा। जब से मनुष्य ने पहली बार इस भौतिक दुनिया पर नजरें डालीं, तब से वह परमेश्वर के विधान के भीतर विद्यमान रहने के लिए नियत था। यह परमेश्वर की दी हुई जीवन की साँस ही है जो हर एक प्राणी को उसके वयस्कता में विकसित होने में सहयोग देती है। इस प्रक्रिया के दौरान किसी को भी महसूस नहीं होता कि मनुष्य परमेश्वर की देखरेख में वजूद में है और बड़ा हो रहा है, बल्कि वे यह मानते हैं कि मनुष्य अपने माता-पिता की परवरिश के अनुग्रह में बड़ा हो रहा है, और यह उसकी अपनी जीवन-प्रवृत्ति है, जो उसके बढ़ने की प्रक्रिया को निर्देशित करती है। ऐसा इसलिए है, क्योंकि मनुष्य नहीं जानता कि उसे जीवन किसने प्रदान किया है या यह कहाँ से आया है, और यह तो वह बिल्कुल भी नहीं जानता कि जीवन की प्रवृत्ति किस तरह से चमत्कार करती है। वह केवल इतना ही जानता है कि भोजन ही वह आधार है जिस पर उसका जीवन चलता रहता है, कि अध्यवसाय ही उसके जीवन के अस्तित्व का स्रोत है, और उसके मन का विश्वास वह पूँजी है जिस पर उसका अस्तित्व निर्भर करता है। परमेश्वर के अनुग्रह और भरण-पोषण के प्रति मनुष्य पूरी तरह से बेखबर है और यही वह तरीका है जिससे वह परमेश्वर द्वारा प्रदान किया गया जीवन गँवा देता है ...” (वचन, खंड 1, परमेश्वर का प्रकटन और कार्य, परमेश्वर मनुष्य के जीवन का स्रोत है)। “आओ, चर्चा करें कि ‘तुम्हारे माता-पिता तुम्हारे लेनदार नहीं हैं’ की व्याख्या कैसे की जाए। तुम्हारे माता-पिता तुम्हारे लेनदार नहीं हैं—क्या यह तथ्य नहीं है? (जरूर है।) चूँकि यह एक तथ्य है, इसलिए हमारे लिए इसमें निहित मुद्दों को स्पष्ट समझना उचित है। आओ तुम्हारे माता-पिता द्वारा तुम्हें जन्म देने के मामले पर गौर करें। यह किसने चुना कि वे तुम्हें जन्म दें : तुमने या तुम्हारे माता-पिता ने? किसने किसे चुना? अगर इस पर तुम परमेश्वर के दृष्टिकोण से गौर करो, तो जवाब है : तुममें से किसी ने भी नहीं। न तुमने और न ही तुम्हारे माता-पिता ने चुना कि वे तुम्हें जन्म दें। अगर तुम इस मामले की जड़ पर गौर करो, तो यह परमेश्वर द्वारा नियत था। इस विषय को फिलहाल हम अलग रख देंगे, क्योंकि लोगों के लिए यह मामला समझना आसान है। अपने नजरिये से, तुम निश्चेष्टा से, इस मामले में बिना किसी विकल्प के, अपने माता-पिता के यहाँ पैदा हुए। माता-पिता के नजरिये से, उन्होंने तुम्हें अपनी स्वतंत्र इच्छा से जन्म दिया, है ना? दूसरे शब्दों में, परमेश्वर के विधान को अलग रखकर तुम्हें जन्म देने के मामले को देखें, तो ये तुम्हारे माता-पिता ही थे जिनके पास संपूर्ण शक्ति थी। उन्होंने चुना कि तुम्हें जन्म देना है और उन्होंने ही तमाम फैसले लिए। उनके लिए तुमने नहीं चुना कि वे तुम्हें जन्म दें, तुमने निश्चेष्टा से उनके यहाँ जन्म लिया, और इस मामले में तुम्हारे पास कोई विकल्प नहीं था। तो चूँकि तुम्हारे माता-पिता के पास संपूर्ण शक्ति थी और उन्होंने चुना कि तुम्हें जन्म देना है, तो यह उनका दायित्व और जिम्मेदारी है कि वे तुम्हें पालें-पोसें, बड़ा करें, शिक्षा दें, खाना, कपड़े और पैसे दें—यह उनकी जिम्मेदारी और दायित्व है, और यह उन्हें करना ही चाहिए। वे जब तुम्हें बड़ा कर रहे थे, तब तुम हमेशा निश्चेष्ट थे, तुम्हारे पास चुनने का हक नहीं था—तुम्हें उनके हाथों ही बड़ा होना था। चूँकि तुम छोटे थे, तुम्हारे पास खुद को पाल-पोस कर बड़ा करने की क्षमता नहीं थी, तुम्हारे पास निश्चेष्टा से अपने माता-पिता द्वारा पाल-पोस कर बड़ा किए जाने के सिवाय कोई विकल्प नहीं था। तुम उसी तरह बड़े हुए जैसे तुम्हारे माता-पिता ने चुना, अगर उन्होंने तुम्हें बढ़िया चीजें खाने-पीने को दीं, तो तुमने बढ़िया खाना खाया-पिया। अगर तुम्हारे माता-पिता ने तुम्हें जीने का ऐसा माहौल दिया जहाँ तुम्हें भूसा और जंगली पौधे खाकर जिंदा रहना पड़ता, तो तुम भूसे और जंगली पौधों पर जिंदा रहते। किसी भी स्थिति में, अपने पालन-पोषण के समय तुम निश्चेष्ट थे, और तुम्हारे माता-पिता अपनी जिम्मेदारी निभा रहे थे। यह वैसी ही बात है जैसे कि तुम्हारे माता-पिता किसी फूल की देखभाल कर रहे हों। चूँकि वे फूल की देखभाल की चाह रखते हैं, इसलिए उन्हें उसे खाद देना चाहिए, सींचना चाहिए, और सुनिश्चित करना चाहिए कि उसे धूप मिले। तो लोगों की बात करें, तो तुम्हारे माता-पिता ने सावधानी से तुम्हारी देखभाल की हो या तुम्हारी बहुत परवाह की हो, किसी भी स्थिति में, वे बस अपनी जिम्मेदारी और दायित्व निभा रहे थे। तुम्हें उन्होंने जिस भी कारण से पाल-पोस कर बड़ा किया हो, यह उनकी जिम्मेदारी थी—चूँकि उन्होंने तुम्हें जन्म दिया, इसलिए उन्हें तुम्हारी जिम्मेदारी उठानी चाहिए। इस आधार पर, जो कुछ भी तुम्हारे माता-पिता ने तुम्हारे लिए किया, क्या उसे दयालुता कहा जा सकता है? नहीं कहा जा सकता, सही है? (सही है।) तुम्हारे माता-पिता का तुम्हारे प्रति अपनी जिम्मेदारी पूरी करने को दयालुता नहीं माना जा सकता, तो अगर वे किसी फूल या पौधे के प्रति अपनी जिम्मेदारी पूरी करते हैं, उसे सींच कर उसे खाद देते हैं, तो क्या उसे दयालुता कहेंगे? (नहीं।) यह दयालुता से कोसों दूर की बात है। फूल और पौधे बाहर बेहतर ढंग से बढ़ते हैं—अगर उन्हें जमीन में लगाया जाए, उन्हें हवा, धूप और बारिश का पानी मिले, तो वे पनपते हैं। वे घर के अंदर गमलों में बाहर जैसे अच्छे ढंग से नहीं पनपते, लेकिन वे जहाँ भी हों, जीवित रहते हैं, है ना? वे चाहे जहाँ भी हों, इसे परमेश्वर ने नियत किया है। तुम एक जीवित व्यक्ति हो, और परमेश्वर प्रत्येक जीवन की जिम्मेदारी लेता है, उसे इस योग्य बनाता है कि वह जीवित रहे और उस विधि का पालन करे जिसका सभी सृजित प्राणी पालन करते हैं। लेकिन एक इंसान के रूप में, तुम उस माहौल में जीते हो, जिसमें तुम्हारे माता-पिता तुम्हें पाल-पोस कर बड़ा करते हैं, इसलिए तुम्हें उस माहौल में बड़ा होना और टिके रहना पड़ता है। उस माहौल में तुम काफी हद तक परमेश्वर द्वारा नियत होने के कारण जी रहे हो; कुछ हद तक इसका कारण अपने माता-पिता के हाथों पालन-पोषण है, है ना? किसी भी स्थिति में, तुम्हें पाल-पोसकर तुम्हारे माता-पिता एक जिम्मेदारी और एक दायित्व निभा रहे हैं। तुम्हें पाल-पोस कर वयस्क बनाना उनका दायित्व और जिम्मेदारी है, और इसे दयालुता नहीं कहा जा सकता। अगर इसे दयालुता नहीं कहा जा सकता, तो क्या यह ऐसी चीज नहीं है जिसका तुम्हें मजा लेना चाहिए? (जरूर है।) यह एक प्रकार का अधिकार है जिसका तुम्हें आनंद लेना चाहिए। तुम्हें अपने माता-पिता द्वारा पाल-पोस कर बड़ा किया जाना चाहिए, क्योंकि वयस्क होने से पहले तुम्हारी भूमिका एक पाले-पोसे जा रहे बच्चे की होती है। इसलिए, तुम्हारे माता-पिता तुम्हारे प्रति सिर्फ एक जिम्मेदारी पूरी कर रहे हैं, और तुम बस इसे प्राप्त कर रहे हो, लेकिन निश्चित रूप से तुम उनसे अनुग्रह या दया प्राप्त नहीं कर रहे हो” (वचन, खंड 6, सत्य के अनुसरण के बारे में, सत्य का अनुसरण कैसे करें (17))। परमेश्वर के वचनों से मैं समझी कि परमेश्वर ही मनुष्य के जीवन का स्रोत है और मेरे जीवन की साँस परमेश्वर ने ही मुझे दी है। मेरे जन्म से पहले ही परमेश्वर ने मेरे लिए एक परिवार और माता-पिता की व्यवस्था कर दी थी, और मेरे बड़े होने तक हमेशा मेरी देखभाल और सुरक्षा की। उसने मुझे सुसमाचार सुनाने के लिए भाई-बहनों की भी व्यवस्था की, जिससे मैं इतनी भाग्यशाली हुई कि परमेश्वर की वाणी सुन सकी और उसका उद्धार पा सकी। तब से, मैंने दुनिया की प्रसिद्धि और लाभ के पीछे भागना बंद कर दिया। यह सब परमेश्वर की संप्रभुता और व्यवस्था थी। सतह पर तो ऐसा लगता था जैसे मेरी माँ मुझे पाल रही थीं, लेकिन यह परमेश्वर की संप्रभुता और पूर्वनियति से हुआ था। मेरे पिता लड़कों को लड़कियों से ज्यादा महत्व देते थे, और मेरे जन्म के दिन से ही वे मुझे कभी पसंद नहीं करते थे। अगर मैं जरा-सी भी गलती करती तो वे मुझे पीटते थे, और हर बार मेरी माँ मेरा साथ देतीं और मेरी रक्षा करती थीं। मेरे पिता ने मुझे हाई स्कूल नहीं जाने दिया, लेकिन मेरी माँ ने जोर दिया कि मैं जाऊँ और यहाँ तक कि मुझे विश्वविद्यालय भेजने के लिए भारी-ब्याज वाले कर्ज का दबाव भी झेला। जब मैंने स्नातक किया और नौकरी ढूँढ़ना शुरू किया तो मुझे हर मोड़ पर निराशा हाथ लगी और मैं दुख और हताशा में जी रही थी। एक रात, मेरी माँ कुछ बहनों को मेरे साथ परमेश्वर के वचनों पर संगति करने के लिए ले आईं ताकि मुझे मदद और सहारा मिल सके, ताकि मैं अपने दुख और हताशा से बाहर निकल सकूँ। जब मैंने अपने कर्तव्य निभाने के लिए घर छोड़ा, तो मेरी माँ ने मुझे बहुत आर्थिक सहायता दी, और घर की स्थिति बनाए रखने में भी मेरी मदद की ताकि मुझे परिवार के सदस्यों द्वारा सताया या बाधित न किया जाए। मेरी माँ ने मेरे बड़े होने और परमेश्वर में विश्वास करने की यात्रा के दौरान मेरे लिए जो कुछ भी किया, वह उनकी जिम्मेदारियों और दायित्वों को पूरा करना था। ये वे जिम्मेदारियाँ थीं जो उन्हें मुझे जन्म देने के बाद निभानी थीं; यह कोई एहसान नहीं था और न ही मुझे इसे चुकाने की ज़रूरत थी। लेकिन, मैंने हमेशा अपनी माँ के पालन-पोषण और मेरे लिए चुकाई गई कीमत को एक तरह का एहसान माना था। साथ ही, बचपन से ही मुझ पर “संतानोचित धर्मनिष्ठा का गुण सबसे ऊपर रखना चाहिए” और “जो व्यक्ति संतानोचित नहीं है, वह किसी पशु से बदतर है” जैसी पारंपरिक सांस्कृतिक मूलुओं का गहरा असर हुआ था, मुझे लगने लगा कि मुझे अपनी माँ का एहसान चुकाना चाहिए। अगर मैंने इसे नहीं चुकाया तो मैं उन्हें निराश करूँगी और मेरा जमीर भी निंदा के अधीन होगा। जब मुझे पता चला कि मेरी माँ को स्ट्रोक हुआ है और मैं उनकी देखभाल के लिए घर नहीं जा सकती, तो मेरा दिल उनके प्रति कर्ज की भावनाओं से भर गया, और मैं अपना कर्तव्य करते समय भी अपना दिल शांत नहीं कर पाती थी। अब, महा विनाश हम पर आ चुके हैं, और परमेश्वर का तत्काल इरादा यह है कि अधिक से अधिक लोग उसकी वाणी सुनें, परमेश्वर के सिंहासन के सामने लौटें और उसका उद्धार पाएँ। सुसमाचार फैलाने के इस महत्वपूर्ण मोड़ पर, अगर मैं केवल अपनी माँ के प्रति स्नेह के बीच जीती रही, अपने कर्तव्य को हल्के में और लापरवाही से लेती रही, तो यह परमेश्वर के साथ एक गंभीर विश्वासघात होगा। मैं सचमुच बिना जमीर वाली और अकृतज्ञ होऊँगी। परमेश्वर ने मुझे जीवन दिया, मुझे उसके सामने आने और जीवन के वचन प्रदान करके मुझ पर अनुग्रह किया। उसने मुझे दो कार दुर्घटनाओं में भी बचाया, मुझे खतरे से निकाला। परमेश्वर की देखभाल और सुरक्षा के बिना मुझे नहीं पता कि मैं कितनी बार मर चुकी होती। परमेश्वर के उद्धार के बिना, मैं अभी भी एक अविश्वासी की तरह, शून्यता और दर्द में जी रही होती। मेरे लिए परमेश्वर का प्रेम अत्यधिक बड़ा है। मुझे सबसे ज्यादा परमेश्वर का धन्यवाद करना चाहिए, और मुझे जो सबसे ज्यादा करना चाहिए वह है परमेश्वर के प्रेम का बदला चुकाने के लिए अपना कर्तव्य अच्छी तरह से करना।

फिर मैंने परमेश्वर के वचनों का एक और अंश पढ़ा, और उनमें अपने माता-पिता के साथ कैसा व्यवहार किया जाए, इससे संबंधित अभ्यास के सिद्धांत पाए। सर्वशक्तिमान परमेश्वर कहता है : “अगर अपने जीवन-परिवेश और उस संदर्भ के आधार पर, जिसमें तुम खुद को पाते हो, अपने माता-पिता का सम्मान करने से परमेश्वर का आदेश पूरा करने और अपना कर्तव्य निभाने में कोई टकराव नहीं होता—या, दूसरे शब्दों में, अगर तुम्हारे माता-पिता का सम्मान करने से तुम्हारे निष्ठापूर्वक कर्तव्य-प्रदर्शन पर कोई प्रभाव नहीं पड़ता—तो तुम एक ही समय में उन दोनों का अभ्यास कर सकते हो। तुम्हें अपने माता-पिता से बाहरी रूप से अलग होने, उन्हें बाहरी रूप से त्यागने या नकारने की जरूरत नहीं। यह किस स्थिति में लागू होता है? (जब अपने माता-पिता का सम्मान करना व्यक्ति के कर्तव्य-प्रदर्शन से नहीं टकराता।) यह सही है। दूसरे शब्दों में, अगर तुम्हारे माता-पिता परमेश्वर में तुम्हारे विश्वास में बाधा डालने की कोशिश नहीं करते, और वे भी विश्वासी हैं, और वे वाकई तुम्हें अपना कर्तव्य निष्ठापूर्वक निभाने और परमेश्वर का आदेश पूरा करने में समर्थन और प्रोत्साहन देते हैं, तो तुम्हारे माता-पिता के साथ तुम्हारा रिश्ता, आम शाब्दिक अर्थ में, रिश्तेदारों के बीच का दैहिक रिश्ता नहीं है, वह कलीसिया के भाई-बहनों के बीच का रिश्ता है। उस स्थिति में, उनके साथ कलीसिया के साथी भाई-बहनों की तरह बातचीत करने के अलावा तुम्हें उनके प्रति अपनी कुछ संतानोचित जिम्मेदारियाँ भी पूरी करनी चाहिए। तुम्हें उनके प्रति थोड़ा अतिरिक्त सरोकार दिखाना चाहिए। अगर इससे तुम्हारा कर्तव्य-प्रदर्शन प्रभावित नहीं होता, यानी, अगर वे तुम्हारे दिल को विवश नहीं करते, तो तुम अपने माता-पिता को फोन करके उनका हालचाल पूछ सकते हो और उनके लिए थोड़ा सरोकार दिखा सकते हो, तुम उनकी कुछ कठिनाइयाँ हल करने और उनके जीवन की कुछ समस्याएँ सुलझाने में मदद कर सकते हो, यहाँ तक कि तुम उनके जीवन-प्रवेश के संदर्भ में उनकी कुछ कठिनाइयाँ हल करने में भी मदद कर सकते हो—तुम ये सभी चीजें कर सकते हो। दूसरे शब्दों में, अगर तुम्हारे माता-पिता परमेश्वर में तुम्हारे विश्वास में बाधा नहीं डालते, तो तुम्हें उनके साथ यह रिश्ता बनाए रखना चाहिए, और तुम्हें उनके प्रति अपनी जिम्मेदारियाँ पूरी करनी चाहिए। और तुम्हें उनके लिए सरोकार क्यों दिखाना चाहिए, उनकी देखभाल क्यों करनी चाहिए और उनका हालचाल क्यों पूछना चाहिए? क्योंकि तुम उनकी संतान हो और तुम्हारा उनके साथ यह रिश्ता है, तुम्हारी एक और तरह की जिम्मेदारी है, और इस जिम्मेदारी के कारण तुम्हें उनकी थोड़ी और खैर-खबर लेनी चाहिए और उन्हें और ज्यादा ठोस सहायता प्रदान करनी चाहिए। अगर यह तुम्हारे कर्तव्य-प्रदर्शन को प्रभावित नहीं करता और अगर तुम्हारे माता-पिता परमेश्वर में तुम्हारी आस्था और तुम्हारे कर्तव्य-प्रदर्शन में बाधा नहीं डालते या गड़बड़ी नहीं करते, और वे तुम्हें रोकते भी नहीं, तो तुम्हारे लिए उनके प्रति अपनी जिम्मेदारियाँ निभाना स्वाभाविक और उचित है और तुम्हें इसे उस हद तक करना चाहिए, जिस हद तक तुम्हारा जमीर तुम्हें न धिक्कारे—यह सबसे न्यूनतम मानक है, जिसे तुम्हें पूरा करना चाहिए। अगर तुम अपनी परिस्थितियों के प्रभाव और बाधा के कारण घर पर अपने माता-पिता का सम्मान नहीं कर पाते, तो तुम्हें इस नियम का पालन करने की जरूरत नहीं। तुम्हें अपने आपको परमेश्वर के आयोजनों के हवाले कर देना चाहिए और उसकी व्यवस्थाओं के प्रति समर्पित होना चाहिए, और तुम्हें अपने माता-पिता का सम्मान करने पर जोर देने की जरूरत नहीं है। क्या परमेश्वर इसकी निंदा करता है? परमेश्वर इसकी निंदा नहीं करता; वह लोगों को ऐसा करने के लिए मजबूर नहीं करता। ... अपने माता-पिता का सम्मान करना तुम्हारी जिम्मेदारी है, और अगर परिस्थितियाँ अनुकूल हों तो तुम यह जिम्मेदारी निभा सकते हो, लेकिन तुम्हें अपनी भावनाओं से विवश नहीं होना चाहिए। उदाहरण के लिए, अगर तुम्हारे माता-पिता में से कोई बीमार पड़ जाए और उसे अस्पताल जाना पड़े, और उनकी देखभाल करने वाला कोई न हो, और तुम अपने कर्तव्य में इतने व्यस्त हो कि घर नहीं लौट सकते, तो तुम्हें क्या करना चाहिए? ऐसे समय, तुम अपनी भावनाओं से विवश नहीं हो सकते। तुम्हें मामला प्रार्थना के हवाले कर देना चाहिए, उसे परमेश्वर को सौंप देना चाहिए और उसे परमेश्वर के आयोजनों की दया पर छोड़ देना चाहिए। इसी तरह का रवैया तुम्हारे अंदर होना चाहिए। अगर परमेश्वर तुम्हारे माता-पिता का जीवन लेना चाहता है और उन्हें तुमसे दूर करना चाहता है, तो भी तुम्हें समर्पित होना चाहिए। कुछ लोग कहते हैं : ‘भले ही मैं समर्पण कर चुका हूँ, फिर भी मैं दुखी महसूस करता हूँ और मैं इस बारे में कई दिनों से रो रहा हूँ—क्या यह एक दैहिक भावना नहीं है?’ यह कोई दैहिक भावना नहीं है, यह मानवीय दयालुता है, यह मानवता होना है और परमेश्वर इसकी निंदा नहीं करता। तुम रो सकते हो, लेकिन अगर तुम कई दिनों तक रोते रहते हो और सो या खा नहीं पाते, और अपना कर्तव्य करने की तुम्हारी मनोदशा नहीं है, यहाँ तक कि तुम घर जाकर अपने माता-पिता से मिलना भी चाहते हो, तो तुम अपना कर्तव्य अच्छी तरह से नहीं निभा सकते, और तुम सत्य को अमल में नहीं लाए हो, जिसका अर्थ है कि तुम अपने माता-पिता का सम्मान करके अपनी जिम्मेदारियाँ नहीं निभा रहे हो, तुम अपनी भावनाओं के बीच जी रहे हो। अगर तुम अपनी भावनाओं के बीच जीते हुए अपने माता-पिता का सम्मान करते हो, तो तुम अपनी जिम्मेदारियाँ नहीं निभा रहे, और तुम परमेश्वर के वचनों का पालन नहीं कर रहे, क्योंकि तुमने परमेश्वर का आदेश त्याग दिया है, और तुम ऐसे व्यक्ति नहीं हो जो परमेश्वर के मार्ग का अनुसरण करता है। इस तरह की स्थिति का सामना करने पर अगर इससे तुम्हारे कर्तव्य में देरी न होती हो या तुम्हारे कर्तव्य का निष्ठावान प्रदर्शन प्रभावित न होता हो, तो तुम अपने माता-पिता के प्रति संतानोचित निष्ठा दिखाने के लिए कुछ ऐसी चीजें कर सकते हो जिन्हें करने में तुम सक्षम हो, और वे जिम्मेदारियाँ पूरी कर सकते हो जिन्हें पूरा करने में तुम सक्षम हो। संक्षेप में, यही है जो लोगों को करना चाहिए और जिसे वे मानवता के दायरे में करने में सक्षम हैं। अगर तुम अपनी भावनाओं में फँस जाते हो और इससे तुम्हारा कर्तव्य-प्रदर्शन बाधित होता है, तो यह पूरी तरह से परमेश्वर के इरादों के विपरीत है। परमेश्वर ने तुमसे कभी ऐसा करने की अपेक्षा नहीं की, परमेश्वर सिर्फ यह माँग करता है कि तुम अपने माता-पिता के प्रति अपनी जिम्मेदारियाँ पूरी करो, बस। संतानोचित निष्ठा होने का यही अर्थ है। जब परमेश्वर ‘अपने माता-पिता का सम्मान करने’ की बात कहता है, तो इसका एक संदर्भ होता है। तुम्हें बस कुछ जिम्मेदारियाँ निभाने की जरूरत है, जिन्हें हर तरह की परिस्थितियों में हासिल किया जा सकता है, इसके अलावा कुछ नहीं। जहाँ तक तुम्हारे माता-पिता के गंभीर रूप से बीमार पड़ने या उनकी मृत्यु का सवाल है, तो क्या ये बातें तुम्हें तय करनी हैं? उनका जीवन कैसा है, वे कब मरेंगे, किस बीमारी से मरेंगे या कैसे मरेंगे—क्या इन बातों का तुमसे कोई लेना-देना है? (नहीं।) उनका तुमसे कोई लेना-देना नहीं” (वचन, खंड 6, सत्य के अनुसरण के बारे में, सत्य का अनुसरण करने का क्या अर्थ है (4))। परमेश्वर के वचनों से मैं समझी कि अपने माता-पिता का मान करना न तो परमेश्वर का आदेश है, न ही यह मेरा मिशन है। एक सृजित प्राणी के रूप में अपना कर्तव्य निभाना ही मेरा परम कर्तव्य है, क्योंकि परमेश्वर ने कहा है : “क्या अपना कर्तव्य हर हाल में नहीं निभाना चाहिए? यह स्वर्ग से प्राप्त कर्म है, एक जिम्मेदारी है जो छोड़ी नहीं जा सकती। तुम्हें अपना कर्तव्य निभाना चाहिए, भले ही कोई और निभाए या न निभाए। यह दृढ़ संकल्प तुममें होना ही चाहिए” (वचन, खंड 3, अंत के दिनों के मसीह के प्रवचन, परमेश्वर पर विश्वास करने में सत्य प्राप्त करना सबसे महत्वपूर्ण चीज है)। हालाँकि बच्चों की अपने माता-पिता का आदर करने की ज़िम्मेदारी होती है, लेकिन यह एक सृजित प्राणी का कर्तव्य नहीं है। हमें अलग-अलग परिस्थितियों और पृष्ठभूमियों के अनुसार अभ्यास का सही मार्ग खोजना होगा, और हम जो कुछ भी करते हैं वह इस आधार पर होना चाहिए कि उससे हमारे कर्तव्य में बाधा न पड़े। अगर माहौल और हालात इजाज़त देते हैं तो मुझे एक बेटी के रूप में अपनी ज़िम्मेदारियाँ निभानी चाहिए, और जितना मुझसे हो सके अपनी माँ की देखभाल करनी चाहिए। लेकिन, सीसीपी के उत्पीड़न और पीछा किए जाने के कारण मैं घर नहीं लौट सकती थी, और उनकी देखभाल करने के लिए उनके पास नहीं रह सकती थी। यहाँ तक कि उनसे मिलने या उनकी हालत के बारे में पूछने के लिए उन्हें फोन करने का मेरा अधिकार भी सीसीपी ने निर्दयता से छीन लिया था। इसके अलावा, मैं अपने कर्तव्य में व्यस्त थी और मेरे पास वापस जाकर अपनी माँ की देखभाल करने का समय नहीं था। अगर मैं अपनी माँ की देखभाल करने के लिए घर लौटती और कलीसिया के कार्य में देरी करती तो यह परमेश्वर के इरादे के अनुरूप नहीं होता। जब मैंने यह सब सोच लिया तो मेरे दिल को बहुत शांति मिली, और प्रार्थना करने के लिए परमेश्वर के सामने आई, “प्रिय सर्वशक्तिमान परमेश्वर, अब मैं जानती हूँ कि अपनी माँ की बीमारी के मामले से कैसे निपटना है। मैं उसके प्रति अपना स्नेह छोड़ने और अपने कर्तव्य पर डटे रहने को तैयार हूँ। मैं उसकी देखभाल करने के लिए घर नहीं लौट सकती, इसलिए मैं उसे आपके हाथों में सौंपती हूँ। भविष्य में उस पर चाहे कुछ भी आए, मैं समर्पण करने को तैयार हूँ।” प्रार्थना के बाद, मेरे दिल को थोड़ी और मुक्ति महसूस हुई। मैं अपने कर्तव्य में अपना दिल लगा सकी और अब अपनी माँ के स्ट्रोक के मामले से बाधित या उसमें उलझी नहीं थी। मैं इस परिस्थिति की व्यवस्था करने के लिए परमेश्वर का धन्यवाद करती हूँ, जिससे मैं अपने अंदर के पारंपरिक विचारों का कुछ भेद पहचान सकी, और यह जान सकी कि अपने माता-पिता के साथ सही तरीके से कैसे पेश आना है।


35. एक मुश्किल फैसला

झोंग झेन, चीन

मेरा वैवाहिक जीवन दुखद रहा था। तलाक के बाद अकेले अपनी बेटियों को पालना बहुत मुश्किल था। बाद में, मैं अपने स्कूल के एक सहकर्मी के साथ रहने लगी। शादी के बाद, वह मेरे और मेरी बेटियों के प्रति बहुत अच्छा था, मुझे घर की किसी भी बात की चिंता करने की जरूरत नहीं थी। मैं उसकी बहुत आभारी थी। भले ही मेरा जीवन स्थिर था, मेरे दिल की गहराई में हमेशा एक अजीब सा खालीपन रहता था। अगस्त 2012 में, मेरी मौसेरी बहन ने मुझे सर्वशक्तिमान परमेश्वर का अंत के दिनों का सुसमाचार सुनाया। मैंने परमेश्वर के वचन पढ़ना शुरू कर दिया और सप्ताहांत में अपनी मौसेरी बहन के साथ सभा करने लगी। परमेश्वर के वचनों से मैं समझी कि मनुष्य को परमेश्वर ने बनाया है। हमारे पूर्वज आदम और हव्वा को शैतान ने बहकाया और उन्होंने परमेश्वर से विश्वासघात किया, जिसके कारण मानवजाति पाप में जीने लगी। दुनिया में सारी दुष्टता और व्यभिचार शैतान की भ्रष्टता का नतीजा है। मुझे यह भी पता चला कि परमेश्वर हमेशा से मानवजाति को बचाता रहा है। अनुग्रह के युग में, परमेश्वर ने देहधारण किया और मानवजाति के लिए पाप-बलि बनने के वास्ते उसे सूली पर चढ़ाया गया। अंत के दिनों में, परमेश्वर ने सत्य व्यक्त करने और न्याय और शुद्धिकरण का अपना कार्य करने के लिए फिर से देहधारण किया है, ताकि वह मनुष्य के पाप के मूल कारणों का समाधान करे, लोगों को पूरी तरह से शुद्ध करे और बचाए और लोगों को एक अद्भुत मंजिल तक लाए। यह समझने के बाद, मुझे अपने जीवन और दुनिया की कई पहेलियों के जवाब मिल गए, सालों से मुझे परेशान करने वाली अनिद्रा की बीमारी अनजाने में ही ठीक हो गई, मेरे दिल में डर और अकेलेपन की भावनाएँ भी गायब हो गईं। ऐसा लगा जैसे मुझे एक खाली और निराश जंगल से एक उजली और स्नेहपूर्ण जगह पर ले जाया गया है। मेरा दिल शांत और सहज महसूस कर रहा था। मैं यह भी समझ गई कि परमेश्वर के सिवा कोई भी इंसान को सत्य नहीं दे सकता या इंसान के दिल में शांति नहीं ला सकता। एक सृजित प्राणी के रूप में मुझे परमेश्वर में विश्वास रखना चाहिए, परमेश्वर की आराधना करनी चाहिए और सत्य को पाने का प्रयास करना चाहिए। वरना, जीवन खाली और अर्थहीन है। जब मेरे पति ने देखा कि परमेश्वर में विश्वास रखने के बाद से मेरा मन कितना खिल गया है, तो उसने मेरी आस्था का समर्थन किया।

दिसंबर 2012 में, मेरे पति ने सर्वशक्तिमान परमेश्वर की कलीसिया को बदनाम करने और उसकी निंदा करने के लिए सीसीपी द्वारा इंटरनेट पर फैलाई गई निराधार अफवाहें पढ़ीं। इस डर से कि मुझे गिरफ्तार कर लिया जाएगा, उसने मुझे परमेश्वर में विश्वास रखने से रोकने की कोशिश शुरू कर दी। वह मुझे परमेश्वर के वचन नहीं पढ़ने देता था और मेरी मौसेरी बहन को मेरे साथ सभा करने नहीं देता था। उस समय, मुझे भी चिंता थी कि अगर मैंने परमेश्वर में विश्वास रखा तो मुझे पकड़कर कैद कर लिया जाएगा, लेकिन मेरी मौसेरी बहन ने मेरे साथ इस बारे में संगति की कि कैसे प्राचीन काल से ही सच्चे मार्ग पर हमेशा अत्याचार किया जाता रहा है। बाइबल में मैंने यह भी पढ़ा कि कैसे प्रभु यीशु और उसके शिष्यों ने अत्याचार सहा और देखा कि इस दुनिया में शैतान का राज है। यह बहुत दुष्ट और अंधकारमय है, यह सकारात्मक चीजों को अस्तित्व में नहीं रहने देता। परमेश्वर में विश्वास रखकर और उसका अनुसरण करके मैं जीवन में सही मार्ग पर चल रही हूँ और भले ही मुझ पर अत्याचार किया जाए, मुझे इसे छोड़ना नहीं चाहिए। मैंने अपने पति को वह सब कुछ बताया जो मैं समझ चुकी थी, लेकिन उसने मेरी एक न सुनी। जब वह घर पर नहीं होता था तो मुझे छिपकर परमेश्वर के वचन पढ़ना और सभाओं में शामिल होना पड़ता था। अप्रैल 2013 में, मेरी लम्बर स्पोंडिलोसिस की बीमारी बढ़ गई। मैं न तो बैठ सकती थी और न ही खड़ी हो सकती थी—मैं केवल सीधी लेट सकती थी। मेरे पति ने मेरे नियोक्ता से कई महीनों की छुट्टी के लिए आवेदन करने में मेरी मदद की। परमेश्वर की सुरक्षा से, कुछ दवा वाले प्लास्टर लगाने के बाद ही मेरी बीमारी लगभग ठीक हो गई। इसके बाद, मैंने अपनी छुट्टी का फायदा उठाकर सुसमाचार का प्रचार करना शुरू कर दिया, लेकिन जल्दी ही मेरे पति को पता चल गया। वह दोपहर के भोजन के अवकाश का फायदा उठाकर घर आता और देखता कि मैं वहाँ हूँ या नहीं। अगर मैं थोड़ी देर से घर आती और उसकी गाड़ी नीचे खड़ी देखती, तो मेरा दिल तुरंत घबराहट से भर जाता था। हमारी शादी के कई सालों में, उसने हमेशा मेरी अच्छी देखभाल की थी, लेकिन जब मैंने परमेश्वर में अपनी आस्था को लेकर उसकी बात नहीं मानी, तो मुझे लगा कि मैंने उसे निराश किया है, जब वह मुझे डांटता और मुझ पर चिल्लाता, तो मुझे बस सहना पड़ता था। जैसे-जैसे मैं ज्यादा से ज्यादा सभाओं में जाने लगी, मैं समझ गई कि परमेश्वर ही मनुष्य के जीवन का स्रोत है। हर व्यक्ति का जीवन परमेश्वर के भरण-पोषण, देखभाल और सुरक्षा के कारण ही है। लोगों का परमेश्वर में विश्वास रखना और कर्तव्य निभाना पूरी तरह से स्वाभाविक और न्यायोचित है। यह सबसे न्यायसंगत बात है। मुझे और भी ज्यादा महसूस होने लगा कि मैंने परमेश्वर का अनुसरण करके सही मार्ग चुना है। मेरे दिल को ताकत मिली और मैं अपने पति के गुस्सा होने से कम डरने लगी। कभी-कभी, मैं उससे तर्कसंगत रूप से बहस भी कर लेती थी। एक बार, उसने गुस्से में मेरी ओर इशारा करते हुए चिल्लाया, “अब तुम मेरी कोई बात नहीं सुनती! मैंने तुमसे कहा था कि सरकार लोगों को विश्वास रखने नहीं देती, पर तुम सुनती ही नहीं। क्या तुम्हें सच में लगता है कि अगर तुम परमेश्वर में विश्वास नहीं रखोगी तो तुम जीवित नहीं रह पाओगी?” मैंने कहा, “अब, यह दुनिया बहुत दुष्ट और अंधकारमय है। जरा हमारे स्कूल को ही देखो—दिन भर धोखाधड़ी चलती रहती है। मैं इससे तंग आ गई हूँ! परमेश्वर का सत्य व्यक्त करने और लोगों को बचाने के लिए आना अद्भुत है। परमेश्वर में विश्वास के बिना, मुझे नहीं लगता कि जीवन में कोई अर्थ है!” उसने मेरी ओर देखा और कहा, “मैं जानता हूँ कि परमेश्वर में विश्वास रखना कोई बुरी बात नहीं है, लेकिन कम्युनिस्ट पार्टी को इसकी परवाह नहीं है। अगर तुम विश्वास रखती रहोगी, तो तुम्हारे गिरफ्तार होने की संभावना है। जब ऐसा होगा, तो तुम अपनी नौकरी खो दोगी और तुम्हें जेल में कष्ट सहना पड़ेगा। तुम यह सब क्यों करती हो? बस अब विश्वास रखना बंद कर दो!” यह सुनते ही मैं समझ गई कि मेरा पति कम्युनिस्ट पार्टी के हथकंडों को अच्छी तरह जानता था, इसीलिए वह डर गया था और मुझे रोकने की कोशिश कर रहा था। असल में, मुझे भी गिरफ्तार होने और जेल में डाले जाने की चिंता थी, यहाँ तक कि पुलिस द्वारा पीट-पीटकर मार डाले जाने की संभावना भी थी। सीसीपी सरकार द्वारा मानव जीवन का पूरी तरह से तिरस्कार करने की बहुत सारी घटनाएँ हैं। बाद में, मैंने सोचा कि प्रभु यीशु ने क्या कहा था : “जो अपने प्राण बचाता है, वह उसे खोएगा; और जो मेरे कारण अपना प्राण खोता है, वह उसे पाएगा” (मत्ती 10:39)। मेरा दिल काफी रोशन हो गया। इंसान का जीवन बहुत छोटा है। हर दिन देह के लिए और गुजारा करने के लिए संघर्ष करने का बिल्कुल भी कोई मतलब नहीं है। परमेश्वर में विश्वास रखने और उसका अनुसरण करने से तुम अनंत जीवन पा सकते हो—यह बहुत कीमती है! अगर मैं गिरफ्तार होने के डर से परमेश्वर में विश्वास रखने की हिम्मत नहीं करती, तो मैं कभी भी अनंत जीवन नहीं पाऊँगी। चाहे कुछ भी हो जाए, मैं परमेश्वर में विश्वास रखना नहीं छोड़ सकती। लेकिन मेरे पति ने जोर दिया कि वह मुझे विश्वास नहीं रखने देगा। मैं मन ही मन चिंतित हो गई, “हमारी शादी को लगभग छह साल हो गए हैं, उसने हमेशा इस परिवार का ख्याल रखा है और मेरे प्रति विचारशील रहा है। हमने एक घर और एक गाड़ी खरीदने के लिए मिलकर कड़ी मेहनत की है। हम देख सकते हैं कि हमारा जीवन बेहतर से बेहतर होता जा रहा है। मेरे सभी सहकर्मी कहते हैं कि आखिरकार मेरा एक अच्छा परिवार है। मुझे यह भी लगता है कि यह परिवार ही इस जीवन में मेरी जगह है, मैं अपने दिल की गहराई से यह स्थिर और शांतिपूर्ण जीवन जीना पसंद करती हूँ। लेकिन अगर मेरा पति मुझे परमेश्वर में विश्वास न रखने देने पर अड़ा है, तो मुझे क्या करना चाहिए? क्या मैं अभी भी परमेश्वर का अनुसरण करना जारी रख सकती हूँ?” इन सवालों में उलझकर, मैं लगातार परमेश्वर से प्रार्थना करती रही, उससे मुझे रास्ता दिखाने की विनती करती रही।

एक सभा के दौरान, मैंने अपने भाई-बहनों को अपनी चिंताओं के बारे में बताया, उन्होंने मेरे साथ परमेश्वर के ये वचन पढ़े : “तुम्हें सत्य के लिए कष्ट उठाने होंगे, तुम्हें सत्य के लिए खुद को बलिदान करना होगा, तुम्हें सत्य के लिए अपमान सहना होगा और तुम्हें और अधिक सत्य प्राप्त करने की खातिर और अधिक कष्ट सहना होगा। यही तुम्हें करना चाहिए। पारिवारिक सामंजस्य का आनंद लेने के लिए तुम्हें सत्य का त्याग नहीं करना चाहिए और तुम्हें अस्थायी आनन्द के लिए जीवन भर की गरिमा और सत्यनिष्ठा को नहीं खोना चाहिए। तुम्हें उस सबका अनुसरण करना चाहिए जो खूबसूरत और अच्छा है और तुम्हें जीवन में एक ऐसे मार्ग का अनुसरण करना चाहिए जो ज्यादा अर्थपूर्ण है। यदि तुम ऐसा साधारण और सांसारिक जीवन जीते हो और आगे बढ़ने के लिए तुम्हारा कोई लक्ष्य नहीं है तो क्या इससे तुम्हारा जीवन बर्बाद नहीं हो रहा है? ऐसे जीवन से तुम्हें क्या हासिल हो सकता है? तुम्हें एक सत्य के लिए देह के सभी सुखों का त्याग करना चाहिए, और थोड़े-से सुख के लिए सारे सत्यों का त्याग नहीं कर देना चाहिए। ऐसे लोगों में कोई सत्यनिष्ठा या गरिमा नहीं होती; उनके अस्तित्व का कोई अर्थ नहीं होता!” (वचन, खंड 1, परमेश्वर का प्रकटन और कार्य, पतरस के अनुभव : ताड़ना और न्याय का उसका ज्ञान)। परमेश्वर के वचन पढ़ने के बाद, मेरे दिल में धीरे-धीरे ताकत आ गई। मैं परमेश्वर के अनुग्रह से उसके सामने आई, परमेश्वर द्वारा व्यक्त किए गए इन सभी सत्यों को देखने के बाद, यह उचित है कि मैं इनका अच्छी तरह से अनुसरण करूँ। भले ही इसका मतलब कष्ट सहना हो, यह सार्थक है। भले ही एक सामंजस्यपूर्ण परिवार मेरे लिए बहुत महत्वपूर्ण है, लेकिन सत्य का अनुसरण करना सबसे सार्थक बात है। परमेश्वर के वचन पढ़ने से पहले, मुझे नहीं पता था कि मैं कहाँ से आई हूँ या मैं किस लिए जी रही हूँ। मुझे नहीं पता था कि यह दुनिया इतनी दुष्ट और अंधकारमय क्यों है, मैं हर दिन अंधेरे में जीती थी, मुश्किल से अपने दिन गुजारती थी। जीवन बहुत दर्दनाक था! अब बड़ी मुश्किल से मैं सच्चा मार्ग खोजने और प्रकाश देखने में कामयाब हुई हूँ। मैंने परमेश्वर के वचनों से जीवन के कई रहस्य समझे हैं और जीने का मूल्य पाया है। अगर मैं एक सामंजस्यपूर्ण परिवार की खातिर सत्य को त्याग दूँ, तो क्या इस तरह जीना खाली और पूरी तरह से अर्थहीन नहीं होगा? मैंने परमेश्वर के और वचन पढ़े : “पति अपनी पत्नी से क्यों प्रेम करता है? पत्नी अपने पति से क्यों प्रेम करती है? बच्चे क्यों माता-पिता के प्रति कर्तव्यशील रहते हैं? और माता-पिता क्यों अपने बच्चों से अतिशय स्नेह करते हैं? लोग वास्तव में किस प्रकार की इच्छाएँ पालते हैं? क्या उनकी मंशा उनकी खुद की योजनाओं और स्वार्थी आकांक्षाओं को पूरा करने की नहीं है?” (वचन, खंड 1, परमेश्वर का प्रकटन और कार्य, परमेश्वर और मनुष्य साथ-साथ विश्राम में प्रवेश करेंगे)। परमेश्वर के वचनों ने मुझे समझाया कि पति-पत्नी के बीच का प्यार निजी हितों की नींव पर बना होता है। मैंने सोचा—मेरा पति पहले मेरे प्रति अच्छा क्यों था? ऐसा इसलिए था क्योंकि मैं ठीक दिखती थी और मुझे पैसे का प्रबंधन करना पसंद नहीं था, जिससे परिवार का आर्थिक नियंत्रण उसके हाथ में था। मैं उसकी आदर्श पत्नी के मानकों पर काफी हद तक खरी उतरती थी, जिससे वह संतुष्ट था। लेकिन जब मैंने अपना विश्वास और जीवन का अनुसरण विकसित कर लिया, जिसे इस देश में बर्दाश्त नहीं किया जाता था, तो उसे लगने लगा कि मैं उसके लिए फायदेमंद नहीं हूँ और वह फिर कभी मेरे प्रति अच्छा नहीं होगा। इस बीच, मैं अपने पति को छोड़ने के लिए अनिच्छुक थी क्योंकि वह मेरे प्रति विचारशील था और मेरी देखभाल करता था, मुझे घर की कई बातों की चिंता नहीं करनी पड़ती थी। सभी लोग स्वार्थी होते हैं और पति-पत्नी भी एक-दूसरे का इस्तेमाल करते हैं। ऐसे में सच्चा प्रेम कहाँ हो सकता है? मैं इस थोड़ी सी वैवाहिक भावना के लिए परमेश्वर के उद्धार को नहीं छोड़ सकती। इसके बाद, मैंने सभाओं में शामिल होने और अपना कर्तव्य करने पर जोर देना जारी रखा।

जून 2013 में एक दिन, मैं सुसमाचार का प्रचार करके लौटने के बाद रात का खाना बना रही थी। जब मेरा पति घर आया, तो उसका चेहरा बहुत उतरा हुआ था, लेकिन मैंने उसे नजरअंदाज कर दिया। रात के खाने के बाद, मैं अपनी दोनों बेटियों को बाइबल की कहानियाँ सुनाने के लिए अपने कमरे में चली गई। वे खुशी-खुशी सुन रही थीं कि तभी मेरा पति अचानक दरवाजे पर खड़े होकर मुझे डाँटने लगा। मेरी बेटियाँ इतनी डर गईं कि उन्होंने एक शब्द भी कहने की हिम्मत नहीं की और मैंने जल्दी से उन्हें दिलासा देने के लिए कुछ कहा। अपनी बात खत्म करने के बाद, मैं टहलने के लिए बाहर चली गई। मुझे उम्मीद नहीं थी कि मेरा पति मेरा पीछा करेगा। जब हम अपनी इमारत से कुछ दूर एक कोने पर पहुँचे, तो उसने मेरी बाँह पकड़कर मुझे बगल की सीढ़ियों पर गिरा दिया। मेरी बाँह में तेज दर्द हुआ, मैं धीरे-धीरे उठी और एक शब्द भी कहे बिना घर की ओर चलने लगी। उसने फिर से मेरी बाँह पकड़कर हिंसक तरीके से खींचा, जिससे मैं फिर से जमीन पर गिर गई। उसने मेरी नाक की ओर इशारा किया और मुझे फटकारा, “तुम्हें परमेश्वर में विश्वास क्यों रखना है? कोई परमेश्वर कैसे हो सकता है? जब मैं तुम्हारे साथ ऐसा व्यवहार कर रहा हूँ तो तुम्हारा परमेश्वर कहाँ है? वह तुम्हारी रक्षा क्यों नहीं करता?” मुझे एहसास हुआ कि वह तर्क से परे है। मैंने मन ही मन सोचा, “तुम परमेश्वर में विश्वास नहीं रखते—तुम क्या जानते हो? तुम मुझे पीटकर मुझमें परमेश्वर के प्रति संदेह पैदा करना और उसे नकारने पर मजबूर करना चाहते हो। तुम्हारे इरादे सचमुच नीच हैं!” उसने फिर कहा, “मैं चाहे कुछ भी कहूँ, तुम सुनती ही नहीं—तुम जितना विश्वास रखती हो, उतनी ही जुनूनी होती जाती हो। अब तो तुम हर जगह सुसमाचार का प्रचार भी कर रही हो। हमारे जीजाजी ने कहा है, अगर तुम बात नहीं मानोगी, तो मैं तुम्हें बुरी तरह पीटूँगा। देखते हैं कि तुम कैसे सीधी नहीं होती! तो बताओ, तुम अभी भी विश्वास रखती हो या नहीं?” जब उसने देखा कि मैंने कुछ भी नहीं कहा, तो वह मेरे पीछे गया और मेरी पीठ के निचले हिस्से में लात मारी। मेरी पीठ के निचले हिस्से में इतना दर्द हुआ कि मेरा दिल दहल गया और मेरे आँसू तुरंत बहने लगे। लेकिन मेरे पति ने फिर भी बिल्कुल दया नहीं दिखाई। मुझे लात मारते हुए उसने कहा, “मैं तुम्हें कभी विश्वास नहीं रखने दूँगा! मैं तुम्हें तब तक लात मारूँगा जब तक तुम अपाहिज न हो जाओ! भले ही मुझे तुम्हारी देखभाल करनी पड़े, मैं तुम्हें किसी परमेश्वर में विश्वास नहीं रखने दूँगा!” जब मैंने उसे यह कहते सुना, तो मेरे दिल में सिहरन सी उठी। पहले, मुझे हमेशा लगता था कि मेरे पति की मानवता बहुत अच्छी है और वह हमेशा मेरे प्रति बहुत विचारशील रहा है। मुझे कभी उम्मीद नहीं थी कि वह सीसीपी की निराधार अफवाहों और भ्रांतियों पर विश्वास करेगा, मुझे परमेश्वर में विश्वास रखने से रोकने की कोशिश करेगा और यहाँ तक कि मुझे तब तक लात मारने की कोशिश करेगा जब तक मैं अपाहिज न हो जाऊँ! वह बहुत ही क्रूर था! इसके बाद उसने कहा, “अगर तुम घर पर अकेली रहती हो, तो तुम्हारे सभाओं में जाने की संभावना है। मैं तुम्हें बस दूर भेज दूँगा। तुम जैसे लोग मेरे अच्छे घर में रहने के भी लायक नहीं हैं। उठो!” बोलते-बोलते उसने मुझे घसीटकर उठाया, गाड़ी में ठूँसा और मेरी माँ के घर ले गया। मुझे उम्मीद नहीं थी कि मेरी माँ परमेश्वर में मेरे विश्वास का इतना समर्थन करेगी। मैंने उसे सुसमाचार सुनाया और उसने भी अंत के दिनों का परमेश्वर का कार्य स्वीकार लिया। लेकिन मेरा छोटा भाई लगातार मेरे पति की ओर से बोलता रहा। उसने मुझे मनाने की भी कोशिश की, “दीदी, इस दुनिया में कभी-कभी तुम बिल्कुल असहाय होती हो। तुम्हें और यथार्थवादी होने की जरूरत है। कुछ दिन यहाँ आराम करो और फिर घर वापस जाकर एक अच्छा जीवन जियो।” मेरे भाई की बातों ने मुझे गहरी सोच में डाल दिया, “इस दुनिया में तुम्हें सच में यथार्थवादी होना पड़ता है। मैं लगभग चालीस साल की हूँ। मैंने अपनी आधी जिंदगी संघर्ष करके आज का जीवन पाया है। परमेश्वर में मेरे विश्वास से जुड़ी बातों के अलावा हर चीज में मेरा पति मेरे प्रति बहुत अच्छा है। सिर्फ मेरे परमेश्वर में विश्वास के कारण ही वह एक अलग इंसान में बदल गया लगता है। जिस तरह से वह व्यवहार कर रहा है उसे देखते हुए, अगर मैं परमेश्वर में विश्वास रखना जारी रखती हूँ, तो बहुत मुमकिन है कि वह मुझे तलाक दे देगा। तब मैं इस परिवार को खो दूँगी जिस पर मैं अपने जीवन के लिए निर्भर हूँ। उसके बाद मैं अपनी जिंदगी का क्या करूँगी? क्या मुझे फिर से अकेले और असहाय होकर अपने बच्चों की देखभाल करने वाले जीवन में वापस जाना होगा?” मैं उस तरह का जीवन जीने से डरती थी, लेकिन परमेश्वर में अपना विश्वास भी नहीं छोड़ना चाहती थी। मैं दुविधा में पड़ गई। मैंने मन ही मन सोचा, “शायद मैं कुछ समय के लिए पीछे हट जाऊँ। क्या होगा अगर मैं सभाओं में न जाऊँ या अपना कर्तव्य न करूँ और कुछ समय के लिए घर पर ही छिपकर परमेश्वर के वचन पढ़ूँ? लेकिन यह काम नहीं करेगा। मुझे क्या करना चाहिए?”

उन कुछ दिनों के दौरान, मैंने लगातार परमेश्वर से प्रार्थना की और मुझे परमेश्वर के वचनों का एक अंश याद आया : “तुम सृजित प्राणी हो—तुम्हें निस्संदेह परमेश्वर की आराधना और सार्थक जीवन का अनुसरण करना चाहिए। यदि तुम परमेश्वर की आराधना नहीं करते हो बल्कि अपनी अशुद्ध देह के भीतर रहते हो, तो क्या तुम बस मानव भेष में जानवर नहीं हो? चूँकि तुम मानव प्राणी हो, इसलिए तुम्हें स्वयं को परमेश्वर के लिए खपाना और सारे कष्ट सहने चाहिए! आज तुम्हें जो थोड़ा-सा कष्ट दिया जाता है, वह तुम्हें प्रसन्नतापूर्वक और दृढ़तापूर्वक स्वीकार करना चाहिए और अय्यूब तथा पतरस के समान सार्थक जीवन जीना चाहिए। इस संसार में, मनुष्य शैतान का भेष धारण करता है, शैतान का दिया भोजन खाता है, और शैतान के अँगूठे के नीचे कार्य और सेवा करता है, और गंदगी में पूरी तरह ढँक जाने तक उसके पैरो तले रौंदा जाता है। यदि तुम जीवन का अर्थ नहीं समझते हो या सच्चा मार्ग प्राप्त नहीं करते हो, तो इस तरह जीने का क्या महत्व है? तुम सब वे लोग हो, जो सही मार्ग का अनुसरण करते हो, जो सुधार की खोज करते हो। तुम सब वे लोग हो, जो बड़े लाल अजगर के देश में ऊपर उठते हो, जिन्हें परमेश्वर धार्मिक कहता है। क्या यह सबसे सार्थक जीवन नहीं है?” (वचन, खंड 1, परमेश्वर का प्रकटन और कार्य, अभ्यास (2))। परमेश्वर के वचनों पर विचार करने से मुझे शक्ति मिली। मुझे जीवन में कौन सा मार्ग चुनना चाहिए, इस बारे में मुझे स्पष्ट दिशा मिल गई। परमेश्वर में विश्वास रखना और उसकी आराधना करना पूरी तरह से स्वाभाविक और उचित है। यदि तुम एक सार्थक जीवन जीना चाहते हो, तो तुम्हें परमेश्वर के लिए खुद को खपाना होगा, किसी भी व्यक्ति, घटना या चीज से बाधित नहीं होना होगा और अपना कर्तव्य अच्छी तरह से निभाने और परमेश्वर को संतुष्ट करने के लिए सभी कष्ट सहने होंगे। अय्यूब की तरह : उसकी संपत्ति और बच्चे चले गए थे, लेकिन उसने फिर भी परमेश्वर की आराधना की और परमेश्वर के नाम की स्तुति की। और फिर पतरस भी है : उसने प्रभु का अनुसरण करने के लिए सब कुछ छोड़ दिया और अपना पूरा जीवन प्रभु के लिए खपा दिया। अंत में उसने परमेश्वर से अत्यधिक प्रेम किया, मृत्यु तक परमेश्वर के प्रति समर्पित रहा और एक सार्थक जीवन जिया। कर वसूलने वाला मत्ती भी वैसा ही था। जैसे ही प्रभु यीशु ने बुलाया, उसने बिना किसी हिचकिचाहट के प्रभु का अनुसरण किया। परमेश्वर में उनकी आस्था सचमुच ईर्ष्या के लायक है! भले ही मैं परमेश्वर का अनुसरण करने को तैयार थी, फिर भी अपने परिवार को नहीं छोड़ सकती थी। मैं कष्ट सहने और सब कुछ पीछे छोड़ने को तैयार नहीं थी। उन संतों की तुलना में, मुझे सचमुच शर्मिंदगी महसूस हुई! अब जीवन का सही मार्ग मेरे सामने था। मैं अब और कमजोर नहीं हो सकती थी : मैं परमेश्वर का अनुसरण करने और सत्य और जीवन पाने का यह मौका बिल्कुल नहीं छोड़ सकती थी! उस समय, मुझे कलीसिया में अगुआ चुना गया था और मैं हर दिन अपना कर्तव्य निभाने में व्यस्त थी। कुछ ही समय बाद मेरा पति मुझे घर वापस ले आया। उस समय गर्मी की छुट्टियाँ थीं और इसलिए उसे काम पर नहीं जाना पड़ता था। वह हर दिन मुझ पर नजर बनाए रखता था। वह मुझे परमेश्वर के वचन नहीं पढ़ने देता था, सभाओं में नहीं जाने देता था या अपना कर्तव्य नहीं करने देता था। हर दिन, मैं केवल उसके साथ घर का काम कर सकती थी और बच्चों की देखभाल कर सकती थी। परमेश्वर के वचनों का प्रावधान न मिलने पर मैं जल बिन मछली की तरह हो गई थी, मेरा दिल अत्यधिक दर्द और पीड़ा में था। एक दिन मुझे परमेश्वर के ये वचन याद आए : “विश्वासी और अविश्वासी आपस में मेल नहीं खाते हैं, बल्कि वे एक दूसरे के विरोधी हैं” (वचन, खंड 1, परमेश्वर का प्रकटन और कार्य, परमेश्वर और मनुष्य साथ-साथ विश्राम में प्रवेश करेंगे)। यह सचमुच ऐसा ही है। मेरा पति परमेश्वर में विश्वास नहीं रखता था और उसने मुझे विश्वास रखने से दृढ़ता से मना कर दिया। हर दिन वह मुझ पर ऐसे नजर रखता था जैसे किसी कैदी की रखवाली कर रहा हो। वह पति नहीं था—वह साफ तौर पर मेरा दुश्मन था! जब मैं सचमुच और बर्दाश्त नहीं कर सकी, तो मैंने उससे कहा, “तुमने मुझे सिर्फ पीटा ही नहीं है, तुम मुझे कोई आजादी भी नहीं देते। मैं अब और ऐसे नहीं जी सकती। चलो बस तलाक ले लेते हैं और अपने-अपने रास्ते चले जाते हैं। इस तरह हम दोनों के लिए आसान होगा।” लेकिन उसने कहा, “तुम्हें मारना मेरी गलती थी। मैं माफी माँगता हूँ। तुम जैसे भी चाहो मैं तुम्हारी भरपाई कर दूँगा, सब ठीक है। बस एक ही बात है, हम तलाक नहीं ले सकते। तुम एक अच्छी इंसान हो। हमें यह परिवार बहुत मुश्किल से मिला है। हम तलाक क्यों लेंगे? मैं तुम्हारी भलाई के लिए ही तुम पर नजर रख रहा हूँ। कुछ समय बाद, तुम परमेश्वर में विश्वास रखने की बात भूल जाओगी और सब ठीक हो जाएगा। अगर तुम्हें घुटन महसूस हो रही है, तो मैं तुम्हें बाहर घुमाने क्यों न ले चलूँ?” जब मैंने उसे यह कहते सुना, मैं जान गई कि वह मुझे यहाँ रोके रखने और धीरे-धीरे मुझे परमेश्वर से दूर ले जाने के लिए नरम तरीका अपना रहा है। मुझे नहीं पता था कि क्या करूँ। मैं परमेश्वर में विश्वास जारी रखना चाहती थी, लेकिन इस परिवार और अपने पति को छोड़ने के लिए अनिच्छुक थी। मैंने परमेश्वर से प्रार्थना की, उससे विनती की कि वह मेरे दिल को किसी भी समय उससे दूर न जाने दे, मैंने उससे मेरे लिए एक रास्ता खोलने की विनती की, ताकि मैं कलीसिया में लौटकर अपना कर्तव्य निभा सकूँ।

एक दिन, सभा का समय था। मैंने चतुराई से अपने पति से कहा कि हमें साइकिल चलाने के लिए बाहर चलना चाहिए। मैंने उसे साइकिल चलाने को कहा, जबकि मैं इलेक्ट्रिक स्कूटर पर सवार हुई। वह मान गया। जब हम आधे रास्ते पर थे, तो मैंने गति बढ़ा दी और उसे बहुत पीछे छोड़ दिया। सभा स्थल पर पहुँचने से पहले मैंने कई चक्कर भी लगाए। आखिरकार, इतनी मुश्किल के बाद, मैं एक सभा में शामिल होने में कामयाब रही। जब मैं शाम को घर लौटी, तो मेरा पति बहुत गुस्से में था। उसने कहा, “तुम और भी साहसी होती जा रही हो। तुम्हारी हिम्मत कैसे हुई मुझे पीछे छोड़कर सभा में जाने की। अगर तुममें हिम्मत है, तो वापस मत आना!” मैंने कहा, “क्या तुमने मेरे लिए कोई और विकल्प छोड़ा था? मेरे पास बिल्कुल भी आजादी नहीं है। तुम मुझ पर ऐसे नजर रखते हो जैसे मैं कोई कैदी हूँ। अगर तुम ऐसे ही करते रहे, तो हम दोनों का साथ में कोई भविष्य नहीं है।” अप्रत्याशित रूप से, इसके बाद वह मुझ पर पहले से भी ज्यादा सख्ती से नजर रखने लगा। जब स्कूल शुरू हुआ, तो उसने मुझे अपने साथ काम पर जाने के लिए मजबूर किया, सप्ताहांत में, जब तक वह ओवरटाइम काम नहीं करता, वह हर कदम पर मेरा पीछा करता। मैं सभाओं में शामिल नहीं हो सकती थी या अपना कर्तव्य नहीं निभा सकती थी, मुझे लगा जैसे मैं नरक में जी रही हूँ। मैं अपने आँसू बहने से नहीं रोक सकी और खुद से पूछे बिना नहीं रह सकी : यह कैसी दुनिया है? लोगों को परमेश्वर में विश्वास रखने और सही मार्ग पर चलने की अनुमति क्यों नहीं है? बाद में मैंने परमेश्वर के ये वचन पढ़े : “इस तरह के अंधकारपूर्ण समाज में, जहाँ राक्षस बेरहम और अमानवीय हैं, पलक झपकते ही लोगों को मार डालने वाला शैतानों का सरदार, ऐसे मनोहर, दयालु और पवित्र परमेश्वर के अस्तित्व को कैसे सहन कर सकता है? वह परमेश्वर के आगमन की सराहना और जय-जयकार कैसे कर सकता है? ये अनुचर! ये दया के बदले घृणा देते हैं, लंबे समय पहले ही ये परमेश्वर से शत्रु की तरह पेश आने लगे थे, ये परमेश्वर को अपशब्द बोलते हैं, ये बेहद बर्बर हैं, इनमें परमेश्वर के प्रति थोड़ा-सा भी सम्मान नहीं है, ये हमला करते हैं और लूटते हैं, इनका विवेक मर चुका है, ये अंतश्चेतना के विरुद्ध कार्य करते हैं, और लालच देकर निर्दोषों को गहन अचेतावस्था में पहुँचा देते हैं। प्राचीन पूर्वज? प्रिय अगुआ? वे सभी परमेश्वर का विरोध करते हैं! उनके हस्तक्षेप ने स्वर्ग के नीचे की हर चीज को अँधेरे और अराजकता की स्थिति में छोड़ दिया है! धार्मिक स्वतंत्रता? नागरिकों के वैध अधिकार और हित? ये सब बुराई को छिपाने की चालें हैं!” (वचन, खंड 1, परमेश्वर का प्रकटन और कार्य, कार्य और प्रवेश (8))। परमेश्वर के वचनों ने मुझे मेरे सपने से जगा दिया, मुझे सीसीपी के परमेश्वर-प्रतिरोधी दुष्ट सार को और भी स्पष्ट रूप से देखने में मदद की। मैंने इतने सालों तक कम्युनिस्ट पार्टी की शिक्षा प्राप्त की थी और हमेशा पार्टी की बहुत प्रशंसा की थी। समाज में दुष्टता और अंधकार देखने के बाद भी, मुझे विश्वास नहीं हुआ कि यह पार्टी के शासन के कारण है। मेरा मानना था कि भले ही सीसीपी की तानाशाही में कुछ समस्याएँ हैं, लेकिन मूल रूप से यह काफी बुद्धिमानीपूर्ण है। अब मैं समझी कि सीसीपी एक नास्तिक पार्टी है। यह दुनिया को धोखा देकर जीती गई चोरी की प्रतिष्ठा का आनंद लेती है, संविधान में झूठा प्रावधान करती है कि चीनी नागरिकों को धर्म की स्वतंत्रता है, लेकिन वास्तव में यह चीनी लोगों को परमेश्वर में विश्वास रखने की अनुमति नहीं देती है। यह न केवल चीनी लोगों को धोखा देती है, बल्कि पूरी दुनिया को धोखा देती है। अपने तानाशाही शासन को बनाए रखने के लिए, यह ऑनलाइन मीडिया में बेतहाशा सर्वशक्तिमान परमेश्वर की कलीसिया को बदनाम करने वाली निराधार अफवाहें फैलाती है और ईसाइयों को अंधाधुंध गिरफ्तार करने के लिए विभिन्न साधनों का उपयोग करती है। इसके परिणामस्वरूप मेरा पति गुमराह हो गया और उसने मुझे विभिन्न तरीकों से रोका और सताया। इन सब में कम्युनिस्ट पार्टी का काला हाथ नुकसान पहुँचाता रहा है। यह न केवल नहीं चाहती कि लोग परमेश्वर में विश्वास करें और बचाए जाएँ, बल्कि यह चाहती है कि लोग उसके पीछे नरक में जाएँ और दंडित हों। यही इसका दुष्ट उद्देश्य है। अगर मैं परमेश्वर के सामने नहीं आई होती, तो मैं कभी भी इसके असली रंग को स्पष्ट रूप से नहीं देख पाती।

बाद में मैंने परमेश्वर के और वचन पढ़े : “‘प्रेम’, जैसा कि कहा जाता है, ऐसे स्नेह को कहते हैं जो शुद्ध और निष्कलंक है, जहाँ तुम अपने हृदय का उपयोग प्रेम करने, महसूस करने और विचारशील होने के लिए करते हो। प्रेम में कोई शर्त, कोई बाधा और कोई दूरी नहीं होती। प्रेम में कोई संदेह, कोई कपट और कोई चालाकी नहीं होती। प्रेम में कोई व्यापार या मिलावट नहीं होती। यदि तुम प्रेम करते हो, तो तुम धोखा नहीं दोगे, शिकायत, विश्वासघात, विद्रोह नहीं करोगे, कुछ माँग रखने, कुछ पाने या एक निश्चित मात्रा पाने की कोशिश नहीं करोगे। यदि तुम प्रेम करते हो, तो खुशी-खुशी खुद को समर्पित करोगे, खुशी-खुशी कष्ट सहोगे, मेरे अनुरूप हो जाओगे, मेरे लिए अपना सर्वस्व त्याग दोगे, तुम अपना परिवार, अपना भविष्य, अपनी जवानी और अपना विवाह छोड़ दोगे। वरना तुम लोगों का प्रेम, प्रेम बिल्कुल नहीं होगा, बल्कि कपट और विश्वासघात होगा!” (वचन, खंड 1, परमेश्वर का प्रकटन और कार्य, बुलाए बहुत जाते हैं लेकिन चुने कुछ ही जाते हैं)। परमेश्वर के वचनों ने मेरे दिल को गहराई से छू लिया। इस प्रकार का प्रेम, शुद्ध और निष्कलंक है, लोगों के लिए बहुत आकर्षक है और इसने मुझे विशेष रूप से शर्मिंदा भी महसूस कराया। मैंने सोचा कि कैसे अनुग्रह के युग में, परमेश्वर ने देहधारण किया और स्वर्ग से पृथ्वी पर आया, हमारी खातिर सूली पर चढ़ाया गया और मानवजाति को छुटकारा दिलाने के लिए अपने कीमती लहू की हर एक बूँद बहा दी। अंत के दिनों में, परमेश्वर ने एक बार फिर देहधारण किया है और मानवजाति के उद्धार के लिए आवश्यक सत्य प्रदान करने पृथ्वी पर आया है। उसे न केवल बड़े लाल अजगर द्वारा पीछा किए जाने और उसके अत्याचार को सहना पड़ा है, बल्कि उसने धार्मिक दुनिया की निंदा और ईशनिंदा को भी सहा है, उसे हम विश्वासियों के विद्रोहीपन और गलतफहमियों को भी सहना पड़ता है। परमेश्वर चुपचाप सत्य व्यक्त करके लोगों का भरण-पोषण करता है और उनका मार्गदर्शन करता है, वह उस समय की प्रतीक्षा करता है जब लोगों का जमीर जागेगा। परमेश्वर का प्रेम कितना वास्तविक है! परमेश्वर जो कुछ भी करता है वह मानवजाति की खातिर है! आज परमेश्वर ने मुझे अगुआ बनने का अवसर दिया है और मुझे परमेश्वर के प्रेम का मूल्य चुकाने के लिए अपना कर्तव्य पूरा करना होगा।

बाद में मेरे पति ने देखा कि वह मुझे नहीं रोक सकता, तो उसने कहा, “अब मेरी समझ में आ गया है। कोई भी तुम्हें परमेश्वर में विश्वास रखने से नहीं रोक सकता। उस स्थिति में, तुम बस आगे बढ़ो और विश्वास रखो। मुझे अब कोई परवाह नहीं है। लेकिन तुम केवल घर पर ही विश्वास रख सकती हो—तुम बाहर नहीं जा सकती और तुम दूसरे लोगों को हमारे घर नहीं आने दे सकती। अगर तुम मानती हो, तो हम एक साथ रहना जारी रख सकते हैं, लेकिन अगर तुम नहीं मानती, तो हमें तलाक लेना होगा।” जब मैंने उसकी बात सुनी, तो मुझे एहसास हुआ कि वह अभी भी मुझे बाहर नहीं जाने देगा। मैं जानती थी कि वह बस मुझे अस्थायी रूप से स्थिर करने की कोशिश कर रहा है, फिर धीरे-धीरे कलीसिया और भाई-बहनों से मेरा रिश्ता तुड़वा देगा, ताकि अंत में मैं विश्वास रखना जारी न रख सकूँ। मैं उसके जाल में नहीं फँस सकती थी। तो मैंने दृढ़ता से कहा, “अगर तुम सच में मेरे परमेश्वर में विश्वास रखने से सहमत हो, तो मुझे अपने भाई-बहनों के साथ मेलजोल रखने से मत रोको और मुझे सभाओं में जाने या अपना कर्तव्य करने से मत रोको। मैं कैसे विश्वास रखती हूँ यह तुम पर निर्भर नहीं है।” उसने चिंता से कहा, “अगर तुम अपने तरीके से विश्वास रखोगी, तो देर-सबेर तुम्हें गिरफ्तार कर लिया जाएगा। एक बार जब तुम गिरफ्तार हो गई, तो मैं भी फँस जाऊँगा और मेरा कोई भविष्य नहीं रहेगा। अगर तुम ऐसी ही रहना चाहती हो, तो हमें तलाक लेना होगा!” उसने अपने मन की सारी बातें कह दीं। मैं एक पल के लिए हक्की-बक्की रह गई। उसे मेरे गिरफ्तार होने और उसके परिणामस्वरूप कष्ट सहने की चिंता नहीं थी। उसे चिंता थी कि उसका अपना भविष्य प्रभावित हो सकता है। ऐसा होने पर, मैंने उसके फैसले का सम्मान किया। मैंने कहा, “ठीक है। मैं तलाक के लिए सहमत हूँ। कब चलें?” वह भी दंग रह गया और मुझसे पूछा, “क्या तुमने इस बारे में सोच लिया है? तुम्हें भविष्य में सच में पछतावा नहीं होगा?” मैंने कहा, “हर कोई अपनी पसंद बना सकता है और हर किसी का अपना रास्ता होता है। मुझे इसका पछतावा नहीं होगा!” बस इसी तरह हम तलाक की कार्यवाही से गुजरे। जब हम नागरिक मामलों के ब्यूरो से निकले और वापस कार में बैठे, तो मुझे लगा जैसे कोई भारी बोझ उतर गया हो। लेकिन उसने रोते हुए कहा, “यह तलाक मेरे जीवन की सबसे दुखद घटना रही है। मैं सच में तुमसे तलाक नहीं लेना चाहता था, लेकिन तुमने परमेश्वर में विश्वास रखने का रास्ता चुना, इसलिए मेरे पास कोई विकल्प नहीं था।” मैंने उसके चेहरे पर आँसुओं की दो लकीरें देखीं और चुपचाप आह भरी। मैंने मन ही मन सोचा, “तुम परमेश्वर में विश्वास नहीं रखते, इसलिए तुम नहीं समझते। यह सब कम्युनिस्ट पार्टी के कारण हुआ। यह परमेश्वर का प्रतिरोध करती है, परमेश्वर का अनुसरण करने वालों पर अत्याचार करती है और निराधार अफवाहें फैलाती है, लोगों को परमेश्वर का अनुसरण करने से रोकने के लिए परिवार के सदस्यों का उपयोग करती है। तुम कम्युनिस्ट पार्टी की दुष्टता की असलियत को नहीं समझते, कम्युनिस्ट पार्टी की व्यवस्था में एक अधिकारी के रूप में काम करने और अपने करियर को आगे बढ़ाने का विकल्प चुनने पर जोर देते हो। हम एक साथ कैसे चल सकते थे?” गाड़ी आगे बढ़ती रही, लेकिन मैं जानती थी कि हम अंततः अलग हो जाएँगे और अलग-अलग दिशाओं में जाएँगे।

तब से मैं आखिरकार बिना किसी बाधा के, स्वतंत्र रूप से परमेश्वर में विश्वास रखने और अपना कर्तव्य निभाने में सक्षम हुई। मैं परमेश्वर की अगुआई के लिए बहुत आभारी हूँ कि उसने मुझे कदम-दर-कदम विवाह और परिवार के जाल से मुक्त होने में मदद की।


36. अपना कर्तव्य अच्छे से निभाना परमेश्वर द्वारा सौंपा गया मिशन है

चिंगतियान, चीन

मेरे परिवार की आर्थिक हालत बहुत अच्छी नहीं थी। जब मैं बहुत छोटी थी, तो मेरे पिता मुझे और मेरे छोटे भाई को स्कूल भेजने के लिए पैसे कमाने के लिए घर से दूर काम करते थे। वे बहुत कम खर्च करते थे और बीमार होने पर भी आराम नहीं करते थे। अपनी छोटी और नासमझ उम्र में, मुझे लगता था कि मेरे पिता ने हमें पालने के लिए बहुत दुख उठाए हैं, इसलिए मैंने ठान लिया था कि बड़ी होकर मैं अपने पिता के प्रति संतानोचित बनूँ। हालाँकि मैं छोटी थी, फिर भी मैं जितना हो सकता था, अपने माता-पिता के कामों में मदद करती थी, घर पर कपड़े धोती, खाना बनाती और अपने भाई की देखभाल करती थी, और हमारे पड़ोसी मेरी तारीफ करते हुए कहते थे, “यह लड़की कितनी समझदार और मेहनती है!” जब मैं बड़ी हुई, तो मैं हर महीने अपनी कमाई में से बस थोड़े से पैसे अपने खर्च के लिए रखती और बाकी अपने माता-पिता को दे देती थी, और मैं अक्सर अपने माता-पिता के लिए कपड़े, खाना और दूसरी जरूरी चीजें भी खरीदती थी। कभी-कभी मेरे पिता मेरे खरीदे हुए नए कपड़े पहनते और खुशी-खुशी रिश्तेदारों और पड़ोसियों से कहते, “देखो, देखो मेरी बेटी मेरे लिए क्या लाई है!” अपने माता-पिता को इतना खुश देखकर मुझे भी खुशी होती थी।

2009 में, मैंने परमेश्वर को पाया और आखिरकार कलीसिया में एक कर्तव्य जिम्मा ले लिया। उस समय, जहाँ मैं अपना कर्तव्य निभा रही थी, वह जगह घर के पास थी, इसलिए मैं अक्सर अपने माता-पिता से मिलने जा पाती थी। 2013 तक, सीसीपी की पुलिस को परमेश्वर में मेरे विश्वास के बारे में पता चल गया और वे मुझे गिरफ्तार करने मेरे घर आ गए, जिसके बाद मैं घर नहीं जा सकी। नवंबर 2017 में, मुझे पता चला कि मेरे पिता का कार एक्सीडेंट हो गया है और उनकी कलाई टूट गई है। यह सुनकर, मैं बेचैन हो गई, और मैं अपने पिता को देखने घर जाना चाहती थी। मैंने यह भी सुना कि जिस ड्राइवर ने उन्हें टक्कर मारी थी, उसने जिम्मेदारी लेने से इनकार कर दिया, और उन्हें अदालत जाना पड़ेगा। मैं बहुत चिंतित थी, सोचने लगी, “मेरा भाई घर पर नहीं है, और मेरी माँ को मेरे पिता की देखभाल करने के साथ-साथ इन सब चीजों को भी सँभालना है। क्या वह यह सब सँभाल पाएगी? अगर मैं घर पर होती, तो मैं अपने पिता की देखभाल में मदद कर सकती थी, लेकिन घर में इतनी बड़ी घटना होने के बावजूद मैं उनका बोझ नहीं बाँट सकती।” मुझे लगा जैसे मैंने उनके कर्ज तले बिल्कुल दबी हूँ, और मैं सच में घर जाकर अपने पिता की देखभाल करना चाहती थी, लेकिन मुझे गिरफ्तार होने का डर था, इसलिए मैंने बिना सोचे-समझे वापस जाने की हिम्मत नहीं की। लेकिन मैंने सोचा, “अगर मैं अस्पताल में अपने पिता से मिलने नहीं गई, तो क्या मेरे रिश्तेदार और दोस्त मुझे इंसानियत और जमीर की कमी के लिए नहीं कोसेंगे?” मैं बहुत परेशान थी और बस घर वापस जाना चाहती थी। इसलिए मैंने अपने काम खत्म करने के लिए ओवरटाइम काम किया, और बारहवें चंद्र महीने की 29 तारीख को मैं खतरा मोल लेकर घर के लिए निकली।

जब तक मैं घर पहुँची, मेरे पिता को अस्पताल से छुट्टी मिल चुकी थी, और जब मैंने अपने पिता को अच्छी तरह से ठीक होते देखा, तो आखिरकार मुझे सुकून मिला। मेरे पिता मुझे देखकर बहुत खुश हुए, लेकिन कुछ ही देर बाद, उनका चेहरा चिंता से घिर गया क्योंकि कुछ घंटे पहले ही पुलिस ने मेरे पिता को फोन किया था, और उनसे परमेश्वर में मेरी आस्था के बारे में पूछताछ करने के लिए हमारे गृहनगर लौटने को कहा था। पुलिस के उत्पीड़न का सामना करते हुए, हमारा परिवार बहुत दमित और असहाय महसूस कर रहा था। मेरे पिता के जाने के बाद, मेरी माँ ने मुझे बताया कि पुलिस स्टेशन साल में कई बार मेरे बारे में पूछताछ करने के लिए घर फोन करता रहा है, और वे अक्सर मेरे दादा-दादी के घर जाकर उन्हें परेशान करते थे। उन्होंने यह भी बताया कि हर नए साल और छुट्टियों में पुलिस पूछती थी कि क्या मैं घर आई हूँ। अपनी माँ से यह सुनकर मुझे बहुत गुस्सा आया। मुझे उम्मीद नहीं थी कि मेरे घर छोड़ने के बाद से पुलिस इतने सालों से मुझे ढूँढ़ रही होगी, और वे नए साल पर भी मेरे माता-पिता को परेशान करेंगे। लेकिन साथ ही, मुझे डर था कि पुलिस मुझे घर पर गिरफ्तार करने आ जाएगी, और घर पर बिताए दो दिनों में मैं हर समय सहमी हुई थी। मैं अपने पिता के वापस आने का इंतजार करना चाहती थी ताकि मैं उनसे फिर से मिल सकूँ, लेकिन तीसरे दिन तक भी वे वापस नहीं आए। मुझे बहुत बेचैनी हो रही थी, और मुझे लगा कि मैं जितने ज्यादा दिन घर पर रहूँगी, खतरा उतना ही बढ़ता जाएगा, इसलिए मैं जल्दी से चली गई। जब मैं वापस उस जगह पहुँची जहाँ मैं अपना कर्तव्य निभा रही थी, तो मैं घर पर हुई घटनाओं के बारे में सोचती रही और शांत नहीं हो पा रही थी। मैंने सोचा, “दूसरे लोगों के बच्चे नए साल पर अपने माता-पिता से मिलने घर जाते हैं, और वे उनके लिए कुछ पौष्टिक चीजें लाते हैं, और उनके साथ घर-परिवार की बातें करते हैं और दिल की बात करते हैं, लेकिन मैं मुश्किल से ही घर जा पाती हूँ और अपने माता-पिता के साथ ज्यादा समय नहीं बिता सकती। ऊपर से, पुलिस मेरी वजह से उन्हें परेशान करती रहती है। मुझे यह भी नहीं पता कि जब मेरे पिता वापस जाएँगे तो पुलिस उनके साथ कैसा व्यवहार करेगी।” मुझे बहुत दुख हुआ। हालाँकि मैं अपना कर्तव्य निभा रही थी, लेकिन जब भी मैं अपने माता-पिता के बारे में सोचती, तो मेरा मन बेचैन हो जाता।

बाद में मैंने परमेश्वर के वचनों का एक अंश पढ़ा, और मेरी दशा में थोड़ा सुधार हुआ। सर्वशक्तिमान परमेश्वर कहता है : “कुछ माता-पिताओं को ऐसा आशीष मिला होता है और ऐसी नियति होती है कि वे घर-परिवार का आनंद लेते हुए एक बड़े और समृद्ध परिवार की खुशियाँ भोगें। यह परमेश्वर की संप्रभुता है और परमेश्वर से मिला आशीष है। कुछ माता-पिताओं की नियति ऐसी नहीं होती; परमेश्वर ने उनके लिए ऐसी व्यवस्था नहीं की होती। उन्हें एक खुशहाल परिवार का आनंद लेने, या अपने बच्चों को अपने साथ रखने का आनंद लेने का सौभाग्य प्राप्त नहीं है। यह परमेश्वर का आयोजन है और लोग इसे जबरदस्ती हासिल नहीं कर सकते। चाहे कुछ भी हो, अंततः जब संतानोचित शील की बात आती है, तो लोगों को कम से कम समर्पण की मानसिकता रखनी चाहिए। यदि वातावरण अनुमति दे और तुम्हारे पास ऐसा करने के साधन हों, तो तुम अपने माता-पिता के प्रति संतानोचित दायित्व निर्वाह दिखा सकते हो। अगर वातावरण उपयुक्त न हो और तुम्हारे पास साधन न हों, तो तुम्हें जबरन ऐसा करने की कोशिश नहीं करनी चाहिए। इसे क्या कहते हैं? (समर्पण।) इसे समर्पण कहा जाता है। यह समर्पण कैसे आता है? समर्पण का आधार क्या है? यह परमेश्वर द्वारा व्यवस्थित और परमेश्वर द्वारा शासित इन सभी चीजों पर आधारित है। यद्यपि लोग चुनना चाह सकते हैं, लेकिन वे ऐसा नहीं कर सकते, उन्हें चुनने का अधिकार नहीं है, और उन्हें समर्पण करना चाहिए। जब तुम महसूस करते हो कि लोगों को समर्पण करना चाहिए और सब कुछ परमेश्वर द्वारा आयोजित है, तो क्या तुम्हें अपने हृदय में शांति महसूस नहीं होती? (हाँ।) क्या तुम्हारी अंतरात्मा तब भी धिक्कार का अनुभव करती रहेगी? उसे अब लगातार धिक्कार की अनुभूति नहीं होगी, और अपने माता-पिता के प्रति संतानोचित दायित्वों का निर्वाह न कर पाने का विचार अब तुम पर हावी नहीं होगा। इतने पर भी कभी-कभी तुम्हें ऐसा महसूस हो सकता है क्योंकि मानवता में ये एक तरह से सामान्य विचार या सहज प्रवृत्ति है और कोई भी इससे बच नहीं सकता” (वचन, खंड 3, अंत के दिनों के मसीह के प्रवचन, सत्य वास्तविकता क्या है?)। परमेश्वर के वचन पढ़ने के बाद, मैं समझ गई कि माता-पिता इस जीवन में अपने बच्चों के कारण कितना आशीष पाते हैं, और वे अपने बच्चों के लिए कितना दुख उठाते हैं, यह सब परमेश्वर द्वारा पूर्वनिर्धारित है। कुछ माता-पिता जीवन भर अपने बच्चों के साथ रहते हैं और पारिवारिक सुख का आनंद लेते हैं, जबकि दूसरों का जीवन ऐसा नहीं होता। इन सभी चीजों में परमेश्वर की संप्रभुता और व्यवस्थाएँ शामिल हैं। जब मेरे पिता का कार एक्सीडेंट हुआ, तो शुरू में, गलती करने वाले ड्राइवर ने जिम्मेदारी लेने से इनकार कर दिया, लेकिन अप्रत्याशित रूप से, वहाँ से गुजर रहे एक पत्रकार ने उस सड़क दुर्घटना का खुलासा कर दिया। बाद में, मेरी माँ को अस्पताल में एक वकील मिला जिसने मुकदमे में स्वेच्छा से मदद की, और मामला आसानी से सुलझ गया। इससे मुझे एहसास हुआ कि माता-पिता अपने जीवन में किन चीजों का अनुभव करते हैं, वे कितने आशीषों का आनंद लेते हैं और कितना दुख सहते हैं, यह सब परमेश्वर ने पहले से ही तय कर रखा है। इन बातों का इस बात से कोई लेना-देना नहीं है कि बच्चे अपने माता-पिता के पास हैं या नहीं, और मुझे परमेश्वर के वचनों के आधार पर चीजों को देखना चाहिए, अपने माता-पिता को परमेश्वर के हाथों में सौंपना चाहिए, परमेश्वर की संप्रभुता के प्रति समर्पण करना चाहिए, और अपना कर्तव्य पूरा करना चाहिए। यही बुद्धिमानी का चुनाव है। मैंने यह भी सोचा कि इस मुलाकात के दौरान अपने माता-पिता को कुछ भावनात्मक सांत्वना देने के अलावा, मैं उनके लिए और कुछ नहीं कर सकती थी। इसके विपरीत, अगर मैं घर पर गिरफ्तार हो जाती, तो न केवल मैं अपना कर्तव्य नहीं निभा पाती, बल्कि इससे मेरे जीवन को भी नुकसान पहुँचता, और मुझे गिरफ्तार होते देखकर मेरे माता-पिता और भी ज्यादा परेशान और दुखी होते। भविष्य में, जब कुछ हो तो मुझे और अधिक प्रार्थना करनी चाहिए और परमेश्वर को खोजना चाहिए, और अब भावनाओं के आधार पर काम नहीं करना चाहिए।

अगस्त 2023 में एक दिन, मुझे अपने छोटे भाई का एक पत्र मिला, जिसमें लिखा था कि मेरे पिता को दो साल पहले कोरोनरी हृदय रोग हो गया था, और उन्हें हमेशा डर लगा रहता था कि कहीं एक दिन वे मुझे देखे बिना अचानक दुनिया से न चले जाएँ। उसने यह भी बताया कि हमारे पिता अवसाद में चले गए थे, क्योंकि उन्हें हमेशा शक रहता था कि मुझे पुलिस ने गिरफ्तार कर लिया है और प्रताड़ित किया है, और वे अक्सर मेरे साथ कुछ बुरा होने के सपने देखते थे। वे अक्सर परिवार वालों से कहते थे कि उन्हें मेरी याद आती है, और यह कहते-कहते रो पड़ते थे। जब मैंने पत्र पढ़ा, तो मेरा दिमाग सुन्न हो गया। मुझे विश्वास नहीं हो रहा था कि पत्र में जिस व्यक्ति का वर्णन किया गया है, वह मेरे पिता हैं। मैंने सोचा, “मेरे पिता हमेशा स्वस्थ रहे हैं। उन्हें अचानक कोरोनरी हृदय रोग और साथ में अवसाद भी कैसे हो गया? जब भी मेरे पिता मेरा जिक्र करते हैं, तो वे रोते हैं और कहते रहते हैं कि उन्हें मेरी कितनी याद आती है। क्या उनकी यह बीमारी मेरी चिंता करने की वजह से हुई है? क्या मेरे लिए उनका लगातार डर ही उनके अवसाद का कारण बना?” मेरा दिल टूट रहा था और मेरी आँखों में आँसू भर आए। मैंने सोचा कि मेरे माता-पिता ने कितनी मेहनत से मुझे पाला है, और यह उनके लिए कितना मुश्किल रहा होगा। मैं न केवल उनकी देखभाल नहीं कर रही थी, बल्कि मेरे कारण उन्हें सीसीपी ने परेशान भी किया था। वे मेरे बारे में चिंता कर रहे थे और डर में जी रहे थे, और मेरे पिता को तो अवसाद भी हो गया था। रिश्तेदार और दोस्त निश्चित रूप से मुझे डाँटेंगे, मुझे एहसान-फरामोश और बे-जमीर कहेंगे। मेरे जमीर ने बहुत दोषी महसूस किया। मैंने यह भी सोचा कि गंभीर कोरोनरी हृदय रोग जानलेवा हो सकता है। इस बीमारी में भावनात्मक उत्तेजना बिल्कुल भी ठीक नहीं है, और मेरे पिता हमेशा मेरी चिंता करते रहते हैं और उनका मिजाज खराब रहता है, उनकी जान किसी भी पल खतरे में पड़ सकती है! अगर वे इसी तरह अवसाद में रहे, तो क्या वे अपना मानसिक संतुलन खो देंगे? मैं आगे सोचने की हिम्मत नहीं कर पा रही थी। मेरी आँखों से आँसू बेकाबू होकर बहने लगे, और मुझे दिल में चुभन जैसी असहनीय पीड़ा महसूस हुई। मैंने यहाँ तक सोचा, “अगर मुझे उस समय अगुआ नहीं चुना गया होता, तो मुझे बार-बार सभा के लिए बाहर नहीं जाना पड़ता और न ही पुलिस मेरी निगरानी करती और मेरा पीछा करती। अगर ऐसा नहीं हुआ होता, तो मुझे घर नहीं छोड़ना पड़ता, और जब मेरे माता-पिता बीमार पड़ते, तो मैं उनकी देखभाल के लिए उनके पास रह सकती थी, और मेरे पिता मेरी चिंता करने और मुझे याद करने से अवसाद में नहीं जाते।” अगले कुछ दिनों तक, मैं अपने माता-पिता के प्रति अपराध-बोध में डूबी रही, मेरी दशा बहुत खराब थी, और मेरा मन अपना कर्तव्य निभाने में नहीं लग रहा था। कभी-कभी, मेरे दिमाग में एक विचार आता था : “अगर मैं घर जाकर अपने पिता को दिखा दूँ कि मैं ठीक हूँ, तो शायद उन्हें अच्छा लगे और वे जल्दी ठीक हो जाएँ।” इन बातों के बारे में सोचने से मेरा मन बहुत बेचैन हो जाता था। अपनी पीड़ा में, मैं प्रार्थना करने के लिए परमेश्वर के सामने आई, “परमेश्वर, मैं जानती हूँ कि ऐसी बातें तेरी अनुमति से होती हैं, और मुझे तेरी इच्छा खोजनी चाहिए, लेकिन मैं भावनाओं से बेबस हूँ और लगातार अपने माता-पिता के बारे में चिंता करती हूँ। मैं बहुत पीड़ा में हूँ। कृपया सत्य खोजने और भावनाओं के बंधन से मुक्त होने में मेरा मार्गदर्शन कर।”

बाद में, मैंने परमेश्वर के वचन पढ़े : “अगर तुम अपना कर्तव्य निभाने के लिए घर छोड़कर नहीं गए होते और अपने माता-पिता के साथ ही रह रहे होते, तो क्या तुम उन्हें बीमार पड़ने से रोक सकते थे? (नहीं।) क्या यह तुम्हारे वश में है कि तुम्हारे माता-पिता जीवित रहें या मर जाएँ? क्या उनका अमीर या गरीब होना तुम्हारे वश में है? (नहीं।) तुम्हारे माता-पिता को जो भी रोग हो, वह इस वजह से नहीं है कि वे तुम्हें बड़ा करने में बहुत थक गए, या उन्हें तुम्हारी याद आई; उन्हें विशेष रूप से तुम्हारे कारण कोई भी बड़ी, गंभीर बीमारी या जानलेवा स्थिति नहीं हो जाएगी। यह उनका भाग्य है, और इसका तुमसे कोई लेना-देना नहीं है। तुम चाहे कितने भी संतानोचित क्यों न हो या तुम उनकी कितनी भी ध्यान से देखभाल क्यों न करो, ज्यादा-से-ज्यादा तुम बस उनके दैहिक कष्ट और दायित्वों को जरा-सा कम कर सकोगे। लेकिन वे कब बीमार पड़ेंगे, उन्हें कौन-सी बीमारी होगी, उनकी मृत्यु कब और कहाँ होगी—क्या इन चीजों का इस बात से कोई लेना-देना है कि तुम उनके साथ रहकर उनकी देखभाल कर रहे हो या नहीं? नहीं, नहीं है। अगर तुम संतानोचित हो, अगर तुम बेपरवाह एहसान-फरामोश नहीं हो और तुम उनकी देखभाल करते हुए पूरा दिन उनके साथ बिताते हो, तो क्या वे बीमार नहीं पड़ेंगे? क्या वे नहीं मरेंगे? अगर उन्हें बीमार पड़ना ही है, तो क्या वे कैसे भी बीमार नहीं पड़ेंगे? अगर उन्हें मरना ही है, तो क्या वे कैसे भी नहीं मर जाएँगे? क्या यह सही नहीं है?” (वचन, खंड 6, सत्य के अनुसरण के बारे में, सत्य का अनुसरण कैसे करें (17))। “तुम हमेशा सोचते हो कि तुम्हारे माता-पिता ने जो सब-कुछ सहा और जिस चीज का सामना किया है, उसका संबंध तुमसे है और तुम्हें उनकी पीड़ा हल्की करने के लिए उनकी चिंताओं का बोझ बाँटना चाहिए; तुम हमेशा अपने कंधों पर जिम्मेदारी डालते हो, हमेशा इनसे जुड़ जाना चाहते हो। क्या यह विचार सही है? (नहीं।) क्यों? ... मनुष्य के जीवन में जन्म, बुढ़ापा, बीमारी और मृत्यु का अनुभव करना और छोटी-बड़ी तरह-तरह की बातों का सामना करना बहुत सामान्य है। अगर तुम एक वयस्क हो तो तुम्हें इन मामलों को शांत और सही ढंग से देखना चाहिए। अपने माता-पिता की देखभाल न कर पाने के कारण खुद को बहुत ज्यादा दोष मत दो या बहुत ज्यादा कर्जदार महसूस मत करो और इससे भी बढ़कर, इस मामले में बहुत ज्यादा ऊर्जा मत लगाओ, जिससे तुम्हारे सत्य के अनुसरण और तुम्हारे कर्तव्य के उचित निर्वहन पर असर पड़े। कुछ लोग सोचते हैं कि माता-पिता अपने बच्चों की याद सताने के कारण बीमार पड़ते हैं। क्या ऐसा है? कुछ लोगों के बच्चे साल भर उनके साथ रहते हैं, फिर भी क्या वे बीमार नहीं पड़ते हैं? लोगों को जीवन में कब और कौन-सी बीमारियाँ होती हैं, यह सब परमेश्वर के हाथ के आयोजन हैं और इसका इससे कोई लेना-देना नहीं है कि उनके बच्चे उनके साथ हैं या नहीं। अगर परमेश्वर ने तुम्हारे माता-पिता के भाग्य में बीमार पड़ना तय नहीं किया है तो अगर तुम उनके साथ नहीं भी हो तो भी उन्हें कुछ नहीं होगा। अगर उनके जीवन में किसी बीमारी या बड़ी विपत्ति का सामना करना तय है तो तुम उनके साथ रहकर भी इसमें क्या बदल सकते हो? वे फिर भी इसे टाल नहीं पाएंगे, है न? (हाँ।) बस इतना है कि उनके बच्चे होने के नाते चूँकि तुम्हारा अपने माता-पिता के साथ खून का रिश्ता है तो जब तुम उनके बीमार होने के बारे में सुनोगे तो तुम परेशान हो जाओगे। यह बहुत सामान्य है। लेकिन तुम्हें इस पर मनन करने की जरूरत नहीं है कि अपने माता-पिता को उनके दर्द से कैसे छुटकारा दिलाया जाए या उनकी मुश्किलें कैसे हल की जाएँ क्योंकि वे बीमारी या बड़ी विपत्ति का सामना कर रहे हैं। तुम्हारे माता-पिता इस तरह की चीजों का अनुभव कई बार कर चुके हैं। अगर परमेश्वर उन्हें इन मसलों से छुटकारा दिलाने के लिए किसी परिवेश का आयोजन करता है तो देर-सबेर वे पूरी तरह से गायब हो जाएँगे। अगर ये मुद्दे उनके लिए जीवन की बाधाएँ हैं और ये ऐसी चीजें हैं जिनका उन्हें अनुभव करना ही है, तो वे उनसे बच नहीं सकते और यह परमेश्वर पर निर्भर है कि उन्हें कब तक इनका अनुभव करना है; लोग इसे बदल नहीं सकते हैं। अगर तुम अपनी ताकत के भरोसे इन मसलों को हल करना चाहते हो और उनके कारणों और परिणामों का विश्लेषण और जाँच करना चाहते हो तो यह एक मूर्खतापूर्ण विचार है और यह अनावश्यक है” (वचन, खंड 6, सत्य के अनुसरण के बारे में, सत्य का अनुसरण कैसे करें (17))। परमेश्वर ने यह स्पष्ट कर दिया है कि माता-पिता के बीमार होने के मामले से कैसे निपटा जाए। किसी व्यक्ति का भाग्य कैसे सामने आता है, क्या वे बीमार पड़ेंगे, किस उम्र में बीमार पड़ेंगे, उन्हें किस तरह की बीमारी होगी, क्या वे उससे मर जाएँगे, उनकी उम्र कितनी लंबी होगी, वगैरह—ये सब परमेश्वर ने पहले से ही तय कर रखा है। कोई भी व्यक्ति इन बातों में दखल नहीं दे सकता और न ही उन्हें बदल सकता है। ऊपरी तौर पर, ऐसा लग रहा था कि मेरे पिता मुझे याद करने की वजह से बीमार हो गए, लेकिन असल में, परमेश्वर ने यह पहले से ही तय कर रखा था कि वे अपने जीवन के इस पड़ाव पर इस बाधा का अनुभव करेंगे। मेरे लिए अपने पिता की बीमारी की सारी जिम्मेदारी अपने ऊपर लेना पूरी तरह से तर्कहीन था, और यह तथ्यों के अनुरूप नहीं था। मैंने सोचा कि कैसे मेरे चचेरे भाई-बहन अपने माता-पिता के साथ रहते थे और उनकी देखभाल करते थे, लेकिन मेरी बुआ को कुछ साल पहले उच्च रक्तचाप और अस्थमा हो गया, और मेरे फूफा भी एक गंभीर बीमारी से पीड़ित हो गए थे। यह दिखाता है कि भले ही बच्चे अपने माता-पिता के पास रहें, इससे कुछ नहीं बदलता। इसके अलावा, लोग केवल मांस और खून के बने हैं, और चूँकि इंसान धरती का अनाज खाते हैं, इसलिए वे किसी न किसी समय बीमार जरूर पड़ेंगे। मेरे पिता साठ साल के आस-पास थे, और इस उम्र में, उनका शरीर खराब हो रहा था और उनकी प्रतिरक्षा प्रणाली कमजोर हो रही थी, इसलिए उनके लिए ऐसी बीमारियाँ होना सामान्य था जो आमतौर पर अधेड़ और बुजुर्ग लोगों को होती हैं। कई बुजुर्ग लोग उच्च रक्तचाप, मधुमेह और हृदय रोग से पीड़ित होते हैं। जब मैं घर पर थी, तो मैंने अपने पिता को बहुत ज्यादा धूम्रपान और शराब पीते देखती थी, और उनकी दिनचर्या अनियमित थी। मैंने उन्हें धूम्रपान और शराब छोड़ने में मदद करने के लिए कई तरीके आजमाए, और मैंने उन्हें उनके स्वास्थ्य के लिए फायदेमंद खाद्य पदार्थ खाने के लिए प्रोत्साहित किया, लेकिन उन्होंने कभी मेरी सलाह नहीं मानी। अगर मैं अपने पिता की इन अस्वास्थ्यकर आदतों को भी नहीं बदल सकती, तो मैं उनकी बीमारी के बारे में कुछ करने की उम्मीद कैसे कर सकती हूँ? साथ ही, मेरे आस-पास एक बहन थी जिसके माता-पिता को मधुमेह और उच्च रक्तचाप हो गया था। यह बहन एक डॉक्टर थी, और जब उसके माता-पिता बीमार हुए, तो उसने उन्हें सबसे अच्छी दवा और महँगे स्वास्थ्य पूरक दिए, और उसने उनके लिए सबसे अच्छा नर्सिंग होम ढूँढ़ने में कोई कसर नहीं छोड़ी। वह लगभग हर दिन अपने माता-पिता से मिलने जाती थी, और वह उनकी खाने से लेकर उनकी दिनचर्या तक की सभी जरूरतों का पूरा ध्यान रखती थी, लेकिन तब भी उसकी माँ को मधुमेह की जटिलताओं के कारण अपने पैर कटवाने पड़े, और उसके पिता को अल्ज़ाइमर रोग हो गया। मैं एक बुजुर्ग बहन को भी जानती थी जिनके बच्चे उनके साथ नहीं थे। वह लगभग अस्सी साल की थीं, लेकिन वे अभी भी बहुत स्वस्थ थीं, और उनकी स्वास्थ्य जाँच में हर बार सामान्य परिणाम आते थे। मैंने देखा कि हर किसी को अपने जीवन में कितना कुछ सहना पड़ता है, और क्या वे बीमारी की पीड़ा का अनुभव करते हैं, यह सब परमेश्वर के पूर्वनिर्धारण पर निर्भर करता है और इसे कोई नहीं बदल सकता। माता-पिता केवल इसलिए अधिक आशीष का आनंद नहीं लेंगे या बीमारी से नहीं बचेंगे क्योंकि उनके बच्चे उनकी देखभाल के लिए आस-पास हैं, और न ही वे इसलिए अधिक बीमार पड़ेंगे या अधिक पीड़ा सहेंगे क्योंकि उनके बच्चे उनकी देखभाल के लिए आस-पास नहीं हैं। इन तथ्यों से, मैंने देखा कि हर किसी का जीवन, उनके जन्म, बुढ़ापे, बीमारियों और मृत्यु से, पूर्वनिर्धारित है, जहाँ तक मेरे पिता की बीमारी की बात है, भले ही मैं उनके पास रहती, मैं कुछ भी नहीं बदल पाती। इन बातों को समझने के बाद, मेरा मन बहुत हल्का हो गया।

एक दिन, मैंने एक अनुभवजन्य गवाही वीडियो देखा, और उसमें परमेश्वर के वचनों का एक अंश था जो मेरे लिए बहुत मददगार था। सर्वशक्तिमान परमेश्वर कहता है : “गैर-विश्वासी दुनिया में एक कहावत है : ‘कौए अपनी माँओं को खाना दे कर उनका कर्ज चुकाते हैं, और मेमने अपनी माँओं से दूध पाने के लिए घुटने टेकते हैं।’ एक कहावत यह भी है : ‘जो व्यक्ति संतानोचित नहीं है, वह किसी पशु से बदतर है।’ ये कहावतें कितनी आडंबरपूर्ण लगती हैं! असल में, पहली कहावत में जिन घटनाओं का जिक्र है, कौओं का अपनी माँओं को खाना दे कर उनका कर्ज चुकाना, और मेमनों का अपनी माँओं से दूध पाने के लिए घुटने टेकना, वे सचमुच होती हैं, वे तथ्य हैं। लेकिन वे सिर्फ प्राणी जगत की परिघटनाएँ हैं। वह महज एक प्रकार का नियम है जो परमेश्वर ने विभिन्न जीवित प्राणियों के लिए बनाया है। मनुष्य सहित सभी जीवित प्राणी इस नियम का पालन करते हैं, और यह आगे दर्शाता है कि सभी जीवित प्राणियों का सृजन परमेश्वर ने किया है। कोई भी जीवित प्राणी न तो इस नियम को तोड़ सकता है, न इसके पार जा सकता है। शेर और बाघ जैसे अपेक्षाकृत खूंख्वार मांसभक्षी भी अपनी संतान को पालते हैं और वयस्क होने से पहले उन्हें नहीं काटते। यह पशुओं का सहजप्रवृत्ति है। वे जिस भी प्रजाति के हों, खूंख्वार हों या दयालु और भद्र, सभी पशुओं में यह सहजप्रवृत्ति होती है। इंसानों सहित सभी प्रकार के प्राणी इस सहजप्रवृत्ति और इस नियम का पालन करके ही अपनी संख्या बढ़ा और जीवित रह सकते हैं। अगर वे इस नियम का पालन न करें, या उनके पास यह नियम और यह सहजप्रवृत्ति न हो तो वे अपनी संख्या बढ़ाने और जीवित रहने में सक्षम नहीं होंगे। न यह जैविक खाद्य शृंखला रहेगी, न ही यह संसार रहेगा। क्या यह सच नहीं है? (है।) कौओं का अपनी माँओं को खाना दे कर उनका कर्ज चुकाना, और मेमनों का अपनी माँओं से दूध पाने के लिए घुटने टेकना ठीक यही दर्शाता है कि प्राणी जगत इस नियम का पालन करता है। सभी प्रकार के जीवित प्राणियों में यह सहजप्रवृत्ति होती है। संतान पैदा होने के बाद प्रजाति के नर या मादा उसकी तब तक देखभाल और पालन-पोषण करते हैं, जब तक वह वयस्क नहीं हो जाती। सभी प्रकार के जीवित प्राणी अपनी संतान के प्रति अपनी जिम्मेदारियाँ और दायित्व पूरे करने में सक्षम होते हैं और शुद्ध अंतःकरण और कर्तव्यनिष्ठा से अगली पीढ़ी को पाल-पोस कर बड़ा करते हैं। इंसानों के साथ तो ऐसा और अधिक होना चाहिए। इंसानों को मानवजाति उच्च प्राणी कहती है—अगर इंसान इस नियम का पालन न कर सकें और उनमें यह सहज प्रवृत्ति न हो तो वे पशुओं से बदतर हैं, है कि नहीं? इसलिए तुम्हारे माता-पिता ने तुम्हें बड़ा करते समय तुम्हारी चाहे जितनी भी देखभाल की हो या तुम्हारे प्रति चाहे जितनी भी जिम्मेदारियाँ पूरी की हों, वे बस वही कर रहे थे जो एक सृजित प्राणी को करना चाहिए—यह उनकी सहज प्रवृत्ति है। ... सभी प्रकार के जीवित प्राणियों और पशुओं में ये सहजप्रवृत्तियाँ और नियम होते हैं, और वे उनका बढ़िया पालन कर उन्हें पूर्णता तक कार्यान्वित करते हैं। यह ऐसी चीज है जिसे कोई भी व्यक्ति नष्ट नहीं कर सकता। कुछ विशेष पशु भी होते हैं, जैसे कि बाघ और सिंह। वयस्क हो जाने पर ये पशु अपने माता-पिता को छोड़ देते हैं, और उनमें से कुछ नर तो प्रतिद्वंद्वी भी बन जाते हैं, और जैसी जरूरत हो, वैसे काटते और लड़ते-झगड़ते हैं। यह सामान्य है, यह एक नियम है। वे भावनाओं पर ध्यान नहीं देते और वे लोगों की तरह भावनाओं में नहीं जीते, उन्हें बड़ा करने में उनके माता-पिता ने जो दयालुता दिखाई, वे हमेशा उसका कर्ज चुकाना नहीं चाहते, हमेशा यह चिंता नहीं करते कि अगर उन्होंने अपने माता-पिता के प्रति संतानोचित निष्ठा नहीं दिखाई, तो दूसरे लोग उनकी निंदा करेंगे, उन्हें फटकारेंगे, और पीठ पीछे उनकी आलोचना करेंगे। ऐसे विचार पशु जगत में नहीं होते। लोग ऐसी बातें क्यों करते हैं? इस वजह से कि समाज में और लोगों के समुदायों में ऐसे विभिन्न विचार और आमतौर पर अपनाए गए दृष्टिकोण हैं जो गलत होते हैं। इन चीजों से लोगों के प्रभावित हो जाने, क्षय होने और सड़-गल जाने के बाद उनके भीतर माता-पिता और बच्चे के रिश्ते की व्याख्या करने और उससे निपटने के अलग-अलग तरीके पैदा होते हैं, और आखिरकार वे अपने माता-पिता से लेनदारों जैसा बर्ताव करते हैं—ऐसे लेनदार जिनका कर्ज वे पूरी जिंदगी नहीं चुका सकेंगे। कुछ ऐसे लोग भी हैं जो अपने माता-पिता के निधन के बाद पूरी जिंदगी अपराधी महसूस करते हैं, इस बात के लिए अपराध बोध महसूस करते हैं कि वे अपने माता-पिता की दयालुता का बदला नहीं चुका पाए, क्योंकि कभी उन्होंने कुछ ऐसा काम किया जिससे उनके माता-पिता खुश नहीं हुए या वे उस राह पर नहीं चले जो उनके माता-पिता चाहते थे। मुझे बताओ, क्या यह ज्यादती नहीं है? लोग अपनी भावनाओं के बीच जीते हैं, तो इन भावनाओं से उपजने वाले तरह-तरह के विचारों से ही वे अतिक्रमित और परेशान हो सकते हैं” (वचन, खंड 6, सत्य के अनुसरण के बारे में, सत्य का अनुसरण कैसे करें (17))। परमेश्वर के वचन पढ़ने के बाद, मैं आखिरकार समझ गई कि यह विचार कि “कौए अपनी माँओं को खाना दे कर उनका कर्ज चुकाते हैं, और मेमने अपनी माँओं से दूध पाने के लिए घुटने टेकते हैं” परमेश्वर द्वारा सभी प्राणियों को दी गई सहज प्रवृत्ति को दर्शाता है। विभिन्न जानवरों में जब वे छोटे होते हैं तो स्वतंत्र रूप से जीवित रहने की क्षमता नहीं होती, और उन्हें जीवित रहने के लिए अपने माता-पिता की देखभाल की आवश्यकता होती है। यह अस्तित्व का एक नियम है जो सभी प्राणियों को प्रजनन करने और फलने-फूलने की अनुमति देता है। इंसान भी ऐसे ही हैं, माता-पिता का अपने बच्चों का पालन-पोषण करना एक सहज प्रवृत्ति है, और ऐसा करने में, वे माता-पिता के रूप में अपनी जिम्मेदारी और कर्तव्य को पूरा कर रहे हैं, और वे अपने बच्चों के प्रति कोई दयालुता नहीं दिखा रहे हैं। मैंने सोचा कि मेरे माता-पिता ने मुझे बहुत मेहनत और कठिनाई से पाला है, और खास तौर पर, जब मैंने अपने पिता को परिवार को सहारा देने और मुझे स्कूल भेजने के लिए पैसे कमाने के लिए कड़ी मेहनत करते देखा, कम खर्च में जीते और बीमार होने पर भी आराम करने से कतराते देखा, तो मैंने मेरे पिता द्वारा मुझे पालने के लिए चुकाई गई कीमत और सहे गए दुख को दयालुता माना, और यह मेरे दिल में अंकित हो गया। मैंने सोचा कि जब मैं बड़ी हो जाऊँगी, तो मैं उनके प्रति संतानोचित रहूंगी, नहीं तो मुझमें बिल्कुल भी जमीर नहीं होगा। और तो और, मैं “संतानोचित धर्मनिष्ठा का गुण सबसे ऊपर रखना चाहिए,” और “जो व्यक्ति संतानोचित नहीं है, वह किसी पशु से बदतर है,” जैसे विचारों से प्रभावित थी, और मैं अपने माता-पिता के प्रति संतानोचित होने को सबसे महत्वपूर्ण चीज मानती थी। जब मैंने सुना कि मेरे पिता का कार एक्सीडेंट हो गया है, तो मैं गिरफ्तार होने का खतरा उठाकर उनसे मिलने गई। जब मुझे पता चला कि मेरे पिता को कोरोनरी हृदय रोग और अवसाद हो गया है, मुझे लगा कि यह बीमारी सीसीपी के उस उत्पीड़न के कारण हुई है जो मैं ही उन पर लाई थी और मेरे लिए उनके डर और चिंता के कारण हुई है। नतीजतन, मैंने गहराई से दोषी महसूस किया, और मुझे शुरू में एक अगुआई का कर्तव्य सँभालने पर भी पछतावा हुआ। हालाँकि प्रार्थना के कारण मैंने अपना कर्तव्य नहीं छोड़ा और घर नहीं गई, लेकिन मैं अपने कर्तव्य के बारे में बिल्कुल नहीं सोच रही थी, और मैंने बस अपने कर्तव्य की रस्म अदायगी करनी शुरू कर दी। अब मैं समझ गई कि शैतान जो पारंपरिक विचार लोगों में डालता है, वे गुमराह करने वाले और भ्रष्ट करने वाले हैं, और वे लोगों को भावनाओं में जीने, परमेश्वर को धोखा देने, परमेश्वर से दूर होने का कारण बनते हैं, और अंततः परमेश्वर के उद्धार का अपना मौका खो देते हैं।

बाद में, मैंने परमेश्वर के और वचन पढ़े : “परमेश्वर ने यह नियत किया था कि तुम्हारे माता-पिता तुम्हारा पालन-पोषण करेंगे, लेकिन इसलिए नहीं कि तुम उनका कर्ज चुकाते हुए जीवन गुजार दो। इस जीवन में तुम्हारे पास अपनी जिम्मेदारियाँ और दायित्व हैं जो तुम्हें निभाने ही हैं, एक पथ है जिस पर तुम्हें चलना है; तुम्हारे पास अपना जीवन है। अपने जीवन में तुम्हें अपनी सारी ताकत अपने माता-पिता की नेक संतान होने और उनकी दयालुता का कर्ज चुकाने में नहीं लगा देनी चाहिए। अपने माता-पिता की नेक संतान होना बस एक चीज है जो तुम्हारे जीवन में तुम्हारे साथ रहती है। यह एक ऐसी चीज है जिससे स्नेह के मानवीय रिश्तों में बचा नहीं जा सकता है। लेकिन जहाँ तक यह बात है कि तुम्हारा और तुम्हारे माता-पिता का कैसा जुड़ाव नियत है और तुम लोग कितने लंबे समय तक साथ रह पाओगे, यह परमेश्वर के आयोजनों और व्यवस्थाओं पर निर्भर करता है। अगर परमेश्वर ने यह योजना बनाई है और व्यवस्था की है कि तुम और तुम्हारे माता-पिता अलग-अलग स्थानों पर रहोगे, कि तुम उनसे बहुत दूर रहोगे और साथ नहीं रह पाओगे तो इस जिम्मेदारी को पूरा करना तुम्हारे लिए बस एक तरह की लालसा ही है। अगर परमेश्वर ने यह व्यवस्था की है कि तुम्हारा आवास अपने माता-पिता के बहुत पास होगा और तुम उनकी बगल में रह पाओगे तो अपने माता-पिता के प्रति थोड़ी-सी जिम्मेदारियाँ निभाना और उन्हें थोड़ी-सी संतानोचित निष्ठा दिखाना ऐसी चीजें हैं जो तुम्हें करनी चाहिए—इस बारे में आलोचना करने लायक कुछ नहीं है। लेकिन अगर तुम अपने माता-पिता से अलग किसी और जगह हो, तुम्हारे पास उन्हें संतानोचित निष्ठा दिखाने का मौका या सही हालात नहीं हैं तो तुम्हें इसे शर्मनाक चीज मानने की जरूरत नहीं है। संतानोचित निष्ठा न दिखा पाने के कारण तुम्हें अपने माता-पिता को मुँह दिखाने में शर्मिंदा नहीं होना चाहिए, बात बस इतनी है कि तुम्हारे हालात इसकी अनुमति नहीं देते हैं। एक बच्चे के तौर पर तुम्हें समझना चाहिए कि तुम्हारे माता-पिता तुम्हारे लेनदार नहीं हैं। अगर तुम अपने माता-पिता की दयालुता का कर्ज चुकाने पर ही ध्यान देते हो यह ऐसे बहुत सारे कर्तव्यों के आड़े आएगा जो तुम्हें निभाने चाहिए। ऐसी बहुत-सी चीजें हैं जो तुम्हें अपने जीवन में अवश्य ही करनी चाहिए और तुम्हारे लिए वांछनीय ये कर्तव्य ऐसी चीजें हैं जो एक सृजित प्राणी को करनी चाहिए और जो तुम्हें सृष्टिकर्ता ने सौंपी हैं और इनका तुम्हारे माता-पिता के दयालुता का कर्ज चुकाने के साथ कोई लेना-देना नहीं है। अपने माता-पिता के प्रति संतानोचित निष्ठा दिखाना, उनका कर्ज चुकाना, उनकी दयालुता का बदला चुकाना—इन चीजों का तुम्हारे जीवन के उद्देश्य से कोई लेना-देना नहीं है। यह भी कहा जा सकता है कि तुम्हारे लिए अपने माता-पिता के प्रति संतानोचित निष्ठा दिखाना, उनका कर्ज चुकाना या उनके प्रति अपनी कोई भी जिम्मेदारी पूरी करना जरूरी नहीं है। दो टूक शब्दों में कहें तो जब तुम्हारे हालात इजाजत दें, तुम यह थोड़ा-बहुत कर सकते हो और अपनी थोड़ी-सी जिम्मेदारियाँ पूरी कर सकते हो; जब हालात इजाजत न दें तो तुम्हें ऐसा करने के लिए खुद को मजबूर करने की जरूरत नहीं है। अगर तुम अपने माता-पिता के प्रति संतानोचित निष्ठा दिखाने के लिए अपनी जिम्मेदारी नहीं निभा सकते हो तो यह कोई बड़ी गलती नहीं है, यह बस तुम्हारे जमीर और नैतिक न्याय के थोड़ा खिलाफ है और कुछ लोग तुम्हारी निंदा करेंगे—बस इतना ही। लेकिन कम से-कम, यह सत्य के खिलाफ नहीं है। अगर यह अपना कर्तव्य निभाने और परमेश्वर की इच्छा के अनुसार चलने की खातिर है तो तुम परमेश्वर द्वारा सराहे तक जाओगे। इसलिए जहाँ तक अपने माता-पिता के प्रति कर्तव्यनिष्ठ होने की बात है, अगर तुम सत्य को समझते हो और लोगों के लिए परमेश्वर की अपेक्षाओं को समझते हो तो भले ही तुम्हारी स्थितियाँ तुम्हें माता-पिता के प्रति कर्तव्यनिष्ठ होने की अनुमति न दें, तुम्हारा जमीर तुम्हें नहीं कोसेगा” (वचन, खंड 6, सत्य के अनुसरण के बारे में, सत्य का अनुसरण कैसे करें (17))। परमेश्वर के वचन पढ़ने के बाद, मैं समझ गई कि माता-पिता के प्रति संतानोचित होने को अपने जीवन का मिशन नहीं मानना चाहिए। अपने माता-पिता से जुड़े मामलों में, मुझे परमेश्वर की संप्रभुता और व्यवस्थाओं के प्रति समर्पित होना चाहिए, और अगर मुझे अपने माता-पिता के साथ रहने का मौका मिले, तो मुझे उनकी देखभाल करने और एक संतान के रूप में अपनी जिम्मेदारियों को पूरा करने की पूरी कोशिश करनी चाहिए। लेकिन अगर मेरे पास ऐसा मौका नहीं है, तो मुझे मन की शांति के साथ अपने कर्तव्यों को पूरा करने पर ध्यान देना चाहिए। मैं अपने माता-पिता की देखभाल इसलिए नहीं कर सकी क्योंकि मैं एक संतान के रूप में अपनी जिम्मेदारी पूरी करने को तैयार नहीं थी, ऐसा नहीं है, बल्कि इसलिए कि सीसीपी मेरा पीछा कर रही थी और मैं घर नहीं लौट सकती थी, और मुझे इसके लिए दोषी या निंदित महसूस करने की जरूरत नहीं थी। परमेश्वर ने अंत के दिनों में मेरे जन्म को पूर्वनिर्धारित किया और मुझे अपने सामने लाया, और मैंने परमेश्वर के इतने सारे वचनों के सिंचन और आपूर्ति का आनंद लिया है। अब राज्य के सुसमाचार के विस्तार के लिए एक महत्वपूर्ण क्षण है, और मुझे अपना दिल सुसमाचार के काम में लगाना चाहिए, अपना कर्तव्य पूरा करना चाहिए, और परमेश्वर के प्रेम का बदला चुकाना चाहिए। अगर मैं केवल माता-पिता के प्रति संतानोचित होने की कोशिश करूँ, और मैं एक सृजित प्राणी के रूप में अपनी जिम्मेदारी और मिशन को त्याग दूँ, तो मैं मेरे लिए परमेश्वर के पोषण, देखभाल और सुरक्षा को निराश करूँगी, और वह वास्तव में जमीर और इंसानियत की कमी होगी। परमेश्वर के वचन पढ़कर, मैं माता-पिता और बच्चों के बीच के रिश्ते को समझ गई, मैं अब शैतान के पारंपरिक विचारों से बंधी या विवश महसूस नहीं करती, मैंने अंदर से मुक्त महसूस किया, और मैं मन की शांति के साथ अपना कर्तव्य निभाने पर ध्यान केंद्रित करने में सक्षम हो गई। मैं तहे दिल से परमेश्वर का धन्यवाद करती हूँ!


37. मैंने अपनी दमनकारी भावनाओं पर कैसे काबू पाया

हुआ शुआंग, चीन

दिसंबर 2023 में, मुझे एक जिला अगुआ चुना गया। हर दिन, ऐसे बहुत से काम होते थे जिनका जायजा लेकर उन्हें लागू करना होता था। शुरू में मेरी मानसिकता काफी अच्छी थी। मैं जानती थी कि मुझमें बहुत-सी कमियाँ हैं, इसलिए मैंने आगे का रास्ता खोजने के लिए ऊपरी अगुआओं के मार्गदर्शन वाले पत्र पढ़ने पर ध्यान दिया। मैंने अपनी सहयोगी बहनों से भी चर्चा और बातचीत की, और धीरे-धीरे, मैं काम का जायजा लेना सीख गई। कुछ दिनों बाद, मेरी सहयोगी बहनों ने कहा कि हमें महीने के अंत में काम पर एक रिपोर्ट लिखनी है। देखते ही यह स्पष्ट था कि रिपोर्ट करने के लिए बहुत सारी मदें थीं, जैसे कि प्रत्येक कार्य की प्रगति कैसी थी, क्या उनमें कोई समस्या या विचलन था, साथ ही भाई-बहनों के कर्तव्यों में कमियाँ और कठिनाइयाँ और उनकी दशाएँ कैसी थीं। हमें इन सभी और अन्य चीजों की जाँच करनी और उन्हें स्पष्ट रूप से समझना था। हमें कार्य-योजनाएँ और समाधान भी लिखने थे। मुझे अचानक बहुत चिढ़ होने लगी, मैंने सोचा, “काम की रिपोर्ट में इतने सारे विवरण देने होते हैं; इसमें कितनी मेहनत लगेगी और कितना दिमाग खपेगा?” मैं जितना पढ़ती गई, उतनी ही घबराती गई। खासकर जब मैंने देखा कि ऐसे काम थे जिनसे मैं अपरिचित थी और ऐसे संबंधित सिद्धांत और पेशेवर कौशल थे जिनका मुझे अध्ययन करने और जिनसे परिचित होने के लिए समय और प्रयास लगाना था, तो मैंने मन में सोचा, “मैंने अभी-अभी यह कर्तव्य शुरू किया है, तो अगर मैं इस महीने की कार्य रिपोर्ट पूरी नहीं भी कर पाई, तो मैं मेरी सहयोगी बहनों पर भरोसा कर सकती हूँ। लेकिन अगले महीने, क्या मुझे यह सब खुद नहीं सँभालना पड़ेगा? उसमें तो बहुत मेहनत लगेगी और वह बहुत झंझट का काम होगा!” पिछले कुछ दिनों के रुके हुए काम के बारे में सोचकर मेरा सिर चकरा गया, और मैं सचमुच इस कर्तव्य से भागना चाहती थी। मैं जानती थी कि ये विचार परमेश्वर के इरादों के अनुरूप नहीं हैं, इसलिए मैंने परमेश्वर से प्रार्थना की और साथ ही यह समझने की कोशिश करती रही कि आगे कैसे बढूँ। लेकिन कभी-कभी, जब मैं अपनी बहनों को काम में समस्याओं पर चर्चा करते हुए सुनती, तो मैं जान-बूझकर भजन सुनने के लिए हेडफोन लगा लेती और उनकी चर्चाओं में शामिल नहीं होती थी। इस तरह मुझे समस्याओं को हल करने के बारे में सोचना नहीं पड़ता था, न ही चिंता और थकान होती थी।

जैसे-जैसे मैं काम में गहराई से उतरी, मुझे एहसास हुआ कि हर काम में बहुत सारे विवरण शामिल हैं, और उन सभी के लिए समाधान निर्धारित करने और अच्छे नतीजे पाने के लिए सावधानीपूर्वक सोचने की जरूरत है। यह कार्यभार मेरे पिछले, एक ही काम वाले कर्तव्य की तुलना में बहुत अधिक था, इसलिए मेरे मन में बहुत प्रतिरोध था, मैंने सोचा, “मैं भला खुद को इतना क्यों थकाऊँ और इतनी चिंता क्यों करूँ? एक ही काम वाला कर्तव्य करना कितना बेहतर था। तब मुझे हर दिन इतना दबाव नहीं झेलना पड़ता था!” मैं जितना अधिक शारीरिक आराम चाहती, अगुआ होना उतना ही थकाऊ लगता। उस दौरान मैं बहुत दबी हुई और परेशान महसूस करती थी, और अक्सर मेरा मूड खराब रहता था। जब मेरी सहयोगी बहनें मेरे साथ काम पर चर्चा करतीं, तो मैं बस संक्षिप्त और बेमन से जवाब देती, और फिर मैं बस अपने ही कामों में सिर खपाए रहती थी। मुझे एहसास हुआ कि मेरी दशा ठीक नहीं है, तो मैंने परमेश्वर से प्रार्थना की, “हे परमेश्वर, मैं हमेशा शिकायत करती हूँ कि यह कर्तव्य कितना चिंताजनक और थकाने वाला है। मैं अपनी देह के लिए आराम खोजती हूँ और खुशी-खुशी अपना कर्तव्य नहीं कर पाती हूँ। मैं इस दशा में नहीं रहना चाहती। कृपया मेरा मार्गदर्शन कर ताकि मैं अपने भ्रष्ट स्वभाव को जान सकूँ।” बाद में, मैंने परमेश्वर के वचनों का एक अंश पढ़ा और अपनी दशा के बारे में कुछ समझ हासिल की। सर्वशक्तिमान परमेश्वर कहता है : “कुछ लोग कहते हैं, ‘सभी कहते हैं कि विश्वासी स्वतंत्र और मुक्त होते हैं, विश्वासी विशेष रूप से प्रसन्न, शांतिपूर्ण और आनंदमय जीवन जीते हैं। मैं दूसरों की तरह खुशी और शांति से क्यों नहीं जी पाता? मुझे कोई आनंद महसूस क्यों नहीं होता? मैं इतना दमित और थका हुआ क्यों महसूस करता हूँ? दूसरे लोग इतना सुखी जीवन कैसे जीते हैं? मेरा जीवन इतना दयनीय क्यों है?’ बताओ, इसका क्या कारण है? उनका दमन किस कारण हुआ? (उनके भौतिक शरीर संतुष्ट नहीं थे और उनकी देह पीड़ित थी।) जब व्यक्ति का भौतिक शरीर पीड़ित होता है और उसे लगता है कि इसके साथ गलत किया गया है, अगर वह अपने दिलो-दिमाग में इसे स्वीकार सकता है, तो क्या उसे यह महसूस नहीं होगा कि उसकी शारीरिक पीड़ा अब उतनी बड़ी नहीं रही? अगर उसे अपने दिलो-दिमाग में सुख, शांति और आनंद मिलता है, तो क्या वह अभी भी दमित महसूस करेगा? (नहीं।) इसलिए यह कहना कि दमन शारीरिक पीड़ा के कारण होता है, अमान्य है। अगर दमन अत्यधिक शारीरिक पीड़ा के कारण उत्पन्न होता है, तो क्या तुम लोग पीड़ित नहीं हो? क्या तुम लोग इसलिए दमित महसूस करते हो कि तुम जैसा चाहे वैसा नहीं कर पाते? क्या तुम लोग इसलिए दमनात्मक भावनाओं में फँस जाते हो कि तुम जैसा चाहे वैसा नहीं कर पाते? (नहीं।) क्या तुम लोग अपने दैनिक कार्य में व्यस्त रहते हो? (कुछ हद तक व्यस्त रहते हैं।) तुम सभी काफी व्यस्त रहते हो, सुबह से शाम तक काम करते रहते हो। सोने और खाने के अलावा तुम अपना लगभग पूरा दिन कंप्यूटर के सामने बिताते हो, अपनी आँखें और मस्तिष्क थका देते हो, अपना शरीर थका देते हो, लेकिन क्या तुम दमित महसूस करते हो? क्या यह थकान तुम में दमन लाएगी? (नहीं।) लोगों के दमन का कारण क्या होता है? यह निश्चित रूप से शारीरिक थकान के कारण नहीं होता, तो इसका कारण क्या होता है? अगर लोग लगातार भौतिक सुख और खुशी की तलाश करते हैं, अगर वे लगातार भौतिक सुख और आराम के पीछे भागते हैं, और कष्ट नहीं उठाना चाहते, तो थोड़ा-सा भी शारीरिक कष्ट, दूसरों की तुलना में थोड़ा ज्यादा कष्ट सहना या सामान्य से थोड़ा ज्यादा काम का बोझ महसूस करना उन्हें दमित महसूस कराएगा। यह दमन के कारणों में से एक है। अगर लोग थोड़े-से शारीरिक कष्ट को बड़ी बात नहीं मानते और वे भौतिक आराम के पीछे नहीं भागते, बल्कि सत्य का अनुसरण करते हैं और परमेश्वर को संतुष्ट करने के लिए अपने कर्तव्य निभाने की कोशिश करते हैं, तो उन्हें अक्सर शारीरिक कष्ट महसूस नहीं होगा। यहाँ तक कि अगर वे कभी-कभी थोड़ा व्यस्त, थका हुआ या क्लांत महसूस करते भी हों, तो भी सोने के बाद वे बेहतर महसूस करते हुए उठेंगे और फिर अपना काम जारी रखेंगे। उनका ध्यान अपने कर्तव्यों और अपने काम पर होगा; वे थोड़ी-सी शारीरिक थकान को कोई महत्वपूर्ण मुद्दा नहीं मानेंगे। हालाँकि जब लोगों की सोच में कोई समस्या उत्पन्न होती है और वे लगातार शारीरिक सुख की तलाश में रहते हैं, किसी भी समय जब उनके भौतिक शरीर के साथ थोड़ी सी गड़बड़ होती है या उसे संतुष्टि नहीं मिल पाती, तो उनके भीतर कुछ नकारात्मक भावनाएँ पैदा हो जाती हैं। तो इस तरह का व्यक्ति जो हमेशा जैसा चाहे वैसा करना चाहता है और दैहिक सुख भोगना और जीवन का आनंद लेना चाहता है, जब भी असंतुष्ट होता है तो अक्सर खुद को दमन की इस नकारात्मक भावना में फँसा हुआ क्यों पाता है? (इसलिए कि वह आराम और शारीरिक आनंद के पीछे भागता है।) यह कुछ लोगों के मामले में सच है” (वचन, खंड 6, सत्य के अनुसरण के बारे में, सत्य का अनुसरण कैसे करें (5))। परमेश्वर के वचन पढ़ने के बाद, मुझे एहसास हुआ कि शारीरिक आराम पाने की मेरी चाहत पूरी न होने के कारण, मैं दमन और हताशा की नकारात्मक भावनाओं में जी रही थी और अपने कर्तव्य में हमेशा परेशान और चिड़चिड़ी रहती थी। पहले, जब एक ही काम वाला कर्तव्य करती थी, तो काम का बोझ बहुत ज़्यादा नहीं था, और मैं उसमें माहिर भी थी, इसलिए मैं उसे बड़ी सहजता से कर लेती थी। मेरा शरीर थकता नहीं था, और न ही दिल पर कोई बोझ होता था। अब, एक अगुआ के तौर पर, मुझे बहुत सारे काम की निगरानी करनी पड़ती थी और चिंता करने के लिए भी ज़्यादा बातें थीं और विचार करने और हल करने के लिए ज़्यादा समस्याएँ थीं। कई काम ऐसे थे जिनसे मैं परिचित नहीं थी, और मुझे यह भी नहीं पता था कि इन समस्याओं को कैसे हल किया जाए, इसलिए मुझे सब कुछ शुरू से सीखना पड़ा। इससे मैं दबी हुई और चिड़चिड़ी महसूस करने लगी, और इस स्थिति से भाग जाना चाहती थी। असल में, अगर मैं शारीरिक आराम और सुख-सुविधा के पीछे भागने के बजाय अपने कर्तव्य को प्राथमिकता देती, तो थक जाने पर भी, मुझे वह असहनीय नहीं लगता। मुझे एहसास हुआ कि मेरी सोच ही भटक गई थी।

बाद में, मैंने परमेश्वर के उन वचनों को खोजकर पढ़ा जो यह उजागर करते हैं कि लोग दबे हुए क्यों महसूस करते हैं। सर्वशक्तिमान परमेश्वर कहता है : “कुछ लोग अपने कर्तव्य करने और सत्य के बारे में संगति करने के लिए तैयार ही नहीं होते। उन्होंने कलीसियाई जीवन के साथ सामंजस्य नहीं बैठाया है, वे इससे सामंजस्य बैठाने में असमर्थ हैं और हमेशा खास तौर से दुखी और असहाय महसूस करते रहते हैं। खैर मैं उन लोगों से कहूँगा : तुम्हें जल्दी से चले जाना चाहिए। अपने लक्ष्य और दिशा तलाशने के लिए धर्मनिरपेक्ष दुनिया में जाओ और वह जीवन जिओ, जो तुम्हें जीना चाहिए। परमेश्वर का घर कभी किसी पर दबाव नहीं डालता। ... इस तरह के लोग हमेशा दमित महसूस करते हैं। स्पष्ट रूप से कहें तो उनकी इच्छा दैहिक सुख भोगने और अपनी इच्छाएँ पूरी करने की होती है। वे बहुत स्वार्थी हैं, वे सब-कुछ अपनी सनकों के अनुसार और जैसा चाहे वैसा करना चाहते हैं, नियमों की अवहेलना करते हैं और मामले सिद्धांतों के अनुसार नहीं सँभालते, बस अपनी भावनाओं, प्राथमिकताओं और इच्छाओं के आधार पर चीजें और अपने हितों के अनुसार कार्य करते हैं। उनमें सामान्य मानवता का अभाव होता है और ऐसे लोग अपने उचित कार्य पर ध्यान नहीं देते। जो लोग अपने उचित कार्य पर ध्यान नहीं देते, वे जो कुछ भी करते हैं, जहाँ भी जाते हैं, उसमें दमित महसूस करते हैं। यहाँ तक कि अगर वे अकेले भी रह रहे होते, तो भी वे दमित महसूस करते। अच्छे शब्दों में कहें तो ये लोग होनहार व्यक्ति नहीं होते और अपने उचित कार्य पर ध्यान नहीं देते। ज्यादा सटीक रूप से कहें तो उनकी मानवता असामान्य होती है और वे थोड़े सीधे-सादे होते हैं। अपना उचित कार्य करने वाले लोग कैसे होते हैं? वे भोजन, कपड़े, मकान और परिवहन जैसी अपनी बुनियादी जरूरतों को सरल तरीके से लेने वाले लोग होते हैं। अगर ये चीजें सामान्य मानक तक होती हैं, तो उनके लिए यही पर्याप्त होता है। वे जीवन में अपने मार्ग, मनुष्यों के रूप में अपने मिशन, अपने जीवन-दृष्टिकोण और मूल्यों के बारे में ज्यादा परवाह करते हैं। मंदबुद्धि लोग पूरे दिन किस बारे में सोचा करते हैं? वे उचित मामलों पर विचार न करके हमेशा इस बारे में सोचा करते हैं कि कैसे काम में ढिलाई बरतें, कैसे चालें चलें ताकि जिम्मेदारी से बच सकें, कैसे अच्छा खाएँ और मौज-मस्ती करें, कैसे शारीरिक आराम और सुख से रहें। इसलिए वे परमेश्वर के घर में अपने कर्तव्य करने की व्यवस्था और परिवेश में दमित महसूस करते हैं। परमेश्वर के घर में लोगों से अपने कर्तव्यों से संबंधित कुछ सामान्य और व्यावसायिक ज्ञान सीखने की अपेक्षा की जाती है, ताकि वे उन्हें बेहतर ढंग से निभा सकें। परमेश्वर के घर में लोगों से अपेक्षा की जाती है कि वे बार-बार परमेश्वर के वचनों को खाएँ-पिएँ ताकि वे सत्य की बेहतर समझ प्राप्त कर सकें, सत्य वास्तविकता में प्रवेश कर सकें और जान सकें कि प्रत्येक कार्य के लिए सिद्धांत क्या हैं। ये सभी चीजें जिनके बारे में परमेश्वर का घर संगति करता है और जिनका उल्लेख करता है, उन विषयों, व्यावहारिक मामलों आदि से संबंधित होते हैं, जो लोगों के जीवन और उनके द्वारा अपने कर्तव्य निभाने के दायरे में आती हैं, और वे लोगों को अपना उचित कार्य करने और सही मार्ग पर चलने में मदद करने के लिए होती हैं। ये व्यक्ति जो अपने उचित कार्य पर ध्यान नहीं देते और मनमर्जी करते हैं, ये उचित चीजें नहीं करना चाहते। जो कुछ भी वे चाहते हैं, उसे करके वे जो अंतिम लक्ष्य प्राप्त करना चाहते हैं, वह है शारीरिक सुख, आनंद और आराम, और किसी भी तरह से प्रतिबंधित या अपकृत न होना। वे जो चाहते हैं यह उसे पर्याप्त रूप से खा पाने और जैसा चाहे वैसा कर पाने के लिए होता है। यह उनकी मानवता की गुणवत्ता और उनके आंतरिक लक्ष्यों के कारण होता है कि वे अक्सर दमित महसूस करते हैं। चाहे तुम उनके साथ सत्य के बारे में कैसे भी संगति कर लो, वे नहीं बदलेंगे और उनके दमन का समाधान नहीं होगा। वे बस इसी तरह के लोग होते हैं; वे बस ऐसी चीजें हैं जो अपना उचित कार्य नहीं करतीं” (वचन, खंड 6, सत्य के अनुसरण के बारे में, सत्य का अनुसरण कैसे करें (5))। परमेश्वर के वचन पढ़ने के बाद, आखिरकार मुझे एहसास हुआ कि जो लोग हमेशा आराम में लिप्त रहते हैं और अपनी शारीरिक इच्छाओं को संतुष्ट करते हैं, वे अपने उचित काम पर ध्यान नहीं देते और उनसे कोई उम्मीद नहीं की जा सकती। ऐसे लोग बस अपनी इच्छाओं के अनुसार जीना चाहते हैं, लेकिन जब उचित काम करने की बात आती है, तो वे धूर्तता करते और चालाकी दिखाते हैं, और जब उन्हें चिंता करनी और देह से कष्ट उठाना पड़ता है तो वे दबे हुए और दुखी महसूस करते हैं। इन लोगों में अंतरात्मा और विवेक की कमी होती है। मैंने अपनी हाल की दशा को इसकी रोशनी में देखा। जब मैंने देखा कि हर दिन, मुझे विभिन्न कार्यों में मुद्दों और कठिनाइयों के बारे में सोचना और उन्हें हल करना पड़ता है और इसके लिए काफी दिमागी मेहनत की जरूरत होती है, तो मैं एक आसान और सरल कर्तव्य की कामना करने लगी ताकि मेरा शरीर अधिक आरामदायक हो सके। जब मैंने अपनी सहयोगी बहनों को काम पर चर्चा करते सुना, तो मैंने जानबूझकर भजन सुनने के लिए हेडफोन लगा लिए और चर्चा में शामिल नहीं हुई। जब मेरी बहनें काम के मुद्दों पर चर्चा करने के लिए मेरे पास आतीं, तो मैं उन्हें नज़रअंदाज़ करती थी और जब भी हो सकता था, उनसे बचती थी और अगर मैं सचमुच इससे बच नहीं पाती, तो मैं बस संक्षिप्त और बेमन से जवाब देती, जिससे कार्यों के कार्यान्वयन में गलतियाँ होतीं, और उन्हें दोबारा करना पड़ता था। ये मेरी देह में लिप्त रहने के परिणाम थे। मैंने उन लोगों के बारे में सोचा जो अपने उचित काम पर ध्यान देते हैं। जब कर्तव्य के कारण उन्हें चिंता करनी या बोझ उठाना पड़ता है, ज्ञान और पेशेवर कौशल सीखना और इनसे खुद को लैस करना पड़ता है, तो वे खुशी-खुशी अपना समय और ऊर्जा लगाते हैं, और वे परमेश्वर को संतुष्ट करने के लिए अपने कर्तव्यों को पूरा करने की कोशिश करते हैं। वहीं मैं लगातार आराम और सुख-सुविधा के पीछे भागती रही और जब कर्तव्यों के लिए मुझे चिंता करने या बोझ उठाने की जरूरत होती, तो मैं प्रतिरोधी महसूस करती और उनसे बचती थी। परमेश्वर ने मुझे एक अगुआ बनने का अवसर देकर मुझ पर अनुग्रह किया था और यह मेरे जीवन के विकास के लिए फायदेमंद था, क्योंकि एक अगुआ होने के लिए एक व्यक्ति को विभिन्न कार्यों में शामिल होना पड़ता है और खुद को सभी प्रकार के सिद्धांतों से लैस करना पड़ता है और कठिनाइयों का सामना करते समय, उन्हें सत्य सिद्धांतों को खोजना, अधिक प्रार्थना करना और परमेश्वर पर अधिक भरोसा करना पड़ता है। साथ ही, इसमें प्रासंगिक पेशेवर कौशल और ज्ञान सीखना, और अपनी समझ और अनुभव को व्यापक बनाना शामिल है, जिससे वे विभिन्न पहलुओं में प्रशिक्षण प्राप्त कर सकते हैं और अधिक तेजी से विकसित हो सकते हैं। यदि कोई व्यक्ति परमेश्वर के घर में विकसित हो सकता है और कोई काम सँभाल सकता है, तो वह एक उपयोगी व्यक्ति है। लेकिन मैं शारीरिक सुख-सुविधाओं में लिप्त रही, शारीरिक रूप से आराम से रहना चाहती थी, और किसी भी चीज़ में कोई प्रयास या विचार करने को तैयार नहीं थी। क्या मैं पूरी तरह से निकम्मी नहीं थी? कोई आश्चर्य नहीं कि परमेश्वर कहता है कि ऐसे लोग “भविष्यहीन,” “अपनी मानवता में असामान्य,” और “अक्ल के कच्चे” होते हैं। यह महसूस करते हुए, मैंने देखा कि मैं कितने दयनीय तरीके से जी रही थी, तो मैंने परमेश्वर से प्रार्थना की और एक संकल्प लिया, “हे परमेश्वर, मैं अपनी देह के खिलाफ विद्रोह करने और अपने उचित कर्तव्यों पर ध्यान केंद्रित करने को तैयार हूँ। अपने कर्तव्यों में, मैं अपनी विभिन्न कमियों को पूरा करने के लिए सत्य सिद्धांतों को खोजूँगी और पेशेवर कौशल और ज्ञान सीखूँगी और मैं आपके घर में एक उपयोगी व्यक्ति बनने का प्रयास करती हूँ!” बाद में, मेरी मानसिकता कुछ हद तक बदल गई। अपने कर्तव्यों को करने में मेरी दशा में भी काफी सुधार हुआ, और मैं अब पहले की तरह दबी हुई या चिड़चिड़ी महसूस नहीं करती थी। हालाँकि मुझे हर दिन बहुत काम करना पड़ता था, लेकिन मैंने अपनी पूरी कोशिश की और जब मेरे सामने कुछ ऐसा आया जो मुझे नहीं पता था कि कैसे करना है, तो मैंने खुद को प्रासंगिक सत्य सिद्धांतों और पेशेवर कौशल और ज्ञान से लैस किया। जब मैंने काम में समस्याएँ देखीं, तो मैंने उन्हें उठाया और अपनी सहयोगी बहनों के साथ समाधान पर चर्चा की।

मैंने सोचा कि मेरी दबी हुई भावनाएँ हल हो गई हैं। सब ठीक लग रहा था कि तभी एक दिन, एक महीने बाद, ऊपरी अगुआओं ने एक पत्र भेजा। उसमें लिखा था कि हमारे क्षेत्र की एक बहन पुलिस के निशाने पर थी। पुलिस ने गिरफ्तारी के लिए खास तौर पर इसी व्यक्ति का नाम लिया था, और हमें जल्दी से बहन को सूचित करना था, उसे छिपने के लिए कहना था। फिर हमें एक और पत्र मिला। उसमें लिखा था कि आस-पास की कलीसियाओं को सीसीपी द्वारा समन्वित गिरफ्तारियों का सामना करना पड़ा है। इसमें उस क्षेत्र के कई भाई-बहन शामिल थे जिनकी मैं निगरानी कर रही थी। इन दो खबरों को सुनकर, मुझे ऐसा लगा जैसे अचानक काले बादल सिर पर मँडरा रहे हों, और एक बार फिर, मैं दबी हुई और दुख की स्थिति में डूब गई। इन गिरफ्तारियों ने कलीसिया के विभिन्न कार्यों में काफी बाधाएँ पैदा कीं, और कई लोगों को सुरक्षा जोखिमों का सामना करना पड़ा और वे सामान्य रूप से अपने कर्तव्य नहीं कर सके। मैं जानती थी कि कलीसिया के काम को अच्छी तरह से करने के लिए, मुझे और भी अधिक सोचने और प्रयास करने की आवश्यकता होगी। जब मैंने इन कठिनाइयों के बारे में सोचा, तो मुझे बहुत अधिक दबाव महसूस हुआ और खासकर जब मैंने काम में समस्याओं की अंतहीन धारा देखी जो कभी पूरी तरह से हल नहीं हो सकती थी, तो मैं पस्त हो गई और कुछ भी करने की प्रेरणा नहीं बची, लेकिन मेरे पास असहाय होकर अपने काम में लगे रहने के अलावा कोई और चारा नहीं था। एक बार, एक सहयोगी बहन ने मुझे याद दिलाया कि एक पत्र था जिसका मैंने जवाब नहीं दिया था और मैं उस पर बरस पड़ी, “मुझे जवाब देने का समय नहीं मिला!” यह कहने के बाद, मुझे एहसास हुआ कि मैं अपनी निराशा अपने कर्तव्य पर निकाल रही थी, और यह पूरी तरह से विवेकहीन था। मैंने अनिच्छा से पत्र निकाला और उसका जवाब दिया। उसके बाद, कुछ और मौके आए जब मैं सारे काम के ढेर के कारण चिड़चिड़ी हो गई और अपनी बहनों से कठोरता से बात की। अपने आत्म-चिंतन में, मुझे एहसास हुआ कि मैं एक बार फिर अपनी देह की चिंताओं और परेशानियों के कारण दमन की नकारात्मक भावनाओं में जी रही थी।

मैंने परमेश्वर के वचनों के दो अंश पढ़े : “बहुत सालों से जिन विचारों पर लोगों ने अपने अस्तित्व के लिए भरोसा रखा था, वे उनके हृदय को इस स्थिति तक दूषित कर रहे हैं कि वे विश्वासघाती, डरपोक और नीच हो गए हैं। उनमें न केवल इच्छा-शक्ति और संकल्प का अभाव है, बल्कि वे लालची, अभिमानी और स्वेच्छाचारी भी बन गए हैं। उनमें खुद से ऊपर उठने के संकल्प का सर्वथा अभाव है, यही नहीं, उनमें इन अंधेरे प्रभावों की बाध्यताओं से पीछा छुड़ाने की लेशमात्र भी हिम्मत नहीं है। लोगों के विचार और जीवन इतने सड़े हुए हैं कि परमेश्वर पर विश्वास करने के बारे में उनके दृष्टिकोण अभी भी बेहद वीभत्स हैं। यहाँ तक कि जब लोग परमेश्वर में विश्वास के बारे में अपना दृष्टिकोण बताते हैं तो इसे सुनना मात्र ही असहनीय होता है। सभी लोग कायर, अक्षम, नीच और दुर्बल हैं। उन्हें अंधेरे की शक्तियों के प्रति क्रोध नहीं आता, उनके अंदर प्रकाश और सत्य के लिए प्रेम पैदा नहीं होता; बल्कि, वे उन्हें बाहर निकालने का पूरा प्रयास करते हैं” (वचन, खंड 1, परमेश्वर का प्रकटन और कार्य, तुम विषमता होने के अनिच्छुक क्यों हो?)। “क्या तुम शैतान के प्रभाव में जी कर, और शांति, आनंद और थोड़े-बहुत दैहिक सुख के साथ जीवन बिताकर संतुष्ट हो? क्या तुम सभी लोगों में सबसे अधिक निम्न नहीं हो? उनसे ज्यादा मूर्ख और कोई नहीं है जिन्होंने उद्धार को देखा तो है लेकिन उसे प्राप्त करने का प्रयास नहीं करते; वे ऐसे लोग हैं जो देह-सुख में लिप्त होकर शैतान का आनंद लेते हैं। तुम्हें लगता है कि परमेश्वर में अपनी आस्था के लिए तुम्‍हें चुनौतियों और क्लेशों या कठिनाइयों का सामना नहीं करना पड़ेगा। तुम हमेशा निरर्थक चीजों के पीछे भागते हो, और तुम जीवन के विकास को कोई अहमियत नहीं देते, बल्कि तुम अपने फिजूल के विचारों को सत्य से ज्यादा महत्व देते हो। तुम कितने निकम्‍मे हो! तुम सूअर की तरह जीते हो—तुममें और सूअर और कुत्ते में क्या अंतर है? जो लोग सत्य का अनुसरण नहीं करते, बल्कि शरीर से प्यार करते हैं, क्या वे सब पूरे जानवर नहीं हैं? क्या वे मरे हुए लोग जिनमें आत्मा नहीं है, चलती-फिरती लाशें नहीं हैं? ... मैं तुम्‍हें एक सच्चा मानवीय जीवन देता हूँ, फिर भी तुम अनुसरण नहीं करते। क्या तुम कुत्ते और सूअर से भिन्न नहीं हो? सूअर मनुष्य के जीवन की कामना नहीं करते, वे शुद्ध होने का प्रयास नहीं करते, और वे नहीं समझते कि जीवन क्या है। प्रतिदिन, उनका काम बस पेट भर खाना और सोना है। मैंने तुम्‍हें सच्चा मार्ग दिया है, फिर भी तुमने उसे प्राप्त नहीं किया है : तुम्‍हारे हाथ खाली हैं। क्या तुम इस जीवन में एक सूअर का जीवन जीते रहना चाहते हो? ऐसे लोगों के जिंदा रहने का क्या अर्थ है? तुम्‍हारा जीवन घृणित और ग्लानिपूर्ण है, तुम गंदगी और व्यभिचार में जीते हो और किसी लक्ष्य को पाने का प्रयास नहीं करते हो; क्या तुम्‍हारा जीवन अत्यंत निकृष्ट नहीं है? क्या तुम परमेश्वर का सामना करने का साहस कर सकते हो? यदि तुम इसी तरह अनुभव करते रहे, तो क्या केवल शून्य ही तुम्हारे हाथ नहीं लगेगा? तुम्हें एक सच्चा मार्ग दे दिया गया है, किंतु अंततः तुम उसे प्राप्त कर पाओगे या नहीं, यह तुम्हारी व्यक्तिगत खोज पर निर्भर करता है” (वचन, खंड 1, परमेश्वर का प्रकटन और कार्य, पतरस के अनुभव : ताड़ना और न्याय का उसका ज्ञान)। परमेश्वर के वचन पढ़ने के बाद, मैंने इस पर विचार किया कि मैं शारीरिक आराम और सुख-सुविधा पर इतना ध्यान क्यों देती हूँ, और मैंने देखा कि ऐसा इसलिए था क्योंकि मैं शैतान के जीवित रहने के नियमों, जैसे “जब तक जियो मौज करो करो,” और “आज मौज करो, कल की फिक्र कल करना” से प्रभावित और विषाक्त हो गई थी। मैंने इन विचारों को ज्ञान की बातें मान लिया था। साथ ही मेरी आलसी प्रकृति के कारण, मैं बचपन से ही कठिनाई और मेहनत से डरती थी। मैंने आराम और सुख-सुविधा के जीवन को अपना लक्ष्य बना लिया था, और मैं इस तरह से काम करने या जीने को तैयार नहीं थी जिससे मैं बहुत ज़्यादा थक जाऊँ। मैंने खुद पर बहुत ज़्यादा दबाव डालने से परहेज किया, जब तक मैं चिंता मुक्त रह सकती थी, तब तक संतुष्ट महसूस करती थी, और अपना पेट भरना, पीना और सोना ही मेरा दैनिक ध्यान बन गया था। यह रवैया मेरे कर्तव्यों में भी आ गया था। इस बार, सीसीपी द्वारा गिरफ्तारियों के कारण कलीसिया के विभिन्न कार्यों में बाधा आने और अपना कर्तव्य पूरा करने के लिए मुझे अधिक समय और प्रयास लगाने की जरूरत होने पर, मैं कठिनाई में शिकायत किए और चिल्लाए बिना नहीं रह सकी। मैं उन दिनों को याद करने लगी जब मैं केवल एक ही काम वाला कर्तव्य सँभालती थी, और मुझे एहसास हुआ कि परमेश्वर में मेरी आस्था का आधार कम देकर बड़ी आशीषें पाने की इच्छा थी। जब मेरे कर्तव्य में बहुत सारे मुद्दे और कठिनाइयाँ थीं जिनके लिए मुझे यह सोचना पड़ता था कि कैसे संगति करूँ और उन्हें हल करूँ, और मुझे शारीरिक चिंता और कठिनाई सहनी पड़ती थी, तो मैं प्रतिरोधी महसूस करती और क्रोधित हो जाती, यहाँ तक कि अपनी निराशा अपनी सहयोगी बहनों पर भी निकाल देती थी। मुझमें सचमुच मानवता की कमी थी! एक सृजित प्राणी के रूप में, मेरा कर्तव्य करना मेरे लिए पूरी तरह से सही और उचित है, और यह अपने लिए अच्छे कर्म तैयार करने का एक तरीका भी है। अपना कर्तव्य करके और सत्य का अनुसरण करके, मैं अपने भ्रष्ट स्वभावों को त्याग सकती हूँ, और उद्धार पा सकती हूँ। फिर भी मुझे लगा कि एक अगुआ होना मेरे शारीरिक आराम में बाधा डालता है, इसलिए मैं अड़ियल हो गई और विरोध करने लगी। मुझमें सचमुच विवेक की कमी थी! मैं लगातार अपनी देह को संतुष्ट करने की कोशिश करती थी, बार-बार अपने कर्तव्य के प्रति प्रतिरोधी महसूस करती थी, अपने कर्तव्य को बेमन से सँभालती, कलीसिया के काम में गड़बड़ी और बाधा डालती, और बार-बार पाप करती थी।

बाद में, मैंने परमेश्वर के और वचन पढ़े : “हर वयस्क को एक वयस्क की जिम्मेदारियाँ निभानी चाहिए, चाहे उन्हें कितने भी दबाव का सामना करना पड़े, जैसे मुसीबतें, बीमारियाँ, यहाँ तक कि विभिन्न कठिनाइयाँ भी—ये वे चीजें हैं जो सभी को अनुभव करनी और सहनी चाहिए। ये एक सामान्य व्यक्ति के जीवन का हिस्सा होती हैं। अगर तुम दबाव नहीं झेल सकते या पीड़ा नहीं सह सकते, तो इसका मतलब है कि तुम बहुत नाजुक और बेकार हो। जो जीवित है, उसे यह कष्ट अवश्य सहना होगा, और कोई भी इसे टाल नहीं सकता। चाहे समाज में हो या परमेश्वर के घर में, यह सभी के लिए समान होती है। यही वह जिम्मेदारी है जिसे तुम्हें उठाना चाहिए, एक भारी बोझ जिसे एक वयस्क को उठाना चाहिए, वह चीज जो उसे उठानी चाहिए, और तुम्हें इससे बचना नहीं चाहिए। ... एक लिहाज से तुम्हें वे जिम्मेदारियाँ और दायित्व निभाना सीखना चाहिए, जो वयस्कों को लेने और उठाने चाहिए। दूसरे लिहाज से तुम्हें अपने रहने और काम करने के परिवेश में दूसरों के साथ सामान्य मानवता के साथ सामंजस्यपूर्वक रहना सीखना चाहिए। बस जैसा चाहे वैसा मत करो। सामंजस्यपूर्ण सह-अस्तित्व का क्या उद्देश्य होता है? यह काम बेहतर ढंग से पूरा करने और वे दायित्व और जिम्मेदारियाँ बेहतर ढंग से निभाने के लिए है, जिन्हें एक वयस्क के रूप में तुम्हें पूरा करना और निभाना चाहिए, ताकि तुम्हारे काम में आने वाली समस्याओं के कारण होने वाला नुकसान कम किया जा सके, और तुम्हारे कार्य के परिणाम और दक्षता बढ़ाई जा सके। यही वह चीज है जो तुम्हें हासिल करनी चाहिए। अगर तुम में सामान्य मानवता है, तो तुम्हें लोगों के बीच काम करते समय इसे हासिल करना चाहिए। जहाँ तक काम के दबाव की बात है, चाहे यह ऊपर वाले से आता हो या परमेश्वर के घर से, या अगर यह दबाव तुम्हारे भाई-बहनों द्वारा तुम पर डाला गया हो, यह ऐसी चीज है जिसे तुम्हें सहन करना चाहिए। तुम यह नहीं कह सकते, ‘यह बहुत ज्यादा दबाव है, इसलिए मैं इसे नहीं करूँगा। मैं बस अपना कर्तव्य करने और परमेश्वर के घर में काम करने में फुरसत, सहजता, खुशी और आराम तलाश रहा हूँ।’ यह नहीं चलेगा; यह ऐसा विचार नहीं है जो किसी सामान्य वयस्क में होना चाहिए, और परमेश्वर का घर तुम्हारे आराम करने की जगह नहीं है। हर व्यक्ति अपने जीवन और कार्य में एक निश्चित मात्रा में दबाव और जोखिम उठाता है। किसी भी काम में, खास तौर से परमेश्वर के घर में अपना कर्तव्य निभाते हुए तुम्हें इष्टतम परिणामों के लिए प्रयास करना चाहिए। बड़े स्तर पर यह परमेश्वर की शिक्षा और माँग है। छोटे स्तर पर यह वह रवैया, दृष्टिकोण, मानक और सिद्धांत है, जो हर व्यक्ति को अपने आचरण और कार्यकलापों में अपनाना चाहिए” (वचन, खंड 6, सत्य के अनुसरण के बारे में, सत्य का अनुसरण कैसे करें (5))। परमेश्वर कहता है कि एक वयस्क के रूप में, व्यक्ति को एक वयस्क की जिम्मेदारियों और दायित्वों को सँभालना चाहिए, और कठिनाइयाँ चाहे जीवन में हों और कर्तव्य में एक वयस्क को दबाव का सामना और उसे वहन करना चाहिए, न कि उसे टालना या उससे बचना चाहिए। परमेश्वर के घर में, जो लोग ईमानदारी से अपना कर्तव्य करते हैं, जब उन्हें काम के दबाव या कठिनाइयों का सामना करना पड़ता है, जिसके लिए उनकी देह को कष्ट सहना पड़ता है, तो उनके पास परमेश्वर को संतुष्ट करने वाला दिल होता है। वे परमेश्वर से प्रार्थना कर सकते हैं, सत्य खोज सकते हैं, और अपनी देह के खिलाफ विद्रोह कर सकते हैं; वे अपने कर्तव्य में ईमानदार और व्यावहारिक होते हैं, और वे सर्वोत्तम नतीजे पाने का प्रयास करते हैं। ऐसे लोगों में जिम्मेदारी की भावना होती है और वे परमेश्वर के इरादों के अनुरूप होते हैं। लेकिन मैं आलसी, महत्वाकांक्षाहीन और पतित विचारों के साथ जी रही थी। मैं कोई भी कठिनाई सहन नहीं कर पाती थी, और मैं कुछ भी हासिल न कर पाने की राह पर थी। साफ कहूँ तो, मैं निकम्मी थी और इंसान कहलाने के लायक भी नहीं थी। असल में, शारीरिक कष्ट सहना और कुछ दबाव झेलना एक अच्छी बात है, क्योंकि यह मुझे सत्य पर विचार करने में और अधिक मेहनत करने के लिए प्रेरित कर सकता है, जो मेरे जीवन के विकास के लिए फायदेमंद है। हालाँकि मुझमें कई कमियाँ हैं और मैं अभी भी कुछ जटिल मुद्दों को हल नहीं कर पाती, लेकिन मुझे इन चीजों से बचना नहीं चाहिए, बल्कि एक जिम्मेदार व्यक्ति बनना चाहिए, अधिक प्रार्थना करनी चाहिए और परमेश्वर पर अधिक भरोसा करना चाहिए, मुद्दों को हल करने के लिए अपनी सहयोगी बहनों के साथ मिलकर सत्य खोजना चाहिए, और वह सब कुछ करना चाहिए जो मैं कर सकती हूँ। वयस्कों के लिए परमेश्वर की अपेक्षाओं और उम्मीदों को समझने के बाद, मेरी मानसिकता कुछ हद तक बदल गई, और मैं एक जिम्मेदार वयस्क बनना चाहती थी। बाद में, जब ऊपरी अगुआओं ने विभिन्न कार्यों का जायजा लेने के लिए पत्र भेजे, तो मुझे अब प्रतिरोध या चिड़चिड़ाहट महसूस नहीं हुई, और मैं यह पहचान सकी कि ये चीजें मेरी जिम्मेदारी हैं, और मैं अपने प्राथमिक कार्य को पूरा करने के लिए अपनी पूरी कोशिश करने को तैयार हो गई।

कुछ समय बाद, काम और व्यस्त हो गया, और जब ऊपरी अगुआओं ने काम का बारीकी से जायजा लिया, तब भी मुझे दबाव महसूस हुआ, लेकिन मुझे यह भी एहसास हुआ कि अगुआओं का पर्यवेक्षण मेरे कर्तव्य को अच्छी तरह से करने में मेरी मदद के लिए था, और यह पर्यवेक्षण मुझे अपने कर्तव्य में और अधिक प्रयास करने के लिए चेतावनी दे सकता और याद दिला सकता था, मुझे शारीरिक आराम में लिप्त होने और अपने कर्तव्य में ढिलाई बरतने से रोक सकता था, और मुझे कर्तव्य में अपनी दक्षता में सुधार करने के लिए प्रेरित कर सकता था। मैंने उन कार्यों में भी भाग लिया जिनकी निगरानी मेरी सहयोगी बहनें कर रही थीं, और हमने एक साथ संगति की और समाधान खोजे। कभी-कभी जब मैं समस्याओं का ढेर देखती, जिन्हें हल करने के लिए विस्तृत संगति की जरूरत होती, तो भी मैं दमन और चिड़चिड़ाहट की भावनाएँ प्रकट करती, लेकिन मैं तुरंत अपनी गलत दशा के खिलाफ विद्रोह कर पा रही थी, खुद को यह कहकर चेतावनी देती : “मैं एक वयस्क हूँ, और मुझमें एक वयस्क की जिम्मेदारी और दृढ़ता की भावना होनी चाहिए, मुझे दबाव सहना चाहिए, और आगे बढ़ना चाहिए।” मैंने परमेश्वर से भी प्रार्थना की, उससे मेरे दिल को मेरे कर्तव्य और उचित काम करने पर केंद्रित रखने के लिए कहा। फिर, सिद्धांतों के अनुसार, मैं समस्याओं की प्राथमिकता तय करती और एक-एक करके हल करती। जिन मुद्दों का मैंने पहले सामना नहीं किया था, उनके लिए मैं प्रासंगिक पेशेवर सामग्री का अध्ययन करती, खुद को सत्य सिद्धांतों से लैस करती, और इस पर विचार करते हुए कि समस्याओं की वास्तविक जड़ें कहाँ थीं, प्रार्थना करती। इस तरह, समस्याएँ धीरे-धीरे हल हो गईं। जब मैंने देखा कि मेरे भाई-बहनों की दशाएँ ठीक नहीं थीं और उनके कर्तव्यों पर असर पड़ रहा था, तो मैं तुरंत उनके साथ समाधान के लिए संगति करने को परमेश्वर के वचन खोजती। हालाँकि इसके लिए थोड़े और प्रयास और कष्ट की जरूरत थी, लेकिन मुझे बहुत संतुष्टि महसूस हुई। क्योंकि मैं अक्सर भाई-बहनों के साथ काम की विभिन्न समस्याओं के बारे में बातचीत करती थी, और संबंधित सत्यों और सिद्धांतों पर विचार करती थी, मेरी दशा में सुधार होता रहा, और मैं आध्यात्मिक रूप से अधिक बोधगम्य हो गई। मैंने समस्याओं को पहले से अधिक सटीकता से भी देखा, और धीरे-धीरे, मैंने कुछ सिद्धांतों और मार्गों को समझ लिया। मैंने परमेश्वर के कथन के सत्य का प्रत्यक्ष अनुभव किया : “अगर तुम दृढ़ संकल्प वाले व्यक्ति हो, अगर तुम उन जिम्मेदारियों और दायित्वों को उठा सकते हो जो लोगों को वहन करने चाहिए, वे चीजें जो सामान्य मानवता वाले लोगों को हासिल करनी चाहिए, और वे चीजें जो वयस्कों को अपने अनुसरण के उद्देश्यों और लक्ष्यों के रूप में हासिल करनी चाहिए, और अगर तुम अपनी जिम्मेदारियाँ उठा सकते हो, तो तुम चाहे जो भी कीमत चुकाओ और चाहे जितना भी दर्द सहो, तुम शिकायत नहीं करोगे, और जब तक तुम इसे परमेश्वर की अपेक्षाओं और इरादों के रूप में पहचानते हो, तुम किसी भी पीड़ा को सहन करने में सक्षम होगे और अपना कर्तव्य अच्छे से निभा पाओगे। उस समय तुम्हारी मानसिक स्थिति कैसी होगी? वह अलग होगी; तुम अपने दिल में शांति और स्थिरता महसूस करोगे और आनंद अनुभव करोगे। देखो, सिर्फ सामान्य मानवता को जीने की कोशिश करने और उन जिम्मेदारियों, दायित्वों और मिशन का अनुसरण करने से, जिन्हें सामान्य मानवता वाले लोगों को वहन करना और हाथ में लेना चाहिए, लोग अपने दिलों में शांति और खुशी महसूस करते हैं और आनंद अनुभव करते हैं। वे उस बिंदु तक भी नहीं पहुँचे, जहाँ वे सिद्धांतों के अनुसार मामलों का संचालन कर सत्य प्राप्त कर रहे हों, और उनमें पहले से ही कुछ बदलाव आ चुका हो” (वचन, खंड 6, सत्य के अनुसरण के बारे में, सत्य का अनुसरण कैसे करें (5))। जब मैंने अपने कर्तव्य की समस्याओं को हल करने में अपना दिल लगाया, अपनी कमी को लक्षित करते हुए सीखा, और अपनी जिम्मेदारियों को पूरा करने की पूरी कोशिश की, तो मेरे दिल को अब कष्ट महसूस नहीं हुआ, बल्कि और भी सुकून मिला। अब मुझमें दमन की भावनाओं का आना कम होता जा रहा है, और कभी-कभी जब वे उभर भी आती हैं, तो अब मुझ पर उनका कोई असर नहीं होता। बिना एहसास हुए ही, मैंने उचित बातों पर ध्यान देना शुरू कर दिया, और मेरे अंदर अपने कर्तव्यों के प्रति जिम्मेदारी का एहसास आ गया है। मुझमें ये सारे बदलाव परमेश्वर के वचनों के ही नतीजे हैं। परमेश्वर का धन्यवाद!


38. नवागतों के सिंचन में आने वाली समस्याएँ

चिऊयू, चीन

मैं कलीसिया में नए लोगों का सिंचन करती हूँ। सितंबर 2008 की एक रात मैं हमेशा की तरह अपने घर सभा के लिए दम्पति यू हुई और शिन मिंग के आने का इंतजार कर रही थी। उन्होंने हाल ही में अंत के दिनों का परमेश्वर का कार्य स्वीकारा था। लगभग एक घंटा बीत गया था, लेकिन वे नहीं आए यह सोचकर मैं चिंतित और बेचैन होने लगी थी, “जब से इस युवा जोड़े ने परमेश्वर के नए कार्य को स्वीकारा है, वे हर सभा में हमेशा सक्रिय रहे हैं। हमेशा समय पर पहुँचते हैं और शायद ही कभी देर से आते हैं। आज रात क्या हो रहा है? रात काफी हो चुकी है और अभी तक उनका कोई अता-पता नहीं है। नहीं, मैं अब और इंतजार नहीं कर सकती! मुझे जाकर पता करना होगा कि क्या हो रहा है।” मैं जल्दी से अपने कमरे में गई, परमेश्वर के वचनों की पुस्तक अपने बैग में रखी, उसे अपने कंधे पर लटकाया और बाहर निकल गई। उसी वक्त वे आ पहुँचे, वे परेशान और दुखी लग रहे थे। उन्होंने अपने बैग से परमेश्वर के वचनों की पुस्तकें निकालीं और कॉफी की टेबल पर रख दीं। फिर बिना कुछ बोले सिर झुकाए वे सोफे पर बैठ गए, वे बीच-बीच में खिड़की से बाहर देखते रहे मानो जाना चाहते हों। मैं चौंक गई और सोचने लगी, “इन्हें जरूर कोई परेशानी हुई होगी!” मैंने मन ही मन परमेश्वर से प्रार्थना की कि वह मुझे उनकी समस्याओं पर संगति करने और उनका समाधान करने में मार्गदर्शन करे। चाय डालते हुए मैंने पूछा, “शिन मिंग, यू हुई, घर पर सब ठीक तो है न? या क्या परमेश्वर के कार्य को लेकर तुम्हारे मन में कोई धारणाएँ हैं? चाहे हम कितनी भी कठिनाइयों का सामना करें, अगर हम परमेश्वर के सामने आते हैं और सत्य खोजते हैं तो कोई भी समस्या हल हो सकती है। चलो दिल खोलकर बात रखते हैं।”

थोड़ी देर बाद शिन मिंग ने ऊपर देखा और झिझकते हुए कहा, “बहन, मुझे सच में समझ नहीं आ रहा है : हम जिस सर्वशक्तिमान परमेश्वर में विश्वास रखते हैं, वह कोई व्यक्ति है या परमेश्वर?” तब यू हुई ने कहा, “बहन, सच कहूँ तो परसों शिन मिंग और मैं घर पर सर्वशक्तिमान परमेश्वर के वचन पढ़ रहे थे, तभी हमारी कलीसिया के एल्डर झांग आ गए। उन्होंने हमें अपने फोन में खुली वेबसाइट पर एक रिपोर्ट देखने को कहा। रिपोर्ट इस बारे में थी कि सीसीपी और धार्मिक अगुआओं ने कहा है कि सर्वशक्तिमान परमेश्वर की कलीसिया एक साधारण व्यक्ति में विश्वास रखती है। रिपोर्ट में और भी बहुत कुछ कहा गया था। इसे पढ़कर मैं स्तब्ध रह गई और वाकई बेचैन महसूस करने लगी। मैं न तो खा पा रही थी और न ही सो पा रही थी, दो रातों तक मैं पलक तक नहीं झपक पाई। ‘एक साधारण व्यक्ति’ शब्द मेरे दिमाग में गूँजते रहे, मुझे चिंता हुई कि अगर हम सचमुच किसी व्यक्ति में विश्वास रख रहे हैं तो यह गलत होगा। ऐसे में क्या प्रभु यीशु में विश्वास रखने के हमारे दस साल से ज्यादा का समय बरबाद नहीं हो गया होगा? तब हम स्वर्ग के राज्य में प्रवेश कैसे कर सकते हैं? लेकिन फिर मैंने सोचा, जब मैं यीशु में विश्वास रखती थी, तब मैं अक्सर पादरियों और एल्डरों को बाइबल समझाते हुए सुनती थी, लेकिन मेरी आत्मा मुरझाई हुई और अंधकारमय महसूस करती थी। मैं सभाओं में जाने को लेकर बहुत उदासीन रहती थी। लेकिन जब से मैंने अंत के दिनों का सर्वशक्तिमान परमेश्वर का कार्य स्वीकारा है, मुझे लगता है कि परमेश्वर के वचन पढ़कर मेरे हृदय को पोषण मिला है और हमारे जीवन को वास्तव में लाभ हुआ है। शिन मिंग और मेरे दिल को हाल के दिनों में शांति और आनंद का अनुभव हुआ है। लेकिन अब एल्डर झांग ने जो कहा उसके बाद समझ नहीं आ रहा क्या करूँ। बहन, बताओ हम जिस सर्वशक्तिमान परमेश्वर में विश्वास रखते हैं, वह वास्तव में है कौन? वह मसीह है या कोई साधारण व्यक्ति है?”

मैंने फौरन संगति की, “शिन मिंग, यू हुई, हमें डर हो सकता है कि जिस सर्वशक्तिमान परमेश्वर में हम विश्वास रखते हैं वह कोई व्यक्ति तो नहीं है, लेकिन एक पल के लिए यह सोचो : क्या प्रभु यीशु भी दिखने में एक साधारण व्यक्ति नहीं था? हम दस साल से ज्यादा समय तक प्रभु यीशु में विश्वास क्यों रख पाए? पतरस, यूहन्ना और सामरी स्त्री ने यह क्यों माना कि यह साधारण व्यक्ति, प्रभु यीशु यानी मसीह है? क्या तुमने इन सवालों के बारे में सोचा है?”

शिन मिंग ने एक पल के लिए पलकें झपकाईं और कहा, “हम क्यों विश्वास रखते हैं? मैंने सचमुच इन सवालों के बारे में नहीं सोचा है। मैंने तो बस इतना सोचा था कि यीशु ही प्रभु यानी मसीह है और हमें विश्वास रखना चाहिए।”

मैंने कहा, “भले ही हम प्रभु यीशु मसीह में विश्वास रखते थे, लेकिन हमने मसीह के सार को नहीं समझा। इसीलिए आज भले ही हम सर्वशक्तिमान परमेश्वर का अनुसरण करते हैं, लेकिन जब कोई कहता है कि हम किसी साधारण व्यक्ति में विश्वास रखते हैं तो हम यह भेद नहीं पहचान पाते। सच कहूँ तो जब मैंने पहली बार सर्वशक्तिमान परमेश्वर का कार्य स्वीकारा तो मेरे भी ऐसे ही विचार थे और मैं भी इस मसले को लेकर उलझन में थी। बाद में एक बहन ने सर्वशक्तिमान परमेश्वर के वचनों के कुछ अंश पढ़े और इस विषय को लेकर सत्य पर संगति की। तब जाकर मुझे समझ आया कि जिस सर्वशक्तिमान परमेश्वर में हम विश्वास रखते हैं, वही अंत के दिनों का मसीह है।” बोलते-बोलते मैंने फौरन परमेश्वर के वचनों की पुस्तक खोली और कहा, “चलो परमेश्वर के वचनों के कुछ अंश पढ़ते हैं। सर्वशक्तिमान परमेश्वर कहता है : ‘देहधारी परमेश्वर मसीह कहलाता है और मसीह परमेश्वर के आत्मा द्वारा धारण की गई देह है। यह देह किसी भी मनुष्य की देह से भिन्न है। यह भिन्नता इसलिए है क्योंकि मसीह आत्मा का देहधारण है, मांस तथा खून से बना हुआ नहीं। उसके पास सामान्य मानवता तथा पूर्ण दिव्यता दोनों हैं। उसकी दिव्यता किसी भी मनुष्य द्वारा धारण नहीं की जाती। उसकी सामान्य मानवता देह में उसकी समस्त सामान्य गतिविधियां बनाए रखती है, जबकि उसकी दिव्यता स्वयं परमेश्वर के कार्य को कार्यान्वित करती है’ (वचन, खंड 1, परमेश्वर का प्रकटन और कार्य, स्वर्गिक परमपिता की इच्छा के प्रति समर्पण ही मसीह का सार है)। ‘“देहधारण” परमेश्वर का देह में प्रकट होना है; परमेश्वर सृष्टि के मनुष्यों के मध्य देह की छवि में कार्य करता है। चूँकि वह परमेश्वर का देहधारण है, तो उसे सबसे पहले देह बनना होगा, सामान्य मानवता वाली देह; यह सबसे मौलिक पूर्वापेक्षा है। वास्तव में, परमेश्वर के देहधारण का निहितार्थ यह है कि परमेश्वर देह में रह कर कार्य करता है, परमेश्वर अपने सार में देहधारी बन जाता है, वह मनुष्य बन जाता है’ (वचन, खंड 1, परमेश्वर का प्रकटन और कार्य, परमेश्वर द्वारा धारण किये गए देह का सार)। परमेश्वर के वचन उन सत्यों और रहस्यों का खुलासा करते हैं जिन्हें मानवजाति हजारों वर्षों से नहीं समझ पाई है। देहधारण क्या है? मसीह कौन है? मसीह देहधारी परमेश्वर है, परमेश्वर का आत्मा पृथ्वी पर हाड़-मांस का इंसान बनकर आया है, देह में प्रकट होकर कार्य कर रहा है। देखने में देहधारी परमेश्वर एक बेहद सामान्य, साधारण व्यक्ति लगता है, लेकिन उसके भीतर परमेश्वर के आत्मा का वास और दिव्यता का सार है। जैसे जब प्रभु यीशु ने अपना कार्य करने के लिए देहधारण किया तो वह भी एक साधारण व्यक्ति के रूप में प्रकट हुआ था और मानव विकास की सामान्य प्रक्रिया से गुजरा था। उसके माता-पिता, भाई-बहन थे और उस समय लोग उसे नासरत का यीशु, बढ़ई यूसुफ का पुत्र कहते थे। ये प्रभु यीशु की सामान्य मानवता की अभिव्यक्तियाँ थीं। बाहर से प्रभु यीशु एक साधारण यहूदी था, लेकिन उसमें दिव्यता का सार था। वह सत्य व्यक्त कर सकता था और मनुष्य को पश्चात्ताप का मार्ग प्रदान कर सकता था। वह छुटकारे का कार्य कर सकता था, लोगों के पापों को क्षमा कर सकता था, परमेश्वर के प्रेमपूर्ण और दयालु स्वभाव को व्यक्त कर सकता था। वह संकेत और चमत्कार दिखा सकता था, जैसे बीमारों को चंगा करना, दानवों को निकालना, मृतकों को जीवित करना। उसने पाँच रोटियों और दो मछलियों से पाँच हजार लोगों को भोजन कराया था। प्रभु यीशु के वचन और कार्य, उसके द्वारा व्यक्त स्वभाव और उसके द्वारा प्रदर्शित अधिकार ऐसे कार्य थे जिन्हें कोई नहीं कर सकता था या उनकी पहुँच से बाहर थे। ये चीजें प्रभु यीशु के दिव्य सार का प्रकटीकरण थीं। इसलिए प्रभु यीशु मसीह था जिसे मनुष्य का पुत्र भी कहा जाता है। प्रभु यीशु देहधारी परमेश्वर था और यह धार्मिक जगत में एक सर्वमान्य तथ्य है। अगर किसी प्राणी में सामान्य मानवता के बिना केवल दिव्यता है तो वह प्राणी अदृश्य और अस्पृश्य पवित्र आत्मा होगा और उसे मसीह नहीं कहा जा सकता। लेकिन अगर किसी व्यक्ति में दिव्यता के बिना केवल मानवता हो तो वह व्यक्ति देहधारी परमेश्वर नहीं होता। हम जैसे सामान्य लोगों की तरह हम सभी शरीरधारी हैं और हम सभी शैतान द्वारा भ्रष्ट किए गए हैं। हमारे पास केवल मानवता है। यहाँ तक कि दानिय्येल, यशायाह और अन्य प्राचीन संतों और पैगंबरों में भी केवल मानवता थी। वे केवल भ्रष्ट मानवता के सदस्य थे और उनमें मसीह की दिव्यता नहीं थी। इसलिए मसीह का दिव्य सार अद्वितीय है जो किसी और के पास नहीं है।”

यू हुई ने सोच-विचार कर पलकें झपकाईं। कुछ देर सोचने के बाद उसने कहा, “अगर सर्वशक्तिमान परमेश्वर ने ये रहस्य जाहिर न किए होते तो हममें से कोई भी इसे समझ नहीं पाता। धार्मिक जगत के पादरी और एल्डर तक भी इसे नहीं समझते। वे अक्सर उपदेश देते हैं कि मसीह राजा है, अभिषिक्त है। दाऊद इस्राएल का राजा था और अभिषिक्त भी, लेकिन उसे मसीह क्यों नहीं कहा जा सकता था? ये पादरी और एल्डर इसे स्पष्ट रूप से नहीं समझा सकते। अब मुझे समझ आया। दाऊद में केवल मानवता थी, दिव्यता का सार नहीं था, इसलिए उसे मसीह नहीं कहा जा सकता था। लेकिन प्रभु यीशु में सामान्य मानवता और पूर्ण दिव्यता दोनों थीं, इसलिए उसे मसीह कहा जा सकता था। जैसे हम अक्सर गाते हैं, ‘मसीह, मसीह, यीशु मसीह, कलीसिया की आधारशिला...’” यू हुई ने गाते हुए लय पर धीरे से अपने हाथ थपथपाए।

उन दोनों को बोलते और संगति करते देख मेरा घबराया हुआ दिल धीरे-धीरे शांत हुआ। मैं मुस्कुराकर बोली, “यह बात सही है। जब हम समझ लेते हैं कि मसीह क्या है तो हमें यह भी स्पष्ट हो जाता है कि प्रभु यीशु को मसीह और मनुष्य का पुत्र क्यों कहा जाता है। अब क्या तुम्हें याद है कि बाइबल में कई जगहों पर प्रभु के आगमन की भविष्यवाणी ‘मनुष्य के पुत्र के आगमन’ के रूप में की गई है?”

उन्होंने उत्तर दिया, “हाँ, हमें याद है!” शिन मिंग एक ही साँस में कहने लगा, “लूका 17:24 कहता है : ‘क्योंकि जैसे बिजली आकाश के एक छोर से कौंध कर आकाश के दूसरे छोर तक चमकती है, वैसे ही मनुष्य का पुत्र भी अपने दिन में प्रगट होगा।’”

फिर मैंने संगति की, “जब हम ‘मनुष्य के पुत्र’ की बात करते हैं तो इसका अर्थ है कि परमेश्वर का आत्मा पृथ्वी पर आया है और मानव बन गया है, एक सामान्य मनुष्य से जन्मा है, माता-पिता और परिवार के साथ। देखने में वह एक साधारण व्यक्ति है। अंत के दिनों में परमेश्वर ने मनुष्य के पुत्र के रूप में फिर से देहधारण किया है जो सर्वशक्तिमान परमेश्वर है। देखने में सर्वशक्तिमान परमेश्वर एक साधारण मनुष्य का पुत्र है, लेकिन वह परमेश्वर के आत्मा का मूर्त रूप है। वह स्वयं परमेश्वर है। सर्वशक्तिमान परमेश्वर ने मानवजाति को शुद्ध करने और बचाने के लिए समस्त सत्य व्यक्त किया है, उसने लोगों की पापी प्रकृति को पूरी तरह से दूर करने, उन्हें शैतान की भ्रष्टता और नुकसान से बचाने और आखिरकार उन्हें परमेश्वर के राज्य में लाने के लिए अंत के दिनों में न्याय और ताड़ना का कार्य किया है। सर्वशक्तिमान परमेश्वर द्वारा व्यक्त सत्य और उसके द्वारा किए गए कार्य ने अनुग्रह के युग में प्रभु के विश्वासियों के सामने आने वाली सभी उलझनों और कठिनाइयों का समाधान किया है और ये सत्य ऐसी चीजें हैं जिन्हें कोई और व्यक्त नहीं कर सकता था। वह देहधारी परमेश्वर है या नहीं, यह मानवीय स्वीकृति पर आधारित नहीं है, यह सीसीपी या धार्मिक अगुआओं की निराधार अफवाहों और भ्रांतियों पर तो बिल्कुल आधारित नहीं है। इसके बजाय यह परमेश्वर के कार्य और उसके सार से निर्धारित होता है। सच्चे मार्ग की जाँच करते समय यह तय करने के लिए कि वह देहधारी परमेश्वर है या नहीं, हम केवल उसके बाहरी स्वरूप को देखकर उसके सार को नजरअंदाज नहीं कर सकते। आइए परमेश्वर के वचनों का एक अंश पढ़ें। सर्वशक्तिमान परमेश्वर कहता है : ‘ऐसी चीज़ की जाँच-पड़ताल करना कठिन नहीं है, परंतु इसके लिए हममें से प्रत्येक को इस सत्य को जानने की ज़रूरत है : जो देहधारी परमेश्वर है, उसके पास परमेश्वर का सार होगा और जो देहधारी परमेश्वर है, उसके पास परमेश्वर की अभिव्यक्ति होगी। चूँकि परमेश्वर ने देह धारण किया है, इसलिए वह उस कार्य को सामने लाएगा, जो वह करना चाहता है, और चूँकि परमेश्वर ने देह धारण किया है, इसलिए वह उसे अभिव्यक्त करेगा जो वह स्वयं है और वह मनुष्य के लिए सत्य को लाने, उसे जीवन प्रदान करने और उसे मार्ग दिखाने में सक्षम होगा। जिस देह में परमेश्वर का सार नहीं है, वह निश्चित रूप से देहधारी परमेश्वर नहीं है; इसमें कोई संदेह नहीं। अगर मनुष्य यह पता करना चाहता है कि क्या यह देहधारी परमेश्वर है, तो इसकी पुष्टि उसे उसके द्वारा अभिव्यक्त स्वभाव और उसके द्वारा बोले गए वचनों से करनी चाहिए। इसे ऐसे कहें, व्यक्ति अगर यह पता करना चाहता है कि यह देहधारी परमेश्वर है या नहीं और कि यह सही मार्ग है या नहीं, तो उसे इसकी पहचान उसके सार के आधार पर करनी चाहिए। और इसलिए, यह निर्धारित करने की कुंजी कि यह देहधारी परमेश्वर की देह है या नहीं, उसके बाहरी स्वरूप के बजाय उसके सार (उसका कार्य, उसके कथन, उसका स्वभाव और कई अन्य पहलू) में निहित है’ (वचन, खंड 1, परमेश्वर का प्रकटन और कार्य, प्रस्तावना)। परमेश्वर के वचन बहुत स्पष्ट हैं। हमारे लिए यह जानने के लिए कि क्या वह देहधारी परमेश्वर है, मुख्य चीजें जिनका उपयोग कर हम यह भेद जान सकते हैं, वे हैं उसके वचन, उसका कार्य और वह स्वभाव जो वह व्यक्त करता है। मसीह को जानने के लिए हमारे पास यही मात्र तरीके हैं। मसीह साधारण और सामान्य प्रतीत होता है, लेकिन हम उसके कार्य और वचनों से पहचान सकते हैं कि वह परमेश्वर है या नहीं। बिल्कुल प्रभु यीशु की तरह। वह एक साधारण व्यक्ति लगता था, लेकिन वह व्यवस्था के युग का अंत करने, अनुग्रह के युग का आरंभ करने और मानवजाति को छुटकारा दिलाने के लिए सूली पर चढ़ गया। प्रभु यीशु अधिकार और सामर्थ्य के साथ बात करता था। एक ही वचन से उसने लाजर को जीवित कर दिया, पाँच रोटियों और दो मछलियों से पाँच हजार लोगों को भोजन करा दिया। प्रभु यीशु के वचन और कार्य, साथ ही उसके द्वारा प्रदर्शित अधिकार उसकी पहचान और रुतबे को सिद्ध करने के लिए पर्याप्त थे। वह कोई साधारण व्यक्ति नहीं, बल्कि मसीह था! लेकिन उस समय के मुख्य याजकों, शास्त्रियों और फरीसियों ने प्रभु यीशु के कार्य की जाँच-पड़ताल करने की कोशिश नहीं की, बल्कि उन्होंने जो देखा उसके आधार पर उन्होंने प्रभु यीशु को एक साधारण मनुष्य समझकर यह कहा, ‘क्या यह बढ़ई का बेटा नहीं है?’ ‘क्या यह नासरत का यीशु नहीं है?’ ‘क्या हम उसके माता-पिता को नहीं जानते?’ उन्होंने प्रभु यीशु की निंदा करने के हर मौके का फायदा उठाया। विश्वासियों ने भेद पहचानने पर ध्यान नहीं दिया और थाली के बैंगन की तरह उन्होंने प्रभु यीशु की निंदा करने में फरीसियों का साथ दिया। अंत में फरीसियों ने रोमन सरकार के साथ मिलकर उसे सूली पर चढ़ा दिया। सन् 70 में उन्हें परमेश्वर का शाप और दंड भुगतना पड़ा। इस्राएल का विनाश हो गया और इस्राएली दो हजार सालों के लिए विदेशी भूमि की ओर भाग गए। यह यीशु मसीह का प्रतिरोध करने और उसकी निंदा करने का दुखद परिणाम था। हालाँकि प्रभु यीशु प्रेम और करुणा से परिपूर्ण था, लेकिन परमेश्वर में धार्मिकता और प्रताप भी होता है, उसका स्वभाव अपमान सहन नहीं करता। प्रभु यीशु देहधारी परमेश्वर था, उसका कार्य और वचन पवित्र आत्मा की अभिव्यक्तियाँ थीं। फरीसियों ने यीशु मसीह द्वारा व्यक्त सत्य नहीं स्वीकारा, यहाँ तक कि प्रभु यीशु के बारे में निर्ममता से मनगढ़ंत अफवाहें फैलाईं, उसकी आलोचना और निंदा की। इसका अर्थ है कि वे सत्य और मसीह को अस्वीकार रहे थे और यह पवित्र आत्मा की निंदा थी। पवित्र आत्मा की निन्दा करने का पाप इस जीवन या परलोक में क्षमा नहीं किया जाता! प्रभु यीशु ने कहा था : ‘मनुष्य का सब प्रकार का पाप और निन्दा क्षमा की जाएगी, परन्तु पवित्र आत्मा की निन्दा क्षमा न की जाएगी’ (मत्ती 12:31)।”

यह सुनने के बाद शिन मिंग ने गुस्से से कहा, “वे फरीसी कितने घृणित थे! उन्होंने प्रभु यीशु मसीह को पहचाना तक नहीं, फिर भी उन्होंने उसकी निंदा की और अफवाहें फैलाईं। पुराने नियम को पढ़ने में लगाए उनके सारे साल व्यर्थ गए!” यू हुई ने शिन मिंग की ओर देखा और कहा, “तुम ऐसा नहीं कह सकते। अगर हम उस समय पैदा हुए होते तो हम भी प्रभु यीशु की उसी तरह निंदा कर रहे होते जैसे उन्होंने की। हम यकीनी तौर पर नहीं कह सकते!”

मैंने आगे कहा, “यह बात सही है। अतीत की गलतियाँ आने वाली पीढ़ियों के लिए चेतावनी होनी चाहिए! अंत के दिनों में प्रभु यीशु ने पृथ्वी पर बोलने और कार्य करने के लिए मनुष्य के पुत्र के रूप में फिर से देहधारण किया है। यह मनुष्य का पुत्र सर्वशक्तिमान परमेश्वर है। सर्वशक्तिमान परमेश्वर के कार्य का सामना करते हुए क्या हमें सावधान और विवेकपूर्ण नहीं होना चाहिए, परमेश्वर का भय मानने वाले हृदय से खोज और जाँच नहीं करनी चाहिए और क्या केवल दिखावे के आधार पर निर्णय लेना चाहिए? आइए बाइबल के कुछ अंश पढ़ें। यूहन्ना 16:12-13 कहता है : ‘मुझे तुम से और भी बहुत सी बातें कहनी हैं, परन्तु अभी तुम उन्हें सह नहीं सकते। परन्तु जब वह अर्थात् सत्य का आत्मा आएगा, तो तुम्हें सब सत्य का मार्ग बताएगा।’ प्रकाशितवाक्य 2:7 कहता है : ‘जिसके कान हों वह सुन ले कि आत्मा कलीसियाओं से क्या कहता है।’ इसके अलावा, ‘वो जो मुझे नकार देता है, और मेरे वचन नहीं स्वीकारता, उसका भी न्याय करने वाला कोई है : मैंने जो वचन बोले हैं वे ही अंत के दिन उसका न्याय करेंगे’ (यूहन्ना 12:48)। बाइबल के इन अंशों से हम देख सकते हैं कि प्रभु यीशु ने भविष्यवाणी की थी कि जब वह लौटेगा तो बहुत सी बातें कहेगा, वह सत्य व्यक्त करेगा और न्याय का कार्य करेगा। तो बताओ, क्या ये भविष्यवाणियाँ अब साकार हो गई हैं?” “हाँ, साकार हो गई हैं,” दोनों ने एक स्वर में उत्तर दिया।

मैंने वचन देह में प्रकट होता है की अपनी प्रति उठाई और कहा, “यह पुस्तक, वचन देह में प्रकट होता है सूचीपत्र है जिसे मेमने द्वारा खोला गया है। ये पवित्र आत्मा द्वारा कलीसियाओं को कहे गए वचन हैं। ये सत्य परमेश्वर के वचन हैं जो मानव जीवन को आपूर्ति करते हैं और ये सत्य का शाश्वत मार्ग हैं। सर्वशक्तिमान परमेश्वर के वचन पढ़कर हम देखते हैं कि सर्वशक्तिमान परमेश्वर न केवल परमेश्वर की उद्धार की छह हजार साल की प्रबंधन योजना के रहस्य को जाहिर करता है, बल्कि देहधारण के रहस्य, बाइबल और परमेश्वर के बीच के संबंध, सभी प्रकार के लोगों के परिणामों और गंतव्यों को भी जाहिर करता है। परमेश्वर मानवजाति के परमेश्वर के प्रति प्रतिरोध की पापी प्रकृति का न्याय और उसे उजागर भी करता है, शैतान द्वारा मानवजाति की भ्रष्टता और मनुष्यों के विभिन्न भ्रष्ट स्वभावों के सत्य को भी उजागर करता है। वह लोगों को पाप से मुक्ति का मार्ग भी दिखाता है और साथ ही परमेश्वर मानवता के सामने अपना धार्मिक, प्रतापी और क्रोधी स्वभाव प्रकट करता है जिसका अपमान नहीं किया जा सकता। सर्वशक्तिमान परमेश्वर के वचन और कार्य बाइबल की भविष्यवाणियों को पूरी तरह से साकार करते हैं। आइए इस पर विचार करें : अगर सर्वशक्तिमान परमेश्वर एक साधारण व्यक्ति होता तो वह व्यवस्था के युग और अनुग्रह के युग में परमेश्वर के कार्य के आंतरिक सत्य को कैसे प्रकट कर सकता था? वह मानवजाति को बचाने के लिए परमेश्वर के प्रबंधन कार्य के रहस्य को कैसे बेपर्दा कर सकता था? वह परमेश्वर के धार्मिक स्वभाव, उसकी सर्वशक्तिमत्ता और बुद्धि को कैसे व्यक्त कर सकता था? अगर सर्वशक्तिमान परमेश्वर एक साधारण व्यक्ति होता तो वह राज्य के युग का आरंभ और अनुग्रह के युग का अंत कैसे कर सकता था, जिन्हें उनके पापों की क्षमा मिल गई थी और जिन्होंने प्रभु यीशु का अनुसरण किया था, उन्हें एक नए युग में कैसे ला सकता था और परमेश्वर के घर से शुरू होने वाले न्याय के कार्य की शुरुआत कैसे कर सकता था? कौन-सी प्रसिद्ध हस्ती या महान व्यक्ति ऐसे वचन और कार्य कर सकता था? कौन-सा पादरी या एल्डर ऐसे वचन कह सकता था? कोई नहीं! अब आइए विचार करें : परमेश्वर के अलावा कौन परमेश्वर की छह हजार साल की प्रबंधन योजना को पूरा कर सकता था? लोगों का न्याय करने, उन्हें शुद्ध करने और उन्हें पाप से बचाने के लिए और कौन सत्य व्यक्त कर सकता था? और कौन सभी प्रकार के लोगों के परिणामों का निर्धारण कर सकता था? कोई नहीं। केवल देहधारी सर्वशक्तिमान परमेश्वर यह कार्य कर सकता है और उसी के पास ऐसा अधिकार है! चूँकि केवल अंत के दिनों का मसीह, सर्वशक्तिमान परमेश्वर ही यह कार्य कर सकता है तो सर्वशक्तिमान परमेश्वर कोई व्यक्ति है या परमेश्वर?”

यू हुई और शिन मिंग ने एक साथ उत्तर दिया, “वह परमेश्वर ही है!” यू हुई के तनाव भरे हाव-भाव शांत हो गए और उसके चेहरे पर मुस्कान खिल उठी। उसने उत्साह से कहा, “कितना अद्भुत है! सर्वशक्तिमान परमेश्वर परमेश्वर के घर से शुरू होने वाला न्याय का कार्य करने आया है और उसने इतने सारे वचन व्यक्त किए हैं। यह सब परमेश्वर का कार्य है। अगर वह कोई साधारण व्यक्ति होता तो वह यह कैसे कर पाता?”

मैं सचमुच उत्साहित हो गई और मुस्कुराते हुए बोली, “यह बहुत अच्छा है कि तुम इसे इस तरह समझ सकती हो! आइए सर्वशक्तिमान परमेश्वर के वचनों का एक अंश पढ़ें, इससे हमारे हृदय और भी स्पष्ट हो जाएँगे। सर्वशक्तिमान परमेश्वर कहता है : ‘इस बार परमेश्वर कार्य करने के लिए आध्यात्मिक देह में नहीं, बल्कि बहुत ही साधारण शरीर में आया है। इसके अलावा, यह परमेश्वर के दूसरे देहधारण का शरीर है और यह वह शरीर भी है, जिसके द्वारा वह देह में लौटकर आया है। यह एक बहुत साधारण देह है। उस पर नजर डालकर तुम ऐसा कुछ नहीं देख सकते जो उसे दूसरों से अलग खड़ा करता हो, लेकिन तुम उससे पूर्व में अनसुने सत्य प्राप्त कर सकते हो। महज यह तुच्छ देह परमेश्वर के सत्य के समस्त वचनों का मूर्त रूप है, अंत के दिनों में परमेश्वर के कार्य की धारक है और मनुष्य के समझने के लिए परमेश्वर के संपूर्ण स्वभाव की अभिव्यक्ति है। क्या तुम स्वर्ग के परमेश्वर को देखने की प्रबल अभिलाषा नहीं करते? क्या तुम स्वर्ग के परमेश्वर को समझने की प्रबल अभिलाषा नहीं करते? क्या तुम मानवजाति का गंतव्य देखने की प्रबल अभिलाषा नहीं करते? वह तुम्हें ये सभी रहस्य बताएगा—वे रहस्य जो कोई मनुष्य तुम्हें कभी नहीं बता पाया है—और वह तुम्हें वे सत्य भी बताएगा जिन्हें तुम नहीं समझते। वह राज्य में जाने का तुम्हारा द्वार है, और नए युग में जाने के लिए तुम्हारा मार्गदर्शक है। यह साधारण देह कई रहस्यों को समेटे हुए है जिनकी थाह मनुष्य नहीं ले सकता है। उसके कर्म तुम्हारे लिए गूढ़ हैं, लेकिन उसके द्वारा किए जाने वाले कार्य का संपूर्ण लक्ष्य तुम्हें इतना देखने की अनुमति देने के लिए पर्याप्त है कि वह कोई साधारण देह नहीं है, जैसा कि लोग मानते हैं—क्योंकि वह अंत के दिनों के परमेश्वर के इरादों और अंत के दिनों में मानवजाति के प्रति परमेश्वर की परवाह का प्रतिनिधित्व करता है। यद्यपि तुम उसके द्वारा बोले गए उन वचनों को नहीं सुन सकते जो आकाश और पृथ्वी को कँपाते-से लगते हैं, यद्यपि तुम उसकी आँखें आग की लपटों जैसी नहीं देख सकते, और यद्यपि तुम उसके लौह-दंड का अनुशासन नहीं पा सकते, फिर भी तुम उसके वचनों से यह सुन सकते हो कि परमेश्वर क्रोधित हो रहा है और यह जान सकते हो कि परमेश्वर मानवजाति पर दया दिखा रहा है, और तुम परमेश्वर का धार्मिक स्वभाव और उसकी बुद्धि देख सकते हो, और उससे भी अधिक, समस्त मानवजाति के लिए परमेश्वर की परवाह को समझ सकते हो। अंत के दिनों में परमेश्वर का कार्य मनुष्य को स्वर्ग के परमेश्वर का पृथ्वी पर मनुष्यों के बीच रहना दिखाना है ताकि वे परमेश्वर को जानें, उसके प्रति समर्पण करें, उसका भय मानें और उससे प्रेम करें। यही कारण है कि वह दूसरी बार देह में लौटकर आया है। यद्यपि आज मनुष्य देखता है कि परमेश्वर मनुष्य के ही समान है, उसकी एक नाक और दो आँखें हैं और वह एक साधारण परमेश्वर है, लेकिन अंत में परमेश्वर तुम लोगों को दिखाएगा कि अगर यह मनुष्य नहीं होता तो स्वर्ग और पृथ्वी एक जबरदस्त बदलाव से गुजरते; अगर यह मनुष्य नहीं होता तो स्वर्ग धुँधला जाता, पृथ्वी पर उथल-पुथल मच जाती, और समस्त मानवजाति अकाल और महामारियों के बीच जिएगी। वह तुम लोगों को दिखाएगा कि यदि अंत के दिनों में देहधारी परमेश्वर तुम लोगों को बचाने के लिए न आया होता, तो परमेश्वर ने समस्त मानवजाति को बहुत पहले ही नरक में नष्ट कर दिया होता; यदि यह देह नहीं होता तो तुम लोग सदैव कट्टर पापी होते, और तुम हमेशा के लिए लाश बन जाते। तुम लोगों को यह जानना चाहिए कि यदि यह देह न होता, तो समस्त मानवजाति के लिए एक महा आपदा से बचना असंभव होता, और उसके लिए अंत के दिनों में परमेश्वर द्वारा मानवजाति को दिए जाने वाले और भी कठोर दंड से बच पाना कठिन होता। यदि इस साधारण देह का जन्म न हुआ होता, तो तुम सबकी ऐसी हालत होती कि तुम लोग जीवन की भीख माँगते लेकिन जी न पाते और मरने की प्रार्थना करते लेकिन मर न पाते; यदि यह देह न होता, तो तुम लोग सत्य प्राप्त न कर पाते और आज परमेश्वर के सिंहासन के सामने न आ पाते, बल्कि अपने जघन्य पापों के लिए परमेश्वर द्वारा दंडित किए जाते। क्या तुम लोग जानते थे कि यदि परमेश्वर वापस देह में लौटा न होता, तो किसी को भी उद्धार का अवसर न मिलता; और यदि इस देह का आगमन न होता, तो परमेश्वर ने बहुत पहले ही पुराने युग को समाप्त कर दिया होता? ऐसा होने से, क्या तुम लोग अभी भी परमेश्वर के दूसरे देहधारण को नकार सकते हो? जब तुम लोग इस साधारण मनुष्य से इतने सारे लाभ प्राप्त कर सकते हो, तो तुम लोग उसे प्रसन्नतापर्वूक स्वीकार क्यों नहीं करोगे?’ (वचन, खंड 1, परमेश्वर का प्रकटन और कार्य, क्या तुम जानते थे? परमेश्वर ने मनुष्यों के बीच एक महान काम किया है)। मसीह सत्य, मार्ग और जीवन है और यह एक पूर्ण तथ्य है। अगर मसीह ने सत्य व्यक्त नहीं किया होता और हमने परमेश्वर की वाणी न सुनी होती, केवल वेश-भूषा से ही उसका मूल्यांकन किया होता तो हमारे लिए उसे पहचानना बहुत मुश्किल हो जाता। देखने में सर्वशक्तिमान परमेश्वर एक साधारण मनुष्य है, लेकिन वह अंत के दिनों का देहधारी परमेश्वर है। उसने अनेक सत्य व्यक्त किए हैं और वह समस्त मानवजाति को बचाने के लिए कार्य कर रहा है। लेकिन सीसीपी सरकार और धार्मिक जगत के अगुआ यह मानते हैं कि सर्वशक्तिमान परमेश्वर एक साधारण व्यक्ति है। यह पूरी तरह से एक भ्रांति है। आइए इस पर विचार करें। सीसीपी नास्तिक है और मार्क्स के शैतानवाद का अनुसरण करती है। यह परमेश्वर के प्रति शत्रुतापूर्ण है और लगातार ईसाइयों को गिरफ्तार करती और सताती है। यह एक सर्वमान्य तथ्य है। क्या हम उनकी बातों पर विश्वास कर सकते हैं?”

शिन मिंग ने मुट्ठी भींची और उसे कॉफी टेबल पर पटकते हुए हताश होकर कहा, “सीसीपी सरकार नास्तिक है और परमेश्वर का प्रतिरोध करती है। जब हम प्रभु यीशु में विश्वास रखते थे तो हमें दमन और उत्पीड़न झेलना पड़ा। मैं उसकी निराधार अफवाहों पर कैसे विश्वास कर सकता था?”

मैंने शिन मिंग को जवाब देते हुए कहा, “सीसीपी अपनी स्थापना के बाद से ही ईसाइयों पर अत्याचार करती आ रही है, उसने ईसाई धर्म को एक पंथ और बाइबल को एक पंथ की पुस्तक करार दिया है। वह हर जगह ईसाइयों को गिरफ्तार कर रही है, उन्हें यातनाएँ दे रही है, उनकी निंदा कर रही है और उन्हें सजा दे रही है जिससे कई परिवार बिखर गए हैं और लोग मारे गए हैं। अब जबकि सर्वशक्तिमान परमेश्वर मनुष्य को बचाने के लिए कार्य करने आया है तो सीसीपी और भी ज्यादा क्रोधित हो गई है और परमेश्वर को अपना शत्रु मानती है। वह हर जगह वचन देह में प्रकट होता है की प्रतियाँ ढूँढ़ती है और मिलते ही उन्हें जब्त करके नष्ट कर देती है। जब सर्वशक्तिमान परमेश्वर की कलीसिया के भाई-बहन परमेश्वर के वचनों पर संगति करने, सुसमाचार का प्रचार करने और परमेश्वर की गवाही देने के लिए इकट्ठा होते हैं तो सीसीपी उन्हें दबाने और गिरफ्तार करने के लिए सरकारी तंत्र की पूरी ताकत लगा देती है, इंटरनेट पर कलीसिया के बारे में बेबुनियाद अफवाहें फैलाती, बदनाम करती है और परमेश्वर की कलीसिया को मिटाने की व्यर्थ कोशिश करती है। ऐसी बुरी नास्तिक पार्टी जो परमेश्वर की शत्रु है, यह भी नहीं जानती कि मसीह क्या है या देहधारण क्या होता है। आस्था के मामलों पर टिप्पणी करने की उसकी कोई योग्यता नहीं है और फिर भी वह बेधड़क दावा करती है कि सर्वशक्तिमान परमेश्वर की कलीसिया एक व्यक्ति में विश्वास रखती है। क्या यह पूरी तरह से निराधार अफवाहें फैलाना और ईशनिंदा नहीं है? धार्मिक अगुआ परमेश्वर के प्रकटन और कार्य को देखकर विश्वासियों को सत्य खोजने और प्रभु का स्वागत करने के लिए प्रेरित करने के बजाय असल में सर्वशक्तिमान परमेश्वर की निंदा करने में सीसीपी का साथ देते हैं! जब वे देखते हैं कि बड़ी संख्या में विश्वासी चमकती पूर्वी बिजली की जाँच करने जा रहे हैं और अधिक से अधिक लोग इसे स्वीकार रहे हैं तो वे अपना पद और आजीविका खोने से डरते हैं, इसलिए वे विश्वासियों को सच्चे मार्ग की जाँच करने से रोकने और प्रतिबंधित करने के हर संभव प्रयास करते हैं, हताशा में कलीसियाओं को बंद कर देते हैं, सर्वशक्तिमान परमेश्वर की कलीसिया के बारे में निराधार अफवाहें फैलाते हैं और उसे बदनाम करते हैं जिससे बहुत से लोग जो सत्य नहीं समझते, उनकी निराधार अफवाहों और शैतानी शब्दों को सुनकर चमकती पूर्वी बिजली की जाँच करने से बुरी तरह डर जाते हैं और प्रभु के आगमन का स्वागत करने का अवसर गँवा बैठते हैं। इन धार्मिक पादरियों और एल्डरों की करतूतें उन फरीसियों से अलग कैसे हैं जिन्होंने प्रभु यीशु का प्रतिरोध किया था?”

यू हुई और शिन मिंग ने सहमति में सिर हिलाया। यू हुई ने कहा, “परमेश्वर के वचन पढ़कर और तुम्हारी संगति सुनकर मैं आखिरकार समझ गई हूँ कि जहाँ परमेश्वर लोगों को बचाने के लिए कार्य करता है, वहीं शैतान लोगों को भ्रष्ट करता है। जब सर्वशक्तिमान परमेश्वर सत्य व्यक्त करने और मानवजाति को बचाने के लिए कार्य करने आया है, शैतान उन्मत्त होकर विघ्न पैदा करने और तबाही लाने के लिए बेतहाशा झूठ गढ़ता है। वह बेहद कपटी और बुरा है! परमेश्वर के मार्गदर्शन के लिए धन्यवाद, हम रुके और समझ हासिल की। इसके बिना शिन मिंग और मैं सीसीपी, धार्मिक पादरियों और एल्डरों द्वारा फैलाई गई निराधार अफवाहों और शैतानी बातों पर विश्वास कर लेते और हम विश्वास बनाए रखने का साहस खो बैठते। हम लगभग परमेश्वर का उद्धार गँवा ही बैठे थे। बाल-बाल बच गए!” यू हुई ने जल्दी से मेज से वचन देह में प्रकट होता है पुस्तक उठाई और उसे कसकर अपने सीने से लगा लिया। शिन मिंग को भी अचानक एहसास हुआ और उसने कहा, “अब से हमें सीसीपी, धार्मिक जगत के पादरियों व एल्डरों द्वारा फैलाई जा रही निराधार अफवाहों और भ्रांतियों पर बिल्कुल विश्वास नहीं करना चाहिए। उनसे हमारे जीवन को कोई लाभ नहीं है। इसके बजाय हमें सर्वशक्तिमान परमेश्वर के वचन पढ़ने में ज्यादा समय लगाना चाहिए और संगति के लिए अधिक बार सभाओं में आना चाहिए, धीरे-धीरे हम परमेश्वर के नए कार्य को समझ जाएँगे।”

मेरी आँखों में आँसू आ गए और मैंने उत्साह से कहा, “तुमने परमेश्वर के देहधारण के सत्य को समझ लिया है, तुम सीसीपी, धार्मिक जगत की बेबुनियाद अफवाहों और भ्रांतियों के जाल को तोड़कर परमेश्वर की ओर लौट आए हो। यह सचमुच परमेश्वर का अनुग्रह है! सीसीपी और धार्मिक जगत सर्वशक्तिमान परमेश्वर के कार्य के बारे में बेबुनियाद अफवाहें फैलाने, साख गिराने और बदनाम करने की चाहे कितनी भी कोशिश करें, जो लोग परमेश्वर में सच्चा विश्वास रखते हैं, वे अभी भी परमेश्वर की वाणी को पहचान सकते हैं और उसकी उपस्थिति में लौट सकते हैं। लेकिन झूठे विश्वासी सीसीपी और धार्मिक जगत की बेबुनियाद अफवाहों और शैतानी बातों पर विश्वास कर लेते हैं, वे सर्वशक्तिमान परमेश्वर के कार्य और वचनों की खोज या जाँच करने को तैयार नहीं होते। इस प्रकार वे पशु द्वारा पकड़ लिए जाते हैं और पशु के चिह्न से ही चिह्नित होते हैं। वे भूसी के समान होते हैं जो हवा से उड़ जाती है और न बुझने वाली आग में जल जाती है। इस प्रकार गेहूँ और खरपतवार अलग हो जाते हैं। परमेश्वर कितना सर्वशक्तिमान और बुद्धिमान है!”

हमारी सभा समाप्त होने के बाद शिन मिंग और यू हुई ने ध्यान से परमेश्वर के वचनों की अपनी पुस्तकें समेटीं, अपने बैग कंधों पर लटकाए और खुशी-खुशी निकल गए। मैं खिड़की के पास खड़ी होकर उन्हें दूर जाते हुए देख रही थी और अनायास ही कह उठी, “सर्वशक्तिमान परमेश्वर का धन्यवाद!”


39. अब मैं हीन महसूस नहीं करती

डेबरा, अमेरिका

मैं बचपन से ही शर्मीली और कमअक्ल रही हूँ। मेरे परिवार वाले सब कहते थे कि मैं होशियार नहीं हूँ, सुस्त हूँ। इसके अलावा, मेरी बोलचाल की क्षमता अच्छी नहीं है, इसलिए बहुत से लोगों के सामने बोलते हुए मैं घबरा जाती थी। जैसे ही मैं घबराती, मेरा दिमाग खाली हो जाता, और इसलिए मैं अक्सर चुप रहती थी। जब मैं स्कूल में थी और शिक्षक कोई सवाल पूछते तो मेरे सहपाठी सब उत्साह से जवाब देते, लेकिन जवाब जानते हुए भी मैं खुद से जवाब देने की हिम्मत नहीं करती थी। मैं बस निष्क्रिय रूप से शिक्षक के बुलाने का इंतजार करती या अपने मन में चुपचाप जवाब दे देती थी। मेरे परिवार और दोस्त सब कहते थे कि मैं कम-अक्ल और बोलने में कच्ची थी। मेरे पिता भी अक्सर मुझे धीमी उड़ने वाली चिड़ियों की कहानी सुनाते थे कि उन्हें बाकी चिड़ियों से पहले उड़ना पड़ता है ताकि अपनी कमी की भरपाई कर सकें। समय बीतने के साथ, मुझे भी लगने लगा कि मैं थोड़ी सुस्त थी, और महसूस होता था कि मेरा किया कोई भी काम दूसरों को दिखाने के लायक नहीं था। इसलिए, मैं खुद में सिमट गई थी। परमेश्वर में विश्वास करने के बाद, मैंने देखा कि मेरे भाई-बहन कितने दयालु थे, और मुझे लगा जैसे वे मेरा परिवार थे। मैं भी खुलकर अपने भाई-बहनों से अपनी दशा और मुश्किलों के बारे में बात करती थी। हर कोई मेरी मदद और मुझे प्रोत्साहित करता था, और मैं कम बेबस महसूस करने लगी; मेरा दिल मुक्त और आनंद से भरा हुआ महसूस करता था। हालाँकि, बहुत से लोगों के सामने बोलते हुए मैं अभी भी बहुत बेबस महसूस करती थी। कुछ सभाएँ थीं जिनमें बहुत से लोग थे, और जब संगति करने की मेरी बारी आई तो मैं इतनी घबरा गई कि काँपने लगी। मेरे विचार सब गड़बड़ा गए और मैं बोलते-बोलते लड़खड़ाने लगी। कई बहनों ने मुझे देखने के लिए सिर उठाया और मैं शर्मिंदगी से मुस्कुरा दी। उस समय, मेरा चेहरा शर्म से जल रहा था, मैं चाहती थी कि धरती फट जाए और मैं उसमें समा जाऊँ। मैं सोचने लगी, “मेरे भाई-बहन मेरे बारे में क्या सोचते होंगे? क्या वे सोचते होंगे कि मैं बहुत ही बेकार हूँ? लगता है कि मुझे भविष्य में कम बोलना चाहिए और अच्छी काबिलियत वाले भाई-बहनों को ज्यादा संगति करने देना चाहिए।” बाद की सभाओं में, जब बहुत से लोग होते तो मैं हमेशा सबसे आखिर में संगति करती; कभी-कभी तो मैं संगति करती ही नहीं थी। मैं केवल तभी सरल शब्दों में संगति करने की हिम्मत करती थी जब वहाँ ज्यादा लोग नहीं होते थे या उन भाई-बहनों के सामने जिन्हें मैं अच्छी तरह से जानती थी। कभी-कभी, मैं अपना कर्तव्य निभाने में कुछ नतीजे हासिल करती थी, और पर्यवेक्षक ने मुझसे अच्छे तरीके बताने को कहा ताकि सभी उनसे सीख सकें और संदर्भ के रूप में उपयोग कर सकें। हालाँकि, जैसे ही मैंने कई भाई-बहनों के सामने चीजों पर चर्चा करने के बारे में सोचा, मैं बहुत डर गई। मुझे चिंता हुई कि जब समय आएगा तो मैं घबरा जाऊँगी और ऊल-जलूल बोलूँगी—यह कितना शर्मनाक होगा! मैंने यह कहकर बार-बार मना कर दिया कि मेरे पास कोई खास तरीके नहीं हैं। बाद में मैंने विचार किया, मैं हर बार बहुत से लोगों के सामने बोलने की जरूरत पड़ने पर क्यों डर जाती और पीछे हट जाती थी?

एक बार, मैंने परमेश्वर के वचन पढ़े : “कुछ ऐसे लोग होते हैं जो बचपन से ही सुस्त बुद्धि वाले, अवाक्पटु और साधारण रूप-रंग वाले रहे हैं, इसलिए उनके परिवारों और समाज में अन्य लोग उनके बारे में कुछ नकारात्मक टिप्पणियाँ करते हैं। उदाहरण के लिए, लोग कहते हैं : ‘यह बच्चा गँवार है, वह चीजों पर धीमी प्रतिक्रिया करता है और वह एक भद्दा वक्ता है। देखो उस व्यक्ति के बच्चे को, उसकी मीठी बातें सचमुच लोगों को मोहित कर लेती हैं। जब यह बच्चा लोगों से मिलता है तो वह यह नहीं जानता कि क्या कहना है या लोगों को कैसे प्रसन्न करना है और जब वह कुछ गलत करता है तो उसे नहीं पता कि कैसे समझाए या अपने आप को सही ठहराए। यह बच्चा मूर्ख है।’ यह उसके माता-पिता कहते हैं और उसके रिश्तेदार, दोस्त और शिक्षक भी कहते हैं। यह वातावरण अप्रत्यक्ष रूप से ऐसे व्यक्तियों पर एक प्रकार का दबाव डालता है जिससे वे अनजाने में एक विशेष प्रकार की मानसिकता विकसित कर लेते हैं। कैसी मानसिकता? उन्हें लगता है कि वे आकर्षक नहीं हैं और उनका रूप किसी को पसंद नहीं है, और यह कि वे अपनी पढ़ाई में अच्छे अंक नहीं लाते और प्रतिक्रिया देने में धीमे हैं; वे जब दूसरों को देखते हैं तो अपना मुँह खोलने और बोलने में हमेशा शर्मिंदगी महसूस करते हैं, और जब लोग उन्हें चीजें देते हैं तो धन्यवाद कहने में भी बहुत शर्मिंदगी महसूस करते हैं। वे मन ही मन सोचते हैं, ‘मैं ऐसा भद्दा वक्ता क्यों हूँ? अन्य लोग इतनी मीठी बातें करने वाले क्यों हैं? मैं निरा बेवकूफ हूँ!’ अवचेतन रूप से वे सोचते हैं कि वे बेहद बेकार हैं, फिर भी वे यह मानने को तैयार नहीं होते कि वे इतने बेकार हैं, इतने बेवकूफ हैं। मन-ही-मन वे खुद से अक्सर पूछते हैं, ‘क्या मैं वाकई इतना बेवकूफ हूँ? क्या मैं सचमुच इतना अप्रिय हूँ?’ उनके माता-पिता उन्हें पसंद नहीं करते, न ही उनके भाई-बहन, न शिक्षक और सहपाठी। और वक्त-वक्त पर उनके परिवारजन, उनके रिश्तेदार और मित्र उनके बारे में कहते हैं, ‘वह नाटा है, उसकी आँखें और नाक छोटी हैं, ऐसे रंग-रूप के साथ बड़ा होकर कुछ खास नहीं कर पाएगा।’ इस तरह के माहौल में वे पहले शुरुआत में अपने हृदय में प्रतिरोध महसूस करते हैं और फिर धीरे-धीरे अपनी ही अपर्याप्तताओं और कमियों को स्वीकारने और मानने की ओर बढ़ते हैं, लेकिन साथ ही साथ उनके हृदय की गहराइयों में एक नकारात्मक भावना उत्पन्न होती है। इस भावना को क्या कहते हैं? हीनभावना। जो लोग हीनभावना महसूस करते हैं, वे केवल अपनी कमियों को देखते हैं, अपनी खूबियों को नहीं; वे हमेशा यह महसूस करते हैं कि वे अनाकर्षक और अप्रिय हैं, कि उनकी बुद्धि तेज नहीं है और उनकी प्रतिक्रियाएँ धीमी हैं और कि वे लोगों को ताड़ने में असमर्थ हैं। संक्षेप में, वे पूरी तरह से अपर्याप्त महसूस करते हैं। हीनभावना की यह मानसिकता धीरे-धीरे तुम्हारे हृदय के भीतर हावी होने लगती है और यह तुम्हारे दिल को जकड़ने वाली एक अटल भावना बन जाती है। जब तुम बड़े हो चुके होते हो और संसार में निकल चुके होते हो या विवाह कर चुके होते हो और अपना कार्यस्थल स्थापित कर चुके होते हो तो तुम्हारी सामाजिक पहचान और रुतबा चाहे जो भी हो, हीनता की यह भावना जो तुम्हारे बचपन से ही तुम्हारे पालन-पोषण में बोई गई थी, अब भी तुम्हें प्रभावित और नियंत्रित करती है, जिससे तुम महसूस करते हो कि तुम अन्य लोगों से हर दृष्टि से बदतर हो” (वचन, खंड 6, सत्य के अनुसरण के बारे में, सत्य का अनुसरण कैसे करें (1))। परमेश्वर के वचन मेरी दशा से संबंधित थे। बचपन से ही, मेरे आस-पास के लोग मुझे बोलने में कच्ची और धीमी बुद्धि वाली कहते थे; मेरे परिवार वाले भी अक्सर कहते थे, “देखो तुम्हारी बड़ी बहन कितनी होशियार है। तुम जैसी हो, तुम कहीं भी नहीं चल पाओगी...” धीरे-धीरे, मुझे लगने लगा कि मैं दूसरों से कम होशियार थी, और मेरे अंदर हीन भावना पैदा हो गई। बचपन से लेकर बड़े होने तक, मुझे कभी नहीं लगा कि मुझमें कोई खूबी है : अभिव्यक्त करने की मेरी क्षमता खराब थी, और मेरी मानसिक सहनशक्ति भी कमजोर थी, इसलिए मैं बहुत से लोगों के सामने बात करते हुए घबरा जाती थी, और, ऊपर से, मैं बहुत हाज़िर-जवाब भी नहीं थी, इसलिए मैं अक्सर ज्यादा बात नहीं करती थी और बहुत सी चीजों में हिस्सा नहीं लेती थी। परमेश्वर में विश्वास करने के बाद, मैं अक्सर डरती थी कि मेरे भाई-बहन मुझे नीची नजर से देखेंगे क्योंकि मैं खुद को अच्छी तरह से व्यक्त नहीं कर पाती थी, और शर्मिंदगी से बचने के लिए मैं कम से कम बोलने की कोशिश करती थी। सभाओं में संगति करते समय मैं बहुत निष्क्रिय रहती थी, अपने कर्तव्य निर्वहन की प्राप्तियों पर चर्चा करने से मना कर देती थी, और लगातार पीछे हटना ही चुनती थी। हीन भावना से प्रभावित होकर, मैंने सत्य पाने के कई मौके खो दिए, और जो कर्तव्य मैं कर सकती थी, वे भी नहीं कर पाई। मुझे लगा कि मेरा जीवन दयनीय था, इसलिए मैं इस समस्या को हल करने के लिए सत्य खोजना चाहती थी।

एक दिन, मैंने परमेश्वर के वचन पढ़े : “तुम्हारा दिल हीनभावना से सराबोर है, यह भावना बड़े लंबे समय से रही है, यह कोई अस्थाई भावना नहीं है। बल्कि यह तुम्हारी आत्मा के अंतरतम से तुम्हारे विचारों पर सख्ती से नियंत्रण करती है, यह तुम्हारे होंठों को कसकर बंद कर देती है, और इसलिए तुम चीजों को चाहे कितने ही सही ढंग से समझो या लोगों, घटनाओं और चीजों के प्रति तुम्हारे विचार और राय जो भी हों, तुम सिर्फ अपने मन में सोचने और चीजों पर चिंतन करते रहने की हिम्मत करते हो, तुम कभी भी जोर से बोलने की हिम्मत नहीं करते हो। चाहे दूसरे लोग तुम्हारी कही बातों का अनुमोदन कर सकते हों या तुम्हें दुरुस्त या तुम्हारी आलोचना कर सकते हों, तुम ऐसे परिणाम का सामना करने या उसे देखने की हिम्मत नहीं करोगे। ऐसा क्यों है? ऐसा इसलिए है क्योंकि तुम्हारी हीनभावना तुम्हारे भीतर है, तुम्हें बता रही है, ‘यह मत करो, तुम इस लायक नहीं हो। तुममें ऐसी योग्यता नहीं है, तुममें ऐसी वास्तविकता नहीं है, तुम्हें ऐसा नहीं करना चाहिए, तुम ऐसे बिल्कुल भी नहीं हो। अभी कुछ करो या सोचो मत। हीनभावना में जीकर ही तुम असल रहोगे। तुम इस योग्य नहीं हो कि सत्य का अनुसरण करो, या अपना दिल खोलकर जो मन में हो वह कहो और दूसरे लोगों की तरह बाकी सबसे जुड़ो। ऐसा इसलिए क्योंकि तुम किसी काम के नहीं हो, तुम उनके जितने अच्छे नहीं हो।’ लोगों के दिमाग में उनकी सोच को यह हीनभावना ही निर्देशित करती है; सामान्य व्यक्ति को जो दायित्व निभाने चाहिए, उन्हें निभाने और जो सामान्य मानवता का जीवन उन्हें जीना चाहिए, उसे जीने से यह रोकती है, साथ ही यह लोगों और चीजों के प्रति उनके दृष्टिकोण, उनके आचरण और कार्य के तरीकों और साधनों और दिशा और लक्ष्यों का निर्देशन भी करती है। ... इन विशिष्ट अभिव्यक्तियों और खुलासों से हम देख सकते हैं कि जब एक बार यह एक नकारात्मक भावना—हीनभावना—प्रभाव डालने लगती है, और लोगों के अंतरतम में जड़ें जमा लेती है, तो जब तक वे सत्य का अनुसरण न करें, उनके लिए इसे निर्मूल कर इसकी बाध्यता से निकलना बहुत कठिन होगा, वे अपने हर काम में इससे बाध्य होंगे। हालाँकि इस भावना को भ्रष्ट स्वभाव नहीं कहा जा सकता, लेकिन यह पहले ही बहुत गंभीर नकारात्मक प्रभाव डाल चुकी है; यह उनकी मानवता को गंभीर नुकसान पहुँचाती है, उनकी विविध भावनाओं, और उनकी सामान्य मानवता की बातों और कार्यों पर बहुत नकारात्मक प्रभाव डालती है जिसके अत्यंत गंभीर परिणाम होते हैं। इसका गौण प्रभाव है उनके व्यक्तित्व, उनकी अभिरुचियों और उनकी महत्वाकांक्षाओं का प्रभावित होना; इसका प्रमुख प्रभाव है जीवन के उनके उद्देश्यों और दिशा का प्रभावित होना। इस हीनभावना के एहसास को इसके कारणों, इसकी प्रक्रिया और व्यक्ति पर होने वाले इसके परिणामों में से चाहे जिस भी पहलू से देखो, क्या यह ऐसी चीज नहीं है जिसे लोगों को त्याग देना चाहिए? (हाँ।)” (वचन, खंड 6, सत्य के अनुसरण के बारे में, सत्य का अनुसरण कैसे करें (1))। जब मैंने खुद की तुलना परमेश्वर के वचनों से की, तो मुझे हीन भावना में जीने के खतरे का एहसास हुआ। हीनता कोई साधारण भावना नहीं है, बल्कि यह सीधे व्यक्ति के आचरण और कामों पर असर डालती है; यह उसे बाँधती और जकड़ती है। बचपन से ही, मेरे आस-पास के लोग मुझे कहते थे कि मैं कमअक्ल और बोलने में कच्ची हूँ; मेरे पिता भी अक्सर मुझे धीमी उड़ने वाली चिड़ियों की कहानी सुनाते थे कि उन्हें बाकी चिड़ियों से पहले उड़ना पड़ता है ताकि अपनी कमी की भरपाई कर सकें। धीरे-धीरे, मुझे लगने लगा कि मैं जन्म से ही दूसरों से सुस्त थी, और इसलिए मैं अक्सर चुप रहती थी, और यहाँ तक कि जो काम मैं कर सकती थी, उन्हें भी करने की पहल करने की हिम्मत नहीं करती थी। भाई-बहनों का एक साथ इकट्ठा होकर परमेश्वर के वचनों की समझ और ज्ञान पर संगति करना एक सकारात्मक बात होनी चाहिए, लेकिन मुझे हमेशा लगता था कि मैं बोलने में अच्छी नहीं हूँ, डरती थी कि अगर मैं ठीक से नहीं बोली तो भाई-बहन मुझे नीची नजर से देखेंगे, इसलिए मैं ज़ोर से बोलने और संगति करने की जल्दी हिम्मत नहीं करती थी। कभी-कभी, जब मुझे परमेश्वर के वचनों को लेकर कुछ प्रबोधन और समझ मिलती थी, तब भी मैं संगति करने की हिम्मत नहीं करती थी। असल में, अपने कर्तव्य में कुछ फल पाना पवित्र आत्मा के प्रबोधन और अगुआई के कारण होता है, और इसे साझा करना चाहिए ताकि और भी भाई-बहन इससे फायदा पा सकें। लेकिन, मैं हीन भावना से प्रभावित थी और चिंतित थी कि अगर मैं घबरा गई और ठीक से बोल नहीं पाई तो मुझे शर्मिंदा होना पड़ेगा; मैंने इसके बजाय भागना चुना, और अभ्यास करने का एक मौका खो दिया। हीन भावना ने मुझे बाँध दिया, जिससे मैं जो कुछ भी करती या कहती थी, उसमें बाधित महसूस करती थी; मैं सक्रिय रूप से बोझ उठाने के लिए आगे नहीं आ सकती थी और मैंने अपने जीवन प्रवेश में कोई प्रगति नहीं की। हीन भावना के अधीन जीने से होने वाला नुकसान देखकर मैंने परमेश्वर से प्रार्थना की, “हे परमेश्वर, बचपन से लेकर बड़े होने तक हीन भावना ने मुझे लगातार बाँधे रखा है। परमेश्वर में विश्वास करने के बाद भी, मैं उनके आगे बेबस रही और अपना कर्तव्य पूरा नहीं कर सकी। मैं हीन भावना में जीते नहीं रहना चाहती; मैं हालात बदलना चाहती हूँ। आप नकारात्मक भावनाओं के बंधनों को उतार फेंकने में मेरी मदद करें।”

बाद में, मैंने परमेश्वर के वचन पढ़े : “तो फिर तुम कैसे अपना सटीक आकलन कर सकते हो और खुद को जान सकते हो और हीनता की भावना से कैसे पिंड छुड़ा सकते हो? तुम्हें स्वयं के बारे में ज्ञान प्राप्त करने, अपनी मानवता, योग्यता, प्रतिभा और खूबियों के बारे में जानने के लिए परमेश्वर के वचनों को आधार बनाना चाहिए। उदाहरण के लिए, मान लो कि तुम्हें गाना पसंद था और तुम अच्छा गाते थे, मगर कुछ लोग यह कहकर तुम्हारी आलोचना करते और तुम्हें नीचा दिखाते थे कि तुम तान-बधिर हो, और तुम्हारा गायन सुर में नहीं है, इसलिए अब तुम्हें लगने लगा है कि तुम अच्छा नहीं गा सकते और फिर तुम दूसरों के सामने गाने की हिम्मत नहीं करते। उन सांसारिक लोगों, उन भ्रमित लोगों और औसत दर्जे के लोगों ने तुम्हारे बारे में गलत आकलन कर तुम्हारी आलोचना की, इसलिए तुम्हारी मानवता को जो अधिकार मिलने चाहिए थे, उनका हनन किया गया और तुम्हारी प्रतिभा दबा दी गई। नतीजा यह हुआ कि तुम गाना गाने तक की हिम्मत नहीं करते, सिर्फ तभी खुलकर गाने और मन बहलाने की हिम्मत करते हो जब तुम अकेले होते हो। चूँकि तुम आम तौर पर बहुत अधिक दबा हुआ महसूस करते हो, इसलिए अकेले न होने पर गाना गाने की हिम्मत नहीं कर पाते; तुम अकेले होने पर ही गाने की हिम्मत कर पाते हो, उस समय का आनंद लेते हो जब तुम खुलकर साफ-साफ गा सकते हो, यह समय कितना अद्भुत और मुक्ति देनेवाला होता है! क्या ऐसा नहीं है? लोगों ने तुम्हें जो हानि पहुँचाई है, उस कारण से तुम नहीं जानते या साफ तौर पर नहीं देख सकते कि तुम वास्तव में क्या कर सकते हो, तुम किस काम में अच्छे हो, और किसमें अच्छे नहीं हो। ऐसी स्थिति में, तुम्हें सही आकलन करना चाहिए, और परमेश्वर के वचनों के अनुसार खुद को सही मापना चाहिए। तुमने जो सीखा है और जिसमें तुम्हारी खूबियाँ हैं, उसे तय करना चाहिए, और जाकर वह काम करना चाहिए जो तुम कर सकते हो; वे काम जो तुम नहीं कर सकते, तुम्हारी जो कमियाँ और खामियाँ हैं, उनके बारे में आत्म-चिंतन कर उन्हें जानना चाहिए, और सही आकलन कर जानना चाहिए कि तुम्हारी योग्यता क्या है, यह अच्छी है या नहीं। अगर तुम अपनी समस्याओं को नहीं समझ सकते या उनका स्पष्ट ज्ञान नहीं पा सकते हो तो फिर अपने आसपास के उन लोगों से पूछो जिनमें तुम्हारा आकलन करने की समझ है। उनकी बातें सही हों या न हों, उनसे कम-से-कम तुम्हें एक संदर्भ मिल जाएगा जो यह तुम्हें इस योग्य बनाएगा कि स्वयं की बुनियादी परख या निरूपण कर सको। फिर तुम हीनता की नकारात्मक भावना की बुनियादी समस्या को सुलझा सकते हो और धीरे-धीरे इससे उबर सकते हो। हीनता की भावना का समाधान करना आसान है बशर्ते कोई इसका भेद पहचान ले, इसके प्रति जागरूक हो सके और सत्य खोज सके” (वचन, खंड 6, सत्य के अनुसरण के बारे में, सत्य का अनुसरण कैसे करें (1))। परमेश्वर के वचनों से, मुझे अभ्यास का एक मार्ग मिला। मुझे परमेश्वर के वचनों के अनुसार खुद को तौलना और आँकना चाहिए, न कि दूसरों के गलत आकलन से प्रभावित होना या उन्हें स्वयं के बारे में मेरी सोच और राय को प्रभावित करने देना चाहिए। मैंने सोचा कि परमेश्वर ने कहा था कि मैं जिन भाई-बहनों को अच्छी तरह से जानती हूँ, उनसे यह पूछ सकती हूँ कि मेरे बारे में उनका क्या आकलन है, और फिर परमेश्वर के वचनों के अनुसार निष्पक्ष रूप से खुद को तौल सकती हूँ। इसलिए, मैंने कुछ बहनों से पूछा जो मुझे अच्छी तरह से जानती थीं। उन्होंने कहा, “असल में, तुम उतनी खराब नहीं हो जितना तुम कहती हो। आम तौर पर, तुम्हारे पास अपने कर्तव्य से जुड़े सिद्धांतों की अपनी समझ होती है, और परमेश्वर के वचनों की कुछ समझ पर चर्चा भी कर सकती हो। कभी-कभी तुम अपने भाई-बहनों की मदद भी कर सकती हो। तुम्हें खुद के साथ सही ढंग से पेश आना चाहिए।” जब मैंने अपनी बहनों का आकलन सुना तो मुझे एहसास हुआ कि मैं उतनी बुरी नहीं थी जितना मैं सोचती थी। मैं खुद को लेकर दूसरों के गलत आकलन में जीती और अपने बारे में नकारात्मक राय बनाती नहीं रह सकती थी। असल में, ऐसा नहीं है कि मुझमें कोई भी खूबी नहीं है; भले ही मेरा व्यक्तित्व कुछ अंतर्मुखी है और मैं दूसरों की तुलना में खुद को कम व्यक्त कर पाती हूँ, लेकिन ज्यादातर समय, मैं कुछ बातों को स्पष्ट रूप से समझा पाती हूँ, अपने कर्तव्य को निभाने में अभ्यास के कुछ अच्छे मार्ग खोज पाती हूँ, और कुछ भूमिका निभा पाती हूँ। मुझे अपनी कमियों से विवेकपूर्ण ढंग से पेश आना चाहिए। इसके बाद, जब मेरे मन में फिर से अपने बारे में नकारात्मक विचार आते, तो मैं सोचती, “किसी व्यक्ति की बोलने की क्षमता परमेश्वर द्वारा नियत होती है। मैं अपनी कमियों के कारण खुद को दूसरों से हीन महसूस करके हर मोड़ पर बेबस नहीं हो सकती। मुझे सही मानसिकता अपनानी चाहिए और इसे सही ढंग से लेना चाहिए, जो काम मैं अच्छे से कर सकती हूँ, उन्हें करने की पूरी कोशिश करनी चाहिए।”

एक बार, मैंने एक बहन को अपनी दशा के बारे में बताया। उसने कहा कि मेरी मुख्य समस्या यह थी कि मैं अपने सम्मान को बहुत ज्यादा महत्व देती थी, और इसकी बहुत ज्यादा परवाह करती थी कि दूसरे लोग मेरे बारे में क्या सोचते हैं। मैंने इस तरह की दशा को हल करने से संबंधित परमेश्वर के वचन पढ़ने के लिए खोजे। परमेश्वर के वचन कहते हैं : “जब परिवार के बुजुर्ग अक्सर तुमसे कहते हैं कि ‘जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है,’ तो यह इसलिए होता है ताकि तुम अच्छी प्रतिष्ठा रखने और गौरवपूर्ण जीवन जीने को अहमियत दो और ऐसे काम मत करो जिनसे तुम्हारी बदनामी हो। तो यह कहावत लोगों को सकारात्मक दिशा की ओर लेकर जाती है या नकारात्मक? क्या यह तुम्हें सत्य की ओर ले जा सकती है? क्या यह तुम्हें सत्य समझने की ओर ले जा सकती है? (नहीं, बिल्कुल नहीं।) तुम यकीन से कह सकते हो, ‘नहीं, नहीं ले जा सकती!’ जरा सोचो, परमेश्वर कहता है कि लोगों को ईमानदार लोगों की तरह आचरण करना चाहिए। अगर तुमने कोई अपराध किया है या कुछ गलत किया है या कुछ ऐसा किया है जो परमेश्वर के खिलाफ विद्रोह है या सत्य के विरुद्ध जाता है, तो तुम्हें अपनी गलती स्वीकारनी होगी, खुद को समझना होगा, और सच्चा पश्चात्ताप करने के लिए खुद का गहन-विश्लेषण करते रहना होगा और फिर परमेश्वर के वचनों के अनुसार व्यवहार करना होगा। अगर लोग ईमानदार व्यक्ति की तरह आचरण करें, तो क्या यह इस कहावत के विरुद्ध नहीं होगा कि ‘जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है’? (हाँ।) यह इसके विरुद्ध कैसे होगा? ‘जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है,’ इस कहावत का उद्देश्य यह है कि लोग अपने उज्ज्वल और आकर्षक पक्ष को जीने को महत्व दें और ऐसे काम अधिक करें जिनसे उनकी छवि निखरे—न कि वे बुरे या अपमानजनक काम करें या अपने स्वभाव के कुरूप पक्ष को उजागर करें—और ताकि वे आत्मसम्मान और गरिमा के साथ जीवन जी सकें। अपनी प्रतिष्ठा की खातिर, अपने गौरव और सम्मान की खातिर, व्यक्ति अपने आप को पूरी तरह तुच्छ नहीं ठहरा सकता, और दूसरों को अपने अंधेरे पक्ष और शर्मनाक पहलुओं के बारे में तो कतई नहीं बता सकता, क्योंकि व्यक्ति को आत्मसम्मान और गरिमा के साथ जीना चाहिए। गरिमावान होने के लिए अच्छी प्रतिष्ठा होना जरूरी है, और अच्छी प्रतिष्ठा पाने के लिए व्यक्ति को मुखौटा लगाना और अच्छे कपड़े पहनकर दिखाना होता है। क्या यह एक ईमानदार व्यक्ति जैसा आचरण करने के विरुद्ध नहीं है? (हाँ।) जब तुम एक ईमानदार व्यक्ति जैसा आचरण करते हो, तो तुम्हारा यह आचरण उस कहावत के एकदम विरोध में होता है, ‘जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है।’ अगर तुम ईमानदार व्यक्ति जैसा आचरण करना चाहते हो, तो आत्मसम्मान को अहमियत मत दो; व्यक्ति के आत्मसम्मान की कीमत दो कौड़ी की भी नहीं है। सत्य से सामना होने पर, व्यक्ति को मुखौटा लगाने या झूठी छवि बनाए रखने के बजाय, खुद को उजागर कर देना चाहिए। व्यक्ति को अपने सच्चे विचारों, अपनी गलतियों, सत्य सिद्धांतों का उल्लंघन करने वाले पहलुओं वगैरह को परमेश्वर के सामने प्रकट कर देना चाहिए, और अपने भाई-बहनों के सामने भी इनका खुलासा करना चाहिए। यह अपनी प्रतिष्ठा की खातिर जीने का मामला नहीं, बल्कि एक ईमानदार व्यक्ति की तरह आचरण करने, सत्य का अनुसरण करने, एक सच्चा सृजित प्राणी बनने और परमेश्वर को संतुष्ट करने और बचाए जाने की खातिर जीने का मामला है। लेकिन जब तुम इस सत्य और परमेश्वर की इच्छा को नहीं समझते, तब तुम्हारे परिवार के शिक्षा के प्रभावों से उपजी बातें तुम पर हावी हो जाती हैं। इसलिए, जब तुम कुछ गलत करते हो, तो उस पर पर्दा डालकर यह सोचते हुए दिखावा करते हो, ‘मैं इस बारे में कुछ नहीं कहूँगा, और अगर कोई इस बारे में जानता है मैं उसे भी कुछ नहीं कहने दूँगा। अगर तुममें से किसी ने कुछ भी कहा, तो मैं तुम्हें आसानी से नहीं छोडूँगा। मेरी प्रतिष्ठा सबसे ज्यादा जरूरी है। जीने का मतलब तभी है जब हम अपनी प्रतिष्ठा की खातिर जिएँ, क्योंकि यह किसी भी चीज से ज्यादा जरूरी है। यदि कोई व्यक्ति अपनी प्रतिष्ठा खो देता है, तो वह अपनी सारी गरिमा खो देता है। तो तुम जैसी स्थिति है वैसी नहीं बता सकते, तुम्हें दिखावा करना होगा, चीजों को छुपाना होगा, वरना तुम अपनी प्रतिष्ठा और गरिमा खो बैठोगे, और तुम्हारा जीवन निरर्थक हो जाएगा। अगर कोई तुम्हारा सम्मान नहीं करता है, तो तुम एकदम बेकार हो, सिर्फ रास्ते का कचरा हो।’ क्या इस तरह अभ्यास करके ईमानदार व्यक्ति जैसा आचरण करना मुमकिन है? क्या पूरी तरह खुलकर बोलना और अपना गहन-विश्लेषण करना मुमकिन है? (नहीं, मुमकिन नहीं है।) बेशक, ऐसा करके तुम इस कहावत का पालन कर रहे हो : ‘जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है,’ जो तुम्हारे परिवार के शिक्षा के प्रभाव से तुम्हारे भीतर बैठा दी गई है। हालाँकि, अगर तुम सत्य का अनुसरण और अभ्यास करने के लिए इस कहावत को त्याग देते हो, तो फिर यह तुम्हें प्रभावित नहीं करेगी, और यह कोई काम करने के लिए तुम्हारा आदर्श वाक्य या सिद्धांत भी नहीं रहेगी, बल्कि तुम जो भी करोगे वह इस कहावत से बिल्कुल विपरीत होगा कि ‘जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है।’ तुम न तो अपनी प्रतिष्ठा की खातिर और न ही अपनी गरिमा की खातिर जियोगे, बल्कि तुम सत्य का अनुसरण करने और ईमानदार व्यक्ति जैसा आचरण करने के लिए जियोगे, और परमेश्वर को संतुष्ट करके एक सच्चे सृजित प्राणी की तरह जीने की कोशिश करोगे। अगर तुम इस सिद्धांत का पालन करते हो, तो तुम अपने परिवार द्वारा दी गई शिक्षा के प्रभावों को छोड़ दोगे” (वचन, खंड 6, सत्य के अनुसरण के बारे में, सत्य का अनुसरण कैसे करें (12))। परमेश्वर के वचनों से खुद की तुलना करने पर, मैं समझ गई कि मैं क्यों कभी खुलकर बात करने की हिम्मत नहीं करती थी, या अपनी राय व्यक्त करने की हिम्मत नहीं करती थी। मुख्य समस्या यह थी कि मैं “जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है” और “एक व्यक्‍ति जहाँ रहता है वहाँ अपना नाम छोड़ता है, जैसे कि एक हंस जहाँ कहीं उड़ता है आवाज़ करता जाता है” जैसे शैतानी जहरों से प्रभावित थी। मैं अपने सम्मान को किसी भी चीज से ज्यादा महत्वपूर्ण मानती थी, और सोचती थी कि अगर किसी व्यक्ति का सम्मान चला गया, तो उसकी गरिमा भी चली गई। मैं कमअक्ल हूँ और मेरी बोलने की क्षमता अच्छी नहीं है, इसलिए मुझे लगता कि मैं दूसरों की आधी भी नहीं हूँ : मैं बहुत हीन महसूस करती थी। मैं बहुत से लोगों के सामने बोलते हुए घबरा जाती थी, डरती थी कि अगर मैं खुद को अच्छी तरह से व्यक्त नहीं कर पाई तो मेरे भाई-बहन मुझे नीची नजर से देखेंगे, इसलिए मैं चुप रहना पसंद करती थी। जब मेरे पास अपना कर्तव्य निभाने के अच्छे तरीके और विधियाँ होती थीं तो मुझे इन्हें अपने भाई-बहनों को बताने की जरूरत थी, न केवल अपने भाई-बहनों की मदद करने के लिए, बल्कि उनके कर्तव्य निर्वहन के नतीजों और दक्षता में सुधार करने के लिए भी। हालाँकि, अपना सम्मान बचाने के लिए, मैंने बार-बार मना किया और बहाने बनाए; मैंने महसूस किया कि मैं अपने सम्मान को बहुत ज्यादा महत्व देती थी और हर बार खुद के बारे में सोचती थी। मैं सच में बहुत स्वार्थी और नीच थी! परमेश्वर का इरादा है कि लोग ईमानदार बनें और अपने बारे में खुलकर बात करना सीखें, यहाँ तक कि अपनी कमियों और दोषों को भी उजागर करें; उन्हें चीजों को ढककर नहीं रखना चाहिए और स्वांग नहीं करना चाहिए। जब मैं परमेश्वर के इरादे और अपेक्षा को समझ गई, तो मैंने परमेश्वर से प्रार्थना की, “हे परमेश्वर। मैं हर समय अपने अहंकार से बँधी और बेबस नहीं रहना चाहती। मैं हीनता की अपनी नकारात्मक भावनाओं को पीछे छोड़ना चाहती हूँ। आप मेरा मार्गदर्शन करें ताकि मैं सत्य का अभ्यास कर सकूँ।”

एक बार, क्योंकि मैंने अपना कर्तव्य निभाने में कुछ नतीजे हासिल किए, जब हम काम का सार निकाल रहे थे, तो पर्यवेक्षक ने मुझसे इस बारे में बात करने के लिए कहा। जैसे ही मैंने इतने सारे लोगों के सामने संगति करने के बारे में सोचा, मुझे थोड़ा डर लगा। मैं बस मना करने ही वाली थी, मुझे अचानक एहसास हुआ कि हर दिन मेरे सामने आने वाले परिवेश परमेश्वर की अनुमति से ही आते हैं। यह परमेश्वर मुझे सत्य का अभ्यास करने का एक मौका दे रहा था, और मुझे इसका सामना करना चाहिए। मुझे परमेश्वर के वचनों का एक अंश याद आया : “अगर तुम अपनी कमियों और खामियों को अपने साथ सह-अस्तित्व में रहने देते हो, तो उन्हें अस्तित्व में रहने दो, और अगर दूसरे तुम्हारी कमियाँ देख भी लें, तो यह तुम्हारे लिए फायदेमंद भी हो सकता है, और एक सुरक्षा भी, जो तुम्हें अहंकारी और घमंडी बनने से रोकेगी। बेशक, कई लोगों को अपनी कमियाँ और खामियाँ प्रकट करने के लिए साहस की जरूरत होती है। कुछ लोग कहते हैं, ‘हर कोई अपनी खूबियाँ और गुण प्रकट करता है। कौन जानबूझकर अपनी कमजोरियाँ और खामियाँ प्रकट करेगा?’ ऐसा नहीं है कि तुम जानबूझकर उन्हें प्रकट करते हो, बल्कि तुम उन्हें प्रकट होने देते हो। उदाहरण के लिए, अगर तुम डरपोक हो और अक्सर बहुत सारे लोगों के आस-पास होने पर बोलते समय घबरा जाते हो, तो तुम दूसरों से यह कहने की पहल कर सकते हो, ‘मैं बोलते समय आसानी से घबरा जाता हूँ; मैं बस यह चाहता हूँ कि हर कोई मेरी स्थिति समझे और मेरी आलोचना न करे।’ तुम अपनी कमियाँ और खामियाँ हर किसी के सामने प्रकट करने की पहल करो, ताकि वह तुम्हारी स्थिति समझ सके और तुम्हें सहन कर सके, और ताकि हर कोई तुम्हें जान जाए। जितना ज्यादा हर कोई तुम्हें जानेगा, तुम्हारा दिल उतना ही ज्यादा शांत होगा, और तुम अपनी कमियों और खामियों से उतने ही कम बाधित होगे। यह असल में तुम्हारे लिए फायदेमंद और मददगार होगा। हमेशा अपनी कमियाँ और खामियाँ छिपाना यह साबित करता है कि तुम उनके साथ सह-अस्तित्व में नहीं रहना चाहते। अगर तुम उन्हें अपने साथ सह-अस्तित्व में रहने देते हो, तो तुम्हें उन्हें प्रकट करना होगा; शर्मिंदा या हतोत्साहित महसूस मत करो, और खुद को दूसरों से हीन मत समझो, या यह मत सोचो कि तुम बेकार हो और तुम्हारे बचाए जाने की कोई उम्मीद नहीं है। जब तक तुम सत्य का अनुसरण कर सकते हो और अपना कर्तव्य सिद्धांतों के अनुसार पूरे दिल, पूरी शक्ति और पूरे मन से निभा सकते हो और तुम्हारा हृदय सच्चा है और तुम परमेश्वर के प्रति लापरवाह नहीं हो, तब तक तुम्हारे बचाए जाने की उम्मीद है” (वचन, खंड 7, सत्य के अनुसरण के बारे में, सत्य का अनुसरण कैसे करें (3))। परमेश्वर के वचनों से मैंने देखा कि अगर किसी व्यक्ति में कुछ कमियाँ और समस्याएँ हैं तो परमेश्वर उसकी निंदा नहीं करता और इसका मतलब यह नहीं है कि वह व्यक्ति दूसरों से हीन है। परमेश्वर चाहता है कि हम अपनी कमियों से सही ढंग से पेश आएँ और उनके साथ जिएँ। अगर हम दूसरों द्वारा नीची नजर से देखे जाने के डर से अपनी कमियों को छिपाते हैं, तो यह स्वांग और छल करना है, और हम हर मोड़ पर बेबस रहेंगे, जो हम कर सकते हैं उसे भी पूरी तरह से नहीं कर पाएँगे। मैं स्वभाव से अंतर्मुखी हूँ और ज्यादा लोगों के बीच घबरा जाती हूँ; खुद को व्यक्त करने की मेरी क्षमता भी अच्छी नहीं है। यह परमेश्वर द्वारा नियत था। मुझे लगातार यह नहीं सोचना चाहिए कि बोलते समय कैसे न घबराऊँ या खुद को व्यक्त करने की खराब क्षमता का क्या करूँ। मुझे परमेश्वर की ओर देखना चाहिए और एक ईमानदार व्यक्ति होने का अभ्यास करना चाहिए, मैंने जैसे काम किया और जो मेरा अनुभव था, ठीक वैसा ही बताना चाहिए। बस इतना ही काफी है कि मैं इसे अच्छी तरह से करने की पूरी कोशिश करूँ। मैंने मन ही मन परमेश्वर से प्रार्थना की, “हे परमेश्वर, मैं अपने सम्मान के बारे में नहीं सोचना चाहती। मैं इस चर्चा को केवल सत्य का अभ्यास करने और एक ईमानदार व्यक्ति बनने के अवसर के रूप में लेना चाहती हूँ। आप मेरा मार्गदर्शन करें!” इसलिए, मैंने सभी के साथ इस दौरान के अपने अनुभवों और अपने कर्तव्य को निभाने में मिली प्राप्तियों के बारे में बात की। हालाँकि मैं बीच-बीच में घबरा रही थी और बहुत सहजता से नहीं बोल पा रही थी, लेकिन मैं इससे बेबस नहीं हुई और मेरा दिल मुक्त महसूस कर रहा था। परमेश्वर के वचनों ने मुझे खुद पर चिंतन करने और खुद को समझने में मदद की, और मैंने धीरे-धीरे हीन भावना के बंधनों और बाधाओं को उतार फेंका ताकि मैं एक सक्रिय और सकारात्मक रवैये के साथ अपना कर्तव्य निभा सकूँ। परमेश्वर का धन्यवाद!


40. पैसा, प्रसिद्धि और लाभ के पीछे भागने के कड़वे वर्षों को अलविदा

शू फेई, चीन

मेरा जन्म एक साधारण ग्रामीण परिवार में हुआ था और हमारे घर में रहन-सहन की स्थितियाँ काफी औसत दर्जे की थीं। मेरा पड़ोसी एक शिक्षक था, उसका परिवार पीढ़ियों से अमीर और बहुत सम्मानित था। मुझे सचमुच ईर्ष्या होती थी। जब मैं छोटी थी, तो पड़ोसी नूडल्स खाते थे, जबकि हमारा परिवार केवल मक्के की रोटी ही खा पाता था। जब पड़ोसी सड़क पर चलते थे, तो सभी गाँव वाले सक्रिय रूप से उनका अभिवादन करते थे, लेकिन वे हमसे केवल कुछ बेमन से ही दुआ-सलाम करते थे। जब मैं देखता कि पड़ोसी के बच्चे कितने साफ-सुथरे कपड़े पहनते हैं और फिर अपनी फटी-पुरानी रूई के गद्दे वाली की जैकेट को देखता तो मुझे उनके साथ खड़े होने में भी शर्म आती थी और मैं बहुत हीन महसूस करती थी। मैंने मन ही मन सोचा, “जब मैं बड़ी हो जाऊँगी, तो मैं अपने परिवार की आर्थिक स्थिति सुधारने के लिए कुछ पैसे कमाऊँगी, ताकि हम एक अच्छा जीवन जी सकें और दूसरे हमारा सम्मान करें।” जब मैं पंद्रह साल की थी, तो मेरे पिता को राजनीतिक मसलों के कारण सात साल की जेल की सजा सुनाई गई थी। क्योंकि हमारे परिवार के पास न तो पैसा था और न ही कोई ताकत, इसलिए मेरे चाचा भी हमें सताते थे और छोटी-छोटी बातों पर वे मेरी चाची से मेरी माँ को पिटवाते भी थे। यह देखकर मेरा दिल नफरत से भर गया और इससे पैसे कमाने की मेरी इच्छा और भी बढ़ गई, क्योंकि मुझे लगता था कि दूसरे हम पर धौंस जमाना तभी बंद करेंगे जब मैं अमीर हो जाऊँगी। मैं अक्सर लोगों को कहते सुनती थी, “गरीब अमीर से नहीं लड़ते और अमीर अधिकारियों से होड़ नहीं करते। अमीर पैसे का इस्तेमाल करके गरीबों को कुचल सकते हैं और एक अधिकारी बस एक शब्द से किसी गरीब को मौत के मुँह में पहुँचा सकता है।” मैंने मन ही मन सोचा, “पैसे से ही इंसान को ताकत और रुतबा मिल सकता है और तभी उसे नीची नजर से नहीं देखा जाएगा या उस पर धौंस नहीं जमाया जाएगा। मुझे पैसे कमाने होंगे!” बाद में, मैंने सुना कि मैं टैक्सी ड्राइवर बनकर पैसे कमा सकती हूँ, इसलिए मैं अपना ड्राइविंग लाइसेंस लेने चली गई। कुछ समय टैक्सी चलाने के बाद मुझे लगा कि मैं ज्यादा पैसे नहीं कमा रही हूँ, इसलिए मैंने एक कंपनी में सेल्स का काम करना शुरू कर दिया और एक सौदा पक्का करने पर मैं हजारों युआन कमीशन कमा पाती थी। ज्यादा कमीशन कमाने के लिए मैं अपना ज्यादातर समय फोन करने में बिताती थी और जब मैं थक जाती और चक्कर आने लगते, तब भी मैं आराम नहीं करती थी। जब मेरा गला बैठ जाता, तो मैं पानी पीने के लिए भी नहीं रुकती थी। जब तक ग्राहक तैयार होता, मैं किसी भी समय चली जाती थी। कभी-कभी मैं आधी रात को घर लौटती थी, पूरी तरह से थकी हुई महसूस करती थी, लेकिन जब मैं सोचती कि सौदा पक्का होने के बाद मुझे हजारों युआन कमीशन मिलेंगे, तो मुझे उतनी थकान महसूस नहीं होती थी।

2002 में शादी करने के बाद, मैंने और मेरे पति ने अपने परिवार की आर्थिक स्थिति सुधारने के लिए एक रेस्टोरेंट खोला। 2003 में सार्स का प्रकोप फैल गया और एक साल से ज्यादा समय तक चलने के बाद भी रेस्टोरेंट से कोई मुनाफा नहीं हो रहा था, इसलिए हमने उसे बेच दिया। मैं इस तरह हार मानने को तैयार नहीं थी, इसलिए हमने एक और रेस्टोरेंट खोला, लेकिन अंत में विभिन्न कारणों से हम उसे नहीं चला पाए। मैं दर्द और निराशा में थी, लेकिन मैं हार मानने को तैयार नहीं थी, इसलिए मैंने खुद से कहा, “अपने परिवार के जीवन की खातिर और ताकि लोग हमें नीची नजर से न देखें, मैं इतनी आसानी से हार नहीं मान सकती। मुझे कड़ी मेहनत करते रहना होगा। मैं यह मानने से इनकार करती हूँ कि मैं पैसे नहीं कमा सकती!” बाद में मैंने और मेरे पति ने एक और रेस्टोरेंट खोला और हम हर दिन इतने व्यस्त रहते थे कि मैं कभी आधी रात से पहले नहीं सोती थी। एक और कर्मचारी पर पैसे बचाने के लिए, मैं अपने दूसरे बच्चे को लेकर गर्भवती होने पर भी बर्तन धोती, फर्श पोंछती और सफाई करती थी और जब मेरा बच्चा एक महीने का हो गया, तो मैं रेस्टोरेंट में काम पर वापस चली गई। समय के साथ रेस्टोरेंट और भी व्यस्त होता गया, हर दिन दर्जनों मेजों पर मेहमान होते थे और मुझे मेहमानों की पसंद का ध्यान रखते हुए लगातार दौड़ते रहना पड़ता था। गर्मियों में मुझे अक्सर गर्मी के कारण सिरदर्द होता था और हम इतने व्यस्त रहते थे कि मेरे पास पानी पीने का भी समय नहीं होता था। मैं शारीरिक और मानसिक रूप से थक चुकी थी। लेकिन जब मैंने देखा कि हमने एक दिन में 10,000 युआन से ज्यादा कमाए, तो मैं सचमुच खुश हुई और मैंने सोचा कि चाहे कितनी भी मेहनत करनी पड़े या कितनी भी थकान क्यों न हो, यह सब सार्थक होगा। हमारी कड़ी मेहनत से, हमने न केवल एक कार और एक घर खरीदा, बल्कि कुछ पैसे भी बचाए। मैंने मन ही मन सोचा, “इतने सालों की कठिनाई के बाद मैं आखिरकार सिर ऊँचा करके मान-सम्मान के साथ जी सकती हूँ।” बाद में, मेरे पति ने एक निवेश कंपनी खोली और हमारे गृहनगर में एक कारखाना भी बनाया। हम इतना मुनाफा कमा रहे थे कि हम उसे गिन भी नहीं सकते थे। मेरे बच्चे ने मुझसे कहा, “माँ, पिताजी का संदूक पैसों से भरा है!” बहुत से लोग हमसे मेलजोल बढ़ाने की कोशिश करने लगे और घर पर काम में मदद करने के लिए हमेशा कोई न कोई मौजूद रहता था। यहाँ तक कि सरकारी अधिकारी भी हमसे बातचीत करने आते थे। जब मैं सड़क पर चलती थी, तो लोग दूर से ही मेरा अभिवादन करते थे और जब लोग मेरे बारे में बात करते, तो वे मेरी बहुत तारीफ करते और वे मेरे माता-पिता से भी कहते, “तुम्हारी बेटी सचमुच प्रभावशाली है; सिर्फ एक साल में उसने तीन घर बनाए हैं; इसके अलावा शहर में उसने पहले से ही दो कारखाने और एक रेस्टोरेंट भी बनाया है! कमाल है!” लोगों को यह कहते हुए सुनकर मुझे सचमुच संतोष हुआ और मैंने मन ही मन सोचा, “पैसे होना बहुत अच्छा है। मैं आखिरकार अपने माता-पिता का नाम रोशन कर सकती हूँ! इंसान को हमेशा ऊँचा लक्ष्य रखना चाहिए, क्योंकि जब तुम्हारे पास पैसा होता है, तो लोग तुम्हें अलग नजर से देखने लगते हैं। जैसा कि वे कहते हैं, ‘जब तुम शहर में गरीब होते हो, तो कोई तुम्हारी परवाह नहीं करता, लेकिन जब तुम पहाड़ों में अमीर होते हो, तो तुम्हें ऐसे रिश्तेदार मिल जाते हैं जिन्हें तुम कभी जानते भी नहीं थे!’ इतने सालों की कड़ी मेहनत के बाद, मैं आखिरकार सिर ऊँचा करके जी सकती हूँ।”

मैंने दो-तीन साल तक इस तरह के जीवन का आनंद लिया, लेकिन भले ही हमारे पास पैसा, संपत्ति और जरूरत की हर चीज मौजूद थी और रेस्टोरेंट, कंपनी और कारखाने सभी सुचारु रूप से चल रहे थे, मेरे दिल में हमेशा एक खालीपन महसूस होता था। मेरे पति अक्सर ग्राहकों के साथ खाने-पीने और मौज-मस्ती करने बाहर जाते थे और वे अक्सर पूरी रात बाहर ही रहते थे। वे घर से ज्यादा से ज्यादा दूर रहने लगे और बच्चों की परवाह नहीं करते थे। यहाँ तक कि परिवार के साथ बैठकर खाना खाने का भी मौका बहुत कम मिलता था। हमने पैसा तो कमा लिया था, लेकिन घर का एहसास खो दिया था। मेरे दिल में कई तरह की भावनाएँ और एक गहरी बेचैनी थी। जब मेरे पास खाली समय होता, तो मुझे बोरियत महसूस होती और मेरे पास समय बिताने के लिए इधर-उधर घूमने के अलावा कुछ नहीं होता था। कुछ ही समय में मेरे पति के निवेश डूब गए और एक वित्तीय मामले में शामिल होने के कारण उन्हें हिरासत में ले लिया गया। कारखाना अब और नहीं चल सकता था और पता चला कि कंपनी के प्रबंधन ने करोड़ों की धनराशि का गबन कर लिया था, इसलिए हमारे पास कर्ज चुकाने के लिए अपनी कारें और संपत्ति बेचने के अलावा कोई चारा नहीं था। यहाँ तक कि जो रेस्टोरेंट मैं चलाती थी, उसे भी बेचना पड़ा। हमारे परिवार में इस घटना के बाद, दोस्तों और रिश्तेदारों ने हमसे दूरी बना ली, वे हमें बेरुखी से देखते और हमारा मजाक उड़ाते थे। अपनी पीड़ा के बीच, मुझे पता चला कि मेरे पति का किसी और के साथ चक्कर चल रहा है। मुझे लगा जैसे मुझ पर आसमान से बिजली गिर पड़ी हो। हमारी किस्मत में आए इन सभी उलटफेरों को स्वीकारना मेरे लिए मुश्किल हो गया और मैं अपने दिल में चीख उठी, “हे भगवान, क्या यही मेरा भाग्य है?” मैं इतनी गहरी पीड़ा और निराशा में थी कि मैं कई रातों तक सो नहीं पाती थी और मेरे दिल का दर्द बाँटने वाला कोई नहीं था।

मैं यह स्वीकार नहीं कर सकती थी कि मेरी सालों की मेहनत बर्बाद हो गई है, इसलिए मैं किसी के साथ मिलकर एक कारखाना खोलना चाहती थी। लेकिन मुझे कभी कोई उपयुक्त व्यक्ति नहीं मिला, इसलिए मैंने पैसे उधार लेकर एक कार खरीदी और पैसे कमाने के लिए टैक्सी का कारोबार शुरू किया। अपनी मितव्ययिता, निरंतर मानसिक एकाग्रता, खराब आहार और नींद की कमी के कारण, मेरी रक्त वाहिकाएँ सख्त हो गईं और मुझे उच्च रक्त लिपिड और उच्च रक्तचाप होने लगा। मुझे थायरॉइड नोड्यूल भी हो गए। बाद में, मेरी सेहत और भी खराब हो गई। हवा चलने पर मेरी आँखों से पानी बहता था, मेरी नजर धुंधली हो गई थी और मुझे अक्सर सिर में सूजन और सीने में जकड़न भी महसूस होती थी। जब सिरदर्द बहुत ज्यादा हो जाता, तो मुझे एक हाथ से सिर के पिछले हिस्से को पकड़कर और दूसरे हाथ से स्टेयरिंग व्हील पकड़कर गाड़ी चलानी पड़ती थी। मुझे उम्मीद नहीं थी कि दो साल बाद, गाड़ी चलाकर कमाए गए मेरे सारे पैसे मेरा भतीजा चुरा लेगा। और बस ऐसे ही, मेरी वह बचत जिसे कमाने के लिए मैंने अपनी जिंदगी के कई साल लगा दिए थे, बेकार चली गई। मेरा दिल पूरी तरह से टूट गया था और मैं असहाय महसूस कर रही थी। आखिरकार मेरा शरीर और ज्यादा सहन नहीं कर सका और मुझे ठीक होने के लिए रुककर आराम करना पड़ा। अपनी शांत तन्हाई में, मैंने मन ही मन सोचा, “मैंने इतने सालों तक पैसे कमाने के लिए इतनी मेहनत की है, लेकिन अंत में मुझे और कुछ नहीं, बस बीमारियों से भरा शरीर ही मिला। क्या मेरे भाग्य में यही लिखा है कि मैं अपनी जिंदगी में कभी पैसे नहीं कमा पाऊँगी?” अपनी पीड़ा में, जब मैं निराशा के कगार पर संघर्ष कर रही थी, सर्वशक्तिमान परमेश्वर का अंत के दिनों का सुसमाचार मुझ तक पहुँचा।

मार्च 2021 में, एक दोस्त ने मुझे सर्वशक्तिमान परमेश्वर के अंत के दिनों के सुसमाचार के बारे में गवाही दी, यह कहते हुए कि परमेश्वर ने फिर से देहधारण किया है और कार्य का एक नया चरण पूरा किया है, वह लोगों का न्याय करने और उन्हें शुद्ध करने के लिए वचन बोल रहा है, अंततः लोगों को उस स्वरूप में पुनर्स्थापित कर रहा है जिसमें परमेश्वर ने मूल रूप से उन्हें बनाया था और मानव जीवन को उसी तरह पुनर्स्थापित कर रहा है जैसा वह अदन के बाग में था। यह सुनकर मुझे सचमुच खुशी हुई और कुछ समय की जाँच-पड़ताल के बाद, मैंने परमेश्वर का नया कार्य स्वीकार कर लिया। बाद में मैंने परमेश्वर के वचन पढ़े : “परमेश्वर सभी चीज़ों, जीवित और निर्जीव दोनों, को आपूर्ति करने के लिए अपने जीवन का उपयोग करता है, और अपनी शक्ति और अधिकार के बल पर सभी को सुव्यवस्थित करता है। यह एक ऐसी सच्चाई है जिसकी कल्पना कोई भी नहीं कर सकता है या जिसे कोई भी समझ नहीं सकता है और ये समझ से परे सच्चाइयाँ परमेश्वर की जीवन-शक्ति की मूल अभिव्यक्ति और प्रमाण हैं। अब मैं तुम्हें एक रहस्य बताता हूँ : परमेश्वर के जीवन की महानता और उसके जीवन के सामर्थ्य की थाह कोई भी सृजित प्राणी नहीं पा सकता। यह अभी भी वैसा ही है, जैसा अतीत में था, और आने वाले समय में भी यह ऐसा ही रहेगा। दूसरा रहस्य जो मैं बताऊँगा, वह यह है : सभी प्राणियों के लिए जीवन का स्रोत परमेश्वर से आता है; चाहे वे जीवन-रूप या संरचना में कितने ही भिन्न हों, और इससे फर्क नहीं पड़ता कि तुम किस प्रकार के जीव हो, कोई भी प्राणी उस जीवन-पथ के विपरीत नहीं मुड़ सकता, जिसे परमेश्वर ने निर्धारित किया है। हर हाल में, मेरी इच्छा है कि मनुष्य इसे समझे : परमेश्वर की देखभाल, सुरक्षा और प्रावधान के बिना मनुष्य वह सब कुछ प्राप्त नहीं कर सकता जो उसे प्राप्त होनी ही थीं, चाहे वह कितनी भी तत्परता से कोशिश क्यों न करे या कितना भी कठिन संघर्ष क्यों न करे। परमेश्वर से जीवन की आपूर्ति के बिना मनुष्य जीने का मूल्य और जीवन का अर्थ गँवा देता है। परमेश्वर उस मनुष्य को इतना बेफिक्र कैसे होने दे सकता है, जो मूर्खतापूर्ण ढंग से अपने जीवन की सार्थकता को गँवा देता है? जैसा कि मैंने पहले कहा है : मत भूलो कि परमेश्वर तुम्हारे जीवन का स्रोत है” (वचन, खंड 1, परमेश्वर का प्रकटन और कार्य, परमेश्वर मनुष्य के जीवन का स्रोत है)। परमेश्वर के वचन पढ़ने के बाद, मैं बहुत प्रभावित हुई और मैं समझ गई कि परमेश्वर सभी चीजों पर संप्रभु है और वह मानवजाति के भाग्य को नियंत्रित करता है। लोग चाहे कितनी भी कोशिश कर लें, वे वह हासिल नहीं कर सकते जो परमेश्वर ने उनके लिए पूर्वनियत नहीं किया है। मैंने सोचा था कि मेरे हाथ भी दूसरों की तरह ही सक्षम हैं और अगर दूसरे कुछ कर सकते हैं, तो मैं भी कर सकती हूँ। लेकिन इतने सालों की कड़ी मेहनत के बाद, भले ही मैंने पैसे कमाए और मैंने कारें, संपत्ति, एक कंपनी और जायदाद हासिल कर ली, जैसे ही मुझे थोड़ी सी सफलता मिली, वह सब एक पल में गायब हो गया और बाद में, दो साल तक टैक्सी चलाकर कमाए गए मेरे पैसे भी मेरे भतीजे ने चुरा लिए। आखिरकार मैं समझ गई कि लोग अपना भाग्य नहीं बदल सकते और इस जीवन में जो मेरे भाग्य में नहीं है, वह मैं चाहे कितनी भी कोशिश कर लूँ, हासिल नहीं कर सकती। जब मुझे यह एहसास हुआ, तो आखिरकार मेरे दिल को शांति मिली और मुझे सुकून महसूस हुआ। मैं इतने दर्द में इसलिए जीती थी क्योंकि मैंने परमेश्वर की संप्रभुता को नहीं पहचाना और हमेशा भाग्य से लड़ती रहती थी। परमेश्वर के वचन पढ़ने के बाद, मैं समझ गई कि सब कुछ परमेश्वर द्वारा पूर्वनियत है, मैं बस एक तुच्छ सृजित प्राणी हूँ और मुझे परमेश्वर की संप्रभुता और व्यवस्थाओं के प्रति समर्पित होना चाहिए।

फिर मैंने परमेश्वर के वचन पढ़े : “दुनिया के विशाल विस्तार में अनगिनत बार गाद भरने से महासागर खेतों में बदल जाते हैं और खेत बाढ़ से महासागरों में बदल जाते हैं। सिवाय उसके जो सभी चीजों पर संप्रभुता रखता है, ऐसा कोई नहीं है जो इस मानवजाति की अगुआई और मार्गदर्शन कर सके। कोई ऐसा ‘पराक्रमी’ नहीं है जो इस मानवजाति के लिए कड़ी मेहनत या तैयारी कर सकता हो, और ऐसा तो कोई भी नहीं है, जो इस मानवजाति को प्रकाश की मंजिल की ओर ले जा सके और इसे मानव संसार के अन्यायों से मुक्त कर सके। परमेश्वर मानवजाति के भविष्य पर विलाप करता है, वह मानवजाति के पतन पर शोक करता है, और उसे पीड़ा होती है कि मानवजाति कदम-दर-कदम क्षय और ऐसे मार्ग की ओर बढ़ रही है जहाँ से वापसी संभव नहीं है” (वचन, खंड 1, परमेश्वर का प्रकटन और कार्य, परमेश्वर मनुष्य के जीवन का स्रोत है)। “सर्वशक्तिमान के जीवन के प्रावधान से भटके हुए मनुष्य, अस्तित्व के उद्देश्य से अनभिज्ञ हैं, लेकिन फिर भी मृत्यु से डरते हैं। उनके पास मदद या भरोसा नहीं है, लेकिन फिर भी वे अपनी आंखों को बंद करने के अनिच्छुक हैं, वे मांस के बोरों को सहारा देने के लिए खुद को मजबूत बनाते हैं जिनकी आत्मा में कोई भाव ही नहीं होता, ताकि इस दुनिया में एक अधम अस्तित्व को घसीट सकें। तुम अन्य लोगों की तरह ही, आशारहित और उद्देश्यहीन होकर जीते हो। केवल पौराणिक कथा का पवित्र जन ही उन लोगों को बचाएगा, जो अपने दुःख में कराहते हुए उसके आगमन के लिए बहुत ही बेताब हैं। अभी तक, चेतनाविहीन लोगों को इस तरह के विश्वास का एहसास नहीं हुआ है। फिर भी, लोग अभी भी इसके लिए तरस रहे हैं। सर्वशक्तिमान ने बुरी तरह से पीड़ित इन लोगों पर दया की है; साथ ही, वह उन लोगों से विमुख महसूस करता है जिनमें जरा-सा भी चेतना नहीं है, क्योंकि उसे लोगों से जवाब पाने के लिए बहुत लंबा इंतजार करना पड़ा है। वह खोजना चाहता है, तुम्हारे दिल और तुम्हारी आत्मा को खोजना चाहता है, तुम्हें पानी और भोजन देना चाहता है, ताकि तुम जाग जाओ और अब तुम भूखे या प्यासे न रहो। जब तुम थक जाओ और तुम्हें इस दुनिया के बेरंगपन का कुछ-कुछ एहसास होने लगे, तो तुम दिशाहीन मत होना, रोना मत। सर्वशक्तिमान परमेश्वर, प्रहरी, किसी भी समय तुम्हारे आगमन को गले लगा लेगा। वह तुम्हारी बगल में पहरा दे रहा है, तुम्हारे लौट आने का इंतजार कर रहा है। वह उस दिन की प्रतीक्षा कर रहा है जिस दिन तुम अचानक अपनी याददाश्त फिर से पा लोगे : जब तुम्हें यह एहसास होगा कि तुम परमेश्वर से आए हो लेकिन किसी अज्ञात समय में तुमने अपनी दिशा खो दी थी, किसी अज्ञात समय में तुम सड़क पर होश खो बैठे थे, और किसी अज्ञात समय में तुमने एक ‘पिता’ को पा लिया था; इसके अलावा, जब तुम्हें एहसास होगा कि सर्वशक्तिमान तो हमेशा से ही तुम पर नज़र रखे हुए है, तुम्हारी वापसी के लिए बहुत लंबे समय से इंतजार कर रहा है। वह हताश लालसा लिए देखता रहा है, जवाब के बिना, एक प्रतिक्रिया की प्रतीक्षा करता रहा है। उसका नज़र रखना और प्रतीक्षा करना बहुत ही अनमोल है, और यह मानवीय हृदय और मानवीय आत्मा के लिए है। शायद ऐसे नज़र रखना और प्रतीक्षा करना अनिश्चितकालीन है, या शायद इनका अंत होने वाला है। लेकिन तुम्हें पता होना चाहिए कि तुम्हारा दिल और तुम्हारी आत्मा इस वक्त कहाँ हैं” (वचन, खंड 1, परमेश्वर का प्रकटन और कार्य, सर्वशक्तिमान की आह)। परमेश्वर के वचन पढ़ने के बाद, मैं बहुत प्रभावित हुई और मेरा दिल गर्मजोशी से भर गया। मुझे एहसास हुआ कि परमेश्वर हमेशा से मेरी वापसी का इंतजार कर रहा था। शुरू में मेरा एकमात्र लक्ष्य पैसा कमाना था और मैं केवल पैसे, पैसे, पैसे के बारे में ही सोचती थी! हमारे रेस्टोरेंट खोलने से लेकर हमारी निवेश कंपनी के विफल होने तक और दोस्तों-रिश्तेदारों की बेरुखी के साथ-साथ मेरे पति के विश्वासघात तक, इन सभी चीजों ने मुझे इतना दर्द और निराशा दी कि मैं मरने तक की कामना करने लगी थी। लेकिन जब मैंने घर पर मौजूद बुजुर्गों और बच्चों के बारे में सोचा, तो मैंने अपनी जान लेने का विचार छोड़ दिया। बाद में, जब मैं टैक्सी चला रही थी, तो मुझे अक्सर सिरदर्द होता था और मेरा रक्तचाप 170 mmHg तक पहुँचने के बावजूद, मैं रुककर आराम करने की हिम्मत नहीं जुटा पाती थी। प्रसिद्धि और लाभ पाने के लिए और दूसरों की नजरों में ऊँचा उठने के लिए, मैंने अपनी बीमारी के बावजूद पैसे कमाना जारी रखने के लिए खुद को मजबूर किया। मुझे एक सहकर्मी की याद आई जो एक दिन गाड़ी चला रही थी लेकिन अगले ही दिन उसे स्ट्रोक आया और उसकी मौत हो गई। लेकिन मेरे साथ कभी कोई दुर्घटना नहीं हुई। यह सब परमेश्वर की देखभाल और सुरक्षा थी। मैं अपनी जिंदगी की सबसे निम्नतम स्थिति में थी। पारिवारिक व्यवसाय दिवालिया हो गए थे, मेरे पति ने मुझे धोखा दिया था, मेरे दोस्त और रिश्तेदार मुझसे नजरें चुरा रहे थे, यहाँ तक कि मेरी माँ भी केवल अपने पोते की शादी की परवाह करती थी और मुझे नजरअंदाज कर रही थी। इन सभी चीजों ने मुझे यह दिखा दिया कि जब बात असलियत की आती है, तो लोग केवल पैसे और लाभ की परवाह करते हैं और सचमुच, पारिवारिक स्नेह जैसी कोई चीज नहीं होती। अपनी पीड़ा और लाचारी में, परमेश्वर का अंत के दिनों का कार्य मुझ तक पहुँचा और मैंने परमेश्वर की वाणी सुनी और उसके सामने लौट आई। इस अनुभव से गुजरने के बाद मैंने देखा कि परमेश्वर चुपचाप मेरी देखभाल और सुरक्षा कर रहा था और मैंने उसके सच्चे प्रेम को महसूस किया।

2022 की पहली छमाही में, मैं कलीसिया में अपने कर्तव्य निभा रही थी और मैंने सक्रिय रूप से अपने दोस्तों और रिश्तेदारों को सुसमाचार का प्रचार किया, उन्हें परमेश्वर के सामने लाया। मेरे दिल में गहरी संतुष्टि का भाव था। बाद में मैंने परमेश्वर के वचन पढ़े : “‘दुनिया पैसों के इशारों पर नाचती है’ यह शैतान का एक फ़लसफ़ा है। यह संपूर्ण मानवजाति में, हर मानव-समाज में प्रचलित है; तुम कह सकते हो, यह एक रुझान है। ऐसा इसलिए है, क्योंकि यह हर एक व्यक्ति के हृदय में बैठा दिया गया है, जिन्होंने पहले तो इस कहावत को स्वीकार नहीं किया, किंतु फिर जब वे जीवन की वास्तविकताओं के संपर्क में आए, तो इसे मूक सहमति दे दी, और महसूस करना शुरू किया कि ये वचन वास्तव में सत्य हैं। क्या यह शैतान द्वारा मनुष्य को भ्रष्ट करने की प्रक्रिया नहीं है? शायद लोग इस कहावत को समान रूप से नहीं समझते, बल्कि हर एक आदमी अपने आसपास घटित घटनाओं और अपने निजी अनुभवों के आधार पर इस कहावत की अलग-अलग रूप में व्याख्या करता है और इसे अलग-अलग मात्रा में स्वीकार करता है। क्या ऐसा नहीं है? चाहे इस कहावत के संबंध में किसी के पास कितना भी अनुभव हो, इसका किसी के हृदय पर कितना नकारात्मक प्रभाव पड़ सकता है? तुम लोगों में से प्रत्येक को शामिल करते हुए, दुनिया के लोगों के स्वभाव के माध्यम से कोई चीज प्रकट होती है। यह क्या है? यह पैसे की उपासना है। क्या इसे किसी के हृदय में से निकालना कठिन है? यह बहुत कठिन है! ऐसा प्रतीत होता है कि शैतान का मनुष्य को भ्रष्ट करना सचमुच गहन है! शैतान लोगों को प्रलोभन देने के लिए धन का उपयोग करता है, और उन्हें भ्रष्ट करके उनसे धन की आराधना करवाता है और भौतिक चीजों की पूजा करवाता है। और लोगों में धन की इस आराधना की अभिव्यक्ति कैसे होती है? क्या तुम लोगों को लगता है कि बिना पैसे के तुम लोग इस दुनिया में जीवित नहीं रह सकते, कि पैसे के बिना एक दिन जीना भी असंभव होगा? लोगों की हैसियत इस बात पर निर्भर करती है कि उनके पास कितना पैसा है, और वे उतना ही सम्मान पाते हैं। गरीबों की कमर शर्म से झुक जाती है, जबकि धनी अपनी ऊँची हैसियत का मज़ा लेते हैं। वे ऊँचे और गर्व से खड़े होते हैं, जोर से बोलते हैं और अहंकार से जीते हैं। यह कहावत और रुझान लोगों के लिए क्या लाता है? क्या यह सच नहीं है कि पैसे की खोज में लोग कुछ भी बलिदान कर सकते हैं? क्या अधिक पैसे की खोज में कई लोग अपनी गरिमा और ईमान का बलिदान नहीं कर देते? क्या कई लोग पैसे की खातिर अपना कर्तव्य निभाने और परमेश्वर का अनुसरण करने का अवसर नहीं गँवा देते? क्या सत्य प्राप्त करने और बचाए जाने का अवसर खोना लोगों का सबसे बड़ा नुकसान नहीं है? क्या मनुष्य को इस हद तक भ्रष्ट करने के लिए इस विधि और इस कहावत का उपयोग करने के कारण शैतान कुटिल नहीं है? क्या यह दुर्भावनापूर्ण चाल नहीं है?” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है V)। “शैतान मनुष्य के विचारों को नियंत्रित करने के लिए प्रसिद्धि और लाभ का तब तक उपयोग करता है, जब तक सभी लोग प्रसिद्धि और लाभ के बारे में ही नहीं सोचने लगते। वे प्रसिद्धि और लाभ के लिए संघर्ष करते हैं, प्रसिद्धि और लाभ के लिए कष्ट उठाते हैं, प्रसिद्धि और लाभ के लिए अपमान सहते हैं, प्रसिद्धि और लाभ के लिए अपना सर्वस्व बलिदान कर देते हैं, और प्रसिद्धि और लाभ के लिए कोई भी फैसला या निर्णय ले लेते हैं। इस तरह शैतान लोगों को अदृश्य बेड़ियों से बाँध देता है और इन बेड़ियों को पहने रहते हुए, उनमें उन्हें उतार फेंकने का न तो सामर्थ्‍य होता है, न साहस। वे अनजाने ही ये बेड़ियाँ ढोते हैं और बड़ी कठिनाई से पैर घसीटते हुए आगे बढ़ते हैं। इस प्रसिद्धि और लाभ के लिए मानवजाति परमेश्वर से दूर हो जाती है, उसके साथ विश्वासघात करती है और अधिकाधिक दुष्ट होती जाती है। इसलिए, इस प्रकार एक के बाद एक पीढ़ी शैतान की प्रसिद्धि और लाभ के बीच नष्ट होती जाती है। अब, शैतान की करतूतें देखते हुए, क्या उसके भयानक इरादे एकदम घिनौने नहीं हैं? हो सकता है, आज शायद तुम लोग शैतान के भयानक इरादों की असलियत न देख पाओ, क्योंकि तुम लोगों को लगता है कि व्यक्ति प्रसिद्धि और लाभ के बिना नहीं जी सकता। तुम लोगों को लगता है कि अगर लोग प्रसिद्धि और लाभ पीछे छोड़ देंगे, तो वे आगे का मार्ग नहीं देख पाएँगे, अपना लक्ष्य देखने में समर्थ नहीं हो पाएँगे, उनका भविष्य अंधकारमय, धुँधला और विषादपूर्ण हो जाएगा। परंतु, धीरे-धीरे तुम लोग समझ जाओगे कि प्रसिद्धि और लाभ वे विशाल बेड़ियाँ हैं, जिनका उपयोग शैतान मनुष्य को बाँधने के लिए करता है। जब वह दिन आएगा, तुम पूरी तरह से शैतान के नियंत्रण का विरोध करोगे और उन बेड़ियों का विरोध करोगे, जिनका उपयोग शैतान तुम्हें बाँधने के लिए करता है। जब वह समय आएगा कि तुम वे सभी चीजें निकाल फेंकना चाहोगे, जिन्हें शैतान ने तुम्हारे भीतर डाला है, तब तुम शैतान से अपने आपको पूरी तरह से अलग कर लोगे और उस सबसे सच में घृणा करोगे, जो शैतान तुम्हारे लिए लाया है। तभी मानवजाति को परमेश्वर के प्रति सच्चा प्रेम और तड़प होगी” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है VI)। परमेश्वर के वचन मनुष्य की पीड़ा की जड़ को स्पष्ट रूप से समझाते हैं। लोग पैसे, प्रसिद्धि और लाभ के पीछे भागते हुए अपना जीवन जीते हैं। ये चीजें शैतान द्वारा लोगों पर डाली गई अदृश्य बेड़ियाँ हैं, जो लोगों को आँख मूँदकर पैसे, प्रसिद्धि और लाभ के पीछे भागने पर मजबूर करती हैं, यहाँ तक कि वे सब कुछ त्याग देने की हद तक पहुँच जाते हैं, अंततः वे परमेश्वर से दूर हो जाते हैं और उससे विश्वासघात करते हैं। मैं शैतान के जहर से प्रभावित थी, “पैसा ही सब कुछ नहीं है, किन्तु इसके बिना, आप कुछ नहीं कर सकते हैं,” “दुनिया पैसों के इशारों पर नाचती है,” और “लोगों में अपनी गरिमा के लिए लड़ने की हिम्मत होनी चाहिए,” जैसे विचारों के साथ जी रही थी और मैंने पैसे, प्रसिद्धि और लाभ को अपने अनुसरण का लक्ष्य बना लिया था। बचपन से ही मेरा मानना था कि अगर मेरे पास पैसा हो, तो मैं सब कुछ पा सकती हूँ, सिर ऊँचा करके जी सकती हूँ और लोग मेरी तारीफ करेंगे। खूब पैसा कमाने और सबसे अलग दिखने के लिए, मैंने सड़क पर सामान बेचा, टैक्सी चलाई, सेल्स में काम किया और शादी के बाद, मैंने एक रेस्टोरेंट खोला। हर एक असफलता के बाद, मैंने हार मानने से इनकार कर दिया। एक कम कर्मचारी रखकर पैसे बचाने के लिए, मैं बच्चे के जन्म से एक दिन पहले भी रेस्टोरेंट में काम कर रही थी। जब मैं जाँच के लिए गई, तो डॉक्टर ने कहा कि मेरे बच्चे में ऑक्सीजन की कमी है और मुझे ऑक्सीजन के लिए अस्पताल जाने का सुझाव दिया, लेकिन पैसे बचाने के लिए मैं नहीं गई, जिसके परिणामस्वरूप मेरा बच्चा मस्तिष्क हाइपोक्सिया के साथ पैदा हुआ और उसे नवजात शिशु इनक्यूबेटर में रखना पड़ा। पैसे कमाने के लिए, मैं सुबह से शाम तक कमर तोड़ मेहनत करती थी। मैंने कुछ पैसे तो कमा लिए, लेकिन मेरे पति ने मुझे धोखा दिया; आखिरकार हमारा परिवार बिखर गया और मेरा शरीर बीमारियों से भर गया। मैंने व्यक्तिगत रूप से अनुभव किया कि कैसे शैतान ने मुझे नियंत्रित करने के लिए प्रसिद्धि और लाभ की अदृश्य बेड़ियों का इस्तेमाल किया, जिससे मुक्त होना मेरे लिए असंभव हो गया और मुझे बहुत दर्द में जीना पड़ा। जब मैं उस समय के बारे में सोचती हूँ तो मुझे डर लगता है क्योंकि पैसे, प्रसिद्धि और लाभ की अपनी खोज में मैंने लगभग अपनी जान गँवा दी थी। अगर परमेश्वर की देखभाल और सुरक्षा न होती, तो मुझे नहीं पता कि मैं कहाँ मर जाती। इस पर विचार करूँ, तो मैंने पैसे, प्रसिद्धि और लाभ के पीछे भागकर दूसरों से क्षणिक प्रशंसा और सम्मान तो प्राप्त किया, लेकिन अंत में, यह सब व्यर्थ था। अगर मैं इसी रास्ते पर चलती रही, तो मैं केवल खुद को अंतहीन दर्द दूँगी और अंत में शैतान द्वारा निगल ली जाऊँगी। इस एहसास ने मुझे कुछ हद तक डरा दिया और मैं पैसे, प्रसिद्धि और लाभ को छोड़ने और ठीक से परमेश्वर का अनुसरण करने को तैयार हो गई।

बाद में मैंने परमेश्वर के और वचन पढ़े : “सृजित प्राणियों के रूप में, लोगों को अपना कर्तव्य निभाना चाहिए, केवल तभी वे सृष्टिकर्ता की स्वीकृति प्राप्त कर सकते हैं। सृजित प्राणी सृष्टिकर्ता के प्रभुत्व में जीते हैं और वे वह सब जो परमेश्वर द्वारा प्रदान किया जाता है और हर वह चीज जो परमेश्वर से आती है, स्वीकार करते हैं, इसलिए उन्हें अपनी जिम्मेदारियाँ और दायित्व पूरे करने चाहिए। यह पूरी तरह से स्वाभाविक और न्यायोचित है और यह परमेश्वर का आदेश है। इससे यह देखा जा सकता है कि लोगों के लिए सृजित प्राणी का कर्तव्य निभाना धरती पर रहते हुए किए गए किसी भी अन्य काम से कहीं अधिक उचित, सुंदर और भद्र होता है; मानवजाति के बीच इससे अधिक सार्थक या योग्य कुछ भी नहीं होता और सृजित प्राणी का कर्तव्य निभाने की तुलना में किसी सृजित व्यक्ति के जीवन के लिए अधिक अर्थपूर्ण और मूल्यवान अन्य कुछ भी नहीं है। पृथ्वी पर, सच्चाई और ईमानदारी से सृजित प्राणी का कर्तव्य निभाने वाले लोगों का समूह ही सृष्टिकर्ता के प्रति समर्पण करने वाला होता है। यह समूह सांसारिक प्रवृत्तियों का अनुसरण नहीं करता; वे परमेश्वर की अगुआई और मार्गदर्शन के प्रति समर्पण करते हैं, केवल सृष्टिकर्ता के वचन सुनते हैं, सृष्टिकर्ता द्वारा व्यक्त किए गए सत्य स्वीकारते हैं और सृष्टिकर्ता के वचनों के अनुसार जीते हैं। यह सबसे सच्ची, सबसे शानदार गवाही है और यह परमेश्वर में विश्वास की सबसे अच्छी गवाही है। सृजित प्राणी के लिए एक सृजित प्राणी का कर्तव्य पूरा करने में सक्षम होना, सृष्टिकर्ता को संतुष्ट करने में सक्षम होना, मानवजाति के बीच सबसे सुंदर चीज होती है और यह कुछ ऐसा है जिसे एक ऐसी कहानी के रूप में फैलाया जाना चाहिए जिसकी सभी लोग प्रशंसा करें। सृजित प्राणियों को सृष्टिकर्ता जो कुछ भी सौंपता है उसे बिना शर्त स्वीकार लेना चाहिए; मानवजाति के लिए यह खुशी और सौभाग्य दोनों की बात है और उन सबके लिए भी जो एक सृजित प्राणी का कर्तव्य पूरा करते हैं, कुछ भी इससे अधिक सुंदर या याद किए जाने लायक नहीं होता—यह एक सकारात्मक चीज है” (वचन, खंड 4, मसीह-विरोधियों को उजागर करना, मद नौ (भाग सात))। मैंने पैसे, प्रसिद्धि और लाभ के पीछे भागते हुए बहुत कष्ट सहे थे, मैं गहरे खालीपन और दर्द में जीती थी और यहाँ तक कि गंभीर रूप से बीमार भी हो गई थी, लेकिन ये परमेश्वर के वचन ही थे जिन्होंने मुझे सत्य समझाया और लोगों को नुकसान पहुँचाने के शैतान के दुर्भावनापूर्ण इरादों को समझने में मेरी मदद की। मैंने लोगों के लिए परमेश्वर का प्रेम और उद्धार देखा। परमेश्वर के वचनों ने मुझे दिशा दी, मुझे गलत रास्ते पर चलते रहने से रोका। मैंने देखा कि मेरे आस-पास के लोग भी पैसे, प्रसिद्धि और लाभ पाने की पीड़ा में जी रहे थे और मैं अपने लिए परमेश्वर के प्रेम और उसके उद्धार की गवाही देना चाहती थी ताकि जो लोग मेरे जैसे ही अनुभवों से गुजर रहे थे, वे भी अपनी पीड़ा से बच सकें और उन्हें परमेश्वर के वचन स्वीकार करने और परमेश्वर द्वारा बचाए जाने का अवसर मिल सके।

कुछ ही समय बाद एक दिन, एक दोस्त जिसने कभी मेरे साथ एक परियोजना पर काम किया था, उसने अचानक मुझसे संपर्क किया और कहा, “अपने कर्मचारियों को फिर से इकट्ठा करो और उन्हें काम पर लगाओ! मैं अब साल में 200,000 से 300,000 युआन कमा रहा हूँ। तुम्हें कंपनी की चिंता करने की जरूरत नहीं है, बस अपने हिस्से का काम सँभालो। तुम मुझसे बेहतर व्यापार करती हो, इसलिए तुम निश्चित रूप से बहुत सारा पैसा कमाओगी।” यह सुनकर, मुझे थोड़ी ईर्ष्या हुई और मैं ललचा गई। अतीत में परियोजनाओं पर काम करते समय, मुझे कंपनियों से संपर्क करना पड़ता था और खुद ही व्यापार सँभालना पड़ता था, लेकिन अब, मुझे बस अपनी टीम का नेतृत्व करना होगा और मैं काफी पैसा कमा पाऊँगी। मैंने अवचेतन रूप से सोचा, “वे हर महीने काफी पैसा कमाते हैं, इसलिए अगर मैं उनके साथ काम करूँ, तो मैं भी बहुत पैसे कमा पाऊँगी। मैं मुश्किल से गुजारा कर पा रही हूँ और अभी मैं पूरी तरह से कर्ज में डूबी हुई हूँ। हर कोई मेरी स्थिति जानता है, इसलिए अगर मैं यह नहीं करती हूँ, तो क्या वे सब पीठ पीछे मेरा मजाक बनाएँगे और मेरी खिल्ली उड़ाएँगे?” लेकिन फिर मैंने सोचा, “अगर मैं उनके साथ परियोजनाओं पर काम करती हूँ, तो मैं ठीक से परमेश्वर में विश्वास नहीं कर पाऊँगी और अपने कर्तव्य नहीं निभा पाऊँगी और मेरे लिए परमेश्वर से दूर जाने का खतरा होगा।” उन दर्दनाक दिनों को याद करते हुए, मैं वही गलतियाँ दोहराना नहीं चाहती थी। दर्द और उलझन महसूस करते हुए, मैंने परमेश्वर से प्रार्थना की, “परमेश्वर, मैं तुमसे दूर नहीं जाना चाहती। कृपया मेरा मार्गदर्शन करो।” प्रार्थना करने के बाद मैंने उन सभी उतार-चढ़ावों के बारे में सोचा जिनसे मैं पहले गुजरी थी। जब मैं सबसे ज्यादा दर्द और लाचारी में थी, परमेश्वर ने मुझ पर अनुग्रह किया, अपने सामने आने के लिए मेरा मार्गदर्शन किया और अपने वचनों का इस्तेमाल करके मेरी अगुआई की, जिससे मुझे यह एहसास हुआ कि किसी व्यक्ति का जीवन, चाहे वह गरीब हो या अमीर, सब परमेश्वर के विधान के अधीन है, चाहे उसके पास कितना भी धन क्यों न हो। इससे मुझे परमेश्वर की संप्रभुता की कुछ समझ मिली और मैं अपनी पीड़ा से बाहर आ सकी। मैं इतनी भाग्यशाली थी कि एक सृजित प्राणी के रूप में अपना कर्तव्य निभा पाई और यह मुझ पर परमेश्वर का उत्कर्ष और अनुग्रह था। अगर मैं पैसे, प्रसिद्धि और लाभ का पीछा करना जारी रखती, तो मैं परमेश्वर के प्रेम और मेरे लिए उसके श्रमसाध्य इरादों पर खरी नहीं उतरती। बहुत सोच-विचार के बाद, मैंने अपने दोस्त का प्रस्ताव ठुकरा दिया। बाद में चाहे उसने मुझे कितना भी मनाने की कोशिश की, मेरा दिल अडिग रहा। मैं दृढ़ थी कि मैं फिर कभी पैसे, प्रसिद्धि और लाभ का पीछा करने के लिए परमेश्वर को नहीं छोड़ूँगी। मैं ठीक से परमेश्वर में विश्वास करना चाहती थी, अपने कर्तव्य अच्छी तरह से निभाना चाहती थी और परमेश्वर के प्रेम का मूल्य चुकाना चाहती थी। तब से, मैं कलीसिया में अपने कर्तव्य निभा रही हूँ। परमेश्वर का धन्यवाद!


41. अपने अहंकारी स्वभाव को हल करने का मार्ग खोजना

साइरस, फिलीपींस

मैंने हाई स्कूल में नृत्य सीखा था और मुझे नृत्य का कुछ अनुभव है। मुझे वास्तव में नृत्य करना भी बहुत पसंद है। जब कलीसिया ने मेरे लिए नृत्य का कर्तव्य करने की व्यवस्था की तो मैं वास्तव में खुश था—मुझे लगा कि अपने आधार के साथ मैं इसे निश्चित ही आसानी से सीख जाऊँगा। मैंने बिना किसी हिचकिचाहट के यह कर्तव्य स्वीकार कर लिया। अभ्यास के दौरान मैं सभी चेष्टाएँ आसानी से करने में सक्षम था, इसलिए मुझे लगा कि मैं अपने भाई-बहनों से बेहतर नर्तक हूँ। कभी-कभी मेरे भाई-बहन सुझाव देते थे, वे कहते थे कि मेरी चेष्टाएँ उनकी चेष्टाओं से अलग हैं और हमारी नृत्य चेष्टाएँ एकीकृत होनी चाहिए। मैं उन्हें केवल ऊपरी तौर पर स्वीकार करता था। अपने दिल में मुझे लगता था कि मेरी चेष्टाएँ उनकी चेष्टाओं से ज्यादा यथोचित हैं और मैं उनकी बात नहीं सुनना चाहता था। बाद में जब पर्यवेक्षकों ने हमारे बनाए वीडियो नमूने की समीक्षा की, तो उन्होंने भी यह जिक्र किया कि हमारी नृत्य चेष्टाएँ असंगत हैं और वे एकीकृत होनी चाहिए। हालाँकि उन्होंने यह भी कहा कि समूहगान वाले हिस्से में मेरी नृत्य चेष्टाएँ बहुत अच्छी थीं और दूसरे भाई-बहन मुझसे सीख सकते हैं। उन्होंने मुझसे उन्हें नृत्य सिखाने के लिए भी कहा। यह सुनकर मैं खुश हो गया और मुझे और भी दृढ़ता से महसूस हुआ कि मैं इन लोगों में सबसे अच्छा नर्तक हूँ। मेरे पास काफी अनुभव था और मैं उनका मार्गदर्शन कर सकता था और नृत्य में उनकी अगुआई कर सकता था। जब मैं उन्हें नृत्य चेष्टाएँ सिखा रहा होता था, तो उन्हें मेरे मानक तक पहुँचने के लिए बार-बार अभ्यास करना पड़ता था क्योंकि मेरी चेष्टाएँ काफी विस्तृत होती थीं और उनमें अधिक ताकत थी। यह उनके लिए बहुत मुश्किल होता था। उस समय मैंने आत्म-चिंतन नहीं किया और नृत्य योजना को और अधिक उपयुक्त बनाने के लिए समायोजन नहीं किया। इसके बजाय मैंने बस यही सोचा कि मैं बहुत अच्छा हूँ और मेरी नृत्य चेष्टाएँ वाकई खास हैं। अगले दिन जब हमारा अभ्यास जारी था, तो पैरों की हरकतों को लेकर हमारी राय अलग-अलग थीं। मैं इसे उनके सुझाए तरीके से नहीं करना चाहता था क्योंकि मुझे लगता था कि उनकी चेष्टाएँ अच्छी नहीं लगतीं। मैं उन्हें अपने विचारों के अनुसार अभ्यास करना सिखाता रहा।

बाद में, बहन डाएन ने कहा कि मेरे हाथों की चेष्टाएँ काफी अतिरंजित थीं और बहुत विनीत नहीं थीं और मुझसे अपनी चेष्टाओं का फैलाव कम करने को कहा। दूसरे भाई-बहन भी उससे सहमत थे, लेकिन मैंने इसे स्वीकार नहीं किया। मुझे लगा कि मेरी चेष्टाएँ सही हैं। हालाँकि मुझे चिंता थी कि अगर मैंने उनका सुझाव नहीं माना तो वे कह सकते हैं कि मैं बहुत अहंकारी हूँ। केवल तभी मैंने अपने हाथों की हरकतों का फैलाव कम करने की कोशिश की। जब हमने नृत्य वीडियो के नमूने को फिर से देखा, तो मैंने पाया कि हमारी चेष्टाएँ एकसमान नहीं थीं। मेरी चेष्टाओं का विस्तार अभी भी उनकी चेष्टाओं से बहुत ज्यादा था। मुझे विश्वास था कि मैं उनसे बेहतर नृत्य करता हूँ और मेरी चेष्टाएँ अधिक यथोचित हैं। पहले पर्यवेक्षकों ने अच्छी चेष्टाओं के लिए मेरी प्रशंसा की थी और इसलिए अगर हमारी चेष्टाएँ एकसमान नहीं थीं तो यह निश्चित रूप से उनकी समस्या थी। कभी-कभी भले ही मैं उनके सुझाए तरीके से चीजें करता था, मुझे नहीं लगता था कि उनकी चेष्टाएँ सुंदर हैं। असल में हर बार जब मैं मन ही मन उनके सुझावों से असहमत होता था और उनके साथ अच्छी तरह से काम नहीं कर पाता था, तो मेरे दिल को बहुत पीड़ा होती थी। मैं बहुत थक जाता था और अपने साथ परमेश्वर की उपस्थिति महसूस नहीं कर पाता था। मैंने अपने कर्तव्य के प्रति अपना जुनून भी खो दिया था। मैं सोचने लगा, “ऐसा क्यों है कि हर बार जब मैं उनके साथ नृत्य करता हूँ तो मेरे दिल को पीड़ा होती है? क्या इस तरह से अपना कर्तव्य करना परमेश्वर के इरादे के अनुरूप है?” मैं इस तरह से जारी नहीं रखना चाहता था और इसलिए मैंने परमेश्वर से प्रार्थना की, उससे मुझे प्रबुद्ध करने की विनती की ताकि मैं अपनी समस्याओं पर विचार कर सकूँ।

एक दिन अपनी भक्ति के दौरान मैंने परमेश्वर के वचनों का एक अंश पढ़ा जिसने मुझे सचमुच द्रवित कर दिया। सर्वशक्तिमान परमेश्वर कहता है : “हमेशा दिखावा करने, ऊँची-ऊँची बातें करने, चीजें खुद करने की कोशिश मत करो। तुम्हें दूसरों के साथ काम करना सीखना चाहिए, दूसरों के सुझाव सुनने और उनकी क्षमताएँ खोजने पर ध्यान केंद्रित करना चाहिए। इस तरह मिल-जुलकर सहयोग करना आसान हो जाता है। यदि तुम हमेशा दिखावा करने और अपनी बात ही मनवाने की कोशिश करते हो, तो तुम मिल-जुलकर सहयोग नहीं कर रहे हो। तुम क्या कर रहे हो? तुम रुकावट पैदा कर रहे हो और दूसरों को कमजोर कर रहे हो। रुकावट पैदा करना और दूसरों को कमजोर करना शैतान की भूमिका निभाना है; यह कर्तव्य का निर्वहन नहीं है। यदि तुम हमेशा ऐसे काम करते हो जो रुकावट पैदा करते हैं और दूसरों को कमजोर करते हैं, तो तुम कितना भी प्रयास करो या ध्यान रखो, परमेश्वर इसे याद नहीं रखेगा। तुम कम सामर्थ्यवान हो सकते हो, लेकिन अगर तुम दूसरों के साथ काम करने में सक्षम हो, और उपयुक्त सुझाव स्वीकार सकते हो, और अगर तुम्हारे पास सही प्रेरणाएँ हैं, और तुम परमेश्वर के घर के कार्य की रक्षा कर सकते हो, तो तुम एक सही व्यक्ति हो। ... अगर तुम सत्य नहीं समझते, तो तुम्हें आज्ञापालन करना सीखना चाहिए। अगर कोई ऐसा है जो सत्य समझता है या सत्य के अनुरूप बोलता है, तो तुम्हें उसे स्वीकार कर उसकी बात माननी चाहिए। किसी भी तरीके से तुम्हें ऐसी चीजें नहीं करनी चाहिए जो बाधा डालती या कमजोर करती हों और मनमाने और एकतरफा ढंग से काम नहीं करना चाहिए। इस तरह से तुम कोई बुराई नहीं करोगे। तुम्हें याद रखना चाहिए : कर्तव्य-निर्वहन का मतलब यह नहीं है कि सारे उद्यम तुम करो या सारा प्रबंधन अपने सिर पर ले लो। यह तुम्हारा निजी कार्य नहीं है, यह कलीसिया का कार्य है, और तुम उसमें केवल अपनी उस क्षमता का योगदान करते हो जो तुम्हारे पास है। तुम परमेश्वर के प्रबंधन कार्य में जो कुछ करते हो वह मनुष्य के सहयोग का एक छोटा-सा हिस्सा है। किसी कोने में तुम्हारी सिर्फ एक छोटी-सी भूमिका है। यही तुम्हारी जिम्मेदारी है। तुम्हारे मन में यह समझ होनी चाहिए। और इसलिए, चाहे कितने भी लोग अपने कर्तव्य साथ मिलकर निभा रहे हों या वे कैसी भी समस्याओं का सामना कर रहे हों, सबसे पहले सभी को परमेश्वर से प्रार्थना करनी चाहिए और मिलकर संगति करनी चाहिए, सत्य खोजना चाहिए, और फिर यह निर्धारित करना चाहिए कि अभ्यास के सिद्धांत क्या हैं। जब वे इस तरीके से अपने कर्तव्यों का निर्वहन करेंगे, तो उनके पास अभ्यास का मार्ग होगा” (वचन, खंड 3, अंत के दिनों के मसीह के प्रवचन, उचित कर्तव्यपालन के लिए आवश्यक है सामंजस्यपूर्ण सहयोग)। परमेश्वर के वचन पढ़ने के बाद मैं समझ गया कि अगर हम अपने कर्तव्य अच्छी तरह से करना चाहते हैं, तो हमें अपने भाई-बहनों के साथ मिलकर काम करना सीखना चाहिए, अपनी कमजोरियों को दूर करने के लिए एक-दूसरे की खूबियों से सीखना चाहिए। केवल इसी तरह से हम परमेश्वर के इरादे के अनुरूप होंगे। अगर हम लगातार अपने विचारों से चिपके रहना चाहते रहे तो इससे कार्य प्रभावित होगा और परमेश्वर हमसे घृणा करेगा। मैंने यह भी विचार किया कि मैं अपने भाई-बहनों के साथ सामंजस्यपूर्ण ढंग से काम नहीं करता था क्योंकि मुझे लगता था कि मेरे पास अधिक अनुभव है और मैं उनसे बेहतर नृत्य करता हूँ, और इसलिए उन्हें मेरी चेष्टाओं को आदर्श मानकर अपनी चेष्टाएँ करनी चाहिए। जब मेरे भाई-बहनों ने मुझे सलाह दी कि मेरी चेष्टाएँ बहुत अतिरंजित हैं, तो मैंने प्रतिरोधी महसूस किया और उनके सुझावों का पालन नहीं करना चाहा। भले ही मैं देख सकता था कि मेरी चेष्टाओं का फैलाव वास्तव में बहुत ज्यादा था, फिर भी मैं बदलना नहीं चाहता था। कभी-कभी मैं उनके सुझावों के अनुसार चलता था, लेकिन मुझे दिल से अच्छा नहीं लगता था। मुझे अभी भी विश्वास था कि मेरी चेष्टाएँ बेहतर हैं और मैं अपने विचारों से चिपका रहा। इसका मतलब यह था कि मेरी चेष्टाएँ और उनकी चेष्टाएँ असंगत और असमन्वित थीं। मैंने देखा कि मैं बहुत अहंकारी था और लगातार मानता था कि मेरी चेष्टाएँ सही हैं। असल में मेरी चेष्टाएँ वाकई बहुत अतिरंजित थीं और बिल्कुल भी अच्छी नहीं लगती थीं। इसके अलावा चूँकि मेरी चेष्टाएँ दूसरों की चेष्टाओं से असंगत थीं, इसने समग्र चेष्टाओं की सुघड़ता को प्रभावित किया और नृत्य के नतीजों पर असर डाला। इसने बाधा डालने वाली भूमिका निभाई। परमेश्वर ने कहा था : “तुम्हें दूसरों के साथ काम करना सीखना चाहिए, दूसरों के सुझाव सुनने और उनकी क्षमताएँ खोजने पर ध्यान केंद्रित करना चाहिए। इस तरह मिल-जुलकर सहयोग करना आसान हो जाता है।” असल में मेरे सभी भाई-बहनों में कुछ खूबियाँ थीं। कुछ के सिर की चेष्टाएँ बहुत सहज और स्वाभाविक होती थीं, जबकि मेरे सिर की चेष्टाएँ रोबोट की तरह अकड़ी हुई रहती थीं। साथ ही, भले ही उनकी चेष्टाओं का दायरा बहुत बड़ा नहीं था, लेकिन वे बहुत मनोहर लगती थीं। मुझे एहसास हुआ कि जब वे मुझे फिर से सुझाव दें तो मुझे उन्हें स्वीकार कर लेना चाहिए और उनकी सुझाई गई चेष्टाओं का पालन करने की पूरी कोशिश करनी चाहिए। अगर मेरी कोई अलग राय हो तो मैं उसे बताकर अपने भाई-बहनों के साथ चर्चा कर सकता हूँ और हम अपनी चेष्टाओं को एकीकृत और यथोचित बनाने के लिए मिलकर काम कर सकते हैं और परमेश्वर की प्रशंसा करने और उसकी गवाही देने के लिए अच्छी तरह से नृत्य कर सकते हैं।

एक बार भाई-बहनों ने कहा कि मेरे कंधे और सिर बहुत ज्यादा हिल रहे हैं और उन्हें समायोजित करने की जरूरत है और मेरी कमर की चेष्टाओं को भी समायोजित करने की जरूरत है। शुरू में मैं इसे पूरी तरह से स्वीकार नहीं कर सका : मैं सोचता था कि मेरी चेष्टाएँ सही हैं। मगर जब मैंने देखा कि उनके सिर की चेष्टाएँ मेरी चेष्टाओं से बिल्कुल अलग हैं, तो मैंने सोचा कि शायद वे ही सही हैं और मैंने इसे स्वीकार करने की कोशिश की। कभी-कभी मैं इसे अच्छी तरह से कर पाता था, लेकिन कभी-कभी मैं फिर से अपने पुराने ढर्रे पर लौट आता था। जब वे मुझे देख रहे थे, तो मैंने सोचा, “ऐसा क्यों है कि नृत्य में मेरा आधार उनसे बेहतर है, लेकिन मुझे ही अपनी चेष्टाएँ बदलने के लिए कड़ी मेहनत करनी पड़ रही है?” मैंने बहुत कमजोर और शर्मिंदा महसूस किया। मुझे परमेश्वर के वचन याद आए : “तुम्हें दूसरों के साथ काम करना सीखना चाहिए, दूसरों के सुझाव सुनने और उनकी क्षमताएँ खोजने पर ध्यान केंद्रित करना चाहिए। इस तरह मिल-जुलकर सहयोग करना आसान हो जाता है। यदि तुम हमेशा दिखावा करने और अपनी बात ही मनवाने की कोशिश करते हो, तो तुम मिल-जुलकर सहयोग नहीं कर रहे हो” (वचन, खंड 3, अंत के दिनों के मसीह के प्रवचन, उचित कर्तव्यपालन के लिए आवश्यक है सामंजस्यपूर्ण सहयोग)। परमेश्वर के वचनों ने मुझे समझाया कि मुझे दूसरे लोगों की अच्छी बातों से सीखने और उनके सुझावों को स्वीकार करने पर अधिक ध्यान देना चाहिए। चूँकि उन सभी ने कहा कि मेरी चेष्टाएँ खराब हैं, तो मुझे बदलने की पूरी कोशिश करनी चाहिए। हालाँकि इन चेष्टाओं को अच्छी तरह से करना आसान नहीं है, लेकिन मुझे अपनी पूरी कोशिश करनी होगी ताकि हमारी चेष्टाएँ एकीकृत हों। इसके अलावा दूसरों के सुझावों को स्वीकार करने से न केवल मुझे परमेश्वर की स्तुति में अच्छी तरह से नृत्य करने में मदद मिल सकती है, बल्कि यह मेरे भ्रष्ट स्वभाव का भी समाधान कर सकता है और मुझे घमंड और आत्मतुष्टि से बचने में मदद कर सकता है। उस शाम अपने समूह अभ्यास की समाप्ति के बाद मैं अकेले ही अभ्यास करता रहा। जब हमने अगले दिन फिर से नृत्य का अभ्यास किया, तो उन्होंने कहा कि मेरी चेष्टाएँ कुछ बेहतर हो गई हैं। हालाँकि मेरी चेष्टाएँ अभी भी आदर्श नहीं थीं, लेकिन उनमें कुछ सुधार दिखा था। मैं अपनी पसंद के अनुसार नृत्य नहीं कर सकता—मुझे इसके लिए विचारशील होना पड़ेगा कि हमारी चेष्टाएँ सुसंगत हैं या नहीं। ऐसा इसलिए है क्योंकि भले ही हम में से कोई एक बहुत अच्छा नृत्य करे, अगर वह दूसरों से अलग नृत्य करता है, तो हमारी चेष्टाएँ सुंदर या सुघड़ नहीं दिखेंगी और अच्छे नतीजे नहीं मिलेंगे। बाद में, पर्यवेक्षकों ने हमारे बनाए डांस वीडियो को देखा और कहा कि हमारी चेष्टाओं में सुधार हुआ है। मैं जानता था कि यह परमेश्वर की अगुआई थी और यह हमारे सामंजस्यपूर्ण सहयोग से प्राप्त हुआ नतीजा भी था।

एक दिन मैंने एक सभा में परमेश्वर के कुछ वचन पढ़े, जिससे मुझे अपने भ्रष्ट स्वभाव के बारे में कुछ नई समझ मिली। सर्वशक्तिमान परमेश्वर कहता है : “शैतान ने मानवजाति को इतनी गहराई तक भ्रष्ट कर दिया है कि सभी की प्रकृति शैतानी और स्वभाव अहंकारी है; यहाँ तक कि मूर्ख और बेवकूफ भी अहंकारी हैं, और खुद को अन्य लोगों से बेहतर मानते हुए उनकी आज्ञा का पालन करने से इनकार कर देते हैं। साफ दिखाई देता है कि मानवजाति बहुत गहराई तक भ्रष्ट है और उसके लिए परमेश्वर के प्रति समर्पण करना बहुत मुश्किल है। अपने अहंकार और दंभ के कारण, लोगों में विवेक की पूरी तरह से कमी हो गई है; वे किसी की बात नहीं मानते—दूसरों की बात सही और सत्य के अनुरूप होने पर भी वे उनकी बात नहीं मानते। यह अहंकार के कारण ही है कि लोग परमेश्वर का मूल्यांकन, निंदा और प्रतिरोध करने का दुस्साहस करते हैं। तो, अहंकारी स्वभाव का समाधान कैसे किया जा सकता है? क्या इसका समाधान मानवीय संयम के भरोसे रहकर किया जा सकता है? क्या केवल इसकी पहचान करने और इसे स्वीकार करने मात्र से इसका समाधान हो सकता है? बिल्‍कुल नहीं। अहंकारी स्वभाव के समाधान का केवल एक ही तरीका है, और वह है परमेश्वर के न्याय और ताड़ना को स्वीकार करना। केवल वे जो सत्य को स्वीकार करने में सक्षम हैं, धीरे-धीरे अपना अहंकारी स्वभाव छोड़ सकते हैं; जो लोग सत्य स्वीकार नहीं करते, वे कभी अपने अहंकारी स्वभाव का समाधान करने में सक्षम नहीं होंगे। मैं ऐसे कई लोगों को देखता हूँ जो अपने कर्तव्य में थोड़ी प्रतिभा क्या दिखा देते हैं, इसे अपने दिमाग पर हावी हो जाने देते हैं। अपनी कुछ योग्‍यताएँ दिखाकर वे सोचते हैं कि वे बहुत प्रभावशाली हैं, और फिर वे उन्‍हीं के सहारे जीवन गुजार देते हैं और उससे ज्‍यादा कोशिश नहीं करते। दूसरे चाहे जो भी कहें, वे उनकी बात यह सोचकर नहीं सुनते कि उनके पास जो छोटी-छोटी चीजें हैं, वे ही सत्य हैं और वे स्‍वयं सर्वोच्च हैं। यह कैसा स्वभाव है? यह अहंकारी स्वभाव है। उनमें तर्क की बहुत कमी है। क्या अहंकारी स्वभाव होने पर कोई व्यक्ति अपना कर्तव्य अच्छी तरह से निभा सकता है? क्या वह परमेश्वर के प्रति समर्पित हो सकता है और अंत तक परमेश्वर का अनुसरण कर सकता है? यह तो और भी मुश्किल है। अहंकारी स्वभाव को ठीक करने के लिए, उसे सीखना होगा कि अपना कर्तव्य निभाते समय परमेश्वर के कार्य, उसके न्याय और ताड़ना का अनुभव कैसे किया जाए। केवल इसी तरह से वह स्वयं को वास्तव में जान सकता है। केवल अपने भ्रष्ट सार और अपने अहंकार की जड़ को स्पष्ट रूप से देखकर, और फिर उसे समझकर और उसका विश्लेषण करके ही तुम वास्तव में अपना प्रकृति सार जान सकते हो। तुम्हें अपने अंदर की सभी भ्रष्ट चीजों को खोदकर बाहर निकालना होगा, और उन्‍हें सामने रखकर सत्य के आधार पर उन्हें जानना होगा, तभी तुम्हें पता चलेगा कि तुम क्या हो : न केवल तुम भ्रष्ट स्वभाव से भरे हो, और न केवल तुममें विवेक और समर्पण की कमी है, बल्कि तुम पाओगे कि तुममें बहुत-सी चीजों की कमी है, तुम्‍हारे पास सत्य वास्तविकता नहीं है, और तुम बहुत दयनीय हो। तब तुम अहंकार नहीं कर पाओगे। यदि तुम इस तरह से विश्लेषण करके स्वयं को नहीं जानते, तो अपना कर्तव्य निभाते हुए तुम्‍हें ब्रह्मांड में अपना स्थान पता नहीं चलेगा। तुम सोचोगे कि तुम हर तरह से उत्‍तम हो, दूसरों से जुड़ा सब कुछ बुरा है, केवल तुम ही सर्वश्रेष्ठ हो। फिर, तुम हर वक्‍त सबके सामने दिखावा करोगे, ताकि दूसरे तुम्हें आदर से देखें और तुम्हारी पूजा करें। यह पूरी तरह से आत्म-जागरूकता का अभाव होना है। कुछ लोग हमेशा दिखावा करते रहते हैं। दूसरों को यह अप्रिय लगता है, तो वे अहंकारी कहकर उनकी आलोचना करते हैं। परन्तु वे इसे स्वीकार नहीं करते; उन्‍हें यही लगता है कि वे प्रतिभाशाली और कुशल हैं। यह कैसा स्वभाव है? वे अत्यधिक अहंकारी और दंभी हैं। क्या ऐसे अहंकारी और दंभी लोग सत्य के प्‍यासे हो सकते हैं? क्या वे सत्य का अनुसरण कर सकते हैं? यदि वे कभी स्वयं को जानने में सक्षम नहीं होते, और अपना भ्रष्ट स्वभाव नहीं छोड़ पाते, तो क्या वे अपना कर्तव्य अच्छी तरह से निभा सकते हैं? निश्‍चित रूप से, नहीं” (वचन, खंड 3, अंत के दिनों के मसीह के प्रवचन, अपने स्‍वभाव का ज्ञान उसमें बदलाव की बुनियाद है)। परमेश्वर के वचन पढ़ने के बाद मैं समझ गया कि चूँकि व्यक्ति का स्वभाव अहंकारी होता है, इसलिए वह लगातार मानता है कि वह सही है और वह दूसरों से श्रेष्ठ है। इस तरह से परमेश्वर के प्रति समर्पण करना और दूसरों के सुझाव मानना बहुत मुश्किल होता है। जब किसी व्यक्ति के पास कुछ खास क्षेत्रों में कुछ गुण या कौशल होते हैं, तो वह सोचेगा कि वह दूसरों से बेहतर और अधिक जानकार है, वह अपने विचारों के अनुसार काम करेगा और उसे दूसरों के साथ सहयोग करना मुश्किल लगेगा। भले ही दूसरों द्वारा दिए गए सुझाव सिद्धांतों के अनुरूप हों, वह उन्हें अपनाना नहीं चाहता। मेरा व्यवहार बिल्कुल ऐसा ही था। मैं मानता था कि मुझे नृत्य में अनुभव है, इसलिए दूसरों को मेरी चेष्टाओं से सीखना चाहिए। खास तौर पर जब पर्यवेक्षकों ने कहा कि मैं अच्छा नृत्य करता हूँ, तो मैंने खुद के बारे में और भी ऊँची राय बना ली। जब मेरे भाई-बहन मुझे सुझाव देते थे, तो मैं उन्हें ध्यान से नहीं सुनता था और सुधार के लिए उन्हें आजमाना भी नहीं चाहता था। भले ही मेरे भाई-बहनों ने जो कहा वह सही था, और मैं साफ देख सकता था कि मेरी चेष्टाएँ बाकी सभी के समान और उनके तालमेल में नहीं थीं, फिर भी मैं इसे स्वीकार नहीं करना चाहता था और खुद को बदलना नहीं चाहता था। मैंने सोचा, “मैं तुम्हारी बात क्यों सुनूँ? मैं तुमसे बेहतर नर्तक हूँ। मुझे तुम्हारा मार्गदर्शन करना चाहिए।” जब मेरे भाई-बहन चाहते थे कि मैं एक नृत्य पद का बार-बार अभ्यास करूँ, तो मैं यह स्वीकार नहीं करना चाहता था, और मुझे लगा कि वे मुझे सिखा रहे हैं। क्या मेरा यह व्यवहार बहुत अहंकारी नहीं था? यह परमेश्वर की संप्रभुता और व्यवस्था है कि हम एक साथ नृत्य करें, ताकि हम अच्छी तरह से मिलकर काम कर सकें और अपना कर्तव्य अच्छी तरह से निभा सकें। हालाँकि मैं अहंकारी और आत्मतुष्ट था : मैं हमेशा अपने तरीके से नृत्य करता था और दूसरों के सुझावों को स्वीकार नहीं करता था, नतीजतन भाई-बहनों के बीच सहयोग बिगड़ गया और नृत्य की प्रगति में भी देरी हुई। असल में मैंने दुनिया में जो चेष्टाएँ सीखी थीं, वे सिद्धांत या मानक नहीं थीं। कुछ चेष्टाएँ बहुत अतिरंजित थीं और बहुत पवित्र नहीं थीं : वे परमेश्वर की गवाही देने का प्रभाव हासिल नहीं कर सकीं। मैं परमेश्वर का विश्वासी हूँ और मुझे गरिमापूर्ण और यथोचित ढंग से चेष्टाएँ करनी चाहिए। मैं परमेश्वर की स्तुति के लिए नृत्य करता हूँ ताकि दर्शक अपने दिलों में आनंद महसूस करें और मेरे साथ मिलकर परमेश्वर की स्तुति कर सकें। मैं अहंकारी बने रहकर अपने विचारों से चिपका नहीं रह सकता था। मुझे परमेश्वर के घर की अपेक्षाओं के प्रति समर्पित होना चाहिए और खुद को भूलकर अपने भाई-बहनों के साथ सामंजस्यपूर्ण ढंग से काम करना चाहिए।

बाद में मैंने परमेश्वर के वचनों का एक अंश पढ़ा : “क्या तुम लोगों को लगता है कि कोई भी पूर्ण है? लोग चाहे जितने शक्तिशाली हों, या चाहे जितने सक्षम और प्रतिभाशाली हों, फिर भी वे पूर्ण नहीं हैं। लोगों को यह मानना चाहिए, यह तथ्य है, और यह वह दृष्टिकोण है जो उन्हें अपनी योग्यताओं और क्षमताओं या दोषों के प्रति रखना चाहिए; यह वह तार्किकता है जो लोगों के पास होनी चाहिए। ऐसी तार्किकता के साथ तुम अपनी शक्तियों और कमज़ोरियों के साथ-साथ दूसरों की शक्तियों और कमजोरियों से भी उचित ढंग से निपट सकते हो, और इसके बल पर तुम उनके साथ सौहार्दपूर्वक कार्य कर पाओगे। यदि तुम सत्य के इस पहलू को समझ गए हो और सत्य वास्तविकता के इस पहलू में प्रवेश कर सकते हो, तो तुम अपने भाइयों और बहनों के साथ सौहार्दपूर्वक रह सकते हो, उनकी खूबियों का लाभ उठाकर अपनी किसी भी कमज़ोरी की भरपाई कर सकते हो। इस प्रकार, तुम चाहे जिस कर्तव्य का निर्वहन कर रहे हो या चाहे जो कार्य कर रहे हो, तुम सदैव उसमें श्रेष्ठतर होते जाओगे और परमेश्वर का आशीष प्राप्त करोगे” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचनों से मैंने समझा कि किसी विशेष क्षेत्र में चाहे हमारे पास कोई भी कौशल हो या अनुभव हो, इसका मतलब यह नहीं है कि हम गलतियाँ नहीं करेंगे और इसका मतलब यह नहीं है कि हम पूर्ण हैं। हर कोई गलतियाँ करता है और उसमें कमियाँ होती हैं। इसके लिए हमें अपना कर्तव्य अच्छी तरह से निभाने से पहले अपनी कमजोरियों को दूर करने के लिए एक-दूसरे की खूबियों से सीखना होगा। अतीत में जब हम अभ्यास कर रहे होते थे, तो मैं अपने भाई-बहनों के साथ अच्छी तरह से काम नहीं करता था। मेरा स्वभाव बहुत अहंकारी था और मैं हमेशा सोचता था कि मैं बेहतर हूँ। मैं उनके सुझावों को गंभीरता से नहीं लेता था, और इसलिए मेरी चेष्टाएँ हमेशा उनकी चेष्टाओं से असंगत रहती थीं। अगर परमेश्वर के वचनों का प्रकाशन और मेरे भाई-बहनों का मार्गदर्शन न होता, तो मैं खुद को नहीं समझ पाता और यहाँ तक कि ज्यादा अहंकारी हो जाता। मुझे अपने भाई-बहनों से सीखना चाहिए। मुझे अपनी कमियाँ दूर करने के लिए उनकी खूबियों से सीखना चाहिए और एक-दूसरे की मदद करनी चाहिए। केवल इसी तरह से हम अपना कर्तव्य अच्छी तरह से निभा सकते हैं। बाद में जब हम नृत्य कर रहे थे, तो मेरे भाई-बहनों ने मेरी कुछ और समस्याओं की ओर इशारा किया। उदाहरण के लिए मेरी चेष्टाएँ बहुत तेज थीं और मेरी गति उनकी गति से अलग थी। उन्होंने सुझाव दिया कि मैं थोड़ा धीमा हो जाऊँ ताकि मैं उनके साथ संगत रह सकूँ। जब मैंने ये सुझाव सुने, तो भले ही वे मेरी पसंद के नहीं थे, मैं पहले की तरह अपने विचारों से चिपके नहीं रहना चाहता था। मुझे अपने भाई-बहनों के साथ सामंजस्यपूर्ण ढंग से काम करना चाहिए और उनके सुझावों को स्वीकार करना चाहिए। जब मैंने इस तरह अभ्यास किया, तो मेरी चेष्टाएँ पहले से बेहतर हो गईं, मैं उनके साथ तालमेल बिठा पाने में सक्षम था, और मेरे नृत्य में सुधार हुआ।

इस अनुभव के माध्यम से मैंने अपने भाई-बहनों के साथ ठीक से काम करना सीखा, और अपने अहंकारी स्वभाव के बारे में कुछ समझ हासिल की। मैं जो यह थोड़ी सी समझ प्राप्त कर सका और छोटा सा बदलाव ला पाया, यह परमेश्वर के वचनों से हासिल हुआ नतीजा है। मैं परमेश्वर का बहुत आभारी हूँ!


42. मैंने अपनी ईर्ष्या का समाधान कैसे किया

सोंगयी, चीन

अक्टूबर 2019 में, मैं फोटोग्राफी के काम में मो हान का सहयोग कर रही थी। चूँकि मैंने पहले फोटोग्राफी सीखी थी, इसलिए मेरे शूट किए गए मानक स्तर के शॉट्स की संख्या उसकी तुलना में बहुत ज्यादा थी। मैंने सोचा, “लगता है फोटोग्राफी में मुझमें कुछ प्रतिभा है, शुरू करते ही मैं इतनी सारी इस्तेमाल करने लायक सामग्री तैयार कर सकती हूँ। पर्यवेक्षक निश्चित रूप से सोचेगी कि मैं फोटोग्राफी की एक दुर्लभ प्रतिभा हूँ।” मैं मन-ही-मन खुश हुई और मैंने मो हान को नीची नजर से भी देखा, सोचने लगी, “तुम तो पहले फोटोग्राफी एसोसिएशन का हिस्सा भी रह चुकी हो, फिर भी तुम्हारा हुनर उतना प्रभावशाली नहीं है!” बाद में एक सभा के दौरान पर्यवेक्षक ने मेरे हुनर और अपने कर्तव्यों के प्रति मेरे समर्पण की प्रशंसा की और मो हान से मुझसे और सीखने को कहा। यह सुनकर मेरा दिल बाग-बाग हो गया। उसके बाद, मैंने अपने कर्तव्यों में और भी अधिक मेहनत की। कभी-कभी दोपहर में मैं चिलचिलाती धूप सहती और सरकंडों के खेतों में अकेली ही तस्वीरें खींचती थी। एक बार अस्वस्थ महसूस करने के बावजूद मैंने भारी बारिश में भी शूटिंग जारी रखी। मैंने सोचा कि जब तक मैं और अच्छी तस्वीरें लेती रहूँगी, हर कोई मुझे और भी ऊँची नजर से देखेगा और इसके लिए यह कष्ट सहना सार्थक था। कुछ समय बाद यह स्पष्ट हो गया कि पर्यवेक्षक मुझे बहुत महत्व देती है और हर तकनीकी चर्चा के दौरान, मुझसे हमेशा अपने शूटिंग अनुभवों के बारे में बात करने के लिए कहा जाता था। प्रशिक्षण सत्रों के दौरान भी, मुझसे सबसे पहले विश्लेषण करने और सारांश तैयार करने के लिए कहा जाता था। पर्यवेक्षक को मुझे इतना महत्व देते देख, मुझे और भी अधिक प्रतिभाशाली व्यक्ति जैसा महसूस हुआ।

एक शाम, पर्यवेक्षक हमारी टीम में आई और कहा कि हमें काम का प्रबंधन करने के लिए एक टीम अगुआ चुनने की जरूरत है। सिद्धांतों पर संगति करने के बाद, मो हान और एक अन्य बहन ने टीम अगुआ के रूप में मेरे नाम की सिफारिश की। मैं मन-ही-मन खुश हुई, सोचने लगी, “आखिरकार मेरे कर्तव्य में किए गए प्रयास व्यर्थ नहीं गए। सबने ध्यान दिया है।” लेकिन ऊपर से, मैंने विनम्रता का दिखावा करते हुए कहा, “ओह, मैं नहीं कर सकती। भले ही मैं तकनीकी मामलों में काफी अच्छी हूँ, लेकिन मुझमें जीवन प्रवेश की कमी है। मैं टीम अगुआ की जिम्मेदारियाँ नहीं निभा सकती।” बाद में, पर्यवेक्षक ने एक व्यापक मूल्यांकन किया और मो हान को टीम अगुआ के रूप में चुना। मैंने सोचा कि कैसे मो हान अपने काम में स्थिर है, कुछ सिद्धांतों पर पकड़ बना सकती है और उसका जीवन प्रवेश भी बेहतर है। मैंने कम समय से परमेश्वर में विश्वास किया था और केवल तकनीकी मामलों में ही बेहतर थी, फिलहाल, मैं वास्तव में एक ही कार्य के लिए अधिक उपयुक्त हूँ। लेकिन यह परिणाम देखकर मुझे अभी भी बहुत उलझन और नुकसान की तीव्र भावना महसूस हुई। मैंने पूरा दिन विचलित मनोदशा में बिताया और कुछ भी करने के लिए खुद को प्रेरित नहीं कर पाई। भले ही मैं जानती थी कि मो हान टीम अगुआ के लिए सही चुनाव है, फिर भी मैं परेशान थी, मैं सोचने लगी, “क्या पर्यवेक्षक को लगता है कि मैं सत्य नहीं समझती, मेरा कोई जीवन प्रवेश नहीं है, मैं सिर्फ एक श्रमिक हूँ जो केवल काम करती है और इसलिए वह मुझे विकसित करने की योजना नहीं बना रही है?” बाद में, जब पर्यवेक्षक हमारे साथ सभा करने आई, तो मैंने उसे देखना शुरू कर दिया, यह सोचते हुए कि वह मुझ पर ज्यादा ध्यान देती है या मो हान पर। मैंने देखा कि कभी-कभी पर्यवेक्षक मो हान की दशा के बारे में विस्तार से पूछती थी और कुछ बार पर्यवेक्षक ने उसके साथ अकेले में संगति भी की। इससे मेरे विचारों की और भी पुष्टि हो गई और मुझे लगा कि पर्यवेक्षक मो हान को अधिक महत्व देती है। मैं बहुत हताश और परेशान महसूस करने लगी और यहाँ तक कि मुझे मो हान से द्वेष होने लगा। एक बार, पर्यवेक्षक ने कहा कि मो हान ने शॉट्स लेने में सुधार किया है और उसे अपना शूटिंग का अनुभव साझा करने के लिए कहा। इससे मुझे मो हान से और भी ज्यादा ईर्ष्या होने लगी और मुझे लगा कि उसने मेरी सारी चमक चुरा ली है। उसके बाद, मुझे मो हान के साथ बहुत अजीब लगने लगा और कभी-कभी तो मुझे उसकी बातें सुनकर भी चिढ़ होती थी, मैं जान-बूझकर उसका खंडन करने और उसका विरोध करने की इच्छा महसूस करती थी। मेरा यह रवैया देखकर मो हान बेबस महसूस करने लगी, उसने एक बार मुझसे कहा था कि मेरे लगातार उससे बहस करने और उसका विरोध करने से उसे बहुत दुख होता है और उसे मेरे साथ बातचीत करना थकाऊ लगता है। मैं जानती थी कि उससे इस तरह ईर्ष्या करना गलत है, लेकिन मैं खुद पर काबू नहीं रख पा रही थी। पहले जब भी मुझे अच्छे वीडियो ट्यूटोरियल मिलते थे, तो मैं उन्हें मो हान को सुझाती थी और अगर मुझे उसके शूट किए गए शॉट्स में कोई समस्या दिखती, तो मैं उसकी मदद करने के लिए उसे बता देती थी। लेकिन जब से मुझे लगा कि पर्यवेक्षक उसे अधिक महत्व देती है, तब से मैं तकनीकी मामलों में उसकी मदद नहीं करना चाहती थी। कभी-कभी मैं उसके मुँह पर ही उसका मजाक उड़ाती थी, कहती थी कि उसकी रचनाएँ कमजोर हैं और उनमें सुंदरता की कमी है। ऐसा कुछ बार होने के बाद, मो हान को शक होने लगा कि क्या उसकी काबिलियत इस कर्तव्य के उपयुक्त होने के लिए पर्याप्त रूप से अच्छी है। जब मैंने देखा कि मेरे तानों ने उसका आत्मविश्वास तोड़ दिया है, तो मुझे बुरा नहीं लगा, बल्कि मैं कुछ हद तक खुश हुई, यह सोचते हुए कि अगर वह नकारात्मक हो गई, तो पर्यवेक्षक उसे अक्षम समझकर शायद फिर से मुझे महत्व देना शुरू कर देगी। एक बार हमें जल्दी से कुछ शॉट्स लेने थे और मो हान को दिन भर लोकेशन खोजने में मेहनत करते देख मुझे चिढ़ हो रही थी। मुझे डर था कि उसे कुछ बेहतरीन लोकेशन मिल जाएँगी और वह कुछ ऐसे शॉट्स ले लेगी जो स्वीकार कर लिए जाएँगे, ऐसे में पर्यवेक्षक उसे और भी अधिक महत्व देगी। इसलिए मैंने उसके उत्साह को कम करने की कोशिश की, यह कहते हुए कि वह केवल लोगों की प्रशंसा पाने के लिए कड़ी मेहनत कर रही है, वह केवल प्रतिष्ठा और रुतबे की खातिर यह सब कर रही है। मेरी यह बात सुनकर, मो हान अपने कर्तव्य में बेबस महसूस करने लगी। एक और बार, मैंने देखा कि पर्यवेक्षक मो हान की दशा को हल करने के लिए लगातार संगति कर रही है और मुझे ईर्ष्या हुई। जब संगति करने की मेरी बारी आई, तो मैंने खुद को जानने का दिखावा करते हुए जान-बूझकर पर्यवेक्षक के सामने कहा, “मैं मो हान से बहुत ज्यादा उम्मीदें रखती हूँ। मुझे बस लगा कि चूँकि वह इतने सालों से परमेश्वर में विश्वास रखती आई है, इसलिए उसके अंदर सत्य वास्तविकताएँ होनी चाहिए, इसलिए मैं चाहती थी कि वह मेरे जीवन प्रवेश में मेरी मदद करे। लेकिन जब उसने मेरी मदद नहीं की, तो मैं उसे नीची नजर से देखने लगी।” मैंने यह भी बताया कि कैसे पहले मिले दूसरे भाई-बहन मेरी मदद करते थे। यह कहने के बाद मुझे अपराध-बोध हुआ। पर्यवेक्षक ने मो हान से पूछा कि वह क्या सोचती है। मो हान ने कहा, “उसकी बातें सुनकर मुझे बहुत दुख हो रहा है। मुझे लगता है कि इतने सालों तक परमेश्वर में विश्वास रखने के बाद भले ही मैं कुछ धर्म-सिद्धांत समझती हूँ, लेकिन मेरे पास ज्यादा सत्य वास्तविकता या उसके लिए प्यार नहीं है।” यह देखकर कि बहन अभी भी इन बातों को परमेश्वर से आया मानकर स्वीकार सकती है और आत्म-चिंतन कर सकती है, मुझे बहुत शर्मिंदगी महसूस हुई और मेरी इच्छा हुई कि धरती फट जाए और मैं उसमें समा जाऊँ। इस घटना के बाद मैंने आत्म-चिंतन करना शुरू कर दिया, मुझे एहसास हुआ कि मैं प्रतिष्ठा और रुतबे की खातिर मो हान को दबा रही थी और नीचा दिखा रही थी। बाद में, मैंने परमेश्वर के वचन पढ़े जो यह उजागर करते हैं कि कैसे मसीह-विरोधी रुतबे की खातिर असंतुष्टों को दबाते और बाहर निकालते हैं और इससे मुझे अपनी प्रकट की हुई भ्रष्टता के बारे में कुछ समझ मिली।

सर्वशक्तिमान परमेश्वर कहता है : “मसीह-विरोधियों द्वारा लोगों का सार्वजनिक दमन, लोगों को अलग करना, लोगों के विरुद्ध हमले और लोगों की समस्याएँ उजागर करना, सब निशाना बनाने के लिए होते हैं। निस्संदेह, वे ऐसे साधनों का उपयोग उन लोगों को निशाना बनाने के लिए करते हैं, जो सत्य का अनुसरण करते हैं और उनका भेद पहचान सकते हैं। इन लोगों को तोड़कर वे अपनी स्थिति मजबूत करने का लक्ष्य हासिल करते हैं। इस तरह से लोगों पर आक्रमण करना और उन्हें अलग करना एक दुर्भावनापूर्ण प्रकृति का कार्य है। उनकी भाषा और बोलने के तरीके में आक्रामकता होती है : उजागर करना, निंदा करना, बदनामी करना और दुष्टतापूर्वक चरित्रहनन करना। यहाँ तक कि वे तथ्यों को तोड़-मरोड़कर पेश करते हैं, सकारात्मक चीजों के बारे में ऐसे बोलते हैं, मानो वे नकारात्मक हों और नकारात्मक चीजों के बारे में ऐसे, मानो वे सकारात्मक हों। इस तरह काले और सफेद को उलटना और सही और गलत को मिश्रित करना मसीह-विरोधियों का लोगों को हराने और उनका नाम खराब करने का लक्ष्य पूरा करता है। कौन सी मानसिकता विरोधियों पर इस आक्रमण और उन्हें अलग करने को जन्म दे रही है? ज्यादातर समय यह ईर्ष्यालु मानसिकता से आता है। शातिर स्वभाव में ईर्ष्या के साथ तीव्र घृणा रहती है; और अपनी ईर्ष्या के परिणामस्वरूप मसीह-विरोधी लोगों पर आक्रमण करते हैं और उन्हें अलग कर देते हैं। इस तरह की स्थिति में अगर मसीह-विरोधियों को उजागर किया जाता है, उनकी रिपोर्ट की जाती है और वे अपना रुतबा खो देते हैं और उन्हें झटका लगता है, तो वे उद्दंड और असंतुष्ट हो जाएँगे और उनके लिए घोर प्रतिशोधी बनना और भी आसान हो जाएगा। प्रतिशोध की भावना एक प्रकार की मानसिकता है, और वह एक तरह का भ्रष्ट स्वभाव भी है। जब मसीह-विरोधी देखते हैं कि किसी ने जो किया है, वह उनके लिए नुकसानदेह है, कि दूसरे उनसे ज्यादा सक्षम हैं, या किसी के कथन और सुझाव उनसे बेहतर या समझदारीपूर्ण हैं, और हर कोई उस व्यक्ति के कथनों और सुझावों से सहमत है, तो मसीह-विरोधी महसूस करते हैं कि उनका पद खतरे में है, उनके दिलों में ईर्ष्या और घृणा पैदा हो जाती है, और वे आक्रमण कर बदला लेते हैं। बदला लेते समय मसीह-विरोधी आम तौर पर अपने लक्ष्य पर पूर्वनिर्धारित वार करते हैं। वे तब तक लोगों पर आक्रमण करने और उन्हें तोड़ने में सक्रिय रहते हैं, जब तक दूसरा पक्ष समर्पण नहीं कर देता। तब जाकर उन्हें लगता है कि उनकी भड़ास निकल गई। लोगों पर आक्रमण और उन्हें अलग करने की और क्या अभिव्यक्तियाँ होती हैं? (दूसरों को नीचा दिखाना।) दूसरों को नीचा दिखाना इसे अभिव्यक्त करने के तरीकों में से एक है; चाहे तुम कितना भी अच्छा काम करो, मसीह-विरोधी फिर भी तुम्हें नीचा दिखाएँगे या तुम्हारी निंदा करेंगे, जब तक कि तुम नकारात्मक, कमजोर और खड़े होने में अक्षम नहीं हो जाते। तब वे प्रसन्न होंगे, और उन्होंने अपना लक्ष्य पूरा कर लिया होगा” (वचन, खंड 4, मसीह-विरोधियों को उजागर करना, मद दो : वे विरोधियों पर आक्रमण करते हैं और उन्हें अलग कर देते हैं)। “जब वे किसी ऐसे व्यक्ति को देखते हैं जो उनसे बेहतर है तो वह उन्हें नीचे गिराने की कोशिश करता है, उनके बारे में निराधार अफवाहें गढ़ता है या उन्हें बदनाम करने और उनकी प्रतिष्ठा कम करने के लिए कुछ घिनौने तरीके इस्तेमाल करता है—यहाँ तक कि उन्हें रौंदता है—ताकि लोगों के मन में अपनी जगह की रक्षा कर सके। यह किस तरह का स्वभाव है? यह केवल अहंकार और दंभ नहीं है, यह शैतान का स्वभाव है, यह दुर्भावनापूर्ण स्वभाव है। यह व्यक्ति अपने से बेहतर और मजबूत लोगों पर हमला कर सकता है और उन्हें अलग-थलग कर सकता है, यह कपटपूर्ण और दुष्ट है। वह लोगों को नीचे गिराने के लिए कोई कसर नहीं छोड़ेगा, यह दिखाता है कि उसके अंदर का दानव काफी बड़ा है! शैतान के स्वभाव के अनुसार जीते हुए वह लोगों को कमतर दिखा सकता है, उन्हें फँसाने की कोशिश कर सकता है और उन्हें सता सकता है। क्या यह कुकृत्य नहीं है? और इस तरह जीते हुए वह अभी भी सोचता है कि वह ठीक है, एक अच्छा इंसान है—फिर भी जब वह अपने से बेहतर किसी व्यक्ति को देखता है तो उसे सता सकता है, उसे पूरी तरह कुचल सकता है। यहाँ मुद्दा क्या है? जो लोग ऐसे बुरे कर्म कर सकते हैं, क्या वे अनैतिक और स्वेच्छाचारी नहीं हैं? ऐसे लोग केवल अपने हितों के बारे में सोचते हैं, वे केवल अपनी भावनाओं का खयाल करते हैं, और वे केवल अपनी इच्छाओं, महत्वाकांक्षाओं और अपने लक्ष्यों को पाना चाहते हैं। वे इस बात की परवाह नहीं करते कि वे कलीसिया के कार्य को कितना नुकसान पहुँचाते हैं, और वे अपनी प्रतिष्ठा और लोगों के मन में अपने रुतबे की रक्षा के लिए परमेश्वर के घर के हितों का बलिदान करना पसंद करेंगे। क्या ऐसे लोग अभिमानी और आत्मतुष्ट, स्वार्थी और नीच नहीं होते? ऐसे लोग अभिमानी और आत्मतुष्ट ही नहीं, बल्कि बेहद स्वार्थी और नीच भी होते हैं। वे परमेश्वर के इरादों को लेकर बिल्कुल विचारशील नहीं हैं। क्या ऐसे लोगों में परमेश्वर का भय मानने वाला दिल होता है? उनके पास परमेश्वर का भय मानने वाला दिल बिल्कुल नहीं होता। यही कारण है कि वे मनमाने ढंग से कार्य करते हैं और वही करते हैं जो करना चाहते हैं, उन्हें कोई अपराध-बोध नहीं होता, कोई घबराहट नहीं होती, कोई भी भय या चिंता नहीं होती और वे परिणामों पर भी विचार नहीं करते। यही वे अकसर करते हैं, और इसी तरह उन्‍होंने हमेशा आचरण किया है। इस तरह के आचरण की प्रकृति क्या है? हल्‍के-फुल्‍के ढंग से कहें, तो इस तरह के लोग बहुत अधिक ईर्ष्‍यालु होते हैं और उनमें अपनी निजी प्रतिष्ठा और रुतबे की बहुत प्रबल आकांक्षा होती है; वे बहुत धोखेबाज और धूर्त होते हैं। और अधिक कठोर ढंग से कहें, तो समस्‍या का सार यह है कि इस तरह के लोगों में परमेश्वर का भय मानने वाला दिल बिल्कुल नहीं होता। उन्हें परमेश्वर से नहीं डरते, वे अपने आपको सर्वाधिक महत्वपूर्ण मानते हैं और वे अपने हर पहलू को परमेश्वर से भी ऊँचा और सत्य से भी बड़ा मानते हैं। उनके दिलों में परमेश्वर उल्लेख के योग्य नहीं है और महत्वहीन है, उनके दिलों में परमेश्वर का कहीं कोई दर्जा नहीं होता है” (वचन, खंड 3, अंत के दिनों के मसीह के प्रवचन, पाँच शर्तें, जिन्हें परमेश्वर पर विश्वास के सही मार्ग पर चलने के लिए पूरा करना आवश्यक है)। परमेश्वर के वचन पढ़कर, मैं सचमुच भयभीत और संतप्त हो गई। अपने कर्तव्यों में मो हान के साथ सहयोग करने के दृश्य मेरे मन में कौंधते रहे। जब मेरे लिए गए शॉट्स से कुछ नतीजे मिलने लगे और मैंने देखा कि पर्यवेक्षक मुझ पर अधिक ध्यान दे रही है, तो मुझे लगा कि मैं प्रतिभाशाली हूँ। जब टीम अगुआ चुनने का समय आया, तो मैंने सोचा कि मैं निश्चित रूप से चुनी जाऊँगी। लेकिन जब मो हान को चुना गया, तो मैं सचमुच नकारात्मक और निराश हो गई, मैं मो हान के प्रति द्वेषपूर्ण और ईर्ष्यालु हो गई, यह सोचते हुए कि उसने मेरी सारी चमक चुरा ली है। पर्यवेक्षक की नजरों में अपनी जगह वापस पाने के लिए, मैंने मो हान को बाहर निकालने की कोशिश शुरू कर दी। मैंने न केवल अक्सर उसके विपरीत रुख अपनाया, बल्कि जब मैंने उसके लिए गए शॉट्स में खामियाँ देखीं, तो मैंने उसके उत्साह को कम करने के लिए उसका मजाक उड़ाया और उसे नीचा दिखाया। जब मैंने उसे खुद को सीमित करते देखा, तो मैं मन-ही-मन खुश हुई, मैंने उम्मीद की कि वह और भी नकारात्मकता में डूबती जाए, इस तरह, पर्यवेक्षक उसे अक्षम समझेगी और फिर से मुझे महत्व देगी। जब मैंने उसे लोकेशन खोजने के लिए इधर-उधर भागते देखा, तो मुझे डर था कि वह कुछ अच्छे शॉट्स ले लेगी और पर्यवेक्षक उसे और अधिक महत्व देने लगेगी, इसलिए मैंने उस पर हमला करने के लिए उसके प्रतिष्ठा और रुतबे के पीछे भागने का आरोप लगाया। यहाँ तक कि सभाओं के दौरान भी, जब पर्यवेक्षक उसके साथ अधिक संगति करती थी तो मुझे असंतोष होता था, इसलिए मैंने पर्यवेक्षक के सामने उसे नीचा दिखाया, यह कोशिश करते हुए कि पर्यवेक्षक उसे सत्य वास्तविकता और दूसरों के प्रति प्रेम से रहित समझे। अपनी बहन को दबाने के मेरे अनैतिक प्रयास सचमुच नीच और दुष्ट थे! मेरे ये बुरे काम मसीह-विरोधियों के अपने रुतबे की रक्षा करने के तरीके से किस तरह अलग थे? मेरे साथ सहयोग करने के बाद से, मो हान हमेशा मेरे प्रति सहनशील और धैर्यवान रही थी। जब मैं बुरी दशा में होती थी, तो वह मेरा मार्गदर्शन करने और मेरी मदद करने के लिए अपने अनुभव साझा करती थी। वह तकनीकी क्षेत्रों में अपनी कमियों से वाकिफ थी, वह सीखने के लिए लगातार प्रयास करती रही और उसने अच्छे शॉट्स लेने के लिए कड़ी मेहनत की। बाहरी शूटिंग के दौरान उसे चाहे कितनी भी कठिनाइयों और थकावट का सामना करना पड़ा हो, उसने शायद ही कभी शिकायत की। चाहे उसके जीवन प्रवेश में हो या अपने कर्तव्यों के प्रति उसके रवैये में, वह मुझसे बेहतर थी, टीम अगुआ के रूप में उसका चयन पूरी तरह से सिद्धांतों के अनुरूप था। फिर भी ईर्ष्या के कारण, मैंने बार-बार उसे दबाया और बाहर निकाला। मैं सचमुच मानवता से रहित थी! परमेश्वर संगति में मसीह-विरोधियों के स्वभाव का गहन-विश्लेषण करता रहा है, फिर भी मैं इस प्रकाश में खुद को देखने और आत्म-चिंतन करने में विफल रही, मैं अपनी बहन को दबाने के लिए अपने भ्रष्ट स्वभाव के अनुसार चलती रही। मेरे अंदर परमेश्वर का भय मानने वाला सबसे बुनियादी दिल भी नहीं था। मेरे क्रियाकलापों से परमेश्वर को घृणा और बेइंतहा नफरत कैसे नहीं हो सकती थी? मैं मो हान के साथ अपनी बातचीत को जितना याद करती, उतना ही मुझे पछतावा और अपराध-बोध होता। मैं खुद से नफरत करती थी कि मैंने सत्य का अनुसरण नहीं किया और इतने सारे बुरे काम करने के लिए अपनी शैतानी प्रकृति का पालन किया।

उस दौरान, मैं बहुत हताश महसूस करती थी। जब भी मैं सोचती कि मैंने प्रतिष्ठा और रुतबे की खातिर बुराई की है और मसीह-विरोधियों के रास्ते पर चली हूँ, तो मैं पछतावे से भर जाती थी। अक्सर आधी रात को मैं कंबल के नीचे छिपकर चुपचाप रोती थी। मैं भाई-बहनों के सामने खुलकर बात करने की भी हिम्मत नहीं करती थी, क्योंकि मुझे डर था कि जब उन्हें पता चलेगा कि मैं ऐसी हूँ तो वे मुझसे घृणा करेंगे और मुझे अस्वीकार कर देंगे, तब शायद मैं अपने कर्तव्य करने का मौका भी खो दूँगी। मैं परमेश्वर से प्रार्थना करने की भी हिम्मत नहीं करती थी, क्योंकि मुझे लगता था कि मुझ जैसे व्यक्ति से परमेश्वर को बहुत पहले ही घृणा और बेइंतहा नफरत हो गई होगी और इसलिए परमेश्वर मेरी प्रार्थनाएँ नहीं सुनेगा। इस तरह, मैं अत्यधिक नकारात्मकता और पीड़ा की मनोदशा में डूब गई।

एक दिन, मैंने परमेश्वर के वचनों का एक अंश पढ़ा जिसने मुझे गहराई से प्रभावित किया। सर्वशक्तिमान परमेश्वर कहता है : “परमेश्वर नीनवे के लोगों से चाहे जितना भी क्रोधित रहा हो, लेकिन जैसे ही उन्होंने उपवास की घोषणा की और टाट ओढ़कर राख पर बैठ गए, उसका हृदय धीरे-धीरे नरम पड़ने लगा और उसने अपना मन बदलना शुरू कर दिया। उनसे यह घोषणा करने के एक क्षण पहले कि वह उनके नगर को नष्ट कर देगा—उनके द्वारा अपने पाप स्वीकार करने और पश्चात्ताप करने से पहले के क्षण तक भी—परमेश्वर उनसे क्रोधित था। लेकिन जब वो लोग लगातार पश्चात्ताप के कार्य करते रहे, तो नीनवे के लोगों के प्रति परमेश्वर का कोप धीरे-धीरे उनके प्रति दया और सहनशीलता में बदल गया। एक ही घटना में परमेश्वर के स्वभाव के इन दो पहलुओं के एक-साथ प्रकाशन में कोई विरोध नहीं है। तो विरोध के न होने को कैसे समझना और जानना चाहिए? नीनवे के लोगों द्वारा पहले और बाद में पश्चात्ताप करने पर परमेश्वर ने ये दो एकदम विपरीत सार व्यक्त और प्रकाशित किए, जिससे लोगों ने परमेश्वर के सार की वास्तविकता और अनुल्लंघनीयता देखी। परमेश्वर ने लोगों को निम्नलिखित बातें बताने के लिए अपने रवैये का उपयोग किया : ऐसा नहीं है कि परमेश्वर लोगों को बरदाश्त नहीं करता, या वह उन पर दया नहीं दिखाना चाहता; बल्कि वे कभी परमेश्वर के सामने सच्चा पश्चात्ताप नहीं करते, और उनका सच में अपने कुमार्ग को छोड़ना और हिंसा त्यागना एक दुर्लभ बात है। दूसरे शब्दों में, जब परमेश्वर मनुष्य से क्रोधित होता है, तो वह आशा करता है कि मनुष्य सच में पश्चात्ताप करेगा और वह मनुष्य का सच्चा पश्चात्ताप देखने की आशा करता है, और उस दशा में वह मनुष्य पर उदारता से अपनी दया और सहनशीलता बरसाता रहेगा। कहने का तात्पर्य है कि मनुष्य का बुरा आचरण परमेश्वर के कोप को जन्म देता है, जबकि परमेश्वर की दया और सहनशीलता उन लोगों पर बरसती है, जो परमेश्वर की बात सुनते हैं और उसके सम्मुख वास्तव में पश्चात्ताप करते हैं, जो कुमार्ग छोड़कर हिंसा त्याग देते हैं। नीनवे के लोगों के प्रति परमेश्वर के व्यवहार में उसका रवैया बहुत साफ तौर पर प्रकट हुआ था : परमेश्वर की दया और सहनशीलता पाना कठिन नहीं है; और वह इंसान से सच्चा पश्चात्ताप चाहता है। जब तक लोग अपने बुरे तरीकों से दूर रहते हैं और हिंसा छोड़ देते हैं, तो परमेश्वर उनके प्रति अपना हृदय और रवैया बदल लेता है” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है II)। परमेश्वर के वचनों का यह अंश पढ़कर, मेरे दिल में एक ऐसी भावना उठी जिसे मैं बयां नहीं कर सकती थी। मुझे अपने प्रति परमेश्वर की दया महसूस हुई। ऐसा लगा मानो मैं एक अंधेरी बंद गली में रोशनी की एक किरण देख रही थी। मैंने प्रतिष्ठा और रुतबे की खातिर किए गए अपने सभी बुरे कामों और अपनी बहन को पहुँचाए नुकसान के बारे में सोचा, फिर भी परमेश्वर ने मुझे त्यागा नहीं था और इसके बजाय अपने वचनों से मुझे प्रबुद्ध और मेरा मार्गदर्शन कर रहा था, जिससे मैं अपने अंदर की समस्याएँ देख सकी और यह समझ सकी कि बेनकाब किए जाने पर हताशा, नकारात्मकता और कमजोरी में डूबना बेकार है, सबसे जरूरी बात पश्चात्ताप करना है। मैंने सोचा कि कैसे सदोम और नीनवे के लोगों ने इस हद तक बुराई की थी कि परमेश्वर ने उन्हें नष्ट करने का फैसला कर लिया था। लेकिन नीनवे के लोगों को एहसास हुआ कि उनके क्रियाकलाप परमेश्वर के लिए इस हद तक बेइंतहा नफरत के लायक थे कि वे विनाश के कगार पर थे, वे पश्चात्ताप करने और अपने पापों को कबूलने के लिए समय पर परमेश्वर के सामने आ सके। अपने सच्चे पश्चात्ताप के कारण, उन्हें परमेश्वर की दया मिली। मैंने देखा कि भले ही परमेश्वर लोगों के बुरे कामों से घृणा करता है, वह फिर भी लोगों की परवाह करता है और उन पर दया करता है, वह लोगों को पश्चात्ताप करने का हर मौका देता है। मैं बहुत भावुक हो गई। मानवता के लिए परमेश्वर का प्रेम कितना सच्चा है! मो हान के साथ लगभग एक साल काम करने पर विचार करते हुए, मैंने देखा कि मैं हमेशा उससे ईर्ष्या करती रही और उसे बाहर निकालती रही, मैंने कभी आत्म-चिंतन नहीं किया। मैं बहुत सुन्न हो गई थी। अगर परमेश्वर के वचनों का न्याय और प्रकाशन न होता, तो मैं अपने अंदर की समस्याओं को बिल्कुल भी नहीं देख पाती, मैं अपनी शैतानी प्रकृति के अनुसार व्यवहार करती रहती और अधिक बुरे काम करती रहती। परमेश्वर का न्याय और ताड़ना उसकी सुरक्षा और प्रेम हैं! यह सोचकर मैंने संकल्प लिया और परमेश्वर से प्रार्थना की, यह कहते हुए कि मैं अपने अंदर की समस्याओं का सीधे तौर पर सामना करने और उसके सामने पश्चात्ताप करने को तैयार हूँ।

इसके बाद मैंने परमेश्वर के वचन पढ़े : “मसीह-विरोधियों के लिए प्रतिष्ठा और रुतबा कोई अतिरिक्त आवश्यकता नहीं है, ये कोई बाहरी चीज तो बिल्कुल भी नहीं है जिसके बिना उनका काम चल सकता हो। ये मसीह-विरोधियों की प्रकृति का हिस्सा हैं, ये उनकी हड्डियों में हैं, उनके खून में हैं, ये उनमें जन्मजात हैं। मसीह-विरोधी इस बात के प्रति उदासीन नहीं होते कि उनके पास प्रतिष्ठा और रुतबा है या नहीं; यह उनका रवैया नहीं होता। फिर उनका रवैया क्या होता है? प्रतिष्ठा और रुतबा उनके दैनिक जीवन से, उनकी दैनिक स्थिति से, जिस चीज का वे रोजाना अनुसरण करते हैं उससे, घनिष्ठ रूप से जुड़ा होता है। और इसलिए मसीह-विरोधियों के लिए रुतबा और प्रतिष्ठा उनका जीवन हैं। चाहे वे कैसे भी जीते हों, चाहे वे किसी भी परिवेश में रहते हों, चाहे वे कोई भी काम करते हों, चाहे वे किसी भी चीज का अनुसरण करते हों, उनके कोई भी लक्ष्य हों, उनके जीवन की कोई भी दिशा हो, यह सब अच्छी प्रतिष्ठा और ऊँचा रुतबा पाने के इर्द-गिर्द घूमता है। और यह लक्ष्य बदलता नहीं है; वे कभी ऐसी चीजों को दरकिनार नहीं कर सकते हैं। यह मसीह-विरोधियों का असली चेहरा और सार है। तुम उन्हें पहाड़ों की गहराई में किसी घने-पुराने जंगल में छोड़ दो, फिर भी वे प्रतिष्ठा और रुतबे के पीछे दौड़ना नहीं छोड़ेंगे। तुम उन्हें लोगों के किसी भी समूह में रख दो, फिर भी वे सिर्फ प्रतिष्ठा और रुतबे के बारे में ही सोचेंगे। यूँ तो मसीह-विरोधी भी परमेश्वर में विश्वास करते हैं, फिर भी वे प्रतिष्ठा और रुतबे के अनुसरण को परमेश्वर में आस्था के समकक्ष देखते हैं और दोनों चीजों को समान पायदान पर रखते हैं। कहने का तात्पर्य यह है कि जब वे परमेश्वर में आस्था के मार्ग पर चलते हैं तो वे प्रतिष्ठा और रुतबे का अनुसरण भी करते हैं। यह कहा जा सकता है कि मसीह-विरोधियों के दिलों में परमेश्वर पर उनकी आस्था में सत्य का अनुसरण ही प्रतिष्ठा और रुतबे का अनुसरण है तो प्रतिष्ठा और रुतबे का अनुसरण सत्य का अनुसरण भी है; प्रतिष्ठा और रुतबा हासिल करना सत्य और जीवन हासिल करना है। अगर उन्हें लगता है कि उनके पास कोई प्रसिद्धि, लाभ या रुतबा नहीं है, कि कोई उनका आदर नहीं करता, सम्मान नहीं करता या उनका अनुसरण नहीं करता है तो वे बहुत निराश हो जाते हैं, वे मानते हैं कि परमेश्वर में विश्वास करने की कोई तुक नहीं है, इसका कोई मूल्य नहीं है और वे मन-ही-मन कहते हैं, ‘क्या परमेश्वर में ऐसी आस्था एक असफलता है? क्या मैं बिना आशा के नहीं हूँ?’ वे अक्सर अपने दिलों में ऐसी चीजों का हिसाब-किताब लगाते हैं। वे यह हिसाब-किताब लगाते हैं कि वे कैसे परमेश्वर के घर में अपने लिए जगह बना सकते हैं, वे कैसे कलीसिया में उच्च प्रतिष्ठा प्राप्त कर सकते हैं, जब वे बात करें तो वे कैसे खुद को सुनने के लिए लोगों को जुटा सकते हैं और जब वे कार्य करें तो वे कैसे अपने सहारे के लिए लोगों को जुटा सकते हैं, वे जहाँ कहीं भी हों वे कैसे अपना अनुसरण करने के लिए लोगों को जुटा सकते हैं और उनके पास कैसे कलीसिया में एक प्रभावी आवाज हो सकती है और उनके पास कैसे शोहरत, लाभ और रुतबा हो सकता है—वे वास्तव में अपने दिलों में ऐसी चीजों पर ध्यान केंद्रित करते हैं। ऐसे लोग इन्हीं चीजों के पीछे भागते हैं। वे हमेशा ऐसी बातों के बारे में ही क्यों सोचते रहते हैं? परमेश्वर के वचन पढ़ने के बाद, उपदेश सुनने के बाद, क्या वे वाकई यह सब नहीं समझते, क्या वे वाकई यह सब नहीं जान पाते? क्या परमेश्वर के वचन और सत्य वास्तव में उनकी धारणाएँ, विचार और मत बदलने में सक्षम नहीं हैं? मामला ऐसा बिल्कुल नहीं है। समस्या उनमें ही है, यह पूरी तरह से इसलिए है क्योंकि वे सत्य से प्रेम नहीं करते, क्योंकि अपने दिल में वे सत्य से विमुख हो चुके हैं और परिणामस्वरूप वे सत्य के प्रति बिल्कुल भी ग्रहणशील नहीं होते—जो उनके प्रकृति सार से निर्धारित होता है” (वचन, खंड 4, मसीह-विरोधियों को उजागर करना, मद नौ (भाग तीन))। परमेश्वर कहता है कि मसीह-विरोधी जो कुछ भी करते हैं, वह अपनी प्रतिष्ठा और रुतबे के लिए करते हैं, वे प्रतिष्ठा और रुतबे को अपनी जान की तरह सँजोते हैं। वे रुतबे के लिए लड़ने में कोई कसर नहीं छोड़ते, भले ही परमेश्वर के घर के हितों को नुकसान पहुँचाना पड़े। प्रतिष्ठा और रुतबे के प्रति अपने रवैये पर विचार करते हुए, क्या यह मसीह-विरोधियों जैसा नहीं था? जब से मैंने अपने फोटोग्राफी के कर्तव्य में कुछ छोटे-मोटे नतीजे हासिल किए और पर्यवेक्षक की नजरों में मुझे महत्व मिलने लगा, मुझे लगा कि मैं असाधारण हूँ और दूसरों द्वारा महत्व दिए जाने का सचमुच आनंद लेती थी। पर्यवेक्षक की नजरों में एक अच्छी छवि बनाए रखने के लिए, मुझे लगा कि अपने कर्तव्य को करने में मैंने जो भी कीमत चुकाई या कष्ट सहा, वह सार्थक था, मानो दूसरों की प्रशंसा ही मेरे लिए सब कुछ हो। जब मैंने पर्यवेक्षक को मो हान को टीम अगुआ के रूप में चुनते देखा, तो मुझे लगा कि उसने दूसरों के दिलों में मेरी जगह ले ली है, इससे मुझे असहनीय पीड़ा महसूस हुई। मेरे लिए, दूसरों का उच्च सम्मान खोना अपनी रीढ़ की हड्डी खोने जैसा था। मैं पूरी तरह से पंगु महसूस कर रही थी। पर्यवेक्षक की नजरों में अपना महत्व वापस पाने के लिए मैंने मो हान का मजाक उड़ाया, उसे ताने मारे, बाहर निकाला और दबाया। मैंने न केवल बुराई की, अपनी बहन को चोट पहुँचाई और कलीसिया के काम में देरी की, बल्कि मैं अंधकार में भी गिर गई और अत्यधिक पीड़ा में जीती रही। यह सब मेरे निरंतर प्रतिष्ठा और रुतबे के पीछे भागने के कारण हुआ था। मैं “सारे ब्रह्मांड का सर्वोच्च शासक बस मैं ही हूँ” और “सिर्फ एक अल्फा पुरुष हो सकता है” जैसे शैतानी जहरों के अनुसार जीती थी और मैं अकेली ही सबसे अलग दिखना चाहती थी। जब मैंने पर्यवेक्षक को अपनी बहन पर थोड़ा अधिक ध्यान देते देखा, तो मैं ईर्ष्यालु और द्वेषपूर्ण हो गई। मैंने उसे दुश्मन तक मान लिया और मैं उसे बरदाश्त ही नहीं कर पाती थी, मैं एक मसीह-विरोधी के रास्ते पर चल रही थी! मैंने देखा कि प्रतिष्ठा और लाभ अदृश्य बेड़ियाँ हैं जो शैतान लोगों पर डालता है, वे लोगों को भ्रष्ट करने और नुकसान पहुँचाने के साधन हैं। अगर परमेश्वर के वचनों के प्रकाशन और न्याय ने मेरे सुन्न दिल को न जगाया होता, तो मैं अभी भी अपने भ्रष्ट स्वभाव के अनुसार जी रही होती और अगर मैं इसी तरह चलती रहती, तो देर-सबेर, मैं सभी प्रकार की बुराइयाँ करके परमेश्वर के स्वभाव को नाराज कर देती, अंत में मुझे परमेश्वर द्वारा हटा दिया जाता और दंडित किया जाता।

बाद में मैंने परमेश्वर के वचनों का एक अंश पढ़ा : “अगर लोग सिर्फ प्रसिद्धि, लाभ और रुतबे के पीछे भागते हैं, अगर वे सिर्फ अपने हितों के पीछे भागते हैं, तो वे कभी भी सत्य और जीवन प्राप्त नहीं कर पाएँगे और अंततः वे ही नुकसान उठाएँगे। परमेश्वर सत्य का अनुसरण करने वालों को ही बचाता है। अगर तुम सत्य स्वीकार नहीं करते, अगर तुम अपने भ्रष्ट स्वभाव पर आत्म-चिंतन करने और उसे जानने में असमर्थ रहते हो, तो तुम सच्चा पश्चात्ताप नहीं करोगे और तुम जीवन प्रवेश नहीं कर पाओगे। सत्य को स्वीकारना और स्वयं को जानना तुम्हारे जीवन के विकास और उद्धार का मार्ग है, यह तुम्हारे लिए अवसर है कि तुम परमेश्वर के सामने आकर उसकी जाँच-पड़ताल को स्वीकार करो, उसके न्याय और ताड़ना को स्वीकार करो और जीवन और सत्य को प्राप्त करो। अगर तुम प्रसिद्धि, लाभ, रुतबे और अपने हितों के लिए सत्य का अनुसरण करना छोड़ देते हो, तो यह परमेश्वर के न्याय और ताड़ना को प्राप्त करने और उद्धार पाने का अवसर छोड़ने के समान है। तुम प्रसिद्धि, लाभ, रुतबा और अपने हित चुनते हो, लेकिन तुम सत्य का त्याग कर देते हो, जीवन खो देते हो और बचाए जाने का मौका गँवा देते हो। किसमें अधिक सार्थकता है? अगर तुम अपने हित चुनकर सत्य को त्‍याग देते हो, तो क्या यह मूर्खतापूर्ण नहीं है? आम बोलचाल की भाषा में कहें तो यह एक छोटे से फायदे के लिए बहुत बड़ा नुकसान उठाना है। प्रसिद्धि, लाभ, रुतबा, धन और हित सब अस्थायी हैं, ये सब धुएँ के गुबार की तरह लुप्त हो जाते हैं, जबकि सत्य और जीवन शाश्वत और अपरिवर्तनीय हैं। अगर लोग प्रसिद्धि, लाभ और रुतबे के पीछे दौड़ाने वाले भ्रष्ट स्वभाव दूर कर लें, तो वे उद्धार पाने की आशा कर सकते हैं। इसके अलावा, लोगों द्वारा प्राप्त सत्य शाश्वत होते हैं; शैतान लोगों से ये सत्‍य छीन नहीं सकता, न ही कोई और उनसे यह छीन सकता है। तुम अपने हित त्याग देते हो, लेकिन तुम्हें सत्य और उद्धार प्राप्त हो जाते हैं; ये तुम्हारे अपने परिणाम हैं और इन्हें तुम अपने लिए प्राप्त करते हो। अगर लोग सत्‍य का अभ्‍यास करने का चुनाव करते हैं, तो वे अपने हितों को गँवा देने के बावजूद परमेश्वर का उद्धार और शाश्‍वत जीवन हासिल कर रहे होते हैं। वे सबसे ज्‍़यादा बुद्धिमान लोग हैं। अगर लोग अपने हितों के लिए सत्‍य को त्‍याग देते हैं, तो वे जीवन और परमेश्वर के उद्धार को गँवा देते हैं; वे लोग सबसे ज्‍यादा बेवकूफ होते हैं” (वचन, खंड 3, अंत के दिनों के मसीह के प्रवचन, अपने स्‍वभाव का ज्ञान उसमें बदलाव की बुनियाद है)। परमेश्वर के वचन पढ़ने के बाद, मैं समझ गई कि प्रसिद्धि, लाभ और रुतबे की प्राप्ति केवल अस्थायी है, केवल सत्य को पाना ही शाश्वत है। जो चीजें हमारे साथ होती हैं उनमें परमेश्वर के इरादों को खोजना और परमेश्वर की अपेक्षाओं के अनुसार आचरण करने के लिए व्यक्तिगत हितों को छोड़ देना ही परमेश्वर की स्वीकृति पाने का तरीका है। जीवन जीने का यह सबसे मूल्यवान तरीका है। मैंने अय्यूब के बारे में सोचा, जो अपने शानदार पद और रुतबे के बावजूद, अपने पद से चिपका नहीं रहा। जब उसका रुतबा ऊँचा था और लोग उसकी प्रशंसा करते थे, तो वह आनंद में लिप्त नहीं हुआ, बल्कि परमेश्वर का भय मानता रहा और बुराई से दूर रहा। जब परमेश्वर के परीक्षण उस पर आए और उसने अपना रुतबा, बच्चे और संपत्ति खो दी, तो भी वह राख में बैठकर परमेश्वर की धार्मिकता की प्रशंसा करता रहा। उसने दूसरों की राय या उसके बारे में विचारों की परवाह नहीं की, इसके बजाय उसने बस परमेश्वर द्वारा उसके लिए व्यवस्थित परिस्थितियों के प्रति समर्पण किया। अपने क्रियाकलापों के माध्यम से अय्यूब ने एक सृजित प्राणी को जैसा जीवन जीना चाहिए, उसका उचित सादृश्य प्रदर्शित किया। आत्म-चिंतन करते हुए मैंने देखा कि मुझे दूसरों से थोड़ी अस्थायी प्रशंसा मिली थी, सिर्फ इसलिए कि मैं कुछ तकनीकी कौशल जानती थी और कुछ अच्छे शॉट्स लिए थे, मगर मैं अपने पद और रुतबे की अहमियत ही भूल गई। मैंने सोचा कि मैं असाधारण हूँ और दूसरों को मुझे महत्वपूर्ण समझना चाहिए। जब मैंने दूसरों को मुझसे आगे निकलते देखा, तो मैं ईर्ष्यालु और द्वेषपूर्ण हो गई। मैंने बुराई भी की और दूसरों को चोट पहुँचाई। अय्यूब की तुलना में, मैं पूरी तरह से अविवेकी और बेशर्म थी!

इसके तुरंत बाद, बहन झांग नुओ का हमारी टीम में तबादला हो गया। जल्द ही, उसे टीम अगुआ के रूप में चुन लिया गया। जब मैंने देखा कि मेरे आस-पास की बहनें अपने काम में न समझ आने वाली बातों के बारे में झांग नुओ से सलाह लेती थीं, कभी-कभी पर्यवेक्षक भी झांग नुओ की उसके कर्तव्यों के प्रति दायित्व की भावना और तकनीकी कौशल के अध्ययन में उसकी लगन के लिए प्रशंसा करती थी, तो मैं काफी परेशान और निराश महसूस करती थी। अतीत में, पर्यवेक्षक मुझे अधिक महत्व देती थी, लेकिन अब झांग नुओ के आने से मैं उससे कमतर लगने लगी। एक दिन, जब मैं अपने कंप्यूटर पर बैठी थी, तो मैंने इस पर विचार किया कि मैं क्या प्रकट कर रही हूँ। जब मैंने झांग नुओ को उत्कृष्टता प्राप्त करते देखा तो मैं परेशान क्यों हो गई? जब मेरे आस-पास की बहनें उसकी प्रशंसा करती थीं तो मैं इतनी निराश क्यों महसूस करती थी? क्या यह इसलिए नहीं था क्योंकि यह मेरी प्रतिष्ठा और रुतबे से जुड़ा था? इसलिए मैंने परमेश्वर से प्रार्थना की, “सर्वशक्तिमान परमेश्वर, मेरी प्रतिस्पर्धा करने की इच्छा फिर से जाग उठी है। मैं अब और प्रतिष्ठा और रुतबे से बँधना और बेबस होना नहीं चाहती। भले ही दूसरे मेरे बारे में कुछ भी सोचें, मैं केवल अपना कर्तव्य अच्छी तरह से करना चाहती हूँ। कृपया मेरे दिल की रक्षा करो।” इसके बाद मैंने परमेश्वर के वचनों का एक अंश पढ़ा : “अगर कोई और तुमसे बेहतर है और सत्य को तुमसे ज्यादा समझता है, तो तुम्हें उससे सीखना चाहिए—क्या यह अच्छी बात नहीं है? यह ऐसी चीज है जिस पर सभी को खुश होना चाहिए। उदाहरण के लिए, अय्यूब था, जो मानव इतिहास में परमेश्वर के अनुयायियों में से एक था। यह परमेश्वर के छह हजार साल के प्रबंधन कार्य में घटित एक शानदार बात थी, या यह एक शर्मनाक बात थी? (यह एक शानदार बात थी।) यह शानदार बात थी। इस मामले में तुम्हें क्या रवैया अपनाना चाहिए? तुम्हारा क्या दृष्टिकोण होना चाहिए? तुम्हें परमेश्वर के लिए खुश होना चाहिए और उसका जश्न मनाना चाहिए, परमेश्वर की शक्ति की स्तुति करनी चाहिए, प्रशंसा करनी चाहिए कि परमेश्वर ने महिमा प्राप्त की है—यह एक अच्छी बात थी” (वचन, खंड 4, मसीह-विरोधियों को उजागर करना, मद सात : वे दुष्ट, धूर्त और कपटी हैं (भाग एक))। परमेश्वर के वचनों से मुझे अचानक सब कुछ साफ समझ में आ गया। सचमुच, जब भाई-बहन अपने कर्तव्यों में बेहतर नतीजे हासिल करते हैं, तो क्या यह नहीं दिखाता कि लोगों में परमेश्वर का काम फलीभूत हो रहा है? यह कुछ ऐसा है जो परमेश्वर के दिल को सुकून देता है। यह एक अच्छी बात है! मैं अब और अपने भ्रष्ट स्वभाव से बँधकर परमेश्वर की शत्रु नहीं बन सकती थी। अगले दिन, मैंने खुद पहल करके झांग नुओ से अपनी दशा के बारे में खुलकर बात की। इस तरह से अभ्यास करने के बाद, मैंने अपने दिल में बहुत आजादी की भावना महसूस की और उसके साथ मेरा रिश्ता भी बहुत गहरा हो गया। बाद में, पर्यवेक्षक कभी-कभी फिर भी यह कहती थी कि झांग नुओ अपने तकनीकी कौशल में तेजी से प्रगति कर रही है और उसमें विकसित होने की क्षमता है। जब मैंने पर्यवेक्षक को उसे इतना अधिक महत्व देते देखा, तो मैं कभी-कभी फिर भी निराश महसूस करती थी, लेकिन यह पहले जितना पीड़ादायक नहीं था। इसके बजाय, मैंने उससे सीखने और उसकी खूबियों को अपनाने पर ध्यान केंद्रित किया। इस तरह से अभ्यास करने से मुझे अपने दिल में बहुत अधिक सुकून और आजादी महसूस हुई और उसकी मदद से, मैंने अपने तकनीकी कौशल में भी कुछ प्रगति की।

बेनकाब होने का यह अनुभव मेरे लिए पीड़ादायक था, लेकिन यह कीमती भी था, मुझे अनुभव कराने के लिए ऐसी स्थिति की व्यवस्था करने के लिए मैं परमेश्वर की बहुत आभारी हूँ। मैं जो भी बदलाव ला पाई हूँ, यह पूरी तरह से परमेश्वर के प्रेम के कारण है!


44. अब मैं अपना मान-सम्मान बचाने की कोशिश नहीं करती

ट्रेसी, म्यांमार

सितंबर 2023 में, भाई-बहनों ने मुझे कलीसिया का अगुआ चुना, मैं मुख्य रूप से सिंचन कार्य के लिए जिम्मेदार थी। यह खबर सुनकर, मुझे बहुत दबाव महसूस हुआ। मैंने सोचा, “कलीसिया के कार्य में बहुत से काम शामिल हैं। मैंने अभी-अभी प्रशिक्षण लेना शुरू किया है और कोई अनुभव नहीं है। अगर मैं जाकर भाई-बहनों के कार्य का जायजा लेती हूँ और कुछ बातें ऐसी हों जिन्हें मैं सँभाल न सकूँ, तो वे मेरे बारे में क्या सोचेंगे? क्या वे कहेंगे कि मुझमें विवेक की कमी है, मैं खुद तो काम करना जानती नहीं और दूसरों के काम का जायजा लेती हूँ?” क्योंकि मैं नहीं चाहती थी कि वे मेरी कमियों को जानें और मुझे नीची नजर से देखें, इसलिए मैंने अगुआ का कर्तव्य करने से इनकार कर दिया। मैंने पर्यवेक्षक से कहा, “बेहतर होगा कि मैं अपने मौजूदा कर्तव्य में ही कड़ी मेहनत करूँ।” पर्यवेक्षक ने मुझसे मिलकर संगति की, “तुम खुद से बहुत ज्यादा अपेक्षा रखती हो। हर किसी में कमियाँ होती हैं, हमारे काम में कुछ कमियों का होना बहुत सामान्य है। हमसे परमेश्वर की अपेक्षाएँ इतनी ज्यादा नहीं हैं। परमेश्वर हमारे कर्तव्य के प्रति हमारे रवैये को महत्व देता है, वह देखता है कि हम अपने काम में पूरा प्रयास करते हैं या नहीं।” पर्यवेक्षक की बात सुनकर, मुझे लगा कि वह सही कह रहा है। हर किसी में कमियाँ और खामियाँ होती हैं, इसलिए हम सभी को और अधिक प्रशिक्षण और अध्ययन करने की जरूरत है। मुझे इस कर्तव्य से इनकार नहीं करना चाहिए था। बाद में, मैंने आत्म-चिंतन किया। जब यह कर्तव्य मुझे सौंपा गया तो मैं बार-बार इनकार क्यों करना चाहती थी?

एक दिन भक्ति के दौरान, मैंने परमेश्वर के वचनों का एक अंश पढ़ा : “यदि तुम परमेश्वर के इरादे पूरे करने के लिए सभी चीजों में अपनी सारी निष्ठा देना चाहते हो, तो तुम इसे केवल एक कर्तव्य निभाकर नहीं कर सकते हो; तुम्हें परमेश्वर द्वारा दिए गए हर आदेश को स्वीकार करना चाहिए। चाहे वह तुम्हारी पसंद के अनुसार हो और तुम्हारी रुचियों से मेल खाता हो, या कुछ ऐसा हो जो तुम्हें पसंद नहीं है, पहले कभी नहीं किया हो, या कठिन हो, फिर भी तुम्हें इसे स्वीकार करना चाहिए और समर्पण करना चाहिए। तुम्हें न केवल इसे स्वीकार करना चाहिए, बल्कि तुम्हें सक्रिय रूप से सहयोग भी करना चाहिए, और अनुभव और प्रवेश करते समय इसके बारे में सीखना चाहिए। भले ही तुम्हें कष्ट झेलना पड़े, भले ही तुम थके-माँदे हो, अपमानित हो, या बहिष्कृत कर दिए गए हो, फिर भी तुम्हें अपनी पूरी निष्ठा लगा देनी चाहिए। केवल इस तरह से अभ्यास करके ही तुम सभी चीजों में अपनी पूरी निष्ठा दे पाओगे और परमेश्वर के इरादे पूरे कर पाओगे। तुम्हें इसे अपना व्यक्तिगत कामकाज नहीं, बल्कि कर्तव्य मानना चाहिए जिसे निभाना ही है। लोगों को कर्तव्यों को कैसे समझना चाहिए? उन्हें इसे सृष्टिकर्ता—परमेश्वर—द्वारा किसी व्यक्ति को करने के लिए दी गई चीज समझना चाहिए; लोगों के कर्तव्य ऐसे ही आरंभ होते हैं। परमेश्वर जो आदेश तुम्हें देता है, वह तुम्हारा कर्तव्य होता है, और यह पूरी तरह स्वाभाविक और उचित है कि तुम परमेश्वर की अपेक्षा के अनुसार अपना कर्तव्य निभाओ। अगर तुम्हें यह स्पष्ट है कि यह कर्तव्य परमेश्वर का आदेश है, कि यह तुम पर परमेश्वर के प्रेम और आशीष की वर्षा है, तो तुम परमेश्वर से प्रेम करने वाले हृदय के साथ अपना कर्तव्य स्वीकार कर सकोगे, और तुम अपना कर्तव्य निभाते हुए परमेश्वर के इरादों के प्रति विचारशील रहोगे और तुम परमेश्वर को संतुष्ट करने के लिए सभी मुश्किलों से उबरने में सफल रहोगे। जो लोग खुद को सचमुच परमेश्वर के लिए खपाते हैं, वे परमेश्वर के आदेश को कभी नहीं ठुकराते, वे कभी कोई कर्तव्य नहीं ठुकरा सकते। परमेश्वर तुम्हें चाहे जो भी कर्तव्य सौंपे, उसमें चाहे कितनी भी मुश्किलें क्यों न हों, तुम्हें मना करने के बजाय उसे स्वीकार करना चाहिए। अभ्यास का मार्ग यही है, यानी परमेश्वर को संतुष्ट करने के लिए सभी चीजों में सत्य का अभ्यास करना और अपनी पूरी निष्ठा लगा देना। यहाँ केंद्र बिंदु कहाँ है? यह ‘सभी चीजों में’ है। ‘सभी चीजों’ का मतलब जरूरी नहीं कि वे चीजें हों जो तुम्हें पसंद हों या जिनमें तुम अच्छे हो, ये वे चीजें तो बिल्कुल भी नहीं हैं जिनसे तुम वाकिफ हो। कभी-कभी वे ऐसी चीजें होंगी जिनमें तुम कुशल नहीं हो, ऐसी चीजें होंगी जिन्हें तुम्हें सीखने की जरूरत है, ऐसी चीजें जो कठिन हैं, या ऐसी चीजें होंगी जिनमें तुम्हें कष्ट सहना होगा। लेकिन चाहे कोई भी चीज हो, जब तक परमेश्वर ने यह तुम्हें सौंपी है, तुम्हें उससे यह स्वीकारनी चाहिए; तुम्हें इसे स्वीकार कर पूरी निष्ठा के साथ अपना कर्तव्य अच्छे से निभाना चाहिए और परमेश्वर के इरादे पूरे करने चाहिए। यही अभ्यास का मार्ग है। चाहे जो हो जाए, तुम्हें हमेशा सत्य खोजना चाहिए और एक बार जब तुम निश्चित हो जाते हो कि किस प्रकार का अभ्यास परमेश्वर के इरादों के अनुरूप है तो तुम्हें इसी प्रकार अभ्यास करना चाहिए। केवल ऐसा करके ही तुम सत्य का अभ्यास कर रहे होते हो, और केवल इसी तरह से तुम सत्य वास्तविकता में प्रवेश कर सकते हो” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचनों से मैं समझ गई कि परमेश्वर के इरादे पूरा करने के लिए, हमें परमेश्वर से आने वाला कोई भी कर्तव्य स्वीकार लेना चाहिए। जो कर्तव्य हमें मिलता है, हो सकता है कि हमने उसे पहले कभी न किया हो, इसलिए हमें उसे सीखने के लिए समय और मेहनत लगानी होगी, हमारी देह को और अधिक कष्ट सहने की जरूरत होगी। हमारी कमियों के कारण हमारे मान-सम्मान को ठेस पहुँच सकती है, लेकिन चाहे जो भी हो, हमारे पास एक सरल और आज्ञाकारी दिल होना चाहिए। एक सृजित प्राणी का कर्तव्य के प्रति यही रवैया होना चाहिए। इसकी तुलना में मैंने खुद को देखा, जब मुझे पता चला कि मुझे कलीसिया में अगुआ चुना गया है, मैं जानती थी कि अगुआओं को कलीसिया के विभिन्न कार्यों का जायजा लेना होता है, लेकिन मुझमें हर तरह से कमी थी, इसलिए मुझे चिंता हुई कि अगर कार्य का जायजा लेते समय मेरे सामने कुछ ऐसी समस्याएँ आ गईं जिन्हें मैं सँभालना नहीं जानती और मैं भाई-बहनों को कोई समाधान नहीं बता सकी, तो हर कोई निश्चित रूप से मुझे नीची नजर से देखेगा और कहेगा कि मैं अयोग्य हूँ। इसलिए, मैंने यह कहने के बहाने ढूँढ़े कि मैं कई काम करना नहीं जानती और इस काम के लायक नहीं हूँ। जब यह कर्तव्य मिला, तो मैंने यह नहीं सोचा कि परमेश्वर के इरादों के प्रति विचारशील कैसे बनूँ और अपना कर्तव्य कैसे सँभालूँ; इसके बजाय, मैं इससे इनकार करना चाहती थी ताकि लोग मुझे नीची नजर से न देखें। मैंने कलीसिया के कार्य की बिल्कुल भी रक्षा नहीं की। मैं खास तौर से स्वार्थी और नीच थी। परमेश्वर ने मुझे अगुआ का कर्तव्य निभाने देकर मुझ पर अनुग्रह किया। यह सत्य पाने का एक शानदार अवसर था, मुझे एक सक्रिय और सकारात्मक रवैये के साथ अपना कर्तव्य अच्छी तरह से करना चाहिए। जब मैं यह समझ गई, तो मैं अपनी गलत मानसिकता को बदलने के लिए तैयार थी। भले ही मुझमें बहुत सारी कमियाँ और खामियाँ थीं, मैं अपने भाई-बहनों से सीखने को तैयार थी। इसलिए, मैंने पर्यवेक्षक से कहा कि मैं अगुआ बनने के लिए प्रशिक्षण लेने को तैयार हूँ।

बाद में मैंने परमेश्वर के वचन पढ़े : “उनमें पहला प्रकार उन लोगों का था जो कार्य की विभिन्न मदों के निरीक्षक बन सकते हैं। उनसे पहली अपेक्षा यह होती है कि उनमें सत्य को समझने की योग्यता और काबिलियत हो। यह न्यूनतम अपेक्षा है। दूसरी अपेक्षा यह है कि वे कोई बोझ उठाएँ—यह अपरिहार्य है” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (5))। “कुछ लोग पूछ सकते हैं : ‘पदोन्नत और विकसित किए जाने के लिए प्रतिभाशाली लोगों को जिन कसौटियों पर खरा उतरना चाहिए उनमें सत्य को समझना, सत्य वास्तविकता होना, और परमेश्वर का भय मानने और बुराई से दूर रहने में सक्षम होना क्यों शामिल नहीं है? ऐसा कैसे है कि इनमें परमेश्वर को जानने और परमेश्वर के प्रति समर्पण करने में सक्षम होना, परमेश्वर के प्रति वफादार होना और एक मानक स्तर का सृजित प्राणी होना शामिल नहीं है? क्या इन चीजों को पीछे छोड़ दिया गया है?’ मुझे बताओ, अगर कोई सत्य समझता है, उसने सत्य वास्तविकता में प्रवेश कर लिया है, वह परमेश्वर के प्रति समर्पण करने में सक्षम है, परमेश्वर के प्रति वफादार है, उसमें परमेश्वर का भय मानने वाला दिल है, और यही नहीं, वह परमेश्वर को जानता है, उसका प्रतिरोध नहीं करेगा, और एक मानक स्तर का सृजित प्राणी है, तो क्या उसे अब भी विकसित करने की जरूरत है? अगर उसने ये सारी चीजें सचमुच हासिल कर ली हैं, तो क्या विकास का परिणाम पहले ही सिद्ध नहीं हो चुका है? (हाँ।) इसलिए, पदोन्नत और विकसित किए जाने वाले प्रतिभाशाली लोगों से जो अपेक्षाएँ होती हैं, उनमें ये कसौटियाँ शामिल नहीं हैं। क्योंकि उम्मीदवारों को इंसानों के बीच से लेकर पदोन्नत और विकसित किया जाता है जो सत्य नहीं समझते और जो भ्रष्ट स्वभावों से भरे हुए हैं, इसलिए इन पदोन्नत और विकसित किए जाने वाले उम्मीदवारों में पहले से सत्य वास्तविकता का होना या उनका पहले ही पूरी तरह से परमेश्वर को समर्पित होना असंभव है, परमेश्वर के प्रति पूरी तरह वफादार होना तो दूर की बात है, और वे परमेश्वर को जानने और परमेश्वर का भय मानने वाला दिल रखने से तो निश्चित रूप से और भी दूर हैं। सभी प्रकार के प्रतिभाशाली लोगों को पदोन्नत और विकसित किए जाने के लिए सबसे पहले जिन कसौटियों पर खरा उतरना चाहिए, वे वही हैं जिनका हमने अभी-अभी जिक्र किया—ये ही सबसे अधिक वास्तविक और विशिष्ट कसौटियाँ हैं” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (5))। “मुझे बताओ, तुम साधारण और सामान्य इंसान कैसे बन सकते हो? कैसे तुम, जैसा कि परमेश्वर कहता है, एक सृजित प्राणी का उचित स्थान ग्रहण कर सकते हो—कैसे तुम अतिमानव या कोई महान हस्ती बनने की कोशिश नहीं कर सकते? एक साधारण और सामान्य इंसान बनने के लिए तुम्हें कैसे अभ्यास करना चाहिए? यह कैसे किया जा सकता है? कौन जवाब देगा? (सबसे पहले, हमें यह स्वीकारना होगा कि हम साधारण लोग हैं, बहुत ही आम लोग। ऐसी बहुत-सी चीजें हैं जिन्हें हम नहीं समझते, नहीं जानते, जिनकी असलियत नहीं जान पाते। हमें स्वीकारना चाहिए कि हम भ्रष्ट और दोषपूर्ण हैं। इसके बाद, हमें सच्चा दिल रखना होगा और खोजने के लिए बार-बार परमेश्वर के सामने आना होगा।) पहली बात, खुद को यह कहते हुए कोई उपाधि देकर उससे बँधे मत रहो, ‘मैं अगुआ हूँ, मैं टीम का मुखिया हूँ, मैं निरीक्षक हूँ, इस काम को मुझसे बेहतर कोई नहीं जानता, मुझसे ज्यादा इन कौशलों को कोई नहीं समझता।’ अपनी स्व-प्रदत्त उपाधि के फेर में मत पड़ो। जैसे ही तुम ऐसा करते हो, वह तुम्हारे हाथ-पैर बाँध देगी, और तुम जो कहते और करते हो, वह प्रभावित होगा। तुम्हारी सामान्य सोच और निर्णय भी प्रभावित होंगे। तुम्हें इस रुतबे की बेबसी से खुद को आजाद करना होगा। पहली बात, खुद को इस आधिकारिक उपाधि और पद से नीचे ले आओ और एक आम इंसान की जगह खड़े हो जाओ। अगर तुम ऐसा करते हो, तो तुम्हारी मानसिकता कुछ हद तक सामान्य हो जाएगी। तुम्हें यह भी स्वीकार करना और कहना चाहिए, ‘मुझे नहीं पता कि यह कैसे करना है, और मुझे वह भी समझ नहीं आया—मुझे कुछ शोध और अध्ययन करना होगा,’ या ‘मैंने कभी इसका अनुभव नहीं किया है, इसलिए मुझे नहीं पता कि क्या करना है।’ जब तुम वास्तव में जो सोचते हो, उसे कहने और ईमानदारी से बोलने में सक्षम होते हो, तो तुम सामान्य विवेक से युक्त हो जाओगे। दूसरों को तुम्हारा वास्तविक स्वरूप पता चल जाएगा, और इस प्रकार वे तुम्हारे बारे में एक सामान्य दृष्टिकोण रखेंगे, और तुम्हें कोई दिखावा नहीं करना पड़ेगा, न ही तुम पर कोई बड़ा दबाव होगा, इसलिए तुम लोगों के साथ सामान्य रूप से संवाद कर पाओगे। इस तरह जीना निर्बाध और आसान है; जिसे भी जीवन थका देने वाला लगता है, उसने उसे ऐसा खुद बनाया है। ढोंग या दिखावा मत करो। पहली बात, जो कुछ तुम अपने दिल में सोच रहे हो, उसे खुलकर बताओ, अपने सच्चे विचारों के बारे में खुलकर बात करो, ताकि हर कोई उन्हें जान और उन्हें समझ ले। नतीजतन, तुम्हारी चिंताएँ और तुम्हारे और दूसरों के बीच की बाधाएँ और संदेह समाप्त हो जाएँगे। तुम किसी और चीज से बाधित हो। तुम हमेशा खुद को टीम का मुखिया, अगुआ, कार्यकर्ता, या किसी पदवी, हैसियत और प्रतिष्ठा वाला इंसान मानते हो : अगर तुम कहते हो कि तुम कोई चीज नहीं समझते, या कोई काम नहीं कर सकते, तो क्या तुम खुद को बदनाम नहीं कर रहे? जब तुम अपने दिल की ये बेड़ियाँ हटा देते हो, जब तुम खुद को एक अगुआ या कार्यकर्ता के रूप में सोचना बंद कर देते हो, और जब तुम यह सोचना बंद कर देते हो कि तुम अन्य लोगों से बेहतर हो और महसूस करते हो कि तुम अन्य सभी के समान एक आम इंसान हो, और कुछ क्षेत्र ऐसे हैं जिनमें तुम दूसरों से कमतर हो—जब तुम इस रवैये के साथ सत्य और काम से संबंधित मामलों में संगति करते हो, तो प्रभाव अलग होता है, और परिवेश भी अलग होता है” (वचन, खंड 3, अंत के दिनों के मसीह के प्रवचन, परमेश्वर के वचनों को सँजोना परमेश्वर में विश्वास की नींव है)। परमेश्वर के वचनों से मैं परमेश्वर के घर में लोगों को बढ़ावा देने और विकसित करने के सिद्धांत समझी। ऐसा नहीं है कि केवल वही लोग अगुआ बनने के लिए पदोन्नत और विकसित किए जा सकते हैं जिनके पास सत्य वास्तविकता है या जो सभी तरह के कार्य कर सकते हैं। बल्कि अगर तुम्हारे पास सत्य समझने की क्षमता है, तुममें अच्छी मानवता है, तुम अपना कर्तव्य निभाने में बोझ उठाते हो और अनुभव न होने पर भी सीखने को तैयार हो, तो तुम्हें विकसित किया जा सकता है। इसके अलावा, अगर तुम्हें अगुआ चुना जाता है, तो तुम्हें खुद को ऊँचे आसन पर नहीं रखना चाहिए, तुम्हें खुद को सही स्थिति में रखना चाहिए और यह स्वीकारना चाहिए कि तुम सिर्फ एक साधारण इंसान हो और चाहे कोई भी काम हो, तुम उसे करने के लिए पैदा नहीं हुई थी; जब तुम्हारे सामने ऐसी चीजें आएँ जिन्हें तुम करना नहीं जानती या समझ नहीं पाती, तो तुम अपने भाई-बहनों से मदद माँग सकती हो। मुझे याद आया कि जब मैंने पहली बार नवागंतुकों को सींचने का प्रशिक्षण शुरू किया था, तो मुझे नहीं पता था कि यह काम कैसे करना है, लेकिन उस समय मुझे एहसास हुआ कि नवागंतुकों को सींचना समस्याओं को हल करने के लिए सत्य का उपयोग करने का प्रशिक्षण है, जो मेरे जीवन प्रवेश के लिए फायदेमंद था, इसलिए मेरे पास अपना कर्तव्य अच्छी तरह से करने की प्रेरणा थी। जब मैंने अपने भाई-बहनों के साथ थोड़ा-थोड़ा करके प्रशिक्षण लिया, तो कुछ समय बाद मैं भी कुछ समस्याओं को हल करने में सक्षम हो गई। मुझे एहसास हुआ कि चाहे कोई भी काम हो, ऐसा नहीं है कि मैं उसे तभी कर सकती हूँ जब मैं उसे करना जानती हूँ और समझती हूँ; मुझे हमेशा अध्ययन और प्रशिक्षण की प्रक्रिया से गुजरना पड़ता है। लेकिन, मैं अपने घमंडी स्वभाव के वश में थी और सोचती थी कि अगर मैं कलीसिया में अगुआ बनी, तो मुझे दूसरों से ज्यादा समझना होगा और दूसरों से बेहतर काम करना होगा। केवल इसी तरह से मैं दूसरे लोगों के काम का जायजा लेने के योग्य होऊँगी। मैंने यह भी सोचा कि अगर मैं खुद यह नहीं कर सकती या नहीं समझती, तो दूसरे लोग निश्चित रूप से मुझे नीची नजर से देखेंगे, इसलिए मैंने कर्तव्य से इनकार कर दिया। मुझे अपनी असली क्षमता का पता नहीं था। मुझमें विवेक की बहुत कमी थी! वास्तव में, हमसे परमेश्वर की अपेक्षाएँ ज्यादा नहीं हैं—बस साधारण इंसान बनना और शांति से अपनी कमियों का सामना करना, जो बातें हम नहीं समझते, उनके बारे में भाई-बहनों से सक्रिय रूप से मदद माँगना और अपनी कमियों की भरपाई के लिए सत्य खोजना। अगर हम इस तरह धीरे-धीरे प्रशिक्षण लें, तो हमारी प्रगति तेज होगी। यह समझने के बाद, मैं इस भ्रामक दृष्टिकोण को छोड़ने के लिए तैयार थी कि “मैं एक अगुआ हूँ, मुझे दूसरों से बेहतर होना चाहिए और दूसरों से ज्यादा समझना चाहिए” और एक ईमानदार इंसान बनने का अभ्यास किया। मैंने अपने दिल की गहराई से अगुआ का कर्तव्य स्वीकार कर लिया।

शुरू में, मैं केवल उस कलीसिया के लिए जिम्मेदार थी जिसमें मैं थी। मैं कलीसिया के कर्मियों और कार्य से अपेक्षाकृत परिचित थी, लेकिन कुछ ही समय बाद, पर्यवेक्षक ने मुझे कुछ और कलीसियाओं के काम की जिम्मेदारी लेने के लिए कहा। मैंने मन में सोचा, “इन कलीसियाओं में भाई-बहनों की कार्य क्षमता बहुत अच्छी है। वे मुझसे ज्यादा समय से परमेश्वर में विश्वास रखा है। मैं उनके जितनी अच्छी नहीं हूँ। अगर उनके काम का जायजा लेते समय मैं बहुत सी चीजें न कर पाऊँ, तो वे मेरे बारे में क्या सोचेंगे? क्या वे मुझे नीची नजर से देखेंगे?” मैंने पर्यवेक्षक को संदेश भेजा कि मैं इसके लायक नहीं हूँ और यह नहीं कर सकती। पर्यवेक्षक ने मुझसे पहले प्रशिक्षण लेकर देखने को कहा। बाद में मुझे परमेश्वर के वचनों का एक अंश याद आया जो मैंने पहले पढ़ा था : “अपने कर्तव्य को निभाने वाले सभी लोगों के लिए, फिर चाहे सत्य को लेकर उनकी समझ कितनी भी उथली या गहरी क्यों न हो, सत्य वास्तविकता में प्रवेश के अभ्यास का सबसे सरल तरीका यह है कि हर काम में परमेश्वर के घर के हित के बारे में सोचा जाए, और अपनी स्‍वार्थपूर्ण इच्छाओं, व्यक्तिगत मंशाओं, अभिप्रेरणाओं, घमंड और हैसियत का त्याग किया जाए। परमेश्वर के घर के हितों को सबसे आगे रखो—कम से कम इतना तो व्यक्ति को करना ही चाहिए। अपना कर्तव्य निभाने वाला कोई व्यक्ति अगर इतना भी नहीं कर सकता, तो उस व्यक्ति को कर्तव्य निभाने वाला कैसे कहा जा सकता है? यह अपने कर्तव्य को पूरा करना नहीं है। तुम्‍हें पहले परमेश्वर के घर के हितों के बारे में सोचना चाहिए, परमेश्वर के इरादों के प्रति विचारशील होना चाहिए, और कलीसिया के कार्य का ध्यान रखना चाहिए। इन चीजों को पहले स्थान पर रखना चाहिए; उसके बाद ही तुम अपनी हैसियत की स्थिरता या दूसरे लोग तुम्‍हारे बारे में क्या सोचते हैं, इसकी चिंता कर सकते हो। क्या तुम लोगों को नहीं लगता कि जब तुम इसे दो चरणों में बाँट देते हो और कुछ समझौते कर लेते हो तो यह थोड़ा आसान हो जाता है? यदि तुम कुछ समय के लिए इस तरह अभ्यास करते हो, तो तुम यह अनुभव करने लगोगे कि परमेश्वर को संतुष्ट करना इतना भी मुश्किल काम नहीं है। इसके अलावा, तुम्‍हें अपनी जिम्मेदारियाँ, अपने दायित्व और कर्तव्य पूरे करने चाहिए, और अपनी स्वार्थी इच्छाओं, मंशाओं और उद्देश्‍यों को दूर रखना चाहिए, तुम्‍हें परमेश्वर के इरादों के प्रति विचारशीलता दिखानी चाहिए, और परमेश्वर के घर के हितों को, कलीसिया के कार्य को और जो कर्तव्य तुम्हें निभाना चाहिए, उसे पहले स्थान पर रखना चाहिए। कुछ समय तक ऐसे अनुभव के बाद, तुम पाओगे कि यह आचरण का एक अच्छा तरीका है। यह सरलता और ईमानदारी से जीना और नीच और भ्रष्‍ट व्‍यक्ति न होना है, यह घृणित, नीच और निकम्‍मा होने की बजाय न्यायसंगत और सम्मानित ढंग से जीना है। तुम पाओगे कि किसी व्यक्ति को ऐसे ही कार्य करना चाहिए और ऐसी ही छवि को जीना चाहिए। धीरे-धीरे, अपने हितों को तुष्‍ट करने की तुम्‍हारी इच्छा घटती चली जाएगी” (वचन, खंड 3, अंत के दिनों के मसीह के प्रवचन, अपने भ्रष्ट स्वभाव को त्यागकर ही आजादी और मुक्ति पाई जा सकती है)। परमेश्वर के वचनों पर विचार करते हुए मैं समझ गई कि अपना कर्तव्य अच्छी तरह से करने के लिए मुझे अपने मान-सम्मान और रुतबे को छोड़ना होगा और हर बात में परमेश्वर के घर के हितों को प्राथमिकता देनी होगी। केवल इसी से परमेश्वर संतुष्ट होगा। यह कर्तव्य मिलना परमेश्वर द्वारा मुझे ऊँचा उठाना था, जो मुझे और अधिक सत्य खोजने और सत्य के अनुसरण के मार्ग पर चलने के लिए प्रेरित कर रहा था। मैंने सोचा कि म्यांमार में स्थिति कितनी तनावपूर्ण है, जहाँ लगातार युद्ध हो रहा है। मुझे नहीं पता था कि मैं कब तक अपना कर्तव्य कर पाऊँगी। अब जब मुझे कर्तव्य करने का मौका मिला है, तो मुझे इसे सँजोकर रखना चाहिए, मैं सिर्फ इसलिए इससे इनकार नहीं कर सकती क्योंकि मुझे चिंता है कि दूसरे मेरे बारे में क्या सोचेंगे। चाहे आगे मेरे कर्तव्य में कोई भी समस्या उजागर हो, मुझे शांति से अपनी कमियों का सामना करना चाहिए। जब मैंने इस तरह से सोचा, तो मेरे दिल को थोड़ी और सहजता महसूस हुई। एक दिन, मैं अपने सहयोगी भाई और बहन से मिली और आने वाले काम पर चर्चा की। उस समय मैंने उन दोनों से खुलकर बात की और कहा, “मुझमें बहुत सी कमियाँ हैं और मैं बहुत से काम नहीं कर सकती, इसलिए हमें सहयोग करने की जरूरत है।” जब मैंने यह कहने के लिए मुँह खोला, तो मेरा चेहरा शर्म से लाल हो गया। भले ही मुझे लगा कि मेरा थोड़ा मान-सम्मान चला गया है, लेकिन अपनी कमियों को स्वीकारने और दिल से बात करने के बाद मेरे दिल को बहुत सहजता महसूस हुई। मेरे भाई-बहन ने मुझे नीची नजर से नहीं देखा, वे काम को अच्छी तरह से करने के लिए मेरे साथ मिलकर सहयोग करने को तैयार थे।

एक दिन, मैंने परमेश्वर के वचनों का एक और अंश पढ़ा और अपने कर्तव्य से इनकार करने के मूल कारण के बारे में कुछ समझ हासिल की। सर्वशक्तिमान परमेश्वर कहता है : “सत्य की खोज करने के बजाय, अधिकतर लोगों के अपने तुच्छ एजेंडे होते हैं। अपने हित, इज्जत और दूसरे लोगों के मन में जो स्थान या प्रतिष्ठा वे रखते हैं, उनके लिए बहुत महत्व रखते हैं। वे केवल इन्हीं चीजों को सँजोते हैं। वे इन चीजों पर मजबूत पकड़ बनाए रखते हैं और इन्हें ही बस अपना जीवन मानते हैं। और परमेश्वर उन्हें कैसे देखता या उनसे कैसे पेश आता है, इसका महत्व उनके लिए गौण होता है; फिलहाल वे उसे नजरअंदाज कर देते हैं; फिलहाल वे केवल इस बात पर विचार करते हैं कि क्या वे समूह के मुखिया हैं, क्या दूसरे लोग उनकी प्रशंसा करते हैं और क्या उनकी बात में वजन है। उनकी पहली चिंता उस पद पर कब्जा जमाना है। जब वे किसी समूह में होते हैं, तो प्रायः सभी लोग इसी प्रकार की प्रतिष्ठा, इसी प्रकार के अवसर तलाशते हैं। अगर वे अत्यधिक प्रतिभाशाली होते हैं, तब तो शीर्षस्थ होना चाहते ही हैं, लेकिन अगर वे औसत क्षमता के भी होते हैं, तो भी वे समूह में उच्च पद पर कब्जा रखना चाहते हैं; और अगर वे औसत क्षमता और योग्यताओं के होने के कारण समूह में निम्न पद धारण करते हैं, तो भी वे यह चाहते हैं कि दूसरे उनका आदर करें, वे नहीं चाहते कि दूसरे उन्हें नीची निगाह से देखें। इन लोगों की इज्जत और गरिमा ही होती है, जहाँ वे सीमा-रेखा खींचते हैं : उन्हें इन चीजों को कसकर पकड़ना होता है। भले ही उनमें कोई सत्यनिष्ठा न हो, और न ही परमेश्वर की मान्यता या अनुमोदन हो, मगर वे उस आदर, हैसियत और सम्मान को बिल्कुल नहीं खो सकते जिसके लिए उन्होंने दूसरों के बीच कोशिश की है—जो शैतान का स्वभाव है। मगर लोग इसके प्रति जागरूक नहीं होते। उनका विश्वास है कि उन्हें इस इज्जत की रद्दी से अंत तक चिपके रहना चाहिए। वे नहीं जानते कि ये बेकार और सतही चीजें पूरी तरह से त्यागकर और एक तरफ रखकर ही वे असली इंसान बन पाएंगे। यदि कोई व्यक्ति जीवन समझकर इन त्यागे जाने योग्य चीजों को बचाता है तो उसका जीवन बर्बाद हो जाता है। वे नहीं जानते कि दाँव पर क्या लगा है। इसीलिए, जब वे कार्य करते हैं तो हमेशा कुछ छिपा लेते हैं, वे हमेशा अपनी इज्जत और हैसियत बचाने की कोशिश करते हैं, वे इन्हें पहले रखते हैं, वे केवल अपने झूठे बचाव के लिए, अपने उद्देश्यों के लिए बोलते हैं। वे जो कुछ भी करते हैं, अपने लिए करते हैं। वे हर चमकने वाली चीज के पीछे भागते हैं, जिससे सभी को पता चल जाता है कि वे उसका हिस्सा थे। इसका वास्तव में उनसे कोई लेना-देना नहीं होता, लेकिन वे कभी पृष्ठभूमि में नहीं रहना चाहते, वे हमेशा अन्य लोगों द्वारा नीची निगाह से देखे जाने से डरते हैं, वे हमेशा दूसरे लोगों द्वारा यह कहे जाने से डरते हैं कि वे कुछ नहीं हैं, कि वे कुछ भी करने में असमर्थ हैं, कि उनके पास कोई कौशल नहीं है। क्या यह सब उनके शैतानी स्वभावों द्वारा निर्देशित नहीं है? जब तुम इज्जत और हैसियत जैसी चीजें छोड़ने में सक्षम हो जाते हो, तो तुम अपने भीतर अधिक निश्चिंत और अधिक मुक्त हो पाते हो; तुम ईमानदार होने की राह पर कदम रख देते हो। लेकिन कई लोगों के लिए इसे हासिल करना आसान नहीं होता। मिसाल के लिए, जब कैमरा दिखता है, तो लोग आगे आने के लिए धक्कामुक्की करने लगते हैं; वे कैमरे में दिखना पसंद करते हैं, जितनी ज्यादा कवरेज, उतनी बेहतर; वे पर्याप्त कवरेज न मिलने से डरते हैं और उसे प्राप्त करने का अवसर पाने के लिए हर कीमत चुकाते हैं। क्या यह सब उनके शैतानी स्वभावों द्वारा निर्देशित नहीं है? ये उनके शैतानी स्वभाव हैं। तो तुम्हें कवरेज मिल जाती है—फिर क्या? लोग तुम्हारे बारे में अच्छी राय रखते हैं—तो क्या? वे तुम्हारी आराधना करते हैं—तो क्या? क्या इनमें से कोई भी चीज साबित करती है कि तुम्हारे पास सत्य वास्तविकता है? इसमें से किसी भी चीज का कोई मूल्य नहीं है। जब तुम इन चीजों पर काबू पा लेते हो—जब तुम इनके प्रति उदासीन हो जाते हो और इन्हें महत्वपूर्ण नहीं समझते, जब इज्जत, अभिमान, हैसियत, और लोगों की सराहना तुम्हारे विचारों और व्यवहार को अब नियंत्रित नहीं कर पाते, तुम्हारे कर्तव्य-पालन के तरीके को तो बिल्कुल भी नियंत्रित नहीं करते—तब तुम्हारा कर्तव्य-पालन और भी प्रभावी हो जाता है, और भी शुद्ध हो जाता है” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचन पढ़कर मैं समझ गई कि सभी लोग रुतबे को सँजोकर रखते हैं और वे जो कुछ भी करते हैं, उसमें हर बात में अपनी प्रतिष्ठा और रुतबे का ध्यान रखते हैं। मुझे शुरुआत की बात याद आई, जब मुझे कलीसिया में अगुआ चुना गया था। क्योंकि मैंने अभी-अभी प्रशिक्षण लेना शुरू किया था और मुझमें बहुत सी कमियाँ थीं, मुझे डर था कि भाई-बहनों के काम का जायजा लेते समय, अगर मैं बहुत सी चीजें करना नहीं जानती, तो मैं सचमुच अयोग्य दिखूँगी। ताकि लोग मुझे नीची नजर से न देखें, इसलिए मैंने बार-बार अपने कर्तव्य से इनकार कर दिया। मैं अगुआ बनने का प्रशिक्षण ले सकी, यह परमेश्वर द्वारा मुझे ऊँचा उठाना था। परमेश्वर को उम्मीद थी कि मैं सत्य के अनुसरण के मार्ग पर चल सकूँगी और धीरे-धीरे अपने भ्रष्ट स्वभावों को सुलझा सकूँगी। लेकिन, मैंने इस कृपा की सराहना नहीं की और अपने मान-सम्मान को बचाने के लिए अपने कर्तव्य को टालने की कोशिश करती रही। यह परमेश्वर के खिलाफ विद्रोह था। इन वर्षों में, मैंने परमेश्वर के इतने सारे वचनों के सिंचन और आपूर्ति का आनंद लिया था, लेकिन जब कलीसिया के कार्य को मेरे सहयोग की आवश्यकता हुई, तो मैंने यह नहीं सोचा कि अपनी जिम्मेदारियों को कैसे पूरा करूँ या परमेश्वर के अनुग्रह का मूल्य कैसे चुकाऊँ। मुझमें सचमुच मानवता की बहुत कमी थी! असल में, जब से मैं अगुआ बनी, मैंने धीरे-धीरे भेद पहचानने के क्षेत्र में खुद को कुछ सत्यों से लैस किया और समस्याओं को हल करने के लिए सत्य का उपयोग करने का प्रशिक्षण लिया। एक अगुआ के रूप में, मैंने बहुत सी चीजों का अनुभव किया और मुझे सत्य प्राप्त करने के कई अवसर मिले। ये सभी वास्तविक लाभ थे! अगर मैं अगुआ के रूप में सेवा नहीं करती और दूसरों के काम का जायजा नहीं लेती, तो मेरी अपनी कमियाँ उजागर नहीं होतीं और मेरा मान-सम्मान बच जाता। लेकिन, अंततः मैं सत्य प्राप्त नहीं कर पाती और मेरे स्वभाव में कोई बदलाव नहीं आता। क्या अंत में सब कुछ व्यर्थ नहीं हो जाता? अंत में, मैं केवल उद्धार का मौका खो देती और खुद को बर्बाद कर लेती। यह सोचने में डरावना है। बाद में, मैं मान-सम्मान से ज्यादा बाधित हुए बिना सामान्य रूप से अपना कर्तव्य कर सकी।

एक बार, मैं एक कलीसिया में उनकी एक सभा में शामिल होने गई। एक बहन ने काम के बारे में बातचीत में स्पष्ट विचार व्यक्त किए और मैं उनमें कुछ जोड़ना चाहती थी। लेकिन, क्योंकि मुझे लगा कि मेरी बहन ने बहुत अच्छी तरह और बहुत व्यापक रूप से बात की है, मैंने कुछ नहीं कहा। मैंने मन में सोचा, “अगर मैं यहाँ आकर थोड़ी सलाह नहीं देती, तो मेरे भाई-बहन मेरे बारे में क्या सोचेंगे? क्या वे यह नहीं सोचेंगे कि मैं सचमुच किसी काम की नहीं हूँ और मुझमें कोई कार्य क्षमता नहीं है?” यह सोचते ही मुझे लगा कि मेरा थोड़ा मान-सम्मान चला गया है और सोचा कि मेरे भाई-बहनों ने निश्चित रूप से मेरी असलियत जान ली है। इसलिए मैं अब उनकी सभाओं में शामिल नहीं होना चाहती थी। उन दिनों, मैंने उनके काम का जायजा नहीं लिया और न ही उसके बारे में जाना। उस समय, मुझे कुछ हद तक आत्म-ग्लानि महसूस हुई, “मैंने काम का जायजा इसलिए नहीं लिया क्योंकि मुझे डर था कि भाई-बहन मुझे नीची नजर से देखेंगे। क्या यह कर्तव्य की उपेक्षा नहीं है? अगर मैं लंबे समय तक काम का जायजा नहीं लेती, तो मैं निश्चित रूप से यह कर्तव्य खो दूँगी और सत्य प्राप्त करने के कई अवसर खो दूँगी। मैं लगातार यह नहीं सोच सकती कि दूसरे लोग मेरे बारे में क्या सोचते हैं। लोग मुझे कितना भी सम्मान दें, इसका कोई फायदा नहीं है। मुख्य बात यह है कि परमेश्वर मेरे बारे में क्या सोचता है और यही सबसे महत्वपूर्ण है।” इसलिए, मैंने अपने मान-सम्मान की परवाह करना छोड़ दिया और काम का जायजा लेने चली गई। बाद में, मैंने अपने लिए एक योजना बनाई, जिसमें यह बताया कि मैं एक सप्ताह में किन कलीसियाओं का और काम के किन पहलुओं का जायजा लूँगी। शुरू में, मैं बहुत घबराई हुई थी। मुझे डर था कि मैं खुद को अच्छी तरह से व्यक्त नहीं कर पाऊँगी और मेरे भाई-बहन मुझे नीची नजर से देखेंगे। जब भी ऐसा होता, मैं शांत हो जाती और परमेश्वर से प्रार्थना करती, कहती कि वह मुझे मान-सम्मान से बाधित होने से बचाए। जब मैंने अपनी मानसिकता को ठीक किया, तो मैं अपने दिल को शांत कर सकी और सामान्य रूप से काम का जायजा ले सकी। इसके अलावा, काम का जायजा लेते हुए मुझे पता चला कि सभी भाई-बहनों में कुछ खूबियाँ हैं और इनके माध्यम से मैं अपनी कमजोरियों की भरपाई कर सकी। कभी-कभी, अगर काम का जायजा लेते समय मेरे सामने कोई ऐसी समस्या आती जिसे मैं भेद नहीं पाती, तो मैं सीधे उनसे कहती, “मैं अभी भी इस समस्या को भेद नहीं पा रही हूँ, इसलिए मैं बाद में खोजूँगी।” इस तरह से अभ्यास करने से, मेरे दिल को बहुत सहजता महसूस हुई। मैं जो यह थोड़ी समझ हासिल कर सकी और यह छोटा सा बदलाव ला सकी, यह परमेश्वर के वचनों से प्राप्त एक नतीजा है। परमेश्वर का धन्यवाद!


46. अच्छे दोस्तों की कमियों के बारे में बोलने से दोस्ती लंबी और अच्छी होती है

ज़ियान, चीन

2023 में, मैं ये शुन के साथ मिलकर पाठ-आधारित कर्तव्य कर रही थी। ये शुन की कार्यक्षमता मुझसे बेहतर है, और वह ज्यादा कुशल भी है। आम तौर पर, अगर मेरी कोई भी दशा होती, तो वह मेरी मदद करने के लिए परमेश्वर के वचनों पर संगति करती थी। हमारी आपस में बहुत अच्छी बनती थी। फरवरी 2024 में, एक सभा के दौरान, ये शुन ने परमेश्वर के वचनों के आधार पर अपने घमंडी स्वभाव को पहचाना, लेकिन उसकी समझ बहुत सतही थी। उसके बाद, लान शिन ने कर्तव्य निभाने के दौरान ये शुन के कुछ घमंडी और दूसरों को बेबस करने वाले व्यवहार की ओर इशारा किया। उसने कहा कि आम तौर पर जब ये शुन उसकी समस्याएँ बताती थी, तो उसके लहजे में कुछ तिरस्कार होता था, जिससे वह बहुत बेबस महसूस करती थी। और कुछ समय तो उसे ऐसा लगा कि उसकी काबिलियत खराब है और वह उस कर्तव्य के लायक नहीं है, तो ये शुन ने उससे तिरस्कारपूर्वक कहा कि अगर वो नहीं कर सकती तो इस्तीफा दे दे, यह सुनकर वह बहुत निराश हो गई। जब लान शिन बात कर रही थी, तो ये शुन का चेहरा धीरे-धीरे उतर गया। जब लान शिन ने अपनी संगति पूरी की, ये शुन रोने लगी, बोली कि वह दूसरों को बेबस करती और बुरा काम करती है, और उसका मन उदास था। मुझे लगा कि लान शिन द्वारा बताई गई समस्याओं को ये शुन ने पूरी तरह से स्वीकार नहीं किया था, लेकिन फिर मैंने यह भी सोचा कि ये शुन अपनी इज़्ज़त को बहुत महत्व देती है, और इसलिए यह सामान्य था कि जब लान शिन ने उसकी समस्याएँ बताईं तो वह उन्हें तुरंत स्वीकार नहीं कर पाई। थोड़ी देर बाद वह कुछ बेहतर हो जाएगी, और इसलिए मैंने और कुछ नहीं कहा। खाना खाते समय, लान शिन ने ये शुन से बात करने के लिए कई बार कोशिश की, लेकिन ये शुन ने उसे नज़रअंदाज़ कर दिया। माहौल कुछ अजीब सा हो गया। मैं और ये शुन एक ही दफ्तर में एक साथ काम करते थे, और दोपहर के भोजन के बाद, लान शिन कंप्यूटर में मेरी मदद करने के लिए हमारे दफ्तर आई। तब ये शुन बाहर चली गई, मानो वह जानबूझकर लान शिन से बच रही हो। पहले, वह और लान शिन अक्सर एक साथ बातें करते और हँसते थे, लेकिन अब, ऐसा लग रहा था जैसे वह कोई और ही इंसान हो। मुझे एहसास हुआ कि ये शुन लान शिन के प्रति पूर्वाग्रह से भर गई थी। मैं उसकी दशा के बारे में पूछना चाहती थी, और यह बताना चाहती थी कि उसका रवैया सत्य को स्वीकार न करने वाला है और इससे लोग बेबस महसूस करेंगे। लेकिन फिर मैंने सोचा : “लान शिन ने अभी-अभी उसकी समस्याएँ बताई हैं, लेकिन उसने अभी तक अपनी दशा को ठीक नहीं किया है। अगर मैं अब जाकर उसकी आलोचना करूँ, तो क्या वह और भी नकारात्मक हो जाएगी? अगर बाद में वह मेरे बारे में गलत राय बना ले और मुझे नज़रअंदाज़ करे, तो मैं क्या करूँगी? हम एक ही दफ्तर में काम करते हैं और हर समय एक-दूसरे को देखते हैं। अगर हमारे रिश्ते में खटास आ गई, तो भविष्य में साथ रहना कितना मुश्किल हो जाएगा। बाद में, अगर मेरी कोई दशा हुई या काम में कोई समस्या आई, तो अगर वह मेरी मदद नहीं करेगी तो मैं क्या करूँगी? क्या मैं खुद को ही शर्मिंदा नहीं करूँगी?” यह सोचकर, मैं जो कहने वाली थी उसे मन में ही रखा। लेकिन, मैं साफ देख सकती थी कि ये शुन की दशा अच्छी नहीं थी, और इस बारे में संगति न करने के लिए मुझे आत्म-ग्लानि महसूस हुई। तब मैंने हिम्मत जुटाकर पूछा : “लगता है तुम्हारी दशा कुछ ठीक नहीं है। क्या ऐसा इसलिए है क्योंकि लान शिन द्वारा बताई गई समस्याओं को तुरंत स्वीकार करना मुश्किल हो रहा है? अगर तुम्हारे मन में कोई भी विचार हैं, तो तुम खुलकर संगति कर सकती हो। उन्हें अपने अंदर दबाकर मत रखो!” ये शुन ने धीमी आवाज़ में कहा, “मैं ठीक हूँ। मैं इस पर विचार कर रही हूँ।” और फिर कुछ नहीं बोली। यह देखकर कि वह खुलकर संगति नहीं करना चाहती, मुझे अचानक समझ नहीं आया कि क्या कहूँ। मुझे चिंता थी कि अगर मैंने कुछ और कहा, तो वह मुझसे चिढ़ जाएगी और मेरे बारे में गलत राय बना लेगी। इसलिए, मैंने बस प्रोत्साहन के कुछ शब्द कहे और जल्दबाजी में बातचीत खत्म कर दी।

बाद में, ये शुन लगातार दो दिनों तक चुपचाप खाने और काम करने में लगी रही। जब हम उससे कुछ पूछते थे, तो वह बस दो-चार शब्द बोल देती थी, वरना वह बिल्कुल भी बात नहीं करती थी। पहले, जब भी हमारे काम में कोई ऐसी समस्या होती थी जिसकी असलियत मैं जान नहीं पाती थी, तो ये शुन सक्रिय रूप से अपनी राय व्यक्त करती और कुछ सुझाव देती थी। अगर मेरे कार्य संबंधी पत्रों में कोई ऐसी जगह होती जहाँ मेरी संगति स्पष्ट नहीं होती, तो वह उन्हें बेहतर बनाने में मेरी मदद करती थी। लेकिन, इन दो दिनों के दौरान, जब हमारे काम में समस्याएँ आईं, तो ये शुन ने संगति भी नहीं की। मैं उन समस्याओं को सामने रखकर उन पर चर्चा करना चाहती थी, लेकिन जब मैंने देखा कि ये शुन का मिजाज ठीक नहीं है, तो मुझे लगा कि काम पर चर्चा करने से कोई नतीजा निकलना मुश्किल होगा और इसलिए मैंने उनका जिक्र नहीं किया। नतीजतन, काम प्रभावित हुआ। बाद में, मैं ये शुन के व्यवहार को उजागर करना चाहती थी ताकि वह अपनी समस्याओं को समझ सके। लेकिन फिर मैंने सोचा कि लान शिन ने तो बस उसके घमंडी स्वभाव का ज़िक्र ही किया था, और नतीजा ये हुआ कि ये शुन की दशा इतनी खराब हो गई थी। अगर मैं फिर से यह कहूँ कि वह सत्य को स्वीकार नहीं करती, तो क्या वह मेरे प्रति पूर्वाग्रह से नहीं भर जाएगी, और कर्तव्य करते हुए उसके दिल में एक दीवार नहीं होगी? तब हमारे लिए साथ रहना कितना मुश्किल हो जाएगा? इसलिए, मैंने ये शुन से चतुराई से कहा : “अगर तुम्हारे मन में कोई विचार है, तो तुम उनके बारे में बात कर सकती हो। अगर तुम इसी तरह कभी कुछ नहीं बोलोगी, तो तुम लोगों को बेबस कर दोगी। परमेश्वर ने इस तरह का माहौल इसलिए बनाया है ताकि हम अपने भ्रष्ट स्वभावों पर विचार कर सकें। यह हमारे जीवन प्रवेश के लिए फायदेमंद है।” उसने धीमी आवाज़ में कहा : “मैं धीरे-धीरे इसे समझने की कोशिश कर रही हूँ। मैं ठीक हूँ। ऐसे ही ठीक है। अगर मैं भविष्य में कम बोलूँगी, तो किसी को बेबस महसूस नहीं होगा।” जब मैंने देखा कि ये शुन अभी भी गुस्से में बात कर रही है, तो मैं फिर से झिझक गई। “अगर मैं उसकी समस्याएँ बताऊँ और वह उन्हें स्वीकार न करे, तो क्या वह मुझे भी नज़रअंदाज़ करेगी? छोड़ो, जब वह खुलकर संगति करने को तैयार होगी, तब तक इंतज़ार करते हैं।” बाद में, जब हमने एक साथ काम पर चर्चा की, तब भी ये शुन ने ज्यादा कुछ नहीं कहा। लान शिन ने ये शुन का व्यवहार देखा, और उसे समझ नहीं आया कि क्या करे। उसे लगा कि यह उसकी गलती है, और उसने बहुत आत्म-ग्लानि महसूस की। उसकी दशा भी कुछ हताश थी। उन दो दिनों में, मैं बस इसी मामले के बारे में सोचती रही। अपना कर्तव्य करते समय भी मेरा मन शांत नहीं हो पा रहा था। मैंने अपनी दशा के बारे में बताने के लिए परमेश्वर से प्रार्थना की ताकि वह मेरा मार्गदर्शन कर सके और मैं खुद को समझ सकूँ।

बाद में, मैंने परमेश्वर के ये वचन पढ़े : “ज़्यादातर लोग सत्य का अनुसरण और अभ्यास करना चाहते हैं, लेकिन अधिकतर समय उनके पास ऐसा करने का केवल संकल्प और इच्छा ही होती है; सत्य उनका जीवन नहीं बना है। इसके परिणामस्वरूप जब लोगों का बुरी शक्तियों से वास्ता पड़ता है या ऐसे राक्षसी लोगों या बुरे लोगों से उनका सामना होता है जो बुरे कामों को अंजाम देते हैं, या जब ऐसे नकली अगुआओं और मसीह विरोधियों से उनका सामना होता है जो अपना काम इस तरह से करते हैं जिससे सिद्धांतों का उल्लंघन होता है—इस तरह कलीसिया के कार्य में बाधा पड़ती है, और परमेश्वर के चुने लोगों को हानि पहुँचती है—वे डटे रहने और खुलकर बोलने का साहस खो देते हैं। जब तुम्हारे अंदर कोई साहस नहीं होता, इसका क्या अर्थ है? क्या इसका अर्थ यह है कि तुम डरपोक हो या कुछ भी बोल पाने में अक्षम हो? या फिर यह कि तुम अच्छी तरह नहीं समझते और इसलिए तुम में अपनी बात रखने का आत्मविश्वास नहीं है? दोनों में से कुछ नहीं; यह मुख्य रूप से भ्रष्ट स्वभावों द्वारा बेबस होने का परिणाम है। तुम्हारे द्वारा प्रदर्शित किए जाने वाले भ्रष्ट स्वभावों में से एक है कपटी स्वभाव; जब तुम्हारे साथ कुछ होता है, तो पहली चीज जो तुम सोचते हो वह है तुम्हारे हित, पहली चीज जिस पर तुम विचार करते हो वह है नतीजे, कि यह तुम्हारे लिए फायदेमंद होगा या नहीं। यह एक कपटी स्वभाव है, है न? दूसरा है स्वार्थी और नीच स्वभाव। तुम सोचते हो, ‘परमेश्वर के घर के हितों के नुकसान से मेरा क्या लेना-देना? मैं कोई अगुआ नहीं हूँ, तो मुझे इसकी परवाह क्यों करनी चाहिए? इसका मुझसे कोई लेना-देना नहीं है। यह मेरी जिम्मेदारी नहीं है।’ ऐसे विचार और शब्द तुम सचेतन रूप से नहीं सोचते, बल्कि ये तुम्हारे अवचेतन द्वारा उत्पन्न किए जाते हैं—जो वह भ्रष्ट स्वभाव है जो तब दिखता है जब लोग किसी समस्या का सामना करते हैं। ऐसे भ्रष्ट स्वभाव तुम्हारे सोचने के तरीके को नियंत्रित करते हैं, वे तुम्हारे हाथ-पैर बाँध देते हैं और तुम जो कहते हो उसे नियंत्रित करते हैं। अपने दिल में, तुम खड़े होकर बोलना चाहते हो, लेकिन तुम्हें आशंकाएँ होती हैं, और जब तुम बोलते भी हो, तो इधर-उधर की हाँकते हो, और बात बदलने की गुंजाइश छोड़ देते हो, या फिर टाल-मटोल करते हो और सत्य नहीं बताते। स्पष्टदर्शी लोग इसे देख सकते हैं; वास्तव में, तुम अपने दिल में जानते हो कि तुमने वह सब नहीं कहा जो तुम्हें कहना चाहिए था, कि तुमने जो कहा उसका कोई प्रभाव नहीं पड़ा, कि तुम सिर्फ बेमन से कह रहे थे, और समस्या हल नहीं हुई है। तुमने अपनी जिम्मेदारी नहीं निभाई है, फिर भी तुम खुल्लमखुल्ला कहते हो कि तुमने अपनी जिम्मेदारी निभा दी है, या जो कुछ हो रहा था वह तुम्हारे लिए अस्पष्ट था। क्या यह सच है? और क्या तुम सचमुच यही सोचते हो? क्या तब तुम पूरी तरह से अपने शैतानी स्वभाव के नियंत्रण में नहीं हो? भले ही तुम जो कुछ कहते हो उसका कुछ हिस्सा तथ्यों के अनुरूप हो, लेकिन मुख्य स्थानों और महत्वपूर्ण मुद्दों पर तुम झूठ बोलते हो और लोगों को धोखा देते हो, जो साबित करता है कि तुम ऐसे व्यक्ति हो जो झूठ बोलता है, और जो अपने शैतानी स्वभाव के अनुसार जीता है” (वचन, खंड 3, अंत के दिनों के मसीह के प्रवचन, भाग तीन)। परमेश्वर उजागर करता है कि कई बार लोग सत्य का अभ्यास करने को तैयार तो होते हैं, लेकिन अपने स्वार्थी और कपटी भ्रष्ट स्वभावों के वश में होने के कारण, वे अपने हितों के बारे में बहुत ज्यादा सोचते हैं, और भले ही वे भाई-बहनों की समस्याओं को साफ-साफ देखते हैं, फिर भी वे उनकी ओर इशारा करने या उन्हें उजागर करने की हिम्मत नहीं करते। अगर वे इशारा करते भी हैं, तो घुमा-फिराकर करते हैं, आधी बात कहकर आधी छोड़ देते हैं और परमेश्वर के घर के हितों का ध्यान नहीं रखते। मेरी दशा बिल्कुल यही थी। मैंने देखा था कि ये शुन ने लान शिन का मार्गदर्शन स्वीकार नहीं किया था, और जब लान शिन ने उससे बात की तो उसने उसे नज़रअंदाज़ कर दिया, जिससे लान शिन बेबस महसूस करने लगी। मुझे समय पर संगति करके मदद करनी चाहिए थी। लेकिन, मुझे चिंता थी कि अगर ऐसे नाजुक मौके पर मैंने यह इशारा किया कि वह सत्य को स्वीकार नहीं करती, तो वह इसे तुरंत स्वीकार नहीं कर पाएगी और मेरे बारे में गलत राय बना लेगी, और इसलिए बाद में अगर मुझे कोई कठिनाई हुई तो वह मेरी मदद नहीं करेगी। इसलिए, मैंने बस चतुराई से उसकी दशा के बारे में पूछा था। जब मैंने देखा कि वह खुलकर बात करने को तैयार नहीं है, तो मुझे फिर से चिंता होने लगी कि उसकी समस्याओं को उजागर करने से वह मेरे प्रति चिढ़ जाएगी, और इसलिए मैं कहने वाली बात को निगल गई थी। बाद में, ये शुन की दशा फिर भी नहीं बदली। कई दिनों तक, उसने हमसे ज्यादा बात नहीं की, और हम काम के बारे में सामान्य रूप से संवाद या चर्चा नहीं कर सकते थे। न ही हम काम को अमल में लाने में अच्छे नतीजे हासिल कर सके। मैंने ये शुन की समस्याओं को साफ-साफ देखा था, लेकिन मैंने उन्हें उजागर करने की हिम्मत नहीं की क्योंकि मैं खुद को बचाना चाहती थी। मैं बस खड़ी देखती रही जबकि लान शिन की दशा और कलीसिया का काम प्रभावित हो रहा था। मेरे दिल में केवल अपने ही हित थे। मैंने कलीसिया के काम की बिल्कुल भी रक्षा नहीं की। मैं बहुत कपटी और स्वार्थी थी!

बाद में मैंने परमेश्वर के वचन पढ़े और सत्य का अभ्यास करने में अपनी असमर्थता के मूल कारण के बारे में कुछ समझ पाई। सर्वशक्तिमान परमेश्वर कहता है : “सांसारिक आचरण के फलसफों का एक सिद्धांत कहता है, ‘अच्छे दोस्तों की गलतियों पर खामोश रहने से दोस्ती अच्छी और लंबी होती है।’ इसका मतलब है कि इस अच्छी दोस्ती को कायम रखने के लिए अपने मित्र की समस्याओं के बारे में चुप रहना चाहिए, भले ही वे उन्हें स्पष्ट रूप से दिखाई दें। वे लोगों के चेहरे पर वार न करने या उनकी कमियों की आलोचना न करने के सिद्धांतों का पालन करते हैं। वे एक दूसरे को धोखा देते हैं, एक दूसरे से छिपते हैं और एक दूसरे के साथ साजिश में लिप्त होते हैं। यूँ तो वे स्पष्ट रूप से जानते हैं कि दूसरा व्यक्ति किस तरह का है, पर वे इसे सीधे तौर पर नहीं कहते, बल्कि अपना संबंध बनाए रखने के लिए शातिर तरीके अपनाते हैं। ऐसे संबंध व्यक्ति क्यों बनाए रखना चाहेगा? यह इस समाज में, अपने समूह के भीतर दुश्मन न बनाना चाहने के लिए होता है, जिसका अर्थ होगा खुद को अक्सर खतरनाक स्थितियों में डालना। यह जानकर कि किसी की कमियाँ बताने या उसे चोट पहुँचाने के बाद वह तुम्हारा दुश्मन बन जाएगा और तुम्हें नुकसान पहुँचाएगा और खुद को ऐसी स्थिति में न डालने की इच्छा से तुम सांसारिक आचरण के ऐसे फलसफों का इस्तेमाल करते हो, ‘अगर तुम दूसरों पर वार करते हो तो उनके चेहरे पर वार मत करो; अगर तुम दूसरों की आलोचना करते हो तो उनकी कमियों की आलोचना मत करो।’ इसके आलोक में, अगर दो लोगों का संबंध ऐसा है तो क्या वे सच्चे दोस्त माने जा सकते हैं? (नहीं।) वे सच्चे दोस्त नहीं होते, एक-दूसरे के विश्वासपात्र तो बिल्कुल नहीं होते। तो, यह वास्तव में किस तरह का संबंध है? क्या यह एक मूलभूत सामाजिक संबंध नहीं है? (है।) ऐसे सामाजिक संबंधों में लोग खुले दिल से की गई चर्चा में शामिल नहीं हो सकते हैं, न ही गहरे संपर्क रख सकते हैं, न यह बता सकते हैं कि वे क्या चाहते हैं। वे अपने दिल की बात या जो समस्याएँ वे दूसरे लोगों में देखते हैं या ऐसे शब्द जो दूसरे लोगों के लिए लाभदायक हों, जोर से नहीं कह सकते। इसके बजाय, वे कहने के लिए अच्छी बातें चुनते हैं ताकि औरों से सद्भावनापूर्ण संबंध बनाए रखें। वे सच बोलने या सिद्धांतों को कायम रखने की हिम्मत नहीं करते, इस प्रकार वे अपने प्रति शत्रुतापूर्ण सोच विकसित करने से दूसरों को रोकते हैं। जब किसी व्यक्ति के लिए कोई भी खतरा पैदा नहीं कर रहा होता है तो क्या वह व्यक्ति अपेक्षाकृत आराम और शांति से नहीं रहता? क्या ‘अगर तुम दूसरों पर वार करते हो तो उनके चेहरे पर वार मत करो; अगर तुम दूसरों की आलोचना करते हो तो उनकी कमियों की आलोचना मत करो’ को प्रचारित करने में लोगों का यही लक्ष्य नहीं है? (है।) स्पष्ट रूप से यह जीवित रहने का एक कुटिल और धूर्त तरीका है जिसमें रक्षात्मकता का तत्त्व है, जिसका लक्ष्य आत्म-संरक्षण है। इस तरह जीते हुए लोगों का कोई विश्वासपात्र नहीं होता, कोई करीबी दोस्त नहीं होता, जिससे वे जो चाहें कह सकें। लोगों के बीच बस एक दूसरे के प्रति रक्षात्मकता होती है, आपसी शोषण होता है और आपसी साजिशबाजी होती है और साथ ही हर व्यक्ति उस रिश्ते से जो चाहता है, वह लेता है। क्या ऐसा नहीं है? मूल रूप से ‘अगर तुम दूसरों पर वार करते हो तो उनके चेहरे पर वार मत करो; अगर तुम दूसरों की आलोचना करते हो तो उनकी कमियों की आलोचना मत करो’ का लक्ष्य दूसरों को ठेस पहुँचाने और दुश्मन बनाने से बचना है, किसी को चोट न पहुँचाकर अपनी रक्षा करना है। यह व्यक्ति द्वारा खुद को चोट पहुँचने से बचाने के लिए अपनाई जाने वाली तकनीक और तरीका है। इसके सार के इन विभिन्न पहलुओं को देखते हुए, क्या लोगों के नैतिक आचरण से यह माँग कि ‘अगर तुम दूसरों पर वार करते हो तो उनके चेहरे पर वार मत करो; अगर तुम दूसरों की आलोचना करते हो तो उनकी कमियों की आलोचना मत करो’ नेक है? क्या यह सकारात्मक माँग है? (नहीं।) तो फिर यह लोगों को क्या सिखा रहा है? कि तुम्हें किसी को नाराज नहीं करना चाहिए या किसी को चोट नहीं पहुँचानी चाहिए, वरना तुम खुद चोट खाओगे; और यह भी कि तुम्हें किसी पर भरोसा नहीं करना चाहिए। अगर तुम अपने किसी अच्छे दोस्त को चोट पहुँचाते हो तो दोस्ती धीरे-धीरे बदलने लगेगी : वे तुम्हारे अच्छे, करीबी दोस्त न रहकर अजनबी या तुम्हारे दुश्मन बन जाएँगे। लोगों को ऐसा करना सिखाने से कौन-सी समस्याएँ हल हो सकती हैं? भले ही इस तरह से कार्य करने से, तुम शत्रु नहीं बनाते और कुछ शत्रु कम भी हो जाते हैं तो क्या इससे लोग तुम्हारी प्रशंसा और अनुमोदन करेंगे और हमेशा तुम्हारे मित्र बने रहेंगे? क्या यह नैतिक आचरण के मानक को पूरी तरह से हासिल करता है? अपने सर्वोत्तम रूप में, यह सांसारिक आचरण के एक फलसफे से अधिक कुछ नहीं है। क्या इस कथन और अभ्यास का पालन करना अच्छा नैतिक आचरण माना जा सकता है? बिल्कुल नहीं” (वचन, खंड 6, सत्य के अनुसरण के बारे में, सत्य का अनुसरण करने का क्या अर्थ है (8))। परमेश्वर के वचनों से मैंने देखा कि मैं ये शुन की समस्याओं की ओर सीधे तौर पर इशारा करने की हिम्मत इसलिए नहीं कर पाई क्योंकि मैं सांसारिक आचरण के शैतानी फलसफों के अनुसार जी रही थी। मैंने “अच्छे दोस्तों की गलतियों पर खामोश रहने से दोस्ती अच्छी और लंबी होती है,” और “अगर तुम दूसरों पर वार करते हो, तो उनके चेहरे पर वार मत करो; अगर तुम दूसरों की आलोचना करते हो, तो उनकी कमियों की आलोचना मत करो” जैसी कहावतों को सांसारिक आचरण का अपना तरीका बना लिया था। मैंने सोचा था कि लोगों के साथ घुलने-मिलने के लिए, तुम्हें उनके लिए रियायतें करनी ही होती हैं, ऐसी बातें कहनी चाहिए जो दूसरों को अच्छी लगें और किसी को नाराज नहीं करना चाहिए, और केवल इसी तरह से लोगों के साथ अपने रिश्ते को बचाया जा सकता है और भीड़ में अपनी जगह बनाई जा सकती है। जब मैं परमेश्वर में विश्वास नहीं करती थी, अगर कोई कुछ गलत करता था, तो मैं सीधे तौर पर उसकी ओर इशारा करने की हिम्मत नहीं करती थी। अगर मैं कुछ कहती भी थी, तो बहुत चतुराई से कहती थी, और इसलिए मेरे अपने सहकर्मियों के साथ बहुत अच्छे संबंध थे। परमेश्वर में विश्वास करने के बाद भी, मैं अपने भाई-बहनों के साथ घुलने-मिलने के लिए सांसारिक आचरण के इन्हीं फलसफों पर निर्भर रही। जब मैंने अपने भाई-बहनों को इस तरह से काम करते देखा जो सिद्धांतों के खिलाफ था और कलीसिया के काम के लिए फायदेमंद नहीं था, तो मैंने इस डर से उसकी ओर इशारा नहीं किया कि कहीं मैं सौहार्दपूर्ण माहौल को नुकसान न पहुँचा दूँ। खास तौर पर, जब मैंने देखा कि ये शुन लान शिन द्वारा बताई गई समस्याओं को स्वीकार नहीं करती और अपने भ्रष्ट स्वभाव में जीते हुए हमारे कर्तव्यों में बाधा डाल रही है, तो मुझे संगति करनी चाहिए थी, उसे चीजें बतानी चाहिए थी, और सत्य को स्वीकार न करने के गंभीर परिणामों को समझने में उसकी मदद करनी चाहिए थी। लेकिन, मुझे हमारे रिश्ते पर असर पड़ने का डर था, और इसलिए मैंने केवल घुमा-फिराकर उसकी दशा के बारे में पूछा, उसकी समस्याओं को स्पष्ट नहीं किया। नतीजतन, वह लगातार गुस्से में रही और अपना कर्तव्य ठीक से नहीं किया, जिससे काम में बाधा आई। मुझे एहसास हुआ कि सांसारिक आचरण के शैतानी फलसफों के अनुसार जीना लोगों के प्रति बिल्कुल भी ईमानदार या मददगार होना नहीं है, और यह कलीसिया के काम की रक्षा नहीं करता है। यह मुझे और भी कपटी और स्वार्थी बनाता है : यह तो सरासर दूसरों को और खुद को नुकसान पहुँचाना है! जब वे लोग जिनमें वास्तव में मानवता है, देखते हैं कि उनके भाई-बहन एक भ्रष्ट स्वभाव में जी रहे हैं, तो वे प्रेम के आधार पर परमेश्वर के वचनों के बारे में संगति करेंगे, और अपने भाई-बहनों को उनके अपने भ्रष्ट स्वभावों को समझने में मदद करेंगे। लेकिन, मैंने केवल यह सोचा था कि जब मैं उसकी समस्याएँ बता दूँगी तो क्या ये शुन मेरे बारे में गलत राय बनाएगी और क्या भविष्य में हमारे लिए साथ रहना मुश्किल हो जाएगा। मैंने केवल खुद को बचाने के बारे में ही सोचा था। मैंने अपनी बहन के जीवन प्रवेश या कलीसिया के काम के बारे में बिल्कुल भी नहीं सोचा था। मुझे एहसास हुआ कि भले ही मैंने कई सालों तक परमेश्वर में विश्वास किया था, लेकिन मैं जरा भी नहीं बदली थी। मुझमें सामान्य मानवता नहीं थी, और मैं सचमुच परमेश्वर के लिए घृणित बन गई थी। जब मुझे यह समझ आया, तो मेरा दिल आत्म-ग्लानि और पछतावे से भर गया। मैंने अपनी दशा के बारे में परमेश्वर से यह प्रार्थना भी की, कि वह मुझे सत्य का अभ्यास करने में मार्गदर्शन दे।

बाद में, मैंने एक अनुभवजन्य गवाही वीडियो देखा। उसमें परमेश्वर के वचनों के दो अंश उद्धृत किए गए थे जो मेरे लिए विशेष रूप से मददगार थे। सर्वशक्तिमान परमेश्वर कहता है : “कई बार सामंजस्य का अर्थ धैर्य और सहनशीलता होता है, किंतु इसका अर्थ अपने विचारों पर दृढ़ और सिद्धांतों पर अडिग रहना भी होता है। सामंजस्य का अर्थ चीजें आसान बनाने के लिए सिद्धांतों से समझौता करना, या ‘खुशामदी’ बनने की कोशिश करना, या संतुलन के मार्ग पर टिके रहना नहीं है—और किसी की ठकुरसुहाती करना तो इसका अर्थ निश्चित रूप से नहीं है। ये सिद्धांत हैं। एक बार तुमने इन सिद्धांतों को अपना लिया, तो तुम अनजाने ही परमेश्वर के इरादे के अनुसार बोलोगे, कार्य करोगे और सत्य की वास्तविकता जियोगे, और इस तरह एकता प्राप्त करना आसान है। अगर परमेश्वर के घर में लोग सांसारिक आचरण के फलसफों के अनुसार जीते हैं, या एक-दूसरे के साथ मिलकर रहने में अपनी खुद की धारणाओं, रुझानों, इच्छाओं, स्वार्थी मकसदों, खूबियों और होशियारी पर निर्भर करते हैं, तो यह परमेश्वर के सामने जीने का ढंग नहीं है, और वे आपसी एकता हासिल करने में अक्षम हैं। ऐसा क्यों है? ऐसा इसलिए है क्योंकि जब लोग शैतानी स्वभाव से जीते हैं तो वे एकता हासिल नहीं कर सकते” (वचन, खंड 3, अंत के दिनों के मसीह के प्रवचन, सामंजस्‍यपूर्ण सहयोग के बारे में)। “अगर तुम्हारे पास एक चापलूस का इरादा और दृष्टिकोण है तो तब तुम सभी मामलों में सत्य का अभ्यास नहीं करोगे या सिद्धांतों को कायम नहीं रखोगे और तुम हमेशा असफल होओगे और नीचे गिरोगे। यदि तुम जागरूक नहीं होते और कभी सत्य नहीं खोजते तो तुम छद्म-विश्वासी हो और तुम कभी सत्य और जीवन हासिल नहीं करोगे। तब तुम्हें क्या करना चाहिए? इस तरह की चीजों से सामना होने पर तुम्हें परमेश्वर से प्रार्थना करनी ही चाहिए और उसे पुकारना चाहिए, उससे उद्धार के लिए विनती करनी चाहिए और यह माँगना चाहिए कि वह तुम्हें आस्था और शक्ति दे और सिद्धांतों को कायम रखने में तुम्हें समर्थ बनाए, वो करो जो तुम्हें करना चाहिए, चीजों को सिद्धांतों के अनुसार सँभालो, उस स्थिति में मजबूती से खड़े रहो जहाँ तुम्हें होना चाहिए, परमेश्वर के घर के हितों की रक्षा करो और परमेश्वर के घर के कार्य को होने वाले किसी भी नुकसान को रोको। अगर तुम अपने स्वार्थों, अपने अभिमान और एक चापलूस होने के अपने दृष्टिकोण के खिलाफ विद्रोह करने में सक्षम हो और अगर तुम एक ईमानदार, अविभाजित हृदय के साथ वह करते हो जो तुम्हें करना चाहिए तो तुम शैतान को हरा चुके होगे और सत्य के इस पहलू को प्राप्त कर चुके होगे। यदि तुम हमेशा शैतान के फलसफे के अनुसार जीने, दूसरों के साथ अपने संबंध सुरक्षित रखने, कभी भी सत्य का अभ्यास न करने, और सिद्धांतों का पालन न करने की हिम्मत करने पर अड़े रहते हो, तो क्या तुम अन्य मामलों में सत्य का अभ्यास कर पाओगे? तुम्हारे पास अभी भी आस्था या शक्ति नहीं होगी। यदि तुम सत्य नहीं खोजते या स्वीकार नहीं करते, तो क्या परमेश्वर में ऐसी आस्था से तुम सत्य प्राप्त कर पाओगे? (नहीं।) और यदि तुम सत्य प्राप्त नहीं कर सकते, तो क्या तुम बचाए जा सकते हो? नहीं बचाए जा सकते। यदि तुम हमेशा शैतान के फलसफे के अनुसार जीते हो, सत्य वास्तविकता से पूरी तरह वंचित रहते हो, तो तुम कभी भी नहीं बचाए जा सकते। यह बात तुम्हें स्पष्ट होनी चाहिए कि उद्धार के लिए सत्य प्राप्त करना एक आवश्यक शर्त है। तो फिर, तुम सत्य कैसे प्राप्त कर सकते हो? यदि तुम सत्य का अभ्यास कर सकते हो, सत्य के अनुसार जी सकते हो और सत्य तुम्हारे जीवन का आधार बन जाता है, तो तुम सत्य प्राप्त कर जीवन पा लोगे, तब तुम बचाए जाने वाले लोगों में से एक होगे” (वचन, खंड 3, अंत के दिनों के मसीह के प्रवचन, भाग तीन)। परमेश्वर ने कहा कि सच्चे सहयोग का मतलब केवल सहनशीलता और सहिष्णुता नहीं है, बल्कि तुम्हारे पास सिद्धांत होने चाहिए और तुम्हें अपनी बात पर कायम रहना चाहिए। तुम बीच का रास्ता नहीं अपना सकते या खुशामदी नहीं बन सकते। केवल सत्य सिद्धांतों के आधार पर लोगों के साथ व्यवहार करने और उनके साथ सहयोग करने से ही व्यक्ति परमेश्वर के इरादे के अनुरूप होता है। अगर तुम लगातार सांसारिक व्यवहार के शैतानी फलसफों के अनुसार जीते हो, अपने पारस्परिक संबंधों की रक्षा करते हो, सत्य सिद्धांतों को कायम नहीं रख सकते, और परमेश्वर के वचनों का अभ्यास नहीं कर सकते, तो अंत में, तुम निश्चित रूप से सत्य को प्राप्त नहीं कर पाओगे, और तुम उन लोगों में से एक होगे जिन्हें परमेश्वर द्वारा हटा दिया जाएगा। मैं एक खुशामदी के विचारों और दृष्टिकोणों के अनुसार जी रही थी। मैं साफ-साफ जानती थी कि मुझे ये शुन की समस्याओं की ओर इशारा करना चाहिए और उसे खुद को समझने और अपनी दशा को बदलने में मदद करनी चाहिए, लेकिन मुझे लगातार चिंता थी कि अगर मैंने उनकी समस्याओं की ओर इशारा किया, तो इससे हमारे बीच का रिश्ता खराब हो जाएगा। इसलिए, मैंने खुलकर संगति करने का अभ्यास नहीं किया था। सतह पर, हम दोनों के बीच जाहिरा तौर पर एक सामंजस्यपूर्ण रिश्ता था, लेकिन उसने कभी अपनी समस्याओं को नहीं समझा और उसकी दशा बद से बदतर होती गई। हर कोई बेबस था, और काम प्रभावित हुआ था। ये सभी चीजें मेरे सत्य का अभ्यास न करने के परिणाम थे। मैं ऐसे ही चलती नहीं रह सकती थी। मुझे परमेश्वर के वचनों के अनुसार अभ्यास करना था और ये शुन के सत्य को स्वीकार न करने के व्यवहार और इसमें उसकी प्रकृति की ओर इशारा करना था। अगर उसने संगति और खुलासे के बाद सत्य को स्वीकार कर लिया, तो यह उसके लिए अच्छा होगा—यह एक सच्ची मदद होगी। लेकिन, अगर उसने संगति के बाद भी इसे स्वीकार नहीं किया और लगातार विरोध करती रही, तो मुझे कुछ भेद पहचानने की जरूरत होगी। उस रात, मैंने परमेश्वर से प्रार्थना की, उससे यह विनती कि वह मुझे आस्था दे ताकि मैं ये शुन की समस्याओं की ओर इशारा कर सकूँ। प्रार्थना करने के बाद, मैंने पहल करके ये शुन की दशा के बारे में पूछा, और उसके सत्य को स्वीकार न करने और सत्य से विमुख होने के व्यवहारों की ओर इशारा किया। मेरी बात सुनने के बाद, ये शुन को अपनी दशा के बारे में कुछ समझ आई और वह इसे बदलने को तैयार हो गई। मैंने देखा कि वह सत्य को स्वीकार करने को तैयार थी, लेकिन शुरुआत में, वह एक भ्रष्ट स्वभाव में जी रही थी और उससे तुरंत उबर नहीं पा रही थी। मैंने यह भी अनुभव किया कि जब तुम परमेश्वर के वचनों के अनुसार अभ्यास करती हो, तो तुम्हारा दिल सहज और शांत महसूस करता है।

अगले दिन सभा में, जब ये शुन अपनी दशा के बारे में संगति कर रही थी, तो उसने कहा कि वह जानती है कि वह अपने घमंडी स्वभाव से लोगों को बेबस कर रही है, और सत्य को स्वीकार नहीं करती है। लेकिन, उसने इस तरह से काम करने की प्रकृति और परिणामों को नहीं समझा था। मेरा मन फिर से दुविधा में पड़ गया : “शायद मुझे उसकी मदद के लिए फिर से इशारा करना चाहिए, ताकि उसे विवरणों की और अधिक समझ हो जाए। अगर वह केवल एक मोटी-मोटी रूपरेखा समझती है, तो यह भविष्य में उसके लिए चीजों को बदलने और प्रवेश करने में मददगार नहीं है। लेकिन अगर मैं इस ओर इशारा करूँ, तो क्या वह सोचेगी कि मैं उससे बहुत ज्यादा अपेक्षाएँ कर रही हूँ? क्या होगा अगर वह इसे स्वीकार नहीं कर सकती और फिर से निराश हो जाती है? अगर वह मेरे बारे में पूर्वाग्रह बना लेती है, तो हम भविष्य में कैसे साथ रहेंगे? शायद मुझे उसे धीरे-धीरे खुद ही चीजों को समझने देना चाहिए।” यह सोचकर, मैं फिर से थोड़ा पीछे हट गई। इस समय, मुझे एहसास हुआ कि मेरी झिझक अभी भी इसलिए थी क्योंकि मैं उसके साथ अपना रिश्ता बनाए रखना चाहती थी। मैंने चुपचाप परमेश्वर से प्रार्थना की, उससे विनती की कि वह मुझे आस्था दे और मैं अपनी बहन के साथ एक ईमानदार दिल से व्यवहार कर पाऊँ। मुझे परमेश्वर के ये वचन याद आए : “शिक्षाप्रद बोली की अभिव्यक्तियाँ क्या हैं? वह मुख्य रूप से प्रेरित करने वाली, सलाह देने वाली, राह दिखाने वाली, नसीहत देने वाली, समझने वाली और दिलासा देने वाली होती है। साथ ही, कुछ विशेष परिस्थितियों में, दूसरों की गलतियों को सीधे तौर पर उजागर करना और उनकी काट-छाँट करना जरूरी हो जाता है, ताकि वे सत्य कीकी समझ और पश्चात्तापी हृदय हासिल करपाएँ। केवल तभी नतीजे पाए जा सकते हैं। अभ्यास का यह तरीका लोगों के लिए बहुत लाभकारी होता है। यह उनकी वास्तविक मदद है और यह उनके लिए शिक्षाप्रद है, है कि नहीं?” (वचन, खंड 6, सत्य के अनुसरण के बारे में, सत्य का अनुसरण करने का क्या अर्थ है (3))। परमेश्वर के वचनों ने मुझे समझाया कि लोगों के लिए केवल प्रोत्साहन और उत्साह के शब्द ही मददगार नहीं होते। लोगों की समस्याओं को लेकर उनकी काट-छाँट करना और उनकी कमियों और खामियों की ओर इशारा करना उनके लिए और भी अधिक निर्माणकारी होता है। यह लोगों को अपनी दशा को बेहतर ढंग से समझने और समस्याओं को हल करने के लिए सत्य खोजने में मदद कर सकता है, और यह उनके जीवन प्रवेश के लिए भी फायदेमंद है। अब, ये शुन सत्य को स्वीकार न करने की अपनी प्रकृति और परिणामों को नहीं समझती थी। इस ओर इशारा करके, मैं उसे खुद को बेहतर ढंग से समझने में मदद कर सकती थी। यह उसके अपने जीवन प्रवेश और कलीसिया के काम दोनों के लिए फायदेमंद होगा। ये शुन मेरे बारे में जो भी सोचे, वह महत्वपूर्ण नहीं है। सबसे महत्वपूर्ण बात यह है कि मुझे परमेश्वर के वचनों का अभ्यास करना चाहिए और अपनी बहन को सच्ची मदद देनी चाहिए। इसलिए, मैंने ये शुन की दशा के संबंध में परमेश्वर के वचनों के कई अंश पढ़े, और इस ओर इशारा किया कि उसकी समझ सतही है और उसमें कोई बारीकी नहीं है। फिर, परमेश्वर के वचनों को शामिल करते हुए, मैंने इस तरह से काम करने की प्रकृति और परिणामों के बारे में संगति की। संगति के माध्यम से, ये शुन ने स्वीकार किया कि उसे वर्तमान में बहुत गहरी समझ नहीं है, और वह बदलाव लाने को तैयार थी। उसने मौके पर ही लान शिन से माफी भी माँगी। लान शिन ने भी अपनी दशा के बारे में संगति की। सभी ने अपने बारे में खुलकर बात की, और किसी के बीच कोई बाधा नहीं रही। मैंने सचमुच अनुभव किया कि कैसे परमेश्वर के वचनों के अनुसार अभ्यास करने से लोगों को मदद और लाभ मिलता है। जब तक लोग सत्य को स्वीकार करने को तैयार हैं, तब भाई-बहनों के बीच एक-दूसरे की कमियाँ बताना, मदद करना, संगति और खुलासा करना, यह सब न केवल लोगों को निराश नहीं करेगा, बल्कि वास्तव में लोगों को खुद को बेहतर ढंग से समझने में मदद करेगा, और हर कोई अपने जीवन प्रवेश में प्रगति करेगा। ये सत्य का अभ्यास करने के लाभ हैं।


47. अब मुझे पता है शादी से कैसे पेश आना है

सोंग शियाओ, चीन

जब मैं 18 साल का था, तब मेरी दादी ने मुझे सर्वशक्तिमान परमेश्वर का अंत के दिनों का सुसमाचार सुनाया था। सर्वशक्तिमान परमेश्वर के वचन पढ़ने के माध्यम से मैंने समझा कि अंत के दिनों में परमेश्वर सत्य व्यक्त करता है और लोगों को शुद्ध करने और बचाने के लिए न्याय का कार्य करता है, अपनी किस्म के अनुसार उनकी छँटाई करता है और आखिकार इस युग को समाप्त करता है। मैंने कभी प्रभु यीशु पर विश्वास नहीं किया था पर मैं इतना भाग्यशाली था कि परमेश्वर के कार्य के अंतिम चरण को जान पाया। यह मेरे लिए परमेश्वर का अनुग्रह था। मुझे परमेश्वर पर ईमानदारी से विश्वास रखना था और परमेश्वर के प्रेम का प्रतिदान चुकाने के लिए अपना कर्तव्य करना था। तब से मैंने जोश के साथ अनुसरण किया, अक्सर परमेश्वर के वचन पढ़े, अपने माता-पिता और दादी के साथ सभा की। मैं अपने कर्तव्य करने में भी सक्रिय था। छह महीने बाद कार्य की जरूरत के कारण मैंने अपना कर्तव्य करने के लिए घर छोड़ दिया। कभी-कभी जब मैं अपने गृहनगर से गुजरता था तो घर लौटने के लिए कुछ समय निकाल लेता था।

2019 में मैं 25 वर्ष का था। एक बार जब मैं घर लौटा तो मेरे पिता ने मुझसे कहा, “बेटा, तुम्हारी उम्र शादी के लायक हो गई है और तुम्हें अपना परिवार बसा लेना चाहिए। अपने चचेरे भाई और उसकी पत्नी को देखो। शादी के बाद भी वे कलीसिया में कर्तव्य करने में सक्षम थे और यह काफी अच्छा रहा।” उन्होंने युवा भाई-बहनों के कुछ और उदाहरण दिए, जिन्होंने शादी कर ली थी और मुझे भी ऐसा करने के लिए मनाने की कोशिश की। मैंने कहा, “मैं अपना कर्तव्य निभाने में व्यस्त हूँ। मेरा वाकई शादी करने और पारिवारिक जीवन जीने का मन नहीं है। इस जीवन में अपना सारा समय मैं परमेश्वर पर विश्वास रखने और अपना कर्तव्य करने में लगाना चाहता हूँ। सिर्फ सत्य का अनुसरण करने और अपने कर्तव्य अच्छी तरह करने से ही हमारा जीवन सार्थक हो सकता है। परमेश्वर कहता है : ‘कुछ लोगों का परिवार उन्हें परमेश्वर में आस्था रखने से रोकता है जिससे कि वे जब तक शादी न करें, परमेश्वर में आस्था न रख पाएँ। इस तरह, विवाह विपरीत तौर पर उनके लिए मददगार है। दूसरों के लिए, विवाह फायदेमंद नहीं है, बल्कि उसके कारण उन्हें वह भी गँवाना पड़ता है जो पहले उनके पास था’ (वचन, खंड 1, परमेश्वर का प्रकटन और कार्य, अभ्यास (7))। हमारे परिवार में कोई भी मुझे सता नहीं रहा है, इसलिए मैं अपना सारा समय अपने कर्तव्य करने में लगाना चाहता हूँ। यह मेरे जीवन अनुसरण के लिए लाभदायक होगा।” जब मैं बोल रहा था, मैंने अपने पिता को बिस्तर पर लेटे हुए देखा, वह निराश दिख रहे थे। वह धीमी आवाज में बुदबुदाए, “अपना सारा समय अपने कर्तव्य करने में लगाना सही मार्ग पर चलना है। अगर तुम शादी नहीं करना चाहते हो तो यह तुम्हारी आजादी है और मैं तुम्हारे रास्ते में नहीं आऊँगा। लेकिन जब मैं अपने परिवार के बारे में सोचता हूँ, जो तीन पीढ़ियों से इकलौते बेटे के जरिए आगे बढ़ा है और अगर तुम शादी नहीं करते हो तो कैसे हमारी वंशावली तुम्हारे साथ खत्म हो जाएगी तो मैं दिल से दुखी हो जाता हूँ। इसलिए मैंने तुमसे चर्चा करने के बारे में सोचा कि क्या तुम अपने चचेरे भाई की तरह शादी करना चुन सकते हो।” उसके बाद मेरे पिता ने मुझे फिर कभी इस तरह मनाने की कोशिश नहीं की।

2024 में वसंत महोत्सव के बाद कुछ भाई-बहनों को उस क्षेत्र में गिरफ्तार किया गया, जहाँ मैं अपना कर्तव्य कर रहा था। कुछ समय तक रहने के लिए मेरे पास कोई उपयुक्त मेजबान घर नहीं था, इसलिए मैंने अगुआओं को सुझाव दिया कि मैं अस्थायी रूप से घर लौट जाता हूँ। जब मैं घर पर था तो मेरी माँ समय-समय पर मुझसे शादी करने के बारे में बात करती थीं। एक बार उन्होंने कुछ बहनों की बेटियों से परिचय कराया। उन्हें लगा कि उनमें से एक बहुत अच्छी है और मुझसे पूछा कि मैं इस बारे में क्या सोचता हूँ। यह सुनते ही मैंने सोचा, “मेरी शादी का मामला लगातार मेरे माता-पिता के दिमाग में घूम रहा है और अब वे इसके लिए कदम भी उठा रहे हैं। अगर मैं सीधे मना कर देता हूँ तो इससे मेरी माँ को बहुत दुख पहुँचेगा।” इसलिए मैंने बातचीत का विषय बदल दिया, जानबूझकर इसे टालने की कोशिश की। एक शाम को मैं अपनी माँ से बात कर रहा था। मेरी माँ ने गंभीरता से कहा, “बेटा, क्या तुम जानते हो कि मैंने इतना सारा पैसा क्यों बचाया है? एक कारण तो तुम्हारी दादी के इलाज का खर्च उठाना था; दूसरा कारण किसी से तुम्हारी शादी करवाना है। अब तुम्हारी दादी चल बसी हैं और हमारे परिवार में एकमात्र प्रमुख मामला तुम्हारी शादी का है। अगर तुम्हें कोई उपयुक्त मेल मिले तो तुम्हें शादी कर लेनी चाहिए! इससे परमेश्वर में तुम्हारे विश्वास में कोई बाधा नहीं आएगी। तुम पहले ही तीस वर्ष के हो चुके हो और उम्र तो बढ़ती ही जाएगी। अगर तुम किसी से शादी नहीं करते हो तो तुम्हारा साथ देने वाला कोई नहीं होगा और तुम अकेले रह जाओगे। तुम्हारे पिता और मैं बूढ़े हो रहे हैं और हम पूरी जिंदगी तुम्हारा साथ नहीं दे पाएँगे।” अपनी माँ के ये शब्द सुनकर मेरे दिल में हल्का सा दर्द हुआ। कई साल से शादी के बारे में मेरा दृष्टिकोण हमेशा बहुत दृढ़ रहा था, लेकिन अब मैं वाकई डगमगा रहा था। मुझे याद आया कि पिछले साल मेरी दादी का निधन हो गया था। मुझे लगा कि दुनिया में एक रिश्तेदार कम हो जाने से एक ऐसा इंसान भी कम हो गया है जो मेरा साथ दे सकता था और मुझे अपने दिल में एक तरह का डर महसूस हुआ, “अगर मैंने शादी नहीं की तो मेरे माता-पिता के गुजर जाने के बाद मैं अपना बुढ़ापा अकेलेपन में बिताऊँगा।” साथ ही मेरे माता-पिता ने बचपन से ही मुझसे कभी कोई माँगें नहीं की थीं। इतने वर्षों में जब मैं घर से दूर अपना कर्तव्य कर रहा था, तब उन्होंने मेरा साथ दिया। और मैं इस जीवन में मुझसे की गई एकमात्र छोटी सी अपेक्षा को भी पूरा करने में सफल नहीं हो पाया था। मुझे लगा कि मैंने अपने माता-पिता को निराश किया है। लेकिन फिर मेरे मन में एक और विचार आया, “अगर मैं शादी कर लूँ और बच्चे पैदा करूँ तो मेरे जीवन में और भी उलझनें होंगी और मेरे पास अपने कर्तव्य के लिए कम समय और ऊर्जा होगी। मैं अपना कर्तव्य करने में भी असमर्थ हो सकता हूँ। एक भाई के साथ ऐसा ही हुआ था, जिसकी जिंदगी ने उसे शादी के बाद पैसे कमाने के लिए दुनिया में वापस जाने को मजबूर किया। वह नियमित रूप से सभाओं में भी शामिल नहीं हो पाता था। मुझे अपना कर्तव्य करने परमेश्वर के घर आने का परमेश्वर का अनुग्रह मिला है और इतने वर्षों में मैंने परमेश्वर से बहुत कुछ पाया है। अगर मैं अपना कर्तव्य न करूँ और इसके बजाय विवाहित जीवन व्यतीत करूँ तो मैं परमेश्वर को निराश करूँगा!” इसलिए मैंने अपनी माँ से कहा, “मैं परिवार नहीं बसाना चाहता। एक बार जब मैं परिवार बसा लूँगा तो मेरे सामने बहुत सारी उलझनें आ जाएँगी और मेरा कर्तव्य प्रभावित होगा। मैं अकेला ही ठीक हूँ। तुम बस अच्छी जिंदगी जियो और मेरी चिंता मत करो।” जब मेरी माँ ने मुझे यह कहते हुए सुना तो वह इतनी दुखी हुईं कि उन्होंने अपना सिर झुका लिया और कुछ और नहीं कहा। इससे मुझे कुछ साल पहले वाली अपने पिता की निराश और उदास छवि याद आ गई और मेरा दिल अचानक नरम पड़ गया। मैंने सोचा, “अगर मैं अपने माता-पिता की इस जरूरत को भी पूरा नहीं कर सकता, उन्हें हमारे रिश्तेदारों और उनके दोस्तों के सामने शर्मिंदा होने, दूसरों का उपहास बनने और आलोचना झेलने के लिए छोड़ देता हूँ तो क्या यह मेरा बहुत स्वार्थी बनना नहीं होगा? मैं अपने माता-पिता की एकमात्र संतान हूँ, इसलिए अगर मैंने शादी नहीं की और बच्चे पैदा नहीं किए तो मेरे परिवार के कोई वंशज नहीं होंगे। मैं अपने माता-पिता और पूर्वजों को निराश कर दूँगा। क्या यह गैर-संतानोचित होना नहीं है? मेरे रिश्तेदार और दोस्त सभी मुझसे पूछते हैं कि मैं कब शादी करूँगा। उनमें से कुछ का कहना है कि मेरे माता-पिता उचित जिम्मेदारी नहीं निभा रहे हैं। वे कहते हैं कि भले ही मेरी काफी उम्र हो गई है, लेकिन मेरे पास पत्नी भी नहीं है, बच्चों की तो बात ही छोड़ दो और मैं परिवार की वंशावली तोड़ रहा हूँ। अगर मैं अभी भी अपना परिवार बसाने और करियर बनाने की जल्दी में नहीं हूँ तो कौन जानता है कि वे मेरी पीठ पीछे और क्या कहेंगे!” उस दौरान, मैं इस मामले से परेशान था और कभी-कभी आधी रात के बाद भी सो नहीं पाता था। मैंने मन ही मन सोचा, “मैं इतने साल से घर से दूर अपना कर्तव्य कर रहा हूँ, मैंने अपनी उम्र के कुछ भाई-बहनों को देखा है, जिन्होंने शादी कर ली है और उनके बच्चे भी हैं। हालाँकि उनके पास बहुत सी उलझनें हैं, फिर भी वे कुछ कर्तव्य कर सकते हैं। अगर मैं कोई उपयुक्त मेल ढूँढ़ लूँ, शादी कर लूँ और वह जीवन जीते हुए परमेश्वर में विश्वास रखूँ तो? मुझे अपने रिश्तेदारों और दोस्तों को यह नहीं कहने देना चाहिए कि मैं परिवार की वंशावली तोड़ रहा हूँ, क्योंकि इससे मेरे माता-पिता उनके सामने शर्मिंदा होंगे। लेकिन शादी करना और बच्चे पैदा करना मेरे लिए बहुत बड़ी उलझनें लेकर आएगा और अपने कर्तव्य करने में बहुत सी सीमाएँ खड़ी हो जाएँगी, परमेश्वर में मेरे विश्वास या सत्य की खोज के लिए इससे थोड़ा भी लाभ नहीं होगा ...” मैं असमंजस में था। बाद में अगुआओं ने मेरे लिए एक उपयुक्त मेजबान परिवार ढूँढ़ लिया और मुझे एक पत्र भेजा, जिसमें मुझे जाकर अपना कर्तव्य करने के लिए कहा गया था। मेरी माँ मुझे विदा करते समय रो पड़ीं। मुझे बहुत दुख हुआ और मैंने जबरन अपने आँसू रोक लिए ताकि मेरी माँ उन्हें न देख सकें। मुझे लगा जैसे मैंने इस जीवन में अपने माता-पिता को निराश किया है। यह बात तो छोड़ ही दो कि उनका बेटा होने के नाते मैं उनके साथ नहीं रह पा रहा था, मैंने उन पर अपनी चिंता भी लाद दी और उनकी पीठ पीछे उन्हें गपशप का विषय भी बना दिया था। इस मनोदशा में रहते हुए मैं संतप्त महसूस करता था और इससे मेरे कर्तव्य का प्रदर्शन भी प्रभावित होता था। मुझे पता था कि मेरी मनोदशा गलत है इसलिए मैंने समस्या को सुलझाने के लिए सचेत होकर परमेश्वर के वचन पढ़े।

एक दोपहर मुझे अचानक परमेश्वर के वचनों का एक भजन याद आया जो मैंने पहले सुना था “किसका अनुसरण करें नौजवान।” फिर मैंने परमेश्वर के वचनों का यह अंश खोजा और पढ़ा। सर्वशक्तिमान परमेश्वर कहता है : “युवा लोगों को आकांक्षाओं, प्रबल प्रेरणाओं और ऊपर की ओर बढ़ने की प्रचंड भावना से रहित नहीं होना चाहिए; उन्हें अपनी संभावनाओं को लेकर निराश नहीं होना चाहिए और न ही उन्हें जीवन में आशा और भविष्य में भरोसा खोना चाहिए; उनमें उस सत्य के मार्ग पर बने रहने की दृढ़ता होनी चाहिए, जिसे उन्होंने अब चुना है—ताकि वे मेरे लिए अपना पूरा जीवन खपाने की अपनी इच्छा साकार कर सकें। उन्हें सत्य से रहित नहीं होना चाहिए, न ही उन्हें ढोंग और अन्याय को प्रश्रय देना चाहिए—उन्हें अपने उचित रुख पर अडिग रहना चाहिए। उन्हें धारा के साथ बहना नहीं चाहिए, बल्कि उनमें न्याय और सत्य के लिए बलिदान और संघर्ष करने की हिम्मत होनी चाहिए। युवा लोगों में अँधेरे की शक्तियों के दमन के सामने समर्पण न करने और अपने अस्तित्व के महत्व को रूपांतरित करने का साहस होना चाहिए। युवा लोगों को प्रतिकूल परिस्थितियों के सामने नतमस्तक नहीं हो जाना चाहिए, बल्कि उनमें और भी अधिक अपने भाइयों और बहनों के लिए खुलेपन और बेबाकी और माफी की भावना होनी चाहिए। बेशक, मेरी ये अपेक्षाएँ सभी से हैं और सभी को मेरी यह सलाह है। लेकिन इससे भी बढ़कर, ये सभी युवा लोगों के लिए मेरे सुखदायक वचन हैं। तुम लोगों को मेरे वचनों के अनुसार अभ्यास करना चाहिए। विशेष रूप से युवा लोगों को चीजों के तरीकों का भेद पहचानने और न्याय और सत्य खोजने के संकल्प से रहित नहीं होना चाहिए। तुम लोगों को सभी सुंदर और अच्छी चीजों का अनुसरण करना चाहिए और तुम्हें सभी सकारात्मक चीजों की वास्तविकता प्राप्त करनी चाहिए। यही नहीं, तुम्हें अपने जीवन के लिए उत्तरदायी होना चाहिए और तुम्हें इसे हल्के में नहीं लेना चाहिए। लोग पृथ्वी पर आते हैं और मेरे सामने आ पाना दुर्लभ है और सत्य को खोजने और प्राप्त करने का अवसर पाना भी दुर्लभ है। तुम लोग इस खूबसूरत समय को इस जीवन में अनुसरण करने का सही मार्ग मानकर महत्त्व क्यों नहीं दोगे? और तुम लोग हमेशा सत्य और न्याय के प्रति इतने तिरस्कारपूर्ण क्यों बने रहते हो? तुम लोग क्यों हमेशा उस अधार्मिकता और गंदगी के लिए स्वयं को रौंदते और बरबाद करते रहते हो, जो लोगों के साथ खिलवाड़ करती है?” (वचन, खंड 1, परमेश्वर का प्रकटन और कार्य, युवा और वृद्ध लोगों के लिए वचन)। परमेश्वर के वचन पढ़ते हुए मुझे ऐसा लगा जैसे परमेश्वर मेरा आमने-सामने मार्गदर्शन कर रहा हो। मैं बहुत प्रोत्साहित हो गया। मैंने देखा कि परमेश्वर युवा लोगों से सत्य का अनुसरण करने की बड़ी अपेक्षाएँ रखता है। एक युवा व्यक्ति के रूप में परमेश्वर में विश्वास रखते हुए मेरे लिए सिर्फ इतना जरूरी नहीं है कि मेरे पास सत्य पाने के लिए अनुसरण करने का आदर्श और लक्ष्य हो, बल्कि इसके लिए मेरे पास एक रुख होना भी जरूरी है : मैं बहाव के साथ नहीं बह सकता, लेकिन मुझे मुद्दों में भेद पहचानने का अभ्यास करने में सक्षम होना चाहिए। मैंने पतरस के बारे में सोचा। वह छोटी उम्र से ही परमेश्वर में विश्वास रखने लगा था। वह न्याय के लिए तरसता था और सत्य के लिए प्यासा था। उसके माता-पिता ने माँग की कि वह स्कूल जाए ताकि वह बड़ा होने पर किसी तरह का आधिकारिक ओहदा प्राप्त कर सके, लेकिन पतरस जानता था कि यह सही मार्ग के अनुसरण के विपरीत है, यह खोखला जीवन है। वह अपने माता-पिता द्वारा बेबस नहीं था और उसने परमेश्वर में विश्वास के मार्ग पर चलना चुना। पतरस सही-गलत के बीच अंतर कर सकता था और उसने अडिग रुख अपनाया। वह मनुष्य से आने वाली चीजों से घृणा करने, उन्हें नकारने और उनका अनुसरण करने से इनकार करने में सक्षम था और जो परमेश्वर से आया था उसका अनुसरण करने के लिए अपमान सहने और यहाँ तक कि अपना जीवन देने में सक्षम था। आखिरकार उसे परमेश्वर द्वारा पूर्ण बनाया गया और उसने सबसे सार्थक जीवन जीया। पतरस के अनुभव की तुलना में मुझे बहुत शर्मिंदगी हुई। जब शादी के मामले में मुझे अविश्वासियों की निंदा का सामना करना पड़ा, कुछ अपमान और पीड़ा सहनी पड़ी तो मैंने अपना रुख खो दिया। मैं अपने माता-पिता के प्रति अपने कर्तव्यों को अच्छे से पूरा करने के लिए शादी करना और बच्चे पैदा करने को एक सृजित प्राणी के कर्तव्य करने के समान ही महत्वपूर्ण मानता था। मैं एक साथ दो नावों पर खड़ा था, प्रत्येक पर एक पैर टिकाए था : दोनों पलड़े अस्थिर थे क्योंकि मैंने किसी को भी नहीं चुना था। अब वह महत्वपूर्ण समय है जब परमेश्वर लोगों को बचाने के लिए कार्य करता है। अगर मैं इस समय शादी कर लूँ और बच्चे पैदा करूँ तो मुझे उनका पालन-पोषण करने के लिए कड़ी मेहनत करनी पड़ेगी और मेरे पास अपना कर्तव्य करने या सत्य का अनुसरण करने के लिए इतना समय और ऊर्जा नहीं होगी। अगर मैं अपनी वर्तमान अनुकूल परिस्थितियों को गँवा देता हूँ तो मुझे जीवन भर इसका अफसोस रहेगा। जब मैंने यह समझा, मैंने देखा कि परमेश्वर में उचित विश्वास रखते हुए और साथ ही अपना कर्तव्य करते हुए परिवार बसाने की मेरी इच्छा बिल्कुल भी यथार्थवादी नहीं थी। एक बार मैंने शादी कर ली तो यह शायद मेरी मर्जी न चले। मैं अपने माता-पिता से प्रभावित नहीं हो सकता था। मुझे अपना अनुसरण जारी रखना होगा। इसका एहसास होने पर मुझे अब अपने दिल में इतना संघर्ष और यातना महसूस नहीं हुई। लेकिन बाद में जब भी मेरे सामने कोई उपयुक्त परिवेश आता तो मैं अभी भी शादी करने और उसी तरह का जीवन जीने पर विचार करता। एक बार मैंने परमेश्वर से ईमानदारी से प्रार्थना की, “प्रिय परमेश्वर, जिस दिन मैं तुम्हारे पास लौटा, मैंने दृढ़ निश्चय किया कि मैं जीवन भर तुम्हारा अनुसरण करूँगा, तुम्हारे लिए खुद को खपाऊँगा और सृजित प्राणी के कर्तव्य करूँगा। लेकिन हाल ही में मैं लगातार एक साथी खोजने, परिवार बसाने और परमेश्वर में विश्वास रखते हुए पारिवारिक जीवन जीने के बारे में सोच रहा हूँ। मैं इस तरह गिरना नहीं चाहता, लेकिन मेरे पास अपना संकल्प मजबूत करने की ताकत नहीं है। मुझे इस गलत मनोदशा से बाहर निकालो।”

एक दिन मैंने परमेश्वर के वचनों का एक अंश पढ़ा और अपनी समस्या के बारे में कुछ समझ हासिल की। सर्वशक्तिमान परमेश्वर कहता है : “कुछ लोग अपने माता-पिता का यूँ तंग करना बर्दाश्त नहीं कर सकते। पहले तो वे सोचते हैं कि कितनी अच्छी बात है कि वे एकल हैं, और उन्हें बस अपनी ही देखभाल करनी है। खास तौर से परमेश्वर में विश्वास रखने के बाद, वे हर दिन अपने कर्तव्य निभाने में व्यस्त रहते हैं, और उनके पास इन चीजों के बारे में सोचने का वक्त नहीं होता, इसलिए वे किसी के साथ घूमते-फिरते नहीं और वे आगे चलकर शादी नहीं करेंगे। लेकिन वे अपने माता-पिता की जाँच से बच नहीं सकते। उनके माता-पिता राजी नहीं होते और हमेशा उनसे आग्रह करते और उन पर दबाव डालते रहते हैं। जब भी वे अपने बच्चों को देखते हैं, वे तंग करना शुरू कर देते हैं : ‘क्या तुम किसी से मिलते-जुलते हो? क्या कोई है जिसे तुम पसंद करते हो? जल्दी से उसे घर ले आओ ताकि हम तुम्हारे लिए उसे जाँच सकें। अगर वह उपयुक्त हो, तो फौरन जाकर शादी कर लो, तुम्हारी उम्र कम नहीं हो रही है! महिलाएँ तीस साल की हैं और अविवाहित हैं और पुरुष पैंतीस साल के हैं और किसी साथी की तलाश नहीं कर रहे हैं—यह क्या है। क्या यह दुनिया में उलट-पुलट करने की कोशिश है? अगर तुम शादी नहीं करोगे तो बुढ़ापे में तुम्हारा ख्याल कौन रखेगा?’ माता-पिता हमेशा इसी बात में खुद को व्यस्त रखकर चिंता करते रहते हैं, वे चाहते हैं कि तुम किसी-न-किसी को खोज लो, दबाव बनाते हैं कि कोई साथी ढूँढ़ कर शादी कर लो। और तुम्हारे शादी कर लेने के बाद, तुम्हारे माता-पिता तुम्हें तंग करते रहते हैं : ‘जल्दी करो, जब तक मेरी उम्र बहुत नहीं हुई तब तक बच्चा कर लो। मैं उसका ख्याल रखूँगी।’ तुम कहते हो, ‘मेरे बच्चों का ख्याल रखने के लिए मुझे आपकी जरूरत नहीं है। फिक्र मत कीजिए।’ वे जवाब देते हैं, ‘“फिक्र मत कीजिए” का क्या मतलब है? जल्दी से बच्चा कर लो! उसके पैदा होने के बाद तुम्हारे लिए मैं उसकी देखभाल करूंगी। वह थोड़ा बड़ा हो जाए तो तुम ख्याल रख लेना।’ अपने बच्चों से माता-पिता की जो भी अपेक्षाएँ होती हैं—उनका रवैया चाहे जो हो या ये अपेक्षाएँ सही हों या न हों—ये हमेशा बच्चों को बोझ जैसे लगते हैं। अगर वे अपने माता-पिता की बात मान लें, तो उन्हें आराम और खुशी नहीं मिलेगी। अगर वे अपने माता-पिता की बात न मानें, तो उनकी अंतरात्मा दोषी महसूस करेगी : ‘मेरे माता-पिता गलत नहीं हैं। उनकी इतनी उम्र हो गई है, और वे मुझे शादी करते या मेरे बच्चे होते हुए नहीं देख रहे हैं। वे दुखी हैं, इसलिए मुझसे शादी करने और मेरे बच्चे होने का आग्रह करते हैं। यह भी उनकी जिम्मेदारी है।’ तो, इस बारे में माता-पिता की अपेक्षाओं से पेश आते हुए लोगों के मन में कहीं गहरे यह भावना होती है कि यह एक बोझ है। वे सुनें या न सुनें, यह गलत लगता है, और किसी भी स्थिति में उन्हें लगता है कि अपने माता-पिता की माँगों या आकांक्षाओं का पालन न करना बहुत शर्मनाक और अनैतिक है। यह ऐसा मामला है जो उनके जमीर पर बोझ बन जाता है। कुछ माता-पिता अपने बच्चों के जीवन में दखल भी देते हैं : ‘जल्दी करो, शादी करके बच्चे कर लो। पहले मुझे एक स्वस्थ पोता दे दो।’ इस तरह वे बच्चे के लिंग के मामले में भी दखलंदाजी करते हैं। कुछ माता-पिता यह भी कहते हैं, ‘अभी तुम्हारी एक बेटी है न, जल्दी से मुझे एक पोता दे दो, मुझे पोता-पोती दोनों चाहिए। तुम दोनों परमेश्वर में विश्वास रखने और पूरा दिन अपने कर्तव्य निर्वहन में व्यस्त हो। तुम अपना काम ढंग से नहीं कर रहे हो; बच्चे होना बड़ी बात है। तुम्हें नहीं पता, “तीन संतानोचित दोषों में से कोई वारिस न होना सबसे बुरा है”? क्या तुम्हें लगता है कि सिर्फ एक बेटी होना काफी है? जल्दी करो और मुझे एक पोता भी दे दो! हमारे परिवार में तुम अकेले हो; अगर तुमने पोता नहीं दिया, तो क्या हमारा वंश खत्म नहीं हो जाएगा?’ तुम चिंतन करते हो, ‘सही बात है, अगर मेरे साथ यह वंश खत्म हो गया, तो क्या मैं अपने पूर्वजों को निराश नहीं कर दूँगा?’ तो, शादी न करना गलत है, और शादी करने के बाद बच्चे न होना भी गलत है; मगर यह भी काफी नहीं है कि सिर्फ एक बेटी हो, एक बेटा भी जरूर होना चाहिए। कुछ लोगों का पहले बेटा होता है, मगर उनके माता-पिता कहते हैं, ‘एक काफी नहीं है। अगर कुछ हो गया तो? एक और हो ताकि वे एक-दूसरे का साथ दे सकें।’ अपने बच्चों के विषय में माता-पिता का कहा कानून होता है, और वे बेहद अविवेकी हो सकते हैं, वे सबसे टेढ़े तर्क देने में सक्षम होते हैं—उनके बच्चे समझ नहीं पाते कि इनसे कैसे निपटें। माता-पिता दखल देते हैं और अपने बच्चों के जीवन, कार्य, शादी और विभिन्न चीजों के प्रति उनके रवैयों की आलोचना करते हैं। बच्चे बस अपना गुस्सा पी सकते हैं। वे अपने माता-पिता से छिप नहीं सकते, या उन्हें झटक नहीं सकते। वे अपने ही माता-पिता को डाँट नहीं सकते, शिक्षित नहीं कर सकते—तो वे क्या कर सकते हैं? वे उसे सहते हैं, जितना हो सके उनसे उतना कम मिलने की कोशिश करते हैं, और मिलना ही पड़े तो इन मसलों को उठाने से बचते हैं। और अगर ये मामले उठे भी, तो वे उन्हें फौरन काटकर कहीं जाकर छिप जाते हैं। मगर ऐसे भी कुछ लोग हैं जो अपने माता-पिता की अपेक्षाओं को पूरा करने और उन्हें निराश न करने के लिए, अपने माता-पिता की माँगें पूरी करने को राजी हो जाते हैं। हो सकता है तुम डेटिंग, शादी, और बच्चे होने की दिशा में बेमन से आगे बढ़ जाओ। लेकिन एक बच्चा होना काफी नहीं है; तुम्हारे कई बच्चे होने चाहिए। तुम यह अपने माता-पिता की माँगें पूरी करने और उन्हें खुश और प्रफुल्लित करने के लिए करते हो। चाहे तुम अपने माता-पिता की कामनाएँ पूरी कर सको या नहीं, उनकी माँगें किसी भी बच्चे को परेशान करने वाली ही होंगी। तुम्हारे माता-पिता कानून के खिलाफ कुछ नहीं कर रहे हैं, और तुम उनकी आलोचना नहीं कर सकते, इस बारे में किसी दूसरे से बात नहीं कर सकते, या उनसे तर्क-वितर्क नहीं कर सकते। तुम्हारे यूँ सोच-विचार करने से यह मामला तुम्हारे लिए बोझ बन जाता है। तुम्हें हमेशा लगता है कि अगर तुम शादी और बच्चों को लेकर अपने माता-पिता की माँगें पूरी नहीं कर सकते, तो तुम एक साफ जमीर के साथ अपने माता-पिता और पूर्वजों का सामना नहीं कर पाओगे। अगर तुम अपने माता-पिता की माँगें पूरी नहीं करते—यानी तुम किसी के साथ घूमते-फिरते नहीं, शादी नहीं करते, और तुम्हारे बच्चे नहीं हुए हैं, और उनके कहे अनुसार तुमने परिवार का वंश जारी नहीं रखा है—तो तुम अपने भीतर एक दबाव महसूस करोगे। तुम्हें थोड़ा आराम तभी मिलेगा अगर तुम्हारे माता-पिता कहें कि वे इन मामलों में दखल नहीं देंगे, और तुम्हें चीजें जैसी भी हों उन्हें अपनाने की आजादी देंगे। हालाँकि अगर तुम्हारे विस्तारित संबंधियों, दोस्तों, सहपाठियों, सहयोगियों और बाकी सबसे आने वाली सामाजिक प्रतिक्रिया तुम्हारी निंदा करने और तुम्हारी पीठ पीछे बातें बनाने का हो, तो यह भी तुम्हारे लिए एक बोझ होगा। जब तुम 25 के हो और अविवाहित हो, तो तुम नहीं सोचते कि इससे कोई फर्क पड़ता है, लेकिन 30 के होने पर, तुम्हें लगने लगता है कि यह उतनी अच्छी बात नहीं है, इसलिए तुम इन रिश्तेदारों और परिवार के सदस्यों से बचते हो और यह विषय नहीं उठाते। और अगर 35 की उम्र में भी तुम अविवाहित रहो, तो लोग कहेंगे, ‘तुमने शादी क्यों नहीं की? क्या तुममें कोई खोट है? तुम अजीब किस्म के इंसान हो, है कि नहीं?’ अगर तुम शादीशुदा हो मगर बच्चे नहीं चाहते, तो वे कहेंगे, ‘शादी करने के बाद तुम्हारे बच्चे क्यों नहीं हैं? दूसरे लोग शादी करते हैं, उनकी एक बेटी और फिर एक बेटा होता है या एक बेटा और फिर एक बेटी होती है। तुम्हें बच्चे क्यों नहीं चाहिए? आखिर माजरा क्या है? क्या तुम्हारे भीतर मानवीय भावनाएँ नहीं हैं? क्या तुम एक सामान्य व्यक्ति हो भी?’ ये बातें माता-पिता कहें या समाज, अलग-अलग माहौल और पृष्ठभूमि में ये मसले तुम्हारे लिए बोझ बन जाएँगे। तुम्हें लगता है तुम गलत हो, खास तौर से अपनी इस उम्र में। मिसाल के तौर पर, अगर तुम तीस और पचास के बीच हो, और अभी भी शादी नहीं की है, तो तुम लोगों से मिलने की हिम्मत नहीं करोगे। वे कहते हैं, ‘उस महिला ने अपनी पूरी जिंदगी शादी नहीं की है, वह एक अधेड़ अविवाहिता है, किसी को वह नहीं चाहिए, कोई उससे शादी नहीं करेगा।’ ‘वह आदमी, उसकी पूरी जिंदगी उसकी कोई पत्नी नहीं रही।’ ‘उन लोगों ने शादी क्यों नहीं की?’ ‘किसे पता, शायद उनके साथ कोई गड़बड़ है।’ तुम सोच-विचार करते हो, ‘मेरे साथ कोई गड़बड़ नहीं है। तो फिर मैंने शादी क्यों नहीं की? मैंने अपने माता-पिता की नहीं सुनी, और मैं उन्हें निराश कर रहा हूँ।’ लोग कहते हैं, ‘वह आदमी शादीशुदा नहीं है, वह लड़की शादीशुदा नहीं है। देखो, उनके माता-पिता अब कितने दयनीय हैं। दूसरे माता-पिता के नाती-पोते हैं, और पड़नाती और पड़पोते भी हैं, मगर ये अभी भी एकल हैं। उनके पूर्वजों ने जरूर कोई भयानक काम किया होगा, है ना? क्या यह परिवार को बिना वंशज के छोड़ देना नहीं है? वंश जारी रखने के लिए उनके कोई वंशज नहीं होंगे। उस परिवार के साथ क्या माजरा है?’ तुम्हारा मौजूदा रवैया चाहे जितना जिद्दी हो, अगर तुम एक नश्वर साधारण इंसान हो, और तुम्हें इस बात को समझने के लिए पर्याप्त सत्य प्राप्त न हो, तो देर-सवेर, तुम इससे परेशान और विचलित हो जाओगे” (वचन, खंड 6, सत्य के अनुसरण के बारे में, सत्य का अनुसरण कैसे करें (16))। परमेश्वर के वचन ने मेरी सटीक मनोदशा उजागर कर दी। मैं जानता था कि शादी करना बड़ी उलझन है और इससे सत्य का अनुसरण करने या अपना कर्तव्य निभाने में कोई लाभ नहीं होगा, इसलिए मैं शादी नहीं करना चाहता था। लेकिन जब मैं तीस साल का हुआ और न मेरी शादी हुई थी न ही बच्चे थे तो मेरे रिश्तेदारों और मित्रों ने मेरा मजाक उड़ाया और मेरी आलोचना की। न तो मुझे और न ही मेरे माता-पिता को लगा कि हम अपना सिर ऊँचा रख सकते हैं। इसका नतीजा यह हुआ कि मेरे माता-पिता ने बार-बार मुझसे शादी करने का आग्रह किया ताकि परिवार की वंशावली न टूटे। उन्होंने सक्रियता से मेरे लिए संभावित जीवनसाथियों से परिचय भी कराया। यह सब “तीन संतानोचित दोषों में से कोई वारिस न होना सबसे बुरा है” और “जब पुरुष वयस्क हो जाएँ तो उन्हें शादी कर लेनी चाहिए; जब महिलाएँ वयस्क हो जाएँ तो उन्हें शादी कर लेनी चाहिए” की पारंपरिक धारणाओं से बंधे होने का नतीजा था। हमने शैतान द्वारा हमारे अंदर डाले गए इन भ्रामक विचारों को अपने आचरण और कार्यकलापों को निर्देशित करने वाले सिद्धांतों के रूप में माना था। हमारा मानना था कि माता-पिता को अपने बच्चों की शादी और करियर बनाने की चिंता करनी चाहिए ताकि परिवार की वंशावली आगे बढ़ाने के लिए बच्चे हों, जबकि बच्चों को इसके लिए तैयार रहना चाहिए और भरपूर वंशज सुनिश्चित करने के लिए स्वयं बच्चे पैदा करने चाहिए, ताकि उनके माता-पिता बच्चों और नाती-पोतों से भरे घर का आनंद ले सकें। अगर बच्चे ऐसा नहीं करते तो यह बहुत ही विद्रोही और गैर-संतानोचित होता। मैं अपने माता-पिता की उम्मीदों पर खरा नहीं उतर पाया, मेरे कारण उन्हें चिंता और दुख हुआ और उनका नाम खराब हुआ। मुझे लगा कि एक बेटे के रूप में मैं बहुत स्वार्थी और गैर-संतानोचित था। मैं रिश्तेदारों और दोस्तों की निंदा सहन नहीं कर सका और अपने माता-पिता के प्रति अपना कर्ज चुकाने के लिए शादी करने के बारे में सोचने लगा। लेकिन मैं सत्य का अनुसरण करने और अपना कर्तव्य निभाने के लिए अपनी अनुकूल परिस्थितियों को गँवाना नहीं चाहता था। नतीजतन मैं ठीक से खा या सो नहीं पाता था और तनाव में जीता था। परमेश्वर ने लोगों को यह तय करने का अधिकार दिया है कि वे संतान पैदा करें या नहीं और लोग जो भी चुनते हैं, वह उचित है। लेकिन शैतान पारंपरिक धारणाओं जैसे कि “तीन संतानोचित दोषों में से कोई वारिस न होना सबसे बुरा है,” और “जब पुरुष वयस्क हो जाएँ तो उन्हें शादी कर लेनी चाहिए; जब महिलाएँ वयस्क हो जाएँ तो उन्हें शादी कर लेनी चाहिए” का इस्तेमाल लोगों को बाध्य करने के लिए करता है, ताकि किसी व्यक्ति में मानवता है या नहीं और वह संतानोचित है या नहीं, इसका मूल्यांकन उसकी वैवाहिक स्थिति और उसके बच्चे हैं या नहीं, के आधार पर किया जाता है, न कि उसके चरित्र के आधार पर और परमेश्वर के वचनों के आधार पर तो कतई नहीं। इस तरह न सिर्फ लोग किसी का निष्पक्ष मूल्यांकन करने में असमर्थ होंगे, बल्कि हर कोई दूसरों द्वारा निंदा और तिरस्कार के डर से शादी करने और परिवार की वंशावली आगे बढ़ाने के लिए जीने को मजबूर हो जाएगा। सच में शादी न करने का मतलब अपने माता-पिता के प्रति गैर-संतानोचित होना नहीं है। कुछ लोग गंभीर रिश्तों पर विचार नहीं करना चाहते क्योंकि वे अपने करियर में व्यस्त होते हैं। कुछ लोग जीवन के दबाव के कारण शादी नहीं करते हैं। मैंने शादी न करने का फैसला किया ताकि मैं सृजित प्राणी के कर्तव्य अच्छी तरह से कर सकूँ। यह मेरी स्वतंत्रता और सबसे सही विकल्प है। लेकिन मेरे पास सत्य नहीं था और मैं चीजों की असलियत नहीं देख पाता था, इसलिए मैं पारंपरिक धारणाओं से बंधा हुआ था और मुक्ति नहीं पा सका। मैं सिर्फ अपने परिवार के दबाव और सामाजिक राय की निंदा को असहाय रूप से सहन कर सकता था। मैं और मेरे पिता कई साल से परमेश्वर में विश्वास रखते थे, फिर भी हम इन भ्रामक दृष्टिकोणों पर भरोसा करके चीजों को देखते थे और अभी भी इन पारंपरिक धारणाओं से बंधे और जकड़े हुए थे। हम वाकई बहुत मूर्ख थे!

एक दिन मैंने परमेश्वर के ये वचन पढ़े : “वंश टूट भी गया तो क्या हो जाएगा? क्या यह सिर्फ देह के कुलनामों का मामला नहीं है? आत्माओं का एक-दूसरे से कोई रिश्ता नहीं होता; उनके बीच कहने जैसी कोई विरासत या निरंतरता नहीं होती। मानवजाति का एक पूर्वज है; सभी लोग उसी पूर्वज के वंशज हैं, इसलिए मानव वंश की समाप्ति का कोई प्रश्न ही नहीं है। वंश चलाना तुम्हारी जिम्मेदारी नहीं है। जीवन में सही पथ पर चलना, स्वतंत्र और आजाद जीवन जीना, और सच्चा सृजित प्राणी बनना ही वे बातें हैं जिनका लोगों को अनुसरण करना चाहिए। मानवजाति को आगे बढ़ाने वाली एक मशीन बनना वह बोझ नहीं है जो तुम्हें ढोना चाहिए। किसी परिवार की खातिर प्रजनन कर वंश को जारी रखना भी तुम्हारी जिम्मेदारी नहीं है। परमेश्वर ने तुम्हें यह जिम्मेदारी नहीं दी है। जिसे भी संतानें पैदा करनी हों, कर सकता है; जो भी अपना वंश जारी रखना चाहे, रख सकता है; जो भी यह जिम्मेदारी उठाना चाहे, उठा सकता है; इसका तुमसे कोई लेना-देना नहीं है। अगर तुम यह जिम्मेदारी उठाने को तैयार नहीं हो, और यह दायित्व पूरा करने की इच्छा नहीं रखते, तो ठीक है, यह तुम्हारा अधिकार है। क्या यह उपयुक्त नहीं है? (हाँ।)” (वचन, खंड 6, सत्य के अनुसरण के बारे में, सत्य का अनुसरण कैसे करें (16))। परमेश्वर के वचनों ने मेरे हृदय में बड़ी स्पष्टता और प्रबुद्धता लाई, मानो कोई भारी बोझ उतर गया हो। मैं समझ गया कि लोगों पर परिवार की वंशावली आगे बढ़ाने की कोई जिम्मेदारी नहीं है। शुरुआत में परमेश्वर ने आदम और हव्वा को बनाया, जो मानवजाति के पूर्वज थे, निरंतर प्रजनन के माध्यम से मानवजाति ने कुलों और परिवारों का सृजन किया, लेकिन एक व्यक्ति की आत्मा किसी एक कुल या परिवार से विशेष रूप से संबंधित नहीं होती है। परमेश्वर संप्रभु है और वह व्यवस्था करता है कि कौन किस परिवार में जाएगा। इस जीवन में तुम ली परिवार में पैदा हो सकते हो; अगले जीवन में तुम झाओ परिवार में पैदा हो सकते हो और उसके बाद के जीवन में परमेश्वर तुम्हारे लिए विदेश में जन्म लेने की व्यवस्था कर सकता है। उपनाम किसी व्यक्ति का पहचान-चिह्न होता है और कोई फर्क नहीं पड़ता कि किसी व्यक्ति का उपनाम क्या है, अंतिम विश्लेषण में हम सभी सृजित मानवता हैं और हमारे जीवन का स्रोत परमेश्वर है। पहले मैंने इस मामले को स्पष्टता से नहीं देखा था। मैंने हमेशा यह माना था कि चूँकि मेरे परिवार की तीन पीढ़ियाँ सिर्फ बेटों के माध्यम से आगे बढ़ी हैं तो अगर मैं अपनी पीढ़ी में शादी नहीं करता हूँ और बच्चे पैदा नहीं करता हूँ तो मैं परिवार की वंशावली खत्म कर दूँगा और अपने माता-पिता और पूर्वजों को निराश करूँगा। नतीजतन मैंने अपने दिल में खुद को दोषी ठहराया। परमेश्वर के वचनों ने मुझे समझाया कि लोगों की आत्माओं का एक-दूसरे से कोई संबंध नहीं है। अगर मैं शादी नहीं करना या बच्चे पैदा नहीं करना चाहता तो इसका इस बात पर कोई प्रभाव नहीं पड़ता कि मैं संतानोचित हूँ या नहीं। मैं और मेरे माता-पिता अपने-अपने मिशन के साथ इस दुनिया में आए हैं। परमेश्वर ने कर्तव्य करने के लिए परमेश्वर के घर आने की अनुमति देकर मुझ पर अनुग्रह किया और मैंने अपने कर्तव्य पर ध्यान केंद्रित करने के लिए सांसारिक उलझनों को छोड़ना चुना। यह सही मार्ग पर चलना और उचित कर्तव्यों का पालन करना है। यह परमेश्वर द्वारा अनुमोदित है।

बाद में मैंने परमेश्वर के और वचन पढ़े : “जहाँ तक शादी की बात है, आओ पहले इस तथ्य को किनारे रख दें कि शादी परमेश्वर द्वारा नियत होती है। इस मामले के प्रति परमेश्वर का रवैया लोगों को खुद चुनने का अधिकार देने का है। तुम चुन सकते हो कि तुम्हें एकल रहना है या शादी करनी है; तुम एक दंपत्ति के रूप में जी सकते हो, या एक भरा-पूरा परिवार बना सकते हो। यह तुम्हारी आजादी है। ये चुनने का तुम्हारा आधार चाहे जो हो, या तुम जो भी उद्देश्य या परिणाम पाना चाहते हो, संक्षेप में कहें, तो यह अधिकार तुम्हें परमेश्वर ने दिया है; चुनने का अधिकार तुम्हारे पास है। ... हालाँकि परमेश्वर ने तुम्हें ऐसा अधिकार दिया है, पर इस अधिकार का प्रयोग करते समय तुम्हें सावधानी से विचार करना होगा कि तुम क्या चुनने वाले हो, और इस चयन के क्या नतीजे हो सकते हैं। नतीजे चाहे जो भी हों, तुम्हें दूसरों को दोष नहीं देना चाहिए, न ही परमेश्वर को। तुम्हें अपने चयन के नतीजों की जिम्मेदारी खुद उठानी चाहिए। ... एक ओर, शादी को चुनने का यह मतलब नहीं है कि तुमने इस तरह अपने माता-पिता की दयालुता का कर्ज चुका दिया है या अपना संतानोचित कर्तव्य निभा दिया है; बेशक एकल रहना चुनने का यह अर्थ भी नहीं है कि तुम अपने माता-पिता की अवज्ञा कर रहे हो। दूसरी ओर, शादी करने या कई बच्चे होने को चुनना परमेश्वर के प्रति विद्रोह करना नहीं है। इसके लिए तुम्हारी निंदा नहीं की जाएगी। न ही एकल रहने के चुनाव के कारण अंततः परमेश्वर तुम्हें उद्धार दे देगा। संक्षेप में कहें, तो चाहे तुम एकल हो या शादीशुदा, या तुम्हारे कई बच्चे हों, परमेश्वर इन घटकों के आधार पर यह निर्धारित नहीं करेगा कि आखिरकार तुम बचाए जाओगे या नहीं। परमेश्वर तुम्हारी वैवाहिक पृष्ठभूमि या वैवाहिक स्थिति पर ध्यान नहीं देता; वह सिर्फ इस बात पर गौर करता है कि क्या तुम सत्य का अनुसरण करते हो, अपने कर्तव्य निभाने के प्रति तुम्हारा रवैया क्या है, तुमने कितना सत्य स्वीकार कर उसके प्रति समर्पण किया है, और क्या तुम सत्य सिद्धांतों के अनुसार कार्य करते हो। आखिरकार, परमेश्वर भी यह निर्धारित करने के लिए कि तुम बचाए जाओगे या नहीं, तुम्हारे जीवन पथ, तुम्हारे जीने के सिद्धांतों और तुम्हारे द्वारा चुने गए जीवित रहने के नियमों की जाँच करने के लिए तुम्हारी वैवाहिक स्थिति को किनारे रख देगा। बेशक, हमें एक तथ्य का जिक्र जरूर करना चाहिए। जिन्होंने शादी नहीं की है या शादी छोड़ दी है, उन्हीं की तरह एकल या तलाकशुदा लोगों के हित में एक बात है, और वह यह है कि विवाह-तंत्र में किसी व्यक्ति या चीज के प्रति उन्हें जिम्मेदार होने की जरूरत नहीं है। उन्हें इन जिम्मेदारियों और दायित्वों का बोझ उठाने की जरूरत नहीं है, इसलिए वे अपेक्षाकृत ज्यादा स्वतंत्र होते हैं। समय के मामले में उन्हें ज्यादा आजादी होती है, उनमें अधिक जोश होता है, और कुछ हद तक ज्यादा व्यक्तिगत स्वतंत्रता होती है। मिसाल के तौर पर, बतौर एक वयस्क, जब तुम अपने कर्तव्य निभाने बाहर जाते हो, तो कोई तुम्हें प्रतिबंधित नहीं कर सकता—तुम्हारे माता-पिता को भी यह अधिकार नहीं है। तुम खुद परमेश्वर से प्रार्थना करोगे, वह तुम्हारे लिए व्यवस्थाएँ करेगा, और तुम अपना सामान बाँध कर जा सकोगे। लेकिन अगर तुम शादीशुदा हो और तुम्हारा एक परिवार है, तो तुम उतने आजाद नहीं होगे। तुम्हें उनके प्रति जिम्मेदार होना होगा। सबसे पहले, जीवन स्थितियों और रुपये-पैसों के मामले में, तुम्हें कम-से-कम उन्हें खाना-कपड़ा मुहैया करना होगा, और जब तुम्हारे बच्चे छोटे हों, तो तुम्हें उन्हें स्कूल लाना-ले जाना होगा। तुम्हें ये जिम्मेदारियाँ संभालनी होंगी। इन स्थितियों में, विवाहित लोग आजाद नहीं होते हैं, क्योंकि उन्हें सामाजिक और पारिवारिक दायित्व पूरे करने होते हैं। जो अविवाहित हैं और जिनके कोई बच्चे नहीं हैं, उनके लिए यह अधिक सरल होता है। परमेश्वर के घर में अपने कर्तव्य निभाते समय वे भूखे नहीं रहेंगे या उन्हें ठंड नहीं लगेगी; उनके पास खाना और आसरा दोनों होंगे। उन्हें पारिवारिक जीवन की जरूरतों की खातिर काम करने और पैसे कमाने के लिए भाग-दौड़ नहीं करनी पड़ती। यही अंतर है। अंत में, जब शादी का मामला आता है, तो बात वही रहती है : तुम्हें कोई बोझ नहीं उठाने चाहिए। चाहे तुम्हारे माता-पिता की अपेक्षाएँ हों, समाज के पारंपरिक नजरिये हों, या तुम्हारी अपनी अंधाधुंध आकांक्षाएँ, तुम्हें कोई बोझ नहीं उठाने चाहिए” (वचन, खंड 6, सत्य के अनुसरण के बारे में, सत्य का अनुसरण कैसे करें (16))। परमेश्वर के वचनों से मुझे समझ आया कि लोगों को शादी करने या न करने के अपने चुनाव में कोई बोझ नहीं उठाना चाहिए। परमेश्वर ने हमें स्वतंत्र रूप से चुनने का अधिकार दिया है। अगर मैं शादी करता हूँ तो परमेश्वर मुझे दोषी नहीं ठहराएगा, न ही वह यह निर्धारित करेगा कि मुझे सिर्फ इसलिए बचाया जा सकता है क्योंकि मैंने शादी नहीं करना चुना है। परमेश्वर लोगों की वैवाहिक स्थिति के आधार पर उनके परिणामों का निर्धारण नहीं करता है। वह देखता है कि क्या लोगों ने परमेश्वर में अपने विश्वास में सत्य में प्रवेश किया है और क्या उन्होंने अपने कर्तव्य अच्छी तरह से किए हैं। सत्य की खोज में सभी समान हैं। असल में मुझे यह भी एहसास हुआ कि अविवाहित रहने से भाई-बहनों को सत्य का अनुसरण करने और अपने कर्तव्य करने में कुछ लाभ मिलते हैं। परिवार की उलझनों के बिना उनके पास अपने कर्तव्य करने और परमेश्वर के वचनों पर विचार करने के लिए अधिक समय और ऊर्जा होती है। यह लोगों के लिए सत्य में प्रवेश करने के लिए लाभदायक है। जब मैंने देखा कि दुनिया भर में परमेश्वर में कई नए विश्वासियों ने परमेश्वर की गवाही देने के लिए सुसमाचार का प्रचार करना शुरू कर दिया है तो मैंने परमेश्वर ने जो कहा है उस पर विचार किया : “बड़े लाल अजगर के उत्तरोत्तर ढहने का सबूत परमेश्वर के लोगों की निरंतर परिपक्वता में देखा जा सकता है; मनुष्य इसे स्पष्ट रूप से देख सकता है। परमेश्वर के लोगों की परिपक्वता दुश्मन की मृत्यु का संकेत है” (वचन, खंड 1, परमेश्वर का प्रकटन और कार्य, “संपूर्ण ब्रह्मांड के लिए परमेश्वर के वचनों” के रहस्यों की व्याख्या, अध्याय 10)। परमेश्वर का कार्य लगभग समाप्त होने को है और अब आपदाएँ और भी गंभीर होती जा रही हैं। अगर हम अभी अपने कर्तव्यों में अधिक समय और ऊर्जा नहीं लगाते हैं तो बाद में सत्य का उचित तरीके से अनुसरण करने या अपने कर्तव्य करने का अवसर नहीं मिलेगा, भले ही हम ऐसा करना चाहें। अब दुनिया भर के भाई-बहन सक्रियता से अपने कर्तव्य कर रहे हैं और परमेश्वर के कार्य का प्रसार कर रहे और उसकी गवाही दे रहे हैं। ये अच्छे कर्म हैं, जिन्हें परमेश्वर याद रखता है। आज मैंने शादी न करने का चुनाव किया है। मुझे अपना कर्तव्य ठीक से निभाना है, अपने भ्रष्ट स्वभाव दूर करने के लिए नियमित रूप से परमेश्वर के वचनों पर विचार करना है और सत्य का अनुसरण करने के लिए अपने समय का उपयोग करना है। सिर्फ तभी जब मैं परमेश्वर की गवाही दे सकूँ और अपना कर्तव्य अच्छी तरह से कर सकूँ, यह जीवन व्यर्थ नहीं जाएगा। यह समझने के बाद मैंने परमेश्वर से प्रार्थना की, “प्रिय परमेश्वर, मैंने शादी नहीं करने और अपने सारे समय का उपयोग अपनी स्वतंत्र इच्छा से अपने कर्तव्य करने में लगाने का चुनाव किया है। सत्य का अनुसरण करने के मार्ग पर चलने और अपने भ्रष्ट स्वभाव सुलझाने के लिए परमेश्वर के वचनों का अभ्यास और अनुभव करने में तुम मेरा मार्गदर्शन करो।”

बाद में मैंने परमेश्वर के और भी वचन पढ़े : “अपने माता-पिता से पेश आने में पहले तुम्हें तर्कसंगत रूप से इस रक्त संबंध से बाहर निकलना चाहिए और तुम जो सत्य पहले ही स्वीकार और समझ चुके हो उसका प्रयोग कर अपने माता-पिता का भेद पहचानना चाहिए। अपने माता-पिता का भेद इस आधार पर पहचानो कि कार्य और आचरण करने के बारे में उनके विचार, दृष्टिकोण और प्रयोजन क्या हैं और कार्य और आचरण करने के बारे में उनके सिद्धांत और तौर-तरीके क्या हैं, जिससे यह पुष्टि हो जाएगी कि वे भी शैतान द्वारा भ्रष्ट किए हुए लोग हैं। सत्य के परिप्रेक्ष्य से अपने माता-पिता को देखो और उनका भेद पहचानो, न कि उन्हें हमेशा ऊँचा, निस्वार्थ और तुम्हारे प्रति दयालु समझो; अगर तुम उन्हें इस तरह देखोगे, तो कभी पता नहीं लगा पाओगे कि उनकी समस्याएँ क्या हैं। अपने माता-पिता को अपने पारिवारिक रिश्तों या पुत्र-पुत्री की भूमिका के परिप्रेक्ष्य से मत देखो। इस घेरे से बाहर कदम रखो और देखो कि वे दुनिया, सत्य, लोगों, घटनाओं और चीजों से कैसे निपटते हैं। साथ ही, और ज्यादा विशिष्ट रूप से, लोगों और चीजों को देखने और अपना आचरण और कार्य करने के बारे में उन विचारों और सोच पर गौर करो जिनकी शिक्षा का प्रभाव तुम्हारे माता-पिता ने तुममें डाला है—तुम्हें इसी तरीके से उन्हें मानना और उनका भेद पहचानना चाहिए। इस प्रकार, उनके मानवीय गुण और शैतान द्वारा उनके भ्रष्ट होने की सच्चाई थोड़ा-थोड़ा कर स्पष्ट हो जाएगी। वे किस प्रकार के लोग हैं? अगर वे विश्वासी नहीं हैं, तो परमेश्वर में विश्वास रखने वाले लोगों के प्रति उनका रवैया क्या है? अगर वे विश्वासी हैं तो सत्य के प्रति उनका रवैया क्या है? क्या वे ऐसे लोग हैं जो सत्य का अनुसरण करते हैं? क्या वे सत्य से प्रेम करते हैं? क्या उन्हें सकारात्मक चीजें पसंद हैं? जीवन और दुनिया के बारे में उनका नजरिया क्या है? वगैरह-वगैरह। अगर इन चीजों के आधार पर तुम अपने माता-पिता को जान सको, तो तुम्हारे मन में स्पष्टता होगी। एक बार ये विषय स्पष्ट होने पर, तुम्हारे मन में बसी अपने माता-पिता की ऊँची, शिष्ट और अडिग हैसियत बदल जाएगी। इसके बदलने पर तुम्हारे माता-पिता द्वारा दिखाया गया मातृ और पितृ प्रेम—साथ ही उनकी विशेष बातें और कार्य तथा उनके बारे में तुम्हारे मन में बसी वे ऊँची छवियाँ—उनकी छाप अब तुम्हारे मन में उतनी गहरी नहीं होगी। तुम्हारे बिना जाने तुम्हारे प्रति तुम्हारे माता-पिता के प्रेम की निस्वार्थता और महानता और साथ ही तुम्हारी देखभाल और रक्षा के प्रति उनके समर्पण और तुम्हारे प्रति अनुराग का तुम्हारे मन में महत्वपूर्ण स्थान नहीं रह जाएगा” (वचन, खंड 6, सत्य के अनुसरण के बारे में, सत्य का अनुसरण कैसे करें (13))। परमेश्वर के वचनों ने मुझमें जागृति उत्पन्न कर दी। मुझे याद आया कि कैसे मेरे माता-पिता बार-बार मुझसे शादी करने के लिए कहते थे। सतह पर मेरे माता-पिता मेरे बारे में सोच रहे थे और चिंतित थे कि मैं अकेला रहूँगा, लेकिन सार में वे पारंपरिक धारणाओं पर निर्भर होकर जी रहे थे, जिसके कारण मैं देह के पारिवारिक जीवन में फँस जाता और सत्य का अनुसरण करने के लिए अनुकूल परिस्थितियाँ गँवा देता। यह शैतान की बाधाओं से उत्पन्न होता है। पहले मैं हमेशा चीजों को देह और पारिवारिक स्नेह के नजरिए से देखता था; मैं सत्य के अनुसार चीजों का भेद नहीं पहचानता था। मैं हमेशा सोचता था कि मेरे माता-पिता मुझे शादी करने के लिए कह रहे हैं क्योंकि उन्हें लगता है कि यह मेरे लिए अच्छा होगा और उनकी बात अस्वीकार करने के लिए मुझे अपराध बोध हुआ। अगर परमेश्वर के वचनों ने बार-बार मेरा मार्गदर्शन नहीं किया होता तो मैं इन पारंपरिक सांस्कृतिक मूल्यों का भेद बिल्कुल भी नहीं पहचान पाता। अब मुझे परमेश्वर में विश्वास रखने और अपना मार्ग चुनने के मामले में परमेश्वर के वचनों का पालन करना था। मैं अपने माता-पिता से प्रभावित नहीं हो सकता। अगर वे जो कहते हैं वह परमेश्वर के वचनों के अनुसार है तो मैं उसका पालन कर सकता हूँ; लेकिन अगर वह सत्य के विपरीत है और मेरे जीवन के लिए लाभदायक नहीं है तो मुझे उसे नकार देना चाहिए। जब मैंने यह समझ लिया तो मेरे दिल में शादी न करने का फैसला करने पर कोई दबाव महसूस नहीं हुआ।

उसके बाद मुझे अपने पिता के साथ अपनी अनुभवजन्य समझ के बारे में संगति करने के लिए पत्र लिखने का समय मिला, ताकि वे भी परमेश्वर के वचनों से सत्य समझ सकें और पारंपरिक धारणाओं के नुकसान को पीछे छोड़ सकें। बाद में मेरे पिता ने जवाब में एक पत्र लिखा, “तुम्हारा अनुभव बहुत अच्छा लिखा गया है। उस समय मैं पारंपरिक विचारों के कारण तुमसे एक साथी खोजने के लिए कहना चाहता था। तुम्हारा पत्र पढ़ने के बाद मैं वाकई तुम्हारी पसंद की प्रशंसा करता हूँ। मेरे लिए तुम्हारे द्वारा खोजे गए परमेश्वर के वचन पढ़ने के बाद मैं भी इस दृष्टिकोण को बदलने में सक्षम हूँ। अतीत में मैंने दैहिक स्नेह पर भरोसा करके तुम्हें परेशान किया था, लेकिन अब मैं समझता हूँ कि तुम अपना सारा समय अपने कर्तव्य करने में लगाने के लिए शादी नहीं करना चाहते हो, जो सबसे सार्थक बात है!” अपने पिता का उत्तर देखकर मैं बहुत संतुष्ट हुआ। परमेश्वर के वचन सत्य हैं। उन्होंने हमारे गलत विचारों और दृष्टिकोणों को बदल दिया। उन्होंने हमें पारंपरिक धारणाओं की बाधाओं से मुक्त किया ताकि हम स्वतंत्रता और मुक्ति में अपने कर्तव्य कर सकें। मैंने परमेश्वर के उद्धार और परमेश्वर के प्रेम का स्पष्ट अनुभव किया। सर्वशक्तिमान परमेश्वर का धन्यवाद और स्तुति हो!


48. मेरा अंतर्मुखी व्यक्तित्व अब मुझे नकारात्मक नहीं बनाता

सोंग युआन, चीन

मैं बचपन से ही अंतर्मुखी रही हूँ, स्कूल में मैं अपनी कक्षा के सभी सहपाठियों को पहचानती भी नहीं थी। मेरे ज्यादा दोस्त नहीं थे और मैं दूसरों से ज्यादा मेलजोल नहीं रखना चाहती थी, क्योंकि मुझे लगता था कि बात करने के लिए कुछ है ही नहीं। धीरे-धीरे, मैं अजनबियों से बात करने में बहुत डरने लगी, जब बहुत सारे लोग होते थे, तो मैं बहुत घबरा जाती थी और बोलना तो बिल्कुल नहीं चाहती थी, क्योंकि मुझे डर था कि अगर मैंने कुछ गलत कहा तो दूसरों के सामने शर्मिंदा हो जाऊँगी।

जब मैं हाई स्कूल में थी, तो मैंने और मेरे परिवार ने सर्वशक्तिमान परमेश्वर का अंत के दिनों का कार्य स्वीकारा। बाद में, मैंने कलीसिया में ग्राफिक डिजाइन का प्रशिक्षण लिया, यह एक ऐसा कर्तव्य था जिसमें ज्यादातर समय कंप्यूटर के सामने बैठना होता था। ज्यादा से ज्यादा, मैं सभाओं के दौरान अपनी दशा के बारे में थोड़ी बात कर लेती थी, लेकिन मुझे दूसरों से बहुत ज्यादा बातचीत करने की जरूरत नहीं थी, इसलिए मैं अपने अंतर्मुखी व्यक्तित्व से ज्यादा बाधित नहीं होती थी। 2022 में, मैंने सिंचन का कर्तव्य सँभाला। शुरुआत में, बहन जियायिन और मैं एक साथ नवागंतुकों के साथ सभा करती थीं। जियायिन बिल्कुल भी शर्मीली नहीं थी। इसके विपरीत, वह नवागंतुकों के साथ बातचीत करने में बहुत अच्छी थी और बातचीत के दौरान, वह नवागंतुकों की दशाओं और मसलों को समझ लेती थी, फिर वह उनके साथ संगति करने के लिए परमेश्वर के वचनों के प्रासंगिक अंश ढूँढ़ लेती थी। नवागंतुक उसे सच में बहुत पसंद करते थे और उसके साथ बातचीत करने को तैयार रहते थे। हर बार जब मैं यह देखती, तो मुझे सच में बहुत ईर्ष्या होती थी। काश मैं भी उसकी तरह बहिर्मुखी होती और लोगों से इतनी आसानी से बात कर पाती। मेरे लिए यह इतना मुश्किल काम था और मैं सोचती थी कि बहन यह इतनी आसानी से कैसे कर लेती थी। मैं किनारे से उन्हें उत्साह से बातें करते हुए देखती, मुझे हमेशा लगता कि मैं उनमें घुल-मिल नहीं पाती थी और इससे मुझे दुख होता था। कभी-कभी, जियायिन मुझसे भी बोलने को कहती थी। नवागंतुकों के सवालों पर मैं थोड़ी संगति कर सकती थी, लेकिन जैसे ही मैं बोलती, मैं हकलाने लगती और अपनी बातें दोहराती रहती थी। मैं जो कहना चाहती थी, उसे कभी भी अच्छी तरह से व्यक्त नहीं कर पाती थी। मुझे लगा कि मेरी काबिलियत इतनी खराब है कि मैं ठीक से बोल भी नहीं सकती, मैं सोचने लगी कि अगर बहन ने नवागंतुकों को मुझे सौंप दिया तो मैं उनसे क्या कहूँगी। अकेले नवागंतुकों के साथ सभा करने के ख्याल से ही मैं घबरा जाती थी, क्योंकि मुझे डर था कि अगर मैं ठीक से नहीं बोली, तो नवागंतुक मुझे नापसंद करेंगे और फिर सभा नहीं करना चाहेंगे। मुझे और भी डर था कि बातचीत की समस्याओं के कारण मैं अपना कर्तव्य ठीक से पूरा नहीं कर पाऊँगी। यह देखते हुए कि नवागंतुकों को सींचने और सुसमाचार का प्रचार करने के लिए लोगों से बातचीत करने की जरूरत होती है और मुझमें इसी कौशल की कमी थी, मुझे लगा कि अगर मैं नवागंतुकों को नहीं सींच सकी, तो मैं दूसरे कर्तव्य भी अच्छी तरह से नहीं कर पाऊँगी, इससे मैं सोचने लगी, “अगर मेरे पास करने के लिए कोई कर्तव्य नहीं होगा, तो मुझे कैसे बचाया जा सकेगा? मेरा भविष्य या मंजिल क्या होगी?” चूँकि मैंने यह कर्तव्य सँभाल लिया था, तो मुझे इस मुश्किल से पार पाने का कोई तरीका ढूँढ़ना ही था। बाद में, मैंने ध्यान से सुनना शुरू किया कि बहन दूसरों से कैसे बातचीत करती है, वह बातचीत शुरू करने के लिए क्या कहती है, वह नवागंतुकों की मुश्किलों को कैसे समझती है, वगैरह-वगैरह। मैंने इन बातों को याद कर लिया और अपने मन में बैठा लिया, ताकि जब मैं नवागंतुकों से मिलूँ, तो मुझे पता हो कि क्या कहना है। लेकिन जब मैं सच में अकेले नवागंतुकों के साथ सभा करने गई, तो मैं बहुत घबराई हुई थी। मेरा दिमाग काम ही नहीं कर रहा था, मैंने जो कुछ भी याद किया था उसमें से ज्यादातर भूल गई थी। मैंने कुछ हिम्मत जुटाई और खुद को बोलने के लिए मजबूर किया, बहन की कही बातों की ही नकल की, लेकिन मेरी बातें बहुत बेजान लग रही थीं। यहाँ तक कि “आजकल तुम कैसी हो?” जैसा आसान सवाल पूछना भी उतना स्वाभाविक नहीं लगा जितना बहन के कहने पर लगता था और दो-चार बातें कहने के बाद ही अजीब सी खामोशी छा जाती थी। मुझे खुद से नफरत होने लगी, सोचने लगी, “मैं बोलने में इतनी अनाड़ी क्यों हूँ? मैं कुछ बुनियादी बातें भी ठीक से नहीं कह सकती!” मैं सच में अपना अंतर्मुखी व्यक्तित्व बदलना चाहती थी, क्योंकि मुझे लगा कि अपना व्यक्तित्व बदलकर ही मैं सिंचन के कर्तव्य को बेहतर ढंग से निभा सकती हूँ, तभी मेरा भविष्य और मंजिल सुरक्षित होगी। मैंने सोचा शायद मैंने पर्याप्त अभ्यास नहीं किया है, इसलिए तब से हर सभा में मैं नवागंतुकों से ज्यादा से ज्यादा बात करने की कोशिश करती, पर मैं इस मुश्किल से पार नहीं पा सकी। फिर मैंने परमेश्वर से और प्रार्थना करने के बारे में सोचा कि शायद अगर परमेश्वर मेरा मार्गदर्शन करे, तो मैं ज्यादा बहिर्मुखी हो जाऊँगी और बातचीत कर पाऊँगी। लेकिन कई बार प्रार्थना करने के बाद भी, मैं लोगों से मिलने पर घबराए बिना नहीं रह पाती थी और मैं धीरे-धीरे हतोत्साहित हो गई, सोचने लगी, “इतने लंबे समय तक अभ्यास करने के बाद भी मुझमें कोई बदलाव क्यों नहीं आया? मैं यह कर्तव्य पूरा करना चाहती हूँ, लेकिन मेरा यह व्यक्तित्व इसके लिए बिल्कुल भी ठीक नहीं है। परमेश्वर ने मुझे थोड़ा और बहिर्मुखी क्यों नहीं बनाया? अगर मैं जियायिन की तरह बातचीत कर पाती, तो मैं यह कर्तव्य पूरा कर पाती, है न? अगर मुझे बातचीत करने में हमेशा मुश्किल होती रही, तो क्या नवागंतुक सोचेंगे कि मैं बहुत अनाड़ी हूँ? क्या वे भविष्य में भी मेरे साथ सभा करने को तैयार होंगे? अगर मैं अपना कर्तव्य पूरा न करने के कारण बरखास्त कर दी गई तो क्या होगा?”

एक बार, एक नवागंतुक की कुछ धारणाएँ थीं और कलीसिया अगुआओं ने मुझसे उसे सहारा देने के लिए कहा। घर पहुँचकर, मैंने जल्दी से प्रासंगिक सत्य ढूँढ़े। मैंने उन्हें कई बार पढ़ा और याद भी कर लिया, लेकिन जब मैं नवागंतुक के घर पहुँची, तो मैं इतनी घबराई हुई थी कि मेरा दिल जोरों से धड़क रहा था और कसकर मुट्ठी भींचने के कारण मेरे हाथों में पसीना आ रहा था। नवागंतुक ने कुछ और धारणाओं का भी जिक्र किया और भले ही मेरे पास उनका समाधान करने के बारे में कुछ विचार थे, मैं इतनी घबराई हुई थी कि मेरा दिमाग खाली हो गया और दो-चार वाक्य बोलने के बाद ही मैं भूल गई कि क्या कहना है। नवागंतुक की प्रतिक्रियाएँ भी बहुत उदासीन थीं। जब मैं वहाँ से निकली, तो मैंने मन में सोचा, “मैं इस काम में एकदम बेकार हूँ! मैंने साफ तौर पर पहले से अच्छी तैयारी की थी, लेकिन जब अहम पल आया, तो मैं खुद को स्पष्ट रूप से व्यक्त नहीं कर सकी। यह कर्तव्य सच में मेरे जैसे किसी ऐसे व्यक्ति के लिए नहीं है, जो बोलने में अच्छा न हो।” जितना मैंने इस बारे में सोचा, मैं उतनी ही नकारात्मक होती गई।

कुछ समय बाद, अगुआओं ने एक पत्र भेजा। उसमें लिखा था कि मेरा व्यक्तित्व अंतर्मुखी है, मैं दूसरों से बातचीत नहीं कर पाती और मुझमें अपने कर्तव्य के प्रति दायित्व भाव की कमी है, इसलिए आकलन करने के बाद उन्होंने मुझे एक अलग कर्तव्य सौंपने का फैसला किया। मेरे मन में मिली-जुली भावनाएँ थीं, “मेरे जैसा कोई, जो बोलने में अच्छा नहीं है, नवागंतुकों को सींच भी नहीं सकता, सुसमाचार का प्रचार करना तो दूर की बात है। मुझमें कोई और प्रतिभा नहीं है, तो मैं और कौन-सा कर्तव्य कर सकती हूँ? परमेश्वर का कार्य समाप्त होने वाला है और मैं बिना किसी कर्तव्य के हूँ; क्या इसका मतलब यह नहीं है कि मुझे हटा दिया जाएगा?” जितना मैंने इस बारे में सोचा, मैं उतनी ही दुखी होती गई, मैं इतनी नकारात्मक हो गई कि मैंने परमेश्वर के बारे में शिकायत करना भी शुरू कर दिया। मैंने सोचा, “मैंने बदलने की पूरी कोशिश की है, लेकिन मैं अभी भी अच्छी तरह से बातचीत नहीं कर सकती। परमेश्वर ने मुझे ऐसा व्यक्तित्व क्यों दिया? परमेश्वर को मुझे और बहिर्मुखी बनाना चाहिए था, ताकि मैं दूसरों से बातचीत कर पाती। तब मैं अपना कर्तव्य पूरा कर पाती।” जब मैं इस तरह सोच रही थी, तो मैं अचानक थोड़ा डर गई, “क्या मैं परमेश्वर के बारे में शिकायत नहीं कर रही हूँ?” मैंने अब इस तरह सोचने की हिम्मत नहीं की, लेकिन मुझे अपने कर्तव्य में कोई प्रेरणा महसूस नहीं हुई। उस समय, एक नवागंतुक की दशा खराब थी और मैं उससे संगति करके उसका समाधान नहीं करना चाहती थी। मैंने सोचा कि चूँकि मैं उस नवागंतुक को सींचने के लिए दूसरी बहन को सौंपने वाली थी, तो मैं बहन को ही उसकी समस्याएँ सुलझाने दे सकती हूँ। जब मैंने यह सोचा, तो मुझे थोड़ा अपराध बोध हुआ और मुझे एहसास हुआ कि यह सही नहीं है। मैंने परमेश्वर के वचनों के बारे में सोचा : “परमेश्वर हमें जीवन देता है, इसलिए हमें अपना कर्तव्य अच्छी तरह निभाना चाहिए; क्योंकि हम जो भी दिन जीते हैं, हमें उस दिन का कर्तव्य निभाना चाहिए। परमेश्वर ने जो कार्य सौंपा है, हमें उसे अपना मुख्य ध्येय बना लेना चाहिए, और कर्तव्य निर्वहन को अपने जीवन की पहली चीज बना लेना चाहिए ताकि इसे अच्छे से पूरा कर सकें। यद्यपि हम पूर्णता का अनुसरण नहीं करते, फिर भी हम सत्य की ओर बढ़ने का प्रयास कर सकते हैं, परमेश्वर के वचनों और सत्य सिद्धांतों के अनुरूप कार्य कर सकते हैं, ताकि हम परमेश्वर को संतुष्ट और शैतान को शर्मिंदा कर सकें, और हमें कोई पछतावा न रहे। परमेश्वर के विश्वासियों को अपने कर्तव्य के प्रति यही रवैया अपनाना चाहिए” (वचन, खंड 3, अंत के दिनों के मसीह के प्रवचन, पाँच शर्तें, जिन्हें परमेश्वर पर विश्वास के सही मार्ग पर चलने के लिए पूरा करना आवश्यक है)। परमेश्वर के वचनों ने मुझे समझाया कि परमेश्वर किसी व्यक्ति के कर्तव्य के प्रति उसके रवैये को देखता है, साथ ही यह देखता है कि क्या वह समर्पित है और अपना सर्वश्रेष्ठ प्रयास कर रहा है और यही सबसे महत्वपूर्ण बात है। मैंने सोचा कि चूँकि मैं अंतर्मुखी थी और अच्छी तरह से बातचीत नहीं कर सकती थी, इसलिए मैं अपने कर्तव्य के प्रति खुद को समर्पित नहीं कर रही थी, मैं नवागंतुक की समस्याएँ हल करने के लिए सत्य खोजने का प्रयास नहीं करना चाहती थी। मैं नवागंतुक के जीवन के बारे में बिल्कुल भी नहीं सोच रही थी। इस रवैये के साथ, मुझमें जिम्मेदारी की कोई भावना नहीं थी, तो परमेश्वर मुझे कैसे स्वीकार कर सकता था? भले ही मुझे एक नया कर्तव्य सौंपा गया था, फिर भी सौंपने की अवधि के दौरान कुछ काम करने बाकी थे। मैं लापरवाही से काम नहीं कर सकती थी। मुझे नवागंतुक की समस्याओं को जल्दी से हल करना था और अपनी जिम्मेदारी अंत तक निभानी थी। बाद में, मैंने नवागंतुक के मसलों को हल करने के तरीके खोजे, मुझे आश्चर्य हुआ कि मुझे एक बहुत ही मददगार अनुभवजन्य लेख मिला जो नवागंतुक की समस्याओं को सटीक रूप से हल करता था। फिर मैंने लेखक के अनुभवों को नवागंतुक के साथ संगति में साझा किया, भले ही मैं जो कह रही थी उसमें बहुत धाराप्रवाह नहीं थी, फिर भी नवागंतुक की समस्याएँ आखिरकार हल हो गईं।

बाद में, अगुआओं ने देखा कि मैंने कुछ अनुभवजन्य गवाही लेख लिखे हैं और मुझे पाठ-आधारित कर्तव्य सौंप दिए। तीन महीने बाद, अगुआओं ने मुझसे कुछ भाई-बहनों के साथ धर्मोपदेश लिखने के सिद्धांतों को साझा करने के लिए कहा। जब मैंने अपने व्यक्तित्व और बातचीत करने में असमर्थता के बारे में सोचा, सिद्धांतों पर संगति करना तो दूर की बात है, सोचने लगी कि मैं इन बातों को लेकर दूसरों के साथ स्पष्ट रूप से कैसे संगति कर पाऊँगी। इसलिए मैंने कठोर स्वर में कहा, “तुम लोग मुझे कुछ ऐसा करने पर मजबूर कर रहे हो जो मैं कर ही नहीं सकती! मैं दूसरों की प्रगति में बाधा डाल सकती हूँ!” चाहे अगुआओं ने मेरे साथ कैसे भी संगति की, मैं खुद को अक्षम और प्रतिरोधी महसूस करती रही। अगुआओं के जाने के बाद, मैं शांत हुई और मुझे थोड़ा पछतावा और आत्म-ग्लानि महसूस हुई। मुझे एहसास हुआ कि मुझे सौंपे गए सभी कर्तव्य परमेश्वर की संप्रभुता और व्यवस्थाओं का हिस्सा थे और इस तरह से अपने कर्तव्य को अस्वीकार करना परमेश्वर के इरादे के अनुरूप नहीं था। उसके बाद, मैं यह कर्तव्य सँभालने के लिए तैयार हो गई। लेकिन मैं अभी भी अपने अंतर्मुखी व्यक्तित्व से बाधित थी और मैं जो कुछ भी करती थी उसके बारे में हताश महसूस करती थी। मैंने मन में सोचा, “वैसे भी, मैं अपने अनुसरण में सफल नहीं हो सकती, इसलिए मैं बस एक श्रमिक बन जाऊँगी। इतना ही काफी है।” भले ही मैं जानती थी कि यह मानसिकता गलत है, लेकिन मुझे नहीं पता था कि इसे कैसे बदला जाए।

बाद में, मुझे परमेश्वर के वचनों का एक अंश मिला, जिससे मुझे सच में बहुत मदद मिली। सर्वशक्तिमान परमेश्वर कहता है : “कुछ समस्याएँ ऐसी होती हैं जिन्हें लोग हल नहीं कर सकते हैं। मिसाल के तौर पर, हो सकता है कि तुम दूसरों से बात करते समय घबरा जाते हो; जब तुम्हें स्थितियों का सामना करना पड़ता है तो हो सकता है कि तुम्हारे पास अपने विचार और नजरिये होते हों, लेकिन तुम उन्हें स्पष्टता से कह नहीं पाते हो। जब बहुत सारे लोग मौजूद होते हैं तो तुम विशेष रूप से घबरा जाते हो; तुम बेतुके ढंग से बोलते हो और तुम्हारा मुँह कँपकँपाता है। कुछ लोग तो हकलाते भी हैं; दूसरे लोगों के मामले में, अगर विपरीत लिंग के सदस्य मौजूद होते हैं तो वे और भी कम बोधगम्य होते हैं, उन्हें यह पता ही नहीं होता है कि क्या कहना है या क्या करना है। क्या इस पर काबू पाना आसान है? (नहीं।) कम-से-कम थोड़े समय में तुम्हारे लिए इस दोष पर काबू पाना आसान नहीं है क्योंकि यह तुम्हारी जन्मजात स्थितियों का हिस्सा है। ... अगर तुम इस कमी, इस दोष पर थोड़े समय में काबू पा सकते हो तो ऐसा करो। अगर इस पर काबू पाना कठिन है तो इसे लेकर परेशान मत होओ, इससे संघर्ष मत करो और खुद को चुनौती मत दो। यकीनन, अगर तुम इस पर काबू नहीं पा सकते हो तो तुम्हें नकारात्मक महसूस नहीं करना चाहिए। अगर तुम अपने जीवनकाल में इसे कभी दूर न कर पाओ तो भी परमेश्वर तुम्हारी निंदा नहीं करेगा क्योंकि यह तुम्हारा भ्रष्ट स्वभाव नहीं है। तुम्हारा मंच पर आने का भय, तुम्हारी घबराहट और डर—ये अभिव्यक्तियाँ तुम्हारे भ्रष्ट स्वभाव को नहीं दर्शाती हैं; चाहे वे जन्मजात हों या जीवन में बाद के परिवेश के कारण पैदा हुई हों, हद-से-हद वे एक कमी हैं, तुम्हारी मानवता का एक दोष हैं। अगर तुम इसे लंबे समय में, यहाँ तक कि अपने जीवनकाल में भी नहीं बदल पाते हो तो भी इसके बारे में सोचते मत रहो, इसे खुद को बेबस मत करने दो और न ही तुम्हें इसके कारण नकारात्मक बनना चाहिए क्योंकि यह तुम्हारा भ्रष्ट स्वभाव नहीं है; इसे बदलने का प्रयास करने या इससे संघर्ष करने का कोई फायदा नहीं है। अगर तुम इसे बदल नहीं पाते हो तो इसे स्वीकार कर लो, इसे मौजूद रहने दो और इसके साथ सही ढंग से पेश आओ क्योंकि तुम इस कमी, इस दोष के साथ-साथ जी सकते हो—तुममें इसका होना परमेश्वर के अनुसरण और अपने कर्तव्य निर्वहन को प्रभावित नहीं करता है। अगर तुम सत्य स्वीकार कर सकते हो और अपनी पूरी क्षमता से अपने कर्तव्य कर सकते हो तो तुम अभी भी बचाए जा सकते हो; यह तुम्हारे द्वारा सत्य स्वीकार करने और तुम्हारे उद्धार प्राप्त करने को प्रभावित नहीं करता है। इसलिए तुम्हें अक्सर अपनी मानवता में किसी कमी या दोष से बेबस नहीं होना चाहिए और न ही तुम्हें अक्सर नकारात्मक और हतोत्साहित होना चाहिए या यहाँ तक कि न अपने कर्तव्य छोड़ने चाहिए और न सत्य का अनुसरण करना छोड़ना चाहिए और न उसी कारण से बचाए जाने का मौका खोना चाहिए। ऐसा करना बिल्कुल भी उचित नहीं है; ऐसा कोई बेवकूफ, जाहिल व्यक्ति ही करेगा” (वचन, खंड 7, सत्य के अनुसरण के बारे में, सत्य का अनुसरण कैसे करें (3))। परमेश्वर के वचन सही समय पर मेरे सूखे दिल को सींचने वाली बारिश की तरह थे। वे मेरे लिए आशा लेकर आए और मुझे सत्य का अनुसरण करने के लिए जरूरी प्रेरणा दी। मैं समझ गई कि जिस समस्या से मैं हमेशा पार नहीं पा सकी, वह मेरे जन्मजात मानवीय गुणों से संबंधित थी। ये वे चीजें थीं जिनके साथ मैं पैदा हुई थी, जिन्हें परमेश्वर ने निर्धारित किया था और भले ही लोगों में खामियाँ हों, परमेश्वर इनके लिए उनकी निंदा नहीं करता क्योंकि ये भ्रष्ट स्वभाव नहीं हैं। मैंने सोचा कि कैसे मैं अपने अंतर्मुखी व्यक्तित्व के कारण हमेशा मेलजोल करने से डरती रही। मैं अजनबियों की मौजूदगी में या भीड़-भाड़ वाली जगहों पर घबरा जाती और ऊल-जलूल बोलने लगती थी, मैं जो कहती उसमें अजीब महसूस करती और दूसरों से बातचीत नहीं कर पाती थी। मुझे लगता था कि अंतर्मुखी लोग कभी भी बहिर्मुखी लोगों की तरह प्रभावी ढंग से अपने कर्तव्य नहीं निभा सकते, इसलिए मैं अपना अंतर्मुखी व्यक्तित्व बदलने की कोशिश करती रही। मेरा मानना था कि अगर मैंने अपना व्यक्तित्व बदल लिया, तो मैं अपने कर्तव्य पूरे कर सकती हूँ और उद्धार की आशा रख सकती हूँ। इसके लिए, मैंने दूसरों की तरह बोलना सीखने की कोशिश की और यहाँ तक कि परमेश्वर से प्रार्थना की कि वह मुझे थोड़ा और बहिर्मुखी बना दे। जब बदलने की मेरी सारी कोशिशें नाकाम हो गईं, तो मैंने यह निष्कर्ष निकाला कि मैं इस कर्तव्य के लिए उपयुक्त नहीं थी। मैं हताशा की प्रतिकूल भावनाओं में डूबी रही और मैं ज्यादा से ज्यादा नकारात्मक होती गई। पाठ-आधारित कर्तव्य करने के बाद, अगुआओं ने मुझसे भाई-बहनों के साथ सिद्धांतों पर संगति करने के लिए कहा, लेकिन मैंने इसका प्रतिरोध किया और इसे स्वीकार नहीं करना चाहती थी, क्योंकि मुझे लगा कि अपने व्यक्तित्व के साथ, मैं कभी भी अच्छी तरह से संगति नहीं कर सकती। मैं बस एक श्रमिक होकर ही संतुष्ट हो गई, जो कुछ भी कर सकती थी, वही करती थी। चूँकि मैं सत्य नहीं समझती थी, इसलिए मैं अपनी खामियों और कमियों से ठीक से निपट नहीं सकी। मैं हताशा की प्रतिकूल भावनाओं में डूबी रही और खुद पर ही फैसला सुनाती रही। मैं बहुत आभारी थी कि कैसे परमेश्वर के वचनों ने ठीक समय पर मेरी मदद की। उन्होंने मुझे समझाया कि अंतर्मुखी होना कोई भ्रष्ट स्वभाव नहीं है, बल्कि किसी की मानवता में एक खामी है। यह एक जन्मजात मानवीय गुण है और परमेश्वर मुझसे इसे बदलने की माँग नहीं कर रहा था, केवल यह चाहता था कि मैं इसके साथ जीना सीखूँ। इसलिए, मुझे इससे संघर्ष नहीं करना चाहिए या इससे बँधना नहीं चाहिए। इस खामी के साथ भी, जब तक मैं सत्य का अनुसरण करती और अपने भ्रष्ट स्वभाव को बदलती, तब भी मेरा उद्धार हो सकता था। सिर्फ इसलिए कि मुझमें एक खामी थी, सत्य का अनुसरण छोड़ देना मेरी बहुत बड़ी मूर्खता थी!

बाद में, मुझे परमेश्वर के वचनों का एक और अंश मिला जिसने मेरे गलत दृष्टिकोण को ठीक किया, जिससे मुझे समझ आया कि किसी के व्यक्तित्व का उसके उद्धार से कोई लेना-देना नहीं है। सर्वशक्तिमान परमेश्वर कहता है : “चाहे तुम्हारी समस्याएँ, दोष या खामियाँ कुछ भी हों, इनमें से कोई भी चीज परमेश्वर की नजर में मुद्दा नहीं है। परमेश्वर सिर्फ यह देखता है कि तुम किस तरह से सत्य की तलाश करते हो, किस तरह से सत्य का अभ्यास करते हो, किस तरह से सत्य सिद्धांतों के अनुसार कार्य करते हो और सामान्य मानवता की अंतर्निहित स्थितियों के तहत परमेश्वर के मार्ग पर चलते हो—परमेश्वर इन्हीं चीजों को देखता है। इसलिए, सत्य सिद्धांतों से संबंधित मामलों में काबिलियत, सहज-ज्ञान, व्यक्तित्व, आदतें और सामान्य मानवता के जीवन जीने के तरीके जैसी बुनियादी स्थितियों को अपने आप पर प्रतिबंध मत लगाने दो। यकीनन, इन बुनियादी स्थितियों पर काबू पाने का प्रयास करने में अपनी ताकत और समय भी मत लगाओ और न ही इन्हें बदलने का प्रयास करो। ... यह एक ऐसी चीज है जो हर सृजित मनुष्य के साथ जन्म से ही होती है। इसका भ्रष्ट स्वभावों या व्यक्ति की मानवता के सार से कोई लेना-देना नहीं है; यह बस अस्तित्व की एक अवस्था है जिसे लोग बाहर से देख सकते हैं, और एक तरीका है जिससे व्यक्ति लोगों, घटनाओं और चीजों के साथ पेश आता है। कुछ लोग खुद को अच्छी तरह अभिव्यक्त कर लेते हैं जबकि कुछ लोग नहीं कर पाते; कुछ लोग चीजों का वर्णन करना पसंद करते हैं जबकि कुछ लोग नहीं करते; कुछ अपने विचार अपने तक ही रखना पसंद करते हैं जबकि कुछ लोग अपने विचार अपने भीतर रखना पसंद नहीं करते बल्कि उन्हें जोर से व्यक्त करना चाहते हैं ताकि हर कोई उन्हें सुन सके, और तभी उन्हें खुशी महसूस होती है। ये वे अलग-अलग तरीके हैं जिनसे लोग जिंदगी और लोगों, घटनाओं और चीजों से निपटते हैं; यह लोगों का व्यक्तित्व है। तुम्हारा व्यक्तित्व ऐसी चीज है जो तुम्हारे साथ पैदा हुई है। अगर तुम कई कोशिशों के बाद भी इसे बदलने में नाकाम रहे हो तो मैं तुम्हें बता दूँ, तुम अब थोड़ा आराम कर सकते हो; खुद को इतना थका देने की जरूरत नहीं है। इसे बदला नहीं जा सकता, इसलिए इसे बदलने की कोशिश मत करो। तुम्हारा मूल व्यक्तित्व जो भी रहा है, वही तुम्हारा व्यक्तित्व बना रहता है। उद्धार प्राप्त करने के लिए अपने व्यक्तित्व को बदलने का प्रयास मत करो; यह एक भ्रामक विचार है—तुम्हारा जो भी व्यक्तित्व है, वह एक वस्तुनिष्ठ तथ्य है और तुम उसे नहीं बदल सकते। इसके वस्तुनिष्ठ कारणों के लिहाज से, परमेश्वर अपने कार्य में जो परिणाम प्राप्त करना चाहता है उसका तुम्हारे व्यक्तित्व से कोई लेना-देना नहीं है। तुम उद्धार प्राप्त कर सकते हो या नहीं, यह भी तुम्हारे व्यक्तित्व से संबंधित नहीं है। इसके अलावा, तुम सत्य का अभ्यास करने वाले व्यक्ति हो या नहीं और तुम्हारे पास सत्य वास्तविकता है या नहीं, इसका भी तुम्हारे व्यक्तित्व से कोई लेना-देना नहीं है। इसलिए, इस कारण से अपने व्यक्तित्व को बदलने का प्रयास मत करो कि तुम कुछ विशेष कर्तव्य कर रहे हो या कार्य की किसी विशेष मद के पर्यवेक्षक के रूप में सेवा कर रहे हो—यह एक गलत विचार है। तो तुम्हें क्या करना चाहिए? तुम्हारा व्यक्तित्व या जन्मजात स्थितियाँ चाहे कुछ भी हों, तुम्हें सत्य सिद्धांतों का पालन करना चाहिए और उनका अभ्यास करना चाहिए। अंत में, परमेश्वर यह आकलन नहीं करता है कि तुम उसके मार्ग पर चलते हो या नहीं या तुम अपने व्यक्तित्व के आधार पर उद्धार प्राप्त कर सकते हो या नहीं, वह इस आधार पर भी आकलन नहीं करता है कि तुम्हारे पास कौन-सी जन्मजात काबिलियत, कौशल, क्षमताएँ, गुण या प्रतिभाएँ हैं और यकीनन वह यह भी नहीं देखता कि तुमने अपनी दैहिक सहज प्रवृत्तियों और जरूरतों को कितना सीमित किया है। इसके बजाय परमेश्वर यह देखता है कि उसका अनुसरण करते हुए और अपना कर्तव्य निर्वहन करते हुए क्या तुम उसके वचनों का अभ्यास और अनुभव कर रहे हो, क्या तुममें सत्य का अनुसरण करने की इच्छा और संकल्प है और अंत में, क्या तुम सत्य का अभ्यास करने और परमेश्वर के मार्ग पर चलने में सफल हुए हो। परमेश्वर यही देखता है” (वचन, खंड 7, सत्य के अनुसरण के बारे में, सत्य का अनुसरण कैसे करें (3))। परमेश्वर ने बहुत स्पष्ट रूप से कहा है। किसी व्यक्ति के उद्धार का उसके व्यक्तित्व से कोई लेना-देना नहीं है। परमेश्वर किसी व्यक्ति के जन्मजात व्यक्तित्व के आधार पर या उसकी काबिलियत, क्षमताओं या प्रतिभाओं के आधार पर यह नहीं आँकता है कि उसे बचाया जा सकता है या नहीं, बल्कि वह देखता है कि क्या कोई सत्य का अभ्यास कर सकता है और परमेश्वर के मार्ग पर चल सकता है या नहीं। मैं गलत दृष्टिकोण के साथ अपना कर्तव्य करती आ रही थी। मैं हमेशा सोचती थी कि एक सिंचनकर्मी के तौर पर, अगर मैं दूसरों से बातचीत नहीं कर सकती, तो मैं अपना कर्तव्य अच्छी तरह से पूरा नहीं कर सकती और भविष्य में निश्चित रूप से मुझे नहीं बचाया जा सकेगा। मैंने सोचा कि केवल अपने व्यक्तित्व और खामियों को बदलकर ही मैं अपना कर्तव्य पूरा कर सकती हूँ और भविष्य में मुझे बचाया जा सकता है। इसलिए मैं अपना व्यक्तित्व बदलने की कोशिश करती रही, लेकिन अंत में, मैं इसे बदल नहीं सकी और बस नकारात्मक हो गई। मुझे बहिर्मुखी व्यक्तित्व न देने को लेकर मैंने परमेश्वर के बारे में शिकायत भी की। मैं अपना व्यक्तित्व बदलने का प्रयास करती रही, लेकिन यह गलत था, क्योंकि व्यक्तित्व में बदलाव केवल सतही बदलाव होते हैं। भले ही मैं अपनी खामियों को बदल लेती और बहिर्मुखी बनकर दूसरों से बातचीत करने में सक्षम हो जाती, अगर मैंने अपने भ्रष्ट स्वभाव को नहीं सुलझाया, अपने कर्तव्य को हमेशा बेमन से करती, पूरे दिल और जान से मेहनत नहीं करती, चुनौतियों का सामना करने पर सत्य नहीं खोजती, और यहाँ तक कि परमेश्वर से बहस करती या उसके बारे में शिकायत करती, तो परमेश्वर मेरा अनुमोदन नहीं करता और अंत में मुझे हटा दिया जाता।

बाद में मुझे परमेश्वर के वचनों का एक और अंश मिला : “लोगों के जन्मजात गुण और उनकी देह की सहज प्रवृत्तियाँ परमेश्वर के कार्य के लक्ष्य नहीं हैं, और उसका कार्य लोगों के भ्रष्ट स्वभावों और लोगों के भीतर की उन चीजों को लक्षित करता है जो परमेश्वर के विरुद्ध विद्रोह करती हैं और परमेश्वर के साथ असंगत हैं। अगर लोग कल्पना करते हैं कि परमेश्वर के कार्य का उद्देश्य उनकी काबिलियत, उनकी सहज प्रवृत्तियाँ, यहाँ तक कि उनका व्यक्तित्व, आदतें, जीने के ढर्रे आदि बदलना है तो दैनिक जीवन में उनके अभ्यास का हर एक पहलू उनकी धारणाओं और कल्पनाओं से प्रभावित और नियंत्रित होगा, और अनिवार्य रूप से कई विकृत अंश या चरम चीजें होंगी। ये विकृत अंश और चरम चीजें सत्य सिद्धांतों के अनुरूप नहीं हैं और वे लोगों को सामान्य मानवता के जमीर और विवेक से भटका देंगी और सामान्य मानवता के पथ से अलग कर देंगी। उदाहरण के लिए, मान लो अपनी धारणाओं और कल्पनाओं में तुम मानते हो कि परमेश्वर लोगों की काबिलियत, क्षमताएँ, यहाँ तक कि उनकी सहज प्रवृत्तियाँ भी, बदलना चाहता है; अगर तुम सोचते हो कि ये वे चीजें हैं जिन्हें परमेश्वर बदलना चाहता है तो तुम्हारे अनुसरण किस तरह के होंगे? तुम्हारे अनुसरण विकृत और जुनूनी होंगे—तुम श्रेष्ठ काबिलियत का अनुसरण करना चाहोगे और विभिन्न प्रकार के कौशल सीखने और विभिन्न प्रकार के ज्ञान में निपुणता प्राप्त करने पर ध्यान केंद्रित करोगे ताकि तुम्हें श्रेष्ठ काबिलियत और श्रेष्ठ क्षमताएँ, श्रेष्ठ अंतर्दृष्टि और आत्म-विकास प्राप्त हो जाएँ, यहाँ तक कि कुछ ऐसी क्षमताएँ भी विकसित हो जाएँ जो सामान्य लोगों से श्रेष्ठ हों—इस प्रकार तुम बाहरी क्षमताओं और प्रतिभाओं पर ध्यान दोगे। तो फिर ऐसे अनुसरणों के लोगों पर क्या परिणाम होते हैं? वे न केवल सत्य के मार्ग पर चलने में असफल होंगे, बल्कि उसके बजाय वे फरीसियों का मार्ग अपनाएँगे। वे आपस में प्रतिस्पर्धा करेंगे कि किसकी काबिलियत श्रेष्ठ है, किसमें श्रेष्ठ गुण हैं, किसका ज्ञान श्रेष्ठ है, किसकी क्षमताएँ अधिक हैं, किसमें अधिक शक्तियाँ है, लोगों के बीच किसकी प्रतिष्ठा अधिक है और लोग किसका आदर-सम्मान करते हैं। इस प्रकार, वे न केवल सत्य का अभ्यास करने और सत्य सिद्धांतों के अनुसार कार्य करने में असमर्थ होंगे, बल्कि वे सत्य से दूर ले जाने वाले मार्ग पर चल पड़ेंगे” (वचन, खंड 7, सत्य के अनुसरण के बारे में, सत्य का अनुसरण कैसे करें (3))। परमेश्वर के वचनों का यह अंश पढ़ने के बाद, मैंने चिंतन और मनन किया। अंत के दिनों में परमेश्वर का कार्य सत्य सिद्धांतों को हमारे अंदर रोपना है, और हमारे भ्रष्ट स्वभावों को शुद्ध करने और बदलने के लिए है, साथ ही हमारे अंदर की उन सभी चीजों को भी बदलने के लिए है जो परमेश्वर के खिलाफ विद्रोह और उसका प्रतिरोध करती हैं, न कि हमारी जन्मजात काबिलियत, सहज-वृत्तियों और व्यक्तित्व जैसी चीजों को बदलने के लिए है। मैं परमेश्वर के कार्य को नहीं समझती थी और गलत परिप्रेक्ष्य के साथ जीती थी। मैं परमेश्वर से मुझे बहिर्मुखी, वाक्पटु और अच्छी काबिलियत वाली बनाने के लिए कहती रही, लेकिन यह परमेश्वर की अपेक्षाओं के विपरीत था। मैंने पौलुस के बारे में सोचा। बाहर से यह स्पष्ट था कि उसके पास बड़ी खूबियाँ थीं, वह वाक्पटु था और सुसमाचार का प्रचार करके उसने कई लोगों को जीता था, लेकिन उसने कभी भी सत्य में प्रयास नहीं किया या जीवन प्रवेश पर ध्यान केंद्रित नहीं किया और उसका भ्रष्ट स्वभाव कभी नहीं बदला। उसने अपने किए हुए सभी कार्यों के कारण हमेशा खुद को ऊँचा उठाया और अंत में, उसने “लिये जीवित रहना ही मसीह है” जैसे अत्यंत अहंकारी शब्द कहे। इसने परमेश्वर के स्वभाव को नाराज किया और परमेश्वर ने उसे दंड दिया। मैं एक ऐसे व्यक्ति को भी जानती थी जो बहुत बहिर्मुखी और वाक्पटु था, लेकिन उसने केवल खुद को शब्दों और धर्म-सिद्धांतों से लैस करने पर ध्यान केंद्रित किया, उसने कभी भी सत्य का अभ्यास नहीं किया या चिंतन के माध्यम से खुद को नहीं जाना और अंत में वह एक छद्म-विश्वासी के रूप में बेनकाब हुआ और हटा दिया गया। मैंने देखा कि अपनी आस्था में सत्य का अनुसरण न करना और अपने स्वभाव को बदलने पर ध्यान केंद्रित न करना वास्तव में खतरनाक है, अंत में यह व्यक्ति को गलत रास्ते पर ले जा सकता है और परमेश्वर द्वारा हटा दिया जा सकता है।

मैंने परमेश्वर के वचनों का एक और अंश पढ़ा और मुझे अभ्यास का मार्ग मिल गया। सर्वशक्तिमान परमेश्वर कहता है : “चाहे तुम्हारी मानवता कितनी भी पूर्ण या महान क्यों न हो या चाहे दूसरे लोगों की तुलना में तुममें कम खामियाँ और खराबियाँ हों और तुम्हारे पास ज्यादा शक्तियाँ हों, इससे यह प्रकट नहीं होता है कि तुम सत्य समझते हो और न ही यह सत्य की तुम्हारी तलाश की जगह ले सकता है। इसके विपरीत, अगर तुम सत्य का अनुसरण करते हो, बहुत सारा सत्य समझते हो और तुम्हें इसकी पर्याप्त रूप से गहरी और व्यावहारिक समझ है, तो इससे तुम्हारी मानवता की कई खराबियों और समस्याओं की भरपाई हो जाएगी। मिसाल के तौर पर, मान लो कि तुम दब्बू और अंतर्मुखी हो, तुम हकलाते हो और तुम ज्यादा पढ़े-लिखे नहीं हो—यानी, तुममें बहुत सारी कमियाँ और अपर्याप्तताएँ हैं—लेकिन तुम्हारे पास व्यावहारिक अनुभव है और वैसे तो तुम बात करते समय हकलाते हो, फिर भी तुम स्पष्टता से सत्य की संगति कर सकते हो और यह संगति हर सुनने वाले को उन्नत करती है, समस्याएँ हल करती है, लोगों को नकारात्मकता से उबरने में सक्षम बनाती है और परमेश्वर के बारे में उनकी शिकायतें और गलतफहमियाँ दूर करती है। देखो, वैसे तो तुम अपने शब्दों को हकलाकर बोलते हो, फिर भी वे समस्याएँ हल कर सकते हैं—ये शब्द कितने महत्वपूर्ण हैं! जब आम लोग उन्हें सुनते हैं तो वे कहते हैं कि तुम एक अशिक्षित व्यक्ति हो और जब तुम बोलते हो तो व्याकरण के नियमों का पालन नहीं करते हो और कभी-कभी तुम जिन शब्दों का उपयोग करते हो, वे वाकई उपयुक्त नहीं होते हैं। हो सकता है कि तुम क्षेत्रीय भाषा या रोजमर्रा की भाषा का उपयोग करते हो और तुम्हारे शब्दों में वह उत्कृष्टता और शैली नहीं होती है जो वाक्पटुता से बोलने वाले उच्च-शिक्षित लोगों में होती है। लेकिन तुम्हारी संगति में सत्य वास्तविकता होती है, यह लोगों की कठिनाइयाँ हल कर सकती है और जब लोग इसे सुनते हैं तो उसके बाद उनके चारों तरफ के सारे काले बादल छँट जाते हैं और उनकी सभी समस्याएँ सुलझ जाती हैं। देखो, क्या सत्य को समझना महत्वपूर्ण नहीं है? (है।)” (वचन, खंड 7, सत्य के अनुसरण के बारे में, सत्य का अनुसरण कैसे करें (3))। परमेश्वर के वचनों ने मुझे अभ्यास का एक स्पष्ट मार्ग दिया। अब मुझे सत्य का अनुसरण करने पर ध्यान केंद्रित करना था। भले ही मेरे स्वभाव में कुछ खामियाँ थीं, जब तक मैं सत्य समझती थी, मैं इनमें से कुछ समस्याओं की भरपाई कर सकती थी। पीछे मुड़कर सोचूँ तो जब से मैंने सिंचन का कर्तव्य सँभाला था, मैं हमेशा यही सोचती थी कि मैं अपने अंतर्मुखी व्यक्तित्व और नवागंतुकों से बातचीत करने में अक्षम होने के कारण अपने कर्तव्य में असफल हो रही थी, इसलिए मैं अपने व्यक्तित्व की खामियों को बदलने की कोशिश करती रही। मैंने सत्य में कभी मेहनत नहीं की, इसके बजाय मेरी सारी कोशिशें अपनी खामियों को दूर करने में चली गईं। यह असल में गलत था। उस समय, जब मैं नवागंतुकों को सहारा देने गई, भले ही मैं अपने व्यक्तित्व से बाधित थी और नवागंतुकों की धारणाओं का सामना करने पर नहीं जानती थी कि क्या कहूँ, सच तो यह था कि मुख्य मसला यह था कि मुझे उनकी धारणाओं को दूर करने के बारे में केवल आंशिक समझ थी। असल में मेरा कर्तव्य पूरा न कर पाना पूरी तरह से व्यक्तित्व का मसला नहीं था और मुख्य मसला मेरे सत्य न समझने में था। इसके बाद से मुझे सत्य सिद्धांतों में मेहनत करने पर ध्यान देना था और अगर मैं सत्य को स्पष्ट रूप से समझ लेती, तो आखिरकार मैं स्पष्ट रूप से बोल पाती। अगर कभी-कभी मैं घबरा जाती और शब्द भूल जाती, तो मैं अपने दिल को शांत करने के लिए परमेश्वर से और प्रार्थना कर सकती थी, मैं जो कहना चाहती थी उसे अपने दिल में कई बार दोहरा सकती थी और धीरे-धीरे बोल सकती थी। अगर मैं फिर भी कुछ स्पष्ट रूप से नहीं समझा पाती, तो बाद में, मैं परमेश्वर के वचनों के प्रासंगिक अंश ढूँढ़ सकती थी या भाई-बहनों से खोज सकती थी। मुझे इसी तरह अभ्यास करना चाहिए।

अब मैं अपने अंतर्मुखी व्यक्तित्व के कारण और नकारात्मक नहीं होती, सभाओं में संगति करते समय, मैं अपने दिल को शांत करने का अभ्यास करती हूँ और दूसरों से बातचीत कर पाती हूँ। मैं अब इस बात से परेशान नहीं होती कि दूसरों से कैसे बातचीत करूँ, जैसी कि मैं पहले होती थी, अब मैं दबाव के कारण खुद को घुटन में नहीं पाती। मैं सच में महसूस करती हूँ कि सत्य किसी व्यक्ति की सभी मुश्किलों को हल कर सकता है और ये परमेश्वर के वचन ही थे जो मुझे नकारात्मकता से बाहर लाए। मैं अब अपने व्यक्तित्व की खामियों से बँधी या बेबस नहीं हूँ।


49. काट-छाँट के बाद का चिंतन

मेंग हान, चीन

2023 में, मुझे एक जिला अगुआ के रूप में चुना गया था। मुझे लगा कि मेरी ज़िम्मेदारी बहुत बड़ी है, और मैं हर दिन कलीसियाओं के बीच जाती थी, मिलने वाली किसी भी समस्या को सक्रिय रूप से हल करती थी। कुछ समय बाद, कलीसिया के शुद्धिकरण कार्य से कुछ नतीजे मिले, और दूसरे कामों में भी धीरे-धीरे प्रगति होने लगी, तो मैं थोड़ी आत्मसंतुष्ट हो गई, और मुझे लगा कि मैंने कुछ वास्तविक काम किया है। बाद में, जब उच्च अगुआ, बहन चेनशी, ने कार्य का जायजा लिया, तो उसने बताया कि चुनाव का काम धीमी गति से आगे बढ़ रहा है, कि अगुआओं और उपयाजकों का चुनाव पूरा नहीं हुआ था, जिससे कलीसिया के काम में बाधा आ रही थी, और सुसमाचार कार्य भी आगे नहीं बढ़ रहा था। जब मैंने चेनशी को यह कहते सुना, तो हालाँकि मुझे कुछ शर्मिंदगी महसूस हुई, लेकिन ये समस्याएँ वास्तव में थीं, और मैं उनसे इनकार नहीं कर सकती थी। इसलिए मैंने इन कामों का जायजा लेना शुरू कर दिया। कुछ प्रयास के बाद, चुनाव कार्य और सुसमाचार कार्य दोनों में कुछ प्रगति हुई, और मैंने मन में सोचा, “जब से चेनशी ने इन समस्याओं की ओर इशारा किया है, मैं कार्य का जायजा ले रही हूँ, अगुआ और उपयाजक चुन लिए गए हैं, और सुसमाचार कार्य में पिछले महीने की तुलना में सुधार हुआ है। इस बार, वह निश्चित रूप से यह नहीं कहेगी कि मुझमें कोई समस्या है।”

बाद में, जब चेनशी ने फिर से चुनाव कार्य की प्रगति के बारे में पूछा, तो मैंने उसे स्थिति के बारे में जो कुछ भी पता था, वह बताया, लेकिन मुझे आश्चर्य हुआ, उसने कहा, “जबसे अगुआओं और उपयाजकों को चुना गया है, क्या उनके बायोडाटा और मूल्यांकन ठीक से एकत्र किए गए हैं? औपचारिक चुनाव कब शुरू होगा?” चेनशी को यह कहते सुनकर, मैं अचानक चिंतित हो गई, सोचने लगी, “भले ही मैं हर कलीसिया में चुनाव कार्य का जायजा ले रही हूँ, लेकिन मुझे पक्का पता नहीं है कि बायोडाटा और मूल्यांकन पूरी तरह से एकत्र किए गए हैं या नहीं, या औपचारिक चुनाव कब होगा।” मैंने जल्दी से कहा, “अभी भी इसका जायजा लेना बाकी है।” फिर चेनशी ने पूछा, “तुम्हारी ज़िम्मेदारी के दायरे में, बहुत सारे अगुआओं और उपयाजकों की ज़रूरत है और काम में बाधा आ रही है—तुम इस पर और अधिक तत्परता से काम क्यों नहीं कर रही हो? सुसमाचार का काम भी है। कुछ कलीसियाओं में लंबे समय से कोई नतीजा नहीं निकला है। क्या तुम जानती हो कि असल में समस्या क्या है? इसे हल करने के लिए तुम क्या कर रही हो? अभी तुम्हारे पूरे क्षेत्र में सुसमाचार के नतीजे अच्छे नहीं हैं।” यह सुनकर, मैंने प्रतिरोधी महसूस किया, सोचने लगी, “हाल ही में हमारे काम में विचलनों की ओर इशारा करने के बाद, क्या हमने जल्दी से इन चीजों का जायजा लेकर उन्हें हल नहीं किया? हम त्याग करते रहे हैं और आलसी नहीं रहे हैं। काम को लागू करने में भी समय लगता है, है ना? इसके अलावा, क्या हाल ही में सुसमाचार कार्य और चुनाव कार्य में प्रगति नहीं हुई है? तुम अब भी हमारी काट-छाँट क्यों कर रही हो? ऐसा लगता है कि हम चाहे कुछ भी करें, तुम्हारे लिए वह कभी भी काफी अच्छा नहीं होता। क्या तुम जान-बूझकर हमें निशाना नहीं बना रही हो और हमारी गलतियाँ नहीं ढूँढ़ रही हो?” जितना मैंने इस बारे में सोचा, उतना ही मैंने प्रतिरोधी महसूस किया, और गुस्से में मैंने कहा, “यह साफ़ है कि मुझमें कोई कार्यक्षमता नहीं है और मेरे कर्तव्य से अच्छे नतीजे नहीं मिल रहे हैं। मुझे बरखास्त ही कर दिया जाना चाहिए!” मुझे इस तरह देखकर, चेनशी ने कहा कि मैं सत्य को स्वीकार नहीं करती, और जब काम में समस्याएँ होती हैं, तो मैं विचलनों को ठीक करने के लिए सत्य नहीं खोजती, बल्कि प्रतिरोधी और विरोधी महसूस करती हूँ। लेकिन उसने चाहे कुछ भी कहा, मैं और कुछ नहीं सुनना चाहती थी, और मैंने बस अपना सिर झुका लिया और यही लगता रहा कि मेरे साथ अन्याय हुआ है। मैंने मन में सोचा, “मैं हाल ही में बहुत कड़ी मेहनत करती रही हूँ। क्या मैं इस काम का जायजा नहीं ले रही हूँ? क्या यह वास्तविक काम करना नहीं है? तुम अब भी सोचती हो कि यह पर्याप्त नहीं है, और तुम यह भी कहती हो कि मैं सत्य को स्वीकार नहीं कर रही हूँ, तो अगर मुझे बरखास्त करने की ज़रूरत है, तो बस आगे बढ़ो और मुझे बरखास्त कर दो! एक अगुआ के कर्तव्य की आवश्यकताएँ बहुत अधिक हैं, और मैं स्पष्ट रूप से उन्हें पूरा नहीं कर सकती!” इस घटना के बाद, मैं वास्तव में परेशान महसूस कर रही थी। जब मैं शांत होकर आत्म-चिंतन करने लगी, तो मुझे एहसास हुआ कि चेनशी का मेरी समस्याओं की ओर इशारा करना मेरे लिए चीजें मुश्किल बनाने के लिए नहीं था, न ही यह मेरा मज़ाक उड़ाने के लिए था, बल्कि इसलिए था क्योंकि वह कलीसिया के काम के बारे में सोच रही थी। मैं यह क्यों नहीं स्वीकार कर सकी? मैं परमेश्वर के सामने आई और प्रार्थना की, “सर्वशक्तिमान परमेश्वर, आज बहन ने मेरे कर्तव्य में समस्याओं की ओर इशारा किया, और मुझे इसे स्वीकार करना बहुत मुश्किल लगा। मैं हमेशा बहस करना और खुद को सही ठहराना चाहती थी और महसूस करती रही कि मेरे साथ अन्याय हुआ है। परमेश्वर, कृपया मुझे प्रबुद्ध कर मेरा मार्गदर्शन करो कि मैं खुद को समझ सकूँ।”

अपनी खोज में, मैंने देखा कि परमेश्वर उन मसीह-विरोधियों के व्यवहार को उजागर करता है जो सत्य को स्वीकार नहीं करते, और उन्हें खुद से जोड़ा। सर्वशक्तिमान परमेश्वर कहता है : “जब मसीह-विरोधियों की काट-छाँट की जाती है, तो सबसे पहले वे उसका विरोध करते हैं और उसे दिल की गहराई से नकार देते हैं। वे उससे लड़ते हैं। और ऐसा क्यों करते हैं? ऐसा इसलिए करते हैं क्योंकि मसीह-विरोधियों का प्रकृति सार सत्य से विमुख और उससे घृणा करने वाला होता है और वे सत्य जरा-भी नहीं स्वीकारते। स्वाभाविक-सी बात है कि एक मसीह-विरोधी का सार और स्वभाव उन्हें अपनी गलतियों को मानने या अपने भ्रष्ट स्वभाव को स्वीकारने से रोकता है। इन दो तथ्यों के आधार पर, काट-छाँट किए जाने के प्रति एक मसीह-विरोधी का रवैया उसे पूरी तरह से नकारने और अवज्ञा करने का होता है। वे दिल की गहराइयों से इससे घृणा और इसका विरोध करते हैं, उनमें जरा-सा भी स्वीकृति या समर्पण का भाव नहीं होता, तो सच्चे आत्मचिंतन या पश्चात्ताप की तो बात ही दूर है। जब किसी मसीह-विरोधी की काट-छाँट की जाती है, तो यह किसने किया है, यह किससे संबंधित है, उस मामले के लिए वह किस हद तक जिम्मेदार है, उसकी भूल कितनी स्पष्ट है, उसने कितनी बुराई की है या कलीसिया के कार्य के लिए उसकी बुराई से क्या परिणाम पैदा होते हैं—मसीह-विरोधी इनमें से किसी बात पर कोई विचार नहीं करता। एक मसीह-विरोधी के लिए, उसकी काट-छाँट करने वाला बस उसी के पीछे पड़ा है या जानबूझकर उसे सताने के लिए उसमें दोष ढूँढ़ रहा है। मसीह-विरोधी तो यह तक सोच सकता है कि उसे धमकाया और अपमानित किया जा रहा है, उसके साथ इंसान की तरह व्यवहार नहीं किया जा रहा, उसे नीचा दिखाकर उसका उपहास किया जा रहा है। मसीह-विरोधी काट-छाँट के बाद भी, इस बात पर कभी विचार नहीं करते कि उन्होंने आखिर क्या गलती की है, उन्होंने क्या भ्रष्ट स्वभाव प्रकट किया, और क्या उन्होंने उन सिद्धांतों की खोज की है, जिनके अनुसार उन्हें चलना चाहिए, क्या उन्होंने सत्य सिद्धांतों के अनुसार कार्य किया या उस मामले में अपनी जिम्मेदारियाँ पूरी कीं, जिनमें उनकी काट-छाँट की गई। वे इनमें से किसी की भी न तो जाँच या आत्म-चिंतन करते हैं, न ही इन मुद्दों पर वे सोच-विचार या मंथन करते हैं। बल्कि, वे अपनी इच्छा के अनुसार और उग्रता से काट-छाँट किए जाने से पेश आते हैं। जब भी किसी मसीह-विरोधी की काट-छाँट की जाती है, तो वह क्रोध, अवज्ञा और असंतोष से भर जाता है और किसी की सलाह नहीं मानता। वह अपनी काट-छाँट को स्वीकार नहीं पाता, वह अपने बारे में जानने और आत्म-चिंतन करने, और अनमना या अपना कर्तव्य निरंकुशता से करने जैसी सिद्धांतों का उल्लंघन करने वाली हरकतों का समाधान करने के लिए कभी परमेश्वर के सामने नहीं आता, न ही वह इस अवसर का उपयोग अपने भ्रष्ट स्वभाव को दूर करने के लिए करता है। इसके बजाय, वह अपना बचाव करने के लिए, खुद को निर्दोष साबित करने के लिए बहाने ढूँढ़ता है, यहाँ तक कि वह कलह पैदा करने वाली बातें कहकर लोगों को उकसाता है। संक्षेप में, जब मसीह-विरोधियों की काट-छाँट की जाती है, तो उनकी विशिष्ट अभिव्यक्तियाँ अवज्ञा, असंतोष, प्रतिरोध और अनादर की होती हैं, और उनके दिलों में कुछ शिकायतें उठती हैं : ‘मैंने इतनी बड़ी कीमत चुकाई और इतना ज्यादा काम किया। भले ही मैंने कुछ चीजों में सिद्धांतों का पालन नहीं किया या सत्य की तलाश नहीं की, मैंने यह सब अपने लिए नहीं किया! भले ही मेरे कारण कलीसिया के काम को कुछ नुकसान पहुँचा हो, लेकिन मैंने ऐसा जानबूझकर नहीं किया! कौन गलतियाँ नहीं करता? तुम मेरी गलतियों को पकड़कर मेरी कमजोरियों पर विचार किए बिना और मेरी मनोदशा या आत्म-सम्मान की परवाह किए बिना अंतहीन रूप से मेरी काट-छाँट नहीं कर सकते। परमेश्वर के घर में लोगों के लिए कोई प्रेम नहीं है और यह बहुत अन्यायपूर्ण है! इसके अलावा, तुम इतनी छोटी-सी गलती के लिए मेरी काट-छाँट करते हो—क्या इसका मतलब यह नहीं है कि तुम मुझे प्रतिकूल नजरों से देखते हो और मुझे हटाना चाहते हो?’ जब मसीह-विरोधियों की काट-छाँट की जाती है, तो उनके दिमाग में पहली बात यह नहीं आती कि वे अपनी गलती पर या उस भ्रष्ट स्वभाव पर आत्मचिंतन करें जो उन्होंने प्रकट किया है, बल्कि अटकलें लगाते हुए बहस करना, स्पष्टीकरण देना और खुद को सही ठहराना उनका ध्येय होता है” (वचन, खंड 4, मसीह-विरोधियों को उजागर करना, मद बारह : जब उनके पास कोई रुतबा नहीं होता या आशीष पाने की आशा नहीं होती तो वे पीछे हटना चाहते हैं)। परमेश्वर के वचनों से मैंने देखा कि मसीह-विरोधी चाहे परमेश्वर के घर के काम में कितनी भी गड़बड़ी और बाधा डालें, उन्हें अपने जमीर पर कोई अपराध-बोध महसूस नहीं होता, और जब उनकी काट-छाँट की जाती है, तो वे बस प्रतिरोधी महसूस करते हैं और खुद को सही ठहराते हैं, लगातार अपने मामले पर बहस करने की कोशिश करते हैं, वे अपनी गलतियों को न स्वीकारते हैं, न मानते हैं। वे भाई-बहनों की काट-छाँट को भी दूसरों द्वारा गलतियाँ ढूँढ़ना या उनके लिए चीजें मुश्किल बनाना समझते हैं। यह मसीह-विरोधियों की सत्य से विमुख होने और उससे नफरत करने की प्रकृति के कारण होता है। पुरानी बातें सोचूँ तो, जब मेरी काट-छाँट की गई, तो क्या मैंने जो प्रकट किया वह भी सत्य से विमुख होने का स्वभाव नहीं था? उच्च अगुआ ने बताया कि हमारा चुनाव कार्य धीमी गति से आगे बढ़ रहा था, और मैं अपने कर्तव्यों में निष्क्रिय और सुस्त रही थी। उसने यह भी बताया कि हमारी ज़िम्मेदारी के दायरे में समग्र सुसमाचार कार्य प्रभावी नहीं रहा था। ये सब तथ्य थे। उसने हमारे काम में समस्याओं की ओर इशारा किया और इन विचलनों को ठीक करने के लिए हमारा मार्गदर्शन किया। यह कलीसिया के काम की रक्षा के लिए था। मुझे इसे स्वीकार करना चाहिए था और अपने काम में समस्याओं पर विचार करना चाहिए था, और फिर उन्हें तुरंत ठीक करना चाहिए था। लेकिन, मैंने न केवल आत्म-चिंतन नहीं किया, बल्कि मैं आत्मसंतुष्टि की दशा में भी जीती रही। मैंने उच्च अगुआ के प्रति प्रतिरोधी महसूस किया, उसे नापसंद किया, मन ही मन लगातार बहस करती और खुद को सही ठहराती रही, यह सोचकर कि उसका मेरी समस्याओं की ओर इशारा करना सिर्फ इसलिए था क्योंकि वह मुझे पसंद नहीं करती थी, और वह जान-बूझकर मेरी गलतियाँ निकाल रही थी। मैंने यह भी सोचा कि अगुआई के कर्तव्य की माँगें बहुत अधिक थीं, इसलिए मैं नकारात्मक और विद्रोही हो गई, कहा कि मुझमें कार्यक्षमता की कमी है और अपना कर्तव्य पूरा न करने के लिए मुझे बरखास्त ही कर दिया जाना चाहिए। मैं अपना कर्तव्य ठीक से नहीं निभा रही थी, यहाँ तक कि बहाने बनाकर काम ही छोड़ दे रही थी, मुझमें सच में कोई विवेक नहीं था! क्या मैंने जो प्रकट किया वह ठीक एक मसीह-विरोधी का सत्य से विमुख होने और नफरत करने का स्वभाव नहीं था? मैंने कलीसिया से निकाले गए एक मसीह-विरोधी के बारे में सोचा। वह हमेशा अपनी इच्छा के अनुसार काम करती थी, और जब समस्याएँ पैदा हुईं जिनसे कलीसिया के काम को नुकसान पहुँचा, तो उसे कोई पछतावा नहीं हुआ, न ही उसने भाई-बहनों की काट-छाँट, मार्गदर्शन या मदद स्वीकार की। बाद में भी, उसने खुद को नहीं सुधारा, और बस बहस करती रही और उनके खिलाफ शोर मचाती रही। अंत में, उसे उसके कई बुरे कामों के लिए कलीसिया से निष्कासित कर दिया गया। अगर मैं काट-छाँट स्वीकार करने से, या भाई-बहनों की सही सलाह मानने से इनकार करती रही, जिससे कलीसिया के काम को गंभीर नुकसान हुआ, तो अंत में, मुझे भी एक मसीह-विरोधी की तरह परमेश्वर द्वारा प्रकट किया और हटा दिया जाएगा! यह महसूस करते हुए कि मुझमें भी एक मसीह-विरोधी के व्यवहार और सत्य से विमुख होने का स्वभाव था, मुझे डर लगने लगा। मैंने चुपचाप परमेश्वर से प्रार्थना की, उससे मुझे बुराई करने और उसका विरोध करने से बचाने के लिए कहा।

प्रार्थना करने के बाद, मैंने मन में सोचा, “वास्तविक काम करने का क्या मतलब है?” अपनी खोज में, मैंने परमेश्वर के वचन पढ़े : “कोई फर्क नहीं पड़ता कि तुम कितने प्रतिभाशाली हो, तुम्हारे पास किस स्तर की काबिलियत और शिक्षा है, तुम कितने नारे लगा सकते हो, या कितने शब्द और धर्म-सिद्धांतों पर तुम्हारी पकड़ है; इससे भी कोई फर्क नहीं पड़ता कि तुम कितने व्यस्त हो, या दिन भर में कितने थके हो, या तुमने कितनी दूर की यात्रा की है, कितनी कलीसियाओं में जाते हो, या तुम कितने जोखिम उठाते हो और कितना कष्ट सहते हो—इनमें से कोई भी बात मायने नहीं रखती। जो बात मायने रखती है वह यह है कि क्या तुम अपना काम दी गई कार्य व्यवस्थाओं के आधार पर कर रहे हो, क्या तुम उन व्यवस्थाओं को सही ढंग से कार्यान्वित कर रहे हो; क्या तुम अपनी अगुआई के दौरान हर उस विशिष्ट कार्य में भाग ले रहे हो जिसके लिए तुम जिम्मेदार हो, और तुमने वास्तव में कितने वास्तविक मुद्दों का समाधान किया है; तुम्हारी अगुआई और मार्गदर्शन के कारण कितने लोग सत्य सिद्धांतों को समझ पाए हैं, और कलीसिया का काम कितना आगे बढ़ा और विकसित हुआ है—जो मायने रखता है वह यह है कि तुमने ये परिणाम हासिल किए हैं या नहीं। तुम जिस भी विशिष्ट कार्य में लगे हो, उसके बावजूद जो मायने रखता है वह यह है कि क्या तुम उच्चपदस्थ और शक्तिशाली बन कर आदेश जारी करने के बजाय लगातार कार्य का अनुसरण और निर्देशन कर रहे हो या नहीं। इसके अलावा यह भी मायने रखता है कि तुम अपने कर्तव्य निभाते हुए जीवन प्रवेश करते हो या नहीं, क्या तुम सिद्धांतों के अनुसार मामलों से निपट सकते हो, क्या तुम्हारे पास सत्य को अभ्यास में लाने की गवाही है, और क्या तुम परमेश्वर के चुने हुए लोगों के सामने आने वाले वास्तविक मुद्दों को सँभाल सकते हो और उनका समाधान कर सकते हो। ये और इसी तरह की दूसरी चीजें यह आकलन करने की कसौटियाँ हैं कि किसी अगुआ या कार्यकर्ता ने अपनी जिम्मेदारियों को पूरा किया है या नहीं” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (9))। परमेश्वर के वचनों से मैंने देखा कि कोई अगुआ या कार्यकर्ता वास्तविक काम करता है या नहीं, इसका माप परमेश्वर इस बात से नहीं लेता कि उसने कितना कष्ट सहा या कितना त्याग किया है, बल्कि यह देखता है कि काम में कितनी कठिनाइयाँ और समस्याएँ हल की गई हैं, काम कितना प्रभावी है, और वे अपने कर्तव्य में कितने कुशल हैं। लेकिन मैं हमेशा अपनी धारणाओं और कल्पनाओं पर भरोसा करती रही, यह सोचकर कि नतीजा, दक्षता या प्रगति चाहे जो भी हो, जब तक मैं आलसी नहीं हो रही हूँ, हर दिन खुद को व्यस्त रखती हूँ, और आवश्यक कार्य समय पर किया जाता है, तो मैं वास्तविक काम कर रही थी। इसलिए, जब उच्च अगुआ ने बताया कि मैं वास्तविक काम नहीं कर रही हूँ, तो मुझे बहुत बुरा लगा, और मैं इसे स्वीकार करने को तैयार नहीं थी और बहस करना चाहती थी। अब परमेश्वर के वचनों के प्रकाश में खुद पर विचार करते हुए, मैंने देखा कि हालाँकि मैं हर दिन व्यस्त रहती थी, मैं बहुत सारी वास्तविक समस्याओं को हल करने के लिए सत्य सिद्धांतों की खोज नहीं कर रही थी, खासकर अगुआओं और उपयाजकों के चुनाव में। हालाँकि मैंने लोगों को प्रोत्साहित करने के लिए पत्र लिखे, लेकिन मैं ज़्यादातर बस औपचारिकता निभा रही थी, केवल नारे लगा रही थी और चीजों का बुनियादी तरीके से जायजा ले रही थी। मैंने शायद ही कभी पूछा कि बाद में कलीसिया का कार्यान्वयन कैसा रहा, प्रगति कैसी रही, और कौन सी कठिनाइयाँ अभी तक हल नहीं हुई थीं, जिससे चुनावों में धीमी प्रगति हुई और कार्यकुशलता बहुत कम रही। सुसमाचार कार्य के मेरे जायजे में भी यही समस्या हुई। सतह पर, ऐसा लगा कि मैंने काम का बहुत जायजा लिया, लेकिन ज़्यादातर समय यह सिर्फ ऊपर-नीचे जानकारी का आदान-प्रदान था। मैं विशिष्ट मौजूदा समस्याओं के बारे में कभी-कभार ही पूछती थी, उन्हें समय रहते हल तो और नहीं कर रही थी, जिसके परिणामस्वरूप काम में खराब प्रभावशीलता रही। यह वास्तविक काम करना नहीं था। इस तरह से अपना कर्तव्य निभाते हुए, मैं बस औपचारिकता निभा रही थी, सार रूप में लोगों को धोखा देने और परमेश्वर को ठगने की कोशिश कर रही थी। परमेश्वर चाहता है कि हम अपने कर्तव्य इस तरह से करें कि उसके इरादों पर विचार करें, और हम दक्षता और प्रभावशीलता पर ध्यान केंद्रित करें। बस ऐसा करके ही हम मानक-स्तर पर कर्तव्य-पालन कर सकते हैं। मैंने केवल सतही तौर पर काम का क्रियान्वयन किया और वास्तविक समस्याओं को हल नहीं किया, जिसके परिणामस्वरूप मेरी ज़िम्मेदारियों के दायरे में काम में कोई वास्तविक प्रगति या नतीजा नहीं निकला। अगर यह जारी रहा, तो मैं बस एक झूठी अगुआ के रूप में प्रकट हो जाऊँगी और बरखास्त कर दी जाऊँगी। इन बातों का एहसास होने पर, मुझे खुद से नफरत हुई, और मैंने मन ही मन खुद से संकल्प लिया, “जब मैं फिर से अपना कर्तव्य करूँगी, तो मुझे लगन और पूरी प्रतिबद्धता के साथ ऐसा करना चाहिए, और काम करते समय मुझे दक्षता और वास्तविक नतीजों पर ध्यान देना चाहिए, ताकि काम को जल्द से जल्द आगे बढ़ाया जा सके।” बाद में, सुसमाचार कार्य का क्रियान्वयन करते समय, मैंने अगुआओं और उपयाजकों के साथ मनुष्य को बचाने के परमेश्वर के इरादे के साथ-साथ सुसमाचार प्रचार के महत्व के बारे में संगति की, और मैंने उन्हें वास्तव में सुसमाचार कार्य में भाग लेने के लिए प्रेरित किया। भाई-बहनों ने सुसमाचार प्रचार के महत्व को समझा और सुसमाचार कार्य पर सक्रिय रूप से काम किया, और बाद में, सुसमाचार कार्य में कुछ प्रगति हुई। चुनाव कार्य में, मैंने समय पर समस्याओं का जायजा लिया और उन्हें हल किया, और कुछ समय बाद, अधिकांश कलीसिया अगुआओं और उपयाजकों को चुन लिया गया, और कलीसिया का काम सामान्य रूप से आगे बढ़ सका।

बाद में, मैंने परमेश्वर के और वचन पढ़े : “जब काट-छाँट किए जाने की बात आती है तो लोगों को कम से कम क्या जानना चाहिए? मानक-स्तर के तरीके से अपना कर्तव्य करने के लिए काट-छाँट किए जाने का अनुभव जरूर करना चाहिए—यह अपरिहार्य है। यह ऐसी चीज है जिसका लोगों को दिन-प्रतिदिन सामना करना चाहिए और जिसे परमेश्वर में अपने विश्वास में उद्धार प्राप्त करने के लिए अक्सर अनुभव करना चाहिए। कोई भी काट-छाँट किए जाने से अलग-थलग नहीं रह सकता। क्या किसी की काट-छाँट का संबंध उसकी संभावनाओं और नियति से होता है? (नहीं।) तो किसी व्यक्ति की काट-छाँट क्यों की जाती है? क्या यह उसकी निंदा करने के लिए की जाती है? (नहीं, यह लोगों को सत्य समझने और अपना कर्तव्य सिद्धांतों के अनुसार निभाने में मदद करने के लिए की जाती है।) सही कहा। यह इसकी एकदम सही समझ है। किसी की काट-छाँट करना एक तरह का अनुशासन है, एक प्रकार की ताड़ना है और यह स्वाभाविक रूप से एक प्रकार से लोगों की मदद करना और उनका उपचार करना भी है। काट-छाँट किए जाने से तुम समय रहते अपने गलत अनुसरण को बदल सकते हो। इससे तुम अपनी मौजूदा समस्याएँ तुरंत पहचान सकते हो और समय रहते अपने उन भ्रष्ट स्वभावों को पहचान सकते हो जो तुम प्रकट करते हो। चाहे कुछ भी हो, काट-छाँट किया जाना तुम्हें अपनी गलतियाँ पहचानने और सिद्धांतों के अनुसार अपने कर्तव्य निभाने में मदद करते हैं, ये तुम्हें चूक करने और भटकने से समय रहते बचाते हैं और तबाही मचाने से रोकते हैं। क्या यह लोगों की सबसे बड़ी सहायता, उनका सबसे बड़ा उपचार नहीं है? जमीर और विवेक रखने वालों को काट-छाँट किए जाने को सही ढंग से लेने में सक्षम होना चाहिए” (वचन, खंड 4, मसीह-विरोधियों को उजागर करना, मद नौ (भाग आठ))। परमेश्वर के वचनों से मैं काट-छाँट किए जाने का महत्व समझ गई, और यह भी कि मानक-स्तर पर कर्तव्य-पालन के लिए काट-छाँट किया जाना एक आवश्यक अनुभव है। जब भाई-बहन हमारे कर्तव्यों में समस्याएँ या विचलन देखते हैं, तो उनका समय पर हमारी समस्याओं की ओर इशारा करना या हमारी काट-छाँट या हमें उजागर करना, हमें अपनी समस्याओं का एहसास करने और उन्हें जल्दी से ठीक करने में मदद करता है। यह कलीसिया के काम की रक्षा करना और हमें सच्ची मदद देना है। मैंने सोचा कि कैसे उच्च अगुआ का बार-बार मेरे काम में समस्याओं की ओर इशारा करना मेरे लिए चीजें मुश्किल बनाने या मुझे शर्मिंदा करने के लिए नहीं था, बल्कि मुझे मेरे काम में कमियों और विचलनों का एहसास कराने में मदद करने के लिए था, जिससे मैं भविष्य में कलीसिया का काम बेहतर ढंग से कर सकूँ, और साथ ही मुझे अपने कर्तव्य में लापरवाह होने के अपने भ्रष्ट स्वभाव को जानने में मदद करने के लिए भी था। उस पल, मुझे सच में एहसास हुआ कि काट-छाँट का कार्य न केवल लोगों के जीवन प्रवेश को लाभ पहुँचाता है, बल्कि उन्हें अपने कर्तव्यों में विचलनों और समस्याओं को तुरंत ठीक करने में भी मदद करता है, उन्हें अपने रास्ते पर जाने से रोकता है और कलीसिया के काम को नुकसान पहुँचने से बचाता है। काट-छाँट किया जाना परमेश्वर का प्रेम और उद्धार है! बाद में, जब उच्च अगुआ ने मेरे काम का जायजा लिया, तो उसने मेरी समस्याओं की ओर इशारा करना जारी रखा, हालाँकि कभी-कभी मैं फिर भी बहस करने की दशा में आ जाती थी, पर मुझे एहसास हुआ कि अगुआ का मेरे काम का जायजा लेना उसका मुझे हाथ पकड़कर मार्गदर्शन करना था, मुझे सिखाना था कि अपने काम में सिद्धांतों में कैसे प्रवेश किया जाए, और इसलिए मेरे दिल में, मैंने उतना प्रतिरोधी महसूस नहीं किया।

ज्यादा समय नहीं बीता, कि उच्च अगुआ ने एक पत्र भेजा जिसमें कहा गया था कि मैं सुसमाचार कार्य का जायजा लेने में निष्क्रिय थी, और मैंने सुसमाचार कार्य की उपेक्षा की थी और सारी कठिनाइयाँ सुसमाचार कार्यकर्ताओं पर डाल दी थीं। पत्र पढ़ने के बाद, मैं अपने दिल में बहस करने से खुद को नहीं रोक सकी, “तुम कैसे कह सकती हो कि मैंने ध्यान नहीं दिया? सुसमाचार कार्य प्रभावी नहीं रहा है, और मैं इस वजह से चिंतित और कुंठित रही हूँ। हाल के दिनों में मैंने सुसमाचार कार्य को बढ़ावा दिया और कड़ी मेहनत की है, और मैंने उत्पन्न हुई समस्याओं के संबंध में संगति और मदद प्रदान की है। वो ऐसा कैसे कह सकती है कि मैं सुसमाचार के काम में शामिल नहीं हुई?” उस पल, मुझे एहसास हुआ कि मैं फिर से सत्य से विमुख होने का स्वभाव प्रकट करने लगी हूँ, और मैंने सोचा, “अगुआओं के पत्र में निश्चित रूप से एक समस्या की ओर इशारा किया गया है, इसलिए मुझे विवेक से काम लेना चाहिए और पहले समर्पण करना चाहिए।” इसलिए मैंने अपने दिल में चुपचाप प्रार्थना की, परमेश्वर से मुझे समर्पण करने के लिए मार्गदर्शन करने को कहा। फिर मैंने कुछ समय पहले पढ़े परमेश्वर के वचन के एक अंश के बारे में सोचा कि कैसे काट-छाँट से निपटा जाए, और इसलिए मैंने जल्दी से उसे ढूँढ़कर पढ़ा। सर्वशक्तिमान परमेश्वर कहता है : “तो फिर समर्पित रवैया आखिर क्या है? सबसे पहले तो तुम्हारे पास एक सकारात्मक रवैया होना चाहिए : जब तुम्हारी काट-छाँट हो तो सबसे पहले सही-गलत का विश्लेषण करने मत बैठ जाओ—इसे समर्पित मन से स्वीकारो। उदाहरण के लिए, कोई कह सकता है कि तुमने कुछ गलत किया है। यद्यपि तुम्हारा दिल नहीं मानता, तुम यह भी नहीं जानते कि क्या गलत किया, फिर भी तुम इसे स्वीकारते हो। स्वीकार करना मूल रूप से एक सकारात्मक रवैया है। इसके अलावा ऐसा रवैया भी है जो इससे थोड़ा ज्यादा नकारात्मक है, वह है चुप रहना और कोई प्रतिरोध न करना। इसमें किस तरह का व्यवहार शामिल है? तुम अपनी समझ पर बहस नहीं करते, अपना बचाव नहीं करते, या अपने लिए वस्तुनिष्ठ बहाने नहीं बनाते। अगर तुम हमेशा अपने लिए बहाने बनाते हो और तर्क-वितर्क करते हो, और जिम्मेदारी दूसरे लोगों पर ठेलते हो तो क्या यह प्रतिरोध है? यह विद्रोह का स्वभाव है। तुम्हें अस्वीकार, प्रतिरोध या समझ को लेकर तर्क-वितर्क नहीं करना चाहिए। भले ही तुम्हारी समझ मजबूत हो, लेकिन क्या यही सत्य है? यह मनुष्य का वस्तुनिष्ठ बहाना है, सत्य नहीं। तुमसे वस्तुनिष्ठ बहानों के बारे में नहीं पूछा जा रहा है—यह चीज क्यों हुई, या कैसे हुई—बल्कि, तुम्हें यह बताया जा रहा है कि उस कार्यकलाप की प्रकृति सत्य के अनुरूप नहीं थी। यदि तुम्हारे पास इस स्तर का ज्ञान है, तो तुम वास्तव में स्वीकार करने और प्रतिरोध न करने में सक्षम होओगे। कोई घटना हो जाने पर सबसे पहले समर्पित रवैया अपनाना मुख्य है। ... काट-छाँट का सामना होने पर, एक स्वीकारने वाले और समर्पित रवैये के तहत किस प्रकार के कार्यकलाप आते हैं? कम-से-कम तुम्हें समझदार और तर्कसंगत होना चाहिए। तुम्हें पहले समर्पण करना चाहिए, इसका विरोध या इसे अस्वीकार नहीं करना चाहिए, और इसके साथ तर्कसंगत व्यवहार करना चाहिए। इस तरीके से तुम्हारे पास न्यूनतम आवश्यक तार्किकता होगी। अगर तुम स्वीकृति और समर्पण हासिल करना चाहते हो तो तुम्हें सत्य को समझना होगा। सत्य को समझना कोई आसान चीज नहीं है। सबसे पहले तुम्हें परमेश्वर की चीजों को स्वीकारना होगा : कम-से-कम यह तो जान ही लो कि तुम्हारी काट-छाँट परमेश्वर की अनुमति से होती है, या यह परमेश्वर से आती है। काट-छाँट चाहे पूरी तरह से उचित हो या नहीं, तुम्हें स्वीकार करने वाला और समर्पण का रवैया रखना चाहिए। यह परमेश्वर के प्रति समर्पण की अभिव्यक्ति है, और साथ ही यह परमेश्वर द्वारा पड़ताल की स्वीकृति भी है। यदि तुम बस अपनी समझ को लेकर तर्क-वितर्क करते रहते हो और अपना बचाव करते हो कि काट-छाँट मनुष्य से आती है, परमेश्वर से नहीं, तो तुम्हारी समझ में खोट है। एक बात तो यह कि, तुमने परमेश्वर की पड़ताल को स्वीकार नहीं किया है, और दूसरी बात परमेश्वर ने तुम्हारे लिए जो परिवेश तैयार किया है उसमें ढलने के लिए तुम्हारे पास न तो समर्पित रवैया है, न ही आज्ञाकारी आचरण है। यह व्यक्ति परमेश्वर के प्रति समर्पण नहीं करता है” (वचन, खंड 3, अंत के दिनों के मसीह के प्रवचन, पाँच शर्तें, जिन्हें परमेश्वर पर विश्वास के सही मार्ग पर चलने के लिए पूरा करना आवश्यक है)। परमेश्वर के वचन हमें बताते हैं कि जब हमारी काट-छाँट की जाती है, तो हमें सही-गलत का विश्लेषण नहीं करना चाहिए या बहस करके खुद को सही ठहराने की कोशिश नहीं करनी चाहिए, बल्कि स्वीकार करके और समर्पण करके शुरुआत करनी चाहिए। भले ही हम न समझें, हमें इस मामले से खोजने और समर्पण करने के रवैये से निपटना चाहिए। यह वह विवेक है जो एक व्यक्ति में होना चाहिए। आज जिस काट-छाँट का मैंने सामना किया, वह परमेश्वर की अनुमति से था, और मुझे इसे परमेश्वर से स्वीकार करना चाहिए। भले ही मुझे अभी तक अपनी समस्याएँ पता नहीं थीं, लेकिन मुझे बहस करने या खुद को सही ठहराने की कोशिश नहीं करनी चाहिए। इसके बजाय, मुझे खुद को शांत करना चाहिए और विनम्रता से खोजना चाहिए, और अपने काम में विचलनों और समस्याओं पर विचार करना चाहिए। काट-छाँट का सामना करते समय यही सही रवैया है जो मुझमें होना चाहिए। और सोचने पर, हालाँकि मैं आमतौर पर सुसमाचार कार्य का जायजा लेती थी, मैं बहुत सारे विस्तृत काम नहीं कर रही थी। उदाहरण के लिए, मैंने कभी भी खास तौर पर सुसमाचार प्रचार करने और परमेश्वर की गवाही देने में सुसमाचार कार्यकर्ताओं को आने वाली समस्याओं को नहीं देखा या हल नहीं किया। क्या उच्च अगुआ ने काम के विवरण में भाग न लेने और सुसमाचार कार्य की पूरी तरह से उपेक्षा करने के बारे में ठीक यही नहीं कहा था? इन बातों का एहसास होने पर, मैंने दिल से अगुआ के मार्गदर्शन को स्वीकार किया। इसके बाद, मैंने वास्तव में सुसमाचार कार्यकर्ताओं का जायजा लिया, और समस्याओं की स्थिति में, मैं जल्दी से प्रासंगिक सत्यों की खोज करती और समाधान के लिए संगति करती। धीरे-धीरे, सुसमाचार कार्य में सुधार होने लगा।

काट-छाँट के इन कई दौरों का अनुभव करके, मैंने अपने मसीह-विरोधी स्वभाव के बारे में कुछ समझ हासिल की, जो सत्य से विमुख है, और मैंने महसूस किया कि क्योंकि लोगों में भ्रष्ट स्वभाव होते हैं, वे अक्सर अपने कर्तव्यों को लापरवाही से करते हैं, और अगर हम काट-छाँट स्वीकार नहीं करते और इसके बजाय प्रतिरोधी और विद्रोही महसूस करते हैं, तो यह सिर्फ काम को गंभीर नुकसान पहुँचाएगा। काट-छाँट के यही दौर जो मुझे पसंद नहीं थे, इन्होंने ही मेरी रक्षा की, मुझे एक नकली अगुआ के गलत रास्ते पर चलने से बचाया। काट-छाँट किया जाना मेरे कर्तव्य के प्रदर्शन के लिए वास्तव में फायदेमंद था!


50. स्वर्गिक राज्य के मार्ग पर चलने से मुझे कौन रोकता है?

अगस्त 2020 में, एक बहन ने मुझे सर्वशक्तिमान परमेश्वर की कलीसिया की ऑनलाइन सभा में बुलाया। सर्वशक्तिमान परमेश्वर के वचन पढ़कर, खोज और जांच करके मुझे यकीन हो गया कि सर्वशक्तिमान परमेश्वर के वचन परमेश्वर की वाणी हैं और सर्वशक्तिमान परमेश्वर लौटा हुआ प्रभु यीशु है। मैं बहुत प्रेरित और उत्साहित था। मेरे भाई भी प्रभु की वापसी की बाट जोह रहे थे। मैंने उन्हें जल्दी से खुशखबरी सुनानी थी, ताकि वे भी अंत के दिनों का परमेश्वर का कार्य स्वीकार सकें। इसलिए मैंने अपने बड़े भाई को सुसमाचार सुनाया, और उसने हमारे सबसे बड़े भाई, कलीसिया के अगुआ को प्रभु के आने की खबर सुनाई। आशा के विपरीत, सबसे बड़े भाई को पता चला तो वे उस रात जल्दी में मेरे घर आ पहुँचे... "हेंगशिन, तुमने कहा कि प्रभु यीशु वापस आ चुका है और कार्य का नया चरण कर रहा है? यह कैसे संभव है? प्रभु यीशु हमारे पाप क्षमा कर चुका है। लौटकर वह हमें सीधे स्वर्ग के राज्य में उठा लेगा। भला वह नया कार्य कैसे कर सकता है?" "भाई, मुझसे नाराज न हों। हालाँकि प्रभु यीशु हमारे पाप क्षमा कर चुका है, लेकिन हम अब भी पाप करते हैं, हमारी पापी प्रकृति बरकरार है। परमेश्वर कहते हैं, 'इसलिये तुम पवित्र बनो, क्योंकि मैं पवित्र हूँ' (लैव्यव्यवस्था 11:45)। भाई, हम पवित्र हुए बिना प्रभु को नहीं देख पाएंगे, और पापमुक्त न होने पर स्वर्ग के राज्य में प्रवेश नहीं कर सकेंगे। हमें अभी भी जरूरत है कि परमेश्वर हमारी पापी प्रकृति मिटाने के लिए न्याय-कार्य करे और पाप की समस्या को जड़ से मिटाए—" "प्रभु यीशु हमारे पाप अपने सिर लेने के लिए सूली पर चढ़ाया गया था। प्रभु अब हमें पापी नहीं मानता। तुम कहते हो कि हम शुद्ध नहीं हुए हैं, पर यह तुम्हारा अपना विचार है। बाइबल ऐसा नहीं कहती। क्या तुम्हें नहीं पता कि बाइबल क्या कहती है? 'क्योंकि धार्मिकता के लिये मन से विश्‍वास किया जाता है, और उद्धार के लिये मुँह से अंगीकार किया जाता है' (रोमियों 10:10)। क्या हमें पहले ही प्रभु में आस्था के कारण बचा नहीं लिया गया? प्रभु को अभी भी नया कार्य करने की क्या जरूरत है?" "भाई, आपने जो कहा है वह पौलुस के वचन हैं, प्रभु यीशु के नहीं। प्रभु यीशु ने कभी नहीं कहा कि आस्था से बचाए गए लोग स्वर्ग के राज्य में प्रवेश कर सकते हैं। प्रभु यीशु साफ बताया है कि स्वर्ग के राज्य में कौन जा सकता है। 'जो मुझ से, "हे प्रभु! हे प्रभु!" कहता है, उनमें से हर एक स्वर्ग के राज्य में प्रवेश न करेगा, परन्तु वही जो मेरे स्वर्गीय पिता की इच्छा पर चलता है' (मत्ती 7:21)। भाई, स्वर्ग के राज्य में प्रवेश करने के लिए हमें परमेश्वर की इच्छा पूरी करना और उसके वचनों पर चलना है। क्या हम ये मानक पूरा करते हैं? हम अभी भी अक्सर पाप करते हैं, और प्रभु के वचन अभ्यास में नहीं ला पाते। प्रभु यीशु हमें पड़ोसियों से अपने समान प्रेम करने को कहता है। क्या हम कर पाते हैं? न केवल हम उनसे प्रेम नहीं कर पाते, बल्कि उनसे ईर्ष्या और घृणा भी करते हैं, और अक्सर पाप में जीते हैं। हम स्वर्ग के राज्य में प्रवेश करने लायक नहीं हैं। इसीलिए परमेश्वर अंत के दिनों में बोलने और न्याय का कार्य करने वापस आया है। ऐसा वह लोगों की पापी प्रकृति मिटाने, उनकी पाप की समस्या जड़ से हल करने, और उन्हें शुद्ध करके बचाने के लिए करता है। प्रभु यीशु ने खुद भविष्यवाणी की थी, 'जो मुझे तुच्छ जानता है और मेरी बातें ग्रहण नहीं करता है उसको दोषी ठहरानेवाला तो एक है: अर्थात् जो वचन मैं ने कहा है, वही पिछले दिन में उसे दोषी ठहराएगा' (यूहन्ना 12:48)। 'क्योंकि वह समय आ पहुँचा है कि पहले परमेश्‍वर के लोगों का न्याय किया जाए' (1 पतरस 4:17)।" "बहुत हुआ! तुम कहते हो, प्रभु के लौटने पर कार्य का एक और चरण होगा। यानी प्रभु यीशु का छुटकारे का कार्य बेकार है? क्या वह व्यर्थ नहीं जाएगा?" भाई की बात सुनकर मैं परेशान हो गया। कैसे संगति करूँ कि वह परमेश्वर का कार्य समझ जाए और उसकी धारणाएँ खत्म हों? तभी मुझे सर्वशक्तिमान परमेश्वर के वचनों का एक अंश याद आया। "यद्यपि यीशु ने मनुष्यों के बीच अधिक कार्य किया, फिर भी उसने केवल समस्त मानवजाति की मुक्ति का कार्य पूरा किया और वह मनुष्य की पाप-बलि बना; उसने मनुष्य को उसके समस्त भ्रष्ट स्वभाव से छुटकारा नहीं दिलाया। मनुष्य को शैतान के प्रभाव से पूरी तरह से बचाने के लिए यीशु को न केवल पाप-बलि बनने और मनुष्य के पाप वहन करने की आवश्यकता थी, बल्कि मनुष्य को उसके शैतान द्वारा भ्रष्ट किए गए स्वभाव से मुक्त करने के लिए परमेश्वर को और भी बड़ा कार्य करने की आवश्यकता थी। और इसलिए, अब जबकि मनुष्य को उसके पापों के लिए क्षमा कर दिया गया है, परमेश्वर मनुष्य को नए युग में ले जाने के लिए वापस देह में लौट आया है, और उसने ताड़ना एवं न्याय का कार्य आरंभ कर दिया है। यह कार्य मनुष्य को एक उच्चतर क्षेत्र में ले गया है। वे सब, जो परमेश्वर के प्रभुत्व के अधीन समर्पण करेंगे, उच्चतर सत्य का आनंद लेंगे और अधिक बड़े आशीष प्राप्त करेंगे। वे वास्तव में ज्योति में निवास करेंगे और सत्य, मार्ग और जीवन प्राप्त करेंगे" (वचन, खंड 1, परमेश्वर का प्रकटन और कार्य, प्रस्तावना)। परमेश्वर के वचनों से मेरे मन की धुंध छँट गई। मैंने भाई से कहा, "अंत के दिनों में न्याय का कार्य करने के लिए परमेश्वर के लौटने का मतलब यह नहीं कि प्रभु यीशु का छुटकारे का कार्य बेकार है। प्रभु यीशु ने लोगों के पाप क्षमा कर दिए, ताकि व्यवस्था अब उनकी निंदा न करे और उन्हें दंड न दे, लेकिन प्रभु यीशु ने जो किया वह केवल छुटकारे का कार्य था, लोगों को शुद्ध करने और बचाने का नहीं। हम सब अभी भी पाप में जी रहे हैं। अंत के दिनों में परमेश्वर के न्याय-कार्य के बिना हम पाप से बचकर परमेश्वर के राज्य में प्रवेश नहीं कर सकते।" जब उन्होंने देखा कि वे मेरी बात नहीं काट सकते, तो बेहद नाराज होकर बोले, "सर्वशक्तिमान परमेश्वर में विश्वास कर कुछ ही समय में काफी सीख गए हो। मेरी हर बात की काट तुम्हारे पास है, इसलिए मैं तुमसे क्या कहूँ!" इसके बाद वे गुस्सा होकर चले गए। मैंने सोचा, "वे प्रभु में विश्वास करते हैं और प्रभु के आगमन के लिए तरसते हैं, तो प्रभु की वापसी के बारे में सुनकर क्यों उन्होंने न केवल गौर नहीं किया, बल्कि इतने नाराज हो गए? हो सकता है, उनकी बहुत-सी धार्मिक धारणाएँ हों, इसलिए वे इसे तुरंत नहीं स्वीकार पाए। मुझे उनके साथ संगति का एक और मौका खोजना होगा।"

सर्वशक्तिमान परमेश्वर में मेरे विश्वास की बात सुनकर मेरी दो भाभियाँ जल्दी ही मेरे घर आईं... "हेंगशिन, तुम सर्वशक्तिमान परमेश्वर में आस्था के साथ उससे प्रार्थना करते हो, प्रभु का नाम नहीं लेते। यह प्रभु को धोखा देना और धर्मभ्रष्ट होना है।" "देखिए, आप ऐसा इसलिए कहती हैं, क्योंकि आप अभी समझती नहीं। आपने सर्वशक्तिमान परमेश्वर के वचन नहीं पढ़े, और आप नहीं जानतीं कि वह लौटा हुआ प्रभु यीशु है। सर्वशक्तिमान परमेश्वर और प्रभु यीशु एक आत्मा और एक परमेश्वर हैं। अलग-अलग युगों में परमेश्वर के अलग-अलग नाम होते हैं। व्यवस्था के युग में परमेश्वर का नाम यहोवा था, जबकि अनुग्रह के युग में परमेश्वर का नाम यीशु था। परमेश्वर का नाम बदला, पर क्या प्रभु यीशु और यहोवा एक ही परमेश्वर नहीं थे? क्या प्रभु यीशु में विश्वास करना यहोवा परमेश्वर से विश्वासघात था? सर्वशक्तिमान परमेश्वर, प्रभु यीशु और यहोवा एक ही परमेश्वर हैं। आइये, यह वीडियो देखकर आप समझ जाएँगी।" सर्वशक्तिमान परमेश्वर कहते हैं, "मैं कभी यहोवा के नाम से जाना जाता था। मुझे मसीहा भी कहा जाता था, और लोग कभी मुझे प्यार और सम्मान से उद्धारकर्ता यीशु भी कहते थे। किंतु आज मैं वह यहोवा या यीशु नहीं हूँ, जिसे लोग बीते समयों में जानते थे; मैं वह परमेश्वर हूँ जो अंत के दिनों में वापस आया है, वह परमेश्वर जो युग का समापन करेगा। मैं स्वयं परमेश्वर हूँ, जो अपने संपूर्ण स्वभाव से परिपूर्ण और अधिकार, आदर और महिमा से भरा, पृथ्वी के छोरों से उदित होता है। लोग कभी मेरे साथ संलग्न नहीं हुए हैं, उन्होंने मुझे कभी जाना नहीं है, और वे मेरे स्वभाव से हमेशा अनभिज्ञ रहे हैं। संसार की रचना के समय से लेकर आज तक एक भी मनुष्य ने मुझे नहीं देखा है। यह वही परमेश्वर है, जो अंत के दिनों के दौरान मनुष्यों पर प्रकट होता है, किंतु मनुष्यों के बीच में छिपा हुआ है। वह सामर्थ्य से भरपूर और अधिकार से लबालब भरा हुआ, दहकते हुए सूर्य और धधकती हुई आग के समान, सच्चे और वास्तविक रूप में, मनुष्यों के बीच निवास करता है। ऐसा एक भी व्यक्ति या चीज़ नहीं है, जिसका मेरे वचनों द्वारा न्याय नहीं किया जाएगा, और ऐसा एक भी व्यक्ति या चीज़ नहीं है, जिसे जलती आग के माध्यम से शुद्ध नहीं किया जाएगा। अंततः मेरे वचनों के कारण सारे राष्ट्र धन्य हो जाएँगे, और मेरे वचनों के कारण टुकड़े-टुकड़े भी कर दिए जाएँगे। इस तरह, अंत के दिनों के दौरान सभी लोग देखेंगे कि मैं ही वह उद्धारकर्ता हूँ जो वापस लौट आया है, और मैं ही वह सर्वशक्तिमान परमेश्वर हूँ जो समस्त मानवजाति को जीतता है। और सभी देखेंगे कि मैं ही एक बार मनुष्य के लिए पाप-बलि था, किंतु अंत के दिनों में मैं सूर्य की ज्वाला भी बन जाता हूँ जो सभी चीज़ों को जला देती है, और साथ ही मैं धार्मिकता का सूर्य भी बन जाता हूँ जो सभी चीज़ों को प्रकट कर देता है। अंत के दिनों में यह मेरा कार्य है। मैंने इस नाम को इसलिए अपनाया और मेरा यह स्वभाव इसलिए है, ताकि सभी लोग देख सकें कि मैं एक धार्मिक परमेश्वर हूँ, दहकता हुआ सूर्य हूँ और धधकती हुई ज्वाला हूँ, और ताकि सभी मेरी, एक सच्चे परमेश्वर की, आराधना कर सकें, और ताकि वे मेरे असली चेहरे को देख सकें : मैं केवल इस्राएलियों का परमेश्वर नहीं हूँ, और मैं केवल छुटकारा दिलाने वाला नहीं हूँ; मैं समस्त आकाश, पृथ्वी और महासागरों के सारे प्राणियों का परमेश्वर हूँ" (वचन, खंड 1, परमेश्वर का प्रकटन और कार्य, उद्धारकर्ता पहले ही एक "सफेद बादल" पर सवार होकर वापस आ चुका है)। परमेश्वर के वचन पढ़ने के बाद मैंने भाभियों से संगति की, "परमेश्वर का नाम युग और कार्य के चरण के साथ बदलता है। परमेश्वर अलग-अलग युगों में अलग-अलग नामों से जाना जाता है, हर नाम हर युग में परमेश्वर के कार्य को दर्शाता है। व्यवस्था के युग में, परमेश्वर ने 'यहोवा' नाम से व्यवस्थाओं का आदेश दिया और मानव-जाति को पृथ्वी पर रहना सिखाया। अनुग्रह के युग में, परमेश्वर के आत्मा ने प्रभु यीशु के रूप में देहधारण कर मानव-जाति के छुटकारे का कार्य किया। अंत के दिनों में परमेश्वर सर्वशक्तिमान परमेश्वर के रूप में देहधारी होता है, ताकि सत्य व्यक्त कर सके और लोगों का न्याय कर उन्हें शुद्ध कर सके। बाहर से परमेश्वर का नाम और कार्य बदला है, लेकिन परमेश्वर का सार नहीं बदलता। यह हमेशा वही परमेश्वर रहा है, जो मानव-जाति को बचाने का काम कर रहा है।" मैंने उन्हें उदाहरण भी दिया। एक व्यक्ति अस्पताल में काम करता है और हर कोई उसे "डॉक्टर" कहता है, फिर वह पढ़ाने का फैसला करता है, तो लोग उसे "शिक्षक" कहते हैं, बाद में वह कलीसिया में प्रचार करने लगता है, तो लोग उसे "पादरी" कहते हैं। समझीं? उसका काम, और उसका नाम बदल गया है, फिर भी वह वही है। बदला नहीं है। इसी तरह परमेश्वर अलग युगों में अलग नाम इस्तेमाल करता है, लेकिन उसका सार और पहचान नहीं बदलती, वह वही परमेश्वर रहता है। जब हम सर्वशक्तिमान परमेश्वर के नाम से प्रार्थना करते हैं, तो प्रभु से धोखा कर धर्मभ्रष्ट नहीं होते, बल्कि प्रभु का स्वागत कर उसके रास्ते पर चल रहे होते हैं। मैं बात कर ही रहा था, कि तभी अचानक मेरे दोनों बड़े भाई आ गए। सबसे बड़े भाई ने मुझे गुस्से से टोका। "अब इससे बात मत करो। इससे कोई नहीं जीत सकता। तुम कुछ भी कहो, इसके पास जवाब होगा, तो क्यों परेशान हों?" "हेंगशिन, तुम गलत चीज में विश्वास कर रहे हो। अब बस करो।" "तुम कहते हो कि सर्वशक्तिमान परमेश्वर लौटा हुआ प्रभु यीशु है। जाकर पादरी को समझाओ। अगर पादरी कह दे कि यही सच्चा मार्ग है, तो सभी विश्वास करेंगे, नहीं तो वापस कलीसिया आकर हमारे साथ विश्वास करना। तुम सब सगे भाई हो। तुममें से हरेक अपने तरीके से नहीं चल सकता।" जब मैंने देखा कि मेरे भाई और भाभियाँ कैसे पादरी को पूजते हैं, तो मैंने उनसे कहा, "हमें परमेश्वर का आज्ञापालन और सम्मान करना चाहिए। आँखें बंद कर लोगों की बात नहीं मान सकते। खासकर जब प्रभु का स्वागत करने की बात हो, तो हम फैसला पादरी पर नहीं छोड़ सकते। प्रभु यीशु ने कहा था कि परमेश्वर की भेड़ें उसकी वाणी सुनती हैं। हमें परमेश्वर की वाणी सुनने पर ध्यान देना चाहिए, ताकि प्रभु का स्वागत कर सकें।" मैंने उनसे यह भी कहा, "जब प्रभु यीशु काम करने आया, तो यहूदी धर्म के विश्वासियों ने परमेश्वर की वाणी सुनने की कोशिश नहीं की। उन्होंने प्रभु यीशु के का विरोध और निंदा करने में आँख बंद करके फरीसियों का अनुसरण किया। नतीजतन, उन्होंने प्रभु का उद्धार खो दिया। यह हमारे लिए सबक है।" मगर मैंने जो कुछ भी कहा, मेरे भाई-भाभियों ने एक न सुनी, और जोर देकर कहा कि पादरी गलत नहीं हो सकता। उनका रवैया देखकर मैंने सोचा, "वे पादरी की इतनी पूजा करते हैं कि यदि पादरी मान ले, तो वे भी मान लेंगे।"

जनवरी 2021 में एक दिन पादरी और अगुआ मेरे घर आए और मैंने इस मौके का इस्तेमाल उन्हें सुसमाचार सुनाने के लिए किया। "मत्ती 24: 37 कहता है, 'जैसे नूह के दिन थे, वैसा ही मनुष्य के पुत्र का आना भी होगा।' और 24:44 कहता है, 'इसलिये तुम भी तैयार रहो, क्योंकि जिस घड़ी के विषय में तुम सोचते भी नहीं हो, उसी घड़ी मनुष्य का पुत्र आ जाएगा।' लूका 17:24-25 कहता है, 'क्योंकि जैसे बिजली आकाश के एक छोर से कौंध कर आकाश के दूसरे छोर तक चमकती है, वैसे ही मनुष्य का पुत्र भी अपने दिन में प्रगट होगा। परन्तु पहले अवश्य है कि वह बहुत दु:ख उठाए, और इस युग के लोग उसे तुच्छ ठहराएँ।' भविष्यवाणी है 'मनुष्य के पुत्र का आना भी होगा' और 'मनुष्य का पुत्र आ जाएगा।' तो मनुष्य का पुत्र कौन है? मनुष्य के पुत्र का मतलब है परमेश्वर का देहधारण। प्रभु यीशु मनुष्य का पुत्र था, क्योंकि वह परमेश्वर के आत्मा का देहधारण था। आत्मा को मनुष्य का पुत्र नहीं कहा जा सकता। इसलिए, भविष्यवाणी कहती है कि प्रभु अंत के दिनों में मनुष्य के पुत्र के रूप में लौटेगा, यानी देहधारण करेगा। अगर पुनरुत्थान के बाद प्रभु यीशु का आध्यात्मिक शरीर बादलों पर उतरता और बड़ी महिमा के साथ सामने आता, तो कौन उसका विरोध या निंदा कर पाता? फिर भी प्रभु यीशु ने कहा, 'पहले अवश्य है कि वह बहुत दु:ख उठाए, और इस युग के लोग उसे तुच्छ ठहराएँ।' यह भविष्यवाणी कैसे पूरी होती है? केवल तभी, जब परमेश्वर मनुष्य के पुत्र के रूप में साधारण और मामूली व्यक्ति की तरह देहधारी होता है, जिससे लोग उसे न पहचानें, तभी वे उसकी निंदा कर उसे नकार सकते हैं। इसलिए प्रभु यीशु की भविष्यवाणी के अनुसार प्रभु अंत के दिनों में देहधारण करके लौटा है, और यह बिल्कुल पक्का है।" "बाइबल के इन पदों में 'मनुष्य के पुत्र' का उल्लेख है जिसका अर्थ है प्रभु यीशु।" "भाई हान, प्रभु यीशु ने बिलकुल स्पष्ट कहा है। ये प्रभु की वापसी के बारे में भविष्यवाणियां हैं, न कि प्रभु यीशु की।" "बाइबल साफ कहती है, 'तब मनुष्य के पुत्र का चिह्न आकाश में दिखाई देगा, और तब पृथ्वी के सब कुलों के लोग छाती पीटेंगे; और मनुष्य के पुत्र को बड़ी सामर्थ्य और ऐश्‍वर्य के साथ आकाश के बादलों पर आते देखेंगे' (मत्ती 24:30)। प्रभु एक बादल पर लौटेगा, पर तुम कहते हो कि वह देहधारण करके आएगा। क्या ये बातें विरोधी नहीं हैं? हम बादल पर आने वाले प्रभु यीशु का इंतजार कर रहे हैं। अब समय करीब है, सभी प्रकार की आपदाएं आ चुकी हैं, और प्रभु हमें स्वर्ग के राज्य में ले जाने को एक बादल पर आने वाला है। प्रभु में इतने वर्षों की आस्था के बाद हम सफल होने को हैं, मगर तुम, तुम यह सब छोड़ रहे हो।" "पादरी वांग, जिस भविष्यवाणी का आपने जिक्र किया, वह भी सच है, पर परमेश्वर का देहधारण उसके बादलों पर आने का खंडन नहीं करता। पहले मुझे भी यह बात समझ नहीं आई थी। बाद में, सर्वशक्तिमान परमेश्वर के वचन पढ़कर लगा कि प्रभु की वापसी दो चरणों में होती है। पहले वह सत्य व्यक्त करने और न्याय का कार्य करने के लिए चुपचाप मनुष्य के पुत्र के रूप में आता है, फिर विजेताओं का समूह बनाने के बाद परमेश्वर अच्छाई को पुरस्कृत और बुराई को दंडित करने के लिए आपदाएं भेजता है। आपदाओं के बाद परमेश्वर बादल पर उतरता है और सभी के सामने खुलेआम प्रकट होता है। उस समय, वे सभी जो सर्वशक्तिमान परमेश्वर का विरोध और निंदा करते हैं, रोएंगे और दांत पीसेंगे, जिससे प्रभु के बादलों पर आने की भविष्यवाणी खरी होती है, 'देखो, वह बादलों के साथ आनेवाला है, और हर एक आँख उसे देखेगी, वरन् जिन्होंने उसे बेधा था वे भी उसे देखेंगे, और पृथ्वी के सारे कुल उसके कारण छाती पीटेंगे' (प्रकाशितवाक्य 1:7)।" उस समय, पादरी और दूसरे लोग हैरान होकर चुप हो गए। मैंने सर्वशक्तिमान परमेश्वर के वचनों का एक अंश पढ़ा। "जब तुम लोग यीशु को एक श्वेत बादल पर स्वर्ग से उतरते अपनी आँखों से देखोगे, तो यह धार्मिकता के सूर्य का सार्वजनिक प्रकटन होगा। शायद वह तुम्हारे लिए एक बड़ी उत्तेजना का समय होगा, मगर तुम्हें पता होना चाहिए कि जिस समय तुम यीशु को स्वर्ग से उतरते देखोगे, यही वह समय भी होगा जब तुम दंडित किए जाने के लिए नीचे नरक में जाओगे। वह परमेश्वर की प्रबंधन योजना की समाप्ति का समय होगा, और वह समय होगा, जब परमेश्वर सज्जन को पुरस्कार और दुष्ट को दंड देगा। क्योंकि परमेश्वर का न्याय मनुष्य के देखने से पहले ही समाप्त हो चुका होगा, जब सिर्फ़ सत्य की अभिव्यक्ति होगी। वे जो सत्य को स्वीकार करते हैं और संकेतों की खोज नहीं करते और इस प्रकार शुद्ध कर दिए गए हैं, वे परमेश्वर के सिंहासन के सामने लौट चुके होंगे और सृष्टिकर्ता के आलिंगन में प्रवेश कर चुके होंगे। सिर्फ़ वे जो इस विश्वास में बने रहते हैं कि 'ऐसा यीशु जो श्वेत बादल पर सवारी नहीं करता, एक झूठा मसीह है' अनंत दंड के अधीन कर दिए जाएँगे, क्योंकि वे सिर्फ़ उस यीशु में विश्वास करते हैं जो संकेत प्रदर्शित करता है, पर उस यीशु को स्वीकार नहीं करते, जो कड़े न्याय की घोषणा करता है और जीवन और सच्चा मार्ग प्रकट करता है। इसलिए केवल यही हो सकता है कि जब यीशु खुलेआम श्वेत बादल पर वापस लौटे, तो वह उनके साथ निपटे। वे बहुत हठधर्मी, अपने आप में बहुत आश्वस्त, बहुत अभिमानी हैं। ऐसे अधम लोग यीशु द्वारा कैसे पुरस्कृत किए जा सकते हैं? यीशु की वापसी उन लोगों के लिए एक महान उद्धार है, जो सत्य को स्वीकार करने में सक्षम हैं, पर उनके लिए जो सत्य को स्वीकार करने में असमर्थ हैं, यह दंडाज्ञा का संकेत है। तुम लोगों को अपना स्वयं का रास्ता चुनना चाहिए, और पवित्र आत्मा के ख़िलाफ़ निंदा नहीं करनी चाहिए और सत्य को अस्वीकार नहीं करना चाहिए। तुम लोगों को अज्ञानी और अभिमानी व्यक्ति नहीं बनना चाहिए, बल्कि ऐसा बनना चाहिए, जो पवित्र आत्मा के मार्गदर्शन का पालन करता हो और सत्य की खोज के लिए लालायित हो; सिर्फ़ इसी तरीके से तुम लोग लाभान्वित होगे" (वचन, खंड 1, परमेश्वर का प्रकटन और कार्य, जब तक तुम यीशु के आध्यात्मिक शरीर को देखोगे, परमेश्वर स्वर्ग और पृथ्वी को नया बना चुका होगा)। परमेश्वर के अधिकारपूर्ण वचन सुनकर सभी दंग रह गए। थोड़ी देर बाद पादरी बोला। "तुमने अभी कहा कि ये परमेश्वर के नए वचन हैं? यह सही नहीं है। परमेश्वर के सभी वचन बाइबल में हैं, उसके बाहर उसके कोई वचन नहीं हैं। यदि हैं, तो वे बाइबल में जोड़े गए हैं। प्रकाशितवाक्य साफ बताता है, 'मैं हर एक को, जो इस पुस्तक की भविष्यद्वाणी की बातें सुनता है, गवाही देता हूँ : यदि कोई मनुष्य इन बातों में कुछ बढ़ाए तो परमेश्‍वर उन विपत्तियों को, जो इस पुस्तक में लिखी हैं, उस पर बढ़ाएगा। यदि कोई इस भविष्यद्वाणी की पुस्तक की बातों में से कुछ निकाल डाले, तो परमेश्‍वर उस जीवन के वृक्ष और पवित्र नगर में से, जिसका वर्णन इस पुस्तक में है, उसका भाग निकाल देगा' (प्रकाशितवाक्य 22:18-19)।" "पादरी वांग, जब यह कहती है कि कुछ भी जोड़ा-घटाया नहीं जा सकता, तो यह चेतावनी है कि लोग वे प्रकाशितवाक्य की किताब में मनमानी भविष्यवाणियां न जोड़ें-घटाएं, इसका अर्थ यह नहीं कि परमेश्वर अब नए शब्द नहीं बोलेगा। प्रभु यीशु ने खुद कहा था, 'मुझे तुम से और भी बहुत सी बातें कहनी हैं, परन्तु अभी तुम उन्हें सह नहीं सकते। परन्तु जब वह अर्थात् सत्य का आत्मा आएगा, तो तुम्हें सब सत्य का मार्ग बताएगा' (यूहन्ना 16:12-13)। प्रभु यीशु ने बहुत साफ कहा था, अंत के दिनों में लौटकर वह सभी सत्यों में हमारा मार्गदर्शन करने के लिए कई वचन बोलेगा। आपकी समझ के अनुसार जब परमेश्वर अंत के दिनों में लौटेगा, तो वह न तो बोलेगा और न कार्य करेगा। तो फिर प्रभु यीशु के ये वचन कैसे पूरे और साकार होंगे? परमेश्वर सत्य है, जीवन का स्रोत है, जीवंत जल का अविरल झरना है। आप परमेश्वर के वचनों और कार्य को बाइबल तक सीमित करते हैं, मानो परमेश्वर ये वचन केवल बाइबल में ही कह सकता हो। क्या यह परमेश्वर को अपमानित करना नहीं है?" मेरी बात सुनकर पादरी वांग की बोलती बंद हो गई। मैंने सोचा, "मैं पादरियों की पूजा करता था। मुझे लगता था कि वे बाइबल के जानकार हैं और उन्हें परमेश्वर का ज्ञान है। ताज्जुब है कि वे बाइबल को नहीं समझते, और परमेश्वर के कार्य को सीमित भी करते हैं।" मैं निराश था।

कई बार की बहस के बाद, पादरी ने मुझे अडिग देखकर भ्रमित करने के लिए कई झूठे तर्क दिए, जिनका मैंने परमेश्वर के वचनों से खंडन कर अंत के दिनों में परमेश्वर के कार्य की गवाही दी, पर उन्होंने एक नहीं सुनी। बहस के अंत में, जब पादरी वांग ने देखा कि वह मेरा खंडन नहीं कर सकता, तो चुप हो गया। उनके साथ आए अगुआ हान ने मुझसे कहा, "हेंगशिन, तुम सर्वशक्तिमान परमेश्वर पर विश्वास करना बंद कर दो, क्योंकि हमें तुम्हारे जीवन की चिंता है। हम ऐसा तुमसे प्रेम के कारण कर रहे हैं। हमें डर है कि तुम गलत रास्ता अपना लोगे। तुम जैसे लोगों को तो कलीसिया में अगुआ होना चाहिए और हमारे काम में सहयोग करना चाहिए। यह ज्यादा अच्छा होगा।" उन्हें यह कहते सुनकर, मुझे शैतान के शब्द याद आ गए, जिसने बाइबल में प्रभु यीशु को प्रलोभन दिया था, "फिर इब्लीस उसे एक बहुत ऊँचे पहाड़ पर ले गया और सारे जगत के राज्य और उसका वैभव दिखाकर उससे कहा, 'यदि तू गिरकर मुझे प्रणाम करे, तो मैं यह सब कुछ तुझे दे दूँगा'" (मत्ती 4:8-9)। उनका मुझे कलीसिया में अगुआ बनने को कहना शैतान का प्रलोभन था। उन्होंने सोचा था कि प्रतिष्ठा और हैसियत के लालच में आकर मैं उनके साथ हो लूँगा। प्रतिष्ठा और हैसियत उनके लिए बहुत अहम थे! उन्होंने प्रभु के आने की खबर सुनी थी, पर तलाश और जाँच करने के बजाय उन्होंने मुझे सच्चे मार्ग से भटकाने की कोशिश की। यह उनकी धूर्तता थी! इसलिए मैंने उन्हें ठुकरा दिया। "मैं वापस कलीसिया नहीं जाने वाला। अब प्रभु यीशु नया कार्य करने के लिए लौट आया है। वह अब अनुग्रह के युग की कलीसियाओं में कार्य नहीं करता। कलीसिया जाने से मेरा क्या भला होगा? हमें परमेश्वर का नया कार्य स्वीकारना चाहिए, नहीं तो प्रभु हमें त्यागकर निकाल देगा। यह ठीक वैसा ही है, जब प्रभु यीशु काम पर आया था। चेलों ने प्रभु यीशु के वचन सुने, प्रभु की वाणी पहचानी, उसका अनुसरण कर उद्धार प्राप्त किया, और मंदिर में व्यवस्थाओं का पालन करने वालों को प्रभु ने त्यागकर निकाल दिया। आप सभी को इस तथ्य की जानकारी होनी चाहिए। प्रभु अंत के दिनों में लौट आया है। हम उसकी वाणी नहीं सुनेंगे, तो उसका स्वागत कैसे करेंगे? प्रभु यीशु ने कहा था, 'मेरी भेड़ें मेरा शब्द सुनती हैं; मैं उन्हें जानता हूँ, और वे मेरे पीछे पीछे चलती हैं' (यूहन्ना 10:27)। प्रकाशितवाक्य में भी भविष्यवाणी की गई है, 'जिसके कान हों वह सुन ले कि आत्मा कलीसियाओं से क्या कहता है' (प्रकाशितवाक्य अध्याय 2, 3)। 'देख, मैं द्वार पर खड़ा हुआ खटखटाता हूँ; यदि कोई मेरा शब्द सुनकर द्वार खोलेगा, तो मैं उसके पास भीतर आकर उसके साथ भोजन करूँगा और वह मेरे साथ' (प्रकाशितवाक्य 3:20)। पादरी वांग, प्रभु के स्वागत में सबसे जरूरी चीज प्रभु की वाणी सुनना है। अगर कोई उसके लौटने की गवाही देता है, तो हमें खोज और जाँच करनी चाहिए। वरना हम प्रभु का स्वागत और स्वर्ग के राज्य में प्रवेश नहीं कर पाएँगे।" "हमें परमेश्वर की वाणी सुनने की जरूरत नहीं, बस प्रभु के बादल पर आकर हमें अपने राज्य में ले जाने की प्रतीक्षा करनी है। अगर वह दिन आया जब प्रभु यीशु बादल पर आएगा, और हम रोते और दांत पीसते रह गए, तो इसकी जिम्मेदारी हमारी होगी। मैं तुम्हें कुछ बातें साफ बता दूँ। अगर तुम अविश्वास करके गलत रास्ते पर गए, तो हमें दोष न देना। अभी भी चीजों को बदलना चाहो, तो कलीसिया में लौट सकते हो। मैं तुम्हें सोचने के लिए कुछ और दिन देता हूँ। सात दिन के भीतर कलीसिया आकर मुझे बता देना। और खबरदार, तुम कलीसिया में अपने सुसमाचार का प्रचार नहीं कर सकते। अगर हमारी कलीसिया में कोई सर्वशक्तिमान परमेश्वर में विश्वास करने लगा, तो तुम्हें भुगतना होगा!" इसके बाद पादरी ने मेरे परिवार से कहा, "हमने इतना कुछ कहा, पर यह नहीं माना। आप इसका परिवार हैं, इसे समझाएं।" इसके बाद पादरी जल्दी से चला गया।

मुझे पादरी की बात न मानते देख मेरा परिवार बहुत गुस्सा हो गया था, इसलिए वे सब मुझे डांटने लगे, मेरे बड़े भाई ने तो मुझे पीटने की धमकी तक दे डाली। "हमने पादरी को बुलाया था, और तुमने हमें शर्मिंदा कर दिया। पादरी ने इतना कहा, पर तुम नहीं माने, और अभी भी सर्वशक्तिमान परमेश्वर पर विश्वास करने पर अड़े हो। मैं तुम्हें पीट-पीटकर मार डालूँगा!" "कृपया सुनिए, मैंने क्या गलत किया जो आप मुझे मारना चाहते हैं? प्रभु आ गया है। मैंने अभी-अभी उसकी वाणी सुनी है और उसका स्वागत किया है। आप मेरे साथ ऐसा क्यों कर रहे हैं? क्या आप अभी भी परमेश्वर के विश्वासी हैं?" "तुमने पादरी तक की नहीं सुनी। तुम्हें क्या हो गया है?" "आप परमेश्वर पर विश्वास करते हैं या पादरी पर? केवल अंत के दिनों का परमेश्वर का कार्य स्वीकारने के कारण पादरी मुझे ऐसे परेशान कर रहा है। पादरी और वे अगुआ मुझे पाखंडी फरीसी लगते हैं। अब परमेश्वर लौट आया है, वह नया कार्य कर रहा है, और उसने बहुत-से सत्य व्यक्त किए हैं, लेकिन वे खुद तो खोज और जाँच नहीं ही करते, दूसरों को भी प्रभु का स्वागत करने से रोकते हैं। हैसियत का लालच देकर मुझे सच्चे मार्ग से हटाना चाहते हैं, कहते हैं कि यह मेरे जीवन की खातिर है। क्या यह सरासर झूठ नहीं? वे मुझे फँसाकर बरबाद करना चाहते हैं! प्रभु यीशु ने फरीसियों का पर्दाफाश करते हुए कहा था, 'हे कपटी शास्त्रियो और फरीसियो, तुम पर हाय! तुम मनुष्यों के लिए स्वर्ग के राज्य का द्वार बन्द करते हो, न तो स्वयं ही उसमें प्रवेश करते हो और न उस में प्रवेश करनेवालों को प्रवेश करने देते हो। ... तुम एक जन को अपने मत में लाने के लिये सारे जल और थल में फिरते हो, और जब वह मत में आ जाता है तो उसे अपने से दूना नारकीय बना देते हो' (मत्ती 23:13, 15)। पादरी और अगुआओं तथा फरीसियों के बीच क्या फर्क है? आप उनके पक्ष में कैसे हो सकते हैं?" "अगर पादरी ने तुम्हें निकाला, तो हम तुम्हारे भाई नहीं रहेंगे, और फिर चाहे तुम जियो या मरो। तुमने जो कर्जा हमसे लिया हुआ है, उसे दो हफ्ते में चुका दो।"

उनकी बेरहमी देखकर मुझे बहुत दुख हुआ। जब वे मुसीबत में थे, तो मैंने उनकी भरसक मदद की थी, पर अब वे मेरे साथ ऐसे पेश आ रहे थे। मैं जिन अच्छे भाइयों को जानता था, वे ऐसे कैसे हो गए? ये मेरे परिवार के लोग थे? उस रात मैं बिस्तर पर लेटा, तो सो नहीं पाया। यह सब सोचकर मुझे इतना दुख हुआ कि मेरे आँसू बहने लगे। मैंने परमेश्वर से प्रार्थना की, और उससे मुझे आस्था देने और अपनी इच्छा समझाने की विनती की, ताकि मैं जान सकूँ कि यह माहौल कैसे झेलना है। मुझे याद आया कि प्रभु यीशु ने कहा था, "यह न समझो कि मैं पृथ्वी पर मिलाप कराने आया हूँ; मैं मिलाप कराने नहीं, पर तलवार चलवाने आया हूँ। मैं तो आया हूँ कि : मनुष्य को उसके पिता से, और बेटी को उसकी माँ से, और बहू को उसकी सास से अलग कर दूँ; मनुष्य के बैरी उसके घर ही के लोग होंगे" (मत्ती 10:34-36)। "यदि संसार तुम से बैर रखता है, तो तुम जानते हो कि उसने तुम से पहले मुझ से बैर रखा" (यूहन्ना 15:18)। प्रभु के वचन सत्य हैं और उसकी भविष्यवाणियाँ पूरी हुईं। मैंने अंत के दिनों का परमेश्वर का कार्य स्वीकारा था, इसलिए पादरी और भाइयों ने मुझे रोकने की कोशिश की। वे मुझसे नहीं, परमेश्वर से नफरत कर रहे थे। हाल के दिनों में जो कुछ हुआ, उस पर सोचकर मैं परमेश्वर का आभारी था। परमेश्वर के वचनों ने मुझे पादरी और परिवार के व्यवधान पर काबू पाने में मदद की, और मुझे उनके बारे में कुछ समझ भी दी।

एक दिन एक बहन को मेरी स्थिति का पता चला तो उसने मुझे सर्वशक्तिमान परमेश्वर के वचनों का यह अंश भेजा। "निराश न हो, कमज़ोर न बनो, मैं तुम्हारे लिए चीज़ें स्पष्ट कर दूँगा। राज्य की राह इतनी आसान नहीं है; कुछ भी इतना सरल नहीं है! तुम चाहते हो कि आशीष आसानी से मिल जाएँ, है न? आज हर किसी को कठोर परीक्षणों का सामना करना होगा। बिना इन परीक्षणों के मुझे प्यार करने वाला तुम लोगों का दिल मजबूत नहीं होगा और तुम्हें मुझसे सच्चा प्यार नहीं होगा। यदि ये परीक्षण केवल मामूली परिस्थितियों से युक्त भी हों, तो भी सभी को इनसे गुज़रना होगा; अंतर केवल इतना है कि परीक्षणों की कठिनाई हर एक व्यक्ति के लिए अलग-अलग होगी। परीक्षण मेरे आशीष हैं, और तुममें से कितने मेरे सामने आकर घुटनों के बल गिड़गिड़ाकर मेरे आशीष माँगते हैं? बेवकूफ़ बच्चे! तुम्हें हमेशा लगता है कि कुछ मांगलिक वचन ही मेरा आशीष होते हैं, किंतु तुम्हें यह नहीं लगता कि कड़वाहट भी मेरे आशीषों में से एक है। जो लोग मेरी कड़वाहट में हिस्सा बँटाते हैं, वे निश्चित रूप से मेरी मिठास में भी हिस्सा बँटाएँगे। यह मेरा वादा है और तुम लोगों को मेरा आशीष है। मेरे वचनों को खाने-पीने और उनका आनंद लेने में संकोच न करो। जब अँधेरा छँटता है, रोशनी हो जाती है। भोर होने से पहले अँधेरा सबसे घना होता है; उसके बाद धीरे-धीरे उजाला होता है, और तब सूर्य उदित होता है। डरपोक या कायर मत बनो" (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 41)। उसने मेरे साथ संगति की, "हम सर्वशक्तिमान परमेश्वर में विश्वास और प्रभु का स्वागत करते हैं, पर शैतान नहीं चाहता कि परमेश्वर हमें बचाए या प्राप्त करे, इसलिए वह हमें बाधित करने की तरकीबें भिड़ाता है। लेकिन परमेश्वर ऐसा होने देता है। क्यों? यह प्रकट करने के लिए कि लोगों की आस्था सच्ची है या झूठी। सच्ची आस्था वाला, परमेश्वर की भेड़, परीक्षा में अडिग रहता है। शैतान उसे चाहे जितना परेशान करे, वह परमेश्वर का अनुसरण करता रहता है। जो परमेश्वर के नहीं हैं, झूठा विश्वास करते हैं, वे शैतान के परेशान करने पर लौट जाते हैं। यह परमेश्वर की बुद्धि है, जो शैतान के षड्यंत्रों के आधार पर इस्तेमाल की जाती है। अब तुम अपने पादरी और परिवार द्वारा बाधित किए जा रहे हो। यह परीक्षा है। इस अनुभव के बाद तुम कुछ सत्य जानोगे और कुछ चीजें साफ देख पाओगे। तुम यह भी जानोगे कि कौन सच्चा विश्वासी है और कौन झूठा, और परमेश्वर में तुम्हारी आस्था बढ़ेगी, ये चीजें हम आरामदायक माहौल में नहीं पा सकते। यह कष्ट उठाने लायक है।" बहन की संगति सुनकर मुझे समझ आया कि पादरी और मेरे परिवार की बाधा और रुकावट इंसानों का काम दिखता था, पर असल में यह शैतान की बाधा थी, जो मुझे परमेश्वर का उद्धार पाने से रोकना चाहता था। शैतान वाकई घृणास्पद है। इस घटना से मुझे पादरी के बारे में कुछ समझ मिली, और परमेश्वर के अनुसरण की मेरी इच्छा और मजबूत हुई। मुझे अभी भी सर्वशक्तिमान परमेश्वर में विश्वास करते देख मेरे चाचाजी भी मुझे मना करने आए। "हेंगशिन, मेरी बात सुनो। वापस आ जाओ। अगर पादरी ने तुम्हें निकाल दिया, तो क्या करोगे? अगर भविष्य में तुम्हें कोई कठिनाई हुई या तुम बीमार हुए, तो कौन मदद करेगा?" "मैंने प्रभु का स्वागत किया है, चाहे जो हो, मैं सर्वशक्तिमान परमेश्वर का अनुसरण करूँगा। वापस कलीसिया नहीं जाऊँगा।" "तुम उतना नहीं जानते, जितना पादरी जानता है। परमेश्वर पर विश्वास के मामले में हमें पादरी की सुननी होती है।" "जब प्रभु यीशु काम करने आया था, तो यहूदी धर्म के विश्वासियों को भी लगा था कि फरीसी ज्यादा जानते हैं और उन्होंने प्रभु का विरोध करने में उनका साथ दिया। नतीजतन, उन्हें शाप देकर दंडित किया गया। परमेश्वर के विश्वासी होने के नाते हमें उसके वचन सुनने चाहिए। अगर पादरी के वचन परमेश्वर के अनुरूप न हों, तो हम उसकी नहीं सुन सकते। मैंने पादरी से कहा था कि परमेश्वर अंत के दिनों में कई सत्य व्यक्त करने लौटा है, जो बाइबल और प्रभु यीशु की भविष्यवाणियों से साबित होता है, और वो इसका खंडन नहीं कर पाए, पर उनकी खोजने की जरा भी इच्छा नहीं थी, उन्होंने मुझे प्रभु का स्वागत करने से रोकने की कोशिश की, और मुझे इसे अपने भाई-बहनों से साझा करने से रोका। क्या आपको यह परमेश्वर के वचनों के अनुरूप लगता है? चाचाजी, आप अंत के दिनों के परमेश्वर के कार्य की खोज नहीं करते। आप बस पादरी की बात सुनते हैं। आपने कभी सर्वशक्तिमान परमेश्वर के वचन नहीं पढ़े, तो आप कैसे जान पाएँगे कि वे सच्चे हैं या झूठे? यह नदी पार करने जैसा है। एक कहता है कि पानी गहरा है और दूसरा कहता है कि यह उथला है, तो आप किस पर यकीन करेंगे? क्या खुद पानी में उतरने से ही सच पता नहीं चलेगा? अगर आप प्रभु में विश्वास करके भी उसकी नहीं, बल्कि पादरी की सुनते हैं, तो अंत में पादरी के साथ क्या आप भी नरक नहीं जाएंगे? क्या यह अंधे का अंधे को गड्ढे में ले जाना नहीं है?" "क्या तुम्हें पादरी द्वारा सरकार से रिपोर्ट कर तुम्हें गिरफ्तार करा देने का डर नहीं?" "चाहे वे सरकार से मेरी रिपोर्ट कर दें, चाहे सरकार मुझे कितना भी सताए, मैं सर्वशक्तिमान परमेश्वर का अनुसरण जरूर करूँगा।" उस दिन मेरे चाचाजी ने लगातार मुझे मनाने की कोशिश की, पर मैं नहीं माना। एक हफ्ते बाद, पादरी को मुझे फिर परेशान करने से रोकने के लिए मैं पादरी और अगुआओं के पास गया, और उनसे कह दिया कि मैं सर्वशक्तिमान परमेश्वर पर विश्वास करने पर दृढ़ हूँ, आप मुझसे दोबारा बात न करें। पादरी हार मानने को तैयार नहीं था, वह मुझसे बोला, "चमकती पूर्वी बिजली प्रभु की वापसी नहीं है। उस पर विश्वास करके तुम प्रभु को धोखा दे रहे हो।" मैंने उससे कहा, "प्रभु यीशु ने यह कहकर अपनी वापसी की भविष्यवाणी की थी, 'क्योंकि जैसे बिजली पूर्व से निकलकर पश्‍चिम तक चमकती है, वैसे ही मनुष्य के पुत्र का भी आना होगा' (मत्ती 24:27)। क्या चमकती पूर्वी बिजली का दिखना उसकी भविष्यवाणी पूरी नहीं करता?" पादरी वांग मेरा खंडन नहीं कर पाया, तो नाराज हो गया और परमेश्वर के कार्य की आलोचना करने लगा। उसकी बातों पर मुझे बहुत गुस्सा आया। मुझे प्रभु यीशु का कहा याद आया, "मेरी भेड़ें मेरा शब्द सुनती हैं; मैं उन्हें जानता हूँ, और वे मेरे पीछे पीछे चलती हैं" (यूहन्ना 10:27)। परमेश्वर की भेड़ें उसकी वाणी सुनती हैं। पादरी और अगुआ परमेश्वर की वाणी नहीं समझते और उसकी आलोचना करते हैं। वे परमेश्वर की भेड़ें नहीं, शैतान की भेड़ें हैं। मैंने उनसे कहा, "अतीत में फरीसियों ने प्रभु यीशु की आलोचना और निंदा की थी। अब आप यह सुनकर भी कि प्रभु लौट आया है, खोज या जाँच नहीं करते। सर्वशक्तिमान परमेश्वर के वचन इतनी अच्छी तरह बोले गए हैं, फिर भी आप निंदा और विरोध करते हैं। क्या आप नए जमाने के फरीसी नहीं हैं?" मेरे यह कहने पर पादरी और अगुआ बहुत गुस्सा हुए, उन्होंने मुझे मजबूर करने का एक और तरीका आजमाया। "चूँकि तुम सर्वशक्तिमान परमेश्वर में विश्वास करते हो, तो इस आशय के घोषणापत्र पर हस्ताक्षर कर दो कि तुम प्रभु यीशु पर विश्वास नहीं करते।" "मैं क्यों हस्ताक्षर करूँ? सर्वशक्तिमान परमेश्वर प्रभु यीशु की वापसी है, मेरा सर्वशक्तिमान परमेश्वर पर विश्वास करना प्रभु का स्वागत करना है। फिर कैसे मैं प्रभु यीशु पर विश्वास नहीं करता? क्या यह तथ्यों को तोड़ना-मरोड़ना नहीं है? आपके अनुसार, जब प्रभु यीशु काम करने के लिए आया, तो पतरस और यूहन्ना जैसे चेलों ने मंदिर छोड़ दिया और प्रभु यीशु के पीछे हो लिए। तो क्या उन्होंने यहोवा परमेश्वर को धोखा दिया? हरगिज नहीं। वे परमेश्वर के नए कार्य के साथ चले। उसी तरह अब प्रभु यीशु नया कार्य करने के लिए लौटा है, और मैं सर्वशक्तिमान परमेश्वर पर विश्वास करके मेमने के नक्शेकदम पर चल रहा हूँ। यह प्रभु यीशु के साथ विश्वासघात कैसे हुआ? मैं कहीं हस्ताक्षर नहीं करूँगा!" "तुम्हें घोषणापत्र पर हस्ताक्षर करने होंगे, और तुम्हारे भाइयों और माता-पिता को भी करने होंगे, यह साबित करने के लिए कि तुमने खुद कलीसिया छोड़ी है, हमने नहीं निकाला।" तब मुझे पादरी का उद्देश्य समझ आया। यह घोषणा करके कि मैं प्रभु यीशु पर नहीं, सर्वशक्तिमान परमेश्वर पर विश्वास करता हूँ क्या मैं सर्वशक्तिमान परमेश्वर और प्रभु यीशु के एक होने को नहीं नकार दूँगा? अगर मैंने हस्ताक्षर किए, तो उनके पास यह सर्वशक्तिमान परमेश्वर को नकारने का प्रमाण हो जाएगा। वे कितने पापी और शातिर थे! अगर वे इसे वियतनामी सरकार के पास ले गए, तो मुझे सताया जाएगा। यह था उनका घिनौना उद्देश्य। उस रात हमारी दस बजे के बाद तक बहस हुई, पर मैंने चाहे जो कहा, पादरी ने समझने से इनकार कर दिया, वह असभ्य और अविवेकी बना रहा, मेरे पास उनसे कहने को कुछ नहीं बचा। अगले दिन खबर सुनकर मेरा परिवार मुझ पर आरोप लगाने आ गया। "हमने तुम्हें कितनी मेहनत करके पाला, और अब तुम हमें छोड़ रहे हो? तुममें जरा भी जमीर नहीं है!" "माँ, मैंने तुम्हें नहीं छोड़ा है। मैंने तुम्हें कई बार सुसमाचार सुनाया, पर तुम विश्वास नहीं करती। तुम परमेश्वर के वचन नहीं, पादरी की बात सुनती हो। यह तुम्हारी अपनी पसंद है।" "अब से तुम मेरे बेटे नहीं हो!" "अब से हम अलग रास्तों पर चलेंगे। हम अब भाई नहीं हैं। भविष्य में तुम्हें जो भी मुश्किलें आएं, हम तुम्हारी मदद नहीं करेंगे।" "अब यह तुम पर है। सिर्फ मेरे परमेश्वर पर विश्वास करने से आप मुझे सता रहे हैं, अपने और परमेश्वर के बीच चुनाव करने के लिए कहते हैं, तो बेशक मैं परमेश्वर को चुनूँगा। पर मैंने कभी नहीं कहा कि आप मेरे माता-पिता और भाई नहीं। ये आपके शब्द हैं।"

इसके बाद मैंने कलीसिया जाना बंद कर दिया। मैंने सोचा था कि पादरी और अगुआ अब मुझे परेशान नहीं करेंगे। लेकिन अप्रैल में एक दिन अचानक कलीसिया में पैसे का प्रबंधन करने वाला सहकर्मी आया और प्रभु यीशु पर अविश्वास की घोषणा पर हस्ताक्षर करने पर जोर देने लगा। मुझे गुस्सा आ गया। ये लोग मुझे अकेला नहीं छोड़ेंगे। ये इतनी घृणा से क्यों भरे हैं? उसे विदा करके मैंने खुद को शांत कर परमेश्वर से प्रार्थना की और सर्वशक्तिमान परमेश्वर के वचनों के इस अंश के बारे में सोचा। "जब परमेश्वर कार्य करता है, किसी की देखभाल करता है, उस पर नजर रखता है, और जब वह उस व्यक्ति पर अनुग्रह करता और उसे स्वीकृति देता है, तब शैतान करीब से उसका पीछा करता है, उस व्यक्ति को धोखा देने और नुकसान पहुँचाने की कोशिश करता है। अगर परमेश्वर इस व्यक्ति को पाना चाहता है, तो शैतान परमेश्वर को रोकने के लिए अपने सामर्थ्य में सब-कुछ करता है, वह परमेश्वर के कार्य को भ्रमित, बाधित और खराब करने के लिए विभिन्न बुरे हथकंडों का इस्तेमाल करता है, ताकि वह अपना छिपा हुआ उद्देश्य हासिल कर सके। क्या है वह उद्देश्य? वह नहीं चाहता कि परमेश्वर किसी भी मनुष्य को प्राप्त कर सके; परमेश्वर जिन्हें पाना चाहता है, वह उसकी संपत्ति छीन लेना चाहता है, वह उन पर नियंत्रण करना, उनको अपने अधिकार में लेना चाहता है, ताकि वे उसकी आराधना करें, ताकि वे बुरे कार्य करने और परमेश्वर का प्रतिरोध करने में उसका साथ दें। क्या यह शैतान का भयानक उद्देश्य नहीं है? तुम लोग अकसर कहते हो कि शैतान कितना बुरा, कितना खराब है, परंतु क्या तुमने उसे देखा है? तुम यह देख सकते हो कि मनुष्य जाति कितनी बुरी है; तुमने यह नहीं देखा है कि असल शैतान कितना बुरा है। पर अय्यूब के मामले में, तुम स्पष्ट रूप से देखा है कि शैतान कितना बुरा है? इस मामले ने शैतान के भयंकर चेहरे और उसके सार को बिलकुल स्पष्ट कर दिया है। परमेश्वर के साथ युद्ध करने और उसके पीछे-पीछे चलने में शैतान का उद्देश्य उस समस्त कार्य को नष्ट करना है, जिसे परमेश्वर करना चाहता है; उन लोगों पर कब्ज़ा और नियंत्रण करना है, जिन्हें परमेश्वर प्राप्त करना चाहता है; उन लोगों को पूरी तरह से मिटा देना है, जिन्हें परमेश्वर प्राप्त करना चाहता है। यदि वे मिटाए नहीं जाते, तो वे शैतान द्वारा इस्तेमाल किए जाने के लिए उसके कब्ज़े में आ जाते हैं—यह उसका उद्देश्य है" (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है IV)। परमेश्वर के वचनों पर विचार करने से मुझे शैतान की चालें ज्यादा साफ दिखने लगीं। मैंने देखा कि वे पादरी और एल्डर शैतान के साथी थे। उन्होंने सर्वशक्तिमान परमेश्वर पर मेरा विश्वास तोड़ने की पूरी कोशिश की, ताकि मैं परमेश्वर से दूर हो जाऊँ। मुझे प्रभु यीशु को नकारने वाले पत्र पर हस्ताक्षर करने को कहा, ताकि मेरी निंदा कर सकें। उनके मन कितने काले थे! शुरू से अंत तक उन्होंने शैतानों की भूमिका निभाई। बाद में मेरा परिवार भी पादरी के इरादे समझ गया, कि वह सरकार से मेरी रिपोर्ट करने के लिए मुझसे पत्र पर हस्ताक्षर करवाना चाहता है, इसलिए मेरी माँ ने मुझसे कहा, "हेंगशिन, हस्ताक्षर मत करना। पादरी भयानक है। परमेश्वर पर विश्वास करके तुमने कुछ गलत नहीं किया, फिर भी वह ऐसा कर रहा है। अगर उसने तुम पर अत्याचार किया, तो मैं उसे छोड़ूँगी नहीं।" मैं पादरियों की पूजा किया करता था। मुझे लगता था कि वे प्रभु के सेवक हैं और उनकी मदद करना प्रभु से प्रेम करना है, मैं अक्सर उन्हें धन और सामान भेंट किया करता। उनकी कारें मुफ्त में ठीक कर देता, चाहे जितना भी खर्च आए। इस अनुभव से मैंने पादरियों का असली चेहरा देख लिया। समूह की रक्षा के नाम पर वे लोगों को सच्चे मार्ग की जाँच करने और उन्हें प्रभु का स्वागत करने और स्वर्ग के राज्य में प्रवेश करने से रोकते हैं। वे केवल हम सभी को अपने नियंत्रण में रखना चाहते हैं, ताकि हम उन्हें अधिक धन दें और उनका समर्थन करें। वे रास्ते के रोड़े हैं, जो लोगों को स्वर्ग के राज्य में प्रवेश करने से रोकते हैं।

जैसा कि सर्वशक्तिमान परमेश्वर के ये वचन कहते हैं। "ऐसे भी लोग हैं जो बड़ी-बड़ी कलीसियाओं में दिन-भर बाइबल पढ़ते रहते हैं, फिर भी उनमें से एक भी ऐसा नहीं होता जो परमेश्वर के कार्य के उद्देश्य को समझता हो। उनमें से एक भी ऐसा नहीं होता जो परमेश्वर को जान पाता हो; उनमें से परमेश्वर की इच्छा के अनुरूप तो एक भी नहीं होता। वे सबके सब निकम्मे और अधम लोग हैं, जिनमें से प्रत्येक परमेश्वर को सिखाने के लिए ऊँचे पायदान पर खड़ा रहता है। वे लोग परमेश्वर के नाम का झंडा उठाकर, जानबूझकर उसका विरोध करते हैं। वे परमेश्वर में विश्वास रखने का दावा करते हैं, फिर भी मनुष्यों का माँस खाते और रक्त पीते हैं। ऐसे सभी मनुष्य शैतान हैं जो मनुष्यों की आत्माओं को निगल जाते हैं, ऐसे मुख्य राक्षस हैं जो जानबूझकर उन्हें विचलित करते हैं जो सही मार्ग पर कदम बढ़ाने का प्रयास करते हैं और ऐसी बाधाएँ हैं जो परमेश्वर को खोजने वालों के मार्ग में रुकावट पैदा करते हैं। वे 'मज़बूत देह' वाले दिख सकते हैं, किंतु उसके अनुयायियों को कैसे पता चलेगा कि वे मसीह-विरोधी हैं जो लोगों से परमेश्वर का विरोध करवाते हैं? अनुयायी कैसे जानेंगे कि वे जीवित शैतान हैं जो इंसानी आत्माओं को निगलने को तैयार बैठे हैं?" (वचन, खंड 1, परमेश्वर का प्रकटन और कार्य, परमेश्वर को न जानने वाले सभी लोग परमेश्वर का विरोध करते हैं)। मैं परमेश्वर की सुरक्षा के लिए आभारी हूँ। ये सर्वशक्तिमान परमेश्वर के वचन ही थे, जिन्होंने कदम-दर-कदम मेरी अगुआई की, मुझे शैतान की चालें समझने का मौका दिया, साफ दिखाया कि पादरी सत्य से घृणा और परमेश्वर का विरोध करते हैं, मुझे बुरे सेवकों और मसीह-विरोधियों के बंधन से पूरी तरह आजाद कराया, और परमेश्वर के घर में लौटाया। मेरा मन परमेश्वर के प्रति कृतज्ञता से भरा था! अब मैं रोज परमेश्वर के वचनों की आपूर्ति का आनंद लेता हूँ, मैं भाई-बहनों को सुसमाचार सुनाकर परमेश्वर की गवाही देता हूँ, और संतुष्ट और खुश महसूस करता हूँ! परमेश्वर का धन्यवाद!


51. हम पर आने वाला दुख भी परमेश्वर का प्रेम है

झोउ हुई, चीन

जब मैं सत्रह साल की थी, तो मेरे पिता बीमारी के कारण चल बसे और कुछ ही समय बाद, मेरी माँ की आँखों की रोशनी चली गई। अपनी माँ की देखभाल करने के लिए, मुझे शादी करके घर बसाना पड़ा। शादी के बाद, मैंने देखा कि मेरे पति का परिवार अमीर नहीं था। मेरे पति ने मुझसे छिपाया था कि उन्होंने बहुत सारा कर्ज ले रखा है और लोग अक्सर हमारे घर पैसे माँगने आते थे। इस वजह से, मैं अक्सर आहें भरती और रोती रहती थी। मैं बहुत ज्यादा दर्द और लाचारी से भर गई थी। कुछ ही समय बाद, एक रिश्तेदार ने मुझे परमेश्वर का अंत के दिनों का सुसमाचार सुनाया। मैंने देखा कि परमेश्वर सत्य व्यक्त करता है और लोगों को बचाने का कार्य कर रहा है। ऐसा लगा जैसे मैंने किसी जीवनरेखा पर पकड़ बना ली हो, मैंने परमेश्वर की ओर देखा और अपने परिवार की सभी कठिनाइयाँ उसे सौंप दीं। धीरे-धीरे, घर पर चीजें कुछ बेहतर हुईं और मैंने मन ही मन परमेश्वर का धन्यवाद किया। बाद में, मेरे पति बीमार पड़ गए और उनका निधन हो गया। हमने अपनी सारी बचत खर्च कर दी और हमारे किसी भी दोस्त या रिश्तेदार ने हमारी मदद नहीं की। मुझे पता चला कि लोग भरोसे के लायक नहीं होते। जब मुझे जीवन में कठिनाइयों का सामना करना पड़ा, तो मैंने प्रार्थना की, परमेश्वर पर भरोसा किया और परमेश्वर की कुछ आशीषें देखीं। मेरा बच्चा जब छोटा था तो कमजोर और बीमार रहता था, लेकिन मेरे पति के निधन के बाद, वह उतनी ज्यादा बीमार नहीं पड़ती थी। मेरी न्यूरस्थेनिया भी धीरे-धीरे ठीक हो रही थी। मुझे न्यूनतम जीवन निर्वाह भत्ता भी मिल गया, जो मुझे पहले नहीं मिल पाता था क्योंकि मेरे पास अधिकारियों के लिए उपहार खरीदने के पैसे नहीं थे। मैंने परमेश्वर की दया और सुरक्षा देखी, मैं उसके प्रति बहुत आभारी थी, मुझे और भी यकीन हो गया कि वह परमेश्वर ही है जिस पर हम भरोसा कर सकते हैं। इसलिए मैं अपने अनुसरण में और भी प्रेरित हो गई। मैंने सोचा कि जब तक मैं अपना कर्तव्य ठीक से निभाऊँगी, परमेश्वर हमेशा हमारी रक्षा करेगा और हमारे परिवार के लिए सब कुछ बिना किसी आपदा या दुर्भाग्य के सुचारु रूप से चलेगा। उस समय कलीसिया मेरे लिए जिस भी कर्तव्य की व्यवस्था करती थी, मैं उसमें अपना सर्वश्रेष्ठ देती थी और भले ही इसका मतलब परमेश्वर के वचनों की किताबें ले जाने का जोखिम उठाना हो, मैंने मना नहीं किया। मैं अक्सर अपनी बेटी को परमेश्वर के अद्भुत कर्मों और अनुग्रह के बारे में बताती थी और जब भी मेरे पास समय होता, मैं उसे परमेश्वर के वचन पढ़कर सुनाती थी। बाद में, मेरी बेटी ने अपनी पढ़ाई छोड़ने और खुद को अपने कर्तव्य के प्रति समर्पित करने का फैसला किया।

अप्रैल 2020 में एक दिन, मेरी बेटी अचानक दूसरी जगह से अपना कर्तव्य निभाकर वापस आ गई और उसने कहा कि उसके दिल में कुछ बेचैनी हो रही है और उसे कुछ दिनों के लिए घर पर आराम करने की जरूरत है। शुरू में मैंने इस पर कोई ध्यान नहीं दिया। मैंने सोचा, “वह हमेशा से कमजोर रही है और कभी-कभी थोड़ी थकान होने पर उसे घबराहट होने लगती है। उसे बस आराम करने की जरूरत है और फिर वह ठीक हो जाएगी।” कुछ दिनों बाद मेरी बेटी की सेहत में थोड़ा सुधार हुआ और वह अपना कर्तव्य निभाने बाहर चली गई। लेकिन कुछ ही समय बाद, वह फिर वापस आ गई। उसने कहा कि कभी-कभी जब वह अपना कर्तव्य निभाने बाहर जाती है, तो मेजबान के घर पहुँचती ही उसकी साँस फूल जाती है और उसका पूरा शरीर ऐंठने लगता है। मैं उसे जाँच के लिए अस्पताल ले गई, तो डॉक्टर ने कहा कि उसे जन्मजात हृदय रोग है और इस समस्या के लिए कोई खास दवा नहीं है, इसे केवल देखभाल के जरिए ही संभाला जा सकता है। डॉक्टर ने यह भी कहा कि अगर उसे बार-बार दौरे नहीं पड़ते, तो उसकी स्थिति अपेक्षाकृत स्थिर रहेगी, लेकिन अगर उसे दौरे पड़ते रहे, तो उसका शरीर आसानी से टूट सकता है और अगर स्थिति सचमुच खराब हो गई, तो उसे सर्जरी करानी पड़ेगी। अपनी बेटी की हालत इतनी गंभीर होने की बात सुनकर मेरा दिल बैठ गया और मुझे बहुत बुरा लगा, “मेरी बच्ची की हालत इतनी गंभीर कैसे हो सकती है? परमेश्वर ने उसकी रक्षा क्यों नहीं की? वह बस बीस-इक्कीस साल की है! अगर वह बीमार पड़ती रही तो क्या होगा? क्या उसका शरीर खत्म नहीं हो जाएगा?” मैं लगातार घबराई रहती थी, डरती थी कि मेरी बेटी की हालत और भी खराब होती जाएगी। मैं अक्सर परमेश्वर से प्रार्थना करती थी, अपनी बेटी की बीमारी उसे सौंप देती थी। मैंने सोचा कि परमेश्वर सर्वशक्तिमान है और जब तक हम उसमें आस्था रखते हैं और इस स्थिति में सबक सीखते हैं, उसकी बीमारी ठीक हो जाएगी। एक बार जब मैं और मेरी बेटी एक सभा में गए, तो मेजबान के घर पहुँचते ही उसे दौरा पड़ गया। वह बुरी तरह काँप रही थी, उसकी साँस फूल रही थी और उसका चेहरा लाल हो गया था। ऐसा लग रहा था जैसे वह साँस नहीं ले पा रही हो और वह मर सकती है। अपनी बेटी को इस तरह देखकर मेरा दिल टूट गया और मेरे दिल से शिकायतें निकलने लगीं, “मेरी बेटी ने पूरे समय अपने कर्तव्य निभाने के लिए अपनी पढ़ाई छोड़ दी है, तो उसे इतनी गंभीर बीमारी कैसे हो सकती है? क्या मेरी बेटी को अपनी बाकी जिंदगी इसी हालत में तड़पते रहना होगा? अगर उसे ये दौरे पड़ते रहे और वह बच नहीं पाई तो क्या होगा? अगर मेरी बेटी मुझे छोड़कर चली गई, तो मैं अकेले कैसे जियूँगी? परमेश्वर को लोगों से प्रेम और दया करनी चाहिए, तो उसने हमारी रक्षा क्यों नहीं की?” इन विचारों से मेरा दिल दमित और पीड़ित था और कभी-कभी मैं रात में चुपके से रोती थी। मैं नकारात्मकता और शिकायतों में डूबी रहती थी, मैंने अपने कर्तव्यों में अपना दिल लगाना बंद कर दिया और ज्यादातर काम अपनी सहयोगी बहन पर छोड़ दिया। परमेश्वर के वचन खाते-पीते समय मैं जो भी पढ़ती थी उसे शायद ही कभी याद रख पाती थी, मैं बस आधे-अधूरे मन से प्रार्थना करती थी और परमेश्वर के साथ मेरा रिश्ता दूर का हो गया। मेरी बेटी ने मुझे इस तरह देखा और मुझसे कहा, “माँ, यह बीमारी कुछ ऐसी है जिसका मुझे अनुभव करना है। मैं देख रही हूँ कि तुम नकारात्मकता और शिकायतों में डूबी हुई हो, तुमने अपने दिल और परमेश्वर के बीच एक दीवार खड़ी कर ली है। तुम्हें इसे हल करने के लिए परमेश्वर के वचन खोजने होंगे।” मुझे भी एहसास हुआ कि मेरी दशा ठीक नहीं है, इसलिए मैंने परमेश्वर से प्रार्थना की और अपनी भावनाएँ व्यक्त कीं, “परमेश्वर, मैं अभी बहुत कष्ट में हूँ। मुझे चिंता है कि मेरी बच्ची की हालत ठीक नहीं होगी और वह और भी खराब होती जाएगी। अगर मेरी बच्ची इससे बच नहीं पाई तो मैं क्या करूँगी? मैं जानती हूँ कि मेरी बच्ची की बीमारी तुम्हारी अनुमति से है, लेकिन मैं तुम्हारा इरादा नहीं समझती। कृपया मेरा मार्गदर्शन करो ताकि मैं सबक सीख सकूँ और इस दर्द से बाहर आ सकूँ।”

एक सुबह, मैंने परमेश्वर के वचनों का एक अंश पढ़ा : “बहुत से लोग अक्सर बीमार पड़ जाते हैं और चाहे वे परमेश्वर से कितनी भी प्रार्थना करें, फिर भी वे ठीक नहीं होते। चाहे वे अपनी बीमारी से कितना भी छुटकारा पाना चाहें, लेकिन नहीं पा सकते। कभी-कभी, उन्हें जानलेवा परिस्थितियों का भी सामना करना पड़ सकता है और उन्हें इन परिस्थितियों का सीधे सामना करने के लिए मजबूर होना पड़ता है। दरअसल, यदि किसी के हृदय में वास्तव में परमेश्वर पर आस्था है, तो उसे सबसे पहले यह जान लेना चाहिए कि व्यक्ति का जीवनकाल परमेश्वर के हाथों में है। व्यक्ति के जन्म और मृत्यु का समय परमेश्वर ने पूर्व नियत किया है। जब परमेश्वर लोगों को बीमारी देता है तो उसके पीछे कोई कारण होता है—उसका महत्व होता है। वे जो महसूस कर सकते हैं वह बीमारी है, लेकिन असल में उन्हें जो दिया गया है वह अनुग्रह है, बीमारी नहीं। लोगों को पहले इस तथ्य को पहचानना चाहिए और इसके बारे में सुनिश्चित होना चाहिए, और इसे गंभीरता से लेना चाहिए। जब लोग बीमारी से पीड़ित होते हैं, तो वे अक्सर परमेश्वर के सामने आ सकते हैं, और विवेक और सावधानी के साथ, वह करना सुनिश्चित कर सकते हैं जो उन्हें करना चाहिए, और दूसरों की तुलना में अपने कर्तव्य से अधिक सावधानी और परिश्रम के साथ पेश आते हैं। जहाँ तक लोगों का सवाल है, यह एक सुरक्षा है, बंधन नहीं। यह निष्क्रिय दृष्टिकोण है। इसके अलावा, हर व्यक्ति का जीवन-काल परमेश्वर द्वारा पूर्व-निर्धारित किया गया है। चिकित्सीय दृष्टिकोण से कोई बीमारी प्राणांतक हो सकती है, लेकिन परमेश्वर के नजरिये से अगर तुम्हारा जीवन अभी जारी रहना चाहिए और तुम्हारा समय अभी नहीं आया है तो तुम चाहकर भी नहीं मर सकते। अगर तुम्हारे पास परमेश्वर का कोई आदेश है और तुम्हारा मिशन अभी तक पूरा नहीं हुआ है तो तुम नहीं मरोगे, फिर भले ही तुम्हें ऐसी कोई बीमारी क्यों न लग जाए जिसे प्राणघातक माना जाता है—परमेश्वर अभी तुम्हें नहीं ले जाएगा। भले ही तुम प्रार्थना न करो, सत्य न खोजो और अपनी बीमारी का इलाज न कराओ या भले ही तुम अपने इलाज में देरी कर दो—फिर भी तुम मरोगे नहीं। यह खास तौर से उन लोगों के लिए सच है जिनके पास परमेश्वर का एक महत्वपूर्ण आदेश है : जब उनका मिशन अभी पूरा होना बाकी है तो उन्हें चाहे कोई भी बीमारी हो जाए, वे तुरंत नहीं मरेंगे; वे अपने मिशन के पूरा होने के अंतिम क्षण तक जियेंगे। क्या तुम्हारे पास यह आस्था है?” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचन पढ़ने के बाद, मुझे बहुत सुकून महसूस हुआ और मेरा दिल बहुत शांत हो गया। किसी व्यक्ति का जीवन और मृत्यु सब परमेश्वर द्वारा पूर्वनियत है। मेरी चिंता का कोई फायदा नहीं था। अगर मेरी बेटी ने अपना लक्ष्य पूरा नहीं किया होता, तो भले ही उसे कोई जानलेवा बीमारी हो जाती, वह नहीं मरती; और अगर उसने अपना लक्ष्य पूरा कर लिया होता, तो उसका समय आने पर मैं उसे रोक नहीं पाती। मैंने सोचा कि कैसे मेरे पति और पिता स्वस्थ थे, लेकिन अचानक बीमार पड़ गए और कुछ ही समय बाद उनका निधन हो गया, जबकि मेरी सास हमेशा बीमार रहती थीं और फिर भी वह अस्सी के दशक तक जीवित रहीं। किसी व्यक्ति की मृत्यु का समय इस बात से संबंधित नहीं है कि वह बीमार है या नहीं। यह परमेश्वर की संप्रभुता और नियति पर निर्भर करता है। मुझे परमेश्वर के वचनों के अनुसार चीजों को देखना होगा, सत्य खोजना होगा और इस स्थिति से सबक सीखना होगा।

बाद में, मैंने यह समझने की कोशिश की कि मुझे ऐसी स्थिति का सामना क्यों करना पड़ा। मुझे “परीक्षण और शोधन से गुजरने के सिद्धांत” मिले और मैंने परमेश्वर के वचनों का यह अंश देखा : “परमेश्वर पर विश्वास करते हुए लोग भविष्य के लिए आशीष पाने में लगे रहते हैं; यही उनकी आस्‍था का लक्ष्‍य होता है। सभी लोगों की यही अभिलाषा और आशा होती है, लेकिन उनकी प्रकृति की भ्रष्टता परीक्षणों और शोधन के माध्यम से दूर की जानी चाहिए। तुम जिन-जिन पहलुओं में शुद्ध नहीं हो और भ्रष्टता दिखाते हो, उन पहलुओं में तुम्हें परिष्कृत किया जाना चाहिए—यह परमेश्वर की व्यवस्था है। परमेश्वर तुम्हारे लिए एक वातावरण बनाकर उसमें परिष्कृत होने के लिए बाध्य करता है जिससे तुम अपनी भ्रष्टता को जान जाओ। अंततः तुम उस मुकाम पर पहुँच जाते हो जहाँ तुम अपने इरादों और इच्छाओं को छोड़ने और परमेश्वर की संप्रभुता और व्यवस्था के प्रति समर्पण करने के लिए मर जाना पसंद करते हो। इसलिए अगर लोगों का कई वर्षों तक शोधन न हो, अगर वे एक हद तक पीड़ा न सहें, तो वे अपनी सोच और हृदय में देह की भ्रष्टता की बाध्यताएँ तोड़ने में सक्षम नहीं होंगे। जिन किन्हीं पहलुओं में लोग अभी भी अपनी शैतानी प्रकृति की बाध्यताओं में जकड़े हैं और जिन भी पहलुओं में उनकी अपनी इच्छाएँ और माँगें बची हैं, उन्हीं पहलुओं में उन्हें कष्ट उठाना चाहिए। केवल दुख भोगकर ही सबक सीखे जा सकते हैं, जिसका अर्थ है सत्य पाने और परमेश्वर के इरादे समझने में समर्थ होना। वास्तव में, कई सत्य कष्ट और परीक्षणों से गुजरकर समझ में आते हैं। कोई भी व्यक्ति आरामदायक और सहज परिवेश या अनुकूल परिस्थिति में परमेश्वर के इरादों को नहीं समझ सकता है, परमेश्वर की सर्वशक्तिमत्ता और बुद्धि को नहीं पहचान सकता है, परमेश्वर के धार्मिक स्वभाव की सराहना नहीं कर सकता है। यह असंभव होगा!” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचन पढ़ने के बाद, मैं परमेश्वर का इरादा कुछ और समझ गई। क्योंकि लोगों की आस्था में बहुत अधिक अशुद्धता होती है, इसका खुलासा परीक्षणों और शोधन के माध्यम से किया जाना चाहिए। केवल शोधन के माध्यम से ही कोई व्यक्ति अपना वास्तविक आध्यात्मिक कद दिखा सकता है और तभी वह अपनी भ्रष्टता को जान सकता है। पहले मैं चीजों को त्यागने, खुद को खपाने और अपना कर्तव्य निभाने में सक्षम थी। मैंने परमेश्वर के वचनों की किताबें ले जाने जैसे खतरनाक कर्तव्य से भी मुँह नहीं मोड़ा और अपनी बच्ची को भी परमेश्वर के सामने ले आई, इसलिए मैंने सोचा कि मैं अपने अनुसरण में सचमुच अच्छा कर रही हूँ। मैंने सोचा कि परमेश्वर मेरे त्यागों और खुद को खपाने को देखेगा और निश्चित रूप से हम पर दया करता रहेगा, हमारी देखभाल और सुरक्षा करता रहेगा। लेकिन जब मेरी बेटी को हृदय रोग हो गया और वह बार-बार उभरता रहा और वह कमजोर हो गई, मैं परमेश्वर की देखभाल और सुरक्षा नहीं देख सकी, मेरा वास्तविक आध्यात्मिक कद बेनकाब हो गया। मैं नकारात्मक और नाराज हो गई। मैंने परमेश्वर के साथ बहस करने की भी कोशिश की, अपने पिछले त्यागों और खुद को खपाने का हवाला देते हुए मैंने अपने कर्तव्य में अपना दिल लगाना बंद कर दिया। मैंने देखा कि परमेश्वर में मेरा विश्वास वास्तव में केवल उससे अनुग्रह और लाभ प्राप्त करने की मेरी इच्छा के बारे में था, मैं वास्तव में ऐसी इंसान नहीं थी जो ईमानदारी से परमेश्वर में विश्वास करती हो और सत्य का अनुसरण करती हो। तभी मुझे एहसास हुआ कि मेरी बेटी की बीमारी में परमेश्वर के श्रमसाध्य इरादे मौजूद थे और परमेश्वर ने मेरे अंदर की भ्रष्टता और अशुद्धता को शुद्ध करने और बदलने के लिए इन परिस्थितियों की व्यवस्था की थी। मैं अब और नकारात्मक और विरोधी नहीं रह सकती थी। मुझे अपने विश्वास के गलत इरादों और दृष्टिकोणों को ठीक करने के लिए परमेश्वर के वचनों की ओर मुड़ना ही था। परमेश्वर का इरादा समझने के बाद, मैं कुछ हद तक समर्पित हो सकी और मेरे दिल का दर्द कम हो गया।

फिर मैंने परमेश्वर के वचनों के दो और अंश पढ़े : “तुम परमेश्वर में विश्वास करने के बाद शांति प्राप्त करना चाहते हो—ताकि अपनी संतान को बीमारी से दूर रख सको, अपने पति के लिए एक अच्छी नौकरी पा सको, अपने बेटे के लिए एक अच्छी पत्नी और अपनी बेटी के लिए एक अच्छा पति पा सको, अपने बैल और घोड़े से जमीन की अच्छी जुताई कर पाने की क्षमता और अपनी फसलों के लिए साल भर अच्छा मौसम पा सको। तुम यही सब पाने की कामना करते हो। तुम्‍हारा लक्ष्य केवल सुखी जीवन बिताना है, तुम्‍हारे परिवार में कोई दुर्घटना न हो, आँधी-तूफान तुम्‍हारे पास से होकर गुजर जाएँ, धूल-मिट्टी तुम्‍हारे चेहरे को छू भी न पाए, तुम्‍हारे परिवार की फसलें बाढ़ में न बह जाएं, तुम किसी भी विपत्ति से प्रभावित न हो सको, तुम परमेश्वर के आलिंगन में रहो, एक आरामदायक घरौंदे में रहो। तुम जैसा डरपोक इंसान, जो हमेशा दैहिक सुख के पीछे भागता है—क्या तुम्‍हारे अंदर एक दिल है, क्या तुम्‍हारे अंदर एक आत्मा है? क्या तुम एक पशु नहीं हो? मैं बदले में बिना कुछ मांगे तुम्‍हें एक सत्य मार्ग देता हूँ, फिर भी तुम उसका अनुसरण नहीं करते। क्या तुम उनमें से एक हो जो परमेश्वर पर विश्वास करते हैं? मैं तुम्‍हें एक सच्चा मानवीय जीवन देता हूँ, फिर भी तुम अनुसरण नहीं करते। क्या तुम कुत्ते और सूअर से भिन्न नहीं हो? सूअर मनुष्य के जीवन की कामना नहीं करते, वे शुद्ध होने का प्रयास नहीं करते, और वे नहीं समझते कि जीवन क्या है। प्रतिदिन, उनका काम बस पेट भर खाना और सोना है। मैंने तुम्‍हें सच्चा मार्ग दिया है, फिर भी तुमने उसे प्राप्त नहीं किया है : तुम्‍हारे हाथ खाली हैं। क्या तुम इस जीवन में एक सूअर का जीवन जीते रहना चाहते हो? ऐसे लोगों के जिंदा रहने का क्या अर्थ है? तुम्‍हारा जीवन घृणित और ग्लानिपूर्ण है, तुम गंदगी और व्यभिचार में जीते हो और किसी लक्ष्य को पाने का प्रयास नहीं करते हो; क्या तुम्‍हारा जीवन अत्यंत निकृष्ट नहीं है? क्या तुम परमेश्वर का सामना करने का साहस कर सकते हो? यदि तुम इसी तरह अनुभव करते रहे, तो क्या केवल शून्य ही तुम्हारे हाथ नहीं लगेगा? तुम्हें एक सच्चा मार्ग दे दिया गया है, किंतु अंततः तुम उसे प्राप्त कर पाओगे या नहीं, यह तुम्हारी व्यक्तिगत खोज पर निर्भर करता है” (वचन, खंड 1, परमेश्वर का प्रकटन और कार्य, पतरस के अनुभव : ताड़ना और न्याय का उसका ज्ञान)। “कुछ लोग जैसे ही यह देखते हैं कि परमेश्वर पर विश्वास उनके लिए आशीष लाएगा, उनमें जोश भर जाता है, परंतु जैसे ही वे देखते हैं कि उन्हें शोधन सहने पड़ेंगे, उनकी सारी ऊर्जा खो जाती है। क्या यह परमेश्वर पर विश्वास करना है? अंततः, अपने विश्वास में तुम्हें परमेश्वर के सामने पूर्ण और चरम समर्पण हासिल करना होगा। तुम परमेश्वर पर विश्वास करते हो परंतु फिर भी उससे माँगें करते हो, तुम्हारी कई धार्मिक धारणाएँ हैं जिन्हें तुम छोड़ नहीं सकते, तुम्हारे व्यक्तिगत हित हैं जिन्हें तुम त्याग नहीं सकते, और फिर भी देह के आशीष खोजते हो और चाहते हो कि परमेश्वर तुम्हारी देह को बचाए, तुम्हारी आत्मा की रक्षा करे—ये सब गलत दृष्टिकोण वाले लोगों के व्यवहार हैं। यद्यपि धार्मिक विश्वास वाले लोगों का परमेश्वर पर विश्वास होता है, फिर भी वे अपना स्वभाव बदलने का प्रयास नहीं करते और परमेश्वर संबंधी ज्ञान की खोज नहीं करते, बल्कि केवल अपनी देह के हितों की ही तलाश करते हैं। तुम लोगों में से कइयों के विश्वास ऐसे हैं, जो धार्मिक आस्थाओं की श्रेणी में आते हैं; यह परमेश्वर पर सच्चा विश्वास नहीं है” (वचन, खंड 1, परमेश्वर का प्रकटन और कार्य, जिन्हें पूर्ण बनाया जाना है उन्हें शोधन से गुजरना होगा)। परमेश्वर ने जो वर्णन किया वह ठीक मेरी ही दशा थी। जब मैं लाचार और पीड़ा में थी तब मैंने परमेश्वर में विश्वास किया, मैंने परमेश्वर का अनुग्रह और आशीषें देखीं, इसलिए मैंने परमेश्वर को वह माना जिस पर मैं अपनी मदद करने और अपनी कठिनाइयों को कम करने के लिए भरोसा कर सकती थी। खासकर मेरे पति के निधन के बाद जब मैं अपनी बेटी के साथ अकेली रह गई थी, मैंने परमेश्वर को और भी ज्यादा अपनी आखिरी उम्मीद माना। मेरा मानना था कि जब तक हम ईमानदारी से परमेश्वर में विश्वास करते हैं और अपने कर्तव्य ठीक से निभाते हैं, परमेश्वर हमारी रक्षा करेगा और हमें सुरक्षित रखेगा। मैं इन धारणाओं के साथ परमेश्वर में विश्वास करती थी, इसलिए जब परमेश्वर ने हमारी देखभाल और सुरक्षा की और हमने कोई दुर्भाग्य नहीं झेला, तो मैं त्याग करने और खुद को खपाने को तैयार थी और मैं अपने कर्तव्य निभाने के लिए प्रेरित थी। जब मैंने देखा कि मेरी बच्ची का हृदय रोग बिगड़ रहा है और परमेश्वर उसे ठीक नहीं कर रहा है, मैं निराश और हताश हो गई, मेरा रवैया तुरंत बदल गया। मेरी नकारात्मकता और शिकायतें सामने आ गईं, मैंने परमेश्वर के साथ बहस करने की कोशिश में अपने त्यागों और खुद को खपाने का भी हवाला दिया, यह सोचते हुए कि परमेश्वर को हमारे साथ ऐसा व्यवहार नहीं करना चाहिए। मैं अब और अपने कर्तव्यों में अपना दिल नहीं लगाना चाहती थी। मैं परमेश्वर के प्रति नकारात्मक और विरोधी हो गई। तभी मैंने देखा कि मैं परमेश्वर में केवल इसलिए विश्वास कर रही थी ताकि अपनी कठिनाइयों को दूर करने के लिए उसका इस्तेमाल कर सकूँ और ताकि वह हमारी देखभाल करे, हमारी रक्षा करे और हमें शांतिपूर्ण जीवन प्रदान करे। मेरे वर्षों के त्याग और खुद को खपाना बिल्कुल भी सच्चे नहीं थे। मैं परमेश्वर के प्रति अनुचित माँगों और असंयमित इच्छाओं से भरी हुई थी। मैं परमेश्वर के साथ सौदेबाजी करने और उसे धोखा देने की कोशिश कर रही थी। मैं सचमुच विवेकहीन थी! जब मैंने परमेश्वर में विश्वास करना शुरू ही किया था, तो मेरा आध्यात्मिक कद छोटा था और परमेश्वर ने अपनी दया में हमें थोड़ा अनुग्रह दिया। यह पहले से ही परमेश्वर का विशेष अनुग्रह था, लेकिन मेरा लालच कभी संतुष्ट नहीं हुआ। मैं हमेशा चाहती थी कि परमेश्वर मुझ पर अनुग्रह करे और जब मैं परमेश्वर का अनुग्रह नहीं देख पाती थी, तो मैं उसके प्रति शत्रुतापूर्ण हो जाती थी। मुझमें सचमुच कोई मानवता नहीं थी! भले ही मैंने परमेश्वर का अंत के दिनों का कार्य स्वीकारा था, हर दिन परमेश्वर के वचन पढ़ रही थी और धर्म-सिद्धांत के संदर्भ में, मैं समझती थी कि परमेश्वर लोगों का न्याय करने और उन्हें शुद्ध करने का कार्य कर रहा है, लेकिन आस्था पर मेरे विचार अनुग्रह के युग में ही अटके रहे। मैं बस परमेश्वर से अनुग्रह और आशीषें माँगती रहना चाहती थी। मैं धार्मिक समुदाय के उन लोगों से अलग नहीं थी जो बस भरपेट निवाले खाते हैं, एक छद्म-विश्वासी जो केवल धर्म में विश्वास रखता है। अगर मैं इस तरह की आस्था के साथ चलती रही, तो मैं कभी भी सत्य प्राप्त नहीं कर पाऊँगी और मेरा स्वभाव नहीं बदलेगा और अगर मैंने पश्चात्ताप नहीं किया, तो मैं कभी भी बचाई नहीं जा सकूँगी।

बाद में, मैंने परमेश्वर के वचनों का एक अंश पढ़ा और परमेश्वर के प्रेम की शुद्ध समझ प्राप्त की। सर्वशक्तिमान परमेश्वर कहता है : “लोगों को बार-बार यह जांच करनी चाहिए कि उनके दिल में कुछ ऐसा तो नहीं है जो परमेश्वर के साथ असंगत है या उसके बारे में गलतफहमी है। गलतफहमियां कैसे पैदा होती हैं? लोग परमेश्वर को गलत क्यों समझ लेते हैं? (क्योंकि उनका स्वार्थ प्रभावित होता है।) यहूदियों के यहूदिया से निर्वासन के तथ्य देखने के बाद लोग आहत महसूस करते हैं और कहते हैं, ‘पहले तो परमेश्वर ने इस्राइलियों से इतना प्यार किया। उसने मिस्र से बाहर जाने और लाल सागर पार करने में उनकी अगुआई की, उन्हें खाने के लिए स्वर्ग का मन्ना और पीने के लिए झरने का जल दिया, फिर उनकी अगुआई करने के लिए उन्हें व्यक्तिगत रूप से विधि-विधान दिए और उन्हें जीना सिखाया। मनुष्य के प्रति परमेश्वर का प्रेम उमड़ रहा था—उस समय जो लोग जी रहे थे, वे कितने धन्य थे! पलक झपकते ही उनके प्रति परमेश्वर के रवैये में 180 डिग्री बदलाव कैसे आ गया? उसका सारा प्रेम कहां चला गया?’ लोगों की भावनाएं इससे आगे नहीं जा सकतीं, और वे संदेह करते हुए कहते हैं, ‘परमेश्वर प्रेम है या नहीं है? इस्राइलियों के प्रति उसका मूल रवैया अब क्यों नहीं दिखता? उसका प्रेम बिना कोई नामो-निशान छोड़े लुप्त हो गया है। उसमें कोई प्रेम है भी या नहीं?’ यहीं से लोगों की गलतफहमी शुरू होती है। लोगों में गलतफहमियां पनपने का संदर्भ क्या है? क्या इसका कारण यह है कि परमेश्वर के कार्य लोगों की धारणाओं और कल्पनाओं के साथ संगत नहीं हैं? क्या यही तथ्य लोगों में परमेश्वर के प्रति गलतफहमी पैदा करता है? क्या लोगों के परमेश्वर को गलत समझने का कारण यह नहीं है कि वे परमेश्वर के प्रेम की सीमित परिभाषा करते हैं? वे सोचते हैं, ‘परमेश्वर प्रेम है। इसलिए, उसे लोगों की देखभाल और सुरक्षा करनी चाहिए और उन्हें अनुग्रह और आशीषों से नवाजना चाहिए। यही परमेश्वर का प्रेम है! जब परमेश्वर इस तरह लोगों से प्रेम करता है, तो मुझे अच्छा लगता है। परमेश्वर लोगों से कितना प्रेम करता है, यह मैं खास तौर से उस समय देख पाया जब उसने उन्हें लाल सागर पार करवाया। उस समय के लोग कितने धन्य थे! काश, मैं भी उनमें से एक होता।’ जब तुम इस कहानी पर मुग्ध होते हो, तो तुम परमेश्वर द्वारा उस पल प्रकट किए गए प्रेम को उच्चतम सत्य और उसके सार का एकमात्र चिह्न मान लेते हो। तुम अपने दिल में परमेश्वर की परिभाषा सीमित कर देते हो, और परमेश्वर द्वारा उस पल किए गए हर कार्य को उच्चतम सत्य मान लेते हो। तुम्हें लगता है कि यह परमेश्वर का सबसे प्यारा पक्ष है, और यह वह पक्ष है जो लोगों को उसका आदर करने और भय मानने के लिए सबसे ज्यादा प्रेरित करता है और यही परमेश्वर का प्रेम है। असलियत में, परमेश्वर के कार्य अपने-आपमें सकारात्मक थे, पर तुम्हारी सीमित परिभाषाओं के कारण वे तुम्हारे दिमाग में धारणाएं बन गए, और वह आधार बन गए जिस पर तुम परमेश्वर को परिभाषित करते हो। उनकी वजह से तुम परमेश्वर के प्रेम को गलत समझते हो, मानो उसमें दया, देखभाल, सूरक्षा, मार्गदर्शन, अनुग्रह और आशीषों के अलावा कुछ न हो—मानो परमेश्वर का प्रेम बस यही हो। तुम प्रेम के इन पहलुओं को इतना ज्यादा क्यों सँजोते हो? क्या इसका कारण यह है कि यह तुम्हारे स्वार्थ से जुड़ा है? (हां, यही कारण है।) यह किस स्वार्थ से जुड़ा है? (दैहिक सुखों और सुविधाजनक जीवन से।) जब लोग परमेश्वर में विश्वास करते हैं तो वे उससे ये ही चीजें प्राप्त करना चाहते हैं, दूसरी चीजें नहीं। लोग न्याय, ताड़ना, परीक्षणों, शोधन और परमेश्वर के लिए कष्ट उठाने, चीजें त्यागने और खुद को खपाने, यहाँ तक कि अपने जीवन का उत्सर्ग करने के बारे में भी सोचना नहीं चाहते। लोग सिर्फ परमेश्वर के प्रेम, देखभाल, सुरक्षा, और मार्गदर्शन का आनंद लेना चाहते हैं, इसलिए वे परमेश्वर के प्रेम को उसके सार की एकमात्र विशेषता और उसके एकमात्र सार के रूप में परिभाषित करते हैं। क्या इस्राइलियों को लाल सागर पार करवाते हुए परमेश्वर ने जो चीजें कीं, वे लोगों की धारणाओं का स्रोत नहीं बन गईं? (हां, बन गईं।) इससे एक ऐसा संदर्भ बन गया, जिसमें लोगों ने परमेश्वर के बारे में धारणाएं बना लीं। अगर उन्होंने परमेश्वर के बारे में धारणाएं बना लीं, तो क्या वे परमेश्वर के कार्य और स्वभाव की सच्ची समझ हासिल कर सकते हैं? स्पष्ट है कि न सिर्फ वे उसे नहीं समझेंगे, बल्कि उसकी गलत व्याख्या भी करेंगे और उसके बारे में धारणाएं बना लेंगे। इससे सिद्ध होता है कि मनुष्य की समझ बहुत संकुचित है और वह सच्ची समझ नहीं है। क्योंकि यह सत्य नहीं है, बल्कि एक तरह का प्रेम और समझ है जिसका लोग अपनी धारणाओं, कल्पनाओं और स्वार्थपूर्ण इच्छाओं के आधार पर परमेश्वर के प्रेम और समझ के रूप में विश्लेषण और व्याख्या करते हैं; यह परमेश्वर के सच्चे सार के अनुरूप नहीं है। दया, उद्धार, देखभाल, सुरक्षा और लोगों की प्रार्थनाएं सुनने के अलावा और किन तरीकों से परमेश्वर लोगों से प्रेम करता है? (दंड, अनुशासन, काट-छांट, न्याय, ताड़ना, परीक्षणों और शोधन से।) सही कहा। परमेश्वर प्रचुर तरीकों से अपना प्रेम प्रदर्शित करता है : प्रहार करके, अनुशासित करके, तिरस्कृत करके, और न्याय, ताड़ना, परीक्षणों, शोधन इत्यादि से। ये सभी परमेश्वर के प्रेम के पहलू हैं। सिर्फ यही परिप्रेक्ष्य व्यापक और सत्य के अनुरूप है। अगर तुम इसे समझते हो, तो जब तुम अपनी जांच करके यह पाते हो कि तुम्हारे मन में परमेश्वर के बारे में गलतफहमियां हैं, तब क्या तुम अपनी गलतियां पहचानने और यह चिंतन करके कि तुमसे कहां गलती हुई है, एक अच्छा काम करने में सक्षम नहीं होते? क्या यह परमेश्वर के बारे में तुम्हारी गलतफहमियां दूर करने में मदद नहीं कर सकता? (हां, कर सकता है।) ऐसा करने के लिए तुम्हें सत्य खोजना चाहिए। अगर लोग सत्य खोजते हैं, तो वे परमेश्वर के बारे में अपनी गलतफहमियां दूर कर सकते हैं, और जब वे परमेश्वर के बारे में अपनी गलतफहमियां दूर कर लेते हैं, तब वे परमेश्वर की सभी व्यवस्थाओं के आगे समर्पण कर सकते हैं” (वचन, खंड 3, अंत के दिनों के मसीह के प्रवचन, केवल सत्य समझकर ही व्यक्ति परमेश्वर के कर्मों को जान सकता है)। परमेश्वर के वचन पढ़ने के बाद, आखिरकार मुझे एहसास हुआ कि मेरी बची की बीमारी पर मेरी इतनी तीव्र प्रतिक्रिया और इतनी नकारात्मकता और दर्द का कारण यह था कि मैंने परमेश्वर के प्रेम को सीमित कर दिया था। जब मैं लाचार थी, मैंने परमेश्वर से प्रार्थना की, मैंने उसकी देखभाल और सुरक्षा देखी, इसलिए मैंने अपनी धारणाओं और कल्पनाओं पर भरोसा करना शुरू कर दिया, मैंने परमेश्वर को एक दयालु परमेश्वर के रूप में सीमित कर दिया जो लोगों को शांति और खुशी देता है। मैंने सोचा कि जब तक लोग मुसीबत के समय परमेश्वर से प्रार्थना करते हैं, परमेश्वर उनके लिए रास्ता खोलेगा और किसी भी क्षण या स्थान पर उनकी मदद करेगा। मैंने सोचा कि केवल यही परमेश्वर का प्रेम है। जब मेरी बच्ची बीमार थी, तो मेरा मानना था कि चूँकि परमेश्वर लोगों से प्रेम करता है, इसलिए वह निश्चित रूप से मेरी बेटी को ठीक कर देगा, लेकिन जब मेरी बच्ची की बीमारी ठीक नहीं हुई, मुझे परमेश्वर के प्रेम पर संदेह होने लगा और मैं उसके प्रति शिकायतों से भर गई। मैंने परमेश्वर के प्रेम को इस आधार पर मापा कि क्या इससे मुझे फायदा होता है। जब मैंने हम पर परमेश्वर की देखभाल और सुरक्षा देखी, तो मैंने इसे उसके प्रेम के रूप में स्वीकार किया, लेकिन जब परमेश्वर द्वारा व्यवस्थित स्थिति मेरी इच्छाओं के अनुरूप नहीं थी और मुझे फायदा नहीं पहुँचाती थी, मैंने इसे स्वीकारने से इनकार कर दिया और इसे परमेश्वर का प्रेम नहीं माना। मैंने देखा कि परमेश्वर के प्रेम के बारे में मेरी समझ पूरी तरह से एकतरफा और विकृत थी, यह सत्य के बिल्कुल भी अनुरूप नहीं थी! अभी परमेश्वर वचन व्यक्त कर रहा है, न्याय और शुद्धिकरण का कार्य कर रहा है, लोगों को अनुग्रह प्रदान करने का कार्य नहीं। जब लोग पहली बार परमेश्वर में विश्वास करते हैं और उनका आध्यात्मिक कद छोटा होता है, तो परमेश्वर उन पर दया करता है और उन्हें कुछ अनुग्रह और आशीषें प्रदान करता है। यह एक तरीका है जिससे परमेश्वर अपना प्रेम व्यक्त करता है। जब लोग कुछ सत्य समझते हैं और उनका आध्यात्मिक कद बढ़ता है, परमेश्वर उनके आध्यात्मिक कद के अनुसार उन्हें परखने और उनका शोधन करने के लिए विभिन्न परिस्थितियों की व्यवस्था करता है। यह लोगों को विभिन्न परिस्थितियों में खुद को और परमेश्वर को जानने की अनुमति देता है, उनके स्वभाव में बदलाव लाता है और लोगों को सत्य समझने और परमेश्वर का उद्धार प्राप्त करने में सक्षम बनाता है। यह और भी ज्यादा परमेश्वर का प्रेम है। भले ही मेरी बेटी की बीमारी से हम दोनों को थोड़ा कष्ट हुआ, इसने मेरी आस्था में अशुद्धता को प्रकट किया और मैंने देखा कि परमेश्वर के कार्य के बारे में मेरी समझ धारणाओं और कल्पनाओं से भरी हुई थी और मैं उन्हें समय पर ठीक करने में सक्षम थी। मेरी बेटी को भी एहसास हुआ कि उसके प्रयास और खुद को खपाना आशीषें पाने के लिए थे और वह अपनी ही धारणाओं के परमेश्वर में विश्वास कर रही थी, तब उसने आस्था पर अपने गलत दृष्टिकोणों को बदल दिया और परमेश्वर के और करीब आ गई। यह हमारे लिए परमेश्वर का प्रेम और उद्धार था। इन बातों को समझने के बाद, परमेश्वर के प्रति मेरी शिकायतें और गलतफहमियाँ गायब हो गईं और मैं सामान्य रूप से अपने कर्तव्य निभाने में सक्षम हो गई।

बाद में, मुझे परमेश्वर के इन वचनों में अभ्यास का मार्ग मिला। सर्वशक्तिमान परमेश्वर कहता है : “तुम परमेश्वर में विश्वास करते हो और परमेश्वर का अनुसरण करते हो, और इसलिए तुम्हारे पास परमेश्वर-प्रेमी हृदय होना चाहिए। तुम्हें अपना भ्रष्ट स्वभाव जरूर छोड़ देना चाहिए, तुम्हें परमेश्वर के इरादे संतुष्ट करने का प्रयास अवश्य करना चाहिए और तुम्हें सृजित प्राणी का कर्तव्य अच्छे से निभाना ही चाहिए। चूँकि तुम परमेश्वर में विश्वास और उसका अनुसरण करते हो, तुम्हें अपना सर्वस्व उसे अर्पित कर देना चाहिए, और व्यक्तिगत चुनाव या माँगें नहीं करनी चाहिए, और तुम्हें परमेश्वर के इरादे संतुष्ट करने चाहिए। चूँकि तुम्हें सृजित किया गया था, इसलिए तुम्हें उस प्रभु के प्रति समर्पण करना चाहिए जिसने तुम्हें सृजित किया, क्योंकि तुम्हारा स्वयं अपने ऊपर कोई स्वाभाविक प्रभुत्व नहीं है, और तुममें स्वयं अपनी नियति को नियंत्रित करने की स्वाभाविक क्षमता नहीं है। चूँकि तुम ऐसे व्यक्ति हो जो परमेश्वर में विश्वास करता है, इसलिए तुम्हें पवित्रीकरण और परिवर्तन का अनुसरण करना चाहिए” (वचन, खंड 1, परमेश्वर का प्रकटन और कार्य, सफलता या विफलता उस पथ पर निर्भर होती है जिस पर मनुष्य चलता है)। परमेश्वर के वचन पढ़ने के बाद, मैं समझ गई कि अपनी आस्था में, हमें परमेश्वर के अनुग्रह का आनंद लेने या हमेशा उससे प्रेम करने की माँग नहीं करनी चाहिए। इसके बजाय, हमें परमेश्वर के कार्य का अनुभव करने के लिए सृजित प्राणियों की स्थिति में खड़ा होना चाहिए और परमेश्वर द्वारा व्यवस्थित सभी लोगों, घटनाओं और चीजों का अनुभव करना चाहिए। भले ही दुख और परीक्षण आएँ, जब हम परमेश्वर के इरादों को नहीं समझते हैं, तो हमें समर्पित होना चाहिए, अक्सर प्रार्थना करनी चाहिए और खोजना चाहिए, अपने प्रकट किए गए भ्रष्ट स्वभावों पर विचार करना चाहिए, पश्चात्ताप करना चाहिए, बदलना चाहिए, और परमेश्वर को संतुष्ट करने के लिए अपने कर्तव्यों का पालन करना चाहिए। यही एक सृजित प्राणी को करना चाहिए। मैं पहले केवल आरामदायक परिवेश में ही रही थी। मैं ग्रीनहाउस में एक फूल की तरह थी, जो हवा और बारिश का सामना नहीं कर सकती थी। मैं बहुत नाजुक थी, मेरा आध्यात्मिक कद बहुत छोटा था, थोड़ी सी भी कठिनाई आने पर, मैं नकारात्मक और कमजोर हो जाती थी और परीक्षणों और शोधन का सामना करते समय, मैं बिल्कुल भी दृढ़ नहीं रह पाती थी। इस स्थिति से गुजरने के बाद, मेरा आध्यात्मिक कद थोड़ा बढ़ गया, मुझे अपनी भ्रष्टता की कुछ समझ मिली और मुझे परमेश्वर के कार्य की भी बेहतर समझ मिली। यह मेरे लिए सचमुच फायदेमंद रहा है!

अब भले ही मेरी बेटी की बीमारी पूरी तरह से ठीक नहीं हुई है, यह अभी भी कभी-कभी उभर आती है और जब मैं उसे बीमार देखती हूँ तो मुझे दुख और दिल में दर्द होता है, मैं इससे उतनी बेबस नहीं होती और मैं सामान्य रूप से अपने कर्तव्य निभाने में सक्षम हो गई हूँ। यह बदलाव और यह समझ परमेश्वर के वचनों के नतीजों के तौर पर आए हैं।


52. बरखास्त होने से मुझे क्या प्राप्त हुआ

झांग लियांग, चीन

2016 में मुझे कलीसिया में अगुआ चुना गया। कलीसिया के कार्य की जिम्मेदारी देते हुए मुझे बहन झांग जिंग के साथ भागीदार बनाया गया। उस समय मुझे परमेश्वर में विश्वास रखते हुए दो साल से कुछ ज्यादा समय हुआ था। झांग जिंग लंबे समय से अगुआ थी और उसके पास व्यापक कार्य अनुभव था। इसके अलावा सभाओं में उसकी संगति काफी स्पष्ट होती थी। भाई-बहनों को चाहे जो भी मुश्किलें होती हों, वह जल्दी से संगति के लिए प्रासंगिक परमेश्वर के वचन ढूँढ़ लेती थी और उनकी मदद कर देती थी। हर कोई वास्तव में उसका प्रशंसक था। मुझे झांग जिंग से बहुत ईर्ष्या होती थी और मैं उम्मीद करती थी कि एक दिन मैं भी उसकी तरह बनूँ और सभी की प्रशंसा और स्वीकृति हासिल कर सकूँ। कड़ी मेहनत की अवधि के बाद अगर मुझे पता चलता कि सभाओं के दौरान किसी की कोई भी दशा है, तो मैं भी बहुत जल्दी परमेश्वर के कुछ वचन ढूँढ़ पाती थी और अपने अनुभव या कुछ उदाहरण शामिल करके संगति साझा कर लेती थी। मेरे भाई-बहन ध्यान से सुनते और नोट्स बनाते थे। मैं यह दृश्य देखकर बहुत खुश होती थी और मुझे लगता था कि मेरे भाई-बहन वास्तव में मुझे स्वीकार करते हैं। नतीजतन, मैं और अधिक उत्साह के साथ संगति करती थी।

एक बार एक कलीसिया में कई भाई-बहनों ने मिलकर एक नकली अगुआ की रिपोर्ट की। उस समय मुझे पता नहीं था कि इसे कैसे सँभालना है, इसलिए मैंने ईमानदारी से परमेश्वर से प्रार्थना की और फिर अपने भाई-बहनों के साथ संगति की। आखिर में नकली अगुआ को बरखास्त कर दिया गया और कलीसिया का कार्य सामान्य रूप से चलने लगा। इस घटना के बाद मैंने आत्म-प्रशंसा करनी शुरू कर दी : “मैंने कुछ ही दिनों में इतनी जटिल समस्या हल कर दी। मुझे अपने भाई-बहनों को दिखाना होगा कि यह कैसे किया जाता है। मेरी कम उम्र और परमेश्वर में विश्वास करते हुए कम समय बिताने के बावजूद मैं अभी भी जटिल समस्याएँ सँभाल सकती हूँ।” सभाओं में मैं बहुत उत्साहपूर्वक चर्चा करती थी कि मैंने रिपोर्ट पत्र को कैसे सँभाला, लेकिन मैं इस बात का विवरण नहीं देती थी कि उस समय मैं कठिनाइयों के बीच कैसे रह रही थी, कैसे मैं चीजों का भेद नहीं पहचान पाती थी और कितनी नकारात्मक हो गई थी। मैं मुख्य रूप से इस बात पर जोर देती थी कि घटना कितनी जटिल थी, नकली अगुआ की मानवता कितनी खराब थी और मैंने समस्या हल करने के लिए कैसे शांत और निडर रहते हुए सत्य की खोज की। उस दौरान सभी ने बहुत गंभीरता से मेरी बात सुनी। जब मैंने उनकी आँखों में ईर्ष्या देखी, तो मुझे अपने दिल में अच्छा लगा। मुझे और भी दृढ़ता से महसूस हुआ कि मेरे पास कार्य क्षमता है। एक और बार एक बहन अपने कर्तव्य करने में बेबस थी क्योंकि उसके अविश्वासी परिवार के सदस्य उसे रोक रहे थे। मैंने चर्चा की कि कैसे परमेश्वर में विश्वास रखने के कारण मेरे पति ने मुझे सताया और कैसे अंत में मैंने अपने परिवार को पीछे छोड़कर अपना सारा समय अपना कर्तव्य निभाने में बिताया। मैंने विस्तार से बताया कि मैंने कितना कष्ट सहा था, कैसे मैंने दृढ़ संकल्प लिया था और कैसे मैंने अपने परिवार को पीछे छोड़ा था। मेरी बात सुनने के बाद बहन ने वास्तव में मेरी प्रशंसा की। उसने कहा, “भले ही तुम्हारे पति ने तुम्हें इतने भयानक रूप से सताया हो, पर तुम अडिग रह पाई। तुमने वास्तव में बहुत कष्ट सहा है। तुम में सचमुच दृढ़ संकल्प है!” अन्य भाई-बहनों ने कहा, “तुम वास्तव में जानती हो कि चीजों का अनुभव कैसे किया जाए। तुम हमसे अधिक सत्य का अनुसरण करती हो। ऐसा क्यों है कि हम सत्य का अभ्यास करने में असमर्थ हैं?” उस समय मैंने कहा, “हमारी भ्रष्टता एक जैसी ही है। जब तक हम सत्य का अभ्यास करने के इच्छुक हैं, परमेश्वर हमारी अगुआई करेगा।” लेकिन अपने दिल में मैंने अभी भी खुद की बहुत प्रशंसा की। मुझे लगा कि मैं सत्य का अनुसरण कर रही हूँ और मेरे भाई-बहनों की तुलना में मेरा आध्यात्मिक कद बड़ा है। अगर ऐसा न होता तो मैं अपने परिवार को छोड़कर अपना कर्तव्य कैसे निभा पाती? और सभी ने मुझे अगुआ क्यों चुना होता? दरअसल जब मैं अपने पति के उत्पीड़न का सामना कर रही थी, तो मुझमें बहुत अधिक नकारात्मकता और कमजोरी थी। मैंने कुछ समय के लिए अपना कर्तव्य तक छोड़ दिया था। लेकिन मैंने बस इन चीजों पर परदा डाल दिया या इन बातों का जिक्र ही नहीं किया। मुझे लगा, “अगर मैं सब कुछ बता दूँगी, तो हर कोई निश्चित रूप से सोचेगा कि मेरा आध्यात्मिक कद छोटा है और मैं उनसे बेहतर नहीं हूँ। उस स्थिति में भविष्य में कौन मेरी प्रशंसा करेगा? साथ ही अगर मैं सकारात्मक अभ्यास के बारे में अधिक बात करती हूँ, तो इससे मेरे भाई-बहनों को भी प्रोत्साहन मिलेगा। इसमें कुछ भी गलत नहीं है।” इसलिए मैंने इस बारे में और अधिक नहीं सोचा। आम तौर पर जब मैं सभाओं में संगति करती थी तो मैं सचेत रूप से सकारात्मक समझ के बारे में अधिक बात करती थी, लेकिन मैं अपने भ्रष्ट स्वभावों और घटिया सोच और विचारों का जिक्र नहीं करती थी। इसके बजाय मैं बस एक सरल तरीके से सामान्य, सतही स्तर की भ्रष्टताओं के बारे में बात करती थी, जो हर कोई प्रकट करता है। मुझे डर रहता था कि अगर लोगों को पता चल गया, तो वे फिर मेरी प्रशंसा नहीं करेंगे। मैंने सचेत रूप से और अनजाने ही इस बारे में बात की कि मेरा काम कितना व्यस्त है, मुझे कितनी चीजें करनी पड़ती हैं और कैसे मैं हमेशा शाम को बहुत देर तक काम करती हूँ। तब मेरे भाई-बहनों को विश्वास था कि मैं कष्ट सहने और कीमत चुकाने में सक्षम हूँ और मैंने अपना कर्तव्य निभाने में बोझ उठाया है। उन्होंने यह भी कहा कि मैं समस्याएँ हल करने के लिए सत्य पर संगति करने में सक्षम हूँ और मैं सत्य का अनुसरण करने वाली इंसान हूँ। वे सभी मेरी प्रशंसा करते थे और मुझ पर भरोसा करते थे। बाद में मैंने पाया कि जब भी मैं अपने सहकर्मियों के साथ सभा करती थी, तो हर कोई अपने काम की सारी समस्याएँ एक साथ उड़ेल देता था और फिर ज्यादा कुछ नहीं बोलता था। पूरी सभा के दौरान मैं ही एकमात्र व्यक्ति थी जो चीजों पर चर्चा कर रही होती थी। मुझे लगा कि यहाँ कुछ गड़बड़ है—क्या सभाएँ ऐसी जगह नहीं बन गई हैं जहाँ मैं अकेले बोल सकती हूँ? जब उन्हें कठिनाइयाँ पेश आती थीं, तो वे सत्य नहीं खोजते थे, बल्कि बस इंतजार करते थे कि मैं उन्हें हल कर दूँ। क्या यह उन्हें मेरे सामने नहीं ला रहा था? मैंने उनसे कहा कि उन्हें परमेश्वर से अधिक प्रार्थना करनी चाहिए, अधिक खोजना और संगति करनी चाहिए और सिर्फ लोगों के भरोसे नहीं रहना चाहिए। लेकिन उसके बाद भी वे वैसे ही रहे।

बाद में मुझे बरखास्त कर दिया गया क्योंकि मैं सभाओं और संगति के दौरान दिखावा करने के लिए लगातार शब्द और धर्म-सिद्धांत ही बोल रही थी, समस्याएँ हल करने में असमर्थ थी और मेरे काम से नतीजे नहीं मिल रहे थे। उस समय मैंने इसके बारे में अधिक नहीं सोचा। मैंने सोचा कि अगर मुझे इसलिए बरखास्त किया गया है क्योंकि मैं वास्तविक काम नहीं कर पाई थी, तो कोई बात नहीं : मुझे बस बरखास्त ही कर देना चाहिए। वैसे भी मैंने अपना सब कुछ दिया था और न तो कोई ढिलाई बरती थी और न ही धूर्तता की थी। लेकिन मुझे उम्मीद नहीं थी कि मुझे बरखास्त किए जाने के बाद कुछ भाई-बहन इसकी अनुमति नहीं देंगे और सवाल करेंगे कि अगुआओं ने मुझे बरखास्त क्यों किया। अगुआओं ने मुझसे मेरी खुद की समस्याओं पर गहराई से विचार करने को कहा। तभी मुझे डर लगा। मैंने मन ही मन सोचा, “मुझे इसलिए बरखास्त किया गया क्योंकि मैंने अपना काम ठीक से नहीं किया और अब मेरे भाई-बहन मेरी रक्षा कर रहे हैं क्योंकि उन्हें लगता है कि यह अन्याय है और मुझे बचाया जाना चाहिए। क्या मैं उन्हें बस अपने सामने नहीं लाई हूँ? यह मसीह-विरोधी के मार्ग पर चलना है!” जितना मैंने सोचा, उतनी ही मैं डर गई। मैं अपने आँसुओं को बहने से नहीं रोक पाई और ईमानदारी से परमेश्वर से प्रार्थना की, “प्रिय परमेश्वर, मैंने अपना परिवार और अपनी नौकरी छोड़ी और मैं अपना कर्तव्य ठीक से निभाना चाहती थी। मैंने कभी उम्मीद नहीं की थी कि मैं न केवल अपना कर्तव्य ठीक से निभाने में विफल रहूँगी बल्कि लोगों को भी अपने सामने ले आऊँगी। मैं सचमुच बहुत विद्रोही हूँ! प्रिय परमेश्वर, मेरी प्रार्थना है कि तुम समस्याएँ समझने में मेरा मार्गदर्शन करो ताकि मैं पश्चात्ताप कर सकूँ और बदल सकूँ।”

इसके बाद मैंने आत्म-चिंतन करना शुरू किया। खोज के दौरान मैंने परमेश्वर के ये वचन पढ़े : “अपनी बड़ाई करना और अपनी गवाही देना, स्वयं पर इतराना, दूसरों की अपने बारे में बहुत अच्छी राय बनवाने और उनसे अपनी आराधना करवाने की कोशिश करना—भ्रष्‍ट मनुष्‍यजाति इन चीजों में माहिर है। जब लोग अपनी शैता‍नी प्रकृतियों से शासित होते हैं, तब वे सहज और स्‍वाभाविक ढंग से इसी तरह प्रतिक्रिया करते हैं, और यह भ्रष्‍ट मनुष्यजाति के सभी लोगों में आम है। लोग सामान्यतः कैसे अपनी बड़ाई करते हैं और अपने बारे में गवाही देते हैं? वे दूसरों की अपने बारे में बहुत अच्छी राय बनवाने और उनसे अपनी आराधना करवाने के इस लक्ष्‍य को कैसे हासिल करते हैं? वे इस बात की गवाही देते हैं कि उन्‍होंने कितना कार्य किया है, कितना अधिक दुःख भोगा है, स्वयं को कितना अधिक खपाया है, और क्या कीमत चुकाई है। वे अपनी पूँजी के बारे में बातें करके अपनी बड़ाई करते हैं, जो उन्‍हें लोगों के मन में अधिक ऊँचा, अधिक मजबूत, अधिक सुरक्षित स्थान देता है, ताकि अधिक से अधिक लोग उनकी सराहना करें, उन्हें मान दें, उनकी प्रशंसा करें और यहाँ तक कि उनकी आराधना करें, उनका आदर करें और उनका अनुसरण करें। यह लक्ष्य हासिल करने के लिए लोग कई ऐसे काम करते हैं, जो ऊपरी तौर पर तो परमेश्वर की गवाही देते हैं, लेकिन वास्तव में वे अपनी बड़ाई करते हैं और अपने बारे में गवाही देते हैं। क्या इस तरह पेश आना उचित है? वे तार्किकता के दायरे से परे हैं और उन्हें कोई शर्म नहीं है, अर्थात, वे निर्लज्‍ज ढंग से गवाही देते हैं कि उन्‍होंने परमेश्वर के लिए क्‍या-क्‍या किया है और उसके लिए कितना अधिक दुःख झेला है। वे तो अपनी योग्‍यताओं, प्रतिभाओं, अनुभव, विशेष कौशलों पर, सांसारिक आचरण की चतुर तकनीकों पर, लोगों के साथ खिलवाड़ के लिए प्रयुक्त अपने तौर-तरीकों पर इतराते तक हैं। अपनी बड़ाई करने और अपने बारे में गवाही देने का उनका तरीका स्वयं पर इतराने और दूसरों को नीचा दिखाने के लिए है। वे छद्मावरणों और पाखंड का सहारा भी लेते हैं, जिनके द्वारा वे लोगों से अपनी कमजोरियाँ, कमियाँ और त्रुटियाँ छिपाते हैं, ताकि लोग हमेशा सिर्फ उनकी चमक-दमक ही देखें। जब वे नकारात्‍मक महसूस करते हैं तब भी दूसरे लोगों को बताने का साहस तक नहीं करते; उनमें लोगों के साथ खुलने और संगति करने का साहस नहीं होता, और जब वे कुछ गलत करते हैं, तो वे उसे छिपाने और उस पर लीपा-पोती करने में अपनी जी-जान लगा देते हैं। अपना कर्तव्‍य निभाने के दौरान उन्‍होंने कलीसिया के कार्य को जो नुकसान पहुँचाया होता है उसका तो वे जिक्र तक नहीं करते। जब उन्‍होंने कोई छोटा-मोटा योगदान किया होता है या कोई छोटी-सी कामयाबी हासिल की होती है, तो वे उसका दिखावा करने को तत्पर रहते हैं। वे सारी दुनिया को यह जानने देने का इंतजार नहीं कर सकते कि वे कितने समर्थ हैं, उनमें कितनी अधिक क्षमता है, वे कितने असाधारण हैं, और सामान्‍य लोगों से कितने बेहतर हैं। क्‍या यह अपनी बड़ाई करने और अपने बारे में गवाही देने का ही तरीका नहीं है? क्‍या अपनी बड़ाई करना और अपने बारे में गवाही देना ऐसी चीज है, जिसे कोई जमीर और विवेक वाला व्यक्ति करता है? नहीं। इसलिए जब लोग यह करते हैं, तो सामान्यतः कौन-सा स्‍वभाव प्रकट होता है? अहंकार। यह प्रकट होने वाले मुख्य स्वभावों में से एक है, जिसके बाद छल-कपट आता है, जिसमें यथासंभव वह सब करना शामिल है जिससे दूसरे उनके प्रति अत्यधिक सम्‍मान का भाव रखें। उनके शब्द पूरी तरह अकाट्य होते हैं और उनमें अभिप्रेरणाएँ और कुचक्र स्पष्ट रूप से होते हैं, वे अपनी खूबियों का प्रदर्शन करते हैं, फिर भी वे इस तथ्‍य को छिपाना चाहते हैं। वे जो कुछ कहते हैं, उसका परिणाम यह होता है कि लोगों को यह महसूस करवाया जाता है कि वे दूसरों से बेहतर हैं, कि उनके बराबर कोई नहीं है, कि हर कोई उनसे हीनतर है। और क्‍या यह परिणाम चालाकीपूर्ण साधनों से हासिल नहीं किया गया है? ऐसे साधनों के पीछे कौन-सा स्‍वभाव है? और क्‍या उसमें दुष्‍टता के कोई तत्त्व हैं? (हैं।) यह एक प्रकार का दुष्‍ट स्‍वभाव है” (वचन, खंड 4, मसीह-विरोधियों को उजागर करना, मद चार : वे अपनी बड़ाई करते हैं और अपने बारे में गवाही देते हैं)। परमेश्वर के वचन पढ़ने के बाद मैंने विचार किया कि मेरे बरखास्त होने के बाद मेरे भाई-बहनों ने इसकी अनुमति नहीं दी, इसका मुख्य कारण यह था कि मैं अक्सर खुद की बड़ाई और दिखावा करती थी, अपनी कमियों और भ्रष्टताओं के बारे में खुलकर नहीं बोलती थी, जिसके कारण सभी को केवल मेरा अच्छा पक्ष ही दिखाई देता था। उन्होंने अपनी सोच के हिसाब से मेरे साथ हुए अन्याय के खिलाफ लड़ाई लड़ी क्योंकि मैंने उन्हें गुमराह किया था। मैंने रिपोर्ट पत्र सँभालने के बारे में सोचा। पहले तो मैं भी उलझन में थी और नहीं जानती थी कि इसे कैसे सँभालूँ। बाद में मैंने केवल ईमानदारी से परमेश्वर से प्रार्थना करके और अपने भाई-बहनों के साथ मिलकर खोज, चर्चा और काम करके समस्या का समाधान किया। हालाँकि उनके सामने मैंने इस बारे में विस्तार से बात की कि मैं कैसे खोज रही थी, कैसे मैंने सत्य सिद्धांतों के आधार पर नकली अगुआ के भेद की पहचान की और आखिरकार मैंने इसे कैसे सँभाला और हल किया। मैंने जो कुछ भी बताया, वह इस बारे में था कि मैंने क्या किया था, ताकि हर कोई मुझे नई दृष्टि से देखे। साथ ही मैं खुद का दिखावा करने के लिए नियमित रूप से इस बारे में बात करने के मौकों का फायदा उठाती थी कि मैंने अपने परिवार के उत्पीड़न का कैसे अनुभव किया। मैं इस बारे में विस्तार से बात करती थी कि मुझे कैसे सताया जाता था और मैंने कितने कष्ट सहे थे लेकिन बस अपनी कमजोरियों को छिपा जाती थी। मैं इस बारे में एक शब्द भी नहीं कहती थी कि कैसे मैंने अपना कर्तव्य त्यागा और परमेश्वर से विश्वासघात किया, ताकि सभी को लगे कि मेरे पास आध्यात्मिक कद है और मैं जानती हूँ कि चीजों का अनुभव कैसे करना है। मैं अक्सर यह भी दिखावा करती थी कि मैंने अपने कर्तव्य निभाने में कैसे कष्ट सहे और कीमत चुकाई और सचेत रूप से अभ्यास और प्रवेश के सकारात्मक तरीके के बारे में ज्यादा बात करती थी। मैंने अपनी खुद की नकारात्मकता और कठिनाइयों को छिपाए रखा ताकि लोग गलती से यह सोचें कि मैंने उनसे अधिक सत्य का अनुसरण किया और मेरे पास वास्तविकता है। मैंने अपने भाई-बहनों को धोखा देने और उनकी आँखों में धूल झोंकने के लिए इन भ्रमों का इस्तेमाल किया। मैं वास्तव में बहुत दुष्ट और नीच थी! मेरे भाई-बहन इसलिए मेरा आदर करते और सराहते थे क्योंकि मैंने उनकी आँखों में झूल झोंकी थी। जब कलीसिया ने मुझे सिद्धांतों के अनुसार बरखास्त किया क्योंकि मैं वास्तविक कार्य करने में असमर्थ थी, तो उन्होंने मुझे बचाने के लिए आवाज भी उठाई। यह सब मेरे खुद की बड़ाई करने और खुद का दिखावा करने के परिणाम थे। यह मेरा कर्तव्य निभाना कैसे था? मैं परमेश्वर का खुलेआम प्रतिरोध कर रही थी और अपने भाई-बहनों को नुकसान पहुँचा रही थी! मैंने सोचा कि कैसे जब मैं अगुआ थी, मैंने अपने भाई-बहनों का कोई भला नहीं किया, इसके बजाय मैंने उन्हें गुमराह किया और नुकसान पहुँचाया और मैं अपने दिल में विशेष रूप से दुखी महसूस करती थी।

उस दौरान मैंने हर दिन ईमानदारी से परमेश्वर से प्रार्थना की, अपनी समस्याएँ हल करने में परमेश्वर की मदद माँगी। एक दिन मैंने परमेश्वर के ये वचन पढ़े : “कुछ लोग विशेष रूप से पौलुस को आदर्श मानते हैं। उन्हें बाहर जाकर भाषण देना और कार्य करना पसंद होता है, उन्हें सभाओं में भाग लेना और प्रचार करना पसंद होता है; उन्हें अच्छा लगता है कि लोग उन्हें सुनें, उनकी आराधना करें और उनके चारों ओर घूमें। उन्हें पसंद होता है कि दूसरों के दिलों में उनकी एक जगह हो, और जब दूसरे उनके द्वारा प्रदर्शित छवि को महत्व देते हैं, तो वे उसकी सराहना करते हैं। आओ हम इन व्यवहारों से उनकी प्रकृति का गहन-विश्लेषण करें। उनकी प्रकृति कैसी है? यदि वे वास्तव में इस तरह से व्यवहार करते हैं, तो यह ये दर्शाने के लिए पर्याप्त है कि वे अहंकारी और दंभी हैं। वे परमेश्वर की आराधना तो बिल्कुल नहीं करते हैं; वे ऊँचे रुतबे की तलाश में रहते हैं और दूसरों पर अधिकार रखना चाहते हैं, उन पर अपना कब्ज़ा रखना चाहते हैं, उनके दिलों में एक जगह रखना चाहते हैं। यह शैतान की विशेष छवि है। उनकी प्रकृति के पहलू जो अलग से दिखाई देते हैं, वे हैं उनका अहंकार और दंभ, परमेश्वर की आराधना करने की अनिच्छा, और दूसरों के द्वारा आराधना किए जाने की इच्छा। ऐसे व्यवहारों से तुम उनकी प्रकृति को स्पष्ट रूप से देख सकते हो” (वचन, खंड 3, अंत के दिनों के मसीह के प्रवचन, मनुष्य का स्वभाव कैसे जानें)। “अगर, अपने हृदय में, तुम वास्तव में सत्य को समझते हो, तो तुम्हें पता होगा कि सत्य का अभ्यास और परमेश्वर के प्रति समर्पण कैसे करना है, तुम स्वाभाविक रूप से सत्य का अनुसरण करने के मार्ग पर चलना शुरू कर दोगे। अगर तुम जिस मार्ग पर चल रहे हो वह सही है, और परमेश्वर के इरादों के अनुरूप है, तो पवित्र आत्मा का कार्य तुम्हारा साथ नहीं छोड़ेगा—ऐसी स्थिति में तुम्हारे परमेश्वर को धोखा देने की संभावना कम से कम होगी। सत्य के बिना, बुरे काम करना आसान है और तुम यह अपनी मर्जी के बिना करोगे। उदाहरण के लिए, यदि तुम्हारा स्वभाव अहंकारी और दंभी है, तो तुम्हें परमेश्वर का विरोध न करने को कहने से कोई फर्क नहीं पड़ेगा, तुम खुद को रोक नहीं सकते, यह तुम्हारे नियंत्रण के बाहर है। तुम ऐसा जान-बूझकर नहीं करोगे; तुम ऐसा अपनी अहंकारी और दंभी प्रकृति के प्रभुत्व के अधीन करोगे। तुम्हारे अहंकार और दंभ के कारण तुम परमेश्वर को तुच्छ समझोगे और उसे ऐसे देखोगे जैसे कि उसका कोई महत्व ही न हो, उनके कारण तुम खुद को ऊँचा उठाओगे, निरंतर खुद का दिखावा करोगे; वे तुम्हें दूसरों का तिरस्कार करने के लिए मजबूर करेंगे, वे तुम्हारे दिल में तुम्हें छोड़कर और किसी को नहीं रहने देंगे; वे तुम्हारे दिल से परमेश्वर का स्थान छीन लेंगे, और अंततः तुम्हें परमेश्वर के स्थान पर बैठने और यह माँग करने के लिए मजबूर करेंगे और चाहेंगे कि लोग तुम्हें समर्पित हों, तुमसे अपने ही विचारों, ख्यालों और धारणाओं को सत्य मानकर पूजा करवाएँगे। लोग अपनी उद्दंडता और अहंकारी प्रकृति के प्रभुत्व के अधीन इतनी बुराई करते हैं!” (वचन, खंड 3, अंत के दिनों के मसीह के प्रवचन, केवल सत्य की खोज करके ही स्वभाव में बदलाव लाया जा सकता है)। जब मैंने परमेश्वर के वचनों पर चिंतन-मनन किया, तो मुझे एहसास हुआ कि मैं हमेशा चाहती थी कि लोग मेरे इर्द-गिर्द घूमें क्योंकि मेरी प्रकृति बहुत अहंकारी थी। मैं अपनी पहचान या रुतबे को नहीं समझती थी और एक साधारण व्यक्ति बनकर दृढ़ता से अपना कर्तव्य निभाने को तैयार नहीं थी। इसके बजाय मैं जहाँ जाती, मैं चाहती थी कि लोग मेरी प्रशंसा करें और मेरी आराधना करें। यह लक्ष्य पाने के लिए मैं सभाओं के दौरान लगातार शब्द और धर्म-सिद्धांत उगलती रहती थी ताकि खुद का दिखावा कर सकूँ और लोगों को लगे कि मेरे पास सत्य वास्तविकता है। मैं लगातार यह भी दिखाती थी कि कैसे मैं समस्याएँ हल कर सकती हूँ, कष्ट सहन कर सकती हूँ और खुद को खपा सकती हूँ। मैंने जान-बूझकर अपनी प्रकट की गईं भ्रष्टताओं और अपनी नकारात्मकता और कमजोरी को छुपाए रखा। मैंने धोखे से अपने भाई-बहनों की प्रशंसा पाने के लिए लोगों को अपने बहुत दृढ़ निश्चयी होने और लगन से सत्य का अनुसरण करने का भ्रम दिखाया। इससे मेरे भाई-बहनों को लगा कि मेरे पास सत्य वास्तविकता है और मैं समस्याएँ हल करने में सक्षम हूँ। जब चीजें उन पर आती थीं, तो वे परमेश्वर से प्रार्थना नहीं करते थे और सत्य नहीं खोजते थे, बल्कि इसके बजाय इसे हल करने के लिए मुझ पर भरोसा करते थे। जब मुझे बरखास्त किया गया, तो उन्होंने उसके खिलाफ लड़ाई भी लड़ी, जो उन्हें अन्याय लगता था। इस बारे में सोचती हूँ तो मैं कलीसिया में एक अगुआ थी। रिपोर्ट के पत्रों को सँभालना और समस्याएँ हल करना जैसे काम मेरे मुख्य काम का हिस्सा थे। इसके अतिरिक्त मैं मामले अच्छी तरह सँभालने में सक्षम थी क्योंकि मेरे पास परमेश्वर की अगुआई और मेरे भाई-बहनों की संगति और सहायता थी। केवल तभी ये नतीजे प्राप्त किए जा सकते थे। मैं खुद पर भरोसा करके कुछ हासिल नहीं कर सकती थी। मेरे पास तो दिखावा करने लायक कोई पूँजी ही नहीं थी। इसके अलावा जब मैंने अपने परिवार द्वारा उत्पीड़न का अनुभव किया, तो मुझे कुछ हद तक पीड़ा हुई, लेकिन अगर कोई परमेश्वर में विश्वास करता है और उस देश में परमेश्वर का अनुसरण करता है जहाँ सीसीपी सत्ता में है, तो उसे ये कष्ट सहने होंगे। ऐसा इसलिए है ताकि मुझे बचाया जा सके। इसके अलावा मैं अक्सर कमजोर और नकारात्मक रहती थी और यहाँ तक कि एक बार तो मैंने अपने कर्तव्य त्याग दिए थे और परमेश्वर से विश्वासघात किया था। अगर परमेश्वर के वचनों की अगुआई न होती, तो मैं अपने दम पर अडिग नहीं रह पाती। मगर मैंने परमेश्वर का उत्कर्ष नहीं किया और परमेश्वर की गवाही नहीं दी। इसके बजाय मैंने खुद का उत्कर्ष किया। यहाँ तक कि जब हर किसी ने मेरी प्रशंसा की तो मुझे खुशी भी हुई और इसे आनंददायी भी पाया। मुझमें वाकई कोई शर्म नहीं थी! मैंने देखा कि मेरे दिल में परमेश्वर के लिए कोई जगह नहीं थी, न ही मेरे पास परमेश्वर का भय मानने वाला दिल होने का जरा भी संकेत था। मैं निहायत ही भ्रष्ट इंसान थी, जिसके पास कोई सत्य वास्तविकता नहीं थी, फिर भी मैंने अपने भाई-बहनों के दिलों में अपनी जगह बनाने के लिए खुद की बड़ाई करने और खुद का दिखावा करने के गुप्त तरीके तलाशने की कोशिश की। मैं वास्तव में बहुत अहंकारी थी और मेरे पास विवेक की कमी थी! फिर मैंने पौलुस के बारे में सोचा और यह कि वह कितना अहंकारी और दंभी था। वह हमेशा चाहता था कि लोग उसकी प्रशंसा करें और उसकी आराधना करें। जैसे ही वह जरा सा काम करता, वह दिखावा करता था कि उसने कैसे कष्ट सहे और वह कितना वफादार था, फिर भी उसने कभी प्रभु यीशु के वचनों की गवाही नहीं दी। अंत में, उसने यहाँ तक कहा, “मेरे लिए जीना ही मसीह है।” यह अत्यधिक अहंकारी होना है और ईशनिंदा है। उसने परमेश्वर के स्वभाव को नाराज किया और परमेश्वर की धार्मिक दंड का भागी बना। परमेश्वर के वचनों के प्रकाशन के माध्यम से आखिरकार मैंने देखा कि चीजें करने में मेरा व्यवहार और मैंने जो स्वभाव प्रकट किया, वे पौलुस जैसे ही थे। मैं मसीह-विरोधियों के मार्ग पर चल रही थी, परमेश्वर का प्रतिरोध कर रही थी। परमेश्वर ने इसकी निंदा की थी। मैं अपने दिल में भयभीत थी। मुझे उम्मीद नहीं थी कि कई साल तक परमेश्वर में विश्वास रखने के बाद मैं परमेश्वर का प्रतिरोध करने वाली इंसान बन जाऊँगी। क्या परमेश्वर मुझे फिर भी बचाएगा? क्या वह इस बरखास्तगी का उपयोग मुझे बेनकाब करने और हटाने के लिए करेगा? जितना अधिक मैंने सोचा, उतनी ही अधिक मुझे वेदना हुई। इसलिए मैंने परमेश्वर से प्रार्थना की, उससे मुझे प्रबुद्ध करने को कहा ताकि मैं उसका इरादा समझ सकूँ।

बाद में मैंने परमेश्वर के वचनों के दो अंश पढ़े : “लोग अपने परिणाम और गंतव्य और अपने कर्तव्य के समायोजन तथा कर्तव्य से हटा दिए जाने के प्रति विशेष रूप से संवेदनशील होते हैं। कुछ लोग अक्सर ऐसी चीजों के बारे में गलत निष्कर्ष पर पहुंच जाते हैं, वे सोचते हैं कि जैसे ही वे अपने कर्तव्य से हटा दिए जाएँगे, और जब उनकी कोई हैसियत नहीं होगी या फिर परमेश्वर कहेगा कि वह उन्हें पसंद नहीं करता या अब उसे उनकी जरूरत नहीं है, तो यह उनका अंत होगा। वे लोग इस निष्कर्ष पर पहुँच जाते हैं। वे मानते हैं, ‘परमेश्वर में विश्वास रखने का कोई तुक नहीं है, परमेश्वर मुझे नहीं चाहता है, और मेरा परिणाम पहले से तय है, तो अब जीने का क्या तुक है?’ दूसरे लोग ऐसे विचार सुनकर, उन्हें उचित और गरिमामय समझते हैं—लेकिन वास्तव में, यह कैसी सोच है? यह परमेश्वर के प्रति विद्रोहशीलता है, यह खुद को मायूसी में छोड़ देना है। वे खुद को मायूसी में क्यों छोड़ देते हैं? इसलिए कि वे परमेश्वर के इरादों को नहीं समझते हैं, वे स्पष्ट रूप से नहीं समझ सकते हैं कि परमेश्वर लोगों को किस तरह बचाता है, और वे परमेश्वर में सच्ची आस्था नहीं रखते हैं” (वचन, खंड 3, अंत के दिनों के मसीह के प्रवचन, अपनी धारणाओं का समाधान करके ही व्यक्ति परमेश्वर पर विश्वास के सही मार्ग पर चल सकता है (1))। “परमेश्वर से निंदा का सिर्फ एक वक्तव्य सुन कर तुम सोचते हो कि परमेश्वर द्वारा निंदित होने के कारण लोग उसके द्वारा त्याग दिए गए हैं और अब वे बचाए नहीं जाएँगे, और इस वजह से तुम निराश हो जाते हो, और खुद को मायूसी में डुबो लेते हो। यह परमेश्वर की गलत व्याख्या करना है। असल में परमेश्वर ने लोगों को नहीं त्यागा है। उन्होंने परमेश्वर की गलत व्याख्या कर खुद को त्याग दिया है। लोग खुद को त्याग दें इससे ज्यादा गंभीर कुछ नहीं होता, जैसा कि पुराने नियम के वचनों में साकार हुआ है : ‘मूढ़ लोग निर्बुद्धि होने के कारण मर जाते हैं’ (नीतिवचन 10:21)। लोग खुद को मायूसी में डुबो लें उससे ज्यादा मूर्खतापूर्ण व्यवहार कुछ भी नहीं है। कभी-कभी तुम परमेश्वर के ऐसे वचन पढ़ते हो जो लोगों को रेखांकित करते हुए-से लगते हैं; असल में ये लोगों को रेखांकित नहीं करते, बल्कि ये परमेश्वर के इरादों और राय की अभिव्यक्ति हैं। ये सत्य और सिद्धांत के वचन हैं, वे किसी का रेखांकन नहीं कर रहे हैं। क्रोध या रोष के समय में बोले गए परमेश्वर के वचन उसका स्वभाव भी दर्शाते हैं, ये वचन सत्य हैं और इसके अलावा सिद्धांत से संबंधित हैं। लोगों को यह बात समझनी चाहिए। यह कहने के पीछे परमेश्वर का उद्देश्य लोगों को सत्य और सिद्धांतों को समझने देना है; यह किसी को भी परिसीमित करने के लिए बिल्कुल नहीं है। इसका लोगों की अंतिम मंजिल और पुरस्कार से कोई लेना-देना नहीं है, यह लोगों का अंतिम दंड तो है ही नहीं। ये महज लोगों का न्याय करने और उनकी काट-छाँट करने के लिए बोले गए वचन हैं, ये लोगों के परमेश्वर की अपेक्षाओं पर खरे न उतरने पर उसके क्रोध का परिणाम हैं, ये लोगों को जगाने, उन्हें प्रेरित करने के लिए बोले गए हैं, और ये वचन परमेश्वर के दिल से निकले हैं। फिर भी कुछ लोग परमेश्वर द्वारा न्याय के सिर्फ एक वक्तव्य से गिर पड़ते हैं और उसका त्याग कर देते हैं। ऐसे लोग नहीं जानते कि उनके लिए अच्छा क्या है, उन पर विवेक का प्रभाव नहीं होता, और वे सत्य को बिल्कुल स्वीकार नहीं करते” (वचन, खंड 3, अंत के दिनों के मसीह के प्रवचन, अपनी धारणाओं का समाधान करके ही व्यक्ति परमेश्वर पर विश्वास के सही मार्ग पर चल सकता है (1))। परमेश्वर के वचनों से मैं परमेश्वर के श्रमसाध्य इरादे को समझ गई। जब हम असफलता और खुलासों का सामना करते हैं, तो इसका मतलब यह नहीं होता कि हम हटा दिए जाएँगे। अगर हम असफलता के बीच में सत्य खोज सकें, सबक सीख सकें और सच्चा पश्चात्ताप कर सकें, तो यह हमारे लिए उद्धार है। मैंने सोचा कि कैसे मैंने हमेशा खुद की बड़ाई की थी और अपने कर्तव्य निभाते समय खुद का दिखावा किया था। इस पूरे समय मैं बिना किसी एहसास के मसीह-विरोधियों के मार्ग पर चल रही थी। जब इस बार मुझे बरखास्त किया गया, तो मैंने केवल यही सोचा कि चूँकि मैं वास्तविक कार्य नहीं कर सकती, तो मेरा कर्तव्य बदल दिया जाएगा और यह ठीक ही होगा। मैंने बिल्कुल भी आत्म-चिंतन नहीं किया। केवल जब अगुआओं ने मुझे आत्म-चिंतन की याद दिलाई और परमेश्वर के वचनों के प्रकाशन से मुझे यह समझ आया कि मैं बहुत पहले ही गलत रास्ते पर चली गई थी, मैं बुराई और परमेश्वर का प्रतिरोध कर रही थी। मैं वास्तव में बहुत स्तब्ध थी! मेरे लिए यह बरखास्तगी एक बहुत बड़ी सुरक्षा थी। मैं बुराई कर रही थी और इसने मुझे इस रास्ते पर चलने से रोक दिया था। अन्यथा मुझे आखिरकार दंडित किया जाता और तब भी मुझे यह पता न चल पाता कि क्या हो रहा है। मैंने देखा कि असफल होने और बेनकाब किए जाने का मतलब हटाया जाना नहीं है—इसके बजाय इसका मतलब खुद को समझना, पश्चात्ताप करना और बदलना है। मैंने परमेश्वर के श्रमसाध्य इरादे का अनुभव किया और मैं बहुत द्रवित हो गई। मैंने बहुत से ऐसे काम किए थे जो परमेश्वर का प्रतिरोध करते थे लेकिन फिर भी उसने मेरे उद्धार को नहीं त्यागा। यह सचमुच परमेश्वर का प्रेम था! मैं अब परमेश्वर को गलत नहीं समझती थी और परमेश्वर से पश्चात्ताप करने को तैयार थी।

बाद में मैंने परमेश्वर के और वचन पढ़े : “जब तुम परमेश्वर के लिए गवाही देते हो, तो तुमको मुख्य रूप से इस बारे में बात करनी चाहिए कि परमेश्वर कैसे न्याय करता है और कैसे लोगों को ताड़ना देता है, लोगों का शोधन करने और उनके स्वभाव में परिवर्तन लाने के लिए किन परीक्षणों का उपयोग करता है। तुम लोगों को इस बारे में भी बात करनी चाहिए कि तुम्हारे अनुभव में कितनी भ्रष्टता उजागर हुई, तुमने कितना कष्ट सहा, परमेश्वर का विरोध करने के लिए तुमने कितनी चीजें कीं, और आखिरकार परमेश्वर ने कैसे तुम लोगों को जीता; इस बारे में भी बात करो कि परमेश्वर के कार्य का कितना वास्तविक ज्ञान तुम्हारे पास है और तुम्हें परमेश्वर के लिए कैसे गवाही देनी चाहिए और कैसे परमेश्वर के प्रेम का मूल्य चुकाना चाहिए। तुम्हें इन बातों को सरलता से प्रस्तुत करते हुए, इस प्रकार की भाषा में सत्व डालना चाहिए। खोखले सिद्धांतों की बातें मत करो। वास्तविक बातें अधिक किया करो; दिल से बातें किया करो। तुम्हें इसी प्रकार चीजों का अनुभव करना चाहिए। अपने आपको बहुत ऊँचा दिखाने की कोशिश मत करो, दिखावा करने के लिए खोखले सिद्धांतों की बात मत करो; ऐसा करने से तुम्हें बहुत घमंडी और तर्कहीन माना जाएगा। तुम्हें अपने वास्तविक अनुभव की असली, सच्ची और दिल से निकली बातों पर ज्यादा बोलना चाहिए; यह दूसरों के लिए सबसे अधिक लाभकारी होगा और उनके समझने के लिए सबसे उचित होगा” (वचन, खंड 3, अंत के दिनों के मसीह के प्रवचन, केवल सत्य की खोज करके ही स्वभाव में बदलाव लाया जा सकता है)। “तो कार्य करने का कौन-सा तरीका अपनी बड़ाई करना और अपने बारे में गवाही देना नहीं है? अगर तुम किसी मामले के संबंध में दिखावा करते और अपने बारे में गवाही देते हो, तो तुम यह परिणाम प्राप्त करोगे कि, कुछ लोग तुम्हारे बारे में ऊँची राय बनाएँगे और तुम्हारी पूजा करेंगे। लेकिन अगर तुम उसी मामले के संबंध में खुद को उजागर कर देते हो, और अपने आत्मज्ञान को साझा करते हो, तो उसकी प्रकृति अलग होती है। क्या यह सच नहीं है? अपने आत्मज्ञान के बारे में बात करने के लिए खुद को पूरी तरह उजागर कर देना, कुछ ऐसा है जो साधारण मानवता में होना चाहिए। यह एक सकारात्मक चीज है। अगर तुम वास्तव में खुद को जानते हो और अपनी अवस्था के बारे में सही, वास्तविक और सटीक ढंग से बोलते हो; अगर तुम उस ज्ञान के बारे में बोलते हो जो पूरी तरह से परमेश्वर के वचनों पर आधारित है; अगर तुम्हें सुनने वाले इससे सीखते और लाभान्वित होते हैं; और अगर तुम परमेश्वर के कार्य की गवाही देते हो और उसे महिमामंडित करते हो, तो यह परमेश्वर के बारे में गवाही देना है। ... वक्ता के इरादे को देखना यह पहचानने की कुंजी है कि लोग अपनी बड़ाई कर रहे हैं या नहीं और अपने बारे में गवाही दे रहे हैं या नहीं। अगर तुम्हारा इरादा सभी को यह दिखाना है कि तुम्हारी भ्रष्टता कैसे उजागर हुई, और तुम कैसे बदल गए हो, और दूसरों को इससे लाभ उठाने में समर्थ बनाना है, तो तुम्हारे शब्द निष्कपट और सच्चे हैं, और तथ्यों के अनुरूप हैं। ऐसे इरादे सही हैं, और तुम दिखावा नहीं कर रहे या अपने बारे में गवाही नहीं दे रहे। अगर तुम्हारा इरादा सभी को यह दिखाना है कि तुम्हारे पास वास्तविक अनुभव हैं, और तुम बदल गए हो और तुम्हारे पास सत्य वास्तविकता है, ताकि वे तुम्हारे बारे में ऊँचा सोचें और तुम्हारी पूजा करें, तो ये इरादे गलत हैं। यह दिखावा करना और अपने बारे में गवाही देना है। अगर तुम जिस अनुभवात्मक गवाही की बात करते हो वह झूठी है, उसमें मिलावट है और यह लोगों की आँखों पर पट्टी बाँधने के इरादे से है, कि वे तुम्हारी वास्तविक अवस्था न देख सकें, और यह तुम्हारे इरादे, भ्रष्टता, कमजोरी या नकारात्मकता दूसरों के सामने प्रकट होने से रोकने के इरादे से है, तो ऐसे शब्द धोखा देने और गुमराह करने वाले हैं। यह झूठी गवाही है, यह परमेश्वर से चालाकी करना और परमेश्वर को लज्जित करना है, और यह वह है जिससे परमेश्वर सबसे ज्यादा नफरत करता है। इन अवस्थाओं के बीच स्पष्ट अंतर है, और इन सबको इरादे के आधार पर पहचाना जा सकता है” (वचन, खंड 4, मसीह-विरोधियों को उजागर करना, मद चार : वे अपनी बड़ाई करते हैं और अपने बारे में गवाही देते हैं)। परमेश्वर के वचनों से मुझे अभ्यास का मार्ग मिला। अपना कर्तव्य करते समय मुझे सही इरादा रखना चाहिए और सचेत रूप से परमेश्वर का उत्कर्ष करना चाहिए, परमेश्वर की गवाही देनी चाहिए और अपने दिल में परमेश्वर को महान मानकर उसका सम्मान करना चाहिए। अपने अनुभव बताते समय मेरे पास परमेश्वर का भय मानने वाला दिल होना चाहिए। चाहे वह मेरी अपनी नकारात्मकता और कमजोरी हो या मेरी भ्रष्टता का खुलासा, मुझे हमेशा इस बारे में खुलकर बात करनी चाहिए और सब कुछ बताना चाहिए ताकि मेरे भाई-बहन इस प्रकार के भ्रष्ट स्वभाव का भेद पहचान सकें, जानें कि इसे कैसे समझना और हल करना है और मेरे अनुभव से शिक्षा और लाभ प्राप्त कर सकें। इसके अलावा खुलकर बोलने और सब कुछ बताने से मेरे भाई-बहन मेरे असली आध्यात्मिक कद और मेरी भ्रष्टता के सत्य को स्पष्ट रूप से देख पाएँगे और यह जानेंगे कि मेरे पास दूसरों द्वारा प्रकट की गई बहुत सी भ्रष्टता है, मेरे कुछ भ्रष्ट स्वभाव तो अन्य लोगों की तुलना में और ज्यादा गंभीर हो सकते हैं और यह कि मैं दूसरों की प्रशंसा पाने और आराधना किए जाने के लायक तो बिल्कुल नहीं हूँ। इस तरह से अभ्यास करना भी खुद की रक्षा करना है।

जब मैंने इसे समझा, तो मैंने सोचा कि कैसे अगुआओं ने कहा था कि सभी में मुझे लेकर भेद की पहचान की कमी है और मुझे आत्म-चिंतन करने को कहा था। इसलिए मैं इस अवधि में सभाओं में अपने आत्म-चिंतन और खुद के ज्ञान के बारे में खुलकर बोलना चाहती थी और मैंने जो भ्रष्टता प्रकट की थी उसे खोलकर रखना चाहती थी। इस तरह हर कोई मेरे भेद की पहचान कर पाता। लेकिन जब वास्तव में बोलने का समय आया, तो मुझे अपने दिल में थोड़ी हिचक महसूस हुई, “अगर मेरे भाई-बहन मेरी प्रकट की गई इन बातों और मेरे व्यवहारों के बारे में जान गए, तो वे मेरे बारे में क्या सोचेंगे? क्या वे कहेंगे कि मैं हमेशा से एक पाखंडी थी? क्या वे मुझे ठुकरा देंगे?” फिर मैं खुलकर बोलने और संगति करने के लिए थोड़ी अनिच्छुक हो गई। उस समय मुझे नीनवे के लोगों के पश्चात्ताप के बारे में परमेश्वर की संगति याद आई। परमेश्वर कहता है : “‘अपने कुमार्ग से फिर जाने’ का अर्थ है कि ऐसे लोग ये कार्य दोबारा कभी नहीं करेंगे। दूसरे शब्दों में, वे दोबारा कभी इस बुरे तरीके से व्यवहार नहीं करेंगे; उनके कार्यों का तरीका, स्रोत, मकसद, इरादा और सिद्धांत सब बदल चुके हैं; वे अपने मन को आनंदित और प्रसन्न करने के लिए दोबारा कभी उन तरीकों और सिद्धांतों का उपयोग नहीं करेंगे। ‘अपने हाथों के उपद्रव को त्याग देना’ में ‘त्याग देना’ का अर्थ है छोड़ देना या दूर करना, अतीत से पूरी तरह से नाता तोड़ लेना और कभी वापस न मुड़ना। जब नीनवे के लोगों ने हिंसा त्याग दी, तो इससे उनका सच्चा पश्चात्ताप सिद्ध हो गया। परमेश्वर लोगों के बाहरी रूप के साथ-साथ उनका हृदय भी देखता है। जब परमेश्वर ने नीनवे के लोगों के हृदय में सच्चा पश्चात्ताप देखा जिसमें कोई सवाल नहीं थे, और यह भी देखा कि वे अपने कुमार्गों से फिर गए हैं और उन्होंने हिंसा त्याग दी है, तो उसने अपना मन बदल लिया” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है II)। नीनवे के लोगों ने टाट और राख में परमेश्वर के सामने पश्चात्ताप किया था। उन्होंने अतीत के अपने बुरे तरीके त्याग दिए थे और अब बुरे कर्म नहीं करते थे। अंत में उन्होंने परमेश्वर की दया प्राप्त की। इसके विपरीत मैंने केवल पश्चात्ताप करने की इच्छा के बारे में बात की थी। लेकिन जब वास्तव में एक परिवेश मेरे सामने आया, तो मैं बस फिर से अपना सम्मान बचाना चाहती थी। यह सच्चा पश्चात्ताप नहीं था! मुझे अपने सम्मान को जाने देना चाहिए और अपने भाई-बहनों के साथ अपनी भ्रष्टता के सत्य के बारे में खुलकर बात करनी चाहिए। मुझे सभी को मेरा असली आध्यात्मिक कद स्पष्ट रूप से देखने देना चाहिए, ताकि वे अब मेरी प्रशंसा या आराधना न करें और मेरी विफलता से परमेश्वर की धार्मिकता को समझें, इससे चेतावनी पाएँ। जब मुझे इसका एहसास हुआ, तो मैंने खुलकर बात की और मैंने जो कुछ भी प्रकट किया था और अगुआ बनने के बाद से मैंने जैसा व्यवहार किया था, उसके बारे में संगति की : मैंने कैसे खुद का उत्कर्ष किया और कैसे खुद का दिखावा किया। संगति समाप्त होने पर मेरे दिल ने विशेष रूप से मुक्त महसूस किया।

कुछ दिन बाद उच्च-स्तरीय अगुआओं ने मेरे लिए एक कर्तव्य की व्यवस्था की। उस समय मैं इतनी उत्साहित थी कि मैं रो पड़ी। मुझे बिल्कुल उम्मीद नहीं थी कि जब मैं वास्तव में परमेश्वर से पश्चात्ताप करूँगी, तो मैं उसका मुस्कराता हुआ चेहरा देखूँगी। परमेश्वर ने मुझे त्यागा नहीं था, न ही उसने मेरे अपराधों के अनुसार मेरे साथ व्यवहार किया था। मैं बेहद द्रवित हो गई। मैंने चुपचाप संकल्प लिया, “भविष्य में अपना कर्तव्य करते समय मेरे पास परमेश्वर का भय मानने वाला दिल होना चाहिए, सचेत रूप से परमेश्वर का उत्कर्ष करना चाहिए, परमेश्वर की गवाही देनी चाहिए, सत्य का अनुसरण करने की पूरी कोशिश करनी चाहिए, अपने कर्तव्य व्यावहारिक ढंग से करने चाहिए और खुद का दिखावा करना बंद करना चाहिए।” बाद में अपने कर्तव्यों का पालन करते हुए मैंने बहुत अधिक संयम दिखाया। हर बार जब मैं खुद का दिखावा करना चाहती थी, तो मैं सचेत रूप से परमेश्वर से प्रार्थना करती थी, उसकी जाँच-पड़ताल को स्वीकारती थी, अपने गलत इरादों के खिलाफ विद्रोह करती थी और अब अपने भ्रष्ट स्वभावों के अनुसार कार्य नहीं करती थी। इस तरह अभ्यास करने पर मुझे दिल में बहुत सुकून महसूस हुआ।


53. धारणाओं और कल्पनाओं पर आधारित आस्था के परिणाम

ची झाओ, चीन

2004 में, परमेश्वर के अनुग्रह से मैंने सर्वशक्तिमान परमेश्वर के अंत के दिनों के कार्य को स्वीकार किया। भाई-बहनों के साथ सभा करते हुए, कभी-कभी मैं उन्हें अपने अनुभवों पर संगति करते सुनती थी, वे बताते कि उन्होंने बीमारी में भी अपना कर्तव्य नहीं छोड़ा और चमत्कारिक रूप से ठीक हो गए। मैंने कुछ भाई-बहनों द्वारा लिखे गए अनुभवजन्य गवाही लेख भी पढ़े। एक बहन को कैंसर था लेकिन फिर भी उसने अपने कर्तव्य करने पर जोर दिया, और अनजाने में परमेश्वर ने उसका कैंसर दूर कर दिया। इन अनुभवजन्य गवाहियों के बारे में पता चला तो मैंने मन में सोचा, “जब भाई-बहनों पर बीमारी का परीक्षण आया, तो उन्होंने आस्था के साथ उसका अनुभव किया—वे अपनी गवाही में अडिग रहे, और उनकी बीमारी ठीक हो गई। भविष्य में, मुझे भी उनसे सीखना चाहिए। चाहे कोई भी बीमारी या आपदा आए, मुझे अपने कर्तव्यों को मजबूती से थामे रहना है और अपनी गवाही में अडिग रहना है। इस तरह, मैं भी भाई-बहनों की तरह परमेश्वर की आशीषों में जीऊँगी।”

2011 की गर्मियों में एक दिन दोपहर को, मेरा सात साल का बेटा लिविंग रूम में रोलर स्केट्स पहनकर खेल रहा था। गलती से वह टेलीविजन सेट से जा लड़ा जो उसी पर आ गिरा, उस समय मेरा बेटा ज़मीन पर बैठा था और खून से लथपथ था, उसकी नाक से भी लगातार खून बह रहा था। मैं चौंक गई और मेरा दिल मुँह को आ गया। मैंने तुरंत परमेश्वर से प्रार्थना की, “परमेश्वर, मेरे बच्चे का चाहे जो भी हो, वह जिए या मरे, कृपया मेरे दिल को शिकायत करने से दूर रखना।” मेरे बेटे की अस्पताल में जाँच होने के बाद, डॉक्टर ने उसे घर पर निगरानी में रखने को कहा और बताया कि जब तक उसे बुखार न हो, सब ठीक रहेगा। बाद में, मेरा बेटा ठीक हो गया। बाद में, मैंने इस घटना पर विचार किया। इस संकट के दौरान मैंने शिकायत नहीं की और मेरा बेटा जल्दी ठीक हो गया। इससे मैं और भी आश्वस्त हो गई कि आपदाओं के दौरान शिकायत न करने और अपनी गवाही में अडिग रहने से मुझे परमेश्वर की सुरक्षा और आशीषें देखने को मिलेंगी। तब से, मैंने और भी अधिक उत्साह के साथ खुद को खपाया। कलीसिया ने मुझे चाहे जो भी कर्तव्य सौंपे, चाहे कितना भी कष्ट या कीमत क्यों न चुकानी पड़े, मैंने समर्पण किया। मुझे लगा कि मैं ऐसी इंसान हूँ जो परमेश्वर से प्रेम करती है और भविष्य में निश्चित रूप से परमेश्वर द्वारा आशीष पाऊँगी।

मई 2016 में, मैं घर से दूर अपने कर्तव्य कर रही थी। एक दिन, मुझे घर से एक पत्र मिला जिसमें लिखा था कि मेरे बेटे को ल्यूकीमिया है और वह गंभीर रूप से बीमार है, और उसे पहले ही अस्पताल में भर्ती करा दिया गया है। पत्र पढ़ने के बाद, मेरा दिमाग सुन्न हो गया, और मैं प्रार्थना करने के लिए अपने कमरे में चली गई। मैं बिस्तर पर घुटने टेककर, बेतहाशा रोते हुए कहने लगी, “परमेश्वर, मेरा बेटा सिर्फ बारह साल का है। क्या तुम सच में उसे ले जाओगे?” उसके बाद, मैं और कुछ नहीं कह सकी। मैं तुरंत वापस जाकर अपने बेटे की देखभाल करना, उसे दिलासा और हिम्मत देना चाहती थी, लेकिन मैंने सोचा कि कैसे मसीह-विरोधी कलीसिया के जीवन में बाधा डाल रहे हैं, कार्य की विभिन्न मदों में रुकावट डाल रहे हैं, और भाई-बहनों के जीवन को नुकसान पहुँचा रहे हैं। इस नाजुक मोड़ पर, परमेश्वर देख रहा था कि मैं क्या चुनूँगी—कलीसिया के कार्य को बनाए रखना या अपने बेटे की देखभाल के लिए अपने कर्तव्यों को दरकिनार करना। मैंने अय्यूब के बारे में सोचा जिसने इतने बड़े परीक्षण सहे—उसकी संपत्ति छीन ली गई, उसके बच्चे मारे गए, और उसका शरीर फोड़ों से ढक गया—फिर भी उसने परमेश्वर से शिकायत नहीं की बल्कि अपनी गवाही में अडिग रहा। अंत में, परमेश्वर उसके सामने प्रकट हुआ, न केवल उसे ठीक किया बल्कि उसे दोगुनी आशीष भी दी। जब मैंने सोचा कि मेरे बेटे की बीमारी परमेश्वर के हाथों में है, तो मुझे पता था कि मुझे परमेश्वर को संतुष्ट करना और अपने कर्तव्यों को बनाए रखना चुनना होगा, शैतान की योजनाओं को सफल नहीं होने देना है। मुझे विश्वास था कि अगर मैं अपनी गवाही में अडिग रही तो परमेश्वर मेरे बेटे को ठीक होने की आशीष देगा। खासकर यह सोचते हुए कि कैसे अब्राहम ने परमेश्वर के प्रति समर्पण किया और अपने इकलौते बेटे इसहाक की बलि देने को तैयार था, और कैसे परमेश्वर ने उसके बेटे को नहीं लिया बल्कि उसे और भी अधिक आशीष दी, मुझे लगा कि परमेश्वर मेरे बेटे की बीमारी के जरिए मेरी भी परीक्षा ले रहा है। अगर मैं अपने बेटे को परमेश्वर के हाथों में सौंप दूँ और अपनी गवाही में अडिग रहूँ, तो मुझे विश्वास था कि परमेश्वर मेरे बेटे को ठीक होने की आशीष देगा। उसके बाद, मैं अपने बेटे की बीमारी के बारे में नहीं सोचती थी, बल्कि सब कुछ भूलकर अपने कर्तव्य कर सकती थी।

जब मैं तीन महीने बाद घर लौटी, तो मेरे पति ने मुझे बताया कि हमारे बेटे को ल्यूकीमिया नहीं है; यह सिर्फ सफेद रक्त कोशिकाओं में वृद्धि और कम प्रतिरक्षा थी, जो समय पर इलाज न मिलने पर ल्यूकीमिया में बदल सकती थी। हम कई नामी अस्पतालों में गए, लेकिन कई विशेषज्ञ परामर्शों के बाद भी, वे बीमारी का निदान नहीं कर सके। हमारे पास घर लौटकर पारंपरिक इलाज कराने के अलावा कोई चारा नहीं था। हमने चीनी दवा पर दो हजार युआन से ज्यादा खर्च किए, लेकिन कोई सुधार नहीं हुआ। मैंने मन में सोचा, “परमेश्वर के लिए कोई भी मामला मुश्किल नहीं है। जब तक लोग ईमानदारी से परमेश्वर पर भरोसा करते हैं और उसके प्रति समर्पण करते हैं, क्या परमेश्वर के लिए उन्हें ठीक करना बहुत आसान नहीं है?” उसके बाद, मैं अक्सर अपने बच्चे के साथ संगति करती थी, “इस बीमारी में, हमें शिकायत नहीं करनी चाहिए और परमेश्वर के आयोजनों और व्यवस्थाओं के प्रति समर्पण करना चाहिए। अगर हम अपनी गवाही में अडिग रहे, तो परमेश्वर तुम्हारी रक्षा करेगा और तुम्हें ठीक होने में मदद करेगा।” इस बीच, मैंने अपने बेटे की बीमारी का इलाज करने के लिए हर जगह घरेलू उपचारों के बारे में भी पूछताछ की। हालाँकि, एक महीना बीत जाने के बाद, मेरे बच्चे की हालत में सुधार तो नहीं हुआ, बल्कि और खराब हो गई। मैं मन से नकारात्मक और कमजोर महसूस करने लगी, सोचने लगी, “जब से मेरा बच्चा बीमार हुआ है, मैं लगन से अपने कर्तव्य कर रही हूँ। परमेश्वर मेरे बेटे के स्वास्थ्य की रक्षा क्यों नहीं कर रहा है? ज्यादा इलाज से उसकी हालत क्यों बिगड़ रही है? अगर यह सच में डॉक्टरों के कहे अनुसार ल्यूकीमिया में बदल गया, तो क्या मेरे बेटे की कोई उम्मीद नहीं बचेगी?” मैं जितना इस बारे में सोचती, उतनी ही डर जाती।

एक सुबह, मेरे पति ने लगभग रोते हुए मुझसे कहा, “हमने इस बच्चे की बीमारी के लिए हर तरीका आजमा लिया है, लेकिन यह ठीक तो नहीं हो रही, बल्कि और खराब होती जा रही है। हमें क्या करना चाहिए?” अपने पति की पीड़ा देखकर, मुझे अकथनीय दुख हुआ। तो, मैंने पढ़ने के लिए परमेश्वर के वचन निकाले। सर्वशक्तिमान परमेश्वर कहता है : “परीक्षणों से गुजरते समय लोगों का कमजोर होना या उनके भीतर नकारात्मकता आना या परमेश्वर के इरादों या अभ्यास के मार्ग के बारे में स्पष्टता का अभाव होना सामान्य बात है। लेकिन कुल मिलाकर तुम्हें परमेश्वर के कार्य पर आस्था होनी चाहिए और अय्यूब की तरह तुम्हें भी परमेश्वर को नकारना नहीं चाहिए। यद्यपि अय्यूब कमजोर था और अपने जन्म के दिन को धिक्कारता था, उसने इस बात से इनकार नहीं किया कि जन्म के बाद लोगों के पास जो भी चीजें होती हैं वे सब यहोवा द्वारा दी जाती हैं और यहोवा ही उन्हें ले भी लेता है। उसे चाहे जिन परीक्षणों से गुजारा गया, उसने यह विश्वास बनाए रखा। लोगों के अनुभवों में, परमेश्वर के वचनों के चाहे जिस भी शोधन से वे गुजरें, परमेश्वर कुल मिलाकर जो चाहता है वह है उनकी आस्था और परमेश्वर-प्रेमी हृदय। इस तरह से कार्य करके वह जिस चीज को पूर्ण बनाता है, वह है लोगों की आस्था, प्रेम और दृढ़ निश्चय। परमेश्वर लोगों पर पूर्णता का कार्य करता है और वे इसे देख नहीं सकते, छू नहीं सकते; ऐसी परिस्थितियों में आस्था आवश्यक होती है। जब कोई चीज नग्न आँखों से न देखी जा सकती हो, तब आस्था आवश्यक होती है। जब तुम अपनी धारणाएँ नहीं छोड़ पाते, तब आस्था आवश्यक होती है। जब तुम परमेश्वर के कार्य के बारे में स्पष्ट नहीं होते तो यही अपेक्षा की जाती है कि तुम आस्था रखो, ठोस रुख अपनाए रखो और अपनी गवाही में अडिग रहो। जब अय्यूब इस मुकाम पर पहुँच गया तो परमेश्वर उसके सामने प्रकट हुआ और उससे बोला। यानी जब तुममें आस्था होगी, तभी तुम परमेश्वर को देखने में समर्थ हो पाओगे। जब तुममें आस्था होगी, परमेश्वर तुम्हें पूर्ण बनाएगा और अगर तुममें आस्था नहीं है तो वह ऐसा नहीं कर सकता” (वचन, खंड 1, परमेश्वर का प्रकटन और कार्य, जिन्हें पूर्ण बनाया जाना है उन्हें शोधन से गुजरना होगा)। परमेश्वर के वचन पढ़ने के बाद, मुझे सच्ची आस्था क्या है, इस बारे में कुछ समझ मिली—जब हम परमेश्वर के कार्य को देख नहीं सकते या उसके इरादों को समझ नहीं पाते, तब भी परमेश्वर में विश्वास करना और उसके लिए अपनी गवाही में अडिग रहना, ठीक अय्यूब की तरह, जिसने किसी भी समय परमेश्वर को नकारा नहीं। यही परमेश्वर चाहता है। मैंने अपने पति के साथ संगति की, “जब सब कुछ ठीक चल रहा हो, केवल तब परमेश्वर में विश्वास करना और अपने कर्तव्य करना, अनिवार्य रूप से सच्ची आस्था को नहीं दर्शाता। जब हम परीक्षणों का सामना करते हैं और यह नहीं देख पाते कि नतीजे क्या होंगे, फिर भी परमेश्वर में विश्वास करने और उसका अनुसरण करने में लगे रहते हैं—तो यह आस्था सच्ची है, और यह परमेश्वर के शोधन और परीक्षणों का चाहा गया नतीजा है। वरना, हम केवल परमेश्वर के अनुग्रह और लाभों के लिए उसमें विश्वास कर रहे होते, और शैतान हम पर आरोप लगाता और हमें मानने से इनकार कर देता। चाहे हमारे बेटे की हालत सुधरे या न सुधरे, अगर हम परमेश्वर का अनुसरण और उसके प्रति समर्पण करते रहें, तो शैतान हार जाएगा और शर्मिंदा होगा, और परमेश्वर हमसे महिमा पाएगा।” यह सुनकर मेरे पति ने भी सहमति में सिर हिलाया।

उसके बाद, हमारे बेटे की हालत में सुधार के कोई संकेत नहीं दिखे। एक दिन, हमारा बेटा खिड़की पर झुका हुआ था, वह दूसरे बच्चों को बस्ता लेकर स्कूल जाते देख रहा था। उसकी आँखों में हसरत भरी थी, उसकी आँखों में आँसू थे, और उसने भर्राई आवाज में कहा, “माँ, बाकी सब बच्चे स्कूल जा रहे हैं, लेकिन मैं बीमार हूँ और नहीं जा सकता। तुम हमेशा मुझसे कहती हो कि परमेश्वर के प्रति समर्पण करूँ। ठीक होने के लिए मुझे कब तक समर्पण करना होगा?” मेरे बेटे के शब्द सुनकर मेरा दिल चाकू की तरह चुभ गया। मेरी आस्था अब और सहन नहीं कर सकी। मैंने मन में सोचा, “जब से मेरा बच्चा बीमार हुआ है, मैंने कष्ट सहे हैं, लेकिन मैंने हमेशा अपने कर्तव्यों को मजबूती से निभाया है। मैंने उन्हें करने की पूरी कोशिश की है। परमेश्वर अभी भी मेरे बेटे की बीमारी को ठीक क्यों नहीं कर रहा है? क्या मेरा दिल पर्याप्त सच्चा नहीं है? डॉक्टर ने कहा कि अगर मेरे बेटे की बीमारी ठीक नहीं हुई, तो उसका अंग काटना पड़ सकता है। अगर ऐसा हुआ, तो वह भविष्य में कैसे जिएगा?” इन भयानक परिणामों के बारे में सोचकर, मेरा दिल असहनीय दर्द से भर गया, जैसे कि उसे कीमा बनाने की मशीन में डाल दिया गया हो। इस हद तक दर्द पहुँचने पर, मैंने परमेश्वर से प्रार्थना की, “परमेश्वर, मेरे बेटे की बीमारी ठीक क्यों नहीं हो रही है? मेरा आध्यात्मिक कद बहुत छोटा है; मैं सच में अब और यह सहन नहीं कर सकती। परमेश्वर, कृपया मुझे अपना इरादा समझने के लिए प्रबुद्ध करो।”

सितंबर के अंत में, हमारे अगुआ ने मुझे एक पत्र भेजा जिसमें एक निश्चित कर्तव्य में मेरे सहयोग का अनुरोध किया गया था। मैंने मना कर दिया क्योंकि मैं अपने बेटे की बीमारी को लेकर चिंतित थी। बाद में, मुझे एहसास हुआ कि परमेश्वर में विश्वास के इन सभी वर्षों में, मैंने कभी भी किसी कर्तव्य से इनकार नहीं किया, चाहे कितनी भी बड़ी कठिनाई का सामना क्यों न करना पड़ा हो। लेकिन आज, मैंने अपने बेटे की बीमारी के कारण एक कर्तव्य को अस्वीकार कर दिया। इस एहसास से मुझे दुख हुआ। इस दौरान अपनी दशा पर विचार करते हुए, मैं हर दिन बस बेमन से प्रार्थना करती और परमेश्वर के कुछ वचन पढ़ लेती थी। मेरे दिल में कोई ताकत नहीं थी। हर दिन, अपने बेटे को दवा देने के अलावा, मेरा दिल डर और चिंता से भरा रहता था। मैं लगातार चिंतित थी कि मेरे बेटे की बीमारी ठीक नहीं होगी और मैं उसे खो सकती हूँ, इसलिए मैं अपने कर्तव्यों पर ध्यान नहीं दे रही थी। जब मैंने यह सोचा, तो मुझे अचानक एहसास हुआ—क्या मैं परमेश्वर के साथ विश्वासघात नहीं कर रही थी? मैंने परमेश्वर के वचनों के एक अंश के बारे में सोचा : “तुम परमेश्वर के आदेशों से कैसे पेश आते लेते हो, यह अत्यंत महत्वपूर्ण है, और यह एक बहुत ही गंभीर मामला है। परमेश्वर ने जो लोगों को सौंपा है, यदि तुम उसे पूरा नहीं कर सकते, तो तुम उसकी उपस्थिति में जीने के योग्य नहीं हो और तुम्हें दंडित किया जाना चाहिए। यह पूरी तरह से स्वाभाविक और उचित है कि मनुष्यों को परमेश्वर द्वारा दिए जाने वाले सभी आदेश पूरे करने चाहिए। यह मनुष्य का सर्वोच्च दायित्व है, और उतना ही महत्वपूर्ण है जितना उनका जीवन है। यदि तुम परमेश्वर के आदेशों को गंभीरता से नहीं लेते, तो तुम उसके साथ सबसे कष्टदायक तरीके से विश्वासघात कर रहे हो। इसमें, तुम यहूदा से भी अधिक शोचनीय हो और तुम्हें शाप दिया जाना चाहिए” (वचन, खंड 3, अंत के दिनों के मसीह के प्रवचन, मनुष्य का स्वभाव कैसे जानें)। परमेश्वर के न्याय के कठोर वचनों से, मैंने उसके क्रोध को महसूस किया। पता चला कि परमेश्वर के आदेश को हल्के में लेना इतना गंभीर मामला है। जो लोग उसके आदेश को ठुकराते हैं, उनके प्रति परमेश्वर का रवैया घृणा और शाप देने का है। ये वचन पढ़कर मैं डर गई। मैंने कई सालों तक परमेश्वर में विश्वास किया था, लेकिन मुझमें कोई सत्य वास्तविकता नहीं थी; जब ऐसी परिस्थितियों से सामना हुआ जो मेरी धारणाओं के अनुरूप नहीं थीं, तो मैंने अपने कर्तव्य छोड़कर परमेश्वर के साथ विश्वासघात भी किया। यह पहचानकर, मैंने पश्चात्ताप में परमेश्वर से प्रार्थना की।

अपनी खोज में, मैंने परमेश्वर के वचनों का एक अंश पढ़ा : “इन दिनों, अधिकांश लोग इस तरह की स्थिति में हैं : आशीष प्राप्त करने के लिए मुझे परमेश्वर के लिए खुद को खपाना होगा और परमेश्वर के लिए कीमत चुकानी होगी। आशीष पाने के लिए मुझे परमेश्वर के लिए सब-कुछ त्याग देना चाहिए; मुझे उसके द्वारा सौंपा गया काम पूरा करना चाहिए, और मुझे अपना कर्तव्य अच्छे से अवश्य निभाना चाहिए। इस दशा पर आशीष प्राप्त करने का इरादा हावी है, जो पूरी तरह से परमेश्वर से पुरस्कार पाने और मुकुट हासिल करने के उद्देश्य से अपने आपको उसके लिए खपाने का उदाहरण है। ऐसे लोगों के दिल में सत्य नहीं होता, और यह निश्चित है कि उनकी समझ केवल कुछ शब्दों और धर्म-सिद्धांतों से युक्त है, जिसका वे जहाँ भी जाते हैं, वहीं दिखावा करते हैं। उनका रास्ता पौलुस का रास्ता है। ऐसे लोगों का विश्वास निरंतर कठिन परिश्रम का कार्य है, और गहराई में उन्हें लगता है कि वे जितना अधिक करेंगे, परमेश्वर के प्रति उनकी निष्ठा उतनी ही अधिक सिद्ध होगी; वे जितना अधिक करेंगे, वह उनसे उतना ही अधिक संतुष्ट होगा; और जितना अधिक वे करेंगे, वे परमेश्वर के सामने मुकुट पाने के लिए उतने ही अधिक योग्य साबित होंगे, और उन्हें मिलने वाले आशीष उतने ही बड़े होंगे। वे सोचते हैं कि यदि वे पीड़ा सह सकें, उपदेश दे सकें और मसीह के लिए मर सकें, यदि वे अपने जीवन का त्याग कर सकें, और परमेश्वर द्वारा सौंपे गए सभी कर्तव्य पूरे कर सकें, तो वे वो होंगे जिन्हें सबसे बड़े आशीष मिलते हैं, और उन्हें मुकुट प्राप्त होने निश्चित हैं। पौलुस ने भी यही कल्पना की थी और यही चाहा था। यही वह मार्ग है जिस पर वह चला था, और ऐसे ही विचार लेकर उसने परमेश्वर की सेवा करने का काम किया था। क्या इन विचारों और इरादों की उत्पत्ति शैतानी प्रकृति से नहीं होती? यह सांसारिक मनुष्यों की तरह है, जो मानते हैं कि पृथ्वी पर रहते हुए उन्हें ज्ञान की खोज करनी चाहिए, और उसे प्राप्त करने के बाद वे भीड़ से अलग दिखाई दे सकते हैं, पदाधिकारी बनकर हैसियत प्राप्त कर सकते हैं। वे सोचते हैं कि जब उनके पास हैसियत हो जाएगी, तो वे अपनी महत्वाकांक्षाएँ पूरी कर सकते हैं और अपने व्यवसाय और पारिवारिक पेशे को समृद्धि के एक निश्चित स्तर पर ले जा सकते हैं। क्या सभी गैर-विश्वासी इसी मार्ग पर नहीं चलते? जिन लोगों पर इस शैतानी प्रकृति का वर्चस्व है, वे अपने विश्वास में केवल पौलुस की तरह हो सकते हैं। वे सोचते हैं : ‘मुझे परमेश्वर के लिए खुद को खपाने की खातिर सब-कुछ त्याग देना चाहिए। मुझे परमेश्वर के समक्ष वफ़ादार होना चाहिए, और अंततः मुझे बड़े पुरस्कार और शानदार मुकुट मिलेंगे।’ यह वही रवैया है, जो उन सांसारिक लोगों का होता है, जो सांसारिक चीजें पाने की कोशिश करते हैं। वे बिल्कुल भी अलग नहीं हैं, और वे उसी प्रकृति के अधीन हैं। जब लोगों की शैतानी प्रकृति इस प्रकार की होगी, तो दुनिया में वे ज्ञान, शिक्षा, हैसियत प्राप्त करने और भीड़ से अलग दिखने की कोशिश करेंगे। यदि वे परमेश्वर में विश्वास करते हैं, तो वे बड़े मुकुट और बड़े आशीष प्राप्त करने की कोशिश करेंगे। यदि परमेश्वर में विश्वास करते हुए लोग सत्य का अनुसरण नहीं करते, तो उनका इस मार्ग पर चलना निश्चित है। यह एक अडिग तथ्य है, यह एक प्राकृतिक नियम है। सत्य का अनुसरण न करने वाले लोग जो मार्ग अपनाते हैं, वह पतरस के मार्ग से एकदम विपरीत होता है” (वचन, खंड 3, अंत के दिनों के मसीह के प्रवचन, पतरस के मार्ग पर कैसे चलें)। परमेश्वर के वचनों के प्रकाशन के माध्यम से, मैंने देखा कि इन कई वर्षों में, मेरा त्याग करना और खुद को खपाना अपने कर्तव्यों को पूरा करने और परमेश्वर को संतुष्ट करने के लिए नहीं था, बल्कि परमेश्वर के साथ लेन-देन करने की कोशिश थी, जो हमेशा आशीष पाने की मंशा से नियंत्रित होती थी—मैं पौलुस के आशीष के पीछे भागने के मार्ग पर चल रही थी। जब से मैंने अंत के दिनों के परमेश्वर के कार्य को स्वीकार किया था, मैंने देखा था कि जब कुछ भाई-बहन बीमारी और क्लेश के दौरान अपनी गवाही में अडिग रहे, तो उन्हें परमेश्वर की सुरक्षा मिली। इसलिए, कलीसिया द्वारा मुझे सौंपे गए कर्तव्य चाहे कितने भी कठिन या जोखिम भरे क्यों न हों, मैं बिना किसी झिझक या डर के उन्हें करती थी। मेरे दिल में, मुझे दृढ़ विश्वास था कि जब तक मैं परमेश्वर के लिए कष्ट सहूँगी और कीमत चुकाऊँगी, क्लेशों का सामना करते समय शिकायत नहीं करूँगी, और अपने कर्तव्यों को करने में लगी रहूँगी, तो मुझे निश्चित रूप से परमेश्वर की आशीषें मिलेंगी। जब मुझे पता चला कि मेरा बेटा गंभीर रूप से बीमार है, तब भी मैंने अपने कर्तव्य करने और परमेश्वर के लिए खुद को खपाने का फैसला किया, ताकि परमेश्वर मेरे बेटे को ठीक कर सके। हालाँकि, जब मेरे बेटे की बीमारी लंबे समय तक ठीक नहीं हुई, तो मैं मानने लगी परमेश्वर मेरे साथ गलत कर रहा है। मैंने अपने पिछले त्याग और खुद को खपाने को परमेश्वर से सौदेबाजी का मोहरा बना लिया, उसके साथ बहस की और उसके खिलाफ शोर मचाया, मेरे बेटे को लेकर उसकी सुरक्षा की कमी के बारे में शिकायत की, यहाँ तक कि अपने कर्तव्य करने से भी इनकार कर दिया। मेरी स्वार्थी, नीच और लाभ चाहने वाली शैतानी प्रकृति पूरी तरह से उजागर हो गई थी। मैं परमेश्वर के लिए अपने त्याग और खुद को खपाने को उससे आशीषें माँगने के साधन के रूप में इस्तेमाल कर रही थी। मुझे एहसास हुआ कि मैं पौलुस के ही रास्ते पर चल रही थी। पौलुस ने परमेश्वर से पुरस्कार और मुकुट माँगने के लिए खुद को खपाया और बलिदान दिया, परमेश्वर के साथ लेन-देन करने की कोशिश की। वह परमेश्वर को धोखा दे रहा था और उसका प्रतिरोध कर रहा था, और अंततः उसे परमेश्वर की निंदा और दंड मिला। मैंने विचार किया कि कैसे परमेश्वर में अपनी कई वर्षों की आस्था के दौरान, सत्य का अनुसरण न करने या परमेश्वर के वचनों में उसके इरादे न खोजने के कारण, मैंने परमेश्वर के लिए खुद को खपाने को और अपने कर्तव्य के प्रदर्शन को लेन-देन के रूप में लिया था। मैंने देखा कि मैं वास्तव में कितनी स्वार्थी और घृणित थी, पूरी तरह से परमेश्वर के उद्धार के अयोग्य थी।

फिर मैंने परमेश्वर के ये वचन पढ़े : “तुम अय्यूब के परीक्षणों से गुजरते हो, और साथ ही, तुम पतरस के परीक्षणों से भी गुजरते हो। जब अय्यूब की परीक्षा ली गई, तो उसने गवाही दी, और अंत में, यहोवा उसके सामने प्रकट हुआ। गवाही देने के बाद ही वह परमेश्वर का चेहरा देखने योग्य हुआ था। यह क्यों कहा जाता है : ‘मैं गंदगी की भूमि से छिपता हूँ, लेकिन खुद को पवित्र राज्य को दिखाता हूँ’? इसका मतलब यह है कि जब तुम पवित्र होते हो और गवाही देते हो, केवल तभी तुम्हें परमेश्वर का चेहरा देखने का गौरव प्राप्त हो सकता है। अगर तुम उसके लिए गवाह नहीं बन सकते, तो तुम्हें उसका चेहरा देखने का गौरव प्राप्त नहीं होगा। अगर तुम शोधनों का सामना करने से पीछे हट जाते हो या परमेश्वर के विरुद्ध शिकायतें करते हो, और इस प्रकार परमेश्वर का गवाह बनने में विफल हो जाते हो और शैतान की हँसी के पात्र बन जाते हो, तो तुम्हें परमेश्वर के दर्शन प्राप्त नहीं होंगे। अगर तुम अय्यूब की तरह हो, जिसने परीक्षणों के बीच अपनी ही देह को धिक्कारा और परमेश्वर के विरुद्ध शिकायत नहीं की, और अपने शब्दों से शिकायत या पाप किए बिना अपनी ही देह का तिरस्कार करने में समर्थ हुआ, तो तुम गवाह बनोगे। जब तुम एक निश्चित मात्रा तक शोधनों से गुजरते हो और फिर भी अय्यूब की तरह हो सकते हो, परमेश्वर के सामने सर्वथा समर्पित हो सकते हो और उससे कोई अन्य अपेक्षा नहीं रखते या अपनी धारणाएँ नहीं रखते, तब परमेश्वर तुम्हें दिखाई देगा” (वचन, खंड 1, परमेश्वर का प्रकटन और कार्य, जिन्हें पूर्ण बनाया जाना है उन्हें शोधन से गुजरना होगा)। “मनुष्य के लिए, परमेश्वर बहुत-से ऐसे काम करता है जो अबूझ और यहाँ तक कि अविश्वसनीय भी होते हैं। जब परमेश्वर किसी को आयोजित करना चाहता है, तो यह आयोजन प्रायः मनुष्य की धारणाओं के अनुरूप नहीं होता और उसके लिए अबूझ होता है, फिर भी ठीक यही अननुपरूता और अबूझता ही है जो परमेश्वर द्वारा मनुष्य का परीक्षण और परीक्षा हैं। इस बीच, अब्राहम परमेश्वर के प्रति समर्पण प्रदर्शित कर पाया, जो परमेश्वर की अपेक्षा को संतुष्ट करने में उसके समर्थ होने की सबसे आधारभूत शर्त थी। ... यद्यपि, भिन्न-भिन्न परिस्थितियों में, परमेश्वर प्रत्येक व्यक्ति की परीक्षा लेने के लिए भिन्न-भिन्न तरीक़ों का प्रयोग करता है, किंतु अब्राहम में परमेश्वर ने वह देखा जो वह चाहता था, उसने देखा कि अब्राहम का हृदय सच्चा था, और यह कि उसका समर्पण बेशर्त था। ठीक इसी ‘बेशर्त’ की परमेश्वर ने आकांक्षा की थी। कुछ लोग प्रायः कहते हैं, ‘मैंने पहले ही यह चढ़ा दिया है, मैंने पहले ही उसका त्याग कर दिया है—फिर भी परमेश्वर मुझसे संतुष्ट क्यों नहीं है? वह मुझे परीक्षाओं के लिए विवश क्यों करता रहता है? वह मुझे परखता क्यों रहता है?’ यह एक तथ्य दर्शाता है : परमेश्वर ने तुम्हारा हृदय नहीं देखा है, और तुम्हारा हृदय प्राप्त नहीं किया है। कहने का तात्पर्य है कि उसने वैसा शुद्ध हृदय नहीं देखा है जैसा तब देखा था जब अब्राहम अपने ही हाथ से अपने पुत्र का वध करने और उसे परमेश्वर को भेंट चढ़ाने के लिए छुरी उठा सका था। उसने उसके प्रति तुम्हारा बेशर्त समर्पण नहीं देखा है, और उसे तुम्हारे द्वारा आराम नहीं पहुँचाया गया है। ऐसे में, यह स्वाभाविक है कि परमेश्वर तुम्हारी परीक्षा लेता रहे” (वचन, खंड 2, परमेश्वर को जानने के बारे में, परमेश्वर का कार्य, परमेश्वर का स्वभाव और स्वयं परमेश्वर II)। परमेश्वर के वचनों से, मैं समझ गई कि परमेश्वर उन लोगों को आशीष देता है जो सच्चे दिल से उसके लिए खुद को खपाते हैं। परमेश्वर चाहे कैसे भी कार्य करे, वे बिना किसी माँग, अनुरोध या व्यक्तिगत मिलावट के, बिना शर्त उसके आयोजनों और व्यवस्थाओं के प्रति समर्पण करते हैं। यही सच्ची गवाही है। मैं अय्यूब के बारे में सोचे बिना नहीं रह सकी। उसने केवल परमेश्वर के बारे में सुना था, फिर भी जब उसने अपनी सारी संपत्ति और बच्चे खो दिए, और उसका शरीर फोड़ों से ढक गया, यहाँ तक कि उसकी पत्नी ने भी उसका मज़ाक उड़ाया, फिर भी वह परमेश्वर का भय मानकर बुराई से दूर रहने के मार्ग पर बना रहा, और कहा, “यहोवा ने दिया और यहोवा ही ने लिया; यहोवा का नाम धन्य है” (अय्यूब 1:21)। अय्यूब ने परमेश्वर के साथ कोई लेन-देन या माँग नहीं की; उसने उसके प्रति एक शुद्ध हृदय रखा। मैंने अब्राहम के बारे में भी सोचा। उसे सौ साल की उम्र में बेटा हुआ, इसहाक, जिसे वह बहुत प्यार करता था। जब परमेश्वर ने उसे इसहाक की बलि चढ़ाने के लिए कहा, तो हालाँकि उसे अपने बेटे के प्रति स्नेह था, लेकिन वह इस स्नेह के सहारे नहीं जिया। उसने स्वेच्छा से इसहाक को वेदी पर चढ़ा दिया। अब्राहम और अय्यूब की परमेश्वर के प्रति आस्था और समर्पण पूर्ण और बिना शर्त थे, जिसमें कोई लेन-देन या माँग नहीं थी। उन्होंने जो किया वह केवल परमेश्वर के मार्ग के अनुसरण के लिए था, आशीषों या व्यक्तिगत लाभ के लिए नहीं। उनकी गवाहियाँ वास्तव में सराहनीय और प्रशंसनीय थीं। हालाँकि, मैं हमेशा गलत समझती रही। मैंने सोचा कि जब बीमारी या आपदा का सामना करना पड़े, तो जब तक मैं बिना शिकायत किए अपने कर्तव्य निभा सकती हूँ, तो ये अच्छे व्यवहार मेरी गवाही में अडिग रहने और परमेश्वर को संतुष्ट करने के लिए पर्याप्त थे, और मुझे उसकी आशीषें मिलेंगी। मेरे खुद को खपाने के पीछे, परमेश्वर के प्रति कोई सच्चाई या समर्पण नहीं था। मेरे बलिदान पूरी तरह से धोखे, सौदेबाजी और माँगों से प्रेरित थे। यह बिल्कुल भी सच्ची गवाही नहीं थी, और यह व्यवहार परमेश्वर के लिए घिनौना था और मैं उसकी आशीषों के लायक नहीं थी। अतीत में, मैंने अय्यूब और अब्राहम की गवाहियों के बारे में अनगिनत बार पढ़ा था, लेकिन मैंने इस पर ध्यान नहीं दिया कि उन्होंने कैसे परमेश्वर के मार्ग का अनुसरण किया, उसका भय माना, बुराई से दूर रहे, और परमेश्वर के प्रति वफादार और समर्पित रहे। इसके बजाय, मैंने उन आशीषों पर ध्यान केंद्रित किया जो उन्हें अपनी गवाही में अडिग रहने के बाद मिलीं। यह सब इसलिए था क्योंकि मैं अपनी लाभ चाहने वाली शैतानी प्रकृति से प्रेरित थी। परमेश्वर के वचनों के प्रकाशन के माध्यम से, मुझे इस बारे में कुछ ज्ञान मिला कि सच्ची गवाही क्या होती है।

बाद में, मैंने विचार किया : परमेश्वर में विश्वास के इन वर्षों में, मैं हमेशा सोचती थी कि अगर मैंने परमेश्वर के लिए खुद को खपाया और बलिदान दिया तो परमेश्वर को मुझे आशीष देनी चाहिए; यही परमेश्वर की धार्मिकता थी। तो जब मेरा बेटा ठीक नहीं हुआ और उसकी हालत और बिगड़ गई, मेरा दिल शिकायतों और गलतफहमियों से भर गया और मैंने अपना कर्तव्य करने से भी इनकार कर दिया। तो फिर मैं परमेश्वर की धार्मिकता की सही समझ तक कैसे पहुँचूँ? अपनी खोज के दौरान, मुझे परमेश्वर के वचनों का एक अंश मिला : “धार्मिकता किसी भी तरह से निष्पक्षता या तर्कसंगतता नहीं है; यह समतावाद नहीं है, या तुम्‍हारे द्वारा पूरे किए गए काम के अनुसार तुम्‍हें तुम्‍हारे हक का हिस्‍सा आवंटित करने, या तुमने जो भी काम किया हो उसके बदले भुगतान करने, या तुम्‍हारे किए प्रयास के अनुसार तुम्‍हारा देय चुकाने का मामला नहीं है। यह धार्मिकता नहीं है, यह केवल निष्पक्ष और विवेकपूर्ण होना है। बहुत कम लोग परमेश्वर के धार्मिक स्वभाव को जान पाते हैं। मान लो कि अय्यूब द्वारा उसकी गवाही देने के बाद परमेश्वर अय्यूब को खत्‍म कर देता : क्या यह धार्मिक होता? वास्तव में, यह धार्मिक होता। इसे धार्मिकता क्‍यों कहा जाता है? लोग धार्मिकता को कैसे देखते हैं? अगर कोई चीज लोगों की धारणाओं के अनुरूप होती है, तब उनके लिए यह कहना बहुत आसान हो जाता है कि परमेश्वर धार्मिक है; परंतु, अगर वे उस चीज को अपनी धारणाओं के अनुरूप नहीं पाते—अगर यह कुछ ऐसा है जिसे वे बूझ नहीं पाते—तो उनके लिए यह कहना मुश्किल होगा कि परमेश्वर धार्मिक है। अगर परमेश्वर ने पहले तभी अय्यूब को नष्‍ट कर दिया होता, तो लोगों ने यह न कहा होता कि वह धार्मिक है। वास्तव में, लोग भ्रष्‍ट कर दिए गए हों या नहीं, वे बुरी तरह से भ्रष्‍ट कर दिए गए हों या नहीं, उन्हें नष्ट करते समय क्या परमेश्वर को इसका औचित्य सिद्ध करना पड़ता है? क्‍या उसे लोगों को बतलाना चाहिए कि वह ऐसा किस आधार पर करता है? क्या परमेश्वर को लोगों को बताना चाहिए कि उसने कौन से नियम बनाए हैं? इसकी आवश्यकता नहीं है। परमेश्वर की नजरों में, जो व्यक्ति भ्रष्‍ट है, और जो परमेश्वर का विरोध कर सकता है, वह व्यक्ति बेकार है; परमेश्वर चाहे जैसे भी उससे निपटे, वह उचित ही होगा, और यह सब परमेश्वर की व्यवस्था है। अगर तुम लोग परमेश्वर की निगाहों में अप्रिय होते, और अगर वह कहता कि तुम्‍हारी गवाही के बाद तुम उसके किसी काम के नहीं हो और इसलिए उसने तुम लोगों को नष्‍ट कर दिया होता, तब भी क्‍या यह उसकी धार्मिकता होती? हाँ, होती। तुम इसे तथ्यों से इस समय भले न पहचान सको, लेकिन तुम्‍हें धर्म-सिद्धांत में इसे समझना ही चाहिए। ... वह सब जो परमेश्वर करता है धार्मिक है। भले ही लोग परमेश्वर की धार्मिकता को समझ न पाएँ, तब भी उन्हें मनमाने ढंग से आलोचना नहीं करनी चाहिए। अगर मनुष्यों को उसका कोई कृत्‍य अतर्कसंगत प्रतीत होता है, या उसके बारे में उनकी कोई धारणाएँ हैं, और उसकी वजह से वे कहते हैं कि वह धार्मिक नहीं है, तो वे सर्वाधिक विवेकहीन साबित हो रहे हैं। तुम देखो कि पतरस ने पाया कि कुछ चीजें अबूझ थीं, लेकिन उसे पक्का विश्‍वास था कि परमेश्वर की बुद्धिमता विद्यमान थी और उन चीजों में उसकी इच्छा थी। मनुष्‍य हर चीज की थाह नहीं पा सकते; इतनी सारी चीजें हैं जिन्‍हें वे समझ नहीं सकते। इस तरह, परमेश्वर के स्‍वभाव को जानना आसान बात नहीं है” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचनों के प्रकाशन पर विचार करने पर, मुझे एहसास हुआ कि मुझे परमेश्वर के धार्मिक स्वभाव की शुद्ध समझ नहीं थी। मैं सोचती थी कि अगर हम परमेश्वर के लिए खुद को खपाएँ और अपनी गवाही में अडिग रहें तो परमेश्वर को हमें आशीष देनी चाहिए, हमारी सारी कठिनाइयों और दर्द को दूर करना चाहिए ताकि हम उसकी आशीषों में जी सकें। यह मुझे उचित और तर्कसंगत लगता था; मैंने सोचा कि यही परमेश्वर की धार्मिकता है। मैंने देखा कि इस तरह की मेरी समझ परमेश्वर के इरादे के अनुरूप नहीं है। परमेश्वर सृष्टिकर्ता है और मनुष्य सृजित प्राणी हैं। परमेश्वर हमारे साथ कैसा व्यवहार करता है, यह उसका अपना मामला है, और हमें परमेश्वर से अनुचित माँगें नहीं करनी चाहिए। ठीक वैसे ही जैसे जब अय्यूब अपनी गवाही में अडिग रहा तो परमेश्वर का अय्यूब को आशीष देना उसकी धार्मिकता थी, और अगर वह अय्यूब को आशीष न भी देता तो भी वह धार्मिक होता। परमेश्वर का स्वभाव सार ही धार्मिकता है। लेकिन मैं यह देख नहीं पाई। मेरा मानना था कि धार्मिकता का मतलब समतावाद, निष्पक्षता और तर्कसंगतता है। मैंने सोचा कि अगर मैंने परमेश्वर के लिए बलिदान दिया तो परमेश्वर को मुझे पुरस्कार और आशीष देना चाहिए। यह मानसिकता लेन-देन से भरी थी। जब मेरा बेटा बीमार पड़ा तब भले ही मैंने अपने कर्तव्य करने में दृढ़ता दिखाई, लेकिन इसके पीछे मेरी व्यक्तिगत मंशा थी—परमेश्वर से अनुग्रह माँगना, ताकि परमेश्वर मेरे बेटे की बीमारी को दूर कर दे। यह वास्तव में एक लेन-देन था, गवाही नहीं। अगर मेरे बच्चे की बीमारी न होती, तो परमेश्वर के साथ सौदेबाजी करने की मेरी नीच मंशा उजागर नहीं होती। मैंने परमेश्वर के कार्य में उसकी बुद्धि को देखा और अपने अंतरात्मा और विवेक की कमी को महसूस किया। तो मैंने एक संकल्प लिया : मेरे बच्चे की बीमारी चाहे जैसी भी हो, मैं परमेश्वर के आयोजनों और व्यवस्थाओं के प्रति समर्पण करूँगी और एक सृजित प्राणी के रूप में अपने कर्तव्य पूरे करूँगी।

बाद में, मैंने परमेश्वर के वचनों का एक और अंश पढ़ा : “मनुष्य के कर्तव्य और उसे आशीष का प्राप्त होना या दुर्भाग्य सहना, इन दोनों के बीच कोई सह-संबंध नहीं है। कर्तव्य वह है, जो मनुष्य के लिए पूरा करना आवश्यक है; यह उसकी स्वर्ग द्वारा प्रेषित वृत्ति है, जो प्रतिफल, स्थितियों या कारणों पर निर्भर नहीं होनी चाहिए। केवल तभी कहा जा सकता है कि वह अपना कर्तव्य पूरा कर रहा है। आशीष प्राप्त होना उसे कहते हैं, जब कोई पूर्ण बनाया जाता है और न्याय का अनुभव करने के बाद वह परमेश्वर के आशीषों का आनंद लेता है। दुर्भाग्य सहना उसे कहते हैं, जब ताड़ना और न्याय का अनुभव करने के बाद भी लोगों का स्वभाव नहीं बदलता, जब उन्हें पूर्ण बनाए जाने का अनुभव नहीं होता, बल्कि उन्हें दंडित किया जाता है। लेकिन इस बात पर ध्यान दिए बिना कि उन्हें आशीष प्राप्त होते हैं या दुर्भाग्य सहना पड़ता है, सृजित प्राणियों को अपना कर्तव्य पूरा करना चाहिए; वह करते हुए, जो उन्हें करना ही चाहिए, और वह करते हुए, जिसे करने में वे सक्षम हैं। यह न्यूनतम है, जो व्यक्ति को करना चाहिए, ऐसे व्यक्ति को, जो परमेश्वर की खोज करता है। तुम्हें अपना कर्तव्य केवल आशीष प्राप्त करने के लिए नहीं करना चाहिए, और तुम्हें दुर्भाग्य सहने के भय से अपना कार्य करने से इनकार भी नहीं करना चाहिए। मैं तुम लोगों को यह बात बता दूँ : मनुष्य द्वारा अपने कर्तव्य का निर्वाह ऐसी चीज है, जो उसे करनी ही चाहिए, और यदि वह अपना कर्तव्य करने में अक्षम है, तो यह उसकी विद्रोहशीलता है” (वचन, खंड 1, परमेश्वर का प्रकटन और कार्य, देहधारी परमेश्वर की सेवकाई और मनुष्य के कर्तव्य के बीच अंतर)। परमेश्वर के वचनों ने मुझे समझाया कि अपना कर्तव्य करना मनुष्य का स्वर्ग से भेजा हुआ उद्यम है। इसका आशीषों या दुर्भाग्य से कोई लेना-देना नहीं है; यह वह है जो हमें करना चाहिए। अतीत में, मैं धारणाओं और कल्पनाओं में जीती थी, यह मानती थी कि अगर मैं दुर्भाग्य का सामना करते हुए भी बिना शिकायत के अपने कर्तव्यों में लगी रह सकती हूँ तो मैं परमेश्वर की आशीषों की हकदार हूँ, और परमेश्वर को मेरे परिवार को सुरक्षित रखना चाहिए। अब मैं समझ गई कि यह एक गलत दृष्टिकोण था। चाहे मेरे बच्चे की बीमारी में सुधार हो, या अंत में उसकी हालत कैसी भी हो, मुझे परमेश्वर के साथ सौदेबाजी करने की कोशिश नहीं करनी चाहिए। तब से, मैं परमेश्वर के आयोजनों और व्यवस्थाओं के प्रति समर्पण करने और अपने कर्तव्यों और जिम्मेदारियों को पूरा करने के लिए तैयार थी। तीन दिन बाद, मुझे उच्च अगुआओं से एक पत्र मिला जिसमें कहा गया था कि मेरे लिए एक जरूरी काम है। हालाँकि मैं अपने बच्चे को छोड़ने के लिए अनिच्छुक थी, पर मैं समझ चुकी थी कि मुझे स्नेह के आधार पर नहीं जीना चाहिए। मेरा अपना कर्तव्य था, और मेरे बच्चे की बीमारी परमेश्वर के हाथों में थी। मैं अपने बच्चे को परमेश्वर को सौंपने और उसके आयोजनों और व्यवस्थाओं के प्रति समर्पण करने के लिए तैयार थी। उसके बाद, मैं अपना कर्तव्य करने चली गई।

तीन महीने बाद, मैं अपने बेटे से मिलने घर लौटी और पता चला कि मेरे पति उसे इलाज के लिए एक ग्रामीण डॉक्टर के पास ले गए थे। वह दिन-ब-दिन धीरे-धीरे ठीक हो रहा था। साल के अंत तक, डॉक्टर ने कहा, “यह बच्चा बहुत जल्दी ठीक हो गया। उसकी बीमारी ठीक हो गई है।” जब मैंने यह नतीजा सुना तो मैं बेहद उत्साहित थी, जिसे शब्दों में बयां नहीं कर सकती।

इस अनुभव के बाद, मुझे परमेश्वर के धार्मिक स्वभाव का कुछ ज्ञान मिला। मुझे यह भी एहसास हुआ कि सत्य को पाने का अनुसरण करना और एक सृजित प्राणी के रूप में अपने कर्तव्यों को पूरा करना परमेश्वर में विश्वास करने का सबसे महत्वपूर्ण हिस्सा है। हमें परमेश्वर से शारीरिक लाभ, पारिवारिक शांति, बीमारी और आपदा से मुक्ति नहीं माँगनी चाहिए, या अनुकूल परिणाम और मंजिलें नहीं माँगनी चाहिए। ये अनुचित माँगें हैं। अपनी आस्था में धारणाओं और कल्पनाओं पर भरोसा करके, हम कभी भी सत्य वास्तविकता में प्रवेश नहीं कर सकते। केवल परमेश्वर के वचनों के न्याय और ताड़ना के साथ-साथ परीक्षणों और शोधन का अनुभव करके ही हम सत्य को पा सकते हैं और भ्रष्टता को दूर कर सकते हैं। हालाँकि मैंने अपने बेटे की बीमारी के माध्यम से कुछ दर्द और शोधन सहा, इसने मेरे लंबे समय से चली आ रही भ्रष्ट अशुद्धियों और परमेश्वर में विश्वास के बारे में मेरे भ्रामक दृष्टिकोणों को उजागर कर दिया। इस अनुभव ने मुझे खुद को जानने, सत्य की खोज करने और यह महसूस करने में मदद की कि परमेश्वर किस तरह की गवाही को स्वीकार करता है। इसने मुझे अपने गलत दृष्टिकोणों को तुरंत ठीक करने और सही रास्ते पर चलने में सक्षम बनाया। यह मेरे प्रति परमेश्वर का अनुग्रह है!


55. मैं पैसे, प्रसिद्धि और लाभ के प्रलोभनों से कैसे मुक्त हुई?

सु यान, चीन

जब मैं छोटी थी, तो मेरा परिवार गरीब था और मेरे आस-पास के लोग अक्सर मुझ पर धौंस जमाते थे और रिश्तेदार-दोस्त मुझे नीची नजर से देखते और उपेक्षा करते थे। इसलिए मैंने संकल्प लिया कि जब मैं बड़ी हो जाऊँगी, तो मैं एक अमीर और प्रतिष्ठित व्यक्ति बनूँगी, ताकि लोग मेरा आदर और सम्मान करें। सन् 2000 में, जिस दवा कंपनी में मैं और मेरे पति काम करते थे, वह दिवालिया हो गई, और इसलिए हमने बाद में दो दवा की दुकानें खोलीं। शुरू में, हमने ईमानदारी से कारोबार चलाया, और चूँकि मैं एक लाइसेंस-प्राप्त फार्मासिस्ट थी और मुझे फार्माकोलॉजी का कुछ ज्ञान था, मेरे द्वारा तैयार की गई ज्यादातर दवाएँ हमारे ग्राहकों के लिए असरदार थीं, और वे मुझ पर भरोसा करते थे। लेकिन कुछ समय बाद, मैंने देखा कि हर दिन कड़ी मेहनत करने के बावजूद, हम बहुत कम कमा रहे थे, जबकि हमारे साथ के दूसरे लोग ज्यादा से ज्यादा पैसा कमा रहे थे, और उनके पास न केवल घर और गाड़ियाँ थीं, बल्कि उन्होंने दुकान की जगहें भी खरीद ली थीं। मैं जानती थी कि उनका पैसा गलत तरीकों से आता है, लेकिन मैं उनके पीछे चलकर अनैतिक रूप से पैसा कमाना नहीं चाहती थी। लेकिन, समय के साथ, पैसे के लालच में आकर, हमने अपने साथ के लोगों से सीखना शुरू कर दिया, पैसा कमाने के लिए धोखेबाजी के तरीकों का इस्तेमाल करने लगे, जैसे सस्ती औषधीय सामग्री को महँगी सामग्री के साथ मिलाकर बेचना, और ग्राहकों को उन्हें लेने के बाद कुछ असर भी दिखता था। इससे न केवल हम अपने ग्राहकों को बनाए रख पाए बल्कि हमें और पैसा कमाने का मौका भी मिला। कई बार, मेरा जमीर मुझे कचोटता था, लेकिन जब मैंने सोचा कि बाकी सब भी ऐसा ही कर रहे हैं, तो मैंने सोचा कि अगर हम कायदे से अपना कारोबार चलाएँगे, तो हम कोई पैसा नहीं कमा पाएँगे, इसलिए जैसा चल रहा था वैसे चलने दिया। मैंने यह भी सोचा कि अगर मैं और पैसा कमाऊँगी, तो मेरे बेटे को कॉलेज या शादी की चिंता नहीं करनी पड़ेगी, मेरे पति और मैं अपने जीवन के दूसरे हिस्से में सहारा और सुरक्षा पाएँगे, और मुझे भी एक सफल और प्रतिष्ठित व्यक्ति माना जाएगा। कुछ सालों की कड़ी मेहनत के बाद, हमारी दोनों फार्मेसी धीरे-धीरे फलने-फूलने लगीं, और हमने एक घर और एक कार खरीदी, और कुछ बचत भी कर ली। हमारे आस-पास के लोग, रिश्तेदारों और दोस्तों सहित, मुझे आदर और ईर्ष्या की नजरों से देखने लगे, और मेरा घमंड बहुत संतुष्ट हुआ।

जब मैं दौलत के सपनों में डूबी ही थी, कुछ अनहोनी हो गई। सितंबर 2012 में, मेरे पति, दोस्त और मुझे एक जन्मदिन की पार्टी में बुलाया गया था, लेकिन अप्रत्याशित रूप से, रास्ते में हमारी कार दुर्घटनाग्रस्त हो गई, जिसमें एक की मौत हो गई और तीन घायल हो गए। न केवल मेरे पति घायल हुए और अस्पताल में भर्ती हुए, बल्कि चूँकि वही गाड़ी चला रहे थे, हमारे परिवार को भारी मुआवजा देना पड़ा। इस अचानक आई विपत्ति ने मुझे बहुत पीड़ा दी और मैं मानसिक रूप से लगभग टूट चुकी थी। इसी समय, किसी ने मेरे साथ सर्वशक्तिमान परमेश्वर के अंत के दिनों के सुसमाचार को साझा किया। परमेश्वर के वचन पढ़ने के माध्यम से, मुझे पता चला कि मनुष्य परमेश्वर द्वारा बनाए गए हैं और हमारा भाग्य उसी के द्वारा नियंत्रित और उसके प्रभुत्व के अधीन है। मुझे यह भी समझ आया कि केवल परमेश्वर के सामने आने और उसका उद्धार स्वीकार करने से ही व्यक्ति को सच्ची खुशी और आनंद मिल सकता है। धीरे-धीरे, मेरे दिल ने इतना दर्द महसूस करना बंद कर दिया, और मैं इन कठिनाइयों को परमेश्वर के हाथों में सौंपने को तैयार हो गई। अप्रत्याशित रूप से, मेरे पति को जल्दी ही अस्पताल से छुट्टी मिल गई, और अंत में, हमारे परिवार को ज्यादा मुआवजा नहीं देना पड़ा। मैं दिल से परमेश्वर की आभारी थी। बाद में, मैंने परमेश्वर के वचन पढ़े : “अंत के दिनों का मसीह जीवन लाता है, और सत्य का स्थायी और शाश्वत मार्ग लाता है। यह सत्य वह मार्ग है, जिसके द्वारा मनुष्य जीवन प्राप्त करता है, और यही एकमात्र मार्ग है जिसके द्वारा मनुष्य परमेश्वर को जानेगा और परमेश्वर द्वारा स्वीकृत किया जाएगा” (वचन, खंड 1, परमेश्वर का प्रकटन और कार्य, केवल अंत के दिनों का मसीह ही मनुष्य को अनंत जीवन का मार्ग दे सकता है)। अंत के दिनों में, परमेश्वर मानवता को शुद्ध करने और बचाने के लिए सत्य व्यक्त करता है, लोगों को शैतान की अंधकार की शक्ति से मुक्त करने और उन्हें अनंत जीवन देने के लिए, और उन्हें परमेश्वर के राज्य में लाने के लिए। मनुष्यों के लिए बचाए जाने का यही एकमात्र अवसर है। मुझे लगा कि मैं बहुत भाग्यशाली हूँ कि इस जीवन में परमेश्वर के सामने आकर उसका उद्धार स्वीकार कर पाई, और मैंने इस जीवन में ठीक से परमेश्वर का अनुसरण करने का मन बना लिया।

उस समय, मैं दिन में अपने कारोबार देखती थी और रात में सभाओं में जाती थी, और जब मेरे पास समय होता, तो मैं सुसमाचार का प्रचार करने भी जाती थी। 2014 में, मुझे सिंचन उपयाजिका चुना गया। मैं जानती थी कि यह कर्तव्य महत्वपूर्ण है और इसे अच्छी तरह से करना चाहती थी, लेकिन दवा की दुकान हर दिन सुबह जल्दी खुल जाती थी, और कभी-कभी मैं इतनी व्यस्त रहती थी कि अपनी भक्ति भी नहीं कर पाती थी, और आमतौर पर, मेरे पास परमेश्वर के सामने खुद को शांत करने और लगन से उसके वचन पढ़ने का समय मुश्किल से ही होता था। भाई-बहनों के साथ सभा करते समय, मैं बस परमेश्वर के वचन पढ़ती और कुछ शब्दों और धर्म-सिद्धांतों पर संगति करती थी, लेकिन यह दूसरों के लिए बहुत मददगार या शिक्षाप्रद नहीं था। कभी-कभी, मैं अपने कारोबार में इतनी व्यस्त रहती थी कि सभाओं में मेरी वजह से देरी हो जाती थी, और मैं अंदर से गहरे अपराधबोध और बेचैनी से भर जाती थी। मैंने परमेश्वर के वचनों के बारे में सोचा : “जब तुम्हारा दिल खुशी से भरा होता है, और तुम्हें अपनी मेहनत का फल मिलता है, तब क्या तुम खुद को पर्याप्त सत्य से लैस न करने के कारण निराश महसूस नहीं करते?” (वचन, खंड 1, परमेश्वर का प्रकटन और कार्य, तुम किसके प्रति वफादार हो?)। मैंने यह भी पढ़ा कि परमेश्वर के कहते हैं : “तुम लोगों के विचारों में हर क्षण मैं या मुझसे आने वाला सत्य नहीं, बल्कि तुम लोगों के पति या पत्नी, बेटे, बेटियाँ, और तुम लोगों के खाने और पहनने की चीजें रहती हैं। तुम लोग यही सोचते हो कि तुम और बेहतर तथा और ऊँचा आनंद कैसे पा सकते हो। लेकिन जब तुम्हारा पेट फटने की हद तक भर जाता है, क्या तुम लोग महज लाश ही नहीं हो? यहाँ तक कि जब तुम लोग खुद को बाहर से इतने सुंदर परिधानों से सजा लेते हो, तब भी क्या तुम लोग एक चलती-फिरती निर्जीव लाश नहीं हो? तुम लोग पेट की खातिर तब तक कठिन परिश्रम करते हो, जब तक कि तुम लोगों के बाल सफेद नहीं हो जाते, लेकिन मेरे कार्य के लिए तुममें से कोई तिनके के बराबर भी त्याग नहीं करता। तुम लोग अपनी देह और अपने बेटे-बेटियों के लिए लगातार जुटे रहते हो, अपने तन को थकाते रहते हो और अपने मस्तिष्क को कष्ट देते रहते हो—लेकिन मेरे इरादों के लिए तुममें से कोई एक भी चिंता या परवाह नहीं दिखाता। वह क्या है, जो तुम अब भी मुझसे प्राप्त करने की आशा रखते हो?” (वचन, खंड 1, परमेश्वर का प्रकटन और कार्य, बुलाए बहुत जाते हैं लेकिन चुने कुछ ही जाते हैं)। परमेश्वर के वचनों पर विचार कर, मुझे बहुत अपराधबोध हुआ और गहराई से खुद को दोषी महसूस किया। मैं हर दिन पैसा कमाने में व्यस्त रहती थी, और कभी-कभी मेरी भक्ति और सभाओं में उपस्थिति अनियमित हो जाती थी, और मैं अपने भाई-बहनों का ठीक से सिंचन नहीं कर पाती थी। इससे न केवल सत्य के मेरे अनुसरण में देरी हुई, बल्कि मेरे भाई-बहनों के जीवन प्रवेश में भी बाधा आई। अब परमेश्वर के राज्य का सुसमाचार तेजी से फैल रहा है, और सुसमाचार का प्रचार करने और परमेश्वर की गवाही देने के लिए और अधिक लोगों की जरूरत है। मुझे अपना दिल अपने कर्तव्य पर केंद्रित करना चाहिए, और सुसमाचार के कार्य में अपने कुछ प्रयास समर्पित करने चाहिए, मैं परमेश्वर के सिंचन और आपूर्ति का आनंद तो ले रही थी लेकिन अपना कर्तव्य निभाने में असफल रही, और मैं अभी भी अपने भविष्य, प्रसिद्धि और लाभ के बारे में चिंतित थी। मैंने पैसा कमाने के लिए बहुत प्रयास किया लेकिन परमेश्वर के इरादों पर विचार करने में असफल रही। मैं सचमुच परमेश्वर की बहुत ऋणी थी! बहुत सोच-विचार के बाद, मैंने एक फार्मेसी को हस्तांतरित करने का फैसला किया। हालाँकि मेरी आय कम हो जाती, मेरे पास सत्य का अनुसरण करने और अपना कर्तव्य निभाने के लिए अधिक समय होता। लेकिन मेरे पति बिल्कुल भी सहमत नहीं थे। साथ ही, उस समय, राष्ट्रीय औषधि पर्यवेक्षण प्रशासन ने नए नियम लागू किए थे, जिसका मतलब था कि केवल लाइसेंस प्राप्त फार्मासिस्ट ही फार्मेसी खोल सकते थे, और हमारे काउंटी में, सौ से अधिक फार्मेसियों में से, केवल कुछ के पास ही चलाने के लिए आवश्यक योग्यताएँ थीं, और हम उनमें से दो के मालिक थे। इसका मतलब था कि जैसे-जैसे हमारे प्रतियोगी कम होते जाएँगे, हमारा कारोबार बेहतर से बेहतर होता जाएगा। हमारे कई साथी हमसे ईर्ष्या करते थे, और मेरे पति बहुत खुश थे, उन्होंने मुझसे कहा, “दो फार्मेसियों से, हम साल में कम से कम 400,000 युआन कमा सकते हैं!” यह सुनकर मेरा दिल बेचैन हो गया, और मैंने सोचा, “हमने इन सभी वर्षों में थोड़ी-बहुत राशि कमाने के लिए कड़ी मेहनत की है, और अब हमारे पास बड़ा पैसा कमाने का एक शानदार अवसर है। अगर हम कुछ और साल ऐसा ही करते रहे तो हम बहुत पैसा कमा लेंगे। बेहतर होगा मैं थोड़ी प्रतीक्षा करूँ और पूर्णकालिक रूप से अपने कर्तव्य के प्रति समर्पित होने से पहले थोड़ा और पैसा कमा लूँ।” तो, मैंने अपना कर्तव्य निभाते हुए फार्मेसी चलाना जारी रखा। लेकिन हमारी फार्मेसियों में कारोबार व्यस्त से व्यस्त होता गया, और कभी-कभी जब मैं सभा में जाने ही वाली होती, तो कोई ग्राहक मुझसे अपनी दवा तैयार करने पर जोर देता, जिससे मुझे सभा के लिए देर हो जाती। यहाँ तक कि जब मैं घर पर रहती और फार्मेसी नहीं जाती, तब भी ग्राहक मुझे दवा या चिकित्सा सलाह के लिए फोन करते या संपर्क करते, जिससे मैं परेशान हो जाती, मेरे विचार उथल-पुथल हो जाते और मैं शांति से परमेश्वर के वचन नहीं पढ़ पाती। एक और बार, मैंने अपने भाई-बहनों के साथ सुसमाचार का प्रचार करने की व्यवस्था की थी, लेकिन मैं नहीं जा सकी क्योंकि फार्मेसी में एक जरूरी काम था। हर बार जब मैं सभा में देरी करती या अपना कर्तव्य निभाने में असफल होती, तो मुझे बहुत अपराधबोध होता। हर दिन मैं कारोबार में व्यस्त रहती थी और मेरे पास सत्य का अनुसरण करने या अपना कर्तव्य निभाने का समय नहीं होता था। अगर यह जारी रहा, तो मेरा दिल परमेश्वर से और दूर होता जाएगा। मैं अभी भी एक फार्मेसी को हस्तांतरित करना चाहती थी, लेकिन मेरे पति असहमत थे और मेरी आस्था में बाधा डालने लगे, यहाँ तक कि धमकी भी देते कि अगर मैंने परमेश्वर में विश्वास करना जारी रखा तो मुझे तलाक दे देंगे। इससे मैं बहुत दुविधा में पड़ गई। जब मैं दुविधा में थी, तभी कुछ अप्रत्याशित हुआ, जिससे मैंने आखिरकार विचार करना शुरू कर दिया।

मेरे पति दुष्ट आत्माओं की पूजा करने के कारण कई दिनों तक अचानक एक दानव के वश में हो गए। उनकी असामान्य स्थिति देखकर मैं डर गई। मैंने परमेश्वर के वचन पढ़े : “पृथ्वी पर, सब प्रकार की दुष्ट आत्माएँ हमेशा लुकछिपकर किसी विश्राम-स्थल की तलाश में लगी रहती हैं, और निरंतर मानव शवों की खोज करती रहती हैं, ताकि उनका उपभोग किया जा सके। मेरे लोगो! तुम्हें मेरी देखभाल और सुरक्षा के भीतर रहना चाहिए। कभी दुर्व्यसनी न बनो! कभी लापरवाही से व्यवहार न करो! तुम्हें मेरे घर में अपनी निष्ठा अर्पित करनी चाहिए, और केवल निष्ठा से ही तुम दानवों की चालों के विरुद्ध पलटवार कर सकते हो। किन्हीं भी परिस्थितियों में तुम्हें वैसा व्यवहार नहीं करना चाहिए जैसा तुमने अतीत में किया था, मेरे सामने कुछ करना और मेरी पीठ पीछे कुछ और करना; यदि तुम इस तरह करते हो, तो तुम पहले ही छुटकारे से परे हो। क्या मैं इस तरह के वचन बहुत बार नहीं कह चुका हूँ?” (वचन, खंड 1, परमेश्वर का प्रकटन और कार्य, संपूर्ण ब्रह्मांड के लिए परमेश्वर के वचन, अध्याय 10)। मेरे पति सच्चे परमेश्वर में विश्वास नहीं करते थे और दुष्ट आत्माओं को देवता मानकर पूजते थे। नतीजतन, वह शैतान और दुष्ट आत्माओं द्वारा सताए गए। हालाँकि मैं सच्चे परमेश्वर में विश्वास करती थी, फिर भी मैं शैतान की शक्ति के अधीन जी रही थी। मैं सांसारिक चीजों का पीछा कर रही थी और पैसे के बंधन में जी रही थी। मैंने ठीक से परमेश्वर के वचन नहीं पढ़े और अपना कर्तव्य पूरा नहीं कर सकी। अगर मैं ऐसे ही चलती रही तो मैं परमेश्वर से और दूर होती जाऊँगी, और एक बार जब मैं परमेश्वर की सुरक्षा खो दूँगी तो मुझे किसी भी क्षण शैतान द्वारा ले जाया जा सकता है। मेरे पति की स्थिति ने मेरे लिए एक चेतावनी का काम किया; मैं अब और हठपूर्वक भ्रमित नहीं रह सकती थी। उस दौरान, मेरे एक परिचित, जो कर विभाग के उप निदेशक थे, को कम उम्र में ही कैंसर हो गया। उनके पास बहुत पैसा था और कई लोग उनका बहुत सम्मान करते थे, लेकिन मृत्यु का सामना करते समय, कोई भी पैसा या प्रसिद्धि उनकी मदद नहीं कर सकी। उस पल, मैंने खुद से पूछा, “जीवन का असली उद्देश्य क्या है? क्या यह सिर्फ पैसे के लिए जीना है? मृत्यु के सामने इन पैसों और प्रसिद्धि का क्या उपयोग है? अंत में, क्या हम सब इस दुनिया को पीछे छोड़ते हुए खाली हाथ नहीं रह जाते?”

बाद में, मैंने परमेश्वर के कुछ और वचन पढ़े, और मुझे पैसे, प्रसिद्धि और लाभ के पीछे भागने की जड़ के बारे में स्पष्ट समझ मिली। सर्वशक्तिमान परमेश्वर कहता है : “‘दुनिया पैसों के इशारों पर नाचती है’ यह शैतान का एक फ़लसफ़ा है। यह संपूर्ण मानवजाति में, हर मानव-समाज में प्रचलित है; तुम कह सकते हो, यह एक रुझान है। ऐसा इसलिए है, क्योंकि यह हर एक व्यक्ति के हृदय में बैठा दिया गया है, जिन्होंने पहले तो इस कहावत को स्वीकार नहीं किया, किंतु फिर जब वे जीवन की वास्तविकताओं के संपर्क में आए, तो इसे मूक सहमति दे दी, और महसूस करना शुरू किया कि ये वचन वास्तव में सत्य हैं। क्या यह शैतान द्वारा मनुष्य को भ्रष्ट करने की प्रक्रिया नहीं है? ... शैतान लोगों को प्रलोभन देने के लिए धन का उपयोग करता है, और उन्हें भ्रष्ट करके उनसे धन की आराधना करवाता है और भौतिक चीजों की पूजा करवाता है। और लोगों में धन की इस आराधना की अभिव्यक्ति कैसे होती है? क्या तुम लोगों को लगता है कि बिना पैसे के तुम लोग इस दुनिया में जीवित नहीं रह सकते, कि पैसे के बिना एक दिन जीना भी असंभव होगा? लोगों की हैसियत इस बात पर निर्भर करती है कि उनके पास कितना पैसा है, और वे उतना ही सम्मान पाते हैं। गरीबों की कमर शर्म से झुक जाती है, जबकि धनी अपनी ऊँची हैसियत का मज़ा लेते हैं। वे ऊँचे और गर्व से खड़े होते हैं, जोर से बोलते हैं और अहंकार से जीते हैं। यह कहावत और रुझान लोगों के लिए क्या लाता है? क्या यह सच नहीं है कि पैसे की खोज में लोग कुछ भी बलिदान कर सकते हैं? क्या अधिक पैसे की खोज में कई लोग अपनी गरिमा और ईमान का बलिदान नहीं कर देते? क्या कई लोग पैसे की खातिर अपना कर्तव्य निभाने और परमेश्वर का अनुसरण करने का अवसर नहीं गँवा देते? क्या सत्य प्राप्त करने और बचाए जाने का अवसर खोना लोगों का सबसे बड़ा नुकसान नहीं है? क्या मनुष्य को इस हद तक भ्रष्ट करने के लिए इस विधि और इस कहावत का उपयोग करने के कारण शैतान कुटिल नहीं है? क्या यह दुर्भावनापूर्ण चाल नहीं है?” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है V)। “लोग अपना सारा जीवन धन-दौलत, प्रसिद्धि और लाभ का पीछा करते हुए बिता देते हैं; वे इन तिनकों को कसकर पकड़े रहते हैं, उन्हें केवल अपने जीवन का एकमात्र सहारा मानते हैं, मानो कि उनके होने से वे निरंतर जीवित रह सकते हैं और मृत्यु से बच सकते हैं। परन्तु जब मृत्यु उनके सामने खड़ी होती है, केवल तभी उन्हें समझ आता है कि ये चीज़ें उनकी पहुँच से कितनी दूर हैं और मृत्यु के सामने वे कितने कमज़ोर और शक्तिहीन हैं, वे कितने असुरक्षित हैं और कितने एकाकी और असहाय हैं, और वे कहीं से सहायता नहीं माँग सकते। उन्हें समझ आ जाता है कि जीवन को धन-दौलत, प्रसिद्धि और लाभ से नहीं खरीदा जा सकता है, कि कोई व्यक्ति चाहे कितना ही धनी क्यों न हो, उसका पद कितना ही ऊँचा क्यों न हो, मृत्यु के सामने सभी समान रूप से कंगाल और महत्वहीन हैं। उन्हें समझ आ जाता है कि धन-दौलत से जीवन नहीं खरीदा जा सकता है, प्रसिद्धि और लाभ मृत्यु को नहीं मिटा सकते, न तो धन-दौलत और न ही प्रसिद्धि और लाभ किसी व्यक्ति के जीवन को एक मिनट, या एक पल के लिए भी बढ़ा सकते हैं” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है III)। परमेश्वर के वचनों से मुझे समझ आया कि छोटी उम्र से ही मुझमें कई शैतानी जहर भर दिए गए थे, जैसे “दुनिया पैसों के इशारों पर नाचती है,” “मनुष्य धन के लिए मरता है, जैसे पक्षी भोजन के लिए मरते हैं,” और “सबसे महान इंसान बनने के लिए व्यक्ति को सबसे बड़ी कठिनाइयाँ सहनी होंगी।” मुझे लगता था कि पैसे से सब कुछ मिल जाता है, और आप दूसरों की प्रशंसा और सम्मान पा सकते हैं, और एक खुशहाल और संतुष्ट जीवन जी सकते हैं। मुझे लगता था कि यही वह जीवन है जिसका कोई अर्थ और मूल्य है, इसलिए मैं अमीर बनना और एक अमीर और प्रतिष्ठित व्यक्ति बनना चाहती थी। मैंने पैसे, प्रसिद्धि और लाभ को अपने जीवन का आधार, सहारा और सुरक्षा माना। लेकिन पैसे, प्रसिद्धि और लाभ ने मुझे वास्तव में क्या दिया? क्या वे सचमुच मेरा सहारा और सुरक्षा थे? क्या उन्होंने मुझे सच्चा आनंद और शांति दी? इन वर्षों में, मैंने पैसा कमाने के लिए हर संभव प्रयास किया। मैंने अपने जमीर के खिलाफ जाकर बेईमानी का पैसा कमाने के लिए ग्राहकों को धोखा देने का भी सहारा लिया। लेकिन जब मैंने पैसा कमाया, और मेरा घमंड संतुष्ट हुआ, तो मुझे आखिरकार एहसास हुआ कि इन चीजों के होने से मेरे दिल की गहराई में बसा खालीपन और पीड़ा दूर नहीं हुए, और इससे मैं वह खुशी और आनंद तो और भी नहीं पा सकी जो मैं चाहती थी। इसके बजाय, इससे मेरा जमीर बेचैन हो गया। खासकर उस कार दुर्घटना में, अगर परमेश्वर की सुरक्षा न होती, तो हमारा परिवार जान न पाता कि कैसे जीते रहें और मुझे डर है कि मैं अचानक और समय से पहले मर जाती। मुझे एहसास हुआ कि पैसा, प्रसिद्धि और लाभ जीवन नहीं खरीद सकते, न ही वे शांति और सुरक्षा ला सकते हैं, वे मेरा सच्चा सहारा नहीं हैं क्योंकि केवल परमेश्वर ही मेरा सच्चा सहारा है। लेकिन मैं अभी भी पैसे, प्रसिद्धि और लाभ से कसकर चिपकी हुई थी। पैसा, प्रसिद्धि और लाभ मुझे बाँधने वाली जंजीरों की तरह थे। मैंने स्पष्ट रूप से परमेश्वर का उद्धार देखा, और सत्य का अनुसरण करने के मूल्य और अर्थ को थोड़ा समझा, लेकिन मैं अभी भी धन का पीछा करते हुए परमेश्वर में विश्वास करना चाहती थी। मैं सचमुच मूर्ख थी! मैंने सोचा कि प्रभु यीशु ने क्या कहा था : “कोई मनुष्य दो स्वामियों की सेवा नहीं कर सकता, क्योंकि वह एक से बैर और दूसरे से प्रेम रखेगा, या एक से मिला रहेगा और दूसरे को तुच्छ जानेगा। तुम परमेश्‍वर और धन दोनों की सेवा नहीं कर सकते” (मत्ती 6:24)। “यदि मनुष्य सारे जगत को प्राप्‍त करे, और अपने प्राण की हानि उठाए, तो उसे क्या लाभ होगा? या मनुष्य अपने प्राण के बदले क्या देगा?” (मत्ती 16:26)। परमेश्वर में विश्वास रखने के इन कुछ वर्षों में, मैंने पैसा कमाने में बहुत समय और ऊर्जा खर्च की थी, और अब तक, मुझे सत्य की ज्यादा समझ नहीं थी और न ही कोई जीवन प्रवेश मिला था। अगर मैं ऐसे ही चलती रही तो चाहे मैं कितना भी पैसा कमा लूँ, और चाहे मैं कितने भी बड़े दैहिक सुख का आनंद लूँ या कितनी भी प्रतिष्ठा प्राप्त कर लूँ, अगर मैंने सत्य नहीं पाया तो अंत में, मुझे कुछ भी हासिल नहीं होगा। अगर मैंने पैसा कमाने की अपनी इच्छा के कारण परमेश्वर द्वारा बचाए जाने का अवसर खो दिया, और मैंने अपना जीवन बर्बाद कर दिया, तो क्या यह दूरदर्शिता की कमी और छोटे-मोटे लाभ के लिए अपने भविष्य का बलिदान करना नहीं होगा? मैंने देखा कि “पैसा सबसे पहले है” और “दुनिया पैसों के इशारों पर नाचती है” जैसी तथाकथित बुद्धिमानी की बातें शैतान के झूठ और शैतानी शब्द हैं जो लोगों को गुमराह और भ्रष्ट करते हैं, और वे ऐसे जाल हैं जो लोगों को परमेश्वर से दूर होने और उसके साथ विश्वासघात करने के लिए लुभाते हैं, जिससे वे नरक में चले जाते हैं। ये लोगों की आत्माओं को निगलने की शैतान की योजनाएँ हैं! शैतान के इरादे बहुत कपटी और दुर्भावनापूर्ण हैं!

फिर मैंने परमेश्वर के वचन पढ़े : “क्या संसार सच में तुम्हारे आराम करने की जगह है? क्या तुम वास्तव में, मेरी ताड़ना से बचकर संसार से संतुष्टि की कमजोर-सी मुसकराहट प्राप्त कर सकते हो? क्या तुम वास्तव में अपने क्षणभंगुर आनंद का उपयोग अपने हृदय के खालीपन को ढकने के लिए कर सकते हो, उस खालीपन को, जिसे छिपाया नहीं जा सकता? तुम अपने परिवार में हर किसी को मूर्ख बना सकते हो, लेकिन मुझे कभी मूर्ख नहीं बना सकते। चूँकि तुम लोगों की आस्था बहुत कम है, इसलिए तुम आज तक जीवन की कोई भी खुशी पाने में असमर्थ हो। मैं तुमसे आग्रह करता हूँ : बेहतर है, अपना पूरा जीवन साधारण ढंग से और देह के लिए अल्प मूल्य का कार्य करते हुए, और उन सभी दुःखों को सहन करते हुए बिताने के बजाय, जिन्हें मनुष्य शायद ही सहन कर सके, अपना आधा जीवन ईमानदारी से मेरे वास्ते बिताओ। अपने आप को इतना अधिक सँजोने और मेरी ताड़ना से भागने से कौन-सा उद्देश्य पूरा होता है? केवल अनंतकाल की शर्मिंदगी, अनंतकाल की ताड़ना का फल भुगतने के लिए मेरी क्षणिक ताड़ना से अपने आप को छिपाने से कौन-सा उद्देश्य पूरा होता है?” (वचन, खंड 1, परमेश्वर का प्रकटन और कार्य, एक वास्तविक व्यक्ति होने का क्या अर्थ है)। “परमेश्वर उनकी खोज कर रहा है, जो उसके प्रकट होने की लालसा करते हैं। वह उनकी खोज करता है, जो उसके वचनों को सुनने में सक्षम हैं, जो उसके आदेश को नहीं भूलते और अपना तन-मन उसे समर्पित करते हैं। वह उनकी खोज करता है, जो उसके सामने शिशुओं के समान समर्पित और बिना प्रतिरोध करने वाले हों। यदि तुम किसी भी बल से बाधित हुए बिना खुद को परमेश्वर के प्रति समर्पित करते हो, तो परमेश्वर तुम्हारे ऊपर अनुग्रह की दृष्टि डालेगा और तुम्हें अपने आशीष प्रदान करेगा। यदि तुम ऊँचा रुतबा हो, महान प्रतिष्ठा हो, प्रचुर ज्ञान हो, अंसख्य संपत्तियाँ हो, और बहुत से लोगों का समर्थन हो, फिर भी तुम इन बातों से अप्रभावित रहो और परमेश्वर के आह्वान और आदेश को स्वीकार करने, और जो कुछ परमेश्वर तुमसे कहता है, उसे करने के लिए उसके सम्मुख आने से नहीं रोकतीं, तो फिर तुम जो कुछ भी करोगे, वह पृथ्वी पर सर्वाधिक सार्थक होगा और मनुष्य का सर्वाधिक न्यायसंगत उपक्रम होगा। यदि तुम अपनी हैसियत और लक्ष्यों की खातिर परमेश्वर के आह्वान को अस्वीकार करोगे, तो जो कुछ भी तुम करोगे, वह परमेश्वर द्वारा शापित और यहाँ तक कि घृणित भी किया जाएगा” (वचन, खंड 1, परमेश्वर का प्रकटन और कार्य, परिशिष्ट 2 : परमेश्वर संपूर्ण मानवजाति के भाग्य पर संप्रभु है)। परमेश्वर के वचनों ने मुझे गहराई से प्रभावित और प्रोत्साहित किया। परमेश्वर ने मुझे अंत के दिनों में जन्म लेने के लिए सिर्फ इसलिए नहीं चुना था कि मैं अपने परिवार का भरण-पोषण करूँ, न ही सिर्फ बच्चे पैदा करने के लिए, बल्कि इसलिए कि मैं परमेश्वर के सामने आकर उसका उद्धार स्वीकार करूँ, परमेश्वर की संप्रभुता को जानूँ और उसके प्रति समर्पित रहूँ, एक सृजित प्राणी की जिम्मेदारियों को पूरा करूँ, एक सृजित प्राणी के कर्तव्यों का निर्वहन करूँ, और सत्य का अनुसरण करूँ और एक सार्थक और मूल्यवान जीवन जीऊँ। यही मेरे जीवन का लक्ष्य और दिशा है। अब परमेश्वर का कार्य लगभग समाप्त हो गया है, और परमेश्वर चाहता है कि और अधिक लोग उसका उद्धार स्वीकार करने के लिए उसके सामने आएँ। इसलिए, मुझे अपने सांसारिक अनुसरणों को त्यागकर अपना कर्तव्य निभाना चाहिए, और अपना कर्तव्य निभाते हुए, परमेश्वर से उद्धार पाने के लिए सत्य का अनुसरण करना चाहिए। यही सबसे सार्थक जीवन है। यह सोचकर, मैंने अपना कारोबार छोड़ने और पूर्णकालिक रूप से अपने कर्तव्य के प्रति समर्पित होने का फैसला किया। मैं अब पैसे, प्रसिद्धि या लाभ के लिए खून-पसीना एक नहीं करूँगी।

जब मेरे पति ने सुना कि मैं एक फार्मेसी हस्तांतरित करने की योजना बना रही हूँ, तो वह आग-बबूला हो गए, उन्होंने मुझे तलाक देने की धमकी दी, यहाँ तक कहा कि वह परमेश्वर में विश्वास करने के लिए मेरी शिकायत कर देंगे। मैंने सोचा कि कैसे सीसीपी परमेश्वर में विश्वास करने वालों को बिना किसी परिणाम के यातना देती है और मार भी डालती है, और मैं थोड़ा डर गई और कमजोर महसूस करने लगी। मैंने अपने दिल में परमेश्वर से प्रार्थना की, उससे मुझे आस्था और शक्ति देने के लिए कहा। प्रार्थना करने के बाद, मैंने सोचा कि कैसे परमेश्वर हर चीज पर संप्रभु है, और मेरे पति मेरी शिकायत करेंगे या नहीं, या पुलिस मेरे पीछे आएगी या नहीं, जैसे मामले सब परमेश्वर के हाथ में थे। परमेश्वर को अपने सहारे के रूप में पाकर, मुझे अब डर नहीं लगा। यह देखकर कि मैंने समझौता करने से इनकार कर दिया, मेरे पति ने मेरे माता-पिता को बुलाया और उनसे मुझे समझाने के लिए कहा। मेरे पिता ने गुस्से से मुझसे कहा, “तुम एक अच्छा कारोबार छोड़कर और आसानी से मिलने वाला पैसा ठुकराकर सिर्फ परमेश्वर में विश्वास क्यों करना चाहती हो? क्या तुम पागल हो?” मेरी माँ ने आँसू बहाते हुए कहा, “अगर तुम पैसा कमाना बंद कर दोगी तो तुम्हारे बेटे का क्या होगा? क्या तुम्हें हमारे रिटायरमेंट के पैसे की परवाह नहीं है?” मेरे पति ने नरम और गरम दोनों तरह के हथकंडे अपनाना शुरू कर दिया, कहा, “अगर तुम अपने बारे में नहीं सोचती तो कम से कम हमारे बेटे के बारे में तो सोचो। वह अभी भी छोटा है और भविष्य में उसे कॉलेज, शादी और घर के लिए पैसे की जरूरत होगी। ऐसी बहुत सी चीजें होंगी जिनके लिए पैसे की जरूरत पड़ेगी। जब तक हम अपने बेटे की पढ़ाई, शादी, और घर के लिए पैसा कमाते रहेंगे, मैं तुम्हें परमेश्वर में विश्वास करने से नहीं रोकूँगा।” उनकी बातें सुनकर, मैं थोड़ा हिल गई और मैंने सोचा, “उनकी बात में दम है। यह दुनिया बहुत कठोर है और प्रतिस्पर्धा और भी तीव्र होती जा रही है। मेरे बेटे को उसकी पढ़ाई, शादी और घर के लिए बहुत सारे पैसे की जरूरत पड़ेगी। क्या मुझे अपने पति की बात मानकर एक-दो साल और कारोबार करके अपने बेटे के लिए और पैसा कमाना चाहिए?” उस समय, मुझे बहुत पीड़ा और दुविधा महसूस हुई, इसलिए मैंने परमेश्वर को पुकारा, उससे मेरे दिल की रक्षा करने के लिए कहा।

एक दिन, मैंने परमेश्वर के वचन पढ़े : “यदि तुमने शैतान के साथ पूरी तरह नाता तोड़ने का ठान लिया है, किंतु यदि तुम शैतान को पराजित करने वाले प्रभावकारी शस्त्रास्त्रों से सुसज्जित नहीं हो, तो तुम अब भी खतरे में होगे। समय बीतने के साथ, जब तुम शैतान द्वारा इतना प्रताड़ित कर दिए जाते हो कि तुममें रत्ती भर भी ताक़त नहीं बची है, तब भी तुम गवाही देने में असमर्थ हो, तुमने अब भी स्वयं को अपने विरुद्ध शैतान के आरोपों और हमलों से पूरी तरह मुक्त नहीं किया है, तो तुम्हारे उद्धार की कम ही कोई आशा होगी। अंत में, जब परमेश्वर के कार्य के समापन की घोषणा की जाती है, तब भी तुम शैतान के शिकंजे में होगे, अपने आपको मुक्त करने में असमर्थ, और इस प्रकार तुम्हारे पास कभी कोई अवसर या आशा नहीं होगी। तो, निहितार्थ यह है कि ऐसे लोग पूरी तरह शैतान की दासता में होंगे” (वचन, खंड 2, परमेश्वर को जानने के बारे में, परमेश्वर का कार्य, परमेश्वर का स्वभाव और स्वयं परमेश्वर II)। परमेश्वर के वचनों ने मुझे समय पर जगा दिया। शैतान चाहता था कि मेरे बेटे के प्रति मेरी चिंता का उपयोग कर मुझे पैसे के पीछे भागने में फँसा दे, वह चाहता था कि मैं पैसे की गुलाम बन जाऊँ और इस भँवर से कभी न निकल पाऊँ। अगर मैं ऐसे ही चलती रही तो जब परमेश्वर का कार्य समाप्त होगा, मुझे कोई सत्य प्राप्त नहीं होगा, और मुझे शैतान के साथ नरक में जाना पड़ेगा। मैं लगभग शैतान के जाल में फँस ही गई थी! मेरे पति ने मुझे अपना कर्तव्य निभाने से रोकने के लिए तलाक की धमकी दी, और वह मेरी रिपोर्ट भी करना चाहता था। उसका लक्ष्य मुझे पैसा कमाने के लिए घर पर रखना था, और अगर मैं उसके लिए पैसा नहीं कमा सकती, तो वह मुझे सीसीपी के उत्पीड़न के हवाले करना चाहता था। इसमें पति-पत्नी का प्यार कहाँ था? उसने मुझे सिर्फ पैसा कमाने का एक साधन माना। मुझे एहसास हुआ कि मेरे पति और मैं एक जैसे नहीं थे और न ही हम एक ही रास्ते पर थे। अगर वह मुझे तलाक देना चाहता तो यह वास्तव में मेरे लिए एक अच्छी बात होती, क्योंकि परिवार के बंधनों से मुक्त होकर, मैं स्वतंत्र रूप से परमेश्वर में विश्वास कर पाती। फिर मैंने सोचा, “मैं अपने बेटे के लिए और पैसा कमाना चाहती हूँ ताकि भविष्य में उसका जीवन अच्छा हो, लेकिन इसमें, मैं यह विश्वास नहीं कर रही हूँ कि किसी व्यक्ति का भाग्य परमेश्वर के हाथ में है। परमेश्वर ने मेरे बेटे का भविष्य पहले ही तय कर दिया है, और चाहे मैं कितना भी पैसा कमा लूँ, मैं उसका भाग्य नहीं बदल सकती। मैं केवल अपने माता-पिता और बेटे को परमेश्वर के हाथों में सौंप सकती हूँ और उसकी सभी व्यवस्थाओं के प्रति समर्पित हो सकती हूँ। यही सबसे बुद्धिमानी भरा विकल्प है।” यह सोचकर, मैंने अपना मन बना लिया। चाहे मेरे पति मेरा कितना भी उत्पीड़ित करें या मुझे रोकें, मैं अपनी गवाही में दृढ़ रहूँगी।

बाद में, मैंने परमेश्वर के कुछ और वचन पढ़े : “मनुष्य को अर्थपूर्ण जीवन जीने का प्रयास अवश्य करना चाहिए और उसे अपनी वर्तमान परिस्थितियों से संतुष्ट नहीं होना चाहिए। पतरस की छवि के अनुरूप अपना जीवन जीने के लिए, उसमें पतरस के ज्ञान और अनुभवों का होना जरूरी है। मनुष्य को ज्यादा ऊँची और गहन चीजों के लिए अवश्य प्रयास करना चाहिए। उसे परमेश्वर को अधिक गहराई एवं शुद्धता से प्रेम करने का, और एक ऐसा जीवन जीने का प्रयास अवश्य करना चाहिए जिसका कोई मोल हो और जो सार्थक हो। सिर्फ यही जीवन है; तभी मनुष्य पतरस जैसा बन पाएगा। ... तुम्हें सत्य के लिए कष्ट उठाने होंगे, तुम्हें सत्य के लिए खुद को बलिदान करना होगा, तुम्हें सत्य के लिए अपमान सहना होगा और तुम्हें और अधिक सत्य प्राप्त करने की खातिर और अधिक कष्ट सहना होगा। यही तुम्हें करना चाहिए। पारिवारिक सामंजस्य का आनंद लेने के लिए तुम्हें सत्य का त्याग नहीं करना चाहिए और तुम्हें अस्थायी आनन्द के लिए जीवन भर की गरिमा और सत्यनिष्ठा को नहीं खोना चाहिए। तुम्हें उस सबका अनुसरण करना चाहिए जो खूबसूरत और अच्छा है और तुम्हें जीवन में एक ऐसे मार्ग का अनुसरण करना चाहिए जो ज्यादा अर्थपूर्ण है। यदि तुम ऐसा साधारण और सांसारिक जीवन जीते हो और आगे बढ़ने के लिए तुम्हारा कोई लक्ष्य नहीं है तो क्या इससे तुम्हारा जीवन बर्बाद नहीं हो रहा है? ऐसे जीवन से तुम्हें क्या हासिल हो सकता है? तुम्हें एक सत्य के लिए देह के सभी सुखों का त्याग करना चाहिए, और थोड़े-से सुख के लिए सारे सत्यों का त्याग नहीं कर देना चाहिए। ऐसे लोगों में कोई सत्यनिष्ठा या गरिमा नहीं होती; उनके अस्तित्व का कोई अर्थ नहीं होता!” (वचन, खंड 1, परमेश्वर का प्रकटन और कार्य, पतरस के अनुभव : ताड़ना और न्याय का उसका ज्ञान)। परमेश्वर के वचनों का यह अंश पढ़ने के बाद, मैं बहुत प्रभावित हुई। अंत के दिनों में, परमेश्वर ने वह सारा सत्य व्यक्त किया है जो लोगों को बचाता है। केवल वही लोग जो सत्य हासिल करते हैं, परमेश्वर की देखभाल और सुरक्षा पा सकते हैं और महाविनाशों से बच सकते हैं। अगर मैं पैसे, प्रसिद्धि और लाभ के दलदल में फँसी रही और निकल न सकी, तो मैं बचाए जाने का अपना मौका खो दूँगी! मुझे ईमानदारी से सत्य का अनुसरण करना था, अपने स्वभाव में बदलाव की तलाश करनी थी, और एक सृजित प्राणी के रूप में अपना कर्तव्य पूरा करना था। हालाँकि इन वर्षों में मुझे ज्यादा सत्य समझ नहीं आया था, मुझे परमेश्वर के वचनों के प्रकाशन के माध्यम से अपने भ्रष्ट स्वभाव की कुछ समझ मिली, और मैंने पैसे, प्रसिद्धि और लाभ के पीछे भागने के परिणाम भी देखे। ये लाभ किसी भी कीमत पर नहीं खरीदे जा सकते। स्वभाव में बदलाव कोई ऐसी चीज नहीं है जो रातों-रात हो सके, और इसे हासिल करने के लिए परमेश्वर के बहुत से न्याय और ताड़ना का अनुभव करना पड़ता है। मुझे इस समय को हाथ से नहीं जाने देना होगा ताकि मैं सत्य और जीवन पा सकूँ। तो मैंने अपने पति और माता-पिता के सामने अपनी स्थिति स्पष्ट कर दी। मैंने कहा, “परमेश्वर सृष्टि का प्रभु है और हम सभी सृजित प्राणी हैं। परमेश्वर में विश्वास करना और उसकी आराधना करना बिल्कुल स्वाभाविक और उचित है। अगर आप परमेश्वर में विश्वास नहीं करते तो यह आपकी पसंद है, लेकिन आपको मेरे परमेश्वर में विश्वास करने और अपना कर्तव्य निभाने के रास्ते में नहीं आना चाहिए।” मेरा दृढ़ रवैया देखकर, मेरे परिवार ने और कुछ नहीं कहा। परमेश्वर की अद्भुत व्यवस्थाओं से, फार्मेसी जल्द ही सफलतापूर्वक हस्तांतरित हो गई, और मैं आखिरकार पूर्णकालिक रूप से अपने कर्तव्य के प्रदर्शन के लिए खुद को समर्पित कर पाई। परमेश्वर का धन्यवाद!


56. आराम में लिप्त रहना मौत का कारण बन सकता है

ग्रेसन, अमेरिका

अगस्त 2021 में अगुआओं ने मुझे वीडियो कार्य के पर्यवेक्षण का काम सौंपा। आमतौर पर खुद वीडियो बनाने के अलावा मुझे अपने भाई-बहनों द्वारा बनाए गए वीडियो की जाँच भी करनी होती थी, उनके कर्तव्यों में आने वाली किसी भी समस्या या कठिनाई का समाधान करना होता था और संगति करके उनकी किसी भी दशा का समाधान करने में मदद करनी होती थी। शुरुआत में मैं अपने कर्तव्य में अपना पूरा योगदान देने में सक्षम था, लेकिन कुछ समय बाद मुझे यह परेशानी भरा और थकाऊ लगने लगा। मैं मन ही मन सोचता था, “हर दिन तो इतना सारा काम करना पड़ता है और अगर मैं एक-एक करके सब कुछ सँभालने और सुलझाने की कोशिश करूँगा, तो यह बहुत थका देने वाला होगा! बेहतर होगा कि मैं बस टीम का सदस्य बनकर बिना इतनी सारी चिंता और थकान के अपने वीडियो बनाऊँ।” मैंने यह भी देखा कि मेरे भाई-बहन आमतौर पर अपने कर्तव्यों के प्रति काफी गंभीर रहते थे, इसलिए मैंने सोचा कि लगातार जाँच करने की कोई जरूरत नहीं है; आखिर मैं खुद को इतना क्यों थकाऊँ? उसके बाद तय समय के अनुसार वीडियो बनाने के अलावा मैंने टीम के अन्य मामलों पर ज्यादा ध्यान देना बंद कर दिया। मैं शायद ही कभी अपने भाई-बहनों के साथ अपने कर्तव्यों में आने वाले विचलनों या समस्याओं का सारांश तैयार करता था और शायद ही कभी उनकी गलत दशाओं का समाधान कर पाता था। कभी-कभी मेरे भाई-बहन मुझे कुछ काम समय पर पूरा करने की याद दिलाते थे और उनका इस तरह याद दिलाना मुझे परेशान करता था; अगर वे मुझे कुछ और बार जोर देते, तो मैं प्रतिरोधी महसूस करने लगता था, “क्या मैं पहले ही ऐसा नहीं कर रहा हूँ? मेरी गति को लेकर चाहे तुम मुझ पर कितना भी जोर दे लो, मैं इससे ज्यादा तेज नहीं कर पाऊँगा!” इस दशा में रहते हुए अपने कर्तव्य के प्रति दायित्व की मेरी भावना लगातार कम होती गई और कुछ समय बाद मुझे अपना कर्तव्य बेहद उबाऊ लगने लगा और मेरे दिल में एक खालीपन सा महसूस होने लगा। लेकिन तब मैं पूरी तरह से सुन्न हो गया था और कभी आत्म-चिंतन नहीं करता था।

एक बार अगुआओं ने देखा कि बहन पाउला का वीडियो निर्माण कई दिनों से आगे नहीं बढ़ा था और उन्होंने मुझे अनुवर्तन करने और स्थिति पर नजर रखने की याद दिलाई, ताकि यह देख सकूँ कि बहन पाउला किन कठिनाइयों से जूझ रही है और उन्हें हल करने में उसकी मदद करूँ। इसलिए मैंने जल्दी से उसकी दशा के बारे में पूछा तो पता चला कि हाल ही में वह अपने कर्तव्यों में काफी निष्क्रिय रही है और शायद ही कभी संगति करती है या अपने काम में आने वाली समस्याओं पर चर्चा करती है। मैंने सोचा कि मुझे स्थिति की विस्तार से जाँच करनी चाहिए, लेकिन फिर मैंने सोचा, “अगर मुझे कोई समस्या मिली तो मुझे संगति करनी होगी और उसका समाधान करना होगा, जो वाकई बहुत परेशानी भरा होगा। काम की प्रगति बहुत धीमी नहीं है, इसलिए यह इतनी बड़ी बात नहीं होनी चाहिए।” इसलिए मैंने इन बातों पर और ईमानदारी से विचार नहीं किया और यह मामला यहीं पर रुक गया। फिर एक दिन अगुआओं ने देखा कि उस महीने हमने जितने वीडियो बनाए थे, उनकी संख्या पिछले महीने की तुलना में लगभग आधी रह गई थी, इससे वीडियो कार्य की प्रगति में सीधे तौर पर देरी हो गई थी। इसलिए उन्होंने हमें कारण जानने के लिए कहा, उन्होंने लापरवाही से काम करने और जिम्मेदारी की भावना की कमी के लिए हमारी काट-छाँट की, हमें उजागर किया और कहा कि इस तरह से अपने कर्तव्य निभाना वफादारी नहीं है। उन्होंने कहा कि अगर हमने पश्चात्ताप नहीं किया तो परमेश्वर हमसे घृणा करेगा। मुझे वास्तव में असहज महसूस हुआ, खासकर तब जब मैंने अगुआओं को “धीमी प्रगति”, “वफादार नहीं” और “परमेश्वर हमसे घृणा करेगा” जैसे शब्द कहते सुना, मैंने और भी संतप्त महसूस किया और यहाँ तक कि अपना सिर भी नहीं उठा सका। बाद में कार्य का सारांश तैयार करने के दौरान मेरे भाई-बहनों ने अपनी दशाओं के बारे में खुलकर बताया। उन्होंने बताया कि हाल ही में अपने कर्तव्यों के दौरान वे दैहिक आराम में लिप्त होने की दशाओं में जी रहे थे, बिना किसी जल्दबाजी के अपने कर्तव्य निभा रहे थे, कुशलता के लिए प्रयास नहीं कर रहे थे और जो काम आधे दिन में पूरे हो सकते थे, उन्हें पूरा दिन या उससे भी ज्यादा समय लग रहा था, इसका सीधा असर वीडियो निर्माण की प्रगति पर पड़ रहा था। अपने भाई-बहनों की दशाओं और अपने कर्तव्यों के प्रति उनके रवैयों के बारे में सुनकर मुझे बहुत पछतावा हुआ और मैं खुद से पूछता रहा, “मैं स्पष्ट रूप से कुछ मुद्दों को देख पा रहा था, तो मैंने समय रहते उन पर गौर करके उन्हें हल क्यों नहीं किया?”

अपनी एक भक्ति के दौरान मैंने परमेश्वर के वचन पढ़े : “जो लोग अत्यधिक आलसी होते हैं, वे किस प्रकार की अभिव्यक्तियाँ और विशेषताएँ प्रदर्शित करते हैं? पहले, वे जो कुछ भी करते हैं, बेमन से करते हैं, उसे जैसे-तैसे निपटाते हैं, धीमी गति से चलते हैं, आराम फरमाते हैं और जब भी संभव होता है उसे टाल देते हैं। दूसरे, वे कलीसिया के कार्य पर ध्यान नहीं देते। उनके विचार से, जो कोई इस काम के बारे में चिंता करना पसंद करता है, कर सकता है। वे नहीं करेंगे। अगर वे खुद किसी काम के बारे में चिंता करते भी हैं, तो यह उनकी अपनी शोहरत, लाभ और रुतबे के लिए होता है—उनके लिए बस यही मायने रखता है कि वे रुतबे के लाभ उठा पाएँ। तीसरे, वे अपने काम में कठिनाई से दूर भागते हैं; यह स्वीकार नहीं कर सकते कि उनका कार्य थोड़ा भी थकाने वाला हो; ऐसा होने पर वे बहुत नाराज हो जाते हैं और कठिनाई सहने या कीमत चुकाने को तैयार नहीं होते। चौथे, वे जो भी कार्य करते हैं उसमें जुटे रहने में असमर्थ होते हैं, उसे हमेशा आधे में ही छोड़ देते हैं और पूरा नहीं कर पाते। अगर वे अस्थायी रूप से अच्छी मनःस्थिति में हैं तो मौज-मजे के लिए कुछ काम कर सकते हैं, लेकिन अगर किसी चीज के लिए दीर्घकालिक प्रतिबद्धता की आवश्यकता हो और वह उन्हें व्यस्त रखती हो, उसमें बहुत ज्यादा सोचने-विचारने की जरूरत हो और वह उनकी देह थका देती हो तो समय बीतने के साथ वे बड़बड़ाना शुरू कर देते हैं। उदाहरण के लिए, कुछ अगुआ कलीसियाई कार्य के प्रभारी होते हैं और उन्हें पहले-पहल यह नया और ताजा लगता है। वे सत्य की अपनी संगति में बहुत अभिप्रेरित होते हैं और जब वे देखते हैं कि भाई-बहनों को समस्याएँ हैं तो वे उनकी मदद कर उनका समाधान करने में सक्षम रहते हैं। लेकिन कुछ समय तक लगे रहने के बाद उन्हें अगुआई का काम बहुत थकाऊ लगता है और वे निराश हो जाते हैं—वे इसके बदले कोई आसान काम पकड़ लेना चाहते हैं और कठिनाई सहने को तैयार नहीं होते। ऐसे लोगों में लगन की कमी होती है। पाँचवें, एक और विशेषता जो आलसी लोगों को अलग करती है, वह है वास्तविक कार्य करने की उनकी अनिच्छा। जैसे ही उनकी देह को कष्ट होता है, वे अपने काम से बचने और भागने के बहाने बनाते हैं और वह काम किसी और को सौंप देते हैं। लेकिन जब वह व्यक्ति काम पूरा कर देता है तो वे बेशर्मी से पुरस्कार खुद बटोर लेते हैं। आलसी लोगों की ये पाँच प्रमुख विशेषताएँ हैं। तुम लोगों को यह जाँच करनी चाहिए कि क्या कलीसियाओं में अगुआओं और कार्यकर्ताओं के बीच ऐसे आलसी लोग हैं। अगर तुम्हें कोई मिले तो उसे तुरंत बर्खास्त कर दिया जाना चाहिए। क्या आलसी लोग अगुआओं के रूप में अच्छा काम कर सकते हैं? चाहे उनमें किसी भी प्रकार की काबिलियत हो या उनकी मानवता की गुणवत्ता कैसी भी हो, अगर वे आलसी हैं तो वे अपना काम ठीक से नहीं कर पाएँगे और वे काम और महत्वपूर्ण मामलों में देरी करेंगे। कलीसिया का कार्य बहुआयामी होता है; इसके हर पहलू में कई विस्तृत काम शामिल होते हैं और समस्याएँ हल करने के लिए सत्य के बारे में संगति करने की आवश्यकता होती है, ताकि उसे अच्छी तरह से किया जा सके। इसलिए अगुआओं और कार्यकर्ताओं को कर्मठ होना चाहिए—काम की प्रभावशीलता सुनिश्चित करने के लिए उन्हें हर दिन ढेर सारी बातें करनी पड़ती हैं और ढेर सारा काम करना पड़ता है। अगर वे बहुत कम बोलें या बहुत कम काम करें तो कोई परिणाम नहीं निकलेगा। इसलिए अगर कोई अगुआ या कार्यकर्ता आलसी व्यक्ति है तो वह निश्चित रूप से नकली अगुआ है और वास्तविक कार्य करने में अक्षम है। आलसी लोग वास्तविक कार्य नहीं करते, खुद कार्य-स्थलों पर जाना तो दूर की बात है और वे समस्याएँ हल करने या किसी विशिष्ट कार्य में स्वयं को संलग्न करने के इच्छुक नहीं होते। उन्हें किसी भी कार्य में आने वाली समस्याओं की जरा भी समझ या पकड़ नहीं होती। उन्हें दूसरों की बातें सुनकर, जो चल रहा है उसका केवल सतही और अस्पष्ट अंदाजा होता है और वे थोड़े-से धर्म-सिद्धांत का उपदेश देकर जैसे-तैसे काम निपटाते हैं। क्या तुम लोग इस तरह के अगुआ का भेद पहचानने में सक्षम हो? क्या तुम यह बताने में सक्षम हो कि वह नकली अगुआ है? (एक हद तक।) आलसी लोग जो भी कर्तव्य निभाते हैं, उसमें लापरवाह होते हैं। कर्तव्य चाहे कोई भी हो, उनमें लगन नहीं होती, वे रुक-रुककर काम करते हैं और जब भी उन्हें कोई कष्ट होती है तो वे अंतहीन शिकायतें करते जाते हैं। जो भी उनकी आलोचना या काट-छाँट करता है, वे उसे अपशब्द कहते हैं जैसे कोई कर्कशा सड़कों पर लोगों का अपमान कर रही हो, हमेशा दूसरों पर अपना गुस्सा निकालना चाहते हैं और अपना कर्तव्य नहीं निभाना चाहते। उनके अपना कर्तव्य न निभाना चाहने से क्या पता चलता है? इससे पता चलता है कि वे बोझ नहीं उठाते, जिम्मेदारी लेने के लिए तैयार नहीं होते और वे आलसी लोग हैं। वे कष्ट सहना या कीमत चुकाना नहीं चाहते। यह बात खासकर अगुआओं और कार्यकर्ताओं पर लागू होती है : अगर अगुआ और कार्यकर्ता बोझ नहीं उठाते तो क्या वे अगुआओं या कार्यकर्ताओं की जिम्मेदारियाँ पूरी कर सकते हैं? बिल्कुल भी नहीं” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (4))। “आलसी लोग कुछ भी नहीं कर सकते हैं। इसे संक्षेप में प्रस्तुत करें, तो वे बेकार लोग हैं; उनमें एक द्वितीय-श्रेणी की अक्षमता है। आलसी लोगों की काबिलियत कितनी भी अच्छी क्यों न हो, वह नुमाइश से ज्यादा कुछ नहीं होती; भले ही उनमें अच्छी काबिलियत हो, लेकिन इसका कोई फायदा नहीं है। वे बहुत ही आलसी होते हैं—उन्हें पता होता है कि उन्हें क्या करना चाहिए, लेकिन वे वैसा नहीं करते हैं, और भले ही उन्हें पता हो कि कोई चीज एक समस्या है, फिर भी वे इसे हल करने के लिए सत्य की तलाश नहीं करते हैं, और वैसे तो वे जानते हैं कि कार्य को प्रभावी बनाने के लिए उन्हें क्या कष्ट सहने चाहिए, लेकिन वे इन उपयोगी कष्टों को सहने के इच्छुक नहीं होते हैं—इसलिए वे कोई सत्य प्राप्त नहीं कर पाते हैं, और वे कोई वास्तविक कार्य नहीं कर सकते हैं। वे उन कष्टों को सहना नहीं चाहते हैं जो लोगों को सहने चाहिए; उन्हें सिर्फ सुख-सुविधाओं में लिप्त रहना, खुशी और फुर्सत के समय का आनंद लेना और एक मुक्त और शांतिपूर्ण जीवन का आनंद लेना आता है। क्या वे निकम्मे नहीं हैं? जो लोग कष्ट सहन नहीं कर सकते हैं, वे जीने के लायक नहीं हैं। जो लोग हमेशा परजीवी की तरह जीवन जीना चाहते हैं, उनमें जमीर या विवेक नहीं होता है; वे पशु हैं, और ऐसे लोग श्रम करने के लिए भी अयोग्य हैं। क्योंकि वे कष्ट सहन नहीं कर पाते हैं, इसलिए श्रम करते समय भी वे इसे अच्छी तरह से करने में समर्थ नहीं होते हैं, और अगर वे सत्य प्राप्त करना चाहें, तो इसकी उम्मीद तो और भी कम है। जो व्यक्ति कष्ट नहीं सह सकता है और सत्य से प्रेम नहीं करता है, वह निकम्मा व्यक्ति है; वह श्रम करने के लिए भी अयोग्य है। वह एक पशु है, जिसमें रत्ती भर भी मानवता नहीं है। ऐसे लोगों को हटा देना चाहिए; सिर्फ यही परमेश्वर के इरादों के अनुरूप है” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (8))। परमेश्वर के वचनों से मुझे समझ आया कि जब कोई बहुत आलसी व्यक्ति अपना कर्तव्य निभाता है, तो वह उसे हमेशा आराम से करना चाहता है और दैहिक आराम में लिप्त रहना चाहता है। अपना कर्तव्य निभाते समय वह दायित्व या जिम्मेदारी का एहसास करने में सक्षम नहीं होता और भले ही उसकी काबिलियत या कार्य-क्षमताएँ अच्छी हों, वह भरोसेमंद नहीं होता और असली कार्य नहीं कर सकता। मैंने आत्म-चिंतन किया। मैंने टीम के काम को ठीक से प्रबंधित नहीं किया था, जिसके कारण वीडियो कार्य के नतीजों में भारी गिरावट आई और मैंने देखा कि इसके पीछे मुख्य कारण ये थे कि मैं वास्तव में आलसी था, दैहिक आराम में लिप्त रहता था, मैं कष्ट सहने और कीमत चुकाने का इच्छुक नहीं था। पीछे मुड़कर देखा तो मैंने पाया कि वीडियो कार्य का पर्यवेक्षण शुरू करने के कुछ ही समय बाद मुझे महसूस होने लगा था कि चिंता करने के लिए बहुत सी चीजें हैं और अगर मैं हर काम सावधानी से करूँगा तो मुझे कष्ट सहना पड़ेगा और मैं खुद को थका दूँगा, इसलिए मैं हमेशा बस अपने वीडियो बनाना चाहता था और इन चीजों की चिंता करने से बचना चाहता था। मैं अपने भाई-बहनों की दशाओं या उनके कर्तव्यों में आने वाली कठिनाइयों को देखने या उनके बारे में पूछताछ करने में भी बहुत आलसी था और मुझे ऐसा करना हमेशा बहुत कष्टदायी लगता था। जब दूसरे लोग मुझसे मेरे काम की प्रगति के बारे में पूछते, तो मुझे गुस्सा आ जाता था और मुझे लगता कि वे मुझ पर बहुत अधिक सख्त हो रहे हैं और मेरी कठिनाइयाँ नहीं समझ रहे हैं। खासकर जब अगुआओं ने मुझे यह देखने के लिए कहा कि पाउला अपने कर्तव्य कैसे निभा रही है, तो भले ही मुझे पता था कि कोई समस्या है, मैं उसकी बारीकियों पर गौर नहीं करना चाहता था, क्योंकि मुझे डर था कि अगर कोई समस्या मिल गई, तो मुझे उसकी चिंता करनी पड़ेगी और उसे सुलझाना पड़ेगा। अपने कर्तव्य के प्रति अपने रवैये पर विचार करते हुए मैंने देखा कि जब भी मुझे शारीरिक पीड़ा या ऐसे कामों से सामना होता था जिनमें चिंता करने की जरूरत होती थी, तो मैं हमेशा धूर्त और आलसी बनना चाहता था ताकि मुझे कीमत न चुकानी पड़े। परमेश्वर आलसी और निकम्मे लोगों के बारे में ठीक यही उजागर करता है! अपने आलस्य, सुस्ती और जिम्मेदारी की कमी के कारण मैं अपने भाई-बहनों के काम का पर्यवेक्षण और अनुवर्तन करने में नाकाम रहा, जिससे सभी के कर्तव्य में अकुशलता आ गई और वे सभी आराम में लिप्त रहने और प्रगति के लिए प्रयास न करने की दशा में जीने लगे, जिससे वीडियो कार्य पर गंभीर प्रभाव पड़ा। मेरे पास पर्यवेक्षक का पद था, फिर भी मैंने पर्यवेक्षक की जिम्मेदारियाँ बिल्कुल पूरी नहीं कीं। मैं वास्तव में खुद को और दूसरों को नुकसान पहुँचा रहा था! इसी बिंदु पर मैंने देखा कि आलसी लोगों का चरित्र खराब होता है, वे कोई भी काम ठीक से नहीं कर सकते और वे भरोसेमंद नहीं होते! अगर मैंने अपने आलस्य की समस्या का समाधान न किया, तो मैं कभी भी अपना कर्तव्य पूरा नहीं कर पाऊँगा और अंत में मैं बस परमेश्वर द्वारा घृणा करके हटा दिया जाऊँगा!

इस दशा के जवाब में मैंने परमेश्वर के प्रासंगिक वचनों को खाया और पिया। सर्वशक्तिमान परमेश्वर कहता है : “यदि लोग वह व्यक्त नहीं कर सकते, जो उन्हें सेवा के दौरान व्यक्त करना चाहिए या वह हासिल नहीं कर सकते, जो उनके लिए सहज रूप से संभव है, और इसके बजाय वे बेमन से काम करते हैं, तो उन्होंने अपना वह प्रयोजन खो दिया है, जो एक सृजित प्राणी में होना चाहिए। ऐसे लोग ‘औसत दर्जे के’ माने जाते हैं; वे बेकार का कचरा हैं। इस तरह के लोग उपयुक्त रूप से सृजित प्राणी कैसे कहे जा सकते हैं? क्या वे भ्रष्ट प्राणी नहीं हैं, जो बाहर से तो चमकते हैं, परंतु भीतर से सड़े हुए हैं? ... जब लोग अपना कर्तव्य पूरा करने में विफल होते हैं, तो उन्हें अपराध और कृतज्ञता महसूस करनी चाहिए; उन्हें अपनी कमजोरी और अनुपयोगिता, अपनी विद्रोहशीलता और भ्रष्टता से घृणा करनी चाहिए, और इससे भी अधिक, उन्हें परमेश्वर को अपना जीवन अर्पित कर देना चाहिए। केवल तभी वे सृजित प्राणी होते हैं, जो परमेश्वर से सच्चा प्रेम करते हैं, और केवल ऐसे लोग ही परमेश्वर के आशीषों और प्रतिज्ञाओं का आनंद लेने और उसके द्वारा पूर्ण किए जाने के योग्य हैं। और तुम लोगों में से अधिकतर क्या हैं? तुम लोग उस परमेश्वर के साथ कैसा व्यवहार करते हो, जो तुम लोगों के मध्य रहता है? तुम लोगों ने उसके सामने अपना कर्तव्य किस तरह निभाया है? क्या तुमने, अपने जीवन की कीमत पर भी, वह सब कर लिया है, जिसे करने के लिए तुम लोगों से कहा गया था? तुम लोगों ने क्या बलिदान किया है? क्या तुम लोगों को मुझसे कुछ ज्यादा नहीं मिला है? क्या तुम लोग विचार कर सकते हो? तुम लोग मेरे प्रति कितने वफादार हो? तुम लोगों ने मेरी किस प्रकार से सेवा की है? और उस सबका क्या हुआ, जो मैंने तुम लोगों को दिया है और तुम लोगों के लिए किया है? क्या तुम लोगों ने यह सब माप लिया है? क्या तुम सभी लोगों ने इसका आकलन और तुलना उस जरा-से विवेक के साथ कर ली है, जो तुम लोगों के भीतर है? तुम्हारे शब्द और कार्य किसके योग्य हो सकते हैं? क्या तुम लोगों का इतना छोटा-सा बलिदान उस सबके बराबर है, जो मैने तुम लोगों को दिया है? मेरे पास और कोई विकल्प नहीं है और मैं पूरे हृदय से तुम लोगों के प्रति समर्पित रहा हूँ, फिर भी तुम लोग मेरे बारे में दुष्ट इरादे रखते हो और मेरे प्रति अनमने रहते हो। यही तुम लोगों के कर्तव्य की सीमा, तुम लोगों का एकमात्र कार्य है। क्या ऐसा ही नहीं है? क्या तुम लोग नहीं जानते कि तुम एक सृजित प्राणी का कर्तव्य निभाने में बिल्कुल असफल हो गए हो? तुम लोगों को सृजित प्राणी कैसे माना जा सकता है? क्या तुम लोगों को यह स्पष्ट नहीं है कि तुम क्या व्यक्त कर रहे हो और क्या जी रहे हो? तुम लोग अपना कर्तव्य पूरा करने में असफल रहे हो, पर तुम परमेश्वर की सहनशीलता और भरपूर अनुग्रह प्राप्त करना चाहते हो। इस प्रकार का अनुग्रह तुम जैसे बेकार और अधम लोगों के लिए नहीं, बल्कि उन लोगों के लिए तैयार किया गया है, जो कुछ नहीं माँगते और खुशी से बलिदान करते हैं। तुम जैसे मामूली लोग स्वर्ग के अनुग्रह का आनंद लेने के बिल्कुल भी योग्य नहीं हैं। केवल कठिनाई और अनंत सज़ा ही तुम लोगों को अपने जीवन में मिलेगी! यदि तुम लोग मेरे प्रति विश्वसनीय नहीं हो सकते, तो तुम लोगों के भाग्य में दुःख ही होगा। यदि तुम लोग मेरे वचनों और कार्यों के प्रति जवाबदेह नहीं हो सकते, तो तुम्हारा परिणाम दंड होगा। राज्य के समस्त अनुग्रह, आशीषों और अद्भुत जीवन का तुम लोगों के साथ कोई लेना-देना नहीं होगा। यही वह अंत है, जिसके तुम काबिल हो और जो तुम लोगों की अपनी करतूतों का परिणाम है!” (वचन, खंड 1, परमेश्वर का प्रकटन और कार्य, देहधारी परमेश्वर की सेवकाई और मनुष्य के कर्तव्य के बीच अंतर)। परमेश्वर के न्याय के वचनों का सामना करते हुए मुझे बेहद शर्मिंदगी महसूस हुई। पहले मैं हमेशा सोचता था कि थोड़ा आलसी होना और अपने कर्तव्यों में कम मूल्य चुकाना कोई बड़ी समस्या नहीं है, लेकिन परमेश्वर के वचन पढ़ने के बाद मुझे इस समस्या की गंभीरता का एहसास हुआ। परमेश्वर की नजर में अपनी सबसे अच्छी योग्यता से अपना कर्तव्य पूरा करना और परमेश्वर के प्रति सच्चा समर्पण और निष्ठा रखना, एक सृजित प्राणी के जीवन का अर्थ और मूल्य है। अगर कोई अक्सर अपने कर्तव्य को लापरवाही से निभाता है और यहाँ तक कि अपनी जिम्मेदारियाँ भी पूरी नहीं कर पाता है, तो ऐसा व्यक्ति इंसान या सृजित प्राणी कहलाने के लायक नहीं है। परमेश्वर के वचनों पर विचार करते हुए मुझे गहरे संताप की भावना और भय का एहसास हुआ। विचार करने पर मैंने पाया कि भले ही बाहरी तौर पर मैं अपने कर्तव्य निभा रहा था, पर अपने दिल में मुझे दायित्व या जिम्मेदारी का कोई एहसास नहीं था और मुझे हमेशा लगता था कि ये चीजें परेशान करने वाली और थकाने वाली हैं। मैं निरंतर उस काम के प्रति उदासीन था जिसका अनुवर्तन किया जाना चाहिए था और उन समस्याओं के प्रति उदासीन था जिनका हल किया जाना चाहिए था और यहाँ तक कि जब मैं उनके बारे में पूछताछ भी करता था तो बस औपचारिकता निभा रहा होता था, मुझे डर रहता था कि अगर मैंने अधिक गहराई से देखा और समस्याएँ मिलीं, तो मुझे उन्हें हल करने के लिए सोचना पड़ेगा। इसे आराम से करने और दैहिक आराम में लिप्त होने के लिए मैंने जान-बूझकर काम में आने वाली समस्याओं को नजरअंदाज किया और आँखें मूँद लीं, जिससे काम की प्रभावशीलता पर गंभीर असर पड़ा। मैंने देखा कि मैं जो कुछ भी कर रहा था, उसमें मैं कोताही बरत रहा था, काम से बच रहा था और लापरवाही से काम कर रहा था। किस तरह से मेरे मन में परमेश्वर के प्रति कोई ईमानदारी थी? किस तरह से मैं अपना कर्तव्य निभा रहा था? मैं स्पष्ट रूप से उस तरह का निकम्मा था जिसे परमेश्वर उजागर करता है जो “बाहर से तो चमकते हैं, परंतु भीतर से सड़े हुए हैं”! मैंने सोचा कि कैसे परमेश्वर ने भ्रष्ट मानवता को बचाने के लिए प्रकट होकर कार्य करने के लिए देहधारण किया है और अत्यधिक अपमान और पीड़ा सहन की है। भले ही बुरी सीसीपी ने उसे बेतहाशा सताया और उसका पीछा किया है, साथ ही धार्मिक जगत ने भी उसका प्रतिरोध किया और उसकी निंदा की है, फिर भी परमेश्वर ने अपना कार्य कभी नहीं रोका है और लोगों के सिंचन, पोषण और उनके प्रावधान के लिए वह निरंतर सत्य व्यक्त करता रहा है। इस डर से कि हम समझ नहीं पाएँगे, परमेश्वर हमेशा धैर्यपूर्वक और विस्तार से बोलता है, रूपकों, उदाहरणों और विभिन्न परिप्रेक्ष्यों का उपयोग करता है ताकि हम सत्य को शीघ्रता से समझ सकें और स्वभावगत परिवर्तन प्राप्त कर सकें। परमेश्वर मानवता को बचाने के अपने कार्य के लिए पूरे दिल से समर्पित है और उसने पूरी कीमत चुकाई है, लेकिन परमेश्वर का उद्धार पाकर भी मुझमें परमेश्वर के प्रेम का ऋण चुकाने की कोई ईमानदारी नहीं थी और यहाँ तक कि मैं एक सृजित प्राणी का कर्तव्य भी पूरा नहीं कर सका। मैं किसी तरह की मानवता होने का दावा कैसे कर सकता था? फिर मैंने नूह के बारे में सोचा जिसने परमेश्वर का आदेश स्वीकार करने के बाद जहाज बनाने के लिए अथक परिश्रम किया था। चाहे परियोजना कितनी भी कठिन रही हो या उसमें कितनी भी कठिनाइयाँ या बाधाएँ आई हों, वह 120 वर्ष तक लगातार जुटा रहा, जब तक जहाज पूरा नहीं बन गया। मैंने नूह के चरित्र, उसकी वफादारी और परमेश्वर के प्रति समर्पण को देखा और मैंने देखा कि वह एक मानवता और विवेक से युक्त व्यक्ति था, एक सच्चा सृजित प्राणी था और परमेश्वर के भरोसे के योग्य व्यक्ति था। इसकी तुलना में मैंने देखा कि मुझमें तो सामान्य मानवता का सबसे बुनियादी स्तर भी नहीं था। मैं वह भी नहीं कर पा रहा था जो मेरी अंतरात्मा मुझसे करने के लिए कह रही थी और मैं सच में मनुष्य कहलाने के भी योग्य नहीं था! अगर अपने कर्तव्यों के प्रति मेरा रवैया पश्चात्तापहीन रहा, तो क्या मैं परमेश्वर द्वारा बेनकाब कर हटा नहीं दिया जाऊँगा? यह सोचकर मुझे थोड़ा डर लगा, साथ ही थोड़ा पछतावा और अपराध-बोध भी हुआ, इसलिए मैंने मन ही मन परमेश्वर से प्रार्थना की और अपने हृदय में संकल्प लिया कि भविष्य में अपने कर्तव्यों का पालन करते हुए मैं निश्चित रूप से देह के विरुद्ध विद्रोह करूँगा और अपने कर्तव्य पूरे करने की भरपूर कोशिश करूँगा।

इस अनुभव के बाद मैंने अपने कर्तव्यों को पहले से कहीं बेहतर ढंग से निभाया। हर दिन वीडियो बनाने के अलावा मैं अक्सर यह भी देखता था कि मेरे भाई-बहन अपने कर्तव्य कैसे निभा रहे हैं और जब भी उन्हें कठिनाइयाँ या समस्याएँ होती थीं, तो मैं उनके साथ समाधानों पर संगति करता था। भले ही इस तरह अपने कर्तव्य निभाने की वजह से मुझे थोड़ी ज्यादा चिंता करनी पड़ती थी, फिर भी मुझे यह जानकर शांति और सुरक्षा महसूस होती थी कि मैं अपनी पूरी क्षमता से अपने कर्तव्य निभा रहा हूँ। मगर अपने प्रकृति सार की अधिक समझ न होने के कारण कुछ समय बाद मैं फिर से आराम की लालसा करने की दशा में पहुँच गया।

वीडियो बनाने का काम बढ़ने के कारण लगभग हर दिन बहुत सारा काम करना पड़ता था और कुछ वीडियो को एक निश्चित समय सीमा के भीतर पूरा करना जरूरी होता था। कुछ वीडियो की तकनीकी अपेक्षाएँ अधिक होती थीं और उन पर सावधानी से विचार करने और ध्यान देने की जरूरत पड़ती थी। पहले तो मैं हर काम पूरा करने की भरसक कोशिश करने में सक्षम था, लेकिन कुछ समय बाद मैं मन ही मन शिकायत करने लगा, सोचने लगा, “रोज इतना काम होता है; यह कब कम होगा? अगर काम का बोझ थोड़ा कम हो जाए तो मुझे इतना तनाव नहीं होगा और मेरी देह ज्यादा आराम महसूस करेगी।” मुझे याद है कि एक बार एक बहन ने मुझे एक साथ दस से अधिक वीडियो भेजे और मुझे दो दिनों के अंदर उनकी जाँच करने के लिए कहा। मैं थोड़ा प्रतिरोधी हो गया और सोचा, “क्या मैं सचमुच इन सबकी जाँच दो दिनों में कर सकता हूँ? क्या इसके लिए ओवरटाइम नहीं करना पड़ेगा?” भले ही मैं बाहर से कुछ नहीं कह रहा था, फिर भी मैं अपने मन में शिकायत करता रहा। बाद में मुझे एहसास हुआ कि मेरी दशा ठीक नहीं थी और मुझे पता था कि इस स्थिति से मुझे सीख लेनी चाहिए। अगले कुछ दिनों तक मैं अक्सर आत्म-चिंतन करता रहा, “जैसे ही मेरे कर्तव्य का भार बढ़ता है, मैं हमेशा अपनी देह की फिक्र क्यों करना चाहता हूँ? आखिर मुझे क्या नियंत्रित कर रहा है?” अपनी खोज में मैंने परमेश्वर के वचनों के कई अंश पढ़े। सर्वशक्तिमान परमेश्वर कहता है : “तो शैतान का जहर क्या है? इसे कैसे व्यक्त किया जा सकता है? उदाहरण के लिए, यदि तुम पूछते हो, ‘लोगों को कैसे जीना चाहिए? लोगों को किसके लिए जीना चाहिए?’ तो लोग जवाब देंगे, ‘हर व्यक्ति अपनी सोचे बाकियों को शैतान ले जाए।’ यह अकेला वाक्यांश समस्या की जड़ को व्यक्त करता है। शैतान का फलसफा और तर्क लोगों का जीवन बन गए हैं। लोग चाहे जिसका भी अनुसरण करें, वे ऐसा बस अपने लिए करते हैं, और इसलिए वे केवल अपने लिए जीते हैं। ‘हर व्यक्ति अपनी सोचे बाकियों को शैतान ले जाए’—यही मनुष्य का जीवन-दर्शन है, और इंसानी प्रकृति का भी प्रतिनिधित्व करता है। ये शब्द पहले ही भ्रष्ट इंसान की प्रकृति बन गए हैं, और वे भ्रष्ट इंसान की शैतानी प्रकृति की सच्ची तस्वीर हैं। यह शैतानी प्रकृति पहले ही भ्रष्ट इंसान के अस्तित्व का आधार बन चुकी है। कई हजार सालों से वर्तमान दिन तक भ्रष्ट इंसान शैतान के इस जहर से जिया है” (वचन, खंड 3, अंत के दिनों के मसीह के प्रवचन, पतरस के मार्ग पर कैसे चलें)। “देह की बात करें तो, तुम उसके प्रति जितने अच्छे होगे, यह उतना ही अधिक लालची होगा। थोड़ा कष्ट उठाना उपयुक्त है। जो लोग थोड़ा कष्ट सहते हैं वे सही रास्ते पर चलते हैं और सही काम पर ध्यान देते हैं। यदि देह कष्ट नहीं सहता, आराम की इच्छा रखता है और आराम के माहौल में बढ़ता है, तो लोगों को कुछ भी हासिल नहीं होगा और संभवतः सत्य भी नहीं मिलेगा। यदि लोगों को प्राकृतिक आपदाओं और मानव निर्मित आपदाओं का सामना करना पड़ता है, तो वे तर्कहीन और अविवेकपूर्ण हो जाएँगे। जैसे-जैसे समय बीतेगा, वे और अधिक पथभ्रष्ट होते जाएँगे। क्या इसके कई उदाहरण हैं? तुम देख सकते हो कि अविश्वासियों के बीच कई गायक और फिल्मी सितारे हैं जो मशहूर होने से पहले कष्ट सहने को तैयार थे और उन्होंने खुद को अपने काम के प्रति समर्पित कर दिया था। लेकिन प्रसिद्धि हासिल कर लेने और काफी पैसा कमाना शुरू करने के बाद वे सही रास्ते पर नहीं चलते हैं। उनमें से कुछ नशीली दवाएँ लेते हैं, कुछ आत्महत्या कर लेते हैं और उनका जीवन कम हो जाता है। इसकी वजह क्या है? उनके भौतिक सुख बहुत ऊँचे हैं, वे बहुत आरामदायक हैं और नहीं जानते कि बड़ी खुशी या बड़ा उत्साह कैसे प्राप्त किया जाए। उनमें से कुछ लोग अत्यधिक उत्तेजना और आनंद की तलाश में नशीली दवाओं की ओर चल पड़ते हैं और जैसे-जैसे समय बीतता है वे इसे छोड़ नहीं पाते। कुछ लोग नशीली दवाओं के अत्यधिक सेवन से मर जाते हैं और कुछ लोग इससे छुटकारा पाने के तरीके की जानकारी न होने के कारण अंत में आत्महत्या कर लेते हैं। ऐसे कई उदाहरण हैं। तुम कितना अच्छा खाते हो, कितने अच्छे कपड़े पहनते हो, कितने अच्छे से रहते हो, कितना आनंद लेते हो या तुम्हारा जीवन कितना आरामदायक है और चाहे तुम्हारी इच्छाएँ किसी भी तरह पूरी होती हों, अंत में सिर्फ खालीपन ही मिलता है और उसका परिणाम विनाश है। क्या अविश्वासी जिस खुशी की तलाश में हैं वह वास्तविक खुशी है? दरअसल वह खुशी नहीं है। यह एक मानवीय कल्पना है, यह एक प्रकार की पथभ्रष्टता है, यह लोगों को पथभ्रष्ट करने का एक तरीका है। लोग जिस तथाकथित खुशी को पाने की कोशिश करते हैं वह झूठी है। यह वास्तव में पीड़ा है। लोगों को ऐसे लक्ष्य को पाने की कोशिश नहीं करनी चाहिए और जीवन का मूल्य इसी में निहित भी नहीं है। शैतान जिन माध्यमों और तरीकों से लोगों को भ्रष्ट करता है वे उन्हें एक लक्ष्य के रूप में देह की संतुष्टि और वासना में लिप्त होने के लिए प्रेरित करते हैं। इस तरह, शैतान लोगों को सुन्न कर देता है, उन्हें लुभाता और भ्रष्ट कर देता है और उन्हें उस लक्ष्य की ओर ले जाता है जिसे वे खुशी मानते हैं। लोगों का मानना है कि उन चीजों को पाने का मतलब खुशी पाना है, इसलिए लोग उस लक्ष्य की प्राप्ति के लिए सब कुछ करते हैं। फिर, जब वे इसे पा लेते हैं, तो उन्हें खुशी नहीं बल्कि खालीपन और दर्द महसूस होता है। इससे सिद्ध होता है कि यह सही मार्ग नहीं है; यह मृत्यु का रास्ता है” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचनों पर विचार करते हुए मुझे समझ आया कि दैहिक सुख के पीछे भागना शैतान का लोगों को भ्रष्ट करने का तरीका है। शैतान लोगों को गुमराह और भ्रष्ट करने के लिए सांसारिक आचरण के विभिन्न फलसफों और भ्रांतियों का इस्तेमाल करता है, जैसे “हर व्यक्ति अपनी सोचे बाकियों को शैतान ले जाए,” “ज़िंदगी छोटी है, तो जब तक है मौज करो,” और “आज मौज करो, कल की फिक्र कल करना,” लोगों को इन विचारों के अनुसार जीने पर मजबूर करता है और उन्हें दैहिक सुख की तलाश को जीवन का अर्थ और मूल्य और जीवन लक्ष्य मानने पर मजबूर करता है। इसके कारण लोग आराम और दैहिक सुख के पीछे भागने लगते हैं, वे और भी ज्यादा भ्रष्ट और पतित हो जाते हैं और अपनी मानव समानता खो देते हैं। मैंने सोचा कि भले ही मैं परमेश्वर में विश्वास रखता था, कलीसिया में अपने कर्तव्य निभाता था और उन अविश्वासियों की तरह नहीं था जो खाने-पीने और भोग-विलास के पीछे भागते हैं और दैहिक सुखों में लिप्त रहते हैं, फिर भी शैतान के जहर, फलसफे और नियम मेरे दिल में अभी भी गहराई से जड़ें जमाए हुए थे और मेरे विचार और दृष्टिकोण अविश्वासियों जैसे ही थे। मैं हमेशा यही सोचता था कि शारीरिक आराम और आनंद ही खुशी के पर्याय हैं और मैं किसी भी काम में कष्ट उठाना या कीमत चुकाना नहीं चाहता था। कभी-कभी जब अपने कर्तव्यों को लेकर मुझे बहुत चिंताएँ होती थीं या काम में ज्यादा व्यस्तता हो जाती थी, तो मैं आराम करने के लिए समय निकालना चाहता था ताकि खुद को इतना न थकाऊँ। यहाँ तक कि मैं अपने कर्तव्यों को एक तरफ रखकर काम के स्पष्ट मुद्दों पर गहराई से विचार नहीं करता था या उनका समाधान नहीं करता था। नतीजतन, मैं अनजाने में ही काम की प्रगति में देरी कर देता था। यह सचमुच खतरनाक था! मैंने आराम में लिप्त रहने की दशा में जीने के अपने समय के बारे में सोचा, तब मैं यह नहीं सोचता था कि अपने कर्तव्य कैसे पूरे करूँ या परमेश्वर को कैसे संतुष्ट करूँ और जब भी चीजें सामने आती थीं, तो मेरा पहला विचार हमेशा यही होता था कि क्या मेरे शरीर को कष्ट होगा या वह थकावट का सामना करेगा। यह सचमुच स्वार्थी और घृणित था और मेरे पास जरा भी अंतरात्मा या विवेक नहीं था। कभी-कभी तो यह जानकर भी कि मुझे परमेश्वर के इरादों के प्रति विचारशील होना चाहिए, मैं लगातार अपनी देह के आगे बेबस महसूस करता था और कष्ट सहने या कीमत चुकाने के लिए इच्छुक नहीं होता था। दिल की गहराई में मुझे सत्य और सकारात्मक चीजों के प्रति तीव्र प्रतिरोध महसूस होने लगा और मैं उनसे विमुख हो गया और जब मुझे अपने जरूरी काम करने होते थे, तो मैं हमेशा उनसे बचने के बहाने बनाने की कोशिश करता था। ऐसा करने से मेरे शरीर को आराम तो मिल जाता था और कष्ट नहीं होता था, लेकिन अंत में मुझे कोई सत्य प्राप्त नहीं होता था। क्या मैं खुद को पूरी तरह बरबाद नहीं कर रहा था? इस बारे में सोचने पर मुझे आराम में लिप्त रहने के खतरनाक परिणामों की थोड़ी समझ मिलने लगी।

बाद में मैंने परमेश्वर के और वचन पढ़े : “जो लोग वास्तव में परमेश्वर पर विश्वास करते हैं, वे अपनी लाभ-हानि की गणना किए बिना स्वेच्छा से अपने कर्तव्य निभाते हैं। चाहे तुम सत्य का अनुसरण करने वाले व्यक्ति हो या नहीं, तुम्हें अपना कर्तव्य निभाते समय अपनी अंतरात्मा और विवेक पर निर्भर होना चाहिए और सच में प्रयास करना चाहिए। प्रयास करने का क्या मतलब है? यदि तुम केवल कुछ सांकेतिक प्रयास करने और थोड़ी शारीरिक कठिनाई झेलने से संतुष्ट हो, लेकिन अपने कर्तव्य को बिल्कुल भी गंभीरता से नहीं लेते या सत्य सिद्धांतों की खोज नहीं करते, तो यह बेमन से काम करना है—इसे वास्तव में प्रयास करना नहीं कहते। प्रयास करने का अर्थ है उसे पूरे मन से करना, अपने दिल में परमेश्वर का भय मानना, परमेश्वर के इरादों के प्रति विचारशील रहना, परमेश्वर के खिलाफ विद्रोह करने और उसे आहत करने से डरना, अपने कर्तव्य को अच्छी तरह से निभाने और परमेश्वर को संतुष्ट करने के लिए किसी भी कठिनाई को सहना : यदि तुम्हारे पास इस तरह से परमेश्वर से प्रेम करने वाला दिल है, तो तुम अपना कर्तव्य ठीक से निभा पाओगे। यदि तुम्हारे मन में परमेश्वर का भय नहीं है, तो अपने कर्तव्य का पालन करते समय, तुम्हारे मन में दायित्व वहन करने का भाव नहीं होगा, उसमें तुम्हारी कोई रुचि नहीं होगी, अनिवार्यतः तुम अनमने रहोगे, तुम चलताऊ काम करोगे और उससे कोई प्रभाव पैदा नहीं होगा—जो कि कर्तव्य का निर्वहन करना नहीं है। यदि तुम सच में दायित्व वहन करने की भावना रखते हो, कर्तव्य निर्वहन को निजी दायित्व समझते हो, और तुम्हें लगता है कि यदि तुम ऐसा नहीं समझते, तो तुम जीने योग्य नहीं हो, तुम पशु हो, अपना कर्तव्य ठीक से निभाकर ही तुम मनुष्य कहलाने योग्य हो और अपनी अंतरात्मा का सामना कर सकते हो—यदि तुम अपने कर्तव्य का पालन करते समय दायित्व की ऐसी भावना रखते हो—तो तुम हर कार्य को निष्ठापूर्वक करने में सक्षम होगे, सत्य खोजकर सिद्धांतों के अनुसार कार्य कर पाओगे और इस तरह अच्छे से अपना कर्तव्य निभाते हुए परमेश्वर को संतुष्ट कर पाओगे। अगर तुम परमेश्वर द्वारा सौंपे गए मिशन, परमेश्वर ने तुम्हारे लिए जो त्याग किए हैं और उसे तुमसे जो अपेक्षाएँ हैं, उन सबके योग्य हो, तो इसी को वास्तव में प्रयास करना कहते हैं। ... कम से कम परमेश्वर के घर के लोग ईमानदार लोग हैं। वे ऐसे लोग हैं जो अपने कर्तव्य के मामले में भरोसेमंद हैं, जो परमेश्वर के आदेश को स्वीकार कर सकते हैं, और वफादारी से अपना कर्तव्य निभा सकते हैं। यदि लोगों में सच्ची आस्था, जमीर और विवेक नहीं है, और यदि उनमें परमेश्वर के प्रति डर मानने वाला दिल और समर्पण नहीं है, तो वे कर्तव्यों को निभाने के लिए उपयुक्त नहीं हैं। भले ही वे अपना कर्तव्य निभाते हैं, लेकिन ऐसा करते समय वे लापरवाही से काम लेते हैं। वे लोग श्रमिक हैं—ऐसे लोग जिन्होंने सच्चे दिल से पश्चात्ताप नहीं किया है। इस तरह के श्रमिकों को आज नहीं तो कल हटा दिया जाएगा। केवल वफादार श्रमिकों को ही बख्शा जाएगा। यद्यपि वफादार श्रमिकों के पास सत्य वास्तविकताएँ नहीं होतीं, उनके पास जमीर और विवेक होता है, वे ईमानदारी से अपने कर्तव्यों को निभाने में सक्षम होते हैं और परमेश्वर उन्हें बख्श देता है। जिनके पास सत्य वास्तविकताएँ होतीं हैं और जो परमेश्वर की शानदार गवाही दे सकते हैं, वे उसके लोग हैं, और उन्हें भी बख्श दिया जाएगा और उसके राज्य में लाया जाएगा” (वचन, खंड 3, अंत के दिनों के मसीह के प्रवचन, अपना कर्तव्य अच्छी तरह से निभाने के लिए व्यक्ति में कम से कम जमीर और विवेक तो होना ही चाहिए)। परमेश्वर के वचनों से मुझे समझ आया कि परमेश्वर की नजर में केवल ईमानदार लोग जो अपने कर्तव्य ईमानदारी से निभाते हैं, सचमुच परमेश्वर के घर के लोग हैं। ऐसे लोगों को अपने काम के प्रति जिम्मेदारी का एहसास होता है और वे भरोसेमंद होते हैं। वे सिर्फ कुछ दिखावटी प्रयास करने या संख्या के हिसाब से काम करने से संतुष्ट नहीं होते। इसके बजाय वे अपने कर्तव्यों को पूरा करने के लिए कष्ट सहने और कीमत चुकाने के इच्छुक होते हैं और ऐसा पूरी लगन से और काम पूरा होने तक करते हैं। यही सच्चा कर्तव्य निर्वहन है। परमेश्वर के वचनों से मुझे अभ्यास का मार्ग मिला। मुझे अपने कर्तव्यों के प्रति ईमानदार हृदय के साथ पेश आना चाहिए था। जब मैं अपने कर्तव्य निभाते हुए कन्नी काटना, काम से बचना और आराम में लिप्त रहना चाहता था, तो मुझे अपनी देह के खिलाफ विद्रोह करना चाहिए था, अपने कर्तव्यों से जुड़े हर मामले में अपना मन लगाना चाहिए था, सावधानी बरतनी चाहिए थी और अपनी जिम्मेदारियाँ पूरी करनी चाहिए थीं। ऐसा करके ही मैं अपने कर्तव्यों को परमेश्वर के इरादों के अनुरूप निभा सकता था। इसलिए मैंने परमेश्वर से प्रार्थना की, “हे परमेश्वर, अपने कर्तव्य निभाते हुए मैंने हमेशा देह की फिक्र की है और अपने कर्तव्य पूरे करने में असफल रहा हूँ और मैं तुम्हारे इरादों पर खरा उतरने में असफल रहा हूँ। अब मैं तुम्हारे सामने पश्चात्ताप करने और तुम्हारी जाँच-पड़ताल को स्वीकारने के लिए तैयार हूँ। मैं अपने हर कार्य को पूरा करने में ईमानदार और जिम्मेदार होने का अभ्यास करूँगा और अपने कर्तव्यों को वैसे ही पूरा करूँगा जैसे मुझे करने चाहिए।”

उसके बाद अपने कर्तव्य निभाते हुए मैंने इसी तरह अभ्यास करने और प्रवेश करने पर ध्यान केंद्रित किया। मुझे याद है, एक बार भाई-बहनों ने मुझे दो वीडियो भेजे थे जिनकी तत्काल जाँच करने की जरूरत थी। उनमें से एक वीडियो में बहुत सारी समस्याएँ थीं और उसकी जाँच में बहुत समय और प्रयास लगाने की जरूरत थी तो फिर मैं शिकायत करने से खुद को रोक नहीं पाया। लेकिन उसी समय मुझे एहसास हुआ कि मैं तो अपनी देह की फिक्र कर रहा हूँ, इसलिए मैंने तुरंत परमेश्वर से प्रार्थना की और खुद के खिलाफ विद्रोह कर दिया। मुझे परमेश्वर के वचनों का एक अंश याद आया : “वर्तमान में कर्तव्य निभाने के बहुत ज्यादा अवसर नहीं हैं, इसलिए जब भी संभव हो, तुम्हें उन्हें लपक लेना चाहिए। जब कोई कर्तव्य सामने होता है, तो यही समय होता है जब तुम्हें परिश्रम करना चाहिए; यही समय होता है जब तुम्हें खुद को अर्पित करना चाहिए और परमेश्वर के लिए खुद को खपाना चाहिए, और यही समय होता है जब तुमसे कीमत चुकाने की अपेक्षा की जाती है। कोई कमी मत छोड़ो, कोई षड्यंत्र मत करो, कोई कसर बाकी मत रखो, या अपने लिए बचने का कोई रास्ता मत छोड़ो। यदि तुमने कोई कसर छोड़ी या तुम मतलबी, धूर्त हो या धीमे पड़ते हो, तो तुम निश्चित ही एक खराब काम करोगे” (वचन, खंड 3, अंत के दिनों के मसीह के प्रवचन, जीवन प्रवेश कर्तव्य निभाने से प्रारंभ होता है)। मेरे सामने एक जरूरी काम आ गया था और यही ठीक वह समय था जब मुझे अपनी देह के खिलाफ विद्रोह करना था और कीमत चुकानी थी। मुझे परमेश्वर की जाँच स्वीकार करनी चाहिए, ईमानदारी और जिम्मेदारी से इस कार्य को पूर्ण करना चाहिए और अपनी जिम्मेदारियाँ पूरी करनी चाहिए, क्योंकि केवल यही परमेश्वर के इरादे के अनुरूप होगा। इसलिए मैंने जल्दी से वीडियो की जाँच पूरी की और उसके बाद मैंने अन्य मामले निपटाए। बाद में जब भी मुझे ऐसी ही परिस्थितियों का सामना करना पड़ा, तो पहले की तरह मैंने सचेत रूप से परमेश्वर के सामने खुद को शांत किया और अपने कर्तव्यों को प्राथमिकता दी। इस तरह अभ्यास करने से मेरे दिल को शांति मिली और मेरे कर्तव्य पहले से कहीं अधिक संतुष्टिदायक लगे।

इन परिस्थितियों का अनुभव करके मैं अंततः आराम में लिप्त होने के खतरों और दुष्परिणामों को समझने में सक्षम हो गया, मुझे यह भी एहसास हुआ कि अपने कर्तव्य निभाते समय केवल दायित्व की सच्ची समझ होने, पीड़ा सहने और कीमत चुकाने के लिए इच्छुक होने से ही कोई व्यक्ति अपनी जिम्मेदारियाँ और कर्तव्य पूरे कर सकता है।


57. जब माँ ने जेल की सजा काटी

झोऊ जिए, चीन

जब माँ और मैं घर से भागे, उस वक्त मैं 15 साल की थी। मुझे याद है हम 2002 में एक रात घर से निकले थे। मेरी माँ ने अचानक मेरे कान में फुसफुसाकर कहा कि पुलिस उसे गिरफ्तार करने आ रही है, इसलिए हम घर में नहीं रुक सकते और हमें फौरन निकलना होगा। हमने हड़बड़ी में थोड़ा-सा सामान बांधा और फिर झट-से घर से निकल पड़े। तब से माँ और मैं कभी दोबारा अपने घर नहीं लौटे। इसीलिए मेरी माँ मुझे अपने साथ नहीं ले गई, वह मुझे एक रिश्तेदार के पास छोड़कर दूसरे शहर में छिप गई। जब मेरी माँ बिज़नेस करती थी तो उन रिश्तेदारों की खूब मदद किया करती थी, अब हम मुसीबत में थे, पर उन्हें अपनी चिंता लगी हुई थी, वे इस मामले में नहीं पड़ना चाहते थे। वे मुझे साथ रखना नहीं चाहते थे और मेरी माँ को ताना देते हुए कहा कि परमेश्वर में उसके विश्वास ने उसे बेघर कर दिया, वह अपने बच्चे का ख्याल तक नहीं रख पा रही। वे चाहते थे कि मेरी माँ मुझे ले जाए। मुझे बहुत गुस्सा आ रहा था कि वे लोग मेरी माँ को कितना गलत समझ रहे हैं। यह सब पुलिस की वजह से हो रहा था, और इसमें मेरी माँ की कोई गलती नहीं थी। मैं उसी समय वहाँ से चली जाना चाहती थी। एक मिनट भी रुकना नहीं चाहती थी। बस यही चाहती थी कि माँ वापस आकर जल्दी से मुझे ले जाए। माँ का यूँ जाना मेरे लिए बहुत मुश्किल था। लगता था कि मेरे पास कोई सहारा नहीं है। मैंने बहुत कुछ झेला। परिवार के नाम पर मेरे पास बस माँ है, जब मैं तीन साल की थी तभी मेरे माता-पिता का तलाक हो गया था। मैं और माँ हमेशा साथ रहे, कभी जुदा नहीं हुए। यह सोचकर कि मेरी माँ अब कभी भी मेरी देखभाल नहीं कर पाएगी, मैं रो पड़ती। उदास और लाचार महसूस करने पर मैं परमेश्वर से प्रार्थना करती। कहती : "प्यारे परमेश्वर! अब मेरी माँ मेरी देखभाल नहीं कर सकती। मुझे शक्ति देने की कृपा करो।" प्रार्थना के बाद, मुझे परमेश्वर के वचनों का एक अंश मिला, जिसमें कहा गया था : "डरो मत, समुदायों का सर्वशक्तिमान परमेश्वर निश्चित रूप से तुम्हारे साथ होगा; वह तुम लोगों के पीछे खड़ा है और तुम्हारी ढाल है" ("वचन देह में प्रकट होता है" में 'आरंभ में मसीह के कथन' के 'अध्याय 26')। "बहादुरी से आगे बढ़ो; मैं तुम्हारी शक्ति की चट्टान हूँ, इसलिए मुझ पर भरोसा रखो!" ("वचन देह में प्रकट होता है" में 'आरंभ में मसीह के कथन' के 'अध्याय 10')। परमेश्वर के वचनों ने सब बातों को साफ कर दिया। मेरी माँ अब मेरे साथ नहीं थी, पर परमेश्वर मेरे साथ था और मैं उस पर भरोसा कर सकती थी। मैं इन मुसीबतों को अपने ऊपर हावी होने नहीं दे सकती थी, न ही अपनी माँ पर निर्भर रह सकती थी, मुझे मजबूत बनना सीखना था—चाहे कितनी भी कठिनाइयाँ और कष्ट आएँ, मुझे परमेश्वर पर भरोसा रखते हुए डटे रहना था। बाद में, मैं बहन झांग के परिवार के साथ रहने लगी। उनके परिवार के तीनों लोग विश्वासी हैं। हमारा खून का रिश्ता नहीं था, पर फिर भी वे मेरा बहुत ख्याल रखते थे। बहन झांग की बेटी अक्सर मुझे परमेश्वर के वचन पढ़कर सुनाती और मेरे साथ सत्य पर संगति करती थी। मेरी माँ भले ही मेरे साथ नहीं थी, पर मैं अकेला महसूस नहीं करती थी। मुझे अपने भाई-बहनों के साथ रहना सचमुच अच्छा लगता था।

यह 2003 की बात है। मेरी माँ किसी दूसरे शहर में सुसमाचार का प्रचार कर रही थी। एक दिन, उसने चिट्ठी भेजकर मुझसे मिलने की इच्छा जताई, उसने मुझे मिलने की जगह और समय भी बताया था। चिट्ठी पाकर मैं खुशी और उमंग से झूम उठी और उस रात मुश्किल से ही सो पाई। मुलाकात के दिन मैं ठीक समय पर हमारी मुलाकात की जगह पर पहुँच गई, पर एक घंटे तक इंतजार करने पर भी उसका कोई अता-पता नहीं था। मैंने उसके बीपर पर संदेश भेजे, पर उसने कोई जवाब नहीं दिया। मैं दोपहर से रात के आठ बजे तक इंतजार करती रही, पर वह नहीं आई। मैं बहुत निराश हो गई, लगने लगा कि कुछ तो बुरा हुआ है। अगले दिन मेरे अगुआ ने मुझे बताया कि पिछले दिन 8 भाई-बहनों को सुसमाचार का प्रचार करते हुए गिरफ्तार कर लिया गया था, और उनमें से एक मेरी माँ भी थी। उन्होंने मुझसे कहा कि जिस बीपर से मैंने अपनी माँ से संपर्क किया था उसे नष्ट कर दूँ। यह खबर सुनते ही मैं चिंता में डूब गई। मैं बार-बार परमेश्वर से प्रार्थना करने लगी, उससे अपनी माँ की रक्षा करने और गवाही देने में उसकी मदद करने की विनती की। उन दिनों, माँ के बारे में सोचते ही मेरी आँखों में आँसू आ जाते। चिंता होती कि उसे मारा-पीटा या सताया जा रहा होगा। उसे जेल में बहुत कष्ट झेलने पड़ रहे होंगे। उसे कब रिहा किया जाएगा? मैं इतनी ज्यादा चिंतित रहने लगी कि एक दिन मैं अचानक बेहोश हो गई। जब मुझे होश आया तो मैं धीरे-धीरे लड़खड़ाती हुई दीवार का सहारा लेकर अपने कमरे तक पहुंची। फिर बिस्तर में लेटकर रोने लगी, सोचने लगी कि मैं कितनी अकेली और लाचार हूँ। इस दुख की घड़ी में परमेश्वर ने मुझे रास्ता दिखाया। मुझे एक भजन याद आया : "मेरे शुद्धिकरण के दौरान, तेरा दिल मेरे लिए दुखी होता है। तेरे वचन मेरे अंदर की कमी को पूरा करते हैं, जब मैं उदास होती हूँ, तो तेरे वचन मुझे सुकून देते हैं। ..." ("मेमने का अनुसरण करो और नए गीत गाओ" में 'परमेश्वर के प्रेम ने मेरे दिल को पिघला दिया है')। मुझे साफ दिखा कि यह परमेश्वर का मार्गदर्शन है। मुझे फौरन ही यह एहसास हुआ कि मैं अकेली नहीं हूँ—परमेश्वर मेरे साथ है। बड़े लाल अजगर के उत्पीड़न के कारण मेरी माँ मेरे साथ नहीं थी। देखभाल और दिलासा देने के लिए वह साथ नहीं थी, पर परमेश्वर मेरे साथ था। मेरी सबसे अंधेरी घड़ी में परमेश्वर मुझे दिलासा देने के लिए मौजूद था। मुझे लगा जैसे वह मेरे बहुत नजदीक हो, और मुझे यह एहसास हुआ कि एक वही है जिस पर मैं सचमुच भरोसा कर सकती हूँ। मैंने मन-ही-मन सोचा, "अगर परमेश्वर इस तरह मेरा मार्गदर्शन कर सकता है, तो यकीनन वह मुश्किलों में मेरी माँ की भी मदद कर सकता है।" जब मुझे यह एहसास हुआ तो मेरा मनोबल थोड़ा बढ़ गया और अपनी माँ के हालात को लेकर मेरी चिंता और उदासी कुछ कम हो गई। बाद में, मैं अपनी माँ को देख भी पाई। वह चार महीनों तक जेल में रही और अपने एक संपर्क का इस्तेमाल करके ही रिहा हो पाई। हम जब मिले तो वह मुझे लेकर बहुत चिंतित थी और मुझे ढेर सारी सलाह देती रही। हमने एक-दूसरे के साथ संगति की और हौसला बढ़ाया फिर हमने तय किया कि चाहे कुछ भी हो जाए, हम हमेशा परमेश्वर का अनुसरण करेंगे और अपने कर्तव्य करेंगे।

मुझे याद है कि वह सितंबर का महीना था, मेरी माँ तब किसी दूसरे शहर में सुसमाचार का प्रचार कर रही थी। मैंने सुना बहुत महत्वपूर्ण कर्तव्य निभा रही कोई बहन गिरफ्तार हो गई है, उसके संपर्क में आए बहुत-से लोग खतरे में थे और उन्हें अपनी जगह बदलनी पड़ रही थी। मैं सोचने लगी, यह बहन कौन हो सकती है? तब मेरे अगुआ ने आकर मुझसे कहा कि मैं अपना वह सिम कार्ड नष्ट कर दूँ जिससे मैं अपनी माँ से संपर्क कर रही थी। मैं फौरन समझ गई कि गिरफ्तार हुई बहन मेरी माँ ही थी। मैं जानती थी कि इस बार उसे परमेश्वर के वचनों की पुस्तकें छापने के लिए गिरफ्तार किया गया था इसलिए शायद उसे बर्बर मारपीट और यातना झेलनी पड़े। अगले कुछ दिनों तक मैं इतनी चिंतित रही कि सो नहीं पाई। बाद में मुझे पता चला कि बीस से भी ज्यादा भाई-बहनों को पहले ही गिरफ्तार किया जा चुका था और उन सभी को यातनाएँ दी गई थीं। जब मैंने यह सुना तो मुझे और भी चिंता होने लगी। क्या इस समय भी मेरी माँ यातनाएँ झेल रही होगी? वह जिंदा है या नहीं? मेरी माँ बहुत बड़े खतरे में थी, पर मैं चिंता करने और घबराने के अलावा उसके लिए कुछ नहीं कर पा रही थी। मेरी हालत बहुत बुरी थी। मैं यह सोचने से खुद को नहीं रोक पाई कि अगर मेरी माँ इतना खतरनाक कर्तव्य स्वीकार न करती तो शायद उसे गिरफ्तारी और यातनाओं न झेलनी पड़ती। चीन में परमेश्वर में विश्वास करना कितना मुश्किल और खतरनाक है। उन दिनों मैं बहुत कमजोर पड़ गई थी। मैं गुमसुम और खोई-खोई सी रहती थी, किसी काम में मन नहीं लगता था। मेरे अंदर न ऊर्जा थी, न कर्तव्य के लिए प्रेरणा। हर दिन, मैं बस परमेश्वर से प्रार्थना कर उसे माँ की रक्षा करने के लिए कहती।

एक दिन मैंने परमेश्वर के वचनों का एक अंश पढ़ा : "जब अय्यूब ने अपने पशुओं को जो पहाड़ों में भरे रहते थे और सम्पदा के गिने ना जा सकने वाले ढेरों को खो दिया, और उसका शरीर पीड़ादायक फोड़ों से भर गया, तो यह उसके विश्वास के कारण ही था। जब वह मुझ यहोवा की आवाज़ को सुन सका, और मुझ यहोवा की महिमा को देख सका, तो यह उसके विश्वास के कारण ही था। पतरस अपने विश्वास के कारण ही यीशु मसीह का अनुसरण कर सका था। उसे मेरे वास्ते सलीब पर चढ़ाया जा सका था और वह महिमामयी गवाही दे सका था, तो यह भी उसके विश्वास के कारण ही था। ... लोग अपने विश्वास के कारण बहुत कुछ पा चुके हैं और वो हमेशा आशीष नहीं होता। उन्हें शायद उस तरह की प्रसन्नता और आनन्द का अनुभव न हो, जो दाऊद ने अनुभव किया था, या यहोवा के द्वारा प्रदान किया गया वैसा जल प्राप्त न हो, जैसा मूसा ने प्राप्त किया था। उदाहरण के लिए, अय्यूब को उसके विश्वास की वजह से यहोवा द्वारा आशीष प्रदान किया गया था, लेकिन वह विपत्ति से भी पीड़ित हुआ। चाहे तुम्हें आशीष प्राप्त हो, या तुम किसी आपदा से पीड़ित हो, दोनों ही आशीषित घटनाएँ हैं। विश्वास के बिना, तुम यह विजय-कार्य प्राप्त नहीं कर सकते, आज अपनी आँखों से यहोवा के कार्य को देख पाना तो दूर की बात है। तुम देख भी नहीं पाओगे, प्राप्त करना तो दूर की बात है" ("वचन देह में प्रकट होता है" में 'विजय के कार्य की आंतरिक सच्चाई(1)')। मैं सोचने लगी : "सही बात है, हम आशीष पाएं या विपदाओं का सामना करें, सब कुछ परमेश्वर के हाथ में ही होता है। आस्था में जो कष्ट और परीक्षण आते हैं, वे परमेश्वर के हमें ऊंचा उठाने और परीक्षा लेने के तरीके होते हैं।" बिल्कुल अय्यूब की तरह—शैतान ने परमेश्वर से शर्त लगाई कि वह अय्यूब से उसके बच्चे और मवेशी छीनकर, उसके शरीर में फोड़े और घाव पैदा कर उसे प्रलोभित कर सकता है, ताकि वह परमेश्वर को नकार कर उसे छोड़ दे। परमेश्वर ने भी अय्यूब को परखने और उसकी आस्था को पूर्ण बनाने के लिए इस कड़ी परीक्षा का इस्तेमाल किया। अय्यूब ने परमेश्वर को दोष नहीं दिया, और उसकी प्रशंसा करते हुए कहा : "क्या हम जो परमेश्‍वर के हाथ से सुख लेते हैं, दु:ख न लें?" (अय्यूब 2:10)। "यहोवा ने दिया और यहोवा ही ने लिया; यहोवा का नाम धन्य है" (अय्यूब 1:21)। अय्यूब ने परमेश्वर की गवाही देकर उसकी प्रशंसा पाई, उसने एक बवंडर में परमेश्वर की आवाज भी सुनी। फलस्वरूप, उसने परमेश्वर में और भी सच्ची आस्था पा ली, यह उसके लिए और भी बड़ा आशीष था। मैंने सोचा कि ऊपर से ऐसा लगता है कि बड़े लाल अजगर का मेरी माँ को नुकसान पहुंचाना बहुत दुखद है, पर दरअसल इसके द्वारा परमेश्वर हमारी आस्था को परख और पूर्ण कर रहा था। यह परमेश्वर द्वारा ऊंचा उठाया जाना था। मुझे अचानक एहसास हुआ कि शैतान मुझे देख रहा था और परमेश्वर मेरे रुख स्पष्ट करने की प्रतीक्षा में था। वे देखना चाहते थे कि क्या मैं परमेश्वर में अपनी आस्था खो दूँगी, उसे नकार कर विश्वासघात करूंगी, क्योंकि मेरी माँ गिरफ्तार हो गई है। जब मुझे समझ आया, तो मैं परमेश्वर के पक्ष में खड़े होकर, उसे दोष या धोखा न देने के लिए तैयार हो गई, मैं उसे संतुष्ट करने के लिए अपना कर्तव्य निभाना चाहती थी। परमेश्वर का इरादा समझने के बाद, मैंने अपनी माँ को लेकर चिंतित और परेशान रहना छोड़ दिया, मैं परमेश्वर के आयोजनों और व्यवस्थाओं के प्रति समर्पण के लिए तैयार थी।

उसे श्रम के माध्यम से पुनर्शिक्षण की दो साल की सजा सुनाई गई। मुझे पता चला तो मैं सन्न रह गई। दो साल काफी लंबा समय होता है। जेल का जीवन और खानपान बहुत खराब है और हर रोज काम करना पड़ता है। मेरी माँ नरक जैसे हालात और क्रूर दुर्व्यवहार कैसे झेल पाएगी? उसकी उम्र 50 साल से ज़्यादा थी—क्या उसका शरीर ऐसी यातना और झेल पाएगा? एक दिन, मैंने परमेश्वर के वचनों का ये अंश देखा : "जिस क्षण तुम रोते हुए इस दुनिया में आते हो, उसी पल से तुम अपना कर्तव्य पूरा करना शुरू कर देते हो। परमेश्वर की योजना और उसके विधान के लिए तुम अपनी भूमिका निभाते हो और तुम अपनी जीवन-यात्रा शुरू करते हो। तुम्हारी पृष्ठभूमि जो भी हो और तुम्हारी आगे की यात्रा जैसी भी हो, कोई भी स्वर्ग के आयोजनों और व्यवस्थाओं से बच नहीं सकता, और किसी का भी अपनी नियति पर नियंत्रण नहीं है, क्योंकि केवल वही, जो सभी चीज़ों पर शासन करता है, ऐसा करने में सक्षम है" ("वचन देह में प्रकट होता है" में 'परमेश्वर मनुष्य के जीवन का स्रोत है')। परमेश्वर के वचनों ने मुझे समझाया कि जीवन में सभी की एक भूमिका और उद्देश्य होता है, जीवन किस ओर जाएगा ये परमेश्वर ने बहुत पहले निर्धारित कर दिया था। मेरी माँ को एक भूमिका निभानी और एक मिशन पूरा करना था। जेल में दो साल बहुत लंबा वक्त था, पर यह उसे भुगतना था। यह सब परमेश्वर पर था कि माँ का शरीर कैसा रहेगा और उसे कितनी तकलीफ झेलनी होगी। परमेश्वर ने अनुमति दी थी कि बड़ा लाल अजगर माँ को सताए और गिरफ्तार करके जेल में डाले दे ताकि उसे परखा जा सके। परमेश्वर उसे गवाही देने का अवसर दे रहा था। मुझे इस बात पर गर्व होना चाहिए। इस हालात से मुझे भी कुछ सबक सीखने थे। मुझे सीखना था कि मुश्किलों के सामने कैसे परमेश्वर की शिकायत करने या उसे दोष देने से बचना चाहिए, और कैसे समर्पित होकर कर्तव्य निभाना चाहिए। परमेश्वर के इरादों को समझने के बाद मैंने उससे प्रार्थना की, और कहा कि मेरी माँ उसके हाथों में है, वह जेल में उसकी रक्षा करे ताकि वह उसकी गवाही दे सके।

डेढ़ साल बाद, मैंने सुना कि मेरी माँ जेल से जल्दी रिहा हो गई है, इसलिए मैंने उससे संपर्क किया। पुलिस पीछा और निगरानी न कर सके इसलिए हमने एक सॉना में मिलने का फैसला किया। उस दिन मैं एक घंटा पहले ही पहुँच गई। मेरा दिल खुशी के मारे तेजी से धड़क रहा था : मैं माँ को देखने के लिए बड़ी उत्साहित थी। मेरी नजरें दरवाजे पर अटकी हुई थीं, और फिर खिड़की से मुझे मध्य उम्र की एक दुबली-पतली औरत दिखी। अंदर आकर उसने एक कर्मचारी से कहा कि उसकी बेटी अंदर उसका इंतजार कर रही है। उसकी आवाज सुनकर सोचा, "क्या यह मेरी माँ की आवाज नहीं है?" समझने में मुझे एक पल लगा। उसकी आवाज न सुनती तो मैं बिल्कुल नहीं पहचान पाती। मेरी माँ लंबी, सीधे तने शरीर वाली सुंदर महिला थी, पर उसका वजन बहुत घट गया था और शरीर झुक गया था। वह पहले जैसी नहीं थी। मैं उसकी तरफ दौड़ पड़ी और चिल्लाई : "माँ!" मेरी माँ ने घूमकर मेरी तरफ देखा तो उसका दुर्बल चेहरा मैं पहचान ही नहीं पाई। उसका रंग फीका पड़ गया था, वह बहुत कमजोर और मुरझाई-सी लग रही थी। उसकी आँखें भी बेजान-सी थीं जैसे किसी को बहुत ज्यादा उत्तेजना से गुजरना पड़ा हो। उसे इस हालत में देखकर मैं मुश्किल से अपनी रुलाई रोक पाई। मैं कल्पना नहीं कर सकती थी कि जेल में उसने क्या झेला होगा—सोचने की भी हिम्मत नहीं थी। मेरी आँखों से आँसू छलकने लगे। मेरे पास बैठी माँ ने मेरे हाथ जोर से भींचकर पूछा कि इन बीते सालों में मैं कैसी रही। उसने कहा कि जेल में उसे सबसे ज्यादा चिंता मेरी ही थी और वह अक्सर मेरे लिए प्रार्थना करती थी। उसे डर था कि मैं इस सदमे को बर्दाश्त नहीं कर पाऊँगी और परमेश्वर से मुंह मोड़ लूँगी। यह सुनकर कि मैं अब भी विश्वास करती हूँ और कर्तव्य निभा रही हूँ, वह बहुत खुश हो गई। ड्रेसिंग रूम में अपनी माँ के हड्डियों का ढांचा बन चुके शरीर को देखकर मेरा दिल तड़प उठा। वह पलटी तो मुझे उसके बाएँ कंधे पर जख्म का निशान दिखाई दिया। निशान काले रंग का था और हड्डी बीच से सिकुड़ी हुई थी, जैसे कि टूट चुकी हो। मैं उसे ऐसी हालत में देख नहीं पा रही थी। मैंने अपने आंसुओं को रोकते हुए उससे पूछा, "यह निशान कैसे पड़ा? क्या पुलिस ने तुम्हें मारा? क्या यह अब भी दुखता है?" मेरी माँ को डर था कि मैं चिंता करने लगूँगी, इसलिए उसने कहा कि अब जख्म भर चुका है। बहुत सालों बाद मुझे पता चला कि गिरफ्तारी के बाद माँ को क्रूर यातनाएँ दी गई थीं, और एक पेशेवर प्रशिक्षित अधिकारी ने उसके कंधे पर 30 घूंसे जमाए थे, जिससे कई हड्डियाँ टूट या चटक गई थीं, कंधा भी अपनी जगह से हिल गया था, और रीढ़ की कई हड्डियां सरक गई थीं। खुशकिस्मती से परमेश्वर की सुरक्षा के कारण मेरी माँ चमत्कारी ढंग से बिल्कुल भली-चंगी हो गई और उसकी हड्डियों की सारी टूट-फूट भी पूरी तरह ठीक हो गई। जेल के डॉक्टर भी यह देखकर हैरान थे कि वह कितनी जल्दी ठीक हो गई।

कुछ ही समय बाद हमें जुदा होना पड़ा क्योंकि मेरी माँ हाल ही में रिहा की गई थी, इसलिए पुलिस शायद अब भी उसकी निगरानी कर रही थी। मेरी सुरक्षा के लिए, हमें कुछ वक्त और जुदा रहना पड़ा। इस बार मेरे लिए यह बहुत मुश्किल रहा। मैं उसके साथ रहना और उसकी देखभाल करना चाहती थी। लेकिन बड़े लाल अजगर के उत्पीड़न के कारण मैं एक बेटी का कर्तव्य भी नहीं निभा पा रही थी। मैं बहुत खराब महसूस कर रही थी। घर जाते हुए रास्ते में, अपनी माँ की कमजोर काया और उसके कंधे के घाव के निशान बार-बार मेरे दिमाग में कौंधते रहे। हर छवि मन में तड़प और टीस की एक नई लहर पैदा करती। ये मेरी कल्पना के परे था कि उन अधिकारियों ने उसे कैसे यातना और बर्बरता का शिकार बनाया होगा। मैं बहुत गुस्से में थी। बड़ा लाल अजगर कितना घिनौना और दुष्ट है! फिर मुझे परमेश्वर के वचनों के एक अंश का ख्याल आया : "फिर, यह कोई आश्चर्य की बात नहीं कि देहधारी परमेश्वर पूरी तरह से छिपा रहता है : इस तरह के अंधकारपूर्ण समाज में, जहां राक्षस बेरहम और अमानवीय हैं, पलक झपकते ही लोगों को मार डालने वाला शैतानों का सरदार, ऐसे मनोहर, दयालु और पवित्र परमेश्वर के अस्तित्व को कैसे सहन कर सकता है? वह परमेश्वर के आगमन की सराहना और जयजयकार कैसे कर सकता है? ये अनुचर! ये दया के बदले घृणा देते हैं, ये लंबे समय से परमेश्वर का तिरस्कार करते रहे हैं, ये परमेश्वर को अपशब्द बोलते हैं, ये बेहद बर्बर हैं, इनमें परमेश्वर के प्रति थोड़ा-सा भी सम्मान नहीं है, ये लूटते और डाका डालते हैं, इनका विवेक मर चुका है, ये विवेक के विरुद्ध कार्य करते हैं, और ये लालच देकर निर्दोषों को अचेत देते हैं। प्राचीन पूर्वज? प्रिय अगुवा? वे सभी परमेश्वर का विरोध करते हैं! उनके हस्तक्षेप ने स्वर्ग के नीचे की हर चीज़ को अंधेरे और अराजकता की स्थिति में छोड़ दिया है! धार्मिक स्वतंत्रता? नागरिकों के वैध अधिकार और हित? ये सब पाप को छिपाने की चालें हैं!" ("वचन देह में प्रकट होता है" में 'कार्य और प्रवेश (8)')। मुझे बड़े लाल अजगर का क्रूर, परमेश्वर-प्रतिरोधी और शैतानी सार साफ-साफ दिखाई देने लगा। इन अधिकारियों ने सिर्फ इसलिए एक मध्य उम्र की औरत पर बर्बर प्रहार किए क्योंकि वह परमेश्वर में विश्वास करती थी, उन्हें उसके जीने-मरने की परवाह नहीं थी। मैं गुस्से से भड़क उठी। परमेश्वर ने मानवजाति बनाई, तो हमें उसमें विश्वास और उसकी आराधना करनी ही चाहिए, लेकिन लोगों पर यातना और बर्बरता बरसाने में बड़े लाल अजगर के कदम बिल्कुल भी नहीं रुकते, ताकि वे परमेश्वर को नकारें और धोखा दें। वे इतने घृणित, दुष्ट और क्रूर हैं! मैं सोचती थी कि सरकारी अधिकारी और पुलिस वाले सभी बड़े अच्छे लोग होते हैं। लेकिन बड़े लाल अजगर के उत्पीड़न के बाद ही मुझे यह एहसास हुआ कि उनके ये दावे कि नागरिकों के पास कानूनी अधिकार है और उन्हें धार्मिक स्वतंत्रता है, सिर्फ छलावा और झूठ हैं। वे पागलों की तरह विश्वासियों को गिरफ्तार करके उत्पीड़न, यातना देते हुए मारपीट करते हैं वे उनकी हत्या करने को बेताब हैं। वे बस परमेश्वर-प्रतिरोधी राक्षसों का एक झुंड हैं। मैं अपने दिल की गहराइयों से उन सबसे घृणा करती हूँ। मैं अपना दिल परमेश्वर को सौंप देना चाहती हूँ, उसका अनुसरण कर अपना कर्तव्य निभाना चाहती हूँ।

2013 में मेरी माँ को एक बार फिर गिरफ्तार हुई। शुरू में मैं थोड़ी चिंतित हुई। सोचने लगी, "क्या माँ को फिर से यातनाएँ दी जाएंगी? क्या उसे इस बार जेल की सजा सुनाई जाएगी? क्या उसका शरीर जेल की एक और सजा झेल पाएगा?" मैं यह सब सोच ही रही थी कि मुझे यह एहसास हुआ कि माँ को परमेश्वर की अनुमति से ही गिरफ्तार किया गया था, मुझे समर्पण करके परमेश्वर के इरादे को जानना चाहिए। मुझे परमेश्वर के इन वचनों का ख्याल आया : "क्या तुम लोगों ने कभी मिलने वाले आशीषों को स्वीकार किया है? क्या कभी तुमने उन वादों को खोजा जो तुम्हारे लिए किए गए थे? तुम लोग निश्चय ही मेरी रोशनी के नेतृत्व में, अंधकार की शक्तियों के गढ़ को तोड़ोगे। तुम अंधकार के मध्य निश्चय ही मार्गदर्शन करने वाली ज्योति को नहीं खोओगे। तुम सब निश्चय ही सम्पूर्ण सृष्टि के स्वामी होगे। तुम लोग निश्चय ही शैतान के सामने विजेता बनोगे। तुम सब निश्चय ही बड़े लाल अजगर के राज्य के पतन के समय, मेरी विजय की गवाही देने के लिए असंख्य लोगों की भीड़ में खड़े होगे। तुम लोग निश्चय ही सिनिम के देश में दृढ़ और अटूट खड़े रहोगे। तुम लोग जो कष्ट सह रहे हो, उनसे तुम मेरे आशीष प्राप्त करोगे और निश्चय ही सकल ब्रह्माण्ड में मेरी महिमा का विस्तार करोगे" ("वचन देह में प्रकट होता है" में 'संपूर्ण ब्रह्मांड के लिए परमेश्वर के वचन' के 'अध्याय 19')। इन वचनों से मुझे समझ आया कि इस बार मेरी माँ परमेश्वर की अनुमति से गिरफ्तार हुई। परमेश्वर बड़े लाल अजगर के उत्पीड़न का इस्तेमाल करके हमारी आस्था को पूर्ण बनाता है, हमें सत्य प्रदान करता है, और हमें परमेश्वर के लिए गवाही देने का अवसर देता है। मैंने अपने भाई-बहनों की संगति भी सुनी, जो कई बार गिरफ्तार हुए विश्वासियों के बारे में थी, आखिर में जब उन्होंने सीसीपी द्वारा जेल की सजा का सामना किया, तो उन पर अब शैतान के काले प्रभाव का अंकुश नहीं रहा। कितनी ही बार गिरफ्तार होकर भी वे परमेश्वर में विश्वास करते रहे और रिहा होने पर अपने कर्तव्यों का पालन कर, मुक्त और स्वतंत्र महसूस करते रहे। यह परमेश्वर का उद्धार था। परमेश्वर का इरादा समझने के बाद, मैं कहीं बेहतर और शांत महसूस करने लगी। मैंने माँ के लिए परमेश्वर से प्रार्थना की, उससे विनती की कि वह बड़े लाल अजगर के प्रभाव से न डरने में, और शानदार गवाही देने में माँ की मदद करे। मैं नहीं जानती थी कि इस बार मुझे कितने समय तक माँ से जुदा रहना होगा, लेकिन मेरे दिल में शांति थी। कुछ ही दिनों बाद, मैं अपने कर्तव्य पालन में जुट गई।

बाद में मेरी माँ ने मुझे बताया कि जब पुलिस अधिकारी उसके पिछले अपराध जानने के लिए उसकी फाइल देखने गए तो हैरानी की बात थी कि रेकॉर्ड में कुछ भी मौजूद नहीं था। माँ ने मुझे बताया कि अपनी पिछली दो गिरफ्तारियों के दौरान उसने व्यक्तिगत रूप से यह महसूस किया था कि परमेश्वर कैसे कष्टों में उसका मार्गदर्शन करता और चमत्कारी कार्य करता है। वह परमेश्वर की सर्वशक्तिमान संप्रभुता को बेहतर समझ पाई और परमेश्वर में उसकी आस्था और भी मजबूत हो गई। जब अधिकारी ने उससे पूछा कि वे सुसमाचार कैसे फैलाते थे, तो मेरी माँ ने खुलकर परमेश्वर के काम की गवाही दी। अपनी माँ के अनुभव से मैंने देखा कि परमेश्वर कितना बुद्धिमान है, वह बड़े लाल अजगर के उत्पीड़न का इस्तेमाल करके हमें साहस, बुद्धि और आस्था प्रदान करता है, ताकि हमारी सोचने-समझने की क्षमता बढ़ सके और हम बड़े लाल अजगर के राक्षसी सार को देख सकें और उससे घृणा करके उसका पूरी तरह से त्याग कर सकें। बड़ा लाल अजगर परमेश्वर के हाथ का एक प्यादा भर है। यह परमेश्वर के कार्य को भंग और बाधित करने के लिए हर संभव तरीका आजमाता है, पर इसके प्रयास सिर्फ परमेश्वर के चुने हुए लोगों को पूर्ण बनाने के काम आते हैं। यह सिर्फ एक कागजी शेर है! परमेश्वर की सर्वशक्तिमत्ता और बुद्धि देखने के बाद मैं परमेश्वर का अनुसरण करने और उसके कार्य के अनुभव को लेकर और ज्यादा आश्वस्त हो गई हूँ। इससे मुझे परमेश्वर के इन वचनों का ख्याल आया : "जब मैं औपचारिक रूप से अपना कार्य शुरू करता हूँ, तो सभी लोग वैसे ही चलते हैं जैसे मैं चलता हूँ, इस तरह कि समस्त संसार के लोग मेरे साथ कदम मिलाते हुए चलने लगते हैं, संसार भर में 'उल्लास' होता है, और मनुष्य को मेरे द्वारा आगे की ओर प्रेरित किया जाता है। परिणामस्वरूप, स्वयं बड़ा लाल अजगर मेरे द्वारा उन्माद और व्याकुलता की स्थिति में डाल दिया जाता है, और वह मेरा कार्य करता है और अनिच्छुक होने के बावजूद अपनी स्वयं की इच्छाओं का अनुसरण करने में समर्थ नहीं होता, और उसके पास मेरे नियंत्रण में समर्पित होने के अलावा कोई विकल्प नहीं रहता। मेरी सभी योजनाओं में बड़ा लाल अजगर मेरी विषमता, मेरा शत्रु, और साथ ही मेरा सेवक भी है; उस हैसियत से मैंने उससे अपनी 'अपेक्षाओं' को कभी भी शिथिल नहीं किया है। इसलिए, मेरे देहधारण के काम का अंतिम चरण उसके घराने में पूरा होता है। इस तरह से बड़ा लाल अजगर मेरी उचित तरीके से सेवा करने में अधिक समर्थ है, जिसके माध्यम से मैं उस पर विजय पाऊँगा और अपनी योजना पूरी करूँगा" ("वचन देह में प्रकट होता है" में 'संपूर्ण ब्रह्मांड के लिए परमेश्वर के वचन' के 'अध्याय 29')।

बड़े लाल अजगर के उत्पीड़न के कारण भले ही मुझे दूसरे बच्चों से ज्यादा तकलीफें झेलनी पड़ी हों, लेकिन इन तकलीफों और कमजोरी के क्षणों के बावजूद मैं ज्यादा मजबूत हुई हूँ। ये अनुभव मेरे लिए बहुत मूल्यवान रहे हैं। इन्होंने मुझे यह गहरा विश्वास दिया है कि मेरी मदद करने और मुझे सच्चा सहारा देने के लिए सिर्फ परमेश्वर ही हमेशा मौजूद रहता है। अगर हम परमेश्वर में अपनी आस्था नहीं खोते हैं तो, वह मुश्किलों में हमारा मार्गदर्शन करता है, और हम उसके कार्य देख सकते हैं। मैं परमेश्वर पर भरोसा करने और दृढ़ता से उसका अनुसरण करने, अपना कर्तव्य निभाने और उसके प्रेम का प्रतिफल देने के लिए तैयार हूँ!


58. पर्यवेक्षण से बचकर वास्तव में क्या छिपाया जा रहा है?

लिन वेई, चीन

जून 2021 में मुझे प्रचारक चुना गया। पहले तो मैं अपने काम से परिचित नहीं थी, इसलिए मैंने विनम्रतापूर्वक अपने सहकर्मियों के जरिए अध्ययन किया। कुछ समय बाद मेरी जिम्मेदारी वाली कलीसियाओं ने अपने कार्यों में कुछ नतीजे हासिल किए। हालाँकि कुछ कामों में बहुत प्रगति नहीं हुई थी। एक सभा में एक उच्च-स्तरीय अगुआ ने मुझसे पूछा, “इस दौरान तुमने क्या काम किया है? कलीसिया में कार्य की विभिन्न मदों की प्रगति कैसी है?” मैंने मन ही मन सोचा, “जब से मैंने काम सँभाला है, तब से सिंचनकर्ताओं को विकसित करने में कोई प्रगति नहीं हुई है। मैं अभी इसका जिक्र नहीं करूँगी, कहीं ऐसा न हो कि अगुआ कह दे कि मैं ठीक से काम नहीं कर रही हूँ और मुझे नीची नजर से देखे। लेकिन सुसमाचार कार्य और कलीसिया की स्वच्छता के कार्य में कुछ नतीजे मिले हैं। अगर मैं इनके बारे में बात करूँगी, तो अगुआ की मेरे बारे में निश्चित रूप से अच्छी छवि बनेगी और वह सोचेगी कि मैं कर्तव्य निभाने में सक्षम हूँ।” इसलिए मैंने केवल उस काम के बारे में बात की जिसमें नतीजे हासिल हुए थे। मुझे उम्मीद नहीं थी कि अगुआ मुझसे पूछेगी कि सिंचनकर्ताओं को विकसित करने का काम कैसा चल रहा है। मैंने मन ही मन सोचा, “अगर अगुआ को पता चलेगा कि मुझे विकसित करने के लिए कोई भी उपयुक्त उम्मीदवार नहीं मिला है, तो क्या वह कहेगी कि मेरे पास कार्य क्षमता नहीं है?” इसलिए मैंने कहा, “मैं फिलहाल लोगों की तलाश कर रही हूँ।” यह सुनकर अगुआ ने और विस्तार से नहीं पूछा। उसने बस मुझे जल्द से जल्द लोगों को विकसित करने को कहा। मैं यह सोचकर मन ही मन खुश थी कि मैं आखिरकार इससे बच गई थी। अप्रत्याशित रूप से अगुआ ने मुझसे फिर से पूछा, “क्या सभा घरों में कोई सुरक्षा का जोखिम है?” यह सुनते ही मैं घबरा गई। कुछ घरों में वास्तव में सुरक्षा जोखिम थे, पर चूँकि हमें उपयुक्त घर नहीं मिल पाए थे, इसलिए हम बस उनके साथ काम चलाते रहे थे। अगर मैंने सच बता दिया तो अगुआ मेरे बारे में क्या सोचेगी? क्या वह कहेगी कि मैंने जान-बूझकर सिद्धांतों का उल्लंघन किया और सुरक्षा पर विचार नहीं किया? क्या वह मेरी काट-छाँट करेगी? उस समय मैं अंदर से थोड़ी चिढ़ी हुई थी, “वह इतने विस्तृत प्रश्न क्यों पूछ रही है?” इसलिए मैंने झूठ बोल दिया और कहा, “स्थिति ऐसी ही है लेकिन हमने इसका इस्तेमाल सिर्फ एक बार किया है। जब मैं वापस जाऊँगी तो इसे बदल दूँगी।” अगुआ ने मानो मेरे मन की बात जान ली। उसने मेरी काट-छाँट करते हुए कहा, “तुम्हें अच्छी तरह पता है कि सभा घर असुरक्षित है और फिर भी तुम इसका इस्तेमाल कर रही हो। अगर कुछ होता है तो इसके परिणामों के बारे में सोचा भी नहीं जा सकता! क्या तुम उन्हें झेल पाओगी? साथ ही विकसित करने के लिए कोई उपयुक्त सिंचनकर्ता अभी तक नहीं मिला है। क्या इससे काम में देरी नहीं हो रही है?” अगुआ को यह कहते हुए सुनकर मैं और भी घबरा गई, “अगुआ ने पहली बार मुझसे मिलते ही मुझमें इतनी सारी समस्याएँ देख ली थीं। मैं अपना मुँह कैसे दिखाऊँ? क्या अगुआ कहेगी कि मैं कर्तव्य के लायक नहीं हूँ?” उसी समय मैंने चुपचाप अपना बचाव भी किया, “मैं बहुत लंबे समय से कार्य के लिए जिम्मेदार नहीं हूँ, इसलिए यह समझ में आता है कि कुछ कार्य ठीक से नहीं हुआ है। क्या मेरे दूसरे कार्य से कुछ नतीजे नहीं मिले हैं? तुम्हें मुझे थोड़ा समय देना चाहिए ताकि मैं इसे धीरे-धीरे कर सकूँ।” मैंने यह कहकर अपनी बात समझाई कि मैंने अभी-अभी प्रशिक्षण लेना शुरू किया है और अभी भी कुछ सिद्धांत नहीं समझे हैं। अगुआ ने मेरी बात सुनी और फिर कुछ सिद्धांतों के बारे में मुझसे संगति की। मामला टल गया।

कुछ दिन बाद वही उच्च-स्तरीय अगुआ कुछ मामले सँभालने के लिए हमारी कलीसिया में आई। चलते-चलते उसने पूछा कि मेरी जिम्मेदारी वाले क्षेत्र में कितने अगुआओं और कार्यकर्ताओं को पदोन्नत और विकसित किया जा सकता है और क्या उनमें से किसी को बरखास्त करने या दूसरा काम सौंपने की आवश्यकता है। मैंने मन ही मन सोचा, “पिछली बार जब अगुआ ने कार्य से अपना परिचय कराया था, तो मेरी कई समस्याएँ और भटकाव उजागर हुए थे। वह फिर से क्यों पूछ रही है? मैं कुछ अगुआओं और कार्यकर्ताओं के साथ निरंतर संपर्क में नहीं हूँ और मैं पक्के तौर पर नहीं कह सकती कि उन्हें पदोन्नत और विकसित किया जा सकता है या नहीं। जहाँ तक उन अगुआओं और कार्यकर्ताओं का सवाल है जो अपने कर्तव्य करने में अच्छे नतीजे नहीं पाते, मैं अभी यह नहीं तौल सकती कि उन्हें दूसरा काम सौंपना चाहिए या नहीं। मुझे क्या कहना चाहिए? अगर मैं कहती हूँ कि मुझे नहीं पता, तो अगुआ सोचेगी कि मैं वास्तविक कार्य नहीं कर रही हूँ। अगर मैं कहती हूँ कि मुझे पता है, तो मैं विवरणों के बारे में स्पष्ट रूप से बात नहीं कर पाऊँगी।” इसलिए मैंने लापरवाह ढंग से उत्तर दिया, “मैं इसका भेद नहीं पहचान सकती, मैं इसे ठीक से तौल नहीं पाऊँगी।” अगुआ ने देखा कि मैं सवालों का जवाब नहीं दे पा रही हूँ तो उसने कुछ और नहीं पूछा। उसके बाद मुझे एहसास हुआ कि मेरा रवैया गलत था और मुझे थोड़ी आत्मग्लानि महसूस हुई। अगुआ केवल कलीसिया के कार्य की बारीकियों को समझना चाहती थी और ऐसा नहीं था कि मुझे कुछ समझ नहीं आया। मैं ईमानदारी से क्यों नहीं बोल पाई?

अगले दिन अगुआ ने मुझे संगति के लिए ढूँढ़ा और मुझसे पूछा, “तुमने कार्य की स्थिति की रिपोर्ट करते समय सच क्यों नहीं बोला और तुम क्यों नहीं चाहती कि लोग उस काम का पर्यवेक्षण करें और जाँच करें जिसके लिए तुम जिम्मेदार हो? यह कैसा स्वभाव है?” जब मैंने यह सुना, तो मेरा दिल धड़कने लगा। “अब अगुआ मेरे बारे में क्या सोचेगी? मैं वास्तविक कार्य नहीं कर पाई हूँ और मैंने उसे कार्य का पर्यवेक्षण भी नहीं करने दिया है। यह निश्चित रूप से एक गंभीर मुद्दा है!” इसलिए मैंने सावधानी से उत्तर दिया, “मुझे अभी-अभी समझ आया कि मैं काफी धोखेबाज रही हूँ।” अगुआ ने गंभीरता से कहा, “वास्तव में तुम्हारा स्वभाव धोखेबाज है। लेकिन तुम पर्यवेक्षण कार्य के प्रति प्रतिरोधी महसूस कर रही हो और लोगों को कार्य की प्रगति नहीं समझने दे रही हो। इससे कलीसिया के कार्य के कार्यान्वयन में बाधा आ रही है। इससे मसीह-विरोधी का स्वभाव प्रकट हो रहा है। तुम्हें अच्छी तरह से आत्म-चिंतन करना चाहिए!” जब मैंने अगुआ के शब्द सुने तो मुझे दिल में थोड़ा डर लगा। मुझे उम्मीद नहीं थी कि समस्या की प्रकृति इतनी गंभीर होगी। मैंने अपने दिल में परमेश्वर से प्रार्थना की और परमेश्वर से अपनी समस्याएँ समझने के लिए मार्गदर्शन करने को कहा। बाद में अगुआ ने मेरे लिए परमेश्वर के वचनों का एक अंश खोजा, जिससे मुझे अपने भ्रष्ट स्वभाव की कुछ समझ मिली। सर्वशक्तिमान परमेश्वर कहता है : “मसीह-विरोधी चाहे किसी भी कार्य में लगा हो, वह उसके बारे में ऊपरवाले के ज्यादा जानने और पूछताछ करने से डरता है। अगर ऊपरवाला कार्य की स्थिति या कर्मचारियों की नियुक्ति के बारे में पूछताछ करे, तो वह बस थोड़ी-सी तुच्छ चीजों का सतही हिसाब दे देगा, ऐसी थोड़ी-सी चीजों का, जिनके बारे में वह मानता है कि ऊपरवाला जान भी ले तो कोई बात नहीं, और उन्हें जान लेने से भी कोई बुरे परिणाम नहीं होंगे। अगर ऊपरवाला बाकी चीजों के बारे में भी पूछताछ पर जोर दे, तो उसे लगेगा कि वह उसके कर्तव्य और ‘आंतरिक मामलों’ में दखल दे रहा है। वह और ज्यादा कुछ नहीं बताएगा, बल्कि मूर्ख बनकर, धोखेबाज और चीजों पर परदा डालने वाला बना रहेगा। ... तो फिर कार्य करने का उसका लक्ष्य क्या होता है? यह अपने रुतबे और आजीविका को सुरक्षित करने को लेकर होता है। वह जो भी बुरे काम करता है, उनके पीछे का इरादा और मंशा वह लोगों को नहीं बताता। वह इन्हें पूरी तरह से गोपनीय रखेगा; उसके लिए यह गुप्त जानकारी होती है। ऐसे लोगों के लिए सबसे अधिक संवेदनशील विषय क्या होता है? यह तब पता चलता है जब तुम उनसे पूछते हो, ‘हाल के दिनों में तुम क्या करते रहे हो? क्या तुम्हारे कर्तव्य निष्पादन के कोई नतीजे निकले हैं? क्या तुम्हारे कार्य के दायरे के क्षेत्र में कोई गड़बड़ियाँ या विघ्न-बाधाएँ आई हैं? तुम उनसे कैसे निपटे? क्या अपने कार्य में तुम वहीं हो जहाँ तुम्हें होना चाहिए? क्या तुम अपना कर्तव्य निष्ठापूर्वक निभाते रहे हो? क्या तुमने जो कार्य संबंधी फैसले लिए हैं, उनसे परमेश्वर के घर के हितों को नुकसान पहुँचा है? क्या जो अगुआ मानक-स्तर के नहीं हैं, उन्हें बर्खास्त कर दिया गया है? क्या अच्छी काबिलियत वाले लोग जो सत्य का अपेक्षाकृत अधिक अनुसरण करते हैं, उन्हें पदोन्नत और विकसित किया गया है? क्या तुमने उन लोगों को दबाया है जो तुम्हारे प्रति अवज्ञापूर्ण रहे हैं? तुम्हें अपने भ्रष्ट स्वभाव का कितना ज्ञान है? तुम किस प्रकार के व्यक्ति हो?’ ये विषय उनके लिए सबसे अधिक संवेदनशील होते हैं। ऐसे सवाल पूछे जाने से वे सबसे ज्यादा डरते हैं, इसलिए तुम्हारे उनके बारे में पूछने की प्रतीक्षा करने से पहले वे जल्दी से कोई दूसरा विषय ढूँढ़ने की कोशिश करेंगे ताकि वे उन पर परदा डाल सकें। वे हर तरह से तुम्हें गुमराह करने की कोशिश करेंगे, तुम्हें यह जानने नहीं देंगे कि मौजूदा वास्तविक स्थिति क्या है। वे तुम्हें हमेशा अँधेरे में रखते हैं, यह जानने देने से रोकते हैं कि वास्तव में वे अपने कार्य में कहाँ तक पहुँचे हैं। वहाँ जरा भी पारदर्शिता नहीं होती। क्या ऐसे लोग परमेश्वर में सच्ची आस्था रखते हैं? क्या वे परमेश्वर का भय मानते हैं? नहीं। वे कभी भी सक्रिय होकर कार्य की रिपोर्ट नहीं देते, न ही वे सक्रियता से अपने कार्य में हुई दुर्घटनाओं की सूचना देते हैं; वे अपने काम में आने वाली चुनौतियों और उलझनों के बारे में कभी भी नहीं पूछते, खोजते या खुलकर नहीं बताते, बल्कि उन चीजों को छिपाने, और दूसरों की आँखों में धूल झोंकने और उन्हें धोखा देने में लग जाते हैं। उनके कार्य में जरा भी पारदर्शिता नहीं होती, और सिर्फ जब ऊपरवाला उनसे तथ्यात्मक रिपोर्ट और हिसाब-किताब देने के लिए दबाव डालता है, तभी वे अनिच्छा से थोड़ा-बहुत बताते हैं। वे अपनी प्रतिष्ठा और रुतबे से जुड़े मसलों पर बोलने के बजाय मर जाना पसंद करेंगे—उस पर एक भी शब्द बोलने से पहले ही मर जाएँगे। इसके बजाय, वे नहीं समझ पाने का बहाना करेंगे। क्या यह मसीह-विरोधी का स्वभाव नहीं है?” (वचन, खंड 4, मसीह-विरोधियों को उजागर करना, मद आठ : वे दूसरों से केवल अपने प्रति समर्पण करवाएँगे, सत्य या परमेश्वर के प्रति नहीं (भाग दो))। परमेश्वर के वचनों से मैंने देखा कि मसीह-विरोधी हमेशा इस बात से डरते हैं कि ऊपरवाला उनके काम के बारे में पूछेगा और उनके काम की दशा के बारे में पता करेगा। वे उन चीजों से बेहद खौफ खाते हैं जो उन्होंने नहीं की हैं या अपनी कमियाँ और कमजोरियाँ उजागर होने से डरते हैं। अपनी प्रतिष्ठा और रुतबा बचाने के लिए वे अपनी सारी कोशिशें छिपाने और चालबाजियाँ करने में लगा देते हैं ताकि लोगों को सच का पता न चले। मैंने अपने बारे में सोचा। मैं भी ऐसी ही थी। जब अगुआ ने मेरे काम के बारे में पता लगाने की कोशिश की, तो यह साबित करने के लिए कि मेरे पास कार्य क्षमता है, मैंने अगुआ को उस काम की रिपोर्ट देने की पहल की जिसमें हासिल हुए थे। लेकिन मैंने उस काम के बारे में अपना मुँह बंद रखा जिसने नतीजे नहीं दिए थे। जब अगुआ ने मुझसे सिंचनकर्ताओं को विकसित करने की प्रगति के बारे में पूछा तो भले ही मुझे अच्छी तरह से पता था कि मैं कठिनाइयों के बीच जी रही थी और वास्तविक कार्य नहीं कर रही थी, मुझे डर था कि अगर मैंने सच बताया तो अगुआ मेरी काट-छाँट करेगी, इसलिए मैंने धोखेबाजी की और कहा कि वह प्रगति पर है, जिससे अगुआ को गलत तरीके से विश्वास हो गया कि मैं वास्तविक कार्य कर रही हूँ। इस तरह मुझे लगता था कि मैं अगुआ के मन में अपनी छवि बचा सकती हूँ। जब अगुआ ने पूछा कि क्या सभा घर सुरक्षित हैं, तो मुझे चिंता हुई कि अगर अगुआ को असल स्थिति पता चल गई, तो वह सिद्धांतों के बिना काम करने के लिए मेरी काट-छाँट करेगी; इसलिए मैंने तथ्य छिपाए और समस्या के महत्वपूर्ण क्षेत्रों की बात टालते हुए गोल-मोल बातें कीं ताकि अगुआ यह सोचे कि मैं केवल इस एक अवसर पर सिद्धांतों के अनुसार काम करने में विफल रही हूँ। मैंने अगुआ को बेवकूफ बनाया और इससे बच निकलने की कोशिश की। जब अगुआ ने मेरी काट-छाँट की और मुझे उजागर किया, तो मैंने देखा कि मैं इसे और अधिक नहीं छिपा सकती। मुझे अपनी प्रतिष्ठा गँवाने का डर था और इसलिए मैंने बहाने ढूँढ़े, कहा कि मैं बहुत लंबे समय से अपना कर्तव्य नहीं निभा रही हूँ और सिद्धांत नहीं समझती हूँ। इसके अलावा जब उच्च-स्तरीय अगुआ ने मुझसे मेरी जिम्मेदारी के क्षेत्र में अगुआओं और कार्यकर्ताओं के बारे में पूछा, तो भले ही मुझे अच्छी तरह पता था कि मैं कुछ लोगों को नहीं समझती, मैं लापरवाही बरत रही थी, कह रही थी कि मैं भेद नहीं पहचान पा रही हूँ और उनकी असलियत नहीं जान सकी। मैंने देखा कि अपनी प्रतिष्ठा और रुतबे की रक्षा के लिए मैं हर मोड़ पर काम में भटकाव और खामियाँ छिपाने के लिए छल और चालबाजी करने में लिप्त थी। मैं वास्तव में बहुत धूर्त और धोखेबाज थी! असल में अगुआओं के लिए काम की स्थिति के बारे में पूछना बहुत उचित बात है। काम में विचलन और समस्याएँ होना भी सामान्य बात है। जब तक मैं उन क्षेत्रों को समझ पाती हूँ जिन्हें मैं करने में कामयाब नहीं हुई हूँ और उन्हें ठीक कर सकती हूँ, तब तक ठीक है। मगर मैं उनके साथ सही तरीके से पेश नहीं आ पाई और यह नहीं सोचा कि कलीसिया के कार्य को लाभ पहुँचाने के लिए चीजें कैसे की जाएँ। इसके बजाय अपनी प्रतिष्ठा और रुतबे को बचाने के लिए मैं खुलेआम धोखे और चालबाजी में लिप्त हो गई। मैंने अपने सारे प्रयास काम में भटकाव और खामियाँ छिपाने में झोंक दिए। मुझे इस बात का बेहद खौफ था कि अगुआ को उनका पता चल जाएगा। इसका नतीजा यह हुआ कि अगुआ काम में समस्याएँ समझने में असमर्थ हो गई और संगति कर उनका तुरंत समाधान नहीं कर पाई। मैं जो कर रही थी, वह कलीसिया के कार्य में बाधा डाल रहा था। मैं परमेश्वर का प्रतिरोध कर रही थी! मेरे पास परमेश्वर का भय मानने वाला दिल बिल्कुल नहीं था। मैंने एक मसीह-विरोधी का स्वभाव प्रकट किया था।

बाद में मैंने परमेश्वर के वचनों का एक और अंश पढ़ा और प्रतिष्ठा और रुतबे के अनुसरण के नुकसान और परिणामों के बारे में कुछ समझ हासिल की। सर्वशक्तिमान परमेश्वर कहता है : “अगर तुम ऐसे व्यक्ति हो जिसे सत्य से प्रेम है, तो सत्य का अभ्यास करने के लिए तुम विभिन्न कठिनाइयाँ सहन करोगे। अगर इसका मतलब अपनी प्रतिष्ठा और हैसियत का बलिदान और दूसरों से उपहास और अपमान सहना भी हो, तो भी तुम बुरा नहीं मानोगे—अगर तुम सत्य का अभ्यास करने और परमेश्वर को संतुष्ट करने में सक्षम हो, तो यह पर्याप्त है। जो लोग सत्य से प्रेम करते हैं, वे इसका अभ्यास करना और ईमानदार रहना चुनते हैं। यही सही मार्ग है, और इस पर परमेश्वर का आशीष है। अगर व्यक्ति सत्य से प्रेम नहीं करता, तो वह क्या चुनता है? वह अपनी प्रतिष्ठा, हैसियत, गरिमा और चरित्र बनाए रखने के लिए झूठ का उपयोग करना चुनता है। वह धोखेबाज होगा और परमेश्वर उससे घृणा कर उसे ठुकरा देगा। ऐसे लोग सत्य को नकारते हैं और परमेश्वर को भी नकारते हैं। वे अपनी प्रतिष्ठा और हैसियत चुनते हैं; वे धोखेबाज होना चाहते हैं। वे इस बात की परवाह नहीं करते कि परमेश्वर प्रसन्न होता है या नहीं, या वह उन्हें बचाएगा या नहीं। क्या परमेश्वर अभी भी ऐसे लोगों को बचा सकता है? निश्चित रूप से नहीं, क्योंकि उन्होंने गलत मार्ग चुना है। वे सिर्फ झूठ बोलकर और धोखा देकर ही जीवित रह सकते हैं; वे रोजाना सिर्फ झूठ बोलकर उसे छिपाने और अपना बचाव करने में अपना दिमाग लगाने का दर्दनाक जीवन ही जी सकते हैं। अगर तुम सोचते हो कि झूठ वह प्रतिष्ठा, रुतबा, अभिमान और शान बरकरार रख सकता है जो तुम चाहते हो, तो तुम पूरी तरह से गलत हो। वास्तव में झूठ बोलकर तुम न सिर्फ अपना अभिमान और शान, और अपनी गरिमा और चरित्र बनाए रखने में विफल रहते हो, बल्कि इससे भी ज्यादा शोचनीय बात यह है कि तुम सत्य का अभ्यास करने और एक ईमानदार व्यक्ति बनने का अवसर चूक जाते हो। अगर तुम उस पल अपनी प्रतिष्ठा, रुतबा, अभिमान और शान बचाने में सफल हो भी जाते हो, तो भी तुमने सत्य का बलिदान करके परमेश्वर को धोखा तो दे ही दिया है। इसका मतलब है कि तुमने उसके द्वारा बचाए और पूर्ण किए जाने का मौका पूरी तरह से खो दिया है, जो सबसे बड़ा नुकसान और जीवन भर का अफसोस है। जो लोग धोखेबाज हैं, वे इसे कभी नहीं समझेंगे” (वचन, खंड 3, अंत के दिनों के मसीह के प्रवचन, केवल एक ईमानदार व्यक्ति ही सच्चे मनुष्य की तरह जी सकता है)। परमेश्वर के वचनों से मुझे समझ में आया कि परमेश्वर ईमानदार लोगों से प्रेम करता है, लेकिन धोखेबाज लोगों से बेइंतहा नफरत और घृणा करता है। अगर कोई अपनी प्रतिष्ठा और रुतबे को बचाने के लिए निरंतर झूठ और छल का इस्तेमाल करता है, तो वह एक धोखेबाज व्यक्ति है और उसे बचाया नहीं जा सकता। जब मैंने इस बारे में सोचा कि अगुआ ने काम के बारे में पूछा था और उसका जायजा लिया था ताकि वह कलीसिया की दशा की गहरी समझ प्राप्त कर सके। थोड़ा भी विवेक रखने वाले किसी व्यक्ति को सच्चाई से जवाब देना चाहिए। मगर मुझे इस बात का बहुत डर था कि अगुआ को मेरे काम में विचलन और समस्याओं के बारे में पता चल जाएगा और इससे अगुआ के मन में मौजूद मेरी अच्छी छवि प्रभावित होगी। मैंने केवल अच्छी खबरें बताईं, किसी समस्या का उल्लेख नहीं किया और चीजें छिपाने के लिए गोल-मोल बातें कीं। उदाहरण के लिए, लोगों को विकसित करने का मामला। मुझे अच्छी तरह से पता था कि मैं कठिनाइयों में जी रही थी और मैंने इसे लागू नहीं किया था, लेकिन मैंने झूठ बोला और कहा कि मैं इसके साथ आगे बढ़ रही हूँ। सभा घर का मामला भी था। मैंने एक से अधिक अवसरों पर सिद्धांतों के उल्लंघन में इसका उपयोग किया था और ये जान-बूझकर किए गए और सुचिंतित उल्लंघन थे। लेकिन मैंने अगुआ से कुतर्क करते हुए कहा था कि मैं सिद्धांत नहीं समझती। चूँकि मैंने सच नहीं बताया था, इसलिए अगुआ वास्तविक स्थिति नहीं समझ सकी और उसके पास काम में विभिन्न समस्याओं और विचलनों के तुरंत समाधान का कोई तरीका नहीं था। जैसे ही समस्याएँ आतीं, वे काम में बाधा डालतीं। ऐसा करके मैं परमेश्वर का प्रतिरोध कर रही थी। मैं कुछ ऐसा कर रही थी जिससे परमेश्वर को बेइंतहा नफरत है। मैंने तथ्य छिपाकर अपनी प्रतिष्ठा और रुतबे की रक्षा के लिए झूठ पर भरोसा किया। मैंने सोचा कि मैं लोगों को मूर्ख बनाकर अपनी प्रतिष्ठा और रुतबा बचा सकती हूँ। लेकिन तथ्यों ने साबित कर दिया कि हर बार जब मैंने झूठ बोला और चालें चलीं, तो अगुआ ने सीधे मेरी असलियत जान ली। न केवल मैं अपनी प्रतिष्ठा और रुतबा बचाने में विफल रही बल्कि मैंने खुद को और भी अधिक मूर्ख बनाया। चूँकि मैं झूठ और छल में लिप्त थी, इसलिए मेरी अंतरात्मा धिक्कार रही थी। मैंने उन नकली अगुआओं और मसीह-विरोधियों के बारे में सोचा जिन्हें बेनकाब कर हटाया गया था। अपनी खुद की प्रतिष्ठा और रुतबे की रक्षा करने और लोगों के दिलों में अपनी छवि स्थापित करने के लिए वे अपना कर्तव्य करते समय परमेश्वर की जाँच-पड़ताल को स्वीकार नहीं करते और अपने भाई-बहनों की निगरानी को स्वीकार नहीं करते हैं। भले ही वे अपने काम को पूरी तरह से गड़बड़ कर दें, फिर भी वे इसे छिपाते हैं ताकि किसी और को पता न चले। नतीजतन, वे कलीसिया के कार्य को गंभीर रूप से नुकसान पहुँचाते हैं और अंत में उन्हें बरखास्त कर हटा दिया जाता है। क्या मेरा व्यवहार उनके जैसा ही नहीं था? अपनी प्रतिष्ठा और रुतबा बचाने के लिए मैं बार-बार अपने काम में विचलन और खामियाँ छिपाने के लिए धोखेबाजी कर रही थी। मैंने लोगों को धोखा दिया और परमेश्वर से छल करने की कोशिश की। अगर मैं पश्चात्ताप नहीं करती, तो मैं निश्चित रूप से परमेश्वर द्वारा ठुकरा दी जाती और उद्धार का अपना मौका गँवा देती।

अपनी भक्ति के दौरान मैंने परमेश्वर के ये वचन पढ़े : “परमेश्वर का घर उन लोगों का निरीक्षण, अवलोकन और उन्हें समझने का प्रयास करता है जो कर्तव्य करते हैं। क्या तुम लोग परमेश्वर के घर का यह सिद्धांत स्वीकारने में सक्षम हो? (हाँ।) अगर तुम परमेश्वर के घर द्वारा तुम्हारा पर्यवेक्षण करना, अवलोकन करना और तुम्हें समझने का प्रयास करना स्वीकार सकते हो, तो यह बहुत बढ़िया बात है। यह तुम्हारा कर्तव्य निभाने में, संतोषजनक तरीके से तुम्हारा कर्तव्य कर पाने में और परमेश्वर के इरादे पूरे करने में तुम्हारे लिए मददगार है। यह बिना किसी भी नकारात्मक पक्ष के तुम्हें फायदा पहुँचाता है और तुम्हारी मदद करता है। एक बार जब तुम इस सिद्धांत को समझ गए हो, तो क्या तुममें अब अपने अगुआओं, कार्यकर्ताओं और परमेश्वर के चुने हुए लोगों की निगरानी के खिलाफ प्रतिरोध या सतर्कता की कोई भावना होनी चाहिए? भले ही कभी-कभी कोई तुम्हें समझने का प्रयास करता हो, तुम्हारा अवलोकन करता हो और तुम्हारे कार्य का पर्यवेक्षण करता हो, यह व्यक्तिगत रूप से लेने वाली बात नहीं है। मैं ऐसा क्यों कहता हूँ? क्योंकि जो कार्य अब तुम्हारे हैं, जो कर्तव्य तुम निभाते हो, और कोई भी कार्य जो तुम करते हो, वे किसी एक व्यक्ति के निजी मामले या व्यक्तिगत कार्य नहीं हैं; वे परमेश्वर के घर के कार्य से संबंधित हैं और परमेश्वर के कार्य के एक भाग से संबंध रखते हैं। इसलिए, जब कोई तुम्हारी पर्यवेक्षण या प्रेक्षण करने में थोड़ा समय लगाता है या तुम्हें गहराई से समझने लगता है, तुम्हारे साथ खुले दिल से बातचीत करने और यह पता लगाने की कोशिश करता है कि इस दौरान तुम्हारी दशा कैसी रही है, यहाँ तक कि कभी-कभी जब उसका रवैया थोड़ा कठोर होता है, और तुम्हारी थोड़ी काट-छाँट करता है, अनुशासित करता और धिक्कारता है, तो वह यह सब इसलिए करता है क्योंकि उसका परमेश्वर के घर के कार्य के प्रति एक ईमानदार और जिम्मेदारी भरा रवैया होता है। तुम्हें इसके प्रति कोई नकारात्मक विचार या भावनाएँ नहीं रखनी चाहिए। अगर तुम दूसरों की निगरानी, निरीक्षण और समझने की कोशिश को स्वीकार कर सकते हो, तो इसका क्या मतलब है? यह कि अपने दिल में तुम परमेश्वर की जाँच स्वीकार करते हो। अगर तुम लोगों के द्वारा अपनी निगरानी, निरीक्षण और समझने के प्रयासों को स्वीकार नहीं करते—अगर तुम इस सबका विरोध करते हो—तो क्या तुम परमेश्वर की जाँच स्वीकार करने में सक्षम हो? परमेश्वर की जाँच लोगों की समझने की कोशिश से ज्यादा विस्तृत, गहन और सटीक होती है; परमेश्वर की अपेक्षाएँ इससे अधिक विशिष्ट, कठोर और गहन होती हैं। अगर तुम परमेश्वर के चुने हुए लोगों द्वारा पर्यवेक्षण किया जाना स्वीकार नहीं कर सकते, तो क्या तुम्हारे ये दावे कि तुम परमेश्वर की जाँच स्वीकार कर सकते हो, खोखले शब्द नहीं हैं? परमेश्वर की जाँच और परीक्षा स्वीकार करने में सक्षम होने के लिए तुम्हें पहले परमेश्वर के घर, अगुआओं और कार्यकर्ताओं, या भाई-बहनों द्वारा पर्यवेक्षण स्वीकार करने में सक्षम होना चाहिए” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (7))। परमेश्वर के वचनों से मुझे समझ आया कि हर किसी में भ्रष्ट स्वभाव होता है और अक्सर अपने कर्तव्य करते समय लोग अनजाने ही लापरवाह हो जाते हैं। वे अक्सर अपने ही विचारों के आधार पर सिद्धांतों का उल्लंघन करने वाले काम भी करते हैं, जिससे कलीसिया के कार्य को नुकसान पहुँचता है। सत्य प्राप्त करने से पहले कोई भी भरोसेमंद नहीं होता। इसलिए जब हम अपने कर्तव्य निभाते हैं तो हमें अगुआओं और अपने भाई-बहनों की निगरानी स्वीकार करनी चाहिए। यह कलीसिया के कार्य और हमारे निजी जीवन प्रवेश, दोनों के लिए फायदेमंद है। जैसे कि इस बार जब अगुआ ने काम के बारे में तुरंत पता लगाया और उसका जायजा लिया, तो मुझे आखिरकार पता चला कि लोगों को विकसित करने का मेरा काम आगे नहीं बढ़ा था और यह पहले से काम में बाधा डाल रहा था। केवल जब अगुआ ने काम का जायजा लिया और उसके बारे में पता लगाया, तभी मुझे इसकी तात्कालिकता का थोड़ा एहसास हुआ और मैंने कार्य को बड़ा नुकसान पहुँचाने से बचाने के लिए जल्दी से इसे लागू करना चाहा। इसके अलावा मैंने बिना सिद्धांत के सभा घरों का चयन किया। अगर अगुआ बार-बार नहीं पूछती, तो मैं खुद को बचाती रहती और सिद्धांतों के उल्लंघन में काम करती रहती। एक बार जब बड़े लाल अजगर की तरफ से हमारी गिरफ्तारियाँ होतीं और कलीसिया के कार्य को नुकसान पहुँचता, तो पछतावे के लिए बहुत देर हो चुकी होती। इसके अलावा मैं कलीसिया अगुआओं की स्थिति नहीं समझ पाई थी। जिन कुछ लोगों को विकसित किया जाना चाहिए था, उन्हें विकसित नहीं किया गया था, जबकि मैं इस बारे में स्पष्ट नहीं थी कि किसे बरखास्त किया जाना चाहिए। मैं पूरी तरह भ्रमित थी। भले ही यह मामला था, फिर भी मैंने चीजें छिपाने की कोशिश की। अगर अगुआ ने काम के बारे में न पूछा होता, तो मुझे कभी एहसास न होता कि मेरे कर्तव्य के प्रदर्शन में इतने सारे विचलन और खामियाँ थीं और मैं चीजों को बदलने के लिए व्याकुल नहीं होती और जल्दी न करती। जहाँ तक मेरा सवाल है, बहुत संभव है कि मुझे दूसरा काम सौंपा गया होता या बरखास्त कर दिया जाता क्योंकि मैं अच्छा काम नहीं कर रही थी। मैंने देखा कि अगर उच्च-स्तरीय अगुआ ने तुरंत काम का जायजा न लिया होता और समस्या पता न लगाया होता, तो मैं बस सिद्धांतों के अनुसार अपना कर्तव्य पूरा करने में असमर्थ होती। मैं केवल बुराई करने और अपने भ्रष्ट स्वभाव के सहारे परमेश्वर का प्रतिरोध करने में ही सक्षम होती। मुझे अब जाकर समझ आया कि जब अगुआ मेरे काम की निगरानी और जाँच करती है, तो वह मुझे नीची नजर से नहीं देखती, न ही वह मुझे जान-बूझकर शर्मिंदा करती है। इसके बजाय वह अपने काम के प्रति अपनी जिम्मेदारियाँ पूरी कर रही होती है। वह मुझे अपना कर्तव्य अच्छी तरह से निभाने में मदद कर रही होती है और कलीसिया के हितों की रक्षा कर रही होती है। यह एक सकारात्मक बात है। लेकिन मुझे इससे प्रतिरोध महसूस हुआ और मैंने बचने की कोशिश की। ऐसा करते हुए मैं सत्य से विमुख हो गई। मैं परमेश्वर से लड़ रही थी! मैं अपने सम्मान और रुतबे पर विचार करती नहीं रह सकती थी और अगुआ के पर्यवेक्षण कार्य से नहीं बच सकती थी। मुझे अपने काम में भटकावों और खामियों पर सही तरीके से पेश आना था। इसके बाद मैंने सुरक्षा जोखिम वाले सभा घर को बदल दिया और सिंचनकर्ताओं को विकसित करने की वास्तविक परिस्थितियों और कठिनाइयों की रिपोर्ट अगुआ को दी। अगुआ ने बताया कि मैं सिद्धांतों के अनुसार लोगों की जाँच नहीं कर रही हूँ और लोगों से मेरी अपेक्षाएँ बहुत अधिक हैं। उसने मेरे साथ सिद्धांतों पर संगति भी की और मेरे साथ-साथ लोगों की जाँच की। अंत में हमने ऐसे लोगों का चयन किया जो विकसित होने में सक्षम थे।

बाद में मैंने परमेश्वर के और अधिक वचन पढ़े : “कोई भी समस्या पैदा होने पर, चाहे वह कैसी भी हो, तुम्हें सत्य की खोज करनी चाहिए, और तुम्हें किसी भी तरीके से छद्म व्यवहार नहीं करना चाहिए या दूसरों के सामने नकली चेहरा नहीं लगाना चाहिए। तुम्हारी कमियाँ हों, खामियाँ हों, गलतियाँ हों, तुम्हारे भ्रष्ट स्वभाव हों—तुम्हें उनके बारे में कुछ छिपाना नहीं चाहिए और उन सभी के बारे में संगति करनी चाहिए। उन्हें अपने अंदर न रखो। अपनी बात खुलकर कैसे रखें, यह सीखना जीवन-प्रवेश करने की दिशा में सबसे पहला कदम है और यही वह पहली बाधा है जिसे पार करना सबसे मुश्किल है। एक बार तुमने इसे पार कर लिया तो सत्य में प्रवेश करना आसान हो जाता है। यह कदम उठाने का क्या मतलब है? इसका मतलब है कि तुम अपना हृदय खोल रहे हो और वह सब कुछ दिखा रहे हो जो तुम्हारे पास है, अच्छा या बुरा, सकारात्मक या नकारात्मक; दूसरों और परमेश्वर के देखने के लिए खुद को खोलना; परमेश्वर से कुछ न छिपाना, कुछ गुप्त न रखना, कोई स्वांग न करना, धोखे और चालबाजी से मुक्त रहना, और इसी तरह दूसरे लोगों के साथ खुला और ईमानदार रहना। इस तरह, तुम प्रकाश में रहते हो, और न सिर्फ परमेश्वर तुम्हारी जाँच करेगा बल्कि अन्य लोग यह देख पाएँगे कि तुम सिद्धांत से और एक हद तक पारदर्शिता से काम करते हो। तुम्हें अपनी प्रतिष्ठा, छवि और हैसियत की रक्षा करने के लिए किसी भी तरीके का उपयोग करने की आवश्यकता नहीं है, न ही तुम्हें अपनी गलतियाँ ढकने या छिपाने की आवश्यकता है। तुम्हें इन बेकार के प्रयासों में लगने की आवश्यकता नहीं है। यदि तुम इन चीजों को छोड़ पाओ, तो तुम बहुत आराम से रहोगे, तुम बिना बाधाओं या पीड़ा के जियोगे, और पूरी तरह से प्रकाश में जियोगे” (वचन, खंड 3, अंत के दिनों के मसीह के प्रवचन, भाग तीन)। “हमेशा अपने लिए कार्य मत कर, हमेशा अपने हितों की मत सोच, इंसान के हितों पर ध्यान मत दे, और अपने गौरव, प्रतिष्ठा और हैसियत पर विचार मत कर। तुम्‍हें सबसे पहले परमेश्वर के घर के हितों पर विचार करना चाहिए और उन्‍हें अपनी प्राथमिकता बनाना चाहिए। तुम्‍हें परमेश्वर के इरादों का ध्‍यान रखना चाहिए और इस पर चिंतन से शुरुआत करनी चाहिए कि तुम्‍हारे कर्तव्‍य निर्वहन में अशुद्धियाँ रही हैं या नहीं, तुम वफादार रहे हो या नहीं, तुमने अपनी जिम्मेदारियाँ पूरी की हैं या नहीं, और अपना सर्वस्व दिया है या नहीं, साथ ही तुम अपने कर्तव्य, और कलीसिया के कार्य के प्रति पूरे दिल से विचार करते रहे हो या नहीं। तुम्‍हें इन चीजों के बारे में अवश्‍य विचार करना चाहिए। अगर तुम इन पर बार-बार विचार करते हो और इन्हें समझ लेते हो, तो तुम्‍हारे लिए अपना कर्तव्‍य अच्‍छी तरह से निभाना आसान हो जाएगा” (वचन, खंड 3, अंत के दिनों के मसीह के प्रवचन, अपने भ्रष्ट स्वभाव को त्यागकर ही आजादी और मुक्ति पाई जा सकती है)। परमेश्वर के वचनों ने हमारे कर्तव्य को अच्छी तरह से करने के लिए अभ्यास का मार्ग बताया। हमें परमेश्वर की जाँच-पड़ताल स्वीकार करनी चाहिए और अपनी प्रतिष्ठा और रुतबे की खातिर भ्रष्ट साधनों या चालों का उपयोग नहीं करना चाहिए। हमें कलीसिया के हितों को सबसे ऊपर रखना चाहिए और तुरंत उन चीजों के बारे में खुलकर बात करनी चाहिए और खोजना चाहिए जिन्हें हम नहीं समझते या नहीं कर सकते। हमें उस कार्य के संबंध में खुद को छिपाना या उस पर पर्दा नहीं डालना चाहिए जो अच्छी तरह से नहीं किया गया है और हमें उस तरीके से कार्य-कलाप करना चाहिए जिससे कार्य को सबसे अधिक लाभ पहुँचे। इस तरह का आचरण थकाऊ नहीं होता और हम अपने कर्तव्य निर्वहन में परमेश्वर की स्वीकृति प्राप्त कर सकते हैं।

बाद में चाहे अगुआ कार्य के बारे में जानने के लिए मुझसे मिलते या काम का जायजा लेने के लिए पत्र भेजते, मैं हमेशा सचेत रूप से अपने भ्रष्ट स्वभाव के खिलाफ विद्रोह करती और सही रवैया अपनाती। एक बार उच्च-स्तरीय अगुआओं ने हमें कार्य की कई मदों पर रिपोर्ट करने के लिए एक पत्र भेजा और यदि कार्य की किसी भी मद ने अच्छे नतीजे नहीं दिए थे, तो हमें इसका कारण बताना था। मैंने मन ही मन सोचा, “पिछले दो हफ्ते में मैं सफाई कार्य के कार्यान्वयन में व्यस्त रही हूँ। मुझे अन्य कार्यों का जायजा लेने का मौका नहीं मिला है। एक कलीसिया में अगुआओं की कमी है और अभी तक वहाँ चुनाव नहीं हुए हैं। मैंने वास्तव में सिंचन कार्य और सुसमाचार कार्य का भी जायजा नहीं लिया है। मुझे इस बारे में अधिक जानकारी नहीं है कि इन कार्य क्षेत्रों में क्या चल रहा है। जब इतने सारे काम नहीं किए गए हैं तो मैं रिपोर्ट कैसे प्रस्तुत कर सकती हूँ? अगर अगुआओं को पता चला, तो क्या वे कहेंगे कि मैं वास्तविक कार्य नहीं कर रही हूँ और इस काम के लिए सक्षम नहीं हूँ? अभी जो काम नहीं किए गए हैं, मैं बस उनकी रिपोर्ट क्यों करूँ और उन्हें कर लेने के बाद ही उनकी रिपोर्ट क्यों न करूँ?” फिर मैंने अपना मन बदला और सोचा, “यह गलत है! क्या मैं तथ्य छिपाने, धोखेबाज बनने और चालें चलने की कोशिश नहीं कर रही हूँ?” इस समय मुझे एहसास हुआ कि मेरी दशा गलत थी। मैंने जल्दी से परमेश्वर से प्रार्थना की। मुझे परमेश्वर के ये वचन याद आए : “जो लोग सत्य को अभ्‍यास में लाने में सक्षम हैं, वे अपने कार्यों में परमेश्वर की पड़ताल को स्वीकार कर सकते हैं। परमेश्वर की पड़ताल को स्वीकार करने पर तुम्‍हारा हृदय निष्कपट हो जाएगा” (वचन, खंड 3, अंत के दिनों के मसीह के प्रवचन, अपने भ्रष्ट स्वभाव को त्यागकर ही आजादी और मुक्ति पाई जा सकती है)। यह सच है। परमेश्वर की अपेक्षा है कि हम सब कुछ परमेश्वर के सामने करें और परमेश्वर की जाँच-पड़ताल को स्वीकार करें। मैं अब लोगों के सामने चीजें नहीं कर सकती और उनकी प्रशंसा पाने के लिए धोखेबाज नहीं हो सकती और चालें नहीं चल सकती। इससे परमेश्वर को बेइंतहा नफरत होती है। चाहे दूसरे मेरे बारे में कुछ भी सोचें, मुझे परमेश्वर के वचनों के अनुसार एक ईमानदार व्यक्ति होने का अभ्यास करना है। चीजें स्पष्ट और तथ्यों के बिल्कुल अनुरूप होनी चाहिए। केवल यही परमेश्वर के इरादे के अनुरूप है। फिर मैंने परमेश्वर से प्रार्थना की, “प्रिय परमेश्वर, मैंने कुछ काम ठीक से नहीं किया है और मैं इसकी रिपोर्ट न करके इसे छुपाना चाहती हूँ। तुम सम्मान और रुतबा छोड़ने, ईमानदार व्यक्ति बनने के लिए सत्य का अभ्यास करने और अगुआओं को सच्चाई से हालात की रिपोर्ट करने में मेरा मार्गदर्शन करो।” प्रार्थना के बाद मैंने कलीसिया के कार्यों की सभी विभिन्न मदों की स्थिति सच्चाई से लिखी और अगुआओं को दे दी। इसके बाद मैंने जल्दी से अपनी समस्याओं और भटकावों का सारांश तैयार किया और इन कार्यों का जायजा लेना और उन्हें सँभालना जारी रखा। अंत में मैंने वह सारा कार्य पूरा कर लिया जो पूरा नहीं किया गया था। इस तरह से अभ्यास करके मुझे अपने दिल में बहुत सुकून महसूस हुआ। बाद में जिन कलीसियाओं के लिए मैं जिम्मेदार थी, उनमें कुछ कार्य समय पर पूरे नहीं हुए। अगुआओं के निरंतर जायजा लेने और पर्यवेक्षण के कारण ही वे मुझे तुरंत काम करने और चीजों को बदलने के लिए प्रेरित करने में सक्षम थे। जब मुझे ऐसी समस्याएँ मिलीं जिन्हें मैं हल नहीं कर सकती थी, तो मैं तुरंत अगुआओं को उनकी रिपोर्ट करती थी और वे मुझे अभ्यास का मार्ग बताते थे। उन्होंने मेरे काम में काफी मार्गदर्शन किया और मदद की। अब मैं दिल की गहराई से अगुआओं द्वारा मेरे काम का पर्यवेक्षण करने और जायजा लेने को स्वीकारती हूँ।

इस खुलासे के माध्यम से मैंने आखिरकार देखा कि अपनी प्रकृति में मैं सत्य से प्रेम नहीं करती थी। प्रतिष्ठा और रुतबे की खातिर मैं झूठ बोलने, छल करने, काम में खामियाँ छिपाने और अगुआओं के पर्यवेक्षण से बचने में भी सक्षम थी। मैं मसीह-विरोधियों के मार्ग पर चल रही थी! इसी दौरान मुझे यह एहसास भी हुआ कि अगर मैं अगुआओं और कार्यकर्ताओं के पर्यवेक्षण के बिना अपना कर्तव्य निभाती हूँ तो मैं बस कार्य को ठीक से नहीं कर पाऊँगी। अगुआओं और कार्यकर्ताओं का पर्यवेक्षण कार्य मेरे लिए बहुत फायदेमंद रहा है!


59. बच्चों का कर्जदार होने की भावना को मैंने त्याग दिया

यी शान, चीन

2003 में, मैंने सर्वशक्तिमान परमेश्वर के अंत के दिनों के कार्य को स्वीकार कर लिया। प्रभु यीशु की वापसी का स्वागत कर पाने के कारण मैं बहुत उत्साहित थी, और यह खुशखबरी प्रभु में अपने भाई-बहनों को जल्दी से बताना चाहती थी, ताकि वे सब परमेश्वर के पास आ सकें। इसलिए, मैं जल्दी ही सुसमाचार टीम में शामिल हो गई।

मार्च 2004 में, कार्य की जरूरतों के कारण मैं सुसमाचार का प्रचार करने के लिए दूसरे इलाकों में गई। उस समय, मैं संकल्प से भरी थी और मैं जल्द से जल्द बाहर जाकर सुसमाचार का प्रचार करना चाहती थी, ताकि मैं परमेश्वर की वाणी सुनने अंत के दिनों के उसके उद्धार का अनुग्रह स्वीकार करने में ज़्यादा से ज़्यादा लोगों की मदद कर सकूँ। लेकिन फिर मैंने सोचा, “अगर मैं चली गई तो मेरे दो बच्चों की देखभाल कौन करेगा? मेरी बेटी 13 साल की है और मेरा बेटा 12 साल का है। बचपन से ही मैंने उन्हें पाला-पोसा है। मेरे पति दिन भर काम में व्यस्त रहते हैं और उन्होंने बच्चों पर कभी ज्यादा ध्यान नहीं दिया है। अगर मैं अपना कर्तव्य निभाने बाहर चली गई, तो उन्हें दिन में तीन वक्त का खाना कौन खिलाएगा? अगर बच्चों की देखभाल करने वाला कोई नहीं होगा और कुछ हो गया तो, क्या मेरे पति और सास यह नहीं कहेंगे कि मैंने एक माँ के रूप में अपनी जिम्मेदारियाँ पूरी नहीं की हैं? मेरे रिश्तेदार और पड़ोसी भी कहेंगे कि मैं एक अच्छी माँ नहीं हूँ।” यह सोचकर, मेरा मन बहुत भारी हो गया, मानो दिल पर कोई बड़ा पत्थर रखा हो। मैं प्रार्थना करने के लिए परमेश्वर के सामने आई, “हे परमेश्वर, मैं बाहर जाकर सुसमाचार का प्रचार करना चाहती हूँ, लेकिन मैं अपने बच्चों को छोड़ नहीं पा रही हूँ। मुझे डर है कि मेरे जाने के बाद बच्चों की देखभाल करने वाला कोई नहीं होगा। मुझे कैसे अभ्यास करना चाहिए? कृपया मुझे प्रबुद्ध करो और मेरा मार्गदर्शन करो।” प्रार्थना करने के बाद, मुझे परमेश्वर के वचन याद आए : “कौन वास्तव में पूरी तरह से मेरे लिए खप सकता है और मेरी खातिर अपना सब-कुछ अर्पित कर सकता है? तुम सभी अनमने हो; तुम्हारे विचार इधर-उधर घूमते हैं, तुम घर के बारे में, बाहरी दुनिया के बारे में, भोजन और कपड़ों के बारे में सोचते रहते हो। इस तथ्य के बावजूद कि तुम यहाँ मेरे सामने हो, मेरे लिए काम कर रहे हो, अपने दिल में तुम अभी भी घर पर मौजूद अपनी पत्नी, बच्चों और माता-पिता के बारे में सोच रहे हो। क्या ये सभी चीजें तुम्हारी संपत्ति हैं? तुम उन्हें मेरे हाथों में क्यों नहीं सौंप देते? क्या तुम्हें मुझ पर पर्याप्त विश्वास नहीं है? या ऐसा है कि तुम डरते हो कि मैं तुम्हारे लिए अनुचित व्यवस्थाएँ करूँगा? तुम हमेशा अपने दैहिक परिवार के बारे में परेशान क्यों रहते हो और तुम हमेशा अपने प्रियजनों के लिए चिंता क्यों महसूस करते हो? क्या तुम्हारे दिल में मेरा कोई निश्चित स्थान है? तुम फिर भी मुझे अपने भीतर प्रभुत्व रखने और अपने पूरे अस्तित्व पर कब्जा करने देने की बात करते हो—ये सभी कपटपूर्ण झूठ हैं! तुम में से कितने लोग कलीसिया के लिए पूरे दिल से समर्पित हो? और तुम में से कौन अपने बारे में नहीं सोचता, बल्कि आज के राज्य की खातिर कार्य कर रहा है? इस बारे में बहुत ध्यानपूर्वक सोचो” (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 59)। परमेश्वर के वचनों से मैं समझ गई कि परमेश्वर सृष्टिकर्ता है, और वह सभी लोगों के भाग्य पर संप्रभुता रखता और शासन करता है, तो क्या मेरे दोनों बच्चे भी परमेश्वर के हाथों में नहीं थे? परमेश्वर ने पहले ही तय कर दिया है कि भविष्य में मेरे बच्चों का क्या होगा। मेरे चिंता करने का कोई फायदा नहीं था। मुझे परमेश्वर पर विश्वास रखना था और अपने बच्चों को उसे सौंपना था। तो, मैंने अपने दोनों बच्चों के लिए इंतज़ाम किया और निश्चिंत होकर अपना कर्तव्य निभाने बाहर चली गई।

2004 की सर्दियों में मौसम बहुत ठंडा था। मैंने कुछ भाई-बहनों को यह कहते सुना कि वे अपने बच्चों के लिए सर्दियों के कपड़े खरीदना चाहते हैं, और मुझे अपने दोनों बच्चों की चिंता होने लगी। “ठंड है, क्या उन्होंने गर्म कपड़े पहने हैं? अगर उन्हें ठंड लग गई तो क्या होगा?” तो मैंने अपने काम की व्यवस्था की और घर चली गई। जब मैं घर पहुँची, तो मैंने देखा कि मेरे दोनों बच्चों ने खाना बनाना और अपने कपड़े धोना सीख लिया है, और दोनों का स्वास्थ्य बहुत अच्छा था। परमेश्वर ने जो कहा था मैंने उसके बारे में सोचा : “तुम उन्हें मेरे हाथों में क्यों नहीं सौंप देते? क्या तुम्हें मुझ पर पर्याप्त विश्वास नहीं है? या ऐसा है कि तुम डरते हो कि मैं तुम्हारे लिए अनुचित व्यवस्थाएँ करूँगा? तुम हमेशा अपने दैहिक परिवार के बारे में परेशान क्यों रहते हो और तुम हमेशा अपने प्रियजनों के लिए चिंता क्यों महसूस करते हो?” (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 59)। पहले मेरी आस्था बहुत कम थी, लेकिन अब यह देखकर कि मेरे बच्चे ठीक हैं, मैं उनकी चिंता छोड़कर शांत मन से अपना कर्तव्य निभाने लगी। बाद में, जब मैं अगली बार अपने दोनों बच्चों से मिली, तो वे लंबे हो गए थे। वे न केवल दुकान में अपने पिता की चीजें बेचने में मदद करते थे, बल्कि उन्होंने माल खरीदना भी सीख लिया था। उनके आस-पास के सभी लोगों ने दोनों बच्चों की काबिलियत और क्षमता की तारीफ की। मैं बहुत खुश थी और परमेश्वर की आभारी थी। उसके बाद, मैंने अपने दोनों बच्चों को सुसमाचार सुनाया। उन्होंने इसे स्वीकार कर लिया और घर पर परमेश्वर के वचन पढ़े।

2012 के अंत में, जब मैं घर से दूर सुसमाचार का प्रचार कर रही थी, तो मुझे गिरफ्तार कर लिया गया। पुलिस ने मुझे एक हफ्ते तक यातना दी ताकि मैं कलीसिया के अगुआ के साथ गद्दारी करूँ, और उस दौरान वे मुझे लगातार धमकाते और डराते रहे, यह कहते हुए कि मैं परमेश्वर में विश्वास करने के कारण एक राजनीतिक अपराधी थी और मेरे जैसे मामलों में लोगों को कम से कम तीन से सात साल की सजा होगी। जब मैंने इतने सालों की सजा के बारे में सोचा, तो मैं लगातार रोती रही। मैंने मन में सोचा, “अगर मेरे दोनों बच्चों को पता चला कि मुझे गिरफ्तार कर लिया गया है, तो क्या वे मेरे बारे में चिंता करेंगे? अगर पुलिस को पता चला कि वे भी परमेश्वर में विश्वास करते हैं, तो क्या वे उन्हें भी गिरफ्तार कर लेंगे? मैंने इन सालों में उनकी अच्छी तरह से देखभाल नहीं की है। अगर मैंने उन्हें मुसीबत में भी डाल दिया तो ...” मैं जितना इस बारे में सोचती, उतना ही दुखी होती। अप्रत्याशित रूप से, कुछ दिनों बाद, जब पुलिस मुझे हिरासत केंद्र के दरवाजे पर ले गई, तो वहाँ मैंने अपनी बेटी को देखा, और मुझे पता चला कि मेरे दोनों बच्चों ने लोगों को ढूँढ़कर अपनी जान-पहचान का इस्तेमाल किया था, बहुत परेशानी उठाकर और 70,000 से 80,000 युआन खर्च करके मुझे मुकदमे तक जमानत पर रिहा करवाया, इसलिए मैं 18 महीने तक अपनी सजा बाहर काट सकी। जब मैं घर पहुँची, तो मेरे पति ने कहा, “दोनों बच्चों ने तुम्हें वहाँ से निकालने के लिए बहुत भाग-दौड़ की। वे हर दिन पूछताछ कर रहे थे, और उनका दिल अब व्यापार करने में नहीं लगता था। वे दिन भर चिंतित और डरे हुए रहते थे, इस डर से कि कहीं पुलिस तुम्हें पीट-पीट कर मार न डाले। हमारे बेटे ने कहा कि चाहे सब कुछ क्यों न बेचना पड़े, वह तुम्हें छुड़ाकर ही रहेगा।” जब मैंने अपने पति के ये शब्द सुने, तो मैं रोना बंद नहीं कर सकी। पीछे मुड़कर देखती हूँ, तो जब मेरे बच्चे किशोर थे, तब मैंने अपना कर्तव्य निभाने के लिए घर छोड़ दिया था। मैंने इन सालों में उनकी अच्छी तरह से देखभाल नहीं की, और अब उन्होंने मेरे लिए इतनी बड़ी कीमत भी चुकाई थी। मुझे बच्चों के लिए बहुत बुरा लगा। मैंने सोचा कि अब से घर पर रहकर ही उनकी अच्छी देखभाल करूँगी, उनके बच्चों को सँभालने और कामों में उनकी मदद करूँगी, ताकि उनका कुछ कर्ज चुका सकूँ। मुझे उम्मीद नहीं थी कि जब मैं सिर्फ दस दिनों के लिए घर पर थी, पाँच-छह पुलिसकर्मी अचानक मेरे घर में घुस आए और मुझे गिरफ्तार कर लिया, और फिर से हिरासत केंद्र ले गए। उन्होंने छह दिनों तक मुझे यातना दी और मुझसे पूछताछ की, लेकिन मेरे कुछ भी बताए बिना ही मुझे जाने दिया। पुलिस द्वारा गिरफ्तार किए जाने से बचने के लिए, मेरे पास घर छोड़कर कहीं और जाकर अपने कर्तव्य निभाने के अलावा कोई चारा नहीं था।

एक बार, मैंने अपनी बेटी को घर की स्थिति के बारे में पूछने के लिए पत्र लिखा। मेरी बेटी ने कहा कि जब से मैंने घर छोड़ा है, पुलिस कई बार मेरे घर आकर उन्हें मेरा ठिकाना बताने के लिए मजबूर कर चुकी है। मेरे बेटे की नौकरी सरकार ने बंद करवा दी थी, और मेरी बेटी ने भी मेरी गिरफ्तारी के कारण सभाओं में जाना और अपने कर्तव्य निभाना बंद कर दिया था, जिससे उसे सुरक्षा का खतरा था। समय के साथ, मेरी बेटी कमजोर हो गई, और मेरा बेटा अब सभाओं में नहीं जाना चाहता था। पत्र पढ़ने के बाद, मैं बहुत व्यथित महसूस कर रही थी, मन में सोचा, “अगर मेरे दोनों बच्चे परमेश्वर में विश्वास नहीं करते हैं, तो क्या वे भविष्य में अच्छा परिणाम पाने में असमर्थ नहीं होंगे? अगर मैं घर पर होती और उनके साथ परमेश्वर के वचनों के बारे में संगति करती, तो क्या वे अभी भी परमेश्वर में विश्वास करने और अपने कर्तव्य ठीक से निभाने में सक्षम नहीं होते? मैं दूसरे इलाकों में दूसरों को सुसमाचार का प्रचार करते हुए अपने दिन बिताती हूँ, लेकिन अब मेरे अपने बच्चे कमजोर हैं और मैंने उनकी ठीक से मदद करके उन्हें सहारा नहीं दिया है। मैं सच में एक अच्छी माँ नहीं हूँ।” उस दौरान, मेरी दशा खराब थी, और मेरा कर्तव्य निभाने में कोई मन नहीं था। मैं नवागतों को समय पर सींच नहीं पाई, जिससे उनमें से कुछ नकारात्मक हो गए। मैं जानती थी कि अगर मैंने अपनी दशा नहीं बदली तो यह बहुत खतरनाक होगा, इसलिए मैंने परमेश्वर से प्रार्थना की कि वह मुझे खुद को समझने और उसके इरादे को समझने में मेरा मार्गदर्शन करे। मुझे परमेश्वर के वचनों का एक अंश याद आया और मैंने उसे पढ़ने के लिए ढूँढ़ा। सर्वशक्तिमान परमेश्वर कहता है : “इस असली समाज में जीने वाले लोगों को शैतान बुरी तरह भ्रष्ट कर चुका है। लोग चाहे पढ़े-लिखे हों या नहीं, उनके विचारों और दृष्टिकोणों में ढेर सारी परंपरागत संस्कृति रची-बसी है। खास कर महिलाओं से अपेक्षा की जाती है कि वे अपने पतियों की देखभाल करें, अपने बच्चों का पालन-पोषण करें, नेक पत्नी और प्यारी माँ बनें, अपना पूरा जीवन पति और बच्चों के लिए समर्पित कर उनके लिए जिएँ, यह सुनिश्चित करें कि परिवार को रोज तीन वक्त खाना मिले और साफ-सफाई जैसे सारे घरेलू काम करें। नेक पत्नी और प्यारी माँ होने का यही स्वीकार्य मानक है। हर महिला भी यही सोचती है कि चीजें इसी तरह की जानी चाहिए और अगर वह ऐसा नहीं करती तो फिर वह नेक औरत नहीं है, और अंतरात्मा का और नैतिकता के मानकों का उल्लंघन कर चुकी है। इन नैतिक मानकों का उल्लंघन कुछ महिलाओं की अंतरात्मा पर बहुत भारी पड़ता है; उन्हें लगता है कि वे अपने पति और बच्चों को निराश कर चुकी हैं और नेक औरत नहीं रहीं। लेकिन परमेश्वर पर विश्वास करने, उसके ढेर सारे वचन पढ़ने, कुछ सत्य समझ चुकने और कुछ मामलों की असलियत जान जाने के बाद तुम सोचोगी, ‘मैं सृजित प्राणी हूँ और मुझे इसी रूप में अपना कर्तव्य निभाकर खुद को परमेश्वर के लिए खपाना चाहिए।’ इस समय क्या नेक पत्नी और प्यारी माँ होने, और सृजित प्राणी के रूप में अपना कर्तव्य करने के बीच कोई टकराव होता है? अगर तुम नेक पत्नी और प्यारी माँ बनना चाहती हो तो फिर तुम अपना कर्तव्य पूरे समय नहीं कर सकती, लेकिन अगर तुम अपना कर्तव्य पूरे समय करना चाहती हो तो फिर तुम नेक पत्नी और प्यारी माँ नहीं बन सकती। अब तुम क्या करोगी? अगर तुम अपना कर्तव्य अच्छे से करने का फैसला कर कलीसिया के कार्य के लिए जिम्मेदार बनना चाहती हो, परमेश्वर के प्रति वफादार रहना चाहती हो, तो फिर तुम्हें नेक पत्नी और प्यारी माँ बनना छोड़ना पड़ेगा। अब तुम क्या सोचोगी? तुम्हारे मन में किस प्रकार की विसंगति उत्पन्न होगी? क्या तुम्हें ऐसा लगेगा कि तुमने अपने पति और बच्चों को निराश कर दिया है? इस प्रकार का अपराधबोध और बेचैनी कहाँ से आती है? जब तुम एक सृजित प्राणी का कर्तव्य नहीं निभा पातीं तो क्या तुम्हें ऐसा लगता है कि तुमने परमेश्वर को निराश कर दिया है? तुम्हें कोई अपराधबोध या ग्लानि नहीं होती क्योंकि तुम्हारे दिलोदिमाग में सत्य का लेशमात्र संकेत भी नहीं मिलता है। तो फिर तुम क्या समझीं? परंपरागत संस्कृति और नेक पत्नी और प्यारी माँ होना। इस प्रकार तुम्हारे मन में ‘अगर मैं नेक पत्नी और प्यारी माँ नहीं हूँ तो फिर मैं नेक और भली औरत नहीं हूँ’ की धारणा उत्पन्न होगी। उसके बाद से तुम इस धारणा के बंधनों से बँध जाओगी, और परमेश्वर में विश्वास करने और अपने कर्तव्य करने के बाद भी इसी प्रकार की धारणाओं से बँधी रहोगी। जब अपना कर्तव्य करने और नेक पत्नी और प्यारी माँ होने के बीच टकराव होता है तो भले ही तुम अनमने ढंग से अपना कर्तव्य करने का फैसला कर परमेश्वर के प्रति थोड़ी-सी वफादारी रख लो, फिर भी तुम्हें मन ही मन बेचैनी और अपराधबोध होगा। इसलिए अपना कर्तव्य करने के दौरान जब तुम्हें कुछ फुर्सत मिलेगी तो तुम अपने पति और बच्चों की देखभाल करने के मौके ढूँढ़ोगी, उन्हें और भी अधिक समय देना चाहोगी, और सोचोगी कि भले ही तुम्हें ज्यादा कष्ट झेलना पड़ रहा है तो भी यह ठीक है, बशर्ते अपने मन को सुकून मिलता रहे। क्या यह एक नेक पत्नी और प्यारी माँ होने के बारे में परंपरागत संस्कृति के विचारों और सिद्धांतों के असर का नतीजा नहीं है? अब तुम दो नावों पर सवार हो, अपना कर्तव्य अच्छे से निभाना चाहती हो लेकिन नेक पत्नी और प्यारी माँ भी बनना चाहती हो। लेकिन परमेश्वर के सामने हमारे पास सिर्फ एक जिम्मेदारी और दायित्व होता है, एक ही मिशन होता है : सृजित प्राणी का अपना कर्तव्य अच्छे से निभाना। क्या तुमने यह कर्तव्य अच्छे से निभाया? तुम फिर से रास्ते से क्यों भटक गईं? क्या तुम्हें वास्तव में कोई अपराध बोध नहीं है, क्या तुम्हारा दिल तुम्हें धिक्कारता नहीं है? चूँकि अभी तक तुम्हारे दिल में सत्य की बुनियाद नहीं पड़ी है, तुम्हारे दिल पर सत्य का शासन नहीं है, इसलिए अपना कर्तव्य करते हुए तुम रास्ते से भटक सकती हो। भले ही अब तुम अपना कर्तव्य कर पा रही हो, तुम वास्तव में अभी भी सत्य के मानकों और परमेश्वर की अपेक्षाओं से बहुत दूर हो। ... हम परमेश्वर पर विश्वास कर सकते हैं, यह भी परमेश्वर का दिया हुआ अवसर है; यह उसने निर्धारित किया है और उसका अनुग्रह है। इसलिए तुम्हें किसी दूसरे के प्रति दायित्व या जिम्मेदारी निभाने की जरूरत नहीं है; तुम्हें सृजित प्राणी के रूप में सिर्फ परमेश्वर के प्रति अपना कर्तव्य निभाना चाहिए। लोगों को सबसे पहले यही करना चाहिए, यही व्यक्ति के जीवन का प्राथमिक कार्य है। अगर तुम अपना कर्तव्य अच्छे से पूरा नहीं करतीं, तो तुम योग्य सृजित प्राणी नहीं हो” (वचन, खंड 3, अंत के दिनों के मसीह के प्रवचन, अपने पथभ्रष्‍ट विचारों को पहचानकर ही खुद को सचमुच बदला जा सकता है)। परमेश्वर के वचनों द्वारा उजागर किए जाने पर मैंने देखा कि मैं पारंपरिक संस्कृति से बहुत कसकर जकड़ी हुई थी। मैं मानती थी कि एक अच्छी माँ को अपने बच्चों के लिए जीना चाहिए, यह पक्का करना चाहिए कि उन्हें दिन में तीन वक्त का खाना मिले, और घर के कामों के साथ-साथ उनके जीवन की हर चीज का ध्यान रखना चाहिए। केवल ऐसा करके ही कोई एक अच्छी पत्नी और प्रेममयी माँ बन सकती है। अगर तुम ऐसा नहीं कर सकती, तो तुम एक अच्छी औरत नहीं हो : तुमने अंतरात्मा और नैतिकता के मानकों का उल्लंघन किया होगा। इन सालों में, मैंने हमेशा एक अच्छी पत्नी और प्रेममयी माँ होने को एक अच्छी औरत होने का मानक माना था। चाहे मैंने अपने बच्चों के लिए कितना भी कष्ट सहा हो, मुझे विश्वास था कि यह बिल्कुल स्वाभाविक है, और मैं जीवन भर अपने बच्चों के लिए गुलामी करने को पूरी तरह से तैयार थी। मुझे लगा कि केवल इसी तरह से काम करके ही मैं एक माँ के रूप में अपनी जिम्मेदारियाँ पूरी कर सकती हूँ। खास तौर से, जब मुझे कम्युनिस्ट पार्टी ने गिरफ्तार कर लिया, तो मेरे दोनों बच्चों ने मेरे लिए बहुत पैसा खर्च किया, उनके व्यापार में बाधा आई, और वे चिंतित और डरे हुए भी थे। मुझे लगा कि मैं अपने बच्चों के कर्ज के तले और भी दब गई हूँ। मुझे लगा कि मैंने उनकी अच्छी तरह से देखभाल नहीं की और उन्हें मेरे लिए इतना कष्ट सहने दिया, इसलिए मैं उनके लिए और काम करना चाहती थी और उनके बच्चों की देखभाल में उनकी मदद करना चाहती थी ताकि मैं उनकी भरपाई करने की पूरी कोशिश कर सकूँ। जब मैंने सुना कि मेरी गिरफ्तारी के कारण बेटी सभाओं में शामिल होने और अपना कर्तव्य करने में असमर्थ हो गई बेटे की नौकरी चली गई और बहू भी उसे रोक रही थी और सता रही थी जिससे बेटे का भी परमेश्वर में विश्वास करने का मन नहीं रहा, तो मुझे लगा कि मैं ही अपनी जिम्मेदारियों में नाकाम रही हूँ, क्योंकि मैंने उन्हें परमेश्वर के अधिक वचन पढ़कर नहीं सुनाए थे। इस वजह से, मैं खुद को धिक्कारते हुए जीती रही और मेरा कर्तव्य निभाने में मन नहीं हुआ। जिन नवागतों के सिंचन के लिए मैं जिम्मेदार थी, वे नकारात्मकता और कमजोरी के कारण नियमित रूप से सभाओं में शामिल नहीं हो पा रहे थे, लेकिन मैंने उनकी समस्याओं को हल करने के लिए परमेश्वर के प्रासंगिक वचन खोजने की जल्दी नहीं की। इसके बजाय, मेरा दिमाग इसी बात से भरा था कि घर वापस जाकर बच्चों की देखभाल कैसे की जाए। क्योंकि मेरी सुरक्षा को खतरा था, इसलिए मैं घर नहीं जा सकती थी, और लगातार ऐसा महसूस करती थी जैसे मैं अपने बच्चों की कर्जदार हूँ, जबकि मेरा दिल दर्द और पीड़ा से भरा था। मैंने एक अच्छी पत्नी और प्रेममयी माँ होने को सत्य प्राप्त करने, अपना कर्तव्य निभाने और बचाए जाने से ज़्यादा महत्वपूर्ण माना था। हालाँकि मैंने इन सभी सालों में अपना कर्तव्य निभाने के लिए अपना परिवार और नौकरी छोड़ दी थी, मेरे विचारों और दृष्टिकोणों में जरा भी बदलाव नहीं आया था। मैं यह नहीं सोच रही थी कि परमेश्वर के सामने एक सृजित प्राणी का कर्तव्य अच्छी तरह से कैसे निभाया जाए, बल्कि इसके बजाय एक अच्छी पत्नी और प्रेममयी माँ बनने का प्रयास कर रही थी। मैंने लगभग अपना कर्तव्य और बचाए जाने का मौका बर्बाद कर दिया था। मैं कितनी अंधी और अज्ञानी थी! पीछे मुड़कर सोचती हूँ, तो मैं अक्सर अपने बच्चों से परमेश्वर में विश्वास करने के बारे में बात करती थी, और उन्हें परमेश्वर के सामने लाई, इसलिए मैंने अपनी जिम्मेदारियाँ पूरी कर ली हैं और मुझ पर उनका कोई कर्ज नहीं है। मेरे बच्चों द्वारा सहे गए कष्ट वास्तव में कम्युनिस्ट पार्टी के कारण थे। अगर कम्युनिस्ट पार्टी परमेश्वर में विश्वास करने वालों को न सताती और गिरफ्तार न करती, तो मैं घर जाकर उनकी देखभाल कर सकती थी। मुझे कम्युनिस्ट पार्टी से नफरत करनी चाहिए थी क्योंकि कम्युनिस्ट पार्टी ही मेरे और मेरे बच्चों के लिए दुख लाई थी। हालाँकि, मैंने इसका सारा दोष खुद पर मढ़ दिया, और जोर देकर कहा कि मेरे बच्चों ने इस तरह से कष्ट सहा क्योंकि एक माँ के रूप में मैंने उनकी अच्छी तरह से देखभाल नहीं की। मैं इतनी मूर्ख थी और चीजों की असलियत देख नहीं पाई थी! जब मैं यह समझ गई, तो मेरी दशा कुछ हद तक बदल गई। मैं अपना दिल अपने कर्तव्य में लगा सकी, और वे नकारात्मक और कमजोर नवागत भी सामान्य रूप से सभाओं में शामिल हो सके।

2023 में, मुझे एक यहूदा ने धोखा दिया और पुलिस मुझे गिरफ्तार करने की कोशिश करती रही। जनवरी 2024 में, पुलिस ने मेरी बेटी को फोन किया और उसे पुलिस स्टेशन जाने के लिए कहा। मेरी बेटी ने सोचा कि मुझे फिर से गिरफ्तार कर लिया गया है और घबराहट में पुलिस स्टेशन भागी। अप्रत्याशित रूप से, पुलिस ने मेरी बेटी को परमेश्वर को नकारने और धोखा देने के लिए “तीन कथन” पर हस्ताक्षर करने के लिए मजबूर किया, और उसे धमकाया और डराया भी। मेरी बेटी शैतान की चाल की असलियत नहीं जान पाई और उसने “तीन कथन” पर हस्ताक्षर कर दिए। यह खबर सुनकर, मेरा दिल बहुत दुखी हुआ। मैंने मन में सोचा, “मेरी बेटी आज्ञाकारी और समझदार है, और उसने मुझे कभी भी परमेश्वर में विश्वास करने से नहीं रोका है। जब मुझे पुलिस ने गिरफ्तार किया, तो वह गिरफ्तारी के जोखिम के कारण सभाओं में नहीं जा सकती थी या अपना कर्तव्य नहीं निभा सकती थी। बाद में, वह अपने पति और ससुर द्वारा बाधित थी, इसलिए इन सालों में, वह ठीक से सत्य का अनुसरण नहीं करती रही है और पैसे के पीछे भागती रही है। नतीजतन, वह परमेश्वर के वचनों को ठीक से खाया-पिया नहीं है और न ही अपना कर्तव्य निभाया है। कलीसिया ने उसे पहले ही एक छद्म-विश्वासी होने के कारण बाहर निकाल दिया था। अब, उसने ‘तीन कथन’ पर हस्ताक्षर किए हैं जिसका मतलब है कि उसने उद्धार पाने का मौका पूरी तरह से खो दिया है।” यह सोचकर, मैं अपने आँसुओं के सैलाब को रोक नहीं पाई। अगर मैं नियमित रूप से घर जाकर अपने बच्चों को देख पाती और उनके साथ परमेश्वर के वचनों के बारे में ज़्यादा संगति कर पाती, तो शायद मेरी बेटी और ज़्यादा सत्य समझ पाती और उसने “तीन कथन” पर हस्ताक्षर नहीं किए होते। मैं जितना इस बारे में सोचती, उतना ही मैं खुद को दोषी ठहराती। उन दिनों, मुझे कुछ भी करने का मन नहीं था, और मेरा कर्तव्य निभाने में कोई मन नहीं था। मुझे एहसास हुआ कि मेरी दशा खराब है, इसलिए मैं प्रार्थना करने के लिए परमेश्वर के सामने आई, कि वह अपना इरादा समझने में मेरा मार्गदर्शन करे।

प्रार्थना करने के बाद, मैंने परमेश्वर के वचन पढ़े : “चाहे कोई भी हो, अगर वह किसी निश्चित तरह का व्यक्ति है तो वह एक निश्चित मार्ग पर चलेगा। क्या यह तय नहीं है? (है।) व्यक्ति जिस मार्ग को अपनाता है उससे निर्धारित होता है कि वह क्या है। वह जिस मार्ग को अपनाता है और जिस तरह का व्यक्ति बनता है, यह स्वयं पर निर्भर करता है। ये ऐसी चीजें हैं जो पूर्व-नियत, जन्मजात हैं और जिनका संबंध व्यक्ति की प्रकृति से है। तो माता-पिता द्वारा दी गई शिक्षा की क्या उपयोगिता है? क्या यह किसी व्यक्ति की प्रकृति को नियंत्रित कर सकती है? (नहीं।) माता-पिता द्वारा दी गई शिक्षा मानव प्रकृति को नियंत्रित नहीं कर सकती और न ही इस समस्या को हल कर सकती है कि व्यक्ति किस मार्ग पर जाएगा। वह एकमात्र शिक्षा क्या है जो माता-पिता दे सकते हैं? अपने बच्चों के दैनिक जीवन में कुछ सरल व्यवहार, कुछ एकदम सतही विचार और स्व-आचरण के नियम—ये ऐसी चीजें हैं जिनका माता-पिता से कुछ लेना-देना है। बच्चों के बालिग होने से पहले माता-पिता को अपनी उचित जिम्मेदारी पूरी करनी चाहिए, यानी अपने बच्चों को यह सिखाना चाहिए कि वे सही मार्ग पर चलें, कड़ी मेहनत से पढ़ाई करें और बड़े होने पर बाकी लोगों से ऊपर उठने में सक्षम होने का प्रयास करें, बुरे काम न करें या बुरे इंसान न बनें। माता-पिता को अपने बच्चों के व्यवहार को भी नियंत्रित करना चाहिए, उन्हें विनम्र होना और अपने से बड़ों से मिलने पर उनका अभिवादन करना सिखाना चाहिए, और उन्हें व्यवहार से संबंधित अन्य बातें सिखानी चाहिए—यही वह जिम्मेदारी है जो माता-पिता को पूरी करनी चाहिए। अपने बच्चे के जीवन का ख्याल रखना और उसे स्व-आचरण के कुछ बुनियादी नियमों की शिक्षा देना—माता-पिता का प्रभाव इतना ही है। जहाँ तक उनके बच्चे के व्यक्तित्व का सवाल है, माता-पिता यह नहीं सिखा सकते। कुछ माता-पिता शांत स्वभाव के होते हैं और हर काम आराम से करते हैं, जबकि उनके बच्चे बहुत अधीर होते हैं और थोड़ी देर के लिए भी शांत नहीं रह पाते। वे 14-15 साल की उम्र में अपने से ही जीविकोपार्जन करने के लिए निकल पड़ते हैं, वे हर चीज में अपने फैसले खुद लेते हैं, उन्हें अपने माता-पिता की जरूरत नहीं होती और वे बहुत स्वतंत्र होते हैं। क्या यह उन्हें उनके माता-पिता सिखाते हैं? नहीं। इसलिए किसी व्यक्ति के व्यक्तित्व, स्वभाव और यहाँ तक कि उसके सार, और साथ ही भविष्य में वह जो मार्ग चुनता है, इन सबका उसके माता-पिता से कोई लेना-देना नहीं है। ... कोई व्यक्ति जीवन में जो मार्ग अपनाता है, वह उसके माता-पिता द्वारा निर्धारित नहीं होता, बल्कि परमेश्वर द्वारा पहले से निर्धारित होता है। ऐसा कहा जाता है कि ‘मनुष्य का भाग्य स्वर्ग द्वारा तय होता है,’ और यह कहावत मानवीय अनुभव से निकली है। व्यक्ति के बालिग होने से पहले तुम यह नहीं बता सकते कि वह कौन-सा मार्ग अपनाएगा। जब वह बालिग हो जाएगा, और उसके पास विचार होंगे और वह समस्याओं पर चिंतन कर सकेगा तब वह चुनेगा कि इस विस्तृत समुदाय में उसे क्या करना है। कुछ लोग कहते हैं कि वे वरिष्ठ अधिकारी बनना चाहते हैं, दूसरे कहते हैं कि वे वकील बनना चाहते हैं और फिर कुछ और कहते हैं कि वे लेखक बनना चाहते हैं। हर किसी की अपनी पसंद और अपने विचार होते हैं। कोई भी यह नहीं कहता, ‘मैं बस अपने माता-पिता द्वारा मेरी शिक्षा पूरी किए जाने का इंतजार करूँगा। मैं वही बनूँगा जो मेरे माता-पिता मुझे बनने के लिए शिक्षित करेंगे।’ कोई भी व्यक्ति इतना बेवकूफ नहीं है। बालिग होने के बाद लोगों के विचार उमड़ने और धीरे-धीरे परिपक्व होने लगते हैं, और इस तरह उनके आगे का मार्ग और लक्ष्य अधिक स्पष्ट होने लगते हैं। इस समय धीरे-धीरे यह जाहिर और स्पष्ट हो जाता है कि वह किस प्रकार का व्यक्ति है और किस समूह का हिस्सा है। यहाँ से हरेक इंसान का व्यक्तित्व, साथ ही उसका स्वभाव और वह किस मार्ग का अनुसरण कर रहा है, जीवन में उसकी दिशा और वह किस समूह से संबंधित है, सब धीरे-धीरे स्पष्ट परिभाषित होने लगता है। यह सब किस पर आधारित है? आखिरकार, यह उसी चीज पर आधारित है जो परमेश्वर ने पहले से निर्धारित किया है—इसका व्यक्ति के माता-पिता से कोई लेना-देना नहीं है” (वचन, खंड 4, मसीह-विरोधियों को उजागर करना, मद नौ (भाग एक))। परमेश्वर के वचन पढ़ने के बाद, मैं समझ गई कि बच्चे कौन-सा रास्ता चुनते हैं, यह माता-पिता न तय कर सकते हैं, न बदल सकते हैं। यह उनके प्रकृति सार से तय होता है और इसका माता-पिता की शिक्षा से कोई लेना-देना नहीं है। मैंने सोचा कि मेरी बेटी “तीन कथन” पर हस्ताक्षर करने से पहले भी सत्य का अनुसरण नहीं करती थी, और जैसे ही उसका काम-धंधा व्यस्त हो जाता, वह सभाओं में नहीं जाती थी या परमेश्वर के वचन नहीं पढ़ती थी, और अपना कर्तव्य निभाने को तैयार नहीं थी। उसने पैसे और दुनिया की बुरी प्रवृत्तियों के पीछे भागने पर ध्यान केंद्रित किया। अगुआ ने उसके साथ कई बार संगति की थी, लेकिन उसने पश्चात्ताप नहीं किया, इसलिए कलीसिया ने उसके हमेशा के रवैये को देखते हुए उसे एक छद्म-विश्वासी मानकर बाहर निकाल दिया था। अब जब उसने “तीन कथन” पर हस्ताक्षर कर दिए थे, तो उसने पूरी तरह से प्रकट कर दिया था कि उसका सार एक छद्म-विश्वासी का था। उसका सत्य का अनुसरण न करना या सही मार्ग पर न चलना, यह उसके प्रकृति सार से तय हुआ था, और इसका मुझसे, उसकी माँ के रूप में, कोई लेना-देना नहीं था। मेरे बच्चे इस दशा में इसलिए पहुँचे क्योंकि स्वभाव से, वे सत्य से प्रेम नहीं करते थे और सत्य का अनुसरण नहीं करते थे। किसी और को दोष नहीं दिया जा सकता, और ऐसा नहीं है कि अगर मैंने उनके लिए परमेश्वर के और वचन पढ़े होते, तो वे लगन से सत्य का अनुसरण करते और सही मार्ग पर चलते। स्वभाव से, वे सत्य से विमुख थे और सत्य का अनुसरण नहीं करते थे, इसलिए भले ही मैं हर दिन उनके साथ संगति करती, मैं उनके सार या उनके चुने मार्ग को बदल नहीं पाती। जब मैंने अपने बच्चों को परमेश्वर के वचनों के अनुसार देखा, मेरा दिल बहुत ज़्यादा मुक्त महसूस हुआ, और अब खुद को उनका कर्जदार महसूस नहीं करती थी, और अब मैं अपना कर्तव्य निभाने में और बाधित नहीं हुई। परमेश्वर का धन्यवाद!


60. मैं अपने कर्तव्य को लेकर मीनमेख क्यों निकालती थी?

झोउ फेंग, चीन

जुलाई 2023 में, प्रतिष्ठा और रुतबे के पीछे भागने और वास्तविक काम न करने के कारण मुझे अगुआ के पद से बरखास्त कर दिया गया। दो हफ़्ते बाद, मेरी पूर्व सहयोगी, बहन लियू शिआओ, मुझसे मिलने आई। उसने कहा, “सीसीपी अब जगह-जगह परमेश्वर में विश्वास करने वालों को गिरफ्तार कर रही है। कुछ मेजबान परिवारों के बारे में सबको पता है कि वे परमेश्वर में विश्वास करते हैं, इसलिए वे सुरक्षित नहीं हैं। तुम्हारे विश्वासी होने के बारे में ज्यादा पता नहीं है और तुम्हारे परिवार की स्थिति भी उपयुक्त है। अब से तुम अपने घर पर मेजबानी का कर्तव्य कर सकती हो।” लियू शिआओ को देखकर मुझे शर्मिंदगी महसूस हुई। मैंने सोचा, “अभी दो हफ़्ते पहले ही तो मैं उसके साथ मिलकर अगुआई का कर्तव्य निभा रही थी, और अब वह मेरा कर्तव्य तय करने आई है, उससे भी बुरा है कि यह मेजबानी का कर्तव्य है! मैं कितनी नीचे गिर गई हूँ! क्या वह सोचती है कि मैं सत्य का अनुसरण करने वाली इंसान नहीं हूँ और सिर्फ मेजबानी का कर्तव्य निभाने के लायक हूँ?” फिर मैंने सोचा कि मेजबानी का कर्तव्य निभाने वाले ज्यादातर भाई-बहन बड़ी उम्र के और औसत काबिलियत वाले होते हैं। अगर मुझे जानने वाले भाई-बहनों को पता चला कि मैं घर पर मेजबानी का कर्तव्य कर रही हूँ, तो यह कितनी शर्म की बात होगी! मैं तहे दिल से मेजबानी का कर्तव्य नहीं करना चाहती थी, और सोचती थी कि मेजबानी का कर्तव्य निम्न दर्जे का है, उन अगुआओं की तरह नहीं है जो जहाँ भी जाते हैं, प्रतिष्ठा और सम्मान पाते हैं। लेकिन जब कर्तव्य सामने हो तो उसे ठुकराना विवेक की कमी को दिखाता है, इसलिए मैं बेमन से मान गई। मैं मन ही मन यह भी सोच रही थी, “जब मैं आध्यात्मिक भक्ति और आत्म-चिंतन के जरिए खुद को थोड़ा समझ जाऊँगी, तो शायद मुझे कोई दूसरा कर्तव्य सौंप दिया जाएगा।”

मेजबानी का कर्तव्य शुरू करने के बाद, लियू शिआओ कभी-कभी भाई-बहनों के साथ काम पर चर्चा करने के लिए मेरे घर आती थी। मैंने सोचा कि कैसे मैं भी कभी उसी की तरह थी, लेकिन अब मैं उनके लिए खाना बना रही थी, रोज बर्तन धो रही थी और साफ-सफाई कर रही थी। इससे ज्यादा शर्मनाक और क्या हो सकता था! एक दिन दरवाजे की घंटी बजी, मैंने दरवाजा खोला तो देखा कि बहन वांग डैन थी। मेरा चेहरा तुरंत शर्म से तमतमा गया। पहले की बातें सोचने लगी, हमेशा मैं ही वांग डैन को सारे काम सौंपती थी, लेकिन अब वांग डैन मेरे लिए काम की व्यवस्था कर रही थी। भाग्य में इतना बड़ा बदलाव बहुत शर्मनाक था! वांग डैन ने कहा, “अगले कुछ दिनों में, हम आपके घर में रह रहे भाई-बहनों को ले जाकर दूसरे मेजबान घर में स्थानांतरित कर देंगे।” यह सुनकर मैं बहुत खुश हुई, “क्या वे मेरे लिए कोई दूसरा कर्तव्य तय करने वाले हैं? जब तक यह मेजबानी का कर्तव्य नहीं है, मुझे नवागंतुकों का सिंचन करने या सुसमाचार का प्रचार करने में कोई आपत्ति नहीं है। जब तक मैं अपने भाई-बहनों के संपर्क में रह सकती हूँ, तो जब कलीसिया में चुनाव का दिन आएगा, तो मेरे पास अगुआ या उपयाजक के चुनाव में खड़े होने का मौका होगा। मेजबानी के कर्तव्य जैसा नहीं, जहाँ पहचान बनाने का भी मौका नहीं मिलता।” मैं ख्यालों में खोई हुई थी कि वांग डैन ने कहा, “हम उन्हें ले जाएँगे और उनकी जगह दूसरे भाई-बहनों को ले आएँगे।” यह सुनकर मुझे बहुत निराशा हुई। “यह मेजबानी का कर्तव्य कब खत्म होगा?” बाद में, मैंने ऊपरी अगुआओं का एक पत्र देखा। उसमें लिखा था कि सीसीपी परमेश्वर में विश्वास करने वाले लोगों की जाँच-पड़ताल, तलाश और उन्हें गिरफ्तार कर रही है, और सभी को सुरक्षा पर ध्यान देना था और कलीसिया के हितों की रक्षा करनी थी, और खास तौर पर, मेजबान परिवारों को एक अच्छा माहौल बनाए रखना था और अपने भाई-बहनों की रक्षा करनी थी। पत्र पढ़ने के बाद, मैंने सोचा, “मौजूदा माहौल तेजी से तनावपूर्ण होता जा रहा है और हमें और अधिक सुरक्षित मेजबान परिवारों की जरूरत है। ऐसा लगता है कि मेरे मेजबानी के कर्तव्य में आसानी से बदलाव नहीं होगा।” उस दौरान मैं दिन भर उदास और दुखी रहती थी। जब मेरी बहनें रोजमर्रा की जिंदगी में कुछ ऐसा करतीं या कहतीं जो मुझे पसंद नहीं आता, तो मैं उन्हें देखकर चिढ़ जाती थी, और जब मैं सफाई कर रही होती थी और समेटने को बहुत सारी चीजें होतीं तो मुझे गुस्सा आता और मैं प्रतिरोधी महसूस करती थी। मुझे एक नौकरानी की तरह महसूस होता था, जो सारे गंदे और थकाऊ काम करती है, और मैं गुस्से में चीजों को पटक-पटक कर उठाती-रखती थी। मैं अपनी बहनों से बात करते समय भी खुश नहीं दिखती थी। उस दौरान, बहनें मुझसे बाधित रहती थीं, और मेरी अपनी दशा बद से बदतर होती गई। मैं नियमित रूप से आध्यात्मिक भक्ति भी नहीं करती थी, और कभी-कभी तो मैं फोन चलाकर मनमाने ढंग से देह की इच्छा पूरी करती थी। बहन ली लू ने देखा कि मेरी दशा खराब है, और मुझे परमेश्वर के और वचन पढ़ने, और भजन सीखने और लेख लिखने का अभ्यास करने की याद दिलाई, लेकिन मैंने उसकी बात नहीं सुनी। एक दिन, ली लू ने मेरी दशा की ओर इशारा किया, कहा कि हालाँकि मैं बाहर से अपना कर्तव्य कर रही थी, पर मैं राजी नहीं थी। उसकी बात सुनकर, मैंने थोड़ा प्रतिरोधी महसूस किया, “मैं हर दिन तुम लोगों के लिए खाना बनाने में व्यस्त रहती हूँ। यह अनिच्छुक होना कैसे हुआ?” बाद में, उसके शब्द बार-बार मेरे दिमाग में आते रहे। उस रात, मैं बिस्तर पर करवटें बदलती रही, सो नहीं पाई। मैंने मन ही मन सोचा, “मेरी बहन ने मेरी आलोचना क्यों की? परमेश्वर का इरादा क्या है?” मैंने सोचा कि हाल ही में मेरी दशा कैसे खराब हो गई थी और मैं अपने कर्तव्य पर ध्यान नहीं दे रही थी, या अपनी बहनों के लिए प्यार नहीं दिखा रही थी। मैं अक्सर उन्हें बुरी नजर से देखती और उन्हें बाधित करती थी... जितना मैंने इस बारे में सोचा, उतना ही मुझे दोषी और आत्म-ग्लानि महसूस हुई। मैंने परमेश्वर से प्रार्थना की, विनती की कि वह मेरा मार्गदर्शन करे कि मैं खुद को समझ सकूँ। मुझे परमेश्वर के कुछ वचन याद आए जो मैंने पहले पढ़े थे : “तुम्हारा चाहे जो भी कर्तव्य हो, उसमें ऊँचे और नीचे के बीच भेद न करो। मान लो तुम कहते हो, ‘हालाँकि यह काम परमेश्वर का आदेश और परमेश्वर के घर का कार्य है, पर यदि मैं इसे करूँगा, तो लोग मुझे नीची निगाह से देख सकते हैं। दूसरों को ऐसा काम मिलता है, जो उन्हें विशिष्ट बनाता है। मुझे यह काम दिया गया है, जो मुझे विशिष्ट नहीं बनाता, बल्कि परदे के पीछे मुझसे कड़ी मेहनत करवाता है, यह अनुचित है! मैं यह कर्तव्य नहीं करूँगा। मेरा कर्तव्य वह होना चाहिए, जो मुझे दूसरों के बीच खास बनाए और मुझे प्रसिद्धि दे—और अगर प्रसिद्धि न भी दे या खास न भी बनाए, तो भी मुझे इससे लाभ होना चाहिए और शारीरिक आराम मिलना चाहिए।’ क्या यह कोई स्वीकार्य रवैया है? मीन-मेख निकालना परमेश्वर से आई चीजों को स्वीकार करना नहीं है; यह अपनी पसंद के अनुसार विकल्प चुनना है। यह अपने कर्तव्य को स्वीकारना नहीं है; यह अपने कर्तव्य से इनकार करना है, यह परमेश्वर के खिलाफ तुम्हारी विद्रोहशीलता की अभिव्यक्ति है। इस तरह मीन-मेख निकालने में तुम्हारी निजी पसंद और आकांक्षाओं की मिलावट होती है। जब तुम अपने लाभ, अपनी ख्याति आदि को महत्त्व देते हो, तो अपने कर्तव्य के प्रति तुम्हारा रवैया आज्ञाकारी नहीं होता” (वचन, खंड 3, अंत के दिनों के मसीह के प्रवचन, कर्तव्‍य का समुचित निर्वहन क्‍या है?)। परमेश्वर ने जो कहा, वह ठीक मेरी ही दशा थी। मैंने अतीत के बारे में सोचा, जब मैं कलीसिया में एक अगुआ थी और खुद को दिखा सकती थी। मैं जहाँ भी जाती, भाई-बहन मेरा आदर करते थे, और मैं दिल से खुश महसूस करती थी और अपने कर्तव्य करने के लिए मुझमें ऊर्जा होती थी। खास तौर पर, जब मुझे क्षेत्रीय अगुआ चुना गया तो मैं बहुत खुश हुई, और सोचा कि आखिरकार मुझे सबसे अलग दिखने का मौका मिल गया है। मेरा कर्तव्य करने का उत्साह दोगुना हो गया। उस समय, मैं हर दिन सुबह से शाम तक काम करती थी। सर्दी का मौसम था और बहुत ठंड थी, लेकिन जब मैं रात को 11 या 12 बजे घर लौटती, तब भी मैं खुश रहती थी; मुझे न ठंड लगती थी और न ही थकान महसूस होती थी। लेकिन जब मुझे बरखास्त कर दिया गया और अगुआ ने मेरे लिए मेजबानी का कर्तव्य की व्यवस्था की, तो मुझे एक नौकरानी की तरह महसूस हुआ, जो सारे मेहनत वाले और फुटकर काम करती है, जैसे मैं एक निम्न दर्जे की नौकर हूँ। मेरा दिल समर्पण नहीं कर सका, और मैं उस दिन का इंतजार करती रही जब अगुआ मेरा कर्तव्य बदल देंगे। बाद में, ऊपरी अगुआओं ने एक पत्र भेजा, जिसमें कहा गया था कि मौजूदा माहौल तेजी से तनावपूर्ण होता जा रहा है और अधिक सुरक्षित मेजबान परिवारों की जरूरत है। जब मुझे एहसास हुआ कि मेरा कर्तव्य जल्दी ही नहीं बदला जाएगा, तो मुझे असहज महसूस हुआ और मैं नकारात्मकता में जीने लगी। मैंने अपना कर्तव्य निभाया, लेकिन मेरा दिल तहे दिल से राजी नहीं था, और बहनों के सामने मुँह भी बनाया, उन्हें नाराजगी से देखा, जिससे वे बाधित रहती थीं। मुझमें परमेश्वर के प्रति कैसा समर्पण था? मेरा समर्पण शर्तों पर आधारित था, और उसमें मेरी अपनी पसंद और मिलावट शामिल थी। यह परमेश्वर के प्रति सच्चा समर्पण नहीं था। मैं तभी समर्पण करती थी जब इससे मुझे फायदा होता और मुझे कुछ प्रतिष्ठा मिलती, लेकिन अगर यह मेरे लिए फायदेमंद नहीं होता और खुद का दिखावा न कर पाती, तो मैं समर्पण नहीं कर पाती थी। अगर मैंने इस दशा को नहीं बदला, तो यह बहुत खतरनाक होगा।

एक दिन, मैंने परमेश्वर के वचन पढ़े : “परमेश्वर के घर में परमेश्वर का आदेश स्वीकारने और इंसान के कर्तव्य-निर्वहन का निरंतर उल्लेख होता है। कर्तव्य कैसे अस्तित्व में आता है? आम तौर पर कहें, तो यह मानवता का उद्धार करने के परमेश्वर के प्रबंधन-कार्य के परिणामस्वरूप अस्तित्व में आता है; खास तौर पर कहें, तो जब परमेश्वर का प्रबंधन-कार्य मानवजाति के बीच खुलता है, तब विभिन्न कार्य प्रकट होते हैं, जिन्हें पूरा करने के लिए लोगों का सहयोग चाहिए होता है। इससे जिम्मेदारियाँ और विशेष कार्य उपजते हैं, जिन्हें लोगों को पूरा करना है, और यही जिम्मेदारियाँ और विशेष कार्य वे कर्तव्य हैं, जो परमेश्वर मानवजाति को सौंपता है। परमेश्वर के घर में जिन विभिन्न कार्यों में लोगों के सहयोग की आवश्यकता है, वे ऐसे कर्तव्य हैं जिन्हें उन्हें पूरा करना चाहिए। तो, क्या बेहतर और बदतर, बहुत ऊँचा और नीचा या महान और छोटे के अनुसार कर्तव्यों के बीच अंतर होता है? ऐसे अंतर नहीं होते; यदि किसी चीज का परमेश्वर के प्रबंधन कार्य के साथ कोई लेना-देना हो, उसके घर के काम की आवश्यकता हो, और परमेश्वर के सुसमाचार-प्रचार को उसकी आवश्यकता हो, तो यह व्यक्ति का कर्तव्य होता है। यह कर्तव्य की उत्पत्ति और परिभाषा है। परमेश्वर के प्रबंधन कार्य के बिना, क्या पृथ्वी के लोगों के पास—चाहे वे कैसे भी रहते हों—कर्तव्य होंगे? नहीं। अब तुम स्पष्ट रूप से समझ पा रहे हो। व्यक्ति का कर्तव्य किससे संबंधित है? (यह मानवजाति के उद्धार के लिए परमेश्वर के प्रबंधन कार्य से संबंधित है।) सही कहा। मानवजाति के कर्तव्यों, सृजित प्राणियों के कर्तव्यों और मानवजाति के उद्धार के परमेश्वर के प्रबंधन कार्य में एक प्रत्यक्ष संबंध है। यह कहा जा सकता है कि परमेश्वर द्वारा मानवजाति के उद्धार के बिना और उस प्रबंधन कार्य के बिना जो देहधारी परमेश्वर ने मनुष्यों के बीच आरम्भ किया है, लोगों के पास बताने के लिए कोई कर्तव्य न होता। कर्तव्य परमेश्वर के कार्य से उत्पन्न होते हैं; यही परमेश्वर लोगों से चाहता है। इसे इस परिप्रेक्ष्य से देखते हुए परमेश्वर का अनुसरण करने वाले प्रत्येक व्यक्ति के लिए कर्तव्य महत्वपूर्ण है, है ना? यह बहुत ही महत्वपूर्ण है। मोटे तौर पर, तुम परमेश्वर की प्रबंधन योजना के काम में हिस्सा ले रहो हो; खासतौर पर, तुम परमेश्वर के विभिन्न प्रकार के कामों में सहयोग कर रहे हो, जिनकी अलग-अलग समय और लोगों के अलग-अलग समूहों के बीच में आवश्यकता है। भले ही तुम्हारा कर्तव्य जो भी हो, यह परमेश्वर ने तुम्हें एक लक्ष्य दिया है। कभी-कभी शायद तुम्हें किसी महत्वपूर्ण वस्तु की देखभाल या सुरक्षा करने की जरूरत पड़ सकती है। यह अपेक्षाकृत एक नगण्य-सा मामला हो सकता है जिसे केवल तुम्हारी ज़िम्मेदारी कहा जा सकता है, लेकिन यह एक ऐसा कार्य है जो परमेश्वर ने तुम्हें दिया है; इसे तुमने परमेश्वर से स्वीकार किया है। तुमने इसे परमेश्वर के हाथों से स्वीकार किया है और यह तुम्हारा कर्तव्य है। मुद्दे की बात करें तो तुम्हारा कर्तव्य तुम्हें परमेश्वर ने सौंपा है। इसमें मुख्य रूप से सुसमाचार फैलाना, गवाही देना, वीडियो बनाना, कलीसिया में अगुवा या कार्यकर्ता बनना शामिल है, या यह ऐसा काम हो सकता है जो और भी जोखिम भरा और महत्वपूर्ण हो। चाहे जो हो, जब तक इसका संबंध परमेश्वर के कार्य और सुसमाचार के प्रसार के कार्य की आवश्यकता से है, तब तक लोगों को इसे परमेश्वर से प्राप्त कर्तव्य के रूप में स्वीकार करना चाहिए। इसे और भी व्यापक शब्दों में कहें तो कर्तव्य व्यक्ति का लक्ष्य होता है, परमेश्वर द्वारा सौंपा गया आदेश होता है; खासतौर पर, यह तुम्हारा दायित्व है, तुम्हारी बाध्यता है। ऐसा मानते हुए कि यह तुम्हारा लक्ष्य है, परमेश्वर द्वारा तुम्हें सौंपा गया आदेश है, तुम्हारा दायित्व और बाध्यता है, कर्तव्य निर्वहन का तुम्हारे व्यक्तिगत मामलों से कोई लेना-देना नहीं है” (वचन, खंड 3, अंत के दिनों के मसीह के प्रवचन, कर्तव्‍य का समुचित निर्वहन क्‍या है?)। परमेश्वर के वचन पढ़ने के बाद, मैं समझ गई कि लोगों को केवल मानवजाति को बचाने की परमेश्वर की प्रबंधन योजना के कारण ही कर्तव्य निभाने और बचाए जाने का अवसर मिलता है, और परमेश्वर के घर में ऐसे कई कर्तव्य हैं जिन्हें करने की जरूरत है। कुछ कलीसिया की अगुआई करते हैं, कुछ सुसमाचार का प्रचार करते हैं, और कुछ सामान्य मामलों के काम करते हैं, वगैरह-वगैरह। परमेश्वर की नजरों में, कर्तव्यों में अच्छे-बुरे या ऊँच-नीच का कोई भेद नहीं है। सृजित प्राणी होने के नाते, हमें परमेश्वर के प्रति समर्पण करना चाहिए, चाहे कर्तव्य कोई भी हो या हम खुद को दिखा सकें या न दिखा सकें, और हमें अपनी पसंद के आधार पर चुनाव नहीं करना चाहिए। इसके बजाय, मैंने परमेश्वर से मिले कर्तव्यों को विभिन्न श्रेणियों में बाँट दिया, और मानती थी कि अगुआ होना बहुत प्रतिष्ठित है, क्योंकि वे जहाँ भी जाते हैं, उनका आदर और उनसे ईर्ष्या की जाती है। वे किसी कंपनी के वरिष्ठ प्रबंधन की तरह होते हैं, जो उनकी प्रशंसा करने वाले लोगों से घिरे रहते हैं। लेकिन, जब आप मेजबानी का कर्तव्य करते हैं, तो आप थकाऊ और गंदे फुटकर कामों में मेहनत करते हैं; ठीक वैसे ही जैसे अगर आप दुनिया में एक नौकरानी हैं, तो आप एक सेवक हैं, और आपको नीची नजर से देखा जाता है। इसीलिए जब अगुआ ने मेरे लिए मेजबानी का कर्तव्य तय किया, तो मैंने सोचा कि यह बहुत शर्मनाक और अपमानजनक है, और मैंने अपना कर्तव्य करते हुए शिकायत की। अंत में, मेरी दशा बद से बदतर होती गई, यहाँ तक कि मैं नियमित रूप से भक्ति भी नहीं करती थी और न ही लेख लिखने का मन करता था। यह सब मेरे कर्तव्य के प्रति मेरे गलत दृष्टिकोण के कारण हुआ। मैंने चीजों को एक अविश्वासी के नजरिए से देखा, और अपने कर्तव्य को अपनी जिम्मेदारी और दायित्व नहीं समझा। एक सृजित प्राणी के रूप में, मानवजाति को बचाने की परमेश्वर की प्रबंधन योजना में अपना कर्तव्य निभा पाना ही सबसे सार्थक बात है। यह सबसे बड़ा सम्मान है, और मुझे यह अवसर देने के लिए परमेश्वर का धन्यवाद करना चाहिए। सीसीपी पागलों की तरह परमेश्वर का प्रतिरोध कर रही है, और वह परमेश्वर के कार्य में बाधा डालने और उसे नष्ट करने के लिए ईसाइयों को सताने और गिरफ्तार करने के अपने तरीकों में कोई संकोच नहीं करती है। इस प्रतिकूल माहौल में यह मेरी जिम्मेदारी और दायित्व है कि मैं अपने भाई-बहनों की अच्छी तरह से मेजबानी करूँ, एक सुरक्षित माहौल में उन्हें अपना कर्तव्य निभाने में मदद करूँ। लेकिन, मैं गौरव और रुतबे से बहुत कसकर बंधी हुई थी, और भ्रामक रूप से मानती थी कि जो लोग मेजबानी का कर्तव्य करते हैं, वे सत्य का अनुसरण करने वाले लोग नहीं हैं, और यह कर्तव्य केवल बड़ी उम्र के लोग ही करते हैं। यह सब मेरी धारणाएँ और कल्पनाएँ थीं।

बाद में मैंने परमेश्वर के वचनों का एक और अंश पढ़ा : “मनुष्य, जो ऐसी गंदी भूमि में जन्मा, समाज द्वारा गंभीर हद तक संक्रमित हो गया है, वह सामंती नैतिकता से अनुकूलित कर दिया गया है और उसने ‘उच्चतर शिक्षा संस्थानों’ की शिक्षा प्राप्त की है। पिछड़ी सोच, भ्रष्ट नैतिकता, अवमूल्यित जीवन दृष्टिकोण, सांसारिक आचरण के घृणित फलसफे, बिल्कुल मूल्यहीन अस्तित्व, नीच रिवाज और दैनिक जीवन—ये सभी चीजें मनुष्य के हृदय में गंभीर घुसपैठ करती रही हैं, उसकी अंतरात्मा को गंभीरता से नष्ट और उसकी अंतरात्मा पर गंभीर प्रहार करती रही हैं। फलस्वरूप, मनुष्य परमेश्वर से अधिक से अधिक दूर हो रहा है और परमेश्वर का अधिक से अधिक विरोधी हो गया है। दिन-प्रतिदिन मनुष्य का स्वभाव और अधिक निर्दयी हो रहा है और एक भी व्यक्ति ऐसा नहीं है जो स्वेच्छा से परमेश्वर के लिए कुछ भी त्याग करे, एक भी व्यक्ति ऐसा नहीं है जो स्वेच्छा से परमेश्वर के प्रति समर्पण करे और एक भी ऐसा व्यक्ति तो और भी नहीं है जो स्वेच्छा से परमेश्वर के प्रकटन की खोज करे। इसके बजाय, इंसान शैतान की सत्ता में अपने दिल के तृप्त होने तक सुख का अनुसरण करता है और कीचड़ में अपनी देह को बेहिचक भ्रष्ट करता है। सत्य सुनने के बाद भी जो लोग अंधकार में जीते हैं उनमें इसका अभ्यास करने की कोई इच्छा नहीं होती है और यह देखने के बावजूद कि परमेश्वर पहले ही प्रकट हो चुका है वे खोजने की ओर उन्मुख नहीं होते हैं। ऐसी भ्रष्ट मानवजाति के पास उद्धार की गुंजाइश कैसे हो सकती है? ऐसी पतित मानवजाति रोशनी में कैसे जी सकती है?” (वचन, खंड 1, परमेश्वर का प्रकटन और कार्य, अपरिवर्तित स्वभाव होना परमेश्वर के साथ शत्रुता रखना है)। परमेश्वर के वचन पढ़ने के बाद, मैं समझ गई कि परमेश्वर के प्रति समर्पण न कर पाने का मूल कारण यह था कि मैं शैतानी विचारों और दृष्टिकोणों से प्रभावित थी, जैसे, “एक व्यक्‍ति जहाँ रहता है वहाँ अपना नाम छोड़ता है, जैसे कि एक हंस जहाँ कहीं उड़ता है आवाज़ करता जाता है,” “जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है,” और “आदमी ऊपर की ओर जाने के लिए संघर्ष करता है; पानी नीचे की ओर बहता है” मैंने अपने मान-सम्मान और रुतबे को बहुत ज्यादा महत्व दिया था। मैंने उस समय के बारे में सोचा जब मैं एक सरकारी उद्यम में काम करती थी, और लगातार महसूस करती थी कि मैं दूसरों से बेहतर हूँ। मैं ईंट-भट्टों, निर्माण स्थलों या छोटे कारखानों में काम करने वाले लोगों को नीची नजर से देखती थी। परमेश्वर में विश्वास करने के बाद भी मैं वैसी ही थी, और सोचती थी कि अगुआ होना प्रतिष्ठा की बात है, जबकि मैं मेजबानी का कर्तव्य या सामान्य मामलों का कर्तव्य करने वालों को नीची नजर से देखती थी। मुझे लगता था कि वे कर्तव्य सिर्फ छोटे-मोटे और शारीरिक श्रम वाले काम हैं, कि वे निम्न दर्जे के हैं। इसीलिए जब लियू शिआओ ने मेरे लिए मेजबानी का कर्तव्य तय किया, तो मैंने खुद को दूसरों से कमतर महसूस किया, और उसे देखकर छिप जाना चाहती थी। जब वांग डैन किसी काम से मेरे पास आई तो मुझे उसे देखने में भी बहुत शर्मिंदगी महसूस हुई और उन दोनों से ईर्ष्या हुई कि वे अगुआ हैं, जहाँ भी जाती हैं प्रतिष्ठा का आनंद लेती हैं और अपने भाई-बहनों का आदर पाती हैं। मैंने सोचा कि मेजबानी का कर्तव्य करके, मैं उनके बराबर के स्तर पर नहीं हूँ, और बहुत शर्मिंदगी महसूस की। जैसे ही मैंने वांग डैन को यह कहते सुना कि वह भाई-बहनों को ले जाएगी, मैं खुश हो गई, और उम्मीद करने लगी कि एक दिन कलीसिया में सभा समूहों का पर्यवेक्षण करूँगी, और भविष्य में पदोन्नत होने का मौका मिलेगा। लेकिन जैसे ही मैंने सुना कि मुझे अभी भी मेजबानी का कर्तव्य करना है, मेरा मन बैठ गया, और मैं अपने कर्तव्य करने में नकारात्मक और सुस्त हो गई। मैंने उस समय के बारे में सोचा जब मैं एक अगुआ थी और मुझे इसलिए बरखास्त कर दिया गया था क्योंकि मैंने मान-सम्मान और रुतबे का अनुसरण किया और नतीजतन गलत रास्ते पर चली; मैं अब मेजबानी का कर्तव्य कर रही थी, लेकिन मेरी पुरानी प्रकृति नहीं बदली थी। मैं अभी भी मान-सम्मान और रुतबे के बारे में सोचती थी और अपना कर्तव्य अच्छी तरह से नहीं कर पाती थी। मुझे एहसास हुआ कि मैं शैतान के भ्रामक विचारों और दृष्टिकोणों से बंधी और नियंत्रित थी, और अपना कर्तव्य करते हुए, मैंने हर मोड़ पर केवल अपने मान-सम्मान और रुतबे के बारे में सोचा। मैंने कोई समर्पण नहीं दिखाया, वफादारी तो और भी कम दिखाई, और लोगों और चीजों को देखने का मेरा नजरिया एक अविश्वासी की तरह था। मैंने चीजों को परमेश्वर के वचनों पर आधारित नहीं किया। मैंने जो कुछ भी किया था वह सत्य के प्रति शत्रुतापूर्ण था और परमेश्वर का प्रतिरोध करता था। जब मैं यह समझ गई, तो मैंने परमेश्वर से प्रार्थना की, “प्रिय परमेश्वर, मैं अपने मान-सम्मान और रुतबे की रक्षा के लिए आपकी व्यवस्थाओं के प्रति समर्पण नहीं कर सकी। मैं अब और शैतानी विचारों और दृष्टिकोणों के अनुसार नहीं जीना चाहती। क्या आप मुझे अपने वचनों के अनुसार लोगों और चीजों को देखने और आपकी व्यवस्थाओं के प्रति समर्पण करने में मेरा मार्गदर्शन करेंगे।”

बाद में, मैंने परमेश्वर के और वचन पढ़े : “अपने कर्तव्य को निभाने वाले सभी लोगों के लिए, फिर चाहे सत्य को लेकर उनकी समझ कितनी भी उथली या गहरी क्यों न हो, सत्य वास्तविकता में प्रवेश के अभ्यास का सबसे सरल तरीका यह है कि हर काम में परमेश्वर के घर के हित के बारे में सोचा जाए, और अपनी स्‍वार्थपूर्ण इच्छाओं, व्यक्तिगत मंशाओं, अभिप्रेरणाओं, घमंड और हैसियत का त्याग किया जाए। परमेश्वर के घर के हितों को सबसे आगे रखो—कम से कम इतना तो व्यक्ति को करना ही चाहिए। अपना कर्तव्य निभाने वाला कोई व्यक्ति अगर इतना भी नहीं कर सकता, तो उस व्यक्ति को कर्तव्य निभाने वाला कैसे कहा जा सकता है? यह अपने कर्तव्य को पूरा करना नहीं है। तुम्‍हें पहले परमेश्वर के घर के हितों के बारे में सोचना चाहिए, परमेश्वर के इरादों के प्रति विचारशील होना चाहिए, और कलीसिया के कार्य का ध्यान रखना चाहिए। इन चीजों को पहले स्थान पर रखना चाहिए; उसके बाद ही तुम अपनी हैसियत की स्थिरता या दूसरे लोग तुम्‍हारे बारे में क्या सोचते हैं, इसकी चिंता कर सकते हो। क्या तुम लोगों को नहीं लगता कि जब तुम इसे दो चरणों में बाँट देते हो और कुछ समझौते कर लेते हो तो यह थोड़ा आसान हो जाता है? यदि तुम कुछ समय के लिए इस तरह अभ्यास करते हो, तो तुम यह अनुभव करने लगोगे कि परमेश्वर को संतुष्ट करना इतना भी मुश्किल काम नहीं है। इसके अलावा, तुम्‍हें अपनी जिम्मेदारियाँ, अपने दायित्व और कर्तव्य पूरे करने चाहिए, और अपनी स्वार्थी इच्छाओं, मंशाओं और उद्देश्‍यों को दूर रखना चाहिए, तुम्‍हें परमेश्वर के इरादों के प्रति विचारशीलता दिखानी चाहिए, और परमेश्वर के घर के हितों को, कलीसिया के कार्य को और जो कर्तव्य तुम्हें निभाना चाहिए, उसे पहले स्थान पर रखना चाहिए। कुछ समय तक ऐसे अनुभव के बाद, तुम पाओगे कि यह आचरण का एक अच्छा तरीका है। यह सरलता और ईमानदारी से जीना और नीच और भ्रष्‍ट व्‍यक्ति न होना है, यह घृणित, नीच और निकम्‍मा होने की बजाय न्यायसंगत और सम्मानित ढंग से जीना है। तुम पाओगे कि किसी व्यक्ति को ऐसे ही कार्य करना चाहिए और ऐसी ही छवि को जीना चाहिए। धीरे-धीरे, अपने हितों को तुष्‍ट करने की तुम्‍हारी इच्छा घटती चली जाएगी” (वचन, खंड 3, अंत के दिनों के मसीह के प्रवचन, अपने भ्रष्ट स्वभाव को त्यागकर ही आजादी और मुक्ति पाई जा सकती है)। परमेश्वर के वचन पढ़ने से मेरा दिल रोशन हो गया। अपने कर्तव्य निभाते समय, हमें सबसे पहले अपने व्यक्तिगत हितों, मान-सम्मान और रुतबे को छोड़ना होगा। चाहे दूसरे हमारे बारे में कुछ भी सोचें, हमें अपने कर्तव्य को पहले रखना चाहिए और परमेश्वर के घर के हितों को प्राथमिकता देनी चाहिए। इस तरह, हम परमेश्वर के सामने काम करते हैं और अपना कर्तव्य निभाते हैं। आजकल, सीसीपी परमेश्वर में विश्वास करने वालों को पागलों की तरह गिरफ्तार करने के लिए हर संभव कोशिश कर रही है। वे तरह-तरह के उच्च-तकनीकी निगरानी उपकरण लाए हैं, रास्तों और गलियों में हाई-डेफिनिशन कैमरे लगाए हैं, और परमेश्वर में विश्वास करने वालों की निगरानी और पीछा करने के लिए मोहल्ला समितियों में और न्यूनतम जीवन भत्ता पाने वाले लोगों के बीच मुखबिर भी तैयार किए हैं। कई मेजबान परिवारों को अपनी सुरक्षा को लेकर खतरों का सामना करना पड़ता है, और एक सुरक्षित मेजबान परिवार ढूँढ़ना आसान नहीं है। मेरे विश्वासी होने के बारे में ज्यादा पता नहीं है और मेरी सुरक्षा को लेकर कोई खतरा नहीं है, इसलिए मेरे लिए मेजबानी का कर्तव्य करना उचित है। मुझे कलीसिया की व्यवस्थाओं के प्रति समर्पण करना चाहिए और अपना मेजबानी का कर्तव्य अच्छी तरह से निभाना चाहिए। यह कलीसिया के हितों की रक्षा करना भी है। परमेश्वर का इरादा समझकर, मैं अपने मान-सम्मान और रुतबे को छोड़ने और अपने भाई-बहनों की रक्षा के लिए अपना मेजबानी का कर्तव्य अच्छी तरह से निभाने को तैयार थी, ताकि उन्हें अपने कर्तव्य निभाने के लिए एक सुरक्षित माहौल मिल सके। बाद में, जब मेरे पास समय होता, तो मैं परमेश्वर के और वचन पढ़ती, भक्ति करती और लेख लिखने का अभ्यास करती। इस तरह से अभ्यास करने से, मेरे दिल को पहले से कहीं ज्यादा सुकून महसूस हुआ। मैं जो ये लाभ पा सकी, वह परमेश्वर की अगुआई के कारण था। परमेश्वर का धन्यवाद!


61. मैं अब अपनी खराब काबिलियत से बेबस नहीं हूँ

यीचाओ, चीन

2021 में मैं कलीसिया में पाठ-आधारित कर्तव्य कर रही थी, लेकिन 2022 की शुरुआत में मेरा कर्तव्य बदल दिया गया। बाद में मैंने आत्म-चिंतन किया और एहसास हुआ कि मेरे गंभीर भ्रष्ट स्वभाव और लगातार अपने ही विचारों पर अड़े रहने के कारण ही, मैं अपना कर्तव्य मानक के अनुसार पूरा नहीं कर पाई। कुछ महीनों बाद, अगुआओं ने मुझसे पाठ-आधारित कर्तव्य जारी रखने के लिए कहा। एक दिन, मुझे अनजाने में पता चला कि पहले मेरा कर्तव्य मेरी खराब काबिलियत के कारण बदला गया था, और इस बार पाठ-आधारित काम की मात्रा बढ़ने और कार्यकर्ताओं की कमी के कारण ही कलीसिया ने मुझे इस काम पर वापस आने की व्यवस्था की थी। यह सुनकर, मुझे बहुत दुख हुआ और मैंने सोचा, “मैंने तो सोचा था कि इस बार मुझे इसलिए वापस बुलाया गया है क्योंकि मुझमें कुछ काबिलियत है और मैं यह कर्तव्य सँभाल सकती हूँ, लेकिन मुझे उम्मीद नहीं थी कि भाई-बहन मुझे ऐसे आँकते हैं। लगता है कि इस कर्तव्य में मैं चाहे कितनी भी मेहनत करूँ, सब बेकार जाएगा। जिन भाई-बहनों ने अभी-अभी पाठ-आधारित काम करना शुरू किया है, उनकी काबिलियत अच्छी है, और कुछ समय तक विकसित किए जाने के बाद, वे मुझसे आगे निकल जाएँगे। मैं तो इस कर्तव्य में बस अस्थायी रूप से मज़दूरी ही कर रही हूँ। अच्छी काबिलियत वाले भाई-बहन अपने काम में एक महत्वपूर्ण भूमिका निभा सकते हैं, और उनके बचाए जाने की उम्मीद भी ज्यादा है; लेकिन मेरी खराब काबिलियत का मतलब है कि मैं महत्वपूर्ण काम नहीं सँभाल सकती, और मेरा कर्तव्य किसी भी समय बदला जा सकता है, तो फिर मेरे उद्धार की क्या उम्मीद हो सकती है? यह करने के बजाय, मेरे लिए सुसमाचार का प्रचार करना और नए विश्वासियों को सींचना बेहतर होगा। कम से कम सुसमाचार के काम में, मैं कुछ अच्छे कर्म तैयार कर सकती हूँ, और बचे रहने की कुछ उम्मीद तो होगी।” ये बातें सोचकर, मैं बहुत हताश हो गई, और मुझे पाठ-आधारित काम करने के लिए वापस आने पर पछतावा भी हुआ।

बाद में, मुझे एहसास हुआ कि मेरी दशा ठीक नहीं है, इसलिए मैं प्रार्थना करने के लिए परमेश्वर के सामने आई, “परमेश्वर, मैंने बहनों को यह कहते सुना कि पहले मेरा कर्तव्य मेरी खराब काबिलियत के कारण बदला गया था। मुझे बहुत दुख हो रहा है, लेकिन मैं जानती हूँ कि मुझे नकारात्मक होना या गलतफहमी में पड़ना नहीं चाहिए। मैं आपसे प्रार्थना करती हूँ कि आप मुझे अपना इरादा समझने के लिए प्रबुद्ध करें, ताकि मुझमें ऊपर की ओर प्रयास करने की आस्था हो।” उस पल, मुझे परमेश्वर के वचनों का एक अंश याद आया : “प्रत्येक व्यक्ति के लिए परमेश्वर की इच्छा है कि उसे पूर्ण बनाया जाए, अंततः उसके द्वारा उसे प्राप्त किया जाए, उसके द्वारा उसे पूरी तरह से शुद्ध किया जाए, और वह ऐसा इंसान बने जिससे वह प्रेम करता है। चाहे मैं तुम लोगों को पिछड़ा हुआ कहता हूँ या निम्न क्षमता वाला—यह सब तथ्य है। मेरा ऐसा कहना यह प्रमाणित नहीं करता कि मेरा तुम्हें छोड़ने का इरादा है, कि मैंने तुम लोगों में आशा खो दी है, और यह तो बिल्कुल नहीं कि मैं तुम लोगों को बचाना नहीं चाहता। आज मैं तुम लोगों के उद्धार का कार्य करने के लिए आया हूँ, जिसका तात्पर्य है कि जो कार्य मैं करता हूँ, वह उद्धार के कार्य की निरंतरता है। प्रत्येक व्यक्ति के पास पूर्ण बनाए जाने का एक अवसर है : बशर्ते तुम तैयार हो, बशर्ते तुम खोज करते हो, अंत में तुम इस परिणाम को प्राप्त करने में समर्थ होगे, और तुममें से किसी एक को भी त्यागा नहीं जाएगा। यदि तुम निम्न क्षमता वाले हो, तो तुमसे मेरी अपेक्षाएँ तुम्हारी निम्न क्षमता के अनुसार होंगी; यदि तुम उच्च क्षमता वाले हो, तो तुमसे मेरी अपेक्षाएँ तुम्हारी उच्च क्षमता के अनुसार होंगी; यदि तुम अज्ञानी और निरक्षर हो, तो तुमसे मेरी अपेक्षाएँ तुम्हारी निरक्षरता के अनुसार होंगी; यदि तुम साक्षर हो, तो तुमसे मेरी अपेक्षाएँ इस तथ्य के अनुसार होंगी कि तुम साक्षर हो; यदि तुम बुज़ुर्ग हो, तो तुमसे मेरी अपेक्षाएँ तुम्हारी उम्र के अनुसार होंगी; यदि तुम आतिथ्य प्रदान करने में सक्षम हो, तो तुमसे मेरी अपेक्षाएँ इस क्षमता के अनुसार होंगी; यदि तुम कहते हो कि तुम आतिथ्य प्रदान नहीं कर सकते और केवल कुछ निश्चित कार्य ही कर सकते हो, चाहे वह सुसमाचार फैलाने का कार्य हो या कलीसिया की देखरेख करने का कार्य या अन्य सामान्य मामलों में शामिल होने का कार्य, तो मेरे द्वारा तुम्हारी पूर्णता भी उस कार्य के अनुसार होगी, जो तुम करते हो। वफादार होना, बिल्कुल अंत तक समर्पण करना, और परमेश्वर के प्रति सर्वोच्च प्रेम रखने की कोशिश करना—यह तुम्हें अवश्य करना चाहिए, और इन तीन चीजों से बेहतर कोई अभ्यास नहीं है” (वचन, खंड 1, परमेश्वर का प्रकटन और कार्य, मनुष्य के सामान्य जीवन को बहाल करना और उसे एक अद्भुत मंजिल पर ले जाना)। परमेश्वर के वचनों ने मेरे दिल को छू लिया। परमेश्वर ने हर किसी के लिए उद्धार का अवसर तैयार किया है, और चाहे किसी की काबिलियत खराब हो या अच्छी, चाहे कोई वृद्ध हो या युवा, परमेश्वर हर व्यक्ति से उसके वास्तविक आध्यात्मिक कद और काबिलियत के अनुसार माँगें करता है, और हर व्यक्ति के लिए उपयुक्त कर्तव्य की व्यवस्था करता है। कोई व्यक्ति चाहे जो भी कर्तव्य करे, जब तक वह सत्य का अनुसरण करता है और परमेश्वर के प्रति वफादार रहता है, परमेश्वर बिना किसी पक्षपात के समान रूप से अपना उद्धार देगा। मुझे अनुभवात्मक गवाही वीडियो “बूढ़े अब भी परमेश्वर की गवाही दे सकते हैं” के भाई का खयाल आया। हालाँकि वह बहुत बूढ़ा था और बीमार भी था, उसने अपनी क्षमता के अनुसार मेजबानी का कर्तव्य निभाया, और परमेश्वर की गवाही देने के लिए अनुभवजन्य लेख लिखने का अभ्यास किया। वह कुछ सत्य समझने में सक्षम था, और उसके जीवन में प्रगति दिखाई दी। यह परमेश्वर की निष्पक्षता और धार्मिकता को दर्शाता है। परमेश्वर हर व्यक्ति से उसकी पृष्ठभूमि, आध्यात्मिक कद और काबिलियत के अनुसार माँगें रखता है, और वह किसी के लिए भी मुश्किलें खड़ी करने की कोशिश नहीं करता। लेकिन मैं परमेश्वर का इरादा नहीं समझी, और मैंने भ्रामक रूप से सोचा कि केवल अच्छी काबिलियत वाले ही बचाए जा सकते हैं, और खराब काबिलियत वाले बचाए नहीं जा सकते। इसलिए जब मुझे पता चला कि भाई-बहन मुझे खराब काबिलियत वाले के रूप में आँकते हैं, और मैं पाठ-आधारित काम के लायक नहीं हूँ, तो मुझे लगा कि मैं कलीसिया में कोई बड़ी भूमिका नहीं निभा सकती, कि परमेश्वर मुझे पसंद नहीं करता, और मेरे उद्धार पाने की कोई उम्मीद नहीं है। मुझे पाठ-आधारित काम करने के लिए वापस आने पर पछतावा भी हुआ। मैं अपनी धारणाओं और कल्पनाओं में जी रही थी, परमेश्वर को गलत समझ रही थी और मैं सचमुच मूर्ख थी, मुझमें विवेक नहीं था! सच तो यह है कि परमेश्वर जानता है कि मेरी काबिलियत कैसी है, और भाई-बहन भी जानते थे। चूँकि कलीसिया ने मेरे लिए पाठ-आधारित काम करने की व्यवस्था की, मुझे समर्पण करना चाहिए, जो मैं समझती हूँ और कर सकती हूँ, उसका उपयोग करके काम करने की पूरी कोशिश करनी चाहिए, और साफ अंतरात्मा से काम करना चाहिए। यही मुझे करना चाहिए था। मैं अपनी खराब काबिलियत के कारण हताश नहीं रह सकती थी।

इसके बाद, मैंने खोजना शुरू किया, खुद से पूछा, “जब मुझे अपनी खराब काबिलियत के बारे में पता चला, तो मैं इतनी हताश और परेशान क्यों हो गई?” मैंने परमेश्वर के वचन पढ़े : “जब कुछ लोग किसी उच्च-स्तर के अगुआ को यह कहते हुए सुनते हैं कि उन्हें कोई आध्यात्मिक समझ नहीं है तो उन्हें लगता है कि वे सत्य को समझने में सक्षम नहीं हैं, कि परमेश्वर यकीनन उन्हें नहीं चाहता है, कि उन्हें आशीष मिलने की कोई आशा नहीं है; लेकिन दुखी महसूस करने के बावजूद वे सामान्य रूप से अपना कर्तव्य करने में सक्षम होते हैं—ऐसे लोगों के पास थोड़ी समझ होती है। जब कुछ लोग किसी को यह कहते हुए सुनते हैं कि उन्हें कोई आध्यात्मिक समझ नहीं है, तो वे निराश हो जाते हैं और आगे अपना कर्तव्य नहीं निभाना चाहते हैं। वे सोचते हैं, ‘तुम कहते हो कि मुझे कोई आध्यात्मिक समझ नहीं है—क्या इसका मतलब यह नहीं हुआ कि मुझे आशीष मिलने की कोई उम्मीद नहीं है? चूँकि मुझे भविष्य में कोई आशीष नहीं मिलेगा तो मैं अभी भी किस लिए विश्वास कर रहा हूँ? मैं सेवा करने के लिए मजबूर होना स्वीकार नहीं करूँगा। अगर बदले में कुछ नहीं मिलना है तो तुम्हारे लिए मेहनत कौन करेगा? मैं इतना मूर्ख नहीं हूँ!’ क्या ऐसे लोगों के पास अंतरात्मा और विवेक होता है? वे परमेश्वर के अनुग्रह का इतना आनंद लेते हैं और फिर भी वे इसका बदला चुकाना नहीं जानते और वे सेवा करना भी नहीं चाहते। ऐसे लोग खत्म हो जाते हैं। वे अंत तक सेवा भी नहीं कर पाते और उन्हें परमेश्वर में कोई सच्ची आस्था नहीं होती है; वे छद्म-विश्वासी हैं। यदि उनके पास परमेश्वर के लिए एक ईमानदार दिल और परमेश्वर में सच्ची आस्था है, तो उनका मूल्यांकन चाहे कैसे भी किया जाए, यह उन्हें खुद को और अधिक सच्चे और सटीक रूप से जानने में सक्षम ही करेगा—उन्हें इस मामले को सही तरीके से देखना चाहिए और इसका असर परमेश्वर का अनुसरण करने या अपना कर्तव्य निभाने पर नहीं पड़ने देना चाहिए। अगर वे आशीष प्राप्त न भी कर पाएँ, तो भी उन्हें अंत तक परमेश्वर के लिए सेवा करने को तैयार रहना चाहिए और बिना किसी शिकायत के ऐसा करने में खुश होना चाहिए और उन्हें खुद को परमेश्वर द्वारा सभी चीजों के आयोजन की दया पर छोड़ देना चाहिए—केवल तभी वे अंतरात्मा और विवेक वाले व्यक्ति होंगे। किसी व्यक्ति को आशीष मिलता है या वह बदकिस्मती झेलता है, यह परमेश्वर के हाथ में है, परमेश्वर इस पर संप्रभु है और वही इसकी व्यवस्था करता है, और यह कोई ऐसी चीज नहीं है जिसे लोग माँग सकें या जिसे हासिल करने के लिए प्रयास कर सकें। बल्कि यह इस बात पर निर्भर है कि वह व्यक्ति परमेश्वर के वचनों का आज्ञापालन कर सकता है या नहीं, सत्य को स्वीकार कर सकता है या नहीं और परमेश्वर की अपेक्षाओं के अनुसार अपना कर्तव्य अच्छी तरह निभा सकता है या नहीं—परमेश्वर प्रत्येक व्यक्ति को उसके कर्मों के अनुसार प्रतिफल देगा। यदि किसी में इतनी-सी भी ईमानदारी है और जो कर्तव्य उन्हें करना चाहिए उसमें वह अपनी पूरी शक्ति जुटाकर लगा देता है तो यह पर्याप्त है, और वह परमेश्वर की स्वीकृति और आशीष अर्जित करेगा” (वचन, खंड 4, मसीह-विरोधियों को उजागर करना, मद बारह : जब उनके पास कोई रुतबा नहीं होता या आशीष पाने की आशा नहीं होती तो वे पीछे हटना चाहते हैं)। “मसीह-विरोधी केवल लाभ और आशीष प्राप्त करने के उद्देश्य से परमेश्वर पर विश्वास करते हैं। यहाँ तक कि अगर वे कुछ कष्ट सहते हैं या कुछ कीमत चुकाते हैं, तो वह सब भी परमेश्वर के साथ सौदा करने के लिए होता है। आशीष और पुरस्कार प्राप्त करने की उनकी मंशा और इच्छा बहुत बड़ी होती है, और वे उससे कसकर चिपके रहते हैं। वे परमेश्वर द्वारा व्यक्त किए गए अनेक सत्यों में से किसी को भी स्वीकार नहीं करते और अपने हृदय में हमेशा सोचते हैं कि परमेश्वर पर विश्वास करना आशीष प्राप्त करने और एक अच्छी मंजिल सुनिश्चित करने के लिए है, कि यह सर्वोच्च सिद्धांत है, और इससे बढ़कर कुछ भी नहीं हो सकता। वे सोचते हैं कि लोगों को आशीष प्राप्त करने के अलावा परमेश्वर पर विश्वास नहीं करना चाहिए, और अगर यह सब आशीष के लिए नहीं है, तो परमेश्वर पर विश्वास का कोई अर्थ या महत्व नहीं होगा, कि यह अपना अर्थ और मूल्य खो देगा। क्या ये विचार मसीह-विरोधियों में किसी और ने डाले थे? क्या ये किसी अन्य की शिक्षा या प्रभाव से निकले हैं? नहीं, वे मसीह-विरोधियों के अंतर्निहित प्रकृति सार द्वारा निर्धारित होते हैं, जिसे कोई भी नहीं बदल सकता। आज देहधारी परमेश्वर के इतने सारे वचन बोलने के बावजूद, मसीह-विरोधी उनमें से किसी को भी स्वीकार नहीं करते, बल्कि उनका विरोध करते हैं और उनकी निंदा करते हैं। सत्य के प्रति उनके विमुख होने और सत्य से घृणा करने की प्रकृति कभी नहीं बदल सकती। अगर वे बदल नहीं सकते, तो यह क्या संकेत करता है? यह संकेत करता है कि उनकी प्रकृति दुष्ट है। यह सत्य का अनुसरण करने या न करने का मुद्दा नहीं है; यह दुष्ट स्वभाव है, यह निर्लज्ज होकर परमेश्वर के विरुद्ध हल्ला मचाना और परमेश्वर का विरोध करना है। यह मसीह-विरोधियों का प्रकृति सार है; यह उनका असली चेहरा है” (वचन, खंड 4, मसीह-विरोधियों को उजागर करना, मद सात : वे दुष्ट, धूर्त और कपटी हैं (भाग दो))। परमेश्वर के वचनों द्वारा उजागर किए जाने के कारण, मैंने समस्या की जड़ ढूँढ़ ली। पता चला कि मेरी नकारात्मकता और गलतफहमियों के पीछे मेरे अनुसरण का गलत नजरिया छिपा था। मैंने परमेश्वर में विश्वास के माध्यम से आशीषें पाने को अनुसरण का एक उचित लक्ष्य माना, और जब आशीषें पाने की मेरी इच्छा पूरी नहीं हुई, तो मैं हतोत्साहित, निराश, नकारात्मक और दुखी हो गई। जब मेरा मूल्यांकन किया गया कि मेरी काबिलियत खराब है और मैं पाठ-आधारित काम के लिए उपयुक्त नहीं हूँ, तो मुझे लगा कि मेरा काम तमाम है, और चाहे मैं कितना भी अनुसरण करूँ, यह बेकार होगा, देर-सबेर मुझे निकाल दिया जाएगा। नतीजतन, मैं एक नकारात्मक दशा में जीती रही और मुझमें अपने कर्तव्य करने की प्रेरणा नहीं रही। मैंने देखा कि मैं सिर्फ आशीषें पाने के लिए अपने कर्तव्य कर रही थी, और मैं “हर व्यक्ति अपनी सोचे बाकियों को शैतान ले जाए” और “बिना पुरस्कार के कभी कोई काम मत करो” जैसे शैतानी फलसफों के अनुसार जी रही थी। मैं जो कुछ भी करती थी, वह “लाभ” शब्द से प्रेरित होता था। अगर कोई चीज मेरे भविष्य के लिए फायदेमंद होती या आशीषें ला सकती, तो मैं उसे करने को तैयार थी, और मैं खुद को कष्ट सहने और कीमत चुकाने में सक्षम पाती। लेकिन अगर कोई चीज मेरे लिए फायदेमंद नहीं होती, तो मैं उसे करने को तैयार नहीं होती थी, और मैं तो उससे बचना या उसे मना करना चाहती थी। मैंने देखा कि मैं सचमुच स्वार्थी और लाभ से प्रेरित थी! जब मैंने पहली बार परमेश्वर में विश्वास किया था, उस समय को याद करती हूँ, तो मैंने देखा कि मैंने एक अच्छा परिणाम और मंज़िल पाने के लिए परमेश्वर का अनुसरण करने हेतु सब कुछ त्याग दिया, और चाहे कलीसिया ने मेरे लिए कोई भी कर्तव्य सौंपा हो, मैं उन्हें स्वीकार करने और उनके प्रति समर्पित होने में सक्षम थी, और मैं कष्ट सहने और कीमत चुकाने में सक्षम थी। मुझे लगा कि मैं बचाई जाऊँगी और बची रहूँगी और इसलिए मुझमें अंतहीन ऊर्जा थी। लेकिन जब भाई-बहनों ने मुझे खराब काबिलियत वाला माना, तो मुझे लगा कि मेरे पास पदोन्नत और विकसित होने का कोई अवसर नहीं है, मैं महत्वपूर्ण काम करने में असमर्थ हूँ, और कि मुझे अंततः निकाल दिया जाएगा। इसलिए मैं नकारात्मक हो गई, गलतफहमी पाल ली, और पाठ-आधारित काम जारी रखने को तैयार नहीं थी। हालाँकि मैं परमेश्वर में विश्वास करती और उसका अनुसरण करती हुई दिखती थी, मेरा ध्यान अभी भी अपने भविष्य और मंज़िल पर था। मैं अपने कर्तव्यों के प्रदर्शन के बदले एक अच्छा परिणाम और मंज़िल चाहती थी, और इसमें, मैं परमेश्वर के साथ सौदेबाजी करने और उसे धोखा देने की कोशिश कर रही थी। मैं एक मसीह-विरोधी के रास्ते पर चल रही थी! ये बातें महसूस होने पर, मुझे बहुत अपराधबोध हुआ। मैंने सोचा कि कैसे कलीसिया ने मेरे लिए पाठ-आधारित काम करने की व्यवस्था की और मुझे अपने कर्तव्यों में प्रशिक्षित होने का अवसर दिया, और मैंने देखा कि यह परमेश्वर का अनुग्रह था! लेकिन मैंने आभारी होने के बारे में नहीं सोचा, न ही परमेश्वर के प्रेम का बदला चुकाने के बारे में। इसके बजाय, मैं हमेशा बस परमेश्वर के साथ सौदेबाजी करने की कोशिश करना चाहती थी। मुझमें वह जमीर और विवेक भी नहीं था जो एक व्यक्ति में होना चाहिए। मुझमें सचमुच मानवता की कमी थी! मुझे लगा कि मैं सचमुच परमेश्वर की ऋणी हूँ, मैं इतनी गहराई से भ्रष्ट होने के लिए खुद से नफरत करती थी और मैं अब इस नकारात्मकता में नहीं रहना चाहती थी।

बाद में, मैंने सोचना जारी रखा, “जब भाई-बहनों ने कहा कि मेरी काबिलियत खराब है, तो मैं हताश और दुखी हो गई। इसका एक और कारण था, यह कि मैं यह नहीं समझ पाई थी कि अच्छी और बुरी काबिलियत में क्या अंतर है, और मैं खुद के साथ सही से पेश नहीं आ पाई हूँ।” मैंने परमेश्वर के वचन पढ़े : “लोगों की काबिलियत कैसे मापी जानी चाहिए? इसे इस आधार पर मापा जाना चाहिए कि वे परमेश्वर के वचनों और सत्य को किस सीमा तक गहराई से समझते हैं। मापन का यह सबसे सटीक तरीका है। कुछ लोग वाक्-पटु, हाजिर-जवाब और दूसरों को सँभालने में विशेष रूप से कुशल होते हैं—लेकिन जब वे धर्मोपदेश सुनते हैं, तो उनकी समझ में कभी भी कुछ नहीं आता, और जब वे परमेश्वर के वचन पढ़ते हैं, तो वे उन्हें नहीं समझ पाते हैं। जब वे अपनी अनुभवजन्य गवाही के बारे में बताते हैं, तो वे हमेशा शब्द और धर्म-सिद्धांत बताते हैं, और इस तरह खुद के महज नौसिखिया होने का खुलासा करते हैं, और दूसरों को इस बात का आभास कराते हैं कि उनमें कोई आध्यात्मिक समझ नहीं है। ये खराब काबिलियत वाले लोग हैं” (वचन, खंड 3, अंत के दिनों के मसीह के प्रवचन, अपना कर्तव्‍य सही ढंग से पूरा करने के लिए सत्‍य को समझना सबसे महत्त्वपूर्ण है)। “बात चाहे सत्य की गहरी समझ की हो या किसी पेशे को सीखने की या किसी विशिष्ट कौशल की, अच्छी काबिलियत वाले लोग उनके भीतर के सिद्धांतों को समझने में, चीज़ों की जड़ तक पहुँचने में, और उनकी वास्तविकता और सार की पहचान करने में सक्षम होते हैं। इस तरह से वे जो कुछ भी करते हैं, जिस भी काम में वे लगे होते हैं, उसमें सही निर्णय लेते हैं, और सही मानकों और सिद्धांतों को निर्धारित करते हैं। अच्छी काबिलियत यही होती है। अच्छी काबिलियत वाले लोग परमेश्वर के घर के विभिन्न कार्यों की निगरानी करने में सक्षम होते हैं। साधारण या खराब काबिलियत वाले लोग ऐसे काम करने में असमर्थ होते हैं। यह किसी भी तरह से परमेश्वर के घर के द्वारा कुछ लोगों का पक्ष लेना या कुछ लोगों को नीची निगाह से देखना या भेदभाव करना नहीं है—बात केवल इतनी है कि बहुत से लोग अपनी काबिलियत के कारण निगरानी का काम नहीं सँभाल सकते। और, वे निगरानी का काम क्यों नहीं सँभाल सकते? इसका मूल कारण क्या है? वह यह है कि वे सत्य को नहीं समझते। और, वे सत्य को क्यों नहीं समझते? ऐसा इसलिए कि उनकी काबिलियत औसत या बहुत खराब होती है। यही कारण है कि सत्य उनकी पहुँच से बाहर होता है और वे सुनने पर भी सत्य को समझने में असमर्थ होते हैं। कुछ लोग सत्य को समझने में इसलिए असमर्थ होते हैं कि वे ध्यान से नहीं सुनते हैं, या हो सकता है कि वे अभी युवा हों और अभी तक परमेश्वर में आस्था के बारे में उनकी कोई संकल्पना नहीं है, और इसमें उनकी कोई बहुत रुचि नहीं होती। परंतु ये मुख्य कारण नहीं होते। मुख्य कारण होता है कि उनकी काबिलियत अपर्याप्त होती है। निम्न श्रेणी की काबिलियत वाले लोगों का चाहे जो कर्तव्य हो, या चाहे जितने लंबे समय से कोई काम कर रहे हों, उन्होंने चाहे जितने धर्मोपदेश सुने हों या तुम उनके साथ सत्य पर कैसी भी संगति करो, उनकी बुद्धि में कोई बात घुसती नहीं। वे अपने कर्तव्य निर्वाह की गाड़ी किसी तरह खींचते रहते हैं, चीजों को पूरी तरह उलट-पुलट कर देते हैं, और कुछ भी हासिल नहीं कर पाते। कुछ लोग जो टीम अगुआ के रूप में सेवा करते हैं और कुछ कामों की निगरानी का जिम्मा सँभालते हैं, पहली बार काम की जिम्मेदारी लेने पर सिद्धांतों को नहीं समझ पाते हैं। कई असफलताओं के बाद, वे खोजने तथा प्रश्न पूछने के माध्यम से सत्य को समझ लेते हैं और उन्हें सिद्धांतों का बोध हो जाता है। फिर, इन सिद्धांतों के आधार पर वे निगरानी का काम सँभाल सकते हैं और अपने कंधों पर काम की जिम्मेदारी उठा सकते हैं। काबिलियत होने का यही मतलब है। अन्य लोगों के मामले में, तुम उन्हें सभी सिद्धांत बता दो और उन्हें लागू करने के तरीकों की भी विस्तार से जानकारी दे दो, और उस समय ऐसा प्रतीत होगा कि वे तुम्हारी बात को समझ रहे हैं, लेकिन फिर भी काम करते समय उन्हें सिद्धांतों का बोध नहीं होता। इसके बजाय, वे अपने ही विचारों और कल्पनाओं पर भरोसा करते हैं, और इन्हें ही सही भी मानते हैं। किंतु, वे स्पष्ट रूप से नहीं बता सकते और वास्तव में नहीं जानते कि वे सिद्धांतों के अनुसार काम कर रहे हैं या नहीं। अगर ऊपर वाले उनसे सवाल पूछें, तो वे घबरा जाते हैं और नहीं जानते कि क्या कहें। वे केवल तभी आश्वस्त महसूस करते हैं जब ऊपर वाले निगरानी का काम सँभालें और मार्गदर्शन प्रदान करें। इससे पता चलता है कि उनकी काबिलियत बहुत खराब है। ऐसी खराब काबिलियत के साथ अपने कर्तव्यों को संतोषजनक तरीके से पूरा करना तो दूर, वे न तो परमेश्वर की अपेक्षाएँ पूरी कर सकते हैं, न ही सत्य सिद्धांतों पर खरे उतर सकते हैं” (वचन, खंड 3, अंत के दिनों के मसीह के प्रवचन, अपना कर्तव्‍य सही ढंग से पूरा करने के लिए सत्‍य को समझना सबसे महत्त्वपूर्ण है)। परमेश्वर के वचनों से मैं समझ गई कि अच्छी काबिलियत वाले लोग परमेश्वर के वचन सुनने के बाद मुख्य बातें समझ सकते हैं, और इन वचनों से, वे सत्य को समझ सकते हैं, आत्म-चिंतन कर खुद को जान सकते हैं और अभ्यास और प्रवेश का मार्ग खोज सकते हैं। इसके अलावा, अच्छी काबिलियत वाले लोगों में आध्यात्मिक समझ होती है और वे अनुभव करने में सक्षम होते हैं। परिस्थितियों का सामना करते समय, वे अनुमान लगा सकते हैं, और परमेश्वर के अपेक्षित सिद्धांतों के अनुसार सटीक रूप से अभ्यास कर सकते हैं। दूसरी ओर, खराब काबिलियत वाले लोग सत्य को समझने और अनुभव करने में कमजोर होते हैं, और चाहे वे कितने भी उपदेश सुन लें, उनके जीवन की प्रगति धीमी होती है। वे अपने कर्तव्यों में सिद्धांतों को समझने के लिए संघर्ष करते हैं, अक्सर सिर्फ विनियमों से चिपके रहते हैं, और उनके कर्तव्य का परिणाम थोड़ा कम अच्छा होता है। परमेश्वर के वचनों पर विचार करते हुए, मैंने आत्म-चिंतन किया, “मैं कई सालों से पाठ-आधारित काम कर रही हूँ और मैंने बहुत से सिद्धांत सुने हैं, लेकिन मैंने ज्यादा प्रगति नहीं की है। खासकर जब थोड़े जटिल मुद्दों का सामना करना पड़ता है तो मैं भ्रमित हो जाती हूँ और बस विनियमों से चिपके रहने लगती हूँ। हर बार जब मैं कोई काम पूरा करती हूँ तो उसे अभी भी अगुआओं द्वारा जाँचे जाने और निर्देशित किए जाने की जरूरत होती है, और मेरी कार्य कुशलता बहुत कम है।” तभी मुझे एहसास हुआ कि मेरी काबिलियत वाकई खराब थी। अतीत में, मुझे लगता था कि मेरी काबिलियत अच्छी है, लेकिन यह सत्य सिद्धांतों के आधार पर नहीं, बल्कि सिर्फ मेरी अपनी धारणाओं और कल्पनाओं के आधार पर मापा गया था। हालाँकि मैं कुछ काम कर सकती थी, लेकिन इसका मतलब यह नहीं था कि मेरी काबिलियत अच्छी है, बस यह कि लंबे समय तक यह काम करने के बाद, मैंने काम में कुछ अनुभव पाया था। लेकिन सचमुच अच्छी काबिलियत वाले भाई-बहनों की तुलना में, मुझमें अभी भी बहुत कमी थी। इस समय, मुझे अपनी वास्तविक काबिलियत का सही मूल्यांकन मिला, और अपने दिल में, मैं भाई-बहनों के मेरे मूल्यांकन को स्वीकार और मान सकी। हालाँकि मेरी काबिलियत बहुत अच्छी नहीं थी, फिर भी कलीसिया ने मुझे पाठ-आधारित काम करने का अवसर दिया था। यह परमेश्वर का अनुग्रह था। मुझमें जमीर की कमी नहीं हो सकती, और मुझे सक्रिय रूप से काम करना था और परमेश्वर के प्रेम का बदला चुकाने के लिए अपना कर्तव्य निभाना था।

इसके बाद, मैंने परमेश्वर के वचनों का एक और अंश पढ़ा और आशीषें पाने का मेरा गलत दृष्टिकोण कुछ हद तक बदल गया। परमेश्वर कहता है : “आशीषों के अनुसरण को उचित उद्देश्य मानना किस तरह से गलत है? यह पूरी तरह से सत्य का विरोधी है, और लोगों को बचाने के परमेश्वर के इरादे के अनुरूप नहीं है। चूँकि आशीष प्राप्त करना लोगों के अनुसरण के लिए उचित उद्देश्य नहीं है, तो फिर उचित उद्देश्य क्या है? सत्य का अनुसरण, स्वभाव में बदलावों का अनुसरण, और परमेश्वर के सभी आयोजनों और व्यवस्थाओं के प्रति समर्पण करने में सक्षम होना : ये वे उद्देश्य हैं, जिनका लोगों को अनुसरण करना चाहिए। उदाहरण के लिए, मान लो, काट-छाँट किए जाने के कारण तुम धारणाएँ और गलतफहमियाँ पाल लेते हो, और समर्पण में असमर्थ हो जाते हो। तुम समर्पण क्यों नहीं कर सकते? क्योंकि तुम्हें लगता है कि तुम्हारी मंजिल या आशीष पाने के तुम्हारे सपने को चुनौती दी गई है। तुम नकारात्मक और परेशान हो जाते हो, और अपना कर्तव्य त्याग देना चाहते हो। इसका क्या कारण है? तुम्हारे अनुसरण में कोई समस्या है। तो इसे कैसे हल किया जाना चाहिए? यह अनिवार्य है कि तुम ये गलत विचार तुरंत त्याग दो, और अपने भ्रष्ट स्वभाव की समस्या हल करने के लिए तुरंत सत्य की खोज करो। तुम्हें खुद से कहना चाहिए, ‘मुझे छोड़कर नहीं जाना चाहिए, मुझे अभी भी एक सृजित प्राणी का कर्तव्य ठीक से निभाना चाहिए और आशीष पाने की अपनी इच्छा एक तरफ रख देनी चाहिए।’ जब तुम आशीष पाने की इच्छा छोड़ देते हो और सत्य का अनुसरण करने के मार्ग पर चलते हो, तो तुम्हारे कंधों से एक भार उतर जाता है। और क्या तुम अभी भी नकारात्मक हो पाओगे? हालाँकि अभी भी ऐसे अवसर आते हैं जब तुम नकारात्मक हो जाते हो, लेकिन तुम इसे खुद को बाधित नहीं करने देते, और अपने दिल में प्रार्थना करते और लड़ते रहते हो, और आशीष पाने और मंजिल हासिल करने के अनुसरण का उद्देश्य बदलकर सत्य के अनुसरण को लक्ष्य बनाते हो, और मन ही मन सोचते हो, ‘सत्य का अनुसरण एक सृजित प्राणी का कर्तव्य है। आज कुछ सत्यों को समझना—इससे बड़ी कोई फसल नहीं है, यह सबसे बड़ा आशीष है। भले ही परमेश्वर मुझे न चाहे, और मेरी कोई अच्छी मंजिल न हो, और आशीष पाने की मेरी आशा चकनाचूर हो गई है, फिर भी मैं अपना कर्तव्य ठीक से निभाऊँगा, मैं इसके लिए बाध्य हूँ। कोई भी वजह हो, मैं उसे अपने कर्तव्य निर्वहन को प्रभावित नहीं करने दूँगा, मैं उसे परमेश्वर के आदेश की पूर्ति को प्रभावित नहीं करने दूँगा; मैं इसी सिद्धांत के अनुसार आचरण करता हूँ।’ और इसमें, क्या तुमने दैहिक बाधाएँ पार नहीं कर लीं? कुछ लोग कह सकते हैं, ‘अच्छा, अगर मैं अभी भी नकारात्मक हूँ तो क्या?’ तो इसे हल करने के लिए दोबारा सत्य की तलाश करो। तुम चाहे कितनी बार भी नकारात्मकता में पड़ो, अगर तुम उसे हल करने के लिए बस सत्य की तलाश करते रहते हो, और सत्य के लिए प्रयत्नशील रहते हो, तो तुम धीरे-धीरे अपनी नकारात्मकता से बाहर निकल आओगे। और एक दिन, तुम महसूस करोगे कि तुम्हारे भीतर आशीष पाने की इच्छा नहीं है और तुम अपने गंतव्य और परिणाम से बाधित नहीं हो, और तुम इन चीजों के बिना अधिक आसान और स्वतंत्र जीवन जी रहे हो” (वचन, खंड 3, अंत के दिनों के मसीह के प्रवचन, सत्य के अभ्यास में ही होता है जीवन प्रवेश)। परमेश्वर के वचनों से, मुझे अनुसरण का सही लक्ष्य मिला। आस्था आशीषों की खातिर नहीं रखनी चाहिए, बल्कि सत्य का अनुसरण करने, स्वभाव में बदलाव लाकर परमेश्वर के प्रति समर्पण हासिल करने के लिए होनी चाहिए। चाहे मेरा परिणाम या मंज़िल अच्छी हो या न हो, मैं एक सृजित प्राणी हूँ, और इस नाते, मुझे परमेश्वर के प्रति समर्पित होना चाहिए, उसकी आराधना करनी चाहिए और अपना कर्तव्य पूरा करना चाहिए। यह वह विवेक है जो एक सृजित प्राणी में होना चाहिए। मुझे हमारे उद्धार के लिए वे ग्यारह कसौटियाँ याद आईं जो परमेश्वर हमसे पूरी करने की अपेक्षा करता है, जिनमें से एक कहती है : “यदि तुम सचमुच में सेवा करने वाले हो, तो क्या तुम अनमनेपन या नकारात्मक तत्वों के बिना निष्ठापूर्वक मुझे सेवा प्रदान कर सकते हो?” (वचन, खंड 1, परमेश्वर का प्रकटन और कार्य, एक बहुत गंभीर समस्या : विश्वासघात (2))। मनन करूँ तो अपना कर्तव्य करने में सचमुच मेरी अपनी इच्छाएँ और माँगें नहीं होनी चाहिए, और चाहे परमेश्वर चीजों का कैसा भी आयोजन करे, मुझे समर्पण करना चाहिए, अपने लिए चुनने की कोशिश नहीं करनी चाहिए। भले ही परमेश्वर कहे कि मैं एक सेवाकर्मी हूँ, मुझे फिर भी वफादारी से परमेश्वर के लिए सेवा करनी चाहिए और एक सृजित प्राणी के रूप में अपनी जगह पर खड़ा रहनी चाहिए। इस अवसर पर भाई-बहनों को मेरी खराब काबिलियत का मूल्यांकन करते हुए सुनना परमेश्वर द्वारा अनुमत था और इसमें मेरे लिए सीखने को एक सबक था। इस स्थिति के माध्यम से, आशीष पाने और परमेश्वर से सौदा करने की मेरी नीच मंशा उजागर हुई, जिससे मुझे तुरंत पहचानने, पश्चाताप करने और अनुसरण को लेकर अपने पिछले गलत विचारों को सुधारने का मौका मिला। यह परमेश्वर का प्रेम था! इसके बिना, मैं खुद को कभी नहीं जान पाती और मेरे लिए सत्य का अनुसरण करने और उद्धार पाने के मार्ग पर चलना मुश्किल होता। इस एहसास के साथ, मुझे अब इस स्थिति के प्रति कोई प्रतिरोध महसूस नहीं हुआ, और मैं अब अपने भविष्य या मंज़िल के बारे में चिंता या परेशानी नहीं करना चाहती थी।

बाद में, मैंने परमेश्वर के वचनों का एक अंश पढ़ा, जिससे मुझे अभ्यास का मार्ग मिला। सर्वशक्तिमान परमेश्वर कहता है : “‘भले ही मेरी योग्यता कम है, लेकिन मेरे पास एक ईमानदार दिल है।’ ये शब्द बहुत वास्तविक लगते हैं, और उस अपेक्षा के बारे में बताते हैं जो परमेश्वर लोगों से चाहता है। कैसी अपेक्षा? यही कि यदि लोगों में योग्यता की कमी है, तो यह दुनिया का अंत नहीं है, लेकिन उनके पास ईमानदार हृदय होना चाहिए, और यदि उनके पास यह है, तो वे परमेश्वर की स्वीकृति प्राप्त करने में सक्षम होंगे। इससे कोई फर्क नहीं पड़ता कि तुम्हारी स्थिति या पृष्ठभूमि क्या है, तुम्हें एक ईमानदार व्यक्ति होना चाहिए, ईमानदारी से बोलना चाहिए, ईमानदारी से कार्य करना चाहिए, पूरे हृदय और मस्तिष्क से अपना कर्तव्य निभाने में सक्षम होना चाहिए, अपने कर्तव्य के प्रति निष्ठावान होना चाहिए, चालाकी करने की कोशिश नहीं करनी चाहिए, धूर्त या कपटी व्यक्ति मत बनो, झूठ मत बोलो, धोखा मत दो, और घुमा-फिरा कर बात मत करो। तुम्हें सत्य के अनुसार कार्य करना चाहिए और ऐसा व्यक्ति बनना चाहिए जो सत्य का अनुसरण करे। बहुत से लोगों को लगता है कि उनमें कम योग्यता है और वे अपना कर्तव्य अच्छी तरह से या मानक के अनुरूप नहीं निभाते हैं। वे जो करते हैं उसमें अपना सर्वश्रेष्ठ देते हैं, लेकिन वे सिद्धांतों को कभी भी समझ नहीं पाते हैं, और अभी बहुत अच्छे परिणाम नहीं दे पाते हैं। अंततः वे केवल यह शिकायत कर पाते हैं कि उनकी योग्यता बहुत कम है, और वे नकारात्मक हो जाते हैं। तो, क्या जब किसी व्यक्ति की योग्यता कम हो तो आगे बढ़ने का कोई रास्ता नहीं है? कम योग्यता होना कोई घातक बीमारी नहीं है, और परमेश्वर ने कभी नहीं कहा कि वह कम योग्यता वाले लोगों को नहीं बचाता। जैसा कि परमेश्वर ने पहले कहा था, वह उन लोगों से दुखी होता है जो ईमानदार लेकिन अज्ञानी हैं। अज्ञानी होने का क्या मतलब है? कई मामलों में अज्ञानता कम योग्यता के कारण आती है। जब लोगों में योग्यता कम होती है तो उन्हें सत्य की सतही समझ होती है। यह विशिष्ट या पर्याप्त व्यावहारिक नहीं होती, और अक्सर सतही स्तर या शाब्दिक समझ तक ही सीमित होती है—यह धर्म-सिद्धांतों और विनियमों तक ही सीमित होती है। इसीलिए वे कई समस्याओं को स्पष्ट रूप से देख नहीं पाते हैं, और अपना कर्तव्य निभाते समय कभी भी सिद्धांतों को नहीं समझ पाते हैं, या अपना कर्तव्य अच्छी तरह नहीं निभा पाते हैं। तो क्या परमेश्वर कम योग्यता वाले लोगों को नहीं चाहता? (वह चाहता है।) परमेश्वर लोगों को कैसा मार्ग और दिशा दिखाता है? (एक ईमानदार व्यक्ति बनने का।) क्या ऐसा कहने मात्र से तुम एक ईमानदार व्यक्ति बन सकते हो? (नहीं, तुममें एक ईमानदार व्यक्ति की अभिव्यंजनाएँ होनी चाहिए।) एक ईमानदार व्यक्ति की अभिव्यंजनाएँ क्या हैं? सबसे पहले, परमेश्वर के वचनों के बारे में कोई संदेह नहीं होना। यह ईमानदार व्यक्ति की अभिव्यंजनाओं में से एक है। इसके अलावा, सबसे महत्वपूर्ण अभिव्यंजना है सभी मामलों में सत्य की खोज और उसका अभ्यास करना—यह सबसे महत्वपूर्ण है। तुम कहते हो कि तुम ईमानदार हो, लेकिन तुम हमेशा परमेश्वर के वचनों को अपने मस्तिष्क के कोने में धकेल देते हो और वही करते हो जो तुम चाहते हो। क्या यह एक ईमानदार व्यक्ति की अभिव्यंजना है? तुम कहते हो, ‘भले ही मेरी योग्यता कम है, लेकिन मेरे पास एक ईमानदार दिल है।’ फिर भी, जब तुम्हें कोई कर्तव्य मिलता है, तो तुम इस बात से डरते हो कि अगर तुमने इसे अच्छी तरह से नहीं किया तो तुम्हें पीड़ा सहनी और इसकी जिम्मेदारी लेनी होगी, इसलिए तुम अपने कर्तव्य से बचने के लिए बहाने बनाते हो या फिर सुझाते हो कि इसे कोई और करे। क्या यह एक ईमानदार व्यक्ति की अभिव्यंजना है? स्पष्ट रूप से, नहीं है। तो फिर, एक ईमानदार व्यक्ति को कैसे व्यवहार करना चाहिए? उसे परमेश्वर की व्यवस्थाओं के प्रति समर्पण करना चाहिए, जो कर्तव्य उसे निभाना है उसके प्रति निष्ठावान होना चाहिए और परमेश्वर के इरादों को पूरा करने का प्रयास करना चाहिए। यह कई तरीकों से व्यक्त होता है : एक तरीका है अपने कर्तव्य को ईमानदार हृदय के साथ स्वीकार करना, अपने दैहिक हितों के बारे में न सोचना, और इसके प्रति अधूरे मन का न होना या अपने लाभ के लिए साजिश न करना। ये ईमानदारी की अभिव्यंजनाएँ हैं। दूसरा है अपना कर्तव्य अच्छे से निभाने के लिए अपना तन-मन झोंक देना, चीजों को ठीक से करना, और परमेश्वर को संतुष्ट करने के लिए अपने कर्तव्य में अपना हृदय और प्रेम लगा देना। अपना कर्तव्य निभाते हुए एक ईमानदार व्यक्ति की ये अभिव्यंजनाएँ होनी चाहिए” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचनों से मैं समझ गई कि किसी व्यक्ति की काबिलियत उसके उद्धार पाने का मानक नहीं है, बल्कि अहम यह है कि व्यक्ति सत्य को समझ और उसका अभ्यास कर सकता है या नहीं, और अंत में उसका जीवन स्वभाव बदलता है या नहीं। कुछ लोग, हालाँकि उनकी काबिलियत खराब होती है और वे सत्य को धीरे-धीरे समझते हैं, लेकिन वे सत्य का अनुसरण करते हैं, ईमानदार व्यक्ति होने का अभ्यास करते हैं, और अपने कर्तव्यों में अपना दिल लगाते और पूरी कोशिश करते हैं। ऐसे लोग अंततः उद्धार पा सकते हैं। अपने बारे में सोचूँ तो, मेरी काबिलियत खराब थी और मैं विनियमों से चिपके रहने लगती थी, इसलिए मुझे अच्छे परिणाम नहीं मिले। यही हकीकत थी। लेकिन परमेश्वर कहता है कि खराब काबिलियत होना कोई जानलेवा बीमारी नहीं है। चूँकि मेरी काबिलियत खराब है और मैं सत्य को धीरे-धीरे समझती हूँ, मुझे परमेश्वर के वचनों पर और अधिक मेहनत करनी चाहिए। मुझे ऊपरवाले के उपदेशों और संगति को और अधिक सुनना चाहिए, और किसी भी समस्या या कठिनाई के बारे में भाई-बहनों से और अधिक खोजना, संगति और चर्चा करनी चाहिए। इस तरह, मैं प्रगति कर सकती हूँ और कुछ वास्तविक काम कर सकती हूँ। मैंने कलीसिया में उजागर हुए झूठे अगुवाओं और मसीह-विरोधियों के बारे में सोचा। कुछ के पास अच्छी काबिलियत और गुण थे, लेकिन क्योंकि उन्होंने सत्य का बिल्कुल भी अनुसरण नहीं किया, और अपने कर्तव्य केवल अपनी प्रतिष्ठा और रुतबे की खातिर किए, अंत में, उन्होंने कलीसिया के काम में गड़बड़ की और बाधा डाली, और उन्हें निष्कासित और हटा दिया गया। जबकि कुछ भाई-बहनों की काबिलियत भले ही अच्छी न हो, लेकिन वे परमेश्वर के वचनों से जो समझते हैं, उसका अभ्यास करते हैं, अपने कर्तव्य पूरे मन से करते हैं और मेहनती होते हैं, और कलीसिया उनके लिए जो भी कर्तव्य की व्यवस्था करती है, वे उसके प्रति समर्पित होते हैं। क्योंकि वे सही लोग हैं, सही दिल रखते हैं, और परमेश्वर और अपने कर्तव्यों के प्रति एक ईमानदार रवैया रखते हैं, वे अपने कर्तव्यों में कुछ परिणाम पा सकते हैं। बेशक, अगर किसी व्यक्ति की काबिलियत सचमुच खराब है, इस हद तक कि वे परमेश्वर के वचन या सत्य को समझ ही नहीं सकते, तो उनके लिए सत्य पाना, जीवन स्वभाव में बदलाव लाना और परमेश्वर द्वारा बचाया जाना मुश्किल हो जाता है। यह भी एक हकीकत है। इसलिए, कोई व्यक्ति उद्धार पा सकता है या नहीं, यह इस बात पर निर्भर करता है कि वह परमेश्वर के वचन समझ सकता है या नहीं, क्या वह सत्य को समझ और उसका अभ्यास कर सकता है, और क्या उसका जीवन स्वभाव बदलता है। ये सबसे महत्वपूर्ण बातें हैं।

उसके बाद, मैंने परमेश्वर के वचनों का एक और अंश पढ़ा और अभ्यास के मार्ग के बारे में अधिक स्पष्ट हो गई। परमेश्वर कहता है : “लोगों की क्षमता बढ़ाने का अर्थ है, तुम लोगों से अपनी बोध क्षमता बढ़ाने की अपेक्षा करना, ताकि तुम परमेश्वर के वचन समझ सको और यह जान सको कि उन पर कैसे कार्य करना है। यह सबसे बुनियादी अपेक्षा है। अगर तुम मेरा कहा समझे-बूझे बिना मेरा अनुसरण करते हो तो क्या तुम्हारी आस्था भ्रमित नहीं है? मैं चाहे जितने भी वचन कहूँ, अगर वे तुम्हारी पहुँच से बाहर हैं, अगर तुम उन्हें समझ नहीं पाते, फिर चाहे मैं कुछ भी कहूँ, तो इसका अर्थ है कि तुम लोग कम काबिल हो। बोध क्षमता न होने से तुम मेरी कही कोई बात नहीं समझ पाते जिससे वांछित परिणाम हासिल करना बहुत मुश्किल हो जाता है; बहुत-कुछ है, जो मैं तुम लोगों से सीधे नहीं कह सकता, और अभीष्ट प्रभाव प्राप्त नहीं किया जा सकता, जिससे अतिरिक्त कार्य आवश्यक हो जाता है। चूँकि तुम लोगों की बोध क्षमता, चीजों को देखने की तुम्हारी क्षमता, और जीवन जीने के तुम्हारे मानक अत्यंत कम हैं, इसलिए तुम लोगों में ‘क्षमता बढ़ाने’ का काम किया ही जाना चाहिए। यह अपरिहार्य है, और इसका कोई विकल्प नहीं है। केवल इसी तरह कुछ परिणाम प्राप्त किया जा सकता है, अन्यथा वे सभी वचन व्यर्थ हो जाएँगे, जो मैं कहता हूँ। और तब क्या तुम लोग इतिहास में पापियों के रूप में याद नहीं किए जाओगे? क्या तुम लोग दुनिया के सबसे नीच लोग नहीं बन जाओगे? क्या तुम लोग नहीं जानते कि तुम लोगों पर कौन-सा कार्य किया जा रहा है, और तुमसे क्या अपेक्षित है? तुम लोगों को अपनी क्षमता का पता अवश्य होना चाहिए : वह मेरी अपेक्षा पर बिल्कुल खरी नहीं उतरती। और क्या इससे मेरे कार्य में देरी नहीं होती? तुम लोगों की वर्तमान क्षमता और तुम्हारे चरित्र की अवस्था के आधार पर, तुम में से एक भी ऐसा नहीं है जो मेरी गवाही देने के उपयुक्त हो, न ही तुम में से कोई ऐसा है जो मेरे भावी कार्य के भारी उत्तरदायित्व सँभालने में समर्थ हो। क्या तुम लोग गहराई से शर्मिंदा महसूस नहीं करते? अगर तुम ऐसे ही चलते रहे, तो तुम मेरे इरादे कैसे पूरे कर सकोगे? तुम्हें अपना जीवन पूरी तरह से जीना चाहिए। समय व्यर्थ न जाने दो—ऐसा करने का कोई मूल्य नहीं। तुम्हें पता होना चाहिए कि तुम्हें किन चीजों से लैस होना चाहिए। खुद को हरफनमौला मत समझो, तुम्हें अभी भी एक लंबा रास्ता तय करना है! अगर तुम्हें मानवता का न्यूनतम सामान्य ज्ञान भी नहीं है, तो फिर कहने के लिए और क्या बचता है? क्या यह सब व्यर्थ नहीं है?” (वचन, खंड 1, परमेश्वर का प्रकटन और कार्य, क्षमता बढ़ाना परमेश्वर का उद्धार पाने के लिए है)। परमेश्वर के वचनों से मैं समझ गई कि हालाँकि मेरी काबिलियत खराब थी, मैं सत्य में धीरे-धीरे प्रवेश करती थी और मेरी कार्य कुशलता दूसरों से कम थी, लेकिन मैं खुद से उम्मीद नहीं छोड़ सकती, नकारात्मक नहीं हो सकती, या पीछे नहीं हट सकती। मुझे सक्रिय रूप से सत्य के लिए प्रयास करना था, प्रासंगिक सिद्धांत सीखने थे, अपनी काबिलियत में सुधार करना था, और अपने कर्तव्यों को पूरा करने की पूरी कोशिश करनी थी। अगर भाई-बहनों का यह मूल्यांकन न होता, तो मैं खुद को नहीं जान पाती। मैं हमेशा सोचती थी कि मेरी काबिलियत अच्छी है और मैं कुछ काम करने में सक्षम हूँ, और मैं आत्म-प्रशंसा और आत्म-संतुष्टि की दशा में जीती थी। अगर मैं इसी तरह चलती रहती, तो मैं कभी कोई प्रगति नहीं कर पाती। परमेश्वर का इरादा समझने के बाद, मैं अब अपनी खराब काबिलियत से बेबस नहीं थी, और चाहे मैं इस कर्तव्य में कितने भी समय तक रहूँ, मैं अपनी शक्ति अर्पित करने और अपने कर्तव्य पर डटे रहने को तैयार थी। भले ही एक दिन अपनी काबिलियत के अपर्याप्त होने के कारण मेरे कर्तव्य में फिर से बदलाव कर दिया जाए, मैं परमेश्वर के आयोजनों और व्यवस्थाओं के प्रति समर्पित होने को तैयार थी। बाद में, मैंने अपनी काबिलियत में सुधार करने पर ध्यान देना शुरू कर दिया। मैंने अपने कर्तव्य में सक्रिय रूप से अध्ययन और शोध किया, अपने कर्तव्यों में पिछली गलतियों और विचलनों पर चिंतन किया और उनका सार निकाला, और सिद्धांतों के अनुसार काम करने पर ध्यान केंद्रित किया। अनजाने में ही, मैंने अपने कर्तव्यों में कुछ प्रगति करनी शुरू कर दी, और जैसे-जैसे मैंने ऊपर की ओर प्रयास किया, मेरे कर्तव्यों में मेरी कुशलता भी बेहतर हुई।

इस अनुभव के माध्यम से, मैंने अपने लिए परमेश्वर के प्रेम और उद्धार को महसूस किया, और मैंने देखा कि परमेश्वर की अलग-अलग काबिलियत वाले लोगों से अलग-अलग अपेक्षाएँ होती हैं। किसी व्यक्ति की काबिलियत चाहे जैसी भी हो, जब तक वे ईमानदारी से सत्य का अनुसरण करते हैं, और अपने कर्तव्यों में वफादार और समर्पित रहते हैं, तो चाहे वे कोई भी हों, उनके पास उद्धार का मौका होता है। यह परमेश्वर की धार्मिकता है।


62. कलीसिया के कार्य की रक्षा करना मेरी जिम्मेदारी है

शाओ वेई, चीन

2019 में मैं कलीसिया में पाठ-आधारित कर्तव्य कर रही थी। एक दिन मुझे पता चला कि किंगयुआन कलीसिया की बहन युआन ली को अगुआ चुन लिया गया है। जब मैंने यह खबर सुनी तो मैं थोड़ी चौंक गई। मैं युआन ली से बहुत अच्छी तरह परिचित थी। वह अपने कर्तव्य करने में बहुत उत्साही थी और हमेशा सुसमाचार प्रचार में बहुत सक्रिय रहती थी। वह कष्ट झेलने या थकावट से डरती नहीं थी। लेकिन जब पहले वह अगुआ थी तो वह हमेशा प्रतिष्ठा और रुतबे के पीछे भागती थी, अपनी बड़ाई और दिखावा करती थी। इतना ही नहीं, जब मुद्दे सामने आए तो उसने सत्य खोजने और सबक सीखने के लिए अपने भाई-बहनों का मार्गदर्शन नहीं किया। इसके बजाय उसने कलह के बीज बोए, जिससे उसके भाई-बहन सही-गलत की मनोदशा में रहने लगे और कलीसिया का कार्य भी प्रभावित हुआ। और भले ही ऊपरी अगुआओं ने उसे कई मौकों पर सुझाव दिए और उसकी मदद की, उसने इसे नहीं स्वीकारा, यहाँ तक कि अपना बचाव करने के लिए कारण भी बताए। अंत में उसे बरखास्त कर दिया गया। बरखास्त होने के बाद उसे अपनी भ्रष्टता से सचमुच घृणा या खेद नहीं हुआ। युआन ली ऐसी नहीं लग रही थी जो सत्य का अनुसरण करती हो। वह अगुआ बनने के लिए उपयुक्त नहीं थी। सिद्धांतों के अनुसार, जो लोग अगुआ चुने जाते हैं, उन्हें सत्य का अनुसरण करने वाले लोग होने चाहिए। वरना कलीसिया में सभी भाई-बहनों का जीवन प्रवेश प्रभावित होगा और कलीसिया के कार्य में देरी होगी। मैं युआन ली के व्यवहार की रिपोर्ट उच्च अगुआओं को देना चाहती थी, लेकिन फिर मैंने सोचा कि किंगयुआन कलीसिया में लगातार कई बड़ी गिरफ्तारियाँ हुई हैं। बहुत से भाई-बहनों को सीसीपी ने गिरफ्तार कर लिया है और इसलिए अगुआ चुनने में वाकई मुश्किलें थीं। अगर मैं अलग राय जताती तो क्या उच्च अगुआ यह सोचते कि मैं मीन-मेख निकाल रही हूँ और उन्हें मुश्किल स्थिति में डाल रही हूँ? मैं ऐसा कुछ नहीं करूँगी जो अगुआओं को नाराज कर दे। इसके अलावा, मैंने कुछ समय पहले ही किंगयुआन कलीसिया छोड़ दी थी। शायद इस दौरान युआन ली ने कुछ समझ हासिल की हो और पश्चात्ताप किया हो। फिर मैंने सोचा, युआन ली ने वाकई अतीत में सत्य का अनुसरण नहीं किया था। मैं उच्च अगुआओं से अपने विचार साझा करते हुए एक पत्र लिख सकती हूँ और पूछ सकती हूँ कि क्या युआन ली ने पश्चात्ताप का कोई संकेत दिखाया है। इससे मेरी जिम्मेदारी अच्छे से पूरी हो जाएगी। लेकिन जब इसे लिखने की बारी आई तो मैं फिर सोचने लगी, “अगर युआन ली चुनी गई है तो निश्चित रूप से उच्च अगुआओं को उसके बारे में पता होगा और उन्होंने उसकी जाँच की होगी। उच्च अगुआ मुझसे ज्यादा सत्य समझते हैं और उन्हें सिद्धांतों पर ज्यादा महारत हासिल है। अगर वे सहमत हैं तो युआन ली चुने जाने के लिए उपयुक्त रही होगी। मुझे इसका उल्लेख करने की जरूरत नहीं है। इसके अलावा मैं केवल पाठ-आधारित कर्तव्य कर रही हूँ, जबकि युआन ली कलीसिया अगुआ है। भले ही वह इस कर्तव्य के लिए उपयुक्त न हो, यह उच्च अगुआओं का मामला है। यह मेरा काम नहीं है। अगर मैं युआन ली की समस्याओं की रिपोर्ट करती हूँ तो क्या वे सोचेंगे कि मैं उन चीजों में टाँग अड़ा रही हूँ जो मुझसे संबंधित नहीं हैं और वे मेरे बारे में बुरी राय बना लेंगे? मुझे बस इसे यहीं छोड़ देना चाहिए।” इसलिए मैंने उसकी रिपोर्ट नहीं की।

बाद में हम कलीसिया के उस क्षेत्र के भीतर एक नए मेजबान घर में चले गए जिसके लिए युआन ली जिम्मेदार थी। जब युआन ली हमें पत्र देने आई तो हमने एक साथ अपनी मनोदशा के बारे में बात की। युआन ली ने कहा कि उसकी साथी बहन झांग हुआ की काबिलियत खराब है और वह कुछ भी अच्छी तरह से नहीं कर सकती। एक अन्य अगुआ रानरान की काबिलियत अच्छी है, लेकिन वह देह में लिप्त रहती है और अपना कर्तव्य करते समय बोझ नहीं उठाती। बाद में उसने बताया कि कैसे उसने अपना कर्तव्य निभाते समय बोझ उठाया। मैंने मन ही मन सोचा, “युआन ली अभी भी दूसरों को नीचा क्यों दिखा रही है और खुद को क्यों ऊँचा उठा रही है?” दरअसल मैं झांग हुआ और रानरान के बारे में थोड़ा-बहुत समझती थी। झांग हुआ बूढ़ी थी और यह सच था कि उसकी काबिलियत थोड़ी खराब थी। लेकिन वह अपना कर्तव्य निभाते समय बोझ उठाती थी। रानरान निश्चित रूप से अपना कर्तव्य निभाते समय बोझ उठाने में थोड़ी कमजोर थी, लेकिन लगातार संगति और पर्यवेक्षण के साथ वह अपना कर्तव्य सामान्य रूप से करने में सक्षम थी। वह उतनी बुरी नहीं थी, जितना युआन ली ने कहा था। जिस तरह से उसने अपनी बात रखी, उससे ऐसा लग रहा था कि ये दोनों अगुआ कोई काम ही नहीं कर रही थीं और वह सब कुछ खुद ही कर रही थी। उस समय युआन ली ने भी कई घटनाओं का जिक्र करते हुए कहा कि रानरान में बुरी मानवता है। वास्तव में युआन ली तथ्यों को तोड़-मरोड़ कर पेश कर रही थी। मुझे रानरान से पता चला कि युआन ली हमेशा उसके और झांग हुआ के बीच झगड़ा करवाती थी, उन दोनों को दूसरे की गलतियों के बारे में बताती थी और परेशानी खड़ी करती थी। इसका मतलब था कि रानरान और झांग हुआ ने एक-दूसरे के बारे में पूर्वाग्रह बना लिए थे और वे सामंजस्यपूर्ण ढंग से सहयोग नहीं कर सकती थीं, जिससे कलीसिया में काम की विभिन्न मदों का कोई नतीजा नहीं निकला। इसलिए मैंने युआन ली को बताया कि उसके कार्यों की प्रकृति क्या है और इसके क्या अंजाम हो सकते हैं। युआन ली का चेहरा बहुत नाखुश लग रहा था और उसने इसका स्पष्टीकरण देकर बात खत्म करने के लिए कारण ढूँढ़ लिए। युआन ली के जाने के बाद मेरा दिल बिल्कुल भी शांत नहीं था। मैंने मन ही मन सोचा, “युआन ली को अपना दिखावा करना और दूसरों को नीचा दिखाना पसंद है और वह सत्य नहीं स्वीकारती। उसका व्यवहार निरंतर एक जैसा है। अगर तुम सिद्धांत के अनुसार इसे तौलते हो, इससे पता चलता है कि उसने सच में पश्चात्ताप नहीं किया है और वह कलीसिया अगुआ जैसे महत्वपूर्ण कर्तव्य को निभाने के लिए अनुपयुक्त है। मुझे युआन ली की समस्याओं की रिपोर्ट उच्च अगुआओं को देनी चाहिए।” लेकिन जब मैं पत्र लिख रही थी तो उलझन में पड़ गई, “आमतौर पर मेरी युआन ली के साथ अच्छी बनती है। अगर मैं अगुआओं को उसकी परिस्थितियों के बारे में विस्तार से बताती हूँ तो वे निश्चित रूप से स्थिति की पुष्टि करने और यह पता लगाने के लिए आएँगे कि क्या चल रहा है। इसी बीच अगर युआन ली को पता चल जाता है कि मैंने ही उसकी समस्याओं की रिपोर्ट की है तो वह पक्का मुझसे नफरत करेगी। मैं भविष्य में उसके साथ कैसे तालमेल बिठा पाऊँगी? साथ ही अगर मैं इस मामले की रिपोर्ट करती हूँ, तो क्या अगुआ कहेंगे कि मैं अपना पाठ-आधारित कर्तव्य ठीक से नहीं कर रही हूँ और उन चीजों में टाँग अड़ा रही हूँ, जिनसे मेरा कोई सरोकार नहीं है और इसलिए उनके मन में मेरी बुरी छवि बनेगी? यह मेरे लिए दोनों तरफ से बुरा होगा। मैं बस इसे जाने देती हूँ। परेशानी जितनी कम हो उतना अच्छा है। जैसे-जैसे समय बीतता जाएगा, अगुआ निश्चित रूप से उसकी समस्याओं का पता लगा लेंगे और उसे बरखास्त कर देंगे। मैं इसमें टॉंग नहीं अड़ाऊँगी।” लेकिन बाद में जब भी मैंने इस बारे में सोचा तो मैं थोड़ी बेचैन हो गई। रात को मैं बिस्तर पर करवटें बदलती रही, सो नहीं पाई। इसलिए मैंने परमेश्वर से प्रार्थना की, “प्रिय परमेश्वर, मैं अपने दिल में स्पष्ट हूँ कि युआन ली कलीसिया अगुआ के कर्तव्य करने के लिए अनुपयुक्त है। मैं जानती हूँ कि मुझे एक पत्र लिखकर उसकी समस्याओं की रिपोर्ट करनी चाहिए, लेकिन मैं इसे अभ्यास में लाने में सक्षम नहीं हो पाई हूँ। तुम मेरी अगुआई और मार्गदर्शन करो।” मैंने परमेश्वर के वचन पढ़े : “परमेश्वर के मार्ग पर चलना सतही तौर पर विनियमों का पालन करना नहीं है; बल्कि, इसका अर्थ है कि जब तुम्हारा सामना किसी मामले से होता है, तो सबसे पहले, तुम इसे एक ऐसी परिस्थिति के रूप में देखते हो जिसकी व्यवस्था परमेश्वर के द्वारा की गई है, ऐसे उत्तरदायित्व के रूप में देखते हो जिसे उसके द्वारा तुम्हें प्रदान किया गया है, या किसी ऐसे कार्य के रूप में देखते हो जो उसने तुम्हें सौंपा है। जब तुम इस मामले का सामना कर रहे होते हो, तो तुम्हें इसे परमेश्वर से आए किसी परीक्षण के रूप में भी देखना चाहिए। इस मामले का सामना करते समय, तुम्हारे हृदय में एक मानक अवश्य होना चाहिए, तुम्हें सोचना चाहिए कि यह परमेश्वर की ओर से आया है। तुम्हें इस बारे में सोचना चाहिए कि कैसे इस मामले से इस तरह से निपटा जाए कि तुम अपने उत्तरदायित्व को पूरा कर सको, और परमेश्वर के प्रति वफ़ादार भी रह सको, इसे कैसे किया जाए कि परमेश्वर क्रोधित न हो, या उसके स्वभाव का नाराज न करे” (वचन, खंड 2, परमेश्वर को जानने के बारे में, परमेश्वर का स्वभाव और उसका कार्य जो नतीजा हासिल करेगा, उसे कैसे जानें)। परमेश्वर के वचन पढ़ने के बाद मैं समझ गई कि मैं हर दिन जिन चीजों का सामना करती हूँ, वे सभी परमेश्वर द्वारा व्यवस्थित हैं। चाहे मैं किसी भी चीज का सामना करूँ, मुझे सचेत होकर परमेश्वर के वचनों के अनुसार अभ्यास करना चाहिए, सिद्धांत के अनुसार अपना कर्तव्य करना चाहिए और अपनी जिम्मेदारी और वफादारी को अच्छे से पूरा करना चाहिए। सिर्फ इसी तरह से मैं खुद को उन चीजों को करने से रोक सकती हूँ जो परमेश्वर के स्वभाव को नाराज करती हैं। युआन ली के मामले में मैंने कैसे व्यवहार किया, इस बारे में सोचूँ तो हो सकता है कि दूसरे उसे अच्छी तरह से न जानते हों, लेकिन मैं कुछ हद तक उसका भेद पहचानने में सक्षम थी। युआन ली ने सिर्फ बाहरी तौर पर कुछ अच्छे व्यवहार दिखाए थे। अपना कर्तव्य करते समय वह अक्सर अपनी बड़ाई और दिखावा करती थी। जब उसके सामने चीजें आईं तो उसने सत्य खोजने और सबक सीखने पर ध्यान केंद्रित नहीं किया। वह सही-गलत की मनोदशा में रहती थी और अपने भाई-बहनों के सुझाव और काट-छाँट नहीं स्वीकारती थी। अगर वह भाई-बहनों की अगुआई करती तो सभी को नुकसान पहुँचता। मैं अच्छी तरह से जानती थी कि युआन ली अगुआ होने के लिए अनुपयुक्त है, लेकिन मैंने उसकी समस्याओं की रिपोर्ट करने के लिए पत्र लिखने की हिम्मत नहीं की। मैं देखती रही कि कलीसिया के हितों को नुकसान पहुँचाया जा रहा है। मेरे पास वाकई रत्ती भर भी परमेश्वर का भय मानने वाला दिल नहीं था! मैंने देखा कि कलीसिया के कार्य के प्रति मेरा रवैया बहुत ही अपमानजनक था। मैंने बस अपनी जिम्मेदारियों और वफादारी को बिल्कुल भी पूरा नहीं किया। मैं पूरी तरह से अपने हितों की रक्षा कर रही थी। मेरे अंदर मानवता की बहुत कमी थी! मुझे अपने दिल में बहुत पछतावा हुआ और खुद से नफरत हुई। मैं इतनी स्वार्थी कैसे हो सकती थी?

एक दिन मैंने परमेश्वर के वचन पढ़े : “अंतरात्मा की जागरूकता होना उतना ही मूल्यवान है, जितना सच और झूठ के बीच भेद करने की क्षमता का होना मूल्यवान है और जब सकारात्मक चीजों से प्यार करने की बात आए तो न्याय की भावना होना मूल्यवान है। ये तीन चीजें सामान्य मानवता में सबसे अधिक वांछनीय और मूल्यवान हैं। अगर तुम्हारे पास ये तीन चीजें हैं, तो तुम निश्चित रूप से सत्य का अभ्यास करने में सक्षम हो पाओगे। यहाँ तक कि अगर तुम्हारे पास इनमें से केवल एक या दो चीजें ही हैं, फिर भी तुम कई सत्य का अभ्यास करने में सक्षम हो जाओगे। चलो हम अंतरात्मा की जागरूकता पर नजर डालते हैं। उदाहरण के लिए अगर तुम्हारा सामना किसी ऐसे बुरे व्यक्ति से होता है जो कलीसिया के काम में विघ्न-बाधा डालता है, तो क्या तुम इसे पहचान पाओगे? क्या तुम प्रत्यक्ष बुरे कर्मों को चुन सकते हो? बिल्कुल चुन सकते हो। बुरे लोग खराब चीजें करते हैं, और अच्छे लोग अच्छी चीजें करते हैं; औसत व्यक्ति एक नजर में अंतर बता सकता है। अगर तुम्हारे अंदर अंतरात्मा की जागरूकता है तो क्या तुम्हारे अंदर भावनाएँ और विचार नहीं होंगे? अगर तुम्हारे अंदर विचार और भावनाएँ हैं, तो तुम्हारे पास सत्य का अभ्यास करने के लिए सबसे बुनियादी बातों में से एक है। अगर तुम बता सकते हो और महसूस कर सकते हो कि यह व्यक्ति बुराई कर रहा है, और इसकी पहचान करने के बाद उस व्यक्ति को उजागर कर सकते हो, और परमेश्वर के चुने हुए लोगों को इस मामले को समझने में मदद कर सकते हो, तो क्या यह समस्या हल नहीं हो जाएगी? क्या यही सत्य का अभ्यास और सिद्धांतों पर चलना नहीं है? यहाँ सत्य का अभ्यास करने के लिए कौन से तरीके इस्तेमाल किए जाते हैं? (बुराई को उजागर करना, इसकी रिपोर्ट करना और रोकना।) सही। इस तरह से काम करना सत्य का अभ्यास करना होता है, और ऐसा करके ही तुम अपनी जिम्मेदारियों को पूरा करोगे। अगर तुम इस तरह की स्थितियों का सामना करने पर अपनी समझ के अनुसार सत्य सिद्धांतों के अनुरूप काम करते हो, तो यह सत्य का अभ्यास करना और सिद्धांतों के साथ काम करना है। लेकिन अगर तुम्हारे अंदर अंतरात्मा की जागरूकता न हो और तुम बुरे लोगों को बुराई करते देखो, तो क्या तुम्हें इसके प्रति जागरूकता होगी? (मुझे नहीं होगी।) और बिना जागरूकता वाले लोग इसके बारे में क्या सोचेंगे? ‘अगर वह व्यक्ति बुराई करता है तो मुझे इससे क्या? वह मेरा तो कोई नुकसान नहीं कर रहा, तो मैं उसे नाराज क्यों करूँ? क्या ऐसा करना सच में आवश्यक है? इससे मुझे क्या लाभ होगा?’ क्या इस तरह के लोग बुरे लोगों की बुराई उजागर करते हैं, उनकी रिपोर्ट करते हैं और बुराई करने से उन्हें रोकते हैं? निश्चित रूप से नहीं। वे सत्य को समझते तो हैं लेकिन इसका अभ्यास नहीं कर सकते। क्या ऐसे लोगों के पास अंतरात्मा और विवेक होता है? उनके पास न तो अंतरात्मा होती है और न ही विवेक। मैं ऐसा क्यों कहता हूँ? क्योंकि वे सत्य को समझते तो हैं लेकिन इसका अभ्यास नहीं करते; इसका मतलब है कि उनके पास न तो अंतरात्मा है और न ही तर्क और वे परमेश्वर के खिलाफ विद्रोह कर रहे हैं। वे केवल अपने हितों को नुकसान से बचाने पर ध्यान देते हैं; उन्हें इस बात की कोई चिंता नहीं होती कि कलीसिया के काम का नुकसान हो रहा है या परमेश्वर के चुने हुए लोगों के हितों को क्षति पहुँच रही है। वे केवल खुद की रक्षा करने की कोशिश करते हैं, और अगर उन्हें समस्याएँ दिखती हैं, तो वे उन्हें अनदेखा कर देते हैं। यहाँ तक कि जब वे किसी को बुराई करते हुए देखते भी हैं, तो वे उस पर ध्यान नहीं देते और सोचते हैं कि जब तक इस से उनके हितों को कोई नुकसान नहीं पहुँच रहा, यह ठीक है। दूसरे चाहे जो भी करें, उन्हें उस से कोई लेना-देना नहीं होता; उनमें जिम्मेदारी की कोई भावना नहीं होती और उनकी अंतरात्मा का उन पर कोई प्रभाव नहीं पड़ता। इन अभिव्यक्तियों के आधार पर क्या इन लोगों में मानवता है? अंतरात्मा और तर्क से रहित व्यक्ति मानवता से रहित होता है। अंतरात्मा और तर्क से रहित सभी लोग बुरे होते हैं : वे मनुष्यों के भेष में जानवर हैं, जो हर प्रकार की बुरी चीजें करने में सक्षम होते हैं” (वचन, खंड 3, अंत के दिनों के मसीह के प्रवचन, अपना कर्तव्य अच्छी तरह से निभाने के लिए व्यक्ति में कम से कम जमीर और विवेक तो होना ही चाहिए)। परमेश्वर के वचन पढ़ने के बाद मुझे समझ आया कि एक सच्चे व्यक्ति के पास अंतरात्मा और विवेक होता है। वह सही-गलत में अंतर करने में सक्षम होता है और उसमें न्याय की भावना होती है जो सकारात्मक चीजों को पसंद करती है। जब वह किसी बुरे व्यक्ति को कलीसिया के कार्य में बाधा डालते और गड़बड़ी करते हुए देखता है तो वह इसका भेद पहचान सकता है और कलीसिया के हितों को नुकसान पहुँचने से बचाने के लिए समय पर इसकी रिपोर्ट करने और उसे उजागर करने में सक्षम होता है। जिस किसी व्यक्ति के पास अंतरात्मा और विवेक नहीं होता, वह समस्याओं को अनदेखा कर देता है, भले ही वह उनका पता लगा ले। वह केवल अपने हितों की रक्षा के बारे में सोचता है और जब वह लोगों को बुराई करते, कलीसिया के कार्य में बाधा डालते और गड़बड़ी करते देखता है तो वह इस पचड़े में नहीं पड़ता है। उसमें जिम्मेदारी की भावना का एक कण भी नहीं होता है। मैंने सोचा कि कैसे किंगयुआन कलीसिया को लगातार कई बड़ी गिरफ्तारियों का सामना करना पड़ा था। भाई-बहनों का कलीसियाई जीवन अच्छा नहीं था और वे अच्छे अगुआ का इंतजार कर रहे थे, जो उनके जीवन प्रवेश में उनकी मदद कर सके। लेकिन मैं अच्छी तरह से जानती थी कि युआन ली अगुआ बनने के लिए उपयुक्त नहीं है, लेकिन उसे नाराज करने से डरती थी, मुझे डर था कि वह मेरे खिलाफ पूर्वाग्रही हो जाएगी और डरती थी कि अगुआओं के मन में मेरी बुरी छवि बनेगी। इसलिए समझने के बावजूद मैंने मूर्ख होने का नाटक किया और युआन ली की समस्याओं की रिपोर्ट करने की हिम्मत नहीं की। मैं चुपचाप खड़ी रहकर कलीसिया का कार्य खराब होते और अपने भाई-बहनों के जीवन का नुकसान होते हुए देखती रही। मैं वाकई बहुत स्वार्थी और धोखेबाज थी! अतीत में मैं मानती थी कि मैं कलीसिया में कुछ कर्तव्य करने में सक्षम हूँ; बाहर से मेरा कुछ अच्छा व्यवहार था और मैंने ऐसा कुछ भी नहीं किया था जो स्पष्ट रूप से कलीसिया के कार्य में गड़बड़ी पैदा करता हो, इसलिए ऐसा लगता था कि मुझमें थोड़ी मानवता है। अब मैंने देखा कि मेरे पास वह अंतरात्मा और विवेक भी नहीं था जो सामान्य व्यक्ति के पास होना चाहिए। मैं एक इंसान कहलाने के लायक नहीं थी! अगर मैंने परमेश्वर के सामने पश्चात्ताप नहीं किया तो पक्का परमेश्वर मुझसे घृणा करेगा और मुझे हटा देगा। जब मैंने इस तरह सोचा तो मेरा दिल पछतावे और आत्म-ग्लानि से भर गया। मैंने परमेश्वर से प्रार्थना की, सत्य का अभ्यास करने और अपना कर्तव्य अच्छे से पूरा करने की इच्छा जताई। मुझे परमेश्वर के ये वचन याद आए : “वह सब कुछ करो जो परमेश्वर के कार्य के लिए लाभदायक है और ऐसा कुछ भी न करो जो परमेश्वर के कार्य के हितों के लिए हानिकर हो। परमेश्वर के नाम, परमेश्वर की गवाही और परमेश्वर के कार्य की रक्षा करो” (वचन, खंड 3, अंत के दिनों के मसीह के प्रवचन, राज्य के युग में परमेश्वर के प्रशासनिक आदेशों के बारे में)। “तुम्‍हें उस हर चीज का समर्थन करना चाहिए और उसके प्रति जवाबदेह होना चाहिए जो परमेश्वर के घर के हित से संबंध रखती है, या जिसका ताल्‍लुक परमेश्वर के घर के कार्य और परमेश्वर के नाम से है। तुममें से हर एक की यह जिम्‍मेदारी और दायित्व है, और यही तुम सबको करना चाहिए” (वचन, खंड 3, अंत के दिनों के मसीह के प्रवचन, राज्य के युग में परमेश्वर के प्रशासनिक आदेशों के बारे में)। परमेश्वर के वचनों ने मुझे यह समझाया कि जब कुछ घटित होता है तो व्यक्ति को अपने लाभ छोड़कर कलीसिया के कार्य को प्राथमिकता देनी चाहिए। अगर कोई कलीसिया में ऐसी चीजें देखता है जो सिद्धांतों के अनुरूप नहीं हैं, जो कलीसिया के हितों को नुकसान पहुँचाती हैं तो उसे अपनी जिम्मेदारी अच्छे से पूरी करनी चाहिए, सिद्धांतों को कायम रखना चाहिए और कलीसिया के कार्य की रक्षा करनी चाहिए। तभी कोई व्यक्ति परमेश्वर के घर का सदस्य बन सकता है और परमेश्वर द्वारा अनुमोदित हो सकता है। अगर वह लोगों को नाराज करने के डर से उदासीन रहता है तो इससे कलीसिया के कार्य की रक्षा नहीं होती है। यह परमेश्वर के प्रति अपमान है। बाद में मैंने युआन ली की समस्याओं की रिपोर्ट करते हुए अगुआओं को एक पत्र लिखा। अगुआओं ने किसी को भेजकर इसकी पुष्टि करने की व्यवस्था की। स्थिति के बारे में पता लगाने के बाद उन्होंने पाया कि युआन ली लगातार अपनी बड़ाई और दिखावा कर रही थी। जब चीजें सामने आईं तो उसने उन्हें परमेश्वर के वचनों के अनुसार नहीं देखा; वह सही-गलत की मनोदशा में रहती थी। उसने भाई-बहनों के बीच मतभेद भी भड़काए और कलीसिया के कार्य में बाधा और गड़बड़ी पैदा की। जब सिद्धांत के अनुसार इसका मूल्यांकन किया गया तो वह अगुआ बनने के लिए अनुपयुक्त पाई गई, इसलिए उसे बरखास्त कर दिया गया। जब मुझे इस नतीजे के बारे में पता चला तो मेरे दिल को काफी सुकून मिला। मुझे लगा कि जब मैंने सिद्धांतों के अनुसार अभ्यास किया तो मेरी अंतरात्मा ने मुझे नहीं धिक्कारा और मेरा दिल मुक्त हो गया।

बाद में मैंने इस पर विचार किया, “जब मेरे अपने हित शामिल होते हैं तो मैं सिद्धांत के अनुसार अभ्यास क्यों नहीं कर पाती हूँ? सत्य का अभ्यास करना मेरे लिए इतना थकाऊ क्यों है?” मैंने परमेश्वर के वचन पढ़े : “शैतान राष्ट्रीय सरकारों और प्रसिद्ध एवं महान व्यक्तियों की शिक्षा और प्रभाव के माध्यम से लोगों को दूषित करता है। उनके शैतानी शब्द मनुष्य के जीवन और प्रकृति बन गए हैं। ‘हर व्यक्ति अपनी सोचे बाकियों को शैतान ले जाए’ एक प्रसिद्ध शैतानी कहावत है जिसे हर किसी में डाल दिया गया है और यह मनुष्य का जीवन बन गया है। सांसारिक आचरण के फलसफों के लिए कुछ अन्य शब्द भी हैं जो इसी तरह के हैं। शैतान प्रत्येक देश के लोगों को शिक्षित करने, गुमराह करने और भ्रष्ट करने के लिए पारंपरिक संस्कृति का इस्तेमाल करता है, और मानवजाति को विनाश की विशाल खाई में गिरने और उसके द्वारा निगल लिए जाने पर मजबूर कर देता है, और अंत में, परमेश्वर लोगों को नष्ट कर देता है क्योंकि वे शैतान की सेवा करते हैं और परमेश्वर का विरोध करते हैं। ... शैतान ने मनुष्य को गंभीर ढंग से दूषित कर दिया है। शैतान का विष हर व्यक्ति के रक्त में बहता है, और यह कहा जा सकता है कि मनुष्य की प्रकृति भ्रष्ट, दुष्ट, प्रतिरोधात्मक और परमेश्वर के विरोध में है, शैतान के फलसफों और विषों से भरी हुई और उनमें डूबी हुई है। यह पूरी तरह शैतान का प्रकृति-सार बन गया है। इसीलिए लोग परमेश्वर का विरोध करते हैं और परमेश्वर के विरूद्ध खड़े रहते हैं” (वचन, खंड 3, अंत के दिनों के मसीह के प्रवचन, मनुष्य का स्वभाव कैसे जानें)। परमेश्वर के वचनों के इस अंश को पढ़ने के बाद मुझे समझ आया कि शैतान हमारे अंदर अपने जहर भरने के लिए विभिन्न प्रकार के प्रसिद्ध और महान लोगों के शब्दों का उपयोग करता है। उदाहरण के लिए, “हर व्यक्ति अपनी सोचे बाकियों को शैतान ले जाए,” “जब पता हो कि कुछ गड़बड़ है, तो चुप रहना ही बेहतर है,” “परेशानी जितनी कम हो उतना अच्छा है” और “जो ज्यादा बोलता है वह अधिक गलतियाँ करता है।” मैं इन शैतानी जहरों के अनुसार जी रही थी और अपने हितों को सबसे ऊपर रखती थी। मैं जो कुछ भी करती थी, उसे इस आधार पर तौलती थी कि क्या यह मेरे लिए फायदेमंद है। अगर यह मेरे लिए फायदेमंद होता तो मैं बिना एक शब्द कहे तुरंत कर देती; अगर यह ऐसा कुछ होता जो मेरे लिए फायदेमंद नहीं होता और किसी को नाराज कर सकता तो मैं निश्चित रूप से ऐसा नहीं करती। मैं खासकर स्वार्थी और धोखेबाज थी। मैं अच्छी तरह से जानती थी कि युआन ली अगुआ बनने के लिए उपयुक्त नहीं है और मैं इस बारे में उच्च अगुआओं को रिपोर्ट करना चाहती थी, लेकिन मुझे डर था कि अगर मैंने इसकी रिपोर्ट की तो उच्च अगुआ कहेंगे कि मैं अपने कर्तव्य नहीं कर रही हूँ और उन चीजों में घुस रही हूँ जिनसे मेरा कोई लेना-देना नहीं है, इसलिए मेरे बारे में गलत आकलन करेंगे। मैं युआन ली को नाराज करने और हमारे रिश्ते पर प्रभाव पड़ने से भी डरती थी, इसलिए बार-बार मैंने चुप्पी साध ली। मेरा मानना था कि ऐसा करने से मैं किसी को नाराज नहीं करूँगी और खुद को कोई नुकसान नहीं पहुँचाऊँगी। बाहर से ऐसा करने का मेरा निर्णय बहुत चतुराई भरा लग रहा था, लेकिन असल में मैं वाकई परमेश्वर को नाराज कर रही थी। मैंने देखा कि कलीसिया के कार्य को नुकसान पहुँच रहा था और मेरे भाई-बहनों का कलीसियाई जीवन अच्छा नहीं था, लेकिन मैं चिंतित या दुखी नहीं थी और मैंने इस पर कोई ध्यान नहीं दिया। मैं शैतान के साथी के रूप में काम कर रही थी। परमेश्वर ने मेरे द्वारा किए गए हर काम की पूरी स्पष्टता से जाँच-पड़ताल की, लेकिन फिर भी मुझे लगा कि मैं चतुर बन रही हूँ। कितना दयनीय! कितना घृणित! मैंने देखा कि इन शैतानी जहरों के अनुसार जीने से, मैं स्पष्ट रूप से सत्य समझती थी, लेकिन इसे अभ्यास में नहीं ला पाती थी। मैं सही-गलत में अंतर नहीं कर पाती थी, मुझमें न्याय और मानवता की कोई समझ नहीं थी। मैं जैसे जी रही थी, वह पूरी तरह से शैतान की बदसूरत छवि थी, जिससे मैं खुद भी घृणा करती थी, परमेश्वर को इससे और भी अधिक घृणा और नफरत थी। अगर मैं सत्य का अभ्यास किए बिना इन शैतानी फलसफों के अनुसार जीती रहती तो आखिरकार मैं उद्धार पाने का अपना मौका पूरी तरह से गँवा देती और परमेश्वर द्वारा दंडित की जाती।

अपने चिंतन में मुझे यह भी एहसास हुआ कि मेरे कुछ दृष्टिकोण गलत थे। मैं अगुआओं-कार्यकर्ताओं के साथ सही तरीके से व्यवहार करने में असमर्थ थी और नतीजतन सत्य का अभ्यास करने में भी असमर्थ थी। मैंने परमेश्वर के वचन पढ़े : “जब कलीसिया में किसी को अगुआ बनने के लिए पदोन्नत और विकसित किया जाता है, तो उसे सीधे अर्थ में पदोन्नत और विकसित किया जाता है; इसका यह मतलब नहीं कि वह पहले से ही अगुआ के रूप में मानक स्तर का है, या सक्षम अगुआ है, कि वह पहले से ही अगुआई का काम करने में सक्षम है, और वास्तविक कार्य कर सकता है—ऐसा नहीं है। ज्यादातर लोग इन चीजों को स्पष्ट रूप से नहीं देख सकते, और अपनी कल्पनाओं के आधार पर वे इन पदोन्नत लोगों का सम्मान करते हैं, पर यह एक भूल है। जिन्हें पदोन्नत किया जाता है, उन्होंने चाहे कितने ही वर्षों से परमेश्वर में विश्वास रखा हो, क्या उनके पास वास्तव में सत्य वास्तविकता होती है? ऐसा जरूरी नहीं है। क्या वे परमेश्वर के घर की कार्य-व्यवस्थाएँ लागू करने में सक्षम हैं? अनिवार्य रूप से नहीं। क्या उनमें जिम्मेदारी की भावना है? क्या वे निष्ठावान हैं? क्या वे समर्पण करने में सक्षम हैं? जब उनके सामने कोई समस्या आती है, तो क्या वे सत्य की खोज करने योग्य हैं? यह सब अज्ञात है। क्या इन लोगों के अंदर परमेश्वर का भय मानने वाले हृदय हैं? और परमेश्वर का भय मानने वाले उनके हृदय कितने विशाल हैं? क्या काम करते समय वे अपनी इच्छा का पालन करना टाल पाते हैं? क्या वे परमेश्वर की खोज करने में समर्थ हैं? अगुआई का कार्य करने के दौरान क्या वे अक्सर परमेश्वर के इरादों की तलाश में परमेश्वर के सामने आने में सक्षम हैं? क्या वे लोगों के सत्य वास्तविकता में प्रवेश की अगुआई करने में सक्षम हैं? निश्चय ही वे ऐसी चीजें कर पाने में अक्षम होते हैं। उन्हें प्रशिक्षण नहीं मिला है और उनके पास पर्याप्त अनुभव भी नहीं है, इसलिए वे ये चीजें नहीं कर पाते। इसीलिए, किसी को पदोन्नत और विकसित करने का यह मतलब नहीं कि वह पहले से ही सत्य को समझता है, और न ही इसका अर्थ यह है कि वह पहले से ही अपना कर्तव्य एक मानक तरीके से करने में सक्षम है। ... मेरे यह कहने का क्या मतलब है? सभी को यह बताया जाना है कि उन्हें परमेश्वर के घर में विभिन्न प्रकार के प्रतिभाशाली लोगों को बढ़ावा दिए जाने और विकसित किए जाने को सही तरह से लेना चाहिए, और इन लोगों से अपनी अपेक्षाओं में उन्हें कठोर नहीं होना चाहिए, और निश्चय ही उन्हें इन लोगों के बारे में अपनी राय बनाने में अयथार्थवादी भी नहीं होना चाहिए। उनकी अत्यधिक सराहना करना या सम्मान देना मूर्खता है, तो उनके प्रति अपनी अपेक्षाओं में अत्यधिक कठोर होना भी अमानवीय और यथार्थ से परे होना है। तो उनके साथ व्यवहार का सबसे उचित तरीका क्या है? उन्हें सामान्य लोगों की तरह ही समझना, और जब तुम्हें किसी समस्या के संदर्भ में किसी को तलाशने की आवश्यकता हो, तो उनके साथ संगति करना और एक-दूसरे के मजबूत पक्षों से सीखना और एक-दूसरे का पूरक होना। इसके अतिरिक्त, अगुआ और कार्यकर्ता का यह देखने के लिए निरीक्षण करना कि वे वास्तविक कार्य कर रहे हैं या नहीं, वे समस्याएँ सुलझाने के लिए सत्य का इस्तेमाल कर सकते हैं या नहीं, इस पर नजर रखना सभी की जिम्मेदारी है; अगुआ या कार्यकर्ता मानक स्तर का है या नहीं, इसे मापने के ये मानक और सिद्धांत हैं। अगर कोई अगुआ या कार्यकर्ता आम समस्याओं से निपटने और उन्हें सुलझाने में सक्षम है, तो वह सक्षम है। लेकिन अगर वह साधारण समस्याओं से भी नहीं निपट सकता, उन्हें हल नहीं कर सकता, तो वह अगुआ या कार्यकर्ता बनने के योग्य नहीं है, और उसे फौरन उसके पद से हटा देना चाहिए। किसी दूसरे को चुनना चाहिए, और परमेश्वर के घर के काम में देरी नहीं की जानी चाहिए। परमेश्वर के घर के काम में देरी करना खुद को और दूसरों को आहत करना है, इसमें किसी का भला नहीं है” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (5))। “सत्य के सामने हर कोई बराबर है और परमेश्वर के घर में अपने कर्तव्य निभाने वालों के लिए उम्र या नीचता और कुलीनता का कोई भेद नहीं है। अपने कर्तव्य के सामने हर कोई बराबर है, वे बस अलग-अलग काम करते हैं। वरिष्ठता के आधार पर उनके बीच कोई भेद नहीं है। सत्य के सामने सबको विनम्र, समर्पण करने और स्वीकारने वाला दिल रखना चाहिए। लोगों में यही विवेक और रवैया होना चाहिए” (वचन, खंड 4, मसीह-विरोधियों को उजागर करना, मद नौ (भाग आठ))। परमेश्वर के वचनों ने मुझे यह समझाया कि कलीसिया में सभी स्तरों के अगुआ भाई-बहनों में से चुने जाते हैं। वे अगुआ का कर्तव्य निभाते हैं, जो यह दर्शाता है कि उनमें अगुआ बनने की कुछ काबिलियत है। लेकिन उन्हें तरक्की देकर परमेश्वर का घर उन्हें केवल प्रशिक्षित करने का अवसर देता है : इसका मतलब यह नहीं है कि वे अगुआ के रूप में मानक स्तर पर हैं। वे अपने स्वभाव में परिवर्तन करने की अवधि में हैं और अपने कर्तव्य करने की प्रक्रिया में उनसे अपरिहार्य रूप से कुछ भटकाव होते हैं। हमें इसे सही तरीके से लेना चाहिए। अगर कोई समस्याएँ हैं तो हम उन्हें उठा सकते हैं और अगुआओं के साथ मिलकर खोज कर सकते हैं। इसके अलावा भाई-बहनों की जिम्मेदारी है कि वे अगुआओं का पर्यवेक्षण करें और कलीसिया के कार्य की रक्षा करें। यही कर्तव्य हमें करना चाहिए। उदाहरण के तौर पर युआन ली के चुनाव को ही लो। अगुआओं ने बाद में मुझे बताया कि उनका अभी-अभी दूसरी कलीसिया से तबादला किया गया है और इसलिए वे युआन ली के निरंतर व्यवहार से बहुत परिचित नहीं थे। उस समय उन्होंने माना कि कलीसिया में कोई भी उपयुक्त व्यक्ति नहीं था और देखा कि बाहर से युआन ली अपने कर्तव्य करने में काफी सक्रिय थी और उसने सुसमाचार प्रचार में कुछ नतीजे प्राप्त किए थे। इसलिए वे सहमत हो गए कि उसे अगुआ चुना जाना चाहिए। उनके काम में भी भटकाव थे। तथ्यों से मैंने देखा कि हर किसी में कमियाँ हैं और कोई भी अपना कर्तव्य पूर्णता से नहीं कर सकता। भाई-बहनों को एक-दूसरे का पूरक बनने की जरूरत होती है। अतीत में मैं सोचती थी कि अगुआ चीजों की जाँच कर रहे हैं और इसलिए कोई समस्या नहीं हो सकती, लेकिन ये मेरी धारणाएँ और कल्पनाएँ थीं। एक अन्य संदर्भ में, जब हम परमेश्वर के घर में अपना कर्तव्य करते हैं तो इससे कोई फर्क नहीं पड़ता कि हम अगुआ हैं या साधारण विश्वासी : बस इतना है कि हम अलग-अलग कर्तव्य करते हैं। परमेश्वर के घर में कोई उच्च या निम्न दर्जा नहीं होता। ऐसा बिल्कुल नहीं है कि अगुआओं का दर्जा सामान्य भाई-बहनों से अधिक होता है और वे जो कहते हैं वही होता है। परमेश्वर का घर अविश्वासी दुनिया से अलग है। परमेश्वर के घर में सत्य की सत्ता होती है और धार्मिकता की सत्ता होती है। क्योंकि मैं बड़े लाल अजगर के देश में शिक्षित और संस्कारित हुई थी, मेरा मानना था कि अगुआ होना एक अधिकारी होने के समान ही है—तुम्हारे पास सत्ता है और तुम सामान्य विश्वासियों से एक स्तर ऊपर हो। भले ही मुझे अगुआओं की समस्याएँ पता चलीं, लेकिन मैंने उन्हें उठाने की हिम्मत नहीं की, क्योंकि मैंने सोचा कि अपनी राय रखना अगुआओं से अलग राग अलापना होगा, जिससे वे असहज स्थिति में पड़ जाएँगे। मैं यह भी मानती थी कि मेरा कर्तव्य पाठ-आधारित कर्तव्य है और मुझे अगुआओं से संबंधित मामलों में शामिल नहीं होना चाहिए। मैंने सोचा कि अगर मैं उन चीजों में शामिल हो गई जो मेरे अधिकार क्षेत्र से बाहर हैं तो मैं अगुआओं को नाराज कर दूँगी और मेरे लिए चीजें खराब हो जाएँगी। आत्म-संरक्षण के लिए मैंने परमेश्वर के घर के अगुआओं और कार्यकर्ताओं के साथ वैसा ही व्यवहार किया जैसा कि अविश्वासी अधिकारियों के साथ करते हैं। अपने दिल में मैं बस यह नहीं मानती थी कि परमेश्वर के घर में सत्य की सत्ता होती है। चीजों पर मेरे दृष्टिकोण बहुत हास्यास्पद थे! असल में परमेश्वर के घर में इससे कोई फर्क नहीं पड़ता कि कौन अपनी राय रखता है। जब तक यह सत्य सिद्धांतों के अनुरूप है, परमेश्वर के घर के कार्य और भाई-बहनों के लिए फायदेमंद है, हर कोई इसे स्वीकार करेगा और अपनाएगा। यह वैसा ही है जैसे जब मैंने युआन ली की समस्याओं की रिपोर्ट की थी। स्थिति को समझने और सत्यापित करने के बाद अगुआओं ने उसे बरखास्त कर दिया। इससे मुझे और भी स्पष्ट हो गया कि परमेश्वर के घर में सत्य की सत्ता होती है और धार्मिकता की सत्ता होती है।

2022 में एक दिन मैं एक कलीसिया अगुआ वांग मिन से मिली। जब मैंने वांग मिन को उसकी मनोदशा के बारे में चर्चा करते हुए सुना, मैंने पाया कि वह आराम में लिप्त रहती है और अपने कर्तव्य निर्वहन में बोझ नहीं उठाती है। उसने कहा कि व्यक्तिगत मामलों के कारण वह अक्सर सभाओं में देर से आती है या अनुपस्थित रहती है और कलीसिया के कार्य में देरी करती है। मैंने उसके साथ कर्तव्य निर्वहन के अर्थ के बारे में संगति की, लेकिन उसने यह कहते हुए इसे टाल दिया कि उसे विशेष कठिनाइयाँ हैं। फिर वांग मिन ने बताना शुरू किया कि जब उसने अभी-अभी परमेश्वर पर विश्वास करना शुरू किया था तो वह सीसीपी की निराधार अफवाहों से प्रभावित हो गई थी और उसने परमेश्वर के कार्य के बारे में कुछ धारणाएँ विकसित कर ली थी और इसलिए पीछे हटते हुए उसने विश्वास करना बंद कर दिया था। बाद में उसे एक गंभीर बीमारी हो गई थी जो ठीक नहीं हो रही थी। उसके बाद ही वह वापस आई और परमेश्वर पर विश्वास करने लगी। जब वह इस अनुभव पर चर्चा कर रही थी तो उसने परमेश्वर के साथ अपने पिछले विश्वासघात के बारे में थोड़ी सी भी समझ या खेद नहीं दिखाया। मैंने उससे पूछा कि इस घटना के बारे में उसके क्या विचार और समझ है, लेकिन उसने मुझे कोई सीधा जवाब नहीं दिया। उसने अपना बचाव करते हुए कहा कि उस समय सीसीपी की अफवाहें बहुत जोरदार थीं और यही एकमात्र कारण था कि वह गुमराह हो गई थी। उसने कुछ ऐसे शब्द भी दोहराए जो परमेश्वर के खिलाफ ईशनिंदा करते थे। उसकी ऐसी बातें सुनकर मैं वाकई चौंक गई। यह समझ आता है कि जब उसने अभी-अभी परमेश्वर पर विश्वास करना शुरू किया था तो वह सीसीपी की निराधार अफवाहों का भेद पहचान नहीं पाई थी, लेकिन अब एक दशक से अधिक समय तक परमेश्वर पर विश्वास करने के बाद भी वह परमेश्वर के खिलाफ ईशनिंदा करने वाले शब्दों को दोहराती रही। इससे भी बदतर, उसने उन्हें बोलते समय कोई जागरूकता नहीं दिखाई। मैंने उसे परमेश्वर का भय मानने से संबंधित कुछ वचन पढ़कर सुनाए और उसे बताया कि उसकी बातों और क्रियाकलापों की प्रकृति क्या है। परमेश्वर के वचन पढ़ने के बाद भी उसने कोई प्रतिक्रिया नहीं दी। मुझे लगा कि यह इंसान काफी सुन्न है और मैं वांग मिन की समस्याओं की रिपोर्ट करने के लिए अगुआओं को एक पत्र लिखना चाहती थी। लेकिन मेरा दिल उलझन में था, मैं सोच रही थी, “मैंने सुना है कि ऊपरी अगुआ उसे विकसित करने की योजना बना रहे हैं। साथ ही यह वांग मिन से मेरी पहली मुलाकात है। अगर मैं तुरंत उसकी समस्याओं की रिपोर्ट करती हूँ तो क्या ऊपरी अगुआ कहेंगे कि मैं वाकई घमंडी हूँ क्योंकि मैंने सिर्फ एक बार मिलने के बाद ही इस इंसान की समस्या का भेद पहचान लिया? क्या इसे उनकी भेद पहचानने की क्षमता पर संदेह माना जाएगा? साथ ही अगर मेरी बात गलत निकली और इससे किसी को तरक्की देने और विकसित करने के मामले में कलीसिया पर प्रभाव पड़ा, तो क्या अगुआ मेरे बारे में गलत राय रखेंगे?” जब मैंने इस बारे में सोचा तो मैं झिझक गई। तब मुझे एहसास हुआ कि मैं फिर से अपने हित साधने के बारे में सोच रही हूँ और इसलिए मैंने मन ही मन परमेश्वर से प्रार्थना की। मुझे परमेश्वर के वचन याद आ गए : “हमेशा अपने लिए कार्य मत कर, हमेशा अपने हितों की मत सोच, इंसान के हितों पर ध्यान मत दे, और अपने गौरव, प्रतिष्ठा और हैसियत पर विचार मत कर। तुम्‍हें सबसे पहले परमेश्वर के घर के हितों पर विचार करना चाहिए और उन्‍हें अपनी प्राथमिकता बनाना चाहिए। तुम्‍हें परमेश्वर के इरादों का ध्‍यान रखना चाहिए और इस पर चिंतन से शुरुआत करनी चाहिए कि तुम्‍हारे कर्तव्‍य निर्वहन में अशुद्धियाँ रही हैं या नहीं, तुम वफादार रहे हो या नहीं, तुमने अपनी जिम्मेदारियाँ पूरी की हैं या नहीं, और अपना सर्वस्व दिया है या नहीं, साथ ही तुम अपने कर्तव्य, और कलीसिया के कार्य के प्रति पूरे दिल से विचार करते रहे हो या नहीं। तुम्‍हें इन चीजों के बारे में अवश्‍य विचार करना चाहिए। अगर तुम इन पर बार-बार विचार करते हो और इन्हें समझ लेते हो, तो तुम्‍हारे लिए अपना कर्तव्‍य अच्‍छी तरह से निभाना आसान हो जाएगा” (वचन, खंड 3, अंत के दिनों के मसीह के प्रवचन, अपने भ्रष्ट स्वभाव को त्यागकर ही आजादी और मुक्ति पाई जा सकती है)। परमेश्वर के वचनों ने मुझे अभ्यास का मार्ग दिया, मुझे आत्म-निंदा और शर्मिंदगी महसूस कराई। मैंने पहले से ही भेद पहचान लिया था कि वह सत्य का अनुसरण करने वाली इंसान नहीं है और अगुआ बनने के लिए अनुपयुक्त है। अगुआ अभी भी उसे विकसित करने की योजना बना रहे थे। अगर उसे वाकई पदोन्नत किया जाता तो क्या परमेश्वर के घर के हितों को नुकसान नहीं पहुँचता? मैं इस तरह के स्वार्थी और नीच तरीके से नहीं जी सकती थी। मुझे कलीसिया के कार्य की रक्षा करनी चाहिए, अपनी जिम्मेदारियों और कर्तव्यों को अच्छे से पूरा करना चाहिए। इसलिए मैंने फिर वांग मिन की समस्याओं की रिपोर्ट उच्च अगुआओं को दी। अगुआओं ने स्थिति के बारे में पता लगाने के बाद देखा कि वांग मिन वाकई विकसित होने के लिए अनुपयुक्त है और फिलहाल उसे पदोन्नत नहीं करने का फैसला किया।

2023 में मैंने सुना कि वांग मिन को गिरफ्तार कर लिया गया था और वह यहूदा बन गई थी। उसे निष्कासित कर दिया गया था। जब मैंने इस बारे में सुना तो मुझे एहसास हुआ कि अगर मैंने खुद को बचाने के लिए समय पर स्थिति की रिपोर्ट नहीं की होती तो वांग मिन को पदोन्नत किए जाने पर कलीसिया को होने वाला नुकसान और भी अधिक हो सकता था। मेरी अंतरात्मा मेरे इस बचे हुए जीवन में बेचैन ही रहती। साथ ही मुझे समझ आया कि मुझे समय पर उन लोगों की रिपोर्ट करनी चाहिए जो सही लोग नहीं हैं और सिद्धांतों को कायम रखना चाहिए। सत्य के इस पहलू का अभ्यास करना बहुत महत्वपूर्ण है! भले ही हमें सत्य की उथली समझ हो, हम कुछ लोगों या चीजों की असलियत न जान पाएँ और समस्याओं की रिपोर्ट करने में थोड़े गलत हों, इससे कोई फर्क नहीं पड़ता। मुख्य बात यह है कि अगर हम कलीसिया के कार्य की रक्षा कर सकते हैं तो यह दिल वाकई अनमोल है। बाद में जब मैंने कलीसिया में किसी को सिद्धांतों के विपरीत काम करते देखा तो मैं समय पर अगुआओं को उनकी रिपोर्ट करने में सक्षम थी, कलीसिया के कार्य की रक्षा करने की अपनी जिम्मेदारी को अच्छे से पूरा करती थी। मुझे लगा कि इस तरह से आचरण करने से मेरे दिल को सुकून और शांति मिली। मुझमें यह परिवर्तन लाने में मार्गदर्शन के लिए परमेश्वर का धन्यवाद!


63. मैं अपने कर्तव्य में बोझ उठाने को तैयार हूँ

शियाओ युशिन, चीन

जुलाई 2023 के मध्य में मैं कलीसिया में पाठ-आधारित कर्तव्य निभा रही थी, दो अन्य बहनों के साथ कार्य कर रही थी : एक नई सदस्य, वांग शू और दूसरी लिन शी थी। अगस्त के अंत में अगुआओं ने लिन शी को अस्थायी रूप से दूसरा कार्य करने को कहा और इसलिए टीम में केवल वांग शू और मैं ही बचे। आमतौर पर पर्यवेक्षक हमारे साथ कार्य पर चर्चा के बाद मुझे अधिक कठिन कार्य का कार्यान्वयन करने और संभालने को कहती थी और वांग शू के लिए सरल कार्य करने की व्यवस्था करती थी। शुरू में तो मैं इसे सही ढंग से लेती थी, लेकिन जैसे-जैसे समय बीतता गया मुझे टीम के बहुत से कार्यों की चिंता होने लगी, पर्यवेक्षक हमेशा मुझे अधिक कठिन कार्य सौंपने लगी थी जिन्हें अच्छे से करने में बहुत समय और प्रयास लगता था। नतीजतन मेरे पास बहुत कम खाली समय बचता था, मैं मन ही मन कुछ असंतुलित महसूस करने और शिकायत करने लगी, “सारे कठिन कार्य मुझे ही क्यों सौंपे जाते हैं? भले ही वांग शू लंबे समय से प्रशिक्षण नहीं ले रही है और उसे अभी भी सिद्धांतों की ठोस समझ नहीं है, लेकिन उसने पहले पाठ-आधारित कार्य किया है और उसे इसकी बुनियादी समझ है। क्या वह थोड़े-बहुत अधिक कठिन कार्यों का भी प्रशिक्षण नहीं ले सकती? सारी चीजें मुझे ही सौंप दिए जाने की वजह से मैं सारा दिन भयंकर तनाव में रहती हूँ और इस तरह से कर्तव्य करना बहुत थका देने वाला होता है!” जितना मैं इसके बारे में सोचती, उतनी ही परेशान होती जाती।

एक दिन अगुआओं ने मुझे एक पाठ-आधारित कार्य को पूरा करने के लिए कुछ पत्र लिखने को कहा जो बहुत जरूरी था। मैंने झटपट दो पत्र लिख डाले जिन्हें लिखने के लिए मुझे काफी सोच-विचार करना पड़ा। पत्र लिखने के बाद मैंने राहत की साँस ली और सोचा, “अभी एक सम्प्रेषण पत्र लिखना बाकी है और इसे जिस तरह से भी देखो, इसे लिखने की बारी वांग शू की है। इस तरह मेरे लिए भी चीजें ज्यादा आसान हो जाती हैं।” लेकिन मुझे उम्मीद नहीं थी कि पर्यवेक्षक मुझे फिर से सम्प्रेषण पत्र लिखने के लिए नामित करेगी और मेरे मन में बहुत प्रतिरोध हुआ, “फिर से मैं ही क्यों? तुम वांग शू को सम्प्रेषण पत्र लिखने का प्रशिक्षण लेने को क्यों नहीं कहती? निष्पक्ष और उचित होने का यही एकमात्र तरीका है! भले ही वांग शू के पेशेवर कौशल थोड़े कमजोर हैं, क्या मैं उसके लिखे हुए में कुछ और जोड़कर उसे बेहतर नहीं बना सकती? इस तरह मैं थोड़ी ऊर्जा बचा सकती हूँ।” लेकिन पर्यवेक्षक ने पहले ही सारी व्यवस्था कर दी थी, इसलिए मैं मना नहीं कर सकती थी। उन दिनों जब भी मैं सोचती थी कि पर्यवेक्षक मुझे हमेशा कोई न कोई कार्य सौंप ही देती है और ज्यादातर कार्य में बहुत दिमाग लग जाता है तो मैं उदास और चिड़चिड़ी हो जाती थी और चाहती थी कि लिन शी जल्दी वापस आ जाए ताकि मेरे लिए चीजें थोड़ी आसान हो जाएँ। उसके बाद मैं अपने कर्तव्यों को पहले जितने सकारात्मक रूप में नहीं निभा पाती थी। मुझे लगता था कि चूँकि टीम में सिर्फ दो ही लोग हैं तो अगर मैं खाली न बैठकर रोज थोड़ा-बहुत कार्य करती रहूँ तो उतना काफी होगा। इस तरह मुझे ज्यादा थकान भी नहीं होगी। क्योंकि मैंने अपनी अपेक्षाओं को कम कर दिया था और चीजों की योजना सख्ती से नहीं बनाती थी, जो चीजें उसी दिन पूरी हो सकती थीं, वे अगले दिन तक टल जाती थीं और यह विचार भी मेरे मन में बार-बार आता था कि मैं यह कार्य नहीं करना चाहती। भले ही मुझे एहसास हो गया था कि अपने कर्तव्य के प्रति मेरा रवैया गलत है और अपने कर्तव्य पालन के बारे में परमेश्वर के कुछ वचन भी पढ़े, लेकिन मैंने अपनी समस्याओं पर कभी गंभीरता से विचार नहीं किया और ये मनोदशाएँ हल नहीं हुईं। जब हम साथ मिलकर कार्य पर चर्चा कर रहे थे तो मैं कुछ भी कहना नहीं चाहती थी, मुझे डर था कि कहीं पर्यवेक्षक देख न ले कि मेरे पास कुछ विचार हैं और मुझे वह कार्य न सौंप दे। बाद में मैंने अपने कर्तव्य के प्रति अपने रवैये पर विचार किया। हालाँकि मैंने वही किया पर्यवेक्षक ने मेरे लिए जिसकी व्यवस्था की थी, फिर भी मेरे दिल में बहुत सारी शिकायतें थीं। परमेश्वर को यह स्वीकार नहीं कि हम हमेशा अपने कर्तव्यों को इतनी अनिच्छा से करें। मैंने अपनी मनोदशा के बारे में परमेश्वर से प्रार्थना की कि वह मुझे प्रबुद्ध कर मेरा मार्गदर्शन करे ताकि मैं आत्मचिंतन करने और खुद को समझने योग्य बन सकूँ।

अपनी भक्ति के दौरान जब मैं आत्म-चिंतन कर रही थी तो मैंने परमेश्वर के ये वचन पढ़े : “कर्तव्यों का दायरा बहुत व्यापक होता है और इसमें कई क्षेत्र शामिल होते हैं—लेकिन तुम चाहे कोई भी कर्तव्य निभाओ, सीधे तौर पर कहें तो यह तुम्हारा दायित्व है और यह तुम्हें करना चाहिए। अगर तुम उसे अपने दिल से अच्छी तरह निभाने का प्रयास करोगे, तो परमेश्वर तुम्हारा अनुमोदन करेगा और तुम्हें परमेश्वर का सच्चा विश्वासी मानेगा। तुम चाहे कोई भी हो, अगर तुम अपने कर्तव्य से बचने या जी चुराने की कोशिश करोगे, तो फिर यह समस्या है। नरमी से कहा जाए तो तुम बहुत आलसी हो, बहुत धूर्त हो, तुम निठल्ले और आरामपसंद हो और श्रम से घृणा करते हो। इसे अधिक गंभीरता से कहा जाए तो तुम अपना कर्तव्य निभाने के इच्छुक नहीं हो और तुममें कोई वफादारी या समर्पण नहीं है। यदि तुम इस छोटे-से कार्य का जिम्मा लेने के लिए शारीरिक प्रयास भी नहीं कर सकते, तो तुम क्या कर सकते हो? तुम ठीक से क्या करने में सक्षम हो? यदि कोई व्यक्ति वास्तव में अपने कर्तव्य के प्रति वफादार है और उसमें जिम्मेदारी की भावना है, तो अगर परमेश्वर किसी चीज की अपेक्षा करता है, अगर परमेश्वर के घर को किसी चीज की आवश्यकता है, तो वह अपनी पसंद देखे बिना वो सब-कुछ करेगा जो उससे करने के लिए कहा जाता है। क्या यह कर्तव्य-निर्वहन का ही एक सिद्धांत नहीं है कि व्यक्ति जो कुछ भी करने में सक्षम है और जो कुछ उसे करना चाहिए, वह उसकी जिम्मेदारी ले और उसे अच्छी तरह करे? (हाँ।) ... हर चीज कहनी आसान है, करनी कठिन। जब लोग वास्तव में किसी काम की जिम्मेदारी लेते हैं, तो एक लिहाज से यह महत्वपूर्ण है कि उनका चरित्र कैसा है और दूसरे लिहाज से, क्या वे सत्य से प्रेम करते हैं या नहीं। पहले चरित्र के बारे में बात करते हैं। यदि व्यक्ति अच्छे चरित्र का है, तो वह हर चीज का सकारात्मक पक्ष देखता है, और चीजों को सकारात्मक दृष्टिकोण से और सत्य के आधार पर स्वीकार करने और समझने में सक्षम होता है; अर्थात् उसका हृदय, चरित्र और आत्मा ईमानदार हैं—यह चरित्र के दृष्टिकोण से है। इसके बाद, चलो हम दूसरे पहलू के बारे में बात करें—वह सत्य से प्रेम करता है या नहीं। सत्य से प्रेम करने का अर्थ सत्य को स्वीकार करने में सक्षम होना है अर्थात् चाहे तुम परमेश्वर के वचनों को समझते-बूझते हो या नहीं, और चाहे तुम परमेश्वर का इरादा समझते हो या नहीं, चाहे उस कार्य के बारे में, उस कर्तव्य के बारे में जिसे निभाने की तुमसे अपेक्षा की जाती है, तुम्हारा विचार, मत और दृष्टिकोण सत्य के अनुरूप हो या नहीं, अगर तुम फिर भी उसे परमेश्वर से स्वीकार लेते हो, और आज्ञाकारी और ईमानदार हो, तो यह काफी है, यह तुम्हें अपना कर्तव्य निभाने के योग्य बनाता है, और यह न्यूनतम अपेक्षा है। अगर तुम आज्ञाकारी और ईमानदार हो, तो कोई कार्य करते हुए तुम लापरवाह नहीं रहोगे और धोखेबाजी से ढिलाई नहीं बरतोगे, बल्कि उसमें अपना सारा दिल और शक्ति झोंक दोगे। अगर व्यक्ति की भीतरी दशा खराब है और उनमें नकारात्मकता पैदा होती है, तो उनका जोश ठंडा पड़ जाता है और वे लापरवाह होना चाहते हैं; वे अपने हृदय में अच्छी तरह जानते हैं कि उनकी दशा ठीक नहीं है, फिर भी वे सत्य को खोजकर उसे ठीक करने की कोशिश नहीं करते। ऐसे लोगों को सत्य से प्रेम नहीं होता, वे केवल अपना कर्तव्य निभाने के थोड़े-बहुत ही इच्छुक होते हैं; वे कोई प्रयास करने या कठिनाई सहने के इच्छुक नहीं होते हैं और वे हमेशा धोखेबाजी से ढिलाई बरतने की कोशिश करते हैं। वास्तव में, परमेश्वर इन सबकी पहले ही पड़ताल कर चुका है—तो वह इन लोगों पर ध्यान क्यों नहीं देता? परमेश्वर बस यह प्रतीक्षा कर रहा है कि उसके चुने हुए लोग जाग जाएँ, उन लोगों का भेद पहचान कर उन्हें उजागर करें और उन्हें हटा दें। लेकिन, ऐसे लोग फिर भी अपने मन में यही सोचते हैं, ‘देखो मैं कितना चतुर हूँ। हम वही खाना खाते हैं, लेकिन काम करने के बाद तुम लोग पूरी तरह से थक जाते हो और मैं बिल्कुल भी नहीं थकता। मैं चतुर हूँ। मैं उतनी कड़ी मेहनत नहीं करता; जो कोई कड़ी मेहनत करता है, वह मूर्ख है।’ क्या उनका ईमानदार लोगों को इस नजरिये से देखना सही है? नहीं। वास्तव में, जो लोग अपना कर्तव्य निभाते हुए कड़ी मेहनत करते हैं, वे सत्य का अभ्यास कर रहे होते हैं और परमेश्वर को संतुष्ट कर रहे होते हैं, इसलिए वे ही सबसे चतुर लोग हैं। वे किस कारण चतुर हैं? वे कहते हैं, ‘मैं ऐसा कुछ भी नहीं करता जो परमेश्वर मुझसे करने के लिए नहीं कहता, और मैं वह सब करता हूँ जो वह मुझसे करने के लिए कहता है। वह जो कुछ भी करने को कहता है, मैं करता हूँ, और उसमें अपना दिल और अपनी पूरी ताकत लगा देता हूँ, मैं बिल्कुल भी आधे-अधूरे मन से काम नहीं करता। मैं यह कार्य किसी व्यक्ति के लिए नहीं, बल्कि परमेश्वर के लिए करता हूँ। परमेश्वर मुझसे बहुत प्यार करता है, मुझे परमेश्वर को संतुष्ट करने के लिए यह करना चाहिए।’ यह सही मनःस्थिति है। लिहाजा जब कलीसिया लोगों को दूर करती है, तो जो लोग अपना कर्तव्य निभाने में धूर्त होते हैं, वे सभी हटा दिए जाते हैं, जबकि वो ईमानदार लोग जो परमेश्वर की पड़ताल को स्वीकार करते हैं, वे बने रहते हैं। इन ईमानदार लोगों की दशाएँ सुधरती जाती हैं और उनके साथ जो भी चीजें घटित होती हैं उनमें परमेश्वर उनकी रक्षा करता है। और उन्हें यह सुरक्षा किस कारण से मिलती है? इस कारण से कि वे दिल से ईमानदार हैं। वे अपना कर्तव्य निभाते हुए कठिनाई या थकावट से नहीं डरते, और उन्हें जो भी काम सौंपा जाता है उसमें वे मीनमेख नहीं निकालते; वे कभी प्रश्न नहीं पूछते, जैसा कहा जाता है वे बस वैसा ही करते हैं, वे बिना कोई जाँच-पड़ताल या विश्लेषण किए बिना या किसी भी अन्य बात पर विचार किए बिना आज्ञा का पालन करते हैं। वे कोई चाल नहीं चलते, बल्कि वे सभी चीजों में आज्ञाकारी होने में सक्षम होते हैं। उनकी आंतरिक दशा हमेशा बहुत सामान्य होती है। खतरे से सामना होने पर परमेश्वर उनकी रक्षा करता है; जब उन्हें कोई बीमारी या महामारी होती है, तब भी परमेश्वर उनकी रक्षा करता है—और भविष्य में वे सिर्फ आशीषों का आनंद उठाएँगे। कुछ लोग इस मामले की असलियत समझ ही नहीं पाते। जब वे ईमानदार लोगों को कर्तव्य निभाते हुए स्वेच्छा से कष्ट और थकावट सहते देखते हैं तो उन्हें लगता है कि ये ईमानदार लोग बेवकूफ हैं। मुझे बताओ, क्या यह बेवकूफी है? यह ईमानदारी है, यही सच्ची आस्था है। कई ऐसी चीजें हैं जिन्हें व्यक्ति सच्ची आस्था के बिना वास्तव में कभी समझ या समझा नहीं सकता है। वास्तव में हो क्या रहा है, यह बात सबसे स्पष्ट रूप से सिर्फ वो लोग जानते हैं जो सत्य को समझते हैं, जो हमेशा परमेश्वर के समक्ष रहते हैं, उनके साथ सामान्य संबंध रखते हैं और जो वास्तव में परमेश्वर के प्रति समर्पण करते हैं और ईमानदारी से उसका भय मानते हैं” (वचन, खंड 4, मसीह-विरोधियों को उजागर करना, मद दस : वे सत्य का तिरस्कार करते हैं, सिद्धांतों की खुलेआम धज्जियाँ उड़ाते हैं और परमेश्वर के घर की व्यवस्थाओं की उपेक्षा करते हैं (भाग चार))। परमेश्वर उजागर करता है कि जो लोग अपना कर्तव्य निभाते हैं, लेकिन कष्ट या कीमत नहीं चुकाना चाहते और हमेशा बचने की कोशिश करते हैं, वे आलसी होते हैं, आराम पसंद होते हैं और मेहनत से घृणा करते हैं। ऐसे लोगों में कोई मानवता नहीं होती और वे अपने कर्तव्यों के प्रति निष्ठावान नहीं होते। मैंने परमेश्वर के वचनों की तुलना में अपनी मनोदशा और व्यवहार पर विचार किया। लिन शी के स्थानांतरण के बाद टीम में केवल वांग शू और मैं ही बचे थे। हालाँकि पहले मैं अपने कर्तव्य का बोझ उठाने को तैयार थी, लेकिन जैसे-जैसे समय बीतता गया, मुझे बहुत सारे कार्यों की चिंता करनी पड़ी और पर्यवेक्षक लगातार मेरे लिए अधिक कठिन कार्यों की व्यवस्था करती रहती थी जिनके लिए मुझे प्रयास करना पड़ता था और कीमत चुकानी पड़ती थी जिससे मेरा सिर हर दिन बेहद तनावग्रस्त रहता था। मुझे लगने लगा था कि इस तरह अपना कर्तव्य निभाने में बहुत अधिक कष्ट होता है, इसलिए मैं शिकायत करती और बड़बड़ाती रहती। अपने शरीर को कष्ट और थकान से बचाने के लिए मैं लगातार वांग शू पर कार्य थोपने के बारे में सोचती थी ताकि मुझे अधिक आराम मिल सके, लेकिन पर्यवेक्षक ने मेरे लिए तमाम मुश्किल कार्यों की व्यवस्था कर दी। जब मेरे अपने दैहिक हित पूरे नहीं हो पाते थे तो मैं प्रतिरोधी और असंतुष्ट महसूस करती थी। भले ही मैं कार्य कर रही थी, लेकिन मैं ऐसा सिर्फ विकल्प न होने के कारण कर रही थी और मेरा दिल बेसब्री से उस समय का इंतजार कर रहा था जब लिन शी वापस आएगी ताकि हम कार्य का बोझ बाँट सकें और मुझे कम कष्ट सहना पड़े। जब हम सब मिलकर कार्य पर चर्चा करते थे तो मैं धूर्तता दिखाते हुए अपनी राय जाहिर न करती, मुझे डर रहता था कि पर्यवेक्षक कहीं मुझे और कार्य करने को न कह दे। मैं तो यह कर्तव्य भी नहीं करना चाहती थी। मैंने देखा कि मैं बिल्कुल उसी तरह की आलसी इंसान हूँ जिसे आराम पसंद है और मेहनत से नफरत है और जिसे परमेश्वर ने उजागर किया है। जो लोग अपना कर्तव्य निष्ठापूर्वक निभाते हैं, वे अपने कर्तव्य को अपनी मूल जिम्मेदारियों का हिस्सा मानते हैं। चाहे उन्हें कितना भी कष्ट सहना पड़े या कितनी भी बड़ी कीमत चुकानी पड़े, जो भी कार्य उन्हें करना चाहिए, वे उसका भार उठाने की पहल करते हैं और उस कार्य को करने में अपना तन-मन लगा देते हैं। वे आलसी या टाल-मटोल करने वाले नहीं होते और अपना कर्तव्य अच्छे से निभाने की जिम्मेदारी लेने में कर्तव्यनिष्ठ होते हैं। यह मनुष्य के लिए आश्वस्त करने वाला और परमेश्वर के लिए संतोषजनक होता है। लेकिन दूसरी ओर, मैंने अपना कर्तव्य निभाते समय हमेशा दैहिक हित का ध्यान रखा। मैं आलसी और टाल-मटोल करने वाली थी, अपने कर्तव्य में पूरा तन-मन लगाने में असमर्थ थी। मैंने देखा कि मैं एक बुरे चरित्र वाली इंसान हूँ जो अपने कर्तव्य के बहाने आराम करने और परमेश्वर के घर का खाना खाने में लिप्त रहती थी। मैं बहुत ही नीच और घिनौनी थी! परमेश्वर ने मुझे अपना कर्तव्य निभाने और सत्य प्राप्त करने का अवसर दिया, लेकिन मैंने दैहिक हित का ध्यान रखा और उसे संजोया नहीं। एक बार यह अवसर हाथ से निकल गया तो पछतावे के लिए भी वक्त नहीं बचेगा। मैं अब अपने कर्तव्य को ऐसे नहीं निभा सकती थी। मुझे जल्दी से सब कुछ बदलना था।

बाद में पर्यवेक्षक ने हमारे साथ सभा की और परमेश्वर के कुछ वचन पढ़े। उसमें एक अंश मेरी मनोदशा पर एकदम सटीक बैठता था। सर्वशक्तिमान परमेश्वर कहता है : “जब तक लोग परमेश्वर के कार्य का अनुभव नहीं कर लेते हैं और सत्य को समझ नहीं लेते हैं, तब तक यह शैतान की प्रकृति है जो भीतर से इन पर नियंत्रण कर लेती है और उन पर हावी हो जाती है। उस प्रकृति में विशिष्ट रूप से क्या शामिल होता है? उदाहरण के लिए, तुम स्वार्थी क्यों हो? तुम अपने पद की रक्षा क्यों करते हो? तुम्हारी भावनाएँ इतनी प्रबल क्यों हैं? तुम उन अधार्मिक चीजों से प्यार क्यों करते हो? ऐसी बुरी चीजें तुम्हें अच्छी क्यों लगती हैं? ऐसी चीजों को पसंद करने का आधार क्या है? ये चीजें कहाँ से आती हैं? तुम इन्हें स्वीकार कर इतने खुश क्यों हो? अब तक, तुम सब लोगों ने समझ लिया है कि इन सभी चीजों के पीछे मुख्य कारण यह है कि मनुष्य के भीतर शैतान का जहर है। तो शैतान का जहर क्या है? इसे कैसे व्यक्त किया जा सकता है? उदाहरण के लिए, यदि तुम पूछते हो, ‘लोगों को कैसे जीना चाहिए? लोगों को किसके लिए जीना चाहिए?’ तो लोग जवाब देंगे, ‘हर व्यक्ति अपनी सोचे बाकियों को शैतान ले जाए।’ यह अकेला वाक्यांश समस्या की जड़ को व्यक्त करता है। शैतान का फलसफा और तर्क लोगों का जीवन बन गए हैं। लोग चाहे जिसका भी अनुसरण करें, वे ऐसा बस अपने लिए करते हैं, और इसलिए वे केवल अपने लिए जीते हैं। ‘हर व्यक्ति अपनी सोचे बाकियों को शैतान ले जाए’—यही मनुष्य का जीवन-दर्शन है, और इंसानी प्रकृति का भी प्रतिनिधित्व करता है। ये शब्द पहले ही भ्रष्ट इंसान की प्रकृति बन गए हैं, और वे भ्रष्ट इंसान की शैतानी प्रकृति की सच्ची तस्वीर हैं। यह शैतानी प्रकृति पहले ही भ्रष्ट इंसान के अस्तित्व का आधार बन चुकी है। कई हजार सालों से वर्तमान दिन तक भ्रष्ट इंसान शैतान के इस जहर से जिया है” (वचन, खंड 3, अंत के दिनों के मसीह के प्रवचन, पतरस के मार्ग पर कैसे चलें)। परमेश्वर के वचन पढ़कर मुझे बोझ उठाने की इच्छा न होने का मूल कारण थोड़ा-बहुत समझ आया। मैं हमेशा से ही जीवित रहने के शैतानी नियमों के अनुसार जीती आई थी, जैसे “हर व्यक्ति अपनी सोचे बाकियों को शैतान ले जाए” और “कभी घाटे का सौदा मत करो।” ये बातें मेरे दिल में गहराई से बैठ गई थीं और मेरी प्रकृति बन गई थीं। इन शैतानी जहर के अनुसार जीने से मैं और भी ज्यादा स्वार्थी और नीच होती चली गई, मैं अपने आचरण और हर कार्य में अपने दैहिक हितों को ध्यान में रखती थी। शुरुआत में हम तीनों मिलकर कार्य करती थीं और हर कोई कार्य का बोझ बाँट लेती थी। यह शरीरिक तौर पर ज्यादा थकाऊ नहीं था और मैं सामान्य रूप से कार्य कर पाती थी। लेकिन लिन शी के दूसरे कर्तव्यों के लिए चले जाने के बाद मेरी स्वार्थी और नीच प्रकृति बेनकाब हो गई। जब पर्यवेक्षक ने मेरे लिए ज्यादा मुश्किल कार्य करने की व्यवस्था की तो मैंने प्रतिरोध और शिकायत की, मुझे लगा कि मेरे साथ पक्षपातपूर्ण व्यवहार किया जा रहा है। मैं अपने कर्तव्य को अपनी जिम्मेदारी ही नहीं मानती थी। दरअसल मैं लंबे समय से पाठ-आधारित कर्तव्य निभा रही थी और कुछ सिद्धांत समझ चुकी थी। मेरे लिए ज्यादा कार्य संभालना सही था : मुझे यह कर्तव्य करना चाहिए था। लेकिन मैं स्वार्थी और नीच थी और कष्ट नहीं सहना चाहती थी। मैं अपना पूरा प्रयास करने को तैयार नहीं थी और कार्य के नतीजों पर विचार नहीं करती थी। मुझमें सचमुच कोई दायित्व-बोध नहीं था। मैं परमेश्वर के वचनों के सिंचन और पोषण का आनंद तो लेती थी, लेकिन परमेश्वर के प्रेम का प्रतिदान देने के लिए उसकी खातिर मैं खुद को ईमानदारी से नहीं खपाती थी। जब कर्तव्य मेरे दैहिक हितों से टकराते तो मैं कलीसिया के कार्य पर विचार नहीं करती थी, बल्कि अपने कर्तव्य और जिम्मेदारियों को भी पूरा नहीं करना चाहती थी। मैं बहुत ज्यादा स्वार्थी और नीच थी! मैंने सोचा कि कर्तव्य परमेश्वर से आता है, इसलिए अपने कर्तव्य के प्रति हमारा रवैया ही परमेश्वर के प्रति हमारा रवैया होता है। अपने कर्तव्य को नकारना और अपनी जिम्मेदारियों से बचना परमेश्वर के साथ विश्वासघात है! जब मैंने यह सोचा तो मैं बहुत परेशान हो गई और आत्म-ग्लानि से भर गई। मैं परमेश्वर से पश्चात्ताप करने और अपना अपेक्षित कर्तव्य निभाने को तैयार थी, और एक ऐसी इंसान बनना चाहती थी जिसमें जमीर हो और जो विवेकशील हो।

बाद में पर्यवेक्षक ने मुझसे खुलकर बात की और इस बारे में संगति की कि इस तरह से कार्य की व्यवस्था मुख्यतः इस तथ्य को ध्यान में रखते हुए की गई थी कि वांग शू ने अभी-अभी प्रशिक्षण लेना शुरू किया था और उसे कार्य से परिचित होने के लिए समय चाहिए था, जबकि मैं यह कर्तव्य लंबे समय से निभा रही थी और इसके पेशेवर कौशल सहित सभी पहलुओं से अधिक परिचित थी। इसलिए उसने मेरे लिए और अधिक कार्य करने की व्यवस्था की। पर्यवेक्षक ने मुझे परमेश्वर के वचन भी पढ़कर सुनाए : “यदि तुम लोग सत्य का अनुसरण करते हो तो तुम लोगों को अपने कार्य करने के तरीके को बदलना चाहिए। तुम्हें अपने हितों और अपने व्यक्तिगत इरादों और इच्छाओं को त्याग देना चाहिए। जब तुम लोग कार्य करते हो तो तुम्हें सबसे पहले सत्य पर एक साथ संगति करनी चाहिए और आपस में कार्य विभाजित करने से पहले परमेश्वर के इरादों और अपेक्षाओं को समझना चाहिए और साथ ही इस बात पर भी नजर रखनी चाहिए कि कौन किसमें अच्छा है और कौन बुरा। तुम्हें उन कार्यों को लेना चाहिए जिन्हें तुम करने में सक्षम हो और अपने कर्तव्य को दृढ़ता से निभाना चाहिए। चीजों के लिए लड़ो या छीना-झपटी मत करो। तुम्हें समझौता करना और सहनशील होना सीखना चाहिए। यदि किसी ने अभी-अभी कोई कर्तव्य निभाना शुरू किया है या किसी कार्य क्षेत्र के लिए कोई कौशल बस सीखा ही है, लेकिन वह कुछ कार्य करने में सक्षम नहीं है, तो तुम्हें उन्हें मजबूर नहीं करना चाहिए। तुम्हें उन्हें ऐसे कार्य सौंपने चाहिए जो थोड़े आसान हों। इससे उनके लिए अपने कर्तव्य निर्वहन में परिणाम प्राप्त करना आसान हो जाता है। सहनशील, धैर्यवान और सैद्धांतिक होने का यही मतलब है। यही वो चीज है जो सामान्य मानवता में होनी चाहिए; परमेश्वर भी लोगों से इसी की अपेक्षा करता है और लोगों को भी इसी का अभ्यास करना चाहिए। यदि तुम किसी कार्य क्षेत्र में काफी कुशल हो और दूसरों से ज्यादा उस क्षेत्र में सबसे लंबे समय से कार्य कर रहे हो, तो फिर तुम्हें अधिक कठिन कार्य सौंपा जाना चाहिए। तुम्हें इसे परमेश्वर से स्वीकार करना चाहिए और समर्पण करना चाहिए। नुकताचीनी मत करो और यह कहते हुए शिकायत न करो कि ‘मुझे परेशान क्यों किया जा रहा है? वे अन्य लोगों को आसान कार्य देते हैं और मुझे कठिन कार्य देते हैं। क्या वे मेरे जीवन को कठिन बनाने की कोशिश कर रहे हैं?’ ‘तुम्हारे जीवन को कठिन बनाने की कोशिश कर रहे हैं’? इससे तुम्हारा क्या मतलब है? कार्य व्यवस्थाएँ प्रत्येक व्यक्ति के अनुरूप होती हैं; जो लोग सक्षम होते हैं वे अधिक कार्य करते हैं। यदि तुमने बहुत कुछ सीखा है और परमेश्वर द्वारा तुम्हें बहुत कुछ दिया गया है, तो तुम्हारे कंधों पर अधिक भारी बोझ डाला जाना चाहिए—इसलिए नहीं कि तुम्हारा जीवन कठिन बने, बल्कि इसलिए कि यह तुम्हारे लिए बिल्कुल उपयुक्त है। यह तुम्हारा कर्तव्य है, इसलिए अपनी मर्जी से चुनने या ना कहने या इससे अपनी जान छुड़ाने की कोशिश न करो। तुम्हें क्यों लगता है कि यह कठिन है? असल बात तो यह है कि यदि तुम इसे दिल लगा कर करोगे तो तुम आसानी से यह कार्य कर सकते हो। तुम्हारा यह सोचना कि यह कठिन है, कि यह पक्षपातपूर्ण व्यवहार है और तुम्हें जानबूझकर परेशान किया जा रहा है—यह एक भ्रष्ट स्वभाव का खुलासा है। यह अपने कर्तव्य को निभाने से इनकार करना है, परमेश्वर से स्वीकार करना नहीं है। यह सत्य का अभ्यास करना नहीं है। जब तुम अपनी मर्जी से अपने कर्तव्य चुनते हो और जो भी कार्य मामूली और आसान हो केवल उन्हें ही करते हो, केवल वही करते हो जिससे तुम अच्छे दिखो तो यह एक भ्रष्ट शैतानी स्वभाव है। तुम्हारा अपने कर्तव्य को स्वीकार न कर पाना या समर्पण न कर पाना यह साबित करता है कि तुम अभी भी परमेश्वर के विरुद्ध विद्रोही हो, कि तुम उसका विरोध कर रहे हो और उसे ठुकरा रहे हो और उसकी व्यवस्थाओं और अपेक्षाओं से बच रहे हो। यह एक भ्रष्ट स्वभाव है। जब तुम्हें पता चले कि यह एक भ्रष्ट स्वभाव है, तो तुम्हें क्या करना चाहिए? यदि तुम्हें लगता है कि दूसरों को दिए गए कार्य आसानी से पूरे किए जा सकते हैं जबकि तुम्हें दिए गए कार्य तुम्हें लंबे समय तक व्यस्त रखते हैं और उनके लिए तुम्हें काफी शोध करने की आवश्यकता होती है और तुम इसके कारण दुखी हो, तो क्या तुम्हारा यह दुखी महसूस करना सही है? बिल्कुल नहीं। तो, जब तुम्हें लगे कि यह सही नहीं है तो तुम्हें क्या करना चाहिए? यदि तुम विरोध करते हो और यह कहते हो कि, ‘जब भी वे लोगों में कार्य बांटते हैं, तो वे मुझे सबसे कठिन, गंदे और कड़ी मेहनत वाले कार्य देते हैं, और दूसरों को ऐसे कार्य देते हैं जो मामूली, आसान और महत्वपूर्ण होते हैं। क्या उन्हें लगता है कि वे मुझे जहाँ चाहे वहाँ धकेल सकते हैं? यह कार्यों को वितरित करने का एक उचित तरीका नहीं है!’—यदि तुम्हारी यही सोच है, तो यह गलत है। चाहे कार्यों के वितरण में कोई भटकाव हो या न हो और चाहे उन्हें उचित रूप से वितरित किया जाए या नहीं, परमेश्वर किस चीज की पड़ताल करता है? वह एक व्यक्ति के दिल की पड़ताल करता है। वह देखता है कि क्या उसके दिल में समर्पण है, क्या वह परमेश्वर के कोई बोझ उठा सकता है और क्या वह परमेश्वर से प्रेम करता है। परमेश्वर की अपेक्षाओं के अनुसार तुम्हारे यह सारे बहाने अमान्य हैं, तुम्हारा कर्तव्य निर्वहन मानक के अनुरूप नहीं है और तुममें सत्य वास्तविकता का अभाव है। तुम्हारे अंदर बिल्कुल भी समर्पण नहीं है और जब तुम कोई ऐसा कार्य करते हो जिसमें बहुत मेहनत लगती है या जो तुच्छ होता है तो तुम शिकायत करने लगते हो। आखिर यहाँ समस्या क्या है? सबसे पहले तो तुम्हारी मानसिकता ही गलत है। इसका क्या मतलब है? इसका मतलब है कि अपने कर्तव्य के प्रति तुम्हारा रवैया गलत है। यदि तुम हमेशा अपने अभिमान और हितों के बारे में सोचते रहते हो और परमेश्वर के इरादों की परवाह नहीं करते और तुम्हारे अंदर बिल्कुल भी समर्पण नहीं है, तो यह वह सही रवैया नहीं है जो तुम्हें अपने कर्तव्य के प्रति रखना चाहिए। यदि तुम ईमानदारी से खुद को परमेश्वर के लिए खपाते और तुम्हारे पास परमेश्वर-प्रेमी दिल होता, तो तुम उन कार्यों को कैसे करते जो तुच्छ, मेहनत वाले या कठिन हैं? तुम्हारी मानसिकता अलग होती : तुम कठिन कार्य करना पसंद करते और अपने कंधे पर भारी बोझ उठाने की कोशिश करते। तुम उन कार्यों को अपने हाथों में ले लेते जिन्हें अन्य लोग करना नहीं चाहते और तुम इन्हें केवल परमेश्वर के प्रेम के लिए और उसे संतुष्ट करने के लिए करते। तुम बिना कोई शिकायत किए खुशी से यह कार्य करते। तुच्छ, कड़ी मेहनत वाले और कठिन कार्य लोगों की असलियत दिखा देते हैं। तुम उन लोगों से कैसे अलग हो जो केवल आसान और महत्वपूर्ण कार्य ही लेते हैं? तुम उनसे कोई बेहतर नहीं हो। क्या बात ऐसी ही नहीं है? तुम्हें इन चीजों को इसी तरह से देखना चाहिए। तो फिर, जो चीज सबसे ज्यादा लोगों की असलियत का खुलासा करती है वह उनके द्वारा अपने कर्तव्य का पालन करना है। कुछ लोग हर समय बड़ी-बड़ी बातें करते हैं और दावा करते हैं कि वे परमेश्वर से प्रेम करने और उसके प्रति समर्पण करने के लिए तैयार हैं, लेकिन जब उन्हें अपने कर्तव्य निभाने में कोई कठिनाई आती है, तो वे सभी प्रकार की शिकायतों और नकारात्मक शब्दों का उपयोग करना शुरू कर देते हैं। यह स्पष्ट है कि वे लोग पाखंडी हैं। यदि कोई सत्य का प्रेमी है, तो जब उसे अपने कर्तव्य को करने में किसी कठिनाई का सामना करना पड़ेगा, तो वह परमेश्वर से प्रार्थना करेगा और अपने कर्तव्य को ईमानदारी से निभाते हुए सत्य की तलाश करेगा, भले ही इसकी उचित व्यवस्था न की गई हो। भले ही उसका सामना भारी, तुच्छ, या कठिन कार्यों से क्यों न हो जाए वह शिकायत नहीं करेगा, और वह परमेश्वर के प्रति समर्पण करने वाले हृदय के साथ अपने कार्यों को अच्छी तरह से करने और अपने कर्तव्य को अच्छी तरह से निभाने में सक्षम हो सकता है। उसे ऐसा करने में बहुत आनंद मिलता है और परमेश्वर को यह देखकर सुकून मिलता है। इस तरह के व्यक्ति को परमेश्वर की स्वीकृति मिलती है। जैसे ही किसी को तुच्छ, कठिन या ऐसे कार्यों का सामना करना पड़े जिसमें बहुत मेहनत करनी पड़े और वह चिड़चिड़ा और क्रोधित हो जाता है और वह किसी को भी अपनी आलोचना नहीं करने देता, तो वह ऐसा व्यक्ति नहीं है जो खुद को ईमानदारी से परमेश्वर के लिए खपाता है। उन्हें केवल बेनकाब कर निकाला जा सकता है” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचनों ने मुझे शर्मिंदा कर दिया। मैंने विचार किया कि कलीसिया ने मुझे कई सालों तक पाठ-आधारित कर्तव्य निभाने के लिए तैयार किया था और मैं वांग शू से ज्यादा सिद्धांत समझती थी। ज्यादा कठिन कार्य सौंपे जाने का बोझ उठाना मेरी जिम्मेदारी थी और मुझे बहस करके इससे बचने की कोशिश नहीं करनी चाहिए थी। पर्यवेक्षक ने कलीसिया के कार्य की जरूरतों को ध्यान में रखते हुए ही इस तरह की व्यवस्था की थी और ये व्यवस्थाएँ उचित भी थीं। वांग शू ने अभी-अभी प्रशिक्षण लेना शुरू किया था और अभी भी सिद्धांतों से परिचित होने की प्रक्रिया में थी। अगर उसे मुश्किल और जटिल कार्य सौंपा जाता तो इससे कार्य की प्रगति में देरी होती और वह दबाव में आ जाती। इसलिए उसे पहले कुछ आसान कार्य दिए जाने चाहिए ताकि वह प्रशिक्षण ले सके, एक बार जब वह विभिन्न सिद्धांतों को अच्छी तरह समझ लेगी तो सौंपे जाने पर वह कठिन कार्य भी कर पाएगी। लेकिन मैंने इस बात पर जरा भी विचार नहीं किया और नाराज तक हो गई। मुझमें सचमुच मानवता और विवेक नाम की कोई चीज नहीं थी। अब मैं समझ गई हूँ कि हमें अपना कर्तव्य निभाते हुए कलीसिया के हितों की रक्षा करनी चाहिए, एक-दूसरे के प्रति सहिष्णु और समझदार बनना सीखना चाहिए और सभी को अपने कर्तव्यों में अपनी भूमिका निभानी चाहिए। इस तरह मिलकर कार्य करने से कार्य अच्छे से पूरा हो सकता है। मुझे लगता था कि पर्यवेक्षक का हमेशा मुझसे मुश्किल कार्य करवाना अनुचित है। अब मुझे एहसास हुआ कि चीजों को देखने का यह नजरिया गलत है। कर्तव्य निभाते समय ज्यादा या कम करने या उचित-अनुचित होने जैसी कोई बात नहीं होती। परमेश्वर हममें से हर एक के आध्यात्मिक कद और काबिलियत से परिचित है, वह जानता है कि हम कितना कर सकते हैं। बोझ परमेश्वर का आशीष है और लोगों को परमेश्वर द्वारा दिया गया एक अवसर भी है ताकि वे प्रशिक्षण ले सकें। हालाँकि ज्यादा कठिन कार्य करने के लिए सावधानीपूर्वक विचार और सोच-विचार की आवश्यकता होती है, लेकिन यह हमें सिद्धांतों के बारे में ज्यादा सोचने के लिए भी प्रेरित कर सकता है और हमारे पेशेवर कौशल के स्तर को बेहतर बना सकता है। इसके अलावा अगर हम अपने कर्तव्य में ज्यादा दबाव लेते हैं तो हम खुद को इस तरह प्रशिक्षित कर सकते हैं कि हमारा दिल जिम्मेदारी लेने के लिए तैयार हो जाए। ये सभी अच्छी बातें हैं। लेकिन मैं अपने स्वार्थी और घृणित शैतानी स्वभाव के अनुसार जी रही थी, परमेश्वर के श्रमसाध्य इरादों को समझ नहीं पा रही थी, बल्कि लगातार अपने कर्तव्य से बचना चाहती थी। मुझे सचमुच नहीं पता था कि मेरे लिए क्या अच्छा है, मैंने परमेश्वर के इरादों पर पानी फेर दिया था। परमेश्वर के वचनों के मार्गदर्शन से मैंने अपनी मनोदशा को कुछ हद तक बदल दिया, मैंने मन ही मन सोचा कि अब मुझे समर्पण और अपने कर्तव्य का पालन करना है।

बाद में वांग शू को अस्थायी रूप से दूसरा कार्य सौंप दिया गया और मुझे बहुत से कार्य संभालने पड़े। मुझे अपने दैनिक कार्यों की योजना बनानी होती थी और आदर्श रूप से उन्हें एक ही दिन में पूरा करना होता था। मेरा सिर हर दिन तनावग्रस्त रहता था, मैं बेसब्री से लिन शी के जल्द वापस आने का इंतजार कर रही थी ताकि चीजें मेरे लिए आरामदायक हो जाएँ। जब मैंने इस बारे में सोचा तो मुझे परमेश्वर के कुछ वचन याद आए जो मैंने पहले पढ़े थे : “हर वयस्क को एक वयस्क की जिम्मेदारियाँ निभानी चाहिए, चाहे उन्हें कितने भी दबाव का सामना करना पड़े, जैसे मुसीबतें, बीमारियाँ, यहाँ तक कि विभिन्न कठिनाइयाँ भी—ये वे चीजें हैं जो सभी को अनुभव करनी और सहनी चाहिए। ये एक सामान्य व्यक्ति के जीवन का हिस्सा होती हैं। अगर तुम दबाव नहीं झेल सकते या पीड़ा नहीं सह सकते, तो इसका मतलब है कि तुम बहुत नाजुक और बेकार हो। जो जीवित है, उसे यह कष्ट अवश्य सहना होगा, और कोई भी इसे टाल नहीं सकता। चाहे समाज में हो या परमेश्वर के घर में, यह सभी के लिए समान होती है। यही वह जिम्मेदारी है जिसे तुम्हें उठाना चाहिए, एक भारी बोझ जिसे एक वयस्क को उठाना चाहिए, वह चीज जो उसे उठानी चाहिए, और तुम्हें इससे बचना नहीं चाहिए। अगर तुम हमेशा इस सबसे बचने या इसे त्यागने का प्रयास करते हो, तो तुम्हारी दमनात्मक भावनाएँ बाहर निकल आएँगी, और तुम हमेशा उनमें उलझे रहोगे। हालाँकि अगर तुम यह सब ठीक से समझ और स्वीकार सको, और इसे अपने जीवन और अस्तित्व का एक आवश्यक हिस्सा मानो, तो ये मुद्दे तुम्हारे लिए नकारात्मक भावनाएँ विकसित करने का कारण नहीं होने चाहिए। एक लिहाज से तुम्हें वे जिम्मेदारियाँ और दायित्व निभाना सीखना चाहिए, जो वयस्कों को लेने और उठाने चाहिए। दूसरे लिहाज से तुम्हें अपने रहने और काम करने के परिवेश में दूसरों के साथ सामान्य मानवता के साथ सामंजस्यपूर्वक रहना सीखना चाहिए। बस जैसा चाहे वैसा मत करो। सामंजस्यपूर्ण सह-अस्तित्व का क्या उद्देश्य होता है? यह काम बेहतर ढंग से पूरा करने और वे दायित्व और जिम्मेदारियाँ बेहतर ढंग से निभाने के लिए है, जिन्हें एक वयस्क के रूप में तुम्हें पूरा करना और निभाना चाहिए, ताकि तुम्हारे काम में आने वाली समस्याओं के कारण होने वाला नुकसान न्यूनतम किए जा सकें और तुम्हारे कार्य के नतीजों और दक्षता को अधिकतम किया जा सके। यही वह चीज है जो तुम्हें हासिल करनी चाहिए। अगर तुम में सामान्य मानवता है, तो तुम्हें लोगों के बीच काम करते समय इसे हासिल करना चाहिए। जहाँ तक काम के दबाव की बात है, चाहे यह ऊपरवाले से आता हो या परमेश्वर के घर से या अगर यह दबाव तुम्हारे भाई-बहनों द्वारा तुम पर डाला गया हो, यह ऐसी चीज है जिसे तुम्हें सहन करना चाहिए। तुम यह नहीं कह सकते, ‘यह बहुत ज्यादा दबाव है, इसलिए मैं इसे नहीं करूँगा। मैं बस अपना कर्तव्य करने और परमेश्वर के घर में काम करने में फुरसत, सहजता, खुशी और आराम तलाश रहा हूँ।’ यह नहीं चलेगा; यह ऐसा विचार नहीं है जो किसी सामान्य वयस्क में होना चाहिए और परमेश्वर का घर तुम्हारे आराम में लिप्त होने की जगह नहीं है। हर व्यक्ति अपने जीवन और कार्य में एक निश्चित मात्रा में दबाव और जोखिम उठाता है। किसी भी काम में, खास तौर से परमेश्वर के घर में अपना कर्तव्य निभाते हुए तुम्हें इष्टतम परिणामों के लिए प्रयास करना चाहिए। बड़े स्तर पर यह परमेश्वर की शिक्षा और माँग है। छोटे स्तर पर यह वह रवैया, दृष्टिकोण, मानक और सिद्धांत है, जो हर व्यक्ति को अपने आचरण और कार्यकलापों में अपनाना चाहिए। जब तुम परमेश्वर के घर में कोई कर्तव्य निभाते हो, तो तुम्हें परमेश्वर के घर के विनियमों और प्रणालियों का पालन करना सीखना चाहिए, तुम्हें अनुपालन करना सीखना चाहिए, नियम सीखने चाहिए और तमीज से आचरण करना चाहिए। यह व्यक्ति के आचरण का एक अनिवार्य हिस्सा है” (वचन, खंड 6, सत्य के अनुसरण के बारे में, सत्य का अनुसरण कैसे करें (5))। परमेश्वर के वचनों से मुझे समझ आया कि परमेश्वर आशा करता है कि हम उसकी अपेक्षाओं के अनुसार आचरण करें और वयस्कों के रूप में हम उन जिम्मेदारियों को उठाएँ जो हमसे अपेक्षित हैं, अपने हृदय में उचित बातें रखें और अपना उचित कार्य करें। जब हम कोई कार्य करें तो हममें दायित्व-बोध होना चाहिए, चाहे हम किसी भी समस्या या कठिनाई का सामना करें, हमें प्रार्थना करनी चाहिए, परमेश्वर पर भरोसा करना चाहिए, उनके समाधान के लिए सत्य खोजना चाहिए और उन सभी कार्यों को पूरा करना चाहिए जिन्हें हम अच्छी तरह से कर सकते हैं। जिनमें जमीर और विवेक है, ऐसे लोगों को यही करना चाहिए। मैंने विचार किया कि पिछले दो महीनों में परमेश्वर ने मेरे लिए यह परिवेश तैयार किया है। एक ओर इसने मेरे स्वार्थी और घृणित भ्रष्ट स्वभाव को बेनकाब किया, मुझे यह भी सिखाया कि कैसे बोझ उठाना है, कैसे जिम्मेदारी लेनी है, एक जमीरयुक्त और विवेकशील व्यक्ति बनना है। मैं परमेश्वर के इरादे पर पानी नहीं फेर सकती थी। मुझे अपना कर्तव्य अच्छे से निभाने के लिए परमेश्वर पर भरोसा करना था और देह के खिलाफ विद्रोह करना था। इसके बाद मैंने अपनी मानसिकता को ठीक किया और योजना बनाई कि मैं हर दिन क्या करूँगी। भले ही मेरे पास करने के लिए बहुत कार्य है और समय कम है, फिर भी मैं कर्तव्य निभाते हुए अपने हृदय को शांत रख पाती हूँ। कभी-कभी कुछ कठिन कार्यों को करने के लिए बहुत सोच-विचार और मनन करना पड़ता है, लेकिन मैं इन्हें सत्य प्राप्त करने और सिद्धांतों में प्रवेश करने के अवसर मानती हूँ, इसलिए हर दिन के अंत में मुझे ऐसा लगता है जैसे मैंने कुछ हासिल किया है। मैंने अनुभव किया है कि जब हम परमेश्वर के वचनों के अनुसार अभ्यास करते हैं तो हमारा हृदय शांत और सहज होता है। उन दो महीनों में मुझे जो परिवेश मिला, वह मेरे लिए एक प्रकाशन था और परमेश्वर का उद्धार भी था। अपने हृदय में मौन रहकर मैं परमेश्वर को धन्यवाद देती हूँ और उसकी स्तुति करती हूँ।


64. संकट के समय कर्तव्य का पालन कैसे करें

गाओ जियाकी, चीन

जुलाई 2023 में मैं अभी बस कलीसिया अगुआ बनी ही थी। 13 अगस्त को मैं अपना कार्य खत्म करके अपने मेजबान परिवार के पास लौटी। जैसे ही मैंने दरवाजा खोला, जो नजारा मेरी आँखों के सामने आया उसे देखकर मैं चौंक गई। अंदर सब-कुछ उल्टा-पुल्टा और अस्त-व्यस्त पड़ा था, रसोई और हॉल की बिजली जल रही थी। मुझे अचानक एहसास हुआ, “अरे नहीं—कुछ तो हुआ है! शायद मेरी सहयोगी बहन प्रचारक सुन फी और हमारी मेजबान बहन को गिरफ्तार कर लिया गया है।” मैं दौड़कर बेडरूम में गई और देखा कि उस कमरे को भी उलट-पुलट दिया गया है। मैं घबरा गई, “अगर पुलिस ने घर में कैमरा लगा रखा है और मुझे यहाँ आते हुए देखा तो उन्हें पता चल जाएगा कि मैं कोई महत्वपूर्ण कार्य कर रही हूँ। वे जरूर आकर मुझे गिरफ्तार कर लेंगे।” घबराहट में मैंने जल्दी से कुछ कपड़े समेटे और वहाँ से निकल गई। मैं दूसरे मेजबान घर चली गई। उस रात मैं करवटें बदलती रही और सो नहीं पाई। मैंने मन ही मन सोचा, “जिन बहनों को गिरफ्तार किया गया है, उन्हें कई कलीसियाओं के कर्मचारियों और उस घर के बारे में भी पता है जहाँ पुस्तकें रखी हैं। इसके अलावा उनके कंप्यूटरों में भाई-बहनों की पहचान की जानकारी भी है। अगर उन्हें कंप्यूटर बंद करने का समय न मिला हो तो संभव है कि यह जानकारी पुलिस के हाथ लग गई हो और दूसरे भाई-बहन भी गिरफ्तार हो सकते हैं। अब इसके बाद की स्थिति से जल्द से जल्द निपटना होगा। मुझे सबसे पहले उन भाई-बहनों को सूचित करना होगा जिनकी सुरक्षा को खतरा है कि वे जल्दी से छिप जाएँ और फिर परमेश्वर के वचनों की पुस्तकें वहाँ से हटा दें।” लेकिन फिर मैंने सोचा कि बिना किसी से बात किए मुझे बाहर निकलकर अकेले ही इस बाद की स्थिति से निपटना होगा। मैं यह कार्य ज्यादा समय से नहीं कर रही थी और मुझे कई कार्यों की समझ नहीं थी या उन पर मेरी पकड़ नहीं थी। मैं इस बाद की स्थिति से कैसे निपटूँगी? जब मैंने इन वास्तविक मुश्किलों के बारे में सोचा तो लगा जैसे मेरा दिल किसी पत्थर से कुचला जा रहा है; मैं सचमुच दबा हुआ महसूस कर रही थी। मैं थोड़ी डरी हुई भी थी। मुझे डर था कि पुलिस सीसीटीवी फुटेज की जाँच करेगी तो मुझे ढूंढकर गिरफ्तार कर लेगी। अगर मुझे गिरफ्तार कर लिया गया और मैं पुलिस की यातना नहीं झेल पाई, परमेश्वर को धोखा दिया और यहूदा बन गई तो मरने के बाद मुझे सजा के लिए नरक में डाल दिया जाएगा। मैं एक दशक से परमेश्वर में विश्वास रखती आ रही थी और नहीं चाहती थी कि मेरा परिणाम ऐसा हो। मैं अंत तक परमेश्वर का अनुसरण करना चाहती थी और वह दिन देखना चाहती थी जब परमेश्वर महिमान्वित होगा। इन वास्तविक कठिनाइयों और भविष्य की हर अज्ञात चीज का सामना करते हुए मैं चिंता और घबराहट में जी रही थी और इस तरह एक लंबी रात काट रही थी।

अगले दिन एक अन्य प्रचारक ली शू से पता चला कि प्रचारक सुन फे और मेरी सहयोगी बहन को गिरफ्तार कर लिया गया है। जब मैंने यह खबर सुनी तो मुझे एहसास हुआ कि परमेश्वर की सुरक्षा ने मुझे इस विपत्ति से बचने में मदद की है। वरना मैं भी गिरफ्तार होने वालों में से एक होती। लेकिन जैसे ही मैंने पुस्तकों को स्थानांतरित करने के बारे में सोचा, मेरे मन में थोड़ा डर बैठ गया, “अगर गिरफ्तार हुए लोग यहूदा बन गए और उस घर को धोखा दे दिया जहाँ पुस्तकें रखी हैं तो क्या मेरा वहाँ जाना सीधे शेर की माँद में जाना नहीं होगा? पहले गिरफ्तार हुए कुछ लोग यहूदा बन गए थे। कुछ ने ‘थ्री स्टेट्समेंट्स’ पर हस्ताक्षर करके परमेश्वर को धोखा दिया था। उन पर पशु का चिह्न दाग दिया गया था। वे सभी मुझसे ज्यादा समय से परमेश्वर में विश्वास रखते आ रहे थे। अगर गिरफ्तारी के बाद वे अडिग नहीं रह पाए तो मैं कैसे उम्मीद कर सकती हूँ? अगर मुझे गिरफ्तार कर लिया गया और मैंने यहूदा बनकर परमेश्वर को धोखा दे दिया तो मुझे उद्धार पाने का कोई मौका नहीं मिलेगा। क्या मेरा इतने सालों तक विश्वास रखना व्यर्थ नहीं चला जाएगा?” यह सोचकर मैं डर गई और जाने की हिम्मत नहीं जुटा पाई। लेकिन फिर मैंने सोचा, “अब मैं ही एकमात्र व्यक्ति हूँ जिसे पता है कि किस घर में पुस्तकें रखी हैं। अगर मैंने जाकर परमेश्वर के वचनों की पुस्तकें वहाँ से नहीं हटाईं और पुस्तकें पुलिस के हाथ पड़ गईं तो मेरा जमीर आजीवन अशांत रहेगा, मैं मरते दम तक पछतावे, अपराधबोध और आत्मग्लानि में जिऊँगी।” मुझे परमेश्वर के ये वचन याद आ गए : “तुम्हें परमेश्वर के आदेशों से कैसे पेश आना चाहिए यह अत्यंत महत्वपूर्ण है। यह एक बहुत ही गंभीर मामला है। परमेश्वर ने जो तुम्हें सौंपा है, यदि तुम उसे पूरा नहीं कर सकते, तो तुम उसकी उपस्थिति में जीने के योग्य नहीं हो और तुम्हें दंड स्वीकारना चाहिए। यह पूरी तरह से स्वाभाविक और उचित है कि मनुष्य परमेश्वर द्वारा दिए जाने वाले सभी आदेशों कोपूरा करें। यह मनुष्य का सर्वोच्च दायित्व है, और उतना ही महत्वपूर्ण है जितना उनका जीवन है। यदि तुम परमेश्वर के आदेशों को हल्के में लेते हो, तो यह परमेश्वर के साथ भयंकर विश्वासघात है। इसमें तुम यहूदा से भी अधिक निंदनीय हो और तुम्हें शाप दिया जाना चाहिए। परमेश्वर के आदेशों को कैसे लिया जाए, लोगों को इसकी पूरी समझ हासिल करनी चाहिए, और उन्हें कम से कम यह समझ होनी चाहिए : परमेश्वर मनुष्य को जो आदेश देता है, वह मनुष्य को परमेश्वर से मिला उत्कर्ष है, उसके द्वारा मनुष्य पर बरसाया गया विशेष अनुग्रह है, और यह सबसे शानदार चीज है। अन्य सब-कुछ छोड़ा जा सकता है, यहाँ तक कि अपना जीवन भी लेकिन परमेश्वर के आअदेशों को पूरा किया जाना चाहिए” (वचन, खंड 3, अंत के दिनों के मसीह के प्रवचन, मनुष्य का स्वभाव कैसे जानें)। परमेश्वर के वचनों ने मुझे यह समझाया कि मनुष्य के लिए परमेश्वर का आदेश मनुष्य की जिम्मेदारी और मिशन है। मनुष्य का कर्तव्य है कि वह खतरनाक परिवेशों का बहादुरी से सामना करने, अपनी वफादारी दिखाने और परमेश्वर के वचनों की पुस्तकों की रक्षा करने की अपनी जिम्मेदारी से इनकार न करे। लेकिन मैंने अपने कर्तव्य का निष्ठापूर्वक पालन नहीं किया था। मैं ही एकमात्र व्यक्ति थी जिसे पता था कि किस घर में पुस्तकें रखी हैं। मुझे परमेश्वर के वचनों की पुस्तकों को जल्द से जल्द वहाँ से हटाना था, लेकिन इस जोखिम के बावजूद कि पुलिस पुस्तकें छीन लेगी, अपनी सुरक्षा के लिए मैं बाद की स्थिति का सामना करने को तैयार नहीं थी। मेरा व्यवहार परमेश्वर के साथ विश्वासघात करने वाला था। मेरे अंदर रत्तीभर भी जमीर और विवेक नहीं था। जिस व्यक्ति में सचमुच जमीर और विवेक होगा, वह खतरनाक परिवेश में भी परमेश्वर के घर के हितों की रक्षा के लिए खड़ा होगा और अपना कर्तव्य अच्छे से निभाने के लिए परमेश्वर पर भरोसा करेगा। अगर मैंने मौत से डरकर और जिंदगी से चिपके रहकर पुस्तकें हटाने की हिम्मत नहीं की और इसके परिणामस्वरूप पुस्तकें बड़े लाल अजगर के हाथों में पड़ गईं तो मैं युग-युगांतर तक पापी बनकर धिक्कारी जाऊँगी, शाप की भागी बनूँगी और यहूदा से भी ज्यादा निंदित की जाऊँगी। इस समय मुझे परमेश्वर के ये वचन याद आए : “तुम्हें जानना चाहिए कि तुम्हारे आसपास का सारा परिवेश मेरी अनुमति और मेरी व्यवस्था से बना है। इस बारे में स्पष्ट रहो और मैंने तुम्हें जो परिवेश दिया है उसमें मेरे दिल को संतुष्ट करो। इस या उस चीज से डरो मत, सेनाओं का सर्वशक्तिमान परमेश्वर निश्चित रूप से तुम्हारे साथ होगा; वह तुम लोगों के पीछे खड़ा सहायक बल है और तुम्हारी ढाल है” (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 26)। “तुम्हें इस या उस चीज से नहीं डरना चाहिए; चाहे तुम्हें कितनी भी मुसीबतों या खतरों का सामना करना पड़े, तुम्हें किसी भी अड़चन से बाधित हुए बिना मेरे सम्मुख अडिग रहना चाहिए ताकि मेरी इच्छा बेरोक-टोक पूरी हो सके। यह तुम्हारा कर्तव्य है; अन्यथा मैं अपना कोप तुम पर उतारूँगा और अपने हाथ से मैं...। फिर तुम अंतहीन मानसिक पीड़ा सहोगे। तुम्हें सब कुछ सहना होगा; मेरे लिए तुम्हें हर चीज का त्याग करने और अपनी पूरी ताकत से मेरा अनुसरण करने को तैयार रहना होगा और कोई भी कीमत चुकाने के लिए तैयार रहना होगा। अब वह समय है जब मैं तुम्हें परखूँगा : क्या तुम अपनी वफादारी मुझे अर्पित करोगे? क्या तुम मार्ग के अंत तक वफादारी से मेरा अनुसरण कर सकते हो? डरो मत; मेरे सहारे के रहते कौन कभी इस मार्ग को अवरुद्ध कर सकता है? यह याद रखो! याद रखो! हर चीज में मेरे अच्छे इरादे निहित हैं और हर चीज मेरी जाँच-पड़ताल के अधीन है। क्या तुम अपनी हर कथनी-करनी में मेरे वचन का अनुसरण कर सकते हो? जब तुम्हारी अग्नि परीक्षाएँ होंगी तो क्या तुम घुटने टेकोगे और पुकारोगे? या तुम दुबक जाओगे और आगे बढ़ने में असमर्थ रहोगे?” (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 10)। परमेश्वर के वचनों ने मुझे समझाया कि कलीसिया परमेश्वर की अनुमति से ही सीसीपी की गिरफ्तारियों और उत्पीड़न को सहती है, हमें आस्था रखनी चाहिए कि परमेश्वर हमारे साथ है और इस तरह के परिवेश का निर्माण हमारी परीक्षा लेने के लिए किया जाता है। अब जबकि कलीसिया में गिरफ्तारियाँ की जा रही थीं, मेरा कर्तव्य था कि मैं बाद की स्थिति से अच्छी तरह निपटूँ और परमेश्वर के वचनों की पुस्तकों की रक्षा करूँ। यह एक जिम्मेदारी और दायित्व था जिसे मुझे पूरा करना था। मैं बुजदिल बनकर नहीं जी सकती थी; मुझमें आस्था होनी चाहिए थी कि सब कुछ परमेश्वर के हाथों में है। तब मुझे एहसास हुआ कि उस मौके पर बस किसी कार्य से मेरा बाहर जाना हुआ और अगले ही दिन बहनों को गिरफ्तार कर लिया गया। यह परमेश्वर की संप्रभुता और व्यवस्थाओं का ही परिणाम था कि मैं गिरफ्तारी से बच गई और वहीं रुककर बाद की स्थिति का सामना करने में सक्षम हुई। जब मुझे यह एहसास हुआ तो मुझमें आस्था पैदा हुई और अपने दिल में ऊर्जा का एक उफान सा महसूस हुआ। मैंने सोचा, “आज पुस्तकों का स्थानांतरण करते समय मेरा गिरफ्तार होना या न होना परमेश्वर पर निर्भर है। सब-कुछ परमेश्वर के हाथों में है। अब यह समय के विरुद्ध एक दौड़ है। मैं एक पल के लिए भी देरी नहीं कर सकती। जितनी जल्दी पुस्तकें स्थानांतरित हो जाएँगी, उतनी ही जल्दी वे सुरक्षित रहेंगी। वरना पुलिस उन्हें कभी भी जब्त कर सकती है।” बाद में मैंने बहनों से इस मामले पर बात की और हम कार्रवाई करने के लिए अलग हो गए। पुस्तकें स्थानांतरित करने जाते समय मैं लगातार प्रार्थना करती रही। मैंने एक पल के लिए भी अपने मन से परमेश्वर का ध्यान नहीं हटाया। परमेश्वर की सुरक्षा के चलते हमने वहाँ से पुस्तकें सुरक्षित तौर पर स्थानांतरित कर दीं। लगभग दो हफ्ते बाद मुझे पता चला कि पुलिस घर की तलाशी लेने आई थी, लेकिन उन्हें कुछ नहीं मिला। यह सुनकर मुझे बहुत खुशी हुई। अगर पुलिस ने पुस्तकें जब्त कर ली होतीं तो मुझे जिंदगी भर पछतावा रहता। यह एक शाश्वत अपराध होता!

3 सितंबर की सुबह ली शू आई और मुझे कुछ और समाचार सुनाए। उसने बताया कि दो दिन पहले एक और व्यक्ति को गिरफ्तार कर लिया गया है, वह यहूदा बन गया और उसने उन घरों के पते बता दिए जहाँ कलीसिया पुस्तकें रखती थी। जिस घर में मैंने हाल ही में पुस्तकें रखी थीं, उसका भी पता बता दिया गया था। पुस्तकों को फिर से तुरंत स्थानांतरित करने की जरूरत थी। यह खबर सुनकर मैं स्तब्ध रह गई और मुझे समझ नहीं आ रहा था कि क्या करूँ। मैं बेचैन हो गई, “सचमुच एक के बाद एक मुसीबतें आ रही हैं। अब मुझे तुरंत वहाँ से पुस्तकें हटानी होंगी वरना जब यहूदा पुलिस को उस घर में लाएगा, तब तक तो बहुत देर हो चुकी होगी।” लेकिन फिर मैंने सोचा, “उस यहूदा ने तो उन घरों के पते पहले ही बता दिए हैं जहाँ कलीसिया पुस्तकें रखती है। मुझे यह नहीं पता कि पुलिस किन घरों में पहले जा चुकी है और किन घरों में नहीं। अगर मैं अभी पुस्तकें हटाते समय पुलिस से टकरा गई तो चाहकर भी बच नहीं पाऊँगी। अगर मुझे गिरफ्तार कर लिया गया और पुलिस को पता चल गया कि मैं अगुआ हूँ तो वे मुझे बिल्कुल नहीं छोड़ेंगे। अगर ऐसा हुआ और मैं यातनाएँ बर्दाश्त नहीं कर पाई और यहूदा बन गई तो मेरा कोई अच्छा नतीजा या मंजिल नहीं होगी।” जब मैंने यह सोचा तो मेरी हिम्मत नहीं हुई कि मैं जाकर पुस्तकें हटाऊँ। यह सोचते ही मेरे दिल में आत्मग्लानि हुई, इसलिए मैंने परमेश्वर से प्रार्थना की, “हे परमेश्वर, इस अचानक आए परिवेश का सामना करते हुए मैं अपने दिल में भय महसूस कर रही हूँ। मुझे डर है कि अगर मुझे गिरफ्तार कर लिया गया, मैं यातनाएँ बर्दाश्त नहीं कर पाई और परमेश्वर को धोखा दे दिया तो मेरा कोई अच्छा नतीजा या मंजिल नहीं होगी। अब परमेश्वर के वचनों की पुस्तकें खतरे में हैं और उन्हें स्थानांतरित करना जरूरी है, लेकिन मैं स्वार्थी हूँ, नीच हूँ और अपने बचने का रास्ता ढूँढ़ रही हूँ। मुझमें वाकई जमीर या विवेक नाम की कोई चीज नहीं है! प्रिय परमेश्वर, मुझे आस्था और क्षमता दो ताकि मैं इस मामले में तुम्हें संतुष्ट कर पाऊँ।” बाद में मुझे परमेश्वर के ये वचन याद आए : “आस्था एक ही लट्ठे से बने पुल की तरह है : जो लोग हर हाल में जीवन जीने की लालसा से चिपके रहते हैं उन्हें इसे पार करने में परेशानी होगी, परन्तु जो अपनी जान देने को तैयार रहते हैं, वे बिना किसी फिक्र के, मजबूती से कदम रखते हुए उसे पार कर सकते हैं। अगर मनुष्य कायरता और भय के विचार रखते हैं तो ऐसा इसलिए है कि शैतान ने उन्हें मूर्ख बनाया है, उसे डर है कि हम आस्था का पुल पार कर परमेश्वर में प्रवेश कर जाएँगे” (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 6)। मुझे परमेश्वर में बहुत कम आस्था थी। जब भी मेरे सामने कोई खतरनाक परिवेश आता था तो मैं केवल अपने दैहिक हितों के बारे में सोचती थी; मुझे चिंता रहती थी कि अगर मुझे गिरफ्तार कर लिया गया, मैं यातनाएँ न सह पाई और परमेश्वर के साथ विश्वासघात कर यहूदा बन गई तो मैं अपने उद्धार का अवसर गँवा बैठूँगी। मैं यह नहीं सोचती थी कि भाई-बहनों और परमेश्वर के वचनों की पुस्तकों की रक्षा कैसे करूँ, परमेश्वर के घर के हितों की रक्षा कैसे करूँ। मैंने देखा कि मेरे विचार बहुत ही घृणित और घिनौने हैं, मुझे परमेश्वर की सर्वशक्तिमत्ता और संप्रभुता की कोई समझ नहीं है। मैंने विचार किया कि पिछली बार जब मैंने पुस्तकें स्थानांतरित की थीं, तब भी मेरे दिल में कितनी घबराहट थी, परमेश्वर के वचनों ने ही मुझे आस्था और साहस दिया था और आखिरकार मैं पुस्तकों को वहाँ से सुरक्षित तौर पर स्थानांतरित कर पाई थी। कुछ ही देर में पुलिस उस घर में पहुँच गई जहाँ पुस्तकें रखी थीं। मैंने देखा कि परमेश्वर की अनुमति के बिना शैतान आधा कदम भी सीमा से बाहर जाने की हिम्मत नहीं करता, सभी लोग, घटनाएँ और चीजें परमेश्वर के हाथों में हैं। जब मुझे यह एहसास हुआ तो मुझमें बाद की स्थिति को संभालने की आस्था पैदा हुई।

उस शाम मैंने इस दौरान जो कुछ भी प्रकट किया था, उस पर विचार किया और परमेश्वर के वचन पढ़े : “मुख्यभूमि चीन के परिवेश में क्या अपना कर्तव्य करते समय कोई भी जोखिम उठाने से बचना और यह पक्का करना मुमकिन है कि कुछ भी बुरा न हो? सबसे सतर्क व्यक्ति भी यह गारंटी नहीं दे सकता। मगर सतर्कता जरूरी है। पहले से अच्छी तरह तैयार होने से चीजें थोड़ी बेहतर होंगी और कुछ गलत होने पर नुकसान को कम करने में मदद मिल सकेगी। अगर कोई तैयारी नहीं है तो नुकसान बड़ा होगा। क्या तुम इन दो स्थितियों के बीच अंतर को स्पष्ट रूप से देख सकते हो? इसलिए चाहे सभाओं की बात हो या किसी तरह का कर्तव्य निभाने की, सतर्क रहना सबसे अच्छा है और कुछ बचाव के उपाय करना जरूरी है। जब कोई निष्ठावान व्यक्ति अपना कर्तव्य निभाता है तो वह थोड़ा और समग्र रूप से और अच्छी तरह से सोच सकता है। वह इन चीजों को जितना हो सके उतना व्यवस्थित करना चाहता है ताकि अगर कुछ गलत हो जाए तो नुकसान कम से कम हो। उसे लगता है कि यह नतीजा हासिल करना जरूरी है। जिस व्यक्ति में निष्ठा नहीं है वह इन चीजों के बारे में नहीं सोचता। उसे ये चीजें जरूरी नहीं लगती हैं और वह उन्हें अपनी जिम्मेदारी या कर्तव्य नहीं मानता। जब कुछ गलत हो जाता है तो वह बिल्कुल भी दोषी महसूस नहीं करता। यह निष्ठा की कमी की अभिव्यक्ति है। मसीह-विरोधी परमेश्वर के प्रति कोई निष्ठा नहीं दिखाते। जब उन्हें काम सौंपा जाता है तो वे इसे बहुत खुशी से स्वीकार लेते हैं और कुछ अच्छी घोषणाएँ करते हैं, मगर जब खतरा आता है तो वे सबसे तेजी से भागते हैं; सबसे पहले भागने वाले, सबसे पहले बचकर निकलने वाले वही होते हैं। इससे पता चलता है कि उनका स्वार्थ और घिनौनापन बहुत गंभीर है। उन्हें जिम्मेदारी या निष्ठा का कोई एहसास नहीं है। जब किसी समस्या का सामना करना पड़ता है तो वे केवल भागना और छिपना जानते हैं, और वे सिर्फ खुद को बचाने के बारे में सोचते हैं, कभी अपनी जिम्मेदारियों या कर्तव्यों पर विचार नहीं करते। अपनी व्यक्तिगत सुरक्षा की खातिर मसीह-विरोधी लगातार अपनी स्वार्थी और घिनौनी प्रकृति दिखाते हैं। वे परमेश्वर के घर के काम या अपने कर्तव्यों को प्राथमिकता नहीं देते। वे परमेश्वर के घर के हितों को तो और भी कम प्राथमिकता देते हैं। इसके बजाय, वे अपनी सुरक्षा को प्राथमिकता देते हैं” (वचन, खंड 4, मसीह-विरोधियों को उजागर करना, मद नौ (भाग दो))। परमेश्वर उजागर करता है कि जब मसीह-विरोधियों को रुतबा मिल जाता है तो उनके हृदय आनंद से भर जाते हैं, वे अपने रुतबे को संजोते हैं और उसका आनंद लेते हैं। लेकिन जब तुम उन्हें जोखिम उठाने को कहते हो तो वे मौका मिलते ही अपनी सुरक्षा के लिए तुरंत छिप जाते हैं या भाग निकलते हैं, अपने कर्तव्य के प्रति जरा भी वफादारी नहीं दिखाते और परमेश्वर के घर के हितों को भूल जाते हैं। वे बेहद स्वार्थी और नीच होते हैं। मैंने जो प्रकट किया था, क्या वह भी ठीक यही मनोदशा नहीं थी? परमेश्वर ने मुझ पर अगुआ का कर्तव्य निभाने का अनुग्रह किया था और मुझे प्रशिक्षण का अवसर दिया था। परमेश्वर को उम्मीद थी कि मैं अपने कर्तव्य के प्रति वफादार और आज्ञाकारी रहूँगी। लेकिन एक अगुआ के रूप में जब परमेश्वर के वचनों की पुस्तकें पुलिस द्वारा जब्त की जा रही थीं और मुझे परमेश्वर के घर के हितों की रक्षा करने और अपनी वफादारी प्रदर्शित करने की जरूरत थी तो सबसे पहले मैंने यह नहीं सोचा कि नुकसान को कम करने के लिए पुस्तकों को स्थानांतरित कैसे किया जाए। इसके बजाय मुझे डर था कि अगर मुझे गिरफ्तार कर लिया गया, मैं यातनाएँ सहन नहीं कर पाई और यहूदा बनकर परमेश्वर के साथ विश्वासघात किया तो मेरा न तो कोई अच्छा परिणाम होगा और न ही अच्छी मंजिल होगी। इसलिए मैं पीछे हट गई। क्या मुझमें जमीर या विवेक नाम की कोई चीज थी? मैं परमेश्वर द्वारा उजागर किए गए मसीह-विरोधियों जैसी ही थी—बेहद स्वार्थी, नीच और मानवता से रहित। मैंने परमेश्वर के और वचन पढ़े : “अगर तुम कभी सत्य का अभ्यास नहीं करते, अगर तुम्हारे अपराध बहुत अधिक बढ़ जाते हैं, तो तुम्हारा परिणाम निश्चित है। यह स्पष्ट देखा जा सकता है कि तुम्हारे सभी अपराध, वह गलत मार्ग जिस पर तुम चलते हो, और पश्चात्ताप करने से तुम्हारा इनकार—ये सभी मिलकर बुरे कर्मों का ढेर बन जाते हैं; और इसलिए तुम्हारा परिणाम यह है कि तुम नरक में जाओगे—तुम्हें दंडित किया जाएगा” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचन पढ़कर मुझे अपने दिल में भय महसूस हुआ। भले ही मैं परमेश्वर में विश्वास रखती थी और ऊपरी तौर पर अपना कर्तव्य निभाती थी, लेकिन निर्णायक मोड़ आया तो मैंने कलीसिया के कार्य की रक्षा नहीं की और परमेश्वर के प्रति कोई वफादारी नहीं दिखाई। फिर मुझे कैसे बचाया जा सकता था? अब मैं अपने स्वार्थी और घृणित भ्रष्ट स्वभाव पर निर्भर होकर नहीं जीना चाहती थी। मैं अपनी सुरक्षा के लिए अपने खोल में छिपा कछुआ नहीं बनना चाहती थी। जब तक मेरे शरीर में साँस है, मैं कलीसिया के हितों की रक्षा करूँगी।

मैंने यह भी विचार किया कि मैं इसलिए बुजदिल और डरपोक थी क्योंकि मुझे भय था कि अगर मुझे गिरफ्तार कर लिया गया, मैं यातना न सह पाई और यहूदा बन गई तो मेरा कोई अच्छा परिणाम या मंजिल नहीं होगी। अपनी खोज में मैंने परमेश्वर के ये वचन पढ़े : “परमेश्वर के पास उसके प्रत्येक अनुयायी के लिए व्यवस्थाएँ हैं। उनमें से प्रत्येक व्यक्ति के लिए परमेश्वर द्वारा तैयार किया गया एक परिवेश है, जिसमें वह अपना कर्तव्य निभा सकता है, और उसके पास परमेश्वर का अनुग्रह और कृपा है जो उनके आनंद लेने के लिए है। उसके पास विशेष परिस्थितियाँ भी होती हैं, जिन्हें परमेश्वर उसके लिए तैयार करता है, और बहुत सारी पीड़ा होती है जो उसे सहनी होती है—यह वैसा बिल्कुल नहीं होता जैसा लोग निर्विघ्न रूप से आगे बढ़ने की कल्पना करते हैं। इसके अलावा, यदि तुम यह स्वीकारते हो कि तुम सृजित प्राणी हो, तो तुम्हें सुसमाचार फैलाने की अपनी जिम्मेदारी पूरी करने और अपना कर्तव्य समुचित रूप से निभाने की खातिर कष्ट भुगतने और कीमत चुकाने के लिए स्वयं को तैयार करना होगा। ... प्रभु यीशु के उन शिष्यों की मौत कैसे हुई? उनमें ऐसे अनुयायी थे जिन्हें पत्थरों से मार डाला गया, घोड़े से बाँध कर घसीटा गया, सूली पर उलटा लटका दिया गया, पाँच घोड़ों से खिंचवाकर उनके टुकड़े-टुकड़े कर दिए गए—हर प्रकार की मौत उन पर टूटी। उनकी मृत्यु का कारण क्या था? क्या उन्हें उनके अपराधों के लिए कानूनी रूप से दंडित किया गया था? नहीं। उन्होंने प्रभु का सुसमाचार फैलाया था, लेकिन दुनिया के लोगों ने उसे स्वीकार नहीं किया, इसके बजाय उनकी भर्त्सना की, पीटा और डाँटा-फटकारा और यहाँ तक कि मार डाला—इस तरह वे शहीद हुए। ... अब लोग गहरे दुख के साथ उनकी मृत्यु पर विचार करते हैं, किन्तु चीजें इसी प्रकार थीं। परमेश्वर में विश्वास करने वाले लोग इसी तरीके से मारे गए, इसे कैसे समझाया जाए? जब हम इस विषय का जिक्र करें, तो तुम लोग स्वयं को उनकी स्थिति में रखो, क्या तब तुम लोगों के हृदय उदास होते हैं, और क्या तुम भीतर ही भीतर पीड़ा का अनुभव करते हो? तुम सोचते हो, ‘इन लोगों ने परमेश्वर का सुसमाचार फैलाने का अपना कर्तव्य निभाया, इन्हें अच्छा इंसान माना जाना चाहिए, तो फिर उनका अंत, और उनका परिणाम ऐसा कैसे हो सकता है?’ वास्तव में, उनके शरीर इसी तरह मृत्यु को प्राप्त हुए और चल बसे; यह मानव संसार से प्रस्थान का उनका अपना माध्यम था, तो भी इसका यह अर्थ नहीं था कि उनका परिणाम भी वैसा ही था। उनकी मृत्यु और प्रस्थान का साधन चाहे जो रहा हो, या यह चाहे जैसे भी हुआ हो, यह वैसा नहीं था जैसे परमेश्वर ने उन जीवनों के, उन सृजित प्राणियों के अंतिम परिणाम को परिभाषित किया था। तुम्हें यह बात स्पष्ट रूप से समझ लेनी चाहिए। इसके विपरीत, उन्होंने इस संसार की घोर निंदा करने और परमेश्वर के कर्मों की गवाही देने के लिए ठीक उन्हीं साधनों का उपयोग किया। इन सृजित प्राणियों ने अपने सर्वाधिक बहुमूल्य जीवन का उपयोग किया—उन्होंने परमेश्वर के कर्मों की गवाही देने के लिए अपने जीवन के अंतिम क्षण का उपयोग किया, परमेश्वर के महान सामर्थ्य की गवाही देने के लिए उपयोग किया, और शैतान तथा इस संसार के समक्ष यह घोषित करने के लिए किया कि परमेश्वर के कर्म सही हैं, प्रभु यीशु परमेश्वर है, वह प्रभु है, और परमेश्वर का देहधारी शरीर है। यहाँ तक कि अपने जीवन के बिल्कुल अंतिम क्षण तक उन्होंने प्रभु यीशु का नाम कभी नहीं नकारा। क्या यह इस संसार के ऊपर न्याय का एक रूप नहीं था? उन्होंने अपने जीवन का उपयोग किया, संसार के समक्ष यह घोषित करने के लिए, मानव प्राणियों के समक्ष यह पुष्टि करने के लिए कि प्रभु यीशु प्रभु है, प्रभु यीशु मसीह है, वह परमेश्वर का देहधारी शरीर है, कि उसने समस्त मानवजाति के छुटकारे के लिए जो कार्य किया, उसी के कारण मानवता जीवित रह पाई है—यह सच्चाई कभी बदलने वाली नहीं है। जो लोग प्रभु यीशु के सुसमाचार को फैलाने के लिए शहीद हुए, उन्होंने किस सीमा तक अपना कर्तव्य निभाया? क्या यह अंतिम सीमा तक किया गया था? यह अंतिम सीमा कैसे परिलक्षित होती थी? (उन्होंने अपना जीवन अर्पित किया।) यह सही है, उन्होंने अपने जीवन से कीमत चुकाई। परिवार, सम्पदा, और इस जीवन की भौतिक वस्तुएँ, सभी बाहरी चीजें हैं; स्वयं से संबंधित एकमात्र चीज जीवन है। प्रत्येक जीवित व्यक्ति के लिए जीवन सबसे अधिक प्रिय और संजोने योग्य होता है, सबसे बहुमूल्य होता है, और यही कारण है कि ये लोग मानवजाति के प्रति परमेश्वर के प्रेम की पुष्टि और गवाही के रूप में अपनी सबसे बहुमूल्य वस्तु—जीवन—अर्पित कर सके। अपनी मृत्यु के दिन तक उन्होंने परमेश्वर के नाम को नहीं नकारा, न ही परमेश्वर के कार्य को नकारा, और उन्होंने जीवन के अपने अंतिम क्षणों का उपयोग इस तथ्य के अस्तित्व की गवाही देने के लिए किया—क्या यह गवाही का सर्वोच्च रूप नहीं है? यह अपना कर्तव्य निभाने का सर्वश्रेष्ठ तरीक़ा है; अपना उत्तरदायित्व इसी तरह पूरा किया जाता है। जब शैतान ने उन्हें धमकाया और आतंकित किया, और अंत में जब उसने उनसे उनके प्राणों की कीमत भी वसूल ली, तब भी उन्होंने अपना कर्तव्य नहीं छोड़ा। यही अपना कर्तव्य चरम सीमा तक पूरा करना है। इससे मेरा क्या आशय है? क्या मेरा आशय यह है कि तुम लोग भी परमेश्वर की गवाही देने और उसका सुसमाचार फैलाने के लिए इसी तरीके का उपयोग करो? तुम्हें हूबहू ऐसा करने की आवश्यकता नहीं है, किन्तु तुम्हें समझना होगा कि यह तुम्हारा दायित्व है, यदि परमेश्वर ऐसा चाहे, तो तुम्हें इसे कुछ ऐसा मानकर स्वीकार करना चाहिए जिसे करने को तुम कर्तव्यबद्ध हो” (वचन, खंड 3, अंत के दिनों के मसीह के प्रवचन, सुसमाचार का प्रचार करना वह कर्तव्य है जिसे सभी विश्वासी पूरा करने को बाध्य हैं)। परमेश्वर के वचनों से मुझे समझ आया कि गिरफ्तार होने के डर की, यातनाओं का सामना न कर पाने और यहूदा बन जाने की असली वजह यह थी कि मैं अपने जीवन को बहुत ज्यादा संजोती थी। भले ही जबान से तो मैं कहती थी कि इंसान की जिंदगी परमेश्वर के हाथों में है, लेकिन मेरा दिल सचमुच इस पर यकीन नहीं करता था और इसलिए जब भी मेरे सामने खतरनाक परिवेश आते तो मैं बच निकलना चाहती थी। दरअसल चाहे मुझे गिरफ्तार किया जाए, कितनी भी यातनाएँ दी जाएँ और चाहे मुझे पीट-पीटकर मार डाला जाए, यह सब परमेश्वर की संप्रभुता में है : मुझे समर्पण कर यह सब स्वीकार कर लेना चाहिए। मुझे प्रभु यीशु के शिष्यों का विचार आया। कुछ को घोड़ों के पीछे घसीटकर मार डाला गया और कुछ को सूली पर उल्टा लटका दिया गया। उन्होंने हर तरह की यातनाएँ सहीं, लेकिन मरते दम तक वे वफादार और परमेश्वर के प्रति अपनी गवाही में अडिग रहे। उन्हें मौत का डर नहीं था, उन्होंने प्रभु के सुसमाचार प्रचार को अपनी जिम्मेदारी और मिशन समझा। वे परमेश्वर के लिए सब-कुछ त्याग सकते थे और अपने जीवन या मृत्यु की परवाह नहीं करते थे। मैंने कुछ भाई-बहनों की गिरफ्तारी पर भी विचार किया, लेकिन वे परमेश्वर के प्रति समर्पण के लिए प्रार्थना कर पाए, उन्होंने परमेश्वर पर भरोसा करके इस परिवेश का अनुभव किया, परमेश्वर की अगुआई और मार्गदर्शन देखा। कुछ ने परमेश्वर से तब प्रार्थना की जब उन्हें इतनी यातना दी जा रही थी कि वे उसे और सहन नहीं कर पा रहे थे; उनकी आत्मा अस्थायी तौर पर उनकी देह से निकल गई और देह को कोई दर्द महसूस नहीं हुआ। कुछ को गिरफ्तार किया गया, भले ही उनकी देह को यातना देकर मार डाला गया, फिर भी उन्होंने परमेश्वर की स्वीकृति प्राप्त की। इसके विपरीत जो लोग गिरफ्तार होने पर यहूदा के रूप में प्रकट हुए, उन्होंने परमेश्वर के घर के हितों से समझौता किया और परमेश्वर को धोखा दिया क्योंकि वे अपने जीवन को महत्व देते थे और खुद को बचाना चाहते थे। हालाँकि वे देह में जीवित रहते हैं, लेकिन परमेश्वर की नजर में वे पहले ही मर चुके होते हैं। वे चलती-फिरती लाशें होते हैं और अनंत काल तक दंड के भागी होते हैं। जैसा कि प्रभु यीशु ने कहा है : “जो कोई अपना प्राण बचाना चाहे, वह उसे खोएगा; और जो कोई मेरे लिये अपना प्राण खोएगा, वह उसे पाएगा” (मत्ती 16:25)। मैंने विचार किया कि मैं लगातार खुद को बचाना चाहती थी और मैंने कलीसिया के कार्य की रक्षा नहीं की थी और ऐसी निर्णायक घड़ी में परमेश्वर को धोखा दे रही थी। क्या मेरे व्यवहार की प्रकृति यहूदा जैसी ही नहीं थी? मैंने परमेश्वर के वचनों पर मनन किया, मैं मृत्यु के विषय को कुछ हद तक समझ गई थी और अब मुझे गिरफ्तार होने की चिंता और डर नहीं था। मुझमें आस्था जग गई थी कि सब-कुछ परमेश्वर के हाथों में है, मैं परमेश्वर के आयोजनों और व्यवस्थाओं को समर्पित होने को तैयार थी। इसके बाद मैंने बाद की स्थिति से निपटने के लिए अपना पूरा प्रयास किया।

शाम को मुझे पता चला कि कई और भाई-बहन गिरफ्तार हो गए हैं। मैंने देखा कि परिवेश बद से बदतर होता जा रहा है, मुझे फौरन परमेश्वर के वचनों की पुस्तकों को कहीं और स्थानांतरित करना होगा। अब अन्य कलीसियाओं से संपर्क करने का समय नहीं था और मेरा दिल चिंता से बेचैन हुआ जा रहा था। मुझे अचानक याद आया कि जिन लोगों को गिरफ्तार किया गया है और जो यहूदा बन गए हैं, उन्हें मेरे घर के बारे में पता नहीं है। अगर मैं पुस्तकें अपने घर ले जाती हूँ तो कम से कम वे कुछ समय के लिए सुरक्षित रहेंगी और फिर मैं दूसरी कलीसियाओं से संपर्क करके उन्हें किसी सुरक्षित स्थान पर पहुँचा सकती हूँ। अगले दिन मैं पुस्तकें अपने घर ले आई। इसके बाद हमने पुस्तकों को सुरक्षित रूप से कहीं और स्थानांतरित करने के लिए परमेश्वर पर भरोसा किया, मेरा बेचैन मन थोड़ा-बहुत शांत हुआ।

मैंने इस समय के अपने अनुभवों पर विचार किया, मैंने परमेश्वर की सर्वशक्तिमत्ता और संप्रभुता देखी और अपने स्वार्थी और घृणित भ्रष्ट स्वभावों की कुछ समझ प्राप्त की। साथ ही मैंने मृत्यु का अर्थ और मूल्य भी समझा और मेरे हृदय को मुक्ति मिली। मैं यह अनुभव और समझ परमेश्वर के अनुग्रह से ही प्राप्त कर पाई।


65. बीमारी के बीच परमेश्वर के प्रेम का अनुभव करना

यीशिन, चीन

2003 में, मैंने परमेश्वर का अंत के दिनों का कार्य स्वीकार किया। मुझे पता भी नहीं चला और जल्द ही मेरे पेट की समस्याएँ, निम्न रक्तचाप, निम्न रक्त शर्करा और दूसरी बीमारियाँ ठीक हो गईं। मैं बहुत खुश और आभारी थी। मैंने मन ही मन सोचा, “परमेश्वर न केवल लोगों की परवाह और सुरक्षा करता है, बल्कि लोगों को स्वच्छ करने और बचाने के लिए अपने वचन भी व्यक्त करता है और उन्हें एक सुंदर मंजिल तक पहुँचाता है। परमेश्वर में विश्वास करके मैंने सही चुनाव किया है!” हर दिन, मैं परमेश्वर के वचन पढ़ने और भजन सीखने के लिए समय निकालती थी, खुद को खपाने को लेकर मुझमें जोश था और चाहे बारिश हो या धूप, सर्दी हो या हवा, मैं अपने कर्तव्य में लगी रहती थी। इस दौरान, मेरे परिवार ने मुझे सताया, रिश्तेदारों और पड़ोसियों ने मेरा मजाक उड़ाया और मुझे बदनाम किया, सीसीपी ने भी मुझे सताया और मेरा पीछा किया, लेकिन इन परिस्थितियों ने मुझे अपना कर्तव्य करने से नहीं रोका। जब भी मैं इन बातों के बारे में सोचती, तो मैं अपने प्रयासों और खुद को खपाने को याद करती थी, मुझे लगता था कि मैं परमेश्वर की सच्ची विश्वासी हूँ और मुझे यकीन था कि इसी तरह चलते रहने से, मैं बचा ली जाऊँगी और जीवित रहूँगी। मुझे बहुत खुशी महसूस होती थी।

2020 में, मुझे कई दिनों तक खाँसी रही, लेकिन मैंने इस पर ज्यादा ध्यान नहीं दिया। 2021 तक, मेरी खाँसी और गंभीर हो गई। मुझे दिन भर खाँसी आती रहती थी, खासकर जब मैं लेटती थी, तो मेरी खाँसी रुकती ही नहीं थी। मैं खाँसते-खाँसते कब सो जाती थी, मुझे पता ही नहीं चलता था और मुझे अक्सर चक्कर आते थे, दिल घबराता था, साँस फूलती थी और ठंडा पसीना आता था। जल्द ही, मेरा वजन 100 पाउंड से घटकर लगभग 80 पाउंड रह गया। बाद में, मेरी हालत और खराब हो गई। तेज खाँसी से मेरे पूरे सीने और पेट में दर्द होने लगा, जिससे मैं आराम नहीं कर पाती थी, केवल सीधा लेटने पर ही मुझे थोड़ा बेहतर महसूस होता था। मुझे ठंड बहुत ज्यादा लगने लगी थी। जहाँ दूसरे लोग हल्के कपड़े पहनते थे, वहीं मुझे मोटे कपड़े पहनने पड़ते थे और सोते समय मुझे मोटे कंबल ओढ़ने पड़ते थे। हल्के-फुल्के काम करने से ही मैं इतनी थक जाती थी कि मुश्किल से हिल-डुल पाती थी, मेरी साँस फूलने लगती थी और मैं बोल भी नहीं पाती थी। मेरा पेट फूल जाता था और दर्द महसूस होता था, मैं अक्सर खा भी नहीं पाती थी। पेट पर कहीं भी दबाने से मुझे दर्द होता था और लगातार खाँसने पर यह और बढ़ जाता था। मैंने मन ही मन सोचा, “मेरे लक्षण किसी गंभीर बीमारी जैसे क्यों लग रहे हैं?” महामारी के बाद, मैं पेट का अल्ट्रासाउंड कराने के लिए अस्पताल गई, डॉक्टर ने गंभीरता से बताया कि मेरी पित्त नलिकाओं में बहुत सारी छोटी-छोटी पथरियाँ हैं और मेरे पेडू वाले हिस्से में तरल पदार्थ मौजूद है, जिसे साफ तौर पर पानी का जमाव या खून का थक्का नहीं कहा जा सकता। उसने बार-बार मुझसे आगे की जाँच के लिए एक बड़े अस्पताल में जाने का आग्रह भी किया, कहा कि मुझे तुरंत जाना चाहिए। मुझे कुछ संदेह हुआ। मैंने सोचा कि चूँकि मैं इतने सालों से परमेश्वर के लिए त्याग कर रही हूँ और खुद को खपा रही हूँ, तो परमेश्वर को मुझे गंभीर रूप से बीमार होने से बचाना चाहिए। मैंने सोचा, “कुछ भाई-बहनों ने मेरे जितना त्याग नहीं किया है, खुद को नहीं खपाया है या कष्ट नहीं सहा है, लेकिन वे स्वस्थ हैं और सामान्य रूप से अपने कर्तव्य कर सकते हैं। मैंने इतना कष्ट सहा है और त्याग किया है, फिर भी मुझे एक के बाद एक बीमारी होती रहती है। परमेश्वर ने मुझे सुरक्षित क्यों नहीं रखा? क्या ऐसा हो सकता है कि परमेश्वर मुझसे घृणा करने लगा है और उसने मुझे त्याग दिया है? वरना मैं बीमारियों से क्यों जूझती रहती?” जितना मैंने सोचा, उतना ही मुझे दर्द महसूस हुआ। मुझे नहीं पता था कि परमेश्वर से प्रार्थना करते समय क्या कहूँ, मैं नहीं जानती थी कि परमेश्वर के वचनों का कौन-सा अध्याय पढ़ूँ। मैं अपने कुछ कर्तव्यों में व्यस्त रहना चाहती थी, लेकिन मैं इतनी थक गई थी कि हिल भी नहीं पा रही थी। मुझे अपने अंदर एक अकथनीय बेचैनी महसूस हुई और मैं बिल्कुल भी ऊर्जा नहीं जुटा पा रही थी।

अगले दिन, मुझे याद आया कि डॉक्टर ने मेरी हालत कितनी गंभीर बताई थी, मैं बहुत चिंतित और परेशान हो गई। इसलिए मैंने परमेश्वर से प्रार्थना की, “परमेश्वर, मैं इस बीमारी के कारण बहुत पीड़ा में हूँ। मेरा आध्यात्मिक कद वास्तव में छोटा है और मुझे नहीं पता कि इसका अनुभव कैसे करूँ। मैं तुमसे विनती करती हूँ कि इस मामले में तुम अपना इरादा समझने में मेरा मार्गदर्शन करो और यह जानने में मेरी मदद करो कि आगे जो भी हो उसका अनुभव कैसे करना है।” बाद में मैंने परमेश्वर के वचन पढ़े : “परमेश्वर पर विश्वास करते हुए लोग भविष्य के लिए आशीष पाने में लगे रहते हैं; यही उनके विश्वास का लक्ष्‍य होता है। सभी लोगों की यही मंशा और आशा होती है, लेकिन उनकी प्रकृति की भ्रष्टता परीक्षणों और शोधन के माध्यम से जरूर दूर की जानी चाहिए। लोग जिन-जिन पहलुओं में शुद्ध नहीं होते और भ्रष्टता दिखाते हैं उन पहलुओं में उन्हें परिष्कृत किया जाना चाहिए—यह परमेश्वर की व्यवस्था है। परमेश्वर तुम्हारे लिए एक परिवेश बनाता है, तुम्हें उसमें परिष्कृत होने के लिए बाध्य करता है जिससे तुम अपनी भ्रष्टता को जान जाओ। अंततः तुम उस मुकाम पर पहुँच जाते हो जहाँ तुम अपने मंसूबों और इच्छाओं को छोड़ने और परमेश्वर की संप्रभुता और व्यवस्था के प्रति समर्पण करना चाहते हो, भले ही इसका मतलब मृत्यु हो। इसलिए अगर लोग कई वर्षों के शोधन से न गुजरें, अगर वे एक हद तक पीड़ा न सहें, तो वे अपनी सोच और हृदय में देह की भ्रष्टता की बाध्यताएँ तोड़ने में सक्षम नहीं होंगे। जिन किन्हीं पहलुओं में लोग अभी भी अपनी शैतानी प्रकृति की बाध्यताओं में जकड़े हैं और जिन भी पहलुओं में उनकी अपनी इच्छाएँ और माँगें बची हैं, उन्हीं पहलुओं में उन्हें कष्ट उठाना चाहिए। केवल दुख भोगकर ही सबक सीखे जा सकते हैं, जिसका अर्थ है सत्य पाने और परमेश्वर के इरादे समझने में समर्थ होना। वास्तव में, कई सत्य कष्ट और परीक्षणों से गुजरकर समझ में आते हैं। कोई भी व्यक्ति आरामदायक और सहज परिवेश या अनुकूल परिस्थिति में परमेश्वर के इरादों को नहीं समझ सकता है, परमेश्वर की सर्वशक्तिमत्ता और बुद्धि को नहीं पहचान सकता है, परमेश्वर के धार्मिक स्वभाव की सराहना नहीं कर सकता है। यह असंभव होगा!” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचन लोगों की आस्था में उनके इरादे और आशा को और साथ ही परमेश्वर के परीक्षणों और शोधनों के पीछे के अर्थ को भी उजागर करते हैं। परमेश्वर कोई अर्थहीन कार्य नहीं करता, न ही वह ऐसा कोई कार्य करता है जो लोगों के लिए हानिकारक हो। मुझे ऐसी बीमारी होने का मतलब यह नहीं था कि परमेश्वर मुझे त्यागना चाहता था, बल्कि परमेश्वर मेरा परीक्षण और शोधन कर रहा था, मेरी आस्था की अशुद्धियों को स्वच्छ कर रहा था। मुझे याद आया कि जब मैं पहली बार अपनी बीमारियों से ठीक हुई थी, तो मैं खुद को खपाने में बहुत जोशीली थी और मैंने परमेश्वर के प्रेम का मूल्य ईमानदारी से चुकाने का संकल्प लिया था, चाहे मैंने कितना भी कष्ट सहा हो या खुद को खपाया हो, मैंने यह सब खुशी-खुशी और अपनी इच्छा से किया था। मैंने खुद को परमेश्वर की सच्ची विश्वासी माना था और मुझे विश्वास था कि अगर मैं इसी तरह चलती रही, तो उद्धार मिल जाएगा। लेकिन जब मैं फिर से बीमार पड़ी, तो मेरी थोड़ी-सी आस्था, मेरे स्वार्थ और परमेश्वर के बारे में मेरी गलतफहमी, सभी का खुलासा हो गया। ऐसा लगा जैसे मैं कोई और ही इंसान बन गई थी। यह ठीक वैसा ही था जैसा परमेश्वर ने उजागर करते हुए कहा है : “अधिकतर लोग शांति और अन्य लाभों के लिए परमेश्वर पर विश्वास करते हैं। जब तक तुम्हारे लिए लाभप्रद न हो, तब तक तुम परमेश्वर पर विश्वास नहीं करते, और यदि तुम परमेश्वर के अनुग्रह प्राप्त नहीं कर पाते, तो तुम खीज जाते हो। तुमने जो कहा, वो तुम्हारा असली आध्यात्मिक कद कैसे हो सकता है?” (वचन, खंड 1, परमेश्वर का प्रकटन और कार्य, अभ्यास (3))। प्रारंभ से ही मेरे त्याग और खुद को खपाना मेरी अपनी खातिर थे। इसमें मैं परमेश्वर को धोखा देने और उससे सौदेबाजी करने की कोशिश कर रही थी। मैं बहुत स्वार्थी और नीच थी, मुझमें परमेश्वर को संतुष्ट करने की बिल्कुल भी कोई इच्छा नहीं थी। अगर इस बीमारी ने मुझे बेनकाब न किया होता, तो मुझे एहसास ही नहीं होता कि इतने सालों में मैंने अपनी आस्था में जो भी त्याग किए थे, वे सब अनुग्रह और आशीषों की खातिर थे, मैं परमेश्वर से सौदेबाजी करने की कोशिश कर रही थी। परमेश्वर ने मेरे उद्धार के लिए ही इस परिस्थिति की व्यवस्था की थी और मुझे इस तरह बेनकाब किया था। लेकिन मैं परमेश्वर का इरादा नहीं समझी, मैंने उससे शिकायत की और उसे गलत समझा। मुझे परमेश्वर का बहुत ऋणी महसूस हुआ और मैंने पश्चात्ताप करने के लिए उससे प्रार्थना की।

उस रात मैंने परमेश्वर के वचनों का एक भजन वीडियो देखा जिसका शीर्षक था, “अय्यूब और पतरस की तरह गवाह बनो” : “तुम कह सकते हो कि तुम पर विजय पा ली गई है, पर क्या तुम मृत्युपर्यंत समर्पित रह सकते हो? इस बात की परवाह किए बिना कि इसमें कोई संभावना है या नहीं, तुम्हें बिल्कुल अंत तक अनुसरण करने में सक्षम होना चाहिए, और कैसा भी परिवेश हो, तुम्हें परमेश्वर में विश्वास नहीं खोना चाहिए। अतंतः तुम्हें गवाही के दो पहलू प्राप्त करने चाहिए : अय्यूब की गवाही—मृत्युपर्यंत समर्पण; और पतरस की गवाही—परमेश्वर से परम प्रेम। एक मामले में तुम्हें अय्यूब की तरह होना चाहिए : उसने समस्त भौतिक संपत्ति गँवा दी और शारीरिक बीमारी से घिर गया, फिर भी उसने यहोवा का नाम नहीं त्यागा। यह अय्यूब की गवाही थी। पतरस मृत्युपर्यंत परमेश्वर से प्रेम करने में सक्षम रहा—जब उसने अपनी मृत्यु का सामना किया, तब भी उसने परमेश्वर से प्रेम किया, जब उसे क्रूस पर चढ़ाया गया, तब भी उसने परमेश्वर से प्रेम किया। उसने अपने भविष्य का विचार नहीं किया या सुंदर आशाओं अथवा अव्यावहारिक विचारों का अनुसरण नहीं किया, और केवल परमेश्वर से प्रेम करने और परमेश्वर की समस्त व्यवस्थाओं के प्रति समर्पण करने का प्रयास किया। इससे पहले कि यह माना जा सके कि तुमने गवाही दी है, इससे पहले कि तुम ऐसा व्यक्ति बन सको जिसे जीते जाने के बाद पूर्ण बना दिया गया है, तुम्हें यह स्तर हासिल करना होगा” (वचन, खंड 1, परमेश्वर का प्रकटन और कार्य, विजय के कार्य की आंतरिक सच्चाई (2))। यह भजन सुनकर मैं रो पड़ी। अय्यूब ने इतने बड़े परीक्षणों का सामना किया। उसने अपनी दौलत खो दी, उसके बच्चे मर गए, उसका शरीर फोड़ों से भर गया, मगर इतनी ज्यादा पीड़ा में भी अय्यूब ने न केवल परमेश्वर को नहीं नकारा और न ही उसके बारे में शिकायत की, बल्कि उसने परमेश्वर की प्रशंसा की, उसके नाम का गुणगान किया और परमेश्वर के लिए जोरदार गवाही दी। पतरस ने अपना जीवन परमेश्वर को जानने और उससे प्रेम करने की खोज में बिताया, अपनी मृत्यु के समय भी उसने कहा कि उसने परमेश्वर से पर्याप्त प्रेम नहीं किया है। चाहे परमेश्वर ने उससे किए अपने वादे पूरे किए हों या नहीं, उसने फिर भी परमेश्वर में विश्वास किया और उससे प्रेम किया। पतरस ने परमेश्वर की गवाही दी और परमेश्वर के दिल को सुकून पहुँचाया। अय्यूब और पतरस ऐसे लोग थे जिन्होंने सचमुच परमेश्वर को परमेश्वर माना। वे परमेश्वर के प्रति समर्पित थे, उनमें परमेश्वर से सौदेबाजी करने या उससे माँगें करने की कोई इच्छा नहीं थी और परमेश्वर ने उनकी गवाहियों से महिमा पाई। लेकिन जहाँ तक मेरी बात है, जब मेरी बीमारी बढ़ गई थी और परमेश्वर ने मेरी इच्छाएँ और माँगें पूरी नहीं की थीं, तो मेरे मन में प्रतिरोध था और मैंने मन ही मन शिकायत की थी। मैं परमेश्वर के वचन पढ़ने और प्रार्थना करने में भी नियमित नहीं रह पाई थी। मुझमें जरा-सा भी समर्पण या विवेक नहीं था और मैंने परमेश्वर की गवाही तो बिल्कुल नहीं दी। मैंने कभी नहीं सोचा था कि इतने सालों तक परमेश्वर में विश्वास रखने और परमेश्वर के इतने सारे वचन खाने-पीने और इतने सारे धर्मोपदेश सुनने के बाद भी मैं इस तरह का व्यवहार करूँगी और हमेशा परमेश्वर से सौदेबाजी करने की कोशिश करूँगी। मैं सचमुच स्वार्थी और नीच थी! जितना मैंने इस बारे में सोचा, उतनी ही मैं परमेश्वर की ऋणी महसूस करने लगी। मैंने रोते हुए परमेश्वर से प्रार्थना की, “परमेश्वर, मुझे लगता था कि तुममें विश्वास रखने के इतने सालों में अपना कर्तव्य निभाना तुम्हें संतुष्ट करने के लिए था, लेकिन इस बीमारी में हुए खुलासे के माध्यम से मुझे आखिरकार एहसास हुआ है कि मेरे त्याग और खुद को खपाना, सब आशीषें पाने की खातिर थे। मैंने तुम्हें कभी सचमुच परमेश्वर नहीं माना। परमेश्वर, मैं बहुत भ्रष्ट हूँ और तुम्हारे प्रेम के लायक नहीं हूँ। मेरी बीमारी का चाहे जो भी हो, मैं तुम्हारे आयोजनों और व्यवस्थाओं के प्रति समर्पित होने को तैयार हूँ।” धीरे-धीरे, मेरी दशा बेहतर होती गई; मैं हर दिन अपने कर्तव्य में प्रयास करने में सक्षम थी और मैं अपनी बीमारी से उतनी बेबस नहीं थी। जब मैंने कर्तव्य करने में अपना दिल लगाया, तो मुझे आश्चर्य हुआ कि मेरी सेहत में थोड़ा सुधार हो गया और मुझे अब उतनी ठंड नहीं लगती थी। मैं परमेश्वर की बहुत आभारी थी! उसके बाद, मैंने अपना कर्तव्य करते हुए इलाज के लिए दवा लेना जारी रखा।

जुलाई 2022 में, मुझे कई दिनों तक तेज बुखार रहा और खाँसी होती रही और मैं लगातार थकी हुई महसूस करती थी। सीढ़ियाँ चढ़ते समय मेरी साँस फूल जाती थी और मेरा दिल ऐसे धड़कता था जैसे फट जाएगा। मैंने मन ही मन सोचा, “इस बार मुझे समर्पण करना है और शिकायत नहीं करनी है।” लेकिन सितंबर तक मेरी बीमारी बद से बदतर होती चली गई। मेरी खाँसी और बढ़ गई, मुझे लगातार दो हफ्तों तक तेज बुखार रहा और दवा लेने के बाद भी कोई सुधार नहीं हुआ। पहले तो मुझे लगा कि यह बस मामूली सर्दी-बुखार है, लेकिन जब मेरी हालत बिगड़ती गई, तो मैं जाँच के लिए अस्पताल गई। शुरुआती जाँच में पता चला कि मेरे फेफड़ों में पानी भर गया है और टीबी होने का अंदेशा है। डॉक्टर ने गंभीरता से इस बात पर जोर दिया कि फेफड़ों में बहुत ज्यादा पानी भरने के कारण मेरा दाहिना फेफड़ा अब काम नहीं कर रहा है, मेरी हालत बहुत गंभीर हो गई है और मुझे तुरंत इलाज के लिए अस्पताल में भर्ती होना पड़ेगा, मैं अब और देर नहीं कर सकती थी। मेरा दिल बैठ गया और मैंने सोचा, “मेरी बीमारी इतनी गंभीर कैसे हो गई? मैं पिछले दो सालों में कई बार गंभीर रूप से बीमार पड़ी, भले ही मैं कमजोर रही, पर मैंने अपना कर्तव्य करना कभी बंद नहीं किया। मेरी हालत में सुधार क्यों नहीं हुआ, बल्कि और खराब क्यों हो गई?” मैं बहुत हताश और डरी हुई महसूस कर रही थी, मैंने सोचा, “मैंने 19 सालों तक परमेश्वर में विश्वास रखा है। मैंने अपना कर्तव्य करने के लिए परिवार और काम का त्याग किया है, मैंने वह सारा कष्ट सहा है जो मुझे सहना चाहिए। मुझे जो दौड़ दौड़नी थी, वह मैंने दौड़ी है और चाहे मैं कितनी भी बीमार रही, मैं अपने कर्तव्य में लगी रही हूँ। मैंने सोचा था कि परमेश्वर का अनुसरण करने से, मुझे आशीषें मिलेंगी और मैं बचा ली जाऊँगी, लेकिन अब पता चला कि मैं इतनी बीमार हूँ कि शायद मर जाऊँगी। अगर मैं मर गई, तो मैं बचाए जाने का मौका पूरी तरह से खो दूँगी। तो क्या मेरे सारे प्रयास और खुद को खपाना व्यर्थ नहीं चले जाएँगे?” यह सोचकर मेरा दिल बहुत भारी हो गया और मैं पूरी तरह से निराश महसूस करने लगी। इस समय मुझे एहसास हुआ कि मेरी दशा में कुछ तो गड़बड़ है और मैंने रोते हुए परमेश्वर से प्रार्थना की, “परमेश्वर, मुझे लग रहा है कि मैं मरने वाली हूँ। मेरे पास अब सचमुच कोई समाधान नहीं है और मेरा दिल दर्द से भरा है। परमेश्वर, तुम्हारा इरादा समझने के लिए मेरा मार्गदर्शन करो।” प्रार्थना करने के बाद मुझे परमेश्वर के वचनों के कुछ अंश याद आए :

5. यदि तुम हमेशा मेरे प्रति बहुत निष्ठावान रहे हो, मेरे लिए तुममें बहुत प्रेम है, मगर फिर भी तुम बीमारी की पीड़ा, वित्तीय तनाव, और अपने दोस्तों और रिश्तेदारों के द्वारा त्यागे जाना सहते हो या जीवन में किसी भी अन्य दुर्भाग्य को सहन करते हो, तो क्या तब भी मेरे लिए तुम्हारी निष्ठा और प्यार बना रहेगा?

6. यदि जिसकी तुमने अपने हृदय में कल्पना की है उसमें से कुछ भी मेरे किए से मेल नहीं खाता, तो तुम्हें अपने भविष्य के मार्ग पर कैसे चलना चाहिए?

7. यदि तुम्हें वह कुछ भी प्राप्त नहीं होता है जो तुमने प्राप्त करने की आशा की थी, तो क्या तुम मेरे अनुयायी बने रह सकते हो?

—वचन, खंड 1, परमेश्वर का प्रकटन और कार्य, एक बहुत गंभीर समस्या : विश्वासघात (2)

परमेश्वर की अपेक्षाओं का सामना करते हुए मेरा मन अचानक साफ हो गया। ये अपेक्षाएँ वे मानक हैं जिनसे परमेश्वर यह मापता है कि किसी व्यक्ति का स्वभाव बदला है या नहीं। वे इस बात की भी शर्तें हैं कि कोई विश्वासी उद्धार पा सकता है या नहीं। जो लोग सचमुच परमेश्वर में विश्वास रखते हैं, वे उसके प्रति वफादार और प्रेमपूर्ण होते हैं, परिस्थिति चाहे जैसी भी हो, वे परीक्षाओं का सामना कर सकते हैं। भले ही परमेश्वर जो करता है, वह उनकी कल्पनाओं या आशाओं के अनुरूप न हो, वे फिर भी परमेश्वर का अनुसरण कर सकते हैं और उसके प्रति वफादार बने रह सकते हैं। पीछे मुड़कर सोचती हूँ तो मैंने एक बार परमेश्वर के सामने कसम खाई थी और एक दृढ़ संकल्प लिया था कि चाहे कुछ भी हो जाए, मैं परमेश्वर का अनुसरण करूँगी, चाहे परिस्थितियाँ कितनी भी बदल जाएँ और चाहे मुझे कितना भी दर्द, क्लेश, परीक्षण या शोधन का अनुभव क्यों न हो, मैं परमेश्वर में अपनी आस्था बनाए रखूँगी और अंत तक उसका अनुसरण करूँगी। लेकिन तथ्यों ने खुलासा कर दिया कि मुझमें आस्था की कमी थी और मुझमें जरा भी विवेक नहीं था। जब मैं बीमार पड़ी और मुझे जीने की कोई उम्मीद नहीं दिखी, तो मैंने परमेश्वर से बहस की, यह सोचते हुए कि जब मैं अपनी गंभीर बीमारियों के दौरान भी अपने कर्तव्यों में लगी रही, तो क्यों मेरी बीमारी ठीक होने के बजाय और बिगड़ती जा रही थी। यहाँ तक कि मैंने अपने सालों के त्याग और खुद को खपाने को, जिसमें बीमार रहते हुए अपने कर्तव्य करने का दर्द भी शामिल था, परमेश्वर के सामने रख दिया, मैंने इन्हें अपनी पूँजी और योग्यताएँ माना। मैंने सोचा कि भले ही मेरी कोई बड़ी उपलब्धियाँ नहीं थीं, पर कम से कम मैंने कष्ट तो सहा था, इसलिए परमेश्वर को मेरे साथ ऐसा व्यवहार नहीं करना चाहिए। मैंने परमेश्वर से बहस की, यह शिकायत करते हुए कि वह मेरे साथ अन्याय कर रहा है। मुझे अपने पिछले त्यागों पर भी पछतावा हुआ। मैं कितनी विद्रोही और अविवेकी थी! मैंने देखा कि मेरी आस्था में मेरे सालों के त्याग और खुद को खपाना सिर्फ बदले में अनुग्रह और आशीषें पाने के लिए थे। मैंने उन लोगों के बारे में सोचा जो परमेश्वर में विश्वास नहीं रखते। वे परमेश्वर द्वारा दी गई सभी चीजों को खाते, पीते और उनका आनंद लेते हैं, लेकिन न तो आभार जताते हैं और न ही स्वर्ग की आराधना करते हैं, प्राकृतिक और मानव-निर्मित आपदाओं का सामना करते हुए वे परमेश्वर से शिकायत करते हैं और उसका विरोध करते हैं। क्या मैं इन छद्म-विश्वासियों जैसी ही नहीं थी? सच तो यह है कि धरती का अनाज खाने से लोगों का बीमार पड़ना पूरी तरह से सामान्य है। बीमारी का इस बात से कोई लेना-देना नहीं है कि कोई परमेश्वर में विश्वास रखता है या नहीं, फिर भी मैंने अपनी बीमारी के कारण परमेश्वर से शिकायत की, उस पर सवाल उठाए और उसके खिलाफ अवमानना की। मैंने देखा कि मुझमें कोई अंतरात्मा या विवेक नहीं था। मुझमें परमेश्वर का भय मानने वाला दिल जरा भी नहीं था। मैं कितनी विद्रोही थी! इस बीमारी ने मुझे पूरी तरह से बेनकाब कर दिया और मैंने देखा कि मेरा आध्यात्मिक कद सचमुच कितना दयनीय था। मुझमें परमेश्वर के प्रति बिल्कुल भी वफादारी नहीं थी। इस बारे में सोचकर मुझे गहरा अपराध बोध हुआ। फिर मुझे परमेश्वर के वचन याद आए : “मैंने पूरे समय मनुष्य के लिए बहुत कठोर मानक रखा है। अगर तुम्हारी वफादारी इरादों और शर्तों के साथ आती है, तो मैं तुम्हारी तथाकथित वफादारी के बिना रहना चाहूँगा, क्योंकि मैं उन लोगों से घृणा करता हूँ, जो मुझे अपने इरादों से धोखा देते हैं और शर्तों द्वारा मुझसे जबरन वसूली करते हैं। मैं मनुष्य से सिर्फ यही चाहता हूँ कि वह मेरे प्रति पूरी तरह से वफादार हो और सभी चीजें एक ही शब्द : आस्था—के वास्ते—और उसे साबित करने के लिए करे। मैं तुम्हारे द्वारा मुझे प्रसन्न करने की कोशिश करने के लिए की जाने वाली खुशामद का तिरस्कार करता हूँ, क्योंकि मैंने हमेशा तुम लोगों के साथ ईमानदारी से व्यवहार किया है, और इसलिए मैं तुम लोगों से भी यही चाहता हूँ कि तुम भी मेरे प्रति एक सच्ची आस्था के साथ कार्य करो” (वचन, खंड 1, परमेश्वर का प्रकटन और कार्य, क्या तुम परमेश्वर के सच्चे विश्वासी हो?)। “तुम्हें जानना ही चाहिए कि मैं किस प्रकार के लोगों को चाहता हूँ; वे जो अशुद्ध हैं उन्हें राज्य में प्रवेश करने की अनुमति नहीं है, वे जो अशुद्ध हैं उन्हें पवित्र भूमि को मैला करने की अनुमति नहीं है। तुमने भले ही बहुत कार्य किया हो, और कई सालों तक कार्य किया हो, किंतु अंत में यदि तुम अब भी बुरी तरह मैले हो, तो यह स्वर्ग की व्यवस्था के लिए असहनीय होगा कि तुम मेरे राज्य में प्रवेश करना चाहते हो! संसार की स्थापना से लेकर आज तक, मैंने अपने राज्य में उन्हें कभी आसान प्रवेश नहीं दिया जो मेरी चापलूसी करते हैं। यह स्वर्गिक नियम है, और कोई इसे तोड़ नहीं सकता है!” (वचन, खंड 1, परमेश्वर का प्रकटन और कार्य, सफलता या विफलता उस पथ पर निर्भर होती है जिस पर मनुष्य चलता है)। मैंने महसूस किया कि परमेश्वर के वचनों में अधिकार और सामर्थ्य है, मैंने परमेश्वर के पवित्र और धार्मिक स्वभाव को भी महसूस किया, जिसका अपमान नहीं किया जा सकता। स्वर्ग के राज्य के द्वार पर परमेश्वर का पहरा है, अशुद्ध और भ्रष्ट लोगों को राज्य में प्रवेश करने की अनुमति नहीं है। परमेश्वर किसी को उसके श्रम या प्रयासों के कारण अपने राज्य में आसानी से प्रवेश नहीं देगा। यह एक स्वर्गिक नियम है जिसे कोई नहीं तोड़ सकता। मैंने अपनी आस्था के इतने सालों के बारे में सोचा। मैंने अपने बाहरी त्यागों, खुद को खपाने, कष्ट सहने और प्रयासों को स्वर्ग के राज्य में प्रवेश करने की पूँजी माना। मुझमें परमेश्वर के प्रति सबसे बुनियादी समर्पण भी नहीं था, तो परमेश्वर मुझसे घृणा कैसे नहीं करता? परमेश्वर विश्वसनीय है और वह मनुष्य के लिए जो कुछ भी करता है वह सच्चा है। परमेश्वर यह भी आशा करता है कि लोगों में उसके प्रति सच्ची आस्था और सच्ची वफादारी हो, लेकिन अपनी आस्था के इन सालों में, मैंने हमेशा सौदेबाजी के इरादे रखे, अपने कर्तव्यों में उसे धोखा देने की कोशिश की और मेरे भ्रष्ट स्वभाव जरा भी नहीं बदले। मैं परमेश्वर के राज्य में प्रवेश करने के योग्य किस तरह से थी? यह सोचकर, मुझे भय महसूस हुआ। मैं भाग्यशाली थी कि परमेश्वर ने मुझे समय पर बेनकाब कर दिया, वरना मैं गलत परिप्रेक्ष्य से अनुसरण करती रहती और अंत में पूरी तरह से बरबाद हो जाती। मैं सचमुच परमेश्वर की आभारी थी! मैंने मन ही मन प्रार्थना की, “हे परमेश्वर, मैं बहुत भ्रष्ट हूँ। चाहे मेरी बीमारी का कोई इलाज हो या न हो, मैं यह मामला तुम्हें सौंपती हूँ। चाहे मैं जियूँ या मरूँ, मेरा मानना है कि यह सब तुम्हारे हाथों में है।” प्रार्थना करने के बाद, मुझे और अधिक सहज महसूस हुआ।

अप्रत्याशित रूप से, जब मैं समर्पण करने को तैयार हो गई, तो मेरा छोटा भाई अचानक कहीं और से लौट आया। मेरी हालत के बारे में जानने के बाद, उसने बड़ी मुश्किल से मेरे लिए अस्पताल में इलाज की व्यवस्था की। मुझे अपने कानों पर विश्वास ही नहीं हुआ। इतनी गंभीर महामारी के चरम पर, किसी भी अस्पताल में भर्ती होना लगभग असंभव था, इसलिए मैंने कभी उम्मीद नहीं की थी कि मुझे इतनी जल्दी भर्ती कर लिया जाएगा और इलाज मिलेगा। मैं अच्छी तरह समझ गई थी कि यह परमेश्वर था जो मेरे लिए रास्ता बना रहा था। कृतज्ञता के आँसुओं के साथ, मैंने अपने दिल की गहराइयों से परमेश्वर को धन्यवाद दिया और उसकी प्रशंसा की! जाँच के बाद, पता चला कि मेरे फेफड़ों में पानी भर गया है और मुझे टीबी वाली प्लूरिसी है। सर्जरी के बाद, मेरे दाहिने फेफड़े ने फिर से सामान्य रूप से काम करना शुरू कर दिया। मेरी साँसें फिर से सहज हो गईं और मेरा हौसला बहुत बढ़ गया। अस्पताल में भर्ती होने के एक हफ्ते बाद, अस्पताल ने टीबी वाली प्लूरिसी का इलाज करने वाले दूसरे अस्पताल से संपर्क करने में भी मेरी मदद की। इस तरह, दोनों बीमारियों का एक साथ इलाज हुआ। मैंने देखा कि मेरे भाई का लौटना और मेरा इलाज के लिए भर्ती हो पाना, सब परमेश्वर के हाथों में था। परमेश्वर ने मेरे लिए जिस परिस्थिति की व्यवस्था की थी, वह ऐसी थी जिसे मैं सह सकती थी, मैंने परमेश्वर के प्रति जो चिंता, आस्था की कमी और गलतफहमियाँ प्रकट की थीं, उनके लिए मुझे पछतावा हुआ। एक महीने बाद, मुझे अस्पताल से छुट्टी मिल गई। मैंने अपना कलीसियाई जीवन फिर से शुरू कर दिया और अपना कर्तव्य फिर से निभाने लगी।

इस बीमारी के माध्यम से, मैं समझ गई कि परमेश्वर जो कुछ भी करता है वह अर्थपूर्ण है और उसमें परमेश्वर के श्रमसाध्य इरादे शामिल हैं। मैंने जो कष्ट सहे, वे मेरी गहरी भ्रष्टता के कारण थे, यह मेरे लिए परमेश्वर का शुद्धिकरण और उद्धार भी था। अगर यह बीमारी और मौत का करीब आना न होता, तो मुझे एहसास ही नहीं होता कि आशीषें पाने के मेरे इरादे कितने गंभीर थे और मैं इस भ्रम में जीती रहती कि मैं कष्ट सह रही हूँ और कीमत चुका रही हूँ। यह परमेश्वर के वचनों का प्रकाशन और न्याय ही था जिसने मुझे अपने स्वार्थ, नीचता और अपनी आस्था की अशुद्धियों को देखने दिया, जिससे मैं अनुसरण करने के लिए सही लक्ष्य और दिशा पा सकी, और आशीषें पाने के अपने इरादों को कुछ हद तक छोड़ सकी। अब मैं ज्यादातर सामान्य रूप से जी सकती हूँ और काम कर सकती हूँ, भले ही मेरी हालत कभी-कभी फिर से खराब हो जाती है, मैं जानती हूँ कि यह वह कष्ट है जो मुझे सहना चाहिए और मैं मन से समर्पण कर सकती हूँ। मैं अब परमेश्वर से यह उम्मीद नहीं करती कि वह मुझे स्वास्थ्य दे, मैं अपनी शारीरिक स्थिति के अनुसार अपनी पूरी क्षमता से अपना कर्तव्य भी निभा सकती हूँ। चाहे मेरी बीमारी पूरी तरह से ठीक हो सके या नहीं, मैं लगन से सत्य का अनुसरण करूँगी, स्वभाव में बदलाव लाने की खोज करूँगी और अपना कर्तव्य पूरा करूँगी।


66. ईर्ष्या की बेड़ियों से मैं बच निकली

आन शिया, चीन

2021 की शरद ऋतु में, मैं पाठ-आधारित कर्तव्य कर रही थी। उस समय चेंग शिन नाम की एक बहन हमारी टीम में शामिल हुई। चेंग शिन की काबिलियत अच्छी है और उसकी समझ शुद्ध है। भले ही उसे सिद्धांतों पर बहुत ठोस पकड़ नहीं थी, लेकिन वह सक्रिय रूप से खोज सकती थी और दूसरों के सुझाव स्वीकार कर सकती थी। कभी-कभी जिन बहनों के साथ मैं काम कर रही थी, वे मेरे सामने चेंग शिन की तारीफ करती थीं, वे कहती थीं कि कुछ समस्याओं पर थोड़ा मार्गदर्शन दिए जाने के बाद, उसके काम में विचलन और समस्याएँ कम हो गईं। कुछ समय बाद, क्योंकि जिस टीम के लिए हम जिम्मेदार थीं, उसके नतीजे अच्छे नहीं थे, पर्यवेक्षक ने हमसे चेंग शिन को उनके साथ सभा और संगति की व्यवस्था करने के बारे में चर्चा की। मैंने मन ही मन सोचा, “चेंग शिन को यहाँ आए एक महीने से भी कम समय हुआ है और वह अभी तक सिद्धांतों पर ठीक से पकड़ नहीं बना पाई है। तुमने उसके जाने के लिए व्यवस्था कर दी, मुझसे यह भी नहीं पूछा कि मैं जाना चाहती हूँ या नहीं। क्या तुम सोचते हो कि चेंग शिन की काबिलियत मुझसे बेहतर है और उसकी संगति से मिलने वाले नतीजे मेरे नतीजों से बेहतर होंगे? मैंने कभी नहीं सोचा था कि इतने सालों के प्रशिक्षण के बाद भी मैं एक नवागंतुक जितनी अच्छी नहीं रहूँगी।” लेकिन फिर मैंने सोचा कि जब मैं पिछली बार संगति करने गई थी, तो नतीजे सचमुच उतने अच्छे नहीं थे, इसलिए मैंने कुछ नहीं कहा। बाद में, जब मैंने पर्यवेक्षक को चेंग शिन के साथ अकेले में उसके काम पर मार्गदर्शन करते देखा, तो मुझे बहुत बुरा लगा, मैंने सोचा, “चेंग शिन अभी-अभी आई है और पर्यवेक्षक ने उसे तुरंत महत्व दिया और विकसित करना शुरू कर दिया। ऐसा लगता है कि मैं उसके जितनी अच्छी नहीं हूँ। सबसे अच्छा यही होगा कि इस बार चेंग शिन सभा में जाए लेकिन अच्छे नतीजे न मिलें। तब पर्यवेक्षक उसे उतना महत्व नहीं देगा।” बाद में, चेंग शिन सभा से वापस आई और पर्यवेक्षक को बताया कि उसने समस्या का समाधान कैसे किया। यह सुनकर मुझे बहुत असहज महसूस हुआ, मैंने सोचा, “जब मैंने पहली बार प्रशिक्षण शुरू किया था, तो मुझे बहुत सारी समस्याएँ थीं। तुम अब मुझसे बेहतर कर रही हो। क्या इससे यह नहीं लगता कि तुम मुझसे बेहतर हो? यह नहीं चलेगा। मुझे तुम्हारी कमियाँ निकालनी ही होंगी!” लेकिन मुझे उसमें कोई समस्या नहीं मिली और मैं बहुत निराश हुई।

बाद में, मैंने देखा कि चेंग शिन के कर्तव्य में कुछ समस्याएँ आ गई थीं, जिसका मतलब था कि काम दोबारा करना पड़ेगा। इस पर मुझे थोड़ी खुशी हुई, मैंने सोचा, “तुम्हारे सामने जितनी ज्यादा समस्याएँ आएँ, उतना ही अच्छा है। शायद दूसरों की नजरों में मैं तुमसे बेहतर मानी जाऊँगी और मेरे सामने तुम्हारी जितनी समस्याएँ नहीं आएँगी।” कभी-कभी मेरे मन में एक विचार कौंध जाता था : “क्या मैं चेंग शिन से ईर्ष्या कर रही हूँ?” लेकिन मैं यह स्वीकार नहीं करना चाहती थी कि मैं इतनी बुरी हूँ, इसलिए मैंने इस पर चिंतन नहीं किया। बाद में, मैंने देखा कि चेंग शिन अपना कर्तव्य निभाने में सिद्धांतों पर पकड़ नहीं बना पाती थी और मुद्दों पर काफी एकतरफा तरीके से विचार करती थी, इसलिए मैंने उसे इस बारे में बताया। मैं उसकी सकारात्मकता को कम करने के लिए उसकी कमियाँ निकालना चाहती थी, लेकिन मुझे उम्मीद नहीं थी कि वह इसे सही ढंग से लेगी और सामान्य रूप से अपना कर्तव्य निभाती रहेगी। मैं बहुत निराश हुई, सोचने लगी, “तुम नकारात्मक क्यों नहीं होती?” कुछ समय बाद, चेंग शिन ने कुछ सिद्धांतों में महारत हासिल कर ली थी और काम में आने वाली समस्याओं को स्वतंत्र रूप से हल कर सकती थी और समस्याएँ भी कम होती थीं। पर्यवेक्षक ने खुशी से कहा, “चेंग शिन ने इस दौरान कुछ प्रगति की है।” लेकिन मैं बिल्कुल भी खुश नहीं थी, सोचने लगी, “चेंग शिन ने अभी-अभी प्रशिक्षण शुरू किया है लेकिन इतनी बड़ी प्रगति की है। वह पीछे से आकर शीर्ष पर पहुँच गई है। क्या इससे यह नहीं लगता कि मेरी काबिलियत उससे खराब है?” मैंने इस बारे में जितना सोचा, उतना ही असंतुलित महसूस किया, “मुझे पता होना चाहिए था कि मुझे तुम्हें उन सभी बातों के बारे में नहीं बताना चाहिए जिनके बारे में जानना जरूरी है। तब तुमने इतनी जल्दी प्रगति नहीं की होती!” मैं ईर्ष्या में जीती रही, मेरा मन अपने अभिमान और रुतबे से भरा था, लगातार चेंग शिन के कर्तव्य में विचलन और खामियाँ खोजने के बारे में सोचती रहती, चाहती थी कि वह बहुत सारी गलतियाँ करे। क्योंकि मैं एक गलत दशा में जी रही थी, मेरा दिल अंधकारमय और मैला हो गया था, और मैं अपने कर्तव्य में बहुत सी समस्याओं पर ध्यान नहीं दे पाती थी।

एक रात मैं सोने की तैयारी कर रही थी, तभी मैंने इस दौरान अपने कर्तव्य निभाने की अपनी दशा के बारे में सोचा। समस्याओं को देखने में बहुत मेहनत लगती थी और मेरा सिर रुई से भरा हुआ महसूस होता था। मैं समस्याओं को उतनी स्पष्टता से नहीं देख पाती थी जितनी पहले देख पाती थी, परमेश्वर की अगुआई और मार्गदर्शन को महसूस नहीं कर पाती थी। मुझे थोड़ी बेचैनी महसूस हुई, इसलिए मैंने परमेश्वर से प्रार्थना की, “प्रिय परमेश्वर, इन दिनों मैं चेंग शिन को अच्छा करते हुए नहीं देख सकती और जब मैं अपना कर्तव्य कर रही होती हूँ तो मैं अपने दिल को शांत भी नहीं कर पाती। मैं नहीं जानती कि खुद को कैसे समझूँ। कृपया मुझे प्रबुद्ध करो और मेरा मार्गदर्शन करो।” प्रार्थना करने के बाद, मैंने परमेश्वर के वचन पढ़े : “कलीसिया का अगुआ होने के नाते तुम्‍हें समस्याएँ सुलझाने के लिए केवल सत्य का प्रयोग सीखने की आवश्‍यकता ही नहीं है, बल्कि प्रतिभाशाली लोगों का पता लगाने और उन्‍हें विकसित करना सीखने की आवश्‍यकता भी है, जिनसे तुम्‍हें बिल्कुल ईर्ष्या नहीं करनी चाहिए या जिनका बिल्कुल दमन नहीं करना चाहिए। इस तरह अभ्यास करना कलीसिया के कार्य के लिए लाभकारी है। अगर तुम अपने साथ सहयोग करने के लिए सत्य के कुछ अनुसरणकर्ताओं को विकसित कर सकते हो और सारा काम अच्छे से कर सकते हो और अंत में तुम सबके पास अनुभवजन्‍य गवाहियाँ होती हैं तो फिर तुम एक मानक स्तर के अगुआ या कार्यकर्ता हो। यदि तुम हर चीज़ सिद्धांतों के अनुसार संभाल सको, तो तुम अपनी वफादारी अर्पित कर रहे हो। कुछ लोग हमेशा इस बात से डरे रहते हैं कि दूसरे लोग उनसे बेहतर और ऊपर हैं, अन्‍य लोगों को पहचान मिलेगी, जबकि उन्हें अनदेखा किया जाता है, और इसी वजह से वे दूसरों पर हमला करते हैं और उन्हें अलग कर देते हैं। क्या यह प्रतिभाशाली लोगों से ईर्ष्या करने का मामला नहीं है? क्या यह स्‍वार्थपूर्ण और निंदनीय नहीं है? यह कैसा स्वभाव है? यह दुर्भावना है। जो लोग दूसरों के बारे में सोचे बिना या परमेश्वर के घर के हितों को ध्‍यान में रखे बिना केवल अपने हितों के बारे में सोचते हैं, जो केवल अपनी स्‍वार्थपूर्ण इच्छाओं को संतुष्ट करते हैं, वे बुरे स्वभाव वाले होते हैं, और परमेश्वर में उनके लिए कोई प्र‍ेम नहीं होता। अगर तुम परमेश्वर के इरादों के प्रति विचारशीलता दिखाने में वाकई समर्थ हो तो तुम दूसरे लोगों से निष्पक्ष ढंग से पेश आने में सक्षम होगे” (वचन, खंड 3, अंत के दिनों के मसीह के प्रवचन, अपने भ्रष्ट स्वभाव को त्यागकर ही आजादी और मुक्ति पाई जा सकती है)। परमेश्वर के वचन पढ़ने के बाद, मैंने स्वीकार किया कि मैं सचमुच ईर्ष्या की दशा में जी रही थी। जब मैंने देखा कि चेंग शिन की काबिलियत अच्छी है और पर्यवेक्षक उसे महत्व देता है और विकसित करता है, तो मुझे ईर्ष्या हुई और मैं इसे स्वीकार करने को तैयार नहीं थी, मुझे चिंता थी कि उसके काम से मेरे काम के मुकाबले बेहतर नतीजे मिलेंगे और वह मुझसे आगे निकल जाएगी और मैं उससे कमतर दिखूँगी। मैं लगातार चाहती थी कि उसके कर्तव्य में बहुत सारे विचलन और समस्याएँ हों, हमेशा उसकी गलती खोजने और उसे नीचा दिखाने की कोशिश करती थी, जिससे वह नकारात्मक हो जाए और अपना काम न कर सके, ताकि मैं उससे बेहतर दिखूँ। क्या मैं उसे दबा और बाहर नहीं कर रही थी? मैंने जो प्रकट किया था वह एक स्वार्थी और दुर्भावनापूर्ण स्वभाव था! कोई नहीं जानता था कि मैं क्या सोच रही हूँ, लेकिन परमेश्वर की जाँच-पड़ताल में सब कुछ स्पष्ट था। अतीत में, मैं लगातार सोचती थी कि मैं दूसरों से ईर्ष्या नहीं करूँगी, उन्हें दबाने की कोशिश करना तो दूर की बात है। मैंने कभी नहीं सोचा था कि मैं इतनी दुर्भावनापूर्ण और मानवता से रहित हूँ! मैं अच्छी तरह जानती थी कि मेरी काबिलियत बहुत औसत है और अपने कर्तव्य निभाने में मुझे जो नतीजे मिले, वे बहुत अच्छे नहीं थे, लेकिन फिर भी मैं प्रतिष्ठा और रुतबे के लिए चेंग शिन के साथ प्रतिस्पर्धा करना चाहती थी। मुझमें आत्म-जागरूकता और विवेक की पूरी तरह से कमी थी! मुझे बहुत शर्मिंदगी महसूस हुई।

फिर मैंने परमेश्वर के और वचन पढ़े : “हालाँकि मसीह-विरोधी लोग परमेश्वर के घर में खाते हैं, परमेश्वर के वचनों का आनंद लेते हैं और उसके घर के सभी फायदे उठाते हैं, फिर भी वे अक्सर चाहते हैं कि उन्हें परमेश्वर के घर का मखौल उड़ाने का मौका मिले। वे बेसब्री से इस ताक में बैठे हैं कि परमेश्वर में विश्वास रखने वाले सभी लोग बिखर जाएँ और परमेश्वर का कार्य आगे तरक्की करने लायक न रहे। इसलिए जब परमेश्वर के घर में कुछ होता है तो इसकी रक्षा करने की बजाय या समस्या हल करने के तरीके सोचने या अपनी पूरी ताकत से भाई-बहनों की रक्षा करने या उनके साथ मिल-जुलकर समस्या का हल करने या एक साथ मिलकर परमेश्वर के समक्ष आने और उसकी संप्रभुता के प्रति समर्पण करने की बजाय मसीह-विरोधी लोग तमाशबीन बने रहेंगे, हँसते रहेंगे, खराब सलाह देंगे, विध्वंस करेंगे और बाधा डालते रहेंगे। किसी महत्वपूर्ण क्षण में तो वे परमेश्वर के घर की कीमत पर बाहरी लोगों को मदद की पेशकश भी कर देंगे, इस प्रकार वे शैतान के सेवकों के रूप में पेश आते हैं और जानबूझकर बाधा डालकर चीजों का विध्वंश करते हैं। क्या ऐसा इंसान परमेश्वर का दुश्मन नहीं होता है? जितना ज्यादा महत्वपूर्ण क्षण होगा, उतने ही ज्यादा स्पष्ट रूप से उनका दानवी स्वरूप उजागर होता है; जितना अधिक महत्वपूर्ण क्षण होगा, उतना ही अधिक यह घटनापूर्ण होगा, और उतनी ही ज्यादा उनकी दानवी समानता अपनी पूरी गहराई और सीमा तक उजागर होगी; जितना अधिक महत्वपूर्ण क्षण होगा, वे परमेश्वर के घर की कीमत पर बाहरी लोगों की उतनी ही अधिक मदद करेंगे। ये लोग किस तरह की चीज हैं? क्या ऐसे लोग भाई-बहन हैं? ये विनाशकारी, घृणित कार्य करने वाले लोग हैं; ये परमेश्वर के दुश्मन हैं; ये दानव हैं, शैतान हैं; ये बुरे लोग हैं, मसीह-विरोधी हैं। ये भाई-बहन नहीं हैं और ये उद्धार के पात्र नहीं हैं। अगर ये वास्तव में भाई-बहन होते, परमेश्वर के घर के लोग होते तो उसके घर में कोई भी समस्या आने पर ये अपने भाई-बहनों के साथ दिल और दिमाग से एक होकर उसका सामना करते और एक साथ मिलकर इसे सँभालते। वे तमाशबीन बनकर खड़े नहीं रहते और न ही वे इसे देखकर हँसते रहते। ऐसी स्थिति में केवल मसीह-विरोधी जैसे लोग ही होंगे जो तमाशबीन बनकर हँसते रहेंगे और परमेश्वर के घर में बुरी चीजें घटने का बेसब्री से इंतजार करेंगे” (वचन, खंड 4, मसीह-विरोधियों को उजागर करना, मद दस : वे सत्य का तिरस्कार करते हैं, सिद्धांतों की खुलेआम धज्जियाँ उड़ाते हैं और परमेश्वर के घर की व्यवस्थाओं की उपेक्षा करते हैं (भाग एक))। परमेश्वर उजागर करता है कि जो लोग हमेशा परमेश्वर के घर का मजाक उड़ाना चाहते हैं और उम्मीद करते हैं कि परमेश्वर के घर का काम गलत हो जाए, वे दानव हैं। मैंने महसूस किया कि परमेश्वर ऐसे लोगों पर बहुत क्रोधित होता है और मैं बहुत डर गई थी। मैं हमेशा चेंग शिन पर हमला करने के लिए उसकी गलती निकालना चाहती थी और चाहती थी कि उसके कर्तव्य में समस्याएँ हों : जितनी ज्यादा समस्याएँ हों उतना अच्छा। वह जितनी ज्यादा गलतियाँ करती, उतनी ही मुझसे कमतर दिखती, मैं तो यह भी चाहती थी कि वह इतनी नकारात्मक हो जाए कि अपना कर्तव्य ही न कर सके। चेंग शिन जो कर रही थी वह कलीसिया का काम था, इसलिए जब मैं लगातार चाहती थी कि वह अपने कर्तव्य में गलतियाँ करे, तो क्या मैं यह उम्मीद नहीं कर रही थी कि कलीसिया के काम में समस्याएँ आएँ? इसमें और मसीह-विरोधियों के तरीके में क्या अंतर है, जब उनकी प्रतिष्ठा और रुतबे की इच्छा पूरी नहीं होती है, वे परमेश्वर के घर के काम के विफल होने के लिए कोसते हैं और परमेश्वर के घर पर हँसते हैं? मेरा दिल सचमुच बहुत दुर्भावनापूर्ण था! अंतरात्मा और विवेक वाला व्यक्ति यह देखकर खुश होता कि परमेश्वर के घर का काम सामान्य रूप से आगे बढ़ रहा है और बहुत सारी समस्याएँ देखकर दुखी होता है। लेकिन जब मैंने चेंग शिन के कर्तव्य में समस्याएँ देखीं, तो मैंने यह नहीं सोचा कि उसके साथ संगति कैसे करूँ और उसकी मदद कैसे करूँ या काम को अच्छी तरह से करने के लिए उसके साथ एकमत होकर सहयोग कैसे करूँ। इसके बजाय, मेरा मन इन विचारों से भरा था कि उसके काम में और समस्याएँ कैसे खोजूँ ताकि मैं उस पर हमला कर सकूँ और खुद को अच्छा दिखा सकूँ। मैं तो यह भी चाहती थी कि वह अपने काम में और गलतियाँ करे : जितनी ज्यादा गलतियाँ हों उतना अच्छा। मैंने परमेश्वर के वचनों के प्रावधान का आनंद लिया, लेकिन फिर भी एक मसीह-विरोधी की तरह परमेश्वर के घर पर हँसी। मुझमें सचमुच परमेश्वर का भय मानने वाला दिल बिल्कुल भी नहीं था—मैं परमेश्वर के घर की सदस्य कैसे हुई? वैसे तो मैंने दानवों और शैतानों की तरह सीधे तौर पर कलीसिया के काम में बाधा नहीं डाली और गड़बड़ी नहीं की, लेकिन मैंने जो इरादे प्रकट किए और मेरे क्रियाकलापों की प्रकृति दानवों और शैतानों के समान थी—मैं परमेश्वर का प्रतिरोध कर रही थी! अगर परमेश्वर का प्रकाशन और परमेश्वर के वचनों का प्रकाशन न होता, तो मैं अपने इरादों को नहीं खोज पाती या समस्या के सार की असलियत नहीं देख पाती और मैं अपनी बाहरी दिखावट से गुमराह हो जाती। मैं बहुत डरी हुई थी और दुखी और दोषी महसूस कर रही थी। मैं स्पष्ट रूप से जानती थी कि चेंग शिन की काबिलियत अच्छी है, वह जल्दी समझ जाती है और वह इन मामलों में मुझसे बेहतर है, लेकिन मैं उससे ईर्ष्या करती थी और परमेश्वर के घर के हितों पर जरा भी विचार किए बिना उसे दबाती थी। मैं ऐसा कैसे कर सकती थी? मुझमें सचमुच मानवता की कमी थी! मैंने परमेश्वर से प्रार्थना की, “हे परमेश्वर, मैं बहुत बुरी हूँ। ईर्ष्या की बेड़ियों से मुक्त होने के लिए मेरी अगुआई करो। मैं अब और अपने भ्रष्ट स्वभाव में नहीं जीना चाहती।”

बाद में, मैंने आत्म-चिंतन किया। आखिर कौन सी चीज मुझे दूसरों से ईर्ष्या करने के लिए नियंत्रित कर रही है? मैंने परमेश्वर के वचन पढ़े : “मसीह-विरोधियों को प्रतिष्ठा और रुतबा बहुत अधिक पसंद आता है। प्रतिष्ठा और रुतबा उनके जीवन का आधार है; उन्हें लगता है कि प्रतिष्ठा और रुतबे के बिना जीवन बेकार है और प्रतिष्ठा और रुतबे के बिना उनमें कुछ भी करने की ऊर्जा नहीं होती है। मसीह-विरोधियों के लिए प्रतिष्ठा और रुतबा दोनों उनके व्यक्तिगत हितों से नजदीकी से जुड़े हैं; वे उनकी घातक कमजोरी हैं। इसीलिए मसीह-विरोधी जो भी करते हैं वह उनके रुतबे और प्रतिष्ठा से जुड़ा होता है। अगर ये चीजें न होतीं तो शायद वे कोई काम नहीं करते। मसीह-विरोधियों के पास चाहे कोई रुतबा हो या न हो, जिस लक्ष्य के लिए वे लड़ रहे हैं, जिस दिशा में वे आगे बढ़ रहे हैं, वह इन्हीं दो चीजों की ओर है—प्रतिष्ठा और रुतबा। ... मसीह-विरोधी परमेश्वर के चुने हुए लोगों के जीवन प्रवेश के लिए कभी कोई वास्तविक कार्य नहीं करते, न ही वे राज्य का सुसमाचार फैलाने के लिए कोई वास्तविक कार्य करते हैं। जब वे कीमत चुकाते हैं तो गौर करो कि वे यह कीमत क्यों चुकाते हैं। जब वे किसी मुद्दे पर उत्साहपूर्वक वाद-विवाद करते हैं तो गौर करो कि वे उस पर बहस क्यों करते हैं। जब वे किसी व्यक्ति के बारे में विचार-विमर्श करते या उसकी निंदा करते हैं तो गौर करो कि उनकी मंशा और लक्ष्य क्या है। जब वे किसी बात को लेकर दुखी या गुस्सा होते हैं तो गौर करो कि वे किस तरह का स्वभाव प्रकट करते हैं। लोग दूसरे लोगों के दिलों के अंदर नहीं झाँक सकते, मगर परमेश्वर ऐसा कर सकता है। जब परमेश्वर लोगों के दिलों में झाँकता है तो वह लोगों की कथनी और करनी के सार को मापने के लिए किस चीज का उपयोग करता है? वह इसे मापने के लिए सत्य का उपयोग करता है। मनुष्य की नजर में अपनी प्रतिष्ठा और रुतबे की रक्षा करना उचित है। तो फिर परमेश्वर की नजर में इसे मसीह-विरोधियों के प्रकाशन और अभिव्यक्ति और मसीह-विरोधियों के सार के रूप में क्यों निरूपित किया जाता है? यह मसीह-विरोधियों द्वारा किए जाने वाले हर काम के पीछे के आवेग और अभिप्रेरणा पर आधारित है। परमेश्वर उनके द्वारा किए जाने वाले कामों के पीछे के आवेग और अभिप्रेरणा की पड़ताल करता है और अंत में यह निर्धारित करता है कि वे जो कुछ भी करते हैं वह उनकी अपनी प्रतिष्ठा और रुतबे के लिए होता है, न कि अपना कर्तव्य निभाने की खातिर; यह सत्य का अभ्यास करने और परमेश्वर के प्रति समर्पण करने की खातिर तो बिल्कुल भी नहीं है” (वचन, खंड 4, मसीह-विरोधियों को उजागर करना, मद नौ (भाग दो))। परमेश्वर के वचनों से मुझे एहसास हुआ कि लोगों से मेरी ईर्ष्या का मुख्य कारण यह था कि प्रतिष्ठा और रुतबे की मेरी इच्छा बहुत प्रबल थी। मैं “जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है,” “एक व्यक्‍ति जहाँ रहता है वहाँ अपना नाम छोड़ता है, जैसे कि एक हंस जहाँ कहीं उड़ता है आवाज़ करता जाता है,” और “आदमी ऊपर की ओर जाने के लिए संघर्ष करता है; पानी नीचे की ओर बहता है” जैसे शैतानी जहरों के अनुसार जी रही थी। मेरा मानना था कि दूसरों द्वारा सम्मान और प्रशंसा पाना मुझे जीवन में गरिमा और आत्मविश्वास देता है, जब दूसरे मुझसे बेहतर होते थे तो मैं शर्मिंदा और अपमानित महसूस करती थी। इसलिए, अपने कर्तव्य निभाने में मैंने हर मोड़ पर अपनी प्रतिष्ठा और रुतबे का ध्यान रखा। जब मैंने पर्यवेक्षक को चेंग शिन के लिए सभा की व्यवस्था करते और उसके साथ अकेले में संगति करते देखा, तो मुझे इस बात से ईर्ष्या हुई कि पर्यवेक्षक चेंग शिन को महत्व दे रहा था और उसे विकसित कर रहा था। मैंने चेंग शिन को नीचा दिखाने के लिए उसके कर्तव्य में विचलन और समस्याएँ खोजने में अपना दिमाग खपाया, मैं इस बात से डरी हुई थी कि वह मुझसे बेहतर है। जब मैंने उसके कर्तव्य में समस्याएँ पाईं, तो मैं खुश हो गई, मुझे लगा कि मुझे संतुलन मिल गया है। मेरा पूरा दिमाग इन विचारों से भरा था कि इस समूह में किसका रुतबा ऊँचा है और किसका नीचा, कौन बेहतर है और कौन कमजोर और मैं खुद को अच्छा कैसे दिखा सकती हूँ। प्रतिष्ठा और रुतबे ने मुझे खुशी और चिंता दी। मैंने जो कुछ भी सोचा, प्रतिष्ठा और रुतबे की खातिर सोचा, इस खातिर तो बिल्कुल भी नहीं सोचा कि एक सृजित प्राणी का कर्तव्य अच्छी तरह से कैसे निभाऊँ और परमेश्वर को संतुष्ट कैसे करूँ। मैं शैतानी जहरों के अनुसार जी रही थी और मेरी प्रकृति विशेष रूप से घमंडी थी। मैं हमेशा अपने आस-पास के बाकी लोगों से बेहतर दिखने का प्रयास करना चाहती थी और दूसरों को मुझसे बेहतर होने की इजाजत नहीं देती थी। मैं केवल खुद को अच्छा दिखाना चाहती थी और दूसरों को सुर्खियों में नहीं आने देना चाहती थी। मैंने प्रतिष्ठा और रुतबे की खातिर लोगों को दबाया भी और उन्हें मुश्किल में डाला। मैंने देखा कि जिस रास्ते पर मैं चल रही थी, वह मसीह-विरोधियों का मार्ग था। इस समय, मुझे बहुत पछतावा हुआ और खुद से नफरत हुई क्योंकि प्रतिष्ठा और रुतबे की मेरी इच्छा बहुत प्रबल थी। अगर मैंने पश्चात्ताप नहीं किया, तो अंत में मुझे परमेश्वर द्वारा केवल ठुकराकर हटा ही दिया जाता! मुझे परमेश्वर के वचन याद आए : “सभी लोगों के भीतर कुछ गलत अवस्थाएँ होती हैं, जैसे नकारात्मकता, कमजोरी, निराशा और भंगुरता; या उनकी कुछ नीचतापूर्ण मंशाएँ होती हैं; या वे लगातार अपने घमंड, स्वार्थपूर्ण इच्छाओं और निजी हितों से परेशान रहते हैं; या वे स्‍वयं को कम काबिलियत वाला समझते हैं, और कुछ नकारात्मक दशाओं का अनुभव करते हैं। यदि तुम हमेशा इन अवस्‍थाओं में रहते हो तो तुम्‍हारे लिए पवित्र आत्‍मा के कार्य को प्राप्‍त करना बहुत कठिन होगा। यदि तुम्‍हारे लिए पवित्र आत्‍मा के कार्य को प्राप्‍त करना कठिन हो जाता है, तो तुम्‍हारे भीतर सकारात्मक तत्‍व कम होंगे और नकारात्मक तत्‍व बाहर आकर तुम्‍हें परेशान करेंगे। इन नकारात्‍मक अवस्‍थाओं के दमन के लिए लोग हमेशा अपनी इच्‍छा पर निर्भर रहते हैं, लेकिन वे इनका कैसे भी दमन क्‍यों न करें, इनसे छुटकारा नहीं पा सकते। इसका मुख्‍य कारण यह है कि लोग इन नकारात्‍मक चीजों का भेद पूरी तरह पहचान नहीं सकते हैं; वे अपने सार को स्‍पष्‍ट रूप से नहीं देख सकते हैं। इस कारण उनके लिए देह और शैतान के खिलाफ विद्रोह करना बहुत कठिन हो जाता है। साथ ही, लोग हमेशा इन नकारात्मक, विषादपूर्ण और पतनशील दशाओं में फँस जाते हैं और वे परमेश्वर से प्रार्थना या उसका आदर नहीं करते हैं, बल्कि बस खानापूरी करते हैं। परिणामस्‍वरूप, पवित्र आत्‍मा उनमें कार्य नहीं करता, और अंततः वे सत्‍य को समझने में अक्षम रहते हैं, वे जो भी करते हैं उसमें उन्‍हें रास्‍ता नहीं मिलता, और वे किसी भी मामले को स्‍पष्‍टता से नहीं देख पाते। तुम्‍हारे भीतर बहुत-सी नकारात्‍मक चीजें हैं और वे तुम्‍हारे हृदय में भर गई हैं, इसलिए तुम अक्‍सर नकारात्‍मक, विषादपूर्ण चित्‍त वाले और परमेश्वर से दूर, और दूर और पहले से भी अधिक कमजोर होते जाते हो। यदि तुम पवित्र आत्‍मा के प्रबोधन और कार्य को प्राप्‍त नहीं कर सकते, तो तुम इन अवस्‍थाओं से बच नहीं पाओगे, और तुम्‍हारी नकारात्‍मक अवस्‍था नहीं बदलेगी, क्‍योंकि यदि तुम्‍हारे भीतर पवित्र आत्‍मा कार्य नहीं कर रहा है, तो तुम रास्‍ता नहीं खोज पाओगे। इन दो कारणों के चलते, तुम्‍हारे लिए अपनी नकारात्‍मक अवस्‍था को त्‍यागकर सामान्‍य अवस्‍था में प्रवेश करना बहुत कठिन है” (वचन, खंड 3, अंत के दिनों के मसीह के प्रवचन, अपने भ्रष्ट स्वभाव को त्यागकर ही आजादी और मुक्ति पाई जा सकती है)। मैंने महसूस किया कि परमेश्वर का स्वभाव कितना धार्मिक है। परमेश्वर बुराई और प्रतिकूल चीजों से बेइंतहा नफरत करता है। जब मैं अपना कर्तव्य निभाने में लगातार अपने गौरव और रुतबे के बारे में सोचती रही, चेंग शिन से ईर्ष्या करती रही और प्रतिष्ठा और रुतबे के लिए प्रतिस्पर्धा करने की दशा में जीती रही, तो मेरा दिल नकारात्मक और प्रतिकूल चीजों से भर गया था और नतीजतन परमेश्वर ने मुझसे अपना मुँह छिपा लिया। पवित्र आत्मा के कार्य और अगुआई के बिना, मैं अंधकार में जी रही थी और अपना कर्तव्य निभाना बहुत मुश्किल हो गया था। मैं बस अपने गौरव और रुतबे के बारे में ही सोचती थी, मेरे मन में यह सोचने का ख्याल ही नहीं आया कि मेरे कर्तव्य में क्या समस्याएँ हैं या परमेश्वर के इरादों के अनुरूप अभ्यास कैसे किया जाए। मैं इस तरह से अपना कर्तव्य अच्छी तरह से कैसे निभा सकती थी? अपने बेकार के गौरव और रुतबे की रक्षा के लिए, मैंने अपने कर्तव्य और जिम्मेदारियों को एक तरफ रख दिया और परमेश्वर की बेइंतहा नफरत की पात्र बनी। मैं सचमुच बहुत मूर्ख थी!

इसके बाद, मैंने परमेश्वर के और वचन पढ़े : “अगर तुम परमेश्वर के इरादों के प्रति विचारशीलता दिखाने में वाकई समर्थ हो तो तुम दूसरे लोगों से निष्पक्ष ढंग से पेश आने में सक्षम होगे। अगर तुम किसी अच्छे व्यक्ति की सिफ़ारिश करते हो और उसे प्रशिक्षित होने और कोई कर्तव्य निर्वहन करने देते हो, और इस तरह एक प्रतिभाशाली व्यक्ति को परमेश्वर के घर में शामिल करते हो, तो क्या उससे तुम्‍हारा काम और आसान नहीं हो जाएगा? तब क्या तुम अपने कर्तव्‍य में वफादारी नहीं दिखा रहे होगे? यह परमेश्वर के समक्ष एक अच्छा कर्म है; यह वह न्यूनतम अंतरात्मा और विवेक है जो अगुआ के रूप में कार्य करने वालों के पास होना चाहिए। जो लोग सत्य को अभ्‍यास में लाने में समर्थ हैं वे जो चीजें करते हैं उनमें परमेश्वर की जाँच-पड़ताल स्वीकार कर सकते हैं। परमेश्वर की जाँच-पड़ताल स्वीकार करते हो तो तुम्‍हारा हृदय सही हो जाएगा। यदि तुम हमेशा दूसरों को दिखाने के लिए ही चीजें करते हो और हमेशा दूसरों की प्रशंसा और सराहना प्राप्त करना चाहते हो और परमेश्वर की जाँच-पड़ताल स्वीकार नहीं करते हो तो क्या तब भी परमेश्वर तुम्‍हारे हृदय में है? ऐसे लोगों में परमेश्वर का भय मानने वाला हृदय नहीं होता। हमेशा अपने लिए कार्य मत करो, हमेशा अपने हितों की मत सोचो, इंसान के हितों पर ध्यान मत दो, और अपने गौरव, प्रतिष्ठा और हैसियत पर विचार मत करो। तुम्‍हें सबसे पहले परमेश्वर के घर के हितों पर विचार करना चाहिए और उन्‍हें अपनी प्राथमिकता बनाना चाहिए। तुम्‍हें परमेश्वर के इरादों का ध्‍यान रखना चाहिए और इस पर चिंतन से शुरुआत करनी चाहिए कि तुम्‍हारे कर्तव्‍य निर्वहन में अशुद्धियाँ रही हैं या नहीं, तुम वफादार रहे हो या नहीं, तुमने अपनी जिम्मेदारियाँ पूरी की हैं या नहीं, और अपना सर्वस्व दिया है या नहीं, साथ ही तुम अपने कर्तव्य, और कलीसिया के कार्य के प्रति पूरे दिल से विचार करते रहे हो या नहीं। तुम्‍हें इन चीजों के बारे में अवश्‍य विचार करना चाहिए। अगर तुम इन पर बार-बार विचार करते हो और इन्हें समझ लेते हो, तो तुम्‍हारे लिए अपना कर्तव्‍य अच्‍छी तरह से निभाना आसान हो जाएगा। अगर तुम्‍हारे पास ज्यादा काबिलियत नहीं है, अगर तुम्‍हारा अनुभव उथला है, या अगर तुम अपने पेशेवर कार्य में दक्ष नहीं हो, तब तुम्‍हारे कार्य में कुछ गलतियाँ या कमियाँ हो सकती हैं, हो सकता है कि तुम्‍हें अच्‍छे परिणाम न मिलें—पर तब तुमने अपना सर्वश्रेष्‍ठ दिया होगा। तुम अपनी स्‍वार्थपूर्ण इच्छाएँ या प्राथमिकताएँ पूरी नहीं करते। इसके बजाय, तुम लगातार कलीसिया के कार्य और परमेश्वर के घर के हितों पर विचार करते हो। यूँ तो हो सकता है कि तुम अपने कर्तव्‍य में अच्छे नतीजे प्राप्त न करो, फिर भी तुम्‍हारा दिल दुरुस्त हो चुका होगा; इसके अलावा अगर तुम अपने कर्तव्य में समस्याओं का समाधान करने के लिए सत्य खोज सकते हो तो तुम अपने कर्तव्‍य निर्वहन में मानक स्तर के होओगे और साथ ही तुम सत्य वास्तविकता में प्रवेश कर पाओगे। किसी के पास गवाही होने का यही अर्थ है” (वचन, खंड 3, अंत के दिनों के मसीह के प्रवचन, अपने भ्रष्ट स्वभाव को त्यागकर ही आजादी और मुक्ति पाई जा सकती है)। परमेश्वर के वचनों पर विचार करने के बाद, मैं समझ गई कि जो लोग परमेश्वर के इरादों के प्रति विचारशील होते हैं, वे अच्छी काबिलियत वाले लोगों को देखकर उनकी सिफारिश करेंगे और उन्हें विकसित करेंगे। भले ही चेंग शिन थोड़े ही समय से प्रशिक्षण ले रही है और कई सिद्धांतों पर पकड़ नहीं बना पाई है, लेकिन उसकी काबिलियत अच्छी है और अगर उसे विकसित किया जाता है, तो काम सँभालने के लिए एक और व्यक्ति होगा और हमें एक अतिरिक्त सहायक मिल जाएगा। यह कलीसिया के काम के लिए फायदेमंद होगा। मैंने चिंतन किया कि मैं यह स्वीकार नहीं करना चाहती थी कि चेंग शिन मुझसे बेहतर है क्योंकि मेरे अंदर एक गलत राय थी। मैंने सोचा कि चूँकि मैं कई सालों से पाठ-आधारित कर्तव्य कर रही हूँ, इसलिए मुझे हर तरह से दूसरों से बेहतर होना चाहिए और मुझे महत्व दिया जाना चाहिए और विकसित किया जाना चाहिए। लेकिन इस बारे में सोचती हूँ तो भले ही मैं कई सालों से पाठ-आधारित कर्तव्य कर रही हूँ, पर मेरी काबिलियत औसत है और कुछ सिद्धांतों को समझने और उन पर पकड़ बनाने के लिए मुझे कई असफलताओं और प्रकाशनों का अनुभव करने की जरूरत है। लेकिन चेंग शिन का कम समय में सिद्धांतों के सार पर पकड़ बना पाना यह साबित करता है कि उसकी काबिलियत मुझसे बेहतर है। मुझे इस तथ्य को स्वीकार करना था, अपनी काबिलियत और आध्यात्मिक कद को स्पष्ट रूप से देखना था और अपनी जगह पर ठीक से खड़ा होना था। मैं पहले की तरह चेंग शिन से ईर्ष्या नहीं कर सकती थी और उसे बाहर नहीं कर सकती थी; मुझे अपने इरादों को सही करना चाहिए और अपने कर्तव्यों को अच्छी तरह से निभाने के लिए उसके साथ सामंजस्यपूर्ण ढंग से सहयोग करना चाहिए। इसके बाद, मैंने सचेत रूप से परमेश्वर से प्रार्थना की, उससे अपनी ईर्ष्या को छोड़ने के लिए मेरा मार्गदर्शन करने की विनती की, कलीसिया के हितों पर विचार करने और अपना कर्तव्य निभाने के लिए अपनी मानसिकता को सही करने की विनती की। इसके बाद, मैंने चेंग शिन की कमियाँ निकालना बंद कर दिया, इसके बजाय इस बारे में सोचा कि उसके साथ कैसे काम किया जाए, मैंने अपने कर्तव्यों में समस्याओं का सारांश तैयार किया और उसके साथ चर्चा करने के लिए प्रासंगिक सिद्धांत खोजे। जब मैंने अपनी गलत दशा को बदला, अपनी ईर्ष्या को छोड़ दिया और अपना कर्तव्य निभाने के लिए अपनी मानसिकता को सही किया, तो मैंने पवित्र आत्मा के कार्य और अगुआई को महसूस किया और मैं समस्याओं को और अधिक स्पष्ट रूप से देख पाई। बाद में, जब हमने अपनी टीम के लिए एक पर्यवेक्षक चुना, तो मैंने चेंग शिन को वोट दिया। जब नतीजे आए, तो चेंग शिन को पर्यवेक्षक चुना गया, मैं इसे सही ढंग से ले पाई और उसके साथ सामंजस्यपूर्ण ढंग से काम कर पाई। यह परमेश्वर के वचनों की अगुआई थी जिसने मुझे दूसरों से ईर्ष्या करने के अपने भ्रष्ट स्वभाव के बारे में कुछ समझ हासिल करने और इसे कुछ हद तक बदलने में मदद की। परमेश्वर का धन्यवाद!


67. धन-दौलत का त्याग : एक निजी सफर

मेरा जन्म एक ग्रामीण परिवार में हुआ। मेरे बचपन में हमारा परिवार इतना गरीब था कि पेट भरने के लिए भी संघर्ष करना पड़ता था और हर कोई हमें नीची निगाहों से देखता था। मैंने मन ही मन सोचा : “बड़े होकर मैं खूब पैसा कमाऊँगा और अपने परिवार की जिंदगी आसान बनाऊँगा, तब लोग हमें हिकारत से नहीं देखेंगे, हमारा मखौल नहीं उड़ाएँगे।” जल्द ही मेरी माँ बीमार पड़ी तो हमारी सारी बचत खर्च हो गई। दोस्त और रिश्तेदार घबराने लगे कि कहीं हम उनसे पैसा न माँगने लगें, इसलिए वे हमसे बचने के बहाने बनाने लगे। जब हमारे पास कोई चारा नहीं बचा था, तभी मेरी चाची ने हमें प्रभु यीशु का सुसमाचार सुनाया। प्रभु को पाकर मेरी माँ चमत्कारिक ढंग से ठीक हो गई, और तभी मेरी आस्था के बीज भी पड़ गए। भले ही तब मैं छोटा था, धन-दौलत को लेकर मेरे ख्वाब कभी बदले नहीं। ज्यादा पैसा और नाम कमाने के लिए मैं 13 साल की उम्र में ही बाजार में माचिस, सिगरेट और सूरजमुखी के बीज बेचने लगा; 15 साल में जगह-जगह स्टॉल लगाने लगा; और 18 साल में इमारती लकड़ी के कारोबार में हाथ आजमाने लगा। लेकिन मेरे पास पूँजी की कमी थी, इसलिए मेरा भाई मुझे कर्ज दिलाने के लिए गाँव में एक सहपाठी के घर ले गया। मैंने इस साधन-संपन्न धनी परिवार को देखा, वे गर्मी के दिनों में ए.सी. में बैठकर तरबूज खा रहे थे, उन्हें देखकर मुझे बहुत जलन हुई। हमारे घर में तो पंखा तक नहीं था। चाहे जितनी गर्मी पड़े, हम सिर्फ हाथ वाले पंखे झलते रहते थे और प्यास बुझाने के लिए केवल कुएँ का पानी होता था। हमारे परिवारों में इतना फर्क क्यों था? धनी परिवार अच्छे से रहते थे—मैं कब उनकी तरह रह सकूँगा? तब से मेरी शान-शौकत की जिंदगी जीने की चाहत बढ़ गई। शादी के बाद भी मैं अपने काम से ज्यादा नहीं कमा पा रहा था। मैं और मेरी पत्नी काम के लिए कहीं और जाते थे, और अलग से कुछ पैसा कमाने के लिए रिक्शा चलाते थे। लेकिन साल बीतते गए और हम जो कुछ कमाते थे वह सिर्फ गुजारे लायक होता था।

फरवरी 2000 की बात है। मैंने कपड़ा कारोबार में कई कमर्शियल एजेंट बने लोगों को खूब पैसा कमाते देखा था और मैं खुद भी इसमें उतरना चाहता था। आखिरकार मैं प्रांत का जनरल एजेंट बन गया। शुरुआत में कोई भी ग्राहक ऑर्डर देने नहीं आया, तो मैं घर-घर जाकर अपने उत्पाद दिखाने लगा। कारोबार बढ़ाने के लिए मैंने खुद हर चीज का ख्याल रखा : उत्पाद खरीदने से लेकर ग्राहकों को बिल भेजने, पैकिंग करने से लेकर ऑर्डर भेजने तक…. मैं रोज करीब 16 घंटे काम कर रहा था। मैं अक्सर इतना व्यस्त रहता कि खा भी नहीं पाता था। लेकिन कुछ साल की कड़ी मेहनत के बाद मैं कुछ पैसे कमाने लगा। मैंने एक घर खरीदा, एक कार भी ले ली, मेरे संगी-साथियों, दोस्तों और परिवार ने मेरी काबिलियत का लोहा मान लिया। मैं जहाँ भी जाता, लोग मेरा अभिवादन करते। जब मैं नए लूनर ईयर पर घर गया, तो हर जगह लोगों ने मुझे सराहना भरी नजरों से देखा और मैं जहाँ कहीं भी गया, मुझे “मिस्टर बिग शॉट” कहा गया। ये तारीफें सुनकर मैं खुश हो गया और अपनी सारी पीड़ा भूल गया। लेकिन पूरे साल व्यस्त रहने के कारण मैं बेवक्त खाना खाता जिससे खाना खाते ही पेट में तेज दर्द की शिकायत रहने लगी। लंबे समय तक ज्यादा काम करने से मेरा एक लंबर डिस्क भी टेढ़ा हो गया और कभी-कभी मेरे हाथ सुन्न पड़ जाते या ऐंठ जाते, लेकिन कारोबार बढ़ाने और ज्यादा पैसे कमाने के लिए, मैं शारीरिक तकलीफें भूलकर कारोबार बढ़ाने में जुटा रहा। कभी-कभी लगता था कि मेरा शरीर वाकई झेल नहीं सकेगा, लेकिन साल दर साल बिक्री के आँकड़े बढ़ते देखकर और कंपनी को सालाना दस लाख युआन कमाई होने पर, मैं अपनी तकलीफ भूल कर काम करता रहा। एक साल देश भर में हुई बिक्री में हमारी शाखा दूसरे स्थान पर रही और हमें तीन लाख युआन से ज्यादा सिर्फ बोनस के रूप में मिले। दूसरे सभी एजेंटों ने मुझे ईर्ष्या भरी नजरों से देखा। कंपनी ने मुझे और भी बड़ा बिक्री का लक्ष्य सौंपकर चाहा कि मैं नंबर 1 बनने की ओर बढ़ूँ। यह ऐसा लक्ष्य था जिसे पाने के लिए मैं मुद्दत से जुटा था, क्योंकि जितना बेहतर मेरा प्रदर्शन होगा, उतना ज्यादा मैं कमाऊँगा और उतना ही अच्छा बोनस मिलेगा। मैं चाहे जहाँ जाऊँ मुझे दूसरों की सराहना मिलेगी और मेरी प्रतिष्ठा बढ़ जाएगी। लेकिन जब मैं अपने काम से बहुत खुश था और नंबर एक बनने की ओर बढ़ रहा था, उसी दौरान मेरी सेहत गिरती जा रही थी। मेरे पेट की समस्या बढ़ती गई, मेरी पीठ अक्सर दुखने लगती और मैं ज्यादा देर खड़ा भी नहीं रह सकता था। मैं इलाज के लिए अस्पताल गया तो डॉक्टर ने कहा : “तुम्हारा लंबर डिस्क टेढ़ा हो गया है। तुम्हें ज्यादा आराम करने और कड़ी मेहनत से बचने की जरूरत है। अगर मेरी सलाह न मानी, तो नसें दबने से तुम्हें लकवा होने की आशंका है।” तब मैं काम में इतना डूबा था, आराम करने की फुर्सत कहाँ थी? काम करते हुए मैं अपने बीमार शरीर को बस घसीटता जा रहा था। सुबह सबसे पहले यही सोचता कि पैसा कैसे कमाऊँ और व्यस्त दिन बीतने के बाद बिस्तर पर जाते ही मैं गहरी नींद में चला जाता। मेरी पत्नी ने कहा कि मुझे जिंदगी से ज्यादा पैसा प्यारा है। दिन भर मैं काम में इतना डूबा रहता कि अपनी बीमारियाँ भी भूल जाता था, लेकिन रात में बिस्तर पर लेटकर नींद नहीं आती थी, दर्द के कारण करवटें बदलता रहता था, मैं सोचता था : “मैंने कुछ पैसा कमाया है, मैं बड़े आराम की जिंदगी जी रहा हूँ और लोग मेरी सराहना करते हैं, लेकिन अभी मैं 40 साल का भी नहीं हुआ और बिखरता जा रहा हूँ। कौन जानता है कि बूढ़ा होने पर मेरी क्या दुर्गति होगी।” मेरी बीमारियों की पीड़ा, मानसिक दबाव, मेरी पेशेवर जिंदगी के छल-कपट और आंतरिक संघर्ष अक्सर मुझे असहनीय दर्द देकर तोड़ देते थे। मेरी धन-दौलत ने मुझे खुशी क्यों नहीं दी? मुझे कोई आंतरिक शांति या सुकून नहीं था, न किसी चीज का सहारा ही था। क्या मैंने सच में पैसे और नाम के पीछे भागते हुए अपनी सारी जिंदगी खालीपन और दर्द के साथ नहीं बिता दी? क्या मैं यही जिंदगी चाहता था?

दर्द और उलझन की इस स्थिति में मुझे और मेरी पत्नी को 2009 में सर्वशक्तिमान परमेश्वर का अंत के दिनों का सुसमाचार मिला। परमेश्वर के वचन पढ़ने और कलीसिया का जीवन जीने से मैं समझ गया कि अंत के दिनों में परमेश्वर सत्य व्यक्त करने के लिए देहधारण कर चुका है, वह लोगों के साथ न्याय कर उन्हें स्वच्छ बनाने का काम कर रहा है, और जो उसके न्याय और स्वच्छता को स्वीकारेंगे, सिर्फ वही लोग अच्छी मंजिल पाएँगे। मैं और मेरी पत्नी परमेश्वर के अंत के दिनों के कार्य को लेकर तुरंत आश्वस्त हो गए। मैं रोज उत्सुक होकर परमेश्वर के वचन पढ़कर इनके सिंचन का आनंद लेता। मेरा मन शांति और आनंद से भर उठा। उस समय मैंने सोचा : “मैं पहले सिर्फ अमीर बनने और खुशियों भरी जिंदगी जीने की सोचता था, लेकिन पैसा कमाने के बाद मैं खुश क्यों नहीं हूँ, खालीपन और पीड़ा से क्यों भरा हूँ?” मैंने सर्वशक्तिमान परमेश्वर के वचनों का एक अंश पढ़ा जिसने मेरी उलझन दूर कर दी। सर्वशक्तिमान परमेश्वर कहते हैं : “तुम्हारे दिल में एक बहुत बड़ा रहस्य है, जिसके बारे में तुमने कभी नहीं जाना है, क्योंकि तुम एक प्रकाशविहीन दुनिया में रह रहे हो। तुम्हारा दिल और तुम्हारी आत्मा शैतान द्वारा छीन लिए गए हैं। तुम्हारी आँखें अंधकार से धुंधला गई हैं, तुम न तो आकाश में सूर्य को देख सकते हो और न ही रात के उस टिमटिमाते तारे को। तुम्हारे कान भ्रामक शब्दों से भरे हुए हैं, तुम न तो यहोवा की गरजती वाणी सुनते हो, न ही सिंहासन से बहने वाले पानी की आवाज सुनते तो। तुमने वह सब कुछ खो दिया है जिस पर तुम्हारा हक है, वह सब भी जो सर्वशक्तिमान ने तुम्हें प्रदान किया था। तुम दुःख के अनंत सागर में प्रवेश कर चुके हो, तुम्हारे पास खुद को बचाने की ताकत नहीं है, न जीवित बचे रहने की कोई उम्मीद है। तुम बस संघर्ष करते हो और भाग-दौड़ करते हो...। उस क्षण से, तुम दुष्ट के द्वारा पीड़ित होने के लिए शापित हो गए थे, सर्वशक्तिमान के आशीषों से दूर, सर्वशक्तिमान के प्रावधानों की पहुंच से बाहर, ऐसे पथ पर चलते हुए जहां से लौटना संभव नहीं। ... तुम्हें कुछ पता नहीं है कि तुम कहाँ से आए, क्यों पैदा हुए, या तुम क्यों मरोगे। तुम सर्वशक्तिमान को एक अजनबी के रूप में देखते हो; तुम उसके उद्गम को नहीं जानते, तुम्हारे लिए जो कुछ उसने किया है, वो जानने की तो बात ही दूर है। उससे जो कुछ भी आता है वह तुम्हारे लिए घृणित हो गया है; तुम न तो इसकी कद्र करते हो और न ही इसकी कीमत जानते हो। तुम उस दिन से शैतान के साथ-साथ चलते हो, जबसे तुमने सर्वशक्तिमान का प्रावधान प्राप्त किया है। तुमने शैतान के साथ हजारों वर्षों के संकटों और तूफानों को सहा है, और तुम उसके साथ उस परमेश्वर के खिलाफ खड़े हो जो तुम्हारे जीवन का स्रोत है। तुम पश्चाताप के बारे में कुछ नहीं जानते, तो यह जानने की तो बात ही छोड़ो कि तुम अपने पतन के कगार पर आ गए हो। तुम यह भूल गए हो कि शैतान ने तुम्हें बहकाया और पीड़ित किया है; तुम अपने आरंभ को भूल गए हो। इस तरह शैतान ने आज तक, तुम्हें पूरे रास्ते, हर कदम पर कष्ट दिया है। तुम्हारा दिल और तुम्हारी आत्मा सुन्न हो गए हैं, सड़ गए हैं। तुमने इंसानी दुनिया के संताप के बारे में शिकायत करना बंद कर दिया है; तुम तो अब यह भी नहीं मानते कि दुनिया अन्यायपूर्ण है। सर्वशक्तिमान का अस्तित्व है या नहीं इसकी परवाह तो तुम्हें और भी कम है। ऐसा इसलिए है क्योंकि तुमने बहुत पहले शैतान को अपना सच्चा पिता मान लिया था और तुम उससे अलग नहीं हो सकते। यह तुम्हारे दिल के भीतर का रहस्य है” (वचन, खंड 1, परमेश्वर का प्रकटन और कार्य, सर्वशक्तिमान की आह)। इंसान को परमेश्वर ने बनाया और हम उसकी देख-रेख और सुरक्षा में रहा करते थे। लेकिन शैतान की धोखेबाजी और भ्रष्टता के कारण इंसान ने परमेश्वर को धोखा दे दिया और उससे दूरी बना ली, उसे जीवन के महत्व और मायनों का कुछ भी पता नहीं था, वह धन-दौलत, शोहरत और सांसारिक सुखों की चाह में शैतान की दुष्ट चालों के अनुरूप चलता रहा और शैतान के शोषण का शिकार बन गया। मुझ पर शैतान का असर था। मैं बस अमीर बनकर आला जिंदगी जीना चाहता था और ज्यादा पैसा कमाने के चक्कर में मैंने अपने शरीर की बिल्कुल भी परवाह नहीं की। यहाँ तक कि जब मुझे असहनीय दर्द होता, तब भी मैं पैसा बनाने का कोई मौका नहीं चूकता था। शैतान के छल-कपट और नुकसान के कारण मैं खोखली और दर्दनाक जिंदगी जी रहा था। परमेश्वर ने अंत के दिनों में फिर से देह धारण किया है ताकि वह सत्य जारी कर सके, इंसान को शैतान के असर से बचा सके, और शैतान की भ्रष्टता और नुकसान से दूर रखकर इंसान को अच्छी मंजिल की ओर ले जा सके। परमेश्वर के उद्धार और रहम के कारण मैं खुशनसीब था कि प्रभु की वापसी का स्वागत कर सृष्टिकर्ता की वाणी सुन सका। इसके बाद मैं धीरे-धीरे कारोबारी मामलों से दूर रहने लगा, सभाओं में जाने और परमेश्वर के वचन पढ़ने में ज्यादा से ज्यादा समय लगाने लगा। धीरे-धीरे मुझे कुछ सत्य समझ में आने लगे। सर्वशक्तिमान परमेश्वर का अंत के दिनों में सत्य व्यक्त करना और न्याय का कार्य करना परमेश्वर की 6000 साल की प्रबंधन योजना का अंतिम चरण है, और जो लोग अंत के दिनों में परमेश्वर का न्याय नहीं स्वीकारेंगे और स्वच्छ नहीं किए जाएँगे, वे आखिरकार आपदाओं में नष्ट होकर सजा भुगतेंगे। लेकिन मेरे आसपास कई लोग हैं जिन्होंने अभी तक न तो परमेश्वर की वाणी सुनी है, न प्रभु की वापसी का स्वागत ही किया है। इससे मैं सचमुच परेशान हो गया। जब मैंने दूसरों को सुसमाचार का प्रचार करते और परमेश्वर के बारे में गवाही देते देखा, जबकि मैं अब भी कंपनी के मामलों में उलझकर कोई कर्तव्य नहीं निभा रहा था, तो मुझे लगा कि मैं परमेश्वर को नीचा दिखा रहा हूँ, लेकिन मैं नहीं जानता था कि क्या करूँ। इसलिए मैंने प्रार्थना में अपने विचार और अपनी समस्याएँ परमेश्वर के सामने रखीं और उससे इस स्थिति में राह दिखाने की प्रार्थना की।

प्रार्थना के बाद मैंने परमेश्वर के वचनों का एक अंश पढ़ा। सर्वशक्तिमान परमेश्वर कहते हैं : “क्या तू अपने कधों के बोझ, अपने आदेश और अपने उत्तरदायित्व से अवगत है? ऐतिहासिक मिशन का तेरा बोध कहाँ है? तू अगले युग में प्रधान के रूप में सही ढंग से काम कैसे करेगा? क्या तुझमें प्रधानता का प्रबल बोध है? तू समस्त पृथ्वी के प्रधान का वर्णन कैसे करेगा? क्या वास्तव में संसार के समस्त सजीव प्राणियों और सभी भौतिक वस्तुओं का कोई प्रधान है? कार्य के अगले चरण के विकास हेतु तेरे पास क्या योजनाएं हैं? तुझे चरवाहे के रूप में पाने हेतु कितने लोग प्रतीक्षा कर रहे हैं? क्या तेरा कार्य काफी कठिन है? वे लोग दीन-दुखी, दयनीय, अंधे, भ्रमित, अंधकार में विलाप कर रहे हैं—मार्ग कहाँ है? उनमें टूटते तारे जैसी रोशनी के लिए कितनी ललक है जो अचानक नीचे आकर उन अंधकार की शक्तियों को तितर-बितर कर दे, जिन्होंने वर्षों से मनुष्यों का दमन किया है। कौन जान सकता है कि वे किस हद तक उत्सुकतापूर्वक आस लगाए बैठे हैं और कैसे दिन-रात इसके लिए लालायित रहते हैं? उस दिन भी जब रोशनी कौंधती है, भयंकर कष्ट सहते, रिहाई से नाउम्मीद ये लोग, अंधकार में कैद रहते हैं; वे कब रोना बंद करेंगे? ये दुर्बल आत्माएँ बेहद बदकिस्मत हैं, जिन्हें कभी विश्राम नहीं मिला है। सदियों से ये इसी स्थिति में क्रूर बधंनों और अवरुद्ध इतिहास में जकड़े हुए हैं। उनकी कराहने की आवाज किसने सुनी है? किसने उनकी दयनीय दशा को देखा है? क्या तूने कभी सोचा है कि परमेश्वर का हृदय कितना व्याकुल और चिंतित है? जिस मानवजाति को उसने अपने हाथों से रचा, उस निर्दोष मानवजाति को ऐसी पीड़ा में दुःख उठाते देखना वह कैसे सह सकता है? आखिरकार मानवजाति को विष देकर पीड़ित किया गया है। यद्यपि मनुष्य आज तक जीवित है, लेकिन कौन यह जान सकता था कि उसे लंबे समय से दुष्टात्मा द्वारा विष दिया गया है? क्या तू भूल चुका है कि शिकार हुए लोगों में से तू भी एक है? परमेश्वर के लिए अपने प्रेम की खातिर, क्या तू उन जीवित बचे लोगों को बचाने का इच्छुक नहीं है? क्या तू उस परमेश्वर को प्रतिफल देने के लिए अपना सारा ज़ोर लगाने को तैयार नहीं है जो मनुष्य को अपने शरीर और लहू के समान प्रेम करता है? सभी बातों को नज़र में रखते हुए, तू एक असाधारण जीवन व्यतीत करने के लिए परमेश्वर द्वारा प्रयोग में लाए जाने की व्याख्या कैसे करेगा? क्या सच में तुझमें एक धर्म-परायण, परमेश्वर-सेवी जैसा अर्थपूर्ण जीवन जीने का संकल्प और विश्वास है?” (वचन, खंड 1, परमेश्वर का प्रकटन और कार्य, तुझे अपने भविष्य के मिशन से कैसे पेश आना चाहिए?)। परमेश्वर के वचनों से मुझे उसकी फौरन पूरी की जाने वाली इच्छा का पता चला। मानवजाति को बचाने का परमेश्वर का कार्य बहुत जल्द पूरा हो जाएगा, लेकिन अब भी बहुत सारे लोगों ने न तो उसकी वाणी सुनी है, न उसके प्रकट होने का स्वागत ही किया है, और वे अंधेरे में कष्ट भोग रहे हैं, खास कर वे जो बरसों से प्रभु पर विश्वास करते आए हैं। वे खुद को अंधेरे से बचाए जाने के लिए प्रभु यीशु के प्रकट होने और कार्य करने की उम्मीद लगाए हुए हैं, लेकिन पादरियों और एल्डरों की बातों से गुमराह होने के कारण उन्होंने अभी तक प्रभु की वापसी का स्वागत नहीं किया है, और उन्हें सख्त दरकार है कि कोई आकर उन्हें अंत के दिनों के परमेश्वर के कार्यों की गवाही दे और परमेश्वर का उद्धार स्वीकारने के लिए उसकी शरण में ले जाए। सृजित प्राणी के रूप में, मेरे पास विवेक और अंतरात्मा होनी चाहिए, परमेश्वर के प्रेम का कर्ज चुकाने के लिए मुझे उसकी इच्छा का ख्याल रखना चाहिए, और उसका उद्धार स्वीकारने के लिए और अधिक लोगों को उसकी शरण में लाना चाहिए। यही सबसे धार्मिक उद्देश्य है, मेरा अडिग कर्तव्य और दायित्व है। परमेश्वर की इच्छा और अपेक्षाओं से सामना होने पर, मैं जानता था कि अगर मैं हाथ पर हाथ धरे बैठा रहा और परमेश्वर के प्रेम का कर्ज नहीं चुकाया, तो इसका मतलब होगा कि मुझमें अंतरात्मा और विवेक नहीं है और मैं इंसान कहलाने लायक नहीं हूँ। मुझे अपनी जिम्मेदारी के महत्व का एहसास हुआ, मैं फौरन सुसमाचार का प्रचार करना चाहता था। इसलिए मैंने कंपनी की जिम्मेदारी सौंपने के लिए अपनी पत्नी से बात की ताकि सत्य खोजने और कर्तव्य निभाने के लिए मेरे पास ज्यादा समय और ऊर्जा रहे। उसने मुझसे कहा : “हमने इन वर्षों में परमेश्वर के अनुग्रह और आशीष का इतना सुख भोगा है, इसलिए हमें राज्य का सुसमाचार फैलाने के लिए अपना सब कुछ झोंक देना चाहिए। अगर हमने यह अवसर खो दिया और कर्तव्य के जरिए परमेश्वर के प्रेम का कर्ज चुकाने के लिए उसके साथ काम नहीं किया, तो हम उसकी तौहीन कर रहे होंगे और हमारी अंतरात्मा उसका सामना नहीं कर पाएगी।” अपनी पत्नी की यह बात सुनकर मेरे कंपनी छोड़ने के फैसले पर मुहर लग गई। लेकिन जब मैं कंपनी में लौटा और कर्मचारियों को माल पैक कर भेजने में व्यस्त पाया, तो मुझे कंपनी छोड़ने के ख्याल से गहरा दुख हुआ क्योंकि इसे मैंने अपने हाथों से खड़ा किया था। इतनी बड़ी कंपनी बनाना और इतनी सारी संपत्तियाँ जोड़ना आसान नहीं था, इसलिए इसे छोड़ने का मन नहीं किया। मैंने अपने उन बरसों के बारे में सोचा जब मैं रिक्शा चलाता था, मजदूरी करता था, किसी घोड़े की तरह काम में जोता जाता था, और इतनी सारी मेहनत के बाद अब मेरी अपनी कंपनी है, मेरे पास ग्राहकों का बहुत बड़ा तबका है और मुझे पक्की आमदनी हो रही है। अगर मैंने कंपनी छोड़ दी तो क्या मैं आमदनी का सारा जरिया नहीं गँवा बैठूँगा और तेजी से अपनी बचत खर्च कर खाली हाथ हो जाऊँगा? तो क्या आखिर में मुझे पहले जैसी कष्ट भरी जिंदगी जीनी पड़ेगी? लोग मेरी सराहना बिल्कुल नहीं करेंगे; मुझे नीची निगाह से देखेंगे। लेकिन कारोबार में दिन बिताकर पैसा कमाने से मुझे कर्तव्य निभाने का समय नहीं मिलता और मैं परमेश्वर के सामने शांत नहीं रह पाता। इस तरह की आस्था के साथ मैं कैसे सत्य हासिल कर सकता हूँ? फिर मैंने एक उपाय सोचा। मैं प्रशासन और प्रबंधन सँभालने के लिए कंपनी को दो प्रबंधकों के हाथ में सौंप दूँगा ताकि कंपनी की एजेंसी मेरे ही पास रहे। इस तरह उनका प्रबंधन लाभांश घटाने के बाद भी मुझे हर साल 16 लाख युआन मिलता रहेगा। तब मेरे पास पक्की आमदनी होगी और कर्तव्य निभाने के लिए समय भी मिलेगा। मैं एक तीर से दो निशाने लगा लूँगा, है ना? लेकिन बाद में मुझे चिंता हुई कि प्रबंधक मेरे खिलाफ एकजुट हो जाएँगे। तब आमदनी तो हाथ से जाएगी ही, मैं कंपनी का प्रारंभिक मूल्य भी गँवा बैठूँगा। क्या यह अपने ही घाव पर नमक छिड़कने जैसा नहीं होगा? यह विचार आने पर मुझे इस तरह कंपनी सौंपने की बात सहन नहीं हुई।

मैंने कंपनी सौंपने का मामला परमेश्वर के सामने रखकर प्रार्थना की : “हे परमेश्वर! तुम्हारे प्रेम का कर्ज चुकाने के लिए मैं अपना कर्तव्य अच्छे से निभाना चाहता हूँ, लेकिन अपनी कंपनी किसी और को सौंपने के ख्याल से मुझे सड़क पर आ जाने का डर है। मैं एक तरफ कुआँ तो दूसरी ओर खाई जैसी स्थिति में फँस गया हूँ और मुझे कुछ भी नहीं सूझ रहा है। अभ्यास का मार्ग खोजने में मेरा मार्गदर्शन करो।” इसके बाद मैंने परमेश्वर के वचनों का एक अंश पढ़ा। परमेश्वर कहते हैं : “अगर मैं तुम लोगों के सामने कुछ पैसे रखूँ और तुम्हें चुनने की आजादी दूँ—और अगर मैं तुम्हारी पसंद के लिए तुम्हारी निंदा न करूँ—तो तुममें से ज्यादातर लोग पैसे का चुनाव करेंगे और सत्य को छोड़ देंगे। तुममें से जो बेहतर होंगे, वे पैसे को छोड़ देंगे और अनिच्छा से सत्य को चुन लेंगे, जबकि इन दोनों के बीच वाले एक हाथ से पैसे को पकड़ लेंगे और दूसरे हाथ से सत्य को। इस तरह तुम्हारा असली रंग क्या स्वतः प्रकट नहीं हो जाता? सत्य और किसी ऐसी अन्य चीज के बीच, जिसके प्रति तुम वफादार हो, चुनाव करते समय तुम सभी ऐसा ही निर्णय लोगे, और तुम्हारा रवैया ऐसा ही रहेगा। क्या ऐसा नहीं है? क्या तुम लोगों में बहुतेरे ऐसे नहीं हैं, जो सही और ग़लत के बीच में झूलते रहे हैं? सकारात्मक और नकारात्मक, काले और सफेद के बीच प्रतियोगिता में, तुम लोग निश्चित तौर पर अपने उन चुनावों से परिचित हो, जो तुमने परिवार और परमेश्वर, संतान और परमेश्वर, शांति और विघटन, अमीरी और ग़रीबी, हैसियत और मामूलीपन, समर्थन दिए जाने और दरकिनार किए जाने इत्यादि के बीच किए हैं। शांतिपूर्ण परिवार और टूटे हुए परिवार के बीच, तुमने पहले को चुना, और ऐसा तुमने बिना किसी संकोच के किया; धन-संपत्ति और कर्तव्य के बीच, तुमने फिर से पहले को चुना, यहाँ तक कि तुममें किनारे पर वापस लौटने की इच्छा भी नहीं रही; विलासिता और निर्धनता के बीच, तुमने पहले को चुना; अपने बेटों, बेटियों, पत्नियों और पतियों तथा मेरे बीच, तुमने पहले को चुना; और धारणा और सत्य के बीच, तुमने एक बार फिर पहले को चुना। तुम लोगों के दुष्कर्मों को देखते हुए मेरा विश्वास ही तुम पर से उठ गया है। मुझे बहुत आश्चर्य होता है कि तुम्हारा हृदय कोमल बनने का इतना प्रतिरोध करता है। सालों की लगन और प्रयास से मुझे स्पष्टतः केवल तुम्हारे परित्याग और निराशा से अधिक कुछ नहीं मिला, लेकिन तुम लोगों के प्रति मेरी आशाएँ हर गुजरते दिन के साथ बढ़ती ही जाती हैं, क्योंकि मेरा दिन सबके सामने पूरी तरह से खुला पड़ा रहा है। फिर भी तुम लोग लगातार अँधेरी और बुरी चीजों की तलाश में रहते हो, और उन पर अपनी पकड़ ढीली करने से इनकार करते हो। तो फिर तुम्हारा परिणाम क्या होगा? क्या तुम लोगों ने कभी इस पर सावधानी से विचार किया है? अगर तुम लोगों को फिर से चुनाव करने को कहा जाए, तो तुम्हारा क्या रुख रहेगा? क्या अब भी तुम लोग पहले को ही चुनोगे? क्या अब भी तुम मुझे निराशा और भयंकर कष्ट ही पहुँचाओगे? क्या अब भी तुम्हारे हृदयों में थोड़ा-सा भी सौहार्द होगा? क्या तुम अब भी इस बात से अनभिज्ञ रहोगे कि मेरे हृदय को सुकून पहुँचाने के लिए तुम्हें क्या करना चाहिए? इस क्षण तुम्हारा चुनाव क्या है? क्या तुम मेरे वचनों के प्रति समर्पण करोगे या उनसे विमुख रहोगे?” (वचन, खंड 1, परमेश्वर का प्रकटन और कार्य, तुम किसके प्रति वफादार हो?)। मुझे लगा मानो मैं परमेश्वर का आमना-सामना कर रहा हूँ और वह मुझसे गंभीरता से पूछ रहा है कि क्या मैं धन-दौलत चुनूँगा या सत्य। परमेश्वर को मुझसे उचित जवाब की उम्मीद थी, लेकिन मैंने तो धन-दौलत चुना था। यह सोचकर मैं आत्मग्लानि से भर उठा। मैंने अपने कुछ भाई-बहनों के बारे में सोचा। परमेश्वर की इच्छा समझने के बाद उसका अनुसरण करने, कर्तव्य निभाने और परमेश्वर के राज्य के सुसमाचार का प्रचार करने के लिए उन्होंने सब कुछ छोड़ दिया था। लेकिन जहाँ तक मेरी बात है, मेरी आस्था सभाओं में जाने और परमेश्वर के वचन पढ़ने तक सीमित थी। मैंने सृजित प्राणी का कर्तव्य नहीं निभाया और मुझे लगा कि मैं अंतरात्मा और विवेक से खाली हूँ। मैं अपना कर्तव्य टालना नहीं चाहता था, लेकिन अपनी आमदनी का जरिया भी बंद नहीं करना चाहता था। मैं ठीक वैसा ही था, जैसा परमेश्वर ने खुलासा किया था : “इन दोनों के बीच वाले एक हाथ से पैसे को पकड़ लेंगे और दूसरे हाथ से सत्य को।” मैं दो नावों पर सवार होना चाहता था, लिहाजा मुझे कोई सत्य हासिल नहीं हुआ। आखिरकार मैं परमेश्वर के हाथों बहिष्कृत होकर रहूँगा। मुझे लूत की पत्नी के सदोम से भागने के प्रसंग का ख्याल आया। उसने धन-दौलत के लालच में पीछे मुड़कर देखा और नमक के खंभे में बदलकर शर्म का प्रतीक बन गई। मैं उससे कैसे अलग था? मैंने प्रभु यीशु के ये वचन याद किए : “जो कोई हल पर हाथ रखकर पीछे की ओर देखता है, वह परमेश्‍वर के राज्य के योग्य नहीं” (लूका 9:62)। परमेश्वर मुझे अनगिनत संपदाएँ देकर मेरे खाने-पहनने का इंतजाम करता रहा, फिर भी मुझे धन-दौलत की भूख थी और मैं कर्तव्य नहीं निभा रहा था। मैं ऐसे साँप की तरह था जो हाथी को निगलने की कोशिश करता है और कभी संतुष्ट नहीं होता! मैं धन-दौलत के लिए संघर्ष करने और जिंदगी दाँव पर लगाने के लिए तैयार था, लेकिन सत्य के लिए कुछ भी देने का इच्छुक नहीं था। मैं परमेश्वर के राज्य के लायक बिल्कुल नहीं था। बाद में मैंने परमेश्वर के वचनों का एक अंश पढ़ा : “जागो, भाइयो! जागो, बहनो! मेरे दिन में देरी नहीं होगी; समय जीवन है, और समय को थाम लेना जीवन बचाना है! वह समय बहुत दूर नहीं है! यदि तुम लोग महाविद्यालय की प्रवेश परीक्षा में उत्तीर्ण नहीं होते, तो तुम पढ़ाई कर सकते हो और जितनी बार चाहो फिर से परीक्षा दे सकते हो। लेकिन, मेरा दिन अब और देरी बर्दाश्त नहीं करेगा। याद रखो! याद रखो! मैं इन अच्छे वचनों के साथ तुमसे आग्रह करता हूँ। दुनिया का अंत खुद तुम्हारी आँखों के सामने प्रकट हो रहा है, और बड़ी-बड़ी आपदाएँ तेज़ी से निकट आ रही हैं। क्या अधिक महत्वपूर्ण है : तुम लोगों का जीवन या तुम्हारा सोना, खाना-पीना और पहनना-ओढ़ना? समय आ गया है कि तुम इन चीज़ों पर विचार करो। अब और संशय में मत रहो, और सच्चाई से भागो मत!” (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 30)। परमेश्वर के हर वचन ने मेरे दिल के तार झंझोड़ दिए और सचेत किया कि जीवन ज्यादा महत्वपूर्ण है या दौलत। अंत के दिनों में परमेश्वर ने सत्य जारी करने और न्याय का कार्य करने के लिए देह धारण किया है। अपना कर्तव्य निभाने, सत्य हासिल करने और परमेश्वर के हाथों पूर्ण होने का यह अच्छा अवसर था। अगर यह मौका गँवा दिया तो मैं जिंदगी भर पछताऊँगा। जब बड़ी-बड़ी आपदाएँ आएंगी तो फिर मेरी धन-संपदा का क्या उपयोग रह जाएगा। क्या मैं तब भी नहीं मरूँगा? उसके बाद मैंने कंपनी किसी और को सौंपने का मामला एक बार फिर परमेश्वर के सामने रखा और अपना मन पक्का कर परमेश्वर से रास्ता खोलने की प्रार्थना की।

मैंने सुना कि कंपनी सौंपने की बात पता लगने पर आपके ससुर ने भी खूब विरोध किया था? वह आग बबूला होकर मुझ पर चीखे : “जिस कंपनी को खड़ा करने में तुमने इतनी मेहनत की है, उसे यूँ ही किसी और को सौंप देना चाहते हो? यह कंपनी हर साल करीब बीस लाख युआन कमा रही है; मैं इसे यूँ ही किसी और को नहीं सौंपने दूँगा!” उनकी इस बात से मैं खासा सिहर गया। कारोबार मेरी उम्मीदों से बढ़कर हो रहा था और यह साल तो खास कर अच्छा रहा था, कोई नहीं जानता था कि चीजें कितनी अच्छी हो सकती हैं। अगर मैंने कारोबार यूँ ही किसी को सौंप दिया, और अपनी नगदी को खाने-पीने में खर्च कर बैठे, तब कौन दोस्त और परिवार वाले हमारी इज्जत करेंगे? मैंने कुछ शेयर अपने पास रखते हुए अपने दायित्व दूसरों को सौंपने की सोची ताकि हमें हर साल लाभांश से कुछ आमदनी होती रहे। मैंने यह प्रस्ताव अपनी पत्नी को सुनाया तो उसने कहा : “मैं तो कहती हूँ कि तुम सब कुछ छोड़ दो ताकि तुम्हारा मन शेयरों में न फँसा रहे। तभी तुममें सत्य खोजने की शक्ति रहेगी, तुम्हारे कर्तव्य निभाने में देरी नहीं होगी। जब आपदाएँ आएंगी तो पैसा कितना भी हो, हमें बचा नहीं पाएगा। तुम्हें यह बात साफ-साफ समझ लेनी चाहिए।” उसने आगे कहा : “अब हमारे लिए सबसे अहम बात यह है कि हम सत्य खोजने में ज्यादा समय दें। सत्य हासिल करना और अच्छे कर्म तैयार करना धन-दौलत जमा करने से ज्यादा महत्वपूर्ण है।” मेरे बच्चों ने भी हमारा साथ देकर कहा कि मुझे कंपनी किसी और को सौंप देनी चाहिए। कई दिनों तक मैं इस बारे में सोच-विचार करता रहा। मैं इस मामले को परमेश्वर के पास प्रार्थना में लेकर गया : “हे परमेश्वर! मैं यह सिद्धांत जानता हूँ कि कोई व्यक्ति अमीरी की जिंदगी जीएगा या गरीबी की, यह सब तुम्हारे हाथ में है, लेकिन अपनी धन-दौलत छोड़ना मेरे लिए वाकई बहुत कठिन है। मुझे आस्था दो ताकि मैं सही फैसला कर सकूँ।”

इसके बाद मैंने परमेश्वर के वचनों का एक अंश पढ़ा। परमेश्वर कहते हैं : “हर दिन तुम हिसाब लगाते हो कि मुझसे कुछ कैसे प्राप्त किया जाए। हर दिन तुम गणना करते हो कि तुमने मुझसे कितनी संपत्ति और कितनी भौतिक वस्तुएँ प्राप्त की हैं। हर दिन तुम लोग खुद पर और अधिक आशीष बरसने की प्रतीक्षा करते हो, ताकि तुम लोग और अधिक मात्रा में, और ऊँचे स्तर की उन चीजों का आनंद ले सको, जिनका आनंद लिया जा सकता है। तुम लोगों के विचारों में हर क्षण मैं या मुझसे आने वाला सत्य नहीं, बल्कि तुम लोगों के पति या पत्नी, बेटे, बेटियाँ, और तुम लोगों के खाने-पीने की चीजें रहती हैं। तुम लोग यही सोचते हो कि तुम और ज्यादा तथा और ऊँचा आनंद कैसे पा सकते हो। लेकिन अपने पेट फटने की हद तक खाकर भी क्या तुम लोग महज लाश ही नहीं हो? यहाँ तक कि जब तुम लोग खुद को बाहर से इतने सुंदर परिधानों से सजा लेते हो, तब भी क्या तुम लोग एक चलती-फिरती निर्जीव लाश नहीं हो? तुम लोग पेट की खातिर तब तक कठिन परिश्रम करते हो, जब तक कि तुम लोगों के बाल सफेद नहीं हो जाते, लेकिन मेरे कार्य के लिए तुममें से कोई बाल-बराबर भी त्याग नहीं करता। तुम लोग अपनी देह और अपने बेटे-बेटियों के लिए लगातार सक्रिय रहते हो, अपने तन को थकाते रहते हो और अपने मस्तिष्क को कष्ट देते रहते हो—लेकिन मेरे इरादों के लिए तुममें से कोई एक भी चिंता या परवाह नहीं दिखाता। वह क्या है, जो तुम अब भी मुझसे प्राप्त करने की आशा रखते हो?” (वचन, खंड 1, परमेश्वर का प्रकटन और कार्य, बुलाए बहुत जाते हैं, पर चुने कुछ ही जाते हैं)। परमेश्वर के वचनों ने मेरी सटीक स्थिति दिखा दी। धन-दौलत या कर्तव्य में से एक को चुनने में मैं हमेशा हिचकता था। परमेश्वर के लिए खुद को खपाने की सोचने से पहले मैं हमेशा अपने सांसारिक फायदों की सोचता था। मेरी आस्था में बहुत घालमेल था और मैंने परमेश्वर के लिए खुद को ईमानदारी से नहीं खपाया। मानवजाति को बचाने के लिए परमेश्वर पूरे दिल से काम करता है, अपनी जिंदगी भी बलिदान कर देता है। लेकिन मैं कभी पूरे मन से परमेश्वर को समर्पित नहीं रहा। मैंने उसकी इच्छा न तो कभी समझी, न ही उसका ख्याल रखा। मेरे लिए धन-दौलत किसी भी चीज से बढ़कर थी। मैंने देखा कि मैं निहायत स्वार्थी हूँ! मुझे प्रभु यीशु के वचन याद आए : “यदि मनुष्य सारे जगत को प्राप्‍त करे, और अपने प्राण की हानि उठाए, तो उसे क्या लाभ होगा? या मनुष्य अपने प्राण के बदले क्या देगा?” (मत्ती 16:26)। अगर मैंने सत्य हासिल नहीं किया या अपना भ्रष्ट स्वभाव नहीं बदला, तो इन चीजों के मायने क्या हैं? क्या मैं तब भी आखिर में नष्ट नहीं हो जाऊँगा? पैसा कितना भी हो, वह मेरा जीवन नहीं बचा सकता या मुझे उद्धार का मौका नहीं दिला सकता। मुझे एक मशहूर उद्यमी की याद आई जिसकी मिल्कियत दुनिया भर के देशों में फैली थी, और जिसकी कंपनियाँ उसे हर सेकंड अमीर से और अमीर बना रही थीं। वह गजब का धनी-मानी था, दुनिया घूम चुका था, सुख-साधनों से भरी जिंदगी के मजे लेता था, लेकिन उसने चाहे जितनी धन-दौलत कमाई, उसे खालीपन घेरे रहता था। वह जिंदगी में कोई मूल्य या मायने नहीं खोज सका, इसलिए उसने समुद्र में कूदकर जान दे दी। कोई धन-दौलत और नाम के पीछे जितना ज्यादा भागता है, वह आध्यात्मिक रूप से उतना ही ज्यादा परेशान और खोखला होता है, और अंत में इससे एक इंसान नष्ट हो जाता है। मुझे ख्याल आया कि पैसा और नाम कमाने के लिए मैं कैसे मशीन की तरह दिन भर बिना रुके काम किया करता था, और कैसे इस कारण मैं इतना बीमार पड़ गया। मैं ठीक से खा या सो नहीं सकता था, हमेशा दर्द झेलता रहता था। अंत के दिनों में इंसान के न्याय का कार्य करने के लिए परमेश्वर आ चुका है, लेकिन मैं गरीबी के कुएँ में गिरने और सम्मान खोने के विचार से डर रहा था। मैं पैसे का मोह नहीं छोड़ पा रहा था। मैंने चाहे जितना पैसा कमाया, अगर मैंने सत्य के साथ खुद को बचाए जाने का मौका भी गँवा दिया, तो पैसा कितना भी हो, इसके क्या मायने रह जाएँगे? अंत के दिनों में परमेश्वर ने सत्य जारी करने और न्याय का कार्य करने के लिए देह धारण किया है। परमेश्वर चाहता है कि उसका सुसमाचार फैलाने के लिए अधिक लोग आगे आएंगे ताकि जो उसके प्रकट होने के लिए तड़प रहे हैं, वे उसकी वाणी सुन सकें और उसके सृष्टिकर्ता रूप के सामने लौट सकें। यही नहीं, परमेश्वर अपेक्षा करता है कि उसके कार्य के जरिए हम स्वच्छ होकर बदल जाएँगे और अंत में हम उसके हाथों बचा लिए जाएँगे। लेकिन मैं परमेश्वर की सबसे अहम इच्छा का महत्व न समझकर अपने पैसे से चिपका रहा। मैं इतना मूर्ख और अंधा था! मुझे अगर कुछ करना था तो बस यह कि परमेश्वर के लिए खुद को खपा दूँ और सत्य खोजूँ। बस यही मायने रखता है। मैंने अपने ससुर के कड़े विरोध को अनदेखा कर अपनी कंपनी अपने भाई के नाम कर दी।

उसके बाद से मैंने कंपनी के प्रबंधन की बिल्कुल भी फिक्र नहीं की। इतने बरसों का बोझ और दबाव अचानक हट गया, मेरी जिंदगी कुछ सामान्य हुई, और मैं जिन बीमारियों से जूझ रहा था, वे धीरे-धीरे लेकिन चमत्कारिक रूप से ठीक होती गईं। यह वास्तव में परमेश्वर का अनुग्रह था। मैं सुसमाचार कार्यकर्ताओं की टोली में शामिल हो गया और मैंने परमेश्वर के राज्य के सुसमाचार का प्रचार करने और इसकी गवाही देने में दूसरों के साथ मिल-जुलकर काम किया। इस तरह जीवन जीकर मैं तृप्त हो गया। परमेश्वर के वचनों के न्याय और प्रकाशन के जरिए, बाद के अनुभवों में मैंने साफ देखा कि धन-दौलत न छोड़ पाने की वजहें मेरी आस्था में निहित थीं। सर्वशक्तिमान परमेश्वर कहते हैं : “‘पैसा दुनिया को नचाता है’ यह शैतान का एक फ़लसफ़ा है। यह संपूर्ण मानवजाति में, हर मानव-समाज में प्रचलित है; तुम कह सकते हो, यह एक रुझान है। ऐसा इसलिए है, क्योंकि यह हर एक व्यक्ति के हृदय में बैठा दिया गया है, जिन्होंने पहले तो इस कहावत को स्वीकार नहीं किया, किंतु फिर जब वे जीवन की वास्तविकताओं के संपर्क में आए, तो इसे मूक सहमति दे दी, और महसूस करना शुरू किया कि ये वचन वास्तव में सत्य हैं। क्या यह शैतान द्वारा मनुष्य को भ्रष्ट करने की प्रक्रिया नहीं है? ... शैतान लोगों को प्रलोभन देने के लिए धन का उपयोग करता है, और उन्हें भ्रष्ट करके उनसे धन की आराधना करवाता है और भौतिक चीजों की पूजा करवाता है। और लोगों में धन की इस आराधना की अभिव्यक्ति कैसे होती है? क्या तुम लोगों को लगता है कि बिना पैसे के तुम लोग इस दुनिया में जीवित नहीं रह सकते, कि पैसे के बिना एक दिन जीना भी असंभव होगा? लोगों की हैसियत इस बात पर निर्भर करती है कि उनके पास कितना पैसा है, और वे उतना ही सम्मान पाते हैं। गरीबों की कमर शर्म से झुक जाती है, जबकि धनी अपनी ऊँची हैसियत का मज़ा लेते हैं। वे ऊँचे और गर्व से खड़े होते हैं, ज़ोर से बोलते हैं और अंहकार से जीते हैं। यह कहावत और रुझान लोगों के लिए क्या लाता है? क्या यह सच नहीं है कि पैसे की खोज में लोग कुछ भी बलिदान कर सकते हैं? क्या अधिक पैसे की खोज में कई लोग अपनी गरिमा और ईमान का बलिदान नहीं कर देते? क्या कई लोग पैसे की खातिर अपना कर्तव्य निभाने और परमेश्वर का अनुसरण करने का अवसर नहीं गँवा देते? क्या सत्य प्राप्त करने और बचाए जाने का अवसर खोना लोगों का सबसे बड़ा नुकसान नहीं है? क्या मनुष्य को इस हद तक भ्रष्ट करने के लिए इस विधि और इस कहावत का उपयोग करने के कारण शैतान कुटिल नहीं है? क्या यह दुर्भावनापूर्ण चाल नहीं है? ... तो क्या जब शैतान द्वारा तुम्हें गुमराह और भ्रष्ट किया जाता है, तो तुम इसे महसूस कर पाते हो? तुम नहीं कर पाते। अगर तुम शैतान को अपने सामने खड़ा नहीं देख सकते, या यह महसूस नहीं कर सकते कि यह शैतान है जो छिपकर कार्य कर रहा है, तो क्या तुम शैतान की दुष्टता देख पाओगे? क्या तुम जान पाओगे कि शैतान मानवजाति को कैसे भ्रष्ट करता है? शैतान हर समय और हर जगह मनुष्य को भ्रष्ट करता है। शैतान मनुष्य के लिए इस भ्रष्टता से बचना असंभव बना देता है और वह इसके सामने मनुष्य को असहाय बना देता है। शैतान अपने विचारों, अपने दृष्टिकोणों और उससे आने वाली दुष्ट चीज़ों को तुमसे ऐसी परिस्थितियों में स्वीकार करवाता है, जहाँ तुम अज्ञानता में होते हो, और जब तुम्हें इस बात का पता नहीं चलता कि तुम्हारे साथ क्या हो रहा है। लोग इन चीज़ों को स्वीकार कर लेते हैं और इन पर कोई आपत्ति नहीं करते। वे इन चीज़ों को सँजोते हैं और एक खजाने की तरह सँभाले रखते हैं, वे इन चीज़ों को अपने साथ जोड़-तोड़ करने देते हैं और उन्हें अपने साथ खिलवाड़ करने देते हैं; और इस तरह लोग शैतान के सामर्थ्य के अधीन जीते हैं और अनजाने ही शैतान की आज्ञा का पालन करते हैं, और शैतान का मनुष्य को भ्रष्ट करना और अधिक गहरा होता जाता है” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है V)। परमेश्वर के वचनों ने आज के समाज की स्थिति और मेरी सच्ची दशा को उजागर कर दिया। बचपन से ही ऐसे शैतानी जहर ने मुझ पर गहरा असर डाला था, जैसे “दुनिया पैसों के इशारों पर नाचती है,” “पैसे वाला आदमी बिना पैसे वाले से ज्यादा सम्मान पाता है,” “पैसा ही सब कुछ नहीं है, किन्तु इसके बिना, आप कुछ नहीं कर सकते हैं” जिनकी वजह से मैं पैसे को किसी भी चीज से ज्यादा अहमियत देने लगा। इनके कारण मैं सोचने लगा कि पैसा होना सब कुछ है, अगर आपके पास पैसा है तो आप आराम से जीते हुए सिर ऊँचा करके चल सकते हैं, आप जहाँ भी जाएँगे आपको समर्थन, सम्मान और सराहना मिलेगी, और जीने का यही तरीका सम्मानजनक और सार्थक है। मैं सोचता था कि पैसों के बिना लोग आपका अनादर और उत्पीड़न करेंगे, इसलिए मुझे लगता था कि पैसा ही वह लक्ष्य है जिसका पीछा किया जाना चाहिए। शुरुआत में, पैसा कमाने और ग्राहकों का दिल जीतने के लिए मैंने अपना दिमाग मथ डाला था, चापलूसी और चिकनी-चुपड़ी बातों का सहारा लिया और बिना रुके काम करता रहा। इससे मैं थक कर चूर हो गया और बीमार भी पड़ गया। मैं एक दिन के लिए भी आराम नहीं कर सका, लिहाजा मेरे शरीर की दुर्गति हो गई। मुझे पेट में और कमर में ऊपर से नीचे तक हर तरह की दिक्कतें रहने लगीं, जिससे मेरी जिंदगी इतनी दर्द भरी हो गई कि मैं ठीक से खा या सो भी नहीं पाता था। लेकिन इस हालत में भी मैं पैसा कमाने के लिए कड़ी मेहनत करता रहता। मैं जीवन बचाने के शैतानी नियमों के अनुसार चल रहा था और निहायत ही स्वार्थी और लालची हो गया था। मैं पैसे का गुलाम बन चुका था। शैतान ने मुझे पूरी तरह भ्रष्ट बनाने के लिए पैसे और नाम का इस्तेमाल किया। कर्तव्य निभाने के लिए मेरा अपनी कंपनी और पैसे को छोड़ना परमेश्वर के वचनों के प्रबोधन और मार्गदर्शन का ही नतीजा था। मुझे बचाने के लिए मैं सच में परमेश्वर का आभारी हूँ। मुझे इस दुर्लभ अवसर को सँजोकर परमेश्वर के प्रेम का कर्ज चुकाने के लिए अपना कर्तव्य निभाना चाहिए।

इसके बाद मैंने परमेश्वर के वचनों के कुछ अंश पढ़े जिन्होंने मुझे वाकई प्रेरित किया। परमेश्वर कहते हैं : “एक ऐसे व्यक्ति के रूप में जो सामान्य है और जो परमेश्वर के प्रति प्रेम का अनुसरण करता है, परमेश्वर के जन बनने के लिए राज्य में प्रवेश करना ही तुम सबका असली भविष्य है और यह ऐसा जीवन है, जो अत्यंत मूल्यवान और सार्थक है; कोई भी तुम लोगों से अधिक धन्य नहीं है। मैं यह क्यों कहता हूँ? क्योंकि जो लोग परमेश्वर में विश्वास नहीं करते, वो देह के लिए जीते हैं और वो शैतान के लिए जीते हैं, लेकिन आज तुम लोग परमेश्वर के लिए जीते हो और परमेश्वर की इच्छा के अनुसार चलने के लिए जीवित हो। यही कारण है कि मैं कहता हूँ कि तुम्हारे जीवन अत्यंत महत्त्वपूर्ण हैं” (वचन, खंड 1, परमेश्वर का प्रकटन और कार्य, परमेश्वर के सबसे नए कार्य को जानो और उसके पदचिह्नों का अनुसरण करो)। “इस समय तुम लोगों के जीवन का हर दिन निर्णायक है, और यह तुम्हारे गंतव्य और भाग्य के लिए बहुत ही महत्वपूर्ण है, अतः आज जो कुछ तुम्हारे पास है, तुम्हें उससे आनंदित होना चाहिए और गुजरने वाले हर क्षण को सँजोना चाहिए। ख़ुद को अधिकतम लाभ देने के लिए तुम्हें जितना संभव हो, उतना समय निकालना चाहिए, ताकि तुम्हारा यह जीवन बेकार न चला जाए” (वचन, खंड 1, परमेश्वर का प्रकटन और कार्य, तुम किसके प्रति वफादार हो?)। परमेश्वर के वचनों ने और भी स्पष्ट कर दिया कि मेरा कारोबार छोड़ने का फैसला करना, परमेश्वर का अनुसरण करना और कर्तव्य निभाना सही रास्ता है और यही जीने का सबसे सही और सार्थक तरीका है। अब आखिरकार मैं समझ चुका हूँ आस्था और कर्तव्य स्वाभाविक और सही होते हैं और ये किसी भी व्यक्ति के जीवन के लक्ष्य होते हैं। जीने का सबसे सही और सार्थक तरीका परमेश्वर की इच्छा का पालन करना है, वह इन्हें किसी भी और चीज से ज्यादा याद रखकर आशीष देगा। अब मेरे कर्तव्य में सत्य का अनुसरण करने के लिए ज्यादा अवसर नहीं हैं। मुझे हर दिन को सँजोना होगा, परमेश्वर के वचन ज्यादा पढ़कर सुसमाचार का प्रचार करना होगा, और मेरे पास जो भी समय बचा है, उसमें परमेश्वर के प्रेम का कर्ज चुकाने और उसके दिल को सुकून पहुँचाने के लिए कड़ी मेहनत करनी होगी।


68. मैं अब अपनी नियति के बारे में शिकायत नहीं करूँगी

शाओयुन, चीन

मेरा जन्म एक साधारण परिवार में हुआ था और चांदी का चम्मच लेकर पैदा हुए बच्चों के विपरीत मेरे जीवन की शुरुआत उनसे कहीं नीचे से हुई थी। इससे भी अधिक दुर्भाग्यपूर्ण यह था कि जब मैं प्राथमिक विद्यालय में थी, तब मेरे माता-पिता का तलाक हो गया। मेरे पिता ने मुझे मेरे स्कूल के पास एक बोर्डिंग परिवार में रख दिया और बाद में मैं अपनी चाची और दादी के साथ रहने लगी। जब मेरी उम्र के बच्चों को मेरी पारिवारिक पृष्ठभूमि के बारे में पता चला तो उन्होंने मुझसे दूरी बना ली और मैं हमेशा दूसरों से हीन महसूस करती थी। रात को मैं अक्सर रोती थी और मुझे लगता था कि मेरे साथ गलत हुआ है, मैं सोचती थी, “मुझे इतनी बुरी नियति क्यों दी गई है?” मैंने खुद को सबसे अलग कर लिया था और शायद ही किसी से दिल की बात करती थी। मैंने टीवी पर मजबूत महिला सीईओ को फूलों और वैभव से घिरा देखा और मुझे उनसे ईर्ष्या हुई, सोचने लगी कि उनकी किस्मत वाकई अच्छी है। मैंने सोचा कि मैं कैसे किसी और के घर में रह रही हूँ और मुझे नीची नजरों से देखा जा रहा है और इसलिए मैंने मन ही मन ठान लिया, “जब मैं बड़ी हो जाऊँगी तो मैं टीवी पर दिखने वाली महिलाओं की तरह ही कुछ बनकर दिखाऊँगी और जो लोग मुझे नीची नजरों से देखते हैं, उन्हें एक नए नजरिए से देखने पर मजबूर कर दूँगी।”

लेकिन मेरे माता-पिता के तलाक ने मेरे बचपन पर एक काली परछाई छोड़ दी थी और मैं अक्सर दर्द और दुख महसूस करती थी और धीरे-धीरे मैं संकोची और अंतर्मुखी होती चली गई। बाद में मैंने प्रभु यीशु में विश्वास रखने में अपनी दादी का अनुसरण किया और जब मैं 16 साल की थी तो मैंने सर्वशक्तिमान परमेश्वर का अंत के दिनों का कार्य स्वीकार लिया। मैंने सीखा कि मनुष्य के कष्ट का स्रोत शैतान की भ्रष्टता है और इस चरण में परमेश्वर का कार्य लोगों को पाप से बचाने और लोगों को एक सुंदर मंजिल में लाने का है। मैंने सोचा कि अंत के दिनों में परमेश्वर के उद्धार का अवसर कितना दुर्लभ है और कैसे परमेश्वर का कार्य समाप्त होने वाला है, इसलिए मैंने अपनी पढ़ाई छोड़ दी और कलीसिया में अपने कर्तव्य निभाने के लिए प्रशिक्षण लिया। कलीसिया में मैंने देखा कि जब भी भाई-बहनों को कोई समस्या होती थी तो वे अगुआओं से पूछते थे और अगुआ तब समाधानों पर संगति करते थे। सभी भाई-बहन उनका बहुत सम्मान करते थे और मुझे उनसे ईर्ष्या हुई, सोचने लगी, “मुझे अच्छी तरह अनुसरण करना है, ताकि भविष्य में मैं एक अगुआ या कार्यकर्ता बन सकूँ, तब मैं सिर्फ एक साधारण अनुयायी नहीं रहूँगी, बल्कि एक प्रमुख हस्ती बन जाऊँगी।” उसके बाद कलीसिया ने मुझे जो भी कर्तव्य सौंपे, मैंने उन्हें करने की पूरी कोशिश की, भाई-बहनों ने मेरी कम उम्र में अच्छी काबिलियत होने के लिए मेरी प्रशंसा की और उन्होंने मुझे अच्छी तरह अनुसरण करने के लिए प्रोत्साहित किया। मैं बहुत खुश हो गई, सोचने लगी, “ऐसा लगता है कि मैं विकसित होने के लिए एक होनहार उम्मीदवार हूँ! मुझे अच्छी तरह अनुसरण करते रहना है!” इसलिए मैंने सक्रिय रूप से अपने कर्तव्य किए। जब मुझे नए लोगों का सिंचन करने के लिए दूर यात्रा करनी पड़ती थी, तब भी मुझे थकान महसूस नहीं होती थी और चाहे बारिश हो या धूप, मैंने अपने कर्तव्यों में बिल्कुल भी देरी नहीं की। मुझे बस उम्मीद थी कि मेरे प्रयासों और बलिदानों पर भाई-बहनों का ध्यान जाएगा और एक दिन मुझे एक अगुआ या कार्यकर्ता के रूप में चुना जाएगा। लेकिन हर बार जब कलीसिया का चुनाव होता तो मुझे नहीं चुना जाता था और तीन साल बाद भी मैं पाठ-आधारित कर्तव्य कर रही थी। मुझे समझ नहीं आया और मैंने सोचा, “क्या मैं सिर्फ पाठ-आधारित कर्तव्य करने के लिए बनी हूँ? क्या कलीसिया में यही मेरी जगह है?”

फरवरी 2019 में मैं कलीसिया के पाठ-आधारित कार्य का पर्यवेक्षण कर रही थी और मुझे बहुत खुशी हुई, सोचने लगी कि यह एक महत्वपूर्ण मोड़ है। मैंने मन ही मन सोचा, “शायद यह परमेश्वर का मुझे पहले से ही प्रशिक्षित करना है। ऐसा लगता है कि परमेश्वर के घर में मेरा अभी भी भविष्य है। अगुआ बनने के लिए व्यक्ति को समस्याएँ सुलझाने के लिए सत्य पर संगति करने में सक्षम होना चाहिए। इसलिए मुझे भी भाई-बहनों की समस्याएँ सुलझाने के लिए परमेश्वर के वचनों पर संगति करने का अभ्यास करना चाहिए। मैंने अभी-अभी पाठ-आधारित कार्य का पर्यवेक्षण करना शुरू किया है और कुछ समय तक प्रशिक्षण लेने के बाद शायद मैं अगुआ बन सकती हूँ।” एक बार एक सभा के दौरान मैंने सुना कि एक नए सदस्य को अगुआ के रूप में चुना गया है और मैं कड़वाहट महसूस करने लगी, सोचने लगी, “यह नया सदस्य, जिसने अभी बस एक साल पहले विश्वास रखना शुरू किया है, इतनी महत्वपूर्ण भूमिका निभा रहा है। मैंने कई साल से परमेश्वर में विश्वास रखा है, फिर भी मेरे पास अब तक ऐसा अच्छा अवसर क्यों नहीं आया? मैं एक ही जगह पर क्यों अटकी हुई हूँ? पाठ-आधारित कर्तव्य महत्वपूर्ण हैं, लेकिन वे अगुआ या कार्यकर्ता होने की तरह सबकी नजर में नहीं आते। दोनों में बहुत बड़ा अंतर है।” मैं अपनी बाइक धकेलते हुए बस रो ही पड़ी। उसके बाद मेरे मन से कर्तव्य करने की इच्छा ही चली गई। 2022 में पाठ-कर्मियों में फेरबदल किए गए लेकिन मैंने पाठ-आधारित कर्तव्य करना जारी रखा। मुझे बहुत निराशा हुई और मैंने सोचा, “परमेश्वर में विश्वास रखते हुए इतने साल बीत गए, फिर भी मैं अब तक पाठ-आधारित कर्तव्य ही क्यों कर रही हूँ? क्या मैं सिर्फ पाठ-आधारित कर्तव्यों के लिए उपयुक्त हूँ? क्या ऐसा हो सकता है कि मेरी नियति में अगुआ बनना नहीं है? क्या परमेश्वर के वचन यह नहीं कहते कि हम जो भी कर्तव्य करते हैं और जब भी करते हैं, वह सब परमेश्वर की पूर्वनियति और संप्रभुता के अनुसार होता है? शायद मेरी नियति में सिर्फ पाठ-आधारित कर्तव्य करना ही लिखा है।” मैंने एक भाई के बारे में सोचा जो मुझसे कुछ साल बड़ा था। वह परमेश्वर को पाने के कुछ ही समय बाद कलीसिया में अगुआ बन गया और बाद में वह उपदेशक बन गया। मुझे लगा कि वह अगुआ बनने के लिए ही पैदा हुआ था, लेकिन मैं चाहे कितनी भी कोशिश कर लूँ, मुझे कभी भी अगुआ या कार्यकर्ता बनने का मौका नहीं मिलेगा, मेरे विकास के लिए कोई संभावना नहीं है और मेरा जीवन बस ऐसा ही रहेगा। इसके बाद जब भी पर्यवेक्षक मुझसे कुछ करने के लिए कहते तो मैं कर देती, लेकिन मैं अब बेहतर करने के लिए सक्रियता से प्रयास नहीं करती थी और कभी-कभी जब मैं अपने कर्तव्यों में समस्याएँ देखती तो मुझे उन्हें हल करने की कोई प्रेरणा महसूस नहीं होती थी। मेरे काम के नतीजे और भी गिरते जा रहे थे, पर्यवेक्षक ने मेरे कर्तव्यों में प्रगति न होने और निष्क्रिय रवैया रखने के लिए मेरी काट-छाँट की। मैं अंदर से जानती थी कि मैं अपने कर्तव्यों में निष्क्रिय हो रही हूँ, लेकिन मुझे अपनी समस्याओं की ज्यादा समझ नहीं थी।

बाद में मैंने हताशा के मुद्दे को उजागर करने वाले परमेश्वर के वचन पढ़े और तभी मुझे अपनी दशा समझ में आने लगी। सर्वशक्तिमान परमेश्वर कहता है : “तुम किसी ऐसे व्यक्ति को देखते हो जो काम करते समय हमेशा हताश और निष्क्रिय होता है, शक्ति नहीं जुटा पाता, उसकी भावनाएँ और रवैया कुछ ज्यादा सकारात्मक या आशावादी नहीं होते, और वह हमेशा बेहद नकारात्मक, दोषारोपण करने वाला और हताश रवैया दर्शाता है। तुम उसे सलाह देते हो, मगर वह कभी नहीं सुनता, हालाँकि वह मानता है कि तुम्हारा बताया रास्ता सही है और तुम्हारे तर्क बढ़िया हैं, फिर भी काम करते समय वह बिल्कुल शक्ति नहीं जुटा पाता और अभी भी नकारात्मक और निष्क्रिय रहता है। गंभीर मामलों में, उस व्यक्ति की चाल-ढाल, कद-काठी, उसके चलने के तरीके, बोलने के लहजे और शब्दों से तुम समझ सकते हो कि उसकी भावनाओं पर उदासी छाई हुई है, अपने हर काम में वह शक्तिहीन है, निचोड़े हुए फल जैसा है, और जो भी उसके साथ बहुत ज्यादा समय बिताता है उस पर भी उसका असर हो जाएगा। यह सब क्या है? हताशा में जीने वाले लोगों के विविध व्यवहार, चेहरे के हाव-भाव, बोलने के लहजे और उनके द्वारा व्यक्त विचारों और दृष्टिकोणों में नकारात्मक गुण होते हैं। तो इन नकारात्मक घटनाओं का कारण क्या है? इसकी जड़ कहाँ है? निस्संदेह प्रत्येक व्यक्ति के लिए हताशा की नकारात्मक भावना पैदा होने का मूल कारण अलग होता है। किसी एक प्रकार के व्यक्ति में इस बात से हताशा की भावना आ सकती है कि वह अपनी भयावह नियति के ख्याल से निरंतर घिरा रहता है। क्या यह एक कारण नहीं है? (अवश्य है।) ... एक बार परमेश्वर में विश्वास रखना शुरू करने के बाद, ऐसे लोग परमेश्वर के घर में अपना कर्तव्य अच्छे ढंग से निभाने की ठान लेते हैं, वे कठिनाइयाँ झेलने और कड़ी मेहनत करने लायक हो जाते हैं, हर मामले में किसी भी दूसरे से ज्यादा सहने में समर्थ हो जाते हैं, और वे ज्यादातर लोगों की स्वीकृति और आदर पाने का प्रयत्न करते हैं। उन्हें लगता है कि शायद उन्हें कलीसिया अगुआ, कोई प्रभारी या टीम अगुआ भी चुना जा सकता है, और तब क्या वे अपने पूर्वजों और अपने परिवार का सम्मान नहीं बढ़ाएंगे? तब क्या उन्होंने अपनी नियति नहीं बदल ली होगी? मगर वास्तविकता उनकी कामनाओं पर खरी नहीं उतरती और वे मायूस होकर सोचते हैं, ‘मैंने वर्षों से परमेश्वर में विश्वास रखा है, और अपने भाई-बहनों से मेरे अच्छे संबंध हैं, लेकिन ऐसा क्यों है कि जब कभी अगुआ, प्रभारी या टीम अगुआ चुनने का समय आता है, मेरी बारी कभी नहीं आती? क्या इसलिए कि मैं दिखने में बहुत साधारण हूँ, या मेरा कामकाज बढ़िया नहीं रहा, और मुझ पर किसी का ध्यान नहीं गया? हर बार चुनाव होने पर मुझे थोड़ी-सी आशा होती है, और मैं एक टीम अगुआ भी चुन लिया जाऊँ तो मुझे खुशी होगी। मुझमें परमेश्वर का प्रतिदान करने का बड़ा जोश है, मगर हर बार चुनाव के समय चुने न जाने के कारण मैं निराश हो जाता हूँ। इसका कारण क्या है? क्या इसलिए कि मैं जीवन भर सच में सिर्फ एक औसत, साधारण और मामूली व्यक्ति ही बना रहूँगा? जब मैं पीछे मुड़कर अपने बचपन, अपने यौवन और अपनी अधेड़ उम्र को देखता हूँ, तो जिस मार्ग पर मैं चला हूँ, वह हमेशा बेहद मामूली रहा है और मैंने कुछ भी उल्लेखनीय नहीं किया है। ऐसी बात नहीं है कि मेरी कोई महत्वाकांक्षा नहीं है या मेरी क्षमता बहुत कम है, ऐसा भी नहीं है कि मैं पर्याप्त प्रयास नहीं करता या कठिनाइयाँ नहीं झेल सकता। मेरे संकल्प हैं, मेरे लक्ष्य हैं, और कह सकते हैं कि मैं महत्वाकांक्षी भी हूँ। तो फिर ऐसा क्यों है कि मैं कभी भी भीड़ में सबसे अलग नहीं दिख सकता? अंतिम विश्लेषण यही है कि मेरा ही भाग्य खराब है, दुख सहना मेरी नियति है, और परमेश्वर ने मेरे लिए ऐसी ही व्यवस्था की है।’ वे इस बारे में जितना सोचते हैं, उन्हें लगता है कि उनका भाग्य उतना ही खराब है” (वचन, खंड 6, सत्य के अनुसरण के बारे में, सत्य का अनुसरण कैसे करें (2))। परमेश्वर के वचन पढ़ने के बाद मैं आखिरकार समझ गई कि मेरे कर्तव्यों में मेरी बढ़ती निष्क्रियता और नकारात्मकता चीजों पर भ्रामक नजरिए के कारण थी। मुझे लगता था कि एक अगुआ या कार्यकर्ता न बन पाने और सबसे अलग न दिखने का मतलब है कि मेरी नियति खराब है, सिर्फ एक अगुआ या कार्यकर्ता बनने से ही मेरा भविष्य बनेगा और यह दिखाएगा कि मेरी नियति अच्छी है। एक अगुआ या कार्यकर्ता चुने जाने के लिए मैंने परमेश्वर के वचनों से खुद को सुसज्जित करने के लिए कड़ी मेहनत की, जब भी मैंने भाई-बहनों की दशा में समस्याएँ देखीं तो मैंने सक्रियता से संगति और मदद करने के लिए परमेश्वर के वचन खोजे। जब मेरी संगति के नतीजे मिले तो मुझे लगा कि मुझमें काबिलियत है और मैं वास्तविक समस्याएँ सुलझा सकती हूँ, सोचा कि एक दिन अगर हर कोई मेरी क्षमताएँ देख ले तो वे मुझे एक अगुआ के रूप में चुन सकते हैं। लेकिन मैंने चाहे कितनी भी कोशिश की, मैं पाठ-आधारित कर्तव्य करने में ही फँसी रही। खासकर जब मैंने उन भाई-बहनों को देखा, जिन्होंने मुझसे कम समय तक परमेश्वर में विश्वास रखा था, वे पहले से ही अगुआ और कार्यकर्ता बन रहे थे, मुझे लगा कि उनकी नियति अच्छी है और वे अगुआ और कार्यकर्ता बनने के लिए ही पैदा हुए थे। लेकिन कई साल तक पाठ-आधारित कर्तव्य करने के बाद मुझे लगा कि मैं एक ही जगह पर फँस गई हूँ, कलीसिया में किसी का ध्यान मुझ पर नहीं जाता और मैं बस एक साधारण व्यक्ति बनकर रह गई हूँ। इसलिए मैंने इस समस्या का दोष अपनी खराब नियति पर मढ़ दिया, सोचने लगी कि परमेश्वर मुझ पर कृपा नहीं कर रहा है और मेरे लिए जो कर्तव्य उसने पूर्वनियत और व्यवस्थित किया है, वह खराब है, इसलिए कर्तव्यों के प्रति मेरी प्रेरणा लगातार कम होती गई। जब मेरे काम के नतीजे खराब थे तो मैंने आत्मचिंतन नहीं किया और जब मुझे समस्याओं का पता चला तो मैं उन्हें हल करने के लिए मानसिक प्रयास नहीं करना चाहती थी। मैं साफ जानती थी कि मेरे पास व्यावहारिक अनुभव की कमी है और मुझे अधिक अभ्यास करने और अधिक सत्यों से खुद को सुसज्जित करने की जरूरत है, लेकिन मैं प्रयास करने को तैयार नहीं थी और मैंने खुद पर से हार मान ली। ऐसा लग रहा था जैसे मैं एक दलदल में फँस गई हूँ, धीरे-धीरे उसमें समा रही हूँ और बचने में असमर्थ हूँ। मेरी हताशा का प्रभाव वाकई बहुत बड़ा था!

बाद में मैंने परमेश्वर के वचनों का प्रकाशन देखा और मैं अपने भ्रामक नजरियों को समझने लगी। सर्वशक्तिमान परमेश्वर कहता है : “परमेश्वर ने बहुत पहले ही लोगों के भाग्य तय कर दिए थे, और उन्‍हें बदला नहीं जा सकता। यह ‘सौभाग्‍य’ और ‘दुर्भाग्‍य’ हर व्यक्ति के लिए अलग-अलग होता है, और लोगों के परिवेश और इस बात पर निर्भर करता है कि वे कैसा महसूस करते हैं और किसका अनुसरण करते हैं। इसलिए किसी का भाग्य न तो अच्छा होता है न ही बुरा। हो सकता है कि तुम्‍हारा जीवन बहुत कष्‍टमय हो, पर शायद तुम सोचो, ‘मैं कोई आलीशान जिंदगी नहीं जीना चाहता। बस भरपेट खाना और पहनने के लिए पर्याप्त कपड़े हों, तो मैं खुश हूँ। अपने जीवनकाल में सभी कष्ट सहते हैं। सांसारिक लोग कहते हैं, “अगर बारिश न हो, तो तुम इंद्रधनुष नहीं देख सकते,” तो कष्ट का अपना महत्‍व है। यह बहुत बुरा नहीं है, और मेरा भाग्य भी बुरा नहीं है। स्वर्ग ने मुझे कुछ पीड़ा, कुछ परीक्षण और तकलीफें दी हैं। ऐसा इसलिए कि वह मेरे बारे में अच्‍छी राय रखता है। यह सौभाग्य है!’ कुछ लोग सोचते हैं कि कष्ट सहना बुरा है, इसका अर्थ है कि उनका भाग्य खराब है, और सिर्फ ऐसे ही जीवन का अर्थ, जिसमें कष्ट न हों, आराम और आसानी हो, अच्छा भाग्य होना है। गैर-विश्वासी इसे ‘मत भिन्‍नता’ कहते हैं। परमेश्वर में विश्वास रखने वाले ‘भाग्य’ के इस मामले को किस तरह देखते हैं? क्या हम ‘सौभाग्‍य’ या ‘दुर्भाग्‍य’ होने की बात करते हैं? (नहीं।) हम ऐसी बातें नहीं कहते। मान लो कि परमेश्वर में विश्वास रखने के कारण तुम्हारा भाग्य अच्छा है, फिर यदि तुम अपने विश्‍वास में सही मार्ग पर नहीं चलते, तुम्हें दंडित किया जाता है, उजागर कर हटा दिया जाता है, तब इसका क्या अर्थ है, तुम्हारा भाग्य अच्छा है या खराब? यदि तुम परमेश्वर में विश्वास नहीं रखते, तो संभवतः तुम्हें उजागर किया या हटाया नहीं जा सकता। गैर-विश्वासी और धार्मिक लोग, लोगों को उजागर करने या समझने की बात नहीं करते, और वे निकाले या हटाए जा रहे लोगों की बात भी नहीं करते। इसका अर्थ होना चाहिए कि परमेश्वर में विश्वास रखने में समर्थ होने पर लोगों का भाग्य अच्छा है, मगर यदि अंत में वे दंडित होते हैं, तो क्या इसका अर्थ है कि उनका भाग्य खराब है? एक पल उनका भाग्य अच्छा है और दूसरे ही पल बुरा—तो फिर वह कैसा है? किसी का भाग्य अच्छा है या नहीं, यह एक ऐसी बात नहीं है जिसका फैसला हो सकता हो, लोग इसका फैसला नहीं कर सकते। यह सब परमेश्वर द्वारा होता है, और परमेश्वर की हर व्यवस्था अच्छी होती है। बस इतना ही है कि प्रत्येक व्यक्ति का भाग्य-पथ या उसका परिवेश, वे लोग, घटनाएँ और चीजें जिनसे उसका वास्‍ता पड़ता है, और अपने जीवन में वह जिस जीवन मार्ग का अनुभव करता है, वे सब भिन्न होते हैं; ये चीजें हर व्यक्ति के लिए अलग-अलग होती हैं। प्रत्येक व्यक्ति के जीने के परिवेश और विकास करने के परिवेश की व्यवस्था परमेश्वर करता है और ये दोनों ही अलग होते हैं। प्रत्येक व्यक्ति अपने जीवनकाल में जिन चीजों का अनुभव करता है, वे अलग-अलग होती हैं। कोई तथाकथित सौभाग्‍य या दुर्भाग्‍य नहीं होता—परमेश्वर इन सबकी व्यवस्था करता है, और परमेश्वर ही ये सब करता है। यदि हम इस मामले को इस नजरिए से देखें कि यह सब परमेश्वर करता है, परमेश्वर का हर कार्य अच्छा और सही होता है; तो बस इतना ही है कि लोगों के झुकाव, भावनाओं और चुनावों के नजरिए से देखें, तो कुछ लोग आरामदेह जीवन जीना चुनते हैं, शोहरत, लाभ, प्रतिष्‍ठा, संसार में समृद्धि और अपनी सफलता चुनते हैं। वे मानते हैं कि इसका अर्थ अच्छे भाग्य का होना है, और जीवन भर औसत दर्जे का और असफल रहना, हमेशा समाज के बिल्कुल निचले तबके में जीना भाग्‍य का खराब होना है। गैर-विश्वासियों और सांसारिक चीजों के पीछे भागने वाले और संसार में जीने की इच्छा रखने वाले सांसारिक लोगों के नजरिए से चीजें यूँ ही नजर आती हैं, और इस तरह से सौभाग्‍य और दुर्भाग्‍य का विचार पैदा होता है। सौभाग्‍य और दुर्भाग्‍य का विचार भाग्य के बारे में मनुष्य की संकीर्ण समझ और सतही नजरिए से, और लोग कितना शारीरिक कष्ट सहते हैं, कितना आनंद वे पाते हैं और कितनी शोहरत और लाभ वे प्राप्त करते हैं, इत्यादि पर लोगों की सोच से पैदा होता है। दरअसल, यदि हम इसे मनुष्य के भाग्य पर परमेश्वर की व्यवस्था और संप्रभुता के नजरिए से देखें, तो अच्छे भाग्य और बुरे भाग्य की ऐसी कोई व्याख्याएँ नहीं हैं। क्या यह सही नहीं है? (सही है।) यदि तुम परमेश्वर की संप्रभुता के नजरिए से मनुष्य के भाग्य को देखो, तो परमेश्वर जो भी करता है, वह अच्छा ही होता है, और हर व्यक्ति को इसी की जरूरत होती है। ऐसा इसलिए है कि पिछले और वर्तमान जीवन में कारण और प्रभाव अपनी भूमिका अदा करते हैं, ये परमेश्वर द्वारा पूर्वनिर्धारित होते हैं, इन पर परमेश्वर की संप्रभुता होती है, और परमेश्वर इनकी योजना बनाता और इनकी व्यवस्था करता है—मानवजाति के पास कोई विकल्प नहीं है। यदि हम इसे इस नजरिए से देखें, तो लोगों को यह फैसला नहीं करना चाहिए कि उनका भाग्य अच्छा है या बुरा, ठीक है न? यदि लोग इस बारे में यूँ ही सोच बना लेते हैं तो क्या वे एक भयानक गलती नहीं कर रहे हैं? क्या वे परमेश्वर की योजनाओं, व्यवस्थाओं और संप्रभुता पर फैसला करने की गलती नहीं कर रहे हैं? (जरूर कर रहे हैं।) और क्या यह गलती गंभीर नहीं है? क्या यह उनके जीवन-पथ को प्रभावित नहीं करेगी? (जरूर करेगी।) फिर यह गलती उन्हें विनाश की ओर ले जाएगी” (वचन, खंड 6, सत्य के अनुसरण के बारे में, सत्य का अनुसरण कैसे करें (2))। परमेश्वर उजागर करता है कि कुछ लोग सोचते हैं कि सबसे अलग दिखना, प्रसिद्धि और लाभ हासिल करने का मतलब है कि उसकी नियति अच्छी है, और औसत जीवन जीना और असफल रहना, बुरी किस्मत का होना है, कष्ट का मतलब है कि व्यक्ति की नियति खराब है। वे सोचते हैं कि आरामदायक, सहज और शांतिपूर्ण जीवन जीने का मतलब एक अच्छी नियति होना है। अच्छी या बुरी नियति के बारे में ये सभी विचार लोगों की व्यक्तिपरक खोजों और इच्छाओं पर आधारित हैं। क्योंकि हर किसी के जीवन की दिशा परमेश्वर की संप्रभुता और व्यवस्था के अनुरूप होती है, परमेश्वर लोगों की जरूरतों के आधार पर चीजों की व्यवस्था करता है और सब कुछ उनके जीवन के लिए फायदेमंद है, अच्छी या बुरी नियति जैसी कोई चीज नहीं होती। व्यक्तिगत पसंद के आधार पर यह कहना कि तुम्हारी नियति खराब है, परमेश्वर द्वारा व्यवस्थित की गई स्थितियों के प्रति समर्पण न करना और उसकी संप्रभुता में विश्वास न करना है। सच तो यह है कि परमेश्वर जो कुछ भी व्यवस्थित करता है वह अच्छा है। ठीक वैसे ही जब मैंने अपने यौवन में पारिवारिक दुर्भाग्य का अनुभव किया और मुझे उपेक्षित किया गया और मेरा अनादर कर नीची नजरों से देखा गया, अगर मैं इन असफलताओं और दर्दों से नहीं गुजरी होती तो शायद मैं परमेश्वर के सामने नहीं आती। मेरा परमेश्वर के वचन पढ़ने और अपने कर्तव्यों में प्रशिक्षित होने का अवसर प्राप्त करना, यह सब परमेश्वर का प्रेम और उद्धार है। लेकिन मैंने सोचा कि प्रसिद्ध व्यक्ति बनना, सबसे अलग दिखना और दूसरों से आदर पाना अच्छी नियति का होना है, साधारण, औसत दर्जे का जीवन जीना और नीची नजरों से देखा जाने का मतलब बुरी नियति होना है। ये एक छद्म-विश्वासी के नजरिए थे। परमेश्वर को पाने के बाद जब मैंने अगुआओं और कार्यकर्ताओं को समस्याएँ सुलझाने की अपनी क्षमता के कारण भाई-बहनों द्वारा सम्मानित और प्रशंसित होते देखा तो मैंने सोचा कि मेरे अगुआ या कार्यकर्ता होने पर ही मेरे आगे बढ़ने की कोई संभावना होगी और यह कि उनकी नियति साधारण भाई-बहनों से बेहतर है। चूंकि मैं इतने सालों तक परमेश्वर में विश्वास रखने के बाद भी सिर्फ पाठ-आधारित कर्तव्य कर रही थी, मुझे लगा कि मुझे महत्व नहीं दिया जा रहा है, मेरे विकास के लिए कोई भविष्य नहीं है और मैंने अपने कर्तव्यों के लिए अपनी प्रेरणा खो दी। लेकिन जब सोचती हूँ तो क्या अगुआ या कार्यकर्ता के रूप में पदोन्नत होना सचमुच अच्छी नियति का प्रतीक होता है? वास्तविकता में अगर कोई व्यक्ति सत्य का अनुसरण नहीं करता है और उसका भ्रष्ट स्वभाव शुद्ध या परिवर्तित नहीं किया जा सकता है, फिर भले ही वह इंसानों प्रशंसा और आराधना हासिल कर ले, उसे बचाया या पूर्ण नहीं किया जा सकता। ठीक वैसे ही जैसे कुछ अगुआ और कार्यकर्ता जो सत्य का अनुसरण नहीं करते हैं, जो अपने कई वर्षों के कार्य अनुभव को दूसरों को लगातार बाधित करने के लिए पूंजी के रूप में उपयोग करते हैं, अपनी इच्छानुसार कार्य करते हैं, कलीसिया के काम में रुकावट और व्यवधान डालते हैं और आखिरकार वे प्रकट और बरखास्त कर दिए जाते हैं। दूसरी ओर कुछ लोग कभी भी अगुआ नहीं रहे हैं, लेकिन वे अपने कर्तव्य अपनी जगह के अनुसार करते हैं। वे सत्य का अनुसरण करने और अपने इरादों, नजरियों और भ्रष्ट स्वभाव पर चिंतन करने पर ध्यान केंद्रित करते हैं और वे अभी भी परमेश्वर का प्रबोधन और मार्गदर्शन प्राप्त करते हैं, अपने कर्तव्यों में नतीजे प्राप्त करते हैं और अपने जीवन में आगे बढ़ते हैं। हम कोई भी कर्तव्य करें, मुख्य बात सत्य का अनुसरण करना है। अच्छी या बुरी नियति जैसी कोई चीज नहीं होती। इसका एहसास होने पर मेरा दिल थोड़ा उज्जवल हो गया। मैंने देखा कि मैं प्रसिद्धि, लाभ और रुतबे पर बहुत अधिक केंद्रित थी, मैं एक सृजित प्राणी के रूप में ठोस तरीके से अपना कर्तव्य करने को तैयार नहीं थी और मैं हमेशा प्रसिद्धि का अनुसरण करने के साधन के रूप में अपने कर्तव्य करने के अवसर का उपयोग करना चाहती थी। लेकिन अगर मेरी इच्छाएँ पूरी हो जातीं तो प्रसिद्धि, लाभ और रुतबे के लिए मेरी लालसा और भी तीव्र हो जाती, मैं और अधिक अहंकारी और दंभी हो जाती और सोचती कि मैं हर किसी से बेहतर हूँ। यह शायद मेरे लिए कोई अच्छी चीज नहीं होती। मैंने वाकई महसूस किया कि परमेश्वर जो कुछ भी व्यवस्थित करता है वह अच्छा है और इस सब के पीछे परमेश्वर के श्रमसाध्य इरादे हैं।

बाद में मैंने फिर से सोचा, “परमेश्वर द्वारा ठहराई और व्यवस्थित की गई परिस्थितियों के प्रति मेरा क्या रवैया होना चाहिए?” मैंने परमेश्वर के वचनों का एक अंश पढ़ा : “लोग भाग्य के बारे में कैसा महसूस करते हैं, उसे लेकर उनकी भावनाएँ अच्छी या बुरी हो सकती हैं, हो सकता है ऐसे भाग्य हों जिनमें सब-कुछ आसानी से हो जाए, ऐसे भाग्य हों जिनके रास्तों में रोड़े भरे हों, ऐसे भाग्य हों जो कठिन हों, दुःख देते हों—भाग्य अच्छे या खराब नहीं होते। भाग्य के प्रति लोगों का रवैया कैसा होना चाहिए? तुम्हें सृष्टिकर्ता की व्यवस्थाओं का पालन करना चाहिए, सक्रियता और मेहनत से इन सब चीजों की व्यवस्था में सृष्टिकर्ता का प्रयोजन और अर्थ खोजना चाहिए, और सत्य की समझ हासिल करनी चाहिए, इस जीवन में परमेश्वर द्वारा तुम्हारे लिए व्यवस्थित की गई अपनी सबसे बड़ी भूमिका को निभाना चाहिए, सृजित प्राणी के कर्तव्य, दायित्व और उत्तरदायित्व निभाने चाहिए, और अपने जीवन को तब तक और अधिक सार्थक और मूल्यवान बनाना चाहिए जब तक कि अंततः सृष्टिकर्ता खुश होकर तुम्हें याद न रखने लगे। बेशक, इससे भी अच्छा यह होगा कि तुम अपनी खोज और मेहनतकश प्रयासों से उद्धार प्राप्त करो—यह परिणाम सर्वोत्तम होगा। किसी भी हाल में, भाग्य के मामले में, सृजित मानवजाति को जो सबसे उपयुक्त रवैया अपनाना चाहिए, वह मनमाने फैसले और परिभाषा का नहीं है, या इससे निपटने के लिए अतिशय विधियों के प्रयोग करने का नहीं है। बेशक लोगों को अपने भाग्य का प्रतिरोध करने, उसे चुनने या बदलने की कोशिश नहीं करनी चाहिए, बल्कि उन्हें उसका सामना सकारात्मक रूप से करने से पहले, उसे दिल से समझने, खोजना, जाँचना और उसके अनुरूप चलने की कोशिश करनी चाहिए। अंततः जीने के माहौल और जीवन में परमेश्वर द्वारा तुम्हारे लिए तय यात्रा में, तुम्हें वह आचरण विधि खोजनी चाहिए जो परमेश्वर तुम्हें सिखाता है, वह मार्ग खोजना चाहिए जिसे अपनाने की परमेश्वर तुमसे अपेक्षा करता है, और इस प्रकार परमेश्वर द्वारा तुम्हारे लिए व्यवस्थित भाग्य का अनुभव करना चाहिए, और अंत में, तुम आशीष पाओगे। जब तुम सृष्टिकर्ता द्वारा इस तरह तुम्हारे लिए व्यवस्थित भाग्य का अनुभव करोगे, तब तुम जिसे समझ पाओगे वह सिर्फ दुख, विषाद, आँसू, पीड़ा, निराशा और विफलता ही नहीं, बल्कि अधिक अहम तौर पर तुम उल्लास, शांति और सुकून का अनुभव करोगे, और साथ ही प्रबुद्धता और सत्य की रोशनी का भी अनुभव करोगे, जो सृष्टिकर्ता तुम्हें प्रदान करता है। इसके अलावा, जब तुम जीवन के अपने मार्ग में खो जाओगे, जब निराशा और विफलता से तुम्हारा सामना होगा, और तुम्हें एक विकल्प चुनना होगा, तब तुम सृष्टिकर्ता के मार्गदर्शन का अनुभव करोगे, और अंत में, तुम अत्यंत सार्थक जीवन जीने के तरीके की समझ और अनुभव हासिल कर उसे सराह सकोगे। फिर अपने भाग्य को खराब मानने के कारण हताशा की भावना में डूबना तो दूर की बात रही, तुम कभी भी जीवन में दोबारा खोओगे नहीं, कभी भी निरंतर व्याकुलता की अवस्था में नहीं रहोगे, और बेशक कभी भी भाग्य खराब होने की शिकायत नहीं करोगे। यदि तुम ऐसा रवैया रखो और सृजनकर्ता द्वारा व्यवस्थित भाग्य का सामना करने के लिए इस तरीके का प्रयोग करो, तो केवल यह मामला नहीं होगा कि तुम्हारी मानवता और अधिक सामान्य हो जाएगी, तुम सामान्य मानवता वाले बन जाओगे और तुम्हारे पास चीजों को देखने के लिए सोच, नजरिए और सिद्धांत होंगे, जो सामान्य मानवता से संबंधित हैं-इससे भी अधिक, बेशक तुम जीवन के उस अर्थ के बारे में नजरिए और समझ पा लोगे, जो गैर-विश्वासियों के पास कभी नहीं होगा” (वचन, खंड 6, सत्य के अनुसरण के बारे में, सत्य का अनुसरण कैसे करें (2))। परमेश्वर के वचन पढ़ने के बाद मैं समझ गई कि चाहे किसी व्यक्ति को लगे कि उसकी नियति अच्छी है या बुरी, उसे परमेश्वर के आयोजनों और व्यवस्थाओं के प्रति समर्पण करना चाहिए, किसी स्थिति में परमेश्वर का इरादा क्या है यह खोजना चाहिए, अपने कर्तव्यों और जिम्मेदारियों को अच्छे से पूरा करना चाहिए। यही परमेश्वर के इरादे के अनुरूप है। इसलिए मैंने मन ही मन सोचा, “मैं हमेशा पाठ-आधारित कर्तव्य करती रही हूँ; इसमें परमेश्वर का इरादा क्या है?” मैंने सोचा कि जब चीजें होती थीं तो मुझे नहीं पता था कि सत्य कैसे खोजना है और मैं परमेश्वर के वचनों पर विचार करने में शायद ही कोई प्रयास करती थी। पाठ-आधारित कर्तव्य करने के माध्यम से मैं इन खामियों की भरपाई कर पाई थी, जिससे मैं परमेश्वर के वचनों पर लगन से विचार करना और अपने भ्रष्ट स्वभाव पर चिंतन करना सीख पाई। यह मेरे जीवन प्रवेश के लिए फायदेमंद था। साथ ही इस स्थिति ने यह प्रकट किया कि मैं रुतबे को बहुत अधिक महत्व देती थी और जब रुतबे की मेरी इच्छा पूरी नहीं होती थी तो मैं हार मान लेना चाहती थी। मुझे एहसास हुआ कि मैंने अपनी आस्था में जिसका अनुसरण किया वह रुतबा था, सत्य नहीं। बार-बार असफलताओं का सामना करने के बाद मैं रुतबे का पीछा करने के गलत रास्ते से अवगत होने लगी और मैं एक अगुआ बनने की अपनी महत्वाकांक्षा को त्यागकर अपने कर्तव्यों को ईमानदारी और निष्कपटता से निभाने में सक्षम हो गई। मैंने इस पर भी चिंतन किया कि मुझे एक अगुआ क्यों नहीं चुना गया था। मुख्य रूप से क्योंकि मुझमें अपने कर्तव्यों में जिम्मेदारी की भावना की कमी थी और क्योंकि मेरी कार्यक्षमता अपर्याप्त थी, मुझमें अगुआ बनने की काबिलियत नहीं थी या मैं मानदंडों को पूरा नहीं करती थी। इसका इससे कोई लेना-देना नहीं था कि मेरी नियति अच्छी थी या बुरी। इसका एहसास होने पर मैं अपनी कमियों और अपर्याप्तताओं को सही रूप में देखने, परमेश्वर द्वारा आयोजित स्थितियों के प्रति समर्पण करने और अपने वर्तमान कर्तव्यों में सिद्धांतों के अनुसार उचित रूप से कार्य करने में सक्षम हो गई। बाद में भाई-बहनों ने मुझे सिंचन उपयाजक चुना और केवल कुछ हफ्तों के प्रशिक्षण के बाद पाठ-संबंधी कर्मियों की कमी के चलते अगुआओं ने मुझे दोबारा पाठ-आधारित कर्तव्यों के लिए नियुक्त कर दिया। इस बार मैंने शिकायत नहीं की या हताश नहीं हुई। इसके बजाय मैंने सोचा कि कैसे कलीसिया ने मुझे कई वर्षों तक पाठ-आधारित कर्तव्य करने के लिए विकसित किया था और इस क्षेत्र में मेरे पास कुछ ताकतें थीं। एक उपयाजक होने की तुलना में पाठ-आधारित कर्तव्य मेरे लिए अधिक उपयुक्त थे और मैंने अपने दिल की गहराई से इसके प्रति समर्पण किया, सोचने लगी, “अतीत में जब मैं पाठ-आधारित कर्तव्य कर रही थी तो कुछ बातें ऐसी हुईं जिनका मुझे पछतावा रहा, लेकिन इस बार मुझे यह पूरे मन से करना है।” कुछ समय बाद मेरे कर्तव्यों के कुछ नतीजे मिले और मुझे बहुत सहजता का एहसास हुआ।

इस पूरे अनुभव से गुजरने के बाद मैंने देखा कि परमेश्वर अपनी संप्रभुता के हिस्से के रूप में जो स्थितियाँ व्यवस्थित करता है, वे हमेशा अच्छी होती हैं और ठीक वही होती हैं जिनकी मेरे जीवन को जरूरत होती है। मैं इस समझ को प्राप्त करने और परिस्थितियों को पलटने में सक्षम हो सकी, यह सब परमेश्वर के वचनों का ही नतीजा था। परमेश्वर का धन्यवाद।


69. प्रतिष्ठा और रुतबे को बचाने के दुष्परिणाम

सिल्वी, फिलीपींस

लिस कलीसिया में सामान्य मामलों का काम सँभालती थी। रॉजर ने अभी-अभी प्रशिक्षण लेना शुरू किया था और वह सामान्य मामलों के काम से परिचित नहीं था, इसलिए लिस ने उसे धैर्य से सिखाया। कुछ समय बाद, रॉजर बुनियादी काम करना जान गया था, और लिस ने उसे कुछ काम सौंपे। कई दिन बीत गए। जब लिस ने रॉजर के काम की जाँच की, तो उसने पाया कि किताबों की सुरक्षा करने वाले कुछ लोगों को अनुचित रूप से चुना गया था और कुछ नवागंतुकों को समय पर परमेश्वर के वचन की किताबें नहीं दी गई थीं। रॉजर को इन दोनों ही स्थितियों की कोई जानकारी नहीं थी। यह पता चलने पर, लिस का लहजा गंभीर हो गया, और उसने रॉजर से पूछा कि उसने ये काम क्यों नहीं किए थे। रॉजर ने कहा, “मुझे सच में अफ़सोस है। हाल ही में मैं काम में व्यस्त था और इनकी खोज-खबर नहीं ली। मैंने कुछ चीजों का जायजा तो लिया था...।” रॉजर तरह-तरह के कारण बताने लगा। लिस का गुस्सा अंदर ही अंदर बढ़ने लगा, और वह रॉजर की समस्याएँ बताना चाहती थी ताकि वह अपने कर्तव्य के प्रति अपने रवैये पर विचार करे, लेकिन बात उसके होंठों तक आई तो पर उसने कुछ कहा नहीं। उसने सोचा, “अगर मैं रॉजर की काट-छाँट करूँगी, तो कहीं वह यह न सोचे कि मैं बहुत कठोर हूँ? अभी तो हमने साथ काम करना शुरू ही किया है, अगर मेरी बुरी छवि बन गई, तो क्या वह सोचेगा कि मेरे साथ निभाना मुश्किल है?” इसलिए लिस ने अपने बोलने का तरीका बदला और अपना गला साफ किया, पहले जो चेहरा गंभीर था उस पर जबरदस्ती मुस्कान ले आई। नरम लहजे में, उसने रॉजर से कहा: “भाई, सामान्य मामलों का काम बहुत महत्वपूर्ण है। अगर इसमें देरी हुई तो यह कलीसिया के कार्य को प्रभावित करेगा। उम्मीद है आप समझेंगे। आप काम में व्यस्त हैं और मैं आपकी मुश्किलें समझ सकती हूँ। उम्मीद है कि आपको सौंपे गए काम को करने के लिए आप पूरी कोशिश कर सकेंगे। अगर आप व्यस्त हैं, तो आप मुझे बता सकते हैं और मैं यह कर सकती हूँ।” रॉजर ने अपराधबोध से कहा: “बहन, मुझे माफ करना। यह मेरी समस्या है। मैं सुधार करूँगा।” रॉजर की बातें सुनकर, लिस को थोड़ी राहत महसूस हुई, उसने मन ही मन सोचा: “लगता है कि नरम लहजे से भी समस्याएँ हल हो सकती हैं। इस तरह बोलने से न केवल भाई का सम्मान बचता है, बल्कि उसे यह भी लगता है कि मेरे साथ निभाना आसान है। यह तो अच्छा है न।” कुछ दिनों बाद, लिस को पता चला कि रॉजर का अपने कर्तव्यों के प्रति रवैया अभी भी काफी लापरवाह था, और वह वास्तव में काम का जायजा नहीं ले रहा था। वह रॉजर की काट-छाँट करना चाहती थी, लेकिन फिर उसने सोचा, “मैंने कुछ दिन पहले ही उसकी समस्याएँ बताई थीं। अगर मैं फिर से उसके साथ संगति करने गई, तो क्या वह सोचेगा कि मैं उसे परेशान कर रही हूँ? कुछ भी हो, तनाव कम करने के लिए थोड़ा समय तो देना ही चाहिए। अगर सच में काम नहीं बनता, तो ये काम मैं ही कर लूँगी।” लिस रॉजर को खोजने नहीं गई, बल्कि उसने खुद ही सक्रिय रूप से काम अपने ऊपर ले लिया।

समय तेजी से बीत गया और पलक झपकते ही एक महीना गुजर गया। एक दिन, लिस ने बहन लूना से पूछा: “रॉजर हाल ही में बहुत सुस्ती से काम कर रहा है। क्या आप जानती हैं कि उसे कोई समस्या हुई है?” लूना ने उदास होकर कहा: “मैंने रॉजर के साथ उसके कर्तव्य के प्रति रवैये के बारे में संगति की है, लेकिन वह हमेशा कहता है कि वह काम में व्यस्त है और उसके पास समय नहीं है।” यह खबर सुनकर, लिस के दिल में कुछ ऐसा एहसास हुआ जिसे बयां नहीं किया जा सकता। उसने चुपचाप परमेश्वर से प्रार्थना की यह खोजने के लिए कि उसे इस मामले से क्या सबक सीखना चाहिए। बाद में उसने परमेश्वर के वचन पढ़े : “सभी अविश्वासी शैतान के फलसफों के अनुसार जीते हैं। वे सभी चापलूस होते हैं और किसी को ठेस नहीं पहुँचाते। तुम परमेश्वर के घर आए हो, तुमने परमेश्वर के वचन पढ़े हैं और परमेश्वर के घर के उपदेश सुने हैं, तो तुम सत्य का अभ्यास करने, दिल से बोलने और एक ईमानदार इंसान बनने में असमर्थ क्यों हो? तुम हमेशा चापलूसी क्यों करते हो? चापलूस केवल अपने हितों की रक्षा करते हैं, कलीसिया के हितों की नहीं। जब वे किसी को बुराई करते और कलीसिया के हितों को नुकसान पहुँचाते देखते हैं, तो इसे अनदेखा कर देते हैं। उन्हें चापलूस होना पसंद है, और वे किसी को ठेस नहीं पहुँचाते। यह गैर-जिम्मेदाराना है, और ऐसा व्यक्ति बहुत चालाक होता है, भरोसे लायक नहीं होता” (वचन, खंड 3, अंत के दिनों के मसीह के प्रवचन, भाग तीन)। जब उसने परमेश्वर के वचनों द्वारा उजागर की गई दशा से अपनी तुलना की तो लिस समझ गई कि वह भी वैसी ही है। वह हर मोड़ पर सांसारिक आचरण के शैतानी फलसफे पर भरोसा कर रही थी, अपने पारस्परिक संबंधों की रक्षा कर रही थी, ताकि वह दूसरों की नजरों में एक अच्छी इंसान दिखे। उसने रॉजर को काम में देरी करते देखा था और उसकी समस्याएँ बताना चाहती थी। लेकिन उसे डर था कि रॉजर उसके बारे में कोई नकारात्मक राय बना लेगा और अंत में रॉजर के दिल में उसका मूल्यांकन खराब होगा। इसलिए उसने न तो उन समस्याओं को बताया और न ही उसकी मदद की। एक पर्यवेक्षक के रूप में, उसे कलीसिया के कार्य की रक्षा करनी चाहिए थी, लेकिन उसने लोगों की नज़र में अपनी अच्छी छवि बचाने के लिए उन जिम्मेदारियों को पूरा नहीं किया जो उसे करनी चाहिए थीं। उसमें न्याय की भावना जरा भी नहीं थी। लिस अपने मन में बार-बार परमेश्वर की कही बातों पर विचार करती रही, “ऐसा व्यक्ति बहुत चालाक होता है, भरोसे लायक नहीं होता।” उसे लगा कि उदासी उसके दिल को चीर रही है। इस सबके दौरान उसके सभी काम और सभी कर्म परमेश्वर की नजरों में घृणित थे। इसलिए, लिस ने स्वयं पर विचार करना शुरू किया। वह क्यों चाहकर भी दूसरे लोगों के दिलों में अपनी अच्छी छवि बचाने से खुद को रोक नहीं पाई? कौन से विचार इसे नियंत्रित कर रहे थे?

अपने चिंतन के दौरान, लिस ने परमेश्वर के वचनों का एक अंश पढ़ा : “परिवार लोगों को बस एक या दो कहावतों से नहीं, बल्कि बहुत सारे मशहूर उद्धरणों और सूक्तियों से सिखाता है। उदाहरण के लिए, क्या तुम्हारे परिवार के बुजुर्ग और माँ-बाप अक्सर इस कहावत का उल्लेख करते हैं, ‘एक व्यक्‍ति जहाँ रहता है वहाँ अपना नाम छोड़ता है, जैसे कि एक हंस जहाँ कहीं उड़ता है आवज करता जाता है’? (हाँ।) इससे उनका मतलब होता है : ‘लोगों को अपनी प्रतिष्ठा की खातिर जीना चाहिए। लोग अपने जीवनकाल में दूसरों के बीच अच्छी प्रतिष्ठा कायम करने और अच्छा प्रभाव डालने के अलावा और कुछ नहीं चाहते हैं। तुम जहाँ भी जाओ, वहाँ अधिक उदारता के साथ सबका अभिवादन करो, खुशियाँ बाँटो, तारीफें करो, और कई अच्छी-अच्छी बातें कहो। लोगों को नाराज मत करो, बल्कि अधिक अच्छे और परोपकारी कर्म करो।’ परिवार द्वारा दी गई इस विशेष शिक्षा के प्रभाव का लोगों के व्यवहार या आचरण के सिद्धांतों पर विशेष प्रभाव पड़ता है, जिसका नतीजा यह होता है कि वे शोहरत और लाभ को ज्यादा अहमियत देते हैं। यानी, वे अपनी प्रतिष्ठा, साख, लोगों के मन में बनाई अपनी छवि, और वे जो कुछ भी करते हैं और जो भी राय व्यक्त करते हैं उसके बारे में दूसरों के अनुमान को बहुत महत्व देते हैं। शोहरत और लाभ को ज्यादा अहमियत देकर, तुम अनजाने में इस बात को कम महत्व देते हो कि तुम जो कर्तव्य निभा रहे हो वह सत्य और सिद्धांतों के अनुरूप है या नहीं, क्या तुम परमेश्वर को संतुष्ट कर रहे हो, और क्या तुम पर्याप्त मात्रा में अपना कर्तव्य निभा रहे हो। तुम इन चीजों को कम महत्वपूर्ण और कम प्राथमिकता वाली चीजें मानते हो, जबकि तुम्हारे परिवार द्वारा तुम्हें सिखाई इस कहावत को कि ‘एक व्यक्‍ति जहाँ रहता है वहाँ अपना नाम छोड़ता है, जैसे कि एक हंस जहाँ कहीं उड़ता है आवज करता जाता है,’ तुम बहुत महत्वपूर्ण मान लेते हो। ... यह कहावत कि ‘एक व्यक्‍ति जहाँ रहता है वहाँ अपना नाम छोड़ता है, जैसे कि एक हंस जहाँ कहीं उड़ता है आवज करता जाता है,’ तुम्हारे दिल में जड़ें जमा चुकी है और तुम्हारा आदर्श वाक्य बन गई है। बचपन से ही तुम इस कहावत से प्रभावित और शिक्षित किए गए हो, और बड़े होने के बाद भी तुम अपने परिवार की अगली पीढ़ी और अपने आस-पास के लोगों को प्रभावित करने के लिए अक्सर इस कहावत को दोहराते रहते हो। बेशक, इससे भी अधिक गंभीर बात यह है कि तुमने इसे अपने आचरण और चीजों के साथ निपटने के लिए अपने तरीके और सिद्धांत के रूप में अपनाया है, और यहाँ तक कि अपने जीवन का लक्ष्य और दिशा मान लिया है। तुम्हारा लक्ष्य और दिशा गलत है, तो फिर तुम्हारा अंतिम परिणाम भी यकीनन नकारात्मक ही होगा। क्योंकि तुम जो कुछ भी करते हो उसका सार केवल तुम्हारी प्रतिष्ठा की खातिर और सिर्फ इस कहावत को अभ्यास में लाने के लिए होता है कि ‘एक व्यक्‍ति जहाँ रहता है वहाँ अपना नाम छोड़ता है, जैसे कि एक हंस जहाँ कहीं उड़ता है आवज करता जाता है।’ तुम सत्य का अनुसरण नहीं कर रहे हो, और तुम्हें खुद ही यह पता नहीं है। तुम्हें लगता है कि इस कहावत में कुछ भी गलत नहीं है; क्या लोगों को अपनी प्रतिष्ठा के लिए नहीं जीना चाहिए? जैसी कि आम कहावत है, ‘एक व्यक्‍ति जहाँ रहता है वहाँ अपना नाम छोड़ता है, जैसे कि एक हंस जहाँ कहीं उड़ता है आवज करता जाता है।’ यह कहावत बहुत सकारात्मक और उचित लगती है, तो तुम अनजाने में इसकी सीख के प्रभाव को स्वीकार लेते हो और इसे एक सकारात्मक चीज मानते हो। इस कहावत को एक सकारात्मक चीज मानने के बाद, तुम अनजाने में इसका अनुसरण और अभ्यास करते हो। इसी के साथ, तुम अनजाने में और भ्रमित होकर इसे सत्य और सत्य की कसौटी मान लेते हो। इसे सत्य की कसौटी मानने के बाद, तुम परमेश्वर की नहीं सुनते, और न ही उसकी बातों को समझते हो। तुम आँख बंद करके इस आदर्श वाक्य को अभ्यास में लाते हो कि ‘एक व्यक्‍ति जहाँ रहता है वहाँ अपना नाम छोड़ता है, जैसे कि एक हंस जहाँ कहीं उड़ता है आवज करता जाता है,’ और इसके अनुसार कार्य करते हो, जिससे अंत में तुम अच्छी प्रतिष्ठा पा लेते हो। तुम जो चाहते थे अब वह तुम्हें मिल गया है, पर ऐसा करके तुमने सत्य का उल्लंघन और सत्य का त्याग किया है, और बचाए जाने का अवसर भी गँवा दिया है। यह देखते हुए कि यही इसका अंतिम परिणाम है, तुम्हें अपने परिवार द्वारा सिखाए गए इस विचार को त्याग देना चाहिए कि ‘एक व्यक्‍ति जहाँ रहता है वहाँ अपना नाम छोड़ता है, जैसे कि एक हंस जहाँ कहीं उड़ता है आवज करता जाता है।’ तुम्हें इस कहावत पर टिके नहीं रहना चाहिए, और न ही इस कहावत या विचार को अभ्यास में लाने के लिए अपनी जीवनभर की कोशिश और ऊर्जा लगानी चाहिए। यह विचार और दृष्टिकोण जो तुममें डाला और सिखाया गया है, सरासर गलत है, तो तुम्हें इसे त्याग देना चाहिए। इसे त्यागने का कारण सिर्फ यही नहीं है कि यह सत्य नहीं है, बल्कि असल में यह तुम्हें भटका देगा और तुम्हारे विनाश की ओर ले जाएगा, यानी इसके परिणाम बहुत गंभीर हैं। तुम्हारे लिए, यह बस कोई मामूली कहावत नहीं, बल्कि कैंसर है—लोगों को भ्रष्ट करने का साधन और तरीका है। क्योंकि परमेश्वर के वचनों में, लोगों से उसकी सभी अपेक्षाओं में, परमेश्वर ने लोगों से कभी भी अच्छी प्रतिष्ठा या प्रसिद्धि पाने या लोगों पर अच्छी छाप छोड़ने या लोगों की स्वीकृति प्राप्त करने, या लोगों की प्रशंसा पाने के लिए नहीं कहा है, और न ही उसने कभी लोगों को शोहरत पाने की खातिर जीने या अपने पीछे अच्छी प्रतिष्ठा छोड़ने के लिए मजबूर किया है। परमेश्वर बस इतना चाहता है कि लोग अच्छी तरह अपने कर्तव्य निभाएँ, उसके प्रति और सत्य के प्रति समर्पण करें। इसलिए, जहाँ तक तुम्हारा सवाल है, यह कहावत तुम्हारे परिवार से मिली एक तरह की शिक्षा है जिसे तुम्हें त्याग देना चाहिए” (वचन, खंड 6, सत्य के अनुसरण के बारे में, सत्य का अनुसरण कैसे करें (12))। परमेश्वर के वचनों का प्रकाशन पढ़ने के बाद, लिस समझ गई कि शैतान शिक्षा और परिवार की शिक्षा के प्रभाव का उपयोग लोगों के युवा दिलों में तरह-तरह के शैतानी नियम डालने के लिए करता है, जैसे “एक व्यक्‍ति जहाँ रहता है वहाँ अपना नाम छोड़ता है, जैसे कि एक हंस जहाँ कहीं उड़ता है आवाज़ करता जाता है” और “जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है।” ये शैतानी जहर लोगों के खून और हड्डियों में समा गए हैं, और लोगों की प्रकृति बन गए हैं। लोग चाहकर भी इन चीजों के अनुसार जीने से खुद को रोक नहीं पाते और प्रतिष्ठा और रुतबे को अपनी जान मानते हैं। लिस ने विचार किया कि छोटी उम्र से ही, वह हमेशा दूसरों के मन में अपनी छवि की परवाह करती थी। अपने माता-पिता और आसपास के लोगों से प्रशंसा पाने के लिए, वह किसी भी दूसरे बच्चे से ज्यादा आज्ञाकारी थी और अक्सर घर के कामों में अपने माता-पिता की मदद करती थी। वह अपने पड़ोसियों के घर के काम भी कर देती थी। जब वह अपने दोस्तों के साथ खेलती थी, तो वह कभी झगड़ा नहीं करती थी और उसके माता-पिता और गाँव के सभी लोग एक समझदार बच्ची होने के लिए उसकी प्रशंसा करते थे। काम के बाद, अगर कोई सहकर्मी लिस से मदद माँगता, तो वह हमेशा हाँ कहती थी। कभी-कभी, जब उसके सहकर्मियों के साथ कोई अनबन होती, तो चाहे वह कितनी भी दुखी क्यों न हो, वह आपे से बाहर नहीं होती थी और लगातार सहकर्मियों के साथ उसके जो सौहार्दपूर्ण संबंध थे उनकी रक्षा करती थी। कलीसिया में शामिल होने के बाद, लिस अभी भी अपने भाई-बहनों के मन में अपनी छवि पर बहुत ध्यान देती थी। जब उसने देखा कि कुछ लोग सिद्धांतों के अनुसार अपना कर्तव्य नहीं कर रहे हैं, या लापरवाही बरत रहे हैं, और तो भले ही वह स्पष्ट रूप से यह बताना और उनकी काट-छाँट करना चाहती थी, पर उसने इस पर विचार किया कि उसके बारे में उनकी क्या राय हो सकती है और उसने उनके साथ अपने संबंधों की रक्षा के लिए उन्हें मीठे शब्दों से प्रोत्साहित करना चुना। उदाहरण के लिए रॉजर के साथ उसके रिश्ते को ही लें। जब उसने देखा कि वह देह के बंधनों में जी रहा है और अपने कर्तव्य के प्रति लापरवाह रवैया अपना रहा है और काम में देरी कर रहा है, तो उसे उसकी समस्याएँ बतानी चाहिए थीं और अपने कर्तव्य से ऐसे पेश आने की प्रकृति और परिणामों के बारे में उसके साथ संगति करनी चाहिए थी। हालाँकि, उसे डर था कि वह उसके बारे में बुरी राय बना लेगा और कहेगा कि उसमें सहानुभूति नहीं है और इसलिए उसने उसे मीठे शब्दों से धीरे से प्रोत्साहित करने की कोशिश की। उसने तो वह काम भी अपने ऊपर ले लिया जो रॉजर को करना चाहिए था और उसे खुद ही कर दिया। चूँकि रॉजर ने वास्तव में न तो आत्मचिंतन किया न ही खुद को समझा, इसलिए उसके कर्तव्य के प्रति उसका रवैया नहीं बदला। इससे न केवल उसके जीवन प्रवेश में बाधा आई बल्कि कलीसिया के कार्य में भी देरी हुई। जब लिस यह समझ गई, तो उसे लगा कि वह बेहद नीच और दुष्ट है। एक पर्यवेक्षक के रूप में, उसे कलीसिया के कार्य की रक्षा करनी चाहिए थी, और अपने भाई-बहनों के जीवन प्रवेश के लिए बोझ उठाना चाहिए था। इसके बजाय, उसने बस अपने सम्मान और रुतबे की रक्षा की। अगर उसने इसे नहीं बदला, तो अंततः परमेश्वर उससे घृणा करेगा और उसे हटा देगा।

एक दिन भक्ति के दौरान, उसने परमेश्वर के वचनों का एक अंश पढ़ा, जिसने उसे सचमुच हिला दिया। सर्वशक्तिमान परमेश्वर कहता है : “अच्छी मानवता होने का कोई मानक अवश्य होना चाहिए। इसमें संयम का मार्ग अपनाना, सिद्धांतों से चिपके न रहना, किसी को भी नाराज न करने का प्रयत्न करना, जहाँ भी जाओ वहीं चापलूसी करके कृपापात्र बनना, जिससे भी मिलो उससे चिकनी-चुपड़ी बातें करना और सभी से अपने बारे में अच्छी बातें करवाना शामिल नहीं है। यह मानक नहीं है। तो मानक क्या है? यह परमेश्वर और सत्य के प्रति समर्पित होने में सक्षम होना है। यह अपने कर्तव्य को और सभी तरह के लोगों, घटनाओं और चीजों को सिद्धांतों के साथ और जिम्मेदारी की भावना से लेना है। सब इसे स्पष्ट ढंग से देख सकते हैं; इसे लेकर सभी अपने हृदय में स्पष्ट हैं। इतना ही नहीं, परमेश्वर लोगों के हृदयों की जाँच-पड़ताल करता है और उनमें से हर एक की स्थिति जानता है; चाहे वे जो भी हों, परमेश्वर को कोई मूर्ख नहीं बना सकता। कुछ लोग हमेशा डींग हाँकते हैं कि वे अच्छी मानवता से युक्त हैं, कि वे कभी दूसरों के बारे में बुरा नहीं बोलते, कभी किसी और के हितों को नुकसान नहीं पहुँचाते, और वे यह दावा करते हैं कि उन्होंने कभी अन्य लोगों की संपत्ति की लालसा नहीं की। जब हितों को लेकर विवाद होता है, तब वे दूसरों का फायदा उठाने के बजाय नुकसान तक उठाना पसंद करते हैं, और बाकी सभी सोचते हैं कि वे अच्छे लोग हैं। परंतु, परमेश्वर के घर में अपने कर्तव्य निभाते समय, वे कुटिल और चालाक होते हैं, हमेशा स्वयं अपने हित में षड्यंत्र करते हैं। वे कभी भी परमेश्वर के घर के हितों के बारे में नहीं सोचते, वे कभी उन चीजों को अत्यावश्यक नहीं मानते हैं जिन्हें परमेश्वर अत्यावश्यक मानता है या उस तरह नहीं सोचते हैं जिस तरह परमेश्वर सोचता है, और वे कभी अपने हितों को एक तरफ नहीं रख सकते ताकि अपने कर्तव्यों का निर्वहन कर सकें। वे कभी अपने हितों का परित्याग नहीं करते। यहाँ तक कि जब वे बुरे लोगों को बुरे कर्म करते हुए देखते हैं, वे उन्हें उजागर नहीं करते; उनके रत्ती भर भी कोई सिद्धांत नहीं हैं। यह किस प्रकार की मानवता है? यह अच्छी मानवता नहीं है। ऐसे व्यक्तियों की बातों पर बिल्कुल ध्यान न दो; तुम्हें देखना चाहिए कि वे किसके अनुसार जीते हैं, क्या प्रकट करते हैं, और अपने कर्तव्य निभाते समय उनका रवैया कैसा होता है, साथ ही उनकी अंदरूनी दशा कैसी है और उन्हें किससे प्रेम है। अगर अपनी शोहरत और फायदे के प्रति उनका प्रेम परमेश्वर के प्रति उनकी निष्ठा से बढ़कर है, अगर अपनी शोहरत और फायदे के प्रति उनका प्रेम परमेश्वर के घर के हितों से बढ़कर है, या अगर अपनी शोहरत और फायदे के प्रति उनका प्रेम उस विचारशीलता से बढ़कर है जो वे परमेश्वर के प्रति दर्शाते हैं, तो क्या ऐसे लोगों में मानवता है? वे मानवता वाले लोग नहीं हैं। उनका व्यवहार दूसरों के द्वारा और परमेश्वर द्वारा देखा जा सकता है। ऐसे लोगों के लिए सत्य को हासिल करना बहुत कठिन होता है” (वचन, खंड 3, अंत के दिनों के मसीह के प्रवचन, अपना हृदय परमेश्वर को देकर सत्य प्राप्त किया जा सकता है)। परमेश्वर के वचन पढ़ने के बाद, लिस समझ गई कि वास्तव में अच्छी मानवता केवल सतह पर अच्छा व्यवहार नहीं है, या दूसरों द्वारा एक अच्छे इंसान के रूप में पहचाना और सराहा जाना नहीं है। इसके बजाय, यह परमेश्वर के साथ एक मन का होना है; परमेश्वर के प्रति समर्पित होना है; अपने कर्तव्य के प्रति वफादार होना है; कलीसिया के कार्य की रक्षा करने में सक्षम होना है; दुष्ट लोगों को बुराई करते देख उन्हें तुरंत उजागर करना और रोकना है; और भाई-बहनों को सिद्धांतों का उल्लंघन करते देख, या भ्रष्ट स्वभावों पर काम करते और कलीसिया के हितों को नुकसान पहुँचाते देख, प्रेम से संगति करना और उनकी मदद करना या यदि उनके कार्यों की प्रकृति गंभीर है तो उनकी काट-छाँट करने में सक्षम होना है ताकि वे सिद्धांतों के साथ काम करें। यही वास्तव में अच्छी मानवता का होना है। अतीत में, लिस हमेशा मानती थी कि अच्छी मानवता का मतलब गुस्सा न करना, बहस या झगड़ा न करना और दूसरों के प्रति दयालु और विनम्र होना है। परमेश्वर के वचनों के प्रकाशन के माध्यम से, वह आखिरकार समझ गई कि वास्तव में इस तरह की “अच्छी मानवता” के पीछे भ्रष्ट स्वभाव छिपे थे—यह पाखंडी और कपटी था। लिस को लगा कि वह सचमुच बहुत मूर्ख थी। लिस ने इस पर विचार किया कि उसने कैसे स्पष्ट रूप से रॉजर को काम में देरी करते देखा था, तो उसने न केवल उसकी समस्याएँ नहीं बताईं और संगति कर उसकी मदद नहीं की, बल्कि उसने कुछ ऐसे प्रोत्साहन के शब्द भी कहे जो वास्तव में दिल से नहीं थे। उसने यह सब दूसरों के मन में अपनी अच्छी छवि बचाने के लिए किया था। उसने देखा कि वह बिल्कुल भी अच्छी मानवता वाली इंसान नहीं थी। लिस को परमेश्वर के वचनों से अपनी समस्याओं की कुछ समझ मिली, और सत्य का अभ्यास करने का संकल्प मिला। इस बार, उसे जल्दी से रॉजर को ढूँढ़ना और उसकी समस्याएँ बतानी थीं। अगर उसके साथ संगति करने के बाद वह इसे स्वीकार नहीं करता और पश्चात्ताप नहीं करता, तो सिद्धांतों के अनुसार उसके कर्तव्य में बदलाव किया जाना चाहिए।

लिस ने अचानक सोचा कि कैसे रॉजर दिन भर परिवार के बंधनों में जी रहा था, और वह खुद भी बहुत थक गया होगा। अगर उसने केवल उसकी काट-छाँट की और उसकी समस्याएँ बताईं, तो क्या इससे वह नकारात्मक हो जाएगा? हालाँकि, उन्हें बताए बिना, वह इस मुद्दे को हल नहीं कर पाएगी। जब उसने यह सोचा, तो लिस को समझ नहीं आया कि कैसे अभ्यास करे, और इसलिए उसने परमेश्वर से प्रार्थना की। बाद में, उसने परमेश्वर के वचनों में अभ्यास का मार्ग खोजा। उसने परमेश्वर के वचन पढ़े : “तुम्हें सच्चे भाई-बहनों के साथ सत्य सिद्धांतों के अनुसार व्यवहार करना चाहिए। चाहे वे जैसे भी परमेश्वर पर विश्वास करते हों या वे जिस भी रास्ते पर हों, तुम्हें प्रेम की भावना से उनकी मदद करनी चाहिए। व्यक्ति को न्यूनतम क्या प्रभाव प्राप्त करना चाहिए? पहला, वह उनके ठोकर खाने का कारण न बने और उन्हें नकारात्मक न बनने दे; दूसरा, वह उनकी मदद करता हो और उन्हें गलत मार्ग से वापस लौटा लाए; और तीसरा, वह उन्हें सत्य समझाए और उनसे सही मार्ग चुनवाए। ये तीन प्रकार के प्रभाव केवल उन्हें प्रेम की भावना से मदद करके ही प्राप्त किए जा सकते हैं। अगर तुममें सच्चा प्रेम नहीं है, तो तुम ये तीन प्रकार के प्रभाव प्राप्त नहीं कर सकते, ज्यादा से ज्यादा एक या दो प्रकार के प्रभाव ही प्राप्त कर सकते हो। ये तीन प्रकार के प्रभाव दूसरों की मदद करने के तीन सिद्धांत भी हैं। तुम ये तीन सिद्धांत जानते हो और इन्हें अच्छी तरह समझते हो, लेकिन इन्हें वास्तव में कैसे लागू किया जाता है? क्या तुम वास्तव में दूसरे की कठिनाई को समझते हो? क्या यह एक अलग समस्या नहीं है? तुम्हें यह भी सोचना चाहिए : ‘उसकी कठिनाई का मूल क्या है? क्या मैं उसकी मदद करने में सक्षम हूँ? अगर मेरा आध्यात्मिक कद बहुत छोटा है और मैं समस्या हल नहीं कर सकता और लापरवाही से बोलता हूँ, तो मैं उन्हें गलत रास्ते पर ले जा सकता हूँ। इसके अतिरिक्त, इस व्यक्ति की समझने की क्षमता कैसी है, और उसकी काबिलियत क्या है? क्या वह दुराग्रही है? क्या उसे आध्यात्मिक समझ होती है? क्या वह सत्य को स्वीकार कर सकता है? क्या वह सत्य का अनुसरण करता है? अगर वह देखता है कि मैं उससे ज्यादा सक्षम हूँ, और मैं उसके साथ संगति करता हूँ, तो क्या उसमें ईर्ष्या या नकारात्मकता पैदा होगी?’ इन सभी प्रश्नों पर विचार किया जाना चाहिए। इन प्रश्नों पर विचार कर इन पर स्पष्टता प्राप्त कर लेने के बाद उस व्यक्ति के साथ संगति करो, परमेश्वर के वचनों के कई अंश पढ़ो जो उसकी समस्या पर लागू होते हों, और उसे परमेश्वर के वचनों में सत्य को समझने और अभ्यास का मार्ग खोजने में सक्षम बनाओ। तब समस्या का समाधान होगा और वे अपनी कठिनाई से बाहर निकल पाएँगे। ... किसी समस्या को हल करना सचमुच आसान नहीं होता। तुम्हें सत्य को समझना होगा, समस्या की असलियत जाननी होगी और फिर सत्य सिद्धांतों के अनुसार दूसरों के साथ स्पष्ट रूप से संगति करनी होगी, और अभ्यास के मार्ग पर इस तरह संगति करने में सक्षम होना पड़ेगा जिसे दूसरे समझ लें। इस प्रकार लोग न केवल सत्य को समझेंगे बल्कि उनके पास उसे अभ्यास में लाने का मार्ग भी होगा, केवल तभी समस्या को हल हुआ माना जा सकेगा” (वचन, खंड 3, अंत के दिनों के मसीह के प्रवचन, केवल सत्य का अनुसरण करने से ही परमेश्वर के बारे में अपनी धारणाओं और गलतफहमियों को दूर किया जा सकता है)। परमेश्वर के वचन लोगों की मदद करने के सिद्धांतों को बहुत स्पष्ट रूप से समझाते हैं। लिस समझ गई कि लोगों को ठोकर न लगे, उनकी मदद हो सके, इसके लिए लोगों के आध्यात्मिक कद के अनुसार काम करना चाहिए और उनकी वास्तविक कठिनाइयों का पता लगाना चाहिए, और उन्हें परमेश्वर के इरादे समझाने चाहिए, उनके अपने भ्रष्ट स्वभावों को समझाना चाहिए, और परमेश्वर के वचनों से अभ्यास और प्रवेश का मार्ग खोजना चाहिए। इसके अलावा, संगति के दौरान आपको लोगों के साथ ईमानदारी से पेश आना होगा, और आप लोगों के साथ लापरवाही से पेश नहीं आ सकते या कोई और इरादा नहीं रख सकते। अगर आप केवल मीठी-मीठी बातें कहते हैं जो आपके दिल की बात के विपरीत हैं, तो भले ही आप सौम्यता से बोलें, यह फिर भी पाखंडी है; यह झूठा स्नेह और झूठे इरादे हैं। दूसरी ओर, यदि आपके शब्द सच्चे हैं और आपका उद्देश्य लोगों की मदद करना है, तो भले ही आप कठोरता से बोलें या उन्हें डाँटें भी, वह फिर भी उचित है। यदि आप सत्य पर स्पष्ट रूप से संगति करते हैं, और दूसरा व्यक्ति सत्य को समझता है लेकिन उसका अभ्यास नहीं करता, या परमेश्वर के घर के कार्य पर बिल्कुल भी ध्यान नहीं देता, तो आप उनकी काट-छाँट कर सकते हैं या गंभीर प्रकृति के मामलों में उन्हें बर्खास्त कर सकते हैं। लिस ने सोचा कि कैसे रॉजर एक नवागंतुक था और उसे परमेश्वर में सच्चा विश्वास था। यह केवल उसके जीवन की कुछ वास्तविक कठिनाइयों के कारण था कि उसे काम पर जाना पड़ा, और जब काम और कर्तव्य के बीच टकराव होता था तो वह नहीं जानता था कि कैसे अभ्यास करे। उसे रॉजर की अवस्था और कठिनाइयों को लक्षित करते हुए परमेश्वर के वचनों के प्रासंगिक अंश खोजने थे ताकि उसके साथ संगति कर उसकी मदद की जा सके, इस अवस्था में जीने के खतरनाक परिणामों को बताना था, और मानवजाति को बचाने के परमेश्वर के इरादे, आध्यात्मिक लड़ाइयों के बारे में संगति करनी थी, और देह के खिलाफ विद्रोह करने के अभ्यास के मार्ग के बारे में संगति करनी थी। अगर इस बारे में स्पष्ट रूप से संगति करने के बाद भी, रॉजर ने चीजों को नहीं बदला, तो वह उसकी काट-छाँट कर सकती थी या चेतावनी जारी कर सकती थी, और अगर वह फिर भी चीजों को नहीं बदलता तो उसे बर्खास्त कर दिया जाएगा। अभ्यास का मार्ग मिलने के बाद, लिस का दिल अचानक हल्का हो गया।

अगले दिन, लिस रॉजर से मिली। उसने कहा, “भाई रॉजर, मैंने पहले सत्य का अभ्यास नहीं किया। जब मैंने आपको लगातार यह कहते सुना कि आप व्यस्त हैं और आपके पास अपना कर्तव्य करने का समय नहीं है, तो मैं आपकी देह के पक्ष में खड़ी रही और आपकी कमजोरी के प्रति विचारशीलता दिखाई। सतह पर, मैं आपके साथ कभी सख्त नहीं थी और मैंने आपकी समस्याएँ नहीं बताईं। दरअसल, मैं ऐसा करके आपको नुकसान पहुँचा रही थी। अब, मैं आपके साथ एक गंभीर मुद्दे पर चर्चा करना चाहती हूँ। यह हमारे कर्तव्य के प्रति हमारे रवैये से संबंधित एक मुद्दा है। ...” लिस की संगति समाप्त होने के बाद, रॉजर ने अफसोस के साथ कहा, “यह सच है। मैं लगातार देह में जी रहा हूँ और परमेश्वर के साथ मेरा रिश्ता बहुत दूर का रहा है। जब मेरी दशा खराब थी तो मुझे यह भी लगा कि अपना कर्तव्य करना एक बंधन है। अब, इस संगति के लिए धन्यवाद, मैं आखिरकार समझ गया हूँ कि मेरी दशा कितनी भयावह रही है। परमेश्वर का धन्यवाद। आपके शब्दों ने मेरे दिल को भेद दिया, लेकिन वे मेरे लिए बहुत मददगार रहे हैं। अब से मैं अपना कर्तव्य ठीक से करूँगा।” बाद में, हालाँकि रॉजर काम पर अभी भी बहुत व्यस्त था, वह अपना कर्तव्य करने के लिए अपने समय का उचित प्रबंधन कर पा रहा था और उसने कुछ नतीजे हासिल किए। यह दृश्य देखकर, लिस बहुत द्रवित हुई। उसने अनुभव किया कि केवल परमेश्वर के वचनों के अनुसार काम करने से ही उसके पास चलने के लिए एक मार्ग होगा और वह दूसरों को लाभ पहुँचा सकेगी। इस अनुभव के बाद, लिस बहुत द्रवित हुई, और उसने देखा कि शैतानी नियमों के अनुसार जीने से वह केवल और अधिक पाखंडी बनेगी; वह धूर्त और कपटी बन जाएगी, और अंत में केवल खुद को और दूसरों को नुकसान पहुँचाएगी। केवल परमेश्वर के वचनों के अनुसार अभ्यास करके ही वह एक इंसान की तरह जी सकती है।


72. उत्पीड़न और क्लेश के अनुभव से मैंने जो सबक सीखे

चेन वेन, चीन

2022 में मैं कलीसिया में नवागतों का सिंचन कर रही थी। अगस्त की शुरुआत में मुझे पता चला कि सीसीपी ने हमारे सभी जिला अगुआओं को गिरफ्तार कर लिया है। जैसे ही मैंने यह खबर सुनी, मैं चौंक गई। “ये सभी अगुआ गिरफ्तार कैसे हो गए? कलीसिया के कार्य का क्या होगा?” तब मुझे याद आया कि उनकी गिरफ्तारी के दिन सुबह जिले के दो अगुआ मेरे घर आए थे और हम साथ मिलकर नवागतों का सिंचन करने गए थे। मैं उनसे लगातार संपर्क में थी। क्या सीसीपी मेरी निगरानी भी करेगी? कुछ समय बाद ही मैंने सुना कि और भी भाई-बहन गिरफ्तार हो गए हैं। गिरफ्तार किए गए लगभग सभी लोग मेरे घर आ चुके थे। अगर वे अपनी गवाही में दृढ़ नहीं रह पाए और मुझे धोखा दे दिया तो मैं बहुत खतरनाक स्थिति में पड़ जाऊँगी। इसके अलावा जब मैंने पहली बार परमेश्वर में विश्वास रखना शुरू किया था तो मेरी रिपोर्ट कर दी गई थी, इसलिए पिछले कुछ सालों से पुलिस लगातार मेरी तलाश कर रही थी। अगर मुझे गिरफ्तार कर लिया गया तो पुलिस निश्चित रूप से मुझे आसानी से नहीं जाने देगी। मुझे पहले कैंसर था और ऑपरेशन हो चुका था जिससे मेरी सेहत कमजोर हो गई थी। मैं यातना कैसे झेल पाऊँगी? इसके तुरंत बाद मुझे एक पत्र मिला। पत्र में लिखा था कि एक गिरफ्तार हुई अगुआ ने जिसे हाल ही में रिहा किया गया है, कहा है कि पुलिस उस क्षेत्र की निगरानी कर रही है जहाँ मैं रहती हूँ और मुझे घर छोड़कर जल्द से जल्द छिपने को कहा है। खबरों की इस लगातार बमबारी ने मुझे डर में जीने पर मजबूर कर दिया। मैंने जल्दी से अपना सामान समेटा और घर बदल लिया। मैंने मन ही मन सोचा, “मुझे घर पर ही रहना चाहिए, मैं अब कहीं भी बाहर नहीं आ-जा सकती।” लेकिन फिर मुझे एहसास हुआ कि मैं सिंचन टीम की अगुआ हूँ। अब जबकि लोगों को गिरफ्तार कर लिया गया और उन पर अत्याचार किया गया है तो नवागतों का सिंचन करना और उन्हें सहारा देना जरूरी है। इस समय सबसे जरूरी काम उन नवागतों को अच्छे से सहारा देना था। लेकिन जब मैं नवागतों का सिंचन करने जाऊँगी, पुलिस मेरा पीछा तो नहीं करेगी? सीसीपी की निगरानी चप्पे-चप्पे पर है। अगर मुझे गिरफ्तार कर लिया जाता है और मैं गवाही में दृढ़ रहने के बजाय यहूदा बन जाती हूँ तो क्या इतने बरसों का मेरा विश्वास व्यर्थ नहीं हो जाएगा? फिर मुझे कभी ऐसी अच्छी मंजिल कैसे मिलेगी? गिरफ्तारी से बचने के लिए बहन शियाओल ने अभी-अभी सिंचन कर्तव्य करने का प्रशिक्षण लेना शुरू किया था, मैंने उससे नवागतों के साथ सभा करने को कहा।

एक बार शियाओल ने सभा से वापस आकर बताया कि एक नवागत गिरफ्तारी के डर से अब परमेश्वर में विश्वास रखने की हिम्मत नहीं कर पा रही है। साथ ही एक नवागत इस बात को लेकर परेशान है कि गिरफ्तार होने से उसके बच्चे के भविष्य पर असर पड़ेगा, इसलिए अब वह भी विश्वास रखने का साहस नहीं कर पा रही है। जब मैंने यह सुना तो मैं वाकई चिंतित हो गई। मुझे पता था कि शियाओल को परमेश्वर में विश्वास रखते हुए थोड़ा ही समय हुआ है और इससे पहले उसने कभी नवागतों का सिंचन नहीं किया है। वह नवागतों की कुछ समस्याओं और दशाओं को पूरी तरह से हल करने में सक्षम नहीं थी। इन नवागतों की समस्याओं को सत्य पर संगति करके जल्दी से हल किया जाना था। वरना उनके कलीसिया से अलग होने का खतरा था। लेकिन अगर मैं नवागतों का सिंचन करने बाहर निकली तो मुझे कभी भी गिरफ्तार किया जा सकता है। मुझे एक बड़ी बीमारी हो चुकी थी। मैं पुलिस की यातना कैसे झेल पाऊँगी? मेरी आँखों के सामने भाई-बहनों को यातना दिए जाने के दृश्य घूम गए : पुलिस ने उन्हें उल्टा लटकाकर पीटा था, उन पर उबलता पानी उँड़ेला था और बिजली के झटके दिए थे। उन्होंने यातना देने का हर घृणित तरीका इस्तेमाल किया था। गिरफ्तार होने के बाद बहुत से भाई-बहनों को यातना दी गई थी। कुछ तो अपाहिज हो गए थे और कुछ को पीट-पीटकर मार डाला गया था। अगर पुलिस ने मुझे गिरफ्तार किया और यातना देकर मार डाला तो मैं उद्धार का अपना मौका गँवा बैठूँगी। मैं जितना सोचती उतनी ही डर जाती। मैंने सोचा, “नवागतों को सहारा देने के लिए शायद शियाओल को भेजना बेहतर होगा। वह परमेश्वर की विश्वासी के रूप में प्रसिद्ध नहीं है।” लेकिन जब मैंने इस तरह सोचा तो मुझे थोड़ा असहज महसूस हुआ, “शियाओल ने अभी-अभी नवागतों को सिंचित करने का प्रशिक्षण शुरू किया है। वह नवागतों की समस्याओं के बारे में बहुत स्पष्ट रूप से संगति करने में सक्षम नहीं है। अगर नवागत सत्य नहीं समझे तो वे कलीसिया छोड़ सकते हैं और उनके जीवन को नुकसान हो सकता है। साथ ही ये नवागत हमेशा से मेरी जिम्मेदारी रहे हैं। दूसरे लोग उनकी स्थितियाँ नहीं समझते। मेरे लिए सबसे उपयुक्त यही है कि मैं जाकर उन्हें सहारा दूँ। अगर मैं अपनी व्यक्तिगत सुरक्षा के कारण उन्हें दर-किनार कर दूँ और उन पर ध्यान न दूँ तो क्या यह मेरा अपने कर्तव्य के प्रति गैर-जिम्मेदार होना नहीं होगा?” लेकिन मुझे बाहर जाने पर गिरफ्तार होने का डर था। इस दुविधा में फँसी होने पर मैंने परमेश्वर से प्रार्थना की, उससे मार्गदर्शन माँगा ताकि मैं इस माहौल में कलीसिया के कार्य की रक्षा कर सकूँ। प्रार्थना के बाद मुझे परमेश्वर के वचनों का एक अंश याद आया : “शैतान चाहे जितना भी ‘ताकतवर’ हो, चाहे वह जितना भी दुस्साहसी और महत्वाकांक्षी हो, चाहे नुकसान पहुँचाने की उसकी क्षमता जितनी भी बड़ी हो, चाहे मनुष्य को भ्रष्ट करने और लुभाने की उसकी तकनीकें जितनी भी व्यापक हों, चाहे मनुष्य को डराने की उसकी तरकीबें और साजिशें जितनी भी चतुराई से भरी हों, चाहे उसके अस्तित्व के रूप जितने भी परिवर्तनशील हों, वह कभी एक भी जीवित चीज सृजित करने में सक्षम नहीं हुआ, कभी सभी चीजों के अस्तित्व के लिए व्यवस्थाएँ या नियम निर्धारित करने में सक्षम नहीं हुआ, और कभी किसी सजीव या निर्जीव चीज पर शासन और नियंत्रण करने में सक्षम नहीं हुआ। ब्रह्मांड और आकाश के भीतर, एक भी व्यक्ति या चीज नहीं है जो उससे पैदा हुई हो, या उसके कारण अस्तित्व में हो; एक भी व्यक्ति या चीज नहीं है जो उसके द्वारा शासित हो, या उसके द्वारा नियंत्रित हो। इसके विपरीत, उसे न केवल परमेश्वर के प्रभुत्व के अधीन रहना है, बल्कि, परमेश्वर के सभी आदेशों और आज्ञाओं के प्रति समर्पण करना है। परमेश्वर की अनुमति के बिना शैतान के लिए जमीन पर पानी की एक बूँद या रेत का एक कण छूना भी मुश्किल है; परमेश्वर की अनुमति के बिना शैतान धरती पर चींटियों का स्थान बदलने के लिए भी स्वतंत्र नहीं है, परमेश्वर द्वारा सृजित मानवजाति की तो बात ही छोड़ दो। परमेश्वर की दृष्टि में, शैतान पहाड़ पर उगने वाली कुमुदिनियों से, हवा में उड़ने वाले पक्षियों से, समुद्र में रहने वाली मछलियों से, और पृथ्वी पर रहने वाले कीड़ों से भी तुच्छ है। सभी चीजों के बीच उसकी भूमिका सभी चीजों की सेवा करना, मानवजाति की सेवा करना और परमेश्वर के कार्य और उसकी प्रबंधन-योजना की सेवा करना है। उसकी प्रकृति कितनी भी दुर्भावनापूर्ण क्यों न हो, और उसका सार कितना भी बुरा क्यों न हो, केवल एक चीज जो वह कर सकता है, वह है अपने कार्य का कर्तव्यनिष्ठा से पालन करना : परमेश्वर के लिए सेवा देना, और परमेश्वर को एक विषमता प्रदान करना। ऐसा है शैतान का सार और उसकी स्थिति। उसका सार जीवन से असंबद्ध है, सामर्थ्य से असंबद्ध है, अधिकार से असंबद्ध है; वह परमेश्वर के हाथ में केवल एक खिलौना है, परमेश्वर की सेवा में रत सिर्फ एक मशीन है!” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है I)। परमेश्वर के वचनों से मैंने जाना कि शैतान चाहे कितना भी बेकाबू क्यों न हो, वह हमेशा परमेश्वर के हाथों में ही रहता है। उसे परमेश्वर के निर्देश और आदेश मानने ही होंगे। परमेश्वर की अनुमति के बिना वह पानी की एक बूँद या जमीन पर पड़े रेत के एक कण को भी छूने की हिम्मत नहीं कर सकता। परमेश्वर के वचनों ने मुझे आस्था दी कि सभी चीजें और घटनाएँ परमेश्वर द्वारा नियंत्रित होती हैं। मेरा गिरफ्तार होना या न होना परमेश्वर पर निर्भर था। अब इन नवागतों की समस्याओं का तत्काल समाधान करने की आवश्यकता थी। मैं केवल अपनी सुरक्षा के बारे में नहीं सोच सकती थी। नवागतों की समस्याओं का समाधान करना बहुत जरूरी था। अगली बार होने वाली नवागतों की सभा में मुझे जाना था। अगर मुझे वाकई गिरफ्तार कर लिया गया तो इसमें परमेश्वर की अनुमति होगी। परमेश्वर की अनुमति के बिना शैतान चाहे कितना भी बेकाबू हो जाए, मैं सुरक्षित रहूँगी। सभा के दिन मैं जल्दी निकल गई और सभा स्थल पर जाने से पहले आसपास कई चक्कर लगाए। सभा में परमेश्वर के वचन पढ़कर और अनुभवजन्य समझ के बारे में संगति के जरिए नवागतों ने परमेश्वर के इरादे समझे और अब वे उतने भयभीत और डरे हुए नहीं थे। उनके चेहरों पर मुस्कान आ गई और उनकी दशा बदल गई। मुझे दिल में खुशी और शांति महसूस हुई।

मैंने 2023 में कलीसिया में अगुआ का कर्तव्य निभाना शुरू कर दिया। 6 जुलाई की दोपहर को मेरी सहयोगी बहन गाओ ली तीन नवागतों के साथ सभा कर रही थी जो उसकी गिरफ्तारी के समय अगुआ और उपयाजक थे। जब मैंने यह खबर सुनी तो मेरा कलेजा मुँह को आ गया। “मैं लगभग हर दिन गाओ ली के घर जाती हूँ और अक्सर इन तीन नवागतों से मिलती हूँ। इन नवागतों ने लंबे समय से परमेश्वर में विश्वास नहीं रखा है और सत्य की उनकी समझ भी बहुत कम है। क्या ये पुलिस के उत्पीड़न का सामना कर अपनी गवाही में दृढ़ रह पाएँगे? अगर ये उत्पीड़न नहीं सह पाए और यहूदा बनकर मुझे धोखा दे बैठे तो? मैं तो पहले से ही बीमार हूँ, अगर गिरफ्तार हो गई तो पुलिस का उत्पीड़न कैसे सह पाऊँगी?!” उन दिनों मुझे अक्सर ऐसे पत्र मिला करते थे जिनमें लिखा होता था कि फ्लाँ भाई या बहन जिसके मैं संपर्क में थी, उसे गिरफ्तार कर लिया गया है। मुझे लगता मैं कभी भी गिरफ्तार की जा सकती हूँ और मैं अपने दिल को शांत नहीं कर पाती थी। मैं हर दिन तनाव में डूबी रहती थी। मैं बस कोई ऐसी जगह ढूँढ़कर छिप जाना चाहती थी जहाँ मेरा चेहरा न दिखे। लेकिन फिर मैं सोचती, मैं कलीसिया में अगुआ हूँ और बाद की स्थिति को संभालना मेरी जिम्मेदारी है। खास तौर पर गाओ ली को उन घरों की जानकारी थी जहाँ परमेश्वर के वचनों की पुस्तकें सुरक्षित रखी गई थीं। पुस्तकों को जितनी जल्दी हो सके वहाँ से हटाना जरूरी था। लेकिन उस समय का माहौल बहुत प्रतिकूल था, हर जगह निगरानी थी। अगर पुस्तकें हटाते हुए पुलिस मुझे ढूँढ़ लेती तो परिणाम इतने भयानक होते कि सोच भी नहीं सकते! दूसरे यह कि मैं कलीसिया में अगुआ भी थी। अगर पुलिस को मेरे अगुआ होने का पता चल जाता तो वह यकीनन मुझे यातना देकर मौत के कगार पर पहुँचा देती। जैसे ही मुझे उन दृश्यों का ख्याल आया जहाँ पुलिस ने भाई-बहनों का उत्पीड़न किया था, मैं डर से काँप उठी। अगर पुलिस ने मुझे पीट-पीटकर मार डाला तो मैं हमेशा के लिए उद्धार पाने का अपना मौका खो दूँगी और परमेश्वर में मेरे इतने सालों का विश्वास व्यर्थ चला जाएगा। लेकिन अगर गाओ ली यातना न सह पाई और यहूदा बन गई और परमेश्वर के वचनों की पुस्तकें समय पर हटाई न गईं तो वे पुलिस के हाथों में पड़ सकती थीं। तब वह मेरा अपने कर्तव्य की उपेक्षा करना होगा। यह एक गंभीर अपराध होगा! परमेश्वर के वचनों की पुस्तकों को स्थानांतरित करने में एक पल की भी देरी नहीं की जा सकती थी। उस रात मैंने परमेश्वर से कई बार प्रार्थना की, मैंने खुद को जाँचा और देखा कि मैं डर में जी रही हूँ, अपना चेहरा दिखाने से डर रही हूँ जो कि परमेश्वर के इरादों के अनुरूप नहीं है, डर और भय शैतान की चाल है। मैंने परमेश्वर के वचनों के एक अंश के बारे में सोचा जिसे मैंने अक्सर पढ़ा था : “अब मैं तुम्हारी निष्ठा और समर्पण, तुम्हारा प्रेम और गवाही चाहता हूँ। यहाँ तक कि अगर तुम इस समय नहीं जानते कि गवाही क्या होती है या प्रेम क्या होता है, तो तुम्हें अपना सब-कुछ मेरे पास ले आना चाहिए और जो एकमात्र खजाना तुम्हारे पास है : तुम्हारी निष्ठा और समर्पण, उसे मुझे सौंप देना चाहिए। तुम्हें जानना चाहिए कि मेरे द्वारा शैतान को हराए जाने की गवाही मनुष्य की निष्ठा और समर्पण में निहित है, साथ ही मनुष्य के ऊपर मेरी संपूर्ण विजय की गवाही भी। मुझ पर तुम्हारी आस्था का कर्तव्य है मेरी गवाही देना, मेरे प्रति वफादार होना और किसी और के प्रति नहीं और अंत तक समर्पित बने रहना। इससे पहले कि मैं अपने कार्य का अगला चरण आरंभ करूँ, तुम मेरी गवाही कैसे दोगे? तुम मेरे प्रति वफादार और समर्पित कैसे बने रहोगे? तुम अपने कार्य के प्रति अपनी सारी निष्ठा समर्पित करते हो या उसे ऐसे ही छोड़ देते हो? इसके बजाय तुम मेरे प्रत्येक आयोजन (चाहे वह मृत्यु हो या विनाश) के प्रति समर्पित हो जाओगे या मेरी ताड़ना से बचने के लिए बीच रास्ते से ही भाग जाओगे?” (वचन, खंड 1, परमेश्वर का प्रकटन और कार्य, तुम आस्था के बारे में क्या जानते हो?)। परमेश्वर के वचन पढ़कर मैं परमेश्वर के इरादे समझ गई। इस समय परमेश्वर मेरी पड़ताल कर रहा था कि क्या मैं शैतान के सामने गवाही दे सकती हूँ, क्या मैं परमेश्वर के प्रति वफादार और आज्ञाकारी हूँ। अब माहौल खतरनाक था और परमेश्वर के वचनों की पुस्तकों को तत्काल स्थानांतरित करने की आवश्यकता थी। कलीसिया में अगुआ होने के नाते मुझे बिना किसी हिचकिचाहट के यह काम करना चाहिए। मैंने सोचा कि सीसीपी कितनी दुष्ट, नीच और षड्यंत्रों से भरी हुई है। मुझे नहीं पता था कि गिरफ्तार किए गए भाई-बहन पुलिस की धमकियों और प्रलोभनों के चलते दृढ़ रह पाएँगे या नहीं। मुझे जल्द से जल्द बाद की स्थिति को संभालना था। पुस्तकों के स्थानांतरण को एक पल के लिए भी रोका नहीं जा सकता था। मैं अब और देरी नहीं कर सकती थी। मैंने उपदेशक के साथ पुस्तकों को स्थानांतरित करने के तरीके पर तत्काल चर्चा की, परमेश्वर से प्रार्थना की और मामले को उसके हाथों में सौंप दिया। परमेश्वर की सुरक्षा में हमने परमेश्वर के वचनों की सभी पुस्तकों को सुरक्षित तरीके से वहाँ से स्थानांतरित कर दिया। तब जाकर मैंने राहत की साँस ली।

बाद में मुझे एक और पत्र मिला जिसमें कहा गया था कि बहन ली जी को भी गिरफ्तार कर लिया गया है, गिरफ्तारी के तीन दिन बाद एक और बहन को पीट-पीटकर मार डाला गया है, पुलिस लगातार कलीसिया में भाई-बहनों का पीछा कर रही है और उन्हें गिरफ्तार कर रही है। जब मैंने ये समाचार सुने तो मुझे फिर से चिंता होने लगी। अगर मुझे गिरफ्तार कर यातना दी गई और पीट-पीटकर मार डाला गया तो? अनायास ही मेरा दिल थोड़ा कायर और भयभीत हो गया। मैंने सोचा कि मैं अब बाहर नहीं जा सकती, मुझे घर में ही छिपे रहना चाहिए। मुझे एहसास हुआ कि इन विचारों को प्रकट करना गलत है और मैं आत्म-चिंतन करने लगी। मैं इतनी कायरता और भय में क्यों जीती हूँ, जैसे ही कोई खतरनाक स्थिति मेरे सामने आती है मैं भाग क्यों जाना चाहती हूँ? मैंने अपनी दशा के बारे में परमेश्वर से प्रार्थना की। प्रार्थना करने के बाद मैंने परमेश्वर के वचन पढ़े : “अपनी सुरक्षा पर ध्यान देने के अलावा कुछ मसीह-विरोधी और क्या सोचते हैं? ... जैसे ही वे यह सुनते हैं कि किसी अगुआ की रिपोर्ट पुलिस में इसलिए की गई क्योंकि वह किसी असुरक्षित जगह पर रह रहा था या कोई अगुआ बड़े लाल अजगर के जासूसों के चंगुल में इसलिए फँस गया कि वह अपना कर्तव्य निभाने के लिए अक्सर बाहर जाता और बहुत से लोगों से मिलता-जुलता था और आखिरकार कैसे इन लोगों को गिरफ्तार करके जेल में डाल दिया गया तो वे तुरंत डर जाते हैं। वे सोचते हैं, ‘अरे नहीं, क्या पता इसके बाद मुझे ही गिरफ्तार किया जाए? मुझे इससे सीखना चाहिए। मुझे ज्यादा सक्रिय नहीं रहना चाहिए। अगर मैं कलीसिया के कुछ काम करने से बच सकता हूँ तो मैं उसे नहीं करूँगा। अगर मैं अपना चेहरा दिखाने से बच सकूँ तो मैं नहीं दिखाऊँगा। मैं अपना काम जितना हो सके उतना कम करूँगा, बाहर निकलने से बचूँगा, किसी से मिलने-जुलने से बचूँगा और यह पक्का करूँगा कि किसी को भी मेरे अगुआ होने की खबर न हो। आजकल, कौन किसी और की परवाह कर सकता है? सिर्फ जिंदा रहना भी अपने आप में एक चुनौती है!’ जबसे वे अगुआ बने हैं, बैग उठाकर छिपते फिरने के अलावा कोई काम नहीं करते। वे हमेशा पकड़े जाने और जेल जाने के निरंतर डर के साये में जीते हैं। मान लो वे किसी को यह कहते हुए सुन लें, ‘अगर तुम पकड़े गए तो तुम्हें मार दिया जाएगा! अगर तुम अगुआ न होते, अगर तुम बस एक साधारण विश्वासी होते तो तुम्हें छोटा-सा जुर्माना भरने के बाद शायद छोड़ दिया जाता, मगर चूँकि तुम अगुआ हो, इसलिए कुछ कहना मुश्किल है। यह बहुत खतरनाक है! पकड़े गए कुछ अगुआओं या कर्मियों ने जब कोई जानकारी नहीं दी तो पुलिस ने उन्हें पीट-पीटकर मार डाला।’ जब वे किसी के पीट-पीटकर मार दिए जाने के बारे में सुनते हैं तो उनका डर और बढ़ जाता है, वे काम करने से और भी ज्यादा डरने लगते हैं। हर दिन वे बस यही सोचते हैं कि पकड़े जाने से कैसे बचें, दूसरों के सामने आने से कैसे बचें, निगरानी से कैसे बचें और अपने भाई-बहनों के संपर्क से कैसे बचें। वे इन चीजों के बारे में सोचने में अपना दिमाग खपाते हैं और अपने कर्तव्यों को बिल्कुल भूल जाते हैं। क्या ये निष्ठावान लोग हैं? क्या ऐसे लोग कोई काम सँभाल सकते हैं? (नहीं, वे नहीं सँभाल सकते।) इस तरह के लोग बस डरपोक होते हैं और हम यकीनन सिर्फ इस अभिव्यक्ति के आधार पर उन्हें मसीह-विरोधी के रूप में निरूपित नहीं कर सकते, मगर इस अभिव्यक्ति की प्रकृति क्या है? इस अभिव्यक्ति का सार एक छद्म-विश्वासी का सार है। वे यह नहीं मानते कि परमेश्वर लोगों की सुरक्षा कर सकता है और वे यह तो बिल्कुल नहीं मानते कि परमेश्वर की खातिर खुद को खपाने के लिए समर्पित होना खुद को सत्य के लिए समर्पित करना है और यह एक ऐसी चीज है जिसे परमेश्वर स्वीकृति देता है। वे अपने दिलों में परमेश्वर का भय नहीं मानते; वे केवल शैतान और दुष्ट राजनीतिक दलों से डरते हैं। वे परमेश्वर के अस्तित्व में विश्वास नहीं रखते, वे यह नहीं मानते कि सब कुछ परमेश्वर के हाथों में है और यह तो बिल्कुल नहीं मानते कि परमेश्वर एक ऐसे व्यक्ति को स्वीकृति देगा जो परमेश्वर की खातिर, परमेश्वर के मार्ग पर चलने की खातिर और परमेश्वर का आदेश पूरा करने की खातिर सब कुछ खपाता है। वे इनमें से कुछ भी नहीं देख पाते। वे किसमें विश्वास करते हैं? वे यह विश्वास करते हैं कि अगर वे बड़े लाल अजगर के हाथ लग गए तो उनका बुरा हश्र होगा, उन्हें सजा हो सकती है या यहाँ तक कि अपनी जान से भी हाथ धोना पड़ सकता है। अपने दिलों में वे केवल अपनी सुरक्षा के बारे में सोचते हैं, कलीसिया के कार्य के बारे में नहीं। क्या ये छद्म-विश्वासी नहीं हैं? (हाँ, वे हैं।) बाइबल में क्या कहा गया है? ‘जो मेरे कारण अपना प्राण खोता है, वह उसे पाएगा’ (मत्ती 10:39)। क्या वे इन वचनों पर विश्वास करते हैं? (नहीं, वे नहीं करते।) अगर उनसे अपना कर्तव्य निभाते समय जोखिम उठाने को कहा जाए तो वे खुद को कहीं छिपाना चाहेंगे और किसी को भी उन्हें नहीं देखने देंगे—वे अदृश्य होना चाहेंगे। वे इस हद तक डरे हुए होते हैं। वे यह नहीं मानते कि परमेश्वर मनुष्य का सहारा है, कि सब कुछ परमेश्वर के हाथों में है, कि अगर कुछ वाकई गलत हो जाता है या वे पकड़े जाते हैं तो यह परमेश्वर की अनुमति से हो रहा है और लोगों के पास समर्पण वाला दिल होना चाहिए। इन लोगों के पास ऐसा दिल, ऐसी समझ या यह तैयारी नहीं है। क्या वे वाकई परमेश्वर में विश्वास रखते हैं? (नहीं, वे नहीं रखते।) क्या इस अभिव्यक्ति का सार एक छद्म-विश्वासी का सार नहीं है? (हाँ, ऐसा है।)” (वचन, खंड 4, मसीह-विरोधियों को उजागर करना, मद नौ (भाग दो))। परमेश्वर ने ठीक मेरी दशा उजागर कर दी। जब से मैंने सुना कि मेरी सहयोगी बहन को गिरफ्तार कर लिया गया है, मैं तनाव और आतंक में जीने लगी थी। मुझे पता था कि मैं कलीसिया में अगुआ हूँ, कोई खतरनाक माहौल बनने पर मेरी पहली प्राथमिकता थी परमेश्वर की भेंटों और परमेश्वर के वचनों की पुस्तकों की रक्षा करना। लेकिन फिर मैंने सोचा कि वर्तमान माहौल बहुत खतरनाक है, हर जगह निगरानी है। अगर मैंने इस तरह के माहौल में इतनी सारी किताबें स्थानांतरित कीं तो जैसे ही पुलिस मुझे गिरफ्तार करेगी, वह मुझे आसानी से जाने नहीं देगी। अगर मुझे अपाहिज होने तक पीटा गया या फिर पीट-पीटकर मार डाला गया तो मैं पूरी तरह से उद्धार का मौका खो दूँगी। जब मैंने इन भयानक परिणामों के बारे में सोचा तो मैं किताबों को स्थानांतरित करने की हिम्मत नहीं कर पाई। मैं यह काम उपदेशक पर थोप देना चाहती थी। इस महत्वपूर्ण मोड़ पर मैंने केवल अपनी व्यक्तिगत सुरक्षा के बारे में सोचा। मेरा दिमाग अपने हितों से भरा हुआ था, मैंने कलीसिया के हितों के बारे में कोई विचार नहीं किया। मैं बहुत स्वार्थी और नीच थी, मुझमें मानवता नहीं थी! इस माहौल के हमारे सामने आने से पहले मैं अक्सर भाई-बहनों के साथ इस बारे में संगति करती थी कि बड़ा लाल अजगर परमेश्वर के कार्य के लिए सेवा प्रदान करने का एक साधन मात्र है, परमेश्वर लोगों को प्रकट करने और उन्हें पूर्ण बनाने के लिए बड़े लाल अजगर के उत्पीड़न का उपयोग करता है। लेकिन जब खतरा मुझ पर आया तो उसने मुझे प्रकट कर दिया। मैं पूरे दिन भय और डर में जीती थी। मुझे डर था कि पुलिस मुझे यातना देकर मार डालेगी। मुझे परमेश्वर में सच्चा विश्वास नहीं था। मैंने देखा कि आम तौर पर मैं शब्दों और धर्म-सिद्धांतों पर ही संगति करती थी। मुझे परमेश्वर में जरा-सी भी आस्था नहीं थी। मैं एक छद्म-विश्वासी थी जिसे परमेश्वर ने उजागर कर दिया!

बाद में मैंने आत्म-चिंतन किया। जब भी मेरे लिए कोई खतरनाक माहौल बनता तो मैं हमेशा अपना कर्तव्य दूसरों पर क्यों थोप देना चाहती थी? किस प्रकृति सार की वजह से ऐसा होता था? खोज करते हुए मैंने परमेश्वर के वचन पढ़े : “मसीह-विरोधी बेहद स्वार्थी और घिनौने होते हैं। उनमें परमेश्वर के प्रति सच्ची आस्था नहीं होती, परमेश्वर के प्रति निष्ठा तो बिल्कुल नहीं होती; जब उनके सामने कोई मसला आता है तो वे केवल अपना बचाव और अपनी सुरक्षा करते हैं। उनके लिए अपनी सुरक्षा से ज्यादा जरूरी और कुछ नहीं है। अगर वे जिंदा रह सकें और गिरफ्तार न हों तो उन्हें कोई फर्क नहीं पड़ता कि कलीसिया के काम को कितना नुकसान हुआ है। ... मसीह-विरोधी कलीसिया के कार्य और परमेश्वर के चढ़ावे को छोड़कर भाग जाते हैं और वे गिरफ्तारी के बाद की स्थिति को सँभालने के लिए लोगों की व्यवस्था नहीं करते। यह बड़े लाल अजगर को परमेश्वर के चढ़ावे और उसके चुने हुए लोगों को अपने कब्जे में लेने की अनुमति देने के समान है। क्या यह परमेश्वर के चढ़ावे और उसके चुने हुए लोगों के साथ गुप्त विश्वासघात नहीं है? जब वे लोग जो परमेश्वर के प्रति निष्ठावान होते हैं, स्पष्ट रूप से जानते हैं कि परिवेश खतरनाक है, तब भी वे गिरफ्तारी के बाद का कार्य सँभालने का जोखिम उठाते हैं और खुद को बचाने से पहले वे परमेश्वर के घर को होने वाले नुकसान को न्यूनतम कर जाते हैं। वे अपनी सुरक्षा को प्राथमिकता नहीं देते। मुझे बताओ, बड़े लाल अजगर के इस दुष्ट राष्ट्र में कौन यह सुनिश्चित कर सकता है कि परमेश्वर में विश्वास करने और कर्तव्य करने में कोई भी खतरा न हो? चाहे व्यक्ति कोई भी कर्तव्य निभाए, उसमें कुछ जोखिम तो होता ही है—लेकिन कर्तव्य का निर्वहन परमेश्वर द्वारा सौंपा गया आदेश है और परमेश्वर का अनुसरण करते हुए व्यक्ति को अपना कर्तव्य निभाने का जोखिम उठाना ही चाहिए। इसमें व्यक्ति को बुद्धि का इस्तेमाल करना चाहिए और अपनी सुरक्षा के इंतजाम करने की भी आवश्यकता होती है, लेकिन उसे अपनी व्यक्तिगत सुरक्षा को पहला स्थान नहीं देना चाहिए। उसे पहले परमेश्वर के इरादों पर विचार करना चाहिए, उसके घर के कार्य और सुसमाचार के प्रचार को सबसे ऊपर रखना चाहिए। परमेश्वर ने तुम्हें जो आदेश सौंपा है, उसे पूरा करना सर्वाधिक महत्वपूर्ण है और यह सबसे पहले आता है। मसीह-विरोधी अपनी व्यक्तिगत सुरक्षा को सर्वोच्च प्राथमिकता देते हैं; उनका मानना है कि किसी और चीज का उनसे कोई लेना-देना नहीं है। जब किसी दूसरे के साथ कुछ होता है तो वे परवाह नहीं करते, चाहे वह कोई भी हो। जब तक खुद मसीह-विरोधियों के साथ कुछ बुरा नहीं होता, तब तक वे आराम से बैठे रहते हैं। वे निष्ठारहित होते हैं, जो मसीह-विरोधियों के प्रकृति सार से निर्धारित होता है” (वचन, खंड 4, मसीह-विरोधियों को उजागर करना, मद नौ (भाग दो))। परमेश्वर ने उजागर किया कि मसीह-विरोधी खतरे के समय पर केवल अपनी व्यक्तिगत सुरक्षा के बारे में ही सोचते हैं। वे यह नहीं सोचते कि कहीं परमेश्वर के घर के हितों को तो नुकसान नहीं पहुँच रहा और अपने भाई-बहनों की सुरक्षा पर ध्यान नहीं देते। वे बहुत स्वार्थी और नीच होते हैं! जब मैंने अपने द्वारा प्रकट किए गए स्वभाव की तुलना मसीह-विरोधी के स्वभाव से की तो पाया कि दोनों में समानता है। मैं “हर व्यक्ति अपनी सोचे बाकियों को शैतान ले जाए” के विष के अनुसार जी रही थी। खतरनाक माहौल में मैं पहले अपने हितों के बारे में सोचती थी। एक साल पहले हमारी कलीसिया में ऐसा ही एक माहौल बन गया था। मुझे चिंता हुई कि मुझे गिरफ्तार कर यातना दी जाएगी, इसलिए मैं नवागतों का सिंचन करने के लिए बाहर जाने की हिम्मत नहीं जुटा पाई। इसका मतलब था कि नवागतों की समस्याओं का समय पर समाधान नहीं हो सकता था। जब मेरी सहयोगी बहन और कई अगुआओं, उपयाजकों को गिरफ्तार कर लिया गया तो मुझे तुरंत उसके बाद के हालात को संभालना था। लेकिन मुझे अभी भी यही डर था कि मुझे गिरफ्तार कर यातना दी जाएगी और पीट-पीटकर मार डाला जाएगा, इसलिए मैं अपना कर्तव्य दूसरों पर थोप देना चाहती थी। कलीसिया में अगुआ होने के नाते कलीसिया के हितों और भाई-बहनों की सुरक्षा करना मेरी जिम्मेदारी थी। लेकिन जब मेरे सामने एक खतरनाक माहौल आया तो मैं लगातार उस लड़ाई से भाग जाना चाहती थी, केवल अपनी जान बचाने और अपना कर्तव्य दूसरों पर थोप देने के बारे में सोच रही थी। मैं कायरतापूर्वक मौत से डरकर और लालची बनकर हर कीमत पर जीवन से चिपकी हुई थी। मुझे केवल अपनी देह की परवाह थी। मैं बहुत ज्यादा स्वार्थी और नीच थी। मुझमें परमेश्वर के प्रति कोई निष्ठा नहीं थी। मैंने विचार किया कि परमेश्वर शैतान की ताकत से मानवता को पूरी तरह से बचाने के लिए व्यक्तिगत रूप से शेर की माँद में प्रवेश कर अपने जीवन को जोखिम में डालता है। चीन की सत्तारूढ़ पार्टी लगातार परमेश्वर का पीछा करती आ रही है, लेकिन उसने कभी भी हमारा उद्धार करना नहीं छोड़ा, बल्कि वह हमारा मार्गदर्शन करने के लिए निंरतर बोल रहा है और वचन व्यक्त कर रहा है। लोगों के लिए परमेश्वर का प्रेम बहुत विशाल है! जो लोग वास्तव में परमेश्वर के प्रति वफादार होते हैं, वे परमेश्वर के घर के हितों को प्राथमिकता देते हैं। भले ही उन्हें जोखिम उठाना पड़े, वे उसके बाद की स्थिति को अच्छे से संभालते हैं। मैंने परमेश्वर के वचनों के प्रावधान और चरवाही का आनंद लिया है, लेकिन कभी परमेश्वर के इरादों के प्रति विचारशील होना नहीं जाना और परमेश्वर के प्रेम के प्रतिदान की नहीं सोची। मुझमें वाकई जमीर और विवेक नहीं था! मैं मसीह-विरोधी से अलग नहीं थी : मैं स्वार्थी, नीच और पूरी तरह से मानवता से रहित थी। अगर मैंने पश्चात्ताप नहीं किया तो परमेश्वर की घृणा की पात्र बन जाऊँगी और हटा दी जाऊँगी। जब मुझे इसका एहसास हुआ तो मैं प्रार्थना करने के लिए तुरंत घुटनों के बल बैठ गई, “प्रिय परमेश्वर, जब भी मैं किसी खतरनाक माहौल का सामना करती हूँ तो मैं केवल अपनी सुरक्षा के बारे में सोचती हूँ। मैं कलीसिया के हितों या भाई-बहनों की सुरक्षा के बारे में नहीं सोचती। मैं बहुत ही स्वार्थी और नीच हूँ! मेरा व्यवहार तुम्हारे लिए बहुत घृणित है! प्रिय परमेश्वर, मैं अपने भ्रष्ट स्वभाव में नहीं जीना चाहती। मैं अपना कर्तव्य अच्छे से निभाने के लिए तुम पर भरोसा करने को तैयार हूँ।”

बाद में मैंने गिरफ्तार किए जाने और पीट-पीटकर मार डाले जाने के अपने निरंतर भय की दशा से संबंधित परमेश्वर के वचनों के अंश खोजे। मैंने परमेश्वर के वचन पढ़े : “जो लोग प्रभु यीशु के सुसमाचार को फैलाने के लिए शहीद हुए, उन्होंने किस सीमा तक अपना कर्तव्य निभाया? क्या यह अंतिम सीमा तक किया गया था? यह अंतिम सीमा कैसे परिलक्षित होती थी? (उन्होंने अपना जीवन अर्पित किया।) यह सही है, उन्होंने अपने जीवन से कीमत चुकाई। परिवार, सम्पदा, और इस जीवन की भौतिक वस्तुएँ, सभी बाहरी चीजें हैं; स्वयं से संबंधित एकमात्र चीज जीवन है। प्रत्येक जीवित व्यक्ति के लिए जीवन सबसे अधिक प्रिय और संजोने योग्य होता है, सबसे बहुमूल्य होता है, और यही कारण है कि ये लोग मानवजाति के प्रति परमेश्वर के प्रेम की पुष्टि और गवाही के रूप में अपनी सबसे बहुमूल्य वस्तु—जीवन—अर्पित कर सके। अपनी मृत्यु के दिन तक उन्होंने परमेश्वर के नाम को नहीं नकारा, न ही परमेश्वर के कार्य को नकारा, और उन्होंने जीवन के अपने अंतिम क्षणों का उपयोग इस तथ्य के अस्तित्व की गवाही देने के लिए किया—क्या यह गवाही का सर्वोच्च रूप नहीं है? यह अपना कर्तव्य निभाने का सर्वश्रेष्ठ तरीक़ा है; अपना उत्तरदायित्व इसी तरह पूरा किया जाता है। जब शैतान ने उन्हें धमकाया और आतंकित किया, और अंत में जब उसने उनसे उनके प्राणों की कीमत भी वसूल ली, तब भी उन्होंने अपना कर्तव्य नहीं छोड़ा। यही अपना कर्तव्य चरम सीमा तक पूरा करना है। इससे मेरा क्या आशय है? क्या मेरा आशय यह है कि तुम लोग भी परमेश्वर की गवाही देने और उसका सुसमाचार फैलाने के लिए इसी तरीके का उपयोग करो? तुम्हें हूबहू ऐसा करने की आवश्यकता नहीं है, किन्तु तुम्हें समझना होगा कि यह तुम्हारा दायित्व है, यदि परमेश्वर ऐसा चाहे, तो तुम्हें इसे कुछ ऐसा मानकर स्वीकार करना चाहिए जिसे करने को तुम कर्तव्यबद्ध हो। आज लोगों के मन में भय और चिंता व्याप्त है, किंतु ये अनुभूतियां किस काम की हैं? यदि परमेश्वर तुमसे ऐसा करने के लिए न कहे, तो इसके बारे में चिंता करने का क्या लाभ है? यदि परमेश्वर को तुमसे ऐसा कराना है, तो तुम्हें इस उत्तरदायित्व से न तो मुँह मोड़ना चाहिए और न ही इसे ठुकराना चाहिए। तुम्हें आगे बढ़कर सहयोग करना और निश्चिंत होकर इसे स्वीकारना चाहिए। मृत्यु चाहे जैसे हो, किंतु उन्हें शैतान के सामने, शैतान के हाथों में नहीं मरना चाहिए। यदि मरना ही है, तो उन्हें परमेश्वर के हाथों में मरना चाहिए। लोग परमेश्वर से आए हैं, और उन्हें परमेश्वर के पास ही लौटना है—यही विवेक और रवैया सृजित प्राणियों में होना चाहिए” (वचन, खंड 3, अंत के दिनों के मसीह के प्रवचन, सुसमाचार का प्रचार करना वह कर्तव्य है जिसे सभी विश्वासी पूरा करने को बाध्य हैं)। परमेश्वर के वचनों से मुझे परमेश्वर के इरादे और अपेक्षाएँ समझ आ गईं। अगर कोई व्यक्ति परमेश्वर की गवाही देने के लिए अपने जीवन का बलिदान देता है तो यह गवाही का सर्वोच्च स्वरूप है। परमेश्वर इसे स्वीकारता है। जब कोई व्यक्ति न्यायोचित कारण के लिए अपना जीवन देता है, भले ही देह की मृत्यु होती है, आत्मा और प्राण परमेश्वर के पास लौट जाते हैं। जैसा कि बाइबल कहती है : “जो अपने प्राण बचाता है, वह उसे खोएगा; और जो मेरे कारण अपना प्राण खोता है, वह उसे पाएगा” (मत्ती 10:39)। पतरस को परमेश्वर के लिए सूली पर उल्टा लटका दिया गया और उसने अपना दैहिक जीवन गँवा दिया, लेकिन उसने परमेश्वर की गवाही दी और अनंत जीवन प्राप्त किया। साथ ही जो भाई-बहन यहूदा बनने के बजाय बड़े लाल अजगर द्वारा यातना दिए जाने से मरना पसंद करते थे, उन्होंने परमेश्वर की गवाही देने के लिए अपनी जान दे दी। इस प्रकार की मृत्यु को परमेश्वर याद रखता है। मुझे लगातार चिंता रहती थी कि मैं अपने कर्तव्य का पालन करते हुए पुलिस द्वारा गिरफ्तार कर ली जाऊँगी और पीट-पीटकर मार डाली जाऊँगी : यह जीवन और मृत्यु की महत्ता को न समझना था। मेरा जीवन परमेश्वर के हाथों में है और परमेश्वर इस पर संप्रभु है; मेरे फेफड़ों में जो साँसें हैं, वो परमेश्वर ने दी हैं। मुझे अपना जीवन और मृत्यु परमेश्वर को सौंपकर उसके आयोजन और व्यवस्था के प्रति समर्पित हो जाना चाहिए। अगर पुलिस ने मुझे गिरफ्तार भी कर लिया और यातना देकर मार डाला तो यह मूल्यवान और महत्वपूर्ण होगा अगर मैं परमेश्वर के प्रति अपनी गवाही में दृढ़ रह पाई। प्रभु यीशु ने कहा था : “जो शरीर को घात करते हैं, पर आत्मा को घात नहीं कर सकते, उनसे मत डरना; पर उसी से डरो, जो आत्मा और शरीर दोनों को नरक में नष्‍ट कर सकता है” (मत्ती 10:28)। शैतान केवल किसी व्यक्ति के शरीर को नुकसान पहुँचा सकता है। सीसीपी भले ही हमें परमेश्वर में विश्वास रखने की वजह से यातना दे और हम शरीर में कष्ट सहें या शहीद भी हो जाएँ, फिर भी हम परमेश्वर के समक्ष गवाही में दृढ़ रहेंगे। इसे परमेश्वर स्वीकारता है। इस जीवन में मैं खुशकिस्मत रही कि मैंने परमेश्वर का अंत के दिनों का सुसमाचार स्वीकारा, परमेश्वर के वचनों से बहुत प्रावधान और मार्गदर्शन प्राप्त किया। मैंने जीवन के रहस्यों और महत्ता को समझा, शैतान के नुकसान और चालों से बच गई। मैं सृष्टिकर्ता की देखभाल और सुरक्षा के अधीन जी पाई। ये चीजें परम आशीष हैं। अब अगर मैं मर भी जाती तो मेरा मरना सार्थक होता : यह जीवन व्यर्थ नहीं जाता। यह समझ लेने के बाद मैं पहले की तरह मृत्यु से बेबस नहीं थी। मैं परमेश्वर से प्रार्थना करने, परमेश्वर पर भरोसा करने और उसके बाद के हालात को संभालने के लिए अपनी बुद्धि का उपयोग करने के लिए तैयार थी।

बाद में एक बहन ने मुझे बताया कि पुलिस को मेरा असली नाम पता चल गया था। जब मैंने यह खबर सुनी तो सोचा कि मुझे भविष्य में और भी अधिक सतर्क रहना होगा। लेकिन इसके तुरंत बाद ही उच्च अगुआओं का एक पत्र आया जिसमें कहा गया था कि कुछ कार्य तत्काल लागू किए जाने हैं और केवल मैं ही इस बारे में जानने वाले किसी व्यक्ति को ढूँढ़ सकती हूँ। मैंने विचार किया कि पुलिस को मेरी वास्तविक स्थिति के बारे में पता चल गया था और हर कोने पर निगरानी रखी जा रही थी। अगर मैं बाहर गई और मुझे गिरफ्तार कर पीट-पीटकर मार डाला गया तो क्या होगा? उस समय मुझे एहसास हुआ कि मेरी दशा फिर से गलत है। मुझे परमेश्वर के वचन याद आए : “परमेश्वर की अनुमति के बिना शैतान के लिए जमीन पर पानी की एक बूँद या रेत का एक कण छूना भी मुश्किल है; परमेश्वर की अनुमति के बिना शैतान धरती पर चींटियों का स्थान बदलने के लिए भी स्वतंत्र नहीं है, परमेश्वर द्वारा सृजित मानवजाति की तो बात ही छोड़ दो” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है I)। मुझे गिरफ्तार किया जाएगा या नहीं यह परमेश्वर पर निर्भर था। अगर मुझे गिरफ्तार किया भी गया तो वह मेरा गवाही में दृढ़ रहने का समय होगा। अगर पुलिस मुझे पीट-पीटकर मार भी डाले तो भी मैं खुशी-खुशी स्वीकारूँगी और समर्पण करूँगी। मैं कभी भी यहूदा बनकर परमेश्वर को धोखा नहीं दूँगी। मेरा मार्गदर्शन करने और मुझे राह दिखाने वाले परमेश्वर के वचन मेरे साथ थे, मेरा घबराया हुआ दिल शांत हो गया, अब मैं कायर या डरी हुई नहीं थी। इसलिए मैंने अपना भेष बदला और बाहर जाकर बिना किसी झिझक के चीजों को व्यवस्थित किया। उस समय मेरा दिल सहज और शांत महसूस कर रहा था। हालाँकि इसके बाद भी माहौल काफी खतरनाक था, लेकिन परमेश्वर के वचनों का मार्गदर्शन पाकर मैं अब कायर या डरी हुई महसूस नहीं कर रही थी। इसके बजाय मैंने परमेश्वर पर भरोसा किया और अपना कार्य पूरा करने के लिए अपनी बुद्धि का इस्तेमाल किया, धीरे-धीरे कलीसिया का जीवन सामान्य हो गया।

इन हालात का अनुभव करने के बाद मैंने परमेश्वर की बुद्धि, सर्वशक्तिमत्ता देखी और व्यक्तिगत रूप से परमेश्वर की संप्रभुता का अनुभव किया। मुझे अपनी स्वार्थी और नीच शैतानी प्रकृति की भी कुछ समझ हासिल हुई। मैंने जाना कि परमेश्वर से कैसे प्रार्थना करनी है और उस पर कैसे भरोसा करना है, मैंने महसूस किया कि परमेश्वर के साथ मेरा रिश्ता और निकट आ गया है। बड़ा लाल अजगर अभी भी पागलों की तरह भाई-बहनों को गिरफ्तार कर रहा है, लेकिन अब मैं गिरफ्तार होने के भय की दशा में नहीं जीती। मैं परमेश्वर के सभी आयोजनों और व्यवस्थाओं के प्रति समर्पित होने और क्लेशों के बीच अपना कर्तव्य अच्छे से निभाने को तैयार हूँ। परमेश्वर का धन्यवाद!


73. मैं कठिनाइयों से पीछे क्यों हटती रही?

बर्था, म्याँमार

मई 2022 में मुझे कलीसिया अगुआ के रूप में चुना गया। मैं परमेश्वर के अनुग्रह और मुझे ऊँचा उठाने के लिए बहुत आभारी थी, मुझे लगा कि मुझे अपना कर्तव्य अच्छे से निभाना है। शुरू में मैं अपने कर्तव्य में बहुत सक्रिय थी, जब भी मुझे कोई चीज समझ नहीं आती तो मैं उच्च अगुआ से बात करने की कोशिश करती और समझ हासिल करने के बाद मैं संगति करती और समस्या का समाधान कर लेती थी। बाद में जैसे-जैसे कोविड-19 लॉकडाउन में ढील दी जाने लगी, बहुत से नवागत कार्य करने लगे, लेकिन वे सभा नहीं कर पा रहे थे या अपने कर्तव्यों का पालन सामान्य रूप से नहीं कर पा रहे थे। इस स्थिति का सामना करते हुए मैं कुछ असमंजस में थी और मन ही मन सोच रही थी, “अगुआ होने के नाते मुझे भाई-बहनों का समर्थन और मदद करनी चाहिए, उनकी समस्याओं और कठिनाइयों का समाधान करना चाहिए।” फिर मैंने एक-एक कर भाई-बहनों के साथ संगति की, लेकिन इससे मुझे कोई नतीजे नहीं मिले, इसलिए मैं आगे उनकी सहायता करने नहीं जाना चाहती थी। मुझे लगा कि चूँकि मुझे कार्य पर जाना है और सुसमाचार का प्रचार करना है, अगर मुझे उन भाई-बहनों की सहायता भी करनी पड़ी जो नियमित रूप से सभाओं में नहीं आते तो मेरे पास आराम करने का भी समय नहीं होगा। मैं बहुत थका हुआ महसूस कर रही थी, यहाँ तक कि कलीसिया अगुआ का पद भी छोड़ देना चाहती थी। मैं एक नकारात्मक दशा में जी रही थी, सोच रही थी कि मेरी काबिलियत अच्छी नहीं है, मैं समस्याओं का समाधान नहीं कर पाती और मुझमें कोई कार्यक्षमता भी नहीं है। इसलिए मैं बस चाहती थी कि उच्च अगुआ मेरा कर्तव्य बदल दें।

बाद में मैंने अपने विचार उच्च अगुआ के साथ साझा किए, मेरे विचार सुनकर उसने मुझे परमेश्वर के वचनों का एक अंश भेजा : “इसके अलावा, सबसे महत्वपूर्ण अभिव्यक्ति है सभी मामलों में सत्य की खोज और उसका अभ्यास करना—यह सबसे महत्वपूर्ण है। तुम कहते हो कि तुम ईमानदार हो, लेकिन तुम हमेशा परमेश्वर के वचनों को अपने मस्तिष्क के कोने में धकेल देते हो और वही करते हो जो तुम चाहते हो। क्या यह एक ईमानदार व्यक्ति की अभिव्यक्ति है? तुम कहते हो, ‘भले ही मेरी योग्यता कम है, लेकिन मेरे पास एक ईमानदार दिल है।’ फिर भी, जब तुम्हें कोई कर्तव्य मिलता है, तो तुम इस बात से डरते हो कि अगर तुमने इसे अच्छी तरह से नहीं किया तो तुम्हें पीड़ा सहनी और इसकी जिम्मेदारी लेनी होगी, इसलिए तुम अपने कर्तव्य से बचने के लिए बहाने बनाते हो या फिर सुझाते हो कि इसे कोई और करे। क्या यह एक ईमानदार व्यक्ति की अभिव्यक्ति है? स्पष्ट रूप से, नहीं है। तो फिर, एक ईमानदार व्यक्ति को कैसे व्यवहार करना चाहिए? उसे परमेश्वर की व्यवस्थाओं के प्रति समर्पण करना चाहिए, जो कर्तव्य उसे निभाना है उसके प्रति समर्पित होना चाहिए और परमेश्वर के इरादों को पूरा करने का प्रयास करना चाहिए। यह कई तरीकों से व्यक्त होता है : एक तरीका है अपने कर्तव्य को ईमानदार हृदय के साथ स्वीकार करना, अपने दैहिक हितों के बारे में न सोचना, और इसके प्रति अधूरे मन का न होना या अपने लाभ के लिए साजिश न करना। ये ईमानदारी की अभिव्यक्तियाँ हैं। दूसरा है अपना कर्तव्य अच्छे से निभाने के लिए अपना तन-मन झोंक देना, चीजों को ठीक से करना, और परमेश्वर को संतुष्ट करने के लिए अपने कर्तव्य में अपना हृदय और प्रेम लगा देना। अपना कर्तव्य निभाते हुए एक ईमानदार व्यक्ति की ये अभिव्यक्तियाँ होनी चाहिए। अगर तुम जानते और समझते हो कि क्या करना है, लेकिन तुम इसे करते नहीं हो, तो तुम अपने कर्तव्य में अपना पूरा दिल और अपनी सारी शक्ति नहीं लगा रहे हो। बल्कि तुम धूर्त और काहिल हो। क्या इस तरह से अपना कर्तव्य निभाने वाले लोग ईमानदार होते हैं? बिल्कुल नहीं। परमेश्वर के पास ऐसे धूर्त और धोखेबाज लोगों का कोई उपयोग नहीं है; उन्हें निकाल देना चाहिए। परमेश्वर कर्तव्य निभाने के लिए सिर्फ ईमानदार लोगों का उपयोग करता है। यहाँ तक कि निष्ठावान मजदूर भी ईमानदार होने चाहिए। जो लोग हमेशा अनमने और धूर्त होते हैं और ढिलाई के तरीके तलाशते रहते हैं—वे सभी लोग धोखेबाज हैं, वे सभी राक्षस हैं। उनमें से कोई भी वास्तव में परमेश्वर पर विश्वास नहीं करता और वे सभी निकाल दिए जाएँगे” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचन बताते हैं कि ईमानदार लोग सभी मामलों में सत्य खोजते हैं और अपना कर्तव्य निभाते हुए परमेश्वर की सभी व्यवस्थाओं के प्रति समर्पित होते हैं। वे अपना कर्तव्य निभाने में अपना पूरा मन और शक्ति लगा देते हैं और ऐसे लोग होते हैं जिन पर दूसरे लोग कार्य करने के लिए भरोसा कर सकते हैं। जब कोई कपटी व्यक्ति अपना कर्तव्य निभाते हुए ऐसे मामलों का सामना करता है जिनमें उसके निजी हित शामिल होते हैं या जिनमें कष्ट और परिश्रम की आवश्यकता होती है तो वह जिम्मेदारी से बचने के बहाने ढूँढ़ने लगता है। अगर वह अपना कर्तव्य निभाता भी है तो पूरा प्रयास नहीं करता और अपनी थोड़ी-बहुत ऊर्जा ही इस्तेमाल करता है। यह धूर्तता करना और ढीला पड़ना है। मैंने इसकी तुलना अपने व्यवहार से की। जब मैंने देखा कि नवागत नियमित रूप से सभाओं में नहीं आ रहे हैं, उनकी मदद करने और उनके साथ संगति करने की कोशिशों के बावजूद मुझे कोई नतीजे नहीं मिले हैं तो उन्हें सहारा देने और अधिक मानसिक प्रयास करने में मैं और ज्यादा समय नहीं लगाना चाहती थी। मैंने तो यहाँ तक कह दिया कि ऐसा इसलिए है क्योंकि उनकी कठिनाइयों को हल करने के लिए मेरी काबिलियत पर्याप्त नहीं है, मुझमें कार्यक्षमता की कमी है और मैं चाहती हूँ कि उच्च अगुआ मुझे कोई दूसरा कर्तव्य सौंप दे। असल में मुश्किलों से बचने की अपनी मंशा छिपाने के लिए मैं बहाने बना रही थी, अपने दैहिक सुखों में लिप्त रहने की खातिर जिम्मेदारी लेने से बच रही थी। एक अगुआ के तौर पर मुझे भाई-बहनों को सींचने और उनका साथ देने की अपनी जिम्मेदारी अच्छे से पूरी करनी चाहिए थी। लेकिन मैं तो कोई कष्ट उठाना या कीमत चुकाना ही नहीं चाहती थी। मैं तो हमेशा अपने दैहिक हितों की ही सोचती रहती थी और आराम में लिप्त रहती थी। इस तरह अपना कर्तव्य निभाकर मैं बस लापरवाही और धूर्तता कर रही थी, ढिलाई करने के तरीके ढूँढ रही थी। मैं एक स्वार्थी, घृणित और कपटी स्वभाव प्रकट कर रही थी। इन बातों का एहसास होने पर मुझे थोड़ी-बहुत ग्लानि हुई। मैंने नवागतों की सहायता करने में अपना दिल नहीं लगाया था, बल्कि ढिलाई और लापरवाही बरती थी। ऐसी बातों से परमेश्वर घृणा करता है। मैंने परमेश्वर से प्रार्थना की, “परमेश्वर, हाल ही में बहुत से नवागत आए हैं जो नियमित रूप से सभाओं में नहीं आ रहे हैं और सुसमाचार प्रचारक भी काफी कम हैं। हालाँकि मैंने उनके साथ संगति की है, लेकिन चूँकि मैं दैहिक कष्टों से डरती हूँ और कोई कीमत नहीं चुकाना चाहती, इसलिए मैंने उनकी वास्तविक कठिनाइयों को दूर करने की पूरी कोशिश नहीं की है। मैं अपने कर्तव्य के प्रति लापरवाही भरा रवैया बदलने को तैयार हूँ। मेरा मार्गदर्शन करो।” उसके बाद एक-एक करके मैंने उन भाई-बहनों की सहायता करनी शुरू कर दी जो नियमित रूप से सभाओं में नहीं आ रहे थे। उनकी कुछ ऐसी दशाओं और कठिनाइयों के बारे में जिनका समाधान मुझे नहीं आता था, मैंने अपने साथी के साथ उन पर चर्चा की और नवागतों के साथ संगति करने के लिए परमेश्वर के प्रासंगिक वचन खोजे। कुछ समय तक ऐसा करने पर कुछ नवागत नियमित रूप से सभाओं में आने लगे और कुछ कर्तव्य भी निभाने में सक्षम हो पाए। एक नवागत सुसमाचार प्रचार में बहुत सक्रिय था, इसलिए मैंने उसे सुसमाचार प्रचार करने के लिए अपने साथ जोड़ लिया। धीरे-धीरे सभी लोग सुसमाचार प्रचार में ज्यादा सक्रिय हो गए और अब मुझे चीजें उतनी मुश्किल नहीं लग रही थीं। मुझे एहसास हुआ कि अगर मैं पूरा प्रयास अपने कर्तव्य में लगाऊँ तो परमेश्वर भी मेरा मार्गदर्शन करेगा। इस तरह अभ्यास करने से मुझे अब थकान महसूस नहीं होती थी और दिल में सुकून था। शुरू में मुझे लगता था कि चूँकि मैंने इस मामले को अनुभव कर लिया है, मुझे दैहिक सुखों में लिप्त रहने के अपने भ्रष्ट स्वभाव की कुछ समझ हो गई है और मैं थोड़ी-बहुत बदल गई हूँ, लेकिन जब वास्तविक परिस्थितियाँ मेरे सामने आईं तो मैंने इस संबंध में फिर भ्रष्ट स्वभाव प्रकट किया।

एक बार अगुआ चाहती थी कि मैं प्रचारक बनने का प्रशिक्षण लूँ और मुख्य रूप से कई कलीसियाओं के सुसमाचार कार्य की प्रभारी बनूँ। जब मैंने यह सुना तो मेरे मन में मिली-जुली भावनाएँ उठीं। मुझे लगा चूँकि मेरा कार्य-समय अनियमित होगा और मुझे कभी भी शिफ्ट में बुलाया जा सकता है और चूँकि प्रचारक होने का कार्यभार ज्यादा होगा, इसलिए मेरे पास खाली समय कम बचेगा। खासकर सुसमाचार प्रचार करने और परमेश्वर की गवाही देने के मामले में मुझमें बहुत सारी कमियाँ थीं। मुझे अभी और अध्ययन और प्रशिक्षण की जरूरत थी और इसमें मेरा बहुत समय चला जाएगा। इन सब बातों को सोचकर मैं इस जिम्मेदारी से बचना चाहती थी। मैंने मुखर होकर अपने विचार व्यक्त किए, मेरे सरोकार सुनकर अगुआ ने मुझे परमेश्वर के वचनों का एक अंश पढ़कर सुनाया : “तुम लोगों को यह समझना ही होगा कि इससे कोई फर्क नहीं पड़ता कि परमेश्वर कब या किस चरण में अपना काम कर रहा है, उसे हमेशा अपने साथ काम करने के लिए कुछ लोगों की जरूरत पड़ती है। इन लोगों का परमेश्वर के कार्य में सहयोग करना या सुसमाचार फैलाने में अपनी भूमिका निभाना उसके द्वारा पूर्वनियत है। तो क्या परमेश्वर के पास उस हर एक इंसान के लिए एक आदेश है जिसे उसने पूर्वनियत किया है? हर किसी का एक मिशन और एक जिम्मेदारी होती है और हर किसी के लिए एक आदेश होता है। जब परमेश्वर तुम्हें एक आदेश देता है तो यह तुम्हारी जिम्मेदारी बन जाती है। तुम्हें यह जिम्मेदारी अपने कंधों पर लेने की जरूरत है, यह तुम्हारा कर्तव्य है। कर्तव्य क्या है? यह वह मिशन है जो परमेश्वर ने तुम्हें दिया है। मिशन क्या है? (परमेश्वर का आदेश इंसान का मिशन है। हर किसी को अपना जीवन परमेश्वर के आदेश को पूरा करने के लिए जीना चाहिए। यह आदेश ही उसके दिल में एकमात्र चीज होनी चाहिए और उसे किसी और चीज के लिए नहीं जीना चाहिए।) परमेश्वर का आदेश इंसान का मिशन है; यह समझ सही है। जो लोग परमेश्वर में विश्वास करते हैं उन्हें परमेश्वर के आदेश को पूरा करने के लिए दुनिया में लाया गया है। अगर तुम इस जीवन में सिर्फ सामाजिक सीढ़ी चढ़ने, पैसा इकट्ठा करने, एक अच्छा जीवन जीने, परिवार के करीब रहने का मजा लेने और प्रसिद्धि, लाभ और रुतबे का मजा लेने के पीछे भागते हो—अगर तुम सामाजिक रुतबा हासिल कर लेते हो, तुम्हारा परिवार प्रतिष्ठित हो जाता है और तुम्हारे परिवार में हर कोई सुरक्षित और स्वस्थ है—लेकिन तुम उस मिशन को अनदेखा कर देते हो जो परमेश्वर ने तुम्हें दिया है, क्या इस जीवन का कोई मूल्य है जिसे तुम जी रहे हो? मरने के बाद तुम परमेश्वर को कैसे जवाब दोगे? तुम जवाब नहीं दे पाओगे और यह सबसे बड़ा विद्रोह है; यह सबसे बड़ा पाप है! परमेश्वर के घर में तुममें ऐसा कौन है जो इस समय संयोग से अपना कर्तव्य निभा रहा है? तुम अपना कर्तव्य निभाने के लिए चाहे जिस भी पृष्ठभूमि से आए, इसमें कुछ भी संयोग से नहीं हुआ है। इस कर्तव्य को बिना सोचे समझे सिर्फ कुछ विश्वासियों को खोज लेने से नहीं निभाया जा सकता; यह परमेश्वर ने युगों पहले से पूर्वनियत कर रखा था। किसी चीज के पूर्वनियत होने का क्या मतलब है? विशेष रूप से क्या? इसका मतलब यह है कि अपनी पूरी प्रबंधन योजना में, परमेश्वर ने बहुत पहले ही योजना बना ली थी कि तुम धरती पर कितनी बार आओगे, अंत के दिनों के दौरान तुम किस वंश और किस परिवार में पैदा होगे, इस परिवार की परिस्थितियाँ क्या होंगी, तुम मर्द होगे या औरत, तुम्हारी खूबियाँ क्या होंगी, तुम्हारी शिक्षा किस स्तर की होगी, तुम कितना साफ-साफ बोलने वाले होगे, तुम्हारी काबिलियत कितनी होगी और तुम कैसे दिखोगे। उसी ने यह तय किया कि तुम किस उम्र में परमेश्वर के घर में आकर अपना कर्तव्य निभाना शुरू करोगे और कब कौन-सा कर्तव्य निभाओगे। परमेश्वर ने तुम्हारे लिए हर कदम पहले से पूर्वनियत कर दिया था। जब तुम पैदा भी नहीं हुए थे और जब तुम अपने पिछले कई जीवनों में धरती पर आए थे तो परमेश्वर ने तुम्हारे लिए पहले से ही व्यवस्था की थी कि कार्य के इस आखिरी चरण में तुम क्या कर्तव्य निभाओगे। यह बिल्कुल भी कोई मजाक नहीं है! सच्चाई यह है कि तुम्हें यहाँ धर्मोपदेश सुनने का मौका मिल रहा है, यह भी परमेश्वर द्वारा पहले से निर्धारित था। इसे हल्के में नहीं लिया जाना चाहिए! इसके अलावा, तुम्हारा कद, तुम्हारा हुलिया, तुम्हारी आँखें कैसी दिखती हैं, तुम्हारी कद-काठी, तुम्हारी सेहत, तुम्हारे जीवन के अनुभव क्या हैं और तुम किसी खास उम्र में कौन-से कर्तव्य अपने कंधों पर ले सकते हो और तुम्हारे पास किस तरह के गुण और काबिलियत हैं—ये बहुत पहले परमेश्वर ने तुम्हारे लिए निर्धारित किए थे और बेशक ये अब व्यवस्थित नहीं किए जा रहे। परमेश्वर ने लंबे समय से उन्हें तुम्हारे लिए निर्धारित किया हुआ है जिसका मतलब यह है कि अगर वह तुम्हारा उपयोग करने का इरादा रखता है तो वह तुम्हें यह आदेश और यह मिशन देने से पहले ही तुम्हें तैयार कर चुका होगा। तो क्या तुम्हारा उससे भागना स्वीकार्य है? क्या इसके बारे में तुम्हारा अधूरे मन से रहना स्वीकार्य है? दोनों ही स्वीकार्य नहीं हैं; यह परमेश्वर को निराश करने वाली बात होगी! लोगों द्वारा अपना कर्तव्य छोड़ना सबसे खराब प्रकार का विद्रोह है। यह एक घिनौना काम है। परमेश्वर ने श्रमसाध्य विचार किया है, तुम्हारे लिए आज तक पहुँचने और तुम्हें यह मिशन सौंपे जाने के लिए अनादि काल से इसे पूर्वनिर्धारित किया है। तो क्या यह मिशन तुम्हारी जिम्मेदारी नहीं है? क्या यह वह नहीं है जो तुम्हारी जिंदगी को मूल्यवान बनाता है? अगर तुम उस मिशन को पूरा नहीं करते हो जो परमेश्वर ने तुम्हें दिया है तो तुम अपनी जिंदगी का मोल और मतलब खो देते हो; यह ऐसा है जैसे कि तुम बेकार में ही जिए जा रहे हो” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचनों से मुझे समझ आया कि कोई व्यक्ति किसी समय विशेष में कोई भी कर्तव्य करे, वह सब परमेश्वर द्वारा निर्धारित होता है और मुझे इसे स्वीकार करना चाहिए क्योंकि यह एक मनुष्य का दायित्व है। लेकिन अपने कर्तव्य का सामना करने पर मैंने उससे बचने की कोशिश की क्योंकि मुझे दैहिक कष्ट का डर था। इस तरह मैं अपने कर्तव्य को अस्वीकार रही थी और यह मेरी ओर से पूरी तरह विद्रोह था! परमेश्वर लोगों को वह करने के लिए मजबूर नहीं करता जो उनके लिए कठिन हो, न ही वह लोगों को वह करने पर विवश करता है जो उनकी क्षमताओं से परे हो। जब मैंने पहली बार सुसमाचार का प्रचार करना शुरू किया तो कमियाँ और अपर्याप्तताएँ होना सामान्य बात थी और अगर प्रशिक्षण के दौरान मुझे कुछ समझ नहीं आता था तो मैं पूछ सकती थी। अगर मैं अपनी जिम्मेदारियों को ईमानदारी से पूरा करती तो परमेश्वर संतुष्ट होता। मैंने विचार किया कि मैं पहले अपने कर्तव्यों में कितनी लापरवाही बरतती थी और इसने मेरे अंदर अपराधबोध की भावनाएँ पैदा कर दी थीं। और अब मुझे प्रचारक बनने का अवसर मिला था; यह बिल्कुल अप्रत्याशित था। मैं वास्तव में खुद को अयोग्य महसूस कर रही थी। अब मैं अपने कर्तव्य से और नहीं बच सकती थी। मुझे अपने दैहिक हितों को त्यागकर परमेश्वर के इरादे के प्रति विचारशील होना होगा।

बाद में एक बहन ने मुझे बताया कि वह अपने कर्तव्य से लगातार बचना चाहती थी, उसने इस पर आगे न तो विचार किया और न ही इसे आगे समझा। मैंने विचार किया कि मैं भी ऐसी ही दशा में थी। जब भी मुझे किसी कठिन कर्तव्य का सामना करना पड़ता था तो मेरे दिल में सबसे पहले यही चीज प्रकट होती थी कि मैं उससे बचूँ और अपनी देह को कष्ट न दूँ। मेरे अंदर ऐसी अभिव्यक्तियाँ क्यों थीं? अपनी भक्ति के दौरान मैंने परमेश्वर के वचन पढ़े : “जब तक लोग परमेश्वर के कार्य का अनुभव नहीं कर लेते हैं और सत्य को समझ नहीं लेते हैं, तब तक यह शैतान की प्रकृति है जो भीतर से इन पर नियंत्रण कर लेती है और उन पर हावी हो जाती है। उस प्रकृति में विशिष्ट रूप से क्या शामिल होता है? उदाहरण के लिए, तुम स्वार्थी क्यों हो? तुम अपने पद की रक्षा क्यों करते हो? तुम्हारी भावनाएँ इतनी प्रबल क्यों हैं? तुम उन अधार्मिक चीजों से प्यार क्यों करते हो? ऐसी बुरी चीजें तुम्हें अच्छी क्यों लगती हैं? ऐसी चीजों को पसंद करने का आधार क्या है? ये चीजें कहाँ से आती हैं? तुम इन्हें स्वीकार कर इतने खुश क्यों हो? अब तक, तुम सब लोगों ने समझ लिया है कि इन सभी चीजों के पीछे मुख्य कारण यह है कि मनुष्य के भीतर शैतान का जहर है। तो शैतान का जहर क्या है? इसे कैसे व्यक्त किया जा सकता है? उदाहरण के लिए, यदि तुम पूछते हो, ‘लोगों को कैसे जीना चाहिए? लोगों को किसके लिए जीना चाहिए?’ तो लोग जवाब देंगे, ‘हर व्यक्ति अपनी सोचे बाकियों को शैतान ले जाए।’ यह अकेला वाक्यांश समस्या की जड़ को व्यक्त करता है। शैतान का फलसफा और तर्क लोगों का जीवन बन गए हैं। लोग चाहे जिसका भी अनुसरण करें, वे ऐसा बस अपने लिए करते हैं, और इसलिए वे केवल अपने लिए जीते हैं। ‘हर व्यक्ति अपनी सोचे बाकियों को शैतान ले जाए’—यही मनुष्य का जीवन-दर्शन है, और इंसानी प्रकृति का भी प्रतिनिधित्व करता है। ये शब्द पहले ही भ्रष्ट इंसान की प्रकृति बन गए हैं, और वे भ्रष्ट इंसान की शैतानी प्रकृति की सच्ची तस्वीर हैं। यह शैतानी प्रकृति पहले ही भ्रष्ट इंसान के अस्तित्व का आधार बन चुकी है। कई हजार सालों से वर्तमान दिन तक भ्रष्ट मानवजाति ने शैतान के इस जहर के अनुसार जीवन जीया है” (वचन, खंड 3, अंत के दिनों के मसीह के प्रवचन, पतरस के मार्ग पर कैसे चलें)। “मनुष्य की देह साँप के समान है : इसका सार अपने जीवन को हानि पहुँचाना है—और जब पूरी तरह से उसकी मनमानी चलने लगती है तो तुम जीवन पर से अपना अधिकार खो बैठते हो। देह शैतान की है। इसके भीतर हमेशा असंयमित इच्छाएँ होती हैं; यह हमेशा अपने लिए सोचती है, यह हमेशा सुविधा की कामना करती है और आराम भोगना चाहती है, इसमें चिंता का या तात्कालिकता की भावना का अभाव होता है, यह आलस्य में धँसी रहती है और अगर तुम इसे एक निश्चित बिंदु तक संतुष्ट करते हो तो यह अंततः तुम्हें निगल जाएगी। कहने का अर्थ है कि यदि तुम इसे इस बार संतुष्ट करोगे तो अगली बार यह फिर खुद को संतुष्ट करने की माँग करेगी। इसकी हमेशा असंयमित इच्छाएँ और नई माँगें रहती हैं और अपने आपको और अधिक पोषित करवाने और अपने सुख के बीच रहने के लिए तुम्हारे द्वारा अपने को दिए गए बढ़ावे का फायदा उठाती है—और यदि तुम इस पर कभी जीत नहीं हासिल करोगे तो तुम अंततः स्वयं को बरबाद कर लोगे। तुम परमेश्वर के सामने जीवन हासिल कर सकते हो या नहीं और तुम्हारा अंतिम परिणाम क्या होगा, यह इस बात पर निर्भर करता है कि तुम देह के प्रति अपने विद्रोह का अभ्यास कैसे करते हो। परमेश्वर ने तुम्हें बचाया है और तुम्हें चुना और पूर्वनिर्धारित किया है, फिर भी यदि आज तुम उसे संतुष्ट करने के अनिच्छुक हो, तुम सत्य को अभ्यास में लाने के अनिच्छुक हो, तुम अपनी देह के विरुद्ध एक सच्चे परमेश्वर-प्रेमी हृदय के साथ विद्रोह करने के अनिच्छुक हो तो अंततः तुम अपने आप को बरबाद कर लोगे और इस प्रकार चरम पीड़ा सहोगे। यदि तुम हमेशा अपनी देह को खुश करते हो तो शैतान तुम्हें धीरे-धीरे निगल लेगा और तुम्हें जीवन से या आत्मा के स्पर्श से रहित छोड़ देगा, तब तक जब तक कि वह दिन नहीं आ जाता जब तुम भीतर से पूरी तरह अंधकारमय नहीं हो जाते। जब तुम अंधकार में जिओगे तो तुम्हें शैतान के द्वारा बंदी बना लिया जाएगा, तुम्हारे हृदय में अब परमेश्वर नहीं होगा और उस समय तुम परमेश्वर के अस्तित्व को नकार दोगे और उसे छोड़ दोगे” (वचन, खंड 1, परमेश्वर का प्रकटन और कार्य, केवल परमेश्वर से प्रेम करना ही वास्तव में परमेश्वर पर विश्वास करना है)। परमेश्वर के वचन उजागर करते हैं कि शैतान के जहर में जीने से लोग स्वार्थी हो जाते हैं, चाहे वे कुछ भी करें वे अपने हितों को पहले ध्यान में रखते हैं जिससे वे उन कर्तव्यों से कतराते हैं जो उनकी देह को कष्ट पहुँचाते हैं या बोझ बन जाते हैं। मैं “हर व्यक्ति अपनी सोचे बाकियों को शैतान ले जाए” और “आज मौज करो, कल की फिक्र कल करना” जैसे शैतानी जहर के अनुसार जी रही थी। जब भी मामले आते तो मैं पहले अपने दैहिक हितों को संतुष्ट करने की कोशिश करती, मुझे यह भी लगता कि ये विचार सही हैं और इनका पालन करके मैं दूसरों से ज्यादा समझदार बन गई हूँ। इसलिए जब भी अपने कर्तव्यों से मेरा सामना होता, मैं सबसे पहले यही सोचती कि कहीं मेरी देह को कष्ट तो नहीं होगा और अगर मेरी देह को कष्ट होता या उस पर बोझ पड़ता तो मैं उनसे कतराती या उन्हें पूरा करने में लापरवाही बरतती। जब नवागत असामान्य दशा में होते और सहारे के लिए उन्हें परमेश्वर के वचनों की संगति की जरूरत होती तो मैं यह सोचने के लिए कोई कीमत नहीं चुकाना चाहती थी कि इस समस्या को कैसे हल करना है और नतीजतन मेरी संगति का कोई असर न होता था और सही समय पर कुछ नवागतों को समय पर सहायता न मिल पाती थी। जब अगुआ ने मुझे एक प्रचारक का दायित्व सौंपने की व्यवस्था की तो मैंने सोचा कि एक प्रचारक के रूप में कार्यभार ज्यादा बढ़ जाएगा, इसमें और ज्यादा समय और मेहनत लगेगी और मैं दैहिक सुख प्राप्त नहीं कर पाऊँगी, इसलिए एक बार फिर मैंने अपने कर्तव्य से मुँह मोड़ने की सोची। मैंने देखा कि मैं इन शैतानी जहर के सहारे जी रही हूँ, अपनी देह को बहुत ज्यादा संजो रही हूँ, यथास्थिति से संतुष्ट हो रही हूँ, प्रगति के लिए प्रयास नहीं कर रही हूँ, स्वार्थी और धोखेबाज बनती जा रही हूँ। एक सामान्य मानवता के व्यक्ति को ऐसे नहीं जीना चाहिए। मैं आराम में डूबी हुई थी और जो कर सकती थी वह नहीं कर रही थी और नतीजतन कलीसिया के कार्य में विलंब हो रहा था। परमेश्वर मेरे जैसे लोगों से घृणा करता है। इसलिए मैं अपने कर्तव्यों के प्रति अपना रवैया बदलना चाहती थी और अब और देह-सुख की लालसा नहीं करना चाहती थी। मैंने परमेश्वर से प्रार्थना की, “हे परमेश्वर, मैं अब अपनी देह को संतुष्ट नहीं करना चाहती। मैं अपनी दशा बदलने और अपने कर्तव्यों को पूरा करने के लिए तैयार हूँ।”

बाद में वा भाषियों की एक कलीसिया थी जिसे एक पर्यवेक्षक की जरूरत थी, एक बहन ने सुझाव दिया कि मैं इस कलीसिया के कार्य का जायजा लूँ। जब मैंने पहली बार यह सुझाव सुना तो मैं इससे बचना चाहती थी, क्योंकि वा भाषी कलीसिया की जिम्मेदारी लेने के लिए बहुत समय और दैहिक कष्ट की आवश्यकता होती, हालाँकि मैं वा जातीय समूह से हूँ लेकिन मैं यह भाषा नहीं बोल पाती और केवल रोजमर्रा की बुनियादी बातें ही समझ पाती हूँ। अगर मैं पर्यवेक्षक बन गई तो बहुत सारी कठिनाइयाँ आएँगी और मैं भाषा सीखने के लिए मेहनत नहीं करना चाहती थी, इसलिए एक बार फिर मैंने अपने कर्तव्य से बचने की सोची। अपनी गलत दशा का एहसास होने पर मैंने परमेश्वर से प्रार्थना की, “परमेश्वर, मुझे प्रबुद्ध करो और मेरा मार्गदर्शन करो ताकि मैं तुम्हारा इरादा समझ सकूँ और इस कर्तव्य को स्वीकारने के लिए अपनी देह के खिलाफ विद्रोह कर सकूँ।” बाद में एक बहन ने मुझे परमेश्वर के वचनों का एक अंश भेजा : “परमेश्वर के इरादों के प्रति तुम जितने अधिक विचारशील रहोगे, तुम्हारा बोझ उतना अधिक होगा और तुम जितना ज्यादा बोझ वहन करोगे, तुम्हारा अनुभव भी उतना ही ज्यादा समृद्ध होगा। जब तुम परमेश्वर के इरादों के प्रति विचारशील रहोगे, तो परमेश्वर तुम पर एक बोझ डाल देगा, और उसने तुम्हें जो काम सौंपें हैं, उनके बारे में वह तुम्हें प्रबुद्ध करेगा। जब परमेश्वर द्वारा तुम्हें यह बोझ दिया जाएगा, तो तुम परमेश्वर के वचनों को खाते और पीते समय संबंधित सत्य पर ध्यान दोगे। यदि तुम्हारे ऊपर भाई-बहनों के जीवन की मनोदशा से जुड़ा कोई बोझ है तो यह बोझ है जो परमेश्वर द्वारा तुम्हें सौंपा गया है, और तुम प्रतिदिन की प्रार्थना में इस बोझ को हमेशा अपने साथ रखोगे। परमेश्वर जो करता है वही तुम पर डाल दिया गया है, और तुम वो करने के लिए तैयार हो जिसे परमेश्वर करना चाहता है; परमेश्वर के बोझ को अपना बोझ समझने का यही अर्थ है” (वचन, खंड 1, परमेश्वर का प्रकटन और कार्य, पूर्णता प्राप्त करने के लिए परमेश्वर के इरादों के प्रति विचारशील रहो)। परमेश्वर के वचनों से मुझे समझ आया कि हम जितना ज्यादा अपने कर्तव्यों में परमेश्वर के इरादों पर विचार करते हैं, वह उतना ही ज्यादा बोझ हम पर डालता है। और हम अपने भाई-बहनों की दशा के प्रति एक दायित्व-बोध विकसित करते हैं और इस तरह हम धीरे-धीरे अपने कर्तव्यों के प्रति समर्पित होते जाते हैं। अपने सामने आने वाली विभिन्न समस्याओं में सत्य खोजने पर हम अपने जीवन में तेजी से आगे बढ़ते हैं। इस बात को ध्यान में रखकर मैंने वा भाषियों की कलीसिया की देखरेख करने के लिए बहन के प्रस्ताव को स्वीकार लिया। शुरू में जब मैंने यह कार्य करना शुरू किया तो मुझे यह मुश्किल लगा, लेकिन कलीसिया के अगुआओं और कार्यकर्ताओं के साथ सहयोग करने से मुझे अपने कर्तव्य कम मुश्किल लगने लगे। मैं परमेश्वर की बहुत आभारी थी। इस तरह से अपने कर्तव्यों का पालन करने से मुझे ज्यादा सुकून मिला।

इन अनुभवों से गुजरकर मुझे एहसास हुआ कि दैहिक सुखों में लिप्त रहने से मैं अपने कर्तव्यों के प्रति दायित्व-बोध खो बैठती हूँ और उन कठिन कर्तव्यों से बचती हूँ जिनमें कष्ट उठाना अपेक्षित होता है। अगर मैं दैहिक सुखों में ही लिप्त रही और अपनी देह के खिलाफ विद्रोह न किया तो आखिरकार मैं अपने कर्तव्यों से विमुख हो जाऊँगी और खुद को बर्बाद कर लूँगी। जब मैंने दैहिक हितों को त्याग दिया, अपने कर्तव्यों को स्वीकार लिया और मैं समस्याओं के समाधान के लिए सत्य खोजने में सक्षम हो गई तो इस तरह अभ्यास करने से मुझे अधिक सहजता महसूस हुई और मैं अधिक तेजी से प्रगति करने लगी।


74. मैं अपना कर्तव्य स्थिरता के साथ निभाने में सक्षम हो गई हूँ

हान जियुई, चीन

मैं दो साल से ज्यादा समय से कलीसिया में इलेक्ट्रॉनिक उपकरणों की मरम्मत कर रही हूँ। जब मैंने पहली बार यह कर्तव्य सँभाला, तो मैं सोचती थी कि यह बहुत चुनौतीपूर्ण है क्योंकि मुझे कुछ नए पेशेवर कौशल और नई तकनीकें सीखनी थीं। मैं इस पर शोध करने के लिए समय और ऊर्जा लगाने की इच्छुक थी और मुझे कष्ट उठाने या कीमत चुकाने का डर नहीं था। मेरे आसपास भाई-बहन मुझे ऐसे आँकते थे कि मैं अपना कर्तव्य जिम्मेदारी और दृढ़ता के साथ निभा रही हूँ। यह सुनकर मुझे बहुत खुशी होती थी। मगर जैसे-जैसे यह कर्तव्य निभाते हुए मेरा समय बढ़ा, मैं तकनीकी कौशलों में कुछ हद तक पकड़ बनाने में सक्षम हो गई और काम काफी सुचारू रूप से चलने लगा। इसलिए मुझे यह काम साधारण और नीरस लगने लगा। दिन भर एक जैसे काम और कार्य-विधियों को दोहराते हुए मैं मन ही मन सोचती थी, “क्या मुझे हमेशा ऐसे ही करते रहना पड़ेगा? यह तो बहुत उबाऊ है! तकनीकी तौर पर मैंने काम चलाने लायक महारत हासिल कर ली है। मुझे पता है कि सामने आने वाली अधिकतर समस्याओं का हल कैसे निकालना है, इसलिए कोई बड़ी मुश्किल नहीं है। ऐसे ही काम करते रहना तो काफी उबाऊ होगा! बेहतर होगा कि मैं कोई और कर्तव्य कर सकूँ और किसी नए परिवेश में जाऊँ। मैं कुछ नए लोगों, घटनाओं और चीजों के संपर्क में आऊँगी और शायद तब मैं अपना कर्तव्य करने के लिए ऊर्जा से भर जाऊँगी। भले ही मैं पेशेवर कौशलों से परिचित न भी होऊँ, मैं उन्हें शुरू से सीख सकती हूँ—बस इतना भी ठीक रहेगा।” मैं अपने विचारों पर चर्चा करने के लिए पर्यवेक्षक से मिलना चाहती थी। लेकिन फिर मैंने सोचा कि मैं यह कर्तव्य काफी लंबे समय से कर रही हूँ और मेरा काम तुरंत सँभालने के लिए कोई उपयुक्त व्यक्ति नहीं मिल सकता, इसलिए मैंने कुछ नहीं कहा। लेकिन कुछ न कहने से मेरा मन अभी भी दमित और उदास महसूस कर रहा था। हर दिन मैं बस औपचारिकता निभाने के लिए उपकरणों की मरम्मत करती थी। मैं जो भी करती थी, उसमें न तो लगन होती थी, न सावधानी और दिन भर सुस्ताने में ही गुजर जाता था।

चूँकि मैं अपना कर्तव्य निभाने में सावधानी नहीं बरतती थी, इसलिए मैं जिन उपकरणों की मरम्मत करती थी, उनमें बार-बार समस्याएँ आती थीं और कभी-कभी तो उनकी बार-बार मरम्मत करवानी पड़ती थी। एक कंप्यूटर की मरम्मत जो तीन दिन में पूरी होनी चाहिए, उसे पाँच दिन या उससे भी ज्यादा समय लग जाता था, जिससे मेरे भाई-बहनों को उसका इस्तेमाल करने में देरी होती थी। एक बार मैंने एक कंप्यूटर उठाया और जब देखा कि यह एक आम समस्या है, तो मैं तंग आ गई और लापरवाही से मरम्मत का काम पूरा करके निपटा दिया। बाद में जिस भाई के साथ मैं काम करती थी, उसने जाँच की तो पाया कि कंप्यूटर में अभी भी एक खराबी है और उसे खोलकर दोबारा मरम्मत करने की जरूरत है। एक और बार पर्यवेक्षक ने मुझे दो नए भाइयों, वू मिंग और झेंग यांग को उपकरण मरम्मत करना सिखाने के लिए कहा। मैंने बस संक्षेप में बताया कि आम खराबियों से कैसे निपटा जाए और फिर दोनों भाइयों को खुद ही मरम्मत का प्रशिक्षण लेने को छोड़ दिया। कुछ दिन बीत गए और उपकरण अभी तक ठीक नहीं हुआ था, इसलिए मैं उसके बारे में पूछताछ करने गई और पता लगाया कि क्या हो रहा है। वू मिंग ने कहा कि उसकी मरम्मत की जा रही है। मैंने मन ही मन सोचा, “इस तरह के उपकरण की मरम्मत करना बिल्कुल भी मुश्किल नहीं है। इसकी मरम्मत अभी तक क्यों नहीं हुई? जाने दो। अगर वे काम के बीच में हैं तो कोई बात नहीं।” कुछ दिन और बीतने के बाद भी उन्होंने इसे ठीक नहीं किया, लेकिन मैंने उनसे बस करते रहने का आग्रह किया और वास्तव में उनकी कठिनाइयों या मरम्मत की स्थिति के बारे में पता नहीं लगाया। दो दिन और बीतने के बाद मुझे पता चला कि उन्होंने उस महत्वपूर्ण चरण में महारत हासिल नहीं की है, इसलिए उन्होंने बिल्कुल भी कोई प्रगति नहीं की है। जब मैंने देखा कि मेरे कर्तव्य में एक के बाद एक समस्याएँ आ रही हैं, प्रगति बाधित हो रही है और नतीजतन सभी को कष्ट हो रहा है, तो मुझे अपने दिल में आत्मग्लानि हुई। मुझे एहसास हुआ कि यह मेरे द्वारा अपने कर्तव्य को लापरवाह ढंग से निभाने के कारण हुआ है और इसलिए मैंने अपनी दशा ठीक करने के लिए परमेश्वर के वचनों को खोजा। मैंने परमेश्वर के वचन पढ़े : “जो लोग लापरवाह रहना पसंद करते हैं, उनमें जमीर या विवेक नहीं होता है, उनकी मानवता कमजोर होती है, वे भरोसे के लायक नहीं होते, और बहुत ही अविश्वसनीय होते हैं। क्या पवित्र आत्मा ऐसे लोगों पर कार्य करेगा? कतई नहीं। इसलिए, जो लोग अपने कर्तव्यों में लापरवाह रहना पसंद करते हैं, उन्हें परमेश्वर न तो कभी पूर्ण बनाएगा और न कभी उनका उपयोग करेगा। जो लापरवाह रहना पसंद करते हैं, वे सभी कपटी होते हैं, बुरी मंशाओं से भरे होते हैं, और उनमें बिल्कुल भी जमीर और विवेक नहीं होता है। वे सिद्धांतों या निचली सीमाओं के बिना कार्य करते हैं; वे अपनी पसंद-नापसंद के आधार पर कार्य करते हैं, और तमाम तरह की खराब चीजें करने में सक्षम होते हैं। उनके सारे कार्यकलाप उनके मिजाज पर निर्भर करते हैं। अगर उनका मिजाज अच्छा है, वे खुश हैं, तो फिर वे थोड़ा-सा अच्छा करेंगे। अगर उनका मिजाज खराब है और वे खिन्न हैं तो फिर वे लापरवाह हो जाएँगे। अगर वे गुस्से में हैं, तो फिर वे मनमानी और लापरवाही दिखा सकते हैं, और महत्वपूर्ण मामले लटका सकते हैं। उनके दिलों में बिल्कुल भी परमेश्वर नहीं होता है। वे बस दिन गुजारते रहते हैं, और बैठे-सुस्ताते मौत का इंतजार करते रहते हैं। ... हृदयहीन लोगों के पास अपने क्रियाकलापों में कोई निचली सीमा नहीं होती है; कोई भी चीज उन पर अंकुश नहीं लगा सकती है। क्या ऐसे लोग जमीर पर आधारित मामले सँभाल सकते हैं? (नहीं।) क्यों नहीं? (उनके पास जमीर के मानक नहीं होते हैं, न उनमें मानवता, या निचली सीमाएँ होती हैं।) बिल्कुल सही। अपने क्रियाकलापों में उनके पास अंतरात्मा के मानक नहीं होते हैं; वे अपनी प्राथमिकताओं के आधार पर कार्य करते हैं, अपने मिजाज के आधार पर जो चाहते हैं वह करते हैं। उन्हें अपने कर्तव्यों में जो नतीजे मिलेंगे वे अच्छे होंगे या बुरे यह उनके मिजाज पर निर्भर करता है। अगर उनका मिजाज अच्छा हो तो नतीजे अच्छे होंगे, लेकिन मिजाज बुरा हुआ तो नतीजे बुरे मिलेंगे। क्या इस तरीके का कर्तव्य निर्वाह संभवतः मानक स्तर का हो सकता है? वे अपने कर्तव्य सत्य सिद्धांत के आधार पर नहीं, अपनी मनोदशाओं के आधार पर निभाते हैं; इस प्रकार, उनके लिए सत्य को अभ्यास में लाना बहुत कठिन है और परमेश्वर की स्वीकृति प्राप्त करना भी बहुत कठिन है। जो लोग शारीरिक प्राथमिकताओं के आधार पर कार्य करते हैं वे सत्य को अभ्यास में बिल्कुल भी नहीं लाते हैं” (वचन, खंड 3, अंत के दिनों के मसीह के प्रवचन, परमेश्वर की प्रबंधन योजना का सर्वाधिक लाभार्थी मनुष्‍य है)। “बहुत-से लोग अपने कर्तव्य अनमने ढंग से निभाते हैं, इन्हें कभी गंभीरता से नहीं लेते, मानो वे अविश्वासियों के लिए काम कर रहे हों। वे चीजों को फूहड़, सतही, उदासीन और लापरवाह ढंग से करते हैं, मानो मजाक चल रहा हो। ऐसा क्यों है? वे श्रम करने वाले अविश्वासी हैं; कर्तव्य निभा रहे छद्म-विश्वासी हैं। ये लोग अत्यधिक दुष्ट हैं; ये लम्पट और बेलगाम हैं, और ये अविश्वासियों से अलग नहीं हैं। अपने लिए कुछ करते समय वे बिल्कुल भी अनमने नहीं होते, तो फिर जब अपने कर्तव्य निभाने की बात आती है तो वे थोड़े-से भी ईमानदार या लगनशील क्यों नहीं होते? वे जो कुछ भी करते हैं, जो भी कर्तव्य निभाते हैं, उसमें चंचलता और शरारत का गुण रहता है। ये लोग हमेशा अनमने होते हैं और इनमें धोखा देने की प्रवृत्ति होती है। क्या ऐसे लोगों में मानवता होती है? उनमें निश्चित रूप से मानवता नहीं होती; न ही उनमें थोड़ा-सा भी जमीर और विवेक होता है। जंगली गधों या जंगली घोड़ों की तरह उन्हें लगातार साधने और उन पर नजर रखने की जरूरत होती है। वे परमेश्वर के घर के साथ धोखेबाजी और चालबाजी करते हैं। क्या इसका मतलब उन्हें परमेश्वर पर कोई सच्चा विश्वास है? क्या वे खुद को उसके लिए खपा रहे हैं? वे निश्चित रूप से उम्मीदों पर खरे नहीं उतरते हैं और उनका श्रम मानक स्तर का नहीं है। यदि ऐसे लोगों को कोई और काम पर रखता तो उन्हें कुछ ही दिनों में निकाल देता। परमेश्वर के घर में यह कहना पूरी तरह से सही है कि वे श्रमिक और काम पर रखे गए मजदूर हैं, और उन्हें केवल हटाया ही जा सकता है” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचनों से मैंने देखा कि जो व्यक्ति कलीसिया के हितों या अपनी जिम्मेदारियों का ध्यान रखे बिना अपना कर्तव्य निभाता है और जो लगातार अपनी इच्छाओं के पीछे भागता है, अपनी पसंद के अनुसार चलता है और अपनी मनमर्जी करता है, वह मानवताहीन व्यक्ति है। मैंने सोचा कि कैसे हाल ही में मेरा कर्तव्य निर्वहन भी बिल्कुल ऐसा ही रहा था। लंबे समय तक यह कर्तव्य निभाने के बाद मैंने कुछ तकनीकों और पेशेवर कौशलों में महारत हासिल कर ली थी और मुझे लगा था कि मेरा कर्तव्य अब नया या चुनौतीपूर्ण नहीं रहा। इसलिए मैं अपने कर्तव्य को निभाने में लापरवाह होने लगी थी और जब भी संभव होता, लापरवाही बरतती थी। मैंने उपकरणों की मरम्मत में सावधानी नहीं बरती थी और स्पष्ट खामियों को नजरअंदाज कर दिया था, जिसके कारण दोबारा काम करना पड़ा और प्रगति में देरी हुई। वू मिंग और झेंग यांग ने अभी-अभी इस कर्तव्य के लिए प्रशिक्षण लेना शुरू किया था, उनसे और अधिक संवाद करने और काम का जायजा लेने की जरूरत थी ताकि वे जल्द से जल्द मरम्मत की तकनीकों से वाकिफ हो सकें। मगर मैंने कोई जिम्मेदारी नहीं उठाई थी और न ही उन्हें विस्तृत ढंग से मार्गदर्शन दिया था। नतीजतन, उनके पेशेवर कौशलों में धीमी प्रगति हुई थी और मरम्मत में देर हो गई थी। अपने कर्तव्य के निर्वहन में मेरी निजी प्राथमिकताएँ बहुत अधिक हावी हो गई थीं और मैंने कलीसिया के हितों की रक्षा के बारे में बिल्कुल भी नहीं सोचा था। मैं लापरवाह रही थी और अनदेखी कर रही थी और अपना कर्तव्य निभाते हुए अपनी इच्छाओं के पीछे भाग रही थी। मुझमें वास्तव में मानवता की बहुत कमी थी और मैं बिल्कुल भी भरोसेमंद नहीं थी! मैंने परमेश्वर के वचनों के बारे में सोचा : “केवल बेमन से अपना कर्तव्य निभाना भारी वर्जना है। अगर तुम हमेशा ऐसे ही अपना कर्तव्य करते हो, तो तुम इसे मानक स्तर के अनुरूप पूरा नहीं कर पाओगे। अगर तुम समर्पण से अपना कर्तव्य निभाना चाहते हो तो पहले तुम्हें बेमन से काम करने की अपनी समस्या दूर करनी होगी। यह समस्या देखते ही इसके निराकरण के कदम उठाने होंगे। अगर हमेशा भ्रमित रहते हो, समस्याएँ कभी नहीं देख पाते और लापरवाही से कार्य करते हो तो तुम अपना कर्तव्य ठीक से कभी नहीं निभा पाओगे। इसलिए, तुम्हें हमेशा पूरे दिल से अपना कर्तव्य निभाना होगा। लोगों को अपना कर्तव्य करने का अवसर मिलना बहुत कठिन है! जब परमेश्वर उन्हें अवसर देता है लेकिन वे उसे पकड़ नहीं पाते, तो वह अवसर खो जाता है—और अगर बाद में वे ऐसा अवसर खोजना चाहें, तो शायद वह दोबारा न मिले। परमेश्वर का कार्य किसी की प्रतीक्षा नहीं करता, और न ही अपना कर्तव्य निभाने के अवसर किसी की प्रतीक्षा करते हैं” (वचन, खंड 3, अंत के दिनों के मसीह के प्रवचन, जीवन प्रवेश कर्तव्य निभाने से प्रारंभ होता है)। परमेश्वर के वचनों से मुझे एहसास हुआ कि परमेश्वर लोगों को कर्तव्य निभाने के लिए सीमित अवसर देता है। मैंने अपना कर्तव्य निभाने में निजी प्राथमिकताओं के अनुसार चलकर और उसे लापरवाही से करके पहले ही काम में देरी कर दी थी। अगर मैं पछतावे के बारे में सोचे बिना इसी तरह अपनी इच्छाओं के पीछे भागती रही, तो अंत में मैं कर्तव्य निभाने का अपना मौका जरूर गँवा दूँगी! मैं ऐसे ही चलते रहने की इच्छुक नहीं थी। फिर पश्चात्ताप में मैंने परमेश्वर से प्रार्थना की और अपने कर्तव्य में लगन और ध्यान के साथ जुट गई। मैंने उपकरणों की सावधानीपूर्वक मरम्मत की और साथ ही मैंने वू मिंग और झेंग यांग को उनकी तकनीकों के बारे में सावधानीपूर्वक मार्गदर्शन दिया। इस तरह अभ्यास करने से मेरी दशा काफी बेहतर हो गई, मरम्मत में पहले से कम समस्याएँ आईं और यह भावना भी काफी कम हो गई कि मेरा काम उबाऊ और नीरस है।

बाद में मैंने आत्म-चिंतन किया : इतने लंबे समय तक एक ही काम करने के बाद मैं उकताहट और बोरियत क्यों दिखाने लगी थी और क्यों लापरवाही बरतने लगी थी? कुछ दिन बाद मैंने परमेश्वर के वचन पढ़े : “अगर हम यह कहें कि रोमांचक चीजों का आनंद लेना एक भ्रष्ट स्वभाव है तो यह किस तरह का भ्रष्ट स्वभाव है? क्या यह घमंड, धोखेबाजी या क्रूरता है? (यह इनमें से कोई भी नहीं है।) यह किसी भी तरह के भ्रष्ट स्वभाव से संबंधित नहीं है। तो यह किस तरह की समस्या है? (यह मानवता की समस्या है।) यह मानवता की किस तरह की समस्या है? क्या यह कुछ हद तक उद्दंड होना है? (हाँ।) यह अनुचित और ऐसे तरीके से आचरण करना है जो उद्दंड है, यह रोमांचक चीजों का आनंद लेना है और बेचैन होना है। बेचैनी सामान्य मानवता का अभाव दर्शाती है। इसमें जमीर शामिल नहीं है लेकिन यह मुख्य रूप से सामान्य मानवता में तार्किकता का अभाव दर्शाती है। ऐसे लोग एक कार्य पर चिपके नहीं रह पाते हैं या अपने कर्तव्य नियमों का पालन करते हुए और कर्तव्यनिष्ठ तरीके से नहीं कर पाते हैं। वे वयस्कों की तरह चीजें करने में असमर्थ होते हैं; उनमें परिपक्व सोच, व्यक्तिगत आचरण की परिपक्व शैली और चीजें करने का परिपक्व तरीका नहीं होता है। कम-से-कम यह उनकी मानवता का एक दोष है। यकीनन यह उनके चरित्र की समस्या होने के स्तर तक नहीं बढ़ता है लेकिन उस रवैये से संबंधित होता है जिससे वे आचरण और कार्य करते हैं। नवीनता का और रोमांचक चीजों का आनंद लेना, जो कुछ भी वे करते हैं उसमें अस्थिर होना, डटे रहने में असमर्थ होना, बेचैन और अनुचित होना और हमेशा रोमांचक चीजों की तलाश करने और नई-नई चीजें आजमाने की चाह रखना—इस प्रकार के मुद्दे मानवता के दोषों के तहत आते हैं। रोमांचक चीजों का आनंद लेने वाले लोगों में सामान्य मानवता की तार्किकता का अभाव होता है; उनके लिए वे जिम्मेदारियाँ और कार्य वहन करना आसान नहीं होता है जो वयस्कों को वहन करने चाहिए। वे जो भी कार्य करते हैं, यदि वे उसे लंबे समय तक करते हैं और उसकी नवीनता खो जाती है तो उन्हें यह उबाऊ लगता है, वे उसे करने में दिलचस्पी खो देते हैं और नवीनता और रोमांच की भावना तलाशना चाहते हैं। रोमांचक चीजों के बिना उन्हें लगता है कि चीजें नीरस हैं और उन्हें आध्यात्मिक शून्यता की भावना का भी अनुभव हो सकता है। जब वे ऐसा महसूस करते हैं तो उनके दिल बेचैन हो उठते हैं और वे रोमांचक चीजों या ऐसी चीजों की तलाश करना चाहते हैं जो उन्हें दिलचस्प लगती हैं। वे लगातार कुछ अपरंपरागत करना चाहते हैं। जब भी वे पाते हैं कि वे जो कार्य कर रहे हैं या जो मामले सँभाल रहे हैं वे उबाऊ या अरोचक हैं तो वे जारी रखने की इच्छा खो देते हैं। भले ही वह कार्य कुछ ऐसा हो जो उन्हें करना चाहिए या वह कोई सार्थक और कीमती कार्य हो, फिर भी वे डटे नहीं रह पाते हैं। ... इस प्रकार के लोग बाहर से अक्सर ऐसे दिखते हैं जैसे कि उन्हें कोई बड़ी समस्या नहीं है। अगर तुम ऐसे लोगों का भेद नहीं पहचान पाते हो या उनके सार या इस तरह की समस्या के सार की असलियत नहीं देख पाते हो, तो हो सकता है कि तुम सोचो, ‘इन लोगों के स्वभाव बस अस्थिर हैं; वे तीस या चालीस वर्ष के हो चुके हैं लेकिन अब भी बच्चों की तरह बचकाने हैं।’ दरअसल, इस प्रकार के लोग अपने दिलों की गहराई में लगातार रोमांचक चीजों की तलाश करते रहते हैं। वे चाहे जो भी करें, उनमें वयस्कों के विचारों और जागरूकता के साथ-साथ उस दृष्टिकोण और रवैये का भी अभाव होता है जिससे वयस्क मामले सँभालते हैं। इसलिए, ऐसे लोग बहुत समस्यात्मक होते हैं। हो सकता है कि उनकी मानवता बुरी न हो और उनका चरित्र खास तौर पर घिनौना न हो, लेकिन उनकी मानवता के इस दोष के कारण उनके लिए अर्थपूर्ण कार्य, खास तौर पर कार्य की कुछ महत्वपूर्ण मदों के लिए योग्य होना बहुत मुश्किल होता है” (वचन, खंड 7, सत्य के अनुसरण के बारे में, सत्य का अनुसरण कैसे करें (9))। परमेश्वर के वचन पढ़ने के बाद मुझे आखिरकार एहसास हुआ कि मेरे काम में उकताहट और बोरियत दिखने और लापरवाह और असावधान रहने का मुख्य कारण मेरी मानवता में कोई समस्या थी। मुझे नयापन और उत्साह पसंद था और मामूली और साधारण चीजें नापसंद थीं। मैंने शुरू से अंत तक एक ही काम से चिपके रहने और उसे लगातार करने के बजाय एक ऐसा कर्तव्य निभाने की इच्छा की थी जो बदलावों और चुनौतियों से भरा हो। जैसे जब मैंने पहली बार मरम्मत का कर्तव्य किया था, तो मैं नई चीजों के संपर्क में आई थी और मुझे इस कर्तव्य से जुड़े कुछ पेशेवर कौशलों पर अच्छी पकड़ नहीं थी, इसलिए कुछ चुनौतियाँ और कठिनाइयाँ आई थीं। अपना कर्तव्य निभाते हुए मुझे कई नए और रोमांचक अनुभव मिल सकते थे, इसलिए मुझे यह कर्तव्य पसंद था और मैं इसकी कीमत चुकाने की इच्छुक थी। लेकिन लंबे समय तक यह कर्तव्य निभाते रहने के बाद इसका नयापन खत्म हो गया था और मुझे यह कर्तव्य उबाऊ और नीरस लगने लगा था। भले ही मैं बाहरी तौर पर अपना कर्तव्य निभा रही थी, मेरा मन ऊब चुका था और मैं हर दिन लापरवाह ढंग से उपकरणों की मरम्मत करती रहती थी। अपने दिल में मैं एक नए परिवेश में जाकर एक अलग कर्तव्य निभाने के बारे में भी सोचती रहती थी। मैंने अपने कर्तव्य के प्रति निष्ठा नहीं दिखाई थी। जब मुझे अपना कर्तव्य निभाने में कोई नयापन या उत्साह महसूस नहीं होता था, तो मैं उसमें अपनी रुचि नहीं जगा पाती थी। मैं अपना कर्तव्य पूरी तरह से अपनी व्यक्तिगत प्राथमिकताओं के आधार पर निभा रही थी। अपने आचरण और कार्यशैली में मैं अनुशासनहीन और बेचैन थी। मुझमें निरंतरता का अभाव था और मैंने एक वयस्क की जिम्मेदारियाँ नहीं उठाईं थीं। इस तरह से कुछ भी कर पाना मुश्किल था और मैं बिल्कुल भी भरोसेमंद नहीं रही थी। विशेष रूप से मैंने परमेश्वर के वचन पढ़े : “जब भी वे पाते हैं कि वे जो कार्य कर रहे हैं या जो मामले सँभाल रहे हैं वे उबाऊ या अरोचक हैं तो वे जारी रखने की इच्छा खो देते हैं। भले ही वह कार्य कुछ ऐसा हो जो उन्हें करना चाहिए या वह कोई सार्थक और कीमती कार्य हो, फिर भी वे डटे नहीं रह पाते हैं। ... हो सकता है कि उनकी मानवता बुरी न हो और उनका चरित्र खास तौर पर घिनौना न हो, लेकिन उनकी मानवता के इस दोष के कारण उनके लिए अर्थपूर्ण कार्य, खास तौर पर कार्य की कुछ महत्वपूर्ण मदों के लिए योग्य होना बहुत मुश्किल होता है।” परमेश्वर के वचनों से मैंने देखा कि मानवता में इस प्रकार का दोष अत्यंत हानिकारक है। मैं उपकरणों की मरम्मत के लिए जिम्मेदार थी और मेरी क्षमताओं के आधार पर कलीसिया के लिए यह उचित था कि वह मेरे लिए इस कर्तव्य की व्यवस्था करे। लेकिन मैं अपने कर्तव्य के साथ अपनी पसंद के अनुसार पेश आई थी और जैसे ही मुझे यह नया या दिलचस्प नहीं लगा, मैं ऊब गई और लापरवाह हो गई। यहाँ तक कि मैंने अपने कर्तव्य में बदलाव के बारे में भी सोचा। मुझमें निष्ठा का भाव कहाँ था? अगर मैं चीजों को नहीं बदलती और बिना किसी जिम्मेदारी की भावना के अपना कर्तव्य निभाती, तो मुझे बेनकाब किए जाने और बरखास्त होने का खतरा रहेगा।

जब मुझे यह समझ आया तो मैंने नूह के बारे में सोचा, जो 120 वर्षों तक जहाज बनाने में लगा रहा था, इसलिए मैंने परमेश्वर के वचन पढ़ने के लिए खोजे। सर्वशक्तिमान परमेश्वर कहता है : “नूह को जहाज बनाने में कितने वर्ष लगे? (120 वर्ष।) आज के लोगों के लिए 120 वर्ष क्या दर्शाते हैं? यह एक सामान्य व्यक्ति के जीवन-काल से अधिक लंबा समय है, शायद दो लोगों के जीवन-काल से भी अधिक लंबा। और फिर भी 120 वर्षों तक नूह ने एक ही काम किया, और उसने हर दिन वही काम किया। उस पूर्व-औद्योगिक समय में, सूचना-संचार से पहले के उस युग में, जब सब-कुछ लोगों के दो हाथों और शारीरिक श्रम पर निर्भर था, नूह ने हर दिन वही काम किया। 120 सालों तक उसने काम नहीं छोड़ा, न ही वह रुका। एक सौ बीस साल : हम इसकी कल्पना भी कैसे कर सकते हैं? क्या मानवजाति में से कोई और 120 साल तक एक ही काम करने के लिए प्रतिबद्ध रह पाता? (नहीं।) 120 साल तक कोई भी एक ही काम करने के लिए प्रतिबद्ध नहीं रह सकता था, इसमें कोई आश्चर्य की बात नहीं है। और फिर भी एक व्यक्ति था, जो 120 वर्षों तक, बिना किसी फेर-बदल के, परमेश्वर ने उसे जो सौंपा था, उसमें दृढ़ता से लगा रहा, उसने न कभी कोई शिकायत की और न ही कभी हार मानी, वह किसी भी बाहरी परिवेश से अप्रभावित रहा, और अंततः उसने ठीक उसी तरह कार्य संपन्न कर दिया, जैसा परमेश्वर ने कहा था। यह किस प्रकार का मामला था? मानवजाति में यह दुर्लभ था, असामान्य—यहाँ तक कि यह अद्वितीय था। मानव-इतिहास के लंबे प्रवाह में, उन सभी मानवजातियों में जिन्होंने परमेश्वर का अनुसरण किया, इसकी कोई मिसाल नहीं मिलती। इसमें लगी इंजीनियरिंग की विशालता और जटिलता, इसके लिए अपेक्षित शारीरिक बल और परिश्रम, और इसमें लगी अवधि को देखते हुए यह कोई आसान काम नहीं था, इसलिए जब नूह ने यह कार्य संपन्न किया, तो यह मानवजाति के बीच अद्वितीय कार्य था, और वह उन सभी के लिए एक आदर्श और मिसाल है, जो परमेश्वर का अनुसरण करते हैं। नूह ने केवल कुछ ही संदेश सुने थे, और उस समय परमेश्वर ने ज्यादा वचन व्यक्त नहीं किए थे, इसलिए इसमें कोई संदेह नहीं कि नूह ने बहुत-से सत्य नहीं समझे थे। उसे न आधुनिक विज्ञान की समझ थी, न आधुनिक ज्ञान की। वह एक अत्यंत सामान्य व्यक्ति था, मानवजाति का एक मामूली सदस्य। फिर भी एक मायने में वह सबसे अलग था : वह परमेश्वर के वचनों का पालन करना जानता था, वह जानता था कि परमेश्वर के वचनों का अनुसरण और पालन कैसे करना है, वह जानता था कि मनुष्य का उचित स्थान क्या है, और वह परमेश्वर के वचनों पर वास्तव में विश्वास कर उनके प्रति समर्पित होने में सक्षम था—इससे अधिक कुछ नहीं। नूह को परमेश्वर द्वारा सौंपे गए काम को क्रियान्वित करने देने के लिए ये कुछ सरल सिद्धांत पर्याप्त थे, और वह इसमें केवल कुछ महीनों, कुछ वर्षों या कुछ दशकों तक नहीं, बल्कि एक शताब्दी से भी अधिक समय तक दृढ़ता से जुटा रहा। क्या यह संख्या आश्चर्यजनक नहीं है? नूह के अलावा इसे और कौन कर सकता था? (कोई नहीं।) ... नूह परमेश्वर की आज्ञा पूरी करने में सक्षम इसलिए था, क्योंकि जब नूह ने परमेश्वर के वचन सुने, तो वह उन्हें दृढ़ता से अपने दिल में बसाए रखने में सक्षम था; उसके लिए परमेश्वर की आज्ञा एक जीवन भर की जिम्मेदारी थी, उसकी आस्था अटूट थी, उसकी इच्छा सौ वर्षों तक अपरिवर्तित रही। चूँकि उसके पास परमेश्वर का भय मानने वाला हृदय था, वह एक वास्तविक व्यक्ति था, और उसमें इस बात का अत्यधिक विवेक था इसलिए परमेश्वर ने उसे जहाज के निर्माण का काम सौंपा है” (वचन, खंड 4, मसीह-विरोधियों को उजागर करना, अनुपूरक दो : कैसे नूह और अब्राहम ने परमेश्वर के वचनों का पालन किया और उसके प्रति समर्पण किया (भाग एक))। परमेश्वर के वचन पढ़ने के बाद मैं बहुत भावुक और शर्मिंदा हो गई। नूह ने परमेश्वर के ज्यादा वचन नहीं सुने थे, न ही उसने ज्यादा सत्य समझा था, फिर भी वह एक सौ बीस वर्षों तक परमेश्वर के आदेश पर डटा रहा। ऐसा इसलिए था क्योंकि उसके पास अंतरात्मा और विवेक था। जब नूह ने परमेश्वर को दुनिया के जलप्रलय से नष्ट होने से पहले जहाज बनाने के लिए कहते सुना, तो उसने परमेश्वर के तात्कालिक इरादे का अनुभव किया और उसके हृदय में परमेश्वर के प्रति विचारशीलता विकसित होनी शुरू हो गई। उसने जहाज बनाने को अपने सबसे महत्वपूर्ण और जरूरी काम की तरह लिया। जहाज बनाने की विशाल परियोजना पूरी करने के दौरान नूह को कठिनाइयों, असफलताओं, बीमारी, थकान, अपने परिवार की नासमझी और दुनिया के लोगों के उपहास और बदनामी का सामना करना पड़ा, लेकिन शुरू से अंत तक वह परमेश्वर के आदेश पर डटा रहा और उसे त्यागने के बारे में कभी नहीं सोचा। उसने लगातार इस बात के लिए गहरा आभार भी महसूस किया कि परमेश्वर ने उसे इतना महत्वपूर्ण आदेश सौंपा था और वह अक्सर परमेश्वर द्वारा की गई बड़ाई से प्रेरित होता था। परमेश्वर के वचनों और परमेश्वर के आदेश के प्रति नूह का रवैया आज्ञापालन और स्वीकार करने; समर्पण और दृढ़ रहने का था। यह नूह की अंतरात्मा और विवेक की अभिव्यक्ति थी। ऐसा चरित्र सचमुच बहुत अनमोल होता है! जब मैंने परमेश्वर को पूछते देखा, “नूह 120 साल तक टिके रहने में सक्षम था। तुम लोग कितने साल तक टिके रह सकते हो?” (वचन, खंड 4, मसीह-विरोधियों को उजागर करना, अनुपूरक दो : कैसे नूह और अब्राहम ने परमेश्वर के वचनों का पालन किया और उसके प्रति समर्पण किया (भाग एक))। तो मेरे पास सचमुच जवाब में कहने के लिए कुछ नहीं था! इन वर्षों में मैंने परमेश्वर के अनेक वचनों के सिंचन और प्रावधान का और परमेश्वर की देखभाल और सुरक्षा का आनंद लिया था, लेकिन केवल दो वर्षों तक उपकरण की मरम्मत का कर्तव्य करने के बाद मैं और अधिक नहीं टिक सकी, बेपरवाह और लापरवाह होने लगी। मुझमें सचमुच अंतरात्मा या विवेक का जरा भी अंश नहीं था और मैं बिल्कुल भी भरोसेमंद नहीं थी! मुझे बेहद पछतावा और आत्मग्लानि हुई और मैंने पश्चात्ताप में परमेश्वर से प्रार्थना की, “प्रिय परमेश्वर, चाहे मुझे यह कर्तव्य कितने भी लंबे समय तक करने को कहा जाए, मैं इसे उचित ढंग से करने की इच्छुक हूँ और अब मैं इसे अपनी पसंद के आधार पर नहीं करूँगी।”

बाद में जब हम सारांश तैयार कर रहे थे, तो मुझे पता चला कि मेरे कर्तव्य में अभी भी बहुत सी समस्याएँ थीं। मुझमें मरम्मत के कौशल बहुत औसत दर्जे के थे और मुझे अभी भी कौशल सीखते रहने की जरूरत थी। मगर चूँकि मैं प्रगति करने का प्रयास नहीं कर रही थी और पेशेवर कौशल सीखने पर ध्यान केंद्रित नहीं कर रही थी, इसलिए मेरे मरम्मत के कौशल में अधिक सुधार नहीं हुआ था। मैं वास्तव में बहुत घमंडी और आत्म-तुष्ट थी। मैंने अपनी कमियों की पहचान नहीं की थी और मुझे लगता था कि मैं यह काम करना जानती हूँ या इस काम में निपुण हूँ और इस कर्तव्य में अब कोई कठिनाई या चुनौती नहीं है। मैं सचमुच बहुत अज्ञानी थी और मुझे अपने बारे में बिल्कुल भी सही समझ नहीं थी। इसके बाद मुझे परमेश्वर की अपेक्षाओं के अनुसार अपने कर्तव्य के प्रति गंभीर होना पड़ा, अपनी कमियों और खामियों का पता लगाना पड़ा और अपने कौशल को बेहतर बनाने का तरीका खोजना पड़ा ताकि मैं अपना कर्तव्य मानकों के अनुरूप निभा सकूँ।

इसके बाद मैंने अपना कर्तव्य बदलने के बारे में नहीं सोचा, बल्कि यह सोचा कि अपने कर्तव्य को अच्छी तरह से कैसे निभाऊँ। जब मेरी मानसिकता बदली, तो चिड़चिड़ेपन और ऊब की मेरी पिछली भावनाएँ गायब हो गईं और मैं अपने हृदय को अपने कर्तव्यों के प्रति समर्पित करने में सक्षम थी। समस्या चाहे आसान हो या कठिन, मैं उससे गंभीरता से निपटने में सक्षम हूँ और अपने भाई-बहनों को उनके उपकरणों का उपयोग करने से रोके बिना उन्हें जल्द से जल्द ठीक करने के लिए समय और प्रयास लगाती हूँ। मैं परमेश्वर के वचनों के प्रकाशन का धन्यवाद करती हूँ जिन्होंने मुझे अपने कर्तव्य निभाने की दशा की कुछ समझ दी और उसमें कुछ बदलाव लाने में मेरी मदद की। मैं अपने हृदय की गहराइयों से परमेश्वर का धन्यवाद करती हूँ!


75. अपने झूठ से मैं क्या छिपा रही थी?

मार्सेला, फिलीपींस

मैं कलीसिया में सिंचन टीम की अगुआ हूँ। चूँकि हर दिन कलीसिया में नवागंतुक शामिल होते हैं, इसलिए पर्यवेक्षक ने हमसे समय पर बताने को कहा कि कैसे नवागंतुक समय पर सभा में इकट्ठे हो रहे हैं। एक दिन रिपोर्ट लिखते समय मैंने पाया कि कुछ नवागंतुकों के लिए किसी भी सभा की व्यवस्था नहीं की गई थी। मैं चौंक गई और सोचने लगी, “मुझसे यह चूक कैसे हो गई?” मुझे विश्वास नहीं हो रहा था कि मैंने इतनी बुनियादी गलती कर दी थी। मैं हर दिन बहुत सावधानी से अपने कर्तव्य निभाती थी, तो ऐसी समस्या कैसे पैदा हो सकती है? पहले पर्यवेक्षक ने मूल्यांकन किया था कि मैं जिम्मेदार थी और मुझमें अपने कर्तव्य के प्रति बोझ का एहसास था और मैं बारीकियों पर ध्यान देकर अपना काम करती थी। फिर भी इस बार मैंने इतनी बुनियादी गलती कर दी थी। मैंने सोचा, “अगर मैं इस बारे में सच्चाई से लिखूँगी, तो क्या पर्यवेक्षक मुझे कम समझेगा? और तो और मैं टीम की अगुआ हूँ और मैं हर दिन अपने भाई-बहनों को अपने कर्तव्यों में सावधान रहने की याद दिलाती हूँ, लेकिन आज मैं ही हूँ जो लापरवाह हो गई हूँ। क्या वे सोचेंगे कि मैं सिर्फ नारे लगाती हूँ और शब्दों और धर्म-सिद्धांतों को तोते की तरह रटती हूँ?” यह सोचकर मेरे मन में उथल-पुथल मच गई, मेरे दिमाग में ये विचार घूमने लगे कि मुझे क्या करना चाहिए। कुछ देर सोचने के बाद मैंने तय किया कि मैं उन्हें इस बारे में बिल्कुल नहीं बता सकती। इसलिए पर्यवेक्षक को दी अपनी रिपोर्ट में मैंने कहा कि मैंने इन नवागंतुकों को सूचित कर दिया था, लेकिन उन्होंने कहा कि उनका नेटवर्क कनेक्शन खराब था और वे उस दिन सभा में शामिल नहीं हो सकीं। यह लिखने के बाद मैंने मन ही मन सोचा, “मैं पर्यवेक्षक से तो निपट ली हूँ, लेकिन अगर इन नवागंतुकों की सिंचनकर्मी बहन ने नवागंतुकों से सभा में शामिल न होने का असली कारण पूछ लिया और फिर उसने पर्यवेक्षक को सच्चाई बता दी तो क्या होगा? क्या इससे मेरा झूठ उजागर नहीं हो जाएगा? अगर पर्यवेक्षक को पता चल गया कि मैंने झूठ बोला और उसे धोखा देने की कोशिश की, तो वह मेरे बारे में क्या सोचेगा? मेरे भाई-बहन मेरे बारे में क्या सोचेंगे? क्या वे सोचेंगे कि मैं इतनी घिनौनी और शर्मनाक काम करने के लिए पूरी तरह से धोखेबाज हूँ? अगर ऐसा हुआ तो मेरी इज्जत मिट्टी में मिल जाएगी। बिना कोई कसर छोड़े मैं इस मामले को कैसे सँभाल सकती हूँ? जब तक इन नवागंतुकों की सिंचनकर्मी बहन पर्यवेक्षक से बात नहीं करती, तब तक यह मामला उजागर नहीं होगा।” इसलिए मैंने जल्दी से उस बहन को खोजा और उसे सच्चाई से अवगत करा दिया और उसने कहा कि अगले दिन व्यवस्था करना ठीक रहेगा। यह सुनकर रात भर की व्यस्तता भरे काम के बाद मैंने आखिरकार राहत की साँस ली। लेकिन बाद में मैं यह सोचकर बहुत बेचैन हो गई, “साफ तौर पर मैंने व्यवस्था नहीं की थी और इसके बजाय कह दिया कि नवागंतुक सभा में शामिल नहीं हुए। क्या ऐसा करके मैं साफ तौर पर दूसरों को धोखा देने की कोशिश नहीं कर रही थी? लेकिन अगर मैं पर्यवेक्षक के सामने अपनी गलती मान लेती हूँ, तो उसके मन में मेरी जो अच्छी छवि है, वह खत्म हो जाएगी।” एक पल के लिए मैं भावनाओं के बवंडर में फँस गई और समझ नहीं पा रही थी कि क्या करूँ। मैंने जल्दी से परमेश्वर से प्रार्थना की, “परमेश्वर, मैं इस समय बहुत बुरा महसूस कर रही हूँ। मैं जानती हूँ कि मैंने जो किया है, वह तुम्हें और पर्यवेक्षक को धोखा देने का एक प्रयास था, लेकिन मुझमें सचमुच पर्यवेक्षक के सामने अपनी गलती मानने की हिम्मत नहीं है, क्योंकि मुझे डर है कि अगर मैंने ऐसा किया, तो उनके मन में मेरी अच्छी छवि खराब हो जाएगी। परमेश्वर, मेरा मार्गदर्शन करो, ताकि मैं इससे सबक सीख सकूँ और सत्य का अभ्यास कर सकूँ।”

प्रार्थना करने के बाद मैंने अपनी दशा के अनुसार परमेश्वर के वचनों के प्रासंगिक अंशों को खोजा। मैंने परमेश्वर के वचन पढ़े : “अपने रोजमर्रा के जीवन में लोग अक्सर बेकार बातें करते हैं, झूठ बोलते हैं, और ऐसी बातें कहते हैं जो अज्ञानतापूर्ण, मूर्खतापूर्ण और रक्षात्मक होती हैं। इनमें से ज्यादातर बातें अभिमान और शान के लिए, अपने अहंकार की तुष्टि के लिए कही जाती हैं। ऐसे झूठ बोलने से उनके भ्रष्ट स्वभाव प्रकट होते हैं। अगर तुम इन भ्रष्ट तत्वों का समाधान कर लो, तो तुम्हारा हृदय शुद्ध हो जाएगा, और तुम धीरे-धीरे ज्यादा शुद्ध और अधिक ईमानदार हो जाओगे। वास्तव में सभी लोग जानते हैं कि वे झूठ क्यों बोलते हैं। व्यक्तिगत लाभ और गौरव के लिए, या अभिमान और रुतबे के लिए, वे दूसरों के साथ प्रतिस्पर्धा करने और खुद को वैसा दिखाने की कोशिश करते हैं, जो वे नहीं होते। हालाँकि दूसरे लोग अंततः उनके झूठ उजागर और प्रकट कर देते हैं, और वे अपनी इज्जत और साथ ही अपनी गरिमा और चरित्र भी खो बैठते हैं। यह सब अत्यधिक मात्रा में झूठ बोलने के कारण होता है। तुम्हारे झूठ बहुत ज्यादा हो गए हैं। तुम्हारे द्वारा कहा गया प्रत्येक शब्द मिलावटी और झूठा होता है, और एक भी शब्द सच्चा या ईमानदार नहीं माना जा सकता। भले ही तुम्हें यह न लगे कि झूठ बोलने पर तुम्हारी बेइज्जती हुई है, लेकिन अंदर ही अंदर तुम अपमानित महसूस करते हो। तुम्हारा जमीर तुम्हें दोष देता है, और तुम अपने बारे में नीची राय रखते हुए सोचते हो, ‘मैं ऐसा दयनीय जीवन क्यों जी रहा हूँ? क्या सच बोलना इतना कठिन है? क्या मुझे अपनी शान की खातिर झूठ का सहारा लेना चाहिए? मेरा जीवन इतना थका देने वाला क्यों है?’ तुम्हें थका देने वाला जीवन जीने की जरूरत नहीं है। अगर तुम एक ईमानदार व्यक्ति बनने का अभ्यास कर सको, तो तुम एक निश्चिंत, स्वतंत्र और मुक्त जीवन जीने में सक्षम होगे। हालाँकि तुमने झूठ बोलकर अपनी शान और अभिमान को बरकरार रखना चुना है। नतीजतन, तुम एक थकाऊ और दयनीय जीवन जीते हो, जो तुम्हारा खुद का थोपा हुआ है। झूठ बोलकर व्यक्ति को शान की अनुभूति हो सकती है, लेकिन वह शान की अनुभूति क्या है? यह महज एक खोखली चीज है, और यह पूरी तरह से बेकार है। झूठ बोलने का मतलब है अपना चरित्र और गरिमा बेच देना। इससे व्यक्ति की गरिमा और उसका चरित्र छिन जाता है; इससे परमेश्वर नाखुश होता है और इससे वह घृणा करता है। क्या यह लाभप्रद है? नहीं, यह लाभप्रद नहीं है। क्या यह सही मार्ग है? नहीं, यह सही मार्ग नहीं है। जो लोग अक्सर झूठ बोलते हैं, वे अपने शैतानी स्वभावों के अनुसार जीते हैं; वे शैतान की शक्ति के अधीन रहते हैं। वे प्रकाश में नहीं रहते, न ही वे परमेश्वर की उपस्थिति में रहते हैं। तुम लगातार इस बारे में सोचते रहते हो कि झूठ कैसे बोला जाए, और फिर झूठ बोलने के बाद तुम्हें यह सोचना पड़ता है कि उस झूठ को कैसे छिपाया जाए। और जब तुम झूठ अच्छी तरह से नहीं छिपाते और वह उजागर हो जाता है, तो तुम्हें विरोधाभास दूर कर उसे स्वीकार्य बनाने के लिए अपने दिमाग पर जोर देना पड़ता है। क्या इस तरह जीना थका देने वाला नहीं है? निढाल कर देने वाला। क्या यह इस लायक है? नहीं, यह इस लायक नहीं है। झूठ बोलने और फिर उसे छिपाने के लिए अपना दिमाग लगाना, सब शान, अभिमान और रुतबे की खातिर, क्या मायने रखता है? अंत में तुम चिंतन करते हुए मन ही मन सोचो, ‘क्या मायने हैं? झूठ बोलना और उसे छिपाना बहुत थका देने वाला होता है। इस तरीके से आचरण करने से काम नहीं चलेगा; अगर मैं एक ईमानदार व्यक्ति बन जाऊँ, तो ज्यादा आसानी होगी।’ तुम एक ईमानदार व्यक्ति बनने की इच्छा रखते हो, लेकिन तुम अपनी शान, अभिमान और व्यक्तिगत हित नहीं छोड़ पाते। इसलिए तुम इन चीजों को बनाए रखने के लिए सिर्फ झूठ बोलने का ही सहारा ले सकते हो। अगर तुम ऐसे व्यक्ति हो जिसे सत्य से प्रेम है, तो सत्य का अभ्यास करने के लिए तुम विभिन्न कठिनाइयाँ सहन करोगे। अगर इसका मतलब अपनी प्रतिष्ठा और हैसियत का बलिदान और दूसरों से उपहास और अपमान सहना भी हो, तो भी तुम बुरा नहीं मानोगे—अगर तुम सत्य का अभ्यास करने और परमेश्वर को संतुष्ट करने में सक्षम हो, तो यह पर्याप्त है। जो लोग सत्य से प्रेम करते हैं, वे इसका अभ्यास करना और ईमानदार रहना चुनते हैं। यही सही मार्ग है, और इस पर परमेश्वर का आशीष है। अगर व्यक्ति सत्य से प्रेम नहीं करता, तो वह क्या चुनता है? वह अपनी प्रतिष्ठा, हैसियत, गरिमा और चरित्र बनाए रखने के लिए झूठ का उपयोग करना चुनता है। वह धोखेबाज होगा और परमेश्वर उससे घृणा कर उसे ठुकरा देगा। ऐसे लोग सत्य को नकारते हैं और परमेश्वर को भी नकारते हैं। वे अपनी प्रतिष्ठा और हैसियत चुनते हैं; वे धोखेबाज होना चाहते हैं। वे इस बात की परवाह नहीं करते कि परमेश्वर प्रसन्न होता है या नहीं, या वह उन्हें बचाएगा या नहीं। क्या परमेश्वर अभी भी ऐसे लोगों को बचा सकता है? निश्चित रूप से नहीं, क्योंकि उन्होंने गलत मार्ग चुना है। वे सिर्फ झूठ बोलकर और धोखा देकर ही जीवित रह सकते हैं; वे रोजाना सिर्फ झूठ बोलकर उसे छिपाने और अपना बचाव करने में अपना दिमाग लगाने का दर्दनाक जीवन ही जी सकते हैं। अगर तुम सोचते हो कि झूठ वह प्रतिष्ठा, रुतबा, अभिमान और शान बरकरार रख सकता है जो तुम चाहते हो, तो तुम पूरी तरह से गलत हो। वास्तव में झूठ बोलकर तुम न सिर्फ अपना अभिमान और शान, और अपनी गरिमा और चरित्र बनाए रखने में विफल रहते हो, बल्कि इससे भी ज्यादा शोचनीय बात यह है कि तुम सत्य का अभ्यास करने और एक ईमानदार व्यक्ति बनने का अवसर चूक जाते हो। अगर तुम उस पल अपनी प्रतिष्ठा, रुतबा, अभिमान और शान बचाने में सफल हो भी जाते हो, तो भी तुमने सत्य का बलिदान करके परमेश्वर को धोखा तो दे ही दिया है। इसका मतलब है कि तुमने उसके द्वारा बचाए और पूर्ण किए जाने का मौका पूरी तरह से खो दिया है, जो सबसे बड़ा नुकसान और जीवन भर का अफसोस है। जो लोग धोखेबाज हैं, वे इसे कभी नहीं समझेंगे” (वचन, खंड 3, अंत के दिनों के मसीह के प्रवचन, केवल एक ईमानदार व्यक्ति ही सच्चे मनुष्य की तरह जी सकता है)। परमेश्वर के वचनों से मैंने समझा कि धोखेबाज लोग अपने अभिमान, आत्म-सम्मान और हितों की रक्षा के लिए बोलते और काम करते हैं। वे अच्छी तरह जानते हैं कि परमेश्वर इसे नापसंद करता है, लेकिन वे फिर भी झूठ बोलने, खुद को बचाने और धोखा देने के लिए अपना दिमाग खपाते हैं। वे भले ही अपने आत्म-सम्मान और अभिमान की रक्षा करते दिखें, लेकिन वे सत्य का अभ्यास करने का अवसर खो देते हैं, और अगर वे पश्चात्ताप नहीं करते, तो अंततः परमेश्वर उन्हें हटा देगा और वे परमेश्वर द्वारा बचाए जाने का अवसर पूरी तरह से गँवा देंगे। जब मुझे इसका एहसास हुआ, तो मैं दंग रह गई। मेरा व्यवहार ठीक वैसा था, जैसी दशाएँ परमेश्वर उजागर करता है! जैसे ही मैंने पाया कि कई नवागंतुकों के लिए सभाओं की व्यवस्था नहीं की गई थी, मुझे चिंता हुई कि अगर पर्यवेक्षक को पता चल गया तो वह मेरे बारे में क्या सोचेगा, और क्या वह मेरे बारे में कमतर राय रखेगा। मुझे यह भी चिंता थी कि भाई-बहनों को पता चलने के बाद वे इस बात को उठाएँगे कि मैं उन्हें अपने कर्तव्यों में अधिक मेहनती होने की याद दिलाती रहती थी, लेकिन मैंने अपने ही कर्तव्य में इतनी बुनियादी गलती कर दी थी। मुझे डर था कि वे सोचेंगे कि मैं बिना वास्तविकताओं वाली इंसान हूँ जो बस शब्द और धर्म-सिद्धांतों को तोते की तरह दोहराती है। लोगों के मन में अपनी अच्छी छवि बचाने के लिए मैंने झूठ बोला और कहा कि नवागंतुक खराब इंटरनेट के कारण सभा में शामिल नहीं हुए। लेकिन मुझे यह भी चिंता थी कि नवागंतुकों की सिंचनकर्मी बहन को वास्तविक स्थिति के बारे में पता चल जाएगा और फिर वह पर्यवेक्षक को इसकी सूचना दे देगी, जिससे मेरी कही बात में विसंगति उजागर हो जाएगी। इस वजह से मैं जल्दी से सिंचनकर्मी बहन के पास स्थिति को सक्रिय रूप से समझाने के लिए गई। अपने अभिमान और आत्म-सम्मान की रक्षा के लिए मैंने झूठ बोलने में दिमाग लगाया और अपना झूठ छिपाने का प्रयास किया। मैं अच्छी तरह जानती थी कि यह परमेश्वर के इरादे के खिलाफ है और मुझे अपराध-बोध हुआ, लेकिन मैंने फिर भी सत्य का अभ्यास नहीं किया। मैं अपने भ्रष्ट स्वभाव से बँधी हुई थी और मुझे पीड़ा और थकावट दोनों महसूस हो रहे थे। मैंने अपनी मानवीय गरिमा और सत्यनिष्ठा खो दी। मैंने सोचा कि जो मैंने किया, उसमें मैंने कोई कसर नहीं छोड़ी, लेकिन असल में परमेश्वर हर चीज की पड़ताल करता है। मैं एक जोकर की तरह कार्य-कलाप कर रही थी। जितना मैंने विचार किया, उतना ही मुझे लगा कि मैंने जो किया है वह घिनौना, नीच और घटिया था, और मेरे कार्य-कलापों के कारण परमेश्वर मुझसे घृणा करने लगा था। साथ ही मुझे एक अजीब सी चिंता और डर महसूस हुआ मानो मैं सचमुच खतरे में हूँ। जैसा कि परमेश्वर कहता है : “अगर तुम सोचते हो कि झूठ वह प्रतिष्ठा, रुतबा, अभिमान और शान बरकरार रख सकता है जो तुम चाहते हो, तो तुम पूरी तरह से गलत हो। वास्तव में झूठ बोलकर तुम न सिर्फ अपना अभिमान और शान, और अपनी गरिमा और चरित्र बनाए रखने में विफल रहते हो, बल्कि इससे भी ज्यादा शोचनीय बात यह है कि तुम सत्य का अभ्यास करने और एक ईमानदार व्यक्ति बनने का अवसर चूक जाते हो। अगर तुम उस पल अपनी प्रतिष्ठा, रुतबा, अभिमान और शान बचाने में सफल हो भी जाते हो, तो भी तुमने सत्य का बलिदान करके परमेश्वर को धोखा तो दे ही दिया है। इसका मतलब है कि तुमने उसके द्वारा बचाए और पूर्ण किए जाने का मौका पूरी तरह से खो दिया है, जो सबसे बड़ा नुकसान और जीवन भर का अफसोस है।” हालाँकि झूठ बोलकर मैं दूसरों के सामने अपना अभिमान और आत्म-सम्मान बचा पाई और लोगों के मन में अपनी अच्छी छवि बनाए रख सकी, लेकिन मैंने सत्य का अभ्यास करने और एक ईमानदार इंसान बनने का अवसर गँवा दिया और परमेश्वर के सामने एक ऐसा अपराध कर बैठी जो कभी मिट नहीं सकता। बाद में मैंने सोचा, “मैं क्यों हमेशा न चाहते हुए भी झूठ बोलने से नहीं बच पाती? इसका मूल कारण क्या है?”

एक दिन अपनी भक्ति के दौरान मैंने परमेश्वर के वचनों का एक अंश पढ़ा : “इस समाज में, संसार से निपटने के लोगों के सिद्धांत, जीवन जीने और अस्तित्व बनाए रखने के तरीके, यहाँ तक कि धर्म और आस्था के प्रति उनके रवैये और धारणाएँ, और लोगों व चीजों के प्रति उनके विभिन्न दृष्टिकोण और विचार—ये सभी चीजें निस्संदेह परिवार की शिक्षा के प्रभाव के तहत आकार लेती हैं। ... जब परिवार के बुजुर्ग अक्सर तुमसे कहते हैं कि ‘जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है,’ तो यह इसलिए होता है ताकि तुम अच्छी प्रतिष्ठा रखने और गौरवपूर्ण जीवन जीने को अहमियत दो और ऐसे काम मत करो जिनसे तुम्हारी बदनामी हो। तो यह कहावत लोगों को सकारात्मक दिशा की ओर लेकर जाती है या नकारात्मक? क्या यह तुम्हें सत्य की ओर ले जा सकती है? क्या यह तुम्हें सत्य समझने की ओर ले जा सकती है? (नहीं, बिल्कुल नहीं।) तुम यकीन से कह सकते हो, ‘नहीं, नहीं ले जा सकती!’ जरा सोचो, परमेश्वर कहता है कि लोगों को ईमानदार लोगों की तरह आचरण करना चाहिए। अगर तुमने कोई अपराध किया है या कुछ गलत किया है या कुछ ऐसा किया है जो परमेश्वर के खिलाफ विद्रोह है या सत्य के विरुद्ध जाता है, तो तुम्हें अपनी गलती स्वीकारनी होगी, खुद को समझना होगा, और सच्चा पश्चात्ताप करने के लिए खुद का गहन-विश्लेषण करते रहना होगा और फिर परमेश्वर के वचनों के अनुसार व्यवहार करना होगा। अगर लोग ईमानदार व्यक्ति की तरह आचरण करें, तो क्या यह इस कहावत के विरुद्ध नहीं होगा कि ‘जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है’? (हाँ।) यह इसके विरुद्ध कैसे होगा? ‘जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है,’ इस कहावत का उद्देश्य यह है कि लोग अपने उज्ज्वल और आकर्षक पक्ष को जीने को महत्व दें और ऐसे काम अधिक करें जिनसे उनकी छवि निखरे—न कि वे बुरे या अपमानजनक काम करें या अपने स्वभाव के कुरूप पक्ष को उजागर करें—और ताकि वे आत्मसम्मान और गरिमा के साथ जीवन जी सकें। अपनी प्रतिष्ठा की खातिर, अपने गौरव और सम्मान की खातिर, व्यक्ति अपने आप को पूरी तरह तुच्छ नहीं ठहरा सकता, और दूसरों को अपने अंधेरे पक्ष और शर्मनाक पहलुओं के बारे में तो कतई नहीं बता सकता, क्योंकि व्यक्ति को आत्मसम्मान और गरिमा के साथ जीना चाहिए। गरिमावान होने के लिए अच्छी प्रतिष्ठा होना जरूरी है, और अच्छी प्रतिष्ठा पाने के लिए व्यक्ति को मुखौटा लगाना और अच्छे कपड़े पहनकर दिखाना होता है। क्या यह एक ईमानदार व्यक्ति जैसा आचरण करने के विरुद्ध नहीं है? (हाँ।) जब तुम एक ईमानदार व्यक्ति जैसा आचरण करते हो, तो तुम्हारा यह आचरण उस कहावत के एकदम विरोध में होता है, ‘जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है।’ अगर तुम ईमानदार व्यक्ति जैसा आचरण करना चाहते हो, तो आत्मसम्मान को अहमियत मत दो; व्यक्ति के आत्मसम्मान की कीमत दो कौड़ी की भी नहीं है। सत्य से सामना होने पर, व्यक्ति को मुखौटा लगाने या झूठी छवि बनाए रखने के बजाय, खुद को उजागर कर देना चाहिए। व्यक्ति को अपने सच्चे विचारों, अपनी गलतियों, सत्य सिद्धांतों का उल्लंघन करने वाले पहलुओं वगैरह को परमेश्वर के सामने प्रकट कर देना चाहिए, और अपने भाई-बहनों के सामने भी इनका खुलासा करना चाहिए। यह अपनी प्रतिष्ठा की खातिर जीने का मामला नहीं, बल्कि एक ईमानदार व्यक्ति की तरह आचरण करने, सत्य का अनुसरण करने, एक सच्चा सृजित प्राणी बनने और परमेश्वर को संतुष्ट करने और बचाए जाने की खातिर जीने का मामला है। लेकिन जब तुम इस सत्य और परमेश्वर की इच्छा को नहीं समझते, तब तुम्हारे परिवार के शिक्षा के प्रभावों से उपजी बातें तुम पर हावी हो जाती हैं। इसलिए, जब तुम कुछ गलत करते हो, तो उस पर पर्दा डालकर यह सोचते हुए दिखावा करते हो, ‘मैं इस बारे में कुछ नहीं कहूँगा, और अगर कोई इस बारे में जानता है मैं उसे भी कुछ नहीं कहने दूँगा। अगर तुममें से किसी ने कुछ भी कहा, तो मैं तुम्हें आसानी से नहीं छोडूँगा। मेरी प्रतिष्ठा सबसे ज्यादा जरूरी है। जीने का मतलब तभी है जब हम अपनी प्रतिष्ठा की खातिर जिएँ, क्योंकि यह किसी भी चीज से ज्यादा जरूरी है। यदि कोई व्यक्ति अपनी प्रतिष्ठा खो देता है, तो वह अपनी सारी गरिमा खो देता है। तो तुम जैसी स्थिति है वैसी नहीं बता सकते, तुम्हें दिखावा करना होगा, चीजों को छुपाना होगा, वरना तुम अपनी प्रतिष्ठा और गरिमा खो बैठोगे, और तुम्हारा जीवन निरर्थक हो जाएगा। अगर कोई तुम्हारा सम्मान नहीं करता है, तो तुम एकदम बेकार हो, सिर्फ रास्ते का कचरा हो।’ क्या इस तरह अभ्यास करके ईमानदार व्यक्ति जैसा आचरण करना मुमकिन है? क्या पूरी तरह खुलकर बोलना और अपना गहन-विश्लेषण करना मुमकिन है? (नहीं, मुमकिन नहीं है।) बेशक, ऐसा करके तुम इस कहावत का पालन कर रहे हो : ‘जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है,’ जो तुम्हारे परिवार के शिक्षा के प्रभाव से तुम्हारे भीतर बैठा दी गई है” (वचन, खंड 6, सत्य के अनुसरण के बारे में, सत्य का अनुसरण कैसे करें (12))। परमेश्वर के वचनों के प्रकाशन के माध्यम से मुझे आखिरकार एहसास हुआ कि मैं “जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है” जैसे शैतानी जहर के अनुसार जी रही थी। यह मेरे काम करने और आचरण का दिशानिर्देश बन गया था। बचपन से ही मेरे परिवार ने मुझे हमेशा सिखाया था, “इस जीवन में तुम्हें अपनी प्रतिष्ठा पर ध्यान देने की जरूरत है ताकि दूसरे तुम्हारे बारे में ऊँचा सोचें और उन पर तुम्हारी अच्छी छाप पड़े। अगर तुम दूर-दूर तक बदनाम हो गई, तो तुम्हारे माता-पिता किसी को मुँह दिखाने लायक नहीं रहेंगे।” स्कूल शुरू करने के बाद शिक्षक अक्सर हमें सिखाते थे, “एक सार्थक जीवन जीने के लिए तुम्हें दूसरों की प्रशंसा हासिल करनी होगी।” इन भ्रांतिपूर्ण विचारों के प्रभाव में मैं जो कुछ भी करती थी, उसमें इस बात पर खास ध्यान देती थी कि दूसरे मुझे कैसे देखते हैं। परमेश्वर को पाने और कलीसिया में अपना कर्तव्य सँभालने के बाद मैं अब भी दूसरों की नजरों में अपनी छवि पर बहुत ध्यान देती थी और मैं हर दिन सावधानी से अपना कर्तव्य निभाती थी, इस चिंता में रहती थी कि अगर मैं एक पल के लिए भी चूक गई, तो मैं समस्याएँ पैदा कर दूँगी और अपने भाई-बहनों के दिलों में बनी अपनी अच्छी छवि को नुकसान पहुँचाऊँगी। छोटी सी भी समस्या होने पर मेरे हाथ-पाँव फूल जाते थे और मेरा दिल भयानक चिंता से भर जाता था। अपनी अच्छी छवि बचाए रखने के लिए मैंने पर्यवेक्षक के सामने अपनी गलतियाँ मानने की हिम्मत नहीं जुटा पाई, इसलिए मैंने चालबाजी और धोखे का सहारा लिया और नवागंतुकों की सभाओं की स्थिति के बारे में झूठी रिपोर्ट दी। इन शैतानी जहरों के अनुसार जीते हुए मैं सचमुच कुटिल और धोखेबाज बन गई और अपने आत्म-सम्मान और रुतबे को बनाए रखने के लिए मैंने इंसान होने के बुनियादी सिद्धांत गँवा दिए। मैंने कितना नीच और बेकार जीवन जिया! एक ईमानदार इंसान बनने की कोशिश में जब यह “जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है” के शैतानी नियम से टकराया, तो मैंने खुद को सत्य का अभ्यास करने या सत्य के पक्ष में खड़े होने में असमर्थ पाया। अगर मैं इसी तरह चलती रहती तो मुझे कैसे बचाया जा सकता था? शैतानी जहरों के अनुसार जीने के गंभीर परिणामों का एहसास करके मुझे सत्य का अभ्यास न करने का गहरा अफसोस हुआ, इसलिए मैंने परमेश्वर के वचनों में अभ्यास का मार्ग खोजा।

बाद में मैंने परमेश्वर के वचन पढ़े : “ईमानदार होने के लिए तुम्हें पहले अपना दिल खोल कर रखना चाहिए ताकि सभी उसके भीतर झाँक सकें, तुम्हारी सोच और तुम्हारा असली चेहरा देख सकें। तुम्हें भेस बदलने की कोशिश नहीं करनी चाहिए, या खुद को छिपाना नहीं चाहिए। तभी दूसरे तुम पर भरोसा करेंगे, और तुम्हें ईमानदार व्यक्ति मानेंगे। यह सबसे बुनियादी अभ्यास है, और ईमानदार व्यक्ति बनने की पहली शर्त है। अगर तुम हमेशा दिखावा करते हो, हमेशा पवित्रता, कुलीनता, महानता और उच्च चरित्र का स्वांग करते हो; अगर तुम लोगों को अपनी भ्रष्टता और खामियाँ नहीं देखने देते; अगर तुम लोगों को अपनी नकली छवि दिखाते हो, ताकि वे तुम्हारी ईमानदारी पर यकीन करें, यह मानें कि तुम महान, आत्मत्यागी, न्यायप्रिय, और निस्वार्थ हो—तो क्या यह धोखेबाजी और झूठ नहीं है? क्या समय के साथ लोग तुम्हारी असलियत नहीं देख पाएँगे? तो लबादा मत ओढ़ो, खुद को मत छिपाओ। इसके बजाय दूसरों के देखने के लिए खुद को और अपने दिल को उजागर कर दो” (वचन, खंड 3, अंत के दिनों के मसीह के प्रवचन, एक ईमानदार व्यक्ति होने का सबसे बुनियादी अभ्यास)। “कोई भी समस्या पैदा होने पर, चाहे वह कैसी भी हो, तुम्हें सत्य की खोज करनी चाहिए, और तुम्हें किसी भी तरीके से छद्म व्यवहार नहीं करना चाहिए या दूसरों के सामने नकली चेहरा नहीं लगाना चाहिए। तुम्हारी कमियाँ हों, खामियाँ हों, गलतियाँ हों, तुम्हारे भ्रष्ट स्वभाव हों—तुम्हें उनके बारे में कुछ छिपाना नहीं चाहिए और उन सभी के बारे में संगति करनी चाहिए। उन्हें अपने अंदर न रखो। अपनी बात खुलकर कैसे रखें, यह सीखना जीवन प्रवेश करने की दिशा में सबसे पहला कदम है और यही वह पहली बाधा है जिसे पार करना सबसे मुश्किल है। एक बार तुमने इसे पार कर लिया तो सत्य में प्रवेश करना आसान हो जाता है। यह कदम उठाने का क्या मतलब है? इसका मतलब है कि तुम अपना हृदय खोल रहे हो और वह सब कुछ दिखा रहे हो जो तुम्हारे पास है, अच्छा या बुरा, सकारात्मक या नकारात्मक; दूसरों और परमेश्वर के देखने के लिए खुद को खोलना; परमेश्वर से कुछ न छिपाना, कुछ गुप्त न रखना, कोई स्वांग न करना, धोखे और चालबाजी से मुक्त रहना, और इसी तरह दूसरे लोगों के साथ खुला और ईमानदार रहना। इस तरह, तुम प्रकाश में रहते हो, और न सिर्फ परमेश्वर तुम्हारी जाँच करेगा बल्कि अन्य लोग यह देख पाएँगे कि तुम सिद्धांत से और एक हद तक पारदर्शिता से काम करते हो। तुम्हें अपनी प्रतिष्ठा, छवि और हैसियत की रक्षा करने के लिए किसी भी तरीके का उपयोग करने की आवश्यकता नहीं है, न ही तुम्हें अपनी गलतियाँ ढकने या छिपाने की आवश्यकता है। तुम्हें इन बेकार के प्रयासों में लगने की आवश्यकता नहीं है। यदि तुम इन चीजों को छोड़ पाओ, तो तुम बहुत आराम से रहोगे, तुम बिना बाधाओं या पीड़ा के जियोगे, और पूरी तरह से प्रकाश में जियोगे” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचनों से मैंने समझा कि धोखेबाज या कपटी होने से बचने के लिए मुझे परमेश्वर के वचनों के अनुसार एक ईमानदार इंसान होने का अभ्यास करने की जरूरत है और मुझे अपना दिल खोलने और अपने भाई-बहनों के साथ संगति करने का अभ्यास करने की जरूरत है, ताकि मैं वह कह सकूँ जो सचमुच मेरे मन में है। भले ही मुझमें भ्रष्ट स्वभाव हों, मैं अपने कर्तव्य में गलतियाँ करूँ या मुझमें त्रुटियाँ या कमियाँ हों, मुझे खुद को खोलकर सबके सामने रखना सीखना चाहिए, ताकि मेरे भाई-बहन देख सकें कि उनकी तरह मुझमें भी कई भ्रष्ट स्वभाव हैं और मैं उनसे बेहतर नहीं हूँ। केवल खुले और स्पष्टवादी होने से ही मेरा दिल शांत और सहज महसूस कर सकता है। यह ध्यान में रखते हुए मैं अपनी दशा के बारे में अपने भाई-बहनों से खुलकर बात करना चाहती थी। लेकिन जब मैंने सत्य बोलने के बारे में सोचा, तो मैं बहुत व्याकुल हो गई। मुझे डर था कि पर्यवेक्षक मेरी काट-छाँट करेगा और मेरे भाई-बहन मुझे नीची नजरों से देखेंगे। इसलिए मैंने अपने दिल में परमेश्वर से प्रार्थना की, परमेश्वर से कहा कि वह मुझे अपने वचनों के अनुसार अभ्यास करने और एक ईमानदार इंसान बनने के लिए मार्गदर्शन दे। प्रार्थना करने के बाद मैंने प्रेरित महसूस किया और मैंने पर्यवेक्षक को संदेश भेजने का साहस जुटाया, उसे बताया कि मैंने नवागंतुकों की सभाओं के बारे में रिपोर्ट करते समय सत्य नहीं कहा था। मेरा संदेश पढ़ने के बाद पर्यवेक्षक ने बस मुझसे पूछा कि मैंने ऐसा क्यों किया और ज्यादा कुछ नहीं कहा। बाद में एक सभा के दौरान मैंने एक ईमानदार इंसान होने के बारे में परमेश्वर के वचनों का सहारा लेते हुए अपने भाई-बहनों के साथ भी खुलकर संगति की। मैंने इस बारे में बात की कि मैंने अपनी गलतियों को छिपाने के लिए कैसे झूठ बोला और धोखा दिया, मैंने इस मामले पर अपने चिंतन और समझ को साझा किया, ताकि वे मेरे अनुभव को सचेतक की तरह ले सकें। साझा करने के बाद मेरे दिल से आखिरकार भारी बोझ उतर गया और मेरे दिल को तुरंत सुकून महसूस हुआ।

इस अनुभव के बाद मैं सोचने लगी, “ऐसा क्यों है कि जब दूसरे अपने कर्तव्यों में समस्याओं या विचलनों का सामना करते हैं, तो वे उनसे ठीक से निपट सकते हैं, लेकिन जब मैं समस्याओं का सामना करती हूँ, तो मेरा दिल परेशानियों से भर जाता है? मेरा दिल बेचैन क्यों रहता है? दूसरों की नजरों में एक अच्छी छवि की परवाह के अलावा और क्या समस्या हो सकती है?” एक दिन अपनी भक्ति के दौरान मुझे संयोग से एक अनुभवजन्य गवाही वीडियो की प्रतिलिपि मिली जिसका शीर्षक था अपनी गलतियाँ स्वीकारना इतना मुश्किल क्यों है? इसमें परमेश्वर के वचनों का एक अंश उद्धृत किया गया था जो मेरे लिए बहुत मददगार था। सर्वशक्तिमान परमेश्वर कहता है : “एक साधारण और सामान्य इंसान बनने के लिए तुम्हें कैसे अभ्यास करना चाहिए? यह कैसे किया जा सकता है? ... पहली बात, खुद को यह कहते हुए कोई उपाधि देकर उससे बँधे मत रहो, ‘मैं अगुआ हूँ, मैं टीम का मुखिया हूँ, मैं निरीक्षक हूँ, इस काम को मुझसे बेहतर कोई नहीं जानता, मुझसे ज्यादा इन कौशलों को कोई नहीं समझता।’ अपनी स्व-प्रदत्त उपाधि के फेर में मत पड़ो। जैसे ही तुम ऐसा करते हो, वह तुम्हारे हाथ-पैर बाँध देगी, और तुम जो कहते और करते हो, वह प्रभावित होगा। तुम्हारी सामान्य सोच और निर्णय भी प्रभावित होंगे। तुम्हें इस रुतबे की बेबसी से खुद को आजाद करना होगा। पहली बात, खुद को इस आधिकारिक उपाधि और पद से नीचे ले आओ और एक आम इंसान की जगह खड़े हो जाओ। अगर तुम ऐसा करते हो, तो तुम्हारी मानसिकता कुछ हद तक सामान्य हो जाएगी। तुम्हें यह भी स्वीकार करना और कहना चाहिए, ‘मुझे नहीं पता कि यह कैसे करना है, और मुझे वह भी समझ नहीं आया—मुझे कुछ शोध और अध्ययन करना होगा,’ या ‘मैंने कभी इसका अनुभव नहीं किया है, इसलिए मुझे नहीं पता कि क्या करना है।’ जब तुम वास्तव में जो सोचते हो, उसे कहने और ईमानदारी से बोलने में सक्षम होते हो, तो तुम सामान्य विवेक से युक्त हो जाओगे। दूसरों को तुम्हारा वास्तविक स्वरूप पता चल जाएगा, और इस प्रकार वे तुम्हारे बारे में एक सामान्य दृष्टिकोण रखेंगे, और तुम्हें कोई दिखावा नहीं करना पड़ेगा, न ही तुम पर कोई बड़ा दबाव होगा, इसलिए तुम लोगों के साथ सामान्य रूप से संवाद कर पाओगे। इस तरह जीना निर्बाध और आसान है; जिसे भी जीवन थका देने वाला लगता है, उसने उसे ऐसा खुद बनाया है” (वचन, खंड 3, अंत के दिनों के मसीह के प्रवचन, परमेश्वर के वचनों को सँजोना परमेश्वर में विश्वास की नींव है)। परमेश्वर के वचनों के प्रकाशन के माध्यम से मैंने अपनी समस्याओं को स्पष्ट रूप से देखा। शुरुआत में जब मुझे टीम अगुआ का कर्तव्य दिया गया, तो मैंने खुद को सही स्थापित नहीं किया, और मैंने टीम अगुआ का पदनाम खुद पर लाद लिया। मैंने पाया कि मैं जो कुछ भी कहती या करती थी, वह इसी पदनाम से जुड़ा होता था। मैंने सोचा कि चूँकि मैं टीम अगुआ बन गई हूँ, तो मेरे पेशेवर कौशल और कार्य क्षमताएँ दूसरे भाई-बहनों से बेहतर होनी चाहिए, और मेरा सामान्य व्यवहार भी उनसे बेहतर होना चाहिए। ये भ्रांतिपूर्ण दृष्टिकोण अपना लेने के बाद मैं अपने कर्तव्य में खुद को गलतियाँ या विचलन नहीं करने देती थी क्योंकि मुझे डर था कि दूसरे मेरे बारे में बुरा सोचेंगे। मैं अपने कर्तव्य में इतना भारी बोझ ढो रही थी और इस तरह जीना बहुत थकाऊ और पीड़ादायक था। यह सब इसलिए था क्योंकि मैं सत्य को नहीं समझती थी और परमेश्वर के वचनों के अनुसार चीजों को नहीं देखती थी। असल में कलीसिया द्वारा मेरे लिए टीम अगुआ का कर्तव्य निभाने की व्यवस्था परमेश्वर का एक अनुग्रह था और अपनी त्रुटियाँ दूर करने के लिए प्रशिक्षण का एक अवसर था। हालाँकि मैं टीम की अगुआ थी, लेकिन कभी-कभी मेरे भाई-बहनों के सिंचन के नतीजे मुझसे भी बेहतर होते थे। लेकिन मैं फिर भी हमेशा सोचती थी कि टीम अगुआ के रूप में मुझे दूसरों से बेहतर होना चाहिए और मुझसे कोई गलती नहीं हो सकती। यह सचमुच घमंडी और विवेकहीन था! मैं सिर्फ एक भ्रष्ट इंसान हूँ, इसलिए विचलन होना या अपने कर्तव्य में भ्रष्ट स्वभाव प्रकट करना सामान्य बात थी। मुझे इसे सही ढंग से लेना चाहिए और अपने भाई-बहनों के सामने खुद को खोलकर रखना चाहिए, मुझे अपने विचलनों और गलतियों से समस्याओं का सार निकालना चाहिए और विचार करना चाहिए। केवल तभी मैं अपना कर्तव्य बेहतर ढंग से निभा सकती थी।

कुछ दिन बाद पर्यवेक्षक ने मुझे एक संदेश भेजा। संदेश में कहा गया था कि एक नवागंतुक सभा में आया था, लेकिन मैंने रिपोर्ट दी थी कि वह नहीं आया था और उसने मुझसे नवागंतुकों की सभाओं का जायजा लेते समय अधिक सावधान रहने और अपनी रिपोर्टों की सावधानीपूर्वक जाँच करने को कहा। संदेश पढ़ने के बाद मेरा दिल धक से रह गया और मैंने सोचा, “मैंने रिपोर्ट की जाँच पहले ही कर ली थी, मैं ऐसी गलती कैसे कर सकती हूँ?” मैंने जल्दी से दस्तावेज खोला। उसी पल मुझे याद आया कि चूँकि मेरे पास करने के लिए अन्य जरूरी काम थे, मैंने केवल उस पर सरसरी नजर डाली थी और वास्तव में जानकारी की सावधानीपूर्वक जाँच नहीं की थी, नतीजतन मैंने नवागंतुक की सभा की स्थिति की रिपोर्ट करने में गलती कर दी थी। शाम की सभा के दौरान मैं अपनी गलती अपने भाई-बहनों के साथ साझा करना चाहती थी ताकि वे इससे सीख सकें। लेकिन मैं यह सोचकर दुविधा में पड़ गई, “अगर भाई-बहनों को पता चल गया कि मैंने एक और गलती की है, तो क्या वे सोचेंगे कि मैं अपने कर्तव्य में बस लापरवाही बरत रही हूँ? वे सोचेंगे कि इसे हाल ही में क्या हो गया है, जो ताज्जुब करेंगे कि यह लगातार गलतियाँ करती रहती है? वे मेरे बारे में क्या सोचेंगे? क्या वे सोचेंगे कि मुझमें कोई गड़बड़ है?” एक पल के लिए मेरा दिल पूरी तरह से उलझन में था। उसी पल मुझे एहसास हुआ कि मेरी दशा में कुछ गड़बड़ है, इसलिए मैंने परमेश्वर से प्रार्थना की, उससे सत्य का अभ्यास करने और एक ईमानदार इंसान बनने के लिए मेरा मार्गदर्शन करने को कहा। फिर मैंने परमेश्वर के वचन पढ़े : “अगर तुम ईमानदार व्यक्ति जैसा आचरण करना चाहते हो, तो आत्मसम्मान को अहमियत मत दो; व्यक्ति के आत्मसम्मान की कीमत दो कौड़ी की भी नहीं है। सत्य से सामना होने पर, व्यक्ति को मुखौटा लगाने या झूठी छवि बनाए रखने के बजाय, खुद को उजागर कर देना चाहिए। व्यक्ति को अपने सच्चे विचारों, अपनी गलतियों, सत्य सिद्धांतों का उल्लंघन करने वाले पहलुओं वगैरह को परमेश्वर के सामने प्रकट कर देना चाहिए, और अपने भाई-बहनों के सामने भी इनका खुलासा करना चाहिए। यह अपनी प्रतिष्ठा की खातिर जीने का मामला नहीं, बल्कि एक ईमानदार व्यक्ति की तरह आचरण करने, सत्य का अनुसरण करने, एक सच्चा सृजित प्राणी बनने और परमेश्वर को संतुष्ट करने और बचाए जाने की खातिर जीने का मामला है” (वचन, खंड 6, सत्य के अनुसरण के बारे में, सत्य का अनुसरण कैसे करें (12))। परमेश्वर के वचनों से मेरा मन अचानक साफ हो गया और मुझे सत्य का अभ्यास करने और एक ईमानदार इंसान बनने की प्रेरणा मिली। मैं अपने भाई-बहनों के सामने अपनी गलतियाँ मानना चाहती थी और हालाँकि ऐसा करने में थोड़ी शर्मिंदगी हो सकती थी, लेकिन मैं परमेश्वर की अपेक्षाओं के अनुसार एक ईमानदार इंसान होने का अभ्यास करती और मनुष्य के समान जीती, और आत्मिक तौर पर मुझे मुक्ति और आजादी महसूस होती। इसका एहसास होने पर मैंने अपने दिल में परमेश्वर से प्रार्थना की और उससे अपने वचनों के अनुसार अभ्यास करने के लिए मेरा मार्गदर्शन करने को कहा, यह संकल्प लिया कि चाहे दूसरे मुझे कैसे भी देखें, मैं सिर्फ परमेश्वर को संतुष्ट करना चाहती हूँ। शाम की सभा के दौरान मैंने अपने भाई-बहनों को अपनी लापरवाही के कारण अपने कर्तव्य में हुई गलतियों के बारे में बताया और उनसे मेरी जैसी बुनियादी गलतियाँ न करने का आग्रह किया। यह सब कहने के बाद मुझे सुकून और मुक्ति का एहसास हुआ।

इस अनुभव के माध्यम से आगे अपना कर्तव्य निभाते हुए मैं अब पहले की तरह इस बात की चिंता नहीं करती थी कि दूसरे मेरे बारे में क्या सोचते हैं और मैं अपनी गलतियों का अधिक शांति से सामना कर सकती थी। हर दिन मैं वह करने की पूरी कोशिश करती हूँ जो मुझे करना चाहिए और चीजों को गंभीरता से लेती हूँ, जब मेरे कर्तव्य में समस्याएँ आती हैं और अगर वे मेरे भ्रष्ट स्वभाव के कारण होती हैं, तो मैं विचार करने के लिए परमेश्वर के सामने आती हूँ और अपने भ्रष्ट स्वभाव को दूर करने के लिए सत्य खोजती हूँ। अगर गलती किसी खास वजह से होती है, तो मैं अपने कर्तव्य में हुई गलतियों का इस्तेमाल उस विचलन का सारांश बनाने और अगली बार उसे सुधारने के लिए करती हूँ। परमेश्वर के मार्गदर्शन के लिए उसका धन्यवाद! इस तरह अभ्यास करके मैंने सत्य का अभ्यास करने और एक ईमानदार इंसान बनने के आनंद का स्वाद चखा है।


76. एक स्नातक छात्रा का चुनाव

जब मैं छोटी थी, तो मेरा परिवार बहुत गरीब था और हमारे पड़ोसी और रिश्तेदार हमें नीची नजरों से देखते थे। मेरी माँ ने मुझे बचपन से ही सिखाया था कि, “तुम्हें खूब पढ़ाई करनी है और बड़े होकर हमारे परिवार का नाम रोशन करना है।” मैंने अपनी माँ की बातों को अपने दिल में बसा लिया और पढ़ाई में मेहनत करती रही, इस उम्मीद में कि एक दिन मैं एक अच्छी डिग्री और नौकरी हासिल करूँगी और अपने परिवार की हालत सुधार सकूँगी। एक बार, एक फ्रैक्चर के लिए सर्जरी कराने के बाद, मुझे प्लास्टर चढ़ा हुआ था और मैं चल नहीं सकती थी। मेरी माँ मुझे हर दिन गोद में उठाकर क्लास लेकर जाती थी। मैंने इतना दर्द सहा, दूसरों की अजीब नजरों का सामना करते हुए अपनी शैक्षिक यात्रा जारी रखी। इस लक्ष्य को पाने के लिए मैंने अपनी पढ़ाई में कभी हार नहीं मानी, भले ही स्कूल के दौरान मुझे कुछ हादसों का सामना करना पड़ा। एक अच्छे विश्वविद्यालय में दाखिला लेने के लिए, मैंने अपनी पढ़ाई में कभी कोताही नहीं बरती। हर दिन सुबह 7 बजे से रात 11 बजे तक, खाने-पीने और अन्य ज़रूरी कामों को छोड़कर, मैं लगातार पढ़ाई करती थी। कॉलेज प्रवेश परीक्षा के बाद, मैं अंततः एक शीर्ष विश्वविद्यालय में दाखिल हो गई। कॉलेज के तीसरे साल में, मैंने ग्रेजुएट प्रवेश परीक्षा की तैयारी शुरू की। एक प्रतिष्ठित ग्रेजुएट कार्यक्रम में प्रवेश पाने के लिए, मैंने लगभग एक साल तक खुद को दुनिया से काट लिया था और दस घंटे से भी अधिक समय तक लाइब्रेरी में बैठकर ग्रेजुएट स्कूल कोर्स का अध्ययन किया। मैंने खुद को बिल्कुल भी ढीला नहीं पड़ने दिया। आखिरकार, मैंने अपना लक्ष्य हासिल कर लिया और देश के सबसे प्रतिष्ठित ग्रेजुएट कोर्स में दाखिला लिया। ग्रेजुएशन के बाद, मैंने एक सार्वजनिक संस्था के तहत एक शोध संस्थान में काम करना शुरू किया और मैं एक सामान्य नौ से पाँच वाली जिंदगी जीने लगी। इसके फायदे और वेतन भी ठीक-ठाक थे। उस समय, मेरे परिवार को और मुझे पड़ोसियों और रिश्तेदारों से काफी स्तुति-प्रशंसा मिली, और जो रिश्तेदार हमें नीची नजरों से देखते थे, वे हमारे लिए उपहार लाने लगे और मिलने आने लगे। जब मैं अपने सहपाठियों से मिलती, तो वे भी मेरी प्रशंसा करते और सराहना करते। मैं अपने माता-पिता का गर्व बन गई और मुझे काफ़ी ख़ुशी महसूस हुई।

लेकिन काम शुरू करने के बाद, मुझे अंदर से एक अजीब-सी खालीपन की भावना महसूस होने लगी। इसके अलावा, वैज्ञानिक शोध के क्षेत्र में लंबे समय तक रहने से मैंने यह महसूस किया कि जितना अधिक वैज्ञानिक ज्ञान मैं पढ़ती हूँ, उतना ही अधिक मुझे यह समझ में आता है कि इस दुनिया में कितनी सारी अथाह और अनजान बातें हैं। भले ही मैं अपना पूरा जीवन ही शोध में लगा दूँ, तब भी उसका परिणाम महासागर में एक बूँद से कम होगा। तो फिर इस शोध को जारी रखने का क्या मतलब था? मुझे समझ नहीं आ रहा था कि मुझे क्या पाना चाहिए या इस खालीपन और उलझन की भावना को कैसे दूर करूँ। मैंने व्यायाम, दौड़ने और पढ़ने जैसे कामों से अपनी जिंदगी को भरने की कोशिश की। लेकिन इनसे मेरी जिंदगी में कोई बदलाव नहीं आया। जब भी मुझे थोड़ा खाली समय मिलता, तो एक गहरा खालीपन मुझे घेर लेता और मुझे अंदर से खाने लगता। खुद को अधिक संतुष्ट महसूस कराने के लिए, मैंने एक प्रतिष्ठित विदेशी विश्वविद्यालय में आगे की पढ़ाई के लिए आवेदन देने का फैसला किया, इस उम्मीद में कि मैं एक बेहतर भविष्य सुनिश्चित कर सकूँ। हालाँकि मैं जानती थी कि इससे बहुत दबाव पड़ेगा, फिर भी मैंने खुद को सांत्वना देते हुए कहा, “यही तो जीवन है। जैसे पानी नीचे की ओर बहता है, वैसे ही लोग ऊपर बढ़ने का प्रयास करते हैं। यह बिल्कुल सामान्य बात है।”

जब मैं इस लक्ष्य को हासिल करने की तैयारी कर रही थी, उस समय मैंने संयोग से सर्वशक्तिमान परमेश्वर के अंत के दिनों के सुसमाचार को सुना। मैंने जाना कि मनुष्य को परमेश्वर ने बनाया था और शुरुआत में वे भ्रष्ट नहीं थे। लोग बिना किसी संघर्ष के सामंजस्यपूर्ण ढंग से जीवन जी सकते थे, लेकिन जब मनुष्य शैतान द्वारा भ्रष्ट हो गए, तो उनमें तरह-तरह के भ्रष्ट स्वभाव उत्पन्न हो गए और वे एक-दूसरे से लड़ने और धोखा देने लगे, अंधकार में जीते हुए पीड़ित होने लगे। मानवता को बचाने के लिए और मनुष्यों को सत्य और जीवन प्रदान करने के लिए, परमेश्वर ने मानवजाति को बचाने के लिए व्यवस्था के युग, अनुग्रह के युग, और राज्य के युग में तीन चरणों के कार्य को अभ्यास में लाया है। अब, परमेश्वर अपने कार्य का अंतिम चरण कर रहा है, जो मानवता के लिए सभी सत्यों को प्रकट करना है, ताकि लोग शैतान के बंधन और हानि से मुक्त हो सकें, अपने शैतानी भ्रष्ट स्वभाव को त्याग सकें और एक शानदार मंज़िल में प्रवेश कर सकें। उस समय, जितना अधिक मैं परमेश्वर के वचन पढ़ती, उतना ही मैं उनकी ओर आकर्षित होती जाती थी और मैं उसके वचनों के माध्यम से जीवन का अर्थ और रहस्य समझने लगी और मैंने अपने दिल में ऐसी शांति और आनंद का अनुभव किया जैसा मैंने पहले कभी नहीं किया था।

एक बार, मैंने परमेश्वर के ये वचन पढ़े : “मानवजाति द्वारा सामाजिक विज्ञानों के आविष्कार के बाद से मनुष्य का मन विज्ञान और ज्ञान से भर गया है। तब से विज्ञान और ज्ञान मानवजाति के शासन के लिए उपकरण बन गए हैं, और अब मनुष्य के पास परमेश्वर की आराधना करने के लिए पर्याप्त गुंजाइश और अनुकूल परिस्थितियाँ नहीं रही हैं। मनुष्य के हृदय में परमेश्वर की स्थिति सबसे नीचे हो गई है। हृदय में परमेश्वर के बिना मनुष्य की आंतरिक दुनिया अंधकारमय, आशारहित और खोखली होती है। बाद में मनुष्य के हृदय और मन को भरने के लिए कई समाज-वैज्ञानिकों, इतिहासकारों और राजनीतिज्ञों ने सामने आकर सामाजिक विज्ञान के सिद्धांत, मानव-विकास के सिद्धांत और अन्य कई सिद्धांत व्यक्त किए, जो इस सच्चाई का खंडन करते हैं कि परमेश्वर ने मनुष्य की रचना की है, और इस तरह, यह विश्वास करने वाले बहुत कम रह गए हैं कि परमेश्वर ने सब-कुछ बनाया है, और विकास के सिद्धांत पर विश्वास करने वालों की संख्या और अधिक बढ़ गई है। अधिकाधिक लोग पुराने विधान के युग के दौरान परमेश्वर के कार्य के अभिलेखों और उसके वचनों को मिथक और किंवदंतियाँ समझते हैं। अपने हृदयों में लोग परमेश्वर की गरिमा और महानता, परमेश्वर के अस्तित्व और इस सिद्धांत के प्रति कि परमेश्वर सभी चीजों पर संप्रभु है, उदासीन हो जाते हैं। मानवजाति का अस्तित्व और देशों एवं राष्ट्रों का भाग्य उनके लिए अब और महत्वपूर्ण नहीं रहे, और मनुष्य केवल खाने-पीने और भोग-विलासिता की खोज में चिंतित, एक खोखले संसार में रहता है। ... बहुत थोड़े लोग स्वयं इस बात की खोज करने का उत्तरदायित्व लेते हैं कि आज परमेश्वर अपना कार्य कहाँ करता है, या यह तलाशने का उत्तरदायित्व कि वह किस प्रकार मनुष्य के गंतव्य पर संप्रभु है और उसकी व्यवस्था करता है। ... ज्ञान, विज्ञान, स्वतंत्रता, लोकतंत्र, मौज-मस्ती और आराम मनुष्य को केवल अस्थायी सांत्वना देते हैं। यहाँ तक कि इन चीजों के होते भी मनुष्य अनिवार्यतः पाप करता है और समाज के पक्षपात की शिकायत करता है। ये चीजें होना मनुष्य की खोजी लालसा और इच्छा को बाधित नहीं कर सकतीं। ऐसा इसलिए है क्योंकि मनुष्य को परमेश्वर द्वारा बनाया गया था और मनुष्यों के बेतुके त्याग और अन्वेषण उनके लिए और अधिक कष्ट ही ला सकते हैं और मनुष्य को एक निरंतर घबराहट की स्थिति में रख सकते हैं, और वह यह नहीं जान सकता कि मानवजाति के भविष्य या आगे आने वाले मार्ग का सामना किस प्रकार किया जाए, इस हद तक कि मनुष्य ज्ञान-विज्ञान से भी डरने लगता है और खालीपन के एहसास से तो और भी घबराने लगता है। इस संसार में, चाहे तुम किसी स्वंतत्र देश में रहते हो या बिना मानवाधिकारों वाले देश में, तुम मानवजाति के भाग्य से बचकर भागने में सर्वथा असमर्थ हो। तुम चाहे शासक हो या शासित, तुम भाग्य, रहस्यों और मानवजाति के गंतव्य की खोज करने की इच्छा से बचकर भागने में सर्वथा अक्षम हो, और खालीपन की व्याकुल करने वाली भावना से बचकर भागने में तो और भी ज्यादा अक्षम हो। इस प्रकार की घटनाएँ, जो समस्त मानवजाति के लिए आम हैं, समाजशास्त्रियों द्वारा सामाजिक घटनाएँ कही जाती हैं, फिर भी कोई महान व्यक्ति इस समस्या का समाधान करने के लिए सामने नहीं आ सकता। मनुष्य आखिरकार मनुष्य है, और परमेश्वर का दर्जा और जीवन की जगह कोई मनुष्य नहीं ले सकता। मानवजाति को केवल एक ऐसे न्यायपूर्ण समाज की ही आवश्यकता नहीं है जिसमें हर व्यक्ति को भरपेट भोजन मिले, सभी समान और स्वतंत्र हों; मानवजाति को जिस चीज की जरूरत है वह है परमेश्वर का उद्धार और मनुष्य के लिए उसके जीवन का प्रावधान। जब मनुष्य परमेश्वर का उद्धार और जीवन प्रावधान प्राप्त करता है, केवल तभी उसकी आवश्यकताओं, अन्वेषण की इच्छा और दिल के खालीपन का समाधान हो सकता है” (वचन, खंड 1, परमेश्वर का प्रकटन और कार्य, परिशिष्ट 2 : परमेश्वर संपूर्ण मानवजाति के भाग्य पर संप्रभु है)। परमेश्वर के वचनों ने मुझे गहराई से प्रभावित किया। मुझे एहसास हुआ कि जिस विज्ञान और ज्ञान का मैं अब तक पीछा कर रही थी, वे सत्य नहीं थे और न ही वे मेरी आत्मा की आवश्यकताओं को पूरा कर सकते थे और न ही मेरे जीवन की उलझनों को सुलझा सकते थे। इसके विपरीत, जितना अधिक मैं उनका अनुसरण करती, उतना ही अधिक मेरा दिल विज्ञान और ज्ञान से भर जाता और परमेश्वर से दूर होता चला जाता था। भले ही ग्रेजुएशन के बाद दूसरों ने मुझे एक अच्छे डिग्रीधारी और उज्ज्वल भविष्य वाली महिला के रूप में देखा था, और मुझे खुश होना चाहिए था, लेकिन ऐसा नहीं था। इसके बजाय, मैं अपने भविष्य को लेकर असमंजस में थी और उलझन से भरी हुई थी। इस खालीपन और उलझन की भावना से छुटकारा पाने के लिए, मैंने व्यायाम करने और पढ़ने का सहारा लिया, लेकिन इनमें से कुछ भी मेरे दिल के खालीपन को भर नहीं सका। फिर मैंने खुद को और ऊंचे जीवन लक्ष्यों के पीछे भागने के लिए मनाया, यह मानते हुए कि जब प्रयास करने के लिए कुछ होगा तो यह भावना कम हो जाएगी। लेकिन इसके बजाय, मैं और भी अधिक दबाव में आ गई। यह बात मेरे लिए स्पष्ट हो गई थी कि भले ही मैं अपना पूरा जीवन वैज्ञानिक शोध में समर्पित क्यों न कर दूँ, मैं इस दुनिया को बहुत अधिक समझ नहीं पाऊंगी। बल्कि, जितना अधिक मैं शोध करती, उतने ही अधिक अनजान पहलू मेरे सामने आते और मैं इस दुनिया के बारे में और अधिक उलझन और भ्रम महसूस करती। मुझे एहसास हुआ कि चाहे मैंने कितनी भी किताबें पढ़ीं या कितना भी वैज्ञानिक ज्ञान प्राप्त किया, भले ही अन्य लोग मुझे एक आशाजनक भविष्य वाली महिला के रूप में देखते, यह सब बेकार था और यह मेरे दिल के खालीपन या जीवन की उलझनों को हल नहीं कर सकता था। मुझे यह भी एहसास हुआ कि मैं इस आंतरिक खालीपन के कष्ट से क्यों नहीं उबर पा रही थी; ऐसा इसलिए था क्योंकि मैंने परमेश्वर को नहीं पाया था, क्योंकि मैंने मनुष्य के लिए जीवन सत्य का उनका प्रावधान प्राप्त नहीं किया था, और मैं जीवन के रहस्यों या जीवन का अर्थ समझ नहीं पाई थी। मनुष्य को परमेश्वर ने रचा है, और परमेश्वर ही जीवन में मनुष्य की आवश्यकताओं को पूरा कर सकता है। केवल परमेश्वर ही सबसे बेहतर जानता है कि मनुष्य को वास्तव में क्या चाहिए और केवल परमेश्वर द्वारा व्यक्त किया गया सत्य ही मनुष्य के दिल के खालीपन को भर सकता है। ताकि मैं परमेश्वर के वचनों को खाने-पीने में अधिक समय दे सकूँ मैंने विदेश में आगे पढ़ाई करने के लिए समय और ऊर्जा खर्च न करने का निर्णय लिया। मैंने देखा कि एक अंतरराष्ट्रीय स्कूल में पढ़ाना भी एक अच्छा विकल्प था, क्योंकि यह नियमित छुट्टियां, ग्रीष्मकाल और शीतकालीन की छुट्टियां देता था और शोध संस्थान में काम करने की तुलना में काफी बेहतर वेतन देता था। शिक्षण एक स्थिर और सम्मानजनक पेशा भी था, इसलिए मैंने अपना करियर बदलकर एक स्कूल में पढ़ाना शुरू कर दिया।

एक दिन, मैंने परमेश्वर के वचनों के दो अंश पढ़े और मैंने कर्तव्य निभाने के अर्थ और मूल्य के बारे में कुछ समझ प्राप्त की। सर्वशक्तिमान परमेश्वर कहता है : “मानवजाति के एक सदस्य और मसीह के समर्पित अनुयायियों के रूप में अपने मन और शरीर परमेश्वर के आदेश की पूर्ति करने के लिए समर्पित करना हम सभी की जिम्मेदारी और दायित्व है, क्योंकि हमारा संपूर्ण अस्तित्व परमेश्वर से आया है, और वह परमेश्वर की संप्रभुता के कारण अस्तित्व में है। यदि हमारे मन और शरीर परमेश्वर के आदेश और मानवजाति के न्यायसंगत कार्य को समर्पित नहीं हैं, तो हमारी आत्माएँ उन लोगों के सामने शर्मिंदा महसूस करेंगी, जो परमेश्वर के आदेश के लिए शहीद हुए थे, और परमेश्वर के सामने तो और भी अधिक शर्मिंदा होंगी, जिसने हमें सब-कुछ प्रदान किया है” (वचन, खंड 1, परमेश्वर का प्रकटन और कार्य, परिशिष्ट 2 : परमेश्वर संपूर्ण मानवजाति के भाग्य पर संप्रभु है)। “परमेश्वर उनकी खोज कर रहा है, जो उसके प्रकट होने की लालसा करते हैं। वह उनकी खोज करता है, जो उसके वचनों को सुनने में सक्षम हैं, जो उसके आदेश को नहीं भूलते और अपना तन-मन उसे समर्पित करते हैं। वह उनकी खोज करता है, जो उसके सामने शिशुओं के समान समर्पित और बिना प्रतिरोध करने वाले हों। यदि तुम किसी भी बल से बाधित हुए बिना खुद को परमेश्वर के प्रति समर्पित करते हो, तो परमेश्वर तुम्हारे ऊपर अनुग्रह की दृष्टि डालेगा और तुम्हें अपने आशीष प्रदान करेगा। यदि तुम ऊँचा रुतबा हो, महान प्रतिष्ठा हो, प्रचुर ज्ञान हो, अंसख्य संपत्तियाँ हो, और बहुत से लोगों का समर्थन हो, फिर भी तुम इन बातों से अप्रभावित रहो और परमेश्वर के आह्वान और आदेश को स्वीकार करने, और जो कुछ परमेश्वर तुमसे कहता है, उसे करने के लिए उसके सम्मुख आने से नहीं रोकतीं, तो फिर तुम जो कुछ भी करोगे, वह पृथ्वी पर सर्वाधिक सार्थक होगा और मनुष्य का सर्वाधिक न्यायसंगत उपक्रम होगा” (वचन, खंड 1, परमेश्वर का प्रकटन और कार्य, परिशिष्ट 2 : परमेश्वर संपूर्ण मानवजाति के भाग्य पर संप्रभु है)। परमेश्वर के वचनों को पढ़ने के बाद, मैंने परमेश्वर के इरादे को समझा। अंत के दिनों का यह कार्य मानवता को बचाने में परमेश्वर का कार्य का अंतिम चरण है। परमेश्वर को उम्मीद है है कि अधिक से अधिक लोग उसका आदेश स्वीकारेंगे, ताकि वे उन लोगों को, जो खालीपन और पीड़ा में जी रहे हैं, उसके पास लाकर उसके उद्धार को प्राप्त कर सकें और शैतान के अत्याचार और भ्रष्टाचार से मुक्त हो सकें। यह मानवता का सबसे न्यायपूर्ण कार्य है और एक ईसाई के रूप में यह हमारी जिम्मेदारी और कर्तव्य है। कोई भी व्यक्ति चाहे कितने ही बड़े रुतबे, प्रतिष्ठा, ज्ञान, या संपत्ति का मालिक हो, अगर वह इन चीजों को एक तरफ रखकर परमेश्वर का आदेश स्वीकार कर सके और एक सृजित प्राणी के रूप में अपना कर्तव्य निभा सके, तो यह कुछ ऐसा है जिसे परमेश्वर स्वीकार करता है। मैंने इस बारे में सोचा कि मैं परमेश्वर में विश्वास करने से पहले कैसे खालीपन और पीड़ा में जी रही थी, मुझे नहीं पता था कि अपने जीवन में आगे का रास्ता कैसे तय करना है, और जीवन की कठिनाइयों और संकटों का सामना करते हुए मुझे कितनी पीड़ा और बेबसी महसूस होती थी। यह परमेश्वर का उद्धार ही था जिसने मुझे ऐसे खाली और उलझन भरे जीवन से बाहर निकाला और मुझे सहारा और दिशा प्रदान की। परमेश्वर ने पहले मुझे अपनी आवाज सुनने का मौका दिया, तो मुझे भी परमेश्वर के सुसमाचार को उन लोगों तक पहुँचाना चाहिए, जो मेरी तरह खालीपन और पीड़ा में जी रहे हैं, ताकि वे भी परमेश्वर की आवाज़ सुन सकें, सत्य को समझ सकें और शांति और आनंद के साथ जी सकें। अपने मन में इन विचारों के साथ, मैं अपना कर्तव्य निभाने के लिए अधिक समय चाहती थी। लेकिन स्कूल में मेरा दैनिक शेड्यूल पूरी तरह से व्यस्त था और कभी-कभी मैं परमेश्वर के अधिक वचनों को पढ़ने का समय भी नहीं निकाल पाती थी। भाई-बहनों को अपने कर्तव्यों को सक्रियता से निभाते देख, मुझे बेचैनी महसूस होती थी और मैं इस नौकरी को छोड़ने के बारे में सोचती थी, जो मेरा इतना समय और ऊर्जा खा रही थी। लेकिन मैं इसे छोड़ने के लिए तैयार नहीं थी। मैंने लगभग बीस साल सिर्फ इसलिए कठिन पढ़ाई की थी कि मुझे एक अच्छी डिग्री और एक अच्छी नौकरी मिले। और अभी काम करते ज्यादा समय नहीं हुआ था, अपने माता-पिता को सही से सम्मान भी नहीं दिला पाई थी, तो मैं इसे कैसे छोड़ सकती थी? मैं बहुत असमंजस में थी और यह नहीं समझ पा रही थी कि क्या निर्णय लूँ।

एक दिन, मैंने परमेश्वर के वचनों का एक भजन सुना और मैं बहुत गहराई से प्रभावित हुई।

परमेश्वर के लिए तुम्हारा विश्वास हो सबसे ऊँचा

1  अगर तुम परमेश्वर में विश्वास करना चाहते हो और अगर तुम परमेश्वर को प्राप्त करना चाहते हो और उसकी संतुष्टि हासिल करना चाहते हो, तो जब तक तुम एक निश्चित मात्रा में कष्ट सहन नहीं करते और एक निश्चित मात्रा में प्रयास नहीं करते, तब तक तुम ये चीजें प्राप्त करने में समर्थ नहीं होगे। तुम लोगों ने बहुत उपदेश सुना है, लेकिन सिर्फ उसे सुनने का यह मतलब नहीं कि वह उपदेश तुम्हारा है; तुम्हें उसे आत्मसात करना चाहिए और ऐसी वस्तु में रूपांतरित करना चाहिए, जो तुम्हारी हो। तुम्हें उसे अपने जीवन में आत्मसात करना होगा, और अपने अस्तित्व में लाना होगा, तुम्हें इन वचनों और उपदेश को अपनी जीवन-शैली का मार्गदर्शन करने देना होगा, और अपने जीवन में अस्तित्वगत मूल्य और अर्थ लाने देना होगा। जब ऐसा होगा, तब तुम्हारा इन वचनों को सुनना सार्थक हो जाएगा।

2  अगर मेरे द्वारा बोले गए वचन तुम्हारे जीवन में कोई सुधार नहीं लाते या तुम्हारे अस्तित्व में कोई मूल्य नहीं जोड़ते, तो तुम्हारा इन्हें सुनना कोई अर्थ नहीं रखता। तुम्हें परमेश्वर में अपनी आस्था को भोजन, कपड़ों या किसी भी चीज से ज्यादा महत्व की चीज की तरह, जीवन के सबसे महत्वपूर्ण मामले के रूप में लेना चाहिए, इसी तरह से तुम्हें परिणाम मिलेंगे। अगर तुम केवल तभी विश्वास करते हो जब तुम्हारे पास समय होता है, और अपनी आस्था के प्रति अपना पूरा ध्यान समर्पित करने में असमर्थ रहते हो, और अगर तुम हमेशा अपनी आस्था में भ्रमित रहते हो, तो तुम्हें कुछ भी प्राप्त नहीं होगा।

—वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है X

परमेश्वर के वचनों पर बार-बार सोचते हुए, मैंने समझा कि परमेश्वर में विश्वास का अर्थ सत्य और एक सच्चा जीवन प्राप्त करना है और यह केवल परमेश्वर के वचनों को पढ़ने और इन चीजों को प्राप्त करने के लिए कुछ सिद्धांतों को समझने तक ही सीमित नहीं है। इन चीज़ों को प्राप्त करने के लिए आवश्यक है कि परमेश्वर के वचनों को वास्तविक जीवन में अभ्यास और अनुभव किया जाए और परमेश्वर के वचनों को अपने जीवन की खोज को बदलने की अनुमति दी जाए। अगर कोई केवल परमेश्वर में आस्था रखने की घोषणा करता है लेकिन सत्य के सभी पहलुओं का अभ्यास और अनुभव नहीं करता और फिर भी सांसारिक उपलब्धियों को जीवन का मूल्य मानता है, तो इस तरह से जीते हुए वे कभी भी सत्य प्राप्त नहीं कर सकते। मैंने सोचा कि परमेश्वर ने अंत के दिनों में कितने सत्य व्यक्त किए हैं, फिर भी मैंने अभी तक परमेश्वर के बहुत से वचनों को पढ़ना समाप्त नहीं किया था, मुझे तो शब्द और धर्म-सिद्धांत भी पूरी तरह समझ नहीं आते। मैं अभी भी अधूरे मन से अपनी आस्था का अभ्यास कर रही थी, हर दिन ऐसे कामों में बहुत समय लगा रही थी जो मेरे जीवन के लिए किसी भी तरह का लाभ नहीं दे रहे थे और जिनकी वजह से मुझे परमेश्वर के वचन खाने-पीने और सत्य समझने का अतिरिक्त समय नहीं मिल पा रहा था। अगर मैं इसी तरह अधूरे मन से अपनी आस्था का अभ्यास करती रही, तो अपने विश्वास के अंत तक मैं कभी सत्य नहीं समझ पाऊँगी, और न ही सत्य को वास्तव में अनुभव कर और जान पाऊँगी। इन बातों को समझने के बाद, मेरे दिल में चीजें स्पष्ट हो गईं। मैं अपनी आस्था को इस तरह अधूरे मन से जारी नहीं रख सकती थी वरना उद्धार प्राप्त करने का मेरा अवसर बर्बाद हो जाएगा। मैं अपने दिल में लगातार परमेश्वर से प्रार्थना करती रही, यह आशा करते हुए कि वह मुझे सही निर्णय लेने के लिए मार्गदर्शन करेगा।

मैं यह भी सोचती रही कि जब मुझे पता चल गया है कि परमेश्वर में विश्वास करना और सत्य का अनुसरण करना जीवन का सही मार्ग है, तो भी नौकरी छोड़कर अपना कर्तव्य निभाना मेरे लिए इतना कठिन क्यों हो रहा है। मुझे असल में किस बात की चिंता थी? मैंने महसूस किया कि इसका एक कारण मेरे लिए अपने माता-पिता की चिंता को छोड़ पाना मुश्किल था। मुझे इस बात की चिंता थी कि अगर मैंने काम करना और पैसे कमाना बंद कर दिया, तो मैं अपने माता-पिता हो सही तरीके से सम्मान नहीं दिला पाऊँगी, और मुझे लगा कि इतने वर्षों की उनकी मेहनत और उम्मीदों के बाद मैं उन्हें निराश कर रही हूँ। मैंने इस संदर्भ में परमेश्वर के वचनों को खोजा। मुझे परमेश्वर के वचनों के दो अंश याद आए। सर्वशक्तिमान परमेश्वर कहता है : “जिस क्षण तुम रोते हुए इस दुनिया में आते हो उसी पल से तुम अपनी जिम्मेदारियाँ निभाना शुरू कर देते हो। परमेश्वर की योजना और उसके विधान की खातिर तुम अपनी भूमिका निभाते हो और अपनी जीवन यात्रा शुरू करते हो। तुम्हारी पृष्ठभूमि जो भी हो और तुम्हारी आगे की यात्रा जैसी भी हो, किसी भी स्थिति में कोई भी स्वर्ग के आयोजनों और व्यवस्थाओं से बच नहीं सकता और कोई भी अपनी नियति को नियंत्रित नहीं कर सकता, क्योंकि जो सभी चीजों का संप्रभु है सिर्फ वही ऐसा करने में सक्षम है” (वचन, खंड 1, परमेश्वर का प्रकटन और कार्य, परमेश्वर मनुष्य के जीवन का स्रोत है)। “परमेश्वर ने इस संसार की रचना की और इसमें एक जीवित प्राणी, मनुष्य को लेकर आया, जिसे उसने जीवन प्रदान किया। क्रमशः मनुष्य के माता-पिता और परिजन हुए और वह अकेला नहीं रहा। जब से मनुष्य ने पहली बार इस भौतिक दुनिया पर नजरें डालीं, तब से वह परमेश्वर के विधान के भीतर विद्यमान रहने के लिए नियत था। यह परमेश्वर की दी हुई जीवन की साँस ही है जो हर एक प्राणी को उसके वयस्कता में विकसित होने में सहयोग देती है। इस प्रक्रिया के दौरान किसी को भी महसूस नहीं होता कि मनुष्य परमेश्वर की देखरेख में वजूद में है और बड़ा हो रहा है, बल्कि वे यह मानते हैं कि मनुष्य अपने माता-पिता की परवरिश के अनुग्रह में बड़ा हो रहा है, और यह उसकी अपनी जीवन-प्रवृत्ति है, जो उसके बढ़ने की प्रक्रिया को निर्देशित करती है। ऐसा इसलिए है, क्योंकि मनुष्य नहीं जानता कि उसे जीवन किसने प्रदान किया है या यह कहाँ से आया है, और यह तो वह बिल्कुल भी नहीं जानता कि जीवन की प्रवृत्ति किस तरह से चमत्कार करती है। वह केवल इतना ही जानता है कि भोजन ही वह आधार है जिस पर उसका जीवन चलता रहता है, कि अध्यवसाय ही उसके जीवन के अस्तित्व का स्रोत है, और उसके मन का विश्वास वह पूँजी है जिस पर उसका अस्तित्व निर्भर करता है। परमेश्वर के अनुग्रह और भरण-पोषण के प्रति मनुष्य पूरी तरह से बेखबर है और यही वह तरीका है जिससे वह परमेश्वर द्वारा प्रदान किया गया जीवन गँवा देता है...। जिन मनुष्यों की परमेश्वर दिन-रात परवाह करता है उनमें से एक भी व्यक्ति परमेश्वर की आराधना करने की पहल नहीं करता। परमेश्वर अपनी बनाई योजना के अनुसार बस उस मनुष्य पर कार्य करना जारी रखता है, जिससे कोई अपेक्षा नहीं है। वह ऐसा इस आशा में करता है कि एक दिन मनुष्य अपने सपने से जागेगा और अचानक जीवन के मूल्य और अर्थ को समझेगा, परमेश्वर ने उसे जो कुछ दिया है, उसके लिए परमेश्वर द्वारा चुकाई गई कीमत और परमेश्वर की उस उत्सुकता को समझेगा जिसके साथ परमेश्वर मनुष्य के वापस अपनी ओर मुड़ने के लिए बेसब्री से लालायित रहता है” (वचन, खंड 1, परमेश्वर का प्रकटन और कार्य, परमेश्वर मनुष्य के जीवन का स्रोत है)। परमेश्वर के वचनों पर सोचते हुए, मेरा दिल साफ हो गया और बहुत गहराई से प्रभावित हुआ। मनुष्य परमेश्वर से आता है, और हमारे जीवन की सांस परमेश्वर ने दी है। हम पर अपने माता-पिता का कुछ भी बकाया नहीं है। यह बात एक तथ्य है कि मेरे माता-पिता ने मुझे पाला और मेरी शिक्षा का खर्च उठाया है, यह सब परमेश्वर की संप्रभुता और व्यवस्था का ही एक हिस्सा था। मेरे माता-पिता तो केवल अपनी जिम्मेदारियों और दायित्वों को पूरा कर रहे थे। मेरी शिक्षा का स्तर भी परमेश्वर द्वारा पूर्वनिर्धारित था, यह इस पर निर्भर नहीं था कि मेरे माता-पिता मेरी शिक्षा के लिए कितना खर्च कर सकते थे। मुझे अपने माता-पिता के प्यार और त्याग को परमेश्वर से समझना चाहिए था। पीछे मुड़कर देखें तो पता चलता है कि मेरे जीवन के किसी भी चरण पर मेरा नियंत्रण नहीं था। उदाहरण के लिए, मेरे गाँव के मेरी उम्र के बच्चों में, केवल मैं ही कई हादसों के कारण कक्षाओं से वंचित रही, फिर भी मेरी पढ़ाई सुचारू रूप से चलती रही। इसके अलावा, बचपन में मेरे साथ कई गंभीर हादसे हुए थे, लेकिन वे सब बाल-बाल बचने वाले हादसे थे। मैं परमेश्वर की देखभाल और संरक्षण के तहत इस मुकाम तक पहुँची हूँ, और मेरी पूरी कृतज्ञता परमेश्वर को होनी चाहिए। इसके अलावा, हममें से प्रत्येक के पास अपना मिशन होता है। मेरे पास एक मिशन और जिम्मेदारी है जो परमेश्वर ने मुझे सौंपी है, और जीवन का एक मार्ग है जो परमेश्वर ने मेरे लिए तय किया है, और मुझे केवल अपने माता-पिता की अपेक्षाओं के लिए नहीं जीना चाहिए। मेरे माता-पिता की अपनी किस्मत है, और ऐसा नहीं है कि कड़ी मेहनत करने और पैसा कमाने से मैं उनकी किस्मत बदल सकती हूँ। अगर परमेश्वर ने उनके लिए अनुकूल जीवन स्थितियाँ पहले से निर्धारित नहीं की हैं, तो चाहे मैं कितनी भी कोशिश कर लूँ, उनका कोई लाभ नहीं होगा। मुझे अपने हाथों से अपने माता-पिता के लिए एक सुखी जीवन बनाने की कोशिश करते नहीं रहना चाहिए। अब जब मैंने अंततः जीवन में सही मार्ग खोज लिया है और परमेश्वर के वचनों से जीवन का प्रावधान प्राप्त कर लिया है, तो मुझे परमेश्वर के वचनों के अनुसार अभ्यास करना चाहिए, परमेश्वर की ओर देखना चाहिए, सब कुछ, जिसमें मेरे माता-पिता भी शामिल हैं, उन्हें सौंप देना चाहिए और सत्य की लगन से तलाश करनी चाहिए।

हालाँकि मैंने अपनी नौकरी छोड़ने और पूरी तरह से परमेश्वर के लिए खुद को समर्पित करने का इरादा किया था, लेकिन जब भी मैंने उन बीस वर्षों से अधिक के अपने प्रयासों से बनाए गए भविष्य को छोड़ने के बारे में सोचा, तो मेरा दिल कमजोर पड़ गया। खोज और विचार करते हुए, मैंने महसूस किया कि मेरे संकल्प की कमी का कारण यह था कि मैं शोहरत और लाभ की असलियत नहीं जान पाई थी, क्योंकि मैं अब भी सबसे अलग दिखना चाहती थी और दूसरों से बेहतर जीवन जीके पीछे भाग रही थी, और साथ ही मैं सत्य के अनुसरण का महत्व भी नहीं समझती थी। इसलिए, मैंने इस क्षेत्र में सचेत रूप से सत्य को खोजने का प्रयास किया। मैंने परमेश्वर के वचनों को पढ़ा : “तुम देख सकते हो कि अविश्वासियों के बीच कई गायक और फिल्मी सितारे हैं जो मशहूर होने से पहले कष्ट सहने को तैयार थे और उन्होंने खुद को अपने काम के प्रति समर्पित कर दिया था। लेकिन प्रसिद्धि हासिल कर लेने और काफी पैसा कमाना शुरू करने के बाद वे सही रास्ते पर नहीं चलते हैं। उनमें से कुछ नशीली दवाएँ लेते हैं, कुछ आत्महत्या कर लेते हैं और उनका जीवन कम हो जाता है। इसकी वजह क्या है? उनके भौतिक सुख बहुत ऊँचे हैं, वे बहुत आरामदायक हैं और नहीं जानते कि बड़ी खुशी या बड़ा उत्साह कैसे प्राप्त किया जाए। उनमें से कुछ लोग अत्यधिक उत्तेजना और आनंद की तलाश में नशीली दवाओं की ओर चल पड़ते हैं और जैसे-जैसे समय बीतता है वे इसे छोड़ नहीं पाते। कुछ लोग नशीली दवाओं के अत्यधिक सेवन से मर जाते हैं और कुछ लोग इससे छुटकारा पाने के तरीके की जानकारी न होने के कारण अंत में आत्महत्या कर लेते हैं। ऐसे कई उदाहरण हैं। तुम कितना अच्छा खाते हो, कितने अच्छे कपड़े पहनते हो, कितने अच्छे से रहते हो, कितना आनंद लेते हो या तुम्हारा जीवन कितना आरामदायक है और चाहे तुम्हारी इच्छाएँ किसी भी तरह पूरी होती हों, अंत में सिर्फ खालीपन ही मिलता है और उसका परिणाम विनाश है। क्या अविश्वासी जिस खुशी की तलाश में हैं वह वास्तविक खुशी है? दरअसल वह खुशी नहीं है। यह एक मानवीय कल्पना है, यह एक प्रकार की पथभ्रष्टता है, यह लोगों को पथभ्रष्ट करने का एक तरीका है। लोग जिस तथाकथित खुशी को पाने की कोशिश करते हैं वह झूठी है। यह वास्तव में पीड़ा है। लोगों को ऐसे लक्ष्य को पाने की कोशिश नहीं करनी चाहिए और जीवन का मूल्य इसी में निहित भी नहीं है। शैतान जिन माध्यमों और तरीकों से लोगों को भ्रष्ट करता है वे उन्हें एक लक्ष्य के रूप में देह की संतुष्टि और वासना में लिप्त होने के लिए प्रेरित करते हैं। इस तरह, शैतान लोगों को सुन्न कर देता है, उन्हें लुभाता और भ्रष्ट कर देता है और उन्हें उस लक्ष्य की ओर ले जाता है जिसे वे खुशी मानते हैं। लोगों का मानना है कि उन चीजों को पाने का मतलब खुशी पाना है, इसलिए लोग उस लक्ष्य की प्राप्ति के लिए सब कुछ करते हैं। फिर, जब वे इसे पा लेते हैं, तो उन्हें खुशी नहीं बल्कि खालीपन और दर्द महसूस होता है। इससे सिद्ध होता है कि यह सही मार्ग नहीं है; यह मृत्यु का रास्ता है” (वचन, खंड 3, अंत के दिनों के मसीह के प्रवचन, भाग तीन)। “लोग भाग्य के विरुद्ध लड़ते हुए अपने पूरे जीवन भर की ऊर्जा खपा देते हैं, अपने परिवारों का भरण-पोषण करने की कोशिश में दौड़-भाग करते हुए और प्रतिष्ठा और लाभ की खातिर दौड़-धूप करते हुए अपना सारा जीवन बिता देते हैं। जिन चीजों को लोग सँजोकर रखते हैं, वे हैं पारिवारिक प्रेम, पैसा, शोहरत और लाभ, वे इन्हें जीवन में सबसे मूल्यवान चीजों के रूप में देखते हैं। सभी लोग अपना भाग्य खराब होने के बारे में शिकायत करते हैं, फिर भी वे अपने दिमाग में उन प्रश्नों को पीछे धकेल देते हैं जिन्हें सबसे ज्यादा समझना और टटोलना चाहिए : मनुष्य जीवित क्यों है, मनुष्य को कैसे जीना चाहिए और मानव जीवन का मूल्य और अर्थ क्या है। उनका जीवन चाहे जितना भी लंबा हो, जब तक कि उनकी युवावस्था उनका साथ नहीं छोड़ देती, उनके बाल सफेद नहीं हो जाते और उनकी त्वचा पर झुर्रियाँ नहीं पड़ जातीं, वे अपना सारा जीवन शोहरत और लाभ के पीछे भागने में ही लगा देते हैं, तब जाकर उन्हें एहसास होता है कि शोहरत और लाभ उन्हें बूढ़ा होने से नहीं रोक सकते हैं, धन हृदय के खालीपन को नहीं भर सकता है; तब जाकर वे समझते हैं कि कोई भी व्यक्ति जन्म, उम्र के बढ़ने, बीमारी और मृत्यु के नियमों से बच नहीं सकता है और नियति के आयोजनों से कोई बच नहीं सकता है। ... यद्यपि जीवित बचे रहने के जिन विभिन्न कौशलों पर महारत हासिल करने के लिए लोग अपना जीवन गुजार देते हैं वे उन्हें भरपूर भौतिक सुख दे सकते हैं, लेकिन वे कौशल किसी मनुष्य के हृदय में कभी भी सच्ची तसल्ली और स्थिरता नहीं ला सकते हैं। इसके बजाय वे लोगों को निरंतर उनकी दिशा से भटकाते हैं, लोगों के लिए स्वयं पर नियंत्रण रखना कठिन बनाते हैं और उन्हें जीवन का अर्थ सीखने के एक के बाद एक अवसर से वंचित कर देते हैं, और वे लोगों के अंदर इस बारे में छिपी हुई परेशानियाँ खड़ी करते हैं कि किस प्रकार सही ढंग से मृत्यु का सामना करें—लोगों के जीवन इस तरह बर्बाद हो जाते हैं। सृष्टिकर्ता सभी के साथ निष्पक्ष ढंग से व्यवहार करता है, सभी को उसकी संप्रभुता का अनुभव करने और उसे जानने का जीवनभर का अवसर प्रदान करता है, फिर भी, जब मृत्यु निकट आती है, जब मौत का साया उस पर मंडराता है, केवल तभी मनुष्य उस रोशनी को देखना आरंभ करता है—और तब तक बहुत देर हो चुकी होती है!” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है III)। परमेश्वर के वचनों पर विचार करते हुए, मैंने समझा कि चाहे किसी का भौतिक जीवन कितना भी अच्छा क्यों न हो या चाहे कोई कितनी भी शोहरत और लाभ हासिल कर ले, यह चीजें सच्चा सुख नहीं हो सकतीं। शोहरत और लाभ का पीछा करना वह तरीका है जिससे शैतान लोगों को परमेश्वर से दूर भटकाता है। भले ही मैं अपना पूरा जीवन धन, शोहरत और लाभ का पीछा करने में बिता दूँ, ये चीजें मुझे आध्यात्मिक खालीपन और पीड़ा से मुक्त नहीं कर पाएँगी, बल्कि इसके विपरीत, ये मुझे सत्य प्राप्त करने का मौका चूकने और अपना जीवन बर्बाद करने की ओर ले जाएँगी। मैं अपनी नौकरी छोड़ने में अनिच्छुक थी क्योंकि मैं इसका इस्तेमाल बड़ा इनाम पाने, एक श्रेष्ठ और सुखी जीवन हासिल करने और अपने परिवार को दूसरों की नजरों में नीचे दिखने से बचाने के लिए करना चाहती थी। लेकिन क्या ऐसा जीवन प्राप्त करना सचमुच सुख है? मैंने दूसरों का सम्मान पाने के लिए बीस से अधिक वर्षों तक अच्छी शिक्षा पाने का प्रयास किया और अब जब मुझे दूसरों की प्रशंसा और दोस्तों और रिश्तेदारों की स्तुति मिली, फिर भी मेरा दिल शांति और सुरक्षा से वंचित रहा और मेरे भीतर गहराई में खालीपन और उलझन की भावनाएँ मुझे अक्सर घेर लेतीं और मुझे परेशान करतीं। इसके अलावा, इस तरह का पीछा करना मुझ पर भारी दबाव डालता था। मैं हमेशा दूसरों के साथ तुलना और प्रतिस्पर्धा में उलझी रहती थी, यहाँ तक कि ग्रेजुएशन के बाद भी, मुझे चिंता होती थी कि अगर मैंने उच्च शिक्षा का पीछा नहीं किया, तो मैं दूसरों से पीछे रह जाऊँगी और मुझे नीची नजरों से देखा जाएगा। हालाँकि मुझे वैज्ञानिक अनुसंधान का काम बिल्कुल पसंद नहीं था, फिर भी दूसरों का सम्मान पाने के लिए, मैंने खुद को विदेश में आगे की पढ़ाई करने, अपने शोध को जारी रखने और यहाँ तक कि अपना पूरा जीवन इसके लिए प्रयास करने के लिए मजबूर किया। मुझे एहसास हुआ कि शोहरत और लाभ का पीछा करना एक अथाह गड्ढे के समान है। इसे कभी भी भरा नहीं जा सकता और यह आत्मा में दमन और बेचैनी की भावना लाता है, जो किसी भी तरह का सुख प्रदान नहीं करता। जैसे कई मशहूर हस्तियाँ और लेखक होते हैं—उनके पास शोहरत, धन और भौतिक सुखों की कोई कमी नहीं होती, लेकिन अंत में वे फिर भी जीवन को खाली महसूस करते हैं और उन्हें यह नहीं पता होता कि उन्हें किसका अनुसरण करना चाहिए। कुछ नशे का सहारा लेते हैं, जबकि अन्य अवसाद में पड़ जाते हैं और आत्महत्या कर लेते हैं। इससे साबित होता है कि धन और भौतिक संपत्ति का आनंद सच्चे सुखी जीवन का आधार नहीं है। परमेश्वर ने मुझे सत्य का अनुसरण करने और सृष्टिकर्ता को जानने का अवसर दिया था और अगर मैंने अपना अधिकांश समय काम पर और शोहरत और लाभ के पीछे भागने में बिताया, परमेश्वर के वचनों पर विचार करने और सत्य को समझने का समय नहीं छोड़ा, तो मेरा अनुसरण भी दुनिया के इन लोगों के मार्ग से अलग नहीं होती, और अंततः, मैं धन, शोहरत और लाभ की गुलाम बन जाऊँगी और एक ऐसा जीवन जियूँगी जहाँ मैं भीतर के खालीपन और मृत्यु के भय से बच नहीं सकूँगी। क्या यह सिर्फ एक बर्बाद जीवन नहीं होगा? मुझे यह सौभाग्य प्राप्त हुआ था कि मैंने अंत के दिनों के परमेश्वर का कार्य स्वीकार किया और मैंने समझ लिया कि जीवन का उद्देश्य क्या है, यह संसार क्या है और जीवन का मूल्य और अर्थ क्या है। केवल अपना अधिक समय अपना कर्तव्य निभाने, सत्य को प्राप्त करने और परमेश्वर की संप्रभुता को जानने में लगाकर ही मेरा जीवन वास्तव में मूल्यवान और अर्थपूर्ण बन सकता था। इन बातों को समझने के बाद, मुझे अपने जीवन के मार्ग को लेकर और अधिक स्पष्टता प्राप्त हुई और मैंने यह संकल्प लिया कि मैं अपनी इस नौकरी को छोड़ दूँगी जो मेरा इतना अधिक समय ले रही थी।

बाद में, मैंने परमेश्वर के वचनों के दो और अंश पढ़े, जिन्होंने मुझे और भी अधिक प्रेरणा दी। सर्वशक्तिमान परमेश्वर कहता है : “‘वह जिसका हर चीज़ पर प्रभुत्व है,’ गीत सुनने के बाद तुम लोगों को अपने हृदय में क्या सोच-विचार करना चाहिए? यदि मानवजाति को यह पता होता कि वे क्यों जीते हैं और क्यों मरते हैं, और वास्तव में, इस दुनिया और सभी चीजों का मालिक कौन है और कौन हर चीज पर शासन करता है, और वह वास्तव में कहाँ है, और वह मनुष्य से क्या चाहता है—यदि मानवजाति इन बातों को समझ पाती, तो उन्हें पता होता कि सृष्टिकर्ता के साथ कैसा व्यवहार करना है, और उसकी आराधना कैसे करनी है और कैसे उसके प्रति समर्पण करना है, इससे उनके हृदय को सुकून, शांति और खुशी मिलती और वे कभी ऐसे कष्ट और पीड़ा में नहीं रहते। अंत में, लोगों को सत्य समझना चाहिए। वे अपने जीवन के लिए जो भी राह चुनते हैं वह अहम होती है, और वे कैसे जीते हैं यह भी महत्वपूर्ण है। कोई कैसे जीता है और वह किस राह पर चलता है इससे तय होता है कि उसका जीवन आनंदमय है या दुखमय। यह बात लोगों को समझनी चाहिए। ... इस संसार में लोग चाहे कितनी भी व्यस्तता से भाग-दौड़ करें, वे चाहे पेशेवर तौर पर कितने भी संपन्न हो जाएँ, चाहे उनके परिवार कितने भी खुशहाल रहें, चाहे उनका परिवार कितना भी बड़ा हो, चाहे उनका रुतबा कितना भी प्रतिष्ठित हो—क्या वे मानव जीवन के सच्चे मार्ग पर चलने में समर्थ हैं? प्रसिद्धि और लाभ, संसार या अपने करियर के पीछे भागते हुए, क्या वे इस सत्य को देख पाने में समर्थ हैं कि परमेश्वर ने ही समस्त चीजों की रचना की है और वही मानवजाति के भाग्य पर संप्रभुता रखता है? यह संभव नहीं है। चाहे लोग किसी का भी अनुसरण करें या किसी भी मार्ग पर चलें, यदि लोग इस सत्य को स्वीकार नहीं करते कि परमेश्वर ही मानवजाति के भाग्य पर संप्रभुता रखता है, तो चाहे वे किसी भी मार्ग विशेष का अनुसरण कर रहे हों, उनका चुना गया मार्ग अनुचित है। यह उचित मार्ग नहीं है, बल्कि विकृत मार्ग है, यह बुराई का मार्ग है। यह कोई मायने नहीं रखता कि तुमने अपने आध्यात्मिक सहारे से संतुष्टि प्राप्त की है या नहीं की है, और इससे भी कोई फर्क नहीं पड़ता कि तुमने वह सहारा कहाँ पाया है : यह सच्चा विश्वास नहीं है, और यह मानव जीवन के लिए उचित मार्ग भी नहीं है। सच्चा विश्वास कैसा होता है? यह परमेश्वर के प्रकटन और कार्य को स्वीकारना और परमेश्वर द्वारा व्यक्त समस्त सत्य को स्वीकारना है। यह सत्य ही मानव जीवन के लिए सही राह और सत्य और जीवन है, जिसका लोगों को अनुसरण करना चाहिए। जीवन में सही राह पर चलने का मतलब है परमेश्वर का अनुसरण करना और उनके वचनों की अगुआई को समझना, सत्य को समझना, अच्छाई-बुराई में भेद करना, यह जानना कि क्या सकारात्मक है और क्या नकारात्मक, और उसकी संप्रभुता और सर्वशक्तिमत्ता को समझने के काबिल बनना है। जब लोग सच में अपने दिल से यह मानते हैं कि परमेश्वर ने ना केवल स्वर्ग और पृथ्वी और सभी चीजों को बनाया है, बल्कि वह ब्रह्मांड और सभी चीजों पर संप्रभुता भी रखता है, तो वे उसके सभी आयोजनों और व्यवस्थाओं के आगे समर्पण कर सकते हैं, उनके वचनों के अनुसार जीते हैं, और परमेश्वर का भय मानकर बुराई से दूर रहते हैं। मानव जीवन के लिए सही राह पर चलना यही है। जब लोग जीवन में सही राह अपनाते हैं, तो वे समझ सकते हैं कि लोग आखिर क्यों जीते हैं और प्रकाश में रहने और परमेश्वर की आशीष और स्वीकृति पाने के लिए उन्हें किस तरह जीना चाहिए” (वचन, खंड 3, अंत के दिनों के मसीह के प्रवचन, भाग तीन)। “धर्मग्रंथ में अय्यूब के बारे में लिखा गया है कि : ‘अन्त में अय्यूब वृद्धावस्था में दीर्घायु होकर मर गया’ (अय्यूब 42:17)। इसका अर्थ है कि जब अय्यूब की मृत्यु हुई, तो उसे कोई पछतावा नहीं था और उसने कोई पीड़ा महसूस नहीं की, बल्कि स्वाभाविक रूप से इस संसार से चला गया। ... अय्यूब ने चाहे जो भी अनुभव किया हो जीवन में उसकी खोज और लक्ष्य पीड़ादायक नहीं थे, वरन सुखद थे। वह केवल उन आशीषों या स्वीकृतियों की वजह से खुश नहीं था जो सृजनकर्ता के द्वारा उसे प्रदान की गईं थीं, बल्कि अधिक महत्वपूर्ण रूप से, अपनी खोजों और जीवन के लक्ष्यों की वजह से, परमेश्वर से भय रखने और बुराई से दूर रहने के कारण अर्जित सृजनकर्ता की संप्रभुता के लगातार बढ़ने वाले ज्ञान और उसकी वास्तविक समझ की वजह से वह खुश था, और यही नहीं, सृजनकर्ता की संप्रभुता के अधीन होने के व्यक्तिगत अनुभवों की वजह से, परमेश्वर के अद्भुत कर्मों की वजह से, और मनुष्य और परमेश्वर के अंतःक्रिया, परिचय, और पारस्परिक समझ के नाज़ुक, फिर भी, अविस्मरणीय अनुभवों और स्मृतियों की वजह से वह खुश था। अय्यूब उस आराम और प्रसन्नता की वजह से खुश था जो सृजनकर्ता के इरादों को जानने से आई थी; और परमेश्वर का भय मानने वाले हृदय की वजह से जो यह देखने से बाद उभरा था कि परमेश्वर कितना महान, अद्भुत, प्यारा एवं विश्वसनीय है। अय्यूब बिना किसी कष्ट के अपनी मृत्यु का सामना इसलिए कर पाया, क्योंकि वह जानता था कि मरने के बाद वह सृजनकर्ता के पास लौट जाएगा। जीवन में उसके लक्ष्यों और जो उसने हासिल किया था, उनकी वजह से ही सृजनकर्ता द्वारा उसके जीवन को वापस लेने के समय वह शान्ति से मृत्यु का सामना कर पाया, और इतना ही नहीं, शुद्ध और चिंतामुक्त होकर, वह सृजनकर्ता के सामने खड़ा हो पाया था” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है III)। परमेश्वर के वचनों को पढ़ने के बाद, मुझे एहसास हुआ कि जीवन में केवल एक ही अवसर मिलता है और व्यक्ति अपने जीवन का कौन सा मार्ग चुनता है, यह बहुत महत्वपूर्ण है क्योंकि यही तय करता है कि उसका जीवन सुखी और अर्थपूर्ण होगा या नहीं। अगर कोई व्यक्ति अपना अधिकांश जीवन दुनियावी शोहरत और लाभ की तलाश में या परिवार और शारीरिक चीजों पर ध्यान केंद्रित करते हुए बिताता है, तो वह जीवन के सही मार्ग पर नहीं चल सकता, न ही सृष्टिकर्ता को जान सकता है और न ही यह समझ सकता है कि वह क्यों जी रहा है। इस तरह जीने से व्यक्ति को खालीपन और पीड़ा का अनुभव होगा। केवल परमेश्वर का अनुसरण करके, अपने समय का उपयोग सृजित प्राणी का कर्तव्य निभाने, सत्य की तलाश करने और परमेश्वर को जानने में करके ही, किसी का जीवन वास्तव में मूल्यवान हो सकता है। ठीक अय्यूब की तरह, उसने सृष्टिकर्ता की संप्रभु व्यवस्थाओं का वास्तविक और ठोस अनुभव प्राप्त किया और सृष्टिकर्ता की संप्रभुता का सच्चा अनुभव और समझ प्राप्त करके, अय्यूब सृष्टिकर्ता के अधिकार के प्रति समर्पण कर सका और मृत्यु के भय को त्यागते हुए “अन्त में वृद्धावस्था में दीर्घायु होकर मर गया” (अय्यूब 42:17)। अय्यूब की तरह प्रयास करने से ही जीवन वास्तव में सुखद और अर्थपूर्ण बनता है। यह प्रयास जीवन के खालीपन और मृत्यु के डर को समाप्त कर सकता है। मुझे अय्यूब का अनुसरण करना था और एक अर्थपूर्ण जीवन जीने का प्रयास करना था। इस बात को समझने के बाद, मैंने अपनी नौकरी से इस्तीफा दे दिया।

अपनी नौकरी छोड़ने के बाद, मुझे एक बड़ी मुक्ति का एहसास हुआ। अब मुझे अपना इतना समय निरर्थक किताबों के ज्ञान में नहीं लगाना पड़ता था और न ही मुझे कार्यस्थल पर मौजूद चालाकी और धोखाधड़ी से निपटना पड़ता था। मुझे और अधिक समय मिला भाई-बहनों के साथ संगति करने का, परमेश्वर के वचनों का सेवन और पान करने का और अपना कर्तव्य निभाने का, जिससे मेरे जीवन में कुछ प्रगति हुई। परमेश्वर द्वारा व्यवस्थित परिवेश में, मैंने कुछ असफलताओं और झटकों का अनुभव किया और मेरी काट-छाँट की गई, जिससे मुझे अपनी अभिमानी और आत्मतुष्ट भ्रष्ट स्वभाव का कुछ ज्ञान हुआ। मैंने यह भी समझा कि एक सृजित प्राणी के रूप में मुझे अपने उचित स्थान पर खड़े होकर, एक तार्किक व्यक्ति बनना चाहिए जो व्यावहारिक ढंग से सृजित प्राणी का कर्तव्य निभाता है। मेरा नौकरी छोड़ पाना, परमेश्वर का अनुसरण करना और एक मूल्यवान और सार्थक जीवन जीने का प्रयास करना, परमेश्वर के वचनों के मार्गदर्शन और अगुआई की वजह से संभव हो पाया। मैं इसके लिए परमेश्वर की बेहद आभारी हूँ!


77. अब मुझे पता है लोगों के साथ सही तरीके से कैसे पेश आना है

झोउ शूशेंग, चीन

मार्च 2022 में मुझे कलीसिया अगुआ चुना गया। जिन भाई-बहनों के साथ मैं काम कर रही थी, उनके मार्गदर्शन और मदद से कुछ समय बाद मैं काम में मौजूद कुछ विचलनों और समस्याओं को खोजकर उन्हें सुलझा सकी, धीरे-धीरे काम के नतीजों में थोड़ा सुधार दिखाई देने लगा। मेरे भाई-बहनों ने कहा कि मुझमें कार्यक्षमता है। मैं बहुत खुश थी और मुझे लगा कि भले ही मैंने थोड़े ही समय के लिए प्रशिक्षण लिया था, मेरी काबिलियत अच्छी थी और मैं समस्याओं को खोजकर काम अच्छी तरह से कर सकती थी। मैंने सोचा कि मैं काफी दुर्लभ प्रतिभा हूँ! बाद में बहन लू याओ को कलीसिया में अगुआ चुना गया और वह मेरे साथ काम करने लगी। मैंने उसे काम से परिचित होने और उसे समझने में मदद की। कुछ समय बाद मैंने पाया कि लू याओ अपने काम में सिर्फ थोड़ी-बहुत ही भागीदारी कर पा रही थी, लेकिन जिस काम के लिए वह जिम्मेदार थी, उसे सच में सँभाल नहीं पा रही थी। मुझे थोड़ी घृणा महसूस हुई, “मैंने तुम्हें काम सिखाने में इतना समय और मेहनत लगाई—तुम्हारी प्रगति इतनी धीमी क्यों है! जब मेरे भाई-बहन मुझे काम से परिचित करा रहे थे, जैसे ही कोई मुझे कुछ बताता था, मैं उसे समझ जाती थी और बाद में उससे सीखकर आगे काम कर सकती थी। यह तुम्हारे लिए इतना मुश्किल क्यों है? यह ठीक नहीं है। मुझे तुमसे बात करनी ही पड़ेगी!” इसलिए, मैंने उससे सख्ती से कहा, “मैंने पहले ही बहुत साफ-साफ समझा दिया है कि इन कामों को कैसे करना है। तुम अभी तक उन्हें क्यों नहीं कर सकती? तुम ध्यान दे भी रही हो या नहीं?” लू याओ का चेहरा शर्म से लाल हो गया और उसने चुपचाप अपना सिर नीचा कर लिया। जब मैंने उसे इतना दुखी देखा, मैंने मन ही मन सोचा, “क्या मैंने कुछ ज्यादा ही कह दिया? आखिर लू याओ ने अभी-अभी प्रशिक्षण लेना शुरू किया है और उसे कई कार्यों से परिचित होना है। इसके अलावा वह उम्र में थोड़ी बड़ी है और उसकी याददाश्त भी उतनी अच्छी नहीं है।” लेकिन फिर मैंने दोबारा सोचा, “भले ही मेरा लहजा थोड़ा कठोर था, मैं तो बस जल्द से जल्द काम से परिचित होने में उसकी मदद करना चाहती थी” और मैंने आत्म-चिंतन नहीं किया।

बाद में मुझे प्रचारक चुना गया और मैं नई चुनी गई अगुआ बहन हान लू को काम से परिचित कराने में मदद कर रही थी। एक बार हम यह आकलन कर रहे थे कि क्या कुछ लोग बाहर निकाले जाने के सिद्धांतों पर खरे उतरते हैं या नहीं। मैंने देखा कि कुछ लोग साफ तौर पर बुरे लोगों के रूप में प्रकट हुए, लेकिन हान लू ने इसका भेद नहीं पहचाना। मेरे मन में थोड़ी घृणा महसूस हुई, “तुमने पहले सफाई का कार्य किया है। क्या हमने पहले इस क्षेत्र में सिद्धांतों के बारे में संगति नहीं की है? तुम प्रगति करने के बजाय पीछे कैसे चली गई हो?” फिर मैंने सोचा कि जब उच्च अगुआओं ने मेरे साथ संगति की थी और भेद पहचानने के संबंध में मेरा मार्गदर्शन किया था, भले ही मुझमें भी कमियाँ थीं, मैं उसकी तरह अयोग्य नहीं थी। इसलिए मैंने हान लू से सख्ती से कहा, “तुम्हें लोगों के सार के अनुसार समस्याओं को देखना होगा! तुम सिर्फ अप्रासंगिक चीजों को नहीं देख सकती!” जब मैंने यह कहा तो हान लू चौंक गई और उसने धीरे से जवाब दिया, “मैं सिद्धांतों को केवल धर्म-सिद्धांतों रूप में समझती हूँ, लेकिन जब मैं अलग-अलग लोगों का सामना करती हूँ तो उनका भेद नहीं पहचान पाती।” जब मैंने यह सुना तो मैं और भी बेचैन और गुस्सा हो गई, “अतीत में मैंने कभी सफाई का कार्य नहीं किया था, लेकिन जैसे ही मुझे समझाया गया, मैं समझ गई। तुमने पहले तो सफाई का कार्य किया है, फिर अब भी तुम में भेद पहचानने की समझ क्यों नहीं है?” फिर मैंने उसे सख्ती से डाँटा, “जब तुम यह कहती हो तो क्या तुम सिर्फ अपने लिए बहाने नहीं बना रही हो? तुमने पहले सफाई का कार्य किया है और हमने पहले सिद्धांतों के बारे में संगति भी की है। अगर तुम अभी भी भेद नहीं पहचान सकती हो तो क्या तुम अपना कर्तव्य बिना ध्यान दिए नहीं कर रही हो?” यह सुनने के बाद हान लू ने अजीब तरह से अपना सिर झुका लिया और एक शब्द भी नहीं कहा। जब मैंने हान लू को देखा तो मैंने मन ही मन सोचा, “क्या मैंने अपनी बातों से उसे बेबस कर दिया है?” लेकिन जब मैंने इन समस्याओं पर ध्यान दिया तो खुद को आवेश में आने से नहीं रोक सकी। बाद में मैंने विचार किया : जब मैं लोगों को विकसित करती हूँ तो मैं लगातार गुस्सा क्यों दिखाती हूँ? उस समय के दौरान मैंने खोजने के लिए परमेश्वर से प्रार्थना की, मैंने अपनी कथनी और करने में खुद पर संयम रखने की पूरी कोशिश की। लेकिन कभी-कभी मैं अपने क्रोध को फूटने से नहीं रोक पाती थी और बाद में मेरे दिल में दर्द होता था। कुछ दिनों बाद हान लू ने मुझे एक सुझाव दिया, कहने लगी कि दूसरों से मेरी अपेक्षाएँ बहुत अधिक हैं और मेरी आवाज का सख्त लहजा दूसरों के लिए मेरी बातों को स्वीकारना मुश्किल बना देता है। जब मैंने हान लू की बात सुनी तो शुरुआत में मैं इसे स्वीकार नहीं सकी। मैंने मन ही मन सोचा, “मैं पहले से ही खुद पर संयम रखने की बहुत कोशिश कर रही हूँ ताकि मैं गुस्सा न दिखाऊँ। तुम अपनी समस्याओं पर चिंतन क्यों नहीं करती? अगर तुम अपना काम ठीक से नहीं कर सकती तो मैं तुम्हारे साथ अच्छी कैसे हो सकती हूँ?” लेकिन मैंने याद किया कि पहले लू याओ ने कहा था कि मैं अपने आध्यात्मिक कद के आधार पर दूसरों से अपेक्षाएँ करती हूँ और अब हान लू भी वही बात कह रही थी। इसमें परमेश्वर की अनुमति थी और मैं अपनी दलीलें जारी नहीं रख सकती थी; मुझे समर्पण करना था।

बाद में जब एक बहन को मेरी दशा के बारे में पता चला तो उसने मेरे लिए परमेश्वर के वचनों के कई अंश ढूँढ़े। सर्वशक्तिमान परमेश्वर कहता है : “अगर कलीसिया के एक अगुआ या कार्यकर्ता के रूप में तुम्हें परमेश्वर के चुने हुए लोगों की सत्य वास्तविकता में प्रवेश करने और परमेश्वर की अच्छी गवाही देने में अगुआई करनी है, तो सबसे महत्वपूर्ण बात लोगों का परमेश्वर के वचनों को पढ़ने और सत्य की संगति करने में अधिक समय व्यतीत करने में मार्गदर्शन करना है। इस तरह से, परमेश्वर के चुने हुए लोग मनुष्य को बचाने में परमेश्वर के उद्देश्यों और परमेश्वर के कार्य के प्रयोजन का गहरा ज्ञान प्राप्त कर सकते हैं, और परमेश्वर के इरादों और मनुष्य के लिए उसकी विभिन्न आवश्यकताएँ समझ सकते हैं, और इस प्रकार वे अपना कर्तव्य उचित ढंग से कर सकते हैं और परमेश्वर को संतुष्ट कर सकते हैं। ... अगर तुम केवल शब्दों और धर्म-सिद्धांतों का उपदेश देकर भाषण झाड़ते हो और उनकी काट-छाँट करते हो, तो क्या तुम उन्हें सत्य समझा सकते हो और वास्तविकता में प्रवेश करा सकते हो? जिसके बारे में तुम संगति करते हो, अगर वह व्यवहारिक नहीं है, अगर वह शब्दों और धर्म-सिद्धांतों के अलावा कुछ नहीं है, तो तुम कितना भी उनकी काट-छाँट करो और उन्हें भाषण दो, उसका कोई लाभ नहीं होगा। क्या तुम्हें लगता है कि लोगों का तुमसे डरना और जो तुम उनसे कहते हो वह करना, और विरोध करने की हिम्मत न करना, उनके सत्य को समझने और समर्पण करने के समान है? यह एक बड़ी गलती है; जीवन प्रवेश इतना आसान नहीं है। कुछ अगुआ एक मजबूत छाप छोड़ने की कोशिश करने वाले एक नए प्रबंधक की तरह होते हैं, वे अपने नए प्राप्त अधिकार को परमेश्वर के चुने हुए लोगों पर थोपने की कोशिश करते हैं ताकि हर व्यक्ति उनके अधीन हो जाए, उन्हें लगता है कि इससे उनका काम आसान हो जाएगा। अगर तुममें सत्य वास्तविकता का अभाव है, तो जल्दी ही तुम्हारे असली आध्यात्मिक कद का खुलासा हो जाएगा और तुम्हारे असली रंग उजागर हो जाएँगे, और तुम्हें हटाया भी जा सकता है। कुछ प्रशासनिक कार्यों में थोड़ी काट-छाँट और अनुशासन स्वीकार्य है। लेकिन अगर तुम सत्य पर संगति करने में अक्षम हो, तो अंत में तुम समस्याएँ हल करने में भी असमर्थ रहोगे और इससे कार्य के नतीजे प्रभावित होंगे। अगर, कलीसिया में चाहे जो भी समस्याएँ आएँ, तुम लोगों को व्याख्यान और दोष देना जारी रखते हो—अगर तुम हमेशा बस अपना आपा खोकर पेश आते हो—तो यह तुम्हारा भ्रष्ट स्वभाव है जो प्रकट हो रहा है, और तुमने अपनी भ्रष्टता का बदसूरत चेहरा दिखा दिया है। अगर तुम हमेशा किसी आसन पर खड़े होकर इसी तरह लोगों को भाषण देते रहे तो समय बीतने के साथ लोग तुमसे जीवन का पोषण प्राप्त नहीं कर सकेंगे, वे कुछ भी व्यावहारिक हासिल नहीं करेंगे, बल्कि उन्हें तुमसे घृणा और मितली आएगी। इसके अलावा, कुछ लोग ऐसे होंगे जो भेद पहचानने की कमी के कारण तुमसे प्रभावित होंगे और इसी तरह दूसरों को भाषण देंगे और उनकी काट-छाँट करेंगे। वे भी इसी तरह क्रोधित हो जाया करेंगे और अपना आपा खो दिया करेंगे। न केवल तुम लोगों की समस्याएँ हल करने में अक्षम होगे—तुम उनके भ्रष्ट स्वभाव को बढ़ावा भी दोगे। और क्या यह उन्हें विनाश के मार्ग पर नहीं ले जा रहा? क्या यह कुकर्म नहीं है? अगुआ को प्राथमिकता से सत्य और जीवन प्रदान करने के बारे में संगति करते हुए अगुआई करनी चाहिए। अगर तुम हमेशा मंच पर खड़े होकर दूसरों को व्याख्यान देते हो, तो क्या वे सत्य समझ पाएँगे? अगर तुम कुछ समय तक इसी तरह से काम करते रहे, तो जब लोग तुम्हारी असलियत देख लेंगे, वे तुम्हें छोड़ देंगे। क्या तुम इस तरह से काम करके लोगों को परमेश्वर के सामने ला सकते हो? तुम निश्चित रूप से नहीं ला सकते; तुम सिर्फ कलीसिया का काम खराब कर सकते हो और परमेश्वर के सभी चुने हुए लोगों को तुमसे घृणा करने और तुम्हें छोड़ देने के लिए बाध्य कर सकते हो” (वचन, खंड 3, अंत के दिनों के मसीह के प्रवचन, भाग तीन)। “यह मत सोचो कि तुम सब-कुछ समझते हो। मैं तुम्हें बता दूँ कि तुमने जो कुछ भी देखा और अनुभव किया है, वह मेरी प्रबंधन योजना के हजारवें हिस्से को समझने के लिए भी अपर्याप्त है। तो फिर तुम इतने अहंकार से पेश क्यों आते हो? तुम्हारी जरा-सी प्रतिभा और अल्पतम ज्ञान यीशु के कार्य में एक पल के लिए भी उपयोग किए जाने के लिए पर्याप्त नहीं है! तुम्हें वास्तव में कितना अनुभव है? तुमने अपने जीवन में जो कुछ देखा और सुना है और जिसकी तुमने कल्पना की है, वह मेरे एक क्षण के कार्य से भी कम है! तुम्हारे लिए यही अच्छा होगा कि तुम आलोचक बनकर दोष मत ढूँढो। चाहे तुम कितने भी अभिमानी हो जाओ, फिर भी तुम्हारी औकात एक सृजित प्राणी से बढ़कर नहीं है, एक चींटी जितनी भी नहीं है! तुम्हारे पेट में उतना भी नहीं है जितना एक चींटी के पेट में होता है! यह मत सोचो चूँकि तुमने बहुत अनुभव कर लिया है और वरिष्ठ हो गए हो, इसलिए तुम बेलगाम ढंग से हाथ नचाते हुए बड़ी-बड़ी बातें कर सकते हो। क्या तुम्हारे अनुभव और तुम्हारी वरिष्ठता उन वचनों के परिणामस्वरूप नहीं है जो मैंने कहे हैं? क्या तुम यह मानते हो कि वे तुम्हारे परिश्रम और कड़ी मेहनत द्वारा अर्जित किए गए हैं?” (वचन, खंड 1, परमेश्वर का प्रकटन और कार्य, दो देहधारण पूरा करते हैं देहधारण के मायने)। जब मैंने परमेश्वर के वचन पढ़ने समाप्त किए तो मुझे बहुत शर्मिंदगी हुई। जब से मैं अगुआ बनी थी और मेरे काम के कुछ नतीजे आने लगे थे, तब से मैं आत्म-संतुष्ट और दंभी हो गई थी। मैंने सोचा कि मेरी काबिलियत अच्छी है, मैं बहुत होशियार हूँ और जैसे ही दूसरे मुझे कुछ समझाते हैं, मैं समझ जाती हूँ, इसलिए मैंने अपने भाई-बहनों को नीची नजरों से देखना शुरू कर दिया। जब मैं लू याओ की उसके कार्य में मदद कर रही थी, मैंने देखा कि कुछ समय तक प्रशिक्षण लेने के बाद भी वह स्वतंत्र रूप से काम नहीं कर सकती थी और मेरे मन में घृणा महसूस हुई। मैंने सोचा कि जब मैं यह कर सकती हूँ तो वह क्यों नहीं और मैं उसे अहंभाव से डाँटने और फटकारने लगी। प्रचारक चुने जाने के बाद जब मैंने हान लू से अपेक्षाएँ रखीं तो मैंने एक बार फिर दूसरों को परखने के लिए खुद को ही मापदंड बना लिया। जब मैंने देखा कि हान लू को सिद्धांतों पर पकड़ नहीं है तो मैंने मन ही मन यह निष्कर्ष निकाल लिया कि वह ध्यान नहीं देती और उसे भी खूब डाँटा-फटकारा। इसका मतलब यह हुआ कि हान लू मेरे साथ अपने संबंध में और भी ज्यादा दबी और बेबस महसूस करने लगी। मुझे एहसास हुआ कि मैं लोगों के साथ सिद्धांतहीन ढंग से पेश आती थी। उनके आध्यात्मिक कद और काबिलियत के अनुसार अलग-अलग तरीके से पेश आने के बजाय मैंने लोगों को मापने के लिए खुद को ही मापदंड बना लिया। जब मेरे भाई और बहन मेरी अपेक्षाओं पर खरे नहीं उतरते थे तो मैं उनके प्रति तिरस्कार भाव रखती थी, उन्हें नीचा समझती थी और अहंभाव के साथ उन्हें डाँटती थी। दरअसल परमेश्वर के वचनों के प्रबोधन और मेरे भाई-बहनों के मार्गदर्शन और मदद के बिना, मुझे भी यह कार्य करना नहीं आता। फिर भी मैंने बेशर्मी से इसे अपनी पूँजी के रूप में इस्तेमाल किया और लगातार अपने भाई-बहनों से घृणा की और उन्हें नीची नजरों से देखा। मुझमें सचमुच पूरी तरह से विवेक की कमी थी! अगुआओं और कार्यकर्ताओं से परमेश्वर की अपेक्षाएँ यह हैं कि वे समस्याओं को हल करने के लिए सत्य पर संगति करने में सक्षम हों, अपने भाई-बहनों के काम में किसी भी विचलन और समस्याओं को बताने में सक्षम हों, सिद्धांतों में प्रवेश करने के तरीके पर उनका मार्गदर्शन करें। लेकिन मैं न केवल अपनी जिम्मेदारियों को निभाने में असफल रही, बल्कि मैंने दूसरों को अहंभाव से डाँटा और अपने भाई-बहनों को नुकसान पहुँचाया। यह अपना कर्तव्य निभाना कैसे हुआ? जब मैंने अपने किए के बारे में सोचा तो मुझे गहरा पछतावा हुआ। मुझमें इतनी मानवता की कमी कैसे हो सकती थी और मैंने अपने भाई-बहनों को जरा भी सच्ची मदद और प्रेम नहीं दिया?

एक दिन मैंने परमेश्वर के वचन पढ़े और आखिरकार समझ गई कि मैं लोगों के साथ सही व्यवहार क्यों नहीं कर सकती थी। सर्वशक्तिमान परमेश्वर कहता है : “कई प्रकार के भ्रष्ट स्वभाव हैं जो शैतान के स्वभावों में शामिल हैं, लेकिन जो सबसे स्पष्ट और सबसे अलग है, वह एक अहंकारी स्वभाव है। अहंकार मनुष्‍य के भ्रष्‍ट स्‍वभाव की जड़ है। लोग जितने ज्यादा अहंकारी होते हैं, उतने ही ज्यादा अविवेकी होते हैं और वे जितने ज्यादा अविवेकी होते हैं, उतनी ही ज्यादा उनके द्वारा परमेश्वर का प्रतिरोध किए जाने की संभावना होती है। यह समस्‍या कितनी गम्‍भीर है? अहंकारी स्‍वभाव के लोग न केवल बाकी सभी को अपने से नीचा मानते हैं, बल्कि, सबसे बुरा यह है कि वे परमेश्वर के प्रति कोई सम्मान नहीं रखते और उनके पास परमेश्वर का भय मानने वाला दिल नहीं होता। भले ही लोग परमेश्वर में विश्‍वास करते और उसका अनुसरण करते दिखायी दें, तब भी वे उसे परमेश्वर क़तई नहीं मानते। उन्‍हें हमेशा लगता है कि उनके पास सत्‍य है और वे अपने बारे में बहुत ऊँचा सोचते हैं। यही अहंकारी स्वभाव का सार और जड़ है और इसका स्रोत शैतान में है। इसलिए, अहंकार की समस्‍या का समाधान अनिवार्य है। यह भावना कि मैं दूसरों से बेहतर हूँ—एक तुच्‍छ मसला है। महत्‍वपूर्ण बात यह है कि एक व्‍यक्ति का अहंकारी स्‍वभाव उसे परमेश्वर, उसकी संप्रभुता और उसकी व्‍यवस्‍था के प्रति समर्पण करने से रोकता है; इस तरह का व्‍यक्ति हमेशा दूसरों पर नियंत्रण स्‍थापित करने व सत्ता के लिए परमेश्वर से होड़ करने की ओर प्रवृत्‍त होता है। इस तरह के व्‍यक्ति के हृदय में परमेश्वर के प्रति तनिक भी भय नहीं होता, परमेश्वर से प्रेम करना या उसके प्रति समर्पण करना तो दूर की बात है” (वचन, खंड 3, अंत के दिनों के मसीह के प्रवचन, भाग तीन)। “अगर, अपने हृदय में, तुम वास्तव में सत्य को समझते हो, तो तुम्हें पता होगा कि सत्य का अभ्यास और परमेश्वर के प्रति समर्पण कैसे करना है, तुम स्वाभाविक रूप से सत्य का अनुसरण करने के मार्ग पर चलना शुरू कर दोगे। अगर तुम जिस मार्ग पर चल रहे हो वह सही है, और परमेश्वर के इरादों के अनुरूप है, तो पवित्र आत्मा का कार्य तुम्हारा साथ नहीं छोड़ेगा—ऐसी स्थिति में तुम्हारे परमेश्वर को धोखा देने की संभावना कम से कम होगी। सत्य के बिना, बुरे काम करना आसान है और तुम यह अपनी मर्जी के बिना करोगे। उदाहरण के लिए, यदि तुम्हारा स्वभाव अहंकारी और दंभी है, तो तुम्हें परमेश्वर का विरोध न करने को कहने से कोई फर्क नहीं पड़ेगा, तुम खुद को रोक नहीं सकते, यह तुम्हारे नियंत्रण के बाहर है। तुम ऐसा जान-बूझकर नहीं करोगे; तुम ऐसा अपनी अहंकारी और दंभी प्रकृति के प्रभुत्व के अधीन करोगे। तुम्हारे अहंकार और दंभ के कारण तुम परमेश्वर को तुच्छ समझोगे और उसे ऐसे देखोगे जैसे कि उसका कोई महत्व ही न हो, उनके कारण तुम खुद को ऊँचा उठाओगे, निरंतर खुद का दिखावा करोगे; वे तुम्हें दूसरों का तिरस्कार करने के लिए मजबूर करेंगे, वे तुम्हारे दिल में तुम्हें छोड़कर और किसी को नहीं रहने देंगे; वे तुम्हारे दिल से परमेश्वर का स्थान छीन लेंगे, और अंततः तुम्हें परमेश्वर के स्थान पर बैठने और यह माँग करने के लिए मजबूर करेंगे और चाहेंगे कि लोग तुम्हें समर्पित हों, तुमसे अपने ही विचारों, ख्यालों और धारणाओं को सत्य मानकर पूजा करवाएँगे। लोग अपनी उद्दंडता और अहंकारी प्रकृति के प्रभुत्व के अधीन इतनी बुराई करते हैं! बुरे कर्मों के समाधान के लिए, पहले उन्हें अपनी प्रकृति को सुधारना होगा। स्वभाव में बदलाव किए बिना, इस समस्या का मौलिक समाधान हासिल करना संभव नहीं है” (वचन, खंड 3, अंत के दिनों के मसीह के प्रवचन, केवल सत्य की खोज करके ही स्वभाव में बदलाव लाया जा सकता है)। जब मैंने परमेश्वर के वचनों पर विचार किया तो मैं समझ गई कि अहंकारी प्रकृति ही लोगों के परमेश्वर का प्रतिरोध करने का मूल कारण है। मैंने सोचा कि कैसे मैंने कुछ कार्य अनुभव प्राप्त किया था और अपने कार्य में कुछ नतीजे हासिल किए थे और इसलिए मानती थी कि मेरी काबिलियत अच्छी है और मैं बहुत होशियार हूँ। जब मैं अपनी बहनों का उनके कार्य में मार्गदर्शन कर रही थी, मैं उनके साथ सिद्धांतों के अनुसार पेश नहीं आई और उनके आध्यात्मिक कद और काबिलियत के अनुसार उनसे अपेक्षाएँ नहीं कीं। इसके बजाय मैंने खुद को उन्हें मापने का मानक बना लिया और लगातार अपनी तुलना अपनी बहनों से की। जब मेरी बहनें मेरी अपेक्षाओं पर खरी नहीं उतरीं तो मैंने उनसे घृणा की, उन्हें डाँटा और फटकारा। अपना कर्तव्य निभाने में मैं लोगों के साथ सत्य सिद्धांतों के अनुसार पेश नहीं आई, बल्कि लोगों और चीजों को देखने के लिए अपने अनुभवों और परिप्रेक्ष्यों को अपना आधार बनाया। क्या मैं अपने विचारों और दृष्टिकोणों को सत्य सिद्धांतों के रूप में नहीं मान रही थी? मैंने सोचा कि कैसे लू याओ और हान लू दोनों ने अभी-अभी कलीसिया का कार्य करने के लिए प्रशिक्षण लेना शुरू किया था। भले ही उनमें कमियाँ थीं, वे भी कार्य अच्छी तरह से करना चाहती थीं और मुझसे कुछ मदद पाने की उम्मीद करती थीं। लेकिन मैं एक अहंकारी स्वभाव में जी रही थी और उनकी मुश्किलों को बिल्कुल भी नहीं समझती थी। इसके बजाय मैंने अपेक्षाएँ कीं कि वे मेरे जैसी बनें और अगर वे मेरी अपेक्षाओं पर खरी नहीं उतरीं तो उन्हें फटकारा और डाँटा, नतीजतन वे मुझसे बेबस हो गईं। जब मैंने यह समझा तो मैं दिल से डर गई। मैंने कभी नहीं सोचा था कि अहंकारी स्वभाव मुझसे इस तरह की चीजें करवा सकता है और मुझे इसके प्रति इतना सुन्न बना सकता है कि मुझे इसका जरा भी एहसास न हो। मुझे लगा जैसे मैं सच में खतरे में हूँ और मैंने पश्चात्ताप में परमेश्वर से प्रार्थना की, अपने अहंकारी स्वभाव से जीना जारी नहीं रखना चाहती थी।

बाद में मैंने परमेश्वर के वचनों का एक और अंश पढ़ा, जिससे पता चला कि सत्य सिद्धांतों के अनुसार लोगों के साथ कैसे पेश आना है। सर्वशक्तिमान परमेश्वर कहता है : “तुम्हें दूसरों के साथ कैसे व्यवहार करना चाहिए, यह परमेश्वर के वचनों में साफ तौर पर दिखाया या इंगित किया गया है। परमेश्वर मनुष्यों के साथ जिस रवैये से व्यवहार करता है, वही रवैया लोगों को एक-दूसरे के साथ अपने व्यवहार में अपनाना चाहिए। परमेश्वर हर एक व्यक्ति के साथ कैसा व्यवहार करता है? कुछ लोग अपरिपक्व कद वाले होते हैं; या कम उम्र के होते हैं; या उन्होंने सिर्फ कुछ समय के लिए परमेश्वर में विश्वास किया होता है; या वे प्रकृति-सार से बुरे नहीं होते, दुर्भावनापूर्ण नहीं होते, बस थोड़े अज्ञानी होते हैं या उनमें क्षमता की कमी होती है। या वे बहुत अधिक बाधाओं के अधीन हैं, और उन्हें अभी सत्य को समझना बाकी है, जीवन-प्रवेश पाना बाकी है, इसलिए उनके लिए मूर्खतापूर्ण चीजें करने या नादान हरकतें करने से खुद को रोक पाना मुश्किल है। लेकिन परमेश्वर लोगों के मूर्खता करने पर ध्यान नहीं देता; वह सिर्फ उनके दिलों को देखता है। अगर वे सत्य का अनुसरण करने के लिए कृतसंकल्प हैं, तो वे सही हैं, और अगर यही उनका उद्देश्य है, तो फिर परमेश्वर उन्हें देख रहा है, उनकी प्रतीक्षा कर रहा है, परमेश्वर उन्हें वह समय और अवसर दे रहा है जो उन्हें प्रवेश करने की अनुमति देता है। ऐसा नहीं है कि परमेश्वर उन्हें एक अपराध के लिए भी खारिज कर देगा। ऐसा तो अक्सर लोग करते हैं; परमेश्वर कभी भी लोगों के साथ ऐसा व्यवहार नहीं करता। जब परमेश्वर लोगों के साथ ऐसा व्यवहार नहीं करता, तो लोग दूसरों के साथ ऐसा व्यवहार क्यों करते हैं? क्या यह उनके भ्रष्ट स्वभाव को नहीं दर्शाता है? यह निश्चित तौर पर उनका भ्रष्ट स्वभाव है। तुम्हें यह देखना होगा कि परमेश्वर अज्ञानी और मूर्ख लोगों के साथ कैसा व्यवहार करता है, वह अपरिपक्व अवस्था वाले लोगों के साथ कैसे पेश आता है, वह मनुष्य के भ्रष्ट स्वभाव के सामान्य प्रकाशनों से कैसे पेश आता है और दुर्भावनापूर्ण लोगों के साथ किस तरह का व्यवहार करता है। परमेश्वर अलग-अलग तरह के लोगों के साथ अलग-अलग ढंग से पेश आता है, उसके पास विभिन्न लोगों की अलग-अलग दशाओं को प्रबंधित करने के भी कई तरीके हैं। तुम्हें इन सत्यों को समझना होगा। एक बार जब तुम इन सत्यों को समझ जाओगे, तब तुम मामलों को अनुभव करने का तरीका जान जाओगे और लोगों के साथ सिद्धांतों के अनुसार व्यवहार करने लगोगे” (वचन, खंड 3, अंत के दिनों के मसीह के प्रवचन, सत्य प्राप्त करने के लिए अपने आसपास के लोगों, घटनाओं और चीजों से सीखना चाहिए)। परमेश्वर के वचनों से मैंने देखा कि परमेश्वर लोगों के साथ खासकर सिद्धांतपूर्ण तरीके से पेश आता है। लोगों की काबिलियत और आध्यात्मिक कद के आधार पर परमेश्वर की अपेक्षाएँ अलग-अलग होती हैं। वह सबके लिए एक जैसा तरीका नहीं अपनाता, बल्कि उनकी वास्तविक परिस्थितियों के आधार पर लोगों के साथ निष्पक्षता से पेश आता है। भले ही लू याओ की काबिलियत थोड़ी कमजोर थी, ऐसा नहीं था कि वह पूरी तरह से कार्य करने के लायक नहीं थी। इसके अलावा उसने अपना कर्तव्य लगन से किया और एक बार जब वह समझ गई तो वह समय और प्रयास लगाने में सक्षम थी, इसे अच्छी तरह से करने की पूरी कोशिश कर रही थी। जहाँ तक उन चीजों की बात है जो वह नहीं समझती थी, मुझे धैर्यपूर्वक उसके साथ संगति करने और उसका मार्गदर्शन करने की जरूरत थी। कभी-कभी जब मैं चीजों को साफ-साफ नहीं समझा पाती थी तो मुझे दरअसल उसे कार्य करके समझाने की जरूरत पड़ती थी। आखिरकार जब तुम कोई कर्तव्य करने के लिए प्रशिक्षण लेना शुरू करते हो तो हमेशा परिचित होने की एक प्रक्रिया होती है। भले ही हान लू ने पहले सफाई का कार्य किया था, इसका यह मतलब नहीं था कि वह सब कुछ समझ गई थी और हर चीज की असलियत जान चुकी थी। मुझे उसे डाँटने और फटकारने के बजाय संगति करनी चाहिए थी और उसकी मदद करनी चाहिए थी। यह समझने के बाद मैंने परमेश्वर से प्रार्थना की, अपने भाई-बहनों के साथ निष्पक्ष रूप से और सत्य सिद्धांतों के अनुसार पेश आने को तैयार हो गई, ताकि मैं अपनी जिम्मेदारी पूरी कर सकूँ।

मैंने सोचा कि मेरे इतने अहंकारी होने का कारण यह था कि मैं लगातार अपनी अच्छी काबिलियत और चीजों को जल्दी समझने की अपनी क्षमता को पूँजी के रूप में इस्तेमाल करती थी। बाद में परमेश्वर के वचन पढ़ने के बाद आखिरकार मुझे इस समस्या की कुछ समझ हासिल हुई। परमेश्वर कहता है : “क्या तुम लोग यह कहोगे कि अपना कर्तव्य पर्याप्त ढंग से पूरा करना मुश्किल होता है? वास्तव में, ऐसा नहीं है; लोगों को केवल विनम्रता का रुख अपनाने में सक्षम होना होगा, थोड़ी समझ रखनी होगी और एक उपयुक्त स्थिति अपनानी होगी। चाहे तुम कितने भी शिक्षित हो, चाहे तुमने कोई भी पुरस्कार जीते हों, या तुम्हारी कुछ भी उपलब्धियाँ हों, और तुम्हारा रुतबा और दर्जा कितना भी ऊँचा हो, तुम्हें इन सभी चीजों को छोड़ देना चाहिए, तुम्हें अपनी ऊँची गद्दी से उतर जाना चाहिए—इन सबका कोई मोल नहीं है। चाहे वे महिमामयी चीजें कितनी भी महान हों, परमेश्वर के घर में वे सत्य से बड़ी नहीं हो सकती हैं; क्योंकि ऐसी सतही चीजें सत्य नहीं हैं, और उसकी जगह नहीं ले सकती हैं। तुम्हें यह मसला स्पष्ट होना चाहिए। यदि तुम कहते हो, ‘मैं बहुत गुणी हूँ, मेरे पास एक बहुत तेज दिमाग है, मेरे पास त्वरित सजगता है, मैं शीघ्रता से सीखता हूँ, और मेरी याददाश्त बहुत अच्छी है, इसलिए मैं अंतिम निर्णय लेने योग्य हूँ,’ यदि तुम हमेशा इन चीजों को पूंजी के रूप में उपयोग करते हो, उन्हें कीमती और सकारात्मक मानते हो, तो यह परेशानी वाली बात है। अगर तुम्हारा दिल इन चीजों के कब्जे में है, अगर इन चीजों ने तुम्हारे दिल में जड़ें जमा ली हों, तो तुम्हारे लिए सत्य स्वीकारना मुश्किल हो जाएगा—और इसके दुष्परिणामों की तो कल्पना भी नहीं की जा सकती है। इस प्रकार, सबसे पहले तुम उन चीजों का त्याग करो, उन्हें नकारो जो तुम्हें प्रिय हों, जो तुम्हें अच्छी लगती हों और जो तुम्हारे लिए बेशकीमती हों। वे चीजें सत्य नहीं हैं; बल्कि वे तुम्हें सत्य में प्रवेश करने से रोक सकती हैं” (वचन, खंड 3, अंत के दिनों के मसीह के प्रवचन, कर्तव्‍य का समुचित निर्वहन क्‍या है?)। परमेश्वर के वचनों से मैं समझ गई कि किसी व्यक्ति की काबिलियत और खूबियाँ अंतर्निहित गुण हैं—वे परमेश्वर से आते हैं। इनके होने का यह अर्थ नहीं है कि व्यक्ति के पास सत्य वास्तविकताएँ भी हैं। अतीत में मैं लगातार यह मानती थी कि मेरी काबिलियत अच्छी है, मैं चीजों को जल्दी समझ जाती हूँ और समस्याओं को खोजकर उन्हें हल कर सकती हूँ। मैंने इसे पूँजी के रूप में इस्तेमाल किया और इस पर दंभ महसूस किया। लेकिन अब मैंने देखा कि इस पूँजी पर जीते हुए मैं और भी ज्यादा अहंकारी और दंभी हो गई। मेरी नजरों में दूसरे लोगों का कोई मोल नहीं था और परमेश्वर मेरे दिल में नहीं था। भले ही ये अंतर्निहित गुण काम करने और अपना कर्तव्य निभाने में फायदेमंद हैं, अगर मैं सत्य स्वीकार नहीं सकती तो चाहे मेरी काबिलियत कितनी भी अच्छी हो या मेरी खूबियाँ कितनी भी असाधारण हों, मैं फिर भी केवल परमेश्वर का प्रतिरोध ही कर पाऊँगी।

बाद में कार्य की आवश्यकताओं के कारण मैंने दूसरी कलीसिया के नए चुने गए अगुआओं और कार्यकर्ताओं का काम करने में मार्गदर्शन किया। उनमें से कुछ ने अभी-अभी प्रशिक्षण लेना शुरू किया था और कुछ नए विश्वासी थे और कई ऐसे काम थे जो वे करना नहीं जानते थे। क्योंकि सीसीपी का उत्पीड़न बहुत गंभीर था, हम व्यक्तिगत रूप से चीजों पर चर्चा नहीं कर सकते थे, इसलिए मैंने उनके लिए विस्तृत कार्य प्रक्रियाएँ तैयार कीं। लेकिन बाद में मैंने देखा कि उनके कार्य में अभी भी दिशा का अभाव था और मैं फिर से गुस्सा दिखाने वाली थी, “अतीत में मेरे भाई-बहनों ने भी मेरा इसी तरह मार्गदर्शन किया था और मैं तुरंत समझ गई थी और उसी से दूसरी बातों को भी समझने में सक्षम थी। तुम्हारे साथ यह इतना मुश्किल क्यों है?” जब मैं उन पर गुस्सा करने और उन्हें नीचा दिखाने ही वाली थी, तभी मुझे अचानक परमेश्वर के वचन याद आ गए : “परमेश्वर मनुष्यों के साथ जिस रवैये से व्यवहार करता है, वही रवैया लोगों को एक-दूसरे के साथ अपने व्यवहार में अपनाना चाहिए” (वचन, खंड 3, अंत के दिनों के मसीह के प्रवचन, सत्य प्राप्त करने के लिए अपने आसपास के लोगों, घटनाओं और चीजों से सीखना चाहिए)। मैंने सोचा कि वे सभी नए हैं और उनमें से कुछ ने तो अभी-अभी प्रशिक्षण लेना शुरू किया है। यह पूरी तरह से सामान्य था कि वे सिद्धांतों पर तुरंत पकड़ नहीं बना पाएँ। इसके अलावा पत्राचार के दौरान कुछ बातों का अस्पष्ट रह जाना और कुछ बातों को समझना मुश्किल होना स्वाभाविक है। मैंने परमेश्वर से यह खोजने के लिए प्रार्थना की कि उन्हें कार्य करना सीखने में कैसे मदद की जाए। तभी मैंने परमेश्वर के वचनों का एक अंश पढ़ा : “तुम्हें अपनी सारी जिम्मेदारियाँ पूरी करनी चाहिए; तुम्हें उन कलीसियाओं का ध्यान रखना चाहिए जिनमें अपेक्षाकृत कमजोर और अपेक्षाकृत खराब कार्य क्षमता वाले लोग प्रभारी हैं। अगुआओं और कार्यकर्ताओं को इन मामलों पर विशेष ध्यान देना चाहिए और इनमें विशेष मार्गदर्शन प्रदान करना चाहिए। विशेष मार्गदर्शन का क्या अर्थ है? तुम्हें सत्य पर संगति करने के अलावा, ज्यादा विशिष्ट और विस्तृत निर्देश और सहायता भी प्रदान करनी चाहिए, जिसके लिए संप्रेषण के संबंध में ज्यादा प्रयास करने की जरूरत पड़ती है। अगर तुम उन्हें कार्य समझाते हो और फिर भी उन्हें समझ नहीं आता है, और वे यह नहीं जानते हैं कि इसे कैसे कार्यान्वित करना है, या भले ही वे इसे धर्म-सिद्धांत के संबंध में समझ जाते हैं, और ऐसा लगता है कि वे जानते हैं कि इसे कैसे कार्यान्वित करना है, लेकिन फिर भी तुम अनिश्चित हो और इस बारे में थोड़ा चिंतित हो कि वास्तविक कार्यान्वयन कैसे होगा, तो तुम्हें क्या करना चाहिए? तुम्हें उनका मार्गदर्शन करने और उनके साथ कार्य को कार्यान्वित करने के लिए स्थानीय कलीसिया में व्यक्तिगत रूप से गहराई में जाने की जरूरत है। जिन कार्यों को कार्य-व्यवस्थाओं की अपेक्षाओं के अनुसार करने की जरूरत है, उनसे संबंधित विशिष्ट व्यवस्थाओं को करते समय उन्हें सिद्धांत बता दो, जैसे कि पहले क्या करना है और उसके बाद क्या करना है, और लोगों का उचित रूप से कैसे आवंटन करना है—इन सभी चीजों को उचित रूप से व्यवस्थित करो। यह व्यावहारिक रूप से उनके कार्य में उनका मार्गदर्शन करना है, जो कि सिर्फ नारे लगाने और अंधाधुंध आदेश देने और कुछ धर्म-सिद्धांतों के साथ उन्हें व्याख्यान देने और फिर, अपना कार्य खत्म हो चुका मान लेने के विपरीत है—वह विशिष्ट कार्य करने की अभिव्यक्ति नहीं है, और नारे लगाना और आसपास के लोगों पर हुक्म चलाना अगुआओं और कार्यकर्ताओं की जिम्मेदारी नहीं है। एक बार जब स्थानीय कलीसिया के अगुआ या पर्यवेक्षक कार्य की जिम्मेदारी उठा पाते हैं, और कार्य सही रास्ते पर आ जाता है, और मूल रूप से कोई प्रधान समस्या नहीं रह जाती है, सिर्फ तभी अगुआ या कार्यकर्ता वहाँ से जा सकते हैं” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (10))। मैंने सोचा कि आखिर वे नए सदस्य हैं। उन्हें सत्य की उथली समझ है और सिद्धांतों पर उनकी पकड़ नहीं है, इसलिए जब मैंने उन्हें सिर्फ कार्य की प्रक्रिया ही बताई थी, तो उनके लिए उसे समझ पाना सच में आसान नहीं था। बाद में मैंने और मेरी साझेदार ने उनके लिए हर कार्य की समस्याओं का व्यावहारिक रूप से विश्लेषण किया। हमने विभिन्न समस्याओं के संबंध में सिद्धांतों पर संगति की और उन्हें हल करने के लिए रास्ते बताए। इस तरह कुछ समय तक साथ काम करने के बाद उन सभी को अपने कर्तव्यों में एक दिशा और रास्ता मिल गया। जब मैंने यह नतीजा देखा तो मैं बहुत उत्साहित हुई। मुझे एहसास हुआ कि अगर तुम सिद्धांतों के अनुसार लोगों के साथ व्यवहार करते हो और सचमुच अपने भाई-बहनों को उनका कार्य करने में मार्गदर्शन करते हो तो तुम्हारा दिल सहज महसूस करता है।

इस अवधि के अपने अनुभवों के माध्यम से मुझे अपने अहंकारी स्वभाव की कुछ समझ हासिल हुई और लोगों के साथ व्यवहार करने के सिद्धांतों के बारे में भी और अधिक समझी। भले ही जब मैं अभी भी कम काबिलियत वाले या धीरे-धीरे काम करने वाले भाई-बहनों को देखती हूँ तो मुझे कभी-कभी गुस्सा आता है, मैं तुरंत परमेश्वर से प्रार्थना कर सकती हूँ और उनके साथ सिद्धांत के अनुसार व्यवहार कर सकती हूँ। इस तरह अपना कर्तव्य निभाने से मेरा दिल और अधिक सहज महसूस करता है।


78. अपना छद्मवेश हटाना मेरे लिए बहुत राहत भरा था

शिओमेई, चीन

मार्च 2021 में मैं वीडियो कार्य के लिए जिम्मेदार थी। शुरू में मुझे लगा मुझमें काफी कमियाँ हैं। अगर मुझे कुछ समझ न आता तो मैं अक्सर अगुआओं या भाई-बहनों से पूछ लेती। एक बार मैंने अगुआओं द्वारा किसी और को लिखा गया एक पत्र देखा। उसमें कहा गया था कि भले ही मैं लंबे समय से यह कर्तव्य नहीं कर रही थी, लेकिन मुझमें कुछ काबिलियत है और वीडियो बनाने में मेरी प्रगति अपेक्षाकृत तेज है। मैं विकसित किए जाने के लिए एक उपयुक्त प्रत्याशी हूँ। पत्र में दूसरे भाई-बहनों की समस्याओं का भी उल्लेख किया गया था। मैं एकमात्र व्यक्ति थी जिसकी प्रशंसा की गई थी। मेरी मनोदशा में कुछ सूक्ष्म परिवर्तन हुए। मुझे लगा मैं दूसरे भाई-बहनों से बेहतर हूँ, इसके अलावा मैं पर्यवेक्षक भी थी। इसलिए भविष्य में अगर वे वीडियो तकनीकों के बारे में कोई सवाल उठाते हैं तो मुझे उनका समाधान करने में सक्षम होना होगा। एक बार हम कार्य पर चर्चा कर रहे थे। एक बहन ने एक सवाल किया, लेकिन मैं उसका समाधान नहीं कर सकी। मैंने मन ही मन सोचा, “अगर मैंने कहा कि मुझे इसका समाधान नहीं आता और मुझे समझ में नहीं आ रहा तो कहीं वे मुझे नीची नजर से तो नहीं देखेंगे? कहीं वे यह तो नहीं सोचेंगे कि मैं कुछ विशेष नहीं हूँ और वास्तव में उनसे बेहतर नहीं हूँ?” इसलिए मैंने दूसरे भाई-बहनों से पूछा कि क्या उनके पास कोई विचार है। जब भाई-बहन अपनी राय पर बातचीत कर रहे थे तो मैंने जल्दी से सामग्री खोजी। जब उनकी बातचीत समाप्त हो गई तो मैंने कुछ समाधान बताए जिनका जिक्र उन्होंने नहीं किया था। जैसे ही मैंने बोलना समाप्त किया, कुछ बहनों ने कहा, “अगर हमने तुम्हारे साथ इस पर चर्चा न की होती तो हम वाकई इसके इस पहलू को नहीं समझ पाते। जैसे ही तुमने हमारे साथ इस पर चर्चा की, हमें बहुत स्पष्ट हो गया।” बाद में जब भी किसी को कोई समस्या या कठिनाई होती तो वे मेरे साथ इस पर चर्चा करना चाहते थे। मैं बहुत खुश थी। मैंने मन ही मन सोचा, “अब वे सभी मेरी प्रशंसा करते हैं। वे निश्चित रूप से सोचते हैं कि मैं पर्यवेक्षक के रूप में अच्छी हूँ। मुझे अच्छा प्रदर्शन करना होगा। मैं गलती नहीं कर सकती।”

एक बार एक अगुआ ने मुझे एक वीडियो भेजा। उसे बहन शियाओ रान ने बनाया था और उसमें कुछ मसले थे। अगुआओं को लग रहा था कि शियाओ रान के तकनीकी कौशल वीडियो को संपादित करने के कार्य के लिए उपयुक्त नहीं हैं, इसलिए उन्होंने मुझे उसके साथ इसे संपादित करने को कहा। जब मैंने वीडियो में समस्याएँ देखीं तो मेरे पास संपादन के लिए कुछ विचार थे। लेकिन मुझे कुछ तकनीकों की अच्छी समझ नहीं थी और वाकई यह नहीं पता था कि उसे अच्छे से कैसे संपादित करना है। मैंने मन ही मन सोचा, “अगर मैं इसे अच्छे से संपादित नहीं करती हूँ तो अगुआ मेरे बारे में क्या सोचेंगे? पहले उनके मन में मेरा बहुत अच्छा प्रभाव था। अगर मैं इस वीडियो को अच्छे से संपादित नहीं कर पाई तो कहीं अगुआ यह तो नहीं सोचेंगे कि मैं अकुशल हूँ और उनके मन में मेरा जो प्रभाव है, उसके मुताबिक मैं उतनी अच्छी नहीं हूँ? ऐसा तो नहीं चलेगा। अगुआओं के मन से मेरा यह प्रभाव जाना नहीं चाहिए।” उस समय मैंने सोचा, “आखिर यह वीडियो शियाओ रान ने बनाया है। क्यों न शियाओ रान से ही इसे संपादित करवाया जाए? अगर वह इसे अच्छे से संपादित नहीं कर पाई है तो यह उसकी समस्या है। अगर अगुआ बाद में इसके बारे में पूछेंगे तो मैं बस इतना कह दूँगी कि मुझे दूसरे महत्वपूर्ण कार्य करने थे।” लेकिन शियाओ रान को वीडियो संपादित करना नहीं आता था और उसने मेरी राय माँगी। मैंने मन ही मन सोचा, “अगर मैं कहूँ कि इस वीडियो से जुड़ी तकनीकों पर मेरी पकड़ नहीं है तो शियाओ रान मेरे बारे में क्या सोचेगी? कहीं वह यह तो नहीं सोचेगी कि एक पर्यवेक्षक होकर भी मुझे यह नहीं आता?” बहन कहीं यह न देख ले कि मेरे दिमाग में क्या चल रहा है, मैंने केवल अपने विचारों का उल्लेख किया कि मैं इसे कैसे संपादित करूँगी। मैंने केवल विशिष्ट तकनीकी पहलुओं को संचालित करने के तरीके पर ही चर्चा की। शियाओ रान के भ्रमित चेहरे को देखते हुए मैंने आगे कुछ भी पूछने की हिम्मत नहीं की। मुझे डर था कि अगर मैंने और सवाल पूछे और फिर उसने मुझसे दूसरे सवाल पूछ लिए जिनका उत्तर मैं न दे पाई तो मुझे समझ नहीं आएगा कि क्या करूँ। मैंने उसे केवल परमेश्वर से बार-बार प्रार्थना करने और परमेश्वर पर भरोसा करने को कहा। बाद में शियाओ रान अभी भी संपादन नहीं कर पा रही थी। अब कोई चारा नहीं था। मुझे बस अपनी हिम्मत जुटाकर उसके साथ इसे संपादित करना था। शियाओ रान को यह जानने से रोकने के लिए कि मुझे यह करना नहीं आता, मैंने गुप्त रूप से संसाधनों की जाँच की और ट्यूटोरियल देखे। मैं इतनी व्यस्त थी कि मुझे चक्कर आ रहे थे, लगा मेरा दिमाग सूज गया है, मैं दिल से बहुत थक गई थी। अंत में इस वीडियो का संपादन समाप्त होते-होते लगभग एक महीना निकल गया।

बाद में अगुआओं ने हमें वीडियो तकनीकों पर कुछ अध्ययन सामग्रियाँ दीं ताकि हम उन पर चर्चा कर सकें और साथ मिलकर सीख सकें। मुझे पहले इस तरह की नई वीडियो तकनीक की कोई जानकारी नहीं थी और मुझे कुछ अध्ययन सामग्री भी समझ में नहीं आई। लेकिन मैं भाई-बहनों के सामने दिल खोलकर इस पर चर्चा नहीं करना चाहती थी। नतीजतन मुझे अध्ययन सामग्री पढ़ने में बहुत अधिक प्रयास करने पड़े। एक बार हम किसी अध्ययन सामग्री पर चर्चा कर रहे थे। ली शिन ने मुझसे पूछा, किसी प्रस्तुति विशेष के लिए कौन-सी तकनीक, सिद्धांत और आवश्यकताएँ होती हैं। उस समय मुझे ज्यादा कुछ पता नहीं था। मुझे चिंता हुई कि अगर मैं कुछ नहीं कह पाई तो ली शिन मेरे बारे में क्या सोचेगी, इसलिए मैंने हिम्मत दिखाते हुए बहुत ही औपचारिक जवाब दिया। ली शिन के आधा-अधूरा समझने के भाव को देखकर मैं जान गई कि मेरा जवाब उसकी समस्या का समाधान नहीं कर सका, इसलिए मैंने उसका ध्यान बँटाने के लिए जल्दी से दूसरा सवाल पूछ लिया। ली शिन ने फिर मुझसे दूसरे मसलों पर बात की। हालाँकि उस समय मुझे कुछ आत्मग्लानि हुई और मैं जान गई कि इस तरह से पेश आना ठीक नहीं था, मैंने इस पर ज्यादा ध्यान नहीं दिया और इसे अनदेखा कर दिया। जब कभी मुश्किलें आतीं तो मैं अगुआओं से उनके बारे में पूछना चाहती थी, लेकिन फिर सोचती, “अगर अगुआओं को लगा कि अपनी काबिलियत के आधार पर मुझे इस समस्या का समाधान आना चाहिए, लेकिन मैं पूछताछ का पत्र लिखती हूँ तो वे मेरे बारे में क्या सोचेंगे? कहीं वे यह तो नहीं सोचेंगे कि मैं उतनी काबिल नहीं हूँ और कोई प्रगति नहीं कर रही हूँ? मैं भी दूसरे भाई-बहनों से अलग नहीं हूँ?” जब मैंने यह सोचा तो मुश्किलें आने पर भी मैं अपने वरिष्ठों से मदद न माँगती। इसके बजाय यही सोचती कि मैं खुद ही समस्याओं का समाधान कैसे करूँ। कुछ वीडियो की प्रगति इसलिए बाधित हुई क्योंकि मैं किसी समाधान के बारे में नहीं सोच पाई थी। इस दशा में रहने से मैं बेहद निराश थी, मानो परमेश्वर ने मुझे त्याग दिया हो। जब मैं परमेश्वर के वचन पढ़ती तो कोई रोशनी न होती और कभी-कभी तो मेरा दिल इतना दबा हुआ महसूस करता कि रोने का मन करता था। मैं बहनों से खुलकर बात करना और अपनी दशा पर संगति चाहती थी, लेकिन फिर मैं अपना विचार बदल देती : “उन सबको अपने कर्तव्यों में बहुत-सी कठिनाइयाँ हैं और वे सब थोड़ी नकारात्मक महसूस कर रही हैं। अगर मैं भी नकारात्मक हो जाऊँ तो क्या वे और भी ज्यादा नकारात्मक नहीं हो जाएँगी? मैं पर्यवेक्षक हूँ। इस टीम की मुखिया हूँ। दूसरे लोग नकारात्मक हो सकते हैं, लेकिन पर्यवेक्षक के तौर पर मुझे डटे रहना है, फिर चाहे कितनी भी मुश्किलें आएँ।” जब मैंने इस तरह सोचा तो मेरे मुँह से शब्द नहीं निकल पाए। उन्हें प्रोत्साहित करने के लिए मुझे मजबूरन कुछ शब्द और धर्मसिद्धांत बोलने पड़े, लेकिन वो खुद मुझे भी नीरस लग रहे थे। उस समय मेरा दिल पीड़ा में था, मुझे लगा यह कर्तव्य निभाना बहुत कठिन है। कभी-कभी बाइक चलाते समय मैं फूट-फूट कर रो पड़ती थी और कभी-कभी भाई-बहनों के घर जाने पर मैं बाथरूम में जाकर रोती थी। रोना बंद होने पर मैं अपने आँसू पोंछती और आईने में देखती। जब फिर से बाहर आती तो मैं मजबूरन यह दिखावा करती जैसे कुछ हुआ ही नहीं है। उस समय, मैं लगातार अपनी दशा और कठिनाइयों को दबा रही होती थी। मेरा दिल बहुत निराश था। मुझे नहीं पता था कि मैं किस भ्रष्ट स्वभाव में जी रही हूँ जिसकी वजह से ऐसा हुआ होगा। मार्च 2022 में एक दिन अगुआओं का पत्र आया जिसमें सटीक कारण पूछा गया था कि मेरे कर्तव्यों ने लंबे समय तक कोई नतीजे क्यों नहीं दिए हैं। क्या इसकी वजह मेरा गलत रास्ते पर चलना था? तब जाकर मैंने आत्मचिंतन करना शुरू किया। अपने दिमाग में मैंने बार-बार हर उस दृश्य को याद किया जो मेरे पर्यवेक्षक बनने के बाद से हुआ था। मेरे दिमाग में एक ही शब्द आया : छद्मवेश।

बाद में मैंने परमेश्वर के ये वचन पढ़े : “लोगों के भ्रष्ट स्वभाव में एक आम समस्या है, एक ऐसी समस्या जो हर व्यक्ति की मानवता में होने वाली सबसे गंभीर समस्या है। यह आम समस्या उनकी मानवता का सबसे कमजोर और सबसे घातक पहलू है, और उनके प्रकृति सार में इसे खोजना या बदलना सबसे मुश्किल चीज है। यह समस्या क्या है? वह यह है कि मनुष्य हमेशा असाधारण, अतिमानव और पूर्ण व्यक्ति बनना चाहता है। लोग स्वयं भी सृजित प्राणी हैं। क्या सृजित प्राणी सर्वशक्तिमान हो सकते हैं? क्या वे पूर्णता और निष्कलंकता हासिल कर सकते हैं? क्या वे हर चीज में दक्षता हासिल कर सकते हैं, हर चीज समझ सकते हैं, हर चीज की असलियत देख सकते हैं, और हर चीज में सक्षम हो सकते हैं? वे ऐसा नहीं कर सकते। हालाँकि, मनुष्यों में भ्रष्ट स्वभाव और एक घातक कमजोरी है : जैसे ही लोग किसी कौशल या पेशे को सीख लेते हैं, वे यह महसूस करने लगते हैं कि वे सक्षम हो गये हैं, वे रुतबे वाले और योग्य लोग हैं, और वे पेशेवर हैं। चाहे वे कितने भी साधारण हों, वे सभी अपने-आपको किसी प्रसिद्ध या असाधारण व्यक्ति के रूप में पेश करना चाहते हैं, अपने-आपको किसी छोटी-मोटी मशहूर हस्ती में बदलना चाहते हैं, ताकि लोग उन्हें पूर्ण और निष्कलंक समझें, जिसमें एक भी दोष नहीं है; दूसरों की नजरों में वे प्रसिद्ध, शक्तिशाली, या कोई महान हस्ती बनना चाहते हैं, पराक्रमी, कुछ भी करने में सक्षम और ऐसे व्यक्ति बनना चाहते हैं, जिनके लिए कोई चीज ऐसी नहीं, जिसे वे न कर सकते हों। उन्हें लगता है कि अगर वे दूसरों की मदद माँगते हैं, तो वे असमर्थ, कमजोर और हीन दिखाई देंगे और लोग उन्हें नीची नजरों से देखेंगे। इस कारण से, वे हमेशा एक झूठा चेहरा बनाए रखना चाहते हैं। जब कुछ लोगों से कुछ करने के लिए कहा जाता है, तो वे कहते हैं कि उन्हें पता है कि इसे कैसे करना है, जबकि वे वास्तव में कुछ नहीं जानते होते। बाद में, वे चुपके-चुपके इसके बारे में जानने और यह सीखने की कोशिश करते हैं कि इसे कैसे किया जाए, लेकिन कई दिनों तक इसका अध्ययन करने के बाद भी वे नहीं समझ पाते कि इसे कैसे करें। यह पूछे जाने पर कि उनका काम कैसा चल रहा है, वे कहते हैं, ‘जल्दी ही, जल्दी ही!’ लेकिन अपने दिलों में वे सोच रहे होते हैं, ‘मैं अभी उस स्तर तक नहीं पहुँचा हूँ, मैं कुछ नहीं जानता, मुझे नहीं पता कि क्या करना है! मुझे अपना भंडा नहीं फूटने देना चाहिए, मुझे दिखावा करते रहना चाहिए, मैं लोगों को अपनी कमियाँ और अज्ञानता देखने नहीं दे सकता, मैं उन्हें अपना अनादर नहीं करने दे सकता!’ यह क्या समस्या है? यह हर कीमत पर इज्जत बचाने की कोशिश करने का एक जीवित नरक है। यह किस तरह का स्वभाव है? ऐसे लोगों के अहंकार की कोई सीमा नहीं होती, वे अपनी सारी समझ खो चुके हैं। वे हर किसी की तरह नहीं बनना चाहते, वे आम आदमी या सामान्य लोग नहीं बनना चाहते, बल्कि अतिमानव, असाधारण व्यक्ति या कोई दिग्गज बनना चाहते हैं। यह बहुत बड़ी समस्या है! जहाँ तक सामान्य मानवता के भीतर की कमजोरियों, कमियों, अज्ञानता, मूर्खता और समझ की कमी की बात है, वे इन सबको छिपा लेते हैं और दूसरे लोगों को देखने नहीं देते, और फिर खुद को छद्म वेश में छिपाए रहते हैं” (वचन, खंड 3, अंत के दिनों के मसीह के प्रवचन, पाँच शर्तें, जिन्हें परमेश्वर पर विश्वास के सही मार्ग पर चलने के लिए पूरा करना आवश्यक है)। परमेश्वर कहता है कि मनुष्य सृजित प्राणी है, वह सर्वशक्तिशाली नहीं हो सकता। न ही यह संभव है कि वह हर चीज में दक्षता प्राप्त कर सके और सब कुछ समझ सके। लोगों में आत्म-ज्ञान की कमी होती है, जैसे ही वे किसी चीज के बारे में थोड़ा-बहुत सीखते हैं, उन्हें लगता है वे असाधारण हो गए हैं। वे मुखौटा लगाते हैं और खुद को एक महान हस्ती के छद्मवेश में पेश करते हैं जो कुछ भी कर सकता है। भले ही उनमें दोष और खामियाँ हों, वे खुद को छिपाने के लिए बहुत प्रयास करते हैं ताकि कोई उनकी असलियत न देख सके। यह लोगों के अहंकारी स्वभाव के कारण होता है। मुझे याद आया जैसे ही मुझे अगुआओं से थोड़ी प्रशंसा मिलती, सोचती मैं दूसरे भाई-बहनों से बेहतर हूँ। इसके अलावा मैं पर्यवेक्षक थी, मुझे लगता भाई-बहन जो समस्याएँ उठा रहे हैं, मुझे उन सभी का समाधान करने में सक्षम होना चाहिए। इसलिए मैंने सब कुछ समझने का दिखावा करना शुरू कर दिया। चाहे मुझे कितनी भी कठिनाइयाँ आएँ या मुझमें कैसे भी दोष हों, मैं नहीं चाहती थी कि लोगों को उनके बारे में पता चले। अगुआओं ने शियाओ रान और मुझे वीडियो का संपादन करने को कहा। मैं अपनी कमियाँ और दोष उजागर नहीं करना चाहती थी, इसलिए मैंने समस्याएँ शियाओ रान पर थोप दीं। जब उसने मेरी राय पूछी तो मैंने समझने का नाटक किया और उसे लापरवाही भरे अंदाज में बेवकूफ बना दिया। अंत में जब मेरे पास कोई और विकल्प नहीं बचा, तब जाकर मैंने उसके साथ वीडियो संपादित किया। इसका नतीजा यह हुआ कि संपादन पूरा होने से पहले वीडियो एक महीने तक लटका रहा। ली शिन ने मुझसे पेशेवर कौशल से संबंधित एक पेचीदा सवाल पूछा जिसकी मुझे साफ तौर पर कोई समझ नहीं थी। मैं इस बात को लेकर परेशान थी कि बहन मुझे नीची नजर से देखेगी, इसलिए मैंने जवाब में केवल कुछ औपचारिक शब्द कहे। बाद में जब बहन ने फिर से पूछा तो मुझे पोल खुलने का डर था, बहन का ध्यान भटकाने के लिए मैंने छल-कपट का इस्तेमाल किया। जब मेरे कर्तव्य में कुछ ऐसी चीजें आतीं जो मेरी समझ से परे होतीं तो मैं अपने वरिष्ठों से नहीं पूछती थी। मुझे लगातार लगता कि अगर मैंने ऐसा किया तो मैं अक्षम दिखूँगी, इसलिए मैं दिखावा करती ताकि अगुआओं को पता न चले। मैं इस ढंग से अपना असली रूप छिपाती जिससे लगता कि मैं सब कुछ समझती हूँ। इसका नतीजा यह हुआ कि कुछ समस्याएँ लंबे समय तक अनसुलझी रहीं और इसका सीधा असर वीडियो निर्माण की प्रगति पर पड़ा। दरअसल मैंने अभी-अभी यह कर्तव्य निभाना शुरू किया था। भले ही मैंने कुछ प्रगति कर ली थी, लेकिन कुछ ऐसी तकनीकें थीं जिनके बारे में मैं पहले नहीं जानती थी, इसलिए कुछ ऐसी चीजों का होना एकदम सामान्य बात थी जो मुझे समझ में नहीं आती थीं। थोड़ी सी भी समझ रखने वाला व्यक्ति जानता है कि वह पूर्ण नहीं है और हर चीज को समझना असंभव है, इसलिए उसे अपने कर्तव्यों का पालन करते समय दूसरों के मार्गदर्शन और मदद की आवश्यकता होती है और जब उसके पास कोई सवाल होता है तो वह पहल करके दूसरों से पूछता है, यह बिल्कुल सामान्य बात है। लेकिन यह मेरी सबसे बड़ी कठिनाई बन गई थी। मैं खुद ही अपने दोषों और कमियों का सामना नहीं कर पा रही थी और मैं एक सामान्य व्यक्ति नहीं बनना चाहती थी जिसमें दोष हों। मैं लगातार दिखावा करके एक पूर्ण व्यक्ति बनना चाहती थी। मैं हर मोड़ पर खुद को छिपा रही थी। मैं यह भी सोचती थी कि मुश्किल घड़ी में दूसरों से पूछना अक्षमता की अभिव्यक्ति है, इससे दूसरों को मुझे नीची नजर से देखने का मौका मिल जाएगा। मैं बस बहुत घमंडी और पाखंडी थी! जब मैंने इस स्तर पर चिंतन-मनन किया तो मुझे अंदर से खुद से नफरत होने लगी। मुझे लगा कि मैंने जो कुछ किया है वह वाकई घिनौना है।

बाद में मैंने आत्म-चिंतन भी किया। मैं लगातार खुद को क्यों छुपाती रही और दिखावा क्यों करती रही? मैंने परमेश्वर के वचनों का एक अंश पढ़ा जिससे मेरा दिल रोशन और साफ महसूस करने लगा। सर्वशक्तिमान परमेश्वर कहता है : “चाहे कोई भी संदर्भ हो, मसीह-विरोधी चाहे कोई भी कर्तव्य कर रहा हो, वह यह छाप छोड़ने का प्रयास करेगा कि वह कमजोर नहीं है, कि वह हमेशा मजबूत, आस्था से पूर्ण है, कभी नकारात्मक नहीं है, ताकि लोग कभी भी उसके वास्तविक आध्यात्मिक कद या परमेश्वर के प्रति उसके वास्तविक रवैये को नहीं देख पाएँ। वास्तव में, अपने दिल की गहराइयों में क्या वे सचमुच यह मानते हैं कि ऐसा कुछ नहीं है जो वे नहीं कर सकते हैं? क्या वे वाकई यह मानते हैं कि उनमें कोई कमजोरी, नकारात्मकता या भ्रष्टता के खुलासे नहीं हैं? बिल्कुल नहीं। वे दिखावा करने में अच्छे होते हैं, चीजों को छिपाने में माहिर होते हैं। वे लोगों को अपना मजबूत और शानदार पक्ष दिखाना पसंद करते हैं; वे नहीं चाहते हैं कि वे उनका वह पक्ष देखें जो कमजोर और सच्चा है। उनका उद्देश्य स्पष्ट होता है : सीधी-सी बात है, वे अपना गुरूर और गर्व बरकरार रखना चाहते हैं, इन लोगों के दिलों में अपनी जगह बनाए रखना चाहते हैं। उन्हें लगता है कि अगर वे अपनी नकारात्मकता और कमजोरी दूसरों के सामने उजागर कर देंगे, अपना विद्रोही और भ्रष्ट पक्ष प्रकट कर देंगे, तो इससे उनके रुतबे और प्रतिष्ठा को गंभीर क्षति होगी—फायदे से ज्यादा नुकसान होगा। इसलिए, वे इस बात को स्वीकार करने के बजाय मरना ज्यादा पसंद करेंगे कि ऐसे समय भी आते हैं जब वे कमजोर, विद्रोही और नकारात्मक होते हैं। और अगर ऐसा कभी हो भी जाए जब हर कोई उनके कमजोर और विद्रोही पक्ष को देख ले, जब वे देख लें कि वे भ्रष्ट हैं, और बिल्कुल नहीं बदले हैं, तो वे अभी भी उस दिखावे को बरकरार रखेंगे। वे सोचते हैं कि अगर वे यह स्वीकार कर लेंगे कि उनके पास भ्रष्ट स्वभाव है, वे एक साधारण महत्वहीन व्यक्ति हैं, तो वे लोगों के दिलों में अपना स्थान खो देंगे, सबकी आराधना और श्रद्धा खो देंगे, और इस प्रकार पूरी तरह से विफल हो जाएँगे। और इसलिए, चाहे कुछ भी हो जाए, वे लोगों से खुलकर बात नहीं करेंगे; कुछ भी हो जाए, वे अपना सामर्थ्य और रुतबा किसी और को नहीं देंगे; इसके बजाय, वे प्रतिस्पर्धा करने का हर संभव प्रयास करेंगे, और कभी हार नहीं मानेंगे। ... मसीह-विरोधी खुद को बहुत पक्के, दृढ़-इच्छाशक्ति वाले, अहं का त्याग करने और कष्ट सहने में सक्षम व्यक्ति के रूप में चित्रित करते हैं, एक ऐसे व्यक्ति के रूप में, जो बस निर्दोष, त्रुटिरहित या समस्याविहीन हो। अगर कोई उनकी भ्रष्टता और कमियों की ओर इशारा करता है, उनके साथ किसी सामान्य भाई या बहन के रूप में बराबरी का व्यवहार करता है, और उनके साथ खुलकर सहभागिता करता है, तो वे मामले को कैसे देखते हैं? वे स्वयं को सच्चा और सही ठहराने, खुद को सही साबित करने और अंततः लोगों को यह दिखाने का भरसक प्रयास करते हैं कि उनके साथ कोई समस्या नहीं है, और वे एक परिपूर्ण, आध्यात्मिक व्यक्ति हैं। क्या यह सब कुछ पाखंड नहीं है? जो भी लोग खुद को निष्कलंक और पवित्र समझते हैं, वे सभी ढोंगी हैं। मैं क्यों कहता हूँ कि वे सभी ढोंगी हैं? मुझे बताओ, क्या भ्रष्ट मनुष्यों में कोई निर्दोष है? क्या वाकई कोई पवित्र है? (नहीं।) निश्चित रूप से नहीं है। मनुष्य निर्दोष कैसे हो सकता है जब उसे शैतान ने इतनी बुरी तरह से भ्रष्ट कर दिया है? इसके अलावा, इंसान सहज रूप से सत्य से युक्त नहीं होता है। सिर्फ परमेश्वर पवित्र है; सारी भ्रष्ट मानवता मलिन है। अगर कोई व्यक्ति किसी पवित्र व्यक्ति का रूप धारण करता है और कहता है कि वह निष्कलंक है, तो वह व्यक्ति कैसा होगा? वह एक दानव, एक शैतान, एक महादूत होगा—वह पक्के तौर पर मसीह-विरोधी होगा। सिर्फ कोई मसीह-विरोधी ही निर्दोष और पवित्र व्यक्ति होने का दावा करेगा” (वचन, खंड 4, मसीह-विरोधियों को उजागर करना, मद नौ (भाग दस))। परमेश्वर के वचन पढ़कर मुझे लगा जैसे किसी ने मेरे दिल में चाकू घोंप दिया हो। मसीह-विरोधी प्रतिष्ठा और रुतबे को जीवन से भी ज्यादा महत्वपूर्ण मानते हैं। वे लोग छद्मवेश और चालाकी में विशेष रूप से अच्छे होते हैं। वे खुद को एक पूर्ण छवि में ढाल लेते हैं जिसमें कोई कमजोरी या दोष नहीं होता और न ही भ्रष्टता का खुलासा होता है। वे दूसरों से अपनी पूजा और आदर करवाने के अपने मकसद को हासिल करने के लिए ऐसा करते हैं। मैं भी बिल्कुल मसीह-विरोधियों जैसी ही थी जिन्हें परमेश्वर ने उजागर किया था। मुझे भी विशेष रूप से दूसरों के सामने अपना मजबूत और गौरवशाली पक्ष दिखाना पसंद है, मैं चाहती हूँ कि दूसरे मेरा सम्मान करें, मेरी ओर देखें और दूसरों के दिलों में मेरा रुतबा कायम हो। चाहे अगुआ मुझसे वीडियो संपादित करने को कहें या भाई-बहन मुझसे सवाल पूछें, मैं हमेशा अपनी असलियत छिपाकर समझने का दिखावा करती, फिर भले मुझे कोई समझ न हो। मैं भाई-बहनों तक को धोखा देती और गुमराह करती थी। जब भाई-बहन कोई सवाल पूछते और मुझे उसकी समझ न होती तो मैं स्पष्ट और ईमानदार क्यों नहीं हो पाती थी? कहीं इसकी वजह मेरा यह डर तो नहीं था कि वे मेरी कमियाँ देख लेंगे और यह मान लेंगे कि मैं भी उन्हीं की तरह साधारण हूँ और फिर वे मेरी प्रशंसा या सम्मान नहीं करेंगे? एक पर्यवेक्षक के रूप में अपनी छवि की रक्षा के लिए मैंने अपने कर्तव्य में उन चीजों के बारे में सवाल पूछने की हिम्मत नहीं कर पाती थी जो मुझे समझ नहीं आती थीं। मुझे डर रहता था कि कहीं अगुआ यह तो नहीं सोचेंगे कि मैं उस तरह की काबिल इंसान नहीं हूँ जिसके बारे में वे पहले बात किया करते थे और मुझे नीची नजर से देखेंगे। मैं पहले ही अपने कर्तव्यों और जीवन में आगे बढ़ने के मार्ग के बिना कठिनाइयों का सामना करने के कारण पीड़ा में थी, लेकिन मैं दूसरों के सामने अपनी नकारात्मकता और कमजोरियों को उजागर करने के बजाय अकेले में रोना पसंद करती थी। मुझे इस बात का बेहद डर रहता था कि भाई-बहन मेरा असली आध्यात्मिक कद और काबिलियत देख लेंगे और मेरी सराहना नहीं करेंगे। मैं वास्तव में बहुत पाखंडी और दिखावा करने में बहुत कुशल थी! सभी सृजित लोगों में दोष और कमजोरियाँ होती हैं। लेकिन मैं अपनी अपूर्णता को स्वीकार नहीं कर पाती थी, अपनी सभी कमियों और कमजोरियों को छिपाने के लिए दिखावा करती थी। मैं हमेशा छद्म मुखौटा पहने रहती थी, हमेशा मजबूत और आस्था से भरी होने का दिखावा करती थी। इसमें मेरा मकसद दूसरों के दिलों में अपना रुतबा कायम करना, लोगों से प्रशंसा और सम्मान पाना था। दिनभर मैं अपनी प्रतिष्ठा और रुतबे के बारे में सोचती रहती थी, लाभ और हानि के बारे में चिंता करती रहती थी, लेकिन मैं उस कार्य के प्रति उदासीन रहती थी जो सच में मेरे मुख्य कर्तव्यों से संबंधित था। मैं कोई वास्तविक कार्य नहीं कर पाती थी। क्योंकि मुझे डर रहता था कि अगर मैं वीडियो को अच्छे से संपादित नहीं कर पाई तो मेरी प्रतिष्ठा गिर जाएगी, इसलिए मैं देरी करती और उसे संपादित करने की हिम्मत न कर पाती थी। इससे वीडियो कार्य की प्रगति प्रभावित हुई। एक पर्यवेक्षक के रूप में मेरा मुख्य कार्य भाई-बहनों के साथ अपने कर्तव्यों के निष्पादन में आने वाली विभिन्न समस्याओं को हल करना और वीडियो कार्य की सुचारू प्रगति सुनिश्चित करना था। लेकिन मैंने अपनी जिम्मेदारियाँ पूरी नहीं कीं और लगातार अपनी असलियत छिपाई। मेरे अंदर मानवता नहीं थी! मैंने परमेश्वर के इन वचनों पर विचार किया : “क्या सृजित प्राणी सर्वशक्तिमान हो सकते हैं? क्या वे पूर्णता और निष्कलंकता हासिल कर सकते हैं?” (वचन, खंड 3, अंत के दिनों के मसीह के प्रवचन, पाँच शर्तें, जिन्हें परमेश्वर पर विश्वास के सही मार्ग पर चलने के लिए पूरा करना आवश्यक है)। मनुष्य महत्वहीन हैं। वे सर्वशक्तिशाली नहीं बन सकते। लेकिन सीधे शब्दों में कहूँ तो मेरा व्यवहार खुद को सर्वशक्तिशाली, एक पूर्ण व्यक्ति बनाने का एक प्रयास था। एक भ्रष्ट व्यक्ति के रूप में मैं दिनभर यही सोचती रहती थी कि सर्वशक्तिशाली कैसे बनूँ। मेरी प्रकृति बहुत दुष्ट थी!

बाद में मैंने परमेश्वर के ये वचन पढ़े : “अगर अपने दिल में तुम स्पष्ट हो कि तुम किस तरह के इंसान हो, तुम्हारा सार क्या है, तुम्हारी विफलताएँ क्या हैं, और तुम कौन-सी भ्रष्टता प्रकट करते हो, तो तुम्हें अन्य लोगों के साथ खुले तौर पर इसकी संगति करनी चाहिए, ताकि वे देख सकें कि तुम्हारी असली हालत क्या है, तुम्हारे विचार और मत क्या हैं, ताकि वे जान सकें कि तुम्हें ऐसी चीजों के बारे में क्या ज्ञान है। चाहे जो भी करो, ढोंग या दिखावा मत करो, दूसरों से अपनी भ्रष्टता और असफलताएँ मत छिपाओ जिससे कि किसी को उनके बारे में पता न चले। इस तरह का झूठा व्यवहार तुम्हारे दिल में एक बाधा है, और यह एक भ्रष्ट स्वभाव भी है और लोगों को पश्चात्ताप करने और बदलने से रोक सकता है। तुम्हें परमेश्वर से प्रार्थना करनी चाहिए, और दूसरों के द्वारा तुम्हें दी जाने वाली प्रशंसा, उनके द्वारा तुम पर बरसाई जाने वाली महिमा और उनके द्वारा तुम्हें प्रदान किए जाने वाले मुकुटों जैसी झूठी चीजों पर रुककर विचार और विश्लेषण करना चाहिए। तुम्हें देखना चाहिए कि ये चीजें तुम्हें कितना नुकसान पहुँचाती हैं। ऐसा करने से तुम्हें अपना माप पता चल जाएगा, तुम आत्म-ज्ञान प्राप्त कर लोगे, और फिर खुद को एक अतिमानव या कोई महान हस्ती नहीं समझोगे। जब तुम्हें इस तरह की आत्म-जागरूकता प्राप्त हो जाती है, तो तुम्हारे लिए दिल से सत्य को स्वीकार करना, परमेश्वर के वचनों को स्वीकार करना और मनुष्य से परमेश्वर की अपेक्षाएँ स्वीकार करना, अपने लिए परमेश्वर का उद्धार स्वीकार करना, दृढ़ता से एक आम इंसान, एक ईमानदार और भरोसेमंद इंसान बनना, और अपने—एक सृजित प्राणी और परमेश्वर—सृष्टिकर्ता के बीच सामान्य संबंध स्थापित करना आसान हो जाता है। परमेश्वर लोगों से ठीक यही अपेक्षा करता है, और यह उनके द्वारा पूरी तरह से प्राप्य है। ... तुम लोगों को बस मेरे बताए तरीके का अभ्यास करना है। एक साधारण व्यक्ति बनो, खुद को छिपाओ मत, परमेश्वर से प्रार्थना करो और सरल तरीके से खुलना और दूसरों के साथ दिल से बात करना सीखो। ऐसा अभ्यास स्वाभाविक रूप से फलीभूत होगा। धीरे-धीरे तुम एक सामान्य व्यक्ति बनना सीख जाओगे, जीना अब थकाने वाला नहीं होगा और तुम अब व्यथित नहीं रहोगे, पीड़ा में नहीं रहोगे। सभी लोग साधारण हैं। उनमें कोई अंतर नहीं है, सिवाय इसके कि उनके व्यक्तिगत गुण अलग-अलग हैं और उनकी काबिलियत कुछ हद तक भिन्न हो सकती है। अगर परमेश्वर का उद्धार और सुरक्षा न हो तो वे सभी बुराई करेंगे और सजा भुगतेंगे। अगर तुम यह स्वीकार सको कि तुम एक साधारण व्यक्ति हो, अगर तुम मानवीय कल्पनाओं और खोखले भ्रमों से बाहर निकल सको और एक ईमानदार व्यक्ति बनने और ईमानदार कर्म करने का प्रयास कर सको, अगर तुम निष्ठापूर्वक परमेश्वर के प्रति समर्पण कर सको तो फिर तुम्हें कोई समस्या नहीं होगी और तुम पूरी तरह मानव के समान जियोगे। यह इतनी सीधी-सरल बात है तो कोई मार्ग क्यों नहीं है?” (वचन, खंड 3, अंत के दिनों के मसीह के प्रवचन, परमेश्वर के वचनों को सँजोना परमेश्वर में विश्वास की नींव है)। “तुम्हें यह कहना सीखना चाहिए, ‘मैं नहीं कर सकता,’ ‘यह मेरे वश में नहीं,’ ‘मैं इसे नहीं समझ सकता,’ ‘मैंने इसका अनुभव नहीं किया है,’ ‘मैं कुछ भी नहीं जानता,’ ‘मैं इतना कमजोर क्यों हूँ? मैं इतना बेकार क्यों हूँ?’ ‘मैं इतना नाकाबिल हूँ,’ ‘मैं इतना सुन्न और मंदबुद्धि हूँ,’ ‘मैं इतना अज्ञानी हूँ कि मुझे इस चीज को समझने और सँभालने में कई दिन लग जाएँगे,’ और ‘मुझे इस पर किसी से चर्चा करने की जरूरत है।’ तुम्हें इस तरह से अभ्यास करना सीखना चाहिए। यह तुम्हारे एक सामान्य व्यक्ति होने और एक सामान्य व्यक्ति बने रहने की स्वीकारोक्ति का बाहरी लक्षण है” (वचन, खंड 3, अंत के दिनों के मसीह के प्रवचन, परमेश्वर के वचनों को सँजोना परमेश्वर में विश्वास की नींव है)। परमेश्वर के वचन पढ़कर मैं विचार करने लगी। वास्तव में पहले अगुआ मेरी प्रशंसा सिर्फ इसलिए करते थे क्योंकि मैं उस दौरान व्यावसायिक कौशल का अध्ययन करने में काफी सक्रिय थी, मैंने कुछ वीडियो बनाए थे और कुछ सुधार किए थे। एक प्राथमिक विद्यालय की पहली कक्षा के उस बच्चे की तरह जिसने कक्षा में कुछ दिनों तक अच्छी तरह ध्यान दिया हो और फिर शिक्षकों से कई बार प्रशंसा पाई हो, लेकिन इसका मतलब यह बिल्कुल नहीं है कि वह अपने सहपाठियों से बेहतर है। न ही इसका मतलब यह है कि उसने सभी पुस्तकों का सारा ज्ञान सीख लिया है। अगुआओं से प्रशंसा पाने का मतलब यह नहीं था कि मैं वीडियो तकनीकों की विशेषज्ञ थी और अब मुझे कोई समस्या नहीं होगी। वास्तव में मैं अभी भी एक नौसिखिया थी जिसने तकनीकों को केवल आधा-अधूरा ही समझा था। मुझमें अभी भी कई दोष और खामियाँ थीं। अभी भी बहुत कुछ सीखना और समझना बाकी था। मुझे खुद से सही व्यवहार करना चाहिए, अपने वास्तविक आध्यात्मिक कद और वास्तविक स्तर के बारे में स्पष्ट दृष्टिकोण रखना चाहिए। अगर मैं किसी और से तारीफ पाने की वजह से खुद को आँकना भूल जाऊँ तो आखिरकार मैं एक अहंकारी व्यक्ति बन जाऊँगी जिसमें हर तरह से विवेक की कमी होगी। पहले मुझे लगातार लगता था कि चूँकि मैं एक पर्यवेक्षक हूँ, इसलिए दूसरे लोगों का नकारात्मक होना ठीक है, लेकिन मेरा नहीं। चाहे कोई भी समस्या आए, मुझे दृढ़ रहना था और दूसरे लोगों को अपनी कमजोरी नहीं दिखानी थी। वास्तव में यह खुद को एक महामानव समझना था; यह सामान्य मानवता की अभिव्यक्ति नहीं थी। भले ही मैं पर्यवेक्षक थी, लेकिन इसका मतलब यह नहीं है कि मैं अपने भाई-बहनों से बेहतर थी : अंतर केवल कर्तव्य और जिम्मेदारियों में था। चाहे जीवन प्रवेश हो या पेशेवर कौशल, हर किसी में कमियाँ और दोष होते हैं। यह पूरी तरह से सामान्य बात थी कि मैं कुछ समस्याएँ देख नहीं पाई या समझ नहीं पाई। यह कोई ऐसी बात नहीं है जिसे लेकर परेशान हुआ जाए। मुझे ईमानदार रवैया अपनाना चाहिए, अपनी कमियों को स्वीकारना चाहिए और भाई-बहनों के साथ अध्ययन के लिए सामग्री ढूँढ़नी चाहिए। मुझे हमारे वरिष्ठों से उन सभी चीजों के बारे में पूछना चाहिए जो हमें समझ में नहीं आती हैं ताकि हम समस्याओं का पता लगा सकें और उन्हें कलीसिया के कार्य में बाधा न बनने दें।

एक सभा में मैंने भाई-बहनों के सामने अपने दिल की बात कही। मैंने इस दौरान दिखावा करने और छद्म-वेश बनाने की अपनी दशा को उजागर और उसका गहन विश्लेषण किया। मैंने अपनी कमियों और दोषों के बारे में बात की ताकि भाई-बहन मेरी काबिलियत और मेरा आध्यात्मिक कद स्पष्ट रूप से देख सकें। साथ ही मैंने अपने कर्तव्य के प्रति अपना रवैया भी बदला। जब वीडियो बनाते समय मुझे कोई विचार न मिल पाते तो मैं दिखावा न करती। बल्कि मैं भाई-बहनों के साथ मिलकर खोज करती। कुछ भाई-बहन कहते, कुछ मैं कहती और कुछ कठिनाइयाँ हमारे देखते-देखते हल हो जातीं। जब मैंने अपने छद्मवेश का मुखौटा हटाया तो मुझे अपने कर्तव्यों का पालन करते समय सहज महसूस हुआ। मैंने खुद को उतना दबा हुआ या दुखी महसूस नहीं किया। एक बार एक बहन ने मुझसे पूछा कि वीडियो का नया प्रारूप कैसे बनाया जाए। चूँकि मैं वीडियो के सिद्धांतों और आवश्यकताओं के बारे में उतनी स्पष्ट नहीं थी, मेरे पास उसे बनाने को लेकर कोई विचार नहीं था। मैंने सोचा, “अगर मैं कहूँ कि मुझे समझ नहीं आया तो बहन कहीं यह तो नहीं सोचेगी, जब मुझे इतना पेशेवर ज्ञान भी नहीं है तो मैं पर्यवेक्षक कैसे हो सकती हूँ? बहन मुझे नीची नजर से तो नहीं देखेगी?” उस समय मुझे परमेश्वर के ये वचन याद आए : “तुम्हें यह कहना सीखना चाहिए, ‘मैं नहीं कर सकता,’ ‘यह मेरे वश में नहीं,’ ‘मैं इसे नहीं समझ सकता,’ ‘मैंने इसका अनुभव नहीं किया है,’ ... तुम्हें इस तरह से अभ्यास करना सीखना चाहिए। यह तुम्हारे एक सामान्य व्यक्ति होने और एक सामान्य व्यक्ति बने रहने की स्वीकारोक्ति का बाहरी लक्षण है” (वचन, खंड 3, अंत के दिनों के मसीह के प्रवचन, परमेश्वर के वचनों को सँजोना परमेश्वर में विश्वास की नींव है)। जब मैंने छद्मवेश की दशा में रहने के अपने पिछले कष्टदायक अनुभव के बारे में सोचा तो मैं अब उस तरह से नहीं जीना चाहती थी। मुझे अपने कर्तव्य के बारे में अपने गलत इरादों और रवैये को बदलना था और एक सामान्य व्यक्ति बनना था। बाद में मैंने बहन से खुलकर कहा, “मुझे भी यह समझ में नहीं आ रहा, इस तरह के वीडियो में निर्माण सिद्धांतों को लेकर मैं उतनी स्पष्ट नहीं हूँ।” बाद में हमने इस क्षेत्र में सिद्धांतों और प्रासंगिक पाठ्यक्रम सामग्री की तलाश की ताकि हम एक साथ अध्ययन कर सकें और मुझे वीडियो निर्माण की दिशा के बारे में स्पष्टता मिली। मैंने अपने दिल में राहत और मुक्ति महसूस की। कुछ समय बाद अगुआओं का एक पत्र आया। उसमें कहा गया था कि हमारे द्वारा बनाए गए कई वीडियो में प्रगति दिखाई दी है और हमें अच्छा कार्य करते रहने को कहा। जब मैंने अगुआओं का प्रोत्साहन भरा पत्र देखा तो मैं वाकई उत्साहित थी और अनजाने में ही आँसू बहाने लगी। एक तरह से मुझे शर्मिंदगी महसूस हुई, क्योंकि मैं पहले जिस तरह के छद्मवेश की दशा और दिखावे में जी रही थी, उसने वीडियो के कार्य में देरी कर दी थी। दूसरी तरह से मैंने परमेश्वर की पवित्रता का अनुभव किया। जब मैं अपने भ्रष्ट स्वभाव में जी रही थी जिसे मैंने लंबे समय तक नहीं बदला था तो परमेश्वर ने मेरा मार्गदर्शन नहीं किया था। जब मैं परमेश्वर की ओर मुड़ी और परमेश्वर के वचनों के अनुसार अभ्यास करने को तैयार हुई तो मैंने परमेश्वर का मुस्कुराता हुआ चेहरा देखा। अब मुझे अपने भ्रष्ट स्वभाव की कुछ समझ है, दिखावा करने और खुद को छिपाने की मेरी दशा भी कुछ हद तक बदल गई है। ये सभी नतीजे परमेश्वर के वचनों के मार्गदर्शन से प्राप्त हुए थे।


79. आखिरकार मैं शांति से अपना कर्तव्य स्वीकार सकती हूँ

सू हांग, चीन

नवंबर 2023 में मुझे प्रचारक चुना गया और दो कलीसियाओं के कार्य की जिम्मेदारी दी गई। जब मुझे नतीजे का पता चला तो मैं काफी हैरान और थोड़ी घबराई हुई थी। मैंने सोचा, “प्रचारकों का कार्यक्षेत्र बहुत व्यापक और उनकी जिम्मेदारी बहुत भारी होती है। मैं पहले भी प्रचारक रह चुकी हूँ, लेकिन चूँकि मैंने वास्तविक कार्य नहीं किया और रुतबे के फायदों में लिप्त रही और कलीसिया के कार्य की विभिन्न मदों के कोई नतीजे नहीं निकले, इसलिए मुझे बरखास्त कर दिया गया। अब हर जगह सीसीपी द्वारा गिरफ्तारी की बड़ी लहरों का सामना करना पड़ रहा है और माहौल बहुत प्रतिकूल है। अगर मैं कार्य की व्यवस्था अनुचित ढंग से करती हूँ और परमेश्वर के घर के हितों को नुकसान पहुँचाती हूँ तो निश्चित रूप से मुझे जवाबदेह ठहराया जाएगा। मुझे बरखास्त भी किया जा सकता है। अगर मैं बहुत ज्यादा बुराई करती हूँ और मुझे बेनकाब करके हटा दिया जाता है तो मैं उद्धार का अपना मौका खो दूँगी। उस स्थिति में क्या परमेश्वर में इतने वर्षों के विश्वास से मेरे हाथ कुछ नहीं लगेगा—जैसे मेरे सारे प्रयास व्यर्थ हो गए और अंत में कुछ हासिल नहीं हुआ? इससे तो बेहतर है कि मैं अगुआ के रूप में सिर्फ एक कलीसिया की जिम्मेदारी लूँ। इस तरह मुझ पर उतना दबाव नहीं होगा।” मैंने उच्च अगुआओं को एक पत्र लिखने की योजना बनाई, ताकि मैं यह समझा सकूँ कि मैं चीजों को समझने में धीमी हूँ और उन्हें कोई दूसरा उम्मीदवार ढूँढ़ लेना चाहिए, जिससे कलीसिया के कार्य और मेरे भाई-बहनों के जीवन प्रवेश में बाधा न पड़े। लेकिन फिर मैंने सोचा, “हर दिन मैं जिन लोगों, घटनाओं और चीजों का सामना करती हूँ, उन पर परमेश्वर संप्रभु है और वही उन्हें व्यवस्थित करता है। पहले मैं इस कर्तव्य को निभाने में असफल रही थी। क्या यह हो सकता है कि परमेश्वर मुझे यह कर्तव्य दोबारा देकर पश्चात्ताप का मौका दे रहा है? इसके अलावा, बहुत से भाई-बहन गिरफ्तार कर लिए गए हैं और कलीसिया के कार्य के लिए लोगों की जरूरत है। मैं इस समय अपने जमीर के खिलाफ जाकर इस कर्तव्य से इनकार नहीं कर सकती। यह परमेश्वर को बहुत दुख पहुँचाएगा।” मैं परमेश्वर को संतुष्ट करना चाहती थी, लेकिन मुझे यह डर था कि अगर मैंने अपना कर्तव्य अच्छी तरह नहीं निभाया तो मुझे जवाबदेह ठहराया जाएगा। मैंने भीतर बहुत अंतर्द्वंद्व महसूस किया और उस रात मैं बिस्तर पर करवटें बदलती रही, सो नहीं पाई, मानो मेरा दिल किसी भारी पत्थर के नीचे कुचला जा रहा था।

अगली सुबह मैंने अपनी साझीदार बहन वांग नान से खुलकर बात की और अपनी मनोदशा के बारे में उसके साथ खोज की। उसने मेरे लिए परमेश्वर के वचनों का एक अंश ढूँढ़ा। परमेश्वर कहता है : “मसीह-विरोधी अपने मन में ऐसी चीजें पाले रहते हैं, जिनमें से सब परमेश्वर के विरुद्ध गलतफहमियाँ, विरोध, आलोचना और प्रतिरोध होता है। जो भी हो उन्हें परमेश्वर के कार्य का कोई ज्ञान नहीं है। परमेश्वर के वचनों की टोह लेते हुए परमेश्वर के स्वभाव, पहचान और सार की टोह लेते हुए वे ऐसे निष्कर्षों पर पहुँचते हैं। मसीह-विरोधी इन बातों को दिल में दबाकर खुद को चेताते हैं : ‘सावधानी ही सुरक्षा की जननी है; अपने को छिपाकर चलना ही सबसे अच्छा है; जो पक्षी अपनी गर्दन उठाता है गोली उसे ही लगती है; और ऊँचाई पर तुम अकेले ही होगे! चाहे जब भी हो, कभी भी अपना सिर बाहर निकालने वाले पक्षी की तरह मत बनो, कभी भी बहुत ऊपर मत चढ़ो; जितना अधिक ऊपर चढ़ोगे, उतनी ही जोर से गिरोगे।’ वे यह नहीं मानते कि परमेश्वर के वचन सत्य हैं, न वे ये मानते हैं कि उसका स्वभाव धार्मिक और पवित्र है। वे इन सबको मानवीय धारणाओं और कल्पनाओं से देखते हैं; परमेश्वर के कार्य को मानवीय दृष्टिकोणों, मानवीय विचारों और मानवीय छल-कपट से देखते हैं, परमेश्वर के स्वभाव, पहचान और सार को निरूपित करने के लिए शैतान के तर्क और सोच का उपयोग करते हैं। जाहिर है, मसीह-विरोधी न केवल परमेश्वर के स्वभाव, पहचान और सार को स्वीकार नहीं करते या नहीं मानते; बल्कि इसके उलट वे परमेश्वर के प्रति धारणाओं, विरोध और विद्रोहीपन से भरे होते हैं और उसके बारे में उनके पास लेशमात्र भी वास्तविक ज्ञान नहीं होता। परमेश्वर के कार्य, परमेश्वर के स्वभाव और परमेश्वर के प्रेम की मसीह-विरोधियों की परिभाषा एक प्रश्नचिह्न है—संदिग्धता है और वे उसके प्रति संदेह, इनकार और दोषारोपण की भावनाओं से भरे होते हैं; तो फिर परमेश्वर की पहचान का क्या? परमेश्वर का स्वभाव उसकी पहचान दर्शाता है; परमेश्वर के स्वभाव के प्रति उनके जैसा रुख, परमेश्वर की पहचान के बारे में उनका नजरिया स्वतः स्पष्ट है—प्रत्यक्ष इनकार। मसीह-विरोधियों का यही सार है” (वचन, खंड 4, मसीह-विरोधियों को उजागर करना, मद दस : वे सत्य का तिरस्कार करते हैं, सिद्धांतों की खुलेआम धज्जियाँ उड़ाते हैं और परमेश्वर के घर की व्यवस्थाओं की उपेक्षा करते हैं (भाग छह))। परमेश्वर ने उजागर किया कि मसीह-विरोधी यह स्वीकार नहीं करते कि परमेश्वर के वचन सत्य हैं। वे परमेश्वर की धार्मिकता में विश्वास नहीं करते और इससे भी कम वे यह मानते हैं कि परमेश्वर के घर में सत्य का शासन है। वे परमेश्वर की पहचान और सार को तौलने और सीमित करने के लिए अपनी धारणाओं और कल्पनाओं पर भरोसा करते हैं, परमेश्वर की धार्मिकता के बारे में संदेहों से भरे रहते हैं। वे परमेश्वर की विश्वसनीयता और धार्मिकता को नकारते हैं और मानते हैं कि परमेश्वर निष्पक्ष और धार्मिक नहीं है। यह परमेश्वर की ईशनिंदा है। जब मैंने परमेश्वर के वचनों के प्रकाशन से अपनी तुलना की तो मैंने देखा कि मैंने जो स्वभाव प्रकट किया था, वह एक मसीह-विरोधी के स्वभाव के समान था। इस चुनाव में मुझे प्रचारक के रूप में चुना गया था, लेकिन मेरा हृदय परमेश्वर के प्रति सतर्कता और संदेह से भरा था। मुझे चिंता थी कि चूँकि मेरा कार्यक्षेत्र बहुत बड़ा होगा और जिम्मेदारी बहुत भारी होगी, अगर मैंने अपना कर्तव्य ठीक से नहीं निभाया और कलीसिया के कार्य में गड़बड़ी पैदा की तो मुझे न केवल बरखास्त किया जाएगा, बल्कि हटाए जाने का भी खतरा होगा। मैंने परमेश्वर के कार्य को देखने के लिए अपने दिमाग, धारणाओं और कल्पनाओं का सहारा लिया, यह भ्रामक धारणा बना ली कि अगर कोई अपने कर्तव्य में बड़ी जिम्मेदारी उठाता है तो वह जल्दी बेनकाब हो जाएगा और इस तरह मैं अपने कर्तव्य से इनकार करने के बहाने ढूँढ़ने लगी। मैं परमेश्वर के धार्मिक स्वभाव को नहीं समझ पाई और परमेश्वर के घर को दुनिया के जैसा ही समझा, जिसमें निष्पक्षता और धार्मिकता का अभाव है। यह परमेश्वर की ईशनिंदा है। मैंने सोचा कि कैसे परमेश्वर का घर सिद्धांतों के अनुसार लोगों को बरखास्त करता और हटाता है। यह ऐसा नहीं है कि अगर कोई कार्य ठीक से न करे तो उसे हटा ही दिया जाएगा—यह परिस्थितियों पर निर्भर करता है। कुछ लोगों को इसलिए बरखास्त किया जाता है क्योंकि उनके कर्तव्य में समस्याएँ और विचलन दिखते हैं, कई बार संगति और मदद किए जाने के बावजूद वे चीजों में बदलाव नहीं लाते। यह ठीक वैसा ही था जब मैं पहले प्रचारक थी और मैंने कोई वास्तविक कार्य नहीं किया। उस दौरान अगुआओं और कार्यकर्ताओं ने मेरे साथ संगति की और मेरी मदद की, लेकिन मैं कभी नहीं बदली और कार्य में गड़बड़ी पैदा की, इसलिए मुझे बरखास्त कर दिया गया। लेकिन बरखास्त किया जाना हटाए जाने के समान नहीं होता। जब मैंने आत्मचिंतन किया और थोड़ा पश्चात्ताप और परिवर्तन किया तो कलीसिया ने फिर से मेरे लिए एक उपयुक्त कर्तव्य की व्यवस्था की। मैंने देखा कि बरखास्त किया जाना परमेश्वर द्वारा मुझे बचाने का एक तरीका था। कुछ लोगों की काबिलियत बहुत कम होती है और वे कुछ कार्यों को करने के योग्य नहीं होते। ऐसी स्थिति में उन्हें फिर से कोई उपयुक्त कर्तव्य सौंपा जा सकता है, जो उनके जीवन प्रवेश और कलीसिया के कार्य दोनों के लिए लाभकारी होता है। लेकिन बुरे लोग और मसीह-विरोधी लगातार अपने कर्तव्य में बाधा और गड़बड़ी पैदा करते हैं। उनके साथ कितनी ही बार संगति की जाए, वे कभी बदलाव नहीं लाते; वे हठधर्मी रूप से पश्चात्ताप करने से इनकार करते हैं और बहुत से बुरे कर्म करते हैं। तब उन्हें कलीसिया से बाहर निकालना या निष्कासित करना जरूरी हो जाता है। परमेश्वर का घर सिद्धांतों के अनुसार लोगों से पेश आता है। परमेश्वर के घर में सत्य का शासन है और धार्मिकता का शासन है। मुझे लोगों और चीजों को परमेश्वर के वचनों के अनुसार देखना था। इस बार परमेश्वर ने मुझे प्रचारक का कर्तव्य फिर से निभाने का जो अनुग्रह दिया, वह मेरे लिए पश्चात्ताप करने और बदलने का एक अवसर था। यह परमेश्वर का प्रेम था, मुझे परमेश्वर के खिलाफ सतर्क नहीं रहना चाहिए और न ही परमेश्वर को गलत समझना चाहिए। मैंने परमेश्वर से प्रार्थना की, चीजों को बदलने के लिए तैयार हुई और अपनी समस्याओं को हल करने के लिए सत्य की खोज की।

जब मैं प्रचारक का कर्तव्य सँभालने की तैयारी कर रही थी तो मेरा दिल अब भी कुछ हद तक बेचैन था। संयोगवश बहन लियू शिन भी पहले इसी मनोदशा में रह चुकी थी, इसलिए उसने मेरे लिए कई अनुभवजन्य गवाही लेख खोजकर पढ़ने को दिए और उनमें उद्धृत परमेश्वर के वचनों का एक अंश मेरे लिए बहुत मददगार सिद्ध हुआ। सर्वशक्तिमान परमेश्वर कहता है : “कुछ लोग अपना कर्तव्य निभाते हुए जिम्मेदारी लेने से डरते हैं। यदि कलीसिया उन्हें कोई काम देती है, तो वे पहले इस बात पर विचार करेंगे कि इस कार्य के लिए उन्हें कहीं उत्तरदायित्व तो नहीं लेना पड़ेगा, और यदि लेना पड़ेगा, तो वे उस कार्य को स्वीकार नहीं करेंगे। किसी काम को करने के लिए उनकी शर्तें होती हैं, जैसे सबसे पहले, वह काम ऐसा होना चाहिए जिसमें मेहनत न हो; दूसरा, वह व्यस्त रखने या थका देने वाला न हो; और तीसरा, चाहे वे कुछ भी करें, वे कोई जिम्मेदारी नहीं लेंगे। इन शर्तों के साथ वे कोई काम हाथ में लेते हैं। ऐसा व्यक्ति किस प्रकार का होता है? क्या ऐसा व्यक्ति धूर्त और कपटी नहीं होता? वह छोटी सी छोटी जिम्मेदारी भी नहीं उठाना चाहता। उन्हें यहाँ तक डर लगता है कि पेड़ों से झड़ते हुए पत्ते कहीं उनकी खोपड़ी न तोड़ दें। ऐसा व्यक्ति क्या कर्तव्य कर सकता है? परमेश्वर के घर में उनका क्या उपयोग हो सकता है? परमेश्वर के घर का कार्य शैतान से युद्ध करने के कार्य के साथ-साथ राज्य के सुसमाचार फैलाने से भी जुड़ा होता है। ऐसा कौन-सा काम है जिसमें उत्तरदायित्व न हो? क्या तुम लोग कहोगे कि अगुआ होना जिम्मेदारी का काम है? क्या उनकी जिम्मेदारियाँ भी बड़ी नहीं होतीं, और क्या उन्हें और ज्यादा जिम्मेदारी नहीं लेनी चाहिए? चाहे तुम सुसमाचार का प्रचार करते हो, गवाही देते हो, वीडियो बनाते हो या कुछ और करते हो—इससे फर्क नहीं पड़ता कि तुम क्या करते हो—जब तक इसका संबंध सत्य सिद्धांतों से है, तब तक उसमें उत्तरदायित्व होंगे। यदि तुम्हारे कर्तव्य निर्वहन में कोई सिद्धांत नहीं हैं, तो उसका असर परमेश्वर के घर के कार्य पर पड़ेगा, और यदि तुम जिम्मेदारी लेने से डरते हो, तो तुम कोई काम नहीं कर सकते। अगर किसी को कर्तव्य निर्वहन में जिम्मेदारी लेने से डर लगता है तो क्या वह कायर है या उसके स्वभाव में कोई समस्या है? तुम्हें अंतर बताने में समर्थ होना चाहिए। दरअसल, यह कायरता का मुद्दा नहीं है। यदि वह व्यक्ति धन के पीछे भाग रहा है, या वह अपने हित में कुछ कर रहा है, तो वह इतना बहादुर कैसे हो सकता है? वह कोई भी जोखिम उठा लेगा। लेकिन जब वह कलीसिया के लिए, परमेश्वर के घर के लिए काम करता है, तो वह कोई जोखिम नहीं उठाता। ऐसे लोग स्वार्थी, नीच और बेहद कपटी होते हैं। कर्तव्य निर्वहन में जिम्मेदारी न उठाने वाला व्यक्ति परमेश्वर के प्रति जरा भी ईमानदार नहीं होता, उसकी वफादारी की क्या बात करना। किस तरह का व्यक्ति जिम्मेदारी उठाने की हिम्मत करता है? किस प्रकार के इंसान में भारी बोझ वहन करने का साहस है? जो व्यक्ति अगुआई करते हुए परमेश्वर के घर के काम के सबसे महत्वपूर्ण पलों में बहादुरी से आगे बढ़ता है, जो अहम और अति महत्वपूर्ण कार्य देखकर बड़ी जिम्मेदारी उठाने और मुश्किलें सहने से नहीं डरता। ऐसा व्यक्ति परमेश्वर के प्रति वफादार होता है, मसीह का अच्छा सैनिक होता है। क्या बात ऐसी है कि लोग कर्तव्य की जिम्मेदारी लेने से इसलिए डरते हैं, क्योंकि उन्हें सत्य की समझ नहीं होती? नहीं; समस्या उनकी मानवता में होती है। उनमें न्याय या जिम्मेदारी की भावना नहीं होती, वे स्वार्थी और नीच लोग होते हैं, वे परमेश्वर के सच्चे विश्वासी नहीं होते, और वे सत्य जरा भी नहीं स्वीकारते। इन कारणों से उन्हें बचाया नहीं जा सकता। परमेश्वर के विश्वासियों को सत्य हासिल करने के लिए बहुत भारी कीमत चुकानी ही होगी और उसे अभ्यास में लाने के लिए उन्हें बहुत-सी रुकावटों से गुजरना होगा। उन्हें बहुत-सी चीजों का त्याग करना होगा, दैहिक हितों को छोड़ना होगा और कष्ट उठाने पड़ेंगे। तब जाकर वे सत्य का अभ्यास करने योग्य बन पाएँगे। तो, क्या जिम्मेदारी लेने से डरने वाला इंसान सत्य का अभ्यास कर सकता है? यकीनन वह सत्य का अभ्यास नहीं कर सकता, सत्य हासिल करना तो दूर की बात है। वह सत्य का अभ्यास करने और अपने हितों को होने वाले नुकसान से डरता है; उन्हें अपमानित होने और निंदा का और आलोचना का डर होता है और वे सत्य का अभ्यास करने की हिम्मत नहीं करते। नतीजतन, वह उसे हासिल नहीं कर सकता। परमेश्वर में उसका विश्वास चाहे जितना पुराना हो, वह उसका उद्धार प्राप्त नहीं कर सकता” (वचन, खंड 4, मसीह-विरोधियों को उजागर करना, मद आठ : वे दूसरों से केवल अपने प्रति समर्पण करवाएँगे, सत्य या परमेश्वर के प्रति नहीं (भाग एक))। परमेश्वर कहता है कि जो लोग अपने कर्तव्य निभाने में जिम्मेदारी लेने से डरते हैं, वे स्वार्थी, नीच, विश्वासघाती और धोखेबाज होते हैं। ऐसे लोगों में कोई मानवता नहीं होती; वे परमेश्वर के सच्चे विश्वासी नहीं होते। उन्हें परमेश्वर द्वारा केवल ठुकराया और हटा दिया जाता है। मैंने अपने हाल के व्यवहार को याद किया। मैंने देखा कि मैं उसी प्रकार की इंसान हूँ जिसे परमेश्वर ने उजागर किया है, जिसे पेड़ से गिरे पत्तों से भी सिर फूटने का डर रहता है। जब मुझे प्रचारक के रूप में चुना गया, भले ही मैं जानती थी कि परिवेश प्रतिकूल है और विभिन्न कार्यों में लोगों की कमी है, फिर भी मैं स्वार्थी और नीच थी और अपनी सुरक्षा कर रही थी। मैंने कलीसिया के कार्य और अपने भाई-बहनों के जीवन प्रवेश की रक्षा का झंडा लहराया, लेकिन इस बहाने से चुपचाप अपने कर्तव्य से बचने की कोशिश की और यहाँ तक कि यह भी मान लिया कि ऐसा करना मेरी बुद्धिमानी है। असल में मेरा हर विचार केवल अपने स्वार्थ के लिए था। मैंने देखा कि मेरा स्वभाव सचमुच विश्वासघाती और धोखेबाज था! मैं शैतानी जहरों के अनुसार जी रही थी, जैसे “बिना पुरस्कार के कभी कोई काम मत करो” और “हर व्यक्ति अपनी सोचे बाकियों को शैतान ले जाए।” मैं जो कुछ भी करती थी, वह खुद के लिए करती थी। मैं परमेश्वर में विश्वास रखती थी, लेकिन मेरे दिल में परमेश्वर नहीं था—मैं बिल्कुल छद्म-विश्वासियों जैसी थी। अगर मैं नहीं बदली तो खुद को बरबाद कर दूँगी। वे भाई-बहन जो सच में परमेश्वर में विश्वास रखते हैं और परमेश्वर के प्रति निष्ठावान होते हैं, वे परमेश्वर के इरादे का ध्यान रखते हैं; बाहरी परिवेश कितना भी प्रतिकूल क्यों न हो, वे राज्य के सुसमाचार को फैलाने के लिए भारी बोझ उठाने को तैयार रहते हैं, सकारात्मकता और सक्रियता से अपने कर्तव्य को निभाते हैं, व्यक्तिगत लाभ-हानि की परवाह नहीं करते हैं। कुछ भाई-बहन तो कई कार्य करते हैं : एक व्यक्ति कई कर्तव्य निभाता है, कष्ट उठाता है और कीमत चुकाता है और आखिरकार अच्छे नतीजे प्राप्त करता है। लेकिन जब मैंने अपनी तुलना की तो मैंने उस निर्णायक समय पर, जब परमेश्वर के घर के कार्य के लिए लोगों की जरूरत थी, अपने कर्तव्य से इनकार करना चाहा। मुझमें जरा भी जमीर नहीं था! मैंने यह भी याद किया कि पहले कैसे रुतबे के लाभों में लिप्त रहने और वास्तविक कार्य न करने के कारण मुझे अपने कर्तव्य से बरखास्त किया गया था। परमेश्वर ने मेरे अपराधों के अनुसार मुझसे व्यवहार नहीं किया, बल्कि मुझे पश्चात्ताप करने का एक अवसर भी दिया। मुझे इसे और भी अधिक सँजोना चाहिए और इस कर्तव्य को स्वीकार करके यह जिम्मेदारी उठानी चाहिए। जब मैंने परमेश्वर का इरादा समझा तो मैं अपने दिल की गहराई से इस कर्तव्य को स्वीकारने के लिए तैयार हो गई।

बाद में मैंने फिर परमेश्वर के सामने आकर प्रार्थना की ताकि परमेश्वर से यह खोज सकूँ कि अपना कर्तव्य निभाने में मैं लगातार अपनी राह और बचाव की योजना बनाने के बारे में क्यों सोचती हूँ। मैंने परमेश्वर के वचन पढ़े : “यह कोई संयोग नहीं है कि मसीह-विरोधी अपना कर्तव्य निभाने में सक्षम हैं—वे निश्चित रूप से अपने इरादों और मकसद के साथ और आशीष पाने की इच्छा के साथ अपना कर्तव्य निभाते हैं। वे जो भी कर्तव्य करते हैं, उनका मकसद और रवैया बेशक आशीष पाने, अच्छी मंजिल पाने और अच्छी संभावनाएँ और नियति से जुड़ा होता है जिसके बारे में वे दिन-रात सोचते हैं और चिंतित रहते हैं। वे उन कारोबारियों की तरह हैं जो अपने काम के अलावा किसी और चीज के बारे में बात नहीं करते। मसीह-विरोधी जो कुछ भी करते हैं वह सब शोहरत, लाभ और रुतबे से जुड़ा होता है—यह सब आशीष पाने और संभावनाओं और नियति से जुड़ा होता है। उनके दिल अंदर तक ऐसी चीजों से भरे हुए हैं; यही मसीह-विरोधियों का प्रकृति सार है। ठीक इसी तरह के प्रकृति सार के कारण दूसरे लोग स्पष्ट रूप से यह देख पाते हैं कि उनका अंतिम परिणाम हटा दिया जाना ही है” (वचन, खंड 4, मसीह-विरोधियों को उजागर करना, मद नौ (भाग सात))। परमेश्वर उजागर करता है कि मसीह-विरोधी परमेश्वर में अपने विश्वास में आशीष पाने की मंशा रखते हैं और परमेश्वर के साथ सौदेबाजी करने की कोशिश करते हैं। वे परमेश्वर में विश्वास इसलिए नहीं रखते कि वे अपने स्वभाव में परिवर्तन लाना चाहते हैं या सत्य प्राप्त करना चाहते हैं। वे गलत मार्ग पर चल रहे होते हैं और उनका अंजाम हटा दिया जाना होता है। जब मैंने परमेश्वर के वचनों से अपनी तुलना की तो मैंने देखा कि मेरे अनुसरण के पीछे का परिप्रेक्ष्य मसीह-विरोधी के समान ही था। जब से मैंने परमेश्वर में विश्वास रखना शुरू किया, तब से अब तक मेरा केवल एक ही उद्देश्य रहा : आशीष पाना। मैंने सोचा कि कैसे पहले अच्छा परिणाम और मंजिल पाने के लिए, बचाए जाने और भविष्य में जीवित रहने के लिए मैं परमेश्वर में विश्वास रखने और अपना कर्तव्य निभाने के लिए तैयार थी, चाहे मेरा परिवार मुझे कैसे भी सताए, यहाँ तक कि मुझे अपना परिवार भी छोड़ना पड़े। एक बार मैं पुलिस द्वारा लगभग गिरफ्तार कर ली गई थी, लेकिन उसके बाद भी मैं पीछे नहीं हटी और पहले की तरह सक्रियता से अपना कर्तव्य निभाती रही। अब जब प्रचारक का कर्तव्य मुझे फिर से निभाने के लिए दिया जा रहा था तो मुझे डर था कि अगर मैंने यह अच्छे से नहीं किया तो मुझे जिम्मेदार ठहराया जाएगा और मुझे अच्छा परिणाम नहीं मिलेगा, इसलिए मैं खुद को बचाने के लिए इस कर्तव्य को ठुकराना चाहती थी। चाहे मैं अपना कर्तव्य निभाने के लिए तैयार होती या नहीं, पहली बात जो मैं सोचती थी, वह मेरे अपने फायदे थे और यह सब आशीष पाने के लिए था। मैंने देखा कि मेरी प्रकृति स्वार्थी और धोखेबाज थी, परमेश्वर में मेरा विश्वास वास्तव में परमेश्वर के साथ सौदेबाजी करने और उसके साथ चालबाजी करने जैसा था। मैं परमेश्वर में अपने विश्वास में आशीष पाने का इरादा साथ लाई थी और परमेश्वर को संतुष्ट करने के लिए साधारण रूप से अपना कर्तव्य नहीं निभा सकती थी। मैं केवल तब थोड़ा-बहुत खुद को खपाती थी, जब उसमें कोई लाभ होता था। इस तरह कर्तव्य निभाना पूरी तरह लेन-देन पर आधारित था और इसमें कोई निष्ठा नहीं थी। परमेश्वर में अपने विश्वास में मैं जिसका भी अनुसरण कर रही थी, उसके पीछे का परिप्रेक्ष्य गलत था और मैं जिस रास्ते पर चल रही थी, वह परमेश्वर की अपेक्षाओं के ठीक विपरीत था। अगर मैं इसी तरह चलती रही तो मुझे कैसे बचाया जा सकेगा? अगर मैं बदली नहीं तो आखिरकार परमेश्वर द्वारा हटा दी जाऊँगी।

बाद में मैंने परमेश्वर के वचन पढ़े : “तो फिर, एक ईमानदार व्यक्ति को कैसे व्यवहार करना चाहिए? उसे परमेश्वर की व्यवस्थाओं के प्रति समर्पण करना चाहिए, जो कर्तव्य उसे निभाना है उसके प्रति निष्ठावान होना चाहिए और परमेश्वर के इरादों को पूरा करने का प्रयास करना चाहिए। यह कई तरीकों से व्यक्त होता है : एक तरीका है अपने कर्तव्य को ईमानदार हृदय के साथ स्वीकार करना, अपने दैहिक हितों के बारे में न सोचना, और इसके प्रति अधूरे मन का न होना या अपने लाभ के लिए साजिश न करना। ये ईमानदारी की अभिव्यंजनाएँ हैं। दूसरा है अपना कर्तव्य अच्छे से निभाने के लिए अपना तन-मन झोंक देना, चीजों को ठीक से करना, और परमेश्वर को संतुष्ट करने के लिए अपने कर्तव्य में अपना हृदय और प्रेम लगा देना। अपना कर्तव्य निभाते हुए एक ईमानदार व्यक्ति की ये अभिव्यंजनाएँ होनी चाहिए” (वचन, खंड 3, अंत के दिनों के मसीह के प्रवचन, भाग तीन)। मैंने समझा कि एक ईमानदार व्यक्ति बनने के लिए पहले दिल में ईमानदारी होनी चाहिए और कर्तव्य केवल परमेश्वर को संतुष्ट करने के लिए निभाया जाना चाहिए, न कि अपने बारे में सोचकर या अपने लिए योजना बनाकर। लेकिन जब मैंने अपना कर्तव्य किया तो हर कदम पर मैं अपने लिए योजनाएँ बनाती रही। मेरा दिल बहुत ही धोखेबाज था! मैंने नूह के बारे में सोचा। उसका दिल सरल और ईमानदार था। जब परमेश्वर ने उससे नाव बनाने का निर्देश दिया तो वह परमेश्वर के हृदय के प्रति विचारशीलता दिखाते हुए परमेश्वर के आदेश को स्वीकार कर सका। वह आज्ञाकारी और समर्पित था और उसने आशीषों या आपदा के बारे में नहीं सोचा; आखिरकार उसने परमेश्वर की अपेक्षाओं के अनुसार नाव बनाने का काम पूरा किया। भले ही मैं नूह से अपनी तुलना किए जाने लायक नहीं हूँ, फिर भी मुझे उसका अनुकरण करना चाहिए, आज्ञाकारी और समर्पित व्यक्ति बनना चाहिए, सरल और ईमानदार दिल से अपने कर्तव्य को स्वीकारना चाहिए, जिन कार्यों को मैं कर सकती हूँ, उन्हें पूरी मेहनत से करना चाहिए और ईमानदार व्यक्ति बनने की अपेक्षाओं को पूरा करने का प्रयास करना चाहिए। दो दिन बाद मैंने अगुआओं को उत्तर दिया कि मैं प्रचारक का कर्तव्य निभाने के लिए तैयार हूँ।

बाद में उच्च अगुआओं का एक पत्र आया, जिसमें कहा गया था कि एक कलीसिया का कार्य गिरफ्तारी की एक बड़ी लहर के बाद ठप पड़ गया है और बाद के हालात को सँभालना जरूरी है। उन्होंने पूछा कि क्या मैं यह कार्य कर सकती हूँ। जब मैंने पत्र पढ़ा तो मेरा दिल उथल-पुथल से भर गया, “अगर मैं यह कार्य अच्छे से नहीं कर पाई तो सारी जिम्मेदारी मेरी ही होगी।” मुझे एहसास हुआ कि यह सोच गलत है और मैं अभी भी जिम्मेदारी लेने से डर रही हूँ। मैंने परमेश्वर के वचन पढ़े : “तुम्हें सकारात्मक और सक्रिय होकर सहयोग करना होगा, जो कर्तव्य तुम्हें निभाना है उसे अच्छी तरह करने के लिए भरपूर प्रयास करना होगा, और अपनी जिम्मेदारियों और उत्तरदायित्वों को पूरा करना होगा। एक सृजित प्राणी को यही करना चाहिए” (वचन, खंड 3, अंत के दिनों के मसीह के प्रवचन, केवल सत्य का अनुसरण करने से ही परमेश्वर के बारे में अपनी धारणाओं और गलतफहमियों को दूर किया जा सकता है)। “यदि तुम सच में दायित्व वहन करने की भावना रखते हो, कर्तव्य निर्वहन को निजी दायित्व समझते हो, और तुम्हें लगता है कि यदि तुम ऐसा नहीं समझते, तो तुम जीने योग्य नहीं हो, तुम पशु हो, अपना कर्तव्य ठीक से निभाकर ही तुम मनुष्य कहलाने योग्य हो और अपनी अंतरात्मा का सामना कर सकते हो—यदि तुम अपने कर्तव्य का पालन करते समय दायित्व की ऐसी भावना रखते हो—तो तुम हर कार्य को निष्ठापूर्वक करने में सक्षम होगे, सत्य खोजकर सिद्धांतों के अनुसार कार्य कर पाओगे और इस तरह अच्छे से अपना कर्तव्य निभाते हुए परमेश्वर को संतुष्ट कर पाओगे। अगर तुम परमेश्वर द्वारा सौंपे गए मिशन, परमेश्वर ने तुम्हारे लिए जो त्याग किए हैं और उसे तुमसे जो अपेक्षाएँ हैं, उन सबके योग्य हो, तो इसी को वास्तव में प्रयास करना कहते हैं” (वचन, खंड 3, अंत के दिनों के मसीह के प्रवचन, अपना कर्तव्य अच्छी तरह से निभाने के लिए व्यक्ति में कम से कम जमीर और विवेक तो होना ही चाहिए)। परमेश्वर के वचनों ने मुझे अभ्यास का एक मार्ग दिखाया। मुझे सकारात्मक और सक्रिय रूप से अपना कर्तव्य निभाना था। उस कलीसिया का कार्य ठप पड़ गया था और उसके लिए विस्तृत योजना बनाने और व्यवस्थाएँ करने की जरूरत थी; बाद के हालात को सँभालने का कार्य भी जल्द से जल्द निपटाना जरूरी था। यह मेरी जिम्मेदारी थी कि मैं परमेश्वर के घर के हितों की रक्षा करूँ और अपने भाई-बहनों की सुरक्षा सुनिश्चित करूँ। अगर मैं अब भी अपने भविष्य के बारे में सोचती रही और जिम्मेदारी लेने के डर से अपना कर्तव्य न निभा पाई तो मैं इंसान कहलाने लायक नहीं रहूँगी।

बाद में, मैं बाद के हालात को सँभालने का कार्य करने के लिए उस कलीसिया में गई। उस समय मुझे बहुत सी मुश्किलों का सामना करना पड़ा, जो बात मुझे समझ नहीं आती थी, उसके लिए मैं परमेश्वर पर निर्भर हो गई, उच्च अगुआओं से मदद माँगी और अपने भाई-बहनों के साथ तालमेल से कार्य किया। बाद में, परमेश्वर की अगुआई से परमेश्वर के वचनों की किताबों को सुरक्षित रूप से स्थानांतरित कर दिया गया और मेरे भाई-बहनों ने अपनी-अपनी क्षमताओं के अनुसार कर्तव्य किया। भले ही सुसमाचार कार्य में अब भी कोई प्रगति नहीं हो रही थी, मैं उसमें अपनी पूरी ताकत लगा रही थी और अब मैं जिम्मेदारी लेने से डरती नहीं थी। मैं जानती थी कि यह मेरा कर्तव्य और मेरी जिम्मेदारी है और यही वह है जो मुझे करना चाहिए। यह सोचते ही मुझे भीतर से शांति और सुकून महसूस हुआ। मैंने परमेश्वर के और वचन पढ़े : “अभी इस बात पर ध्यान केंद्रित मत करो कि तुम्हारी मंजिल या परिणाम क्या होगा या आगे क्या होगा और भविष्य में क्या छिपा है या क्या तुम विपत्ति से बचने और प्राण न गँवाने में सक्षम रहोगे—इन चीजों के बारे में मत सोचो, न इनके बारे में आग्रह करो। केवल परमेश्वर के वचनों और उसकी जरूरतों पर ध्यान केंद्रित करो और सत्य के अनुसरण में लग जाओ और अपना कर्तव्य अच्छे से निभाओ, परमेश्वर के इरादे पूरे करो और परमेश्वर की छह हजार वर्षों की प्रतीक्षा और छह हजार वर्षों की आशा को निराश मत करो। परमेश्वर को थोड़ा दिलासा दो; उसे तुम्हारे अंदर आशा दिखाई दे और उसकी इच्छाएँ तुम में पूरी हों। मुझे बताओ, अगर तुम ऐसा करोगे तो क्या परमेश्वर तुम्हारे साथ अन्यायपूर्ण व्यवहार करेगा? बिल्कुल भी नहीं! और भले ही अंतिम परिणाम वैसे न हों जैसा तुमने चाहा था, एक सृजित प्राणी के रूप में तुम्हें इस तथ्य से कैसे पेश आना चाहिए? तुम्हें बिना किसी व्यक्तिगत योजना के सभी चीजों में परमेश्वर के आयोजनों और व्यवस्थाओं के प्रति समर्पण करना चाहिए। क्या सृजित प्राणियों का यही नजरिया नहीं होना चाहिए? (यही होना चाहिए।) यह मानसिकता सही है” (वचन, खंड 6, सत्य के अनुसरण के बारे में, मनुष्य को सत्य का अनुसरण क्यों करना चाहिए)। परमेश्वर के हृदयस्पर्शी वचन सुनकर मैंने लोगों को बचाने में परमेश्वर के श्रमसाध्य इरादों को महसूस किया और मेरा दिल बहुत प्रभावित हुआ। परमेश्वर की छह हजार वर्षीय प्रबंधन योजना मानवजाति को बचाने के लिए ही है। परमेश्वर आशा करता है कि हम गंभीरता से सत्य का अनुसरण करें और अपने स्वभाव में परिवर्तन लाएँ, एक सच्चे मानव के समान जिएँ, परमेश्वर के वचनों को मानें, परमेश्वर के प्रति समर्पित हों और परमेश्वर की आराधना करें। इसी तरह से परमेश्वर के दिल को सुकून मिलेगा। भविष्य में मेरा परिणाम चाहे जो भी हो, मुझे अभी मुख्य रूप से सत्य का अनुसरण करना चाहिए और परमेश्वर को संतुष्ट करने के लिए अपना कर्तव्य अच्छे से निभाना चाहिए। परमेश्वर का धन्यवाद!


80. अपने परिवार से घिरने और हमला होने पर मैंने एक विकल्प चुना

ली मिन, चीन

अगस्त 2012 में एक रिश्तेदार ने मुझे सर्वशक्तिमान परमेश्वर का अंत के दिनों के कार्य का सुसमाचार सुनाया। मैंने देखा कि सर्वशक्तिमान परमेश्वर के सभी वचन सत्य हैं और पहचाना कि सर्वशक्तिमान परमेश्वर ही लौटकर आया प्रभु यीशु है। मैं बहुत उत्साहित थी। मैंने कभी सोचा भी नहीं था कि मैं अपने जीवनकाल में प्रभु यीशु की वापसी का स्वागत कर पाऊँगी। यह वास्तव में परमेश्वर का अनुग्रह था; परमेश्वर मुझे ऊपर उठा रहा था! मेरे पति के साथ मेरी शादी को कई साल हो चुके थे और हमारा विवाह प्रेमपूर्ण था। मुझे अपने पति को खुशखबरी देनी थी कि मानवजाति को बचाने के लिए परमेश्वर आ गया है ताकि उसे परमेश्वर द्वारा बचाए जाने का अवसर मिले। अच्छा होगा अगर हम परमेश्वर में विश्वास रखकर एक साथ राज्य में प्रवेश कर सकें! जब मैंने अपने पति को सुसमाचार सुनाया तो उसने कहा कि वह कार्य में व्यस्त है, उसके पास समय नहीं है, लेकिन उसने परमेश्वर में मेरे विश्वास रखने का विरोध नहीं किया। जैसे-जैसे परमेश्वर के राज्य का सुसमाचार मुख्यभूमि चीन में तेजी से फैलने लगा, सीसीपी ने सर्वशक्तिमान परमेश्वर की कलीसिया को बदनाम करने के लिए सबूत गढ़ते हुए बेतहाशा अफवाहें फैलाना शुरू कर दिया और निंदा-लेख छपवाने लगी। मेरे पति ने अपने फोन में कई नकारात्मक अफवाहें पढ़ीं। जब उसे पता चला कि परमेश्वर में विश्वास रखने के कारण सरकार मुझे गिरफ्तार कर सजा सुना सकती है और इससे हमारे बच्चे की आगे की पढ़ाई और रोजगार पर भी असर पड़ सकता है तो उसने परमेश्वर में विश्वास रखने से रोकने के लिए मुझे सताना शुरू कर दिया।

मार्च 2013 की एक दोपहर को मेरा पति जो घर से दूर काम करता था, खास तौर से गाड़ी चलाकर घर वापस आ गया। चेहरे पर गंभीरता लिए वह मुझसे बोला, “पुलिस मेरे एक सहकर्मी को सर्वशक्तिमान परमेश्वर में विश्वास रखने के कारण गिरफ्तार करने खदान गई थी। अगर वह तेजी से भाग न निकला होता तो वे उसे पकड़ लेते। अब मेरा दिल दिनभर बेचैन रहता है क्योंकि तुम भी परमेश्वर में विश्वास रखती हो। अगर किसी दिन तुम गिरफ्तार हो गईं तो हमारा क्या होगा? हमारा बच्चा इतना छोटा है—उसकी देखभाल कौन करेगा? सरकार अब तुम्हें सर्वशक्तिमान परमेश्वर में विश्वास रखने की अनुमति नहीं देती है। अगर तुम विश्वास रखोगी तो वे तुम्हें गिरफ्तार कर लेंगे। जब तक राज्य इसकी अनुमति नहीं देता तुम प्रतीक्षा क्यों नहीं करती और उसके बाद विश्वास रखो? जब समय आएगा तो मैं अपने पूरे परिवार को और कई दर्जन लोगों को तुम्हारे साथ परमेश्वर में विश्वास रखने के लिए ले जाऊँगा।” मैंने कहा, “सीसीपी एक नास्तिक पार्टी है। वह नहीं मानती कि परमेश्वर है। वह लोगों को परमेश्वर में विश्वास रखने की अनुमति कैसे देगी? तुम चाहे मुझे विश्वास रखने दो या न रखने दो मैं कभी भी परमेश्वर को धोखा नहीं दूँगी।” यह देखकर कि मैं उसके कहे अनुसार नहीं करने वाली, मेरे पति ने आगे कुछ नहीं कहा। उसके जाने के बाद मुझे याद आया उसने कहा था कि अगर मुझे परमेश्वर में विश्वास रखने के कारण गिरफ्तार कर लिया गया तो हमारे आठ साल के बेटे की देखभाल करने वाला कोई नहीं होगा। मुझे बहुत दुख हुआ। मैं 40 साल की थी जब मैंने अपने बेटे को जन्म दिया और उसे जन्म देते समय मैं मरते-मरते बची थी। मैंने ही बचपन से उसकी परवरिश की थी। मुझे उससे बहुत प्यार था—मुझे घबराहट होती थी कि अगर वह मेरे में मुँह होगा तो पिघल जाएगा; अगर वह मेरे हाथों में होगा तो मैं उसे गिरा दूँगी। अगर मुझे गिरफ्तार कर लिया गया तो उसकी देखभाल कौन करेगा? यह सोचकर ही मेरा दिल दुखी हो जाता था, मैं ऐसी जगह ढूँढ़ना चाहती थी जहाँ कोई न हो और मैं खुलकर रो सकूँ। मुझे प्रार्थना करने या परमेश्वर के वचन खाने और पीने का मन नहीं करता था। मैं नकारात्मक दशा में रहती थी।

एक सभा में एक बहन ने मुझे परमेश्वर के वचनों का एक अंश पढ़कर सुनाया : “कौन वास्तव में पूरी तरह से मेरे लिए खप सकता है और मेरी खातिर अपना सब-कुछ अर्पित कर सकता है? तुम सभी अनमने हो; तुम्हारे विचार इधर-उधर घूमते हैं, तुम घर के बारे में, बाहरी दुनिया के बारे में, भोजन और कपड़ों के बारे में सोचते रहते हो। इस तथ्य के बावजूद कि तुम यहाँ मेरे सामने हो, मेरे लिए काम कर रहे हो, अपने दिल में तुम अभी भी घर पर मौजूद अपनी पत्नी, बच्चों और माता-पिता के बारे में सोच रहे हो। क्या ये सभी चीजें तुम्हारी संपत्ति हैं? तुम उन्हें मेरे हाथों में क्यों नहीं सौंप देते? क्या तुम्हें मुझ पर पर्याप्त विश्वास नहीं है? या ऐसा है कि तुम डरते हो कि मैं तुम्हारे लिए अनुचित व्यवस्थाएँ करूँगा? तुम हमेशा अपने दैहिक परिवार के बारे में परेशान क्यों रहते हो और तुम हमेशा अपने प्रियजनों के लिए चिंता क्यों महसूस करते हो? क्या तुम्हारे दिल में मेरा कोई निश्चित स्थान है? तुम फिर भी मुझे अपने भीतर प्रभुत्व रखने और अपने पूरे अस्तित्व पर कब्जा करने देने की बात करते हो—ये सभी कपटपूर्ण झूठ हैं! तुम में से कितने लोग कलीसिया के लिए पूरे दिल से समर्पित हो? और तुम में से कौन अपने बारे में नहीं सोचता, बल्कि आज के राज्य की खातिर कार्य कर रहा है?” (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 59)। परमेश्वर के वचनों से मुझे समझ आ गया कि सब कुछ परमेश्वर के हाथों में है। परमेश्वर स्वर्ग, पृथ्वी और सभी चीजों को सही क्रम में व्यवस्थित करता है, एक बच्चे की नियति के बारे में तो कहना ही क्या। मुझे गिरफ्तार किया जाएगा या नहीं और मेरा बच्चा कष्ट झेलेगा या नहीं, यह सब परमेश्वर पर निर्भर करता है। मुझे याद है जब मैं परमेश्वर में विश्वास नहीं रखती थी, मेरे तीन साल के बेटे का हाथ टूट गया था। जब वह 6 साल का था तो एक कार ने उसे टक्कर मार दी थी और उसे बहुत चोटें आई थीं। जब वह 8 साल का था तो कार के दरवाजे में फँसने से उसकी उंगली टूट गई थी। हालाँकि उन हादसों के दौरान मैं उसके साथ ही थी, सावधानी से उसकी देखभाल कर रही थी, फिर भी जिन आपदाओं से उसे गुजरना पड़ा, उन्हें टाला नहीं जा सकता था। जब से मैंने परमेश्वर में विश्वास रखना और कलीसिया में अपना कर्तव्य निभाना शुरू किया, भले ही मैं हर दिन अपने बेटे के साथ नहीं रह पाती थी, मेरा बेटा परमेश्वर की सुरक्षा में और स्वस्थ देखभाल में बड़ा हुआ। जब मैं घर पर रहा करती थी, तब की तुलना में उसकी देखभाल बेहतर ढंग से हुई। इससे पता चलता है कि लोगों की नियति परमेश्वर के हाथों में है। जब मैंने यह सोचा तो मैंने अपने बेटे के बारे में चिंता करना बंद कर दिया और मेरा दिल बहुत अधिक मुक्त महसूस करने लगा। मैंने अपना कर्तव्य निभाना जारी रखा।

बाद में मेरे पति ने बार-बार मुझे परमेश्वर में अपना विश्वास त्यागने के लिए मनाने की कोशिश की। जब उसने देखा कि वह वाकई मुझे नहीं मना सकता तो उसने मुझे सताना और रोकना शुरू कर दिया। जुलाई में मेरे पति ने तीन महीने की छुट्टी ले ली। वह पूरे दिन मेरे क्रिया-कलापों पर नजर रखता था, उसने ऐलान कर दिया, “मैं परमेश्वर में विश्वास रखने वाले हर व्यक्ति की रिपोर्ट कर उसे जेल भिजवा दूँगा!” मैं सभाओं में जाने की हिम्मत नहीं कर पाती थी, भाई-बहनों को संभावित खतरे में डालने से डरती थी। घर पर मेरा पति मुझ पर गुस्सा करता और हर वक्त मुझे बुरी तरह कोसता रहता था, गंदी-गंदी बातें कहकर अपनी भड़ास निकालता था। उसने पूरे घर को भी उल्टा-पुल्टा कर दिया था। अगर उसे परमेश्वर के वचनों की किताबें मिल जातीं तो वह उन्हें फाड़ देता। अगर उसे एमपी5 प्लेयर मिल जाता तो वह उसे तोड़ डालता। उस दौरान मैं भयंकर पीड़ा में जी रही थी। मेरे लिए अपने दिल को शांत करना और परमेश्वर से प्रार्थना करना या परमेश्वर के वचन पढ़ना एक असंभव सपना बन गया था। हर दिन मुझे अपने पति की गाली-गलौज और उत्पीड़न सहना पड़ता था। मुझे लगता परमेश्वर के नए कार्य का अनुसरण करना बहुत कठिन है। जब मैं कलीसिया में यीशु में विश्वास रखती थी तो मेरा पति मुझे नहीं सताता था, इसलिए शायद कलीसिया में वापस जाकर यीशु में विश्वास रखना ही बेहतर था। लेकिन तुम यूँ ही कलीसिया में अंत के दिनों में परमेश्वर की सत्य की अभिव्यक्तियाँ नहीं सुन सकते। तुम्हें परमेश्वर के वचनों का सिंचन और आपूर्ति नहीं मिलती, इसलिए तुम चाहे जितने भी साल कलीसिया में जाओ, सब व्यर्थ ही होगा; तुम बचाए नहीं जाओगे और राज्य में प्रवेश नहीं कर पाओगे। आखिरकार परमेश्वर का प्रकटन देखने और प्रभु की वापसी का स्वागत करने से पहले मैंने उन तमाम वर्षों के बारे में सोचा जब मैं यीशु में विश्वास रखती थी, उम्मीद और इंतजार किया करती थी कि कैसे मुझे परमेश्वर का अंत के दिनों का न्याय और शुद्धिकरण स्वीकारने का अवसर मिला, कैसे अपने पति के उत्पीड़न और रुकावट के कारण मैंने सर्वशक्तिमान परमेश्वर में अपना विश्वास लगभग त्याग ही दिया था। मैं इतनी अनिच्छुक थी कि मुझे ऐसा लगता था जैसे मेरे दस हजार दिल एक साथ चिल्ला रहे हों, “नहीं!” पीड़ा में मैंने परमेश्वर से प्रार्थना की, “सर्वशक्तिमान परमेश्वर, मेरा पति हर दिन मुझे रोकने के लिए घृणित हथकंडे अपनाता और गाली-गलौज करता है। वह मेरा पीछा भी करता है। मुझे तुम्हारे वचन पढ़ने का मौका नहीं मिलता और मैं भाई-बहनों से संपर्क करने की हिम्मत नहीं कर पाती। मुझे ऐसा लगता है जैसे मैं किसी दरार में रह रही हूँ। मैं बहुत पीड़ा और यातना में हूँ! प्रिय परमेश्वर, तुम्हारे लौटने का इंतजार करना मेरे लिए बहुत मुश्किल था और मैं तुम्हें छोड़कर जाने को तैयार नहीं हूँ। मेरी प्रार्थना सुनो और मेरे लिए कोई मार्ग खोलो।”

बाद में मैंने परमेश्वर के वचन पढ़े : “जब तुम कष्टों का सामना करते हो, तो तुम्हें देह की चिंता छोड़ने और परमेश्वर के विरुद्ध शिकायतें न करने में समर्थ होना चाहिए। जब परमेश्वर तुमसे अपने आप को छिपाता है, तो उसका अनुसरण करने के लिए तुम्हें अपने पिछले प्रेम को डिगने या मिटने न देते हुए उसे बनाए रखने के लिए विश्वास रखने में समर्थ होना चाहिए। परमेश्वर चाहे कुछ भी करे, तुम्हें वह जैसे चाहे वैसे आयोजन करने देना चाहिए, और उसके विरुद्ध शिकायतें करने के बजाय अपनी देह को धिक्कारने के लिए तैयार रहना चाहिए। जब परीक्षणों से तुम्हारा सामना हो, तो तुम जिन चीजों से प्रेम करते हो, उन्हें त्यागने का दर्द सहने के लिए का इच्छुक होना चाहिए और परमेश्वर को संतुष्ट करने के लिए फूट-फूटकर रोने का इच्छुक होना चाहिए। केवल यही सच्चा प्यार और विश्वास है। तुम्हारा वास्तविक आध्यात्मिक कद चाहे जो भी हो, तुममें पहले कठिनाई झेलने की इच्छा और सच्चा विश्वास, दोनों होने चाहिए, और तुममें देह-सुख के खिलाफ विद्रोह करने की इच्छा भी होनी चाहिए। तुम्हें परमेश्वर के इरादे पूरे करने के लिए व्यक्तिगत रूप से कठिनाइयों का सामना करने और अपने व्यक्तिगत हितों का नुकसान उठाने के लिए तैयार होना चाहिए। तुम्हें अपने हृदय में अपने बारे में पछतावा महसूस करने में भी समर्थ होना चाहिए : अतीत में तुम परमेश्वर को संतुष्ट करने में असमर्थ थे, और अब, तुम पछतावा कर सकते हो। तुममें इनमें से किसी भी मामले में कमी नहीं होनी चाहिए—इन्हीं चीजों के द्वारा परमेश्वर तुम्हें पूर्ण बनाएगा। अगर तुम इन कसौटियों पर खरे नहीं उतर सकते, तो तुम्हें पूर्ण नहीं बनाया जा सकता” (वचन, खंड 1, परमेश्वर का प्रकटन और कार्य, जिन्हें पूर्ण बनाया जाना है उन्हें शोधन से गुजरना होगा)। परमेश्वर के वचन पढ़कर मैं समझ गई कि परमेश्वर ने ही मेरे पति को मेरा उत्पीड़न करने और रुकावट डालने की अनुमति दी है। परमेश्वर ने मेरी आस्था और कष्ट सहने के मेरे संकल्प को पूर्ण करने के लिए ऐसा किया था। जब मैंने पहली बार परमेश्वर में विश्वास रखना शुरू किया और उसका अनुग्रह, आशीष देखा और सब कुछ सुचारू रूप से चल रहा था, तो मैं खुश थी और मेरे अंदर परमेश्वर का अनुसरण करने की आस्था थी। लेकिन जब मेरा पति मुझे सताने लगा, गाली-गलौज करने लगा और मुझे कष्ट सहना पड़ा तो परमेश्वर में मेरी आस्था जाती रही, यहाँ तक कि थ्री-सेल्फ कलीसिया में लौटने की सोचने लगी। मैं एक कमजोर इंसान थी जिसमें कष्ट सहने का संकल्प नहीं था। मुझे परमेश्वर से ईमानदारी से प्रार्थना करनी थी, मुझे आस्था और कष्ट सहने का संकल्प देने के लिए कहना था। मुझे परमेश्वर के वचनों का एक अंश याद आया जो मैंने एक सभा में पढ़ा था : “मनुष्य का हृदय और आत्मा परमेश्वर की मुट्ठी में होते हैं और उसके जीवन की हर चीज परमेश्वर की दृष्टि में रहती है। चाहे तुम यह सब मानो या न मानो, एक-एक चीज चाहे वह सजीव हो या मृत, परमेश्वर के विचारों के अनुसार ही उसकी दशा, बदलेगी, नवीनीकृत और गायब होगी। परमेश्वर इसी तरह सभी चीजों पर संप्रभुता रखता है” (वचन, खंड 1, परमेश्वर का प्रकटन और कार्य, परमेश्वर मनुष्य के जीवन का स्रोत है)। मैं समझ गई कि सजीव और निर्जीव सब कुछ परमेश्वर के हाथों में है, मेरे पति के विचार और सोच भी परमेश्वर के हाथों में है। मुझे इस स्थिति का अनुभव करने के लिए परमेश्वर में आस्था रखनी थी और भरोसा करना था। इसके बाद परमेश्वर ने मेरे लिए एक मार्ग खोल दिया। कुछ समय के लिए मेरा पति अपने सोने का बिस्तर दूसरे कमरे में ले गया और मैं अपने दिल को शांत करने और परमेश्वर से प्रार्थना करने योग्य हो गई। जब कभी मेरा पति बाहर जाता तो मैं उस थोड़े से समय का उपयोग भाई-बहनों को ढूँढ़ने और परमेश्वर के घर के नवीनतम वीडियो डाउनलोड करने में करती। जैसे ही मुझे मौका मिलता मैं परमेश्वर के वचन पढ़ती और परमेश्वर के घर से भेजे गए वीडियो देखती। धीरे-धीरे परमेश्वर के साथ मेरा रिश्ता काफी सामान्य हो गया और मेरा दिल कम पीड़ित महसूस करने लगा। तीन महीने बाद मेरे पति की छुट्टियाँ खत्म हो गईं और वह फिर से काम पर जाने लगा। मैं फिर से सामान्य रूप से कलीसिया में भाग ले पाती थी।

लेकिन ये अच्छे दिन ज्यादा समय तक नहीं टिके। दो महीने बाद एक बड़ी खनन दुर्घटना हो गई जिसके परिणामस्वरूप बड़ी संख्या में लोग हताहत हुए। सरकार ने सभी खदानों को कार्य बंद करने के लिए मजबूर किया, इसलिए मेरे पति को और दो महीनों की छुट्टी मिल गई। पहले की तरह वह घर पर रहकर मेरा पीछा करने और मेरी निगरानी करने लगा। वह मुझे सभाओं में जाने या परमेश्वर के वचन नहीं पढ़ने देता था। एक शाम मैंने पति को अपने कंप्यूटर पर इंटरनेट चलाते देखा। मैंने इस अवसर का लाभ उठाते हुए बेडरूम में जाकर, कंबल ओढ़कर जीवन प्रवेश के बारे में उपदेश और संगति सुनी। आधे घंटे के बाद मेरा पति बेडरूम में आ गया। मैंने सहज रूप से अपना एमपी5 प्लेयर छिपा दिया, लेकिन मेरे पति ने उसे खोज लिया और पागलों की तरह छीन लिया। उसने क्रूरता से कहा, “तुम चाहती हो कि मैं तुम्हें मार डालूँ!? तुम अब भी विश्वास रखने की हिम्मत कर रही हो! तुम्हारी सुनने की हिम्मत कैसे हुई! विश्वास रखने का साहस कैसे हुआ!” बोलते-बोलते उसने MP5 प्लेयर उठाकर जमीन पर बुरी तरह से पटक दिया। वह टुकड़े-टुकड़े हो गया और मैं उठाने के लिए लपकी। फिर मेरे पति ने मुझे घूँसे और लात मारी, वह लगातार मेरे चेहरे पर थप्पड़ और लातें मारता रहा। बुरी तरह से पिटने के कारण देखते-देखते मेरा चेहरा जख्मी होकर सूज गया, मेरी नाक और मुँह से खून बहने लगा। हमारा बेटा एक तरफ खड़ा डर से काँप रहा था और कँपकपाती आवाज में रोते-रोते चिल्ला रहा था, “पापा, माँ को मारना बंद करो! माँ को मत मारो!” तब जाकर मेरे पति ने मुझे पीटना बंद किया। वह क्रूरता से बोला, “अगर हमारा बच्चा न होता तो मैं आज रात तुम्हें पीट-पीटकर मार डालता! मैं तुम्हारी टाँगें तोड़ देता और देखता क्या तुममें अभी भी परमेश्वर में विश्वास रखने की हिम्मत है!” अपने पति के इस व्यवहार से मैं अंदर तक काँप उठी। मैंने सोचा कि कैसे हम इतने साल एक साथ रह रहे थे और पूरे दिलो-जान से मैंने इस परिवार की देखभाल की थी। लेकिन फिर परमेश्वर में मेरे विश्वास के कारण मेरा पति मुझे पीटने लगा और मुझे मरते हुए देखना चाहता था। अगर मेरा बेटा गिड़गिड़ाकर उसे पीटने से न रोकता तो पता नहीं वह मेरा क्या हाल करके छोड़ता। वह असल में शैतान था जो खुद को प्रकट कर रहा था। बाद में मेरे पति ने अपने छोटे भाई-बहनों को बुला लिया। वे आए और मुझे बिस्तर पर पड़े देखा। बिना एक शब्द भी कहे उन्होंने मुझे बिस्तर से घसीटकर हॉल में पटक दिया। मैं बेजान-सी किसी तरह सोफे पर बैठ गई। उसकी दूसरी भाभी ने क्रूरता से कहा, “क्या तुम्हारे पास करने को कोई इससे अच्छा काम नहीं हैं? तुम क्या सोच रही थी, एक अच्छी-खासी जिंदगी को दर-किनार कर किसी परमेश्वर में विश्वास रखने पर जोर दे रही थी?!” उसकी चौथी भाभी ने कहा, “तुम्हें पता है सरकार सर्वशक्तिमान परमेश्वर में विश्वास रखने वालों को गिरफ्तार कर रही है, फिर भी तुम विश्वास रखती हो। तुम मेरे भाई के हाथों पिटने लायक ही हो!” उसका साला किनारे पर खड़ा हुआ आग को हवा दे रहा था, “मैं देख रहा हूँ कि मेरा बड़ा भाई तुम्हें बहुत ही नजाकत से पीटता है। मेरी चाची भी तुम्हारी तरह ही विश्वासी है। जब भी वह बाहर जाती है तो मेरा चाचा उसे पीटता है। हर बार वह उसे पीट-पीटकर अधमरा कर देता है।” मेरी दस साल की भतीजी भी मेरी तरफ इशारा करते हुए क्रूरता से बोली, “चाची, तुम बहुत मूर्ख हो। हमारे परिवार में कई दर्जन लोग हैं, लेकिन हममें से कोई भी विश्वास नहीं रखता। सिर्फ तुम ही ऐसी हो!” उन सबको एक साथ हमला करते देखकर, उनके मुँह से अपशब्द सुनकर मुझे असह्य दुख हुआ, “मैंने परमेश्वर में विश्वास रखकर कोई कानून नहीं तोड़ा है और मैंने कुछ गलत नहीं किया है। फिर भी ये लोग मेरे साथ दुश्मन जैसा व्यवहार कर रहे हैं! मैं बड़ों का हमला तो बरदाश्त भी कर लूँ, लेकिन यहाँ मेरी भतीजी तक मेरी ओर इशारा करके मेरी आलोचना कर रही है!” मुझे बेहद शर्मिंदगी हो रही थी और मेरी गरिमा को बहुत ठेस पहुँच रही थी। मैं बहुत दुखी थी और मन ही मन प्रार्थना की, “प्रिय परमेश्वर, मैं नहीं जानती कि इस स्थिति का सामना कैसे करूँ। मैं तुमसे विनती करती हूँ, मुझे प्रबुद्ध करो और मेरा मार्गदर्शन करो।” प्रार्थना करने के बाद मुझे परमेश्वर के ये वचन याद आए : “परमेश्वर का साढ़े तैंतीस सालों तक देहधारण करके पृथ्वी पर रहना अपने आप में एक बेहद दर्दनाक चीज थी, और कोई भी उसे समझ नहीं सका। ... अधिकांश कष्ट जो वह सहता है, वह चरम सीमा तक भ्रष्ट मानवता के साथ रहना है; उपहास, अपमान, आलोचना, और सभी प्रकार के लोगों की निंदा सहने के साथ-साथ राक्षसों द्वारा पीछा किया जाना और धार्मिक दुनिया से ठुकराया जाना और उनकी शत्रुता सहना, जिससे आत्मा पर ऐसे घाव पड़े जिसकी भरपाई कोई नहीं कर सकता। यह एक दर्दनाक बात है। वह बहुत धैर्य के साथ भ्रष्ट मानवता को बचाता है, अपने घावों के बावजूद वह लोगों से प्रेम करता है, यह बेहद कष्टदायी कार्य है। मानवता के दुष्ट प्रतिरोध, निंदा और बदनामी, झूठे आरोप, उत्पीड़न, और उनके द्वारा पीछा करने और मार डाले जाने के कारण परमेश्वर का देह यह कार्य खुद पर इतना बड़ा जोखिम उठाकर करता है। जब वह यह दर्द सह रहा होता है तो उसे समझने वाला कौन है, और कौन उसे आराम दे सकता है?” (वचन, खंड 3, अंत के दिनों के मसीह के प्रवचन, मसीह का सार प्रेम है)। परमेश्वर के वचनों ने मेरे हृदय को स्नेह से भर दिया मानो कोई गर्म धारा बह रही हो। परमेश्वर निर्दोष है और मानवता को बचाने के लिए पृथ्वी पर देहधारी हुआ है। परमेश्वर को सत्ताधारी पार्टी द्वारा गिरफ्तार किया जाता है और निराधार अफवाहें फैलाई जाती हैं, धार्मिक समुदाय द्वारा निंदा जाती है, ठुकराया जाता है और दुनिया के लोगों द्वारा धिक्कारा जाता है और ईशनिंदा की जाती है। परमेश्वर इतना कष्ट सहकर भी सत्य व्यक्त करता है और मानवता को बचाने के लिए अपना कार्य करता है। उसने हमें बचाने का अपना उद्धार-कार्य कभी नहीं छोड़ा है। इसके विपरीत मैं एक बहुत ही भ्रष्ट इंसान हूँ। चूँकि परमेश्वर में विश्वास रखने के कारण मेरे परिवार ने मुझे ठुकराया, मारा-पीटा और धिक्कारा, मेरे मान-सम्मान और रुतबे को कुछ हद तक नुकसान पहुँचाया और मैं यह सह न सकी। मुझे लगा मेरे पास आगे बढ़ने का अब कोई रास्ता नहीं है। मैं बहुत कमजोर और अक्षम थी! यह सब सोचते हुए परमेश्वर में विश्वास रखने के कारण मैं अपमानित महसूस कर रही थी। यह धार्मिकता के लिए सताया जाना है। यह गौरवशाली है। यह जरा भी अपमानजनक या शर्मनाक नहीं है। इसके अलावा यह ठीक उनका उत्पीड़न और बाधा ही थी जिसने मुझे उनके सार के भेद को पहचानने में मदद की जिसे परमेश्वर और सत्य से घृणा है। परमेश्वर में विश्वास रखकर और अपना कर्तव्य निभाकर मैं अपने जीवन में सही मार्ग पर चल रही हूँ। मैं जो कर रही हूँ वह मानवजाति के बीच सबसे न्यायपूर्ण कार्य है। चाहे वे मुझे कितना भी रोकें या सताएँ, मुझे अंत तक परमेश्वर का अनुसरण करना है। यह देखकर कि मैं कुछ नहीं बोल रही हूँ, उसके दूसरे छोटे भाई ने और भी भयावह हथकंडे अपनाए। उसने मेरे पति से कहा, “भाई, भाभी हमारी बात ही नहीं सुन रही हैं, चाहे हम कुछ भी कहें। परमेश्वर में विश्वास रखने पर सिर्फ सरकार ही इन्हें गिरफ्तार नहीं करेगी, बल्कि इससे आपके बेटे के विश्वविद्यालय में प्रवेश या नौकरी पाने पर भी असर पड़ेगा। इनसे और सिर खपाने का कोई मतलब नहीं है। एक कलम और कागज लेकर इनसे एक गारंटी पत्र लिखवाइए कि यह अब परमेश्वर पर विश्वास नहीं रखेंगी।” मैंने मन ही मन सोचा, “लोगों को परमेश्वर ने बनाया है। लोगों का परमेश्वर में विश्वास रखना और उसकी आराधना करना पूरी तरह से स्वाभाविक और न्यायसंगत है। तुम परमेश्वर में विश्वास नहीं रखते, सीसीपी का अनुसरण करते हो और मुझे गारंटी पत्र लिखने को मजबूर करते हो कि मैं परमेश्वर में विश्वास न रखूँ। असंभव!” मैंने मन ही मन परमेश्वर से प्रार्थना की, “प्रिय परमेश्वर, चाहे ये लोग मुझे कितना भी सताएँ, मैं यह लिखने के बजाय मरना पसंद करूँगी। मैं तुम्हारी गवाही में दृढ़ रहूँगी और शैतान को अपमानित करूँगी। मैं तुमसे विनती करती हूँ कि मुझे और अधिक आस्था और शक्ति दो।” आधी रात हो चुकी थी, लेकिन वो लोग जरा भी नरमी नहीं दिखा रहे थे। मैंने समझदारी से कहा, “भविष्य में मैं घर पर रहकर ही विश्वास रखूँगी। कहीं बाहर नहीं जाऊँगी।” तब जाकर उन्होंने थोड़ी नरमी दिखाई। मैंने कभी नहीं सोचा था कि कई महीनों बाद मेरे घरवाले ही मुझे सताएँगे, घेर लेंगे और मुझ पर हमला करेंगे।

फरवरी 2014 में एक दिन मैं बाहर जाकर अपना कर्तव्य निभाने की तैयारी कर रही थी। मैं बाहर जाने ही वाली थी कि मेरे पति ने मेरा कॉलर पकड़ा और मुझे जमीन पर पटक दिया। उसने क्रूरता से कहा, “आज तुम कहीं नहीं जा रही हो। हम तलाक लेने के लिए सिविल अफेयर्स ब्यूरो जा रहे हैं!” जब मैंने अपने पति को यह कहते सुना कि वह तलाक चाहता है तो मैंने मन ही मन सोचा, “जब से मैंने परमेश्वर में विश्वास रखना शुरू किया है तब से लेकर आज तक मुझे लगातार तुमने सताया और रोका ही है। न तो मैं कलीसियाई जीवन जी पा रही हूँ और न ही अपना कर्तव्य निभा पा रही हूँ। मेरे पास न तो भक्ति करने का कोई अवसर है और न ही परमेश्वर के वचनों को खाने और पीने का कोई मौका है। अगर हम तलाक नहीं लेते हैं तो मैं परमेश्वर में विश्वास नहीं रख पाऊँगी और ठीक से परमेश्वर का अनुसरण नहीं कर पाऊँगी।” तो मैंने कहा, “अगर तुम तलाक चाहते हो, तो ठीक है तलाक ले लेते हैं। चलो सिविल अफेयर्स ब्यूरो चलते हैं।” हम सिविल अफेयर्स ब्यूरो पहुँचे, लेकिन तलाक नहीं ले पाए क्योंकि हमें अपने घरेलू पंजीकरण पुस्तिका का आदान-प्रदान करना था। दोपहर को मेरे पति ने मेरे मायके से मेरे भाई-बहनों को फोन करके बुला लिया। उसने कहा, “मैं आज ही इससे तलाक लेना चाहता हूँ क्योंकि राज्य परमेश्वर में इसके विश्वास का विरोध करता है। न केवल इसे गिरफ्तार किए जाने का खतरा है, बल्कि मुझे और हमारे बच्चों को भी इसमें घसीटा जा सकता है। मैंने हर तरह से समझा कर देख लिया लेकिन यह मेरी बात सुनने को तैयार नहीं है, बस परमेश्वर में विश्वास रखना चाहती है। मैंने आज आप लोगों को यहाँ इसलिए बुलाया है ताकि आप लोग इसे समझाने की कोशिश करें कि परमेश्वर में विश्वास रखना बंद करे और घर पर एक अच्छी सामान्य जिंदगी जिए। मैं इसे दो विकल्प दे रहा हूँ : पहला यह कि परमेश्वर में विश्वास रखना छोड़ दे और घर पर एक अच्छा सामान्य जीवन जिए। मैं बीती बातों को भूल जाऊँगा और बाहर जाकर सामान्य रूप से पैसे कमाऊँगा। दूसरा यह कि अगर यह परमेश्वर में विश्वास रखना जारी रखती है तो हम तलाक ले लेंगे और मैं अपने बच्चों की कस्टडी ले लूँगा। घर हमारे बच्चों का होगा और घर की हर चीज हमारे बच्चों की होगी। इसे परिवार से बाहर हो जाना होगा और इसके नाम पर कुछ भी नहीं होगा।” जब मेरे बड़े भाई ने यह सुना तो वह मुझ पर चिल्लाया, “हमारे माता-पिता मर चुके हैं और एक बड़े भाई को पिता मानकर उसकी आज्ञा माननी चाहिए। मैं जो भी कहूँ तुम्हें करना होगा! परमेश्वर में तुम्हारा विश्वास कितना भी अच्छा क्यों न हो, अगर राज्य की नीति इसकी अनुमति नहीं देती तो तुम्हें विश्वास नहीं रखना चाहिए। तब तक प्रतीक्षा करो जब तक राज्य इसकी अनुमति नहीं देता और फिर विश्वास रखो!” मेरे तीसरे छोटे भाई ने कहा, “बहन, तुम जानती हो कि सरकार परमेश्वर में विश्वास रखने वालों को गिरफ्तार कर लेती है और फिर भी तुम विश्वास रखती हो। क्या तुम अपना सिर शेर के मुँह में नहीं डाल रही हो?” मैंने दृढ़ता से कहा, “मैं परमेश्वर में विश्वास रखने के मार्ग पर चलने के लिए अडिग हूँ। तुम्हारा कुछ भी कहना बेकार है! मैंने इतने साल यीशु में विश्वास रखा, आखिरकार एक लंबे और मुश्किल इंतजार के बाद प्रभु की वापसी देख रही हूँ। तुम मुझे किसी भी सूरत में परमेश्वर से विश्वासघात करने को मजबूर नहीं कर सकते!” मेरे पति ने भयंकर गुस्से में कहा, “चूंकि कोई तुम्हें मना नहीं पा रहा, इसलिए चलकर तलाक ले लेते हैं!” मेरे भाई-बहनों ने देखा कि मेरा पति मुझे तलाक देने वाला है तो वे बेचैन हो गए। मेरी छोटी बहन एक तरफ रोते हुए बोली, “एक समय था जब यह परिवार सामंजस्यपूर्ण था और अब यह बिखरने वाला है। परमेश्वर में विश्वास रखने का क्या मतलब है?” मेरे बाकी रिश्तेदार जल्दी-जल्दी बोल रहे थे और मुझे घर पर एक अच्छा सामान्य जीवन जीने के लिए मनाने की कोशिश कर रहे थे। जब मैंने उनकी बातें सुनीं तो मेरा दिल परेशान हो गया। मैंने चुपचाप परमेश्वर को पुकारा, “प्रिय परमेश्वर, मैं इन तमाम रिश्तेदारों से जूझ रही हूँ जो मुझे रोक रहे हैं और मेरा दिल परेशान हो गया है। मुझे समझ नहीं आ रहा क्या करूँ। परमेश्वर, तुम मुझे प्रबुद्ध कर मेरा मार्गदर्शन करो।” मुझे परमेश्वर के ये वचन याद आये : “परमेश्वर द्वारा मनुष्य पर किए जाने वाले कार्य के प्रत्येक कदम में, बाहर से यह लोगों के मध्य अंतःक्रिया प्रतीत होता है, मानो यह मानव-व्यवस्थाओं द्वारा या मानवीय विघ्न से उत्पन्न हुआ हो। किंतु पर्दे के पीछे, कार्य का प्रत्येक कदम, और घटित होने वाली हर चीज, शैतान द्वारा परमेश्वर के सामने चली गई बाजी है और लोगों से अपेक्षित है कि वे परमेश्वर के लिए अपनी गवाही में अडिग बने रहें। उदाहरण के लिए, जब अय्यूब का परीक्षण हुआ : पर्दे के पीछे शैतान परमेश्वर के साथ शर्त लगा रहा था और अय्यूब के साथ जो हुआ वह मनुष्यों के कर्म थे और मनुष्यों के विघ्न थे” (वचन, खंड 1, परमेश्वर का प्रकटन और कार्य, केवल परमेश्वर से प्रेम करना ही वास्तव में परमेश्वर पर विश्वास करना है)। परमेश्वर के वचनों ने अचानक मुझे प्रबुद्ध कर दिया। मेरा पति और घरवाले जिस तरह से मुझे सता रहे थे और परमेश्वर में मेरे विश्वास को रोक रहे थे, उसके पीछे शैतान की साजिशें थीं। मैंने अय्यूब के साथ किए शैतान के दुर्व्यवहार को याद किया। देखने में ऐसा लगता है कि अय्यूब की सारी संपत्ति लूट ली गई और घर के ढह जाने से उसके बच्चे मर गए। लेकिन असल में शैतान परमेश्वर के सामने अय्यूब पर आरोप लगा रहा था। हालाँकि उस समय अय्यूब को अंदर की कहानी नहीं पता थी, फिर भी उसने परमेश्वर के बारे में शिकायत नहीं की। उसने यहाँ तक कहा, “मैं अपनी माँ के पेट से नंगा निकला और वहीं नंगा लौट जाऊँगा; यहोवा ने दिया और यहोवा ही ने लिया; यहोवा का नाम धन्य है” (अय्यूब 1:21)। जब अय्यूब परमेश्वर के प्रति अपनी गवाही में दृढ़ रहा तो शैतान बुरी तरह से अपमानित हुआ और चला गया। परमेश्वर के हृदय को भी सांत्वना मिली। अब जाकर मुझे समझ आया कि एक सृजित प्राणी के रूप में जब शैतान मेरे साथ गड़बड़ी और हमले करता है तो मुझे परमेश्वर के प्रति अपनी गवाही में दृढ़ रहकर शैतान को अपमानित करना चाहिए। यह परिवार मुझे परमेश्वर में विश्वास नहीं रखने देगा, अगर मैं यहाँ और ज्यादा समय तक रही तो मैं सत्य प्राप्त करने और बचाए जाने का अवसर गँवा बैठूँगी। इस बारे में सोचकर मैंने उनसे कहा, “हम तलाक ले रहे हैं!” मैं अपनी बात खत्म करके उठने ही वाली थी कि मेरे तीसरे छोटे भाई ने मेरे चेहरे पर कसकर एक थप्पड़ मारा और लात मारी। रोते हुए उसने कहा, “बहन, तुम सच में पागल हो गई हो! हम सब तुम्हें मनाने की कोशिश कर रहे हैं और तुम हो कि कुछ सुनने को तैयार ही नहीं!” मेरी छोटी बेटी ने रोते हुए कहा, “माँ, पापा को तलाक मत दो। तलाक के बाद तुम क्या करोगी? हम क्या करेंगे?” जब मैंने यह बात सुनी तो मुझे समझ आ गया कि यह शैतान की एक चाल है, शैतान एक बार फिर मुझे लुभाने के लिए स्नेह का प्रयोग कर रहा है। मैंने कुछ देर सोचा और फिर शांति से कहा, “मेरी चिंता मत करो। मैंने अपना मार्ग चुन लिया है।” फिर मैंने अपनी बेटियों से कहा, “तुम्हारे पापा तुम्हारे छोटे भाई का ख्याल रख लेंगे। तुम दोनों बड़ी हो गई हो और तुम्हारे अपने परिवार हैं : तुम दोनों अपनी देखभाल खुद कर सकती हो।” अपनी बात खत्म करके मैं नीचे चली गई।

सिविल अफेयर्स ब्यूरो जाते वक्त मेरे पति ने तलाक का करारनामा निकाला और मुझसे हस्ताक्षर करने को कहा। उसने मुझसे यह भी पूछा कि मैं क्या चाहती हूँ। मैंने कहा मैं कुछ नहीं चाहती, और करारनामे पर हस्ताक्षर कर दिए। जैसे ही मैंने हस्ताक्षर किए मेरा दिल बेहद उन्मुक्त महसूस कर रहा था। कार अभी सिविल अफेयर्स ब्यूरो पहुँची भी नहीं थी कि मैंने देखा जो परिवार अभी-अभी मुझ दबाव डाल रहा था, दरवाजे के बाहर खड़ा है। जैसे ही हम कार से बाहर निकले, वे हमें रोकने के लिए दौड़ पड़े। मेरी बड़ी बेटी ने कहा कि वह मुझे मेरी बहन के घर ले जाना चाहती है ताकि माहौल बदल सके। मेरे दामाद ने कहा कि वह मेरे पति को शराब पिलाने के लिए बाहर ले जाएगा। तलाक का संकट बस इस तरह खत्म हुआ। इसके बाद मेरे पति ने फिर कभी तलाक का जिक्र नहीं किया, फिर कभी उसने मुझसे यह गारंटी पत्र लिखने को नहीं कहा कि मैं परमेश्वर में विश्वास नहीं रखूँगी। मैंने देखा कि जब मैंने सच्चे दिल से परमेश्वर पर भरोसा किया और अपनी गवाही में दृढ़ रही तो शैतान अपमानित और असफल हुआ।

एक बार अपनी भक्ति के दौरान मैंने परमेश्वर के वचन पढ़े जिनसे मुझे बेहतर ढंग से अपने पति का भेद पहचानने में मदद मिली। सर्वशक्तिमान परमेश्वर कहता है : “पति अपनी पत्नी से क्यों प्रेम करता है? पत्नी अपने पति से क्यों प्रेम करती है? बच्चे क्यों माता-पिता के प्रति कर्तव्यशील रहते हैं? और माता-पिता क्यों अपने बच्चों से अतिशय स्नेह करते हैं? लोग वास्तव में किस प्रकार की इच्छाएँ पालते हैं? क्या उनकी मंशा उनकी खुद की योजनाओं और स्वार्थी आकांक्षाओं को पूरा करने की नहीं है? क्या उनका इरादा वास्तव में परमेश्वर की प्रबंधन योजना के लिए कार्य करने का है? क्या वे परमेश्वर के कार्य के लिए कार्य कर रहे हैं? क्या उनकी मंशा सृजित प्राणी के कर्तव्यों को अच्छे से पूरा करने की है? ... एक विश्वासी पति और अविश्वासी पत्नी के बीच कोई संबंध नहीं होता और विश्वासी बच्चों और अविश्वासी माता-पिता के बीच कोई संबंध नहीं होता; ये दोनों तरह के लोग पूरी तरह असंगत हैं। विश्राम में प्रवेश करने से पहले, लोगों में दैहिक, पारिवारिक स्नेह होता है, लेकिन एक बार जब वे विश्राम में प्रवेश कर जाते हैं, फिर दैहिक, पारिवारिक स्नेह जैसी कोई बात नहीं रह जाती” (वचन, खंड 1, परमेश्वर का प्रकटन और कार्य, परमेश्वर और मनुष्य साथ-साथ विश्राम में प्रवेश करेंगे)। मैंने विचार किया कि मेरे परमेश्वर का नया कार्य स्वीकारने से पहले मेरा पति मेरे साथ अच्छा व्यवहार करता था और मैं बच्चों की और घर की देखभाल करती थी ताकि उसे घर की कोई चिंता न रहे। सरकार की अनुमति न होने के बावजूद जब मैं परमेश्वर में विश्वास रखती थी तो उसे चिंता रहती थी कि अगर किसी दिन मुझे गिरफ्तार कर लिया गया तो उसके गौरव और हितों को ठेस पहुँचेगी और हमारे बेटे की देखभाल करने वाला कोई नहीं होगा। इसलिए उसने मुझे सताने और परमेश्वर में विश्वास रखने से रोकने के लिए हर तरह की चालें और हथकंडे अपनाए। पहले तो उसने मुझे मनाने और लुभाने के लिए मीठी-मीठी बातें कीं। लेकिन जब इनसे बात नहीं बनी तो उसने मुझे धिक्कारा और मारपीट शुरू कर दी। लगा जैसे वह मुझे पीट-पीटकर मार डालने के लिए आतुर है। उसने अपने रिश्तेदारों के साथ मिलकर मुझे परमेश्वर के साथ विश्वासघात करने के लिए गारंटी पत्र लिखने तक को मजबूर किया और धमकी दी कि अगर मैंने यह नहीं लिखा तो वह मुझे तलाक दे देगा। परमेश्वर में मेरे विश्वास को रोकने के लिए मेरे पति ने कोई कसर नहीं छोड़ी और हर तरह से अपनी अक्ल के घोड़े दौड़ाए। जैसा कि परमेश्वर ने उजागर किया है, लोगों के बीच कोई पारिवारिक भावनाएँ नहीं होतीं, केवल स्वार्थ के रिश्ते होते हैं। मेरा पति वास्तव में मेरे साथ अच्छा व्यवहार नहीं कर रहा था। केवल परमेश्वर ही लोगों को सच्चा प्यार और निस्वार्थ उद्धार देता है। अब मेरे अंदर सर्वशक्तिमान परमेश्वर का अनुसरण करने के लिए अधिक आस्था और अधिक इच्छाशक्ति थी।

इसके बाद जब भी मैं सभाओं में जाती या अपना कर्तव्य निभाती तो मेरा पति मुझे बिल्कुल बेबस नहीं करता था। मेरे पति ने देखा कि वह वास्तव में मुझे रोक नहीं सकता, इसलिए उसने हस्तक्षेप करना बंद कर दिया। मेरे रिश्तेदारों ने भी परमेश्वर में विश्वास रखने से संबंधित किसी भी बात का उल्लेख करना बंद कर दिया। सर्वशक्तिमान परमेश्वर के वचनों ने अपने परिवार के अंधेरे प्रभाव को पीछे छोड़ देने के लिए मेरा मार्गदर्शन किया। अब मैं अपने पति द्वारा बाधित और परेशान नहीं होती हूँ और अपना कर्तव्य सामान्य रूप से निभा सकती हूँ। परमेश्वर का धन्यवाद!


81. गुर्दे की बीमारी के दोबारा होने से सीखे गए सबक

ये फ़ान, चीन

सन् 2000 में मैं 24 साल की थी और उस समय मुझे क्रोनिक ग्लोमेरुलोनेफ्राइटिस का पता चला, जिसमें पेशाब में गंभीर रूप से खून आता था और मेरे पेशाब में प्रोटीन का स्तर खतरनाक हद तक बढ़ गया था। मैं बहुत कमजोर थी और मुझे हर दिन ज्यादा से ज्यादा थकान महसूस होती थी। मैं फर्श पर झाड़ू लगाने के लिए झाड़ू तक नहीं पकड़ पाती थी, कभी-कभी मेरे पति को मुझे उठाकर ऊपर सीढ़ियों पर ले जाना पड़ता था। डॉक्टर ने मुझे इलाज के लिए हार्मोन लेने को कहा और लगभग सात दिन दवा लेने के बाद मेरे लगभग सारे बाल झड़ गए, मेरे शरीर में सूजन आ गई थी, लेकिन मेरी हालत में कोई सुधार नहीं हुआ। डॉक्टर ने कहा कि इसका एकमात्र इलाज गुर्दे को बदलवाना है। यह सुनकर मैंने सोचा, “यह तो लगभग मौत की सजा ही है? गुर्दा बदलवाने में लाखों युआन का खर्च आएगा और मेरा परिवार इतना खर्च नहीं उठा सकता!” इतनी कम उम्र में मरने के खयाल से मुझे बहुत दुख हुआ और मेरे अंदर जीने की इच्छा बहुत प्रबल थी। बाद में मेरी माँ ने मुझे प्रभु में विश्वास करने के लिए प्रोत्साहित किया और मैंने सोचा, जब मैं इतनी बीमार हूँ, तो कोशिश करने में क्या हर्ज है, इसलिए मैंने प्रभु से प्रार्थना करनी शुरू कर दी। हैरानी की बात है कि सात दिन के बाद जब मैंने जाँच करवाई, तो मेरे ब्लड सीरम प्रोटीन और यूरिन प्रोटीन, दोनों की रिपोर्ट सामान्य आई। मुझे विश्वास ही नहीं हुआ और मैंने सोचा कि शायद जाँच के नतीजों में कोई गलती हो गई है। मेरा इलाज करने वाले डॉक्टरों को भी यह बहुत अद्भुत लगा और उन्होंने इसे एक चमत्कार कहा। उस समय मैंने सोचा, “परमेश्वर ने ही मेरी बीमारी ठीक की है और मुझे अनुग्रह और आशीषें दी हैं, इसलिए अब से मुझे पूरे दिल से परमेश्वर में विश्वास करना चाहिए और मुझे विश्वास है कि परमेश्वर मुझे और भी आशीष देगा।” डॉक्टर ने मुझे यह भी खास तौर पर याद दिलाया, “ध्यान रखना कि तुम्हारा रक्तचाप न बढ़े, क्योंकि उच्च रक्तचाप से तुम्हारी गुर्दे की बीमारी दोबारा उभर सकती है।” उसके बाद मैं सहायक उपचार के तौर पर रक्तचाप की दवा लेती रही और मेरा रक्तचाप सामान्य बना रहा। जल्द ही पेशाब में खून आना बंद हो गया और मुझे शरीर में ताकत महसूस होने लगी।

सन् 2004 में मैंने सर्वशक्तिमान परमेश्वर का अंत के दिनों का कार्य स्वीकार कर लिया और मैं और भी खुश हो गई। मुझे लगा कि मैं कितनी भाग्यशाली हूँ, कि परमेश्वर ने मुझे दूसरा जीवन दिया है और मुझे जीने का मौका दिया है। मुझे लगा कि उसने मुझे अपनी वाणी सुनने और अपने सिंहासन के सामने लौटने का मौका देकर मुझ पर अनुग्रह किया है और उसने मुझे बहुत आशीष दी है। परमेश्वर के प्रेम को चुकाने के लिए कलीसिया ने मुझे जो भी कर्तव्य सौंपा, मैंने उसे उत्साह से पूरा किया, भले ही मेरे पति ने परमेश्वर में मेरी आस्था का विरोध किया, मैं बाधित नहीं हुई और फिर भी अपने कर्तव्यों में लगी रही। सन् 2012 में सुसमाचार का प्रचार करते समय मुझे पुलिस ने गिरफ्तार कर लिया, रिहाई के बाद मेरे पति ने मेरी आस्था का और भी ज्यादा विरोध किया और आखिरकार उसने मुझे तलाक दे दिया। जिसके बाद मैंने खुद को पूरे समय अपने कर्तव्यों में लगा दिया।

सन् 2017 में मेरा रक्तचाप 180 mmHg तक बढ़ने लगा था और दवा से कोई फायदा होता नहीं दिख रहा था। सन् 2020 तक मैं पूरी तरह से थक चुकी थी, सीढ़ियाँ चढ़ने में ही मेरी साँस फूल जाती थी और मैं अपने कपड़े तक नहीं धो पाती थी। मैं मन-ही-मन चिंतित हुई, “क्या मेरी गुर्दे की बीमारी दोबारा उभर आई है? अगर यह वापस आ गई तो मैं क्या करूँगी?” लेकिन फिर मैंने सोचा, “परमेश्वर ने मुझे पहले भी इतनी गंभीर बीमारी से ठीक किया है, पिछले कुछ सालों में मैंने अपना काम और परिवार छोड़ दिया है और कलीसिया द्वारा सौंपे गए सभी कर्तव्यों के प्रति मैंने समर्पण किया है। मेरे इतने सारे त्याग और खपाने की वजह से परमेश्वर निश्चित रूप से मेरे साथ कुछ नहीं होने देगा।” बाद में मेरी हालत और खराब हो गई, इसलिए मैं डॉक्टर को दिखाने के लिए घर चली गई। मैं जाँच के लिए अस्पताल गई और पता चला कि मेरा रक्तचाप बढ़ा हुआ है, मुझमें खून की गंभीर कमी है और मेरा ब्लड शुगर भी बढ़ गया है। यूरिन टेस्ट की रिपोर्ट भी पॉजिटिव आई। डॉक्टर ने मुझे बताया कि मेरी गुर्दे की बीमारी दोबारा उभर आई है और अगर यह गंभीर हो गई, तो इससे गुर्दा खराब हो सकता है और मौत भी हो सकती है। ये नतीजे देखकर मुझे समझ नहीं आया कि मैं कैसा महसूस करूँ। अपनी आस्था के इन सालों में मैंने अपना कर्तव्य निभाने के लिए अपने परिवार, करियर और भौतिक सुखों को त्याग दिया था और मैंने सोचा था कि इन त्यागों को करने से परमेश्वर मेरी रक्षा करेगा। मैंने कभी उम्मीद नहीं की थी कि अंत में मेरी पुरानी बीमारी पहले से भी बदतर होकर वापस आ जाएगी। एक पल के लिए मुझे इन सालों में किए गए त्यागों और प्रयासों पर पछतावा होने लगा। अगर मैंने अपना कर्तव्य निभाने के लिए घर न छोड़ा होता, तो आज मैं इस अकेली और बेबस स्थिति में न होती, जिसमें मैं अब हूँ। खासकर जब मैंने मेरा इलाज कर रहे डॉक्टर झांग को यह कहते हुए सुना कि मेरी बीमारी के इलाज में तीन साल लगेंगे, तो मैं और भी ज्यादा व्याकुल और चिंतित हो गई और मैंने सोचा, “इन तीन सालों के इलाज में एक लाख युआन से ज्यादा खर्च आएगा। मैं इतने पैसे कहाँ से लाऊँगी?” मैं अपने इलाज के लिए पैसे कमाने के वास्ते काम करने के बारे में सोचने लगी। लेकिन सिर्फ एक महीने काम करने के बाद पुलिस ने मुझे फोन किया और पूछा कि मैं कहाँ हूँ और मुझसे वापस जाकर परमेश्वर के साथ विश्वासघात करने वाले “तीन कथनों” पर हस्ताक्षर करने को कहा। मुझे डर था कि पुलिस मुझे फिर से गिरफ्तार कर लेगी, इसलिए मुझे वह इलाका छोड़ने के लिए मजबूर होना पड़ा। मैंने मन ही मन सोचा, “मेरी बीमारी का इलाज अभी भी लगातार चलना जरूरी है और अगर मैं यह इलाका छोड़ती हूँ, तो मुझे डॉक्टर झांग की वह दवा नहीं मिल पाएगी जो वह अपने परिवार के गुप्त नुस्खे से बना रहे हैं। पहले मेरी बीमारी पर सिर्फ डॉक्टर झांग की दवा ही कारगर रही है। एक महीने उनकी दवा लेने के बाद मुझे ऊर्जा महसूस हुई, लेकिन दूसरी पारंपरिक चीनी दवाएँ मुझ पर काम करती नहीं दिखतीं। साथ ही चूँकि पुलिस मुझे गिरफ्तार करने की कोशिश में है, इसलिए मैं काम करके पैसे नहीं कमा सकती और इलाज के लिए पैसे के बिना पता नहीं मैं कब तक जीवित रह पाऊँगी।” उसके बाद मैं वाकई बहुत हताश अवस्था में रही और हर बार जब मैं सोचती कि मेरे पास कुछ भी नहीं बचा है, तो मेरा दिल दर्द से भर जाता था, मैं पहले की तरह अपने कर्तव्यों के लिए उतना जोश नहीं जुटा पाती थी।

एक दिन मैंने परमेश्वर के वचनों के बारे में सोचा :

5.  यदि तुम हमेशा मेरे प्रति बहुत निष्ठावान रहे हो, मेरे लिए तुममें बहुत प्रेम है, मगर फिर भी तुम बीमारी की पीड़ा, वित्तीय तनाव, और अपने दोस्तों और रिश्तेदारों के द्वारा त्यागे जाना सहते हो या जीवन में किसी भी अन्य दुर्भाग्य को सहन करते हो, तो क्या तब भी मेरे लिए तुम्हारी निष्ठा और प्यार बना रहेगा?

6.  यदि जिसकी तुमने अपने हृदय में कल्पना की है उसमें से कुछ भी मेरे किए से मेल नहीं खाता, तो तुम्हें अपने भविष्य के मार्ग पर कैसे चलना चाहिए?

—वचन, खंड 1, परमेश्वर का प्रकटन और कार्य, एक बहुत गंभीर समस्या : विश्वासघात (2)

उसके वचनों में ऐसा लगा मानो परमेश्वर आमने-सामने मुझसे सवाल कर रहा हो, मुझे विचार करने को मजबूर कर रहा हो। इन सालों में मैंने त्याग किए थे और अपने कर्तव्य में खुद को खपाया था, इसलिए मैं खुद को परमेश्वर की एक सच्ची विश्वासी समझती थी और मानती थी कि मैं परमेश्वर के प्रति वफादार और समर्पित हूँ। जब मेरी गुर्दे की बीमारी दोबारा लौटी, एक ऐसी बीमारी जिसका इलाज नहीं हो सकता था और जिससे मौत भी हो सकती थी, तो मैंने इसमें परमेश्वर का इरादा नहीं खोजा, बल्कि उसे गलत समझा और उसके बारे में शिकायत की। मुझे तो परमेश्वर के लिए की गई अपनी खपत पर भी पछतावा हुआ और मैं लापरवाही से अपना कर्तव्य करने लगी। क्या मैं इसमें परमेश्वर के साथ विश्वासघात नहीं कर रही थी? मैंने देखा कि इतने सालों की आस्था के बाद भी मुझमें परमेश्वर के प्रति जरा भी वफादारी नहीं थी। मुझे बहुत अपराध बोध हुआ। परमेश्वर ने मुझे बचाने के लिए ऐसी परिस्थितियाँ व्यवस्थित की थीं जो मेरी धारणाओं के अनुरूप नहीं थीं, लेकिन मैं परमेश्वर के श्रमसाध्य इरादे को नहीं समझी, बल्कि नकारात्मक हो गई और अपने काम में ढीली पड़ गई। मुझमें सचमुच मानवता और विवेक की कमी थी! इसके बाद मैं उतनी व्यथित नहीं रही और मुझे अपने कर्तव्य के लिए फिर से कुछ प्रेरणा मिली।

कुछ महीने बाद मुझे शरीर में अभी भी कमजोरी महसूस होती थी, मेरे दिल की धड़कनें बढ़ जाती थीं और मेरी साँस फूलती थी। कभी-कभी तो सीढ़ियाँ चढ़ते समय मुझे किसी के सहारे की जरूरत होती थी। खासकर जब मैं थक जाती थी तो मेरा रक्तचाप बढ़ जाता था। मैंने सोचा कि डॉक्टर ने कहा था कि इस हालत से गुर्दा नाकाम हो सकता है और मुझे चिंता होने लगी, “अगर मैं मर गई तो क्या होगा?” अपनी आस्था के इन सालों में मैंने अपने परिवार और करियर को त्याग दिया था। तो अगर मैं मर गई तो क्या इतने सालों का कष्ट बेकार नहीं चला जाएगा? उस समय मैंने दो अच्छे स्थानीय पारंपरिक चीनी डॉक्टर ढूँढ़े, जड़ी-बूटियों की दवा ली और एक्यूपंक्चर भी करवाया, लेकिन किसी से भी कोई फायदा नहीं हुआ। एक बार कुछ सीढ़ियाँ चढ़ने के बाद मैं इतनी थक गई कि हाँफते हुए बिस्तर पर गिर पड़ी। मैंने सोचा कि मेरी हालत लगातार बिगड़ती जा रही है, पता नहीं मैं कब मर जाऊँ और मेरा दिल दर्द से भर गया। मैं सोचे बिना नहीं रह सकी, “परमेश्वर! तुम्हारा अनुसरण करने के इन सभी सालों में मैंने अपना परिवार और करियर छोड़ दिया है, मैंने कष्ट सहे हैं और खुद को खपाया है। क्या तुम इस सब की वजह से मेरी बीमारी ठीक करके मुझे कुछ और साल जीने नहीं दे सकते?” बाद में जब मैं शांत होकर अपनी दशा पर विचार और चिंतन करने लगी, तो मुझे आखिरकार एहसास हुआ कि परमेश्वर से इस तरह की माँगें करना अविवेकपूर्ण था। मुझे परमेश्वर के वचनों का एक अंश याद आया और मैंने उसे पढ़ने के लिए ढूँढ़ निकाला। सर्वशक्तिमान परमेश्वर कहता है : “अहंकार की कई अभिव्यक्तियाँ होती हैं। उदाहरण के लिए, मान लो कि कोई व्यक्ति जो परमेश्वर में विश्वास करता है, उसकी कृपा की माँग करता है—तुम किस आधार पर इसकी मांग कर सकते हो? तुम शैतान द्वारा भ्रष्ट किए गए व्यक्ति हो, एक सृजित प्राणी हो; यह तथ्य कि तुम जीवित हो और सांस लेते हो, यह पहले से ही परमेश्वर की सबसे बड़ी कृपा है। तुम परमेश्वर ने पृथ्वी पर जो कुछ भी बनाया है उसका आनंद ले सकते हो। परमेश्वर ने तुम्‍हें काफी कुछ दिया है, तो तुम उससे और अधिक की माँग क्यों करते हो? ऐसा इसलिए है क्योंकि लोग कभी भी अपने भाग्य से संतुष्ट नहीं होते हैं। वे हमेशा सोचते हैं कि वे दूसरों से बेहतर हैं, उनके पास और अधिक होना चाहिए, इसलिए वे हमेशा परमेश्वर से इसकी माँग करते हैं। यह उनके अहंकारी स्वभाव का परिचायक है। चाहे लोग अपने मुँह से न कहें, लेकिन जब वे पहली बार परमेश्वर में विश्वास करना शुरू करते हैं, तो अपने दिलों में सोच रहे होते हैं, ‘मैं स्वर्ग जाना चाहता हूँ, नरक नहीं। मैं चाहता हूँ कि न केवल मैं, बल्कि मेरा पूरा परिवार आशीष पाए। मैं अच्छा भोजन खाना चाहता हूँ, अच्छे कपड़े पहनना चाहता हूँ, अच्छी चीजों का आनंद लेना चाहता हूँ। मुझे एक अच्छा परिवार, एक अच्छा पति, (या पत्नी) और अच्छे बच्चे चाहिए। अंततः मैं राजा की तरह राज करना चाहता हूँ।’ ये सब सिर्फ उनकी आवश्‍यकताओं और माँगों से जुड़ा है। उनका यह स्‍वभाव, ये बातें जो वे अपने दिलों में सोचते हैं, ये असाधारण इच्छाएँ—ये सब मनुष्य की अहंकारी प्रकृति की प्रतीक हैं। मैं ऐसा क्यों कहता हूँ? बात आखिरकार लोगों की हैसियत पर आती है। मनुष्य एक सृजित प्राणी है, जो धूल से उत्पन्न हुआ है; परमेश्वर ने मिट्टी से मनुष्य को बनाया और उसमें जीवन का श्वास फूँका। मनुष्य की ऐसी निम्न हैसियत है, फिर भी लोग बहुत-सी इच्‍छाएं लेकर परमेश्वर के सामने आते हैं। मनुष्य की हैसियत इतनी निम्न है कि उसे अपना मुँह खोलकर परमेश्वर से कुछ नहीं माँगना चाहिए। तो लोगों को क्या करना चाहिए? उन्हें निंदा की परवाह न करते हुए कड़ी मेहनत करनी चाहिए, पूरे मन से जुटकर काम करना चाहिए और खुशी से समर्पण करना चाहिए। यह खुशी-खुशी नीचता को अपनाने का प्रश्न नहीं है—खुशी-खुशी नीचता को मत अपनाओ; लोग इसी हैसियत के साथ पैदा होते हैं; उन्हें जन्मजात रूप से आज्ञाकारी और नीच होना चाहिए, क्योंकि उनका रुतबा नीच है, और इसलिए उन्हें परमेश्वर से चीजों की माँग नहीं करनी चाहिए, न ही परमेश्वर से असाधारण अपेक्षाएँ रखनी चाहिए। उनमें ऐसी चीजें नहीं मिलनी चाहिए। एक सरल उदाहरण देखो। किसी अमीर परिवार ने एक नौकर रखा। उस अमीर परिवार में इस नौकर की स्थिति विशेष रूप से निम्‍न थी, लेकिन फिर भी उसने घर के मालिक से कहा : ‘मैं आपके बेटे की टोपी पहनना चाहता हूँ, मैं वैसे चावल खाना चाहता हूँ जैसे आप खाते हैं, आपके कपड़े पहनना चाहता हूँ और आपके बिस्तर पर सोना चाहता हूँ। आप जो भी वस्तुएँ उपयोग करते हैं, चाहे वे सोने की हों या चाँदी की, मुझे वे चाहिए! मैं अपने काम में बहुत योगदान देता हूँ, और आपके घर में रहता हूँ, इसलिए मुझे वे चाहिए!’ मालिक को उसके साथ कैसा व्यवहार करना चाहिए? मालिक कहेगा : ‘तुम्हें पता होना चाहिए कि तुम क्‍या हो, तुम्हारी भूमिका क्या है : तुम एक नौकर हो। मैं अपने बेटे को वह देता हूँ जो वह चाहता है, क्योंकि उसकी हैसियत वह है। तुम्‍हारी हैसियत, तुम्‍हारी पहचान क्या है? तुम ये चीजें माँगने के योग्य नहीं हो। तुम्‍हें जाकर अपना काम करना चाहिए, जाओ और अपनी हैसियत और पहचान के अनुसार अपने कर्तव्‍य पूरे करो।’ क्या ऐसे व्यक्ति में कोई विवेक है? परमेश्वर में विश्‍वास रखने वाले बहुत-से लोग ऐसे हैं जिनमें उतना विवेक नहीं है। परमेश्वर में विश्वास करने की शुरुआत से ही, उनके पास गुप्त उद्देश्य होते हैं, और आगे बढ़ते हुए, वे लगातार परमेश्वर से माँगें करते हैं : ‘मैं चाहता हूँ कि पवित्र आत्मा का कार्य मेरा अनुसरण करे क्योंकि मैं सुसमाचार का प्रचार करता हूँ! जब मैं बुरे काम करता हूँ तो तुम्हें मुझे माफ और सहन भी करना होगा! अगर मैं बहुत काम करता हूँ, तो तुम्‍हें मुझे इनाम देना होगा!’ संक्षेप में, लोग हमेशा परमेश्वर से चीजें चाहते हैं, वे हमेशा लालची रहते हैं” (वचन, खंड 3, अंत के दिनों के मसीह के प्रवचन, परमेश्वर के प्रति मनुष्य के प्रतिरोध की जड़ में अहंकारी प्रकृति है)। परमेश्वर के वचन पढ़कर मुझे सचमुच संतप्त महसूस हुआ। मैं परमेश्वर के वचनों में वर्णित उस सेवक की तरह थी, जिसमें विवेक की पूरी तरह से कमी थी। मालिक ने उसे भोजन, आश्रय और यहाँ तक कि इनाम भी दिया, लेकिन सेवक अपने मालिक का आभारी होना नहीं जानता था। उसने सोचा कि अपने मालिक के लिए कुछ काम करके उसने पुण्य कमाया है और इसलिए उसने अपने मालिक से माँगें कीं, वह मालिक की हर चीज का आनंद लेना चाहता था। मैंने देखा कि यह सेवक सचमुच घमंडी, विवेकहीन और बेशर्म था। मैंने उस समय के बारे में सोचा जब मेरी बीमारी का इलाज नहीं हो सकता था और मैं मौत के कगार पर थी। खासकर जब मैंने अपनी जैसी ही बीमारी वाले लोगों को मरते देखा, तो मेरी निराशा की भावना और बढ़ गई। प्रभु में विश्वास करने के बाद उसने मेरी बीमारी दूर कर दी और मुझे जीने का मौका दिया, बाद में मैं इतनी भाग्यशाली रही कि मैंने परमेश्वर का अंत के दिनों का कार्य स्वीकार किया और सत्य प्राप्त करने और परमेश्वर द्वारा बचाए जाने का अवसर पाया। यह सब परमेश्वर का असाधारण उत्कर्ष और अनुग्रह है। मैंने परमेश्वर से बहुत कुछ पाया है, लेकिन मैं आभारी होना नहीं जानती थी। मैंने सोचा कि थोड़ा-सा कर्तव्य निभाकर मैंने पुण्य कमा लिया है और इसलिए मैंने परमेश्वर से माँगें कीं, उससे मुझे फिर से बीमार न पड़ने देने के लिए कहा। जब मेरी बीमारी दोबारा लौटी और मेरा मौत से सामना हुआ तो मैंने समर्पण नहीं किया। इसके बजाय मैंने बहस की और शिकायत की। मैंने बेशर्मी से माँग की कि परमेश्वर मेरी उम्र बढ़ा दे और मुझे कुछ और साल जीने दे। मात्र एक सृजित प्राणी होने के नाते मुझमें परमेश्वर से माँगें करने की क्या योग्यता थी? परमेश्वर सारी सृष्टि का प्रभु है और यह परमेश्वर ही है जो तय करता है कि किसे आशीष देनी है और किसे नहीं। फिर भी मुझमें परमेश्वर के सामने बहस करने और शर्तें रखने की हिम्मत थी। मैं सचमुच घमंडी और विवेकहीन थी! मैंने यह भी देखा कि मैं पूरी तरह से नीच, लालची और अंतरात्मा से रहित थी। यह सब महसूस करके मुझे अंदर ही अंदर गहरा अपराध बोध हुआ।

एक दिन मैंने फिल्म “उद्धार” में परमेश्वर के वचनों का एक अंश देखा और इससे मुझे अपनी दशा के बारे में कुछ समझ मिली। सर्वशक्तिमान परमेश्वर कहता है : “बहुत सारे लोग मुझ में विश्वास करते हैं ताकि हो सकता है मैं उन्हें चंगा कर दूँ। बहुत सारे लोग मुझ में विश्वास करते हैं ताकि हो सकता है मैं उनके शरीर से अशुद्ध आत्माओं को निकालने के लिए अपनी शक्ति का इस्तेमाल करूँ और बहुत-से लोग मुझसे बस शांति और आनंद प्राप्त करने के लिए मुझ में विश्वास करते हैं। बहुत-से लोग मुझसे सिर्फ और अधिक भौतिक संपदा माँगने के लिए मुझ पर विश्वास करते हैं। बहुत-से लोग मुझसे सिर्फ इस जीवन को शांति से गुजारने और आने वाले संसार में सुरक्षित और स्वस्थ रहने के लिए मुझ पर विश्वास करते हैं। बहुत-से लोग केवल नरक की पीड़ा से बचने के लिए और स्वर्ग के आशीष प्राप्त करने के लिए मुझ पर विश्वास करते हैं। बहुत सारे लोग केवल अस्थायी आराम के लिए मुझ में विश्वास करते हैं, फिर भी आने वाले संसार में कुछ भी हासिल करने का प्रयास नहीं करते। जब मैं लोगों पर अपना क्रोध उतारता हूँ और कभी उनके पास रही सारी सुख-शांति छीन लेता हूँ, तो मनुष्य शंकालु हो जाता है। जब मैं मनुष्य को नरक का कष्ट देता हूँ और स्वर्ग के आशीष वापस ले लेता हूँ, वे क्रोध से भर जाते हैं। जब लोग मुझसे खुद को चंगा करने के लिए कहते हैं और मैं उन पर ध्यान नहीं देता और उनके प्रति अत्यधिक घृणा महसूस करता हूँ; तो लोग मुझे छोड़कर चले जाते हैं और बुरी दवाइयों तथा जादू-टोने का मार्ग खोजने लगते हैं। जब मैं मनुष्य द्वारा मुझसे माँगी गई सारी चीजें वापस ले लेता हूँ, तो वे बिना कोई निशान छोड़े गायब हो जाते हैं। इसलिए मैं कहता हूँ कि लोग मुझ पर इसलिए विश्वास करते हैं, क्योंकि मेरा अनुग्रह अत्यंत विपुल है, और क्योंकि बहुत अधिक लाभ प्राप्त किए जा सकते हैं” (वचन, खंड 1, परमेश्वर का प्रकटन और कार्य, तुम आस्था के बारे में क्या जानते हो?)। परमेश्वर ने जो उजागर किया वह मेरी एकदम सही दशा थी। पहले तो मैंने देखा कि परमेश्वर मेरी बीमारी ठीक कर सकता था। मैंने परमेश्वर के अनुग्रह का आनंद लिया और इसलिए मैं पूरी तरह से उसका अनुसरण करने को तैयार थी और अपना कर्तव्य निभाने और अपने परिवार और करियर को त्यागने में सक्षम थी। कलीसिया ने मेरे लिए जो भी कर्तव्य व्यवस्थित किया, मैंने उसे भी पूरा किया। यहाँ तक कि जब सुसमाचार का प्रचार करते समय मुझे गिरफ्तार कर लिया गया, मेरे परिवार ने मुझे ठुकरा दिया या मुझे शारीरिक परेशानी हुई, मैं फिर भी अपने कर्तव्य में लगी रही, क्योंकि मैंने सोचा कि परमेश्वर के लिए खुद को खपाने से वह मुझे बीमार नहीं पड़ने देगा। लेकिन जब मेरी गुर्दे की बीमारी दोबारा लौटी, ज्यादा गंभीर हो गई और मेरे पास इलाज के लिए पैसे नहीं थे, यहाँ तक कि मौत का सामना भी करना पड़ सकता था, तो मैं और ज्यादा कष्ट सहने और खुद को खपाने के लिए तैयार नहीं थी। मैंने शिकायत की कि परमेश्वर मेरी रक्षा नहीं कर रहा था, उसके लिए खुद को खपाने पर पछतावा किया और मैं अपने कर्तव्य में लगनशील नहीं रही, मैंने अपने सालों के प्रयासों और खपत को पूँजी बनाकर परमेश्वर से मुझे कुछ और साल जीने देने की माँग करने की कोशिश की। मुझे एहसास हुआ कि मैं केवल आशीषें पाने के लिए परमेश्वर में विश्वास करती थी और जब मुझे आशीषें नहीं मिलीं, तो मुझे लगा कि परमेश्वर में विश्वास करके मुझे नुकसान हुआ है, मैंने सच्चे दिल से परमेश्वर में विश्वास करना और अपने कर्तव्य निभाना बंद कर दिया। यहाँ तक कि मैंने ढिठाई से परमेश्वर से आशीषों की माँग की। परमेश्वर में मेरी आस्था छद्म-विश्वासियों के भरपेट निवाले खाने की कोशिश से किस तरह अलग थी? मैंने अपनी आस्था में सत्य नहीं खोजा, बल्कि मैं आशीषों के लिए परमेश्वर से सौदेबाजी करने की कोशिश कर रही थी। ऐसा करके मैं परमेश्वर का इस्तेमाल करने और उसे धोखा देने की कोशिश कर रही थी! मैंने सोचा कि कैसे पौलुस ने शुरू में आशीषें पाने की खातिर प्रभु में विश्वास किया था और जब उसने देखा कि उसने कुछ कष्ट सहे हैं और कुछ त्याग किए हैं, तो उसने सोचा कि वह आशीषों का हकदार है और खुलेआम परमेश्वर से मुकुट माँगा। उसने कहा, “मैं अच्छी कुश्ती लड़ चुका हूँ, मैं ने अपनी दौड़ पूरी कर ली है, मैं ने विश्वास की रखवाली की है। अब से मेरे लिए धार्मिकता का एक मुकुट रखा हुआ है” (2 तीमुथियुस 4:7-8)। उसका मतलब था कि अगर परमेश्वर उसे मुकुट और इनाम नहीं देता, तो परमेश्वर अधार्मिक है। अंत में उसने परमेश्वर के स्वभाव को नाराज किया और परमेश्वर द्वारा दंडित हुआ। अगर मैं बिना बदले इसी तरह चलती रहती तो मेरा अंत भी पौलुस की तरह होता, और मुझे दंडित करके नरक में डाल दिया जाता।

एक दिन मैंने परमेश्वर के वचनों का एक भजन सुना, “मनुष्य का जीवनकाल परमेश्वर द्वारा पूर्वनिर्धारित किया जा चुका है” :

1  बहुत से लोग अक्सर बीमार पड़ जाते हैं और चाहे वे परमेश्वर से कितनी भी प्रार्थना करें, फिर भी वे ठीक नहीं होते। चाहे वे अपनी बीमारी से कितना भी छुटकारा पाना चाहें, लेकिन नहीं पा सकते। कभी-कभी, उन्हें जानलेवा परिस्थितियों का भी सामना करना पड़ सकता है और उन्हें इन परिस्थितियों का सीधे सामना करने के लिए मजबूर होना पड़ता है। दरअसल, यदि किसी के हृदय में वास्तव में परमेश्वर पर आस्था है, तो उसे सबसे पहले यह जान लेना चाहिए कि व्यक्ति का जीवनकाल परमेश्वर के हाथों में है। व्यक्ति के जन्म और मृत्यु का समय परमेश्वर ने पूर्व नियत किया है। जब परमेश्वर लोगों को बीमारी देता है तो उसके पीछे कोई कारण होता है—उसका महत्व होता है। वे जो महसूस कर सकते हैं वह बीमारी है, लेकिन असल में उन्हें जो दिया गया है वह अनुग्रह है, बीमारी नहीं। लोगों को पहले इस तथ्य को पहचानना चाहिए और इसके बारे में सुनिश्चित होना चाहिए, और इसे गंभीरता से लेना चाहिए।

2  जब लोग बीमारी से पीड़ित होते हैं, तो वे अक्सर परमेश्वर के सामने आ सकते हैं, और विवेक और सावधानी के साथ, वह करना सुनिश्चित कर सकते हैं जो उन्हें करना चाहिए, और दूसरों की तुलना में अपने कर्तव्य से अधिक सावधानी और परिश्रम के साथ पेश आते हैं। जहाँ तक लोगों का सवाल है, यह एक सुरक्षा है, बंधन नहीं। यह निष्क्रिय दृष्टिकोण है। इसके अलावा, हर व्यक्ति का जीवन-काल परमेश्वर द्वारा पूर्व-निर्धारित किया गया है। चिकित्सीय दृष्टिकोण से कोई बीमारी प्राणांतक हो सकती है, लेकिन परमेश्वर के नजरिये से अगर तुम्हारा जीवन अभी जारी रहना चाहिए और तुम्हारा समय अभी नहीं आया है तो तुम चाहकर भी नहीं मर सकते।

3  अगर तुम्हारे पास परमेश्वर का कोई आदेश है और तुम्हारा मिशन अभी तक पूरा नहीं हुआ है तो तुम नहीं मरोगे, फिर भले ही तुम्हें ऐसी कोई बीमारी क्यों न लग जाए जिसे प्राणघातक माना जाता है—परमेश्वर अभी तुम्हें नहीं ले जाएगा। भले ही तुम प्रार्थना न करो, सत्य न खोजो और अपनी बीमारी का इलाज न कराओ या भले ही तुम अपने इलाज में देरी कर दो—फिर भी तुम मरोगे नहीं। यह खास तौर से उन लोगों के लिए सच है जिनके पास परमेश्वर का एक महत्वपूर्ण आदेश है : जब उनका मिशन अभी पूरा होना बाकी है तो उन्हें चाहे कोई भी बीमारी हो जाए, वे तुरंत नहीं मरेंगे; वे अपने मिशन के पूरा होने के अंतिम क्षण तक जियेंगे।

............

—वचन, खंड 3, अंत के दिनों के मसीह के प्रवचन, भाग तीन

यह भजन सुनने के बाद मैं समझ गई कि किसी व्यक्ति का जीवन और मृत्यु परमेश्वर के हाथों में है। जब कोई इस दुनिया में आता है, तो उसका अपना एक मिशन होता है और जिस दिन किसी व्यक्ति का जीवन समाप्त होता है, वह उसके मिशन से जुड़ा होता है। जब किसी व्यक्ति की उम्र पूरी हो जाती है और उसका मिशन पूरा हो जाता है, तो उसे मरना ही होता है, भले ही वह बीमार न हो। अगर किसी व्यक्ति ने अपना मिशन पूरा नहीं किया है, तो भले ही उसे कोई जानलेवा बीमारी हो, वह नहीं मरेगा। याद करती हूँ तो मैं बीस एक साल की थी जब मुझे मुश्किल से ठीक होने वाली एक बीमारी हो गई थी। मेरे पास इलाज के लिए पैसे नहीं थे, लेकिन परमेश्वर ने मुझे मरने नहीं दिया, बल्कि उसने मुझे इस समय तक अच्छी तरह से जीने दिया, मैंने देखा कि जीवन और मृत्यु परमेश्वर के हाथों में हैं और परमेश्वर द्वारा पूर्वनिर्धारित हैं। इन बातों का किसी व्यक्ति की बीमारी की गंभीरता से कोई लेना-देना नहीं है। जब पुलिस ने मुझसे “तीन कथनों” पर हस्ताक्षर करने को कहा, तो गिरफ्तारी से बचने के लिए मैं घर छोड़ने को मजबूर थी। मैं अब दवा के लिए डॉक्टर झांग के पास नहीं जा सकती थी और मेरे पास इलाज के लिए पैसे नहीं थे, इसलिए मुझे चिंता हुई कि दवा के बिना मेरी हालत बिगड़ जाएगी और शायद मैं मर जाऊँगी। सच तो यह था कि, भले ही डॉक्टर झांग बहुत कुशल थे, वह किसी व्यक्ति की जान नहीं बचा सकते थे। मुझे याद है, मेरे साथ की एक मरीज का पूरा शरीर सूजा हुआ था और उसे पेशाब नहीं आ रहा था, अपनी पीड़ा के बीच वह डॉक्टर झांग के सामने घुटनों के बल बैठकर अपनी बीमारी ठीक करने की भीख माँगने लगी, लेकिन वह कुछ भी करने में असमर्थ थे। मेरी बीमारी भी उस मरीज जैसी ही थी और डॉक्टर झांग भी कुछ नहीं कर सकते थे। यह परमेश्वर ही था जिसने चमत्कारिक रूप से मेरी बीमारी दूर कर दी और मुझे इतना बड़ा अनुग्रह मिला और मैंने परमेश्वर की सर्वशक्तिमत्ता देखी, लेकिन फिर भी मुझे परमेश्वर में आस्था नहीं थी। मैं अब भी सोचती थी कि मेरा जीवन और मृत्यु एक डॉक्टर के हाथों में है। मैं सचमुच बहुत भ्रमित, बहुत अंधी और अज्ञानी थी! मैं अब और विद्रोह नहीं कर सकी, मुझे अपनी बीमारी परमेश्वर के हाथों में सौंपनी थी। तब से चाहे मैं जियूँ या मरूँ, मैं परमेश्वर के आयोजनों और व्यवस्थाओं के प्रति समर्पण करने को तैयार रहूँगी और जब तक मैं एक और दिन जियूँगी, मैं अपना कर्तव्य निभाऊँगी।

बाद में मैंने परमेश्वर के वचनों को पढ़े : “एक सृजित प्राणी के रूप में व्यक्ति जब सृष्टिकर्ता के सामने आता है तो उसे अपना कर्तव्य निभाना ही चाहिए। यह करना बहुत उचित चीज है और उसे यह जिम्मेदारी पूरी करनी चाहिए। इस शर्त पर कि सृजित प्राणी अपने कर्तव्य निभाएँ, सृष्टिकर्ता ने मानवजाति के बीच और भी बड़ा कार्य किया है, उसने लोगों पर कार्य का एक और चरण पूरा किया है। और वह कौन-सा कार्य है? वह मानवजाति को सत्य प्रदान करता है जिससे उन्हें अपने कर्तव्य निर्वहन करते हुए परमेश्वर से सत्य हासिल करने और इस प्रकार अपने भ्रष्ट स्वभाव त्यागने और शुद्ध होने, परमेश्वर के इरादे पूरा कर पाने और जीवन में सही मार्ग अपना पाने और अंततः परमेश्वर का भय मानने और बुराई से दूर रहने में सक्षम होने, पूर्ण उद्धार हासिल कर पाने और शैतान द्वारा दी जाने वाली पीड़ाओं का शिकार न बनने का मौका मिलता है। यही वह अंतिम प्रभाव है जिसे परमेश्वर मानवजाति से कर्तव्य निर्वहन करवाने के माध्यम से हासिल करने की मंशा रखता है। इसलिए परमेश्वर तुम्हें अपना कर्तव्य निभाने की प्रक्रिया के दौरान महज एक चीज स्पष्ट रूप से देखने और थोड़ा-सा सत्य समझने नहीं देता, वह तुम्हें महज उस अनुग्रह और उन आशीषों का आनंद नहीं लेने देता है जो तुम एक सृजित प्राणी के रूप में अपना कर्तव्य निभाने से प्राप्त करते हो। बल्कि वह तुम्हें शुद्ध होने और बचाए जाने और अंततः सृष्टिकर्ता के मुखमंडल के प्रकाश में रहने का अवसर भी देता है” (वचन, खंड 4, मसीह-विरोधियों को उजागर करना, मद नौ (भाग सात))। परमेश्वर के वचनों का यह अंश पढ़ने के बाद मेरा दिल रोशन हो गया। परमेश्वर लोगों को अपना कर्तव्य निभाने का अवसर देता है ताकि लोग सत्य का अनुसरण करें और उसे प्राप्त करें, अपने भ्रष्ट स्वभाव को त्याग कर शुद्ध हों और स्वभाव में बदलाव लाकर उद्धार के मार्ग पर चल सकें। लेकिन अपनी आस्था के इन सभी सालों में मैं इस उम्मीद में अपना कर्तव्य निभा रही थी कि परमेश्वर मेरी रक्षा करेगा और मुझे आशीष देगा और मैंने अपने कर्तव्य को आशीषों के लिए एक सौदेबाजी का जरिया माना। मैं समझ गई कि आस्था को लेकर मेरे विचार गलत थे। अपना कर्तव्य निभाना पूरी तरह स्वाभाविक और न्यायोचित है और इसका आशीषें पाने या दुर्भाग्य सहने से कोई लेना-देना नहीं है। मुझे अपने कर्तव्य में सत्य का अनुसरण करने और अपने भ्रष्ट स्वभाव को त्यागने पर ध्यान केंद्रित करना चाहिए। मेरे जीवन का सच्चा मूल्य और अर्थ यही है। अगर मैं सिर्फ आशीषों के पीछे भागती हूँ और स्वभाव में बदलाव नहीं खोजती, तो जीवन भर विश्वास करने के बावजूद मैं कभी सत्य प्राप्त नहीं कर पाऊँगी और अंत में मुझे बचाया नहीं जाएगा।

एक दिन मैंने परमेश्वर के वचनों का एक अंश पढ़ा : “परमेश्वर तुमसे चाहे कुछ भी माँगे, तुम्हें अपनी पूरी ताकत के साथ केवल इस ओर काम करने की आवश्यकता है, और मुझे आशा है कि इन अंतिम दिनों में तुम परमेश्वर के समक्ष उसके प्रति वफादारी निभाने में सक्षम होगे। जब तक तुम सिंहासन पर बैठे परमेश्वर की संतुष्ट मुसकराहट देख सकते हो, तो भले ही यह तुम्हारी मृत्यु का नियत समय ही क्यों न हो, आँखें बंद करते समय भी तुम्हें हँसने और मुसकराने में सक्षम होना चाहिए। जब तक तुम जीवित हो, तुम्हें परमेश्वर के लिए अपना अंतिम कर्तव्य निभाना चाहिए। अतीत में, पतरस को परमेश्वर के लिए क्रूस पर उलटा लटका दिया गया था; परंतु तुम्हें इन अंतिम दिनों में परमेश्वर को संतुष्ट करना चाहिए, और उसके लिए अपनी सारी ऊर्जा खर्च कर देनी चाहिए। कोई सृजित प्राणी परमेश्वर के लिए क्या कर सकता है? इसलिए तुम्हें पहले से ही अपने आपको परमेश्वर को सौंप देना चाहिए, ताकि वह अपनी इच्छा के अनुसार तुम्हारी योजना बना सके। जब तक इससे परमेश्वर खुश और प्रसन्न होता हो, तो उसे अपने साथ जो चाहे करने दो। मनुष्यों को शिकायत के शब्द बोलने का क्या अधिकार है?” (वचन, खंड 1, परमेश्वर का प्रकटन और कार्य, “संपूर्ण ब्रह्मांड के लिए परमेश्वर के वचनों” के रहस्यों की व्याख्या, अध्याय 41)। परमेश्वर के वचन पढ़ने के बाद मैं समझ गई कि चाहे मुझे कोई भी बीमारी या पीड़ा का सामना करना पड़े, भले ही मैं मर जाऊँ जब तक मैं परमेश्वर के आयोजनों और व्यवस्थाओं के प्रति समर्पण करती हूँ और जो कर्तव्य मुझे निभाना चाहिए उसे पूरा करती हूँ, तो इसे परमेश्वर की स्वीकृति मिलेगी। मैंने सोचा कि कैसे परमेश्वर ने अय्यूब का परीक्षण किया था। अय्यूब ने अपनी विशाल संपत्ति और अपने बच्चों को खो दिया था और उसका पूरा शरीर फोड़ों से भर गया था, लेकिन वह बिना शिकायत किए परमेश्वर के प्रति समर्पण कर सका और वह परमेश्वर के लिए अपनी गवाही में अडिग रहा। पतरस ने अपना जीवन परमेश्वर के प्रति समर्पण खोजने और उससे प्रेम करने में बिताया, कभी भी अपने लिए कुछ नहीं माँगा और अंत में उसे परमेश्वर के लिए सलीब पर उलटा लटका दिया गया। वह मृत्यु तक समर्पण के बिंदु पर पहुँच गया, उसने शैतान को पूरी तरह से शर्मिंदा किया और परमेश्वर के लिए शानदार गवाही दी। अय्यूब और पतरस की गवाहियों ने मुझे सचमुच प्रेरित किया। मेरी बीमारी दोबारा लौट आई थी और किसी भी पल मुझे गुर्दा खराब होने का या यहाँ तक कि मौत का सामना करना पड़ सकता था, लेकिन जब तक मैं जीती और साँस लेती रह सकती हूँ, मुझे अपना कर्तव्य निभाना चाहिए। तब से मैं अपना बचा हुआ जीवन परमेश्वर को देने की इच्छा करने, स्वभाव में बदलाव का अनुसरण करने और अपना कर्तव्य निभाने लगी और अगर किसी दिन मेरी मौत आ भी जाए, तो भी मैं परमेश्वर की संप्रभुता और व्यवस्थाओं के प्रति समर्पण करूँगी।

उसके बाद मैंने अपने कर्तव्य में अपना दिल लगाया और मैं समय-समय पर ठीक से व्यायाम भी करती थी, मैंने पाया कि मेरा स्वास्थ्य धीरे-धीरे सुधर गया। मेरा ब्लड शुगर और रक्तचाप स्थिर स्तर पर लौट आए और मैंने पाया कि मैं जो कुछ भी करती थी, उसके लिए मुझमें ऊर्जा थी। मई 2024 के अंत में मुझे जिला अगुआ चुना गया, हालाँकि काम का बोझ ज्यादा होता था, मैं उसे सँभाल पाती थी। कभी-कभी जब मैं काम से थक जाती, तो थोड़ी देर के लिए समुचित आराम कर लेती थी और उसके बाद मैं अपना कर्तव्य निभाने में कोई देरी नहीं करती थी। जब मैंने इस तरह से अभ्यास किया, तो मैंने खुद को परमेश्वर के और करीब महसूस किया और लगन से अपना कर्तव्य पूरा करते हुए मुझे सहज महसूस हुआ।


82. क्या केवल अनुग्रह और आशीष पाने के लिए ही परमेश्वर पर विश्वास करना सही है?

झांग यू, चीन

जुलाई 2008 में मेरी मौसी ने मुझे अंत के दिनों के परमेश्वर के सुसमाचार का उपदेश दिया। सर्वशक्तिमान परमेश्वर के वचन पढ़कर मैं समझ गई कि मनुष्य का जीवन परमेश्वर से आता है, मैं जिस भी चीज का आनंद लेती हूँ, वह उसी ने दी है, मुझे परमेश्वर पर विश्वास करना और उसकी आराधना करनी चाहिए। उस समय मेरा परिवार सुअर पालन का काम करता था। हर दिन सुअरों को खिलाने के बाद मैं परमेश्वर के वचन पढ़ती, भजन सुनती और नियमित रूप से सभाओं में जाती थी। कभी-कभी मैं सुसमाचार का प्रचार करने के लिए बाहर भी जाती थी। एक दिन हमारे एक पड़ोसी ने कहा कि उसके सुअरों को खाँसी आ रही है और ऐसा लग रहा था कि उन्हें तेज बुखार है। मुझे वाकई चिंता हुई कि कहीं मेरे सुअरों को भी यह बीमारी न लग जाए, इसलिए मैंने प्रार्थना की और यह मामला परमेश्वर को सौंप दिया। चमत्कारिक रूप से मेरा कोई भी सुअर संक्रमित नहीं हुआ, कुछ महीनों बाद हमने उन्हें दसियों हजार युआन में बेच दिया। मैं बहुत खुश थी। जब मैंने शुरुआत की थी तो मुझे सुअर पालन का कोई अनुभव नहीं था, फिर भी न तो सुअरों को और न ही सुअर के बच्चों को कोई बीमारी लगी और घर पर सब कुछ ठीक-ठाक चल रहा था। परमेश्वर पर विश्वास करना वाकई बहुत अच्छा था! आगे से मुझे ठीक से परमेश्वर पर विश्वास करना था और परमेश्वर के प्रेम को चुकाने के लिए अपने कर्तव्य निभाने थे।

कुछ ही समय बाद अगुआ ने मुझे दो छोटे समूहों की देखरेख का काम सौंप दिया। मैं बहुत खुश थी और मैंने सोचा, “मैं जितनी अधिक सभाओं में जाऊँगी, उतने ही अधिक सत्य समझूँगी, और मैं जितने ज्यादा कर्तव्य निभाऊँगी, परमेश्वर मेरे परिवार की उतनी ही ज्यादा रक्षा करेगा।” उसके बाद घर पर चाहे कितनी भी व्यस्तता क्यों न हो, मैं हमेशा अपने कर्तव्य करने के लिए समय निकालने की कोशिश करती थी। लेकिन 2008 के अंत में एक अनहोनी घटना हुई। एक रात रात के करीब 12 बजे मेरे भाई, भाभी और पति काम से जल्दी में गाड़ी से घर आ रहे थे। अँधेरा था, बारिश हो रही थी और पहाड़ी सड़क ऊबड़-खाबड़ थी और वे एक मोड़ पर अचानक एक गहरी खाई में गिर गए। मेरे पति का सिर कार के दरवाजे से टकरा गया, टूटे हुए काँच उसके चेहरे पर गिरे, उसका चेहरा पूरी तरह से कट गया और वह खून से लथपथ हो गया। वह उसी समय बेहोश हो गया। उसका इतना खून बह गया था कि होश में आने से पहले वह करीब दो घंटे तक अस्पताल में कोमा में रहा। अस्पताल से छुट्टी मिलने के बाद मेरे पति के सिर में हल्की चोट रह गई थी, और कभी-कभी वह ऊटपटांग बातें करने लगता था; उसका एक दाँत टूट गया था; उसके मुँह के घाव भरे नहीं थे और उसकी बोली साफ नहीं थी। उसे ऐसी बदहवास हालत में देखकर मेरा दिल दुखता था, मैं चैन से नहीं बैठ पाती थी और सोचती थी, “जब वह काम पर गया था तो ठीक था; वह इस हालत में कैसे वापस आ सकता है? यह सब मेरे भाई की गलती है जो इतनी लापरवाही से गाड़ी चला रहा था।” लेकिन फिर मैंने सोचा, “मैं परमेश्वर पर विश्वास करती हूँ, सभाओं में जाती हूँ और अपने कर्तव्य करती हूँ, तो ऐसी बात कैसे हो सकती है? परमेश्वर ने उनकी रक्षा क्यों नहीं की? अगर मेरे पति पर इसका कोई बुरा असर रह गया तो हमारी जिंदगी कैसी होगी? हमारे दो बेटे अभी छोटे हैं और हमारा सुअर फार्म भी है। मेरे लिए इन सब बातों की चिंता कौन करेगा?” अगले कुछ दिनों तक मैं इतनी चिंतित रही कि ठीक से खा या सो नहीं पाई, और चलते समय मेरे पैरों में भारीपन महसूस होता था। मेरा मन परमेश्वर के वचन पढ़ने या भजन सुनने का नहीं करता था और जब मैं जबरदस्ती सभा में जाती तो बस सिर झुकाए रहती और बोलना नहीं चाहती थी। बाद में मेरी दशा के बारे में जानने के बाद बहन वांग फांग ने परमेश्वर के वचनों का यह भजन चलाया : “तुम्हें सभी चीजों में परमेश्वर की गवाही देनी चाहिए।” “परमेश्वर द्वारा मनुष्य पर किए जाने वाले कार्य का हर कदम बाहर से यह लोगों के मध्य अंतःक्रिया प्रतीत होता है, मानो यह मानव-व्यवस्थाओं द्वारा या मानवीय विघ्न से उत्पन्न हुआ हो। किंतु, कार्य के प्रत्येक कदम, और घटित होने वाली हर चीज के पीछे शैतान द्वारा परमेश्वर के सामने चली गई बाजी है और इनमें अपेक्षित है कि लोग परमेश्वर के लिए अपनी गवाही में अडिग बने रहें। उदाहरण के लिए, जब अय्यूब का परीक्षण हुआ : पर्दे के पीछे शैतान परमेश्वर के साथ शर्त लगा रहा था और अय्यूब के साथ जो हुआ वह मनुष्यों के कर्म थे और मनुष्यों के विघ्न थे। परमेश्वर द्वारा तुम लोगों पर किए गए कार्य के हर कदम के पीछे शैतान की परमेश्वर के साथ बाजी होती है—इसके पीछे एक लड़ाई होती है” (वचन, खंड 1, परमेश्वर का प्रकटन और कार्य, केवल परमेश्वर से प्रेम करना ही वास्तव में परमेश्वर पर विश्वास करना है)। वांग फांग ने मेरे साथ संगति की : “बहन, हम सब अय्यूब के अनुभव के बारे में जानते हैं। भले ही ऐसा लगता था कि अय्यूब के भेड़-बकरियों और मवेशियों के विशाल झुंड को चोरों ने ले लिया था, असल में यह शैतान का एक प्रलोभन था। शैतान ने सोचा कि अय्यूब केवल इसलिए परमेश्वर का भय मानता था क्योंकि परमेश्वर ने उसे आशीष दी थी। परमेश्वर ने शैतान को अनुमति दी कि वह अय्यूब को प्रलोभन दे और इसलिए शैतान ने अय्यूब पर हमला करना शुरू कर दिया, उसके ऊँटों और मवेशियों को चुराने के लिए चोरों का इस्तेमाल किया, उसके बच्चों को नुकसान पहुँचाया और बाद में शैतान ने अय्यूब के पूरे शरीर को फोड़ों से भर दिया। शैतान का लक्ष्य था कि अय्यूब परमेश्वर के बारे में शिकायत करे और उसे नकार दे। लेकिन अय्यूब की परमेश्वर में सच्ची आस्था थी, वह मानता था कि यहोवा ने दिया था और यहोवा ने ही ले लिया और उसने परमेश्वर के नाम की स्तुति की। उसने परमेश्वर के लिए एक जबरदस्त गवाही दी। जब हम परमेश्वर का अनुसरण करते हैं, शैतान हम पर आरोप लगाएगा और हमला करेगा और यही हमारे लिए प्रलोभन है। ठीक वैसे ही जैसे तुम्हारे परिवार में जो हो रहा है, शैतान का लक्ष्य है कि तुम परमेश्वर का परित्याग कर दो और उसका उद्धार खो दो। हमें परमेश्वर में आस्था रखनी चाहिए और शैतान की चालों में नहीं फँसना चाहिए।” वांग फांग की संगति सुनने के बाद मुझे एहसास हुआ कि यह घटना असल में एक आध्यात्मिक लड़ाई थी और शैतान मुझे परेशान करने की कोशिश कर रहा था। शैतान नहीं चाहता था कि मैं परमेश्वर पर विश्वास करके बचाई जाऊँ, इसलिए वह मेरी आस्था और उद्धार को नष्ट करने और उसमें गड़बड़ करने की पूरी कोशिश कर रहा था। वह मेरे पति की कार दुर्घटना का इस्तेमाल करके परमेश्वर का अनुसरण करने के मेरे संकल्प को हिलाना चाहता था, वह चाहता था कि मैं परमेश्वर पर संदेह करूँ और उस पर विश्वास न करूँ और आखिरकार इसी के साथ नष्ट हो जाऊँ। शैतान बहुत दुर्भावनापूर्ण है और मैं उसकी चाल में नहीं फँस सकती थी! फिर मैंने अपने पति की दुर्घटना वाली रात के बारे में और सोचा। अँधेरा था और बारिश हो रही थी; पहाड़ी सड़क पहले से ही ऊबड़-खाबड़ थी और बारिश होने पर उस पर फिसलन हो गई थी; मेरे भाई ने लापरवाही से गाड़ी चलाई और गलती से गाड़ी खाई में गिरा दी; और यह तो होता ही, चाहे मैं परमेश्वर पर विश्वास करती या नहीं। लेकिन जब ये सब गलत हुआ तो मैंने परमेश्वर से शिकायत की। मुझमें विवेक की कितनी कमी थी! मुझे परमेश्वर के बारे में शिकायत नहीं करनी चाहिए थी! यह समझने के बाद मैंने परमेश्वर पर विश्वास करने और उसका अनुसरण जारी रखने का मन बना लिया। मैंने परमेश्वर से प्रार्थना भी की और अपने पति को उसे सौंप दिया, क्योंकि मैं जानती थी कि वह जब भी ठीक होगा, उसे परमेश्वर ही तय करेगा; मैं समर्पण करने को तैयार थी। उसके बाद मैंने परमेश्वर पर विश्वास करना और सभाओं में जाना जारी रखा। छह महीने बाद दवा लेने और स्वस्थ होने के बाद मेरे पति का मन धीरे-धीरे सामान्य हो गया। वह ज्यादा ऊर्जावान हो गया और उस पर कोई स्थायी दुष्प्रभाव नहीं रहे। इस घटना से मैंने परमेश्वर की सुरक्षा देखी और उस पर मेरी आस्था और मजबूत हो गई।

फरवरी 2011 में एक दिन एक पड़ोसी ने मुझे बताया कि उसके कुछ सुअरों को खुरपका-मुँहपका रोग हो गया है, उसने पूछा कि मेरे सुअर कैसे हैं। मेरे पति ने उसे बताया कि हमारे सुअर ठीक हैं। लेकिन कुछ दिन बाद हमारी कुछ सुअरियों को, जिन्होंने अभी-अभी बच्चों को जन्म दिया था, उन्हें भी खुरपका-मुँहपका रोग हो गया। सुअरियों का दूध पीने वाले बच्चे भी संक्रमित हो गए और सिर्फ एक महीने में हमारे 60 से ज्यादा सुअर के बच्चे मर गए। इस सबसे मुझे ऐसा लगा जैसे मेरे दिल में कोई छुरा घोंप रहा हो। मुझे वास्तव में चिंता थी कि अगर हमारे परिवार के दूसरे सुअर भी संक्रमित हो गए, तो हम अपनी मूल जमापूँजी और अपना संभावित मुनाफा, दोनों गँवा देंगे। मेरे ससुर ने मुझसे शिकायत की, “परमेश्वर में तुम्हारी आस्था ने परिवार को सुरक्षित नहीं रखा है। तुम्हारे पति का कार हादसा हुआ और अब सुअर बीमार हैं।” यहाँ तक कि मेरे पति ने तो मुझे सभाओं में भी नहीं जाने दिया। मेरे पूरे परिवार ने मुझे घेरकर एक के बाद एक मेरी कड़ी आलोचना की, मुझे बहुत दुख हुआ। मैंने अनजाने में परमेश्वर पर संदेह करना शुरू कर दिया, “इतने सारे सुअर के बच्चे मर गए हैं—क्या यह सच में मेरे परमेश्वर में आस्था रखने की वजह से हो सकता है?” मैं नकारात्मकता और कमजोरी में पड़ गई और दो-तीन महीने तक किसी भी सभा में नहीं गई। बाद में अपने पति की पिछली कार दुर्घटना के बारे में सोचकर मुझे एहसास हुआ कि यह शैतान था, जो मुझे फिर से व्यवधान में डालने की कोशिश कर रहा था। लेकिन मैं परमेश्वर के वचन खा-पी रही थी और अपना कर्तव्य कर रही थी, तो निश्चित रूप से मुझे परमेश्वर की सुरक्षा मिलनी चाहिए थी। परमेश्वर मुझे आशीष क्यों नहीं दे रहा था? परमेश्वर में विश्वास रखने और विश्वास न रखने में वाकई कोई अंतर नहीं था! मैंने इस बारे में जितना सोचा, उतना ही इस बारे में अनिश्चित हो गई कि इस स्थिति का अनुभव कैसे करूँ। इसलिए मैं घुटनों के बल झुकी और परमेश्वर से प्रार्थना की, “परमेश्वर! मेरे परिवार के दर्जनों सुअर के बच्चे मर गए हैं। मेरा परिवार इस वजह से मुझ पर लगातार हमला करता रहता है और मुझसे नहीं लगता कि मैं अब और सह पाऊँगी। कृपया मुझे अपना इरादा समझने के लिए प्रबुद्ध करो और मेरा मार्गदर्शन करो।” प्रार्थना करने के बाद मुझे बहन वांग फांग की वह संगति याद आई जो उसने पहले मेरे साथ अय्यूब के अनुभव के बारे में साझा की थी। जब शैतान ने अय्यूब को प्रलोभन देने की कोशिश की, अय्यूब की विशाल संपत्ति चोरों ने ले ली, उसके बच्चे कुचलकर मार दिए गए और वह फोड़ों से भर गया। लेकिन अय्यूब परमेश्वर की संप्रभुता को जानता था। वह जानता था कि परमेश्वर ने दिया था और परमेश्वर ने ही ले लिया था। अय्यूब को परमेश्वर के बारे में कोई संदेह नहीं थे और उसने परमेश्वर के नाम की स्तुति करना जारी रखा, परमेश्वर के लिए अपनी गवाही में दृढ़ रहा और शैतान को अपमानित किया। मैंने सोचा कि कैसे मेरे सुअर के बच्चे बीमार होकर मर गए थे और यह भी शैतान ही था, जो मुझे प्रलोभन देने और मुझमें बाधा डालने की कोशिश कर रहा था, मुझे भी परमेश्वर के लिए अपनी गवाही में दृढ़ रहना था। अय्यूब ने इतने सारे मवेशी और अपनी विशाल संपत्ति खो दी, फिर भी उसने परमेश्वर से शिकायत नहीं की। लेकिन जहाँ तक मेरी बात है, मैंने सिर्फ इसलिए परमेश्वर से शिकायत की क्योंकि मेरे कुछ दर्जन सुअर के बच्चे मर गए थे। जब मैंने अपनी तुलना उससे की तो मैं अय्यूब से वाकई बहुत पीछे थी! इसे महसूस करके मैंने परमेश्वर से प्रार्थना की, यह शपथ ली कि चाहे शैतान मुझे फिर से कितना भी व्यवधान में डालने की कोशिश करे, मैं फिर भी परमेश्वर में आस्था रखूँगी और उसकी आराधना करूँगी।

बाद में मैंने परमेश्वर के वचन पढ़ने के लिए खोजे, जो मेरी दशा के लिए प्रासंगिक थे। मैंने परमेश्वर के ये वचन देखे : “तुम परमेश्वर में विश्वास करने के बाद शांति प्राप्त करना चाहते हो—ताकि अपनी संतान को बीमारी से दूर रख सको, अपने पति के लिए एक अच्छी नौकरी पा सको, अपने बेटे के लिए एक अच्छी पत्नी और अपनी बेटी के लिए एक अच्छा पति पा सको, अपने बैल और घोड़े से जमीन की अच्छी जुताई कर पाने की क्षमता और अपनी फसलों के लिए साल भर अच्छा मौसम पा सको। तुम इन्हीं सब का अनुसरण करते हो। तुम्‍हारा लक्ष्य केवल सुखी जीवन बिताना है, तुम्‍हारे परिवार में कोई दुर्घटना न हो, आँधी-तूफान तुम्‍हारे पास से होकर गुजर जाएँ, धूल-मिट्टी तुम्‍हारे चेहरे को छू भी न पाए, तुम्‍हारे परिवार की फसलें बाढ़ में न बह जाएं, तुम किसी भी विपत्ति से प्रभावित न हो सको, तुम ‘परमेश्वर के आलिंगन’ में रहो, एक आरामदायक घरौंदे में रहो। तुम जैसा डरपोक इंसान, जो हमेशा दैहिक सुख के पीछे भागता है—क्या तुम्‍हारे अंदर एक दिल है, क्या तुम्‍हारे अंदर एक आत्मा है? क्या तुम एक पशु नहीं हो? मैं बदले में बिना कुछ मांगे तुम्‍हें एक सत्य मार्ग देता हूँ, फिर भी तुम उसका अनुसरण नहीं करते। क्या तुम उनमें से एक हो जो परमेश्वर पर विश्वास करते हैं? मैं तुम्‍हें एक सच्चा मानवीय जीवन देता हूँ, फिर भी तुम अनुसरण नहीं करते। क्या तुम कुत्ते और सूअर से भिन्न नहीं हो?” (वचन, खंड 1, परमेश्वर का प्रकटन और कार्य, पतरस के अनुभव : ताड़ना और न्याय का उसका ज्ञान)। परमेश्वर के वचनों से मैं समझ गई कि परमेश्वर उन लोगों से घृणा करता है जो आशीष पाने के इरादे से उस पर विश्वास करते हैं। लेकिन अपनी आस्था में मैं चाहती थी कि वह मेरे परिवार की शांति और स्वास्थ्य की रक्षा करे और मेरे मवेशियों के बहुत से बच्चे हों, हम उनसे अच्छी कमाई कर सकें। जब परिवार में बिना किसी आपदा या दुर्भाग्य के सब कुछ ठीक-ठाक चल रहा था, तो मैंने सक्रिय रूप से अपने कर्तव्य निभाए और मेरे पति के कार हादसे से ठीक होने के बाद मैंने मन ही मन परमेश्वर का धन्यवाद किया। लेकिन जब सुअर के बच्चे एक के बाद एक मरते रहे, तो मैंने अपने परिवार की रक्षा न करने के लिए परमेश्वर से शिकायत की। मैं इतनी नकारात्मक हो गई कि परमेश्वर के वचन पढ़ने पर ध्यान केंद्रित नहीं कर पाई और दो-तीन महीने तक सभाओं में नहीं गई। मैं हर दिन सुअरों के स्वास्थ्य और हमारे आर्थिक नुकसान के बारे में चिंता करती थी। मुझे एहसास हुआ कि मैं सिर्फ उसका अनुग्रह और आशीष पाने के लिए परमेश्वर पर विश्वास कर रही थी, मैं परमेश्वर के साथ सौदेबाजी करने की कोशिश कर रही थी। मैं सचमुच स्वार्थी और नीच थी! एक कुत्ते के बारे में सोचो : जब उसका मालिक उसे खिलाता है, तो वह अपने मालिक के लिए घर की रखवाली करता है, लेकिन जब मालिक उसे नहीं खिलाता, तब भी कुत्ता मालिक के लिए घर की रखवाली करता है। मैं तो एक कुत्ते से भी बदतर थी। जब परमेश्वर ने मुझे आशीष दी, तो मैंने उसका धन्यवाद किया, लेकिन जब परमेश्वर ने मुझे जरा भी संतुष्ट नहीं किया, तो मैंने उस पर से आस्था खो दी, यहाँ तक कि जब मेरे परिवार ने मुझ पर हमला किया, तो मैंने धीरे-धीरे उनके विचारों को स्वीकार करना शुरू कर दिया और परमेश्वर पर संदेह करने और उससे शिकायतें करने लगी। मैं कितनी भ्रमित थी! मुझे सुअर पालने का अनुभव नहीं था, इसलिए सुअरों को खुरपका-मुँहपका रोग होना और उनका मरना स्वाभाविक था। इसके अलावा मेरे पड़ोसियों द्वारा पाले गए कुछ सुअर भी मर गए थे और यह पशुपालन उद्योग में एक बहुत ही आम बात है। लेकिन मैं इस मामले को सही ढंग से नहीं देख सकी और इसके बजाय अपने परिवार की रक्षा न करने के लिए परमेश्वर से शिकायत की; क्या यह मेरी तरफ से अविवेकी नहीं था? परमेश्वर का इरादा समझने के बाद मुझे अपने दिल में बहुत मुक्ति महसूस हुई। मैं आशीषों की अपनी इच्छा छोड़ने और अब परमेश्वर से अब और आशीष या शांति न माँगने की इच्छुक थी और परमेश्वर के आयोजनों और व्यवस्थाओं के प्रति समर्पण करने और उसने मेरे लिए जो परिस्थितियाँ व्यवस्थित की थीं, उनमें सबक सीखने के लिए तैयार हो गई। उसके बाद मैंने सभाओं में जाना जारी रखा और धीरे-धीरे परमेश्वर के साथ मेरा रिश्ता और गहरा हो गया।

अगस्त में एक सुबह जब मैं सुअरों को चारा खिलाने गई, मैंने देखा कि दो वयस्क सुअरों को खाँसी आ रही थी और उनके शरीर पर लाल धब्बे थे। मैंने जल्दी से अपने पड़ोसी को फोन करके पूछा कि यह कौन सी बीमारी हो सकती है। मेरे पड़ोसी ने कहा, “इस समय सुअरों को तेज बुखार होने का खतरा रहता है। बगल के परिवार के कुछ सुअरों को यह बीमारी हो गई है। यह बीमारी संक्रामक है, इसलिए तुम्हें जल्दी से इसके लिए कुछ निवारक दवा खरीदनी चाहिए।” यह सुनकर कि यह बीमारी संक्रामक है, मैं बहुत चिंतित हो गई। मेरे परिवार के पास चालीस से ज्यादा वयस्क सुअर थे जो बाजार में बेचने के लिए लगभग तैयार थे। अगर उन सभी को बुखार आया और वे मर गए, तो क्या मेरे पिछले छह महीने का निवेश मेरे संभावित मुनाफे के साथ बर्बाद नहीं हो जाएगा? इसलिए मैंने परमेश्वर से प्रार्थना की और यह उसे सौंप दिया। बाद में मुझे परमेश्वर के वचन याद आए : “मनुष्य का हृदय और आत्मा परमेश्वर की मुट्ठी में होते हैं और उसके जीवन की हर चीज परमेश्वर की दृष्टि में रहती है। चाहे तुम यह सब मानो या न मानो, एक-एक चीज चाहे वह सजीव हो या मृत, वह परमेश्वर के विचारों के अनुसार ही हटेगी, बदलेगी, नई बनेगी और अलोप होगी। परमेश्वर इसी तरह सभी चीजों पर संप्रभुता रखता है” (वचन, खंड 1, परमेश्वर का प्रकटन और कार्य, परमेश्वर मनुष्य के जीवन का स्रोत है)। परमेश्वर के वचनों से मैं समझ गई कि सजीव और निर्जीव दोनों परमेश्वर के हाथों में हैं, ये सुअर संक्रमित होंगे या नहीं, यह भी परमेश्वर के हाथों में था। मैं बस एहतियात के तौर पर उन्हें कुछ दवा खिला सकती थी, उनका जीवन या मृत्यु परमेश्वर को ही तय करना था। परमेश्वर की संप्रभुता और आयोजनों के प्रति समर्पण करने को तैयार हो गई और मैंने फिर परमेश्वर से शिकायत नहीं की। बाद में सुअरों को चारा खिलाते समय मैंने निवारक दवा को उनके चारे में मिला दिया और कुछ दिन बाद दो बीमार सुअर ठीक हो गए, बाकी भी ठीक थे। दो महीने बाद भले ही दूसरे घरों के कई सुअर मर गए, मेरे सभी लगभग चालीस सुअर स्वस्थ थे और ऊँची कीमत पर बिके। इस बार मैंने सुअरों के बीमार होने पर परमेश्वर से शिकायत नहीं की, मैं बहुत खुश थी और उसकी सुरक्षा के लिए परमेश्वर की आभारी थी।

बाद में मैंने परमेश्वर के वचनों का एक और अंश पढ़ा और अभ्यास के लिए एक मार्ग पाया। सर्वशक्तिमान परमेश्वर कहता है : “मनुष्य के कर्तव्य और उसे आशीष का प्राप्त होना या दुर्भाग्य सहना, इन दोनों के बीच कोई सह-संबंध नहीं है। कर्तव्य वह है, जो मनुष्य के लिए पूरा करना आवश्यक है; यह उसकी स्वर्ग द्वारा प्रेषित वृत्ति है, उसे प्रतिफल खोजे बिना, और बिना शर्तों या कारणों के इसे करना चाहिए। केवल इसे अपना कर्तव्य निभाना कहा जा सकता है। आशीष प्राप्त होना उन आशीषों को संदर्भित करता है जिनका कोई व्यक्ति तब आनंद लेता है जब उसे न्याय का अनुभव करने के बाद पूर्ण बनाया जाता है। दुर्भाग्य सहना उस सज़ा को संदर्भित करता है जो एक व्यक्ति को तब मिलती है जब ताड़ना और न्याय से गुजरने के बाद भी लोगों का स्वभाव नहीं बदलता—अर्थात जब उन्हें पूर्ण नहीं बनाया जाता। लेकिन इस बात पर ध्यान दिए बिना कि उन्हें आशीष प्राप्त होते हैं या दुर्भाग्य सहना पड़ता है, सृजित प्राणियों को अपना कर्तव्य पूरा करना चाहिए; वह करते हुए, जो उन्हें करना ही चाहिए, और वह करते हुए, जिसे करने में वे सक्षम हैं। यह न्यूनतम है, जो व्यक्ति को करना चाहिए, ऐसे व्यक्ति को, जो परमेश्वर की खोज करता है। तुम्हें अपना कर्तव्य केवल आशीष प्राप्त करने के लिए नहीं निभाना चाहिए, और तुम्हें दुर्भाग्य सहने के भय से अपना कर्तव्य निभाने से इनकार भी नहीं करना चाहिए” (वचन, खंड 1, परमेश्वर का प्रकटन और कार्य, देहधारी परमेश्वर की सेवकाई और मनुष्य के कर्तव्य के बीच अंतर)। परमेश्वर के वचनों से मैं समझ गई कि आस्था में कर्तव्य निभाना मनुष्य के लिए स्वर्ग से मिला बुलावा है; यही वह है, जो हमें करना चाहिए और यह प्रतिफल पर निर्भर नहीं होना चाहिए। यही वह विवेक की भावना है जो एक व्यक्ति में होनी चाहिए। मुझे अपनी आस्था में परमेश्वर के साथ सौदेबाजी करने की कोशिश नहीं करनी चाहिए। जब परमेश्वर ने मेरे परिवार को आशीष दी और उसकी रक्षा की, तो मैंने उसका धन्यवाद किया, लेकिन अगर घर पर चीजें गलत हुईं और दुर्भाग्य आया, तो मैंने परमेश्वर से शिकायत करना शुरू कर दिया। ऐसी आस्था परमेश्वर द्वारा स्वीकृत नहीं है। मैं एक सृजित प्राणी हूँ और मेरी नियति और संपत्ति परमेश्वर के हाथों में है। चाहे परमेश्वर दे या ले ले, मुझे परमेश्वर के आयोजनों और व्यवस्थाओं के प्रति समर्पण करना चाहिए और अपने कर्तव्य पूरे करने चाहिए। इन अनुभवों के माध्यम से मैंने शैतान की चालों का कुछ भेद पहचाना और अपनी आस्था के जरिए आशीष पाने के अपने इरादे के बारे में कुछ समझ हासिल की। परमेश्वर में आस्था के बारे में मेरा गलत दृष्टिकोण भी थोड़ा सुधर गया, और मैंने जाना कि परमेश्वर पर विश्वास करने में हमें परमेश्वर के प्रति समर्पण करना चाहिए, सत्य का अनुसरण करना चाहिए और स्वभावगत बदलाव खोजना चाहिए। मुझे जो समझ और लाभ मिले हैं, उनके लिए मैं परमेश्वर की बहुत आभारी हूँ!


83. मेरा कर्तव्य या मेरा करियर?

चेन सी, चीन

बचपन से ही मैं अखबारों और टीवी पर महिला उद्यमियों व सभी क्षेत्रों की सशक्त महिलाओं को प्रसिद्धि और उन्नति हासिल करते देखती थी। वे इतनी आकर्षक थीं कि मैं उनसे बहुत ही प्रेरित थी। मुझे उम्मीद थी कि एक दिन मैं भी एक सफल महिला उद्यमी बनूँगी ताकि मेरे दोस्त और रिश्तेदार मेरी प्रशंसा करें, मेरे बारे में ऊँचा सोचें। वह कितना शानदार, सुखी जीवन होगा! अपना सपना जल्दी साकार करने के लिए मैंने और मेरे पति ने 1997 में अपनी फैक्ट्री की नौकरी छोड़ दी और एक नए साहसिक कार्य की शुरुआत की, कपड़ों का व्यवसाय शुरू किया। आर्थिक सुधार और खुलेपन की लहर के चलते हमने जल्द ही कुछ पैसा कमाया और धीरे-धीरे हमारा कारोबार जम गया। हमारे दोस्त और रिश्तेदार सभी हमारे बारे में बहुत ऊँचा सोचते थे और हमारा पक्ष लेते थे। मैंने और मेरे पति ने पाया कि हम अपने परिवार में अचानक लोकप्रिय हो गए हैं। मैं बहुत खुश थी। लेकिन मैं संतुष्ट नहीं थी और व्यवसाय को और भी बढ़ाना चाहती थी, समय आने पर व्यवसाय की दुनिया में अपना स्थान बनाना चाहती थी। बाद में हम एक व्यापारी के साथ थोक कारोबार में लग गए, लेकिन हमें उम्मीद नहीं थी कि वह धोखेबाज है और नतीजतन हमने अपनी सारी बचत गँवा दी। हमारे पास अपनी दुकान बेचने और अपने गृहनगर वापस जाने के अलावा कोई विकल्प नहीं था। मैं निराश हो गई। लेकिन मैंने उद्यमी बनने का अपना सपना कभी नहीं छोड़ा। मैंने पैसे उधार लेने और वापसी करने की योजना बनाई। मैंने कभी यह कल्पना भी नहीं कर सकती थी कि हमारे रिश्तेदार हमें बुरी स्थिति में देखकर इस बात से डर जाएँगे कि हम उनका पैसा नहीं लौटा पाएँगे, इसलिए उन्होंने हमारी मदद करने से इनकार कर दिया। मैं बहुत दुखी और असहाय महसूस कर रही थी। मुझे इतनी निराश देखकर मेरे पति ने मुझे दिलासा देते हुए कहा, “उदास मत हो। अक्सर कहा जाता है ‘जब तुम शहर में गरीब होते हो तो कोई तुम्हारी परवाह नहीं करता, लेकिन जब तुम पहाड़ों में अमीर होते हो तो तुम्हें ऐसे रिश्तेदार मिलते हैं जिनके बारे में तुम्हें कभी पता नहीं होता।’ यह समाज ऐसा ही कठोर है—अगर तुम्हारे पास पैसे नहीं हैं तो तुम्हारे माता-पिता भी तुमसे तिरस्कार करते हैं। हमारे मित्र और रिश्तेदार तभी हमारे बारे में ऊँचा सोचेंगे जब हम अमीर बनेंगे!” जब मैंने यह याद किया कि पहले चीजें कितनी शानदार थीं और अब हमें दोस्तों और रिश्तेदारों द्वारा नकारे जाने पर कैसी शर्मिंदगी महसूस होती है तो मैंने खुद से वादा किया कि मैं वापसी करूँगी! मैंने शहर से बाहर के दोस्तों से पैसा उधार लिया, कुछ पैसा इधर से लिया, कुछ उधर से और एक ब्रांड फ्रैंचाइजी व्यवसाय शुरू किया। मेरे कुशल प्रबंधन के चलते व्यवसाय धीरे-धीरे फलने-फूलने लगा। कुछ साल बाद मेरे पास एक कार, एक घर और बचत थी। मेरे अमीर ग्राहक मेरे साथ बहुत उत्साह से पेश आते थे और मेरा पति मेरी हर बात मानता था क्योंकि मैं पैसे कमाने में सक्षम थी। दोस्त और रिश्तेदार फिर से मेरी चापलूसी करने लगे, मुझे बुद्धिमान, योग्य और मजबूत महिला बताकर मेरी तारीफ करने लगे। भले ही मुझे पता था कि यह झूठी चापलूसी है, फिर भी मुझे यह देखकर वाकई मजा आता था कि वे किस तरह मेरी चापलूसी कर रहे हैं। अब जब मेरे पास पैसे थे तो चीजें अलग थीं और इतने सारे लोगों से सराहना पाने से मेरा मिथ्याभिमान बहुत संतुष्ट होता था। मुझे लगा कि इन सभी वर्षों की कड़ी मेहनत सार्थक थी।

बाद में मेरे साथियों ने देखा कि मैं ब्रांड के उत्पाद बेचकर अमीर बन रही हूँ, इसलिए उन्होंने भी ब्रांड बेचना शुरू कर दिए। मुझे अचानक संकट मँडराता महसूस हुआ। अपने प्रतिस्पर्धियों को हराने के लिए मुझे न केवल उन पर नजर रखनी थी और उनसे सावधान रहना था, बल्कि मुझे अपने ग्राहकों के साथ हर तरह से घुलना-मिलना भी था, हर दिन उन्हें फोन करके उनके बारे में पूछना था और ग्राहकों को आकर्षित करने के लिए कई तरह के प्रचार-प्रसार करने थे। मैं हर दिन दिखावा करती थी, अपने साथियों और मीठी-मीठी बातें करने वाले ग्राहकों के साथ खुलेआम और गुप्त रूप से प्रतिस्पर्धा करती थी। अंदर से मैं बहुत थकान और दबाव महसूस करती थी। दिन खत्म होने तक मैं इतनी थक जाती थी कि मेरी पीठ में दर्द होने लगता था। जब मैं घर आती थी तो मैं बात भी नहीं करना चाहती थी और बस रात को अच्छी नींद लेना चाहती थी। लेकिन जब मैं बिस्तर पर लेटती थी तो मैं बस करवटें बदलती रहती थी और सो नहीं पाती थी, सोचती रहती थी कि मेरे प्रतिस्पर्धी मेरे खिलाफ गुप्त रूप से क्या योजना बना रहे होंगे और मैं उन्हें हराने के लिए प्रचार-प्रसार का कौन सा कार्यक्रम चला सकती हूँ। मेरा सिर हिसाब-किताब और संघर्षों से भरा रहता था और मैं तनाव में थी। मैं अक्सर अत्यधिक काम के कारण अनिद्रा से पीड़ित रहती थी। मैंने बहुत सारे शांतिदायक और मस्तिष्क-वर्धक पोषक उत्पाद लिए, लेकिन कोई फायदा नहीं हुआ। कभी-कभी मैं आखिरकार सो तो जाती, लेकिन बुरे सपने आने पर डरकर उठ जाती थी। मुझे अक्सर अजीब खालीपन और बेचैनी महसूस होती थी। मुझे चिंता थी कि अगर मैंने थोड़ी भी ढिलाई बरती तो मेरे प्रतिस्पर्धी जीत जाएँगे और मैं अपनी प्रतिष्ठा मिट्टी में मिलाकर बाजार से बाहर हो जाऊँगी। मैं बाहर से सफल दिखती थी, लेकिन सिर्फ मैं ही जानती थी कि मैं अंदर से कितनी पीड़ित हूँ। आधी रात को मैं अक्सर सोचती थी, “क्या यही वो खुशहाल जिंदगी है जिसके लिए मैं इतने साल से तरस रही थी?” मैं उलझन में थी। लेकिन मैं अभी भी दूसरों द्वारा नीची नजरों से देखे जाने वाला एक साधारण जीवन नहीं जीना चाहती थी। इसलिए भले ही मैं शारीरिक और मानसिक रूप से थक गई थी, फिर भी मैंने थोड़ा भी आराम करने की हिम्मत नहीं की। मैं बस अपना व्यवसाय बढ़ाना चाहती थी। कुछ सालों तक श्रमसाध्य प्रबंधन करने के बाद मैंने जिस ब्रांड को सँभाल रही थी वह स्थानीय क्षेत्र में लोकप्रिय हो गया। सम्मान समारोहों में मुख्यालय ने मुझे अपने सफल अनुभव साझा करने के लिए भाषण देने के लिए भी आमंत्रित किया। जब मैं वक्ता के मंच पर खड़ी थी, तालियों की गड़गड़ाहट सुनकर और दूसरों की आँखों में सराहना देखकर मुझे लगा कि मेरा सपना आखिरकार सच हो गया है। मैं बहुत उत्साहित और खुश थी। यह एक सेलिब्रिटी होने का स्वाद चखने जैसा था, मैं सातवें आसमान पर थी और मुझे लगा कि इतने साल के कष्ट और कड़ी मेहनत सार्थक थी। लेकिन किसी को नहीं पता था कि इस सफलता के पीछे मुझे कितनी थकान और पीड़ा झेलनी पड़ी। अत्यधिक काम के कारण मेरी नजर कमजोर हो गई। डॉक्टर ने कहा कि मेरा विट्रियस धुंधला है और मुझे गंभीर मोतियाबिंद है, मुझे अंधी होने से बचने के लिए ऑपरेशन करवाना पड़ा। यूँ तो मैंने अपने दोस्तों और रिश्तेदारों से सराहना हासिल कर ली थी, लेकिन मुझे उस दर्द और खालीपन से कोई राहत नहीं मिली जो मैं अंदर से महसूस करती थी। क्योंकि प्रतिस्पर्धा का दबाव बहुत अधिक था, मैं अक्सर बहुत परेशान रहती थी। लेकिन मैं और मेरे साथी एक-दूसरे को मुस्कुराहट के साथ बधाई देते थे, लेकिन सतह के नीचे साजिशें चलती रहती थीं और हम सभी एक-दूसरे के प्रति बहुत सतर्क रहते थे। इसलिए भले ही हमारा उद्योग बहुत बड़ा था, मेरे पास एक भी ऐसा व्यक्ति नहीं था जिस पर मैं भरोसा कर सकूँ। मैं हर दिन भेष बदलकर जीती थी और मेरा दिल उस दिन का इंतजार कर रहा था जब मैं एक सुकून भरी, खुशहाल जिंदगी जी सकूँ।

2007 में एक बहन ने मुझे सर्वशक्तिमान परमेश्वर के अंत दिनों के कार्य की गवाही दी। परमेश्वर के वचन पढ़ने के माध्यम से मैंने देखा कि सर्वशक्तिमान परमेश्वर के वचन सत्य हैं और मुझे यकीन हो गया कि सर्वशक्तिमान परमेश्वर ही लौटा हुआ प्रभु यीशु है। मुझे यह भी एहसास हुआ कि परमेश्वर ने मानवजाति को बचाने के लिए न्याय का कार्य करने हेतु अंत के दिनों में देहधारण किया है, केवल सर्वशक्तिमान परमेश्वर का न्याय और शुद्धिकरण स्वीकारने और अपने भ्रष्ट स्वभाव को छोड़कर हम परमेश्वर द्वारा बचाए जा सकते हैं और उसके राज्य में प्रवेश कर सकते हैं। मैंने परमेश्वर के वचनों का एक भजन सुना जिसने मुझे वाकई प्रभावित किया।

परमेश्वर तुम्हारे हृदय और रूह को खोज रहा

............

2  सर्वशक्तिमान ने बुरी तरह से पीड़ित इन लोगों पर दया की है; साथ ही, वह उन लोगों से विमुख महसूस करता है जिनमें जरा-सी भी चेतना नहीं है, क्योंकि उसे लोगों से जवाब पाने के लिए बहुत लंबा इंतजार करना पड़ता है। वह खोजना चाहता है, तुम्हारे दिल और तुम्हारी आत्मा को खोजना चाहता है, तुम्हें पानी और भोजन देना चाहता है, ताकि तुम जाग जाओ और अब तुम भूखे या प्यासे न रहो। जब तुम थक जाओ और तुम्हें इस दुनिया के बेरंगपन का कुछ-कुछ एहसास होने लगे, तो तुम दिशाहीन मत महसूस करना, रोना मत। सर्वशक्तिमान परमेश्वर, प्रहरी, किसी भी समय तुम्हारे आगमन को गले लगा लेगा।

3  वह तुम्हारी बगल में पहरा दे रहा है। वह तुम्हारे लौट आने का इंतजार कर रहा है, उस दिन की प्रतीक्षा कर रहा है जिस दिन तुम अचानक अपनी याददाश्त फिर से पा लोगे : जब तुम्हें यह एहसास होगा कि तुम परमेश्वर से आए हो और किसी अज्ञात समय में तुमने अपनी दिशा खो दी थी, किसी अज्ञात समय में तुम सड़क पर होश खो बैठे थे, और किसी अज्ञात समय में तुम्हारा एक “पिता” था; इसके अलावा, जब तुम्हें एहसास होगा कि सर्वशक्तिमान तो हमेशा से ही तुम पर नज़र रखे हुए है, तुम्हारी वापसी के लिए बहुत लंबे समय से इंतजार कर रहा है।

4  वह बेतहाशा तड़पता रहा है, जवाब के बिना, एक प्रतिक्रिया की प्रतीक्षा करता रहा है। उसका नजर रखना बहुत ही अनमोल है, और यह मानवीय हृदय और मानवीय आत्मा के लिए है। शायद ऐसे नज़र रखना अनिश्चितकालीन है, या शायद इसका अंत होने वाला है। लेकिन तुम्हें पता होना चाहिए कि तुम्हारा दिल और तुम्हारी आत्मा इस वक्त कहाँ हैं।

—वचन, खंड 1, परमेश्वर का प्रकटन और कार्य, सर्वशक्तिमान की आह

मैं परमेश्वर के वचनों से बहुत प्रभावित हुई और मैंने इतने वर्षों तक व्यवसाय चलाने की अपनी कठिन यात्रा के बारे में सोचा। भले ही मेरे पास एक कार और घर था, मैंने अपनी इच्छाएँ पूरी कर ली थीं, फिर भी मैं असहज महसूस करती थी। हर दिन ज्यादा पैसे कमाने के लिए मैं अपने ग्राहकों की चापलूसी और खुशामद करती थी और मैं और मेरे साथी मुनाफे के लिए एक-दूसरे के खिलाफ साजिशें रचते थे और एक-दूसरे को धोखा देते थे; मैं मानसिक और शारीरिक रूप से थक चुकी थी। मैं अपनी एक शानदार छवि पेश करती थी, लेकिन मैं अंदर से बहुत पीड़ा सह रही थी। अब जब मैं परमेश्वर की वाणी सुन चुकी थी मुझे लगा मानो मैं बहुत साल से भटक रही एक अनाथ लड़की हूँ जो आखिरकार अपनी माँ के स्नेहपूर्ण आलिंगन में लौट आई है और फिर कभी अकेली या असहाय महसूस नहीं करेगी। सभाओं में भाई-बहन सरल और खुले थे, परमेश्वर के वचनों की अपनी समझ के बारे में संगति करते थे, एक-दूसरे के साथ स्पष्ट और ईमानदार थे। व्यापार जगत में पाई जाने वाली कोई भी साजिश यहाँ नहीं थी, कोई भी ईर्ष्या और कलह नहीं थी। जब मैं मुश्किलों का सामना करती थी तो भाई-बहन मेरे साथ परमेश्वर के वचनों पर संगति करते थे, मेरे दिल में रोशनी लाते थे और मुझे अभ्यास का मार्ग देते थे, वे मुझे बहुत ही आराम और मुक्त महसूस कराते थे। मैंने पहले कभी ऐसा महसूस नहीं किया था। परमेश्वर में विश्वास रखना अद्भुत है!

बाद में मैंने भक्ति के दौरान परमेश्वर के ये वचन पढ़े : “यदि तुम्हारे पास वास्तव में विवेक है, तो तुम्हारे पास बोझ और उत्तरदायित्व की भावना अवश्य होनी चाहिए। तुम्हें कहना चाहिए : ‘चाहे मुझे जीता जाए या पूर्ण बनाया जाए, मुझे गवाही देने का यह चरण सही ढंग से पूरा करना चाहिए।’ एक सृजित प्राणी के रूप में व्यक्ति को परमेश्वर द्वारा सर्वथा जीता जा सकता है, और अंततः वह परमेश्वर-प्रेमी हृदय से परमेश्वर के प्रेम को चुकाते हुए और पूरी तरह से परमेश्वर के प्रति समर्पित होते हुए, परमेश्वर को संतुष्ट करने में सक्षम हो जाता है। यह मनुष्य का उत्तरदायित्व है, यह वह कर्तव्य है जिसे मनुष्य को अवश्य करना चाहिए, और यह वह बोझ है जिसे मनुष्य द्वारा अवश्य वहन किया जाना चाहिए, और मनुष्य को यह आदेश पूरा करना चाहिए। केवल तभी वह वास्तव में परमेश्वर पर विश्वास करता है। आज, तुम कलीसिया में जो करते हो, क्या वह तुम्हारे उत्तरदायित्व की पूर्ति है? यह इस बात पर निर्भर करता है कि तुम पर बोझ है या नहीं, और यह तुम्हारे अपने ज्ञान पर निर्भर करता है” (वचन, खंड 1, परमेश्वर का प्रकटन और कार्य, अभ्यास (3))। मैंने बार-बार परमेश्वर के वचन पढ़े और आत्म-ग्लानि महसूस की। परमेश्वर का अंत के दिनों का कार्य स्वीकारने के बाद मैंने हर दिन परमेश्वर के वचनों के प्रावधान का आनंद लिया। जब चीजें मुश्किल हो जाती थीं तो भाई-बहन मेरी मदद करने के लिए मेरे साथ परमेश्वर के वचनों की संगति करते। यह परमेश्वर का प्रेम था। मैं खाली बैठे और अपना कर्तव्य निभाए बिना परमेश्वर के प्रावधान का आनंद नहीं ले सकती थी। ऐसा करना अंतरात्मा रहित होता। एक सृजित प्राणी के रूप में मुझे अपना कर्तव्य निभाना चाहिए, यह मेरी जिम्मेदारी और दायित्व है। परमेश्वर के वचनों से प्रभावित होकर मैं अपना कर्तव्य यथासंभव सर्वोत्तम तरीके से करने लगी।

दो साल बाद मुझे सिंचन दल का अगुआ चुना गया और मैं हर दिन नवागंतुकों का सिंचन करने और उन्हें सहारा देने में व्यस्त रहती थी। क्योंकि मेरे पास इतनी ऊर्जा नहीं थी, इसलिए मैंने दुकान के कर्मचारियों को व्यवसाय सँभालने दिया। कभी-कभी बिक्री कम हो जाती थी और मेरा पति मुझसे बहस करते हुए कहता था, “तुम्हारे दुकान से दूर रहने से देर-सवेर व्यापार चौपट हो जाएगा और फिर तुम्हें कोई क्या सोचेगा?” उसकी बातों ने मुझे बहुत चोट पहुँचाई। मुझे याद आया कि जब मैं निराश और परेशान थी तो रिश्तेदार और दोस्त मुझे किस तरह नीची नजरों से देखते थे। व्यवसाय में मैंने जो कुछ हासिल किया था वैसा करना बहुत कठिन था; मुझे इसे ठीक से चलाते रहने था। लेकिन फिर मैंने सोचा कि कैसे अपना कर्तव्य निभाना मेरी जिम्मेदारी और दायित्व है। ऐसा नहीं हो सकता था कि मैं अंतरात्मा विहीन हो जाऊँ और अपना कर्तव्य न निभाऊँ। मैं अंदर से टूट गई थी। मैंने सोचा, “अगर मेरी बिक्री में गिरावट जारी रही, दुकान वाकई बंद होने की नौबत आ जाए तो मुझे क्या करना चाहिए? फिर कौन मेरा किसी तरह का सम्मान करेगा? नहीं, मुझे अपनी प्राथमिकता के रूप में बिक्री बढ़ाने का कोई तरीका सोचना होगा।” उसके बाद मैंने अपना कर्तव्य करने में इतना प्रयास नहीं किया। जब भी मैं किसी भाई या बहन के बारे में सुना करती थी कि वह नकारात्मक और कमजोर महसूस कर रहा है तो मैं उसे मदद और सहारा देने के लिए दौड़ पड़ती थी। लेकिन अब मैं बस दुकान की ओर भागना चाहती थी। दुकान पर बहुत ही व्यस्तता होने और मेरे छोड़कर न जा पाने के कारण कभी-कभी मैं सभाओं में देर से पहुँचती थी। मुझे थोड़ा-बहुत अपराध बोध होता था, लेकिन मैं अपने कारोबार को दरकिनार नहीं कर सकती थी। चूँकि मैं नकारात्मक और कमजोर भाई-बहनों का समय रहते सिंचन नहीं कर रही थी और उन्हें सहारा नहीं दे रही थी, इसलिए एक बहन ने पैसा कमाने पर पूरी तरह ध्यान केंद्रित कर दिया और सभाओं में आना बंद कर दिया और अन्य भाई-बहनों ने नियमित रूप से सभाओं में जाना बंद कर दिया। जब मुझे इन चीजों के बारे में पता चला तो मैं बहुत परेशान हो गई। लेकिन अपना व्यवसाय सँभालने न जा पाने के कारण जब कभी कर्तव्य और व्यवसाय के बीच टकराव होता था तो मैं अंदर से थोड़ा-बहुत कमजोर महसूस करती थी और खुद को एक हल्का काम करने के लिए इच्छुक पाती थी। लेकिन फिर मुझे परमेश्वर के वचनों का एक अंश याद आया : “तुम्हें परमेश्वर के आदेशों से कैसे पेश आना चाहिए, यह अत्यंत महत्वपूर्ण है। यह एक बहुत ही गंभीर मामला है। परमेश्वर ने जो तुम्हें सौंपा है, यदि तुम उसे पूरा नहीं कर सकते, तो तुम उसकी उपस्थिति में जीने के योग्य नहीं हो और तुम्हें अपना दंड स्वीकारना चाहिए। यह पूरी तरह से स्वाभाविक और उचित है कि मनुष्य परमेश्वर द्वारा सौंपे जाने वाले आदेशों को पूरा करे। यह मनुष्य का सर्वोच्च दायित्व है और उतना ही महत्वपूर्ण है जितना उसका जीवन है। यदि तुम परमेश्वर के आदेशों के साथ हल्के में पेश आते हो, तो यह परमेश्वर के साथ अत्यन्त भयंकर विश्वासघात है। इस मामले में तुम यहूदा से भी अधिक निंदनीय हो और तुम्हें शाप दिया जाना चाहिए। लोगों को इसकी पूरी समझ हासिल करनी चाहिए कि परमेश्वर के आदेशों के साथ कैसे पेश आएँ, और उन्हें कम से कम यह समझ होनी चाहिए : परमेश्वर द्वारा मनुष्य को आदेश सौंपना उसके द्वारा मनुष्य का उत्कर्ष है, उसके द्वारा मनुष्य के प्रति दिखाया गया विशेष अनुग्रह है और यह सबसे महिमापूर्ण बात है। अन्य सब कुछ छोड़ा जा सकता है, यहाँ तक कि अपना जीवन भी, लेकिन परमेश्वर के आदेशों को जरूर पूरा किया जाना चाहिए” (वचन, खंड 3, अंत के दिनों के मसीह के प्रवचन, मनुष्य की प्रकृति को कैसे जानें)। परमेश्वर के वचनों ने मुझे कर्तव्य का विशेष अर्थ महसूस कराया। किसी का कर्तव्य परमेश्वर द्वारा दिया गया आदेश है और सृजित प्राणी होने के नाते हमें अपने कर्तव्यों को अच्छी तरह से करना चाहिए—यह हमारी जिम्मेदारी है। नए लोगों के सिंचन का प्रशिक्षण देने का अवसर देकर परमेश्वर मुझ पर अनुग्रह कर रहा था। लेकिन मैंने उनका सिंचन नहीं किया या उन्हें सहारा नहीं दिया और सिर्फ अपने व्यवसाय पर ध्यान दिया। कुछ भाई-बहनों को वह सिंचन नहीं मिला जिसकी उन्हें जरूरत थी और इसलिए वे पीछे हट गए। क्या मैं उन्हें नुकसान नहीं पहुँचा रही थी? मैं अपने कर्तव्य के साथ हल्केपन से और गैर-जिम्मेदार ढंग से पेश आई। मैंने परमेश्वर से विश्वासघात किया! जितना अधिक मैंने इसके बारे में सोचा, उतना ही अधिक अपराध बोध और पछतावा हुआ, इसलिए मैंने परमेश्वर से प्रार्थना की, मैं पश्चात्ताप करने और अपना कर्तव्य अच्छे से निभाने की इच्छुक थी। बाद में मैं सक्रिय होकर नवागंतुकों का सिंचन करने लगी और उन्हें सहारा देने लगी। सभाओं में भाग लेना बंद कर चुके कुछ भाई-बहन फिर से नियमित रूप से सभाओं में आने लगे। अंत में मुझे अपने दिल में सुकून मिलने लगा।

2013 में मुझे कलीसिया अगुआ चुना गया। मुझे पता था कि परमेश्वर मुझे ऊपर उठा रहा है, लेकिन मैं फिर से अंदर से टूट गई थी : चाहे मैं सिंचन टीम अगुआ के रूप में कितनी भी व्यस्त क्यों न रहूँ, मैं अपना व्यवसाय चलाने के लिए हमेशा समय निकाल लेती थी। एक कलीसिया अगुआ के रूप में मैं कलीसिया के समग्र कार्य के लिए जिम्मेदार होती और मेरे पास अपने व्यवसाय की देखभाल करने के लिए कोई समय नहीं बचता। समय बीतने के साथ क्या मेरे पुराने ग्राहक कहीं और चले जाएँगे? क्या मैं यूँ ही पीछे हटकर अपने उन ग्राहकों को बेवजह दूसरों को सौंप नहीं रही होती, जिन्हें मैंने इतने साल की मेहनत से जोड़े रखा था? मैंने सोचा कि कैसे मेरा पति मेरा ख्याल रखता था, दोस्त और रिश्तेदार इतने साल तक मुस्कुराहट के साथ मेरा स्वागत करते थे, सिर्फ इसलिए कि मैं पैसे कमा सकती थी। अगर अब आगे मेरा कोई करियर न रहा तो कौन मेरे बारे में ऊँचा सोचेगा? जब मैंने संभावित रूप से वह सब कुछ गँवाने का ख्याल किया जिसे मैंने कड़ी मेहनत से सँभाला था तो मुझे अत्यंत तकलीफ हुई। लेकिन अगर मैंने यह कर्तव्य स्वीकार न किया तो मेरी अंतरात्मा को सुकून नहीं मिलेगा और मैं परमेश्वर के प्रति ऋणी महसूस करूँगी। रात में मैं करवटें बदलती रही, सो नहीं सकी। मैंने इन पिछले वर्षों में परमेश्वर में अपनी आस्था के बारे में सोचा और यह भी सोचा कि कैसे मैंने हर दिन परमेश्वर के वचनों को खाया, पिया और उनका आनंद लिया है और परमेश्वर के कितने ही अनुग्रहों और आशीषों का आनंद लिया है। जब मैं दुनिया में भटक रही थी, खुद को एकाकी और असहाय महसूस कर रही थी, तब परमेश्वर के वचनों ने मेरे दिल को गर्माहट दी और वे मुझे परमेश्वर के घर ले आए, उसके बाद ही मेरे दिल को सहारा मिला। जब मैं बस पैसे के लिए भाग-दौड़ कर रही थी और व्यस्त थी और तन-मन से थककर चूर थी, तब परमेश्वर के वचनों ने वे कर्तव्य और दायित्व समझने में मेरी मदद की जो मुझे एक सृजित प्राणी के रूप में अच्छे से निभाने चाहिए और मुझे आचरण का तरीका मिल गया। जब मैं पैसे के पीछे भाग रही थी और अपने कर्तव्य में अनमनी थी, परमेश्वर के वचनों के न्याय और उजागर करने से मुझे यह देखने को मिला कि अपने कर्तव्य के प्रति मेरा रवैया परमेश्वर के साथ विश्वासघात का था और मेरा सुन्न, अड़ियल दिल जाग उठा। यह परमेश्वर का मुझे प्रेम करना और बचाना था। मैं फिर से अपने कर्तव्य से पहले अपने व्यवसाय को कैसे रख सकती थी और परमेश्वर के दिल को चोट कैसे पहुँचा सकती थी? मैंने परमेश्वर से प्रार्थना की और सही चयन करने के लिए उससे आस्था और शक्ति माँगी।

अगली सुबह मैंने सर्वशक्तिमान परमेश्वर के वचनों का एक अंश पढ़ा : “अगर मैं तुम लोगों के सामने कुछ पैसे रखूँ और तुम्हें चुनने की आजादी दूँ—और अगर मैं तुम्हारी पसंद के लिए तुम्हारी निंदा न करूँ—तो तुममें से ज्यादातर लोग पैसे का चुनाव करेंगे और सत्य को छोड़ देंगे। तुममें से जो बेहतर होंगे, वे पैसे को छोड़ देंगे और अनिच्छा से सत्य को चुन लेंगे, जबकि इन दोनों के बीच वाले एक हाथ से पैसे को पकड़ लेंगे और दूसरे हाथ से सत्य को। इस तरह तुम्हारा असली रंग क्या स्वतः प्रकट नहीं हो जाता? सत्य और किसी ऐसी अन्य चीज के बीच, जिसके प्रति तुम वफादार हो, तुम सभी ऐसा ही चुनाव करोगे, और तुम्हारा रवैया ऐसा ही रहता। क्या ऐसा नहीं है? क्या तुम लोगों में बहुतेरे ऐसे नहीं हैं, जो सही और गलत के बीच डगमगाए हैं? सकारात्मक और नकारात्मक, काले और सफेद, परिवार और परमेश्वर, संतानों और परमेश्वर, सौहार्द और बिगाड़, धन और गरीबी, रुतबा और मामूलीपन, समर्थन दिए जाने और ठुकरा दिए जाने इत्यादि के बीच सभी संघर्ष के दौरान तुम लोगों ने जो विकल्प चुने हैं उनके बारे में तुम लोग निश्चित ही अनजान नहीं हो! एक सौहार्दपूर्ण परिवार और टूटे हुए परिवार के बीच तुमने पहले को चुना और तुमने ऐसा बिना किसी संकोच के किया; धन-संपत्ति और कर्तव्य के बीच तुमने फिर से पहले को चुना, यहाँ तक कि तुममें किनारे पर वापस लौटने की इच्छा भी नहीं रही; विलासिता और निर्धनता के बीच तुमने पहले को चुना; अपने बच्चों, पत्नियों और पतियों या मेरे बीच तुमने पहले को चुना; और धारणाओं और सत्य के बीच तुमने अब भी पहले को चुना। तुम लोगों के तरह-तरह के बुरे कर्मों को देखते हुए मेरा विश्वास तुम पर से बिल्कुल उठ गया है, मैं बिल्कुल स्तब्ध हूँ। तुम्हारे हृदय अप्रत्याशित रूप से इतने कठोर हैं कि उन्हें कोमल नहीं बनाया जा सकता। सालों तक मैंने अपने हृदय का जो खून खपाया है, उससे मुझे आश्चर्यजनक रूप से तुम्हारे परित्याग और विवशता से अधिक कुछ नहीं मिला, लेकिन तुम लोगों के प्रति मेरी आशाएँ हर गुजरते दिन के साथ बढ़ती ही जाती हैं, क्योंकि मेरा दिन सबके सामने पूरी तरह से खुला पड़ा रहा है। फिर भी अब तुम लोग अंधेरी और बुरी चीजों का पीछा कर रहे हो और उनसे अपनी पकड़ ढीली करने से इनकार करते हो। तो फिर तुम्हारा परिणाम क्या होगा? क्या तुम लोगों ने कभी इस पर सावधानी से विचार किया है? अगर तुम लोगों को फिर से चुनाव करने को कहा जाए, तो तुम्हारा क्या रुख रहेगा? क्या अब भी तुम लोग पहले को ही चुनोगे? क्या अब भी तुम मुझे निराशा और दर्दनाक शोक ही पहुँचाओगे? क्या अब भी तुम्हारे हृदयों में जरा-सी भी गर्मजोशी होगी? क्या तुम अब भी इस बात से अनभिज्ञ रहोगे कि मेरे हृदय को सुकून पहुँचाने के लिए तुम्हें क्या करना चाहिए?” (वचन, खंड 1, परमेश्वर का प्रकटन और कार्य, तुम किसके प्रति वफादार हो?)। परमेश्वर के वचनों पर चिंतन करते हुए मुझे चुभन और व्यथा महसूस हुई। जब से मैंने परमेश्वर पर विश्वास रखना शुरू किया, मैं संघर्ष करती आ रही थी और अपने करियर और कर्तव्य के बीच इधर-उधर झूल रही थी, मैं उस करियर को छोड़ने की इच्छुक नहीं थी जो मैंने इतने श्रमसाध्य ढंग से सँभाला था, लेकिन मैं सत्य को छोड़ने की भी इच्छुक नहीं थी। इसलिए जब मेरे कर्तव्य ने मेरे करियर को प्रभावित किया, मैं प्रतिरोधी हो गई और यहाँ तक कि अपने कर्तव्य से इनकार करना चाहती थी। केवल परमेश्वर के वचनों द्वारा उजागर होने के बाद ही मैंने देखा कि भले ही मैं परमेश्वर में विश्वास और उसका अनुसरण करती हूँ, फिर भी मेरे दिल में परमेश्वर के लिए कोई जगह नहीं है और मैं जिस चीज को सँजोती हूँ वह सत्य या परमेश्वर का उद्धार नहीं है, बल्कि अपना करियर, पैसा और रुतबा है। यह परमेश्वर में आस्था नहीं थी, यह मेरा शैतान का अनुसरण करना और परमेश्वर से विश्वासघात करना था। परमेश्वर एक ऐसा परमेश्वर है जो बुराई से अत्यंत घृणा करता है। धन, प्रसिद्धि और लाभ के पीछे भागते हुए और देह का आनंद लेते हुए परमेश्वर का उद्धार चाहने का मतलब है कि मुझे परमेश्वर द्वारा बचाया जाना असंभव था। अंत के दिनों में परमेश्वर का देहधारण करना और मानवजाति को बचाने के लिए सत्य व्यक्त करना ही हमारे लिए बचाए जाने का एकमात्र अवसर है। अगर मैं आँख मूँदकर पैसे के पीछे भागती रही और मैंने सत्य का अनुसरण न करती रही, मैंने जीवन में एक बार मिलने वाले इस अवसर को खो दिया तो क्या मैं अपने ही जीवन को नष्ट नहीं कर रही हूँगी? मुझे बाकी जिंदगी भर इसका पछतावा रहेगा! अब अपना कर्तव्य करने और सत्य का अनुसरण करने का अवसर मिलना परमेश्वर का प्रेम और अनुग्रह था, मैंने परमेश्वर को धन्यवाद दिया। मैंने परमेश्वर के वचनों को खाया-पिया और परमेश्वर के अनुग्रह व प्रावधान का आनंद लिया, लेकिन अपने कर्तव्य को अच्छी तरह से करने के बारे में नहीं सोचा, हमेशा व्यापार करना और पैसा कमाना चाहा, प्रसिद्धि, लाभ और रुतबे का पीछा करना चाहा। मैं इतनी अंतरात्मा और विवेक विहीन थी! मैं अब देह का अनुसरण नहीं कर सकती थी और परमेश्वर के खिलाफ विद्रोह नहीं कर सकती थी। परमेश्वर मुझसे सही चयन करने की उम्मीद कर रहा था। मुझे सत्य का अनुसरण करने पर ध्यान केंद्रित करने के लिए अपना करियर छोड़ना था और अपना कर्तव्य अच्छे से निभाना था। फिर मैंने अपना पूरा व्यवसाय दुकान के कर्मचारियों को सौंप दिया और अपना सारा समय अपने कर्तव्य करने में लगाना शुरू कर दिया। हालाँकि मैं हर दिन व्यस्त रहती थी, फिर भी मुझे अपने दिल में सुकून मिलता था। जब मैंने कलीसिया में कुछ ऐसे भाई-बहनों को देखा जो मेरे जैसे ही हुआ करते थे—सुबह से शाम तक काम करते थे, भाग-दौड़ करते थे, बेतहाशा पैसे कमाते थे, शैतान के धोखे और नुकसान के बीच दर्द और उलझन में रहते थे—तो मैंने परमेश्वर का आश्रय लिया और उनके साथ उसके वचनों की संगति की। परमेश्वर के इरादे समझने के बाद वे पैसे के बंधन त्यागने, सक्रिय होकर अपना कर्तव्य निभाने और सत्य का अनुसरण करने और पहले की तुलना में कहीं अधिक आराम और मुक्त जीवन जीने में सक्षम थे। उस क्षण मुझे लोगों को बचाने के परमेश्वर के श्रमसाध्य इरादे की गहरी समझ हुई और मैं गहराई से प्रभावित हो गई। अगर परमेश्वर सत्य व्यक्त न करे और लोगों को न बचाए तो हम सब शैतान द्वारा मूर्ख बनाए जाएँगे और चोट सहेंगे और हमारे पास बचने का कोई उपाय नहीं होगा। कलीसिया में अपना कर्तव्य कर पाना दुनिया में व्यवसाय चलाने से कहीं ज्यादा सार्थक है क्योंकि सुसमाचार का प्रचार करना लोगों को बचाने का काम है, यह सबसे मूल्यवान और सार्थक चीज है। अतीत में अपने स्वार्थों की खातिर मैं दुनिया में प्रसिद्धि और लाभ के लिए लोगों से होड़ करती थी, उनके खिलाफ साजिश रचती थी, दुर्भावनापूर्ण और धोखेबाज बन जाती थी और लेशमात्र भी मनुष्य के समान नहीं जीती थी। अब कलीसिया में सार्थक काम करने में सक्षम होने के साथ-साथ परमेश्वर के वचन खाने-पीने, सत्य का अनुसरण करने और अपना कर्तव्य करते हुए अपने भ्रष्ट स्वभाव को बदलने के साथ मुझे लगा कि जीने का यही एकमात्र सार्थक तरीका है। मैंने पूरे दिल से परमेश्वर का धन्यवाद किया।

दो साल बाद एक दिन जब मैं घर पहुँची ही थी तो मेरे पति ने मुझे लगातार मनाने की कोशिश की, कहने लगा “तुमने सम्मानित बॉस होना छोड़ दिया है। यह सब ‘परमेश्वर’ क्या बकवास है? मैं तो बस इतना जानता हूँ कि पैसा कमाना ही सबसे व्यावहारिक है। पैसे से तुम अच्छा खा सकती हो, अच्छा खेल सकती हो, जीवन का आनंद ले सकती हो और दूसरे लोग तुम्हारे बारे में ऊँचा सोचते हैं। अगर तुम्हारे पास पैसे नहीं होंगे तो कौन तुम्हारे बारे में कुछ सोचेगा? तुम दुकान पर नहीं होती हो, बिक्री आधे से ज्यादा गिर गई है और यह चलता नहीं रह सकता। अगर तुम इसे नहीं सँभालोगी तो यह बंद हो जाएगी। तुम जड़ होकर देख रही हो कि तुम कैसे पीछे हट रही हो और हमारा कारोबार दूसरों को सौंप रही हो। तुम बेवकूफ बन रही हो!” मुझे डर था कि मैं फिर से शैतान के प्रलोभन में पड़ जाऊँगी, इसलिए मैंने जल्दी से परमेश्वर से एक मौन प्रार्थना की। मैंने सोचा कि कैसे मेरे अविश्वासी पति ने पैसे, शोहरत और लाभ के पीछे भागते हुए शैतान का अनुसरण किया जबकि मैंने परमेश्वर का अनुसरण करने, सत्य का अनुसरण करने और उद्धार पाने के मार्ग पर चलना चुना है। वह मुझसे कह रहा था कि मैं अपना कर्तव्य करना छोड़ दूँ और शैतान के खेमे में वापस चली जाऊँ। वह मुझे नुकसान पहुँचाने और बर्बाद करने की कोशिश कर रहा था। मैं उसे यह छूट नहीं दे सकती थी कि वह मुझे बाधित करे। यह देखकर कि मैं नहीं मानूँगी, उसने मेरी चाची और ससुर को बुलाया। वे सब मुझे मनाने की कोशिश करने लगे, “हम परमेश्वर में तुम्हारी आस्था का विरोध नहीं करते, लेकिन तुम्हें अपना व्यवसाय चलाना है! जब हमारे पास पैसे नहीं थे, तब हमारे परिवार के बारे में कौन सोचता था? अब हमारे रिश्तेदार और दोस्त सब हमारी चापलूसी कर रहे हैं—क्या इसलिए नहीं कि हमारा व्यवसाय फल-फूल रहा है? तुम्हें पता है कितने लोग हमसे जलते हैं और हमारे कारोबार के नाकाम होने का इंतजार कर रहे हैं? हमारी दुकान पुरानी है और इसकी प्रतिष्ठा पहले ही फैल चुकी है। बहुत से लोग तुम्हारी योग्यता और कौशल के लिए तुम्हारी प्रशंसा करते हैं। अगर तुम व्यवसाय की देखभाल नहीं करती हो तो हमारा पूरा परिवार गरीब हो जाएगा और कोई भी हमारा आदर नहीं करेगा। क्या तुम ऐसे ही जीना चाहती हो?” मैंने उस व्यवसाय को शुरू करने में आईं मुश्किलों और इसके अब तक के विकास के बारे में सोचा। दस साल से अधिक समय तक खून, पसीना और आँसू बहाकर मैं जहाँ थी, वहाँ पहुँचना बहुत मुश्किल था। अगर मुझे वाकई इसे छोड़ना पड़े तो मैं अभी भी ऐसा करने में थोड़ी सी सकुचाऊँगी। तब मुझे एहसास हुआ कि मैं शैतान के प्रलोभन में पड़ गई हूँ और मैंने जल्दी से परमेश्वर से प्रार्थना की। मुझे परमेश्वर के वचनों का एक अंश याद आया जो मैंने पहले पढ़ा था : “फिर भी अब तुम लोग अंधेरी और बुरी चीजों का पीछा कर रहे हो और उनसे अपनी पकड़ ढीली करने से इनकार करते हो। तो फिर तुम्हारा परिणाम क्या होगा? क्या तुम लोगों ने कभी इस पर सावधानी से विचार किया है? अगर तुम लोगों को फिर से चुनाव करने को कहा जाए, तो तुम्हारा क्या रुख रहेगा? क्या अब भी तुम लोग पहले को ही चुनोगे? क्या अब भी तुम मुझे निराशा और दर्दनाक शोक ही पहुँचाओगे? क्या अब भी तुम्हारे हृदयों में जरा-सी भी गर्मजोशी होगी? क्या तुम अब भी इस बात से अनभिज्ञ रहोगे कि मेरे हृदय को सुकून पहुँचाने के लिए तुम्हें क्या करना चाहिए?” (वचन, खंड 1, परमेश्वर का प्रकटन और कार्य, तुम किसके प्रति वफादार हो?)। परमेश्वर के प्रश्न मेरे दिल को खटखटा रहे थे। जब से मैंने परमेश्वर में विश्वास रखना शुरू किया था, मैं परमेश्वर के बहुत सारे वचन पढ़ चुकी थी और कुछ सत्य समझ चुकी थी। मुझे पता था कि लोगों को कैसे जीना चाहिए और कैसे आचरण करना चाहिए। यूँ तो मैं पिछले दो साल के दौरान धन, प्रसिद्धि और लाभ त्याग चुकी थी, लेकिन मुझे जो शांति और खुशी महसूस हुई, उसे ऐसी चीजों से नहीं मापा जा सकता था। मुझे परमेश्वर की वाणी सुनने और उसका उद्धार पाने का सौभाग्य मिला था; मैं शैतान के खेमे में वापस नहीं जा सकती थी। इसलिए मैंने शांति से उनसे कहा, “मैंने अपना करियर त्यागने, परमेश्वर में विश्वास करने का चयन करने और अपना कर्तव्य निभाने के बारे में बहुत ज्यादा सोच-विचार किया है। परमेश्वर अंत के दिनों में सत्य व्यक्त कर रहा है और लोगों को बचा रहा है ताकि हम शैतान के नुकसान से बच सकें और परमेश्वर का उद्धार प्राप्त कर सकें, यह जीवन में एक बार मिलने वाला अवसर है। अब मैं बस इतना करना चाहती हूँ कि पूरे दिल से परमेश्वर में विश्वास रखूँ, प्रसिद्धि और लाभ के लिए होड़ करने वाला जीवन न जीऊँ। मुझे आशा है कि तुम भी परमेश्वर के वचन अधिक पढ़ सकोगे और उसका उद्धार स्वीकार सकोगे।” मैं हैरान रह गई जैसे ही मैंने कहा, मेरी चाची और ससुर ने तुरंत अपने हाथ और सिर हिला दिए। मेरे पति ने गुस्से में कहा, “हम परमेश्वर में विश्वास नहीं करेंगे! तुम्हें आज ही चुनाव करना होगा। अगर तुम परमेश्वर में विश्वास करती रहना चाहते हो तो कभी वापस मत आना। इस परिवार से तुम्हारा कोई लेना-देना नहीं होगा। तुम अपने रास्ते जाओ और मैं अपने! हम अलग-अलग रास्ते पर चलेंगे!” उसे इतना निर्दयी देखकर मैंने कहा, “मुझे कुछ नहीं चाहिए और मैं परमेश्वर में विश्वास रखने के लिए दृढ़ हूँ।” एक बार जब मैंने अपनी पसंद चुन ली तो मेरे पति ने मेरी बात मान ली और मुझ पर अब और ध्यान नहीं दिया।

कभी-कभी मैं सोचती थी, “जब भी मेरे कर्तव्य और मेरे व्यवसाय के बीच संघर्ष होता था, मैं हमेशा दुविधा में पड़ जाती थी। मैं अपना कर्तव्य निभाने और परमेश्वर को संतुष्ट करने का बेहिचक चयन क्यों नहीं कर पाती हूँ? इस समस्या का स्रोत दरअसल क्या है?” जब मैं इसका उत्तर खोज रही थी तो मैंने पढ़ा कि परमेश्वर के वचन कहते हैं : “शैतान मनुष्य को मजबूती से अपने नियंत्रण में रखने के लिए किसका उपयोग करता है? (प्रसिद्धि और लाभ का।) तो, शैतान मनुष्य के विचारों को नियंत्रित करने के लिए प्रसिद्धि और लाभ का उपयोग करता है ताकि लोग और कुछ नहीं बस इन दो ही चीजों के बारे में सोचें। वे प्रसिद्धि और लाभ के लिए संघर्ष करते हैं, प्रसिद्धि और लाभ के लिए कष्ट उठाते हैं, प्रसिद्धि और लाभ के लिए अपमान सहते और भारी बोझ उठाते हैं, प्रसिद्धि और लाभ के लिए अपना सर्वस्व बलिदान कर देते हैं, और प्रसिद्धि और लाभ के लिए कोई भी फैसला या निर्णय ले लेते हैं। इस तरह शैतान लोगों पर अदृश्य बेड़ियाँ डाल देता है और इन बेड़ियों में बंधे रहकर, उनमें उन्हें तोड़ देने की न तो ताकत होती है, न साहस। वे अनजाने ही ये बेड़ियाँ ढोते रहते हैं और बड़ी ही कठिनाई से घिसटते हुए आगे बढ़ते हैं। इस प्रसिद्धि और लाभ की खातिर मानवजाति भटककर परमेश्वर से दूर हो जाती है, उसके साथ विश्वासघात करती है और अधिकाधिक दुष्ट होती जाती है। इस तरह, एक के बाद एक पीढ़ी शैतान की प्रसिद्धि और लाभ के बीच नष्ट होती जाती है” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है VI)। जब मैंने परमेश्वर के वचनों पर विचार किया तो मेरे दिल को रोशनी दिखाई दी। पता चला कि प्रसिद्धि और लाभ ऐसे साधन हैं जिनका इस्तेमाल शैतान मनुष्य को भ्रष्ट करने के लिए करता है। शैतान प्रसिद्धि और लाभ का इस्तेमाल हमारे सोचने के तरीके को नियंत्रित करने के लिए करता है ताकि हम प्रसिद्धि और लाभ के अनुसरण में अपना दिमाग मथें, अपमान सहें और भारी बोझ सहें, जब तक कि हम आखिरकार परमेश्वर को त्याग न दें, उसे धोखा न दे दें और शैतान हमें उठाकर नरक में न ले जाए। मैंने सोचा कि कैसे मैं वर्षों से केवल प्रसिद्धि और लाभ के पीछे भाग रही थी। शैतान के इन जहरों ने मुझमें गहरी जड़ें जमा ली थीं कि “एक व्यक्‍ति जहाँ रहता है वहाँ अपना नाम छोड़ता है, जैसे कि एक हंस जहाँ कहीं उड़ता है आवाज़ करता जाता है” और “भीड़ से ऊपर उठो और अपने पूर्वजों का नाम करो।” छुटपन से ही मैं महिला उद्यमियों और सशक्त महिलाओं की सराहना करती आई थी और उम्मीद लगाए थी कि एक दिन मैं प्रसिद्धि और लाभ दोनों के साथ एक बड़ा नाम बनूँगी। मैंने पैसे, प्रसिद्धि और लाभ को अपने जीवन की दिशा और लक्ष्य मान लिया था। इन सारे वर्षों में मैंने पैसे कमाने के लिए कड़ी मेहनत की थी, मैं अपने साथियों के साथ खुलकर और गुप्त रूप से प्रतिस्पर्धा कर रही थी, हम एक-दूसरे के खिलाफ साजिश रच रहे थे, एक-दूसरे को कमजोर कर रहे थे और एक दूसरे के खिलाफ दाँव चल रहे थे हमेशा एक-दूसरे को गिराने की कोशिश कर रहे थे और मेरा स्वभाव अधिकाधिक कपटपूर्ण और दुर्भावनापूर्ण होता गया। भले ही मैं शरीर और दिमाग से थक चुकी थी, फिर भी मैं प्रसिद्धि और लाभ के पीछे भागना बंद नहीं कर सकी, क्योंकि प्रसिद्धि और लाभ ही मेरे जीवन की सारी आशा थे और उन्हें खोना जीवन का अर्थ गँवाना था। इसलिए बिक्री में गिरावट देखना अपना जीवन गँवाने जैसा था और इससे मैं भयभीत हो गई। क्योंकि मुझे डर था कि दुकान बंद करनी पड़ेगी और मैं लोगों से प्रशंसा खो दूँगी, मैं प्रतिरोधी और अनमने ढंग से अपना कर्तव्य करने से खुद को रोक नहीं सकी। मैंने अपने कर्तव्य से बचने और शैतान के खेमे में वापस जाने के बहाने के रूप में लगभग अपने व्यवसाय का इस्तेमाल तक किया। प्रसिद्धि और लाभ जंजीरों की तरह थे जो मुझे बहुत कसकर जकड़े हुए थे। वे मेरे सत्य के अनुसरण में बाधाएँ बन गए और उन्होंने मुझे अपना कर्तव्य करने से रोका और बार-बार परमेश्वर के खिलाफ विद्रोह कराया। शैतान सत्य का अनुसरण करने के मेरे संकल्प को क्षीण और छिन्न-भिन्न करने के लिए ठीक प्रसिद्धि और लाभ का इस्तेमाल कर रहा था, मुझे अपना कर्तव्य करने से रोक रहा था और बचाए जाने का अपना मौका गँवाने दे रहा था, जब तक कि आखिरकार मैं परमेश्वर की प्रतिरोधी नहीं हो जाती और इसके साथ ही परमेश्वर द्वारा नष्ट नहीं कर दी जाती। लोगों को भ्रष्ट करने के लिए शैतान जिन साधनों का इस्तेमाल करता है वे इतने कपटी और दुर्भावनापूर्ण होते हैं! मैंने उन सभी लोगों के बारे में सोचा जिन्होंने प्रसिद्धि और लाभ प्राप्त किया, फिर भी खालीपन और दर्द महसूस किया, जिन्होंने अंत में इससे बचने के लिए खुद को मार डाला। प्रसिद्धि और लाभ केवल अस्थायी दैहिक आनंद लाते हैं। वे किसी के दिल का खालीपन नहीं भर सकते; वे लोगों को बचा नहीं सकते, उन्हें सुंदर गंतव्य तो बिल्कुल भी नहीं दे सकते। यदि लोग परमेश्वर के सामने नहीं आते हैं और उसका उद्धार नहीं स्वीकारते हैं तो चाहे उनकी प्रतिष्ठा कितनी भी ऊँची हो या उनके पास कितनी भी संपत्ति हो, यह सब पूरी तरह से निरर्थक है।

बाद में मैंने परमेश्वर के वचनों का एक और अंश पढ़ा : “जब लोगों को परमेश्वर के स्वभाव की वास्तविक समझ होती है, जब वे देख पाते हैं कि परमेश्वर का स्वभाव वास्तविक है, वह वास्तव में पवित्र है, वास्तव में धार्मिक है और जब वे परमेश्वर की पवित्रता और धार्मिकता की अपने हृदय से प्रशंसा कर पाते हैं, तब वे वास्तव में परमेश्वर को जान लेंगे और उन्होंने सत्य प्राप्त कर लिया होगा। जो लोग परमेश्वर को जानते हैं, वे ही प्रकाश में रहते हैं। परमेश्वर को सच में जानने का सीधा प्रभाव है परमेश्वर से सचमुच प्रेम करने और उसके प्रति समर्पित होने में सक्षम होना। जब लोग वास्तव में परमेश्वर को जान जाते हैं, सत्य समझते हैं और सत्य प्राप्त करते हैं, उनका जीवन के प्रति वैश्विक दृष्टिकोण और नजरिया वास्तविक बदलाव से गुजरता है, जिसके बाद उनके जीवन स्वभाव में भी वास्तविक परिवर्तन होता है। जब लोगों के सही जीवन-लक्ष्य होते हैं, जब वे सत्य का अनुसरण करने में सक्षम होते हैं और सत्य के अनुसार आचरण करते हैं, जब वे पूरी तरह से परमेश्वर के प्रति समर्पित होते हैं और उसके वचनों के अनुसार जीते हैं, जब वे अपने दिल की गहराई तक स्थिर और रोशन महसूस करते हैं, जब उनके दिल अँधेरे से मुक्त होते हैं और वे पूरी तरह से स्वतंत्र और मुक्त होकर परमेश्वर की उपस्थिति में जीते हैं, तभी उन्हें एक सच्चा मानव-जीवन प्राप्त होता है और तभी वे ऐसे लोग बन पाते हैं जिनमें सत्य और मानवता होती है। इसके अलावा, जो भी सत्य तुमने समझे और प्राप्त किए हैं, वे सभी परमेश्वर के वचनों से और स्वयं परमेश्वर से आए हैं। जब तुम सर्वोच्च परमेश्वर—सृष्टिकर्ता—का अनुमोदन प्राप्त करते हो और वह कहता है कि तुम एक मानक स्तर के सृजित प्राणी हो और तुम मानव के समान जीते हो, तब तुम्हारा जीवन सबसे अधिक सार्थक होगा। परमेश्वर का अनुमोदन पाने का अर्थ है कि तुमने सत्य पा लिया है और तुम्हारे पास सत्य और मानवता है” (वचन, खंड 3, अंत के दिनों के मसीह के प्रवचन, मनुष्य की प्रकृति को कैसे जानें)। मैंने परमेश्वर के वचनों से समझा कि सत्य का अनुसरण करने और परमेश्वर को जानने में सक्षम होना, स्वभावगत परिवर्तन प्राप्त करना, शैतान के नुकसान के अधीन न होना और स्वतंत्र रूप से परमेश्वर की आराधना करने में सक्षम होना ही एकमात्र ऐसा जीवन है, जो मूल्यवान और सार्थक है और यह जीवन परमेश्वर द्वारा प्रशंसित और धन्य है। अब महामारी और सभी प्रकार की आपदाएँ अक्सर हो रही हैं। अविश्वासी लोग घबराहट और बेचैनी की मनोदशा में जीते हैं, उन्हें लगता है कि भविष्य अंधकारमय है। जब महामारी और आपदाएँ आती हैं तो वे निराश हो जाते हैं और फँसे हुए महसूस करते हैं। लेकिन हमारे जैसे विश्वासी हर दिन परमेश्वर के वचनों को खाते-पीते हैं, परमेश्वर के वचनों के प्रबोधन और मार्गदर्शन के तहत हम शैतान द्वारा मनुष्य को भ्रष्ट करने के तरीकों और उसका दुष्ट सार समझने और भेद पहचानने में सक्षम होते हैं, हम शैतान को नकारने और परमेश्वर का अनुसरण करने में सक्षम होते हैं, हमारे दिलों में सच्ची शांति और आनंद होता है, हम सक्रियता से अपने कर्तव्य करते हैं और हर दिन सत्य का अनुसरण करते हैं, परमेश्वर के वचनों का प्रचार करते हैं, उसके कार्य की गवाही देते हैं, उसकी देखभाल और सुरक्षा में रहते हैं। यह हमें सबसे अधिक धन्य बनाता है, यह एक ऐसी चीज है जिसकी अदला-बदली हम किसी भौतिक चीज के लिए नहीं कर सकते। मुझे और अधिक अनुभव हुआ कि जीवन में केवल दो ही रास्ते हैं : एक शैतान का अनुसरण करना, धन, पद, रुतबे और लाभ का पीछा करना और देह की संतुष्टि करना, विनाश के मार्ग पर चलना; एक परमेश्वर का अनुसरण करना, सत्य का अनुसरण करना, अपना कर्तव्य अच्छी तरह से करना, अपने भ्रष्ट स्वभाव उतार फेंकना और उद्धार के मार्ग पर चलना। दोनों के बीच कोई रास्ता नहीं है। समय कम है और महा विनाश पहले से ही हमारे ऊपर हैं। अभी भी इतना अधिक सत्य है जिसे मैं नहीं समझती नहीं हूँ। अब सबसे महत्वपूर्ण बात हर दिन को सँजोना, गंभीरता से सत्य का अनुसरण करना, अपना कर्तव्य अच्छे से निभाना और एक सच्चे मानव के समान जीना है।

अब मैं अपना सारा समय कलीसिया में अपना कर्तव्य निभाते हुए, भाई-बहनों के साथ परमेश्वर के वचन खाते-पीते हुए बिताती हूँ मेरा दिल मिठास और खुशी से भरा हुआ है। कभी-कभी मैं अपना कर्तव्य निभाते हुए कुछ मुश्किलों का सामना करती हूँ और भ्रष्ट स्वभाव प्रकट करती हूँ, लेकिन परमेश्वर के वचनों के प्रबोधन और मार्गदर्शन, भाई-बहनों की संगति और सहायता से मुझे अपने भ्रष्ट स्वभावों की कुछ समझ आ गई है और मैं उन्हें बदलने का प्रयास कर रही हूँ। मुझे लगता है कि यह सबसे सार्थक है। यूँ तो मैंने अपना करियर छोड़ दिया, लेकिन मैं कुछ सत्य को समझने लगी हूँ और थोड़ा सा मानव के समान जीने लगी हूँ। मैं परमेश्वर की बहुत आभारी हूँ। मैं यह विकल्प चुनने के लिए कभी नहीं पछताऊँगी!


84. परमेश्वर पर विश्वास करने के कारण जब मैं वॉन्टेड हो गई

ग्वांग चुन, चीन

जुलाई 2023 में, मैंने कलीसिया में अगुआ का कर्तव्य निभाना शुरू किया। अगस्त में, मैंने एक भाई के साथ सभा करने की योजना बनाई, लेकिन सभा से एक रात पहले, उसे गिरफ्तार कर लिया गया। यह खबर सुनकर, मैं थोड़ी घबरा गई, “अगर वह भाई सभा के लिए यहाँ आ जाता और पुलिस उसका पीछा करते हुए आ जाती, तो मैं भी गिरफ्तार हो जाती। बाल-बाल बची!” मैं सोचने लगी, “आजकल, पुलिस परमेश्वर में विश्वास करने वालों को पागलों की तरह गिरफ्तार कर रही है। अगर मैं काम के बारे में संगति करने के लिए लोगों से मिलना-जुलना जारी रखती हूँ, तो मुझे किसी भी समय गिरफ्तार किया जा सकता है। अब से, मैं घर से ही पत्रों के जरिए कलीसिया के काम का जायजा लूँगी। इस तरह, मेरी गिरफ्तारी का खतरा कम होगा।” इसलिए, मैंने भाई-बहनों से मिलने की अपनी योजनाएँ रद्द कर दीं। बाद में, एक यहूदा ने मेरे साथ विश्वासघात किया, इसलिए पुलिस को मेरी पहचान की जानकारी मिल गई और उन्हें पता चल गया कि मैं एक अगुआ हूँ। इसके तुरंत बाद, मुझे घर से एक पत्र मिला जिसमें लिखा था कि कई पुलिस अधिकारी मेरी तस्वीर लेकर मुझे गिरफ्तार करने के लिए मेरे घर आए थे। मेरे पिता ने कहा कि मैं घर पर नहीं थी, और पुलिस ने जवाब दिया, “अपनी बेटी से कहो कि वह वापस आकर पुलिस स्टेशन में आत्मसमर्पण कर दे। अगर वह वापस नहीं आई, तो हम उसके लिए वॉन्टेड नोटिस जारी कर देंगे!” घर से आया पत्र पढ़ने के बाद, मेरा दिल बहुत भारी हो गया, “पुलिस जानती है कि मैं एक अगुआ हूँ और वे मेरी तस्वीर लेकर मुझे ढूँढ़ने मेरे घर गए हैं। वे मेरे लिए वॉन्टेड नोटिस भी जारी कर देंगे! अगर मैं पुलिस द्वारा गिरफ्तार कर ली गई, तो वे कबूल करवाने के लिए मुझे निश्चित रूप से यातना देंगे, और मुझे कलीसिया के धन और भाई-बहनों के साथ विश्वासघात करने पर मजबूर करेंगे। अगर मैंने कुछ नहीं बताया, तो मैं पीटे जाने से मारी नहीं तो अपाहिज ज़रूर बना दी जाऊँगी! मेरी सेहत बहुत कमजोर है। मैं सीसीपी की यातना कैसे सह पाऊँगी? अगर मैं अपनी गवाही में अडिग नहीं रह पाई और यहूदा बन गई, तो मेरा परिणाम अच्छा नहीं होगा, और परमेश्वर में विश्वास करने के बावजूद, मेरा उद्धार नहीं होगा।” फिर जब मैंने सोचा कि कैसे गिरफ्तार होने के बाद भाई-बहनों को यातना दी जाती है, तो मैं बहुत डर गई, “अगुआ का कर्तव्य निभाना बहुत खतरनाक है। अगर मैं एक साधारण विश्वासी होती, तो मैं सीसीपी की गिरफ्तारी का मुख्य निशाना नहीं बनती, और मुझे मौत के खतरे का सामना नहीं करना पड़ता।” उस दौरान, मैं इस मामले को लेकर अक्सर चिंता और बेचैनी से भरी रहती थी। मैं बहुत डरती थी कि कहीं किसी दिन मैं पुलिस के हाथ लग जाऊँगी, और मैं अपना कर्तव्य करने के लिए अपने दिल को शांत नहीं कर पा रही थी।

सितंबर में एक सुबह, मुझे एक बहन का पत्र मिला, जिसने पहले मुझे अपने घर पर ठहराया था। उसने कहा कि मेरे उसके घर से चले जाने के बाद, एक रात 11 बजे के बाद, दस से ज़्यादा पुलिस अधिकारियों ने उसके घर को घेर लिया था। उसकी दरवाज़ा खोलने की हिम्मत नहीं हुई, इसलिए पुलिस ने कैंची लिफ्ट का इस्तेमाल किया और दूसरी मंजिल की खिड़की से सीधे अंदर आकर घर की तलाशी लेने लगे। उन्होंने कई घंटों तक तलाशी ली, लेकिन कुछ न मिलने पर वे चले गए। यह संदेश देखकर मेरे तो होश ही उड़ गए। मैं बस एक महीने पहले ही उस घर में रह रही थी। अगर मैं वहाँ से नहीं गई होती, तो मैं गिरफ्तार हो जाती। पुलिस अधिकारियों के एक दल को मुझे गिरफ्तार करने आते हुए सोचकर ही मैं डर गई, और मुझे लगा कि अगुआ होना बहुत जोखिम भरा है। मैं शिकायत किए बिना नहीं रह सकी, “अगर मैं अगुआ न होती तो बेहतर होता। तब पुलिस मुझे नहीं ढूँढ़ रही होती। अगर मैं गिरफ्तार हो गई, तो मुझे डर है कि मैं बच नहीं पाऊँगी। मैं अभी भी इतनी जवान हूँ, और परमेश्वर में विश्वास करके मैंने अभी तक सत्य नहीं पाया है। अगर पुलिस ने मुझे पीट-पीटकर मार डाला, तो क्या मैं उद्धार का मौका नहीं खो दूँगी? क्या परमेश्वर में विश्वास के इतने सालों में मैंने जो कुछ भी खपाया है, वह सब व्यर्थ नहीं हो जाएगा?” उन दिनों, मैं चिंता और डर में जी रही थी, और चाहती थी कि कोई और मेरा कर्तव्य सँभाल ले। मैंने सोचा कि इस तरह मैं सीसीपी द्वारा पीछा किए जाने और गिरफ्तार होने से बच सकती हूँ। लेकिन, कलीसिया में लोग लगातार गिरफ्तार हो रहे थे। कई अगुआ और कार्यकर्ता भी गिरफ्तार कर लिए गए। अगर मैं इस समय इस्तीफा दे देती, तो न केवल कलीसिया का काम प्रभावित होता, बल्कि मैं एक अपराध भी कर बैठती। मेरे ज़मीर ने मुझे इस्तीफा नहीं देने दिया, लेकिन मेरे दिल में कोई जोश नहीं था। उस समय, कलीसिया में अगुआओं और कार्यकर्ताओं की कमी थी, और कुछ भाई-बहन गिरफ्तारी के डर से नकारात्मकता और कमजोरी में जी रहे थे। कार्य की विभिन्न मदें मूल रूप से ठप हो गई थीं। हालाँकि मैंने कलीसिया में ये सभी समस्याएँ देखीं, लेकिन उन्हें हल करने का मेरा मन नहीं था। इसके बजाय, मैं दिन भर चिंता में डूबी रहती थी, इस डर से कि कहीं किसी दिन मैं पुलिस के हाथ न लग जाऊँ और अंतहीन यातना न सहूँ। जब मैं डरपोक और असहाय महसूस कर रही थी, तो मैंने परमेश्वर से प्रार्थना की, “हे परमेश्वर, जब पुलिस ने मुझे वॉन्टेड लिस्ट में डाल दिया और मुझे गिरफ्तार करने की कोशिश की, तो मैं अब और अगुआ का कर्तव्य नहीं करना चाहती थी। मैं जानती हूँ कि इस तरह से अपना कर्तव्य करना आपके प्रति कोई वफादारी नहीं दिखाता है, लेकिन मुझे गिरफ्तार होने का भी डर है। हे परमेश्वर, मुझे प्रबुद्ध करो और मेरा मार्गदर्शन करो ताकि मैं समर्पण कर सकूँ।”

बाद में, मैंने एक बहन को अपनी अवस्था के बारे में खुलकर बताया। उस बहन ने मेरे लिए परमेश्वर के वचनों के दो अंश ढूँढ़े। सर्वशक्तिमान परमेश्वर कहता है : “जब लोग परमेश्वर द्वारा आयोजित माहौल और उसकी संप्रभुता को स्पष्ट रूप से देख, समझ और स्वीकार कर उसके आगे समर्पण नहीं कर पाते, और जब लोग अपने दैनिक जीवन में तरह-तरह की मुश्किलों का सामना करते हैं, या जब ये मुश्किलें सामान्य लोगों के बरदाश्त के बाहर हो जाती हैं, तो अवचेतन रूप में उन्हें हर तरह की चिंता और व्याकुलता होती है, और यहाँ तक कि संताप भी हो जाता है। वे नहीं जानते कि कल कैसा होगा या परसों या उनका भविष्य कैसा होगा और इसलिए वे हर चीज के बारे में संतप्त, व्याकुल और चिंतित महसूस करते हैं। ऐसा कौन-सा संदर्भ है जो इन नकारात्मक भावनाओं को जन्म देता है? होता यह है कि वे परमेश्वर की संप्रभुता में विश्वास नहीं रखते—यानी वे परमेश्वर की संप्रभुता में विश्वास करने में और इसकी असलियत देख पाने में असमर्थ होते हैं, और उनके दिलों में परमेश्वर के लिए कोई सच्ची आस्था नहीं होती। यहाँ तक कि अपनी आँखों से देखने पर भी परमेश्वर की संप्रभुता के तथ्य को नहीं समझ सकते या उस पर यकीन नहीं कर सकते। वे नहीं मानते कि उनके भाग्य पर परमेश्वर की संप्रभुता है, वे नहीं मानते कि उनके जीवन परमेश्वर के हाथों में हैं और इसलिए उनके दिलों में परमेश्वर की संप्रभुता और व्यवस्थाओं के प्रति अविश्वास पैदा हो जाता है और फिर शिकायतें पैदा होती हैं और वे समर्पण नहीं कर पाते” (वचन, खंड 6, सत्य के अनुसरण के बारे में, सत्य का अनुसरण कैसे करें (3))। “अगर लोग सत्य का अनुसरण करते हैं, तो वे इन मुश्किलों में फँस कर संताप, व्याकुलता और चिंता की नकारात्मक भावनाओं में नहीं डूबेंगे। इसके उलट अगर लोग सत्य का अनुसरण नहीं करते, तो ये मुश्किलें उनमें पहले की ही तरह मौजूद होती हैं, और परिणाम क्या होगा? ये तुम्हें उलझा देंगी ताकि तुम बच कर निकल न सको, और अगर तुम इन्हें दूर न कर पाओ, तो आखिरकार ये नकारात्मक भावनाएँ बन जाएँगी जो तुम्हारे अंतरतम में गाँठ बन कर पैठ जाएँगी; ये तुम्हारे सामान्य जीवन और तुम्हारे सामान्य कर्तव्य-निर्वहन को प्रभावित करेंगी, और ये तुम्हें दबा हुआ और छुटकारा पाने में असमर्थ महसूस करवाएँगी—तुम पर इनका यह परिणाम होगा” (वचन, खंड 6, सत्य के अनुसरण के बारे में, सत्य का अनुसरण कैसे करें (3))। परमेश्वर के वचन पढ़ने के बाद, मैं समझ गई कि मैं चिंता और बेचैनी में इसलिए जी रही थी क्योंकि मैं परमेश्वर की संप्रभुता को नहीं समझती थी और उसके प्रति समर्पण नहीं कर पा रही थी। जब पुलिस ने मुझे वॉन्टेड लिस्ट में डाल दिया, तो मैं डर और खौफ में जी रही थी, इस डर से कि अगर मैं पुलिस द्वारा गिरफ्तार कर ली गई और पीट-पीटकर मार डाली गई, तो मैं उद्धार का मौका खो दूँगी। खुद को बचाने के लिए, मैंने अगुआ के कर्तव्य से इस्तीफा देने के बारे में सोचा। मैं परमेश्वर की संप्रभुता के प्रति समर्पण करने को तैयार नहीं थी और मैंने परमेश्वर का इरादा नहीं खोजा, न ही मैंने सबक सीखने के लिए आत्म-चिंतन करके खुद को जाना। मुझे एहसास हुआ कि अगर मेरी अवस्था इसी तरह बनी रही, तो यह मेरे लिए बहुत खतरनाक होगा। परमेश्वर के वचनों के इन दो अंशों को पढ़ने के बाद, मैं परमेश्वर का इरादा समझ गई। मुझे अपनी अवस्था को सुलझाने के लिए सत्य खोजना था, और मैं नकारात्मक भावनाओं में जीती नहीं रह सकती थी; इससे मेरे जीवन प्रवेश और मेरे कर्तव्य पर असर पड़ता। बाद में, मैंने अपनी अवस्था को परमेश्वर के सामने लाकर प्रार्थना की, और परमेश्वर से विनती की कि इस परिवेश का अनुभव करने में वह मेरा मार्गदर्शन करे।

प्रार्थना करने के बाद, मैंने अपने दिल को शांत किया और इस दौरान की अपनी अवस्था के बारे में सोचने लगी। मैंने परमेश्वर के वचन पढ़े : “अपनी सुरक्षा पर ध्यान देने के अलावा कुछ मसीह-विरोधी और क्या सोचते हैं? वे कहते हैं, ‘फिलहाल, हमारा परिवेश अनुकूल नहीं है, इसलिए हमें लोगों के सामने कम ही आना चाहिए और सुसमाचार का कम प्रचार करना चाहिए। इस तरह हमारे पकड़े जाने की संभावना कम होगी और कलीसिया का काम नष्ट नहीं होगा। अगर हम पकड़े जाने से बच गए तो हम यहूदा नहीं बनेंगे और फिर हम भविष्य में कायम रह पाएँगे, है ना?’ क्या ऐसे मसीह-विरोधी नहीं हैं जो अपने भाई-बहनों को गुमराह करने के लिए ऐसे बहाने बनाते हैं? कुछ मसीह-विरोधी मौत से बहुत डरते हैं और अपने घिनौने वजूद को घसीटते रहते हैं; उन्हें प्रतिष्ठा और रुतबा भी पसंद है और वे अगुआई की भूमिकाएँ निभाने के लिए तैयार रहते हैं। भले ही वे जानते हैं कि ‘अगुआ का काम आसान नहीं है—अगर बड़े लाल अजगर को पता चला कि मुझे अगुआ बना दिया गया है तो मैं मशहूर हो जाऊँगा और हो सकता है कि मुझे वांछित लोगों की सूची में डाल दिया जाए, और जैसे ही मैं पकड़ा जाऊँगा, मेरी जान खतरे में पड़ जाएगी,’ फिर भी इस रुतबे के लाभों में लिप्त होने की खातिर वे इन खतरों को नजरअंदाज कर देते हैं। जब वे अगुआ के रूप में काम करते हैं तो केवल अपने दैहिक आनंद में लिप्त रहते हैं और वास्तविक कार्य नहीं करते। विभिन्न कलीसियाओं के साथ थोड़े-बहुत पत्राचार के अलावा वे कुछ और नहीं करते हैं। वे किसी स्थान पर छिप जाते हैं और किसी से नहीं मिलते, खुद को बंद रखते हैं और भाई-बहनों को नहीं पता होता कि उनका अगुआ कौन है—ये अगुआ इतने अधिक डरे हुए होते हैं। तो क्या यह कहना सही नहीं है कि वे केवल नाम के अगुआ हैं? (सही है।) वे अगुआ के रूप में कोई वास्तविक कार्य नहीं करते हैं; उन्हें बस खुद को छिपाने की परवाह होती है। जब दूसरे उनसे पूछते हैं, ‘अगुआ होना कैसा है?’ तो वे कहेंगे, ‘मैं बहुत व्यस्त रहता हूँ और अपनी सुरक्षा की खातिर मुझे घर बदलते रहना पड़ता है। यह परिवेश इतना अस्थिर करने वाला है कि मैं अपने काम पर ध्यान केंद्रित नहीं कर सकता।’ उन्हें हमेशा ऐसा लगता है कि उन पर बहुत सी नजरें गड़ी हुई हैं और वे नहीं जानते कि कहाँ छिपना सुरक्षित है। वेश बदलने, अलग-अलग जगहों पर खुद को छिपाने और एक स्थान पर टिके न रहने के अलावा वे प्रति दिन कोई वास्तविक कार्य नहीं करते हैं। क्या ऐसे अगुआ होते हैं? (हाँ।) वे किन सिद्धांतों का पालन करते हैं? ये लोग कहते हैं, ‘एक चालाक खरगोश के पास तीन बिल होते हैं। खरगोश को शिकारी जानवर के हमले से बचने के लिए तीन बिल बनाने पड़ते हैं ताकि वह खुद को छिपा सके। अगर किसी व्यक्ति का खतरे से सामना हो और उसे भागना पड़े, मगर उसके पास छिपने के लिए कोई जगह न हो तो क्या यह स्वीकार्य है? हमें खरगोशों से सीखना चाहिए! परमेश्वर के बनाए प्राणियों में जीवित रहने की यह क्षमता होती है और लोगों को उनसे सीखना चाहिए।’ अगुआ बनने के बाद से वे इस धर्म-सिद्धांत को समझ गए हैं और यहाँ तक मानते हैं कि उन्होंने सत्य को समझ लिया है। वास्तविकता में वे बहुत डरे हुए हैं। जैसे ही वे यह सुनते हैं कि किसी अगुआ की रिपोर्ट पुलिस में इसलिए की गई क्योंकि वह किसी असुरक्षित जगह पर रह रहा था या कोई अगुआ बड़े लाल अजगर के जासूसों के चंगुल में इसलिए फँस गया कि वह अपना कर्तव्य निभाने के लिए अक्सर बाहर जाता और बहुत से लोगों से मिलता-जुलता था और आखिरकार कैसे इन लोगों को गिरफ्तार करके जेल में डाल दिया गया तो वे तुरंत डर जाते हैं। वे सोचते हैं, ‘अरे नहीं, क्या पता इसके बाद मुझे ही गिरफ्तार किया जाए? मुझे इससे सीखना चाहिए। मुझे ज्यादा सक्रिय नहीं रहना चाहिए। अगर मैं कलीसिया के कुछ काम करने से बच सकता हूँ तो मैं उसे नहीं करूँगा। अगर मैं अपना चेहरा दिखाने से बच सकूँ तो मैं नहीं दिखाऊँगा। मैं अपना काम जितना हो सके उतना कम करूँगा, बाहर निकलने से बचूँगा, किसी से मिलने-जुलने से बचूँगा और यह पक्का करूँगा कि किसी को भी मेरे अगुआ होने की खबर न हो। आजकल, कौन किसी और की परवाह कर सकता है? सिर्फ जिंदा रहना भी अपने आप में एक चुनौती है!’ जबसे वे अगुआ बने हैं, बैग उठाकर छिपते फिरने के अलावा कोई काम नहीं करते। वे हमेशा पकड़े जाने और जेल जाने के निरंतर डर के साये में जीते हैं। मान लो वे किसी को यह कहते हुए सुन लें, ‘अगर तुम पकड़े गए तो तुम्हें मार दिया जाएगा! अगर तुम अगुआ न होते, अगर तुम बस एक साधारण विश्वासी होते तो तुम्हें छोटा-सा जुर्माना भरने के बाद शायद छोड़ दिया जाता, मगर चूँकि तुम अगुआ हो, इसलिए कुछ कहना मुश्किल है। यह बहुत खतरनाक है! पकड़े गए कुछ अगुआओं या कर्मियों ने जब कोई जानकारी नहीं दी तो पुलिस ने उन्हें पीट-पीटकर मार डाला।’ जब वे किसी के पीट-पीटकर मार दिए जाने के बारे में सुनते हैं तो उनका डर और बढ़ जाता है, वे काम करने से और भी ज्यादा डरने लगते हैं। हर दिन वे बस यही सोचते हैं कि पकड़े जाने से कैसे बचें, दूसरों के सामने आने से कैसे बचें, निगरानी से कैसे बचें और अपने भाई-बहनों के संपर्क से कैसे बचें। वे इन चीजों के बारे में सोचने में अपना दिमाग खपाते हैं और अपने कर्तव्यों को बिल्कुल भूल जाते हैं। क्या ये निष्ठावान लोग हैं? क्या ऐसे लोग कोई काम सँभाल सकते हैं? (नहीं, वे नहीं सँभाल सकते।) इस तरह के लोग बस डरपोक होते हैं और हम यकीनन सिर्फ इस अभिव्यक्ति के आधार पर उन्हें मसीह-विरोधी के रूप में निरूपित नहीं कर सकते, मगर इस अभिव्यक्ति की प्रकृति क्या है? इस अभिव्यक्ति का सार एक छद्म-विश्वासी का सार है। वे यह नहीं मानते कि परमेश्वर लोगों की सुरक्षा कर सकता है और वे यह तो बिल्कुल नहीं मानते कि परमेश्वर की खातिर खुद को खपाने के लिए समर्पित होना खुद को सत्य के लिए समर्पित करना है और यह एक ऐसी चीज है जिसे परमेश्वर स्वीकृति देता है। वे अपने दिलों में परमेश्वर का भय नहीं मानते; वे केवल शैतान और दुष्ट राजनीतिक दलों से डरते हैं। वे परमेश्वर के अस्तित्व में विश्वास नहीं रखते, वे यह नहीं मानते कि सब कुछ परमेश्वर के हाथों में है और यह तो बिल्कुल नहीं मानते कि परमेश्वर एक ऐसे व्यक्ति को स्वीकृति देगा जो परमेश्वर की खातिर, परमेश्वर के मार्ग पर चलने की खातिर और परमेश्वर का आदेश पूरा करने की खातिर सब कुछ खपाता है। वे इनमें से कुछ भी नहीं देख पाते। वे किसमें विश्वास करते हैं? वे यह विश्वास करते हैं कि अगर वे बड़े लाल अजगर के हाथ लग गए तो उनका बुरा हश्र होगा, उन्हें सजा हो सकती है या यहाँ तक कि अपनी जान से भी हाथ धोना पड़ सकता है। अपने दिलों में वे केवल अपनी सुरक्षा के बारे में सोचते हैं, कलीसिया के कार्य के बारे में नहीं। क्या ये छद्म-विश्वासी नहीं हैं? (हाँ, वे हैं।) बाइबल में क्या कहा गया है? ‘जो मेरे कारण अपना प्राण खोता है, वह उसे पाएगा’ (मत्ती 10:39)। क्या वे इन वचनों पर विश्वास करते हैं? (नहीं, वे नहीं करते।) अगर उनसे अपना कर्तव्य निभाते समय जोखिम उठाने को कहा जाए तो वे खुद को कहीं छिपाना चाहेंगे और किसी को भी उन्हें नहीं देखने देंगे—वे अदृश्य होना चाहेंगे। वे इस हद तक डरे हुए होते हैं। वे यह नहीं मानते कि परमेश्वर मनुष्य का सहारा है, कि सब कुछ परमेश्वर के हाथों में है, कि अगर कुछ वाकई गलत हो जाता है या वे पकड़े जाते हैं तो यह परमेश्वर की अनुमति से हो रहा है और लोगों के पास समर्पण वाला दिल होना चाहिए। इन लोगों के पास ऐसा दिल, ऐसी समझ या यह तैयारी नहीं है। क्या वे वाकई परमेश्वर में विश्वास रखते हैं? (नहीं, वे नहीं रखते।) क्या इस अभिव्यक्ति का सार एक छद्म-विश्वासी का सार नहीं है? (हाँ, ऐसा है।) यह ऐसा ही है। इस तरह के लोग बहुत ज्यादा डरपोक, बुरी तरह से डरे हुए होते हैं और वे शारीरिक कष्टों और अपने साथ कुछ बुरा होने से डरते हैं। वे डरपोक पक्षियों की तरह डर जाते हैं और अब अपना काम नहीं कर पाते” (वचन, खंड 4, मसीह-विरोधियों को उजागर करना, मद नौ (भाग दो))। परमेश्वर उजागर करता है कि मसीह-विरोधी जैसे ही अपने कर्तव्यों में किसी खतरनाक माहौल का सामना करते हैं, वे केवल अपनी सुरक्षा के बारे में सोचते हैं। वे अपने कर्तव्य के प्रति वफादार नहीं होते और परमेश्वर के घर के हितों का ध्यान नहीं रखते। इस तरह के व्यक्ति के दिल में परमेश्वर के लिए कोई जगह नहीं होती, और वह परमेश्वर की संप्रभुता में विश्वास नहीं करता। वे छद्म-विश्वासी हैं। परमेश्वर के वचन पढ़ने के बाद, मैं शर्मिंदा और दुखी थी। मुझे एहसास नहीं हुआ था कि मैं एक मसीह-विरोधी की तरह ही स्वार्थी और नीच थी। मैंने एक भाई के साथ सभा करने की योजना बनाई थी, और वह सभा से एक दिन पहले ही गिरफ्तार हो गया। मैं जो गिरफ्तारी से बच सकी, वह परमेश्वर की सुरक्षा के कारण था। लेकिन, मैंने परमेश्वर का धन्यवाद नहीं किया और अपना कर्तव्य ठीक से नहीं निभाया, बल्कि कलीसिया के काम को एक तरफ रखकर केवल खुद को सुरक्षित रखने के बारे में सोचा। इसके अलावा, जब मुझे पता चला कि पुलिस मुझे गिरफ्तार करने मेरे घर आई थी और मुझे वॉन्टेड लिस्ट में डालने वाली है, और जिस मेजबान परिवार के साथ मैं पहले रही थी, उसकी तलाशी ली गई थी, और मैंने देखा कि सीसीपी मुझे गिरफ्तार करने के लिए इतने बड़े पैमाने पर लामबंदी कर रही है, तो मैं डर गई। खुद को बचाने के लिए, मैंने अगुआ का कर्तव्य निभाने की हिम्मत भी नहीं की। जब कलीसिया सीसीपी के उत्पीड़न और गिरफ्तारियों का सामना कर रही थी, तो एक अगुआ के तौर पर, मुझे कलीसिया के हितों की रक्षा करनी चाहिए थी और तुरंत बाद की स्थिति को अच्छी तरह से सँभालना चाहिए था। इसके अलावा, कलीसिया के कार्य की विभिन्न मदों के नतीजे गिर रहे थे, और मेरे भाई-बहन नकारात्मकता और डर में जी रहे थे, जिन्हें मदद और सहारे के लिए सत्य पर संगति की जरूरत थी। यह सारा काम किए जाने की जरूरत थी, लेकिन गिरफ्तारी से बचने के लिए, मैं हर कदम पर अपनी सुरक्षा और बचने का रास्ता निकालने के लिए चालें चल रही थी; मेरा दिल अपना कर्तव्य करने में नहीं लग रहा था, और कलीसिया की समस्याएँ तुरंत हल नहीं हो पा रही थीं। जैसा कि कहा जाता है, “विपत्ति में ही सच्चे मन का पता चलता है।” सामान्य समय में जब मेरे व्यक्तिगत हितों पर कोई असर नहीं पड़ता था, तो मैं अपना कर्तव्य निभा पाती थी, लेकिन अब जब मुझ पर एक खतरनाक माहौल आ पड़ा, तो मैं खुद को बचाने के लिए एक कायर कछुए की तरह अपने खोल में सिकुड़ गई थी। यही असली आध्यात्मिक कद था। मैंने परमेश्वर में विश्वास किया था और परमेश्वर के इतने सारे वचन पढ़े थे, लेकिन नाजुक मौके पर, मैंने सत्य का अभ्यास करने की कोई गवाही नहीं दी, और कलीसिया के हितों की रक्षा करने की मेरी बिल्कुल भी इच्छा नहीं थी। मैं एक मसीह-विरोधी की तरह ही स्वार्थी और नीच थी। मैं दुखी और आत्म-ग्लानि से भर गई, और इतना स्वार्थी होने के लिए खुद से नफरत करने लगी। मैं सचमुच इतने महत्वपूर्ण कर्तव्य के लायक नहीं थी! मैंने चुपचाप परमेश्वर से प्रार्थना की, “हे परमेश्वर, मैं बहुत स्वार्थी हूँ! नाजुक मौके पर, मैंने बिल्कुल भी वफादारी नहीं दिखाई। हे परमेश्वर, मुझे प्रबुद्ध करो और मेरा मार्गदर्शन करो ताकि मैं खुद को जान सकूँ और इस माहौल में अपना कर्तव्य निभाती रह सकूँ।”

मुझे परमेश्वर के वचन याद आए : “सभी भ्रष्ट लोग स्वयं के लिए जीते हैं। हर व्यक्ति अपनी सोचे बाकियों को शैतान ले जाए—यह मानव प्रकृति का निचोड़ है। लोग अपनी खातिर परमेश्वर पर विश्वास करते हैं; जब वे चीजें त्यागते हैं और परमेश्वर के लिए स्वयं को खपाते हैं, तो यह धन्य होने के लिए होता है, और जब वे परमेश्वर के प्रति वफादार रहते हैं, तो यह भी पुरस्कार पाने के लिए ही होता है। संक्षेप में, यह सब धन्य होने, पुरस्कार पाने और स्वर्ग के राज्य में प्रवेश करने के उद्देश्य से किया जाता है। समाज में लोग अपने लाभ के लिए काम करते हैं, और परमेश्वर के घर में वे धन्य होने के लिए कोई कर्तव्य करते हैं। आशीष प्राप्त करने के लिए ही लोग सब-कुछ छोड़ते हैं और काफी दुःख सहन कर पाते हैं। मनुष्य की शैतानी प्रकृति का इससे बेहतर प्रमाण नहीं है। जिन लोगों के स्वभाव बदल गए हैं, वे अलग हैं, उन्हें लगता है कि अर्थ सत्य के अनुसार जीने से आता है, कि इंसान होने का आधार परमेश्वर के प्रति समर्पित होना, परमेश्वर का भय मानना और बुराई से दूर रहना है, कि परमेश्वर की आज्ञा को स्वीकारना ऐसी जिम्मेदारी है जो पूरी तरह से स्वाभाविक और न्यायोचित है, कि सृजित प्राणी के कर्तव्य पूरे करने वाले लोग ही मनुष्य कहलाने के योग्य हैं—और अगर वे परमेश्वर से प्रेम करने और उसके प्रेम का प्रतिफल देने में सक्षम नहीं हैं, तो वे इंसान कहलाने योग्य नहीं हैं। उन्हें लगता है कि अपने लिए जीना खोखला और अर्थहीन है, लोगों को परमेश्वर को संतुष्ट करने के लिए, अपने कर्तव्य अच्छी तरह से पूरे करने के लिए जीना चाहिए, और उन्हें सार्थक जीवन जीना चाहिए, ताकि जब उनके मरने का समय हो तब भी, वे संतुष्ट महसूस करें और उनमें जरा-सा भी पछतावा न हो, और वे समझें कि उनका जीवन व्यर्थ नहीं गया” (वचन, खंड 3, अंत के दिनों के मसीह के प्रवचन, भाग तीन)। “लोग आशीष पाने, पुरस्कृत होने, ताज पहनने के लिए परमेश्वर में विश्वास रखते हैं। क्या यह सबके दिलों में नहीं है? यह एक तथ्य है कि यह सबके दिलों में है। हालाँकि लोग अक्सर इसके बारे में बात नहीं करते, यहाँ तक कि वे आशीष प्राप्त करने का अपना मकसद और इच्छा छिपाते हैं, फिर भी यह इच्छा और मकसद लोगों के दिलों की गहराई में हमेशा अडिग रहा है। लोग चाहे कितना भी आध्यात्मिक सिद्धांत समझते हों, उनके पास जो भी अनुभवजन्य ज्ञान हो, वे जो भी कर्तव्य निभा सकते हों, कितना भी कष्ट सहते हों, या कितनी भी कीमत चुकाते हों, वे अपने दिलों में गहरी छिपी आशीष पाने की प्रेरणा कभी नहीं छोड़ते, और हमेशा चुपचाप उसके लिए कड़ी मेहनत करते हैं। क्या यह लोगों के दिल के अंदर सबसे गहरी दबी बात नहीं है? आशीष प्राप्त करने की इस प्रेरणा के बिना तुम लोग कैसा महसूस करोगे? तुम किस रवैये के साथ अपना कर्तव्य निभाओगे और परमेश्वर का अनुसरण करोगे? अगर लोगों के दिलों में छिपी आशीष प्राप्त करने की यह प्रेरणा दूर कर दी जाए तो ऐसे लोगों का क्या होगा? संभव है कि बहुत-से लोग नकारात्मक हो जाएँगे, जबकि कुछ अपने कर्तव्यों के प्रति प्रेरणाहीन हो जाएँगे। वे परमेश्वर में अपने विश्वास में रुचि खो देंगे, मानो उनकी आत्मा गायब हो गई हो। वे ऐसे प्रतीत होंगे, मानो उनका हृदय छीन लिया गया हो। इसीलिए मैं कहता हूँ कि आशीष पाने की प्रेरणा ऐसी चीज है जो लोगों के दिल में गहरी छिपी है” (वचन, खंड 3, अंत के दिनों के मसीह के प्रवचन, जीवन संवृद्धि के छह संकेतक)। परमेश्वर के वचनों से, मैंने देखा कि जब लोग केवल अपने हितों के लिए काम करते हैं, तो वे शैतानी ज़हर के अनुसार जी रहे होते हैं, और “हर व्यक्ति अपनी सोचे बाकियों को शैतान ले जाए” को जीने का नियम मानते हैं, वे केवल वही काम करते हैं जो उनके लिए फायदेमंद हों। मैं बिल्कुल इसी तरह की इंसान थी। जब मैंने अगुआ का कर्तव्य निभाना शुरू किया था, तो मैं किसी खतरनाक माहौल में नहीं थी। मैं जानती थी कि यह कर्तव्य निभाने से, मैं और ज़्यादा सत्य समझूँगी और कई अच्छे कर्म कमा सकती हूँ, और इसलिए मैंने बिना किसी झिझक के इसे स्वीकार कर लिया। लेकिन, जब मैंने अपने भाई-बहनों को गिरफ्तार होते देखा और पुलिस को मेरा पीछा करते और मुझे वॉन्टेड लिस्ट में डालते देखा, तो मैं डर गई कि अगर मैं पुलिस द्वारा गिरफ्तार कर ली गई और पीट-पीटकर मार डाली गई, तो मैं उद्धार का अपना मौका खो दूँगी। इसलिए मैंने अपने भले के लिए सोचना और योजना बनाना शुरू कर दिया, और मुझे लगने लगा कि अगुआ का कर्तव्य निभाकर मैं बहुत बड़ा जोखिम उठा रही हूँ। मैंने यह भी शिकायत की कि कलीसिया ने मेरे लिए इतने महत्वपूर्ण कर्तव्य की व्यवस्था क्यों की, और मैं इसे छोड़ देना चाहती थी। मैं हर कदम पर अपनी मंज़िल के बारे में सोचती थी, और मैंने परमेश्वर के प्रति बिल्कुल भी कोई वफादारी या समर्पण नहीं दिखाया। मैं बहुत स्वार्थी थी! बिना उजागर हुए, मैं यही मानती रहती कि अपना कर्तव्य निभाने में त्याग करना और खुद को खपाना ही परमेश्वर के प्रति वफादारी दिखाना है। अब मुझे आखिरकार एहसास हुआ कि मेरा अतीत का खपना पूरी तरह से मंशाओं और अशुद्धियों से भरा था : वे आशीष पाने के लिए थे; वे परमेश्वर के साथ सौदेबाज़ी करने की कोशिश थे। यह परमेश्वर की घृणा और नफरत का कारण बना। इस समय, मैं परमेश्वर का इरादा समझ गई। पुलिस द्वारा हमें गिरफ्तार करने की कोशिश के इस माहौल का अनुभव करने से न केवल मुझे बड़े लाल अजगर की दुष्टता को स्पष्ट रूप से देखने में मदद मिली, बल्कि परमेश्वर में मेरे विश्वास के भीतर कई सालों से छिपी आशीष पाने की मंशा को पहचानने में भी मदद मिली। मैंने इस माहौल की व्यवस्था करने के लिए तहे दिल से परमेश्वर का धन्यवाद किया, और अनुभव किया कि यह मेरे लिए परमेश्वर का उद्धार था।

एक रात, मैंने इस दौरान की अपनी अवस्था के बारे में एक बहन से बात की। जब मैंने गिरफ्तार होने और मरने के डर का जिक्र किया, तो मेरी बहन ने मेरे साथ मृत्यु के अर्थ के बारे में संगति की। मुझे परमेश्वर के वचनों का एक अंश याद आया, और मैंने उसे ढूँढ़कर पढ़ा। सर्वशक्तिमान परमेश्वर कहता है : “प्रभु यीशु के उन शिष्यों की मौत कैसे हुई? उनमें ऐसे अनुयायी थे जिन्हें पत्थरों से मार डाला गया, घोड़े से बाँध कर घसीटा गया, सूली पर उलटा लटका दिया गया, पाँच घोड़ों से खिंचवाकर उनके टुकड़े-टुकड़े कर दिए गए—हर प्रकार की मौत उन पर टूटी। उनकी मृत्यु का कारण क्या था? क्या उन्हें उनके अपराधों के लिए कानूनी रूप से दंडित किया गया था? नहीं। उन्होंने प्रभु का सुसमाचार फैलाया था, लेकिन दुनिया के लोगों ने उसे स्वीकार नहीं किया, इसके बजाय उनकी भर्त्सना की, पीटा और डाँटा-फटकारा और यहाँ तक कि मार डाला—इस तरह वे शहीद हुए। ... वास्तव में, उनके शरीर इसी तरह मृत्यु को प्राप्त हुए और चल बसे; यह मानव संसार से प्रस्थान का उनका अपना माध्यम था, तो भी इसका यह अर्थ नहीं था कि उनका परिणाम भी वैसा ही था। उनकी मृत्यु और प्रस्थान का साधन चाहे जो रहा हो, या यह चाहे जैसे भी हुआ हो, यह वैसा नहीं था जैसे परमेश्वर ने उन जीवनों के, उन सृजित प्राणियों के अंतिम परिणाम को परिभाषित किया था। तुम्हें यह बात स्पष्ट रूप से समझ लेनी चाहिए। इसके विपरीत, उन्होंने इस संसार की घोर निंदा करने और परमेश्वर के कर्मों की गवाही देने के लिए ठीक उन्हीं साधनों का उपयोग किया। इन सृजित प्राणियों ने अपने सर्वाधिक बहुमूल्य जीवन का उपयोग किया—उन्होंने परमेश्वर के कर्मों की गवाही देने के लिए अपने जीवन के अंतिम क्षण का उपयोग किया, परमेश्वर के महान सामर्थ्य की गवाही देने के लिए उपयोग किया, और शैतान तथा इस संसार के समक्ष यह घोषित करने के लिए किया कि परमेश्वर के कर्म सही हैं, प्रभु यीशु परमेश्वर है, वह प्रभु है, और परमेश्वर का देहधारी शरीर है। यहाँ तक कि अपने जीवन के बिल्कुल अंतिम क्षण तक उन्होंने प्रभु यीशु का नाम कभी नहीं नकारा। क्या यह इस संसार के ऊपर न्याय का एक रूप नहीं था? उन्होंने अपने जीवन का उपयोग किया, संसार के समक्ष यह घोषित करने के लिए, मानव प्राणियों के समक्ष यह पुष्टि करने के लिए कि प्रभु यीशु प्रभु है, प्रभु यीशु मसीह है, वह परमेश्वर का देहधारी शरीर है, कि उसने समस्त मानवजाति के छुटकारे के लिए जो कार्य किया, उसी के कारण मानवता जीवित रह पाई है—यह सच्चाई कभी बदलने वाली नहीं है। जो लोग प्रभु यीशु के सुसमाचार को फैलाने के लिए शहीद हुए, उन्होंने किस सीमा तक अपना कर्तव्य निभाया? क्या यह अंतिम सीमा तक किया गया था? यह अंतिम सीमा कैसे परिलक्षित होती थी? (उन्होंने अपना जीवन अर्पित किया।) यह सही है, उन्होंने अपने जीवन से कीमत चुकाई। परिवार, सम्पदा, और इस जीवन की भौतिक वस्तुएँ, सभी बाहरी चीजें हैं; स्वयं से संबंधित एकमात्र चीज जीवन है। प्रत्येक जीवित व्यक्ति के लिए जीवन सबसे अधिक प्रिय और संजोने योग्य होता है, सबसे बहुमूल्य होता है, और यही कारण है कि ये लोग मानवजाति के प्रति परमेश्वर के प्रेम की पुष्टि और गवाही के रूप में अपनी सबसे बहुमूल्य वस्तु—जीवन—अर्पित कर सके। अपनी मृत्यु के दिन तक उन्होंने परमेश्वर के नाम को नहीं नकारा, न ही परमेश्वर के कार्य को नकारा, और उन्होंने जीवन के अपने अंतिम क्षणों का उपयोग इस तथ्य के अस्तित्व की गवाही देने के लिए किया—क्या यह गवाही का सर्वोच्च रूप नहीं है? यह अपना कर्तव्य निभाने का सर्वश्रेष्ठ तरीक़ा है; अपना उत्तरदायित्व इसी तरह पूरा किया जाता है। जब शैतान ने उन्हें धमकाया और आतंकित किया, और अंत में जब उसने उनसे उनके प्राणों की कीमत भी वसूल ली, तब भी उन्होंने अपना कर्तव्य नहीं छोड़ा। यही अपना कर्तव्य चरम सीमा तक पूरा करना है” (वचन, खंड 3, अंत के दिनों के मसीह के प्रवचन, सुसमाचार का प्रचार करना वह कर्तव्य है जिसे सभी विश्वासी पूरा करने को बाध्य हैं)। परमेश्वर के वचनों पर विचार करते हुए, मैं समझ गई कि अगर कोई व्यक्ति परमेश्वर के लिए अपनी गवाही में अडिग रहने के लिए अपनी जान दे देता है, तो भले ही उसका शरीर नष्ट हो जाए, उसकी आत्मा जीवित रहती है। अगर किसी व्यक्ति को परमेश्वर के लिए गवाही देने के कारण मौत तक सताया जाता है, तो यह मूल्यवान और सार्थक है, और परमेश्वर द्वारा इसे अनुमोदित किया जाता है। लेकिन, मेरा मानना था कि अगर सीसीपी ने मुझे मौत तक सताया तो मैं उद्धार नहीं पा सकूँगी, और इसलिए मैं डर और खौफ में जीती रही, अपना कर्तव्य अच्छी तरह से निभाने के लिए अपनी जान देने की हिम्मत नहीं कर पा रही थी। असल में, मुझमें परमेश्वर के प्रति सच्चा समर्पण नहीं था, मैंने सत्य का अभ्यास करने की कोई गवाही नहीं दी, और परमेश्वर ने मेरा सच्चा दिल हासिल नहीं किया था। भले ही मेरा शरीर जीवित रहता, मैं कभी भी परमेश्वर की स्वीकृति नहीं पा सकती थी। परमेश्वर की नज़रों में, मैं पहले से ही मर चुकी होती, और अंत में मेरी आत्मा, प्राण और शरीर, सब कुछ नष्ट हो जाता। इसके अलावा, मैं डरती थी कि अगर मैं मर गई, तो परमेश्वर द्वारा मेरा उद्धार नहीं होगा : ऐसा इसलिए था क्योंकि मैं परमेश्वर के धार्मिक स्वभाव को नहीं समझती थी। मैंने प्रभु यीशु का अनुसरण करने वाले उन शिष्यों के बारे में सोचा, जिन्हें सुसमाचार का प्रचार करते समय शैतानी शासनों द्वारा सताया गया था। कुछ को पाँच घोड़ों की मदद से चीर दिया गया, कुछ को पत्थर मारकर मार डाला गया, और पतरस को अंत में परमेश्वर के लिए उल्टा सूली पर चढ़ाया गया। उन्होंने परमेश्वर के लिए एक ज़बरदस्त गवाही देने के लिए अपनी जान दे दी। हालाँकि सतह पर उनके शरीर मर गए, लेकिन उनकी आत्माएँ परमेश्वर के पास लौट गईं, और उन्होंने परमेश्वर की स्वीकृति पाई। यही सबसे मूल्यवान और सार्थक बात है। मृत्यु का अर्थ समझ जाने के बाद, मेरे दिल को और ज़्यादा आज़ादी महसूस हुई। मेरा जीवन परमेश्वर ने दिया था, और मुझे अपना कर्तव्य निभाते रहना था। मैं इस तरह से स्वार्थी होकर जीती नहीं रह सकती थी।

एक दिन अपनी भक्ति के दौरान, मैंने परमेश्वर के वचनों का एक अंश पढ़ा : “शैतान ने कभी परमेश्वर के अधिकार को लांघने का साहस नहीं किया है, और, इसके अलावा, उसने हमेशा परमेश्वर के आदेश और विशिष्ट आज्ञाएँ ध्यान से सुनी हैं और उनका पालन किया है, कभी उनका उल्लंघन करने का साहस नहीं किया है, और निश्चित रूप से, परमेश्वर के किसी भी आदेश को मुक्त रूप से बदलने की हिम्मत नहीं की है। ऐसी हैं वे सीमाएँ, जो परमेश्वर ने शैतान के लिए निर्धारित की हैं, और इसलिए शैतान ने कभी इन सीमाओं को लाँघने का साहस नहीं किया है। क्या यह परमेश्वर के अधिकार का सामर्थ्य नहीं है? क्या यह परमेश्वर के अधिकार की गवाही नहीं है? मानव-जाति की तुलना में शैतान को इस बात की ज्यादा स्पष्ट समझ है कि परमेश्वर के प्रति कैसे व्यवहार करना है, और परमेश्वर को कैसे देखना है, और इसलिए, आध्यात्मिक क्षेत्र में, शैतान परमेश्वर की हैसियत और अधिकार को बहुत स्पष्ट रूप से देखता है, और वह परमेश्वर के अधिकार की शक्ति और उसके अधिकार प्रयोग के पीछे के सिद्धांतों की गहरी समझ रखता है। वह उन्हें नजरअंदाज करने की बिल्कुल भी हिम्मत नहीं करता, न ही वह किसी भी तरह से उनका उल्लंघन करने की या ऐसा कुछ करने की हिम्मत करता है, जो परमेश्वर के अधिकार को लांघता हो, और वह किसी भी तरह से परमेश्वर के कोप को चुनौती देने का साहस नहीं करता। हालाँकि शैतान दुष्ट और अहंकारी प्रकृति का है, लेकिन उसने कभी परमेश्वर द्वारा उसके लिए निर्धारित हद और सीमाएँ लाँघने का साहस नहीं किया है। लाखों वर्षों से उसने इन सीमाओं का कड़ाई से पालन किया है, परमेश्वर द्वारा दी गई हर आज्ञा और आदेश का पालन किया है, और कभी भी हद पार करने की हिम्मत नहीं की है। हालाँकि शैतान दुर्भावना से भरा है, लेकिन वह भ्रष्ट मानव-जाति से कहीं ज्यादा बुद्धिमान है; वह सृष्टिकर्ता की पहचान जानता है, और अपनी सीमाएँ भी जानता है। शैतान के ‘विनम्र’ कार्यों से यह देखा जा सकता है कि परमेश्वर का अधिकार और सामर्थ्य स्वर्गिक आदेश हैं, जिन्हें शैतान लांघ नहीं सकता, और यह ठीक परमेश्वर की अद्वितीयता और उसके अधिकार के कारण है कि सभी चीजें एक व्यवस्थित तरीके से बदलती और बढ़ती हैं, ताकि मानव-जाति परमेश्वर द्वारा स्थापित क्रम के भीतर रह सके और वंश-वृद्धि कर सके, कोई भी व्यक्ति या वस्तु इस आदेश को भंग करने में सक्षम नहीं है, और कोई भी व्यक्ति या वस्तु इस व्यवस्था को बदलने में सक्षम नहीं है—क्योंकि ये सभी सृष्टिकर्ता के हाथों से और सृष्टिकर्ता के विधान और अधिकार से आते हैं” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है I)। परमेश्वर के वचनों पर विचार करते हुए, मैं समझ गई कि शैतान चाहे कितना भी दुष्ट क्यों न हो, वह हमेशा परमेश्वर के हाथों में है। परमेश्वर की अनुमति या परमेश्वर के आदेश के बिना, वह जो चाहे वह करने की हिम्मत नहीं करता। उदाहरण के लिए, सीसीपी लगातार परमेश्वर में विश्वास करने वालों को गिरफ्तार करती और सताती है और परमेश्वर की कलीसियाओं को खत्म करने का प्रयास करती है, लेकिन असल में, सीसीपी भी परमेश्वर के नियंत्रण में है। चाहे उसकी महत्वाकांक्षाएँ और इच्छाएँ कितनी भी बड़ी क्यों न हों, या लोगों को नुकसान पहुँचाने के उसके तरीके कितने भी चालाकी भरे क्यों न हों, सीसीपी परमेश्वर की अनुमति के बिना हमारा कुछ नहीं कर सकती। मैंने सोचा कि इस दौरान सीसीपी ने मुझे गिरफ्तार करने का पक्का इरादा कर लिया था, लेकिन हर बार, मैं बाल-बाल बच गई। परमेश्वर की अद्भुत व्यवस्थाओं के कारण, मैं बार-बार गिरफ्तारी से बच गई। अब, मैं परमेश्वर के अधिकार और परमेश्वर की संप्रभुता के कारण अपना कर्तव्य सही-सलामत कर सकती हूँ। परमेश्वर की अनुमति के बिना, चाहे सीसीपी मुझे गिरफ्तार करने की कितनी भी कोशिश करे, मैं कभी भी उनके हाथ नहीं लगूँगी। यह परमेश्वर द्वारा तय किया गया था कि मैं गिरफ्तार नहीं हुई, और कलीसिया के काम के लिए मेरी ज़रूरत थी, इसलिए मुझे अपने कर्तव्य में अपना दिल लगाना था। यह समझ हासिल करने के बाद, मेरी चिंताएँ और बेचैनी बहुत कम हो गईं। मैं परमेश्वर के आयोजनों और व्यवस्थाओं के प्रति समर्पण करने, और कलीसिया का काम अच्छी तरह से करने के लिए परमेश्वर पर भरोसा करने को तैयार थी। मैंने अपने हाथ में लिए काम के लिए एक नई योजना बनाई। मैंने सोचा कि अब कितने सारे अगुआ और कार्यकर्ता गिरफ्तार हो चुके हैं, और बाद में बहुत सारा काम किए जाने की ज़रूरत है। कई भाई-बहन नकारात्मकता और कमजोरी में जी रहे थे, और नहीं जानते थे कि इस माहौल का अनुभव कैसे करें : उन्हें अपने साथ संगति करने और सहारा देने के लिए अगुआओं और कार्यकर्ताओं की ज़रूरत थी। मुझे अपनी जिम्मेदारियाँ पूरी करनी थीं। बाद में, मैंने अपने कर्तव्य में अपना दिल लगाया। मैंने अपने भाई-बहनों के साथ काम किया, और कुछ समय की कड़ी मेहनत के बाद, कलीसिया ने नए अगुआ और कार्यकर्ता चुने और कार्य की विभिन्न मदों का कार्यान्वयन जारी रह सका। मेरे भाई-बहनों की अवस्थाओं में भी कुछ सुधार हुआ, और कलीसिया का काम धीरे-धीरे आगे बढ़ने लगा।

इस माहौल के प्रकाशन का अनुभव करने के बाद, मैंने देखा कि परमेश्वर में विश्वास करने का मेरा दृष्टिकोण गलत था : यह आशीष पाने के लिए था, यह परमेश्वर के साथ सौदेबाज़ी करने की कोशिश थी, और मैं गलत रास्ते पर चल रही थी। उसी समय, मैंने बड़े लाल अजगर की दुष्ट प्रकृति को भी स्पष्ट रूप से देखा, और मैं तहे दिल से बड़े लाल अजगर से नफरत करने लगी। इसके अलावा, मैंने देखा कि मुझमें परमेश्वर के प्रति सच्ची आस्था नहीं थी : जब मुझ पर गिरफ्तारी का खतरा आया, तो मैं डर गई। मेरा आध्यात्मिक कद बहुत छोटा था। अब से, मैं अपना कर्तव्य अच्छी तरह से निभाने के लिए परमेश्वर पर भरोसा करने को तैयार हूँ। मैं एक आरामदायक माहौल में यह लाभ हासिल नहीं कर सकती थी। मैंने अनुभव किया कि मेरे लिए इस माहौल की व्यवस्था करना परमेश्वर का मेरे लिए सच्चा उद्धार था, और मैं तहे दिल से परमेश्वर का धन्यवाद करती हूँ!


85. एक अच्छी पत्नी और प्रेममयी माँ होने को लेकर चिंतन

झाओयांग, चीन

जब मैं किशोरावस्था में थी तो मुझे चियुंग याओ के उपन्यासों पर आधारित टीवी नाटक देखना बहुत पसंद था जिनकी नायिकाएँ सदाचारी और दयालु होती थीं, जीवन चाहे कितना भी कष्टदायक या कठिन क्यों न हो, वे अपने पति और परिवार के साथ खड़ी रहती थीं, उनकी सेवा के लिए बिना थके और बिना किसी शिकायत के काम करती थीं। दर्शक उन्हें बहुत प्यार और प्रशंसा देते थे और उन्होंने मुझ पर गहरी छाप छोड़ी थी। इसके अलावा अपने परिवार से मिली शिक्षा और संस्कारों ने मुझे धीरे-धीरे यह एहसास दिलाया कि एक स्त्री को अपना जीवन अपने पति और बच्चों के लिए जीना चाहिए और पूरे परिवार की अच्छी देखभाल करनी चाहिए। यही एक अच्छी स्त्री होने की सार्थकता है। शादी के बाद हर दिन काम पर जाने के अलावा मैं हमेशा अपने परिवार के लिए खाना बनाने, कपड़े धोने और सफाई करने में व्यस्त रहती थी, अपने पति और बच्चे की रोजमर्रा की जरूरतों का पूरा ध्यान रखती थी। दिन-ब-दिन, साल-दर-साल, समय चाहे कितना भी मुश्किल या थका देने वाला क्यों न रहा हो, मैंने कभी शिकायत नहीं की। मेरी सास और पति मुझसे बहुत खुश थे, रिश्तेदार और पड़ोसी सभी मेरी एक नेक और अच्छी पत्नी के रूप में तारीफ करते थे। भले ही मुझे अपने परिवार और आस-पास के लोगों से तारीफें मिलती थीं, लेकिन मैं अंदर से बहुत खुश नहीं थी। मैं अक्सर अपने परिवार की उलझनों के कारण थकी हुई और एक खालीपन महसूस करती थी और कभी-कभी खुद से पूछती थी, “क्या जिंदगी सचमुच ऐसे ही जीनी चाहिए?”

2008 में मैंने सर्वशक्तिमान परमेश्वर का अंत के दिनों का कार्य स्वीकार लिया और कुछ ही समय में मैंने कलीसिया में अपना कर्तव्य निभाना शुरू कर दिया। तीन साल बाद मुझे कलीसिया का अगुआ चुन लिया गया, हर दिन मुझे जल्दी निकलना पड़ता था और मैं देर से घर पहुँचती थी, क्योंकि मैं कलीसिया के कार्य में व्यस्त रहती थी। कभी-कभी जब मैं देर से घर पहुँचती तो मेरा पति मुझसे नाखुश रहता और मेरी सास मुझे अनदेखा कर देती। उनके मन में मेरी एक अच्छी पत्नी और बहू की जो छवि थी, उसे बनाए रखने के लिए कलीसिया का कार्य खत्म करने के बाद मैं घर जाकर जल्दी से घर का काम-काज निपटाती और दूसरे कामों में अपनी सास की मदद करती। मैं हर दिन व्यस्त रहती, मेरे पास परमेश्वर के वचनों को पढ़ने का समय नहीं होता था और कभी-कभी तो मैं सभाओं के दौरान ही सो जाती थी। अपने मन में मैं जानती थी कि एक सृजित प्राणी होने के नाते मुझे अपने कर्तव्यों का पालन करना चाहिए, लेकिन मुझे यह भी लगता था कि एक स्त्री को एक अच्छी पत्नी और प्रेममयी माँ होना चाहिए और परिवार की अच्छी देखभाल करनी चाहिए, अगर मैं अपने परिवार की देखभाल नहीं कर पाई तो मैं एक अच्छी स्त्री नहीं रह पाऊँगी, लोग मेरी आलोचना करेंगे और मेरा जमीर मुझे चैन से नहीं बैठने देगा। नतीजतन, मेरा मन हमेशा पारिवारिक मामलों में बँधा और उलझा रहता था, मैं अपने कर्तव्यों के प्रति समर्पित नहीं हो पाती थी। 2012 के राष्ट्रीय दिवस की छुट्टियों के दौरान मेरे बच्चे की सात दिन की छुट्टी थी, लेकिन ठीक उसी समय उच्च अगुआओं ने हमें एक सभा में आमंत्रित कर लिया और कलीसिया का कार्य भी कार्यान्वित करना था, इसलिए मैं चार दिन तक घर नहीं जा पाई। भले ही मैं तन से कलीसिया में थी, लेकिन मेरा मन परिवार के साथ था। मुझे चिंता लगी रही, “क्या मेरी सास मेरी अनुपस्थिति में मेरे बच्चे की अच्छे से देखभाल कर पाएगी? कहीं मेरा पति नाराज तो नहीं हो जाएगा?” मेरा मन हमेशा अशांत रहता और इसका असर मेरे कर्तव्यों के निर्वहन पर पड़ रहा था। घर जाते समय मुझे बहुत चिंता हो रही थी और मुझे डर था कि कहीं मेरा पति मुझ पर गुस्सा न करे। जब मैं घर पहुँची तो मेरी सास और पति ने चाहे मुझे कितना भी डाँटा, मैं शांत रही और चुपचाप कार्य करती रही, क्योंकि मुझे अपनी जिम्मेदारियाँ पूरी न कर पाने के कारण ग्लानि हो रही थी। बाद में मेरे पति और सास ने टीवी पर सर्वशक्तिमान परमेश्वर की कलीसिया को बदनाम करने के लिए सीसीपी द्वारा फैलाई गई बेबुनियाद अफवाहें देखीं और मेरी आस्था के प्रति उनका विरोध बढ़ता गया।

एक रात जब मैं घर पहुँची ही थी, मेरा पति मुझ पर गुस्सा हो गया, उसने मेरे स्कूटर को नदी में फेंकने की धमकी दी, वह मेरी परमेश्वर के वचनों की पुस्तकें भी फेंकना चाहता था। मैंने उससे परमेश्वर के वचनों की पुस्तकें छीनने की बहुत कोशिश की और इस कोशिश में उसने मुझे कई थप्पड़ मारे और मेरी टाँगों पर पोछे के हैंडल से मारा। मेरी सास ने कुछ न देखने का नाटक किया और अपने कमरे में चली गई। मेरा दिल बुरी तरह टूट गया। मेरी आस्था की वजह से वे मेरे साथ ऐसा व्यवहार कर रहे थे। बाद में मेरा पति फूट-फूट कर रोने लगा, उसने मुझसे माफी माँगी और मैंने उसे माफ कर दिया। मुझे लगा कि उसने मेरे साथ ऐसा व्यवहार सिर्फ इसलिए किया क्योंकि मैं परिवार की देखभाल अच्छे से नहीं कर रही थी। उसके बाद मैं परिवार की देखरेख करते हुए सावधानी से अपना कर्तव्य निभाने लगी। चूँकि मैं अपने कर्तव्य में मन नहीं लगा पाई थी, मेरे कर्तव्य के नतीजे अच्छे नहीं मिले और मैं वाकई थक चुकी थी। मैंने ऐसे भाई-बहनों को देखा जो पारिवारिक उलझनों से मुक्त होकर पूरे मन से कलीसिया के कार्य में लगे हुए थे, मुझे बहुत ईर्ष्या हुई। मुझे वाकई उम्मीद थी कि एक दिन मैं भी उनकी तरह अपना कर्तव्य पूरी आजादी से निभा सकूँगी। वह कितना अद्भुत होगा! उस दौरान मैं अक्सर परमेश्वर के वचनों का भजन सुनती थी जिसका शीर्षक था, “क्या तुम अपने दिल का प्रेम दोगे परमेश्वर को?” जब भी मैं यह भजन सुनती, मेरी आँखों में आँसू आ जाते। भले ही मैं परमेश्वर में विश्वास रखती थी और अपना कर्तव्य निभा रही थी, लेकिन मेरी वफादारी मेरे परिवार, पति और बच्चे के साथ थी। मैंने अपना दिल परमेश्वर को नहीं दिया था और मैं अपने कर्तव्यों का पालन नहीं कर रही थी। जब मैंने इन बातों पर विचार किया तो मुझे बेचैनी और ग्लानि हुई। मुझे लगा जैसे मैं किसी अदृश्य रस्सी से बंधी हुई हूँ, अपने कर्तव्य और परिवार के बीच फँसी हुई हूँ और मेरा दिल बहुत पीड़ित था। इसलिए मैं अक्सर परमेश्वर से प्रार्थना करती कि वह मेरे लिए कोई मार्ग खोले।

बाद में मैं अपना कर्तव्य निभाने कहीं और चली गई। उस समय मैंने अपना कर्तव्य ठीक से निभाने का निश्चय किया, लेकिन जल्द ही मुझे एहसास हो गया कि मैं अपने पति और बच्चे को अकेला नहीं छोड़ सकती और मैं घर लौट गई। मेरा दिल अपने कर्तव्य में नहीं लग रहा था और मेरे कर्तव्य के नतीजे भी नहीं मिल रहे थे, इसलिए मुझे बरखास्त कर दिया गया। बरखास्त किए जाने के बाद मैं बहुत निराश महसूस कर रही थी। मुझे लगा कि मैं सत्य का अनुसरण करने वाली इंसान नहीं हूँ और मैंने आगे बढ़ने का अपना संकल्प खो दिया। कुछ महीनों बाद अगुआ ने मेरे साथ संगति की और मेरे लिए पाठ-आधारित कर्तव्य की व्यवस्था की। मुझे घबराहट भी हुई और खुशी भी, मैं सोच रही थी, “यह कर्तव्य परमेश्वर की ओर से एक तरक्की है। लेकिन अगर यह कर्तव्य ज्यादा व्यस्तता की माँग करता है तो मैं बार-बार घर नहीं जा पाऊँगी। मेरे पति और बच्चे का क्या होगा? मेरी सास की टाँगों में भी दर्द रहता है और अगर मैं घर पर अधिक समय नहीं रहूँगी तो उनकी देखभाल कौन करेगा?” जब मैंने इन बातों पर विचार किया तो इस कर्तव्य को स्वीकार करने का मेरा साहस जवाब दे गया। मुझे पता था कि यह कर्तव्य मिलना मुश्किल है और अगर मैं इसे खो दूँगी तो शायद मुझे इसे दोबारा करने का मौका कभी न मिले। इसलिए मैंने परमेश्वर से प्रार्थना की, “परमेश्वर, पहले, मैं अपने परिवार की देखभाल के लिए बार-बार अपने कर्तव्य को टालती रही और इससे तुम दुखी और निराश हुए। अपना कर्तव्य निभाने के इस अवसर के साथ मैं तुम्हारी अपेक्षाओं को पूरा करने का प्रयास करना चाहती हूँ, लेकिन मेरा आध्यात्मिक कद बहुत छोटा है और मुझे डर है कि मैं इस अनुभव में कामयाब नहीं हो पाऊँगी। हे परमेश्वर, मेरा मार्गदर्शन कर मुझे आस्था और शक्ति प्रदान करो।” इसके बाद मैंने परमेश्वर के वचनों का भजन “परमेश्वर को पसंद हैं लोग जिनमें संकल्प है” सुना : “व्यावहारिक परमेश्वर का अनुसरण करते हुए, हममें यह संकल्प होना चाहिए : चाहे कितने ही बड़े परिवेश या किसी भी तरह की मुश्किल का सामना कर रहे हों, और चाहे हम कितने ही कमजोर या नकारात्मक हो जाएँ, हम अपने स्वभावगत बदलाव में या परमेश्वर के कहे वचनों में आस्था नहीं छोड़ेंगे। परमेश्वर ने लोगों से एक वादा किया है, और इसके लिए यह जरूरी है कि उनमें संकल्प, आस्था, और इसे धारण करने की दृढ़ता हो। परमेश्वर को कायर लोग पसंद नहीं हैं; वह दृढ़ निश्चयी लोगों को पसंद करता है। भले ही तुमने बहुत-सारी भ्रष्टता दिखाई है, भले ही तुमने बहुत-से विमार्ग लिए हैं या कई अपराध किए हैं, परमेश्वर के बारे में शिकायतें की हैं या धर्म के अंदर से परमेश्वर का प्रतिरोध किया या अपने दिल में उसके खिलाफ ईशनिंदा पाली है, वगैरह-वगैरह—परमेश्वर इन सब पर कतई गौर नहीं करता है। परमेश्वर सिर्फ यह देखता है कि क्या व्यक्ति सत्य का अनुसरण करता है या नहीं और क्या वह किसी दिन बदल सकता है या नहीं” (वचन, खंड 3, अंत के दिनों के मसीह के प्रवचन, अपना स्वभाव बदलने के लिए अभ्यास का मार्ग)। परमेश्वर के वचनों ने मुझे आस्था दी और मैं बेहद प्रभावित हुई। परमेश्वर ने मेरी पिछली असफलताओं को नहीं देखा, बल्कि यह देखा कि क्या अब मैं अपना कर्तव्य निभाने के अवसर को संजो सकती हूँ और क्या सच्चा पश्चात्ताप कर सकती हूँ। परमेश्वर दृढ़निश्चयी लोगों को पसंद करता है। मैं इस बार कायर नहीं बन सकती थी और परमेश्वर को फिर से निराश नहीं कर सकती थी। मैं अपना कर्तव्य निभाने के इस अवसर को संजोने को तैयार थी।

पाठ-आधारित कर्तव्य लेने के बाद मैंने अपनी दशा के आधार पर परमेश्वर के प्रासंगिक वचनों की खोज की। मैंने परमेश्वर के वचनों के दो अंश पढ़े : “इस असली समाज में जीने वाले लोगों को शैतान बुरी तरह भ्रष्ट कर चुका है। लोग चाहे पढ़े-लिखे हों या नहीं, उनके विचारों और दृष्टिकोणों में ढेर सारी परंपरागत संस्कृति रची-बसी है। खास कर महिलाओं से अपेक्षा की जाती है कि वे अपने पतियों की देखभाल करें, अपने बच्चों का पालन-पोषण करें, नेक पत्नी और प्यारी माँ बनें, अपना पूरा जीवन पति और बच्चों के लिए समर्पित कर उनके लिए जिएँ, यह सुनिश्चित करें कि परिवार को रोज तीन वक्त खाना मिले और साफ-सफाई जैसे सारे घरेलू काम करें। नेक पत्नी और प्यारी माँ होने का यही स्वीकार्य मानक है। हर महिला भी यही सोचती है कि चीजें इसी तरह की जानी चाहिए और अगर वह ऐसा नहीं करती तो फिर वह नेक औरत नहीं है और उसने अंतरात्मा और नैतिकता के मानकों का उल्लंघन कर दिया है। इन नैतिक मानकों का उल्लंघन कुछ महिलाओं की अंतरात्मा पर बहुत भारी पड़ता है; उन्हें लगता है कि वे अपने पति और बच्चों को निराश कर चुकी हैं और वे नेक औरत नहीं हैं। लेकिन परमेश्वर पर विश्वास करने, उसके ढेर सारे वचन पढ़ने, कुछ सत्य समझ चुकने और कुछ मामलों की असलियत जान जाने के बाद तुम सोचोगी, ‘मैं सृजित प्राणी हूँ और मुझे इसी रूप में अपना कर्तव्य निभाकर खुद को परमेश्वर के लिए खपाना चाहिए।’ इस समय क्या नेक पत्नी और प्यारी माँ होने, और सृजित प्राणी के रूप में अपना कर्तव्य करने के बीच कोई टकराव होता है? अगर तुम नेक पत्नी और प्यारी माँ बनना चाहती हो तो फिर तुम अपना कर्तव्य पूरे समय नहीं कर सकती, लेकिन अगर तुम अपना कर्तव्य पूरे समय करना चाहती हो तो फिर तुम नेक पत्नी और प्यारी माँ नहीं बन सकती। अब तुम क्या करोगी? अगर तुम अपना कर्तव्य अच्छे से करने का फैसला कर कलीसिया के कार्य के लिए जिम्मेदार बनना चाहती हो, परमेश्वर के प्रति समर्पित रहना चाहती हो, तो फिर तुम्हें नेक पत्नी और प्यारी माँ बनना छोड़ना पड़ेगा। अब तुम क्या सोचोगी? तुम्हारे मन में किस प्रकार की विसंगति उत्पन्न होगी? क्या तुम्हें ऐसा लगेगा कि तुमने अपने पति और बच्चों को निराश कर दिया है? इस प्रकार का अपराधबोध और बेचैनी कहाँ से आते हैं? जब तुम एक सृजित प्राणी का कर्तव्य नहीं निभा पाती तो क्या तुम्हें ऐसा लगता है कि तुमने परमेश्वर को निराश कर दिया है? तुम्हें कोई अपराधबोध या ग्लानि नहीं होती क्योंकि तुम्हारे दिलोदिमाग में सत्य का लेशमात्र संकेत भी नहीं मिलता है। तो फिर तुम क्या समझी? परंपरागत संस्कृति और नेक पत्नी और प्यारी माँ होना। इस प्रकार तुम्हारे मन में ‘अगर मैं नेक पत्नी और प्यारी माँ नहीं हूँ तो फिर मैं नेक और भली औरत नहीं हूँ’ की धारणा उत्पन्न होगी। उसके बाद से तुम इस धारणा के बंधनों से बँध जाओगी, और परमेश्वर में विश्वास करने और अपने कर्तव्य करने के बाद भी इसी प्रकार की धारणाओं से बँधी रहोगी। जब अपना कर्तव्य करने और नेक पत्नी और प्यारी माँ होने के बीच टकराव होता है तो भले ही तुम अनमने ढंग से अपना कर्तव्य करने का फैसला कर परमेश्वर के प्रति थोड़ी-सी भक्ति दिखा लो, फिर भी तुम्हें मन ही मन बेचैनी और अपराधबोध होगा। इसलिए अपना कर्तव्य निभाने के दौरान जब तुम्हें कुछ फुर्सत मिलेगी तो तुम अपने बच्चों और पति की देखभाल करने के मौके तलाश करोगी, उनकी और अधिक भरपाई करना चाहोगी और सोचोगी कि भले ही तुम्हें ज्यादा कष्ट झेलना पड़े तो भी यह ठीक है, बशर्ते तुम्हारे पास मन की शांति हो। क्या यह एक नेक पत्नी और प्यारी माँ होने के बारे में परंपरागत संस्कृति के विचारों और सिद्धांतों के असर का नतीजा नहीं है?” (वचन, खंड 3, अंत के दिनों के मसीह के प्रवचन, अपने गलत विचारों को जानकर ही खुद को सचमुच बदला जा सकता है)। “परमेश्वर का यह कहने का क्या अर्थ है, ‘परमेश्वर मनुष्य के जीवन का स्रोत है’? इसका अर्थ हर व्यक्ति को यह एहसास कराना है : हमारा जीवन और हमारे प्राण परमेश्वर ने रचे हैं, ये हमें उसी से मिले हैं—वे हमारे माता-पिता से नहीं आते, प्रकृति से तो बिल्कुल भी नहीं, ये चीजें हमें परमेश्वर ने दी थीं; बात बस इतनी है कि हमारी देह हमारे माता-पिता से उत्पन्न हुई है और हमारे बच्चे हमसे उत्पन्न होते हैं, लेकिन हमारे बच्चों की किस्मत पूरी तरह परमेश्वर के हाथ में है। हम परमेश्वर पर विश्वास कर सकते हैं, यह भी परमेश्वर का दिया हुआ अवसर है; यह उसने निर्धारित किया है और उसका अनुग्रह है। इसलिए तुम्हें किसी दूसरे के प्रति दायित्व या जिम्मेदारी निभाने की जरूरत नहीं है; तुम्हें सिर्फ परमेश्वर के प्रति अपना वह कर्तव्य अच्छे से निभाना चाहिए जो तुम्हें एक सृजित प्राणी के रूप में निभाना ही चाहिए। लोगों को सबसे पहले यही करना चाहिए, यही वह मुख्य चीज और प्रधान बात है जिसे लोगों को अपने जीवन में पूरा करना चाहिए। अगर तुम अपना कर्तव्य अच्छे से नहीं निभाती हो तो तुम मानक स्तर की सृजित प्राणी नहीं हो। दूसरों की नजरों में तुम नेक पत्नी और प्यारी माँ, बहुत ही अच्छी गृहिणी, संतानोचित संतान और समाज की आदर्श सदस्य हो सकती हो, लेकिन परमेश्वर के समक्ष तुम ऐसी इंसान हो, जिसने उसके खिलाफ विद्रोह किया है, जिसने अपना दायित्व या कर्तव्य बिल्कुल भी नहीं निभाया है, जिसने परमेश्वर का आदेश तो स्वीकारा मगर उसे पूरा नहीं किया, जिसने उसे मँझधार में छोड़ दिया। क्या इस तरह के किसी व्यक्ति को परमेश्वर की स्वीकृति हासिल हो सकती है? ऐसे लोग व्यर्थ होते हैं” (वचन, खंड 3, अंत के दिनों के मसीह के प्रवचन, अपने गलत विचारों को जानकर ही खुद को सचमुच बदला जा सकता है)। परमेश्वर के वचनों ने मुझे यह समझाया कि मैं हमेशा से यही मानती रही हूँ कि एक स्त्री को अपने पति का ध्यान रखना चाहिए, अपने बच्चों का पालन-पोषण करना चाहिए और एक अच्छी पत्नी और प्रेममयी माँ बनना चाहिए। ये विचार और दृष्टिकोण शैतान से आते हैं। शैतान लोगों में यह दृष्टिकोण भरता है कि एक स्त्री को अपना जीवन घर पर बिताना चाहिए, अपने परिवार की सेवा करनी चाहिए, अपने पति और बच्चों के इर्द-गिर्द अपना जीवन बिताना चाहिए और अगर वह उनकी अच्छे से देखभाल नहीं करती है तो वह अच्छी स्त्री नहीं है। मैं इसी विचार और दृष्टिकोण के साथ जी रही थी। हालाँकि मैं अच्छी तरह जानती थी कि परमेश्वर में विश्वास रखना और अपना कर्तव्य निभाना पूरी तरह से स्वाभाविक और न्यायसंगत है और यही एक सृजित प्राणी को करना चाहिए, फिर भी अपना कर्तव्य निभाते हुए मैं घर की हर चीज के बारे में सोचती रहती थी। जब भी मेरे पास थोड़ा खाली समय होता, मैं खुद को पारिवारिक मामलों में व्यस्त कर लेती, यहाँ तक कि मैं भक्ति और परमेश्वर के वचनों को पढ़ने के अपने समय का भी त्याग कर देती थी। मुझे अपने कर्तव्य में कोई दायित्व-बोध नहीं था और मैं कलीसिया के कार्य में देरी कर देती थी। हालाँकि कहने को तो मैं अपना कर्तव्य निभा रही थी, लेकिन मन ही मन मैं अपने पति और बच्चे के रोजमर्रा के जीवन के बारे में सोचती रहती थी, अगर मैं जरा भी गलती कर देती और अपने पति को दुखी देखती तो मुझे लगता कि मैंने अपनी जिम्मेदारियाँ पूरी नहीं कीं। भले ही मेरा पति मुझे मारता था, डाँटता था और परमेश्वर के वचनों की मेरी पुस्तकें फेंक देना चाहता था, भले ही मेरी सास मेरा मजाक उड़ाती थी और मुझे डाँटती थी, लेकिन मुझे उनसे नफरत नहीं थी। बल्कि मुझे लगता था कि मैं अपनी जिम्मेदारियाँ पूरी नहीं कर पा रही हूँ और एक अच्छी पत्नी और प्रेममयी माँ नहीं बन पा रही हूँ। दरअसल परमेश्वर ने अपने वचनों में कभी भी स्त्रियों से एक अच्छी पत्नी या प्रेममयी माँ बनने की अपेक्षा नहीं की है। परमेश्वर चाहता है कि हम सत्य का अनुसरण करें, एक सृजित प्राणी का कर्तव्य अच्छे से निभाएँ, अपनी जिम्मेदारियाँ और मिशन पूरा करें। मुझे सत्य की समझ नहीं थी और शैतान के भ्रमों को इस हद तक सत्य मान बैठी थी कि मैंने एक अच्छी पत्नी और प्रेममयी माँ बनने को उचित कार्य समझा, मैंने एक सृजित प्राणी के कर्तव्य-निर्वहन को कोई अतिरिक्त चीज समझा। अपने कर्तव्य को ठीक से न निभा पाने के कारण मुझे किसी प्रकार की ऋणग्रस्तता या बेचैनी महसूस नहीं होती थी, लेकिन जब मैं अपने परिवार की देखभाल अच्छे से नहीं कर पाती थी तो मुझे लगता कि मैं उन्हें निराश कर रही हूँ। फिर पता चला कि समस्या मेरे दृष्टिकोणों और विचारों में ही है। मानव जीवन परमेश्वर से मिलता है और परमेश्वर ने मुझे इस संसार में जिम्मेदारियों और एक मिशन को पूरा करने के लिए भेजा है, न कि अपने परिवार या रिश्तेदारों की खातिर जीने के लिए। अगर मैं एक अच्छी पत्नी और प्रेममयी माँ बनने के लिए जिऊँ, अपने परिवार की अच्छी देखभाल करूँ और वह कर्तव्य न निभा पाऊँ जो मुझे निभाना चाहिए तो मैं एक बेहद स्वार्थी व्यक्ति होऊँगी, एक ऐसी व्यक्ति बन जाऊँगी जिससे परमेश्वर चिढ़ता और घृणा करता है। इतने सालों तक मैंने एक अच्छी पत्नी और प्रेममयी माँ बनने की कोशिश में बहुत समय बरबाद कर दिया और अपने कर्तव्य निभाने के बहुत से अवसर गँवा दिए। अब मैं उस तरह नहीं जी सकती थी। बाद में मैं सचेत रहकर पूरा मन अपने कर्तव्य में लगाने लगी और जब कभी घर के बारे में सोचती तो परमेश्वर से प्रार्थना करती कि वह मेरे दिल की रक्षा करे ताकि मैं अपने कर्तव्य को प्राथमिकता दे सकूँ, मुझे पता भी नहीं चलता था और मेरा दिल शांत हो जाता था। कभी-कभी मैं घर जाकर चीजों को सुलझाने में मदद करती, मेरा पति या सास चाहे कुछ भी कहे, मेरा दिल अब बेबस महसूस नहीं करता था।

जून 2015 में मैं अपना कर्तव्य निभाने के लिए दूर चली गई। पहले जब मैं अपने गृहनगर में अपना कर्तव्य निभा रही होती थी तो मैं कुछ समय बाद घर लौट आती थी, लेकिन इस बार मैं कई महीनों तक घर वापस नहीं जा पाई। जैसे-जैसे मौसम ठंडा होता गया, मुझे चिंता होने लगी, “मेरा पति और बच्चे कैसे होंगे? क्या मेरे माता-पिता स्वस्थ होंगे?” इन बातों के बारे में सोचकर मैं फिर से बेचैन होने लगी और अपना कर्तव्य निभाने के लिए अपने गृहनगर लौटना चाहा। मुझे एहसास हुआ कि इस तरह सोचना सही नहीं है, इसलिए मैंने परमेश्वर से प्रार्थना की कि वह मेरे दिल की रक्षा करे। बाद में मैंने परमेश्वर के ये वचन पढ़े : “तुम लोगों को सभी सुंदर और अच्छी चीजों का अनुसरण करना चाहिए और तुम्हें सभी सकारात्मक चीजों की वास्तविकता प्राप्त करनी चाहिए। यही नहीं, तुम्हें अपने जीवन के लिए उत्तरदायी होना चाहिए और तुम्हें इसे हल्के में नहीं लेना चाहिए। लोग पृथ्वी पर आते हैं और मेरे सामने आ पाना दुर्लभ है और सत्य को खोजने और प्राप्त करने का अवसर पाना भी दुर्लभ है। तुम लोग इस खूबसूरत समय को इस जीवन में अनुसरण करने का सही मार्ग मानकर महत्त्व क्यों नहीं दोगे? और तुम लोग हमेशा सत्य और न्याय के प्रति इतने तिरस्कारपूर्ण क्यों बने रहते हो? तुम लोग क्यों हमेशा उस अधार्मिकता और गंदगी के लिए स्वयं को रौंदते और बरबाद करते रहते हो, जो लोगों के साथ खिलवाड़ करती है?” (वचन, खंड 1, परमेश्वर का प्रकटन और कार्य, युवा और वृद्ध लोगों के लिए वचन)। परमेश्वर के वचनों ने मुझे वाकई प्रेरित किया और मुझे जीवन में सही लक्ष्य दिया। यह तथ्य कि मैं परमेश्वर का अंत के दिनों का कार्य स्वीकार पाई और सुसमाचार के विस्तार में अपना कर्तव्य निभाने का अवसर पा सकी, मेरे लिए एक आशीष था और उससे भी बढ़कर परमेश्वर द्वारा मेरा उत्कर्ष था। मैंने विचार किया कि किस तरह पतरस ने अपना जीवन परमेश्वर को जानने और प्रेम करने के प्रयास में बिताया था। जब परमेश्वर ने उसे झुंड की चरवाही करने का कार्य सौंपा तो उसने खुद में परमेश्वर के प्रेम और विश्वास को महसूस किया, वह सत्य का अनुसरण करने और परमेश्वर को संतुष्ट करने की खातिर अपना सर्वस्व अर्पित करने को और भी अधिक तत्पर हो गया। आखिरकार वह परमेश्वर के लिए सलीब पर उल्टा लटक गया, उसने शानदार गवाही दी और परमेश्वर की स्वीकृति प्राप्त की। पतरस का जीवन बेहद सार्थक था। अब सुसमाचार के विस्तार का बहुत ही महत्वपूर्ण समय है, मुझे पतरस की मिसाल का अनुसरण करना था, अपना कर्तव्य निभाने के अवसर को संजोना था, सत्य का अनुसरण करने में अपनी सारी ऊर्जा लगानी थी और राज्य के सुसमाचार के विस्तार के लिए अपना कर्तव्य निभाना था। उसके बाद मुझे अपना कर्तव्य निभाने में पारिवारिक मामलों की वजह से उतनी बाधा नहीं रही और मैं ज्यादा निश्चिंत महसूस करने लगी।

बाद में परमेश्वर के नवीनतम वचन और पढ़कर मुझे गुणी स्त्रियों, एक अच्छी पत्नी और प्रेममयी माँ के बारे में पारंपरिक सांस्कृतिक विचारों की और गहरी समझ मिली। परमेश्वर कहता है : “पूर्वी लोग चाहते हैं कि स्त्रियाँ हमेशा शिष्ट हों, तीन आज्ञाकारिताएँ और चार गुण का मूर्तरूप हों, सद्गुणी और विनम्र हों—किस प्रयोजन से? ताकि उन पर नियंत्रण करना आसान हो। यह एक घातक विचारधारा है जो पारंपरिक पूर्वी संस्कृति से विकसित हुई है, और यह वास्तव में लोगों के लिए हानिकारक है, और यह आखिरकार स्त्रियों को दिशाहीन और विचारहीन जीवन जीने की ओर आगे बढ़ाती है। ये स्त्रियाँ नहीं जानतीं कि उन्हें क्या करना चाहिए, कैसे करना चाहिए, या कौन-से क्रियाकलाप सही हैं या गलत। वे अपने परिवारों के लिए अपना जीवन भी दे देती हैं, फिर भी उन्हें लगता है कि उन्होंने ज्यादा कुछ नहीं किया है। क्या यह स्त्रियों के लिए एक प्रकार की हानि है? (हाँ, है।) वे तब भी प्रतिरोध नहीं करतीं जब उनके अपने अधिकार, जो उन्हें मिलने चाहिए, छीन लिए जाते हैं। वे प्रतिरोध क्यों नहीं करती हैं? वे कहती हैं : ‘प्रतिरोध करना गलत है, यह सद्गुण नहीं है। अमुक स्त्री को देखो, वह मुझसे बहुत बेहतर काम करती है, और उसने मुझसे बहुत ज्यादा सहा है, फिर भी वह कभी शिकायत नहीं करती।’ वे ऐसा क्यों सोचती हैं? (वे पारंपरिक सांस्कृतिक सोच से प्रभावित हैं।) इसी पारंपरिक संस्कृति ने उनके भीतर गहरी जड़ें जमा रखी हैं, और उन्हें असीम कष्ट दिए हैं। वे इस किस्म की यातना को सहन करने में कैसे सक्षम हैं? वे अच्छी तरह जानती हैं कि इस प्रकार की यातना बहुत पीड़ादायक है, यह उन्हें असहाय महसूस करवाती है, और उनके दिल दुखाती है, तो फिर भी वे इसे कैसे स्वीकार सकती हैं? इसका वस्तुपरक कारण क्या है? यह कि यह उनकी सामाजिक पृष्ठभूमि है, इसलिए वे इससे मुक्त नहीं हो सकतीं, बल्कि सिर्फ इसे दब्बूपन के साथ स्वीकार सकती हैं। वे व्यक्तिपरक ढंग से ऐसा ही महसूस भी करती हैं। वे सत्य को नहीं समझती हैं, या यह नहीं समझती हैं कि स्त्रियों को गरिमा के साथ कैसे जीना चाहिए या स्त्रियों के लिए जीने का सही तरीका क्या है। किसी ने भी उन्हें ये बातें नहीं बताई हैं। उनके ज्ञान के मुताबिक स्त्रियों के स्व-आचरण और क्रियाकलापों की कसौटी क्या है? पारंपरिक संस्कृति। उन्हें लगता है कि जो पीढ़ी-दर-पीढ़ी उन तक पहुँचा है, वह सही है, और यदि कोई इसका उल्लंघन करता है तो उसकी अंतरात्मा की निंदा की जानी चाहिए। यही उनकी ‘कसौटी’ है। लेकिन क्या यह कसौटी वास्तव में सही है? क्या इसे उद्धरण चिह्नों में रखना चाहिए? (हाँ, इसे रखना चाहिए।) यह कसौटी सत्य के अनुरूप नहीं है। इस प्रकार की सोच और दृष्टिकोण के अधीन किसी का व्यवहार चाहे जितना भी स्वीकृत या अनुकूल क्यों ना हो, क्या वास्तव में यह कसौटी है? ऐसा नहीं है, क्योंकि यह सत्य और मानवता के विरुद्ध है। लंबे समय से पूर्वी स्त्रियों को अपने पूरे परिवारों की देखभाल करनी पड़ती रही है, और वे तमाम छोटे-छोटे तुच्छ मामलों की जिम्मेदारी उठाती रही हैं। क्या यह उचित है? (नहीं, उचित नहीं है।) तो फिर वे उसे कैसे सहन कर सकती हैं? इस वजह से कि वे इस प्रकार की सोच और दृष्टिकोण से बँधी हुई हैं। इसे सहन करने की उनकी क्षमता दर्शाती है कि भीतर गहरे में वे 80% यकीन से कह सकती हैं कि ऐसा करना ही सही है, और यदि वे इसे बस सहन कर लें तो पारंपरिक संस्कृति के मानकों पर खरी उतरने में सक्षम होंगी। इसलिए वे उस दिशा में, उन मानकों की ओर भागती हैं। यदि भीतर गहरे में वे सोचतीं कि यह गलत है और उन्हें यह नहीं करना चाहिए, यह मानवता के अनुरूप नहीं है, और यह मानवता और सत्य के विरुद्ध है, तो भी क्या वे ऐसा करतीं? (नहीं, वे ऐसा नहीं करतीं।) उन्हें उन लोगों से दूर जाने और उनका दास न बनने का कोई तरीका सोचना होगा। लेकिन अधिकतर स्त्रियाँ ऐसा करने की हिम्मत नहीं करेंगी—वे क्या सोचती हैं? वे सोचती हैं कि वे अपने समुदाय के बिना जीवित रह सकती हैं, लेकिन अगर उन्होंने अपना समुदाय छोड़ दिया, तो उन्हें एक भयानक कलंक ढोना पड़ेगा और कुछ खास दुष्परिणाम झेलने होंगे। ये सब नाप-तोल कर वे सोचती हैं कि यदि उन्होंने ऐसा किया तो उनके सहयोगी बातें करेंगे कि वे किस तरह से सद्गुणी नहीं हैं, समाज उनकी खास तरीकों से निंदा करेगा और उनके बारे में कुछ खास राय बनाएगा, और इन सबके गंभीर दुष्परिणाम होंगे। अंत में, वे इस पर सोच-विचार करती हैं और उन्हें लगता है, ‘इसे सहन करना ही बेहतर है। वरना निंदा का भार मुझे कुचल देगा!’ अनेक पीढ़ियों से पूर्वी स्त्रियाँ ऐसी ही हैं। इन तमाम नेक कर्मों के बदले उन्हें क्या सहना पड़ता है? अपनी मानवीय गरिमा और मानवाधिकारों से वंचित किया जाना। क्या ये विचार और नजरिये सत्य के अनुरूप हैं? (नहीं, नहीं हैं।) वे सत्य के अनुरूप नहीं हैं। उन्हें अपनी गरिमा और मानवाधिकारों से वंचित रखा गया है, उन्होंने अपनी सत्यनिष्ठा, अपने रहने और सोचने के लिए स्वतंत्र स्थान, और अपने बोलने और अपनी इच्छाएँ व्यक्त करने का अधिकार खो दिया है—उनके किए हुए सारे काम घर के लोगों के लिए होते हैं। यह करने का उनका प्रयोजन क्या है? पारंपरिक संस्कृति द्वारा स्त्रियों से अपेक्षित मानकों पर खरा उतरना, और दूसरे लोगों से अच्छी पत्नियाँ और नेक लोग कहलवाकर अपनी प्रशंसा पाना। क्या यह एक प्रकार की यातना नहीं है? (हाँ, है।) क्या ऐसी सोच उचित है या विकृत? (विकृत है।) क्या यह सत्य के अनुरूप है? (नहीं, ऐसा नहीं है।)” (वचन, खंड 4, मसीह-विरोधियों को उजागर करना, मद आठ : वे दूसरों से केवल अपने प्रति समर्पण करवाएँगे, सत्य या परमेश्वर के प्रति नहीं (भाग तीन))। परमेश्वर के वचन पढ़कर मेरी भावनाओं की सचमुच पुष्टि हो गई थी। मैं बिल्कुल वैसी ही इंसान थी जिसे परमेश्वर ने ऐसे व्यक्ति के रूप में उजागर किया है जिसे शैतान की पारंपरिक संस्कृति से गहरा नुकसान पहुँचा है। बचपन से ही टीवी नाटकों में गुणी और सौम्य महिला पात्रों की छवि ने मुझ पर गहरी छाप छोड़ी थी। मेरे माता-पिता की शिक्षा और समाज के विचारों के प्रभाव में आकर मेरे विचार पूरी तरह से सीमित हो गए थे। मैंने एक अच्छी पत्नी और प्रेममयी माँ बनने, अपने पति की देखभाल करने और अपने बच्चे का पालन-पोषण करने को एक महिला होने के नाते अपने मानकों के रूप में लिया और इन मामलों को सकारात्मक चीजों के तौर पर माना। मैं अपने पति और परिवार की सेवा में समय बिताती थी, अपने परिवारजनों के रोजमर्रा के जीवन की देखभाल करने में ही लगी रहती थी और मैं बिना किसी निष्ठा और गरिमा के जीती थी, फिर भी इसे नेक कार्य समझती थी। साल-दर-साल एक “अच्छी महिला” के रूप में अपनी छवि बनाए रखने के लिए, परमेश्वर के वचन सुनने और यह जानने के बावजूद कि वे सत्य हैं, मैंने खुलकर उनका अनुसरण करने की हिम्मत नहीं की। जब मैं अपना कर्तव्य निभाने की कोशिश करती भी थी तो यह हमेशा इस शर्त पर होता था कि मैं इसका असर अपने परिवार के जीवन पर नहीं पड़ने दूँगी और जब मैं अपने परिवार की देखभाल ठीक से न पर पाती तो मुझे बेचैनी होने लगती, मुझे लगता था कि मैं उन्हें निराश कर रही हूँ और मैं फौरन उसकी भरपाई करने के तरीके सोचने लगती थी। मेरे लिए उनकी देखभाल न करने से बेहतर था कि मैं अपने कर्तव्यों का ही त्याग कर दूँ। दरअसल मेरा पति और सास दोनों वयस्क हैं और उस समय तक मेरा बच्चा भी जूनियर हाई स्कूल में जा चुका था, इसलिए वे अपनी देखभाल करने में पूरी तरह सक्षम थे। लेकिन मैं फिर भी चिंतित रहती थी और मुझे हमेशा लगता था कि उनकी देखभाल न करना मेरी गलती है। मैं बार-बार कलीसिया के कार्य को दरकिनार कर देती भाई-बहनों के जीवन-प्रवेश को दरकिनार कर देती। मैं सचमुच घृणास्पद थी और दयनीय भी! परमेश्वर में विश्वास रखना और अपने कर्तव्यों का पालन करना पूरी तरह से स्वाभाविक और उचित है। यह स्पष्ट था कि मेरा परिवार परमेश्वर का प्रतिरोध कर रहा था और मुझे अपने कर्तव्यों का पालन करने से रोक रहा था, लेकिन उनका भेद पहचानने के बजाय मैं यह सोचती थी कि अपने कर्तव्यों का पालन करते हुए उनकी देखभाल अच्छे से न करने के लिए मैं ही दोषी हूँ और मुझे ग्लानि होती। आखिरकार मुझे समझ आया कि ये पारंपरिक सांस्कृतिक विचार लोगों के लिए वाकई हानिकारक हैं और उन्होंने मेरी सोच को पूरी तरह से विकृत कर दिया है जिसके कारण मैं काले-सफेद और सही-गलत में अंतर नहीं कर पा रही हूँ। शैतान एक अच्छी पत्नी और प्रेममयी माँ होने और तीन आज्ञाकारिताएँ और चार गुण जैसे पारंपरिक सांस्कृतिक विचारों का इस्तेमाल करता है ताकि हम गुमराह हो जाएँ और यह मान लें कि महिलाओं को परिवार में हीनता का दर्जा मिलना चाहिए और उन्हें दूसरों का गुलाम बनकर रहना चाहिए जिससे महिलाओं को स्वतंत्र इच्छा रखने और अस्तित्व के अधिकार से वंचित किया जा सके। यह महिलाओं को नियंत्रित करने और कुचलने का एक तरीका है। मैं इन बातों की असलियत नहीं जान पाई थी, यही कारण था कि मुझे इन पारंपरिक सांस्कृतिक विचारों से नुकसान पहुँचाया जाता रहा और नियंत्रित किया जाता रहा, यही वजह थी कि मैं बार-बार अपने कर्तव्यों में देरी करती रही, सत्य का अनुसरण करने का अपना संकल्प गँवा बैठी, अपने अपेक्षित कर्तव्य नहीं निभा पाई और बिना किसी सत्यनिष्ठा और गरिमा के जीवन जीती रही। अगर ऐसा ही चलता रहता तो परमेश्वर का कार्य समाप्त होने पर मैं भी परमेश्वर द्वारा हटा दी जाती। इन बातों का एहसास होने पर मैं अपने दिल की गहराइयों से शैतान को अस्वीकारने और इन पारंपरिक सांस्कृतिक विचारों के अनुसार जीवन न जीने को तैयार हो गई।

फिर मैंने परमेश्वर के और वचन पढ़े : “परमेश्वर ने मनुष्य के लिए मुक्त इच्छा रची, और इस मुक्त इच्छा से कौन-से विचार आते हैं? क्या वे मानवता के अनुरूप होते हैं? इन विचारों को कम-से-कम मानवता के अनुरूप तो होना ही चाहिए। इसके अलावा, उसका अभिप्राय यह भी था कि लोग अपनी जीवन प्रक्रिया में सभी लोगों, घटनाओं और चीजों के बारे में सटीक सोच और समझ रखेंगे और फिर जीने और परमेश्वर की आराधना करने का सही मार्ग चुनेंगे। इस प्रकार जिया हुआ जीवन परमेश्वर का दिया हुआ है, और इसका आनंद लेना चाहिए। लेकिन लोग जीवन भर इन तथाकथित पारंपरिक संस्कृतियों और नैतिक धर्मग्रन्थों से प्रतिबंधित, बँधे हुए और विकृत रहते हैं, और आखिरकार वे क्या बन जाते हैं? वे पारंपरिक संस्कृति की कठपुतलियाँ बन जाते हैं। क्या ऐसा लोगों के सत्य नहीं समझने के कारण नहीं है? (हाँ, ऐसा है।) क्या तुम लोग भविष्य में इस मार्ग पर चलना चुनोगे? (नहीं, मैं नहीं चुनूँगा।) ... तो तुम्हें कैसे कार्य करना चाहिए? (सिद्धांतों के अनुरूप।) बेशक सिद्धांतों के अनुरूप कार्य करना सही है और तुम्हें सभी के साथ सिद्धांतों के अनुरूप व्यवहार करना चाहिए, यदि वे परमेश्वर में विश्वास रखते हों तो उनसे भाई-बहनों की तरह, और वे विश्वास नहीं रखते हैं तो उनसे गैर-विश्वासियों की तरह पेश आना चाहिए। तुम्हें अपने साथ गलत करने, अपनी सत्यनिष्ठा को विकृत करने और उनके लिए अपना जीवन न्योछावर कर अपनी गरिमा और अधिकार छोड़ने की जरूरत नहीं है। वे इस योग्य नहीं हैं। इस संसार में केवल एक ही है जो इस योग्य है कि उसके लिए तुम अपना जीवन व्यतीत कर सकते हो। वह कौन है? (परमेश्वर।) क्यों? क्योंकि परमेश्वर सत्य है, और उसके वचन मनुष्य के अस्तित्व, स्व-आचरण और क्रियाकलापों की कसौटी है। अगर तुम्हारे पास परमेश्वर है, उसके वचन हैं, तो तुम भटकोगे नहीं, और इस बारे में सटीक रहोगे कि तुम कैसे आचरण करते हो और कार्य करते हो। एक बार बचा लिए जाने के बाद किसी पर परमेश्वर के वचनों का यही अंतिम प्रभाव होता है” (वचन, खंड 4, मसीह-विरोधियों को उजागर करना, मद आठ : वे दूसरों से केवल अपने प्रति समर्पण करवाएँगे, सत्य या परमेश्वर के प्रति नहीं (भाग तीन))। परमेश्वर के वचनों ने सचमुच मेरे दिल को रोशन कर दिया। परमेश्वर लोगों के लिए विवाह की व्यवस्था इसलिए करता है ताकि लोग अपनी पारिवारिक जिम्मेदारियाँ निभा सकें, न कि लोगों को गुलाम बनाने के लिए, किसी को किसी और के लिए जीने के लिए तो बिल्कुल नहीं। विवाह में पति और पत्नी दोनों की अपनी जिम्मेदारियाँ और दायित्व होते हैं और किसी को भी दूसरे के मन मुताबिक होने की जरूरत नहीं है। मैं अपने विवाह और परिवार में चाहे जो भी भूमिका निभाऊँ, वह महज एक जिम्मेदारी है जिसे मुझे निभाना चाहिए। जब कलीसिया कार्य को लेकर व्यस्तता न हो तो मैं एक पत्नी के रूप में अपनी जिम्मेदारियाँ निभा सकती हूँ और अपने परिवार की रोजमर्रा की जरूरतों का ध्यान रख सकती हूँ। लेकिन जब अपने कर्तव्य को लेकर मेरी व्यस्तता बढ़ जाए और मेरे पास घर जाने का भी समय न हो तो मुझे अपने कर्तव्य को प्राथमिकता देनी चाहिए। इन बातों को समझ लेने पर मुझे अपने दिल में मुक्ति और आजादी का एक गहरा एहसास हुआ। ऐसा लगा जैसे मेरे दिल में अचानक कोई खिड़की खुल गई है जिसने मुझे रोशनी से भर दिया है।

परमेश्वर के वचनों ने ही मुझे “एक अच्छी पत्नी और प्रेममयी माँ होने” के पारंपरिक विचार के बंधन और नुकसान से मुक्त होने में मदद की है; अब मैं राज्य के सुसमाचार के विस्तार में अपना कर्तव्य निभा पा रही हूँ—यह मेरे जीवन का सबसे बड़ा आशीष है और यही मेरे जीवन को मूल्यवान बनाता है। परमेश्वर का धन्यवाद!


86. अब सीधे बात करना मुश्किल नहीं है

चेन मिंग, चीन

छोटी उम्र से ही मेरे माता-पिता ने मुझे सिखाया था कि दूसरों के साथ अपने संबंधों में मुझे स्थिति के अनुसार अपने शब्द चुनने चाहिए, अगर मुझे दूसरों में कोई समस्या दिखे भी तो उसका जिक्र नहीं करना चाहिए, जब मैं बोलूँ तो दूसरों की भावनाओं का ध्यान रखना चाहिए और एक सहानुभूतिपूर्ण और मिलनसार व्यक्ति बनना चाहिए। उन्होंने मुझे सिखाया था कि इस तरह से मैं अपने लिए कोई मुसीबत खड़ी नहीं करूँगी और दूसरे लोग मुझे पसंद करेंगे, समाज में अपनी जगह बनाने का यही एकमात्र तरीका था। उस समय मुझे लगा कि यह बात समझ में आती है और मुझे इसी तरह से आचरण करना चाहिए, इसलिए दूसरों के साथ मेरे संबंधों में शायद ही कभी कोई झगड़ा या विवाद होता था। भले ही मुझे दूसरे व्यक्ति में कोई समस्या दिखाई दे, मैं उसे नहीं बताती थी। जब मैंने परमेश्वर में विश्वास रखना शुरू किया, तब भी मैंने दूसरों के साथ अपने संबंध इसी तरह से निभाए और अपने भाई-बहनों में जो भी समस्याएँ मैंने देखीं, उन्हें मैंने शायद ही कभी बताया या उन्हें उजागर किया। विशेष रूप से उस बहन के साथ मेरा व्यवहार ऐसा था, जिसके साथ मेरी साझेदारी थी। भले ही मैंने उसके कर्तव्य करने के तरीके में समस्याएँ साफ-साफ देखीं और उन्हें उसे बताना चाहा, हर बार जब शब्द मेरी जुबान तक आते, मैं उन्हें वापस निगल जाती थी। मुझे लगातार इस बात की चिंता रहती कि अगर मैंने उसकी समस्याओं को बताया और उसने इसे स्वीकार नहीं किया तो उसकी नजरों में अप्रसन्नता होगा और वह मेरे प्रति पूर्वाग्रही हो जाएगी। बाद में परमेश्वर के वचनों के माध्यम से आखिरकार मैं “अगर तुम दूसरों पर वार करते हो, तो उनके चेहरे पर वार मत करो; अगर तुम दूसरों की आलोचना करते हो, तो उनकी कमियों की आलोचना मत करो” के पारंपरिक सांस्कृतिक विचार के बारे में कुछ भेद पहचान गई।

अक्टूबर 2021 में बहन लियू लिन मेरी पार्टनर बनी और हम कलीसिया के कार्य के लिए जिम्मेदार थे। कुछ समय बाद मैंने देखा कि वह अपने कर्तव्य के प्रति अपने व्यवहार में कोई बोझ नहीं उठाती थी। वह सुसमाचार कार्य के लिए जिम्मेदार थी, लेकिन वह न जायजा लेती, न उसका पर्यवेक्षण करती, जब अगुआओं ने काम के बारे में पूछताछ की तो उसने कोई रिपोर्ट नहीं दी। मैंने उससे पूछा कि उसने रिपोर्ट क्यों नहीं दी और उसने कहा कि उसकी तबीयत ठीक नहीं है। जब मैंने देखा कि लियू लिन ऐसा कर रही है तो मैं यह बताना चाहती थी कि उसके कर्तव्य के प्रति उसका रवैया बहुत अनादरपूर्ण था और उसमें कोई जिम्मेदारी की भावना नहीं थी। लेकिन जैसे ही शब्द मेरी जुबान पर आए, मैंने उन्हें फिर से मन में ही रखा। मैंने मन ही मन सोचा, “कुछ भी न कहना ही बेहतर है। अगर वह इसे स्वीकार नहीं करती है और मुझे नाखुश नजरों से देखती है तो भविष्य में उसके साथ मेल-जोल रखना बहुत अजीब होगा।” इसलिए मैंने और कुछ नहीं कहा, सोचने लगी कि शायद जब उसकी सेहत थोड़ी बेहतर हो जाएगी तो वह अपने काम में अपना दिल लगाएगी। उस समय लियू लिन ने कहा कि उसकी गर्दन की हड्डी में दर्द होता है, इसलिए मैंने “गुआ शा” से मालिश की, उसे कसरत पर ध्यान देने के लिए कहा, साथ ही प्रोत्साहन के कुछ शब्द भी कहे। लेकिन मैंने उसके कर्तव्य करने के तरीके में समस्याएँ नहीं बताईं। तीन महीने बाद एक दिन एक प्रचारक ने हमारे साथ सुसमाचार प्रचार से संबंधित कुछ विस्तृत कार्यों के बारे में संगति की। बाद में मैंने लियू लिन से पूछा कि क्या उसने इस बारे में अपने भाई-बहनों के साथ संगति की है और इसे कार्यान्वित किया है। उसने कहा, “मैंने तो बस चलते-फिरते इसका जिक्र कर दिया था।” मैं अंदर से गुस्से में थी और उसकी काट-छाँट करना चाहती थी, “तुम कितनी गैर-जिम्मेदार हो। क्या इससे कार्य में देरी नहीं हो रही है?” लेकिन जैसे ही शब्द मेरी जुबान तक आए, मैंने फिर से कुछ नहीं कहा। मैंने मन ही मन सोचा, “अगर मैं सबके सामने उसकी काट-छाँट करती हूँ तो उसकी इज्जत चली जाएगी। वह मेरे प्रति पूर्वाग्रही हो गई तो? क्या वह कहेगी कि मैंने जानबूझकर उसे हमारे भाई-बहनों के सामने शर्मिंदा किया? कुछ भी न कहना ही बेहतर है।” इसलिए मैं उस कार्य को कार्यान्वित करने चली गई और बाद में उसके साथ संगति नहीं की या उसकी समस्याएँ नहीं बताईं।

जून 2022 के अंत में कुछ धर्म-उपदेशों की तत्काल जाँच की जानी थी। झांग टिंग ने इस पर पहले कार्य किया था और इसलिए मैंने लियू लिन से उसके साथ संगति करने को कहा। शाम को मैंने लियू लिन से पूछा कि क्या उसने झांग टिंग के साथ सिद्धांतों के बारे में विस्तार से संगति की है, लेकिन उसने अपने चेहरे पर नाखुश भाव के साथ अधीरता से कहा, “वह यह सब पहले से ही समझती है—इस सब के बारे में इतने विस्तार से बात करने की कोई जरूरत नहीं है!” मैं उसे याद दिलाना चाहती थी, “अगर तुम विस्तार से संगति नहीं करती हो और फिर झांग टिंग को सिद्धांतों के बारे में स्पष्टता नहीं मिलती है तो क्या इससे काम में देरी नहीं होगी?” लेकिन जैसे ही शब्द मेरी जुबान तक आए, मैंने उन्हें फिर से निगल लिया। मैंने सोचा, “जब मैंने अभी-अभी उससे इस बारे में पूछा तो वह सचमुच नाराज लग रही थी। अगर मैं फिर से उसकी कमियाँ बताती हूँ तो वह और भी गुस्सा हो जाएगी। भविष्य में हम एक-दूसरे के साथ मिलकर कैसे रह पाएँगे?” इसलिए मैंने उसकी समस्याएँ नहीं बताईं और बस धीरे से कहा कि उसे भविष्य में चीजों को बदलना होगा। बाद में झांग टिंग के सिद्धांतों को गहराई से न समझ पाने के कारण कार्य फिर से करना पड़ा और जो काम एक दिन में पूरा हो जाना चाहिए था, उसमें दस दिन से अधिक की देरी हो गई। उच्च अगुआओं ने यह कहते हुए एक पत्र भेजा कि हम अपना कर्तव्य निभाने में बोझ नहीं उठा रहे हैं और हमारी कार्यक्षमता अच्छी नहीं है। मुझे अपने दिल में अपराध बोध हुआ। यह देरी मुझसे संबंधित थी। मैंने देखा था कि लियू लिन गैर-जिम्मेदारी से अपना कर्तव्य कर रही थी, लेकिन मैंने अपने रिश्ते को बचाने के लिए कभी भी उसकी समस्याओं को उजागर नहीं किया। इससे काम में देरी हुई। उस दौरान मेरा दिल बहुत दबा हुआ और दर्द से भरा था। जैसे ही मैं शांत हुई, मैंने सोचा, “परमेश्वर इन चीजों से, जिन्हें उसने व्यवस्थित किया है, मुझे क्या सबक सिखाना चाहता है?” मैंने परमेश्वर से प्रार्थना की, “प्रिय परमेश्वर, मैंने देखा है कि जिस बहन के साथ मेरी साझेदारी है, वह अपना कर्तव्य निभाने में कोई बोझ नहीं उठाती है और उसने कार्य में देरी की है, लेकिन मैं उसकी समस्याएँ बताने की हिम्मत नहीं करती क्योंकि मुझे डर है कि वह मुझे नाखुश नजरों से देखेगी। प्रिय परमेश्वर, तुम मुझे प्रबुद्ध करो और मेरी अगुआई करो ताकि मैं इस मामले से सबक सीख सकूँ।”

एक दिन मैंने अनुभवजन्य गवाही का एक वीडियो देखा। बहन की गवाही और उसमें उद्धृत परमेश्वर के वचनों ने मुझे अपने बारे में कुछ समझ दी। परमेश्वर कहता है : “सत्य का पालन करना खोखले शब्द बोलना या नारे लगाना नहीं होता। बल्कि इसका मतलब यह होता है कि, जीवन में व्यक्ति का सामना चाहे किसी भी व्यक्ति से हो, अगर यह स्व-आचरण के सिद्धांत, घटनाओं पर दृष्टिकोण या कर्तव्य निर्वहन के मामले से जुड़ा हो, तो उन्हें विकल्प चुनना होता है, और उन्हें सत्य खोजना चाहिए, परमेश्वर के वचनों में आधार और सिद्धांत तलाशने चाहिए और फिर अभ्यास का मार्ग खोजना चाहिए। इस तरह अभ्यास कर सकने वाले लोग वे हैं जो सत्य का अनुसरण करते हैं। कितनी भी बड़ी मुसीबतें आने पर, इस तरह सत्य के मार्ग पर चल पाना, पतरस के मार्ग पर चलना, सत्य का अनुसरण करना है। उदाहरण के तौर पर : लोगों से मेलजोल करते समय किन सिद्धांतों को कायम रखना चाहिए? तुम्हारा मूल दृष्टिकोण यह है कि ‘सामंजस्य एक निधि है; धीरज एक गुण है,’ और यह कि तुम्हें हर किसी के साथ बनाए रखना चाहिए, दूसरों को अपमानित नहीं करना चाहिए, और किसी को नाराज नहीं करना चाहिए, ताकि भविष्य में दूसरों के साथ निभाना आसान रहे। इस दृष्टिकोण से विवश होकर तुम तब मौन रहते हो जब तुम देखते हो कि दूसरे कोई गलत काम कर रहे हैं या सिद्धांतों का उल्लंघन कर रहे हैं। तुम किसी को नाराज करने के बजाय कलीसिया के काम को नुकसान होने देना पसंद करोगे। तुम चाहे किसी के साथ भी मेलजोल कर रहे हो, तुम उसके भले बने रहना चाहते हो। जब तुम बात करते हो तो तुम हमेशा मानवीय भावनाओं और अपमान से बचने के बारे में सोचते हो और तुम दूसरों को खुश करने के लिए हमेशा मीठी-मीठी बातें करते हो। अगर तुम्हें पता भी चल जाए कि किसी में कोई समस्या है तो भी तुम उन्हें सहन करने का चुनाव करते हो और बस उनकी पीठ पीछे उनके बारे में बातें करते हो, लेकिन उनके सामने तुम अब भी शांति बनाए रखते हो और अपने संबंध कायम रखते हो। तुम अपने इस तरह आचरण करने के बारे में क्या सोचते हो? क्या यह चापलूस व्यक्ति का आचरण नहीं है? क्या यह धूर्तता भरा आचरण नहीं है? यह स्व-आचरण के सिद्धांतों का उल्लंघन करता है। क्या ऐसे आचरण करना नीचता नहीं है? जो इस तरह से कार्य करते हैं वे अच्छे लोग नहीं होते हैं और यह आचरण का श्रेष्ठ मार्ग नहीं है। चाहे तुमने कितना भी दुःख सहा हो और चाहे तुमने कितनी भी कीमतें चुकाई हों, अगर तुम सिद्धांतों के बिना आचरण करते हो तो तुम इस मामले में असफल हो गए हो और परमेश्वर के समक्ष तुम्हें मान्यता नहीं मिलेगी, याद नहीं रखा जाएगा या स्वीकार नहीं किया जाएगा” (वचन, खंड 3, अंत के दिनों के मसीह के प्रवचन, अपना कर्तव्य अच्छी तरह से निभाने के लिए व्यक्ति में कम से कम जमीर और विवेक तो होना ही चाहिए)। परमेश्वर के वचन एक दर्पण की तरह साफ हैं। सत्य सिद्धांतों के अनुसार जीवन में आचरण और कार्यकलाप करना ही सत्य का अभ्यास करना है, अपनी भावनाओं की परवाह किए या किसी को ठेस पहुँचने के डर से पीछे हटे बिना। मैंने दूसरों के साथ अपने संबंधों में सत्य सिद्धांतों के अनुसार आचरण नहीं किया। मैं लगातार व्यक्तिगत भावनाओं पर निर्भर रही, लोगों को नाराज करने से डरती थी और अपने आपसी संबंधों को बचाती रही। मैंने देखा कि एक अगुआ के रूप में लियू लिन अपने काम की बिल्कुल भी परवाह नहीं करती थी। उसकी सहकर्मी के रूप में मुझे कर्तव्य करने में उसकी समस्याओं को बताना चाहिए था, लेकिन मुझे डर था कि अगर उसने इसे स्वीकार नहीं किया तो हमारा रिश्ता अजीब हो जाएगा और भविष्य में हमारे लिए साथ रहना मुश्किल हो जाएगा। हमारे मैत्रीपूर्ण संबंध को बनाए रखने के लिए मैंने उसे कुछ गोलमोल शब्दों से प्रोत्साहित किया ताकि उसे यह दिखा सकूँ कि मैं सहानुभूतिपूर्ण और विचारशील हूँ। ऊपरी तौर पर मैंने लियू लिन से झगड़ा या लड़ाई नहीं की और उसकी नजरों में अच्छी बनी रहने की कोशिश की; मैंने उसके साथ अपने संबंध बनाए रखने के लिए बस मीठे-मीठे शब्द बोले, लेकिन कलीसिया के कार्य को नुकसान पहुँचा। क्या मेरे कार्यकलाप में जरा भी मानवता थी? मैं बहुत स्वार्थी और बहुत धोखेबाज थी! मैंने सोचा कि कैसे परमेश्वर ईमानदार लोगों से प्रेम करता है, धूर्त और धोखेबाज खुशामदी लोगों से घिन करता है। इस तरह से आचरण करके क्या मैं परमेश्वर की घृणा का पात्र नहीं बन रही थी? मैंने सोचा कि कैसे कर्तव्य परमेश्वर द्वारा मानवजाति को दिया गया एक आदेश है और मुझे परमेश्वर के घर के हितों की रक्षा करनी चाहिए। जब मैंने देखा कि लियू लिन के काम करने का तरीका कार्य के लिए बुरा था, मुझे उसे बताना चाहिए था, उसकी मदद करनी चाहिए थी और इस या उस बात से नहीं डरना चाहिए था।

एक दिन एक सभा के दौरान हमने परमेश्वर के वचनों का एक अंश खाया और पीया, जिसने मुझे मेरी समस्याओं के बारे में कुछ समझ दी। सर्वशक्तिमान परमेश्वर कहता है : “सांसारिक आचरण के फलसफों का एक सिद्धांत कहता है, ‘अच्छे दोस्तों की गलतियों पर खामोश रहने से दोस्ती अच्छी और लंबी होती है।’ इसका मतलब है कि इस अच्छी दोस्ती को कायम रखने के लिए अपने मित्र की समस्याओं के बारे में चुप रहना चाहिए, भले ही वे उन्हें स्पष्ट रूप से दिखाई दें। वे लोगों के चेहरे पर वार न करने या उनकी कमियों की आलोचना न करने के सिद्धांतों का पालन करते हैं। वे एक दूसरे को धोखा देते हैं, एक दूसरे से छिपते हैं और एक दूसरे के साथ साजिश में लिप्त होते हैं। यूँ तो वे स्पष्ट रूप से जानते हैं कि दूसरा व्यक्ति किस तरह का है, पर वे इसे सीधे तौर पर नहीं कहते, बल्कि अपना संबंध बनाए रखने के लिए शातिर तरीके अपनाते हैं। ऐसे संबंध व्यक्ति क्यों बनाए रखना चाहेगा? यह इस समाज में, अपने समूह के भीतर दुश्मन न बनाना चाहने के लिए होता है, जिसका अर्थ होगा खुद को अक्सर खतरनाक स्थितियों में डालना। यह जानकर कि किसी की कमियाँ बताने या उसे चोट पहुँचाने के बाद वह तुम्हारा दुश्मन बन जाएगा और तुम्हें नुकसान पहुँचाएगा और खुद को ऐसी स्थिति में न डालने की इच्छा से तुम सांसारिक आचरण के ऐसे फलसफों का इस्तेमाल करते हो, ‘अगर तुम दूसरों पर वार करते हो तो उनके चेहरे पर वार मत करो; अगर तुम दूसरों की आलोचना करते हो तो उनकी कमियों की आलोचना मत करो।’ इसके आलोक में, अगर दो लोगों का संबंध ऐसा है तो क्या वे सच्चे दोस्त माने जा सकते हैं? (नहीं।) वे सच्चे दोस्त नहीं होते, एक-दूसरे के विश्वासपात्र तो बिल्कुल नहीं होते। तो, यह वास्तव में किस तरह का संबंध है? क्या यह एक मूलभूत सामाजिक संबंध नहीं है? (है।) ऐसे सामाजिक संबंधों में लोग खुले दिल से की गई चर्चा में शामिल नहीं हो सकते हैं, न ही गहरे संपर्क रख सकते हैं, न यह बता सकते हैं कि वे क्या चाहते हैं। वे अपने दिल की बात या जो समस्याएँ वे दूसरे लोगों में देखते हैं या ऐसे शब्द जो दूसरे लोगों के लिए लाभदायक हों, जोर से नहीं कह सकते। इसके बजाय, वे कहने के लिए अच्छी बातें चुनते हैं ताकि औरों से सद्भावनापूर्ण संबंध बनाए रखें। वे सच बोलने या सिद्धांतों को कायम रखने की हिम्मत नहीं करते, इस प्रकार वे अपने प्रति शत्रुतापूर्ण सोच विकसित करने से दूसरों को रोकते हैं। जब किसी व्यक्ति के लिए कोई भी खतरा पैदा नहीं कर रहा होता है तो क्या वह व्यक्ति अपेक्षाकृत आराम और शांति से नहीं रहता? क्या ‘अगर तुम दूसरों पर वार करते हो तो उनके चेहरे पर वार मत करो; अगर तुम दूसरों की आलोचना करते हो तो उनकी कमियों की आलोचना मत करो’ को प्रचारित करने में लोगों का यही लक्ष्य नहीं है? (है।) स्पष्ट रूप से यह जीवित रहने का एक कुटिल और धूर्त तरीका है जिसमें रक्षात्मकता का तत्त्व है, जिसका लक्ष्य आत्म-संरक्षण है। इस तरह जीते हुए लोगों का कोई विश्वासपात्र नहीं होता, कोई करीबी दोस्त नहीं होता, जिससे वे जो चाहें कह सकें। लोगों के बीच बस एक दूसरे के प्रति रक्षात्मकता होती है, आपसी शोषण होता है और आपसी साजिशबाजी होती है और साथ ही हर व्यक्ति उस रिश्ते से जो चाहता है, वह लेता है। क्या ऐसा नहीं है? मूल रूप से ‘अगर तुम दूसरों पर वार करते हो तो उनके चेहरे पर वार मत करो; अगर तुम दूसरों की आलोचना करते हो तो उनकी कमियों की आलोचना मत करो’ का लक्ष्य दूसरों को ठेस पहुँचाने और दुश्मन बनाने से बचना है, किसी को चोट न पहुँचाकर अपनी रक्षा करना है। यह व्यक्ति द्वारा खुद को चोट पहुँचने से बचाने के लिए अपनाई जाने वाली तकनीक और तरीका है। इसके सार के इन विभिन्न पहलुओं को देखते हुए, क्या लोगों के नैतिक आचरण से यह माँग कि ‘अगर तुम दूसरों पर वार करते हो तो उनके चेहरे पर वार मत करो; अगर तुम दूसरों की आलोचना करते हो तो उनकी कमियों की आलोचना मत करो’ नेक है? क्या यह सकारात्मक माँग है? (नहीं।) तो फिर यह लोगों को क्या सिखा रहा है? कि तुम्हें किसी को नाराज नहीं करना चाहिए या किसी को चोट नहीं पहुँचानी चाहिए, वरना तुम खुद चोट खाओगे; और यह भी कि तुम्हें किसी पर भरोसा नहीं करना चाहिए। अगर तुम अपने किसी अच्छे दोस्त को चोट पहुँचाते हो तो दोस्ती धीरे-धीरे बदलने लगेगी : वे तुम्हारे अच्छे, करीबी दोस्त न रहकर अजनबी या तुम्हारे दुश्मन बन जाएँगे। लोगों को ऐसा करना सिखाने से कौन-सी समस्याएँ हल हो सकती हैं? भले ही इस तरह से कार्य करने से, तुम शत्रु नहीं बनाते और कुछ शत्रु कम भी हो जाते हैं तो क्या इससे लोग तुम्हारी प्रशंसा और अनुमोदन करेंगे और हमेशा तुम्हारे मित्र बने रहेंगे? क्या यह नैतिक आचरण के मानक को पूरी तरह से हासिल करता है? अपने सर्वोत्तम रूप में, यह सांसारिक आचरण के एक फलसफे से अधिक कुछ नहीं है। क्या इस कथन और अभ्यास का पालन करना अच्छा नैतिक आचरण माना जा सकता है? बिल्कुल नहीं” (वचन, खंड 6, सत्य के अनुसरण के बारे में, सत्य का अनुसरण करने का क्या अर्थ है (8))। परमेश्वर के वचनों ने जो उजागर किया वह सटीक रूप से मेरी ही दशा थी। मैं हमेशा दूसरों के साथ अपने संबंधों में बहुत विचारशील और सहानुभूतिपूर्ण रही थी। अगर मुझे दूसरे व्यक्ति में कोई समस्या दिखती थी तो मैं उन्हें बताती नहीं थी, हमारे संबंध खराब होने से डरती रहती थी। खासकर जब मैं लियू लिन के साथ साझेदारी में कर्तव्य कर रही थी, मैंने देखा कि उसके कर्तव्य के प्रति उसका रवैया बहुत अपमानजनक था और इससे कलीसिया के कार्य में देरी हुई थी। मैं उसकी समस्याएँ बताना चाहती थी, लेकिन जब मैंने उसे नाखुश देखा तो ऐसा लगा जैसे मेरा गला घोंटा जा रहा हो और मैं एक शब्द भी नहीं कह सकी, इस डर से कि मैं हमारे संबंध खराब कर दूँगी। मैं जीने के लिए शैतानी मार्गों पर निर्भर थी, जैसे “तुम अच्छे हो, मैं अच्छी हूँ, सब अच्छे हैं,” “अच्छे दोस्तों की गलतियों पर खामोश रहने से दोस्ती अच्छी और लंबी होती है” और “अगर तुम दूसरों पर वार करते हो, तो उनके चेहरे पर वार मत करो; अगर तुम दूसरों की आलोचना करते हो, तो उनकी कमियों की आलोचना मत करो” और विशेष रूप से धूर्त और धोखेबाज बन गई थी। मैंने हर मोड़ पर अपने हितों का ध्यान रखा और दूसरों के साथ अपने संबंधों की रक्षा की। मैं बचपन से ही ऐसी थी : जब मुझे दूसरों में समस्याएँ दिखती थीं तो मैं उन्हें साफ-साफ नहीं बताती थी। मैंने सोचा कि यह विचारशील होना और अच्छी मानवता का संकेत है। लेकिन जिन लोगों में सचमुच अच्छी मानवता होती है, उनमें अपने कर्तव्य के प्रति निष्ठा और जिम्मेदारी की भावना होती है। उनका दिल दूसरे लोगों और परमेश्वर दोनों के प्रति ईमानदार होता है, वे परमेश्वर के घर के हितों की रक्षा कर सकते हैं और जब वे दूसरों को सत्य सिद्धांतों का उल्लंघन करते हुए चीजें करते देखते हैं तो संगति कर सकते हैं, मदद कर सकते हैं, बता सकते हैं और उजागर कर सकते हैं, ताकि लोग तुरंत समझ सकें और सुधार कर सकें। मैं पहले मानती थी कि दूसरों में समस्याएँ देखने पर उनका जिक्र न करना उनकी इज्जत बचाना, उनके प्रति विचारशीलता दिखाना और अच्छी मानवता रखना है। मेरा यह नजरिया गलत था। ऊपरी तौर पर ये पारंपरिक सांस्कृतिक विचार मानवता और नैतिकता के अनुरूप हैं, लेकिन सार में वे लोगों को साजिशें रचने और चालें चलने के लिए उकसाते हैं, लोगों को और भी ज्यादा धूर्त और धोखेबाज बना देते हैं। अगर मैं हमेशा इन पारंपरिक सांस्कृतिक विचारों के अनुसार जीना जारी रखती तो मेरे भ्रष्ट स्वभाव कभी नहीं बदलते और मैं कभी भी सामान्य मानवता को नहीं जी पाती।

खोज में मैंने परमेश्वर के और वचन पढ़े : “‘अगर तुम दूसरों की आलोचना करते हो तो उनकी कमियों की आलोचना मत करो’ कहावत में ‘आलोचना करना’ वाक्यांश अच्छा है या बुरा? क्या ‘आलोचना करना’ वाक्यांश का वह स्तर है, जिसे यह परमेश्वर के वचनों में लोगों के प्रकट या उजागर होने को संदर्भित करता है? (नहीं।) मेरी समझ से ‘आलोचना करना’ वाक्यांश का, जिस रूप में यह इंसानी भाषा में मौजूद है, यह अर्थ नहीं है। इसका सार उजागर करने के एक दुर्भावनापूर्ण रूप का है : इसका अर्थ है लोगों की समस्याएँ और कमियाँ, या कुछ ऐसी चीजें और व्यवहार जो दूसरों को ज्ञात नहीं हैं, या पृष्ठभूमि में चल रहे षड्यंत्रकारी विचार या दृष्टिकोण प्रकट करना। ‘अगर तुम दूसरों की आलोचना करते हो तो उनकी कमियों की आलोचना मत करो’ कहावत में ‘आलोचना करना’ वाक्यांश का यही अर्थ है। अगर दो लोगों में अच्छी बनती है और वे विश्वासपात्र हैं, उनके बीच कोई बाधा नहीं है और उनमें से प्रत्येक को दूसरे के लिए फायदेमंद और मददगार होने की आशा है तो उनके लिए सबसे अच्छा यही होगा कि वे एक-साथ बैठें, खुलेपन और ईमानदारी से एक-दूसरे की समस्याएँ सामने रखें। यह उचित है और यह दूसरे की कमियों की आलोचना करना नहीं है। अगर तुम्हें किसी व्यक्ति में समस्याएँ दिखती हैं लेकिन दिख रहा है कि वह व्यक्ति अभी तुम्हारी सलाह मानने को तैयार नहीं है तो झगड़े या संघर्ष से बचने के लिए उससे कुछ न कहो। अगर तुम उसकी मदद करना चाहते हो तो तुम उसकी राय माँग सकते हो और पहले उससे पूछ सकते हो, ‘मुझे लगता है कि तुम में कुछ समस्या है और मैं तुम्हें थोड़ी सलाह देना चाहता हूँ। पता नहीं, तुम इसे स्वीकार पाओगे या नहीं। अगर स्वीकार पाओ तो मैं तुम्हें बताऊँगा। अगर न स्वीकार पाओ तो मैं फिलहाल इसे अपने तक ही रखूँगा और कुछ नहीं बोलूँगा।’ अगर वह कहता है, ‘मुझे तुम पर भरोसा है। तुम्हें जो भी कहना हो, वह अस्वीकार्य नहीं होगा; मैं उसे स्वीकार सकता हूँ’ तो इसका मतलब है कि तुम्हें अनुमति मिल गई है और तुम एक-एक कर उसे उसकी समस्याएँ बता सकते हो। वह न केवल तुम्हारा कहा पूरी तरह से मानेगा, बल्कि इससे उसे फायदा भी होगा और तुम दोनों अभी भी एक सामान्य संबंध बनाए रख पाओगे। क्या यह एक-दूसरे के साथ ईमानदारी से व्यवहार करना नहीं है? (बिल्कुल है।) यह दूसरों के साथ बातचीत करने का सही तरीका है; यह दूसरे की कमियों की आलोचना करना नहीं है। इस कहावत के अनुसार ‘दूसरों की कमियों की आलोचना न करने’ का क्या अर्थ है? इसका अर्थ है दूसरों की कमियों के बारे में बात न करना, उनकी सबसे निषिद्ध समस्याओं के बारे में बात न करना, उनकी समस्या का सार उजागर न करना और आलोचना करने में ज्यादा मुखर न होना। इसका अर्थ है सिर्फ सतही टिप्पणी करना, वही बातें कहना जो सभी लोगों द्वारा सामान्य रूप से कही जाती हैं, वही बातें कहना जो वह व्यक्ति पहले से ही खुद भी समझता है और उन गलतियों को प्रकट नहीं करना जो व्यक्ति पहले कर चुका है या जो संवेदनशील मुद्दे हैं। अगर तुम इस तरह से कार्य करते हो तो इससे व्यक्ति को क्या लाभ होता है? शायद तुमने उसका अपमान नहीं किया होगा या उसे अपना दुश्मन नहीं बनाया होगा लेकिन तुमने जो किया है, उससे उसे कोई मदद या लाभ नहीं हुआ है। इसलिए, यह वाक्यांश कि ‘दूसरों की कमियों की आलोचना मत करो’ अपने आपमें टाल-मटोल और कपट का एक रूप है, जो लोगों के एक-दूसरे के साथ व्यवहार में ईमानदारी नहीं रहने देता। यह कहा जा सकता है कि इस तरह से कार्य करना बुरे इरादों को आश्रय देना है; यह दूसरों के साथ बातचीत करने का सही तरीका नहीं है। गैर-विश्वासी तो ‘अगर तुम दूसरों की आलोचना करते हो तो उनकी कमियों की आलोचना मत करो’ को ऐसे देखते हैं, जैसे उच्च आदर्शों वाले व्यक्ति को यही करना चाहिए। यह स्पष्ट रूप से दूसरों के साथ बातचीत करने का एक कपटपूर्ण तरीका है जिसे लोग अपनी रक्षा के लिए अपनाते हैं; यह बातचीत का बिल्कुल भी उचित तरीका नहीं है। दूसरों की कमियों की आलोचना न करना अपने आप में कपट है और दूसरों की कमियों की आलोचना करने में कोई गुप्त इरादा हो सकता है” (वचन, खंड 6, सत्य के अनुसरण के बारे में, सत्य का अनुसरण करने का क्या अर्थ है (8))। परमेश्वर के वचन पढ़ने के बाद मैं समझ गई कि दूसरों की गलतियाँ निकालना क्या होता है, और कैसे लोगों की गलतियाँ निकालने के बजाय उनकी मदद की जानी चाहिए। दूसरों की गलतियां निकालने में व्यक्तिगत इरादे और साजिशें शामिल होती हैं; इसका उद्देश्य दूसरे व्यक्ति को शर्मिंदा करना या व्यक्तिगत लाभ के लिए प्रतिस्पर्धा करना होता है। दूसरे व्यक्ति की समस्याओं और कमियों को असीमित रूप से बढ़ा-चढ़ाकर बताया जाता है और उन्हें नीचा दिखाया और निंदा की जाती है ताकि आखिरकार अपने लिए लाभ प्राप्त करने का उद्देश्य पूरा हो जाए। लेकिन, लोगों की समस्याओं को बताना और उजागर करना उनकी मदद करने के उद्देश्य से होता है। अगर हमें किसी और में कोई गंभीर समस्या दिखती है जिसे वे खुद नहीं पहचानते तो प्रेमपूर्वक उसे बताना, संगति करना, उजागर करना और उनके आध्यात्मिक कद के अनुसार उसका गहन-विश्लेषण करना उनकी गलतियाँ निकालना नहीं, बल्कि उनकी मदद करना है। सामान्य मानवता वाले लोगों को यही करना चाहिए। मैंने देखा कि लियू लिन अपने कर्तव्य में कोई बोझ नहीं उठाती थी और मैं यह बताना चाहती थी, लेकिन मुझे लगा कि अगर मैंने ऐसा किया तो मैं उसकी गलतियाँ निकाल रही होऊँगी। मेरा यह नजरिया भ्रामक था। अगर मैं किसी इरादे से उसे नीचा दिखाती और शर्मिंदा करती, ताकि उसके भाई-बहनों की उसके बारे में नकारात्मक राय बन जाए और मैं खुद को ऐसा दिखाती जैसे मैं बोझ उठा रही हूँ तो वह उसकी गलतियाँ निकालना होता। लेकिन असल में मेरे ये इरादे नहीं थे। मैं केवल कलीसिया के कार्य की रक्षा करना और उसकी मदद करना चाहती थी, इसलिए यह उसकी गलतियाँ निकालना नहीं था।

बाद में मैंने लियू लिन को देखा। जब मैं उसकी समस्याएँ बताने वाली थी तो मैं दिल में अब भी झिझक रही थी और चिंतित थी कि वह मुझे नाखुश नजरों से देखेगी, इसलिए मैंने सत्य का अभ्यास करने के लिए अगुआई की खातिर अपने दिल में लगातार परमेश्वर को पुकारा। इस समय मुझे परमेश्वर के वचनों का एक अंश याद आया जो मैंने पहले पढ़ा था और मैंने उसे पढ़ने के लिए खोजा। सर्वशक्तिमान परमेश्वर कहता है : “अगर तुम्हारे पास एक चापलूस का इरादा और दृष्टिकोण है तो तब तुम सभी मामलों में सत्य का अभ्यास नहीं करोगे या सिद्धांतों को कायम नहीं रखोगे और तुम हमेशा असफल होओगे और नीचे गिरोगे। यदि तुम जागरूक नहीं होते और कभी सत्य नहीं खोजते तो तुम छद्म-विश्वासी हो और तुम कभी सत्य और जीवन हासिल नहीं करोगे। तब तुम्हें क्या करना चाहिए? इस तरह की चीजों से सामना होने पर तुम्हें परमेश्वर से प्रार्थना करनी ही चाहिए और उसे पुकारना चाहिए, उससे उद्धार के लिए विनती करनी चाहिए और यह माँगना चाहिए कि वह तुम्हें आस्था और शक्ति दे और सिद्धांतों को कायम रखने में तुम्हें समर्थ बनाए, वो करो जो तुम्हें करना चाहिए, चीजों को सिद्धांतों के अनुसार सँभालो, उस स्थिति में मजबूती से खड़े रहो जहाँ तुम्हें होना चाहिए, परमेश्वर के घर के हितों की रक्षा करो और परमेश्वर के घर के कार्य को होने वाले किसी भी नुकसान को रोको। अगर तुम अपने स्वार्थों, अपने अभिमान और एक चापलूस होने के अपने दृष्टिकोण के खिलाफ विद्रोह करने में सक्षम हो और अगर तुम एक ईमानदार, अविभाजित हृदय के साथ वह करते हो जो तुम्हें करना चाहिए तो तुम शैतान को हरा चुके होगे और सत्य के इस पहलू को प्राप्त कर चुके होगे। यदि तुम हमेशा शैतान के फलसफे के अनुसार जीने, दूसरों के साथ अपने संबंध सुरक्षित रखने, कभी भी सत्य का अभ्यास न करने, और सिद्धांतों का पालन न करने की हिम्मत करने पर अड़े रहते हो, तो क्या तुम अन्य मामलों में सत्य का अभ्यास कर पाओगे? तुम्हारे पास अभी भी आस्था या शक्ति नहीं होगी। यदि तुम सत्य नहीं खोजते या स्वीकार नहीं करते, तो क्या परमेश्वर में ऐसी आस्था से तुम सत्य प्राप्त कर पाओगे? (नहीं।) और यदि तुम सत्य प्राप्त नहीं कर सकते, तो क्या तुम बचाए जा सकते हो? नहीं बचाए जा सकते। यदि तुम हमेशा शैतान के फलसफे के अनुसार जीते हो, सत्य वास्तविकता से पूरी तरह वंचित रहते हो, तो तुम कभी भी नहीं बचाए जा सकते” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचनों ने मुझे शक्ति दी। मैं अब और खुशामदी नहीं रह सकती थी। मुझे निश्चित रूप से सत्य का अभ्यास करना था। चाहे लियू लिन मुझे नाखुश नजरों से देखे या नहीं, मुझे उसकी समस्याओं को बताना था और कलीसिया के हितों की रक्षा करनी थी, परमेश्वर को संतुष्ट करना था। मैंने उसकी समस्याएँ बताने की हिम्मत जुटाई। जब लियू लिन ने यह सुना, हालाँकि वह थोड़ी नाखुश थी, पर उसने अपनी समस्याओं को स्वीकार किया।

बाद में मैंने परमेश्वर के और वचन पढ़े : “सहयोग क्या होता है? तुम्हें एक-दूसरे के साथ चीजों पर विचार-विमर्श करने और अपने विचार और राय व्यक्त करने में सक्षम होना चाहिए; तुम्हें एक-दूसरे का पूरक बनना चाहिए, परस्पर निगरानी करनी चाहिए, एक-दूसरे से माँगना चाहिए, एक-दूसरे से पूछताछ करनी चाहिए, और एक-दूसरे को स्मरण कराना चाहिए। सामंजस्य के साथ सहयोग करना यही होता है। उदाहरण के लिए मान लो, तुमने अपनी इच्छा के अनुसार किसी चीज को सँभाला और किसी ने कहा, ‘तुमने यह गलत किया, पूरी तरह से सिद्धांतों के विरुद्ध। तुमने सत्य को खोजे बिना, जैसे चाहे वैसे इसे क्यों सँभाला?’ जवाब में तुम कहते हो, ‘बिल्कुल सही—मुझे खुशी है कि तुमने मुझे सचेत किया! यदि तुमने न चेताया होता, तो तबाही मच गई होती!’ यही है एक-दूसरे को स्मरण कराना। तो फिर एक-दूसरे की निगरानी करना क्या होता है? सबका स्वभाव भ्रष्ट होता है, और हो सकता है कि वे परमेश्वर के घर के हितों की नहीं, बल्कि केवल अपने रुतबे और गौरव की सुरक्षा करते हुए अपना कर्तव्य निभाने में लापरवाह हो जाएँ। प्रत्येक व्यक्ति में ऐसी अवस्थाएँ होती हैं। यदि तुम यह जान जाते हो कि किसी व्यक्ति में कोई समस्या है, तो तुम्हें उसके साथ संगति करने की पहल करनी चाहिए, उसे सिद्धांतों के अनुसार अपना कर्तव्य निभाने की याद दिलानी चाहिए, और साथ ही इसे अपने लिए एक चेतावनी के रूप में लेना चाहिए। यही है पारस्परिक निगरानी। पारस्परिक निगरानी से कौन-सा कार्य सिद्ध होता है? इसका उद्देश्य परमेश्वर के घर के हितों की रक्षा करना होता है, और साथ ही लोगों को गलत मार्ग पर कदम रखने से रोकना होता है” (वचन, खंड 4, मसीह-विरोधियों को उजागर करना, मद आठ : वे दूसरों से केवल अपने प्रति समर्पण करवाएँगे, सत्य या परमेश्वर के प्रति नहीं (भाग एक))। परमेश्वर के वचनों से मैं समझी कि अपना कर्तव्य निभाने में सहयोग करते समय, हमें एक-दूसरे की निगरानी करनी चाहिए, अगर हम अपने साझेदार को सिद्धांतों का उल्लंघन करते हुए काम करते हुए पाते हैं तो हमें उसे बताना चाहिए, संगति करनी चाहिए और उनकी मदद करनी चाहिए। यह सत्य सिद्धांतों के अनुसार कर्तव्य करना है। यह लोगों को सत्य समझने में मदद कर सकता है और इससे भी बढ़कर कलीसिया के कार्य की रक्षा करता है। साथ ही अगुआओं या कार्यकर्ताओं के रूप में हमें अपने भाई-बहनों के साथ सत्य सिद्धांतों के अनुसार व्यवहार करना चाहिए। जिन लोगों ने लंबे समय तक परमेश्वर में विश्वास नहीं किया है और उनका आध्यात्मिक कद छोटा है, अगर हम देखते हैं कि वे भ्रष्ट स्वभाव प्रकट कर रहे हैं या सिद्धांतों का उल्लंघन कर रहे हैं तो हमें प्रेमपूर्वक उनकी मदद के लिए संगति करनी चाहिए। जहाँ तक उन लोगों की बात है जिन्होंने कई वर्षों तक परमेश्वर में विश्वास किया है और सिद्धांत समझते हैं, लेकिन अपने काम के प्रति गैर-जिम्मेदार हैं, इसे बताया जाना चाहिए और इसे उजागर किया जाना चाहिए। अगर वे कई बार बताने और उजागर करने के बाद जरा भी पश्चात्ताप नहीं दिखाते हैं तो उन्हें सिद्धांतों के अनुसार बरखास्त कर दिया जाना चाहिए। बाद में मैंने देखा कि कर्तव्य करने के प्रति लियू लिन का रवैया अभी भी नहीं बदला था, इसलिए जब मैंने अपनी एक और साझेदार के साथ इस पर चर्चा की तो हमने उसके व्यवहार की सूचना उच्च अगुआओं को दी। उच्च अगुआओं ने लियू लिन को बरखास्त कर दिया।

बाद में जब मैंने भाई-बहनों के कर्तव्य करने के तरीके में समस्याएँ देखीं तो मैंने अब केवल अपनी इज्जत का ख्याल नहीं रखा और उनके साथ अपने रिश्ते की रक्षा नहीं की। मैं उनके आध्यात्मिक कद के अनुसार उनकी समस्याएँ बता सकती थी और उनकी मदद कर सकती थी। इस तरह से अभ्यास करने से मेरे भाई-बहनों को लाभ हुआ और मेरा दिल शांत हो गया। मैंने अनुभव किया कि अगर तुम परमेश्वर के वचनों और सत्य सिद्धांतों के अनुसार अभ्यास करते हो तो तुम्हारा दिल शांत और सुकून में रहेगा। परमेश्वर की अगुवाई के लिए उसका धन्यवाद!


87. माता-पिता के प्यार और देखभाल को सही ढंग से कैसे लें

सोंग झी, चीन

अक्टूबर 2019 में, मुझे एक सभा के दौरान पुलिस ने गिरफ़्तार कर लिया और ढाई साल जेल की सज़ा सुनाई। उस समय मैं उन्नीस साल की थी। जब मेरी सज़ा पूरी हुई और मैं रिहा हुई, तो माँ मुझे लेने आईं। हमने कई सालों से एक-दूसरे को नहीं देखा था, और जब मैंने देखा कि माँ काफी दुबली हो गई हैं और उनके बाल भी काफी सफेद हो गए हैं, तो मुझे इतना दुख हुआ कि मैं उसे शब्दों में बयां नहीं कर सकती थी। ट्रेन में बैठी हुई, मैं सोच रही थी कि बचपन से ही मेरे माता-पिता ने मुझे बहुत प्यार किया है और कभी कोई दुख नहीं झेलने दिया। मैं परिवार में इकलौती संतान थी और वे हमेशा पहले मेरे बारे में सोचते थे। खासकर जब मैं बीमार होती या मुझे चोट लग जाती, तो वे मुझसे भी ज़्यादा घबरा जाते थे। मुझे याद है जब मैं चौदह साल की थी, तो पहाड़ पर चढ़ते समय मेरी टाँग टूट गई थी। मेरे माता-पिता बारी-बारी से अस्पताल में मेरी देखभाल करते थे, और मेरे पिताजी के पास ज़्यादा छुट्टियाँ नहीं होती थीं फिर भी जो छुट्टियाँ उनके पास थीं, उन्होंने मेरे साथ बिताईं। उन्हें साथ वाली चारपाई पर थके-हारे लेटे देखकर, मेरा दिल टूट जाता था। मैं खुद को कोसती थी कि मैं एक मुसीबत हूँ और उन्हें परेशान करती हूँ। परमेश्वर में विश्वास करने के बाद, मैंने अपना कर्तव्य निभाने के लिए घर छोड़ दिया। हालाँकि मेरे माता-पिता मुझे जाने देना नहीं चाहते थे, फिर भी उन्होंने मेरा साथ दिया, और मुझे आर्थिक मदद भी दी। खासकर इस बार जब मैं गिरफ़्तार हुई तो मेरे माता-पिता चिंता से अधमरे हो गए थे, और मैं जानती थी कि उन्होंने पिछले ढाई साल पीड़ा और बहुत ज़्यादा चिंता में बिताए हैं। मुझे लगा कि मैं उनकी बहुत कर्ज़दार हूँ। मैंने सोचा कि इतनी बड़ी होने तक मैंने अपने माता-पिता के लिए कभी कुछ नहीं किया। इसके बजाय, मैंने हर मोड़ पर उन्हें अपनी चिंता करने पर मजबूर किया है। खासकर जब मैंने अपनी माँ को ट्रेन में गहरी नींद में सोते हुए देखा, तो मैं समझ गई कि मेरी गिरफ़्तारी के बाद से वह चैन की नींद नहीं सो पाई हैं। मुझे बहुत आत्म-ग्लानि हुई और लगा कि मैंने एक संतान की अपनी ज़िम्मेदारियाँ पूरी नहीं की हैं। अब मैं बड़ी हो गई थी, मुझे उनके भरण-पोषण के लिए पैसे कमाने चाहिए और उनकी चिंता का कारण नहीं बनना चाहिए। घर लौटने के बाद, मैंने उन्हें भौतिक रूप से भरपाई करने के लिए जल्दी से नौकरी खोजने और पैसे कमाने की योजना बनाई। जब मेरे माता-पिता को मेरे विचार के बारे में पता चला, तो उन्होंने मेरे काम पर जाने का समर्थन नहीं किया। वे चाहते थे कि मैं ठीक से परमेश्वर में विश्वास करूँ और परमेश्वर के वचन पढ़ने और अपना कर्तव्य निभाने के लिए ज़्यादा समय निकालूँ। वे मेरे साथ जितना अच्छा व्यवहार करते, मैं उतना ही ज़्यादा कर्ज़दार महसूस करती। जैसे ही मैंने सोचा कि इस उम्र में भी मेरे माता-पिता मेरा भरण-पोषण कर रहे हैं, मेरा काम पर जाने का संकल्प और मज़बूत हो गया। बाद में, कई कारणों से, साथ ही महामारी के कारण, मुझे नौकरी नहीं मिली, लेकिन मेरे दिल में हमेशा अपने माता-पिता के प्रति कर्ज़ महसूस होता रहा और मैं हमेशा सोचती रही कि उन्हें कैसे चुकाऊँ। मेरी माँ को हेपेटाइटिस बी था और वे बहुत कमज़ोर थीं; मेरे पिताजी को कमर में तेज़ दर्द, मधुमेह और हृदय रोग था, और उनका स्वास्थ्य पहले जैसा नहीं था। इसलिए मैंने उनके कपड़े धोने में मदद की और अपनी क्षमता के अनुसार कुछ काम किए, और मैं पिताजी का “गुआ शा”[क] से मालिश भी करती थी और उनके लिए कुछ दवा वाले प्लास्टर खरीद लाती थी। महामारी का लॉकडाउन हटने के कुछ ही समय बाद, पुलिस ने मुझे ढूँढ़ निकाला और परमेश्वर को नकारने और उसके साथ विश्वासघात करने वाले “तीन कथन” पर दस्तखत करने को कहा, और धमकी दी कि अगर मैंने दस्तखत नहीं किए, तो वे मेरे पीछे पड़े रहेंगे। उन्होंने मुझसे किसी भी समय पुलिस स्टेशन में रिपोर्ट करने के लिए तैयार रहने को भी कहा। मैं मन ही मन जानती थी कि मैं अब और घर पर नहीं रह सकती।

कुछ महीने बाद, मैं अपना कर्तव्य निभाने के लिए दूसरे इलाके में चली गई। अपने माता-पिता से फिर से अलग होने पर मेरा दिल उदासी से भर गया, “अब जाने के बाद, मुझे नहीं पता कि मैं फिर कब वापस आ पाऊँगी। मेरे माता-पिता बूढ़े हो रहे हैं और उनका स्वास्थ्य खराब होता जा रहा है। मैं परिवार में इकलौती संतान हूँ। जब मैं आसपास नहीं होती, तो उनकी देखभाल करने वाला कोई नहीं होता। अगर उन्हें कुछ हो गया तो क्या होगा? लोग अक्सर कहते हैं कि बुढ़ापे के सहारे के लिए बच्चे पाले जाते हैं, लेकिन मैंने एक बेटी होने का कोई फर्ज़ पूरा नहीं किया, मेरे माता-पिता का मुझे पालना-पोसना व्यर्थ ही गया।” यह सोचते ही मेरे दिल में एक अजीब सा दर्द उठा। हालाँकि मैं अपना कर्तव्य निभा रही थी, लेकिन मुझे लगातार अपने माता-पिता की याद आती थी। कभी-कभी तो मैं घर जाकर वहाँ अपना कर्तव्य निभाने के बारे में भी सोचती थी ताकि मैं उनके साथ रह सकूँ। मैं जानती थी कि पुलिस अभी भी मुझे ढूँढ़ रही है और मैं वापस नहीं जा सकती, लेकिन जब मैं अपने माता-पिता के खराब स्वास्थ्य के बारे में सोचती, तो मेरा दिल शांत नहीं हो पाता था और न ही मैं अपने कर्तव्य में अपना दिल लगा पाती थी। बाद में, पर्यवेक्षक को मेरी दशा के बारे में पता चला, और उसने मेरे लिए परमेश्वर के वचनों का एक अंश ढूँढ़ा : “अगर तुम्हारे माता-पिता परमेश्वर में तुम्हारे विश्वास में बाधा डालने की कोशिश नहीं करते, और वे भी विश्वासी हैं, और वे वाकई तुम्हें अपना कर्तव्य निष्ठापूर्वक निभाने और परमेश्वर का आदेश पूरा करने में समर्थन और प्रोत्साहन देते हैं, तो तुम्हारे माता-पिता के साथ तुम्हारा रिश्ता, आम शाब्दिक अर्थ में, रिश्तेदारों के बीच का दैहिक रिश्ता नहीं है, वह कलीसिया के भाई-बहनों के बीच का रिश्ता है। उस स्थिति में, उनके साथ कलीसिया के साथी भाई-बहनों की तरह बातचीत करने के अलावा तुम्हें उनके प्रति अपनी कुछ संतानोचित जिम्मेदारियाँ भी पूरी करनी चाहिए। तुम्हें उनके प्रति थोड़ा अतिरिक्त सरोकार दिखाना चाहिए। अगर इससे तुम्हारा कर्तव्य-प्रदर्शन प्रभावित नहीं होता, यानी, अगर वे तुम्हारे दिल को विवश नहीं करते, तो तुम अपने माता-पिता को फोन करके उनका हालचाल पूछ सकते हो और उनके लिए थोड़ा सरोकार दिखा सकते हो, तुम उनकी कुछ कठिनाइयाँ हल करने और उनके जीवन की कुछ समस्याएँ सुलझाने में मदद कर सकते हो, तुम उनके जीवन-प्रवेश के संदर्भ में उनकी कुछ कठिनाइयाँ हल करने में मदद कर सकते हो—तुम ये सभी चीजें कर सकते हो। दूसरे शब्दों में, अगर तुम्हारे माता-पिता परमेश्वर में तुम्हारे विश्वास में बाधा नहीं डालते, तो तुम्हें उनके साथ यह रिश्ता बनाए रखना चाहिए, और तुम्हें उनके प्रति अपनी जिम्मेदारियाँ पूरी करनी चाहिए। और तुम्हें उनके लिए सरोकार क्यों दिखाना चाहिए, उनकी देखभाल क्यों करनी चाहिए और उनका हालचाल क्यों पूछना चाहिए? क्योंकि तुम उनकी संतान हो। चूँकि तुम्हारा उनके साथ यह रिश्ता है, तुम्हारी एक और तरह की जिम्मेदारी है और तुम्हें उनकी थोड़ी और खैर-खबर लेनी चाहिए और उन्हें और ज्यादा सहायता प्रदान करनी चाहिए। अगर यह तुम्हारे कर्तव्य-प्रदर्शन को प्रभावित नहीं करता और अगर तुम्हारे माता-पिता परमेश्वर में तुम्हारी आस्था और तुम्हारे कर्तव्य-प्रदर्शन में बाधा नहीं डालते या गड़बड़ी नहीं करते, और वे तुम्हें रोकते भी नहीं, तो तुम्हारे लिए उनके प्रति अपनी जिम्मेदारियाँ निभाना स्वाभाविक और उचित है और तुम्हें इसे उस हद तक करना चाहिए, जिस हद तक तुम्हारा जमीर तुम्हें न धिक्कारे—यह सबसे न्यूनतम मानक है, जिसे तुम्हें पूरा करना चाहिए। अगर तुम अपनी परिस्थितियों के प्रभाव और बाधा के कारण घर पर अपने माता-पिता का सम्मान नहीं कर पाते, तो तुम्हें इस विनियम का पालन करने की जरूरत नहीं। तुम्हें अपने आपको परमेश्वर के आयोजनों के हवाले कर देना चाहिए और उसकी व्यवस्थाओं के प्रति समर्पित होना चाहिए, और तुम्हें अपने माता-पिता का सम्मान करने पर जोर देने की जरूरत नहीं है। क्या परमेश्वर इसकी निंदा करता है? परमेश्वर इसकी निंदा नहीं करता; वह लोगों को ऐसा करने के लिए मजबूर नहीं करता। अब हम किस पर संगति कर रहे हैं? हम इस बारे में संगति कर रहे हैं कि जब अपने माता-पिता का सम्मान करना लोगों के कर्तव्य-प्रदर्शन के साथ टकराता है, तो उन्हें कैसे अभ्यास करना चाहिए; हम अभ्यास के सिद्धांतों और सत्य पर संगति कर रहे हैं। अपने माता-पिता का सम्मान करना तुम्हारी जिम्मेदारी है, और अगर परिस्थितियाँ अनुकूल हों तो तुम यह जिम्मेदारी निभा सकते हो, लेकिन तुम्हें अपनी भावनाओं से विवश नहीं होना चाहिए। उदाहरण के लिए, अगर तुम्हारे माता-पिता में से कोई बीमार पड़ जाए और उसे अस्पताल जाना पड़े, और उनकी देखभाल करने वाला कोई न हो, और तुम अपने कर्तव्य में इतने व्यस्त हो कि घर नहीं लौट सकते, तो तुम्हें क्या करना चाहिए? ऐसे समय, तुम अपनी भावनाओं से विवश नहीं हो सकते। तुम्हें मामला प्रार्थना के हवाले कर देना चाहिए, उसे परमेश्वर को सौंप देना चाहिए और उसे परमेश्वर के आयोजनों की दया पर छोड़ देना चाहिए। इसी तरह का रवैया तुम्हारे अंदर होना चाहिए। ... इस तरह की स्थिति का सामना करने पर अगर इससे तुम्हारे कर्तव्य में देरी न होती हो या तुम्हारे कर्तव्य का निष्ठावान प्रदर्शन प्रभावित न होता हो, तो तुम अपने माता-पिता के प्रति संतानोचित निष्ठा दिखाने के लिए कुछ ऐसी चीजें कर सकते हो जिन्हें करने में तुम सक्षम हो, और वे जिम्मेदारियाँ पूरी कर सकते हो जिन्हें पूरा करने में तुम सक्षम हो। संक्षेप में, यही है जो लोगों को करना चाहिए और जिसे वे मानवता के दायरे में करने में सक्षम हैं। अगर तुम अपनी भावनाओं में फँस जाते हो और इससे तुम्हारा कर्तव्य-प्रदर्शन बाधित होता है, तो यह पूरी तरह से परमेश्वर के इरादों के विपरीत है। परमेश्वर ने तुमसे कभी ऐसा करने की अपेक्षा नहीं की, परमेश्वर सिर्फ यह माँग करता है कि तुम अपने माता-पिता के प्रति अपनी जिम्मेदारियाँ पूरी करो, बस। संतानोचित निष्ठा होने का यही अर्थ है” (वचन, खंड 6, सत्य के अनुसरण के बारे में, सत्य का अनुसरण करने का क्या अर्थ है (4))। परमेश्वर के वचन पढ़ने के बाद, मैं समझ गई कि अभ्यास कैसे करना है। मेरे माता-पिता दोनों परमेश्वर में विश्वास करते हैं, और जब माहौल इजाज़त दे और मेरे कर्तव्यों में कोई बाधा न आए, तो मैं उनके घर के कामों में मदद कर सकती हूँ और उनके दैनिक जीवन में उनकी देखभाल कर सकती हूँ। मैं उनसे बातचीत कर सकती हूँ और परमेश्वर के वचनों के बारे में संगति कर सकती हूँ, उनके जीवन प्रवेश में उनकी मदद कर सकती हूँ। अगर माहौल इजाज़त न दे, तो मुझे अपने कर्तव्य को पहले रखना चाहिए, क्योंकि एक सृजित प्राणी के रूप में, परमेश्वर का आदेश पूरा करना और अपना कर्तव्य अच्छी तरह से निभाना ही सबसे ज़रूरी है। यह समझने पर, मैं अपने माता-पिता को परमेश्वर के हाथों में सौंपने और पहले अपना कर्तव्य अच्छी तरह से निभाने को तैयार थी।

एक बार, एक अगुआ सभा में आए और मुझसे कहा कि मुझे हरगिज़ घर नहीं जाना चाहिए। उन्होंने कहा कि सात-आठ पुलिसवाले मेरे घर गए थे ताकि मेरी माँ को मेरा पता बताने के लिए मजबूर कर सकें, और उन्होंने यह भी कहा कि मेरा मामला प्रांतीय विभाग देख रहा है और उन्होंने मुझे पकड़ने का पक्का फैसला कर लिया है। यहाँ तक कि मेरे अविश्वासी रिश्तेदारों और दोस्तों से भी पुलिस ने पूछताछ की थी। मैं जानती थी कि अगर पुलिस मुझे नहीं ढूँढ़ पाई, तो वे लगातार मेरे माता-पिता से पूछताछ करते रहेंगे, और मुझे बहुत अपराध-बोध हुआ। अपने आँसू रोकने की कोशिश करते हुए, मैं मन ही मन खुद को कोसती रही, “मैंने अपने माता-पिता को मुसीबत में डाल दिया है। अगर मैं न होती, तो मेरे माता-पिता को यह सब दुख नहीं सहना पड़ता। अब जब मैं घर से दूर हूँ, तो पुलिस मुझे नहीं ढूँढ़ सकती, इसलिए वे मेरे माता-पिता से पूछताछ और उन्हें परेशान कर रहे हैं। ये पुलिसवाले ज़हरीले साँपों की तरह हैं। एक बार जब वे किसी को निशाना बना लेते हैं, तो वे अपनी पकड़ कभी ढीली नहीं करते। क्या मेरे माता-पिता फिर कभी शांति से जी पाएँगे? एक संतान के रूप में, मैंने अपने माता-पिता को कभी कोई सुख नहीं दिया। मैंने सिर्फ उन पर बोझ ही डाला है। उनके लिए अच्छा तो यही होता कि वे मुझे कभी पालते ही नहीं!” लेकिन मैं यह भी जानती थी कि यह माहौल परमेश्वर की अनुमति से मुझ पर आया है, और मुझे शिकायत नहीं करनी चाहिए। इसलिए, मैंने चुपचाप परमेश्वर से प्रार्थना की, उससे मेरे दिल की रक्षा करने को कहा। मुझे “पीड़ा के बीच आनंद पाना” फिल्म याद आई। नायिका कमर दर्द के कारण लकवा होने का सामना कर रही थी, और उसने शारीरिक और आत्मिक दोनों तरह से बहुत दर्द सहा। हालाँकि, अपने अनुभव के बाद, उसे खुद के बारे में कुछ समझ मिली और उसने अपने जीवन में प्रगति की। मुझे एहसास हुआ कि बुरी लगने वाली चीज़ों के पीछे परमेश्वर के अच्छे इरादे छिपे होते हैं, और मैं समर्पण करने और सबक सीखने को तैयार थी।

बाद में, मैंने परमेश्वर के वचन पढ़े : “तुम सब लोगों को शायद ये वचन स्मरण हों : ‘क्योंकि हमारा पल भर का हल्का-सा क्लेश हमारे लिये कहीं अधिक और अनन्त महिमा उत्पन्न करता जाता है।’ तुम सब लोगों ने पहले भी ये वचन सुने हैं, किंतु तुममें से कोई भी इनका सच्चा अर्थ नहीं समझा। आज तुम उनकी वास्तविक महत्ता से गहराई से अवगत हो। ये वचन परमेश्वर द्वारा अंत के दिनों के दौरान पूरे किए जाएँगे और वे उन लोगों में पूरे किए जाएँगे जिन्हें बड़े लाल अजगर द्वारा निर्दयतापूर्वक उत्पीड़ित किया गया है, उस देश में जहाँ वह कुण्डली मारकर बैठा है। बड़ा लाल अजगर परमेश्वर को सताता है और परमेश्वर का शत्रु है, इसीलिए इस देश में लोगों को परमेश्वर में विश्वास रखने के कारण अपमान और अत्याचार का सामना करना पड़ता है और परिणामस्वरूप ये वचन तुम लोगों में, लोगों के इस समूह में पूरे किए जाते हैं। चूँकि परमेश्वर का कार्य उस देश में आरंभ किया जाता है जो परमेश्वर का विरोध करता है, इसलिए परमेश्वर के संपूर्ण कार्य को भयंकर बाधाओं का सामना करना पड़ता है, और उसके बहुत-से वचनों को तुरंत पूरा नहीं किया जा सकता समय लगता है; इस प्रकार, परमेश्वर के वचनों के परिणामस्वरूप लोग शोधित किए जाते हैं, जो कष्ट झेलने का भाग भी है। परमेश्वर के लिए बड़े लाल अजगर के देश में अपना कार्य करना अत्यंत कठिन है, परंतु इसी कठिनाई के माध्यम से परमेश्वर अपने कार्य का एक चरण पूरा करता है, ताकि वह अपनी बुद्धिमानी और अपने अद्भुत कर्मों को प्रकट कर सके और परमेश्वर इस अवसर का उपयोग लोगों के इस समूह को पूर्ण बनाने के लिए करता है। लोगों की पीड़ा के माध्यम से, उनकी काबिलियत के माध्यम से, और इस गंदे देश के लोगों के समस्त शैतानी स्वभावों के माध्यम से परमेश्वर अपना शुद्धिकरण और विजय का कार्य करता है, ताकि इससे वह महिमा और उन लोगों को प्राप्त कर सके जो उसके कर्मों की गवाही देंगे। परमेश्वर ने इस समूह के लोगों के लिए जो समस्त कीमत चुकाई है, उसका सम्पूर्ण महत्व यही है” (वचन, खंड 1, परमेश्वर का प्रकटन और कार्य, क्या परमेश्वर का कार्य उतना सरल है जितना मनुष्य कल्पना करता है?)। परमेश्वर के वचनों पर विचार करने के बाद, मैं समझ गई कि अंत के दिनों में, परमेश्वर अपने चुने हुए लोगों को पूर्ण बनाने के लिए बड़े लाल अजगर की गिरफ़्तारियों और उत्पीड़न का उपयोग कर उससे सेवा करवाता है, ताकि लोग सीसीपी का घिनौना चेहरा साफ-साफ देख सकें और उसके दुष्ट सार को पहचान सकें जो परमेश्वर का दुश्मन है, जिससे वे और भी दृढ़ता से परमेश्वर का अनुसरण कर सकें। साथ ही, परमेश्वर इस माहौल के ज़रिए लोगों की आस्था को भी पूर्ण बनाता है, ताकि वे देख सकें कि परमेश्वर सब पर संप्रभु है, परमेश्वर के अधिकार को समझ सकें और शैतान से डरना बंद कर सकें, जिससे वे क्लेश से सबक सीख सकें और सत्य पा सकें। मेरे माता-पिता को परमेश्वर की अनुमति से सताया गया, लेकिन उन्हें यह अवसर भी परमेश्वर द्वारा दिया गया था ताकि वे परमेश्वर के कार्य का अनुभव कर सकें और परमेश्वर की गवाही दे सकें। लेकिन, मैं दूर नहीं देख पाती थी और मैं चीज़ों की असलियत नहीं देख पा रही थी, इसलिए मैं लगातार देह के नज़रिए से चीज़ों पर विचार करती रही, इस बात की चिंता करती रही कि मेरे माता-पिता को कष्ट होगा और यहाँ तक कि सारा दोष अपने ऊपर ले लिया। मुझे विश्वास था कि मैंने अपने माता-पिता को इसमें घसीट लिया है, और नतीजतन मैं महसूस करती रही कि मैं उनकी कर्ज़दार और दोषी हूँ, मानो अगर मैं गिरफ़्तार न होती तो मेरे माता-पिता को सताया नहीं जाता। यह बहुत अतर्कसंगत था। बड़े लाल अजगर की प्रकृति दुष्ट है, और वह पागलों की तरह परमेश्वर में विश्वास करने वालों को गिरफ़्तार करता और सताता है। अगर मैं गिरफ़्तार न भी होती, तो भी मेरे माता-पिता को परमेश्वर में विश्वास करने के लिए सीसीपी द्वारा सताया जाता। कई साल पहले, जब मैं छोटी थी, मेरे माता-पिता परमेश्वर में विश्वास करने के कारण गिरफ़्तारी से बचने के लिए मुझे कई अलग-अलग जगहों पर छिपाते फिरे, और हम कई सालों तक अपने घर वापस नहीं गए। हमने बिल्कुल भी स्थिर जीवन नहीं जिया। अब जब मेरे माता-पिता को फिर से पुलिस द्वारा परेशान और सताया जा रहा था, मुझे बड़े लाल अजगर से नफ़रत करनी चाहिए, और उसे अपमानित करने के लिए अपना कर्तव्य अच्छी तरह से निभाना चाहिए। बाद में, मैंने अपने माता-पिता को एक पत्र लिखा और उन्हें प्रोत्साहित करने के लिए परमेश्वर के इरादों और इस माहौल का अनुभव करने की अपनी समझ के बारे में संगति की। बाद में, मुझे मेरे माता-पिता का जवाब मिला। उन्होंने कहा कि पुलिस द्वारा बार-बार परेशान किए जाने पर वे डरे हुए और भयभीत थे, लेकिन परमेश्वर के अधिकार से संबंधित वचनों को खाने और पीने के माध्यम से, उन्हें पता चला कि शैतान परमेश्वर के हाथों में सिर्फ एक खिलौना है, और पुलिस परमेश्वर की अनुमति के बिना कुछ नहीं कर सकती। इससे उन्हें इसका सामना करने की आस्था और हिम्मत मिली, और यहाँ तक कि पुलिस की निराधार अफवाहों और भ्रांतियों का खंडन करने की भी हिम्मत मिली। जब मैंने देखा कि मेरे माता-पिता ने क्या हासिल किया है, तो मैं बहुत भावुक हो गई। मेरे माता-पिता के साथ मैं नहीं थी, लेकिन परमेश्वर के वचनों की अगुआई से उनका जीवन और भी बेहतर था, और मैंने देखा कि मेरी चिंताएँ पूरी तरह से निराधार थीं। यह सोचते ही, मुझे अब अपने माता-पिता की उतनी चिंता नहीं रही।

एक बार, मैंने परमेश्वर के वचन पढ़े : “तुम्हें पाल-पोसकर तुम्हारे माता-पिता एक जिम्मेदारी और एक दायित्व निभा रहे हैं। तुम्हें पाल-पोस कर वयस्क बनाना उनका दायित्व और जिम्मेदारी है, और इसे दयालुता नहीं कहा जा सकता। चूँकि इसे दयालुता नहीं कहा जा सकता, तो क्या यह कहा जा सकता है कि यह कुछ ऐसी चीज है जिसका तुम्हें आनंद लेना चाहिए? (यह कहा जा सकता है।) यह एक प्रकार का अधिकार है जिसका तुम्हें आनंद लेना चाहिए। तुम्हें अपने माता-पिता द्वारा पाल-पोस कर बड़ा किया जाना चाहिए, क्योंकि वयस्क होने से पहले तुम्हारी भूमिका एक पाले-पोसे जा रहे बच्चे की होती है। इसलिए, तुम्हारे माता-पिता तुम्हारे प्रति सिर्फ एक जिम्मेदारी पूरी कर रहे हैं, और तुम बस इसे प्राप्त कर रहे हो, लेकिन निश्चित रूप से तुम उनसे अनुग्रह या दयालुता प्राप्त नहीं कर रहे हो। किसी भी जीवित प्राणी के लिए बच्चों को जन्म देकर उनकी देखभाल करना, प्रजनन करना और अगली पीढ़ी को बड़ा करना एक किस्म की जिम्मेदारी है। उदाहरण के लिए, पक्षी, गायें, भेड़ें और यहाँ तक कि बाघ भी प्रजनन के बाद अपने बच्चों की देखभाल करते हैं। ऐसा कोई भी जीवित प्राणी नहीं है जो अपनी संतान को पाल-पोस कर बड़ा न करता हो। कुछ अपवाद हो सकते हैं, लेकिन वे हमारे लिए अज्ञात बने हुए हैं। जीवित प्राणियों के अस्तित्व में यह एक कुदरती घटना है, जीवित प्राणियों की यह सहजप्रवृत्ति है और इसका श्रेय दयालुता को नहीं दिया जा सकता है। वे बस उस विधि का पालन कर रहे हैं जो सृष्टिकर्ता ने जानवरों और मानवजाति के लिए स्थापित की है। इसलिए, तुम्हारे माता-पिता का तुम्हें पाल-पोस कर बड़ा करना किसी प्रकार की दयालुता नहीं है। इस आधार पर यह कहा जा सकता है कि तुम्हारे माता-पिता तुम्हारे लेनदार नहीं हैं। वे तुम्हारे प्रति अपनी जिम्मेदारी पूरी कर रहे हैं। वे तुम्हारे लिए अपने दिल का चाहे कितना ही खून खपाएँ और तुम पर कितना ही पैसा खर्च करें, उन्हें तुमसे इसकी भरपाई करने को नहीं कहना चाहिए, क्योंकि माता-पिता के रूप में यह उनकी जिम्मेदारी है। चूँकि यह एक जिम्मेदारी और दायित्व है, इसलिए इसे मुफ्त होना चाहिए, और उन्हें इसकी भरपाई करने को नहीं कहना चाहिए। तुम्हें पाल-पोस कर बड़ा करके तुम्हारे माता-पिता बस अपनी जिम्मेदारी और दायित्व निभा रहे थे, और यह निःशुल्क होना चाहिए, इसमें लेनदेन नहीं होना चाहिए। इसलिए तुम्हें भरपाई करने के विचार के अनुसार न तो अपने माता-पिता से पेश आना चाहिए, न उनके साथ अपने रिश्ते को ऐसे सँभालना चाहिए। अगर तुम इस विचार के अनुसार अपने माता-पिता से पेश आते हो, उनका कर्ज चुकाते हो और उनके साथ अपने रिश्ते को सँभालते हो, तो यह अमानुषी है। साथ ही, हो सकता है इसके कारण तुम आसानी से अपनी दैहिक भावनाओं से नियंत्रित होकर उनसे बँध जाओ और फिर तुम्हारे लिए इन उलझनों से उबरना इस हद तक मुश्किल हो जाएगा कि शायद तुम अपनी राह से भटक जाओ। तुम्हारे माता-पिता तुम्हारे लेनदार नहीं हैं, इसलिए उनकी तमाम अपेक्षाएँ साकार करना तुम्हारा दायित्व नहीं है। उनकी अपेक्षाओं की कीमत चुकाना तुम्हारा दायित्व नहीं है। उनकी अपनी अपेक्षाएँ हो सकती हैं, लेकिन तुम्हें अपने चुनाव खुद करने होंगे। परमेश्वर ने तुम्हारे लिए एक जीवन पथ निर्दिष्ट किया है, तुम्हारे लिए एक नियति व्यवस्थित की है और इन चीजों का तुम्हारे माता-पिता से बिल्कुल भी कोई लेना-देना नहीं है” (वचन, खंड 6, सत्य के अनुसरण के बारे में, सत्य का अनुसरण कैसे करें (17))। परमेश्वर के वचन पढ़ने के बाद, मैं समझ गई कि मेरे माता-पिता का मुझे जन्म देना, मेरा पालन-पोषण करना और मेरे जीवन के लिए ज़रूरी चीज़ें मुहैया कराना एक ऐसी ज़िम्मेदारी थी जिसे उन्हें पूरा करना था। यह कोई एहसान नहीं था और इसे चुकाने की ज़रूरत नहीं है। ठीक पशु-पक्षियों की दुनिया में चिड़ियों की तरह : जब एक चिड़िया अपने बच्चों को जन्म देती है, तो वह उन्हें खिलाती है और अपने बच्चों को पालने के लिए भोजन पकड़ने के लिए अपनी जान जोखिम में डालती है। जब छोटे बच्चे खतरे में होते हैं, तो वह उनकी उन्मत्तता से रक्षा करती है, भले ही वह खुद घायल हो जाए, फिर भी अपने बच्चों की रक्षा करती है। उस माँ का अपने बच्चों के प्रति देखभाल और प्यार पूरी तरह से सहज-वृत्ति से पैदा होता है। इंसानों का अपनी संतान को पालना भी ऐसा ही है। जिस पल मेरे माता-पिता ने मुझे जन्म दिया, उसी पल से उन पर मुझे पालने की ज़िम्मेदारी और मेरी देखभाल करने का दायित्व आ गया था। जब उन्होंने मुझे पाला, तो वे अपनी ज़िम्मेदारी पूरी कर रहे थे, और मैं उनकी किसी चीज़ की कर्ज़दार नहीं हूँ और न ही मुझे कुछ चुकाने की ज़रूरत है। मैं “बुढ़ापे में अपनी देखभाल के लिए बच्चे पालना,” और “संतानोचित धर्मनिष्ठा का गुण सबसे ऊपर रखना चाहिए” जैसे पारंपरिक सांस्कृतिक विचारों से प्रभावित और शिक्षित थी। मैंने अपने माता-पिता की देखभाल को एक एहसान माना, और मानती थी कि मुझे उनके द्वारा मेरे लिए कीमत चुकाने और खुद को खपाने के बदले उन्हें चुकाना चाहिए, इतना कि मैं उसके लिए अपनी बाकी की ज़िंदगी कुर्बान करने को बेताब थी। मैं अच्छी तरह जानती थी कि मैंने दो साल से ज़्यादा समय तक हिरासत केंद्र में न तो परमेश्वर के वचन खाए-पिए थे और न ही अपना कर्तव्य निभाया था, और मेरा जीवन प्रवेश बहुत पीछे छूट गया था, इसलिए अब, मुझे परमेश्वर के वचन पढ़ने चाहिए और अपना कर्तव्य ठीक से निभाना चाहिए। लेकिन जब मैंने अपने माता-पिता के मेरे लिए चिंता करने और दुख उठाने के बारे में सोचा, तो मैं बस काम करना और पैसे कमाना चाहती थी ताकि उन्हें एक अच्छे भौतिक जीवन से भरपाई कर सकूँ। अगर महामारी न होती, तो मैं काम पर चली गई होती और पैसे कमाती। बाद में, मैंने अपना कर्तव्य निभाने के लिए घर छोड़ दिया, लेकिन मैं अभी भी सोच रही थी कि अपने माता-पिता का प्रतिदान कैसे करूँ। मेरे सारे विचार एहसान चुकाने के विचार से बँधे हुए थे, मानो मेरी बाकी की ज़िंदगी सिर्फ अपने माता-पिता के एहसान को चुकाने के लिए ही जी जा सकती है। मैं एक सृजित प्राणी हूँ। मेरी साँस परमेश्वर ने दी थी, और यह परमेश्वर ही था जिसने वयस्क होने तक मेरी रक्षा की। अंत के दिनों में, परमेश्वर ने मुझ पर कृपा भी की कि मैं उसके सामने आऊँ ताकि मैं उसके वचनों की आपूर्ति का आनंद ले सकूँ। परमेश्वर ने मेरे लिए इतनी बड़ी कीमत चुकाई है, और मुझे परमेश्वर को संतुष्ट करने के लिए अपना कर्तव्य अच्छी तरह से निभाना चाहिए। हालाँकि मेरे माता-पिता ने मेरी बहुत देखभाल की, लेकिन परमेश्वर के संरक्षण के बिना मैं आज ज़िंदा नहीं होती, ठीक वैसे ही जैसे जब मैं चौदह साल की थी तब पहाड़ पर चढ़ी थी। अगर परमेश्वर का संरक्षण न होता, तो मैं पहाड़ की तलहटी में गिरकर मर गई होती। मैं सबसे ज़्यादा परमेश्वर की कर्ज़दार हूँ, अपने माता-पिता की नहीं। मुझे अपने माता-पिता के एहसान को चुकाने के लिए नहीं जीना चाहिए, बल्कि परमेश्वर को संतुष्ट करने के लिए अपना कर्तव्य अच्छी तरह से निभाना चाहिए। यह समझने पर, मैं अपने माता-पिता द्वारा दिए गए प्यार और देखभाल को सही ढंग से देख पाई।

बाद में, मैंने परमेश्वर के और वचन पढ़े : “पहले तो ज्यादातर लोग अपने कर्तव्य निभाने के लिए घर छोड़ने को कुछ हद तक व्यापक वस्तुपरक हालात के कारण चुनते हैं जिससे उनका अपने माता-पिता को छोड़ना जरूरी हो जाता है; वे अपने माता-पिता की देखभाल के लिए उनके साथ नहीं रह सकते; ऐसा नहीं है कि वे स्वेच्छा से अपने माता-पिता को छोड़ना चुनते हैं; यह वस्तुपरक कारण है। दूसरी ओर, व्यक्तिपरक ढंग से कहें, तो तुम अपने कर्तव्य निभाने के लिए बाहर इसलिए नहीं जाते कि तुम अपने माता-पिता को छोड़ देना चाहते हो और अपनी जिम्मेदारियों से बचकर भागना चाहते हो, बल्कि परमेश्वर की बुलाहट की वजह से जाते हो। परमेश्वर के कार्य के साथ सहयोग करने, उसकी बुलाहट स्वीकार करने और एक सृजित प्राणी के कर्तव्य निभाने के लिए तुम्हारे पास अपने माता-पिता को छोड़ने के सिवाय कोई चारा नहीं था; तुम उनकी देखभाल करने और उनका साथ देने के लिए उनके बगल में नहीं रह सकते थे। तुमने अपनी जिम्मेदारियों से बचने के लिए उन्हें नहीं छोड़ा, सही है? अपनी जिम्मेदारियों से बचने के लिए उन्हें छोड़ देना और परमेश्वर की बुलाहट का जवाब देने और अपने कर्तव्य निभाने के लिए उन्हें छोड़ना—क्या इन दोनों बातों की प्रकृतियाँ अलग नहीं हैं? (बिल्कुल।) तुम्हारे हृदय में तुम्हारे माता-पिता के प्रति भावनात्मक लगाव और विचार जरूर होते हैं; तुम्हारी भावनाएँ खोखली नहीं हैं। अगर वस्तुपरक हालात अनुमति दें, और तुम अपने कर्तव्य निभाते हुए भी उनके साथ रह पाओ, तो तुम उनके साथ रहने को तैयार होगे, नियमित रूप से उनकी देखभाल करोगे और अपनी जिम्मेदारियाँ पूरी करोगे। लेकिन वस्तुपरक हालात के कारण तुम्हें उनको छोड़ना पड़ता है; तुम उनके साथ नहीं रह सकते। ऐसा नहीं है कि तुम उनके बच्चे के रूप में अपनी जिम्मेदारियाँ नहीं निभाना चाहते हो, बल्कि तुम नहीं निभा सकते हो। क्या इसकी प्रकृति अलग नहीं है? (बिल्कुल है।) अगर तुमने संतानोचित होने और अपनी जिम्मेदारियाँ पूरी करने से बचने के लिए घर छोड़ दिया था, तो यह असंतानोचित होना है और यह मानवता का अभाव दर्शाता है। तुम्हारे माता-पिता ने तुम्हें पाल-पोसकर बड़ा किया, लेकिन तुम अपने पंख फैलाकर जल्द-से-जल्द अपने रास्ते चले जाना चाहते हो। तुम अपने माता-पिता को नहीं देखना चाहते, और उनकी किसी भी मुश्किल के बारे में सुनकर तुम कोई ध्यान नहीं देते। तुम्हारे पास मदद करने के साधन होने पर भी तुम नहीं करते; तुम बस सुनाई न देने का बहाना कर लोगों को तुम्हारे बारे में जो चाहें कहने देते हो—तुम बस अपनी जिम्मेदारियाँ नहीं निभाना चाहते। यह असंतानोचित होना है। लेकिन क्या स्थिति अभी ऐसी है? (नहीं।) बहुत-से लोगों ने अपने कर्तव्य निभाने के लिए अपनी काउंटी, शहर, प्रांत और यहाँ तक कि अपने देश तक को छोड़ दिया है; वे पहले ही अपने गाँवों से बहुत दूर हैं। इसके अलावा, विभिन्न कारणों से उनके लिए अपने परिवारों के साथ संपर्क में रहना सुविधाजनक नहीं है। कभी-कभी वे अपने माता-पिता की मौजूदा दशा के बारे में उसी गाँव से आए लोगों से पूछ लेते हैं और यह सुन कर राहत महसूस करते हैं कि उनके माता-पिता अभी भी स्वस्थ हैं और ठीक गुजारा कर पा रहे हैं। दरअसल, तुम असंतानोचित नहीं हो; तुम मानवता न होने के उस मुकाम पर नहीं पहुँचे हो, जहाँ तुम अपने माता-पिता की परवाह भी नहीं करना चाहते, या उनके प्रति अपनी जिम्मेदारियाँ नहीं निभाना चाहते। यह विभिन्न वस्तुपरक कारणों से है कि तुम्हें यह चुनना पड़ा है, इसलिए तुम असंतानोचित नहीं हो। ये वे दो कारण हैं। एक और कारण भी है : अगर तुम्हारे माता-पिता वैसे लोग नहीं हैं जो तुम्हें खास तौर पर सताते हैं या परमेश्वर में तुम्हारे विश्वास में रुकावट पैदा करते हैं, अगर वे परमेश्वर में तुम्हारे विश्वास को समर्थन देते हैं, या वे ऐसे भाई-बहन हैं जो तुम्हारी तरह परमेश्वर में विश्वास रखते हैं, खुद परमेश्वर के घर के सदस्य हैं, फिर तुम दोनों में से कौन दिल की गहराई से अपने माता-पिता के बारे में सोचते समय शांति से परमेश्वर से प्रार्थना नहीं करेगा? तुममें से कौन अपने माता-पिता को—उनके स्वास्थ्य, सुरक्षा और उनके जीवन की तमाम जरूरतों के साथ—परमेश्वर के हाथों में नहीं सौंप देगा? अपने माता-पिता को परमेश्वर के हाथों में सौंप देना उनके प्रति संतानोचित आदर दिखाने का सर्वोत्तम तरीका है। तुम उम्मीद नहीं करते कि वे जीवन में तरह-तरह की मुश्किलें झेलें, तुम उम्मीद नहीं करते कि वे बुरा जीवन जिएँ, पोषणरहित खाना खाएँ, या बुरा स्वास्थ्य झेलें। अपने हृदय की गहराई से तुम निश्चित रूप से यही उम्मीद करते हो कि परमेश्वर उनकी रक्षा करेगा, उन्हें सुरक्षित रखेगा। अगर वे परमेश्वर के विश्वासी हैं, तो तुम उम्मीद करते हो कि वे अपने खुद के कर्तव्य निभा सकेंगे और तुम यह भी उम्मीद करते हो कि वे अपनी गवाही में दृढ़ रह सकेंगे। यह अपनी मानवीय जिम्मेदारियाँ निभाना है; लोग अपनी मानवता से केवल इतना ही हासिल कर सकते हैं। इसके अलावा, सबसे महत्वपूर्ण यह है कि वर्षों तक परमेश्वर में विश्वास रखने और अनेक सत्य सुनने के बाद, लोगों में कम-से-कम इतनी समझ-बूझ तो है : मनुष्य का भाग्य स्वर्ग द्वारा तय होता है, मनुष्य परमेश्वर के हाथों में जीता है, और परमेश्वर द्वारा मिलने वाली देखभाल और रक्षा, अपने बच्चों की चिंता, संतानोचित धर्मनिष्ठा या साथ से कहीं ज्यादा अहम है। क्या तुम इस बात से राहत महसूस नहीं करते हो कि तुम्हारे माता-पिता परमेश्वर की देखभाल और रक्षा के अधीन हैं? तुम्हें उनकी चिंता करने की जरूरत नहीं है। ... किसी भी स्थिति में, लोगों को अपराध भावना नहीं पालनी चाहिए और उनकी अंतरात्मा को दोषी महसूस नहीं करना चाहिए क्योंकि वे वस्तुपरक हालात से प्रभावित होने के कारण अपने माता-पिता के प्रति अपनी जिम्मेदारियाँ पूरी नहीं कर सके। ये और इन जैसे दूसरे मसले लोगों के परमेश्वर में विश्वास के जीवन में मुसीबतें नहीं बननी चाहिए; उन्हें त्याग देना चाहिए। जब माता-पिता के प्रति जिम्मेदारियाँ पूरी करने के विषय उभरते हैं, तो लोगों को ये सही समझ रखनी चाहिए और उन्हें अब बेबस महसूस नहीं करना चाहिए” (वचन, खंड 6, सत्य के अनुसरण के बारे में, सत्य का अनुसरण कैसे करें (16))। परमेश्वर के वचनों ने मेरी आत्मा को मुक्ति पाने में मदद की, और मैं समझ गई कि संतान का फर्ज़ न निभाने का असल व्यवहार क्या होता है। जब बच्चों के पास अपने माता-पिता की देखभाल करने की सुविधा होती है, लेकिन वे सिर्फ अपने सुख की परवाह करते हैं, अपनी ज़िम्मेदारियों से बचते हैं और अपने माता-पिता को नज़रअंदाज़ करते हैं, तो यह ज़मीर की कमी है। यही संतान का फर्ज़ न निभाना है। लेकिन मेरा अपने माता-पिता की देखभाल न कर पाना ज़िम्मेदारियों से बचना नहीं है, और न ही इसका मतलब है कि मैं उनका सम्मान नहीं करना चाहती। यह इसलिए है क्योंकि मैं सीसीपी के उत्पीड़न के कारण घर नहीं लौट सकती। इसके अलावा, मेरे माता-पिता भी परमेश्वर में विश्वास करते हैं और मुझसे उनकी सबसे बड़ी उम्मीद यह नहीं है कि मैं बुढ़ापे में उनकी देखभाल करूँगी या उनकी बाकी की ज़िंदगी उनकी देखरेख करूँगी, बल्कि यह है कि मैं परमेश्वर में ठीक से विश्वास करूँ और अपना कर्तव्य निभाऊँ, और जीवन में सही मार्ग पर चलूँ। इस वजह से, मुझे दोषी महसूस करने की ज़रूरत नहीं है, और अपना कर्तव्य अच्छी तरह से निभाना ही सबसे बड़ी तसल्ली है जो मैं अपने माता-पिता को दे सकती हूँ। साथ ही, मैंने परमेश्वर के वचनों में अभ्यास का एक मार्ग भी पाया, जो यह है कि मैं अपने माता-पिता को परमेश्वर के हाथों में सौंप दूँ और परमेश्वर को उनकी अगुआई करने दूँ, क्योंकि मेरा साथ और देखभाल सिर्फ़ एक सतही चिंता है, और इसका कोई वास्तविक असर नहीं होता। ठीक वैसे ही जैसे जब मेरे पिताजी को कमर में दर्द था। मैं ज़्यादा से ज़्यादा “गुआ शा” से उनकी मालिश कर सकती थी और कुछ दवा वाले प्लास्टर खरीद सकती थी। लेकिन जब उनके दिल में तेज दर्द उठा, तो मेरे हाथ बँध हुए थे, मैं बस वहाँ खड़ी रह सकती थी पर कुछ कर नहीं सकती थी, मैं उनका दर्द बिल्कुल भी कम नहीं कर सकती थी। चाहे मैं अपने माता-पिता के साथ हूँ या नहीं, जब उन्हें बीमार होना होगा तो वे बीमार होंगे, और जब स्वस्थ रहना होगा तो स्वस्थ रहेंगे। सिर्फ मेरे उनके साथ होने से कुछ नहीं बदलेगा। इसलिए उन्हें परमेश्वर के हाथों में सौंपना ही सबसे बुद्धिमानी का चुनाव है। हालाँकि मेरे माता-पिता अब कुछ बीमारियों से पीड़ित हैं, लेकिन वे एक साथ हैं, और एक-दूसरे की देखभाल कर सकते हैं और एक-दूसरे के साथ परमेश्वर के वचनों पर संगति कर सकते हैं, इसलिए उनकी आत्माएँ आनंदित हैं। यह कुछ ऐसा है जिसकी जगह कोई देखभाल या भौतिक सुख नहीं ले सकता, और मैं उन्हें परमेश्वर को सौंपकर बहुत शांत महसूस करती हूँ।

अतीत में, मैं शैतानी ज़हरों से पीड़ित और बंधी हुई थी और खुद को अपने माता-पिता का कर्जदार मानती थी, उनकी देखभाल न कर पाने के कारण लगातार दोषी महसूस करती थी। अब परमेश्वर के वचनों ने मेरी आत्मा की बेड़ियों को खोल दिया है, ताकि मैं अब दयालुता से बंधी न रहूँ। मैं तहे दिल से परमेश्वर का धन्यवाद करती हूँ। अब मैं लंबे समय से अपने माता-पिता से संपर्क नहीं कर पाई हूँ, और मुझे नहीं पता कि वे कैसे हैं। हालाँकि, जब मैं सोचती हूँ कि परमेश्वर उनके आगे के रास्ते पर उनकी अगुआई करेगा, तो मेरा दिल बहुत ज़्यादा शांत हो जाता है, और मैं अपना समय और ऊर्जा अपने कर्तव्य में लगाने को तैयार हूँ। परमेश्वर का धन्यवाद! क. गुआ शा : एक तकनीक जिसमें तनाव दूर करने, रक्त संचार में सुधार लाने और मांसपेशियों के दर्द को कम करने के लिए त्वचा पर एक चिकने उपकरण से मालिश की जाती है।

फुटनोट :

क. गुआ शा : एक तकनीक जिसमें तनाव दूर करने, रक्त संचार में सुधार लाने और मांसपेशियों के दर्द को कम करने के लिए त्वचा पर एक चिकने उपकरण से मालिश की जाती है।


88. प्रसिद्धि और लाभ के पीछे भागना सही मार्ग नहीं है

लियू लेई, चीन

जुलाई 2022 में अगुआओं ने देखा कि मैं लिखने में काफी कुशल हूँ तो उन्होंने मेरे लिए कलीसिया में पाठ-आधारित कार्य करने की व्यवस्था कर दी। जब मैंने सोचा कि मैं साठ साल की उम्र में भी पाठ-आधारित कर्तव्य कर सकती हूँ तो मुझे बहुत खुशी हुई। मैंने सोचा, “मैंने पहले भी पाठ-आधारित कर्तव्य किए हैं और सिद्धांतों की कुछ समझ है। अब अगर मैं भरपूर प्रयास करूँ और जी-जान लगाऊँ तो मैं निश्चित रूप से इस कर्तव्य के लिए योग्य बन जाऊँगी।” इसके बाद मैं कार्य में सक्रिय रूप से भाग लेने लगी। भाई-बहनों के साथ कुछ पेचीदा समस्याओं का विश्लेषण करते समय मैं कुछ व्यावहारिक सुझाव दे पाती थी। पर्यवेक्षक अभ्यास के मार्ग साझा कर पाने के लिए मेरी प्रशंसा करता और कहता कि मुझमें क्षमता है। मुझे दूसरे पाठ-आधारित कार्यकर्ताओं के कार्य का मार्गदर्शन करने को कहा गया। बाद में पर्यवेक्षक समस्याओं पर चर्चा करते समय मुझे बुलाता और जब भी भाई-बहनों को कोई समस्या होती तो वे मेरी संगति खोजते। जब मैंने देखा कि मेरी पेशेवर क्षमताओं को सभी ने पहचान लिया है तो मैं बता नहीं सकती कि अपने दिल में मुझे कितनी खुशी हुई, अपने कर्तव्य निर्वहन के लिए मेरी ऊर्जा दोगुनी हो गई।

कुछ समय बाद पर्यवेक्षक ने मुझे बहन शिन शिन को विकसित करने को कहा। मैंने मन ही मन सोचा, “पर्यवेक्षक ने कहा कि मुझमें क्षमता है और मुझे शिन शिन के कार्य का मार्गदर्शन करने के लिए भी चुना। इससे पता चलता है कि पर्यवेक्षक वास्तव में मुझे महत्व देता है।” इसलिए मैं सहमत हो गई। इसके बाद मैं शिन शिन को अगुआओं और कार्यकर्ताओं के साथ बैठकों में ले जाने लगी ताकि धर्मोपदेश लिखने के सिद्धांतों पर संगति की जा सके। शिन शिन एक पक्ष की बात सुनती और बीच-बीच में नोट्स लिखती। वापस आकर हम अपने कार्य में भटकावों के बारे में संगति करते। हम दोनों, एक वृद्ध और एक युवा, बहुत खुशी से साथ कार्य कर रहे थे। कुछ समय बाद मुझे पता चला कि शिन शिन बहुत ही मासूम है। अगर उसे कुछ जानकारी न होती तो उस बारे में पूछ लेती थी। वह नई चीजें सीखने को बहुत इच्छुक रहती थी। उसमें अच्छी काबिलियत थी और नई चीजें तेजी से समझ जाती थी। जब पर्यवेक्षक ने सिद्धांतों के अनुप्रयोग के बारे में संगति की तो वह तुरंत समझ गई। वह सिद्धांतों के मुख्य बिंदुओं को समझने में काफी तेज थी और उन्हें अपने कर्तव्य में जल्दी से लागू करने में सक्षम थी। मैंने मन ही मन सोचा, “शिन शिन इतनी तेजी से प्रगति कर रही है कि जल्दी ही वह मुझसे आगे निकल जाएगी। मुझे आगे चलकर और अधिक प्रयास करने होंगे नहीं तो मैं उससे पीछे रह जाऊँगी। यह तो बड़ी शर्म की बात होगी!” बाद में मैं सिद्धांतों का अध्ययन करने के लिए अतिरिक्त समय देने लगी। मुझे उच्च रक्तचाप रहता है, कभी-कभी तो मैं आराम ही न करती, फिर भले ही मुझे लगता कि बेचैन होने की हद तक मेरा सिर चकरा गया है। मैं अध्ययन करने का कोई अवसर छोड़ने को तैयार नहीं थी क्योंकि मुझे शिन शिन से पीछे रह जाने और नीची नजर से देखे जाने का डर था। एक सभा में अगुआ मौजूद थे। पर्यवेक्षक ने एक प्रश्न किया और हमें जवाब देने को कहा। मैंने मन ही मन सोचा, “अगुआ भी यहाँ हैं। मुझे कोई अच्छा जवाब देना चाहिए—मैं नहीं चाहती कि अगुआ मुझे नीची नजर से देखें।” लेकिन मैंने जितना अधिक कोई अच्छा जवाब सोचने की कोशिश की, सुसंगत रूप से बोल पाने में उतनी ही अक्षम रही। लेकिन शिन शिन एक-एक करके हर सिद्धांत के अनुसार बहुत स्पष्ट रूप से बोल पा रही थी। पर्यवेक्षक ने आह भरते हुए मुझसे कहा, “तुम इतने समय से प्रशिक्षण ले रही हो—सिद्धांतों की तुम्हारी समझ अभी-अभी आई एक बहन जितनी अच्छी क्यों नहीं है?” अगुआओं और कई दूसरे पाठ-आधारित कार्यकर्ताओं ने एक साथ मेरी तरफ मुड़कर देखा। मुझे लगा जैसे मेरा चेहरा शर्म से लाल हो गया है। इच्छा हुई कि धरती फटे और मैं उसमें समा जाऊँ। मैंने सोचा, “पहले मैं शिन शिन का मार्गदर्शन किया करती थी और आज वह हर पहलू में मुझसे आगे निकल गई है। अब मैं अपना यह बूढ़ा चेहरा किसी को कैसे दिखा पाऊँगी? मैं दो साल से पाठ-आधारित कर्तव्य कर रही हूँ और मैं अभी भी उस बहन जितनी अच्छी नहीं हूँ जिसने अभी-अभी प्रशिक्षण शुरू किया है। यह बहुत शर्मनाक है!” पर्यवेक्षक का आह भरना साबित करता है कि वह मुझसे निराश था। वह निश्चित रूप से यही सोच रहा होगा कि इतने समय से प्रशिक्षिण लेकर भी मेरी क्षमता इतनी सीमित कैसे हो सकती है? उस समय, हालाँकि मैं सिद्धांतों का अध्ययन करने के लिए अतिरिक्त समय दे रही थी, फिर भी मैं बहुत प्रगति नहीं कर पा रही थी।

बाद में अगुआओं ने शिन शिन और मुझे अलग कर दिया। हममें से हर एक पर धर्मोपदेशों के एक हिस्से को संसाधित करने की जिम्मेदारी थी। कुछ समय बाद धर्मोपदेशों को संसाधित करने में शिन शिन के नतीजे बेहतर होते गए। अगर पर्यवेक्षक को किसी समस्या के बारे में बात करनी होती तो वह उसे बुलाता था। मुझे याद आया कि एक बार एक पूरी सभा हुई जिसमें पर्यवेक्षक ने केवल शिन शिन द्वारा पूछे गए सवालों पर चर्चा की थी। मैं पिछली सभाएं याद करने लगी जब सबसे ज्यादा ध्यान मुझ पर होता था। अब मेरा प्रभामंडल शिन शिन ने छीन लिया गया था और मैं “क्लास ऑडिटर” बनकर रह गई थी जिससे कोई बात नहीं करता था। मेरा दिल दर्द का उफनता हुआ समंदर बन गया था। मेरे हृदय में एक ऐसी ऊर्जा लबालब भरी थी जो शिन शिन के साथ प्रतिस्पर्धा करके यह देखने को बेताब थी कि कौन बेहतर है। बाद में जैसे ही मैं पर्यवेक्षक को किसी सभा में यह कहते सुनती कि इस तरह के धर्मोपदेश से अच्छे नतीजे मिलते हैं, मैं जल्दी से जाकर उस तरह के धर्मोपदेश को संसाधित करने का प्रयास करती। मैं जल्दी से नतीजे प्राप्त करना चाहती थी ताकि भाई-बहन देख सकें कि मैं दूसरों से कम सक्षम नहीं हूँ। चूँकि मैं उपलब्धियों और लाभ के लिए बेचैन रहती थी और सिद्धांतों के अनुसार अपना कर्तव्य नहीं करती थी, इसलिए आखिरकार मेरे द्वारा संसाधित किए गए अधिकांश धर्मोपदेशों में समस्याएँ रहती थीं। उस दौरान मैं शरीर और मन से थकी हुई रहती थी और कुछ हद तक दबाव में रहती थी, “मुझे स्पष्ट रूप से इन सिद्धांतों की एक निश्चित समझ है, लेकिन मैं जो धर्मोपदेश संसाधित करती हूँ उनमें हमेशा समस्याएँ क्यों होती हैं?” बाद में मैं अपना कर्तव्य करते समय अपनी ऊर्जा इकट्ठा नहीं कर पाती थी। एक दिन शिन शिन मेरे लिए एक धर्मोपदेश लेकर आई ताकि मैं देख सकूँ कि उसकी संगति स्पष्ट है या नहीं। शुरू में मैं उसकी मदद नहीं करना चाहती थी, लेकिन चूँकि उसने पूछा था तो मैं मना नहीं कर पाई। इसलिए मैंने उसे पढ़ा और पाया कि वह वाकई एक सार्थक धर्मोपदेश है, लेकिन उसमें कुछ समस्याएँ तो थीं। मैंने सोचा, “अगर मैं उसे मसले बता दूँ तो जब वह उसे संसाधित करके प्रस्तुत करेगी तो क्या यह उसे फिर से सुर्खियों में नहीं ले आएगा? क्या इससे ऐसा नहीं लगेगा कि उसका पेशेवर स्तर मुझसे ऊँचा है?” इसलिए मैंने केवल औपचारिक रूप से कुछ महत्वहीन अंशों का उल्लेख कर दिया और मुख्य भागों के बारे में कुछ नहीं कहा। उस समय मुझे थोड़ी आत्म-ग्लानि हुई, “मैंने समस्याएँ स्पष्ट रूप से देख ली थीं, लेकिन मैंने खुद को रोक लिया और कुछ नहीं बताया। मैं यह क्या कर रही हूँ?” लेकिन फिर मैंने सोचा, “उसे मेरा प्रभामंडल छीनने को किसने कहा?” जैसे ही मेरे मन में यह विचार आया, मेरे दिल में जो थोड़ी-बहुत आत्म-ग्लानि का भाव था, वह भी जाता रहा। बाद में अंतिम रूप दिए जाने और प्रस्तुत किए जाने से पहले यह धर्मोपदेश लंबे समय लटका रहा। उस पूरे समय के दौरान मैं लगातार शिन शिन के साथ प्रतिस्पर्धा की मनोदशा में जी रही थी। मेरे कर्तव्य निर्वहन के नतीजे लगातार खराब होते जा रहे थे और मेरा दिल अंधकारमय और उदास महसूस कर रहा था। मैं पवित्र आत्मा का मार्गदर्शन बिल्कुल महसूस नहीं कर पा रही थी। मैं पूरे दिन उलझन में रहती थी। बाद में सभाओं के दौरान पर्यवेक्षक और कई अन्य पाठ-आधारित कार्यकर्ता नियमित रूप से शिन शिन की तेज प्रगति की प्रशंसा किया करते थे। कई पाठ-आधारित कार्यकर्ता शिन शिन से इस बारे में पूछते भी थे। मुझे लगता जैसे मुझे ठंड में छोड़ दिया गया है और मैं भाई-बहनों के सामने अपना सिर ऊँचा नहीं रख पा रही हूँ। मेरा दिल लगातार निराश और दुखी होता गया। कभी-कभी तो मेरी अपना कर्तव्य छोड़ देने की इच्छा होती, लेकिन हिम्मत नहीं होती थी; कभी अपना कर्तव्य अच्छे से निभाने का मन करता था, लेकिन मेरे पास उसके लिए दिल नहीं था। पूरे दिन मैं उदास और खिन्न रहती थी और अपने कर्तव्य निर्वहन की बिल्कुल इच्छा नहीं होती थी। जब मैं परमेश्वर से प्रार्थना करती तो मेरे पास कहने को कुछ नहीं होता था। विशेष रूप से जब सभाओं के दौरान मैं बहनों को खुलकर संगति करते, बात करते और हंसते हुए देखती तो मेरे दिल में इतनी पीड़ा होती कि लगता जैसे कोई उसे चाकू से काट रहा है। मन करता कि घर चली जाऊँ। बाद में चूँकि मेरी मनोदशा कुछ समय से खराब थी और मुझे उच्च रक्तचाप था, पर्यवेक्षक ने मेरा कर्तव्य किसी और को सौंप दिया।

जब मेरा कर्तव्य किसी और को सौंप दिया गया तो मैं अपने दिल को शांत नहीं कर पा रही थी और तभी मैंने आत्म-चिंतन करना शुरू किया। मैंने विचार किया कि जब शिन शिन को अपने कर्तव्य निर्वहन में नतीजे प्राप्त हुए तो मुझे खुश होना चाहिए था। इसके बजाय मैं नकारात्मक और दुखी क्यों थी? जब मैं खोज रही थी तो मैंने परमेश्वर के वचनों का एक अंश पढ़ा और आखिरकार मुझे अपनी मनोदशा के बारे में कुछ समझ हासिल हुई। सर्वशक्तिमान परमेश्वर कहता है : “किसी भी व्यक्ति को स्वयं को पूर्ण, प्रतिष्ठित, कुलीन या दूसरों से भिन्न नहीं समझना चाहिए; यह सब मनुष्य के अभिमानी स्वभाव और अज्ञानता से उत्पन्न होता है। हमेशा अपने आप को दूसरों से अलग समझना—यह अभिमानी स्वभाव के कारण होता है; कभी भी अपनी कमियाँ स्वीकार न कर पाना और कभी भी अपनी भूलों और असफलताओं का सामना न कर पाना—यह अभिमानी स्वभाव के कारण होता है; कभी भी दूसरों को अपने से ऊँचा नहीं होने देना या अपने से बेहतर नहीं होने देना—ऐसा अभिमानी स्वभाव के कारण होता है; दूसरों की खूबियों को कभी खुद से श्रेष्ठ या बेहतर न होने देना—यह अभिमानी स्वभाव के कारण होता है; कभी दूसरों को अपने से बेहतर विचार, सुझाव और दृष्टिकोण न रखने देना और दूसरे लोगों के बेहतर होने का पता चलने पर खुद नकारात्मक हो जाना, बोलने की इच्छा न रखना, व्यथित और निराश महसूस करना और परेशान हो जाना—ये सभी चीजें अभिमानी स्वभाव के ही कारण होती हैं। अभिमानी स्वभाव तुम्हें अपनी प्रतिष्ठा के प्रति रक्षात्‍मक, दूसरों के सुधारों को स्वीकार करने में असमर्थ, अपनी कमियों का सामना करने तथा अपनी असफलताओं और गलतियों को स्वीकार करने में असमर्थ बना सकता है। इसके अतिरिक्त, जब कोई व्यक्ति तुमसे बेहतर होता है, तो यह तुम्हारे दिल में घृणा और जलन पैदा कर सकता है, और तुम स्वयं को विवश महसूस कर सकते हो, कुछ इस तरह कि अब तुम अपना कर्तव्य निभाना नहीं चाहते और इसे निभाने में अनमने हो जाते हो। अभिमानी स्वभाव के कारण तुम्हारे अंदर ये व्यवहार और आदतें प्रकट हो जाती हैं” (वचन, खंड 3, अंत के दिनों के मसीह के प्रवचन, व्यक्ति के आचरण का मार्गदर्शन करने वाले सिद्धांत)। परमेश्वर ने उजागर किया कि लोगों का अभिमानी स्वभाव उन्हें खुद को पूर्ण मानने को प्रेरित करता है, वे लगातार सोचते रहते हैं कि वे दूसरों से बेहतर हैं और भीड़ से अलग हैं। जैसे ही कोई उनसे आगे निकल जाता है, उनकी प्रतिष्ठा और रुतबे की इच्छा को झटका लगता है। वे ईर्ष्यालु हो जाते हैं और लोगों से लड़ते हैं। अगर वे सफल नहीं हों तो नकारात्मक हो जाते हैं और उनमें अपने कर्तव्य निर्वहन की ऊर्जा भी नहीं होती है। मेरी भी ठीक यही मनोदशा थी। जब मैंने पहली बार धर्मोपदेशों को समझना शुरू किया तो मैं कुछ मार्गों पर संगति कर पाने योग्य हुई। भाई-बहन मेरा सम्मान करते थे। मुझे लगने लगा कि मैं उनसे बेहतर हूँ और पूरी तरह से उनके सम्मान की पात्र हूँ। जब मैं शिन शिन का मार्गदर्शन करती थी तो शुरुआत में मैं प्रेमपूर्ण हृदय से उसका मार्गदर्शन कर पाती थी। बाद में जब मैंने देखा कि उसमें अच्छी काबिलियत है और उसने तेजी से प्रगति की है, उसके कर्तव्य के नतीजे मुझसे बेहतर हैं और पर्यवेक्षक भी अक्सर उसकी प्रशंसा करता है तो मुझे लगा कि मेरी अपनी प्रतिष्ठा और रुतबा खतरे में हैं। मुझे लगा मैं मुँह दिखाने लायक नहीं रही, मैं वाकई दिल में असहज महसूस कर रही थी इसलिए मैं मन ही मन उसके साथ प्रतिस्पर्धा करने लगी। जब मैंने पर्यवेक्षक को यह कहते हुए सुना कि किस प्रकार के धर्मोपदेश से अच्छे नतीजे मिलते हैं तो मुझे सिद्धांतों पर विचार करने में समय और प्रयास लगाना चाहिए था, इस बात पर विचार करना चाहिए था कि धर्मोपदेशों को किस तरह से बेहतरीन ढंग से संसाधित किया जाए ताकि वे अच्छे नतीजे दें। लेकिन मैं उपलब्धियों और लाभ के लिए उत्सुक रहती थी ताकि अपना सम्मान बचा सकूँ और दूसरों से प्रतिष्ठा पाऊँ, इसलिए मैंने जिन धर्मोपदेशों को संसाधित किया था उनमें कई मसले थे। शिन शिन ने मुझे एक धर्मोपदेश की जाँच करने में मदद करने के लिए कहा, चूँकि मुझे डर था कि वह फिर से सुर्खियाँ बटोर लेगी और मुझसे आगे निकल जाएगी तो मैंने उससे ईमानदारी से बात नहीं की, जबकि मैंने समस्याएँ पहचान ली थीं। हालाँकि मुझे अपने दिल में आत्म-ग्लानि महसूस हुई, लेकिन मैं आत्म-त्याग करने और परमेश्वर की ओर मुड़ने को तैयार नहीं थी। लेकिन मैंने चाहे जितनी योजनाएँ बनाई हों या जो भी चालें चली हों, फिर भी मैं उससे पीछे रह गई। मैं इस तथ्य को स्वीकार नहीं कर सकी, नकारात्मक और निराश हो गई। मुझमें अपने कर्तव्यों का निर्वहन करने तक की ऊर्जा नहीं बची थी। वास्तव में शिन शिन की काबिलियत और उसकी समझ दोनों ही मुझसे बेहतर हैं। इसके अलावा वह कड़ी मेहनत करती थी और सिद्धांतों को जल्दी समझ लेती थी। यह पूरी तरह से सामान्य बात थी कि जब वह अपना कर्तव्य निभाती थी तो उसे अच्छे नतीजे मिलते थे। चूँकि प्रतिष्ठा और रुतबे की मेरी इच्छा बहुत प्रबल थी, इसलिए मैं उसके साथ खुले तौर पर और गुप्त रूप से खींच-तान करती थी। मैं बहुत अहंकारी और अज्ञानी थी! मुझमें रत्तीभर भी आत्म-जागरूकता नहीं थी! यह मेरा कर्तव्य निभाना कैसे हुआ? यह स्पष्ट है कि मैं प्रतिष्ठा और रुतबे के पीछे भाग रही थी जिसकी वजह से परमेश्वर मुझसे घृणा करता था!

बाद में मैंने इस पर विचार किया। अपने कर्तव्य निभाने में मेरी शुरुआती प्रेरणा परमेश्वर को संतुष्ट करना था, लेकिन कुछ समय तक इस मार्ग पर चलने के बाद मैंने रुतबे के लिए कार्य करना शुरू कैसे कर दिया था? खोज करते समय मैंने परमेश्वर के वचनों का एक अंश पढ़ा और अपनी गलत खोज के बारे में कुछ समझ हासिल की। सर्वशक्तिमान परमेश्वर कहता है : “मसीह-विरोधियों के लिए, अगर उनकी प्रतिष्ठा और रुतबे पर हमला किया जाता है और उन्हें छीन लिया जाता है तो यह उनकी जान लेने की कोशिश करने से भी अधिक गंभीर मामला होता है। मसीह-विरोधी चाहे कितने भी उपदेश सुन ले या परमेश्वर के कितने भी वचन पढ़ ले, उसे इस बात का दुख या पछतावा नहीं होगा कि उसने कभी सत्य का अभ्यास नहीं किया है और वह मसीह-विरोधियों के मार्ग पर चल रहा है, न ही इस बात पर कि उसका प्रकृति सार मसीह-विरोधियों का है। बल्कि उसकी बुद्धि हमेशा इसी काम में लगी रहती है कि कैसे अपने रुतबे और प्रतिष्ठा को बढ़ाया जाए। यह कहा जा सकता है कि मसीह-विरोधी जो कुछ भी करते हैं, दूसरों के सामने दिखावा करने के लिए करते हैं, परमेश्वर के सामने नहीं। मैं ऐसा क्यों कह रहा हूँ? ऐसा इसलिए कह रहा हूँ क्योंकि ऐसे लोग रुतबे से इतना प्यार करते हैं कि वे इसे अपना जीवन समझते हैं, अपने जीवनभर का लक्ष्य समझते हैं। इसके अलावा, चूँकि वे अपने रुतबे से बहुत प्यार करते हैं, वे सत्य के अस्तित्व में विश्वास ही नहीं करते और यह तक कहा जा सकता है कि वे परमेश्वर के अस्तित्व में विश्वास नहीं रखते। इस प्रकार, प्रतिष्ठा और रुतबा हासिल करने के लिए वे चाहे जैसे भी गणना करें, लोगों और परमेश्वर को धोखा देने के लिए चाहे जैसा बनावटी वेश बनाएँ, उनके दिलों की गहराइयों में कोई जागरूकता या धिक्कार नहीं होता, चिंतित होने की तो बात ही दूर है। प्रतिष्ठा और रुतबे की अपनी निरंतर खोज में वे, परमेश्वर ने जो किया है उसका भी मनमाने ढंग से खंडन करते हैं। मैं ऐसा क्यों कहता हूँ? अपने दिलों की गहराइयों में मसीह-विरोधी मानते हैं, ‘समस्त प्रतिष्ठा और रुतबा व्यक्ति के अपने प्रयासों से अर्जित किया जाता है। केवल लोगों के बीच अपनी स्थिति मजबूत करके और प्रतिष्ठा और रुतबा हासिल करके ही वे परमेश्वर के आशीषों का आनंद ले सकते हैं। जीवन का मूल्य तभी होता है, जब लोग पूर्ण सत्ता और रुतबा हासिल कर लेते हैं। बस यही मनुष्य की तरह जीना है। इसके विपरीत, परमेश्वर के वचन में जिस तरह से जीने के लिए कहा गया है उस तरह जीना बेकार होगा—यानी हर चीज में परमेश्वर की संप्रभुता और व्यवस्थाओं के प्रति समर्पित होना, स्वेच्छा से सृजित प्राणी के स्थान पर खड़े होना और एक सामान्य व्यक्ति की तरह जीना—इस तरह के व्यक्ति का कोई आदर नहीं करेगा। इंसान को अपने रुतबे, प्रतिष्ठा और खुशी खुद संघर्ष करके अर्जित करनी चाहिए; ये चीजें सकारात्मक और सक्रिय रवैये के साथ लड़कर जीती और हासिल की जानी चाहिए। कोई तुम्हें ये चीजें थाली में परोसकर नहीं देगा—निष्क्रिय होकर प्रतीक्षा करने से केवल विफलता मिलेगी।’ मसीह-विरोधी इसी प्रकार हिसाब लगाते रहते हैं। मसीह-विरोधियों का यही स्वभाव है। अगर तुम मसीह-विरोधियों से आशा करते हो कि वे सत्य को स्वीकार लेंगे, अपनी गलतियाँ मान लेंगे और असल में पछतावा करेंगे तो यह असंभव है—वे ऐसा बिल्कुल नहीं कर सकते। मसीह-विरोधियों का प्रकृति सार शैतान जैसा है और वे सत्य से नफरत करते हैं, वे चाहे कहीं भी जाएँ, यहाँ तक कि धरती के अंतिम छोर तक चले जाएँ तो भी प्रतिष्ठा और रुतबा पाने की उनकी महत्वाकांक्षा कभी नहीं बदलेगी और न ही चीजों पर उनके विचार या जिस मार्ग पर वे चलते हैं वह कभी बदलेगा” (वचन, खंड 4, मसीह-विरोधियों को उजागर करना, मद नौ (भाग तीन))। परमेश्वर के वचनों से मुझे समझ आया कि मसीह-विरोधी प्रतिष्ठा और रुतबे को अपना जीवन समझते हैं। वे चाहे किसी भी समूह में हों, वे हमेशा यही चाहते हैं कि उनका सम्मान और पूजा हो। उन्हें लगता है कि इस तरह से बिताया गया जीवन ही मूल्यवान होता है। मसीह-विरोधी केवल लोगों के सामने कार्य करते हैं। वे परमेश्वर की जाँच को नहीं स्वीकारते। जैसे ही उनकी प्रतिष्ठा और रुतबे को नुकसान पहुँचता है, वे लड़ते हैं और झपट लेते हैं, अपनी प्रतिष्ठा और रुतबे को वापस पाने के लिए हर तरह की तिकड़म सोचते हैं। वे कभी भी अपना कर्तव्य व्यवहारिक और संतुष्ट तरीके से नहीं निभाते। यह मसीह-विरोधियों का प्रकृति सार होता है। परमेश्वर के वचनों से जो बात उजागर हुई, उसने मुझे वाकई प्रभावित किया और डरा भी दिया। मैंने देखा कि मेरा व्यवहार मसीह-विरोधी के समान ही है। बचपन से ही स्कूल और परिवार ने मेरे अंदर जीने के शैतानी नियम भर दिए थे, जैसे “भीड़ से ऊपर उठो”, “आदमी ऊपर की ओर जाने के लिए संघर्ष करता है; पानी नीचे की ओर बहता है”, और “सबसे अलग दिखने का लक्ष्य रखो।” चाहे मैं किसी भी स्थिति में या लोगों के किसी भी समूह में क्यों न रहूँ, मैं दूसरों से सम्मान और प्रशंसा पाने के पीछे भागती थी। मुझे लगता था कि सम्मान पाने से जीवन सार्थक हो जाता है और नीची नजर से देखा जाना जीवन को दयनीय बना देता है। परमेश्वर में विश्वास रखने के बाद भी मैं इन शैतानी नियमों पर निर्भर रहकर जी रही थी। उदाहरण के लिए उस समय जब मैं पाठ-आधारित कर्तव्य निभा रही थी तो सबसे पहले मैंने पर्यवेक्षक की स्वीकृति और भाई-बहनों का सम्मान जीता, इसलिए अपने कर्तव्यों का निर्वहन करते समय मेरे अंदर बहुत ऊर्जा थी। बाद में जब शिन शिन के कर्तव्यों के नतीजे बेहतर होते गए, यहाँ तक कि मुझसे भी आगे निकल गए तो मेरे लिए उचित यही होता कि मैं उसकी क्षमताओं को आत्मसात कर लेती। इस तरह से कार्य करने से कलीसिया के कार्य को फायदा होता, लेकिन जब मैंने भाई-बहनों को उसके चारों ओर भीड़ लगाते और तरह-तरह के सवाल पूछते देखा तो मुझे लगा कि मुझे ठंड में छोड़ दिया गया है और अनदेखा किया गया है। मुझे लगा कि जो प्रभामंडल मूल रूप से मेरा था, उसे उसने छीन लिया है। मुझे वाकई असहज महसूस हुआ और लगा कि मैं दयनीय तरीके से जी रही हूँ। मैं उससे पीछे नहीं रहना चाहती थी और उसके साथ प्रतिस्पर्धा करने के तरीकों के बारे में सोचती रहती थी। जब वह समस्याओं पर सलाह लेने के लिए मेरे पास आती तो मैं बातें मन में रखती और उससे ईमानदारी से बात न करती। नतीजतन एक अच्छे धर्मोपदेश को बहुत लंबे विलंब के बाद ही अंतिम रूप दिया जा सका जिससे प्रगति बाधित हुई। यह मेरा कर्तव्य निर्वहन करना कैसे हुआ? मैं परमेश्वर का प्रतिरोध कर रही थी! शिन शिन युवा है, अच्छी काबिलियत रखती है और सत्य सिद्धांतों को समझने में भी तेज है। वह विकसित किए जाने लायक थी, यह बहुत सामान्य-सी बात थी कि पर्यवेक्षक सभाओं में उस पर ज्यादा ध्यान देता था। लेकिन मैं अपनी प्रतिष्ठा और रुतबे को बनाए रखने के लिए उसके साथ खींचा-तानी की तिकड़मों के बारे में सोचने में ही अपना दिमाग खपाती रहती थी। अंत में धर्मोपदेश प्रस्तुत करने में देरी हुई, जबकि मैं अंधकार में जा गिरी। वास्तव में शिन शिन के साथ प्रतिस्पर्धा ने मुझे पीड़ा और थकावट दी। लेकिन जब मुझे अनदेखा किया जाता तो मुझसे सहन नहीं होता था और मैं यह साबित करना चाहती थी कि अगर मैं उससे बेहतर नहीं तो उसके जितनी अच्छी तो हूँ ही। जब मैं यह हासिल नहीं कर सकी तो मेरा दिल नकारात्मक और पीड़ित हो गया। मैंने देखा कि मैं शैतानी नियमों से बहुत कसकर बँधी हुई हूँ जैसे कि “भीड़ से ऊपर उठो,” “आदमी ऊपर की ओर जाने के लिए संघर्ष करता है; पानी नीचे की ओर बहता है,” और “सबसे अलग दिखने का लक्ष्य रखो।” मेरे विचार बहुत विकृत थे। बाकी लोगों से अलग दिखने के चक्कर में मैंने जो कुछ भी किया उसने कलीसिया के कार्य में गड़बड़ी और बाधा पैदा की और परमेश्वर का प्रतिरोध किया। मैंने सचमुच परमेश्वर को मुझसे घृणा करने पर मजबूर कर दिया। अगर मैंने फौरन पश्चात्ताप नहीं किया तो परमेश्वर मुझे प्रकट कर देर-सवेर नष्ट कर देगा। जब मुझे यह बात समझ आई तो मैं पश्चात्ताप और आत्मग्लानि से भर गई। मैंने पश्चात्ताप में परमेश्वर के सामने घुटने टेके, “प्रिय परमेश्वर! तुमने मुझे मेरा कर्तव्य निभाने के लिए ऊपर उठाया, लेकिन मुझमें शर्म नाम की कोई चीज नहीं थी। प्रतिष्ठा और रुतबे की चाह में मैंने अपना कर्तव्य दर-किनार कर दिया था। तुम मुझसे कितनी घृणा करते होगे! प्रिय परमेश्वर! मैं पश्चात्ताप करने को तैयार हूँ, सत्य का अनुसरण करने के मार्ग पर चलने और भाई-बहनों के साथ मिलकर अपना कर्तव्य अच्छे से निभाने को तैयार हूँ।”

खोज करते समय मैंने परमेश्वर के वचनों का एक और अंश पढ़ा और सत्य का अनुसरण करने के महत्व को और अधिक स्पष्ट रूप से देखा। सर्वशक्तिमान परमेश्वर कहता है : “अगर लोग सिर्फ प्रसिद्धि, लाभ और रुतबे के पीछे भागते हैं, अगर वे सिर्फ अपने हितों के पीछे भागते हैं, तो वे कभी भी सत्य और जीवन प्राप्त नहीं कर पाएँगे और अंततः वे ही नुकसान उठाएँगे। परमेश्वर सत्य का अनुसरण करने वालों को ही बचाता है। अगर तुम सत्य स्वीकार नहीं करते, अगर तुम अपने भ्रष्ट स्वभाव पर आत्म-चिंतन करने और उसे जानने में असमर्थ रहते हो, तो तुम सच्चा पश्चात्ताप नहीं करोगे और तुम जीवन-प्रवेश नहीं कर पाओगे। सत्य को स्वीकारना और स्वयं को जानना तुम्हारे जीवन के विकास और उद्धार का मार्ग है, यह तुम्हारे लिए अवसर है कि तुम परमेश्वर के सामने आकर उसकी जाँच को स्वीकार करो, उसके न्याय और ताड़ना को स्वीकार करो और जीवन और सत्य को प्राप्त करो। अगर तुम प्रसिद्धि, लाभ, रुतबे और अपने हितों के लिए सत्य का अनुसरण करना छोड़ देते हो, तो यह परमेश्वर के न्याय और ताड़ना को प्राप्त करने और उद्धार पाने का अवसर छोड़ने के समान है। तुम प्रसिद्धि, लाभ, रुतबा और अपने हित चुनते हो, लेकिन तुम सत्य का त्याग कर देते हो, जीवन खो देते हो और बचाए जाने का मौका गँवा देते हो। किसमें अधिक सार्थकता है? अगर तुम अपने हित चुनकर सत्य को त्‍याग देते हो, तो क्या यह मूर्खतापूर्ण नहीं है? आम बोलचाल की भाषा में कहें तो यह एक छोटे से फायदे के लिए बहुत बड़ा नुकसान उठाना है। प्रसिद्धि, लाभ, रुतबा, धन और हित सब अस्थायी हैं, ये सब धुएँ के गुबार की तरह लुप्त हो जाते हैं, जबकि सत्य और जीवन शाश्वत और अपरिवर्तनीय हैं। अगर लोग प्रसिद्धि, लाभ और रुतबे के पीछे दौड़ाने वाले भ्रष्ट स्वभाव दूर कर लें, तो वे उद्धार पाने की आशा कर सकते हैं। इसके अलावा, लोगों द्वारा प्राप्त सत्य शाश्वत होते हैं; शैतान लोगों से ये सत्‍य छीन नहीं सकता, न ही कोई और उनसे यह छीन सकता है। तुमने अपने हित त्याग देते हो, लेकिन तुम्‍हें सत्य और उद्धार प्राप्त हो जाते हैं; ये तुम्हारे अपने परिणाम हैं और इन्हें तुम अपने लिए प्राप्त करते हो। अगर लोग सत्‍य का अभ्‍यास करने का चुनाव करते हैं, तो वे अपने हितों को गँवा देने के बावजूद परमेश्वर का उद्धार और शाश्‍वत जीवन हासिल कर रहे होते हैं। वे सबसे ज्‍़यादा बुद्धिमान लोग हैं। अगर लोग अपने हितों के लिए सत्‍य को त्‍याग देते हैं, तो वे जीवन और परमेश्वर के उद्धार को गँवा देते हैं; वे लोग सबसे ज्‍यादा बेवकूफ होते हैं” (वचन, खंड 3, अंत के दिनों के मसीह के प्रवचन, अपने स्‍वभाव का ज्ञान उसमें बदलाव की बुनियाद है)। परमेश्वर के वचनों पर विचार करने के बाद मैं समझ गई कि परमेश्वर सत्य का अनुसरण करने वालों को बचाता है। जो लोग त्याग किए बिना प्रतिष्ठा और रुतबे को कसकर पकड़े रहते हैं, वे कभी भी सत्य नहीं पा सकते, फिर चाहे वे कितने भी परिवेशों का अनुभव कर लें। अंत में परमेश्वर उन्हें हटा देगा क्योंकि उन्होंने परमेश्वर का प्रतिरोध किया। वे बेहद मूर्ख लोग हैं। जब मैंने परमेश्वर के वचनों से अपनी तुलना की तो मैंने पाया कि मैं मूर्ख हूँ। शिन शिन युवा और अच्छी काबिलियत वाली है। यह बहुत स्वाभाविक था कि प्रशिक्षण की अवधि के बाद वह अपना कर्तव्य निभाने में मुझसे बेहतर नतीजे प्राप्त करती। मैं खुद को ठीक से समझ नहीं पाई और इस तथ्य को स्वीकार नहीं कर सकी कि मैं उसके जितनी अच्छी नहीं हूँ। मैं प्रसिद्धि और लाभ के लिए लड़ने-झगड़ने की मनोदशा में रहती थी। नतीजतन पवित्र आत्मा का कार्य गँवाकर मैं अंधकार में जा गिरी। न केवल मैंने अपने पेशेवर कौशल में कोई प्रगति नहीं की, बल्कि मेरा जीवन प्रवेश भी बरबाद हो गया। मैंने प्रतिष्ठा और रुतबे को अपना कर्तव्य निभाने और सत्य प्राप्त करने से ज्यादा महत्वपूर्ण माना। अंत में मुझे कुछ हासिल नहीं हुआ। क्या यह सरासर मूर्खता नहीं थी? अब मैं चीजों को ज्यादा स्पष्ट रूप से देख सकती थी। प्रतिष्ठा और रुतबा बादलों और धुंध की तरह गायब हो जाते हैं और दूसरों से सम्मान पाने के पीछे भागना व्यर्थ है। अगर मैंने सत्य और जीवन प्राप्त किए बिना सम्मान पा लिया होता तो आखिरकार परमेश्वर मुझे ठुकराकर हटा देता और मैंने उद्धार का अवसर गँवा दिया होता। मैं मूर्ख बनकर प्रतिष्ठा और रुतबे के पीछे भागती नहीं रह सकती थी। मुझे सत्य सिद्धांतों में प्रयास करना होगा। यह बुद्धिमानी भरा विकल्प था।

कुछ समय बाद मैंने फिर से पाठ-आधारित कर्तव्य निभाना शुरू कर दिया। एक दिन पर्यवेक्षक ने मुझे बताया कि बहन हान ली ने अभी-अभी धर्मोपदेशों को संसाधित करने का प्रशिक्षण शुरू किया है और अभी तक उसे सिद्धांतों की पक्की समझ नहीं है। उसने मुझे उसकी और मदद करने को कहा। इसके बाद मैंने हान ली के साथ धर्मोपदेशों को संसाधित करने के सिद्धांतों के बारे में संगति की। हमने मिलकर धर्मोपदेशों का विश्लेषण किया। मैंने देखा कि हान ली विचारों और राय से भरी हुई है और उसने सिद्धांतों को जल्दी से समझ लिया। मैं उसके लिए खुश थी। कुछ समय बाद पर्यवेक्षक हान ली की तेजी से हुई प्रगति के लिए लगातार प्रशंसा करने लगा। अगुआ ने यह भी कहा कि उसने कभी सोचा नहीं था कि हान ली इतनी तेजी से प्रगति करेगी। जब मैंने यह सुना तो मेरे दिल में ईर्ष्यालु भावना पैदा होने लगी, “पर्यवेक्षक और अगुआ दोनों ही हान ली की प्रशंसा करते और उसे महत्व देते हैं। लेकिन मैं अभी भी एक अनाम मोहरा हूँ!” जब मैंने यह सोचा तो मुझे एहसास हुआ कि मेरी पुरानी समस्या ने मुझे एक बार फिर से आ घेरा है और मैं फिर से अपनी तुलना दूसरों से कर रही हूँ। मैंने मन ही मन परमेश्वर से प्रार्थना की। मैंने परमेश्वर के इन वचनों के बारे में सोचा : “तुम्‍हें पहले परमेश्वर के घर के हितों के बारे में सोचना चाहिए, परमेश्वर के इरादों के प्रति विचारशील होना चाहिए, और कलीसिया के कार्य का ध्यान रखना चाहिए। इन चीजों को पहले स्थान पर रखना चाहिए; उसके बाद ही तुम अपनी हैसियत की स्थिरता या दूसरे लोग तुम्‍हारे बारे में क्या सोचते हैं, इसकी चिंता कर सकते हो। क्या तुम लोगों को नहीं लगता कि जब तुम इसे दो चरणों में बाँट देते हो और कुछ समझौते कर लेते हो तो यह थोड़ा आसान हो जाता है? यदि तुम कुछ समय के लिए इस तरह अभ्यास करते हो, तो तुम यह अनुभव करने लगोगे कि परमेश्वर को संतुष्ट करना इतना भी मुश्किल काम नहीं है। इसके अलावा, तुम्‍हें अपनी जिम्मेदारियाँ, अपने दायित्व और कर्तव्य पूरे करने चाहिए, और अपनी स्वार्थी इच्छाओं, मंशाओं और उद्देश्‍यों को दूर रखना चाहिए, तुम्‍हें परमेश्वर के इरादों के प्रति विचारशीलता दिखानी चाहिए, और परमेश्वर के घर के हितों को, कलीसिया के कार्य को और जो कर्तव्य तुम्हें निभाना चाहिए, उसे पहले स्थान पर रखना चाहिए। कुछ समय तक ऐसे अनुभव के बाद, तुम पाओगे कि यह आचरण का एक अच्छा तरीका है। यह सरलता और ईमानदारी से जीना और नीच और भ्रष्‍ट व्‍यक्ति न होना है, यह घृणित, नीच और निकम्‍मा होने की बजाय न्यायसंगत और सम्मानित ढंग से जीना है। तुम पाओगे कि किसी व्यक्ति को ऐसे ही कार्य करना चाहिए और ऐसी ही छवि को जीना चाहिए। धीरे-धीरे, अपने हितों को तुष्‍ट करने की तुम्‍हारी इच्छा घटती चली जाएगी” (वचन, खंड 3, अंत के दिनों के मसीह के प्रवचन, अपने भ्रष्ट स्वभाव को त्यागकर ही आजादी और मुक्ति पाई जा सकती है)। मुझे परमेश्वर के इरादों के प्रति विचारशील होना चाहिए और परमेश्वर के घर के हितों को सबसे पहले रखना चाहिए। हान ली ने तेजी से प्रगति की थी और उसे अपने कर्तव्य निर्वहन में अच्छे नतीजे भी मिले थे। यह कलीसिया के कार्य के लिए फायदेमंद था। मैं अपने दम पर जो कर सकती थी उसकी एक सीमा थी। मुझे दरअसल हान ली के साथ अपनी समझ के बारे में संगति करनी चाहिए थी और कुछ भी छिपाना नहीं चाहिए था। इससे उसे सिद्धांतों को जितनी जल्दी हो सके समझने में मदद मिलती ताकि जिन धर्मोपदेशों को उसने संसाधित किया है, वे मानक के अनुरूप हों। यह अच्छे कर्मों की तैयारी करना भी था। जब मैंने इस तरह सोचा तो मेरे दिल ने उन्मुक्त महसूस किया। अब मुझे हान ली से ईर्ष्या नहीं थी और मैं अब अपनी तुलना उससे नहीं करती थी। बाद में जब मैंने देखा कि मेरे आस-पास के भाई-बहन मुझसे बेहतर हैं तो मैं इसे सही तरीके से ले पा रही थी। जब मुझे ऐसी चीजों का सामना करना पड़ता जो मुझे समझ में नहीं आतीं या जिन्हें मैं नहीं कर पाती थी तो मैं अपना घमंड और अभिमान त्यागकर भाई-बहनों के साथ उन चीजों पर चर्चा करने का अभ्यास करती। कुछ समय तक इसका अभ्यास करने के बाद मुझे लगा कि मैं अपने कर्तव्य और जीवन में प्रवेश करने में प्रगति कर रही हूँ, मेरा दिल विशेष रूप से सहज और शांत महसूस करने लगा। अब मैं प्रसिद्धि, लाभ और रुतबे को कम महत्वपूर्ण मानती हूँ। ये परमेश्वर के वचनों द्वारा प्राप्त नतीजे हैं। परमेश्वर का धन्यवाद!


89. व्यक्ति को सीखना चाहिए कैसे वह अपनी मुश्किलों के बारे में संगति में खुलकर बोले

नैंसी, भारत

जुलाई 2023 में मैंने कई कलीसियाओं के कार्य का पर्यवेक्षण करने के लिए प्रशिक्षण लेना शुरू ही किया था। जब भी मैंने काम में मुश्किलों का सामना किया, मैंने हमेशा उन्हें खुद ही सुलझाने की कोशिश की और कभी भी उच्च अगुआओं से मदद नहीं माँगी। मुझे लगता था कि अगर मैं समस्याओं को खुद सुलझाने के बजाय हमेशा उच्च अगुआओं को रिपोर्ट करती हूँ तो मैं शिकायत कर रही हूँगी और अपनी जिम्मेदारियाँ पूरी नहीं कर रही हूँगी। मैं उन्हें दिखाना चाहती थी कि मेरे पास कार्यक्षमता है और मैं खुद ही समस्याएँ सुलझा सकती हूँ, मैं अपने भाई-बहनों के दिलों में अच्छी छाप छोड़ना चाहती थी।

मुझे याद है कि एक समय था जब सिंचन कार्य के नतीजे अच्छे नहीं थे और बहुत से नए लोग बहुत नियमित रूप से सभा नहीं करते थे। कुछ सिंचनकर्ता खेती-बाड़ी और घर के कार्यों में व्यस्त थे, इसलिए वे तुरंत नए लोगों का जायजा नहीं ले सके और उन्हें सहारा नहीं दे पाए, जबकि कुछ कार्य में इतने व्यस्त थे कि वे नए लोगों के साथ सभा करना ही भूल गए। मैंने उस समय इन मुद्दों की रिपोर्ट उच्च अगुआओं को नहीं दी, क्योंकि मैं चाहती थी वे देखें कि मैं ये मुद्दे सँभाल सकती हूँ। मैंने सिंचनकर्ताओं के साथ संगति की और उनकी मनोदशा के बारे में पूछने के लिए उन्हें फोन किया। लेकिन मेरा जीवन अनुभव बहुत उथला था और मैं पर्याप्त सत्य नहीं समझती थी, इसलिए मैं समस्या के मूल कारण की असलियत नहीं देख पाई। मैंने बस उनके साथ संक्षेप में संगति की और उनकी समस्याओं की ओर इशारा किया, उन्हें अपने कर्तव्यों के प्रति जिम्मेदारी उठाने के लिए प्रोत्साहित किया। नतीजतन सिंचनकर्ताओं द्वारा अपने कर्तव्यों में अनमने होने का मुद्दा हल नहीं हुआ और नए लोग अभी भी नियमित रूप से सभाओं में शामिल नहीं हो रहे थे। मैंने सोचा, “क्या मुझे इन समस्याओं के बारे में उच्च अगुआओं को बताना चाहिए ताकि वे मदद कर सकें और उनके बारे में संगति कर सकें?” लेकिन मुझे डर था कि अगर मैंने सच बताया तो अगुआ सोच सकते हैं कि मैं वास्तविक कार्य करने में असमर्थ हूँ और इसलिए मैंने कुछ नहीं कहा। बाद में नियमित रूप से सभाओं में शामिल नहीं होने वाले नए लोगों की संख्या बढ़ती रही और कार्य में अंतहीन समस्याएँ पैदा हो गईं। मैं बहुत दबाव महसूस कर रही थी और मेरा दिल खासकर पीड़ित था और कमजोर पड़ गया। लेकिन इसके बावजूद मैंने अपनी मनोदशा के बारे में भाई-बहनों के सामने खुलकर बात नहीं की। मैंने सोचा कि अगर मैंने खुलकर अपनी मुश्किलों और कमजोरियों के बारे में संगति की तो मेरे भाई-बहन भी नतीजतन नकारात्मक और कमजोर हो सकते हैं, अगुआ के रूप में मुझे अपने दिल में आस्था रखनी होगी और मजबूत रहना होगा। सिर्फ इस तरह से मेरे भाई-बहनों के पास अपने कर्तव्य करने की आस्था होगी। मैंने यह भी सोचा कि अगर मैंने अपने सच्चे विचारों और कमियों के बारे में खुलकर बात की तो मेरे भाई-बहन मुझे नीची नजरों से देखेंगे। उस दौरान अगुआ अक्सर मुझसे पूछते थे, “क्या तुम्हारे कर्तव्यों में कोई मुश्किल है?” दरअसल कलीसिया में ऐसी बहुत सी समस्याएँ थीं जिन्हें मैं हल नहीं कर पाई थी लेकिन मुझे डर था कि अगर मैंने अगुआओं को बताया तो वे सोचेंगे कि मैं कार्य नहीं कर सकती हूँ। मैं नहीं चाहती थी कि अगुआ सोचें कि मैं अपना कर्तव्य अच्छी तरह से करने में असमर्थ हूँ, इसलिए मैं अपनी मनोदशा और कार्य में समस्याएँ छिपाती रही। दिसंबर में कलीसिया में ऐसे और अधिक नए लोग थे जो नियमित रूप से सभाओं में शामिल नहीं हो रहे थे। वे कभी आते थे तो कभी नहीं आते थे। उच्च अगुआओं ने मुझसे पूछा, “इतने सारे लोग नियमित रूप से सभाओं में क्यों नहीं आ रहे हैं? क्या इसका कारण यह है कि सिंचनकर्ता समय पर उनका जायजा नहीं ले रहे हैं?” मैंने सोचा, “अगर उच्च अगुआओं को पता चल गया कि जिन कलीसियाओं के लिए मैं जिम्मेदार हूँ, वहाँ के सिंचनकर्ताओं को इतनी सारी समस्याएँ हैं तो वे वास्तविक कार्य न करने के लिए मेरी काट-छाँट कर सकते हैं।” मुझे डर था कि अगुआ मुझे दोषी ठहराएँगे या सोचेंगे कि मैं समस्याएँ नहीं सुलझा सकती, इसलिए मैंने झूठ बोला और कहा, “ऐसा इसलिए है क्योंकि नए लोगों के पास कमजोर इंटरनेट है और कुछ के पास सेल फोन नहीं हैं। इसलिए वे नियमित रूप से सभाओं में शामिल नहीं हो सकते।” उच्च अगुआओं ने मुझसे एक और सवाल पूछा, “सुसमाचार कार्य के नतीजे कैसे हैं?” मुझे पता था कि सुसमाचार कार्य धीमी गति से आगे बढ़ रहा है और कुछ संभावित सुसमाचार प्राप्तकर्ता सिद्धांतों के अनुरूप नहीं थे और उनमें समझने की क्षमता की कमी थी। लेकिन मैं अगुआओं को दिखाना चाहती थी कि मैं सुसमाचार कार्य सँभालने में सक्षम हूँ, इसलिए मैंने कहा, “ये लोग बहुत जल्द कलीसिया में शामिल हो जाएँगे।” क्योंकि मैंने सत्य छिपाया, मेरे भाई-बहनों ने इन संभावित सुसमाचार प्राप्तकर्ताओं का जायजा लेने में बहुत समय लगा दिया, बहुत सारा निरर्थक काम करते रहे। इससे कलीसिया के कार्य में गड़बड़ी और बाधा पैदा हो गई।

उस समय मेरी मनोदशा बहुत खराब थी और उच्च अगुआ बहन सुजैन ने मेरे साथ परमेश्वर के वचन साझा किए। सर्वशक्तिमान परमेश्वर कहता है : “चाहे कोई भी संदर्भ हो, मसीह-विरोधी चाहे कोई भी कर्तव्य कर रहा हो, वह यह छाप छोड़ने का प्रयास करेगा कि वह कमजोर नहीं है, कि वह हमेशा मजबूत, आस्था से पूर्ण है, कभी नकारात्मक नहीं है, ताकि लोग कभी भी उसके वास्तविक आध्यात्मिक कद या परमेश्वर के प्रति उसके वास्तविक रवैये को नहीं देख पाएँ। वास्तव में, अपने दिल की गहराइयों में क्या वे सचमुच यह मानते हैं कि ऐसा कुछ नहीं है जो वे नहीं कर सकते हैं? क्या वे वाकई यह मानते हैं कि उनमें कोई कमजोरी, नकारात्मकता या भ्रष्टता के खुलासे नहीं हैं? बिल्कुल नहीं। वे दिखावा करने में अच्छे होते हैं, चीजों को छिपाने में माहिर होते हैं। वे लोगों को अपना मजबूत और शानदार पक्ष दिखाना पसंद करते हैं; वे नहीं चाहते हैं कि वे उनका वह पक्ष देखें जो कमजोर और सच्चा है। उनका उद्देश्य स्पष्ट होता है : सीधी-सी बात है, वे अपना गुरूर और गर्व बरकरार रखना चाहते हैं, इन लोगों के दिलों में अपनी जगह बनाए रखना चाहते हैं। उन्हें लगता है कि अगर वे अपनी नकारात्मकता और कमजोरी दूसरों के सामने उजागर कर देंगे, अपना विद्रोही और भ्रष्ट पक्ष प्रकट कर देंगे, तो इससे उनके रुतबे और प्रतिष्ठा को गंभीर क्षति होगी—फायदे से ज्यादा नुकसान होगा। इसलिए, वे इस बात को स्वीकार करने के बजाय मरना ज्यादा पसंद करेंगे कि ऐसे समय भी आते हैं जब वे कमजोर, विद्रोही और नकारात्मक होते हैं। और अगर ऐसा कभी हो भी जाए जब हर कोई उनके कमजोर और विद्रोही पक्ष को देख ले, जब वे देख लें कि वे भ्रष्ट हैं, और बिल्कुल नहीं बदले हैं, तो वे अभी भी उस दिखावे को बरकरार रखेंगे। वे सोचते हैं कि अगर वे यह स्वीकार कर लेंगे कि उनके पास भ्रष्ट स्वभाव है, वे एक साधारण महत्वहीन व्यक्ति हैं, तो वे लोगों के दिलों में अपना स्थान खो देंगे, सबकी आराधना और श्रद्धा खो देंगे, और इस प्रकार पूरी तरह से विफल हो जाएँगे। और इसलिए, चाहे कुछ भी हो जाए, वे लोगों से खुलकर बात नहीं करेंगे; कुछ भी हो जाए, वे अपना सामर्थ्य और रुतबा किसी और को नहीं देंगे; इसके बजाय, वे प्रतिस्पर्धा करने का हर संभव प्रयास करेंगे, और कभी हार नहीं मानेंगे” (वचन, खंड 4, मसीह-विरोधियों को उजागर करना, मद नौ (भाग दस))। परमेश्वर के वचन पढ़ने के बाद मुझे समझ आया कि मसीह-विरोधी अपना भेष बदलने में माहिर होते हैं। वे नहीं चाहते कि दूसरे उनकी नकारात्मकता और कमजोरी देखें, इसलिए वे हमेशा समस्याओं से बचते हैं, अपनी असफलताओं और कमियों के बारे में बात नहीं करते, लोगों के दिल जीतने के लिए दूसरों को सिर्फ अपना सकारात्मक पक्ष दिखाते हैं। मैं बिल्कुल ऐसी ही थी। मैंने जानबूझकर अपनी मुश्किलें, नकारात्मकता और कमजोरियाँ छिपाईं क्योंकि मैं चाहती थी कि खुद एक उत्कृष्ट व्यक्ति का छद्मवेश ओढ़ूँ, लोगों को महसूस कराऊँ कि मैं सभी समस्याएँ सुलझा सकती हूँ और सत्य को किसी से भी बेहतर समझ सकती हूँ और दूसरे लोगों के दिलों में जगह बना लूँ। मैंने एहसास किया कि मैं जो स्वभाव प्रकट करती हूँ वह किसी मसीह-विरोधी के स्वभाव से अलग नहीं है। जब मैं ऐसी समस्याओं का सामना करती थी जो मेरी समझ में नहीं आती थीं, जिन्हें मैं समझ नहीं पाती थी या हल नहीं कर पाती थी तो मैं अपने अगुआओं या सहकर्मियों से सलाह नहीं लेती थी। मैं नहीं चाहती थी कि वे मेरी कमियाँ देखें और कहें, “तुम यह काम भी नहीं कर सकती?” मैं चाहती थी कि हर कोई कहे कि मुझमें कार्य करने की क्षमता है। मैं अच्छी तरह से जानती थी कि सिंचनकर्ताओं के साथ मेरी संगति से कोई नतीजा नहीं निकला है और उनकी समस्याएँ अभी भी मौजूद हैं, लेकिन मैंने कभी अगुआओं से मदद नहीं माँगी। नतीजतन मैं सिंचनकर्ताओं की समस्याओं का समय पर समाधान नहीं कर सकी क्योंकि मैं सत्य को नहीं समझती थी, जिससे कार्य प्रभावित हुआ। अपने भाई-बहनों के साथ संवाद करते समय मैं कभी भी अपनी भ्रष्टता के बारे में खुलकर बात नहीं करती थी और अपनी कमियों की चर्चा नहीं करती थी। मैं नहीं चाहती थी कि दूसरे लोग मेरा असली आध्यात्मिक कद जानें। उदाहरण के लिए जब अगुआओं ने मुझसे पूछा कि मेरे कार्य में क्या समस्याएँ हैं और क्या मैंने अपना कर्तव्य निभाने में मुश्किलों का सामना किया तो भले ही स्पष्ट रूप से इतनी सारी समस्याएँ थीं जिन्हें मैं हल नहीं कर सकी थी, मैंने कहा कि मुझे कोई मुश्किल नहीं है ताकि अगुआओं की मेरे बारे में अच्छी धारणा हो। सिंचनकर्ता अपने कर्तव्य अनमने ढंग से कर रहे थे और सुसमाचार कार्य रुक गया था। लेकिन जब उच्च अगुआओं ने कार्य के बारे में पूछा, मुझे डर था कि अगर मैंने सच बताया तो अगुआ सोचेंगे कि मैं समस्याएँ नहीं सुलझा सकती और मुझमें कोई कार्यक्षमता नहीं है। इसलिए मैंने तथ्यों को छिपाया और कहा कि नए लोग नियमित रूप से सभाओं में शामिल नहीं हो सकते क्योंकि उनके पास इंटरनेट नहीं है, ताकि अगुआ सोचें कि असली मुश्किलें तो नए लोगों में है और ऐसा इसलिए नहीं था क्योंकि हमने अपना कार्य ठीक से नहीं किया था। बहुत से संभावित सुसमाचार प्राप्तकर्ता थे जो स्पष्ट रूप से सिद्धांतों के अनुरूप नहीं थे, लेकिन यह साबित करने के लिए कि मैं वास्तविक कार्य कर सकती हूँ, मैंने झूठ बोला और कहा कि ये लोग कलीसिया में शामिल हो सकते हैं, जिसका मतलब था कि मेरे भाई-बहनों ने बहुत सारा निरर्थक कार्य किया था, जिससे कलीसिया के कार्य में देरी हुई थी। मैं बस एक साधारण व्यक्ति हूँ। मैं पूर्ण नहीं हूँ। मुझमें बहुत सी कमियाँ और खामियाँ हैं और मैंने कलीसिया का कार्य करने के लिए अभी-अभी प्रशिक्षण लेना शुरू किया है, इसलिए यह पूरी तरह से सामान्य है कि मुझे बहुत सारे कार्य करने का तरीका नहीं पता था। मुश्किलों का सामना होने पर मुझे समय-समय पर उच्च अगुआओं से मदद माँगनी चाहिए थी। लेकिन मैं लगातार यह मानती रही कि चूँकि मैं कार्य के लिए जिम्मेदार हूँ, इसलिए मैं यह नहीं कह सकती कि मुझे यह नहीं पता कि इसे कैसे करना है और मुझे खुद ही सभी समस्याएँ सुलझाने में सक्षम होना चाहिए। मैंने दूसरों का सम्मान पाने के लिए उच्च अगुआओं को भी धोखा दिया और छला। मेरा अहंकारी और कपटी स्वभाव परमेश्वर के लिए इतना घृणास्पद था! मैं बेहद दुखी थी क्योंकि मेरे गलत अनुसरणों ने कलीसिया के कार्य को प्रभावित कर दिया था। मुझे पता था कि मुझे पश्चात्ताप करना होगा और अगर मैं गलत रास्ते पर चलती रही तो मुझे निश्चित रूप से परमेश्वर द्वारा निकाल दिया जाएगा।

बाद में मेरे भाई-बहनों ने मुझे परमेश्वर के वचनों का एक अंश भेजा और मुझे अपनी समस्याओं के बारे में कुछ समझ मिली। सर्वशक्तिमान परमेश्वर कहता है : “जब लोग हमेशा अपना असली स्वरूप छिपाते रहते हैं, हमेशा अपनी कमियों को ढकते और खुद को सजाते हैं, हमेशा खास होने का ढोंग करते हैं ताकि दूसरे उनके बारे में अच्छी राय रखें और उनकी कमियाँ या दोष न देख सकें, जब वे लोगों के सामने हमेशा अपना सर्वोत्तम पक्ष प्रस्तुत करने की कोशिश करते हैं, तो यह किस प्रकार का स्वभाव है? यह अहंकार है, कपट है, पाखंड है, यह शैतान का स्वभाव है, यह दुष्टता है। शैतानी शासन के सदस्यों को लें : वे अंधेरे में कितना भी लड़ें-झगड़ें या हत्या तक कर दें, किसी को भी उनकी शिकायत करने या उन्‍हें उजागर करने की अनुमति नहीं होती। वे डरते हैं कि लोग उनका राक्षसी चेहरा देख लेंगे, और वे इसे छिपाने का हर संभव प्रयास करते हैं। सार्वजनिक रूप से वे यह कहते हुए खुद को संवारने की पूरी कोशिश करते हैं कि वे लोगों से कितना प्यार करते हैं, वे कितने महान, गौरवशाली और अमोघ हैं। यह शैतान की प्रकृति है। शैतान की प्रकृति की सबसे प्रमुख विशेषता धोखाधड़ी और छल है। और इस धोखाधड़ी और छल का उद्देश्य क्या होता है? लोगों की आँखों में धूल झोंकना, लोगों को अपना सार और असली रंग न देखने देना, और इस तरह अपने शासन को दीर्घकालिक बनाने का उद्देश्य हासिल करना। साधारण लोगों में ऐसी शक्ति और रुतबे की कमी हो सकती है, लेकिन वे भी चाहते हैं कि लोग उनके बारे में सकारात्मक दृष्टि रखें, उन्हें उच्च मूल्यांकन दें और अपने दिल में उन्हें ऊँचे स्थान पर रखें। यह भ्रष्ट स्वभाव होता है, और अगर लोग सत्य नहीं समझते, तो वे इसे पहचानने में असमर्थ रहते हैं” (वचन, खंड 3, अंत के दिनों के मसीह के प्रवचन, व्यक्ति के स्व-आचरण का मार्गदर्शन करने वाले सिद्धांत)। परमेश्वर के वचन पढ़ने के बाद मैंने फिर से सोचा कि कैसे मेरी जिम्मेदारी वाली कलीसियाओं में बहुत से नवागंतुक नियमित रूप से सभाओं में भाग नहीं ले रहे थे, मेरे भाई-बहनों की समस्याओं का समाधान नहीं हुआ था और सुसमाचार का कार्य रुक गया था, फिर भी मैंने दिखावा किया कि मैं समस्याएँ सुलझा सकती हूँ। भले ही मैं देख पा रही थी कि कलीसिया के कार्य में देरी हो रही है, फिर भी मैं अगुआओं से मदद लेने की अनिच्छुक थी। जब अगुआओं ने मुझसे पूछा कि क्या मेरे कार्य में कोई मुश्किल या समस्या है तो मैंने अगुआओं तक को धोखा दे दिया और कार्य में समस्याएँ छिपाईं। मैं लगातार अपने भाई-बहनों को यह आभास देना चाहती थी कि ऐसा कुछ भी नहीं है जो मैं नहीं कर सकती और मैं सभी समस्याओं का समाधान कर सकती हूँ। मुझमें आत्म-जागरूकता की पूरी तरह कमी थी! मैंने जो स्वभाव प्रकट किया था वह सीसीपी के स्वभाव के समान था। सीसीपी लोगों के सामने खुद को छिपाना पसंद करती है ताकि लोग उसकी पूजा करें और उसका अनुसरण करें, लेकिन असल में इसके शासन में लोग अत्यधिक दुख में रहते हैं। महामारी, भूकंप, प्राकृतिक आपदाएँ और मानव निर्मित विपदाएँ लगातार उन पर आती रहती हैं, लेकिन सरकार कोई कार्रवाई नहीं करती और लोगों को समय पर बचाव और चिकित्सा उपचार नहीं मिल पाता। लोगों को उनकी धार्मिक स्वतंत्रता तक से वंचित कर दिया गया है, बहुत से ईसाइयों का उत्पीड़न किया गया है और उन्हें बेघर कर दिया गया है। लेकिन सीसीपी ने कभी भी सार्वजनिक रूप से अपनी गलतियों को स्वीकार नहीं किया है और जब लोग शिकायतों के साथ सड़कों पर उतरते हैं, तब भी उसे कोई परवाह नहीं होती। उसे केवल दूसरों के सामने अपनी छवि बेदाग करने की परवाह है। मैंने देखा कि उसकी प्रकृति कितनी दुष्ट है! अगर मैंने पश्चात्ताप न किया, हर मोड़ पर खुद को छिपाना और भेष बदलना जारी रखा और वास्तविक कार्य न किया तो अंत में मुझे निश्चित रूप से परमेश्वर द्वारा ठुकरा और निकाल दिया जाएगा। फिर मैंने सोचा कि कैसे परमेश्वर ईमानदार लोगों से प्रेम करता है और उम्मीद करता है कि हम सत्य का अनुसरण कर सकें, ईमानदारी से खुलकर बात कर सकें और ईमानदार लोग बन सकें। लेकिन मैं लगातार यह दिखावा करना चाहती थी कि ऐसा कुछ भी नहीं है जो मैं नहीं कर सकती, महान और असाधारण बनने का प्रयास करती रही, ताकि लोग मेरा सम्मान और पूजा करें। मुझे यहाँ तक विश्वास था कि एक श्रेष्ठ और पूर्ण व्यक्ति बनने का मेरा अनुसरण परमेश्वर के लिए प्रसन्नतादायक है। लेकिन तथ्यों ने मुझे गलत साबित कर दिया : मैं यह बिल्कुल भी नहीं समझती थी कि परमेश्वर मनुष्य से क्या अपेक्षा करता है। मैं इतनी मूर्ख और पाखंडी थी!

अगुआओं ने मुझे परमेश्वर के वचनों का एक और अंश भेजा और मुझे उन पर ध्यानपूर्वक विचार करने के लिए कहा। सर्वशक्तिमान परमेश्वर कहता है : “जब तुम खुद को कठिनाई में पाते हो या विफलता का अनुभव करते हो तो तुम्हें लोगों पर भरोसा करना चाहिए और उनके सामने अक्सर खुलकर बात करनी चाहिए, अपनी समस्याओं और कमजोरियों पर संगति करनी चाहिए और यह संगति करनी चाहिए कि तुमने कैसे परमेश्वर के विरुद्ध विद्रोह किया था, फिर कैसे इस स्थिति से निकले थे और परमेश्वर के इरादों को संतुष्ट करने में सक्षम रहे थे। और उनसे इस तरह मन की बात कहने का क्या असर होता है? बेशक यह सकारात्मक होता है। तुम्हें कोई भी हीन भावना से नहीं देखेगा—बल्कि शायद उन्हें इन अनुभवों से गुजरने की तुम्हारी क्षमता से ईर्ष्या हो। कुछ लोग हमेशा यही सोचते हैं कि रुतबा होने पर लोगों को अधिकारियों जैसा पेश आना चाहिए और एक खास लहजे में बोलना चाहिए ताकि लोग उन्हें गंभीरता से लें और उनका सम्मान करें। क्या ऐसी सोच सही है? अगर तुम्हें यह एहसास हो जाए कि ऐसी सोच गलत है, तो तुम्हें परमेश्वर से प्रार्थना करनी चाहिए, और देह संबंधी चीजों के विरुद्ध विद्रोह करना चाहिए। रौब मत दिखाओ और पाखंड की राह पर मत चलो। ज्यों ही ऐसा विचार आए, तुम्हें सत्य खोजकर इसका समाधान करना चाहिए। अगर तुम सत्य नहीं खोजते, तो यह विचार, यह नजरिया आकार लेकर तुम्हारे दिल में जड़ें जमा लेगा। परिणामस्वरूप, यह तुम पर हावी हो जाएगा, तुम छद्मवेश बनाकर अपनी ऐसी छवि गढ़ोगे कि कोई भी तुम्हारी असलियत न जान सके या तुम्हारी सोच को न समझ पाए। तुम दूसरों से मुखौटा लगाकर बात करोगे जो तुम्हारे सच्चे दिल को उनसे छिपाएगा। तुम्हें यह सीखना होगा कि दूसरे लोग तुम्हारा दिल देख सकें, तुम दूसरों के सामने अपना दिल खोल सको और उनके करीबी बन सको। तुम्हें अपनी देह की पसंदियों के विरुद्ध विद्रोह करना होगा और परमेश्वर की अपेक्षाओं के अनुसार अभ्यास करना होगा। इस प्रकार तुम्हारे दिल को शांति और खुशी मिलेगी। तुम्हारे साथ जो कुछ भी घटे, सबसे पहले अपने मन की समस्याओं पर आत्म-चिंतन करो। अगर तुम अभी भी अपनी कोई छवि गढ़कर छद्मवेश धरना चाहते हो, तो तुम्हें तुरंत परमेश्वर से प्रार्थना करनी चाहिए : ‘हे परमेश्वर! मैं फिर से छद्मवेश धरना चाहता हूँ। मैं फिर से छलपूर्वक षड्यंत्र कर रहा हूँ। मैं कैसा असली दानव हूँ! तुम अवश्य मुझे नफरत योग्य मानते होगे! अब तो यहाँ तक कि मुझे खुद से ही घृणा होने लगी है। मेरी विनती है कि तुम मुझे फटकारो, अनुशासित करो और दंड दो।’ तुम्हें प्रार्थना करनी चाहिए, अपना रवैया सबके सामने लाना चाहिए, और इसे उजागर करने, विश्लेषित करने और रोकने के लिए परमेश्वर पर भरोसा करना चाहिए” (वचन, खंड 3, अंत के दिनों के मसीह के प्रवचन, रुतबे के प्रलोभन और बंधन कैसे तोड़ें)। मैंने परमेश्वर के वचनों की तुलना में आत्म-चिंतन किया। जब से मैंने कलीसियाओं के कार्य की जिम्मेदारी ली थी, तब से मेरा मानना था कि पर्यवेक्षक होने के नाते मुझे जिस तरह से अगुआई करनी चाहिए, उसमें मुझे पर्यवेक्षक की तरह दिखना चाहिए : मुझमें कोई कमी या कमजोरी नहीं होनी चाहिए, मुझे कार्य में सभी समस्याओं को सुलझाने में सक्षम होना चाहिए, अगर मैं नकारात्मक हो गई तो मेरे भाई-बहन आस्था गँवा देंगे और नकारात्मक हो जाएँगे और कमजोर पड़ जाएँगे। इस तरह के गलत दृष्टिकोण के साथ मैं अपने भाई-बहनों के सामने अपनी कमियों और खामियों के बारे में खुलकर बात करने को तैयार नहीं थी और यहाँ तक कि अगुआओं को यह कहकर धोखा देती थी कि मेरे कर्तव्य में कोई मुश्किल या समस्या नहीं है। मैंने दूसरों को केवल अपना अच्छा पक्ष दिखाया। मैं इतनी पाखंडी थी! परमेश्वर के वचनों से मैंने समझा कि पर्यवेक्षक में कमियाँ होना बहुत सामान्य है और अगर मैं अपनी कमियों और कमजोरियों के बारे में खुलकर बात कर पाती तो मेरे भाई-बहन मुझे बिल्कुल भी नीची नजरों से नहीं देखते; अगर कलीसिया के कार्य में मुश्किलें होतीं तो वे भी बोझ साझा करते और उन्हें सुलझाने के लिए मिलकर कार्य करते, क्योंकि वे जानते थे कि मैं अभी प्रशिक्षण के चरण में हूँ। इसके अलावा अगर मैं अपने भाई-बहनों के साथ अपने कर्तव्य करने में अपनी असफलताओं, कमियों और मुश्किलों और यहाँ तक कि अपने नकारात्मक और कमजोर पक्ष के बारे में खुलकर बात करना सीख जाती तो भाई-बहन मेरे साथ संगति करते और मेरी मदद करते, मैं अपने भाई-बहनों के अनुभवजन्य ज्ञान से उन्नति और लाभ प्राप्त कर पाती और अभ्यास का मार्ग खोज लेती। अतीत में मैं छद्मवेश और दिखावटीपन की मनोदशा में रहती थी, जब मैं मुश्किलों का सामना करती तो खुलकर बात करने और खोजने के लिए तैयार नहीं होती थी। इसके बजाय मैं अपने दम पर आगे बढ़ती रही और बहुत दबाव में आ गई। मेरे दिल में शांति और आनंद नहीं था और मेरे कार्य के नतीजे हमेशा खराब होते थे। बाद में जब मैंने अपने भाई-बहनों के साथ अपनी वास्तविक स्थिति के बारे में खुलकर बात की, अपनी स्वयं की भ्रष्टता और कार्य में समस्याओं के बारे में संगति की तो उन्होंने मेरे साथ परमेश्वर के वचन साझा किए, उच्च अगुआओं ने भी मेरे साथ संगति और मेरी मदद की ताकि मैं समस्याएँ सुलझाने के कुछ तरीके खोज लूँ। बाद में मैंने उन भाई-बहनों से बात की जो नए लोगों का सिंचन कर रहे थे और परमेश्वर के वचन शामिल करके मैंने उनके कर्तव्य करने में अनमने रहने की प्रकृति और नतीजों के बारे में संगति की और उन्हें उजागर किया। उन्हें अपनी समस्याओं का एहसास हुआ और वे अपनी गलत मनोदशाएँ पूरी तरह बदलने के लिए तैयार थे। धीरे-धीरे सिंचनकर्ताओं ने अपने कर्तव्य में बोझ उठाना शुरू कर दिया और कार्य ने नतीजे दिए। मुझे एहसास हुआ कि अगर मैंने पहले इस तरह से अभ्यास किया होता तो मेरा कर्तव्य प्रभावित नहीं होता। इस अनुभव के बाद मैंने अपने भाई-बहनों के साथ खुलकर बात करने और अपने अंतरतम विचार साझा करने की कोशिश की और महसूस किया कि इस तरह से अभ्यास करना बहुत मुक्तिदायक है।

इसके बाद मेरे भाई-बहनों ने मेरे साथ परमेश्वर के वचनों का एक और अंश साझा किया : “कुछ लोगों को कलीसिया द्वारा पदोन्नत किया जाता है और उनका संवर्धन किया जाता है, उन्हें प्रशिक्षित होने का एक अच्छा मौका मिलता है। यह अच्छी बात है। यह कहा जा सकता है कि उन्हें परमेश्वर द्वारा ऊँचा उठाया और अनुगृहीत किया गया है। तो फिर, उन्हें अपना कर्तव्य कैसे करना चाहिए? सबसे पहले जिस सिद्धांत का उन्हें पालन करना चाहिए, वह है सत्य को समझना—जब वे सत्य को न समझते हों, तो उन्हें सत्य की खोज करनी चाहिए, और अगर अपने आप खोजने के बाद भी वे इसे नहीं समझते, तो वे संगति और खोज करने के लिए किसी ऐसे इंसान की तलाश कर सकते हैं, जो सत्य समझता है, इससे समस्या का समाधान अधिक तेजी से और समय पर होगा। अगर तुम केवल परमेश्वर के वचनों को अकेले पढ़ने और उन वचनों पर विचार करने में अधिक समय व्यतीत करने पर ध्यान केंद्रित करते हो, ताकि तुम सत्य की समझ प्राप्त कर समस्या हल कर सको, तो यह बहुत धीमा है; जैसी कि कहावत है, ‘धीमी गति से किए जाने वाले उपाय तात्कालिक जरूरतों को पूरा नहीं कर सकते।’ अगर सत्य की बात आने पर तुम शीघ्र प्रगति करना चाहते हो, तो तुम्हें दूसरों के साथ सामंजस्य में सहयोग करना, अधिक प्रश्न पूछना और अधिक तलाश करना सीखना होगा। तभी तुम्हारा जीवन तेजी से आगे बढ़ेगा, और तुम समस्याएँ तेजी से, बिना किसी देरी के हल कर पाओगे। चूँकि तुम्हें अभी-अभी पदोन्नत किया गया है और तुम अभी भी परिवीक्षा पर हो, और वास्तव में सत्य को नहीं समझते या तुममें सत्य वास्तविकता नहीं है—चूँकि तुम्हारे पास अभी भी इस आध्यात्मिक कद की कमी है—तो यह मत सोचो कि तुम्हारी पदोन्नति का अर्थ है कि तुममें सत्य वास्तविकता है; यह बात नहीं है। तुम्हें पदोन्नति और संवर्धन के लिए केवल इसलिए चुना गया है, क्योंकि तुममें कार्य के प्रति दायित्व की भावना और अगुआ होने की क्षमता है। तुममें यह विवेक होना चाहिए” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (5))। परमेश्वर के वचन पढ़ने के बाद मैं समझ गई कि पर्यवेक्षक के रूप में मुझे अपने भाई-बहनों के साथ सामंजस्यपूर्ण ढंग से कार्य करना चाहिए और कलीसिया के कार्य की संयुक्त रूप से रक्षा करनी चाहिए। पहले मेरा नजरिया गलत था। मेरा मानना था कि मेरे भाई-बहनों द्वारा मुझे पर्यवेक्षक चुने जाने के बाद मुझे सभी समस्याओं का समाधान करना आना चाहिए, उच्च अगुआओं से लगातार समस्याओं के बारे में बात करने से वे मुझे नीची नजरों से देखेंगे और सोचेंगे कि मुझमें कार्यक्षमता नहीं है। इसलिए जब मुझे ऐसी समस्याओं का सामना करना पड़ा जिनकी मैं असलियत नहीं देख पाई या उन्हें सुलझा नहीं पाई तो मैंने उन्हें छिपा लिया और कुछ नहीं कहा, अकेले ही हर माेर्चे पर डटी रही। जब मैं अपना कर्तव्य कर रही थी तो मुझे लगातार बहुत दबाव महसूस होता था और मैंने कलीसिया के कार्य में भी रुकावट डाली। अब मैं समझ गई कि समस्याएँ सुलझाने और कलीसिया के कार्य की रक्षा करने के लिए अगुआओं-कार्यकर्ताओं को मुश्किलों का सामना करने पर उच्च अगुआओं से मदद लेनी चाहिए। एक मानक स्तर का पर्यवेक्षक कोई ऐसा व्यक्ति होना चाहिए जो कलीसिया के कार्य का बोझ उठाता है। भले ही उसमें कुछ कमियाँ और खामियाँ हो सकती हैं, फिर भी वह नियमित रूप से आत्मचिंतन करेगा और सत्य खोजेगा, जब वह ऐसी समस्याओं का सामना करेगा जिनका वह समाधान नहीं कर सकता है तो वह अपना अहंकार त्यागने और भाई-बहनों से सक्रियता से मार्ग खोजने में सक्षम रहेगा, सबके साथ सामंजस्यपूर्ण ढंग से कार्य करेगा, उनकी मदद करेगा और मिलकर कलीसिया का कार्य अच्छे से करेगा। जब मैंने यह समझ लिया तो मेरे पास अभ्यास का मार्ग था। इसके बाद जब मुझे कार्य में कोई मुश्किल आती थी जिसे मैं नहीं सुलझा पाती थी तो मैं परमेश्वर से प्रार्थना करती थी और अपने भाई-बहनों से सक्रियता से खोजने के लिए अपना अभिमान छोड़ देती थी। सुसमाचार कार्य में मैं बिना कुछ छिपाए उच्च अगुआओं को स्थिति की रिपोर्ट करती थी, इस बात की परवाह नहीं करती थी कि मेरी काट-छाँट की जाएगी या मुझे दूसरों द्वारा नीची नजरों से देखा जाएगा। मुझे इस बात की परवाह थी कि क्या मैं अपना कर्तव्य एक ईमानदार दिल के साथ अच्छी तरह निभा सकती हूँ और किस तरह से काम करूँ जिससे कलीसिया के कार्य को फायदा हो। जब मैंने इस तरह से अभ्यास किया तो मेरा दिल खासकर शांत और सहज हो गया। मैं परमेश्वर का धन्यवाद करती हूँ कि उसने मेरी भ्रष्टता समझने में मेरी मदद की, और यह समझने में मदद की कि कैसे एक ईमानदार व्यक्ति बनना है और अपने भाई-बहनों के लिए अपना दिल खोलना है।


90. अगर तुम लगातार खुद को बचाते रहोगे तो अपना कर्तव्य अच्छी तरह से नहीं कर पाओगे

हान चेन, चीन

मैं कलीसिया में धर्मोपदेशों की जाँच कर रही थी। मैं यिलिन और यियांग के साथ काम कर रही थी। अप्रैल 2022 में एक दिन अगुआओं ने एक पत्र भेजा जिसमें कहा गया था, “यिलिन धर्मोपदेशों की जाँच करते समय सिद्धांतों में प्रवेश नहीं करती है और उसके काम के नतीजे अच्छे नहीं हैं। उसे बरखास्त कर देना चाहिए। तुम और यियांग अपने कर्तव्य करने से कुछ नतीजे हासिल कर रही हो, लेकिन हाल ही में धर्मोपदेशों की जाँच के तुम्हारे तरीके में विचलन मिले हैं : तुमने कुछ अहम धर्मोपदेशों की छँटाई कर दी है। तुम्हें फिलहाल रोका जा रहा है और तुम्हारी निगरानी की जाएगी।” जब मैंने यह समाचार देखा तो मेरा दिल सभी प्रकार की भावनाओं से भर गया। यिलिन की काबिलियत मुझसे बेहतर थी, लेकिन उसे भी बरखास्त कर दिया गया था। मेरी काबिलियत और कार्य क्षमता उसके जितनी अच्छी नहीं थी और मुझे सिद्धांतों की अच्छी समझ नहीं थी। अगर मैंने धर्मोपदेशों की जाँच में एक और गलती की तो मुझे निश्चित रूप से बरखास्त कर दिया जाएगा। अब परमेश्वर का कार्य जल्दी ही पूरा होने वाला है। अगर मुझे बरखास्त कर दिया गया और मेरे पास करने के लिए कोई कर्तव्य नहीं हुआ तो क्या मुझे अभी भी उद्धार का मौका मिलेगा? जब मैंने यह सोचा तो मुझे बहुत भारीपन महसूस हुआ। उस दौरान जब भी मैं कोई धर्मोपदेश जाँचती तो मैं उसे कई बार पढ़ती थी, डरती थी कि अगर कोई विचलन दिखाई दिया तो मुझे बरखास्त कर दिया जाएगा। लेकिन मैं गलती करने से जितना ज्यादा डरती, चीजों को सही ढंग से तौलने में उतनी ही कम सक्षम हो जाती और उतनी ही अधिक समस्याएँ और विचलन होते। एक बार हम एक धर्मोपदेश का मूल्यांकन कर रहे थे, जिसमें मुझे लगा कि परतें स्पष्ट हैं और काफी व्यावहारिक तरीके से संगति की गई है। मैंने इसे अगुआओं को देखने के लिए दिया। मैंने कभी उम्मीद नहीं की थी कि अगुआ इसे पढ़ेंगे और कहेंगे, “इस धर्मोपदेश में धार्मिक धारणाओं का समाधान नहीं किया गया है। इसे जमा नहीं किया जा सकता।” मैं हैरान थी, “मैंने इसे कैसे नहीं देखा? अगर अगुआ देखते हैं कि मुझमें सिद्धांतों की समझ नहीं है और मैं अपने कर्तव्य करने में प्रगति नहीं कर रही हूँ तो क्या वे मुझे बरखास्त कर देंगे?” बाद में मैं अपने कर्तव्य करते समय बहुत ही डरपोक और पहल करने में असमर्थ हो गई। धर्मोपदेश की जाँच करते समय मैं अपनी राय स्पष्टता से बताने की हिम्मत नहीं करती थी, क्योंकि मुझे गलती करने, बेनकाब होने और बरखास्त किए जाने का डर था। इसलिए मैं अगुआओं से हर चीज के बारे में पूछती थी और उनसे निर्णय लेने के लिए कहती थी।

एक बार कलीसियाओं ने कुछ धर्मोपदेश भेजे। उन्हें पढ़ने के बाद हमने पाया कि चार धर्मोपदेश काफी व्यावहारिक रूप से लिखे गए थे और उन्हें जमा किया जा सकता था। लेकिन अपने दिल में मैं हिसाब लगा रही थी, “क्या होगा अगर मैंने एक और बेकार धर्मोपदेश जमा कर दिया क्योंकि मैंने इसे गलत तरीके से पढ़ा है? अगर अगुआओं को लगता है कि मैं सिद्धांत नहीं समझती और वे मुझे बरखास्त कर देते हैं तो मैं क्या करूँगी? सुरक्षित रहने के लिए मुझे उन्हें पहले अगुआओं को देखने के लिए देना चाहिए। इस तरह भले ही मैं कोई गलती करूँ, मुख्य जिम्मेदारी मुझ पर नहीं आएगी।” इसलिए मैंने ये धर्मोपदेश अगुआओं को दे दिए। कुछ दिनों के बाद अगुआओं ने तीन धर्मोपदेशों के लिए अपने सुझावों के साथ जवाब दिया, और कहा कि उन्हें जमा किया जा सकता है। लेकिन उन्होंने झांग ली द्वारा दिए गए दूसरे धर्मोपदेश के बारे में कभी कोई प्रतिक्रिया नहीं दी। मैंने मन ही मन सोचा, “अगर अगुआओं ने जवाब नहीं दिया है तो क्या उन्हें लगता है कि इसमें कोई समस्या है? बेहतर होगा कि मैं इसे जमा न करूँ। इस तरह मैं ऐसी स्थिति से बच सकती हूँ, जहाँ बाद में सिद्धांत की समस्या सामने आए और ऐसा लगे कि मुझमें भेद पहचानने की क्षमता नहीं है। मुझे अगुआओं की प्रतिक्रिया का इंतजार करना चाहिए और फिर तय करना चाहिए कि इसे जमा करना है या नहीं। यह इस तरह से सुरक्षित रहेगा।” इसके बाद मैंने खुद को दूसरे कामों में व्यस्त कर लिया। यह धर्मोपदेश दो सप्ताह तक अटका रहा। इस दौरान यियांग ने मुझे याद दिलाया कि इस धर्मोपदेश को जल्द से जल्द जमा किया जाना चाहिए। मैंने कहा, “इसे जमा करने से पहले अगुआओं की प्रतिक्रिया का इंतजार करो। हमें अल्पकालिक सफलताओं के लिए बहुत उत्सुक नहीं होना चाहिए।” यियांग ने इसके आगे और कुछ नहीं कहा। एक दिन अगुआओं ने एक पत्र भेजा, जिसमें लिखा था, “हमने तुम्हें झांग ली द्वारा लिखे गए धर्मोपदेश को आगे बढ़ाते नहीं देखा। यह कहाँ अटक गया है?” तभी मुझे एहसास हुआ कि अगुआओं ने झांग ली के धर्मोपदेश के बारे में बहुत पहले ही जवाब दे दिया था और कहा था कि इसे प्रूफरीड करके जमा किया जा सकता है। बस हमें अभी तक पत्र नहीं मिला था। जब मुझे यह समाचार मिला तो मेरे दिल में कुछ अवर्णनीय महसूस हुआ। मैं न चाहते हुए भी हैरान हो गई : मैंने स्पष्ट देखा कि झांग ली का धर्मोपदेश काफी व्यावहारिक था और उसकी अपनी भाषा शैली थी। सिद्धांत के अनुसार, इसे जमा किया जाना चाहिए। लेकिन मैं अगुआओं के निर्णय का इंतजार क्यों करती रही? मैं किस भ्रष्ट स्वभाव से नियंत्रित हो रही थी? मैं प्रार्थना करने और खोजने के लिए अपनी मनोदशा को परमेश्वर के सामने लाई।

बाद में मैंने परमेश्वर के ये वचन पढ़े : “कई लोग ऐसे होते हैं, जो कर्तव्य पालन की जिम्मेदारी लेने से डरते हैं। उनका डर मुख्यतः तीन तरीकों से प्रकट होता है। पहला यह है कि वे ऐसे कर्तव्य चुनते हैं, जिनमें जिम्मेदारी लेने की आवश्यकता नहीं होती। ... दूसरा तरीका यह है कि जब उन पर कोई कठिनाई आती है या उनका किसी समस्या से सामना होता है तो उनका पहला कदम यह होता है कि उसकी रिपोर्ट किसी अगुआ को कर दी जाए और अगुआ को ही उसे सँभालने और हल करने दिया जाए, और आशा की जाए कि उनके आराम में कोई खलल नहीं पड़ेगा। वे इस बात की परवाह नहीं करते कि अगुआ उस मुद्दे को कैसे सँभालता है, वे खुद उस पर कोई ध्यान नहीं देते—जब तक वे खुद जिम्मेदारी नहीं लेते, तब तक उनके लिए सब ठीक है। क्या ऐसा कर्तव्य-पालन परमेश्वर के प्रति निष्ठा है? इसे अपनी जिम्मेदारी दूसरे के सिर मढ़ना, कर्तव्य की उपेक्षा करना, चालाकियाँ करना कहा जाता है। यह केवल बातें बनाना है; वे कुछ भी वास्तविक नहीं कर रहे हैं। वे मन में कहते हैं, ‘अगर यह चीज मुझे सुलझानी है और मैं गलती कर बैठा तो क्या होगा? जब वे देखेंगे कि किसे दोष देना है, तो क्या वे मुझे नहीं पकड़ेंगे? क्या इसकी जिम्मेदारी सबसे पहले मुझ पर नहीं आएगी?’ उन्हें इसी बात की चिंता रहती है। लेकिन क्या तुम मानते हो कि परमेश्वर सबकी जाँच करता है? गलतियाँ सबसे होती हैं। अगर किसी नेक इरादे वाले व्यक्ति के पास अनुभव की कमी है और उसने पहले कोई मामला नहीं सँभाला है, लेकिन उसने पूरी मेहनत की है, तो यह परमेश्वर को दिखता है। तुम्हें विश्वास करना चाहिए कि परमेश्वर सभी चीजों और मनुष्य के हृदय की जाँच करता है। अगर कोई इस पर भी विश्वास नहीं करता, तो क्या वह छद्म-विश्वासी नहीं है? फिर ऐसे व्यक्ति के कर्तव्य निभाने के मायने ही क्या हैं? इससे वाकई कोई फर्क नहीं पड़ता कि वे यह कर्तव्य निभाते हैं या नहीं, है न? वे जिम्मेदारी लेने से डरते हैं और जिम्मेदारी से भागते हैं। जब कुछ होता है तो वे तुरंत समस्या से निपटने का तरीका सोचने की कोशिश नहीं करते, बल्कि सबसे पहले वे अगुआ को कॉल करके इसकी सूचना देते हैं। निस्संदेह, कुछ लोग अगुआ को सूचित करते हुए खुद समस्या से निपटने का प्रयास करते हैं, लेकिन कुछ लोग ऐसा नहीं करते, और उनका पहला काम होता है अगुआ को कॉल करना, और कॉल करने के बाद वे बस निष्क्रिय रहकर निर्देशों की प्रतीक्षा करते हैं। जब अगुआ उन्हें कोई कदम उठाने का निर्देश देता है, तो वे वह कदम उठाते हैं; अगर अगुआ कुछ करने के लिए कहता है, तो वे वैसा करते हैं। अगर अगुआ कुछ नहीं कहता या कोई निर्देश नहीं देता, तो वे कुछ नहीं करते और बस टालते रहते हैं। बिना किसी के प्रेरित किए या बिना निगरानी के वे कोई काम नहीं करते। बताओ, क्या ऐसा व्यक्ति कर्तव्य निभा रहा है? अगर वह मेहनत कर भी रहा हो, तो भी उसमें निष्ठा नहीं होती! एक और तरीका है, जिससे किसी व्यक्ति का कर्तव्य निर्वहन करते समय जिम्मेदारी लेने का डर प्रकट होता है। जब ऐसे लोग अपना कर्तव्य निभाते हैं, तो उनमें से कुछ लोग बस थोड़ा-सा सतही, सरल कार्य करते हैं, ऐसा कार्य जिसमें जिम्मेदारी लेना शामिल नहीं होता। जिस कार्य में कठिनाइयाँ और जिम्मेदारी लेना शामिल होता है, उसे वे दूसरों पर डाल देते हैं, और अगर कुछ गलत हो जाता है, तो दोष उन लोगों पर मढ़ देते हैं और अपना दामन साफ रखते हैं। जब कलीसिया के अगुआ देखते हैं कि वे गैर-जिम्मेदार हैं, तो वे धैर्यपूर्वक मदद की पेशकश करते हैं, या उनकी काट-छाँट करते हैं, ताकि वे जिम्मेदारी लेने में सक्षम हो सकें। लेकिन फिर भी, वे ऐसा नहीं करना चाहते, और सोचते हैं, ‘यह कर्तव्य करना कठिन है। चीजें गलत होने पर मुझे जिम्मेदारी लेनी होगी और हो सकता है कि मुझे बाहर निकालकर हटा भी दिया जाए और यह मेरे लिए अंत होगा।’ यह कैसा रवैया है? अगर उन्हें अपना कर्तव्य निभाने में जिम्मेदारी का एहसास नहीं है, तो वे अपना कर्तव्य अच्छी तरह से कैसे निभा सकते हैं? जो लोग वास्तव में खुद को परमेश्वर के लिए नहीं खपाते, वे कोई कर्तव्य अच्छी तरह से नहीं निभा सकते, और जो लोग जिम्मेदारी लेने से डरते हैं, वे अपने कर्तव्य निभाने पर सिर्फ देरी ही करेंगे। ऐसे लोग विश्वसनीय या भरोसेमंद नहीं होते; वे सिर्फ पेट भरने के लिए अपना कर्तव्य निभाते हैं। क्या ऐसे ‘भिखारियों’ को निकाल देना चाहिए? बेशक निकाल देना चाहिए। परमेश्वर के घर को ऐसे लोगों की जरूरत नहीं। ये उन लोगों की तीन अभिव्यक्तियाँ हैं जो अपना कर्तव्य निभाने की जिम्मेदारी लेने से डरते हैं। जो लोग अपने कर्तव्य में जिम्मेदारी लेने से डरते हैं वे एक निष्ठावान मजदूर के स्तर तक भी नहीं पहुँच पाते, और कर्तव्य निभाने के लायक नहीं होते हैं। कुछ लोगों को अपने कर्तव्य के प्रति इस प्रकार के रवैये के कारण हटा दिया जाता है। अब भी वे इसका कारण नहीं जानते और शिकायत करते हुए कहते हैं, ‘मैंने अपना कर्तव्य पूरे जोश के साथ निभाया, तो भी उन्होंने मुझे इतनी बेरुखी से बाहर क्यों निकाल दिया?’ उनकी समझ में यह बात अब भी नहीं आती। जो लोग सत्य को नहीं समझते वे जीवन भर यह समझने में असमर्थ रहते हैं कि उन्हें क्यों हटाया गया था। वे अपने लिए बहाने बनाते हैं, और अपना बचाव करते रहते हैं, सोचते हैं, ‘किसी के लिए अपनी रक्षा करना स्वाभाविक है, और उन्हें ऐसा करना चाहिए। किसे अपना थोड़ा सा ख्याल नहीं रखना चाहिए? किसे अपने बारे में थोड़ा सा नहीं सोचना चाहिए? किसे अपने बच निकलने का रास्ता खोल कर रखने की जरूरत नहीं है?’ अगर कोई समस्या आने पर तुम अपनी रक्षा करते हो और अपने लिए बचने का रास्ता रखते हो, पिछले दरवाजे से निकलना चाहते हो, तो क्या ऐसा करके तुम सत्य का अभ्यास कर रहे हो? यह सत्य का अभ्यास करना नहीं है—यह धूर्त होना है। अब तुम परमेश्वर के घर में अपना कर्तव्य निभा रहे हो। कोई कर्तव्य निभाने का पहला सिद्धांत क्या है? वह यह है कि पहले तुम्हें अपने पूरे दिल से भरसक प्रयास करते हुए वह कर्तव्य निभाना चाहिए और परमेश्वर के घर के हितों की रक्षा करनी चाहिए। यह एक सत्य सिद्धांत है, जिसे तुम्हें अभ्यास में लाना चाहिए। अपने लिए बच निकलने का रास्ता, पिछला दरवाजा छोड़कर स्वयं को बचाना, अविश्वासियों द्वारा अपनाए गए अभ्यास का सिद्धांत है और उनका सबसे ऊँचा फलसफा है। सभी मामलों में सबसे पहले अपने बारे में सोचना और अपने हित बाकी सब चीजों से ऊपर रखना, दूसरों के बारे में न सोचना, परमेश्वर के घर के हितों और दूसरों के हितों के साथ कोई संबंध न रखना, अपने हितों के बारे में पहले सोचना और फिर बचाव के रास्ते के बारे में सोचना—क्या यह एक अविश्वासी नहीं है? एक अविश्वासी ठीक ऐसा ही होता है। इस तरह का व्यक्ति कोई कर्तव्य निभाने के योग्य नहीं है” (वचन, खंड 4, मसीह-विरोधियों को उजागर करना, मद आठ : वे दूसरों से केवल अपने प्रति समर्पण करवाएँगे, सत्य या परमेश्वर के प्रति नहीं (भाग एक))। परमेश्वर के वचनों से मैंने देखा कि लोग कर्तव्य करते समय जिम्मेदारी लेने से लगातार डरते हैं। वे गलती करने, बेनकाब होने और बरखास्त किए जाने से डरते हैं। जब चीजें सामने आती हैं तो वे अगुआओं को निर्णय लेने देते हैं, अपने निजी हितों की रक्षा के लिए हमेशा बच निकलने का रास्ता निकालते हैं। यह वही सिद्धांत है जिसका पालन अविश्वासी लोग चीजें सँभालते समय करते हैं। परमेश्वर के वचनों के प्रकाशन से मुझे ऐसा लगा जैसे मेरे दिल पर चाकू से वार किया जा रहा हो। क्या मेरा व्यवहार बिल्कुल ऐसा ही नहीं था? जब यिलिन को बरखास्त किया गया था और मेरे द्वारा जाँचे गए धर्मोपदेशों में विचलन और समस्याएँ मिली थीं और मुझे निगरानी में रखा गया था तो मैं समस्याओं के मूल कारण खोजने और उन्हें सुलझाने के लिए सत्य की खोज करने परमेश्वर के सामने नहीं आई थी। इसके बजाय मुझे फिक्र थी कि मुझे बरखास्त कर दिया जाएगा और मैं कोई कर्तव्य करने में असमर्थ हो जाऊँगी और इसलिए मेरे पास कोई अच्छी संभावना या मंजिल नहीं होगी। मैंने स्पष्ट देखा था कि ये कुछ धर्मोपदेश काफी व्यावहारिक हैं और जमा किए जा सकते हैं, लेकिन मुझे डर था कि अगर विचलन सामने आए तो मेरी अपनी समस्याएँ उजागर हो जाएँगी और मुझे बरखास्त कर दिया जाएगा। इसलिए मैंने अगुआओं को उन पर फैसला लेने के लिए मजबूर किया, बहाना बनाती रही कि मैं इस बारे में निश्चित नहीं हूँ। इस तरह अगर समस्याएँ मिलतीं तो यह अकेले मेरी ही जिम्मेदारी नहीं होती। जब अगुआओं ने जवाब नहीं दिया तो मैंने चीजों को लटका दिया और इंतजार करती रही, नतीजतन एक मूल्यवान धर्मोपदेश तुरंत जमा नहीं किया गया और प्रगति में रुकावट आई। उस समय मैं मानती थी कि मैं पहले की तरह अल्पकालिक सफलताओं के लिए उत्सुक नहीं हूँ। मुझे अपने आप पर पहले जैसा भरोसा भी नहीं रहा था और मेरा मानना था कि जब चीजें सामने आती हैं तो अगुआओं से सुझाव माँगने की क्षमता ही विवेक का प्रतीक है। अब मुझे आखिरकार एहसास हुआ कि मैं अपने घृणित इरादे अंदर ही छिपा रही थी। मैं जिम्मेदारी लेने से डरती थी और खुद को बचाने के लिए मैंने चालाकी भरे तरीके अपनाए थे। मैं बेहद स्वार्थी और नीच, बेहद धूर्त और धोखेबाज थी! अगर मेरे इरादे सही होते तो कलीसिया के कार्य पर विचारशील होने के मामले में मुझे जल्द से जल्द मूल्यवान धर्मोपदेशों की जाँच करनी चाहिए थी ताकि वे परमेश्वर की गवाही दे सकें। यहाँ तक कि अगर समस्याएँ या विचलन होते तो भी मैं तुरंत उनकी समीक्षा कर सकती थी और उन्हें सुलझाने के लिए सत्य खोज सकती थी। इस तरह विचलनों की संख्या कम होती रहती। लेकिन मुझे विश्वास नहीं था कि परमेश्वर हर चीज की जाँच-पड़ताल करता है। मुझे डर था कि अगर मैंने कोई गलती की तो मुझे बरखास्त कर दिया जाएगा और मेरा भविष्य सुनिश्चित नहीं हो पाएगा। मैंने खुद को बचाने के लिए धर्मोपदेश जमा करने में देरी करना पसंद किया। मैं कलीसिया के कार्य के बारे में जरा भी विचारशील नहीं थी। ऐसा करने से न सिर्फ मुझे अच्छा भविष्य और मंजिल नहीं मिलती, बल्कि परमेश्वर की बेइंतहा नफरत भी मेरे ऊपर आती।

बाद में मैंने परमेश्वर के और भी वचन पढ़े : “कुछ लोग यह नहीं मानते कि परमेश्वर का घर लोगों के साथ उचित व्यवहार कर सकता है। वे यह नहीं मानते कि परमेश्वर के घर में परमेश्वर का और सत्य का शासन चलता है। उनका मानना है कि व्यक्ति चाहे कोई भी कर्तव्य निभाए, अगर उसमें कोई समस्या उत्पन्न होती है, तो परमेश्वर का घर तुरंत उस व्यक्ति से निपटेगा, उससे उस कर्तव्य को निभाने का अधिकार छीनकर उसे दूर भेज देगा या फिर उसे कलीसिया से ही निकाल देगा। क्या वाकई इस ढंग से काम होता है? निश्चित रूप से नहीं। परमेश्वर का घर हर व्यक्ति के साथ सत्य सिद्धांतों के अनुसार व्यवहार करता है। परमेश्वर सभी के साथ धार्मिकता से व्यवहार करता है। वह केवल यह नहीं देखता कि व्यक्ति ने किसी परिस्थिति-विशेष में कैसा व्यवहार किया है; वह उस व्यक्ति की प्रकृति सार, उसके इरादे, उसका रवैया देखता है, खास तौर से वह यह देखता है कि क्या वह व्यक्ति गलती करने पर आत्मचिंतन कर सकता है, क्या वह पश्चात्ताप करता है और क्या वह उसके वचनों के आधार पर समस्या के सार को समझ सकता है ताकि वह सत्य समझ ले और अपने आपसे घृणा करने लगे और सच में पश्चात्ताप करे। ... अच्छा बताओ, अगर किसी व्यक्ति ने कोई गलती की है लेकिन वह सच्ची समझ हासिल कर पश्चात्ताप करने को तैयार हो, तो क्या परमेश्वर का घर उसे एक अवसर नहीं देगा? जैसे-जैसे परमेश्वर की छह-हजार-वर्षीय प्रबंधन योजना समापन की ओर बढ़ रही है, ऐसे बहुत-से कर्तव्य हैं जिन्हें पूरा करना है। लेकिन अगर तुम में अंतरात्मा और विवेक नहीं है और तुम अपने उचित काम पर ध्यान नहीं देते, अगर तुम्हें कर्तव्य निभाने का अवसर मिलता है, लेकिन तुम उसे सँजोकर रखना नहीं जानते, सत्य का जरा भी अनुसरण नहीं करते और सबसे अनुकूल समय अपने हाथ से निकल जाने देते हो, तो तुम्हारा खुलासा किया जाएगा। अगर तुम अपने कर्तव्य निभाने में लगातार अनमने रहते हो, और काट-छाँट के समय जरा भी समर्पण-भाव नहीं रखते, तो क्या परमेश्वर का घर तब भी किसी कर्तव्य के निर्वाह के लिए तुम्हारा उपयोग करेगा? परमेश्वर के घर में सत्य का शासन चलता है, शैतान का नहीं। हर चीज में परमेश्वर की बात ही अंतिम होती है। वही इंसानों को बचाने का कार्य कर रहा है, वही सभी चीजों पर संप्रभुता रखता है। क्या सही है और क्या गलत, तुम्हें इसका विश्लेषण करने की कोई जरूरत नहीं है; तुम्हें बस सुनना और समर्पण करना है। जब तुम्हारी काट-छाँट हो, तो तुम्हें सत्य स्वीकार कर अपनी गलतियाँ सुधारनी चाहिए। अगर तुम ऐसा करोगे, तो परमेश्वर का घर तुमसे तुम्हारे कर्तव्य-निर्वहन का अधिकार नहीं छीनेगा। अगर तुम हमेशा हटाए जाने से डरते रहोगे, बहानेबाजी करते रहोगे, खुद को सही ठहराते रहोगे, तो फिर समस्या पैदा होगी। अगर तुम लोगों को यह दिखाओगे कि तुम जरा भी सत्य नहीं स्वीकारते, और यह कि तर्क का तुम पर कोई असर नहीं होता, तो तुम मुसीबत में हो। कलीसिया तुमसे निपटने को बाध्य हो जाएगी। अगर तुम अपने कर्तव्य पालन में थोड़ा भी सत्य नहीं स्वीकारते, हमेशा प्रकट किए और हटाए जाने के भय में रहते हो, तो तुम्हारा यह भय मानवीय इरादे, भ्रष्ट शैतानी स्वभाव, संदेह, सतर्कता और गलतफहमी से दूषित है। व्यक्ति में इनमें से कोई भी रवैया नहीं होना चाहिए” (वचन, खंड 3, अंत के दिनों के मसीह के प्रवचन, भाग तीन)। जब मैंने परमेश्वर के वचनों पर चिंतन किया तो मुझे आखिरकार एहसास हुआ कि मैं लगातार इस बात की चिंता कर रही थी कि अगर मैंने अपना कर्तव्य करते हुए कोई गलती की तो मैं बेनकाब हो जाऊँगी और मुझे बरखास्त कर दिया जाएगा, मेरा भविष्य या मंजिल अच्छी नहीं होगी; इसका मुख्य कारण यह था कि मैंने परमेश्वर का धार्मिक स्वभाव नहीं समझा था और यह विश्वास नहीं किया था कि परमेश्वर के घर में सत्य का शासन है। परमेश्वर का घर सिद्धांतों के अनुसार लोगों को दूसरा काम सौंपता और बरखास्त करता है। यह लोगों को इसलिए बरखास्त नहीं करता क्योंकि उन्होंने एक या दो चीजें गलत की हैं या उनके काम में कुछ विचलन हैं। इसके बजाय यह लोगों का निरंतर व्यवहार देखता है और देखता है कि क्या वे सत्य स्वीकार सकते हैं, विचलन और समस्याएँ होने पर तुरंत चीजों को बदल सकते हैं। मैंने यिलिन के बारे में सोचा। भले ही उसके पास कुछ काबिलियत और खूबियाँ थीं, वह बस प्रतिष्ठा और रुतबे के पीछे भागती थी और अल्पकालिक सफलताओं के लिए उत्सुक रहती थी। जब उसके कर्तव्यों में विचलन और समस्याएँ सामने आईं, अगुआओं ने कई मौकों पर उसका मार्गदर्शन करने की कोशिश की, लेकिन उसने आत्म-चिंतन नहीं किया, सिद्धांतों की खोज नहीं की और कार्य में बाधा और गड़बड़ी पैदा की : यही कारण था कि उसे बरखास्त कर दिया गया। इसके विपरीत मेरे आस-पास के लोगों में एक बहन थी जो धर्मोपदेशों की जाँच करते समय अनमने ढंग से काम करती थी और कुछ मूल्यवान धर्मोपदेशों को छाँट देती थी। लेकिन मार्गदर्शन और काट-छाँट के साथ वह इसे स्वीकार कर आत्म-चिंतन कर सकी और चीजों को तुरंत बदल पाई। कलीसिया ने अभी भी उसे कर्तव्य करने का अवसर दिया। दरअसल यिलिन की बरखास्तगी मेरे लिए एक चेतावनी थी। मैंने सोचा कि जब मैं धर्मोपदेशों की जाँच कर रही थी तो इतने सारे विचलन और समस्याएँ क्यों हुईं और मैं इतनी प्रगति क्यों नहीं कर पा रही थी। मुख्य कारण यह था कि मैं अहंकारी और दंभी थी और अपने पुराने तरीकों में फँसी हुई थी। अपने कर्तव्य करने में मैं अनुभव पर भरोसा करती थी और सिद्धांत खोजने के बजाय विनियमों को सख्ती से लागू करती थी। नतीजतन मैंने मूल्यवान धर्मोपदेशों को छाँटकर काम में गड़बड़ी पैदा की। लेकिन अगुआओं ने मुझे अपने कर्तव्य के दौरान होने वाले विचलनों और समस्याओं की वजह से बरखास्त नहीं किया था। उन्होंने मेरे साथ संगति भी की थी ताकि मुझे अपने भ्रष्ट स्वभाव समझने में मदद मिल सके, उन्होंने मुझे पश्चात्ताप करने और बदलने का अवसर दिया था। लेकिन न सिर्फ मैंने यिलिन की बरखास्तगी से सबक नहीं सीखा और अपनी समस्याओं पर विचार नहीं किया, बल्कि मैंने गलत समझा और परमेश्वर के खिलाफ सतर्क हो गई। मैंने मूल्यवान धर्मोपदेश स्पष्ट देखे थे, लेकिन मैंने निर्णय लेने की हिम्मत नहीं की, इसके बजाय इसे अगुआओं पर थोप दिया। मुझे डर था कि अगर मैंने कोई गलती की और मुझे बरखास्त कर दिया गया और मैं अपना कर्तव्य करने में असमर्थ हो गई तो मेरा परिणाम अच्छा नहीं होगा। मैंने परमेश्वर की कल्पना भ्रष्ट मानवता के समान ही की थी, जो लोगों को गलतियाँ करने की अनुमति नहीं देती है और जैसे ही वे गलतियाँ करते हैं, उन्हें हटा देती है। क्या यह परमेश्वर की बदनामी और ईशनिंदा नहीं थी? मैं वाकई बहुत दुष्ट और धोखेबाज थी!

बाद में मैंने परमेश्वर के वचनों का एक और अंश पढ़ा और अपनी मनोदशा के बारे में अधिक समझ पाई। सर्वशक्तिमान परमेश्वर कहता है : “लोगों को सच्चे दिल से अपने कर्तव्यों और परमेश्वर के निकट जाना चाहिए। अगर वे ऐसा करते हैं तो वे परमेश्वर का भय मानने वाले लोग होंगे। सच्चे दिल वाले लोग परमेश्वर के प्रति कैसा रवैया रखते हैं? कम-से-कम, उनके पास परमेश्वर का भय मानने वाला दिल होता है, सभी चीजों में परमेश्वर के प्रति समर्पण वाला दिल होता है, वे न तो आशीष के बारे में पूछते हैं न ही दुर्भाग्य के बारे में, वे शर्तों के बारे में नहीं बोलते, वे खुद को परमेश्वर के आयोजन की दया पर छोड़ देते हैं—ये सच्चे दिल वाले लोग होते हैं। जो लोग परमेश्वर के प्रति हमेशा शंकालु होते हैं, हमेशा उसकी पड़ताल करते हैं, उससे सौदेबाजी की कोशिश में लगे रहते हैं—क्या वे सच्चे दिल वाले लोग होते हैं? (नहीं।) ऐसे लोगों के दिलों में क्या होता है? कपट और दुष्टता; वे हमेशा पड़ताल करते रहते हैं। और वे किस चीज की पड़ताल करते हैं? (लोगों के प्रति परमेश्वर के रवैये की पड़ताल।) वे हमेशा लोगों के प्रति परमेश्वर के रवैये की पड़ताल करते रहते हैं। यह कौन-सी समस्या है? और वे इसकी पड़ताल क्यों करते हैं? क्योंकि इससे उनके महत्वपूर्ण हित जुड़े हुए हैं। वे मन-ही-मन सोचते हैं, ‘परमेश्वर ने मेरे लिए ये परिस्थितियाँ रची हैं, उसके कारण मेरे साथ यह घटना घटी। उसने ऐसा क्यों किया? ऐसा और लोगों के साथ तो नहीं हुआ—यह मेरे साथ ही क्यों हुआ? और बाद में इसके क्या परिणाम होंगे?’ वे इन्हीं चीजों की पड़ताल में लगे रहते हैं, वे अपने नफा-नुकसान, आशीष और विपत्तियों की पड़ताल करते हैं। और क्या इन चीजों की पड़ताल करते हुए वे सत्य का अभ्यास कर पाते हैं? क्या वे परमेश्वर के प्रति समर्पण कर पाते हैं? वे ऐसा नहीं कर पाते। और उनके मन में चिंतन-मनन से उत्पन्न होने वाली चीजों की प्रकृति क्या होती है? ये सारी चीजें स्वभावतः उनके निजी हितों का ध्यान रखने के लिए होती हैं, ये सारी-की-सारी उनके अपने लिए हैं। ... जो लोग खास तौर पर अपनी संभावनाओं, भाग्य और हितों को अहमियत देते हैं, वे हमेशा यही पड़ताल करते रहते हैं कि क्या परमेश्वर का कार्य उनकी संभावनाओं, उनके भाग्य और उन्हें आशीष दिलाने में लाभकारी है या नहीं। अंत में उनकी पड़ताल का क्या नतीजा निकलता है? वे सिर्फ परमेश्वर के खिलाफ विद्रोह और उसका विरोध करते हैं। वे जब अपने कर्तव्य निभाने पर अड़ते भी हैं तो भी इसे अनमने होकर और नकारात्मक मनःस्थिति के साथ निभाते हैं; वे अपने दिल में यह सोचते रहते हैं कि लाभ कैसे उठाएँ, और हारने वालों में कैसे न हों। अपने कर्तव्य निभाते हुए उनके यही इरादे होते हैं, और वे इसमें परमेश्वर के साथ सौदेबाजी का प्रयास कर रहे होते हैं। यह कैसा स्वभाव है? यह धोखेबाजी है, यह एक दुष्ट स्वभाव है। यह कोई मामूली भ्रष्ट स्वभाव भी नहीं रहा, यह दुष्टता तक जा पहुँचा है। और जब किसी व्यक्ति के दिल में इस तरह का दुष्ट स्वभाव होता है, तो यह परमेश्वर के खिलाफ संघर्ष है! तुम्हें इस समस्या के बारे में स्पष्ट होना चाहिए। अगर लोग अपने कर्तव्य निभाते हुए हमेशा परमेश्वर की जाँच-पड़ताल कर सौदेबाजी की कोशिश करते रहे, तो क्या वे अपने कर्तव्य ठीक-से निभा सकते हैं? बिल्कुल भी नहीं। वे अपने मन से और ईमानदारी से परमेश्वर की आराधना नहीं करते, उनके पास ईमानदार दिल नहीं होता, अपने कर्तव्य निभाते हुए वे नजर लगाए रहते हैं, हमेशा खुद को रोके रहते हैं—और इसका क्या नतीजा निकलता है? परमेश्वर उनमें कार्य नहीं करता, और वे उलझ जाते और भ्रमित हो जाते हैं। वे सत्य सिद्धांतों को नहीं समझते, और अपनी मनोरुचि के अनुसार चलते हैं, और हमेशा गड़बड़ा जाते हैं। और वे गड़बड़ा क्यों जाते हैं? उनके दिलों में स्पष्टता का बहुत अभाव होने के कारण, कुछ घटित होने के बाद वे आत्मचिंतन नहीं कर पाते, न ही किसी समाधान तक पहुँचने के लिए सत्य की खोज कर पाते हैं, वे मनमाने ढंग से और अपनी पसंद के हिसाब से काम करने पर तुले रहते हैं—परिणाम यह होता है कि अपने कर्तव्य निभाते हुए वे हमेशा गड़बड़ा जाते हैं। वे कभी भी कलीसिया के काम के बारे में, या परमेश्वर के घर के हितों के बारे में नहीं सोचते, बल्कि सिर्फ अपनी खातिर तिकड़में भिड़ाते रहते हैं, और सिर्फ अपने हितों, गर्व और रुतबे के लिए योजनाएँ बनाते रहते हैं, वे न सिर्फ अपने कार्य अच्छे से नहीं करते हैं, बल्कि कलीसिया के काम में भी देर करवाते और उसे प्रभावित करते हैं। क्या यह रास्ते से भटक जाना और अपने कर्तव्यों की अवहेलना करना नहीं है? अगर कोई अपना कर्तव्य निभाते हुए हमेशा अपने खुद के हितों और बेहतर संभावनाओं के लिए योजना बनाता रहता है, और कलीसिया के कार्य या परमेश्वर के घर के हितों का ध्यान नहीं रखता, तो यह कर्तव्य निभाना नहीं है। यह अपने हित खोजना है, यह अपने फायदे और खुद के लिए आशीष पाने की खातिर काम करना है। इस प्रकार, उनके कर्तव्य पालन के पीछे की प्रकृति बदल जाती है। इसका उद्देश्य सिर्फ परमेश्वर के साथ सौदेबाजी करना और अपने कर्तव्य-निर्वहन का उपयोग अपने लक्ष्य साधने में करना है। इस तरह कार्य करने से बहुत संभावना है कि परमेश्वर के घर का काम बाधित हो जाए” (वचन, खंड 3, अंत के दिनों के मसीह के प्रवचन, सत्य सिद्धांत खोजकर ही कोई अपना कर्तव्य अच्छी तरह निभा सकता है)। परमेश्वर के वचनों से मैंने समझा कि ईमानदार हृदय वाले लोग अपना कर्तव्य करते समय अपने लाभ, हानि, आशीष या दुर्भाग्य पर विचार नहीं करते। वे परमेश्वर के साथ सौदेबाजी करने की कोशिश नहीं करते, बल्कि परमेश्वर को संतुष्ट करने के लिए पूरे दिल और मन से अपना कर्तव्य निभाते हैं। ठीक नूह की तरह—परमेश्वर ने उसे जहाज बनाने के लिए कहा और नूह ने यह विश्लेषण नहीं किया कि वह इसे बना सकता है या नहीं। पूरे दिल से उसने सिर्फ यही सोचा कि कैसे जल्द से जल्द परमेश्वर का आदेश पूरा किया जाए। नूह के शुद्ध, ईमानदार और विनम्र हृदय ने परमेश्वर की स्वीकृति पाई। धोखेबाज और दुष्ट लोग अपने कर्तव्य लगातार जाँच-पड़ताल और निरीक्षण करके करते हैं, हर मोड़ पर अपने भविष्य की संभावनाओं और रास्तों के लिए योजना बनाते हैं। इस तरह के व्यक्ति से परमेश्वर बेइंतहा नफरत करता है। जब मैंने परमेश्वर के वचनों पर विचार किया तो मुझे लगा कि मेरा दिल छलनी हो गया है। मैंने सोचा कि जिस तरह से मैं अपने कर्तव्य के साथ पेश आई, उसमें बिल्कुल भी सच्चा दिल नहीं दिखा। मैंने परमेश्वर के इरादे के प्रति जरा भी विचारशीलता नहीं दिखाई थी। मैंने इस बारे में नहीं सोचा कि कैसे जल्द से जल्द मानक स्तर पर धर्मोपदेशों की जाँच की जाए, ताकि उनका उपयोग सुसमाचार का प्रचार करने और परमेश्वर की गवाही देने के लिए किया जा सके। इसके बजाय मैंने परमेश्वर के साथ चालाकी से चालें चलीं और खुद को बचाने के लिए हर मोड़ पर उसके खिलाफ सतर्क रही, अगुआओं से हर चीज पर निर्णय लेने के लिए कहती रही। इस तरह के इरादे से अपना कर्तव्य निभाना वाकई मेरे लिए पूरी तरह से धोखेबाजी थी! अपना कर्तव्य करते हुए मैंने हर मोड़ पर अपने भविष्य और मंजिल के बारे में सोचा, मानो कि अगर मैंने कोई गलती नहीं की और बरखास्त नहीं हुई, तो मैं परमेश्वर का कार्य समाप्त होने तक जीवित रहूँगी और अच्छी मंजिल पाऊँगी। परमेश्वर का स्वभाव धार्मिक और पवित्र है। अपने कर्तव्य करने में परमेश्वर के खिलाफ सतर्क होने की मानसिकता लाकर मैं परमेश्वर का प्रबोधन और मार्गदर्शन पाने में असमर्थ थी। मेरे विचार बहुत अस्पष्ट थे और मैं धर्मोपदेशों में कोई समस्या नहीं देख पा रही थी। ऐसे ही चलता रहा तो कलीसिया के कार्य में केवल बाधा और गड़बड़ी पैदा होगी और समय आने पर मैं वाकई बेनकाब करके हटा दी जाऊँगी। जब मैंने यह समझा तो मेरे दिल में डर पैदा हो गया और मैंने पश्चात्ताप में जल्दी से परमेश्वर से प्रार्थना की।

एक दिन अपनी भक्ति के दौरान मैंने परमेश्वर के ये वचन पढ़े और अभ्यास का मार्ग पाया। सर्वशक्तिमान परमेश्वर कहता है : “मनुष्य द्वारा अपना कर्तव्य निभाना वास्तव में उस सबकी सिद्धि है, जो मनुष्य के भीतर अंतर्निहित है, अर्थात् जो मनुष्य के लिए संभव है। इसके बाद उसका कर्तव्य पूरा हो जाता है। मनुष्य की सेवा के दौरान उसके दोष उसके क्रमिक अनुभव और न्याय से गुज़रने की प्रक्रिया के माध्यम से धीरे-धीरे कम होते जाते हैं; वे मनुष्य के कर्तव्य में बाधा या विपरीत प्रभाव नहीं डालते। वे लोग, जो इस डर से सेवा करना बंद कर देते हैं या हार मानकर पीछे हट जाते हैं कि उनकी सेवा में कमियाँ हो सकती हैं, वे सबसे ज्यादा कायर होते हैं। ... यद्यपि मनुष्य का कर्तव्य उसके मन और उसकी अवधारणाओं से दूषित है, फिर भी तुम्हें अपना कर्तव्य अवश्य निभाना चाहिए और अपनी वफादारी दिखानी चाहिए। मनुष्य के कार्य में अशुद्धताएँ उसकी क्षमता की समस्या हैं, जबकि, यदि मनुष्य अपना कर्तव्य पूरा नहीं करता, तो यह उसकी विद्रोहशीलता दर्शाता है” (वचन, खंड 1, परमेश्वर का प्रकटन और कार्य, देहधारी परमेश्वर की सेवकाई और मनुष्य के कर्तव्य के बीच अंतर)। “तुम चाहे जो भी कर्तव्य कर रहे हो, अगर तुम सत्य सिद्धांतों के अनुसार सभी चीजें करते रहते हो, केवल तभी माना जाएगा कि तुमने अपनी जिम्मेदारी पूरी कर ली है। मानवीय तरीके के अनुसार बेमन से कार्य करना लापरवाह होना है; सिर्फ सत्य सिद्धांतों पर बने रहना ही उचित रूप से अपने कर्तव्य का निर्वहन करना और अपनी जिम्मेदारी पूरी करना है। और जब तुम अपनी जिम्मेदारी पूरी करते हो, तो क्या यह निष्ठा की अभिव्यक्ति नहीं है? यही निष्ठा से अपने कर्तव्य का निर्वहन करने की अभिव्यक्ति है। जब तुममें जिम्मेदारी का यह भाव होगा, यह संकल्प और इच्छा होगी, और अपने कर्तव्य के प्रति निष्ठा की अभिव्यक्ति होगी, तो ही परमेश्वर तुम पर कृपादृष्टि रखेगा और तुम्हें स्वीकार करेगा” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (8))। परमेश्वर के वचनों ने मुझे अभ्यास का मार्ग दिया। परमेश्वर की हमसे अपेक्षाएँ बहुत बड़ी नहीं हैं। वह हमसे यह अपेक्षा नहीं करता कि हम सब कुछ बिना किसी गलती के पूर्णता से करें। जब तक हमारे पास ईमानदार दिल है, हम जो कर सकते हैं, उसे पूरे दिल और आत्मा से करते हैं, जब हम उन चीजों का सामना करते हैं जिनकी असलियत हम जान नहीं पाते हैं तो अपने इरादे सही करते हैं, अपने साथ काम करने वाले भाई-बहनों और अगुआओं के साथ इनके बारे में बातचीत करते हैं, साथ मिलकर सिद्धांत खोजते हैं, निष्क्रिय होकर इंतजार नहीं करते और अपनी जिम्मेदारी पूरी करते हें तो परमेश्वर इसे स्वीकारेगा। मैंने तब के बारे में सोचा जब मैं धर्मोपदेशों की जाँच कर रही थी। मैं अहंकारी थी, अनुभव पर निर्भर थी और सत्य सिद्धांत नहीं खोजती थी, इसलिए विचलन हुए। अब मुझे सिद्धांतों पर अधिक प्रयास करना होगा। जब मैं प्रत्येक धर्मोपदेश की जाँच करती हूँ तो मेरे पास परमेश्वर का भय मानने वाला हृदय होना चाहिए और सिद्धांतों के अनुसार चीजों का मूल्यांकन करना चाहिए। भले ही अपने कर्तव्य निभाने की प्रक्रिया में समस्याएँ और विचलन अभी भी होंगे, मुझे उनके साथ सही तरीके से पेश आना होगा, कारणों को सारांशित करना होगा और चीजों को तुरंत बदलना होगा। यह बात समझ आने पर मैंने अब यह नहीं सोचा कि मुझे बरखास्त किया जाएगा या नहीं और अपने कर्तव्य के प्रति अपना दिल समर्पित करने में सक्षम हो गई। उस अवधि में समस्याओं और विचलनों की संख्या धीरे-धीरे कुछ हद तक कम हो गई, मैंने पेशेवर तौर पर और सिद्धांतों के संदर्भ में कुछ लाभ प्राप्त किए। मेरे दिल को बहुत राहत मिली।

बाद में मुझे टीम अगुआ चुना गया। एक बार पर्यवेक्षकों ने एक पत्र भेजा जिसमें बताया गया कि उस समय हमने जो धर्मोपदेश जमा किए थे उनका विषय अस्पष्ट है और यह सत्य पर संगति करने में व्यावहारिक नहीं है। उन्होंने पूछा कि क्या मैंने इसे जाँच लिया था—मैंने समस्याएँ क्यों नहीं देखीं? जब मैंने पत्र पढ़ा तो मेरा दिल बैठ गया। यह सच था कि मैंने ये समस्याएँ नहीं देखी थीं। मैं यह अनुमान लगाने से खुद को नहीं रोक पाई, “अगर पर्यवेक्षकों को यह पता चले कि मैं इतने लंबे समय से यह कर्तव्य कर रही हूँ, लेकिन फिर भी मुझे सिद्धांतों की समझ नहीं है तो क्या वे मुझे इस कर्तव्य के लिए उपयुक्त नहीं समझेंगे और मुझे बरखास्त कर देंगे?” इसके बाद मैं फिर से अपने कर्तव्य करते समय डरपोक और पहल करने में असमर्थ हो गई। भले ही मैं साफ देख सकती थी कि कुछ धर्मोपदेश मूल्यवान हैं, मुझे एक और गलती करने और बेनकाब होने का डर था, इसलिए मैंने उनके मूल्यांकन और जाँच का काम पर्यवेक्षकों पर थोप दिया। मुझे एहसास हुआ कि मेरी मनोदशा गलत है और मैं फिर से अपने भविष्य की संभावनाओं और रास्तों के बारे में सोच रही हूँ। मैंने परमेश्वर के वचनों के एक अंश के बारे में सोचा और उसे खोजकर पढ़ा। सर्वशक्तिमान परमेश्वर कहता है : “परिस्थिति या कार्य का माहौल चाहे जैसा भी हो, लोग कभी-कभी गलतियाँ करते हैं, और ऐसे क्षेत्र भी हैं जहाँ उनकी काबिलियत, अंतर्दृष्टि और परिप्रेक्ष्य कम पड़ जाते हैं। यह सामान्य है, और तुम्हें इसे सही तरीके से संभालना सीखना होगा। ... तुम्हें तुरंत आत्म-चिंतन करना चाहिए और यह निर्धारित करना चाहिए कि कहीं तुम्हारे पेशेवर कौशल में या तुम्हारे इरादों में कोई समस्या तो नहीं है। जाँच करो कि क्या तुम्हारे क्रियाकलापों में कोई अशुद्धियाँ हैं या कुछ धारणाएँ इसके लिए दोषी हैं। सभी पहलुओं पर चिंतन करो। यदि यह दक्षता की कमी से जुड़ी समस्या है, तो तुम सीखना जारी रख सकते हो, समाधान खोजने में मदद के लिए किसी को ढूँढो, या उसी क्षेत्र के लोगों से परामर्श करो। यदि कुछ गलत इरादे मौजूद हैं, ऐसी समस्या शामिल है जिसे सत्य का उपयोग करके हल किया जा सकता है, तो तुम परामर्श और संगति के लिए कलीसिया अगुआओं या सत्य समझने वाले किसी व्यक्ति को खोज सकते हो। तुम जिस अवस्था में हो, उसके बारे में उनसे बात करो और उन्हें इसे सुलझाने में तुम्हारी मदद करने दो। यदि यह धारणाओं से जुड़ी समस्या है, तो उनकी जाँच करने और उन्हें पहचानने के बाद, तुम उनका गहन-विश्लेषण करके उन्हें समझ सकते हो, फिर उनसे दूर होकर विद्रोह कर सकते हो” (वचन, खंड 6, सत्य के अनुसरण के बारे में, सत्य का अनुसरण कैसे करें (6))। परमेश्वर के वचनों के इस अंश को पढ़ने के बाद मेरा हृदय स्पष्ट और प्रबुद्ध हो गया। जब मेरे कर्तव्य में विचलन और समस्याएँ आती हैं तो मुझे समस्या के मूल कारण पर विचार करके, उनका सारांश बनाकर और उनकी खोज करके उनसे सही तरीके से निपटना चाहिए। फिर मैंने आत्म-चिंतन किया और पाया कि धर्मोपदेशों की जाँच करते समय मैं अनुभव पर निर्भर थी। जब मैंने देखा कि सामान्य रूपरेखा मौजूद है तो मैंने विवरणों पर विचार नहीं किया। इसका मतलब था कि मुझे कुछ समस्याएँ नहीं मिलीं। इसके बाद मैंने समस्याओं वाले धर्मोपदेश निकाले और अपनी बहनों के साथ उन पर चर्चा की। संवाद और चर्चा के माध्यम से मैंने प्रासंगिक सत्य और सिद्धांत थोड़े और समझे। इन अनुभवों के माध्यम से मैंने वाकई समझा कि सिर्फ अपनी सतर्कता छोड़कर और सत्य की खोज करने का रवैया अपनाकर ही हम परमेश्वर का प्रबोधन और अगुआई प्राप्त कर सकते हैं और अपना कर्तव्य अच्छी तरह से कर सकते हैं।


91. क्या आदर्श शादी होने से खुशी मिलती है?

आठ साल तक एक-दूसरे को जानने और प्यार करने के बाद मैं और मेरा पति सगाई करने वाले थे, तभी मुझे अचानक ऐसी बीमारी हो गई, जिसके चलते मैं कभी माँ नहीं बन सकती थी। उस समय मैं पूरी तरह से निराश हो गई और जीने की हिम्मत खो बैठी। मेरे पति के परिवार ने देखा कि मैं माँ नहीं बन सकती और उसे मुझसे रिश्ता तोड़ने को कहा, लेकिन उसने अपने परिवार की मनाही को नजरअंदाज किया और मुझसे शादी करने का दृढ़ निश्चय किया। मेरे पति की दृढ़ निष्ठा ने जीवन में मेरी आशा को फिर से जगा दिया और मैं उसकी बहुत आभारी थी, लेकिन साथ ही मुझे माँ नहीं बन पाने का बहुत दुख भी था और मुझे हमेशा लगता था कि मैं अपने पति की ऋणी हूँ। मैंने मन ही मन कहा कि मुझे हमारी बड़ी मुश्किल से हुई शादी को ठीक से संजोना है। शादी होने के बाद मैं घर को एकदम व्यवस्थित रखती थी ताकि मेरा पति शांत मन से काम पर जा सके। महत्वपूर्ण और मामूली दोनों ही मामलों में मैंने उसे प्राथमिकता देने की पूरी कोशिश की, रिश्तेदारों और दोस्तों के सामने उसे इज्जत देना सुनिश्चित किया। हमारी शादी के करीब दो साल बाद मेरा पति नहीं चाहता था कि मैं माँ नहीं बन पाने के कारण अपराध बोध में जियूँ, इसलिए उसने एक बच्चा गोद ले लिया। इस बच्चे को गोद लेने के बाद हमारा घर बहुत ज्यादा आनंद और हँसी से भर गया और मुझे लगा कि घर पहले से ज्यादा खुशनुमा हो गया है।

जनवरी 2009 में मेरे चचेरे भाई ने मुझे सर्वशक्तिमान परमेश्वर के राज्य का सुसमाचार सुनाया। सर्वशक्तिमान परमेश्वर के वचनों में बहुत अधिकार और सामर्थ्य थी और मैं उनकी ओर गहराई से आकर्षित हुई। उसके बाद मैं अक्सर परमेश्वर के वचन पढ़ती और भाई-बहनों के साथ उसके वचनों की हमारी समझ पर संगति करती थी। मुझे समझ आया कि अंत के दिनों का परमेश्वर का कार्य मानवजाति को बचाने के लिए है, ऐसे कई लोग थे जिन्हें शैतान ने नुकसान पहुँचाया था और वे अभी तक परमेश्वर के सामने नहीं आए थे और यह हमारी जिम्मेदारी और दायित्व था कि हम इन लोगों को परमेश्वर के सामने लाएँ ताकि वे उसका उद्धार स्वीकारें। मैं सुसमाचार कार्य में अपना योगदान देना चाहती थी। जल्द ही परमेश्वर के अनुग्रह से मैं कलीसिया में अपना कर्तव्य करने लगी। मैंने मन ही मन सोचा, “मेरे पति को परमेश्वर के सुसमाचार की गवाही देना और उसे परमेश्वर में अपनी आस्था में शामिल करना कितना बढ़िया होगा।” लेकिन मेरी बात सुनने के बाद मेरे पति ने तिरस्कारपूर्ण ढंग से कहा, “इस दुनिया में कोई भी परमेश्वर नहीं है” और कहा कि वह एक भौतिकवादी है। मेरे पति ने देखा कि मैं परमेश्वर में अपने विश्वास को लेकर काफी उत्साही हूँ और जिज्ञासा से उसने कुछ ऑनलाइन शोध किया। उसने देखा कि चीनी कम्युनिस्ट पार्टी (सीसीपी) द्वारा कलीसिया को बदनाम करने और परमेश्वर की ईश-निंदा करने के लिए गढ़े गए नकारात्मक प्रचार से इंटरनेट भरा हुआ है और इसलिए उसने मुझसे घबराते हुए पूछा, “क्या तुम सर्वशक्तिमान परमेश्वर में विश्वास करती हो? ऐसा करने पर तुम्हें गिरफ्तार कर लिया जाएगा। परमेश्वर में विश्वास करने का मतलब है अपने परिवार और अपनी नौकरी से हाथ धोना। इसके बहकावे में मूर्ख मत बनो!” उसने यह भी कहा कि वह पूछताछ करने के लिए डोमेस्टिक सिक्योरिटी प्रोटेक्शन ब्यूरो गया था और उसे बताया गया कि जिस भी परिवार में कोई व्यक्ति सर्वशक्तिमान परमेश्वर में विश्वास करता है, उसके परिवार के सदस्यों को उसकी रिपोर्ट करनी चाहिए और उनके बच्चे भविष्य में सिविल सेवक नहीं बन सकते या सेना में शामिल नहीं हो सकते और परिवार के अन्य सभी सदस्य भी इसमें फँसा दिए जाएँगे। उसने कहा कि अगर मैं इसी रास्ते पर चलती रही तो देर-सवेर मुझे गिरफ्तार कर लिया जाएगा। अपने पति की बातें सुनकर मुझे बहुत हैरानी हुई। परमेश्वर में विश्वास करने वालों की रिपोर्ट करने के लिए सीसीपी परिवार के सदस्यों का भी इस्तेमाल कर रही थी; यह बड़ी दुष्टता थी! मैंने तुरंत अपने पति से कहा, “ऑनलाइन देखी गई अफवाहों पर विश्वास मत करो; वे सभी सीसीपी द्वारा गढ़ी गई हैं। और सिर्फ इसलिए कि मैं परमेश्वर में विश्वास करती हूँ, इसका मतलब यह नहीं है कि मैं अपना परिवार और नौकरी गँवा दूँ।” लेकिन उसने मुझ पर बिल्कुल भी विश्वास नहीं किया और अभी भी सीसीपी का पक्ष लेता रहा। मेरे पास उसके पीछे चोरी-छिपे विश्वास करते रहने के अलावा कोई चारा नहीं था।

एक साल बाद मेरे पति ने देखा कि मैं अभी भी परमेश्वर में विश्वास कर रही हूँ और उसे चिंता थी कि मैं गिरफ्तार हो जाऊँगी और हमारे परिवार को इसमें फँसा दूँगी, जिससे उसकी प्रतिष्ठा प्रभावित होगी। मुझे याद है कि एक बार तो वह घुटनों के बल बैठ गया और मुझसे विश्वास करना बंद करने की विनती करने लगा। मेरे पति को घुटनों के बल बैठकर मुझसे विनती करते देखकर मैं बहुत हैरान रह गई। वह आमतौर पर पुरुषवादी जैसा व्यवहार करता था, लेकिन वहाँ वह घुटनों के बल बैठकर मुझसे विनती कर रहा था। मुझे याद आया कि वह आमतौर पर हमारे परिवार की कितनी परवाह करता है और मैंने सोचा, “अगर मैं उसकी बात नहीं मानूँगी तो क्या वह अब भी मेरे साथ वैसे ही व्यवहार करेगा जैसा वह पहले करता था? क्या हमारी इस बारे में अक्सर बहस होगी? क्या यह उस हद तक पहुँच जाएगा जहाँ हमारी एक दूसरे के साथ नहीं निभ पाएगी?” इस पर विचार करते हुए मैं थोड़ी कमजोर पड़ गई और मैंने सोचा, “शायद मैं भविष्य में कम ही बाहर जाऊँगी। मैं सप्ताह के आखिरी दिन उसके साथ घर पर बिताऊँगी ताकि उसे ज्यादा चिंता न हो।” लेकिन फिर मैंने सोचा, “अगर मैं उसकी बात मानूँगी और परमेश्वर में विश्वास करना छोड़ दूँगी तो मैं उद्धार पाने का अपना मौका गँवा दूँगी। यह ठीक नहीं होगा!” मैंने यह भी सोचा, “शायद मेरे पति को सीसीपी ने अस्थायी रूप से गुमराह किया है। अभी मैं जो सत्य समझती हूँ वह उथला है; भविष्य में अगर मैं उससे बात करने में अपना समय लगाऊँगी तो मुझे यकीन है कि वह पार्टी की अफवाहों की असलियत समझ जाएगा।” लेकिन बाद में मुझे परमेश्वर में अपनी आस्था छोड़ने के लिए मजबूर करने के लिए उसने चुपके से सीसीपी का नकारात्मक ऑनलाइन दुष्प्रचार प्रिंट किया और घर लाकर मुझे पढ़ने के लिए दे दिया। मैंने मना किया, लेकिन उसने मुझे खींचकर इसे पढ़ने के लिए मजबूर किया। अनजाने में मैं उससे दूर हट गई और मुझे हैरानी हुई कि इससे मेरे पति को गुस्सा आ गया। उसने मेरा कॉलर पकड़ा, मुझे कोने में धकेल दिया और उन्मादी गुस्से में हिंसक होकर मेरे गले को अपने हाथों से जकड़ लिया। उसकी आँखों में क्रूरता थी। उसने गुस्से में मुझसे कहा, “आज तुम सच देखने वाली हो! तुम्हें इसके लिए जागने की जरूरत है!” वह मेरा गला इतनी जोर से घोंट रहा था कि मुझे साँस लेने में भी थोड़ी दिक्कत हो रही थी और कुछ समय बाद आखिरकार उसने अपनी पकड़ ढीली कर दी। मेरे पति ने जो किया था, उसे देखकर मैं दंग रह गई। जब से मैं अपने पति को जानती थी, उसने कभी भी मुझ पर हाथ नहीं उठाया था। अब वह परमेश्वर में मेरे विश्वास के कारण मेरे साथ हिंसक हो गया। मुझे बहुत बुरा लगा और मेरे चेहरे पर आँसू बहने लगे। मैंने मन ही मन सोचा, “मेरा भविष्य कैसा होने वाला है? अगर मैं परमेश्वर में विश्वास करती रही और अपना कर्तव्य करती रही तो मेरा पति पक्का मेरे साथ पहले की तरह अच्छे से पेश नहीं आएगा। तो हमारा परिवार कितने दिनों तक चल पाएगा? लेकिन अगर मैं परमेश्वर में अपनी आस्था छोड़ दूँ तो मैं बचाए जाने का अपना मौका गँवा दूँगी। सत्य व्यक्त करने और मानवजाति को बचाने के लिए परमेश्वर का देहधारी होना अत्यंत दुर्लभ अवसर है जिसे गँवाना मैं बर्दाश्त नहीं कर सकती।” मैं बहुत उलझन और तकलीफ में थी और मुझे नहीं पता था कि क्या करना है। मैंने परमेश्वर के सामने आकर उससे प्रार्थना की : “परमेश्वर, मेरा आध्यात्मिक कद बहुत छोटा है। मुझे प्रबुद्ध करो और इन परिस्थितियों में अडिग रहने के लिए मेरा मार्गदर्शन करो।” उसके बाद मैंने परमेश्वर के वचनों का एक अंश पढ़ा : “संसार के सृजन के समय से मैंने लोगों के इस समूह को—अर्थात् आज के तुम लोगों को—पूर्वनिर्धारित करना तथा चुनना प्रारंभ कर दिया है। तुम लोगों का मिज़ाज, क्षमता, रूप-रंग, कद-काठी, वह परिवार जिसमें तुमने जन्म लिया, तुम्हारी नौकरी और तुम्हारा विवाह—अपनी समग्रता में तुम, यहां तक कि तुम्हारे बालों और त्वचा का रंग, और तुम्हारे जन्म का समय—सभी कुछ मेरे हाथों से तय किया गया था। यहां तक कि हर एक दिन जो चीज़ें तुम करते हो और जिन लोगों से तुम मिलते हो, उसकी व्यवस्था भी मैंने अपने हाथों से की थी, साथ ही आज तुम्हें अपनी उपस्थिति में लाना भी वस्तुतः मेरा ही आयोजन है। अपने आप को अव्यवस्था में न डालो; तुम्हें शांतिपूर्वक आगे बढ़ना चाहिए” (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 74)। परमेश्वर के वचनों ने मुझे एहसास दिलाया कि मनुष्य का भाग्य परमेश्वर के हाथों में है। किसी व्यक्ति की नौकरी, विवाह और परिवार, सभी परमेश्वर द्वारा बहुत पहले ही निर्धारित किए जा चुके हैं। मेरा परिवार टूटेगा या नहीं, यह सब परमेश्वर की संप्रभुता और व्यवस्थाओं में निर्धारित है और मेरा इस बात पर कोई नियंत्रण नहीं है कि मेरा पति मुझे तलाक देगा या नहीं। मुझे परमेश्वर की संप्रभुता और व्यवस्था के प्रति समर्पण करना चाहिए और सृजित प्राणी के रूप में अपना कर्तव्य अच्छी तरह से करना चाहिए। परमेश्वर के इरादे समझने के बाद मेरा दिल थोड़ा शांत हुआ।

इसके बाद मैंने परमेश्वर के वचन पढ़े : “तुममें मेरा साहस होना चाहिए और जब उन रिश्तेदारों का सामना करने की बात आए जो विश्वास नहीं करते तो तुम्हारे पास सिद्धांत होने चाहिए। लेकिन मेरी खातिर तुम्हें किसी भी अंधकार की शक्ति से हार भी नहीं माननी चाहिए। पूर्ण मार्ग पर चलने के लिए मेरी बुद्धि पर भरोसा रखो; शैतान के किसी भी षड्यंत्र को कामयाब न होने दो। अपने हृदय को मेरे सम्मुख रखने हेतु जो बन पड़े वह सब करो, मैं तुम्हें आराम दूँगा, तुम्हें शांति और आनंद प्रदान करूँगा” (वचन, खंड 1, परमेश्वर का प्रकटन और कार्य, आरंभ में मसीह के कथन, अध्याय 10)। परमेश्वर के वचनों पर चिंतन करते हुए मुझे एहसास हुआ कि अपने लगाव के कारण मैं लगभग शैतान की धूर्त साजिश का शिकार हो गई थी। सीसीपी ने कलीसिया को बदनाम करने के लिए ये अफवाहें ऑनलाइन फैलाईं, हमारे अविश्वासी रिश्तेदारों को गुमराह किया और उनका इस्तेमाल हमें रोकने और सताने के लिए किया, जिसका मकसद हमें परमेश्वर से दूर करने और धोखा देने के लिए मजबूर करना था। पहले तो मेरे पति ने मुझे नहीं सताया, लेकिन उन अफवाहों को ऑनलाइन देखने के बाद उसने अपना विरोध और उत्पीड़न दिखाने के लिए हर संभव कोशिश की, परमेश्वर में मेरा विश्वास छुड़वाने के लिए सभी तरह की चालें चलीं और शैतान के लिए एक साधन के रूप में काम किया। मैं अपने पति के उत्पीड़न के कारण अपना कर्तव्य करना बंद नहीं कर सकती थी; क्या इसका मतलब यह नहीं होता कि मैं शैतान की धूर्त साजिश के आगे झुक गई थी? परमेश्वर के वचन कहते हैं : “जब उन रिश्तेदारों का सामना करने की बात आए जो विश्वास नहीं करते तो तुम्हारे पास सिद्धांत होने चाहिए।” जब रोज़मर्रा के मामलों की बात आती थी तो मैं अपने पति की बात सुन सकती थी, लेकिन परमेश्वर में अपनी आस्था के संबंध में मेरे पास अपना खुद का रुख और सिद्धांत होना चाहिए। मैं उसके उत्पीड़न के कारण परमेश्वर में विश्वास करना नहीं छोड़ सकती थी; मुझे इसका सामना बुद्धि से करना था। उसके बाद मैं अपना कर्तव्य शाम को करने लगी और अपने पति को बताया कि मैं एक क्लास ले रही हूँ, जबकि दिन में सामान्य रूप से काम पर जाती थी। कुछ समय तक सब कुछ ऐसे ही शांति से चलता रहा और मेरे पति ने परमेश्वर में मेरी आस्था के बारे में मुझसे बहस नहीं की। कुछ समय बीतने के बाद मेरे पति को शक होने लगा। वह चुपके से मेरा पीछा करने लगा, अक्सर मेरे बैग में ताक-झाँक करने लगा। उसे परमेश्वर के वचनों की किताबें और मेरी आध्यात्मिक भक्ति के नोट्स मिले, जिन्हें मैंने अलमारी में छिपा रखा था और गुस्से में अपनी उँगली मेरी ओर दिखाते हुए कहा, “तुम बहुत जिद्दी हो, है ना! मैं तुम्हारी ये सारी किताबें जला दूँगा; देखते हैं कि तुम फिर कैसे विश्वास करती रहती हो!” उस समय मैं काफी डरी हुई थी, मुझे डर था कि वह वाकई उन्हें जला देगा और इसलिए जब वह घर पर नहीं था तो मैं उन्हें सुरक्षित रखने के लिए चुपके से एक बहन के घर ले गई। मेरे पति के उत्पीड़न के कारण मैं घर पर सामान्य रूप से आध्यात्मिक भक्ति में शामिल नहीं हो सकती थी और परमेश्वर के वचन नहीं पढ़ सकती थी, इसलिए मेरे पास अपना खुद का अपार्टमेंट किराए पर लेने के अलावा कोई विकल्प नहीं था। हर दिन मैं घर जाने से पहले इस किराए की जगह में परमेश्वर के वचन पढ़ती थी।

मई 2012 में चूँकि मेरा पति परमेश्वर में विश्वास के मामले के बारे में जानने के लिए सुरक्षा ब्यूरो गया था, ब्यूरो का कोई व्यक्ति उस पर नजर रखने लगा था। वे आमतौर पर उसकी परवाह करने के बहाने उसका हालचाल जानने के लिए वीचैट पर उससे संपर्क करते थे और उन्होंने उससे पूछा कि मैं कहाँ काम करती हूँ। नतीजतन दो महीने से ज्यादा समय तक मैं सीसीपी की निगरानी में रही और आखिरकार मुझे एक सभा में गिरफ्तार कर लिया गया। अपनी रिहाई के बाद मुझे डर था कि अगर वे मेरा पीछा करेंगे तो भाई-बहनों के लिए मुसीबत हो जाएगी, इसलिए मैंने कुछ समय के लिए सभा में जाना बंद कर दिया और जब मेरा पति घर पर नहीं होता था तो मैं आमतौर पर चुपके से परमेश्वर के वचन पढ़ती थी। एक दिन मेरे पति को पता चला कि मैं अभी भी परमेश्वर में विश्वास करती हूँ और उसने मुझसे गंभीर स्वर में पूछा, “क्या तुम विश्वास करना बंद कर सकती हो? अगर तुम विश्वास करती रही और फिर से गिरफ्तार हो गई तो क्या तुम जानती हो कि इससे मेरी प्रतिष्ठा पर क्या असर पड़ेगा? क्या तुमने मेरी भावनाओं या हमारे बच्चे के भविष्य के बारे में सोचा है? क्या हम तीनों का जीवन ठीक से नहीं चल रहा है? अगर तुम दुखी हो तो हम घूमने जा सकते हैं। मैं तुम्हारे लिए एक छोटी कार भी खरीद सकता हूँ। अगर तुम्हें कुछ चाहिए तो मैं दूँगा। तुम इस रास्ते पर चलने पर क्यों अड़ी हो?” उस समय मैं कुछ हद तक प्रलोभन में आ गई और कमजोर पड़ गई। मुझे लगा कि अपने परिवार के साथ खुश रहना काफी अच्छा होगा और मैं अपने पति के प्रस्ताव पर सहमत होना चाहती थी। लेकिन परमेश्वर में विश्वास न करने के बारे में सोचकर मैं बहुत दुखी हो गई। और मैंने तुरंत परमेश्वर से प्रार्थना की : “परमेश्वर, मैं तुम पर विश्वास करते हुए अपना कर्तव्य करना चाहती हूँ, लेकिन मैं नहीं चाहती कि मेरा परिवार बिखर जाए। मुझे आस्था और कष्ट सहने का संकल्प दो ताकि मैं शैतान के इस प्रलोभन पर विजय पा सकूँ।” उसके बाद मैंने परमेश्वर के वचनों के बारे में सोचा : “यदि परमेश्वर से प्रेम करने के मार्ग पर तुम उस समय परमेश्वर की ओर खड़े होने में समर्थ हो, जब वह शैतान के साथ संघर्ष करता है, और तुम शैतान की ओर वापस नहीं जाते, तब तुमने परमेश्वर के लिए प्रेम प्राप्त कर लिया होगा, और तुम अपनी गवाही में दृढ़ खड़े रहे होगे” (वचन, खंड 1, परमेश्वर का प्रकटन और कार्य, केवल परमेश्वर से प्रेम करना ही वास्तव में परमेश्वर पर विश्वास करना है)। परमेश्वर के वचनों ने मुझे आस्था और शक्ति दी। इन परिस्थितियों का सामना करते हुए मुझे परमेश्वर के पक्ष में खड़े होना था और शैतान को अपमानित करना था। मेरे पति को डर था कि अगर मुझे फिर से गिरफ्तार किया गया तो इससे उसकी प्रतिष्ठा प्रभावित होगी और उसे रिश्तेदारों और दोस्तों के सामने अपना चेहरा दिखाने में शर्म आएगी, इसलिए उसने मुझसे समझौता करवाने के लिए भौतिक सुखों का इस्तेमाल किया। लेकिन मैंने कोई समझदारी नहीं दिखाई और जब मेरे पति ने मेरे भौतिक सुखों को पूरा किया तो मैं प्रलोभन में आ गई, यहाँ तक कि मैं अपने पति को संतुष्ट करना चाहती थी और दैहिक पारिवारिक सुख के पीछे भागना चाहती थी। मेरा आध्यात्मिक कद वाकई बहुत छोटा था। साथ ही, मेरे गिरफ्तार होने से पहले मुझसे परमेश्वर में अपनी आस्था छुड़वाने के लिए मेरे पति ने मुझ पर नजर रखने, मेरा पीछा करने और मेरे बैग की तलाशी लेने के लिए हर तरह के हथकंडे अपनाए थे, यहाँ तक कि वह परमेश्वर के वचनों की किताबें जलाना चाहता था। मेरा पति वाकई मेरे साथ अच्छा व्यवहार नहीं कर रहा था; वह मुझे सिर्फ अपनी आस्था छोड़ने को मजबूर करने के लिए ये लाभ दे रहा था। मैं शैतान की धूर्त साजिश के आगे नहीं झुक सकती थी। इसलिए मैंने अपने पति से कहा, “मनुष्य का सृजन परमेश्वर ने किया है और परमेश्वर की अराधना करना सही और उचित है।” मेरे पति ने तिरस्कारपूर्ण ढंग से उत्तर दिया, “मनुष्य का सृजन परमेश्वर ने किया है, यह विचार बाइबल से आता है, जिसे स्वयं मनुष्य ने लिखा है, फिर भी तुम इस पर विश्वास करती हो। तुम वाकई बहुत सीधी हो!” उसकी बातें सुनकर मुझे एहसास हुआ कि परमेश्वर में विश्वास करने के बारे में हमारे परस्पर विरोधी विचार असंगत थे। हम दो अलग-अलग रास्तों पर चल रहे थे और देर-सवेर हमारी शादी टूटनी ही थी। लेकिन अंदर से मैं सच में तकलीफ में थी और मैंने सोचा, “हमने अपनी शादीशुदा जिंदगी में वाकई बहुत कुछ सहा है। शुरुआत में मेरे पति की दृढ़ निष्ठा ने मुझे मेरे जीवन के सबसे कठिन समय से गुजरने में मदद की। अगर मैं यह शादी तोड़ देती हूँ तो मैं भविष्य में कैसे जी पाऊँगी?” मुझे अभी भी अपने पति और बच्चे के प्रति कुछ हद तक ऋणी महसूस होता है। लेकिन फिर मैंने सोचा, “परमेश्वर मनुष्य के जीवन का स्रोत है और परमेश्वर का न होना जीवन न होने के समान है। अगर मैं अपने पति की बात मानकर परमेश्वर में विश्वास न करूँ, उसके वचनों को न खाऊँ और न पियूँ तो मैं परमेश्वर का उद्धार छोड़ दूँगी और शैतान की शक्ति के अधीन जीवन जीती रहूँगी। तो क्या मैं चलती-फिरती लाश नहीं बन जाऊँगी? मैं परमेश्वर में अपनी आस्था नहीं छोड़ सकती।” इसलिए मैंने परमेश्वर से प्रार्थना की और उससे मेरे सामने मौजूद मार्ग पर चलने के लिए मार्गदर्शन करने को कहा।

उसके बाद मैंने परमेश्वर के वचनों का एक अंश पढ़ा : “वे घातक प्रभाव, जो हज़ारों वर्षो की ‘राष्ट्रवाद की बुलंद भावना’ ने मनुष्य के हृदय में गहरे छोड़े हैं, और साथ ही सामंती सोच, जिसके द्वारा लोग बिना किसी स्वतंत्रता के, बिना महत्वाकांक्षा या आगे बढ़ने की इच्छा के, बिना प्रगति की अभिलाषा के, बल्कि नकारात्मक और प्रतिगामी रहने और गुलाम मानसिकता से घिरे होने के कारण बँधे और जकड़े हुए हैं, इत्यादि—इन वस्तुगत कारकों ने मनुष्यजाति के वैचारिक दृष्टिकोण, आदर्शों, नैतिकता और स्वभाव पर अमिट रूप से गंदा और भद्दा प्रभाव छोड़ा है। ऐसा प्रतीत होता है, जैसे मनुष्य आतंक की अँधेरी दुनिया में जी रहे हैं, और उनमें से कोई भी इस दुनिया के पार नहीं जाना चाहता, और उनमें से कोई भी किसी आदर्श दुनिया में जाने के बारे में नहीं सोचता; बल्कि, वे अपने जीवन की सामान्य स्थिति से संतुष्ट हैं, बच्चे पैदा करने और पालने-पोसने, उद्यम करने, पसीना बहाने, अपना रोजमर्रा का काम करने; एक आरामदायक और खुशहाल परिवार के सपने देखने, और दांपत्य प्रेम, नाती-पोतों, अपने अंतिम समय में आनंद के सपने देखने में दिन बिताते हैं और शांति से जीवन जीते हैं...। सैकड़ों-हजारों साल से अब तक लोग इसी तरह से अपना समय व्यर्थ गँवा रहे हैं, कोई पूर्ण जीवन का सृजन नहीं करता, सभी इस अँधेरी दुनिया में केवल एक-दूसरे की हत्या करने के लिए तत्पर हैं, प्रतिष्ठा और लाभ की दौड़ में और एक-दूसरे के प्रति षड्यंत्र करने में संलग्न हैं। किसने कब परमेश्वर के इरादे जानने की कोशिश की है? क्या किसी ने कभी परमेश्वर के कार्य पर ध्यान दिया है? एक लंबे अरसे से मानवता के सभी अंगों पर अंधकार के प्रभाव ने कब्ज़ा जमा लिया है और वही मानव-प्रकृति बन गए हैं, और इसलिए परमेश्वर के कार्य को करना काफी कठिन हो गया है, यहाँ तक कि जो परमेश्वर ने लोगों को आज सौंपा है, उस पर वे ध्यान भी देना नहीं चाहते” (वचन, खंड 1, परमेश्वर का प्रकटन और कार्य, कार्य और प्रवेश (3))। परमेश्वर के वचनों के प्रकाशन से मुझे अपनी पीड़ा का मूल कारण पता चला। “एक बार जब पुरुष और महिला की शादी हो जाती है तो उनका प्रेमपूर्ण बंधन गहरा हो जाता है,” “एक दूसरे का हाथ पकड़ना और साथ-साथ बूढ़ा होना” और “अच्छी पत्नी और प्यारी माँ होना,” जैसी पारंपरिक धारणाओं से बंधे और प्रतिबंधित होने के कारण, मैं मानती थी कि वैवाहिक प्रेम और संतानोचित धर्मनिष्ठा होने और शांति से अपना जीवन व्यतीत करने का मतलब ही खुशी है। जब मेरे पति ने परमेश्वर में विश्वास करने से इनकार कर दिया, मेरा विरोध किया और मुझे सताया, इस मामले पर हमेशा मुझसे बहस की, मैं डरती रही कि हमारा प्रेम बिखर जाएगा और हमारी खूबसूरत शादी टूट जाएगी और मैं इसे बचाने के लिए हर संभव प्रयास करना चाहती थी। लेकिन परमेश्वर में विश्वास करने से पहले भले ही मेरा पति मेरे प्रति अच्छा था और भले ही हमारा परिवार काफी घनिष्ठ था और हमारी शादी सतही तौर पर सामंजस्यपूर्ण थी, लेकिन हर दिन उन छोटे घरेलू मामलों के अलावा कुछ नहीं होता था, जिससे मुझे अक्सर अंदर से एक तरह का खालीपन महसूस होता था। दरअसल वह सच्ची खुशी नहीं थी। अब अगर मैं अपने परिवार को बचाती तो मेरी दैहिक इच्छा पूरी होती, लेकिन मेरा पति परमेश्वर में विश्वास नहीं करता था, सांसारिक प्रवृत्तियों के पीछे भागता था और सांसारिक व्यक्ति के मार्ग का अनुसरण करता था। हम एक-दूसरे से जुड़े हुए प्रतीत होते थे, लेकिन हम दिल से बँटे हुए थे; हमारी कोई एक भाषा नहीं थी, किसी भी खुशी की तो बात ही छोड़ दो। जिन परिवारों को मैं जानती थी, उनमें से कई बाहरी तौर पर खुश और आनंदित दिखते थे, लेकिन वे अपने भीतर के खालीपन से मुक्त नहीं हो पाते थे। उदाहरण के लिए, मेरी एक सहकर्मी थी, जो कार, घर, सुंदर बेटी, आरामदायक भौतिक जीवन और अच्छी शादी होने के बावजूद जरा भी खुश नहीं थी और अक्सर चिंतित रहती थी कि घर से दूर के मामलों में शामिल होने के दौरान उसका पति किसी और से संबंध बना लेगा। जवान दिखने के लिए वह अपने स्वास्थ्य और सुंदरता को बनाए रखने में बहुत समय लगाती थी और वह अपने पति का पीछा भी करती थी। वह अक्सर मुझसे शिकायत करती थी कि उसका जीवन बहुत थकाऊ है। इससे मुझे एहसास हुआ कि लोग अपने भौतिक जीवन का कितना भी आनंद लें, यह उनके दिलों का खालीपन नहीं भर सकता और पारिवारिक सद्भाव उनकी आध्यात्मिक जरूरतें पूरी नहीं कर सकता। अगर लोग परमेश्वर में विश्वास नहीं करते हैं तो चाहे उनके पास कितना भी दैहिक सुख क्यों न हो, यह सब अस्थायी है। जब बड़ा क्लेश हम पर आएगा तो उन लोगों को परमेश्वर की सुरक्षा नहीं मिलेगी और वे सभी नष्ट हो जाएँगे। अगर मैं अविश्वासी के मार्ग पर चलने का फैसला करती, वैवाहिक प्रेम और पारिवारिक खुशी की तलाश में परमेश्वर में अपनी आस्था छोड़ देती और क्षणिक दैहिक आनंद को संतुष्ट करती तो मैं आखिरकार आपदा में पड़ जाती और दंडित की जाती। परमेश्वर ने मनुष्य का सृजन किया है और जब कोई सृष्टिकर्ता के पास लौटता है और अपना कर्तव्य करता है केवल तभी उसके जीवन का मूल्य और अर्थ हो सकता है। उदाहरण के लिए, पतरस को ही लो, जिसने प्रभु यीशु की पुकार सुनी और उसका अनुसरण करने के लिए सब कुछ त्याग दिया। अंत में उसने परमेश्वर की सच्ची समझ पाई और परमेश्वर की पूर्णता और आशीष पाया। उसका जीवन सबसे मूल्यवान, सार्थक था। आगे बढ़ते हुए मुझे सही तरीके से सत्य का अनुसरण करना चाहिए और एक सार्थक जीवन जीना चाहिए। बाद में मेरी कंपनी में नौकरियों में कटौती के कारण मुझे एक सेल्सपर्सन के रूप में काम करने के लिए लगाया गया, जिसका मतलब था कि मुझे पूरा दिन दफ्तर में नहीं बिताना था और मैं दिन के समय अपना कर्तव्य कर सकती थी। यह वाकई परमेश्वर द्वारा मुझे मार्ग दिखाने जैसा था। कुछ समय बाद मुझे फिर से गिरफ्तार कर लिया गया।

दिसंबर 2012 में मुझे सुसमाचार का प्रचार करते समय गिरफ्तार कर लिया गया और पंद्रह दिन जेल में बिताने पड़े। जब मैं घर पहुँची तो मेरे पति ने निराश स्वर में मुझसे कहा, “तुम्हें पता है, अब तुम्हारा आपराधिक रिकॉर्ड है। इस बार मैंने अपने संपर्कों का इस्तेमाल करने की कोशिश की और सुरक्षा ब्यूरो के कप्तान से कहा कि वह फाइल में तुम्हारा जिक्र न करे, लेकिन उसने कहा, ‘सर्वशक्तिमान परमेश्वर में विश्वास करने वालों के मामले गंभीर मामले हैं! यह केंद्रीय अधिकारियों का आदेश है; वह कुछ नहीं कर सकता!’ अब हमारा बच्चा तुम्हारी वजह से मुसीबत में फँस गया है और भविष्य में वह सिविल सेवक के रूप में काम नहीं कर पाएगा या सेना में शामिल नहीं हो पाएगा। इस बार तुमने पूरे परिवार को इसमें फँसा दिया है; सोचो तुमने मेरी प्रतिष्ठा के साथ क्या किया है!” यह सुनकर मैं क्रोधित हो गई और सोचने लगी, “परमेश्वर में विश्वास करना कोई अपराध तक नहीं है तो इसका मतलब मेरे पूरे परिवार के लिए मुसीबत क्यों है? सीसीपी वाकई बहुत घृणित है!” मेरे पति ने आगे कहा, “मैं इस तरह हर समय तनाव में नहीं रहना चाहता। अब तुम्हारे पास दो रास्ते हैं : एक है परमेश्वर में अपनी आस्था छोड़ दो और मेरे साथ जिंदगी जीती रहो। दूसरा है तलाक; हम अलग-अलग रास्ते अपनाएँ और एक-दूसरे के मामलों में हस्तक्षेप न करें। यह तुम पर निर्भर है।” जब मैंने अपने पति से तलाक का जिक्र सुना तो मेरा दिल टूट गया। मैंने सोचा, “हमारा बच्चा अभी बहुत छोटा है; हमारे तलाक के बाद उसका क्या होगा?” इससे भी बदतर यह हुआ कि उस दौरान गिरफ्तार होने के कारण मैं भाई-बहनों से बातचीत नहीं कर सकी। मैं खासकर अकेली और असहाय थी और मुझे भाई-बहनों के साथ बिताए दिन याद आते थे। उस दौरान मेरा पति हर रात देर से घर आता था और वह अक्सर नशे में धुत रहता था। भले ही हम अभी भी एक ही छत के नीचे रहते थे, लेकिन हम एक-दूसरे से दूर हो गए थे और हमारे घर में जो गर्मजोशी थी, वह बहुत पहले ही खत्म हो चुकी थी। मैं दुखी थी और सीसीपी के प्रति मेरी नफरत बढ़ती ही गई। उनकी मनगढ़ंत अफवाहों के कारण ही मेरे परिवार पर यह मुसीबत आई। मैंने परमेश्वर के वचनों के दो अंशों के बारे में सोचा : “प्राचीन पूर्वज? प्रिय अगुआ? वे सभी परमेश्वर का विरोध करते हैं! उनके हस्तक्षेप ने स्वर्ग के नीचे की हर चीज को अँधेरे और अराजकता की स्थिति में छोड़ दिया है! धार्मिक स्वतंत्रता? नागरिकों के वैध अधिकार और हित? ये सब बुराई को छिपाने की चालें हैं!” (वचन, खंड 1, परमेश्वर का प्रकटन और कार्य, कार्य और प्रवेश (8))। “क्या तुम लोग सच में बड़े लाल अजगर से घृणा करते हो? क्या तुम सच में, ईमानदारी से उससे घृणा करते हो? मैंने तुम लोगों से इतनी बार क्यों पूछा है? मैं तुमसे यह प्रश्न बार-बार क्यों पूछता हूँ? तुम लोगों के हृदय में बड़े लाल अजगर की क्या छवि है? क्या उसे वास्तव में हटा दिया गया है? क्या तुम सचमुच उसे अपना पिता नहीं मानते। सभी लोगों को मेरे प्रश्नों में निहित मेरा इरादा समझना चाहिए। यह लोगों का क्रोध भड़काने के लिए नहीं है, न ही मनुष्यों में विद्रोह उभारने के लिए है, न ही इसलिए है कि मनुष्य अपना मार्ग स्वयं ढूँढ़ सके, बल्कि इसलिए है कि सभी लोग अपने आपको बड़े लाल अजगर के बंधन से छुड़ा लें” (वचन, खंड 1, परमेश्वर का प्रकटन और कार्य, संपूर्ण ब्रह्मांड के लिए परमेश्वर के वचन, अध्याय 28)। परमेश्वर के वचनों की रोशनी में मैंने साफ देखा कि सीसीपी एक दानव है जो परमेश्वर से घृणा करती है और उसका प्रतिरोध करती है। यह “धार्मिक स्वतंत्रता” का झंडा फहराती है जबकि परमेश्वर में विश्वास करने वालों को हर जगह गिरफ्तार करती है और सताती है। यह लोगों को गुमराह करने के लिए तरह-तरह की अफवाहें फैलाती है, लोगों को अपने शैतानी बातों पर विश्वास करने और इसके साथ-साथ परमेश्वर का प्रतिरोध करने के लिए मजबूर करती है। मैंने ऐसे बहुत से विश्वासियों के बारे में सोचा जिन्हें सीसीपी ने गिरफ्तार किया था और सताया था और घर छोड़ने के लिए मजबूर किया था और बहुत से सामंजस्यपूर्ण परिवार इसकी अफवाहों और जहर से टूटकर बिखर गए थे। फिर भी सीसीपी अभी भी पीड़ितों को दोषी ठहराती है, कहती है कि परमेश्वर में विश्वास करने वाले अपने घर छोड़ देते हैं। यह हमेशा दूसरों पर दोष मढ़ती है! सीसीपी का दुष्ट और बदसूरत सार स्पष्ट देखने से सत्य पर चलने और अंत तक परमेश्वर का अनुसरण करने के मेरे दृढ़ संकल्प को बल मिला। चाहे सीसीपी ने मुझे कितना भी सताया हो, मैं परमेश्वर का अनुसरण करने जा रही थी।

रात को मैं बालकनी में अकेली खड़ी थी, परमेश्वर में विश्वास करने के अपने समय के बारे में गहराई से सोच रही थी। मैंने परमेश्वर के अनुग्रह का भरपूर आनंद लिया था, परमेश्वर के वचनों का बहुत अधिक सिंचन और पोषण प्राप्त किया था और उसके वचनों ने मुझे कुछ सत्य समझने में भी मदद की थी और मेरे दिल को सहारा दिया था। मुझे पता था कि अगर मैं परमेश्वर पर विश्वास करूँ और उसका अनुसरण करूँ तो ही मेरे जीवन का मूल्य होगा, लेकिन जब मैंने सोचा कि मेरी बड़ी मुश्किल से हुई शादी इस तरह कैसे टूटकर बिखर जाएगी तो मुझे अभी भी अपने दिल में कुछ हिचकिचाहट महसूस हुई। मैंने परमेश्वर से प्रार्थना की : “परमेश्वर, मैं तुम्हारा अनुसरण करना चाहती हूँ, लेकिन मैं अपना परिवार नहीं छोड़ सकती। मुझे इस दैहिक बेबसी से मुक्त होने के लिए संघर्ष करने की आस्था और शक्ति दो।” इसके बाद मैंने परमेश्वर के वचनों के बारे में सोचा : “मानवजाति को जीवन परमेश्वर ने जीवन दिया है; उनके पास जो कुछ भी है वह परमेश्वर ने दिया है, और यह परमेश्वर ही है जिसका उन्हें आभार मानना चाहिए” (वचन, खंड 3, अंत के दिनों के मसीह के प्रवचन, अपने पथभ्रष्‍ट विचारों को पहचानकर ही खुद को सचमुच बदला जा सकता है)। मैंने हमेशा अपने पति को अपना हितैषी माना था, मेरा मानना था कि उसी ने मुझे जीने का साहस और खूबसूरत शादीशुदा जिंदगी दी है, यहाँ तक कि जब मैंने परमेश्वर में विश्वास करना शुरू किया और उसने मुझे सताया और मेरा विरोध किया तो भी मैंने उससे नफरत नहीं की। जब मैं अपना कर्तव्य नहीं निभा रही होती तो भी मैं उसके लिए कुछ अच्छा खाना बनाने का समय निकालने की कोशिश करती और उसका ऋण चुकाना चाहती। परमेश्वर के वचनों ने मुझे समझाया कि मेरे पास जो कुछ भी है वह मुझे परमेश्वर ने दिया है और यह शादी परमेश्वर की संप्रभुता और विधान से हुई है। मुझे परमेश्वर को धन्यवाद देना चाहिए! यह सोचकर मुझे बहुत अधिक सुकून मिला और वर्षों से मेरे दिल पर जो बोझ था वह आखिरकार हट गया। मैंने अपने दिल की गहराई से परमेश्वर को धन्यवाद दिया!

इसके बाद मैंने परमेश्वर के और वचन पढ़े और अपने पति के सार के बारे में कुछ भेद पहचान पाई। सर्वशक्तिमान परमेश्वर कहता है : “जो कोई परमेश्वर को नहीं पहचानता, शत्रु है; यानी कोई भी जो देहधारी परमेश्वर को नहीं पहचानता—चाहे वह इस धारा के भीतर है या बाहर—एक मसीह-विरोधी है! परमेश्वर पर विश्वास न रखने वाले प्रतिरोधियों के सिवाय भला शैतान कौन है, दुष्टात्माएँ कौन हैं और परमेश्वर के शत्रु कौन हैं? क्या ये वे लोग नहीं, जो परमेश्वर के प्रति विद्रोही हैं? क्या ये वे नहीं, जो विश्वास करने का दावा तो करते हैं, परंतु उनमें सत्य नहीं है? क्या ये वे लोग नहीं, जो सिर्फ आशीष पाने की फिराक में रहते हैं जबकि परमेश्वर के लिए गवाही देने में असमर्थ हैं? तुम अभी भी इन दुष्टात्माओं के साथ घुलते-मिलते हो और उनसे अंतःकरण और प्रेम से पेश आते हो, लेकिन क्या इस मामले में तुम शैतान के प्रति सदिच्छाओं को प्रकट नहीं कर रहे? क्या तुम दानवों के साथ मिलकर षड्यंत्र नहीं कर रहे? यदि लोग इस बिंदु तक आ गए हैं और अच्छाई-बुराई में भेद नहीं कर पाते और परमेश्वर के इरादों को खोजने की कोई इच्छा किए बिना या परमेश्वर के इरादों को अपने इरादे मानने में असमर्थ रहते हुए आँख मूँदकर प्रेम और दया दर्शाते रहते हैं तो उनका अंत और भी अधिक खराब होगा। जो भी व्यक्ति देहधारी परमेश्वर पर विश्वास नहीं करता, वह परमेश्वर का शत्रु है। यदि तुम शत्रु के प्रति साफ अंतःकरण और प्रेम रख सकते हो, तो क्या तुममें न्यायबोध की कमी नहीं है? यदि तुम उनके साथ सहज हो, जिनसे मैं घृणा करता हूँ, और जिनसे मैं असहमत हूँ और तुम तब भी उनके प्रति प्रेम और निजी भावनाएँ रखते हो, तब क्या तुम विद्रोही नहीं हो? क्या तुम जान-बूझकर परमेश्वर का प्रतिरोध नहीं कर रहे हो? क्या ऐसे व्यक्ति में वास्तव में सत्य होता है? यदि लोग शत्रुओं के प्रति साफ अंतःकरण रखते हैं, दुष्टात्माओं से प्रेम करते हैं और शैतान पर दया दिखाते हैं, तो क्या वे जान-बूझकर परमेश्वर के कार्य में रुकावट नहीं डाल रहे हैं? ... मनुष्य जिस मानक से दूसरे मनुष्य को आंकता है, वह व्यवहार पर आधारित है; जिनका आचरण अच्छा है वे धार्मिक हैं और जिनका आचरण घृणित है वे बुरे हैं। परमेश्वर जिस मानक से मनुष्यों का न्याय करता है, उसका आधार यह है कि क्या व्यक्ति का सार परमेश्वर को समर्पित है या नहीं; जो परमेश्वर को समर्पित है वह धार्मिक है और जो नहीं है वह शत्रु और बुरा व्यक्ति है, भले ही उस व्यक्ति का आचरण अच्छा हो या बुरा, भले ही इस व्यक्ति की बातें सही हों या गलत हों” (वचन, खंड 1, परमेश्वर का प्रकटन और कार्य, परमेश्वर और मनुष्य साथ-साथ विश्राम में प्रवेश करेंगे)। परमेश्वर ने उजागर किया कि जो लोग उसे नहीं स्वीकारते वे राक्षस और शैतान हैं; वे परमेश्वर के शत्रु हैं। परमेश्वर लोगों का सार देखता है, जबकि मैं सिर्फ उनका सतही स्वरूप देखती थी। मैंने देखा कि मेरा पति घर के अंदर-बाहर सब कुछ अच्छी तरह से करता था, वह अपने परिवार और दोस्तों के प्रति दयालु था, जब लोगों को उसकी मदद की जरूरत होती थी तो वह मदद के लिए आगे आता था और जब मैं माँ बनने में असमर्थ हो गई तब भी उसने मुझसे मुँह नहीं मोड़ा और इसलिए मैंने सोचा कि वह इस दुनिया में एक दुर्लभ नेक इंसान है। लेकिन जब उसे पता चला कि मैं परमेश्वर में विश्वास करती हूँ तो उसका उग्र पक्ष सामने आया; ऐसा लगा जैसे वह कोई और व्यक्ति बन गया हो। मुझे अपनी आस्था छोड़ने के लिए मजबूर करने के लिए उसने मुझे डराने और रिश्वत देने के लिए हर तरह के हथकंडे अपनाए, यहाँ तक कि तलाक की धमकी देकर मुझे मजबूर किया। मैंने देखा कि मेरे पति का सार सत्य से घृणा करने वाले, परमेश्वर से घृणा करने वाले दानव का था। मुझे यह भी एहसास हुआ कि वह मेरे साथ अतीत में सिर्फ इसलिए अच्छा था क्योंकि मैं बिना किसी शिकायत के अपने परिवार के लिए खुद को खपाने को तैयार थी और वह जो भी कहता था, उसे सुनती थी, जिससे उसका पुरुषवादी होने का अहंकार संतुष्ट होता था। जब मैं परमेश्वर में विश्वास करने लगी, कुछ सत्य समझी और अपने खुद के कुछ विचार विकसित किए तो उसने मुझे सताना और मेरा विरोध करना शुरू कर दिया। जब मुझे गिरफ्तार किया गया तो उसकी प्रतिष्ठा पर असर पड़ने और उसके हित प्रभावित होने के चलते उसने मुझे तलाक देने की धमकी दी। हकीकत में वह मेरे प्रति बिल्कुल भी अच्छा नहीं था, जिससे मुझे पता चला कि लोगों के बीच सच्चा प्यार नहीं होता और यह कि सब कुछ हितों और लेन-देन से जुड़ा है। मैंने परमेश्वर के वचनों के बारे में सोचा : “विश्वासी और अविश्वासी आपस में मेल नहीं खाते हैं, बल्कि वे एक दूसरे के विरोधी हैं” (वचन, खंड 1, परमेश्वर का प्रकटन और कार्य, परमेश्वर और मनुष्य साथ-साथ विश्राम में प्रवेश करेंगे)। मुझे एहसास हुआ कि परमेश्वर में विश्वास करने के इस मार्ग पर मुझे अपने पति से अलग होना ही था। अगर हम साथ रहने की कोशिश भी करते तो भी हम खुश नहीं रहते और इससे परमेश्वर में मेरी आस्था और मेरे कर्तव्य निर्वहन पर असर पड़ता। जब परमेश्वर में मेरे विश्वास की बात आई तो मैं समझौता करने को तैयार नहीं थी। बाद में मेरे पति ने मुझसे पूछा कि क्या मैंने अपना मन बना लिया है और मैंने कहा, “मैंने परमेश्वर में विश्वास करना चुना है।” यह सुनकर मेरे पति ने अपना सिर हिलाया और निराशा में कहा, “मैंने वाकई अपने सारे विकल्प खत्म कर दिए हैं; मैं तुम्हारे परमेश्वर के मुकाबले कहीं नहीं ठहरता। मैं तुम्हें शुभकामनाएं देता हूँ।” मैंने अपने दिल में चुपचाप परमेश्वर को धन्यवाद दिया।

उसके बाद हमने जल्दी से तलाक की प्रक्रिया पूरी कर ली। जिस क्षण मैं नागरिक मामलों के ब्यूरो से बाहर निकली, मैंने राहत की गहरी साँस ली। उस दिन से मैं आखिरकार आजादी से परमेश्वर में विश्वास कर सकी। इस अनुभव से मुझे मेरा असली आध्यात्मिक कद देखने में मदद मिली। मैं परमेश्वर का धन्यवाद करती हूँ कि उसने मुझे मेरे परिवार से दूर कर दिया, मुझे इसके बंधनों से मुक्त कर दिया ताकि मैं पूरे दिल से उसके लिए खुद को खपा सकूँ, सत्य का अनुसरण कर सकूँ और सृजित प्राणी के रूप में अपना कर्तव्य अच्छी तरह से कर सकूँ।


92. प्रसिद्धि और लाभ के भँवर से बाहर निकलना

जियान यी, चीन

मैं एक साधारण परिवार में पैदा हुई थी। हम संपन्न नहीं थे। मेरे पिता निठल्ले थे जिनके पास कोई ढंग की नौकरी नहीं थी। वे जुआ भी खेलते थे। हमारे गाँव के लोग हमें नीची नजरों से देखते थे और मैं खुद को बहुत हीन महसूस करती थी। कम उम्र से ही मैंने चुपचाप एक महत्वाकांक्षा पाल ली थी : जब मैं बड़ी हो जाऊँगी तो मैं भीड़ से अलग दिखूँगी और हर किसी को कायल कर दूँगी कि वह मुझे नए सम्मान के साथ देखे। सिर्फ इसी तरह से मैं ऊँची उठ पाऊँगी और लोग मुझे नीची नजरों से नहीं देखेंगे।

स्कूल में मेरे ग्रेड हमेशा बहुत अच्छे रहते थे। बाद में एक गहन कक्षा में होने के दबाव के कारण मुझे अक्सर सिरदर्द होने लगा। मेरे ग्रेड गिरते रहे, आखिरकार मैंने स्कूल छोड़ दिया। मेरा परिवार हमेशा कहता था, “अगर तुम कोई कौशल सीख लेती हो तो तुम दुकान खोल सकती हो, अपनी बॉस खुद बन सकती हो और इस तरह से भी उतनी ही सफल हो सकती हो।” मैंने मन ही मन सोचा, “भले ही मैं पढ़ाई के जरिए लोगों का सम्मान नहीं जीत सकती, मगर चीन में एक कहावत है, ‘तीन सौ साठ तरह के धंधे होते हैं और हर धंधे का अपना एक उस्ताद होता है।’ अगर मैं कड़ी मेहनत से पढ़ाई कर कोई हुनर सीख लूँ तो भविष्य में मैं कोई दुकान खोल सकती हूँ और खुद अपनी बाॅस बन सकती हूँ। फिर मेरे रिश्तेदार और दोस्त निश्चित रूप से मुझे नए सम्मान की नजर से देखेंगे।” बाद में मैंने मेकअप तकनीक का अध्ययन किया। जब मैंने काम करना शुरू किया तो मैं सिर्फ कनिष्ठ सहायक बन सकती थी क्योंकि मेरे पास कोई व्यावहारिक अनुभव नहीं था। मैं रोज दौड़-भाग करती थी, छोटे-मोटे काम करती थी और मेकअप टीचर मुझ पर चिल्लाती और हुक्म चलाती थी। मैं इसे स्वीकारने के लिए तैयार नहीं थी। अधिक तकनीक सीखने और अनुभव पाने के लिए, ताकि मैं जल्द से जल्द एक मेकअप कलाकार बन सकूँ, मैं लगभग हर दिन सुबह 6 बजे से रात 10 बजे तक काम करती थी। कुछ समय तक कड़ी मेहनत करने के बाद मैं आखिरकार मेकअप कलाकार बन गई। मैंने कभी नहीं सोचा था कि उसके बाद मेरी जिंदगी और भी दर्दनाक हो जाएगी। हर दिन अपना काम खत्म करने के बाद मुझे अपना प्रदर्शन बेहतर बनाने के लिए ओवरटाइम करना पड़ता था। मैं शरीर और दिमाग से थक चुकी थी। लेकिन फिर मैंने सोचा, “‘सबसे महान इंसान बनने के लिए व्यक्ति को सबसे बड़ी कठिनाइयाँ सहनी होंगी।’ जब तक मैं दृढ़ रहूँगी और अपने कौशल में सुधार करूँगी, तब तक मुझे प्रशंसा और आदर पाने के अधिक अवसर मिलेंगे।” इसलिए मैं अब उतनी दुखी नहीं रही। उस समय मेरी माँ अक्सर मुझसे आस्था के बारे में बात करती थीं। मुझे पता था कि परमेश्वर में विश्वास रखना अच्छी बात है, लेकिन मुझे यह भी लगता था कि मैं काम में बहुत व्यस्त हूँ, मेरे पास बिल्कुल भी समय नहीं है और मैं उस चरण में हूँ जहाँ मैं अपना करियर बनाने के लिए अपना सर्वश्रेष्ठ कर रही हूँ। नतीजतन मैंने अपनी आस्था को इतनी गंभीरता से नहीं लिया।

बाद में मैंने दूसरे स्टूडियो में मेकअप कलाकार के रूप में काम किया, जहाँ मैं कई वर्षों तक रही। काफी प्रयास के बाद मैं अपने विभाग की मुख्य स्तंभ बन गई। मेरे कौशल हमेशा उत्कृष्ट होते थे और मैं हर महीने प्रदर्शन के मामले में पहले स्थान पर रहती थी। बॉस अक्सर मेरे सहकर्मियों के सामने मेरी क्षमताओं की प्रशंसा करती थी और उन्हें मुझसे सीखने के लिए कहती थी। इससे मेरे अहंकार को सबसे अधिक संतुष्टि मिलती थी। खासकर मैंने बहुत से ऐसे ग्राहकों से जिनसे मैं पहले कभी नहीं मिली थी, यह कहते सुना, “हमने तुम्हारे बारे में सब कुछ सुन रखा है! मेरे सभी दोस्त कहते हैं कि न सिर्फ तुम अत्यधिक कुशल हो, बल्कि तुम एक बहुत अच्छी इंसान भी हो। हम यहाँ खासकर तुम्हारी वजह से आए हैं।” जब मैंने ऐसी बातें सुनीं तो मुझे अपने आप पर बहुत खुशी होने लगी, प्रसिद्धि और लाभ पाने की मेरी इच्छा और भी बढ़ गई। जब मैं अपने आस-पास के लोगों को यह कहते सुनती थी कि अमुक लड़की यूँ तो बहुत छोटी है पर वह पहले ही अपनी दुकान खोल चुकी है, अपना व्यवसाय चला रही है और बहुत सक्षम है तो मुझे बहुत ईर्ष्या होती थी। मुझे लगा कि मेरे पास भी अच्छे कौशल हैं, लेकिन अभी तक मेरी आर्थिक स्थिति ठीक नहीं है। मैं अभी उम्र के बीसवें दशक के शुरुआती वर्षों में ही थी, अगर मैं कड़ी मेहनत करती और हर ग्राहक को गंभीरता से लेती, अपनी अच्छी प्रतिष्ठा गढ़ती तो देर-सवेर मुझे दुकान खोलने और खुद अपनी बॉस बनने का मौका मिल ही जाता। जब भी मैं इस बारे में सोचती तो मुझे अपने शरीर में ऊर्जा का एक अंतहीन विस्फोट महसूस होता, मानो मेरे खून में बिजली का संचार हो गया हो। मैं लगातार सोचती रहती कि अपने कौशल और प्रदर्शन को कैसे बेहतर बनाया जाए और अक्सर विभिन्न इंटरनेट प्लेटफॉर्म पर मेकअप वीडियो देखती ताकि उनसे अच्छी तकनीकें सीख सकूँ। मेरे सभी सहकर्मी जल्दी काम खत्म करने के लिए बेताब रहते थे, लेकिन अपने ग्राहकों के अनुभव बेहतर बनाने के लिए मैं उनके फोटो लेने या वीडियो बनाने में अतिरिक्त समय लगाती थी। मैं उनसे इन्हें अपने-अपने सोशल मीडिया पर पोस्ट कराती थी ताकि वे मुझे आगे बढ़ाने में मदद करें और जब मैं देखती कि इसे बहुत सारे लाइक और अनुकूल टिप्पणियाँ मिल रही हैं तो मैं मन ही मन बेहद खुश होती। मैं अक्सर काम खत्म करने वाली आखिरी व्यक्ति होती थी और घर लौटने के बाद भी मैं ग्राहकों के साथ अपने रिश्ते बेहतर बनाने के लिए उनसे चैट करती थी। ग्राहकों को खुद से जोड़े रखने के लिए ऐसा लगता था कि मैं हर दिन मुखौटा पहनकर जी रही हूँ और नकली, सुखद लगने वाले शब्द बोल रही हूँ। अगर कोई ग्राहक साफ तौर पर मोटी होती तो मैं उसकी तारीफ करते हुए कहती थी, “तुम्हारा फिगर एकदम परफेक्ट है! अपने कपड़ों का बेहतरीन इस्तेमाल करने के लिए तुम्हें ऐसे ही फिगर की जरूरत है।” कुछ ग्राहक दिखने में बहुत अच्छे नहीं होते थे तो मैं खूब मेहनत से उनकी ऐसी अच्छी खूबियाँ ढूँढ़ती थी जिनकी मैं तारीफ कर सकूँ और मैं उन्हें खुश करने के लिए उनकी खुशामद करती थी। कुछ ग्राहक ऐसे होते थे जिन्हें मनाना और संतुष्ट करना काफी मुश्किल था, भले ही मैं अंदर से उनसे तंग आ चुकी थी, मैं तब तक जबरन मुस्कराती रहती जब तक वे संतुष्ट नहीं हो जाते। मैं वाकई ऐसी बातें नहीं कहना चाहती थी जो मेरी भावनाओं के विपरीत हों, लेकिन प्रसिद्धि और लाभ के लिए मुझे ऐसा करना पड़ता था। भले ही मैं अपने आस-पास के लोगों से प्रशंसा और सराहना पाती थी, लेकिन जब यह संक्षिप्त खुशी बीत जाती थी तो मेरे दिल में और अधिक उदासी और थकावट रह जाती थी। मैं अक्सर सोचती थी : लोगों से सम्मान पाने के लिए मैं हर दिन एक मशीन की तरह काम कर रही हूँ। यहाँ काम के अलावा भी बस और ज्यादा काम था। ये दिन कब खत्म होंगे? क्या मेरी जिंदगी ऐसे ही गुजर जाएगी? मैं भ्रमित और असहाय हो गई। फिर मुझे याद आया कि बचपन से ही मेरी माँ मुझे मुश्किलों में पड़ने पर परमेश्वर को पुकारने के लिए कहती थी। उस दौरान मैं अक्सर अपनी मुश्किलों को परमेश्वर के सामने रखती थी और प्रार्थना करती थी, “हे परमेश्वर, मैं उलझन में हूँ और काम के कारण मुझ पर बहुत दबाव है। मुझे तो ऐसा भी लगता है कि मेरी जिंदगी का कोई मतलब नहीं है। मेरी मदद करो!”

मई 2021 में जो कंपनी साल के इस समय आमतौर पर बहुत व्यस्त रहती थी, इस बार मंदी का सामना कर रही थी। मुझे अक्सर घर पर आराम करने का मौका मिलता था। भाई-बहनों द्वारा मुझे परमेश्वर के वचन पढ़कर सुनाने और सभाओं में मेरे साथ संगति करने से मेरे दिल में मौजूद संताप और दमन काफी हद तक कम हो गया। मैंने औपचारिक रूप से सर्वशक्तिमान परमेश्वर का अंत के दिनों का कार्य स्वीकार लिया और कलीसियाई जीवन जीने लगी। सभाओं के दौरान हर कोई बस अपनी अनुभवजन्य समझ के बारे में खुलकर बात और संगति करता था। हर कोई मुश्किलों में फँसे लोगों की मदद करने के लिए संगति करता था। कोई भी किसी को नीची नजरों से नहीं देखता था। जब मैं अपने भाई-बहनों के साथ सभा करती थी तो मेरा दिल सहज और शांत हो जाता था और आखिरकार मुझे पता चल गया कि लोग इतने आराम और मुक्त तरीके से जी सकते हैं। बाद में मैं सभाओं में भाग लेने के लिए अक्सर छुट्टी लेने लगी, इसलिए मेरी बॉस को चिंता होने लगी कि मैं दूसरी कंपनी में चली जाऊँगी और उसने मेरे सहकर्मियों से पूछा कि मेरे साथ क्या चल रहा है। मैंने सोचा कि पिछले कुछ सालों में मैं काम में कितनी मेहनती रही हूँ, कैसे मैंने अपनी बॉस की स्वीकृति हासिल की है मैं कैसे कंपनी में विकसित होने का मुख्य केंद्र थी। अगर बॉस ने देखा कि मैं लगातार छुट्टी ले रही हूँ तो क्या वह समय के साथ मेरे बारे में खराब राय बना लेगी और मुझे विकसित करने पर ध्यान देना बंद कर देगी? मुझे सभाओं में भाग लेने के लिए बार-बार छुट्टी लेने पर पछतावा होने लगा और मैंने फैसला किया कि इसके बाद मैं कभी-कभार ही कुछ सभाओं में भाग लूँगी, बशर्ते कि वे काम में बाधा न डालें। लेकिन फिर मुझे ख्याल आया कि कैसे जब मैं परमेश्वर के वचनों पर संगति करने के लिए भाई-बहनों के साथ सभा करती हूँ तो मेरे दिल को मुक्ति की और दमन से छुटकारे की अनुभूति होती है और इसलिए मैं मन ही मन अभी भी सभाओं में भाग लेना चाहती थी। हर बार जब सभा और काम में टकराव होता था तो मेरा दिल ऐसा महसूस करता मानो उसे दो अलग-अलग दिशाओं में फाड़ा जा रहा हो।

अक्टूबर 2021 में मेरे काम में व्यस्तता और भी बढ़ गई। खासकर व्यस्त सीजन में मैं पूरे एक महीने तक किसी सभा में नहीं गई। उस समय मुझे कुछ आत्मग्लानि हुई, लेकिन जब मैंने देखा कि कंपनी इतनी व्यस्त थी तो मैंने कोई छुट्टी लेने की हिम्मत नहीं की। हर मेकअप कलाकार के पास कंपनी द्वारा पहले से ही ग्राहक आरक्षित थे और इसलिए मेरी जगह काम करने के लिए किसी को ढूँढ़ना बिल्कुल असंभव था। कुछ ग्राहक दूसरे क्षेत्रों से भी विशेष यात्राएँ करते थे, इसलिए मैं निश्चित रूप से उन्हें मना नहीं कर सकती थी। अगर मैं इस समय छुट्टी माँगूँगी तो मेरी बॉस निश्चित रूप से नाखुश होगी। अगर बॉस मुझसे नाखुश होती है तो वह मुझे नौकरी से निकाल सकती है। इस पर विचार करने के बाद मैंने फैसला किया कि काम वाकई ज्यादा महत्वपूर्ण है। उस समय मैं इतनी व्यस्त थी कि मुझे पूरे एक महीने तक ठीक-ठाक आराम नहीं मिला। जब मेरे पास काम के बाद थोड़ा समय होता तो मेरी माँ मेरे लिए परमेश्वर के वचन पढ़ती। मैं अपने दिल को शांत नहीं कर पा रही थी और कुछ वाक्य सुनने से पहले ही मैं ऊँघने लगी। काम का दबाव कम करने की कोशिश में मैं कभी-कभी दोस्तों के साथ बाहर खाने-पीने और मौज-मस्ती करने चली जाती थी और खुद को सुन्न करने के लिए वीडियो और टीवी पर नाटक देखती थी। भले ही उस समय मुझे क्षणिक खुशी महसूस होती थी, लेकिन जब मैं वास्तविकता में लौटती थी और अपनी सारी समस्याओं का सामना करती थी तो मेरे दिल में अभी भी बहुत दबाव होता था और मैं अभी भी शरीर और दिमाग दोनों से थकी हुई महसूस करती थी। इसके बाद जब काम कम होता था तो मैं तभी सभाओं में जाती थी।

जब एक बहन को मेरी मनोदशा के बारे में पता चला तो उसने मेरे पढ़ने के लिए परमेश्वर के वचनों का एक अंश खोजा। सर्वशक्तिमान परमेश्वर कहता है : “शैतान मनुष्य के विचारों को नियंत्रित करने के लिए प्रसिद्धि और लाभ का उपयोग करता है ताकि लोग और कुछ नहीं बस इन दो ही चीजों के बारे में सोचें। वे प्रसिद्धि और लाभ के लिए संघर्ष करते हैं, प्रसिद्धि और लाभ के लिए कष्ट उठाते हैं, प्रसिद्धि और लाभ के लिए अपमान सहते और भारी बोझ उठाते हैं, प्रसिद्धि और लाभ के लिए अपना सर्वस्व बलिदान कर देते हैं, और प्रसिद्धि और लाभ के लिए कोई भी फैसला या निर्णय ले लेते हैं। इस तरह शैतान लोगों पर अदृश्य बेड़ियाँ डाल देता है और इन बेड़ियों में बंधे रहकर, उनमें उन्हें तोड़ देने की न तो ताकत होती है, न साहस। वे अनजाने ही ये बेड़ियाँ ढोते रहते हैं और बड़ी ही कठिनाई से घिसटते हुए आगे बढ़ते हैं। इस प्रसिद्धि और लाभ की खातिर मानवजाति भटककर परमेश्वर से दूर हो जाती है, उसके साथ विश्वासघात करती है और अधिकाधिक दुष्ट होती जाती है। इस तरह, एक के बाद एक पीढ़ी शैतान की प्रसिद्धि और लाभ के बीच नष्ट होती जाती है। अब, शैतान की करतूतें देखते हुए, क्या उसके भयानक इरादे एकदम घिनौने नहीं हैं? शायद आज भी तुम शैतान की कुटिल मंशाओं की असलियत नहीं देख पाते, क्योंकि तुम्हें लगता है कि प्रसिद्धि और लाभ के बिना जीवन का कोई अर्थ नहीं होगा। और तुम लोगों को लगता है कि अगर लोग प्रसिद्धि और लाभ ही त्याग देंगे, तो वे आगे का मार्ग नहीं देख पाएँगे, अपना लक्ष्य देखने में समर्थ नहीं हो पाएँगे, और उनका भविष्य अंधकारमय, धुँधला और प्रकाशरहित हो जाएगा। परंतु धीरे-धीरे तुम सब लोग एक दिन समझ जाओगे कि प्रसिद्धि और लाभ ऐसी भार-भरकम बेड़ियाँ हैं, जिन्हें शैतान मनुष्य पर डाल देता है। जब वह दिन आएगा, तुम पूरी तरह से शैतान के नियंत्रण का विरोध करोगे और उन बेड़ियों का प्रतिरोध करोगे, जिन्हें शैतान तुम्हारे लिए लाता है। जब वह समय आएगा कि तुम उन सभी चीजों से खुद को मुक्त करना चाहोगे जिन्हें शैतान ने तुम्हारे मन में बैठा दिया है, तब तुम शैतान से अपने आपको पूरी तरह से अलग कर लोगे और उस सबसे सच में नफरत करोगे जो शैतान तुम्हारे लिए लाया है। तभी तुम्हारे अंदर परमेश्वर के प्रति सच्चा प्रेम और तड़प पैदा होगी” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है VI)। परमेश्वर के वचन पढ़ने के बाद मुझे एहसास हुआ कि शैतान लोगों को बाध्य करने और उन्हें परमेश्वर से दूर करने के लिए प्रसिद्धि और लाभ का इस्तेमाल करता है। मैंने पीछे मुड़कर बचपन के दिनों में अपने परिवार की गरीबी के बारे में सोचा और यह भी सोचा कि कैसे मेरे आस-पास के लोग मुझे नीची नजरों से देखते थे। मैंने बड़ी चीजें हासिल करने और भीड़ से अलग दिखने को अपना लक्ष्य बनाया ताकि हर कोई मुझे नए सम्मान के साथ देखे। भले ही मेरी माँ अक्सर मुझे परमेश्वर में विश्वास के बारे में बताती थी, लेकिन मैंने इसे कभी दिल से नहीं लिया। मुझे लगा कि मैं युवा हूँ और यह मेरे करियर में कड़ी मेहनत करने का समय है। मेकअप कलाकार बनने के बाद मैंने अपने कौशल और प्रदर्शन को बेहतर बनाने के बारे में सोचने के लिए अपना दिमाग खपाया, अक्सर ग्राहकों को खुश करने के लिए उनकी खुशामद की ताकि मैं काम में अपना प्रदर्शन सुधार सकूँ। अपना काम अच्छी तरह से करने और अधिक लोगों से सम्मान पाने के लिए मैं हमेशा कंपनी से जाने वाली आखिरी इंसान होती थी और काम के बाद भी अपने एकमात्र थोड़े से समय में मैं अपना प्रचार करने के लिए ग्राहकों की फोटो और वीडियो संपादित करने में मदद करती थी। मैं कभी-कभी अपने काम से जुड़ी चीजों के बारे में सपने भी देखती थी। मेरा दिल लंबे समय से प्रसिद्धि और लाभ से कसकर बँधा हुआ था। जब काम और सभाओं के बीच टकराव होता था, मुझे चिंता होती थी कि बहुत ज्यादा छुट्टी लेने से मेरी बॉस असंतुष्ट हो जाएगी और भविष्य में मेरे करियर के विकास पर असर पड़ेगा, इसलिए पूरे एक महीने तक मैं सभाओं में नहीं गई और न ही परमेश्वर के वचन पढ़े। मैं शरीर और दिमाग से थकान महसूस करती थी, टीवी पर नाटक और इंटरनेट से वीडियो देखकर अपना तनाव दूर करने की कोशिश करती थी। इसका नतीजा यह हुआ कि मेरा दिल परमेश्वर से और दूर होता चला गया। मेरे दिल को और अधिक खालीपन और संताप महसूस होता था। मैंने देखा कि शैतान मुझे नियंत्रित करने के लिए प्रसिद्धि और लाभ का इस्तेमाल कर रहा था। यह मुझसे मेरे काम में पूरा दिल समर्पित करवा रहा था, मुझे सभाओं में जाने या अपना कर्तव्य करने से रोक रहा था, धीरे-धीरे मुझे परमेश्वर से दूर करवा रहा था, मुझसे परमेश्वर से विश्वासघात करवा रहा था और मुझसे उद्धार का मेरा मौका हाथ से निकलवा रहा था। मुझे शैतान की साजिश की असलियत देखनी थी और जितना संभव हो सके सभाओं में जाना था। इसलिए मैंने परमेश्वर से मेरी मदद करने के लिए प्रार्थना की।

मंदी के दौर में मैं अपने काम में तालमेल बिठाने में सक्षम थी ताकि मैं सभाओं में जा सकूँ, लेकिन भीड़ वाले सीजन के दौरान जब काम में व्यस्तता होती थी, मुझे बार-बार छुट्टी माँगनी पड़ती थी, जिससे मेरी बॉस नाखुश हो जाती थी। मुझे लगता था कि छुट्टी लेने के लिए लगातार तमाम तरह के बहाने ढूँढ़ना कोई समाधान नहीं है, लेकिन अगर मुझे नौकरी बदलनी पड़े तो मैं भीड़ से अलग दिखने के अपने सपने को साकार करने का मौका गँवा दूँगी। जैसे ही मैं अपनी नौकरी छोड़ने के बारे में सोचती, मैं उसे छोड़ने का साहस नहीं जुटा पाती। लेकिन अगर मैं इसी तरह चलती रही तो मैं बस परमेश्वर से और दूर होती जाऊँगी और आखिरकार उद्धार का अपना मौका गँवा दूँगी। हर दिन मेरा दिल ऐसा महसूस करता था मानो उसे दो टुकड़ों में फाड़ा जा रहा हो। मैं व्यथित और पीड़ित थी, नहीं जानती थी कि कैसे चुनना है। जब मेरी माँ को मेरी मनोदशा के बारे में पता चला तो उन्होंने मेरे लिए परमेश्वर के वचनों का एक अंश पढ़ा : “अगर तुम सत्य और जीवन पाना चाहते हो, तो तुम्हें परमेश्वर के वचनों पर एक नींव बनानी होगी। इससे तुम सत्य का अनुसरण करने के मार्ग पर चल पाओगे, जो जीवन का एकमात्र लक्ष्य और दिशा है। अगर तुम परमेश्वर के वचनों और सत्य को अपने हृदय में नींव डालने देते हो तो तुम वास्तव में परमेश्वर के चुने हुए और पूर्व-निर्धारित लोगों में से एक बन पाओगे। इस समय, तुम सबकी नींव अभी कच्ची है। अगर शैतान की ओर से एक छोटा-सा लालच भी सामने आ जाए, तो बड़ी आपदा या परीक्षण की बात तो दूर रही, तुम इसी से डगमगाकर ठोकर खा सकते हो। यह नींव की कमी है, जो बहुत खतरनाक है! बहुत-से लोग उत्पीड़न और क्लेश से सामना होने पर लड़खड़ा जाते हैं और परमेश्वर से विश्वासघात कर देते हैं। कुछ लोग थोड़ा-सा रुतबा हासिल करने के बाद अंधाधुंध दुष्कर्म करने लगते हैं और तब उनका खुलासा कर दिया जाता है और उन्हें हटा दिया जाता है। तुम सभी इन चीजों को बहुत स्पष्ट रूप से देख सकते हो। इसलिए, तुम लोगों को अब पहले उस दिशा और लक्ष्य का निर्धारण करना चाहिए जिसका तुम जीवन में अनुसरण करोगे और जिस पर तुम चलोगे; फिर इस लक्ष्य को पाने के लिए अपने मन को शांत करो, कड़ी मेहनत करो, खुद को खपाओ, भरसक प्रयास करो और कीमत चुकाओ। अभी के लिए अन्य बातों को किनारे कर दो—अगर तुम उन्हीं को लेकर माथा-पच्ची करते रहोगे, तो इसका असर तुम्हारे कर्तव्य निर्वहन पर पड़ेगा, और यह तुम्हारे सत्य के अनुसरण और उद्धार के अहम मामले पर भी असर डालेगा। अगर तुम्हें काम खोजने, ढेर सारा पैसा कमाने, और अमीर बनने के बारे में सोचना है, समाज में एक मजबूत पकड़ बनाने और अपनी जगह पाने के बारे में सोचना है, अगर तुम्हें शादी करने और जीवनसाथी ढूँढ़ने के बारे में सोचना है, परिवार चलाने और उन्हें एक अच्छा जीवन देने की जिम्मेदारी उठानी है, और अगर तुम कोई नया कौशल सीखना चाहते हो, उत्कृष्टता प्राप्त करना और अन्य लोगों से बेहतर बनना चाहते हो—तो क्या इन सभी चीजों के बारे में सोचना थकाऊ नहीं होगा? तुम अपने दिमाग में कितना सब कुछ भर पाओगे? एक व्यक्ति के जीवनकाल में कितनी ऊर्जा होती है? व्यक्ति के पास कितने अच्छे वर्ष होते हैं? इस जीवन में बीस से चालीस वर्ष की आयु के लोगों में सबसे अधिक ऊर्जा होती है। इस अवधि में, तुम सबको उन सत्यों में महारत हासिल करनी होगी जिन्हें परमेश्वर के विश्वासियों को समझना चाहिए, और फिर सत्य वास्तविकता में प्रवेश करना चाहिए, तुम्हें परमेश्वर के न्याय और ताड़ना के साथ-साथ उसके शोधन और परीक्षणों को स्वीकार कर उस मुकाम तक पहुँच जाना चाहिए जहाँ से तुम किसी भी परिस्थिति में परमेश्वर को न ठुकराओ। यही सबसे बुनियादी बात है” (वचन, खंड 3, अंत के दिनों के मसीह के प्रवचन, सत्य प्राप्त करने के लिए कीमत चुकाना बहुत महत्वपूर्ण है)। मेरी माँ ने मेरे साथ संगति की, “परमेश्वर चाहता है कि हमारा जीवन मूल्यवान और सार्थक हो। तुम युवा और ऊर्जा से भरपूर हो और मैं तुम्हें परिवार में कमाऊ सदस्य के रूप में नहीं देखती। मैं सिर्फ यही आशा करती हूँ कि तुम परमेश्वर में उचित तरीके से विश्वास रखोगी, अपने सर्वोत्तम वर्षों का उपयोग परमेश्वर में विश्वास रखने और सत्य का अनुसरण करने में करोगी। यही तुम्हारे जीवन की सबसे महत्वपूर्ण चीजें हैं! परमेश्वर में विश्वास के अलावा सब कुछ खोखला है। अगर तुम्हें मुझ पर विश्वास नहीं है तो इसे आजमाकर देखो : भले ही तुम अपनी सारी ऊर्जा अपने काम में लगा दो, फिर जब वह दिन आएगा जब तुम कामयाबी और शोहरत हासिल कर लोगी, तुम खुश नहीं होगी। आजकल बहुत से लोग हैं जो अमीर और प्रसिद्ध हैं, लेकिन क्या वे वाकई खुश हैं? लोगों की कामनाएँ कभी पूरी नहीं हो सकतीं। सिर्फ परमेश्वर के वचन ही लोगों को रास्ता दिखा सकते हैं और उनके जीवन को हर दिन आरामदेह और खुशहाल बना सकते हैं।” मैंने मन ही मन सोचा, “लोगों की कामनाएँ सचमुच अंतहीन हैं। यह ठीक वैसा ही है जैसा मैंने पहली बार काम करना शुरू किया था। मेरे पास अनुभव की कमी थी, मेरा वेतन कम था और मेरी कद्र नहीं की जाती थी। लेकिन लगातार प्रयास के बाद मैं आखिरकार अपने विभाग की मुख्य स्तंभ बन गई। मैंने सभी से सम्मान पाया और मेरा पारिश्रमिक भी बेहतर होता गया, लेकिन मैं अभी भी संतुष्ट नहीं थी। मैं योजना बनाती रही कि कैसे अपने कौशल को बेहतर बनाऊँ और संपर्कों को जुटाऊँ ताकि मैं अपना खुद का करियर बना सकूँ, ज्यादा से ज्यादा लोगों का सम्मान जीत सकूँ। मैंने लगातार प्रसिद्धि और लाभ के लिए अपना समय और प्रयास खपाया। लेकिन इन चीजों को पाने के बाद भी मैं अभी और अधिक चाहती थी, मेरी कामनाएँ बस बढ़ती जा रही थीं। नतीजतन न सिर्फ इन चीजों को प्राप्त करने से मुझे खुशी नहीं मिली, बल्कि इसके बजाय उन्होंने मुझे और भी अधिक दर्द दिया।” मैंने थोड़ा और सोचा और परमेश्वर के वचन पढ़ने के बाद अपने दिल में सहजता और शांति की अनुभूतियों को महसूस किया और समझा कि चाहे कितना ही पैसा, प्रसिद्धि या लाभ हो, इसके बदले थोड़ा सा भी सत्य नहीं खरीदा जा सकता है। सिर्फ अपना कर्तव्य करने से ही हमें परमेश्वर के वचनों का अनुभव करने के अधिक अवसर मिल सकते हैं, सिर्फ परमेश्वर के सामने लगातार आने, परमेश्वर के वचन खाने-पीने और अपने कर्तव्य करने के दौरान परमेश्वर से प्रार्थना करने से ही हमारी जीवन प्रगति और अधिक तेजी से होगी। मेरी बहनें जो मेरे साथ ही परमेश्वर में विश्वास रखने लगी थीं, वे सभी अब कर्तव्य कर रही थीं और उनकी जीवन प्रगति बहुत तेजी से हो रही थी। वे सत्य भी अधिक से अधिक स्पष्ट रूप से समझ रही थीं। लेकिन फिर जब मैंने खुद को देखा तो मैंने पाया कि मैं हर दिन काम में कैसे व्यस्त रहती थी। मैं सभाओं में नहीं जाती थी, परमेश्वर के वचन नहीं पढ़ती थी या अपने कर्तव्य नहीं करती थी। मेरे और छद्म-विश्वासियों के बीच बहुत अंतर नहीं था। अगर मैं इसी तरह चलती रही तो मैं कभी सत्य प्राप्त नहीं कर पाऊँगी! एक व्यक्ति में कितनी ऊर्जा हो सकती है? अगर वे एक चीज चाहते हैं, लेकिन दूसरी चीज को छोड़ नहीं पाते हैं तो ऐसा लगता है कि वे एक साथ दो नावों की सवारी करने की कोशिश कर रहे हैं; वे आखिरकार गिर जाएँगे। अगर मैं सही विकल्प नहीं चुन सकी तो मैं सचमुच उद्धार पाने का अपना मौका गँवा दूँगी।

कुछ समय तक अपने दिल में खुद से लड़ने के बाद मैंने कंपनी को इस्तीफा सौंप दिया। मैंने इसे कई बार सौंपा, लेकिन हर बार इसे अस्वीकार कर दिया गया। बॉस ने मुझसे कई बार बात की, “कंपनी तुम्हारे जैसी बेहतरीन कर्मचारी को खोना नहीं चाहती। अगर तुम्हारी कोई माँगें हैं तो कृपया उन्हें बताओ और हम तुम्हें संतुष्ट करने की पूरी कोशिश करेंगे। अब तक इस पर टिके रहना मुश्किल रहा होगा।” उसने यह भी कहा कि वह मेरा वेतन बढ़ाएगी, मुझे तकनीकी निदेशक के पद पर पदोन्नत करेगी और मुझे मेरे मूल वेतन के अलावा 1,000 युआन की सब्सिडी भी देगी। हालाँकि मैंने मना कर दिया, लेकिन मेरे लिए अपने दिल में इसे छोड़ना मुश्किल था। अगर मैं यहीं रहूँ और काम करना जारी रखूँ तो न सिर्फ मुझे ऊँचा वेतन मिलेगा, बल्कि मुझे तकनीकी निदेशक के पद पर पदोन्नति भी मिलेगी। क्या तब मैं भीड़ से अलग दिखने के अपने सपने के करीब नहीं पहुँच जाऊँगी? इससे मेरा दृढ़ संकल्प, जो दरअसल कभी भी उतना मजबूत था ही नहीं, डगमगाने लगा। इस दौरान मेरे सहकर्मी भी अक्सर कहते थे, “तुम इतने लंबे समय से इस नौकरी में हो; तुम क्यों छोड़ना चाहती हो? अगर मैं तुम्हारी जगह होती तो मैं किसी भी कीमत पर नौकरी नहीं छोड़ती। कंपनी वाकई तुम्हारी कद्र करती है और ऐसे बहुत से ग्राहक हैं, जिन्हें तुम पसंद आती हो। तुम यह सब ऐसे ही कैसे छोड़ सकती हो?” जब मैंने यह सुना तो मेरा दिल हिचकिचाने और डगमगाने लगा। मैं यहीं रहना चाहती थी और काम जारी रखना चाहती थी, लेकिन फिर मैंने सोचा कि उस जीवन को चुनने का मतलब है कि मेरे पास सभा करने या अपना कर्तव्य करने के लिए कोई अवसर नहीं होगा। मैंने अपने भाई-बहनों के साथ होने वाली सभाओं के बारे में सोचा। हर कोई अपने दिल खोलकर संगति करता था, चाहे वे दर्द, कष्ट या आनंद महसूस कर रहे हों। आत्मा की ऐसी मुक्ति सिर्फ परमेश्वर के घर में ही मिल सकती है!

बाद में एक बहन मुझसे बात करने आई और हमने साथ मिलकर परमेश्वर के वचनों का एक अंश पढ़ा : “परमेश्वर प्रत्येक व्यक्ति के जन्म से लेकर वर्तमान तक के दशकों के दौरान केवल उसके लिए कीमत ही नहीं चुकाता। परमेश्वर के अनुसार, तुम अनगिनत बार इस दुनिया में आए हो, और अनगिनत बार तुम्हारा पुनर्जन्म हुआ है। इसका प्रभारी कौन है? परमेश्वर इसका प्रभारी है। तुम्हारे पास इन चीजों को जानने का कोई तरीका नहीं है। हर बार जब तुम इस दुनिया में आते हो, परमेश्वर व्यक्तिगत रूप से तुम्हारे लिए व्यवस्थाएं करता है : वह व्यवस्था करता है कि तुम कितने साल जियोगे, किस तरह के परिवार में पैदा होगे, कब तुम अपना घर और करियर बनाओगे, और साथ ही, तुम इस दुनिया में क्या करोगे और कैसे अपनी आजीविका चलाओगे। परमेश्वर तुम्हारे लिए आजीविका चलाने के तरीके की व्यवस्था करता है, ताकि तुम इस जीवन में बिना किसी बाधा के अपना मिशन पूरा कर सको। जहाँ तक यह बात है कि तुम अपने अगले पुनर्जन्म में क्या करोगे, इसकी व्यवस्था और उपाय परमेश्वर इस आधार पर करता है कि तुम्हारे पास क्या होना चाहिए और तुम्हें क्या दिया जाना चाहिए...। परमेश्वर तुम्हारे लिए ऐसी व्यवस्थाएँ कितनी ही बार कर चुका है, और आखिरकार तुम अंत के दिनों के युग में अपने वर्तमान परिवार में पैदा हुए हो। परमेश्वर ने तुम्हारे लिए एक ऐसे परिवेश की व्यवस्था की है जिसमें तुम उस पर विश्वास कर सको; उसने तुम्हें अपनी वाणी सुनने और अपने पास वापस आने की अनुमति दी है, ताकि तुम उसका अनुसरण कर सको और उसके घर में कोई कर्तव्य निभा सको। परमेश्वर के ऐसे मार्गदर्शन की बदौलत ही तुम आज तक जीवित रहे। तुम नहीं जानते कि तुम कितनी बार मनुष्यों के बीच पैदा हुए हो, न ही तुम यह जानते हो कि कितनी बार तुम्हारा स्वरूप बदला है, तुम्हारे कितने परिवार हुए, तुम कितने युगों और कितने वंशों को जी चुके हो—लेकिन इन सबके दौरान हर पल परमेश्वर का हाथ तुम्हारी मदद करता रहा है, और वह हमेशा तुम पर निगाह रखता रहा है। एक व्यक्ति के लिए परमेश्वर कितना परिश्रम करता है! कुछ लोग कहते हैं, ‘मैं साठ साल का हूँ। साठ साल से परमेश्वर मुझ पर निगाह रख रहा है, मेरी रक्षा और मेरा मार्गदर्शन कर रहा है। बूढ़ा होने पर अगर मैं कोई कर्तव्य नहीं निभा पाया और कुछ करने लायक नहीं रहा—क्या परमेश्वर तब भी मेरी देखभाल करेगा?’ क्या यह कहना मूर्खता नहीं है? ऐसा नहीं है कि परमेश्वर बस एक जीवन-काल के लिए एक व्यक्ति पर नजर रखता और उसकी रक्षा करता और उसके भाग्य पर उसकी संप्रभुता होती है। अगर यह केवल एक जीवन-काल की, एक ही जीवन की बात होती, तो यह प्रदर्शित करना संभव नहीं होता कि परमेश्वर सर्वशक्तिमान है और सभी चीजों पर उसकी संप्रभुता है। परमेश्वर किसी व्यक्ति के लिए जो परिश्रम करता है और जो कीमत चुकाता है, वह केवल इस बात की व्यवस्था करने के लिए नहीं है कि वह इस जीवन में क्या करेगा, बल्कि उसके अनगिनत जीवनकाल की व्यवस्था करने के लिए है। परमेश्वर इस दुनिया में पुनर्जन्म लेने वाली प्रत्येक आत्मा के लिए पूरी जिम्मेदारी लेता है। वह अपने जीवन का मूल्य चुकाते हुए, हर व्यक्ति का मार्गदर्शन करते हुए और उसके प्रत्येक जीवन को व्यवस्थित करते हुए बहुत ध्यान से काम करता है। मनुष्य की खातिर परमेश्वर इतना परिश्रम करता है और इतनी कीमत चुकाता है, और वह मनुष्य को ये सभी सत्य और यह जीवन प्रदान करता है। अगर लोग इन अंतिम दिनों में सृजित प्राणियों का कर्तव्य नहीं निभाते और वे सृष्टिकर्ता के पास नहीं लौटते—वे चाहे कितने ही जन्मों और पीढ़ियों से गुजरे हों, अगर अंत में, वे अपना कर्तव्य अच्छे से नहीं निभाते और परमेश्वर की अपेक्षाएँ पूरी करने में विफल रहते हैं—तब क्या परमेश्वर के प्रति उनका कर्ज बहुत बड़ा नहीं हो जाएगा? क्या वे परमेश्वर की चुकाई सभी कीमतों का लाभ पाने के लिए अयोग्य नहीं हो जाएँगे? उनका जमीर इतना कमजोर होगा कि वे इंसान कहलाने लायक नहीं रहेंगे, क्योंकि परमेश्वर के प्रति उनका कर्ज बहुत बड़ा हो जाएगा। इसलिए, इस जीवन में—यहाँ तुम्हारे पिछले जन्मों की बात नहीं हो रही—लेकिन इस जीवन में अगर तुम अपने मिशन की खातिर बाहरी चीजों या उन चीजों को त्यागने में नाकाम रहते हो जिनसे तुम्हें प्रेम है—जैसे सांसारिक आनंद और परिवार का प्रेम और सुख—अगर तुम उस कीमत के लिए देह-सुख नहीं छोड़ते जो परमेश्वर तुम्हारे लिए चुकाता है या तुम परमेश्वर के प्रेम का मूल्य नहीं चुकाते हो, तो तुम वाकई दुष्ट हो! दरअसल, परमेश्वर के लिए कोई भी कीमत चुकाना सार्थक है। तुम्हारे ओर से परमेश्वर जो कीमत चुकाता है उसकी तुलना में, तुम जो जरा-सी मेहनत करते हो या खुद को खपाते हो, उसका क्या मोल है? तुम्हारी जरा-सी तकलीफ का क्या मोल है? क्या तुम्हें पता है परमेश्वर ने कितनी पीड़ा सही है? परमेश्वर ने जितनी पीड़ा सही है उसकी तुलना में तुम्हारी तकलीफ की बात करना भी निरर्थक है। इसके अलावा, अपना कर्तव्य निभाकर, तुम सत्य और जीवन प्राप्त कर रहे हो, और अंत में, तुम जीवित रहोगे और परमेश्वर के राज्य में प्रवेश करोगे। यह कितनी बड़ी आशीष है!” (वचन, खंड 3, अंत के दिनों के मसीह के प्रवचन, सत्य प्राप्त करने के लिए कीमत चुकाना बहुत महत्वपूर्ण है)। परमेश्वर के वचन पढ़ने के बाद मुझे एहसास हुआ कि परमेश्वर ने उनमें से हर व्यक्ति के लिए बहुत बड़ी कीमत चुकाई है जिन्हें उसने चुना और पूर्व-नियत किया हुआ है, उनकी सुरक्षा सुनिश्चित की है और उनकी रक्षा की है ताकि वे विभिन्न बुरी प्रवृत्तियों द्वारा निगले न जाएँ। अगर हम अपने जीवनकाल में अपना कर्तव्य नहीं निभा सकते हैं तो हम वाकई परमेश्वर के ऋणी हैं! परमेश्वर ने मेरे लिए अपने हृदय का रक्त उँडेला है। बचपन से ही मैं अपनी माँ को परमेश्वर में विश्वास के बारे में बात करते हुए सुनती आई हूँ। परमेश्वर ने मेरे लिए इस परिवार की व्यवस्था की, हमेशा मेरी देखभाल और मेरी रक्षा की। जब मैं धन, प्रसिद्धि और लाभ में डूब गई और खुद को बाहर नहीं निकाल पाई, पीड़ित और असहाय हो गई तो यह परमेश्वर का हाथ था जिसने मुझे बचाया और मेरे भाई-बहनों का उपयोग करके मुझे परमेश्वर के सामने लाया। संगति करने और परमेश्वर के वचन पढ़ने के माध्यम से मैंने विभिन्न समस्याओं का सामना करने पर परमेश्वर से चीजों को स्वीकारना सीखा और पहले की तरह अपने भाग्य से असंतुष्ट होना बंद कर दिया। मैं कहीं अधिक आरामदेह और मुक्त ढंग से जीती थी। जब मैं सामान्य रूप से सभाओं में शामिल नहीं हो पाती थी तो चाहे कितनी भी देर हो जाए, बहन बार-बार मेरा काम खत्म होने का इंतजार करती और मेरे साथ परमेश्वर के इरादों की संगति करती। कभी-कभी वह मेरे साथ परमेश्वर के वचनों की संगति करने के लिए पत्र भी लिखती। क्या यह सब परमेश्वर द्वारा शासित और व्यवस्थित नहीं था? परमेश्वर यह देखना सहन नहीं कर सकता था कि मैं प्रसिद्धि और लाभ के अनुसरण में खुद को खो दूँ और अंततः शैतान द्वारा निगल ली जाऊँ। बार-बार उसने मेरा साथ देने और मेरी मदद करने के लिए लोगों, घटनाओं और चीजों को खड़ा किया, वह चुपचाप मेरे पूरी तरह बदल जाने का इंतजार करता रहा। अगर मैं परमेश्वर के प्रेम का बदला चुकाए बिना चलती रही तो फिर मुझमें मानवता की बहुत कमी होगी। परमेश्वर का कार्य जल्द ही खत्म होने वाला है और हम देख सकते हैं कि आपदाएँ और भी बदतर होती जा रही हैं। अगर मैं होश में आने से हठपूर्वक इनकार करती रही तो फिर चाहे मैं कितना ही पैसा कमा लूँ, यह किस काम का होगा? क्या यह मेरे जीवन को बचा सकता है? अगर मैं दूसरों की नजर में शक्तिशाली महिला बन भी गई तो इससे क्या होता? क्या यह मुझे बचा सकता है? मैंने प्रभु यीशु की कही हुई बात याद की : “यदि मनुष्य सारे जगत को प्राप्‍त करे, और अपने प्राण की हानि उठाए, तो उसे क्या लाभ होगा? या मनुष्य अपने प्राण के बदले क्या देगा?” (मत्ती 16:26)। उन वर्षों के बारे में सोचते हुए, जिनमें मैंने अपनी सारी ऊर्जा अपने काम में लगाई, मैंने अपना कर्तव्य निभाने और सत्य हासिल करने के बहुत सारे अवसर गँवा दिए। अब परमेश्वर के वचन पढ़ने के माध्यम से मैंने लोगों को बचाने में परमेश्वर के श्रमसाध्य इरादों को समझा। सिर्फ अपना कर्तव्य निभाने और शैतान द्वारा मुझ पर लगाए गए बंधन और पीड़ा को पूरी तरह से दूर करने से ही मुझे बचाए जाने और जीवित रहने का अवसर मिल सकता था। इसके बाद मैंने इस्तीफे को लेकर रोज परमेश्वर से प्रार्थना की, उससे विनती की कि वह मेरे दिल की रक्षा करे और इसे डगमगाने से रोके।

बाद में मैंने फिर से अपना इस्तीफा सौंप दिया और बॉस ने कहा, “क्या तुमने वाकई अपना मन बना लिया है? हम एक और स्टूडियो खोलने की तैयारी कर रहे हैं और चाहते हैं कि हमारे सबसे बेहतरीन कर्मचारी इसमें काम करें। तुम पहली इंसान हो जिसके बारे में हमने सोचा है। अगर कोई और होता तो हमारे दिमाग को चैन न आता। तुम बहुत सारे सालों से कंपनी के साथ हो और नए स्टूडियो में हिस्सेदारी के लिए योग्य हो। जरा सोचो, इतनी कम उम्र में अपनी कोई चीज होना बाद में कितना अच्छा रहेगा। तुम पुनर्विचार क्यों नहीं करती हो? मुख्य बात यह है कि हम इतने साल से साथ हैं और अब हमारे बीच भावनात्मक बंधन है।” बोलते-बोलते वह सिसकने और रोने लगी। उसने जो शर्तें प्रस्तावित की थीं, वे बिल्कुल वही थीं जो मैं इतने समय से खोज रही थी और मेरे पास जो पैसा था वह निवेश के लिए बिल्कुल सही रकम था। अगर मैं थोड़ी देर और टिकी रहती तो मैं सफलता और प्रसिद्धि प्राप्त करती और ज्यादा से ज्यादा लोग मुझसे ईर्ष्या करते। मैं अपने रिश्तेदारों और दोस्तों के सामने कितनी अच्छी दिखती! जैसे ही मैं अपने मन में अपने शानदार भविष्य के बारे में कल्पना कर रही थी, मुझे अचानक एहसास हुआ कि मेरे विचार परमेश्वर के इरादे के अनुरूप नहीं हैं। मैंने जल्दी से परमेश्वर से चुपचाप प्रार्थना की, “प्रिय परमेश्वर, मैं जानती हूँ कि यह एक और प्रलोभन है जो मेरे सामने आया है। शैतान फिर से बॉस की कही बातों का इस्तेमाल मेरे दिल को परेशान करने, मुझे प्रसिद्धि, लाभ और प्रतिष्ठा पाने के लिए प्रेरित करने के लिए कर रहा है। लेकिन चाहे कुछ भी हो, इस बार मैं शैतान से हमेशा के लिए नाता तोड़ लूँगी और अपनी गवाही में अडिग रहूँगी ताकि तुम्हारे हृदय को सांत्वना दे सकूँ।” प्रार्थना करते समय मुझे परमेश्वर के वचनों का एक अंश याद आया जो मैंने पहले पढ़ा था : “जब तुम लोगों द्वारा जीवन में अनुसरण किए जा रहे अपने विभिन्न लक्ष्यों और उनके जीने के विभिन्न तरीकों की बार-बार जाँच करोगे और इनका सावधानीपूर्वक गहन-विश्लेषण करोगे तो तुम यह पाओगे कि उनमें से एक भी सृष्टिकर्ता के उस मूल इरादे के अनुरूप नहीं है जिसके साथ उसने मानवजाति का सृजन किया था। ये सारी चीजें लोगों को सृष्टिकर्ता की संप्रभुता और उसकी देखभाल से दूर करती हैं; ये सभी ऐसे जाल हैं जो लोगों को भ्रष्ट बनने का कारण बनते हैं और उन्हें नरक में ले जाते हैं। इस बात को मान लेने के बाद तुम्हें जीवन के अपने पुराने दृष्टिकोण को त्याग देना चाहिए, विभिन्न जालों से दूर रहना चाहिए, तुम्हें परमेश्वर को तुम्हारे जीवन का नियंत्रण करने देना चाहिए और इसके लिए व्यवस्थाएँ करने देना चाहिए, केवल परमेश्वर के आयोजनों और मार्गदर्शन के प्रति समर्पण करने का दृढ़ संकल्प करना चाहिए, खुद से कोई चुनाव नहीं करने चाहिए और एक ऐसा इंसान बनना चाहिए जो परमेश्वर की आराधना करता हो” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है III)। शैतान लोगों को पंगु बनाने के लिए सभी प्रकार के विचारों और सोच का इस्तेमाल करता है, उन्हें प्रसिद्धि, लाभ और रुतबे के पीछे भागने के लिए लुभाता है, उन्हें अंदर ही अंदर फँसाता है, ताकि वे परमेश्वर को नकार दें, परमेश्वर को धोखा दें और बचाए जाने का कोई भी अवसर गँवा दें। ये शैतान की भयानक मंशाएँ हैं। अब बॉस ने मुझे आकर्षित करने के लिए ये जो शर्तें पेश की थीं क्या वे एक जाल नहीं थीं, जो मुझे पतन में जाने को लुभा रही थीं? मैं होश में आने से अब और हठपूर्वक इनकार कैसे कर सकती थी? परमेश्वर चाहता है कि हम उसकी संप्रभुता के प्रति समर्पण करें और एक सृजित प्राणी के कर्तव्य निभाएँ। सिर्फ इसी तरह से हम सत्य समझ सकते हैं, मानव के समान जी सकते हैं और आखिरकार परमेश्वर द्वारा बचाए जा सकते हैं। इसलिए मैंने अपनी बॉस से दृढ़ता से कहा, “सभी लोगों की अपनी-अपनी महत्वाकांक्षाएँ होती हैं और मुझे एक नया परिवेश चाहिए।” मेरी बॉस ने सहमति जताई। कंपनी छोड़ने के बाद मैंने दिल में कहीं अधिक सुकून महसूस किया। इसके बाद से मैं भाई-बहनों की तरह सत्य का उचित रूप से अनुसरण कर सकती थी।

इस अनुभव के बाद मैंने शैतान की भयानक मंशाओं को साफ देखा। लोगों से शैतान प्रसिद्धि और लाभ का अनुसरण कराता है, जिसका लक्ष्य लोगों को परमेश्वर से दूर रखना और उसे धोखा देना, पूरी तरह से अपनी शक्ति के अधीन लाना और आखिरकार अपने साथ नरक में ले जाना है। अगर लोग खुद पर निर्भर रहते हैं तो उनके पास शैतान की साजिशों पर विजय पाने का कोई रास्ता नहीं बचता। सिर्फ परमेश्वर के वचन पढ़कर और सत्य समझकर ही लोग चीजों की असलियत देख सकते हैं और उन गलत मार्गों को अलविदा कह सकते हैं जिनमें वे अतीत में जीते थे। सिर्फ सत्य का अनुसरण करके ही हम परमेश्वर का उद्धार प्राप्त कर सकते हैं। अपनी नौकरी त्यागने के बाद भले ही मुझे ज्यादा लोगों से सम्मान नहीं मिलता था और मेरा भौतिक जीवन कुछ अभाव में था, फिर भी मेरी आत्मा में जो सहजता और शांति थी उसका लेनदेन कितनी भी मात्रा में धन, प्रसिद्धि या लाभ से नहीं किया जा सकता था। मैंने आखिरकार प्रसिद्धि और लाभ का बंधन तोड़ दिया और कलीसिया में अपना कर्तव्य अच्छे से निभाया। परमेश्वर को उसके उद्धार के लिए धन्यवाद!


93. सत्य का अनुसरण उम्र पर निर्भर नहीं

चेन लियांग, चीन

2003 में, मैंने परमेश्वर के अंत के दिनों के कार्य को स्वीकार किया, और उसके कुछ ही समय बाद, मैंने एक अगुआ का कर्तव्य सँभाल लिया। उस समय मैंने पचास की उम्र पार ही की थी और मुझे सेहत की कोई समस्या नहीं थी। दिन में मैं सभाओं में जाती और सुसमाचार का प्रचार करती थी, और रात में चाहे कितनी भी देर से लौटूँ, मैं भाई-बहनों की दशाओं के अनुसार खुद को परमेश्वर के वचनों से लैस करती थी। भले ही यह थोड़ा व्यस्त और थकाऊ था, लेकिन यह सोचकर ही कि मैं अपना कर्तव्य निभा सकती हूँ और भविष्य में परमेश्वर द्वारा बचाई जाऊँगी, मुझे असीम शक्ति मिलती थी। दस साल बीतने के कुछ समय बाद, मेरी सेहत बिगड़ने लगी। पहले तो मेरे पित्ताशय में समस्या हुई और उसे सर्जरी से निकालना पड़ा, फिर मेरी कमर की हड्डी खिसक गई और उसे ठीक करने के लिए सर्जरी की जरूरत पड़ी, दो सर्जरी के बाद साफ लगने लगा कि मेरे शरीर की हालत काफी बदतर हो गई है। मुझे गर्भाशय फाइब्रॉएड और एट्रोफिक इरोसिव गैस्ट्राइटिस जैसी दीर्घकालिक बीमारियाँ भी हो गईं, और मैं कमजोर और हताश हो गई। मेरे पैर अब उतने फुर्तीले नहीं रहे और सीढ़ियाँ चढ़ते समय मुझे कई बार आराम करना पड़ता था। मेरी याददाश्त भी कमजोर हो गई, और कभी-कभी जब मैं परमेश्वर के वचनों के किसी खास पहलू के बारे में पढ़ना चाहती, तो जैसे ही मैं उसे खोजने की कोशिश करती, मुझे याद ही नहीं आता कि मैं क्या पढ़ना चाहती थी। कलीसिया ने मेरी शारीरिक स्थिति के अनुसार मुझे एक समूह में सभा की अगुआई का काम दिया, और जब भाई-बहनों की कोई दशा होती तो मैं उन्हें हल करने में मदद करती, और कभी-कभी जब कलीसिया में मेजबान घरों की कमी होती तो मैं मेजबानी का काम करती थी। भले ही मेरी सेहत पहले जैसी अच्छी नहीं थी, मैं फिर भी कुछ कर्तव्य कर सकती थी और ऊर्जावान महसूस करती थी।

एक बार एक सभा के बाद घर लौटते समय मेरी पुरानी पेट की समस्याएँ बढ़ गईं, और मेरे पेट में दर्द की लहर दौड़ गई। मैं बड़ी मुश्किल से सीधी रहकर घर पहुँची और थोड़ी देर लेटने के बाद ही मुझे थोड़ा बेहतर महसूस हुआ। मेरी खराब सेहत देखकर अगुआ ने मुझे घर पर कभी-कभी भाई-बहनों के लिए सभाओं की मेजबानी करने को कहा। यह व्यवस्था सुनकर मैंने सोचा, “बस, अब खत्म। अब मैं घर पर केवल मेजबानी कर सकती हूँ। जैसे-जैसे मेरी उम्र बढ़ेगी, मेरी सेहत और खराब होती जाएगी। अगर एक दिन मैं मेजबानी का कर्तव्य भी नहीं कर पाई तो मैं कोई भी कर्तव्य नहीं कर पाऊँगी, तो मेरे बचाए जाने की क्या उम्मीद बचेगी?” यह सब सोचकर मैंने सारी हिम्मत खो दी और बहुत हताश हो गई और मैंने सोचा, “मेरी उम्र बढ़ रही है, मेरी याददाश्त कमजोर हो रही है, मुझे परमेश्वर के वचन भी याद नहीं रहते, और मैं जो पढ़ती हूँ, वह भूल जाती हूँ। मैं सत्य कैसे समझ सकती हूँ? मेरी उम्र के लोग चाहे कितना भी अनुसरण करें, वे प्रगति नहीं कर सकते। बस जैसे-तैसे एक-एक दिन गुजारना चाहिए।” कभी-कभी जब मैं खाना बनाती तो मेरी कमर में इतना दर्द होता कि मैं सीधी खड़ी नहीं हो पाती थी, और मुझे पास में एक स्टूल पर बैठकर आराम करना पड़ता था। खासकर जब मेरे पेट में ऐंठन होती, दर्द इतना तेज होता था कि मुझे पता नहीं होता था कि मैं जीऊँगी या मरूँगी। मुझे चिंता होती थी कि कहीं एक दिन मैं गिर न जाऊँ और सभाओं में भी शामिल न हो पाऊँ। जब मैं नौजवानों को अच्छी सेहत के साथ दौड़ते-कूदते देखती, तो मुझे ईर्ष्या होती और मैं सोचती, “जवान होना कितना अच्छा है! वे कहीं भी जा सकते हैं और कोई भी कर्तव्य कर सकते हैं, और उनके बचाए जाने की संभावनाएँ ज्यादा होती हैं। वहीं दूसरी ओर मेरी सेहत दिन-ब-दिन बिगड़ती जा रही है और अगर मैं भविष्य में कोई कर्तव्य नहीं कर पाई तो मैं बेकार हो जाऊँगी, और परमेश्वर निश्चित रूप से मुझे त्याग देगा!” मैंने कुछ साल पहले के बारे में सोचा जब मुझे अपने कर्तव्य करते समय सेहत की कोई समस्या नहीं थी, लेकिन इस समय तक मैं 72 साल की हो चुकी थी और मेरा शरीर पहले जैसा बिल्कुल नहीं रहा था। काश, मैं समय को 20 साल पीछे ले जा पाती! इस वजह से मैं अक्सर परेशान रहती थी और नकारात्मक दशा में जीती थी, और मैं सत्य के लिए प्रयास नहीं करना चाहती थी। कभी-कभी मैं समय बिताने के लिए टीवी शो देखती थी, और जब मेरे साथ कुछ होता और मैं भ्रष्टता प्रकट करती तो मैं उसे हल करने के लिए सत्य नहीं खोजती थी, और मैं बस चीजों के बारे में संक्षेप में सोचकर उन्हें जाने देती थी। यहाँ तक कि मेरी प्रार्थनाओं में भी बस कुछ सूखे शब्द होते थे, और मुझे लगता था कि मेरा दिल परमेश्वर से दूर और दूर होता जा रहा है। मैं मन ही मन जानती थी कि इस तरह चलते रहना खतरनाक है, और मैं इस हताशा की दशा को हल करना चाहती थी। लेकिन मेरे पास आगे का कोई खास रास्ता नहीं था।

एक दिन मैंने परमेश्वर के वे वचन पढ़े जो बुजुर्ग लोगों की दशाओं को उजागर करते हैं, और मैंने तुरंत उन वचनों में खुद को देखा। सर्वशक्तिमान परमेश्वर कहता है : “भाई-बहनों के बीच 60 से लेकर 80 या 90 वर्ष तक की उम्र के बड़े-बूढ़े भी हैं, जो अपनी बढ़ी हुई उम्र के कारण भी कुछ मुश्किलों का अनुभव करते हैं। ज्यादा उम्र होने पर भी जरूरी नहीं कि उनकी सोच सही या तार्किक ही हो, और उनके विचार और नजरिये सत्य के अनुरूप हों। इन बड़े-बूढ़ों को भी वही समस्याएँ होती हैं, और वे हमेशा चिंता करते हैं, ‘अब मेरी सेहत उतनी अच्छी नहीं रही, और मैं कौन-से कर्तव्य निभा पाऊँगा वे भी सीमित हो गए हैं। अगर मैं बस यह छोटा-सा कर्तव्य निभाऊँगा तो क्या परमेश्वर मुझे याद रखेगा? कभी-कभी मैं बीमार पड़ जाता हूँ, और मुझे अपनी देखभाल के लिए किसी की जरूरत पड़ती है। जब मेरी देखभाल के लिए कोई नहीं होता, तो मैं अपना कर्तव्य नहीं निभा पाता, तो मैं क्या कर सकता हूँ? मैं बूढ़ा हूँ, परमेश्वर के वचन पढ़ने के बाद मुझे याद नहीं रहते, और सत्य को समझना मेरे लिए कठिन होता है। सत्य पर संगति करते समय मैं उलझे हुए और अतार्किक ढंग से बोलता हूँ, और मेरे पास साझा करने लायक कोई अनुभव नहीं होते। मैं बूढ़ा हूँ, मुझमें पर्याप्त ऊर्जा नहीं है, मेरी दृष्टि बहुत स्पष्ट नहीं है, और मैं अब शक्तिशाली नहीं हूँ। मेरे लिए सब कुछ मुश्किल होता है। न सिर्फ मैं अपना कर्तव्य नहीं निभा पाता, बल्कि मैं आसानी से चीजें भूल जाता हूँ और गलतियाँ कर बैठता हूँ। कभी-कभी मैं भ्रमित हो जाता हूँ, और कलीसिया और अपने भाई-बहनों के लिए समस्याएँ खड़ी कर देता हूँ। मैं उद्धार प्राप्त करना चाहता हूँ, सत्य का अनुसरण करना चाहता हूँ, मगर यह बहुत कठिन है। मैं क्या कर सकता हूँ?’ जब वे इन चीजों के बारे में सोचते हैं, तो यह सोचकर झुँझलाने लगते हैं, ‘मैंने आखिर इतनी बड़ी उम्र में ही परमेश्वर में विश्वास रखना शुरू क्यों किया? मैं उन लोगों जैसा क्यों नहीं हूँ, जो 20-30 वर्ष के हैं, या जो 40-50 वर्ष के हैं? इतना बूढ़ा हो जाने के बाद ही क्यों मुझे परमेश्वर के कार्य का पता चला? ऐसा नहीं है कि मेरा भाग्य खराब है; कम-से-कम अब तो परमेश्वर के कार्य से मेरा सामना हो चुका है। मेरा भाग्य अच्छा है, और परमेश्वर मेरे प्रति दयालु है! बस सिर्फ एक चीज है जिसे लेकर मैं खुश नहीं हूँ, और वह यह है कि मैं बहुत बूढ़ा हूँ। मेरी याददाश्त बहुत अच्छी नहीं है, और मेरी सेहत उतनी बढ़िया नहीं है, मगर मैं अंदर से बहुत शक्तिशाली हूँ। बात बस इतनी है कि मेरा शरीर मेरी आज्ञा नहीं मानता और सभाओं में थोड़ी देर सुनने के बाद मेरी आँखें बोझिल होने लगती हैं। कभी-कभी मैं प्रार्थना के लिए आँखें बंद कर लेता हूँ और सो जाता हूँ, और परमेश्वर के वचन पढ़ते समय मेरा मन भटकता है। थोड़ी देर पढ़ने के बाद मैं उनींदा हो जाता हूँ और सो जाता हूँ, और वचन मेरे दिमाग में नहीं उतरते। मैं क्या करूँ? ऐसी व्यावहारिक दिक्कतों के साथ भी क्या मैं सत्य का अनुसरण कर उसे समझने में समर्थ हूँ? अगर नहीं, और अगर मैं सत्य-सिद्धांतों के अनुरूप अभ्यास न कर पाऊँ, तो कहीं मेरी पूरी आस्था बेकार न हो जाए? कहीं मैं उद्धार प्राप्त करने में विफल न हो जाऊँ? मैं क्या कर सकता हूँ? मैं बहुत चिंतित हूँ! इस उम्र में अब और कुछ भी महत्वपूर्ण नहीं है। अब चूँकि मैं परमेश्वर में विश्वास रखता हूँ, मुझे कोई चिंता नहीं रही या मैं किसी चीज को लेकर व्याकुल नहीं हूँ, मेरे बच्चे बड़े हो चुके हैं और उनकी देखभाल के लिए या उन्हें बड़ा करने के लिए मेरी जरूरत नहीं है, इसलिए जीवन में मेरी सबसे बड़ी कामना सत्य का अनुसरण करने की है, एक सृजित प्राणी का कर्तव्य निभाने की है और अपनी बची-खुची उम्र में उद्धार प्राप्त करने की है। हालाँकि मेरी असली स्थिति, उम्र से धुंधला गई आँखों की रोशनी, मन की उलझनों, खराब सेहत, अपना कर्तव्य अच्छी तरह न निभा पाने, और यथासंभव कार्य करने पर भी कभी-कभी समस्याएँ खड़ी होते देखकर लगता है कि उद्धार प्राप्त करना मेरे लिए आसान नहीं होगा।’ वे इन चीजों के बारे में बार-बार सोचकर व्याकुल हो जाते हैं, और फिर सोचते हैं, ‘लगता है कि अच्छी चीजें सिर्फ युवाओं के साथ ही होती हैं, बूढ़ों के साथ नहीं। लगता है चीजें जितनी भी अच्छी हों, मैं अब उनका आनंद नहीं ले पाऊँगा।’ वे इन चीजों के बारे में जितना ज्यादा सोचते हैं, जितना झुँझलाते हैं, उतने ही व्याकुल हो जाते हैं। वे अपने बारे में सिर्फ चिंता ही नहीं करते, बल्कि आहत भी होते हैं। ... क्या बूढ़े लोग अपनी उम्र के कारण अब सत्य का अनुसरण नहीं कर सकते? क्या वे सत्य को समझने में सक्षम नहीं हैं? (हाँ, जरूर हैं।) क्या बूढ़े लोग सत्य को समझ सकते हैं? वे कुछ सत्य समझ सकते हैं, वैसे युवा लोग भी सभी सत्य नहीं समझ पाते। बूढ़े लोगों को हमेशा भ्रांति होती है, वे मानते हैं कि वे भ्रमित हैं, उनकी याददाश्त कमजोर है, और इसलिए वे सत्य को नहीं समझ सकते। क्या वे सही हैं? (नहीं।) हालाँकि युवा बूढ़ों से ज्यादा ऊर्जावान और शारीरिक रूप से सशक्त होते हैं, मगर वास्तव में उनकी समझने, बूझने और जानने की क्षमता बूढ़ों के बराबर ही होती है। क्या बूढ़े लोग भी कभी युवा नहीं थे? वे बूढ़े पैदा नहीं हुए थे, और सभी युवा भी किसी-न-किसी दिन बूढ़े हो जाएँगे। बूढ़े लोगों को हमेशा यह नहीं सोचना चाहिए कि चूँकि वे बूढ़े, शारीरिक रूप से कमजोर, बीमार और कमजोर याददाश्त वाले हैं, इसलिए वे युवाओं से अलग हैं। असल में कोई अंतर नहीं है। कोई अंतर नहीं है कहने का मेरा अर्थ क्या है? कोई बूढ़ा हो या युवा, उनके भ्रष्ट स्वभाव एक-समान होते हैं, हर तरह की चीज को लेकर उनके रवैये और सोच एक-समान होते हैं और हर तरह की चीज को लेकर उनके परिप्रेक्ष्य और दृष्टिकोण एक-समान होते हैं। इसलिए बूढ़े लोगों को यह नहीं सोचना चाहिए कि बूढ़े होने और युवाओं की तुलना में उनकी असाधारण आकांक्षाओं के कम होने, और उनके स्थिर हो पाने के कारण उनकी महत्वाकांक्षाएँ या आकांक्षाएँ प्रचंड नहीं होतीं, और उनमें कम भ्रष्ट स्वभाव होते हैं—यह एक भ्रांति है। युवा लोग पद के लिए जोड़-तोड़ कर सकते हैं, तो क्या बड़े-बूढ़े पद के लिए जोड़-तोड़ नहीं कर सकते? युवा सिद्धांतों के विरुद्ध काम कर सकते हैं और मनमानी कर सकते हैं, तो क्या बड़े-बूढ़े ऐसा नहीं कर सकते? (हाँ, जरूर कर सकते हैं।) युवा घमंडी हो सकते हैं, तो क्या बड़े-बूढ़े घमंडी नहीं हो सकते? लेकिन बड़े-बूढ़े जब घमंडी होते हैं, तो ज्यादा उम्र के कारण वे उतने आक्रामक नहीं होते और इसलिए यह उनका घमंड तेज-तर्रार नहीं होता। युवा अपने लचीले हाथ-पैर और फुर्तीले दिमाग के कारण अहंकार का ज्यादा स्पष्ट दिखावा करते हैं, जबकि बड़े-बूढ़े अपने सख्त हाथ-पाँव और हठीले दिमाग के कारण अहंकार का कम स्पष्ट दिखावा करते हैं। लेकिन उनके अहंकार और भ्रष्ट स्वभावों का सार एक-समान होता है। ... तो ऐसा नहीं है कि बड़े-बूढ़ों के पास करने को कुछ नहीं है, न ही वे अपना कर्तव्य निभाने में असमर्थ हैं, उनके सत्य का अनुसरण करने में असमर्थ होने की तो बात ही नहीं उठती—उनके लिए करने को बहुत कुछ है। अपने जीवन में जो विविध पाखंड और भ्रांतियाँ तुमने पाल रखी हैं, साथ ही जो विविध पारंपरिक विचार और धारणाएँ, अज्ञानी, जिद्दी, दकियानूसी, अतार्किक और विकृत चीजें तुमने इकट्ठा कर रखी हैं, वे सब तुम्हारे दिल में जमा हो गई हैं और तुम्हें युवाओं से भी ज्यादा वक्त इन चीजों को खोद निकालने, गहन विश्लेषण करने और पहचानने में लगाना चाहिए। ऐसी बात नहीं है कि तुम्हारे पास कुछ करने को नहीं है, या कोई काम न होने पर तुम्हें संतप्त, व्याकुल और चिंतित अनुभव करना चाहिए—यह न तो तुम्हारा कार्य है न ही तुम्हारी जिम्मेदारी” (वचन, खंड 6, सत्य के अनुसरण के बारे में, सत्य का अनुसरण कैसे करें (3))। परमेश्वर ने मेरी सही दशा उजागर की। हाल ही में मैं परेशानी और चिंता में जी रही थी, हमेशा यह महसूस करती थी कि मैं बूढ़ी हो रही हूँ, मेरी सेहत खराब है और मैं चीजें भूलती रहती हूँ, इसलिए मैं केवल कभी-कभी ही मेजबानी का कर्तव्य सँभाल पाती थी। मुझे चिंता थी कि जैसे-जैसे मेरी उम्र बढ़ेगी और मेरी सेहत बिगड़ेगी, मैं अपने कर्तव्य नहीं निभा पाऊँगी और इस तरह बचाई नहीं जाऊँगी। मैं चाहे कितना भी अनुसरण करूँ, सब बेकार लगता था। इस हताशा की दशा में डूबे रहने के कारण मुझमें परमेश्वर के वचन पढ़ने या सत्य खोजने की कोई प्रेरणा नहीं थी और मैं बस आधे-अधूरे मन से अनुसरण करती थी। अब मुझे एहसास हुआ कि ये मेरे भ्रामक विचार थे। असल में भले ही बुजुर्ग लोग शारीरिक रूप से कमजोर हों और उनमें युवाओं की तुलना में कम ऊर्जा और धीमी प्रतिक्रिया हो, लेकिन सत्य को समझने की उनकी क्षमता और उनके भ्रष्ट स्वभाव युवाओं के समान ही होते हैं। जब तक वे सत्य का अनुसरण करते हैं और अपने भ्रष्ट स्वभावों को सुलझाते हैं, तब तक वे भी बचाए जा सकते हैं। बुढ़ापे के कारण समाज का प्रभाव अधिक गंभीर होता है, अंदर के शैतानी जहर युवाओं की तुलना में अधिक भारी और जिद्दी होते हैं, और विभिन्न पारंपरिक धारणाओं और भ्रष्ट स्वभावों को समझने और उनका गहन-विश्लेषण करने के लिए अधिक समय की जरूरत होती है। उदाहरण के लिए जब मैंने कुछ भाई-बहनों को भ्रष्टता प्रकट करते देखा, तो मैंने उन्हें नीची नजरों से देखा, और अपने दिल में मैंने उनकी आलोचना की और उन्हें छोटा समझा। यह एक घमंडी स्वभाव था। क्या यह कुछ ऐसा नहीं था जिस पर मुझे विचार करना और समझना चाहिए था? लेकिन मैं परमेश्वर के इरादों को नहीं समझी। मैं परेशानी और चिंता की दशा में डूबी हुई थी और सत्य के अनुसरण में मेरा मन नहीं लगता था। क्या मैं इसमें परमेश्वर को गलत नहीं समझ रही थी? अब मुझे एहसास हुआ कि कोई व्यक्ति चाहे जवान हो या बूढ़ा, जब तक वे सत्य के लिए प्यासे हैं और उसका अनुसरण करते हैं, परमेश्वर उन्हें प्रबुद्ध करेगा और उनका मार्गदर्शन करेगा। परमेश्वर उम्र की परवाह किए बिना हमें सत्य से सींचता और प्रदान करता है, और मायने रखने वाली बात यह है कि क्या हम खोजते हैं, क्या हम परमेश्वर के वचनों का अभ्यास करने में प्रयास करने को तैयार हैं। परमेश्वर ने इन वचनों में विशेष रूप से बुजुर्गों की दशाओं को संबोधित किया, इस उम्मीद में कि बुजुर्ग अपनी परेशानी और चिंता को छोड़ सकें, सत्य खोजने पर ध्यान केंद्रित कर सकें, और अपनी धारणाओं और कल्पनाओं में न जीएँ और खुद से आशा न छोड़ें। लेकिन मैंने हमेशा अपनी बुढ़ापे और खराब याददाश्त को सत्य का अनुसरण न करने और खुद को निरंकुश छोड़ने के बहाने के रूप में इस्तेमाल किया, और अगर मैं इसी तरह चलती रही तो नुकसान मेरा ही होगा। परमेश्वर के इरादों को समझने के बाद ही मैं जागी, और एहसास हुआ कि अगर मैं इसी भ्रमित दशा में रही, अपनी भ्रामक और चरम धारणाओं से बँधी रही, तो अंततः मैं सत्य पाने में असफल हो जाऊँगी और मेरे सामने विनाश के अलावा कुछ नहीं बचेगा। मैंने हम बुजुर्गों के लिए उसके आरामदायक वचनों और प्रोत्साहन के लिए परमेश्वर का धन्यवाद किया, और हमारे लिए सत्य के अनुसरण का मार्ग बताने के लिए भी। यह हमारे लिए परमेश्वर का प्रेम है। मैं सत्य का अनुसरण करने का अपना संकल्प नहीं खो सकती थी, मुझे खुद से सही ढंग से निपटना था, परमेश्वर द्वारा मेरे लिए व्यवस्थित हालात में सबक सीखना था, सत्य खोजने और खुद को जानने पर ध्यान केंद्रित करना था, और स्वभाव में बदलाव लाना था। ये वे चीजें थीं जो मुझे करनी थीं।

यह महसूस करते हुए मैंने सोचना शुरू किया, “ऐसा क्यों था कि अतीत में जब मैं अपने कर्तव्य करती थी तो मुझमें हर दिन असीम ऊर्जा होती थी, लेकिन अब जब मैं बूढ़ी हो गई हूँ और मेरा शरीर दिन-ब-दिन कमजोर होता जा रहा है, तो मेरा दिल नकारात्मकता और परेशानी से भर गया है और मैं अब और ऊपर उठने का प्रयास नहीं करना चाहती? मुझे क्या नियंत्रित कर रहा है?” अपनी खोज में मैंने परमेश्वर के वचन पढ़े : “लोग आशीष पाने, पुरस्कृत होने, ताज पहनने के लिए परमेश्वर में विश्वास रखते हैं। क्या यह सबके दिलों में नहीं है? यह एक तथ्य है कि यह सबके दिलों में है। हालाँकि लोग अक्सर इसके बारे में बात नहीं करते, यहाँ तक कि वे आशीष प्राप्त करने का अपना मकसद और इच्छा छिपाते हैं, फिर भी यह इच्छा और मकसद लोगों के दिलों की गहराई में हमेशा अडिग रहा है। लोग चाहे कितना भी आध्यात्मिक सिद्धांत समझते हों, उनके पास जो भी अनुभवजन्य ज्ञान हो, वे जो भी कर्तव्य निभा सकते हों, कितना भी कष्ट सहते हों, या कितनी भी कीमत चुकाते हों, वे अपने दिलों में गहरी छिपी आशीष पाने की प्रेरणा कभी नहीं छोड़ते, और हमेशा चुपचाप उसके लिए कड़ी मेहनत करते हैं। क्या यह लोगों के दिल के अंदर सबसे गहरी दबी बात नहीं है? आशीष प्राप्त करने की इस प्रेरणा के बिना तुम लोग कैसा महसूस करोगे? तुम किस रवैये के साथ अपना कर्तव्य निभाओगे और परमेश्वर का अनुसरण करोगे? अगर लोगों के दिलों में छिपी आशीष प्राप्त करने की यह प्रेरणा दूर कर दी जाए तो ऐसे लोगों का क्या होगा? संभव है कि बहुत-से लोग नकारात्मक हो जाएँगे, जबकि कुछ अपने कर्तव्यों के प्रति प्रेरणाहीन हो जाएँगे। वे परमेश्वर में अपने विश्वास में रुचि खो देंगे, मानो उनकी आत्मा गायब हो गई हो। वे ऐसे प्रतीत होंगे, मानो उनका हृदय छीन लिया गया हो। इसीलिए मैं कहता हूँ कि आशीष पाने की प्रेरणा ऐसी चीज है जो लोगों के दिल में गहरी छिपी है। शायद अपना कर्तव्य निभाते हुए या कलीसिया का जीवन जीते हुए उन्हें लगता है कि वे अपने परिवार त्यागने और खुद को खुशी-खुशी परमेश्वर के लिए खपाने में सक्षम हैं, और अब वे आशीष प्राप्त करने की अपनी प्रेरणा को जानकर इसे दरकिनार भी कर चुके हैं, और अब उससे नियंत्रित या विवश नहीं होते। फिर वे सोचते हैं कि उनमें अब आशीष पाने की प्रेरणा नहीं रही, लेकिन परमेश्वर ऐसा नहीं सोचता है। लोग मामलों को केवल सतही तौर पर देखते हैं। परीक्षणों के बिना, वे अपने बारे में अच्छा महसूस करते हैं। अगर वे कलीसिया नहीं छोड़ते या परमेश्वर के नाम को नहीं नकारते, और परमेश्वर के लिए खपने में लगे रहते हैं, तो वे मानते हैं कि वे बदल गए हैं। उन्हें लगता है कि वे अब अपने कर्तव्य-पालन में व्यक्तिगत उत्साह या क्षणिक आवेगों से प्रेरित नहीं हैं। इसके बजाय, वे मानते हैं कि वे सत्य का अनुसरण कर सकते हैं, और अपना कर्तव्य निभाते हुए लगातार सत्य की तलाश और अभ्यास कर सकते हैं, ताकि उनके भ्रष्ट स्वभाव शुद्ध हो सकें और वे कुछ वास्तविक बदलाव हासिल कर सकें। लेकिन जब सीधे लोगों की मंजिल और परिणाम से संबंधित कोई बात हो जाती है तो वे किस प्रकार व्यवहार करते हैं? सच्चाई पूरी तरह से प्रकट हो जाती है” (वचन, खंड 3, अंत के दिनों के मसीह के प्रवचन, जीवन संवृद्धि के छह संकेतक)। परमेश्वर के वचनों पर विचार करते हुए मुझे आखिरकार एहसास हुआ कि मैं परेशानी और चिंता में फँस गई थी और खुद से उम्मीद छोड़ दी थी क्योंकि मुझे लगता था कि मैं बूढ़ी हो रही हूँ और भविष्य में कोई कर्तव्य नहीं कर पाऊँगी, और मेरे बचाए जाने या आशीष पाने की कोई उम्मीद नहीं होगी। इस प्रकार मैं नकारात्मकता में जीती रही और परमेश्वर का प्रतिरोध करती रही। अतीत में मैं त्याग कर सकती थी, खुद को खपा सकती थी और अपने कर्तव्यों में खुद को व्यस्त रख सकती थी, और बीमार होने पर भी मैं खुशी-खुशी अपने कर्तव्य करती थी। मुझे लगता था कि जब तक मैं अपने कर्तव्य कर सकती हूँ, तब तक मेरे पास परमेश्वर द्वारा बचाए जाने की उम्मीद है। लेकिन बाद में मेरी बीमारियाँ बढ़ गईं और मेरी सेहत दिन-ब-दिन बिगड़ती गई, और यह संभवाना सामने आ गई कि मैं शायद मेजबानी का कर्तव्य भी न कर पाऊँ। मुझे लगा कि मेरे पास आशीषों की कोई उम्मीद नहीं है, परमेश्वर में विश्वास करना व्यर्थ लगता था, और मेरे लिए जीवन का आनंद लेना बेहतर होगा। इसलिए मैंने टीवी देखकर अपने दिन बिताए, मैंने सत्य के लिए प्रयास करना बंद कर दिया, और मेरी आस्था के प्रति मेरा रवैया आधा-अधूरा हो गया। मैंने किस तरह से ईमानदारी से परमेश्वर में विश्वास किया? मैं सत्य का अनुसरण करने और परमेश्वर को संतुष्ट करने के लिए अपने कर्तव्य नहीं कर रही थी। इसके बजाय मैंने एक अच्छा परिणाम और गंतव्य पाने के लिए परमेश्वर के साथ सौदेबाजी करने के लिए अपने कर्तव्यों के प्रदर्शन का इस्तेमाल किया, और एक बार जब मुझे विश्वास हो गया कि मुझे आशीष नहीं मिलेगी तो मैंने खुद से उम्मीद छोड़ दी। यह मेरी आस्था में मेरे गलत इरादों और विचारों के कारण हुआ था। मैंने उन लोगों के बारे में सोचा जो ईमानदारी से खुद को परमेश्वर के लिए खपाते हैं और सत्य का अनुसरण करते हैं। जब वे दर्दनाक परीक्षणों का सामना करते हैं तो वे अपने परिणाम और गंतव्य के बारे में भी चिंता कर सकते हैं, लेकिन वे परमेश्वर से प्रार्थना करने और अपनी समस्याओं को हल करने के लिए सत्य खोजने में सक्षम हैं, और वे बिना किसी इनाम के खुशी-खुशी खुद को परमेश्वर के लिए खपाते हैं। वे सिर्फ परमेश्वर की गवाही देने और उसे संतुष्ट करने के लिए अपने कर्तव्य पूरे करते हैं। लेकिन मैं? भले ही मैंने कई सालों तक परमेश्वर में विश्वास किया, मैंने स्वभाव में बदलाव की तलाश नहीं की या इस पर विचार नहीं किया कि मैंने कितना सत्य अभ्यास किया है, मैंने इस पर विचार नहीं किया कि मैंने अपने कर्तव्य और जिम्मेदारियाँ पूरी की हैं या नहीं, और मैं केवल आशीष पाने पर केंद्रित थी। जब मेरा दर्द बढ़ गया और मैंने सोचा कि मुझे आशीष नहीं मिल सकता तो मैंने निराशा में हार मान ली। मुझमें परमेश्वर के प्रति किस तरह से कोई वास्तविक ईमानदारी थी? मेरे पहले जो त्याग किए, खुद को खपाया सभी आशीष और लाभ पाने के लिए थे, बस परमेश्वर के साथ सौदेबाजी करने और उसे धोखा देने के प्रयास थे। मैं सचमुच घृणित थी! मैंने पौलुस के बारे में सोचा, जिसने सुसमाचार का प्रचार करने के लिए समुद्रों और देशों की यात्रा की और जिसने महान कार्य किया। लेकिन उसके कर्तव्यों में उसके इरादे आशीष और मुकुट पाने के थे, और अंत में उसका स्वभाव नहीं बदला। उसने यहाँ तक कि खुलेआम परमेश्वर के खिलाफ शोर मचाया, धार्मिकता का मुकुट माँगा। उसने परमेश्वर के स्वभाव को नाराज किया और परमेश्वर द्वारा उसे हटा दिया गया और दंडित किया गया। इसकी रोशनी में खुद को पीछे मुड़कर देखती हूँ तो मैंने देखा कि मेरे कर्तव्यों में मेरा उद्देश्य एक अच्छा परिणाम और गंतव्य पाना था, और मेरे कर्तव्यों में मेरे इरादे गलत थे। मैंने चाहे कितने भी कर्तव्य किए, यह तथ्य कि मेरा भ्रष्ट स्वभाव अपरिवर्तित रहा, फिर भी परमेश्वर को मुझसे घृणा होती। मैंने सोचा कि कैसे परमेश्वर ने हमें शैतान के नुकसान से बचाने के लिए बहुत कुछ कहा है, इतने सतत और गंभीर ढंग से बोला, सब इस उम्मीद में कि हम सत्य के अनुसरण के मार्ग पर चलेंगे। लेकिन मुझमें परमेश्वर के प्रति जरा भी ईमानदारी नहीं थी। मुझमें अंतरात्मा और विवेक बिल्कुल नहीं था! इन बातों का एहसास होने पर मैंने परमेश्वर से प्रार्थना की, “परमेश्वर, मैंने 20 से अधिक वर्षों तक आप पर विश्वास किया है, लेकिन मैंने ईमानदारी से खुद को आपके लिए नहीं खपाया है। मैं स्वार्थी, घृणित और मानवता से रहित हूँ। मैं इतनी भ्रष्ट हूँ, लेकिन आपने मुझसे घृणा नहीं की और आप अभी भी मुझे बचा रहे हैं। मैं अपने गलत इरादों को छोड़ने और अपने कर्तव्यों को पूरा करने को तैयार हूँ!”

इसके बाद मैंने परमेश्वर के वचन पढ़े : “प्रत्येक व्यक्ति के लिए परमेश्वर की इच्छा है कि उसे पूर्ण बनाया जाए, अंततः उसके द्वारा उसे प्राप्त किया जाए, उसके द्वारा उसे पूरी तरह से शुद्ध किया जाए, और वह ऐसा इंसान बने जिससे वह प्रेम करता है। चाहे मैं तुम लोगों को पिछड़ा हुआ कहता हूँ या निम्न क्षमता वाला—यह सब तथ्य है। मेरा ऐसा कहना यह प्रमाणित नहीं करता कि मेरा तुम्हें छोड़ने का इरादा है, कि मैंने तुम लोगों में आशा खो दी है, और यह तो बिल्कुल नहीं कि मैं तुम लोगों को बचाना नहीं चाहता। आज मैं तुम लोगों के उद्धार का कार्य करने के लिए आया हूँ, जिसका तात्पर्य है कि जो कार्य मैं करता हूँ, वह उद्धार के कार्य की निरंतरता है। प्रत्येक व्यक्ति के पास पूर्ण बनाए जाने का एक अवसर है : बशर्ते तुम तैयार हो, बशर्ते तुम खोज करते हो, अंत में तुम इस परिणाम को प्राप्त करने में समर्थ होगे, और तुममें से किसी एक को भी त्यागा नहीं जाएगा। यदि तुम निम्न क्षमता वाले हो, तो तुमसे मेरी अपेक्षाएँ तुम्हारी निम्न क्षमता के अनुसार होंगी; यदि तुम उच्च क्षमता वाले हो, तो तुमसे मेरी अपेक्षाएँ तुम्हारी उच्च क्षमता के अनुसार होंगी; यदि तुम अज्ञानी और निरक्षर हो, तो तुमसे मेरी अपेक्षाएँ तुम्हारी निरक्षरता के अनुसार होंगी; यदि तुम साक्षर हो, तो तुमसे मेरी अपेक्षाएँ इस तथ्य के अनुसार होंगी कि तुम साक्षर हो; यदि तुम बुज़ुर्ग हो, तो तुमसे मेरी अपेक्षाएँ तुम्हारी उम्र के अनुसार होंगी; यदि तुम आतिथ्य प्रदान करने में सक्षम हो, तो तुमसे मेरी अपेक्षाएँ इस क्षमता के अनुसार होंगी; यदि तुम कहते हो कि तुम आतिथ्य प्रदान नहीं कर सकते और केवल कुछ निश्चित कार्य ही कर सकते हो, चाहे वह सुसमाचार फैलाने का कार्य हो या कलीसिया की देखरेख करने का कार्य या अन्य सामान्य मामलों में शामिल होने का कार्य, तो मेरे द्वारा तुम्हारी पूर्णता भी उस कार्य के अनुसार होगी, जो तुम करते हो” (वचन, खंड 1, परमेश्वर का प्रकटन और कार्य, मनुष्य के सामान्य जीवन को बहाल करना और उसे एक अद्भुत मंजिल पर ले जाना)। “मैं प्रत्येक व्यक्ति की मंजिल उसकी आयु, वरिष्ठता और उसके द्वारा सही गई पीड़ा की मात्रा के आधार पर तय नहीं करता और सबसे कम इस आधार पर तय नहीं करता कि वह किस हद तक दया का पात्र है, बल्कि इस बात के अनुसार तय करता हूँ कि उनके पास सत्य है या नहीं। इसके अतिरिक्त अन्य कोई विकल्प नहीं है। तुम लोगों को यह समझना चाहिए कि जो लोग परमेश्वर की इच्छा का अनुसरण नहीं करते, वे सब दंडित किए जाएँगे। यह एक ऐसा तथ्य है जिसे कोई व्यक्ति नहीं बदल सकता। इसलिए जो लोग दंडित किए जाते हैं, वे सब इस तरह परमेश्वर की धार्मिकता के कारण और अपने अनगिनत बुरे कार्यों के प्रतिफल के रूप में दंडित किए जाते हैं” (वचन, खंड 1, परमेश्वर का प्रकटन और कार्य, अपनी मंजिल के लिए पर्याप्त अच्छे कर्म तैयार करो)। परमेश्वर के वचनों से मैं समझी कि परमेश्वर का कार्य यह तरीका नहीं अपनाता कि सबके लिए सब समान है, न ही वह किसी को उसकी क्षमता से परे मजबूर करता है। इसके बजाय, परमेश्वर हर व्यक्ति की वास्तविक स्थिति और पृष्ठभूमि के अनुसार अपेक्षाएँ रखता है। अगर कोई व्यक्ति बूढ़ा है, तो वह उसकी उम्र के अनुसार अपेक्षाएँ रखता है, और अगर किसी व्यक्ति की काबिलियत खराब है, तो वह उसकी काबिलियत के अनुसार अपेक्षाएँ रखता है। जब तक हम सत्य का अनुसरण कर सकते हैं और सिद्धांतों के अनुसार अपने कर्तव्य अच्छी तरह से निभा सकते हैं, हम सभी के पास बचाए जाने का अवसर है। साथ ही, मैं यह भी समझ गई कि परमेश्वर किसी व्यक्ति का परिणाम उसकी उम्र या त्याग करने की क्षमता के आधार पर निर्धारित नहीं करता, और जो महत्वपूर्ण है वह यह है कि कोई व्यक्ति सत्य का अनुसरण करता है या नहीं और उसके स्वभाव में बदलाव आता है या नहीं। भले ही मेरी सेहत पहले जैसी तगड़ी नहीं थी, परमेश्वर ने मुझे त्यागा नहीं था, और कलीसिया अभी भी मेरी शारीरिक स्थिति के अनुसार, मुझसे मेरी क्षमता के अनुसार सर्वोत्तम कर्तव्य करवा रही थी। शायद मेरी सेहत और बिगड़ जाती और मैं कोई महत्वपूर्ण कर्तव्य नहीं कर पाती, लेकिन मैं अपने भ्रष्ट स्वभावों को सुलझाने के लिए सत्य खोज सकती थी, और अगर भाई-बहन खराब दशा में होते, तो मैं उन्हें सहारा देने और संगति करने के लिए परमेश्वर के वचन भी खोज सकती थी। मैं अपने आस-पास के लोगों को सुसमाचार का प्रचार भी कर सकती थी। ऐसा नहीं है कि मैं कोई कर्तव्य नहीं कर सकती। साथ ही, भले ही मैं बूढ़ी थी और मेरी सेहत खराब थी, लेकिन मेरा दिमाग स्पष्ट था, मेरे कान अभी भी सुन सकते थे और परमेश्वर के वचन सुनने में सक्षम थे, मेरी आँखें अभी भी परमेश्वर के वचन पढ़ सकती थीं, और मेरा मुँह अभी भी बोल सकता था और संगति कर सकता था। जब तक मैं सत्य का अनुसरण करती, मेरे लिए परमेश्वर द्वारा बचाए जाने की उम्मीद थी। अतीत में, मैं सत्य नहीं खोजती थी और लगातार आशीष पाने की इच्छा के तनाव और व्याकुलता में डूबी रहती थी, और मैंने वह समय बर्बाद कर दिया जो सत्य का अनुसरण करने में बिताया जा सकता था। यह कितना बेकार था!

बाद में, भाई-बहनों के याद दिलाने के कारण, मुझे आखिरकार एहसास हुआ कि “जब तक मैं अपना कर्तव्य निभाऊँगी, मुझे आशीष मिलेगा और मैं बचाई जाऊँगी” यह एक भ्रामक दृष्टिकोण है। परमेश्वर कहता है : “मनुष्य के कर्तव्य और उसे आशीष का प्राप्त होना या दुर्भाग्य सहना, इन दोनों के बीच कोई सह-संबंध नहीं है। कर्तव्य वह है, जो मनुष्य के लिए पूरा करना आवश्यक है; यह उसकी स्वर्ग द्वारा प्रेषित वृत्ति है, जो प्रतिफल, स्थितियों या कारणों पर निर्भर नहीं होनी चाहिए। केवल तभी कहा जा सकता है कि वह अपना कर्तव्य पूरा कर रहा है। आशीष प्राप्त होना उसे कहते हैं, जब कोई पूर्ण बनाया जाता है और न्याय का अनुभव करने के बाद वह परमेश्वर के आशीषों का आनंद लेता है। दुर्भाग्य सहना उसे कहते हैं, जब ताड़ना और न्याय का अनुभव करने के बाद भी लोगों का स्वभाव नहीं बदलता, जब उन्हें पूर्ण बनाए जाने का अनुभव नहीं होता, बल्कि उन्हें दंडित किया जाता है। लेकिन इस बात पर ध्यान दिए बिना कि उन्हें आशीष प्राप्त होते हैं या दुर्भाग्य सहना पड़ता है, सृजित प्राणियों को अपना कर्तव्य पूरा करना चाहिए; वह करते हुए, जो उन्हें करना ही चाहिए, और वह करते हुए, जिसे करने में वे सक्षम हैं। यह न्यूनतम है, जो व्यक्ति को करना चाहिए, ऐसे व्यक्ति को, जो परमेश्वर की खोज करता है। तुम्हें अपना कर्तव्य केवल आशीष प्राप्त करने के लिए नहीं करना चाहिए, और तुम्हें दुर्भाग्य सहने के भय से अपना कार्य करने से इनकार भी नहीं करना चाहिए” (वचन, खंड 1, परमेश्वर का प्रकटन और कार्य, देहधारी परमेश्वर की सेवकाई और मनुष्य के कर्तव्य के बीच अंतर)। परमेश्वर के वचनों ने मुझे समझाया कि मेरे कर्तव्य करने का आशीष पाने से कोई लेना-देना नहीं है। ऐसा नहीं है कि मैं अपना कर्तव्य करके, अधिक कर्तव्य करके या अधिक कष्ट सहकर आशीष पा सकती हूँ। यह मेरा भ्रामक दृष्टिकोण था। मैं एक सृजित प्राणी हूँ, परमेश्वर सृष्टिकर्ता है और मेरा कर्तव्य वह है जो मुझे करना चाहिए। इसलिए, मुझे परमेश्वर के वचन सुनने चाहिए और अपना कर्तव्य पूरा करना चाहिए। केवल अपना कर्तव्य करके ही मेरी भ्रष्टता प्रकट हो सकती है, और तभी मुझे खुद को जानने, अपनी भ्रष्टता को त्यागने और परमेश्वर द्वारा बचाए जाने का अवसर मिल सकता है। मैं चाहे कितने भी कर्तव्य करूँ, अगर मैं सत्य का अनुसरण नहीं करती और मेरे जीवन स्वभाव में बिल्कुल भी बदलाव नहीं आता, तो भी मुझे परमेश्वर द्वारा हटा दिया जाएगा। मैंने पतरस के बारे में सोचा, जिसने अपना कर्तव्य करते हुए सत्य का अनुसरण किया और स्वभाव में बदलाव पर ध्यान केंद्रित किया। उसने अपना कर्तव्य केवल परमेश्वर को संतुष्ट करने के लिए किया। उसके कोई अशुद्ध या व्यक्तिगत इरादे नहीं थे और वह परमेश्वर के साथ सौदेबाजी करने की कोशिश नहीं कर रहा था, और परमेश्वर ने चाहे उसे कैसे भी परखा या उसका शोधन किया, वह मृत्यु तक समर्पित रहा। क्योंकि वह सत्य के अनुसरण के मार्ग पर चला, अंततः उसे परमेश्वर की स्वीकृति मिली। मुझे पतरस के उदाहरण का अनुसरण करना था और स्वभाव में बदलाव का अनुसरण करना था। अब, चूँकि मैं सभाओं की मेजबानी कर सकती थी, तो मैं इसे अपनी पूरी क्षमता से करती। अगर एक दिन मैं गंभीर रूप से बीमार हो गई और सभाओं में शामिल होने या अपने कर्तव्य करने में असमर्थ हो गई, तो भी मैं परमेश्वर की संप्रभुता और व्यवस्थाओं के प्रति समर्पित रहती और परमेश्वर से शिकायत या उसे दोष नहीं देती। पीछे मुड़कर देखती हूँ तो मैंने पाया कि मैं परमेश्वर के अंत के दिनों के कार्य को स्वीकार करने, इतने सारे सत्यों और रहस्यों को समझने, परमेश्वर के वचन के इतने सारे प्रावधानों का आनंद लेने, और अपने भ्रष्ट स्वभाव को जानने के लिए परमेश्वर के न्याय और ताड़ना को स्वीकार करने में सक्षम थी। इन बातों ने मुझे दिखाया कि यह परमेश्वर ही था जो मुझे कदम-दर-कदम वहाँ तक ले गया जहाँ मैं पहुँची थी, और मैंने परमेश्वर का इतना प्रेम और अनुग्रह पाया था! इस समझ के साथ, मैं अब अपनी नकारात्मक दशा से बेबस या बंधी हुई महसूस नहीं करती।

इस अनुभव के माध्यम से मुझे एहसास हुआ है कि परमेश्वर धार्मिक है, और कोई व्यक्ति चाहे बूढ़ा हो या जवान, परमेश्वर उन पर समान अनुग्रह करता है, और जब तक हम सत्य का अनुसरण करते हैं, हम परमेश्वर का उद्धार पा सकते हैं। अतीत में, मैं हमेशा महसूस करती थी कि मेरी उम्र और कई बीमारियों के कारण, अगर मैं अपने कर्तव्य नहीं कर पाई तो परमेश्वर मुझे स्वीकार नहीं करेगा। लेकिन ये सिर्फ मेरी धारणाएँ और कल्पनाएँ थीं और परमेश्वर के इरादों के अनुरूप नहीं थीं। अब से, मेरी सेहत कैसी भी हो, मैं सत्य का अनुसरण करने पर ध्यान केंद्रित करूँगी, आज्ञाकारी रूप से परमेश्वर के आयोजनों और व्यवस्थाओं के प्रति समर्पित रहूँगी, और परमेश्वर के प्रेम का बदला चुकाने के लिए अपनी पूरी क्षमता से अपने कर्तव्य करूँगी।


94. वास्तविक कार्य करने से मुझे क्या लाभ हुआ

शीरान, चीन

नवंबर 2021 में मुझे कलीसिया अगुआ चुना गया। शुरुआत में मैंने अपने सहयोगियों से सक्रिय रूप से सीखा और विभिन्न कामों में हिस्सा लिया, भले ही यह थोड़ा व्यस्त और थकाऊ था, फिर भी मुझे वास्तव में संतुष्टि का अनुभव होता था। कुछ समय बाद मुझे पता चला कि मुझे कलीसिया के कार्य की विभिन्न मदों पर गौर करना, उनका अनुवर्तन करना और समस्याओं के समाधान में भाग लेना जरूरी है और इसमें बहुत समय और ऊर्जा लगती है। मैंने सोचा, “अगर मैं असल में हर कार्य में भाग लेता हूँ तो क्या मैं और अधिक व्यस्त और थक नहीं जाऊँगा?” उस समय मैं सुसमाचार कार्य के लिए जिम्मेदार था, लेकिन शुरुआत करते समय मुझे बहुत सी बातें समझ में नहीं आईं थीं और कार्य को अच्छी तरह से करने के लिए मुझे सीखने और खोजने में अधिक समय और ऊर्जा लगानी होती थी। मैंने मो ली के बारे में सोचा, जो पहले एक अगुआ रह चुकी थी और सुसमाचार कार्य लागू करने और उसका अनुवर्तन करने का तरीका मुझसे बेहतर समझती थी। मुझे महसूस हुआ कि सुसमाचार कार्य का पर्यवेक्षण उसके लिए ठीक रहेगा और अगर कोई अनुभवी व्यक्ति काम सँभालता है, तो मेरे लिए चीजें काफी आसान हो जाएँगी। उसके बाद मैंने मो ली को कुछ समय के लिए सुसमाचार कार्य का पर्यवेक्षण करने दिया और मैं हर सभा में बस उससे यही पूछता रहता था कि सुसमाचार कार्य कैसा चल रहा है। जब वह मुझे बताती कि सभी जरूरी काम लागू किए जा चुके हैं, तो मैं उसकी बात सुनता था, इसलिए मैं उससे कोई ब्यौरा नहीं पूछता था और बस उसे काम पर बारीकी से अनुवर्तन करने को कहता था। उस समय मुझे पता था कि एक अगुआ होने के नाते मुझे कार्य के ब्योरों का अनुवर्तन करना होगा, लेकिन मैं खुद को बहुत ज्यादा थकाना नहीं चाहता था। मुझे लगा कि मो ली प्रभारी है तो ठीक है, इसलिए मैं सुसमाचार कार्य के बारे में कम ही पूछताछ करता था। कुछ समय बाद उच्च अगुआओं ने एक पत्र भेजा जिसमें पूछा गया था कि किन संभावित सुसमाचार प्राप्तकर्ताओं को उपदेश दिया जा सकता है और किन्हें नहीं। मैं अवाक रह गया क्योंकि मुझे ये विशिष्ट ब्योरे समझ नहीं आए थे। इसलिए मैंने मो ली से इस बारे में पूछा, लेकिन उसने कहा कि उसे इसकी केवल सामान्य समझ है और उसे हर संभावित सुसमाचार प्राप्तकर्ता के बारे में विशेष जानकारी भी नहीं है और असल में उसने उनका अनुवर्तन भी नहीं किया है। यह सुनकर मुझे गुस्सा आ गया और मैंने सोचा, “तुम सुसमाचार कार्य का पर्यवेक्षण कर रही हो, फिर भी तुम्हें इसके ब्योरों की समझ नहीं है! तुम असल कार्य नहीं कर रही हो!” बाद में मैंने ब्योरों पर गौर किया और तब जाकर मुझे पता चला कि मो ली का सुसमाचार कार्य की व्यवस्थाएँ लागू करने का सामान्य तरीका बस भाई-बहनों के साथ उन्हें पढ़ना भर होता था और वह कोई विस्तृत संगति या व्यवस्थाएँ नहीं कर रही थी। जब मैंने भाई-बहनों को यह बताते हुए सुना तो मैं बेचैन हो गया, मैंने सोचा कि मो ली अपने कर्तव्यों में कितनी लापरवाह थी। उसी समय मुझे यह भी एहसास हुआ कि मुख्य मुद्दा मेरे साथ था। मैं आमतौर पर सभाओं के दौरान ही कार्य निपटाता था और भले ही मैं भाई-बहनों से कहता था कि वे अपने कर्तव्यों में और अधिक प्रयास करें और मुश्किलों में परमेश्वर पर भरोसा रखें, मगर असल में मैं सिर्फ धर्म-सिद्धांतों और नारों में ही बातें करता रहता था और शायद ही कभी कार्य के बारे में पूछताछ करता था, जो कि अपने हाथ झाड़ने जैसा था। ठीक सुसमाचार कार्य की तरह मो ली को काम सौंपने के बाद मैं बस उसके काम के अच्छी तरह से पूरा होने का इंतजार करता रहता और आराम से बैठकर उसका फायदा उठाता। मैं इस तरह अपने कर्तव्यों को अच्छी तरह से कैसे निभा पाता? काम में सारी समस्याएँ मेरे आराम में लिप्त रहने और लापरवाही बरतने की वजह से थीं। मुझे याद है कि उस समय सुसमाचार के दो संभावित प्राप्तकर्ता थे, लेकिन चूँकि मैंने समय पर उन पर ध्यान नहीं दिया या उनसे अनुवर्तन नहीं किया, जिससे उन्हें सुसमाचार सुनाने में देरी हो गई। बाद में उपदेशक ने मुझे चेतावनी दी, “तुम एक महीने से अगुआ हो; तुम अभी भी इन कामों को क्यों नहीं समझ पाते? तुम्हें वास्तव में आत्म-चिंतन करना चाहिए।”

अपनी भक्ति के दौरान मैंने परमेश्वर के वचन पढ़े : “नकली अगुआओं के काम की मुख्य विशेषता है धर्म-सिद्धांतों के बारे में बकवास करना और तोते की तरह नारे लगाना। अपने आदेश जारी करने के बाद वे बस मामले से पल्ला झाड़ लेते हैं। वे कार्य के आगे की प्रगति के बारे में कोई सवाल नहीं पूछते; वे यह नहीं पूछते कि कोई समस्या, विचलन या कठिनाई तो उत्पन्न नहीं हुई। वे दूसरों को कोई काम सौंपते ही अपना काम समाप्त हुआ मान लेते हैं। वास्तव में अगुआ होने के नाते कार्य को व्यवस्थित कर लेने के बाद तुम्हें कार्य की प्रगति की खोज-खबर लेनी चाहिए। अगर तुम उस कार्यक्षेत्र से परिचित नहीं हो—यदि तुम्हें इसके बारे में कोई ज्ञान न हो—तब भी तुम अपना काम करने का तरीका खोज सकते हो। तुम जाँच करने और सुझाव देने के लिए किसी ऐसे व्यक्ति को खोज सकते हो, जो इस पर सच्ची पकड़ रखता हो, जो संबंधित पेशे को समझता हो। उसके सुझावों से तुम उपयुक्त सिद्धांत पता लगा सकते हो, और इस तरह तुम काम की खोज-खबर लेने में सक्षम हो सकते हो। चाहे तुम संबंधित पेशे से परिचित हो या नहीं हो या उस काम को समझते हो या नहीं, उसकी प्रगति से अवगत रहने के लिए तुम्हें कम-से-कम उसकी निगरानी तो करनी ही चाहिए, खोज-खबर लेनी चाहिए, उसकी प्रगति के बारे में लगातार पूछताछ करते हुए उसके बारे में सवाल करने चाहिए। तुम्हें ऐसे मामलों पर पकड़ बनाए रखनी चाहिए; यह तुम्हारी जिम्मेदारी है, यह तुम्हारे काम का हिस्सा है। काम की खोज-खबर न लेना, काम दूसरे को सौंपने के बाद और कुछ न करना—उससे पल्ला झाड़ लेना—यह नकली अगुआओं के कार्य करने का तरीका है। कार्य की खोज-खबर न लेना या कार्य के बारे में मार्गदर्शन न देना, आने वाली समस्याओं के बारे में पूछताछ न करना या उनका समाधान न करना और काम की प्रगति या उसकी दक्षता पर पकड़ न रखना—ये भी नकली अगुआओं की अभिव्यक्तियाँ हैं” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (4))। “चूँकि नकली अगुआ कार्य की प्रगति के बारे में जानकारी नहीं हासिल करते, और क्योंकि वे उसमें उत्पन्न होने वाली समस्याएँ तुरंत पहचानने में असमर्थ होते हैं—उन्हें हल करना तो दूर की बात है—इससे अक्सर बार-बार देरी होती है। किसी-किसी कार्य में, चूँकि लोगों को सिद्धांतों की समझ नहीं होती और उसकी जिम्मेदारी लेने या उसका संचालन करने के लिए कोई उपयुक्त व्यक्ति नहीं होता, इसलिए कार्य करने वाले लोग अक्सर नकारात्मकता, निष्क्रियता और प्रतीक्षा की स्थिति में रहते हैं, जो कार्य की प्रगति को गंभीर रूप से प्रभावित करता है। अगर अगुआओं ने अपनी जिम्मेदारियाँ पूरी की होतीं—अगर उन्होंने कार्य का संचालन किया होता, उसे आगे बढ़ाया होता, उसका निरीक्षण किया होता, और कार्य का मार्गदर्शन करने के लिए उस क्षेत्र को समझने वाले किसी व्यक्ति को ढूँढ़ा होता, तो बार-बार देरी होने के बजाय काम तेजी से आगे बढ़ता। तभी, अगुआओं के लिए कार्य की स्थिति को समझना और पकड़ हासिल करना महत्वपूर्ण है। निस्संदेह, अगुआओं के लिए यह समझना और पकड़ना भी बहुत आवश्यक है कि कार्य कैसे प्रगति कर रहा है, क्योंकि प्रगति कार्य की दक्षता और उन परिणामों से संबंधित है जो उस कार्य से मिलने चाहिए। अगर अगुआओं और कार्यकर्ताओं को यह समझ न हो कि कलीसिया का कार्य कैसा चल रहा है, और वे चीजों की खोज-खबर नहीं लेते या उनका निरीक्षण नहीं करते, तो कलीसिया के कार्य की प्रगति धीमी होनी तय है। यह इस तथ्य के कारण है कि कर्तव्य निभाने वाले ज्यादातर लोग बहुत गंदे होते हैं, उनमें बोझ का भाव नहीं होता, वे अक्सर नकारात्मक, निष्क्रिय और अनमने होते हैं। अगर कोई भी ऐसा न हो जिसमें बोझ का भाव और कार्य-क्षमताएँ हों और जो ठोस ढंग से काम की जिम्मेदारी ले सके, समयबद्ध तरीके से कार्य की प्रगति जान सके, और कर्तव्य निभाने वाले कर्मियों का मार्गदर्शन, निरीक्षण कर सके, और उन्हें अनुशासित कर उनकी काट-छाँट कर सके, तो स्वाभाविक रूप से कार्य-दक्षता बहुत कम होगी और कार्य के परिणाम बहुत खराब होंगे। अगर अगुआ और कार्यकर्ता इसे स्पष्ट रूप से देख तक नहीं सकते तो वे मूर्ख और अंधे हैं। इसलिए, अगुआओं और कार्यकर्ताओं को काम पर तुरंत गौर करके उसकी खोज-खबर लेकर उसकी प्रगति को समझना होगा और यह देखना चाहिए कि कर्तव्य करनेवालों की ऐसी कौन-सी समस्याएँ हैं जिन्हें हल करने की आवश्यकता है, और यह समझना चाहिए कि बेहतर परिणाम प्राप्त करने के लिए किन समस्याओं का समाधान किया जाना चाहिए। ये सारी चीजें बहुत महत्वपूर्ण हैं और अगुआ के रूप में कार्य करने वाले व्यक्ति को इनके बारे में स्पष्ट होना चाहिए। अपना कर्तव्य अच्छी तरह से निभाने के लिए, तुम्हें नकली अगुआ की तरह नहीं होना चाहिए, जो कुछ सतही काम करता है और फिर सोचता है कि उसने अपना कर्तव्य अच्छी तरह से निभाया है। नकली अगुआ अपने काम में लापरवाह और असावधान होते हैं, उनमें जिम्मेदारी का भाव नहीं होता, समस्याएँ आने पर वे उनका समाधान नहीं करते, और चाहे वे जो भी काम कर रहे हों, वे उसे सिर्फ सतही तौर पर करते हैं, और उससे अनमने दृष्टिकोण से पेश आते हैं। वे सिर्फ भारी-भरकम आडंबरी शब्द बोलते हैं, धर्म-सिद्धांत झाड़ते हैं, खोखली बातें करते हैं और अपना काम बेमन से करते हैं। सामान्य तौर पर, नकली अगुआओं के काम करने की यही स्थिति होती है। हालाँकि, मसीह-विरोधियों की तुलना में, नकली अगुआ खुल्लमखुल्ला बुरे काम और जानबूझकर कुकर्म नहीं करते, लेकिन उनके काम की प्रभावशीलता को देखा जाए, तो उन्हें लापरवाह, बोझ न उठाने वाले, गैर-जिम्मेदार और काम के प्रति वफादारी न रखने वाले व्यक्ति के रूप में निरूपित करना उचित है” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (4))। परमेश्वर के वचनों ने उस रवैये की तरफ इशारा किया जो अगुआओं और कार्यकर्ताओं को अपने काम में रखना चाहिए, यानी कार्य की प्रगति का सक्रिय रूप से अनुवर्तन, उसके बारे में पूछताछ और उस पर नजर रखना और विभिन्न समस्याओं और कठिनाइयों का समाधान करना, जिससे कार्य की सुचारू प्रगति सुनिश्चित हो सके। ये अगुआओं और कार्यकर्ताओं की जिम्मेदारियाँ होती हैं। भले ही कोई अनुभवहीन हो, वे उन लोगों से संपर्क कर सकते हैं जो पेशेवर कौशल समझते हैं और उसके जरिए अभ्यास के सिद्धांत पता लगा सकते हैं ताकि वे कार्य का अनुवर्तन करने में सक्षम हो सकें। लेकिन एक नकली अगुआ कार्य की वर्तमान स्थितियों या प्रगति को नहीं समझता और न ही यह समझता है कि प्रत्येक कार्य से क्या नतीजे हासिल होने चाहिए या लोग कैसा प्रदर्शन कर रहे हैं। वे सतही और लापरवाह तरीके से काम करते हैं, बस औपचारिकता निभाते हैं और असली कार्य नहीं करते, जिसके कारण कार्य में प्रगति नहीं होती। परमेश्वर ने जिस चीज को उजागर किया, वह वास्तव में मेरा व्यवहार था। सुसमाचार कार्य में मैंने अपनी शुरुआती समझ की कमी को एक बहाने के रूप में इस्तेमाल किया और कार्य का पर्यवेक्षण मो ली को सौंप दिया। मैंने सोचा था कि चूँकि वह एक अगुआ रही है और सुसमाचार कार्य से परिचित है, इसलिए वह इसकी जिम्मेदारी लेने में सक्षम होगी, लेकिन बाद में मैंने असल में इस बारे में कोई अनुवर्तन नहीं किया या पूछताछ नहीं की कि कितने संभावित सुसमाचार प्राप्तकर्ता हैं जिन्हें उपदेश दिया जा सकता है या भाई-बहनों को अपने कर्तव्यों में क्या समस्याएँ या कठिनाइयाँ आ रही हैं। मैंने यहाँ तक सोचा कि चूँकि मो ली ने कहा था कि सारा कार्य कार्यान्वित किया जा चुका है और उसने किसी भी कठिनाई का जिक्र नहीं किया, तो मुझे ज्यादा चिंता करने की जरूरत नहीं है, इसलिए मैंने सुसमाचार कार्य में भाग नहीं लिया। एक अगुआ होने के नाते मुझे कार्य की सभी मदों की प्रगति और दशा का अनुवर्तन करने, उन पर नजर रखने और उनका पर्यवेक्षण करने की जिम्मेदारी सौंपी गई थी और यहाँ तक कि अगर मैं मो ली को सुसमाचार कार्य का पर्यवेक्षण करने भी दूँ, तब भी मुझे उसका अनुवर्तन करना चाहिए, उसकी बारीकी से जाँच करनी चाहिए। अगर कार्य से नतीजे हासिल नहीं हो रहे थे, तो मुझे समय रहते कारणों का पता लगाना चाहिए था और समस्याओं और कठिनाइयों का समाधान करना चाहिए था। लेकिन मैंने काम दूसरों पर थोप दिया और इसमें हाथ न डालने का रवैया अपना लिया और नतीजतन, सुसमाचार कार्य में देरी हो गई। ऊपरी तौर पर लग रहा था कि मैं कोई स्पष्ट बुराई किए या बाधा डाले बिना अपने कर्तव्य निभा रहा हूँ, लेकिन एक अगुआ के रूप में मैं देह को खुश रख रहा था और असली कार्य नहीं कर रहा था और इसके कारण सुसमाचार कार्य में नतीजे हासिल नहीं हो रहे थे। मैं एक नकली अगुआ था और मैं इस कर्तव्य के बिल्कुल भी लायक नहीं था। यह सोचकर मुझे गहरा अफसोस हुआ। मैं अब ऐसा और नहीं कर सकता था और मुझे अपने कर्तव्यों के प्रति अपना दृष्टिकोण तुरंत बदलना था। इसके बाद मैंने वास्तव में सुसमाचार कार्य का अनुवर्तन करना शुरू किया और जब मुझे कार्य में समस्याएँ मिलती थीं तो मैं उन्हें हल करने के लिए संगति करता था। सुसमाचार कार्य में धीरे-धीरे नतीजे हासिल होने लगे। कुछ समय तक काम करने के बाद मुझे लगा कि मैं थोड़ा बदल गया हूँ, लेकिन मुझे आश्चर्य हुआ कि कुछ ही समय बाद मैं फिर से बेनकाब हो गया।

कुछ महीनों बाद मुझे एक अगुआ बनाकर दूसरी कलीसिया में स्थानांतरित कर दिया गया, जहाँ मेरी प्राथमिक जिम्मेदारी कलीसिया के सफाई कार्य की देखरेख करने की थी। मैंने देखा कि छद्म-विश्वासियों और बुरे लोगों को स्वच्छ करने की कुछ सामग्रियाँ अधूरी थीं और उन्हें अतिरिक्त तथ्यात्मक प्रमाणों की आवश्यकता थी, इसलिए मैंने सफाई कार्य कर रहे भाई-बहनों के साथ संगति की। मगर चूँकि उन्होंने अभी-अभी प्रशिक्षण शुरू किया था, इसलिए वे सिद्धांत नहीं पकड़ पाए थे और मुख्य बिंदुओं को नहीं समझ पाए, नतीजतन उन्होंने जो सामग्री जोड़ी थी वह अधूरी थी और उसमें बार-बार संशोधन करने पड़ रहे थे। एक बार मैंने देखा कि उन्होंने जो सामग्री जोड़ी थी उसमें अभी भी विवरणों का अभाव था और मैंने मन ही मन सोचा, “मैंने इन सिद्धांतों पर कई बार संगति की है। हालाँकि वे सिद्धांत रूप में इन्हें समझते हैं, लेकिन व्यवहार में अलग-अलग स्थितियों से सामना होने पर उन्हें समझ नहीं आता कि क्या करें। ऐसा लगता है कि मुझे उन्हें कुछ सामग्री तैयार करने में मार्गदर्शन करना होगा ताकि वे गति पकड़ सकें। इस तरह उनके काम अधिक कुशलता से पूरे होंगे।” लेकिन मैंने फिर से विचार किया, “अगर मैं स्वच्छता सामग्री तैयार करने में उनकी मदद करता हूँ, तो इसमें बहुत समय और ऊर्जा लगेगी। मैं पहले ही अपने कामों में इतना व्यस्त हूँ, तो कौन जाने यह कितना थका देने वाला होगा? इसके अलावा मैं इन कामों को नजरअंदाज नहीं कर रहा हूँ; उन्हें प्रशिक्षण की जरूरत है और अगर मैं बस उनका पर्यवेक्षण और जाँच करता रहूँ तो ठीक रहेगा। केवल इसी तरह वे कुछ प्रगति कर सकते हैं।” इन बातों को ध्यान में रखते हुए मैंने उनके साथ केवल संगति की और विश्लेषण किया और उन्हें इन सामग्रियों को स्वयं पूरा करने दिया। लेकिन पूरक सामग्री में अभी भी कुछ कमियाँ थीं और बहुत सी सामग्रियों पर बार-बार काम करना पड़ा, जिससे प्रगति में गंभीर रूप से देरी हुई। बाद में एक सभा के दौरान उच्च अगुआओं को पता चला कि सफाई कार्य कैसे चल रहा है और उन्होंने मुझे बताया, “भले ही तुमने भाई-बहनों के साथ इन कामों पर संगति की है और विश्लेषण प्रदान किया है, फिर भी उन्हें इनमें से प्रत्येक सामग्री के पूरक कई बार बनाने पड़े हैं और इससे प्रगति में बहुत देरी हुई है। इस समय तुम्हें इन सामग्रियों को एकत्रित करने और व्यवस्थित करने में उनके साथ मिलकर काम करना होगा, उन्हें असल में प्रशिक्षित करना होगा और उनके कर्तव्यों की दक्षता में सुधार करना होगा। यह भी एक अगुआ की जिम्मेदारी होती है।” अगुआओं द्वारा यह बात मेरे सामने रखने पर मुझे कुछ हद तक अपराध-बोध हुआ। अगर मैंने सचमुच इस कार्य में भाग लिया होता, तो यह कार्य इतना लंबा न खिंचता।

सभा के दौरान हमने परमेश्वर के ये वचन पढ़े : “एक और प्रकार का नकली अगुआ होता है, जिसके बारे में हमने अक्सर ‘अगुआओं और कार्यकर्ताओं की जिम्मेदारियाँ’ विषय पर संगति करते समय बात की है। इस प्रकार के अगुआओं में कुछ काबिलियत होती है, वे बेवकूफ नहीं होते हैं, उनके पास अपने कार्य करने के तौर-तरीके और विधियाँ होती हैं, और समस्याएँ हल करने के लिए योजनाएँ होती हैं, और जब उन्हें कार्य का कोई अंश दिया जाता है, तो वे उसे अपेक्षित मानकों के लगभग अनुरूप कार्यान्वित कर सकते हैं। वे कार्य के दौरान उत्पन्न होने वाली किसी भी समस्या का पता लगाने में समर्थ होते हैं और उनमें से कुछ समस्याएँ हल भी कर सकते हैं; जब वे कुछ लोगों द्वारा सूचित की गई समस्याएँ सुनते हैं, या वे कुछ लोगों के व्यवहार, अभिव्यक्तियों, बातों और कार्य की जाँच-परख करते हैं, तो उनके दिल में प्रतिक्रिया होती है, और उनकी अपनी राय और एक रवैया होता है। यकीनन, अगर ये लोग सत्य का अनुसरण करें और उनमें दायित्व की भावना हो, तो ये सभी समस्याएँ हल हो सकती हैं। लेकिन, आज हम जिस प्रकार के व्यक्ति पर संगति कर रहे हैं, उसकी जिम्मेदारी के अंतर्गत आने वाले कार्य में समस्याएँ अप्रत्याशित रूप से अनसुलझी रह जाती हैं। ऐसा क्यों होता है? ऐसा इसलिए होता है क्योंकि ये लोग वास्तविक कार्य नहीं करते हैं। वे आराम से प्रेम और कड़ी मेहनत से नफरत करते हैं, वे बस ऊपरी तौर पर लापरवाही से प्रयास करते हैं, उन्हें निठल्ला रहना और रुतबे के फायदों का आनंद लेना पसंद है, उन्हें लोगों पर हुक्म चलाना अच्छा लगता है, और वे बस थोड़े-से होंठ हिलाते हैं और कुछ सुझाव देते हैं और फिर मान लेते हैं कि उनका कार्य पूरा हो गया है। वे कलीसिया के किसी भी वास्तविक कार्य या परमेश्वर द्वारा उन्हें सौंपे गए अत्यंत महत्वपूर्ण कार्य को गंभीरता से नहीं लेते हैं—उनमें दायित्व की यह भावना नहीं होती है, और भले ही परमेश्वर का घर बार-बार इन बातों पर जोर देता रहे, फिर भी वे उन्हें गंभीरता से नहीं लेते हैं। मिसाल के तौर पर, वे परमेश्वर के घर के फिल्म निर्माण कार्य या पाठ आधारित कार्य में दखल देना या उसके बारे में पूछताछ करना नहीं चाहते हैं, और ना ही वे इस बात की छान-बीन करना चाहते हैं कि इस प्रकार के कार्य किस तरह से प्रगति कर रहे हैं और वे क्या परिणाम हासिल कर रहे हैं। वे बस अप्रत्यक्ष रूप से कुछ पूछताछ कर लेते हैं, और एक बार जब वे जान जाते हैं कि लोग इस कार्य में व्यस्त हैं और यह कार्य कर रहे हैं, तो वे आगे इस पर और ध्यान नहीं देते हैं। यहाँ तक कि जब उन्हें अच्छी तरह से यह मालूम भी होता है कि कार्य में समस्याएँ हैं, तो भी वे उन पर संगति करना और उन्हें हल करना नहीं चाहते हैं, और ना ही वे इस बारे में पूछताछ या छान-बीन करते हैं कि लोग अपने कर्तव्य कैसे कर रहे हैं। वे इन चीजों के बारे में पूछताछ क्यों नहीं करते हैं या इनकी छान-बीन क्यों नहीं करते हैं? उन्हें लगता है कि अगर वे उनकी छान-बीन करेंगे, तो ऐसी बहुत सी समस्याएँ सामने आ जाएँगी जो उनके द्वारा हल की जाने की प्रतीक्षा में होंगी, और वह बहुत ही चिंताजनक होगा। अगर उन्हें हमेशा समस्याएँ सुलझानी पड़ जाए, तो जीवन अत्यंत थकाऊ हो जाएगा! अगर वे बहुत ज्यादा चिंता करेंगे, तो भोजन उनके लिए बेस्वाद हो जाएगा, और वे ठीक से सो नहीं पाएँगे, उन्हें देह में थकावट महसूस होगी, और फिर जीवन तकलीफदेह हो जाएगा। इसीलिए, जब उन्हें कोई समस्या दिखाई पड़ती है, तो वे उससे बचते फिरते हैं और अगर हो सके, तो उसे नजरअंदाज कर देते हैं। इस प्रकार के व्यक्ति में क्या समस्या है? (वह बहुत ही आलसी है।) मुझे बताओ, गंभीर समस्या किन्हें होती है : आलसी लोगों को या खराब काबिलियत वाले लोगों को? (आलसी लोगों को।) आलसी लोगों को गंभीर समस्या क्यों होती है? (खराब काबिलियत वाले लोग अगुआ या कार्यकर्ता नहीं बन सकते, लेकिन जब वे अपनी क्षमताओं के दायरे में आने वाला कोई कर्तव्य करते हैं, तो वे कुछ हद तक प्रभावी हो सकते हैं। लेकिन, आलसी लोग कुछ भी नहीं कर सकते हैं; अगर उनमें काबिलियत हो, तो भी उसका कोई प्रभाव नहीं पड़ता है।) आलसी लोग कुछ भी नहीं कर सकते हैं। इसे संक्षेप में प्रस्तुत करें, तो वे बेकार लोग हैं; उनमें एक द्वितीय-श्रेणी की अक्षमता है। आलसी लोगों की काबिलियत कितनी भी अच्छी क्यों न हो, वह नुमाइश से ज्यादा कुछ नहीं होती; भले ही उनमें अच्छी काबिलियत हो, लेकिन इसका कोई फायदा नहीं है। वे बहुत ही आलसी होते हैं—उन्हें पता होता है कि उन्हें क्या करना चाहिए, लेकिन वे वैसा नहीं करते हैं, और भले ही उन्हें पता हो कि कोई चीज एक समस्या है, फिर भी वे इसे हल करने के लिए सत्य की तलाश नहीं करते हैं, और वैसे तो वे जानते हैं कि कार्य को प्रभावी बनाने के लिए उन्हें क्या कष्ट सहने चाहिए, लेकिन वे इन उपयोगी कष्टों को सहने के इच्छुक नहीं होते हैं—इसलिए वे कोई सत्य प्राप्त नहीं कर पाते हैं, और वे कोई वास्तविक कार्य नहीं कर सकते हैं। वे उन कष्टों को सहना नहीं चाहते हैं जो लोगों को सहने चाहिए; उन्हें सिर्फ सुख-सुविधाओं में लिप्त रहना, खुशी और फुर्सत के समय का आनंद लेना और एक मुक्त और शांतिपूर्ण जीवन का आनंद लेना आता है। क्या वे निकम्मे नहीं हैं? जो लोग कष्ट सहन नहीं कर सकते हैं, वे जीने के लायक नहीं हैं। जो लोग हमेशा परजीवी की तरह जीवन जीना चाहते हैं, उनमें जमीर या विवेक नहीं होता है; वे पशु हैं, और ऐसे लोग श्रम करने के लिए भी अयोग्य हैं। क्योंकि वे कष्ट सहन नहीं कर पाते हैं, इसलिए श्रम करते समय भी वे इसे अच्छी तरह से करने में समर्थ नहीं होते हैं, और अगर वे सत्य प्राप्त करना चाहें, तो इसकी उम्मीद तो और भी कम है। जो व्यक्ति कष्ट नहीं सह सकता है और सत्य से प्रेम नहीं करता है, वह निकम्मा व्यक्ति है; वह श्रम करने के लिए भी अयोग्य है। वह एक पशु है, जिसमें रत्ती भर भी मानवता नहीं है। ऐसे लोगों को हटा देना चाहिए; सिर्फ यही परमेश्वर के इरादों के अनुरूप है” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (8))। परमेश्वर उजागर करता है कि नकली अगुआओं के असल कार्य न करने का मुख्य कारण आलस्य है। वे दैहिक सुख-सुविधाओं में लिप्त रहते हैं, लोगों पर हुक्म चलाना पसंद करते हैं और यहाँ तक कि समस्याएँ सामने आने पर भी उनका समाधान नहीं करना चाहते। उन्हें अपने कर्तव्यों के प्रति कोई दायित्व या जिम्मेदारी का बोध नहीं होता और चाहे उनकी योग्यता कितनी भी अच्छी क्यों न हो, वे फिर भी बेकार हैं। ऐसा लगा जैसे परमेश्वर द्वारा उजागर किए गए नकली अगुआओं के विभिन्न व्यवहार मेरे अपने व्यवहार का ही वर्णन थे। हाल के दिनों में मेरा कर्तव्य केवल लोगों पर हुक्म चलाना रहा था। मैं केवल बातें बनाता था और केवल यही पूछता था कि प्राथमिक स्तर पर चीजें कैसी चल रही हैं। मैं नतीजों की तलाश नहीं करता था या समस्याओं का समाधान नहीं करता था और मूलतः मैं असल कार्य नहीं कर रहा था, बल्कि केवल अपने रुतबे के फायदे उठा रहा था। विशेष रूप से मैंने देखा कि परमेश्वर कहता है कि आलसी लोगों के चरित्र में समस्याएँ होती हैं, वे अपने कर्तव्यों में कष्ट सहने और कीमत चुकाने के इच्छुक नहीं होते, उनमें अंतरात्मा और विवेक की कमी होती है, उनका श्रम भी मानक के अनुरूप नहीं होता और परमेश्वर ऐसे लोगों से सचमुच नफरत करता है। इससे मुझे बहुत दुःख हुआ। मैं न सिर्फ अपने कर्तव्य में पूरा दिल और शक्ति लगाकर अपनी जिम्मेदारियाँ पूरी करने में नाकाम रहा था, बल्कि मैं परमेश्वर की नजरों में नफरत का पात्र भी बन गया था। एक अगुआ का कर्तव्य निभाने में सक्षम हो पाना परमेश्वर की ओर से पहले ही एक बड़ी उन्नति थी और यह अवसर था जिसे परमेश्वर ने मुझे प्रशिक्षण के लिए दिया था। मुझे यह कर्तव्य पूरा करने के लिए अपना सर्वश्रेष्ठ प्रयास करना चाहिए और इससे मेरे जीवन के विकास में भी मदद मिलेगी। मुझे यह स्पष्ट था कि लोगों को बाहर निकालने के लिए सामग्री का आयोजन करने वाले भाई-बहनों ने अभी-अभी प्रशिक्षण शुरू किया था और सिद्धांतों पर उनकी पकड़ नहीं बनी थी और कई बार पूरक सामग्री देने के बाद भी सामग्री अधूरी रहती थी। अगर ऐसा चलता रहा, तो काम में देरी हो जाएगी। मुझे इस मामले पर और गहराई से सोचना चाहिए था और उन्हें विस्तार से मार्गदर्शन देना चाहिए था। मुझे निजी तौर पर उनके साथ मिलकर कुछ सामग्री तैयार करनी थी, ताकि जितना जल्दी संभव हो, वे सिद्धांतों पर पकड़ बना सकें। लेकिन मुझे लगा कि ऐसा करने में बहुत समय और ऊर्जा लगेगी, जिसका मतलब होगा दैहिक पीड़ा और थकान, इसलिए मैं असल में इस समस्या का समाधान नहीं करना चाहता था। मैंने यहाँ तक यह कहकर बहाने भी बनाए कि उन्हें बेहतर होने के लिए खुद प्रशिक्षण लेने की जरूरत है। नतीजतन, सामग्री के कई हिस्सों के लंबे समय तक पूरक नहीं बन पाए। वास्तव में अगर मैंने ज्यादा सोचा होता और कीमत चुकाई होती तो ये समस्याएँ हल हो सकती थीं, लेकिन मैं बस बहुत आलसी था, अपने कर्तव्यों में सिर्फ अपनी देह के बारे में सोचता था। मेरा रवैया लापरवाह था और मुझे काम के प्रति कोई दायित्व या जिम्मेदारी का एहसास नहीं था और नतीजतन, सफाई के कार्य में देरी हो गई। अगर मैं इसी तरह काम करता रहा तो देर-सबेर परमेश्वर मुझे हटा देगा। मैं पहले के जैसे कार्य करता नहीं रह सकता था। मुझे अपनी जिम्मेदारियाँ उठानी चाहिए और परमेश्वर की अपेक्षाओं के अनुसार अपने कर्तव्यों को अच्छी तरह निभाना चाहिए।

बाद में मैंने परमेश्वर के और वचन पढ़े और मुझे कुछ रास्ते प्राप्त हुए कि अगुआ और कार्यकर्ता असली कार्य कैसे करते हैं। सर्वशक्तिमान परमेश्वर कहता है : “किसी कार्य के लिए शुरुआती मार्गदर्शन प्रदान करते समय, विशेष परिस्थितियों के लिए विशिष्ट कार्यान्वयन योजनाओं की पेशकश करने के अलावा, औसत काबिलियत और अपेक्षाकृत खराब कार्य क्षमता वाले अगुआओं और कार्यकर्ताओं को ज्यादा विशिष्ट और विस्तृत मार्गदर्शन दिया जाना चाहिए। वैसे तो ये लोग धर्म-सिद्धांत के संबंध में किसी कार्य के लिए सिद्धांतों और विशिष्ट कार्यान्वयन योजनाओं को समझ पाते हैं, फिर भी उन्हें यह मालूम नहीं होता है कि जब वास्तविक कार्यान्वयन की बात आती है, तो उन्हें कैसे अभ्यास में लाना है। तुम्हें उन कुछ अगुआओं और कार्यकर्ताओं से कैसे पेश आना चाहिए जिनकी काबिलियत खराब है और जिनमें कार्य क्षमता की कमी है? ... तुम्हें अपनी सारी जिम्मेदारियाँ पूरी करनी चाहिए; तुम्हें उन कलीसियाओं का ध्यान रखना चाहिए जिनमें अपेक्षाकृत कमजोर और अपेक्षाकृत खराब कार्य क्षमता वाले लोग प्रभारी हैं। अगुआओं और कार्यकर्ताओं को इन मामलों पर विशेष ध्यान देना चाहिए और इनमें विशेष मार्गदर्शन प्रदान करना चाहिए। विशेष मार्गदर्शन का क्या अर्थ है? तुम्हें सत्य पर संगति करने के अलावा, ज्यादा विशिष्ट और विस्तृत निर्देश और सहायता भी प्रदान करनी चाहिए, जिसके लिए संप्रेषण के संबंध में ज्यादा प्रयास करने की जरूरत पड़ती है। अगर तुम उन्हें कार्य समझाते हो और फिर भी उन्हें समझ नहीं आता है, और वे यह नहीं जानते हैं कि इसे कैसे कार्यान्वित करना है, या भले ही वे इसे धर्म-सिद्धांत के संबंध में समझ जाते हैं, और ऐसा लगता है कि वे जानते हैं कि इसे कैसे कार्यान्वित करना है, लेकिन फिर भी तुम अनिश्चित हो और इस बारे में थोड़ा चिंतित हो कि वास्तविक कार्यान्वयन कैसे होगा, तो तुम्हें क्या करना चाहिए? तुम्हें उनका मार्गदर्शन करने और उनके साथ कार्य को कार्यान्वित करने के लिए स्थानीय कलीसिया में व्यक्तिगत रूप से गहराई में जाने की जरूरत है। जिन कार्यों को कार्य-व्यवस्थाओं की अपेक्षाओं के अनुसार करने की जरूरत है, उनसे संबंधित विशिष्ट व्यवस्थाओं को करते समय उन्हें सिद्धांत बता दो, जैसे कि पहले क्या करना है और उसके बाद क्या करना है, और लोगों का उचित रूप से कैसे आवंटन करना है—इन सभी चीजों को उचित रूप से व्यवस्थित करो। यह व्यावहारिक रूप से उनके कार्य में उनका मार्गदर्शन करना है, जो कि सिर्फ नारे लगाने और अंधाधुंध आदेश देने और कुछ धर्म-सिद्धांतों के साथ उन्हें व्याख्यान देने और फिर, अपना कार्य खत्म हो चुका मान लेने के विपरीत है—वह विशिष्ट कार्य करने की अभिव्यक्ति नहीं है, और नारे लगाना और आसपास के लोगों पर हुक्म चलाना अगुआओं और कार्यकर्ताओं की जिम्मेदारी नहीं है। एक बार जब स्थानीय कलीसिया के अगुआ या पर्यवेक्षक कार्य की जिम्मेदारी उठा पाते हैं, और कार्य सही रास्ते पर आ जाता है, और मूल रूप से कोई प्रधान समस्या नहीं रह जाती है, सिर्फ तभी अगुआ या कार्यकर्ता वहाँ से जा सकते हैं। कार्य व्यवस्थाओं को कार्यान्वित करने के लिए अगुआओं और कार्यकर्ताओं की नौवीं जिम्मेदारी में पहला विशिष्ट कार्य यही बताया गया है—मार्गदर्शन प्रदान करना। तो फिर, मार्गदर्शन वास्तव में किस प्रकार प्रदान करना चाहिए? अगुआओं और कार्यकर्ताओं को सबसे पहले कार्य-व्यवस्थाओं पर विचार करने और संगति करने का अभ्यास करना चाहिए, कार्य-व्यवस्थाओं की विभिन्न विशिष्ट अपेक्षाओं के बारे में सीखना चाहिए और उन्हें समझना चाहिए, और कार्य-व्यवस्थाओं के भीतर सिद्धांतों को समझने और प्राप्त करने का प्रयत्न करना चाहिए। फिर, उन्हें कार्य-व्यवस्थाओं को कार्यान्वित करने के लिए सभी स्तरों पर अगुआओं और कार्यकर्ताओं के साथ मिलकर विशिष्ट योजनाओं पर संगति करनी चाहिए। इसके अलावा, उन्हें विशेष परिस्थितियों के लिए विशिष्ट कार्यान्वयन योजनाएँ प्रदान करनी चाहिए और अंत में, उन्हें अपेक्षाकृत कमजोर और अपेक्षाकृत खराब काबिलियत वाले अगुआओं और कार्यकर्ताओं को ज्यादा विस्तृत और विशिष्ट सहायता और निर्देश देना चाहिए। अगर कुछ अगुआ और कार्यकर्ता कार्य को कार्यान्वित करने में पूरी तरह असमर्थ हैं, तो ऐसी परिस्थितियों में क्या करना चाहिए? उच्च-स्तरीय अगुआओं और कार्यकर्ताओं को कलीसिया में गहराई तक जाना चाहिए और व्यक्तिगत रूप से कार्य में भाग लेना चाहिए, सत्य की संगति के जरिए वास्तविक मुद्दों को सुलझाना चाहिए, और उन्हें यह सिखाना चाहिए कि कार्य कैसे करना है और सिद्धांतों के अनुसार कार्य को कैसे कार्यान्वित करना है” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (10))। परमेश्वर ने अभ्यास का मार्ग बताया है कि अगुआ और कार्यकर्ता असली कार्य कैसे करते हैं। उन भाई-बहनों के लिए जो सिद्धांतों को नहीं समझते और जिनकी कार्यक्षमताएँ कमजोर हैं, हमें उन्हें अधिक विस्तृत और विशिष्ट सहायता और मार्गदर्शन देना चाहिए। परमेश्वर अगुआओं और कार्यकर्ताओं से यही अपेक्षा रखता है। इन भाई-बहनों के लिए जिन्होंने अभी-अभी सफाई कार्य का प्रशिक्षण शुरू किया था और सिद्धांतों पर पकड़ नहीं बना पाए थे, मुझे उन्हें विस्तृत और विशिष्ट मार्गदर्शन देना चाहिए था और वास्तविक कार्य परिदृश्यों में निजी तौर पर सिखाना चाहिए था। लेकिन मैंने अपनी देह की बात पर ध्यान दिया और जो असल कार्य करने की आवश्यकता थी, उसे नहीं किया, जिसके नतीजे में कार्य में देरी हो गई। यह मेरे कर्तव्य का गंभीर उल्लंघन था। मैं कलीसिया के सफाई कार्य के लिए जिम्मेदार था, इसलिए मुझे कलीसिया को छद्म-विश्वासियों से साथ ही उन बुरे लोगों और मसीह-विरोधियों से भी स्वच्छ करना था, जिन्होंने कलीसिया के जीवन में गड़बड़ी की और बाधा डाली थी, ताकि भाई-बहन एक अच्छा कलीसियाई जीवन जी सकें, वे सत्य की बेहतर संगति कर सकें और जीवन में आगे बढ़ सकें। लेकिन चूँकि मैंने असल कार्य नहीं किया, इसलिए जिन लोगों को कलीसिया से स्वच्छ किया जाना चाहिए था, वे समय पर स्वच्छ नहीं किए गए, जिससे कलीसिया के कार्य को नुकसान पहुँचा। इस प्रकार मैं मूलतः बुराई कर रहा था। तब से मैं परमेश्वर की अपेक्षाओं के अनुसार अपना कर्तव्य अच्छी तरह से निभाना चाहता था और भाई-बहनों को तुरंत संगति और मार्गदर्शन देना चाहता था ताकि वे जल्दी से सिद्धांतों पर पकड़ बना सकें और अपने कर्तव्य पूरे कर सकें।

कुछ ही समय बाद ऊपरी अगुआओं ने कुछ स्वच्छता सामग्री लौटा दी, जिसे तुरंत तथ्यात्मक प्रमाणों के साथ पूरक करने की आवश्यकता थी। मैंने इसे भाई-बहनों को सौंपने के बारे में सोचा, लेकिन मुझे एहसास हुआ कि वे अभी भी सिद्धांतों पर पकड़ नहीं बना पाए हैं और उन्हें इन सामग्रियों के पूरक बनाने के लिए देने से निश्चित रूप से प्रगति में देरी होगी। इसलिए मैं उनके पास गया और उनके साथ सिद्धांतों का विश्लेषण किया और संगति की। अगुआओं द्वारा बताए गए मुद्दों के आधार पर मैंने पहले उन्हें अपने विचार साझा करने को कहा और उसके बाद मैंने सिद्धांतों का उपयोग करके उनके साथ संगति की कि उनमें क्या कमी थी, जिससे उन्हें कुछ सिद्धांतों पर पकड़ बनाने में मदद मिली। मैंने पाया कि जब मैं अपना कर्तव्य अच्छी तरह से करना चाहता था, तो मुझे उतनी थकान महसूस नहीं होती थी और भाई-बहनों ने भी अपने कर्तव्यों में प्रगति की। इस तरह अभ्यास करने से मुझे मानसिक शांति मिली। भाई-बहनों के साथ सामग्री का विश्लेषण करके मैंने लोगों का भेद पहचानने के सिद्धांतों के बारे में भी और अधिक समझ हासिल की। ये सभी नतीजे असली कार्य करने से प्राप्त हुए।

इस अनुभव के माध्यम से मुझे समझ आया कि अगुआओं और कार्यकर्ताओं के लिए असली कार्य करना बहुत जरूरी है क्योंकि इसका सीधा असर कलीसिया के कार्य की प्रगति पर पड़ता है। साथ ही मुझे यह भी एहसास हुआ कि जब लोग असल में परमेश्वर की अपेक्षाओं के अनुसार अपने कर्तव्य निभाते हैं तो वे कुछ नतीजे प्राप्त कर सकते हैं। परमेश्वर का धन्यवाद!


95. अपने बेटे की गिरफ्तारी से मैंने जो सबक सीखे

वू फैन, चीन

दिसंबर 2013 में एक दिन एक बहन ने मुझे फोन कर बताया कि मेरे बेटे को पुलिस ले गई है। यह खबर सुनकर मैं स्तब्ध रह गया और सोचने लगा, “मेरे बेटे ने बहुत समय से परमेश्वर में विश्वास नहीं रखा है और उसमें आधार की भी कमी है। उसने अभी-अभी अपनी नौकरी छोड़कर अपना कर्तव्य निभाना शुरू किया था। उसे अभी कैसे गिरफ्तार किया जा सकता है?” जब मुझे पहले गिरफ्तार किया गया था तो पुलिस ने मुझे कलीसिया के अगुआओं और पैसों का पता-ठिकाना बताने को मजबूर करने के लिए हर तरह की यातनाएँ इस हद तक कि दी थीं कि मुझे लगा मेरे लिए मर जाना ही बेहतर होगा। उनमें से हर पुलिस अधिकारी क्रूर और निर्दयी है; वे दानव हैं। उन्हें हम परमेश्वर के विश्वासियों से गहरी नफरत है; वे हमें पीटकर मार भी डालें तो सजा नहीं होगी। मैं यह सोचकर चिंतित हो गया, “मेरा बेटा अभी छोटा है और उसने कभी इस तरह की पीड़ा नहीं झेली है! अगर वह यातना सहन नहीं कर पाया और यहूदा बन गया तो उसे बचाए जाने की संभावना पूरी तरह से खत्म हो जाएगी!” यह सोचकर मैं बुरी तरह चिंतित हो गया। अगले कुछ दिनों तक मैं न तो खा पाया और न ही ठीक से सो पाया। मानो मेरे दिल में कोई चाकू घोंप रहा हो; मैंने सोचा काश अपने बेटे की जगह मैं तकलीफ सह पाता। मैं लगातार परमेश्वर से प्रार्थना करता रहा, उससे अपने बेटे की देखभाल और सुरक्षा करने की विनती करता रहा। मेरे दिल में शिकायतें भी थीं और सोच रहा था, “मेरा बेटा थोड़े समय के लिए परमेश्वर में विश्वास रखने के बाद अपना कर्तव्य निभाने के लिए घर से चला गया; परमेश्वर ने उसकी देखभाल और सुरक्षा क्यों नहीं की? अगर पुलिस ने उसे बुरी तरह घायल कर दिया तो वह भविष्य में कैसे गुजर-बसर करेगा? और अगर वे उसे पीट-पीटकर मार डालेंगे तो मैं उसे फिर कभी नहीं देख पाऊँगा।” मैं जितना ज्यादा इस बारे में सोचता, उतना ही ज्यादा परेशान होता और मेरा दिल अंधेरे में डूब जाता। परमेश्वर के वचनों को खाने और पीने के बावजूद मैं खुद को शांत नहीं कर पा रहा था और अंदर ही अंदर अगुआओं और कार्यकर्ताओं को भी दोषी ठहरा रहा था कि उन्होंने परिवेश को सुरक्षित बनाए रखने के लिए किसी को प्रभारी नहीं बनाया जिसकी वजह से मेरा बेटा गिरफ्तार हो गया। उस समय मैं कलीसिया में सुसमाचार उपयाजक था और काफी व्यस्त रहता था, लेकिन कार्य पर ध्यान देने की मानसिकता में नहीं था; मैं बस अपने बेटे के बारे में ही सोचता रहता था।

दर्द और लाचारी के बीच मैंने लगातार परमेश्वर से प्रार्थना की कि वह मेरे बेटे की देखभाल और रक्षा करे ताकि वह यहूदा बनकर भाई-बहनों को धोखा न दे दे। प्रार्थना करने के बाद मैंने परमेश्वर के वचनों के बारे में सोचा : “तुम्हारे साथ घटित होने वाली हर चीज में, चाहे वह अच्छी हो या बुरी, तुम्हें वह लाभ ही पहुँचाए और तुम्हें नकारात्मक न बनाए। इस बात पर ध्यान दिए बिना, तुम्हें चीजों पर परमेश्वर के पक्ष में खड़े होकर विचार करने में सक्षम होना चाहिए और मानवीय दृष्टिकोण से उनका विश्लेषण या अध्ययन नहीं करना चाहिए (यह तुम्हारे अनुभव में भटकना होगा)” (वचन, खंड 1, परमेश्वर का प्रकटन और कार्य, पूर्ण बनाए जा चुके लोगों से प्रतिज्ञाएँ)। हाँ, हमारे साथ हर दिन जो कुछ भी होता है, चाहे वह अच्छा हो या बुरा, वह सब परमेश्वर द्वारा निर्धारित होता है और सभी में परमेश्वर के इरादे निहित होते हैं। जब मेरे बेटे की गिरफ्तारी की बात आई तो मैं इसे दैहिक परिप्रेक्ष्य से देख रहा था और नहीं चाहता था कि उसे कष्ट पहुँचे। इसलिए मुझे लगा कि उसकी गिरफ्तारी एक बुरी बात है और मैंने परमेश्वर से उसकी रक्षा न करने के लिए शिकायत भी की। मैंने अय्यूब के अनुभव के बारे में सोचा : जब अय्यूब अपनी धन-संपत्ति गँवा बैठा और उसके बच्चों पर विपत्ति आई और उसका शरीर भयंकर फोड़ों से भर गया तो उसकी पत्नी ने उसका उपहास किया और चाहा कि वह परमेश्वर को त्याग दे, लेकिन अय्यूब ने अपनी पत्नी को डाँटते हुए कहा, “तू तू एक मूढ़ स्त्री की सी बातें करती है, क्या हम जो परमेश्वर के हाथ से सुख लेते हैं, दुःख न लें?” (अय्यूब 2:10)। अय्यूब का हृदय परमेश्वर का भय मानता था; चाहे उसके साथ अच्छा हो या उस पर विपत्ति आए, वह हमेशा परमेश्वर से उसे स्वीकारता था, वह अपने होठों से न तो शिकायत करता था, न पाप करता था और न ही उसे नाराज करता था, वह परमेश्वर के प्रति समर्पित होकर उसके पवित्र नाम का गुणगान करता था। इसके उलट जब मैंने सिर्फ इतना ही सुना कि मेरे बेटे को गिरफ्तार कर लिया गया है, न कि यह कि उसकी जान को खतरा है तो मैंने शिकायतें दर्ज कराना शुरू कर दिया और यहाँ तक कि इसे अपने कर्तव्य पर भी असर डालने दिया। मुझमें और अय्यूब में बहुत अंतर था; मैं बहुत शर्मिंदा था! मैंने परमेश्वर से प्रार्थना की, “परमेश्वर, मेरे बेटे को जब गिरफ्तार किया गया तो वह अपना कर्तव्य निभा रहा था, पता नहीं इस वक्त उसका क्या हाल है। मुझे डर है कि वह यहूदा बन जाएगा और भविष्य में उसे दंडित किया जाएगा। हे परमेश्वर, मेरा हृदय दुखी है, अपना कर्तव्य निभाने के दौरान मेरी मनोदशा अशांत रहती है। मेरा मार्गदर्शन करो ताकि मैं चिंतन कर अपनी समस्या को समझ सकूँ।” प्रार्थना करने के बाद मैंने परमेश्वर के वचन पढ़े : “मैं लोगों को अपनी भावनाएँ अभिव्यक्त करने का अवसर नहीं देता, क्योंकि मैं दैहिक भावनाओं से रहित हूँ, और चरम सीमा तक लोगों की भावनाओं से घृणा करने लगा हूँ। लोगों के बीच की भावनाओं के कारण ही मुझे एक तरफ कर दिया गया है, और इस तरह मैं उनकी नजरों में ‘दूसरा’ बन गया हूँ; यह लोगों के बीच की भावनाओं के कारण ही है कि मैं भुला दिया गया हूँ; यह मनुष्य की भावनाओं के कारण ही है कि वह अपने ‘विवेक’ को पाने के अवसर का लाभ उठता है; यह मनुष्य की भावनाओं के कारण ही है कि वह हमेशा मेरी ताड़नाओं से विमुख रहता है; यह मनुष्य की भावनाओं के कारण ही है कि वह मुझे गलत और अन्यायी कहता है, और कहता है कि मैं चीजें सँभालने में मनुष्य की भावनाओं से बेपरवाह रहता हूँ। क्या पृथ्वी पर मेरे भी सगे-संबंधी हैं? किसने कभी, मेरी तरह, अपनी पूरी प्रबंधन-योजना के लिए बिना खाने या सोने के बारे में सोछे, दिन-रात काम किया है? मनुष्य की तुलना परमेश्वर से कैसे हो सकती है? मनुष्य परमेश्वर के साथ सुसंगत कैसे हो सकता है?” (वचन, खंड 1, परमेश्वर का प्रकटन और कार्य, संपूर्ण ब्रह्मांड के लिए परमेश्वर के वचन, अध्याय 28)। “संपूर्ण मानवजाति भावनाओं की दशा में जीती है और इसलिए परमेश्वर उनमें से एक को भी छोड़ता नहीं है; वह संपूर्ण मानवजाति के हृदयों में छिपे रहस्यों को उजागर करता है। लोगों के लिए स्वयं को अपनी भावनाओं से पृथक करना इतना कठिन क्यों है? क्या ऐसा करना अंतरात्मा के मानकों के परे जाना है? क्या अंतरात्मा परमेश्वर की इच्छा पूरी कर सकती है? क्या भावनाएँ विपत्ति में लोगों की सहायता कर सकती हैं? परमेश्वर की नजरों में, भावनाएँ उसकी दुश्मन हैं—क्या यह परमेश्वर के वचनों में स्पष्ट रूप से नहीं कहा गया है?” (वचन, खंड 1, परमेश्वर का प्रकटन और कार्य, “संपूर्ण ब्रह्मांड के लिए परमेश्वर के वचनों” के रहस्यों की व्याख्या, अध्याय 28)। परमेश्वर के वचनों से मैंने समझा कि उसे इस बात से घृणा है कि लोग अपनी भावनाओं के अनुसार जीते हैं। जब लोग भावनाओं के अनुसार कार्य करते हैं तो वे केवल पारिवारिक आसक्तियों और दैहिक स्वार्थों के बारे में सोचते हैं, वे सत्य या परमेश्वर के इरादे की खोज बिल्कुल नहीं करते; वे अपने हर कार्य में परमेश्वर का प्रतिरोध करते हैं। मैं भी बिल्कुल वैसा ही था। जब मुझे पता चला कि मेरे बेटे को गिरफ्तार कर लिया गया है तो सबसे पहले मुझे यही ख्याल आया कि पुलिस जरूर उसके साथ मार-पीट करेगी, उसे परमेश्वर को नकारने और कलीसिया अगुआओं और कार्यकर्ताओं को धोखा देने को मजबूर करेगी। मुझे लगा अगर मेरा बेटा यातना न सह पाया और यहूदा बन गया तो वह उद्धार पाने का अवसर गँवा बैठेगा, वह न केवल भविष्य में आशीष पाने से वंचित हो जाएगा, बल्कि उसे नरक में भी दंडित किया जाएगा। चूँकि मेरा बेटा अभी छोटा ही था, मुझे लगा अगर पिटाई से वह अपंग हो गया तो भविष्य में कैसे जीवित रह पाएगा। और अगर उसे पीट-पीटकर मार डाला गया तो हमेशा के लिए मैं अपने बेटे को गँवा बैठूँगा। इन भयंकर परिणामों के बारे में सोचकर मेरे दिल में परमेश्वर के प्रति शिकायतें उठने लगीं और मेरे बेटे की देखभाल और सुरक्षा न करने के लिए मैं परमेश्वर को दोषी ठहराने लगा, यहाँ तक कि उससे तर्क-वितर्क और चीख-पुकार करने लगा। मेरा विवेक कहाँ चला गया था? मेरी मानवता कहाँ गायब हो गई थी? यह देखकर कि जो लोग अपनी भावनाओं के अनुसार जीते हैं, वे कभी भी और कहीं भी परमेश्वर का प्रतिरोध कर सकते हैं, यह समझ में आया कि परमेश्वर ने हमें यह कहकर उजागर क्यों किया है कि “भावनाएँ उसकी दुश्मन हैं।”

अपनी खोज के दौरान मैंने परमेश्वर के और भी वचन पढ़े : “मुझे लगातार यह महसूस होता रहता है कि परमेश्वर हमें राह दिखाता हुआ जिस मार्ग पर ले जाता है, वह कोई सीधा मार्ग नहीं है, बल्कि वह गड्ढों से भरी टेढ़ी-मेढ़ी सड़क है; इसके अतिरिक्त, परमेश्वर कहता है कि मार्ग जितना ही ज्‍़यादा पथरीला होगा, उतना ही ज्‍़यादा वह हमारे स्‍नेहिल हृदयों को प्रकट कर सकता है। लेकिन हममें से कोई भी ऐसा मार्ग उपलब्‍ध नहीं करा सकता। अपने अनुभव में, मैं बहुत-से पथरीले, जोखिम-भरे मार्गों पर चला हूँ और मैंने भीषण दुख झेले हैं; कभी-कभी मैं इतना शोकग्रस्‍त रहा हूँ कि मेरा मन रोने को करता था, लेकिन मैं इस मार्ग पर आज तक चलता आया हूँ। मेरा विश्‍वास है कि यही वह मार्ग है जो परमेश्वर ने दिखाया है, इसलिए मैं सारे कष्टों के संताप सहता हुआ आगे बढ़ता जाता हूँ। चूँकि यह परमेश्वर का विधान है, इसलिए इससे कौन बच सकता है? मैं किसी आशीष के लिए याचना नहीं करता; मैं तो सिर्फ़ इतनी याचना करता हूँ कि मैं उस मार्ग पर चलता रह सकूँ, जिस पर मुझे परमेश्वर के इरादों के मुताबिक चलना अनिवार्य है। मैं दूसरों की नकल करते हुए उस मार्ग पर नहीं चलना चाहता, जिस पर वे चलते हैं; मैं तो सिर्फ़ इतना चाहता हूँ कि मैं आखिरी क्षण तक अपने निर्दिष्‍ट मार्ग पर चलने की अपनी निष्‍ठा का निर्वाह कर सकूँ। मैं दूसरों की सहायता की याचना नहीं करता; ईमानदारी से कहूँ तो मैं खुद भी दूसरों की सहायता नहीं कर सकता। ऐसा लगता है कि मैं इस मामले में बेहद संवेदनशील हूँ। मुझे नहीं मालूम कि दूसरे लोग क्‍या सोचते हैं। ऐसा इसलिए है, क्‍योंकि मेरा हमेशा से यह विश्‍वास रहा है कि किसी व्‍यक्ति को जितना भी दुख भोगना है और अपने मार्ग पर जितनी दूर तक चलना है, वह सब परमेश्वर ने पहले से ही तय किया होता है, और इसमें सचमुच कोई किसी की मदद नहीं कर सकता” (वचन, खंड 1, परमेश्वर का प्रकटन और कार्य, मार्ग ... (6))। परमेश्वर के वचनों से मुझे समझ आया कि एक व्यक्ति अपने जीवनकाल में जितने भी कष्ट सहता है और जिन भी परिस्थितियों का सामना करता है, वह सब परमेश्वर बहुत पहले ही तय कर चुका होता है। मुझे अपने बेटे को परमेश्वर को सौंपकर उसकी संप्रभुता और व्यवस्थाओं के प्रति समर्पित हो जाना चाहिए। मुझमें यह विवेक होना चाहिए और मुझे इसी का अभ्यास करना चाहिए। मेरे बेटे ने काफी समय से परमेश्वर में विश्वास नहीं रखा था, जब बात बड़े लाल अजगर द्वारा परमेश्वर और सत्य से घृणा करने के सार की आई तो वह भेद नहीं पहचान रहा था। अब उसे गिरफ्तार कर लिया गया है और वह कष्ट सहेगा; इसमें परमेश्वर का नेक इरादा था और इससे भी बढ़कर, इसमें ऐसे सबक थे जो मेरे बेटे को सीखने चाहिए। मैंने विचार किया कि कितने ही भाई-बहनों को बड़े लाल अजगर ने गिरफ्तार किया और सताया था और उन सभी ने बहुत कष्ट सहे थे, लेकिन इन अनुभवों ने उन्हें परमेश्वर में सच्ची आस्था दी थी। पीड़ा और क्लेश के बीच वे परमेश्वर को धोखा देने के बजाय हमेशा के लिए जेल में सड़ने को तैयार थे, अपनी देह और शैतान पर विजय प्राप्त कर रहे थे और आखिरकार परमेश्वर के लिए एक सुंदर और शानदार गवाही दे रहे थे। मैंने गिरफ्तार होने के खुद अपने अनुभव के बारे में भी विचार किया। भले ही उस समय मेरी देह को थोड़ी पीड़ा हुई थी, भले ही यातना और कष्ट सहते समय मैं कायर और कमजोर पड़ गया था, लेकिन जब मैंने परमेश्वर से प्रार्थना की और उसके वचनों ने मेरा मार्गदर्शन किया और राह दिखाई तो उसमें मेरी आस्था भी बढ़ी। इस अनुभव के जरिए मैंने न केवल परमेश्वर का प्रतिरोध करने वाले बड़े लाल अजगर के दुष्ट सार का भेद पहचानना सीखा, बल्कि मुझे परमेश्वर की सर्वशक्तिमत्ता और संप्रभुता की भी कुछ समझ हासिल हुई। इस समझ के साथ मैं अपने बेटे को परमेश्वर को सौंपने और परमेश्वर को सब कुछ आयोजित और व्यवस्थित करने देने को तैयार था।

एक महीने बाद मेरा बेटा वापस लौटा तो उसका चेहरा पीला पड़ गया था और उसका जोश ठंडा। मेरे बेटे का आध्यात्मिक कद छोटा था, वह यह स्वीकारने की हिम्मत नहीं कर पाया कि वह सर्वशक्तिमान परमेश्वर में विश्वास रखता है, इसलिए उन्होंने आखिरकार उसे छोड़ दिया। इस असफलता का अनुभव करके मेरे बेटे ने कुछ सबक सीखे और वह बड़े लाल अजगर के भेद को और अधिक पहचानने लगा। उसने यह भी देखा कि उसका आध्यात्मिक कद बहुत छोटा है और परमेश्वर में उसकी आस्था बिल्कुल भी सच्ची नहीं है। छह महीने बाद उसने फिर से अपना कर्तव्य निभाना शुरू कर दिया।

अक्टूबर 2023 में एक दिन मुझे कलीसिया से एक पत्र मिला जिसमें लिखा था कि मेरे बेटे को फिर से गिरफ्तार कर लिया गया है। मेरे बेटे की कलीसिया से 30 से ज्यादा लोगों को गिरफ्तार किया गया था जिनमें अगुआ और कार्यकर्ता भी शामिल थे। मैंने विचार किया कि मेरे बेटे का पहले से ही गिरफ्तारी रिकॉर्ड है, अगर पुलिस को पता चला कि वह अगुआ रह चुका है तो यकीनन वे उसे कलीसिया के पैसों, अगुआओं और कार्यकर्ताओं के बारे में जानकारी देने, और अपनी आस्था का त्याग करते हुए “तीन कथनों” पर हस्ताक्षर करने को मजबूर करेंगे। अब वह समय था जब परमेश्वर लोगों को प्रकट कर रहा था और उन्हें उनकी किस्म के अनुसार छाँट रहा था; अगर कम्युनिस्ट पार्टी ने मेरे बेटे का मत-परिवर्तन कर दिया या वह यातना बर्दाश्त नहीं कर पाया और “तीन कथनों” पर हस्ताक्षर करके परमेश्वर को धोखा दे दिया तो वह नर्क के द्वार खोल बैठेगा और बचाए जाने का अवसर गँवा देगा। यही सोचकर मुझे लगा जैसे मेरे गले में कुछ अटक गया है, मैं अपने बेटे के भविष्य और संभावनाओं को लेकर बेचैन हो गया और अपने कर्तव्य निर्वहन में मेरा बिल्कुल मन नहीं लग रहा था। मैं दिल में लगातार अपने बेटे के लिए परमेश्वर से प्रार्थना कर रहा था कि वह मेरे बेटे पर दया करे और उसकी रक्षा करे ताकि वह इस कठिन समय से सुरक्षित निकल सके। कुछ भाई-बहनों ने देखा कि मेरा मन बहुत ही खिन्न है और मैं मायूसी में आहें भर रहा हूँ, उन्होंने मेरे साथ परमेश्वर के इरादे के बारे में संगति की और साथ ही मेरी मदद करने के लिए उसके बहुत से वचन भी खोजे। मुझे एहसास हुआ कि मैं एक बार फिर अपनी भावनाओं से बेबस हो गया हूँ और इसलिए मैंने परमेश्वर से प्रार्थना की : “परमेश्वर, मेरे बेटे को पुलिस फिर से ले गई है। मैं इसे यूँ ही छोड़ नहीं सकता, मुझे उसके जीवन, भविष्य और नियति की चिंता हो रही है; मेरा मार्गदर्शन करो ताकि मैं सत्य खोजूँ और इस मामले में बेबस न होऊँ।”

बाद में मुझे अपने बच्चों के लिए अपनी अपेक्षाओं को त्यागने के बारे में परमेश्वर की संगति याद आई और मैंने वे वचन ढूँढ़े और उन्हें पढ़ा। सर्वशक्तिमान परमेश्वर कहता है : “कुछ अज्ञानी माता-पिता जीवन या नियति की असलियत देख नहीं पाते हैं, परमेश्वर की संप्रभुता को नहीं पहचानते और अपने बच्चों के विषय में अज्ञानता के काम करते हैं। मिसाल के तौर पर, अपने पैरों पर खड़े हो जाने के बाद उनके बच्चों का सामना कुछ खास स्थितियों, मुश्किलों या बड़ी घटनाओं से हो सकता है, कुछ बच्चे बीमारी का सामना करते हैं, कुछ कानूनी मुकदमों में फँस जाते हैं, कुछ का तलाक हो जाता है, कुछ धोखे या जालसाजी का शिकार हो जाते हैं, कुछ अगवा हो जाते हैं, उन्हें हानि होती है, उनकी जबरदस्त पिटाई होती है या वे मृत्यु का सामना करते हैं। कुछ ऐसे भी लोग होते हैं जो नशीली दवाओं का सेवन करने लगते हैं, वगैरह-वगैरह। इन खास और अहम हालात में माता-पिता को क्या करना चाहिए? ज्यादातर माता-पिता की ठेठ प्रतिक्रिया क्या होती है? क्या वे वही करते हैं जो माता-पिता की पहचान वाले सृजित प्राणियों को करना चाहिए? माता-पिता विरले ही ऐसी खबर सुन कर वैसी प्रतिक्रिया दिखाते हैं जैसी वे किसी अजनबी के साथ ऐसा होने पर दिखाएँगे। तनाव के कारण ज्यादातर माता-पिता के बाल रातों-रात सफेद हो जाते हैं, रात-ब-रात उन्हें नींद नहीं आती, दिन भर उन्हें भूख नहीं लगती, वे सोच-सोचकर अपना दिमाग मथ डालते हैं और कुछ तो तब तक फूट-फूट कर रोते हैं जब तक उनकी आँखें लाल न हो जाएँ और आँसू सूख न जाएँ। वे दिल से परमेश्वर से प्रार्थना करते हैं, विनती करते हैं कि परमेश्वर उनकी आस्था को ध्यान में रखकर उनके बच्चों की रक्षा करे, उन पर कृपा करे और उन्हें आशीष दे, उन पर दया करे और उनका जीवन बख्श दे। ऐसी हालत में माता-पिता के रूप में अपने बच्चों के प्रति उनकी तमाम इंसानी कमजोरियाँ, असुरक्षाएँ और भावनाएँ उजागर हो जाती हैं। इसके अलावा और क्या प्रकट होता है? परमेश्वर के विरुद्ध उनकी विद्रोहशीलता। वे परमेश्वर से याचना और प्रार्थना करते हैं, उससे अपने बच्चों को विपत्ति से दूर रखने की विनती करते हैं। कोई विपत्ति आ जाए तो भी वे प्रार्थना करते हैं कि उनके बच्चे न मरें, खतरे से बच जाएँ, उन्हें बुरे लोगों से नुकसान न पहुँचे, उनकी बीमारियाँ ज्यादा गंभीर न हों, बल्कि वे ठीक होने लगें, वगैरह-वगैरह। वे सच में किस लिए प्रार्थना कर रहे हैं? (हे परमेश्वर, इन प्रार्थनाओं से वे परमेश्वर के समक्ष शिकायती भावना रखते हुए माँगें रख रहे हैं।) एक ओर, वे अपने बच्चों की दुर्दशा से बेहद असंतुष्ट हैं, शिकायत कर रहे हैं कि परमेश्वर को उनके बच्चों के साथ ऐसा नहीं होने देना चाहिए था। उनका असंतोष शिकायत में मिश्रित है, और वे परमेश्वर को अपना मन बदलने, ऐसा न करने और उनके बच्चों को खतरे से बाहर निकालने, उन्हें सुरक्षित रखने, उनकी बीमारी ठीक करने, उन्हें कानूनी मुकदमों से बचाने, कोई विपत्ति आने पर उससे उन्हें बचाने, वगैरह के लिए कह रहे हैं—संक्षेप में, हर चीज को सुचारु रूप से होने देने का आग्रह कर रहे हैं। इस तरह प्रार्थना करके एक ओर वे परमेश्वर के बारे में शिकायत कर रहे हैं और दूसरी ओर वे उससे माँगें कर रहे हैं। क्या यह विद्रोहशीलता की अभिव्यक्ति नहीं है? (है।) निहितार्थ में वे कह रहे हैं कि परमेश्वर जो कर रहा है वह सही या अच्छा नहीं है, उसे ऐसा नहीं करना चाहिए। चूँकि वे उनके बच्चे हैं और वे स्वयं विश्वासी हैं, इसलिए वे सोचते हैं कि परमेश्वर को उनके बच्चों के साथ ऐसा नहीं होने देना चाहिए। उनके बच्चे दूसरों से अलग हैं; परमेश्वर को आशीष देते समय उन्हें प्राथमिकता देनी चाहिए। चूँकि वे परमेश्वर में आस्था रखते हैं, इसलिए उसे उनके बच्चों को आशीष देने चाहिए और अगर वह न दे तो वे संतप्त हो जाते हैं, रोते हैं, नखरा दिखाते हैं और अब आगे परमेश्वर का अनुसरण नहीं करना चाहते। अगर उनका बच्चा मर जाए तो उन्हें लगता है कि अब वे भी नहीं जी सकते। क्या उनके मन में यही भाव होता है? (हाँ।) क्या यह परमेश्वर के विरुद्ध एक प्रकार का विरोध नहीं है? (है।) यह परमेश्वर के विरुद्ध विरोध करना है। ... जब परमेश्वर किसी और के भाग्य को आयोजित या शासित करता है तो जब तक इसका तुमसे लेना-देना न हो, तुम्हें यह ठीक लगता है। लेकिन तुम सोचते हो कि उसे तुम्हारे बच्चों के भाग्य पर शासन करने में समर्थ नहीं होना चाहिए। परमेश्वर की नजरों में पूरी मानवजाति परमेश्वर की संप्रभुता के अधीन है और कोई भी परमेश्वर के हाथों स्थापित संप्रभुता और व्यवस्थाओं से बच नहीं सकता। तुम्हारे बच्चे इसका अपवाद क्यों हों? परमेश्वर की संप्रभुता उसके द्वारा नियत और नियोजित है। क्या तुम्हारा उसे बदलना चाहना ठीक है? (नहीं, यह ठीक नहीं है।) यह ठीक नहीं है। इसलिए लोगों को मूर्खतापूर्ण या अविवेकपूर्ण चीजें नहीं करनी चाहिए। परमेश्वर जो भी करता है वह पिछले जन्मों के कारणों और प्रभावों पर आधारित होता है—इसका तुमसे क्या लेना-देना है? अगर तुम परमेश्वर की संप्रभुता का प्रतिरोध करते हो तो तुम मृत्यु को तलाश रहे हो। अगर तुम नहीं चाहते कि तुम्हारे बच्चे इन चीजों का अनुभव करें तो इसका स्रोत न्याय, दया या दयालुता नहीं बल्कि स्नेह है—यह महज तुम्हारे स्नेह के प्रभाव के कारण है। ... लोगों के बीच सचमुच में जो रिश्ता होता है, वह देह और रक्त के बंधनों पर आधारित नहीं होता, बल्कि यह रिश्ता परमेश्वर द्वारा सृजित दो प्राणियों के बीच का होता है। इस प्रकार के रिश्ते में देह और रक्त के बंधन नहीं होते; यह केवल दो स्वतंत्र प्राणियों के बीच होता है। अगर तुम इस बारे में इस दृष्टिकोण से सोचो तो जब तुम्हारे बच्चे दुर्भाग्यवश बीमार पड़ जाएँ या उनका जीवन खतरे में हो तब बतौर माता-पिता तुम्हें इन मामलों का सामना सही ढंग से करना चाहिए। अपने बच्चों के दुर्भाग्य या गुजर जाने के कारण तुम्हें अपना शेष समय, जिस पथ पर तुम्हें चलना चाहिए, और जो जिम्मेदारियाँ और दायित्व तुम्हें पूरे करने हैं, उन्हें छोड़ना नहीं चाहिए—तुम्हें इस मामले का सामना सही ढंग से करना चाहिए। अगर तुम्हारे विचार और नजरिये सही हैं और तुम इन चीजों की असलियत समझ सकते हो तो तुम मायूसी, वेदना और लालसा पर जल्द काबू पा सकते हो” (वचन, खंड 6, सत्य के अनुसरण के बारे में, सत्य का अनुसरण कैसे करें (19))। परमेश्वर के वचन पढ़कर मुझे समझ आया कि मूलतः लोग स्वतंत्र जीव हैं जिनका एक-दूसरे से कोई संबंध नहीं है। जब आत्मा पुनर्जन्म लेती है और इस भौतिक संसार में प्रवेश करती है, तभी लोगों के परिवार बनते हैं, पति-पत्नी, पिता-पुत्र, माता-पुत्री और ऐसे तमाम रिश्ते बनते हैं। लेकिन जब किसी व्यक्ति के सार की बात आती है तो मूलतः एक-दूसरे के बीच कोई संबंध नहीं होता। लेकिन लोग ऐसे मामलों को स्पष्ट रूप से नहीं देख पाते और दैहिक पारिवारिक लगाव और रक्त संबंधों को सर्वोपरि मानते हैं। जब उनके बच्चे किसी विपत्ति या बीमारी का सामना करते हैं या उनके जीवन को खतरा होता है तो माता-पिता उनके स्नेह में डूबे रहते हैं और इतने दुखी हो जाते कि मरने की चाहत करने लगते हैं। वास्तव में लोग कौन सा मार्ग अपनाएँगे और उनकी नियति क्या होगी, यह परमेश्वर ने बहुत पहले ही तय कर दिया है, इसे माता-पिता तय नहीं करते। मिसाल के तौर पर मेरे पड़ोसियों को ही लीजिए। यह दम्पति जीवन भर किफायत से जिया, अपनी सारी मेहनत की कमाई अपनी बेटी पर खर्च कर दी। उन्होंने उसे एक अच्छे स्कूल में भेजा और उसे बेहतरीन शिक्षा दिलाई इस उम्मीद में कि भविष्य में उसे एक टिकाऊ नौकरी और आर्थिक सुरक्षा मिलेगी। लेकिन उनकी बेटी ने सही रास्ता नहीं अपनाया और छोटी उम्र में ही ड्रग्स लेने लगी। आखिरकार उसे ड्रग तस्करी के आरोप में गिरफ्तार कर लिया गया और 13 साल जेल की सजा सुनाई गई। उसके माता-पिता लगभग पागल ही हो गए। इसके अलावा एक कमउम्र बहन थी जिसके माता-पिता कई सालों से घर से दूर रहकर काम करते थे, उन्होंने अपनी बेटी को उसके चाचा की देखरेख में रख दिया। उसके माता-पिता ने उसकी पढ़ाई पर कभी ध्यान ही नहीं दिया, लेकिन आखिरकार उसे विश्वविद्यालय में दाखिला मिल गया और वह अपने चाचा-चाची के साथ परमेश्वर में विश्वास रखने लगी। अब वह बहन अपना कर्तव्य निभा रही है और जीवन में सही मार्ग पर चल रही है। इससे पता चलता है कि लोग जो भी मार्ग अपनाते हैं, उसका उनके माता-पिता की देखभाल और उनकी शिक्षा से कोई लेना-देना नहीं होता, उनके माता-पिता इसे बदल नहीं सकते। लेकिन मैं इन बातों को स्पष्ट रूप से नहीं देख पाया था, हमेशा अपने बेटे के भविष्य और भाग्य को लेकर चिंतित रहता था और अपना कर्तव्य भी सामान्य रूप से नहीं निभा पाता था; यहाँ तक कि परमेश्वर के वचनों को खाने-पीने में भी बाधा आ रही थी। मुझे बस यही चिंता रहती थी कि अगर मेरा बेटा यातना सहन नहीं कर पाया और परमेश्वर को धोखा देकर यहूदा बन गया तो वह अपने उद्धार का अवसर खो बैठेगा। मैंने तो यहाँ तक चाहा कि परमेश्वर उसे उन दानवों की क्रूरता से बचाए और यह सुनिश्चित करे कि वह उस कठिन समय से सुरक्षित निकल जाए। क्या मेरे अंदर जरा सा भी विवेक था? मैंने इसके बारे में और गहराई से सोचा, जब मेरे बेटे को पहली बार गिरफ्तार किया गया था तो उसका आध्यात्मिक कद छोटा था और वह यह स्वीकार करने की हिम्मत नहीं कर पाया था कि वह परमेश्वर में विश्वास रखता है; उसके पास कोई गवाही नहीं थी। 10 साल बाद उसे फिर से गिरफ्तार कर लिया गया और यकीनन परमेश्वर ने ही इसकी अनुमति दी थी। वह मेरे बेटे को पश्चात्ताप करने का मौका दे रहा था; वह उसकी परीक्षा ले रहा था। अगर मेरा बेटा बड़े लाल अजगर के अंधकारमय प्रभाव की बाधाओं पर विजय पा सका, परमेश्वर के प्रति अपनी गवाही में अडिग रहने के लिए अपनी जान जोखिम में डाल सका तो इस बार उसका गिरफ्तार होना बहुत ही सार्थक और उसके लिए पूर्ण बनाए जाने का एक मार्ग होगा। लेकिन मैंने चीजों को अपनी भावनाओं के आधार पर देखा था और यह सोचकर परमेश्वर का इरादा नहीं खोजा था कि दैहिक कष्टों से मुक्त एक आरामदायक परिवेश उसके लिए फायदेमंद है। चीजों को देखने का मेरा तरीका परमेश्वर के इरादे के बिल्कुल अनुरूप नहीं था; यह सचमुच बेतुका था! इस बार गिरफ्तार होने के बाद मेरा बेटा अपनी गवाही में अडिग रह पाएगा या नहीं, यह उसके सार, आम तौर पर उसके द्वारा अपनाए गए आचरण और मार्ग पर निर्भर करता था। मुझे अपने बेटे के भविष्य और नियति को लेकर अत्यधिक चिंतित होकर पीड़ा में नहीं जीना चाहिए। यह समझकर मेरा दिल थोड़ा मुक्त हुआ।

अपनी खोज के दौरान मैंने परमेश्वर के और वचन पढ़े : “जन्म देने और बच्चे के पालन-पोषण के अलावा बच्चे के जीवन में माता-पिता का उत्तरदायित्व उसके बड़ा होने के लिए बाहर से महज एक परिवेश प्रदान करना है और बस इतना ही होता है क्योंकि सृष्टिकर्ता के पूर्वनियत करने के अलावा किसी भी चीज का उस व्यक्ति के भाग्य से कोई सम्बन्ध नहीं होता। किसी व्यक्ति का भविष्य कैसा होगा, इसे कोई नियन्त्रित नहीं कर सकता; इसे बहुत पहले ही पूर्वनियत किया जा चुका होता है, किसी के भाग्य को उसके माता-पिता भी नहीं बदल सकते। जहाँ तक भाग्य की बात है, हर कोई स्वतन्त्र है और हर किसी का अपना भाग्य है। इसलिए किसी के भी माता-पिता जीवन में उसके भाग्य को बिल्कुल भी नहीं रोक सकते और जब उस भूमिका की बात आती है जो किसी के भी माता-पिता जीवन में निभाते हैं तो उसमें जरा-सा भी योगदान नहीं दे सकते हैं। ऐसा कहा जा सकता है कि व्यक्ति का जन्म चाहे जिस परिवार में होना पूर्वनियत हो और वह चाहे जिस परिवेश में बड़ा हो, वे जीवन में उसके ध्येय को पूरा करने के लिए मात्र पूर्वशर्तें होती हैं। वे किसी भी तरह से किसी व्यक्ति के भाग्य को या उस प्रकार की नियति को निर्धारित नहीं करते जिसमें रहकर कोई व्यक्ति अपने ध्येय को पूरा करता है। और इसलिए किसी के भी माता-पिता जीवन में उसके ध्येय को पूरा करने में उसकी सहायता नहीं कर सकते और इसी तरह किसी के भी रिश्तेदार जीवन में उसकी भूमिका अच्छे से निभाने में उसकी सहायता नहीं कर सकते। कोई किस प्रकार अपने ध्येय को पूरा करता है और वह किस प्रकार के जीने के परिवेश में अपनी भूमिका निभाता है, यह पूरी तरह से जीवन में उसके भाग्य द्वारा निर्धारित होता है। दूसरे शब्दों में, कोई भी वस्तुपरक स्थितियाँ किसी व्यक्ति के ध्येय को, जो सृष्टिकर्ता द्वारा पूर्वनियत है, प्रभावित नहीं कर सकतीं। सभी लोग अपने-अपने परिवेश में जिसमें वे बड़े होते हैं, परिपक्व होते हैं; तब क्रमशः धीरे-धीरे, अपने रास्तों पर चल पड़ते हैं, और सृष्टिकर्ता द्वारा नियोजित उस नियति को पूरा करते हैं। वे स्वाभाविक रूप से, अनायास ही मानवजाति के विशाल समुद्र में प्रवेश करते हैं और जीवन में अपनी भूमिका ग्रहण करते हैं, जहाँ वे सृष्टिकर्ता के पूर्वनियत करने की खातिर उसकी संप्रभुता की खातिर सृजित प्राणियों के रूप में अपने उत्तरदायित्वों को पूरा करना शुरू करते हैं” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है III)। परमेश्वर ने बच्चों के प्रति माता-पिता की जिम्मेदारियों के बारे में बहुत स्पष्टता से बात की है। एक पिता के रूप में मेरी जिम्मेदारी है कि मैं वयस्क हो जाने तक अपने बेटे की परवरिश करूँ, यह सुनिश्चित करूँ कि वह स्वस्थ तरीके से बड़ा हो, उसे परमेश्वर के सामने लाऊँ, उसे बताऊँ कि उसे परमेश्वर से जीवन मिला है, उसे परमेश्वर में विश्वास दिलाऊँ और सही मार्ग पर चलने के लिए प्रेरित करूँ। एक पिता के रूप में यह मेरी जिम्मेदारियाँ और दायित्व है। लेकिन मेरा बेटा गिरफ्तारी के बाद अपनी गवाही में अडिग रह पाएगा या नहीं और उसके आगे का परिणाम और मंजिल आशीष पाने का होगा या सजा पाने का, ये बातें मैं तय नहीं कर सकता। एक सृजित प्राणी होने के नाते मुझे विवेकपूर्ण तरीके से परमेश्वर की संप्रभुता और व्यवस्थाओं को स्वीकारना और उनके प्रति समर्पित होना चाहिए। बस यही परमेश्वर के इरादे के अनुरूप है। यह समझ लेने पर मेरा हृदय पूरी तरह से मुक्त हो गया। मेरा बेटा अपनी गवाही में चाहे अडिग रह पाए या नहीं और भविष्य में उसे आशीष मिले या मुश्किलें, मैं यह स्वीकारने और उसके प्रति समर्पित होने को तैयार था।

अब जब मैं अपने बेटे के बारे में सोचता हूँ तो मुझे अब भी थोड़ी चिंता होती है, लेकिन इसका मेरी मनोदशा पर असर नहीं पड़ता और मैं अपना कार्य सामान्य रूप से कर पाता हूँ। मैं हृदय से परमेश्वर का धन्यवाद करता हूँ!


96. मैंने अपनी हकलाने की समस्या पर काबू पा लिया

यिशान, चीन

मेरे पिता को हकलाने की समस्या थी और मुझे भी बचपन से यही समस्या थी। जब तक मैं अजनबियों से नहीं मिलती थी, तब तक सब ठीक रहता था, लेकिन जब भी मैं नए लोगों से मिलती थी तो मैं घबरा जाती थी और बोलते समय हकलाने लगती थी। मेरे भाई-बहन मुझसे कहते थे, “देखो तुम कैसे बात करती हो, क्या तुम थोड़ी धीरे नहीं बोल सकती?” उनकी आलोचना ने मुझे बहुत परेशान कर दिया। मेरे अपने भाई-बहन भी मुझे नापसंद करते थे और नीची नजरों से देखते थे। मैं बहुत हीन भावना से ग्रस्त थी और अक्सर शिकायत के कारण रोती थी। प्राथमिक विद्यालय में एक बार जब शिक्षक ने मुझे एक प्रश्न का उत्तर देने के लिए कहा तो मैं बहुत घबरा गई और बात करते हुए मैं अचानक हकलाने लगी, मैं अपनी बात नहीं बोल पा रही थी और मेरे सभी सहपाठी हँसने लगे। यह बहुत अपमानजनक था। उसके बाद जब भी शिक्षक हमसे कुछ पूछता तो मैंने अपना हाथ उठाना बंद कर दिया, क्योंकि मुझे अपने सहपाठियों द्वारा मजाक उड़ाए जाने का डर था। उन वर्षों के ऐसे प्रसंगों ने मेरे बाल मन पर एक छाप छोड़ी। मैं लगातार खुद में कमी और गहरी हीन भावना महसूस करती थी। मैं बहुत उलझन में भी थी, सोचती थी, “मैं दूसरों की तरह धाराप्रवाह क्यों नहीं बोल पाती? मैं क्यों हकलाती हूँ?” शादी के बाद मेरा पति हकलाने पर मुझे चिढ़ाते हुए कहता था, “तुम वयस्क हो, लेकिन तुम ठीक से बात भी नहीं कर पाती। अगर तुम गाय होती तो मैं तुम्हें बहुत पहले ही बेच देता।” अपने बच्चों से बात करते हुए भी मैं कभी-कभी चिंता में हकलाने लगती थी और मेरे बच्चे मुझ पर हँसते थे, “देखो, माँ फिर से हकला रही है। क्या तुम धीरे नहीं बोल सकती?” मेरे बच्चे और पति अक्सर मुझसे ऐसी बातें करते थे। मुझे जीवन में किसी निकम्मे कायर जैसा महसूस हो रहा था और मेरा आत्मसम्मान तार-तार हो गया था। उसके बाद मैं बहुत ज्यादा बात करने से परहेज करने लगी और मैं अजनबियों के सामने बोलने की हिम्मत नहीं करती थी, क्योंकि इस तरह किसी को पता नहीं चलता कि मैं हकलाती हूँ और वे मेरा मजाक नहीं उड़ाते।

2003 में मैंने परमेश्वर का अंत के दिनों का कार्य स्वीकारा। मुझे पता था कि मुझे हकलाने की समस्या है, इसलिए जब मैं भाई-बहनों के साथ सभाओं में जाती थी तो मैं शायद ही कभी संगति करती थी। भाई-बहनों ने मुझे और अधिक संगति करने और खुलकर बोलने के लिए प्रोत्साहित किया, कहने लगे कि यही जीवन में आगे बढ़ने का एकमात्र तरीका है। उन्होंने यह भी कहा, “हर किसी में खामियाँ होती हैं, अपनी खामियों को खुद पर हावी मत होने दो।” जब मैंने देखा कि उन्होंने मेरा तिरस्कार नहीं किया, बल्कि मुझे प्रोत्साहित किया और मेरी मदद की तो मैं बहुत प्रभावित हुई और मुझे लगा कि परमेश्वर में विश्वास करना वाकई अद्भुत है। मैंने पहले कभी ऐसी भावना का अनुभव नहीं किया था और तब से मैं इतनी बेबस नहीं हुई। 

बाद में मुझे कलीसिया अगुआ चुना गया। एक दिन उच्च अगुआओं ने मेरे लिए चेंगडोंग कलीसिया में अपना कर्तव्य करने की व्यवस्था की। मैंने मन ही मन सोचा, “अगर मैं चेंगडोंग कलीसिया जाती हूँ और भाई-बहनों को पता चलता है कि मैं हकलाती हूँ तो वे मेरे बारे में क्या सोचेंगे? क्या वे मुझ पर हँसेंगे? यह बहुत शर्मनाक होगा! मैं नहीं जाना चाहती।” उच्च अगुआओं ने देखा कि मेरे मन में क्या चल रहा है और मेरे साथ संगति करते हुए कहा कि यह प्रशिक्षण का अवसर है। विवेक के आधार पर मैंने यह पद संभालने की सहमति दे दी। चेंगडोंग कलीसिया में जब मैंने अगुआओं और उपयाजकों के साथ सभा की, मैं कुछ हद तक घबराई हुई थी क्योंकि वे सभी अपरिचित चेहरे थे और मुझे डर था कि अगर मैं हकलाती रही तो वे मुझे नीची नजरों से देखेंगे, इसलिए मैं उम्मीद कर रही थी कि सभा जल्दी खत्म हो जाए। लेकिन मैं जितनी ज्यादा घबराई, उतना ही हकलाती रही और मुझे बहुत शर्मिंदगी हुई। चारों ओर देखने पर मैंने पाया कि कुछ भाई-बहनों ने अपना सिर झुका रखा था और अन्य चुप थे। मैं बहुत परेशान हो गई। मैंने मन ही मन सोचा, “वे सोच रहे होंगे, ‘यह हकलाने वाली यहाँ कैसे आ गई?’ अगर मैंने संगति नहीं की तो वे कहेंगे कि मेरे पास कोई सत्य वास्तविकता नहीं है, लेकिन अगर मैं आगे बढ़ती हूँ तो मैं बस हकलाती रहूँगी।” मेरे पास संघर्ष करने और संगति जारी रखने के अलावा कोई विकल्प नहीं था। मैं उस सभा में बहुत ज्यादा हकलाई और बहुत मुश्किल से बात पूरी कर पाई। मैंने शुरू में उनसे उनकी मनोदशा के बारे में पूछने की योजना बनाई थी, लेकिन फिर मैंने सोचा, “अगर उन्हें कोई समस्या या कठिनाई हुई तो क्या होगा? मुझे परमेश्वर के वचनों का उपयोग करके उनके साथ संगति करनी होगी। अगर मैं फिर से हकलाती हूँ तो वे पक्का मुझ पर हँसेंगे। चलो छोड़ो, न पूछना ही बेहतर है।” कुल मिलाकर उस सभा से कोई नतीजा नहीं निकला और जिस काम को कार्यान्वित करने की जरूरत थी, वह भी ठीक से नहीं किया गया, जिससे काम में देरी हुई। घर वापस आते समय मुझे बहुत तकलीफ हुई और मैंने खुद से शिकायत की, “मुझे यह हकलाहट क्यों होती है? दूसरे लोग क्यों नहीं हकलाते?” मैं बहुत हीन भावना में रहती थी, हमेशा सोचती थी कि मैं बाकी सभी से एक कदम पीछे हूँ। उसके बाद जब भी मैं अगुआओं और उपयाजकों के साथ सभाओं में जाती तो मैं खुद को बेबस पाती। मुझे फिर से हकलाने और मजाक उड़ाए जाने या नीची नजरों से देखे जाने का डर था, इसलिए मैंने कम से कम संगति करने की कोशिश की। मैं बस उस काम के बारे में कुछ सामान्य टिप्पणियाँ करती थी जिसे कार्यान्वित करने की जरूरत थी, जिसकी वजह से अच्छे नतीजे नहीं मिल पा रहे थे। मुझे पता था कि हकलाने के चलते लगातार मेरे बेबस होने से काम प्रभावित हो रहा है, इसलिए मैं अक्सर प्रार्थना में परमेश्वर के सामने अपनी मनोदशा को लेकर आती थी, परमेश्वर से अपना मार्गदर्शन करने की कामना करती थी ताकि मैं इससे बेबस न हो जाऊँ। कभी-कभी जब मैं बोलते समय फिर से हकलाती थी तो मैं अपने हाथ से अपना मुँह ढक लेती थी ताकि लोग मेरे होठों को हकलाने से काँपते हुए न देख सकें। सभाओं के दौरान मैं हमेशा दूसरे भाई-बहनों से परमेश्वर के वचन पढ़वाती थी और जब मैं इसे बिल्कुल भी टाल नहीं पाती तो मैं सिर्फ छोटे-छोटे खंड ही पढ़ती थी। इस तरह कम लोगों को पता चलता कि मैं हकलाती हूँ। लेकिन इस तरह जीना बहुत दर्दनाक था। मैं बहुत दमित और थकान महसूस करती थी। इससे मेरा कर्तव्य निर्वहन भी प्रभावित हो रहा था।

एक बार मैंने एक बहन से खुलकर कहा, “मैं बोलते समय हकलाती हूँ और मुझे डर है कि तुम सब मुझे नीची नजरों से देखोगी, इसलिए मुझमें संगति करने की हिम्मत नहीं है।” बहन ने कहा, “मुझे कभी पता भी नहीं चला था कि तुम बोलते समय हकलाती हो। कभी-कभी जब मैं तुम्हें वाक्य के बीच में ही रुक जाते देखती हूँ तो मुझे लगता है कि तुम आगे बोलने के लिए बहुत बेबस हो।” बहन ने मेरा हौसला बढ़ाते हुए कहा, “कोई भी व्यक्ति पूर्ण नहीं होता। क्या तुमने कभी किसी ऐसे व्यक्ति के बारे में सुना है जिसमें कोई खामी न हो? परमेश्वर के वचन हमें बताते हैं कि हर किसी में खामियाँ और कमियाँ होती हैं। इससे बेबस मत रहो, बस ईमानदारी से सत्य का अनुसरण करो। तुम्हारा हकलाना घबराहट के कारण होता है, लेकिन तुम्हें इसके बारे में चिंता करने की जरूरत नहीं है। बस अपने कर्तव्य पर ध्यान दो और धीरे-धीरे तुम अपनी हकलाने की समस्या से बेबस होना बंद कर दोगी।” अपनी बहन को यह कहते हुए सुनकर मुझे कुछ राहत महसूस हुई। बाद में मैंने एक अनुभवजन्य गवाही वीडियो देखा जिसने मेरे दिल को रोशन कर दिया और मुझे बहुत प्रोत्साहित किया। इसमें दिए गए परमेश्वर के वचनों का एक अंश विशेष रूप से मेरी मनोदशा से जुड़ा था। सर्वशक्तिमान परमेश्वर कहता है : “कुछ समस्याएँ ऐसी होती हैं जिन्हें लोग हल नहीं कर सकते हैं। मिसाल के तौर पर, हो सकता है कि तुम दूसरों से बात करते समय घबरा जाते हो; जब तुम्हें स्थितियों का सामना करना पड़ता है तो हो सकता है कि तुम्हारे पास अपने विचार और नजरिये होते हों, लेकिन तुम उन्हें स्पष्टता से कह नहीं पाते हो। जब बहुत सारे लोग मौजूद होते हैं तो तुम विशेष रूप से घबरा जाते हो; तुम बेतुके ढंग से बोलते हो और तुम्हारा मुँह कँपकँपाता है। कुछ लोग तो हकलाते भी हैं; दूसरे लोगों के मामले में, अगर विपरीत लिंग के सदस्य मौजूद होते हैं तो वे खुद को और भी कम स्पष्टता से व्यक्त कर पाते हैं, उन्हें यह पता ही नहीं होता है कि क्या कहना है या क्या करना है। क्या ऐसी स्थिति पर काबू पाना आसान है? (नहीं।) कम-से-कम थोड़े समय में तुम्हारे लिए इस दोष पर काबू पाना आसान नहीं है क्योंकि यह तुम्हारी जन्मजात स्थितियों का हिस्सा है। अगर कई महीनों के प्रशिक्षण के बाद तुम अब भी घबराए रहते हो तो घबराहट दबाव में बदल जाती है, जो तुम्हें बोलने, लोगों से मिलने, सभाओं में हिस्सा लेने या धर्मोपदेश देने से डराकर तुम्हें नकारात्मक रूप से प्रभावित करती है और ये डर तुम्हें हरा सकते हैं। ... इसलिए अगर तुम इस कमी, इस दोष पर थोड़े समय में काबू पा सकते हो तो ऐसा करो। अगर इस पर काबू पाना कठिन है तो इसे लेकर परेशान मत होओ, इससे संघर्ष मत करो और खुद को चुनौती मत दो। यकीनन, अगर तुम इस पर काबू नहीं पा सकते हो तो तुम्हें नकारात्मक नहीं होना चाहिए। अगर तुम अपने जीवनकाल में इसे कभी दूर न कर पाओ तो भी परमेश्वर तुम्हारी निंदा नहीं करेगा क्योंकि यह तुम्हारा भ्रष्ट स्वभाव नहीं है। तुम्हारा मंच पर आने का भय, तुम्हारी घबराहट और डर, ये अभिव्यक्तियाँ तुम्हारे भ्रष्ट स्वभाव को नहीं दर्शाती हैं; चाहे वे जन्मजात हों या जीवन में बाद के परिवेश के कारण पैदा हुई हों, हद-से-हद वे एक कमी हैं, तुम्हारी मानवता का एक दोष हैं। अगर तुम इसे लंबे समय में या यहाँ तक कि एक जीवनकाल में भी नहीं बदल पाते हो तो भी इसके बारे में सोचते मत रहो, इसे खुद को बेबस मत करने दो और न ही तुम्हें इसके कारण नकारात्मक बनना चाहिए क्योंकि यह तुम्हारा भ्रष्ट स्वभाव नहीं है; इसे बदलने का प्रयास करने या इससे संघर्ष करने का कोई फायदा नहीं है। अगर तुम इसे बदल नहीं पाते हो तो इसे स्वीकार कर लो, इसे मौजूद रहने दो और इसके साथ सही ढंग से पेश आओ क्योंकि तुम इस कमी, इस दोष के साथ-साथ जी सकते हो; तुममें इनका होना परमेश्वर के अनुसरण और अपने कर्तव्य निर्वहन को प्रभावित नहीं करता है। अगर तुम सत्य स्वीकार कर सकते हो और अपनी पूरी क्षमता से अपने कर्तव्य कर सकते हो तो तुम अभी भी बचाए जा सकते हो; यह तुम्हारे द्वारा सत्य स्वीकार करने और तुम्हारे उद्धार को प्रभावित नहीं करता है। इसलिए तुम्हें अक्सर अपनी मानवता में किसी कमी या दोष से बेबस नहीं होना चाहिए और न ही तुम्हें अक्सर नकारात्मक और हतोत्साहित होना चाहिए या यहाँ तक कि न अपने कर्तव्य छोड़ने चाहिए और न सत्य का अनुसरण करना छोड़ना चाहिए और न उसी कारण से बचाए जाने का मौका खोना चाहिए। ऐसा करना बिल्कुल भी उचित नहीं है; ऐसा कोई बेवकूफ, जाहिल व्यक्ति ही करेगा” (वचन, खंड 7, सत्य के अनुसरण के बारे में, सत्य का अनुसरण कैसे करें (3))। परमेश्वर के वचनों पर चिंतन करते हुए मुझे समझ आया कि हकलाना एक मानवीय दोष और कमी है, यह भ्रष्ट स्वभाव नहीं है और इससे किसी व्यक्ति का सत्य का अनुसरण या उसका उद्धार प्रभावित नहीं होता। मैं खुद को एक दोष के कारण लगातार बेबस या नकारात्मक नहीं होने दे सकती थी या सत्य का अनुसरण करना नहीं छोड़ सकती थी, वरना मैं बचाए जाने का अपना मौका गँवा देती और यह अज्ञानतापूर्ण और मूर्खतापूर्ण व्यवहार होता। मैंने इस बात पर चिंतन किया कि कैसे इतने सालों तक मेरी हकलाने की समस्या के कारण, यहाँ तक कि जब मुझे पता था कि मुझे सभाओं के दौरान परमेश्वर का प्रबोधन और मार्गदर्शन पाने के लिए खुलकर बात करनी चाहिए और संगति करनी चाहिए, मैं डरती रही कि मेरे भाई-बहनों को मेरे हकलाने का पता चल जाएगा, इसलिए मैंने संगति करने की हिम्मत नहीं की। चेंगडोंग कलीसिया जाने के बाद मैं अपनी हकलाहट से और भी अधिक बेबस रहने लगी और जितना अधिक मुझे डर लगता कि दूसरे लोग जान जाएँगे, मैं उतनी ही घबरा जाती और मेरी हकलाहट उतनी ही बदतर हो जाती। नतीजतन मुझे सभाओं में बिल्कुल भी आनंद नहीं मिलता। मैंने अगुआओं और उपयाजकों की समस्याओं और कठिनाइयों पर ध्यान नहीं दिया या उनका समाधान नहीं किया, सभाएँ कार्य को ठीक से कार्यान्वित किए बिना ही जल्दबाजी में समाप्त हो जाती थीं। मैं अक्सर अपनी हकलाहट से बेबस हो जाती थी और सभाओं के दौरान खुलकर बात करने और संगति करने की हिम्मत नहीं जुटा पाती थी। इससे न सिर्फ मेरे अपने जीवन प्रवेश को नुकसान हुआ, बल्कि मेरे भाई-बहनों को भी कोई लाभ नहीं हुआ। इससे कलीसिया के कार्य में भी देरी हुई। मैंने देखा कि मैं कितनी मूर्ख और अज्ञानी थी। परमेश्वर कहता है : “अगर तुम इसे लंबे समय में या यहाँ तक कि एक जीवनकाल में भी नहीं बदल पाते हो तो भी इसके बारे में सोचते मत रहो, इसे खुद को बेबस मत करने दो और न ही तुम्हें इसके कारण नकारात्मक बनना चाहिए क्योंकि यह तुम्हारा भ्रष्ट स्वभाव नहीं है; इसे बदलने का प्रयास करने या इससे संघर्ष करने का कोई फायदा नहीं है। अगर तुम इसे बदल नहीं पाते हो तो इसे स्वीकार कर लो, इसे मौजूद रहने दो और इसके साथ सही ढंग से पेश आओ क्योंकि तुम इस कमी, इस दोष के साथ-साथ जी सकते हो; तुममें इनका होना परमेश्वर के अनुसरण और अपने कर्तव्य निर्वहन को प्रभावित नहीं करता है। अगर तुम सत्य स्वीकार कर सकते हो और अपनी पूरी क्षमता से अपने कर्तव्य कर सकते हो तो तुम अभी भी बचाए जा सकते हो; यह तुम्हारे द्वारा सत्य स्वीकार करने और तुम्हारे उद्धार को प्रभावित नहीं करता है।” परमेश्वर के वचन पढ़कर मेरा दिल जोश और प्रोत्साहन से भर गया। मैंने सोचा कि कैसे बचपन से ही मेरी हकलाने की समस्या के कारण मुझे नीचा दिखाया जाता और तिरस्कृत किया जाता था। मैं अक्सर हीन भावना में डूबी रहती थी, सोचती थी कि मैं दूसरों की तरह अच्छी नहीं हूँ। लेकिन परमेश्वर ने मुझे दूर नहीं किया, यहाँ तक कि मुझे सत्य और उद्धार का ईमानदारी से अनुसरण करने के लिए प्रोत्साहित भी किया। मैंने महसूस किया कि परमेश्वर वाकई लोगों से प्रेम करता है और मेरे दिल पर से भारी बोझ आखिरकार उतर गया। चूँकि परमेश्वर मेरे दोष का तिरस्कार नहीं करता, इसलिए मुझे इसका सही तरीके से सामना करना चाहिए और भले ही मेरा यह दोष मेरे जीवनकाल में कभी न बदले, मुझे इससे बेबस नहीं होना चाहिए। इसके बजाय मुझे सत्य का अनुसरण करने और अपने कर्तव्य अच्छी तरह से करने पर ध्यान केंद्रित करना चाहिए। इन बातों का एहसास होने पर मैं परमेश्वर के सामने आकर प्रार्थना की, “हे परमेश्वर, अब मैं तुम्हारा इरादा समझ गई हूँ। मैं अपने दोष और कमियों का सही तरीके से सामना करने और शिकायत करना बंद करने के लिए तैयार हूँ। मैं समर्पण करूँगी और अपना कर्तव्य ठीक से करूँगी।”

प्रार्थना करने के बाद मैंने और चिंतन किया, “मैं हमेशा अपनी हकलाहट की समस्या से क्यों बेबस रहती हूँ? किस तरह का भ्रष्ट स्वभाव इसकी वजह है?” फिर मैंने पढ़ने के लिए परमेश्वर के वचनों की खोज की। सर्वशक्तिमान परमेश्वर कहता है : “सत्य की खोज करने के बजाय, अधिकतर लोगों के अपने तुच्छ एजेंडे होते हैं। अपने हित, इज्जत और दूसरे लोगों के मन में जो स्थान या प्रतिष्ठा वे रखते हैं, उनके लिए बहुत महत्व रखते हैं। वे केवल इन्हीं चीजों को सँजोते हैं। वे इन चीजों पर मजबूत पकड़ बनाए रखते हैं और इन्हें ही बस अपना जीवन मानते हैं। और परमेश्वर उन्हें कैसे देखता या उनसे कैसे पेश आता है, इसका महत्व उनके लिए गौण होता है; फिलहाल वे उसे नजरअंदाज कर देते हैं; फिलहाल वे केवल इस बात पर विचार करते हैं कि क्या वे समूह के मुखिया हैं, क्या दूसरे लोग उनकी प्रशंसा करते हैं और क्या उनकी बात में वजन है। उनकी पहली चिंता उस पद पर कब्जा जमाना है। जब वे किसी समूह में होते हैं, तो प्रायः सभी लोग इसी प्रकार की प्रतिष्ठा, इसी प्रकार के अवसर तलाशते हैं। अगर वे अत्यधिक प्रतिभाशाली होते हैं, तब तो शीर्षस्थ होना चाहते ही हैं, लेकिन अगर वे औसत क्षमता के भी होते हैं, तो भी वे समूह में उच्च पद पर कब्जा रखना चाहते हैं; और अगर वे औसत क्षमता और योग्यताओं के होने के कारण समूह में निम्न पद धारण करते हैं, तो भी वे यह चाहते हैं कि दूसरे उनका आदर करें, वे नहीं चाहते कि दूसरे उन्हें नीची निगाह से देखें। इन लोगों की इज्जत और गरिमा ही होती है, जहाँ वे सीमा-रेखा खींचते हैं : उन्हें इन चीजों को कसकर पकड़ना होता है। भले ही उनमें कोई सत्यनिष्ठा न हो, और न ही परमेश्वर की स्वीकृति या अनुमोदन हो, मगर वे उस आदर, हैसियत और सम्मान को बिल्कुल नहीं खो सकते जिसके लिए उन्होंने दूसरों के बीच कोशिश की है—जो शैतान का स्वभाव है। मगर लोग इसके प्रति जागरूक नहीं होते। उनका विश्वास है कि उन्हें इस इज्जत की रद्दी से अंत तक चिपके रहना चाहिए। वे नहीं जानते कि ये बेकार और सतही चीजें पूरी तरह से त्यागकर और एक तरफ रखकर ही वे असली इंसान बन पाएंगे। यदि कोई व्यक्ति जीवन समझकर इन त्यागे जाने योग्य चीजों को बचाता है तो उसका जीवन बर्बाद हो जाता है। वे नहीं जानते कि दाँव पर क्या लगा है। ... तो तुम्हें कवरेज मिल जाती है—फिर क्या? लोग तुम्हारे बारे में अच्छी राय रखते हैं—तो क्या? वे तुम्हारी आराधना करते हैं—तो क्या? क्या इनमें से कोई भी चीज साबित करती है कि तुम्हारे पास सत्य वास्तविकता है? इसमें से किसी भी चीज का कोई मूल्य नहीं है। जब तुम इन चीजों पर काबू पा लेते हो—जब तुम इनके प्रति उदासीन हो जाते हो और इन्हें महत्वपूर्ण नहीं समझते, जब इज्जत, अभिमान, हैसियत, और लोगों की सराहना तुम्हारे विचारों और व्यवहार को अब नियंत्रित नहीं कर पाते, तुम्हारे कर्तव्य-पालन के तरीके को तो बिल्कुल भी नियंत्रित नहीं करते—तब तुम्हारा कर्तव्य-पालन और भी प्रभावी हो जाता है, और भी शुद्ध हो जाता है” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचनों के प्रकाशन से मुझे एहसास हुआ कि चाहे किसी की क्षमताएँ या काबिलियत कितनी भी महान क्यों न हो, हर कोई दूसरों से प्रशंसा पाना चाहता है। पीछे मुड़कर देखें तो मैं बचपन से ही हकलाती थी और यहाँ तक कि मेरे भाई-बहन भी मुझसे दूर रहते थे और मुझे नीची नजरों से देखते थे। स्कूल में सहपाठी मेरा मजाक उड़ाते थे, इसलिए मैं वाकई हीन भावना में रहती थी। शादी के बाद मेरा पति और बच्चे भी मेरा मजाक उड़ाते थे, जिससे मेरे आत्म-सम्मान को और अधिक ठेस पहुँचती थी। मैं शिकायत के कारण रोती भी थी। मैं अपने अभिमान को लेकर बहुत चिंतित थी! मैंने सोचा कि कैसे बचपन से ही मैं इन शैतानी जहरों से प्रभावित थी, जैसे कि “जैसे पेड़ को उसकी छाल की जरूरत है वैसे ही लोगों को आत्मसम्मान की जरूरत है” और “एक व्यक्‍ति जहाँ रहता है वहाँ अपना नाम छोड़ता है, जैसे कि एक हंस जहाँ कहीं उड़ता है आवाज़ करता जाता है।” मैं अपने अभिमान पर विशेष ध्यान देती थी। हकलाने की वजह से मुझे डर था कि लोग मेरा मजाक उड़ाएँगे और मुझे नीची नजरों से देखेंगे, जिसका नतीजा यह हुआ कि मैं अक्सर खुद को नकारात्मकता और तकलीफ की अपरिहार्य भावनाओं में डूबी हुई पाती थी। सभाओं में मुझे जिन बातों पर संगति करनी चाहिए थी, मैं वह नहीं कर पाती थी या वह काम नहीं कर पाती थी जो मुझे अच्छी तरह से करना चाहिए था। लेकिन परमेश्वर के घर ने मेरा तिरस्कार नहीं किया या मेरे दोष के आधार पर मेरे साथ व्यवहार नहीं किया। इसके बजाय मुझे अगुआई के कर्तव्य सौंपे गए, सत्य और उद्धार का उचित तरीके से अनुसरण करने के लिए प्रोत्साहित किया गया। क्या यह परमेश्वर का प्रेम नहीं था? फिर भी अपने अभिमान के प्रति अत्यधिक जुनून ने मुझे अपने कर्तव्य करने से रोक दिया, जो मुझे करने चाहिए थे। क्या यह परमेश्वर के खिलाफ विद्रोह नहीं था? दरअसल भले ही दूसरे मेरी प्रशंसा करते, परमेश्वर की स्वीकृति के बिना यह बेकार होता। प्रतिष्ठा और रुतबे के पीछे भागना मेरे जीवन स्वभाव को कभी नहीं बदल सकता और इसके बजाय यह मुझे और भी अधिक नकारात्मक बना देता और आखिरकार अपने कर्तव्य अच्छी तरह से न करने के कारण परमेश्वर मुझे ठुकरा देता और हटा देता। इसका एहसास होने पर मुझे डर भी लगा और अपराध बोध भी हुआ। मैंने कभी नहीं सोचा था कि अभिमान और रुतबे में डूबे रहने के इतने गंभीर अंजाम हो सकते हैं। तब से मैं अभिमान और रुतबे को छोड़ना चाहती थी, अपनी हकलाहट के साथ सही तरीके से पेश आना चाहती थी और अपने भाई-बहनों के साथ सामान्य रूप से संगति करना चाहती थी।

एक दिन मैं अपनी साथी बहन के साथ एक कार्य पर चर्चा कर रही थी और मैं फिर से घबरा गई। मुझे डर था कि अगर मैं हकलाने लगी तो वह मेरे बारे में क्या सोचेगी। उसने पहले बताया था कि मैं वाक्य के बीच में ही बोलना बंद कर देती हूँ और चूँकि हमने लंबे समय तक साथ काम नहीं किया था, इसलिए उसे मेरे हकलाने के बारे में पता नहीं था। मैंने सोचा, “अगर मैं फिर से वाक्य के बीच में ही चुप हो जाती हूँ तो क्या वह मुझसे दूर हो जाएगी?” जब मैं बोल रही थी तो मैं अचानक अटक गई और बोलना बंद कर दिया। बहन ने कहा, “तुम बीच में ही क्यों चुप हो जाती हो? क्या तुम अपनी बात स्पष्टता से व्यक्त नहीं कर सकती?” मैंने मन ही मन सोचा, “क्या वह अब मुझसे दूर हो जाएगी?” मैं कुछ हद तक बेबस महसूस कर रही थी। उसी पल मुझे एहसास हुआ कि मेरी सोच गलत है और मैंने मन ही मन परमेश्वर से प्रार्थना की, “परमेश्वर, मुझे डर है कि मेरी बहन मेरे हकलाने की वजह से मुझे नीची निगाह से देखेगी। मैं अब इससे बेबस नहीं होना चाहती। मेरा मार्गदर्शन करो ताकि मैं अपने दोष से सही तरीके से निपट सकूँ।” प्रार्थना करने के बाद मुझे परमेश्वर के वचनों का एक अंश याद आया जो मैंने पहले पढ़ा था, इसलिए मैंने उसे फिर से पढ़ा। सर्वशक्तिमान परमेश्वर कहता है : “ ” (वचन, खंड 7, सत्य के अनुसरण के बारे में, सत्य का अनुसरण कैसे करें (3))। जब मैंने परमेश्वर के वचनों का यह अंश पढ़ा तो मैं वाकई प्रभावित और प्रेरित हुई, विशेषकर जब परमेश्वर कहता है : “ ” मेरा दोष और खामी कोई नकारात्मक बात नहीं है, न ही यह कोई भ्रष्ट स्वभाव है और अगर मैं लगन से सत्य का अनुसरण करती हूँ और सिद्धांतों के अनुसार अपने कर्तव्य करती हूँ, तो परमेश्वर मेरा मार्गदर्शन करेगा। मुझे अब अपनी हकलाने की समस्या से बेबस नहीं होना चाहिए। भाई-बहन चाहे जो भी सोचें, मुझे अपने दोष के बारे में खुलकर बोलना चाहिए, मुझे शर्मिंदा नहीं होना चाहिए और न ही मुझे बेबस होना चाहिए। मुझे इसका सही तरीके से सामना करना चाहिए। इसलिए मैंने बहन से कहा, “मैं बचपन से ही हकलाती हूँ। मैं भविष्य में धीरे-धीरे बोलने और अपने वाक्य पूरे करने की पूरी कोशिश करूँगी ताकि दूसरे मुझे समझ सकें।” यह कहने के बाद मैं अब और बेबस नहीं हुई।

बाद में जब मैं सभाओं के दौरान परमेश्वर के वचन पढ़ती और अटक जाती तो मैं धीरे-धीरे पढ़ती। कभी-कभी जब मैं घबरा जाती और हकलाने लगती तो मैं एक पल के लिए रुक जाती, अपनी मानसिकता को ठीक करती और फिर बोलने लगती। इससे मुझे थोड़ी मदद मिली। यह परमेश्वर के वचन ही थे जिन्होंने अपने इस दोष को सही ढंग से समझने के लिए मेरा मार्गदर्शन किया। अब मैं इससे बेबस नहीं हूँ और आखिरकार मुक्त महसूस करती हूँ। परमेश्वर का धन्यवाद!


97. मैं अब अपने बेटे की नौकरी को लेकर चिंतित नहीं हूँ

वांग हान, चीन

मेरी तीन बड़ी बहनें हैं। वे और उनके पति सभी सरकारी मंत्रालयों में काम करते हैं। कुछ लोग जन राजनीतिक सलाहकार परिषद के अध्यक्ष हैं, जबकि अन्य सरकारी एजेंसियों में लीडर या प्रमुख हैं। लोग उनसे ईर्ष्या करते हैं और उनका सम्मान करते हैं। बाहरी लोग यही कहते, “अपनी बड़ी बहनों को देखो। हर कोई एक से बढ़कर एक है!” जब भी मैं ऐसी बातें सुनती तो मेरा दिल थोड़ा उदास हो जाता। मेरी बड़ी बहनें सभी इतनी असाधारण थीं जबकि मैं और मेरा पति एक कंपनी में सामान्य प्रबंधन कर्मी ही थे, हमारे पास कोई शक्ति या प्रभाव नहीं था। इससे मुझे सचमुच शर्मिंदगी होती और मैं दूसरों के सामने अपना सिर ऊँचा नहीं रख पाती। मैं सोचने लगी, “मैं इस जीवन में कभी कुछ नहीं कर पाऊँगी। मुझे अपनी उम्मीदें अपने बेटे पर टिकानी हैं, उम्मीद है कि जब वह बड़ा होगा तो उसे जरूर एक अच्छी नौकरी मिल जाएगी। भले ही वह सरकारी कर्मचारी न बने, कम से कम उसे सरकारी एजेंसी या सार्वजनिक संस्थान में जाना चाहिए। अगर मेरा बेटा भीड़ से अलग खड़ा हो जाए और उसे सम्मानजनक नौकरी मिल जाए तो मैं भी उसकी कामयाबी का आनंद ले सकूँगी।” जब मैंने अपने बेटे के लिए योजनाएँ बनानी शुरू की थीं तो उसने अभी प्राथमिक विद्यालय में ही प्रवेश किया था। उस समय वहाँ एक निजी विद्यालय था, जो बेहतर शिक्षा प्रदान करता था। मैंने सिफारिशें लगवाईं और पैसे भी खर्च किए ताकि मेरा बेटा वहाँ जा सके। मैं चाहती थी कि वह अपनी पढ़ाई में अच्छा करे, ताकि भविष्य में वह विश्वविद्यालय में दाखिला ले सके। दुर्भाग्य से मेरा बेटा थोड़ा निराश करने वाला था। न केवल वह मेहनत से पढ़ाई नहीं करता था, बल्कि वह अक्सर स्कूल भी नहीं जाता था। वह हमेशा शिक्षकों से उलझता रहता था और बाद में वह स्कूल भी नहीं जाना चाहता था। मुझे चिंता होने लगी कि अगर वह स्कूल नहीं गया तो उसका जीवन व्यर्थ हो जाएगा। क्या उसके बाद उसके पास कोई अच्छी सँभावनाएँ होंगी? मैं अक्सर उससे कहती थी, “तुम्हें कड़ी मेहनत से पढ़ाई करनी चाहिए। फिर भविष्य में जब तुम किसी अच्छे विश्वविद्यालय में दाखिला लोगे और अच्छी नौकरी पाओगे तो तुम्हें बहुत सम्मान मिलेगा। तुम्हारे सभी बड़े मौसेरे भाई-बहन विश्वविद्यालय में हैं। अगर तुम कड़ी मेहनत से पढ़ाई नहीं करोगे तो भविष्य में तुम्हें कठोर शारीरिक कार्य करना पड़ेगा और तुम्हें जीवन भर लोग नीची नजरों से देखेंगे।” लेकिन मेरा बेटा मेरी बात सुनना नहीं चाहता था और अक्सर मुझसे छिपता था। स्कूल से घर आने के बाद वह कुछ खाता और फिर अपने कमरे में चला जाता और कहता कि उसे अपना होमवर्क करना है। मैं उसकी पढ़ाई के बारे में बात करना चाहती थी, लेकिन वह मेरी बात पर ध्यान नहीं देता था। मैंने मन ही मन सोचा, “अगर मैं तुम्हारी माँ होने के नाते तुम्हें ऐसे ही रहने दूँ और तुम्हारा ख्याल न रखूँ तो क्या तुम भविष्य में सफल हो पाओगे?” मैंने अपनी सारी चिंताएँ और परेशानियाँ लिखकर उसे ईमानदारी से सलाह दी। लेकिन मेरा बेटा मेरी बात मानता ही नहीं था और नियमित रूप से बीच-बीच में स्कूल से अनुपस्थित रहता था। मुझे डर लगने लगा कि वह समाज में गलत रास्ते पर चला जाएगा, इसलिए मैंने किसी से उसे सेना में भर्ती करवाने के लिए कहा। मुझे उम्मीद थी कि वह किसी सैन्य स्कूल में दाखिला ले सकेगा। अगर वह भविष्य में सैन्य अधिकारी बन सकता है तो यह बहुत अच्छा होगा। इस तरह अगर कोई बाद में पूछता, “तुम्हारा बेटा क्या करता है?” मैं आत्म-विश्वास के साथ कह पाती, “मेरा बेटा एक सैन्य अधिकारी है।” इसलिए मैंने उसे पंद्रह साल की उम्र में सेना में भेज दिया। उसकी तीन साल की सेवा पूरी होने के बाद मैं उसे आगे के प्रशिक्षण के लिए सैन्य स्कूल भेजने की खातिर किसी संपर्क का इस्तेमाल करना चाहती थी, लेकिन वह इसके लिए तैयार नहीं हुआ और दृढ़ता से सेना से निकल जाना चाहता था। मैंने उसे समझाने की हर मुमकिन कोशिश की, बेकार ही अपने होंठों की चमड़ी घिसती रही, लेकिन उसने फिर भी सेना से निकल जाना चुना। जब वह वापस लौटा तो उसे रेलवे विभाग में एक साधारण कर्मचारी के रूप में नियुक्त किया गया। इस नौकरी का सामना करते हुए मैं पूरी तरह से असंतुष्ट थी। मेरी बड़ी बहनों के सभी बच्चे सरकारी अधिकारियों के रास्ते पर चले थे। उनके पास सम्मानजनक और प्रतिष्ठित नौकरियाँ थीं, वे बहुत पैसा कमाते थे और जहाँ भी वे जाते थे लोग उनका सम्मान करते थे। लेकिन जब मैंने अपने बेटे को देखा, उसे न तो अच्छी शिक्षा मिली थी और न ही कोई अच्छी नौकरी। वह इतना निराशाजनक कैसे हो सकता है? क्या मैंने उसके लिए सब कुछ नहीं किया? वह कैसे नहीं समझ पाता? उस समय मैं अक्सर अकेले रोती रहती थी और लोगों का सामना करने में मुझे बहुत शर्मिंदगी होती थी। क्या मेरे बेटे का जीवन सचमुच मेरे जैसा औसत और दयनीय होने वाला था? अगर मुझे जानने वाले लोगों को पता चल गया तो कौन जानता है कि वे मेरे बारे में क्या कहेंगे या पीठ पीछे मेरा कैसे मजाक उड़ाएँगे! नहीं। मुझे लगा कि यह ऐसे नहीं चल सकता। मुझे अपने बेटे को फिर से अच्छी नौकरी दिलाने का कोई रास्ता ढूँढ़ना था। मैं उसे जीवन भर एक साधारण कर्मचारी बनकर नहीं रहने दे सकती थी! मैं हर जगह संपर्क ढूँढ़ने लगी। मेरी बड़ी बहनों ने भी कई नियोक्ताओं से संपर्क करने में मदद की, लेकिन आखिरकार मेरे बेटे की कम पढ़ाई के कारण कुछ नहीं हुआ। मैं अपने बेटे के काम को लेकर बहुत परेशान थी, इतना कि मैं दिल से बीमार हो गई। मेरे परिवार के सभी लोगों ने मुझे सलाह दी कि चीजों को अपने तरीके से होने दो, लेकिन मैं हार मानने को तैयार नहीं थी। फिर मैंने अपने पति को किसी ऐसे व्यक्ति से संपर्क करने के लिए बाध्य किया जो मेरे बेटे को दूसरी नौकरी में लगा सके। इसमें बहुत चिंता और बहुत सारा पैसा लगा, लेकिन अंततः मुझे अपने बेटे के लिए अभी भी नई नौकरी नहीं मिली। अपने बेटे के लिए सम्मानजनक नौकरी न मिलने के कारण मैंने उसे तीन साल तक काम पर नहीं जाने दिया—मैंने उसे घर पर ही इंतजार करवाया। मेरा बेटा और ज्यादा बिगड़ता गया। हर दिन अगर वह गेम नहीं खेल रहा होता तो वह बाहर खाना-पीना और मौज-मस्ती कर रहा होता। उन दिनों मैं बस यही सोचती रहती थी कि अपने बेटे को सम्मानजनक नौकरी कैसे दिलवाऊँ। इस वजह से मैं न तो ठीक से खा पाती थी और न ही सो पाती थी और मेरा जीवन कठिन और थकाऊ था। जब मैं बहुत चिंतित थी और मुझे लगा कि मेरे पास आगे बढ़ने का कोई रास्ता नहीं है तो सर्वशक्तिमान परमेश्वर का सुसमाचार मेरे पास आया। जब मैंने सर्वशक्तिमान परमेश्वर का अंत के दिनों का कार्य स्वीकारा, मैं अक्सर अपने भाई-बहनों के साथ सभा और उनके साथ कर्तव्य करने लगी। ऐसा करके मैं खुश और मुक्त महसूस करती थी। लेकिन जब मैं फुर्सत में होती तो मैं अपने बेटे के काम के बारे में चिंतित होने से खुद को रोक नहीं पाती।

एक दिन मैंने परमेश्वर के ये वचन पढ़े : “जब कोई अपने माता-पिता को छोड़कर स्वावलंबी हो जाता है, तो जिन सामाजिक स्थितियों का वह सामना करता है, और उसके लिए उपलब्ध कार्य व जीवनवृत्ति का प्रकार, दोनों भाग्य द्वारा आदेशित होते हैं और उनका उसके माता-पिता से कोई लेना देना नहीं होता। कुछ लोग महाविद्यालय में अच्छे मुख्य विषय चुनते हैं और अंत में स्नातक की पढ़ाई पूरी करके एक संतोषजनक नौकरी पाते हैं, और अपने जीवन की यात्रा में पहली विजयी छलांग लगाते हैं। कुछ लोग कई प्रकार के कौशल सीखकर उनमें महारत हासिल कर लेते हैं, लेकिन फिर भी कोई अनुकूल नौकरी और पद नहीं ढूँढ़ पाते, करियर की तो बात ही छोड़ दो; अपनी जीवन यात्रा के आरम्भ में ही वे अपने आपको हर एक मोड़ पर कुंठित, परेशानियों से घिरा, अपने भविष्य को निराशाजनक और अपने जीवन को अनिश्चित पाते हैं। कुछ लोग बहुत लगन से अध्ययन करने में जुट जाते हैं, फिर भी उच्च शिक्षा पाने के अपने सभी अवसरों से बाल-बाल चूक जाते हैं; उन्हें लगता है कि उनके भाग्य में सफलता पाना लिखा ही नहीं है, उन्हें अपनी जीवन यात्रा में सबसे पहली आकांक्षा ही शून्य में विलीन होती लगती है। ये न जानते हुए कि आगे का मार्ग निर्बाध है या पथरीला, उन्हें पहली बार महसूस होता है कि मनुष्य की नियति कितने उतार-चढ़ावों से भरी हुई है, इसलिए वे जीवन को आशा और भय से देखते हैं। कुछ लोग, बहुत अधिक शिक्षित न होने के बावजूद, पुस्तकें लिखते हैं और बहुत प्रसिद्धि प्राप्त करते हैं; कुछ, यद्यपि पूरी तरह से अशिक्षित होते हैं, फिर भी व्यवसाय में पैसा कमाकर सुखी जीवन गुज़ारते हैं...। कोई व्यक्ति कौन-सा व्यवसाय चुनता है, कोई व्यक्ति कैसे जीविका अर्जित करता है : क्या लोगों का इस पर कोई नियन्त्रण है कि वे अच्छा चुनाव करते हैं या बुरा चुनाव? क्या वो उनकी इच्छाओं एवं निर्णयों के अनुरूप होता है? अधिकांश लोगों की ये इच्छाएं होती हैं—कम काम करना और अधिक कमाना, बहुत अधिक परिश्रम न करना, अच्छे कपड़े पहनना, हर जगह नाम और प्रसिद्धि हासिल करना, दूसरों से आगे निकलना, और अपने पूर्वजों का सम्मान बढ़ाना। लोग सब कुछ बेहतरीन होने की इच्छा रखते हैं, किन्तु जब वे अपनी जीवन-यात्रा में पहला कदम रखते हैं, तो उन्हें धीरे-धीरे समझ में आने लगता है कि मनुष्य का भाग्य कितना अपूर्ण है, और पहली बार उन्हें समझ में आता है कि भले ही इंसान अपने भविष्य के लिए स्पष्ट योजना बना ले, भले ही वो महत्वाकांक्षी कल्पनाएँ पाल ले, लेकिन किसी में अपने सपनों को साकार करने की योग्यता या सामर्थ्य नहीं होता, कोई अपने भविष्य को नियन्त्रित नहीं कर सकता। सपनों और हकीकत में हमेशा कुछ दूरी रहेगी; चीज़ें वैसी कभी नहीं होतीं जैसी इंसान चाहता है, और इन सच्चाइयों का सामना करके लोग कभी संतुष्टि या तृप्ति प्राप्त नहीं कर पाते। कुछ लोग तो अपनी जीविका और भविष्य के लिए, अपने भाग्य को बदलने के लिए, किसी भी हद तक जाने को तैयार रहते हैं, हर संभव प्रयास करते हैं और बड़े से बड़ा त्याग कर देते हैं। किन्तु अंततः, भले ही वे कठिन परिश्रम से अपने सपनों और इच्छाओं को साकार कर पाएं, फिर भी वे अपने भाग्य को कभी बदल नहीं सकते, भले ही वे कितने ही दृढ़ निश्चय के साथ कोशिश क्यों न करें, वे कभी भी उससे ज्यादा नहीं पा सकते जो नियति ने उनके लिए तय किया है। योग्यता, बौद्धिक स्तर, और संकल्प-शक्ति में भिन्नताओं के बावजूद, भाग्य के सामने सभी लोग एक समान हैं, जो महान और तुच्छ, ऊँचे और नीचे, तथा उत्कृष्ट और निकृष्ट के बीच कोई भेद नहीं करता। कोई किस व्यवसाय को अपनाता है, कोई आजीविका के लिए क्या करता है, और कोई जीवन में कितनी धन-सम्पत्ति संचित करता है, यह उसके माता-पिता, उसकी प्रतिभा, उसके प्रयासों या उसकी महत्वाकांक्षाओं से तय नहीं होता, बल्कि सृजनकर्ता द्वारा पूर्व निर्धारित होता है” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है III)। मैंने इस अंश को कई बार पढ़ा। जितना मैंने इसे पढ़ा, उतना ही मुझे लगा कि परमेश्वर ने जो कहा वह बिल्कुल सच था। जैसा कि परमेश्वर के वचन कहते हैं, मेरे पास हमेशा अपने विचार और योजनाएँ थीं और मुझे उम्मीद थी कि मेरे बेटे को सम्मान और प्रतिष्ठा के साथ एक अच्छी नौकरी मिल जाएगी। लेकिन इनमें से कुछ भी मनुष्यों की योजना के माध्यम से हासिल नहीं किया जा सकता है, क्योंकि परमेश्वर हम सबकी नियतियों का संप्रभु है और उनकी व्यवस्था करता है। हम अपने प्रयासों और संघर्षों पर निर्भर होकर अपनी इच्छाओं को पूरा नहीं कर सकते। मैंने अपने बच्चे को छोटी उम्र में एक निजी स्कूल में भेजने के लिए बहुत पैसा लगाया। यह सब इसलिए था ताकि वह कड़ी मेहनत से पढ़ाई करे, भविष्य में अच्छी नौकरी और अच्छी संभावनाएँ हासिल करे। लेकिन वह तो सुनने को तैयार ही नहीं था और अक्सर स्कूल नहीं जाता था। मैंने निष्ठा और ईमानदारी से उसे पढ़ाने की कोशिश की, लेकिन न केवल उसने मेरी बात नहीं सुनी, बल्कि वह मुझसे बचता भी रहा। बाद में मैंने उसे सेना में शामिल होने के लिए भेज दिया, उम्मीद जताई कि भविष्य में वह सैन्य स्कूल जाएगा और एक अधिकारी बनेगा। लेकिन उसने फिर भी मेरी बात नहीं मानी, सेना से निकलने पर जोर दिया और नतीजतन एक साधारण रेलकर्मी बन गया। मैं शांत बैठने को तैयार नहीं थी क्योंकि मेरे बेटे की नौकरी मेरी उम्मीदों से कोसों दूर थी। मैंने हर जगह तलाश की, अपने जान-पहचान वालों से मदद ली, सिफारिशें लगवाने की कोशिश की और मैं अपने बेटे को आदर्श नौकरी दिलाने के लिए कोई भी कीमत चुकाने को तैयार थी। लेकिन कई वर्षों की यातना, बहुत सारा पैसा और प्रयास खपाने के बाद भी आखिरकार मेरी इच्छाएँ पूरी नहीं हुईं। परमेश्वर के वचनों से मुझे समझ आया कि एक व्यक्ति अपने पूरे जीवन में क्या काम करेगा, यह उसकी कड़ी मेहनत, महत्वाकांक्षा या कामना से तय नहीं होता। परमेश्वर बहुत पहले ही यह व्यवस्था कर चुका है कि कोई व्यक्ति इस जीवन में क्या काम करेगा और उसकी नियति क्या है। यह मुझ पर निर्भर नहीं करता कि मेरा बेटा कौन सा काम कर सकता है और उसकी संभावनाएँ क्या होंगी। यह परमेश्वर द्वारा पहले से निर्धारित है। मैं चाहे कितनी ही योजनाएँ बना लूँ या लोगों से अपने संपर्कों का इस्तेमाल करने के लिए कहूँ, सब किसी काम का नहीं था; यह सब व्यर्थ था। न केवल इस तरह से जीना थकाऊ था, बल्कि मैंने अपने बेटे को भी बिगाड़ दिया था। जब मुझे यह बात समझ में आई तो मैंने परमेश्वर से प्रार्थना की। मैं अपने बेटे को परमेश्वर को सौंपने और परमेश्वर के आयोजनों और व्यवस्थाओं के प्रति समर्पण करने के लिए तैयार थी। प्रार्थना करने के बाद मुझे बहुत अधिक आराम मिला।

बाद में मेरे बेटे के नियोक्ता के दो सहकर्मी मेरे घर आए और पता लगाया कि क्या चल रहा है। उन्होंने कहा कि मेरे बेटे ने कई साल से काम नहीं किया है और अगर वह ऐसा ही करता रहा तो वह खुद ही बर्खास्त हो जाएगा। जब मैंने यह खबर सुनी तो मुझे फिर से अंदर से द्वंद्व महसूस हुआ, “क्या मेरा बेटा भविष्य में केवल एक साधारण कर्मचारी ही रहेगा?” मैं अभी भी इसे स्वीकारने के लिए तैयार नहीं थी, इसलिए मैंने अपने बेटे से पूछा, “अगर तुम अभी काम पर वापस जाते हो तो भविष्य में तुम बस एक कर्मचारी ही रहोगे। तुम क्या करना चाहते हो?” मुझे इसकी उम्मीद नहीं थी, लेकिन मेरा बेटा काम पर जाने के लिए तैयार हो गया। उस समय मैंने परमेश्वर के इन वचनों के बारे में सोचा : “कोई भी अन्य निष्पक्ष स्थितियाँ किसी व्यक्ति के ध्येय को, जो सृष्टिकर्ता द्वारा पूर्वनिर्धारित किया जाता है, प्रभावित नहीं कर सकतीं। सभी लोग अपने-अपने परिवेश में जिसमें वे बड़े होते हैं, परिपक्व होते हैं; तब क्रमशः धीरे-धीरे, अपने रास्तों पर चल पड़ते हैं, और सृष्टिकर्ता द्वारा नियोजित उस नियति को पूरा करते हैं। वे स्वाभाविक रूप से, अनायास ही लोगों के विशाल समुद्र में प्रवेश करते हैं और जीवन में भूमिका ग्रहण करते हैं, जहाँ वे सृष्टिकर्ता के पूर्वनिर्धारण के लिए, उसकी संप्रभुता के लिए, सृजित प्राणियों के रूप में अपने उत्तरदायित्वों को पूरा करना शुरू करते हैं” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है III)। परमेश्वर मेरे बेटे की नियति की व्यवस्था पहले ही कर चुका है और यह भी कि वह जीवन भर क्या काम करेगा। अब मेरा बेटा बड़ा हो गया है और मुझे उसे जाने देना चाहिए। चूँकि वह काम पर जाने को तैयार था, इसलिए मुझे उसे जाने देना चाहिए। कुछ समय बाद मेरा बेटा अपने नियोक्ता के पास काम करने चला गया।

पलक झपकते ही कुछ साल बीत गए। हालाँकि मैं अपने बेटे की नौकरी के मुद्दे को कुछ हद तक भूलने में सक्षम थी, लेकिन चीनी नववर्ष और अन्य छुट्टियों के मौके पर जब पूरा परिवार एक साथ होता था और मैं अपनी बड़ी बहनों को उनके अपने बेटों की सफलताओं के बारे में बात करते हुए सुनती थी तो मैं निराश हो जाती थी। मुझे हमेशा ऐसा लगता था कि मैं उनसे कमतर हूँ और मैं अपनी बात नहीं कह पाती थी। मेरे दिल में एक भावना थी जिसे मैं बयान नहीं कर सकती थी। मैंने परमेश्वर से प्रार्थना की, “प्रिय परमेश्वर, तुम्हारे वचनों से मैंने समझा है कि तुम लोगों के भाग्य पर संप्रभु हो। लेकिन जब मैं अपनी बड़ी बहनों को अपने-अपने बेटों की सफलताओं के बारे में बात करते हुए सुनती हूँ तो मुझे दुख क्यों होता है, मानो मैं उनसे हीन हूँ? प्रिय परमेश्वर, अपनी समस्याएँ समझने में तुम मेरा मार्गदर्शन करो।”

एक दिन मैंने भक्ति के दौरान परमेश्वर के ये वचन पढ़े : “वास्तव में, मनुष्य के आदर्श चाहे कितने भी ऊँचे क्यों न हों, उसकी इच्छाएँ चाहे कितनी भी यथार्थपरक क्यों न हों या वे कितनी भी उचित क्यों न हों, वह सब जो मनुष्य हासिल करना चाहता है और खोजता है, वह अटूट रूप से दो शब्दों से जुड़ा है। ये दो शब्द हर व्यक्ति के जीवन के लिए अत्यंत महत्वपूर्ण हैं, और ये ऐसी चीजें हैं जिन्हें शैतान मनुष्य के भीतर बैठाना चाहता है। वे दो शब्द कौन-से हैं? वे हैं ‘प्रसिद्धि’ और ‘लाभ।’ शैतान एक बहुत ही सौम्य तरीका चुनता है, एक ऐसा तरीका जो मनुष्य की धारणाओं के बहुत ही अनुरूप है और जो बहुत आक्रामक नहीं है, ताकि वह लोगों से अनजाने में ही जीवित रहने के अपने साधन और नियम स्वीकार करवा ले, जीवन लक्ष्य और जीवन की दिशाएँ विकसित करवा ले और जीवन की आकांक्षाएँ रखवाने लगे। लोग अपने जीवन की आकांक्षाओं के बारे में चर्चा करने के लिए जिन शब्दों का इस्तेमाल करते हैं वे चाहे कितने ही आडंबरपूर्ण क्यों न लगते हों, ये आकांक्षाएँ ‘प्रसिद्धि’ और ‘लाभ’ से अटूट रूप से जुड़ी होती हैं। कोई भी महान या प्रसिद्ध व्यक्ति—या वास्तव में कोई भी व्यक्ति—जीवन भर जिन सारी चीजों का पीछा करता है वे केवल इन दो शब्दों से जुड़ी होती हैं : ‘प्रसिद्धि’ और ‘लाभ’। लोग सोचते हैं कि एक बार उनके पास प्रसिद्धि और लाभ आ जाए तो उनके पास वह पूँजी होती है जिसका इस्तेमाल वे ऊँचे रुतबे और अपार धन-संपत्ति का आनंद लेने के लिए कर सकते हैं और जीवन का आनंद लेने के लिए कर सकते हैं। उन्हें लगता है कि एक बार उनके पास प्रसिद्धि और लाभ आ जाए तो उनके पास वह पूँजी होती है जिसका इस्तेमाल वे सुख खोजने और देह के उच्छृंखल आनंद में लिप्त रहने के लिए कर सकते हैं। लोग जिस प्रसिद्धि और लाभ की कामना करते हैं उनकी खातिर वे स्वेच्छा से, यद्यपि अनजाने में, अपने शरीर, दिल और यहाँ तक कि अपनी संभावनाओं और नियतियों समेत वह सब जो उनके पास है, शैतान को सौंप देते हैं। वे ऐसा बिना किसी हिचकिचाहट के, बिना एक पल के संदेह के करते हैं और बिना कभी यह जाने करते हैं कि वे वह सब कुछ वापस पा सकते हैं जो कभी उनके पास था। लोग जब इस प्रकार खुद को शैतान को सौंप देते हैं और उसके प्रति वफादार हो जाते हैं तो क्या वे खुद पर कोई नियंत्रण बनाए रख सकते हैं? कदापि नहीं। वे पूरी तरह से और बुरी तरह शैतान से नियंत्रित होते हैं। वे पूरी तरह से और सर्वथा दलदल में धँस जाते हैं और अपने आप को मुक्त कराने में असमर्थ रहते हैं” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है VI)। परमेश्वर के वचनों से मुझे समझ आया कि जब मैंने अपनी बड़ी बहनों को अपने बेटों की सफलता की प्रशंसा करते देखा तो मैं परेशान हो गई क्योंकि मैं प्रसिद्धि और लाभ को बहुत अधिक महत्व देती थी। मैं शैतान द्वारा लोगों में डाले गए गलत विचारों और दृष्टिकोणों के अनुसार जी रही थी, जैसे “आदमी ऊपर की ओर जाने के लिए संघर्ष करता है; पानी नीचे की ओर बहता है” और “सबसे अलग दिखने और श्रेष्ठ बनने का लक्ष्य रखो।” मुझे विश्वास था कि अगर मेरे पास प्रसिद्धि और लाभ होगा तो मेरे पास सब कुछ होगा, मैं जहाँ भी जाऊँगी, लोग मुझसे ईर्ष्या करेंगे और मेरा सम्मान करेंगे, मैं प्रतिष्ठा का आनंद लूँगी। मुझे लगा कि मैं दूसरों के सामने सिर उठाकर खड़ी हो पाऊँगी और आत्मविश्वास के साथ बोल पाऊँगी। मुझे लगा कि इस तरह जीने से ही मुझे सम्मान मिलेगा। जब मैंने देखा कि मेरी बड़ी बहनें और उनके पति सभी सम्मानित व्यक्ति हैं और जहाँ भी वे जाते हैं, उनका सम्मान किया जाता है तो मुझे बहुत ईर्ष्या हुई और मैं उनके जैसी बनना चाहती थी। मैं सम्मान पाना चाहती थी, प्रसिद्धि और लाभ दोनों का आनंद लेना चाहती थी। जब मैं अपनी इच्छाएँ पूरी नहीं कर पाई तो मैंने अपने बेटे पर उम्मीदें टिका दीं, उम्मीद जताई कि उसे एक सम्मानजनक नौकरी मिलेगी। इस तरह मैं सिर उठाकर खड़ी हो पाऊँगी और प्रतिष्ठा के साथ जी पाऊँगी। इसके लिए मैं अपने बेटे को आगे बढ़ाने के लिए कोई भी कीमत चुकाने को तैयार थी। लेकिन चीजें वैसी नहीं हुईं जैसी मैंने चाही थीं। मेरे बेटे ने मेरी बात नहीं मानी और आखिरकार एक कर्मचारी बन गया। जब मैंने देखा कि मेरी उम्मीदें धरी की धरी रह गई हैं तो मुझे बहुत दुख हुआ। मुझे लगातार ऐसा लगता था कि मैं दूसरों के सामने अपना सिर नहीं उठा सकती हूँ और मैं हर दिन कष्ट में जीती थी। मैं अपने बेटे को औसत, साधारण जीवन जीते हुए नहीं देखना चाहती थी और अपने बेटे को फिर से नई नौकरी दिलाने के लिए पैसे खर्च किए और अपने संपर्कों का सहारा लिया। आखिरकार मैंने बहुत पैसे खर्च किए, लेकिन उसे नई नौकरी दिलाने में सफल नहीं हुई। मेरा बेटा हर दिन घर पर बेकार पड़ा रहता था और धीरे-धीरे निकम्मा होता जा रहा था। मैं प्रसिद्धि और लाभ के पीछे भागती रही, बस अपनी इज्जत और हितों की परवाह करती रही। मैंने अपने बेटे की भावनाओं पर बिल्कुल भी विचार नहीं किया और उसे उन सपनों को पूरा करने के लिए मजबूर किया जिन्हें मैं खुद साकार नहीं कर पाई थी। अपने बेटे को बाधा पहुँचाने की तो बात ही छोड़ दो, मैं घोर दुख में भी जी रही थी। ये सभी शैतानी विचार और दृष्टिकोण लोगों को केवल नुकसान पहुँचाते हैं। वे अदृश्य बेड़ियों की तरह हैं, जो मुझे कसकर जकड़े हुए हैं, ये मुझे इस बात के लिए तैयार करते हैं कि मैं उन पर समय और प्रयास खपाऊँ और साथ ही मुझे मूर्ख बनाते हैं। मैं कितनी निपट मूर्ख थी! जब मैं यह बात समझ गई तो ऐसा लगा मानो मेरे दिल की बरसों पुरानी गाँठ अचानक खुल गई हो। परमेश्वर के वचनों के मार्गदर्शन के बिना मैं प्रसिद्धि और लाभ के अनुसरण के दलदल में गहराई तक धँस गई होती, खुद को निकालने में असमर्थ हो जाती। मैंने परमेश्वर के वचनों के मार्गदर्शन के लिए धन्यवाद दिया! अब मुझे अपने अतीत में किए गए गलत अनुसरणों की कुछ समझ थी और मैं कुछ हद तक यह भेद पहचानने में सक्षम थी कि शैतान कैसे लोगों को भ्रष्ट करता है। मैं शैतान के विचारों और दृष्टिकोणों के अनुसार जीते रहने के लिए तैयार नहीं थी और मैंने अपने बेटे के काम में हस्तक्षेप करना बंद करने का संकल्प लिया।

उसके बाद मैंने परमेश्वर के वचनों का एक अंश पढ़ा और सीखा कि अपने बेटे की नौकरी से कैसे सही तरीके से पेश आना है। सर्वशक्तिमान परमेश्वर कहता है : “परमेश्वर ने तय किया है कि कोई आदमी एक साधारण श्रमिक होगा, और इस जीवन में, वह बस अपना पेट भरने और तन ढंकने के लिए थोड़ी-बहुत मजदूरी कमा पाएगा, पर उसके माँ-बाप उस पर एक बड़ी हस्ती, धनी व्यक्ति, और उच्च अधिकारी बनने का दबाव डालते हैं, उसके बालिग होने से पहले उसके भविष्य के लिए योजना बनाने और चीजें व्यवस्थित करने लगते हैं, कई तरह की तथाकथित कीमतें चुकाते हैं, उसके जीवन और भविष्य को काबू करने की कोशिश करते हैं। क्या यह बेवकूफी नहीं है? (बिल्कुल है।) ... कोई भी माँ-बाप अपने बच्चों को भिखारी बनते नहीं देखना चाहता। मगर फिर भी, उन्हें इस बात पर जोर देने की जरूरत नहीं है कि उनके बच्चे संसार में आगे बढ़कर उच्च अधिकारी या समाज के उच्च वर्ग में प्रमुख व्यक्ति बनें। समाज के उच्च वर्ग में होने में क्या अच्छा है? संसार में ऊपर उठने में क्या अच्छा है? ये चीजें दलदल हैं, ये अच्छी चीजें नहीं हैं। क्या कोई सेलिब्रिटी, कोई महान हस्ती, महामानव, या ऊँचे पद और रुतबे वाला व्यक्ति बनना अच्छी बात है? एक सामान्य व्यक्ति का जीवन सबसे आरामदायक होता है। थोड़ा गरीब, कठिन, थका देने वाला जीवन, थोड़े खराब भोजन और कपड़ों के साथ जीने में क्या हर्ज है? कम से कम, एक बात तो तय है, क्योंकि तुम समाज के उच्च वर्ग के सामाजिक प्रवृत्तियों के बीच नहीं रहते, तो तुम कम से कम, पाप और परमेश्वर का प्रतिरोध करने वाली चीजें कम करोगे। एक सामान्य व्यक्ति के तौर पर, तुम्हें इतने बड़े या बार-बार के प्रलोभन का सामना नहीं करना पड़ेगा। भले ही तुम्हारा जीवन थोड़ा कठिन होगा, पर कम से कम तुम्हारी आत्मा थकेगी नहीं। जरा सोचो इस बारे में, एक श्रमिक होने के नाते, तुम्हें बस दिन में तीन बार भोजन करने की चिंता होगी। अगर तुम कोई अधिकारी हो तो तुम्हारी चिंताएँ अलग होती हैं। तुम्हें लड़ना होता है, और यह पता नहीं होता कि कब तुम्हारा पद सुरक्षित नहीं रहेगा। और यह इसका अंत नहीं होगा, जिन लोगों को तुमने नाराज किया है वे तुमसे बदला लेने की कोशिश करेंगे, और तुम्हें सजा देंगे। मशहूर हस्तियों, महान लोगों और अमीर लोगों के लिए जीवन बहुत थकाऊ होता है। अमीर लोगों को हमेशा यह डर लगा रहता है कि वे भविष्य में इतने अमीर नहीं रहेंगे, और अगर ऐसा हुआ तो वे जीते नहीं रह पाएँगे। मशहूर हस्तियों को हमेशा चिंता रहती है कि उनका प्रभामंडल गायब हो जाएगा, और वे हमेशा अपने प्रभामंडल की रक्षा करना चाहते हैं, उन्हें डर है कि इस युग और प्रवृत्तियों के द्वारा उन्हें निकाल दिया जाएगा। उनका जीवन बहुत थकाऊ होता है! माँ-बाप कभी भी इन चीजों की असलियत नहीं देखते और हमेशा अपने बच्चों को इस संघर्ष के केंद्र में धकेल देना चाहते हैं, उन्हें इन शेरों की गुफाओं और दलदल में भेज देना चाहते हैं” (वचन, खंड 6, सत्य के अनुसरण के बारे में, सत्य का अनुसरण कैसे करें (18))। परमेश्वर के वचनों ने मुझे समझाया कि मुझे अपने बेटे की नौकरी के बारे में परमेश्वर की संप्रभुता और पूर्वनिर्धारण के प्रति समर्पण करना चाहिए। कर्मचारी होने में कुछ भी बुरा नहीं है : तुम अपना पेट भर सकते हो, तन ढक सकते हो और सामान्य जीवन जी सकते हो। क्या यह बहुत अच्छा नहीं है? लेकिन मैं हमेशा चाहती थी कि मेरा बेटा सरकारी अधिकारी बनने का रास्ता अपनाए या सैन्य अधिकारी बने और किसी सरकारी विभाग में प्रवेश करे। मैंने देखा कि मैं सत्ता और रुतबे की पूजा कर रही थी और जो मैं कर रही थी वह मेरे बेटे को रसातल में धकेल रहा था! ऊपर से सरकारी एजेंसियाँ सम्मानजनक लगती हैं। जो लोग बाहर आते हैं वे सभी सूट और चमड़े के जूते पहनते हैं। वे सभी बहुत प्रतिष्ठित दिखते हैं। लेकिन असल में यह सबसे अंधकारमय जगह है। मेरी बड़ी बहनों के बेटों को ही ले लो। भले ही वे अपने संगठनों में वरिष्ठ प्रमुख हैं, उनके पास बहुत शक्ति और प्रभाव है, लेकिन वे खुशहाल जीवन नहीं जीते हैं। वे केवल यही बात करते हैं कि अपने रुतबे की रक्षा के लिए संपर्कों का इस्तेमाल कैसे करें। उन्हें यही चिंता रहती है कि एक दिन वे अपने पद गँवा देंगे और दूसरों द्वारा सताए जाएँगे। वे सचमुच चाकू की धार पर जी रहे हैं। अगर तुम किसी सरकारी एजेंसी में काम करते हो तो यह तय सा है कि तुम विभिन्न प्रकार के शक्ति संघर्षों में फँस जाओगे और तुम चाहकर भी बच नहीं सकते। कुछ लोग उनकी सेवा करने के लिए अपना जीवन लगा देते हैं, शैतान के साथी बन जाते हैं। अंतरात्मा, नैतिक आधार रेखा, आत्म-आचरण और मानवीय गरिमा सब गायब हो जाते हैं। वे हर तरह का खराब काम करते हैं और बहुत से रूपों में बुराई करते हैं। आखिरकार वे शैतान के लिए बलिदान हो जाते हैं। लेकिन मैं इसे समझ नहीं पाई और यहाँ तक कि अपने बेटे को भी सरकारी एजेंसियों की ओर धकेल दिया। मैं सचमुच बहुत मूर्ख थी! परमेश्वर लोगों के लिए जिस काम की व्यवस्था करता है वह सामान्य जीवन जीने के लिए पर्याप्त होता है। जैसा कि परमेश्वर कहता है : “भोजन और वस्‍त्र से संतुष्ट रहना चाहिए” (वचन, खंड 6, सत्य के अनुसरण के बारे में, सत्य का अनुसरण कैसे करें (20))। मैं बहुत साल से परमेश्वर में विश्वास कर रही थी लेकिन मैंने कभी परमेश्वर के वचनों की वास्तविकता को नहीं जीया था। चीजों के बारे में मेरा नजरिया बहुत ज्यादा नहीं बदला था और किस चीज का अनुसरण करना है इस बारे में मेरे नजरिए वही थे जो सांसारिक लोगों के होते हैं। मैं सत्ता की पूजा करती थी और प्रसिद्धि, लाभ और रुतबे का अनुसरण करती थी। यहाँ तक कि मैंने अपना लक्ष्य पाने के लिए अपने बेटे को रसातल और दलदल की ओर धकेल दिया। अगर मैंने अपने बेटे को राजनीतिक करियर में भेजा होता तो उसे संघर्षों में घसीटा जाता और दूसरों के साथ खुलेआम और गुप्त रूप से संघर्ष करना पड़ता। उसे पूरे दिन इस व्यक्ति से सावधान या उस व्यक्ति से सतर्क होना पड़ता, उसे षड्यंत्र रचने पड़ते और धोखे देने पड़ते। कौन जानता है कि वह किस तरह की चीजें करता! अपने अभिमान और प्रतिष्ठा को संतुष्ट करने के लिए अपने बेटे को उस जगह पर धकेलना—क्या यह मेरे बच्चे को नुकसान नहीं पहुँचा रहा था? भले ही मेरा बेटा अब एक साधारण कर्मचारी है और वह थोड़ा शारीरिक कष्ट झेलता है और थोड़ा थक जाता है, लेकिन उसका जीवन उसके मौसेरे भाइयों जितना थकाऊ नहीं है। न ही वह साजिश और संघर्ष में फँस गया है। उसे पद खोने की चिंता करने की जरूरत नहीं है और उसका जीवन आरामदेह और सहज है। वह खुद का भरण-पोषण भी कर सकता है। क्या यह बढ़िया नहीं है? परमेश्वर की व्यवस्थाएँ हमेशा उचित होती हैं।

बाद में मैं परमेश्वर के वचनों के माध्यम से खोज कर रही थी। माता-पिता के नाते हमें हमेशा अपने बच्चों से भीड़ से अलग दिखने की उम्मीद नहीं करनी चाहिए। तो अपने बच्चों के साथ व्यवहार करने का सही तरीका क्या है? मैंने परमेश्वर के ये वचन पढ़े : “माँ-बाप की अपने बच्चों से की जाने वाली अपेक्षाओं के सार का विश्लेषण करके हम देख सकते हैं कि ये अपेक्षाएँ स्वार्थी हैं, ये मानवता के विरुद्ध हैं, और इसके अलावा इनका माँ-बाप की जिम्मेदारियों से कोई लेना-देना नहीं है। जब माँ-बाप अपने बच्चों पर अपनी विभिन्न अपेक्षाएँ और आवश्यकताएँ थोपते हैं, तो वे अपनी जिम्मेदारियाँ पूरी नहीं कर रहे होते। तो फिर, उनकी ‘जिम्मेदारियाँ’ क्या हैं? सबसे बुनियादी जिम्मेदारियाँ जो माँ-बाप को निभानी चाहिए, वे हैं अपने बच्चों को बोलना सिखाना, उन्हें दयालु बनने और बुरे इंसान न बनने की सीख देना, और सकारात्मक दिशा में उनका मार्गदर्शन करना। ये उनकी सबसे बुनियादी जिम्मेदारियाँ हैं” (वचन, खंड 6, सत्य के अनुसरण के बारे में, सत्य का अनुसरण कैसे करें (18))। “माँ-बाप को बस अपने बच्चों के प्रति अपनी जिम्मेदारियाँ निभानी हैं और उनका अच्छे से पालन-पोषण करके उन्हें बालिग करना है। उन्हें अपने बच्चों को प्रतिभाशाली व्यक्तियों के रूप में विकसित करने की जरूरत नहीं है। क्या यह हासिल करना आसान है? (बिल्कुल है।) ऐसा करना आसान है—तुम्हें अपने बच्चों के भविष्य या जीवन के लिए कोई जिम्मेदारी उठाने, या उनके लिए कोई योजना बनाने की जरूरत नहीं है, या यह पहले से तय करने की जरूरत नहीं है कि वे किस तरह के लोग बनेंगे, भविष्य में उनका जीवन कैसा होगा, बाद में वे किस सामाजिक संबंधों के जाल में पाए जाएँगे, भविष्य में इस दुनिया में उनका जीवन स्तर कैसा होगा, या लोगों के बीच उनका रुतबा कैसा होगा। तुम्हें इन चीजों को पहले से तय करने या इन्हें नियंत्रित करने की जरूरत नहीं है; तुम्हें बस माँ-बाप होने के नाते अपनी जिम्मेदारियाँ निभानी हैं। यह इतना आसान है” (वचन, खंड 6, सत्य के अनुसरण के बारे में, सत्य का अनुसरण कैसे करें (18))। परमेश्वर के वचनों से मुझे अभ्यास का मार्ग मिला। बच्चों के वयस्क होने से पहले उनके प्रति माता-पिता की जिम्मेदारियाँ हैं कि उन्हें बड़ा करें और वयस्क बनाएँ और सही मार्ग पर चलने के लिए उनका मार्गदर्शन करें। माता-पिता को अपने वयस्क बच्चों को जाने देना चाहिए और उन्हें अपना जीवन जीने देना चाहिए। जब बच्चों को मदद की जरूरत होती है तो माता-पिता अपनी वास्तविक परिस्थितियों के अनुसार उनकी मदद कर सकते हैं। अब मेरा बेटा वयस्क है। उसके पास अपने विचार हैं और वह अपने विकल्प खुद चुनता है। मुझे अपनी कामनाएँ पूरी करने के लिए उसके जीवन में हस्तक्षेप नहीं करना चाहिए और उसके जीवन की योजना नहीं बनानी चाहिए। मैं जो कर सकती हूँ, वह यह है कि जब वह मुश्किल में हो तो मैं उसे सुझाव और सलाह दे सकती हूँ, उसका सकारात्मक मार्गदर्शन कर सकती हूँ। लेकिन वह क्या चुनता है, यह उस पर निर्भर करता है। भविष्य में क्या वह हमेशा एक कर्मचारी बना रहेगा, वह किन लोगों और चीजों के संपर्क में आएगा, वह किस तरह का जीवन जिएगा, इस सब की व्यवस्था परमेश्वर द्वारा की जा चुकी है। ये मेरे नियंत्रण में नहीं हैं। मैं जो कर सकती हूँ वह है समर्पण करना और माता-पिता की जिम्मेदारियाँ पूरी करना। मैं अपने बेटे की नौकरी को लेकर अब और चिंता नहीं करती और खुद को नहीं थकाती हूँ, मैं अब और इससे शर्मिंदा और बाधित नहीं होती हूँ। मैं अपने दिल को शांत कर सकती हूँ और अपने कर्तव्यों में अपना दिल झोंक सकती हूँ। इस तरह से जीने से मेरा दिल सहज और तनावमुक्त होता है।


98. मुझे अपनी माँ की दयालुता से कैसे पेश आना चाहिए?

शू जुआन, चीन

मेरा जन्म एक किसान परिवार में हुआ था और हमारी आर्थिक स्थिति बहुत अच्छी नहीं थी। जब मैं पाँच साल की थी तो मेरे पापा हमें छोड़कर एक नया घर बसाने चले गए। मेरी माँ ने मुझे और मेरे तीन भाई-बहनों को अकेले ही पाला था। हम एक-दूसरे पर निर्भर थे, और जिंदगी बहुत कठिन थी। उन दिनों मेरे भाई-बहनों की सेहत अच्छी नहीं रहती थी और हम अक्सर बीमार रहते थे, खासकर मैं, क्योंकि मैं सबसे कमजोर थी। जरा सी भी सर्दी लगने पर मुझे जुकाम, खांसी और तेज बुखार हो जाता था और मेरी माँ अक्सर मुझे डॉक्टर के पास ले जाती थी। कभी-कभी तो मुझे रात को इतनी खांसी आती थी कि मैं सो नहीं पाती थी और माँ तब तक मेरे पास ही रहती जब तक मैं सो नहीं जाती थी और उसके बाद ही वह आराम करने के लिए लेटती थी। हमारे पास जो अच्छा खाना होता था, माँ वह खाना खुद नहीं खाती थी, बल्कि मेरे लिए बचाकर रखती थी। वह हर दिन अथक परिश्रम करती थी, हमारी पढ़ाई की खातिर पैसे जुटाने के लिए छोटे-मोटे काम करती थी। यह देखकर कि मेरी माँ ने हमारे लिए कितना त्याग किया है, मैं मन ही मन सोचती, “मेरे अंदर जमीर हमेशा जिंदा रहना चाहिए। मैं बड़ी होकर माँ के प्रति श्रद्धा रखूँगी और उसकी दयालुता का प्रतिदान दूँगी।” जब मैं बड़ी हुई और कुछ पैसे कमाने लगी तो माँ के प्रति श्रद्धा-भाव दिखाने के लिए मैं अक्सर उसके लिए कपड़े और दूसरी चीजें खरीदती। मुझे लगता था कि उसके लिए हमें पालना आसान नहीं था, इसलिए मुझे उसका प्रतिदान अच्छे से देना चाहिए। 2008 में एक दिन मेरे भाई का फोन आया कि माँ एक कार दुर्घटना की शिकार हो गई है और अस्पताल में भर्ती है। मैंने तुरंत अपने बॉस से अस्पताल में अपनी माँ की देखभाल के लिए छुट्टी माँगी और मैं उसके लगभग ठीक होने के बाद ही काम पर लौटी।

कुछ साल बाद मैंने और माँ ने परमेश्वर का अंत के दिनों का कार्य स्वीकार लिया। छह महीने बाद मुझे सुसमाचार का प्रचार करने के आरोप में गिरफ्तार कर लिया गया। रिहा होने के बाद पुलिस की निगरानी और पीछा करने से बचने के लिए मैंने घर छोड़ दिया ताकि अपना कर्तव्य कर सकूँ। एक बार मुझे एक बहन का पत्र मिला जिसमें लिखा था कि मेरा बड़ा भाई माँ से रोज झगड़ा करता है क्योंकि मैं घर नहीं लौटी थी। उसने माँ और मेरे परमेश्वर में विश्वास रखने के बारे में ऑनलाइन पोस्ट भी कर दिया था और पुलिस मुझे गिरफ्तार करने कई बार घर आई थी। पत्र पढ़कर मैं बहुत परेशान हो गई। बचपन से ही माँ ने मेरे लिए बहुत कुछ किया था, फिर भी मैं उसके लिए कुछ नहीं कर पा रही थी, मुझे बचाने के लिए उसे मेरे भाई के गुस्से को भी झेलना पड़ता था। मैं माँ के प्रति बहुत ऋणी महसूस कर रही थी और फूट-फूट कर रो पड़ी। कभी-कभी मैं सोचती, “वह हर साल बूढ़ी होती जा रही है और मेरा भाई उससे बहस करता रहता है और उसे परेशान करता है। अगर किसी दिन माँ गंभीर रूप से बीमार हो गई और उसने बिस्तर पकड़ लिया तो?” इन बातों के बारे में सोचकर मैं कुछ देर के लिए परेशान हो जाती, मुझे लगता कि मुझमें जमीर नहीं है और मैं एक संतानोचित बेटी नहीं हूँ। मैं अक्सर परेशान हो जाती और अपना कर्तव्य निभाने के लिए खुद को शांत न कर पाती। मुझे एहसास हुआ कि मैं मोह में डूबी हुई हूँ, इसलिए मैंने परमेश्वर के कुछ वचन खाए और पिए और मेरी दशा में कुछ हद तक सुधर हुआ।

मई 2021 में एक दिन मुझे घर से एक पत्र मिला। उसमें लिखा था कि माँ को स्तन कैंसर है और उसे अस्पताल में भर्ती कराने और सर्जरी के लिए तुरंत पैसों की जरूरत है, उसे कम से कम चार बार कीमोथेरेपी भी करवानी होगी। मेरी भाभियों ने कहा कि अगर मैं घर नहीं आई तो वे एक पैसा भी नहीं देंगी और न ही मेरी माँ की देखभाल करेंगी। पत्र पढ़कर मेरी आँखों से आँसू बहने लगे और मैंने सोचा, “माँ को इतनी गंभीर बीमारी कैसे हो सकती है? कहीं उसके घर पर बहुत ज्यादा काम करने की वजह से तो ऐसा नहीं हुआ है? अगर मैं घर न गई और समय पर इलाज न मिलने के कारण उसे कुछ हो गया तो क्या यह मेरी गलती नहीं होगी?” मुझे ख्याल आया कि माँ ने मेरी देखभाल करने और मुझे बड़ा करने के लिए कितनी मेहनत की थी। अब जबकि उसे कैंसर हो गया है, अगर मैं इस नाजुक घड़ी में उसकी देखभाल के लिए घर नहीं गई तो क्या यह मेरे लिए शर्मनाक ढंग से संतानोचित न होना नहीं होगा और यह नहीं दर्शाएगा कि मुझमें वाकई जमीर नहीं है? इसके अलावा, अगर मैं घर नहीं गई तो मेरे रिश्तेदार और पड़ोसी मेरे बारे में क्या कहेंगे? वे लोग मुझे पक्का कृतघ्न और नालायक कहेंगे और इस किस्म की बातें कहेंगे, “तुम्हारी माँ ने तुम्हें पाला-पोसा और अब तुम्हें उसकी परवाह तक नहीं है? तुम्हारे अंदर जमीर नाम की कोई चीज है या नहीं?” मैंने यह भी विचार किया कि मेरी माँ की हालत कितनी गंभीर है। अगर मैं घर नहीं गई, समय पर उसकी बीमारी का इलाज नहीं हुआ और वह मर गई तो? मैं उसे फिर कभी नहीं देख पाऊँगी। मुझे बहुत दुख हुआ और सोचा काश मैं अभी उसके पास उड़कर पहुँच पाती। लेकिन एक बार मुझे पुलिस ने गिरफ्तार कर लिया था और मेरे बड़े भाई ने मुझे धोखा दिया था, इसलिए अगर मैं घर गई और गिरफ्तार हो गई तो मैं क्या करूँगी? इसके अलावा, घर जाने के लिए मैं अपने कर्तव्य से यूँ ही मुँह नहीं मोड़ सकती थी! जब कभी मैं अपने आस-पास ऐसे भाई-बहनों को देखती जो अपने माता-पिता से मिलने घर जा पाते थे तो मैं खुद से शिकायत करने लगती थी, “परमेश्वर ने सीसीपी को मुझे गिरफ्तार करने की अनुमति क्यों दी? अगर कोई खतरा न होता तो क्या मैं भी अपनी माँ की देखभाल के लिए घर नहीं जा सकती थी? अगर मैं अपना कर्तव्य निभाने के लिए घर से बाहर न निकली होती तो सीसीपी मेरा पीछा न कर रही होती और मैं फौरन घर जा सकती थी।” मैं इस बात से इतनी परेशान थी कि अपने कर्तव्य पर ध्यान नहीं दे पा रही थी। मैं जानती थी कि अगर मेरी दशा नहीं बदली तो मैं अपना कर्तव्य नहीं निभा पाऊँगी, इसलिए मैंने परमेश्वर के सामने अपनी दशा जाहिर कर दी और प्रार्थना की कि परमेश्वर मुझे मेरे मोह से बाहर निकाले। मुझे परमेश्वर के वचनों का एक अंश याद आया : “किसी व्‍यक्ति को जितना भी दुख भोगना है और अपने मार्ग पर जितनी दूर तक चलना है, वह सब परमेश्वर ने पहले से ही तय किया होता है, और इसमें सचमुच कोई किसी की मदद नहीं कर सकता” (वचन, खंड 1, परमेश्वर का प्रकटन और कार्य, मार्ग ... (6))। परमेश्वर के वचनों पर आत्म-चिंतन कर मेरा दिल थोड़ा रोशन हुआ। मेरी माँ की गंभीर बीमारी परमेश्वर की अनुमति से हुई थी और यह पीड़ा उसे सहनी ही थी। अगर मैं घर चली भी गई तो उसकी पीड़ा अपने ऊपर नहीं ले सकती और मुझे अपनी माँ की बीमारी को सही नजरिए से देखना होगा। अगर परमेश्वर ने पहले से ही तय कर दिया है कि मेरी माँ का जीवनकाल समाप्त हो गया है तो घर जाने से कुछ नहीं बदल सकता। अगर परमेश्वर ने उसे मरने की अनुमति नहीं दी है तो चाहे उसकी बीमारी कितनी भी गंभीर क्यों न हो जाए, वह मर नहीं सकती। मुझे एक अनुभवजन्य गवाही लेख याद आया जो मैंने पहले पढ़ा था। उसमें लिखा था कि एक बुजुर्ग बहन को कैंसर होने का पता चलता है। उसने सभी उपचार करवाए, लेकिन उसकी हालत में कोई सुधार नहीं हुआ और अस्पताल उसके घरवालों को उसकी गंभीर हालत के बारे चेतावनी दे देता है। उसके बच्चों, रिश्तेदारों और तमाम लोगों को लगा कि वह बच नहीं पाएगी, लेकिन अप्रत्याशित रूप से, जब उस बहन ने प्रार्थना की, परमेश्वर पर भरोसा किया और अपना जीवन-मरण उसे सौंप दिया तो वह वाकई बच गई। उस बहन के अनुभव ने मुझे प्रेरित किया और मैंने महसूस किया कि मुझे अपनी माँ को परमेश्वर के हाथों में सौंप देना होगा। यह एहसास होने पर मुझे अंदर से थोड़ी शांति मिली। कुछ समय बाद मुझे माँ का एक पत्र मिला। उसमें लिखा था कि जब वह बीमार थी तो मेरे दो बड़े चचेरे भाइयों और मेरी भाभी ने बारी-बारी से अस्पताल में उसकी देखभाल की। उसने यह भी लिखा कि उसकी सर्जरी हो गई है और उसकी तबियत में सुधार हो रहा है। उसने लिखा कि मैं उसकी चिंता न करूँ और अपना कर्तव्य ठीक से निभाऊँ। यह जानकर मैं बहुत भावुक हो गई और मेरी आँखों में आँसू बहने लगे। मेरा दिल परमेश्वर के प्रति कृतज्ञता से भर गया।

इसके बाद मैं अक्सर विचार करती। मुझे पता था कि मुझे एक सृजित प्राणी का कर्तव्य निभाते रहना चाहिए, लेकिन मैं अपनी माँ की देखभाल न कर पाने की बात को भूल क्यों नहीं पाई और हमेशा उसके प्रति अपराधबोध क्यों महसूस करती रही? मैंने अपने कर्तव्य का त्याग करने और परमेश्वर के साथ विश्वासघात करने तक के बारे में भी सोचा। बाद में जब मैंने परमेश्वर के वचनों का एक अंश पढ़ा, तब मुझे अपनी समस्या का कुछ एहसास हुआ। सर्वशक्तिमान परमेश्वर कहता है : “चीनी परंपरागत संस्कृति के अनुकूलन के कारण चीनी लोगों की परंपरागत धारणाओं में यह माना जाता है कि लोगों को अपने माता-पिता के प्रति संतानोचित निष्ठा रखनी चाहिए। जो भी संतानोचित निष्ठा का पालन नहीं करता, वह कपूत होता है। ये विचार बचपन से ही लोगों के मन में बिठाए गए हैं, और ये लगभग हर घर में, साथ ही हर स्कूल में और बड़े पैमाने पर पूरे समाज में सिखाए जाते हैं। जब किसी व्यक्ति का दिमाग इस तरह की चीजों से भर जाता है, तो वह सोचता है, ‘संतानोचित निष्ठा किसी भी चीज से ज्यादा महत्वपूर्ण है। अगर मैं इसका पालन नहीं करता तो मैं एक अच्छा इंसान नहीं हूँ—मैं कपूत हूँ और समाज मेरी निंदा करेगा। मैं ऐसा व्यक्ति बन जाता, जिसमें जमीर नहीं है।’ क्या यह नजरिया सही है? लोगों ने परमेश्वर द्वारा व्यक्त इतने अधिक सत्य देखे हैं—क्या परमेश्वर ने अपेक्षा की है कि व्यक्ति अपने माता-पिता के प्रति संतानोचित निष्ठा दिखाए? क्या यह कोई ऐसा सत्य है, जिसे परमेश्वर के विश्वासियों को समझना ही चाहिए? नहीं, यह ऐसा सत्य नहीं है। परमेश्वर ने केवल कुछ सिद्धांतों पर संगति की है। परमेश्वर के वचन किस सिद्धांत द्वारा लोगों से दूसरों के साथ व्यवहार किए जाने की अपेक्षा करते हैं? परमेश्वर जिससे प्रेम करता है उससे प्रेम करो, और जिससे वह घृणा करता है उससे घृणा करो : यही वह सिद्धांत है, जिसका पालन किया जाना चाहिए। ... शैतान इस तरह की परंपरागत संस्कृति और नैतिकता की धारणाओं का इस्तेमाल तुम्हारे दिल, दिमाग और विचारों को बाँधने के लिए करता है, जिससे तुम परमेश्वर के वचन स्वीकार करने में असमर्थ हो जाते हो; तुम पूरी तरह शैतान की इन चीजों के काबू में आ चुके हो और परमेश्वर के वचन स्वीकार करने में असमर्थ हो गए हो। जब तुम परमेश्वर के वचनों का अभ्यास करना चाहते हो तो ये चीजें तुम्हारे मन में बाधा पैदा करती हैं, तुमसे सत्य और परमेश्वर की अपेक्षाओं का विरोध कराती हैं और तुम्हें अपने कंधे से परंपरागत संस्कृति का जुआ उतारकर फेंकने के लिए शक्तिहीन बना देती हैं। कुछ देर संघर्ष करने के बाद तुम समझौता कर लेते हो : तुम यह विश्वास करना पसंद करते हो कि नैतिकता की परंपरागत धारणाएँ सही हैं और सत्य के अनुरूप भी हैं, और इसलिए तुम परमेश्वर के वचन ठुकरा या त्याग देते हो। तुम परमेश्वर के वचनों को सत्य नहीं मानते और तुम बचाए जाने के बारे में कुछ नहीं सोचते, तुम्हें लगता है कि तुम अभी भी इस संसार में जी रहे हो और इन्हीं चीजों पर निर्भर रहकर जीवित रह सकते हो। समाज के दोषारोपण झेलने में असमर्थ होकर तुम सत्य और परमेश्वर के वचन तज देना पसंद करते हो, खुद को नैतिकता की परंपरागत धारणाओं और शैतान के प्रभाव के हवाले छोड़ देते हो और परमेश्वर को नाराज करना और सत्य का अभ्यास न करना बेहतर समझते हो। मुझे बताओ, क्या इंसान दीन-हीन नहीं है? क्या उसे परमेश्वर से उद्धार पाने की जरूरत नहीं है? कुछ लोगों ने बरसों से परमेश्वर पर विश्वास किया है, फिर भी उनके पास संतानोचित निष्ठा के मामले में कोई अंतर्दृष्टि नहीं है। वे वास्तव में सत्य को नहीं समझते। वे सांसारिक संबंधों की इस बाधा को कभी नहीं तोड़ सकते; उनमें न साहस होता है न ही आस्था, संकल्प होना तो दूर की बात है, इसलिए वे परमेश्वर से प्रेम नहीं कर सकते, उसके प्रति समर्पण नहीं कर सकते हैं” (वचन, खंड 3, अंत के दिनों के मसीह के प्रवचन, अपने गलत विचारों को जानकर ही खुद को सचमुच बदला जा सकता है)। परमेश्वर के वचनों पर विचार करने पर मुझे एहसास हुआ कि शैतान स्कूल में मिलने वाली शिक्षा और परिवार के प्रभाव का इस्तेमाल करके हमारे अंदर “दयालुता का बदला कृतज्ञतापूर्वक लौटाना चाहिए”, “संतानोचित धर्मनिष्ठा का गुण सबसे ऊपर रखना चाहिए” और “अपने माता-पिता के जीवित रहते दूर की यात्रा मत करो” जैसे पारंपरिक विचार गहराई से बिठा देता है। मेरा मानना था कि माता-पिता के प्रति संतानोचित धर्मनिष्ठा दिखाना सबसे महत्वपूर्ण है, माता-पिता के प्रति संतानोचित धर्मनिष्ठा न दिखाने का मतलब है कि व्यक्ति कृतघ्न है, उसमें मानवता नाम की कोई चीज नहीं है और उसका जमीर उसे धिक्कारेगा। मैं इन्हीं पारंपरिक विचारों के अनुसार जीती थी, मुझे लगता था कि मेरी परवरिश में माँ ने मेरे लिए दूसरों की तुलना में सबसे ज्यादा त्याग किए हैं, मुझे उसकी देखभाल और पालन-पोषण का प्रतिदान देना होगा, अगर मैंने उसका प्रतिदान नहीं दिया तो मुझमें संतानोचित धर्मनिष्ठा नहीं है, मेरे अंदर विवेक और मानवता नाम की कोई चीज नहीं है। खासकर जब पता चला कि माँ को कैंसर है तो मैं दिल में माँ को अनदेखा नहीं कर पा रही थी। मुझे लगा बचपन में मेरी बीमारी के दौरान माँ मेरी बहुत देखभाल करती थी, अब जबकि वह बीमार है तो मुझे भी उसके पास रहना चाहिए और उसी तरह उसकी देखभाल करनी चाहिए, वरना माँ का मेरा पालन-पोषण करना व्यर्थ हो जाएगा। इसलिए मैं जल्दी से उसके पास जाकर इलाज के लिए उसे अस्पताल ले जाना चाहती थी। चूँकि पुलिस मुझे ढूँढ रही थी, मैं माँ की देखभाल के लिए घर नहीं जा सकती थी, इसलिए मैं शिकायत करने लगी कि पुलिस मुझे क्यों ढूँढ़ रही है और मुझे कर्तव्य निभाने के लिए घर छोड़ने का भी पछतावा होने लगा। ये गलत दशा शैतान के विचारों और दृष्टिकोणों से बंधे होने के कारण थी, अगर मैंने इसका समाधान नहीं किया तो मैं कभी भी परमेश्वर के साथ विश्वासघात कर बैठूँगी।

बाद में मैंने परमेश्वर के वचनों का एक और अंश पढ़ा और जाना कि माँ की देखभाल को सही तरीके से कैसे देखना है। सर्वशक्तिमान परमेश्वर कहता है : “आओ, चर्चा करें कि ‘तुम्हारे माता-पिता तुम्हारे लेनदार नहीं हैं’ की व्याख्या कैसे की जाए। तुम्हारे माता-पिता तुम्हारे लेनदार नहीं हैं—क्या यह तथ्य नहीं है? (जरूर है।) चूँकि यह एक तथ्य है, इसलिए हमारे लिए इसमें निहित मुद्दों को स्पष्ट समझाना उचित है। आओ तुम्हारे माता-पिता द्वारा तुम्हें जन्म देने के मामले पर गौर करें। यह किसने चुना कि वे तुम्हें जन्म दें : तुमने या तुम्हारे माता-पिता ने? अगर इस पर तुम परमेश्वर के दृष्टिकोण से गौर करो, तो यह चुनाव मनुष्यों के करने के लिए नहीं है। तुमने अपने माता-पिता के लिए यह चुनाव नहीं किया कि वे तुम्हें जन्म दें और न ही उन्होंने ये चुनाव किया। इस मामले की जड़ को देखा जाए, तो यह परमेश्वर द्वारा नियत था। इस विषय को फिलहाल हम अलग रख देंगे, क्योंकि लोगों के लिए यह मामला समझना आसान है। अपने नजरिये से, तुम निश्चेष्टा से, इस मामले में बिना किसी विकल्प के, अपने माता-पिता के यहाँ पैदा हुए। तुम्हारे माता-पिता के परिप्रेक्ष्य से, यह बच्चों को जन्म देने और उनका पालन-पोषण करने की उनकी व्यक्तिपरक इच्छा थी। दूसरे शब्दों में, परमेश्वर के विधान को अलग रखकर जब बच्चों को जन्म देने और उनका पालन-पोषण करने की बात आती है, तो ये तुम्हारे माता-पिता ही थे जिनके पास संपूर्ण शक्ति थी। उन्होंने चुना कि तुम्हें जन्म देना है। तुमने निश्चेष्टा से उनके यहाँ जन्म लिया। इस मामले में तुम्हारे पास कोई विकल्प नहीं था। तो चूँकि तुम्हारे माता-पिता के पास संपूर्ण शक्ति थी और चूँकि उन्होंने तुम्हें जन्म दिया, इसलिए उनका यह दायित्व और जिम्मेदारी है कि वे तुम्हारे वयस्क होने तक तुम्हारा पालन-पोषण करें। चाहे यह तुम्हें शिक्षा प्रदान करना हो या तुम्हें भोजन और कपड़ों की आपूर्ति करना, यह उनकी जिम्मेदारी और दायित्व है और यह उन्हें करना ही चाहिए। वे जब तुम्हें बड़ा कर रहे थे, तब तुम हमेशा निश्चेष्ट थे, तुम्हारे पास चुनने का हक नहीं था—तुम्हें उनके हाथों ही बड़ा होना था। चूँकि तुम छोटे थे, तुम्हारे पास अपनी देखभाल करने की क्षमता नहीं थी, तुम्हारे पास निश्चेष्टा से अपने माता-पिता द्वारा पाल-पोस कर बड़ा किए जाने के सिवाय कोई विकल्प नहीं था। तुम्हारे माता-पिता ने तुम्हारा जैसे भी पालन-पोषण किया, यह तुम पर निर्भर नहीं था। अगर उन्होंने तुम्हें अच्छी खाने-पीने की चीजें दीं तो तुम्हें अच्छी खाने-पीने की चीजें मिलीं। अगर तुम्हारे माता-पिता ने तुम्हें जीने का ऐसा माहौल दिया जहाँ तुम्हें भूसा और जंगली पौधे खाकर जिंदा रहना पड़ता, तो तुम भूसे और जंगली पौधों पर जिंदा रहते। किसी भी स्थिति में, अपने पालन-पोषण के समय तुम निश्चेष्ट थे, और तुम्हारे माता-पिता अपनी जिम्मेदारी निभा रहे थे। यह वैसी ही बात है जैसे कि तुम्हारे माता-पिता किसी फूल की देखभाल कर रहे हों। चूँकि वे फूल की देखभाल की चाह रखते हैं, इसलिए उन्हें उसे खाद देना चाहिए, सींचना चाहिए, और सुनिश्चित करना चाहिए कि उसे धूप मिले। तो लोगों की बात करें, तो तुम्हारे माता-पिता ने सावधानी से तुम्हारी देखभाल की हो या तुम्हारी बहुत परवाह की हो, किसी भी स्थिति में, वे बस अपनी जिम्मेदारी और दायित्व निभा रहे थे। तुम्हें उन्होंने जिस भी कारण से पाल-पोस कर बड़ा किया हो, यह उनकी जिम्मेदारी थी—चूँकि उन्होंने तुम्हें जन्म दिया, इसलिए उन्हें तुम्हारी जिम्मेदारी उठानी चाहिए। इस आधार पर, जो कुछ भी तुम्हारे माता-पिता ने तुम्हारे लिए किया, क्या उसे दयालुता कहा जा सकता है? नहीं कहा जा सकता, सही है? (सही है।) ... किसी भी स्थिति में, तुम्हें पाल-पोसकर तुम्हारे माता-पिता एक जिम्मेदारी और एक दायित्व निभा रहे हैं। तुम्हें पाल-पोस कर वयस्क बनाना उनका दायित्व और जिम्मेदारी है, और इसे दयालुता नहीं कहा जा सकता। चूँकि इसे दयालुता नहीं कहा जा सकता, तो क्या यह कहा जा सकता है कि यह कुछ ऐसी चीज है जिसका तुम्हें आनंद लेना चाहिए? (यह कहा जा सकता है।) यह एक प्रकार का अधिकार है जिसका तुम्हें आनंद लेना चाहिए। तुम्हें अपने माता-पिता द्वारा पाल-पोस कर बड़ा किया जाना चाहिए, क्योंकि वयस्क होने से पहले तुम्हारी भूमिका एक पाले-पोसे जा रहे बच्चे की होती है। इसलिए, तुम्हारे माता-पिता तुम्हारे प्रति सिर्फ एक जिम्मेदारी पूरी कर रहे हैं, और तुम बस इसे प्राप्त कर रहे हो, लेकिन निश्चित रूप से तुम उनसे अनुग्रह या दयालुता प्राप्त नहीं कर रहे हो। किसी भी जीवित प्राणी के लिए बच्चों को जन्म देकर उनकी देखभाल करना, प्रजनन करना और अगली पीढ़ी को बड़ा करना एक किस्म की जिम्मेदारी है। उदाहरण के लिए, पक्षी, गायें, भेड़ें और यहाँ तक कि बाघ भी प्रजनन के बाद अपने बच्चों की देखभाल करते हैं। ऐसा कोई भी जीवित प्राणी नहीं है जो अपनी संतान को पाल-पोस कर बड़ा न करता हो। कुछ अपवाद हो सकते हैं, लेकिन वे हमारे लिए अज्ञात बने हुए हैं। जीवित प्राणियों के अस्तित्व में यह एक कुदरती घटना है, जीवित प्राणियों की यह सहजप्रवृत्ति है और इसका श्रेय दयालुता को नहीं दिया जा सकता है। वे बस उस विधि का पालन कर रहे हैं जो सृष्टिकर्ता ने जानवरों और मानवजाति के लिए स्थापित की है। इसलिए, तुम्हारे माता-पिता का तुम्हें पाल-पोस कर बड़ा करना किसी प्रकार की दयालुता नहीं है। इस आधार पर यह कहा जा सकता है कि तुम्हारे माता-पिता तुम्हारे लेनदार नहीं हैं। वे तुम्हारे प्रति अपनी जिम्मेदारी पूरी कर रहे हैं। वे तुम्हारे लिए अपने दिल का चाहे कितना ही खून खपाएँ और तुम पर कितना ही पैसा खर्च करें, उन्हें तुमसे इसकी भरपाई करने को नहीं कहना चाहिए, क्योंकि माता-पिता के रूप में यह उनकी जिम्मेदारी है। चूँकि यह एक जिम्मेदारी और दायित्व है, इसलिए इसे मुफ्त होना चाहिए, और उन्हें इसकी भरपाई करने को नहीं कहना चाहिए। तुम्हें पाल-पोस कर बड़ा करके तुम्हारे माता-पिता बस अपनी जिम्मेदारी और दायित्व निभा रहे थे, और यह निःशुल्क होना चाहिए, इसमें लेनदेन नहीं होना चाहिए। इसलिए तुम्हें भरपाई करने के विचार के अनुसार न तो अपने माता-पिता से पेश आना चाहिए, न उनके साथ अपने रिश्ते को ऐसे सँभालना चाहिए। अगर तुम इस विचार के अनुसार अपने माता-पिता से पेश आते हो, उनका कर्ज चुकाते हो और उनके साथ अपने रिश्ते को सँभालते हो, तो यह अमानुषी है। साथ ही, हो सकता है इसके कारण तुम आसानी से अपनी दैहिक भावनाओं से नियंत्रित होकर उनसे बँध जाओ और फिर तुम्हारे लिए इन उलझनों से उबरना इस हद तक मुश्किल हो जाएगा कि शायद तुम अपनी राह से भटक जाओ” (वचन, खंड 6, सत्य के अनुसरण के बारे में, सत्य का अनुसरण कैसे करें (17))। परमेश्वर के वचनों से मुझे एहसास हुआ कि माँ के प्रति ऋणग्रस्तता और शांत मन से अपना कर्तव्य न निभा पाने की मेरी भावनाएँ इसलिए थीं क्योंकि मैं खुद को माँ की ऋणी मानती थी। मेरा मानना था कि उसने जो कुछ भी मेरे लिए किया है, मुझे उसका पूरा-पूरा प्रतिदान देना चाहिए, इसलिए मैं हमेशा खुद को इस दयालुता की ऋणी महसूस करती थी और जब भी मैं अपनी माँ की देखभाल नहीं कर पाती थी तो खुद को उसकी ऋणी महसूस करती थी। खासकर अब जब माँ को कैंसर हो गया था तो मुझे लगता था कि अगर मेरी माँ का निधन हो गया तो मैं अपने जीवनकाल में उसकी दयालुता का पूरा ऋण कभी नहीं चुका पाऊँगी। दरअसल माँ का मेरे प्रति दयालु होना और मेरी देखभाल करना एक माँ के रूप में उसका अपनी जिम्मेदारी और कर्तव्य पूरा करना था। मुझे जन्म देकर वयस्क होने तक मेरी परवरिश करना उसका दायित्व बनता था, यह दयालुता की श्रेणी में नहीं आता। जैसे जन्म देकर जानवरों को अपने बच्चों की देखभाल करनी होती है, यह उनकी सहज प्रवृत्ति है और परमेश्वर द्वारा पूर्वनिर्धारित है। इसी तरह अगर आप घर में बिल्ली या कुत्ता पालते हैं तो उनके मालिक होने के नाते आप उनके खाने-पीने और रोजमर्रा की जरूरतों के लिए जिम्मेदार होते हैं। ये कोई दयालुता की श्रेणी में नहीं आता, बस जिम्मेदारी निभाना होता है। इसी तरह मुझे अपना जीवन भी परमेश्वर से ही मिला है, परमेश्वर ने ही मुझे जीवन की साँसें दी हैं और आज भी वही मेरी देखभाल और सुरक्षा करता है। मुझे याद है कई बार मैं कार की चपेट में आने से बाल-बाल बची हूँ, लेकिन परमेश्वर की सुरक्षा के कारण मैं हमेशा सुरक्षित निकल आई हूँ। एक बार तलाक के बाद मेरा पति मुझे अपने बच्चे की देखभाल नहीं करने दे रहा था और जब मैंने उसकी बात मानने से इनकार कर दिया तो उसने मेरा गला घोंटकर मुझे मारने की कोशिश की। जब वह ऐसा कर रहा था तो मैं लगातार परमेश्वर को पुकार रही थी, मैं उसे धक्का देने में कामयाब हो गई और आखिरकार खतरे से बाहर निकल पाई। मुझे परमेश्वर के ये वचन याद आए : “जब परमेश्वर तुम्हारे लिए कोई परिवार चुन लेता है, तो फिर वह वो तिथि चुनता है, जब तुम्हारा जन्म होगा। फिर परमेश्वर तुम्हें जन्म लेते और रोते हुए संसार में आते देखता है। वह तुम्हारा जन्म देखता है, तुम्हें अपने पहले शब्द बोलते देखता है, तुम्हें चलना सीखते समय लड़खड़ाते और डगमगाते हुए अपने पहले कदम उठाते देखता है। पहले तुम एक कदम उठाते हो और फिर दूसरा कदम उठाते हो—और अब तुम दौड़ सकते हो, कूद सकते हो, बोल सकते हो, अपनी भावनाएँ व्यक्त कर सकते हो...। जैसे-जैसे लोग बड़े होते हैं, शैतान की निगाह उनमें से प्रत्येक पर जम जाती है, जैसे कोई बाघ अपने शिकार पर नजर रख रहा हो। लेकिन अपना कार्य करने में परमेश्वर कभी भी लोगों, घटनाओं या चीजों से उत्पन्न या स्थान या समय की सीमाओं के अधीन नहीं रहा; वह वही करता है जो उसे करना चाहिए और जो उसे करना है। बड़े होने की प्रक्रिया में तुम्हारे सामने ऐसी कई चीजें आ सकती हैं, जो तुम्हें पसंद न हों, और साथ ही बीमारी और कुंठा भी आ सकती हैं। लेकिन जैसे-जैसे तुम इस मार्ग पर चलते हो, तुम्हारा जीवन और भविष्य पूरी तरह से परमेश्वर की देखरेख के अधीन होता है। परमेश्वर तुम्हें तुम्हारे पूरे जीवन के लिए एक वास्तविक गारंटी देता है, क्योंकि वह तुम्हारी रक्षा और देखभाल करते हुए बिल्कुल तुम्हारी बगल में रहता है” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है VI)। व्यक्तिगत अनुभवों के जरिए मैंने अपने दिल में परमेश्वर के वचनों को और भी पुष्ट कर लिया है। जन्म से लेकर अब तक वास्तव में परमेश्वर ही गुप्त रूप से मेरी रक्षा कर रहा है। परमेश्वर ने मेरे लिए अपने दिल के खून से कीमत चुकाई है, फिर भी मैं उसके प्रति कृतज्ञ नहीं हो पाई, बल्कि अपनी माँ के प्रति अपराधबोध की भावनाओं में डूबी रही, मैं अपने कर्तव्य के प्रति निष्ठावान नहीं रही जिसका दुष्प्रभाव कार्य की प्रगति पर पड़ा। यह सब मेरी माँ की पोषणकारी देखभाल को सही ढंग से न देख पाने की मेरी असमर्थता के कारण हुआ।

अपनी भक्ति के दौरान मैंने परमेश्वर के वचनों का एक और अंश पढ़ा : “ज्यादातर लोग अपने कर्तव्य निभाने के लिए घर छोड़ने को कुछ हद तक व्यापक वस्तुपरक हालात के कारण चुनते हैं जिससे उनका अपने माता-पिता को छोड़ना जरूरी हो जाता है; वे अपने माता-पिता की देखभाल के लिए उनके साथ नहीं रह सकते; ऐसा नहीं है कि वे स्वेच्छा से अपने माता-पिता को छोड़ना चुनते हैं; यह वस्तुपरक कारण है। दूसरी ओर, व्यक्तिपरक ढंग से कहें, तो तुम अपने कर्तव्य निभाने के लिए बाहर इसलिए नहीं जाते कि तुम अपने माता-पिता को छोड़ देना चाहते हो और अपनी जिम्मेदारियों से बचकर भागना चाहते हो, बल्कि परमेश्वर की बुलाहट की वजह से जाते हो। परमेश्वर के कार्य के साथ सहयोग करने, उसकी बुलाहट स्वीकार करने और एक सृजित प्राणी के कर्तव्य निभाने के लिए तुम्हारे पास अपने माता-पिता को छोड़ने के सिवाय कोई चारा नहीं था; तुम उनकी देखभाल करने और उनका साथ देने के लिए उनके बगल में नहीं रह सकते थे। तुमने अपनी जिम्मेदारियों से बचने के लिए उन्हें नहीं छोड़ा, सही है? अपनी जिम्मेदारियों से बचने के लिए उन्हें छोड़ देना और परमेश्वर की बुलाहट का जवाब देने और अपने कर्तव्य निभाने के लिए उन्हें छोड़ना—क्या इन दोनों बातों की प्रकृतियाँ अलग नहीं हैं? (बिल्कुल।) तुम्हारे हृदय में तुम्हारे माता-पिता के प्रति भावनात्मक लगाव और विचार जरूर होते हैं; तुम्हारी भावनाएँ खोखली नहीं हैं। अगर वस्तुपरक हालात अनुमति दें, और तुम अपने कर्तव्य निभाते हुए भी उनके साथ रह पाओ, तो तुम उनके साथ रहने को तैयार होगे, नियमित रूप से उनकी देखभाल करोगे और अपनी जिम्मेदारियाँ पूरी करोगे। लेकिन वस्तुपरक हालात के कारण तुम्हें उनको छोड़ना पड़ता है; तुम उनके साथ नहीं रह सकते। ऐसा नहीं है कि तुम उनके बच्चे के रूप में अपनी जिम्मेदारियाँ नहीं निभाना चाहते हो, बल्कि तुम नहीं निभा सकते हो। क्या इसकी प्रकृति अलग नहीं है? (बिल्कुल है।) अगर तुमने संतानोचित होने और अपनी जिम्मेदारियाँ पूरी करने से बचने के लिए घर छोड़ दिया था, तो यह असंतानोचित होना है और यह मानवता का अभाव दर्शाता है। तुम्हारे माता-पिता ने तुम्हें पाल-पोसकर बड़ा किया, लेकिन तुम अपने पंख फैलाकर जल्द-से-जल्द अपने रास्ते चले जाना चाहते हो। तुम अपने माता-पिता को नहीं देखना चाहते, और उनकी किसी भी मुश्किल के बारे में सुनकर तुम कोई ध्यान नहीं देते। तुम्हारे पास मदद करने के साधन होने पर भी तुम नहीं करते; तुम बस सुनाई न देने का बहाना कर लोगों को तुम्हारे बारे में जो चाहें कहने देते हो—तुम बस अपनी जिम्मेदारियाँ नहीं निभाना चाहते। यह असंतानोचित होना है। लेकिन क्या स्थिति अभी ऐसी है? (नहीं।) बहुत-से लोगों ने अपने कर्तव्य निभाने के लिए अपनी काउंटी, शहर, प्रांत और यहाँ तक कि अपने देश तक को छोड़ दिया है; वे पहले ही अपने गाँवों से बहुत दूर हैं। इसके अलावा, विभिन्न कारणों से उनके लिए अपने परिवारों के साथ संपर्क में रहना सुविधाजनक नहीं है। कभी-कभी वे अपने माता-पिता की मौजूदा दशा के बारे में उसी गाँव से आए लोगों से पूछ लेते हैं और यह सुन कर राहत महसूस करते हैं कि उनके माता-पिता अभी भी स्वस्थ हैं और ठीक गुजारा कर पा रहे हैं। दरअसल, तुम असंतानोचित नहीं हो; तुम मानवता न होने के उस मुकाम पर नहीं पहुँचे हो, जहाँ तुम अपने माता-पिता की परवाह भी नहीं करना चाहते, या उनके प्रति अपनी जिम्मेदारियाँ नहीं निभाना चाहते। यह विभिन्न वस्तुपरक कारणों से है कि तुम्हें यह चुनना पड़ा है, इसलिए तुम असंतानोचित नहीं हो” (वचन, खंड 6, सत्य के अनुसरण के बारे में, सत्य का अनुसरण कैसे करें (16))। परमेश्वर के वचनों पर विचार कर मुझे समझ आया कि कोई भी अपने माता-पिता की खातिर जीने के लिए दुनिया में नहीं आता, हर किसी का अपना एक मिशन होता है और एक सृजित प्राणी होने के नाते मेरे कुछ कर्तव्य हैं जिन्हें मुझे पूरा करना है। पिछले कुछ वर्षों में घर से दूर रहकर मैंने एक सृजित प्राणी होने के नाते अपनी जिम्मेदारियाँ और अपने कर्तव्य निभाए हैं और ऐसा करना बिल्कुल स्वाभाविक और उचित था। इसके अलावा, परिस्थितियों के कारण मुझे अपना घर और माँ को छोड़ना पड़ा क्योंकि पुलिस मुझे ढूँढ रही थी। यह मेरा संतानोचित न होना नहीं है। हालाँकि मेरा हमेशा से मानना रहा है कि अपनी माँ की बीमारी के दौरान उसकी देखभाल न कर पाने का मतलब है कि मुझमें मानवता नहीं है और मैं संतानोचित नहीं हूँ। लेकिन मेरा यह दृष्टिकोण सत्य से मेल नहीं खाता। वास्तव में मानवता का न होना और संतानोचित न होना तब होता है जब किसी व्यक्ति के पास अपने माता-पिता की देखभाल करने के साधन हों, लेकिन फिर भी वह उनकी देखभाल नहीं करता, पूरी तरह उनकी अनदेखी करता है या उन्हें बोझ समझता है। यह जिम्मेदारी से भागना है और सचमुच मानवता का न होना और शर्मनाक ढंग से संतानोचित न होना है। अपने व्यवहार पर विचार करते हुए मैंने देखा कि पहले जब परिस्थितियाँ अनुकूल थीं तो एक कार दुर्घटना के बाद मैंने माँ की तन-मन से सेवा की थी और जब मैं घर पर होती थी तब भी मैं उसके प्रति विचारशील रहती थी और देखभाल करती थी और एक बेटी के नाते अपनी जिम्मेदारियाँ निभा रही थी। अब जबकि मेरी माँ को कैंसर हो गया था तो मैं घर नहीं लौट पा रही थी, क्योंकि पुलिस अभी भी मेरा पीछा कर रही थी। अगर मैं लौटने का जोखिम उठाती तो मुझे गिरफ्तार किया जा सकता था, ऐसे में न केवल मैं अपनी माँ की देखभाल करने में असमर्थ होती, बल्कि मैं अपना कर्तव्य निभाने का अवसर भी खो बैठती। इसका एहसास होने पर अब मुझे अपनी माँ की देखभाल न कर पाने का अपराधबोध नहीं होता था।

बाद में मैंने परमेश्वर के वचनों का एक और अंश पढ़ा : “अगर तुम अपना कर्तव्य निभाने के लिए घर छोड़कर नहीं गए होते और अपने माता-पिता के साथ ही रह रहे होते, तो क्या तुम उन्हें बीमार पड़ने से रोक सकते थे? (नहीं।) क्या यह तुम्हारे वश में है कि तुम्हारे माता-पिता जीवित रहें या मर जाएँ? क्या उनका अमीर या गरीब होना तुम्हारे वश में है? (नहीं।) तुम्हारे माता-पिता को जो भी रोग हो, वह इस वजह से नहीं है कि वे तुम्हें बड़ा करने में बहुत थक गए, या उन्हें तुम्हारी याद आई; उन्हें विशेष रूप से तुम्हारे कारण कोई भी बड़ी, गंभीर बीमारी या जानलेवा स्थिति नहीं हो जाएगी। यह उनका भाग्य है, और इसका तुमसे कोई लेना-देना नहीं है। तुम चाहे कितने भी संतानोचित क्यों न हो या तुम उनकी कितनी भी ध्यान से देखभाल क्यों न करो, ज्यादा-से-ज्यादा तुम बस उनके दैहिक कष्ट और दायित्वों को जरा-सा कम कर सकोगे। लेकिन वे कब बीमार पड़ेंगे, उन्हें कौन-सी बीमारी होगी, उनकी मृत्यु कब और कहाँ होगी—क्या इन चीजों का इस बात से कोई लेना-देना है कि तुम उनके साथ रहकर उनकी देखभाल कर रहे हो या नहीं? नहीं, नहीं है” (वचन, खंड 6, सत्य के अनुसरण के बारे में, सत्य का अनुसरण कैसे करें (17))। परमेश्वर के वचनों पर विचार कर मुझे उसकी संप्रभुता की कुछ समझ मिली। अगर मैं अपने कर्तव्य निर्वहन के लिए घर से बाहर न भी जाती और माँ की देखभाल करने के लिए उसके साथ रहती तो भी मैं यह गारंटी नहीं दे सकती थी कि वह बीमार नहीं पड़ेगी। किस व्यक्ति को कितने कष्ट या कितनी असफलताएँ झेलनी हैं, यह इंसानी नियंत्रण से बाहर है, हर इंसान की नियति पूरी तरह से परमेश्वर के हाथों में है। उदाहरण के लिए, मेरी माँ अब 60 वर्ष की है और इस उम्र में स्वास्थ्य संबंधी समस्याएँ होना सामान्य बात है। अगर मैं घर जाकर उसकी देखभाल भी करती, उसे दुलारती-पुचकारती और उसके लिए अच्छा खाना बनाती तो भी उसे ज्यादा से ज्यादा थोड़ी आध्यात्मिक सांत्वना ही मिल सकती थी, लेकिन उसकी बीमारी की पीड़ा मैं अपने ऊपर नहीं ले सकती थी। मैंने विचार किया कि कुछ बच्चे अपने माता-पिता के प्रति विशेष रूप से संतानोचित व्यवहार करते हैं, उन्हें अपने साथ रखते हैं और पूरी शिद्दत से उनकी देखभाल करते हैं, फिर भी उनके माता-पिता बीमार पड़ जाते हैं। इससे पता चलता है कि जरूरी नहीं कि बच्चों के साथ रहने से माता-पिता स्वस्थ रहें, न ही बच्चों का उनके साथ होना उनकी बीमारी से ठीक होने की गारंटी है। ये मामले पूरी तरह से परमेश्वर की संप्रभुता और पूर्वनियति द्वारा निर्धारित होते हैं। उदाहरण के लिए, जब इस बार माँ को कैंसर होने का पता चला तो यह गंभीर लग रहा था और यह निश्चित नहीं था कि इसका इलाज हो पाएगा या नहीं, और मेरी भाभियों ने तो यहाँ तक कह दिया था कि अगर मैं घर नहीं लौटी तो वे मेरी माँ के इलाज का खर्च नहीं उठाएँगी। फिर भी आखिरकार मेरे छोटे भाई की पत्नी और दो बड़े चचेरे भाइयों ने पैसे दिए और अस्पताल में बारी-बारी से माँ की देखभाल की। माँ की हालत और बिगड़ने से बच गई और उसकी तबियत में काफी सुधार भी हुआ। इससे मुझे पता चला कि लोग सचमुच अपने भाग्य को नियंत्रित नहीं कर सकते, यह सब परमेश्वर के हाथों में होता है। मुझे माँ की चिंताएँ छोड़कर उसे परमेश्वर को सौंप देना चाहिए।

नवंबर 2023 में एक दिन मुझे माँ का एक पत्र मिला। उसमें लिखा था, “तुम्हारे भाई ने मेरे लिए एक नया घर खरीदा है, और मैं अपना कर्तव्य निभाते हुए उसके बच्चे की देखभाल में मदद कर रही हूँ। मैं भी स्वस्थ हूँ, इसलिए तुम्हें अपना कर्तव्य शांत मन से निभाना चाहिए।” माँ के ये दो शब्द पढ़कर ही मेरी आँखों में खुशी के आँसू आ गए। मुझे बिल्कुल उम्मीद नहीं थी कि वह मेरी देखभाल के बिना भी इतनी अच्छी जिंदगी जी पाएगी और यह भी कि वह अपना कर्तव्य भी निभा रही थी। इससे मेरा संकल्प और मजबूत हुआ और मुझे समझ आया कि चाहे मैं घर लौट पाऊँ या नहीं, अपनी माँ से दोबारा मिल पाऊँ या नहीं, मुझे अब उसकी देखभाल न कर पाने का कोई मलाल नहीं होगा, मैंने अपना कर्तव्य निभाने के लिए अपने मन को शांत रखने का फैसला किया। मुझे इसी लक्ष्य के लिए अपना जीवन समर्पित कर देना चाहिए।

इन अनुभवों के जरिए मैंने जाना कि मैं अपने माता-पिता के प्रति संतानोचित धर्मनिष्ठा के पारंपरिक विचारों से कितनी गहराई से बंधी हुई थी और जब भी प्रतिकूल परिस्थितियाँ आती थीं तो ये विचार मुझे सत्य का अभ्यास करने और अपना कर्तव्य निभाने से रोकते थे। परमेश्वर के वचनों के मार्गदर्शन से ही मैं इन पारंपरिक विचारों का भेद पहचान पाई, उनसे प्रभावित और बेबस होने से बच पाई और अपने कर्तव्य में मन लगा पाई। ये परमेश्वर के वचनों से प्राप्त नतीजे थे। परमेश्वर का धन्यवाद!


99. उत्पीड़न और क्लेश के दौरान कर्तव्य को कायम रखना

कैलिन, चीन

अप्रैल 2023 में उच्च अगुआओं ने मुझे बताया कि शिंगयूआन कलीसिया की एक अगुआ को गिरफ्तार कर लिया गया है, दो अन्य अगुआओं से भी पुलिस ने उनके घरों में पूछताछ की है और सुरक्षा जोखिमों के कारण वे अब कलीसिया में अपना कार्य जारी नहीं रख सकते। इसलिए उच्च अगुआओं ने मुझे अनुवर्ती कार्य सँभालने और भाई-बहनों को सहारा देने को कहा। अगुआओं को यह कहते हुए सुनकर मैंने वास्तव में इस जिम्मेदारी का महत्व महसूस हुआ और मैं यह सोचकर कुछ चिंतित भी थी, “यह परिवेश इतना कठोर है। उन्होंने मुझे भेजने की व्यवस्था क्यों की? अगर मुझे गिरफ्तार कर लिया गया तो? गिरफ्तार किए गए बहुत से भाई-बहनों को गंभीर यातनाएँ दी जाती हैं। कुछ लोग यातना सहन नहीं कर पाते हैं और परमेश्वर को धोखा देते हुए यहूदा बन जाते हैं, जबकि अन्य को पीट-पीटकर मार दिया जाता है या विकलांग बना दिया जाता है। लोगों को नुकसान पहुँचाने के लिए बड़े लाल अजगर द्वारा इस्तेमाल किए जाने वाले तरीके इतने क्रूर हैं। अगर मुझे गिरफ्तार कर लिया गया और मैं यातना न सह पाई, यहूदा बन गई और परमेश्वर से विश्वासघात कर बैठी तो मुझे बचाया नहीं जाएगा। क्या तब मेरी आस्था व्यर्थ नहीं हो जाएगी?” लेकिन फिर मैंने सोचा, “मैं इतनी स्वार्थी नहीं हो सकती और सिर्फ अपने बारे में ही नहीं सोच सकती। एक अगुआ को गिरफ्तार किया गया है, परमेश्वर के वचनों की किताबें खतरे में हैं और उन्हें तुरंत स्थानांतरित करने की जरूरत है, भाई-बहन नकारात्मक और कमजोर हैं, उन्हें सहारे और मदद की जरूरत है। मुझे परमेश्वर के इरादे पर विचार करने और यह कर्तव्य स्वीकारने की जरूरत है।” इसलिए मैंने सहमति जताई।

शिंगयूआन कलीसिया में पहुँचने के बाद मुझे पता चला कि ज्यादातर भाई-बहनों के घरों में यहूदा झांग फेन आई थी, इसलिए उन सभी की सुरक्षा जोखिम में थी। उस समय सिर्फ बहन झांग यू का घर अपेक्षाकृत सुरक्षित था और कार्य पर चर्चा करने के लिए इसका अस्थायी रूप से इस्तेमाल किया जा सकता था। लेकिन झांग यू से मिलने पर मुझे पता चला कि कुछ साल पहले पुलिस ने उसके घर पर कई बहनों को गिरफ्तार किया था और यहूदा झांग फेन अपनी गिरफ्तारी से पहले झांग यू के घर भी आई थी। उसकी यह बात सुनकर मेरी धड़कन थम गई, “क्या पुलिस गुप्त रूप से निगरानी और देखरेख कर रही होगी? अगर उसने मुझे गिरफ्तार कर लिया तो? अगर मैं यातना सहन नहीं कर पाई और यहूदा बन गई तो क्या मेरे लिए सब कुछ खत्म नहीं हो जाएगा? मुझे रुकना चाहिए या तुरंत निकल जाना चाहिए? अगर मैं रुकती हूँ तो मुझे गिरफ्तार किए जाने का खतरा हो सकता है, लेकिन अगर मैं चली गई तो अनुवर्ती कार्य सँभालने के बारे में चर्चा करने का कोई उपाय नहीं रहेगा।” मैंने अपने दिल में प्रार्थना की, परमेश्वर से कहा कि वह मुझे यह मार्गदर्शन दे कि मैं कैसे अभ्यास करूँ। मैंने परमेश्वर के इन वचनों के बारे में सोचा : “क्या मानवता से रहित व्यक्ति के लिए सत्य को प्राप्त करना आसान है? यह उसके लिए मुश्किल है। जब उसका किसी कष्ट की घड़ी से सामना होता है या उसे कोई कीमत चुकानी पड़ती है, तो वह सोचता है, ‘पहले तुम लोग आगे जाओ और ये सब कष्ट झेलो और मूल्य चुकाओ, और जब काफी हद तक परिणाम हासिल किए जा चुके होंगे, तो मैं तुम लोगों के साथ रहूँगा।’ यह किस तरह की मानवता है? इस तरह के व्यवहारों को सामूहिक रूप से ‘मानवता नहीं होने’ के रूप में जाना जाता है। ... जब खतरे का सामना होता है, तो कुछ लोग केवल छिपने की परवाह करते हैं। कुछ दूसरों की रक्षा करते हैं और अपनी परवाह नहीं करते। जब उनके साथ कुछ होता है, तो कुछ लोग उसे सह जाते हैं, और कुछ लड़ते हैं। ये मानवता में अंतर हैं” (वचन, खंड 3, अंत के दिनों के मसीह के प्रवचन, अपना हृदय परमेश्वर को देकर सत्य प्राप्त किया जा सकता है)। परमेश्वर के वचनों ने मुझे समझाया कि अच्छे चरित्र वाले लोग खतरे का सामना होने पर सबसे पहले दूसरों की रक्षा करेंगे, वे परमेश्वर के घर के हितों की रक्षा करने और अपनी जिम्मेदारियाँ पूरी करने के लिए खुद को खतरे में डालने को तत्पर रहते हैं। मानवता रहित लोग स्वार्थी और नीच होते हैं, अपनी सुरक्षा को प्राथमिकता देते हैं और खतरा नजदीक आने पर छिपने के लिए भागते हैं, कलीसिया के कार्य या भाई-बहनों की सुरक्षा के लिए कोई चिंता नहीं दिखाते। परमेश्वर के वचनों की रोशनी में मैंने देखा कि मैं बहुत स्वार्थी थी और मेरा चरित्र बहुत दयनीय था। जब खतरे का सामना हुआ तो मैंने सबसे पहले अपने बारे में सोचा, गिरफ्तारी से डर गई और तुरंत भाग जाना चाहती थी, कलीसिया के कार्य या अपने स्वयं के कर्तव्य के लिए कोई चिंता नहीं दिखा रही थी। भले ही झांग यू के घर में कुछ सुरक्षा जोखिम थे, लेकिन कलीसिया में दूसरे घरों की तुलना में यह अभी अपेक्षाकृत रूप से सुरक्षित घर था। मैं कार्य पर चर्चा करने की खातिर भाई-बहनों से मिलने के लिए अस्थायी रूप से वहाँ रह सकती थी और जब कोई अधिक उपयुक्त स्थान मिल जाता तो उसमें रहने जा सकती थी। अगर मुझे वाकई विशेष परिस्थितियों का सामना करना पड़े तो मुझे परमेश्वर से प्रार्थना करनी चाहिए, आस्था और बुद्धि के साथ चीजों को सँभालना चाहिए। इसलिए मैंने परमेश्वर से प्रार्थना की और उससे विनती की कि वह मुझे आस्था दे और कष्ट सहने की इच्छाशक्ति दे।

अगले दिन मैंने काम पर चर्चा करने के लिए झांग यू के घर पर दो भाइयों को बुलाया। ली बिन, जो झांग यू के ही गाँव से था, उसने मुझे देखते ही कहा, “मेरे गाँव में झांग यू के घर के पास दो बुरे लोग हैं। अगर वे गाँव में अजनबियों को घुसते देखेंगे और पता लगा लेंगे कि वे विश्वासी हैं तो वे पुलिस को बुलाएँगे। मेरे गाँव में पहले भी कुछ भाई-बहनों को गिरफ्तार किया गया था क्योंकि इनमें से एक बुरे व्यक्ति ने उनकी रिपोर्ट की थी।” ली बिन की बातें सुनकर मुझे थोड़ा डर लगा, मैंने सोचा, “मैं नहीं जानती कि जब मैं आई थी तो बुरे लोगों ने मुझे देखा था या नहीं। अगर उन्होंने मेरी रिपोर्ट की तो मुझे निश्चित रूप से गिरफ्तार कर लिया जाएगा!” उस पल मुझे परमेश्वर के वचनों का एक अंश याद आया और मैंने उसे पढ़ने के लिए खोजा। परमेश्वर कहता है : “शैतान चाहे जितना भी ‘ताकतवर’ हो, चाहे वह जितना भी दुस्साहसी और महत्वाकांक्षी हो, चाहे नुकसान पहुँचाने की उसकी क्षमता जितनी भी बड़ी हो, चाहे मनुष्य को भ्रष्ट करने और लुभाने की उसकी तकनीकें जितनी भी व्यापक हों, चाहे मनुष्य को डराने की उसकी तरकीबें और साजिशें जितनी भी चतुराई से भरी हों, चाहे उसके अस्तित्व के रूप जितने भी परिवर्तनशील हों, वह कभी एक भी जीवित चीज सृजित करने में सक्षम नहीं हुआ, कभी सभी चीजों के अस्तित्व के लिए व्यवस्थाएँ या नियम निर्धारित करने में सक्षम नहीं हुआ, और कभी किसी सजीव या निर्जीव चीज पर शासन और नियंत्रण करने में सक्षम नहीं हुआ। ब्रह्मांड और आकाश के भीतर, एक भी व्यक्ति या चीज नहीं है जो उससे पैदा हुई हो, या उसके कारण अस्तित्व में हो; एक भी व्यक्ति या चीज नहीं है जो उसके द्वारा शासित हो, या उसके द्वारा नियंत्रित हो। इसके विपरीत, उसे न केवल परमेश्वर के प्रभुत्व के अधीन रहना है, बल्कि, परमेश्वर के सभी आदेशों और आज्ञाओं के प्रति समर्पण करना है। परमेश्वर की अनुमति के बिना शैतान के लिए जमीन पर पानी की एक बूँद या रेत का एक कण छूना भी मुश्किल है; परमेश्वर की अनुमति के बिना शैतान धरती पर चींटियों का स्थान बदलने के लिए भी स्वतंत्र नहीं है, परमेश्वर द्वारा सृजित मानवजाति की तो बात ही छोड़ दो। परमेश्वर की दृष्टि में, शैतान पहाड़ पर उगने वाली कुमुदिनियों से, हवा में उड़ने वाले पक्षियों से, समुद्र में रहने वाली मछलियों से, और पृथ्वी पर रहने वाले कीड़ों से भी तुच्छ है। सभी चीजों के बीच उसकी भूमिका सभी चीजों की सेवा करना, मानवजाति की सेवा करना और परमेश्वर के कार्य और उसकी प्रबंधन-योजना की सेवा करना है। उसकी प्रकृति कितनी भी दुर्भावनापूर्ण क्यों न हो, और उसका सार कितना भी बुरा क्यों न हो, केवल एक चीज जो वह कर सकता है, वह है अपने कार्य का कर्तव्यनिष्ठा से पालन करना : परमेश्वर के लिए सेवा देना, और परमेश्वर को एक विषमता प्रदान करना। ऐसा है शैतान का सार और उसकी स्थिति। उसका सार जीवन से असंबद्ध है, सामर्थ्य से असंबद्ध है, अधिकार से असंबद्ध है; वह परमेश्वर के हाथ में केवल एक खिलौना है, परमेश्वर की सेवा में रत सिर्फ एक मशीन है!” (वचन, खंड 2, परमेश्वर को जानने के बारे में, स्वयं परमेश्वर, जो अद्वितीय है I)। परमेश्वर के वचनों ने मुझे आस्था और शक्ति दी। परमेश्वर सब पर संप्रभु है और सब कुछ नियंत्रित करता है। सभी चीजें और घटनाएँ परमेश्वर के हाथों में हैं। सीसीपी और बुरे लोग चाहे कितने भी उग्र क्यों न हों, सभी परमेश्वर के हाथों में हैं। परमेश्वर की नजर में वे पृथ्वी पर मौजूद कीड़ों से भी गए गुजरे हैं। वे केवल उपकरण हैं जो परमेश्वर के चुने हुए लोगों को पूर्ण बनाने के लिए सेवा प्रदान करते हैं। बड़ा लाल अजगर परमेश्वर में विश्वास रखने वालों को पकड़ने के लिए हद पार कर देता है, लेकिन परमेश्वर की अनुमति के बिना वह हमारा कुछ नहीं बिगाड़ सकता। जैसे सीसीपी कुछ भाई-बहनों का शिकार करती है और उनके सिर पर इनाम रखती है, पार्टी खोज, ट्रैकिंग और निगरानी पर बहुत सारे मानव और भौतिक संसाधन खर्च करती है, निगरानी के लिए हर तरह की उच्च तकनीक वाले उपकरणों का इस्तेमाल करती है, लेकिन परमेश्वर की अनुमति के बिना वे उन्हें पकड़ नहीं सकते। उस दिन जब मैंने सुना कि कुछ बुरे लोग मेरे खिलाफ शिकायत कर सकते हैं तो मुझे कायरता और घबराहट महसूस हुई। मैंने देखा कि यूँ तो मैं परमेश्वर में विश्वास रखने की बात करती थी लेकिन जब वास्तव में जरूरत पड़ी तो लगा कि परमेश्वर मेरे हृदय से गायब है। परमेश्वर में मेरी आस्था इतनी कम थी। हालाँकि परिवेश कठोर था, मुझे गिरफ्तार किया जाएगा या नहीं, यह परमेश्वर के हाथों में था। यह मामला परमेश्वर पर निर्भर था। इस बात को ध्यान में रखते हुए अब मुझे उतना डर नहीं लगा। मैंने देखा कि दोनों भाई भय और कायरता में जी रहे हैं, इसलिए मैंने उनके साथ परमेश्वर के अधिकार और संप्रभुता के बारे में संगति की। सुनने के बाद उन्हें आस्था मिली और वे अपने कर्तव्य करने के लिए तैयार हो गए।

बाद में मैंने सोचा, “मैं गिरफ्तार होने और पीट-पीटकर मार डाले जाने से इतनी क्यों डरती थी? मुझे सत्य के किस पहलू में प्रवेश करना चाहिए?” मैंने पढ़ा कि परमेश्वर के वचन कहते हैं : “प्रभु यीशु के उन शिष्यों की मौत कैसे हुई? उनमें ऐसे अनुयायी थे जिन्हें पत्थरों से मार डाला गया, घोड़े से बाँध कर घसीटा गया, सूली पर उलटा लटका दिया गया, पाँच घोड़ों से खिंचवाकर उनके टुकड़े-टुकड़े कर दिए गए—हर प्रकार की मौत उन पर टूटी। उनकी मृत्यु का कारण क्या था? क्या उन्हें उनके अपराधों के लिए कानूनी रूप से दंडित किया गया था? नहीं। उन्होंने प्रभु का सुसमाचार फैलाया था, लेकिन दुनिया के लोगों ने उसे स्वीकार नहीं किया, इसके बजाय उनकी भर्त्सना की, पीटा और डाँटा-फटकारा और यहाँ तक कि मार डाला—इस तरह वे शहीद हुए। हम उन शहीदों के अंतिम परिणाम की, या उनके व्यवहार की परमेश्वर की परिभाषा की बात न करें, बल्कि यह पूछें : जब उनका अंत आया, तब जिन तरीकों से उनके जीवन का अंत हुआ, क्या वह मानव धारणाओं के अनुरूप था? (नहीं, यह ऐसा नहीं था।) मानव धारणाओं के परिप्रेक्ष्य से, उन्होंने परमेश्वर के कार्य का प्रसार करने की इतनी बड़ी कीमत चुकाई, लेकिन अंत में इन लोगों को शैतान द्वारा मौत के घाट उतार दिया गया। यह मानव धारणाओं से मेल नहीं खाता, लेकिन उनके साथ ठीक यही हुआ। परमेश्वर ने ऐसा होने दिया। इसमें कौन-सा सत्य खोजा जा सकता है? क्या परमेश्वर द्वारा उन्हें इस प्रकार मरने देना उसका श्राप और दण्डादेश था, या यह उसकी योजना और आशीष थी? यह दोनों ही नहीं थे। यह क्या था? अब लोग गहरे दुख के साथ उनकी मृत्यु पर विचार करते हैं, किन्तु चीजें इसी प्रकार थीं। परमेश्वर में विश्वास करने वाले लोग इसी तरीके से मारे गए, इसे कैसे समझाया जाए? जब हम इस विषय का जिक्र करें, तो तुम लोग स्वयं को उनकी स्थिति में रखो, क्या तब तुम लोगों के हृदय उदास होते हैं, और क्या तुम भीतर ही भीतर पीड़ा का अनुभव करते हो? तुम सोचते हो, ‘इन लोगों ने परमेश्वर का सुसमाचार फैलाने का अपना कर्तव्य निभाया, इन्हें अच्छा इंसान माना जाना चाहिए, तो फिर उनका अंत, और उनका परिणाम ऐसा कैसे हो सकता है?’ वास्तव में, उनके शरीर इसी तरह मृत्यु को प्राप्त हुए और चल बसे; यह मानव संसार से प्रस्थान का उनका अपना माध्यम था, तो भी इसका यह अर्थ नहीं था कि उनका परिणाम भी वैसा ही था। उनकी मृत्यु और प्रस्थान का साधन चाहे जो रहा हो, या यह चाहे जैसे भी हुआ हो, यह वैसा नहीं था जैसे परमेश्वर ने उन जीवनों के, उन सृजित प्राणियों के अंतिम परिणाम को परिभाषित किया था। तुम्हें यह बात स्पष्ट रूप से समझ लेनी चाहिए। इसके विपरीत, उन्होंने इस संसार की घोर निंदा करने और परमेश्वर के कर्मों की गवाही देने के लिए ठीक उन्हीं साधनों का उपयोग किया। इन सृजित प्राणियों ने अपने सर्वाधिक बहुमूल्य जीवन का उपयोग किया—उन्होंने परमेश्वर के कर्मों की गवाही देने के लिए अपने जीवन के अंतिम क्षण का उपयोग किया, परमेश्वर के महान सामर्थ्य की गवाही देने के लिए उपयोग किया, और शैतान तथा इस संसार के समक्ष यह घोषित करने के लिए किया कि परमेश्वर के कर्म सही हैं, प्रभु यीशु परमेश्वर है, वह प्रभु है, और परमेश्वर का देहधारी शरीर है। यहाँ तक कि अपने जीवन के बिल्कुल अंतिम क्षण तक उन्होंने प्रभु यीशु का नाम कभी नहीं नकारा। क्या यह इस संसार के ऊपर न्याय का एक रूप नहीं था? उन्होंने अपने जीवन का उपयोग किया, संसार के समक्ष यह घोषित करने के लिए, मानव प्राणियों के समक्ष यह पुष्टि करने के लिए कि प्रभु यीशु प्रभु है, प्रभु यीशु मसीह है, वह परमेश्वर का देहधारी शरीर है, कि उसने समस्त मानवजाति के छुटकारे के लिए जो कार्य किया, उसी के कारण मानवता जीवित रह पाई है—यह सच्चाई कभी बदलने वाली नहीं है। जो लोग प्रभु यीशु के सुसमाचार को फैलाने के लिए शहीद हुए, उन्होंने किस सीमा तक अपना कर्तव्य निभाया? क्या यह अंतिम सीमा तक किया गया था? यह अंतिम सीमा कैसे परिलक्षित होती थी? (उन्होंने अपना जीवन अर्पित किया।) यह सही है, उन्होंने अपने जीवन से कीमत चुकाई। परिवार, सम्पदा, और इस जीवन की भौतिक वस्तुएँ, सभी बाहरी चीजें हैं; स्वयं से संबंधित एकमात्र चीज जीवन है। प्रत्येक जीवित व्यक्ति के लिए जीवन सबसे अधिक प्रिय और संजोने योग्य होता है, सबसे बहुमूल्य होता है, और यही कारण है कि ये लोग मानवजाति के प्रति परमेश्वर के प्रेम की पुष्टि और गवाही के रूप में अपनी सबसे बहुमूल्य वस्तु—जीवन—अर्पित कर सके। अपनी मृत्यु के दिन तक उन्होंने परमेश्वर के नाम को नहीं नकारा, न ही परमेश्वर के कार्य को नकारा, और उन्होंने जीवन के अपने अंतिम क्षणों का उपयोग इस तथ्य के अस्तित्व की गवाही देने के लिए किया—क्या यह गवाही का सर्वोच्च रूप नहीं है? यह अपना कर्तव्य निभाने का सर्वश्रेष्ठ तरीक़ा है; अपना उत्तरदायित्व इसी तरह पूरा किया जाता है। जब शैतान ने उन्हें धमकाया और आतंकित किया, और अंत में जब उसने उनसे उनके प्राणों की कीमत भी वसूल ली, तब भी उन्होंने अपना कर्तव्य नहीं छोड़ा। यही अपना कर्तव्य चरम सीमा तक पूरा करना है। इससे मेरा क्या आशय है? क्या मेरा आशय यह है कि तुम लोग भी परमेश्वर की गवाही देने और उसका सुसमाचार फैलाने के लिए इसी तरीके का उपयोग करो? तुम्हें हूबहू ऐसा करने की आवश्यकता नहीं है, किन्तु तुम्हें समझना होगा कि यह तुम्हारा दायित्व है, यदि परमेश्वर ऐसा चाहे, तो तुम्हें इसे कुछ ऐसा मानकर स्वीकार करना चाहिए जिसे करने को तुम कर्तव्यबद्ध हो। आज लोगों के मन में भय और चिंता व्याप्त है, किंतु ये अनुभूतियां किस काम की हैं? यदि परमेश्वर तुमसे ऐसा करने के लिए न कहे, तो इसके बारे में चिंता करने का क्या लाभ है? यदि परमेश्वर को तुमसे ऐसा कराना है, तो तुम्हें इस उत्तरदायित्व से न तो मुँह मोड़ना चाहिए और न ही इसे ठुकराना चाहिए। तुम्हें आगे बढ़कर सहयोग करना और निश्चिंत होकर इसे स्वीकारना चाहिए। मृत्यु चाहे जैसे हो, किंतु उन्हें शैतान के सामने, शैतान के हाथों में नहीं मरना चाहिए। यदि मरना ही है, तो उन्हें परमेश्वर के हाथों में मरना चाहिए। लोग परमेश्वर से आए हैं, और उन्हें परमेश्वर के पास ही लौटना है—यही विवेक और रवैया सृजित प्राणियों में होना चाहिए” (वचन, खंड 3, अंत के दिनों के मसीह के प्रवचन, सुसमाचार का प्रचार करना वह कर्तव्य है जिसे सभी विश्वासी पूरा करने को बाध्य हैं)। परमेश्वर के वचन पढ़ने के बाद मुझे समझ आया कि प्रभु यीशु का अनुसरण करने वाले शिष्यों को प्रभु के सुसमाचार का प्रचार करने के लिए शासकों और धार्मिक दुनिया से उत्पीड़न सहना पड़ा और उन पर सभी तरह की मौत आई। लेकिन उन्होंने परमेश्वर के लिए सुंदर गवाही देने और शैतान को अपमानित करने के लिए अपने प्राणों से कीमत चुकाई। भले ही उनके शरीर मर गए, उनकी आत्माएँ परमेश्वर के हाथों में थीं और उनकी मृत्यु को परमेश्वर ने याद रखा। हम जो अंत के दिनों के मसीह का अनुसरण करते हैं, राज्य के सुसमाचार का प्रचार करने के लिए चीनी सत्तारूढ़ पार्टी का क्रूर उत्पीड़न सहते हैं। गिरफ्तार किए जाने के बाद बहुत से भाई-बहनों को प्रताड़ित किया गया है, लेकिन मृत्यु के कगार पर भी उन्होंने परमेश्वर के नाम को अस्वीकार नहीं किया या उसे धोखा नहीं दिया। कुछ को मौत के घाट उतार दिया गया लेकिन फिर भी वे यहूदा नहीं बने। उन्होंने परमेश्वर की गवाही देने के लिए अपना जीवन दे दिया, जो मूल्यवान और सार्थक है। लेकिन मेरा क्या? इस खतरनाक परिवेश को देखकर मुझे डर था कि कहीं मुझे गिरफ्तार न कर लिया जाए और पीट-पीटकर मार न डाला जाए, इसलिए मैं अपना कर्तव्य छोड़ना चाहती थी। मैं सच में मौत से डरती थी! अगर मैं सिर्फ खुद को बचाने और एक नीच अस्तित्व को घसीटने की कोशिश करती, भले ही मैं खुद को पूरी तरह से सुरक्षित रखती, मैं बस एक चलती-फिरती लाश बन जाती। अगर मैंने अपना कर्तव्य ठीक से न निभाया और परमेश्वर के सामने मेरे पास कोई अच्छा कर्म या गवाही नहीं हुई तो भले ही मैं अपनी देह में जीवित रहूँ, मुझे परमेश्वर की स्वीकृति नहीं मिलेगी और जब मैं मरूँगी तो मुझे नरक में दंडित किया जाएगा। यह समझने पर मैं मृत्यु के भय से उतनी बेबस नहीं रही।

बाद में मैंने परमेश्वर के वचनों का एक और अंश पढ़ा और खुद के बारे में और अधिक समझ हासिल की। परमेश्वर कहता है : “मसीह-विरोधी बेहद स्वार्थी और घिनौने होते हैं। उनमें परमेश्वर के प्रति सच्ची आस्था नहीं होती, परमेश्वर के प्रति निष्ठा तो बिल्कुल नहीं होती; जब उनके सामने कोई मसला आता है तो वे केवल अपना बचाव और अपनी सुरक्षा करते हैं। उनके लिए अपनी सुरक्षा से ज्यादा जरूरी और कुछ नहीं है। अगर वे जिंदा रह सकें और गिरफ्तार न हों तो उन्हें कोई फर्क नहीं पड़ता कि कलीसिया के काम को कितना नुकसान हुआ है। ये लोग बेहद स्वार्थी हैं, वे भाई-बहनों के बारे में या कलीसिया के काम के बारे में बिल्कुल नहीं सोचते, सिर्फ अपनी सुरक्षा के बारे में सोचते हैं। वे मसीह-विरोधी हैं। तो ऐसी चीजें जब उन लोगों के साथ घटती हैं जो परमेश्वर के प्रति निष्ठावान हैं और परमेश्वर में सच्ची आस्था रखते हैं तो वे इन्हें कैसे सँभालते हैं? वे जो करते हैं वह मसीह-विरोधियों के काम से किस तरह अलग है? ... जब वे लोग जो परमेश्वर के प्रति निष्ठावान होते हैं, स्पष्ट रूप से जानते हैं कि परिवेश खतरनाक है, तब भी वे गिरफ्तारी के बाद का कार्य सँभालने का जोखिम उठाते हैं और खुद को बचाने से पहले वे परमेश्वर के घर को होने वाले नुकसान को न्यूनतम कर जाते हैं। वे अपनी सुरक्षा को प्राथमिकता नहीं देते। मुझे बताओ, बड़े लाल अजगर के इस दुष्ट राष्ट्र में कौन यह सुनिश्चित कर सकता है कि परमेश्वर में विश्वास करने और कर्तव्य करने में कोई भी खतरा न हो? चाहे व्यक्ति कोई भी कर्तव्य निभाए, उसमें कुछ जोखिम तो होता ही है—लेकिन कर्तव्य का निर्वहन परमेश्वर द्वारा सौंपा गया आदेश है और परमेश्वर का अनुसरण करते हुए व्यक्ति को अपना कर्तव्य निभाने का जोखिम उठाना ही चाहिए। इसमें व्यक्ति को बुद्धि का इस्तेमाल करना चाहिए और अपनी सुरक्षा के इंतजाम करने की भी आवश्यकता होती है, लेकिन उसे अपनी व्यक्तिगत सुरक्षा को पहला स्थान नहीं देना चाहिए। उसे पहले परमेश्वर के इरादों पर विचार करना चाहिए, उसके घर के कार्य और सुसमाचार के प्रचार को सबसे ऊपर रखना चाहिए। परमेश्वर ने तुम्हें जो आदेश सौंपा है, उसे पूरा करना सर्वाधिक महत्वपूर्ण है और यह सबसे पहले आता है। मसीह-विरोधी अपनी व्यक्तिगत सुरक्षा को सर्वोच्च प्राथमिकता देते हैं; उनका मानना है कि किसी और चीज का उनसे कोई लेना-देना नहीं है। जब किसी दूसरे के साथ कुछ होता है तो वे परवाह नहीं करते, चाहे वह कोई भी हो। जब तक खुद मसीह-विरोधियों के साथ कुछ बुरा नहीं होता, तब तक वे आराम से बैठे रहते हैं। वे निष्ठारहित होते हैं, जो मसीह-विरोधियों के प्रकृति सार से निर्धारित होता है। मुख्यभूमि चीन के परिवेश में क्या अपना कर्तव्य करते समय कोई भी जोखिम उठाने से बचना और यह पक्का करना मुमकिन है कि कुछ भी बुरा न हो? सबसे सतर्क व्यक्ति भी यह गारंटी नहीं दे सकता। मगर सतर्कता जरूरी है। पहले से अच्छी तरह तैयार होने से चीजें थोड़ी बेहतर होंगी और कुछ गलत होने पर नुकसान को कम करने में मदद मिल सकेगी। अगर कोई तैयारी नहीं है तो नुकसान बड़ा होगा। क्या तुम इन दो स्थितियों के बीच अंतर को स्पष्ट रूप से देख सकते हो? इसलिए चाहे सभाओं की बात हो या किसी तरह का कर्तव्य निभाने की, सतर्क रहना सबसे अच्छा है और कुछ बचाव के उपाय करना जरूरी है। जब कोई निष्ठावान व्यक्ति अपना कर्तव्य निभाता है तो वह थोड़ा और समग्र रूप से और अच्छी तरह से सोच सकता है। वह इन चीजों को जितना हो सके उतना व्यवस्थित करना चाहता है ताकि अगर कुछ गलत हो जाए तो नुकसान कम से कम हो। उसे लगता है कि यह नतीजा हासिल करना जरूरी है। जिस व्यक्ति में निष्ठा नहीं है वह इन चीजों के बारे में नहीं सोचता। उसे ये चीजें जरूरी नहीं लगती हैं और वह उन्हें अपनी जिम्मेदारी या कर्तव्य नहीं मानता। जब कुछ गलत हो जाता है तो वह बिल्कुल भी दोषी महसूस नहीं करता। यह निष्ठा की कमी की अभिव्यक्ति है। मसीह-विरोधी परमेश्वर के प्रति कोई निष्ठा नहीं दिखाते। जब उन्हें काम सौंपा जाता है तो वे इसे बहुत खुशी से स्वीकार लेते हैं और कुछ अच्छी घोषणाएँ करते हैं, मगर जब खतरा आता है तो वे सबसे तेजी से भागते हैं; सबसे पहले भागने वाले, सबसे पहले बचकर निकलने वाले वही होते हैं। इससे पता चलता है कि उनका स्वार्थ और घिनौनापन बहुत गंभीर है। उन्हें जिम्मेदारी या निष्ठा का कोई एहसास नहीं है। जब किसी समस्या का सामना करना पड़ता है तो वे केवल भागना और छिपना जानते हैं, और वे सिर्फ खुद को बचाने के बारे में सोचते हैं, कभी अपनी जिम्मेदारियों या कर्तव्यों पर विचार नहीं करते। अपनी व्यक्तिगत सुरक्षा की खातिर मसीह-विरोधी लगातार अपनी स्वार्थी और घिनौनी प्रकृति दिखाते हैं। वे परमेश्वर के घर के काम या अपने कर्तव्यों को प्राथमिकता नहीं देते। वे परमेश्वर के घर के हितों को तो और भी कम प्राथमिकता देते हैं। इसके बजाय, वे अपनी सुरक्षा को प्राथमिकता देते हैं” (वचन, खंड 4, मसीह-विरोधियों को उजागर करना, मद नौ (भाग दो))। परमेश्वर उजागर करता है कि मसीह-विरोधी वाकई स्वार्थी और घृणित होते हैं और जब खतरा आता है तो सबसे पहले वही भागते और बच निकलते हैं, मानो उन्हें परमेश्वर के घर के कार्य, परमेश्वर के घर के हितों और भाई-बहनों के जीवन से कोई सरोकार न हो। परमेश्वर के वचनों पर विचार करते हुए मैंने आत्म-चिंतन किया। मैंने जो चीजें प्रकट की हैं क्या वे बिल्कुल एक मसीह-विरोधी की चीजों जैसी नहीं हैं? जब अगुआओं और कार्यकर्ताओं को गिरफ्तार किया गया, कलीसिया ने मेरे लिए व्यवस्था की कि मैं आकर परमेश्वर के वचनों की किताबें स्थानांतरित करूँ और भाई-बहनों को सहारा दूँ। यह महत्वपूर्ण था, लेकिन मुझे चिंता थी कि अगर मुझे गिरफ्तार कर लिया गया, मैं अडिग नहीं रह पाई और यहूदा बन गई तो मेरी आस्था व्यर्थ हो जाएगी। इसलिए मैं यह कर्तव्य नहीं करना चाहती थी। मुझे ख्याल आया कि कैसे मैंने परमेश्वर के इतने सारे वचनों के सिंचन और प्रावधान का आनंद लिया है, फिर भी मुश्किलें सामने आने पर मैंने केवल अपने हितों और सुरक्षा के बारे में सोचा, परमेश्वर के घर के हितों की बिल्कुल भी रक्षा नहीं की, मैंने यह नहीं सोचा कि परमेश्वर के वचनों की किताबों को जल्दी से कैसे स्थानांतरित किया जाए या भाई-बहनों को कैसे सहारा दिया जाए। मेरे अंदर वाकई अंतरात्मा और मानवता की कमी थी! यह एहसास होने पर मैंने परमेश्वर से प्रार्थना की, “परमेश्वर, मुझे हमेशा गिरफ्तार होने की चिंता रहती है, मैं लगातार इस परिवेश से भागना चाहती हूँ और कलीसिया के हितों की अनदेखी करना चाहती हूँ। मैं वाकई स्वार्थी हूँ! परमेश्वर, मुझे गिरफ्तार किया जाएगा या नहीं, यह तुम्हारे हाथों में है। अगर तुम मुझे गिरफ्तार होने की अनुमति देते हो तो मैं भाग नहीं पाऊँगी, लेकिन अगर तुम मुझे गिरफ्तार करने की अनुमति नहीं दोगे तो पुलिस मुझे पकड़ नहीं सकती। मैं तुम्हारे आयोजनों और व्यवस्थाओं के प्रति समर्पण करने और अपना कर्तव्य पूरा करने के लिए तैयार हूँ। मुझे आस्था और कष्ट सहने की इच्छाशक्ति दो।” बाद में मुझे पता चला कि हे फेंग के घर यहूदा झांग फेन नहीं गई थी, इसलिए मैंने कई भाई-बहनों से वहाँ सभा करने के लिए कहा। परमेश्वर के वचन पढ़ने और एक साथ संगति करने के माध्यम से भाई-बहनों को समझ में आया कि उत्पीड़न और क्लेश के बीच अनुभव करने के लिए परमेश्वर पर कैसे निर्भर हुआ जाए। सभी ने कुछ आस्था हासिल की और अपने कर्तव्य करने के लिए तैयार हो गए। परमेश्वर के वचनों की किताबें भी सुरक्षित रूप से स्थानांतरित कर दी गईं।

नवंबर 2023 की एक दोपहर मुझे उच्च अगुआओं से एक पत्र मिला, जिसमें कहा गया था कि मेरे गृहनगर की कलीसिया के अगुआओं और कई बहनों से संपर्क टूट चुका है और बहुत संभव है कि इसकी वजह उन्हें गिरफ्तार कर लिया जाना हो और इसलिए वे कह रहे थे कि मैं जाकर स्थिति की जाँच करूँ और अगर कुछ हुआ हो तो अनुवर्ती स्थिति सँभालूँ और चढ़ावा और परमेश्वर के वचनों की किताबें स्थानांतरित करूँ। मैं दुविधा में पड़ गई, सोचने लगी “उस कलीसिया का परिवेश बहुत भयानक है और जिन भाई-बहनों से संपर्क टूट गया है, वे सभी मुझे जानते हैं। अगर उन्हें गिरफ्तार किया जा चुका है तो क्या मुझे भी फँसाया जा सकता है? मेरे लिए अनुवर्ती स्थिति सँभालना बहुत खतरनाक होगा!” मैं जाने के लिए अनिच्छुक थी। बाद में मैंने परमेश्वर के वचनों का एक अंश पढ़ा : “कुछ कलीसियाओं के इर्द-गिर्द शत्रुतापूर्ण वातावरण है जिसमें लोगों को अक्सर गिरफ्तार कर लिया जाता है और इस वजह से इस बात की बड़ी संभावना रहती है कि जिन घरों में भेंटें सुरक्षित रखी गई हों उन स्थानों का विश्वासघात कर भेद बता दिया जाए और यहाँ बड़ा लाल अजगर छापे मार ले और तलाशी ले ले—भेंटें किसी भी समय बुरे राक्षसों द्वारा लूटी जा सकती हैं। क्या ऐसे स्थान भेंटें रखने के लिए उपयुक्त हैं? (नहीं।) ऐसे में अगर वे पहले से ही वहाँ रखी हैं तो क्या करें? उन्हें तुरंत किसी दूसरी जगह भेज दो। ... जब कोई स्थिति अभी-अभी उत्पन्न हुई हो और वे ताड़ लें कि भेंटें खतरे में है तो उन्हें तुरंत हटा देना चाहिए, ताकि उन्हें बड़े लाल अजगर, बुरे दानव के कब्जे में जाने और हड़पने से बचाया जा सके। भेंटों की सुरक्षा सुनिश्चित करने और किसी भी तरह की गड़बड़ी या चूक से बचने का यही एकमात्र तरीका है। यह वह काम है जो अगुआओं और कार्यकर्ताओं को करना चाहिए। जैसे ही खतरे का थोड़ा-सा भी संकेत मिले, जैसे ही किसी को गिरफ्तार किया जाए, जैसे ही कोई स्थिति उत्पन्न हो, अगुआओं और कार्यकर्ताओं को सबसे पहले सोचना चाहिए कि क्या भेंटें सुरक्षित हैं, क्या वे दुष्ट लोगों के हाथों में पड़ सकती हैं या दुष्ट लोग उन पर कब्जा कर सकते हैं, या बुरे राक्षस छीनकर ले जा सकते हैं और क्या भेंटों को कोई नुकसान हुआ है। उन्हें भेंटों की सुरक्षा के कदम तुरंत उठाने चाहिए। यह अगुआओं और कार्यकर्ताओं की जिम्मेदारी है” (वचन, खंड 5, अगुआओं और कार्यकर्ताओं की जिम्मेदारियाँ, अगुआओं और कार्यकर्ताओं की जिम्मेदारियाँ (12))। परमेश्वर के वचन पढ़ने के बाद मुझे समझ आया कि परमेश्वर के वचनों की किताबों और चढ़ावों की रक्षा करना अगुआओं और कार्यकर्ताओं की जिम्मेदारी है। चूँकि सीसीपी मेरे गृहनगर में कलीसिया पर नकेल कस रही थी और कोई भी अनुवर्ती स्थिति को नहीं सँभाल रहा था और मैं उस कलीसिया से अपेक्षाकृत परिचित थी, मुझे परमेश्वर के इरादे पर विचार करना था और कलीसिया के कार्य की रक्षा करनी थी। अगर मैं गिरफ्तार होने के डर से अनुवर्ती स्थिति सँभालने से बचती, अगर चढ़ावों और किताबों को बड़ा लाल अजगर छीन लेता तो मैं बुराई कर रही होती। यह एहसास होने पर मैं उसी शाम अपने गृहनगर की कलीसिया में वापस आ गई।

वापस आने के बाद मुझे पता चला कि कलीसिया के अगुआओं को वाकई गिरफ्तार कर लिया गया था और अन्य भाई-बहनों को भी लगातार गिरफ्तार किया जा रहा था। भंडारण के लिए कुछ घरों में रखी किताबों को तत्काल स्थानांतरित करने की जरूरत थी, लेकिन मुझे उस समय कोई उपयुक्त स्थान नहीं मिल पाया, इसलिए मैं मुश्किल स्थिति में थी। बाद में मैंने अनुभवजन्य गवाही वीडियो “दोहरी मुसीबत के दौरान इम्तहान” देखा और उस बहन का अनुभव मेरे लिए बहुत उन्नतिप्रद था। बहन पुलिस की गिरफ्तारी और महामारी के कारण लॉकडाउन की दोहरी मुसीबत का सामना कर रही थी, फिर भी अपना कर्तव्य करने पर अड़ी रही। मेरा वर्तमान परिवेश उतना गंभीर नहीं था, इसलिए मुझे अपना कर्तव्य अच्छी तरह से करने के लिए परमेश्वर पर और भी अधिक निर्भर होने की जरूरत थी। कुछ ही समय बाद उच्च अगुआओं ने एक पत्र भेजा जिसमें कहा गया था कि दूसरी कलीसिया में भंडारण के लिए एक घर मिल गया है, इसलिए हमने जल्दी से परमेश्वर के वचनों की किताबें वहाँ स्थानांतरित करने के लिए एक गाड़ी की व्यवस्था की। उसके बाद भाई-बहनों के सहयोग से चढ़ावे और परमेश्वर के वचनों की किताबों को सुरक्षित स्थानों पर स्थानांतरित कर दिया गया। इस अनुभव के माध्यम से मुझे कुछ आस्था मिली और समझ में आया कि परिवेश चाहे कितना भी भयानक क्यों न हो, अपने कर्तव्य में दृढ़ रहना और कलीसिया के कार्य की रक्षा करना ही वह कार्य है जो एक सृजित प्राणी को करना चाहिए। परमेश्वर का धन्यवाद!


100. बीमारी के माध्यम से शोधन : मेरे जीवन के लिए जरूरी

वांग क्वान, चीन

1999 में मैंने सर्वशक्तिमान परमेश्वर का अंत के दिनों का कार्य स्वीकारा। परमेश्वर के वचनों से मैंने सीखा कि यह मानवता के लिए परमेश्वर के उद्धार कार्य का अंतिम चरण है और सिर्फ परमेश्वर का अंत के दिनों का कार्य स्वीकार करके, सत्य का अनुसरण करके और पर्याप्त अच्छे कर्म तैयार करके ही किसी व्यक्ति को महा विनाशों से बचने का अवसर मिल सकता है। मैं वाकई धन्य हो गया और मुझे अपने कर्तव्य ठीक से करने और परमेश्वर के लिए खुद को खपाने के जीवन में एक बार मिलने वाले इस अवसर का लाभ उठाना था। इसलिए मैंने घर छोड़ दिया और कलीसिया में सुबह से शाम तक अथक परिश्रम करते हुए सक्रियता से सुसमाचार का प्रचार करने लगा। यहाँ तक कि जब दुनिया ने मुझे बदनाम किया और मेरे परिवार ने मुझे नकार दिया, तब भी मैंने इन चीजों को कष्ट नहीं माना। बाद में जब सुसमाचार का प्रचार करने के कारण पुलिस ने मुझे गिरफ्तार किया तो मैंने परमेश्वर को धोखा नहीं दिया और रिहा होने के बाद मैं पहले की तरह अपना कर्तव्य करता रहा। मुझे लगा कि मैंने इतने वर्षों में बहुत सारे अच्छे कर्म तैयार किए हैं और भविष्य में भले ही अन्य लोग न बचाए जाएँ, फिर भी मुझे बचा लिया जाएगा।

मुझे पता भी नहीं चला और 2015 खत्म होने को आ गया। मेरी कमर में बहुत दर्द होने लगा, मैं सुबह बिना सहारे के मुश्किल से उठ पा रहा था और मुझमें चलने-फिरने की भी ताकत नहीं थी। पहले तो मैंने इस बारे में ज्यादा नहीं सोचा, लेकिन कुछ समय बाद मेरी कमर में दर्द और भी बढ़ गया और मैं लंगड़ाने लगा। एक सुबह मेरी कमर में इतना दर्द हुआ कि मैं बिल्कुल भी उठ नहीं पाया। मैंने सोचा, “बस हो गया। मैं उठ भी नहीं सकता तो मैं अपने कर्तव्य कैसे कर सकता हूँ? अगर मैं अपने कर्तव्य नहीं कर सकता और अच्छे कर्म तैयार नहीं कर सकता तो क्या परमेश्वर मुझे अभी भी बचा सकता है?” लेकिन फिर मैंने सोचा, “शायद परमेश्वर मेरी परीक्षा ले रहा है और जब तक मैं परमेश्वर के बारे में शिकायत नहीं करता और अपने कर्तव्य करता रहता हूँ, शायद परमेश्वर मुझ पर अनुग्रह करेगा, मुझे आशीष देगा और मेरी बीमारी ठीक हो जाएगी।” लेकिन चीजें वैसी नहीं हुईं जैसी मैंने उम्मीद की थी। मेरी बीमारी हर दिन बढ़ती गई, मैं रात को सोते समय करवट नहीं बदल पाता था और कभी-कभी मेरी कमर में इतना दर्द होता था कि मैं बिल्कुल भी हिल नहीं पाता था। यहाँ तक कि दवा भी काम नहीं करती थी। बाद में मैं एक्स-रे के लिए अस्पताल गया और मुझे हैरानी हुई कि मुझे एंकिलॉजिंग स्पॉन्डिलाइटिस होने का पता चला। डॉक्टर ने कहा, “वे इस स्थिति को ‘कभी न मरने वाला कैंसर’ कहते हैं। यह एक पुरानी, आजीवन रहने वाली बीमारी है और गंभीर होने पर यह स्थायी पक्षाघात का कारण बन सकती है।” डॉक्टर की यह बात सुनकर मेरे शरीर की सारी ताकत खत्म हो गई और मैंने मन ही मन सोचा, “मुझे इतनी गंभीर बीमारी कैसे हो सकती है? परमेश्वर को पाने के बाद से मैंने उत्साहपूर्वक त्याग किए हैं और खुद को खपाया है तो परमेश्वर ने मेरी रक्षा क्यों नहीं की? अगर मुझे लकवा मार जाता है और अपने कर्तव्य नहीं कर पाता हूँ तो क्या मैं बेकार नहीं हो जाऊँगा?” मेरा दिल दुख से खीझ उठा और मैं समझ नहीं पा रहा था कि इतनी गंभीर बीमारी मुझ पर क्यों आई है। मुझे ऐसा लग रहा था जैसे मैं एक पिचका हुआ गुब्बारा हूँ और मैं सचमुच बहुत हताश था। इसके बाद मैं ठीक होने के लिए घर चला गया।

घर लौटने के बाद मेरी मनोदशा बहुत खराब हो गई और अब मुझमें वह आस्था नहीं रही जो पहले थी। मुझे लगा कि अब जीवन में कोई उम्मीद नहीं है। मैंने मन ही मन सोचा, “दूसरे भाई-बहन स्वस्थ हैं और सक्रियता से अपने कर्तव्य कर रहे हैं, लेकिन मैं जब चलता हूँ तो बहुत लंगड़ाता हूँ और मैं अपने कर्तव्य नहीं कर सकता। शायद एक दिन मेरी बीमारी और बढ़ जाएगी और मैं मर जाऊँगा और फिर परमेश्वर के उद्धार में मेरा कोई हिस्सा नहीं होगा।” जितना ज्यादा मैंने इस तरह सोचा, उतना ही लगा कि परमेश्वर ने मुझे छोड़ दिया है, मैं अब सत्य का अनुसरण नहीं करना चाहता था और जब मैं परमेश्वर के वचन पढ़ता था तो उन पर ध्यान केंद्रित नहीं कर पाता था। मैं अपने दिन उलझन में जीता था और अपनी ही देह में डूबने लगा था। मैंने मन ही मन सोचा, “अगर मैं अभी भी जीवित रहता हूँ तो मैं अपने बेटे से एक अपार्टमेंट खरीदने को कहूँगा ताकि मैं वहाँ रह सकूँ और बीमारी में अपनी देखभाल कर सकूँ। मैं बस जितना हो सके उतना जीने की कोशिश करूँगा।” मैंने अविश्वासी रिश्तेदारों और दोस्तों को देखा जो स्वस्थ थे और जिनके पास कारें और घर थे, जबकि मैंने परमेश्वर पर विश्वास किया था और इतने सालों तक त्याग किए और खुद को खपाया था, जिसके एवज में मुझे सिर्फ बीमारी मिली, इसलिए मुझे अपने द्वारा किए हर त्याग और प्रयास पर पछतावा होने लगा। मेरी पत्नी ने देखा कि मेरी मनोदशा गलत है और उसने मेरे साथ संगति की, “अचानक हुई इस बीमारी के पीछे परमेश्वर का इरादा है। हम शैतान द्वारा बहुत गहराई से भ्रष्ट किए जा चुके हैं और हमारे भ्रष्ट स्वभाव हमारे अंदर गहराई से जड़ें जमाए हुए हैं। इन चीजों को पूरी तरह से सुलझाने और बदलने के लिए सिर्फ परमेश्वर के वचन पढ़ना ही काफी नहीं है। हमें कई तरह के परीक्षणों और शोधनों से भी गुजरना होगा। हमें यह समझने के लिए और ज्यादा खोजने की जरूरत है कि हमारे भ्रष्ट स्वभाव के किस पहलू को परमेश्वर ऐसी गंभीर बीमारी के जरिए सुलझाना चाहता है। तुम्हें जल्दी से पश्चात्ताप करना चाहिए और बदलना चाहिए! तुम परमेश्वर के खिलाफ शिकायत नहीं कर सकते!” अपनी पत्नी की बातें सुनने के बाद मेरा दिल ज्यादा शांत हो गया और मैंने परमेश्वर से प्रार्थना की, “परमेश्वर, मैं अभी बहुत दर्द में हूँ। मैं तुम्हारा इरादा नहीं समझ पा रहा हूँ, मुझे प्रबुद्ध करो।”

प्रार्थना करने के बाद मैंने लोगों के परीक्षण और शोधन के बारे में परमेश्वर के वचनों की खोज की। परमेश्वर के वचनों के एक अंश ने मुझे वाकई प्रोत्साहित किया। सर्वशक्तिमान परमेश्वर कहता है : “यदि तुम हमेशा मेरे प्रति बहुत निष्ठावान रहे हो, मेरे लिए तुममें बहुत प्रेम है, मगर फिर भी तुम बीमारी की पीड़ा, वित्तीय तनाव, और अपने दोस्तों और रिश्तेदारों के द्वारा त्यागे जाना सहते हो या जीवन में किसी भी अन्य दुर्भाग्य को सहन करते हो, तो क्या तब भी मेरे लिए तुम्हारी निष्ठा और प्यार बना रहेगा?” (वचन, खंड 1, परमेश्वर का प्रकटन और कार्य, एक बहुत गंभीर समस्या : विश्वासघात (2))। परमेश्वर के वचन पढ़ते हुए ऐसा लगा जैसे परमेश्वर मेरे सामने मुझसे सवाल कर रहा हो। मुझे बहुत शर्मिंदगी हुई। अतीत में जब परमेश्वर ने मुझे आशीष दिया था और सब कुछ बिना किसी आपदा या दुर्भाग्य के सुचारु रूप से चल रहा था, मैं परमेश्वर को संतुष्ट करने के लिए अपने कर्तव्य करने को तैयार था। मैं परमेश्वर के वचनों को खाने-पीने और ऊपर की ओर बढ़ने के लिए सत्य का अनुसरण करने को तैयार था। जब सीसीपी ने मुझे पकड़ लिया था, तब भी मैं पीछे नहीं हटा या नकारात्मक नहीं हुआ था और रिहा होने के बाद भी अपने कर्तव्य करता रहा था। मुझे लगा था कि मेरे पास अंतहीन ऊर्जा है। लेकिन अब इस बीमारी और पक्षाघात की आशंका का सामना करते हुए और यह देखते हुए कि आशीष पाने की मेरी उम्मीदें टूट गई हैं, मैंने परमेश्वर में अपनी आस्था गँवा दी थी, परमेश्वर के बारे में मेरी सभी शिकायतें और गलतफहमियाँ सामने आ गई थीं। मैं सोचता था कि चूँकि मैंने इतने सारे त्याग किए हैं और खुद को खपाया है, परमेश्वर को मुझे बीमारी या दुर्भाग्य का अनुभव नहीं कराना चाहिए, परमेश्वर को मुझे आशीष देना चाहिए और मुझे अच्छा स्वास्थ्य देना चाहिए। जब मेरी इच्छाएँ पूरी नहीं हुईं तो मैंने खुद को चुपचाप परमेश्वर का विरोध करने की मनोदशा में पाया। मैं अब परमेश्वर के वचन पढ़ना नहीं चाहता था, न ही मेरा मन सबक सीखने के लिए चिंतन करने का था। इसके बजाय मैं नकारात्मक हो गया, शिकायत करने लगा और पूरी तरह से निराशा में डूब गया। तथ्यों के प्रकाशन के माध्यम से मैंने आखिरकार देखा कि मेरा पहले का प्रेम और वफादारी झूठी थी। परमेश्वर ने यह बीमारी होने की अनुमति मुझे हटाने के लिए नहीं, बल्कि इस स्थिति का उपयोग मेरी भ्रष्टता को स्वच्छ करने के लिए दी थी और मुझे परमेश्वर को गलत नहीं समझना चाहिए। परमेश्वर का इरादा समझने के बाद मैं परमेश्वर के प्रति गहराई से ऋणी हो गया। मैं अब और इतना नकारात्मक नहीं रह सकता था और चाहे मेरी बीमारी में सुधार हो या न हो, मुझे पहले समर्पण करना और अपने कष्ट से सबक सीखना चाहिए।

एक दिन मैंने पढ़ा कि परमेश्वर के वचन कहते हैं : “बहुत-से लोग केवल इसलिए मुझ पर विश्वास करते हैं कि मैं उनको चंगा कर सकता हूँ। बहुत-से लोग सिर्फ इसलिए मुझ पर विश्वास करते हैं कि मैं उनके शरीर से अशुद्ध आत्माओं को निकालने के लिए अपनी शक्ति का इस्तेमाल करूँगा, और बहुत-से लोग मुझसे बस शांति और आनंद प्राप्त करने के लिए मुझ पर विश्वास करते हैं। बहुत-से लोग मुझसे सिर्फ और अधिक भौतिक संपदा माँगने के लिए मुझ पर विश्वास करते हैं। बहुत-से लोग मुझसे सिर्फ इस जीवन को शांति से गुजारने और आने वाले संसार में सुरक्षित और स्वस्थ रहने के लिए मुझ पर विश्वास करते हैं। बहुत-से लोग केवल नरक की पीड़ा से बचने के लिए और स्वर्ग के आशीष प्राप्त करने के लिए मुझ पर विश्वास करते हैं। बहुत-से लोग केवल अस्थायी आराम के लिए मुझ पर विश्वास करते हैं और आने वाले संसार में कुछ हासिल करने की कोशिश नहीं करते। जब मैं लोगों पर अपना क्रोध उतारता हूँ और कभी उनके पास रही सारी सुख-शांति छीन लेता हूँ, तो मनुष्य शंकालु हो जाता है। जब मैं मनुष्य को नरक का कष्ट देता हूँ और स्वर्ग के आशीष वापस ले लेता हूँ, वे क्रोध से भर जाते हैं। जब लोग मुझसे खुद को चंगा करने के लिए कहते हैं, और मैं उस पर ध्यान नहीं देता और उनके प्रति गहरी घृणा महसूस करता हूँ; तो लोग मुझे छोड़कर चले जाते हैं और बुरी दवाइयों तथा जादू-टोने का मार्ग खोजने लगते हैं। जब मैं मनुष्य द्वारा मुझसे माँगी गई सारी चीजें वापस ले लेता हूँ, तो वे बिना कोई निशान छोड़े गायब हो जाते हैं। इसलिए मैं कहता हूँ कि लोग मुझ पर इसलिए विश्वास करते हैं, क्योंकि मेरा अनुग्रह अत्यंत विपुल है, और क्योंकि बहुत अधिक लाभ प्राप्त किए जा सकते हैं” (वचन, खंड 1, परमेश्वर का प्रकटन और कार्य, तुम आस्था के बारे में क्या जानते हो?)। “मनुष्य का परमेश्वर के साथ संबंध केवल एक नग्न स्वार्थ है। यह आशीष लेने वाले और देने वाले के मध्य का संबंध है। स्पष्ट रूप से कहें तो, यह एक कर्मचारी और एक नियोक्ता के मध्य का संबंध है। कर्मचारी केवल नियोक्ता द्वारा दिए जाने वाले प्रतिफल प्राप्त करने के लिए कठिन परिश्रम करता है। इस प्रकार के हित-आधारित संबंध में कोई स्नेह नहीं होता, केवल एक लेन-देन होता है। प्रेम करने या प्रेम पाने जैसी कोई बात नहीं होती, केवल दान और दया होती है। कोई समझ नहीं होती, केवल असहाय दबा हुआ आक्रोश और धोखा होता है। कोई अंतरंगता नहीं होती, केवल एक अगम खाई होती है। अब जबकि चीज़ें इस बिंदु तक आ गई हैं, तो कौन इस क्रम को उलट सकता है? और कितने लोग इस बात को वास्तव में समझने में सक्षम हैं कि यह संबंध कितना भयानक बन चुका है? मैं मानता हूँ कि जब लोग आशीष प्राप्त होने के आनंद में निमग्न हो जाते हैं, तो कोई यह कल्पना नहीं कर सकता कि परमेश्वर के साथ इस प्रकार का संबंध कितना शर्मनाक और भद्दा है” (वचन, खंड 1, परमेश्वर का प्रकटन और कार्य, परिशिष्ट 3 : मनुष्य को केवल परमेश्वर के प्रबंधन के बीच ही बचाया जा सकता है)। परमेश्वर के प्रकाशन ने सीधे मेरी मनोदशा को संबोधित किया। मैंने सिर्फ परमेश्वर का अनुग्रह पाने, महा विनाशों से बचने और स्वर्ग के आशीष का आनंद लेने के लिए परमेश्वर में विश्वास किया और अपने कर्तव्य किए। जब मैंने पहली बार कार्य के इस चरण को स्वीकारा था, उस समय को याद करूँ तो मैंने सोचा था कि जब तक मैं अपने कर्तव्य कर सकता हूँ, त्याग कर सकता हूँ, परमेश्वर के लिए खुद को खपा सकता हूँ, पीड़ा सह सकता हूँ और कीमत चुका सकता हूँ, मैं एक सुंदर मंजिल प्राप्त कर सकता हूँ। बाद में परमेश्वर के आशीष पाने के लिए मैंने त्याग किए, खुद को खपाया और अपने कर्तव्य किए और चाहे दुनिया ने मुझे कितना भी बदनाम किया हो या मेरे परिवार ने मुझे कैसे भी नकारा हो, कुछ भी मुझे रोक नहीं सका। यहाँ तक कि जब मुझे पुलिस ने गिरफ्तार किया था, तब भी मैंने अपने कर्तव्य नहीं छोड़े थे। मैंने सोचा था कि ऐसी कीमत चुकाने से मुझे निश्चित रूप से परमेश्वर के आशीष मिलेंगे और मैं महा विनाशों में बच जाऊँगा। लेकिन जब बीमारी ने मुझे जकड़ लिया, मुझे लकवा मार जाने और अपने कर्तव्य न कर पाने का जोखिम हो गया तो मुझे लगा कि मैंने उद्धार की सारी उम्मीद खो दी है। मैं अपने दिल में परमेश्वर से शिकायत और बहस करता रहा, मुझे लगा कि चूंकि मैंने परमेश्वर के लिए इतना कुछ दिया है, परमेश्वर को मेरी रक्षा करनी चाहिए और मुझे बीमारी की यातना नहीं झेलने देना चाहिए। जब आशीषें पाने की मेरी इच्छा चकनाचूर हो गई तो मैं परमेश्वर द्वारा मेरे लिए तय की गई स्थिति के प्रति प्रतिरोधी होने लगा, नकारात्मक हो गया और उसका विरोधी बन गया, यहाँ तक कि अपने पिछले त्यागों पर पछताने की हद तक पहुँच गया। अब जाकर मुझे एहसास हुआ कि मैं परमेश्वर में अपनी आस्था को सौदेबाजी की मानसिकता के साथ देख रहा था, अपने कथित त्यागों और प्रयासों का फायदा उठाकर परमेश्वर से आशीषों के बदले में सौदेबाजी करने की कोशिश कर रहा था। मैं किराए के मजदूर की तरह पेश आ रहा था, सोच रहा था कि कड़ी मेहनत करने के बाद मुझे परमेश्वर से इसके अनुरूप पुरस्कार मिलना चाहिए। मेरे अंदर परमेश्वर के प्रति कोई ईमानदारी नहीं थी। मैं बस उसे धोखा देने और उसका इस्तेमाल करने की कोशिश कर रहा था। मैंने परमेश्वर के इन वचनों के बारे में सोचा : “अगर तुम्हारी वफादारी इरादों और शर्तों के साथ आती है, तो मैं तुम्हारी तथाकथित वफादारी के बिना रहना चाहूँगा, क्योंकि मैं उन लोगों से घृणा करता हूँ, जो मुझे अपने इरादों से धोखा देते हैं और शर्तों द्वारा मुझसे जबरन वसूली करते हैं। मैं मनुष्य से सिर्फ यही चाहता हूँ कि वह मेरे प्रति पूरी तरह से वफादार हो और सभी चीजें एक ही शब्द : आस्था—के वास्ते—और उसे साबित करने के लिए करे” (वचन, खंड 1, परमेश्वर का प्रकटन और कार्य, क्या तुम परमेश्वर के सच्चे विश्वासी हो?)। परमेश्वर का स्वभाव धार्मिक और पवित्र है। परमेश्वर लोगों के प्रति ईमानदार है और बदले में कुछ नहीं माँगता। परमेश्वर यह भी आशा करता है कि लोग उसके प्रति अपनी भक्ति में एकनिष्ठ हो सकें और परमेश्वर नहीं चाहता कि लोग झूठ या अशुद्धता के साथ उस पर विश्वास करें। लेकिन कीमत चुकाने और खुद को खपाने में मैं अनुग्रह और आशीषों के बदले में परमेश्वर से सौदेबाजी करने का प्रयास कर रहा था। मैं अपने लक्ष्य पाने के लिए परमेश्वर का इस्तेमाल करना चाहता था और जब मुझे आशीष नहीं मिले तो मैंने परमेश्वर के खिलाफ शिकायत की। मेरे जैसे स्वार्थी व्यक्ति से परमेश्वर को तिरस्कार और घृणा कैसे नहीं होती? अगर परमेश्वर का प्रकाशन न होता तो मैं परमेश्वर में अपने विश्वास के पीछे अपने घृणित इरादों को नहीं जान पाता, मैं गलत रास्ते पर चलता रहता और आखिरकार परमेश्वर मुझे हटा देता। इसका एहसास होने पर मैं परमेश्वर के प्रति बहुत ऋणी हो गया और मैंने उससे प्रार्थना की, “परमेश्वर, मैंने इतने वर्षां से तुम पर विश्वास किया है, लेकिन मैं ईमानदार नहीं रहा हूँ। मैं तुमसे सौदेबाजी करने और तुम्हें धोखा देने की कोशिश करता रहा हूँ। मेरी यह आस्था तुम्हारे लिए घृणा और बेहद नफरत के लायक है। परमेश्वर, मैं तुमसे पश्चात्ताप करने के लिए तैयार हूँ। मुझे प्रबुद्ध और रोशन करो और मुझे मेरी गलत मनोदशा से बाहर निकालो।”

इसके बाद मैंने विचार किया : मैं सोचता था कि परमेश्वर में विश्वास करके, उसके लिए त्याग करके और खुद को खपाकर मुझे उसकी सुरक्षा और आशीष मिलना चाहिए और मुझे बीमारी या दुर्भाग्य का सामना नहीं करना चाहिए। यह दृष्टिकोण वाकई कितना गलत था? मैंने परमेश्वर के वचनों के कुछ अंशों के बारे में सोचा : “अय्यूब ने शैतान के विध्वंस झेले थे, किंतु फिर भी उसने यहोवा परमेश्वर का नाम नहीं तजा। उसकी पत्नी पहली थी जो बाहर आई और, मनुष्य की आँखों को दिखाई दे सकने वाले रूप में शैतान की भूमिका निभाते हुए, उसने अय्यूब पर आक्रमण किया। मूल पाठ इसका वर्णन इस प्रकार करता है : ‘तब उसकी स्त्री उससे कहने लगी, “क्या तू अब भी अपनी खराई पर बना है? परमेश्वर की निन्दा कर, और चाहे मर जाए तो मर जा”’ (अय्यूब 2:9)।” “अपनी पत्नी की सलाह का सामना करने पर, अय्यूब ने न केवल अपनी सत्यनिष्ठा को नहीं छोड़ा या परमेश्वर को नहीं त्यागा, बल्कि उसने अपनी पत्नी से यह भी कहा : ‘क्या हम जो परमेश्वर के हाथ से सुख लेते हैं, दुःख न लें?’ क्या ये वचन बहुत महत्व रखते हैं? यहाँ, केवल एक ही तथ्य इन वचनों का महत्व सिद्ध करने में सक्षम है। इन वचनों का महत्व यह है कि उन्हें परमेश्वर द्वारा अपने हृदय में स्वीकार किया गया है, ये वे वचन हैं जो परमेश्वर द्वारा वांछित थे, ये वे वचन हैं जिन्हें परमेश्वर सुनना चाहता था, और ये वे परिणाम हैं जिन्हें परमेश्वर देखने को लालायित था; ये वचन अय्यूब की गवाही के तत्व भी हैं” (वचन, खंड 2, परमेश्वर को जानने के बारे में, परमेश्वर का कार्य, परमेश्वर का स्वभाव और स्वयं परमेश्वर II)। जब अय्यूब ने अपने बच्चों और संपत्तियों को गँवा दिया और उसके पूरे शरीर पर फोड़े हो गए तो भी उसने न सिर्फ परमेश्वर के खिलाफ शिकायत नहीं की, बल्कि अपनी पत्नी से भी कहा कि उन्हें आशीष और दुर्भाग्य दोनों को परमेश्वर से आया मानकर स्वीकारना चाहिए। अय्यूब जानता था कि उसके बच्चे और संपत्तियाँ परमेश्वर की देन थीं और परमेश्वर द्वारा उन्हें छीन लेना उचित था। चाहे परमेश्वर ने उसके साथ कैसा भी व्यवहार किया हो, उसने कोई शिकायत नहीं की और परमेश्वर से कोई माँग या सौदेबाजी की कोशिश नहीं की। अय्यूब के अनुभव से मैंने समझा कि परमेश्वर में विश्वास सिर्फ परमेश्वर के अनुग्रह और आशीष का आनंद लेने के बारे में नहीं है, बल्कि परमेश्वर से आने वाले परीक्षणों और मुश्किलों को स्वीकारने के बारे में भी है। हमें आशीष मिले या दुर्भाग्य, यह सब परमेश्वर के हाथों में है और हमें परमेश्वर से माँग किए बिना स्वीकारना और समर्पण करना चाहिए। मैंने यह भी समझा कि बीमार पड़ने पर मैंने शिकायत की, क्योंकि मैं परमेश्वर का धार्मिक स्वभाव नहीं समझता था। मैंने पढ़ा कि परमेश्वर के वचन कहते हैं : “धार्मिकता किसी भी तरह से निष्पक्षता या तर्कसंगतता नहीं है; यह समतावाद नहीं है, या तुम्‍हारे द्वारा पूरे किए गए काम के अनुसार तुम्‍हें तुम्‍हारे हक का हिस्‍सा आवंटित करने, या तुमने जो भी काम किया हो उसके बदले भुगतान करने, या तुम्‍हारे किए प्रयास के अनुसार तुम्‍हारा देय चुकाने का मामला नहीं है। यह धार्मिकता नहीं है, यह केवल निष्पक्ष और विवेकपूर्ण होना है। बहुत कम लोग परमेश्वर के धार्मिक स्वभाव को जान पाते हैं। मान लो कि अय्यूब द्वारा उसकी गवाही देने के बाद परमेश्वर अय्यूब को खत्‍म कर देता : क्या यह धार्मिक होता? वास्तव में, यह धार्मिक होता। इसे धार्मिकता क्‍यों कहा जाता है? लोग धार्मिकता को कैसे देखते हैं? अगर कोई चीज लोगों की धारणाओं के अनुरूप होती है, तब उनके लिए यह कहना बहुत आसान हो जाता है कि परमेश्वर धार्मिक है; परंतु, अगर वे उस चीज को अपनी धारणाओं के अनुरूप नहीं पाते—अगर यह कुछ ऐसा है जिसे वे बूझ नहीं पाते—तो उनके लिए यह कहना मुश्किल होगा कि परमेश्वर धार्मिक है। अगर परमेश्वर ने पहले तभी अय्यूब को नष्‍ट कर दिया होता, तो लोगों ने यह न कहा होता कि वह धार्मिक है। वास्तव में, लोग भ्रष्‍ट कर दिए गए हों या नहीं, वे बुरी तरह से भ्रष्‍ट कर दिए गए हों या नहीं, उन्हें नष्ट करते समय क्या परमेश्वर को इसका औचित्य सिद्ध करना पड़ता है? क्‍या उसे लोगों को बतलाना चाहिए कि वह ऐसा किस आधार पर करता है? क्या परमेश्वर को लोगों को बताना चाहिए कि उसने कौन से नियम बनाए हैं? इसकी आवश्यकता नहीं है। परमेश्वर की नजरों में, जो व्यक्ति भ्रष्‍ट है, और जो परमेश्वर का विरोध कर सकता है, वह व्यक्ति बेकार है; परमेश्वर चाहे जैसे भी उससे निपटे, वह उचित ही होगा, और यह सब परमेश्वर की व्यवस्था है। अगर तुम लोग परमेश्वर की निगाहों में अप्रिय होते, और अगर वह कहता कि तुम्‍हारी गवाही के बाद तुम उसके किसी काम के नहीं हो और इसलिए उसने तुम लोगों को नष्‍ट कर दिया होता, तब भी क्‍या यह उसकी धार्मिकता होती? हाँ, होती। तुम इसे तथ्यों से इस समय भले न पहचान सको, लेकिन तुम्‍हें धर्म-सिद्धांत में इसे समझना ही चाहिए। तुम लोग क्‍या कहोगे—परमेश्वर द्वारा शैतान का विनाश क्‍या उसकी धार्मिकता की अभिव्‍यक्ति है? (हाँ।) अगर उसने शैतान को बने रहने दिया होता, तब तुम क्‍या कहते? तुम हाँ कहने का दुस्‍साहस तो नहीं करते? परमेश्वर का सार धार्मिकता है। हालाँकि वह जो करता है उसे बूझना आसान नहीं है, तब भी वह जो कुछ भी करता है वह सब धार्मिक है; बात सिर्फ इतनी है कि लोग समझते नहीं हैं। जब परमेश्वर ने पतरस को शैतान के सुपुर्द कर दिया था, तब पतरस की प्रतिक्रिया क्‍या थी? ‘तुम जो भी करते हो उसकी थाह तो मनुष्‍य नहीं पा सकता, लेकिन तुम जो भी करते हो उस सब में तुम्‍हारी सदिच्छा समाई है; उस सब में धार्मिकता है। यह कैसे सम्‍भव है कि मैं तुम्‍हारी बुद्धि और कर्मों की सराहना न करूँ?’” (वचन, खंड 3, अंत के दिनों के मसीह के प्रवचन, भाग तीन)। परमेश्वर के वचन पढ़ने के बाद मुझे एहसास हुआ कि मेरा दृष्टिकोण विकृत था। अपने दिल में मैं सोचता था कि धार्मिकता में निष्पक्षता और तर्कसंगतता शामिल है, यह समतावाद है और मैंने जितना काम किया है, उसके अनुरूप मुझे भुगतान किया जाना चाहिए। अपनी आस्था के वर्षों में मैंने बहुत कुछ छोड़ दिया था और मैंने अपने परिवार और करियर दोनों को त्याग दिया था, इसलिए मुझे लगा कि परमेश्वर को मुझे आशीष देना चाहिए, मुझे बीमारी और आपदा से मुक्त रखना चाहिए, सब कुछ सुचारु रूप से चलना चाहिए और आखिरकार मुझे राज्य में प्रवेश करने में सक्षम होना चाहिए। मुझे लगा कि यह निष्पक्ष और उचित था और इसी तरह परमेश्वर धार्मिक होगा। जब मैंने देखा कि अन्य भाई-बहन शांति से और बिना किसी समस्या के जी रहे हैं, जबकि मैं इतनी गंभीर बीमारी से पीड़ित हूँ तो मैंने शिकायत की कि परमेश्वर अधार्मिक है। मैं परमेश्वर की धार्मिकता मापने के लिए भ्रष्ट मानवीय दृष्टिकोणों, सौदेबाजी और लेन-देन के तर्क का इस्तेमाल कर रहा था। यह दृष्टिकोण विकृत था और सत्य के अनुरूप नहीं था। परमेश्वर सृष्टिकर्ता है और मेरे पास जो कुछ भी है वह सब उसी से आया है, इसलिए मुझे परमेश्वर से ये तर्कहीन माँगें नहीं करनी चाहिए। मेरे पास विवेक की बहुत कमी थी! परमेश्वर लोगों के साथ कैसा भी व्यवहार करे, चाहे वह उन पर आशीष भेजे या दुर्भाग्य, सब में उसके अच्छे इरादे होते हैं। लोगों को स्वीकारना चाहिए और समर्पण करना चाहिए और परमेश्वर से माँगें नहीं करनी चाहिए। यही अंतरात्मा और विवेक लोगों में होना चाहिए। इसका एहसास होने पर मेरा दिल बहुत उज्ज्वल हो गया। उसके बाद मैं हर दिन परमेश्वर के वचनों को खा-पीकर से अपनी मनोदशा ठीक करने लगा। कुछ समय बाद मेरी बीमारी में काफी सुधार हुआ और कलीसिया ने मेरे लिए फिर से अपना कर्तव्य करने की व्यवस्था कर दी। मैं खुश और आभारी दोनों महसूस कर रहा था और लगातार परमेश्वर को धन्यवाद दे रहा था। मैं अपने कर्तव्य सँजोने के लिए तैयार था और अब मैं पहले की तरह आशीष पाने की खातिर खुद को खपाना और अपना कर्तव्य नहीं करना चाहता था। मैं सिर्फ परमेश्वर को संतुष्ट करने के लिए सृजित प्राणी के रूप में अपना कर्तव्य अच्छे से पूरा करना चाहता था।

छह महीने बाद मेरी बीमारी फिर से बढ़ गई और मेरा कमर दर्द पहले से भी बदतर हो गया। मुझे बाथरूम जाने के लिए छड़ी का सहारा लेना पड़ता था और हर कदम थका देने वाला होता था। इलाज का कोई असर नहीं हो रहा था। मेरे डॉक्टर ने निराशा में आह भरी और कहा कि मेरी बीमारी का इलाज करना मुश्किल है। डॉक्टर की यह बात सुनकर मेरे दिल में गहरी पीड़ा हुई। मैंने मन ही मन सोचा, “क्या मेरी बीमारी सचमुच लाइलाज है? क्या मैं लकवाग्रस्त हो जाऊँगा? अगर चीजें इसी तरह चलती रहीं तो क्या मैं निकम्मा नहीं बन जाऊँगा?” फिर मैंने सोचा, “मैंने अपनी बीमारी के कारण अपने कर्तव्यों में देरी नहीं की है और मैंने अपना सब कुछ दे दिया है। मेरी हालत में सुधार होना चाहिए था तो इसके बजाय यह बिगड़ क्यों गई? क्या परमेश्वर मुझे हटाने वाला है?” जितना मैंने सोचा, मैं उतना ही नकारात्मक होता गया और अंदर ही अंदर, मैं परमेश्वर से अपनी बीमारी दूर करने की माँग करने लगा। मेरा पूरा ध्यान अपनी बीमारी के ठीक होने की उम्मीद पर था और अपनी बीमारी की प्रगति के साथ-साथ मेरा मूड भी हर दिन बदलता रहता था। अगर मेरी हालत में थोड़ा भी सुधार होता तो मैं खुश होता, लेकिन अगर मैं अपनी हालत बिगड़ती देखता तो मेरा दिल टूट जाता। एक दिन मुझे अचानक परमेश्वर के वचनों की एक पंक्ति याद आ गई : “ब्रह्मांड में घटित होने वाली समस्त चीजों में से ऐसी कोई चीज नहीं है, जिसमें मेरी बात आखिरी न हो। क्या कोई ऐसी चीज है, जो मेरे हाथ में न हो?” (वचन, खंड 1, परमेश्वर का प्रकटन और कार्य, संपूर्ण ब्रह्मांड के लिए परमेश्वर के वचन, अध्याय 1)। परमेश्वर के वचनों ने मेरे लिए सब कुछ स्पष्ट कर दिया। ब्रह्मांड में सब कुछ परमेश्वर के नियंत्रण में है, जिसमें मेरी बीमारी की दशा भी शामिल है। मुझे परमेश्वर से अपनी बीमारी दूर करने की माँग नहीं करनी चाहिए। यह अनुचित है। मुझे समर्पण करना चाहिए।

बाद में मैंने परमेश्वर के ये वचन पढ़े : “सभी लोगों के लिए शोधन बेहद कष्टदायी होता है, और उसे स्वीकार करना बहुत कठिन होता है—परंतु शोधन के दौरान ही परमेश्वर मनुष्य के समक्ष अपना धार्मिक स्वभाव स्पष्ट करता है और मनुष्य से अपनी अपेक्षाएँ सार्वजनिक करता है, और अधिक प्रबुद्धता, अधिक व्यावहारिक काट-छाँट प्रदान करता है; तथ्यों और सत्य के बीच की तुलना के माध्यम से मनुष्य अपने और सत्य के बारे में बृहत्तर ज्ञान प्राप्त करता है, और उसे परमेश्वर के इरादों की और अधिक समझ प्राप्त होती है, और इस प्रकार उसे परमेश्वर के प्रति सच्चा और शुद्ध प्रेम प्राप्त होता है। शोधन का कार्य क्रियान्वित करने में परमेश्वर के लक्ष्य ऐसे होते हैं। उस समस्त कार्य के, जो परमेश्वर मनुष्य में करता है, अपने लक्ष्य और अपना अर्थ होता है; परमेश्वर निरर्थक कार्य नहीं करता, और न ही वह ऐसा कार्य करता है, जो मनुष्य के लिए लाभदायक न हो। शोधन का अर्थ लोगों को परमेश्वर के सामने से हटा देना नहीं है, और न ही इसका अर्थ उन्हें नरक में नष्ट कर देना होता है। बल्कि इसका अर्थ है शोधन के दौरान मनुष्य के स्वभाव को बदलना, उसके इरादों को बदलना, उसके पुराने विचारों को बदलना, परमेश्वर के प्रति उसके प्रेम को बदलना, और उसके पूरे जीवन को बदलना। शोधन मनुष्य की व्यावहारिक परीक्षा और व्यावहारिक प्रशिक्षण का एक रूप है, और केवल शोधन के दौरान ही उसका प्रेम अपने अंतर्निहित कार्य कर सकता है” (वचन, खंड 1, परमेश्वर का प्रकटन और कार्य, केवल शोधन का अनुभव करके ही मनुष्य सच्चे प्रेम से युक्त हो सकता है)। परमेश्वर के वचन पढ़ने के बाद मेरा दिल अचानक उज्ज्वल हो गया। पता चला कि बीमारी इसलिए नहीं हुई थी क्योंकि परमेश्वर मुझे हटाना चाहता था, बल्कि इसलिए हुई थी क्योंकि आशीष पाने की मेरी इच्छा बहुत बड़ी थी और इस तरह की स्थिति के जरिए इसे सुलझाया जाना जरूरी था। यह मुझ पर परमेश्वर का प्रेम था। भले ही मुझे आशीष पाने के बारे में अपने इरादों और दृष्टिकोणों की कुछ समझ थी, लेकिन ये पूरी तरह से हल नहीं हुए थे, जब मेरी बीमारी फिर से लौट आई तो मैं फिर से शिकायत करने लगा और परमेश्वर को गलत समझा। मैंने देखा कि आशीष पाने के मेरे इरादे बहुत गहराई से जड़ें जमाए हुए थे, मुझे स्वच्छ होने के लिए और ज्यादा दर्द और परीक्षणों से गुजरने की जरूरत थी। परमेश्वर का स्वभाव धार्मिक और पवित्र है तो परमेश्वर एक गंदे और भ्रष्ट व्यक्ति को अपने राज्य में प्रवेश करने की अनुमति कैसे दे सकता है जिसने उसके बारे में शिकायत की और उसका प्रतिरोध भी किया? मैंने अपनी आस्था के इतने वर्षों को एकनिष्ठ रूप से आशीष पाने की कोशिशों में बिताया था, सिर्फ बाहरी त्यागों और खुद को खपाने पर ध्यान केंद्रित किया था, लेकिन सत्य का अनुसरण करने पर नहीं। मेरा स्वभाव जरा भी नहीं बदला था और फिर भी मैं राज्य में प्रवेश करना और परमेश्वर के आशीष पाना चाहता था। क्या यह सिर्फ महत्वाकांक्षी सोच नहीं थी? अगर मैं इसी तरह आगे बढ़ता रहा तो न सिर्फ परमेश्वर मुझे नहीं बचाएगा, बल्कि मुझे दंडित भी करेगा। तब जाकर मुझे एहसास हुआ कि भले ही बाहर से यह बीमारी एक बुरी चीज लगती है, असल में परमेश्वर मेरी भ्रष्टता को स्वच्छ करके मुझे बचा रहा था और इसके पीछे परमेश्वर का श्रमसाध्य इरादा था। इसका एहसास होने पर मैं गहराई तक प्रभावित हुआ और पछतावे से भर गया, मुझे लगा कि मैं परमेश्वर से इस तरह के उद्धार के बिल्कुल भी लायक नहीं हूँ। मैंने परमेश्वर के हृदय को नहीं समझा, बार-बार उसे गलत समझा और उसके बारे में शिकायत की। मेरे पास वाकई अंतरात्मा और विवेक की कमी थी!

फिर मैंने परमेश्वर के और वचन पढ़े : “वह मानक क्या है जिसके द्वारा किसी व्यक्ति के कर्मों को अच्छे या बुरे के रूप में आंका जाता है? वह यह है कि वह अपने विचारों, प्रकाशनों और कार्यों में सत्य को व्यवहार में लाने और सत्य वास्तविकता को जीने की गवाही रखता है या नहीं। यदि तुम्‍हारे पास यह वास्तविकता नहीं है या तुम इसे नहीं जीते, तो बेशक, तुम एक कुकर्मी हो। परमेश्वर कुकर्मियों को कैसे देखता है? परमेश्वर के लिए, तुम्‍हारे विचार और बाहरी कर्म परमेश्वर की गवाही नहीं देते, न ही वे शैतान को शर्मिंदा करते या उसे हराते हैं; बल्कि वे परमेश्वर को शर्मिंदा करते हैं और उस अपमान के निशानों से भरे हुए हैं जो तुमने परमेश्वर का किया है। तुम परमेश्वर के लिए गवाही नहीं दे रहे, न ही तुम परमेश्वर के लिये खुद को खपा रहे हो, तुम परमेश्वर के प्रति अपनी जिम्मेदारियों और दायित्वों को भी पूरा नहीं कर रहे; बल्कि अपने फायदे के लिए काम कर रहे हो। ‘अपने फायदे के लिए’ इसका क्या मतलब है? इसका सही-सही मतलब है, शैतान के फायदे के लिए काम करना। इसलिए अंत में परमेश्वर यही कहेगा, ‘हे कुकर्म करनेवालो, मेरे पास से चले जाओ।’ परमेश्वर की नजर में तुम्‍हारे कार्यों को अच्‍छे कर्मों के रूप में नहीं देखा जाएगा, बल्कि उन्‍हें बुरे कर्म माना जाएगा। उन्‍हें न केवल परमेश्वर की स्वीकृति हासिल नहीं होगी—बल्कि उनकी निंदा भी की जाएगी। परमेश्वर में ऐसे विश्‍वास से कोई क्‍या हासिल करने की आशा कर सकता है? क्या इस तरह का विश्‍वास अंततः व्‍यर्थ नहीं हो जाएगा?” (वचन, खंड 3, अंत के दिनों के मसीह के प्रवचन, अपने भ्रष्ट स्वभाव को त्यागकर ही आजादी और मुक्ति पाई जा सकती है)। परमेश्वर के वचनों से मुझे समझ आया कि सच्चे अच्छे कर्म क्या होते हैं। अगर कोई व्यक्ति परमेश्वर से प्रेम करने और उसे संतुष्ट करने के लिए सृजित प्राणी का कर्तव्य अच्छे से पूरा करता है, अपने स्वयं के इरादों और उद्देश्यों से दूर रहता है और अपने स्वयं के हितों या स्वार्थी इच्छाओं के हिसाब से पेश नहीं आता है तो ऐसा अभ्यास परमेश्वर द्वारा अनुमोदित है और यह वाकई एक अच्छा कर्म है। अतीत में मैं सोचता था कि जब तक मैं त्याग कर सकता हूँ, खुद को खपा सकता हूँ, अपने कर्तव्य में ज्यादा कर सकता हूँ और ज्यादा कष्ट सह सकता हूँ, इसे अच्छे कर्म तैयार करने के रूप में गिना जाएगा और मुझे यकीनन भविष्य में एक अच्छी मंजिल मिलेगी। अब परमेश्वर के वचनों के आधार पर मुझे एहसास हुआ कि अच्छे कर्मों को मापने के बारे में मेरे दृष्टिकोण गलत थे। अपना कर्तव्य निभाना और अच्छे कर्म तैयार करना परमेश्वर के इरादों के अनुसार है, लेकिन अगर किसी व्यक्ति के इरादे दूषित हैं और वह अपने लक्ष्य पाने के लिए परमेश्वर का इस्तेमाल करना चाहता है तो यह एक बुरा कर्म है, ऐसे में भले ही यह व्यक्ति बड़ी कीमत चुकाए, परमेश्वर इसे नहीं स्वीकारेगा और इसके बजाय परमेश्वर उसे एक कुकर्मी मानेगा। अगर यह व्यक्ति पश्चात्ताप नहीं करता है और इसी मार्ग पर चलता रहता है तो परमेश्वर उसे निश्चित रूप से हटा देगा, क्योंकि परमेश्वर ने कहा है : “तुम्हें जानना ही चाहिए कि मैं किस प्रकार के लोगों को चाहता हूँ; वे जो अशुद्ध हैं उन्हें राज्य में प्रवेश करने की अनुमति नहीं है, वे जो अशुद्ध हैं उन्हें पवित्र भूमि को मैला करने की अनुमति नहीं है। तुमने भले ही बहुत कार्य किया हो, और कई सालों तक कार्य किया हो, किंतु अंत में यदि तुम अब भी बुरी तरह मैले हो, तो यह स्वर्ग की व्यवस्था के लिए असहनीय होगा कि तुम मेरे राज्य में प्रवेश करना चाहते हो! संसार की स्थापना से लेकर आज तक, मैंने अपने राज्य में उन्हें कभी आसान प्रवेश नहीं दिया जो मेरी चापलूसी करते हैं। यह स्वर्गिक नियम है, और कोई इसे तोड़ नहीं सकता है!” (वचन, खंड 1, परमेश्वर का प्रकटन और कार्य, सफलता या विफलता उस पथ पर निर्भर होती है जिस पर मनुष्य चलता है)। परमेश्वर के वचनों के प्रकाशन के तहत चीजों के प्रति मेरा गलत परिप्रेक्ष्य कुछ हद तक बदल गया। मैंने परमेश्वर से प्रार्थना की, कहा कि आगे बढ़ते हुए मैं सही इरादों के साथ अपना कर्तव्य करना चाहता हूँ, मैं अब परमेश्वर के साथ सौदेबाजी करने की कोशिश नहीं करूँगा और चाहे मुझे आशीष मिले या दुर्भाग्य, मैं परमेश्वर के प्रेम का मूल्य चुकाने के लिए एक सृजित प्राणी का कर्तव्य अच्छे से पूरा करने के लिए तैयार रहूँगा।

बाद में मैंने परमेश्वर के वचनों का एक और अंश पढ़ा : “सृजित प्राणियों के रूप में, लोगों को अपना कर्तव्य निभाना चाहिए, केवल तभी वे सृष्टिकर्ता की स्वीकृति प्राप्त कर सकते हैं। सृजित प्राणी सृष्टिकर्ता के प्रभुत्व में जीते हैं और वे वह सब जो परमेश्वर द्वारा प्रदान किया जाता है और हर वह चीज जो परमेश्वर से आती है, स्वीकार करते हैं, इसलिए उन्हें अपनी जिम्मेदारियाँ और दायित्व पूरे करने चाहिए। यह पूरी तरह से स्वाभाविक और न्यायोचित है और यह परमेश्वर का आदेश है। इससे यह देखा जा सकता है कि लोगों के लिए सृजित प्राणी का कर्तव्य निभाना धरती पर रहते हुए किए गए किसी भी अन्य काम से कहीं अधिक उचित, सुंदर और भद्र होता है; मानवजाति के बीच इससे अधिक सार्थक या योग्य कुछ भी नहीं होता और सृजित प्राणी का कर्तव्य निभाने की तुलना में किसी सृजित व्यक्ति के जीवन के लिए अधिक अर्थपूर्ण और मूल्यवान अन्य कुछ भी नहीं है। पृथ्वी पर, सच्चाई और ईमानदारी से सृजित प्राणी का कर्तव्य निभाने वाले लोगों का समूह ही सृष्टिकर्ता के प्रति समर्पण करने वाला होता है। यह समूह सांसारिक प्रवृत्तियों का अनुसरण नहीं करता; वे परमेश्वर की अगुआई और मार्गदर्शन के प्रति समर्पण करते हैं, केवल सृष्टिकर्ता के वचन सुनते हैं, सृष्टिकर्ता द्वारा व्यक्त किए गए सत्य स्वीकारते हैं और सृष्टिकर्ता के वचनों के अनुसार जीते हैं। यह सबसे सच्ची, सबसे शानदार गवाही है और यह परमेश्वर में विश्वास की सबसे अच्छी गवाही है। सृजित प्राणी के लिए एक सृजित प्राणी का कर्तव्य पूरा करने में सक्षम होना, सृष्टिकर्ता को संतुष्ट करने में सक्षम होना, मानवजाति के बीच सबसे सुंदर चीज होती है और यह कुछ ऐसा है जिसे एक ऐसी कहानी के रूप में फैलाया जाना चाहिए जिसकी सभी लोग प्रशंसा करें। सृजित प्राणियों को सृष्टिकर्ता जो कुछ भी सौंपता है उसे बिना शर्त स्वीकार लेना चाहिए; मानवजाति के लिए यह खुशी और सौभाग्य दोनों की बात है और उन सबके लिए भी जो एक सृजित प्राणी का कर्तव्य पूरा करते हैं, कुछ भी इससे अधिक सुंदर या याद किए जाने लायक नहीं होता—यह एक सकारात्मक चीज है। और जहाँ तक प्रश्न यह है कि सृष्टिकर्ता उन लोगों के साथ कैसा व्यवहार करता है जो सृजित प्राणी का कर्तव्य पूरा कर सकते हैं और वह उनसे क्या वादे करता है, यह सृष्टिकर्ता का मामला है; सृजित मानवजाति का इससे कोई सरोकार नहीं है। इसे थोड़ा और सरल तरीके से कहूँ तो यह परमेश्वर पर निर्भर है और लोगों को इसमें हस्तक्षेप करने का कोई अधिकार नहीं है। तुम्हें वही मिलेगा जो परमेश्वर तुम्हें देता है, यदि वह तुम्हें कुछ भी नहीं देता है तो तुम इसके बारे में कुछ भी नहीं कह सकते। जब कोई सृजित प्राणी परमेश्वर के आदेश को स्वीकार करता है और अपना कर्तव्य निभाने और जो वह कर सकता है उसे करने में सृष्टिकर्ता के साथ सहयोग करता है तो यह कोई लेन-देन या व्यापार नहीं होता है; लोगों को परमेश्वर से कोई वादा या आशीष पाने के लिए रवैयों की अभिव्यक्तियों या क्रियाकलापों और व्यवहारों का सौदा करने की कोशिश नहीं करनी चाहिए” (वचन, खंड 4, मसीह-विरोधियों को उजागर करना, मद नौ (भाग सात))। परमेश्वर के वचन पढ़ने के बाद मैं समझ गया कि चूँकि परमेश्वर ने मनुष्य का सृजन किया है और उसे जीवन की साँस दी है और अब मुझे सृजित प्राणी का कर्तव्य निभाने का अवसर दिया है, यह पहले से ही परमेश्वर का अनुग्रह और असाधारण उत्थान है और मुझे परमेश्वर से कोई माँग नहीं करनी चाहिए। मैं एक सृजित प्राणी हूँ और मुझे हर समय, बिना किसी शर्त और सौदेबाजी की कोशिश या माँग किए बिना अपना कर्तव्य अच्छे से पूरा करना चाहिए। यही विवेक मेरे पास होना चाहिए। इसके अलावा परमेश्वर का इरादा यह नहीं है कि हम उसका अनुग्रह और आशीष पाने के लिए बाहरी त्याग करें और खुद को खपाएँ, बल्कि यह है कि हम अपने कर्तव्य करके सत्य प्राप्त करें, अपनी भ्रष्टताओं, अशुद्धियों और शैतानी स्वभावों को ठीक करें और आखिरकार शुद्ध होकर उद्धार प्राप्त करें। परमेश्वर यही देखने की उम्मीद करता है और यही वह लक्ष्य है जिसे मुझे अपने कर्तव्य में अपनाना चाहिए। परमेश्वर का इरादा समझने के बाद मैं बहुत ज्यादा सहज हो गया और भले ही मेरी बीमारी में सुधार नहीं हुआ था, फिर भी मैं अब इतना बेबस नहीं था। इसके बाद मैंने इलाज कराते समय आत्म-चिंतन किया, संकल्प लिया कि चाहे बीमारी में सुधार हो या नहीं या फिर अंतिम परिणाम कुछ भी हो, मैं सब कुछ परमेश्वर को सौंप दूँगा और अब कोई माँग नहीं करूँगा। कुछ समय बाद मेरी स्थिति में सुधार होने लगा और मैं सामान्य रूप से चलने-फिरने लगा। बहुत जल्द मैं फिर से कलीसिया में अपना कर्तव्य निभाने में सक्षम हो गया।

इस अनुभव के माध्यम से मुझे एहसास हुआ कि मेरे जीवन के लिए दर्दनाक शोधन आवश्यक है और इस तरह के शोधन के बिना मैं अभी भी अपनी धारणाओं और कल्पनाओं में जी रहा होता और मैं अभी भी आशीष पाने के इरादे से परमेश्वर पर विश्वास और अपने कर्तव्य कर रहा होता। अगर मैं अपने अनुसरण में इसी तरह आगे बढ़ता रहता तो आखिरकार परमेश्वर मुझे बेनकाब करके हटा देता। मैं परमेश्वर को धन्यवाद देता हूँ कि उसने मुझे बेनकाब करने, बदलने और शुद्ध करने के लिए वास्तविक परिस्थितियों की व्यवस्था की। यह मेरे लिए परमेश्वर का उद्धार था!


साभार

A portion of the Bible verses in this book are from Hindi OV and the copyright to the Bible verses from Hindi OV belongs to Bible Society India. With due legal permission, they are used in this publication.

